Alkitab 
Bahasa Karo 


Kejadian 


Turi-turin kejadin si nasa lit 


1 1 Bena-benana Dibata njadiken si nasa lit, 

2 doni lume denga, la lit tempasna. 
Lawit si mbelang ergalumbang itutupi gelap 
mesangat, janah kesah Dibata erkuasa i babo 
lau. 

3 Nina Dibata, "Jadi lah terang" -- emaka jadi 
me terang. 

4 Meriah ukur Dibata ngenen terang ndai, 
jenari IsirangkenNa terang i bas gelap nari. 

> Terang IgelariNa "Suari," gelap IgelariNa 
"Berngi". Kenca nggo lepas sada berngi, siang 
me wari -- eme wari si pemena. 

6 Emaka nina Dibata, "Lit lah awang-awang 
guna nirangken lau ras lau si deban ras 
njagaisa gelah ula ersada." Jadi me bagi si 
iperentahken Dibata e. Bage me ijadiken 
Dibata awang-awang guna nirangken lau si i 
das ras lau si i teruh. 

7 (Kej 1:6) 

8 Awang-awang ndai igelari Dibata "Langit". 
Kenca nggo lepas sada berngi, siang me wari 
-- eme wari si peduaken. 

3 Nina Dibata, "Ersada lah kerina lau si lit i 
teruh langit i bas sada ingan, gelah lit idah 
taneh kerah." Emaka jadi me bage. 

10 gelari Dibata taneh si kerah ndai 


"Daraten," janah lau si nggo ersada ndai 
"Lawit". Meriah ukur Dibata ngenenca. 

1 Kenca bage nina Dibata, "Turah lah i 
bas taneh nari kerina sinuan-sinuan, eme 
dukut-dukut si erbuah, kayu si erbuah si lit 
sinuanna i bas buahna." Emaka jadi bage. 

12Turah me i bas taneh nari kerina erbage 
sinuan-sinuan, janah meriah ukur Dibata 
ngenenca. 

13 Kenca nggo lepas sada berngi, siang me 
wari -- eme wari si peteluken. 

14Nina Dibata, "Lit lah i langit barang si 
erbanca terang, guna nirangken suari ras 
berngi, jadi tanda-tanda permulan wari, 
tahun ras musim. 

15Sj erbahan terang ndai ersinalsallah i 
langit mereken terang man doni." Emaka jadi 
bage. 

16 |jadiken Dibata dua barang terang si 
galangna, eme: matawari guna ngkuasai 
suari ras bulan guna ngkuasai berngi. Bage 
pe bintang-bintang ikut ijadiken Dibata. 

17 Itamaken Dibata barang-barang si terang 
ndai i langit, guna nerangi doni, 

18 ngkuasai suari ras berngi dingen nirangken 
terang i bas gelap nari. Meriah ukur Dibata 
ngenen si e kerina. 

19 Kenca lepas sada berngi, siang me wari -- 
eme wari si peempatken. 

20 Nina Dibata, "Lit lah erbage-bage macam 


si nggeluh ndemi lau ras erbage-bage perik 
ndemi awang-awang." 

21 enari ijadiken Dibata rubia-rubia si mbelin 
si nggeluh i bas lawit, bage pe kerina erbage 
rubia si deban si nggeluh i bas lau, ras bage 
pe kerina erbage perik-perik. Meriah ukur 
Dibata ngenen si e kerina. 

22 | pasu-PasuNa kerina. Nina Dibata man 
rubia si nggeluh i bas lau ndai, "Ertambah- 
tambahlah janah demi lah lawit." Nina man 
perik-perik, "Ertambah-tambahlah." 

23 Kenca nggo lepas sada berngi, siang me 
wari -- eme wari si pelimaken. 

24 Nina Dibata, "Jadi lah i bas taneh nari 
kerina erbage rubia-rubia si nggeluh: kerina 
erbage asuh-asuhen ras kerina rubia-rubia si 
meliar, si galang ras kitik." Emaka jadi bage. 

25 Kenca ijadiken Dibata kerina e, meriah 
ukur Dibata ngenenca. 

26 Nina Dibata, "Genduari Sijadikenlah 
manusia si sentudu ras tempasTa, si menam 
seri ras Kita, gelah ikuasaina kerina nurung, 
perik-perik, bage pe kerina asuh-asuhen ras 
rubia-rubia si meliar, bali si galang ras si 
kitik." 

27 Emaka ijadiken Dibata manusia, si menam 
seri ras la; dilaki ras diberu IjadikenNa. 

28 (pasu-PasuNa nina, "Ertuahlah jadi 
nterem, demi dingen taluken doni enda, 

kuasai kerina nurung, perik-perik i 


awang-awang, kerina rubia-rubia i daraten. 

29 Kubereken man panganndu kasa kai 
sinuan-sinuan si erbuah i babo doni enda ras 
kerina batang kayu si erbuah si lit sinuanna i 
bas buahna. 

30 Tapi man kerina rubia-rubia i daraten ras 
man perik-perik i awang-awang, Kubereken 
dukut-dukut si meratah ras sinuan-sinuan si 
erbulung man panganna." Emaka jadi me 
bage. 

31 Kenca idah Dibata kerina si nggo 
IjadikenNa meriah kal UkurNa. Kenca lewat 
sada berngi, pultak matawari erpagi-pagi 
emaka genep me wari si peenemken. 

l Bage me, nggo dung ijadiken Dibata 
kerina si nasa lit. 

2| bas wari si pepituken nggo idungi Dibata 
DahinNa. 

3 'pasu-PasuNa wari si pepituken, 
IserapkenNa jadi sada wari si badia erkiteken 
i bas wari e nggo dung kerina si IjadikenNa, 
janah ngadi Ia. 

4 Bage me turi-turinna kerna kejadin si nasa 
lit enda. 


Peken Eden 


4Sanga Dibata njadiken kerina si nasa lit, 

> langa lit kai pe turah i doni. Langa lit benih 
ersuli, erkiteken langa ipesusur Dibata udan, 
janah langa lit ise pe ngusahai taneh e. 

6 Tapi mulai turah ulu lau i bas taneh, janah 
eme erbahanca maka nggo litap kerina taneh 
e. 

7 Ibuat TUHAN Dibata sitik abu taneh 
IjadikenNa jelma; IlembuskenNa kesah 
kegeluhen ku bas igungna, emaka mulai 
nggeluh jelma ndai. 

8 Emaka ibahan TUHAN Dibata sada peken i 
Eden, arah Timur, janah i je me ItamakenNa 
manusia si nggo IjadikenNa e. 

9 IjadikenNa erbage-bage batang kayu si 
mehuli turah i je janah buahna pe mehuli. | 
tengah-tengah peken e, lit turah sada batang 
kayu si mereken kegeluhen ras sada batang 
kayu si mereken pemeteh kerna si bujur ras 
Si jahat. 

10| Eden lit sada lau belin, janah ipalerina 
peken e. Kenca ngepari Eden, lau ndai erbelah 
empat. 

11 Sj pemena Pisun gelarna, maler ngkeleweti 
negeri Hawila. 

12 (| je lit emas, si merim-merim, ras batu 
permata si meherga.) 

13Sj peduaken Gihon gelarna, maler 
ngkeleweti negeri Kus. 

14Sij peteluken, Tigris, maler arah Timur 
negeri Assur, janah si peempatken Eprat. 

15 Kenca bage, itamaken TUHAN Dibata 
manusia ndai i Peken Eden, guna ngusahai 
ras njagaisa. 

16 Nina Dibata man manusia, "Kerina buah 


batang kayu si lit i bas peken enda banci 
ipanndu, 

17 Seakatan buah batang kayu si mereken 
pemeteh kerna si bujur ras si jahat. Buah 
batang kayu ela banci ipanndu: adi ipanndu, 
la banci lang mate kam i bas wari e." 

18 Kenca bage nina ka TUHAN Dibata, "La 
mehuli adi manusia nggeluh sisada-sisada. 
Kubahanlah teman si cocok man bana, guna 
nampati ia." 

19 Emaka IbuatNa sitik abu i bas taneh nari, 
jenari IjadikenNa kerina rubia-rubia ras perik- 
perik. Kenca bage IbabaNa man manusia ndai 
gelah IdahNa kai ibahan manusia gelar kerina 
rubia-rubia ras perik-perik e. Bagenda me 
dalanna kerina rubia-rubia e ndatken gelarna. 

20 | bahan manusia e gelar kerina perik-perik 
ras rubia-rubia ndai, tapi sada pe la lit jadi 
teman si cocok nampati ia. 

21 Kenca bage ibahan TUHAN Dibata maka 
ntabeh pertunduh manusia ndai, janah sanga 
bage, IbuatNa sada tulan rang-rangna, jenari 
ItutupNa ka alu jukut. 

22 'jadikenNa sekalak diberu i bas tulan 
rang-rang e nari kenca bage ItaruhkenNa 
man manusia ndai. 

23 Nina manusia e, "Enda nge maka nggo 
cocok ras aku. Tulanna ibuat i bas tulanku 
nari, janah jukutna i bas jukutku nari. 'Diberu' 
gelarna perbahan ia ibuat i bas dilaki nari." 

24 Em sabapna dilaki nadingken nande 


bapana, gelah ersada ia ras ndeharana, maka 
duana nggo jadi sada. 

25 Dilaki ras diberu ndai manjang-anjang 
duana, tapi la ia mela. 


Manusia la patuh man Dibata 


ll bas kerina rubia-rubia daraten si 
3 jadiken Dibata, nipe me si cerdikna. 
Nungkun nipe man diberu ndai nina, "Tuhu 
kin ikataken Dibata man bandu maka la banci 
iIpanndu sada pe buah batang kayu si i bas 
peken enda?" 

2 Frjabab diberu e nina, "Kerina buah batang 
kayu si lit ibas peken enda banci nge ipan 
kami," 

3 “Seakatan buah kayu si i tengah peken. 
Ikataken Dibata man kami maka la banci pan 
buahna, jemak pe ula. Adi ipan tah ijemak 
kami, mate kami." 

4Ngaloi ka nipe nina, "Labo tuhu e, labo kam 
mate. 

> Bage nina Dibata, perban letehNa kenca 
ipanndu, bali kam ras Dibata, meteh si bujur 
ras si jahat." 

6 Itatap diberu e batang kayu ndai, tuhu 
seh kal akapna jilena, janah buahna pe 
ntabeh nari nge man pangan. lukurina ka, 
uga senangna adi arah man buah batang 
kayu e ndat pemeteh ia. Emaka iputikkenna 
buah kayu e, ipanna, jenari iberekenna man 

perbulangenna, janah ipan perbulangenna 
ka. 

7 Nggo kenca ipan kalak ndai buah batang 
kayu e, minter idatca pengertin janah 
igejapna maka manjang-anjang ia. Emaka 
isemitna bulung ara jadi gonjena. 

8 Karabenna, ibegi kalak ndai TUHAN Dibata 
erdalan-dalan i bas peken ndai. Emaka cebuni 
ia duana i ligen-ligen batang kayu. 

3Ilebuh TUHAN Dibata si dilaki nina, "I ja 
kam?" 

10 Ngaloi ia nina, "Kubegi ndai Kam erdalan 
i bas peken; mbiar aku, emaka cebuni aku, 
erkiteken aku manjang-anjang." 

Il "Ise ngatakenca maka kam manjang- 
anjang?" nina Dibata nungkun. "Ipanndu kin 
buah batang kayu si Kularang e?" 

12 Erjabap dilaki e nina, "Diberu si 
ItamakenNdu ras aku i jenda kap merekenca 
man bangku, emaka kupan." 

13 'sungkun TUHAN Dibata ka si diberu nina, 
"Ngkai maka bage perbahanenndu?" Erjabap 
diberu ndai, "Nipe si ngajar-ngajari aku maka 
kupan." 


Dibata mereken ukumen 


14 Kenca bage nina TUHAN Dibata man nipe, 
"Erkiteken perbahanenndu e, kena ukumen 
kam: i bas kerina rubia-rubia nari kam 
ngenca kena sumpah enda: Mulai genduari 

nari njoler kam alu beltekndu, janah kidekah 


kam nggeluh abu taneh panganndu. 

15 Kuperimbangken kam ras diberu enda, 
bage pe kesusurenndu ras kesusurenna. 
Kesusurenna merperken takalndu, janah kam 
nagut tukul-tukul sinursurna." 

16 Nina Dibata man diberu e, "Kutambahi 
kiniseranndu sanga mehuli kulandu. Mesui 
akapndu sanga mupus. Aminna bage pe 
metedeh atendu rusur man perbulangenndu, 
tapi perbulangenndu ngkuasai kam." 

17 Nina Dibata kempak dilaki, "Perban 
ibegikenndu ndeharandu, janah ipanndu 
buah batang kayu si Kularang e, emaka 
kena sumpah taneh enda erkiteken kam. 
Terpaksa kam latih erdahin ngusahaisa 
kidekah geluhndu, gelah banci iberekenna 
cukup nakanndu. 

18 Dukut-dukut ras sinuan-sinuan si erduri, 
eme turah i bas taneh enda nari, janah 
terpaksa ipanndu sinuan-sinuan i juma. 

19 Terpaksa igegehindu erdahin alu curcur 
panasndu, gelah taneh enda banci mereken 
asil man bandu, seh mulih ka kam ku taneh, 
sabap i bas taneh nari kam ijadiken. I bas 
taneh nari kam ijadiken, janah jadi taneh ka 
kam mulihken." 

20 | bahan Adam gelar ndeharana Hawa 
erkiteken ia me nande kerina jelma manusia. 

21 Kenca bage ibahan TUHAN Dibata uis i bas 


kulit rubia-rubia nari man Adam ras Hawa, 
jenari IpakekenNa e man bana duana. 


Adam ras Hawa ipelawes 
i Peken Eden nari 


22 Nina TUHAN Dibata, "Genduari manusia e 
nggo seri ras sekalak i bas Kita, erpemeteh 
kerna si bujur ras si jahat. Ula bere ibuatna 
buah batang kayu kegeluhen e, gelah ula ia 
nggeluh rasa lalap." 

23 Fmaka ipelawes TUHAN Dibata ia i bas 
Peken Eden nari gelah iperjumaina taneh, ija 
nari ia ndube ijadiken. 

24 Arah Timur kebun ndai itamaken TUHAN 
Dibata malekat kerubim, njemak pedang 
merara si mawat-awat, njagai batang kayu 
kegeluhen ndai gelah ise pe la banci ndeher 
ku je. 


Kain ras Abil 


l Kenca bage ersada kula Adam ras 
ndeharana, emaka mehuli kula ndeharana 
ndai. Ipupusna sekalak anak dilaki, emaka 
nina, "Arah penampat TUHAN nggo dat aku 
sada anak dilaki." Emaka ibahanna gelarna 
Kain. 
2 Kenca si e tubuh ka Abil, agi Kain. Abil jadi 
permakan biri-biri, tapi Kain jadi perjuma. 
3 Kenca piga-piga dekah ipersembahken Kain 
man TUHAN sada bagin asil jumana. 

“Abil pe bage ka. Emaka igelehna 


anak biri-biri si pemenana tubuh, jenari 
ipersembahkenna bagin-bagin si mehulina 
man TUHAN. Ngenan ate TUHAN man Abil ras 
persembahenna, 

3 tapi Kain ras persembahenna la ialoken 
TUHAN. Emaka merawa ia, jutjut ayona 
perbahan nembehna atena. 

6 Nina TUHAN man Kain, "Ngkai maka kam 
merawa? Ngkai kam jutjut? 

7 Adi mehuli perbahanenndu, tentu cirem 
kam. Tapi erkiteken perbahanenndu jahat, 
dosa ngerimrim i lebe-lebe pintun. Ikuasaina 
atena kam, tapi kam arus naluken ia." 

8 Nina Kain man seninana Abil, "Ota ku juma 
kita." Seh kenca i juma iayaki Kain seninana, 
jenari ibunuhna. 

9 Isungkun TUHAN Kain nina, "I ja agindu si 
Abil?" Nina Kain erjabap, "La kuteh. Aku kin 
Si ngiani agingku?" 

10 Nina TUHAN ka, "Ngkai maka bage jahatna 
perbahanenndu? Dareh agindu serko man 
bangKu i bas taneh nari. 

11 Kena sumpah kam janah lanai banci 
iperjumaindu taneh enda. Nggo litap taneh 
enda erkite-kiteken dareh seninandu, 
tempa-tempa nganga ia ngaloken dareh 
seninandu sanga ia ibunuhndu. 

12 Adi iperjumaindu taneh e, kai pe 
la lit asilna: janah kam jadi kalak si 
mampa-mampa I babo doni enda." 

13 Nina Kain man TUHAN, "La aku ngasup 


maba ukumen si bage beratna. 

14 (pelawesNdu aku ibas taneh enda nari, 
ndauh i bas adep-AdepenNdu nari. Aku jadi 
kalak perlajang i babo doni enda, janah adi 
jumpa aku ras kalak la banci lang ibunuhna 
aku." 

15 Tapi erjabap TUHAN nina, "Labo! Adi 
ibunuh kalak kam, pitu kalak ibunuh jadi 
balasna." Emaka ibahan TUHAN tanda i bas 
Kain, gelah adi jumpa gia ia ras kalak si 
deban, la ia ibunuhna. 

16j awes Kain i bas adep-adepen TUHAN 
nari, jenari ringan ia i negeri Nod arah Timur 
Eden. 


Sinursur Kain 


17 Ndehara Kain mupus sekalak anak dilaki, 
janah Enoh ibahanna gelarna. Kenca bage 
iIpanteki Kain sada kota, ibahanna gelarna 
Enoh sue ras gelar anakna. 

18 Anak Enoh lit ka sada, Irad gelarna, 
eme bapa Mehuel, janah anak Mehuel eme 
Metusael bapa Lameh. 

19 Lameh ndai dua ndeharana, eme Ada ras 
Sila. 

20 Arah si Ada tubuh Jabal: ia me nini kalak 
si nggeluh i bas kemah si dahinna ngasuhi 
rubia-rubia. 

21 Agi Jabal eme Jubal, nini kalak perkulcapi 
ras penarune. 

22 Arah si Sila tubuh Tubal Kain nini kalak 


pande tembaga ras pande besi. Gelar turang 
Tubal Kain eme Naama. 

23 Nina Lameh man ndeharana si dua ndai, 
"O Ada ras Sila, begikenlah. Nggo kubunuh 
sekalak anak perana erkiteken ipek-pekna 
aku. 

24 Adi man kalak si munuh Kain pitu kalak 
ibunuh jadi balasna, maka man kalak si 
munuh aku pitu pulu pitu kalak ibunuh." 


Set ras Enos 


25 Ndehara Adam mupus sekalak nari anak 
dilaki. Nina ndehara Adam, "Nggo ibereken 
Dibata bangku sekalak anak dilaki ganti 
Abel si nggo ibunuh Kain." Emaka ibahanna 
gelarna Set. 

26 Set lit ka sekalak anakna dilaki, Enos 
ibahanna gelarna. Ibas paksa e mulai me 
kalak erlebuh nandangi gelar TUHAN i bas 
kebaktin. 


Sinursur Adam (1Taw 1:1-4) 


l| jenda isuratken gelar-gelar sinursur 
Adam. (Sanga ijadiken Dibata manusia, 
IjadikenNa manusia e seri ras Ia. 
2 'jadikenNa jelma dilaki ras diberu, 
iIpasu-PasuNa, IbahanNa gelarna "Manusia".) 
3Tupung umur Adam 130 tahun tubuh 
anakna dilaki seri ras ia, janah ibahanna 
gelarna Set. 

4Kenca tubuh Set, 800 tahun nari dekahna 
Adam nggeluh, janah ipupusna denga tole 
anakna dilaki ras diberu. 

“Jadi i bas umur 930 mate ia. 

6 Tupung umur Set 105 tahun, tubuh anakna 
Enos. 

! Kenca tubuh Enos, 807 tahun nari ia 
nggeluh, janah ipupusna denga tole anak 
dilaki ras diberu. 

8 Jadi i bas umur 912 tahun mate ia. 

9 Tupung umur Enos 90 tahun, tubuh anakna 
dilaki, Kenan gelarna. 

10) enari 815 tahun nari ia nggeluh janah 
ipupusna denga tole anak dilaki ras diberu. 

11 Jadi i bas umur 905 tahun mate ia. 

12 Tupung umur Kenan 70 tahun, tubuh 
anakna dilaki, Mahalalel gelarna. 

13J enari 840 tahun nari ia nggeluh janah 
ipupusna denga tole anak dilaki ras diberu. 

14Jadi i bas umur 910 tahun mate ia. 

15 Tupung umur Mahalalel 65 tahun, tubuh 
anakna dilaki, Jaret gelarna. 

16) enari 830 tahun nari ia nggeluh, janah 
ipupusna denga tole anak dilaki ras diberu. 

1/Jadi i bas umur 895 tahun mate ia. 

18 Tupung umur Jaret 162 tahun tubuh 
anakna dilaki, Enoh gelarna. 

19J enari nggeluh ia 800 tahun nari, janah 
ipupusna denga tole anak dilaki ras anak 
diberu. 

20 Jadi i bas umur 962 tahun mate ia. 

21Tupung umur Enoh 65 tahun, tubuh 


anakna dilaki, Metusalah gelarna. 

22 Kenca tubuh Metusalah, Enoh nggeluh i 
bas persadan ras Dibata 300 tahun dekahna, 
janah ipupusna denga tole anak dilaki ras 
diberu. 

23 adi ia nggeluh 365 tahun dekahna. 

24 Kidekah geluhna tetap ia erdalan i bas 
dalan Dibata, tapi dungna lanai ia teridah 
perbahan iangkat Dibata ia. 

25Tupung umur Metusalah 187 tahun tubuh 
anakna dilaki, Lameh gelarna. 

26) enari nggeluh ia 782 tahun nari, janah 
ipupusna denga tole anak dilaki ras diberu. 

21 Jadi i bas umur 969 tahun mate ia. 

28 Tupung umur Lameh 182 tahun tubuh 
anakna dilaki, 

29janah nina, "Anak enda me si mereken 
kemalemen ate man banta i bas kelatihenta 
erdahin ngusahai taneh si nggo isumpahi 
TUHAN." Emaka ibahanna gelar anak ndai 
Nuah! 

30J enari lit 595 tahun nari Lameh nggeluh, 
janah ipupusna denga tole anak dilaki ras 
diberu. 

31 Jadi i bas umur 777 tahun mate ia. 

32 Tupung umur Nuah 500 tahun ipupusna 
telu anak dilaki eme: Sem, Ham, rasJapet. 

Manusia seh jahatna 


6 1 Sanga manusia reh teremna i doni, 
iIpupusna pe nterem anak diberu. 

2 Si e kerina i idah anak-anak Dibata, janah 
mejile akapna, emaka iempoina siapai atena 
ngena. 

3Nina TUHAN, "La Kupelepas manusia 
nggeluh rasa lalap, sabap ia biak si ermasap- 
masap. Emaka mulai genduari nari ia nggeluh 
la lebih 120 tahun." 

41 bas jaman e ras jaman kenca si e pe 
lit jelma si seh kal gedang mbelinna, eme 
kesusuren manusia diberu, si erjabu ras 
anak-anak Dibata. Sinursur kalak enda me 
jadi kalak si terberita mbisa i bas paksa si e. 

3 Asum idah TUHAN uga jahatna manusia 
ndai i doni, janah uga macikna perukurenna 
katawari pe, 

6 emaka erkadiola Ia njadiken manusia ras 
namakenca i doni enda. Perbahan erkadiola 
kal la 

7 emaka nina TUHAN, "Kusasapkenlah 
manusia si nggo Kujadiken e, bage pe kerina 
rubia-rubia ras perik-perik, sabap erkadiola 
Aku njadikenca kerina." 

8 Tapi Nuah ngena ate TUHAN. 


Nuah 


9 Enda me turin-turin kerna si Nuah. Lit telu 
anak ipupusna, eme: Sem, Ham, ras Japet. | 

bas jamanna Nuah ngenca si mehuli, janah la 


lit kesalahenna. Ia erdalan ibas dalan Dibata, 

10 (Kej 6:9) 

11 tapi kerina kalak si deban tuhu-tuhu jahat 
i lebe-lebe Dibata, janah i japa pe terjadi 
kejahaten. 

12 tatap Dibata doni enda, janah IdahNa 
kejahaten kerina i je, sabap manusia kerina 
nggo mbau lagu langkahna. 

13 Nina Dibata man Nuah, "Nggo Kutetapken 
maka Kusasapken me kerina manusia. 
Kukernepken ia kerina, erkiteken doni enda 
nggo dem alu kejahaten manusia. 

14Bahanlah sada kapal man bandu i bas 
kayu si nteguh nari. Bahan kamar-kamarna 
janah lapisi alu ter arah bas ras arah darat. 

15 Bagenda bahan kam ukurenna: gedangna 
150 meter, belangna 25 meter, ganjangna 15 
meter. 

16 Bahanlah tarumna setengah meter 
ganjangna i babo dingdingna nari. Kapal e 
ertingkat telu i bas, janah tama sada pintunna 
i bas sada dingding. 

17 Kuban ateKu banjir si mbelin i doni enda, 
gelah kernep kerina si nggeluh. Kasa kai si lit 
enda la banci la mate kerina, 

18 tapi ateKu erbahan sada perpadanen 
ras kam. Bengketlah kam ku bas kapal ras 
ndeharandu, anak-anakndu, bage pe ras 
permenndu. 

19Tamaken ku bas kapal e, sada pasang i 


bas tep-tep erbage rubia-rubia ras tep-tep 
erbage perik-perik gelah ula keri mate. 

20 (Kej 6:19) 

21Tamaken ku bas kapal e kerina erbage 
pangan man bandu ras man rubia-rubia ras 
man perik e." 

22 |lakoken Nuah kerina kai si iperentahken 
Dibata man bana. 


Banjir si mbelin 
l Nina TUHAN man Nuah, "Bengketlah 
1 kam ras kerina keluargandu ku bas kapal 
e. Sada kam nari ngenca i bas doni enda 
erbahan si mehuli Kuakap. 

2 Buat pitu pasang tep-tep erbage rubia-rubia 
si la ipantangken rikutken aturen agama. Tapi 
rubia-rubia si pantangen buat sepasang saja 
tep-tep erbage. 

3Buat ka perik pitu pasang tep-tep 
erbage. Enda ibahan gelah tep-tep erbage 
rubia-rubia ras perik-perik la lesap, janah 
gelah ertambah-tambah ka ia pagin i doni 
enda. 

4 Pitu wari nari Kupesusur me udan empat 
puluh wari empat puluh berngi dekahna, 
gelah icedakenna kerina si nggeluh si nggo 
Kujadiken." 

> Kasa kai si iperentahken TUHAN, kerina 
ilakoken Nuah. 

6 Sanga banjir si mbelin e jadi i doni enda 


umur Nuah nggo 600 tahun. 

'Emaka bengket me Nuah ras ndeharana, 
anak-anakna ras permenna ku bas kapal e, 
gelah ula ia mate ibahan banjir e. 

8 Bage pe tep-tep pasang rubia-rubia 
ras perik-perik subuk pantangen ras si la 
pantangen, kerina bengket ras Nuah ku bas 
kapal e, sue ras si iperentahken Dibata. 

9 (Kej 7:8) 

10 Pitu wari kenca si e, jadi me banjir si 
mbelin e. 

11 Asum umur Nuah 600 tahun, i bas wari 
sepulu pitu bulan si peduaken, talang me 
kerina pintun lau si mbelang i teruh taneh, 
ras kerina pintu gerbang lau si mbelin i datas 
langit. 

12 Emaka reh me udan meder empat puluh 
wari empat puluh berngi dekahna ku doni 
enda. 

131 bas wari eme Nuah ras ndeharana 
bengket ku bas kapal e rikut pe ras telu kalak 
anakna dilaki, Sem, Ham, Japet, ras teluna 
permenna. 

14 Ikut pe ku bas kapal e, tep-tep erbage 
rubia-rubia si melemuk ras si meliar, kitik ras 
mbelin, bage pe tep-tep erbage perik-perik. 

15 Kasa kai si nggeluh, bengket kerina 
tep-tep pasang ku bas kapal e ras Nuah, 

16 bagi iperentahken Dibata. Kenca Nuah 
bengket, ipintu TUHAN pintun kapal ndai. 

17 Banjir si mbelin e nggo empat puluh wari 


dekahna, emaka nggo kenca cukup bagesna 
lau e, terangkat me kapal e seh bombang. 

18 Lau ndai terus erbagesna, emaka kapal 
ndai bombang-bombang i babo lau. 

19 Erkiteken lau e erbagesna, tampuk deleng 
si meganjangna pe gedap ibahanna. 

20 Lau tambah denga terus seh pitu meter 
nggo ganjangen asa tampuk deleng-deleng. 

21 Kasa kai si nggeluh i bas doni mate: 
perik-perik, rubia-rubia, jelma, kerina mate. 

22 Kasa kai si erkesah si lit i bas doni enda 
mate kerina. 

23 | kernepken TUHAN kerina si nggeluh i bas 
doni enda -- manusia, rubia-rubia bage pe 
perik-perik. Nuah ras si ikut i bas kapalna e 
ngenca tading. 

24 Seratus lima puluh wari dekahna lau lalap 
la surut-surut. 


Pengkerin-kerin banjir si mbelin 


l Dibata la lupa man Nuah ras kerina 

rubia-rubia si ikut rassa i bas kapal e; 
erkiteken si e ibahan Dibata angin rembus, 
emaka lau mulai erkurangna. 

2 Kerina pintun lau si lit i teruh taneh ras 
pintun lau i langit i tutupi, emaka ngadi me 
udan. 

3Bage me lau e mulai erkurangna kenca 150 
wari. 

“| bas wari sepulu pitu bulan si pepituken 


ngadi kapal ndai i datas Deleng Ararat. 

3 Lau terus erkurangna, janah wari si 
pemena bulan si pesepuluhken, nggo mulai 
teridah tampuk deleng-deleng. 

6 Empat puluh wari kenca si e italangi Nuah 
sada jendela kapal e, 

' janah ipulahina sada perik kak. Kak ndai 
lanai mulihken, tapi kabang-kabang saja ia 
seh lau nggo keri tuhu-tuhu. 

8 Emaka ipekabangna ka sada nderapati 
guna meteh ntah nggo surut lau ndai, 

9tapi erkiteken kerina taneh itutupi lau 
denga, la lit ingan nderapati e cinep. Emaka 
mulihken ka ia ku kapal e, janah idudurken 
Nuah tanna ndarat nangkapsa. 

10 jtimaina ka pitu wari nari, kenca bage 
ipulahina ka nderapati ndai. 

ll Karaben mulihken nderapati ndai, janah 
alu tubina ibabana bulung seton si meratah 
denga. Emaka ieteh Nuah maka lau nggo 
surut. 

12 Kenca bage itimai Nuah ka pitu wari nari, 
emaka ipulahina ka nderapati ndai sekali nari: 
sekali enda lanai mulihken nderapati ndai. 

13 Asum umur Nuah 601 tahun, i bas wari si 
pemena bulan si pemena, lau lanai lit. lagui 
Nuah tutup kapal e, itatapna kelewet, janah 
idahna taneh nggo mulai kerah. 

14| bas wari si pedua pulu pituken, bulan si 
peduaken, taneh nggo kerah tuhu-tuhu. 

15 Nina Dibata man Nuah, 


16 “Ndaratlah kam i bas kapal nari ras 
ndeharandu, anak-anakndu ras permenndu 
teluna. 

17 Baba kerina ndarat perik-perik ras 
rubia-rubia, gelah banci ia reh buena ka 
kerina, gelah serser ibahanna doni enda." 

18 Emaka ndarat Nuah i bas kapal e nari 
ras ndeharana, bage pe anak-anakna ras 
ndeharana. 

19 Kerina rubia-rubia ras perik-perik pe 
ndarat i bas kapal e nari erterpuk-terpuk 
rikutken biakna. 


Nuah mpersembahken persembahen 


20 bahan Nuah sada batar-batar ingan 
persembahen man TUHAN. Ibuatna sada ibas 
tep-tep erbage rubia-rubia ras perik-perik si 
la pantangen rikutken aturen agama. Kenca 
bage itutungna bulat-bulat i datas batar-batar 
ndai, jadi persembahen. 

21 Meriah iakap TUHAN erkiteken bau 
persembahen si merim e, emaka nina i bas 
Ukurna "Ndigan pe lanai Kusumpahi doni enda 
erkiteken perbahanen manusia. Nggo Kueteh 
maka mulai kin kitik-kitikna nari ukurna nggo 
jahat. Ndigan pe lanai Kukernepken kasa kai 
si nggeluh bagi si mbaru denga Kulakoken. 

22 Kidekah doni enda lit denga, lalap lit 
paksa nuan ras paksa rani, paksa mbergeh 

ras paksa mokup, paksa perudan ras paksa 


perlego, lit suari, lit berngi." 


Dibata erbahan perpadanen ras Nuah 


l|pasu-pasu Dibata si Nuah ras 

anak-anakna nina, "Merih dingen 
ertambah-tambahlah, gelah sinursurndu 
ndemi doni enda kerina. 

2 Kerina rubia-rubia, perik-perik, ras nurung, 
mbiar man bandu. Kerina ia itamaken i teruh 
kuasandu. 

3 Genduari kerina rubia-rubia, perik-perik, 
ras nurung e banci ipanndu, bage pe 
sinuan-sinuan si meratah. Kubereken e kerina 
man bandu jadi panganndu. 

4Tapi daging si lit denga darehna Ia banci 
ipanndu. 

>Si enda Kularang kam sabap kegeluhen 
lit i bas dareh. Ise munuh jelma iukum. 
Rubia-rubia si munuh jelma Kuukum alu 
kematen. 

6 Manusia ijadiken seri ras Dibata, emaka 
ise munuh jelma ia jine pe ibunuh temanna 
manusia ka. 

1 La banci lang nterem anak ipupusndu, 
gelah sinursurndu ndemi doni enda kerina." 

8Nina Dibata man Nuah ras man 
anak-anakna, 

9 “Genduari Kubahan perpadanen ras kam 
bage pe ras sinursurndu, 

10 janah ras kasa kai si nggeluh, eme kerina 


perik-perik, kerina rubia-rubia, kerina si 
ndarat ras kam i bas kapal e nari. 

Il Enda me perpadanenKu ras kam: Maka 
ndigan pe lanai Kucedaken kasa kai si nggeluh 
alu banjir si mbelin: ndigan pe doni enda 
lanai icedaken alu banjir. 

12 Tandana maka tuhu-tuhu tetap padan si 
Kubahan ras kam ras man kasa kai si nggeluh 
enda eme kap, 

13 hentehangKu Kutamaken i bas embun. 
Eme tanda perpadanenKu ras doni enda. 

14 Sanga Kututupi langit alu embun, jenari 
teridah benteha, 

15 Kuinget me perpadanenKu man bandu 
ras man kerina asuh-asuhen maka banjir si 
mbelin lanai ndigan pe ncedaken kasa kai si 
nggeluh. 

16 Sanga benteha teridah i bas embun, 
Kuidah e, emaka Kuinget perpadanenKu si 
rasa lalap nandangi kerina si nggeluh i babo 
doni enda. 

17 Benteha eme tanda perpadanen si 
Kubahan man kasa kai si nggeluh." 


Nuah ras anak-anakna 


18 Anak Nuah si ndarat i bas kapal e nari eme 
Sem, Ham, Japet. (Ham eme bapa Kanaan.) 

19 Anak Nuah si telu kalak enda mejadi nini 
kalak kerina i babo doni enda. 

20 Nuah eme sekalak perjuma: ia me 


tangtangna kal si nuan anggur. 

21 Kenca iinemna lau anggur e, mabuk 
ia, Iitang-tangina gonjena, janah alu 
manjang-anjang medem ia i bas sapona. 

22 Sanga Ham, bapa Kanaan e, ngidah 
bapana manjang-anjang, ndarat ia, iturikenna 
man seninana Sem ras Japet. 

23 Kenca bage ibuat Sem ras Japet sada 
jubah itamakenna ku barana. Emaka erdalan 
surut ia ku sapo e, jenari icabinina bapana, 
sedang ayona nulih ku ingan si deban gelah 
ula i idahna bapana manjang-anjang. 

24 Kenca lanai mabuk Nuah, ietehna kai si 
nggo iban anakna si nguda man bana. 

25 Emaka nina Nuah, "Kena sumpah Kanaan! 
la jadi budak senina-seninana. 

26 Pujin man TUHAN, Dibata Sem! Kanaan 
jadi budak Sem denggo. 

21 Ertambah-tambahlah ibahan Dibata Japet 
jadi nterem; nggeluhlah si nusur Japet ras 
kalak Sem. Kanaan jadi suruh-suruhen Japet 
denggo." 

28 Kenca banjir si mbelin e, 350 tahun nari 
Nuah nggeluh. 

293) enari mate ia asum umurna 950 tahun. 


Sinursur Sem, Ham, ras 
Japet (1Taw 1:5-23) 


10 l Enda me sinursur Sem, Ham, ras 
Japet, anak-anak Nuah. Teluna kalak 

enda mupus anak-anak dilaki kenca banjir si 


mbelin e. 

2 Anak-anak Japet si dilaki eme: Gomer, 
Magok, Madai, Jawan, Tubal, Mesek, Tiras. 

3Kesusuren Gomer eme kap bangsa 
Askenas, Ripat, ras Togarma. 

4Kesusuren Jawan eme kap bangsa Elisa, 
Sepanyol, Kiprus, Rodes. 

> Kalak enda me nini kalak si nggeluh i tepi 
lawit ras i bas pulau-pulau. Enda me kerina 
kesusuren Japet si nggeluh i bas suku ras 
negeri si pelain-lain, janah tep-tep kalompok 
pelain-lain cakapna. 

6 Anak-anak Ham eme Kus, Mesir, Libia, ras 
Kanaan. 

7 Kesusuren Kus eme bangsa Seba, Hawila, 
Sabta, Raama, Sabteka. Kesusuren Raama 
eme bangsa Syeba ras Dedan. 

8 Kus mupus sada anak dilaki, Namrut 
gelarna. Namrut me manusia si pemena i 
doni enda jadi raja si mbisa. 

9 Arah penampat TUHAN Namrut jadi 
perburu si merawa, emaka lit kuan-kuan 
ngataken, "TUHANIah si erbahan kam jadi 
perburu si merawa, bali ras Namrut." 

10 Mula-mula si termasuk ku bas kerajanna 
eme: Babil, Ereh, Akat; teluna daerah enda 
eme i bas daerah Babilon. 

11] Babilon nari lawes Namrut ku Assur, 
emaka ipantekina kota Niniwe, Rehobot-lr, 
Kalah, 

12 ras Resen, kelang-kelang Niniwe ras kota 


Kalah, sada kota si mbelin. 

13 Kesusuren Mesir eme: bangsa Lidia, 
Anam, Lehap, Naptu, 

14 Patrus, Kaslu ras Kaptur: i bas bangsa 
enda nari me asalna kalak Pilisti. 

15 Anak Kanaan eme Sidon sintua, ras Het. 

16 Kanaan pe nini bangsa Jebusi, Amori, 
Girgasi, 

17 Hewi, Arki, Sini, 

18 Arwadi, Semari, Hamati. Kedungenna 
merap me suku-suku bangsa Kanaan enda, 

19 seh maka baleng-baleng daerah Kanaan 
mulai i Sidon nari terus ku Selatan kempak 
Gerar, deher Gasa, ras ku Timur kempak 
Sodom, Gomora, Adma, ras Seboim deher 
Lasa. 

20 Enda me kerina suku-suku sinursur Ham 
si nggeluh i bas negeri si pelain-lain, janah 
tep-tep terpuk lain cakapna. 

21 Sem kaka Japet, eme nini kerina bangsa 
Heber. 

22 Enda me anak-anak si dilaki i bas Sem 
nari: Elam, Ashur, Arpaksat, Lut, ras Aram. 
23 Kesusuren Aram eme bangsa Us, Hul, 

Geter, ras Mesek. 

24 Arpaksat eme bapa Selah. Selah eme 
bapa Eber. 

25 Anak Eber lit dua kalak dilaki: sada Peleg 
gelarna, erkiteken i bas paksa si e bangsa 

i doni erbelah-belah: anakna si sada nari 


Joktan gelarna. 

26 Sinursur Joktan eme bangsa Almodat, 
Selep, Hasarmawet, Jerah, 

27 Hadoram, Usal, Dikla, 

28 Obal, Abimael, Syeba, 

29 Opir, Hawila, ras Jobap. Kerina bangsa- 
bangsa e, eme sinursur Joktan. 

30 Taneh ingan kalak enda nggeluh mulai i 
Mesa nari seh ku Separ i taneh deleng-deleng 
si arah matawari pultak. 

31 Enda me kerina sinursur Sem, pelain-lain 
sukuna, negerina ras cakapna. 

32 Enda ndai me kerina sinursur si Nuah 
sue ras suku-suku bangsana rikutken 
kesusurenna sekalak-sekalak. I jenari me 
kerina bangsa-bangsa si lit i babo doni enda, 
kenca banjir si mbelin e. 


Menara Babil 


1 1 1 Mula-mula nai sada nge cakap ras 
kata si ipake manusia i belang-belang 
doni enda. 

2 Berkat manusia e kempak matawari pultak, 
emaka seh ia i bas sada taneh kendit i 
Babilon. I je me ia ringan. 

3 Nina sapih-sapih ia, "Mari! Sibahanlah 
batu bata, kenca bage situtung gelah piher." 
Emaka nggo lit i bas ia batu bata jadi bahan 
bangunen, ras ter guna bahan perekatna. 

4 Nina ka kalak enda, "Sibahanlah sada kota 


ras menara, tampukna seh ku langit, gelah 
arah e terberita gelarta, janah la kita merap i 
babo doni enda." 

3 Emaka nusur TUHAN ngenen kota ras 
menara si nggo ipajekken kalak enda. 

6 Nina TUHAN, "Genduari kalak enda sada 
bangsa ras sada cakap: enda me bena-bena 
ibas kerina pendahinna. Lanai ndekahsa uga 
pe beluh ia erbahan kai pe atena! 

7 Ota nusur Kita, sipecah cakapna jadi melala 
gelah lanai ia siangkan sapih-sapih ia." 

8 Emaka ikerapken TUHAN kalak ndai ku 
belang-belang doni enda. Kenca bage lanai 
iteruskenna majekken kota e. 

9 Eme sabapna maka kota ndai igelari Babil, 
erkiteken TUHAN nggo nggawer manusia, 
janah i jenari me TUHAN ngkerapken manusia 
ku belang-belang doni enda. 


Sinursur Sem (1Taw 1:24-27) 


10 Enda me sinursur Sem. Dua tahun kenca 
banjir e, tupung umur Sem 100 tahun, 
ipupusna sada anak dilaki, Arpaksat gelarna. 

Il Kenca si e lit ia nggeluh 500 tahun nari, 
janah ipupusna anak-anakna tole. 

12 Kenca umur Arpaksat 35 tahun lit ka 
anakna dilaki Selah gelarna. 

13 Kenca si e lit 403 tahun nari ia nggeluh 
janah ipupusna anak-anakna tole. 


Kejadian 11.141 27 30 
14 Kenca umur Selah 30 tahun lit anakna 


dilaki Eber gelarna. 

15 Kenca si e lit 403 tahun nari ia nggeluh 
janah ipupusna anak-anakna tole. 

16 Kenca umur Eber 34 tahun lit anakna 
dilaki Peleg gelarna. 

17 Kenca si e lit 430 tahun nari ia nggeluh 
janah ipupusna anak-anakna tole. 

18 Kenca umur Peleg 30 tahun lit anakna 
dilaki, Rehu gelarna. 

19 Kenca si e lit 209 tahun nari ia nggeluh 
janah ipupusna anak-anakna tole. 

20 Kenca Rehu 32 tahun tubuh anakna dilaki 
Seruh gelarna. 

21 Kenca si e 207 tahun nari ia nggeluh, 
janah ipupusna anak-anakna tole. 

22 Kenca umur Seruh 30 tahun, tubuh 
anakna dilaki, Nahor gelarna. 

23 Kenca si e 200 tahun nari ia nggeluh janah 
iIpupusna anak-anakna tole. 

24 Kenca umur Nahor 29 tahun, tubuh 
anakna dilaki, Terah gelarna. 

25 Kenca si e 119 tahun nari Nahor nggeluh, 
janah ipupusna anak-anakna tole. 

26 Kenca umur Terah 70 tahun, tubuh telu 
anakna dilaki eme: Abram, Nahor, ras Haran. 


Sinursur Terah 


21 Enda me sinursur Terah, bapa Abram, 
Nahor, ras Haran. Haran eme bapa Lut. 

28 Haran mate i bas kotana jine i Ur Babilon, 


asum bapana nggeluh denga. 

29 Abram ngempoi Sarai, Nahor ngempoi 
Milka. Milka ras Jiska duana anak Haran. 
30 Sarai Ia banci mupus. 

31Terah berkat i kota Ur i Babilon nari ku 
negeri Kanaan. Seh i Haran ije ia erkuta. 
Si ikut berkat ras ia eme anakna Abram, 
kempuna Lut ras permenna Sarai. 

32| Haran me Terah mate i bas umur 205 
tahun. 


Dibata ndilo Abram 


12 l Nina TUHAN man Abram, 
"Tadingkenlah kutandu, kade- 
kadendu, ras rumah bapandu, jenari laweslah 
ku negeri si Kutuduhken man bandu pagi. 

2 Nterem Kubahan sinursurndu, janah eme 
pagi jadi sada bangsa si mbelin. Kupasu-pasu 
kam, janah Kubahan terberita gelarndu gelah 
arah kam nterem kalak dat pasu-pasu. 

3 Kupasu-pasu kalak si masu-masu kam, 
tapi Kusumpahi kalak si numpahi kam. 
Janah erkiteken kam Kupasu-pasu kerina 
bangsa-bangsa." 

4Kenca umur Abram 75 tahun, berkat me ia 
i Haran nari bagi si isuruh TUHAN. Si Lut pe 
berkat ras ia. 

> Abram maba ndeharana Sarai, Lut anak 
seninana, kerina erta-ertana, ras budak- 

budakna si idatsa sanga ia i Haran, jenari 


berkat ia ku Kanaan. Kenca seh i Kanaan, 

6 isiar-siarna kerina daerah e, janah dungna 
seh ia ku batang kayu Moreh, eme ingan 
ersembah i Sikem. (Paksa e kalak Kanaan 
ngianisa taneh e.) 

7Icidahken TUHAN BaNa man Abram, janah 
nina, "Enda me negeri si Kubereken man si 
nursurndu pagi." Jenari, ibahan Abram sada 
batar-batar ingan persembahen man TUHAN 
si nggo teridah bana. 

8 Kenca bage miser Abram ku Selatan, ku 
taneh uruk-uruk si lit arah Timur Betel, janah 
ipajekken Abram kemahna kelang-kelang 
Betel ras Ai. Betel arah matawari ben, Ai 
arah matawari pultak. I je pe ibahanna 
ka batar-batar ingan persembahen, janah 
isembahna TUHAN. 

9Jenari pindah-pindah ka ia i bas sada ingan 
ku ingan si deban. Kenca si e lawes ia ku 
taneh Kanaan bagin Selatan. 


Abram i Mesir 


10 Tapi jadi me kelihen si mesangat i taneh 
Kanaan, janah erkiteken si e erdauhna Abram 
lawes ku Selatan, ku negeri Mesir, guna 
ringan ije kentisik. 

11 Nandangi seh i Mesir nina Abram man 
ndeharana Sarai, "Situhuna seh kal kam 
jilena. 

12 Adi iidah kalak Mesir kam, tentu 


ikatakenna kam ndeharangku: erkiteken si e 
ibunuhna aku tapi kam ipelepasna nggeluh. 

13 Fmaka katakenlah man kalak Mesir, maka 
turangku nge kam, gelah erkiteken kam, la 
ibunuhna aku, tapi mehuli perbahanna man 
bangku." 

14 Kenca Abram seh i Mesir iidah kalak Mesir 
maka ndehara Abram seh kal jilena. 

15 Piga-piga kalak si ngidahsa, eme pegawai 
istana: emaka ituriken pegawai ndai man raja 
uga jilena rupa Sarai; erkiteken si e Sarai 
ibaba ku istana raja. 

16 Erkiteken Sarai, emaka mehuli kal 
perbahanen raja man Abram, seh maka 
iberekenna man Abram melala biri-biri, 
kambing, lembu, kalde, suruh-suruhen, ras 
unta. 

17 Tapi erkiteken ibuat raja si Sarai iukum 
TUHAN ia ras kalak si ringan i bas istanana 
alu penakit si ngeri. 

18 Emaka idilo raja si Abram, isungkunna ia, 
"Uga kin perbahanenndu e! Ngkai maka la 
ikatakenndu maka ndeharandu nge si Sarai? 

19 Ngkai maka ikatakenndu ia turangndu 
janah ipelepasndu ia kubuat jadi 
ndeharangku? Enda ndeharandu ndai, 
baba, lawes kam jenda nari!" 

20 Fmaka iperentahken raja piga-piga kalak 
pegawaina, jenari ipelawesna Abram ras 

ndeharana ras kerina sikerajangenna i bas 


negeri e nari. 


Abram sirang ras Lut 


13 l Abram nadingken Mesir lawes ku 
Utara, nuju kempak Selatan Kanaan 
radu ras ndeharana ras kerina erta-ertana. 
Lut pe ikut. 

2 Abram bayak namura: melala biri-birina, 
kambingna, lembuna, pirakna bage pe 
emasna. 

3 Emaka lawes ia i bas sada ingan ku ingan si 
deban, nuju kempak Betel. Seh ia ku daerah 
kelang-kelang Betel ras Ai, inganna erkemah 
mbarenda. 

41 je ipajekkenna sada batar-batar ingan 
ersembah man TUHAN. 

5 Lut pe lit keluargana, suruh-suruhenna, 
biri-birina, kambingna ras lembuna. 

6 Erkiteken si e lanai cukup mbalmbal man 
bana duana, perban buena asuh-asuhenna. 

7 Emaka rubati permakan Abram ras 
permakan Lut. (Tupung e kalak Kanaan ras 
Peris denga ngingani negeri e.) 

8 Emaka nina Abram man Lut, "Setangke 
denga kap kita, la mehuli adi rubati 
suruh-suruhenku ras suruh-suruhenndu. 

9Si mehulina siranglah kita. Pilih mbalmbal 
si arah apai kin atendu. Adi kam kempak 
kawes aku kempak kemuhen." 

10 [tatap Lut kelewet, janah iidahna maka 


kerina baluren Jordan seh kempak kota Soar 
melala launa, bali ras peken TUHAN ntah 

pe taneh Mesir. Si enda ope denga TUHAN 
ngkernepken kota Sodom ras Gomora. 

11 Emaka ipilih Lut kerina baluren Jordan jadi 
sikerajangenna jenari lawes ia kempak Timur. 
Bagenda me persirang-sirangen kalak enda 
duana. 

12 Abram ringan i negeri Kanaan, Lut 
erkemah i kota-kota baluren deher Sodom. 

13 Kalak Sodom jahat dingen erdosa man 
TUHAN. 


Abram miser ku Hebron 


14 Kenca lawes Lut nina TUHAN man Abram, 
"| bas inganndu tedis enda nari tataplah 
kelewet. 

15 Kubereken ateKu man bandu ras man 
sinursurndu kerina taneh si idahndu e jadi 
sikerajangenndu seh rasa lalap. 

16 Kubereken me man bandu kesusuren si 
seh kal teremna, seh maka ise pe la ngasup 
meligaisa. Bagi gebuk taneh Ia terbeligai, 
bage me pe kesusurenndu Ia terbeligai. 

17 Genduari, to siarilah kerina negeri e, 
sabap Kubereken me e kerina man bandu." 

18 Emaka ipiser Abram kemahna dingen 
ringan deher Kayu Kramat Mamre i Hebron. | 
je iIpajekkenna batar-batar man TUHAN. 

Abram mbebasken Lut 


14 l Lit me empat kalak raja, eme 
Amrapel raja Babilon, Ariuk raja Elasar, 
Kedorlaomer raja Elam, Tidal raja Goyim. 

2 Empatna raja enda erperang ngelawan lima 
raja si deban eme: Bera raja Sodom, Birsa 
raja Gomora, Sinah raja Adma, Semeber raja 
Seboim ras raja Bela (tah Soar). 

3 Limana raja-raja enda ipersadana arihna 
ras gegehna i baluren Sidim, eme Lawit Mate 
si genduari. 

4Nggo sepulu dua tahun raja-raja enda ndai 
limana lit i teruh kuasa Kedorlaomer, tapi i 
bas tahun si pesepulu teluken mberontak ia. 

>| bas tahun si pesepulu empatken, Raja 
Kedorlaomer ras teman-temanna reh ras 
tenterana janah italukenna kalak Repaim i 
Asterot Karnaim, kalak Susim i Ham, kalak 
Emim i kendit Kiryataim, 

6 ras kalak Hori i deleng Edom, janah iayakna 
kalak enda ndai seh ku Elparan, i tepi gurun 
pasir. 

! Kenca mulihken ia, seh ia i Kades (sanga si 
e igelari Enmispat). Ikuasaina kerina taneh 
kalak Amalek ras italukenna kalak Amori si 
ringan i Hasason Tamar. 

8 Kenca bage raja Sodom, Gomora, Adma, 
Seboim, ras Bela ipepulungna tenterana guna 
erperang i baluren Sidim, jenari erperang ia 

9 ngelawan raja Elam, Goyim, Babilon ras 


Elasar, empat raja ngelawan lima raja. 

l0| bas baluren Sidim, melala kal lubang- 
lubang si isin ter. Emaka sanga raja Sodom 
ras Gomora kiam atena i bas pertempuren 
e nari ndabuh ia ku bas lubang-lubang ndai. 
Tapi telu raja si deban sempat selamat kiam 
ku deleng-deleng. 

11 Emaka empat raja si menang ndai muat 
kai si banci ibuatna i Sodom ras Gomora, 
termasuk pe barang si banci ipan, jenari 
lawes ia. 

12| ut, anak senina Abram ringan i Sodom, 
emaka ia pe ras barangna ikut ibaba kalak 
enda. 

13 Tapi lit sekalak si Ia ikut tertangkap. 
Emaka ilaporkenna kejadin e man Abram, 
kalak Heber e. | bas paksa e Abram 
sangana ringan deher sada batang kayu 
sikerajangen Mamre, kalak Amori. Mamre ras 
senina-seninana, eme Eskol ras Aner, eme 
teman-teman Abram. 

14 Kenca nggo ieteh Abram maka anak 
seninana tertangkap, iaturkenna anak buahna 
si beluh erperang, 318 kalak teremna. 
layakina raja-raja si empat ndai terus ku Dan. 

15| je ibagi Abram kalak enda jadi piga-piga 
terpuk, emaka sanga berngi, iserangna 
musuh e. Italukenna kerina. layak-ayakna 
seh ku Hobah arah Utara Damaskus. 

16 Kerina barang rampasen e idatsa 


mulihken. Lut, anak seninana bage pe 
erta-ertana ras kerina diberu-diberu ras 
tabanen si deban ibaba Abram mulihken. 


Malkisedek masu-masu Abram 


17 Sanga Abram mulih i bas naluken Raja 
Kedorlaomer ras raja-raja si deban, ndarat 
raja Sodom ngalo-ngalo ia ku berneh Sawe 
(si igelari baluren Raja). 

18 Bage pe, Malkisedek raja Salem, imam 
Dibata si Meganjangna, mbaba roti ras 
anggur man Abram. 

19 | pasu-pasuna Abram janah nina, "Dibata 
si Meganjangna, si nggo njadiken langit ras 
doni masu-masu Abram! 

20 Pujin man Dibata si Meganjangna si nggo 
mereken kemenangen man bandu naluken 
musuh-musuhndu!" Emaka ibereken Abram 
sepersepuluh i bas kerina barang-barang 
rampasen si idatsa ndai man Malkisedek. 

21 Nina raja Sodom kempak Abram, "Man 
bandulah kerina barang-barang rampasen e, 
tapi iulihken min bangku rayatku." 

22 Nina Abram ngaloi, "Ersumpah aku i 
lebe-lebe TUHAN Dibata si Meganjangna, si 
njadiken langit ras doni, 

23 maka la kai pe ateku bangku i bas 
sikerajangenndu e, selambar benang ntah 
sada nali sepatu pe lang, gelah ula pagi 

Ikatakenndu maka perbanndu maka aku 


bayak. 

24 Sada pela ateku kubuat jadi sikerajangku, 
seakatan si nggo ipake anak buahku. Tapi 
berekenlah temanku Aner, Eskol, Mamre, 
muat baginna." 


Perpadanen Dibata ras Abram 


15 1 Kenca kejadin si ndai kerina, i bas 
sada pengenehenen, reh kata TUHAN 
man Abram nina, "Ula kam mbiar Abram. Aku 
ngampang-ampangi kam, janah mbelin kal 
upahndu Kubereken." 

2 Tapi erjabap Abram nina, "TUHAN si Mada 
Kuasa, kai gunana upah si IberekenNdu 
AteNdu man bangku e, adi labo lit anakku? 
Si Elieser kalak Damaskus e ngenca si ngalo 
tading-tadingenku! 

3 La lit IberekenNdu anak kupupus, janah 
erkiteken si e, sekalak i bas budakku me nggo 
jadi si ngalo tading-tadingenku!" 

4Jenari reh ka kata TUHAN man bana nina, 
"Labo Elieser si ngalo tading-tadingenndu, 
tapi anak ipupusndu sendiri nge." 

3 Ibabai TUHAN Abram ndarat janah nina, 
"Tarelah ku langit, cubaken beligai bintang- 
bintang ah: bagi buena bintang-bintang e, 
bage me pagi teremna sinursurndu." 

6 Tek Abram man TUHAN, janah erkiteken si 
e keleng ate TUHAN si Abram. 

7Jenari nina ka TUHAN, "Aku me TUHAN, si 


mabai kam ndarat i Ur-Babilon nari, gelah 
Kubereken taneh enda jadi sikerajangenndu." 

8 Tapi nungkun Abram, "TUHAN si Mada 
Kuasa, uga pemetehku maka taneh enda si 
kerajangku denggo?" 

3 Nina TUHAN, "Baba man bangku sada 
lembu, sada kambing, sada biri-biri, kerina 
umur telu tahun, bage pe sada ndukur, ras 
sada nderapati." 

10 baba Abram rubia-rubia ndai man 
TUHAN. Kenca ikeret-duakenna, itamakenna 
petingtang keret-keret rubia-rubia ndai i 
bas dua baris. Tapi ndukur ras nderapati Ia 
ikeret-duakenna. 

11 Perik-perik si man daging cinep i babo 
bangke rubia-rubia e, tapi igurba Abram. 

12 Sanga matawari nandangi sundut, 
tertunduh me Abram janah badeh kal 
pertunduhna: kenca bage gelap si mehantu 
reh man bana. 

13 Nina TUHAN man Abram, "Sinursurndu 
jadi perlajang denggo i negeri kalak: jadi 
budak pagi ia ije, janah mesui kal atena 
ibahan kalak 400 tahun dekahna. 

14 Tapi Kuukum pagi bangsa si mperbudaksa 
janah asum ia ndarat i bas negeri kalak e 
nari, melala mekelek ibabana kebayaken. 

15 Kerna dirindu sendiri, cawir metua me 
kam pagi, mate alu dame jenari ikuburken. 

16 Kenca empat kesusuren pagi maka 


sinursurndu mulih ku jenda, sabap langa 
pagi kupelawes kalak Amori adi langa kin seh 
jahatna janah patut iukum." 

17 Kenca nggo sundut matawari, wari pe 
nggo gelap, teridah me cimber tempa i bas 
dapur nari, bage pe tendang gara mentas 
arah kelang-kelang tektek daging rubia-rubia 
ndai. 

18| bas ingan eme TUHAN erbahan 
perpadanen ras Abram nina, "Erpadan Aku 
mereken taneh enda kerina man sinursurndu 
mulai i bas perbalengen Mesir nari seh ku Lau 
Eprat, 

19 termasuk kerina taneh kalak Keni, Kenas, 
Katmon, 

20 Heti, Peris, Repaim, 

21 Amori, Kanaan, Girgasi bage pe taneh 
kalak Jebusi." 


Hagar ras Ismael 


16 1 Sarai, ndehara Abram, la lit anakna. 
Tapi lit sekalak singuda-nguda budak 
Sarai, Hagar gelarna, ia kalak Mesir. 

2 Emaka nina Sarai man Abram, "Tehndu 
maka la ibereken TUHAN aku mupus; dage 
medemlah kam ras budakku ah, ntah mawen 
banci ipupusna man bangku sada anak." Payo 
iakap Abram kai si ikataken Sarai ndeharana. 

3Jenari iberekenna Hagar man Abram. 


(Kejadin enda terjadi kenca Abram nggo 10 
tahun ringan i Kanaan.) 

4Emaka ersada kula me Abram ras Hagar, 
kenca bage mehuli kula Hagar. Tapi kenca 
nggo ieteh Hagar maka nggo mehuli kulana, 
jadi sombong ia, lanai iergakenna Sarai. 

3 Erkiteken si e nina Sarai man Abram, "Kam 
nge si salah maka Hagar sombong man 
bangku. Kubereken ia man bandu, tapi kenca 
itehna maka mehuli kulana lanai iergaina 
aku. TUHAN lah si jadi hakim i bas kita, ntah 
ise kita ersalah." 

6 Erjabap Abram nina, "Budakndu kap ia. 
Kam erkuasa man bana emaka uga akapndu 
mehuli bage ban." Jenari tuhu-tuhu mesui kal 
ate Hagar ibahan Sarai, seh maka kiam ia i 
bas Sarai nari. 

"jumpai malekat TUHAN si Hagar deher 
sada ulu lau i padang pasir dalan ku Sur, 

Sjanah nina, "Hagar, budak Sarai, i janari 
kam e ndai, janah ku ja atendu?" Erjabap 
Hagar nina, "Aku kiam nadingken tuanku 
Sarai." 

9 Nina malekat ndai, "Mulihlah man bana, 
janah tetaplah kam jadi budakna. 

10 Nterem pagi kubahan sinursurndu, seh 
maka la lit kalak si ngasup meligaisa. 

Il | pupusndu pagi sada anak dilaki, bahan 
denggo gelarna Ismael, erkiteken nggo 

ibegiken TUHAN pingko-pingkondu ras 
kiniseranndu. 

12 Tapi anakndu e denggo bali ras kalde si 
meliar; kerina kalak ilawanna janah kerina 
kalak ngelawan ia. Ia serap nggeluh i bas 
kerina kade-kadena nari." 

13 Nina Hagar i bas ukurna, "Tuhu-tuhu kin 
nggo kuidah Dibata si mperdiateken aku?" 
Emaka igelarina TUHAN si nggo ngerana man 
bana ndai "Dibata si mperdiatekenca". 

14 Erkiteken si enda me maka igelari kalak 
sumur ndai, "Sumur Dibata Si Nggeluh si nggo 
mperdiateken aku." Inganna kelang-kelang 
Kades ras Beret. 

15 Emaka ipupus si Hagar sekalak anak 
dilaki. Bapa anak ndai eme Abram, janah 
ibahanna gelar anakna e Ismael. 

16 Tupung si e umur Abram 86 tahun. 


Sunat, eme tanda perpadanen 


17 1 Sanga umur Abram 99 tahun, 
icidahken TUHAN BaNa man Abram, 
janah nina, "Aku kap Dibata si Mada Kuasa. 
Patuhlah man bangKu, janah bahanlah lalap 
rikutken ateKu ngena. 

2 Kubahan perpadanen ras kam, janah 
Kubereken man bandu kesusuren si lanai 
lang-lang teremna." 

3 Nembah mungkuk Abram, ayona seh ku 
taneh, janah nina Dibata, 

4"Kupadanken bandu: maka kam jadi nini 


nterem bangsa-bangsa. 

> Gelarndu lanai Abram tapi Abraham, sabap 
Kubahan kam jadi nini melala bangsa. 

6 Nterem kubahan sinursurndu, janah lit 
i bas sinursurndu e nari jadi raja. Perban 
teremna denggo sinursurndu, dungna jadi 
piga-piga bangsa ia. 

7 Aku tetap nginget padanKu man bandu ras 
man kerina kesusurenndu ersundut-sundut 
janah perpadanen e tetap rasa lalap. Aku jadi 
Dibatandu ras jadi Dibata sinursurndu. 

8 Kubereken man bandu ras man sinursurndu 
taneh enda, i ja genduari jadi kalak 
pertandang kam i je. Kerina taneh Kanaan 
jadi sikerajangen sinursurndu rasa lalap, 
janah aku jadi Dibatana." 

Nina Dibata kempak Abraham, "Kam 
pe arus erpadan, matuhi perpadanen 
enda, subuk kam, bage pe sinursurndu 
ersundut-sundut. 

10 Kam ras kerina kesusurenndu arus 
isunatken. 

11 Mulai genduari nari, la banci lang 
isunatkenndu kerina anak dilaki si umurna 
nggo waluh wari, subuk anak budak si tubuh 
i bas rumahndu, bage pe anak budak si 
itukurndu i bas kalak si deban nari. Sunat 
eme tandana maka lit perpadanenKu ras 
kam. 

12 (Kej 17:11) 

13 Tep-tep kalak arus isunatken, janah enda 


me tanda si teridah i bas kulandu si ncidahken 
maka perpadanenKu ras kam tetap rasa lalap. 

14 Kerina dilaki si la isunat, Ia ikira 
jadi bangsangKu, erkiteken la icikepna 
perpadanen e." 

15 Nina Dibata man Abraham, "Ulanai Sarai 
ban gelar ndeharandu tapi menaken genduari 
Sara gelarna. 

16 Kupasu-pasu ia, Kubereken ia mupus 
anak dilaki man bandu; ia jadi nande 
bangsa-bangsa janah i bas sinursurna nari lit 
pagi si jadi raja." 

17 Abraham nembah janah ayona seh ku 
taneh, tapi tawa ia sanga ia rukur, "Banci kin 
kalak si umurna nggo 100 tahun dat anak 
denga? Banci kin Sara mupus denga adi 
umurna nggo 90 tahun?" 

18 Emaka isungkunna Dibata, "Uga maka Ia 
Ismael saja jadi si ngalo tading-tadingenku?" 

19 Nina Dibata, "Lang! Ndeharandu Sara nge 
pagi mupus anak dilaki, janah ibanndulah 
gelarna Isak. Aku tetap nginget perpadanenKu 
ras kam bage pe ras sinursurna seh rasa 
lalap. 

20 Nggo Kubegi pemindonndu kerna Ismael. 
Dage Kupasu-pasu ia, Kubereken man bana 
melala anak ras kempu. la jadi bapa sepulu 
dua raja, janah Kubahan sada bangsa si 
mbelin arah ia. 

21Tapi perpadanenKu Kubahan ras Isak, 


anak si ipupus Sara ibas tahun si reh, bagi 
paksa si genduari ka." 

22 Kenca Dibata nggo dung ngerana man 
Abraham lawes Dibata nadingken ia. 

23| bas wari si e minter ipatuhi Abraham 
kai si ikataken Dibata. Emaka isunatkenna 
anakna Ismael ras kerina dilaki si lit i bas 
rumahna subuk anak budak si tubuh i bas 
rumahna bage pe si itukurna i bas kalak si 
deban nari. 

24Nggo 99 tahun umur Abraham asum ia 
isunatken, 

25 janah umur anakna Ismael 13 tahun. 
26 Duana ia isunatken i bas sada wari, 

27 ikut pe ras kerina budak-budakna. 


Sekalak anak dilaki 
ipadanken man Abraham 


1 TUHAN ncidahken BaNa man 

18 Abraham deher batang-batang kayu 
ingan ersembah i Mamre. Sanga e wari seh 
kal lasna, janah Abraham sangana kundul i 
lebe pintun kemahna. 

2 Tupung ia jurgak idahna telu kalak tedis 
i lebena. Minter kenca iidah Abraham 
kalak ndai, kiam ia ngalo-ngalosa. Janahna 
erjimpuh, ayona seh ku taneh nina, 

310 Tuan mari ngadi lebe janah singgah ku 
rumahku. Berelah maka aku ngidangi kam. 

4Banci kulegiken lau man pemurihi 


nahendu. I teruh batang kayu enda kam lebe 
ngadi-ngadi. 

> Kusikapken lebe pangan man bandu, gelah 
banci nambahi gegehndu guna nerusken 
perdalanenndu. Sabap nggo kam reh ku 
inganku enda, e sada kehamaten man 
bangku, emaka kuelai ateku kam asa 
bancina." Ngaloi kalak si telu ndai, "Bujur adi 
bage." 

6 Minter kiam Abraham ku kemahna, janah 
nina man Sara, "Pedasken, buat tepung si 
mejilena sada guni, aduk, tasakken jadi roti 
asa biasna." 

! Kenca bage kiam Abraham muat sada 
lembu si mburna kal tapi nguda denga: paksa 
ntabeh man pangan. Emaka iberekenna 
man sekalak suruh-suruhenna. Minter igeleh 
suruh-suruhen ndai lembu si ibereken 
Abraham e, jenari itasakkenna. 

8 (buat Abraham susu si mejilena, bage pe 
daging si nggo itasakken ndai. Kenca bage 
isikapkenna i lebe-lebe temuena ndai, janah 
Abraham jine ngelai kalak enda man i teruh 
batang kayu e. 

9 Isungkun temue e Abraham nina, "I ja 
Sara ndeharandu?" "Ia i bas kemah," nina 
Abraham. 

10 Sekalak i bas si telu kalak ndai ngerana 
nina, "Siwah bulan nari, reh ka Aku ku jenda, 
ije pagi Sara nggo mupus sada anak dilaki." 

Sara megi-megi arah pudina, i balik pintun 
kemahna nari. 

Il Abraham ras Sara nggo seh kal tuana; 
emaka lanai bo reh bulanna. 

12 Fmaka tawa Sara nina i bas ukurna, "Banci 
denga kin merincuh aku man perbulangenku 
adi aku pe nggo melus, janah perbulangenku 
pe nggo seh tuana?" 

13J enari isungkun TUHAN si Abraham nina, 
"Uga maka tawa Sara nina, 'Banci denga kin 
aku mupus adi bagenda tuangku?' 

14 Lit kin si metahat i bas TUHAN? Bagi 
ningKu ndai siwah bulan nari Aku reh ka ku 
jenda; ije pagi Sara nggo mupus sada anak 
dilaki." 

15 Erkiteken mbiar Sara, merso ia nina, "La 
kap aku tawa." "Kueteh nge kam tawa," nina 
TUHAN ngaloisa. 


Pemindon Abraham kerna Sodom 


16 Kenca bage lawes kalak si telu ndai ku 
sada ingan, janah ije nari banci ia natap 
kempak Sodom. Abraham pe ikut naruhkenca. 

17 Nina TUHAN i bas UkurNa, "Labo pada 
Kubuni-buniken man Abraham kerna kai 
ateKu si Kubahan tik nari. 

18 Kesusurenna jadi sada bangsa si mbelin 
ras erkuasa pagi, janah arah ia, Kupasu-pasu 
kerina bangsa-bangsa. 

19 Nggo Kupilih Abraham, gelah banci 
iperentahkenna anakna ras kesusurenna 

gelah patuh man bangku, janah ilakokenna 


kai si benar ras bujur. Adi bage, Kusehken 
pagi man bana kasa kai si nggo Kupadanken." 

20 Kenca bage nina TUHAN man Abraham, 
"Lit pengadun si mberat kerna perbahanen 
si melket i Sodom ras Gomora; dosana nggo 
seh belinna. 

21 Emaka ngincuah ateKu ku jah, pepayosa 
tuhu tah lang pengadun perbahanen si melket 
e." 

22 Kenca bage dua i bas temuena ndai 
nerusken perdalanenna kempak Sodom, tapi 
TUHAN tading ras Abraham. 

23 | deheri Abraham me TUHAN nina, "Tuhu 
kin ImasapkenNdu AteNdu kalak benar radu 
ras kalak jahat? 

24 Adi lit 50 kalak ije kalak si benar, 
IcedakenNdu kang kerina kota e? La AteNdu 
IselamatkenNdu, erkiteken si lima puluh 
kalak e? 

25 Tentu la AteNdu munuh kalak benar radu 
ras kalak jahat. E la banci jadi: Ia banci 
IlakokenNdu e. Adi IcedakenNdu kin kota e 
tentu bali IbahanNdu ukumen kalak benar ras 
kalak jahat. Enda la banci jadi. Adi bage la 
bujur perbahanen Hakim kerina doni." 

26 Ngaloi TUHAN nina, "Adi lit 50 kalak 
Kujumpai si benar i Sodom, kerina kota e 
Kuampuni erkiteken si 50 kalak e." 

27 Nina ka Abraham tole, "Ula AteNdu 
merawa adi kuterusken ngerana ras Kam 

TUHAN. Aku abu taneh kap ngenca; la lit 


hakku ngataken kai pe man BaNdu. 

28 Tapi banci jadi 45 kalak ngenca lit si benar, 
labo 50 kalak. IcedakenNdu kang kerina kota 
e erkiteken kurang lima kalak?" Nina TUHAN, 
"La Kucedaken kota e adi lit dat aku 45 kalak 
si benar ije." 

29 Ngerana ka tole Abraham, "Uga adi 40 
kalak ngenca?" Ijabap TUHAN, "La Kucedaken 
adi lit 40 kalak." 

30 Nina Abraham, "Ula Kam nembeh TUHAN, 
ngerana denga nge ateku. Uga adi 30 kalak 
ngenca lit?" Nina TUHAN, "Adi lit dat Aku 30 
kalak, la Kulakoken e." 

31 Nina Abraham, "Ampunilah aku TUHAN 
aminna pangsa pe aku ngumputi percakapen 
enda ras Kam. Uga adi lit 20 kalak lah gia?" 
Nina TUHAN, "La Kucedaken kota e adi lit dat 
Aku 20 kalak." 

32 Nina Abraham, "Ula Kam merawa TUHAN, 
ateku ngerana sekali nari kal. Uga adi lit 10 
kalak ngenca?" Nina TUHAN, "La Kucedakan 
kota e adi lit Aku jumpa 10 kalak si benar." 

33 Kenca TUHAN nggo dung ngerana ras 
Abraham, lawes la janah Abraham pe mulih 
ku rumah. 


Dosa kota Sodom 


19 l Kenca ben seh me malekat si dua 
ndai i Sodom. Paksa e si Lut sangana 
kundul i pintu gerbang kota. Kenca idahna 

ia duana minter keke Lut ngalo-ngalosa. 


Nembah ia i lebe-lebe kalak ndai janah nina, 

2"0 Tuan, mari ku rumahku kita lebe. Bere 
maka banci kam kulayani. Banci iburihindu 
nahendu janah i jenda kita erberngi. Pagi 
lampas erpagi-pagi banci kam medak jenari 
nerusken perdalanenndu." Tapi nina kalak 
ndai njabapsa, "Bujur, i kesain enda me kami 
erberngi." 

3 Erkiteken lalap meseksek pemindon Lut 
man bana, dungna ras ia ku rumah. Isuruh 
Lut suruh-suruhenna nasakken roti janah 
isikapkenna pangan si ntabeh man temuena 
e. Kenca nggo sikap kerina, man me kalak 
enda. 

4 Ope denga temue ndai lawes medem, dilaki 
anak kota Sodom reh ngkeleweti rumah e. 
Kerina dilaki si lit i bas kota e subuk nguda 
tah metua reh ku je. 

> Ilebuhken jelma si nterem ndai Lut nina, "I 
ja kalak si reh erberngi ku rumahndu enda 
ndai? Baba ndarat man kami!" Ilakoken dilaki 
anak kota Sodom atena man kalak ndai bali 
ras man diberu. 

6 Ndarat Lut, tapi minter i pintukenna pintun 
arah pudina. 

7 Nina, "O teman, mindo kal aku man bandu, 
ula ibahanndu perbahanen si jahat e. 

8 Bagenda sajalah, ma idahndu lit dua kalak 
anakku si nguda-nguda denga. Banci kubaba 
ia duana ndarat man bandu, uga atendu ia 

ibahanndu bage. Tapi kalak enda ula ugapa 


pe ban: temuengku ia, emaka arus kujaga 
maka la kena kai pe ia." 

9 Tapi nina jelma si nterem, "Ula ko je! Engko 
pe kalak tandang-tandang nge, ngajari ka 
ko je! Ula ko je! Ntah jahaten ka atem ban 
kami man bam asang man kalak si dua e?" 
lonjumkenna Lut ku pudi, ideherina pintun, 
ipecahkenna atena. 

10 Tapi idudurken si dua kalak ndai minter 
tanna irintakna Lut mulihken ku rumah, jenari 
itutupna pintun. 

11 Kenca bage ipepentangna kerina mata 
dilaki si i darat ndai, emaka lanai idahna i ja 
pintun. 


Lut nadingken Sodom 


12 Nina temue si dua kalak ndai man Lut, 
"Adi lit denga i jenda anakndu dilaki ntah 
anakndu diberu, kelandu, ntah sima-simandu 
si deban, babalah ia ndarat i jenda nari, 

13 sabap ikernepken kami ate kami kota 
enda. Pengadun si mesangat kerna kalak kota 
enda nggo seh man TUHAN, janah kami me 
UtusenNa ngkernepken Sodom." 

14 Emaka lawes Lut njumpai dua kalak calon 
kelana nina, "Pedas-pedas kam ndarat i bas 
ingan enda nari, sabap ikernepken TUHAN 
atena." Tapi iakap kalak ndai Lut erguro-guro 
saja. 

15 Nandangi siang erpagi-pagi duana malekat 
ndai ngiahken Lut gelah pedas-pedas berkat 
nina, "Pedasken laweslah ras ndeharandu ras 
duana anakndu si diberu e, gelah ula kam 
mate tupung kota enda ikernepken." 

16j anga tetap ukur Lut. Tapi mekuah ate 
TUHAN man Lut. Erkiteken si e temuena si 
dua ndai negu ia ras ndeharana, bage pe 
duana anakna ndai ndarat i bas kota e nari. 

17 Kenca bage nina sekalak malekat e, 
"Kiamken kelini kesahndu! Ula nulih ku pudi 
dingen ula ngadi i berneh. Kiamken ku das 
uruk-uruk gelah ula kam mate!" 

18 Erjabap Lut nina, "O Tuan ula min kami 
suruhndu kiam ku das uruk-uruk. 

19Tuhu nggo isampatindu kal aku janah 
nggo ikelinindu kesahku. Tapi uruk-uruk ah 
ndauh kal, itunduk cilaka eme aku jenari 
mate aku ope seh ijah. 

20 Ma idahndu kin kota si kitik ah? La 
ndauhsa. Pelepas min aku kiam ku jah gelah 
terkelin aku." 

21 Frjabap malekat e nina, "Labo dalih. Kota 
si kitik ah la kukernepken. 

22 Pedas dage kiamken! Sabap langa banci 
kubahan kai pe adi langa kam seh i jah." 
Erkiteken ikataken Lut kota e kitik, emaka 
ibahan gelarna Soar. 


Kota Sodom ras Gomora ikernepken 
23 Matawari nggo pultak sanga Lut seh i Soar. 

24 Rempet idabuhken TUHAN udan kertah 


ras api ku kota Sodom ras Gomora. 

25 Radas kernep IbahanNa kota e, berneh- 
bernehna kerina, penduduk ras kasakai si 
turah i bas taneh e. 

26 Tapi ndehara Lut nulih ku pudi, emaka 
salih ia jadi binangun sira. 

27 Lampas pepagina lawes Abraham 
pedas-pedas ku inganna tedis i lebe-lebe 
TUHAN nderbih. 

28 |tatapna kempak kota Sodom ras Gomora 
bage pe kempak berneh-berneh e kerina, 
janah idahna cimber i bas taneh e nari bali 
ras cimber api i bas ginuhur si galang nari. 

23 Tapi sanga Dibata ngkernepken kota-kota 
si lit i bas baluren e, eme ingan Lut, iinget 
Dibata si Abraham, emaka ipulahina Lut ije 
nari gelah selamat. 


Asal kalak Moap ras Amon 


30 Erkiteken mbiar Lut tading i Soar, emaka 
miser ia ras anakna si dua e ku das uruk-uruk, 
janah ringan ia i bas sada gua. 

31 Nina anakna sintua man agina, "Bapanta 
nggo metua. I bas ingan enda la lit sekalak 
pe dilaki si banci ngempoi kita gelah banci lit 
anakta. 

32 Ota sibahan gelah mabuk bapanta, gelah 
banci kita medem ras, jenari lit anakta i bas 
ia nari." 

33| bas berngi e, ibere kalak enda bapana 


minem anggur, emaka anak Lut sintua ersada 
kula ras ia. Tapi la ieteh Lut e, erkiteken ia 
mabuk. 

34 Pepagina nina ka anakna sintua man 
Agina "Nderbinai aku nggo medem ras bapa: 
emaka si ban ka mabuk ia berngi enda, janah 
kenca bage medem kam ras ia gelah duana 
kita dat anak ibas bapanta nari." 

35 Emaka iberena minem bapana seh mabuk, 
jenari ersada kula me anak Lut si nguda ras 
ia. Tapi perbahan ia mabuk la ka bo ietehna 
kejadin e. 

36Alu bage duana anak Lut ndai mehuli 
kulana iban bapana jine. 

37 Sintua mupus anak dilaki, janah ibahanna 
gelarna Moap. Ia me nini kalak Moap si 
genduari e. 

38 Singuda pe mupus sada anak dilaki ka, 
Benammi gelarna. Ia me nini kalak Amon si 
genduari e. 


Abraham ras Abimelek 


2 O 1 Miser Abraham i Mamre nari kempak 
Selatan Kanaan, janah ringan ia 
kelang-kelang Kades ras Sur. Pudi wari, asum 
ia ringan i Gerar, 
2 ikatakenna maka turangna nge Sara. 
Emaka isuruh Abimelek raja Gerar ngelegi 
Sara man bana. 

3| bas sada berngi icidahken Dibata BaNa 
man Abimelek i bas nipi nina, "Mate me kam 
erkiteken ibuatndu diberu enda sabap ia nggo 

erjabu." 

4Tapi Abimelek langa bo ersada kula ras 
Sara, emaka nina, "TUHAN labo aku salah! 
IkernepkenNdu kin AteNdu aku ras rayatku? 

> Abraham jine ngataken maka turangna 
nge Sara, janah Sara pe bage ka nge nina. 
Kulakoken enda alu ukur meciho, janah aku 
langa lit erbahan si lepak." 

6 Ngaloi Dibata i bas nipi e, "Ue, Kueteh 
nge maka alu ukur meciho nge ilakokenndu 
e. Emaka Kuambati kam gelah ula kam 
erdosa bangKu, erkiteken emaka la Kubere ia 
ikuitndu pe. 

7 Emaka ulihken lah diberu enda man 
perbulangenna. Perbulangenna eme sekalak 
nabi, suruh-suruhen Dibata: ia kari ertoto 
kerna kam maka ula kam mate. Tapi adi la 
julihkenndu diberu e, la banci lang mate kam 
ras rayatndu!" 

8 Pepagina lampas erpagi-pagi idilo Abimelek 
kerina pegawaina janah iturikenna kai si nggo 
jadi. Emaka seh ia kerina biarna. 

9 Kenca bage ilebuh Abimelek si Abraham, 
isungkunina, "Uga perbahanenndu e man 
kami? Kai kin salah si nggo kubahan man 
bandu maka ibanndu mara si mbelin e 
man bangku ras man kerajanku. La mehuli 
perbahanenndu e. 

10 Ngkai maka bage ibahanndu?" 


11 |jabap Abraham, "Kuakap kin la lit sekalak 
pe i jenda kalak si mbiar man Dibata. 
Emaka mbiar aku ibunuh kalak guna ndatken 
ndeharangku. 

12 Tuhu nge ia turangku. Ia anak bapangku 
tapi la kami sada nande, emaka kuempoi ia. 

13 J adi sanga isuruh Dibata aku nadingken 
rumah bapangku, lawes aku ku negeri si 
deban, ningku man ndeharangku, 'Cidahken 
lah keleng atendu man bangku alu ngataken 
man kerina kalak maka turangndu nge aku.'" 

14 Kenca bage iulihken Abimelek si Sara man 
Abraham, janah radu ras si e iberekenna ka 
man bana biri-biri, lembu, ras budak-budak. 

15 Nina Abimelek man Abraham, "Enda 
tanehku kerina, banci kam ringan ije arah 
apai atendu." 

16 Nina ka Abimelek man Sara, "Kubereken 
man turangndu 1000 duit pirak, jadi tanda 
man kalak kerina maka kam Ia ersalah, janah 
kerina kalak meteh si e." 

17 Erkiteken kejadin si jadi i bas Sara, 
ndehara Abraham e, kerina diberu si lit 
i bas istana Abimelek lanai banci mupus 
ibahan TUHAN. Emaka ertoto Abraham kerna 
Abimelek, emaka ipepalem Dibata ia. Bage 
pe ndehara Abimelek ras budakna si diberu 
IpepalemNa kerina janah nggo ka banci 
mupus. 

18 (Kej 20:17) 

Isak tubuh 


2 1 l Ipasu-pasu TUHAN Sara bagi si nggo 
IpadankenNa. 

2 Emaka mehuli me kula Sara, jenari 
ipupusna sekalak anak dilaki man Abraham 
kenca ia nggo metua. Anak e tubuh ibas 
paksa si nggo itentuken Dibata, payo bagi si 
nggo KatakenNa mbarenda. 

3 Ibahan Abraham gelarna Isak, 

4janah nggo kenca waluh wari umurna 
isunatken Abraham ia, bagi nggo iperentahken 
Dibata. 

> Nggo 100 tahun umur Abraham sanga Isak 
tubuh. 

6 Nina Sara, "Nggo ibaba Dibata man bangku 
keriahen ras pertawan. Emaka kasa kai kalak 
si megisa la banci lang tawa ras aku." 

7 Nina Sara tole, "Ise ndube si lit ngataken 
man Abraham maka Sara banci pepinemken? 
Aminna bage gia nggo kupupus sada anak 
dilaki man bana kenca ia nggo metua." 

8 Tambah warina tambah belinna anak e, 
janah i bas warina ia ngadi minem, ibahan 
Abraham sada kerja man-man si mbelin. 


Hagar ras Ismael isuruh lawes 


91 bas sada wari, Ismael anak Abraham si 
ipupus Hagar, kalak Mesir e, main-main ras 
Isak anak Sara. 

10 jidah Sara kalak enda, emaka nina man 


Abraham, "Suruh budak e lawes ras anakna. 
Anakna e, la banci daten tading-tadingenndu 
si arus ialoken anakku Isak." 

11 Erkiteken si e gulut ukur Abraham, sabap 
Ismael pe anakna kang. 

12 Tapi nina Dibata man Abraham, "Ula aru 
atendu kerna anak e ras budakndu Hagar. 
Bahanlah bagi si ikataken Sara man bandu, 
erkiteken arah Isak nge rehna sinursurndu si 
nggo Kupadanken e. 

13 Man anak budak e pe Kubereken nge anak 
nterem, gelah ia jadi sada bangsa. Sabap ia 
pe anakndu nge." 

14 Pepagina, lampas erpagi-pagi ibereken 
Abraham man Hagar pangan bage pe sada 
ingan lau si ibahan i bas kuling-kuling nari 
si dem isina. Ipetembahkenna anak e ku 
gurung Hagar, jenari isuruhna lawes. Emaka 
lawes Hagar, mampa-mampa ia ibas taneh si 
mesawang Berseba. 

15 Kenca nggo keri lau si ibabana ndai, 
iamparkenna anakna e i teruh batang kayu 
kitik-kitik. 

lela jine kundul i bas ingan si deban kira-kira 
100 meter dauhna. Nina i bas ukurna, "La 
aku ngasup ngenen anakku mate." Sanga ia 
kundul ije mulai me anak e tangis. 

17 Ibegi Dibata sora anak e tangis, emaka 
ngerana malekat Dibata i langit nari man 

Hagar, "Kai kiniseranndu Hagar? Ula mbiar. 


Nggo ibegi Dibata sora anakndu serko. 

18 Kekeken, legi lah janah pesinik lah ia 
sabap Kujadiken pagi kesusurenna jadi sada 
bangsa si mbelin." 

19 Kenca bage ipemedakken Dibata mata 
Hagar, emaka idahna me sada sumur. Emaka 
lawes ia i isina me kuling-kuling ingan lau 
ndai, jenari iberena minem anakna. 

20 Dibata nemani anak e, erbelinna ia: ringan 
ia i taneh mesawang Paran. la jadi sekalak 
perburu si beluh. 

21 | buat nandena sekalak diberu bangsa 
Mesir man ndeharana. 


Perpadanen Abraham ras Abimelek 


22| bas sada paksa sanga lawes Abimelek 
ras puanglimana Pikol, nina man Abraham, 
"Dibata ras kam i bas kerina si idahikenndu. 

23 Fmaka ersumpahlah i lebe-lebe Dibata 
maka la itebu-tebundu aku, anak-anakku, 
ntah pe kesusurenku. Bagi perbahanenku 
bujur man bandu, erpadanlah maka kam pe 
bujur ka nge perbahanenndu man bangku, 
ras man negeri si iani kam genduari e." 

24 Nina Abraham, "Erpadan aku." 

25 Tapi ituriken Abraham keberatenna 
man Abimelek kerna sumur si irampas 
suruh-suruhen Abimelek alu paksa. 

26 Nina Abimelek, "La kueteh ise 
ngelakokenca e. Kam pe la ngata bangku, 

janah sekali enda denga nge kubegi kerna si 


e." 

27 J enari ibereken Abraham piga-piga biri-biri 
ras lembu man Abimelek, emaka erbahan 
perpadanen kalak enda duana. 

28 | serapken Abraham pitu anak biri-biri 
permakanenna, 

23 emaka isungkun Abimelek ia nina, "Kai 
ertina maka iserapkenndu anak biri-biri si 
pitu e." 

30 'jabap Abraham, "Alokenlah anak biri-biri 
enda pituna. Alu ngaloken si e, kam jadi saksi 
maka aku nge kalakna si ngkali sumur e." 

31 Erkiteken si e ingan e igelari Berseba 
sabap ije me kalak enda duana ersumpah. 

32 Kenca nggo dung ibahanna perpadanen 
e i Berseba, mulih me Abimelek ras Pikol 
puanglimana ku negeri kalak Pilisti. 

33J enari isuan Abraham sada batang kayu 
tamariska i Berseba, jenari nembah ia man 
TUHAN, Dibata Si Rasa lalap. 

34 Ndekah Abraham ringan i negeri kalak 
Pilisti. 


I perentahken Dibata Abraham 
mpersembahken Isak 


2 2 1| bas sada paksa kenca nggo lepas 

kejadin enda ndai kerina, iuji Dibata 
me Abraham. Erlebuh Dibata man Abraham 
nina, "O Abraham!" Ngaloi Abraham, "Enda 
aku TUHAN." 

2 "Buat anakndu," nina Dibata, "Anakndu 
si tonggal Isak si seh kal atendu kelengna, 
jenari laweslah ku taneh Moria. I jah i das 
sada deleng si Kutuduhken bandu kari, 
persembahken ia jadi sada persembahen 
gelehen man bangku." 

3 Pepagina lampas erpagi-pagi itakai 
Abraham kayu man ranting persembahen 
e, Itamakenna ku gurung kaldena, jenari 
ibabana Isak ras dua kalak suruh-suruhenna. 
Berkat me kalak enda ku ingan si nggo 
ikataken Dibata man bana. 

41 bas wari peteluken nggo iidah Abraham 
ingan e, aminna gia ndauh denga. 

5Jenari nina man suruh-suruhenna, "Timai 
kena i jenda ras kalde e. Aku ras anakku 
lawes ku jah ersembah, kenca bage mulih ka 
kami kari." 

6 Isuruh Abraham si Isak maba ranting e, 
janah ia jine maba piso ras rara. Asum ia 
erdalan duana, 

7 nina Isak, "Bapa!" Ngaloi Abraham, "Kai 
anakku?" Nungkun Isak, "Rara ras ranting lit, 
tapi ija kin biri-biri si man persembahenken 
e?" 

8 Ijabap Abraham nina, "Dibata kari 
nikapkenca." Jenari iteruskenna ka 
perdalanenna duana. 

9 Kenca nggo seh i bas ingan si ikataken 
Dibata bana, ipajekken Abraham sada 
batar-batar man ingan persembahen 

tutungen, kenca bage isusunna ranting i 


babona. liketna anakna, jenari iamparkenna 
i datas batar-batar ingan persembahen e, i 
babo ranting ndai. 

10 Kenca bage, ibuatna pisona munuh 
anakna atena. 

11 Tapi ilebuh malekat TUHAN ia i langit nari, 
"O Abraham, Abraham!" Ngaloi ia, "Kai, enda 
aku." 

12 "Ula bunuh anak e, ula ugapa pe ban ia," 
nina malekat ndai. "Nggo kueteh mbiar kam 
man Dibata, emaka anakndu si tonggal e pe 
la kam ertahan merekenca bangKu." 

13 | pernehen Abraham kelewet, jenari arah 
pudina iidahna sada bajar biri-biri sangkut 
tandukna i bas waren. Ibuatna biri-biri e, 
emaka ipersembahkenna jadi persembahen 
tutungen man TUHAN ganti anakna. 

14 | gelari Abraham ingan ndai: "TUHAN 
nikapkenca". Seh asa genduari pe ningkalak: 
"TUHAN nikapkenca idas DelengNa". 

15Malekat TUHAN erlebuh pedua kaliken i 
langit nari man Abraham. Nina, 

16 “Ersumpah Aku i bas diringKu jine, maka 
Kubereken man bandu mbue pasu-pasu. 
Sabap nggo bage perbahanenndu, janah la 
ertahan kam mereken anakndu si tonggal 
man bangku. 

17 Erpadan Aku maka Kubereken bandu 
kesusuren si seh kal teremna, bali ras 
bintang-bintang i langit, ntah pe bali ras 

kersik i tepi lawit. Kesusurenndu ngkuasai 


musuh-musuhna denggo. 

18 Kerina bangsa-bangsa mindo denggo 
bangKu gelah Kupasu-pasu ia bagi nggo 
Kupasu-pasu kesusurenndu eme perban kam 
patuh man perentahKu." 

19 Kenca bage mulih Abraham ku ingan 
suruh-suruhenna, jenari ras ia lawes ku 
Berseba, ingan Abraham. 


Kesusuren Nahor 


20 Kenca bage, ibegi Abraham me berita, 
maka lit waluh kalak anak seninana Nahor 
arah perjabunna ras Milka. 

21 Js eme anak sintua, Bus agina, Kemuil 
bapa Aram. 

22 Keset, Haso, Pildas, Jidlap, Betuil, 

23 eme bapa Rebeka. Anak dilaki si waluh 
kalak e tubuh arah perjabun Milka ras Nahor 
senina Abraham. 

24 Reumah, eme sekalak gundik Nahor, 
ipupusna Tebah, Gaham, Tahas, ras Maaka. 


Sara mate. Itukur Abraham 
taneh ingan kuburen 


2 3 1 Dekahna Sara nggeluh lit 127 tahun. 
2 Ia mate i Hebron i taneh Kanaan, 
janah megogo kal ate Abraham erkiteken 
kematen Sara. 
3 Itadingkenna ingan mait ndeharana, lawes 
ia ku bangsa Heti, janah nina, 

kutukur ateku tanehndu, ingan ngkuburken 
ndeharangku." 

3 Ijabap kalak ndai, 

6 "Begiken lebe Tuan. Kam iakap kami kalak 
si mbelin, emaka kuburkenlah ndeharandu e i 
bas kuburen si mejilena kal si lit i bas kami. 
Meriah kal ukur kami kerina mereken kuburen 
man bandu, gelah banci ije ikuburkenndu 
ndeharandu." 

7 Kenca bage erjimpuh Abraham i lebe-lebe 
kalak enda, 

8 hina, "Adi senang atendu, kukuburken 
ateku ndeharangku i jenda. Emaka pindondu 
sitik man Epron anak Sohar, 

9 maka kutukur min Gua Mahpela, si 
ndeher ras tepi jumana. Sungkun ia ntah 
banci idayakenna e bangku. Asa kai ergana 
banci kugalari i jenda i lebe-lebendu, 
gelah banci kubahan e jadi taneh kuburen 
sikerajangenku." 

10 Tupung si e Epron sangana kundul ras 
kalak Heti si deban i bas ingan runggu i 
gerbang kota e: asum kerina kalak megisa 
erjabap ia nina, 

11 "Begiken Tuan: kubereken man bandu 
kerina juma e ras gua si lit ije. | jenda i 
lebe-lebe bangsangku jine, kubereken man 
bandu ingan e gelah banci ikuburkenndu 
ndeharandu ije." 

kalak Heti e, 

13 'enari nina man Epron, "Ngarap aku gelah 
megi-megi kam kerina. Kutukur me dage 
juma e. Aloken lah tukurna i bas aku nari, 
gelah kukuburken ndeharangku ije." 

14 Erjabap Epron nina, 

15 "Tuan, erga juma e 400 duit pirak ngenca 
kai lah e ertina i bas kita duana? Kuburkenlah 
ndeharandu ije." 

16 Payo akap Abraham, emaka ibeligaina duit 
pirak e asa pemindon Epron si ibelaskenna i 
adep-adepen jelma si nterem, eme 400 duit 
pirak, sue ras patoken timbangen si ipake 
perbinaga. 

17 Bage me turi-turinna, maka taneh Epron 
si i Mahpela, arah matawari pultak Mamre, 
nggo jadi sikerajangen Abraham. Si termasuk 
ku je eme kap juma, gua si lit i bas juma e, 
ras kerina batang kayu si i bas juma e seh ku 
tepi taneh e. 

18 Kerina kalak Heti si ikut i bas perjumpan 
e, nggo jadi saksi maka taneh e genduari 
Abraham empuna. 

19 Kenca bage ikuburken Abraham ndeharana 
Sara i bas gua e i taneh Kanaan. 

20 Frkiteken si emaka juma si nai kalak Heti 
empuna, ras gua si lit ije, genduari nggo jadi 
sikerajangen Abraham si ibahanna jadi taneh 
kuburen. 

Diberu si man Isak 


24 1 Genduari Abraham nggo seh kal 
tuana, janah ipasu-pasu TUHAN ia i 
bas kerina si idahikenna. 

2 Nina man suruh-suruhenna si metuana, si 
ngurus kerina erta-ertana, "Amparken tanndu 
kelang- kelang pahangku, jenari ersumpahlah. 

3 Ateku maka ersumpah kam i bas gelar 
TUHAN, Dibata langit ras doni, maka la 
ibuatndu beru Kanaan enda jadi ndehara 
anakku Isak. 

4 La banci la mulih kam ku negeri asalku, 
gelah ibuatndu diberu man anakku Isak, i bas 
kade-kadengku nari." 

> Tapi nungkun suruh-suruhen ndai nina, 
"Uga adi la pagi nggit si nguda-nguda e 
nadingken rumahna ngikut ras aku ku taneh 
enda? Banci nge kutaruhken anakndu ku 
negeri asalndu?" 

6S Ijabap Abraham, "E ula kal! Ula kal 
isuruhndu anakku mulih ku jah! 

"TUHAN, Dibata si mada langit, nggo maba 
aku i rumah bapangku nari, i bas taneh 
keluargangku nari ku ingan enda. Dibata nggo 
ersumpah man bangku maka IberekenNa 
taneh enda man kesusurenku. la pagi si 
nuruh malekat arah lebendu, gelah idatndu 
sada diberu i jah man anakku. 

8 Adi singuda-nguda ela pagi nggit ngikut ras 
kam, nggo nangtang kam i bas perpadanen 

anakku mulih ku jah." 

9 Kenca bage itamaken suruh-suruhen ndai 
tanna i kelang-kelang paha Abraham, tuanna, 
jenari ersumpah ia maka idahikenna kerina 
bagi si ipindoken Abraham e. 

10 Emaka ibuat suruh-suruhen Abraham ndai 
sepuluh unta tuanna, jenari lawes ia ku kota 
ingan Nahor ringan ndube, eme arah Utara 
Mesopotami. 

Il Kenca ia seh i jah, ipengadina unta ndai 
deher sumur i darat kota. Wari nandangi ben, 
janah sangana kal diberu-diberu rehen ku 
sumur e ngelegi lau. 

12 Ertoto suruh-suruhen ndai nina, "O, 
TUHAN, Dibata tuanku Abraham, bahanlah 
maka seh sura-surangku sendah, janah 
ingetlah PadanNdu ras tuanku Abraham. 

13 Genduari aku sangana ndeher ku sumur 
enda, i ja singuda-nguda kota enda nandangi 
reh ngelegi lau. 

14 Kuperkuanken kari sekalak i bas singuda- 
nguda e ningku, 'Pesusur sitik ingan laundu, 
maka banci aku minem!' Adi ngaloi ia, 
'Minemken, untandu pe banci kupeminem,' 
singuda-nguda si e min si itetapken Kam man 
suruh-suruhenndu Isak. Adi jadi kari bage, 
nggo kueteh maka ItepatiNdu kepe PadanNdu 
ras tuanku." 

15 Langa pe ia dung ertoto, nggo seh Ribka 
ije maba ingan lau i babo barana. Ribka anak 

si dilaki, ras ndeharana Milka. Nahor eme 
senina Abraham. 

16 Ribka eme sekalak singuda-nguda si seh 
kal jilena, janah ngincuah ia kempak sumur 
ngisi ingan launa, jenari mulihken. 

17 Kiam suruh-suruhen Abraham ndahi ia, 
jenari nina, "Banci kang ... sitik laundu ena?" 

18 "Minemken Tuan," nina singuda-nguda 
e. Pedas-pedas ipesusurna ingan launa 
i bas barana nari, emaka itunggahina 
suruh-suruhen ndai. 

19 Kenca nggo dung ia minem nina singuda- 
nguda ndai, "Lau inemen untandu pe banci 
nge kulegi asa biasna." 

20 Pedas-pedas iusekenna launa ku bas 
pelangkah ingan minem rubia-rubia si lit ije, 
jenari kiam ia ku sumur ndai ngelegi lau tole, 
seh puas kerina untana ndai minem. 

21 Alu sinik-sinik, iperdiateken suruh-suruhen 
ndai singuda-nguda e, metehsa ntah payo 
nggo isehken TUHAN sura-surana. 

22 Kenca singuda-nguda ndai nggo dung 
mere minem unta-unta e, ibuat suruh- 
suruhen e sada anting-anting emas si 
meherga, itamakenna ku igung singuda- 
nguda e, janah gelang emas si galang 
igelangkenna i bas tanna. 

23J enari nina, "Anak ise kin kam? Lit kang 
ingan i bas i rumahna man inganku erberngi 
ras teman-temanku?" 

nina singuda-nguda e njabapsa. 

25"Nggala ras gagaten man nakan asuh- 
asuhen pe melala nge i rumah kami, janah 
inganndu erberngi pe lit nge." 

26 Emaka erjimpuh suruh-suruhen e nembah 
ia man TUHAN. 

27 Nina, "Terpujilah TUHAN, Dibata 
tuanku Abraham, si tetap nteguh ncikep 
PerpadanenNa ras tuanku Abraham. Nggo 
ibabai TUHAN aku pinter ku kade-kade 
tuanku." 

28 Kenca bage kiam singuda-nguda e ku 
rumah, iturikenna kasa kai si nggo jadi. 

29 Lit sekalak turang Ribka Laban gelarna 
janah nggo ibegina kai si nggo ituriken 
turangna man bana. 

30 Bage pe nggo ka idah Laban anting-anting 
i bas igung turangna, ras gelang i bas tanna. 
Emaka kiam ia ndahi suruh-suruhen ndai si 
sangana tedis ras untana deherken sumur e. 

31J enari nina Laban, "Mari ras kita ku rumah. 
Kam kalak si nggo ipasu-pasu TUHAN. Ngkai 
maka tedis kam i darat enda? Nggo sikap 
kamar i rumahku man inganndu, bage pe lit 
nge ingan man kerina untandu." 

32 Dage ku rumah me suruh-suruhen e. 
Itang-tangi Laban baban unta e, iberena 
nggala ras gagaten. Man suruh-suruhen 
Abraham ras teman-temanna, ibabana lau 
man pemurihi nahena. 

suruh-suruhen e, "Aku langa nggit man, adi 
langa kubelasken kai si arus kukataken." Nina 
Laban, "Belasken lah!" 

34 "Aku kap suruh-suruhen Abraham," nina 
menaken ranan. 

35 "Tuhu-tuhu nggo ipasu-pasu TUHAN 
tuanku Abraham. Ibahan TUHAN ia jadi kalak 
bayak. Nggo ibereken TUHAN man tuanku 
melala biri-biri, kambing, lembu, pirak, emas, 
budak-budak dilaki ras diberu, bage pe unta 
ras kalde. 

36 Sara, ndehara tuanku, nggo mupus 
sekalak anak dilaki kenca ia nggo metua. 
Nggo ibereken tuanku kerina kebayakenna 
man anak e. 

37 Isuruh tuanku aku erpadan alu ersumpah, 
maka tetap kuikutken perentahna. Nina 
tuanku, 'Ula kal ibuatndu singuda-nguda 
kalak Kanaan man ndehara anakku. 

38 Tapi lawes lah ku bangsa bapangku, ku 
kade-kadengku, janah pilihlah ije diberu man 
anakku.' 

39 Emaka kusungkuni tuanku, 'Uga adi 
singuda-nguda e la nggit ngikut ras aku?' 

40 ijabapna nina, "TUHAN si kusembah i bas 
geluhku, la si nuruh malekat ras kam gelah 
sangap kam i bas tugasndu. Idatndu nge pagi 
diberu man anakku i bas bangsangku nari, 
eme i bas keluarga bapangku nari. 

sumpahndu e nari, eme: adi lawes kam ndahi 
kade-kadengku, tapi itulakna kam, e nggo 
nangtang kam i bas sumpah e nari.' 

42 Ndai kenca seh aku i sumur, ertoto aku, 
"TUHAN, Dibata tuanku Abraham, berelah 
maka seh sura-surangku i bas tugasku enda. 

43 Genduari i deher sumur enda aku. Adi lit 
kari singuda-nguda muat lau atena, kupindo 
kari man bana maka iberena minem aku alu 
ingan launa. 

44 Adi iberena kari, janah lau man untangku 
pe ibabana ka, ia me kalakna si nggo 
lpilihNdu jadi ndehara man anak tuanku.' 

45 Ope denga aku dung ertoto, reh Ribka 
maba ingan lau i babo barana ku sumur 
e muat lau. Ningku man bana, 'Enta sitik 
laundu ena, minem kal ateku.' 

46 Pedas-pedas ipesusurna ingan launa, 
jenari nina, 'Minemken, untandu pe banci 
kubere minem!' Emaka minem aku, janah 
unta e pe iberena minem. 

41 Kusungkun ia, 'Ise bapandu?' Ijabapna 
nina, 'Bapangku si Betuil, anak Nahor ras 
Milka.' Kenca bage kutamaken anting-anting i 
bas igungna ras gelang i bas tanna. 

48 Erjimpuh aku nembah muji TUHAN, Dibata 
tuanku Abraham, si nggo naruhken aku pinter 
ku kade-kade tuanku, ija nggo jumpa aku ras 
anakna si diberu man ndehara anak tuanku. 

jawabndu ras keleng atendu man tuanku, 
katakenlah man bangku: adi lang pe 
katakenlah lang, maka kueteh kai arus 
kubahan." 

50 Erjabap Laban ras Betuil nina, "Kai si jadi 
e, i bas TUHAN nari kap, emaka labo kami si 
erbahan keputusen e. 

>l Enda kap si Ribka: babalah ia jadi ndehara 
anak tuanndu, bagi si nggo ikataken TUHAN." 

32 Kenca ibegi suruh-suruhen Abraham kata 
enda, erjimpuh ia nembah TUHAN. 

>3 Kenca bage, ipedaratna uis, bage pe 
perhiasen emas ras pirak, jenari iberekenna 
man Ribka. Bage pe iberekenna barang- 
barang si meherga man turang ras nande 
Ribka. 

>4 Kenca bage maka man ras minem 
suruh-suruhen Abraham ras teman-temanna 
si ngikut ras ia, janah i je ia erberngi. Kenca 
ia nggo keke erpagi-pagi nina suruh-suruhen 
e, "Ateku mulih min ku tuanku." 

>> Tapi nina nande Ribka ras turangna, 
"Seminggu ntah sepuluh wari narilah gia min 
diberu enda ras kami i jenda, jenari kari lawes 
gia ia labo dalih." 

>6 Tapi nina suruh-suruhen e, "E ula kal 
ambati aku. Nggo ibere TUHAN maka sangap 
perdalanenku, emaka berelah aku mulih ku 
tuanku." 

sidilo lah Ribka e, ntah uga nina." 

>8 Emaka idilona Ribka, isungkunna nina, 
"Nggit kam berkat ras kalak enda?" "Nggit," 
nina ngaloi. 

59 Erkiteken si e ipelepas kalak enda me 
Ribka ras si rembahisa nai berkat ras 
suruh-suruhen Abraham, ras teman-teman 
suruh-suruhen e. 

60| pasu-pasu kalak enda Ribka nina, 
"Jadilah kam Ribka, nande erjuta-juta kalak. 
Italuken kesusurenndu gelah pagi kota-kota 
musuh-musuhna." 

61 Kenca bage ersikap-sikap me Ribka 
ras piga-piga kalak suruh-suruhenna si 
deban, jenari iersakna unta, berkat ia ras 
suruh-suruhen Abraham. 

62I bas paksa e nggo reh Isak ku gurun 
pasir si tergelar "Sumur Dibata si nggeluh si 
mperdiateken aku". Ia sanga ringan i bagin 
Selatan Kanaan. 

63 Karaben-karaben ndarat ia erdalan-dalan i 
bas mbalmbal, jenari iidahna unta reh. 

64 Kenca idah si Ribka Isak, minter nusur ia i 
datas untana nari. 

65 Isungkunna suruh-suruhen Abraham 
nina, "Ise dilaki si erdalan kempak kita i 
bas mbalmbal ah?" "Ia kap tuanku," nina 
suruh-suruhen ndai njabapsa. Erkiteken si 
e, minter ibuat Ribka selendangna, itutupina 
ayona. 

kai si nggo ilakokenna. 

67 Kenca bage ibaba Isak me Ribka ku 
kemah si nai iingani nandena, Sara. Ribka 
jadi ndehara Isak. Ngena kal ate Isak man 
Ribka, janah erkiteken si e terapul ia aminna 
gia nandena nggo mate. 


Kesusuren Abraham si 
deban (1Taw 1:32-33) 


2 5 l Jempoi Abraham ka diberu si deban, 
Ketura gelarna. 

2 Arah perjabunna e tubuh si: Simran, 
Joksan, Medan, Midian, Isbak, ras Suah. 

3Joksan eme Bapa Syeba ras Dedan, janah 
kesusuren Dedan eme bangsa Ashur, Letus, 
Leum. 

4 Anak Midian eme: Epa, Eper, Henoh, Abida, 
ras Eldaa. Enda me kerina kesusuren si 
Ketura. 

> Kerina erta-erta Abraham itadingkenna 
man Isak, 

6tapi sanga ia nggeluh denga iberekenna 
erta-erta man anak-anakna si dilaki si 
tubuh arah ndeharana si deban. Kenca bage 
isuruhna kerina anak-anakna e kempak 
negeri Timur ndauh i bas anakna Isak nari. 


Kematen ras penguburen Abraham 


7 Abraham mate kenca ia nggo metua kal, i 
bas umur 175 tahun. 

9la ikuburken anakna Isak ras Ismael i gua 
Mahpela, i juma si Epron anak Sohar kalak 
Heti e, arah Timur Mamre. 

10Juma e, eme si nggo itukur Abraham i 
bas kalak Heti e nari. I je me Abraham ras 
ndeharana Sara ikuburken. 

11 Kenca nggo mate Abraham, ipasu-pasu 
Dibata me anakna Isak, si ringan deherken 
"Sumur Dibata si nggeluh si mperdiateken 
aku". 


Kesusuren Ismael (1Taw 1:28-31) 


12 Enda me gelar-gelar kesusuren Ismael 
anak Abraham, si ipupus Hagar, kalak Mesir, 
budak Sara e. 

13 Gelar-gelar anakna e isuratken mulai i bas 
sintua nari: Nebayot, Kedar, Adbeel, Mipsam, 

14Misma, Duma, Masa, 

15 Hadat, Tema, Jetur, Napis, ras Kedma. 

16 Kalak enda me nini sepulu dua suku, janah 
gelar-gelar kalak enda nggo ipake jadi gelar 
kuta ras gelar ingan-ingan erkemah. 

17 Sanga Ismael mate umurna 137 tahun. 

18 Kesusuren Ismael ringan kelang-kelang 
Hawila ras Sur, arah Timur Mesir, i bas 
dalan ku Assur. Kalak enda ndauh sirang ras 
kesusuren Abraham si deban. 

Ketubuhen Esau ras Jakup 


19 Enda me turi-turin kerna Isak anak 
Abraham. 

20 Umur Isak nggo empat puluh tahun 
tupung ia erjabu ras Ribka. Ribka eme anak 
Betuil turang Laban. Betuil eme kalak Aram i 
Mesopotami nari. 

21 Erkiteken langa lit anak Ribka, ertoto 
Isak man TUHAN kerna ia. Ibegiken TUHAN 
pertotonna, emaka mehuli me kula Ribka. 

22 Kepeken anak si nandangi ipupusna e 
rindu, janah ope denga anak e tubuh si 
lawanen ia duana i bas bertin nandena. Nina 
Ribka, "Ngkai maka jadi bagenda i bas aku?" 
Erkiteken si e lawes ia nungkun man TUHAN. 

23 Nina TUHAN man bana, "Lit dua bangsa i 
bas bertinndu nandangi ipupusndu me dua 
bangsa si ermusuhen gegehen agina asa 
kakana sintua jadi suruh-suruhen singuda." 

24 Seh me paksana Ribka mupus, ipupusna 
anak dilaki rindu. 

25 Sintua megara-gara rupana, kulitna bagi 
jubah si ermbulu. Emaka ibahan gelarna 
Esau. 

26 Sanga tubuh singuda icikepna nteguh 
kal tukul-tukul Esau. Emaka ibahan gelarna 
Jakup. Umur Isak nggo 60 tahun sanga kalak 
enda tubuh. 

Idayaken Esau hakna selaku anak sintua 


27 Duana anak e reh belinna. Esau jadi 
perburu si beluh, janah riahen akapna tading 
i bas kerangen. Tapi Jakup, biak persinik, 
dekahen tading i rumah. 

28 Adi si Isak ngenan atena Esau erkiteken 
ntabeh akapna man bekas Esau erburu, tapi 
Ribka ngenan ka atena Jakup. 

29| bas sada wari sanga itasakken Jakup 
sitik kacang megara, Esau mulih i bas erburu 
nari. Melihe kal ia, 

30 emaka nina man Jakup, "Melihe kal aku: 
enta sitik pangan si megara-gara ena." (Em 
sabapna maka igelari ia Edom.) 

31 Nina Jakup njabapsa, "Banci kubereken, 
adi iberekenndu bangku hakndu selaku anak 
sintua." 

32 Nina Esau, "Bage-bage! Mate me atena 
aku, kai gunana aku anak sintua?" 

33 Nina Jakup, "Ersumpah dage kam lebe 
maka iberekenndu hak kinituanndu man 
bangku." Emaka ersumpah Esau, iberekenna 
hak kinituanna man Jakup. 

34 Kenca bage maka ibereken Jakup man 
bana roti ras kuah kacang megara e. Minter 
ia man ras minem, jenari lawes ia. Bage me 
si Esau, la kal akapna meherga kinituanna. 

Isak ringan i Gerar 


26 1 Reh ka me sekali nari kelihen i bas 
negeri e, seri ras kelihen si nggo 
pernah jadi nai sanga paksa Abraham. Emaka 
jumpai Isak si Abimelek raja kalak Pilisti i 
Gerar. 

2 Icidahken TUHAN BaNa man Isak nina, 
"Ula kam lawes ku Mesir. Tetaplah kam ringan 
i bas negeri enda, i bas ingan si Kukataken 
man bandu. 

3| jenda me kam ringan, Aku sinemani 
kam ras si masu-masu kam. Kubereken 
pagi kerina negeri enda man bandu ras man 
kesusurenndu. Kucikep padanKu si Kubahan 
man bapandu Abraham. 

4Kubereken man bandu kesusuren seri 
buena ras bintang i langit, janah negeri 
enda kerina Kubereken man bana. Kerina 
bangsa-bangsa i babo doni enda ndat 
pasu-pasu i bas kesusurenndu. 

3 Kupasu-pasu kam erkiteken Abraham 
patuh man bangKu, janah ikutkenna kerina 
pedah-pedahKu ras perentahKu." 

6 Erkiteken si e ringan me Isak i Gerar. 

7 Adi isungkun kalak kerna ndeharana, 
Ikatakenna maka turangna nge e, sabap adi 
iIkatakenna maka Ribka ndeharana, mbiar ia 
ibunuh kalak guna ndatken Ribka, si seh kal 
jilena. 

Isak i jah, inen Raja Abimelek ku teruh 
arah jendelana, janah idahna Isak sanga 
jagar-jagar ras Ribka. 

9 idilo Abimelek Isak nina, "Jadi, ndeharandu 
nge kepeken Ribka! Ngkai maka ikatakenndu 
ia turangndu?" Nina Isak ngaloi, "Kuakap aku 
ibunuh adi kukataken ia ndeharangku." 

10 "Uga nge perbanndu e man kami? 

Banci kap min ndai ipedemi anak buahku 
ndeharandu; kune min ndai jadi bage, kam 
maba salahna," nina Abimelek. 

11J enari ipersingeti Abimelek man rayatna 
kerina maka ise si nggasgasi Isak ntah 
ndeharana la banci lang ibunuh. 

12 jerdangi Isak taneh e, janah i bas tahun 
e iperanina seratus kali lipat, erkiteken 
ipasu-pasu TUHAN ia. 

13 Sangap ia lalap i bas dahinna, dungna seh 
kal ia bayakna. 

14 Erkiteken lalana biri-birina ras lembuna, 
janah suruh-suruhenna pe nterem, emaka 
cian ate kalak Pilisti man bana. 

15 Emaka itutupi kalak Pilisti kerina sumur- 
sumur si nggo ikali suruh-suruhen Abraham, 
sanga nggeluh denga nai bapana e. 

16 Kenca bage nina Abimelek man Isak, 
"Lawes lah kam i jenda nari. Nggo ndauh 
belinen kuasandu asang kuasa kami kerina." 

17 Erkiteken si e berkat me Isak, jenari 


erkemah ia i baluren Gerar. I je me ia lebe 
ringan. 

18 | kalina ka sekali nari kerina sumur-sumur 
si nggo ikali i bas paksa Abraham, si nggo 
itambusi kalak Pilisti kenca nggo mate 
Abraham. Ibahan Isak gelar sumur-sumur 
e bali ras gelar si nggo ibahan bapana 
mbarenda. 

19 (kali suruh-suruhen Isak sada sumur i 
bas baluren e, jenari jumpa ia sumbul si 
erburak- burak launa. 

20 Rubati si ermakan kalak Gerar ras si 
ermakan Isak nina, "Ajang kami kap lau e." 
Eme sabapna maka ibahan Isak sumur e 
"Perubaten". 

21 kali suruh-suruhen Isak sumur si deban. 
E ka pejadi perubaten. Erkiteken si e ibahan 
Isak gelar sumur e "Permusuhen". 

22 Miser ka ia jenari, janah i je ikalina ka 
sumur si deban. Si enda lanai jadi perubaten. 
Em sabapna maka ibahan Isak gelar sumur e 
"Kebebasen". Nina Isak, "Genduari nggo ibere 
TUHAN kita bebas nggeluh i bas negeri enda 
emaka la banci lang senang siakap i jenda." 

23 'tadingken Isak ingan e, lawes ia ku 
Berseba. 

24| bas berngi e icidahken TUHAN BaNa 
man Isak janah nina, "Aku kap Dibata 
bapandu Abraham. Ula kam mbiar: Aku ras 
kam. Kupasu-pasu kam, janah Kubereken 

man bandu kesusuren si nterem erkiteken 


padanKu man suruh-suruhenKu Abraham." 

25 Ipajekken Isak sada batar-batar ingan 
persembahen ijah, isembahna TUHAN. Kenca 
bage ipajekkenna kemahna i je, janah ikali 
suruh-suruhenna ka sumur i je. 


Arih-arih Isak ras Abimelek 


26 Abimelek reh i Gerar nari ras si Ahusat 
penasehatna, bage pe Pikol, puanglimana, 
ndahi Isak. 

27 Isungkun Isak ia nina, "Ngkai maka 
kam reh genduari ku jenda adi mbarenda 
pe nembeh nge atendu man bangku janah 
ipelawesndu aku i bas negerindu nari?" 

28 |jabap kalak ndai nina, "Genduari nggo 
ieteh kami maka TUHAN ras kam, emaka 
kenca iukuri kami, ulin akap kami maka 
sibahanlah iketen perpadanen. Ersumpah 
kam dage 

29 maka Ia ibahanndu jahat man kami bagi 
kami pe la ndigan pe erbahan jahat man 
bandu. Mehuli perbahanen kami man bandu, 
janah banci kam lawes alu dame. Genduari 
nggo tangkas maka TUHAN masu-masu 
kam." 

30 bahan Isak pesta guna kalak enda, 
emaka man ras minem ia. 

31 Pagina lampas erpagi-pagi, sekalak- 
sekalak ia melasken padanna janah idungi alu 
ersumpah. Ikataken Isak mejuah-juah man 

kalak enda muatna lawes, sirang kalak enda 


tapi tetap erteman. 

32| bas wari e ka mereh suruh-suruhen Isak 
meritaken kerna sumur si nggo ikalina. Nina 
suruh-suruhen e, "Nggo jumpa kami lau." 

33 Emaka ibahanna gelar sumur ndai 
Berseba. Bagenda me turi-turinna kota 
Berseba ndatken gelarna. 


Ndehara-ndehara Esau si i bas 
bangsa si deban nari 


34 Kenca umur Esau 40 tahun, erjabu ia ras 
dua kalak singuda-nguda bangsa Heti, eme: 
Judit anak Beeri ras Basmat anak Elon. 

35 Arah perlagu langkah kalak enda 
tuhu-tuhu ndele kal ate Isak ras Ribka. 


Ipasu-pasu Isak si Jakup 


2 7 l Tupung si e Isak nggo metua, janah 
pentang pe. Idilona anakna sintua 
Esau nina man bana, "O anakku." "Kai, Bapa," 

nina Esau ngaloi. 

2 Nina Isak, "Idahndu nge kap maka aku 
nggo metua. Tah lanai bo ndekah aku 
nggeluh. 

3Buat dage panah ras anak panahndu. To ku 
kerangen kam erburu, buat sada rubia-rubia 
man bangku. 

4Tasakken man bangku pangan si ntabeh 
kuakap, jenari baba man bangku. Kenca 

kupan, kupasu-pasu ateku kam ope aku 


mate." 

3 Tapi sanga ercakap-cakap Esau ras Isak 
kepeken ibegiken Ribka. Emaka kenca lawes 
Esau erburu, 

6 hina Ribka man Jakup, "Enda denga nge 
kubegi ikataken bapandu man Esau, 

7'To buat sada rubia-rubia, tasakken e 
bangku. Kenca kupan, kupasu-pasu kam i 
lebe-lebe TUHAN ope denga aku mate.'" 

8 “Emaka anakku," nina Ribka tole, "Begiken 
ras ikutken kai si kukataken. 

9To pilihi dua kambing si mburna, gelah 
kutasakken sitik pangan si ntabehna kal akap 
bapandu. 

10 Kenca bage ibabandu kari man bana 
gelah ipanna, maka ipasu-pasuna kam ope ia 
mate." 

il Tapi nina Jakup man nandena, "Tehndu 
nge Esau kalak si ermbulu badanna, tapi aku 
lang. 

12 Ntah idadap bapa kari aku, ma ietehna 
kutipu ia? Alu bage sumpah nge dat aku, labo 
pasu-pasu." 

13 Nina nandena, "Aku nanggungsa sumpah 
si seh man bandu anakku. Bahanlah bagi 
si kukataken, to lah buat kambing e man 
bangku." 

14 Emaka lawes Jakup muatca, ibabana man 
nandena, itasakkenna uga akap Isak ntabeh. 

15 Kenca bage ibuat Ribka me baju Esau si 


mejilena kal, si ibunikenna i bas rumah e, 
jenari isuruhna ipake Jakup. 

16 jtamakenna kulit kambing e i bas tas 
Jakup, ras bage pe i bas kerahungna si la lit 
mbuluna. 

17 Iberekenna pangan si ntabeh e man 
Jakup, rikut pe ras roti si nggo itasakkenna. 

18 Kenca bage lawes me Jakup ku bapana 
nina, "O, Bapa!" "Kai," nina bapana ngaloi, 
"Anakku siapai kam?" 

19"Aku kap Esau, anakndu sintua; nggo 
kulakoken bagi si isuruhndu. Kundul kam 
bapa, gelah ipanndu sitik pangan si kubaba 
enda, gelah ipasu-pasundu aku," nina Jakup 
njabapsa. 

20 Nina Isak, "Uga maka bage pedasna 
dat kam, anakku?" Erjabap Jakup, "TUHAN 
Dibatandu kap si nampati aku ndatkenca." 

21 Nina Isak man Jakup, "Mari terdeheren ku 
jenda gelah banci kam kudadap. Tuhu kin lah 
kam Esau?" 

22 | deheri Jakup bapana. Icikep bapana ia 
nina, "Sorandu bali ras sora Jakup, tanndu 
bali ras tan Esau. 

23 La itandai Isak si Jakup sabap tanna 
ermbulu bagi tan Esau. Menam ipasu-pasuna 
Jakup," 

24 tapi isungkunna ka nina, "Tuhu kam 
Esau?" "Tuhu Bapa," nina Jakup. 

25 Nina Isak, "Baba dage sitik pangan e 


bangku, gelah kenca kupan, kupasu-pasu 
kam." Ibaba Jakup pangan e man bapana, 
bage pe ibabana ka anggur man inemenna. 

26 Kenca bage nina bapana man bana, "Mari 
terdeheren, emma aku anakku." 

27 Sanga iemana bapana, ianggeh Isak bau 
uis anakna, emaka ipasu-pasuna anakna 
Jakup. Nina Isak, "Bau anakku si merim bali 
ras bau juma si nggo ipasu-pasu TUHAN. 

28 Dibata mereken embun man bandu i 
langit nari si mahan jumandu mehumur. la 
lah si mereken man bandu mbue gandum ras 
anggur. 

29 Bangsa-bangsa jadi suruh-suruhenndu 
gelah, janah nembah ia kerina man bandu. 
Kam lah si merentah senina-seninandu, 
sinursur nandendu pe nembahlah man bandu. 
Kalak si numpahi kam, kena sumpah, kalak si 
masu-masu kam dat pasu-pasu." 


Esau mindo pasu-pasu man si Isak 


30 Kenca nggo dung Isak mereken pasu- 
pasuna, minter kenca Jakup lawes, reh 
seninana Esau i bas perburun nari. 

3lla pe nasakken pangan si ntabeh, jenari 
ibabana ku bapana nina, "O Bapa, kekeken, 
pan dage pangan si kubaba enda, gelah banci 
aku ipasu-pasundu." 

32 “Ise kin kam?" nina Isak nungkun. 
"Anakndu sintua, Esau," nina njabapsa. 

33 Minter nggirgir kerina daging Isak emaka 


isungkunna, "Adi bage, ise dage ndai si nggo 
enggeleh rubia-rubia, janah si nggo mabasa 
bangku? Ope denga kam reh nggo kupan, 
nggo kupasu-pasu ia alu pemasu-masunku si 
pengkeri-kerinna, janah erkiteken si e nggo 
jadi sikerajangenna seh rasa lalap." 

34 Kenca ibegi Esau e, serko ia alu sora 
megang. Ngilas kal akapna, janah nina, "Aku 
pe pasu-pasu min, Pa!" 

35 Nina Isak njabapsa, "Nggo ndai 
reh agindu, itipuna aku. Nggo ibuatna 
pasu-pasundu." 

36 Nina Esau, "Enda me pedua kaliken 
aku itipuna. Payo me gelarna Jakup. Nggo 
ibuatna hakku selaku anak sintua, genduari 
pasu-pasungku ka ibuatna. Lanai nge lit 
pasu-pasundu si man bangku?" 

37 Nina Isak njabapsa, "Nggo kubahan ia 
jadi tuanndu, nggo kubahan maka kerina 
senina-seninana jadi suruh-suruhenna. Nggo 
kubereken man bana gandum ras anggur. 
Genduari kai kal pe lanai banci kubahan man 
bandu anakku!" 

38 Isek seki Esau lalap bapana nina, "Sada 
kin ngenca pasu-pasundu, Bapa? Aku pe 
pasu-pasu min!" Emaka mulai ia ngandung. 

39 Emaka nina Isak man bana, "Lanai lit 
embun i langit nari man bandu, lanai lit juma 
si mehumur man bandu. 

40 Kam nggeluh arah pedangndu, tapi kam 


suruh-suruhen seninandu. Tapi bage pe, adi 
la kam nggit, kam banci nangtang i bas 
kuasana nari." 

4l Erkiteken si e nembeh ate Esau man 
Jakup, perban bapana nggo mereken 
pasu-pasuna man Jakup. Rukur ia, "Bapangku 
lanai bo kap ndekah nggeluh, kenca e pagi 
kubunuh Jakup." 

42Tapi ieteh Ribka sura-sura Esau, emaka 
isuruhna kalak ndilo Jakup, janah nina, 
"Begiken, kakandu Esau erbalas atena man 
bandu janah ibunuhna atena kam. 

43 Emaka genduari o anakku, bahanlah bagi 
si kukataken e. Minterlah kam lawes ndahi 
turangku Laban i Haran. 

44 Ras ia me kam lebe, nimai ngadi nembeh 
ate kakandu, 

45 seh ngayak lupa ia perbahanenndu 
man bana. Kenca bage kusuruh denggo si 
ngalo-ngalo kam mulih. Sabap la ateku bene 
anakku duana i bas sada wari." 


Isuruh Isak si Jakup ndahi Laban 


46 Nina Ribka man Isak, "Ngelabuh aku 
ngenen bangsa Heti ndehara Esau ah. Adi si 
Jakup pe muat singuda-nguda bangsa Heti 
jadi ndeharana madin me aku mate." 

2 9 1] lebuh Isak anakna Jakup, ikatakenna 

mejuah-juah man bana, jenari nina, 
"Ula kal iempoindu beru Kanaan enda. 

2 To lah ku Mesopotami, ku rumah nini 


bulangndu Betuil. I jah me kam empo, buat 
sada anak mamandu Laban. 

3 Dibata si Mada Kuasa lah si masu-masu 
perjabunndu, ras mereken man bandu nterem 
anak, gelah kam jadi nini nterem bangsa! 

4lalah si masu-masu kam ras kesusurenndu 
alu pasu-pasu si nggo IberekenNa man 
Abraham. Janah man bandulah pagi taneh si 
inganindu genduari enda, si nggo ibereken 
Dibata man Abraham!" 

3 Emaka isuruh Isak si Jakup lawes ku 
Mesopotami ndahi Laban, anak Betuil, kalak 
Aram e, turang Ribka. Ribka eme nande 
Jakup ras Esau. 


Empo denga ka si Esau 


6 Nggo ieteh si Esau maka nggo ipasu-pasu 
Isak si Jakup, janah isuruhna pe ia ku 
Mesopotami erjabu. Itehna kang maka asum 
ipasu-pasu Isak si Jakup, isuruhna maka ula 
iempoi Jakup diberu kalak Kanaan. 

1 letehna pe maka Jakup nggo ngikutken 
kata nandena ras bapana, janah nggo ia 
lawes ku Mesopotami. 

8 Dage ngerti nge Esau maka bapana Isak, 
la kal atena ngena diberu bangsa Kanaan. 

9 Erkiteken si e lawes Esau ndahi Ismael 
anak Abraham, jenari iempoina si Mahalat, 
turang Nebayot, anak Ismael. 

Nipi Jakup i Betel 

10 tadingken Jakup Berseba, jenari berkat ia 
kempak Haran. 

ll Nandangi sundut matawari seh ia i bas 
sada ingan, emaka ije ia erberngi. Medem ia, 
janah ibantalkenna sada batu. 

12 Ernipi ia maka iidahna sada redan pajek i 
babo doni, ujungna seh ku langit: ku teruh ku 
das i je malekat. 

13Tedis TUHAN i deherna nina, "Aku kap 
TUHAN, Dibata Abraham ras Isak. Man bandu 
ras man kesusurenndu Kubereken taneh 
inganndu medem enda. 

14 Kesusurenndu bali pagi ras abu taneh 
teremna. Ipebelangna daerahna kempak 
apai pe. Arah kam ras kesusurenndu kerina 
bangsa i doni enda ndat pasu-pasu i bas aku 
nari. 

15 Inget lah, Aku ras kam dingen ngkawali 
kam ku japa pe kam lawes, janah Aku ka 
pagi mbaba kam mulih ku taneh enda. La 
Kutadingken kam seh nggo dung Kulakoken 
kerina si Kukataken bandu e." 

16 Medak me Jakup, jenari nina, "I jenda 
kepe TUHAN; ndai la kuteh maka la i jenda!" 
17 Mbiar ia nina, "Kebiaren kap ingan enda! 
Ugapa pe rumah Dibata nge enda; ugapa pe 

ingan enda pintun si talang kempak surga." 

18 Lampas erpagi-pagi keke Jakup, ibuatna 
batu si ibantalkenna ndai, ipajekkenna jadi 

sada tanda peringet-ingeten. Ilamburkenna 


minak saitun ku batu e tandana nggo 
ipersembahkenna man Dibata. 

19 bahanna gelar ingan e Betel. (Ope si e 
kota enda igelari kalak, Lus.) 

20 Kenca bage ersumpah Jakup man TUHAN, 
"Adi itemani Dibata aku janah adi IkawaliNa 
aku i bas perdalanenku, janah adi IberekenNa 
bangku uis ras pangan, 

21 adi selamat aku mulih ku rumah bapangku, 
emaka TUHAN me jadi Dibatangku. 

22 Batu peringet-ingeten si nggo kupajekken 
enda pagi jadi ingan ersembah man Dibata, 
janah kubereken pagi sepersepuluh i bas kasa 
kai si IberekenNdu bangku." 


Jakup seh i rumah Laban 


2 9 l | terusken Jakup perdalanenna, lawes 
ia kempak negeri Timur. 

2 Rempet idahna sada sumur i bas mbalmbal 
i keleweti telu terpuk biri-biri si sangana 
gempang i je ibere minem i bas sumur e nari, 
janah i bas lubang sumur lit sada batu galang 
man tutupna. 

3 Sanga pulung asuh-asuhen e ku je kerina, 
igulingken permakan batu e, jenari ibere 
minemna asuh-asuhen e. Kenca dung minem 
emaka iulihkenna ka batu ndai ku inganna. 

4 Nungkun Jakup man permakan ndai nina, 
"O teman-temanku, i ja nari kam kerina?" "I 
Haran nari," nina kalak ndai njabapsa. 

> Nungkun ka Jakup, "Itandaindu kang Laban 


anak Nahor?" "Tandai kami," nina kalak ndai 
njabapsa. 

6 "Ma sehat-sehat nge ia?" nina nungkun. 
"Sehat," nina kalak enda njabapsa. "Ah 
kap anakna Rahel reh ku jenda nggera 
asuh-asuhen bapana." 

7 Nina Jakup, "Adi langa bo ben, janah 
langa bo pekarangken ngkai maka la ibere 
minemndu lebe asuh-asuhenndu, kenca bage 
igera ka mulihken ku mbalmbal?" 

8 Nina kalak enda njabapsa, "La banci bage 
adi langa pulung kerina asuh-asuhen e i 
jenda: kenca e kari maka banci igulingken 
batu e, jenari asuh-asuhen e nggo banci ibere 
minem kami." 

9 Sanga ngerana denga Jakup ras permakan 
e, seh Raheli je ras asuh-asuhen bapana. 

10 Kenca iidah Jakup si Rahel ras biri-biri 
mamana Laban, lawes Jakup ku sumur e, 
igulingkenna batu, ibere minemna biri-biri 
ndai. 

1 Kenca bage iemana Rahel, janah tangis 
perban riahna ukurna. 

12 jturikenna man Rahel, "Aku kap anak 
Ribka, turang bapandu." Emaka kiam Rahel 
ngatakenca man bapana. 

13 Kenca ibegi Laban kerna beberena Jakup, 
kiam ia njumpaisa, idakepna, iemaina, jenari 
ibabana ku rumah. Ituriken Jakup kerina kai 
si nggo jadi. 

14 Kenca si e nina Laban, "Payo, kam 


tuhu-tuhu nge sada dareh ras aku." Tading 
me Jakup i je sada bulan dekahna. 


Jakup erdahin jadi suruh-suruhen 
Laban ndatken Rahel ras Lea 


15 Nina Laban man Jakup, "Situhuna Ia patut 
kam erdahin nampati aku adi la kam dat kai 
pe, aminna gia kam keluargangku. Emaka 
asa kai kuban gajindu?" 

16| it dua kalak anak Laban diberu: sintua 
Lea gelarna, singuda Rahel. 

17 Mata Lea tuhu mejile: tapi potongen 
badan Rahel seh kal tuhu jilena. 

18J akup ngena atena Rahel, emaka nina 
man mamana, "Nggit aku pitu tahun erdahin 
ras kam, gelah iberendu aku erjabu ras 
anakndu singuda Rahel." 

19 Nina Laban njabapsa, "Ulin kuakap 
merekenca man bandu asang man ise pe. 
Emaka jenda me kita ras." 

20 Emaka erdahin me Jakup pitu tahun 
dekahna lako ndatken Rahel, tapi bagi 
piga-piga wari ngenca akapna sipitu tahun e, 
perban ngenana atena ngenen Rahel. 

21 Kenca seh paksana nina Jakup man 
mamana Laban, "Nggo seh pitu tahun: erjabu 
me kami ras anakndu." 

22 Erkiteken si e ikataken Laban me kerina si 
man katanken ku kerja erdemu bayu anakna. 

23 Tapi i bas berngi e labo Rahel si ibereken 


Laban man Jakup, tapi Lea, emaka ras ia 
medem bagi arusna kalak erjabu. 

24 (Ibereken Laban budakna si diberu, eme 
Silpa jadi budak Lea.) 

25 Pepagina maka nggo ieteh Jakup maka 
Lea nge kepeken si iempoina e. Emaka 
idahina Laban nina, "Uga perbahanenndu e 
bangku? Aku erdahin gelah Rahel bangku. 
Ngkai maka itipundu aku?" 

26 Nina Laban njabapsa, "Rikutken adat si 
i jenda la banci anak si nguda leben erjabu 
asang kakana. 

27 Timai seminggu nari dekahna seh nggo 
dung adat kerja enda: kenca bage banci 
kubereken man bandu Rahel, adi enggit kam 
erdahin pitu tahun nari ras aku." 

28J akup setuju, janah kenca nggo lepas 
kerja erdemu bayu e, iberekenna ka anakna 
Rahel man Jakup jadi ndeharana. 

29 (Ibereken Laban budakna si diberu Bilha 
jadi budak Rahel, anakna.) 

30J akup ersada kula ras Rahel bagi arusna 
kalak erjabu, janah ngenan atena man Rahel 
asang Lea. Pitu tahun nari ka ia erdahin ras 
Laban. 


Anak-anak Jakup 


31 Perban idah TUHAN maka ngenan ate 
Jakup nandangi Rahel asangken man Lea 

emaka ibere TUHAN maka Lea banci mupus, 


tapi Rahel lang. 

32 Mehuli kula Lea, ipupusna sada anak 
dilaki. Nina, "Nggo idah TUHAN kiniseranku, 
genduari tentu ikelengi perbulangenku aku." 
Emaka Ruben ibanna gelar anakna. 

33 Mehuli ka kulana, tubuh ka sada anakna 
dilaki emaka nina, "Nggo ka ibereken TUHAN 
anak dilaki erkiteken IbegiNa aku la ikelengi." 
Emaka Simeon ibanna gelarna. 

34 Sekali nari mehuli ka kulana, tubuh ka 
anakna dilaki nina, "Genduari la banci lang 
erpelcikna perbulangenku teriket man bangku 
perban nggo kupupus man bana telu anak 
dilaki." Emaka ibanna gelar anakna e Lewi. 

35 Kenca bage mehuli ka kulana; tubuh ka 
anakna dilaki si deban nina, "Genduari kupuji 
TUHAN." Emaka ibanna gelar anak eJuda. 
Kenca bage ngadi ia mupus. 

30 1 Tapi Rahel lalap Ia lit pupusna: emaka 
cian atena man kakana. Erkiteken si 

e nina man Jakup, "Berekenlah man bangku 

anak. Adi lang mate aku." 

2 Merawa ate Jakup man Rahel, janah nina, 
"Labo kap aku Dibata. Ia nge si erbahanca 
kam la mupus." 

3Nina Rahel, "Enda kap suruh-suruhenku 
Bilha; ras kam medem, gelah banci ipupusna 
anak man bangku. Alu bage banci aku jadi 
pernanden arah ia." 

4Emaka ibereken Rahel me si Bilha man 


perbulangenna, jenari ersada kula Jakup ras 
Bilha. 

3 Mehuli kula Bilha, emaka ipupusna sekalak 
anak dilaki man Jakup. 

6 Nina Rahel, "Nggo ibenarken Dibata 
aku. Nggo IbegikenNa pertotonku, janah 
IberekenNa man bangku sada anak dilaki." 
Emaka ibanna gelar anak e Dan. 

7 Mehuli ka kula Bilha, tubuh ka anakna 
dilaki peduaken. 

8 Nina Rahel, "Nggo kupekeri gegehku 
erjuang ngelawan kakangku, janah aku nggo 
menang." Emaka ibanna gelarna Naptali. 

9 Kenca nggo iteh Lea maka ia nggo ngadi 
mupus emaka iberekenna suruh-suruhenna 
Silpa jadi ndehara Jakup. 

10 Kenca bage ipupus Silpa sekalak anak 
dilaki. 

11 Nina Lea, "Mehuli nasipku." Emaka ibanna 
gelar anak e Gat. 

12 | pupus Silpa ka anak dilaki si deban. 

13 Fmaka nina Lea, "Oh riahna kuakap. 
Genduari kerina diberu ngataken meriah 
kuakap." Emaka ibanna gelar anak e Aser. 

14 Sanga paksa rani, erdalan-dalan me 
Ruben i bas juma, idatsa buah dudaim. Kenca 
e iberekenna man nandena Lea. Nina Rahel 
man Lea, "Enta sitik buah dudaim si idat 
anakndu ndai." 

15 Nina Lea njabapsa, "La kin bias nggo 


ibuatndu perbulangenku? Genduari ibuatndu 
ka atendu buah dudaim anakku?" Nina Rahel, 
"Adi iberendu aku buah dudaim anakndu, 
banci kam medem ras Jakup berngi enda." 

16 Kenca mulih Jakup i juma nari karaben, 
ialo-alo Lea ia nina, "Ras kita medem berngi 
enda perban nggo kugalari kerna si e alu 
buah dudaim anakku." Emaka medem Jakup 
ras Lea berngi e, ersada kula ia. 

17 Ijabap Dibata pertoton Lea, emaka mehuli 
kulana, i jenari ipupusna anakna si pelimaken. 
18 Nina Lea, "Nggo ibereken Dibata upahku, 
erkiteken nggo kubereken suruh-suruhenku 
Silpa man perbulangenku." Emaka ibanna 

gelar anak e Isakar. 

19 Mehuli ka kula Lea, emaka tubuh anakna 
si peenemken. 

20 Nina, "Nggo ibereken Dibata man bangku 
pemere si seh kal jilena. Genduari uga pe 
ialoken dilakingku me aku, perban nggo 
tubuh arah aku enem anakna dilaki." Emaka 
ibanna gelarna Sebulon. 

21 Kenca bage tubuh sada anakna diberu, 
Dina ibanna gelarna. 

22 Dungna iinget Dibata me Rahel, 
IbegikenNa pertotonna, emaka banci ia 
mupus IbahanNa. 

23 Emaka mehuli me kula Rahel, jenari tubuh 
sada anakna dilaki nina, "Lanai kemalun aku 
ibahan Dibata. 

24 Mbera-mbera ibereken TUHAN denga 


bangku sada nari anak dilaki." Emaka ibanna 
gelar anak e Jusup. 


Jakup ras Laban sitawaren 


25 Kenca tubuh Jusup nina Jakup man Laban, 
"Pelepas min aku mulih ku kutangku. 

26 Bereken min ndeharangku ras anak- 
anakku, si nggo dat aku erkiteken aku erdahin 
ras kam, gelah aku lawes. Tehndu nge uga 
ulina pendahinku man bandu." 

21 Nina Laban, "Begiken lebe. Nggo tergejap 
man bangku, maka TUHAN masu-masu aku 
erkite-kiteken kam. 

28 Fmaka katakenlah asa kai upahndu gelah 
kugalari." 

29 Nina Jakup njabapsa, "Tehndu uga nggo 
pendahinku man bandu, janah kidekah aku 
njagasa, asuh-asuhenndu nggo merih. 

30 Ope denga aku i jenda sitik ngenca 
ertandu: genduari nggo ndauh kal erbuena, 
em perban nggo ipasu-pasu TUHAN kam 
erkite-kiteken aku. Emaka nggo seh paksana 
aku erdahin guna diringku jine." 

31 Nungkun Laban nina, "Asa kai dage 
kubereken bandu?" Nina Jakup njabapsa, 
"La padah aku rupah. Nggit denga aku 
ermakan asuh-asuhenndu, adi cocok akapndu 
katangku enda. 

32 Berelah maka kusiar-siar sendah asuh- 
asuhenndu kerina, janah kuserapken kasa 

kai biri-biri si mbiring ras mekambing tah pe 
simeruntik si nguda denga; e saja ngenca 
ateku man upahku. 

33 Alu bage tentu murah iakapndu denggo 
metehsa bujur aku tah lang. Adi ipepayo 
kam pagi upahku, janah lit i je kambing si la 
meruntik tah la mekambing, ntah biri-biri si 
la mbiring, tentu tereteh barang tinangko e." 

34 Nina Laban njabapsa, "Bage-bage! Kuban 
pagi bagi si ikatakenndu e." 

35 Tapi i bas wari e ipindahken Laban 
kerina kambing bajarna si meruntik 
ras si mekambing bage pe beruna si 
mekambing ntah meruntik tah pe kambing 
si lit mbentarna: biri-biri si mbiring pe 
ipindahkenna kerina. Kenca bage isuruhna 
anakna si dilaki ngurussa si e, 

36janah kenca e itadingkenna Jakup, lawes 
ia ras asuh-asuhenna asa dauhna si banci 
idalani telu wari. Asuh-asuhen Laban si tading 
Jakup ngasuhisa. 

37 Ibuat Jakup dahan kayu dalu-dalu 
ketapang sirimpaga, ikulitina dahan-dahan 
emaka mekambing. 

38 Jamparkenna dahan-dahan e i lebe- 
lebe asuh-asuhen i bas inganna minem. 
Itamakenna i je sabap asuh-asuhen kawin 
sanga ia reh ku je minem. 

39 Emaka sanga kambing e kawin i lebe-lebe 
dahan-dahan e, anakna mekambing, mbiring 
ntah meruntik. 

40 Isirangken Jakup biri-biri e i bas kambing 


nari, jenari ipealakenna ku kambing si 
meruntik, mbiring ras mekambing. Alu bage 
nggo iserapkenna baginna jadi sada rarasen 
sikerajangenna jine, jenari isirangkenna ras 
sikerajangen Laban. 

4l Tole pe adi kawin asuh-asuhen si 
megegeh, iamparken Jakup dahan ndai 
i lebe-lebe asuh-asuhen e i bas inganna 
minem, gelah ermurik ia i tengah-tengah 
dahan-dahan e. 

42 Tapi la iamparken Jakup dahan-dahan e i 
lebe-lebe asuh-asuhen si lemah. Emaka lanai 
ndekahsa kerina asuh-asuhen si lemah nggo 
jadi sikerajangen Laban, tapi asuh-asuhen si 
megegeh jadi sikerajangen Jakup. 

43 Em dalanna maka Jakup jadi kalak 
si seh bayakna. Melala asuh-asuhenna, 
suruh-suruhenna, untana ras kaldena. 


Jakup kiam nadingken Laban 


3 1 1 Jakup megi anak Laban si dilaki 
ngerana, "Nggo ibuat Jakup kerina 

sikerajangen bapanta. Kerina kebayakenna 
rehna i bas sikerajangen bapanta nari." 

2 idah Jakup pe maka Laban lanai bagi si 
gelgel e ulina. 

3 Emaka nina TUHAN bana, "Mulihlah kam 
ku taneh bapandu, ku keluargandu. Aku ras 
kam." 

4 Erkiteken si e itenahken Jakup si Rahel ras 


Lea njumpai ia i mbalmbal ingan asuh-asuhen 
e. 

“Nina man bana enda duana, "Nggo 
kuperdiateken maka bapandu lanai bagi 
si gelgel e ulina man bangku: tapi Dibata 
bapangku tetap ras aku. 

6 Itehndu duana, aku nggo erdahin ras 
bapandu asa gegehku. 

7E pe i tebu-tebuna kang aku. Nggo sepuluh 
kali iubah-ubahna upahku. Tapi la ipelepas 
Dibata aku bene iban kejahatenna. 

8 Adi ikataken Laban kenca, 'Kasa kai 
kambing si meruntik jadi upahndu,' emaka 
kerina ka asuh-asuhen e meruntik anakna. 
Kenca ikataken Laban, 'Kasa kai si mekambing 
jadi upahndu,' emaka kerina ka asuh-asuhen 
e mekambing anakna. 

3 Nggo ibuat Dibata asuh-asuhen bapandu 
janah IberekenNa man bangku. 

10 Sanga asuh-asuhen paksa gutul, ernipi 
aku maka kuidah kerina kambing bajarna si 
ngampe beruna e ergaris-garis, mekambing 
ras meruntik rupana. 

il Ngerana malekat Dibata man bangku i bas 
nipi e nina, 'O Jakup!' 'Kai,' ningku. 

12'Nen,' nina, 'Bajar si ngampe beruna 
e, kerina ergaris-garis, mekambing, ras 
meruntik rupana. Enda Kubahan erkiteken 
nggo Kuidah kerina perbahanen Laban man 
bandu. 

13 Aku kap Dibata si teridah bandu i Betel, 


sanga ipersembahkenndu sada batu jadi 
peringet-ingeten, alu ngamburken minak 
saitun i babona, janah i je nggo kam 
ersumpah man bangku. Genduari ersikaplah 
kam mulih ku taneh inganndu tubuh ndube!'" 

14 Nina Rahel ras Lea njabap Jakup, "Lanai 
kap lit kai pe tading-tadingen man kami i bas 
bapa kami nari. 

15 Nggo seri akapna kami ras kalak tandang- 
tandang. Idayakenna kami, janah genduari 
nggo ikerikenna kerina tukur kami e. 

16 Kerina kebayaken enda si nggo ibuat 
Dibata i bas bapa kami nari eme ajang kami 
ras ajang anak-anak kami. Ban lah kai si nggo 
ikataken Dibata man bandu." 

17 Emaka ersikap Jakup mulih ndahi bapana 
i taneh Kanaan. Itamakenna anak-anakna ras 
duana ndeharana ku das unta, jenari igerana 
kerina asuh-asuhenna leben asa ia ras kasa 
si idatna i Mesopotami. 

18 (Kej 31:17) 

19 Sanga si e Laban nggo lawes nggunting 
mbulu biri-birina. Tupung eme itangko Rahel 
sembah-sembahen keluarga bapana. 

20 l akali Jakup si Laban, emaka la ikatakenna 
perberkatna. 

21 | buatna kerina sikerajangenna, pedas- 
pedas ia lawes. Ikeparina Lau Eprat, jenari 
erdalan ia kempak deleng Gileat. 

layaki Laban si Jakup 


22 Kenca telu wari maka tereteh man Laban 
maka Jakup nggo kiam. 

23 Fmaka ibuatna anak buahna, ras ia lawes 
ngayaki Jakup. Kenca pitu wari, itundukna 
Jakup i deleng Gileat. 

24 Berngi e reh Dibata ndahi Laban i bas 
nipina nina, "Awas, ula sitik pe kam merawa 
man Jakup." 

25Jakup nggo ibanna kemahna i datas sada 
deleng, janah Laban ras anak buahna ibanna 
ka kemahna i datas deleng-deleng Gileat. 

26 Nina Laban man Jakup, "Ngkai maka 
itipundu aku, janah ibabakenndu anakku ena 
duana bali ras tahanen perang? 

27 Ngkai maka itipundu aku, janah kiam 
kam alu erbuni-buni dingen la ngata bangku? 
Adi ngata min kam ndai, tentu kutaruhken 
kam alu meriah ukur, rende, ralep-alep, alu 
gendang ras kulcapi. 

28 La ipelepasndu pe kuema kempungku ras 
anakku ena duana lako ngataken mejuah-juah 
i bas dalan. Bodoh perbahanenndu. 

29 Lit kuasangku erban atendu mesui, tapi 
berngi rebinai Dibata bapandu ngataken man 
bangku gelah ula kam sitik pe kurawai. 

30 Kueteh ngemaka kam lawes perban tedeh 
atendu mulih, tapi ngkai ka maka itangkondu 
sembah-sembahen keluargangku?" 

31 Nina Jakup njabapsa, "La aku ngata lawes 


erkiteken mbiar aku ibuatndu mulihi anakndu 
e duana. 

32 Tapi adi i bas ise kari i jenda datndu 
sembah-sembahenndu e ia ibunuh. Kalak 
enda kerina jadi saksi i jenda, daramilah 
kai i je barangndu, janah buat kai 
sikerajangenndu." La ieteh Jakup maka Rahel 
nge si nangko sembah-sembahen Laban e. 

33 Lawes Laban nggargari kemah Jakup. 
Kenca e lawes ia ku kemah Lea, terus ku 
kemah budak diberu e duana, tapi la datsa 
sembah-sembahenna e. Emaka lawes ia ku 
kemah Rahel. 

34 Sanga si e ibuat Rahel sembah-sembahen 
keluarga e, jenari itamakenna i bas tas pelana 
untana, janah kundul ia i babona. Igargari 
Laban kerina kemah e, tapi la idatsa. 

35 Nina Rahel man bapana, "Ula kam 
nembeh man bangku bapa; la aku banci 
tedis i lebe-lebendu erkiteken sangana reh 
bulanku." Igargari Laban kerina tapi la idatsa 
sembah-sembahen keluargana e. 

36 Kenca bage nggo bene kesabaren Jakup, 
"Kejahaten kai kin si nggo kuban?" nina 
nungkun alu merawa. "Undang-undang kai 
kin nge nggo kulanggar, maka iayakindu aku? 

37 Genduari nggo igargarindu kerina 
barang-barang: lit dage i je dat kam 
sikerajangenndu? Amparken i jenda gelah 

banci idah anak buahndu ras anak buahku. 


Kalak enda kari metehsa ise kita si bujur. 

38 Nggo dua puluh tahun aku ras kam. 
Biri-biri ras kambingndu la pernah molas. 

La pernah kupan sada pe bajar biri-biri 
asuh-asuhenndu. 

39 Adi lit kenca biri-biri si mate ipan 
rubia-rubia si merawa aku saja ngenca rusur 
nggengkenca. La kukataken pe man bandu 
maka labo e salahku. Ipindondu maka kuganti 
kerina si bene subuk suari ntah pe berngi. 

40 Megati mesui ateku iparpari las suari, ras 
bergehen sanga berngi. Megati pe aku la 
banci tunduh. 

41Bagem rusur kecibalku kidekah dua puluh 
tahun aku erdahin ras kam. Sepulu empat 
tahun dekahna aku erdahin ras kam lako 
ndatken duana anakndu: enem tahun aku 
erdahin ngasuhi asuh-asuhenndu. Amin bage 
pe isambarindu kang upahku sepuluh kali. 

42 Adi la kin erkiteken iarak-arak Dibata 
bapangku aku, eme Dibata si isembah 
Abraham ras Isak, nggo me aku ipelawesndu 
pe ngambe-ngambe. Tapi iidah Dibata 
kiniseranku ras kelatihenku, emaka 
I berekenNa KeputusenNa." 


Perpadanen Jakup ras Laban 


43 'jabap Laban Jakup nina, "Diberundu enda 
duana anakku: anakna pe sikerajangenku, 
asuh-asuhen enda pe aku empuna. Situhuna 


| Kejadian 31.441 52 "106 
kal, kerina siidahndu i jenda ajangku kerina. 


Tapi erkiteken Ia tertagangi aku anakku enda 
duana, bage peras anak-anak e, 

44 nggit aku erbahan perpadanen ras kam. 
Mari sipegun-gun batu lako ngingetken kita 
kerna perpadanenta." 

45 Emaka ibuat Jakup sada batu, ipajekkenna 
jadi batu peringet-ingeten. 

46 Isuruhna anak buahna pepulung batu, 
jenari ipegun-gunna. Emaka man kalak enda 
i deher pinugun batu e. 

41 Iban Laban gelar pinugun batu ndai, 
"Jegar Sahaduta," tapi Jakup nggelarisa 
"Galet". 

48 Nina Laban man Jakup, "Pinugun batu 
jadi peringet-ingeten man banta duana." Em 
sabapna maka iban gelar ingan e Galet. 

49 Nina ka Laban tole, "Dibatalah singarak- 
ngarak kita amin gia kita sirang pedauh." 
Enda ka pe sabapna maka ingan e igelari 
Mispa. 

50jterusken Laban cakapna nina, "Adi 
igasgasindu anakku enda duana, ntah empo 
ka kam ras diberu si deban, aminna pe la 
kueteh, ingetlah maka Dibata si mperdiateken 
kita. 

>l Enda me batu si nggo kupegun-gun jadi 
baleng i bas kita duana, janah enda me batu 
peringet-ingeten e. 

52 Duana pinugun batu e jadi tanda persinget 
man banta. Ndigan pe la kulewati pinugun 

batu enda nerang kam, janah kam pe la 


banci ngelewati batu peringet-ingeten enda 
ngelawan aku. 

53 Dibata si Abraham ras Dibata Nahor pagi 
singadili kita." Emaka i bas gelar Dibata 
sinisembah bapana Isak, ersumpah Jakup 
matuhi perarihen e. 

54#|gelehna sada rubia-rubia, 
ipersembahkenna jadi kurban persembahen i 
das deleng ndai. Jenari idilona anak buahna 
gelah man ras-ras. Kenca elah man, i das 
deleng e kalak enda erberngi. 

33 Pepagina erpagi-pagi iema Laban kempuna 
ras duana anakna ngataken mejuah-juah i 
bas perdalanen, emaka lawes ia mulih ku 
kutana. 


Ersikap Jakup njumpai Esau 
3 2 1 Sanga iterusken Jakup perdalanenna 
piga-piga malekat njumpai ia. 

2 Kenca iidah Jakup malekat e nina, "Enda 
kap kemah Dibata." Emaka ibahanna gelar 
ingan e Mahanaim. 

3 Isuruh Jakup suruh-suruhenna leben 
njumpai Esau si ringan i negeri Edom. 

4Itenahkenna arah kalak enda gelah 
ikatakenna man Esau, bagenda, "Aku Jakup 
suruh-suruhenndu si patuh, ngataken man 
bandu, tuanku Esau, maka kidekah enda ras 
Laban aku tading, la aku mulih seh genduari. 


| Kejadian 32.51 11 .. 108 
3 Lit lembungku, kaldengku, biri-biringku, 


kambingku, ras suruh-suruhenku. 
Kutenahken kata enda man bandu, Tuan, alu 
pengarapen, gelah mekuah atendu bangku." 

6 Kenca suruh-suruhen e mulih man Jakup 
nina, "Nggo ijumpai kami seninandu Esau, 
janah genduari sangana ia i bas perdalanen 
njumpai kam. Lit 400 kalak dilaki ngikut ras 
ia." 

7 Megi si e mbiar dingen gentar si Jakup. 
Emaka ibagina anak buahna jadi dua bagin, 
bage pe biri-biri, kambing, lembu ras untana. 

8 Nina i bas ukurna, "Adi reh Esau nerang 
terpuk si pemena, terpuk si peduaken banci 
kiam." 

9 Kenca e ertoto Jakup, "O Dibata si isembah 
niningku Abraham, Dibata si isembah 
bapangku Isak, begiken min aku! Isuruhndu 
aku, o TUHAN, gelah aku mulih ku tanehku, 
ku keluargangku, janah IkatakenNdu maka 
Kam erbahanca kerina erdalan alu mehuli 
man bangku. 

l0La metunggung aku ngaloken ulina 
PerbahanenNdu ras pertetap AteNdu si 
nggo IcidahkenNdu man bangku, suruh- 
SuruhenNdu. Sanga aku ngepari Lau Jordan 
sada ciken ngenca lit i bas aku, genduari 
nggo mulih aku alu si dua nterpuken enda. 

11 Ertoto aku, pulahi min aku i bas 
seninangku Esau nari. Mbiar aku reh ia 

nerang aku ras ngelesapken kami kerina, 


subuk diberu bage pe danak-danak. 

12 Inget PadanNdu man bangku maka kerina 
IbahanNdu erdalan alu mehuli, ras mereken 
man bangku kesusuren teremen asang si 
ngasup kalak meligaisa, bali teremna ras 
kersik i tepi lawit." 

13 Kenca erberngi i jah, ipilih Jakup asuh- 
asuhenna jadi persembahen man seninana 
Esau: 200 kambing beruna, 20 kambing 
bajarna, 200 biri-biri beruna ras 20 biri-biri 
bajarna, 30 unta beru-beru ras anakna, 40 
lembu ras 10 jenggina, 20 kalde beruna, ras 
10 kalde sangkarna. 

14 (Kej 32:13) 

15 (Kej 32:13) 

16 jterpukenna asuh-asuhen e jadi piga-piga 
terpuk, isuruhna sekalak suruh-suruhen 
njaga tep-tep terpuk. Nina man kalak enda, 
"Leben kena asa aku: ban kelang-kelangna 
tep-tep terpuk." 

17 Nina man suruh-suruhenna si pemena, 
"Adi jumpa kam ras seninangku Esau, 
janah isungkunna kam, 'Ise tuanndu? Ku ja 
perlawesndu? Ise empuna asuh-asuhen si 
igerandu e?', 

18 arus maka ijabapndu, 'Kerina asuh- 
asuhen e suruh-suruhenndu Jakup empuna. 
Iberekenna atena jadi pemere man tuanna 
Esau. la arah pudi denga.'" 

19 Perentah si seri iberekenna man suruh- 


suruhenna sipeduaken, sipeteluken, ras man 
kerina si njaga terpuk asuh-asuhen e. Nina, 
"Kenca jumpa ras Esau 

20 arus bage nindu, 'Payo, suruh-suruhenndu 
Jakup i pudi kami denga.'" Nina Jakup i bas 
ukurna, "Kubuatlah ukurna alu mereken 
pemere enda, janah kenca jumpa kari aku, 
gelah imahapkenna aku." 

21 Emaka ipelebena kalak naruhken hadiah 
e, sedang ia erberngi i bas kemahna i bas 
berngi e. 


Jakup erbebe i Peniel 


22| bas berngi e ka, medak Jakup. Ibabana 
duana ndeharana, ras duana gundikna, ras 
anakna si sepulu sada, ngepar Lau Jabok. 

23 Kenca isuruhna kerina kalak enda ngepar, 
emaka barang-barangna ikeparkenna 

24 tapi ia tading si sada arah pudi. Kenca 
bage reh sekalak dilaki erbebe ras ia seh 
nandangi pultak matawari. 

25 Kenca ieteh dilaki ndai maka la ia banci 
menang i bas perbeben e, emaka ipekpekna 
bena-bena paha Jakup seh tersiher. 

26 Nina dilaki ndai, "Pulahi aku, nggo 
nandangi terang wari." Tapi nina Jakup 
njabapsa, "La kam kupulahi adi Ia 
ipasu-pasundu aku lebe." 

27 “Kai gelarndu?" nina dilaki e nungkun. 
"Jakup," nina njabapsa. 


© Kejadian 32.281 33.3 . 111 
28 Nina dilaki ndai, "Genduari lanai Jakup 


gelarndu. Nggo erbebe kam ras Dibata ras 
manusia, janah nggo kam menang. Emaka 
Israel iban gelarndu." 

29 Nina Jakup, "Genduari kataken ka 
gelarndu." Tapi nina njabapsa, "Man kadendu 
meteh gelarku?" Kenca bage ipasu-pasuna 
Jakup. 

30 Nina Jakup, "Nggo siala-alan aku ras 
Dibata, tapi tetap denga aku nggeluh." Emaka 
Peniel ibanna gelar ingan e. 

31 Matawari nggo pultak sanga Jakup 
nadingken Peniel. Mengkah-engkah ia 
erkiteken nggo tersiher bena-bena pahana. 

32 Seh ngayak genduari kesusuren Israel Ia 
man jukut bena paha rubia-rubia sabap Jakup 
kena pek-pek i bas bagin e. 


Ijumpai Jakup si Esau 
3 3 Idah Jakup si Esau reh ras 400 anak 
buahna, emaka ibagi Jakup anak-anak 
si Lea, Rahel, ras anak-anak suruh-suruhenna 
duana si nggo jadi ndeharana e. 

2 Ipelebena suruh-suruhen si nggo jadi 
ndeharana ras anakna arah lebe kal, jenari 
Lea ras anakna, janah si arah pudina eme 
Rahel ras Jusup. 

3Jakup erdalan ngelebei kerina, jenari 
nembah mungkuk ia pitu kali seh ku taneh 
ndeheri seninana. 

“Tapi kiam Esau njumpai ia, idakepina Jakup 
ras iemaina. Tangis ia duana. 

> Asum ipernehen Esau sekelewetna janah 
idahna diberu-diberu ras anak-anak, nungkun 
ia, "Ise enda kerina si ras kam e?" "Kalak 
enda kerina, o Tuan, eme anak-anak si nggo 
ibereken Dibata man bangku erkiteken lias 
AteNa," nina Jakup njabapsa. 

6 Emaka reh suruh-suruhen si nggo jadi 
ndeharana ras anak-anakna erjimpuh 
nembah. 

7 Kenca bage reh Lea ras anak-anakna, 
janah si perpudina kal reh Rahel ras Jusup; 
erjimpuh ia kerina nembah. 

8 Nungkun Esau, "Uga kerna terpuk si sada 
nari si aku jumpa ndai? Kai ertina e?" Nina 
Jakup njabapsa, "E mindo perkuah atendu, 
Tuanku." 

9Tapi nina Esau, "Bas aku pe nggo bias 
agingku, la padah iberekenndu bangku." 

10 Nina Jakup, "Lang, la banci bage; adi payo 
kin mekuah atendu, alokenlah pemerengku 
e. Ngidah ayondu saja bali kuakap bagi natap 
ayo Dibata, perban ulina perbahanenndu man 
bangku. 

Il Emaka alokenlah pemere enda, si nggo 
kubaba man bandu. Nggo seh kal ulina 
perbahanen Dibata man bangku, nggo 
IberekenNa bangku kerina keperlunku." 
Mesek-sek ipindona man Esau emaka 
ialokenna dungna. 

12 Nina Esau, "Ersikaplah kita gelah 


sitadingken ingan enda. Aku erdalin i 
lebendu." 

13 Nina Jakup njabapsa, "Tehndu nge kap 
anak-anak enda la megegeh. Janah aku arus 
ngukuri biri-biri, bage pe lembu ras anakna 
denga. Adi terus erdalan sada wari, mate me 
asuh-asuhen e kerina. 

14 Lebe lah kam, reh aku arah pudi manjar- 
anjar asa ngasup kami rikut ras lembu bage 
pe anak-anak enda. | Edom kita jumpa." 

15 Nina Esau, "Adi bage kin kutadingken saja 
deba anak buahku ras kam." Tapi nina Jakup, 
"Adi la akapndu dalih, labo padah tadingken 
anak buahndu e." 

16 Bage mei bas wari e mulih me Esau ku 
Edom. 

17 Tapi Jakup lawes ku Sukot. Ipajekkenna 
rumahna i je bage pe sapo-sapo man ingan 
cicio asuh-asuhenna. Em sabapna maka 
gelarna ingan e Sukot. 

18| bas perdalanenna mulih i Mesopotami 
nari, seh ia alu mejuah-juah i Sikem i taneh 
Kanaan. Ipajekkenna kemahna i bas sada 
mbalmbal deher kota e. 

19 Jtukurna juma e i bas keturunen Hamor 
bapa Sikem, ergana 100 duit pirak. 

20 | pajekkenna sada batar-batar ingan 
ersembah ije, janah ibanna gelarna: El, 
Dibata Israel. 

Dina iperkosa 


34 '| bas sada wari, Dina, eme anak 
Jakup ras Lea, erdalan-dalan njumpai 
piga-piga diberu kalak Kanaan. 

2 Kenca Sikem anak Hamor, kalak Hewi, 
kepala daerah e, ngidah si Dina, itagangina, 
iperkosana. 

3Tapi perbahan mejile iakapna singuda- 
nguda e, minter ngena atena, emaka 
iusahakenna maka ngena ka ate singuda- 
nguda e man bana. 

4Ikatakenna man bapana, "Sungkun min 
singuda-nguda enda man ndeharangku." 

leteh Jakup maka anakna nggo icemarken, 
tapi erkiteken anakna si dilaki i juma denga 
ermakan la uga pa pe nina seh maka 
anak-anakna mulih ku rumah. 

6 Emaka reh Hamor bapa Sikem ndahi Jakup. 

7 Sanga si e rembang ka reh anak Jakup si 
dilaki i juma nari. Kenca ibegina kai si nggo 
jadi, sengget pusuhna ras merawa ia, perban 
arah perbahanenna e nggo ijuruken Sikem 
bangsa Israel alu mperkosa anak Jakup si 
diberu. 

8 Nina Hamor man bana, "Nggo leket ukur 
Sikem man anakndu si diberu. Bere min maka 
iempoina ia. 

9Si persada min arihta maka banci si empon 
bangsa kami ras bangsandu. 


Kejadian 34.101 19 2115 
10 Alu bage banci kam tading i negeri enda 


ras kami, banci ipilih kam ingandu tading, 
bebas kam erbinaga, ras banci ibuat kam 
taneh jadi sikerajangenndu." 

ll Kenca bage ngerana Sikem man bapa ras 
turang Dina, "Bere min pemindonku, maka 
kubereken kai saja si ipindondu. 

12 Kataken man bangku kai pemindondu, 
pindolah asa kai atendu tukurna; kubereken 
kerina pemindondu, gelah min iberendu aku 
erjabu ras ia." 

13 Erkiteken nggo icemarken Sikem si Dina, 
emaka anak-anak Jakup si dilaki njabap 
Sikem ras bapana Hamor alu tipu. 

14 Nina, "La ibere kami erjabu turang kami 
ras sekalak si la isunat. E njuruken kami. 

15 Banci ibere kami turang kami erjabu adi 
kerina kam si dilaki isunatken bali ras kami. 

16 Emaka kami nggit si empon ras kam, 
janah kenca bage maka kami ringan i 
tengah-tengahndu dingen jadi sada bangsa 
ras kam. 

17 Tapi adi la kam nggit bagi si ikataken kami 
ras isunatken, ibuat kami Dina lawes jenda 
nari." 

18 Sarat-sarat si ikataken kalak enda, nggo 
bujur iakap Hamor ras anakna Sikem. 

19 Emaka mis ilakoken anak perana e kai si 
nggo isuruh, erkiteken ngenana atena man 
anak Jakup. Sikem me kalak si mehergana i 
bas keluargana. 

20 Lawes Hamor ras anakna Sikem ku ingan 


perpulungen i pintu gerbang kota, guna 
ngataken man kalak kota e. 

21 "Kalak enda kalak bujur-bujur: pelepas 
kalak enda ringan i bas negeri enda ras kita, 
ula larang ku ja atena. Taneh enda cukup 
belangna man kalak enda pe. Marilah si empoi 
anakna si diberu, janah sibereken iempoina 
anak-anakta. 

22 Bage pe kalak enda nggit tading ras kita, 
janah jadi sada bangsa ras kita, adi kerina 
kita si dilaki nggit isunatken, bali ras ia pe 
isunatken. 

23 Ma kin kerina kari asuh-asuhenna ras 
kerina sikerajangenna, jadi sikerajangenta? 
Emaka siuekenlah maka ia banci tading ras 
kita." 

24 Kerina si ngiani kota e cocok akapna bagi 
si ikataken Hamor ras Sikem, emaka kerina si 
dilaki isunatken. 

25 Telu wari kenca si e, sanga mesui denga 
akap kalak e, lawes me Simeon ras Lewi, 
turang Dina, ku kota e maba pedang alu Ia 
ise pe metehsa. Jenari ibunuhna kerina dilaki 
si lit i bas kota e, 

26 termasuk Hamor ras anakna Sikem. 
Ibabana minter mulih Dina i bas rumah Sikem 
nari. 

2! Kenca jelma si nterem e nggo ibunuhi 
kalak enda duana, anak-anak Jakup si 
debanna ngerampuki kota e. Enda me 

pembalasen si ibahanna erkiteken turangna 


nggo ijuruken. 

28 | buat kalak enda biri-biri, lembu, kalde, 
ras kerina si debanna si lit i bas kota e ras | 
juma. 

29 buatna kerina si lit ergana, itabanna 
kerina diberu ras anak-anak, jenari iangkatna 
kerina kasa kai si lit i rumah-rumah. 

30 Nina Jakup man Simeon ras Lewi, 
"Perbahanen kena e erbanca kuakap gulut 
nge e. Genduari nembeh me ate kalak 
Kanaan, kalak Peris ras kerina jelma si lit 
i bas negeri enda man bangku. La nterem 
anak buahku: emaka adi ipersada kalak enda 
kenca arihna ngelawan ras nerang aku, e keri 
me kerina keluarganta." 

31 Nina kalak enda, "La kami ngasup ngidah 
turang kami ijadiken bali ras diberu si 
pendahinna erlua-lua." 


Jakup ipasu-pasu Dibata i Betel 


3 5 l Nina Dibata man Jakup, "Lawes lah 
kam minter ku Betel. I jah me kam 
ringan. Pajekken i jah sada batar-batar ingan 

ersembah man bangKu. Aku kap Dibata si 
petandaken BaNa man bandu Betel sanga 
kam lompat nadingken seninandu Esau." 

2 Erkiteken si e ngerana Jakup man 
keluargana ras man kerina kalak si ras ia, 
"Ambekkenlah kerina dibata-dibata si deban 

si lit i bas kam: lakokenlah acara pembersihen 


diri, jenari pakelah uisndu si bersih. 

3 Sitadingken me ingan enda, lawes kita 
ku Betel, i jah kupajekken ateku sada 
batar-batar ingan persembahen man Dibata 
si nggo mulahi aku sanga i bas kiniseran, 
si nggo ngarak-ngarak aku kujapa pe aku 
lawes." 

4 Emaka ibereken kalak enda kerina 
dibata-dibata si lit i bas ia man Jakup, ras 
anting-anting si ipakena pe. Itanemken Jakup 
kerina barang-barang i teruh batang kayu si 
galang deher Sikem. 

> Sanga Jakup ras anak-anakna berkat 
nadingken ingan e, mbiar kerina penduduk 
kota-kota si lit i sekelewetna, emaka la 
iayakina rombongen Jakup. 

6 Dungna seh me Jakup ras kerina kalak si 
ras ia i Betel si nai igelari Lus i negeri Kanaan. 

7 Ipajekken Jakup i je sada batar-batar 
ingan ersembah man Dibata. Ibanna gelar 
ingan e "Dibata Betel," erkiteken Dibata nggo 
ncidahken BaNa man Jakup i je, sanga ia 
lompat nadingken kakana. 

8 Suruh-suruhen Ribka, eme kap Debora 
mate i je, janah ikuburken i teruh batang kayu 
si mbelin arah Selatan Betel. Em sabapna 
maka iban gelar kayu e "Kayu tangis". 

9 Kenca Jakup mulih i Mesopotami nari, 
Dibata ncidahken BaNa ka man Jakup ras 
masu-masu ia. 

10 Nina Dibata man bana, "Gelarndu si Jakup, 


tapi mulai genduari nari kam igelari Israel." 
Bagenda me maka Dibata nggelari ia Israel. 

11J enari nina Dibata man bana, "Aku kap 
Dibata Si Erkuasa. Nteremlah kesusurenndu. 
Bangsa-bangsa ernini man bandu, kam jadi 
nini raja-raja. 

12 Kubereken man bandu ras man 
kesusurenndu taneh si nai Kubereken man 
Abraham ras man Isak." 

13 Kenca e lawes Dibata i bas si Jakup nari. 

14| bas ingan Dibata ngerana man bana e, 
ipajekken Jakup sada batu peringet-ingeten. 
Batu enda ipersembahkenna man Dibata alu 
ngamburken lau anggur ras minak saitun i 
babona. 

15 Ingan e ibahan Jakup gelarna "Betel". 


Rahel mate 


16J akup ras keluargana nadingken Betel. 
Sanga kalak e lanai ndauhsa i Eprata nari, 
nggo seh paksana Rahel mupus, tapi lanai 
lang-lang serana akapna mupus e. 

17 Tupung paksana mesui kal akapna nina 
bidan man bana, "Ula mbiar Rahel, dilaki 
kang anakndu si tubuh e." 

18 Tapi Rahel nandangi mate me, janah ope 
denga peltep kesahna ibanna gelar anakna e 
Benoni, tapi igelari bapana ia Benyamin. 

19 Kenca Rahel mate, ikuburken ia i tepi 


dalan ku Eprata: genduari Betlehem gelarna 
ingan e. 

20 | pajekken Jakup sada batu peringet- 
ngeten ije, janah seh asa genduari pe batu 
e tetap denga jadi tanda kuburen Rahel. 

21 Kenca bage iterusken Jakup perdalanenna, 
emaka ibanna barung-barungna i kepar 
menara Eder. 


Anak Jakup si dilaki (1Taw 2:1-2) 


22 Sanga Jakup ringan denga i bas taneh e, 
ersada kula me Ruben ras Ribka, eme gundik 
bapana. leteh Jakup si enda emaka seh kal 
atena nembehna. Lit sepulu dua kalak anak 
Jakup dilaki. 

23 Anak Lea eme Ruben (ia me anak Jakup 
sintua), Simeon, Lewi, Juda, Isakar, ras 
Sebulon. 

24 Anak Rahel eme: Jusup ras Benyamin. 

25 Anak Bilha budak Rahel eme: Dan ras 
Naptali. 

26 Anak Silpa budak Lea eme: Gat ras Aser. 
Enda kerina tubuh i Mesopotami. 


Isak mate 


27) enari idahi Jakup bapana Isak i Mamre, 
deher Hebron, eme sada ingan i ja Isak 
pernah tading ras Abraham ije. 

28 Kenca Isak nggo seh tuana, eme kap 


seratus waluh puluh tahun, mate ia, jenari 
ikuburken anakna Esau ras Jakup ia. 
29 (Kej 35:28) 


Kesusuren Esau (1Taw 1:34-37) 


36 l Enda me kesusuren Esau, si igelari 
pe Edom. 

2 Esau erjabu ras diberu-diberu kalak Kanaan 
eme Ada anak Elon kalak Heti, Oholibama 
eme anak Anah. Anah eme anak Sibeon kalak 
Hewi: 

3Basmat anak Ismael dingen turang 
Nebayot. 

4Ipupus Ada si Elipas, ipupus Basmat 
Rehuel. 

3 Ipupus Oholibama si Jeus, Jalam, Korah. 
Kerina anak dilaki si Esau enda tubuh i taneh 
Kanaan. 

6 Dungna ibaba Esau kerina ndeharana, 
anakna si dilaki ras si diberu, jelma si i bas 
rumahna, lembu ras kerina erta si idatca i 
taneh Kanaan, lawes ia nadingken seninana 
Jakup ku taneh si deban. 

7 Itadingkenna ingan e, erkiteken taneh e 
kurang belang man ingan kalak enda duana, 
melalasa lembuna, emaka lanai banci ia ras i 
je. 
8 Emaka Esau ringan i deleng Edom. 

9 Enda me kesusuren Esau nini kalak Edom. 

10 Sekalak i bas ndehara Esau, si tergelar 


Ada, ipupusna sekalak anak dilaki, gelarna 
Elipas. Anak Elipas lit lima dilaki: Teman, 
Omar, Sepo, Gatam ras Kenas. I bas 
ndeharana si deban si tergelar Timna, lit ka i 
je sekalak anakna dilaki eme Amalek gelarna. 
Ndehara Esau si tergelar Basmat, ipupusna 
sekalak anak dilaki gelarna Rehuel. Anak 
Rehuel lit empat dilaki eme: Nahat, Serah, 
Sammah, Misa. 

11 (Kej 36:10) 

12 (Kej 36:10) 

13 (Kej 36:10) 

14Ndehara Esau si tergelar Oholibama, 
iIpupusna telu anak dilaki, eme: Jeus, Jalam, 
Korah. Oholibama eme anak si Anah dingen 
kempu Sibeon. 

15 Enda me suku kesusuren Esau. Anakna 
sintua Elipas jadi nini bangsa Teman, Omar, 
Sepo, Kenas, 

16 Korah, Gatam, ras Amalek; eme kerina 
kesusuren ndehara Esau si tergelar Ada. 

17 Rehuel anak Esau eme nini bangsa Nahat, 
Serah, Sammah ras Misa. Enda me kesusuren 
Esau arah ndeharana si tergelar Basmat. 

18 Seterusna suku bangsa enda me 
kesusuren Esau arah ndeharana Oholibama 
anak si Anah: Jeus, Jalam, Korah. 

19 Kerina e kesusuren i bas Esau nari. 

Kesusuren Seir (1Taw 1:38-42) 


20 Penduduk asli tanah e, eme suku-suku 
bangsa kesusuren Seir kalak Hori, eme: suku 
bangsa Lotan, Sobal, Sibeon, Anah, Dison, 
Eser, Disan. 

21 (Kej 36:20) 

22 Lotan eme nini suku Hori ras Heman. (Lit 
sada turang si Lotan, gelarna Timna.) 

23 Sobal eme nini suku Alwan, Manahat, 
Ebal, Sepo ras Onam. 

24 Lit dua anak Sibeon dilaki eme Aya ras 
Anah. (Anah kap ndatken ulu lau melas i 
taneh si melungun sanga ia ermakan kalde 
bapana.) 

25 Anah eme bapa Dison. la me jadi nini 
suku-suku Hemdan, Esban, Jitran, ras Keran. 
Lit kang anak Anah diberu eme Oholibama 
gelarna. 

26 (Kej 36:25) 

21 Eser eme nini suku Bilhan, Saawan, ras 
Akan. 

28 Disan eme nini suku Us ras Aran. 

29 Enda me suku-suku bangsa Hori i taneh 
Edom, eme: Lotan, Sobal, Sibeon, Anah, 
Dison, Eser, ras Disan. 

30 (Kej 36:29) 


Raja-raja taneh Edom (1Taw 1:43-54) 


31 Ope denga lit raja i Israel, raja-raja enda 
me erganti-ganti merentah i taneh Edom: 

Bela anak Beor i Dinhaba nari. Jobap anak 


Serah i Bosrah nari. Husam i daerah Teman 
nari. Hadad anak Bedad i Awit nari. (la me 
si naluken kalak Midian i bas sada perang i 
negeri Moap.) Samla i Masreka nari. Saul 

i Rehobot i tepi lau nari. Baal Hanan anak 

si Akbor. Hadad i Pau Nari (Ndeharana eme 
Mehetabel anak si Matret dingen kempu si 
Mesahap.) 

32 (Kej 36:31 


40Esau eme nini suku bangsa Edom, si 
tersurat | teruh enda: eme Timna, Alwa, 
Jetet, Oholibama, Ela, Pinon, Kenas, Teman, 
Mibsar, Magdiel ras Iram. Gelar daerah si iani 
tep-tep suku, seri ras gelar suku si ngianisa. 
41 (Kej 36:40) 

42 (Kej 36:40) 

43 (Kej 36:40) 

Jusup ras seninana 
3 7 'Jakup tetap tading i taneh Kanaan 
ingan bapana mbarenda. 


2 Enda me turi-turin keluarga Jakup. Jusup 
eme sekalak anak Jakup. Tupung umur 

sepulu pitu tahun, ia ermakan biri-biri ras 


senina-seninana anak Bilha ras Silpa, duana 
gundik bapana. Kerina perbahanen seninana 
si la mehuli iturikenna man bapana. 

3Ngenan ate Jakup man Jusup asa man 
kerina anakna si deban, erkiteken Jusup 
tubuh kenca ia nggo metua. Ibanna baju 
jubah si mejile man Jusup. 

4Kenca nggo ieteh senina-seninana maka 
kelengen ate bapana man Jusup asang man 
kalak enda kerina, nembeh kal atena man 
seninana Jusup, seh maka ngerana pe lanai 
ia meriah. 

>| bas sada berngi ernipi Jusup, janah kenca 
iturikenna nipina e man senina-seninana, 
ernembehna atena ngenen Jusup. 

6 Bagenda nina Jusup, "Begikenlah nipingku. 

7 Kita kerina sangana i juma ngerakuti 
gandum, jenari gandumku si nggo kurakuti e 
keke, tedis ia. Kerina berkisen gandumndu 
engkeleweti berkisen gandumku, kenca bage 
mungkuk ia kerina man berkisen gandumku 
e." 

8 “Ntah akapndu kam raja janah merentah 
kami?" nina senina-seninana nungkun. 
Emaka ernembehna atena erkiteken kerina 
nipina ras kasakai si iturikenna kerna si e. 

9 Kenca bage ernipi ka Jusup. Nina man 
senina-seninana, "Ernipi denga ka aku, 
kuidah matawari, bulan, ras sepulu sada 
bintang mungkuk man bangku." 


Kejadian 37.101 17 |. 126 
10 Man bapana pe iturikenna ka nipina 


e, emaka isergangi bapana ia, "Nipi kai 

kin e? Akapndu kin maka nandendu, 
senina-seninandu ras aku, reh mungkuk man 
bandu?" 

ll Cian ate senina-seninana kerina man 
Jusup, tapi bapana rukur kerna si e kerina. 


Jusup idayaken jenari ibaba ku Mesir 


12| bas sada wari sanga senina-senina 
Jusup lawes ku Sikem ermakan asuh-asuhen 
bapana, 

13 hina Jakup man Jusup, "To lawes kam ku 
Sikem, ku ingan senina-seninandu ermakan." 
Nina Jusup njabapsa, "Banci, Bapa." 

14 Nina bapana man Jusup, "To nen 
senina-seninandu ntah mejuah-juah nge ia, 
bage pe asuh-asuhen kerina ntah labo kena 
kai pe. Kenca bage mulih kam janah turiken 
man bangku." Emaka isuruh bapana ia lawes 
i baluren Hebron nari. Dungna seh me Jusup i 
Sikem. 

15 Isiar-siarna mbal-mbal e. Emaka lit 
sekalak dilaki ngidahsa, janah isungkunna 
Jusup nina, "Kai daramenndu e?" 

16 "Aku ndarami senina-seninangku si 
sangana ermakan asuh-asuhenna," nina 
njabapsa. "Tehndu kang ija inganna 
ermakan?" 

17 Nina dilaki ndai, "Ia nggo lawes kerina 
jenda nari. Kubegi ia ngerana maka ku 

Dotan atena lawes." Emaka iterusken Jusup 


perdalanenna ngikuti seninana, janah dungna 
tunduksa i Dotan. 

18 |dauh-dauh nari nggo idah senina- 
seninana Jusup reh. Ope denga Jusup seh 
nggo ersada arih senina-seninana munuh ia. 

19 Nina senina-seninana sapih-sapih ia, "Ah 
nggo reh si pernipi-nipi. 

20 Mari sibunuh ia, jenari siambekken maitna 
ku bas sada sumur si kerah enda. Sikataken 
kari maka ia nggo ibunuh rubia-rubia si 
merawa. Jenari siidah me kai jadina nipina e 
kerina." 

21 | begi Ruben rencana kalak enda. Emaka 
icubakenna nelamatken Jusup nina, "Ula 
sibunuh ia. 

22 Siambekken saja ku bas sumur si lit i bas 
taneh si mesawang enda, tapi ula sisakiti ia." 
Maka bagenda nina, ipulahina atena Jusup 
janah nuruh ia mulih ku bapana. 

23 Kenca seh Jusup ku senina-seninana, 
isintapkenna jubah Jusup si mejile e. 

24 Emaka irintakna Jusup, iambekkenna ku 
bas sumur si nggo kerah. 

25 Sanga ia man kerina rempet idah kalak 
enda sada rombongen kalak Ismael i bas 
perdalanen i Gileat nari ku Mesir. Unta kalak 
enda erbaban damar, kumenen, duruh si 
merim. 

26 Nina Juda man senina-seninana, "Kai 


gunana sibunuh gia seninanta ras si 
rahasiaken pemunuhen e? 

27 Sidayaken sajalah ia man kalak Ismael 
enda. Alu bage la perlu sisakiti ia. Lang pe 
seninanta sada dareh sada daging nge ia." 
Payo iakap senina-seninana katana e, 

28 emaka sanga mentas perbinaga bangsa 
Midian e, irintak kalak enda Jusup ndarat i 
bas sumur ndai nari, idayakenna man bangsa 
Ismael e, ergana dua puluh duit pirak. Ibaba 
bangsa Ismael me Jusup ku Mesir. 

29 Sanga Ruben reh mulihken ku sumur e, 
lanai idapetina Jusup ije. Icaingkenna uisna 
perban ceda kal atena. 

30 | dahina senina-seninana nina, "Lanai i je 
anak ndai! Uga naring e perbanku?" 

31 Emaka igeleh kalak enda sada kambing, 
icelupkenna jubah Jusup ku bas dareh 
kambing e. 

32 Ibaba kalak enda e man bapana nina, 
"Idat kami jubah enda. Jubah anakndu nge 
e?" 

33 Minter itandaina jubah e, emaka nina, 
"Payo, enda jubah anakku Jusup. Nggo 
ibunuh rubia-rubia si merawa ia. Ugapa pe 
anakku Jusup nggo icaing-caingna." 

34 Icaingken Jakup uisna, jenari ipakena 
baju guni perban ceda kal atena. Itangisina 
anakna e erwari-wari dekahna. 

35 Kerina anakna si dilaki ras si diberu 


reh ngapuli ia, tapi la ia nggit iapuli. Nina, 
"Lawes pe aku ku bas doni kalak mate, lalap 
kutangisi anakku." Bage me tetap ia erceda 
ate erkiteken anakna Jusup. 

36 Sanga si e, i Mesir, kalak Midian e nggo 
ndayaken Jusup man sekalak pegawai raja, 
Potipar gelarna. la sekalak kepala pengawal 
istana. 


Juda ras Tamar 


3 8 1 Kira-kira i bas paksa eka, Juda lawes 
nadingken senina-seninana. Kenca 
bage tading ia ras sekalak dilaki gelarna Hira 

anak kota Adulam. 

2| jah jumpa Juda ras sekalak singuda-nguda 
kalak Kanaan: gelar bapana Sua. Erjabu ia 
ras. 

3|pupusna sada anak dilaki, ibahanna 
gelarna Er. 

4Mehuli ka kulana, emaka tubuh ka anakna 
dilaki; ibahanna gelarna Onan. 

> Kenca bage tubuh denga ka tole anakna; 
ibahanna gelarna Sela. Sanga tubuh Sela, 
Juda sangana i Aksip. 

6lbuat Juda diberu man ndehara anakna Er, 
gelarna Tamar. 

7 Lagu langkah Er seh jahatna; erkiteken si e 
la ngena ate TUHAN emaka ibunuh TUHAN si 
Er. 

8 Kenca bage nina Juda man anakna Onan, 


"To lako mangani perkakanndu. Sehken 
tanggung jawabndu man bana selaku senina 
perbulangenna, gelah lit kesusuren kakandu." 

9Tapi ieteh Onan maka anak-anak e labo 
pagi jadi anakna. Emaka sanga ia ersada 
kula ras perkakanna e, Ia ipelepasna lit anak 
kakana, alu ngamburkenca ku taneh. 

10 Perbahanenna e Ia mehuli iakap TUHAN, 
emaka ia pe ibunuh TUHAN ka. 

ll Kenca bage nina Juda man permenna, 
"Mulih saja kam ku rumah bapandu,: mbalu 
kam lebe nimai anakku Sela mbelin." Bage 
nina perban mbiar ia ntah Sela pe mate ka 
denggo bagi kakana si dua e. Erkiteken si e 
mulih Tamar ku rumah bapana. 

12 piga-piga paksa kenca si e, mate diberu 
si Juda. Kenca lepas wari erceda ate, ia ras 
temanna Hira, anak kuta Adulam, lawes ku 
Timna, ingan ngguntingi biri-birina. 

13j it kalak si ngatakenca man Tamar, 
"Bengkilandu lawes ku Timna ngguntingi 
mbulu biri-birina." 

14 Emaka itangtangi Tamar uis mbalu 
si ipakena; itutupina ayona alu tudung, 
kundul ia i kerabangen kota Enaim, dalan ku 
Timna. leteh Tamar maka Sela, anak Juda si 
nguda nggo anak perana, tapi lalap langa ia 
iIpejabuna ras Tamar. 

15 Sanga Juda ngidah Tamar, akapna ia 


pendahinna erlua-lua, erkiteken itutupina 
ayona. 

16 | deherina Tamar ku tepi dalan e, janah 
nina, "Asa kai kam igalari?" (La ietehna maka 
permenna kap e.) Nina Tamar, "Kai kin atendu 
iberekenndu bangku?" 

17 Nina njabapsa, "Kutenahken bandu sada 
anak kambing i bas asuh-asuhenku nari." 
Nina Tamar, "Banci, asal lit iberekenndu 
bangku barang jaminen seh itenahkenndu 
kambing e." 

18 “Kai atendu kubereken bandu jaminenna?" 
nina Juda nungkun. Ngaloi diberu e nina, 
"Cincin stempelndu ras rantendu bage pe 
ciken si ibabandu ena." Ibereken Juda 
barang-barang e man Tamar. Kenca ersada 
kula kalak enda, emaka mehuli me kula 
Tamar. 

19 Mulih Tamar ku rumah, italangina tutup 
ayona, ipakena ka paken mbalu. 

20 suruh Juda temanna Hira, mbaba 
kambing e gelah ibabana mulih barang 
jaminen e i bas diberu e nari tapi Hira la 
jumpa rassa. 

21 sungkunna piga-piga dilaki i Enaim nina, 
"| ja diberu si i tepi dalan enda mbarenda?" 
Nina kalak ndai ngaloi, "La kap pernah lit i 
jenda diberu si pendahinna erlua-lua." 

22 Mulih Hira ndahi Juda janah nina, "La aku 


jumpa rassa. Nina kalak sii je la pernah lit 
diberu si pendahinna erlua-lua ije." 

23 Nina Juda, "Pelepas ibunikenna barang- 
barang e, gelah ula kita itawai jelma si 
nterem. Nggo kuusahaken nggalarisa, tapi la 
kam jumpa rassa." 

24 Kira-kira telu bulan kenca si e, lit si 
ngatakenca man Juda, "Permenndu Tamar 
nggo ceda perlangkahna, janah genduari 
nggo mehuli kulana." Iperentahken Juda 
nina, "Baba ia ndarat, ciluk seh mate." 

25 Sanga Tamar ibaba ndarat, ipesehna kata 
man bengkilana, "Aku mehuli kula erkiteken 
sekalak dilaki, si mada barang-barang enda. 
Nen me barang-barang enda, ise empuna 
cincin pukul ras rante enda, bage pe ciken 
enda." 

26 (tandai Juda barang-barang e, emaka 
nina, "Labo ia si ersalah. Aku nge si la 
nehken tanggung jawabku man bana. Arusna 
kupejabu ia ras anakku Sela." Jenari lanai 
pernah Juda ersada kula ras ia. 

27 Kenca nggo seh paksana ia mupus ietehna 
maka ia mupus anak rindu. 

28 Sanga mesera iakapna, ndarat sada tan 
anakna. Itangkap bidan tan anak e irakutina 
alu benang megaranina, "Enda sintua." 

29Tapi irintak anak e ka tanna mulihi, 
emaka agina nge lebe tubuh. Nina bidan e, 

"Ipaksakenna kepe bana ndarat!" Emaka 


Peres ibanna gelarna. 

30 Kenca emaka tubuh ka seninana, janah 
benang megara e i bas tanna, janah Sera 
ibanna gelarna. 


Jusup igoda ndehara Potipar 


39 1Tupung si e kalak Ismael ndai 

nggo maba Jusup ku Mesir, jenari 
idayakenna man Potipar, sekalak pegawai 
raja. Potipar eme kepala pengawal istana. 

2 TUHAN si ngarak-ngarak Jusup, seh maka 
sangap ia i bas kerina pendahinna. Jusup 
tading ras tuanna bangsa Mesir e. 

3leteh tuanna, maka TUHAN si ngarak- 
ngarak Jusup emaka kai pe idahikenna mehuli 
kerina ulihna. 

4 Meriah ukur Potipar ngidah lagu langkah 
Jusup, emaka ibahanna jadi suruh-suruhenna 
jine. Isuruhna ia ngurus rumahna ras kerina 
ertana. 

> Menaken i jenari, ipasu-pasu TUHAN kerina 
isi jabu kalak Mesir e, bage pe ipasu-pasu 
TUHAN kerina si lit i rumahna ras i jumana. 

6 Jendesken Potipar kerina man Jusup, janah 
ia lanai lit kai pe man ukurenna, seakatan 
man saja ngenca. Jusup paguh dagingna 
dingen rupana pe mejile. 

! La ndekahsa, ndehara tuanna mulai leket 
ukurna man Jusup, emaka ipindona gelah ras 
ia medem. 

8 Itulak Jusup pemindonna enda nina, 


"Nenlah, sitik pe lanai icampuri tuanku 
urusen rumah enda, perban aku nggo i jenda. 
lendeskenna man bangku guna ngurus kerina 
ertana. 

9Seri kuasangku ras ia i bas rumah enda, 
janah kerina nggo iendeskenna bangku 
seakatan kam perban kam ndeharana. Adi 
bage ija nge banci kulakoken perbahanen si 
la mehuli, janah erdosa man Dibata?" 

10 Aminna gia tep-tep wari iendik-endikna 
Jusup, lalap la nggit Jusup medem ras ia. 

11 Tapi i bas sada wari sanga Jusup bengket 
ku rumah ndahiken dahinna, sada pe 
suruh-suruhen si ertugas i bas rumah e la i 
je. 
12 Itagangina baju Jusup nina, "Mari ras kita 
medem." Tapi ipulahi Jusup bana, kiam ia 
ndarat, itadingkenna bajuna i bas tan diberu 
e. 

13 Kenca idah diberu emaka nggo itadingken 
Jusup bajuna janah nggo kiam ia ndarat, 

14 jlebuhina kerina suruh-suruhenna si 
erdahin i bas rumah e nina, "Nehenlah! Kalak 
Heber si ibaba dilakingku ku rumah enda 
megombang kal man banta kerina. Bengket 
ia ku bas kamarku janah iperkosana atena 
aku, tapi serko aku asa gegehku. 

15 Kenca ibegina aku serko, kiam ia ndarat, 
itadingkenna bajuna." 

le |buniken diberu e baju ndai seh ngayak 


perbulangenna mulih ku rumah. 

17 Kenca bage iturikenna man bana bagi si 
ndai nina, "Kalak Heber si ibabandu ku rumah 
enda, bengket ku kamarku njuruken aku. 

18 Tapi kenca serko aku kiam ia ndarat, 
itadingkenna bajuna deherku e." 

19 Merawa kal ate tuanna man Jusup. 

20 Emaka isuruhna Jusup itangkap, dingen 
itamaken ku bas tutupen ingan tutupen 
tahanen raja. I je me Jusup tading. 

21 Tapi TUHAN kap si ngarak-ngarak Jusup 
dingen ipasu-PasuNa ia. Emaka ngena ate 
penjaga rumah tutupen e man Jusup. 

22 | suruhna Jusup ngurus kerina tabanen si 
deban, janah iendeskenna man bana kerina 
tanggung jawab kerna kai si ilakoken i bas 
rumah tutupen e. 

235i njaga penjara e lanai perlu 
mperdiateken kasa kai dahin si iendeskenna 
ku bas tanggung jawab Jusup. Janah 
erkiteken TUHAN si ngarak-ngarak Jusup, 
kasa kai si idahikenna jore kerina. 


Iterangken Jusup erti nipi kalak tabanen 


40 l Lanai ndekahsa kenca si ndai, kalak si 
nikapken inemen raja Mesir ras kepala 
si ngaturken nakanna ersalah man raja e. 

2 Nembeh ate raja man pegawaina si dua 
kalak e, 


— Kejadian 40.31 12 | 136 
3 emaka ipenjarakenna kalak enda i rumah 


kepala penjara, eme i bas ingan Jusup 
ipenjaraken. 

4Ndekah kalak enda tading i penjara, 
emaka iangkat kepala penjara e Jusup jadi 
pelayanna. 

"| bas sada berngi, ernipi me si nikapken 
inemen ras kepala si ngaturken nakan e i bas 
penjara. Nipi kalak si dua e la seri antusenna. 

6 Pagina sanga erpagi-pagi idahi Jusup kalak 
enda. Idahna kalak enda lolah-lolah. 

7 Nungkun Jusup man bana nina, "Ngkai 
maka jutjut kal kam sendah?" 

8 Nina kalak ndai njabapsa, "Duana kami 
ernipi, tapi ise pe i jenda la lit si beluh 
ngantusisa." "Dibata nge si mereken 
kengasupen ngantusi nipi," nina Jusup. 
"Turiken lah man bangku nipindu e." 

9 Emaka nina sinikapken inemen raja, "I 
bas nipingku lit i lebe-lebengku sada batang 
anggur. 

10j it telu dahanna. Kenca reh bulungna, 
minter reh bungana, jenari buah anggur 
mulai tasak. 

Il Aku sangana ncikep calung ingan minem 
raja; emaka kubuati buah anggur e, kupereh 
ku bas calung ndai, kenca bage kubereken 
man raja." 

12 Nina Jusup, "Enda me antusenna: dahan 
si telu e, eme telu wari. 

13Telu wari nari ipulahi raja me kam, 


iampunina kam, janah isuruhna kam mulih 
erdahin bagi si gelgel. Isikapkenndu ka 
denggo inemen raja bagi si gelgel e asum 
kam jadi si ngaturken inemenna. 

14 Tapi inget min aku kenca nggo sikap 
pagi sikerajangenndu. Kuarap arah perkuah 
atendu maka tersinget kam man raja keerna 
aku, janah sampati aku gelah ndarat i bas 
rumah tutupen enda nari. 

15 Sabap si tuhuna kal, iculik nge aku i taneh 
Heber nari, janah i Mesir enda pe labo lit 
perbahanenku si erbanca aku patut itamaken 
ku bas tutupen." 

16 Kenca ibegi kepala si ngaturken pangan, 
maka mehuli antusen nipi si ngaturken 
inemen, emaka nina man Jusup, "Aku pe 
ernipi. Aku sangana njujung telu raga roti. 

171 bas raga si arah dasna kal lit erbage-bage 
pangan raja, tapi sangana denga kujujung 
ipangani perik-perik pangan e." 

18 Nina Jusup njabapsa, "Enda me ertina: 
raga si telu e, ertina telu wari. 

19Telu wari nari ipulahi raja me kam 
gelah itampul kerahungndu! Kenca bage 
iolah-olahna badanndu i das tiang, emaka 
ipangani perik-perik dagingndu." 

20 Telu wari kenca si e sangana ulang tahun 
raja iundangna kerina pegawaina. Isuruhna 
gelah ipedarat singaturken pangan ras 

iInemenna, jenari ibabana kalak si dua e ku 


lebe-lebe pegawai-pegawaina. 

21 Singaturken inemen e isuruhna mulihi 
ndahiken dahinna si gelgel, 

22 tapi itampulna kerahung kepala si 
ngaturken pangan e. Kerina e, payo jadi bagi 
si nggo ikataken Jusup. 

23 Amin bage gia la iinget si ngaturken 
inemen e si Jusup, sabap tuhu-tuhu lupa ia. 


lantusi J usup nipi raja 
l Dua tahun kenca si e, ernipi raja 
4 1 Mesir, maka ia sanga tedis i tepi Lau 
Nil. 

2 lidahna pitu lembu mbur, mejile, ndarat i 
bas lau e nari, jenari nggagat ia. 

3 Kenca bage ndarat ka pitu lembu kertang- 
kertang. Idahina lembu si mejile ras mbur 
ndai ku tepi lau. 

4Emaka ipangani lembu si kertang-kertang 
e lembu si mbur ndai seh keri. Kenca bage 
medak me raja. 

3 Kenca bage tunduh ka raja, ernipi ka ia. 
lidahna i bas sada ngkebena pitu ruhi page 
perngis. 

6Jenari turah ka pitu ruhi page kertang- 
kertang ras melus iembusken angin si 
melas. 

7 Emaka pituna ruhi page kertang-kertang 
ndai nelen pituna page si perngis ndai. Medak 
ka raja janah ietehna maka ia nggo ernipi. 

8 Pagina erpagi-pagi lanai ia tenang. Emaka 
idilona kerina guru-guru si baso ras kalak si 
erpemeteh i Mesir. Iturikenna man kalak enda 
nipina, tapi sada pe la ngasup ngantusisa. 

9 Emaka nina si ngaturken inemen man raja, 
"Sendah arus kuakuken salahku. 

10 Mbarenda itembehindu aku ras kepala si 
ngaturken panganndu, emaka itutupkenndu 
kami i bas rumah kepala penjara. 

11] bas sada berngi ernipi kami duana. 
Duana nipi kami la seri antusenna. 

12| bas paksa si e lit sekalak i je anak perana 
kalak Heber, eme budak kepala penjara. 
Ikataken kami bana nipi kami e, jenari 
iantusina nipi kami ndai. 

13 Kerina jadi bagi si ikatakenna. Isuruhndu 
aku erdahin bagi si gelgel, tapi itampulndu 
kerahung kepala si ngaturken pangan." 

14 Emaka idilo raja me Jusup, janah minter 
ia ibaba ipenjara nari. Kenca ia ercukur, ras 
ganti uis, reh ia ngadap raja. 

l5 Nina raja man bana, "Lit nipingku, 
tapi la lit ise pe si ngasup ngantusisa. Lit 
singatakenca maka kam beluh ngantusi nipi." 

16 Nina Jusup njabapsa, "Labo terantusi aku, 
o Raja, tapi Dibata banci mereken antusen si 
mehuli." 

17 Nina raja, "Ernipi aku maka tempa-tempa 
tedis aku i tepi Lau Nil. 

18 Kuidah pitu lembu mejile ras mbur, ndarat 
i bas lau e nari, jenari nggagat ia. 

19 Kenca bage ndarat ka pitu lembu si 


deban si kertang-kertut, tempa-tempa tading 
tulanna nari ngenca. | belang-belang taneh 
Mesir enda e denga nge kuidah lembu si bage 
mejinna. 

20 | pangani lembu si kertang-kertut ndai 
lembu si mbur e seh keri. 

21Tapi ise pe la meteh kerna si e, erkiteken 
lembu kertang-kertut ndai tetap nge kertang 
ras mejin. Dungna medak aku. 

22 Frnipi ka aku, maka kuidah pitu ruhi page 
perngis, turah i bas sada ngkebena. 

23 Kenca bage luar pitu ruhi page kertang- 
kertang ras melus iembusken angin si 
melas. 

24 Pituna ruhi page si kertang-kertang nelen 
ruhi page si perngis ndai. Kuturiken nipi e 
man guru-guru si baso, tapi sekalak pe la 
ngasup ngantusisa." 

25 Nina Jusup man raja, "Duana nipi e seri 
antusenna, nggo ikataken Dibata man bandu, 
kai atena IlakokenNa. 

26 Pituna lembu si mbur e, eme pitu tahun, 
pituna ruhi page si perngis e, e pe pitu tahun: 
duana seri ertina. 

27 Pituna lembu kertang-kertang e si 
reh arah pudi, bage pe pituna ruhi page 
kertang-kertang ras melus iembus angin si 
melas e, eme pitu tahun kelihen. 

28 Bagi si kukataken ndai, maka Dibata nggo 
nuduhken kai AteNa si IbanNa. 


| Kejadian 41.291 37 141 
29 Pitu tahun dekahna riba-iba pangan i 


belang-belang Mesir. 

30 Kenca bage jadi me pitu tahun dekahna 
kelihen, emaka tahun-tahun si lepas e 
ilupaken kalak, erkiteken kelihen e ncedaken 
negeri e. 

31 Paksa nakan riba-iba ilupaken kalak 
kerina, erkiteken kelihen e tuhu-tuhu seh 
serana. 

32 Kam ernipi dua kali, ngatakenca maka 
kerina kejadin e nggo itetapken Dibata. Pasti 
IlakokenNa i bas paksa si lanai ndekah. 

33 Genduari arus ipilihndu sekalak si 
erpemeteh ras pentar guna ngaturken negeri 
enda. 

34 Arus pe iangkat kam pegawai-pegawai si 
deban guna pepulung seperlima i bas ulih 
peranin tupung paksa nakan riba-iba si pitu 
tahun e. 

35 Suruh pepulungna kerina pangan sanga 
paksa riba-iba si reh enda, janah bereken 
man bana kuasa muniken pangan e i tep-tep 
kota, ras njagaisa. 

36 Pangan e jadi persedian man negeri enda, 
i bas paksa kelihen si pitu tahun i Mesir gelah 
rayat la mate kelihen i bas paksa mesera." 


Jusup jadi wakil raja i Mesir 
37 Raja ras pegawai-pegawaina setuju 
rencana enda. 

38 Nina raja man kalak enda, "Labo lit dat 


kita jelma tersikapen asang Jusup enda, 
sekalak si lit kesah Dibata i bas dirina jine." 

39 Nina raja man Jusup, "Nggo icidahken 
Dibata man bandu kerina kejadin enda. 
Erkiteken si e teridah maka ganjangen 
pemetehndu ras kebeluhendu asang ise pe. 

40 Emaka kutamaken kam jadi si ngaturken 
negeringku, janah kerina rayatku patuh 
man bandu. Kenca aku kuasandu ngenca si 
mbelinna i bas negeri enda." 

41 Genduari kuangkat kam jadi wakil raja i 
belang-belang Mesir. 

42 Itangtangi raja cincin stempel kerajanna, 
jenari itamakenna ku jari-jari Jusup. 
Ipakekenna man Jusup baju si mejilena kal, 
janah iburakenna man Jusup bura emas. 

43|berekenna gereta kinirajan si peduaken 
man Jusup janah pengawal kehormaten 
erdalan arah lebe gereta e janahna erlebuh, 
"Pelapang! Pelapang dalanna." Bage me 
Jusup nggo itangkuhken jadi wakil raja i 
belang-belang taneh Mesir. 

44 Nina raja man Jusup, "Aku raja tapi ise 
pe la banci erban kai pe adi la nungkun man 
bandu." 

45 Ibanna gelar Jusup gelar bangsa Mesir 
eme: Sapnat Panea. Iberekenna ka sada 
diberu man ndeharana eme: si Asenat anak 
Potipera imam i kota Heliopolis. Sanga e nggo 
telu puluh tahun umur Jusup. Itadingkenna 

istana raja, lawes ia ndalani taneh Mesir 


Kerina. 

46 (Kej 41:45) 

411 bas pitu tahun si riba-iba e, melala tuhu 
ulih taneh. 

48 Emaka ipepulung Jusup me kerina pangan 
e, itamakenna ku lumbung i bas tep-tep 
kota. | tep-tep kota ipepulungna buah juma 
sekelewetna. 

49 Seh kal buena juma ipepulungna seh 
maka nggo seri buena ras kersik i tepi lawit. 
Perban e lanai isukati pe. 

50 Ope seh paksa kelihen e, nggo tubuh dua 
anak Jusup arah perjabunna ras Asnat. 

>l Nina Jusup, "Erkiteken perbahanen Dibata 
nggo lupa aku kiniseranku ras keluarga 
bapangku." Emaka ibanna gelar anakna e 
Manase. 

52 Tole nina, "Nggo ibereken Dibata man 
bangku tuah i taneh kiniseranku." Emaka 
ibanna gelar anakna si peduaken Eperaim. 

53 Paksa mehumur si pitu tahun e nggo 
lepas. 

54 Emaka mulai me paksa kelihen pitu tahun, 
bali ras si ikataken Jusup. Tep-tep negeri si 
deban nggo kelihen kerina, i Mesir ngenca 
lang. 

33 Kenca kalak Mesir mulai kelihen, ipindona 
nakan man raja. Isuruhna ndahi Jusup, ras 
ngelakoken bagi si ikataken Jusup man kalak 
enda. 

56 Sanga kelihen ngkenai kerina negeri, 


italangi Jusup me kerina lumbung ingan 
nimpan pangan. Idayakenna man kalak Mesir, 
erkiteken kelihen e tuhu-tuhu mesangat. 

>/ Jelma rehen ku Mesir i belang doni nari 
nukur nakan man Jusup, erkiteken kelihen 
ngkenai kerina ingan alu mesangat. 


Lawes senina J usup ku Mesir nukur nakan 


42 l Kenca ibegi Jakup maka i Mesir 
melala gandum, emaka nina man 
anak-anakna, "Ngkai maka si nehenen saja 
kena? 

2 Nggo kubegi maka i Mesir melala gandum. 
To lawes ku jah nukursa gelah ula kita mate 
la man." 

3 Emaka lawes me sepuluh kalak senina 
Jusup nukur gandum ku Mesir. 

“Tapi Benyamin, eme senina Jusup sada 
nande, la ipediat Jakup ngikut ras kalak enda, 
erkiteken mbiar ia ntah lit denggo kai-kai jadi 
man bana. 

> Anak-anak Jakup lawes ras kalak si deban 
nukur gandum e, erkiteken kelihen e jadi i 
belang-belang taneh Kanaan. 

6Jusup, selaku wakil raja i taneh Mesir 
sangana ndayaken gandum man kerina kalak 
si reh i belang-belang doni nari. Emaka reh 
me senina-senina Jusup nembah mungkuk i 
lebe-lebena, ayona seh ku taneh. 

! Kenca nggo iidah Jusup seninana, 


itandaina kalak enda, tapi ipekulah-kulahna 
la itandaina. Alu kasar isungkunina kalak 
ndai nina, "Ja nari kam?" Nina kalak enda 
njabapsa, "Kami i Kanaan nari, nukur nakan 
ate kami." 

8 Dage itandai Jusup nge seninana e kerina, 
tapi seninana ela nandai ia. 

9 lingetna me nipina gelgel e kerna 
seninana. Jenari nina, "Mata-mata nge kena. 
Ndaram-ndarami kelemahen negeri kami 
enda nge ate kena ku jenda." 

10 “Lang Tuan," nina kalak enda njabapsa. 
"Kami budakndu enda kerina reh ku jenda, 
nukur nakan ate kami. 

11 Kami kerina sada bapa. Kami labo 
mata-mata Tuan, kami kalak bujur- bujur 
nge." 

12 Nina Jusup man kalak enda, "Labo! 
Ngenen kelemahen negeri kami enda nge ate 
kena kerina ku jenda." 

13 Nina kalak enda, "Kami sepulu dua kalak 
ersenina Tuan, kerina kami sada bapa: ia 
ringan i taneh Kanaan, sada i bas kami nggo 
mate, sada nari eme si nguda tading ras 
bapa." 

14 Nina Jusup njabapsa, "Bagi kukataken 
ndai mata-mata nge kena kerina. 

15Bagendam carana kena iuji. I bas gelar 
raja ersumpah aku, maka la banci sada pe 

kena lawes jenda nari adi la reh agi kena si 


nguda ndai ku jenda. 

16 Sekalak kena ngelegisa, si deban itutup i 
jenda. Alu bage banci iuji ntah kin tuhu-tuhu 
kai si ikataken kena e. Adi la tuhu, i bas gelar 
raja ningku, kena pe kerina pasti mata-mata." 

17 Kenca bage, itutupna kalak e kerina i bas 
tutupen telu wari dekahna. 

18 Petelu wariken nina Jusup man bana 
kerina, "Aku kalak si mbiar man Dibata. 
Kupelepas kena nggeluh, la ibunuh, tapi alu 
sada sarat. 

19 Metehsa tuhu-tuhu kena bujur, sekalak 
kena tading i bas tutupen; si debanna banci 
mulih maba gandum si nggo itukur kena e 
man keluarga kena si sangana kelihen e. 

20 Kenca bage arus ibaba kena senina kena si 
nguda ndai man bangku. Arah e kari tereteh 
maka tuhu kepe si ikataken kena e, emaka la 
kena kubunuh." Kai si ikataken Jusup payo 
akap kalak enda. 

21 Ngeranai ia sapih-sapih ia, "Salah kap kita 
kerna perbahanenta man aginta mbarenda; 
si idah uga suina atena mbarenda asum ia 
mindo perkuah ateta, tapi la diateta. Em 
sabapna maka mesui ka ateta genduari." 

22 Nina Ruben, "Kukataken nge man kena 
ula uga pe ban anak e ningku, tapi la begiken 
kena. Genduari kematenna ibalas man 
banta." 

23 | erti Jusup nge kerina ranan kalak enda, 


tapi la ieteh kalak enda, perban Jusup 
ngerana erkelang-kelangken kalak si deban. 

24 Itadingken Jusup kalak ndai, kenca bage 
tangis ia. Kenca nggo ka ia banci ngerana, 
mulihken ia. Ipilihna Simeon, janah isuruhna 
iiket i lebe-lebe kalak ndai kerina. 


Mulih senina Jusup ku Kanaan 


25 Iperentahken Jusup ngisi guni senina- 
seninana alu gandum ras ngulihken duit 
seninana e ku tep-tep gunina, bage pe 
mereken nakan panganna i bas perdalanen. 
Kerina si enda idalanken. 

26 Kenca bage iampeken kalak enda gandum 
si nggo itukurna e ku das kaldena emaka 
lawes ia. 

271 bas ingan kalak enda erberngi, sekalak 
i bas ia nalangi gunina, sabap mere man 
kaldena atena. Idahna duit ampar arah das 
guni e. 

28 “Senku iulihken," nina man seninana. 
"Enda i bas guningku!" Debet-debet pusuh 
kalak enda. Si sungkunen ia sapih-sapih ia alu 
kebiaren, "Kai nge deba perbahanen Dibata 
man banta e?" 

29 Kenca kalak enda seh i Kanaan jumpa ras 
bapana Jakup, iturikenna bana kerina si jadi. 

30 Nina kalak enda, "Wakil raja Mesir Ia 
mehuli cakapna man kami: ituduhna kami 
maka imata-matai kami negerina. 

31 'Labo kami mata-mata,' ningkami, 'kami 


kalak bujur-bujur. 

32 Sepulu dua kami senina i bas sada bapa 
e. Sekalak senina kami nggo mate. Si nguda 
ras bapa kami tading i Kanaan.' 

33 Nina wakil raja e, 'Bagenda ku ban dalanna 
nguji kena kalak bujur ntah lang: Tading kena 
sekalak ras aku, si debanna maba gandum 
man keluarga kena si kelihen, janah banci 
kena lawes. 

34 Baba agi kena si nguda man bangku. Alu 
bage kueteh maka labo kena mata-mata, 
tapi kalak bujur; kuulihken pagi senina 
kena, janah banci kena tading i jenda dingen 
erbinaga.'" 

35 Kenca iuseken kalak enda kerina gunina, 
sekalak-sekalak ia ndat gajut-gajut senna; 
sanga idah kalak enda sen e, kalak enda ras 
bapana mbiar kal. 

36 Nina bapana, "Ntah merincuh nge kena 
gelah bene kerina anakku? Jusup nggo bene: 
Simeon pe nggo bene. Genduari ibaba kena 
ka ate kena Benyamin. Ateku ngenca mesui!" 

37 Nina Ruben man bapana, "Adi la pagi 
kubaba Benyamin mulihken banci ibunuhndu 
duana anakku si dilaki. Endesken bangku 
njaga Benyamin." 

38 Tapi nina Jakup, "La banci lawes anakku 
ras kena, seninana nggo mate, tading ia 
naring. Kune kenca jadi cilaka man bana i bas 

perdalanen banci erkiteken ceda ateku e aku 


mate sabap aku nggo metua." 


Senina J usup mulihken 
ku Mesir ras Benyamin 


43 l Kelihen e reh sangatna i taneh 
Kanaan. 

2 Kenca nakan si ibaba i Mesir nari nggo 
keri ipan keluarga Jakup nina Jakup man 
anak-anakna, "Lawes lah mulihken ku Mesir 
nukur pangan sitik man banta." 

3 Nina Juda man bapana, "Kalak si erkuasa 
e alu tangkas ngataken man kami, la banci 
kami ngadap man bana adi la radu ras agi 
kami. 

4 Adi iberendulah agi kami ikut ras kami, 
nggit kami lawes nukur pangan e man bandu. 
> Adi la iberekenndu, la kami lawes, sabap 
ikatakenna man kami, la kami banci ngadap 

man bana, pala ikut agi kami." 

6 Nina Jakup, "Ngkai maka itambahindu 
kesusahenku alu ngataken man bana maka lit 
denga seninandu si deban?" 

7 Nina kalak enda njabapsa, "Lalap 
isungkunina kerna diri ras keluarga kami, 
'Nggeluh denga bapandu? Lit denga 
seninandu si deban?' Arus ijabap kami 
penungkunenna. Uga pemeteh kami maka 
isuruhna ka kami reh maba senina kami?" 


| Kejadian 43.81 15 150 
8 Nina Juda man bapana, "Bereken lah anak 


e ras aku, gelah minter kami berkat. Alu bage 
la lit sada pe kita mate kelihen. 

9 Kuendesken kesahku jadi jaminenna; aku 
ertanggung jawab kerna ia. Adi Ia ia kubaba 
mulih ku lebe-lebendu alu mejuah-juah, rasa 
lalap aku mersan kesalahenku. 

10 Bicara la min ndai si pelawen-lawen 
bagenda, nggo min ndai kita seh dua kali pe 
mulih-ulih." 

ll Nina bapana man kalak enda, "Adi bage 
nari ngenca maka banci, babalah dage ulih 
taneh enda si mejilena kal jadi luahndu man 
wakil raja e. Tama ku bas gunindu: kumenen, 
tengguli, rempah-rempah ras damar, buah 
kembiri ras buah kahoa. 

12 Baba ka pe sen dua kali ganda, sabap arus 
julihkenndu sen si lit i bas gunindu mbarenda. 
Tah kesilapen nge mbarenda. 

13 Baba dage agindu e, jenari minter kam 
berkat ndahi wakil raja e. 

14 Dibata si Mada Kuasa lah si erbahanca 
maka mekuah ate wakil raja e, maka 
julihkenna Benyamin ras seninandu si deban 
man bandu. Adi kerna aku, adi Ia kin banci 
lang aku kebenen anak-anakku, benelah." 

15 Kenca bage ibuat kalak enda me luahna 
ras sen dua kali ganda, emaka lawes ia ku 
Mesir ras Benyamin. | jah ngadap me ia 
kerina man Jusup. 

16 Kenca idah Jusup si Benyamin ras kalak 


enda nina man suruh-suruhen si ngurus 
rumahna, "Baba kalak enda ku rumahku. 
Ras kami man ciger, emaka geleh sada 
rubia-rubia, janah sikapken kerina." 

17 Ilakoken suruh-suruhen bagi si 
iperentahken man bana, ibabana senina- 
seninana e ku rumah Jusup. 

18 Sanga kalak enda ibaba ku rumah, 
mbiar ia, janah nina sapih-sapih ia, "Kita 
ibaba ku jenda perban sen si iulihken i bas 
guninta sanga kita tangtangna ku jenda. 
lemona me kita kari rempet, ibuatna kerina 
kaldenta, kenca bage ibahanna kita jadi 
suruh-suruhenna." 

19 Erkiteken si e i lebe-lebe pintu rumah e 
nina kalak enda man suruh-suruhen ndai, 

20 "Bagenda, o Tuan! Pernah kami ku jenda 
mbarenda nukur nakan. 

21 Kenca kami seh i bas ingan pengadi-ngadin 
kami muat mulih, italangi kami guni kami 
kerina, janah i bas guni kami sekalak- sekalak 
idat kami sen i babo gandum i bas guni e, 
sitik pe la kurang beliganna. La ieteh kami 
ise ngulihken sen e ku karung kami. Emaka 
julihken kami ate kami bandu. Ibaba kami pe 
sen tole man penukur pangan." 

22 (Kej 43:21) 

23 Nina suruh-suruhen, "Ula aru atendu. 

La pada mbiar. Ugapa pe Dibatandu, Dibata 
bapandu nge si namaken sen e ku bas 

gunindu. Nggo me kualoken galarndu." Kenca 


bage ibabana Simeon ku kalak enda. 

24 | baba suruh-suruhen ndai kalak e ku bas 
rumah. Iberekenna lau guna murihi nahena, 
janah kaldena pe iberena gagaten. 

25 | sikapkenna luahna guna ipersembahken 
man Jusup kenca kari ia mulih ciger, perban 
nggo ikataken man kalak enda maka ras ia 
man ciger. 

26 Kenca nggo seh Jusup i rumahna, ibuat 
kalak ndai luahna jenari ipersembahkenna 
man Jusup alu erjimpuh mungkuk i 
lebe-lebena. 

27 Ikataken Jusup mejuah-juah man 
bana kerina, jenari nina, "Kai berita i bas 
bapandu nari? Mbarenda pernah iturikenndu 
bangku kerna ia. Nggeluh denga nge ia? Ma 
mejuah-juah nge?" 

28 Nina kalak enda ngaloi, "Suruh- 
suruhenndu, bapa kami, nggeluh denga janah 
mejuah-juah nge." Jenari erjimpuh dingen 
mungkuk ia kerina i lebe-lebe Jusup. 

29 Kenca idah Jusup agina Benyamin, 
anak nandena, nungkun ia nina, "Enda kin 
seninandu si nguda, si ikatakenndu mbarenda 
bangku? Dibata lah si masu-masu kam, 
anakku." 

30 Kenca bage rempet itadingken Jusup ingan 
e, erkiteken nggo simpar atena metedeh 
ngenen agina e. Menam lanai terampersa 

bana, emaka lawes ia ku kamarna, janah 


tangis ije. 

31 Kenca ia erduhap, ndarat ia ndahi 
seninana. Janahna nahan ukurna, isuruhna 
gelah nakan ielaken. 

32 Pedauh-dauh ingan Jusup man ras 
senina-seninana. Kalak Mesir si man ije serap 
ka, sabap hagan iakapna ia asa kalak Heber. 

33 Sjala-alan perkundul Jusup ras senina- 
seninana, raturen rikutken umurna, menaken 
i bas sintua nari ku si nguda. Ngenehen cibal 
perkundul e, sinehenen ia, janah mamang 
atena. 

34 Jelaken me nakan i bas meja Jusup nari. 
Man Benyamin ibereken lima kali buena 
asang man si deban. Man ras minem kalak 
enda ras Jusup seh mabuk. 


Calung si bene 


44 l Iperentahken Jusup man suruh- 
suruhen si ngurus rumahna, "Asak 
guni kalak enda alu pangan asa terbabasa, 
janah tamaken senna e i bas gunina 
sekalak-sekalak. 

2 Tamaken calung ingan minemku, calung 
pirak e, i bas guni agina si nguda radu ras sen 
penukur gandum e." Ilakoken suruh-suruhen 
bagi si iperentahken Jusup. 

3 Pagina lampas erpagi-pagi ipeberkat me 
kalak enda ras kaldena kerina. 

4 Langa ndauhsa kalak enda nadingken 


kota e nina Jusup man suruh-suruhenna, 
"Pedasken ayaki kalak ndai. Kenca nggo 
tundukndu kalak e sungkun ia, 'Ngkai 
maka ibalasndu perbahanen si mehuli alu 
perbahanen si jahat? 

> Ngkai maka itangkondu calung pirak 
tuanku? E kap ingan minemna, si ipakena 
guna meteh kejadin si reh alu ertendung. 
Jahat kal perbahanenndu e!" 

6 Kenca itunduksa kalak e iulihina ka 
ngatakenca bagi si ndai man kalak e. 

7 Nina kalak enda njabap suruh-suruhen e, 
"Kai tujunna cakapndu e, Tuan? Ersumpah 
kami maka Ia lit ibahan kami si bage. 

8 Jetehndu ibaba kami mulih i taneh Kanaan 
nari duit si idat kami i bas guni kami. | ja 
nge kami nggit nangko pirak tah emas i bas 
rumah tuanndu nari? 

9Tuan, adi lit sekalak i bas kami terdat i 
bassa, ukum mate ia, janah kami kerina jadi 
budakndu." 

10 Nina suruh-suruhen e, "Payo kuakap: tapi 
kalak si muniken calung e saja ngenca jadi 
budakku, si debanna banci mulih alu bebas." 

11 Emaka pedas ipesusur kalak enda gunina, 
janah tep-tep kalak nalangi karungna. 

12 Alu megermet ipepayo suruh-suruhen 
ndai guni kalak e, menaken i bas sintua nari 
seh ku si nguda; dungna terdat calung e i bas 
karung Benyamin. 

13 Emaka iamparkenna barang-barangna ku 


das kaldena, mulihken ia kerina ku kota e. 

14 Kenca Juda ras senina-seninana seh i 
rumah Jusup, idapetina Jusup ije. Erjimpuh 
kalak enda i lebe-lebena. 

15 Nina Jusup, "Uga nge perbahanenndu e? 
La kin ietehndu maka kalak si erkuasa bagi 
aku enda banci meteh ukur alu ertendung?" 

16 Nina Juda njabapsa, "Uga denga nge 
ningkami man bandu Tuan? Uga nari ningkami 
pebujur diri kami? Nggo icidahken Dibata 
kesalahen kami. Genduari kerina kami jadi 
budakndu, la saja kalak si i bas ia terdat 
calung e." 

17 Nina Jusup, "E, lang! La aku nggit erban 
bage. Kalak si muat calung e saja nge ngenca 
jadi budakku. Si debanna banci mulih alu 
mejuah-juah ndahi bapandu." 


Pemindon Juda man 
Jusup kerna Benyamin 


18 Reh Juda ndeheri Jusup nina, "Sentabi, 
Tuan, ngarap aku maka iberendu min aku 
ngerana man bandu alu bebas. Ula kam 
nembeh; sabap iakap kami bali nge kam ras 
raja negeri enda. 

190, Tuan, isungkunndu kami, 'Lit denga 
nge bapandu tah seninandu si deban?' 

20 Ngaloi kami, 'Lit denga bapa kami si nggo 
metua, bage pe agi kami si nguda; ia tubuh 
kenca bapa kami nggo metua. Seninana sada 

nande sada bapa nggo mate, emaka ia naring 


tading anak nandena. Lanai kal lang-lang 
kelengna ate bapana man bana.' 

21Tuan, isuruhndu kami maba ia ku jenda, 
gelah banci idahndu ia. 

22 Ningkami njabap kam, 'La banci itadingken 
anak e bapana, adi itadingkenna, mate me 
bapana.' 

23 Fmaka nindu, 'La banci kam reh ngadap 
man bangku adi la ras agindu si nguda.' 

24 Sanga kami mulih ku bapa kami ituriken 
kami man bana kai si nggo ikatakenndu. 

25 Asum isuruhna ka kami mulihken ku jenda 
nukur pangan man kami, 

26 ningkami njabapsa, 'La banci kami lawes; 
labo kami ibere ngadap wakil raja e pala ikut 
agi kami si nguda. Banci kami lawes adi agi 
kami si nguda pe ikut ras kami.' 

27 Nina bapa man kami, 'Tehndu nge maka 
ndeharangku si Rahel dua ngenca anakna. 

28 Sekalak i bas ia nggo nadingken aku. 
Ugapa pe nggo me ia icaing-caing rubia-rubia 
si merawa, sabap lanai pernah ia kuidah 
kenca ia lawes. 

29 Adi si sada enda pe ibuatndu ka genduari 
i bas aku nari, janah kune kenca kai-kai 
jadi man bana, ugapa pe mate naring aku 
erkiteken ceda ate si ibahanndu e, sabap aku 
nggo metua." 

30 "Emaka genduari Tuan," nina Juda 
nerusken cakapna, "adi mulihken aku ndahi 

bapa la ras anak e, kenca idahna anak e la ras 


aku, mate me ia. Kesahna tergantung man 
kesah anak enda, janah erkiteken nggo bage 
ia tuana, Ugapa pe mate naring ia erkiteken 
ceda-ate si ibahan kami man bana. 

31 (Kej 44:30) 

32| ang pe, nggo aku erpadan man bana 
maka kuasamken kesahku guna keselamaten 
anak e. Kukataken man bana, adi la kubaba 
anak e mulihken man bana, kupersan 
kesalahen e kidekah geluhku. 

33 Emaka genduari Tuan, aku me tading i 
jenda jadi budakndu gancih anak e: pelepas 
ia mulih ras senina-seninana. 

34 Uga nge ningku mulih njumpai bapangku 
adi anak e la ras aku? La aku ngasup ngidah 
mara si bage jadi man bapangku." 


Ituriken Jusup man 
senina-seninana ise ia si tuhuna 


45 l Lanai tertahan Jusup ukurna i 
lebe-lebe suruh-suruhenna kerina, 
emaka isuruhna kalak nadingken ingan e. La 
lit ise pe si deban ras Jusup sanga iturikenna 
man senina-seninana ise kin ia si tuhuna. 

2 Perban gangna sorana tangis kalak Mesir 
pe nterem megisa, janah berita e ipeseh ku 
istana raja. 

3 Nina Jusup kempak senina-seninana, 
"Aku kap si Jusup. Nggeluh denga nga 
nge bapangku?" Tapi perban biarna 


| Kejadian 45.41 10 . 158 
senina-seninana e megi si e lanai ia ngasup 


njabapsa. 

4Emaka nina Jusup man kalak enda, "Mari 
terdeheren ku jenda." Ideheri kalak enda ia, 
emaka nina Jusup, "Aku kap seninandu si 
Jusup si dayakenndu ku Mesir. 

? Genduari ula aru atendu, ula isalahkenndu 
bandu erkiteken idayakenndu aku kujenda. Si 
tuhuna Dibata nge si erbahan maka aku leben 
seh asang kam ku jenda guna nelamatken 
kalak si nterem. 

6 Enda pedua tahunken denga nge kelihen i 
negeri enda. Lit lima tahun nari la lit kalak si 
nenggala tah pe rani. 

7 Dibata si erbahanca maka aku leben seh 
asang kam, guna nelamatken kam alu cara 
si luar biasa enda, gelah alu bage kam ras 
kesusurenndu selamat. 

8 Erkiteken si e si tuhuna labo kam si 
erbahanca maka aku seh i jenda tapi Dibata 
nge. IbahanNa aku jadi penungkunen raja. 
IberekenNa man bangku kuasa nandangi 
kerina negeri enda: aku me si merentah 
kerina negeri Mesir. 

9 Genduari pedaslah mulih ku bapangku: 
kataken man bana, maka bagenda nina 
anakna Jusup, 'Nggo ijadiken Dibata aku jadi 
si merentah belang-belang negeri Mesir: 
minterlah kam reh. 

10 Banci kam ringan i daerah Gosen gelah 
ndeher ras aku -- kam, anak-anakndu, 

kempu-kempundu, biri-birindu, kambingndu, 


lembundu, ras kerina sikerajangenndu si 
deban. 

Il Adi i Gosen kam ringan, banci kam 
kupekena-kena. Lit lima tahun nari dekahna 
kelihen enda: la ateku kam mate kelihen ras 
keluargandu bage pe ras asuh-asuhenndu.'" 

12 jterusken Jusup cakapna, "Genduari 
kerina kena, kam pe Benyamin, nggo idah 
kena maka aku tuhu-tuhu kap si Jusup. 

13 Turiken man bapangku uga belinna 
kuasangku i taneh Mesir; turiken man bana 
kerina si nggo idah kena. Kenca bage pedas 
ia baba ku jenda." 

14 | dakep Jusup agina Benyamin janahna 
tangis. Benyamin pe tangis sanga ndakep 
Jusup. 

15 Kenca bage, sanga tangis denga, idakepi 
Jusup kerina seninana, iemaina. Kenca bage 
maka mulai seninana ngerana ras Jusup. 

16 Kenca seh berita e ku istana raja, maka 
nggo reh senina Jusup, meriah ukur raja ras 
kerina pegawaina. 

17 Nina man Jusup, "Kataken man 
senina-seninandu kerina gelah iampekenna 
barang-barangna ku das kaldena gelah 
ersikap mulih ku negeri Kanaan. 

18 Suruh ia kerina ngelegi bapana ras 
keluargana mulihken ku jenda. Aku 
merekenca taneh si mejilena kal i Mesir enda 

man bana, gelah idatna lebih asang keperlun 


geluhna. 

19 Kataken man bana gelah ibabana gereta i 
Mesir nari maba ndeharana ras anak-anakna 
si kitik denga, janah suruh ibabana bapana 
ku jenda. 

20L a pada aru atena nadingken ertana, 
sabap kasa kai si mejilena i taneh Mesir jadi 
sikerajangenna me." 

21 | lakoken anak-anak Jakup me bagi si 
isuruh e. Ibereken Jusup piga-piga gereta 
bagi si iperentahken raja, bage pe pangan i 
bas perdalanen. 

22 (berekenna ka pe man seninana e 
sekalak-sekalak sepasang uis, tapi man 
Benyamin iberekenna telu ratus duit pirak ras 
lima pasang uis. 

23 |tenahkenna man bapana barang-barang 
si mejilena i Mesir si ibaba sepuluh kalde ras 
sepuluh kalde nari ka maba pangan, roti ras 
pangan si deban guna perdalanen e denggo. 

24 (peberkatna senina-seninana e, janah 
muat kalak enda lawes ikataken Jusup man 
bana kerina, "Ula rubat-rubat i bas dalan." 

25 Itadingkenna negeri Mesir, mulih ia ku 
kutana ndahi bapana Jakup i Kanaan. 

26 "Jusup nggeluh denga!" nina man bapana. 
"Ia kap si erkuasa i belang-belang taneh 
Mesir!" Mamang ate Jakup. La ia tek kai si 
ikataken kalak enda. 

27 Tapi kenca Ituriken kalak enda man bana 


kerina si ikataken Jusup e man kalak enda, 
janah kenca idahna ka gereta si ikirimken 
Jusup guna maba ia ku Mesir, keke ka 
mulihken ukurna. 

28 Fmaka nina, "Anakku Jusup nggeluh 
denga! E kap ngenca pinta-pintangku. Aku 
arus lawes gelah jumpa ras ia ope aku mate." 


Jakup ras keluargana lawes ku Mesir 


46 l Isikapken Jakup kerina ertana, emaka 
lawes ia ku Berseba, guna erbahan 
persembahanen man Dibata bapana Isak. 

2 Ngerana Dibata man bana i bas sada 
pengenehenen sanga berngi nina erlebuh, 
"Jakup, Jakup!" "Kai, enda aku," nina ngaloi. 

3 “Aku kap Dibata bapandu," NiNa. "Ula kam 
mbiar lawes ku Mesir. Aku erbahanca maka 
kesusurenndu jadi bangsa si mbelin i jah. 

4Aku nemani kam lawes ku Mesir, janah 
aku ka denggo maba si nursurndu mulih ku 
taneh enda. Jusup pagi si ngadep-ngadep 
kam asum kam mate." 

> Berkat Jakup i Berseba nari. Itamaken 
anak-anakna ia ku das gereta si ikirem raja 
Mesir, danak-danak si kitik denga, ras diberu 
itamaken kerina ku das gereta e. 

6 (buat kalak enda asuh-asuhenna ras kerina 
erta-ertana si idatca i Kanaan, emaka lawes 
ia ku Mesir. Ibaba Jakup kerina kesusurenna, 
eme 

7 anakna si dilaki ras si diberu, kempuna si 


dilaki ras si diberu. 

8 Enda me keluarga Jakup si lawes ras ia ku 
Mesir, 

9 anakna sintua, eme Ruben, anak Ruben si 
dilaki eme: Enoh, Palu, Hesron, ras Karmi. 

10 Simeon ras anakna si dilaki: Jemuel, 
Jamin, Ohad, Jakin, Sohar, ras Saul nandena 
kalak Kanaan. 

ll Lewi ras anak-anakna e si dilaki: Gerson, 
Kohat, ras Merari. 

12Juda ras anak-anakna si dilaki: Sela, 
Peres, Serah. (Anak-anak dilaki Juda si deban 
eme Er, ras Onan, nggo mate i Kanaan.) Anak 
Peres si dilaki eme: Hesron, ras Hamul. 

13 'sakar ras anak-anakna si dilaki eme: 
Tola, Pua, Jasup ras Simron. 

14 Sebulon ras anak-anakna si dilaki: Sered, 
Elon, Jahleel. 

15 Enda me anak-anak dilaki si tubuh 
arah Lea man Jakup i Mesopotami, tambah 
sekalak anakna diberu, Dina gelarna. Kerina 
kesusuren Jakup arah si Lea lit telu pulu telu 
kalak teremna. 

16 Gat ras anak-anakna si dilaki eme: Sipion, 
Hagi, Suni, Esbon, Eri, Arodi, ras Areli. 

17 Aser ras anak-anakna si dilaki eme: Jimna, 
Ispa, Ispi, Beria ras turangna si Sera. Anak 
Beria eme Heber ras Malkiel. 

18Sj sepulu enem kalak enda eme kesusuren 


Jakup arah si Silpa. Silpa eme budak diberu 
si ibereken Laban man anakna Lea. 

19 Rahel, ndehara Jakup, mupus dua anak 
dilaki eme: Jusup ras Benyamin. 

20| Mesir, nggo lit dua anak Jusup dilaki eme: 
Manase ras Eperaim, si ipupus ndeharana 
Asnat, anak si Potipera, sekalak imam i 
Heliopolis. 

21 Anak Benyamin si dilaki eme: Bela, Beker, 
Asbel, Gera, Naaman, Ehi, Ros, Mupim, 
Hupim, ras Ared. 

22 Si sepulu empat kalak enda eme 
kesusuren Jakup arah si Rahel. 

23 Dan ras anakna Husim. 

24 Naptali ras anak-anakna si dilaki eme: 
Jahseel, Guni, Jeser, ras Silem. 

25 Si pitu kalak enda eme kesusuren Jakup 
arah si Bilha. Bilha eme budak diberu si 
ibereken Laban man anakna Rahel. 

26 Teremna kesusuren Jakup si lawes ku 
Mesir lit enem pulu enem kalak, la ibeligai 
ndehara anak-anakna. 

2! Dua anak Jusup si dilaki tubuh i Mesir, 
emaka lit pitu puluh kalak kerina keluarga 
Jakup lawes ku Mesir. 


Jakup ras keluargana i Mesir 


28 | pelebe Jakup si Juda gelah ialo-alo Jusup 
kalak enda i Gosen. Kenca kalak enda seh, 

29 'nangkihi Jusup geretana, lawes ku Gosen 


ngalo-ngalo bapana. Kenca jumpa, icirawisina 
kerahung bapana, janah ndekah kal ia tangis. 

30 Nina Jakup man Jusup, "Genduari nggo 
sikap aku bicara mate pe, sabap nggo kuidah 
kam, janah kueteh maka nggeluh denga 
kam." 

31 Emaka nina Jusup man senina-seninana 
bage pe man kerina keluarga bapana, 

"Arus aku lawes erkata man raja, maka 
senina-seninangku ras kerina keluarga 
bapangku si gelgel nari tading i Kanaan reh 
ndahi aku. 

32 Kukataken man raja maka kam kerina 
kalak permakan, ngasuhi asuh-asuhen, janah 
nggo ibabandu biri-biri ras lembu bage pe 
kerina ertandu. 

33 Sanga ilebuh raja kam kari, adi isungkunna 
kai pendahinndu, 

34 katakeniah maka gedang-gedang 
geluhndu, dahindu eme ermakan bali ras 
nini-ninindu. Alu bage tentu iberena kam 
kerina ringan i Gosen." Ikataken Jusup bage 
erkiteken kalak Mesir la nggit sitik pe campur 
ras kalak permakan. 

47 l Emaka ibaba Jusup lima kalak 

seninana ngadap man raja. Ikatakenna 
man raja, "Bapangku ras seninangku nggo 
reh i Kanaan nari rikut ras biri-birina, lembuna 
ras erta-ertana kerina. Genduari ia sangana i 
daerah Gosen." 

2 Kenca bage ipetandakenna senina-senina e 


man raja. 

3|sungkun raja kalak enda nina, "Kai 
pendahinndu?" Nina kalak enda njabapsa, 
"Kami kalak permakan, Tuan, bali ras nini-nini 
kami. 

4 Kami nggo reh ku jenda ate kami tading 
i bas negeri enda, sabap kelihen i taneh 
Kanaan seh kelekna, seh maka lanai lit dukut 
pe man gagaten asuh-asuhen kami. Adi banci 
i daerah Gosen min kami ringan." 

> Nina raja man Jusup, "Erkiteken bapa ras 
seninandu nggo seh, 

Staneh Mesir enda jadi sikerajangenna. 
Bereken daerah Gosen man inganna sabap 
daerah e kap si mejilena i bas negeri enda. 
Adi lit ia si ngasup, suruh lah ermakan 
asuh-asuhenku pe." 

! Kenca si e ibabana bapana ngadap man 
raja. Ipasu-pasu Jakup raja e. 

8 Isungkun raja ia nina, "Piga tahun nggo 
umurndu?" 

9 "Dekahna aku nggeluh erpindah-pindah 
lit seratus telu puluh tahun. Tahun-tahun 
geluhku e la kap ndekah, dem alu kiniseran, la 
seh asa umur nini-niningku asum ia nggeluh 
erpindah-pindah," nina Jakup njabapsa. 

10 bereken Jakup tole pasu-pasuna man 
raja jenari lawes ia. 

ll Kenca bage ipetetap Jusup me bapa 
ras senina-seninana ringan i taneh Mesir. 

Iberekenna man kalak enda taneh arah 


ingan si mejilena i negeri e, ndeher ras kota 
Ramses, sue ras si iperentahken raja. 

12 | sikapken Jusup nakan man bapana, 
senina-seninana kerina ras keluarga bapana 
si deban, seh ku bas anak si ngudana kal pe. 


Kelihen 


13 Kelihen si jadi e lanai teralang serana seh 
maka ijapa pe lanai lit pangan. Kerina rayat 
Mesir ras Kanaan nggo kote erkiteken kelihen 
e. 

14 Penukur gandum kalak enda ipepulung 
Jusup kerina, jenari ibabana ku istana raja. 

15 Kenca kerina duit i Mesir ras i Kanaan 
nggo keri itukurken nakan, rehen me kalak 
Mesir ndahi Jusup nina, "Bereken pangan man 
kami! Ula pelepas kami mate. Sampatilah, 
sabap sen kami nggo keri." 

16 Nina Jusup ngaloi, "Adi keri nggo 
kerisenndu, baba asuh-asuhenndu ku jenda. 
Aku mereken panganndu ganti asuh-asuhen 
e." 

17 Emaka ibaba kalak enda me kerina 
asuh-asuhenna man Jusup, janah ibereken 
Jusup pangan man bana ganti kuda, biri-biri, 
kambing, lembu ras kalde kalak enda. I bas 
tahun e iberekenna nakan man kalak enda, 
ganti kerina asuh-asuhenna. 

18 Kenca lepas tahun si e, reh ka kalak enda 
ndahi Jusup nina, "La kami erbuni-buni man 

bandu, o Tuan, maka duit kami nggo keri 


kerina dingen asuh-asuhen kami nggo jadi 
sikerajangenndu. Lanai lit kai pe si man 
berenken kami bandu, seakatan diri kami ras 
taneh kami. 

19 Ula pelepas kami mate. Sampati lah! Ula 
pediat juma kami terulang. Tukurlah kami 
ras taneh kami jadi ganti pangan. Jadi budak 
raja gia kami, janah taneh kami pe raja gia 
empuna. Bere min kami pangan gelah ula 
kami mate, ras pe benih gelah banci kami 
merdang i juma kami." 

20 [tukuri Jusup kerina taneh i Mesir jadi erta 
raja. Tep-tep kalak Mesir terpaksa ndayaken 
tanehna perban kelihen e lanai teralang 
kelekna. Erkiteken si e kerina taneh i Mesir 
nggo jadi sikerajangen raja. 

21 Kerina rayat Mesir nggo jadi budak iban 
Jusup. 

22 Taneh imam-imam nari ngenca la itukurna. 
Imam-imam e la perlu ndayaken tanehna 
perban ibereken raja nge gajina asa cukupna. 

23 Nina Jusup man rayat, "Itehndu maka kam 
ras tanehndu nggo kutukur jadi sikerajangen 
raja. Enda dage benih gelah merdang kam i 
jumandu. 

24 Adi nggo rani arus iberekenndu 
seperlimana man raja. Si lebihna banci 
ipakendu jadi benih ras man panganndu ras 
keluargandu." 

25 Nina kalak enda ngaloi, "Nggo 


iselamatkenndu geluh kami; mehuli kal 
perbahanenndu man kami, Tuan, emaka 
genduari jadi suruh-suruhen raja kami." 

26 Erkiteken si e ibahan Jusup sada 
undang-undang i taneh Mesir maka seperlima 
i bas ulih juma arus ibereken man raja. Seh 
genduari undang-undang e erdalan denga. 
Taneh imam-imam ngenca la jadi erta raja. 


Pemindon Jakup si perpudina 


27 Kalak Israel ringan i Mesir i daerah Gosen. 
Nggo bayak ia, janah anak-anakna pe nggo 
seh kal teremna. 

28 Dekahna Jakup ringan i Mesir lit sepulu 
pitu tahun, seh maka umurna pe nggo lit 
seratus empat pulu pitu tahun. 

29 Kenca paksa kematenna nggo erdeherna, 
idilona anakna Jusup nina, "Tamaken tanndu 
kelang-kelang pahangku gelah ersumpah 
kam la nguburken aku i Mesir enda. 

30 Ateku gelah aku ikuburken i bas kuburen 
niningku. Pindahken lah aku i Mesir enda 
nari, jenari kuburken lah aku i bas inganna 
ikuburken." Nina Jusup njabapsa, "Kulakoken 
bagi ikatakenndu." 

31 Nina Jakup, "Ersumpah kam dage maka 
bage nge pagi ibahanndu." Emaka ersumpah 
Jusup, janah Jakup ertoto ngataken bujur i 
das ingan medemna. 

Ipasu-pasu Jakup si Eperaim ras Manase 


48 l Lanai ndekahsa nari kenca si e, 
iberitaken man Jusup maka sakit 
bapana. Erkiteken si e lawes ia ras duana 
anakna, Manase ras Eperaim ndahi Jakup. 

2 Kenca nggo ibegi Jakup maka anakna 
Jusup reh ngenen ia, ipala-palaina kundul i 
das ingan medemna. 

3 Nina Jakup man Jusup, "Dibata si Mada 
Kuasa nggo ncidahken BaNa man bangku i 
Lus i taneh Kanaan, janah ipasu-PasuNa aku. 

“Nina man bangku, 'Aku merekenca bandu 
nterem anak, gelah alu bage kesusurenndu 
jadi melala bangsa; Aku mereken taneh enda 
man kesusurenndu jadi sikerajangenna seh 
rasa lalap." 

> Tole nina Jakup, "Jusup, duana anakndu 
si tubuh i Mesir enda ope denga aku reh ku 
jenda, eme Eperaim ras Manase aku nge 
empuna. Duana ia bali ras anakku Ruben ras 
Simeon. 

6 Adi lit denga pe nterem anakndu, e 
lanai bo ia ikira sikerajangenku. Emaka 
tading-tadingen si ialokenna pagi rehna arah 
si Eperaim ras Manase nari. 

"Si enda kulakoken erkiteken nandendu 
Rahel. Ceda kal ateku erkiteken kematenna 
i Kanaan, la ndauh i Eprata nari, sanga aku 
mulih i Mesopotami nari. Kukuburken ia i 


Kejadian 48.81 15 170 
dalan ku Eprata." (Eprata eme Betlehem si 


genduari.) 

8 Kenca iidah Jakup anak-anak Jusup, 
isungkunna ia nina, "Ise anak-anak si dua 
enda?" 

9 Nina Jusup njabapsa, "Enda me anak- 
anakku si ibereken Dibata man bangku i Mesir 
enda." Nina Jakup, "Baba ku jenda gelah 
kupasu-pasu ia duana." 

10 Nggo merabun pengenen mata 
Jakup perban tuana, emaka lanai terang 
pengidahna. Ibaba Jusup anak e duana man 
Jakup, emaka idakep Jakup ras iemana 
duana. 

ll Nina Jakup man Jusup, "La kuarap banci 
denga kita jumpa. Genduari labo ngidah 
kam saja, tapi nggo ibereken Dibata pe 
kesempaten man bangku ngidah anakndu." 

12 Dungna iangkip Jusup anak-anak e i 
bas ampun Jakup nari, jenari erjimpuh ia i 
lebe-lebe bapana, ayona seh ku taneh. 

13 Itamaken Jusup si Eperaim arah kawes 
Jakup gelah Manase arah kemuhen. 

14Tapi ipisimbel Jakup tanna, emaka 
iamparkenna tanna si kemuhen i babo takal 
Eperaim, aminna pe gia si Eperaim nge anak 
si nguda, janah tanna si kawes i babo takal 
Manase, eme sintua. 

15 |/pasu-pasuna kalak enda duana nina, 
"Dibata si isembah bapangku Abraham ras 

Isak, Dibata si nggo negu-negu aku seh wari 


enda! 

16 Dibata si nggo nuruh MalekatNa mulahi 
aku i bas kerina cilaka nari. lalah si 
masu-masu kalak enda. Seh maka gelarku 
ras gelar bapangku Abraham ras Isak tetap 
nggeluh arah anak enda duana, melala anak 
iIpupusna, kesusurenna pe jadi nterem." 

17 La mehuli iakap Jusup asum idahna 
itamaken bapana tanna si kemuhen ku babo 
takal Eperaim. Erkiteken si e itangkapna tan 
bapana, ipiserkenna i bas takal Eperaim nari 
ku takal Manase. 

18 Nina Jusup man bapana, "La payo bage, 
bapa. Enda kap sintua: tamaken tanndu si 
kemuhen ku babo takalna." 

19|a nggit bapana, janah nina, "Kuteh nge 
anakku, kuteh nge. Kesusuren Manase pejadi 
sada bangsa si mbelin nge denggo. Tapi agina 
lebih mehaga asa ia, janah kesusurenna jadi 
bangsa-bangsa si mbelin pagi." 

20 Fmaka ipasu-pasu Jakup ia duana i bas 
wari si ndai nina, "Adi masu-masu pagi 
kalak Israel ipakena gelarndu. Nina pagi, 
'Bagi Eperaim ras bagi Manase lah kam pagi 
ibahan Dibata.'" Alu bage ipebelinken Jakup 
si Eperaim lebih asa Manase. 

21 Kenca bage nina Jakup man Jusup, "Bagi 
nggo idahndu jine, nandangi mate me aku. 
Tapi Dibata tetap nge nemani kam, janah 
IbabaiNa kam mulih ku negeri nini-ninindu. 

22 Man bandu nge kubereken taneh Sikem, 


labo man senina-seninandu. Taneh si 
mehumur e kubuat nai i bas kalak Amori nari 
alu pedang ras panahku." 


Pedah Jakup si perpudina 


49 l idilo Jakup anak-anakna si dilaki, 
jenari nina, "Pulunglah kam kerina 
gelah kuturiken kai si jadi man bandu i bas 
wari si reh enda. 

2 Pulung lah, begiken lah, o anak-anak 
Jakup. Begiken lah kata bapandu Israel. 

3 Ruben anakku sintua, kam kap gegehku, 
kam buah si pemena kinidilakinku. 
Kemegahenku si megegehna i bas kerina 
anak-anakku. 

“Kam desken lau si ergalun merawa, 
tapi labo kam anakku si pentingna, sabap 
ipedemindu gundikku, ingan medem bapandu 
icemarkenndu. 

> Simeon ras Lewi ersenina, ipakena 
perkakasna ngamburken dareh kalak. 

6 Alu erbuni-buni arih-arih ia, ncampurisa 
aku la nggit. | bas kerina perjumpanna pe 
bage ka, ikut ningen aku labo nggit. Sabap 
ibunuhna kalak ban rawana nahe lembu 
ipenggelkenna guna kesenangenna. 

! Kena sumpah lah rawana, perban bage 
hantuna. Kena sumpah lah pernembehna, 
perban bage kejamna. Ateku ngkerapken 
ia i belang-belang taneh Israel, ateku 

nirang-nirang ia i tengah-tengah penduduk 
Israel. 

8Juda, kam ipuji senina-seninandu, 
kerahung musuh-musuhndu ijenggelndu, 
senina-seninandu mungkuk i lebe-lebendu. 

9Juda desken sada singa, kenca njerngem 
mulihken nangkih ku liangna, ngenat, jenari 
gempang, si nggangguisa ise pe la pang. 

10 uda me si ncikep tungkat kinirajan, 
kesusurenna erkuasa seh rasa lalap, 
bangsa-bangsa maba persembahen man 
bana, nembah alu patuh i lebe-lebena. 

Il | tambatkenna kaldena ku batang anggur, 
ku batang anggur si mejilena. Icucina uisna 
alu lau anggur, bali ras dareh megara rupana. 

12 Matana megara perban minem lau anggur, 
ipenna mbentar minem susu. 

13 Sebulon ringan i tepi lawit, i je me ingan 
kapal ngadi-ngadi. Mbelang daerahna seh ku 
Sidon. 

14 Isakar megegeh desken kalde, singenat 
itindan babanna. 

15 Tapi iidahna ingan pengadi-ngadin e 
mejile, janah taneh e pe la teralang jilena, 
emaka itarekenna gurungna ngangkat 
babanna, janah ipaksa ia erdahin desken 
sekalak budak. 

16 Dan, ia mejadi peminpin bangsana seh 
bali ras suku-suku Israel si debanna. 

17 Desken nipe i tepi pasar me kap ia, nipe si 


erbisa i duru dalan, itagutna padit-padit kuda, 
seh maka sualak ku pudi si ngersaksa. 

180, TUHAN, keselamaten i bas Kam nari 
eme si kutima-timai. 

19 Gat, iserbu gerombolen pengerampok, 
tapi erkusur ia, pengerampok e iayakina. 

20 Aser, asil tanehna pangan si ntabeh, 
isikapkenna pangan, metunggung man 
pangan raja. 

21 Naptali desken belkih pulah-pulah 
anak-anak si ipupusna mejile rupana. 

22J usup desken sada batang kayu si turah i 
duru ulu lau. Meramis buahna i bas dahanna 
sindauh njurjur ngepari bidena. 

23 Musuhna megasgas la teralang, ngayaki ia 
ersenjataken panah, 

24 tapi panah Jusup tetap paguh, janah tanna 
tetap megegeh, erkiteken gegeh Permakan si 
Mada Kuasa Dibata Jakup, Sekawal Israel. 

25 Dibata bapandu nge si nampati kam, alu 
mereken udan i das nari ras lau i teruh nari 
alu mereken asuh-asuhen ras anak nterem. 

26 Alu mereken pangan ras rudang-rudang, 
alu mereken deleng-deleng si nuria, ras 
barang-barang si mejile i uruk-uruk si rasa 
lalap nari. Kerina pasu-pasu enda nusurlah ku 
babo takal Jusup ku babo perdempakenna, ia 
si iserapken i bas senina-seninana nari. 

27 Benyamin desken serigala si merawa. 


Pagi-pagi iterkamna panganna, karaben 
icaing-caingna denga." 

28 Enda me sepulu duana suku bangsa Israel, 
janah enda ndai me kata pemasu-masun 

si ibereken bapana, si sentudu man bana 
sekalak-sekalak. 


Kematen ras penguburen Jakup 


29 Dungna nina Jakup man anak-anakna 
si dilaki, "Dage, erkiteken lanai bo ndekah 
umurku, kuburkenlah aku pagi ras nini- 
niningku i bas gua si lit i juma Epron kalak 
Heti e, 

30j Mahpela arah Timur Mamre, i taneh 
Kanaan. Itukur Abraham gua ras juma e i bas 
si Epron kalak Heti nari man taneh kuburen. 

31| je me Abraham ras ndeharana Sara 
ikuburken: ije ka pe Isak ras ndeharana Ribka 
ikuburken. I je ka me pe nggo kukuburken 
Lea. 

32Juma ras gua e itukur i bas kalak Heti e 
nari, emaka i je lah aku ikuburken." 

33 Kenca nggo dung Jakup mereken 
pedah-pedahna man anak-anakna, medem ia 
mulihken je mate ia. 

50 l |dampesken Jusup bana ku babo 
bapana, itangisina, iemaina. 

2 Kenca bage iperentahken Jusup gelah 
itamaken rempah-rempah ku mait bapana. 

3 Bagi biasana empat puluh wari dekahna adi 


ngerempahi mait. Itangisi kalak Mesir Jakup 
pitu puluh wari dekahna. 

4Kenca nggo lepas paksa erceda ate nina 
Jusup man pegawai-pegawai raja, "Peseh lah 
berita enda man raja, 

3 'Nandangi bapa mate, isuruhna aku 
erpadan man bana gelah kukuburken ia i 
kuburen si nggo isediaken i Kanaan. Erkiteken 
si e lawes aku lebe ngkuburken bapangku, 
janah kenca dung mulih ka aku.'" 

6 Nina raja njabapsa, "To kuburken lah 
bapandu bagi si nggo ipadankenndu." 

7 Emaka lawes me Jusup ngkuburken 
bapana. Kerina pegawai raja, kalak si 
erpangkat, ras kalak si mbelin i Mesir ngikut 
ras Jusup. 

8 Keluargana, senina-seninana, kerina 
keluarga bapana ngikut ras ia. Si tading 
i daerah Gosen eme danak-danak si kitik 
denga, biri-biri, kambingna, lembuna. 

9 Ikut pe kalak si ergereta perang ras si 
ngersak kuda. Lanai tanggung teremna kalak 
enda naruhkenca. 

10 Kenca kalak enda seh i ingan ngerik i 
kuta Atat, arah matawari pultak Lau Jordan, 
ndekah ia ije tangis ngandung alu sora 
megang. Iban Jusup adat perngandungen 
pitu wari dekahna. 

ll Kenca iidah rayat Kanaan kalak si erceda 
ate e i Atat nina, "Megogo kal ate ngidah adat 


Kejadian 50.121 18 177 
perngandungen kalak Mesir e." Eme sabapna 


maka iban gelar ingan e Abel Misraim. Cibalna 
arah Timur Lau Jordan. 

12 Dage ilakoken anak-anak Jakup me bagi si 
iperentahken bapana man bana. 

13 | babana ia ku Kanaan, ikuburkenna i gua 
Mahpela, arah Timur Mamre i juma si itukur 
Abraham i bas Epron kalak Heti e man taneh 
kuburen. 

14 Kenca nggo ikuburken Jusup bapana, 
mulih ia ku Mesir radu ras senina-seninana 
ras kerina kalak si ngikut i bas penguburan e. 

15 Kenca bapana nggo mate nina senina- 
senina Jusup sapih-sapih ia, "Uga pagi jadina 
adi segat denga ate Jusup man banta, jenari 
erbalas ia man banta erdandanken kerina 
kejahaten si ibahan kita man bana?" 

16 Fmaka ipesehna sada tenah man Jusup 
nina, "Ope denga bapanta mate, 

17 isuruhna kami mindo man bandu bagenda, 
'Alemilah salah senina-seninandu asum 
ibahanna nai si la mehuli man bandu.' 
Erdandanken si e, mindo kami gelah 
lalemindu salah si nggo ibahan kami man 
bandu. Kami enda kap suruh-suruhen Dibata 
si isembah bapandu." Tangis Jusup tupung 
ialokenna tenah enda. 

18 Dungna senina-seninana e jine reh, 
erjimpuh i adep-adepen Jusup nina, "Kami 
enda reh jadi budakndu." 

19Tapi nina Jusup man kalak enda, "Ula 


mbiar labo banci aku jadi gancih Dibata 
ngukum kalak. 

20) ahat sura-surandu man bangku, tapi 
nggo isalihken Dibata e jadi si mehuli, gelah 
arah e banci iselamatken Dibata kesah 
nterem kalak si nggeluh denga genduari. 

21 Emaka ula pada sitik pe kam mbiar. Aku 
pekena-kena kam ras anak-anakndu." Dage 
alu kata si melias e, ipetetap Jusup mulihi 
ukur senina-seninana seh maka malem atena 
kerina. 


Jusup mate 


22 j) usup ras keluarga bapana tetap denga 
tading i Mesir; sanga ia mate umurna seratus 
sepuluh tahun. 

23 Tapi sempat denga iidahna anak-anak ras 
kempu-kempu si Eperaim. Sempat denga pe 
ialokenna anak-anak si Mahir kempu Manase 
jadi keluargana. 

24 Nina man senina-seninana, "Aku lanai 
ndekah mate, tapi uga pe ipekena-kena 
Dibata nge kam. ItaruhkenNa kam ndarat i 
jenda nari ku taneh si nggo IpadankenNa 
man Abraham, Isak ras Jakup." 

25 Emaka isuruh Jusup kerina kesusuren 
Jakup ersumpah nina, "Erpadanlah man 
bangku, maka adi itaruhken Dibata kam ku 
taneh si IpadankenNa e, tulanku pe ibabandu 
ku jah." 

26 Dungna mate me Jusup i Mesir i bas umur 


seratus sepuluh tahun. Itama rempah-rempah 
ku badanna, jenari itamaken maitna ku bas 
peti. 


Keluaran 


Kalak Israel ngenanami 
kiniseran i negeri Mesir 


l Enda me gelar-gelar anak Jakup si 
lawes ras ia ku Mesir, sekalak-sekalak ras 
keluargana: 

2 Ruben, Simeon, Lewi, Juda, 

3 Isakar, Sebulon, Benyamin, 

“Dan, Naptali, Gat, Aser 

> Kesusuren Jakup i bas si enda nari kerina 
lit pitu puluh kalak. Tapi Jusup nggo leben 
ringan i Mesir. 

6j enari mate me Jusup ras senina-seninana, 
bage pe kerina si sebekbek ras ia, 

7 tapi kesusurenna, eme kalak Israel, nterem 
kal anakna. Dungna nggo nterem kal ia janah 
megegeh pe, seh maka idemina negeri Mesir. 

8J enari erkuasa me i Mesir sekalak raja si 
mbaru, si la meteh sitik pe kerna Jusup. 

9 Ikatakenna man rayatna nina, "Kita nggo 
terancam ibahan bangsa Israel enda, sabap 
seh kal ia teremna janah megegeh pe. 

10 Kune kenca terjadi perang, banci jadi 
ipersadana arihna ras musuhta merangi 
kita, gelah banci ia lawes i bas negeri enda 
nari. Arus dage sidarami dalan gelah ula ia 
nteremsa." 

Il Emaka isuruh bangsa Mesir me mandur- 


mandur pengawas kerja paksa guna nakiti 

ia alu mereken dahin si mberat man bangsa 
Israel. Kalak Israel ipaksa majekken kota-kota 
Pitom ras Ramses jadi pusat perbekalen man 
raja. 

12 Tapi erkelekna bangsa Israel itindas, reh 
teremna ka ras reh ngasakna ia. Emaka mbiar 
bangsa Mesir man bangsa Israel. 

13 Fmaka iusahaken bangsa Mesir gelah latih 
akap bangsa Israel nggeluh alu maksaken 
ia alu perbudaken si kejam. Alu kejam 
ipaksana bangsa Israel erdahin majekken 
bangunen-bangunen bage pe erdahin i bas 
juma. 

14 (Kel 1:13) 

15J enari iperentahken raja Mesir man Siprah 
ras Puah, eme dua kalak bidan si nampati 
diberu kalak Heber nina, 

16 "Adi isampatindu diberu kalak Heber 
mupus, bunuh anakna e adi dilaki: tapi adi 
diberu, pelepas saja nggeluh." 

17 Tapi mbiar bidan-bidan e man Dibata, 
emaka la ipatuhina perentah raja: emaka 
ipelepasna saja anak si dilaki nggeluh. 

18 Erkiteken si e idilo raja bidan ndai duana 
jenari isungkunina nina, "Ngkai maka bage 
perbahanenndu? Ngkai maka Ia ibunuhndu 
kerina anak dilaki si tubuh?" 

19 Erjabap ia duana nina, "Diberu kalak 
Heber la seri ras diberu kalak Mesir: diberu 

kalak Heber murah kal akapna mupus, janah 


ope denga sada i bas kami seh i je, anakna 
nggo tubuh." 

20 Erkiteken mbiar bidan-bidan enda man 
Dibata, emaka mehuli perbahanen Dibata 
man bana, janah iberena pe ia manteki 
jabuna sekalak-sekalak. Bangsa Israel terus 
ertambah-tambah ras reh gegehna. 

21 (Kel 1:20) 

22 Kedungenna ipedarat raja perentah man 
kerina rayatna nina, "Ambekkenlah kerina 
anak dilaki bangsa Heber si mbaru tubuh 
ku Lau Nil, tapi kerina anak diberu pelepas 
nggeluh." 


Musa tubuh 


1 Sanga si e, sekalak suku Lewi erjabu ras 
sekalak diberu si sada suku ras ia, 

2 jenari ipupusna me sekalak anak dilaki. 
Kenca idahna rupa anakna e mejile tuhu-tuhu, 
emaka ibunikenna telu bulan dekahna. 

3Tapi kenca lanai terbunikenca, ibuat 
nande anak e sada keranjang si ibahan i bas 
batang rengo nari, jenari ilapisina alu damar 
gelah ula ku bas lau. Itamakenna anakna 
ku bas keranjang e, jenari icibalkenna | 
tengah-tengah dukut si mbages i tepi Lau Nil. 

41 dauh-dauh nari tedis turang anak e 
ngenen tah kai kari jadi man bana. 

3 Emaka reh me puteri raja ridi ku lau belin e. 
Sanga ia ridi, erdalan-dalan dayang-dayangna 

i tepi lau. Rempet idah puteri raja keranjang 


e i tengah-tengah dukut si mbages, emaka 
minter isuruhna sekalak suruh-suruhenna si 
diberu muatsa. 

6 Italangi puteri raja keranjang e, idahna 
sekalak anak dilaki i bas. Tangis anak e, 
emaka mekuah atena. "Ugapa pe anak kalak 
Heber enda," nina. 

7 Kenca bage isungkun turangna ndai puteri 
raja nina, "Ntah kulegiken atendu sekalak 
diberu bangsa Heber gelah ipepinemna anak 
enda?" 

8 "Merandal, to legiken," nina. Emaka lawes 
singuda-nguda ndai ndilo nande anak e. 

9 Ikataken puteri raja man nande anak 
e nina, "Baba anak enda, pekena-kena, 
kubereken pagi upahndu." Emaka ibabana 
ras ipekena-kenana anak e. 

10 Kenca nggo cukup umur anak e, emaka 
itaruhkenna man puteri raja. Ibahanna jadi 
anak angkatna. Nina i bas ukurna, "Kuangkat 
ia i bas lau nari, emaka kubahanlah gelarna 
Musa." 


Musa lompat ku taneh Midian 


11] bas sada wari kenca Musa nggo dewasa, 
ndarat ia njumpai bangsana, bangsa Heber. 
Emaka idahina ku ingan bangsa e ipaksa 
ndahiken dahin si mberat. Tupung si e idahna 
pe sekalak bangsa Mesir munuh sekalak 
bangsa Heber, teman sebangsana. 


Keluaran 2.121 19 | 5 
12 | pernehen Musa ku sekelewetna, janah 


kenca idahna maka ise pe la mperdiateken 
ia, ibunuhna kalak ndai, jenari itanemkenna i 
bas kersik. 

13 Pepagina ndarat ka ia, idahna dua 
kalak Heber sangana rubat. Ikataken Musa 
man kalak si ersalah nina, "Ngkai maka 
ipekpekndu teman sebangsandu?" 

14 Tapi erjabap ia nina, "Ise si ngangkat kam 
jadi peminpin ras hakim kami? Ntah atendu 
munuh aku bagi nggo ibunuhndu bangsa 
Mesir nderbih?" Emaka mbiar Musa janah 
nina i bas ukurna, "Tentu nggo iteh kalak kai 
si nggo kubahan." 

15 Kenca ibegi raja kerna kai si nggo jadi, 
emaka idaramina dalan munuh Musa, tapi 
lompat Musa jenari lawes ia ringan i taneh 
Midian. | bas sada wari, tupung ia kundul 
deherken sada sumur, reh me pitu kalak 
singuda-nguda, atena muat lau man inemen 
biri-biri ras kambing bapana. Singuda-nguda 
si pitu e, eme anak Jetero, imam Midian. 

16 (Kel 2:15) 

17 Tapi ipelawes piga-piga kalak permakan ia 
pituna. Emaka keke Musa nampati ia janah 
iberena minem asuh-asuhenna ndai. 

18 Kenca singuda-nguda e mulih jumpa ras 
bapana, isungkun bapana ia nina, "Ngkai 
maka bage lampasna kam mulih sendah?" 

19 “Lit sekalak kalak Mesir reh nampati kami 
sanga kami iganggu permakan-permakan," 

nina erjabap. "Tambah si e itimbana lau man 


kami janah iberena minem asuh-asuhen 
kami." 

201] ja ia?" nina nungkun man anakna. 
"Ngkai maka itadingkenndu ia i darat ah? Dilo 
ia man ras." 

21 Bage me Musa pe setuju ringan ije. Jenari 
iserehken Jetero anakna, Sipora, man Musa. 

22 | pupusna sekalak anak dilaki. Nina Musa 
i bas ukurna, "Aku sekalak pertandang i 
bas ingan enda, emaka kubahanlah gelarna 
Gersom." 

23 Kenca piga-piga tahun dekahna, mate me 
raja Mesir e, tapi kalak Israel tetap denga 
nge kesah-kesah perban perbudaken janah 
nderkuh pe ia mindo penampat. Penderkuhna 
e seh man Dibata, 

24 Si megi sorana tangis, janah iinget Dibata 
PadanNa ras Abraham, Isak ras Jakup. 

25 Idah Dibata bangsa Israel iperbudak, 
janah IperdiatekenNa bangsa e. 


Musa isuruh Dibata 


3 1| bas sada wari sanga Musa ermakan 
biri-biri ras kambing mamana Jetero, 
imam Midian, tupung igerana asuh-asuhenna 
ngepari gurun pasir, seh ia ku Deleng Sinai 
deleng si badia. 

2| je, teridah man bana Malekat TUHAN bagi 
gara api i tengah-tengah rambah duri. Idah 
Musa rambah ndai gara, tapi lalap la meseng, 

3 emaka mamang atena janah nina i bas 


ukurna, "Ngkai maka rambah e lalap la keri 
meseng? Kudeherilah, gelah kuperdiateken." 

4 Kenca idah TUHAN maka Musa nggo reh 
deherna, erlebuh la i tengah-tengah rambah 
ndai nari nina, "Musa! Musa!" Ngaloi Musa 
nina, "Enda aku." 

> Nina Dibata, "Ula deheri ku jenda. 
Tangtangi selopndu, sabap kam sangana tedis 
i bas taneh si badia. 

6 Aku kap Dibata nini-ninindu, Dibata 
Abraham, Isak ras Jakup." Minter itamburi 
Musa ayona, sabap mbiar ia natap Dibata. 

7Jenari nina TUHAN, "Nggo Kuidah uga 
serana akap bangsangKu i Mesir. Nggo Kubegi 
ia nderkuh man bangKu gelah ipulahi i bas 
mandur-mandur budak nari. Kuteh kerina 
kiniseranna. 

8 Emaka Aku nggo nusur mulahi ia i bas 
kuasa bangsa Mesir nari, janah Kutaruhken 
ku taneh si mehuli dingen mehumur, taneh si 
genduari iingani bangsa Kanaan, Heti, Amori, 
Peris, Hewi, ras Jebusi. 

9 Tuhu nggo Kubegi pertangis bangsangKu, 
janah Kuidah uga ia idehken bangsa Mesir. 

10 Genduari Kusuruh kam ndahi raja Mesir, 
gelah ibabaindu bangsangKu ndarat i bas 
negeri e nari." 

ll Tapi nina Musa man Dibata, "La kap lit 
ergangku. Uga banci aku ndahi raja e janah 
mabai bangsa Israel ndarat i Mesir nari?" 

12 Frjabap Dibata nina, "Aku ras kam, janah 


kenca itaruhkenndu bangsa e ndarat i Mesir 
nari, isembahndu pagi Aku i das deleng enda. 
Em pagi tandana maka Aku nggo nuruh kam." 

13 Tapi nina Musa njabapsa, "Adi kujumpai 
pagi bangsa Israel janah ningku man bana, 
'Dibata nini-ninindu nuruh aku njumpai kam, ' 
tentu isungkunna aku, 'Ise gelarna?' Jadi uga 
pagi ningku man bana kerina?" 

14 Nina Dibata man Musa, "Enda me si arus 
ikatakenndu man bana, 'Si tergelar AKU 
TETAP AKU nggo nuruh aku njumpai kam.' 

15 Kataken man bangsa Israel maka Aku, 
TUHAN, Dibata nini-ninina, Dibata Abraham, 
Isak, ras Jakup nggo nuruh kam njumpai 
ia kerina. Enda me gelarKu seh rasa lalap: 
bagenda me la banci lang Aku igelari i bas 
sundut ku sundut. 

16 Berkatlah kam, dilo peminpin-peminpin 
bangsa Israel pulung janah turiken man bana 
kerina maka Aku, TUHAN, Dibata nini-ninina, 
Dibata Abraham, Isak, ras Jakup, nggo 
ncidahken bana man bandu. Turiken man 
bana kerina maka Aku nggo reh ndahi ia, 
janah nggo ngidah kai si ibahan bangsa Mesir 
man bana. 

17 Nggo Kutetapken maka la banci lang 
Kutaruhken ia ndarat i i bas kimiseranna nari 
i Mesir, janah Kubabai ia ku taneh si mehuli 
ras mehumur, taneh bangsa Kanaan, Heti, 
Amori, Peris, Hewi, ras Jebusi. 

18 Tentu ibegiken bangsangKu pagi kai si 
ikatakenndu man bana. Kenca bage, kam ras 
peminpin-peminpin bangsa Israel Ia banci Ia 
lawes njumpai raja Mesir, janah kataken man 
bana, nindu, “TUHAN, Dibata bangsa Heber, 
nggo ncidahken bana man kami. Emaka 
genduari, pelepas kami lawes ku gurun pasir 
telu wari dekahna erbahan persembahen man 
TUHAN, Dibata kami." 

19 Kuteh nge maka labo ibere raja Mesir kam 
lawes, adi Ia Kin ia ipaksa. 

20 Perban e Kucidahken pagi kuasangKu 
janah Kuukum Mesir alu erbage cilaka si 
mesangat i tengah-tengahna. Jenari pagi 
maka iberena kam lawes. 

21 Kubahan pagi maka bangsa Mesir malang 
man bandu. Erkiteken si e adi berkat pagi 
bangsangkKu, labo ia lawes ngambe-ngambe. 

22 Tep-tep diberu bangsa Israel lawes 
pagi njumpai bangsa Mesir si ndeher 
rumahna ras, bage pe diberu kalak Mesir 
temanna serumahen, jenari ipindona pagi 
uis, perhiasen-perhiasen emas ras pirak. 
Ipakeken bangsa Israel pagi barang-barang 
enda man anakna si dilaki ras anakna si 
diberu. Alu bagenda me pagi iangkatna 
kebayaken bangsa Mesir." 

I bereken Dibata man Musa kuasa 
erbahan kejadin-kejadin luar biasa 


4 l Erjabap Musa man TUHAN nina, "Tapi 
kuga adi bangsa Israel la tek man bangku 
janah Ia ibegikenna kai si kukataken? Kai arus 
kubahan adi ikatakenna maka labo pernah 
IcidahkenNdu DiriNdu man bangku?" 

2 Emaka isungkun TUHAN ia nina, "Kai si 
cikepndu ena?" "Ciken," nina Musa erjabap. 

3Nina TUHAN, "Benterken ku taneh!" Kenca 
ibenterken Musa ciken ndai, minter salih jadi 
nipe, emaka lompat Musa. 

4Jenari nina TUHAN man Musa, "Dadaken 
tanndu, tangkap ikurna!" Itangkap Musa ikur 
nipe ndai, minter salih jadi ciken. 

> Nina TUHAN, "Bahanlah bagenda jadi sada 
bukti man bangsa Israel maka TUHAN, Dibata 
nini-ninina, Dibata Abraham, Isak ras Jakup 
nggo ncidahken bana man bandu." 

6 Tole nina ka TUHAN man Musa, "Tamaken 
tanndu ku bas bajundu'!" Ibahan Musa bage; 
jenari kenca ipedaratna, nggo kena penakit 
kulit tanna ndai, rupana mbentar bagi kapas. 

7Jenari nina TUHAN, "Ulihi ka tamaken 
tanndu ku bas bajundu." Ibahan Musa bage, 
janah sekali enda kenca ipedaratna, nggo 
sehat mulihken tanna ndai bali ras dagingna 
si deban. 

8 Nina TUHAN, "Adi la ia tek man bandu ntah 
pe la ia tek arah tanda kuasa si pemena ndai, 

tentu arah tanda kuasa si peduaken e tek me 
ia pagi. 

9 Adi kune arah tanda kuasa si dua e pe ia 
langa denga tek man bandu, janah adi la ia 
nggit megiken kai si ikatakenndu, buatlah lau 
i bas Lau Nil nari, jenari amburken ku taneh. 
Minter pagi salih lau e jadi dareh." 

10 Tapi nina Musa, "Lang, TUHAN, ula kal 
suruh Kam aku. Aku labo kalak si beluh 
ngerana, nai pe lang, genduari kenca Kam 
ngerana ras aku pe lang, sabap mberat 
babahku, mberat dilahku." 

ll Nina TUHAN man bana, "Ise kin si mereken 
babah man manusia? Ise erbahanca ia la 
beluh ngerana ntah pasek? Ise merekenca 
man bana pengidah ntah erbahanca ia 
pentang? Ma Aku, TUHAN? 

12 Fmaka laweslah! Kusampati kam pagi 
ngerana, janah Aku pagi ngajarisa kai si man 
katankenndu." 

13 Tapi erjabap Musa nina, "Lang TUHAN, 
mindo kal aku gelah IsuruhNdu kalak si 
deban." 

14| je merawa kal TUHAN man Musa nina, 
"Ma lit kin seninandu Harun, kalak Lewi? 
Kuteh maka ia beluh ngerana, maka nggo 
itehndu, genduari ia sangana reh ngalo-ngalo 
kam janah meriah kal ukurna ngidah kam. 

15 Banci kam ngerana ras ia janah turiken 
man bana kai si man katanken. Kusampati 

kam pagi duana i bas ngerana, janah Aku 


pagi ngatakenca kai si man bahanenndu. 
lela pagi jadi si ngeranandu man bangsa e i 
bas gelarndu. Emaka kam pagi bagi Dibata, 
nuriken man bana kai si man katanken. 
17 Babalah ciken enda, sabap alu e pagi 
ibahanndu melala tanda kuasa." 


Musa mulih ku Mesir 


18 Kenca bage mulih Musa ndahi mamana, 
Jetero, janah nina man bana, "Kuarap maka 
iberendu aku mulih ndahi kade-kadengku i 
negeri Mesir, ngenehenca ntah nggeluh denga 
maun ia." Jetero pe setuju, emaka nina, 
"Mejuah-juah kam i bas perdalanen." 

19 Sanga Musa i taneh Midian denga nina 
TUHAN man bana, "Mulihlah ku negeri Mesir 
sabap kerina kalak si munuh kam atena nggo 
mate." 

20Jenari idilo Musa ndeharana ras anak- 
anakna, itamakenna ku das gurung kelede 
si maba ia, emaka ras ia berkat ku Mesir 
janahna maba ciken si isuruh Dibata. 

21Tole nina TUHAN man Musa, "Genduari 
erkiteken berkat me kam ku negeri Mesir, 
Kupersingeti man bandu gelah ibahanndu 
kerina tanda kuasa e i lebe-lebe raja, sabap 
nggo Kubereken bandu kuasa erbahan si e 
kerina. 

22 j enari arus ikatakenndu man raja Mesir 


maka Aku, TUHAN, ngataken, 'Israel eme kap 
anakKu sintua.' 

23 Frkiteken si e Kukataken man bandu, 
'Pelepaslah anakKu lawes, gelah banci Aku 
isembahna, tapi adi itulakndu Aku, ateKu 
munuh anakndu sintua.'" 

24| bas perdalanen ku Mesir, i bas sada 
ingan erberngi, jumpai TUHAN Musa janah 
ibunuhna atena ia. 

25 Minter ibuat Sipora sada batu si ntelap, 
isunatkenna anakna, jenari ikuitna alu 
jukutna ndai nahe Musa, emaka Musa 
la surung ibunuh TUHAN. Erkite-kiteken 
peraturen sunat e ikatakenna man Musa nina, 
"Si tuhuna kam kap perbulangen dareh man 
bangku." 

26 (Kel 4:25) 

21 Tupung si e nggo ikataken TUHAN man 
Harun nina, “"Laweslah ku gurun pasir njumpai 
Musa." Emaka lawes ia njumpai deleng si 
badia: jenari kenca ia jumpa minter iemana 
Musa. 

28 |turiken Musa man Harun kerina si nggo 
ikataken TUHAN asum isuruhna ia mulih ku 
Mesir, kerna tanda kuasa sinisuruh TUHAN ia 
erbahanca pe iturikenna man bana. 

29 Kenca e lawes me Musa ras Harun ku Mesir 
janah ipepulungna kerina peminpin-peminpin 
bangsa Israel. 

30 Ituriken Harun man bana kerina si nggo 


ikataken TUHAN man Musa, janah kenca bage 
ibahan Musa kerina tanda kuasa i lebe-lebe 
bangsa e. 

31Tek ia minter kerina janah kenca ibegina 
maka TUHAN nggo ndahi ia ras nggo ngidah 
pe uga kiniseran bangsa e, minter mungkuk 
ia kerina ersembah. 


Musa ras Harun ngadap raja Mesir 


5 l Kenca bage, lawes Musa ras Harun ndahi 
raja Mesir, janah nina, "Ikataken TUHAN, 
Dibata bangsa Israel man bandu, 'Bere 
bangsangKu lawes, gelah banci ibahanna 
sada pesta i gurun pasir guna kemulianKu.'" 

2 Tapi nina raja, "Ise kin TUHAN emaka arus 
kubegiken KataNa, maka IsuruhNa aku gelah 
kupelepas kalak Israel lawes? La kutandai 
TUHAN e; emaka la kubere kalak Israel 
lawes." 

3Nina Musa ras Harun njabapsa, "Dibata 
bangsa Heber nggo ncidahken BaNa man 
kami. Berelah kami erdalan ku gurun pasir 
si melungun telu wari dekahna mahan 
persembahen man TUHAN Dibata kami. Adi la 
ibahan kami bage, la banci la IbunuhNa kami 
alu penakit ntah pe arah peperangen." 

4Nina raja man Musa ras Harun, "Kai 
atendu maka ibabai kam bangsa e nadingken 
dahinna? Suruh kerina budak-budak e erdahin 
mulihken! 

3 Ma iteh kam bangsandu nggo teremen asa 


bangsa Mesir i bas negeri enda? Genduari 
isuruhndu atendu ia ngadi erdahin?" 

6 Emaka i bas wari e minter iperentahken raja 
man si merentah budak ras mandur-mandur 
nina, 

7"Ulanai bereken man bangsa e nggala 
guna erbahan batu-bata. Suruh ia jine 
ngusahakenca. 

8 Tapi batu-bata si ibahanna la banci la seri 
beliganna ras si gelgel, sada pe la banci urak. 
Perban malasna nge maka lalap ipindona ia 
lawes nehken persembahen man Dibatana! 

9 Erserana ban dahinna janah usahaken 
maka ia tetap sibuk kerina, gelah ulanai lit 
waktuna megiken cakap si la tuhu." 

10 Emaka ndarat me si merentah budak 
ras Mmandur-mandur nina man kalak Israel 
kerina, "Nggo iperentahken raja maka lanai 
isikapkenna man bandu nggala. 

ll | katakenna maka kam jine arus lawes 
ndaramisa ntah ija gia banci ibuat kam, tapi 
la banci lang batu-bata si ibahanndu tetap 
seri buena." 

12 Fmaka serser isiari bangsa e negeri Mesir 
ndarami nggala. 

13Sj merentah budak e tetap maksa ia 
kerina gelah batu-bata si ibahanna tetap seri 
buena ras sanga ibereken denga nggala man 
bana. 

14 Kalak Mesir si merentah budak e mbalhbali 


mandur-mandur kalak Israel si itugasken 
ngawasi dahin e, janahna nungkun nina, 
"Ngkai maka Ia ibahan bangsandu batu-bata 
seri buena ras si gelgel?" 

15 Emaka lawes me mandur-mandur kalak 
Israel njumpai raja nehken keberatenna nina, 
"O Raja, ngkai maka bage perbahanenndu 
man kami? 

16 Nggala lanai ibereken man kami, tapi 
tetap denga kami isuruh erbahan batu-bata! 
Janah genduari kami ibalbali ka, padahal 
rayatndu e ngesi salah." 

17 Erjabap raja nina, "Malas kam! La atendu 
erdahin! Janah perban e nge maka ipindondu 
man bangku gelah kubere kam lawes erbahan 
persembahen man TUHAN. 

18 To dahi dahinndu! Lanai ibereken nggala 
man bandu tapi batu-bata si ibahanndu arus 
tetap seri buena." 

19 Jangka mandur-mandur kalak Israel 
maka ia i bas kiniseran sanga ikataken maka 
tep-tep wari ia arus erbahan batu-bata seri 
buena ras si gelgel. 

20 Asum mandur-mandur e lawes nadingken 
raja, jumpa ia Musa ras Harun si sangana 
nimai Ia. 

21 | katakenna man Musa ras Harun nina, 
"TUHAN nggo ngidahsa kai si ibahanndu 
janah la banci lang IlukumNa kam, sabap kam 
nge erbahanca maka nembeh ate raja ras 

pegawaina nandangi kami. Erkiteken kam, 


nggo lit dalanna munuh kami." 


Musa jungut-jungut man TUHAN 


22 Kenca bage ngadap ka Musa man TUHAN 
nina, "TUHAN, ngkai maka bage suina 
ate BangsaNdu IbahanNdu? Ngkai maka 
IsuruhNdu aku ku jenda? 

23 Mulai kin kenca aku ngerana man raja i 
bas GelarNdu, nggo mesui kal ate BangsaNdu 
ibahanna. Janah kai pe langa lit ibahan Kam 
nampati bangsa e!" 

6 1 Jenari nina TUHAN man Musa, "Tik nari 

idahndu me kai si Kubahan man raja. 
Kupaksa me ia gelah iberena bangsangKu 
lawes. Lebih asa si e, Kupaksa ia gelah 
ipelawesna bangsa e ndarat i negeri Mesir 
nari." 


Dibata nuruh Musa 


2 Ngerana Dibata man Musa nina, "Aku kap 
TUHAN. 

3 Aku nggo ncidahken bana man Abraham, 
man Isak ras man Jakup maka Aku me Dibata 
si Erkuasa, tapi la Kupetandaken diringKu 
man bana alu gelarKu si Badia; TUHAN. 

4Kubahan pe sada padan ras ia ija 
Kupadanken mereken taneh Kanaan man 
bana: nai ia nggo ringan ije bagi kalak 
pertandang. 

> Genduari nggo Kubegi penderkuh kalak 


Israel, si nggo iperbudak kalak Mesir, janah 
nggo Kuinget padanKu mbarenda. 

6 Erkiteken si e turikenlah katangKu 
enda man kalak Israel: Aku kap TUHAN, 
Kuselamatken ateKu kam janah Kubebasken 
kam i bas perbudaken kalak Mesir nari. 
Kudadaken tanKu si megegeh nehken ukumen 
si mesangat man bana, janah Kuselamatken 
kam. 

7 Kujadiken kam jadi bangsangKu janah 
Aku jadi Dibatandu. Itandaindu nge pagi 
maka Aku kap TUHAN Dibatandu, kenca 
Kubebasken kam i bas perbudaken i taneh 
Mesir nari. 

8 Kutaruhken ateKu kam ku taneh si nggo 
Kupadanken man Abraham, Isak ras Jakup: 
janah Kubereken denggo taneh e jadi 
sikerajangenndu. Aku kap TUHAN." 

9 Ituriken Musa si enda man bangsa Israel, 
tapi la ibegikenna ia, sabap nggo bene ukurna 
ibahan perbudaken si kejam e. 

10 Emaka nina TUHAN man Musa, 

Il "|aweslah, kataken man raja Mesir maka 
la banci Ia iberena bangsa Israel nadingken 
negeri e." 

12 Tapi nina Musa erjabap, "Bangsa Israel pe 
la nggit megiken aku, apai denga ka raja? 
Aku tuhu-tuhu kalak si la beluh ngerana." 

13J enari iperentahken TUHAN si Musa ras 
Harun nina, "Kataken man bangsa Israel ras 

man raja Mesir maka nggo Kusuruh kam 


mbabai bangsa Israel ndarat i negeri Mesir 
nari." 


Terombo keluarga Musa ras Harun 


14 Anak Jakup sintua eme Ruben. Anak 
Ruben lit ka empat dilaki eme: Enoh, Palu, 
Hesron, ras Karmi. Kalak enda me kerina nini 
terpuk-terpuk suku Ruben. 

15 Simeon lit enem kalak anakna dilaki, eme: 
Jemuel, Jamin, Ohat, Jakin, Sohar, ras Saul: 
Saul enda nandena kalak Kanaan: kalak enda 
me kerina nini terpuk-terpuk suku Simeon. 

16 Lewi lit telu kalak anakna dilaki, eme: 
Gerson, Kohat, ras Merari: kalak enda me 
kerina terpuk-terpuk suku Lewi. Lewi nggeluh 
137 tahun dekahna. 

17 Gerson lit dua kalak anakna dilaki, eme 
Lipni ras Simei janah duana ia nterem 
kesusurenna. 

18 Kohat lit empat kalak anakna dilaki, 
eme: Amram, Isar, Hebron, ras Usiel. Kohat 
nggeluh 133 tahun dekahna. 

19 Merari lit dua kalak anakna dilaki, eme: 
Mahli ras Musi. Enda me terpuk Lewi ras 
kesusurenna. 

20 Amram ngempoi turang bapana, Johebet 
gelarna. Ipupusna Harun ras Musa. Amram 
nggeluh 137 tahun dekahna. 

21 sar lit telu kalak anakna dilaki, eme: 
Korah, Nepek ras Sikri. 

22 Usiel pe lit telu kalak anakna dilaki eme: 


Misael, Elsapan ras Sitri. 

23 Harun ngempoi Eliseba, anak Aminadap, 
turang Nahason; ipupusna si Nadap, Abihu, 
Eleasar, ras Itamar. 

24 Korah lit telu kalak anakna dilaki, eme: 
Asir, Elkana, ras Abiasap: enda me nini terpuk 
Korah. 

25 Eleasar, anak Harun, ngempoi anak Putiel, 
janah ipupusna Pinehas. Kalak enda me 
kerina kepala keluarga ras terpuk suku Lewi. 

26 Kempak Harun ras Musa me TUHAN nggo 
ngerana nina, "Taruhkenlah kerina suku-suku 
bangsa Israel ndarat i negeri Mesir nari." 

27 Ia me duana si nggo mindo man raja Mesir 
gelah ibebaskenna bangsa Israel. 


Perentah TUHAN man Musa ras Harun 


28 Sanga TUHAN ngerana man Musa i negeri 
Mesir nina, "Aku kap TUHAN. Kataken man 
raja Mesir kerina si nggo Kukataken man 
bandu." 

29 (Kel 6:28) 

30 Tapi erjabap Musa nina, "Ma ItehNdu maka 
aku tuhu-tuhu kalak si la beluh ngerana? 
Tentu labo ibegiken raja aku." 

7 1 Nina TUHAN, "Kubahan kam bagi Dibata 
man raja e, janah seninandu Harun, jadi 
nabindu, si ngerana man raja. 

2 Turiken man Harun kerina si nggo 
Kuperentahken man bandu, gelah ia 

ngatakenca man raja, maka iberena bangsa 


Israel nadingken negeri Mesir. 

3Tapi Kubahan ateKu maka ukur raja 
mekeng, janah Ia ia nggit megiken kam, 
amina gia melala Kubahan tanda-tanda kuasa 
i negeri Mesir si erbahanca ia mbiar. 

4Jenari Kusehken me ukumen si mberat 
man negeri Mesir, tapi Kutaruhken kerina 
suku-suku bangsangKu ndarat i negeri e nari. 

3 | je me pagi maka ieteh bangsa Mesir maka 
Aku nge TUHAN, kenca Kuawatken tanKu 
ngelawan ia janah Kutaruhken bangsa Israel 
ndarat i negeri e nari." 

6Musa ras Harun ngelakoken kai si 
iperentahken TUHAN. 

7 Tupung ia duana ngerana man raja e, umur 
Musa nggo 80 tahun, janah umur Harun 83 
tahun. 


Ciken Harun 


8 Nina TUHAN man Musa ras Harun, 

9 “Adi ate raja nguji kam gelah ibahanndu 
tanda kuasa, suruh Harun muat cikenna 
maka ibenterkenna ku taneh i lebe-lebe raja, 
gelah ciken e salih jadi nipe." 

10 Kenca e lawes Musa ras Harun ndahi raja, 
emaka ibahanna bagi si nggo iperentahken 
TUHAN. Ibenterken Harun cikenna i lebe-lebe 
raja ras pegawai-pegawaina emaka salih 
ciken ejadi nipe. 

ll Emaka idilo raja ka kalak si erpemeteh 


ras tukang-tukang sihirna, janah arah 
kebeluhenna ersihir ibahanna ka bagi si 
ibahan Harun. 

12 | benterken kalak enda cikenna, emaka 
salih kerina ciken ejadi nipe. Tapi itelen ciken 
Harun kerina ciken kalak ndai. 

13 Aminna bage gia ukur raja tetap ka nge 
mekeng, sue ras si ikataken TUHAN, maka 
raja la nggit megiken Musa ras Harun. 


Erbage-bage mara si ngkenai 
Mesir Gd.au jadi darehG iô 


14 Kenca bage nina TUHAN man Musa, 
"Perban seh kal kengna Raja, Ia iberena 
bangsa e lawes. 

15 Emaka jumpailah ia erpagi-pagi e tupung 
ia lawes ku Lau Nil. Babalah ciken si salih jadi 
nipe mbarenda, janah timailah ia i tepi lau e. 

16 Kenca bage kataken man raja, nindu, 
"TUHAN Dibata bangsa Heber nuruh aku 
ngataken man bandu gelah iberendu 
BangsaNa lawes, maka banci isembahna 
la i gurun pasir. Tapi seh asa genduari la 
ibegikenndu. 

17 Genduari, o Raja, nggo ikataken TUHAN 
maka itandaindu nge ise la arah kai si 
IbahanNa kari. Nehenlah, kupalu ateku lau 
belin e alu ciken enda, maka lau e salih jadi 
dareh. 

18 Nurung si i bas lau mate, janah Lau Nil Ia 


banci lang jadi mbau, seh maka lau e lanai 
terinem bangsa Mesir." 

19 Nina TUHAN man Musa, "Suruh Harun 
muat cikenna gelah itatangna ciken e i babo 
lau, saluren-saluren lau ras kolam-kolam i 
belang-belang negeri Mesir. Lau e salih jadi 
dareh, seh maka i belang-belang taneh Mesir 
dareh nari nge kerina, terus pe ku bas ingan 
lau si ibahan i bas kayu, ras batu nari." 

20) enari ilakoken Musa ras Harun bagi si 
iperentahken TUHAN. | lebe-lebe raja ras 
pegawai-pegawaina, itatang Harun cikenna, 
jenari ipaluna lau belin e, emaka kerina launa 
salih jadi dareh. 

21Nurung i bas lau e mate, janah lanai kal 
lang-lang bauna, emaka lanai terimem kalak 
Mesir. Si belang-belang taneh Mesir dareh 
kerina. 

22 Tapi tukang-tukang sihir raja pe erbahan 
si bage ka alu sihirna, emaka ukur raja tetap 
mekeng. Bagi si nggo ikataken TUHAN, la ia 
nggit megiken Musa ras Harun. 

23 Dage erkusur raja, mulih ia ku istana alu 
la sitik pe mperdiateken si enda. 

24 Kerina kalak Mesir ngkali sumur i tepi Lau 
Nil guna ndarami lau inemen, perban lau i bas 
lau belin e lanai terinemsa. 

25 Si enda dekahna lit pitu wari kenca ipalu 
TUHAN Lau Nil. 

GKatakg iô 
1 Jenari nina TUHAN man Musa, "Laweslah 
ndahi raja janah kataken man bana 
katangKu enda, 'Berelah bangsangKu lawes, 
gelah banci Aku isembahna. 

2 Adi la kam nggit, Kuukum negerindu arah 
namburisa alu katak. 

3Perbahan bage demna pagi katak i Lau Nil, 
emaka itadingkenna lau belin e janah lawes 
ia ku bas istanandu, ku bas kamarndu, ku 
bas ingan medemndu, ku bas rumah-rumah 
pegawaindu ras rumah-rumah rayatndu, seh 
pe ku dapurndu ras kudin-kudinndu. 

4Ilompatina kam, rayatndu, bage pe kerina 
pegawai-pegawaindu.'" 

“Nina TUHAN man Musa, "Suruh Harun 
natang cikenna i babo lau belin saluren- 
saluren lau, kolam-kolam, gelah rehen katak 
ibahanna namburi negeri Mesir." 

6 Emaka itatang Harun cikenna i babo kerina 
lau, kenca bage ndaraten melala katak i bas 
lau e nari, itamburina negeri Mesir. 

1 Tapi ipergunaken tukang-tukang sihir ka 
pemetehna, janah ia pe rehen ibahanna katak 
ndemi negeri Mesir. 

8Jenari idilo raja si Musa ras Harun, emaka 
nina, “"Ertotolah man TUHAN gelah ipelawesna 
katak enda kerina, kenca e kubere kari 
bangsandu lawes, maka banci isehkenna 
persembahen-persembahen man TUHAN." 

9 Nina Musa njabapsa, "Meriah ukurku ertoto 


guna kam. Tentuken saja ndigan atendu aku 
ertoto guna kam, guna pegawai-pegawaindu 
ras rayatndu, gelah katak e keri kerina 
seakatan i Lau Nil." 

10 Erjabap raja nina, "Ertotolah kerna aku 
pepagi." Nina Musa, "Tentu kubahan bagi si 
ipindondu, gelah itehndu maka labo lit Dibata 
bagi TUHAN, Dibata kami. 

ll Katak e la banci la keri i bas kam nari, 

i bas pegawai-pegawaindu nari ras i bas 
rayatndu nari. Sada pe pagi lanai lit tading, 
seakatan i bas Lau Nil." 

12 Kenca bage lawes Musa ras Harun 
nadingken raja, emaka ertoto Musa man 
TUHAN kerna katak si nggo ItamakenNa man 
raja. 

13 jjakoken TUHAN bagi si ipindo Musa, 
emaka mate kerina katak e, subuk si i bas 
rumah-rumah, i bas kesain-kesain ras si | 
juma pe. 

14 Ipepulung kalak Mesir bangke katak 
e, ergun-gun, seh mbau kerina negeri e 
ibahanna. 

15 Tapi kenca idah raja maka katak e nggo 
mate kerina, mekeng ka ia mulihken: la ia 
nggit megiken kata Musa ras Harun, bagi si 
nggo ikataken TUHAN. 

GRengitg io 

16 Nina TUHAN man Musa, "Suruh Harun 
mekpekken cikenna ku taneh, gelah abu i 
belang-belang negeri Mesir salih jadi rengit." 

17 Emaka ipalu Harun taneh alu cikenna, 
janah kerina abu i Mesir salih jadi rengit. 
Icinepina jelma ras rubia-rubia. 

18 | cubaken tukang-tukang sihir ka makeken 
pemeteh sihirna gelah rehen rengit, tapi 
la ia ngasup. Rengitlah kerina i japa pe i 
belang-belang taneh Mesir, 

19 emaka nina tukang-tukang sihir e man 
raja, "Dibata kap si erbahanca enda!" Tapi 
raja tetap mekeng, payo bagi si ikataken 
TUHAN, maka raja la nggit megiken Musa ras 
Harun. 


Gdaneng ratahg iô 


20 Nina TUHAN man Musa, "Lampas pagi 
erpagi-pagi e, jumpailah raja tupung ia lawes 
ku lau, janah kataken man bana katangKu 
enda, 'Berelah bangsangKu lawes, gelah 
banci isembahna Aku. 

21 Kupersingeti man bandu, maka adi 
la iberendu, la banci lang Kuukum kam 
alu nuruh laneng ratah ncinepi kam, 
pegawai-pegawaindu, ras rayatndu kerina. 
Rumah-rumah kalak Mesir dem alu laneng 
ratah janah taneh pe itamburina. 

22Tapi daerah Gosen, i ja bangsangKu 


ringan, la Kukenai, emaka la lit ije sada pe 
laneng ratah. Enda Kubahan gelah itehndu 
maka Aku nge TUHAN, si ngaturken negeri 
enda. 

23 Lit Kubahan lainna man bangsangKu ras 
man bangsandu. Tanda kuasa enda pagi me 
ibenaken.'" 

24 (suruh TUHAN me laneng ratah si lanai kal 
lang-lang buena ku bas istana raja, ras ku 
bas rumah-rumah pegawaina. Kerina negeri 
Mesir icedaken laneng ratah e. 

25Jenari idilo raja si Musa ras Harun 
nina, "To persembahkenlah persembahen- 
persembahen man Dibatandu i bas negeri 
enda." 

26"| a payo adi ibahan kami bage," nina 
Musa erjabap. "Sabap tentu nembeh 
ate kalak Mesir adi ipersembahken kami 
asuh-asuhen persembahen man TUHAN, 
Dibata kami. Adi ipake kami asuh-asuhen e 
jadi persembahen, tentu nembeh ate kalak 
Mesir man kami. Emaka ibenterina kami alu 
batu seh mate, sabap idahna denga kami 
erbahan persembahen e. 

2! Arus maka kami erdalan telu wari dekahna 
ku gurun pasir nehken persembahen- 
persembahen man TUHAN, Dibata kami bagi 
si IperentahkenNa man kami." 

28 Nina raja, "Kubere kam lawes nehken 
persembahen man TUHAN, Dibatandu ku 

gurun pasir, adi la kam ndauhsa lawes. 


Ertotolah guna aku." 

29 Nina Musa njabapsa, "Kenca aku lawes, 
minter aku ertoto man TUHAN maka pagi 
itadingken laneng ratah e kam, pegawai- 
pegawaindu ras rayatndu. Tapi ula pagi 
itipundu ka kami mulihken kenca bage 
la ka iberendu bangsa e lawes nehken 
persembahen man TUHAN." 

30 Emaka lawes Musa nadingken raja jenari 
ertoto ia man TUHAN. 

31Janah ibahan TUHAN bagi si ipindo 
Musa. Itadingken laneng ratah e raja, 
pegawai-pegawaina ras rayatna; sada laneng 
ratah pe lanai lit tading. 

32 Tapi sekali enda pe raja mekeng ka nge, 
emaka la ka bo iberena bangsa e lawes. 


GAsuh-asuhen mate kerinag iô 


l Nina TUHAN man Musa, "To dahi raja, 

kataken man bana maka TUHAN, Dibata 
bangsa Heber nggo ngataken, 'Berelah 
bangsangKu lawes, gelah banci isembahna 
Aku. 

2 Adi la ka bo iberendu ia lawes, 

3 Kuukum kam alu mereken penakit bernung 
man kerina asuh-asuhenndu, kudandu, 
kaldendu, untandu, lembundu, biri- birindu 
ras kambingndu. 

4Tapi lit Kubahan lainna man asuh-asuhen 
bangsa Israel ras man asuh-asuhen bangsa 

Mesir, janah la lit sada pe asuh-asuhen 


bangsa Israel mate. 

> Aku, TUHAN, nggo netapken, maka pagi 
me Kulakoken si enda kerina.'" 

6 Pepagina ibahan TUHAN bagi si nggo 
IkatakenNa. Emaka kerina asuh-asuhen 
bangsa Mesir mate, tapi asuh-asuhen bangsa 
Israel sada pe lang. 

!Isungkun raja kai si nggo jadi janah 
ituriken kalak man bana maka la lit sada pe 
mate asuh-asuhen bangsa Israel. Tapi ukur 
raja lalap mekeng, emaka la iberena bangsa 
e lawes. 

dBarehd iô 

8 Kenca bage ikataken TUHAN man Musa ras 
Harun nina, "Buatlah piga-piga ngkerauk abu 
dapur. Abu e arus icaburken Musa ku das | 
lebe-lebe raja. 

9 Abu simelumat e minter merap ku 
belang-belang negeri Mesir, janah i japa pe 
ipeturahna bareh, subuk i bas jelma, bage pe 
i bas asuh-asuhen, jenari pultak jadi ugah." 

10 Emaka ibuat Musa ras Harun abu e, kenca 
bage tedis ia i lebe-lebe raja. Icaburken Musa 
abu ndai ku das, janah minter turah ibahanna 
bareh i bas jelma ras asuh-asuhen, jenari 
pultak jadi ugah. 

l1 Tukang-tukang sihir la ngasup tedis i 
lebe-lebe Musa, sabap ia pe barehen bage pe 
kerina bangsa Mesir si deban. 

12 Tapi mekeng ibahan TUHAN ukur raja, 


janah payo bagi si ikataken TUHAN, raja la 
nggit megiken Musa ras Harun. 


dWUdan bahod iô 


13 Kenca bage, ngerana TUHAN man Musa, 
"Pagi lampas erpagi-pagi, jumpai raja jenari 
kataken man bana maka TUHAN, Dibata 
bangsa Heber nggo ngataken, 'Berelah 
bangsangKu lawes, gelah banci isembahna 
Aku. 

14 Sekali enda labo saja pegawai-pegawaindu 
ras rayatndu ngenca Kuukum, tapi kam pe, 
gelah itehndu maka la lit si deban bagi Aku i 
belang-belang doni enda. 

15 Bicara mbarenda nari Kuawatken tanKu 
mekpek kam ras rayatndu alu penakit, tentu 
ndekah me kam min ndai mate. 

16 Tapi guna encidahken kuasangKu man 
bandu, Kupelepas kam nggeluh, gelah 
gelarKu ipuji i belang-belang doni enda. 

17 Bage pe tetap ka nge ipeganjangndu 
bandu i lebe-lebe bangsangKu, emaka Ia 
iberendu ia lawes. 

18| bas paksa si genduari e ka pagi, 
Kudabuhken udan baho si mesangat si Ia 
nggo pernah jadi bage i bas sejarah Mesir. 

19 Dagina perentahkenlah maka asuh- 
asuhenndu ras kerina jelma ras asuh-asuhen 
i mbalmbal, si la lit inganna cio la banci lang 
idabuhi udan baho seh mate.'" 

20 Piga-piga kalak pegawai raja mbiar 
erkiteken kai si ikataken TUHAN, emaka 
ibabana budak-budakna ras asuh-asuhenna 
ku rumah. 

21Tapi si debanna la diatena pe kata 
persinget TUHAN, ipelepasna saja budak- 
budakna ras asuh-asuhenna i darat. 

22Jenari erkata TUHAN man Musa nina, 
"Pepinterlah tanndu ku langit, maka ndabuh 
udan baho ku kerina negeri Mesir ngkenai 
jelma, asuh-asuhen, ras kerina sinuan-sinuan 
i juma." 

23 Fmaka iangkat Musa cikenna kempak 
langit. Kenca e minter ipesusur TUHAN 
lenggur ras udan baho, ras perkas ndumpang 
taneh. Ipesusur TUHAN 

24 udan baho si meder ras perkas erndilap 
ku jah ku je. | bas gedang-gedang sejarah 
Mesir la nggo pernah lit bage. 

25| belang-belang taneh Mesir, iripukken 
udan baho e kerina si la lit inganna cio, 
subuk jelma bage pe asuh-asuhen. Kerina 
sinuan-sinuan i juma mbulaken, janah 
batang-batang kayu penggelen. 

26| daerah Gosen ngenca, eme ingan kalak 
Israel tading, udan baho e sitik pe la lit. 

27 Emaka iperentahken raja ngelegi Musa 
ras Harun. Nina raja man bana, "Sekali enda 
tuhu-tuhu aku nggo erdosa. TUHAN nge kepe 
si benar, aku ras rayatku nge si salah. 

28 Frtotolah man TUHAN! Nggo cukup man 


kami sora lenggur ras udan baho e! Erpadan 
aku maka kubere kam lawes; lanai padah 
terdekahen kam ringan i jenda." 

29 Nina Musa man raja, "Kenca aku ndarat i 
bas kota enda nari, kuangkat minter tanku 
ertoto man TUHAN. Emaka minter kari 
lenggur e ngadi, janah udan baho lanai lit, 
gelah banci itehndu maka doni enda TUHAN 
empuna. 

30 Tapi kuteh nge maka kam ras pegawai- 
pegawaindu langa ka bo mbiar man TUHAN 
Dibata." 

31 Sinuan-sinuan si sangana erbunga ras 
sargum si nggo matua kerina icedaken. 

32 Tapi page ras dawa sada pe la ceda sabap 
langa luar ruhina tupung si e. 

33 'tadingken Musa me raja, jenari lawes ia 
ku darat kota. langkatna tanna ertoto man 
TUHAN, emaka minter ngadi lenggur, baho 
ras udan e. 

34 Kenca idah raja kai si nggo jadi, erdosa 
denga ka nge ia. Ia ras pegawai-pegawaina 
tetap nge mekeng ukurna. 

35Janah payo bagi si nggo ituriken TUHAN 
arah Musa, maka la ka bo ibere raja bangsa 
Israel lawes. 


Gdabangg iô 
10 l Kenca bage ikataken TUHAN 
man Musa nina, "Dahilah raja. Nggo 

Kupemersik ukur raja ras pegawai-pegawaina, 


gelah banci Kucidahken kerina tanda kuasa 
enda i lebe-lebena, 

2 gelah arah e banci iturikenndu man 
anakndu ras kempu-kempundu uga serana 
akap kalak Mesir nggo Kupermain-mainken 
alu tanda-tanda kuasa e. Alu bage kerina 
kam metehsa maka Aku kap TUHAN." 

3 Emaka lawes Musa ras Harun njumpai raja 
nina, "TUHAN Dibata kalak Heber ngataken, 
'Asa kai nari dekahna kam la nggit nembah 
man bangKu? Berelah bangsangKu lawes 
maka banci Aku isembahna. 

4 Adi lalap Ia iberendu, Kusuruh pagi labang 
reh ku negerindu enda. 

> Lanai lang-lang buena seh maka kerina 
taneh ketamburen labang. Asa kai si langa 
icedaken udan baho e kerina pagi ipanganina, 
subuk bulung-bulung kayu si tading denga. 

6 Istana-istanandu idemina, bage pe kerina 
rumah-rumah pegawai ras rayatndu. Enda 
pagi lebihen asa si pernah iidah nini-ninindu.'" 
Kenca e erkusur raja, lawes ia. 

7 Nina pegawai-pegawaina man raja, "Asa 
kai nari dekahna ia nuhsahi kita? Berelah 
kalak Israel si dilaki lawes, gelah banci 
isembahna TUHAN Dibatana. La kin igejapndu 
maka Mesir nggo ceda?" 

8 Emaka Musa ras Harun ibaba mulihi ngadap 
raja, janah ikataken raja man bana duana 
nina, "Banci kam lawes gelah isembahndu 

TUHAN Dibatandu. Tapi ise kin kam si lawes 


e?" 

9 Erjabap Musa nina, "Kerina kami lawes, 
subuk anak-anak kami, bage pe si nggo 
metua. Ibaba kami kerina anak-anak kami 
si dilaki ras si diberu, biri-biri ras kambing 
kami, bage pe lembu kami, sabap la banci 
lang ibahan kami pesta lako pehaga TUHAN." 

10 Nina raja, "Ersumpah aku i lebe-lebe 
TUHAN, maka tetap la kubere ibabandu 
ndeharandu ras anak-anakndu! Nggo tangkas 
maka nggo ersada arihndu ngelawan raja. 

lt Lang! Si dilaki saja ngenca banci 
lawes ersembah man TUHAN adi e kin 
sura-surandu." Alu bage, Musa ras Harun 
iIpelawesna ndarat i adep-adepen raja nari. 

12 Kenca bage nina TUHAN man Musa, 
"Angkatlah tanndu i babo taneh Mesir gelah 
reh labang, maka ipanganina kerina si turah, 
kerina si tading ibahan udan baho e." 

13 angkat Musa cikenna emaka ibahan 
TUHAN angin rembus i Timur nari babo negeri 
e sada wari sada berngi dekahna. Nandangi 
erpagi-pagi ibaba angin e labang ndai. 

14 Erduyun-duyun ia reh, janah icinepina 
kerina negeri e. Ope denga si e la nggo 
pernah iidah kalak bage buena labang, janah 
ndigan pe la pernah nari bage. 

15 Itamburina taneh seh mbiring kerina 
teridah: ipanganina asa kai si itadingken udan 
baho e, bage pe asa kai buah kayu si lit i bas 

batangna. Lanai lit tading bulung-bulung si 


meratah, subuk i bas batang kayu bage pe 
i bas sinuan-sinuan i belang-belang negeri 
Mesir. 

16 Perban e pedas-pedas idilo raja si Musa 
ras Harun. Nina raja, "Aku nggo erdosa man 
TUHAN Dibatandu ras man bandu. 

17 Alemilah dosangku sekali nari saja janah 
ertotolah man TUHAN Dibatandu, gelah 
IpedauhNa ukumen si mberat enda i bas aku 
nari." 

18 jtadingken Musa raja jenari ertoto ia man 
TUHAN. 

19 Emaka iobah TUHAN angin Timur ku 
angin Barat si meter. Ilangkutna labang ndai, 
iembuskenna ku Teluk Sues. Sada labang pe 
lanai lit tading i belang-belang Mesir. 

20 Tapi mekeng ibahan TUHAN ukur raja, 
emaka la iberena kalak Israel lawes. 

dGelapd iô 

21 Kenca bage nina TUHAN man Musa, 
"Pepinterlah tanndu kempak langit maka 
gelap si mesangat nutupi kerina negeri Mesir." 

22 | pepinter Musa tanna kempak langit, 
emaka gelap me kerina taneh Mesir telu wari 
dekahna. 

23 Kalak Mesir lanai siidahen sapih-sapih ia, 
emaka paksa e sekalak pe la lit si ndarat i bas 
rumahna nari. Tapi ija kalak Israel ringan, i 
je lit terang. 

24 | dilo raja me Musa, janah nina, "Banci kam 


lawes gelah isembahndu TUHAN, ndeharandu 
ras anak-anakndu banci lawes ras kam. Tapi 

biri-birindu, kambingndu, ras lembundu arus 
tading i jenda." 

25 Nina Musa erjabap, "Adi bage la banci 
lang isikapkenndu man kami asuh-asuhen 
guna persembahen gelehen ras persembahen 
tutungen si man persembahenken man 
TUHAN Dibata kami. 

26 Emaka labo banci bage. Arus ibaba 
kami kerina asuh-asuhen kami, sada pe la 
banci tading. | bas si e nari arus ipilih kami 
asuh-asuhen si man persembahenken man 
TUHAN Dibata kami. Janah ope denga kami 
seh i jah, langa bo iteh kami asuh-asuhen si 
apai si man persembahenken man BaNa." 

2! Ipemersik TUHAN ukur raja, emaka Ia 
iberena lawes kalak Israel. 

28 Nina raja man Musa, "To lawesken! Ulanai 
ndigan pe kam kuidah! Adi kuidah denga 
kam, mate naring kam!" 

29 “Payo katandu e," nina Musa erjabap. 
"Lanai bo ndigan pe idahndu aku." 


Imomoken Musa kerna 
kematen anak sintua 


1 1 1 Kenca bage nina TUHAN man Musa, 
"Sada ukumen nari ngenca ateKu 
Kubereken man raja Mesir ras rayatna. Kenca 

si e labo saja terjeng iberena lawes ngenca, 


tapi ipelawesna nge pe. 

2 Emaka katakenlah man kalak Israel 
gelah ipindona man tetangga-tetanggana 
barang-barang emas ras pirak." 

3 'bahan TUHAN maka melumbar kalak 
Mesir man kalak Israel: terlebih-lebih pe 
Musa, tuhu-tuhu mehaga kal ia iakap kerina 
pegawai-pegawai raja ras rayat Mesir. 

4Ikataken Musa man raja nina, "Bagenda 
nina TUHAN, 'Kira-kira tengah berngi 
Kubentasi me negeri Mesir: 

3 emaka mate kerina anak dilaki sintua i 
negeri Mesir, i bas anak raja nari, si mewarisi 
kursi kinirajan, seh ku bas anak dilaki sintua i 
bas anak budak si diberu si erdahin i bas batu 
penggiling gandum. Bage pe anak si pemena 
i bas asuh-asuhen mate kerina. 

6i je terbegi me sora tangis si megang i 
belang-belang Mesir, si la kin nggo pernah 
jadi bage, janah lanai ndigan pe jadi bage. 

' Tapi man kalak Israel ras asuh-asuhenna 
biang pe la nggit ngereng. I je itehndu me 
maka Aku, TUHAN, la seri perbahanenKu man 
kalak Mesir ras man kalak Israel.'" 

8 Ndungi rananna nina Musa, "Emaka kerina 
pegawai-pegawaindu reh me pagi ndahi aku 
janahna erjimpuh i lebe-lebengku, jenari 
ipindona alu mesek-sek gelah kubabai kerina 
bangsangku lawes, kenca bage, lawes me 
aku." Kenca ibelasken Musa kata enda, alu 

pernembeh si gara la teralang itadingkenna 


raja. 

3 Nggo ikataken TUHAN man Musa nina, 
"Raja tetap nge la nggit megiken kam, gelah 
banci Kubahan tole tanda kuasa i negeri 
Mesir." 

10 (bahan Musa ras Harun kerina tanda-tanda 
kuasa i lebe-lebe raja, tapi ipemersik TUHAN 
ukur raja emaka la iberena bangsa Israel 
nadingken negeri Mesir. 


Paskah 


12 1 Sanga Musa ras Harun i Mesir 
ikataken TUHAN man bana nina, 

2 "Bulan enda mejadi bulan si pemena i bas 
perkiran tahunndu. 

3 Peseh lah perentah enda man kerina 
perpulungen bangsa Israel: | bas wari si 
pesepuluhken i bas bulan enda, tep-tep 
perbapan la banci la milih sada anak biri-biri 
ntah pe anak kambing guna keluargana. 

4Adi keluargana e la nterem janah Ia 
kerisa sada anak biri-biri, tah anak kambing 
iraskenna ras kalak si deher rumahna gelah 
terkeriken sada anak biri-biri tah anak 
kambing alu mperkiraken teremna kalak si 
manca ras si terpan sekalak-sekalak. 

> Banci ipilihndu biri-biri ntah pe kambing, 
tapi la banci Ia bajarna, umurna sada tahun, 
si la erpandangen. 

6 Kenca bage, karaben i bas wari si pesepulu 


empatken i bas bulan e, kerina perpulungen 
bangsa Israel arus nggeleh asuh-asuhen si 
nggo isikapken e. 

! Darehna ibuat sitik, jenari tamaken ku 
binangun pintun si pajek duana ras ku 
beloti si berteng i babo pintun rumah ingan 
asuh-asuhen e ipan. 

8] bas berngina dagingna arus ipanggang, 
jenari ipan ras gule-gulen si pagit ras roti si 
la itama ragi. 

9La banci ipan matah-matah ntah pe 
itanggerken, tapi arus ipanggang kerina, 
subuk takalna, nahena ras isi beltekna. 

l0La banci itadingkenndu sitik pe seh 
erpagi-pagi: adi lit denga tading, la banci Ia 
itutung seh meseng. 

11 Pedas-pedas kam manca. Tupung si e 
arus kam make paken erdalan ndauh, pake 
sepatundu, cikep cikenndu. Eme Pesta Paskah 
guna enghamati Aku, TUHAN. 

12| bas berngi si e mentas Aku arah 
tengah-tengah negeri Mesir munuh kerina 
anak dilaki sintua, subuk manusia bage pe 
asuh-asuhen bage pe kerina dibata-dibata 
bangsa Mesir. Aku kap TUHAN. 

13 Dareh si i bas pintun ndai, eme jadi sada 
tanda maka ije me kam ringan. Adi Kuidah 
dareh e, Kusilahi saja emaka la kam kena kai 
pe Kuban asum Kuukum kalak Mesir. 

14|a banci la irayakenndu wari e jadi sada 


pesta agama, guna peringet-ingeten man 
bandu, maka Aku, TUHAN nggo erbahan 
si enda kerina. Rayakenlah e i bas kerina 
paksa-paksa si reh enda." 


Pesta Roti si Ia itama ragi 


15 Nina TUHAN, "Pitu wari dekahna la banci 
ipanndu roti si itama ragi emaka si la erragi 
saja ngenca banci ipanndu. | bas wari si 
pemena la banci la iambekkenndu kerina ragi 
si lit i bas rumahndu, sabap kalak si man roti 
si itama ragi i bas si pitu wari e, ia lanai ikira 
bangsangKu. 

16| bas wari si pemena bage pe i bas wari si 
pepituken arus kam pulung erbahan kebaktin. 
La banci kam erdahin tupung e, tapi banci 
isikapkenndu nakan. 

17 Rayakenlah rusur Pesta Roti si la tama ragi 
enda, sabap i bas wari eme suku-sukundu 
Kubaba ndarat i bas negeri Mesir nari. | 
bas kerina paksa-paksa si reh, la banci la 
irayakenndu wari enda alu erbahan pesta. 

18 Mulai karaben i bas wari si pesepulu 
empatken i bas bulan si pemena seh ku bas 
karaben i bas wari sipeduapulusadaken la 
banci ipanndu roti si lit ragina. 

19 Pitu wari dekahna la banci lit sitik pe 
ragi i bas rumahndu, sabap adi lit sekalak 
si man roti itama ragi, subuk ia kalak Israel 

asli ntah pe kalak pertandang lanai ia ikira 


bangsangKu." 
20 (Kel 12:19) 


Paskah si pemena 

21 dilo Musa kerina peminpin-peminpin 
kalak Israel nina, "Sekalak-sekalak kam arus 
milih sada anak biri-biri ntah pe sada anak 
kambing, kenca bage gelehlah, gelah banci 
keluargandu ngerayaken Paskah. 

22 Buat pe sada iket batang hisop, cebukken 
ku bas baskom si isin dareh biri-biri ntah 
kambing ndai, jenari sapuken dareh e ku 
duana binangun pintun ras ku beloti si 
berteng i babo pintun rumahndu. La banci ise 
pe kam nadingken rumahndu seh erpagi-pagi. 

23Tupung TUHAN mentas arah tengah- 
tengah negeri Mesir munuh kalak Mesir, 
lidahNa dareh si i bas beloti si berteng i babo 
pintun bage pe i bas binangun pintun e, 
maka la IbereNa Malekat Kematen mengketi 
rumahndu munuh kam. 

24 Kam ras anak-anakndu Ia banci Ia patuh 
man peraturen enda seh rasa lalap. 

25 Adi bengket kam ku bas negeri si nggo 
ipadanken TUHAN IberekenNa man bandu, 
la banci Ia tetap idalankenndu adat agama 
enda. 

26 Adi isungkun anakndu kam nina, 'Kai 
ertina adat enda?' 

27 Emaka nindu lah njabapsa, 'Enda kap 


persembahen Paskah guna pehaga TUHAN, 
sabap IbentasiNa rumah-rumah kalak Israel 
i negeri Mesir. IbunuhNa kalak Mesir tapi 
IselamatkenNa kita.'" Emaka, erjimpuh kalak 
Israel nembah. 

28 Kenca bage lawes ia erbahan kai si nggo 
ipedahken TUHAN man Musa ras Harun. 


Kematen anak sintua 


29Tupung tengah berngi ibunuh TUHAN 
kerina anak sintua i Mesir, mulai i bas anak 
raja nari, si mewarisi tahta kerajan, seh ku 
anak kalak tahanen i bas penjara bage pe 
kerina anak si pemena i bas asuh-asuhen. 

30| bas berngi e raja, pegawai-pegawaina, 
ras kalak Mesir si debanna, keke kerina. Sora 
nderkuh si megang terbegi i belang-belang 
Mesir, sabap la lit sada keluarga pe si la 
kematen anak. 

3l Emaka i bas berngi e ka nge idilo raja 
minter Musa ras Harun nina, "To lawes kam 
ras bangsandu Israel! Tadingken negeringku 
enda; lawes lah, sembah lah TUHAN bagi 
pemindonndu. 

32 Buat biri-birindu, kambingndu, ras 
lembundu. Tapi totokenlah maka aku daten 
pasu-pasu." 

33 Alu mesek-sek ipindo bangsa Mesir 
man bangsa Israel, gelah pedas-pedas 

itadingkenna negeri e; nina, "Adi Ia kam 


lawes, mate nge kami kerina." 

34 Emaka idemi kalak Israel kudinna salu 
cimpa matah si la itama ragi, ibalutina salu 
uis, kenca bage ipersanna lawes. 

35 jlakoken bangsa Israel sue ras si nggo 
iIkataken Musa: nggo ipindoina man kalak 
Mesir perhiasen-perhiasen emas, pirak, ras 
pe uis. 

36 bahan TUHAN maka melumbar kerina 
kalak Mesir man kalak Israel, emaka iberena 
kai si ipindo bangsa e. Alu bagenda iangkut 
kalak Israel kebayaken kalak Mesir. 


Bangsa Israel nadingken Mesir 


37 Bangsa Israel mulai berkat i Ramses nari 
ku Sukot. Teremna lit kira-kira 600.000 kalak 
dilaki, langa ikira diberu ras anak-anak. 

38 Bangsa si deban pe nterem ikut lawes, ras 
melala biri- biri, kambing, ras lembu. 

39 Erkiteken bage rempetna ia ipelawes 
bangsa Mesir, bangsa Israel lanai sempat 
nikapken pangan ntah pe cimpa si itama ragi. 
Emaka itasakkenna roti si Ia itama ragi i bas 
cimpa matah si ibabana i Mesir nari e. 

40 Kalak Israel ringan i Mesir 430 tahun 
dekahna. 

41| bas wari pendungi si 430 tahun e, kerina 
suku-suku bangsa TUHAN nadingken Mesir. 

42 Berngi si e, eme sada berngi ija TUHAN 
tetap erjaga-jaga mabai bangsa Israel 

ndarat i bas negeri Mesir nari. Emaka guna 


mperingeti kejadin e, kalak Israel pe arus 
erjaga-jaga tep-tep tahun i bas berngi e 
turun-temurun guna kemulian TUHAN. 


Peraturen-peraturen kerna Paskah 


43 Ikataken TUHAN man Musa ras Harun 
nina, "Enda me peraturen-peraturen Paskah: 
Bangsa si deban la banci man pangan si 
isikapken guna Paskah e, 

44 tapi tep-tep budak si nggo itukurndu banci 
manca adi nggo isunatkenndu lebe. 

45 Kalak si tandang-tandang ras kalak 
upahen la banci manca. 

46 Pangan Paskah e arus keri ipan i bas 
rumah ingan erbanca: la banci ibaba ndarat. 
Tulan asuh-asuhen e sada pe la banci 
ipenggelken. 

47 Kerina perpulungen kalak Israel Ia banci la 
ngerayaken pesta enda, 

48 tapi kalak si langa isunatken la banci 
manca. Adi lit sekalak asing nggo tetap 
ringan i tengah-tengahndu, janah merincuh 
ia ngerayaken Paskah e guna kemulian 
TUHAN, la banci Ia isunatkenndu lebe kerina 
si dilaki i bas keluargana. Kenca bage ia arus 
ipeserindu ras kalak Israel asli janah banci ia 
ikuti bas pesta e. 

49 Peraturen-peraturen man kalak asing si 
ringan i tengah-tengahndu ras man kalak 
Israel asli arus bali." 

50 Kerina kalak Israel patuh ngikuti kai si 


nggo iperentahken TUHAN man Musa ras 
Harun. 

51) bas wari e ibabai TUHAN suku-suku 
bangsa Israel ndarat i bas negeri Mesir nari. 


Kerna anak sintua 


1 Nina TUHAN man Musa, 
13 2 "Persembahken man bangKu anak 
dilaki sintua, sabap tep-tep anak dilaki 
sintua kalak Israel ras anak si pemena i bas 
asuh-asuhen Aku empuna." 


Pesta Roti si la itama ragi 


3|kataken Musa man bangsa Israel nina, 
"Ingetlah wari enda, warina kam nadingken 
Mesir, inganndu iperbudak. Enda me wari 
TUHAN mulahi kam alu KuasaNa si mbelin. La 
banci ipanndu roti si itama ragi. 

41 bas wari enda, i bas bulan si pemena, 
bulan Abip, berkat kam nadingken Mesir. 

P TUHAN nggo erpadan tuhu-tuhu man 
nini-ninindu maka IberekenNa man bandu 
taneh kalak Kanaan, Heti, Amori, Hewi 
ras Jebusi. Kenca ItaruhkenNa kam ku 
taneh si mehuli ras mehumur e, arus maka 
iIrayakenndu pesta enda i bas bulan si pemena 
tep-tep tahun. 

6 Pitu wari dekahna la banci Ia ipanndu roti si 
la itama ragi, jenari i bas wari si pepituken la 
banci la ibahan pesta guna kemulian TUHAN. 

7 Pitu wari dekahna la banci ipanndu roti si 


lit ragina; ragi ras roti si itama ragi la banci lit 
i japa pe i bas daerahndu. 

8 Asum pesta e ibenaken, turiken man kerina 
anak-anakndu maka enda kerina ibahanndu 
erkite-kiteken kai si nggo ibahan TUHAN man 
bandu tupung kam nadingken Mesir. 

9 Si enda gunana jadi sada persinget, desken 
sada barang si itambatken i bas tanndu ntah 
pe i bas perdempakenndu, guna mpersingeti 
kam gelah terus ibelasken ras ipelajarindu 
Undang-undang TUHAN, sabap nggo ibaba 
TUHAN kam ndarat i Mesir nari alu KuasaNa 
si mbelin. 

10 Rayakenlah pesta enda i bas waktu si 
nggo itentuken tep-tep tahun." 


Anak sintua 


11 "TUHAN si naruhken kam ku taneh 
Kanaan, si nggo IpadankenNa tuhu-tuhu man 
bandu ras man nini-ninindu. Jenari kenca 
IberekenNa taneh e man bandu, 

12la banci la ipersembahkenndu kerina anak 
sintua dilaki man TUHAN. Tep-tep anak si 
pemena si tubuh i bas asuh-asuhenndu nari 
TUHAN empuna, 

13 tapi tep-tep anak kelede sangkarna 
si pemena la banci la itebusindu alu 
mpersembahken sada anak biri-biri. 

Adi la atendu itebusindu kelede e, arus 

ipenggelkenndu kerahungna. Tep-tep 


anakndu sintua dilaki Ia banci Ia itebusindu. 

14 Adi isungkuni anakndu kam denggo kai 
ertina aturen enda, arus ijabapndu ia, nindu, 
'Alu kuasa si mbelin TUHAN nggo maba kami 
ndarat i bas negeri Mesir nari, ija kami 
iperbudak. 

15 Asum raja Mesir mekeng janah Ia 
iberena kami lawes, emaka ibunuh TUHAN 
kerina anak sintua i negeri Mesir, manusia 
ras asuh-asuhen. Em sabapna maka 
ipersembahken kami kerina anak si pemena i 
bas asuh-asuhen nari man TUHAN, tapi anak 
kami sintua itebusi kami. 

16 Peraturen enda jadi sada persinget, 
desken sada barang si itambatken i bas tan 
ntah i bas perdempaken kami, gelah iinget 
kami maka TUHAN maba kami ndarat i bas 
negeri Mesir nari alu KuasaNa si mbelin.'" 


Binangun embun ras binangun api 


17 Tupung bangsa Israel ibere raja Mesir 
lawes, la ia ibabai Dibata arah pasar ngikuti 
tepi lawit ku taneh Pilisti, aminna gia arah 
e nge si ndeherna. Nina i bas UkurNa, "La 
ateKu sambar perukuren kalak enda jenari 
mulihken ia ku Mesir adi itehna maka arus ia 
erperang." 

18 Fmaka IbabaiNa ia arah dalan si meluk- 
eluk arah gurun pasir nandangi Lawit Merah. 

Bangsa Israel berkat i Mesir nari sikap guna 


erperang. 

19 Tulan-tulan Jusup pe ibaba Musa, sabap 
nai nggo isuruh Jusup kalak Israel erpadan 
mabasa nina, "Adi ipulahi Dibata kam pagi, 
babalah tulan-tulanku i bas ingan enda nari." 

20 Lawes kalak Israel i Sukot nari, jenari 
ipajekkenna kemahna i Etam i tepi gurun 
pasir. 

21 Syari TUHAN erdalan arah lebena i bas 
binangun embun guna nuduhken dalan man 
bana, janah berngi i bas binangun api guna 
mereken terang. Emaka kalak Israel banci 
erdalan berngi ras suari. 

22 Binangun embun ndai tetap arah lebena 
adi suari, janah binangun api paksa berngi. 


Ngepari Lawit Merah 


14 1 Jenari nina TUHAN man Musa, 

2 "Kataken man bangsa Israel gelah 
ia mulihken, gelah erkemah ia i lebe-lebe 
Pi-Hahirot, kelang-kelang Migdol ras Lawit 
Merah, deherken Baal-Sepon. 

3Tentu iakap raja Mesir maka kalak Israel 
nggo papak i bas daerah e janah nggo 
terkurung iban gurun pasir. 

4 Emaka mekeng Kubahan ukurna, gelah 
iayakina kam. I je Kucidahken kemulianKu, 
sabap Kutaluken raja Mesir ras kerina 
tenterana, gelah ieteh bangsa Mesir maka 

Aku kap TUHAN." Minter ilakoken kalak Israel 


kai si ikataken man bana. 

> Kenca ikataken man raja Mesir maka kalak 
Israel nggo kiam lawes, erkusur ukur raja ras 
pegawai-pegawaina, janah nina, "Uga nge 
perbahanenta e? Nggo sipelepas kalak Israel 
lawes: ma lanai ia banci jadi budakta?" 

6 Emaka isuruh raja nikapken gereta 
perangna ras tenterana. 

! Berkat ia ras kerina gereta perangna, 
rikut ras 600 gereta pilihen, ipinpin 
puanglima-puanglima. 

8 Ipemersik TUHAN ukur raja, emaka 
iayakina bangsa Israel si sangana erdalan i 
bas pengkawali TUHAN. 

9layaki tentera Mesir bangsa Israel alu 
ngersak kuda, ras nangkih gereta perang, 
janah itunduksa i bas inganna erkemah i 
tepi Lawit Merah deherken Pi-Hahirot ras 
Baal-Sepon. 

10 Kenca idah kalak Israel maka raja Mesir 
ras tenterana reh ngayaki janah nggo ndeher 
pe, seh kal ia biarna kerina, janah nderkuh ia 
mindo penampat man TUHAN. 

Il Nina bangsa Israel man Musa, "La kin 
mbarenda lit kuburen i Mesir maka ibabandu 
kami ndarat ijah nari gelah mate i gurun pasir 
enda? Ibabandu kami ndarat i Mesir nari; 
genduari nehenlah akibatna perbahanenndu 
e. 

12 Ma nggo me mbarenda ikataken kami 


man bandu ope denga kita berkat, ugapa pe 
bagenda nge jadina? Ipindo kami mbarenda 
man bandu gelah itadingkenndu kami gelah 
kami banci tetap jadi budak kalak Mesir. Ulin 
iakap kami jadi budak i jah asangken mate i 
bas gurun pasir enda." 

13 Erjabap Musa nina, "Ula mbiar, tetapkenlah 
ukurndu! Sendah idahndu me kai si ibahan 
TUHAN guna nelamatken kam: ndigan pe 
lanai bo idahndu bangsa Mesir e. 

14TUHAN kari si erperang guna kam, emaka 
kai pe labo perlu ibahanndu." 

15 Nina TUHAN man Musa, "Ngkai maka kam 
tangis man bangKu? Suruh kalak Israel terus 
erdalan. 

16 Angkat cikenndu janah tatang i babo lawit 
e gelah erbelah launa maka banci kalak Israel 
erdalan arah tengah lawit i babo taneh kerah. 

17 Aku erbahanca maka seh mersikna 
ukur kalak Mesir gelah ia bengket ngayaki 
kalak Israel. Aku ndat kemulian arah 
kemenangenKu nandangi raja Mesir, 
tenterana, geretana, ras si maba gereta e. 

18 Kenca Kutaluken ia kerina, ije ieteh 
bangsa Mesir me maka Aku kap TUHAN." 

19 Malekat Dibata si erdalan arah lebe tentera 
Israel, miser ku pudi. Binangun embun e pe 
miser ku 

20 kelang-kelang bangsa Mesir ras bangsa 
Israel. Embun e erbahanca gelap arah bangsa 

Mesir, tapi Iiterangina bangsa Israel. Emaka 


tentera Mesir ras bangsa Israel la banci 
sideheren gedang-gedang berngi. 

21 | pepinter Musa tanna i babo lawit, kenca 
bage ipesurut TUHAN lawit e alu angin Timur 
si megegeh. Lawit ndai nggo erbelah. Angin e 
rembus gedang-gedang berngi, emaka salih 
ibahanna lawit e jadi taneh kerah. 

22 Erdalan me bangsa Israel arah taneh kerah 
ngepari lawit janah arah kawes-kemuhenna 
lau nggo bagi lingling. 

23 ayaki kalak Mesir, iikutkenna arah pudi 
ku tengah lawit ras kerina kudana, ras gereta 
perangna. 

24 Ope denga siang erpagi-pagi itatap TUHAN 
tentera bangsa Mesir i datas binangun api ras 
embun nari, janah ihuntakenna ia kerina. 

25 Roda gereta perangna IbahanNa lanai 
banci erpusing emaka seh kal akapna serana 
erdalan. Nina kalak Mesir, "Ota kiam kita, 
sabap TUHAN nge si erperang guna bangsa 
Israel ngelawan kita!" 

26 | kataken TUHAN man Musa nina, "Pepinter 
tanndu i babo lawit, maka maler mulihken 
lau, nggedapken kerina bangsa Mesir ras 
gereta perangna ras si maba gereta e." 

27 Emaka ipepinter Musa tanna i babo lawit, 
janah nggo kenca matawari pultak, lau lawit 
nggo ka mulihken bagi biasa. Icubaken kalak 
Mesir kiam ndarat i bas lau e nari, tapi 
ibenterken TUHAN ia ku bas lawit. 

28 Maler mulihken lau ndai, itamburina 


gereta perang, si maba gereta e, puanglima- 
puanglima ras kerina tentera Mesir si ngayaki 
bangsa Israel ku bas lawit ndai: sada pe la lit 
tading. 

29Tapi bangsa Israel erdalan arah tengah 
lawit i bas taneh kerah, lau si nggo bagi 
lingling arah kawes-kemuhenna. 

30| bas wari e iselamatken TUHAN bangsa 
Israel i bas kalak Mesir nari, janah idah bangsa 
Israel mate bangsa Mesir ampar-ampar i tepi 
lawit e. 

31 Kenca idah bangsa Israel uga belinna 
gegeh ras kuasa TUHAN i bas naluken kalak 
Mesir, emaka mbiar ia kerina man TUHAN: 
tek ia kerina man TUHAN ras man Musa, 
suruh-SuruhenNa. 


Ende-enden Musa 


1 5 l Kenca bage Musa ras kerina bangsa 
Israel ngendeken ende-enden enda 

man TUHAN, "Ateku rende man TUHAN, 

sabap nggo menang la alu mulia: nggo 

I benterkenNa ku bas lawit kerina kuda ras si 

ngersaksa. 

2TUHAN kap pengawalku si megegeh: 

la kap si nggo nelamatken aku. la kap 

Dibatangku, emaka ateku muji la. Ia kap 

Dibata bapangku, emaka kupebelin GelarNa 

arah ende-endenku. 

3TUHAN kap si mbisa: TUHAN, eme kap 


GelarNa. 

4IbenterkenNa ku bas lawit tentera Mesir 
ras gereta perangna: mate gedap bas Lawit 
Merah puanglima-puanglima pilihenna. 

> Lawit si mbages nutupi ia: gedap ku teruh 
desken batu. 

6 TanNdu si kemuhen, o TUHAN, tuhu-tuhu 
seh kal gegehna: musuh IperperkenNa seh 
getem kerinana. 

7 Alu kemenangen si mulia IkerapkenNdu si 
ngelawan Kam; RawaNdu luar desken api si 
gara, ngkeriken MusuhNdu seh meseng bagi 
nggala. 

8 JembusNdu lawit, emaka launa 
erjerungjung ku datas; pajek desken lingling; 
janah kubang i bas lawit si mbagesna pe jadi 
piher. 

3 Nina musuh i bas ukurna, 'Kuayaki lah ia 
maka kutangkap; kubagi-bagiken ertana, 
janah kubuat kerina si ngena ateku; kusintak 
pedangku, gelah kukernepken ia.' 

10 Tapi sekali saja Kam erkumesah o TUHAN, 
nggo gedap bangsa Mesir, desken timah, 
gedap ia kerina ku bas lau si mejin bagesna. 

110 TUHAN, apai kin dibata-dibata si bali 
ras Kam? Labo lit ise pe bagi Kam badiana. 
Ise kin si ngasup erbahan tanda kuasa ras 
perbahanen si mbelin bagi si IbahanNdu? 

12 | pepinter Kam TanNdu si kemuhen, emaka 
musuh kami itelen doni enda. 

13 Erkiteken setia Kam man PadanNdu, 


itaruhken Kam bangsa si nggo IpulahiNdu: 
alu GegehNdu itegu-TeguNdu ia ku TanehNdu 
si badia. 

14 Bangsa-bangsa nggo megisa, emaka 
nggirgir ia ban biarna; kalak Pilisti ikuasai 
kebiaren. 

15 Peminpin-peminpin kalak Edom gentar; 
kalak si mbisa bangsa Moap nggirgir: kalak 
Kanaan bene ukurna. 

16 Kebiaren ras aru ate ndabuh man bana. 
Idahna GegehNdu, o TUHAN, emaka kote 
ia kerina iban biarna. Seh BangsaNdu nggo 
mentas, eme bangsa si IbebaskenNdu i bas 
perbudaken nari. 

17 IbahanNdu ia, janah IsuankenNdu ia i 
bas DelengNdu, ingan si nggo IpilihNdu, o 
TUHAN, jadi RumahNdu, Rumah BekasNdu 
majekkenca. 

18 Kam, o TUHAN, Kam kap Raja rasa lalap 
seh rasa lalap." 


Ende-enden Miryam 


19 Bangsa Israel erdalan arah tengah lawit i 
babo taneh kerah. Tapi kenca gereta perang 
kalak Mesir ras kudana bage pe puanglima 
si maba gereta e bengket ku bas lawit e, 
ipemulih TUHAN ka lau lawit e, emaka gedap 
ia kerina. 

20 (buat nabiah Miryam turang Harun, 


gendangna jenari kerina diberu-diberu 
ngikutken ia, ergendang janah landek. 

21 Rende Miryam man kalak enda kerina, 
"Rende lah man TUHAN, sabap nggo IdatNa 
kemenangen si mulia nggo IbenterkenNa 
kuda ras kerina si ngersaksa ku bas lawit." 


Lau pagit 

22J enari ibabai Musa bangsa Israel lawes 
i Lawit Merah nari ku gurun pasir Sur. Nggo 
telu wari dekahna ia erdalan arah gurun pasir, 
tapi lalap Ia jumpa lau. 

23 Fmaka seh me ia ku sada ingan, gelarna 
Mara, tapi lau si litije seh kal pagitna, emaka 
la terinem. Em sabapna maka igelari Mara. 

24 Erkiteken si e jungut-jungut bangsa Israel 
man Musa janahna mindo nina, "Apai inemen 
kami?" 

25 Meseksek kal pertoton Musa man TUHAN, 
jenari ituduhken TUHAN man bana sepenggel 
batang kayu. Ibenterken Musa kayu ndai ku 
bas lau e, emaka lau ndai nggo banci iinem. 
| bas ingan e ibereken TUHAN man bangsa 
Israel Undang-undang si man ikutenken, 
janah ije pe lujiNa bangsa e. 

26 Nina TUHAN, "Adi tuhu-tuhu kam patuh 
man bangKu alu erbahan kai si payo Kuakap, 
janah iikutkenndu kerina si Kusuruh, la kam 
Kuukum alu penakit-penakit si Kubahan man 

bangsa Mesir. Aku kap TUHAN si erbahanca 


kam mejuah-juah." 

27 Pepagina seh ia i Elim. I je lit sepulu dua 
ulu lau ras pitu puluh batang kurma: emaka 
ia erkemah i tepi lau ndai. 


Manna ras leto 


16 l Kenca bage berkat ka kerina 
perpulungen bangsa Israel i Elim nari, 
janah i bas wari pesepululimaken bulan si 
peduaken kenca nadingken Mesir, seh me 
kalak enda i gurun pasir Sin, kelang-kelang 
Elim ras Sinai. 

2| tengah-tengah gurun pasir e kerina kalak 
e jungut-jungut man Musa ras Harun 

3 hina, "Ulin min mbarenda mate pe kami 
ibahan TUHAN i Mesir. I jah mbarenda 
banci kami kundul man daging, ras man 
pangan-pangan si deban asa besur kami. Tapi 
nggo ibabandu kami ndarat ku gurun pasir 
enda gelah kami kelihen seh mate." 

4 Erkiteken si e nina TUHAN kempak Musa, 
"Genduari ateKu ndabuhken pangan bagi 
udan i langit nari man bandu kerina. Bangsa e 
arus luar tep-tep wari pepulungsa asa biasna 
guna wari e. Alu dalan si bagenda banci Kuuji 
ntah kin iikutkenna pengajarenKu ntah lang. 

>| bas wari si peenemken ibabana lah ku 
bas kemahna dua kali lipat buena, jenari 
ipesikapnalah." 

6 Emaka ikataken Musa ras Harun man 


kerina kalak Israel, nina, "Kenca ben kari wari 
ietehndu me maka TUHAN nge si maba kam 
ndarat i Mesir nari. 

1 Erpagi-pagi, iidahndu me terang sinalsal 
kemulian TUHAN. Nggo IbegiNa sorandu 
jungut-jungut man BaNa. la nge situhuna si 
ijjungutindu, sabap kami enda PersuruhenNa 
saja nge ngenca." 

8 Tole nina Musa, "TUHAN nge kari si 
mereken daging man panganndu kenca 
ben wari, janah erpagi-pagi roti asa atendu 
buena, erkiteken nggo IbegiNa uga sangatna 
kam jungut-jungut man BaNa. Adi ijungutindu 
kami, situhuna TUHAN nge si ijungutindu e." 

9Nina Musa man Harun, "Suruh kerina 
perpulungen e reh tedis ngadap TUHAN, 
erkiteken nggo IbegiNa sora kalak e 
jungut-jungut." 

10 Asum Harun ngerana man kerina 
perpulungen e, itulihken kalak e ku gurun 
pasir, janah rempet teridah terang sinalsal 
kemulian TUHAN i bas embun. 

11J enari nina TUHAN kempak Musa, 

12 "Nggo Kubegi sora kalak Israel jungut- 
jungut. Kataken man bangsa emaka kenca 
ben kari wari ialokenna me daging man 
panganna, janah erpagi-pagi ialokenna roti 
asa buena atena. Kenca bage ietehna maka 
Aku, TUHAN, eme kap Dibatana." 

13 Karabenna sada rarasen leto si lanai kal 


lang-lang buena, kabang ku bas inganna 
erkemah e. Perbahan buena itamburina ingan 
erkemah e. Janah pepagina itamburi embun 
sekelewet ingan erkemah e. 

14 Kenca embun e kabang, lit tading i babo 
taneh tempasna menipes, bagi sisik, melumat 
bagi bening. 

15 Sanga kalak Israel ngidahsa, Ia itandaina 
kai e, emaka nungkun-nungkun ia sapih-sapih 
ia, "Kai e?" Nina Musa man bana, "Enda 
me pangan si nggo ibereken TUHAN man 
panganndu. 

16 Nggo iperentahken TUHAN maka sekalak- 
sekalak kam pepulungca asa iperlukenndu, 
dua liter man tep-tep anggota keluargandu." 

17 Minter ilakoken kalak Israel bage. Deba 
ipepulungna lebih dua liter, deba kurang. 

18 Kenca isukati kalak e, kalak si lebih 
ipepulungna la ia kelebihen, janah kalak 
si kurang ipepulungna, la ia kekurangen. 
Asa perluna saja ngenca terpepulungsa 
sekalak-sekalak. 

19 Nina Musa man kalak e, "La ise pe banci 
munikenca seh pepagi." 

20 Tapi lit deba si la megiken kata Musa, 
emaka isimpanna deba. Pepagina nggo 
berngan janah seh kal bauna; emaka merawa 
Musa man kalak ndai. 

21Tep-tep erpagi-pagi sekalak-sekalak 
pepulung asa si iperlukenna: janah kenca 

nggo las matawari, asa kai si tading i babo 


taneh kerina melengas. 

22| bas wari si peenemken ipepulung 
kalak ndai pangan dua kali lipat buena, 
eme empat liter guna sekalak jelma. Kerina 
peminpin-peminpin perpulungen e reh ndahi 
Musa guna ngataken kerna si e. 

23 Fmaka nina Musa man peminpin-peminpin 
e, "Nggo iperentahken TUHAN maka 
pagi me wari pengadi-ngadin si badia, 
si Ipersembahken man BaNa. Panggang 
janah tanggerken lah kai atendu si man 
tanggerenken. Serapkenlah asa kai si la keri, 
janah simpan guna si pepagi." 

24 Emaka sue ras si iperentahken Musa, 
isimpan kalak ndai asa kai si tading seh wari 
si pepagina, si e la macik janah la berngan. 

25 Pepagina nina Musa, "Pan lah enda 
sendah, sabap sendah eme wari Sabat, sada 
wari pekesahken si ipersembahken man 
TUHAN. Erkiteken si e labo lit idatndu pangan 
i darat ingan erkemah enda. 

26 Enem wari arus ipepulungndu pangan, tapi 
i bas wari si pepituken, eme wari pekesahken, 
la lit sitik pe Kupesusur pangan." 

2!| bas wari pepituken lit deba ndarat 
ndarami pangan, tapi la lit sitik pe idatca. 

28 Kenca bage nina TUHAN kempak Musa, 
"Asa kai nari dekahna kam kerina la nggit 
ngikutken perentahKu? 

29 Inget, maka Aku, TUHAN, nggo mereken 


sada wari pekesahken man bandu, janah eme 
sabapna maka i bas wari si peenemken ateKu 
tetap mereken pangan man bandu cukup 
guna dua wari. Sekalak-sekalak arus tading i 
bas inganna i bas wari si pepituken, janah Ia 
banci nadingken rumahna." 

30 Dage i bas wari pepituken, bangsa e la 
erdahin. 

31 bahan bangsa Israel gelar pangan e 
manna. Tempasna bagi buah sinuan-sinuan si 
kitik, rupana mbentar, janah nanamna bali 
ras cimpa si itama tengguli. 

32 Nina Musa, "Nggo iperentahken TUHAN 
man banta gelah sisimpan manna enda sitik, 
maka sibuniken man kesusurenta, gelah 
banci pagi idah kesusurenta e pangan si 
ibereken TUHAN man panganta i bas gurun 
pasir asum kita IbabaNa ndarat i Mesir nari." 

33 Nina Musa man Harun, "Buatlah sada 
kudin, tamaken dua liter manna ku bas, jenari 
tamaken kudin e i adep-adepen TUHAN, gelah 
ibuniken guna sinursurta." 

34 Sue ras si nggo iperentahken TUHAN man 
Musa, itamaken Harun kudin e i lebe-lebe Peti 
Perpadanen, gelah banci lalap tersimpan. 

35 Bangsa Israel man manna empat puluh 
tahun dekahna, ngadi-ngadi seh ia i negeri 
Kanaan, inganna tading. 

36 (Sukat-sukat si ipake tupung e isina bali 
ras dua puluh liter.) 

Lau i bas batu nari (Bil 20:1-13) 


17 1 Kerina perpulungen bangsa Israel 
berkat i gurun pasir Sin nari, pindah- 
pindah ia i bas sada ingan nari ku ingan si 
deban rikutken perentah TUHAN. Erkemah ia 
i Rapidim, tapi la lit i je lau man inemen. 

2 Emaka jungut-jungut ia kerina man Musa 
nina, "Enta lau inemen man kami." Nina Musa 
erjabap, "Ngkai maka kam jungut-jungut 
man bangku? Ngkai maka iujindu TUHAN?" 

3 Tapi erkiteken kalak ndai seh muasna, 
emaka lalap ia jungut-jungut man Musa. Nina, 
"Ngkai maka ibabandu kami ndarat i Mesir 
nari? Gelah mate kami ras anak-anak kami 
ras asuh-asuhen kami alu la minem-minem?" 

4 Meseksek pertoton Musa man TUHAN 
nina, "Uga nari perbanku man bangsa enda? 
Nandangi ibenterina me aku alu batu." 

“Nina TUHAN man Musa, "Buat piga-piga 
kalak peminpin bangsa Israel, jenari ras kam 
erdalan ngelebei jelma si nterem. Baba pe 
ciken si ipakendu mekpek Lau Nil. 

6 Tedis Aku kari i lebe-lebendu i datas sada 
batu i Deleng Sinai. Palu batu emaka reh lau i 
bas nari man inemen bangsa e." Ibahan Musa 
bage i lebe-lebe peminpin-peminpin kalak 
Israel. 

7 Ingan ndai igelari Masa ras Meriba, sabap 
jungut-jungut kalak Israel, janah iujina 

TUHAN tupung nina, "Tuhu kin TUHAN ras 


kita ntah lang?" 


Perang ras bangsa Amalek 


8 Reh me bangsa Amalek nerang bangsa 
Israel i Rapidim. 

9Nina Musa man Josua, "Pilih piga-piga 
kalak dilaki guna erperang pagi ngelawan 
bangsa Amalek. Aku pagi tedis i datas uruk 
njemak ciken si isuruh Dibata kubaba." 

10 |Jakoken Josua bagi si iperentahken Musa 
man bana, emaka lawes ia ndarat erperang 
ngelawan bangsa Amalek, sedangken Musa, 
Harun ras Hur lawes ku datas uruk. 

11 Adi iangkat Musa tanna ku datas, menang 
bangsa Israel, tapi adi ipesusurna tanna, 
bangsa Amalek mulai ka menang. 

12 Kenca nggo latih iakap Musa natang 
tanna, ibaba Harun ras Hur batu man ingan 
Musa kundul. Ia duana tedis arah kawes ras 
kemuhenna ngangkat tan Musa: bage me 
ibahanna terus ngadi-ngadi ben. 

13 Alu bage keri kal italuken Josua bangsa 
Amalek. 

14 Kenca bage nina TUHAN man Musa, 
"Suratken lah turi-turin kemenangen enda 
gelah jadi peringet-ingeten. Kataken man 
Josua maka ateKu ngkeriken kerina bangsa 
Amalek." 

15 Ipajekken Musa sada batar-batar ingan 


persembahen janah ibahanna gelarna, 
"TUHAN kap Benderangku." 

16 Nina, "Angkat meganjang-meganjang 
bendera TUHAN! TUHAN Ia banci lang terus 
erperang ngelawan bangsa Amalek seh rasa 
lalap." 


Jetero ndahi Musa 


18 1 Jetero, mama Musa, imam Midian, 
megi kerina si nggo ibahan Dibata man 
Musa ras man bangsa Israel, sanga IbabaiNa 
bangsa e ndarat i Mesir nari. 

2 Emaka reh ia ndahi Musa, janah ibabana pe 
Sipora, ndehara Musa, si mbarenda isuruhna 
lebe mulih. 

3|kut pe duana anak Sipora, eme Gersom 
ras Elieser (Nai nggo pernah bagenda nina 
Musa, "Aku kalak pertandang i taneh kalak," 
emaka ibahanna gelar anakna sada Gersom. 

4Tole pe nggo ka ikatakenna nina, "Dibata 
bapangku nampati aku maka la aku ibunuh 
raja Mesir," emaka ibahanna gelar anakna si 
sada nari Elieser.) 

> Reh Jetero ras ndehara Musa bage pe 
anakna si dilaki duana ku gurun pasir i ja 
Musa sangana erkemah deher ku deleng si 
badia. 

6 Nggo leben iberitakenna man Musa maka 
reh atena kerina, 

7 emaka ialo-alo Musa mamana, erjimpuh ia 


i lebe-lebena, jenari iemana mamana. Kenca 
ia sisalam-salamen bengket ia ku bas kemah 
Musa. 

8 Ituriken Musa man Jetero kerina si nggo 
ibahan TUHAN man raja ras bangsa Mesir, 
guna nelamatken bangsa Israel. Iturikenna 
pe man bana kerna kiniseran-kiniseran si 
man bentasen bangsa Israel i bas perdalanen 
e, janah uga TUHAN nggo nampati bangsa 
Israel. 

9 Kenca ibegi Jetero kerina si e, meriah 
akapna, 

10 emaka nina, "Terpujilah TUHAN, si 
nelamatken kam i bas raja ras bangsa 
Mesir nari! Terpujilah TUHAN si nelamatken 
BangsaNa i bas perbudaken nari! 

11 Genduari nggo kueteh maka TUHAN 
belinen asa kerina dibata-dibata, sabap la 
erbahan si bage tupung bangsa Israel ihina 
kalak Mesir." 

12 Kenca bage ibaba Jetero sada 
persembahen tutungen ras persembahen- 
persembahen si deban guna ipersembahken 
man Dibata. Harun ras kerina peminpin Israel 
reh ndahi Jetero, janah ras-ras ia man pangan 
si badia e iadep-adepen Dibata. 

Piga-piga kalak itentuken 
jadi hakim (UI 1:9-18) 


13 Pepagina Musa ngerunggui perubaten- 
perubaten si lit turah i bas sapih-sapih kalak 
Israel, emaka ia terus sibuk pagi-pagi nari 
seh berngi. 

14 Kenca idah Jetero kerina dahin si arus 
idahi Musa, nungkun ia nina, "Kai nge si 
ibahanndu man bangsa enda? Ngkai maka 
sekalak kam ngenca ndahikenca, sedangken 
bage teremna rayat tedis erpagi-pagi nari seh 
berngi nungkun man bandu?" 

15 Nina Musa erjabap, "Si enda la banci la 
kubahan sabap kalak enda reh ndahi aku 
gelah ietehna kai sura-sura Dibata. 

16 Adi lit dua kalak si rubati, reh ia ndahi 
aku, emaka aku erbahan keputusen si apai 
si benar, jenari kuturiken man bana duana 
pedah ras undang-undang Dibata." 

17 Tapi nina Jetero man Musa, "Langa 
tengteng perbanndu e. 

18 Kam pe latih akapndu, kalak enda pe 
kerina bage ka. Adi sekalak kam ngenca 
ndahisa, mbuesa si man dahinndu e. 

19 Genduari banci kubereken man bandu 
nasehat si mehuli, janah Dibata tentu ras 
kam. Payo tuhu kam si mewakili bangsa 
enda ngadap man Dibata janah nehken 
perubaten-perubatenna man BaNa. 

20 Arus pe iajarkenndu man bana perentah- 


perentah Dibata, janah nerangkenca man 
bana uga arusna ia nggeluh, ras kai si arus 
ibahanna. 

21Tapi tambah si e, arus pe ipilihndu 
piga-piga kalak si ngasup jadi peminpin 
bangsa enda, eme ngasup minpin 1000 kalak, 
seratus kalak, lima puluh kalak, ras sepuluh 
kalak. Kalak e kerina arus mbiar man Dibata, 
banci iteki, janah la nggit isogok. 

22 Tugaskenlah ia kerina jadi hakim-hakim 
si tetap man bangsa enda. Soal-soal si 
sulit banci isehkenna man bandu, tapi 
perkara-perkara si kitik ia saja mutuskenca. 
Alu bagenda tentu ernahangna iakapndu, 
sabap nggo kam ras-ras maba babanndu si 
mberat e. 

23 Adi ibahanndu bagenda, bagi si 
iperentahken Dibata, la kam ngelabuh 
janah kalak enda pe banci mulih ku rumah, 
perkarana pe dung." 

24 | begiken Musa nasehat mamana J etero, 

25 emaka ipilihna kalak si ngasup jadi 
peminpin i bas kalak Israel nari kerina. 
Itugaskenna ia jadi si minpin 1000 kalak, 
seratus kalak, lima puluh kalak, ras sepuluh 
kalak. 

26 Dahinna eme kap jadi hakim si 
tetap i tengah-tengah bangsa e, maba 
perkara-perkara si sulit man Musa, tapi 
perkara-perkara si kitik ia jine mutuskenca. 

27 Kenca ikataken Musa mejuah-juah man 


Jetero, emaka mulih mamana e ku negerina. 


Bangsa Israel i Deleng Sinai 


19 ' Berkat ka bangsa Israel i Rapidim 
nari. Jenari i bas wari si pemena i bas 
bulan si peteluken kenca ia nggo nadingken 
Mesir, seh ia kerina i gurun pasir Sinai. I je 
Ipajekkenna ka kemahna i teruh Deleng Sinai. 

2 (Kel 19:1) 

3Jenari lawes Musa ku datas deleng 

e njumpai Dibata. Ilebuh TUHAN ia | 

datas deleng e nari janah IsuruhNa Musa 
ngatakenca man bangsa Israel, kesusuren 
Jakup bagenda, 

4"Nggo idahndu kai si Kubahan man 
kalak Mesir. Idahndu ka pe uga kam nggo 
Kutatang-tatang seh i jenda jumpa ras Aku, 
desken rajawali maba anak-anakna i datas 
kabengna. 

> Genduari adi iikutkenndu Aku janah 
ipatuhindu perpadanenKu emaka kam jadi 
bangsangKu. Kerina doni enda Aku empuna, 
tapi kam mejadi bangsa pilihenKu, 

6 sada bangsa si nggeluh man gunangKu 
saja janah kam mejadi imam-imamKu." 

! Kenca e nusur Musa i datas deleng 

nari, idilona pulung kerina peminpin- 
peminpin bangsa Israel, janah ikatakenna 
man peminpin-peminpin e kai si nggo 
iperentahken TUHAN man bana. 

8Jenari jelma si nterem ngaloi ras-ras nina, 


"Nggit kami ndalanken kerina si ikataken 
TUHAN." Si enda isehken Musa man TUHAN. 
9 Nina TUHAN man Musa, "Reh Aku ndahi 

kam i bas embun si mekapal, gelah ibegi 
jelma si nterem Aku ngerana ras kam maka 
ia tek man bandu mulai genduari nari seh 
rasa lalap." Ikataken Musa man TUHAN kai 
jabap bangsa e, 

10 emaka nina TUHAN man bana, "Dahilah 
bangsa e janah kataken man bana kerina 
gelah sendah ras pagi ibersihkenna bana 
guna ersembah. Arus maka icucina pakenna, 

Il janah kedun arus nggo sikap kerina. | bas 
wari e nusur Aku ku Deleng Sinai, maka i je 
banci kerina bangsa e ngidah Aku. 

12 Bahan balengna i sekelewet deleng e si Ia 
banci ilewati jelma si nterem, janah kataken 
man bana gelah ula inangkihina ntah pe 
ideherina deleng e. Ise si ndedehsa deleng e, 
la banci la mate, 

13 'benteri alu batu ntah pe ipanah alu 
anak panah janah ise pe la banci ndadapsa 
ia. Si enda ibahan subuk man manusia 
ntah pe asuh-asuhen, la banci la mate si 
ngelanggarsa. Tapi adi nggo kenca iembus 
terompet jelma si nterem la banci la nangkih 
ku datas deleng e." 

14 Kenca bage nusur Musa i datas deleng e 
nari jenari ikatakenna man bangsa e gelah 

ersikap guna ersembah. Emaka icucina kerina 


pakenna. 

15 (kataken Musa man bangsa e nina, "Kedun 
arus kam nggo sikap kerina janah mulai 
genduari nari seh wari e la banci kam ersada 
kula ras ndeharandu." 

16 Erpagi-pagi i bas wari si peteluken, lit 
me sora lenggur ras kilap. Sada embun si 
mekapal nusur ku datas deleng e, janah 
sada sora terompet si megang pe terbegi. 
Kerina jelma si nterem i bas ingan erkemah e 
nggirgir perban biarna. 

17 Ibabai Musa ia ndarat i bas perkemahen 
e nari njumpai Dibata, jenari tedis ia kerina i 
teruh deleng e. 

18 Kerina Deleng Sinai itutupi gebuk, sabap 
TUHAN nggo nusur kuje i bas api. Gebuk ndai 
nangkih ku datas bagi cimber api si galang, 
emaka kerina bangsa e nggirgir kal. 

19 Sora terompet ndai reh gangna reh 
dekahna. Ngerana Musa, janah ijabap Dibata 
ia alu lenggur. 

20TUHAN nusur ku ancuk-ancuk Deleng 
Sinai janah IdiloNa Musa reh ku je. Reh Musa 
nangkih, 

21jenari nina TUHAN man bana, "Nusur lah 
kam, pebetehken man jelma si nterem gelah 
ula ia reh engkepari baleng si nggo itentuken 
e guna ngenehen Aku: adi ikeparina nterem 
denggo ia mate. 

22 Aminna imam-imam pe si reh ndeheri 


Aku, la banci Ia ibersihkenna bana. Adi lang 
Kuukum ia." 

23 Ikataken Musa man TUHAN nina, "Jelma si 
nterem e labo banci reh ku datas, sabap nggo 
IperentahkenNdu man kami maka deleng e 
arus ipebadiaken kami janah erbahan baleng 
i sekelewetna." 

24 Erjabap TUHAN nina, "Nusur lah kam ku 
teruh janah baba Harun mulih ku datas ras 
kam. Tapi imam-imam ras jelma si nterem la 
banci reh engkepari batas e ndahi Aku. Adi 
ikeparina Kuukum ia." 

25 Kenca bage nusur Musa njumpai jelma si 
nterem, jenari ikatakenna man bangsa e kai 
si nggo ikataken TUHAN. 


Sepuluh Pedah Dibata (UI 5:1-21) 


20 l Ngerana Dibata, janah enda me 
KataNa, 

2 "Aku kap TUHAN Dibatandu, si maba kam 
ndarat i Mesir nari, inganndu iperbudak. 

3 Ula isembahndu dibata-dibata si deban, 
tapi sembah lah Aku. 

4Ula ibahanndu gana-gana tah gambar- 
gambaren kerna kai pe si lit i datas langit, i 
doni, ntah pe si i bas lau i teruh doni. 

Ula kam erjimpuh man gana-gana ntah 
pe ersembah ku je, sabap Aku kap TUHAN 
Dibatandu si percemburu. Asa kai kalak 
si ernembeh ate man bangKu Kuukum ia, 

ras anak-anakna, seh ku kesusurenna si 


peteluken ras si peempatken. 

6 Tapi tetap Kukelengi kalak si engkelengi 
Aku ras si ngikutken undang-undangku, seh 
kempak meribu-ribu kesusuren. 

1 Ula ipakendu gelarKu guna tujun si jahat, 
sabap Aku TUHAN Dibatandu, la banci la 
ngukum asa kai kalak si nalah gunaken 
gelarKu. 

8 Inget wari Sabat janah pebadiaken lah wari 
e. 

9 Enem wari arus kam erdahin guna ndahiken 
dahinndu, 

10 tapi wari si pepituken eme sada wari 
pengadi-ngadin si man persembahenken 
man bangKu saja. I bas wari e, ise pe 
la banci erdahin: kam, anak-anakndu, 
budak-budakndu, asuh-asuhenndu, bage pe 
kalak pertandang si ringan i bas negerindu. 

ll Sabap i bas enem wari Aku TUHAN nggo 
njadiken doni, langit, lawit, ras kerina isina, 
tapi i bas wari si pepituken ngadi Aku. Em 
sabapna maka Kupasu-pasu wari Sabat janah 
Kupebadiaken wari e. 

12 Mehamatlah man bapandu ras nandendu, 
gelah banci kam ndekah nggeluh i bas negeri 
si Kubereken man bandu pagi. 

13 Ula munuh. 

14 Ula erlua-lua. 

15 Ula nangko. 

16 Ula ibahan-bahanindu salah kalak. 

17 Ula mengga atendu rumah kalak; ula 


mengga atendu ndeharana, budakna, 
lembuna, keledena, ntah kai gia 
sikerajangenna." 


Mbiar bangsa Israel (UI 5:22-33) 


18 Kenca ibegi kalak Israel sora lenggur ras 
sora trompet si megang e janah idahna kilap 
ras deleng si erdipul e, nggirgir ia kerina ban 
biarna emaka idauh-dauh nari ia tedis. 

19 Nina bangsa e man Musa, "Adi kam 
ngerana man kami nggit kami megikencaj, 
tapi adi Dibata ngerana man kami mbiar kami 
mate IbahanNa." 

20 Nina Musa erjabap, "Ula mbiar: nguji kam 
saja kap ate Dibata reh, gelah kam tetap 
mbiar man BaNa, maka ula kam erbahan 
dosa." 

21Tapi kalak Israel tetap tedis i dauh-dauh 
nari, emaka Musa ngenca lawes ndeheri ingan 
Dibata i bas embun si mbiring e. 


Undang-undang kerna batar-batar 


22 (suruh TUHAN me Musa gelah ikatakenna 
man bangsa Israel bagenda, "Nggo idahndu 
uga Aku, TUHAN, ngerana man bandu i langit 
nari. 

23 Ula ibahanndu dibata-dibata pirak ntah 
emas jadi tambahen sembah-sembahenndu, 
tapi Aku ngenca banci isembahndu. 

24 Bahanlah sada batar-batar taneh 


ingan persembahen man bangKu, janah 
persembahken lah i babona biri-birindu ras 
lembundu jadi persembahen tutungen ras 
persembahen perdamen. I bas tep-tep ingan 
si Kuserapken man bandu jadi inganndu 
ersembah man bangku, reh Aku ndahi kam 
janah Kupasu-pasu kam. 

25 Adi ibahanndu batar-batar batu man 
bangKu, ula bahan ei bas batu si nggo ipahat 
nari, sabap adi ibuatndu batu e, lanai patut 
iIpake man bangku. 

26 Ula ibahanndu man bangKu batar-batar 
si ertangga:, adi bage ibahanndu, teridah 
kam kari bagi si majang-anjang tupung kam 
nangkih arah tangga e." 


Hak-hak budak (UI 15:12-18) 


2 1 1 “Berekenlah man kalak Israel 
undang-undang enda: 

2 Adi itukurndu sekalak budak kalak Heber, 
maka arus ia erdahin ras kam enem tahun 
dekahna. I bas tahun si pepituken, arus ia 
ibebasken, alu la nggalar kai pe. 

3 Adi langa ia erjabu tupung ibuatndu ia jadi 
budakndu, emaka sanga ia ibebasken pe la 
banci ibabana ndeharana: tapi adi nggo ia 
erjabu tupung ibuatndu jadi budakndu, banci 
ibabana ndeharana e lawes. 

4 Adi tuanna mereken sekalak ndehara man 
bana, jenari tubuh i bas ia nari anak-anak 


Keluaran 21.51 11 74 
dilaki ntah diberu, ndeharana ndai ras 


anak-anakna e tuanna empuna, janah budak 
si dilaki ndai ngenca bebas lawes. 

> Tapi adi ikataken budak ndai maka keleng 
atena man tuanna, man ndeharana ras man 
anak-anakna janah la atena ibebasken, 

Semaka arus ibaba tuanna ia ku ingan 
persembahen. I je tuanna nuruh ia tertande 
ku pintun ntah pe ku tiang pintun jenari 
itupukna cupingna. Kenca bage ia nggo lalap 
jadi budak tuanna. 

7 Adi sekalak perbapan ndayaken anakna si 
diberu jadi budak, budak si diberu e la banci 
ibebasken bagi budak-budak si dilaki. 

8 Adi anak si diberu idayaken gelah ia jadi 
ndehara kalak si nukursa e, jenari lanai ate si 
nukursa ndai ngena, emaka ia arus idayaken 
mulihken man bapana ndai; la banci idayaken 
tuanna ia man kalak pertandang, sabap adi 
bage la bujur perbahanen tuanna e man 
budakna e. 

9 Adi sekalak perbapan nukur sekalak budak 
diberu jenari iberekenna man anakna si dilaki, 
la banci la ipeserina ia ras anakna si diberu. 

10 Adi sekalak dilaki empo pedua kaliken, 
hak ndeharana si pemena tetap seri ras si 
gelgel, janah arus iberekenna man bana 
nakan ras uis asa si gelgel buena. 

Il Adi la tersehisa tanggung jawab enda 
kerina man ndeharana sintua ndai, arus 

ibebaskenna ndeharana sintua e alu la 


ngaloken galar kai-kai pe." 


Undang-undang kerna kalak si pekpeken 


12 "Ise si mekpek kalak si deban seh mate, 
ia arus ibunuh. 

13 Tapi adi kalak ndai terpekpeksa alu Ia 
iarapna, janah labo isengajakenna munuh, 
banci ia lompat ku sada ingan si Kutentuken 
man bandu, janah ije ia nggo aman. 

14Tapi adi sekalak jelma merawa janah 
alu sengaja munuh kalak si deban, ia arus 
ibunuh, aminna gia ia nggo kiam cebuni ku 
batar-batarKu. 

15 Ise si mekpek bapana ntah nandena, ia 
arus ibunuh. 

16 | se si enculik kalak si deban guna idayaken 
ntah pe ijadikenna jadi budakna sendiri, kalak 
si bage arus ibunuh. 

17 Ise si numpahi bapana ntah nandena, ia 
arus ibunuh. 

18 Adi lit kalak rubati, jenari sekalak mekpek 
imbangna alu batu ntah alu tinju-tinjuna, tapi 
la mate ibanna, ia la banci iukum. Adi kalak 
si kena pekpek ndai terpaksa ampar i bas 
inganna medem, 

19 tapi kedungenna ia erdalin ndarat alu 
erciken-ciken, emaka kalak si mekpeksa ndai 
arus nggalari wari-wari kidekah ia la ngasup 
erdahin e, janah arus ipekena-kenana ia seh 
malem. 

20 Adi lit kalak si mekpek budakna dilaki ntah 


diberu, jenari budak ndai minter mate ije, 
tuanna arus iukum. 

21Tapi adi budak ndai mate kenca sada ntah 
dua wari, tuanna ela iukum. Ertana si bene 
e saja pe, eme budakna e, nggo cukup jadi 
ukumenna. 

22 Adi lit piga-piga kalak dilaki rubati jenari 
terpekpeksa sekalak diberu si sangana mehuli 
kulana erbahanca diberu ndai keguguren, 
tapi la lit luka-lukana si deban, kalak si 
mepeksa ndai la banci la idenda asa si ipindo 
perbulangen diberu ndai, rikutken persetujun 
hakim. 

23 Tapi adi diberu ndai pe luka, ukumenna 
eme kap: kesah ganti kesah, 

24 mata ganti mata, ipen ganti ipen, tan 
ganti tan, nahe ganti nahe, 

25 si meseng ganti si meseng, luka ganti luka, 
bekas megusgus ganti bekas megus-gus. 

26 Adi lit kalak si mekpek mata budakna 
dilaki ntah diberu janah erkiteken si e 
ceda mata budakna ndai, arus ibebaskenna 
budakna e selaku galar matana ndai. 

27 Adi ipekpekna budakna seh ndabuh 
ipenna, arus ibebaskenna budakna e selaku 
galar ipenna si naktak ndai." 


Tanggung jawab si empu barang 


28 “Adi sada lembu ngegas sekalak jelma seh 
mate, lembu si ngegassa ndai arus ibenteri 

alu batu seh mate, janah dagingna la banci 


ipan: tapi empu lembu ndai la iukum. 

29 Tapi adi lembu ndai nggo biasa ngayak- 
ngayak kalak janah empuna nggo ipersingeti 
kerna si e, tapi la ijagana lembuna e, emaka 
adi legasna kalak seh mate, lembu ndai 
ibenteri salu batu, janah empuna pe arus 
ibunuh. 

30 Amin bage gia, adi empu lembu ndai ibere 
nggalar nebusi kesahna gelah ula ia mate, la 
banci Ia igalarina asa si itentuken. 

31 Adi lembu ndai ngegas sekalak anak-anak 
dilaki ntah diberu, peraturenna bali ka nge. 

32 Adi lembu ndai ngegas sekalak budak 
dilaki ntah diberu, empu lembu ndai arus 
nggalar man si empu budak e asa erga 
pasaren budak, telu puluh duit pirak, jenari 
lembu ndai ibenteri alu batu seh mate. 

33 Adi lit kalak si ngagui tutup sumur ntah pe 
adi ikalina sumur tapi la ibahanna tutupna, 
jenari adi lit sada lembu ntah pe kelede 
ndabuh ku bas sumur e, 

34 arus igalarina lembu ntah kelede ndai. 
Duitna igalarkenna man empuna, janah 
asuh-asuhen si mate e banci man bana. 

35 Adi lit sada lembu ngegas lembu kalak 
si deban seh mate, empu lembu ndai duana 
arus ndayaken lembu si nggeluh e, janah 
duitna ibagiken: daging lembu si mate ndai 
pe arus ibagi duakenna. 

36 Tapi adi lembu ndai nggo rusur ngegas 


janah la ijagai empuna, la banci la igantina 
lembu si mate ndai alu mereken sada lembu 
nggeluh man kalak sisada nari ndai, tapi 
lembu si mate e banci man bana." 


Undang-undang ganti rugi 


2 2 1 “Adi lit kalak nangko lembu ntah 
pe biri-biri jenari ibunuhna ntah 
idayakenna, sada lembu arus igantina alu 
lima lembu janah sada biri-biri iganti alu 

empat biri-biri. 

2 Kai si itangkona arus igalarina. Adi kadena 
pe la lit, ia idayaken jadi budak guna nggalari 
si itangkona e. Adi asuh-asuhen si itangkona 
e lembu, kelede, ntah pe biri-biri, janah 
terdat nggeluh denga i bas ia, arus igalarina 
dua kali lipat. 

3 (Kel 22:2) 

4 Adi sekalak pinangko bengket ku bas sada 
rumah berngi-berngi jenari terbunuh ia ije, 
kalak si munuhsa la ersalah. Tapi adi e terjadi 
suari, ia ersalah munuh. 

> Adi lit kalak si namaken asuh-asuhenna 
nggagat i bas jumana ntah pe kebun 
anggurna, jenari asuh-asuhenna ndai lawes 
ku juma kalak si deban janah igagatna keri 
ulih juma kalak ndai, la banci la igantina ulih 
juma si bene ndai alu ulih juma ntah ulih 
kebun anggurna jine. 

6 Adi lit sekalak si pegara api i bas jumana 


jenari api ndai jajat ku juma kalak si deban 
arah dukut-dukut janah meseng ibahanna 
page si sangana turah ntah pe si nggo isabi 
ras ipegun-gun, kalak si pegara api ndai arus 
nggalari kerugin si jadi ibahan api e. 

7 Adi lit sekalak nimpan duit kalak si deban 
ntah pe barang si meherga iakapna, jenari 
itangko kalak i bas rumah kalak si munikenca 
ndai nari, pinangko ndai adi terdat, la banci 
la nggalar dua kali lipat. 

8 Tapi adi pinangko ndai la dat, kalak si 
nimpan barang-barang si meherga ndai 
ibaba ku rumah ingan ertoto janah i je arus 
ersumpah ia maka labo itangkona barang 
kalak ndai. 

9| bas tep-tep perkara kerna erta, ntah 
e soal lembu, kelede, biri-biri, paken ntah 
barang-barang si deban si bene, duana kalak 
si ngataken maka ia empuna erta e, arus 
ibaba ku ingan ersembah. Kalak si ituduh 
Dibata ersalah arus nggalar dua kali lipat man 
iImbangna erpekara ndai. 

10 Adi lit sekalak ngasuhi kelede, lembu, 
biri-biri, ntah asuh-asuhen si deban i bas 
kalak nari, jenari asuh-asuhen ndai mate 
ntah penggel nahena, ntah pe irampas kalak, 
tapi la lit saksi si ngidahsa, 

ll kalak si ngasuhisa ndai arus lawes ku 
ingan ersembah, jenari ersumpah ia ije maka 
labo itangkona asuh-asuhen kalak ndai. Adi 


| Keluaran 22.121 19 | 80 
labo itangkona asuh-asuhen e, arus ialoken 


empuna kerugin e, janah si ngasuhisa ndai la 
perlu nggalar. 

12 Tapi adi asuh-asuhen ndai itangkona, la 
banci Ia igalarina man empuna ndai. 

13 Adi asuh-asuhen e ibunuh rubia-rubia 
si merawa la banci la ibabana bangkena si 
tading denga jadi bukti: adi bage la perlu ia 
nggalar. 

14 Adi lit sekalak si minjam asuh-asuhen, 
jenari luka ntah mate asuh-asuhen ndai 
sanga empuna la ije, la banci lang igalarina. 

15 Tapi adi i je empuna sanga e, la pada 
igalarina. Adi asuh-asuhen e isewana, kerugin 
empuna itutupi alu sewana." 


Undang-undang kerna 
lagu langkah ras agama 


16 “Adi lit sekalak naki-naki sekalak singuda- 
nguda si lenga ertunangen, dingen ersada 
kula ia ras, la banci lang iberekenna man 
bana emas unjuken kenca bage iempoina. 

17 Tapi adi bapana la nggit nerehken anakna 
e, la banci lang igalarina utangna bali ras 
emas unjuken singuda-nguda. 

18 Diberu si mahan kinigurun la banci lang 
ibunuh. 

19 Kalak si ersada kula ras asuh-asuhen Ia 
banci lang ibunuh. 

20 Kalak si mahan persembahen man dibata 


si deban seakatan man bangKu, TUHAN, la 
banci lang iukum mate. 

21 Ula kam erbahan si la bujur ntah nindas 
kalak pertandang: inget maka kam pe kalak 
pertandang nge nai i Mesir. 

22 Ula kam erbahan si Ia bujur man diberu si 
nggo mbalu ntah man anak melumang. 

23 Adi la bujur ibahanndu man bana, Ia 
banci lang, Kubegiken sorana nderkuh, adi ia 
nderkuh mindo penampat man bangku. 

24 Merawa Aku janah Kubunuh kam i bas 
peperangen. Ndeharandu la banci lang jadi 
mbalu janah anak-anakndu melumang. 

25 Adi ipinjamkenndu duit man sekalak 
bangsangKu si musil, perbahanendu man 
bana bagi perbahanen kalak si dahinna 
pebungaken duit: emaka ula ibahanndu ia 
nggalar bunga. 

26 Adi ibuatndu cabin kalak jadi jaminen duit 
si ipinjamna, la banci la iulihkenndu cabinna 
e man bana ope denga ben wari, 

2! Sabap e cabinna maka ula ia bergehen. 
Sabap kai nari kari banci jadi cabinna medem? 
Adi nderkuh ia mindo penampat man bangku, 
la banci la Kualoi ia sabap Aku perkuah. 

28 Ula ikatakenndu Dibata jahat, janah ula 
sumpahi sekalak peminpin bangsandu. 

29 Persembahken man bangKu buah 
pagendu, buah anggurndu ras minak 

saitunndu adi nggo kam rani. Bereken man 


bangKu anakndu dilaki sintua. 

30 Bereken man bangKu anak si pemena si 
tubuh i bas lembundu ras biri-birindu. Jenggi 
lembu ntah bajar biri-biri si pemena tubuh 
pelepas ras indungna pitu wari, jenari i bas 
wari si pewaluhken persembahenken man 
bangKu. 

31 Kam kap bangsangKu, emaka Ia banci 
ipanndu asuh-asuhen si nggo ibunuh 
rubia-rubia si meliar: tapi bereken lah e man 
biang." 


Keadilen ras kinibujuren 


2 3 1 "Ula pebelang berita-berita si Ia tuhu, 
janah ula sampati kalak si salah alu 
mereken bukti-bukti si Ia tuhu. 

2 Ula ikutken jelma si nterem si erbahan 
salah ntah pe si mereken kesaksin guna 
nutupi keadilen. 

3 Ula erpendobahen iakapndu kalak musil adi 
lit perkarana. 

4 Adi idahndu lembu ntah kelede imbangndu 
pulah, tangkap janah bereken man bana. 

> Adi keledena guling erkiteken baban si 
mberat, sampatilah ia petedissa: ula kam 
mentas saja. 

6 Berekenlah keadilen man kalak musil adi lit 
perkarana i bas pengadilen. 

7 Ula bahan-bahan kesalahenna, janah ula 


munuh kalak si la ersalah, sabap la banci la 
Kuukum kalak si erbahan kejahaten si bage. 

8 Ula aloken uang sogok, sabap uang sogok 
erbahanca kalak lanai ngidah si benar, janah 
perkara kalak si la ersalah ibalikken. 

?Ula erbahan si la bujur nandangi kalak 
pertandang: nggo itehndu uga nanamna jadi 
kalak pertandang, sabap kam pe nai kalak 
pertandang nge i Mesir." 


Tahun si pepituken ras wari si pepituken 


10 "Enem tahun banci isuanindu jumandu 
janah perani kai si iasilkenna. 

ll Tapi i bas tahun si pepituken pelepas 
jumandu e ngadi, janah ula perani kai pe si 
turah ije. Kai si turah i je ipan kalak musil, 
janah rubia-rubia si meliar banci mangani kai 
si tading. Kebun anggurndu ras batang saitun 
pe bage lah ban. 

12 Enem wari kam erdahin i bas sada minggu, 
tapi ula kam erdahin i bas wari si pepituken, 
gelah budak-budakndu ras kalak pertandang 
si erdahin ras kam bage pe asuh-asuhenndu 
banci pekesahken. 

13TUHANndu kap si ngerana man bandu 
e; begiken lah kerina si nggo Kukataken. 

Ula ertoto man dibata-dibata si deban; ula 
singetken pe gelarna." 

Telu wari raya si mbelin (Kel 
34:18-26; UI 16:1-17) 


14"Rayaken telu wari raya setahun guna 
mereken kemulian man bangKu. 

15| bas bulan Abip, bulan tupung kam 
nadingken Mesir, rayaken Wari Raya Roti 
si la tama ragi, bagi si Kupedahken man 
bandu. Ula pan roti kai pe si lit ragina 
kidekah pesta si pitu wari e. Tep-tep kali kam 
ersembah man bangku, la banci la ibabandu 
persembahenndu. 

16 Pestakenlah Kerja Rani asum ibenakenndu 
mperani buah pagendu. Pestakenlah Wari 
Raya Sapo-sapo i bas pengkeri-kerin tahun, 
asum iperanindu buah anggurndu ras si 
debanna. 

17 Tep-tep tahun i bas wari raya si telu enda 
ndai, kerina dilaki la banci la reh ersembah 
man bangKu, TUHAN, Dibatandu. 

18 Ula ipersembahkenndu man bangKu 
roti si tama ragi, adi ipersembahkenndu 
ka asuh-asuhen. Lemak asuh-asuhen si 
ipersembahken sangana wari-wari raya 
enda ndai la banci iahanken seh ku pagina 
erpagi- pagi. 

19 Tep-tep tahun baba ku Rumah TUHAN 
Dibatandu buah page si pemena si iperanindu. 
Ula tanggerken anak biri-biri ntah pe kambing 
alu lau susu indungna." 


Keluaran 23.201 27 85 


Padan ras perentah-perentah 


20 “Kusuruh sada malekat arah lebendu 
ngkawali kam i bas perdalanenndu janah 
mabai kam ku ingan si nggo Kusikapken. 

21 Perdiateken lah ia janah ikutken lah. Ula 
lawan ia, sabap nggo Kusuruh ia, janah la lit 
ampunen adi ilawanndu ia. 

22 Tapi adi iikutkenndu ia janah ibahanndu 
asa kai si Kuperentahken, Aku ngelawansa 
kerina musuhndu. 

23 MalekatKu erdalan arah lebendu janah 
ibabaina kam ku taneh kalak Amori, Heti, 
Peris, Kanaan, Hewi ras Jebusi, janah Aku 
ngkernepkenca bangsa-bangsa e. 

24 Ula kam erjimpuh ntah pe ersembah man 
dibata-dibatana, janah ula iusihndu adat si lit 
i bas agamana. Kernepken dibata-dibatana, 
runtuhken kerina tugu-tuguna si badia. 

25 Adi isembahndu Aku, TUHAN Dibatandu, 
Kupasu-pasu kam alu mereken pangan ras 
lau, janah Kuagui kerina penakitndu. 

26| bas negerindu Ia lit diberu si keguguren, 
la lit si la mupus. Kuban kam nggeluh cawir 
metua. 

27 Mbiar imbang-imbangndu kerina Kubahan 
man bangKu: Kuhuntakken imbangndu 
erperang, janah Aku erbahanca maka kerina 
musuhndu kiamen nadingken kam. 

28 Guntar Kubahan musuh-musuhndu, 


Kupelawes bangsa Hewi, bangsa Kanaan ras 
bangsa Heti tupung kam mengketi tanehna. 
29Tapi Ia ia Kupelawes i bas sada tahun: 
sabap adi bage Kubahan, taneh e nggo kari 
jadi melungun, janah mbuesa pagi iakapndu 

rubia-rubia si meliar jadi musuhndu. 

30 Emaka sitik-sitik ia Kupelawes seh maka 
nggo cukup teremna kam ngkuasai taneh e. 

31 Kupebelang baleng negerindu i bas Teluk 
Akaba nari seh ku Lau Eprat janah i Lawit 
Tengah nari seh ku gurun pasir. Kubereken 
gegeh man bandu naluken penduduk negeri 
e, janah ipelawesndu ia kerina tupung kam 
bengket. 

32 Ula ibahanndu perpadanen ras ia ntah ras 
dibata-dibatana. 

33 Ula bere bangsa-bangsa e ringan i bas 
negerindu: sabap adi iberendu, ibabaina kam 
pagi erdosa man bangKu. Adi isembahndu 
dibata-dibatana, nggo kam kena siding si 
erbahanca kam mate." 


Padan Dibata ras bangsa Israel iesahken 


24 l Nina TUHAN man Musa, "Mari ku 
datas deleng njumpai Aku: reh kam 
ras Harun, Nadap, Abihu ras pitu puluh kalak 
peminpin-peminpin bangsa Israel: janah 
erjimpuh kam nembah man bangKu tupung 
kam ndauh-ndauh denga. 

2 Ise pe la banci ndeher ras Aku seakatan 


kam ngenca. Jelma si nterem la banci reh ku 
datas deleng." 

3|awes Musa ngataken kerina perentah 
TUHAN man bangsa Israel bage pe kerina 
PeraturenNa, janah ras-ras ia kerina ngaloi 
nina, "Kerina si ikataken TUHAN nggit kami 
ngelakokenca." 

4Isuratken Musa kerina perentah TUHAN. 
Pepagina, lampas erpagi-pagi, ipajekkenna 
sada batar-batar ingan persembahen i teruh 
deleng e, janah ipajekkenna pe sepulu dua 
tunggul batu, sada guna tep-tep suku bangsa 
Israel si sepulu dua. 

>Jenari isuruhna piga-piga kalak anak 
perana nutung persembahen man TUHAN 
bage pe piga-piga lembu ipersembahkenna 
jadi persembahen persadan. 

6 Ibuat Musa setengah dareh asuh-asuhen 
e, kenca bage itamakenna i bas piga-piga 
mangkuk; setengah nari ipirpirkenna ku 
batar-batar e. 

! Kenca bage ibuatna kitap perpadanen 
e, eme ingan perentah TUHAN isuratken, 
emaka iogekenna alu sora megang man 
bangsa Israel. Nina kerina ngaloi, "likutken 
kami TUHAN janah ilakoken kami kerina si 
I perentahkenNa." 

8Jenari ibuat Musa dareh si i bas mangkuk 
ndai, ipirpirkenna ku jelma si nterem. Nina 
musa man bangsa e, "Enda me dareh 

tanda pengesahen perpadanen si ibahan 


TUHAN ras kam sanga IberekenNa kerina 
perentah-perentah enda man bandu." 

9 Musa, Harun, Nadap, Abihu ras pitu puluh 
kalak peminpin-peminpin kalak Israel nangkih 
ku datas deleng e. 

10) anah iidahna Dibata bangsa Israel. | 
teruh NaheNa lit teridah bagi lante batu si 
meherga kal, rupana biru bagi rupa langit. 

lt La isakiti Dibata peminpin-peminpin 
pilihen bangsa Israel e: idahna Dibata, jenari 
man ras minem kalak ndai. 


Musa i datas Deleng Sinai 


12 Nina TUHAN man Musa, "Reh lah kam ku 
datas deleng njumpai Aku, gelah sanga kam i 
je, Kubereken man bandu dua lambar papan 
batu si isina kerina undang-undang si nggo 
Kusuratken guna pengajaren man bangsa 
Israel." 

13 Ersikap Musa ras juak-juakna Josua, jenari 
berkat nangkih deleng si badia e. 

14 Nina Musa man kerina peminpin-peminpin 
e, "Timai kami i bas ingan erkemah enda seh 
kami mulih ka. Harun ras Hur tading i jenda 
ras kam, emaka ise gia si lit perkarana si 
man cakapenken banci isehkenndu man kalak 
enda." 

15|awes Musa ku Deleng Sinai, janah lit 
embun si nutupisa. 

16TUHAN reh ku datas deleng ei bas terang 


si ersinalsal. Man bangsa Israel, terang 
e teridah bagi api si gurlah i bas tampuk 
deleng e. Embun ndai nutupi deleng enem 
wari dekahna, janah i bas wari si pepituken 
erlebuh TUHAN man Musa i bas embun e nari. 
17 (Kel 24:16) 
18 Musa nangkih ku datas deleng e, mengketi 
embun. | je me ia tading empat puluh wari 
empat puluh berngi dekahna. 


Persembahen guna majekken 
Kemah si Badia (Kel 35:4-9) 


2 5 1 Nina TUHAN man Musa, 

2 “Suruh kalak Israel erbahan 
sada persembahen man bangKu. Aloken 
persembahen kai pe si ibereken kalak alu 
ukurna ersuruh. 

3 Persembahen-persembahen e, eme kap: 
emas, pirak, tembaga: 

4uis lenen halus: uis wool biru, ungu ras 
megara, uis si ibahan i bas mbulu kambing 
nari, 

> kulit bajar biri-biri si icelup megara: kulit 
halus, kayu jati: 

6 minak guna lampu: rempah-rempah guna 
minak penangkuhen ras si man tutungen 
gelah merim: 

7 batu delima ras batu-batu permata si 
deban guna perhiasen epod Imam si Mbelin 
ras uis tutup tentenna. 

8 Bangsa Israel la banci la majekken sada 


Kemah si Badia man bangku, gelah banci Aku 
ringan i tengah-tengah bangsa e. 

9Bahan lah kemah e ras kerina perabot- 
perabotna sue ras rencana si nandangi 
Kucidahken man bandu." 


Peti Perpadanen (Kel 37:1-9) 


10 “Bahan lah sada peti i bas kayu jati 
nari, gedangna 110 sentimeter, belangna 66 
sentimeter ras ganjangna 66 sentimeter. 

11J enari lapisi alu emas tulen arah bas ras 
arah darat janah bahan ukiren emas kelewet 
tepina. 

12 Bahan empat gelang emas ingan lanja- 
lanjana, jenari pasang gelang e i bas nahena 
si empat, dua gelang sembelah. 

13 Bahan lanja-lanjana i bas kayu jati nari 
jenari baluti alu emas. 

14Tamaken lanja-lanjana arah bas gelang e, 
sada sembelah. 

15 Lanja-lanjana e arus tetap i bas gelang e, 
janah la banci iagui. 

16 Kenca bage tamaken ku bas peti e papan 
batu si dua si Kubereken man bandu, ingan 
pedah e isuratken. 

17 Bahan tutupna i bas emas tulen nari, 
gedangna 110 sentimeter, belangna 66 
sentimeter. 

18 Bahan dua gambar mahluk si erkabeng i 
bas emas nari, 

19 Sada i bas tep-tep ujung tutup emas ndai. 


Persada lah e ras tutup emas ndai. 

20 Mahluk si erkabeng e petala-tala i babo 
tutup emas e, janah kabengna ikirbangken e 
nutupi tutup emas e. 

21Tamaken papan batu si dua ndai ku bas 
peti e jenari tamaken tutup emas e i babona. 

22| je Aku njumpai kam: janah i babo tutup 
emas, | kelang-kelang mahluk si erkabeng 
e nari duana Kubereken man bandu kerina 
undang-undangKu guna bangsa Israel." 


Meja guna mpersembahken roti 
man Dibata (Kel 37:10-16) 


23 “Bahan lah sada meja i bas kayu jati 
nari, gedangna 88 sentimeter, belangna 44 
sentimeter janah ganjangna 66 sentimeter. 

24 | apisi lah meja e alu emas tulen janah 
bahan lah ukiren emas i sekelewet tepina. 

25 Bahan sada bingke kelewet, belangna 
75 millimeter, janah sada ukiren emas i 
sekelewet bingkena e. 

26 Bahan empat gelang emas ingan 
ngangkatsa janah tamaken e i bas sukina si 
empat, ingan nahe meja e. 

2! Gelang ingan namaken lanja-lanjana e 
itamaken deher bingkena ndai. 

28 Bahan lanja-lanjana i bas kayu jati nari 
jenari baluti alu emas. 

29 Bahan piring, cangkir, guci ras mangkuk si 


ipake sanga mpersembahken anggur. Kerina 
si enda ibahan i bas emas tulen nari. 

30Meja e itamaken i lebe-lebe Peti 
Perpadanen, janah i babo meja arus tetap lit 
roti si badia si ipersembahken man bangku.” 


Nahe lampu (Kel 37:17-24) 


31 “Bahan sada nahe lampu i bas emas tulen 
nari. Tapakna ras tangkena itepa i bas emas 
nari: bunga-bunga ukirenna e, termasuk 
kuncupna ras bungana, arus ibahan ersada 
tapakna ras tangkena e. 

32 Tupang nahe lampu e, enem arah kawes 
ras telu arah kemuhen. 

33 Tep-tep tupang si enem e lit ka telu bunga 
ukirenna, ibentuk bagi bunga ketapang rikut 
kuncup ras bungana. 

34Tangke nahe lampu e lit empat bunga 
ukirenna, ibentuk bagi bunga ketapang rikut 
kuncup ras bungana. 

35| bas bena-bena tep-tep tupang si telu 
pasang e, arus lit sada kuncup. 

36 Kuncup e, tupang-tupang ras nahe lampu 
e arus ersada kerina itepa i bas emas nari. 

37 Bahan pitu lampu guna nahe lampu e, 
janah iatur gelah isalsalina ku lebe. 

38 Bahan jepit-jepitna ras bakina i bas emas 
murni nari. 

39 Guna erbahan nahe lampu ras kerina 


peralatenna enda pake lah emas tulen telu 
pulu lima kilo. 

40 Perdiateken maka enda kerina ibahan 
sue ras gambar rencana si Kucidahken man 
bandu i das deleng e." 


Kemah si Badia (Kel 36:8-38) 


26 l "Bagin si arah bas Kemah si Badia 
e, arus ibahan i bas sepuluh lambar 
uis lenen halus nari, itenun ras benang wool 
biru, ungu ras megara. Jenari isulamken i je 
gambar-gambar mahluk si erkabeng. 

2 Tep-tep lambar seri ukurenna, gedangna 
sepulu dua meter, belangna dua meter. 

3 Lima lambar ijaitken jadi sada bagin, bage 
pe si lima lambar nari. 

4Bahan lubang kancingna arah darat i bas 
kain biru nari, inganna arah tepi tep-tep bagin 
si nggo ijaitken ndai. 

“| bas bagin si pemena tamaken lima puluh 
lubang kancing janah i bas bagin si peduaken 
pe lima puluh lubang kancing ka. 

6 Bahan lima puluh kancing emas guna 
mpersada si dua bagin ndai. 

"Bahan tarum Kemah e i bas uis si itenun i 
bas mbulu kambing nari, buena sepulu sada 
lambar. 

8 Ukurenna seri kerina, gedangna sepulu telu 
meter janah belangna dua meter. 

9 Lima lambar ipersada jadi sada bagin janah 


si enem nari jadi sada bagin ka. Lipat duaken 
lambar si peenemken i babo ayo Kemah e. 

10 Bahan lima puluh lubang kancing i tepi 
bagin si pemena, janah lima puluh lubang 
kancing ka i bas bagin si sada nari. 

Il Bahan lima puluh kancing tembaga, 
jenari tamaken i bas lubang kancing e guna 
mpersada si dua bagin ndai gelah tarumna e 
nggo ersada. 

12 | baken setengah lambar uis arah pudi 
Kemah e, janah pelepas ia gantung. 

13 baken lima puluh sentimeter sembelah 
rikutken gedangna, janah pelepas ia gantung 
nutupi Kemah e. 

14 Bahan dua nari man tarumna, sada i bas 
kulit bajar biri-biri nari si icelup megara, ras 
sada nari i bas kulit halus nari: enda jadi lapis 
tarumna arah darat. 

15 Papan rangka Kemah e ibahan i bas kayu 
jati nari. 

16 Tep-tep lambar papan gedangna empat 
meter, belangna 66 sentimeter. 

17 Bahan dua penna gelah banci ipersada 
kerina papan rangkana e. Kerina papan e la 
banci Ia ibahan penna. 

18 Bahan dua puluh lambar papan guna 
bagin Selatan Kemah, 

19 janah empat puluh alas pirak arah teruh, 
dua alas guna tep-tep papan man pengapit 
penna si dua ndai. 

20 Bahan dua puluh lambar papan guna 


bagin Utara Kemah, 

21janah empat puluh alas pirak, dua man 
tep-tep lambar papan. 

22 Arah pudi Kemah bagin Barat, bahan 
enem lambar papan, 

23 'anah dua lambar papan i bas sukina. 

24 Papan persukina enda ipersada arah teruh 
janah arus rapat i teruh nari terus ku das. 
Papan persukina e arus bage ibahan duana. 

25 Emaka arus lit waluh papan ras sepulu 
enem alas pirak, dua guna tep-tep papan. 

26 Bage pe arus ibahan sepulu lima beloti i 
bas kayu jati nari, lima guna tep-tep sada 
dampar dingding Kemah e, 

27 lima guna dingding si sada nari lima guna 
dingding si arah Barat, eme kap si arah pudi. 
28 Beloti si tengah, inganna pas i tengah- 
tengah dingding, berteng i bas sada ujung 

Kemah nari ku ujung si deban. 

29| apisi papan dingding e alu emas janah 
bahan pe gelang emas i bas dingding e ingan 
namaken beloti si berteng e ibaluti ka alu 
emas. 

30 Pajekken lah Kemah e sue ras rencana si 
Kucidahken man bandu i das deleng e. 

31 Bahan sada kire-kire i bas lenen halus 
nari itenun ras benang wool biru, ungu, 
ras megara. Sulamken i je gambar-gambar 
mahluk si erkabeng. 

32 Gantungken lah kire-kire e i bas empat 


tiang kayu jati si ilapisi alu emas, janah bahan 
pe gantungenna. Tiang si empat e ibahan 
alasna i bas pirak nari. 

33 Tamaken kire-kire i teruh barisen kancing 
si lit i bas tarum Kemah e, janah cibalken Peti 
Perpadanen si isin papan batu i pudi kire-kire 
e. Kire-kire e nirangken Ruang si Badia ras 
Ruang si Badiana kal. 

34Tamaken tutupna i babo Peti Perpadanen 
e. 

35| daraten Ruang si Badiana e kal, tamaken 
meja ndai arah bagin Utara janah nahe lampu 
e arah bagin Selatan i bas Kemah e. 

36 Dalan bengket ku bas Kemah e bahan 
sada kire-kire i bas lenen halus nari, itenun 
ras benang wool biru, ungu, ras megara janah 
ihiasi alu sulamen. 

37 Guna kire-kire enda, bahan lima tiang 
kayu jati ilapisi alu emas janah bahan pe 
sangkutenna emas, bahan pe lima alas 
tembaga guna tiang-tiang." 


Batar-batar ingan 
persembahen (Kel 38:1-7) 


2 7 1 “Bahan sada batar-batar ingan 
persembahen i bas kayu jati nari. 
Bentukna segi empat, gedangna 2,2 meter 
ras belangna pe 2,2 meter, janah ganjangna 

1,3 meter. 

2| bas tep-tep sukina si empat arah datas 


bahan tandukna. Tanduk enda empatna arus 
ersada ras batar-batar e, janah ilapisi alu 
tembaga. 

3Bahan belanga ingan abu si erminak e, 
janah bahan pe sekop, mangkok, garpu, ras 
talam ingan api. Kerina alat-alat enda ibahan 
i bas tembaga nari. 

4Bahan sada jaring tembaga janah tamaken 
empat gelang tembaga ingan ngangkatsa i 
bas sukina. 

> Tamaken jaring tembaga e i teruh tepi 
batar-batar e, ganjangna setengah asa 
ganjang batar-batar e. 

6 Bahan lanja-lanjana i bas kayu jati nari, 
lapisi kerina alu tembaga, 

!janah tamaken i bas gelang arah kawes 
kemuhen batar-batar e adi iangkat. 

8 Bahan batar-batar e i bas papan nari 
janah pelepas lit ruangna, sue ras gambar si 
Kucidahken man bandu i das deleng e." 


Kire-kire Kemah 
Perjumpan (Kel 38:9-20) 


9 “Bahan sada bide Kemah Perjumpan e i bas 
kire-kire lenen halus nari. Arah bagin Selatan, 
gedang kire-kire e 44 meter, 

10 tiang inganna sangkut buena dua puluh, 
ibahan i bas tembaga nari. Alas tiangna e pe 
tembaga, buena dua puluh. Sangkutenna ras 
tulanna ibahan i bas pirak nari. 

Il Bage ka pe ibahan arah bagin Utara. 


12 Arah bagin Barat, gedang kire-kire e 22 
meter, tiangna sepuluh, alasna pe sepuluh. 

13 Arah Timur, eme dalan bengket, belang 
bide 22 meter ka nge. 

14 Arah kawes ras kemuhen dalan bengket 
e tamaken kire-kire gedangna 6,6 meter: 
tiangna telu, alas tiangna pe telu. 

15 (Kel 27:14) 

16 Man dalan bengket e jine tamaken sada 
kire-kire, gedangna 9 meter, ibahan i bas 
lenen halus, si itenun ras benang wool biru, 
ungu, ras megara, jenari ihiasi alu sulamen. 
Tiangna empat, alas tiangna pe empat. 

17 Kerina tiang-tiang i sekelewet bide e 
ihubungken alu galah pirak, sangkutenna i 
bas pirak nari ras alasna i bas tembaga nari. 

18 Gedang bide e 44 meter, belangna 22 
meter, janah ganjangna 2,2 meter. Kerina 
kire-kire e ibahan i bas lenen halus nari janah 
alasna tembaga. 

19 Kerina alat-alat si ipake i bas Kemah e 
bage pe kerina pantukna ras pantuk bide e, 
ibahan i bas tembaga nari." 


Cara ngurus lampu (Im 24:1-4) 


20 “Suruh bangsa Israel maba minak saitun 
si mejilena guna lampu e, gelah banci ipegara 
tep-tep karaben. 

21 Harun ras anak-anakna si dilaki arus 
namaken lampu e i bas Kemah Perjumpan i 

darat kire-kire si arah lebe Peti Perpadanen. 


Lampu ela banci la ipegara i lebe-lebengKu 

mulai karaben nari seh erpagi-pagi. Perentah 
enda la banci la idalanken bangsa Israel ras 

kerina kesusurenna seh rasa lalap." 


Paken imam-imam (Kel 39:1-7) 


2 9 1 “Dilo seninandu Harun ras kerina 

anak-anakna si dilaki, Nadap, Abihu, 
Eleasar ras Itamar. Serapken ia i bas bangsa 
Israel nari, gelah banci ia jadi imam ndahiken 
kerina dahin si Kusuruh. 

2 Bahan paken imam man seninandu Harun 
gelah teridah ia mulia ras mejile. 

3 Dilo kerina kalak si beluh erbahan paken, 
si nggo Kubere kepentaren guna si e, jenari 
suruh ia kerina erbahan paken Harun, gelah 
banci ia itangkuhken jadi imam, ndahiken 
dahinKu. 

4Suruh ia erbahan sada tutup tenten, sada 
baju epod, sada jubah, sada baju si ersulam, 
sada bulang-bulang, ras sada selempang. 
Arus ibahan paken imam enda man seninandu 
Harun ras anak-anakna, gelah banci ia jadi 
imam, ndahiken si Kusuruh. 

> Kerina paken e la banci la ibahanna i bas 
wool biru, ungu, ras megara, bage pe benang 
emas ras lenen halus. 

6 Tambah si e baju epod arus ibahan i bas 
wool biru, ungu, ras megara, bage pe emas 
ras lenen halus janah ihiasi alu sulamen. 

1 Bahan dua tinali bas bara guna 


mpersadasaj, tinali bas bara enda ijarumken 
arah pinggirna e. 

8 Sada gendit si itenun halus, bahan-bahanna 
seri, ijarumi ersada ras baju epod e. 

9 Buat dua batu permata delima. Daramilah 
sekalak tukang emas si beluh guna ngukir 
gelar-gelar anak Jakup si sepulu dua i bas 
batu permata si dua e. Urutenna rikutken 
umurna; enem gelar i bas tep-tep batu 
permata. Jenari leketken tep-tep batu 
permata i bas bingke emas. 

10 (Kel 28:9) 

11 (Kel 28:9) 

12 Kenca bage tamaken permata si dua 
ndai i bas tinali baju epod ndai jadi tanda 
suku-suku Israel si sepulu dua. Alu bagenda 
ipersan Harun gelar-gelar suku Israel i bas 
barana, gelah Aku, TUHANndu, rusur nginget 
bangsangKu. 

13 Seakatan bingke emas si dua e, 

14 arus maka ibahan ka dua rante emas 
murni si ipiuh bagi tinali. Jenari leketken 
rante e ku bingke emas ndai." 


Tutup tenten (Kel 39:8-21) 


15 "Bahan sada tutup tenten man Imam si 
Mbelin gelah ipakena e guna meteh peraten 
Dibata. Bahan seri ras baju epod ndai janah 
sulamenna pe seri. 

16 Bentukna segi empat, ilipat dua, gedangna 


ras belangna 22 sentimeter. 

17 Leketken i je empat baris batu permata 
si meherga, i bas baris si pemena: sada 
permata rubi, topas, ras garnet. 

18| bas baris si peduaken: sada permata 
samrud, batu nilam, ras sada berlian. 

19| bas baris si peteluken: sada permata 
lasuardi, sada akik, ras sada amatis. 

20| bas baris si peempatken: sada mutiara 
biru, sada delima, ras sada jasper. Kerina 
permata e ileketken sada-sada i bas bingke 
emas. 

21| bas tep-tep batu permata enda iukir 
sada-sadai gelar anak-anak Jakup, jadi tanda 
suku-suku bangsa Israel. 

22 Bahan rante tutup tenten enda i bas emas 
murni nari, si ipiuh bagi tinali. 

23 Bahan dua gelang emas jenari leketken i 
bas suki si arah das tutup tenten e, 

24 emaka iketken tinali emas si dua ndai ku 
gelang emas si dua e. 

25 |eketken ujungna si dua nari ku ingan 
batu permata si dua ndai, janah alu bagenda 
sangkutken ia arah lebe tinali bas bara baju 
epod e. 

26J enari bahan dua gelang emas, 
sangkutken arah bas i bas suki si arah teruh 
tutup tenten e rembak ras baju epod. 

27 Bahan dua nari gelang emas jenari 
leketken sada-sadai i bas ujung si arah teruh 

nali bara baju epod ndai. Ingan ngeleketkenca 


deherken pengkelimenna, i babo gendit si 
itenun halus ndai. 

28 Iket lah gelang tutup tenten e ras gelang 
bara si tanggung e alu benang biru. Alu bage 
tutup tenten e banci leket i babo gendit ndai 
janah ia la banci nursur. 

29 Asum Harun bengket ku bas Ingan si 
Badia e, arus ipakena tutup tenten e si nggo 
iukir alu gelar-gelar suku-suku bangsa Israel. 
Alu bagenda, Aku, TUHANndu, rusur nginget 
bangsangKu. 

30Tamaken pe Urim ras Tumim i bas 
tutup tenten e, gelah banci ipake Harun 
tupung ia reh ku bas inganKu si badia. | bas 
paksa-paksa si bage, la banci la ipakena rusur 
tutup tenten e, gelah banci itentukenna kai 
sura-surangKu man bangsa Israel." 


Paken-paken si debanna (Kel 39:22-31) 


31 "Jubah si nutupi baju epod ndai ibahan i 
bas wool biru nari. 

32 Bahan pe sada lubang ingan nucukken 
takal, janah pinggir lubang enda ndai ilapisi 
alu uis si itenun rapat, gelah ula banci 
merigat. 

33| bas tepina si arah teruh tamaken buah 
galiman si ibahan i bas wool biru, ungu, ras 
megara. I bas kelang-kelangna e, itamaken 
pe giring-giring emas. 

34 (Kel 28:33) 

35Jubah enda la banci Ia ipake Harun 


adi ia ndahiken dahin imam. Adi reh ia 

ku lebe-lebengKu i bas Ingan si Badia 

ntah tupung ia nadingken ingan e, sora 
giring-giring e la banci la terbegi, emaka ia la 
mate. 

36 Bahan sada perhiasen i bas emas murni 
nari, jenari ukirlah i je kata-kata enda, 
'Ipersembahken man TUHAN saja.' 

37 Iketkenlah e arah lebe bulang-bulang e 
alu benang biru. 

38|a banci Ia ipake Harun enda i bas 
perdempakenna, gelah Aku, TUHANndu, 
ngaloken kerina persembahen si ibereken 
bangsa Israel man bangKu, aminna gia lit 
ibahan kalak kesalahen-kesalahen i bas ia 
mpersembahkenca e. 

39Tenunlah baju Harun i bas lenen halus 
nari ras bahanlah sada bulang-bulangna i bas 
lenen halus nari ras bage pe sada selempang 
si ihiasi alu sulamen. 

40Bahanlah baju, selempang, ras bulang- 
bulang man anak-anak Harun, gelah teridah 
ia mulia ras mejile. 

41 Pakekenlah paken-paken enda man 
seninandu Harun ras anak-anakna. Kenca 
bage tangkuhken ia janah endesken ia man 
bangKu alu namaken minak saitun ku ia 
kerina, gelah banci ia jadi imam ndahiken 
dahinKu. 

42 Bahan man bana seluar gendek i bas 


lenen nari mulai i bas awakna seh ku pahana, 
guna nutupi bagin badanna si la arus teridah. 
43Si enda arus ipake Harun ras anak-anakna 
adi lawes ia ku Kemah Perjumpan ntah pe adi 
ideherina batar-batar ndahiken dahin imam 

i bas Ingan si Badia, gelah ula ia ibunuh 
erkite-kiteken teridah bagin badanna si la 
patut teridah. Enda me peraturen si tetap 
man Harun ras kesusurenna." 


Cara-cara nangkuhken Harun ras 
anak-anakna jadi imam (Im 8:1-36) 


29 1 "Bagenda me arus ibahanndu 

man Harun ras anak-anakna guna 
ngendesken ia man bangKu jadi imam 
ndahiken dahinKu. Buatlah sada jenggi lembu 
si nguda denga ras dua bajar biri-biri si Ia lit 
man pandangen sitik pe. 

2 Buat tepung gandum si mejilena kal jenari 
bahan roti si la tama ragi: deba icampur ras 
minak saitun, deba la erminak, janah deba ka 
ibahan bagi biskuit si icalehken i bas minak. 

3Tamaken roti kerina i bas sada raga jenari 
persembahken man bangKu ras jenggi lembu 
bage pe bajar biri-biri si dua e. 

4Babai Harun ras anak-anakna ku dalan 
bengket ku Kemah Perjumpan, jenari suruh ia 
ridi gelah ia bersih rikutken peraturen agama. 

3 Kenca bage pakekenlah man Harun paken 


imam, eme: baju epod, jubah i babo baju 
epod e, tutup tenten, ras gendit. 

6 Pakeken bulang-bulang man bana jenari 
iketken i bas bulang-bulang e tanda si badia 
si iukir, 'Ipersembahken man TUHAN saja.' 

7 Emaka buat minak saitun, tangkuhken ia 
alu ngamburken minak e ku takalna. 

8 Dilo anak-anakna si dilaki jenari pakeken 
bajuna man bana. 

9 Pakeken selempang i bas awakna janah 
tamaken bulang-bulang i bas takalna. 
Bagenda me carana kam nangkuhken Harun 
ras anak-anakna. la ras kerina kesusurenna 
arus ndahiken dahinKu selaku imam seh rasa 
lalap. 

10 Baba jenggi lembu e ku lebe-lebe 
Kemah Perjumpan jenari suruh Harun ras 
anak-anakna namaken tanna i babo takal 
lembu e. 

1 Geleh lah jenggi lembu e i adep-adepenKu 
i bas dalan bengket ku bas Kemah e. 

12 Buat deba dareh lembu ejenari sapuken 
ku tanduk batar-batar alu jari-jarindu. Iba-iba 
dareh ndai amburken ku teruh batar-batar e. 

13 Kenca bage, buatlah kerina lemak si lit i 
bas beltek lembu e, bagin atena si mehulina, 
buah pinggangna duana rikut ras lemak 
si leket ije, jenari tutung kerina i babo 
batar-batar jadi sada persembahen man 
bangku. 

14Tapi tutung lah daging lembu e, kulitna, 


ras tuka-tukana i darat ingan erkemah e. 
Enda me sada persembahen guna nasapken 
dosa imam-imam. 

15 Buatlah sada bajar biri-biri si dua ndai 
jenari suruh Harun ras anak-anakna namaken 
tanna i babo takal biri-biri e. 

16 Geleh biri-biri e, buat darehna, jenari 
amburken ku sekelewet batar-batar. 

17 Keret-keret biri-biri e. Burihi kerina isi 
beltekna ras pahana si arah pudi, jenari 
tamaken i babo takalna ras keret-keret si 
debanna. 

18 Tutung kerina biri-biri e i babo batar-batar 
jadi sada persembahen pangan. Bau 
persembahen enda merim Kuakap. 

19 Buat bajar biri-biri si sada nari ndai eme 
guna penangkuhen, jenari suruh Harun ras 
anak-anakna ngamparken tanna i babo takal 
biri-biri e. 

20 Geleh biri-biri e, janah buat deba darehna, 
emaka sapuken ku cuping Harun si kemuhen 
ras anak-anakna, ku kambal-kambal tanna 
si kemuhen bage pe kambal-kambal nahena 
si kemuhen. Amburken iba-iba dareh ndai 
kerina i sekelewet batar-batar e. 

21 Buat sitik dareh si lit i babo batar-batar, 
ras minak penangkuhen, jenari pirpirken ku 
Harun ras pakenna bage pe ku anak-anakna 
ras pakenna. Alu bage Harun ras anak-anakna 

bage pe pakenna nggo iendesken man 


bangku. 

22 Sayatlah lemak bajar biri-biri e, lemak 
ikurna, lemak sinutupi isi beltekna, bagin ate 
si mehulina, duana buah pinggangna rikutken 
lemak si leketi je, ras pahana si kemuhen. 

23 Buat sada i bas tep-tep macam roti i 
bas raga roti si nggo ipersembahenken man 
bangKu, eme: sada roti si icampur ras minak, 
sada si la icampur ras sada biskuit. 

24Tamaken kerina pangan enda ku bas 
tan Harun ras anak-anakna, jenari suruh ia 
ngendesken si enda kerina man bangKu jadi 
sada persembahen khusus. 

25 Kenca bage buat si e kerina i bas ia 
nari, emaka tutung i babo batar-batar, i 
babo persembahen tutungen ndai, jadi sada 
persembahen pangan man bangKu. Bau 
persembahen enda merim Kuakap. 

26 Buat tenten bajar biri-biri ndai jenari 
endesken man bangKu jadi sada persembahen 
khusus. Si enda jadi sikerajangenndu. 

27 Tupung sekalak imam itangkuhken, 
tenten ras paha bajar biri-biri si ipake i bas 
penangkuhen e, arus iendesken man bangKu 
jadi persembahen khusus, jenari iserapken 
man imam-imam. 

28 Adi bangsangKu erbahan persembahen 
persadan, tenten ras paha asuh-asuhen 
si ipersembahken e jadi sikerajangen 
imam-imam; enda me keputusenKu si lanai 

banci iobah. Enda me pemere bangsa Israel 


man bangKu, TUHANndu. 

29 Paken keimamen Harun arus iendesken 
man anak-anakna si dilaki kenca ia nggo 
mate, guna ipakena tupung ia itangkuhken. 

30 Anak Harun si nggantiken ia jadi imam, si 
bengket ku bas Kemah Perjumpan ndahiken 
dahinKu i bas Ingan si Badia, arus make 
paken enda pitu wari dekahna. 

31 Buat daging bajar biri-biri si ipake i bas 
penangkuhen Harun ras anak-anakna ndai, 
jenari tanggerken i bas sada ingan si badia. 

32 Kenca e suruh ipanna radu ras roti si 
tading denga i bas raga ndai i bas dalin 
bengket ku bas Kemah Perjumpan. 

33 Arus pe ipanna kai si ipergunaken i bas 
acara persembahen pengalemi dosa tupung 
ia itangkuhken. Imam-imam ngenca banci 
man pangan enda, sabap badia e. 

34 Adi lit denga daging ntah pe roti e langa 
ipan seh pepagina, arus maka itutung kerina, 
la banci ipan, sabap badia e. 

35 Lakokenlah penangkuhen Harun ras 
anak-anakna pitu wari dekahna, janah 
ula sitik pe nimpang i bas kai si nggo 
Kuperentahken man bandu. 

36 Tep-tep wari la banci la ipersembahkenndu 
sada jenggi lembu, gelah dosa banci ialemi. 
Si enda erbahanca batar-batar e jadi bersih. 
Kenca bage minakilah batar-batar e alu minak 
saitun gelah jadi badia. 

37 Bahanlah bagenda tep-tep wari seh pitu 


wari dekahna. Alu bage batar-batar e nggo 
badia tuhu-tuhu, janah adi ise gia ntah kai 
gia sindadapsa la banci lang kena mara 
erkite-kiteken gegeh kebadian e." 


Persembahen tep-tep wari (Bil 28:1-8) 


38"| bas paksa si reh enda la banci Ia 
tetap ipersembahkenndu tep-tep wari i das 
batar-batar e dua anak biri-biri umur sada 
tahun. 

39 Erpagi-pagi persembahken sada anak 
biri-biri, janah sada nari karaben. 

40Radu ras anak biri-biri si pemena, 
persembahken pe sada kilo tepung gandum 
si mejile icampur ras sada liter minak 
saitun. Amburken pe sada liter anggur jadi 
persembahen. 

41 Persembahken anak biri-biri si peduaken 
karabenna, janah radu ras si e, persembahken 
pe tepung, minak saitun ras anggur si seri 
buena ras si erpagi-pagi. Enda me sada 
persembahen pangan man bangku, 
TUHANndu, janah bauna mereken keriahen 
man bangKu. 

42| bas paksa-paksa si reh enda, 
persembahen tutungen enda la banci la tetap 
ipersembahkenndu i adep-adepenKu i bas 
dalin bengket ku bas Kemah Perjumpan e. 
| je me Aku jumpa ras bangsangKu janah 
ngerana ras kam. 

43| bas ingan eme Aku jumpa ras bangsa 


Israel, janah sinalsal terang kerehenKu 
erbahanca ingan ejadi badia. 

44 Aku pagi erbahanca Kemah ras batar-batar 
e jadi badia, janah Aku nerapkenca Harun ras 
anak-anakna ndahiken dahinKu jadi imam. 

45 Ringan Aku i tengah-tengah bangsa Israel, 
janah Aku jadi Dibatana. 

46 Jeteh bangsa emaka Aku eme TUHAN 
Dibata si maba ia ndarat i Mesir nari gelah 
Aku banci ringan i tengah-tengahna. Aku kap 
TUHAN, Dibatana." 


Batar-batar ingan nutungi si 
merim-merim (Kel 37:25-28) 


30 1 “Bahanlah sada batar-batar i bas 
kayu jati nari ingan nutungi si 
merim-merim. 

2 Bentukna segi empat, gedangna ras 
belangna 45 sentimeter, janah ganjangna 90 
sentimeter. Tandukna i bas sukina si empat, 
arus ersada ras batar-batar e. 

3 Lapisi lah alu emas murni bagin si arah 
das, empatna dingdingna bage pe tandukna, 
jenari pasang bingke emas kelewet. 

4Bahan dua gelang emas ingan ngangkatsa, 
jenari leketken gelang e arah teruh bingke 
e dua dingding gelah banci i je itamaken 
lanja-lanjana guna ngangkatsa. 

3 Lanja-lanjana enda bahan i bas kayu jati 
nari, jenari lapisi alu emas. 

6Tamakenlah batar-batar enda i darat kire- 


kire si gantung i lebe-lebe Peti Perpadanen e. 
| bas ingan eme Aku njumpai kam. 

7 Tep-tep erpagi-pagi asum Harun reh 
nikapken lampu e, arus itutungna barang 
tutungen si merim i babo batar-batar e. 

8 Karaben pe arus bage ibahanna asum 
isaganina lampu e. Persembahen tutungen 
si merim enda arus iterusken alu la 
erpeltep-peltep i bas kerina paksa-paksa si 
reh enda. 

9 Ula persembahken i babo batar-batar enda: 
rempah-rempah si ilarang, asuh-asuhen 
ntah, persembahen buah gandum: janah ula 
lamburken anggur persembahen ku je. 

10 Sekali setahun la banci Ia ilakoken Harun 
pembersihen batar-batar alu namaken 
dareh i bas tanduk batar-batar e. Dareh si 
itamaken ku je, eme dareh asuh-asuhen 
si Ipersembahken guna pengalemi dosa. Si 
enda la banci la ibahan tep-tep tahun i bas 
kerina paksa-paksa si reh enda. Batar-batar 
enda arus badia tuhu-tuhu, man bangKu saja 
ngenca ipergunaken. Aku kap TUHAN." 


Cuke guna Kemah Perjumpan 


ll Nina TUHAN man Musa, 

12 “Adi ibahanndu sensus man bangsa Israel, 
tep-tep dilaki arus nggalar man bangKu tukur 
kesahna, gelah ula ia dat bahaya tupung 
ibahan sensus. 

13 Tep-tep kalak si bengket i bas sensus la 


banci la nggalar duit asa si nggo itentuken. 
Duit e arus igalarken man bangku. 
14Tep-tep kalak si isensus, eme tep-tep 
dilaki si umurna lebih dua puluh tahun, arus 
nggalar duit asa si nggo itentuken e. 

15 Asum nggalar tebusen kesah kalak bayak 
la banci lebih, bage pe kalak si mesera la 
banci kurang. 

16 Pepulung lah duit enda i bas bangsa 
Israel nari jenari pergunaken guna keperlun- 
keperlun Kemah Perjumpan. Cuke enda eme 
tukur kesahna, maka Kuinget engkawali ia." 


Baskom tembaga 


17 Nina TUHAN man Musa, 

18 "Bahan sada baskom tembaga ras 
tapakna pe tembaga. Tamaken baskom e 
kelang-kelang Kemah ras batar-batar e, 
jenari isi alu lau. 

19 Harun ras anakna Ia banci Ia murihi tanna 
ras nahena alu lau e, 

20 ope denga ia bengket ku bas Kemah ntah 
pe ndeheri batar-batar, guna mpersembahken 
persembahen pangan: alu bage la ia ibunuh. 

21j a banci la iburihina tanna ras nahena, 
gelah ula ia mate. Enda me sada peraturen si 
la banci la iikutkenna ras kesusurenna seh 
rasa lalap." 

Minak penangkuhen 


22 Nina TUHAN man Musa, 

23 "Buat rempah-rempah si mejilena, eme 
enem kilo mur kental, telu kilo kayu manis, 
telu kilo tebu si merim, 

24 ras enem kilo kayu teja (kerina itimbang 
rikutken timbangen si nggo itentuken). 
Tambahken empat liter minak saitun, 

25 jenari bahan lah minak penangkuhen si 
badia icampur bagi minak wangi. 

26 Curcurken minak enda ndai ku Kemah 
Perjumpan, ku Peti Perpadanen, 

21 ku meja ras kerina alat-alatna, ingan 
lampu ras alat-alatna, batar-batar ingan 
nutungi si merim-merim, 

28 ku batar-batar ingan persembahen 
tutungen ras kerina alat-alatna, bage pe ku 
baskom ingan erburih ras tapakna gelah 
badia. 

29 Endesken lah barang-barang enda ndai 
kerina alu cara si enda man bangKu, gelah 
badia tuhu-tuhu kerina, janah ise pe, ntah 
kai pe si ndadapsa la banci la kena mara 
erkite-kiteken gegeh kebadianna. 

30 Kenca bage minakilah Harun ras anak- 
anakna lako nangkuhken ia jadi imam gelah 
idahikenna dahinKu. 

31 Kataken man bangsa Israel, nindu, 'Minak 
penangkuhen si badia enda arus ipake guna 

dahin-dahinKu i bas kerina paksa-paksa si 


reh. 

32 Minak e Ia banci icurcurken ku kerina 
kalak, janah la banci ipakendu campuren si 
bage erbahan minakndu. Enda badia, emaka 
la banci Ia ipebadiakenndu e. 

33 'se pe si erbahan minak si bage ntah pe 
makeken minak e man kalak si labo imam, ia 
lanai nari ikira bangsangKu.'" 


Rempah-rempah tutungen si merim 


34 Nina TUHAN man Musa, "Buatlah tep-tep 
erbage si seri beratna i bas rempah-rempah si 
merim si tersinget i jenda: duruh damar, kulit 
kerang, duruh pinus, ras kumenen murni. 

35 Pakelah enda kerina erbahan campuren si 
merim-merim, icampur bagi erbahan minak 
wangi. Jenari tambahken ku je sira gelah 
banci tetap bersih ras badia. 

36 Kenca bage tutu lah sada bagin jadi 
tepung halus, baba ku Kemah Perjumpan 
jenari pirpirken i lebe-lebe Peti Perpadanen. 
Jaga maka rempah tutungen si merim enda 
tetap badia. 

37 Ula pake pulungen si seri guna erbahan 
minak wangi man pakenndu jine. Jagalah 
maka barang enda sada barang si badia si 
ikhususken man bangKu saja ngenca. 

38 İse pe si erbahan si merim-merim man 
pakenna si seri ras si enda, ia lanai nari ikira i 
bas bangsangKu." 

Tukang si erbahan Kemah 
Perjumpan (Kel 35:30-36:1) 


3 1 1 Nina TUHAN man Musa, 
2 "Nggo Kupilih Besalel, anak Uri 
kempu Hur, i bas suku Juda nari, 

3 janah nggo Kudemi ia alu kesahKu. Nggo 
Kubereken man bana pengertin, kebeluhen 
ras kengasupen erbahan barang-barang si 
mejile: 

4ngerencanaken ras erbahan potongen si 
mejile i bas emas pirak ras tembaga nari: 

> nggarut permata ras namakenca i bas 
bingkena: erbahan ukir-ukiren kayu ras 
erbage-bage dahin erbahan barang-barang si 
deban si mejile. 

6 Bage pe nggo Kupilih Oholiap anak 
Ahisamah, i bas suku Dan nari guna nampati 
Besalel. Man tukang-tukang si deban pe nggo 
Kubereken kengasupen si mbelin, gelah banci 
ibahanna kerina si nggo Kuperentahken eme: 

! Kemah Perjumpan, Peti Perpadanen ras 
tutupna, kerina perabot-perabot Kemah e, 

8 meja ras alat-alatna, nahe lampu i bas 
emas murni nari ras kerina alat-alatna, 
batar-batar ingan nutungi si merim-merim, 

9 batar-batar guna persembahen tutungen 
ras kerina alat-alatna, baskom ras tapakna 
ingan lau pemurihi tan ras nahe, 

10 paken imam si lanai kal lang-lang jilena si 


man paken Harun ras anak-anakna tupung 
ndahiken dahin imam, 

ll minak penangkuhen, ras barang tutungen 
si merim guna ingan si badia. I bas erbahan 
barang-barang si enda kerina, la banci sitik 
pe nimpang i bas kai si nggo Kupedahken 
man bandu." 


Sabat, wari pekesahken 


12 | suruh TUHAN gelah ikataken Musa 
man bangsa Israel, nina, "Inget wari 
Sabat, wari si nggo Kutetapken jadi wari 
pengadi-ngadin, sabap eme sada tanda si 
ncidahken i bas kerina paksa-paksa si reh 
maka Aku, TUHANndu, nggo erbahan kam 
jadi bangsangKu. 

13 (Kel 31:12) 

14 Arus ingetndu wari pengadi-ngadin e, 
sabap badia e. Ise si la ngingetsa, si erdahin | 
bas wari e, la banci Ia ibunuh. 

15 Enem wari ibereken man bandu guna 
ndahiken dahindu, tapi wari si pepituken, eme 
wari pengadi-ngadin si badia si ikhususken 
man bangku. Ise si erdahin i bas wari e la 
banci la ibunuh. 

16 Bangsa Israel la banci la tetap nginget 
wari enda jadi sada tanda perpadanenKu ras 
bangsa e. 

17 Wari Sabat, eme sada peringet-ingeten 
si tetap i bas bangsa Israel ras Aku, sabap 

Aku, TUHAN nggo erbahan langit ras doni i 


bas enem wari, janah i bas wari si pepituken 
ngadi Aku erdahin guna pekesahken." 

18 Kenca nggo dung Dibata ngerana man 
Musa i das Deleng Sinai, IberekenNa man 
bana papan batu si dua e, ije Dibata jine 
nggo nuratken pedah-pedah e. 


Lembu emas (UI 9:6-29) 


3 2 1 Sanga iidah bangsa Israel maka Musa 

lalap la nusur i das Deleng Sinai nari, 
tapi ndekah ia tading i je, iulung-ulungna 
Harun janah nina, "La sieteh ntah kai nggo 
jadi man Musa, kalak si minpin kita ndarat i 
Mesir nari: emaka bahanlah sada dibata si 
man sembahen, guna minpin kita." 

2 Nina Harun man bana kerina, "Tangtangilah 
anting-anting emas si ipake ndeharandu, 
anak-anakndu si dilaki ras si diberu, jenari 
bereken man bangku." 

3 Emaka kerina bangsa Israel nangtangi 
anting-antingna jenari iberekenna man 
Harun. 

4Ibuat Harun kerina anting-anting ndai, 
ileburna, jenari ituang emas ndai ku sada 
cetaken, jenari itepana sada lembu emas. 
Nina bangsa ndai, "O Israel, enda me 
dibatanta si mabai kita ndarat i Mesir nari!" 

3 Kenca idah Harun si e ipajekkenna sada 
batar-batar i lebe-lebe lembu emas ndai, 

jenari imomokenna nina, "Pagi ibahan sada 


pesta guna kemulian TUHAN." 

6 Pepagina lampas, ibaba kalak ndai asuh- 
asuhen man tutungen jadi persembahen, ras 
si debanna si man pangan jadi persembahen 
persadan. Kundul ia kerina man ras minem- 
minem; dungna nggo sambar jadi sada pesta 
mabuk-mabuk, janah perlagu langkah dilaki 
ras diberu lanai erpepah. 

7 Nina TUHAN man Musa, "Pedas kam mulih 
ku teruh, sabap bangsandu si nggo ibabandu 
ndarat i Mesir nari nggo erdosa janah nulak 
Aku. 

8 Itadingkenna dalan si nggo Kupedahken 
gelah ikutkenna: ibahanna sada lembu emas 
tuangen janah nggo isembahna ras ibahanna 
persembahenna ku je. Ikatakenna e si mabai 
ia ndarat i Mesir nari. 

2Nggo Kuteh uga kengna bangsa enda. 

10 Genduari, ula cubaken ngambati Aku. 
Nembeh kal ateKu man bana kerina, janah 
Kukernepken ateKu. Kenca bage, Kubahan 
ateKu kam ras kesusurenndu jadi sada 
bangsa si mbelin." 

ll Tapi meseksek ipindoken Musa man 
TUHAN, Dibatana nina, "TUHAN, ngkai maka 
bage RawanNdu man BangsaNdu, si nggo 
IselamatkenNdu i Mesir nari alu gegeh ras 
kuasa si mbelin? 

12 Adi IkernepkenNdu bangsa e, tentu 
iIkataken bangsa Mesir me maka Kam 

nggo mbaba ia ndarat i Mesir nari alu 


tujun munuhsa i deleng-deleng enda janah 
ngeradaskenca tuhu-tuhu i bas doni enda 
nari. Ula min Kam merawa, ula min UkurNdu 
bage janah ula min sehken cilaka enda man 
BangsaNdu. 

13 Inget min suruh-SuruhenNdu Abraham, 
Isak, ras Jakup. Ingetlah padan si nggo 
IbahanNdu ras ia maka IberekenNdu 
kesusurenna, teremna bagi buena bintang 
i langit, janah mereken man kesusurenna 
kerina taneh si nggo IpadankenNdu jadi 
sikerajangenna seh rasa lalap." 

14 Emaka erkusur ukur TUHAN janah Ia 
IsehkenNa cilaka si nggo IsurakenNa man 
BangsaNa. 

15 Nusur mulihken Musa i das deleng ndai 
nari, ibabana papan batu si dua e i ja tersurat 
pedah TUHAN i bas dua mbelahna. 

16 Dibata jine si erbahan papan batu ejanah 
la ka pe si nuratken pedah eije. 

17 Ibegi Josua sora bangsa Israel ersurak- 
surak jenari ikatakenna man Musa nina, 
"Kubegi sora kalak erperang i bas ingan 
erkemah." 

18 Nina Musa, "Sora e labo sora kalak ersurak 
erkite-kiteken kemenangen ntah pe sora 
kalak nderkuh erkiteken talu erperang: sora 
e, eme kap sora kalak rende." 

19 Kenca Musa nggo ndeher ku ingan 
erkemah e janah nggo teridah man bana 

lembu e dingen kalak ndai landek-landek, 


merawa kal ia. | bas nahe deleng e 
ibenterkenna papan batu si dua si ibabana 
ndai emaka pecah. 

20 | buatna lembu si ibahan kalak ndai, 
ileburna, igilingna jadi tepung halus, jenari 
icampurna ras lau. Kenca bage isuruhna 
bangsa Israel minemsa. 

21 | katakenna man Harun nina, "Kai nge 
ibahan bangsa enda man bandu, maka 
ibabaindu ia erbahan dosa si bage belinna?" 

22 Nina Harun njabapsa, "Ula kam merawa 
man bangku: itehndu jine nge gegehna 
bangsa enda erbahan si jahat. 

23 | katakenna man bangku, 'La sieteh ntah 
kai nggo jadi man Musa, si maba kita ndarat 
i Mesir nari, emaka bahanlah sada dibata si 
minpin kita." 

24 Kusuruh ia mereken perhiasen-perhiasen 
emasna man bangku, emaka kalak si lit i bas 
ia, minter itangtangina jenari iberekenna man 
bangku. Kubenterken perhiasen-perhiasen e 
ku bas api, jenari jadi me lembu e!" 

25 Idah Musa maka nggo ipelepas Harun 
bangsa Israel rate-ate seh maka megombang 
imbang-imbangna man bana. 

26 Emaka tedis Musa i bas gerbang ingan 
bangsa Israel erkemah, janah nina alu sora 
megang, "Ise si arah TUHAN reh ku jenda!" 
Emaka kerina suku Lewi pulung sekelewet 
Musa. 

27) enari nina Musa man bana kerina, 


"TUHAN, Dibata Israel mereken perentah 
man bandu sekalak-sekalak gelah ibuatndu 
pedangndu, jenari laweslah arah tengah- 
tengah ingan erkemah enda i bas gerbang 
enda nari ku gerbang si deban guna munuh 
senina-seninandu, teman-temanndu, ras 
tetangga-tetanggandu." 

28 Minter ipatuhi suku Lewi perentah e, jenari 
ibunuhna kira-kira 3000 kalak i bas wari e. 

29 Nina Musa man suku Lewi, "Sendah nggo 
itangkuhkenndu dirindu jadi imam-imam 
ndahiken dahin TUHAN alu munuh anak- 
anakndu, senina-seninandu, emaka TUHAN 
nggo mereken pasu-PasuNa man bandu." 

30 Pepagina nina Musa man bangsa Israel, 
"Nggo kam erbahan dosa si mbelin. Tapi 
genduari lawes ka aku mulihken ku das 
deleng ndahi TUHAN: mbera-mbera banci dat 
aku pengalemi dosa man bandu." 

31 Kenca bage mulih Musa ndahi TUHAN, 
janah nina, "Bangsa enda nggo erbahan dosa 
si mbelin. Nggo ibahanna sada dibata i bas 
emas nari jenari ersembah ku je. 

32 Ngarap aku gelah lalemiNdu dosana: 
tapi adi la Kam nggit, sasapkenlah gelarku 
i bas kitap InganNdu nuratken gelar-gelar 
BangsaNdu." 

33 Erjabap TUHAN nina, "Kalak si nggo 
erdosa man bangKu nge si Kusasapken 
gelarna i bas kitapKu nari. 

34 Genduari laweslah, babailah bangsa e ku 


ingan si nggo Kukataken man bandu. Ingetlah 
maka malekatKu pagi si nuduhken dalan man 
bandu, tapi paksana la banci la seh maka 
Kuukum bangsa enda erkite-kiteken dosana." 
35 Emaka ipesusur TUHAN sada penakit 

ku bangsa e, sabap nggo ipaksana Harun 

erbahan lembu emas e. 


Isuruh TUHAN bangsa Israel 
nadingken Deleng Sinai 


3 3 1 Nina TUHAN man Musa, "Tadingkenlah 

ingan enda. Berkatlah kam ras bangsa 
si ibabandu ndarat i Mesir nari, jenari laweslah 
ku taneh si nggo Kupadanken man Abraham, 
Isak ras Jakup ras man kesusurenna. 

2 Kusuruh sekalak malekat nuduhken dalan 
man bandu, janah Kupelawes pagi bangsa 
Kanaan, bangsa Amori, bangsa Heti, bangsa 
Peris, bangsa Hewi, ras bangsa Jebusi. 

3Kam berkat ku taneh si mehuli dingen 
mehumur. Tapi Aku jine la ikut ras kam, maka 
ula kam Kukernepken i tengah dalan sabap 
kam bangsa si mekeng kuduk." 

4Isuruh TUHAN Musa ngatakenca man 
bangsa e, "Kam bangsa si mekeng tuhu-tuhu. 
Adi Aku erdalan ras kam kentisik sajalah gia 
la banci la kernep kam Kubahan. Genduari 
tangtangilah kerina perhiasenndu, jenari Aku 
netapkenca uga ibahan man bandu." Kenca 

ibegi bangsa e kata TUHAN enda, ceda atena, 


emaka lanai ia make perhiasen. 

> (Kel 33:4) 

6 Emaka kenca nadingken Deleng Sinai, 
bangsa Israel lanai nari make perhiasen. 


Kemah ingan TUHAN tading 


7 Adi ipajekken bangsa Israel kenca 
kemahna, minter ka ibuat Musa Kemah si 
Badia e, jenari ipajekkenna ndauh sitik i bas 
ingan erkemah e nari. Kemah e igelari Kemah 
Perjumpan ras TUHAN, janah ise pe si atena 
nungkun man TUHAN, lawes ia ku je. 

8 Katawari pe adi Musa lawes ku je, bangsa 
Israel tedis i bas pintun kemahna janah 
ipernehenna Musa seh ia bengket ku bas 
Kemah e. 

9 Kenca Musa bengket ku bas, tiang embun 
e minter nusur ku teruh, jenari ngadi i bas 
pintun Kemah, janah TUHAN ngerana man 
Musa i bas embun nari. 

10 Nggo kenca idah bangsa Israel tiang 
embun e i bas pintun Kemah, minter erjimpuh 
ia kerina. 

I1TUHAN ngerana petala-tala ras Musa, 
desken sekalak jelma ngerana ras temanna. 
Kenca bage mulihken Musa ku ingan erkemah. 
Tapi anak perana si jadi suruh-suruhenna eme 
Josua anak Nun, tetap tading i bas Kemah e. 

TUHAN erpadan nemani BangsaNa 


12 Nina Musa man TUHAN, "Payo tuhu 
maka nggo IkatakenNdu man bangku 
maka IbabaiNdu bangsa enda ku taneh si 
IpadankenNdu, tapi la IkatakenNdu man 
bangku ise pagi si IsuruhNdu ras aku. Nggo 
IkatakenNdu maka ItandaiNdu tuhu-tuhu aku 
janah ngena AteNdu man bangku. 

13 Genduari, adi bage kin, turikenlah man 
bangku sura-SuraNdu, gelah banci Kam 
kuelai, janah tetap kubahan meriah UkurNdu. 
Inget ka pe maka nggo IpilihNdu bangsa enda 
jadi SikerajangenNdu." 

14 Nina TUHAN, "Aku ras kam, janah Aku 
mereken kemenangen man bandu." 

15 Erjabap ka Musa nina, "Adi la Kam 
ras kami lawes, la padah IsuruhNdu kami 
nadingken ingan enda. 

16 Uga ningkalak metehsa maka ngena 
AteNdu man BangsaNdu ras man bangku adi 
labo Kam ikut ras kami lawes? Adi Kam tetap 
ras kami, ije nge maka teridah kami lain ras 
bangsa si deban i bas doni enda." 

17 Nina TUHAN man Musa, "Bagi si 
ipindondu, bage me Kubahan sabap Kutandai 
kam tuhu-tuhu janah ngena ateKu kam." 

18 Kenca bage ibahan Musa pemindonna 
nina, "Mindo aku man BaNdu gelah 
IcidahkenNdu man bangku sinalsal terang 
KemulianNdu." 

19 Nina TUHAN njabapsa, "Kerina kiniulinKu 


banci Kupementas arah lebendu, janah i 
lebe-lebendu Kukataken gelarKu si badia. 
Aku kap TUHAN, janah Kucidahken lias ate 
ras perkuah ateKu man kerina kalak si nggo 
Kupilih. 

20 La Kubere idahndu ayongKu: sabap ise pe 
la ngasup ngidah ayongKu, tetap nggeluh. 

21 Enda kap sada ingan deherKu ija banci 
kam tedis i das sada batu. 

22 Adi mentas kari sinalsal terang 
kemulianKu, Kutamaken kam ku bas sada 
lubang i bas batu e, jenari Kututupi kam alu 
tanKu seh Aku nggo lepas. 

23 Kenca bage Kuagui tanKu gelah banci 
idahndu gurungKu, tapi labo ayongKu." 


Dua papan batu si deban (UI 10:1-5) 


l Nina TUHAN man Musa, "Bahan 
34 dua papan batu seri ras si pemena 
mbarenda, gelah Kusuratken i je kata-kata si 
lit i bas papan batu si ipecahkenndu e. 

2 Pagi erpagi-pagi arus nggo dung, jenari 
rehlah kam ku das Deleng Sinai njumpai Aku 
i tampuk deleng e. 

3|se pe la banci ikut nangkih ras kam: ise 
pe la banci deher ras deleng e. Biri-biri ras 
lembu pe la banci nggagat ije." 

4Emaka minter ibahan Musa dua papan 
batu, seri ras si pemena, jenari pepagina 

lampas, ibabana ku das Deleng Sinai bagi si 


nggo ipedahken TUHAN man bana. 

3 Emaka nusur me TUHAN ku teruh i bas 
sada embun, tedis la ras Musa ije, jenari 
IkatakenNa GelarNa si badia, eme TUHAN. 

6 Kenca bage mentas TUHAN arah lebe Musa 
JanahNa erlebuh, nina, "Aku kap TUHAN. Aku 
kap Dibata si dem alu lias ate ras perkuah 
ate. Aku la sukah merawa, janah Kucidahken 
keleng ateKu si mbelin ras kesetianKu si 
tetap. 

7 Kusehken padanku man meribu-ribu 
kesusuren janah Kualemi kejahaten ras 
dosa: tapi la banci la Kuukum anak ras 
kempu seh ku bas kesusuren si peteluken 
ras si peempatken erkite-kiteken dosa orang 
tuana." 

8 Pedas-pedas Musa nembah erjimpuh, 
ayona seh ku taneh. 

9 Nina, "TUHAN, adi tuhu-tuhu kin keleng 
AteNdu aku, kupindo gelah ras kita lawes. 
Bangsa enda tuhu mekeng, tapi alemi lah 
kejahaten ras dosa kami, janah alokenlah 
kami jadi BangsaNdu." 


Perpadanen iperbarui (Kel 
23:14-19: UI 7:1-5: 16:1-17) 
10 Nina TUHAN man Musa, "Genduari 
Kubahan sada perpadanen ras bangsa 
Israel. | lebe-lebe bangsa e Kubahan 
perbahanen-perbahanen si mbelin si Ia 

nggo pernah ilakoken bage i japa pe i babo 


doni enda i tengah bangsa apai pe. Kerina 
bangsa ngidah perbahanen si mbelin e pagi, 
si banci Kubahan, TUHANndu, sabap ateKu 
ngelakoken sada perbahanen si mejin man 
bandu. 

11 Patuhilah undang-undang si ateKu 
Kubereken man bandu sendah, bangsa Amori, 
bangsa Kanaan, bangsa Heti, bangsa Peris, 
bangsa Hewi, ras bangsa Jebusi, kerina pagi 
kupelawes tupung kam ngasak kuje. 

12 Ula kal ibahanndu perpadanen ras anak 
negeri si ibengketindu, sabap enda banci jadi 
sada siding si erbahanca kam bene. 

13 Tapi arus iruntuhkenndu batar-batar 
inganna ersembah, perperken tugu-tugu 
berhalana, janah tabah lah binangun Dewi 
Aserana. 

14 Ula sembah dibata si deban, sabap Aku, 
TUHANndu, tuhu-tuhu mecimberu kal. 

15 Ula bahan perpadanen ras anak negeri e, 
sabap adi isembahna pagi dibata-dibatana, 
dibata perbegu, iundangna kam ikut ras ia, 
jenari tentu merincuh kam man pangan si 
isembahkenna man dibata-dibatana. 

16 Banci jadi anak-anakndu si dilaki ngempoi 
diberu kalak asing e, si mabai ia lanai setia 
man bangKu, jenari isembahna dibata-dibata 
kalak perbegu e. 

17 Ula bahan janah ula sembah dibata-dibata 
i bas besi nari. 

18 Pestaken lah Wari Raya Roti si Ia itama 


ragi. Bagi si nggo Kupedahken man bandu, 
panlah roti si la itama ragi pitu wari dekahna i 
bas bulan Abip, sabap i bas bulan eme kam 
nadingken Mesir. 

19 Tep-tep anak dilaki sintua ras anak si 
pemena daluna i bas asuh-asuhen, Aku 
empuna. 

20 Tapi la banci Ia itebusindu tep-tep anak 
kelede si pemena alu mpersembahken anak 
biri-biri jadi sambarna. Adi la itebusindu, 
penggelkenlah kerahungna. Tebusilah tep-tep 
anak dilaki sintua. Ise pe la banci ngadap Aku 
adi la maba persembahen. 

21 Fhem wari ibereken kesempaten man 
bandu guna ndahiken dahinndu, tapi ula 
erdahin i bas wari si pepituken, aminna gia 
paksa si e paksa nenggala ntah rani. 

22 Pestakenlah Kerja Rani tupung kam 
menaken peranin buah pagendu si pemena, 
janah pestakenlah Wari Raya Sapo-sapo i 
bas pendungi tahun, tupung iperanindu buah 
kayundu. 

23Telu kali setahun kerina si dilaki Ia banci 
la reh ersembah man bangKu, TUHANndu, 
Dibata Israel. 

24 Kenca nggo Kupelawes bangsa-bangsa si i 
lebe-lebendu, janah Kupebelang daerahndu, 
ise pe la nggit ncubakenca erperang ras kam 
tupung wari raya si telu e. 

25 Ula persembahken roti si tama ragi 


tupung ipersembahkenndu asuh-asuhen 
man bangKu. Ula tadingken sitik pe seh 
erpagi-pagi asuh-asuhen si igeleh asum Wari 
Raya Paskah e. 

26 Tep-tep tahun babalah ku Rumah TUHAN 
buah gandum si pemena iperanindu. Ula 
tanggerken anak biri-biri ntah pe kambing alu 
susu indungna." 

27 Kedungenna nina TUHAN man Musa, 
"Suratkenlah kerina kata-kata enda, sabap 
erpalasken si e Aku erbahan perpadanen ras 
kam bage pe ras bangsa Israel." 

28 Musa ringan i das deleng e ras TUHAN 
empat puluh wari empat puluh berngi 
dekahna. La ipanna kai pe, la ia minem. 
Isuratkenna i bas papan batu e kata-kata 
perpadanen e, eme Sepuluh Pedah Dibata. 


Musa nusur i Deleng Sinai nari 


29Tupung Musa nusur i das Deleng Sinai 
nari maba Sepuluh Pedah Dibata e, ayona 
ersinalsal sabap nggo ia ngerana ras TUHAN; 
tapi la ietehna e. 

30 Harun ras kerina kalak si deban ngenehen 
Musa, janah idahna maka ayona ersinalsal, 
emaka mbiar ia kerina ndeherisa. 

31 Tapi idilo Musa ia kerina, jenari Harun 
ras kerina peminpin-peminpin perpulungen 
bangsa Israel reh ndahi ia, emaka ngerana 
Musa man bana. 

32 Kenca bage kerina bangsa Israel pulung 


engkeleweti ia, jenari iendesken Musa 
undang-undang si ibereken TUHAN man bana 
| das Deleng Sinai. 

33 Kenca Musa nggo dung ngerana, 
itamburina ayona alu uis. 

34 Adi lawes kenca Musa ku bas Kemah 
Perjumpan guna ngerana ras TUHAN, 
itangtangina tutup ayona e. Ndarat kenca ia i 
jenari, iturikenna man bangsa Israel asa kai 
si nggo isuruh ia ngatakenca, 

35 janah idah bangsa ndai ayona ersinalsal. 
Kenca bage itutupina ka ayona, seh ngerana 
ka ia ras TUHAN mulihken. 


Peraturen kerna wari Sabat 


3 5 l Ipepulung Musa kerina bangsa Israel 

jenari ikatakenna man bana nina, 
"Enda me si nggo ipedahken TUHAN gelah 
idalinkenndu." Nina TUHAN, 

2 'Enem wari banci kam ndahiken dahinndu, 
tapi wari si pepituken arus ipebadiaken. Wari 
e, wari Sabat si ipersembahken bangku, 
TUHANndu. Ise si erdahin i bas wari e, aminna 
kai gia idahna, la banci la ibunuh. 

3 Api Ia banci ipegarandu i bas rumahndu i 
bas wari Sabat e.' 

Persembahen guna Kemah 
si Badia (Kel 25:1-9) 


4Ikataken Musa man kerina bangsa Israel 
nina, "Enda me si nggo ipedahken TUHAN: 

> Bahan lah sada persembahen man TUHAN. 
Tep-tep kalak si atena nehken persembahen, 
ibabana lah persembahenna emas, pirak ntah 
pe tembaga: 

6 lenen halus, wool biru, ungu, ras megara: 
uis si ibahan i bas mbulu kambing nari: 

7 kulit bajar biri-biri si icelup megara: kulit 
halus, kayu jati: 

8 minak guna lampu: rempah-rempah guna 
erbahan minak penangkuhen ras man barang 
tutungen si merim; 

9 batu permata delima ras batu permata si 
debanna si man tamanken i bas baju epod 
man paken Imam si Mbelin ras i bas tutup 
tentenna." 


Barang-barang guna Kemah 
Perjumpan (Kel 39:32-43) 


10 "Kerina tukang si beluh i bas kam arus reh 
erbahan asa kai si iperentahken TUHAN: 

11 Kemah e, tarumna ras tutup tarumna si 
arah darat, kancingna ras papanna, belotina 
si berteng, tiang-tiangna, ras palasna: 

12 Peti Perpadanen, lanja-lanjana, tutupna, 
ras kire-kirena si jadi ampang-ampangna, 

13 meja, lanja-lanjana, ras kerina alat-alatna: 


roti si man persembahenken man Dibata, 

14 hahe lampu gelah terang, ras kerina 
alat-alatna: lampu-lampu ras minakna: 

15 batar-batar ingan nutungi barang si 
merim-merim ras lanja-lanjana, minak 
penangkuhen: barang tutungen si merim: 
kire-kire guna dalin bengket ku bas Kemah e: 

16 hatar-batar ingan nutung persembahen, 
ras jerijak tembaga si ileketken ku je, 
lanja-lanjana, ras kerina alat-alatna: baskom, 
ingan lau pemurihi tan ras nahe bage peras 
tapakna; 

17 kire-kire kesain, tiang-tiangna ras alasna; 
kire-kire dalin bengket ku bas kesain e, 

18 pantuk-pantukna ras tinali guna Kemah e 
ras kesainna: 

19 ras paken-paken si lanai lang-lang jilena 
guna ipake imam-imam sanga ia ndahiken 
dahin imam i bas ingan si badia eme 
kap paken si badia man Imam Harun ras 
anak-anakna." 


Bangsa Israel maba persembahenna 


20 Kerina bangsa Israel lawes. 

21 Ise saja si ersuruh ukurna, ibabana sada 
persembahen man TUHAN guna erbahan 
Kemah Perjumpan. Ibabana pe asa kai si 
iperluken guna ersembah ras si iperluken 
guna erbahan paken imam. 

22 Ise si nggit, subuk dilaki ntah diberu, 


ibabana kancing perhiasen, anting-anting, 
cincin, bura ras erbage perhiasen emas, janah 
kerina si e iendeskenna man TUHAN. 

23 Kalak si lit lenen halusna, wool biru, ungu, 
megara, uis si ibahan i bas mbulu kambing 
nari: kulit bajar biri-biri si icelup megara: 
ntah kulit halus, ibabana si e. 

24 Kerina si ngasup mereken sumbangen 
pirak ntah pe tembaga, ibabana jadi 
persembahenna man TUHAN, janah asa kai lit 
kayu jatina si banci ipake i bas bagin si apai 
gia i bas dahin e, ibabana e. 

25 Kerina diberu si beluh ertenun maba 
benang lenen halus, benang ras benang wool 
biru, ungu, ras megara, si nggo ibahanna. 

26 | bahanna ka pe benang i bas mbulu 
kambing nari. 

27 Peminpin-peminpin bangsa e maba batu 
permata delima ras batu-batu permata si 
deban si itamaken i bas baju epod, paken 
imam ras tutup tentenna, 

28 bage pe rempah-rempah ras minak guna 
lampu-lampu, guna minak penangkuhen, ras 
man barang tutungen si merim. 

29 Kerina bangsa Israel si nggit maba 
persembahenna man TUHAN alu ukur meriah 
guna dahin si nggo IperentahkenNa man 
Musa. 

Tukang-tukang si beluh erbahan 
Kemah Perjumpan (Kel 31:1-11) 


30 Nina Musa man bangsa Israel, "TUHAN 
nggo milih Besalel, anak Uri, kempu Hur i bas 
suku Juda nari. 

31 Ja nggo idemi Dibata alu KesahNa, janah 
nggo IberekenNa man bana kepentaren, 
kengasupen, ras pengertin erbahan kerina 
barang-barang si mejilena, 

32 guna ngerencanaken potongen barang si 
mejile, jenari erbahanca i bas emas, pirak ras 
tembaga nari: 

33 erbahan permata-permata ras namakenca 
i bas bingkena, erbahan ukir-ukiren kayu, 
ras erbage-bage dahin si deban, erbahan 
barang-barang si mejilena. 

34 Man Besalel ras man Oholiap anak 
Ahisamah, i bas merga Dan nari, nggo 
ibereken TUHAN kengasupen ngajarken 
kebeluhenna ertukang man kalak si deban. 

35Man bana duana nggo ibereken TUHAN 
pemeteh i bas erbage-bage dahin jadi tukang 
ukir, ras tukang tenun si ngasup erbahan 
lenen halus: wool biru, ungu, ras megara: ras 
uis si deban. Ia ngasup erbahan kai-kai pe 
janah pentar ka pe ngerencanaken potongen 
barang. 

3 6 1 Besalel, Oholiap, ras kerina tukang- 
tukang si nggo ibereken TUHAN 
kebeluhen ras kepentaren, si meteh uga 

erbahanca asa kai si iperluken i bas majekken 


Kemah e, arus ndahiken kerinana sue ras si 
nggo iperentahken TUHAN." 


Bangsa Israel maba mbue pemere 


2 Kenca bage idilo Musa Besalel, Oholiap, ras 
kerina kalak si beluh si nggo ibereken TUHAN 
kengasupen ras si nggit nampati, jenari 
isuruh Musa ia kerina menaken dahin e. 

3| bas Musa nari ialoken tukang-tukang e 
kerina persembahen si nggo ibaba bangsa 
Israel guna majekken Kemah si Badia e. Tapi 
bangsa Israel terus maba persembahenna 
man Musa tep-tep erpagi-pagi. 

4Emaka tukang-tukang si beluh si ndahiken 
dahin e lawes ngelaporkenca man Musa nina, 
"Barang si itaruhken kalak si nterem nggo 
lebih asa si iperluken i bas dahin si man 
bahanen bagi si nggo iperentahken TUHAN." 

> (Kel 36:4) 

6 Perban e isuruh Musa gelah imomoken ku 
kerina ingan erkemah gelah ulanai ise pe 
mereken sumbangenna guna Kemah si Badia 
e; emaka lanai ka ibaba bangsa Israel tole. 

7 Kai si nggo itaruhken ku je lebih asa cukup 
guna ndungi dahin e kerina. 


Erbahan Kemah Perjumpan (Kel 26:1-37) 


8 Tukang si beluhna kal i bas kalak si erdahin 
e, ibereken tugas erbahan Kemah Perjumpan. 
Kemah e ibahanna i bas sepuluh lambar lenen 

megara, jenari isulam alu gambar mahluk si 
erkabeng. 

9 Tep-tep lambar seri ukurenna, gedangna 
sepulu dua meter, belangna dua meter. 

10jima i bas si e nari ijarumina jadi sada 
bagin, janah bage ka pe ibahanna si lima nari. 

Ilj bas tep-tep bagin si dua ndai ibahanna 
lubang kancingna i bas uis biru nari i bas tepi 
uis si arah darat. 

12| bas lambar si pemena itamakenna lima 
puluh lubang kancing i bas pasangen si 
pemena, jenari lima puluh lubang si cocok 
ras si e i bas lambar si perpudina kal i bas 
pasangen si peduaken. 

13 | bahanna lima puluh kancing emas guna 
pedemu si dua bagin ejadi sada. 

14 Kenca bage ibahanna tarum Kemah e i bas 
sepulu sada lambar uis nari si ibahan i bas 
mbulu kambing nari. 

15 Kerina e ibahanna seri ukurenna, 
gedangna supulu telu meter, belangna dua 
meter. 

16 Lima i bas si e nari ijarumina jadi sada, 
janah si enem nari jadi sada ka. 

17 Itamakenna lima puluh lubang kancing i 
tepi lambar si perpudina kal i bas pasangen si 
pemena janah lima puluh lubang kancing ka i 
tepi bagin si peduaken. 

guna mpersada si dua bagin e, gelah jadi 
sada tarum. 

19 Ibahanna dua tarum nari, sada i bas kulit 
bajar biri-biri nari si icelup megara janah 
sada nari i bas kulit halus nari, jadi tarumna 
si arah darat. 

20 bahanna dingdingna pajek i bas kayu jati 
nari guna Kemah e. 

21Tep-tep papan ganjangna empat meter 
janah belangna enem pulu enem sentimeter, 

22 janah penna dua, gelah dingding e banci 
kerina ipersada. Kerina papan e lit penna. 

23 Arah bagin Selatan ibahanna dua puluh 
lambar papan, 

24 ras empat puluh alas pirak jadi alasna 
arah teruh, dua alas i teruh tep-tep papan 
guna ngeleketken pen si dua e. 

25 Arah bagin Utara Kemah e ibahanna dua 
puluh lambar papan, 

26 ras empat puluh alas pirak, dua arah teruh 
tep-tep papan. 

27 Arah pudi Kemah e, ntah pe arah Barat, 
ibahanna enem papan, 

28 ras dua papan i bas sukina. 

29 Papan suki enda isambungken arah teruh 
janah ipersada terus ku das. Papan si dua si 
jadi sukina si dua e ibahan alu cara si enda. 

30 Emaka lit waluh papanna ras sepulu enem 
alas pirak, dua i teruh tep-tep papan. 

31l bahanna sepululima beloti si berteng i 


bas kayu jati nari, lima guna sada dampar 
rangka Kemah e, 

32 lima arah dingding samping, lima arah 
bagin Barat, ntah pe arah pudi. 

33 Beloti si tengah si berteng e, itamaken 
i tengah-tengah papan e, ipeberteng i bas 
ujung Kemah e nari ku ujung si deban. 

34 lapisina papan e alu emas janah 
itamakenna ije gelang emas jadi ingan leket 
beloti-beloti si berteng e, si ilapisi ka pe alu 
emas. 

35 Ibahanna sada kire-kire i bas lenen halus 
nari, si itenun ras wool biru, ungu ras megara 
jenari isulam alu gambar-gambar mahluk si 
erkabeng. 

36 | bahanna empat tiang i bas kayu jati nari 
ingan kire-kire e sangket, ilapisina alu emas, 
jenari itamakenna pe sangketenna si ibahan i 
bas emas nari. Kenca bage ibahanna empat 
alas pirak ingan tiang-tiang e pajek. 

37 Man dalan bengket ku bas Kemah e 
ibahanna sada kire-kire i bas lenen halus nari 
si itenun ras wool biru, ungu ras megara, 
jenari ihiasi alu sulamen. 

38 Guna kire-kire enda ibahanna lima tiang 
ras sangketenna; ujung tiang ras tulan 
kire-kire e ilapisina alu emas, janah ibahanna 
lima alas tembaga guna tiang-tiang e. 

Erbahan Peti Perpadanen (Kel 25:10-22) 


3 7 l Besalel erbahan Peti Perpadanen e 

i bas kayu jati nari, gedangna 110 
sentimeter, belangna 66 sentimeter, ras 
ganjangna 66 sentimeter. 

2 Jenari ilapisina arah bas rah arah darat alu 
emas murni, janah itamakenna bingke emas 
kelewet. 

3 bahanna empat gelang emas man ingan 
lanja-lanjana, jenari ileketkenna gelang e i 
bas nahena empatna, dua gelang sembelah. 

4Ibahanna lanja-lanjana i bas kayu jati nari, 
ilapisina alu emas, 

3 jenari itamakenna arah lubang gelang e, 
sada sembelah. 

6 Ibahanna sada tutupna i bas emas murni 
nari, gedangna 110 sentimeter, belangna 66 
sentimeter. 

7 Itepana dua mahluk si erkabeng i bas emas 
nari, 

8 sada i bas tep-tep ujung tutup peti e. Bage 
me ibahanna seh maka mahluk si erkabeng e 
ersada ras tutup peti ndai. 

9 Mahluk si erkabeng e duana si ala-alan, 
janah kabengna si ikirbangkenna nutupi peti 
e. 

Erbahan meja persembahen 
roti (Kel 25:23-30) 


10 Besalel erbahan meja i bas kayu jati 
nari, gedangna 88 sentimeter, belangna 44 
sentimeter, ras ganjangna 66 sentimeter. 

ll lapisina meja e alu emas murni, jenari 
ibahanna bingke emas kelewet. 

12 (bahanna ka bingke kelewet, belangna 7,5 
sentimeter, jenari itamakenna ukiren emas i 
bas bingkena e kerina. 

13 bahanna empat gelang emas man ingan 
lanja-lanjana jenari itamakenna i bas sukina 
si empat, petingtang ras nahe meja. 

14 Gelang ingan leket lanja-lanja guna 
ngangkat meja e itamaken deherken 
bingkena. 

15 Ibahanna lanja-lanjana e i bas kayu jati 
nari ilapisina alu emas. 

16 | bahanna alat-alat guna meja e i bas emas 
murni nari: piring, cangkir, kendi ingan lau, 
ras mangkuk si ipake i bas mpersembahken 
anggur. 


Erbahan nahe lampu (Kel 25:31-40) 


17 Besalel erbahan nahe lampu i bas emas 
murni nari. Tapakna ras tangkena itepana 
i bas emas nari: bunga-bunga ukirenna, 
si langa terlak ras si nggo terlak, ersada 
ibahanna. 

18 Tupang nahe lampu e lit enem, telu arah 


kawes, telu arah kemuhen. 

19 Tep-tep tupang si enem e, lit ka telu 
bunga ukirenna, ibentuk bagi bunga ketapang 
si langa terlak ras si nggo terlak. 

20 Tangke nahe lampu e lit empat bunga 
ukirenna, ibentuk bagi bunga ketapang si 
langa terlak ras si nggo terlak. 

21] bas bena-bena tep-tep tupang si telu 
pasang e lit sada kuncup. 

22 Kuncupna, tupang-tupangna, ras nahe 
lampu e, itepa ersada kerina i bas emas nari. 

23 | bahanna pitu lampu guna nahe lampu e, 
janah ibahanna jepit-jepitna ras talamna i 
bas emas murni nari. 

24 | pakena telu pulu lima kilo emas murni 
erbahan nahe lampu e ras kerina alat-alatna. 


Erbahan batar-batar ingan nutungi 
si merim-merim (Kel 30:1-5) 


25 Besalel erbahan sada batar-batar i bas 
kayu jati nari ingan nutungi si merim- 
merim. Bentukna empat suki, gedangna 
45 sentimeter, belangna pe 45 sentimeter, 
janah ganjangna 90 sentimeter. Tandukna, 

i bas empatna, sukina, ersada ibahan ras 
batar-batar e. 

26 Arah das ilapisina alu emas murni, bage 
pe dingdingna empatna ras tandukna, janah 
itamana ukiren emas kelewet. 

27 Ibahanna dua gelang emas man ingan 


lanja-lanjana jenari ileketkenna arah teruh 
ukirenna e, duana arah samping, gelah banci 
i je leket lanja-lanjana guna ngangkatsa. 

28 (bahanna lanja-lanjana e i bas kayu jati 
nari jenari ilapisina alu emas. 


Erbahan minak penangkuhen ras si 
merim-merim (Kel 30:22-38) 


29 Besalel pe erbahan minak penangkuhen si 
badia ras barang tutungen si merim murni, 
icampur bagi minak wangi. 


Erbahan batar-batar ingan nutungi 
persembahen (Kel 27:1-8) 


3 8 1 Guna persembahen tutungen, 

ibahanna sada batar-batar i bas kayu 
jati nari. Bentukna empat suki, gedangna 
2,2 meter ras belangna 2,2 meter janah 
ganjangna 1,3 meter. 

2 Ibahan Besalel tandukna i babo sukina si 
empat, seh maka ersada ras batar-batar e. 
Kerina e ilapisina alu tembaga. 

3|bahanna pe kerina alat-alat guna 
batar-batar e, eme: belanga, sendok galang, 
mangkuk, garpu, ras talam ingan api. Kerina 
alat-alat enda ibahan i bas tembaga nari. 

4Ibahanna sada jerijak besi tembaga jenari 
itamakenna i teruh bingke batar-batar e, 
ganjangna setengah asa ganjang batar-batar. 

' Ibahanna empat gelang ingan lanja- 


lanjana, janah itamakenna e i bas empatna 
suki batar-batar e. 

6 Ibahanna lanja-lanjana i bas kayu jati nari, 
ilapisina alu tembaga, 

7 jenari itamakenna lanja-lanjana e arah 
lubang e, sada sembelah. Batar-batar e 
ibahan i bas papan nari, janah kosong i 
tengah. 


Erbahan baskom tembaga (Kel 30:18) 


8 Ibahan Besalel baskom tembaga ras 
tapakna i bas curmin diberu-diberu si erdahin 
i bas dalin bengket ku bas Kemah Perjumpan 
e. 


Bide guna Kemah 
Perjumpan (Kel 27:9-19) 


9 Guna Kemah Perjumpan e, ibahan Besalel 
sada bide i bas kire-kire lenen halus nari. 
Arah bagin Selatan gedang kire-kire e 44 
meter, 

10 'sangketken ku dua puluh tiang tembaga: 
ras alasna pe tembaga. Sangketenna ras si 
jadi tulanna ibahan i bas pirak nari. 

Il Bide e seri ras si arah bagin Utara. 

12 Arah bagin Barat, kire-kire e gedangna dua 
pulu dua meter, isangketken ku sepuluh tiang 
ras sepuluh alasna rikutken sangketenna 
ras tulan kire-kire si ibahan i bas pirak nari 
kerina. 

13 Arah Timur, dalin bengket, belang bide e 


dua pulu dua meter ka nge. 

14 Arah kawes ras kemuhen dalan bengket e 
lit kire-kire 6,6 meter gedangna, tiangna telu, 
janah alasna pe telu. 

15 (Kel 38:14) 

16 Kerina kire-kire guna bide e ibahan i bas 
lenen halus nari. 

17 Alas tiang-tiang e kerina ibahan i bas 
tembaga nari, janah sangketenna, tulan 
kire-kire, ras lapis ujung tiang-tiang e ibahan 
i bas pirak nari. Kerina tiang-tiang i sekelewet 
bide e ihubungken alu galah pirak. 

18 Kire-kire guna dalan bengket ku bas bide 
e, ibahan i bas lenen halus nari, itenun ras 
wool biru, ungu ras megara, janah ihiasi alu 
sulamen. Gedang kire-kire e siwah meter ras 
ganjangna 2 meter, seri ras kire-kire si ipake 
guna bide e. 

19 Kire-kire e isangketken i bas empat tiang 
i babo empat alas tembaga. Sangketenna, 
lapis ujungna, ras tulan kire-kire e ibahan i 
bas pirak nari. 

20 Kerina pantuk-pantuk Kemah e ras 
pantuk-pantuk bide i sekelewet ibahan i bas 
tembaga nari. 


Besi-besi si ipake i bas 
Kemah Perjumpan e 


21 Enda me sada daftar kerna jumlah barang 
besi si ipake i bas Kemah Perjumpan e, i 

Dibata. Daftar enda isuruh Musa gelah 
ibahan, janah si erbahanca eme kalak Lewi si 
erdahin i teruh pinpinen Itamar anak Imam 
Harun. 

22 Besalel, anak Uri, kempu Hur, i bas 
suku Juda nari, erbahan asa kai si nggo 
iperentahken TUHAN. 

23Sj nampati ia, Oholiap anak Ahisamah 
i bas suku Dan nari, eme sekalak tukang 
ukir, tukang si beluh erbahan potongen 
barang-barang, bage pe sekalak si beluh 
ertenun lenen halus ras wool biru, ungu, ras 
megara. 

24 Kerina emas si nggo ipersembahken man 
TUHAN guna Kemah si Badia e beratna 1.000 
kilo, itimbang rikutken timbangen si sah. 

25 Pirak si ipepulung tupung sensus 
perpulungen e beratna lit 3.430 kilo, itimbang 
rikutken timbangen si sah. 

26J umlah enda bali ras jumlah si igalari 
kerina kalak si isuratken tupung sensus 
e, sekalak-sekalak nggalar asa si nggo 
itetapken, itimbang rikutken timbangen si 
sah. Lit 603.550 dilaki si umurna 20 tahun ku 
das si idaftarken i bas sensus e. 

2!| bas pirak e nari, 3.400 kilo ipake guna 
erbahan alas tiang Kemah si Badia ras 
kire-kire, si buena lit seratus tiang, eme telu 
pulu empat kilo tep-tep alas. 

28 Pirak si tading telu puluh kilo e ibahan 


Besalel jadi tulan kire-kire, jadi sangketen i 
bas tiang-tiangna, janah man lapis ujungna. 

29Tembaga si ipersembahken man TUHAN 
buena 2.425 kilo. 

30 Alu e ibahanna alas dalan bengket ku bas 
Kemah Perjumpan e, jadi batar-batar ras 
jerijak besi tembagana, jadi kerina alat-alat 
batar-batar e, 

31 jadi alas bide Kemah e ras man dalan 
bengket ku bas bide e, ras jadi pantuk-pantuk 
Kemah e ras pantuk-pantuk bidena. 


Erbahan paken imam (Kel 28:1-14) 


39 l Alu wool biru, ungu, ras megara 
ibahanna paken si lanai kal lang-lang 
jilena guna ipake imam tupung ia ndahiken 
dahinna i bas Ingan si Badia. Ibanna paken 
imam man Harun, bagi si nggo ipedahken 
TUHAN man Musa. 

2 Ibahanna epod i bas lenen halus: i bas 
wool biru, ungu, ras megara, bage pe benang 
emas nari. 

3|tepana emas jadi lambar-lambar si 
menipes, jenari ipotong-potongna jadi 
benang, gelah itenun ras lenen halus e, bage 
pe ras wool biru, ungu, ras megara. 

4Ibahanna dua tinali bas bara guna baju 
epod e, jenari ileketkenna arah sampingna, 
gelah banci iiket alu e. 

seri, ijaitkenna ersada ras baju epod e, bagi 
si nggo ipedahken TUHAN man Musa. 

6 Isikapkenna batu permata delima, jenari 
iiketna alu bingke emas: i bas batu permata 
e iukirna alu mejile gelar-gelar anak Jakup si 
sepulu dua. 

7 Itamakenna batu permata si nggo iukir e i 
bas tinali bas bara baju epod ndai jadi sada 
tanda bangsa Israel si sepulu dua, payo kal 
bagi si nggo ipedahken TUHAN man Musa. 


Erbahan tutup tenten (Kel 28:15-30) 


8 Ibahanna sada tutup tenten, bahanna seri 
ras baju epod ndai, sulamenna pe seri. 

9 Bentukna segi empat janah erlipat dua, 
gedangna 22 sentimeter, belangna pe 22 
sentimeter. 

10 jtamakenna ije empat baris batu permata 
si meherga. | bas baris si pemena: batu 
delima, topas ras baiduri sepah; 

Ilj bas baris si peduaken: sada batu samrud, 
sada batu nilam, ras sada berlian: 

12j bas baris si peteluken: sada lasuardi, 
sada akik, ras sada amatis; 

13janah i bas baris si peempatken: sada 
mutiara biru, sada delima, ras sada yasper. 
Kerina batu permata enda itamaken i bas 
bingke si ibahan i bas emas nari. 

iukir gelar sekalak i bas anak-anak Jakup, 
gelah jadi tanda suku Israel si sepulu dua. 

15 Guna tutup tenten e, ibahanna rante i bas 
emas murni nari, ipiuh bagi tinali. 

16 | bahanna dua pengiket i bas emas nari 
ras dua gelang emas, jenari gelang emas e 
ileketkenna ku tutup tenten e i bas sukina si 
arah datas. 

17 Rante emas si dua ndai ileketkenna ku 
gelang si dua ndai, 

18 jenari ujungna si dua nari ileketkenna ku 
pengiket si dua ndai janah alu cara si bagenda 
ileketkenna ka pe e arah lebe ku tinali baju 
epod ndai. 

19 |bahanna dua gelang emas, jenari 
isangketkenna ku tutup tenten e, i bas sukina 
si arah teruh, i bas tepi si arah bas rembak 
ras baju epod e. 

20 bahanna dua nari gelang emas, jenari 
isangketkenna ku ujung si arah teruh tinali 
bas bara baju epod e arah lebe, deherken 
kelimna datasen gendit si halus tenunenna e. 

21 Bagi si nggo ipedahken TUHAN man Musa, 
iiketna gelang tutup tenten e ras gelang epod 
ndai alu tinali biru, seh maka tutup tenten 
tetap arah datas tinali e janah la mosar. 

Erbahan paken-paken si deban man 
imam (Kel 28:31-43) 


22 Baju jubah si nutupi epod e ibahan i bas 
wool biru nari. 

23 Lubang ingan nucukken takal ilapisi alu 
uis si itenun rapat gelah ula merigat. 

24| bas tepi jubah e arah teruh itamakenna 
buah galiman si ibahan i bas lenen halus ras 
wool biru, ungu ras megara, iselang-selingi 
alu giring-giring emas, pas kal bagi si nggo 
iperentahken TUHAN man Musa. 

25 (Kel 39:24) 

26 (Kel 39:24) 

27 bahanna baju Harun ras anak-anakna, 

28 bage pe bulangna, tengkulukna, dingen 
seluar gendek i bas lenen nari, 

29janah selempang i bas lenen halus nari 
ras i bas wool biru, ungu ras megara, si ihiasi 
alu sulamen, bagi si nggo ipedahken TUHAN 
man Musa. 

30 I bahanna pe perhiasen i bas emas murni 
nari, jadi tanda jabaten khusus, janah iukirna 
i je kata-kata enda: "Iendesken man TUHAN 
saja". 

31 liketkenna perhiasen e ku bulang e arah 
lebe alu tinali biru, sue ras si nggo ipedahken 
TUHAN man Musa. 

Dahin enda idungi (Kel 35:10-19) 


32 Kerina dahin kerna Kemah Perjumpan e 
nggo dung. Kerinana ibahan bangsa Israel 
sue ras si nggo ipedahken TUHAN man Musa. 

33 l endeskenna man Musa Kemah e ras 
kerina alat-alatna, sangketenna, papanna, 
beloti-beloti si bertengna, ras alasna: 

34 tarumna si ibahan i bas kulit bajar 
biri-biri icelup megara: tarumna si ibahan 
i bas kulit halus nari: kire-kirena si jadi 
ampang-ampang: 

35 Peti Perpadanen si isin papan batu e, 
lanja-lanjana, ras tutupna: 

36 meja ras kerina alat-alatna, ras roti si man 
persembahenken man Dibata; 

37 nahe lampu si ibahan i bas emas murni 
nari, lampuna, kerina alat-alatna, ras minak 
guna lampu-lampu e: 

38 batar-batar emas, minak penangkuhen: 
barang tutungen si merim, kire-kire guna 
dalan bengket ku bas Kemah e: 

39 batar-batar tembaga ras jerijak 
tembagana, lanja-lanjana, ras kerina 
alat-alatna: baskom ingan lau pemurihi ras 
tapakna, 

40 kire-kire guna bidena ras tiang-tiangna 
bage pe alas tiang e: kire-kire guna dalan 
bengket ku bas bide e ras tinalina, pantuk- 
pantuk guna Kemah e: kerina alat-alat si man 
paken i bas Kemah e, 

41 ras paken si lanai kal lang-lang jilena si 


man paken imam i bas ingan si badia e, paken 
si badia man Imam Harun ras anak-anakna. 
42 Kalak Israel nggo ndahiken kerina dahin e 
sue ras si nggo ipedahken TUHAN man Musa. 
43 Ipepayo Musa kerinana janah idahna maka 
nggo ibahan kalak ndai kerinana sue ras si 
nggo ipedahken TUHAN. Emaka ipasu-pasu 
Musa ia kerina. 


Kemah Perjumpan ipasang 
jenari iendesken man TUHAN 


40 1 Ikataken TUHAN man Musa nina, 

2"| bas wari si pemena bulan si 

pemena, pasanglah Kemah Perjumpan e. 

an ku bas Kemah e Peti Perpadanen 
si isin Sepuluh Pedah Dibata, jenari tamaken 
kire-kire i lebe-lebe Peti e. 

“Baba meja e ku bas, jenari tamaken 
alat-alatna i babona. Bage pe baba nahe 
lampu e ku bas, jenari tamaken lampuna pe. 

> Tamaken batar-batar emas ingan nutungi 
barang si merim e i lebe-lebe Peti Perpadanen 
e, jenari gantungken kire-kire e i bas dalan 
bengket ku bas Kemah e. 

6 Tamaken i lebe-lebe Kemah e batar-batar 
ingan nutung persembahen. 

!Tamaken baskom ingan lau pemurihi i 
kelang- kelang Kemah e ras batar-batar ndai, 
jenari isi alu lau. 

8 Tamaken bidena ndai kelewet, janah 


gantungken kire-kire e i bas dalan bengket. 

9 Kenca bage endeskenlah Kemah e ras 
kerina alat-alatna man bangKu alu ncurcurken 
minak penangkuhen si badia e ku je, emaka 
nggo jadi badia Kemah e. 

10 Seterusna, endesken ka batar-batar e 
ras kerina alat-alatna alu ncurcurken minak 
ku je, emaka batar-batar e nggo jadi badia 
tuhu-tuhu. 

1l Bage ka pe endesken lah baskom ingan 
lau pemurihi e ras tapakna alu cara si seri. 

12 Baba lah Harun ras anak-anakna ku dalan 
bengket ku bas Kemah e, kenca bage suruh 
gelah i basuhna bana rikutken aturen agama. 

13 Pakeken man Harun paken imam e, minaki 
ia, janah alu cara si enda ia itangkuhken, 
gelah banci erdahin jadi imam ndahiken 
dahin-dahinKu. 

14 Babalah anak-anakna jenari pakeken man 
bana baju e. 

15 Kenca bage minaki lah ia kerina, bali ras 
iminakindu bapana, gelah banci ia erdahin 
jadi imam ndahiken dahinKu. Alu bagenda ia 
nggo esah jadi imam terus ku bas wari-wari 
si reh." 

16 | bahan Musa me kerina bagi si nggo 
ipedahken TUHAN. 

17 Emaka i bas wari si pemena bulan si 
pemena, i bas tahun si peduaken kenca 

itadingkenna Mesir, Ipasang me Kemah 


Perjumpan e. 

18 | cibalken Musa alasna, ipasangna 
dingdingna, isangketkenna beloti-belotina si 
berteng, janah ipajekkenna tiang-tiangna. 

19 Ikimbangkenna tarum Kemah e jenari 
itamakenna lapisen tarum si arah darat, bagi 
si nggo ipedahken TUHAN. 

20 Kenca bage ibuatna papan batu si 
dua ndai, jenari itamakenna ku bas Peti 
Perpadanen e. Itamakenna lanja-lanjana arah 
lubang gelang peti e, jenari itamakenna tutup 
peti e arah datas. 

21 Kenca bage itamakenna Peti e ku bas 
Kemah janah isangketkenna kire-kirena 
man dingdingna. Alu bage ikawalina Peti 
Perpadanen e, sue ras si nggo ipedahken 
TUHAN. 

22 'tamakenna meja ndai ku bas Kemah e, i 
darat kire-kire e arah Utara, 

23jenari itamakenna roti i babona, si 
ipersembahken man TUHAN, sue ras si 
ipedahken TUHAN. 

24 (tamakenna nahe lampu e ku bas Kemah 
e, arah Selatan, petingtang ras meja ndai. 

25| lebe-lebe TUHAN, ipegarana lampu ei 
je, sue ras si nggo ipedahken TUHAN. 

26 'tamakenna batar-batar emas e ku bas 
Kemah, i lebe-lebe kire-kire e, 

27 jenari itutungna si merim-merim, sue ras 
si ipedahken TUHAN. 

28 Isangketkenna kire-kire e i bas dalan 


bengket ku bas Kemah e, 

29janah i lebe-lebe kire-kire e 
itamakenna batar-batar man ingan 
nutung persembahen tutungen. | babo 
batar-batar e ipersembahkenna persembahen 
tutungen ras persembahen pangan, sue ras si 
nggo ipedahken TUHAN. 

30 'tamakenna baskom ingan lau pemurihi 
i kelang-kelang Kemah ras batar-batar e, 
jenari iisina alu lau. 

31Musa, Harun ras anak-anakna si dilaki 
murihi tan ras nahena ije 

32 tep-tep kali ia lawes ku bas Kemah ntah 
ku batar-batar e, sue ras si nggo ipedahken 
TUHAN. 

33 | pasang Musa bide i sekelewet Kemah ras 
batar-batar e, jenari isangketkenna kire-kire 
i bas dalan bengket ku bas kesain Kemah e. 
Alu bage nggo dung idahikenna kerina dahin 
e. 


Reh embun ku babo Kemah 
Perjumpan (Bil 9:15-23) 

34 Kenca bage lit embun nutupi Kemah e 
janah sinalsal kemulian TUHAN ndemi Kemah 
e. 

35 Erkiteken si e Musa la banci bengket ku 
bas Kemah e. 

36 Adi embun e terangkat i bas Kemah e nari, 


ipindahken bangsa Israel inganna erkemah 
ku ingan si deban. 

37 Kidekah embun e ringan denga i babo 
Kemah e, Ia ipindahken kalak e inganna 
erkemah. 

38 Kidekah perdalanen bangsa e, adi suari 
banci iidahna embun kemulian TUHAN i babo 
Kemah e, janah adi berngi idahna api si 
gurlah. 


I mamat 


Persembahen tutungen 


1 1 jlebuh TUHAN Musa i bas Kemah 
Perjumpan nari, jenari IberekenNa 
aturen-aturen si tersena enda, 

2 gelah ipatuhi kalak Israel sanga ia 
mpersembahken persembahenna. Ise 
atena mpersembahken asuh-asuhen, banci 
ipersembahkenna: lembu, biri-biri, tah pe 
kambingna. 

3 Adi atena lembu ipersembahkenna 
jadi sada persembahen tutungen, arus 
ipersembahkenna jenggi lembu si mejilena 
kal. Lembu e arus ipersembahkenna i bas 
dalan bengket ku bas Kemah Perjumpan, 
gelah ialoken TUHAN ia. 

4Kalak si mpersembahkenca arus 
ngamparken tanna i babo takal asuh-asuhen 
e. Alu bage ialoken me persembahen e jadi 
sada persembahen pengalemi dosa-dosana. 

> Lembu e arus igelehna ije, janah imam- 
imam kesusuren Harun mpersembahken 
dareh asuh-asuhen e man TUHAN, jenari 
ncurcurkenca ku empatna dingding batar- 
batar persembahen si lit i bas dalan bengket 
ku bas Kemah Perjumpan e. 

6Jenari asuh-asuhen e ikuliti kenca bage 


ilapahi. 

! Kenca nggo iatur imam-imam ranting i 
babo batar-batar ingan persembahen e, janah 
kenca nggo ipegarana api, 

8 itamaken lah ku babo api e rubia-rubia 
si nggo ilapahi ndai, ikut pe takalna, ras 
tabeh-tabehna. 

9Tuka-tuka ras paha si arah pudi rubia-rubia 
e arus iburihi. Kenca bage maka imam 
si ngelakoken dahin e nutungi kerina 
persembahen e i babo batar-batar ndai. Bau 
persembahen tutungen enda merim iakap 
TUHAN. 

10 Adi ipersembahkenna biri-biri ntah 
kambingna, aruslah bajarna si la lit man 
pandangen. 

11 | gelehna lah biri-biri tah kambing e 
arah Utara batar-batar, kenca bage maka 
imam-imam kesusuren Harun ncurcurken 
dareh asuh-asuhen ndai ku empatna dingding 
batar-batar ingan persembahen e. 

12 Kenca asuh-asuhen e ilapahi, imam si 
ngelakoken dahin e namakenca ku babo api, 
ikut pe takal ras tabeh-tabehna. 

13I burihina tukana ras bitesna emaka 
ipersembahken imam persembahen e man 
TUHAN, kerina itutung i babo batar-batar 
ingan persembahen. Bau persembahen 
pangan e merim iakap TUHAN. 

14 Adi kalak mpersembahken sada perik jadi 


persembahen tutungen, ipersembahkenna 
lah ndukur ntah nderapati. 

15 Si mpersembahkenca i babo batar-batar 
eme imam. Lebe ipenggelkenna kerahungna, 
jenari itutungna takalna i babo batar-batar e, 
tapi darehna iamburkenna i tepi batar-batar 
e. 

16 Biruru ras tukana iambekkenna lah 
kempak matawari pultak batar-batar e, ku 
ingan abu. 

17 Kenca bage icaingkenna lah kabengna, 
tapi ula seh penggel, emaka kerina itutung i 
babo batar-batar. Bau persembahen pangan 
e merim iakap TUHAN. 


Persembahen pangan 


2 l Adi ipersembahken kalak atena man 
TUHAN buah sinuan-sinuan si sebangsa 
ras page, arus maka igilingna lebe jadi 
tepung. lilingkenna minak saitun ku tepung e 
jenari itamakenna kumenen i babona. 

2 Ibabana e man imam-imam kesusuren 
Harun. Imam si mpersembahken 
persembahen e, arus muat tepung e 
sempukul bage pe minak ras kumenen e 
kerina, emaka itutungna i das batar-batar, 
jadi tanda maka kerina nggo ipersembahken 
man TUHAN. Bau persembahen pangan e 
merim iakap TUHAN. 


Imamat 2.31 11 Hau an 
3 Persembahen pangan si tading ndai jadi 


sikerajangen imam-imam, janah e seh kal 
badiana, perban eme bagin i bas pangan si 
nggo ipersembahken man TUHAN. 

4Adi persembahen e, roti si itasakken i bas 
dapur roti, la banci itama ragi. Roti e banci 
roti si mekapal si ibahan i bas tepung nari 
icampur minak saitun, tah pe roti si menipes 
si isapuken minak saitun ku je. 

> Adi persembahen e, cimpa tuang, arus 
ibahan i bas tepung si icampur minak saitun 
nari, tapi ula tama ragi. 

6 Cepik-cepiklah cimpa e, curcurken minak 
ku babona sanga kam mpersembahkenca jadi 
persembahen. 

7 Adi persembahen e, roti si itasakken i bas 
kudin, arus ibahan i bas tepung ras minak 
saitun nari. 

8 Bereken man imam gelah ipersembahkenna 
man TUHAN i babo batar-batar. 

9Ibuat imam sada bagin, jenari 
itutungna i babo batar-batar tandana 
nggo ipersembahken kerina man TUHAN. Bau 
persembahen pangan e merim iakap TUHAN. 

10 | bana jadi sikerajangen imam-imam. Si 
e seh kal badiana, erkiteken e ibuat i bas 
persembahen si nggo ipersembahken man 
TUHAN. 

Il Persembahen pangan si 
ipersembahkenndu man TUHAN sada 
pe la banci itama ragi. Ndigan pe la banci 

itamandu ragi ntah tengguli i bas pangan si 


ipersembahken man TUHAN. 

12 Gandum si pemenana iperanindu arus 
ibabandu jadi persembahen man TUHAN 
tep-tep tahun, tapi labo guna itutung i das 
batar-batar. 

13 Tama sirana tep-tep persembahen pangan, 
erkiteken sira e tanda perpadanenndu 
ras Dibata. (Tama siralah tep-tep 
persembahenndu.) 

14 Adi ibabandu man TUHAN buah gandum si 
pemenana jadi persembahen, persembahken 
lah si nggo isauk ntah pe si nggo ipahpah. 

15 Curcurken lah minak saitun ku je, kenca 
bage tamaken kumenen i babona. 

16 jtutung imam sada bagin pahpah e rikut 
ras minak ras kerina kumenen e, jadi tanda 
maka persembahen e, persembahen pangan 
man TUHAN. 


Persembahen persadan 


l Adi lit kalak mpersembahken lembuna 
jadi persembahen persadan, lembu si 
ipersembahken e, subuk jenggina tah beruna, 

la banci lit sitik pe man pandangen. 

2 Kalak si maba persembahen e arus 
namaken tanna i babo takal lembu e, jenari 
igelehna i lebe pintun Kemah Perjumpan. 
Darehna arus icurcurken imam-imam 
kesusuren Harun ku empatna dingding 
batar-batar e. 

3 Kenca bage ipersembahkenna lah 


man TUHAN bagin-bagin si tersena enda 
jadi persembahen pangan, eme: kerina 
tabeh-tabeh si maluti tukana, 

4piahna ras tabeh-tabeh si leket ije ras 
bagin atena si mejilena. 

3 Imam-imam arus nutung kerina si e i babo 
batar-batar radu ras persembahen tutungen 
e. Bau persembahen pangan e merim iakap 
TUHAN. 

6 Adi persembahen e biri-biri tah kambing, 
banci beruna tah pe bajarna, tapi sitik pe la 
lit man pandangen. 

7 Adi kalak mpersembahken biri-biri, 

8 arus itamakenna tanna i babo takal 
asuh-asuhen e, jenari igelehna i lebe-lebe 
Kemah Perjumpan. Darehna icurcurken imam 
ku empatna dingding batar-batar e. 

9 Kenca bage ipersembahkenna bagin- 
bagin asuh-asuhen si tersena enda jadi 
persembahen pangan man TUHAN eme: 
tabeh-tabehna, tabeh-tabeh ikur si ikeret 
tingtang tulan ikur, kerina tabeh-tabeh si 
maluti tukana, ramramenna, 

10 piahna ras tabeh-tabehna si leket i je, ras 
bagin atena si mejilena. 

ll imam si ngelakoken dahin e arus 
nutung kerina si enda i babo batar-batar 
persembahen jadi persembahen pangan man 
TUHAN. 

12 Adi kalak mpersembahken kambing, 

13 jtamakenna lah tanna i babo takal 


kambing e, jenari igelehna i lebe-lebe 
Kemah Perjumpan. Darehna icurcurken 
imam-imam ku empatna dingding batar-batar 
persembahen. 

14 Kenca bage ipersembahkenna bagin si 
tersena enda jadi persembahen pangan man 
TUHAN, eme: kerina tabeh-tabeh si maluti 
tukana, isi beltekna, 

15 piahna ras tabeh-tabehna, ras bagin atena 
si mejilena. 

16 mam ndai nutung si enda kerina i 
babo batar-batar jadi persembahen pangan 
si erbanca meriah ukur TUHAN. Kerina 
tabeh-tabehna TUHAN empuna. 

17 Sada pe la banci kalak Israel man 
tabeh-tabeh tah pe dareh. Aturen enda arus 
ipatuhi bangsa Israel kerina asa lalap i japa 
pe ia ringan. 


Persembahen pengalemi 
dosa si la isengaja 


1 Iperentahken TUHAN man si Musa 

2 gelah ngataken man kalak Israel, 
maka kalak si erdosa janah ngelanggar 
pedah-pedah TUHAN alu la sengaja, arus 
ngikutken aturen-aturen enda. 

3 Adi Imam si Mbelin si erdosa e, kerina 
jelma si nterem pe ikut erdosa. Erkiteken si 
e arus ipersembahkenna sada jenggi lembu 
nguda si la lit sitik pe man pandangen. 

Ipersembahkenna e man TUHAN guna 


nasapken dosana. 

4Ibabanalah lembu e ku pintun Kemah 
Perjumpan. Kenca bage iamparkenna lah 
tanna i babo takal lembu e, jenari i bas ingan 
e lembu e igelehna i adep-adepen TUHAN. 

3 Ibuat Imam si Mbelin lah sitik dareh lembu 
e, jenari ibabana ku bas Kemah. 

6 Icebukkenna lah jari-jarina ku bas dareh 
e, emaka ipirpirkenna pitu kali ku lebe-lebe 
kire-kire si badia. 

! Kenca bage itamakenna sitik dareh 
e ku tanduk batar-batar ingan nutung 
kumenen i bas Kemah Perjumpan e. Si 
lebihna iamburkenna ku teruh batar-batar 
persembahen tutungen si lit i lebe-lebe pintun 
Kemah. 

8 Kerina tabeh-tabeh lembu e arus ibuatna, 
tabeh-tabeh si maluti tukana, 

9 piahna ras tabeh-tabeh i bas piah e, bage 
pe bagin atena si mejilena. 

10 imam arus nutung kerina tabeh-tabeh i 
das batar-batar persembahen tutungen bali 
ras penutungna tabeh-tabeh asuh-asuhen si 
igeleh guna persembahen persadan. 

ll Tapi ibuat lah kerina kuling-kulingna, 
dagingna, takalna, pahana, isi beltekna ras 
tukana, 

12 jenari ibabana kerina ku darat ingan 
erkemah, ku ingan si bersih rikutken aturen 

agama, ingan ngamburken abu. | je me 


itutungna i babo ranting si gara. 

13 Adi si erdosa e kerina perpulungen Israel, 
janah ersalah erkiteken ngelanggar pedah 
TUHAN alu la sengaja, 

14 kenca dosa e ieteh minter kerina 
perpulungen maba sada jenggi lembu si 
nguda guna ipersembahken. Babana lah e ku 
Kemah Perjumpan. 

15 Itamaken peminpin-peminpin perpulungen 
e lah tanna i babo takal lembu e, jenari 
igelehna i bas ingan e. 

16J enari ibaba Imam si Mbelin sada bagin 
dareh lembu e ku bas Kemah Perjumpan. 

17 Icebukkenna jari-jarina ku bas dareh e, 
emaka ipirpirkenna pitu kali ku lebe-lebe 
kire-kire. 

18 jtamana lah sitik dareh ndai ku tanduk 
batar-batar kumenen si lit i bas Kemah 
Perjumpan, emaka ibana iamburken ku teruh 
batar-batar persembahen tutungen si lit | 
lebe-lebe pintun Kemah. 

19 Kenca bage ibuatna lah kerina tabeh- 
tabehna, itutungna kerina i babo batar-batar 
ingan persembahen. 

20 Bagi pengelakokenna nandangi jenggi 
lembu persembahen kerna dosa, bage ka lah 
pengelakokenna nandangi jenggi lembu enda. 
Alu bage ipersembahkenna persembahen 
kerna dosa bangsa e kerina, janah bangsa e 
ialemi. 

21 Kenca bage ibabana lah lembu e ku 


darat ingan erkemah, emaka itutungna, bali 
ras penutungna lembu persembahen kerna 
dosana sendiri. Enda me persembahen guna 
pengalemi dosa perpulungen. 

22 Adi si erdosa e sekalak peminpin, janah 
ersalah ia erkiteken ngelanggar sada bagin 
perentah TUHAN alu la sengaja, 

23 kenca dosana e ipebetehken man bana, 
arus maka minter ibabana persembahen 
sada kambing bajarna si la lit sitik pe man 
pandangen. 

24 amparkenna lah tanna i babo takal 
kambing e, janah kenca bage igelehna lah 
kambing e arah Utara batar-batar, ingan 
asuh-asuhen persembahen tutungen igeleh. 
Enda me persembahen pengalemi dosa. 

25 Icebukken imam lah jari-jarina ku bas 
dareh asuh-asuhen e, jenari itamakenna 
lah ku tanduk batar-batar e. Lebihna 
iamburkenna lah ku teruh batar-batar 
persembahen e. 

26 Kenca bage maka itutungna lah 
kerina tabeh-tabehna i das batar-batar 
persembahen, bali ras penutungna 
tabeh-tabeh asuh-asuhen si igeleh guna 
persembahen persadan. Bagenda me arusna 
imam mpersembahken persembahen kerna 
dosa sekalak peminpin. Alu bage ialemi me 
dosa peminpin ndai. 


| Imamat 4.271 34 | 11 
27 Adi sekalak rayat biasa erdosa, janah 


ersalah erkiteken ngelanggar sada bagin 
pedah TUHAN alu la sengaja, 

28 kenca dosana e ipebetehken, arus maka 
minter ipersembahkenna sada kambing 
beru-beru si Ia lit sitik pe man pandangen. 

29 lamparkenna tanna i babo takal kambing 
e, emaka igelehna arah Utara batar-batar 
persembahen e, ingan asuh-asuhen 
persembahen tutungen igeleh. 

30 | cebukken imam lah jari-jarina ku bas 
dareh asuh-asuhen e, kenca bage itamakenna 
ku tanduk batar-batar e. 

31 Kenca bage iaguina lah kerina tabeh- 
tabehna, bagi pengaguina tabeh-tabeh 
asuh-asuhen si igeleh man persembahen 
persadan. Emaka itutungna lah tabeh-tabeh i 
babo batar-batar persembahen, gelah merim 
iakap TUHAN. Bagenda me arusna imam 
mpersembahken persembahen guna dosa 
kalak ndai, janah ialemi me ia. 

32 Adi kalak mpersembahken sada biri-biri 
kerna dosana, arus maka biri-biri e beruna si 
la lit sitik pe man pandangen. 

33 jamparkenna lah tanna i babo takal 
biri-biri e, emaka igelehna lah arah Utara 
batar-batar, ingan asuh-asuhen persembahen 
tutungen igeleh. 

34 Icebukken imam lah jari-jarina ku bas 
dareh asuh-asuhen e, kenca bage itamakenna 

lah ku tanduk batar-batar. Ibana iamburkenna 


lah ku teruh batar-batar persembahen e. 

35 Kenca bage iaguina lah kerina tabeh- 
tabehna, bali ras pengaguina tabeh-tabeh 
biri- biri si igeleh guna persembahen persadan. 
Kenca bage maka itutungna lah tabeh-tabeh 
e i babo batar-batar bali ras persembahen 
pangan si ipersembahken man TUHAN. 
Bagenda me arusna imam mpersembahken 
persembahen kerna dosa kalak ndai, janah 
ialemi me ia. 


Perkara-perkara si perlu lit persembahen 


l| bas kejadin-kejadin si tersena arah 
5 teruh enda perlu lit persembahen kerna 
dosa, eme: Adi lit sekalak ipindo pengadilen 
kesaksinna tapi la iberekenna keterangen 
kerna kai si nggo idahna tah ibegina, erdosa 
ia janah ia jine ngaloken akibatna. 

2 Adi lit kalak ngkuit ntah kai-kai si Ia bersih 
rikutken aturen agama, umpamana bangke 
rubia-rubia, amin pe la isengajana nggo 
meluat ia, dingen ersalah ia. 

3 Adi kalak ngkuit alu Ia sengaja kai saja si 
pantang si asalna i bas manusia nari kenca 
ietehna perbahanenna e, minter ia ersalah. 

4 Adi lit kalak terlanjur ersumpah ntah kerna 
kai-kai gia, kenca itehna perbahanenna e, 
ersalah ia minter. 

> Adi lit kalak ersalah, iakukenna lah 
kesalahenna e, 

Sjanah selaku tebus dosana e, arus 


ipersembahkenna biri-biri tah kambing beruna 
man TUHAN. Imam arus mpersembahken 
persembahen guna dosa kalak ndai. 

7 Adi la kalak ngasup nikapken biri-biri ntah 
kambing, ipersembahkenna lah man TUHAN 
dua ndukur ntah dua nderapati jadi penebus 
dosana. Sada guna persembahen dosa, sada 
nari guna persembahen tutungen. 

8 Iberekenna lah e man imam. Imam 
mpersembahken perik-perik si pemena man 
persembahen dosa. Iputurna lah kerahung 
perik-perik e, tapi la seh sirang ras takalna. 

9 Kenca bage ipirpirkenna sitik darehna ku 
dingding batar-batar. Dareh si lebihna ipespes 
seh keri mambur ku teruh batar-batar e. Enda 
me persembahen kerna pengalemi dosa. 

10 Kenca bage maka ipersembahken imam ka 
perik-perik si sada nari ndai jadi persembahen 
tutungen rikutken aturen-aturenna. Bagenda 
lah perbahan imam mpersembahken 
persembahen kerna dosa kalak ndai, janah 
lalemi me dosa kalak ndai. 

11 Adi dua ndukur ntah dua nderapati pe la 
ia ngasup nikapkenca, ipersembahkenna lah 
sada kilo tepung jadi persembahen pengalemi 
dosa. La banci itamana minak saitun ntah 
pe kumenen i babo tepung e, sabap labo 
e persembahen pangan tapi persembahen 
pengalemi dosa. 


Imamat 5.121 17 14 
12 | baba kalak ndai lah e man imam, gelah 


ibuat imam tepung e sempukul tandana maka 
kerina tepung ndai nggo ipersembahken man 
TUHAN. Emaka itutungna i das batar-batar 
jadi persembahen guna pengalemi dosa. 

13 Bagenda lah ibahan imam mpersembahken 
persembahen kerna dosa kalak ndai, janah 
lalemi me dosa kalak ndai. Tepung si tading 
jadi sikerajangen imam, bali ras si ibahan 
nandangi persembahen pangan. 


Kerna denda persembahen 


14TUHAN mereken aturen-aturen si tersurat 
arah teruh enda man Musa: 

15 Adi lit kalak erdosa la erkiteken sengaja, la 
terberekenca penggalaren si nggo itetapken 
jadi sikerajangen TUHAN, arus maka 
ipersembahkenna sada bajar biri-biri ntah 
kambing si la lit sitik pe man pandangen jadi 
penebus kesalahenna e. Erga biri-biri ntah 
kambing e itentuken sue ras patoken si sah. 

16 | galarina lah kai si langa igalarina e. Jenari 
arus ka pe itambahina galarna seperlimana 
nari. Iberekenna lah si e man imam, emaka 
imam mpersembahken asuh-asuhen ndai jadi 
persembahen kerna dosa kalak ndai. Emaka 
dosana ialemi. 

17 Adi lit kalak erdosa alu la sengaja 
erkiteken ngelanggar sada bagin i bas 
perentah-perentah TUHAN, ersalah ia, janah 
arus maka itebusina kesalahenna e. 


Imamat 5.181 6.6 15 
18 | babana lah man imam jadi tebusna sada 


bajar biri-biri ntah pe kambing si Ia lit sitik pe 
man pandangen. Ergana itentuken rikutken 
patoken si sah. Imam nehken persembahen 
kerna dosa kalak ndai, emaka ialemi me dosa 
kalak ndai. 

19 Si eme persembahen guna nebusi dosa si 
ilakoken man TUHAN. 

1 TUHAN mereken peraturen-peraturen 
enda man Musa: 

2 Ise erdosa man TUHAN erkiteken la ia nggit 
ngulihken barang si isimpanken temanna 
kalak Israel i bas ia, ntah pe itangkona barang 
temanna e, ntah pe ibuatna barang temanna 
arah penipun, 

3htah pe idatca barang si bene tapi 
ersumpah ia alu guak maka nina Ia lit idatca 
barang e, maka kalak si bage arus erbahan 
persembahen man TUHAN. 

4 Adi lit kalak erdosa alu ngelakoken ntah 
apai gia bagi si tersena enda ndai arus maka 
julihkenna kai si idatna alu dalan si la bujur 
e. Tupung kesalahenna e terdat, i bas wari e 
ka pe arus dem igalarina man empuna ndai, 
janah itambahi ka pe seperlimana nari. 

P (Im 6:4) 

6 Ibabana lah man imam sada bajar 
biri-biri ntah pe kambing si la lit sitik pe 
man pandangen, jadi sada persembahen 
pertebusen man TUHAN. Ergana itetapken 
rikutken patoken si sah. 


Imamat 6.71 14 16 
7 Ipersembahken imam lah persembahan 


e guna dosa kalak ndai, emaka ialemi me 
dosana. 


Persembahen tutungen 


8 Iperentahken TUHAN man Musa 

9 gelah ibereken man Harun ras man 
anak-anakna peraturen-peraturen kerna 
persembahen tutungen. Tadingken lah 
persembahen tutungen sada berngi i babo 
batar-batar, janah apina arus ijaga gelah 
tetap gara. 

10 Kenca bage, alu erpaken jubah lenen 
ras saluar lenen, imam arus ngagui abu si 
erminak si tading i babo batar-batar e, jenari 
itamaken ku deher batar-batar e. 

ll Kenca bage maka ganti paken ia, jenari 
ibabana abu e ku darat ingan erkemah, ku 
ingan si bersih rikutken aturen agama. 

12 Api i das batar-batar arus ijaga gelah 
tetap gara janah ula pelepas nimpet. Tep-tep 
erpagi-pagi imam arus namaken ranting 
ku je, ngatur persembahen tutungen e 
i babo ranting, ras nutung tabeh-tabeh 
persembahen persadan. 

13 Api arus ijaga maka tetap gara i babo 
batar-batar, janah ula pelepas nimpet. 


Persembahen pangan 


14 Enda me aturen-aturen kerna 
persembahen pangan: Sekalak imam i 


Imamat 6.151 20 
bas kesusuren Harun nari mpersembahken 


pangan man TUHAN i lebe batar-batar 
persembahen. 

15 Kenca bage ibuatna lah tepung e 
sempukul ras minak bage pe kumenen si 
i babo tepung e, emaka itutungna i das 
batar-batar persembahen tandana nggo 
kerina ipersembahken man TUHAN. Bau 
persembahen e merim iakap TUHAN. 

16 Sj lebihna arus ipan imam-imam. Tepung 
e arus ibahan jadi roti si la itama ragi, 
jenari ipan i bas ingan si badia, i kesain 
Kemah Perjumpan. Kai si nggo ibereken 
TUHAN i bas persembahen pangan e nari, 
jadi bagin imam-imam. Badia kal e, bali ras 
persembahen dosa ntah pe persembahen 
erkiteken salah. 

17 (Im 6:16) 

18| bas paksa-paksa si reh enda, apai 
pe kesusuren Harun si dilaki banci manca 
selaku baginna i bas persembahen pangan e. 
Kalak si deban si manca Ia banci lang isakiti, 
erkiteken kuasa kebadianna. 

19 | bereken TUHAN aturen-aturen enda man 
Musa, 

20 guna penangkuhen imam i bas kesusuren 
Harun nari. | bas wari penangkuhenna 
iberekenna lah man TUHAN sada kilo tepung 
(seri buena ras persembahen pangan si 
tep-tep wari), setengah erpagi-pagi setengah 
karaben. 


Imamat 6. 211 27 18 
21 Campurken ras minak, itasakken tare 


belanga. Kenca bage iripukken, jenari 
ipersembahken jadi persembahen pangan. 
Bau persembahen e merim iakap TUHAN. 
22| bas paksa-paksa si reh enda pe, 
persembahen si bagenda arus isehken 
tep-tep kesusuren Harun si jadi Imam si 
Mbelin. Persembahen e arus itutung ngayak 
keri jadi persembahen man TUHAN. 

23 Persembahen pangan si ipersembahken 
imam la banci sitik pe ipan, kerinana arus 
itutung. 


Persembahen kerna dosa 


24 | perentahken TUHAN man Musa 

25 gelah iberekenna man Harun ras anak- 
anakna peraturen-peraturen si arah teruh 
enda, eme kerna persembahen erkiteken 
dosa. Asuh-asuhen guna persembahen 
dosa arus igeleh arah Utara batar-batar 
persembahen, ingan nggeleh asuh-asuhen 
persembahen tutungen. Persembahen e seh 
kal badiana. 

26 Imam si mpersembahken asuh-asuhen e 
arus man persembahen e i bas ingan si badia 
eme i kesain Kemah Perjumpan. 

27 Ise kalak ntah kai saja si ngkuit daging 
asuh-asuhen e lanai banci ipergunaken guna 
pemaken biasa. Asa kai uis si kena dareh 
asuh-asuhen e arus icuci i bas ingan si badia. 


` Imamat 6.281 7.6 . 19 
28 Asa kai kudin taneh penanggeren daging e 


la banci Ia ipecahken, janah adi itangger tare 
kudin gelang-gelang la banci la igus-gusi, 
jenari iburihi alu lau. 

29 Kasa kai dilaki i bas keluarga imam banci 
ipanna persembahen enda: persembahen e 
seh kal badiana. 

30 Tapi adi lit dareh e i baba ku bas Kemah 
Perjumpan, jenari igunaken i bas lakon 
pengalemi dosa, daging asuh-asuhen e la 
banci ipan, tapi arus itutung. 

7 l Enda me peraturen-peraturen kerna 
persembahen penebusen. Persembahen 
enda tuhu-tuhu badia. 

2 Asuh-asuhen guna persembahen 
enda igeleh arah Utara batar-batar 
persembahen, eme ingan nggeleh asuh- 
asuhen persembahen tutungen. Darehna 
lamburken ku empatna dingding batar-batar 
persembahen e. 

3 Serapken tabeh-tabehna kerina, tamaken 
ku das batar-batar: tabeh-tabeh si i bas 
ikurna, tabeh-tabeh si maluti isi beltekna, 

4piahna ras tabeh-tabeh si lit i je, bage pe 
bagin atena si mejilena. 

3 Imam arus nutung kerina tabeh-tabeh e i 
das batar-batar jadi persembahen penebusen 
man TUHAN. 

6 Kasa kai dilaki i bas keluarga imam, banci 
ipanna persembahen e, tapi arus ipan i 


| `~ Imamat 7.7112 | 2 
bas ingan si badia, perbahan badia kal kap 


persembahen e. 

1 Bagi peraturen persembahen kerna 
dosa, bage me pe peraturen persembahen 
penebusen. Duana seri peraturenna, eme: 
daging asuh-asuhen ejadi sikerajangen imam 
si mpersembahkenca. 

8 Kuling-kuling asuh-asuhen si 
ipersembahken jadi persembahen tutungen 
jadi sikerajangen imam si mpersembahken 
persembahen e. 

9 Tep-tep persembahen pangan si nggo 
itasakken i dapur, ntah pe si isikapken i 
bas kudin, ntah pe i bas belanga ejadi 
sikerajangen imam si mpersembahkenca ku 
Dibata. 

10 Tapi kerina persembahen pangan si Ia 
itasakken, subuk si icampur ras minak, ntah 
si kerah, e kerina jadi sikerajangen kesusuren 
Harun, janah arus maka ibagi seri sapih-sapih 
ia. 


Persembahen persadan 


I1Sj isuratken arah teruh enda eme 
peraturen-peraturen persembahen persadan 
si ipersembahken man TUHAN. 

12 Adi kalak erbahan perbahanen enda 
jadi persembahen pengataken bujur man 
Dibata arus pe ipersembahkenna radu ras 
asuh-asuhen si ipersembahken e, roti si la 
itama ragi: subuk roti si mekapal si ibahan 


| Imamat 7.131 19 | 21 
| bas tepung nari campur ras minak saitun, 


ntah pe roti si menipes isapuken sitik alu 
minak saitun ku je, ntah pe cimpa si ibahan i 
bas tepung nari campur minak saitun. 

13 Tambah si e arus pe ipersembahkenna roti 
si itasakken la tama ragi. 

14 /persembahkenna lah sada bagin i bas 
tep-tep erbage roti ndai jadi persembahen 
khusus man TUHAN, jadi sikerajangen imam 
si ngamburken dareh asuh-asuhen e ku 
batar-batar. 

15 Daging asuh-asuhen e arus maka ipan 
i bas wari i ja ia ipersembahken: la banci 
itadingken sitik pe seh pepagina. 

16 Adi kalak mpersembahken persembahen 
persadan erkiteken nehken padanna, ntah 
pe selaku persembahen erkiteken ukurna 
ersuruh, labo arus maka kerina daging e ipan 
i bas wari i ja ia ipersembahken, tapi asa kai 
si tading banci ipan pepagina. 

17 Kerina daging si tading i bas wari si 
peteluken arus maka itutung. 

18 Adi daging persembahen e ipan i bas wari 
si peteluken, la ialoken Dibata persembahen 
kalak ndai. Persembahen e la esah tapi 
ianggap la bersih rikutken aturen agama. 
Emaka ise saja manca arus nanggung 
akibat-akibatna. 

19 Adi daging e sidegesen ras barang-barang 
si la bersih rikutken aturen agama, lanai 
banci ipan, tapi arus maka itutung. Asa kai 


Imamat 7.201 29 22 
kalak bersih rikutken aturen agama banci 


ipanna daging e, 

20 tapi adi kalak la bersih manca lanai ia ikira 
bangsa Dibata. 

21Bage pe, ise ngkuit kai saja si Ia bersih, 
subuk asalna i bas manusia nari ntah i bas 
asuh-asuhen nari, jenari ipanna daging si 
ipersembahken e, ia lanai ikira bangsa Dibata. 

22 Tole ibereken TUHAN peraturen-peraturen 
si tersena arah teruh enda man Musa, 

23 guna kalak Israel. Tabeh-tabeh lembu, 
biri-biri, ntah kambing la banci ipan. 

24Tabeh-tabeh asuh-asuhen si mate bana, 
ntah mate erkiteken ibunuh rubia-rubia si 
meliar la banci ipan, tapi banci ipergunaken 
guna keperlun si deban. 

25 Sabap ise manca tabeh-tabeh asuh- 
asuhen si nggo ipersembahken jadi 
persembahen pangan man TUHAN, lanai ia 
ikira bangsa Dibata. 

26 Amin i japa pe kalak Israel tading, Ia 
banci ipanna dareh perik-perik ntah dareh 
asuh-asuhen. 

27 Ise si ngelanggar peraturen enda lanai ia 
ikira bangsa Dibata. 

28 I bereken TUHAN tole peraturen si arah 
teruh enda man Musa 

29 guna bangsa Israel. Ise si mpersembahken 
persembahen persadan arus maka sada bagin 
ibabana jadi persembahen si khusus man 
TUHAN. 


Imamat 7.301 37. 23 
30I babana lah si e alu tanna jine jadi 


persembahen pangan. Tabeh-tabeh e arus 
ibabana tare tenten asuh-asuhen emaka 
ipersembahkenna jadi persembahen khusus 
man TUHAN. 

31 Arus maka itutung imam tabeh-tabeh e i 
babo batar-batar persembahen, tapi tentenna 
jadi sikerajangen imam-imam. 

32 Nahe pudi si arah kemuhen asuh-asuhen 
e, ibereken jadi sumbangen khusus, 

33 man imam si mpersembahken dareh ras 
tabeh-tabeh persembahen persadan ndai. 

34 Tenten asuh-asuhen e, nahena kemuhen 
si arah pudi, eme pemere khusus si nggo 
ibuat TUHAN i bas bangsa Israel nari ibereken 
man imam-imam. Enda me si arus ibereken 
bangsa Israel man imam seh rasa lalap. 

35 Enda me bagin pangan si ipersembahken 
man TUHAN si ibereken man Harun ras 
anak-anakna i bas warina ia itangkuhken jadi 
imam-imam. 

36| bas wari e iperentahken TUHAN man 
Israel gelah mereken bagin persembahen 
enda man imam-imam e. Peraturen enda 
arus ipatuhi bangsa Israel seh rasa lalap. 

37 Bagenda me peraturen-peraturen 
persembahen tutungen, persembahen 
pangan, persembahen kerna dosa, 
persembahen penebusen, persembahen 
penangkuhen, ras persembahen persadan. 


Imamat 7.381 8.7 024 
38 TUHAN mereken perentah enda ndai 


man Musa i das Deleng Sinai, i gurun 
pasir, eme i bas warina Musa nuruh bangsa 
Israel mpersembahken persembahen- 
persembahenna. 


Penangkuhen Harun ras 
anak-anakna (Kel 29:1-37) 


1 Nina TUHAN man Musa, 

2 "Baba Harun ras anak-anakna ku 
pintun Kemah Perjumpan, baba pe paken 
imam-imam, minak penangkuhen, jenggi 
lembu nguda man persembahen kerna dosa, 
dua kambing, ras sada raga roti si la itama 
ragi. 

3 Kenca bage dilo kerina perpulungen ku je." 
4Ilakoken Musa bagi si iperentahken TUHAN. 
Emaka kenca nggo pulung kerina perpulungen 
e, 

> ngerana Musa man kalak e, "Kai si nandangi 
kubahan enda eme si nggo iperentahken 
TUHAN." 

6 Emaka ibabana Harun ras anak-anakna 

ku lebe jenari isuruhna ridi rikutken aturen 
agama. 

7 Kenca dung ridi, emaka ipakekenna 

baju, jubah ras selempang ku awak Harun. 
Ipakekenna ka pe man bana paken imam, 
jenari ibentingina alu gendit tenunen si 
mejile. 


Imamat 8.81 15 | 25 
8 Ipakekenna ka pe man bana lapis tenten, 


kenca bage itamakenna Urim ras Tumim i je. 

9 Ibulangina takalna alu bulang imam; arah 
lebe bulang ndai itamana perhiasen emas, 
cap si badia tanda penangkuhen, sue ras si 
iperentahken TUHAN. 

10 Fmaka ibuat Musa minak penangkuhen, 
itamakenna ku Kemah Perjumpan ras ku 
kerina si lit i bas. Alu bage itangkuhkenna 
kerinana gelah khusus ipake guna TUHAN. 

ll buatna sitik minak ndai, emaka 
ipirpirkenna pitu kali ku batar-batar ras 
perkakas-perkakasna, bage pe ku baskom 
rikut ras alasna, gelah ipake khusus man 
TUHAN. 

12 'tangkuhkenna Harun alu ncurcurken 
minak penangkuhen ndai ku takalna. 

13 Kenca bage maka ibaba Musa ka 
anak-anak Harun ku lebe. Ipakekenna man 
kalak enda baju ras selempang i bas awakna, 
janah ipakekenna topi ku takalna, sue ras si 
iperentahken TUHAN. 

14 Kenca bage ibaba Musa jenggi lembu 
nguda ndai man persembahen kerna dosa, 
emaka iamparken Harun ras anak-anakna 
tanna i babo takal lembu e. 

15J enari igeleh Musa lembu ndai, ibuatna 
sitik darehna, itamana ku tanduk batar-batar 
persembahen alu jari-jarina, nandaken maka 
e ipake man TUHAN. Lebihna iamburkenna 
ku teruh batar-batar persembahen. Bagenda 


Imamat 8.161 22 26 
me ibahanna ngendesken batar-batar e gelah 


khusus ipake guna TUHAN. 

16 Fmaka ibuat Musa kerina tabeh-tabeh 
si lit i bas beltek lembu e, bagin atena si 
mejilena, piahna ras tabeh-tabeh si lit ije, 
emaka itutungna kerina i babo batar-batar 
persembahen. 

17 Ibuatna bagin lembu si tading denga 
ikut pe ras kuling-kulingna, dagingna, 
tuka-tukana, jenari itutungna i darat ingan 
erkemah, sue ras si iperentahken TUHAN. 

18 Kenca bage ibaba Musa ka bajar biri-biri si 
jadi persembahen tutungen, emaka itamaken 
Harun ras anak-anakna tanna i babo takal 
biri-biri e. 

19 Emaka igeleh Musa biri-biri e, darehna 
icurcurkenna ku empatna dingding 
batar-batar persembahen. 

20 lapahina biri-biri ndai, iburihina isi 
beltekna ras nahe pudina alu lau, emaka 
itutungna takalna, tabeh-tabehna, ras si 
debanna i babo batar-batar, sue ras si 
iperentahken TUHAN. Persembahen tutungen 
enda eme persembahen pangan, janah bauna 
merim iakap TUHAN. 

21 (Im 8:20) 

22 Kenca bage ibaba Musa bajar biri-biri 
si peduaken ndai, gunana eme man 
penangkuhen imam-imam. Harun ras 
anak-anakna namaken tanna i babo takal 
biri-biri ndai. 


— Imamat 8.231 28 . 21 
23 Fmaka igeleh Musa, ibuatna sitik darehna, 


itamakenna ku cuping Harun si kemuhen, 
ku kambal-kambal tanna si kemuhen, ras 
kambal- kambal nahena si kemuhen. 

24 Kenca bage maka ibabana ka anak-anak 
Harun ku lebe; itamakenna sitik dareh ndai 
ku cupingna si kemuhen, ku kambal- kambal 
tanna si kemuhen, bage pe ku kambal- 
kambal nahena si kemuhen. Dareh si lebihna 
icurcurken Musa ku empatna dingding 
batar-batar e. 

25 (buatna ka tabeh-tabehna, tabeh-tabeh 
ikurna, tabeh-tabeh si maluti isi beltekna, 
bagin atena si mejilena, piahna ras tabeh- 
tabeh si liti je, bage pe nahe pudina si 
kemuhen. 

26 Kenca bage ibuatna ka sada roti i bas raga 
ingan roti si la itama ragi ndai nari gunana 
khusus man TUHAN, bage pe sada roti si 
ibahan campur minak, ras roti menipes-nipes, 
jenari kerina e itamakenna i babo tabeh-tabeh 
ras nahe si kemuhen si arah pudi e. 

27 lamparkenna kerina pangan e ku 
tan Harun ras anak-anakna emaka 
ipersembahken kalak enda e jadi sada 
pemere khusus man TUHAN. 

28 Kenca bage maka ibuat Musa pangan 
ndai i bas Harun ras anak-anakna nari, 
emaka itutungna i babo batar-batar, i 
babo persembahen tutungen ndai, jadi 
sada persembahen penangkuhen. Enda me 


Imamat 8.291 35 28 
persembahen pangan, janah bauna merim 


lakap TUHAN. 

29 Kenca bage ibuat Musa tenten biri-biri 
ndai, ipersembahkenna jadi sada pemere si 
khusus man TUHAN. Eme si jadi bagin Musa i 
bas bajar biri-biri penangkuhen e nari. Iban 
Musa kerina sue ras perentah TUHAN. 

30 | buat Musa sitik minak penangkuhen ras 
dareh sitik i das batar-batar persembahen 
nari, jenari ipirpirkenna ku Harun ras 
anak-anakna ras ku paken kalak enda. Alu 
bage iserapkenna kalak enda ras pakenna 
guna dahin si khusus man TUHAN. 

31 Nina Musa man Harun ras man anak- 
anakna, "Baba daging e ku pintun Kemah 
Perjumpan, tasakken, emaka panlah i 
je ras roti si lit i bas raga persembahen 
penangkuhen e, sue ras si iperentahken 
TUHAN. 

32 Iba-iba roti ras daging e tutung kerina. 

33 La banci itadingkenndu pintun Kemah 
pitu wari dekahna, seh maka lakon 
penangkuhenndu nggo dung. 

38 TUHAN merentahkenca kai si nggo ibahan i 
bas wari enda, guna nasapken dosa-dosandu. 

35 Arus maka tetap kam tading i pintun 
Kemah Perjumpan e suari ras berngi pitu 
wari dekahna, ngelakoken kai si nggo 
iperentahken TUHAN. Adi lang, mate kam. 
Enda me kai si nggo iperentahken TUHAN 
man bangku." 


Imamat 8.361 9.5 29 
36 Emaka Harun ras anak-anakna ngelakoken 


kerina si nggo iperentahken TUHAN 
erkelang-kelangken Musa. 


Harun mpersembahken persembahen 


9 ll bas wari si pewaluhken, kenca 
lakon penangkuhen e nggo dung, Musa 
ndilo Harun ras anak-anakna bage pe 
peminpin-peminpin Israel. 

2 Nina man Harun, "Buatlah sada jenggi 
lembu nguda ras sada bajar biri-biri si la 

lit sitik pe man pandangen, persembahken 
e man TUHAN. Lembu e gunana man 
persembahen kerna dosa, janah biri-biri e 
man persembahen tutungen. 

3Kenca bage kataken man bangsa Israel 
gelah maba sada bajar kambing man 
persembahen kerna dosa: sada lembu umur 
sada tahun, ras sada biri-biri umur sada 
tahun si la lit sitik pe man pandangen, man 
persembahen tutungen, 

4janah sada jenggi lembu ras sada bajar 
biri-biri, man persembahen persadan. Bangsa 
e arus mpersembahken si enda kerina man 
TUHAN radu ras persembahen pangan si 
icampur ras minak. Arus ilakokenna enda 
erkiteken TUHAN ncidahken BaNa i bas wari e 
man bangsa enda." 

3 Emaka ibaba kalak enda ku lebe-lebe 
Kemah Perjumpan kerina si iperentahken 

Musa, janah kerina bangsa e pulung ije 


nembah man TUHAN. 

6 Nina Musa, "TUHAN nggo merentahken 
kam guna ngelakoken si enda kerina, gelah 
banci idahndu terang sinalsal KemulianNa." 

7Jenari nina man Harun, "To ku batar- 
batar persembahen ah, persembahken 
persembahen kerna dosa ras persembahen 
tutungen guna nasapken dosandu ras dosa 
bangsa e. Persembahken lah persembahen 
enda guna nasapken dosa-dosa bangsa e, 
sue ras si iperentahken TUHAN." 

8 Emaka lawes Harun ku batar-batar 
persembahen e, igelehna jenggi lembu nguda 
e si ikhususken jadi persembahen kerna 
dosana jine. 

9 Anak-anakna mereken dareh lembu e man 
bana, emaka icebukkenna jari-jarina ku bas 
darah e, jenari itamakenna sitik ku tanduk 
batar-batar, janah si lebihna iamburkenna ku 
teruh batar-batar persembahen. 

10 Kenca bage itutungna i babo batar-batar 
persembahen tabeh-tabehna, piahna, 
bagin atena si mehulina, sue ras si nggo 
iperentahken TUHAN man Musa. 

ll Tapi daging ras kuling-kulingna itutungna 
i darat ingan erkemah e. 

12J enari maka igelehna ka asuh-asuhen si 
jadi persembahen tutungen guna dirina jine. 
Anak-anakna mereken dareh asuh-asuhen e 

man bana, jenari icurcurkenna ku empatna 


dingding batar-batar persembahen e. 

13 pereken anak-anakna ka takal asuh- 
asuhen ndai ras bagin-bagin si debanna, 
emaka itutung Harun e kerina i babo 
batar-batar persembahen. 

14 Kenca bage iburihina isi beltek asuh- 
asuhen e, nahena si arah pudi, emaka itutung 
i babo batar-batar i babo kerina persembahen 
tutungen si deban. 

15 Kenca bage maka ipersembahkenna 
persembahen bangsa e. Ibuatna kambing 
si man persembahenken guna pengalemi 
dosa kalak enda, igelehna, emaka 
ipersembahkenna, bali ras si nggo ibahanna 
nandangi persembahen kerna dosa-dosana 
jine. 

16 | babana ka pe asuh-asuhen guna 
persembahen tutungen e. Ipersembahkenna 
e rikutken peraturenna. 

17 Ipersembahkenna persembahen pangan 
e jenari ibuatna tepung e sempukul, emaka 
itutungna i babo batar-batar persembahen. 
(Persembahen enda eme selaku tambahen 
persembahen tutungen si tep-tep wari.) 

18 | gelehna jenggi lembu ras bajar biri-biri 
e jadi persembahen persadan bangsa e. 
Anak-anakna mereken dareh asuh-asuhen e 
man bana, emaka icurcurkenna ku empatna 
dingding batar persembahen e. 

19 Bagin-bagin si lit tabeh-tabehna i bas 


lembu ras biri-biri e iamparken Harun 

20j babo tenten asuh-asuhen e, emaka 
ibabana kerina ku batar-batar. Itutungna 
tabeh-tabeh e i babo batar-batar, 

21 emaka iendeskenna tenten ras nahe pudi 
si kemuhen asuh-asuhen e jadi pemere si 
khusus man TUHAN guna imam-imam bagi si 
nggo iperentahken Musa. 

22 Kenca nggo dung kerina ipersembahken 
Harun persembahen-persembahen e, 
iangkatna tanna i babo bangsa e, ipasu- 
pasuna. Emaka nusur ia. 

23 Musa ras Harun bengket ku bas Kemah 
Perjumpan. Sanga kalak enda ndarat i bas 
nari, ipasu-pasuna bangsa e, janah terang 
sinalsal kemulian TUHAN teridah man kerina 
bangsa e. 

24 Rempet ipesusur TUHAN api, janah 
ipan api e persembahen tutungen ndai ras 
kerina bagin-bagin tabeh-tabeh si lit i das 
batar-batar e. Kenca idah kalak enda kejadin 
e ersurak-surak ia, jenari erjimpuh ia, ayona 
seh ku taneh. 


Dosa Nadap ras Abihu 


10 l Anak Harun, Nadap ras Abihu muat 
dapur arangna tersada. Itamana arang 
si gara ku je, icircirna alu kumenen, emaka 
ipersembahkenna e man TUHAN. Tapi api e la 

badia erkiteken TUHAN la merentahken kalak 


enda mpersembahkenca. 

2 Emaka rempet ipesusur TUHAN api, janah 
ipan api e kalak ndai duana seh mate i bas 
ingan e i adep-adepen TUHAN. 

3 Emaka nina Musa man Harun, "Enda me 
kata TUHAN sanga nina, 'Kasa kai kalak 
si erdahin guna Aku arus maka ipehagana 
kebadianKu; Kucidahken ateKu kemulianKu 
man bangsangKu.'" Tapi Harun sinik saja. 

4 Erkiteken si e idilo Musa si Misael ras 
Elsapan, eme anak-anak Usiel, bapa nguda 
Harun. Nina man kalak enda duana, "Mari, 
babalah mait senina-seninandu e ndarat i bas 
Kemah si Badia e nari, janah tamaken i darat 
ingan erkemah." 

3 Emaka reh kalak enda, janah alu njemak 
paken mait e, iangkatna duana ku darat ingan 
erkemah, sue ras si iperentahken Musa. 

6 Kenca bage nina Musa man Harun ras man 
anakna Eleasar ras Itamar, "Ula ipelepas 
bukndu la isuri, ula icaingken pe uisndu guna 
nuduhken erceda ate. Adi bage perbahanndu, 
kam pe mate, janah TUHAN nembeh man 
kerina perpulungen enda. Tapi kalak Israel 
temanndu sebangsa ipelepas erceda ate i bas 
kematen kalak enda duana si jadi erkiteken 
api si ipesusur TUHAN. 

7 Ula kam ndarat i bas pintun Kemah e nari. 
Adi ndarat kam, mate kam, sabap nggo 
kam itangkuhken alu minak penangkuhen e 

guna ndahiken dahin si khusus man TUHAN." 


Emaka iikutken kalak enda kata Musa. 


Peraturen man imam-imam 


8 Nina TUHAN man Harun, 

9 "Kam ras anak-anakndu ula bengket ku bas 
Kemah Perjumpan kenca minem anggur ntah 
bier: adi ku bas kam mate kam. Enda me sada 
peraturen arus ipatuhi kerina kesusurenndu. 

10 Arus ilainkenndu apai sikerajangen Dibata 
ras apai si ipergunaken man kalak si nterem, 
bage pe apai si la pantangen ras apai si 
pantang. 

11 Arus iajarkenndu man bangsa Israel 
kerina undang-undang si nggo Kubereken 
man bandu erkelang-kelangken Musa." 

12 Nina Musa man Harun ras man duana 
anakna si tading e, Eleasar ras Itamar, 
"Buat iba-iba persembahen pangan e si 
ipersembahken man TUHAN e, bahan lah 
roti si la itama ragi i bas si e nari, jenari pan 
i duru batar-batar persembahen, erkiteken 
badia kal persembahen e. 

13 Panlah e i bas ingan si badia; bagin si 
eme sikerajangenndu ras anak-anakndu i bas 
pangan si nggo ipersembahken man TUHAN. 
E kap si iperentahken TUHAN man bangku. 

14Tapi kam ras keluargandu banci ipanndu 
tenten ras bites asuh-asuhen si iendesken 
selaku pemere khusus ras sumbangen 
khusus man TUHAN guna imam-imam. Banci 

iIpanndu e i bas kerina ingan si bersih rikutken 


peraturen agama. Persembahen bagin 
persembahen persadan bangsa Israel si nggo 
ibereken man bandu ras man anak-anakndu 
jadi sikerajangenndu. 

15 Bites ras tentenna arus ibaba kalak 
enda sanga iendeskenna tabeh-tabeh e 
jadi persembahen pangan man TUHAN. 
Bagin-bagin enda jadi sikerajangenndu 
ras anak-anakndu seh rasa lalap, sue ras 
perentah TUHAN." 

16 | sungkun Musa kerna kambing guna 
persembahken dosa e: emaka ietehna maka 
kambing e nggo itutung. Erkiteken si e, 
merawa ate Musa man Eleasar ras man 
Itamar nina, 

17 "Ngkai la ipanndu persembahen kerna 
dosa e i bas ingan si badia? Badia kal e, janah 
e nggo ibereken TUHAN man bandu gelah 
arah e teridah maka dosa bangsa Israel nggo 
isasapken. 

18 Erkiteken darehna la ibaba ku bas Kemah 
si Badia e, arusna nggo ipanndu persembahen 
eije, bagi si kuperentahken." 

19 Nina Harun ngaloi, "Uga adi i bas wari 
enda nggo ku pan persembahen kerna 
dosa e? Banci kin e erbahanca meriah ukur 
TUHAN? Tuhu kalak enda mpersembahken 
persembahen man TUHAN i bas wari 
enda; ibabana persembahen tutungen, tapi 

kejadin-kejadin enda jadi denga kang man 
bangku." 

20 Kenca ibegi Musa e, ia pe setuju. 


Rubia-rubia si la pantangen 
ras si pantangen (UI 14:3-21) 


1 1 'Ibereken TUHAN man Musa ras man 
Harun peraturen-peraturen si tersurat 

i teruh enda 

2 guna bangsa Israel. Banci ipanndu 
rubia-rubia daraten, 

3si erbelah silu-silu tapak-tapakna tapi 
petegeti. 

4Tapi unta, landak, kelinci Ia banci 
ipanndu. Rubia-rubia enda pantangen, 
amin gia ia petegeti tapi Ia erbelah silu-silu 
tapak-tapakna. 

(Im 11:4) 

6 (Im 11:4) 

7 Babi ula pan: e pantangen, amin pe erbelah 
silu-siluna tapi la petegeti. 

8 Ula pan rubia-rubia enda ndai, ula kuit pe 
bangkena, sabap pantangen. 

9 Kerina jenis nurung si ersirip ras ersisik 
banci ipanndu, 

10 tapi si nggeluh i bas lau, si la ersirip ras la 
ersisik, la banci ipan. 

ll Rubia-rubia e pantangen. La banci ipan 
ras ikuitndu pe bangkena. 

12|a banci ipanndu si nggeluh i bas lau si Ia 
ersirip ras ersisik. 

13 Perik-perik si tersena arah teruh enda 


la banci ipanndu eme: kuliki, buk, rajawali, 
liat-liat; kuliki gara, kuliki mbiring, kak: perik 
unta: perik lawit, ondan, enggang, mbelibes, 


19 (Im 11:13) 

20 Kerina serangga si erkabeng pantangen, 

21 seakatan si banci lompat. 

22 Jenis labang ras kurung banci ipanndu. 

23 Tapi kerina jenis serangga si deban si kitik, 
si erkabeng dingen nggarang, pantangen. 

24 ise ngkuit bangke rubia-rubia si la erbelah 
silu-siluna si la petegeti, dingen si ngkuit 
rubia-rubia si empat nahena, si erdalan alu 
tapak-tapak nahena, ia lanai bersih seh 
karaben. Kalak si maba bangke enda ndai 
arus icucina pakenna, tapi ia la bersih seh 
karaben. 

25 (Im 11:24) 

26 (Im 11:24) 

27 (Im 11:24) 

28 (Im 11:24) 

29 Kasa kai si sebangsa ras menci bage pe 
lobar arus ipantangken. 

30 (Im 11:29) 

31 se si ngkuitca ntah ngkuit bangkena, ia 


lanai bersih seh karaben. 

32 Adi bangkena ndabuh ntah ku kai-kai 
saja, si idabuhina ndai pe nggo kena pantang, 
subuk si idabuhina e kayu, uis, kulit, guni, 
ntah kai gia kegunanna. Barang si bage arus 
icebukken ku bas lau tapi tetap denga Ia 
bersih seh karaben. 

33 Adi ndabuh ia ku bas kudin taneh, kai isi 
kudin taneh e nggo pantang kerina, janah 
kudin taneh e pe arus ipecahken. 

34 Kerina pangan, adi nggo kena lau si 
ituangken i bas kudin ndai nari e pe nggo 
pantang. Bage pe kai gia inemen si lit i bas 
kudin ndai, e pe nggo pantang. 

35 Kerina si idabuhi bangke ndai nggo jadi 
pantangen; adi barang e daliken ntah anglo 
si ibahan i bas taneh nari, la banci lang 
ipecahken. 

36 Tapi adi sumur ntah ulu lau ia tetap 
la pantang amin gia kena bangke-bangke 
pantangen e. 

37 Ntah bangke kai gia si pantangen ndabuh 
ku benih si nandangi ierdangken, benih e labo 
pantang. 

38 Tapi adi benih ndai sangana ireme i bas 
lau, kenca bage idabuhi bangke si pantang 
ndai, benih ndai nggo pantang. 

39 Adi mate rubia-rubia si banci ipan, ise si 
ngkuit bangkena ia nggo lanai bersih ngayak 
ben. 

40) anah ise si man bangke ndai, arus icucina 


pakenna, tapi tetap denga ia la bersih seh 

ben. Kalak si maba bangke ndai, arus nuci 

pakenna, tapi tetap nge ia la bersih ngayak 
ben. 

4l La banci ipanndu rubia-rubia si kitik-kitik 
si erdalan i babo taneh, 

42 subuk si nggarang si dagingna kena taneh 
ntah lang, ntah si melala nahena. 

43 Ula pemelket bandu alu man rubia-rubia 
enda ndai. 

44 Aku kap TUHAN, Dibatandu. Arus ijagandu 
kebadianndu, erkiteken Aku badia. 

45 Aku kap TUHAN si naruhken kam ndarat 
i taneh Mesir nari, gelah Aku banci jadi 
Dibatandu. Arus maka kam badia, erkiteken 
Aku badia. 

46 Enda me peraturen kerna rubia-rubia ras 
perik-perik, kerna asa kai si nggeluh i bas lau, 
ras kerina si muit i taneh. 

41 Arus maka metenget kam mbedaken 
rubia-rubia si la pantang rikutken aturen 
agama, apai si pantang; apai si banci ipan 
janah apai si la banci ipan. 


Peraturen man diberu kenca dung mupus 


12 l Ibereken TUHAN man Musa 
peraturen-peraturen enda 

2 guna bangsa Israel. Adi sekalak pernanden 
mupus anak dilaki, diberu ndai la bersih pitu 

wari rikutken aturen agama, bali ras sanga 


nguda bulanna. 

3 Pewaluh wariken, anak ndai arus isunatken. 

4Kenca bage telu pulu telu wari nari diberu 
ndai la bersih rikutken peraturen agama, seh 
darehna si ndarat nggo ngadi: sanga bage 
la banci ia ngkuit asa kai barang-barang si 
badia. Mengketi Kemah si badia pe ia la banci 
seh paksana ia nggo bersih rikutken aturen 
agama. 

> Adi sekalak diberu mupus anak diberu, ia 
la bersih sepulu empat wari rikutken aturen 
agama bali ras sanga nguda bulanna. Kenca 
bage enem pulu enem wari nari diberu ela 
bersih rikutken aturen agama, seh darehna si 
ndarat nggo ngadi. 

6 Kenca nggo seh paksana maka ia nggo 
bersih, subuk erkiteken mupus anak 
dilaki, ntah erkiteken mupus anak diberu, 
ibabana lah man imam ku pintun Kemah 
Perjumpan, sada biri-biri umur sada tahun 
man persembahen tutungen, ras sada ndukur 
ntah nderapati man persembahen pengalemi 
dosa. 

"Imam mpersembahken persembahen 
diberu ndai man TUHAN ras ngelakoken 
pembersihen guna diberu ndai: kenca bage 
maka diberu ndai nggo bersih rikutken aturen 
agama. Enda me dage kai si arus ilakoken 
sekalak diberu kenca ia mupus. 

8 Adi diberu e Ia ngasup ngelitken biri-biri, 


babana lah dua ndukur ntah dua nderapati, 
sada man persembahen tutungen sada nari 
man persembahen nasapken dosa. Imam 
arus ngelakoken lakon pembersihen man 
diberu ndai. Kenca bage maka nggo bersih 
diberu ndai rikutken aturen agama. 


Peraturen kerna penakit kulit 


13 l (bereken TUHAN man Musa ras man 
Harun peraturen-peraturen enda. 

2 Adi i bas kulit daging kalak lit si besar, 
ntah bareh, ntah mbentar-mbentar, si banci 
salih jadi penakit kulit si banci langket, kalak 
si bage arus ibaba ku adep-adepen imam 
kesusuren Harun. 

3 Arus maka ipepayo imam penakit e, janah 
adi buk si ije salih jadi mbentar, dingen 
penakit e bagesen asang kulit sekelewetna, 
penakit e penakit kulit. Emaka kalak si bage 
arus ikataken imam kalak si la bersih rikutken 
aturen agama. 

“Tapi adi penakit e mbentar, tapi teridah 
la bagesen asang kulit sekelewetna, dingen 
bukna pe langa salih jadi mbentar, ipeserap 
imam lah kalak si bage pitu wari dekahna. 

“| bas wari si pepituken arus maka ipepayo 
imam ka ia mulihken, janah adi rikutken 
pengakapna penakit e bali ka nge dingen labo 
reh tambahna, arus maka ipeserapna ka ia 
pitu wari nari. 

6| bas wari si pepituken arus maka 


ipepayona ka kalak ndai, janah adi penakit 
e nggo masap, labo reh tambahna, arus 
Ikataken imam ia bersih rikutken aturen 
agama. Penakit e penakit si biasa nge. 
Icuci kalak sakit e lah uisna, janah ia bersih 
rikutken aturen agama. 

' Tapi adi penakit kulitna e reh tambahna 
kenca ia Ipepayo imam i ja Ikataken imam e 
ia bersih, arus maka ngadap ka ia mulihken 
man imam. 

8 Ipepayo imam e lah sekali nari, jenari adi 
payo maka erkelekna nge, ikatakenna lah 
maka kalak enda ndai la bersih: penakitna e 
penakit kulit si bahaya kap. 

9 Adi lit kalak si erpenakit kulit, ia arus ibaba 
ngadap imam. 

10 Kenca iperiksa imam ia, janah adi idahna 
maka penakit si lit i bas kulitna e mbentar 
rupana dingen buk si ije pe mbentar ibahanna 
janah nggo ndangiren, 

ll maka penakitna e, eme penakit kulit si 
ertahun-tahun. Ikataken imam lah maka 
kalak si bage la bersih. Tapi la perlu ia 
ipeserap, sabap tangkas nge ia la bersih. 

12 Adi penakit kulit ndai reh belangna janah 
ikenaina i bas takalna nari terus ku nahe, 

13 arus maka ipepayo imam ka ia mulihken. 
Adi penakit e tuhu nggo ngkenai kerina badan 
kalak ndai, maka ikataken imam lah kalak si 
bage bersih rikutken aturen agama. Adi nggo 

jadi mbentar kerina badanna kalak si bage 


nggo bersih rikutken aturen agama. 

14Tapi katawari turah ugahna, ia lanai 
bersih. 

15 Ja arus ipepayo imam ka mulihken, janah 
adi idahna ia ugahen, maka ia arus ikataken 
imam Ia bersih. Ugahna e gadam kap, emaka 
kalak si bage la bersih. 

16 Tapi adi ugahna ndai malem, janah 
mbentar ka mulihken laweslah ia ndahi imam, 

17 gelah ipepayona ka ia mulihken. Adi nggo 
mbentar ka ugahna ndai mulihken, ia bersih 
rikutken aturen agama, janah ikataken imam 
lah maka nggo bersih ia. 

18 Adi lit kalak si nggo malem barehna, 

19 tapi adi i bas bekas bareh e besar janah 
mbentar rupana, ntah mbentar megara-gara 
arus maka idahina imam. 

20 imam arus meriksa ia, janah adi teridah 
tempa bekas bareh e bagesen asa kulit 
sekelewetna, dingen mbulu si lit i je pe nggo 
mbentar, ikataken imam lah maka kalak si 
bage la bersih, erkiteken e penakit kulit si 
nggo mulai turah i bas bareh e. 

21 Tapi adi kenca iperiksa imam teridah maka 
buk si lit i je langa bo mbentar, janah ciningna 
e labo bagesen asang kulit sekelewetna, 
janah rupana pe magem-magem nge, 
ipeserap imam lah ia pitu wari dekahna. 

22 Adi ciningna ndai erbelangna, arus maka 
ikataken imam ia la bersih; penakiten kap ia. 

23 Tapi adi cining e biasa saja nge, Ia 
erbelangna, e bekas bareh e saja nge, janah 
ikataken imam lah maka kalak si bage bersih 
nge rikutken aturen agama. 

24 Adi lit kalak meseng, jenari dagingna jadi 
mbentar, ntah mbentar megara-gara, 

25 arus maka iperiksa imam kalak si meseng 
e. Adi buk i bas ingan meseng e nggo salih 
jadi mbentar, janah ugahna bagesen asang 
kulit sekelewetna, penakit e penakit kulit, si 
mulai turah i bas ingan si meseng e. Ikataken 
imam lah maka kalak si bage la bersih. 

26 Tapi adi labo mbentar buk si lit i bas bekas 
meseng e, janah ugahna la bagesen asa kulit 
sekelewetna, tapi rupana magem-magem, 
ipeserap imam lah ia pitu wari. 

2!| bas wari si pepituken iperiksa imam ka 
ia mulihken. Adi erbelangna, penakit kulit 
si bahaya kap e, janah arus maka ikataken 
imam ia la bersih. 

28 Tapi adi bagin simeseng e biasa saja 
nge, la erbelangna, janah rupana pe 
magem-magem, penakit e labo penakit kulit. 
Imam arus ngataken maka kalak si bage 
bersih nge rikutken aturen agama, sabap e 
cining meseng e saja nge. 

29 Adi lit dilaki ntah diberu ugahen 
perdempaken ntah isangna, 

30 'periksa imam lah e. Adi ugah ndai 
bagesen asang kulit sekelewetna, dingen buk 
si lit i je megersing dingen melumat, penakit 

e penakit kulit. Ipebetehken imam lah maka 


kalak si bage la bersih. 

31 Adi sanga ia ipepayo imam, ugah e la 
bagesen asang kulit sekelewetna, tapi la lit i 
je buk si mehuli, ipeserap imam lah ia pitu 
wari dekahna. 

32| bas wari si pepituken ipepayo imam e 
ka ia mulihken, janah adi labo erbelangna 
ugahna e dingen labo lit i je buk megersing, 
janah ugah e pe labo bagesen asang kulit 
sekelewetna, 

33 icukur kalak ndai lah buk si lit i sekelewet 
ugah e. Kenca bage ipeserap imam lah ia pitu 
wari nari dekahna. 

34| bas wari si pepituken arus maka 
ipepayo imam ka ugah e mulihken. Adi labo 
erbelangna, janah teridah maka ugah e 
labo bagesen asangken kulit sekelewetna, 
ipebetehken imam lah maka ia bersih 
rikutken aturen agama. Icuci kalak si bage 
lah pakenna, emaka bersih me ia. 

35 Tapi adi ugah ndai erbelangna kenca ia 
Ikataken bersih, 

36 arus maka ipepayo imam ka ia mulihken. 
Adi ugah e nggo erbelangna, lanai perlu 
idarami buk megersing i je, sabap kalak e 
nggo terang la bersih. 

37 Tapi adi menurut penggejapen imam ugah 
e labo erbelangna, janah buk si lit i je pe 
mehuli, ugah e nggo malem. Emaka ikataken 

imam lah kalak si bage nggo bersih rikutken 


aturen agama. 

38 Adi lit bagin si mbentar-mbentar i bas 
kulit sekalak dilaki tah diberu 

39 arus maka ipepayo imam kalak ndai. Adi 
bagin si mbentar-mbentar e labo mesangat 
perbentarna, kurap nge e; kalak e bersih 
rikutken aturen agama. 

40 Adi naktaken buk sekalak jelma seh maka 
ia sulah, subuk arah lebe ntah arah pudi, e 
labo erbanca kalak e la bersih. 

41 (Im 13:40) 

42 Tapi i bas sulahna e lit turah mbentar 
megara-gara, penakit kulit si bahaya kap e. 

43| periksa imam lah kalak sibage, janah adi 
lit i je turah si mbentar megara-gara, 

44 ikataken imam lah maka kalak si bage 
la bersih, erkiteken penakit kulit lit i bas 
takalna. 

45 Kalak si kena penakit kulit arus make 
uis merigat-rigat, ula surina bukna, itutupi 
ayona arah teruh, janah serko-serko ia nina, 
"Meluat! Meluat!" 

46 Kidekah ia penakiten denga, ia tetap la 
bersih, janah ia arus tading i darat ingan 
erkemah, serap i bas jelma si deban nari. 


Peraturen kerna 
barang-barang si dawanen 


47 Adi paken wool, lenen 


| Imamat 13.481 57 47 
48 uis wool, lenen, kulit, ntah barang-barang 


kai pe si ibahan i bas kulit nari nggo dawanen 

49 adi rupa dawan e lit permeratah-ratahna 
ntah pe lit pergara-garana, e dawan si banci 
langket kap. Barang-barang e arus maka 
icidahken man imam. 

50 | pepayo imam lah barang-barang e, janah 
ipeserapna lah barang-barang e pitu wari 
dekahna. 

51) bas wari si pepituken ipepayona ka lah 
barang ndai mulihken, janah adi dawan ndai 
reh belangna, barang ela bersih. 

52 Arus maka itutung imam barang e, 
erkiteken e dawan si banci langket si arus 
ikernepken alu api. 

>3 Tapi adi sanga ipepayo imam idahna maka 
labo erbelangna dawanna e i bas barang ndai, 

54 jperentahken imam lah maka barang e 
icuci jenari ipeserap pitu wari nari. 

>> Kenca bage ipepayona ka: adi dawan e 
labo sambar rupana, amin la gia erbelangna, 
barang e meluat denga. Emaka arus 
itutungndu barang e, aminna gia bagin si 
ceda e arah lebe ntah arah pudi saja. 

56Tapi adi sanga ipepayo imam barang e 
mulihken dawan e nggo mulai masap arus 
maka bagin e irigatken i bas paken ntah kulit 
nari. 

57Jenari adi dawan ndai turah denga, 
dawan e langket ka mulihken. Emaka itutung 
empuna lah barang e. 

58 Tapi adi kenca icuci bene simeruntik e, 


icucina lah mulihken, emaka barang e nggo 
bersih rikutken aturen agama. 

59 Enda me peraturen kerna dawan si lit i bas 
paken wool ntah lenen, ntah uis wool ntah 
lenen, ntah pe i bas asa kai barang-barang si 
ibahan i bas kulit nari. 


Adat pepalemken 


1 (bereken TUHAN man Musa 

14 2 beraturen-peraturen kerna lakon 
pembersihen man kalak si nggo malem 
penakit kulitna. | bas wari i ja ate ia ikataken 
nggo bersih, ibaba lah ia ku adep-adepen 
Imam, 

3janah ibaba imam lah kalak ndai ndarat 
i bas ingan erkemah nari, emaka ipepayo 
imam ia. Adi penakit ndai nggo malem, 

“arus maka iperentahken imam kalak si 
nggo malem ndai maba dua perik si bersih 
rikutken aturen agama, radu ras sengkeret 
batang aras, benang megara, ras setangke 
batang hisop. 

3 Kenca bage iperentahken imam lah maka 
perik ndai igeleh sada i das kudin taneh si isin 
lau mbergeh si ibuat ibas ulu lau nari. 

6 Emaka ibuatna lah perik si sada nari ndai, 
jenari icebukkenna ku dareh perik si nggo 
igeleh ndai, radu ras batang aras, benang 
megara ras hisop ndai. 

7 lpirpirkenna lah dareh e pitu kali ku babo 


kalak si man bersihenken erkiteken penakit 
kulitna e, kenca bage ikatakenna lah maka ia 
nggo bersih. Emaka ipekabangna lah perik si 
la igeleh ndai ku mbalmbal. 

8 Kalak si nggo ikataken malem ndai icucina 
lah pakenna, icukurna kerina bukna, kenca 
bage ridi: emaka ia nggo bersih rikutken 
aturen agama. Emaka ia nggo banci bengket 
ku ingan erkemah, tapi arus ia tading i darat 
kemahna pitu wari dekahna. 

9| bas wari si pepituken, arus maka icukurna 
ka takalna, janggutna, alis matana, ras kerina 
buk si lit i bas badanna; emaka icucina lah 
pakenna, kenca bage ridi, emaka ia nggo 
bersih rikutken aturen agama. 

10 Pewaluh wariken ibabana lah dua bajar 
biri-biri, sada biri-biri beruna umur sada 
tahun si la lit sitik pe man pandangen, telu 
kilo tepung campur minak saitun, sepertelu 
liter minak saitun. 

ll | baba imam lah kalak enda ndai ras 
barang-barang persembahenna ku pintun 
Kemah Perjumpan. 

12 Kenca bage ibuat imam lah sada bajar 
biri-biri e janah radu ras minak saitun si 
sepertelu liter ndai ipersembahkenna lah jadi 
persembahen penebusen. Ipersembahkenna 
lah e jadi pemere khusus man TUHAN guna 
imam. 

13 gelehna lah biri-biri ndai i bas ingan kalak 


nggeleh asuh-asuhen guna persembahen 
pengalemi dosa, ras persembahen tutungen. 
Arus maka ibahanna bage, erkiteken 
persembahen penebusen e bali ras 
persembahen kerna dosa, eme sikerajangen 
imam, janah seh kal badiana. 

14 buat imam lah sitik dareh biri-biri 
ndai, itamakenna ku cuping si kemuhen, 
ku kambal-kambal tan si kemuhen, ku 
kambal-kambal nahe si kemuhen kalak si 
man pebetehenken nggo bersih e. 

15 (buat imam lah sitik minak saitun e, 
iilingkenna sitik ku tapak-tapak tanna si 
kawes, 

16 emaka icalehkenna sada jari-jari tanna si 
kemuhen ku minak ndai, jenari ipirpirkenna 
sitik minak e pitu kali i adep-adepen TUHAN. 

17 Ibuat imamlah sitik minak si i bas 
tapak-tapak tanna ndai, ras sitik ka dareh 
biri-biri ndai emaka itamakenna ku cuping si 
kemuhen, kambal-kambal tan si kemuhen, 
ku kambal-kambal nahe si kemuhen kalak si 
man pebetehenken maka ia nggo bersih e. 

18 | ba-iba minak si i bas tapak-tapak tan 
imam ndai isapukenna lah ku takal kalak 
ndai. Bagendalah ibahan imam ngelakoken 
lakon pembersihen e. 

19 Kenca bage ipersembahken imamlah 
persembahen pengalemi dosa jenari 
ilakokenna lah lakon pembersihen. Kenca 

bage igelehna lah asuh-asuhen guna 


persembahen tutungen e, 

20 emaka ipersembahkennalah e radu ras 
persembahen pangan e i babo batar-batar. 
Bagenda lah ibahan imam ngelakoken lakon 
pembersihen e, emaka bersih me kalak ndai 
rikutken aturen agama. 

21 Adi kalak sakit e musil, dingen la ia 
ngasup nikapken lebih asa si e, ibabanalah 
sada bajar biri-biri si nguda denga jadi 
persembahen penebusen, eme pemere si 
khusus man TUHAN guna imam. Ibabana saja 
sada kilo tepung si icampur ras minak saitun, 
guna persembahen pangan ras sepertelu liter 
minak saitun. 

22 Bage pe ibabanalah dua ndukur ntah 
nderapati, sada man persembahen penasap 
dosa, sada nari man persembahen tutungen. 

23Sj enda kerina arus ibabana man 
imam i bas wari pewaluhken kenca lakon 
pembersihen e, i pintun Kemah. 

24 (buat imamlah biri-biri ras minak saitun 
e jenari ipersembahkenna jadi pemere si 
khusus man TUHAN guna imam. 

25 (gelehnalah biri-biri ndai, ibuatna sitik 
darehna, emaka itamaken ku cuping si 
kemuhen, ku kambal-kambal tan si kemuhen, 
ras ku kambal-kambal nahe si kemuhen kalak 
ndai. 

26 |ilingken imam lah sitik minak ku 
tapak-tapak tanna si kawes, 

27 emaka alu sada jari-jari tanna sikemuhen 


ipirpirkenna sitik pitu kali i adep-adepen 
TUHAN. 

28 Itamakenna lah sitik minak ndai ku 
inganna namaken dareh ndai, eme: cuping 
kalak ndai si kemuhen, kambal-kambal tanna 
si kemuhen, ras kambal-kambal nahe si 
kemuhen. 

29 Iba-iba minak si lit i bas tapak-tapak tan 
imam ndai isapuken imam lah ku takal kalak 
enda ndai: Alu bage nggo idalankenna lakon 
pembersihen. 

30 Kenca bage maka ipersembahkennalah 
sada ndukur ntah nderapati ndai 

31 jadi persembahen nasapken dosa, janah 
sada nari jadi persembahen tutungen radu 
ras persembahen pangan e. Bagenda lah 
ibahan imam ndahiken lakon pembersihen e. 

32 Enda me peraturen-peraturen man kalak 
si kena penakit kulit, tapi la ngasup ngelitken 
persembahen bagi semalna guna lakon 
pembersihen. 


Rumah-rumah si dawanen 


33 | bereken TUHAN man Musa ras man Harun 
34 peraturen-peraturen kerna rumah si 
dawanen. (Peraturen-peraturen enda gunana 
man bangsa Israel kenca ia bengket ku negeri 
Kanaan, si nandangi ibereken TUHAN jadi 
sikerajangen bangsa Israel.) 

35 Ise si ngidah dawan i bas rumahna, 


ikatakenna lah e man imam. 

36 Arus maka iperentahken imam gelah 
kerina isi rumah e ipedarat ope denga 
ipepayona dawan e; adi la bage iban, maka 
sinasa lit i bas rumah e ikataken la bersih. 
Kenca bage maka imam berkat ku rumah e, 

37jenari ipepayonalah dawan e. Adi lit 
turah meratah-ratah ntah pe megara-gara si 
tempa-tempa nggo ipanna dingding e, 

38 jtadingkenna ras ikuncina lah rumah e pitu 
wari dekahna. 

39 Pepitu wariken, arus maka mulihken ia ku 
je emaka ipepayona ka rumah e. Adi dawan e 
nggo erbelangna, 

40iperentahkennalah maka batu dingding 
ingan dawan e turah iagui janah iambekken 
ku bas ingan si la bersih i darat kota. 

41 Kenca bage, arus ikis-kis kerina dingding 
rumah e si arah bas, emaka kerina plester si 
nggo ikis-kis ndai arus itanemken ku ingan si 
la bersih i darat kota. 

42 Kenca bage buat lah batu si mbaru 
nggantiken batu dingding si nggo iambengken 
ndai, jenari pergunaken lah plester si mbaru 
ngelapisi dingding ndai. 

43Adi dawan ndai turah denga ka i bas 
rumah e kenca batu e iambekken, janah 
dingdingna pe nggo ikis-kis, ras nggo ka pe 
iplester mulihken, 

44 ipepayo imam lah mulihken. Adi dawan e 


nggo erbelangna, rumah e lanai bersih. 

“Arus maka rumah e iruntuhken, janah 
kerina batuna, perkayunna, plesterna arus 
iangkut ndarat i bas kota e nari janah 
itamaken ku bas ingan sampah si tertentu. 

46 Ise bengket ku bas rumah e tupung rumah 
e sangana ikunci denga, ia nggo la bersih seh 
ben wari. 

47 ise si medem ntah man i bas rumah e, 
arus maka icucina pakenna. 

48 Adi rumah e ipepayo imam ka mulihken, 
jenari dawan ndai lanai lit turah kenca nggo 
iplester, arus maka ikatakenna rumah enggo 
bersih rikutken aturen agama, erkiteken 
dawan e lanai lit sitik pe i bas rumah e. 

49 Guna mbersihken rumah e rikutken 
aturen agama arus maka ibabana dua perik, 
sengkeret kayu aras, selambar benang gara, 
sentangke batang hisop. 

50 jgelehna lah perik e sada i babo sada 
kudin taneh si isin lau mbergeh i bas sumbul 
nari. 

51 Jbuatnalah batang aras, hisop, benang 
gara, ras perik si langa igeleh e, emaka 
icebukkenna kerina ku dareh perik si nggo 
igeleh ndai ras ku bas lau mbergeh e. Emaka 
ipirpirina lah rumah e pitu kali. 

52 Alu bage ibersihkenna me rumah e alu 
dareh perik, lau mbergeh, perik si nggeluh 

denga, batang aras, hisop ras benang megara 


e. 

53 Kenca bage maka ipekabangnalah perik si 
nggeluh denga ndai ku mbalmbal. Bagenda 
lah perbahan imam ngelakoken lakon 
pembersihen guna rumah e, gelah rumah e 
bersih rikutken aturen agama. 

>4 Enda me peraturen kerna penakit kulit: 

3 eme ugah, bareh, ras dawan i bas paken 
ntah rumah. 

26 (Im 14:55) 

57 Peraturen enda nentukenca sada-sada 
barang la bersih dingen katawari ka nggo 
bersih rikutken aturen agama. 

1 5 1 TUHAN mereken peraturen-peraturen 

enda man Musa ras man Harun 

2 guna bangsa Israel. Adi sekalak dilaki lit 
ndaraten i bas kelaminna nari, si ndarat e la 
kap bersih. 

3 Subuk si ndarat e bage pe si langa ndarat 
la kap bersih. 

4 Kasa kai si ipedemi ntah ikunduli kalak si 
bage jadi la bersih rikutken aturen agama. 

> Ise si ngkuit inganna medem, 

6 ntah engkunduli kai si nggo ikunduli kalak 
si bage arus maka icucina pakenna, jenari ridi 
ia, tapi ia tetap la bersih seh ben. 

7 Ise si ngkuit kalak si sangana lit ndaraten 
i bas kelaminna nari arus maka icucina 
pakenna dingen ridi, tapi ia tetap la bersih 
seh ben. 

8 Adi kalak si sangana bage icidurina kalak 


si bersih rikutken aturen agama, arus maka 
icuci kalak si bersih ndai pakenna jenari ridi 
ia, tapi Ia tetap Ia bersih seh ben. 

9 Asa kai pelana ntah barang si ikunduli 
kalak si bage, e pe nggo la bersih. 

10 se si ngkuit kai saja si nggo ikunduli kalak 
si bage ia pe ikut la bersih ngayak ben. Ise 
si ngangkat ntah kai-kai gia si nggo ikunduli 
kalak si bage, arus maka icucina pakenna ras 
arus ia ridi, tapi ia tetap la bersih ngayak ben. 

Il Adi kalak si bage, ngkuit kalak si deban 
alu la lebe murihi tanna, kalak si deban ndai 
arus nuci pakenna ras arus ia ridi tapi ia tetap 
la bersih ngayak ben. 

12 Kasa kai kudin taneh si ikuit kalak si bage 
arus ipecahken janah kasa kai mangkuk kayu 
si ikuitna arus iburihi. 

13 Kenca kalak si bage nggo malem, janah si 
ndaraten ndai nggo ngadi, itimaina lah pitu 
wari dekahna, emaka icucina pakenna jenari 
ridi ia i bas lau mbergeh si maler. Emaka ia 
nggo bersih rikutken aturen agama. 

14 Pewaluh wariken, ibabana lah dua ndukur 
ntah nderapati man imam i pintun Kemah 
Perjumpan, emaka iberekenna man imam e. 

15 Emaka ipersembahken imam sada jadi 
persembahen pengalemi dosa, janah sada 
nari jadi persembahen tutungen. Alu bage me 
imam ndahiken lakon pembersihen man kalak 
si bage. 

16 Adi sekalak dilaki ndarat air manina, 


iperidinalah kerina badanna, tapi ia tetap la 
bersih ngayak ben. 

17 Asa kai barang si ibahan i bas uis ntah 
kulit nari, e arus icuci, tapi si e kerina tetap la 
bersih ngayak ben. 

18 Kenca dilaki ras diberu ersada kula, arus 
maka duana ia ridi, tapi duana ia la bersih 
ngayak ben. 

19 Adi sekalak diberu sangana nguda 
bulanna, ia la bersih pitu wari dekahna. Si 
ndeges ia, ia pe la bersih ngayak ben. 

20 Kai pe si ikunduli ntah ipedemi diberu si 
sangana nguda bulanna, e pejadi Ia bersih. 

21 Ise si ngkuit ingan medem diberu e, ntah 
ngkuit kai saja si nggo ikundulina, arus nuci 
pakenna dingen arus ia ridi tapi ia tetap la 
bersih ngayak ben. 

22 (Im 15:21) 

23 (Im 15:21) 

24 Adi sekalak dilaki ersada kula ras sekalak 
diberu si sangana nguda bulanna, si dilaki e 
pe lanai bersih erkiteken ilangketi si diberu 
e. Erkiteken si e ia pe la bersih pitu wari 
dekahna, janah kasa kai ingan medem si 
ipedemi e pe jadi la bersih. 

25 Adi sekalak diberu ndarat darehna la 
sanga nguda bulanna, ntah pe adi darehna 
terus ndarat nggo pe lewat masa bulanna, ia 
la bersih kidekah dareh e ndarat denga, bali 
ras sanga nguda bulanna. 

26 Asa kai ingan medem si ipedemina, bage 


pe asa kai si ikundulina kerina e jadi Ia bersih. 

27 Ise si ngkuit barang-barang e ia jadi la 
bersih, emaka arus icucina uisna, janah arus 
ia ridi. Tapi ia tetap Ia bersih ngayak ben. 

28 Kenca nggo ngadi dareh e ndarat itimaina 
lah pitu wari, emaka ia nggo bersih rikutken 
aturen agama. 

29 Pewaluh wariken, ibabana lah ndukur, 
ntah dua nderapati man imam ku pintun 
Kemah Perjumpan. 

30 | persembahken imam lah e sada jadi 
persembahen penasap dosa, janah sada nari 
man persembahen tutungen. Alu bage me 
ilakoken imam lakon pembersihen man diberu 


31 suruh TUHAN si Musa guna mpersingeti 
bangsa Israel kerna kinimelketenna, gelah ula 
imelketina Kemah Perjumpan si lit i tengah 
ingan erkemah e. Adi imelketina, la banci 
lang mate ia. 

32 Enda me peraturen-peraturenna kerna 
dilaki si lit ndaraten nehteh i bas kelaminna 
nari, ntah dilaki si ndarat air manina, 

33 bage pe kerna diberu si sangana nguda 
bulanna, ntah pe kerna dilaki si ersada kula 
ras diberu si la bersih rikutken aturen agama. 


Imamat 16.11 7 59 


Hari Raya Perdamen 


16 1Ngerana TUHAN man Musa, kenca 
kematen anak Harun si dua ndai, asum 
ia mpersembahken si la badia man TUHAN. 

2 Nina, "Kataken lah man seninandu Harun, 
maka i bas paksa-paksa si nggo itetapken 
ngenca ia banci bengket ku pudi kire-kire 
ku ingan si badiana kal, erkiteken i je me 
Kucidahken bangKu i bas sada embun i babo 
tutup Peti Perpadanen e. Adi la ipatuhina, 
mate ia. 

3Banci ia bengket ku bas ingan si badiana 
e kal, adi ibabana sada jenggi lembu nguda 
man persembahen pengalemi dosa, ras sada 
bajar biri-biri jadi persembahen tutungen." 

4Kenca bage, ibereken TUHAN peraturen- 
peraturen enda. Ope denga Harun bengket 
ku bas ingan si badiana e kal, arus maka ia 
ridi lebe, ipakena paken imam jubah lenen, 
seluar gendek lenen, gendit ras bulang. 

3 Emaka ibereken perpulungen kalak 
Israellah man Harun dua bajar kambing 
guna persembahen penebus dosa sada bajar 
biri-biri guna persembahen tutungen. 

6 Ipersembahkennalah sada jenggi lembu 
jadi persembahen guna nasapken dosana jine 
ras nasapken dosa keluargana. 

! Kenca bage maka ibabana kambing si dua 
e ku pintun Kemah Perjumpan. 

8] je ibahanna lah tikam tanduk alu make 


dua batu, sada ertulisken "man TUHAN" sada 
nari "man Asasel". 

9 Ipersembahken Harun lah man TUHAN 
kambing si ipilih alu tikam tanduk e jadi 
persembahen pengalemi dosa. 

10 Kambing si ipilih Asasel iendesken 
geluh-geluhen man TUHAN, emaka ipulahi 
ku gurun pasir man Asasel, guna ngangkut 
dosa-dosa bangsa e. 

11 Asum jenggi lembu e ipersembahken 
Harun guna penebus dosa dirina jine ras 
keluargana, 

12 ibabana lah sada anglo isin rara api si 
ibuat i bas batar-batar persembahen nari, 
ras dua mpukul kumenen si melumat, emaka 
ibabana ku bas ingan si badiana kal. 

13] je į lebe-lebe TUHAN, itamakenna lah 
kumenen ndai ku bas api e, maka gebuk 
kumenen e nutupi tutup Peti Perpadanen e, 
gelah ula idahna e. Sabap adi idahna, mate 
ia. 

14 |buatna lah sitik dareh lembu ndai, emaka 
ipirpirkenna alu jari-jarina ku bagin arah lebe 
tutup ndai, kenca bage ipirpirkenna pitu kali i 
lebe-lebe Peti Perpadanen e. 

15 Kenca bage maka igelehna lah kambing 
si jadi persembahen penebus dosa ndai 
man bangsa e, darehna ibabana ku ingan 
si badiana kal, jenari ipirpirken ku babo 
tutup ndai, kenca bage ku lebe-lebe Peti 

Perpadanen ndai, bali ras perbahanna 


nandangi dareh lembu ndai. 

16 Bage me ia ngelakoken lakon pembersihen 
ingan si badiana e erkiteken kinilabersihen 
bangsa Israel, ras erkiteken dosa-dosana. 

Si enda ibahanna bage nandangi Kemah 
Perjumpan e, sabap Kemah e pajek | 
tengah ingan erkemah, i tengah-tengah 
kinilabersihen bangsa e. 

17 ise pe la banci i bas Kemah Perjumpan 
e, sanga Harun i bas ingan si badiana 
e ngelakoken lakon pembersihen e, seh 
ia ndarat ka. Kenca ia ngelakoken lakon 
pembersihen guna dirina jine ras keluargana, 
bage pe guna bangsa Israel, 

18 arus maka ia ndarat jenari lawes ku batar- 
batar ingan persembahen, mpersembahken 
persembahen tutungen ras guna mbersihken 
batar-batar e. Ibuatnalah sitik dareh lembu 
ras dareh kambing e, emaka itamakenna 
ku kerina tanduk batar-batar ingan 
persembahen. 

19 Emaka alu jari-jarina ipirpirkenna dareh 
e pitu kali ku das batar-batar persembahen. 
Bage me dalanna ia mbersihken batar-batar 
persembahen e i bas kinimelketen bangsa 
Israel gelah batar-batar badia. 


Kambing si ngangkut dosa 


20 Kenca Harun nggo dung ngelakoken lakon 
pembersihen ingan si badiana e, ras kerina 

Kemah Perjumpan e, ikut pe batar-batar, 


ipersembahkenna lah kambing bajarna 
geluh-geluhen si ipilih man Asasel. 

21 |tamakennalah tanna duana ku babo 
takal kambing e, dingen ngakuken kerina 
kejahaten, dosa ras pemberontaken bangsa 
Israel, janah alu bage ipindahkenna kerina e 
ku takal kambing e. Kenca bage kambing e 
igera ku gurun pasir. Si nggerasa eme sekalak 
dilaki si nggo itentuken guna si e. 

22 Kambing eme mbabasa kerina dosa-dosa 
e ku taneh si la iingani jelma. 

23 Kenca bage lawes lah Harun ku bas 
Kemah Perjumpan e; itangtangina lah jubah 
si Ipakena ope ia bengket ku bas ingan si 
badiana kal, emaka itadingkenna jubah e ije. 

24 Arus maka ia ridi i bas ingan si badia, 
emaka ipakena pakenna jine. Kenca bage 
ndarat lah ia mpersembahken persembahen 
tutungen guna dosana jine ras dosa-dosa 
bangsa Israel. 

25 Itutungna lah tabeh-tabeh asuh-asuhen e 
i das batar-batar persembahen guna penasap 
dosa. 

26 Kalak si mulahi kambing ku gurun pasir 
man Asasel, arus nuci pakenna ras ridi ope 
denga ia mulih ku bas ingan erkemah. 

27 Lembu ras kambing si ipake guna 
persembahen pengalemi dosa e, si darehna 
ibaba ku ingan si badiana kal guna nasapken 
dosa, arus ibaba ndarat i bas ingan erkemah 

e nari emaka itutung. Arus maka itutung 


kerina kulitna, dagingna, ras isi beltekna. 

28 Kalak si nutungsa e arus maka icucina 
pakenna, dingen arus maka ridi pe, ope ia 
mulihken ku bas ingan erkemah. 

29 Peraturen-peraturen si arah teruh enda 
arus maka iikutken seh rasa lalap, eme maka 
i bas wari sepuluh bulan pepituken, bangsa 
Israel ras bangsa asing si tading ras Ia arus 
erpuasa, janah la banci erdahin. 

30| bas wari e arus maka ilakoken lakon 
pembersihen, guna ngalemi dosa-dosana, 
gelah ia bersih i lebe-lebe TUHAN. 

31 Wari e, wari si badia tuhu-tuhu: sanga si 
e bangsa Israel arus erpuasa, janah Ia banci 
sitik pe erdahin. Peraturen-peraturen enda 
arus iikutken seh rasa lalap. 

32 Imam si Mbelin si nggo iangkat ras 
itangkuhken nggantiken bapana, arus maka 
ilakokenna lakon pembersihen e. Ipakena lah 
paken imam 

33 jenari ngelakoken lakon pembersihen 
nandangi ingan si badiana kal, kerina Kemah 
Perjumpan, batar-batar persembahen, 
imam-imam, ras kerina perpulungen. 

34 Peraturen-peraturen enda arus maka 
likutken seh rasa lalap. Lakon enda arus maka 
ilakoken sekali setahun, guna mbersihken 
bangsa Israel i bas dosa-dosana nari. 
Emaka ilakoken Musa enda kerina bagi nggo 
iperentahken TUHAN. 

Kebadian dareh 


17 l | perentahken TUHAN man Musa 

2 gelah iberekenna man Harun ras 
anak-anakna bage pe man kerina bangsa 
Israel peraturen-peraturen si tersena i jenda. 

3 Kalak Israel si nggeleh lembu, biri-biri, 
ntah kambing, jadi persembahen man 
TUHAN ija gia, seakatan i lebe-lebe pintun 
Kemah Perjumpan e, nggo ilanggarna 
undang-undang. la nggo ngamburken dareh, 
emaka lanai ia ikira jadi bangsa Dibata. 

“(Im 17:3) 

3 Perentah enda ertina eme, maka kalak 
Israel arus mpersembahken man TUHAN 
asuh-asuhen si biasana igelehna i mbalmbal. 
Genduari arus ibabana e man imam ku 
pintun Kemah Perjumpan, gelah igelehna jadi 
persembahen persadan. 

6 Imam arus ngamburken dareh e ku 
empatna dingding batar-batar persembahen 
i pintun Kemah e, ras bage pe nutung 
tabeh-tabehna gelah ndarat bau si merim 
lakap TUHAN. 

"Bangsa Israel lanai banci enggeleh asuh- 
asuhenna i mbalmbal, jadi persembahen man 
begu kambing. Erkiteken perbahanen si bage 
tanda kinilapatuhen man TUHAN kap. Arus 
maka iikutken bangsa Israel peraturen enda 
seh rasa lalap. 

8Subuk bangsa Israel bage pe bangsa 


si deban si tading ras kalak enda, si 
mpersembahken persembahen tutungen ntah 
persembahen si debanna 

9 man TUHAN amin i japa pe seakatan i 
pintun Kemah Perjumpan, kalak si bage lanai 
ia ikira jadi bangsa Dibata. 

10 Subuk bangsa Israel, bage pe bangsa si 
deban si tading ras ia, ise si man daging si lit 
denga darehna, TUHAN jadi imbangna janah 
lanai ia ikira jadi BangsaNa. 

Il Asa kai si nggeluh, kegeluhenna lit i 
bas darehna, janah eme sabapna maka 
iperentahken TUHAN maka kerina dareh 
lamburken ku das batar-batar guna ngalemi 
dosa-dosa bangsa e. Dareh erkiteken eme 
kegeluhen, nangtangi dosa kap. 

12 Fme sabapna maka ikataken TUHAN man 
bangsa Israel, maka subuk ia bage pe bangsa 
si deban si tading ras ia, la banci man daging 
si lit denga darehna. 

13 Subuk bangsa Israel, bage pe bangsa si 
deban si tading ras ia, si ndat rubia-rubia 
ntah perik si la pantangen i bas perburun 
arus iamburkenna darehna janah itamburina 
alu taneh. 

14 Kerina si nggeluh kegeluhenna lit i bas 
darehna, janah eme sabapna maka ikataken 
TUHAN man bangsa Israel, maka la banci 
ipan bangsa e daging kai pe si lit denga 

darehna, janah kalak si manca lanai ia ikira 


jadi BangsaNa. 

15 Subuk kalak Israel bage pe kalak si deban 
si tading ras kalak enda, adi ipanna daging 
bangke rubia-rubia subuk si mate bana ntah 
si ibunuh rubia-rubia si meliar, arus maka 
icucina pakenna, jenari ridi tapi arus itimaina 
lebe ben maka ia nggo bersih rikutken aturen 
agama. 

16 Adi la bage ibahanna, la banci lang 
itanggungna akibatna. 


Persadan kula si ilarang 


18 1 Ikataken TUHAN man Musa, 

2 gelah ipesehna man bangsa Israel 
bagenda, "Aku kap TUHAN Dibatandu. 

3 Ula ikut-ikut perbahanen bangsa Mesir, 
inganndu tading mbarenda, ntah pe 
perbahanen bangsa Kanaan, ku ja kam 
Kubaba genduari. 

4Ikutken lah pedah-pedahKu, dalanken 
lah perentah-perentahKu. Aku kap TUHAN 
Dibatandu. 

 Ikutken lah pedah-pedah ras perentah- 
perentah si Kubereken man bandu: adi bage 
perbahanndu, tentu selamat geluhndu. Aku 
kap TUHAN." 

6 Ibereken TUHAN peraturen-peraturen 
enda: Ula kam ersada kula ras keluargandu. 

7 Ula ijurukenndu bapandu alu kam ersada 


kula ras nandendu. Ula ijurukenndu nandendu 
jine. 

8 Ula ijurukenndu bapandu alu kam ersada 
kula ras ndeharana si deban. 

9 Ula kam ersada kula ras turangndu ntah 
pe ras turangndu si ibaba nande ngudandu, 
subuk ia ipebelin sada rumah ras kam ntah 
lang. 

10 Ula kam ersada kula ras kempundu si 
diberu: sabap e njuruken dirindu jine. 

11 Ula kam ersada kula ras turangndu sada 
bapa pedauh nande, sabap ia pe turangndu 
kap. 

12 Ula kam ersada kula ras bibindu, subuk ia 
turang bapandu ntah senina nandendu. 

13 (Im 18:12) 

14 Ula kam ersada kula ras ndehara senina 
bapandu, sabap ia pe nandendu kap. 

15 Ula kam ersada kula ras ndehara anakndu 

16 ntah ras ndehara seninandu. 

17 Ula kam ersada kula ras anak ntah kempu 
diberu si nggo kam ersada kula ras: banci 
jadi lit hubungen darehna ras kam, janah si e 
perbahanen si Ia tengka. 

18 Ula iempoindu senina ndeharandu jadi 
tambah ndeharandu, adi ndeharandu e 
nggeluh denga. 

19 Ula kam ersada kula ras diberu si sangana 
nguda bulanna, sabap ia la bersih rikutken 
aturen agama. 

20 Ula kam ersada kula ras diberu kalak, 


sabap e erbahanca kam Ia bersih. 

21 Ula sada pe endesken anak-anakndu guna 
ipersembahken man Dewa Molekh, sabap 
perbahanen si bage njuruken man gelar 
Dibata, TUHAN e. 

22 Ula lit dilaki ersada kula ras dilaki: ciga 
ate Dibata si bage. 

23 Ula lit dilaki ntah diberu ersada kula ras 
asuh-asuhen, sabap perbahanen si la tengka 
e seh kal melketna. 

24 Ula ipemelketndu bandu alu perbahanen 
si la bersih enda, sabap bage me perbahanen 
kalak perbegu si erbahanca ia la bersih. Bage 
me kap perbahanen kalak perbegu si ngiani 
taneh si lit i lebe-lebendu, janah ia ipelawes 
TUHAN, gelah banci kam bengket. 

25 Perbahanen kalak erbahanca maka taneh 
e la bersih, emaka iukum TUHAN taneh e, 
janah IbahanNa maka iutahken taneh e 
bangsa si tading ije. 

26 | lakokenna kerina perbahanen si ciga 
ate e, emaka negeri e lanai bersih. Tapi 
kam la banci bage. Kerina kam, subuk 
kalak Israel, ntah pe kalak asing, arus make 
undang-undang ras perentah TUHAN. 

21 (Im 18:26) 

28 Alu bage maka la kam iutahken taneh e 
bagi iutahkenna kalak perbegu si ngianisa 
ope denga kam. 

29 etehndu maka ise si ngelakoken apai 


gia perbahanen si ciga ate, lanai ia ikira jadi 
bangsa Dibata. 

30 Emaka nina TUHAN, "Patuh lah man 
perentah-perentahKu, ula usih perbahanen 
kalak si tading i negeri e ope denga kam. 
Ula ipemelketndu bandu alu ngelakoken 
perbahanen-perbahanen enda ndai: Aku kap 
TUHAN Dibatandu." 


Undang-undang kerna 
kebadian ras keadilen 


19 1 Ikataken TUHAN man Musa, 

2 gelah ipesehna man perpulungen 
kalak Israel bagenda, "Badia lah kam, 
erkiteken Aku, TUHAN Dibatandu badia kap. 
3 Kerina kam arus mehamat man nande ras 
bapandu, janah arus nginget wari Sabat, 
bagi si nggo Kuperentahken. Aku kap TUHAN 
Dibatandu. 

4Ula tundalken Aku, jenari erkusur nembah 
dibata-dibata si deban; ula bahan dibata- 
dibata si deban i bas logam nari. Aku kap 
TUHAN Dibatandu. 

> Adi igelehndu asuh-asuhen man 
persembahen persadan, ikutken lah 
peraturen-peraturen si nggo Kubereken man 
bandu: emaka Kualoken persembahen e. 

6 Dagingna arus maka ipan i bas wari sanga 
asuh-asuhen e igeleh, ntah pe pepagina. Adi 

lit denga iba i bas wari peteluken arus maka 


itutung, 

7 sabap daging si bage pantangen. Janah adi 
lit kalak si manca, la Kualoken persembahen 
e: 
8Si manca ersalah ia, erkiteken ipeserina 
pangan biasa ras persembahen si khusus man 
TUHAN, emaka lanai ia ikira jadi bangsangKu. 

9 Adi iperanindu jumandu, ula perani seh ku 
duru, janah ula nai ulihi perani ruhi page si 
tading-tading. 

10 Ula nai ulihi niar-niar kebun anggurndu 
guna pepulung anggur si tading ntah pe 
mumahi si nggo naktaken: tadingken e man 
kalak si musil ras man kalak si tandang. Aku 
kap TUHAN Dibatandu. 

ll Ula nangko, ntah nipu, ntah erbual. 

12 Ula kam erpadan i bas gelarKu adi labo 
atendu itepatindu padanndu e: perbahanen si 
bage njuruken gelarKu kap. Aku kap TUHAN 
Dibatandu. 

13 Ula kam cari kesempaten i bas ise pe, 
ntah ngerampuk ia. Ula tahan gaji kalak si 
erdahin ras kam, sada berngi pe ula. 

14 Ula sumpahi kalak pasek, ula amparken 
kai pe i lebe-lebe kalak pentang erbanca ia 
terkutuk. Mbiarlah man bangKu. Aku kap 
TUHAN Dibatandu. 

15 Bujur ras adillah pemutusenndu adi kam 
ngadili perkara kalak: ula kapiti kalak musil, 
ula mbiar man kalak bayak. 

16 Ula pebelang si la tuhu kerna ise pe: janah 


adi lit kalak si sangana iadili rutang kesah, 
ngerana lah adi kesaksinndu e banci nampati 
ia. Aku kap TUHAN. 

17 Ula buniken elem-elem i bas ukurndu man 
ise pe tapi tangkas ukur tangkas kata lah 
ndungi perjengilenndu ras ia, gelah ula kam 
erdosa erkiteken ia. 

18 Ula kam erbalas man ise pe, ntah pe 
tetap rate segat man bana, tapi kelengilah 
temanndu manusia, bali ras kam ngkelengi 
dirindu jine. Aku kap TUHAN. 

19 Patuhlah man perentah-perentahKu. Ula 
kawinkenndu asuh-asuhen si la sebangsa. Ula 
suan dua macam benih i bas sada juma. Ula 
pake paken adi dua macam kainna. 

20 Adi lit kalak si nggo erpadan ndayaken 
budakna diberu man kalak si deban gelah 
jadi ndeharana, tapi langa igalarina tukur 
budak e, jenari adi ersada kula empu budak e 
ras budak diberu e, la banci ia iukum mate, 
tapi duana ia iukum, sabap diberu e budakna 
denga kap. 

21 | baba dilaki e lah sada biri-biri bajarna ku 
pintun Kemah Perjumpan ku adep-adepenKu 
jadi persembahen penebusna. 

22 Gelah alu e imam ngelakoken lakon 
pembersihen guna ngalemi dosa kalak ndai, 
emaka ialemi Dibata ia. 

23 Adi nggo kam seh kerina i taneh Kanaan, 
jenari nuan batang kayu si erbuah, ntah 

batang kai gia e, pantangken lah buahna i 


bas telu tahun si pemena. | bas si telu tahun 
e la banci ipanndu buahna. 

24 Peempat tahunken, kerina buahna, 
endeskenlah jadi persembahen pengataken 
bujurndu man bangKu, TUHANndu. 

25 Tapi i bas tahun pelimaken, banci ipanndu 
buahna. Adi kerina si enda ilakokenndu la 
banci lang reh lalana buah batang kayundu. 
Aku kap TUHAN Dibatandu. 

26 Ula pan daging si lit denga darehna. Ula 
kam ertendung ntah pe erbahan kinigurun. 

27 Ula keret buk sekelewet takalndu, bage pe 
ula keret ujung janggutndu. 

28 Ula bahan gambar-gambar i bas 
dagingndu alu ncucukisa, bage pe ula lukai 
badanndu erkiteken lit si mate-matendu. Aku 
kap TUHAN. 

29 Ula njuruken anakndu si diberu alu 
mahan njadiken ia pendahinna erlua-lua i 
bas rumah persembahen kalak perbegu: adi 
bage perbahanenndu, nandangi nilah me kam 
ku dibata-dibata si deban, janah negeri e 
nandangi dem alu lagu langkah si nggesuh. 

30 Inget wari Sabat, dingen pehaga lah 
inganKu isembah. Aku kap TUHAN. 

31 Ula ngguru man guru si baso. Adi bage 
perbahanndu, lanai kam bersih rikutken 
aturen agama. Aku kap TUHAN Dibatandu. 

32 Mehamat lah man kalak si nggo metua, 
janah pehaga lah Aku. Aku kap TUHAN. 

33 Ula tokohi bangsa si deban si tading i bas 


negerindu. 

34Bahanlah man bana bali ras man 
bangsandu jine, janah kelengilah ia bagi 
ikelengindu dirindu jine. Inget maka kam 
pe pernah kesilang i negeri Mesir. Aku kap 
TUHAN Dibatandu. 

35 Ula tipu kalak alu mpergunaken sibar- 
sibar, timbangen, ntah sukat-sukat si la 
payo. 

36 Pake lah sibar-sibar, ntah timbangen, 
ntah sukat-sukat si bujur. Aku kap TUHAN 
Dibatandu, si nggo maba kam i taneh Mesir 
nari. 

37 Patuhilah kerina undang-undang ras 
perentah-perentahKu. Aku kap TUHAN." 


Ukumen man kalak si Ia patuh 


2 0 1 | kataken TUHAN man Musa 
2 gelah ipesehna man bangsa Israel 

bagenda, "Ise si mereken anakna guna ipake 
i bas nembah man Dibata-dibata Molekh, ise 
kam ntah bangsa si deban si tading ras kam, 
la banci Ia ibenteri ia alu batu ngayak mate. 

3 se mereken anakna man Molekh, erbanca 
KemahKu si badia melket ras njuruken 
gelarKu si badia, erkusur Aku jadi imbangna, 
janah lanai ia ikira jadi bangsangKu. 

“Tapi adi Ia iperdiateken perpulungen kai si 
nggo ibahanna e, janah la ia ibunuhna, 


4 Imamat 20.51 13 0.14 
Aku jine erkusur ngelawan ia ras kerina 


keluargana bage pe kerina kalak si ersada 
ukur ras ia. Ia lanai setia man bangKu dingen 
nembah man Molekh, jadi lanai ia Kukira 
bangsangKu. 

6 Ise ngguru man guru si baso, jadi imbangKu 
ia, janah lanai ia Kukira bangsangKu. 

"Jagalah maka kam tetap badia, sabap Aku 
kap TUHAN Dibatandu. 

8 Patuh lah man undang-undangKu, 
erkiteken Aku kap TUHAN si erbanca kam 
badia." 

9 Ibereken TUHAN tole peraturen-peraturen 
enda, "Ise numpahi bapana ntah nandena, 
arus ibunuh: ia jine nanggung salahna 
erkiteken kematenna e. 

10 se erlua-lua ras ndehara temanna kalak 
Israel si deban, si dilaki ras si diberu arus 
iukum mate duana. 

1! Sekalak dilaki si erlua-lua ras sekalak i bas 
diberu bapana, ia njuruken bapana, emaka 
ia arus ibunuh ras diberu temanna erlua-lua 
ndai. Duana ia nanggung kesalahen kerna 
kematenna e. 

12 Ise si erlua-lua ras ndehara anakna, duana 
ia arus ibunuh, erkiteken perbahanenna e la 
tengka emaka ia nanggung kesalahen kerna 
kematenna e. 

13 Adi sekalak dilaki ersada kula ras dilaki 
duana ia nggo ngelakoken perbahanen 
si mbau si ciga ate, emaka arus ibunuh 

duana. Duana ia nanggung kesalahen kerna 


kematenna e. 

14 Adi lit kalak ngempoi sekalak diberu janah 
nande diberu e pe iempoina ka, arus maka 
teluna ia itutung ngayak mate, erkiteken 
perbahanenna si njuruken e. Perbahanen si 
bage ula pediat jadi i tengah-tengahndu. 

15 Adi kalak ersada kula ras asuh-asuhen 
arus maka ia ibunuh ras asuh-asuhen e. 

16 Adi sekalak diberu icubakenna ersada 
kula ras asuh-asuhen, arus maka ia ibunuh 
ras asuh-asuhen ndai. la nanggungsa 
kesalahenna kerna kematenna e. 

17 Ise ngempoi turangna subuk turangna 
pedauh bapa ntah pedauh nande, iuru-urulah 
ia, jenari ipelawes i bas perpulungen bangsa 
Israel nari. Ia nggo ersada kula ras turangna 
jine, emaka arus ia nanggung kiniseran bekas 
perbahanenna e. 

18 Adi lit kalak ersada kula ras diberu si 
sanga nguda bulanna, arus maka duana 
ipelawes i bas perpulungen bangsa Israel nari, 
erkiteken ilanggarna peraturen- peraturen 
kerna kebadian. 

19 Adi lit kalak ersada kula ras bibina, 
arus maka itanggungna kiniseran bekas 
perbahanenna si la tengka e. 

20 se ersada kula ras ndehara senina 
bapana, ijurukenna kap senina bapana 
e, emaka ia ras diberu e arus nebus 

kesalahenna; apai pe ia duana Ia nadingken 


anak adi ia mate. 

2l]se ngempoi diberu seninana, mate ia 
alu la nadingken anak pupusna. la nggo 
ngelakoken perbahanen si Ia bersih rikutken 
aturen agama janah ijurukenna seninana." 

22 Nina TUHAN, "Pakelah kerina undang- 
undang ras perentah-perentahKu gelah ula 
kam iutahken negeri Kanaan, kuja kam 
sangana Kubaba. 

23 Ula kam nggeluh rikutken adat kalak si 
nggeluh ije; Kupelawes bangsa perbegu 
e gelah banci kam bengket ku negeri e, 
erkiteken ciga ateKu ngidah pengelakona si 
jahat e. 

24Tapi nggo Aku erpadan mereken negeri 
si mehumur e jadi sikerajangenndu, emaka 
Kubereken man bandu. Aku kap TUHAN 
Dibatandu, janah nggo Kuserapken kam i bas 
bangsa-bangsa si deban nari. 

25 Emaka arus tangkas ietehndu apai 
asuh-asuhen ras perik-perik si la pantangen 
ras pantangen. Ula pan asuh-asuhen ntah 
perik-perik si pantangen. Nggo Kukataken si 
e pantangen, emaka adi ipanndu, erbanca 
kam la bersih. 

26 Badia lah kam alu nggeluh khusus 
man bangKu saja, sabap Aku, TUHANndu, 
badia kap. Nggo Kupeserap kam i bas 
bangsa-bangsa si deban nari, gelah kam 
sikerajangenKu saja ngenca. 

27 Adi sekalak dilaki ntah diberu jadi 


guru pertendung eme nungkun man begu 
kalak si nggo mate, arus ibenteri alu batu 
ngayak mate; ise si ngelakoken si bage arus 
nanggung kesalahenna kerna kematenna." 


Kebadian I mam-imam 


2 1 l |perentahken TUHAN man Musa 

gelah ikatakenna man imam-imam 
kesusuren Harun, "Sekalak imam la banci 
ibahanna bana jadi Ia bersih alu ngikutken 
upacara penguburen keluargana, 

2 pala si mate e nandena, bapana, anakna si 
dilaki ntah si diberu, seninana, 

3 ntah turangna si langa erjabu si ringan ras 
ia. 

4Ula ibahanna bana la bersih erkiteken 
kematen kalak si jadi keluargana arah 
perjabun. 

3 Imam la banci ncukur buk takalna ntah 
nggunting ujung janggutna, ntah ngelukai 
badanna tanda ate ceda. 

6 Arus maka ia badia, Ia banci ijurukenna 
gelarKu. la mpersembahken persembahen 
pangan man bangKu, emaka arus ia badia. 

! Sekalak imam la banci ngempoi diberu si 
gelgel nari pendahinna erlua-lua ntah diberu 
si lanai singuda-nguda, ntah diberu si nggo 
mulih i bas perpulungenna nari. Imam badia 
kap. 


~ Imamat 21.81 15 ". 18 
8 Sekalak imam arus maka badia iakap jelma 


si nterem, erkiteken ia mpersembahken 
persembahen pangan man bangKu. Aku kap 
TUHAN. Aku badia, aku pe erbanca maka 
bangsangKu badia. 

9 Adi anak imam pendahinna erlua-lua, anak 
ndai njuruken bapana: emaka arus ia itutung 
ngayak mate. 

10 Imam si Mbelin si nggo itangkuhken 
alu ncurcurken minak ku takalna dingen 
makeken paken imam man bana, emaka la 
banci la sikap isurina bukna, dingen la banci 
icaingkenna uisna guna ncidahken maka i 
sangana rate ceda. 

Il ja nggo iendesken man bangKu, emaka 
la banci la bersih ibahanna man bana. Bage 
pe la banci itadingkenna KemahKu, jenari 
bengket ku rumah i ja lit kalak mate, amin 
pe si mate e bapana ntah nandena, sabap 
perbahanen si bage ncemarken kebadian 
KemahKu. 

12 (Im 21:11) 

13 jempoina lah sekalak singuda-nguda si 
langa keliamen. 

14|a banci iempoina diberu si nggo mbalu, 
ntah diberu si nggo mulih i bas perbulangenna 
nari ntah pe diberu si gelgel nari pendahinna 
erlua-lua. Singuda-nguda si sada suku ras ia 
ngenca banci iempoina. 

15 Adi lang, anak-anakna, si arusna kin 
badia, jadi kalak si la bersih. Aku kap TUHAN, 

janah nggo Kuserapken ia jadi Imam si 


Mbelin." 

16 | perentahken TUHAN man Musa 

17 gelah ikatakenna man Harun, bagenda, 
"Anakndu si cacat la banci mpersembahken 
persembahen pangan man bangKu. Peraturen 
enda arus ipake seh rasa lalap. 

18 Kalak cacat la banci ngelakoken dahin 
persembahen, eme: kalak pentang, kalak 
cempang, cacat ayona ntah badanna, 

19 kalak si mate tanna ntah nahena, 

20 kalak mbengkung, kalak kertang kertut, 
kalak si lit penakit matana ntah penakit 
kulitna, ntah pe kalak si nggo ikebiri. 

21 Kasa kai kesusuren Imam Harun si lit 
cacat badanna, la banci mpersembahken 
persembahen pangan man bangKu. 

22 Tapi kalak si bage banci ipanna pangan 
si nggo ipersembahken man bangku, subuk 
persembahen pangan si badia ntah pe 
persembahen pangan si seh kal badiana. 

23 Tapi erkiteken cacatna, la banci ideherina 
kire-kire si badia e; la banci pe ideherina 
batar-batar persembahen. La banci 
icemarkenna kebadian barang-barang si 
badia e, sabap Aku kap TUHAN, janah nggo 
Kupebadiaken ingan e." 

24 Enda me si ikataken Musa man Harun ras 
man anakna ras man kerina bangsa Israel. 

Kebadian persembahen 


2 2 1 | perentahken TUHAN man Musa 

2 gelah ikatakenna man Harun 
ras man anak-anakna, "Ula ipeterukndu 
gelarKu si badia: emaka mehamat lah 
perbahanndu nandangi persembahen si badia 
si ipersembahken bangsa Israel man bangKu. 
Aku kap TUHAN. 

3 Ise kesusurenndu Si ndeheri persembahen 
si badia si iendesken bangsa Israel man 
bangKu, tapi ia sangana la bersih, la nari 
banci ia ndigan pe ndahiken dahin batar-batar 
persembahen. Si enda arus iikutken seh rasa 
lalap. Aku kap TUHAN. 

4Ise i bas kesusuren Harun nari sakit kulit 
banci langket ntah pe lit nehtehen i bas 
kulana nari, la banci ipanna kai pe i bas 
persembahen e nari, adi langa ia malem. 
Sekalak imam Ia bersih adi ikuitna kalak mate 
ntah ndarat air manina, 

3 ntah terdegessa rubia-rubia pantangen 
ntah pe kalak si la bersih. 

6imam si la bersih, ia la bersih ngayak 
ben. Janah kenca e pe la banci ipanna 
persembahen si badia si apai pe seh ia nggo 
ridi. 

7? Kenca matawari nggo sundut emaka ia 
nggo bersih ka. Kenca bage nggo banci 
ipanna persembahen si badia e, perbahan 
eme kap panganna. 

SLa ia banci man daging asuh-asuhen si 


mate bana, ntah ibunuh asuh-asuhen si 
meliar. E erbanca ia lanai badia. Aku kap 
TUHAN. 

9 Kerina imam arus ngikuti peraturen- 
peraturen si nggo Kubereken. Adi lang, 
ersalah ia, janah e erbanca ia mate, erkiteken 
ilanggarna peraturen si badia. Aku kap 
TUHAN si nggo pebadiaken ia. 

10 Anggota keluarga imam ngenca si banci 
man kerina persembahen si badia e. Kalak si 
deban sada pe la banci manca, amin pe ras 
imam e ia tading, ntah pe si erdahinna. 

11 Tapi budak imam si itukurna alu duitna 
jine, ntah si tubuh i bas rumahna, banci 
ipanna pangan si ialoken imam e. 

12 Anak imam si sereh man dilaki si la imam, 
la banci apai pe ipanna persembahen si badia 
e. 

13 Tapi anak diberu i nggo mbalu, ntah 
isirangken dilakina janah la lit anakna, adi 
nggo ia mulihi tading ras bapana janah 
jadi tanggungenna, banci ipanna pangan 
si laloken bapana erkiteken keimamenna. 
Anggota-anggota keluarga imam e ngenca 
banci man pangan e. 

14 Adi lit kalak la keluarga imam man 
persembahen e alu la sengaja, arus maka 
igalarina man imam e asa erga si ipanna e, 
tambah seperlimana. 

15|a banci iliami imam-imam persembahen 


si badia e 

16 alu mereken persembahen e ipan kalak si 
la patut manca." 

17 Iperentahken TUHAN man Musa 

18 gelah ikatakenna man Harun ras anak- 
anakna bage pe man kerina bangsa Israel 
peraturen-peraturen enda, eme: Adi lit kalak 
Israel ntah kalak si deban si tading ras ia i 
negeri Israel, mpersembahken persembahen 
tutungen, subuk persembahen guna nehken 
padan, ntah pe persembahen arah ukur 
ersuruh, asuh-asuhen si ipersembahken e 
arus maka la lit sitik pe man pandangen. 

19 Maka persembahen ndai ialoken TUHAN, 
arus maka persembahen ndai ola beruna 
janah sitik pe ola lit man pandangen. 

20Adi asuh-asuhen si cacat 
ipersembahkenndu, la ialoken TUHAN. 

21 Adi lit kalak mpersembahken persembahen 
persadan man TUHAN, subuk persembahen 
guna nehken padan, ntah pe persembahen 
erkiteken ukur ersuruh, adi ialoken TUHAN 
atena persembahen e, asuh-asuhen e arus 
maka la lit sitik pe man pandangen. 

22 Ula kal persembahken man TUHAN 
asuh-asuhen si pentang, ntah pengkar, ntah 
lanai je deba ring-ringna, ntah benjol-benjol 
kulitna, ntah ugahan, ntah pe darangen. 

Ula persembahken asuh-asuhen si bage jadi 
persembahen pangan i das batar-batar. 

23 Banci ipersembahkenndu asuh-asuhen si 


kertang kertut, ntah si la mejile potongenna 
jadi persembahen erkiteken ukur ersuruh, 
tapi adi jadi persembahen guna nehken 
padan, e la banci. 

24 Ula persembahken man TUHAN asuh- 
asuhen si nggo iburihi. Si e la banci ipediat 
jadi i bas tanehndu e. 

25 Ula persembahken jadi persembahen 
pangan asuh-asuhen si ibereken bangsa si 
deban. Asuh-asuhen si bage ianggap cacat, 
janah la ialoken. 

26 Adi ermurik lembu, ntah biri-biri, ntah 
kambing, la banci isirangken anakna e ras 
indungna pitu wari; tapi kenca e banci ialoken 
jadi persembahen pangan. 

27 (Im 22:26) 

28 Ula persembahken i bas sada wari, lembu 
ras anakna, biri-biri ras anakna, kambing ras 
anakna. 

29 Adi ipersembahkenndu persembahen 
pengataken bujur man TUHAN, ikutken lah 
aturenna, maka kam ialoken: 

30 panlah persembahen e i bas wari e ka, ula 
tadingken sitik pe ngayak pagi. 

31 Nina TUHAN, "Patuhi lah perentahKu. Aku 
kap TUHAN. 

32 Ula juruken gelarKu si badia. Arus maka 
iakui bangsa Israel kerina maka Aku badia. 
Aku kap TUHAN si erbanca badia; 

33 Aku kap si maba kam ndarat i Mesir nari 


gelah Aku jadi Dibatandu. Aku kap TUHAN." 


Wari raya agama 


2 3 1 |bereken TUHAN man Musa 

2 aturen-aturen wari raya agama, si 
arus Irayaken bangsa Israel tupung bangsa e 
pulung ersembah man TUHAN. Nina Musa, 

3 “Enem wari arus kam erdahin, tapi arus 
iingetndu maka wari si pepituken, eme wari 
pekesahken, wari Sabat. I bas wari e ula kam 
erdahin, tapi pulunglah kam lako ersembah 
man TUHAN. Wari Sabat e TUHAN empuna, 
aminna i japa pe kam tading. 

4Momokenlah wari raya si tersena enda i 
bas paksa-paksa si nggo itentuken." 


Wari Paskah ras Wari Raya Roti si 
la itama ragi (Bil 28:16-25) 


> "Wari Paskah irayaken guna pehaga 
TUHAN. Wari raya e ibenaken tupung wari 
nggo mulai gelap tep-tep wari sepulu empat i 
bas bulan si pemena. 

6| bas wari sepulu lima ibenaken ka Wari 
Raya Roti si la itama ragi. Pitu wari dekahna 
la banci ipanndu roti si itama ragi. 

"| bas wari si pemena arus kam pulung 
lako ersembah man TUHAN, janah la banci 
idahindu dahinndu. 

8 Bahan persembahen pangan man TUHAN 
pitu wari dekahna. | bas wari si pepituken 

arus ka kam pulung guna ersembah man 


TUHAN, janah la banci idahindu dahinndu. 

9 Kenca kam seh i bas negeri si ibereken 
TUHAN man bandu, janah kenca iperanindu 
gandumndu, berekenlah pungo si pemena 
man imam. 

10 (Im 23:9) 

Imam mpersembahken pungo e jadi 
sada persembahen man TUHAN, maka 
ngena ate TUHAN man bandu. Imam nehken 
persembahen e sada wari kenca lepas wari 
Sabat. 

12 Tupung ipersembahkenndu gandum e, 
persembahken ka pe i bas wari e sada anak 
biri-biri umur sada tahun jadi persembahen 
tutungen. Anak biri-biri ela banci lit sitik pe 
man pandangen. 

13 Radu ras si e arus ka pe ipersembahkenndu 
dua kilo tepung si icampur ras minak saitun, 
jadi persembahen pangan. Persembahen 
enda merim iakap TUHAN. Tambah si e 
arus ka pe ipersembahkenndu sada liter lau 
anggur. 

14 Ula pan gandum si mbaru e, subuk 
matah, isauk, ntah ijadiken cimpa, adi langa 
iberekenndu persembahen-persembahen 
enda ndai man Dibata. Peraturen enda arus 
Ipatuhi sinursurndu seh rasa lalap." 

Wari raya paksa rani (Bil 28:26-31) 


15 "Beligai pitu minggu kenca 
ipersembahkenndu pungo gandum si 
pemena ndai. 

16 Dage i bas wari si pelima puluhken, 
eme sada wari kenca lepas wari Sabat si 
pepituken, bahan ka persembahen gandum si 
mbaru man TUHAN. 

17 Tep-tep keluarga arus maba dua ngkibul 
roti jadi persembahen si iendesken man 
TUHAN. Tep-tep ngkibul roti tepungna 
dua kilo, tama ragina, jenari itasakken, 
janah persembahken man TUHAN selaku 
persembahen ulih peranin si pemena. 

18 Tambah-tambah roti ndai, kerina anak 
kuta arus mpersembahken pitu anak biri-biri 
umur sada tahun, sada jenggi lembu, dua 
kambing. Kerina si enda la banci lit sitik pe 
si man pandangen, janah ipersembahken 
man TUHAN jadi persembahen tutungen, 
rikut ras persembahen buah gandum ras lau 
anggur. Kerina persembahen enda merim 
iakap TUHAN. 

19 Tambah si e persembahken ka pe sada 
bajar kambing jadi persembahen pengalemi 
dosa, janah dua anak biri-biri umur sada 
tahun jadi persembahen persadan. 

20 Sekalak imam mpersembahken roti ras 
anak biri-biri si dua e jadi persembahen man 

TUHAN guna imam-imam. Persembahen enda 


tuhu-tuhu badia. 

21| bas wari e Ia banci idahindu dahinndu, 
tapi kam arus pulung guna ersembah man 
TUHAN. Kerina kesusurenndu arus ngikutken 
peraturen enda seh rasa lalap, subuk ija pe 
ia tading. 

22 Adi iperanindu jumandu, ula perani si arah 
duru, janah gandum si tading denga ulanai 
ulihi ranisa. Tadingken si e kerina man kalak 
si musil-musil bage pe man kalak pertandang. 
TUHAN kap Dibata si arus isembahndu." 


Wari raya tahun si mbaru (Bil 29:1-6) 


23 "Wari si pemena i bas bulan si pepituken, 
arus irayakenndu selaku wari pekesahken. | 
bas wari e kam arus pulung guna ersembah 
man TUHAN kenca erkata sora terompet. 

24 (Im 23:23) 

25 Persembahkenlah pangan man TUHAN, 
janah ula dahi dahinndu i bas wari e." 


Wari pengalemi dosa (Bil 29:7-11) 


26 "Tep-tep tahun i bas wari sepuluh bulan 
sepulu sada, eme wari pengalemi dosa 

man jelma si nterem. | bas wari e kai pe la 
banci ipan. Pulung dingen ersembahlah man 
TUHAN, janah persembahkenlah pangan man 
BaNa. 

27 (Im 23:26) 

28 Ula erdahin i bas wari e, sabap i bas wari 


e kap ilakoken lakon pengalemi dosa man 
jelma si nterem. 

29Ise man i bas wari e, ia lanai ikira i bas 
bangsa Dibata. 

30 Ise si erdahin i bas wari e, TUHAN jine kap 
si munuh ia. 

31 Kerina kesusurenndu arus patuh man 
peraturen enda aminna ijapa pe ia tading. 

32 Kenca matawari sundut i bas wari siwah 
seh ngayak matawari sundut ka i bas wari 
sepuluh, kerina kalak arus ngadi erdahin, 
janah kidekah si e, kai pe la banci ipan." 


Wari raya sapo-sapo (Bil 29:12-40) 


33 Wari raya sapo-sapo mulai i bas wari 
sepulu lima bulan pitu: dekahna pitu wari. 

34 (Im 23:33) 

35| bas wari si pemena i bas wari raya 
e, kerina arus pulung lako ersembah man 
TUHAN, janah la banci erdahin. 

36 Pitu wari dekahna arus tep-tep 
ipersembahkenndu pangan man TUHAN. | bas 
wari si pewaluhken arus ka kam pulung guna 
ersembah man TUHAN janah mpersembahken 
persembahen pangan. Wari e, eme wari 
perpulungen guna ersembah, janah la banci 
kam erdahin. 

37 (Enda me wari-wari raya agama. Tupung 
wari-wari raya e ipehagandu TUHAN alu 
pulung ras-ras dingen mpersembahken 

persembahen pangan, persembahen 


tutungen, buah gandum, persembahen 
gelehen, bage pe lau anggur, sue ras si 
iperluken tep-tep wari. 

38 Wari-wari raya enda irayaken tambah- 
tambah wari Sabat. Persembahen- 
persembahenndu tupung wari raya e pe 
labo ikira selaku persembahen si biasa 
iberekenndu, umpamana persembahen 
erkiteken padan si nggo ipadankenndu, bage 
pe persembahen erkiteken ersuruh ukurndu 
nehkenca man TUHAN.) 

39 Kenca nggo iperanindu jumandu, 
rayakenlah wari raya sapo-sapo e, mulai i bas 
wari sepulu lima bulan pitu. Wari si pemena 
eme wari si ipergunaken lako pekesahken 
saja. 

40| bas wari e buatlah buah pangan i bas 
batang kayundu nari, keretlah lambe bage pe 
dahan-dahan kayu si melala bulungna, jenari 
rayakenlah wari raya e guna pehaga TUHAN 
Dibatandu. 

41 Wari raya e pitu wari dekahna. Kerina 
kesusurenndu arus patuh man peraturen 
enda seh rasa lalap. 

42 Kerina kalak Israel arus tading i bas 
sapo-sapo pitu wari dekahna. 

43 Alu bage ieteh kesusurenndu me denggo 
maka tupung nini-ninina itaruhken TUHAN 
ndarat i Mesir nari, nini-ninina e ibahan 

TUHAN tading i bas sapo-sapo si labo mejile. 


la me kap TUHAN Dibatandu." 

44 Bagenda me Musa mereken peraturen- 
peraturen wari-wari raya agama man bangsa 
Israel gelah arah e TUHAN ipehaga. 


Minak lampu i bas 
perjumpan (Kel 27:20-21) 


24 l suruh TUHAN si Musa 

2 gelah ikatakenna man bangsa Israel 
peraturen-peraturen enda gelah ibabana 
minak saitun si mejilena guna lampu i Kemah 
Perjumpan, gelah banci tetap ratur ipegara. 

3 'sagani Harunlah lampu e tep-tep karaben, 
ras njaga gelah tetap gara ngayak pepagina 
ka. Lampu e itamaken i darat kire-kire e 
iadep-adepen TUHAN, i lebe-lebe ingan si 
badiana kal. Peraturen enda arus maka 
iIpatuhi rasa lalap. 

4 Arus maka iurus Harun lampu si tangkena 
iban i bas emas murni e nari, dingen njagasa 
gelah tetap isagani alu ratur iadep-adepen 
TUHAN. 


Roti persembahen man Dibata 


3 Buat sepulu dua kilo tepung, emaka bahan 
lah sepulu dua ngkibul roti. 

6 Aturken i babo meja si ilapisi emas murni 
i lebe-lebe TUHAN jadi dua baris, maka 
enem-enem sada baris. 

7 Circir kumenen ku tep-tep baris, jadi sada 


tanda maka roti e persembahen pangan man 
TUHAN. 

8 Arus maka ipersembahken roti e iadep- 
adepen TUHAN tep-tep wari Sabat. Enda me 
tugas bangsa Israel asa lalap. 

9 Roti e jadi sikerajangen Harun ras 
kesusurenna, janah arus ipanna i bas ingan 
si badia, erkiteken bagin e badia kal sabap 
pangan e ibuat i bas bagin si ipersembahken 
man TUHAN guna imam-imam. 


Sada usihen kerna ukumen 
si bujur dingen patut 

10j it me sekalak dilaki; bapana kalak 
Mesir nandena kalak Israel, Selomit gelarna. 
Selomit ndai anak si Dibri i bas suku Dan nari. 
Dilaki enda ndai rubati ras sekalak bangsa 
israel i bas ingan erkemah. Sanga ia rubat 
isumpahina Dibata, emaka ibaba kalak ia 
ngadap man Musa. 

11 (Im 24:10) 

12 Emaka ipenjaraken Musa ia, nimai kai nina 
TUHAN si arus ibahan man bana. 

13 Nina TUHAN man Musa, 

14 "Baba ia ku darat ingan erkemah. Tep-tep 
kalak si megisa ia numpahi gelar Dibata 
lamparkenna lah tanna i babo takal kalak 
enda guna naksiken maka payo ia ersalah. 
Kenca bage kerina perpulungen menterisa alu 
batu seh mate. 

15 Emaka kataken lah man kalak Israel, 


maka kasa kalak si numpahi Dibata, la banci 
lang itanggungna upah perbahanenna e, 

16 eme kap ibunuh. Kalak Israel ntah bangsa 
si deban si numpahi Dibata, arus maka kerina 
perpulungen e menterisa alu batu ngayak 
mate. 

17 {se munuh arus ibunuh. 

18 Ise munuh asuh-asuhen kalak, arus maka 
isambarina asuh-asuhen si mate e. Palasna 
eme kesah sambar kesah. 

19 se nakiti kalak si deban, bagi si ibahanna 
e ka ibahan man bana. 

20 Adi ipenggelkenna sada tulan kalak 
tulanna pe arus ka ipenggelken sada. Adi 
pentang ibahanna sada mata kalak, ia pe arus 
ka ipentangken sada matana. Adi penggel 
ibahanna sada ipen kalak, ipenna pe arus ka 
ipenggelken sada. Kai gia ibahanna kecedan 
i bas kalak si deban arus maka ialoken ka 
mulihken man bana. 

21|se munuh asuh-asuhen arus maka 
isambarina e, tapi ise munuh jelma arus 
maka ia ibunuh. 

22 Kerina kam arus patuh ngikutken undang- 
undang enda, subuk kalak Israel ntah pe 
bangsa si deban si tading i tengah-tengahndu, 
erkiteken Aku kap TUHAN Dibatandu." 

23 Kenca ikataken Musa enda ndai man 
bangsa Israel, ibaba kalak dilaki ndai ku darat 
ingan erkemah e, emaka ibenterina alu batu 

seh mate. Alu bage ilakoken bangsa Israel kai 


si iperentahken TUHAN arah Musa. 


Tahun pepituken 


2 5 1Ngerana TUHAN man Musa i das 
Deleng Sinai merentahken ia 

2 mereken peraturen-peraturen enda man 
bangsa Israel. Adi nggo kam seh ku taneh si 
ibereken TUHAN, tep-tep tahun si pepituken 
arus maka ula isuani taneh e, guna mereken 
kehagan man TUHAN. 

3 Enem tahun dekahna banci isuanindu 
jumandu. 

“Tapi tahun pepituken arus maka jadi tahun 
pengadi-ngadin man jumandu, tahun si 
iendesken man TUHAN. Ula suani jumandu, 
ula ranggasi pe kebun anggurndu. 

Ula perani si turah-turah bana, ula perani 
buah anggur si la iranggasi, erkiteken tahun 
e kap tahun pengadi-ngadin man taneh e. 

6 Aminna gia taneh e la iusahai i bas tahun 
e, cukup nge nakandu iberekenna, bage pe 
nakan budakndu, kalak upahenndu, ntah pe 
kalak si deban si tading ras kam, 

7 asuh-asuhenndu, ras rubia-rubia si meliar 
si lit i jumandu. Kerina si turah i juma si la 
ijusahaindu banci ipan. 


Tahun Penangtangen 


8 Kira pitu kali pitu tahun, eme empat pulu 
siwah tahun. 

9 Emaka tanggal sepuluh bulan siwah eme 


Wari Penangtangen, suruh sekalak ngembus 
tanduk ermomo ku kerina negeri. 

10 Alu bage iserapkenndu tahun pelima 
puluhken janah ermomo kerna kebebasen 
man kerina penduduk. I bas tahun e, kerina 
erta si nggo idayaken arus maka iulihken man 
empuna si gelgel, ntah man kesusurenna. 
Asa kai kalak si nggo idayaken jadi budak 
arus maka iulihken man keluargana. 

Il|a banci kam merdang, ntah pe merani 
gandum si turah-turah bana, ntah pepulung 
buah anggur si Ia iranggasi. 

12 Sada tahun e arus maka jadi tahun si 
badia man bandu; ulih taneh si la iusahai 
ngenca si banci ipanndu. 

13| bas tahun e arus maka iulihken man 
empuna kerina taneh warisen si nggo 
idayaken. 

14 Emaka adi ndayaken ntah nukur taneh 
kam sapih-sapih kalak Israel arus maka 
bujur- bujur perbahanenndu. 

15 Ergana arus itetapken rikutken perkiran 
piga tahun nari taneh e banci mereken ulihna 
ngayak Tahun Penangtangen si rehna. 

16 Adi tahunna melala denga ganjangen 
ergana, tapi adi piga-piga tahun nari ngenca 
murahen ergana, sabap si idayaken e ulih 
taneh e. 

17 Ula tipu temanndu kalak Israel tapi mbiar 
lah man TUHAN Dibatandu. 

Persoalen i bas tahun pepituken 


18 Patuhi undang-undang ras perentah 
TUHAN, maka selamat kam nggeluh i bas 
negeri e. 

19 Taneh e mereken ulihna, emaka cukup 
nge man bandu kai atendu ipanndu, janah 
mejuah-juah kam nginganisa. 

20 Tapi banci jadi lit kalak nungkun, "Kai kin 
ipan i bas tahun pepituken e, adi la lit juma si 
erdangi dingen labo lit ulihna si iperani?" 

21 pasu-pasu TUHAN taneh e i bas tahun 
peenemken, maka ulih taneh e bias man 
nakan dua tahun. 

22 Sanga ierdangindu jumandu i bas tahun 
pewaluhken, ipanndu denga kai si iperanindu 
i bas tahun peenemken. Bias nakanndu, seh 
iperanindu ka kai si ierdangkenndu i bas 
tahun e. 


Ngulihken erta warisen 


23 Labo kam empuna taneh e, emaka ula 
dayaken ngayak sun: sabap Dibata nge 
si tuhuna empuna, janah kam seri ras 
pertandang ibereken makesa. 

24 Adi taneh idayaken arus maka iakui hak 
empuna si tangtangna guna nebusisa. 

25 Adi lit kalak Israel mesera akapna, janah 
terpaksa idayakenna tanehna, keluargana si 
ndeherna lah nebusisa. 

26 Kalak si Ia lit kade-kadena nebusisa, banci 


jadi nggo bayak ia, janah cukup i bas ia jine 
guna nebusisa mulihken. 

2! Adi bage jadina, arus maka igalarina man 
kalak si nggo nukursa mbarenda, buena asa 
ganti rugi guna tahun-tahun si tading denga 
ngayak Tahun Penangtangen si rehna. Kenca 
bage banci ia mulihken ku tanehna e. 

28 Tapi adi la ngasup ia nebusisa, taneh e 
tetap ikuasai si nukursa ndube seh ngayak 
Tahun Penangtangen si rehna. I bas tahun e, 
taneh e iulihken man empuna ndube. 

29 Adi kalak ndayaken rumah i bas kota si 
ertembok, lit hakna nebusisa mulihken i bas 
sada tahun mulai rumah e idayaken. 

30 Tapi adi la itebusina i bas si sada tahun 
e, bene hakna nukursa mulihken, janah 
rumah e nggo tetap jadi hak sinukursa 
e ras kesusurenna. Amin seh pe Tahun 
Penangtangen, rumah e lanai bo mulih man 
empuna ndube. 

31 Tapi rumah i kuta-kuta si la ertembok, e 
ipeseri ras juma-juma. Emaka banci itebusi 
empuna, janah mulihken bana i bas Tahun 
Penangtangen. 

32 Amin ugapa pe, adi suku Lewi banci nebusi 
rumahna i bas tahun si apai pe adi rumahna 
e lit i bas kutana jine. 

33 Adi lit rumah i bas kota-kota Lewi idayaken 
kalak Lewi, amin pe labo itebusina mahan 
bana e mulih i bas Tahun Penangtangen, 

erkiteken rumah kalak Lewi si lit | bas 


kotana eme kap erta kalak Lewi si tetap i 
tengah-tengah bangsa Israel. 

34Tapi taneh perjalangen sekelewet kota 
kalak Lewi la banci idayaken: e kalak enda 
empuna rasa lalap. 


Penampat man kalak si mesera 


35 Adi temanndu kalak Israel si tading ndeher 
ras kam jadi musil janah lanai ia ngasup muat 
keperlunna, sampati lah ia bagi kam nampati 
kalak upahenndu, maka banci ia tetap tading 
ndeher ras kam. 

36 Ula bahan erbunga man bana, tapi 
mbiarlah man Dibata, janah pelepas 
temanndu kalak Israel tading ndeher ras 
kam. 

37 Ula suruh ia nggalar bunga duit si 
ipinjamkenndu man bana, janah ula buat 
untungndu i bas pangan si idayakenndu man 
bana. 

38 Eme perentah TUHAN Dibatandu si 
maba kam ndarat i taneh Mesir nari maka 
IberekenNa bandu taneh Kanaan, gelah ia 
jadi Dibatandu. 


Penangtangen suruh-suruhen 


39 Adi temanndu kalak Israel si tading i 
deherndu jadi musil kal seh maka idayakenna 
bana man bandu jadi budakndu, la banci 
isuruhndu ia ndahiken dahin budak. 

40ja tading ras kam selaku kalak upahen 


dingen erdahin guna kam ngayak Tahun 
Penangtangen si rehna. 

41| bas tahun e ia ras anak-anakna banci 
nadingken kam mulihken ku keluargana, ku 
taneh nini-ninina. 

42 Bangsa Israel budak TUHAN kap. TUHAN 
nggo maba ia i taneh Mesir nari, emaka la 
banci ia idayaken jadi budak. 

43 Ula kasar man bana, tapi mbiar lah man 
Dibatandu. 

44 Adi perlu kam budak, banci itukurndu i 
bas bangsa si deban i sekelewetndu. Banci 
pe itukurndu anak-anak bangsa si deban si 
tading i sekelewetndu. 

45 Banci pe itukurndu anak kalak pertandang 
si ringan i tengah-tengahndu. Anak-anak 
kalak si bage, si tubuh i bas negerindu banci 
jadi ertandu, 

46 banci pe jadi barang tading-tadingenndu, 
guna anak-anakndu, janah arus idahina dahin 
anakndu e kidekah geluhna. Tapi temanndu 
bangsa Israel la banci kasar perbahanndu 
man bana. 

41 Ntah mawen lit bangsa si deban si tading 
ras kam si nggo jadi bayak, sedang lit 
temanndu kalak Israel jadi musil: perban 
serana idayakenna bana selaku budak man 
bangsa si deban ndai ntah man keluarga 
bangsa si deban e. 

48 Kenca ia idayaken, lit denga hakna guna 


itebusi mulihken. 

49 Sekalak seninana ntah senina bapana, 
ntah senina sembuyak bapa ras ia, ntah 
kade-kade si deban si ndeher denga ras ia 
banci nebusi ia. Ntah pe adi nggo cukup 
duitna banci itebusina bana. 

50 Arus maka iarihkenna ras si nukur ia e. 
Arus ikira lit piga tahun nari mulai ia idayaken 
seh ngayak Tahun Penangtangen si reh. Erga 
tebusenna arus itentuken erpalasken upah 
kalak si ngemo. 

>l Arus julihkenna sada bagin i bas 
erga pendayanna gelgel e sue ras buena 
tahun-tahun si tading, 

52 (Im 25:51) 

53 tempa-tempa ia isuruh jadi kalak upahen 
erpalasken upah tahunen. Tuanna la banci 
kasar man bana. 

54 Adi la ia itebusi rikutken cara si enda ndai, 
ia ras anakna arus maka ibebasken i bas 
Tahun Penangtangen si rehna. 

33 Sekalak kalak Israel la banci asa lalap jadi 
budak, sabap bangsa Israel eme kap budak 
TUHAN. IbabaNa ia ndarat i taneh Mesir nari. 
la kap TUHAN Dibatana. 


Pasu-pasu erkiteken patuh 
(UI 7:12-24, 28:1-14) 


2 6 l Nina TUHAN, "Ula bahan berhala, 
ntah gana-gana ntah tugu, ntah batu 

si igambar jadi sembah sembahenndu. Aku 


kap TUHAN Dibatandu. 

2 Inget wari-wari raya agama, mehamat lah 
man inganndu ersembah man bangKu. Aku 
kap TUHAN. 

3 Adi nggeluh kam rikutken undang- 
undangKu janah patuh man perentahKu, 

4Aku mereken udan i bas paksana gelah 
banci mbuah sinuan-sinuanndu, meramis 
buah kayundu. 

> Perban bage buena ulih sinuan-sinuanndu, 
seh maka rani denga pe kam nggo ka seh 
paksa mutiki anggur. Mutiki anggur denga pe 
kam, nggo ka seh paksa merdang. Datndu 
kasa kai atendu ipanndu. Kam pe nggeluh alu 
mejuah-juah i negerindu. 

6 Dame Kubereken man bandu i bas 
negerindu. Ntabeh pertunduhndu, perban la 
lit ise si man kebiarenndu. Kulesapken kasa 
rubia-rubia si merawa i taneh e. Perang pe 
lanai pagi litije. 

! Menang kam ngelawan musuhndu. 

8 Lima kalak kam ngasup naluken sepuluh 
ribu kalak. 

9 Kupasu-pasu kam maka kam ertuah. 
Kusehken perpadanen si nggo Kupadanken 
man bandu. 

10 Ulih sinuan-sinuan melala tuhu-tuhu, seh 
maka la terkeriken setahun. Emaka arus 
iambengkenndu si la keri i bas peranin si 
nggo ndekah maka siat ulih peranin si mbaru. 

Il Aku nggeluh ras kam i tengah-tengahndu 


i bas kemahKu si badia, janah Ia Kutadingken 
kam. 

12 Aku nemani kam: Aku jadi Dibatandu, 
kam jadi bangsangKu. 

13 Aku TUHAN Dibatandu, si maba kam 
ndarat i taneh Mesir nari maka kam lanai 
jadi budak. Kupenggelken pasangen si nindih 
kam, maka banci tedis perdalanndu." 


Adi la patuh iukum (UI 28:15-68) 


14 Nina TUHAN, "Adi la kam patuh man 
perentahKu, Kuukum. 

15 Adi la kam nggit ngikutken undang- 
undangKu ras perentahKu, janah ilanggarndu 
perpadanen si Kubahan ras kam, 

16 Kuukum kam. Kubahan maka cilaka 
kam alu mereken penakit si Ia terpepalem 
ras penakit panas si erbanca kam pentang 
dingen sia-sia kegeluhenndu. lerdangkenndu 
benihndu, tapi labo erguna man bandu, sabap 
italuken musuhndu nge kam, janah ipanna 
kai si nggo isuanndu. 

17 Erkusur Aku ngelawan kam, gelah kam 
italuken musuh. Kam ijajah kalak si rate 
nembeh man bandu. Erkiteken seh kal 
biarndu, kiam naring kam, amin pe Ia lit si 
ngayakisa. 

18 Adi kenca bage pe lalap kang Ia kam 
patuh, emaka Kulipat gandaken ukumen e 
pitu kali asa si ndai. 

19 Kulesapken kuasa si imegahkenndu: udan 


lanai reh, tanehndu pe kerah piher bali ras 
besi. 

20 Sia-sia kerina dahin si idahikenndu 
alu ngkeris panas, erkiteken tanehndu la 
mereken ulih, batang kayu pe la erbuah. 

21 Adi lalap ilawanndu Aku, dingen Ia kam 
nggit patuh man bangKu, Kutambahi ka 
ukumenndu pitu kali lipat nari. 

22 Kusuruh rubia-rubia si merawa reh ku 
tengah-tengahndu munuhi anak-anakndu, 
ngkernepken asuh-asuhenndu, seh maka 
sitik nari ngenca kam tading, erbanca 
pasar-pasarndu pe nggo melungun. 

23 Adi kenca ukumen si e pe Ia ibegikenndu 
Aku, tapi tetap isungsangndu Aku, 

24 emaka Aku pe erkusur ka ngelawan kam. 
Kutambahi ka ukumenndu seran pitu kali asa 
si nggona, 

25 Kubahan perang ngukum kam perban 
ilanggarndu perpadanenta. Adi pulung kam i 
kotandu, Kubereken penakit si la terpepalem, 
maka terpaksa kam ngendesken bana man 
musuh-musuhndu. 

26 Kukurangi persedian nakanndu, seh maka 
sepuluh diberu sada saja ngenca iperlukenna 
ingan nasakken kerina roti si lit i bas ia. Eme 
Ibagi-bagikenna, janah nggo pe keri ipanndu 
tetap denggo kam melihe. 

2! Adi bage pe tetap denga iperimbangndu 
Aku, dingen la nggit patuh man bangku, 

28 emaka erkiteken nembehna ateku, 


erkusur Aku ngelawan kam janah Kutambahi 
ka ukumenndu pitu kali suin asa si nggona. 

29 Erkiteken lihena ipanndu anakndu. 

30 Kukernepken inganndu ersembah si i das 
uruk-uruk, Kuruntuhken batar-batar inganndu 
nutung kumenen, Kuambekken mait-maitndu 
ku sembah-sembahenndu si nggo mbulak. 
Aku dem ciga ate, 

31 Kukernepken kota ras inganndu ersembah, 
janah la Alu nggit ngaloken persembahenndu. 

32 Kukernepken tuhu-tuhu tanehndu, seh 
maka musuh si ngianisa pe sengget ngidah 
kecedan e. 

33 Kubahan perang dingen Kukerapken kam 
ku negeri kalak si deban. Kernep kerina 
kotandu, janah tanehndu jadi melungen. 

34 Ertahun-tahun dekahna tanehndu ndatken 
sabatna sedang kam jine la iberendu taneh e 
sabat. Sanga kam ibuang ku negeri musuh, 
taneh e itadingken dingen ndatken sabatna. 

35 (Im 26:34) 

36 Kam si ibuang ku negeri kalak si deban. 
Kubahan maka dem kam alu kebiaren, seh 
maka sora bulung-bulung iembus angin 
saja pe ibegindu, kiam kam. Kiam kam 
tempa-tempa iayak-ayak musuh i bas perang, 
emaka guling kam, amin pe la lit musuh si 
ngayakisa. 

37 Siantuken kam sapih-sapih kam amin 
ise pe labo lit si ngayaki kam, janah la kam 

ngasup ngelawan musuh-musuhndu si apai 


pe. 
38 Mate kam i taneh pembuangen, itelen 
taneh musuh-musuhndu. 

39 Kalak si tading si nggeluh denga i bas 
negeri musuhndu, masap me dungna, 
erkiteken dosandu ras dosa nini-ninindu. 

40Tapi iakuken sinursurndu pagi dosana 
ras dosa-dosa nini-ninina si nimbak Aku ras 
berontak man bangku, 

41 si erbanca Kulawan ia, janah Kubuang 
ia ku negeri musuh-musuhna. Kedungenna, 
kenca kesusurenndu e ipeteruk dingen nggo 
idalanina ukumenna erkiteken dosa ras 
pemberontakenna, 

42j je me maka Kuinget PerpadanenKu 
ras Jakup, Isak ras Abraham. Emaka 
Kupelimbarui PerpadanenKu, eme kap maka 
Kubereken negeri e man bangsangKu. 

43Tapi kalak si ngiani taneh e arus 
iambengken lebe, maka banci taneh e ndalani 
pengadi-ngadin sabatna, dingen kalak e arus 
ndalani ukumenna seh genep, erkiteken 
itulakna undang-undangKu ras perentahKu. 

44 Amin bage pe, tupung ia ringan denga i 
negeri musuh-musuhna, labo Kutadingken 
terus kalak enda, labo Kukernepken ia. Sabap 
adi bage mosar kap PerpadanenKu ras ia, 
sedangken Aku me TUHAN Dibatandu. 

45 Kuperbarui denggo PerpadanenKu si 
Kubahan ras nini-ninina, sanga aku maba 

ia ndarat i taneh Mesir nari, encidahken 


kuasangKu man kerina bangsa, gelah aku 
TUHAN, jadi Dibatana." 

46 Enda me kerina undang-undang ras 
perentah si ibereken TUHAN man Musa i 
datas Deleng Sinai si man ikutenken bangsa 
Israel. 


Undang-undang mere kempak TUHAN 


2 7 1 (bereken TUHAN man Musa 
2 beraturen-peraturen enda man 

bangsa Israel. Sekalak si ibereken man 
TUHAN alu make sumpah khusus, banci 
itebusi 

3 alu erga-erga bagi si tersena enda sue ras 
erga resmi: -- Dilaki si nggo dewasa umur 
dua puluh seh enem puluh tahun: lima puluh 
duit pirak. -- Diberu si nggo dewasa: telu 
puluh duit pirak. -- Anak dilaki umur lima 
seh dua puluh tahun: dua puluh duit pirak. 
-- Anak diberu singuda-nguda: sepuluh duit 
pirak. -- Anak dilaki ope umur lima tahun: 
lima duit pirak. -- Anak diberu: telu duit pirak. 
-- Dilaki umur erbabo enem puluh tahun: 
sepulu lima duit pirak. -- Diberu umur erbabo 
enem puluh tahun: sepuluh duit pirak. 

“(Im 27:3 

8 Tapi adi kalak si ersumpah khusus e Ia 


ngasup nggalari asa si tersena ndai, baba 
ia ku adep-adepen imam maka ikurangina 
ergana asa ngasupna. 

9 Adi ia ersumpah mereken asuh-asuhen 
si la pantangen man TUHAN, maka tep-tep 
pemere e badia nge. 

10 Fmaka kalak si ersumpah e Ia banci 
nukarkenca alu asuh-asuhen si deban. Adi 
itukarkenna, duana asuh-asuhen ndai nggo 
jadi sikerajangen TUHAN. 

11 Adi sumpahna e mereken rubia-rubia 
si pantangen si la banci ipersembahken 
man TUHAN, ibabana lah rubia-rubia e ku 
adep-adepen imam, 

12 gelah itetapken imam ergana rikutken 
ulina ntah genjengna asuh-asuhen e. Asa kai 
nina imam, ase me ergana. 

13 Adi itebusina atena mulihi, arus maka 
igalarina rikutken si nggo itetapken ndai 
itambahi ka seperlimana nari. 

14 Adi kalak ngendesken rumahna man 
TUHAN, imam si nentuken ergana rikutken 
ulina ntah genjengna rumah e. Erga si 
itentuken imam e Ia banci iobah. 

15 Adi itebusina ka atena e mulihken 
arus maka igalarina rikutken erga si nggo 
itetapken ndai itambahi seperlima nari. 

16 Adi kalak ngendesken sada bagin tanehna 
man TUHAN, ergana itentuken rikutken buena 

benih si ipake guna ngerdangisa, eme sepuluh 


duit pirak tep-tep dua puluh kilo benih. 

17 Adi taneh e iendeskenna minter kenca 
Tahun Penangtangen, erga si itetapken arus 
dem. 

18 Tapi adi iendesken kenca piga-piga tahun, 
ergana ikira imam rikutken piga tahun nari 
maka seh ku Tahun Penangtangen si rehna, 
jenari itetapken ergana kenca ikurangi. 

19 Adi kalak si nggo ngendesken taneh e, 
nebusisa atena mulihken arus maka igalarina 
rikutken ergana itambahi ka seperlimana 
nari. 

20 Adi idayakenna taneh e man kalak si 
deban ope denga itebusina i bas TUHAN nari, 
e lanai lit hakna nebusi taneh e. 

21| bas tahun Penangtangen si rehna, taneh 
e jadi sikerajangen TUHAN seh rasa lalap; e 
jadi sikerajangen imam-imam. 

22 Adi kalak ngendesken man TUHAN taneh 
si nggo itukurna, 

23 imam netapken ergana rikutken buena 
tahun ngayak seh Tahun Penangtangen si 
rehna, janah arus maka i bas wari e kang 
igalarina. Duit e jadi sikerajangen TUHAN. 

24| bas Tahun Penangtangen arus maka 
taneh e iulihken man empuna ndube ntah pe 
man sinursurna. 

25 Kerina erga arus rikutken erga resmi. 

26 Tep-tep anak si pemena asuh-asuhen e 
nggo kap jadi sikerajangen TUHAN: emaka 

ise pe la banci ngendeskenca man TUHAN jadi 


persembahen ukur meriah. Anak lembu, anak 
biri- biri, anak kambing, sikerajangen TUHAN 
kap. 

21 Tapi anak si pemena i bas rubia-rubia 
pantangen banci itebusi alu erga si nggo 
itetapken itambahi seperlimana nari. Adi la 
itebusi banci idayaken man kalak si deban alu 
erga si nggo itetapken. 

28 İse pe la banci ndayaken ntah nebusi kai 
si nggo iendeskenna jadi hak TUHAN guna 
ikernepken, subuk e manusia, asuh-asuhen, 
ntah taneh erkiteken nggo jadi hak TUHAN e 
rasa lalap. 

29 Sedangken manusia pe adi nggo iendesken 
man TUHAN guna ikernepken lanai banci 
itebusi, tapi arus ibunuh. 

30 Sepersepuluh i bas ulih tanehndu nari, 
subuk page, subuk buah kayu, ejadi 
sikerajangen TUHAN. 

31 Adi apai gia i bas si sepersepuluh e itebusi 
kalak atena, arus maka itebusina rikutken 
erga si nggo itetapken, itambahi seperlimana 
nari. 

32 Sada tep-tep sepuluh asuh-asuhen TUHAN 
empuna. Adi asuh-asuhen e ikira, maka 
tep-tep si pesepuluhken, e jadi sikerajangen 
TUHAN. 

33 La banci iaturken empuna asuh-asuhen 
e, maka si la mehulina saja si terpilih, janah 
la banci itukari. Adi itukarkenna, duana jadi 

sikerajangen TUHAN, janah lanai banci itebusi 


mulihi. 

34 Enda me kerina perentah-perentah si 
ibereken TUHAN man Musa i datas Deleng 
Sinai guna iikutken bangsa Israel. 


Bilangan 


Sensus si pemena i Israel 


1 ll bas wari si pemena bulan si peduaken, 
i bas tahun si peduaken kenca bangsa 
Israel lawes i Mesir nari, ngerana TUHAN man 
Musa i bas Kemah Perjumpan i gurun pasir 
Sinai. Nina, 

2 "Kam ras Harun, Ia banci Ia isensusndu 
bangsa Israel rikutken suku-suku ras 
keluargana. Suratken kerina gelar dilaki, 

3si umurna dua puluh tahun ku das si 
ngasup ertugas i bas tentera. 

4Pindo sekalak kepala keluarga i bas tep-tep 
suku nari guna nampati kam." 

> Enda me gelar-gelar dilaki, peminpin- 
peminpin i bas sukuna, si ipilih i bas 
perpulungen e nari guna ndahiken dahin 
enda: (Suku: - Kepala keluarga: | Ruben - 
Elisur anak Sedeur; Simeon - Selumiel anak 
Surisaddai: Juda - Nahason anak Aminadap: 
Isakar - Netanel anak Suar: Sebulon - 

Eliap anak Helon: Eperaim - Elisama anak 
Ammihut: Manase - Gamaliel anak Pedasur: 
Benyamin - Abidan anak Gideoni: Dan - 
Ahieser anak Ammisaddai: Aser - Pagiel anak 
Ohran: Gat - Eliasap anak Rehuel: Naptali - 
Ahira anak Enan; 

6 (Bil 1:5) 
7 (Bil 1:5) 
8 (Bil 1:5) 
9 (Bil 1:5) 
10 (Bil 1:5) 
11 (Bil 1:5) 
12 (Bil 1:5) 
13 (Bil 1:5) 
14 (Bil 1:5) 
15 (Bil 1:5) 
16 (Bil 1:5) 


17 Alu penampat si sepulu dua kalak enda 
me Musa ras Harun 

18 ndilo kerina perpulungen e pulung i 

bas wari si pemena bulan si peduaken 
jenari isuratkenna rikutken suku-suku ras 
keluargana. Gelar-gelar kerina dilaki si 
umurna dua puluh tahun ku das isuratken ras 
ikira, 

19 bagi si nggo ipedahken TUHAN. Musa 
nuratken bangsa Israel i gurun pasir Sinai. 
20 Dilaki si umurna dua puluh tahun ku das 
si ngasup jadi tentera isuratken rikutken 
suku-suku ras keluargana, ibenaken i bas 
suku Ruben, anak Jakup sintua. Jumlahna 
kerina eme rikutken si tersurat arah teruh 
enda: (Suku: - Teremna: | Ruben - 46.500: 
Simeon - 59.300: Gat - 45.650: Juda - 
14.600: Isakar - 54.400: Sebulon - 57.400, 
Eperaim - 40.500: Manase - 32.200: 

Benyamin - 35.400: Dan - 62.700: Aser - 


41.500: Naptali - 53.400; Jumlah - 603.550: 


21 (Bil 1:20) 
22 (Bil 1:20) 
23 (Bil 1:20) 
24 (Bil 1:20) 
25 (Bil 1:20) 
26 (Bil 1:20) 
21 (Bil 1:20) 
28 (Bil 1:20) 
29 (Bil 1:20) 
30 (Bil 1:20) 
31 (Bil 1:20) 
32 (Bil 1:20) 
33 (Bil 1:20) 
34 (Bil 1:20) 
35 (Bil 1:20) 
36 (Bil 1:20) 
37 (Bil 1:20) 
38 (Bil 1:20) 
39 (Bil 1:20) 
40 (Bil 1:20) 
41 (Bil 1:20) 
42 (Bil 1:20) 
43 (Bil 1:20) 
44 (Bil 1:20) 
45 (Bil 1:20) 
46 (Bil 1:20) 


4! Kalak Lewi Ia isuratken raduken suku-suku 
si deban, 

48 sabap nggo ikataken TUHAN man Musa 


nina, 

49 “Adi isensusndu kalak si ngasup jadi 
tentera, ula ibahanndu ikut suku Lewi. 

50 Tapi tugaskenlah kalak Lewi ngurus Kemah 
Perjumpan ras kerina perkakas-perkakasna. 
Kalak e si ngangkat Kemah ras perkakasna, 
erdahin i je, ras kemahna ipajekkenna i 
sekelewetna. 

51 Adi ipindahkenndu inganndu erkemah, 
arus kalak Lewi mbongkarsa KemahkKu jenari 
majekkenca ka i bas ingan erkemah si mbaru. 
Ise reh ndeher ku KemahKu e seakatan suku 
Lewi arus ibunuh. 

52 Bangsa Israel si deban arus majekken 
kemahna rikutken terpuk-terpukna, tep-tep 
kalak ras perpulungenna janah i teruh 
bendera terpukna. 

53Tapi suku Lewi arus erkemah i sekelewet 
KemahKu e lako njagasa, gelah ula ise pe reh 
ndeher ku je. Adi ideheri kalak merawa Aku 
janah Kupalu bangsa Israel." 

>4 Emaka ibahan bangsa Israel kerina si 
nggo ipedahken TUHAN man Musa. 


Susunen suku-suku ei 
bas ingan erkemah 


2 1 TUHAN mereken pedah-pedah man Musa 
ras Harun bagi si tersurat i jenda. 

2 Adi bangsa Israel majekken kemahna i bas 
sada ingan, sekalak-sekalak arus majekken 

kemahna i teruh panji perpulungen ras 


bendera si sada nini. Ingan erkemah e arus 
ibahan i sekelewet Kemah Perjumpan e. 

3 Arah Timur, kalak si i teruh panji 
perpulungen Juda erkemah i bas terpukna. 
Gelar-gelar peminpinna eme kap: [Suku: - 
Gelar peminpin: - Teremna:] Juda - Nahason 
anak Aminadap - 74.600; Isakar - Netanel 
anak Suar - 54.400; Sebulon - Eliap anak 
Helon - 57.400: -- - Jumlah - 186.400: 
Perpulungen Juda arus erdalan arah lebe. 

4 (Bil 2:3 


10 Arah Selatan, kalak si i teruh bendera 
perpulungen Ruben erkemah i bas terpuk- 
terpukna. Gelar-gelar peminpinna eme kap: 
(Suku: - Gelar peminpin: - Teremna: | Ruben 
- Elisur anak Sedeur - 46.500: Simeon - 
Selumiel anak Surisaddai - 59.300: Gat - 
Eliasap anak Rehuel - 46.650: -- - Jumlah - 
151.450: Perpulungen Ruben arus erdalan i 


bas uruten si peduaken. 
11 

16 (Bil 2:10) 

17 Kenca bage, kelang-kelang perpulungen 
si dua si arah lebe e ras si dua si arah pudi, 
kalak Lewi arus erdalan maba Kemah e. 
Tep-tep perpulungen arus erdalan rikutken 
uruten inganna erkemah janah sada-sada 
perpulungen erdalan i teruh benderana. 

18 Arah Barat, kalak si i teruh bendera 
perpulungen Eperaim erkemah i bas terpukna. 
Gelar-gelar peminpinna, eme kap: (Suku: 

- Gelar peminpin: - Teremna: | Eperaim - 
Elisama anak Ammihut - 40.500: Manase - 
Gamaliel anak Pedasur - 32.200: Benyamin - 
Abidan anak Gideoni - 35.400: -- - Jumlah - 
108.100: Perpulungen Eperaim arus erdalan i 
bas uruten si peteluken. 


24 (Bil 2:18 

25 Arah Utara, kalak si i teruh bendera 
perpulungen Dan erkemah i bas terpukna. 
Gelar-gelar peminpinna eme kap: (Suku: - 
Gelar peminpin: - Teremna:J Dan - Ahieser 
anak Ammisaddai - 62.700: Aser - Pagiel 
anak Ohran - 41.500: Naptali - Ahira anak 
Enan - 53.400: -- - Jumlah - 157.600: 
Perpulungen Dan arus erdalan arah pudi. 

26 (Bil 2:25) 

32 Teremna kalak Israel si isuratken i 

bas perpulungen-perpulungen e, rikutken 
terpuk-terpukna eme kap 603.550 kalak. 
33 Bagi ipedahken TUHAN man Musa, suku 
Lewi la ikut isuratken ras suku Israel si 
debanna. 

24] lakoken kalak Israel me asa kai 

si nggo ipedahken TUHAN man Musa. 
Erkemah ia kerina, sekalak-sekalak i teruh 
benderana, janah erdalan sekalak-sekalak ras 
senina-seninana si sada nini. 


Anak-anak Harun 


l Enda me keluarga Harun ras Musa 
tupung TUHAN ngerana man Musa | 
Deleng Sinai. 

2 Lit empat anak Harun: Nadap, sintua, 
Abihu, Eleasar, ras Itamar. 

3 Kerina anak-anakna enda iminaki ras 
itangkuhken jadi imam, 

“tapi Nadap ras Abihu mate tupung 
ipersembahkenna api si la badia man TUHAN 
i gurun pasir Sinai. Anak si dua kalak enda 
la lit, emaka Eleasar ras Itamar jadi imam 
tupung Harun nggeluh denga. 

Kalak Lewi itugasken 
nampati imam-imam 

> Nina TUHAN man Musa, 

6 "Babalah suku Lewi ngadap janah 
tugaskenlah ia nampati Imam Harun. 

7 Dahinna eme ndahiken dahin-dahin 
si iperluken i bas Kemah Perjumpan ras 
ndalanken tugasna guna imam-imam ras 
guna perpulungen e kerina. 

8la arus ngurus kerina alat-alat si lit i bas 
KemahKu ras ndalanken tugasna guna kalak 
Israel si debanna. 

9 la ertanggung jawab nampati Harun ras 
anak-anakna saja ngenca. 

10 Harun ras anak-anakna arus itugaskenndu 
ndahiken dahin-dahin keimamen. Kalak si 
deban si ncubakenca ndahiken dahin e arus 
ibunuh." 

11 Nina TUHAN man Musa, 

12 “Genduari kalak Lewi nggo jadi 
sikerajangenKu. Tupung Kubunuh kerina 
anak sintua kalak Mesir, nggo Kupeserap 
jadi sikerajangenKu anak sintua i bas kerina 
keluarga kalak Israel ras anak si pemena i 
bas kerina asuh-asuhen. Genduari, suku Lewi 
nggo Kubahan jadi ganti anak sintua bangsa 
Israel jadi sikerajangenKu: suku Lewi Aku 
empuna. Aku kap TUHAN." 

13 (Bil 3:12) 

Sensus kalak Lewi 


14| gurun pasir Sinai iperentahken TUHAN 
man Musa 

15 guna nuratken suku Lewi rikutken si 
ersenina sada nini bage pe si sada keluarga. 
Si isuratken eme kap kerina dilaki, mulai i bas 
umur sada bulan ku das, 

16 janah bage me ibahan Musa. 

17 Lit telu kalak anak Lewi: Gerson, Kohat, 
ras Merari. Enda gelar-gelar nini-ninina si 
sada merga. Gerson lit dua kalak anakna: 
Lipni ras Simei; Kohat, empat kalak anakna: 
Amram, Isar, Hebron, ras Usiel, janah Merari 
lit dua kalak anakna: Mahli ras Musi. Enda me 
nini-ninina sada keluarga si sada suku. 

18 (Bil 3:17) 

19 (Bil 3:17) 

20 (Bil 3:17) 

21Sj bengket ku bas terpuk Gerson eme kap 
keluarga-keluarga Lipni ras Simei. 

22 Teremna dilaki si umurna sada bulan ntah 
pe lebih si isuratken eme 7.500 kalak. 

23 Terpuk si enda erkemah arah bagin Barat i 
pudi Kemah e, 

24janah si jadi kepala terpuk e, eme kap 
Eliasap anak Lael. 

25 Terpuk enda ertanggung jawab kerna 
Kemah e, tarumna si arah bas ras si arah 
darat kire-kire guna dalan bengket, 

26 kire-kire si jadi bide kesain i sekelewet 


Kemah e ras batar-batar, bage pe kire-kire 
dalan bengket ku bas kesainna. Terpuk enda 
ertanggung jawab ngurus kerina dahin si lit 
hubungenna ras barang-barang enda. 

2! Si bengket ku bas terpuk Kohat eme kap 
keluarga-keluarga Amram, Isar, Hebron ras 
Usiel. 

28 Teremna dilaki si umurna sada bulan ntah 
pe lebih si isuratken eme 8.600 kalak. 

29Terpuk si enda erkemah arah bagin 
Selatan Kemah e, 

30 fanah si jadi kepala terpukna eme kap 
Elisapan anak Usiel. 

31 Terpuk enda ertanggung jawab kerna Peti 
Perpadanen, meja, nahe lampu, batar-batar, 
perkakas si ipake imam-imam i bas Ingan 
si Badia, ras kire-kire si i bas dalan bengket 
ku bas Ingan si Badiana kal. Kalak enda 
ertanggung jawab ngurus kerina dahin si lit 
hubungenna ras barang-barang enda. 

32 Kepala suku Lewi kerina eme Eleasar anak 
Imam Harun. la ertanggung jawab ngawasi 
kerina kalak si ertugas i bas Ingan si Badia. 

33 Si bengket ku bas terpuk Merari eme kap 
keluarga-keluarga Mahli ras Musi. 

34 Teremna dilaki si umurna sada bulan ntah 
pe lebih si isuratken eme 6.200 kalak. 

35 Terpuk si enda erkemah arah Utara 
Kemah, janah kepala terpuk enda eme Suriel 
anak Abihail. 


Bilangan 3.361 40 11 
36 Kalak enda itugasken ertanggung 


jawab kerna papan dingding Kemah e, 
beloti-belotina, tiang-tiangna, alasna ras 
kerina perkakas Kemah e. la ertanggung 
jawab ngurus kerina dahin si lit hubungenna 
ras barang-barang enda. 

37 Tambah si enda terpuk enda pe ertanggung 
jawab kerna tiang-tiang bide kesain si arah 
darat, alasna, pantuk-pantukna, ras tinalina. 

38 Musa ras Harun bage pe anak-anakna 
erkemah i lebe-lebe Kemah e arah Timur. 
Kalak enda ertanggung jawab ndahiken 
dahin-dahin si lit i bas ingan si badia guna 
bangsa Israel. Kalak si deban si ncubakenca 
ndahiken dahin i bas ingan e arus ibunuh. 

39 Teremna kalak Lewi dilaki si umurna sada 
bulan ntah pe lebih si isuratken Musa rikutken 
terpuk-terpukna alu perentah TUHAN eme 
22.000 kalak. 


Suku Lewi jadi ganti anak 
sintua bangsa Israel 


40Nina TUHAN man Musa, "Kerina anak 
sintua bangsa Israel Aku empuna. Emaka 
suratkenlah gelar kerina anak sintua si dilaki 
i bas bangsa Israel si umurna sada bulan 
ntah pe lebih. Tapi jadi gantina Kubuat kalak 
Lewi jadi sikerajangenKu! Aku kap TUHAN. 
Bage pe Kubuat asuh-asuhen suku Lewi jadi 
ganti kerina anak si pemena i bas kerina 
asuh-asuhen." 

41 (Bil 3:40) Š 


42 | ikutken Musa kata TUHAN, emaka 
isuratkenna kerina anak sintua dilaki, 

43 si umurna sada bulan ntah pe lebih, 
jumlahna kerina lit 22.273 kalak. 

44 Nina TUHAN man Musa, 

45 "Genduari endeskenlah suku Lewi jadi 
sikerajangenKu nggantiken kerina anak 
sintua dilaki bangsa Israel, janah endesken 
pe asuh-asuhen suku Lewi nggantiken anak 
si pemena i bas asuh-asuhen bangsa Israel. 

46 Erkiteken anak sintua bangsa Israel 
buen 273 kalak asa kalak Lewi, emaka arus 
itebusindu anak-anak si lebih enda. 

41 Guna tep-tep anak arus itebusindu alu 
lima duit pirak sue ras ukuren si nitetapken, 

48jenari bereken duit enda man Harun ras 
anak-anakna." 

49 | patuhi Musa kata TUHAN, 

50 emaka ibuatna duit pirak, buena 1.365, 

>ljenari iberekenna man Harun ras 
anak-anakna. 


Tugas-tugas terpuk Kohat 


1 TUHAN nuruh Musa 
2 erbahan sensus man kalak Lewi i 
bas terpuk Kohat erpalasken terpuk-terpuk 
kesusuren nini-ninina, 
3 jenari nuratken kerina dilaki si umurna telu 
puluh seh lima puluh tahun si ngasup erdahin 
i bas Kemah Perjumpan. 

4Dahinna terpuk Kohat eme ngurus 


barang-barang si badiana kal. 

> Guna si e TUHAN mereken pedah-pedah 
man Musa bagi si tersurat i jenda: Adi nggo 
seh waktuna nadingken ingan erkemah, 
Harun ras anak-anakna arus bengket ku 
bas Kemah e guna pesusur kire-kire si lit i 
lebe-lebe Peti Perpadanen e, jenari nutupi 
Peti e alu kire-kire e. 

6 Kenca bage Peti e la banci la ibungkusi alu 
kulit halus. | babo kulit halus e ikimbangken 
kain biru, jenari itamaken lanja-lanja Peti e. 

"| babo meja ingan mpersembahken roti 
e man TUHAN la banci la ikimbangkenna 
kain biru, jenari i babo kain biru e itamaken 
piring-piring, mangkuk ingan persembahen si 
merim-merim, mangkuk ingan persembahen, 
ras guci ingan anggur persembahen. Roti pe 
arus tetap lit i babo meja e. 

8| babo si enda kerina la banci la 
ikimbangken uis megara, jenari itutupi alu 
kulit halus kenca bage itamaken lanja-lanja 
meja e. 

9 Kenca dung si e, arus ka ibuatna kain biru. 
Kain biru enda itutupken ku nahe lampu, 
lampu-lampuna, jepit-jepitna, talam ras 
kerina ingan minak saitun. 

10) enari nahe lampu e ras kerina alat-alatna 
la banci la ibaluti alu kulit halus, jenari 
itamaken i babo tandu. 

1! Seterusna, arus ikimbangkenna kain 


biru i babo batar-batar emas e, jenari 
itutupi alu kulit halus. Kenca bage tamaken 
lanja-lanjana. 

12J enari kerina perkakas si ipake i bas Ingan 
si Badia arus ibuatna, kenca bage ibaluti alu 
kain biru, emaka ibaluti ka alu kulit halus. 
Kenca bage itamaken i babo tandu. 

13 enari abu si erminak si lit i bas batar-batar 
e arus ibuangkenna, kenca bage ikimbangken 
kain ungu i babona. 

14| babo kain ungu e arus itamakenna kerina 
alat-alat kebaktin si ipake i bas batar-batar 
e, eme kap talam ingan api, garpu, sendok 
galang, ras baskom. Kenca bage itutupi alu 
kulit halus, janah itamaken lanja-lanjana. 

15 Adi nggo kenca seh waktuna nadingken 
ingan erkemah, terpuk Kohat arus reh 
ngangkat kerina barang-barang si badia 
enda, tapi enda idalankenna kenca Harun ras 
anak-anakna dung mbaluti barang-barang e 
ras alat-alatna. Terpuk Kohat la banci ndadap 
barang-barang e; adi idadapna mate ia. Enda 
me tanggung jawab terpuk Kohat adi Kemah 
e ipindahken. 

16 Fleasar anak Imam Harun arus 
ertanggung jawab kerna kerina Kemah ras 
minak guna lampu, barang tutungen si 
merim, persembahen buah gandum, minak 
penangkuhen, bage pe kerina si lit i bas 
Kemah e si nggo iendesken, man TUHAN. 

17 Ikataken TUHAN man Musa ras man Harun 


nina, 

18 “Adi ideheri terpuk Kohat barang-barang 
si Badiana enda, mate ia. Emaka ula pelepas 
ia mate erkite-kiteken si e. Njagasa gelah 
si enda ula jadi, Harun ras anak-anakna 
arus bengket ku bas, jenari iaturkenna 
tugas sekalak-sekalak si man dahinna ras 
ngatakenca man bana apai si man angkaten. 

19 (Bil 4:18) 

20 Tapi adi kalak Kohat bengket ku bas 
Kemah e janah idahna imam-imam nikapken 
barang-barang si badia e guna ipindahken, 
mate ia." 


Tugas terpuk Gerson 


21TUHAN nuruh Musa 

22 erbahan sensus man suku Lewi terpuk 
Gerson rikutken terpuk kesusuren nini-ninina, 

23 jenari nuratken kerina dilaki si umurna 
telu puluh tahun seh lima puluh tahun si 
ngasup erdahin i bas Kemah Perjumpan. 

24 Terpuk enda ertanggung jawab ngangkat 
barang-barang si tersinget arah teruh enda: 

25 Kemah, tarumna si arah bas, tarumna si 
arah darat, kulit halus si jadi tarumna arah 
datas, kire-kire dalan bengket, 

26 kire-kire ras tinali guna bide kesain i 
sekelewet Kemah ras batar-batar, kire-kire 
dalan bengket ku bas kesain e, ras kerina 
alat-alat si ipake guna majekken si enda ndai. 

Kerina dahin si iperluken guna barang-barang 


enda, arus ilakokenna. 

27 La banci la iperdiateken Musa ras Harun 
maka suku Gerson ndahiken kerina tugasna 
ras ngangkat asa kai si itentuken Harun ras 
anak-anakna man bana. 

28 Enda me tanggung jawab terpuk Gerson 
i bas Kemah e; si mereken perentah man 
bana guna ndalanken si enda kerina eme kap 
Itamar anak Imam Harun. 


Tugas terpuk Merari 


29TUHAN nuruh Musa erbahan sensus man 
kalak Lewi i bas terpuk Merari rikutken terpuk 
kesusuren nini-ninina, 

30jenari nuratken kerina dilaki si umurna 
telu puluh seh lima puluh tahun si ngasup 
erdahin i bas Kemah Perjumpan. 

31 Terpuk enda ertanggung jawab ngangkat 
papan-papan, beloti-beloti, tiang-tiang ras 
palas Kemah e, 

32 bage pe tiang-tiang, alas, pantuk-pantuk, 
ras tinali guna bide kesain sekelewet Kemah 
e, ras kerina alat-alat si ipake guna majekken 
si enda ndai kerina. Sekalak-sekalak arus 
ertanggung jawab ngangkat barang-barang si 
tertentu. 

33 Enda me tanggung jawab terpuk Merari si 
ndahiken dahinna i bas Kemah e. Si mereken 
perentah man bana guna ndalanken si enda 
kerina eme kap Itamar anak Imam Harun. 

Sensus suku Lewi 


34 Guna ngikutken perentah TUHAN, 
emaka Musa, Harun, ras peminpin-peminpin 
perpulungen bangsa Israel erbahan sensus 
man suku Lewi si telu terpuk e, eme Kohat, 
Gerson, ras Merari. Si enda ibahanna 
rikutken terpuk kesusuren nini-ninina, janah 
isuratkenna kerina dilaki si umurna telu puluh 
tahun seh lima puluh tahun si ngasup erdahin 
i bas Kemah Perjumpan, bagi si tersena arah 
teruh enda: |Terpuk: - Teremna: | Kohat 
- 2.150, Gerson - 2.630: Merari - 3.200: 
Jumlah - 8.580: 

35 (Bil 4:34) 


il 4:34 


49Tep-tep kalak isuratken sue ras si nggo 
ipedahken TUHAN man Musa; janah sue ras 
perentah TUHAN si iberekenna arah Musa, 

sekalak-sekalak iendesken tanggung jawab si 


man dahinna ntah pe si man angkatenna. 


Kerna kalak si Ia bersih 


1 Nina TUHAN man Musa, 

2 "Perentahken man bangsa Israel gelah 
ipelawesna i bas ingan erkemah e nari asa 
kai kalak si kena penakit kulit ntah pe kalak 
si ndaraten nehteh i bas kulana nari, bage 
pe kalak si la bersih erkiteken idegesna kalak 
mate. 

3 Kerina kalak si bage Ia bersih rikutken 
peraturen agama, emaka suruhlah ia ndarat, 
gelah ula ibahanna keliamen ingan erkemah 
e, sabap i je Aku ringan ras bangsangKu." 

4Ipatuhi bangsa Israel kata TUHAN, emaka 
ipelawesna kerina kalak si la bersih e i bas 
ingan erkemah e nari. 


Kerna nggalar erkite-kiteken 
perbahanen si salah 


> Ibereken TUHAN man Musa 

6 pengajaren guna bangsa Israel bagi si 
arah teruh enda. Adi lit sekalak si la patuh 
man TUHAN janah erbahan sada salah man 
sekalak jelma, 

7 arus iakukenna dosana jenari dem igalarina 
tebus dosana e tambah seperlimana man 
kalak inganna ersalah ndai. 

8 Tapi adi kalak inganna ersalah ndai nggo 
mate janah la lit keluargana ndeher si banci 

ngaloken tebus dosa e, emaka tebus e 


iendesken man TUHAN guna imam. Galar 
tebus dosa enda eme jadi tambahen bajar 
biri-biri si ipake i bas acara pembersihen man 
kalak si ersalah e. 

9Bage pe tep-tep sumbangen si tertentu si 
ipersembahken bangsa Israel man TUHAN, 
enda jadi sikerajangen imam ingan kalak 
nehken sumbangen e. 

10 Tep-tep persembahen si isehken man 
sekalak imam jadi sikerajangenna. 


Kerna ndehara ras 
perbulangenna si percemburu 


11 TUHAN nuruh Musa 

12 nehken pengajaren bagi si tersinget i 
jenda man bangsa Israel. Banci jadi sekalak 
dilaki ncurigai ndeharana, janah iakapna 
ndeharana e lanai setia man bana, iakapna 
ndeharana ncemarken dirina alu ersada 
kula ras dilaki si deban. Tapi banci jadi 
perbulangenna ndai ragu-ragu denga, sabap 
ndeharana njaga rahasia perbahanenna: 
saksi pe la lit, janah ia la pernah terdat 
ngelakoken si e. Ntah pe banci jadi sekalak 
perbulangen ncurigai ndeharana, aminna gia 
ndeharana e tetap nge setia man bana. 

13 (Bil 5:12) 

14 (Bil 5:12) 

15 Adi kune jadi si apai gia bagi si enda, 
perbulangen e arus maba ndeharana ngadap 

imam alu maba persembahen si iperluken 


eme kap sada kilo tepung gandum. Tapi la 
banci icurcurkenna ku je minak saitun ntah 
pe namaken barang tutungen si merim, 
sabap enda kap sada persembahen sekalak 
perbulangen si curiga, guna ncidahken apai si 
benar. 

16 Diberu ela banci Ia ibaba imam ngadap 
TUHAN, alu nuruh ia tedis i lebe batar-batar. 

17 Kenca bage imam ngilingken lau si badia 
ku bas sada mangkuk si ibahan i bas taneh 
nari, jenari ibuatna sitik taneh si lit i bas lante 
Kemah Perjumpan, jenari itamakenna taneh 
e ku bas lau ndai gelah jadi pagit. 

18 Kenca bage isarsarkenna buk diberu ndai, 
janah itamakenna tepung persembahen ndai 
ku bas tan diberu e. Imam arus njemak 
mangkuk si isin lau si pagit ndai, si maba 
sumpah. 

19Jenari imam arus nuruh diberu ndai 
ngueken sumpah si ibelasken imam nina, "Adi 
tuhu kam langa erlua-lua, labo kam isakiti 
sumpah si ibaba lau enda. 

20 Tapi adi nggo kam erlua-lua, 

21TUHAN lah si njadiken gelarndu jadi 
sumpah i tengah-tengah bangsandu. lalah si 
erbahanca alat kelaminndu jadi kesip janah 
beltekndu busungen. 

22 Lan si inenndu endalah mahanca maka 
beltekndu busungen janah benana pahandu 

jadi kesip." Diberu ndai arus ngaloi nina, "Adi 
ersalah aku ibahan TUHAN lah bage." 

23 Kenca bage imam nuratken sumpah enda 
jenari tulisen e iburihi imam seh masap i bas 
lau si pagit si lit i bas mangkuk ndai. 

24 Ope denga isuruhna diberu ndai minem 
lau e, si banci mahanca pagit akapna iban 
suina, 

25 imam arus muat tepung persembahen 
ndai i bas tan diberu ndai nari. Itatangna alu 
tanna guna mpersembahkenca man TUHAN, 
jenari itamakenna ku bas batar-batar. 

26 Kenca bage ibuat imam tepung ndai 
sengkerauk jadi sada tanda persembahen 
jenari itutungna i babo batar-batar. 
Kedungenna, arus isuruhna diberu ndai 
minem lau si pagit e. 

27 Adi nggo kin ia erlua-lua, la banci Ia 
pagit iakapna ibahan lau ndai perbahan 
suina, beltekna busungen janah kesip benana 
pahana. Gelarna isumpahi i tengah-tengah 
bangsana. 

28 Tapi adi la ia ersalah, ia la sakit janah 
banci ia mupus anak. 

29 Enda me undang-undang kerna sekalak 
dilaki si cemburu janah ncurigai ndeharana 
nggo erlua-lua. Diberu ndai arus isuruh 
tedis | lebe-lebe batar-batar, janah imam 
ngelakoken acara enda. 

30 (Bil 5:29) 

31 Perbulangen ndai la ersalah, tapi diberu 


e, adi ersalah kin ia, la banci la ngenanami 
kiniseran erkiteken si e. 


Peraturen kerna Nasir 


6 1 TUHAN nuruh Musa, 

2 mereken pengajaren si tersurat i jenda 
man bangsa Israel. Tep-tep dilaki ntah diberu 
si erbulawan ras TUHAN gelah ia jadi sekalak 
nasir, janah ipeserapna dirina man TUHAN, 

3 arus ipantangkenna anggur ras bir. La banci 
inemna inemen kai pe si ibahan i bas buah 
anggur nari ntah man buah anggur si mbaru 
denga ntah pe si nggo kerah. 

“Sedekah ia sekalak nasir denga, la banci 
Ipanna kai pe si rehna i bas batang anggur 
nari; biji anggur ntah kulit buah anggur pe la 
banci. 

> Kidekah ia i teruh padan nasir denga, Ia 
banci iguntingna bukna ntah pe ercukur. Ia 
teriket man padan e asa dekahna ia ipeserap 
man TUHAN, janah arus ipelepasna bukna ras 
janggutna turah. 

6 Bukna jadi sada tanda maka iserapkenna 
dirina man Dibata, emaka la banci ibahanna 
dirina keliamen alu lawes ndeheri mait, 
aminna gia mait e bapana jine ntah pe 
nandena, seninana ntah pe turangna. 

7 (Bil 6:6) 

8 Sedekah ia sekalak nasir denga, ia 
ipebadiaken guna TUHAN. 

9 Adi bukna si ipebadiaken e keliamen 


erkite-kiteken ia kundul rembak ras sekalak 
jelma si mate rempet, arus itimaina pitu 
wari, janah kenca e icukurna bukna ras 
janggutna: alu bage ia nggo jadi bersih 
rikutken peraturen agama. 

10| bas wari si pewaluhken arus ibabana dua 
ndukur ntah pe dua nderapati man imam i 
bas dalan bengket ku bas Kemah Perjumpan. 

1! Sada arus ipersembahken imam jadi 
persembahen pengalemi dosa, janah si 
debanna jadi persembahen tutungen, guna 
erbahan acara pembersihen man bana sabap 
nggo ia pedeges ras mait. | bas wari e kang 
arus Ipebadiakenna ka mulihken bukna. 

12 J anah ipersembahkenna mulihken man 
TUHAN waktuna jadi sekalak nasir. Waktu 
si arah lebe lanai ikira, sabap bukna si 
nggo ipebadiaken e nggo keliamen. Guna 
persembahen tebusen arus ibabana sada 
anak biri-biri umur sada tahun. 

13 Adi sekalak Nasir nggo ndungi padan si 
nggo ibahanna, arus ilakokenna acara enda. 
Lawes lah ia ku dalan bengket ku bas Kemah 
e 

14janah ipersembahkenna man TUHAN telu 
asuh-asuhen si la lit sitik pe man pandangen. 
Asuh-asuhen e, eme kap: sada anak biri-biri 
bajarna umur sada tahun guna persembahen 
tutungen, sada anak biri-biri beru-beru umur 
sada tahun guna persembahen kerna dosa, 


. Bilangan 6.151 20 24 
ras sada bajar biri-biri guna persembahen 


persadan. 

15 Tambah si e arus pe ipersembahkenna 
sada raga roti si la tama ragi, eme: roti si 
mekapal si ibahan i bas tepung nari icampur 
ras minak saitun ras roti si menipes si 
icalehken ku bas minak saitun. Janah tambah 
si e gandum ras anggur asa arusna. 

16 Kerina si enda arus iendesken imam 
man TUHAN bage pe persembahen kerna 
dosa ras persembahen tutungen arus 
ipersembahkenna. 

17 Bajar biri-biri e arus igelehna 
jadi persembahen man TUHAN jadi 
sada persembahen persadan, janah 
ipersembahkenna e ras roti si i bas raga 
ndai. Gandum ras anggur pe arus ka 
ipersembahkenna. 

18 Kalak nasir ndai arus ncukur bukna i 
bas dalan bengket ku bas Kemah e, jenari 
itamakenna bukna ku bas api ingan nutung 
persembahen persadan ndai. 

19 Kenca bage, tupung paha si arah lebe 
bajar biri-biri ndai nggo itasakken, arus ibuat 
imam, jenari itamakenna radu ras sada roti 
si mekapal ras sada roti si menipes si i bas 
keranjang ndai ku bas tan kalak nasir ndai. 

20 Seterusna, imam arus ngendesken si enda 
kerina jadi sada persembahen si khusus man 
TUHAN; enda kerina jadi sada persembahen 
si badia man imam, tambah-tambah tenten 

ras nahe biri-biri e si Kin sikerajangen imam 


rikutken undang-undang. Kenca si enda 
Kerina, kalak Nasir ndai banci minem anggur. 
2l Enda me peraturen-peraturen man 

kalak Nasir: tapi adi sekalak Nasir 
erbulawan mereken persembahen lebih asa 
persembahen si iperluken rikutken peraturen, 
arus maka ipersembahkenna sue ras isi 
bulawanna e. 


Pasu-pasu imam 


22 TUHAN nuruh Musa, 

23 gelah ikatakenna man Harun ras anak- 
anakna guna make kata-kata si tersurat arah 
teruh enda i bas ia masu-masu bangsa Israel: 

24 |(pasu-pasu janah ikawali TUHAN kam: 

25 mehuli janah meliaslah Ia man bandu: 

26 iperdiateken TUHAN kam, janah malem 
atendu IbahanNa. 

27) anah nina TUHAN, "Adi ibelaskenna 
gelarKu i bas pemasu-masun man bangsa 
Israel, emaka Kupasu-pasu ia." 


Persembahen peminpin-peminpin 
bangsa Israel 
7 1| bas warina Musa nggo dung majekken 
Kemah Perjumpan e, minter iminakina 
Kemah e ras kerina perkakas-perkakasna 
guna ngeresmikenca gelah banci ipake guna 
TUHAN, bage pe batar-batar ras kerina 
perkakasna. 

2 Jenari kepala-kepala terpuk si jadi 


peminpin i bas suku-suku bangsa Israel, si 
ertugas erbahan sensus e, 

3 maba persembahenna man TUHAN, eme 
kap: enem gereta rikutken ras sepulu dua 
lembu; dua kalak mpersembahken sada 
gereta janah tambah si e sekalak-sekalak 
mpersembahken sada lembu. Kenca 
ipersembahkenna si enda, 

“nina TUHAN man Musa, 

5"Aloken lah pemere enda guna ipake i 
bas dahin si man lakonken i bas Kemah e. 
Endesken si e kerina man kalak Lewi sue ras 
dahin si man dahinna." 

6 Emaka ibereken Musa gereta e ras lembuna 
man kalak Lewi. 

7 Iberekenna dua gereta ras empat lembu 
man terpuk Gerson, 

8 janah empat gereta ras waluh lembu man 
terpuk Merari. Kerina dahinna arus ilakoken i 
teruh perentah Itamar anak Harun. 

9Tapi man terpuk Kohat la lit ibereken Musa 
gereta ntah pe lembu, sabap barang-barang 
si badia si man urusenna arus ipersanna 
mabasa. 

10 Tole, peminpin-peminpin e maba 
persembahen guna nangkuhken batar-batar 
e. Tupung kerina ia nggo sikap nehken 
persembahen deherken batar-batar e, 

ll ngerana TUHAN man Musa nina, "Kataken 
man bana kerina gelah tep-tep wari 

sekalak-sekalak peminpin-peminpin e nehken 


pemerena sepulu dua wari dekahna." 

12 Emaka isehkenna persembahenna 
rikutken uruten enda: (Wari: - Suku: - 
Gelar peminpin:J 1 - Juda - Nahason anak 
Aminadap; 2 - Isakar - Netanel anak Suar; 
3 - Sebulon - Eliap anak Helon; 4 - Ruben - 
Elisur anak Sedeur; 5 - Simeon - Selumiel 
anak Surisaddai; 6 - Gat - Eliasap anak 
Rehuel; 7 - Eperaim - Elisama anak Ammihut; 
8 - Manase - Gamaliel anak Pedasur; 9 - 
Benyamin - Abidan anak Gideoni; 10 - Dan - 
Ahieser anak Ammisaddai; 11 - Aser - Pagiel 
anak Ohran; 12 - Naptali - Ahira anak Enan; 
Sekalak-sekalak maba persembahen si seri, 
eme kap: sada mangkuk pirak beratna sada 
setengah kilo ras sada baskom pirak beratna 
800 kilo, sue ras ukuren si sah, duana dem 
isin tepung si icampur ras minak saitun si 
ipake guna persembahen buah gandum; 
sada piring emas beratna 110 kilo, dem alu 
rempah-rempah tutungen si merim; sada 
jenggi lembu si nguda denga, sada bajar 
biri-biri, ras sada anak biri-biri umur sada 
tahun guna persembahen tutungen; bage pe 
dua jenggi lembu, lima bajar biri-biri, lima 
kambing, ras lima anak biri-biri umur sada 
tahun guna persembahen persadan. 

13 (Bil 7:12) 

14 (Bil 7:12) 

15 (Bil 7:12) 

84Jumlah persembahen si ibaba peminpin- 
peminpin si sepulu dua e guna nangkuhken 
batar-batar e, eme kap: -- Sepulu dua 
mangkuk pirak ras sepulu dua baskom pirak, 
beratna 27,6 kilo. -- Sepulu dua piring emas, 
beratna 1,32 kilo, dem alu rempah-rempah 
tutungen si merim. -- Sepulu dua jenggi 
lembu, sepulu dua bajar biri-biri, ras sepulu 
dua anak biri- biri umur sada tahun, bage pe 
persembahen buah gandum rikut ras si e, 
guna persembahen tutungen. -- Sepulu dua 
kambing guna persembahen kerna dosa. -- 
Dua pulu empat jenggi lembu, enem puluh 
bajar biri-biri, enem puluh kambing, enem 
puluh anak biri-biri umur sada tahun, guna 
persembahen persadan. 

85 (Bil 7:84) 

86 (Bil 7:84) 

87 (Bil 7:84) 

88 (Bil 7:84) 

89Tupung Musa bengket ku bas Kemah e 
guna ngerana ras TUHAN ibegina TUHAN 
ngerana man bana i babo tutup Peti 
Perpadanen nari, i kelang-kelang kerubim e. 

Namaken lampu 


l Nina TUHAN man Musa, 

2 "Kataken man Harun gelah adi 
itamakenna lampu si pitu i bas nahe lampu e, 
arus iaturna gelah terang lampu e ersinalsal 
ku lebe." 

3 Ipatuhi Harun kata TUHAN emaka 
itamakenna lampu-lampu ngala ku lebe-lebe 
nahe lampu e. 

4Nahe lampu e itepa i bas emas nari mulai 
datas nari terus ku teruh, sue ras usihen si 
icidahken TUHAN man Musa. 


Pembersihen ras 
penangkuhen kalak Lewi 


> Nina TUHAN man Musa, 

6 "Peseraplah kalak Lewi i bas kalak Israel si 
debanna nari, jenari bersihken lah ia kerina, 
7alu dalan si bagenda: pirpirken ku ia lau 
pembersihen e jenari suruh ia ncukur kerina 
badanna e ras ncuci pakenna. Kenca bage ia 

nggo bersih rikutken peraturen agama. 

8 Kenca bage arus ibuatna sada jenggi 
lembu si nguda denga ras persembahen 
buah gandum si iperluken si ibahan i bas 
tepung campur minak saitun, janah kam arus 
muat sada jenggi lembu guna persembahen 
pengalemi dosa. 

9 Kenca bage pepulung kerina perpulungen 
kalak Israel janah suruh kalak Lewi tedis i 
lebe-lebe Kemah Perjumpan. 

10 Bangsa Israel arus namaken tanna ku 
takal Lewi, 

Il janah kenca e Harun arus nangkuhken 
kalak Lewi jadi sada pemere si khusus man 
bangKu i bas bangsa Israel nari, gelah banci 
idahina dahinKu. 

12 Kalak Lewi pe, kenca si e arus namaken 
tanna ku takal jenggi lembu si dua e: 
sada ipersembahken guna persembahen 
pengalemi dosa janah sada nari jadi 
persembahen tutungen, guna ngelakoken 
acara pembersihen man kalak Lewi. 

13 Tangkuhken kalak Lewi jadi sada pemere 
si khusus man bangKu, janah suruh Harun 
ras anak-anakna ngaturkenca. 

14 Peseraplah kalak Lewi alu dalan si e i bas 
kerina kalak Israel si debanna e nari, gelah ia 
jadi sikerajangenKu. 

15 Kenca nggo ibersihken ras itangkuhkenndu 
kalak Lewi, nggo banci ia erdahin i bas Kemah 
e. 

lela nggo Kupindo nggantiken kerina anak 
sintua i bas bangsa Israel, janah Aku saja 
empuna ia. 

17 Tupung Kubunuh kerina anak sintua i 
Mesir, Kupebadiaken jadi sikerajangenKu 
anak sintua i bas tep-tep keluarga bangsa 

Israel, ras anak si pemena i bas tep-tep 


asuh-asuhen. 

18 Genduari Kubuat kalak Lewi nggantiken 
kerina anak sintua i bas bangsa Israel, 

19 janah Kutugasken kalak Lewi man Harun 
ras anak-anakna, jadi sada pemere i bas 
bangsa Israel nari lako erdahin i bas Kemah e 
jadi si kawal bangsa Israel gelah ula ia kena 
mara adi ndehersa ia ku Ingan si Badia e." 

20 Emaka Musa, Harun, ras kerina bangsa 
Israel nangkuhken kalak Lewi, bagi si 
ipedahken TUHAN man Musa. 

21 | bersihken kalak Lewi dirina, ras icucina 
pakenna, jenari itangkuhken Harun ia jadi 
sada pemere si khusus man TUHAN. Harun 
ka pe erbahan acara perdamen man bana 
kerina. 

22 Kalak Israel ndalanken kerina si nggo 
ipedahken TUHAN man Musa kerna kalak 
Lewi. Erkite-kiteken si e kalak Lewi nggo banci 
erdahin i bas Kemah i teruh pengawasen 
Harun ras anak-anakna. 

23 Nina TUHAN man Musa, 

241] bas umur dua pulu lima tahun tep-tep 
kalak Lewi arus ndalanken tugasna i bas 
Kemah Perjumpan e, 

25 janah i bas umur lima puluh tahun ia arus 
ngadi. 

26 Kenca si e, ia banci nampati temanna 
kalak Lewi si deban i bas ndalanken tugas i 
bas Kemah e, tapi la banci ia ndahiken dahin 

kai pe adi ia saja ngenca ndahisa. Bagenda 


me arus iatur tugas-tugas kalak Lewi." 


Paskah si peduaken 


9 TUHAN ngerana man Musa i gurun 
pasir Sinai i bas bulan si pemena tahun 
si peduaken kenca bangsa Israel nggo 
nadingken Mesir. Nina, 

2"| bas wari pesepulu empatken bulan 
enda, kenca matawari sundut, bangsa Israel 
arus mperingeti wari Paskah rikutken kerina 
peraturen ras cara-cara guna si e." 

3 (Bil 9:2) 

4Emaka isuruh Musa bangsa e mperingeti 
Paskah, 

'jenari i bas berngi wari pesepulu empatken 
bulan si pemena, ibahanna me bage i gurun 
pasir Sinai. Kerina idalanken Israel payo kal 
bagi si ipedahken TUHAN man Musa. 

6 Tapi lit i je piga-piga kalak si la bersih 
rikutken peraturen agama sabap nggo 
idadapna mait, janah la banci iperingetina 
Paskah i bas wari e. Emaka lawes ia ndahi 
Musa ras Harun 

'janah nina, "Kami la bersih sabap nggo 
idadap kami mait, tapi ngkai maka kami la 
iatanken nehken persembahen man TUHAN 
radu ras kalak Israel si debanna?" 

8 Nina Musa erjabap, "Timai lebe seh aku 
ngaloken pedah i bas TUHAN nari." 

9 TUHAN nuruh Musa, 

10 ngataken man kalak Israel nina, "Ise i 


bas kam ntah pe kesusurenndu si la bersih 
erkite-kiteken njemak mait ntah pe sangana i 
bas perdalanen, tapi merincuh ia mperingeti 
Paskah e, 

ll banci iperingetindu sada bulan kenca si e, 
i bas berngi wari pesepulu empatken bulan si 
peduaken. Rayakenlah e alu roti si la tama 
ragi ras gule-gulen si pagit. 

12 Ula tadingken sitik pe pangan e seh 
erpagi-pagina janah ula penggelken sada pe 
tulan asuh-asuhen e. Peringetilah Paskah e 
sue ras kerina peraturen-peraturenna. 

13Tapi ise pe si bersih rikutken peraturen 
agama janah la ia i bas perdalanen si 
ndauh, adi la iperingetina Paskah e, lanai 
ikira bangsangKu, sabap la isehkenna 
persembahen man bangKu i bas paksa si 
nggo itentuken. la la banci lang ngenanami 
kiniseran erkiteken dosana e. 

14 Adi sekalak asing si ringan i tengah- 
tengahndu merincuh mperingeti Paskah e, 
arus idalankenna sue ras kerina peraturen 
ras cara-carana. Undang-undangna seri man 
tep-tep kalak, bali man kalak Israel asli ntah 
kalak asing." 


Embun api (Kel 40:34-38) 


15 Kenca Kemah Perjumpan e nggo pajek, i 
bas wari e reh sada embun nutupisa. Tep-tep 
berngi, embun e teridah bagi api. 

16 (Bil 9:15) 

17 Adi nangkih kenca embun e, bangsa 
Israel nadingken inganna erkemah, jenari 
Ipajekkenna ka kemahna i bas ingan embun e 
nusur ku teruh. 

18 Bangsa e nadingken inganna erkemah 
rikutken perentah TUHAN, janah arah 
PerentahNa ka ia majekken kemahna. 
Kidekah embun e ringan denga i babo Kemah 
e, bangsa Israel tetap ringan ije. 

19 Adi embun e ndekah ringan i babo Kemah 
e, iIpatuhina TUHAN, la ia pindah ku ingan si 
deban. 

20 Maun-maun embun e ringan i babo Kemah 
e piga-piga wari saja ngenca; aminna uga 
gia, Ia tetap ringan i bas inganna erkemah e 
ntah pindah sue ras perentah TUHAN. 

21 Maun-maun embun e ringan ije karaben 
nari seh erpagi-pagi ngenca, janah minter 
kalak e pindah nggo kenca embun e nangkih. 
Adi nangkih kenca embun e, minter kalak e 
pindah. 

22 Aminna gia dua wari, sada bulan, sada 
tahun ntah pe dekahen asa e, adi embun e 
ringan denga i babo Kemah e, bangsa Israel 
la pindah, tapi adi nangkih kenca, pindah ia 
minter. 

23 | pajekkenna, ntah pe ipindahkenna 
kemahna alu patuh nandangi perentah si 
ibereken TUHAN arah Musa. 

Terompet pirak 


10 1 Nina TUHAN man Musa, 

2 "Bahan dua terompet. Terompet 
e itepa i bas pirak nari gelah ipake guna 
ndilo kalak Israel pulung ras nuruh berkat 
nadingken ingan erkemah. 

3 Adi duana terompet e iembus alu sora 
nggedang, kerina perpulungen e arus pulung 
njumpai kam i bas dalan bengket Kemah 
Perjumpan. 

“Tapi adi sada terompet saja ngenca iembus, 
kepala-kepala terpuk saja ngenca pulung 
njumpai kam. 

> Adi sora terompet gendek-gendek, 
suku-suku si erkemah arah Timur arus berkat 
ndarat. 

S Adi terompet ersora gendek-gendek 
pedua kaliken, suku-suku si arah Selatan 
arus berkat. Sora terompet arus ibahan 
gendek-gendek tuhu-tuhu nandaken maka 
kemah arus itadingken. 

1 Tapi ndilo perpulungen pulung, sora 
terompet nggedang ibahan. 

8 Terompet-terompet e arus iembus 
anak-anak Harun, imam-imam e. Peraturen- 
peraturen si arah teruh enda pe arus ikutken 
i bas kerina paksa-paksa si reh enda. 

9 Adi kam sangana erperang i bas negerindu, 
mpertahanken dirindu i bas musuh si 
nerang kam, embus lah terompet enda 

jadi sada tanda erperang. Aku, TUHAN 


Dibatandu, si nampati ras mulahi kam i bas 
musuh-musuhndu nari. 

10 Bage pe i bas paksa-paksa keriahen i bas 
Pesta-pesta Bulan si mbaru ras pesta-pesta 
agama si debanna arus iembusndu terompet 
e tupung ibahanndu persembahen tutungen 
ras persembahen-persadanndu. Adi bage Aku 
si nampati kam. Aku kap TUHAN Dibatandu." 


Bangsa Israel mindahken 
inganna erkemah 


11] bas wari pedua puluhken bulan si 
peduaken kenca bangsa Israel dua tahun 
dekahna nadingken Mesir, nangkih me embun 
si lit i babo Kemah Perjumpan e. 

12 Emaka ibenaken bangsa Israel 
perdalanenna si ndauh ndarat i bas gurun 
pasir Sinai nari. Embun e seh i bas sada ingan 
si la ingani jelma, Paran gelarna, janah ngadi 
ia ije. 

13 Kenca reh perentah TUHAN arah Musa, 
mulai me kalak Israel erdalan. 

14Janah tep-tep kali ia pindah uruten si 
erdalan tetap seri. Kalak si i teruh bendera 
perpulungen si ipinpin suku Juda erdalan arah 
lebe, erterpuk-terpuk. Si minpinsa eme kap 
Nahason anak Aminadap. 

15 Netanel anak Suar minpin suku Isakar, 

16 janah Eliap anak Helon minpin suku 
Sebulon. 

17 Kenca bage Kemah e ibongkar, jenari 


terpuk Gerson ras Merari, si maba Kemah e, 
mulai berkat. 

18 Kenca bage, kalak si i teruh bendera 
perpulungen si ipinpin suku Ruben mulai ka 
berkat erterpuk-terpuk. Si minpinsa eme kap 
Elisar anak Sedeur. 

19 Selumiel anak Surisaddai minpin suku 
Simeon, 

20 janah Eliasap anak Rehuel minpin suku 
Gat. 

21 Kenca bage suku Lewi i bas terpuk Kohat 
berkat maba barang-barang si badia e, janah 
adi nggo seh ia i bas ingan erkemah si mbaru, 
Kemah nggo dung ipajekken. 

22 Seterusna, kalak si i teruh bendera 
perpulungen si ipinpin suku Eperaim mulai ka 
berkat erterpuk-terpuk. Si minpinsa eme kap 
Elisama anak Ammihut. 

23 Gamaliel anak Pedasur minpin suku 
Manase, 

24janah Abidan anak Gideoni minpin suku 
Benyamin. 

25 Kedungenna, kalak si i teruh bendera 
perpulungen suku Dan, si ertugas njagai 
perpulungen e kerina arah pudi, mulai ka 
berkat erterpuk-terpuk. Si minpinca eme kap 
Ahieser anak Ammisaddai. 

26 Pagiel anak Ohran minpin suku Aser, 

2'janah Ahira anak Enan minpin suku 
Naptali. 

28 Bagenda me dage uruten perdalanen, 


erterpuk-terpuk, adi berkat kenca bangsa 
Israel mindahken inganna erkemah. 

29 | kataken Musa man silihna, Hobap 
anak Jetero, kalak Midian, nina, "Ate kami 
berkat ku ingan si ikataken TUHAN si AteNa 
IberekenNa man kami. Nggo la erpadan 
erbahan si mehuli man Israel, emaka marilah 
ras Kita, janah banci irasken kami kebayaken 
kami e ras kam." 

30 Erjabap Hobap nina, "Aku mulih saja gia 
ku kutangku." 

31 "Ula min itadingkenndu kami," nina Musa. 
"Kam itehndu ija kami banci erkemah i bas 
taneh si mesawang e, janah banci kam si 
nuduhken dalan man kami. 

32 Adi nggit kam berkat ras kami, ibereken 
kami pagi baginndu i bas kerina pasu-pasu si 
ibereken TUHAN man kami." 


Berkat bangsa e 


33 Tupung bangsa e nadingken Sinai, deleng 
TUHAN e, erdalan ia telu wari dekahna. Peti 
Perpadanen TUHAN tetap leben asa kalak 
ndai guna ndatken sada ingan erkemah man 
bana kerina. 

34 Adi pindah ia i bas tep-tep ingan erkemah 
nari, embun TUHAN tetap i babona suari. 

35 Tupung Peti Perpadanen e ipeberkat, 
emaka nina Musa, "Tedis lah, o TUHAN, 
kerapken imbang-ImbangNdu janah bahan 

lah maka lompaten kerina kalak siernembeh 


ate man BaNdu!" 

36J anah adi ngadi kenca Peti e nina Musa, 
"Mulihlah, TUHAN, ku Israel si meribu-ribu 
keluarga teremna." 


Ingan si gelarna Taberah 


1 1 l Bangsa Israel mulai jungut-jungut 
man TUHAN kerna kesusahen- 
kesusahenna. Tupung ibegi TUHAN si e, 
nembeh AteNa jenari IpesusurNa api ku 
bangsa e. Api e gara i tengah-tengahna janah 
meseng ibahanna tepi ingan erkemah e. 

2 Emaka nderkuh bangsa e mindo penampat 
man Musa: ertoto ia man TUHAN jenari 
minter nimpet api ndai. 

3 Erkite-kiteken si e ingan ndai ibahan 
gelarna Taberah, sabap i bas ingan e gara api 
TUHAN i tengah-tengah bangsa Israel. 


Musa milih pitu puluh peminpin 

4 Lit piga-piga kalak asing ikut i bas 
perdalanen ras bangsa Israel e. Lanai 

kal lang-lang rincuhna ia man daging, 
janah bangsa Israel jine pe nggo mulai 
jungut-jungut nina, "Lit kin min daging man 
panganta! 

> Adi i Mesir biasa kita rate-ate man nurung, 
janah la nukur pe. Ma siinget denga kin 
biasa lit i bas kita cimen, mandike, pere, pia, 
lasuna? 

6 Tapi genduari nggo kote kita kerina. Kai kal 


pe la lit man panganen, kai pe la lit seakatan 
manna enda saja tep-tep wari!" 

7 (Manna seri ras buah jera, rupana mbentar 
megersing. 

8 Manna e ndabuh i bas ingan erkemah e 
berngi radu ras remang. Pepagina bangsa 
Israel lawes pepulungsa, igilingna ntah pe 
itutuna jadi tepung, jenari itasakkenna, 
ibahanna jadi roti si menipes. Nanamna 
bali ras nanam roti si ipanggang ras minak 
saitun.) 

9 (Bil 11:8) 

10 | begi Musa kerina kalak ndai jungut-jungut 
janah tedis pulung-pulung i bas dalan bengket 
ku bas kemahna. Lesek kal ate Musa sabap 
nembeh ate TUHAN man kalak ndai kerina. 

11 Emaka nina Musa man TUHAN, "Ngkai 
maka bage Ia ulina PerbahanenNdu man 
bangku? Ngkai maka la AteNdu keleng 
man bangku? Ngkai maka IsuruhNdu aku 
ertanggung jawab kerna kerina bangsa enda? 

12 Labo aku si njadiken ia ntah pe si mupus 
ia! Ngkai maka IsuruhNdu aku ngerawat ia 
ras ngangkip-ngangkip ia desken anak-anak, 
terus ku bas taneh si IpadankenNdu ras 
nini-ninina? 

13| ja nge terbuat aku daging cukup man 
kalak enda kerina? Denge-denge ia lalap 
mindo daging. 

14| ja nge terurus aku ia kerina! Mberatsa 


kuakap bage! 

15 Adi bagenda kin PerbahanenNdu man 
bangku, mekuahlah AteNdu, bunuh lah aku, 
gelah lanai padah kugengken PerbahanenNdu 
si kejam e." 

16 Nina TUHAN man Musa, "Pepulunglah pitu 
puluh kalak dilaki si ihamati kalak selaku 
peminpin-peminpin bangsa e. Baba ia kerina 
ngadap man bangKu i bas Kemah Perjumpan 
e, janah suruh ia kerina tedis i deherndu. 

17 Nusur Aku ku je, jenari ngerana Aku 
ras kam, janah Kubuat deba kuasa si nggo 
Kubereken man bandu jenari Kubereken 
man bana kerina. Kenca bage nggo banci 
isampatina kam ngepkep bangsa enda, janah 
lanai kam saja ngenca mersan tanggung 
jawab e. 

18 Genduari kataken lah man bangsa e 
kerina, nindu, 'Bersihken lah dirindu guna 
si pepagi, sabap pepagi kam daten daging 
si Man panganndu. TUHAN nggo megi kam 
denge-denge alu ngataken maka merincuh 
kam ndat daging, janah maka nindu sikapen 
iakapndu i Mesir. Emaka ate TUHAN mereken 
daging man bandu, janah arus ipanndu e. 

19 Labo sada ntah dua wari saja ngenca arus 
iIpanndu e, ntah pe lima, sepuluh, ntah pe 
dua puluh wari, 

20 tapi dem sada bulan, seh ndaraten arah 
cupingndu, seh mutah kam ibahanna. Enda 

jadi erkite-kiteken nggo itulakndu TUHAN si 


ringan i jenda i tengah-tengahndu, janah 
nggo kam jungut-jungut man BaNa alu 
ngataken, maka erkadiola kam nadingken 
Mesir. '" 

21Nina Musa man TUHAN, "Kalak si kupinpin 
enda lit teremna 600.000 kalak, janah nindu 
| berekenNdu man bana daging cukup sada 
bulan dekahna? 

22 Banci kin lit cukup lembu ras biri-biri 
igeleh mesuri ia? Kerina gia ikan i lawit cukup 
kin man bana?" 

23 “j jt kin sibarna gegehKu?" nina TUHAN 
erjabap. "Idahndu me kai si Kukataken e 
tuhu-tuhu jadi ntah lang!" 

24 Emaka lawes Musa ndarat janah iturikenna 
man bangsa e kai si nggo ikataken TUHAN. 
Ipepulungna pitu puluh peminpin, jenari 
isuruhna ia kerina tedis i sekelewet Kemah e. 

25 Kenca bage reh TUHAN ku teruh i bas 
embun jenari ngerana ia man Musa. Ibuatna 
deba kesah si nggo IberekenNa man Musa, 
jenari IberekenNa man peminpin-peminpin 
si pitu puluh kalak e. Tupung kesah ndai reh 
man kalak ndai, minter ia ngerana kerina alu 
sora si megang desken nabi-nabi, tapi i bas 
paksa e ngenca. 

26 Dua i bas peminpin si pitu puluh kalak e, 
Eldat ras Medat, tading ia i bas ingan erkemah 
e, janah la ia ndarat ku Kemah Perjumpan e. 
Emaka reh me kesah ndai ku ia duana i bas 

ingan erkemah e, jenari ia pe minter ngerana 


alu sora si megang bagi nabi-nabi. 

27 Sekalak anak perana minter kiam ndarat 
ngatakenca man Musa kai sangana ibahan 
Eldat ras Medat. 

28 Kenca bage Josua anak Nun, si nggo jadi 
pembantu Musa mulai anak peranana nari, 
ngerana man Musa nina, "O bapa, laranglah 
ia!" 

29 Erjabap Musa nina, "Cemburu kin kam 
erkiteken aku? Adi banci merincuh aku 
maka ibereken TUHAN min KesahNa man 
kerina BangsaNa gelah banci ngerana bagi 
nabi-nabi!" 

30 Kenca bage Musa ras peminpin-peminpin 
bangsa Israel si pitu puluh e mulihken ku 
ingan erkemah. 


TUHAN mereken mbue leto 


31J enari ibahan TUHAN me angin rembus. 
Ibaba angin e leto i lawit nari, ergun-gun 
seh sada meter ganjangna i babo taneh. 
Cinep ia kerina i bas ingan erkemah e ras 
| sekelewetna seh piga-piga kilometer ku 
tep-tep penjuru. 

32 Emaka i bas gedang-gedang wari e, 
gedang-gedang berngi, terus ku bas wari si 
pepagina, kalak Israel kuskas nangkap leto. 
La lit sekalak pe si pepulungsa kurang seribu 
kilo. lerapkenna i sekelewet ingan erkemah e 
guna ngkerahkenca. 

33 Tupung melala denga daging si man 


panganna, merawa TUHAN man bangsa e, 
janah IpeturahNa penakit ngkenai nterem 
jelma i tengah-tengah bangsa e. 

34 Ingan ndai igelari "Kuburen Kalak 
Rangap," sabap i bas ingan e ikuburkenna 
kalak si rangap man daging. 

35| bas ingan e nari bangsa e miser 
ku Haserot, janah i je ibahanna inganna 
erkemah. 


Miriam iukum 


1 2 1 Jempoi Musa sekalak diberu bangsa 
Kus, emaka isalahken Miriam ras 
Harun ia erkiteken si e. 

2 “Arah Musa saja kin ngenca TUHAN 
ngerana? Ma arah kita pe nggo me 
ia ngerana?" nina. Ibegi TUHAN kai si 
ikatakenna e. 

3 (Musa eme sekalak si meteruk rukur: 
ukurna si meterukna i bas kerina manusia i 
bas doni enda.) 

4Kenca si e, minterikataken TUHAN man 
Musa, Harun ras Miriam nina, "Reh kam 
teluna ku Kemah Perjumpan." Berkat ia 
teluna, 

3 jenari reh TUHAN ku teruh i bas tiang 
embun, tedis i bas dalan bengket ku bas 
Kemah e. Erlebuh ia nina, "Harun! Miriam!" 
Ku lebe ia duana, 

Sjenari nina TUHAN, "Genduari begiken lah 


katangKu! Tupung lit nabi-nabi i tengah- 
tengahndu, Kucidahken diringKku man bana 
i bas pengenehenen ras ngerana Aku man 
bana i bas nipina. 

' Tapi adi ngerana Aku ras Musa suruh- 
suruhenKu, la bage: ia terteki i bas kerina 
dahinKu. 

8 Emaka Aku ras ia ngerana petalatala, alu 
terus terang, janah la alu anding-andingen: 
rupangKu pe nggo idahna! Ngkai maka 
bage pangna kam ngerana ngelawan Musa, 
suruh-suruhenKu e?" 

9Merawa TUHAN man bana duana; emaka 
tupung TUHAN lawes, 

10 janah embun ndai nadingken Kemah e, 
daging Miriam rempet nggo dem alu penakit 
kulit janah rupana nggo salih jadi mbentar 
bagi kapas. Tupung inen Harun ku Miriam 
janah idahna maka ia nggo kena penakit kulit, 

ll hina man Musa, "Ngarap kal aku maka 
ula min kami ikenai ukumen si mberat enda 
erkite-kiteken dosa kami ras kebodohen 
kami. 

12 Ula min ipelepasndu ia desken sekalak 
anak si nggo mate tupung tubuhna, sebap 
setengah dagingna e nggo macik." 

13 Emaka erlebuh Musa man TUHAN nina, "O 
Dibata, pepalem min ia!" 

14 Nina TUHAN erjabap, "Adi iciduri bapana 
ayona, ma mela akapna pitu wari dekahna? 

Emaka pedarat lah ia i bas ingan erkemah e 


nari sada minggu dekahna, janah kenca si e 
banci ia ibaba mulihken ku bas." 

15 Emaka Miriam ipedarat i bas ingan 
erkemah e nari pitu wari dekahna, janah 
bangsa e la nerusken perdalanenna seh 
Miriam ibaba mulihken ku bas ingan erkemah. 

16 Kenca e itadingkenna Haserot jenari 
ipajekkenna kemahna i taneh mesawang, 
Paran. 


Mata-mata si sepulu dua (UI 1:19-33) 


13 1 Nina TUHAN man Musa, 

2 “Pilihlah sekalak i bas peminpin- 
peminpin tep-tep merga si sepulu dua e, 
jenari suruhlah ia jadi mata-mata ku taneh 
Kanaan gelah iselidikina taneh, si ateKu 
Kubereken man bangsa Israel." 

3 patuhi Musa perentah TUHAN, emaka i 
bas taneh mesawang Paran e nari isuruhna 
peminpin-peminpin si tersurat arah teruh 
enda: (Suku: - Gelar peminpin e:| Ruben 
- Sammua anak Sakur, Simeon - Sapat 
anak Hori; Juda - Kalep anak Jepune: Isakar 
- Igal anak Jusup: Eperaim - Hosea anak 
Nun: Benyamin - Palti anak Rapu: Sebulon 
- Gaddiel anak Sodi; Manase - Gaddi anak 
Susi: Dan - Ammiel anak Gemalli: Aser - 
Setur anak Mikael: Naptali - Nahbi anak 
Wopsi: Gat - Geuel anak Maki: 

4 (Bil 13:3) 

15 (Bil 13:3 

16 Enda me mata-mata si isuruh Musa gelah 
iselidikina negeri e. Isambarina gelar Hosea 
anak Nun jadi Josua. 

17 Tupung isuruh Musa ia lawes nina man 
bana kerina, "Lawes lah kam ku Utara i bas 
ingan enda nari ku bagin Selatan taneh 
Kanaan janah kenca e terus ku daerah si lit 
uruk-urukna. 

18 Pepayo, ntah taneh si uga e, nterem ntah 
lang pendudukna, janah uga gegehna. 

19 Pepayo taneh e mehuli ntah lang, ntah 
kalak si i je nggeluh i bas kuta-kuta si la 
erbenteng ntah i bas kota-kota si erbenteng. 

20 Pepayo ntah taneh e mehumur dingen 
melala i je turah batang-batang kayu. Janah 
ula kam lupa maba buah pangan si turah i 
je." (Tupung e sangana musim buah anggur 
mulai tasak.) 

21 Emaka lawes kalak ndai kerina ku Utara, 
jenari iselidikina taneh e mulai i bas taneh si 

mesawang Sin arah Selatan terus ku Rehop, 


deherken sada dalan, Hamat gelarna, arah 
Utara. 

22 Mula-mula lawes ia ku bagin Selatan taneh 
e janah seh ia ku Hebron ija ringan kalak 
Ahiman, Sesai, ras Talmai, eme kesusuren 
sada bangsa manusia raksasa si igelari kalak 
Enak. (Hebron ipajekken leben pitu tahun asa 
Soan i Mesir.) 

23 Seh ia ku Baluren Eskol, janah i je ikeretna 
sada tandan buah anggur. Bage beratna 
buah anggur si sada tandan e seh maka dua 
kalak ngelanjasa maka terbaba. Tambah si e 
ibabana pe mulih buah galiman ras buah ara. 

24 (Ingan e igelari Baluren Eskol sabap ije 
me buah anggur si ikeret kalak Israel.) 

25 Kenca iselidikina negeri e empat puluh 
wari dekahna, mulih mata-mata ndai 

26 ndahi Musa ras Harun, ras kerina 
perpulungen bangsa Israel i Kades i bas 
taneh mesawang Paran. Iturikenna kerina kai 
si nggo idahna janah icidahkenna pe buah 
pangan si ibabana. 

27 Nina kalak ndai man Musa, "Iselidiki kami 
taneh e janah nggo iteh kami maka taneh e 
tuhu-tuhu mehuli ras mehumur; enda kap 
deba buah sinuan-sinuanna. 

28 Tapi kalak si ringan i je tuhu-tuhu 
megegeh, janah kota-kotana mbelin janah 
ibentengi alu mehuli. Si cilakana idah kami i 
je kesusuren manusia raksasa. 

29 Kalak Amalek ringan arah bagin Selatan 


taneh e; kalak Heti, Jebusi ras Amori ringan 
i daerah si melala uruk-urukna, janah kalak 
Kanaan ringan i tepi Lawit Tengah ras | 
gedang-gedang Lau Jordan." 

30 | pesinik Kalep kalak si sangana jungut- 
jungut man Musa, janah nina, "Arus maka 
siserang ia genduari janah sikuasai taneh e: 
kita cukup megegeh guna ngkuasaisa." 

31 Tapi nina kalak si lawes ras Kalep ndai, 
"Lang, gegehta la cukup lako merang ia: 
kalak si i je gegehen asa kita." 

32 Emaka ipebelangna berita palsu i 
tengah-tengah bangsa Israel kerna taneh si 
nggo iselidikina e. Nina, "Asil taneh e la cukup 
mere man kalak si ringan i je pe. Kerina kalak 
si idah kami nggedang mbelin kal, 

33janah idah kami pe manusia raksasa i 
je, eme kesusuren Enak. Bagi labang e nari 
ngenca iakap kami man kami, janah bagem 
pengidah kami kerna ia." 


Jungut-jungut bangsa Israel 
14 1 Gedang-gedang berngi tangis bangsa 
e perban lesekna atena. 

2 Ijunguti kalak e si Musa ras Harun nina, 
"Ulin min mbarenda mate i Mesir ntah i bas 
taneh mesawang enda! 

3Ngkai maka ibaba TUHAN kami ku negeri 
e? Nandangi mate me kami i bas peperangen, 

jenari ndehara kami ras anak-anak kami 


itaban. Ma ulin kami mulih ku Mesir?" 
4Emaka nina sapih-sapih ia, "Marilah sipilih 
sekalak peminpin jenari mulih kita ku Mesir!" 

3 Kenca bage erjimpuh Musa ras Harun i 
lebe-lebe bangsa e kerina, ayona seh ku 
taneh. 

6Janah Josua anak Nun ras Kalep anak 
Jepune, dua kalak i bas mata-mata e, 
ncaingken uisna perban cedana atena. 

"Jenari nina man bangsa e, "Negeri si 
iselidiki kami tuhu-tuhu sada negeri si seh kal 
ulina. 

8 Adi ngena ate TUHAN man banta, la banci 
la IbabaNa kita ku je, jenari IberekenNa man 
banta negeri si mehuli ras si mehumur e. 

9 Ula lawan TUHAN janah ula mbiar man 
kalak si ringan i bas negeri e. La banci la 
sukah siakap naluken ia. TUHAN kap ras 
kita janah nggo ItalukenNa dibata-dibata si 
ngkawali ia kerina, emaka ula mbiar." 

10 Kerina perpulungen e ngancam Josua ras 
Kalep. Ibenterina atena alu batu. Tapi rempet 
idah bangsa e sinalsal terang kerehen TUHAN 
mbincar i babo Kemah Perjumpan e. 


Musa ertoto guna bangsa e 


ll Nina TUHAN man Musa, "Asa kai nari 
dekahna bangsa enda nulak Aku? Asa kai 
nari dekahna la ia nggit tek man bangku, 

aminna gia nggo Kubahan melala tanda kuasa 


| tengah-tengahna? 

12 Erkiteken si e la banci Kutamaken sada 
penakit gelah kernep ia, tapi Kubahan kam 
jadi bapa sada bangsa si belinen janah 
gegehen asa ia!" 

13 Tapi nina Musa man TUHAN, "IbabaNdu 
bangsa enda ndarat i Mesir nari alu 
GegehNdu. Adi ibegi kalak Mesir pagi kai si 
nggo IbahanNdu man BangsaNdu, 

14 tentu iturikenna e man bangsa si ringan 
i bas taneh enda. Bangsa-bangsa si i jenda 
nggo megi maka Kam, o TUHAN, ras kami 
kap: nggo pe ibegina maka Kam tangkas 
teridah tupung EmbunNdu ngadi i babo kami, 
janah Kam erdalan arah lebe kami suari i bas 
tiang embun janah berngi i bas tiang api. 

15 Genduari adi IbunuhNdu kin kerina 
BangsaNdu, bangsa-bangsa si nggo megi 
berita kerna KiniulinNdu e tentu ngataken, 

16 maka IbunuhNdu BangsaNdu i bas taneh 
si mesawang, eme erkite-kiteken la ngasup 
Kam maba ia bengket ku bas taneh si nggo 
IpadankenNdu man bana. 

17 Emaka TUHAN, ertoto aku man BaNdu, 
cidahkenlah man kami GegehNdu janah 
bahanlah bagi si nggo IpadankenNdu tupung 
NiNdu, 

18 Aku, TUHAN, la sukah merawa, mbelin 
kekelengenKu, setia, ras dem pengalemi dosa 
ras kesalahen. Tapi la banci la Kuukum anak 

ras kempu-kempu seh ku bas kesusuren si 


peteluken ras si peempatken erkite-kiteken 
salah orang tuana.' 

19 Emaka genduari, TUHAN, sue ras 
KekelengenNdu si mbelin, si tetap, mindo kal 
aku, gelah lalemiNdu min dosa bangsa enda, 
bagi nggo lalemiNdu ia mulai kin tupung 
itadingkenna negeri Mesir." 

20 Nina TUHAN erjabap, "Kualemi ia, sue ras 
pemindonndu. 

21 Tapi erpadan Aku maka la banci lang, bagi 
Aku nggeluh janah kemulianKu la banci la 
ndemi doni enda, 

22 sada pe Ia lit kalak enda bengket ku 
bas negeri e. Nggo idahna sinalsalKu ras 
tanda-tanda kuasa si Kubahan i Mesir ras i 
bas taneh mesawang, tapi la erngadi-ngadi 
iujina kesabarenKu janah la ia nggit patuh 
man bangKu. 

23 Fmaka Ia banci ia ngidah negeri si nggo 
Kupadanken man nini-ninina. La lit sada pe si 
nggo nulak Aku banci ngidah negeri e. 

24 Tapi erkite-kiteken suruh-suruhenKu Kalep 
la seri ukurna ras kalak si deban janah ia 
tetap setia man bangKu, Kubaba ia bengket 
ku bas negeri si nggo iselidikina e, janah 
kesusurenna la banci la dat taneh e, 

25j ja genduari kalak Amalek ras kalak 
Kanaan sangana ringan i bas berneh- 
bernehna. Mulihlah pagi jenari laweslah 

ku taneh si mesawang kempak arah Teluk 


Akaba." 


lukum TUHAN bangsa e 
perban jungut-jungut ia 

26 Nina TUHAN man Musa ras Harun, 

27 "Asa kai nari dekahna bangsa si jahat 
enda jungut-jungut man bangKu? Nggo leja 
aku megi sorana jungut-jungut! 

28 Genduari pesehlah kata enda man bana, 
'Ersumpah Aku maka la banci lang, bagi 
Aku nggeluh, Kusehken man bandu bagi 
si ikatakenndu. Aku kap si ngerana, eme 
TUHAN. 

29|a banci la kam mate janah mait-maitndu 
merap i belang-belang taneh mesawang. 
Sabap nggo kam jungut-jungut man bangKu, 
la lit sada pe kam si umurna lebih dua puluh 
tahun banci bengket ku bas negeri e. 

30 Tuhu nggo erpadan Aku maka Kubere 
kam ringan i je, tapi genduari sada pe lanai 
Kubere, seakatan Kalep ras Josua. 

31 | katakenndu maka anak-anakndu la banci 
la itaban musuh, tapi Kubaba ia bengket ku 
bas negeri si itulakndu e, janah eme pagi jadi 
inganna erkuta. 

32 Kam la banci la mate i bas taneh si 
mesawang enda. 

33 Anak-anakndu mampa-mampa i bas taneh 
si mesawang empat puluh tahun dekahna, 
ngenanami kiniseran erkite-kiteken kam la 

setia man bangKu, seh kerina kam nggo mate 
pagi. 

34 Empat puluh wari dekahna iselidikindu 
taneh e; tep-tep wari ikira sada tahun, jadi 
empat puluh tahun: emaka kam pe la banci 
la ngenanami kiniseran empat puluh tahun 
dekahna perban dosandu e. Itehndu me kai 
ertina adi Aku jadi imbangndu! 

35 Ersumpah Aku maka enda Ia banci Ia 
Kusehken man bandu, kam kalak jahat si 
ersada ukur guna ngelawan Aku. I jenda, i 
bas taneh mesawang enda, sekalak-sekalak 
kam la banci la mate. Aku kap si ngerana, 
eme TUHAN. '" 

36 Kalak si nggo isuruh Musa nelidiki 
taneh e ngataken si la tuhu si erbahanca 
bangsa e jungut-jungut man TUHAN. Janah 
erkite-kiteken si e ikenai TUHAN ia alu sada 
penakit, emaka mate ia. 

37 (Bil 14:36) 

38| bas mata-mata si sepulu dua kalak e, 
Josua ras Kalep ngenca tading. 


Serangen si pemena nandangi 
negeri e (UI 1:41-46) 


39 Tupung ituriken Musa man bangsa Israel 
kai si nggo ikataken TUHAN, ceda kal atena 
kerina. 

40 Pepagina lampas berkat ia nerang daerah 
uruk-uruk e, sabap nina, "Genduari nggo 
sikap kami lawes ku bas ingan si nggo ituriken 

TUHAN man kami. lakui kami maka kami 


nggo erdosa." 

41Tapi nina Musa, "Dage ngkai maka 
isimbakndu TUHAN genduari? Labo banci kam 
menang! 

42 La padah kam lawes. TUHAN Ia ras kam, 
emaka ugapa pe italuken musuhndu nge 
kam. 

43 Adi ijumpaindu kalak Amalek ras kalak 
Kanaan, tentu mate kam i bas peperangen e: 
ugapa pe TUHAN labo ras kam, sabap Ia kam 
nggit ngikutken la." 

44Bage gia pang denga kang ia lawes 
nangkeng ku daerah uruk-uruk e, aminna gia 
Peti Perpadanen TUHAN ras Musa tetap tading 
i bas ingan erkemah. 

45 Kenca bage reh me kalak Amalek ras 
kalak Kanaan si ngiani daerah e, iserangna 
ras italukenna kalak ndai, janah iayak-ayakna 
pe seh ku Horma. 


Undang-undang kerna persembahen 


1 5 1 |bereken TUHAN man Musa, 

2 peraturen-peraturen si arah teruh 
enda gelah iikutken kalak Israel i bas taneh si 
ibereken TUHAN AteNa man bana. 

3Jenggi lembu, bajar biri-biri, biri-biri, 
ntah kambing banci ipersembahken man 
TUHAN jadi persembahen tutungen ntah 
jadi sada persembahen guna nehken sada 
padan si nggo ibahan man TUHAN ntah jadi 

sada persembahen riah ukur ntah jadi sada 


persembahen tupung pesta-pesta agama 
biasa: merim iakap TUHAN nganggeh bau 
persembahen pangan enda. 

4Ise si mpersembahken biri-biri ntah 
kambing jadi persembahen tutungen man 
TUHAN, rikut ras tep-tep sada asuh-asuhen 
e arus ibabana sada kilo tepung icampur ras 
sada liter minak saitun jadi persembahen 
buah gandum. Radu ras si e arus pe 
ipersembahken sada liter lau anggur. 

> (Bil 15:4) 

6 Adi ipersembahken sada bajar biri-biri, arus 
ka pe ipersembahken dua kilo tepung gandum 
icampur ras sada setengah liter minak saitun 
jadi persembahen buah gandum. 

7 Tambah si e arus pe ibabana sada setengah 
liter anggur. Merim iakap TUHAN nganggeh 
bau persembahen-persembahen enda kerina. 

8 Adi sada jenggi lembu ipersembahken man 
TUHAN jadi sada persembahen tutungen 
ntah pe jadi sada persembahen guna nehken 
sada padan man Dibata ntah pe jadi sada 
persembahen persadan, 

9 arus pe ipersembahken persembahen buah 
gandum, eme telu kilo tepung si icampur ras 
dua liter minak saitun. 

10 Rikut ras si e arus pe ipersembahken 
dua liter anggur. Merim iakap TUHAN bau 
persembahen enda. 

Il Eme si arus ipersembahken ras tep-tep 


jenggi lembu, bajar biri-biri, biri-biri, ntah pe 
kambing. 

12 Adi lebih sada asuh-asuhen 
ipersembahken, buena tepung, minak 
saitun ras anggur si ikut ipersembahken arus 
itambahi sue ras buena asuh-asuhen e. 

13 Tep-tep kalak Israel asli arus erbahan si 
enda adi ipersembahkenna persembahen 
pangan, si merim bauna man TUHAN. 

14Janah katawari pe adi sekalak asing si 
ringan i tengah-tengahndu, subuk kentisik 
bage pe si nggo erkuta ije, erbahan 
persembahen pangan si merim iakap TUHAN, 
ia pe arus ndalanken peraturen enda. 

15| bas kerina paksa-paksa si reh enda, 
penduduk asli bage pe kalak asing si ringan 
i tengah-tengahndu arus seri peraturen si 
man ikutenken. Kam ras ia bali nge pengidah 
TUHAN: 

16 Undang-undang si seri berlaku man bandu 
ras man bana. 

17 | bereken TUHAN man Musa 

18 peraturen-peraturen Ssi arah teruh enda 
gelah idalanken bangsa Israel i bas taneh si 
ibereken TUHAN AteNa man bana. 

19 Adi pangan si iasilken ije ipan, la banci Ia 
iserapken deba jadi sada pemere si khusus 
man TUHAN. 

20 Adi itasakken kam roti, si ibahan i 
bas tepung gandum si mbaru nari, roti si 

pemena arus ipersembahkenndu jadi pemere 


khusus man TUHAN. Bage me pe cara 
mpersembahken gandum si mbaru denga 
ierik jadi sada persembahen khusus. 

21| bas kerina paksa-paksa si reh enda, roti 
si pemena si itasakkenndu arus ibereken man 
TUHAN jadi sada pemere si khusus. 

22 Tapi uga adi lit sekalak la ndalanken 
piga-piga peraturen-peraturen si ibereken 
TUHAN man Musa alu la isengajana? 

23 anah uga adi lanai denggo perpulungen e 
ngasup ndalanken asa kai si nggo ipedahken 
TUHAN arah Musa? 

24 Adi kesalahen e ibahanna erkite-kiteken 
la iangka perpulungen kai si patut ibahanna, 
emaka arus ipersembahkenna sada jenggi 
lembu jadi sada persembahen tutungen, 
si merim bauna iakap TUHAN, rikutken 
persembahen buah gandum ras anggur si 
payo. Tambah si e, arus pe ipersembahkenna 
sada bajar kambing jadi sada persembahen 
pengalemi dosa. 

25 Imam arus erbahan acara pembersihen 
guna perpulungen e, janah dosana kerina 
banci ialemi, sabap kesalahen e Ia isengajana 
janah ibabana persembahen pengalemi dosa, 
eme persembahen pangan man TUHAN. 

26 Kerina perpulungen Israel bage pe kalak 
asing Si ringan i tengah-tengahna, dosana 
ialemi, sabap kerina nggo ikut i bas kesalahen 
e. 

2! Adi lit sekalak jelma erbahan dosa alu 


la sengaja, arus ipersembahkenna sada 
kambing beruna umur sada tahun jadi sada 
persembahen pengalemi dosa. 

28 Imam arus erbahan acara pembersihen 
dosa man kalak si erdosa e i das batar-batar, 
jenari dosana nggo ialemi. 

29 Peraturen enda berlaku man tep-tep kalak 
si erdosa alu la sengaja, subuk ia kalak 
Israel asli bage pe kalak asing si ringan | 
tengah-tengahndu. 

30 Tapi kalak si erbahan dosa alu sengaja, 
kalak Israel ntah pe kalak asing, ia ersalah 
erkite-kiteken megombang man TUHAN, 
janah arus ibunuh. 

31 Sabap nggo itulakna kai si ikataken 
TUHAN janah alu sengaja nggo ngelanggar 
PerentahNa. Kesalahenna e arus itanggungna 
alu kematenna jine. 


Kalak si ngelanggar 
undang-undang wari Sabat 


32 Sekali jadi, tupung bangsa e i bas taneh si 
mesawang denga, lit sekalak terdat pepulung 
ranting tupung wari Sabat. 

33 Ja ibaba ngadap Musa, Harun, ras kerina 
perpulungen, 

34jenari ia itamaken ku bas tahanen sabap 
langa tangkas kai arus ibahan man bana. 

35 Kenca bage nina TUHAN man Musa, "Ia 
arus ibunuh: kerina perpulungen e arus 

menteri ia alu batu seh mate i darat ingan 


erkemah." 

36 Emaka kerina perpulungen e maba ia ku 
darat ingan erkemah, jenari ibenterina alu 
batu seh mate, sue ras si nggo iperentahken 
TUHAN. 


Peraturen-peraturen 
kerna ambu-ambu uis 


37 Isuruh TUHAN gelah ikataken Musa 

38 man kalak Israel nina, "Bahanlah ambu- 
ambu uisndu i bas sukina janah tamalah 
benang biru i bas tep-tep ambu-ambu. Enda 
arus ibahanndu i bas kerina paksa-paksa si 
reh enda. 

39 Ambu-ambu enda gunana jadi sada 
persinget, gelah tep-tep kali idahndu e 
ingetndu pedahKu jenari ikutkenndu: emaka 
la Aku itadingkenndu janah la ikutkenndu 
sura-surandu ras si ngena atendu. 

40 Ambu-ambu uis e mpersingeti kam guna 
ndalanken kerina pedahKu, emaka kam 
tuhu-tuhu jadi sikerajangenKu. 

41 Aku kap TUHAN Dibatandu, Kubaba kam i 
Mesir nari gelah Aku jadi Dibatandu. Aku kap 
TUHAN Dibatandu." 


Pemberontaken Korah, Datan, ras Abiram 


16 l Korah anak Isar, i bas kalak Lewi 
terpuk Kohat nari, berontak ngelawan 
Musa. Ikut pe ras ia telu kalak i bas suku 

Ruben nari, eme Datan ras Abiram anak 


Eliap, ras On anak Pelet, ras bage pe dua 
ratus lima puluh kalak Israel si deban, 
peminpin-peminpin si terberita si ipilih 
perpulungen. 

2 (Bil 16:1) 

3 Pulung ia kerina i lebe-lebe Musa ras Harun 
jenari nina, "Nggo lebihsa perbahanenndu 
e! Kerina anggota perpulungen enda TUHAN 
empuna, janah TUHAN rembak ras kita kerina. 
Ngkai dage, o Musa, maka ipeganjangkenndu 
man bandu i babo perpulungen TUHAN?" 

4Tupung ibegi Musa enda, minter 
idampeskenna bana ku taneh jenari ertoto ia. 

3 Kenca bage nina man Korah ras kerina 
pengikutna, "Erpagi-pagi e pagi ituduhken 
TUHAN man banta ise kin SikerajangenNa: 
kalak SikerajangenNa, ntah pe kalak si 
nggo IpilihNa, IpelepasNa ndeheri Ia i bas 
batar-batar. 

6 Pagi erpagi-pagi, kam ras kerina 
pengikutndu muat talam ingan api, tamaken 
rara arang ras rempah-rempah si merim i 
je, jenari baba ku batar-batar. Kenca bage 
sidah me ise i bas kita si nggo ipilih TUHAN. 
Kam nge, o kalak Lewi, si nggo lebihsa 
perbahanenndu!" 

7 (Bil 16:6) 

8 Tole nina Musa man Korah, "Begiken lah, o 
kalak Lewi! 

9 Akapndu kin soal kitik e adi kam nggo 


ipeserap Dibata bangsa Israel i bas kerina 
perpulungen e nari, gelah banci ideherindu 
ia, ndalanken tugasndu i bas Kemah TUHAN, 
janah mereken penampat man perpulungen e 
guna pekena-kenasa? 

10 Nggo IberekenNa man bandu ras man 
kalak Lewi si debanna kehormaten si enda, 
janah genduari atendu icubakenndu ka muat 
dahin keimamen! 

11 Adi jungut-jungut kam man Harun, 
si tuhuna nandangi TUHAN nge kam ras 
pengikut-pengikutndu berontak." 

12 Kenca bage isuruh Musa gelah Datan ras 
Abiram reh ndahi ia, tapi nina duana, "La 
kami nggit reh! 

13| 3 kin nggo cukup maka nggo ibabandu 
kami ndarat i bas taneh Mesir si mehumur e 
nari gelah munuh kami i bas taneh mesawang 
enda? Ngkai maka ibahanndu dirindu jadi 
tuan kami? 

14 Seh asa genduari langa kami ibabandu 
ku negeri si mehumur, ntah pe mereken 
juma ras kebun anggur man kami. Genduari 
icubakenndu nipu kami. La kami nggit reh!" 

15Merawa kal ate Musa jenari nina man 
TUHAN, "Ula aloken persembahen kai pe si 
ibaba kalak enda. Kai pe langa lit kubahan 
salah man bana kerina: kadena pe langa bo 
lit kupindo, keledena pe lang." 

16J enari nina Musa man Korah, "Pagi, kam 


ras pengikutndu si dua ratus lima puluh kalak 
la banci la reh ku Kemah Perjumpan; Harun 
peije. 

17 Sekalak-sekalak kam muat talam ingan 
api, tamaken rempah-rempah si merim i je, 
jenari persembahkenlah i babo batar-batar." 

18 Emaka sekalak-sekalak muat talam ingan 
api, itamakenna ras arang si merara denga 
rempah-rempah si merim i je, jenari tedis ia i 
bas dalan bengket ku bas Kemah e bage pe 
Musa ras Harun. 

19 Kenca bage ipepulung Korah kerina 
perpulungen e, jenari tedis ia kerina 
petala-tala ras Musa bage pe Harun i bas 
dalan bengket ku bas Kemah e. Sinalsal 
TUHAN rempet teridah man perpulungen e 
kerina, 

20janah nina TUHAN man Musa ras Harun, 

21“Syrutlah kam i bas kalak e nari kerina, 
gelah Kukernepken ia minter." 

22 Tapi Musa ras Harun minter mungkuk 
ersembah, ayona seh ku taneh, janah 
nina, "O Dibata, kam kap sumbul kerina 
kegeluhen. Adi sekalak jelma erdosa, kerina 
kin itembehindu perpulungen e?" 

23 Nina TUHAN man Musa, 

24 “Suruhlah jelma si nterem nadingken 
kemah Korah, Datan, ras Abiram." 

25 Kenca bage, Musa, itemani peminpin- 


peminpin Israel, lawes njumpai Datan ras 
Abiram. 

26 (katakenna man bangsa e kerina nina, 
"Ula kam tedis deherken kemah kalak si jahat 
e janah ula dadapndu kai pe sikerajangenna. 
Adi ideherindu, kam pe ikernepken ras ia 
erkite-kiteken kerina dosana!" 

21 Emaka miser ia kerina nadingken kemah 
Korah, Datan, ras Abiram. Datan ras Abiram 
nggo ndarat jenari tedis ia i lebe-lebe 
pintu kemahna, ikut pe ndeharana ras 
anak-anakna. 

28 Ikataken Musa man bangsa e nina, 
"Gelah itehndu maka TUHAN nge si nggo 
nuruh aku erbahan si enda kerina janah labo 
erkite-kiteken bekasku milih maka kulakoken. 

29 Adi kalak enda kari mate bagi biasa alu Ia 
lit ukumen i bas Dibata nari, e tandana maka 
la TUHAN nuruh aku. 

30 Tapi adi TUHAN erbahan si la nggo pernah 
ibegi, janah taneh erbelah jenari itelenna ia 
ras kerina sikerajangenna, seh maka ia lawes 
kempak doni kematen alu geluh-geluhen, ije 
maka itehndu kalak enda nggo nulak TUHAN." 

31 Kenca Musa dung ngerana, minter erbelah 
dingen talang taneh si idedeh Datan ras 
Abiram. 

32) enari itelenna ia kerina ras keluargana, 
bage pe kerina pengikut Korah rikut ras 
ertana. 

33 Emaka nusur ia kerina ku teruh geluh- 


geluhen ku bas doni kematen rikut ras 
kerina erta-ertana. Taneh tertutup mulihken i 
babona, masap ia kerina. 

34 Kerina kalak Israel si lit i bas ingan e 
lompaten tupung ibegina sora kalak ndai 
nderkuh. Serko ia kerina nina, "Kiamken! 
Itelen taneh enda ka kita kari!" 

35 Kenca bage ipesusur TUHAN api si gara 
seh keri ipanganina si dua ratus lima puluh 
kalak si mpersembahken rempah-rempah si 
merim ndai. 


Talam ingan api 


36 Kenca bage nina TUHAN man Musa, 

37 “Suruh Eleasar anak Imam Harun 
mindahken talam-talam tembaga ingan 
api e i bas mait kalak si nggo meseng e 
nari, jenari amburkenlah arang si lit i bas 
talam-talam ingan api e ku ingan si deban, 
sabap talam-talam ingan api e badia kap. 

38Sj e kerina jadi badia erkite-kiteken 
nggo ipersembahken i lebe-lebe batar-batar 
TUHAN. Emaka buatlah talam-talam kalak si 
nggo ibunuh erkite-kiteken dosana e, tepa 
seh menipes, jenari bahanlah e jadi tutup 
batar-batar e. Si enda ibahan gelah jadi sada 
pertenget man bangsa Israel." 

39 buat Imam Eleasar talam-talam ingan api 
e jenari isuruhna gelah itepa seh menipes 
guna ibahan jadi lapis batar-batar. 

40Enda jadi sada pertenget man bangsa 


Israel maka ise pe si la kesusuren Harun la 
banci reh ku batar-batar nutung rempah- 
rempah si merim man TUHAN. Adi bage 
ibahanna la banci la ia ikernepken bagi Korah 
ras pengikut-pengikutna. Kerina enda ibahan 
sue ras si nggo iperentahken TUHAN man 
Eleasar arah Musa. 


Harun nampati bangsa Israel 


41 Pepagina kerina perpulungen e jungut- 
jungut man Musa ras Harun nina, "Nggo 
ibunuhndu piga-piga kalak bangsa TUHAN." 

42 Kenca nggo pulung ia kerina nehken 
keberatenna man Musa ras Harun, itulihkenna 
kempak Kemah Perjumpan jenari iidahna 
maka embun nutupisa janah sinalsal TUHAN 
mbincar. 

43Berkat minter Musa ras Harun jenari tedis 
ia i lebe-lebe Kemah e. 

44 Nina TUHAN man Musa, 

45 “Surutlah kam i bas kalak enda nari, 
gelah Kukernepken ia minter kerina i jenda!" 
Mungkuk ia duana, ayona seh ku taneh, 

46jenari nina Musa man Harun, "Buatlah 
talamndu, tamaken arang si merara i bas 
batar-batar nari i je, kenca bage tamaken 
rempah-rempah si merim i babo arang e. 
Kenca bage pedasken baba e ku jelma si 
nterem, bahan acara pembersihen man bana. 
To, pedasken! Nggo mulai gara rawa TUHAN 

janah penakit nggo mulai ngkenai nterem 


jelma." 

4! Minter lawes Harun, ibuatna talam ingan 
api, jenari kiam ia ku tengah-tengah jelma si 
nterem si sangana pulung e. Kenca idahna 
maka penakit e nggo mulai ngkenai kalak 
Israel, itamakenna rempah-rempah si merim 
e i babo arang e jenari ibahanna acara 
pembersihen man bangsa e. 

48 Erkiteken si enda, ngadi minter penakit 
ndai. Harun teridah sangana tedis kelang- 
kelang kalak si nggo mate ras si nggeluh 
denga. 

49Teremna si mate lit 14.700 kalak langa 
ikira kalak si mate i bas pemberontaken 
Korah. 

>0 Kenca penakit e nggo ngadi, mulih Harun 
ndahi Musa i bas dalan bengket ku bas Kemah 
e. 


Ciken Harun 


17 l Nina TUHAN man Musa, 

2 “Suruh bangsa Israel mereken 
sepulu dua ciken man bandu, sada i bas 
tep-tep peminpin suku nari. Suratken gelarna 
sekalak-sekalak i bas cikenna, 

3 jenari suratken gelar Harun i bas ciken 
suku Lewi. Tep-tep peminpin suku, sada 
cikenna. 

4Babalah ciken e kerina ku bas Kemah 


Perjumpan, jenari tamaken i lebe-lebe Peti 
Perpadanen, ija Aku jumpa ras kam. 

“| je kari, ciken kalak si Kupilih tentu 
ertunas. Alu dalan si enda ateKu Kubahan 
gelah bangsa Israel ulanai jungut-jungut 
nandangi kam." 

6 Ngerana Musa man bangsa e, emaka 
sekalak-sekalak peminpinna mereken sada 
ciken man bana, sada guna tep-tep suku. 
Kerinana sepulu dua, jenari ciken Harun 
ipersada ras ciken ndai kerina. 

! Kenca bage itamaken Musa kerina ciken 
e i bas Kemah i lebe-lebe Peti Perpadanen 
TUHAN. 

8 Pepagina, tupung Musa lawes ku bas 
Kemah e, idahna maka ciken Harun, si jadi 
wakil suku Lewi, nggo ertunas. Ciken e nggo 
erbunga ras buahna nggo tasak, e me buah 
kahoa! 

9Ibuat Musa kerina ciken e jenari 
icidahkenna man kalak Israel. Idahna kai 
si nggo jadi, jenari tep-tep peminpin muat 
cikenna ndai mulihken. 

10 Nina TUHAN man Musa, "Tamaken ciken 
Harun mulihken ku lebe-lebe Peti Perpadanen 
e; ciken e arus isimpan guna jadi sada 
pertenget man bangsa Israel si berontak 
maka ia la banci la mate adi Ia kin ia ngadi 
jungut-jungut." 

1l bahan Musa bagi si ipedahken TUHAN. 

12 Nina bangsa Israel man Musa, "Adi bage 


kin nggo kita dung! 

13 Adi mate kin tep-tep kalak si ndeheri 
Kemah e, e bali nge kita ras kalak si nggo 
mate e!" 


Tugas-tugas imam ras kalak Lewi 


18 l Nina TUHAN man Harun, "Kam, 
anak-anakndu, ras bage pe kalak 
Lewi la banci la ngenanami kiniseran adi 
salah pendalankenndu dahin i bas Kemah 
Perjumpan: tapi kam ras anakndu ngenca 
ndatken kiniseran adi salah dahin keimamen 
idalankenndu. 

2 Baba bengket kade-kadendu, eme suku 
Lewi, gelah ia erdahin ras kam nampati kam 
tupung kam ras anak-anakndu ndahiken 
dahin imam i bas Kemah e, 

3 tapi Ia banci idadapna sada pe barang- 
barang si badia i bas Ingan si Badia, bage pe 
batar-batar. Adi idadapna, ia ras kam la banci 
la ibunuh. 

“la arus erdahin ras kam, ras nehken 
tanggung jawabna i bas kerina dahin-dahin 
i bas Kemah, tapi kalak sideban la banci 
erdahin ras kam. 

3 Kam ras anak-anakndu saja ngenca si 
arus erdahin i bas Ingan si Badia ras | 
bas batar-batar, gelah ulanai ka pagi gara 
pernembehKu man bangsa Israel. 

6 Aku kap si milih kade-kadendu suku Lewi 


i bas bangsa Israel nari jadi sada hadiah 
man bandu. la iendesken man bangKu saja 
ngenca, gelah banci idalankenna kerina 
dahinna i bas Kemah. 

7 Tapi kam ras anak-anakndu saja ngenca 
si arus ndahiken dahin keimamen i bas 
batar-batar ras si lit i bas Ingan si Badiana 
kal. Si enda kerina jadi tanggung jawabndu, 
sabap nggo Kubereken man bandu dahin 
keimamen jadi sada pemere. Kalak sideban si 
reh ndeheri barang-barang si badia e la banci 
la ibunuh." 


Bagin sikerajangen imam-imam 

8 Ikataken TUHAN man Harun nina, "Ingetlah 
maka man bandu Kubereken kerina pemere 
khusus si ibahan man bangku si la itutung 
jadi persembahen. Si enda kerina Kubereken 
man bandu ras man kesusurenndu jadi bagin 
si itentuken man sikerajangenndu seh rasa 
lalap. 

91 bas persembahen si badiana kal 

si la itutung i bas batar-batar, si jadi 
sikerajangenndu eme kap: persembahen 
buah gandum, persembahen pengalemi dosa, 
ras persembahen-persembahen tebusen. 
Kerina si ipersembahken man bangku jadi 
persembahen si badia jadi sikerajangenndu 
ras anak-anakndu. 

10 Kerina si enda Ta banci Ia ipanndu i bas 


Ingan si Badia, janah dilaki ngenca banci 
manca. Badialah perbanndu nandangi si e 
kerina. 

ll Tambah si e, kerina pemere khusus si 
deban si ibahan bangsa Israel man bangku, 
e jadi sikerajangenndu. Kerina si enda 
Kubereken man bandu, man anak-anakndu 
si dilaki, ras man anak-anakndu si diberu i 
bas kerina paksa-paksa si reh enda. Kerina 
keluargandu si bersih rikutken peraturen 
agama banci manca. 

12 Man bandu Kubereken ulih sinuan-sinuan 
si mejilena si ibereken bangsa Israel man 
bangKu tep-tep tahun: minak saitun, anggur, 
ras gandum. 

13Sj e kerina jadi sikerajangenndu. Kerina 
anggota keluargandu si bersih banci manca. 

14 Kerina i bas negeri Israel si nggo iendesken 
khusus man bangKu jadi sikerajangenndu. 

15 Anak sintua ntah asuh-asuhen si 
ipersembahken bangsa Israel man bangKu 
jadi sikerajangenndu. Tapi la banci Ia 
ialokenndu galar pertebusen tep-tep anak 
sintua, ras arus pe ialokenndu galar guna 
tep-tep anak si pemena i bas asuh-asuhen si 
la bersih rikutken peraturen agama. 

16 Anak-anak ela banci Ia itebusi i bas umur 
sada bulan alu erga lima duit pirak, rikutken 
ukuren si sah. 

17 Tapi anak lembu si pemena, biri-biri ras 


kambing la banci itebusi: si e kerina jadi 
sikerajangenKu tuhu-tuhu, janah arus igeleh 
man persembahen. Pirpirken darehna ku 
batar-batar janah tabeh-tabehna itutung jadi 
persembahen pangan, si merim Kuakap. 

18 Dagingna jadi sikerajangenndu, bali ras 
tenten ras nahe kemuhen si arah pudi i bas 
persembahen si badia e. 

19 Kubereken man bandu, ras man anak- 
anakndu si dilaki, ras man anak-anakndu 
si diberu, i bas kerina paksa-paksa si reh 
enda pemere si khusus si ipersembahken 
bangsa Israel man bangKu. Enda me sada 
perpadanen si la banci iobah-obah si nggo 
Kubahan ras kam bage pe ras kesusurenndu." 

20 Nina TUHAN man Harun, "Kam la ngaloken 
erta kai pe si banci iwarisken, janah la lit 
sada bagin pe i bas taneh Israel si itetapken 
man bandu. Aku, TUHANndu, Aku ngenca 
sikerajangenndu asa lalap." 


Bagin sikerajangen kalak Lewi 


21 Nina TUHAN, "Nggo Kubereken man kalak 
Lewi kerina persembahen persepuluhen si 
ipersembahken bangsa Israel man bangku. 
Enda jadi upahna erdahin i bas ia ngurus 
Kemah Perjumpan. 

22 Bangsa Israel si debanna lanai banci 
ndeheri Kemah ejanah ise si ndeherisa arus 
iukum mate. 

23 Genduari nari ras seterusna suku Lewi 


ngenca banci ngurus Kemah e janah kerina 
tanggung jawab kerna si e ia mersanca. 
Enda sada peraturen si tetap si man ikuten 
kesusurenndu pe. Kalak Lewi la banci lit 
ertana si tetap i bas Israel, 

24 Sabap nggo Kubereken man bana jadi 
sikerajangenna persembahen persepuluhen si 
ipersembahken bangsa Israel man bangKu 
jadi persembahen khusus. Eme sabapna 
maka Kukataken man bana la banci lit ertana 
si tetap i bas negeri Israel." 


Persembahen persepuluhen kalak Lewi 


25TUHAN nuruh Musa, 

26 gelah ikatakenna man kalak Lewi nina, 
"Adi ialokenndu i bas bangsa Israel nari 
persembahen persepuluhen si ibereken 
TUHAN jadi sikerajangenndu, la banci la 
ipersembahkenndu sepersepuluhna i bas si e 
nari jadi sada pemere khusus man TUHAN. 

27 Persembahen si enda bali kap ras 
persembahen si ibahan sekalak perjuma i bas 
gandum si mbaru ras anggur si mbaru. 

28 Alu dalan si enda kam pe mpersembahken 
persembahen khusus si jadi sikerajangen 
TUHAN i bas kerina persembahen 
persepuluhen si ialokenndu i bas bangsa 
Israel nari. Persembahen si enda arus 
iendeskenndu man Imam Harun. 

29 Berekenlah si mehulina i bas si ialokenndu. 

30 Kenca nggo ipersembahkenndu bagin si 


mehulina, banci man bandu lebihna e, bali 
ras perjuma si banci nimpan kerina si tading 
kenca ibahanna persembahenna. 

31 Kam ras keluargandu banci man si lebihna 
e ijapa pe, sabap eme upahndu erdahin i bas 
Kemah e. 

32 Labo kam ersalah adi ipanndu pe e, 
asal nggo ipersembahkenndu si mehulina 
man TUHAN. Tapi arus ijagandu maka ula 
icemarken pemere si badia bangsa Israel alu 
leben mangani persembahen e ope denga 
ipersembahkenndu bagin si mehulina: adi 
bage ibahanndu, kam la banci la ibunuh." 


Abam lembu megara 


19 l Iperentahken TUHAN man Musa ras 
Harun 

2 gelah iberekenna man bangsa Israel 
peraturen-peraturen bagi si tersurat arah 
teruh enda. Babalah sada lembu si megara 
si la lit cacatna janah si la nggo pernah 
itenggalaken ntah igeretaken, 

3jenari berekenlah man Imam Eleasar. 
Lembu e arus ibaba ku darat ingan erkemah 
jenari igeleh i lebe-lebena. 

4Kenca bage arus ibuat Eleasar darehna e 
sitik, jenari alu jari-jarina ipirpirkenna pitu 
kali kempak Kemah. 

3 Lembu e itutung kerinana i lebe-lebe imam 


subuk kulitna, dagingna, darehna ras isi 
beltekna. 

6 Kenca bage arus ibuatna kayu tusam, 
sada tangke hisop ras benang megara, jenari 
benterken ku bas api e. 

! Kenca nggo dung si enda kerina, arus 
icucina pakenna ras iperidina bana alu lau, 
janah kenca si e nggo banci ia bengket ku 
bas ingan erkemah; tapi ia tetap denga nge 
langa bersih rikutken peraturen agama seh 
karaben. 

8 Kalak si nutung lembu ndai pe arus ka nge 
ncuci uisna ras iperidina bana alu lau, tapi ia 
pe tetap nge langa bersih seh karaben. 

9 Kenca bage sekalak si bersih rikutken 
peraturen agama arus ipepulungna abam 
lembu ndai jenari itamakenna i bas ingan si 
bersih i darat ingan erkemah. Abam lembu 
e isimpan ije guna ipake perpulungen kalak 
Israel i bas nikapken lau pemurihi kalak si la 
bersih rikutken peraturen agama. Acara enda 
ibahan guna nangtangi dosa. 

10 Kalak si pepulung abam lembu e arus 
ncuci pakenna, tapi ia tetap langa bersih seh 
karaben. Enda me peraturen si tetap rasa 
lalap man Israel ras kalak asing si ringan i 
tengah-tengahna. 


Bilangan 19.111 17 18 


Kerna kalak si ndadap mait 


Il ise pe si ndadap mait, la ia bersih rikutken 
peraturen agama pitu wari dekahna. 

12|a banci Ia ibersihkenna dirina alu lau 
pemurihi i bas wari si peteluken ras pepituken, 
janah kenca e ia nggo bersih. Tapi adi la 
ibersihkenna bana i bas wari si peteluken ras 
si pepituken e, ia tetap langa bersih. 

13 'se si ndadap mait janah la ibersihkenna 
man bana, ia tetap la bersih, sabap lau 
pemurihi e langa icurcurken man bana. 
Ibahanna maka Kemah TUHAN lanai badia, 
janah ia lanai nari ianggap bangsa Dibata. 

14 Adi lit sekalak jelma si mate i bas sada 
kemah, emaka kerina kalak si lit i bas kemah 
e tupung kematen ndai ntah pe kalak si 
bengket ku je jadi la bersih rikutken peraturen 
agama pitu wari dekahna. 

15 Tep-tep guci ntah pe kudin i bas kemah e 
la itutupi, e pejadi lanai bersih. 

16 se si ndadap kalak mate erkite-kiteken 
ibunuh ntah pe mate secara biasa i darat 
kemah, ntah pe adi lit kalak si ndadap 
tulan-tulan manusia ntah kuburen, ia lanai 
bersih pitu wari dekahna. 

17 Guna mbersihkenca mulihken, abam 
lembu megara si nggo itutung guna ngalemi 
dosa arus ibuat jenari itamaken i bas sada 
kudin janah itambahken lau meciho ku je. 

18] bas kejadin si pemena, sekalak si 


bersih rikutken peraturen agama muat sada 
dahan hisop. Dahan hisop e igedapkenna ku 
bas lau ndai, jenari ipirpirina kemah e ras 
kerina isina, bage pe kerina kalak si lit i je. 

| bas kejadin si peduaken, sekalak si bersih 
rikutken peraturen agama arus mirpirken lau 
e ku kalak si njemak tulan-tulan manusia 
ntah mait ntah pe kuburen. 

19| bas wari si peteluken ras si pepituken 
kalak si bersih ndai arus mirpirken lau e 
kempak kalak si la bersih ndai. | bas wari 
si pepituken arus ipebadiaken ia: kalak si 
la bersih ndai, kenca icucina pakenna ras 
icurcurina bana alu lau pemurihi e, nggo 
bersih tupung matawari nggo sundut. 

20 Kalak si lanai bersih rikutken peraturen 
agama, adi la ibersihkenna dirina, ia tetap la 
bersih, sabap lau pemurihi e langa icurcurken 
kempak ia. Ia erbahanca maka Kemah TUHAN 
keliamen janah ia lanai nari ikira bangsa 
Dibata. 

21 Peraturen enda arus iperdiatekenndu i 
bas kerina paksa-paksa si reh enda. Kalak 
si mirpirken lau pemurihi e pe arus ncuci 
pakenna: ise si njemak lau e ia nggo lanai 
bersih seh karaben. 

22 Kai pe si ijemak kalak si Ia bersih nggo 
jadi la bersih, janah adi ijemak kalak si deban 
ka e, ia pe lanai bersih seh karaben. 

Kejadin i Kades (Kel 17:1-7) 


20 lI bas bulan si pemena kerina 
perpulungen Israel seh i bas taneh 
si mesawang, Sin gelarna, jenari ibahanna 
inganna erkemah i Kades. I je me Miriam 
mate ras ikuburken. 

2 La lit lau i bas inganna erkemah e, emaka 
pulung bangsa e ngkeleweti Musa ras Harun. 

3Janahna jungut-jungut nina, "Ulin kin min 
mbarenda kami mate i lebe-lebe Kemah 
TUHAN radu ras teman-teman kami kalak 
Israel. 

4Ngkai maka kami ndarat ku taneh si 
mesawang enda? Ntah gelah kami mate ras 
asuh-asuhen kami kin atendu? 

> Ngkai maka ibabandu kami ndarat i Mesir 
nari ku bas ingan si mesera enda? Kai pe la lit 
turah i jenda. La lit gandum, la lit buah ara, 
la lit buah anggur, la lit buah galiman. Lebih 
asa si e, lau pe la lit man inemen!" 

6 Lawes Musa ras Harun i bas jelma si 
enterem e nari, jenari tedis ia i bas dalan 
bengket ku Kemah e. Erjimpuh ia duana, 
ayona seh ku taneh, jenari sinalsal terang 
TUHAN teridah man bana. 

7 Nina TUHAN man Musa, 

8 “Buatlah ciken si lit i lebe-lebe Peti 
Perpadanen, jenari pepulung kam ras Harun 
bangsa e kerina. | lebe-lebena kerina 
ngeranalah kam kempak batu si ah, gelah reh 

lau ergeruhguh i bas nari. Alu dalan si enda 


iberekenndu lau man bangsa e i bas batu nari, 
man inemenna ras man asuh-asuhenna." 

9 Lawes Musa, ibuatna ciken ndai sue ras si 
nggo ikataken TUHAN. 

10 jpepulung Musa ras Harun kerina 
perpulungen i lebe-lebe batu e, jenari nina 
Musa, "Begiken, o kam si tukang berontak! 
Terpaksa kin ipedarat kami man bandu lau i 
bas batu enda nari?" 

ll Kenca bage iangkat Musa ciken ndai, 
ipaluna batu e dua kali alu ciken e, jenari 
mbincar me lau mbelin ergeruhguh ndarat, 
emaka kerina bangsa e ras asuh-asuhen 
minem. 

12 Tapi irawai TUHAN Musa ras Harun nina, 
"Erkite-kiteken la cukup kinitekenndu ernalem 
i bas kuasangKu si badia i lebe-lebe bangsa 
Israel, emaka la banci babandu ia bengket ku 
negeri si nggo Kupadanken e." 

13 Enda jadi i Meriba, ingan kalak Israel 
jungut-jungut man TUHAN, i je IcidahkenNa 
man bangsa emaka la badia. 


La ipelepas raja Edom 
kalak Israel mentas 


14 suruh Musa piga-piga kalak persuruhen 
| Kades nari njumpai raja Edom. Nina 
persuruhen ndai, "Berita enda eme i bas 
kade-kadendu nari, i bas suku-suku kalak 

Israel. Nggo itehndu uga kiniseran si nggo 


inanami kami, 

15 yga nini-nini kami lawes ku Mesir, ija kami 
ndekah tading. Seh kal jahatna perbahanen 
kalak Mesir man nini-nini kami bage pe man 
kami. 

16 Fmaka nderkuh kami man TUHAN mindo 
penampat. IdengkehkenNa penderkuh kami 
jenari IsuruhNa sada malekat si maba 
kami ndarat i bas Mesir nari. Genduari 
kami i Kades, sada kuta i bas perbalengen 
daerahndu. 

17 Ngarap kami gelah iberendu kami mentas 
arah tanehndu. Kami ras asuh-asuhen kami 
labo pagi nilah i bas dalan e nari ntah pe 
lawes ku bas jumandu ntah ku bas kebun 
anggurndu, janah labo inem kami lau 
sumurndu. Kami tetap i bas dalan si mbelin 
seh kami nggo ndarat i bas daerahndu nari." 

18 Tapi erjabap kalak Edom nina, "La ibere 
kami kam mentas arah negeri kami. Adi 
icubakenndu kin, la banci la reh kami ndarat, 
maka iserang kami kam." 

19 Nina bangsa Israel, "Tetap nge kami arah 
dalin si mbelin, janah adi iinem kami, ntah 
jinem asuh-asuhen kami laundu, igalari kami 
gia pagi. Mentas saja ngenca ate kami." 

20 julihi kalak Edom sekali nari nina, "La 
ibere kami!" Jenari ndarat ia alu tentera si 
megegeh, guna nerang kalak Israel. 

21 Erkite-kiteken Ia ibere kalak Edom kalak 


Israel mentas arah daerahna, nilah kalak 
Israel jenari lawes ia arah dalin si deban. 


Harun mate 


22 Kerina perpulungen Israel berkat i Kades 
nari jenari seh ia i Deleng Hor, 

23j perbalengen Edom. I je nina TUHAN man 
Musa ras Harun. 

24 "Harun labo bengket ku bas negeri si 
nggo Kupadanken merekenca man bangsa 
Israel: mate ia sabap duana kam ngelawan 
perentahKu i Meriba. 

25 Babalah Harun ras anakna Eleasar nangkih 
ku Deleng Hor, 

26 jenari tangtangilah jubah-jubah keimamen 
Harun ije, pakeken kempak Eleasar. I je me 
Harun mate." 

27 | bahan Musa bagi si nggo iperentahken 
TUHAN. Lawes ia teluna ku das Deleng Hor, 
janah kerina perpulungen e natapsa. 

28 Fmaka itangtangi Musa kerina jubah-jubah 
keimamen Harun, jenari ipakekenna kempak 
Eleasar. | das deleng e mate Harun, jenari 
Musa ras Eleasar mulihken ku teruh. 

29 Kenca iteh perpulungen e kerina maka 
Harun nggo mate, itangisina ia telu puluh 
wari dekahna. 

Kalak Kanaan talu erperang 


2 1 l Asum ibegi raja negeri Arat, eme 

kalak Kanaan si ringan arah Selatan 
taneh Kanaan, maka bangsa Israel reh arah 
Atarim, iserangna bangsa Israel janah deba 
itabanna. 

2 Emaka ibahan bangsa Israel sada padan 
man TUHAN nina, "Adi IbereNdu kami naluken 
bangsa enda, alu bulat iendesken kami ia ras 
kota-kotana man BaNdu janah ikernepken 
kami ia." 

3 Ibegiken TUHAN ia janah IsampatiNa ia 
naluken bangsa Kanaan. Emaka ikernepken 
bangsa Israel ia ras kota-kotana seh keri kal, 
jenari ibahanna gelar ingan e Horma. 


Nipe si ibahan i bas tembaga nari 


4 Berkat bangsa Israel i Deleng Hor nari arah 
dalan si ku Teluk Akaba, gelah banci isilahina 
daerah Edom. Tapi i tengah perdalanen 
bangsa e nggo lanai sabar. 

>Janah pengeranana pe nggo nimbak Dibata 
ras nimbak Musa. Jungut-jungut ia nina, 
"Ngkai maka ibaba kam kami ndarat i Mesir 
nari gelah mate i bas gurun pasir enda? | 
jenda la lit si man pangan, la lit lau. Nggo leja 
kami man pangan si la rorat enda!" 

6 Emaka isuruh TUHAN nipe si erbisa ku 
tengah-tengah bangsa e, itagutina bangsa 
Israel, emaka enterem mate ibahanna. 

1! Reh bangsa e ndahi Musa nina, "Erdosa 


kami asum kami nimbak TUHAN ras nimbak 
kam. Genduari ertoto lah man TUHAN gelah 
IpedauhNa nipe enda i bas kami nari." Emaka 
ertoto Musa guna bangsa e. 

8 Kenca bage isuruh TUHAN gelah ibahan 
Musa sada nipe i bas tembaga nari guna 
itamaken i das sada galah, gelah ise si nggo 
itagut nipe e banci ipernehenna ku je maka 
malem ia. 

9 Emaka ibahan Musa sada nipe i bas 
tembaga nari, jenari itamakenna i das galah. 
Ise si nggo itagut nipe e ipernehenna nipe 
tembaga e, jenari malem ia minter. 


I Deleng Hor nari ku Moap 


10 Bangsa Israel erdalan terus jenari 
erkemah ia i Obot. 

11 Kenca ia berkat i Obot nari, erkemah ia i 
bas bekas kota Abarim si nggo meruntuh, i 
bas taneh si mesawang arah Timur daerah 
Moap. 

12 Kenca bage erkemah ia i bas Baluren 
Seret. 

13| bas ingan e nari pindah ka ia, jenari 
erkemah ia arah Utara Lau Arnon, i bas taneh 
si mesawang si seh ku daerah Amori. (Lau 
Arnon eme baleng Moap ras taneh Amori.) 

14Eme sabapna maka nina i bas Kitap 
Peperangen TUHAN "...kuta Wahep i daerah 
Supa, ras baluren Lau Arnon, 

15 ras reben-reben baluren si seh ku kuta Ar 


ras ku baleng Moap." 

16] jenari bengket ia ku sada ingan 
si igelari Sumur. I je nina TUHAN man 
Musa, "Pepulunglah bangsa e kerina, maka 
Kubereken man bana lau." 

17 Asum e jendesken bangsa Israel ende- 
enden enda, "Oh Sumur, erburaklah min 
laundu emaka iendeken kami me ende-enden. 

18 Sumur si ikali anak-anak raja, ras 
peminpin-peminpin bangsa alu ciken 
kinirajan, alu ciken raja-raja." | bas taneh 
mesawang nari miser ia ku Matana, 

19janah i jenari terus ia ku Nahaliel, janah i 
Nahaliel nari ku Bamot, 

20janah i Bamot nari ku berneh si lit i daerah 
Moap, i teruh ancuk-ancuk Deleng Pisga, 
petala-tala ras gurun pasir. 


Raja Sihon ras Raja Og 
italuken (UI 2:26-3:11) 


21 Kenca bage isuruh bangsa Israel 
persuruhen ndahi Sihon, raja kalak Amori. Si 
man katankenna eme, 

22 "Berelah kami mentas arah tanehndu. 
Kami ras asuh-asuhen kami labo pagi luar 
i bas dalan e nari janah labo kami lawes ku 
jumandu ntah pe ku kebun anggurndu. Bage 
pe labo inem kami lau i bas sumurndu nari; 
kami tetap arah dalin si mbelin seh kami nggo 
ndarat i bas daerahndu nari." 

23 Tapi la ibere Sihon bangsa Israel mentas 


arah daerahna. Ipepulungna tenterana 
jenari luar ia ku Jahas i taneh si mesawang, 
iserangna bangsa Israel. 

24 Tapi enterem musuh e ibunuh bangsa 
Israel i bas peperangen, jenari iinga nina 
tanehna mulai i bas Lau Arnon nari ku 
Utara seh ku Lau Jabok, eme seh ku daerah 
kalak Amon, sabap baleng kalak Amon kuat 
pertahanenna. 

25 Emaka italuken bangsa Israel kerina 
kota-kota kalak Amori, subuk Hesbon ras 
kerina kuta-kuta i sekelewetna, jenari minter 
linga nina. 

26 Hesbon eme ibukota ingan Sihon, raja 
kalak Amori, si nai erperang ngelawan bekas 
raja Moap janah nggo ibuatna kerina tanehna 
seh ku Lau Arnon. 

21 Eme sabapna maka nina perende-rende, 
"Marilah ku Hesbon, ku kota Raja Sihon! 

Ate kami ngidah kota e ibangun ras ipekena 
mulihken. 

28 Sabap pernah i bas kota Hesbon enda nari, 
tentera Sihon maju desken api: ikernepkenna 
kota Ar i Moap iradaskenna deleng-deleng i 
ulu Lau Arnon. 

29 Andiko, cilaka me kam o kalak Moap! 
Kam si ersembah kempak Kemos, bene me 
kam! Ipelepas dibatandu kerina dilaki jadi 
pengungsi, janah diberu jadi tabanen raja 
Amori. 

30 Tapi genduari kesusurenna nggo 


ikernepken. Mulai Hesbon nari seh ku Dibon, i 
Nasim nari seh ku Nopa, deherken Medeba." 

31 Bagenda me bangsa Israel ngiani daerah 
kalak Amori. 

32J enari isuruh Musa piga-piga kalak dilaki 
ndarami dalan si mehulina nerang kota Jaser. 
Italuken bangsa Israel kota e ras kuta-kuta | 
sekelewetna jenari ipelawesna kalak Amori si 
ringan i je. 

33 Kenca bage nilah bangsa Israel, janah 
iikutkenna dalan si ku Basan. Raja Og i Basan 
nari luar ras tenterana, iserangna bangsa 
Israel i Edrei. 

34 Nina TUHAN man Musa, "Ula kam mbiar 
man bana. Aku erbahanca maka italuken kam 
ia, kerina rayatna, ras tanehna. Bahanlah 
man bana bagi ibahanndu man Sihon, raja 
Amori si merentah nai i Hesbon." 

35 Emaka ibunuh bangsa Israel Og, anak- 
anakna si dilaki, ras kerina rayatna; la lit sada 
pe nggeluh itadingkenna, janah kenca e inga 
nina negerina. 


Bilham itenahken raja Moap 


2 2 l |terusken bangsa Israel 
perdalanenna, jenari erkemah ia 
i kendit Moap arah Timur Jordan, kepar-kepar 
Jeriho. 
2 Asum ibegi raja Moap, eme Balak anak 
Sipor kai si nggo ibahan bangsa Israel man 

kalak Amori janah uga teremna bangsa Israel 


ije, 

3 ja ras kerina rayatna mbiar tuhu-tuhu. 

4Nina kalak Moap kempak peminpin- 
peminpin bangsa Midian, "Kalak si bagi perkis 
teremna e la banci la ncedai kerina sinasa 
lit i sekelewetta desken sada jenggi lembu 
nggagati dukut i mbalmbal seh keri." Emaka 
Raja Balak 

3 nuruh piga-piga persuruhen ndilo Bilham 
anak Beor, si ringan i Petor, i tepi Lau Eprat 
i taneh Amaw. Berita si ibabana i bas Balak 
nari eme kap, "Kupebetehken man bandu 
maka sada bangsa nggo reh i Mesir nari: 
rayatna merap ijapa pe, janah iciatina atena 
kami. 

6 Teremen ia asa kami, emaka ngarap 
aku gelah reh kam jenari sumpahilah ia 
kerina. Adi bage ngasup kami naluken ia ras 
pelawessa i bas taneh enda nari. Sabap kuteh 
maka adi ipasu-pasundu kalak, sangap ia, 
janah adi isumpahindu, kena sumpah ia." 

7 Emaka ibaba peminpin-peminpin bangsa 
Moap ras bangsa Midian duit penggalari 
sumpah e. Lawes ia njumpai Bilham, guna 
nehken berita i bas Balak nari. 

8 Nina Bilham man bana, "I jendalah kam 
erberngi sendah, janah pagi kuturiken man 
bandu kai si ikataken TUHAN man bangku." 
Emaka tading peminpin-peminpin bangsa 
Moap ndai ras Bilham. 

9Reh Dibata ndahi Bilham nungkun nina, 


"Ise kalak si ras kam enda?" 

10 Erjabap ia nina, "Raja Balak i Moap nari 
nggo nuruh ia ngatakenca man bangku 

Il maka sada bangsa si reh i Mesir nari nggo 
merap i belang-belang taneh e. Atena gelah 
kusumpahi bangsa e, gelah ngasup ia merang 
bangsa e ras pelawessa." 

12 Nina Dibata man Bilham, "Ula kam lawes 
ras kalak enda, janah ula isumpahindu bangsa 
Israel, sabap pasu-pasungKu Kubereken man 
bana." 

13 Pepagina idahi Bilham persuruhen Balak, 
jenari nina, "Mulihlah ku kutandu; la ibere 
TUHAN aku lawes ras kam." 

14 Emaka mulih ia kerina ndahi Balak jenari 
iturikenna man bana maka Bilham la nggit 
reh. 

15J enari isuruh Balak peminpin-peminpin si 
teremen ras si terhagan asa si pemena ndai. 

16 Lawes ia njumpai Bilham jenari isehkenna 
berita i bas Balak nari nina, "Ngarap aku 
gelah ula lit kai pe alangenna maka reh kam 
ndahi aku! 

17 La banci la kubereken man bandu upah si 
mbelin janah kubahan kai pe si ikatakenndu. 
Ngarap aku maka rehlah kam jenari sumpahi 
bangsa e guna aku." 

18 Tapi erjabap Bilham nina, "Aminna gia 
ibereken Balak man bangku kerina pirak ntah 
emas si lit i bas istanana, la banci kusimbak 

perentah TUHAN, Dibatangku, seh ku bas 


soal si kitik-kitikna pe. 

19 Tapi ngarap aku gelah erberngi kam, 
bagi perbahanen kalak si deban, gelah banci 
kueteh ntah lit denga ntah lang si deban ate 
TUHAN si man KatankenNa man bangku." 

20| bas berngi e reh Dibata ndahi Bilham, 
jenari nina, "Adi kalak enda kerina nggo reh 
mindo gelah kam lawes ras ia, ersikap lah 
kam berkat, tapi kai si Kukataken e ngenca 
banci ibahanndu." 

21 Emaka pepagina ipasang Bilham 
pelana keledena, jenari berkat ia ras 
peminpin-peminpin kalak Moap ndai. 


Bilham ras keledena 


22 Tapi merawa Dibata erkite-kiteken ia 
lawes, janah asum ia i bas perdalanen 
ngersak keledena, itemani dua kalak 
suruh-suruhenna, tedis malekat TUHAN i 
tengah dalan ngambati perdalanenna. 

23 Asum idah keledena tedis malekat i je 
njemak pedang, ndarat ia i bas dalan e nari 
jenari nilah ia ku juma-juma. Ipek-pek Bilham 
kelede ndai, igerana mulihken ku bas dalan. 

24 Kenca bage tedis malekat ndai i tengah- 
tengah dalan si sempit. Arah kawes ras arah 
kemuhen lit kebun anggur si ertembok batu. 

25 Tupung kelede ngidah malekat ndai, 
idegeskenna man bana ku tembok batu e, 

emaka kicat nahe Bilham. Ipekpek Bilham ka 


kelede ndai. 

26 Lawes ka sekali nari malekat ndai ku lebe; 
tedis ia i bas ingan si sempit i ja la lit sitik pe 
dalan nilah ku kawes ntah ku kemuhen. 

27 Sekali enda, tupung idah kelede malekat 
ndai, gempang ia minter. Bene kesabaren 
Bilham, ipekpekina kelede ndai alu cikenna. 

28 Emaka ibahan TUHAN maka beluh kelede 
ndai ngerana man Bilham nina, "Kai kin 
perbahanenku man bandu maka ipekpekndu 
aku seh telu kali?" 

29 Erjabap Bilham nina, "Sabap imain- 
mainkenndu aku! Bicara lit pedang i bas aku, 
nggo kam kubunuh." 

30 Ngaloi ka kelede ndai nina, "Ma kin 
aku nge kelede si nggo iersakndu kidekah 
geluhndu? Ope denga si enda pernah kin 
bagenda perbahanenku man bandu?" "Lang," 
nina Bilham. 

31 Kenca bage ibere TUHAN maka idah 
Bilham malekat ndai tedis i je njemak 
pedang, minter ia erjimpuh nembah, ayona 
seh ku taneh. 

32 Jorati malekat ndai ia nina, "Ngkai 
maka ipekpekindu keledendu seh telu kali? 
Kuambati dalanndu sabap la kin patut 
perdalanenndu enda. 

33 dah keledendu aku, emaka nilah ia 
telu kali. Adi la bage ibahanna, tentu nggo 


Bilangan 22.341 40 93 

nggeluh." 

34 Erjabap Bilham nina, "Nggo erdosa aku. 
La kuteh maka tedis kepe kam i tengah dalan 
ngelawan aku: tapi genduari adi salah kin 
iakapndu aku nerusken perdalanenku enda, 
banci aku mulih." 

35 Tapi nina malekat, "Teruskenlah 
perdalanenndu ras kalak enda, tapi kai si 
kusuruh kam ngatakenca e ngenca banci 
ikatakenndu." Emaka iterusken Bilham 
perdalanenna ras kalak ndai. 


Bilham ialo-alo Raja Balak 


36 Asum ibegi Balak maka Bilham nggo reh, 
lawes ia ngalo-ngalosa ku Ar, eme kota i tepi 
Lau Arnon i perbalengen Moap. 

37 Ikataken Balak man bana nina, "Ngkai 
maka la kam reh mbarenda i bas tenahku si 
pemena man bandu? Ntah iakapndu maka 
la aku ngasup mereken upah si cukup man 
bandu?" 

38 Nina Bilham njabapsa, "Genduari ma nggo 
aku reh? Tapi genduari lit kin kuasa i bas 
aku? Kai si isuruh Dibata, e ngenca banci 
kukataken." 

39 Emaka lawes me Bilham ras Balak ku kuta 
Husot. 

401 je igeleh Balak lembu ras biri-biri 
man persembahen, janah iberekenna deba 

dagingna man Bilham ras peminpin-peminpin 
Si ras ia. 


Nubuat Bilham si pemena 


41 Pepagina ibabai Balak me Bilham ku das 
Bamot Baal. I jenari banci idah Bilham sada 
bagin bangsa Israel. 

2 3 1 Nina Bilham man Balak, "Pajekkenlah 

pitu batar-batar i jenda man bangku, 
jenari bereken man bangku pitu jenggi lembu 
ras pitu bajar biri-biri." 

2 Minter ibahan Balak bagi si ikataken Bilham 
man bana, jenari ia ras Bilham erbahan 
persembahen sada jenggi lembu ras sada 
bajar biri-biri i bas tep-tep batar-batar. 

3Jenari nina Bilham man Balak, "Tedislah i 
jenda deherken persembahen tutungenndu, 
janah aku lawes lebe ngenehenca ntah 
jumpai TUHAN aku ntah lang. Kuturiken 
kari man bandu kerina si IpetangkasNa man 
bangku." Emaka lawes ia sisada ku das sada 
Uruk-uruk, 

4jenari ijjumpai Dibata ia. Nina Bilham man 
BaNa, "Nggo kupajekken batar-batar si pitu e 
ras kupersembahken sada jenggi lembu ras 
sada bajar biri-biri i bas tep-tep batar-batar." 

= Ituriken TUHAN man Bilham kai si man 
katanken jenari IsuruhNa ia mulihken ndahi 
Balak nehken tenahna e. 

6 Emaka lawes ia mulihken janah idahna 
Balak tedis denga deherken persembahen 

tutungenna, ras kerina peminpin-peminpin 
Moap. 

7 Emaka ibelasken Bilham me nubuat enda, 
"Balak raja Moap, nggo maba aku i Siria 
nari, i bas deleng-deleng si arah kenjulu nari. 
'Mari, janah ngeranalah kam guna aku,' nina. 
'Sumpahilah bangsa Israel.' 

8 Uga ningku numpahisa si Ia isumpahi 
Dibata, ntah pe ngataken, 'Kernep me kam, ' 
adi la bage nina TUHAN? 

9| das batu si meganjang nari banci kuidah 
bangsa e, banci kutatap ia idas uruk-uruk 
nari. la me kap sada bangsa si nggeluh 
sada-sada, itehna maka ia ipasu-pasu lebih 
asa bangsa si deban. 

10 Kesusuren Israel enterem desken abu, 
lanai terbeligai perban teremna. Adi mate 
pagi aku, mate bagi bangsa Dibata min: mate 
i bas dame bagi kalak si benar." 

ll Kenca bage nina Balak man Bilham, "Kai 
si nggo ibahanndu man bangku e? Kubaba 
kam ku jenda gelah isumpahindu musuhku, 
tapi Ipasu-pasundu kepeken ia." 

12 Nina Bilham erjabap, "Kai si isuruh TUHAN, 
e ngenca aku ngasup ngatakenca." 


Nubuat Bilham si peduaken 


13 Kenca bage nina Balak man Bilham, "Mari 
ras kita ku ingan si deban. I jenari sada 
bagin si kitik i bas kalak Israel ngenca banci 
idahndu. Sumpahilah ia i jenari." 

14| babana ia ku mbalmbal Sopim idas Deleng 


Pisga. I je ipajekkenna pitu batar-batar jenari 
ipersembahkenna sada jenggi lembu ras sada 
bajar biri-biri i bas tep-tep batar-batar. 

15 Nina Bilham man Balak, "Tedislah kam i 
jenda deherken persembahen tutungenndu, 
enta kujumpai lebe Dibata ijah." 

le jumpai TUHAN me Bilham, IturikenNa 
man Bilham kai si man katanken, jenari 
IsuruhNa ia mulihken ndahi Balak nehken 
TenahNa. 

17 Emaka mulih me ia, idapetina Balak tedis 
denga deherken persembahen tutungenna, 
ras peminpin-peminpin Moap. Isungkuni 
Balak minter kai si nggo ikataken TUHAN, 

18 jenari ibelasken Bilham me nubuat enda, 
"Marilah, o Balak anak Sipor, begikenlah kai 
si arus kukataken. 

19 Dibata labo bagi manusia, si perbual: Ia 
labo manusia si sambar-sambar ukurna. Kai 
pe si IpadankenNa, pasti IsehkenNa: ngerana 
la, emaka jadi me bagi si IkatakenNa e. 

20 Aku nggo isuruh masu-masu, janah adi 
Dibata si masu-masuna, la aku ngasup muat 
pasu-pasu e mulihken. 

21 Kerna kegeluhen Israel pagin, nggo 
kuidah genduari nari. La banci reh man bana 
keguluten ntah pe kesusahen. 

22TUHAN, Dibatana ras kap ia: 
ipebetehkenna kujapa pe maka la me 
rajana. Nggo ibaba Dibata ia ndarat i Mesir 


P Bilangan 23.231 30 97 
nari: Ia jine erperang guna bangsa e desken 


sada banteng si merawa. 

23|a lit guna-guna, bage pe kinigurun, si 
banci ipake guna ngelawan bangsa Israel. 
Genduari ikataken kalak kerna Israel, 
'Nehenlah kai si nggo ibahan Dibata!' 

24 Bangsa Israel desken sada singa si 
merawa, la ia medem adi langa kin icaing- 
caingna ras itelenna, adi langa iinemna dareh 
kalak si nggo ibunuhna." 

25 Kenca bage ngerana Balak man Bilham, 
"Adi la kam nggit numpahi bangsa Israel, ula 
ka ipasu-pasundu!" 

26 Nina Bilham erjabap, "Ma kin nggo ku 
kataken man bandu maka arus kulakoken 
kerina si ikataken TUHAN man bangku?" 


Nubuat Bilham si peteluken 


27 Nina Balak, "Mari ras kita, gelah kubaba 
kam ku ingan si deban, ntah nggit maun 
Dibata mere kam numpahi bangsa e guna 
aku ijenari." 

28 Emaka ibabaina Bilham ku das Deleng 
Peor. | jenari teridah gurun pasir. 

29 Nina Bilham man bana, "Pajekkenlah 
pitu batar-batar man bangku jenari bereken 
man bangku pitu jenggi lembu ras pitu bajar 
biri-biri." 

30 Minter ibahan Balak bagi si ikataken man 
bana. Jenari ipersembahkenna sada jenggi 

lembu ras sada bajar biri-biri i bas tep-tep 


batar-batar. 

24 1 Genduari nggo ieteh Bilham maka 
sura-sura TUHAN gelah ipasu-pasuna 

bangsa Israel. Emaka lanai idaramina tanda i 

bas Dibata nari, bagi si ibahanna ope denga 

si e. Itulihkenna ku gurun pasir, 

2 'idahna bangsa Israel erkemah rikutken 
suku-sukuna. Kesah Dibata ngkuasai Bilham, 

3 jenari ibelaskenna nubuat enda, "Pedah si 
isehken Bilham anak Beor, perkatan kalak si 
terang pengenehenna, 

“si ngasup megiken kai si ikataken Dibata, 
asum tunduh, tapi medak matangku, kuidah 
sada pengenehenen i bas Dibata si la ersibar 
KuasaNa nari. 

> Mejile kal kemah-kemah Israel, 

6 desken barisen batang tualah, ntah pe 
kebun i tepi lau, desken batang sisal si isuan 
TUHAN, ntah pe batang cemara i tepi lau. 

7 Cukup udan ibereken man bana janah 
banci ia nuan-nuan i bas jumana alu lau 
si cukup. Rajana belinen pagi asa Agak, 
kerajanna tuhu-tuhu mbelang. 

8 Ibaba Dibata ia ndarat i Mesir nari, Ia 
jine erperang guna bangsa e desken sada 
jenggi si merawa. Itelenna musuh-musuhna, 
iripukkenna tulanna, ipenggelkenna anak 
panahna. 

9 Bangsa e desken sada singa si merawa, adi 
medem ia, ise pe la pang si ngingetisa. Ise si 

masu-masu Israel ia ipasu-pasu kap, janah 


ise si numpahi Israel kena sumpah kap." 

10 | pekibul Balak tinju-tinjuna perban rawana 
jenari nina man Bilham, "Kudilo kam gelah 
numpahi musuhku, tapi kepeken nggo telu 
kali ia ipasu-pasundu genduari. 

11 Genduari mulihlah kam! Nggo kupadanken 
mereken upah man bandu, tapi la kam daten 
sabap TUHAN si ngambatisa." 

12 Erjabap Bilham nina, "Nggo kukataken 
mbarenda man persuruhenndu si njumpai 
aku maka 

13 aminna gia iberekenndu man bangku 
kerina pirak ras emas si lit i bas istanandu, la 
banci kusimbak perentah TUHAN alu erbahan 
kai pe bagi ateku ngena. Kai isuruh TUHAN e 
ngenca kukataken." 


Nubuat Bilham si pendungina 


14 Nina Bilham man Balak, "Genduari mulih 
ateku ku bangsangku, tapi ope denga aku 
lawes, kupersingeti lebe kerna kai denggo si 
ibahan bangsa Israel man bangsandu." 

15 Kenca bage ibelaskenna nubuat enda, 
"Pedah si isehken Bilham anak Beor perkatan 
i bas kalak si terang pengenehenna, 

16 si ngasup megiken kai si ikataken Dibata, 
asum aku tunduh, tapi medak matangku, 
kuidah sada pengenehenen i bas Dibata si la 
ersibar KuasaNa nari. 


Bilangan 24.171 24 . 100 
17 Kupernehen ku bas wari-wari si nandangi 


reh, jenari kuidah bangsa Israel. Sekalak 
raja, bagi sada bintang si terang, keke i 
bas bangsa e. Bagi sada bintang si erbinar 
reh ia i bas Israel nari, ipekpekna seh luka 
peminpin-peminpin Moap, idampeskenna ku 
taneh kalak si merawa ras meganjang rukur. 

18 jtalukenna musuhna i Edom, ibuatna 
tanehna jadi sikerajangenna, i bas si e Israel 
tetap menang. 

19 Iperjaki bangsa Israel ia kerina, 
iImasapkenna seh keri." 

20 Kenca bage i bas pengenehenna iidah 
Bilham kalak Amalek, jenari ibelaskenna 
nubuat enda, "Amalek eme kap sada negara 
si kuatna, tapi kedungenna negara e pe bene 
seh rasa lalap." 

21| bas pengenehenna idahsa kalak Keni, 
jenari ibelaskenna nubuat enda, Inganndu 
tuhu-tuhu nteguh, aman desken asar 
perik-perik i bas lingling si meganjang. 

22 Tapi kam pe o kalak Keni, la banci Ia 
ikernepken, ibuat kalak Assur me kam jadi 
tabanen. 

23 Tole ibelasken Bilham nubuat enda, "Ise 
ndia bangsa si pulung arah Utara enda? 

24 Reh me musuh erlayar i Kiprus nari: 
italukenna Assur ras Eber, tapi ia pe, seh ka 
nge waktuna bene rasa lalap." 

25 Kenca bage ersikap minter Bilham jenari 


mulih ia ku kutana, janah iterusken Balak 
perdalanenna. 


Bangsa Israel i Peor 


2 5 l Asum bangsa Israel erkemah i Sitim, 
dilaki kalak Israel nggo mulai erlua-lua 
ras diberu-diberu bangsa Moap si i je. 

2 undang diberu-diberu enda ia ku bas 
pesta-pesta agamana, i ja dibata Moap 
isembah. Ipan kalak Israel pangan kalak e 
janah isembahna dibatana, 

3 Baal Peor, emaka nembeh ate TUHAN 
kempak ia kerina. 

4j enari IkatakenNa man Musa nina, 
"Tangkap kerina peminpin-peminpin kalak 
Israel, jenari, tandana Aku ipatuhi, bunuh ia i 
lebe-lebe jelma si nterem, gelah kenca e lanai 
Aku merawa kempak bangsa e." 

3 Emaka nina Musa man kerina petugas- 
petugas, "Sekalak-sekalak kam arus munuh 
tep-tep kalak si i bas sukundu si nggo jadi 
kalak si ersembah man Baal Peor." 

6 Lit sekalak Israel ibabana sekalak diberu 
bangsa Midian ku bas kemahna terang- 
terangen iidah Musa ras kerina perpulungen. 
Asum e Musa ras bangsa Israel sangana 
tangis-tangis i bas dalan bengket ku Kemah 
Perjumpan. 

7 Tupung Pinehas, anak Eleasar ntah kempu 
Imam Harun, ngidah si enda, keke ia minter 

jenari itadingkenna perpulungen e. Ibuatna 


sada lembing, 

8 jikutina dilaki ras diberu ndai ku bas kemah 
e, jenari ipantemkenna lembing ndai seh 
telpus duana. Alu bagenda penakit si nggo 
ngkenai ras munuh nterem kalak Israel 
minter ipengadi, 

9 tapi nggo lit sempat mate dua pulu empat 
ribu kalak. 

10 Nina TUHAN man Musa, 

11 “Erkite-kiteken kai si nggo ibahan Pinehas, 
lanai ateKu nembeh man bangsa Israel. 

La ipelepasna ise pe ersembah man dibata 
si deban seakatan man bangKu, janah 
em sabapna maka Ia ia Kulesapken iban 
rawangKu. 

12 Emaka katakenlah man bana maka ateKu 
erbahan sada perpadanen ras ia si tetap seh 
rasa lalap. 

13 jg ras kesusurenna nggo itetapken alu 
nteguh jadi imam, sabap la ipelepasna lit 
kalak Israel nembah man dibata-dibata si 
deban janah isehkenna pengalemi dosa man 
bangsa e." 

14 Gelar kalak Israel si ibunuh ras diberu 
kalak Midian ndai eme kap Simri anak Salu, 
kepala terpuk keluarga suku Simeon. 

15 Gelar diberu ndai Kosbi anak Sur. Ia 
sekalak pengulu i bas terpuk-terpuk si sada 
nini i bas kalak Midian. 

16 | perentahken TUHAN man Musa nina, 

17 "Ayak-ayak kerina kalak Midian jenari 


kernepken lah ia, 

18 erkite-kiteken kejahaten si ibahanna 
man bandu asum itipuna kam i Peor, ras 
erkite-kiteken Kosbi, si ibunuh tupung lit 
penakit si ngkenai nterem jelma i Peor." 


Sensus si peduaken 


2 6 l Nggo kenca lepas penakit si mehantu 
e ikataken TUHAN man Musa ras man 
Eleasar anak Harun nina, 

2 "Bahanlah sensus rikutken keluarga- 
keluarga i bas kerina perpulungen bangsa 
Israel, gelah ikira kerina dilaki si umurna dua 
puluh tahun ntah pe lebih, si ngasup jadi 
tentera." 

3 jikutken Musa ras Eleasar kata TUHAN, 
jenari ipepulungna kerina dilaki si asa e 
umurna. Pulung ia kerina i bas kendit Moap i 
kepar-kepar Lau Jordan petingtang ras Jeriho. 
Enda me kalak Israel si ndarat i Mesir nari: 

4 (Bil 26:3) 

> Suku Ruben (Ruben eme kap anak Jakup 
sintua): terpuk-terpukna eme kap Enoh, 
Pallu, 

6 Hesron, ras Karmi. 

7 Terpuk-terpuk enda teremna kerina lit 
43.730 kalak dilaki. 

8 Kesusuren Pallu eme Eliap, 

9 ras anakna Nemuel, Datan, ras Abiram. 
(Datan ras Abiram enda eme kalak si ipilih 

perpulungen.) Isimbakna Musa ras Harun 


jenari ergabung ia ras pengikut- pengikut 
Korah asum ia berontak ngelawan TUHAN. 

10 Beka taneh jenari itelenna ia kerina, janah 
mate ia ras Korah ras pengikut-pengikutna 
asum reh api mangani dua ratus lima puluh 
kalak: enda kerina jadi sada pertenget man 
bangsa e. 

11 Tapi anak-anak Korah la ibunuh. 

12 Suku Simeon: terpuk-terpukna eme kap 
Nemuel, Jamin, Jakin, 

13 Sera, ras Saul. 

14 terpuk-terpuk enda teremna kerina lit 
22.200 kalak dilaki. 

15Suku Gat: terpuk-terpukna eme kap 
Sepon, Haggi, Suni, 

16 Osni, Eri, 

17 Arot, ras Areli. 

18 Terpuk-terpuk enda teremna kerina lit 
40.500 kalak dilaki. 

19 Suku Juda terpuk-terpukna eme kap Sela, 
Peres, Sera, Hesron, ras Hamul. (Dua kalak i 
bas anak-anak Juda, Er ras Onan, nggo mate 
i taneh Kanaan.) 

20 (Bil 26:19) 

21 (Bil 26:19) 

22 Terpuk-terpukna enda teremna kerina lit 
16.500 kalak dilaki. 

23 Suku Isakar: terpuk-terpukna eme kap 
Tola, Puah, 

24Jusup, ras Simron. 


Bilangan 26.251 40 | 105 
25 Terpuk-terpuk enda teremna kerina lit 


64.300 kalak dilaki. 

26 Suku Sebulon: terpuk-terpukna eme kap 
Seret, Elon, ras Jalel. 

27 Terpuk-terpuk enda teremna kerina lit 
60.500 kalak dilaki. 

28 Suku Jusup, anakna lit dua kalak, Manase 
ras Eperaim. 

29 Suku Manase: anakna Mahir. Anak Mahir 
eme kap Gileat, janah terpuk-terpuk si 
tersurat arah teruh enda eme kap kesusuren 
Gileat: 

30 terpuk-terpuk Jeser, Helek, 

31 Asriel, Sikem, 

32 Semida, ras Heper. 

33 Selopehat anak Heper Ia lit anakna 
dilaki, tapi diberu ngenca; gelar-gelarna eme 
Mahlah, Nuah, Hogelah, Milkah, ras Tirsah. 

34Terpuk-terpuk enda teremna kerina lit 
52.700 kalak dilaki. 

35 Suku Eperaim: terpuk-terpukna eme kap 
Sutela, Bekar, ras Tahan. 

36 Terpuk Eran eme kap kesusuren Sutela. 

37 Terpuk-terpuk enda teremna kerina lit 
32.500 kalak dilaki. Enda me terpuk-terpuk 
kesusuren Jusup. 

38 Suku Benyamin: terpuk-terpukna eme kap 
Bela, Asbel, Ahiram, 

39 Sepupam, ras Hupam. 

40Terpuk Ared ras Naaman eme kesusuren 
Bela. 

41 Terpuk-terpuk enda teremna kerina lit 


45.600 dilaki. 

42 Suku Dan terpukna eme kap Husim, 

43 teremna lit 64.400 kalak dilaki. 

44 Suku Aser: terpuk-terpukna eme kap 
Imna, Ispi, ras Beria. 

45 Terpuk-terpuk Heber ras Malkiel eme kap 
kesusuren Beria. 

46 Aser lit sekalak anakna diberu, Serah 
gelarna. 

47 Terpuk-terpuk enda teremna kerina lit 
53.400 kalak dilaki. 

48 Suku Naptali: terpuk-terpukna eme kap 
Jahsel, Guni, 

49) eser, ras Silem. 

50Terpuk-terpuk enda teremna kerina lit 
45.400 kalak dilaki. 

51 Jumlah kerina dilaki kalak Israel eme 
601.730 kalak. 

52 Nina TUHAN man Musa, 

53 “Bagi-bagi taneh e man kerina suku-suku 
e, sue ras beliganna tep-tep suku. 

“4 Bagiken taneh e alu erbahan tikam 
tanduk, jenari bereken lah bagin si mbelang 
man suku si nterem jumlahna, janah bagin si 
kitik man suku si kitik." 

35 (Bil 26:54) 

56 (Bil 26:54) 

>/ Si subuk ku bas suku Lewi eme kap 
terpuk-terpuk Gerson, Kohat ras Merari. 

58 Kesusuren Si telu kalak enda eme kap 


Lipni, Hebron, Mahli, Musi, ras Korah. Anak 
Kohat eme Amram, 

59 si ngempoi Johebet, anak Lewi si tubuh 
i Mesir. Anak Amram si tubuh i bas Johebet 
nari lit dua kalak dilaki, Harun ras Musa, ras 
sekalak diberu Miriam gelarna. 

60 Anak Harun lit empat kalak dilaki eme 
Nadap, Abihu, Eleasar, ras Itamar. 

61 Nadap ras Abihu mate tupung 
ipersembahkenna api si la badia man TUHAN. 
62 Kerina dilaki i bas kalak Lewi si umurna 
sada bulan ntah pe lebih lit 23.000 kalak. 
la kerina serap isuratken i bas kalak Israel 

si debanna, sabap man bana Ia ibereken 
erta-erta i Israel. 

63 Kerina terpuk-terpuk enda isuratken Musa 
ras Eleasar asum ibahanna sensus man 
bangsa Israel i bas kendit Moap i kepar-kepar 
Lau Jordan, petingtang ras Jeriho. 

64 Sada pe lanai lit tading i bas kalak si 
isuratken Musa ras Harun asum sensus si 
pemena i gurun pasir Sinai. 

65 Kerna si e nggo ikataken TUHAN maka 
kerina ia la banci la mate i bas taneh si 
mesawang: janah payo me tuhu nggo jadi 
bage, seakatan Kalep anak Jepune ras Josua 
anak Nun. 

Anak-anak Selopehat si diberu 


27 1 Mahlah, Nuah, Hogelah, Milkah, ras 
Tirsah eme anak-anak si diberu i bas 
Selopehat anak Heper, anak Gileat, anak 
Mahir, anak Manase, anak Jusup. 

2 Lawes ia ngadap Musa, Imam Eleasar, 
peminpin-peminpin Israel, ras kerina 
perpulungen e i bas dalan bengket ku bas 
Kemah Perjumpan, jenari nina, 

3 “Bapa kami nggo mate i bas taneh si 
mesawang alu la nadingken anak dilaki sada 
pe. Ia labo nai pengikut Korah, si nimbak 
TUHAN: ia mate erkite-kiteken dosana jine. 

4 Adi erkite-kiteken Ia lit anakna dilaki nge, 
ngkai maka gelar bapa kami arus masap i bas 
Israel nari? Berekenlah man kami taneh i bas 
bagin kade-kade bapa kami." 

> Persoalan enda isehken Musa man TUHAN, 

6 jenari nina TUHAN man bana, 

1 “Payo nge pemindon anak-anak si diberu 
Selopehat: berekenlah man bana taneh i bas 
bagin kade-kade bapana. Berelah erta-erta 
tenading bapana nusur man bana kerina. 

8 Kataken man bangsa Israel maka adi 
lit sekalak dilaki mate alu la nadingken 
anak dilaki, anakna si diberu arus ngaloken 
erta-erta tenadingna. 

9 Adi anakna si diberu pe Ia lit, senina- 
seninana si ngalokenca. 

10 Adi senina-seninana pe Ia lit, senina 


bapana si ngaloken tading-tadingen e. 

Il Adi la lit seninana ntah pe senina bapana, 
emaka kade-kadena si ndeherna si ngaloken 
tading-tadingenna e, janah njemaksa bagi 
ertana jine." Bangsa Israel arus ngaloken si 
enda jadi sada ketetapen undang-undang sue 
ras si nggo ipedahken TUHAN man Musa. 


Josua ipilih nggantiken Musa (UI 31:1-8) 


12 Nina TUHAN man Musa, "Nangkihlah 
Deleng Abarim jenari tataplah taneh si 
Kubereken ateKu man bangsa Israel. 

13 Kenca idahndu e, kam pe mate, bagi 
seninandu Harun, 

14 sabap duana kam nimbak pedahKu i 
bas taneh si mesawang Sin. Asum kerina 
perpulungen e jungut-jungut man bangKu i 
Meriba, la kam nggit ngakui kuasangKu si 
badia i lebe-lebena." (Meriba eme kap sada 
ulu lau i Kades i bas taneh si mesawang Sin.) 

15 Ertoto Musa nina, 

16 "TUHAN Dibata, sumbul kerina kegeluhen, 
ertoto aku gelah langkatNdu min sekalak si 
ngasup minpin bangsa e, 

1/'janah ngasup mereken perentah man 
bana i bas peperangen, gelah perpulungenndu 
ula pagi bagi biri-biri si la erpermakan." 

18 Nina TUHAN man Musa, "Buatlah Josua 
anak Nun, sekalak si megegeh, jenari 
tangkuhken lah ia. 

19 Suruh ia tedis i lebe-lebe Imam Eleasar 


ras kerina perpulungen e, jenari i lebe-lebena 
kerina, momoken maka ia me si jadi 
gancihndu. 

20 Bereken man bana kuasandu e deba, 
gelah kerina perpulungen Israel patuh man 
bana. 

21j3 la banci la rusur nungkun man Imam 
Eleasar, si banci meteh sura-surangKu 
alu make Urim ras Tumim. Alu dalan si 
enda Eleasar banci mabai Josua ras kerina 
perpulungen Israel i bas kerina persoalenna." 

22 Minter ibahan Musa sue ras si ipedahken 
TUHAN man bana. Isuruhna Josua tedis 
i lebe-lebe Imam Eleasar ras kerina 
perpulungen e. 

23 Bagi si nggo ipedahken TUHAN, 
itangkuhken Musa Josua, jenari imomokenna 
Josua jadi gancihna. 


Persembahen tep-tep 
wari (Kel 29:38-46) 


2 8 1 TUHAN nuruh Musa 
2 ngajari bangsa Israel nehken 

persembahenna man Dibata i bas 
paksa-paksa si nggo itentuken, eme kap 
persembahen pangan si ngena ate Dibata. 

3 Enda me persembahen-persembahen 
pangan si arus ipersembahken man TUHAN: 
guna persembahen tutungen si tep-tep wari, 

dua anak biri-biri bajarna umur sada tahun, 


si la erpandangen. 

4Sada ipersembahken pagi-pagi, janah sada 
nari karaben. 

> Radu ras tep-tep anak biri-biri e ikut 
ipersembahken persembahen buah gandum, 
eme sada kilo tepung icampur ras sada liter 
minak saitun si mejilena. 

6 Enda me persembahen tep-tep wari si arus 
keri itutung. Persembahen enda mulai ibahan 
i Deleng Sinai jadi sada persembahen pangan 
si merim bauna iakap TUHAN. 

7 Guna persembahen anggur ras anak 
biri-biri si pemena, curcurkenlah i bas 
batar-batar sada liter anggur. 

8 Karaben persembahken ka anak biri-biri si 
peduaken: carana seri ras persembahen si 
erpagi-pagi, radu ras persembahen anggur. 
Enda pe sada persembahen pangan, si merim 
bauna iakap TUHAN. 


Persembahen wari Sabat 


91 bas wari Sabat persembahken dua 
anak biri-biri bajarna umur sada tahun si 
la erpandangen, dua kilo tepung icampur 
ras minak saitun jadi persembahen buah 
gandum, bage pe persembahen anggur. 

10 Persembahen tutungen enda arus 
ipersembahken tep-tep wari Sabat jadi 
tambahen persembahen si tep-tep wari ras 
persembahen anggurna. 

Persembahen i bas wari si 
pemena tep-tep bulan 


Il Bahan persembahen tutungen man 
TUHAN i bas wari si pemena tep-tep bulan: 
dua jenggi lembu si nguda denga, sada bajar 
biri- biri, pitu anak biri-biri bajarna umur sada 
tahun, kerina si la lit man pandangen. 

12 Guna persembahen buah gandum, 
persembahen tepung si icampur ras minak 
saitun: ras tep-tep jenggi lembu, telu kilo 
tepung: ras bajar biri-biri dua kilo tepung: 

13 'anah ras tep-tep anak biri-biri sada kilo 
tepung. Persembahen tutungen enda, eme 
persembahen pangan, si merim bauna iakap 
TUHAN. 

14 Persembahen anggur si payo eme kap dua 
liter ras tep-tep jenggi lembu, sada setengah 
liter ras bajar biri-biri, janah sada liter ras 
tep-tep anak biri-biri. Enda me peraturenna 
guna persembahen tutungen i bas wari si 
pemena tep-tep bulan i bas gedang-gedang 
tahun. 

15 Tambah-tambah persembahen tutungen 
si tep-tep wari bage pe ras persembahen 
anggurna, persembahken ka pe sada bajar 
kambing jadi persembahen pengalemi dosa. 

Persembahen tupung perayan roti 
si la itama ragi (Im 23:5-14) 


16 Perayan Paskah pehaga TUHAN arus 
ibahan i bas wari pesepuluempatken bulan si 
pemena. 

17| bas wari si pesepululimaken ibenaken 
sada perayan agama, dekahna pitu wari. 
Kidekah perayan e, roti si la itama ragi 
ngenca banci ipan. 

18| bas wari si pemena e kam arus pulung 
erbahan kebaktin, janah la banci erdahin. 

19 Bahan sada persembahen tutungen jadi 
persembahen pangan man TUHAN: dua 
jenggi lembu si nguda denga, sada bajar 
biri-biri, ras pitu anak biri-biri umur sada 
tahun, kerina si la lit man pandangen. 

20 Bahan persembahen buah gandum si 
payo i bas tepung nari, si icampur ras minak 
saitun: telu kilo ras tep-tep jenggi lembu, dua 
kilo ras bajar biri-biri, 

21janah sada kilo ras tep-tep anak biri-biri. 

22 Tole persembahken pe sada bajar kambing 
jadi persembahen pengalemi dosa, janah alu 
bagenda bahan acara pembersihen dosa man 
bangsa e. 

23 Persembahen enda ibahan jadi tambahen 
persembahen tutungen biasa si erpagi-pagi. 

24 Alu cara si seri, persembahken man 
TUHAN persembahen pangan pitu wari 
dekahna, si merim lakapNa bauna. 

Bahanlah persembahen enda jadi tambahen 


persembahen tutungen si tep-tep wari dingen 
persembahen anggur. 

25| bas wari si pepituken arus kam pulung 
erbahan kebaktin, janah ula kam erdahin. 


Persembahen asum Kerja 
Rani (Im 23:15-22) 


26] bas wari si pemena asum Kerja Rani e, 
asum iendeskenndu persembahen gandum si 
mbaru iperani man TUHAN, arus kam pulung 
erbahan kebaktin, janah la banci erdahin. 

27 Bahan sada persembahen tutungen jadi 
sada bau si merim iakap TUHAN: dua jenggi 
lembu si nguda denga, sada bajar biri-biri, 
ras pitu anak biri-biri bajarna umur sada 
tahun, kerina si la lit man pandangen. 

28 Bahan persembahen buah gandum si payo 
i bas tepung nari icampur ras minak saitun: 
telu kilo ras tep-tep jenggi lembu, dua kilo 
ras bajar biri- biri. 

29Janah sada kilo ras tep-tep anak biri-biri. 

30 Tole persembahken pe sada bajar kambing 
jadi persembahen pengalemi dosa, janah alu 
bagenda bahan acara pembersihen dosa man 
bangsa e. 

31 Bahanlah persembahen enda ras 
persembahen anggur jadi tambahen 
persembahen tutungen ras persembahen 
buah gandum si tep-tep wari. 

Persembahen tupung perayan 
tahun si mbaru (Im 23:23-25) 


29 1| bas wari si pemena bulan si 
pepituken kam arus pulung erbahan 
kebaktin, janah la banci erdahin. I bas wari e 
terompet-terompet arus iembus. 

2 Endesken sada persembahen tutungen 
man TUHAN, si merim lakapNa bauna: sada 
jenggi lembu si nguda denga, sada bajar 
biri-biri, ras pitu anak biri-biri bajarna umur 
sada tahun, kerina si la lit man pandangen. 

3Bahan persembahen buah gandum si payo 
i bas tepung nari si icampur ras minak saitun: 
telu kilo tepung ras jenggi lembu e, dua kilo 
ras bajar biri- biri, 

4janah sada kilo ras tep-tep anak biri-biri. 

Tole persembahken sada bajar kambing 
jadi persembahen pengalemi dosa, janah alu 
bagenda bahan acara pembersihen dosa man 
bangsa e. 

6 Persembahkenlah si enda kerina jadi 
tambahen persembahen tutungen si biasa 
ibahan i bas wari si pemena tep-tep bulan 
ras persembahen anggurna, bage pe 
persembahen tutungen si tep-tep wari ras 
persembahen buah gandum ras persembahen 
anggurna. Persembahen-persembahen enda 
merim bauna iakap TUHAN. 

Persembahen tupung Wari 
Pengalemi Dosa (Im 23:26-32) 


7 Pulunglah erbahan kebaktin i bas wari 
pesepuluhken bulan si pepituken: i bas wari e 
kai pe la banci ipanndu janah ula erdahin. 

8 Bahan persembahen tutungen man TUHAN, 
si merim lakapNa bauna: sada jenggi lembu 
si nguda denga, sada bajar biri-biri, ras 
pitu anak biri-biri bajarna umur sada tahun, 
kerina si la lit sitik pe man pandangen. 

9 Bahan persembahen buah gandum si payo 
i bas tepung nari icampur ras minak saitun: 
telu kilo tepung ras jenggi lembu e, dua kilo 
ras bajar biri- biri, 

10 janah sada kilo ras tep-tep anak biri-biri. 

l1 Tole persembahken sada bajar kambing 
jadi persembahen pengalemi dosa, tambah- 
tambah kambing si ipersembahken i bas 
acara pembersihen dosa man bangsa e, ras 
persembahen tutungen si tep-tep wari bage 
pe persembahen buah gandum ras anggurna. 


Persembahen tupung Perayan 
Sapo-sapo (Im 23:33-44) 

12 Pulunglah erbahan kebaktin i bas 
wari pesepululimaken bulan si pepituken. 
Pestakenlah perayan enda guna mereken 
kemulian man TUHAN pitu wari dekahna, 
janah ula erdahin. 

13| bas wari si pemena enda persembahken 


persembahen pangan man TUHAN, si merim 
iakapna bauna: sepulu telu jenggi lembu 
nguda denga, dua bajar biri-biri, ras sepulu 
empat anak biri-biri bajarna umur sada 
tahun, kerina si la lit sitik pe man pandangen. 

14 Bahan persembahen buah gandum si payo 
i bas tepung nari icampur ras minak saitun: 
telu kilo tepung ras tep-tep jenggi lembu, dua 
kilo ras tep-tep bajar biri-biri, 

15 dingen sada kilo ras tep-tep anak biri-biri. 

16 Tole persembahken sada bajar kambing 
jadi sada persembahen pengalemi dosa. 
Persembahkenlah enda kerina jadi tambahen 
persembahen tutungen si tep-tep wari 
bage pe persembahen buah gandum ras 
persembahen anggurna. 

171 bas wari si peduaken persembahken 
sepulu dua jenggi lembu si nguda denga, dua 
bajar biri-biri, ras sepulu empat anak biri-biri 
bajarna umur sada tahun, kerina si Ia lit man 
pandangenna. 

18 Radu ras si e, persembahken pe kerina 
persembahen-persembahen si deban si 
iperluken i bas wari si pemena. 

19 (Bil 29:18) 

20| bas wari si peteluken persembahken 
sepulu sada jenggi lembu si nguda denga, 
dua bajar biri-biri ras sepulu empat anak 
biri-biri bajarna umur sada tahun, kerina si la 
lit sitik pe man pandangen. 

21Radu ras si e persembahken pe kerina 


persembahen si deban si iperluken i bas wari 
si pemena. 

22 (Bil 29:21) 

23| bas wari peempatken persembahken 
sepuluh jenggi lembu nguda, dua bajar 
biri-biri, ras sepulu empat anak biri-biri 
bajarna umur sada tahun, kerina si la lit sitik 
pe man pandangen. 

24Radu ras si e, persembahken pe kerina 
persembahen si deban si iperluken i bas wari 
si pemena. 

25 (Bil 29:24) 

26| bas wari si pelimaken persembahken 
siwah jenggi lembu si nguda, dua bajar 
biri-biri, ras sepulu empat anak biri-biri 
bajarna umur sada tahun, kerina si la lit sitik 
pe man pandangen. 

27 Radu ras si e, persembahken pe kerina 
persembahen si deban si iperluken i bas wari 
si pemena. 

28 (Bil 29:27) 

29| bas wari peenemken persembahken 
waluh jenggi lembu nguda, dua bajar biri- biri, 
ras sepulu empat anak biri-biri bajarna umur 
sada tahun, kerina si la lit sitik pe man 
pandangen. 

30 Radu ras si e, persembahken pe kerina 
persembahen-persembahen si deban si 
iperluken i bas wari si pemena. 

31 (Bil 29:30) 

32| bas wari si pepituken persembahken 


pitu jenggi lembu nguda, dua bajar biri-biri, 
ras sepulu empat anak biri-biri bajarna umur 
sada tahun. 

33 Radu ras si e, persembahken pe kerina 
persembahen-persembahen si deban si 
iperluken i bas wari si pemena. 

34 (Bil 29:33) 

35| bas wari pewaluhken pulung lah erbahan 
kebaktin janah la banci erdahin. 

36 Bahan persembahen tutungen jadi sada 
persembahen pangan man TUHAN, si merim 
lakapNa bauna: sada jenggi lembu nguda, 
sada bajar biri-biri, ras pitu anak biri-biri 
bajarna umur sada tahun, kerina si la lit sitik 
pe man pandangen. 

37 Radu ras si e, persembahken pe kerina 
persembahen si iperluken i bas wari si 
pemena. 

38 (Bil 29:37) 

39 Enda me peraturen kerna persembahen 
tutungen, persembahen buah gandum, 
persembahen anggur, ras persembahen 
persadan si arus ibahanndu man TUHAN i bas 
perayan-perayanndu si nggo itentuken. Si 
enda kerina eme tambahen persembahen- 
persembahen si iberekenndu i bas nehken 
padan si ibahanndu man TUHAN ntah pe 
persembahen-persembahen riah ukur. 

40 Emaka ituriken Musa man bangsa Israel 
kerina si nggo ipedahken TUHAN man bana. 

Peraturen-peraturen 
kerna padan man TUHAN 


3 0 l (bereken Musa pedah si tersinget arah 
teruh enda man peminpin-peminpin 
suku-suku bangsa Israel. 

2 Adi lit sekalak jelma erpadan mereken 
sada-sada barang man TUHAN ntah pe 
erpadan mantangken sada-sada barang, la 
banci ilanggarna padan e, tapi arus itepatina 
sue ras si ipadankenna. 

3 Adi sekalak singuda-nguda si ringan denga 
i bas rumah bapana erbahan sada padan 
mereken sada-sada barang man TUHAN ntah 
pe erpadan mantangken sada-sada barang, 

“la banci la itepatina kerina si ipadankenna, 
pala ikataken bapana kin keberatenna asum 
ibegina kerna si e. 

> Tapi adi ilarang bapana ia la iarusken ia 
nepatisa. TUHAN ngalemi ia, sabap la ibere 
bapana ia nehken padanna e. 

6 Adi sekalak diberu si lenga sereh erbahan 
sada padan mereken sada-sada barang man 
TUHAN, alu tutus ntah pe alu mekarus ntah 
pe erpadan mantangken sada-sada barang, 
jenari sereh ia, 

! la banci la itepatina kerina si ipadankenna 
e, pala ikataken perbulangenna keberatenna 
asum ibegina kerna si e. 

8 Tapi adi ilarang perbulangenna ia nehken 


padanna e asum ibegikenna kerna si e, ia la 
larusken nepatisa. TUHAN ngalemi ia. 

9 Sekalak diberu si nggo mbalu ntah si nggo 
mulih i bas perbulangenna nari arus mereken 
kerina si nggo ipadankenna man TUHAN ras 
mantangken barang si nggo ipadankenna 
maka ipantangkenna. 

10 Adi sekalak diberu si nggo erjabu erbahan 
sada padan mereken sada-sada barang, 

llla banci la itepatina kerina padanna e, 
pala perbulangenna ngataken keberatenna 
asum ibegina kerna si e. 

12 Tapi adi ilarang perbulangenna ia nehken 
padanna e asum ibegina kerna si e, ia la 
larusken nepatisa. TUHAN ngalemi ia, sabap 
la ibere perbulangenna ia nehken padanna e. 

13 it hak perbulangenna ngesahken ntah pe 
nulak tep-tep padan si ibahanna. 

14Tapi adi kenca ibegina padan e, Ia 
ikatakenna keberatenna i bas wari e, Ia banci 
la itepatina kerina si nggo ipadankenna. 
Padan e nggo isahken perbulangenna alu 
la ngataken keberatenna i bas wari ia megi 
kerna si e. 

15 Tapi adi arah pudi ibatalken perbulangenna 
padan e, maka perbulangenna e jine arus 
nanggung ukumenna. 

16 Enda me peraturen-peraturen si ibereken 
TUHAN man Musa kerna padan si ibahan 
diberu si lenga sereh si ringan i bas rumah 

bapana ntah pe si ibahan diberu si nggo 


erjabu. 


Perang ngelawan bangsa Midian 


3 1 1 Nina TUHAN man Musa, 

2 "Ukumlah bangsa Midian erkite- 
kiteken kai si nggo ibahanna man bangsa 
Israel. Kenca ibahanndu e, mate kam." 

3 Emaka ikataken Musa man bangsa Israel 
nina, "Ersikaplah guna erperang, gelah banci 
iperangndu bangsa Midian lako ngukum ia 
erkite-kiteken kai si nggo ibahanna man 
TUHAN. 

41 bas tep-tep suku Israel nari suruhlah 
seribu kalak dilaki erperang." 

3 Emaka ipilih me seribu kalak i bas tep-tep 
suku nari, janah jumlahna kerina sepulu dua 
ribu kalak sikap guna erperang. 

6 Isuruh Musa ia kerina erperang ipinpin 
Pinehas anak Imam Eleasar, si ertugas 
ngurus barang-barang si badia ras 
terompet-terompet guna mereken tanda. 

7 Sue ras si iperentahken TUHAN man Musa, 
iserangna bangsa Midian, ibunuhna kerina 
dilaki, 

8 subuk lima kalak raja-raja Midian, eme: 
Epi, Rekem, Sur, Hur, ras Reba. Bilham anak 
Beor pe ibunuhna. 

9 Itaban bangsa Israel diberu-diberu bangsa 
Midian bage pe anak-anak, ibuatna lembuna 
ras biri-birina, irampasna kerina erta-ertana, 

10 janah icilukna kerina kota-kotana ras 


inganna erkemah. 

ll | buatna kerina barang-barang rampasen 
si nggo idatca e, subuk kalak si nggo itaban 
ras asuh-asuhen, 

12 jenari ibabana man Musa ras Eleasar 
bage pe man perpulungen bangsa Israel, si 
sangana i bas ingan erkemah i bas kendit 
Moap, | kepar-kepar Jordan petingtang ras 
Jeriho. 


Mulih tentera ndai 


13Musa, Eleasar, ras kerina peminpin- 
peminpin perpulungen e si deban lawes 
ndarat i bas ingan erkemah e nari ngalo-ngalo 
tentera e. 

14 | rawai Musa peminpin-peminpin tentera 
e, komendan-komendan batalion ras 
kepala-kepala pasuken si nggo mulih i bas 
pertempuren e nari. 

15 Isungkunina ia kerina nina, "Ngkai maka 
ipelepasndu kerina diberu-diberu e nggeluh? 
16 Inget maka diberu-diberu e nge si nggo 
lajar-ajari Bilham janah mabai bangsa enda 
lanai setia man TUHAN i Peor. Eme si nggo 
maba penakit si ngkenai nterem jelma i bas 

bangsa TUHAN. 

17 Emaka genduari bunuhlah tep-tep anak 
dilaki ras diberu si nggo ersada kula. 

18 Tapi pelepaslah nggeluh man 
sikerajangenndu kerina anak diberu 

ras kerina diberu-diberu si lenga pernah 


ersada kula. 

19 Genduari kerina kam si nggo munuh ntah 
pe si nggo ndadap mait arus tading i darat 
ingan erkemah pitu wari dekahna. | bas wari 
si peteluken ras pepituken bersihkenlah man 
bandu ras diberu-diberu si nggo itabanndu e. 

20 Bersihkenlah kerina paken ras barang- 
barang si ibahan i bas kulit, mbulu kambing 
ras i bas kayu nari." 

21 kataken Eleasar man kerina dilaki si nggo 
mulih i bas pertempuren nari, "Enda me 
peraturen-peraturen si nggo ibereken TUHAN 
man Musa. 

22 Tep-tep barang si la banci meseng, 
umpamana emas, pirak, tembaga, besi, 
timah-putih, ras timah-hitam, arus ibersihken 
arah api. Tapi barang si deban arus ibersihken 
alu lau pemurihi. 

23 (Bil 31:22) 

24| bas wari si pepituken Ia banci Ia icucindu 
uisndu; kenca bage emaka kam nggo bersih 
rikutken peraturen agama jenari nggo banci 
kam bengket ku bas ingan erkemah e." 


Pembagin barang rampasen 


25 Nina TUHAN man Musa, 

26 “Kam ras Eleasar bage pe ras peminpin- 
peminpin perpulungen e si deban, arus ngkira 
kerina si nggo itaban, ikut pe manusia ras 
asuh-asuhen. 

27 Bagiken kai si nggo ibuat e jadi dua bagin 
si seri, sada bagin man tentera e janah sada 
bagin man kerina perpulungen. 

28| bas bagin sikerajangen tentera e nari 
buatlah jadi cuke man TUHAN sada i bas 
tep-tep lima ratus manusia tabanen janah 
bage ka pe bagin si man buaten i bas lembu, 
kelede, biri-biri, ras kambing. 

29 Berekeniah si e kerina man Imam Eleasar 
jadi sada pemere khusus man TUHAN. 

30| bas bagin si ibereken man perpulungen 
e, buatlah sada i bas tep-tep lima puluh 
manusia tabanen nari janah bage ka pe bagin 
si man buaten i bas lembu, kelede, biri- biri, 
ras kambing. Berekenlah e man kalak Lewi si 
ertugas ngurus Kemah TUHAN." 

31 jikutken Musa ras Eleasar kai si ipedahken 
TUHAN man bana. 

32 Si tersurat arah teruh enda eme kap 
surat rampasen si itaban tentera-tentera 
e, tambah-tambah kai si ibuatna man 
sikerajangenna: 675.000 biri-biri ras 
kambing, 72.000 lembu, 61.000 kelede, ras 
32.000 singuda-nguda. 

33 (Bil 31:32) 

34 (Bil 31:32) 

35 (Bil 31:32) 

36 Si setengah jadi sikerajangen tentera e, 
eme 337.500 biri-biri ras kambing, janah 
beligai si jadi sikerajangen TUHAN eme 675; 
36.000 lembu man tentera e, i bas si e nari 

pitu pulu dua man TUHAN: 30.500 kelede 


man tentera e, i bas si e nari enem pulu sada 
man TUHAN: 16.000 singuda-nguda man 
tentera e, i bas si e nari telu pulu dua man 
TUHAN. 

37 (Bil 31:36) 

38 (Bil 31:36) 

39 (Bil 31:36) 

40 (Bil 31:36) 

41 Emaka ibereken Musa man Eleasar cuke e 
jadi sada pemere khusus man TUHAN, bagi si 
nggo ipedahken TUHAN. 

42 Bagin sikerajangen perpulungen e bali 
ras si man tentera e: 337.500 biri-biri ras 
kambing, 36.000 lembu, 30.500 kelede, ras 
16.000 singuda-nguda. 

43 (Bil 31:42) 

44 (Bil 31:42) 

45 (Bil 31:42) 

46 (Bil 31:42) 

411 bas bagin enda nari ibuat Musa sada i 
bas tep-tep lima puluh manusia tabanen ras 
asuh-asuhen, janah bagi si nggo ipedahken 
TUHAN, iberekenna si e kerina man kalak 
Lewi si ertugas ngurus Kemah TUHAN. 

48 Kenca bage komendan-komendan si nggo 
minpin tentera e lawes ndahi Musa. 

49 Ngelapor ia nina, "O bapa, kerina tentera 
si Ipinpin kami nggo ikira kami, janah sada pe 
la lit bene. 

50 Emaka ibaba Kami perhiasen-perhiasen 


emas, gelang nahe, gelang tan, cincin, 
anting-anting, ras bura si idat kami sekalak- 
sekalak. Si enda kerina ipersembahken kami 
man TUHAN jadi tebus kesah kami, gelah 
kami tetap IkawaliNa." 

>l Musa ras Eleasar ngaloken emas e, si 
kerina i bas bentuk perhiasen. 

52Jumlah berat pemere komendan- 
komendan e menam dua ratus kilo. 

53 Kalak si labo komendan, barang rampasen 
si idatna isimpanna saja man sikerajangenna. 
>4 Emaka ibaba Musa ras Eleasar emas e ku 
bas Kemah e, gelah ikawali TUHAN bangsa 
Israel. 


Suku-suku si arah Timur 
Jordan (UI 3:12-22) 


3 2 1 Suku Ruben ras Gat mbue kal 
lembuna. Asum iidahna uga cocokna 
taneh Jaser ras Gileat jadi ingan erlembu, 

2 idahina Musa, Eleasar, ras kerina 
peminpin-peminpin perpulungen e, jenari 
nina, 

3 “Daerah enda, si nggo iingani bangsanta 
bekas penampat TUHAN, eme kap kuta-kuta 
Atarot, Dibon, Jaser, Nimras, Hesbon, Eleale, 
Sipma, Nebo, ras Beon, tuhu-tuhu mehuli 
man ingan ngasuhi lembu, janah kami melala 
lembu kami. 

4 (Bil 32:3) 

> Adi banci, berelah taneh enda jadi 


sikerajangen kami, janah ula kami suruh 
ngepari Lau Jordan, janah ringan i jah." 

6 Erjabap Musa nina, "Uga? Atendu ringan 
tetap i jenda sedang senina-seninandu lawes 
erperang? 

7 Ngkai maka iurakindu semangat bangsa 
Israel ngepari Jordan ku bas taneh si nggo 
ibereken TUHAN man bana? 

8 Bagenda me perbahanen bapa-bapandu pe 
asum kusuruh ia i Kades Barnea nari gelah 
iselidikina taneh e. 

9 Lawes ia seh ku berneh Eskol janah idahna 
taneh e, tapi kenca ia mulih, ipebiar-biarna 
bangsa e gelah ula mengketi taneh si nggo 
ibereken TUHAN man bana. 

l0| bas wari e merawa TUHAN, jenari 
IbahanNa sada padan, nina, 

1! 'Ersumpah Aku maka erkite-kiteken Ia 
kalak enda tetap patuh man bangku, la lit 
sada pe si umurna dua puluh tahun ntah pe 
lebih si ndarat i Mesir nari banci ngidah taneh 
si nggo Kupadanken man Abraham, Isak, ras 
Jakup,' 

12 Seakatan Kalep anak Jepune, terpuk 
Kenis, ras Josua anak Nun: ia duana tetap 
ngikutken TUHAN alu bulat ukur. 

13TUHAN merawa man bangsa ejenari 
IbahanNa maka mampa-mampa ia i taneh 
si mesawang empat puluh tahun dekahna, 

seh maka kalak si erbahanca Ia nembeh ndai 


nggo mate kerina. 

14Janah genduari perbahanenndu nggo ka 
bali ras bapa-bapandu ndai, o kam kesusuren 
manusia si perdosa, si erbahanca maka gara 
ka mulihken pernembeh ate TUHAN man 
Israel. 

15 Adi kam suku Ruben ras Gat Ia 
nggit ngikutken ia genduari, la banci la 
ItadingkenNa ka mulihken bangsa enda kerina 
mampa-mampa i bas taneh si mesawang, 
janah erkite-kiteken kam maka ia bene 
kerina." 

16 Tapi meseksek pemindon kalak e man 
Musa nina, "Berelah min kami lebe erbahan 
karang biri-biri kami i bas batu nari ras 
erbahan benteng kuta-kuta man ingan tading 
ndehara ras anak-anak kami i jenda. 

17 Kenca dung si e kami nggo banci lawes 
erperang ras senina-senina kami kalak 
Israel, janah kami gia arah lebe, seh nggo 
ipetetap kami inganna i bas taneh si jadi 
sikerajangenna. Tupung si e, ndehara ras 
anak-anak kami banci ringan i jenda i bas 
kuta-kuta si erbenteng, aman i bas ganggun 
kalak si ringan i bas taneh enda nari. 

18 La kami mulih ku rumah kami seh kerina 
bangsa Israel si debanna nggo ndat baginna i 
bas taneh si nggo itentuken man bana. 

19Taneh si arah lepar Jordan si man bana e 
la sitik pe ibuat kami jadi sikerajangen kami, 

sabap nggo ialoken kami bagin kami i jenda 


arah Timur Lau Jordan." 

20 Ngaloi Musa nina, "Adi payo kin i bas 
ukurndu nari si ikatakenndu e, i jenda, i 
lebe-lebe TUHAN, ersikap dage kam guna 
lawes ku bas pertempuren. 

21 Kerina dilaki i bas kam si ngasup erperang 
arus ngepari Jordan, janah i teruh perentah 
TUHAN arus Iiserang musuh-musuhta seh 
italuken TUHAN kerina musuh e, 

22 janah IbuatNa negeri e. Kenca si e, 
banci kam mulih, sabap nggo isehkenndu 
tanggung jawabndu man TUHAN ras man 
senina-seninandu bangsa Israel. Jenari taneh 
enda si arah Timur Jordan iakui TUHAN man 
sikerajangenndu. 

23 Tapi adi la itepatindu padanndu, 
kupersingeti man bandu maka erdosa kam 
man TUHAN. Ula tipu bandu, sabap la banci 
la kam iukum erkite-kiteken dosandu. 

24 Emaka bahanlah dage benteng kuta- 
kutandu ras karang biri-birindu, tapi bahanlah 
kai si nggo ipadankenndu!" 

25 Nina dilaki-dilaki i bas merga Gat ras 
Ruben, "Sue ras perentahndu, bage me 
ibahan kami. 

26 Ndehara ras anak-anak kami bage pe 
lembu ras biri-biri kami tading i jenda i bas 
kuta-kuta Gileat. 

27 Tapi kerina kami nggo sikap lawes 
erperang i teruh perentah TUHAN. Ikepari 

kami Lau Jordan guna erperang, sue ras si 


nggo ikatakenndu." 

28 Emaka ibereken Musa perentah- 
perentah enda man Eleasar, Josua, ras 
peminpin-peminpin suku-suku Israel nina, 

29 “Adi ikepari kalak Gat ras Ruben Lau 
Jordan janah nggit ia erperang i teruh 
perentah TUHAN, jenari adi arah penampatna 
ngasup kam engkuasai taneh e, emaka 
berekenlah man bana taneh Gileat jadi 
sikerajangenna. 

30 Tapi adi Ia ikeparina Lau Jordan janah Ia ia 
nggit lawes ras kam erperang, ia la banci lang 
ngaloken taneh baginna i bas taneh Kanaan, 
bali ras kam." 

31 Nina kalak Gat ras Ruben erjabap, "Sue 
ras si nggo iperentahken TUHAN, bage me 
ibahan kami. 

32| teruh PerentahNa nggit kami ngepar ku 
taneh Kanaan janah erperang, gelah taneh 
si arah Timur Lau Jordan enda banci jadi 
sikerajangen kami." 

33 Fmaka ibereken Musa man suku Gat ras 
Ruben bage pe man setengah i bas suku 
Manase kerina daerah Raja Sihon, kalak 
Amori e, ras daerah Raja Og i Basan nari, 
subuk kuta-kuta ras taneh si lit i sekelewetna. 

34 bangun suku Gat mulihken kuta-kuta si 
ibentasi, eme: Dibon, Atarot, Aroer, 

35 Atarot-Sopan, Jaser, Jokbeha, 

36 Bet-Nimra ras Bet-Haran. 

37 Kuta-kuta si ibangun merga Ruben 


mulihken, eme: Hesbon, Eleale, Kiriataim, 

38 Nebo, Baal Meon (gelar kuta si enda 
isambari), ras Sipma. Ibahanna gelar si 
mbaru man kuta-kuta si ibangun e mulihken. 

39 Terpuk Mahir anak Manase iserangna 
taneh Gileat, iinganina taneh e, jenari 
iIpelawesna kalak Amori si ringan i je. 

40 Emaka ibereken Musa taneh Gileat man 
terpuk Mahir, janah i je me ia ringan. 

41Jair, i bas suku Manase nari, iserangna 
ras ikuasaina piga-piga kuta jenari igelarina 
kuta-kuta e "Kuta-kuta Jair". 

42 Nobah, iserang ras ikuasaina Kenat ras 
kuta-kutana, jenari isambarina gelar kuta e 
jadi Nobah, sue ras gelarna jine. 


Perdalanen i Mesir nari ku Moap 


3 3 1 Cataten si arah teruh enda nuriken 

gelar-gelar ingan bangsa Israel 
erkemah kenca itadingkenna Mesir. Berkat ia i 
Mesir nari ersuku-suku i teruh pinpinen Musa 
ras Harun. 

2 Sue ras perentah TUHAN, isuratken Musa 
gelar tep-tep ingan bangsa Israel erkemah. 

3 Bangsa Israel nadingken Mesir i bas wari 
pesepulu limaken bulan si pemena i bas 
tahun e, nggo kenca lepas wari Paskah si 
pemena. | teruh pengkawali TUHAN berkat 
ia i kota Ramses nari terang-terangen iidah 
kalak Mesir, 

4sangana ngkuburken anakna sintua si 


ibunuh TUHAN. Alu erbahan si enda, TUHAN 
ncidahken UkumenNa man dibata-dibata 
Mesir. 

` Berkat kalak Israel i Ramses nari jenari 
erkemah ia i Sukot. 

6 Seterusna inganna erkemah eme kap i 
Etam i tepi gurun pasir. 

71 jenari mulihken ia ku Pi-Hahirot, arah 
Timur Baal Sepon, jenari erkemah ia deherken 
Mikdol. 

8 Berkat ia i Pi-Hahirot nari, jenari mentas 
ia arah tengah-tengah Lawit Merah ku gurun 
pasir Sur; kenca erdalan telu wari dekahna 
erkemah ia i Mara. 

91 jenari lawes ia ku Elim, i je me ia 
erkemah, sabap liti je sepulu dua ulu lau ras 
pitu puluh batang kurma. 

10 Berkat ia i Elim nari jenari erkemah ia 
deherken Teluk Sues. 

ll inganna erkemah seterusna eme kap i 
gurun pasir Sin. 

12 Kenca bage erkemah ia i Dopka, 

13janah kenca si e i Alus. 

14 Seterusna i Repidim, i je la lit lau man 
inemenna. 

15| Repidim nari seh ku Deleng Hor, ingan 
erkemah eme kap: i gurun pasir Sinai, 
Kiberot Hattapa (ntah pe "Kuburen kalak 
Rangap"), Haserot, Ritma, Rimon Peres, 
Lipna, Rissa, Kehelata, Deleng Seper, Harada, 

Makelot, Tahat, Tera, Mitka, Hasmona, 


Moserot, Bene-Jaakan, Hor-Hagitgat, Jotbata, 
Aberona, Esiongeber, taneh si mesawang Sin 
(eme Kades), ras Deleng Hor, i tepi taneh 


UJ 

38 Ngikutken perentah TUHAN, Imam Harun 
nangkih ku das Deleng Hor. I bas umur 123 
tahun mate ia i je i bas wari pemena bulan 

si pelimaken i bas tahun peempat puluhken 


kenca kalak Israel nggo nadingken Mesir. 

39 (Bil 33:38) 

40 Raja Arat si ringan arah Selatan taneh 
Kanaan megi maka bangsa Israel nggo reh. 

41] Deleng Hor nari ku Kendit Moap kalak 
Israel erkemah i bas ingan-ingan si tersurat 
arah teruh enda: | Salmona, Punon, Obot, | 
bas bekas kota Abarim si nggo meruntuh i bas 
daerah Moap, Dibon-Gat, Almon Dibelataim, 
Deleng Abarim deherken Deleng Nebo, ras i 
Kendit Moap arah lepar Lau Jordan petingtang 
ras Jeriho kelang-kelang Bet-Jesimot ras 
Baluren Sitim. 

42 (Bil 33:41) 
43 (Bil 33:41) 
44 (Bil 33:41) 
45 (Bil 33:41) 
46 (Bil 33:41) 
47 (Bil 33:41) 
48 (Bil 33:41) 
49 (Bil 33:41) 


Pedah TUHAN man bangsa Israel ope 
denga ngepari Jordan 


50| Kendit Moap i kepar Jordan petingtang 
ras Jeriho, ibereken TUHAN man Musa 

>l pedah si tersurat arah teruh enda guna 
kalak Israel nina, "Adi ikeparindu Lau Jordan 
ku bas taneh Kanaan, 

52 la banci la ipelawesndu kerina penduduk 


negeri e. Runtuhken seh getem kerina 
gana-gana si ibahan i bas batu ntah pe i 
bas besi nari bage pe kerina ingan-inganna 
ersembah. 

53 Kuasailah taneh ejenari ringanlah kam i 
je, sabap Kubereken taneh e man bandu. 

54Bagi-bagilah taneh e man suku-suku 

ras terpuk-terpuk Israel alu erbahan tikam 
tanduk, alu mereken taneh si mbelang man 
terpuk si nterem jelmana, ras taneh si la 
mbelang man terpuk si la nterem jelmana. 

>> Tapi adi la ipelawesndu penduduk taneh e, 
kalak si tading e denga la banci la ngguluti 
kam desken rintep i bas matandu ntah pe duri 
i teruh kikikndu, janah la banci la ilawanna 
kam rusur. 

56 Adi Ia ipelawesndu ia, Kukernepken kam, 
bagi si nggo Kurencanaken ngkernepken ia." 


Baleng-baleng negeri e 


34 1 (bereken TUHAN man Musa 

2 bedah si tersurat arah teruh enda 
guna bangsa Israel nina, "Adi bengket kam 
ku taneh Kanaan, taneh si Kubereken man 
bandu, baleng-baleng daerahndu, eme kap 
bagi si arah teruh enda. 

3 Balengna si arah Selatan mulai i taneh 
mesawang Sin nari terus ku perbalengen 
Edom. Arah Timur mulai i ujung Lawit Mate. 

4Kenca bage mbelok ku Selatan nuju ku 


dalan Akrabim janah terus arah tengah- 
tengah taneh si mesawang Sin seh ku Kades 
Barnea i Selatan. Kenca bage mbelok ku Barat 
Lawit ku Hasar Adar janah terus ku Asmon, 

“janah i jenari mbelok ku berneh si lit i bas 
perbalengen Mesir, janah ujungna i Lawit 
Tengah. 

6 Balengna si arah Barat eme kap Lawit 
Tengah. 

7 Balengna si arah Utara eme kap pinter i 
Lawit Tengah nari ku Deleng Hor, 

8janah i jenari ku dalan Hamat. | jenari 
terus ku Sedat, 

9 ras ku Siperon janah ujungna i Hasar Enan. 

10 Balengna si arah Timur eme kap pinter i 
Hasar Enan nari ku Sepam. 

Il Kenca bage terus ku Selatan seh ku 
Harbel, arah Timur Ain, jenari terus ka ku 
uruk-uruk si lit i bas tepi Danau Galilea arah 
Timur. 

12 Kenca bage ku Selatan ngikuti Lau Jordan 
terus ku Lawit Mati. Enda me empatna 
baleng-baleng tanehndu e." 

13 Fmaka nina Musa man bangsa Israel, 
"Enda me taneh si ialokenndu pagi alu 
erbahan tikam tanduk, taneh si nggo 
itetapken man siwah setengah suku-sukundu. 

14Suku-suku Ruben ras Gat bage pe 
setengah i bas suku Manase nggo ngaloken 
tanehna, si ibagi-bagi rikutken keluargana, 

15 arah Timur Jordan, petingtang ras Jeriho." 


Peminpin-peminpin si ertanggung 
jawab magiken taneh e 

16 Nina TUHAN man Musa, 

17 "Si magiken taneh e man bangsa Israel 
eme kap Imam Eleasar ras Josua anak Nun. 

18 Tambah si e buat sekalak peminpin i bas 
tep-tep suku nari nampati ia magikenca." 

19 Enda me gelar-gelar kalak si ipilih TUHAN: 
(Suku: - Peminpinna:J Juda - Kalep anak 
Jepune: Simeon - Selumiel anak Ammihut: 
Benyamin - Elidat anak Cislon: Dan - Bukki 
anak Jogeli: Manase - Hanniel anak Epot: 
Eperaim - Kemuel anak Siptan: Sebulon - 
Elisapan anak Parnah: Isakar - Paltiel anak 
Assan; Aser - Ahihut anak Selomi: Naptali - 
Pedahel anak Ammihut: 


28 (Bil 34:19) 

29 Enda me kerina kalak si itugasken TUHAN 
magiken taneh e man bangsa Israel i taneh 
Kanaan. 

Kota-kota si iendesken man kalak Lewi 


35 l| Kendit Moap i kepar Jordan 
petingtang ras Jeriho nina TUHAN man 
Musa, 

2 "Kataken man bangsa Israel maka i bas 
taneh si ialokenna arus iberekenna man kalak 
Lewi piga-piga kota man inganna tading bage 
pe mbalmbal i sekelewet kota-kota e. 

3 Kota-kota enda ibereken man sikerajangen 
kalak Lewi, janah i je me ia ringan. Mbalmbal 
e man ingan lembu ras kerina asuh-asuhenna 
si deban. 

4Mbalmbal ingan asuh-asuhen e belangna 
empat ratus lima puluh meter i bas tiang tepi 
tembok nari, 

3 gelah alu bage nggo jadi empat segi, 
eme 900 meter janah kota e jine lit i 
tengah-tengah. 

6 Arus iberekenndu man kalak Lewi enem 
kota ingan erlindung gelah kalak si munuh 
alu la sengaja banci lompat ku je. Tambah si 
e, bereken pe man bana empat pulu dua kota 
si deban, 

! ras mbalmbalna, maka nggo bias jumlahna 
empat pulu waluh kota. 

8 Buena kota-kota kalak Lewi i bas tep-tep 
suku itentuken sue ras belangna daerahna." 

Kota-kota ingan erlindung (UI 
19:1-13; Yos 20:1-9) 


9 TUHAN nuruh Musa 

10 ngatakenca man bangsa Israel nina, 
"Kenca nggo ikeparindu Lau Jordan janah 
nggo bengket ku taneh Kanaan, 

ll arus ipilihndu kota-kota ingan erlindung 
man ingan lompat kalak si munuh alu Ia 
sengaja. 

12| bas kota-kota e ia banci aman i bas 
kade-kade kalak si nggo mate ndai nari 
si erbalas atena. Sekalak jelma si ituduh 
munuh, la banci ibunuh adi lenga ia iadili i 
tengah-tengah jelma si nterem. 

13 Pilihlah enem kota, 

14 telu arah Timur Jordan janah telu i taneh 
Kanaan. 

15 Kota-kota e gunana jadi kota-kota ingan 
erlindung man kalak Israel ras man kalak 
asing Ssi ringan kentisik ntah pe tetap i 
tengah-tengahna. Tep-tep kalak si munuh 
kalak si deban alu la sengaja banci lompat ku 
salah sada kota e. 

16 Tapi bage gia, adi sekalak jelma make 
besi, ntah batu, ntah kayu jadi senjata munuh 
kalak si deban, ia nggo ersalah munuh, janah 
ia Ibunuh. 

17 (Bil 35:16) 

18 (Bil 35:16) 

19 Kade-kade si mate ndai si ndeherna 


ertanggung jawab munuh pemunuhna 
ndai. Adi itunduksa ia, la banci la ibunuhna 
pemunuh e. 

20 Adi sekalak jelma ernembeh ate man kalak 
si deban jenari ibunuhna ia alu ngonjumken 
ia ntah alu menter ia, 

21 ntah pe alu ninju ia, ia nggo ersalah 
munuh janah ia arus ibunuh. Kade-kade si 
mate ndai si ndeherna ertanggung jawab 
munuh pemunuh ndai. Adi itunduksa ia, la 
banci la ibunuhna pemunuh e. 

22 Tapi umpamaken lit sekalak jelma 
la sengaja munuh kalak si deban alu 
ngonjumken ia ntah pe alu menterken 
sada-sada barang man bana, tapi labo 
erkite-kiteken atena nembeh: 

23 ntah pe, umpamaken lit sekalak jelma 
menterken sada batu, jenari munuh kalak si 
deban si labo ndai idahna, janah labo ndai lit 
sura-surana nakitisa, bage pe kalak si kena 
pementerna e labo imbang-imbangna. 

24| bas soal-soal si bagenda, asum 
ngeranaken ranan e, perpulungen arus mihak 
kalak si munuh alu la sengaja ndai, janah labo 
arah kade-kade kalak si mate e si erbalas 
atena. 

25 Kalak si ersalah munuh jelma e 
arus iselamatken perpulungen e i bas 
kade-kade kalak si mate ndai nari, janah 
arus itaruhkenna ia mulih ku kota ingan 

perlindungen ku ja ia lompat ndube. Ia arus 


ringan ije seh Imam si Mbelin si jadi imam 
asum e mate. 

26 Tapi adi kalak si ersalah munuh ndai 
nadingken kota ingan erlindung inganna 
lompat e, 

27 jenari adi kade-kade kalak si mate ndai 
jumpa ras ia jenari ibunuhna ia, perbahanen 
perbalasen enda labo sada pembunuhen si 
salah. 

28 Kalak si nggo ersalah munuh arus ringan 
i bas kota ingan erlindung e seh Imam si 
Mbelin mate, tapi kenca si e banci ia mulihken 
ku rumahna. 

29 Peraturen enda arus iikutkenndu ras 
kesusurenndu ntah i ja gia kam ringan. 

30 Kalak si ituduh munuh banci ikataken 
ersalah jenari ibunuh adi lit dua kalak ntah 
lebih saksi: bukti i bas sekalak saksi nari 
la cukup jadi sokongen man sada tuduhen 
pembunuhen. 

31 Sekalak pemunuh Ia banci Ia ibunuh. La 
banci ia pulah i bas ukumen enda nari alu 
nggalar duit tebusen. 

32 Adi sekalak jelma nggo kiam ku bas sada 
kota ingan erlindung ula pelepas ia nggalar 
duit tebusen gelah mulih ku rumah ope denga 
Imam si Mbelin mate. 

33 Adi bage ibahanndu, taneh inganndu 
ringan e nggo jadi keliamen ibahanndu. Taneh 
e jadi keliamen erkite-kiteken pembunuhen, 

janah seakatan arah kematen kalak si munuh 


e, la lit dalan ngelakoken acara pembersihen 
guna taneh i ja sekalak jelma nggo ibunuh. 
34 Ula ibahanndu keliamen taneh inganndu 
tading, sabap Aku kap TUHAN janah Aku 
ringan i tengah-tengah bangsa Israel." 


Aturen perjabun diberu si ngaloken 
taneh tading-tadingen orang tuana 


3 6 1 Kepala-kepala keluarga i bas terpuk 
Gileat anak Mahir ntah pe kempu 
Manase anak Jusup, lawes njumpai Musa ras 

peminpin-peminpin si deban. 

2 Nina, "TUHAN nggo nuruh kam magiken 
taneh man bangsa Israel alu erbahan tikam 
tanduk. Tole nggo IpedahkenNa pe man 
bandu mereken taneh kade-kade kami 
Selopehat man anak-anakna si diberu. 

3Tapi cuba perdiateken, adi erjabu ia ras 
dilaki i bas suku si deban nari, tanehna e 
tentu nggo salih jadi sikerajangen suku si 
deban ndai, janah belang taneh si nggo 
itentuken man kami nggo erkurang. 

41 bas Tahun Pemulihen, asum kerina taneh 
si nggo idayaken iulihken man empuna 
si mula-mula, taneh anak-anak si diberu 
Selopehat secara tetap nggo itambahken man 
suku inganna sereh janah suku kami nggo 
kebenen taneh e." 

3 Emaka ibereken Musa man bangsa Israel 
pedah si tersurat arah teruh enda si rehna 

i bas TUHAN nari. Nina, "Payo nge kai si 


ikataken suku Manase, 

Sjanah erkite-kiteken si e TUHAN ngataken 
maka anak-anak si diberu Selopehat banci 
erjabu ras ise pe rikutken sura-surana tapi i 
bas sukuna e ngenca. 

7 Taneh tep-tep kalak Israel arus tetap i bas 
sukuna. 

8 Tep-tep diberu si ngaloken taneh tading- 
tadingen i bas suku kalak Israel arus erjabu 
ras dilaki si sada suku ras ia. Alu bage tep-tep 
kalak Israel ngaloken taneh tading-tadingen 
nini-ninina. 

9Janah taneh e la banci pindah i bas sada 
suku ku suku si deban. Taneh tep-tep suku Ia 
banci la tetap jadi sikerajangen suku ejine." 

10 Fmaka, Mahlah, Tirsah, Hogelah, Milkah, 
ras Nuah, anak-anak si diberu Selopehat, 
ndalanken bagi si ipedahken TUHAN man 
Musa, erjabu ia ras anak-anak si dilaki 
senina-senina bapana. 

11 (Bil 36:10) 

12 Erjabu ia i bas terpuk-terpuk suku Manase 
anak Jusup, emaka tanehna e tetap tading i 
bas kalak si sada suku ras bapana. 

13 Enda me peraturen-peraturen ras pedah 
si ibereken TUHAN man bangsa Israel arah 
Musa i Kendit Moap | kepar-kepar Lau Jordan 
petingtang ras Jeriho. 


Ulangan 


Bena kata 


1 1 Isi kitap enda eme kata-kata Musa man 
bangsa Israel sanga kalak enda i taneh 
si mesawang arah Timur Lau Jordan. | bas 
paksa si e bangsa Israel sangana i Baluren 
Jordan deher Sup, kelang-kelang kota Paran 
ras kota Topel, Laban, Haserot ras Disahab. 

2 (Sepulu sada wari dekahna erdalan i 
Deleng Sinai nari ku Kades Barnea mentasi 
deleng-deleng negeri Edom.) 

3| bas wari pemena bulan sepulu sada, 
tahun peempat puluhken kenca bangsa Israel 
nadingken Mesir, ituriken Musa me kerina kai 
si man turinken man bangsa Israel, bagi si 
iperentahken TUHAN man bana. 

4Si enda jadi kenca italuken TUHAN si 
Sihon eme raja bangsa Amori si erkuasa i 
kota Hesbon bage pe Raja Og i Basan nari si 
erkuasa i kota-kota Astarot ras Edrei. 

3 Sanga bangsa Israel i Timur Jordan, i bas 
daerah Moap, ibenaken Musa me nerangken 
undang-undang Dibata ras ajaren-AjarenNa. 
Nina Musa, 

6 “Sanga kita i Deleng Sinai nina TUHAN 
Dibatanta man banta, 'Nggo ndekah kam 
tading i Deleng Sinai enda. 


— Ulangan 1.71 13 
7 Tangtangi kemahndu, teruskenlah 


perdalanenndu. Laweslah ku deleng-deleng 
bangsa Amori ras ku kerina daerah-daerah 
sekelewetna, eme Baluren Jordan, ku 
uruk-uruk ras berneh-berneh kempak daerah 
Selatan ras ku tepi Lawit Tengah. Laweslah ku 
negeri Kanaan, terus ku lepar deleng-deleng 
Libanon seh ku Lau Eprat si mbelin e. 

8 Aku, TUHAN nggo erpadan mereken kerina 
taneh e man nini-ninindu Abraham, Isak, 
Jakup, ras man sinursurna. To ingani taneh 
e.'" 


Musa ngangkat pengulu-pengulu 
(Kel 18:13-27) 


9Nina Musa man bangsa Israel, "Sanga 
kita i Deleng Sinai denga kukataken man 
bandu, 'Mberatca tanggung jawabku adi aku 
saja ngenca minpin kam. La terdalanken aku 
sisada. 

10 Nggo ijadiken TUHAN Dibatandu kam bali 
ras bintang-bintang i langit teremna. 

11 Mbera-mbera TUHAN, Dibata nini-ninindu 
nambahi kam seribu kali lipat nari, janah 
malem atendu IbahanNa bagi IpadankenNa. 

12 Tapi uga ningku sisada mersansa tanggung 
jawab si mberat guna ndameken pekarandu. 

13 Emaka pilihilah piga-piga kalak i bas 
tep-tep sukundu nari si bujur, beluh, 
erpengalamen gelah kuangkat ia jadi 
pengulundu.' 


Ulangan 1.141 19 3 
14 Payo akapndu maka eme cara si mejilena. 


15 Emaka kuangkat kalak si bujur ras 
erpengalamen si ipilihndu i bas tep-tep 
suku nari jadi pengulu-pengulundu. Lit si 
ertanggung jawab guna seribu kalak, guna 
seratus kalak, guna lima puluh kalak, guna 
sepuluh kalak. Pegawai man suku-suku pe 
kuangkat. 

16| bas paksa si e kuperentahken man 
pengulu-pengulu e, 'Perdiateken lah pekara 
si turah i tengah-tengah bangsandu. 
Timbanglah tep-tep pekara alu bujur, subuk 
kerna sukundu jine ntah pe kerna bangsa si 
deban si tading ras kam. 

17 Ula kam rayo-ayo i bas keputusenndu: 
seri lah pengidahndu i bas ngadili tep-tep 
kalak, subuk ise pe kalakna. Ula kam mbiar 
man ise pe, sabap keputusen si ibahanndu 
i bas Dibata nari kap rehna. Pekara si la 
terputuskenndu endesken lah man bangku 
maka kuputusken.' 

18| bas paksa e ka pe kuperentahken ka nge 
kai si patut ibahanndu." 


Mata-mata isuruh i Kades 
Barnea nari (Bil 13:1-33) 


19 “Nggo silakoken perentah TUHAN 
Dibatanta. Sitadingken Deleng Sinai, sidalani 
gurun pasir si mbelang. Melala kebiaren i 
tengah dalan sanga kita ku deleng-deleng 


| Ulangan 1.201 27 | 
negeri bangsa Amori. Kenca kita seh i Kades 


Barnea, 

20 hingku man bandu: Nggo kap kam seh 
ku deleng-deleng negeri Amori, si ibereken 
TUHAN Dibatanta man banta. Nehenlah, 
negeri e nggo iendesken TUHAN Dibatandu 
man bandu. To ingani lah negeri e, sue ras si 
iperentahken TUHAN Dibata nini-ninindu man 
bandu. Ula mbiar ras ula aru atendu. 

21 (UI 1:20) 

22 Tapi reh kam ndahi aku nindu, 'Madin 
sisuruh lebe piga-piga kalak ngenensa 
maka banci ikatakenna man banta dalan si 
mejilena, ntah kota si uga kin lit i je.' 

23 Teridah maka mehuli perukuren e. Emaka 
kupilih sepulu dua kalak, sekalak i bas tep-tep 
suku nari. 

24 Lawes kalak enda ku deleng-deleng e, seh 
pe ku berneh-berneh Eskol, emaka iselidikina. 

25 |buatna piga-piga buah man pangan, 
ibabana e mulih man banta, janah 
ilaporkenna, maka tuhu mehumur taneh si 
ibereken TUHAN Dibatanta e. 

26 Tapi mberontak kam man perentah TUHAN 
Dibata, la kam nggit ku je. 

27 Jungut-jungut kam sapih-sapih kam i bas 
kemah-kemahndu nindu, 'Segat ate TUHAN 
ngenen kita: emaka ibabana kita ndarat i 
Mesir nari, guna ngendesken kita man bangsa 
Amori maka ibunuhna kita. 


| Ulangan 1.281 36 | : 
28 Kai gunana kita ku jah? Mbiar kita. Nina 


kalak si isuruh kita e, maka gegehen kalak ah 
ndai asang kita, gedangen ia asang kita. Ia 
pe ringan i bas kota-kota si bentengna seh ku 
langit. Raksasa kap si idahna ijah!' 

29 Tapi ningku man bandu, 'Ula mbiar man 
bangsa e. 

30 TUHAN Dibatandu si mabai kam. Ia pagi 
erperang guna kam, bali ras si nggo idahndu 
IlakokenNa i Mesir 

31 ras i gurun pasir mbarenda. Nggo idahndu 
uga ia maba kam gedang-gedang dalan seh 
ku ingan enda alu selamat bali ras sekalak 
bapa maba anakna.' 

32 Tapi kai pe ningku, lalap kam Ia tek man 
TUHAN Dibatandu, 

33 aminna gia lalap Ia erdalan arah lebendu 
tupung kam ndarami inganndu erkemah. 

Adi berngi, Ia erdalan arah lebendu i bas 
binangun api, janah suari i bas binangun 
embun guna nuduhken dalan man bandu." 


Israel iukum TUHAN (Bil 14:20-45) 


34 "| begi TUHAN kam jungut-jungut emaka 
merawa ia. Ersumpah la nina, 

35 'Kam angkaten si jahat enda Ia lit sekalak 
pe banci bengket ku negeri si mehumur si 
nggo Kupadanken man nini-ninindu. 

36 Kalep anak Jepune ngenca bengket. Ia 
tetap patuh man bangKu, emaka Kubereken 


Ulangan 1.371 42 | 6 
man bana ras man sinursurna taneh si nggo 


isiarina e.' 

37 Erkiteken kam, aku pe itembehi TUHAN 
nina, 'Kam pe la banci bengket ku negeri e, 
Musa. 

38 Tapi pegegehilah ukur juak-juakndu si 
Josua anak Nun. Ia si naruhken bangsa Israel 
bengket ngingani taneh e.' 

39 Kenca bage nina TUHAN man banta 
kerina, 'Anak-anakndu si kitik denga, si langa 
meteh bujur ras salah, si nindu jadi tabanen 
musuh-musuhndu pagi, ia nge pagi mengketi 
negeri e. Kubereken negeri e man bana, 
gelah inganina. 

40 Adi kam, erkusurlah, mulihkenlah erdalan 
ku gurun pasir ngikuti dalan kempak Teluk 
Akaba.'" 


Kalak Israel italuken musuh 


41 "Nindu njabapsa i bas paksa si e, 'Nggo 
kami erdosa man TUHAN o Musa. Bage gia 
iperang kami ate kami negeri e genduari 
bagi si iperentahken TUHAN Dibatanta.' 
Erkiteken si e ersikap kam kerina erperang, 
sabap iakapndu mesunah naluken negeri si 
erdeleng-deleng e. 

42Tapi nina TUHAN man bangku, 'Persingeti 
lah kalak enda maka ula iperangna, 
sabap Aku labo ras ia, ula kari ia italuken 
musuh-musuhna.' 


Ulangan 1.431 2.4 
43 Kukataken man bandu kai si ikataken 


TUHAN, tapi la diatendu. Ilawanndu TUHAN, 
janah alu ukur meganjang erbaris kam lawes 
ku negeri si erdeleng-deleng e. 

44 Emaka luar bangsa Amori si ngiani 
uruk-uruk e, iserangna kam. Nterem kal 
ia, bali ras wani. layak-ayakna kam seh ku 
Horma, janah italukenna i deleng-deleng 
negeri Edom. 

45 Nderkuh kam mindo penampat man 
TUHAN, tapi la kam ibegiken TUHAN ras Ia 
DiateNa pe. 

46 Eme sabapna maka bage dekahna kam 
tading i Kades." 


Perdalanen i gurun pasir 


2 l “Dungna mulihken kita ku gurun pasir 
ngikuti dalan si kempak Teluk Akaba, bagi 
si iperentahken TUHAN man bangku. Ndekah 
kita mampa-mampa i deleng-deleng negeri 
Edom. 

2 Kenca bage maka ikataken TUHAN man 
bangku, 

3 maka nggo bias dekahna kita mampa- 
mampa i deleng-deleng e, janah kita arus 
lawes kempak Utara. 

4IsuruhNa aku mereken perentah-perentah 
enda man Bandu 'Nandangi ibentasindu me 
deleng-deleng negeri Edom. E kap ingan 
kade-kadendu kesusuren Esau. Mbiar kalak e 
man bandu, 


| Ulangan 2.5112 | 
? tapi la banci iperangndu ia, erkiteken la 


ateKu Kubereken sejengkal pe taneh e man 
bandu. Nggo Kubereken Edom man sinursur 
Esau. 

6 Nakan ras lau ngenca banci itukurndu i bas 
ia nari.' 

7 Ingetlah uga nggo pemasu-masu TUHAN 
Dibatandu i bas kerina si nggo idahindu. Ikep- 
KepNa kam kidekah kam mampa-mampa i 
gurun pasir si mbelang enda. larak-ArakNa 
kam kidekah empat puluh tahun enda, janah 
kerina keperlunndu IcukupiNa. 

8 Emaka kita erdalan terus nadingken dalan i 
kota Elat ras Esiongeber nari ku Lawit Mate, 
jenari melok kita ku Timur Laut nuju Moap. 

9Nina TUHAN man bangku, 'Ula gasgasi 
bangsa Moap sinursur si Lut. Ula erperang 
ras ia. Nggo Kubereken kota Ar man bana, 
janah la ateKu mereken taneh e sitik pe man 
bandu.'" 

10 (Sada bangsa manusia Emim gelgel e 
tading i kota Ar. Seri gedangna ras bangsa 
Anakim. Bangsa Anakim e pe bangsa si 
gedang mbelin. 

11 Bali ras bangsa Anakim, bangsa Emim pe 
igelari bangsa Repaim, tapi igelari bangsa 
Moap kalak enda Emim. 

12 Bangsa Hori pe mbarenda tading i Edom. 
Tapi ipelawes sinursur Esau kalak enda, 
ikernepkenna negerina, emaka iinganina, 
bali ras bangsa Israel si arah pudi mpelawes 


! Ulangan 2.131 22 9 
musuhna i bas negeri si ibereken TUHAN man 


bana.) 

13 “Kenca bage sikepari Lau Seret, sabap 
bage perentah TUHAN. 

14Sj enda jadi kenca nggo telu pulu waluh 
tahun kita nadingken Kades Barnea. Kerina 
kalak si ngasup erperang i bas paksa si e 
nggo mate, sue ras kai si nggo ikataken 
TUHAN. 

15 Kalak enda tetap ilawan TUHAN Ia 
ngadi-ngadi IkernepkenNa ia kerina. 

16 Kenca kerina kalak si ngasup erperang e 
mate, 

17 ngerana TUHAN man banta, 

18'| bas wari enda ibentasindu daerah Moap 
arah kota Ar. 

19 Kenca bage maka nggo kam ndeher ras 
negeri bangsa Amon, bangsa sinursur Lut. 
Ula gasgasi ia, ula erperang ras ia, sabap Ia 
ateKu Kubereken sitik pe man bandu taneh si 
nggo Kubereken man bana e.'" 

20 (Taneh e semal igelari taneh Repaim, 
sue ras gelar bangsa si gelgel e tading ije. 
Tapi bangsa Amon nggelari kalak e bangsa 
Samsumim. 

21 Gedangna bali ras bangsa Anakim. Kalak 
enda nterem janah megegeh. Tapi ikernepken 
TUHAN kalak enda, gelah banci ikuasai 
bangsa Amon tanehna, janah ringan ije. 

22 Bage ka pe perbahanen TUHAN man 
bangsa Edom sinursur Esau si ringan i 


Ulangan 2.231 28 
deleng-deleng Edom. Ikernepken TUHAN 


bangsa Hori gelah banci ikuasai bangsa 
Edom tanehna janah ringan ije. Seh ngayak 
genduari i je denga kalak enda ringan. 

23 Taneh i gedang-gedang tepi Lawit Tengah 
gelgel e iingani kalak si rehna i pulau Kreta 
nari. Ikernepken kalak enda bangsa Awi, eme 
kap penduduk asli daerah e, jenari ikuasaina 
negerina seh ku kota Gasa i Selatan.) 

24 "Kenca nggo si bentasi Moap, ngerana 
TUHAN man banta nina, 'Genduari berkat lah, 
kepari Lau Arnon. Kuendesken man bandu si 
Sihon, raja bangsa Amori si erkuasa i Hesbon, 
ras negerina. Perang lah ia, rampas negerina. 

25 Mulai sendah, Kuban maka mbiar kalak 
ija pa pe man bandu. Si megi gelarndu 
nggirgir ia perbahan biarna ngenehen kam." 


Raja Sihon italuken bangsa 
Israel (Bil 21:21-30) 


26 “Kenca bage maka kusuruh piga-piga 
persuruhen i gurun pasir Kedemot nari 
ngadap man Sihon raja si erkuasa i Hesbon, 
guna nehken usul perdamen enda, 

27 "Bere lah kami mentasi negerindu. Mentas 
ngenca kami, janah labo kami luar i bas dalan 
nari. 

28 | galari kami pangan si ipan kami ras 
nemen si inem kami. Mentas ngenca ate 
kami arah negerindu, 


Ulangan 2.291 36 . 1 
29 seh maka banci kami ngepari Lau Jordan 


ku negeri si ibereken TUHAN Dibata kami 
AteNa man kami. Bangsa sinursur Esau si 
tading i Edom ras bangsa Moapsi ringan i Ar, 
e pe iberena nge kami mentasi daerahna.' 

30 Tapi la ibere Raja Sihon kita mentasi 
negerina. TUHAN Dibatandu nggo erbahanca 
maka batu-batun pusuh Raja Sihon ras la ia 
nggit patuh, maka banci sitaluken ia, janah 
ngerampasi negeri si genduari iingani kita 
enda. 

31 Nina TUHAN man bangku, 'Nen me! Nggo 
Kuendesken Raja Sihon ras negerina man 
bandu. Rebutlah ras ingani lah negerina e.' 

32 Ndarat Sihon ras kerina tenterana, 
erperang ia ras kita i deher kota Jahas. 

33 Tapi iendesken TUHAN Dibatanta ia 
ku bas kuasanta, emaka si bunuh ia, ras 
anak-anakna, ras kerina tenterana. 

34| bas paksa eme kita ngerampas ras 
ngkernepken tep-tep kota, munuhi tep-tep 
jelma subuk dilaki ntah diberu bage pe 
anak-anak, sada pe lanai lit tading. 

35 Sibuati asuh-asuhenna, sirampasi 
kota-kotana. 

36 TUHAN Dibatanta nampati kita naluken 
kota-kota, menaken i Aroer nari si lit i 
tepi berneh-berneh Arnon ras kota si lit i 
tengah-tengah berneh-berneh e, seh ku 
Gileat. La lit tembok kota enteguh-enteguhsa 
man banta. 


| | Ulangan 2.371 3.6 12 
37 Tapi la si deheri daerah bangsa Amon ntah 


ndeheri Lau Jabok, ntah kota-kota si apai pe i 
bas uruk-uruk e. Bage pe labo si deheri ingan 
si apai pe si la iperentahken TUHAN kita ku 
je." 


Israel naluken Raja Og (Bil 21:31-35) 


1 “Kenca bage maka miser kita kempak 
Utara, ku daerah Basan. Reh Raja Og ras 
tenterana: iperangna kita ndeher kota Edrei. 

2 Tapi ngerana TUHAN man bangku nina, 
'Ula mbiar man bana. la, anak buahna ras 
negerina Kubereken man bandu. Bahan lah 
man bana bagi perbahanenndu man Sihon 
raja bangsa Amori si ringan i Hesbon.' 

3 Emaka iendesken TUHAN pe ku teruh 
kuasanta Raja Og ras rayatna. Sibunuhi ia 
kerina. 

“| bas paksa eme sitaluken kerina kotana; 
la lit sada pe si tading-tading. Lit buena enem 
puluh kota kerina i daerah Argop ingan Raja 
Og merentah. 

3 Kerina kota-kota e, erbentengken tembok 
si meganjang, lit kerina pintu gerbangna, 
janah beloti jadi eruk-erukna. Janah melala 
nge kuta-kuta si la ertembok. 

6 Sikerapken kerina kotana. Sibunuhi kerina 
dilaki, diberu ras anak-anakna, bali ras 
perbahanenta nandangi kuta-kuta Raja Sihon 
i Hesbon nari. 


| | Ulangan 3.71 13 13 
7 Sibuati asuh-asuhenna. Sirampasi 


kota-kotana. 

8 Bage me, i bas paksa si e sirampas i bas 
raja bangsa Amori si dua e, taneh si lit i Timur 
Lau Jordan, i Lau Arnon nari seh ku Deleng 
Hermon. 

9 (Deleng Hermon e, Sirion ibahan bangsa 
Sidon gelarna, tapi Senir nina bangsa Amori.) 

10 Kerina daerah Raja Og i Basan si irampas 
kita eme: kota-kota i taneh kendit Gileat ras 
Basan, seh ku Timur ku kota-kota Salka ras 
Edrei." 

ll (Raja Og eme kalak Repaim si perpudina 
kal. Peti inganna mate ibahan i bas batu nari, 
gedangna empat meter, belangna sitik nari 
la dua meter rikutken ukuren biasa. Banci 
denga inen enda genduari i Rabba, kota 
bangsa Amon.) 


Suku-suku si ngiani taneh arah 
Timur Lau Jordan (Bil 32:1-42) 


12 "Kenca nggo man banta taneh e, 
kubereken man suku Ruben ras Gat daerah i 
Utara Aroer deher Lau Arnon ras sada bagin 
negeri deleng-deleng Gileat rikut ras kerina 
kota-kota si lit i je. 

13 Deleng-deleng Gileat si debanna 
kubereken man setengah suku Manase, 
ikut pe daerah Basan ingan Og merentah 
mbarenda, eme kerina daerah Argop." (Basan 
igelari negeri kalak Repaim. 


| Ulangan 3.14i 19 14 
14Jair, eme sekalak i bas suku bangsa 


Manase nari, ngingani kerina daerah Argop, 
eme daerah Basan seh ku perbalengen Gesur 
ras Maaka. Ibanna gelar kuta-kuta e bali ras 
gelarna. Emaka seh ngayak genduari gelar 
kuta-kuta e igelari kuta-kuta Jair.) 

15 “Gileat kubereken man terpuk Mahir i bas 
suku Manase nari. 

16J anah man suku Ruben ras Gat, kubereken 
daerah i Gileat nari seh ku Lau Arnon. 
Balengna arah Selatan eme pertengahen Lau 
Arnon, janah arah Utara balengna eme Lau 
Jabok, si sada bagin jadi baleng ras daerah 
bangsa Amon. 

17 Arah Barat daerah enda seh ku Lau Jordan, 
mulai i Dano Galilea nari i Utara seh ku Lawit 
Mate i Selatan, jenari ku deleng-deleng Pisga 
arah Timur. 

18| bas paksa si eme kubereken perentah 
enda, "TUHAN Dibatandu nggo mereken man 
bandu taneh si arah Timur enda gelah ije kam 
tading. Genduari sikapkenlah persenjatan 
tenterandu. Suruh ia leben asa suku-suku 
Israel si deban ngepari Lau Jordan, gelah 
isampatina kalak e naluken negeri si man 
inganen e. 

19Si banci tading arah pudi, i kota-kota 
si nggo kubereken man bandu eme: 
ndeharandu, anak-anak, asuh-asuhen, sabap 
kueteh maka tuhu melala asuh-asuhenndu. 


— Ulangan 3.201 25 15 
20 Sampati lah temanndu kalak Israel seh 


italukenna negeri si arah Barat Lau Jordan si 
ibereken TUHAN atena man kalak enda, seh 

ibere TUHAN ia ringan ije nggeluh alu dame, 
bali ras si nggo IbahanNa man bandu i jenda. 
Kenca bage maka banci kam mulih ku negeri 
si nggo kutentuken man bandu.' 

21 Kenca bage maka kukataken man Josua, 
'Nggo idahndu uga perbahanen TUHAN 
Dibatandu man raja si dua e, eme Raja Sihon 
ras Og. Bage me pe perbahanen TUHAN 
man raja-raja si deban si iperangndu atendu 
negerina. 

22 Ula kam mbiar ngenen kalak e, sabap 
TUHAN Dibatandu si erperang guna kam.'" 


Si Musa Ia ibere bengket 
ku negeri Kanaan 


23"| bas paksa e ertoto aku, tutus kal ateku, 
ningku, 

2410 TUHAN si Mada Kuasa, kueteh maka 
si nggo IcidahkenNdu man bangku e, 
perbahanen si mbelin ras tanda kuasa si 
pemana kap, sabap melala denga AteNdu tole 
IbahanNdu. La lit dibata-dibata i langit ras 
i doni si ngasup ngelakoken perbahanen si 
mbelin bagi si nggo IbahanNdu! 

25 Bere lah min aku ngepari Lau Jordan, o 
TUHAN, gelah banci kuidah taneh si mehumur 
arah lepar ah, negeri uruk-uruk si mejile ras 
deleng-deleng Libanon.' 


| — Ulangan 3.261 4.3 1 
26 Tapi erkiteken kam merawa TUHAN man 


bangku emaka Ia IberekenNa pemindonku. 
Tapi NiNa, 'Nggo bias! Ulanai singetken e! 

217 To nangkih ku das tampuk Deleng Pisga, 
jenari tatap kempak Utara ras kempak 
Selatan, kempak Timur ras kempak Barat. 
Perdiateken lah alu manjar-anjar kai si 
idahndu, sabap kam labo ndigan pe ngepari 
Lau Jordan. 

28 Berekenlah pedah-pedah man Josua, 
petetap ukurna, erkiteken ia me si mabai 
bangsa e ngepar, lako naluken negeri si 
idahndu e.' 

23 Eme sabapna maka kita tading i 
berneh-berneh si petala-tala ras kota 
Betpeor." 


Isuruh Musa bangsa Israel gelah patuh 
man Undang-undang Dibata 


1 Kenca bage ngerana Musa man bangsa 

Israel, "Ikutken Undang-undang si 
kuajarken enda, maka kam banci nggeluh 
ngingani negeri si ibereken TUHAN, Dibata nu 
nini-ninindu man bandu. 

2 Sitik pe ula tambahi, sitik pe ula kurangi 
kai si kuperentahken man bandu. Ikutken lah 
perentah-perentah TUHAN Dibatandu si nggo 
kubereken man bandu. 

3 Nggo kap idahndu jine, kai si ibahan TUHAN 
Dibatandu i Deleng Peor. IkernepkenNa kerina 
kalak si nembah man Baal ijah, 

“tapi ise kam si setia man TUHAN Dibatandu, 


nggeluh denga seh genduari. 

> Nggo kuajarken man bandu kerina Undang- 
undang bagi si isuruh TUHAN Dibatangku 
man bangku. Ikutkenlah Undang-undang e i 
negeri si nandangi iperang ras iinganindu. 

6 Tutuslah atendu ngikutken Undang-undang 
e, sabap e kap ncidahkenca man bangsa 
si deban uga pentarna kam. Kenca ibegina 
kerina Undang-undang enda, tentu nina, 'Seh 
kal pentarna ras beluhna bangsa si mbelin 
enda!' 

"Bangsa si deban, amin uga gia belinna 
bangsa e, la lit kerembakenna ras dibatana 
bagi kerembakenta ras TUHAN Dibatanta, 
tep-tep kali ia erlebuh man dibatana e. 
Isampatina kita sanga kita perlu penampat. 

8 La lit bangsa si apai pe, amin uga gia 
belinna bangsa e, si lit undang-undangna si 
seri adilna bagi undang-undang si kuajarken 
man bandu wari enda. 

9 Metengetlah! Tetapkenlah i bas ukurndu 
maka kidekah kam nggeluh la kam lupa 
kejadin si nggo idahndu alu matandu jine. 
Turikenlah man anak-anakndu, ras man 
kempu-kempundu 

10 kerna wari tupung kam i adep-adepen 
TUHAN Dibatandu i Deleng Sinai, sanga 
TUHAN ngerana man bangku, 'Pepulung 
bangsa enda. Ibegikenna ateKu kai si 
Kukataken, gelah erlajar patuh ia nandangi 

Aku kidekah geluhna, gelah iajarina anakna 


pe mbiar man bangku.' 

11Turiken man anak-anakndu, kuga kam reh 
deherna jenari tedis i teruh deleng si itutupi 
cimber si mbiring bagi embun mekapal, 
dingen api gurlah seh ku langit. 

12 Turiken man bana, uga TUHAN ngerana 
man bandu i bas api e nari, uga ibegindu la 
ngerana, tapi la idahndu la i bas bentuk kai 
pe. 
13 | kataken TUHAN man bandu uga arusna 
kam ncikep perpadanen, si nggo IbanNa 
ras kam, eme: arus ngikutken sepuluh 
Undang-undang, si IsuratkenNa i bas dua 
papan batu. 

14 suruh TUHAN aku ngajari kam kerina 
kerna undang-undang si man ikutenndu i 
negeri si nandangi iperang ras iinganindu." 


Pertenget gelah ula 
nembah man gana-gana 


15 “Sanga TUHAN ngerana man bandu i bas 
api nari i Deleng Sinai, la idahndu bentuk kai 
pe. Emaka guna kiniulinndu jaga kal 

16 maka ula kam erdosa alu erbahan 
gana-gana si man sembah-sembahenndu, 
subuk gana-gana e bagi tempas diberu ntah 
pe bagi tempas dilaki, 

17 ntah rubia-rubia, ntah perik-perik, 

18 ntah rubia-rubia si njoler ntah nurung. 

19 Ula sempat turah sura-surandu nembah 


jadi suruh-suruhen dingen erjimpuh nandangi 
si idahndu i langit eme: matawari, bulan 

ras bintang-bintang. TUHAN Dibatandu 

nggo mereken si enda maka isembah 
bangsa-bangsa si deban. 

20 Tapi kam kap bangsa si nggo iselamatken 
TUHAN i Mesir i bas ginuhur si gurlah e 
nari. IbabaNa kam ndarat gelah kam jadi 
BangsaNa jine bagi si genduari enda. 

21 Merawa kal TUHAN Dibatandu man 
bangku, erkiteken kam. Emaka ersumpah 
la, maka tuhu-tuhu kal la aku banci ngepari 
Lau Jordan, mengketi negeri si mehumur si 
| berekenNa man bandu e. 

22| jenda aku mate, emaka labo ndigan pe 
kukepari lau e. Tapi kam lanai ndekah ngepar 
ngingani taneh si mehumur e. 

23 Jaga, maka ula ilupakenndu perpadanen si 
ibahan TUHAN Dibatandu ras kam. Ikutkenlah 
PerentahNa, alu la erbahan gana-gana si 
ugapa pe man bandu, 

24 erkiteken TUHAN Dibatandu seri ras api si 
gara, percemburu tuhu-tuhu. 

25 Aminna pe nggo ndekah kam tading i 
negeri e, janah nggo lit anak-anakndu ras 
kempu-kempundu, ula kam erban dosa alu 
erbahan gana-gana si man sembahenndu i 
bas bentuk kai pe. Sabap jahat perbahanen si 
bage i bas pengidah TUHAN, janah nembeh 
kal AteNa. 

26 Kulebuh langit ras doni jadi saksi si 


ngelawan kam sendah, adi la kam patuh man 
bangKu, minter kam masap i bas taneh e 
nari. La kam ndekah nggeluh ngingani taneh i 
kepar Jordan si nandangi iinganindu. Keri kal 
kam pagi kernep. 

2! |(pemerap ras ipermarparken TUHAN kam 
ku negeri-negeri si deban, janah i je pagi 
piga-piga kalak ngenca kam selamat. 

28| je isembahndu pagi dibata-dibata 
bahanen tan manusia, dibata-dibata si ibahan 
i bas kayu ras batu nari, dibata-dibata si la 
erpengidah ras la erpemegi, si la banci man 
ras la banci nganggeh. 

29| jah me kam terdaram-daram man 
TUHAN Dibatandu. Adi bulat kal ukurndu 
ndaramisa emaka jumpa kam ras la. 

30 Sanga kam i bas kepiceten, janah kerina si 
e jadi man bandu, ije maka dungna mulihken 
kam kempak TUHAN, maka kam patuh man 
BaNa. 

31 ja kap Dibata si dem perkuah ate. Labo 
kam ItadingkenNa, labo kam IkernepkenNa. 
La la lupa perpadanen si IpadankenNa jine 
ras nini-ninindu. 

32 Pepayo lah wari-wari si nggo lepas, 
paksa-paksa ope denga kam tubuh, seh ku 
paksa-paksa sanga Dibata njadiken jelma 
i doni enda. Nggo kin penah lit kejadin si 
bagenda belinna? Nggo kin penah lit ibegi 
kalak bagi si enda? 

33 Lit kin penah bangsa si deban nggeluh 


kenca ibegina dibata ngerana i bas api nari, 
bagi si nggo pernah ialamindu? 

34 Penah kin lit dibata si pang ndilo sada 
bangsa ndarat i bas bangsa si deban nari, 
jenari njadikenca jadi SikerajangenNa, bali 
ras perbahanen TUHAN Dibatandu man bandu 
i Mesir? IpergunakenNa kuasa ras GegehNa 
si mbelin i lebe-lebe matandu. IbanNa mara 
ras perang, IlakokenNa tanda kuasa si 
erban mamang-mamang ate ras IbahanNa 
kejadin-kejadin si erbahanca kalak mbiar. 

35 Icidahken TUHAN man bandu kejadin 
enda, guna nuduhken maka la ngenca Dibata, 
la lit si deban. 

36 | pedengkehkenNa SoraNa man bandu 
i langit nari, gelah banci kam lajarkenNa. 
IcidahkenNa ApiNa si mbelin man bandu i 
doni enda, janah ngerana la i jenari. 

37 Erkiteken keleng AteNa kempak nini- 
ninindu, IpilihNa kam. la jine, alu GegehNa si 
mbelin maba kam ndarat i Mesir nari. 

38 Sangana kam ngasak IpelawesNa 
bangsa-bangsa si belinen ras gegehen asang 
kam, gelah banci kam IbabaiNa bengket. Alu 
bage IberekenNa taneh kalak e man bandu, 
taneh si seh ngayak genduari enda kam 
empuna. 

39 Emaka sendah ingetlah, ndigan pe ula 
lupaken: TUHAN kap Dibata i surga ras i doni, 
la lit dibata si deban. 

40|kutkenlah kerina undang-UndangNa si 


nggo kuajarken wari enda, maka kam ras 
sinursurndu mejuah-juah janah tetap tading i 
bas taneh si ibereken TUHAN Dibatandu jadi 
sikerajangenndu seh asa lalap." 


Kota-kota ingan cebuni 


41 Kenca bage itentuken Musa telu kota arah 
Timur Jordan 

42 man ingan kiam ras man ingan si aman, 
adi lit kalak munuh kalak si deban si gelgel 
nari labo musuhna, alu la sengaja. Banci ia 
kiam ku sada kota si telu enda ndai, gelah ula 
ia Ibunuh. 

43Man suku Ruben isikapken kota Beser, 
inganna i kendit-kendit gurun pasir: man 
suku Gat isikapken kota Ramot, i bas daerah 
Gileat: janah man suku Manase isikapken 
kota Golan, i bas daerah Basan. 


Kata perlebe ope denga ibereken 
Undang-undang Dibata 


44Ibereken Musa undang-undang ras 
pengajaren Dibata man bangsa Israel. 

45 Ibereken TUHAN undang-undang enda 
kenca bangsa Israel nggo ndarat i Mesir nari, 
sanga ia i berneh-berneh arah Timur Lau 
Jordan, pekepar ras kota Betpeor. Daerah 
enda nai daerah Raja Sihon bangsa Amori, 
si merentah i kota Hesbon. Musa ras bangsa 

Israel naluken Raja Sihon, sanga bangsa 


Israel ndarat i Mesir nari. 

46 (UI 4:45) 

47 Irampasi kalak enda daerah enda ndai 
bage pe negeri Raja Og i Basan nari. Raja Og 
subuk raja bangsa Amori si tading arah Timur 
Lau Jordan. 

48 Daerah si ingani kalak enda mulai i kota 
Aroer i tepi Lau Arnon nari seh ku Deleng 
Sirion, eme Deleng Hermon. 

49 Bage pe kerina daerah si lit arah Timur 
Lau Jordan seh ku Lawit Mate i Selatan ras ku 
teruh Deleng Pisga i Timur, bengket ku bas 
daerah enda. 


Sepuluh Perentah Dibata (Kel 20:1-17) 


5 1 Ipepulung Musa kerina bangsa Israel, 
jenari nina man kalak e, "O bangsa Israel, 
begiken kerina undang-undang si kubereken 
man bandu i bas wari enda. Pelajarilah 
undang-undang e, janah jaga maka ula Ia 
iikutkenndu. 

2 Sanga i Deleng Sinai, ibahan TUHAN 
Dibatanta perpadanen 

3 labo ras nininta saja ngenca, tapi man 
banta pe si nggeluh denga genduari enda. 
4Sanga i datas Deleng Sinai, ngerana TUHAN 
petala-tala ras kam i bas api nari. 

“| bas paksa si e tedis aku kelang-kelang 
kam ras TUHAN nuriken kata TUHAN man 

bandu, erkiteken mbiar kam api e, janah la 


kam nggit ku das deleng e. Nina TUHAN, 

6 'Aku kap TUHAN Dibatandu si mulahi kam i 
Mesir nari, sanga kam jadi budak i jah. 

7 Ula sembah dibata-dibata si deban, 
seakatan Aku. 

8 Ula bahan man bandu gambar-gambaren 
kerna kai pe si lit i langit ntah i doni, ntah pe 
sii bas lau i teruh doni. 

9 Ula kam nembah erjimpuh man gana-gana, 
erkiteken Aku kap TUHAN Dibatandu si 
percemburu. Kuukum kalak si rate nembeh 
man bangKu, seh ku kesusurenna sundut si 
peteluken ras si peempatken. 

10 Tapi Kucidahken keleng ateKu man 
meribu-ribu kalak si erkeleng ate man bangKu 
ras si ngikutken undang-undangKu. 

11 Ula pake gelarKu ku tujun si jahat, sabap 
Aku, TUHAN Dibatandu, ngukum kalak si 
make gelarKu ku tujun si lepak. 

12 Perdiateken wari Sabat, maka 
ipebadiakenndu e bagi si Kuperentahken 
TUHAN Dibatandu man bandu. 

13 Enem wari banci idahikenndu dahinndu, 

14tapi wari si pepituken eme wari 
pekesahken si iendesken man bangku. 

Emaka i bas wari si e, ise pe la banci erdahin, 
subuk kam, ntah anak-anakndu, subuk 
budak-budakndu ntah asuh-asuhenndu, 
subuk kalak tandang si ringan i negerindu. 
Budakndu pe arus pekesahken bali ras kam. 

15 Ingetlah maka kam pe nai budak nge i 


Mesir, janah Aku kap, TUHAN Dibatandu si 
mbebasken kam alu kuasa gegehku si mbelin. 
Em sabapna maka Aku, TUHAN Dibatandu 
merentahken kam mperdiateken wari Sabat. 

16 Hamati nandendu ras bapandu: enda 

me perentahKu, TUHAN Dibatandu, gelah 
mejuah-juah, janah cawir metua kam ibas 
negeri si Kubereken man bandu e. 

17 Ula munuh. 

18 Ula erlua-lua. 

19 Ula nangko. 

20 Ula ise pe iadukenndu alu pengadun si Ia 
tuhu. 

21 Ula mengga atendu ndehara kalak; 

ula mengga atendu rumahna, tanehna, 
budakna, lembuna, kaldena, ntah kai pe 
sikerajangenna.' 

22 Enda me perentah-perentah TUHAN, si 
I berekenNa man bandu sanga kam pulung 
i deleng e. Sanga Ia ngerana i bas api ras 
embun si mekapal nari alu sora si dem kuasa, 
I berekenNa perentah-perentah enda janah 
lanai lit perentah si deban. Kenca bage maka 
IsuratkenNa perentah-perentah e i bas dua 
papan batu, emaka I berekenNa man bangku." 


Mbiar bangsa Israel (Kel 20:18-21) 


23 “Sanga gara api i belang-belang deleng e, 
janah ibegindu sora e i bas gelap nari, reh 

peminpin ras pengulu-pengulu i bas tep-tep 
sukundu nari ndahi aku, 

24 hina, "TUHAN Dibatanta ncidahken man 
kami kuasa KemulianNa, sanga ibegi kami 
la ngerana i bas api nari. Sendah nggo idah 
kami maka banci kepe kalak tetap nggeluh, 
amin pe Dibata nggo ngerana man bana. 

25 Tapi man kade kami ndarami dalan mate? 
Api si gurlah e banci pagi ngkernepken kami. 
Pasti kami mate, adi ibegi kami ka TUHAN 
Dibatanta ngerana. 

26 Pernah kin lit jelma nggeluh kenca ibegina 
Dibata ngerana i bas api nari? 

27 To lah mulihken, Musa, begiken asa kai si 
ikataken TUHAN Dibatanta. Kenca bage reh 
ka kam ku jenda, turiken man kami kai nina 
man bandu, maka ibegiken kami ras ikutken 
kami.' 

28 Kenca ibegi TUHAN kai nindu nina man 
bangku, 'Nggo Kubegi kai si ikataken bangsa 
e, janah payo nge kai si ikatakenna e. 

29Merandal kal e adi bagelah lalap 
perukurenna. Merandal kal adi tetap 
ihamatina Aku, ndigan iikutkenna kerina 
perentahKu, mejuah-juah ia ras sinursurna 
seh asa lalap. 

30To, suruh ia mulih ku kemahna. 

31Tapi kam, o Musa, tading kam lebe i 
jenda ras Aku, maka Kubereken man bandu 
kerina undang-undangKu, ras perentahKu. 
Ajarken lah e man bangsa e, maka iikutkenna 

undang-undang e ibas negeri si Kubereken 


man bana.' 

32 Jaga dage, o bangsa Israel, maka tetap 
likutkenndu kerina si nggo iperentahken 
TUHAN Dibatandu man bandu. Ula sada pe 
ilanggarndu undang- UndangNa. 

33 | kutkenlah kerina maka kam mejuah-juah, 
maka kam tetap nggeluh i taneh si nandangi 
linganindu." 


Undang-undang pematang 


1 “Enda me kerina undang-undang si 
6 iperentahken TUHAN Dibatandu man 
bangku, gelah kuajarken man bandu. Ikutken 
lah kerina undang-undang e, ibas negeri si 
nandangi iinganindu. 

2 Kidekah geluhndu, arus maka kam ras 
sinursurndu erkemalangen man TUHAN 
Dibatandu, dingen ngikutken undang- 
UndangNa si Kubereken man bandu, gelah 
nggedang umurndu ibas negeri e. 

30 bangsa Israel, begiken ras ikutken lah 
undang-undang e! Adi bage mejuah-juah 
ras jadi bangsa si mbelin me kam, janah 
ngiani taneh si mehumur e, sue ras si nggo 
ipadanken TUHAN Dibata nu nini-nininta. 

40 Israel ingetlah enda! Maka TUHAN si 
sada e kap ngenca Dibatanta! 

> Kelengilah TUHAN Dibatandu asa ukurndu, 
asa tendindu, asa gegehndu lit. 

6 Ula ndigan pe lupaken kerina perentah- 


perentah si kubereken sendah man 
bandu. 

7 Ajarkenlah e man anak-anakndu. 
Persingetilah rusur, subuk sanga kam i 
rumah, ntah sanga kam i bas perdalanen, 
subuk sanga kam ngadi-ngadi ntah pe sanga 
kam erdahin. 

8 Iketkenlah undang-undang e i bas 
pergelangen tanndu pakeken i bas 
perdempakenndu, gelah jadi persinget man 
bandu. 

9 Suratken e i bas binangun pintun rumahndu 
ras i babo pintu gerbangndu." 


Kata persinget maka 
ula ngelanggar pedah TUHAN 


10 "Bagi si ipadanken TUHAN Dibatandu man 
nini-ninindu Abraham, Isak, ras Jakup, maka 
la mereken man bandu sada negeri rikut ras 
kota-kota si mbelin ras mehuli si labo kam 
majekkenca. 

Il| bas kerina rumah e melala barang si 
mehuli, si la bekasndu namakenca i je: 
idapetindu sumur la bekasndu ngkali, ras 
kebun anggur ras saitun la bekasndu nuan. 
Kenca ibaba TUHAN kam ku negeri e, janah 
nggo sikap kerina i je si man panganndu, 

12 jaga maka ula kam lupa TUHAN si mulahi 
kam i taneh Mesir nari, sanga kam jadi budak 
i je. 

13 Mbiarlah man TUHAN Dibatandu. Ia 


sajalah ngenca sembah. Erpadanlah i bas 
GelarNa saja. 

14 Ula nembah man dibata-dibata si deban, 
dibata-dibata kalak si tading i sekelewetn du. 

15 Adi isembahndu dibata-dibata si deban e, 
pernembeh TUHAN reh man bandu bagi api, 
ngkernepken kam kerina, erkiteken TUHAN 
Dibatandu percemburu tuhu-tuhu. 

16 la cubai TUHAN Dibatandu bagi 
perbahanndu sanga kam i Massa. 

17/Jagalah, maka tetap iikutkenndu kerina 
undang-undang si nggo IberekenNa man 
bandu. 

18 Dahiken lah kai si mehuli ras payo bagi si 
iIkataken TUHAN gelah mejuah-juah kam. Alu 
bage ngasup kam muat taneh si mehumur 
e jadi sikerajangenndu, taneh si nggo 
ipadanken TUHAN man nini-ninindu. 

19 Ipelawesndu musuh-musuhndu, bagi si 
IpadankenNa. 

20| bas paksa si reh enda nungkun 
anak-anakndu man bandu nina, 'Ngkai maka 
iperentahken TUHAN Dibatanta kita ngikutken 
kerina undang-undang enda?' 

21 Bagendalah jabapndu, 'Mbarenda 
kami budak raja Mesir. Tapi TUHAN nggo 
mbebasken kami alu GegehNa si mbelin. 

22 | idah kami alu mata kami jine IlakokenNa 
tanda kuasa ras IbahanNa kejadin-kejadin si 

erbahanca mbiar bangsa Mesir ras rajana, ras 


kerina pegawaina. 

23 (bebaskenNa kami i Mesir nari guna 
maba kami ku jenda janah IberekenNa man 
kami negeri enda sue ras PadanNa man 
nini-nininta. 

24 Kenca bage iperentahken TUHAN 
Dibatanta kita ngikutken kerina undang- 
undang enda, janah mbiarlah man 
BaNa. Adi bage perbahanenta Ia lalap si 
njagai bangsanta ras erbahanca mehuli 
sikerajangenta. 

25 Adi tutus ateta ngikutken asa kai si 
iperentahken Dibata man banta, ngena AteNa 
man banta.'" 


Bangsa Dibata (Kel 34:11-16) 


1 "TUHAN Dibatandu maba kam ku taneh 
1 si nandangi iinganindu. IpelawesNa 
nterem bangsa si deban i jenari. Adi kam 
ngasak, IpelawesNa pitu bangsa si belinen 
dingen gegehen asang kam, eme: bangsa 
Heti, bangsa Girgasi, bangsa Amori, bangsa 
Kanaan, bangsa Peris, bangsa Hewi, bangsa 
Jebusi. 

2 Sanga TUHAN Dibatandu ngendesken 
bangsa-bangsa e ku teruh kuasandu, janah 
italukenndu ia, arus maka ibunuhndu ia 
kerina. Ula bahan perpadanen rassa, ula 
cidahken perkuah atendu man bana. 

3 Ula erjabu rassa. Anakndu pe ula bere 


erjabu rassa 

4gelah ula ibabaina anak-anakndu e nilah 
i bas TUHAN nari jenari nembah man 
dibata-dibata si deban. Adi bage nembeh 
TUHAN man bandu, janah minter kam 
IkernepkenNa. 

> Dage, runtuhken lah batar-batar 
ingan persembahenna, pecahken tugu 
sembah-sembahenna, penggelken gambar- 
gambar Dewi Asera dibata-dibatana, ciluk 
gana-ganana. 

6 Lakokenlah e, erkiteken kam kap 
sikerajangen TUHAN Dibatandu. IpeserapNa 
kam i bas kerina bangsa-bangsa i doni enda 
nari jadi BangsaNa khusus. 

7 Ikelengi ras ipilih TUHAN kam labo 
erkiteken teremen kam asang bangsa-bangsa 
si deban: kam kap bangsa si kitikna i doni 
enda. 

8Tapi TUHAN ngkelengi kam dingen 
IsehkenNa AteNa padan si IpadankenNa 
man nini-ninindu. Eme sabapna maka 
IselamatkenNa kam alu KuasaNa si mbelin, 
janah IbebaskenNa kam i bas perbudaken 
raja Mesir nari. 

9 Ingetlah, maka TUHAN Dibatandu e ngenca 
Dibata janah la setia kap. Tetap IcikepNa 
PadanNa, janah IcidahkenNa KekelengenNa si 
tetap man meribu-ribu kalak si ngkelengi Ia 
ras ngikutken undang-UndangNa. 

10 Tapi la ralang-alang Ia ngukum kalak si 


ernembeh ate man BaNa. 

ll Emaka genduari ikutlah kai si nggo 
lajarken man bandu: ikutken lah kerina 
undang-undang si nggo kubereken man 
bandu wari enda." 


Dat pasu-pasu adi patuh (UI 28:1-14) 


12 “Adi ibegikenndu kerina undang-undang 
enda, janah iikutkenndu alu tutus, TUHAN 
Dibatandu tetap ncikep PerpadanenNa man 
bandu, janah IcidahkenNa keleng AteNa 
si tetap, bagi si nggo ipadankenna man 
nini-ninindu. 

13 | kelengiNa ras ipasu-PasuNa kam, gelah 
erteremna kam, janah nterem pupusndu. 
Ipasu-pasuna jumandu gelah mbuah 
pagendu, anggurndu, minak saitundu. 
Ipasu-pasuna kam alu mereken mbue lembu 
ras biri-biri man bandu. Kerina pasu-pasu 
enda IsehkenNa man bandu ibas negeri si 
nggo IpadankenNa man nini-ninindu nai 
maka IberekenNa man bandu. 

14|a lit bangsa si deban i babo doni enda 
si seri buena ndat pasu-pasu ras kam. 

La lit sada pe i bas kam nari ntah i bas 
asuh-asuhenndu nari si la lit anakna. 

15 (pedauh TUHAN kerina penakit i bas kam 
nari. La IbereNa kam kena penakit si mekelek 
bagi si idahndu sanga i Mesir mbarenda tapi 
ItamakenNa man musuh-musuhndu. 


Ulangan 7.16i 23 | 33 
16 Kernepken kerina bangsa-bangsa si 


iendesken TUHAN Dibatandu man bandu. Ula 
sitik pe cidahken atendu mekuah nandangi 
ia. Ula sembah dibata-dibatana, sabap e jadi 
siding man bandu. 

17 Ula iukurkenndu maka bangsa e belinen 
asang kam, ras la terpelawesndu. 

18 Ula mbiar man bana. Ingetlah uga 
perbahanen TUHAN Dibatandu man raja Mesir 
ras rayatna. 

19 Ingetlah mara kelesa si mejin, si iidahndu 
alu matandu jine, tanda-tanda kuasa, ras 
kejadin-kejadin si mejin, ras gegeh si mbelin 
si ipake TUHAN Dibatandu mbebasken kam: 
uga PerbahanenNa man bangsa Mesir bage ka 
me PerbahanenNa nandangi bangsa-bangsa 
si ibiarindu genduari e. 

20 suruhNa perkis laga ku tengah-tengah 
kalak e, seh maka kalak si sempat denga 
kiam ntah cebuni pe ikernepken nge kerina. 

21F makana ula kam mbiar man bangsa- 
bangsa e. TUHAN Dibatandu si ngarak-ngarak 
kam: la kap Dibata si mbisa si arus ibiari. 

22 Sanga kam ngasak, sitik-sitik IpelawesNa 
bangsa e. Labo terkernepkenndu ia alu 
sekaligus, sabap adi sekaligus, maka 
ertambah-tambah beligan rubia-rubia si 
meliar, janah e kebiaren man bandu. 

23 TUHAN ngendeskenca musuh-musuhndu 
ku teruh kuasandu, janah IguntariNa 
musuh-musuhndu seh maka ia ikernepken. 


Ulangan 7.241 8.3 34 
24 |endeskenNa raja-raja ku teruh kuasandu. 


Ibunuhndu ia, janah minter imasapkenndu 
gelarna i doni enda nari. Ise pe la ngasup 
ngambati kam: ikernepkenndu kerina kalak. 

25 Ciluk gana-ganana. Ula mengga atendu 
man pirak tah emas si lit i bas gana-gana 
e, janah ula buat bandu. Adi ibuatndu, kam 
nggo kena siding kematen, erkiteken nembeh 
kal ate TUHAN adi isembah dibata-dibata si 
deban. 

26 Ula baba sada pe gana-gana e ku bas 
rumahndu. Adi ibabandu, sumpah kebilangen 
si man bana e, e ka pe kena man bandu. Arus 
maka segat ras ciga atendu gana-ganana e, 
erkiteken ia nggo kena sumpah TUHAN." 


Banci bandu taneh si mehumur e 


l“Ikutkenlah alu tutus kerina undang- 

undang si kubereken sendah man 
bandu, gelah banci kam nggeluh, dingen 
ertambah-tambah beliganndu, janah ngiani 
negeri si ipadanken TUHAN man nini-ninindu. 
2 Inget uga TUHAN Dibatandu mabai kam i 
bas perdalanen si nggedang mentasi gurun 
pasir empat puluh tahun dekahna, ije 
| berekenNa melala kiniseran guna nguji kam, 
gelah letehNa ukurndu, ntah iuekenndu 
PerentahNa ntah lang. 
3 'pelepasNa kam kelihen, emaka 
IberekenNa manna man panganndu, pangan 
si lenga pernah ipanndu tah ipan nini-ninindu. 


Ulangan 8.41 11 35 
IlakokenNa e, guna ngajar kam, maka labo 


pangan ngenca si pegeluhken manusia, tapi 
manusia nggeluh erdankanken kasakai si 
Ikataken TUHAN. 

4Kidekah empat puluh tahun e, uisndu pe Ia 
merigat ras nahendu pe la besar. 

= Ingetlah, maka TUHAN Dibatandu 
ngajarken ras ngukum kam bali ras sekalak 
bapa ngajarken anak-anakna. 

6 Emaka nggeluhlah rikutken kai si nggo 
iperentahken TUHAN man bandu: nggeluh lah 
rikutken undang- UndangNa janah mbiar man 
BaNa. 

"TUHAN Dibatandu maba kam ku taneh si 
mehumur, ija melala ulu lau, lau, ras sumbul 
si erburak launa i bas baluren ras uruk-uruk. 

8 Taneh si mereken ulih gandum, jelai, buah 
anggur, buah ara, buah ndalima, saitun ras 
tengguli. 

2| jah la banci kam kelihen, la banci kam 
kurang kai pe. Batu-batuna isin biji besi, i bas 
uruk-urukna banci ibuatndu tembaga. 

10 datndu kai atendu ipanndu. Erkiteken 
si e ngataken bujur me kam man TUHAN 
Dibatandu, kerna taneh si mehumur si 
| berekenNa man bandu." 


Pertenget gelah ula ngelupaken TUHAN 


Il “Jaga, maka ula ilupakenndu TUHAN 
Dibatandu. Ula silahken sada pe undang- 


. Ulangan 8.121 18 36 
UndangNa si kubereken man bandu wari 


enda. 

12 Adi nggo idatndu kerina kai atendu si 
ipanndu, janah nggo ipajekkenndu rumah si 
mejile man inganndu, 

13 bage pe nggo ertambah-tambah lembu 
ras biri-birindu, emas ras pirakndu ras kerina 
erta-ertandu si deban, 

14 jaga maka ula meganjang ukurndu, jenari 
ilupakenndu TUHAN Dibatandu si nggo mulahi 
kam i Mesir nari sanga kam jadi budak 
mbarenda. 

15 Ibabaina kam mentasi gurun pasir si 
mbelang si dem kebiaren ija melala nipe si 
erbisa ras kacip gelang. I bas taneh kerah si 
la lit lau e, IbahanNa lau erburak i bas batu 
nari man bandu. 

16] bas gurun pasir e, IberekenNa manna 
man panganndu eme pangan si lenga 
pernah ipan nini-ninindu pe. IberekenNa 
kiniseran lako nguji kam, gelah dungna banci 
ipasu-PasuNa kam alu kai-kai si mehuli. 

17 Erkiteken si e, ndigan pe ula kam rukur 
maka kinibayakenndu e, eme erkiteken kuasa 
ras gegehndu jine. 

18 | ngetlah maka TUHAN Dibatandu nge si 
mereken gegeh man bandu erbahanca kam 
bayak. Si enda IbahanNa sabap seh wari 
enda la tetap setia nandangi perpadanen si 
IbahanNa man nini-ninindu. 


Ulangan 8.191 9.5 
19 Ula kam lupa man TUHAN Dibatandu. 


Ula kam nilah jenari ersembah janah jadi 
suruh-suruhen dibata-dibata si deban. Adi 
bage, kupersingeti kam genduari, maka pasti 
kam IkernepkenNa. 

20 Adi la kam ngikutken TUHAN la banci lang 
IkernepkenNa kam, bali ras bangsa-bangsa si 
nandangi IkernepkenNa i lebe-lebendu." 


Bangsa Israel Ia patuh man Dibata 


9 1 “Begiken, o bangsa Israel! Sendah 
ikeparindu me Lau Jordan, janah 
iinganindu me taneh bangsa-bangsa si 
belinen ras gegehen asang kam. Kota- 
kotandu mbelin, erbentengken tembok si 
meganjang seh ku langit. 

2 Rayatna nggedang mbelin bali ras raksasa. 
Nggo ibegikenndu maka ise pe la ngasup 
nalukenca. 

3Tapi genduari iidahndu jine uga TUHAN 
Dibatandu erdalan arah lebendu bali ras api 
si merawa. ItalukenNa bangsa-bangsa e adi 
iperangindu, gelah banci ia minter ipelawes 
ras ikernepkenndu sue ras si nggo ipadanken 
TUHAN. 

4Kenca nggo ipelawes TUHAN Dibatandu 
bangsa-bangsa e, ula nindu i bas ukurndu, 
maka ibereken TUHAN man bandu negeri 
enda eme perbahan kam metunggung. 

3 Labo erkiteken ulindu ras perbahanenndu 
benar maka ipelepas TUHAN kam muat taneh 


Ulangan 9.61 11 38 
bangsa-bangsa e, tapi erkiteken bangsa- 


bangsa e jahat, janah ate TUHAN nehken 
si nggo IpadankenNa man nini-ninindu si 
Abraham, Isak ras Jakup. 

6 Tek lah maka labo perbahan kam 
metunggung maka ibere TUHAN man bandu 
taneh si mehumur e. Lang! Sabap kam 
bangsa si mekeng kap. 

7 Ula ndigan pe ilupakenndu uga TUHAN 
Dibatandu nembeh i gurun pasir erkiteken 
perbahanenndu. Mulai kin kam nadingken 
Mesir seh ngayak warina kam seh i jenda, 
kam nggo ngelawan TUHAN. 

8 Sedangken i Deleng Sinai pe, seh kal 
rawana TUHAN erdandanken kam. Erkiteken 
nembehna AteNa menam pe IkernepkenNa 
kam. 

9 Lawes aku nangkih Deleng Sinai, guna 
ngaloken papan batu si dua, i ja isuratken 
perpadanen si ibahan TUHAN ras kam. Empat 
puluh wari empat puluh berngi aku tading i 
das la man ras la minem. 

10 Kenca bage ibereken TUHAN man bangku 
papan batu si dua e, i ja nggo IsuratkenNa alu 
TanNa jine kai si nggo IkatakenNa man bandu 
i bas api e nari, sanga kam pulung i deleng e. 

ll Bage me, kenca nggo lepas si empat 
puluh wari empat puluh berngi e, ibereken 
TUHAN man bangku papan batu si dua ija 
nggo IsuratiNa perpadanen e. 


Ulangan 9.121 19 39 
12 Kenca bage ngerana TUHAN man bangku, 


'Pedasken susuri deleng enda, sabap nggo 
ceda ras jahat bangsa si nggo ibabandu 
ndarat i Mesir nari e.' Nggo nimpang ia i 
bas perentah-perentahKu jenari ibahanna 
gana-gana man sembahenna. 

13Tole nina TUHAN man bangku, 'Kueteh 
maka tuhu mekeng kal bangsa enda. 

14 Ula iolang-olangindu Aku. Kukernepken 
ateKu kalak enda, gelah masap gelarna i doni 
nari. Jenari maka Kujadiken kam bapa sada 
bangsa si belinen ras gegehen asang ia." 

15 Kenca bage maka nusur aku i das deleng 
e nari, maba dua papan batu i ja perpadanen 
e isuratken. 

16 Kuidah maka nggo ilanggarndu perentah 
si nggo ibereken TUHAN Dibatandu man 
bandu. Nggo erdosa kam man BaNa, 
erkiteken ibahanndu gana-gana i bas 
bentuk anak lembu i bas logam nari man 
sembah-sembahenndu. 

17 Emaka i lebe-lebendu perper 
kudampesken batu si dua lambar ndai. 

18 Emaka erjimpuh aku ngadap ku lebe-lebe 
TUHAN sekali nari, empat puluh wari empat 
puluh berngi dekahna la aku man la aku 
minem. Kulakoken e, erkiteken nggo kam 
erdosa man TUHAN erbanca ia merawa. 

19 Mbiar aku gara pernembeh TUHAN, 
sabap erkiteken nembeh AteNa menam kam 


Ulangan 9.201 27 40 
IkernepkenNa, tapi IbegikenNa ka aku sekali 


nari. 

20Man Harun pe merawa kal ate TUHAN. 
Menam pe ia ibunuhna. Emaka kerna ia pe 
ertoto ka aku. 

21 Kubuat barang si kemali si ibahanndu 
e, eme kap anak lembu emas e, emaka 
kuambekken ku api. Kenca bage kuperperken, 
kugiling jadi abu, jenari kuambekken abu e 
ku lau si maler i das deleng nari. 

22 Tole pe ibahanndu ka maka nembeh 
TUHAN Dibatandu sanga i Tabera, sanga i 
Massa, ras sanga i Kiberot Taawa. 

23J anah isuruh TUHAN kam i Kades Barnea 
nari ija IperentahkenNa kam berkat ras 
nciati taneh si AteNa IberekenNa man bandu, 
mberontak kang kam man BaNa. La kam tek, 
dingen la kam patuh man BaNa. 

24 Kidekah kam kutandai, berontak nge kam 
lalap man TUHAN. 

25 Eme sabapna, maka erjimpuh aku ngadap 
i adep-adepen TUHAN i bas si empat puluh 
wari empat puluh berngi e, sabap kueteh 
maka ugapa pe IkernepkenNa AteNa kam. 

26 Fmaka ertoto aku ningku, 'O, TUHAN 
si Mada Kuasa ula kal IkernepkenNdu 
BangsaNdu si IpulahiNdu i taneh Mesir nari 
alu gegeh dingen KuasaNdu si mbelin. 

27 Ula min taktaki uga kengna kalak enda, ula 
min taktaki kejahaten ras dosa kalak enda, 


E Ulangan 9.281 10.4 41 
tapi ingetlah suruh-suruhenndu Abraham, 


Isak ras Jakup. 

28 Adi la bage, tentu nina kalak Mesir, maka 
la kap TertaruhkenNdu BangsaNdu enda ku 
negeri si nggo IpadankenNdu man bana. 
Ikataken bangsa Mesir me maka IbabaNdu 
BangsaNdu ku gurun pasir guna munuh ia, 
erkiteken nembeh AteNdu man bana. 

29 Bangsa enda kap bangsa si nggo IpilihNdu 
jadi SikerajangenNdu si nggo IbabaNdu 
ndarat i Mesir nari alu kuasa ras GegehNdu si 
mbelin.'" 


laloken Musa sekali nari Sepuluh 
Perentah TUHAN (Kel 34:1-10) 


10 l "Nina TUHAN man bangku, 'Pahati 
dua lambar batu bagi si mbarenda, 
janah bahan sada peti kayu ingan munikenca. 
Kenca bage reh lah kam ngadap Aku ku das 
deleng enda, 

2 gelah Kusuratken i babo batu si dua 
lambar e, kai si nggo Kusuratken i babo batu 
si Iperperkenndu mbarenda, kenca bage 
tamakenndu lah e ku peti ndai.' 

3 Emaka kubahan sada peti i bas kayu si 
mejile nari, ras kupahat ka dua lambar batu 
bagi si tangtangna mbarenda, jenari kubaba 
ku das deleng e. 

4Kenca bage isurati TUHAN batu si dua 
lambar ndai: kata-katana bali ras si nggo 
IsuratkenNa i bas papan batu si pemena 


Ulangan 10.51 10 | 42 
mbarenda, eme Sepuluh Perentah si nggo i 


IberekenNa man bandu, sanga la ngerana i 
bas api nari paksa kam pulung i deleng e. 
Ibereken TUHAN man bangku papan batu si 
dua e, 

3 emaka nusur aku i das deleng e nari. Kenca 
bage, sue ras perentah TUHAN, kutamaken 
batu si dua lambar ndai ku bas peti si nggo 
kusikapken e, janah mulai i bas paksa e nari i 
je me batu e. 

6 (Bangsa Israel nadingken sumur-sumur 
bangsa Jaakan e, emaka lawes ia ku Mosera. 
| Mosera me Harun mate ras ikuburken. 
Anakna Eleasar nggantiken ia jadi imam. 

71 jenari lawes bangsa Israel ku Gudgot 
emaka ku Jotbata, ingan si melala i je lau. 

8| bas paksa e, itangkuhken TUHAN suku 
Lewi njagai Peti Perpadanen e, ndahiken 
dahin TUHAN selaku imam dingen masu-masu 
bangsa Israel i bas gelar TUHAN. Eme tugas 
kalak e seh ngayak genduari. 

9 Eme sabapna maka suku Lewi Ia dat taneh 
bagi suku-suku si deban: si ialokenna eme 
kehamaten jadi imam-imam TUHAN, bagi si 
nggo ipadanken TUHAN Dibatandu.) 

10 Empat puluh wari empat puluh berngi 
dekahna aku tading i das deleng e, bali ras 
perbahanenku si tang-tangna mbarenda. 
Ibegiken TUHAN aku sekali nari, janah setuju 
la maka la kam IkernepkenNa. 

ll Kenca bage IsuruhNa aku lawes mbabai 


kam, gelah banci man bandu taneh si nggo 
IpadankenNa man nini-ninindu." 


Tuntuten Dibata 


12 "Genduari o, bangsa Israel, begikenlah 
kai si ituntut TUHAN Dibatandu man bandu: 
Sembah lah TUHAN; dahiken kerina si 
IperentahkenNa. Kelengi lah la: dahi lah 
DahinNa alu bulat ukurndu, 

13 dingen ikutken kerina undang-UndangNa. 
Kubereken undang-UndangNa man bandu 
sendah tama kesangapen man bandu. 

14 Langit si meganjangna kal pe TUHAN 
empuna. Doni ras kerina isina pe TUHAN kap 
empuna. 

15 Tapi mbelin kal kekelengen TUHAN man 
nini-ninindu, emaka IpilihNa kam i bas kerina 
bangsa-bangsa nari: janah seh asa genduari 
pe kam tetap denga bangsa PilihenNa. 

16 Emaka mulai genduari nari, patuhlah man 
TUHAN ulanai mekeng. 

17TUHAN Dibatandu, ganjangen kap asa 
kerina dibata-dibata ras gegehen asa kerina 
kuasa-kuasa si deban. la kap Dibata si mbelin 
dingen mbisa, janah si nasa lit mbiar man 
BaNa. La la rayo-ayo ras la la nggit ngalo 
sogok. 

18 jjagaNa tuhu-tuhu maka kebujuren 
idalanken nandangi anak-anak melumang ras 
man diberu balu-balu. Ia erkeleng ate man 

kalak pertandang si ringan i tengah-tengah 


bangsanta, janah IberekenNa pangan ras uis. 

19 Emaka cidahkenlah kekelengen man 
kerina pertandang, erkiteken kam pe 
mbarenda kalak pertandang nge i Mesir. 

20 Frkemalangenlah kam man TUHAN 
Dibatandu janah la saja lah sembah. 
Setialah man BaNa, janah adi kam erpadan, 
erpadanlah i bas GelarNa saja. 

21 Puji lah Ia, sabap Ia kap Dibatandu: nggo 
jidahndu alu matandu jine, perkara-perkara si 
mbelin ras mejin si IbahanNa man gunandu. 

22 Sanga nini-ninindu lawes ku Mesir, pitu 
puluh kalak ngenca ia. Tapi genduari nggo 
bali ras bintang-bintang i langit bilangenndu 
ibahan TUHAN Dibatandu." 


Kinihagan TUHAN 


1 “Kelengilah TUHAN Dibatandu. 

1 1 Ikutkenlah gelgel undang- UndangNa. 

2 Ingetlah genduari kai si nggo ipelajarindu 
kerna TUHAN arah pengalamenndu ras Ia. 
Kam nge, labo anak-anakndu, si ngalamisa. 
Nggo iidahndu uga belinna kemulian TUHAN, 
uga GegehNa, ras MbisaNa, 

3 bage pe tanda-tanda kuasa si IbahanNa. 
Nggo iidahndu kai si IbahanNa man raja Mesir 
ras negerina. 

4Nggo iidahndu uga pengkernepken TUHAN 
tentera Mesir ras kerina kuda bage pe 

geretana alu nggedapken kalak ei Lawit 


Merah, sanga ia ngayaki kam. 

> Nggo idahndu kai si ibahan TUHAN man 
bandu i gurun pasir ope denga kam seh i 
jenda. 

6 Ingetndu kai si IbahanNa man Datan 
ras man Abiram anak Eliap suku Ruben. | 
lebe-lebe mata kerina kalak nganga taneh 
jenari itelenna ia, radu ras keluargana, 
kemahna, bage pe kerina suruh-suruhen ras 
asuh-asuhenna. 

7 Tuhu, kam me si nggo ngidah kerina 
perkara-perkara si mbelin si nggo ibahan 
TUHAN." 


Pasu-pasu ibas taneh si ipadanken 


8 “Ikutkenlah kerina undang-undang si nggo 
kubereken man bandu wari enda, gelah 
ngasup kam ngepari lau e, ngiani taneh si 
nandangi ibengketindu. 

9Janah cawir metua kam ibas negeri si 
mehumur ras melala asilna e, si ipadanken 
TUHAN maka IberekenNa man nini-ninindu 
ras man sinursurna. 

10 Taneh si nandangi iinganindu e, la seri ras 
taneh Mesir inganndu nggeluh mbarenda. | 
Mesir adi atendu merdang, terpaksa kam latih 
erdahin pepaler lau ku juma e. 

ll Tapi adi taneh si nandangi iinganindu e, 
eme taneh deleng-deleng ras berneh-berneh, 
taneh si usur kena udan. 

12TUHAN Dibatandu si pekena-kena taneh e 


ras njagaisa gedang-gedang tahun. 

13 Dage ikutkenlah perentah si nggo 
kubereken man bandu wari enda: kelengi lah 
TUHAN Dibatandu janah dahiken lah DahinNa 
alu bulat ukurndu. 

14 Adi ilakokenndu e, IpesusurNa udan ku 
tanehndu e rikutken perluna i bas paksa 
musim erbunga ras erbuah, gelah lit gandum, 
anggur ras minak saitun man gunandu, 

15 bage pe dukut man gagaten asuh- 
asuhenndu. Datndu kerina pangan si apai pe 
atendu. 

16 Jaga maka ula kam papak ibabai kalak 
i bas TUHAN nari lako nembah ras erdahin 
man dibata-dibata si deban. 

17 Adi ilakokenndu e, nembeh TUHAN man 
bandu. IbanNa kelegon gelah kerah kal 
tanehndu, maka kai pe la turah. Emaka 
mate kam minter i je, aminna gia taneh si 
IberekenNa man bandu taneh si mehuli. 

18 Inget lah perentah-perentah enda dingen 
ergaken lah. Iketkenlah e i bas tanndu, 
pakeken lah e i bas perdempakkenndu maka 
lalap ingetndu. 

19 Ajarken man anak-anakndu. Cakapken lah 
kerna si e subuk sanga kam i rumah ntah | 
bas perdalanen, ntah sanga kam ngadi-ngadi, 
ntah sanga kam erdahin. 

20 Suratken undang-undang e i bas binangun 
pintun rumahndu ras pintun gerbangndu. 


| Ulangan 11.211 28 47 
21 Adi bage nggedang umurndu ras anak- 


anakndu i bas taneh si ipadanken TUHAN 
Dibatandu merekenca man nini-ninindu. Kam 
tetap nggeluh ije, kidekah lit denga langit | 
babo doni enda. 

22 | kutkenlah alu tutus undang-undang 
si nggo kubereken man bandu, eme: 
kelengi TUHAN Dibatandu, lakoken kerina 
perentah-PerentahNa, janah setialah man 
BaNa. 

23 Adi bage IpelawesNa kerina bangsa- 
bangsa e adi kam mengketi daerah e. 
linganindu me taneh bangsa-bangsa si 
belinen ras gegehen asang kam. 

24 Kasa taneh si idedehndu jadi 
sikerajangenndu. Daerahndu mulai i 
gurun pasir i Selatan nari seh ku deleng- 
deleng Libanon arah Utara. | Lau Eprat nari 
arah Timur seh ku Lawit Tengah arah Barat. 

25 Amin ku japa pe kam lawes ibas negeri 
e, TUHAN Dibatandu si erbanca maka 
mbiar rayat negeri e man bandu, rikutken 
si IpadankenNa. Janah ise pe la ngasup 
ngalang-ngalangi kam. 

26| bas wari enda kupepilihken man bandu 
pasu-pasu tah sumpah. 

27 Kam ipasu-pasu, adi iikutkenndu 
perentah-perentah TUHAN Dibatandu si 
kubereken man bandu wari enda, 

28 tapi kam kena sumpah adi la iikutkenndu 
perentah-perentah e, tapi nilah kam guna 

nembah man dibata-dibata si deban si la 


pernah isembahndu gelgel nari. 

29 Kenca itaruhken TUHAN kam ku negeri 
si nandangi iinganindu e, momokenlah 
pasu-pasu i datas Deleng Gerisim nari, tapi 
momokenlah sumpah i datas Deleng Ebal 
nari. 

30 (Ingan deleng si dua e arah Barat Lau 
Jordan i bas daerah bangsa Kanaan si ringan 
i Baluren Jordan. Inganna kempak Barat, la 
ndauhsa i bas batang kayu More deherken 
kota Gilgal.) 

31 Nandangi ikeparindu me Lau Jordan guna 
ngiani negeri si ibereken TUHAN Dibatandu 
man bandu. Adi nggo man bandu ras 
linganindu negeri e, 

32 jaga maka tetap kam ngikutken kerina 
undang-undang si kubereken man bandu wari 
enda." 


Sada ngenca ingan ersumpah 


12 1 “Enda me undang-undang si man 
ikutenkenndu kidekah geluhndu 

ibas negeri si ibereken TUHAN Dibata nu 
nini-ninindu man bandu. Begiken dage: 

2| negeri si nandangi ibuatndu e, kernepken 
kerina ingan-ingan bangsa e nembah man 
dibata-dibatana, subuk i datas deleng-deleng 
si meganjang, i datas uruk-uruk, bage pe i 
teruh batang kayu mbelin. 

3Runtuhken lah batar-batarna, sontarken 


lah seh getem tugu-tugu batuna si iakap 
kalak badia. Ciluk gambar berhala Asera, 
bulakken gana-ganana, gelah asa ndigan pe 
lanai ia isembah i bas ingan-ingan e. 

4Ula sembah TUHAN Dibatandu bagi 
penembah kalak dibata-dibatana. 

P TUHAN milihsa sada ingan i bas daerah 
suku-sukundu nari man inganndu ersembah 
muji gelar TUHAN. Ku ingan si sada eme 
bangsandu arus reh ngadap TUHAN ras 
ersembah man BaNa. 

S| je me kam mpersembahken persembahen 
tutungen ras persembahen gelehen si 
deban, persembahen persepuluhenndu, 
persembahenndu si khusus, pemere si 
ipadankenndu man TUHAN, persembahen 
ukur meriah, anak lembu ntah biri-birindu si 
pemena. 

71 je me, i adep-adepen TUHAN Dibatandu si 
nggo masu-masu kam, kam ras keluargandu 
man ersenang-senang ngenanami kerina si 
mehuli si nggo idahikenndu. 

8 Adi nggo seh paksana e, lanai banci bagi 
si gelgel perbahanenndu. Seh asa genduari 
kerina kam biasa nembah bagi ate-atendu, 

9 sabap langa kam seh i negeri si nandangi 
ibereken TUHAN Dibatandu man bandu, ija 
kam banci nggeluh alu dem kemalemen ate. 

10 Adi nggo ikeparindu Lau Jordan e, TUHAN 
meresa maka banci kam nggeluh ngingani 

negeri e. Ia si njagai kam, maka aman kam 


i bas musuh-musuhndu nari, gelah kam 
nggeluh alu dame. 

1 TUHAN milihsa sada ingan ersembah man 
BaNa. Emaka arus ibabandu ku bas ingan e 
kerina si nggo kuperentahken man bandu: 
persembahen-persembahen tutungen ras 
persembahen gelehen si deban, persembahen 
persepuluhenndu, persembahenndu si 
khusus, pemere khusus si nggo ipadankenndu 
man TUHAN. 

12 Ermeriah ukurlah kam i adep-adepen 
TUHAN ras anak-anakndu, suruh-suruhenndu, 
ras kalak Lewi si tading i kotandu. Ingetlah 
maka kalak Lewi Ia lit tanehna jine. 

13 Ula persembahkenndu persembahenndu i 
bas ingan-ingan si ipilihndu jine. 

14Tapi arus maka ipersembahkenndu e i 
bas ingan si sada, si ipilih TUHAN i bas sada 
daerah suku-sukundu nari. | bas ingan e 
saja ngenca kam banci mpersembahken 
persembahen tutungen ras ngelakoken lakon 
si deban si nggo kuperentahken man bandu. 

15Tapi bebas kam nggeleh ras man 
asuh-asuhenndu i japa pe kam tading. Banci 
iIpanndu asa buena ibereken TUHAN man 
bandu. Kerina kam subuk si bersih ras lang 
rikutken aturen agama, banci man daging 
ndai, bali ras pemanndu daging belkih ntah 
bedar. 

16 Tapi la banci ipanndu darehna: 


amburkenlah e ku taneh desken lau. 

17 La banci ipanndu i bas inganndu tading 
persembahen si ipersembahkenndu man 
TUHAN: persembahen persepuluhen i 
bas gandumndu, lau anggurndu, minak 
saitunndu, anak lembu ntah biri-birindu 
si pemena, pemere si ipadankenndu man 
TUHAN, persembahen ukurndu meriah, ntah 
persembahen-persembahen si debanna. 

18) bas adep-adepen TUHAN Dibatandu, 

i bas sada ingan ersembah si ipilih 

TUHAN Dibatandu ngenca banci ipanndu 
persembahen-persembahen e, kam ras 
anak-anakndu ras suruh-suruhenndu bage 
pe ras kalak Lewi si tading i bas kotandu. 
Ermeriah ukur kam ije kerna kasa kai si nggo 
idahikenndu. 

19 Jaga, maka ula ilupakenndu kalak Lewi 
kidekah kam tading i negerindu. 

20 Adi ipebelang TUHAN Dibatandu 
daerahndu rikutken si IpadankenNa, banci 
kam man daging ija kam merincuh. 

21 Adi ingan ersembah e ndauhsa, emaka 
katawari kam merincuh, banci kam nggeleh 
lembu ntah biri-biri si ibereken TUHAN man 
bandu, janah banci ipanndu daging e i rumah 
bagi si nggo kukataken man bandu. 

22 Tiap kalak, bersih ntah lang, banci man 
daging e bali ras pemanna daging belkih ntah 
balua. 

23 Saja ngenca, la banci ipanndu daging si 


lit denga darehna, sabap kegeluhen lit i bas 
dareh e. Emaka la banci ipanndu kegeluhen e 
radu ras dagingna. 

24 Ula pan dareh, tapi amburkenlah ku taneh 
desken lau. 

25 Adi ikutkenndu perentah enda, meriah kal 
ukur TUHAN, janah kerina jadi mehuli man 
bandu ras man sinursurndu. 

26 Babalah persembahen ras pemere si 
ipadankenndu ku TUHAN, ku bas ingan 
ersembah si sada e. 

27 Persembahkenlah i je persembahen- 
persembahen si arus itutung i das batar-batar 
TUHAN. Bage pe, persembahkenlah i 
je persembahen-persembahen, si man 
panganndu dagingna, tapi darehna arus 
iamburken ku babo batar-batar ingan 
persembahen e. 

28 Ikutkenlah alu tutus asa kai si 
kuperentahken man bandu, maka kerina si 
mehuli jadi man bandu ras man sinursurndu 
seh rasa lalap, erkiteken kam ngelakoken si 
benar dingen si ngena ate TUHAN Dibatandu." 


Kata persinget gelah ula nembah berhala 


29 "TUHAN Dibatandu ngkernepken bangsa- 
bangsa negeri e, sanga kam erperang rassa, 
gelah banci iciati ras iinganindu tanehna. 

30 Kenca ikernepken TUHAN bangsa-bangsa 
e, jaga maka ula iikutkenndu bicara agama 

kalak e, sabap adi bage kena siding kematen 


kam. Ula kal icubakenndu mpelajari uga cara 
kalak e ersembah man dibatana, alu tujun 
guna ngusih-ngusih ia. 

31 Ula sembah TUHAN Dibatandu seri ras 
penembahna dibata-dibatana, sabap sanga 
isembahna dibata-dibatana, ilakokenna 
perkara-perkara si melket si erbahanca 
nembeh ate TUHAN. Terlebih-lebih pe 
igelehna anak-anakna jadi persembahen i bas 
api i babo batar-batarna. 

32 | akokenlah kerina si nggo kuperentahken 
man bandu, ula kurangi sitik pe, ula tambahi 
kai-kai pe. 

l Banci jadi lit sekalak nabi ntah 

13 sekalak si ngasup ngantusi nipi 
erpadan ngelakoken tanda kuasa ntah si 
erbahanca ate kalak mamang. 

2 Alu e atena mabai kam ersembah dingen 
erdahin guna dibata-dibata si deban, si langa 
pernah isembahndu gelgel nari. Aminna jadi 
gia bagi si ipadankenna e, 

3 ula perdiateken ia. TUHAN Dibatandu make 
ia guna nguji kam, metehsa ntah keleng 
atendu man TUHAN asa ukurndu lit. 

4Ikutkenlah TUHAN ras mbiarlah man 
BaNa. Patuhlah man BaNa janah ikutken lah 
perentah-PerentahNa, sembah lah Ia, janah 
setia lah man BaNa. 

> Tapi bunuh lah si ngantusi nipi ntah nabi 
si nuruh kam ngelawan TUHAN, eme Dibata 

si nggo mulahi kam i Mesir nari inganndu 


jadi budak mbarenda. Kalak si bage kap 
ersura-sura mabai kam papak i bas dalan 
kegeluhen si nggo iperentahken TUHAN man 
bandu. Kalak si bage arus ibunuh gelah kam 
pulah i bas si jahat enda nari. 

6 Banci jadi pe, maka seninandu, ntah 
anakndu si dilaki ntah anakndu si diberu ntah 
ndeharandu si ikelengindu ntah temanndu 
meriah ngajuk kam alu erbuni-buni gelah 
nembah ku dibata-dibata si deban si langa 
pernah isembahndu ras nini-ninindu. 

! Sekalak i bas si enda nari banci jadi ngajuk 
kam, gelah nembah man dibata-dibata 
bangsa si ndeher ntah ndauh i bas kam nari. 

8 Tapi ula kam nggit iajukna, ula begiken pe. 
Ula mekuah atendu man bana, ula kelengi, 
janah ula kawali ia. 

9Bunuhlah ia! Kamlah si pemena si 
menterisa alu batu. Kenca bage bere maka 
kerina kalak si deban pe menterisa alu batu. 

10 Benterilah ia alu batu seh mate! Sabap 
icubakenna mabai kam sirang ras TUHAN 
Dibatandu, si mulahi kam ndarat i Mesir nari, 
inganndu jadi budak mbarenda. 

Il Alu bage maka kerina bangsa Israel megi 
kai si jadi, gelah mbiar ia, janah ise pe lanai 
pang ngelakoken si jahat e. 

12 Adi nggo kam tading i kota si ibereken 
TUHAN Dibatandu ntah mawen lit ibegindu 
cakap, 

13 maka lit piga-piga kalak si Ia terpake i bas 


bangsandu nari nggo mabai papak penduduk 
kotana nembah man dibata-dibata si langa 
pernah isembahndu. 

14 Adi ibegindu berita-berita si bage, 
selidikilah mehuli-mehuli. Adi payo maka 
tuhu nggo jadi perkara si jahat e, 

15 bunuhlah kerina penduduk kota e ras 
asuh-asuhenna pe. Kernepken lah kota e seh 
maka sitik pe lanai lit tading. 

16 pepulungilah erta-erta penduduk si ringan 
i bas kota e, pegun-gun i tengah-tengah 
kesain kota e. Emaka ciluk kota e ras kasa 
kai si lit i je jadi persembahen man TUHAN 
Dibatandu. Pelepas maka bene ia rasa lalap, 
ulanai ndigan pe ipanteki mulihi. 

17 Ula buniken kai pe si nggo kena ukum 
guna ikernepken, gelah mulihken TUHAN lanai 
nembeh tapi IcidahkenNa perkuah AteNa 
man bandu. Mekuah AteNa man bandu janah 
IjadikenNa kam jadi sada bangsa si mbelin 
rikutken si IpadankenNa man nini-ninindu, 

18 adi ikutkenndu kerina perentah- 
PerentahNa si nggo kubereken man bandu 
wari enda, dingen ngelakoken kai si 
IsuruhNa." 


Ula usih-usih bangsa si deban 
i bas adat erceda ate 


14 1 “Kam anak-anak TUHAN Dibatandu 
kap. Emaka sanga kam nangisi kalak 

mate, ula lukai badanndu, ula cukur buk si 


lit i bas perdempakenndu bagi perbahanen 
bangsa si deban. 

2 Kam sikerajangen TUHAN Dibatandu 
kap: IpilihNa kam jadi BangsaNa jine i 
tengah-tengah kerina bangsa-bangsa si 
nggeluh i doni enda." 


Pangan pantangen ras lang (Im 11:1-47) 


3 “Asa kai rubia-rubia si ikataken TUHAN 
pantangen, ula pan. 

4Rubia-rubia si enda banci ipanndu: lembu, 
biri-biri, kambing, 

> belkih, biri-biri kerangen, kambing 
kerangen, balua: eme 

6 kerina rubia-rubia si erbelah silu-siluna, 
janah pe petegeti. 

' Tapi rubia-rubia si la erbelah silu-siluna 
dingen la petegeti la banci ipanndu. Emaka 
la banci ipanndu unta, kelinci, ntah marmut. 
Rubia-rubia enda pantangen. Aminna pe 
petegeti ia tapi la erbelah silu-siluna. 

8 Ula ipanndu babi. Pantangen e, erkiteken 
erbelah pe silu-siluna tapi la ia petegeti. 
Ula pan rubia-rubia enda janah ula kuit pe 
bangkena. 

9 Banci ipanndu kerina binurung si lit sirip 
ras sisikna, 

10 tapi asa kai si nggeluh i bas lau si Ia ersisik 
ras la ersirip la banci ipan: pantangen e. 

Il Banci ipanndu perik-perik si Ia 
ipantangken. 

12 Tapi enda kap perik si Ia banci ipanndu: 
rajawali, buk, kerina bangsa kuliki, liat-liat, 
kak, perik unta, camar, ondan, enggang, 
belibis, alingkupa, bengkik. 

13 (UI 14:12) 


18 (UI 14:12) 

19 Kerina serangga si erkabeng, pantangen: 
la banci ipan. 

20 Serangga si Ia pantangen banci ipan. 

21 Ula pan rubia-rubia si mate alu la igeleh. 
Banci isuruhndu bangsa si deban si tading 
ras kam manca, ntah pe banci idayakenndu 
man bana. Tapi kam sikerajangen TUHAN 
Dibatandu kap: kam BangsaNa. Ula 
tanggerken anak biri-biri alu susu indungna." 


Undang-undang persepuluhen 


22 “Serapkenlah persepuluhen, eme 
sepersepuluh i bas ulih jumandu nari tep-tep 
tahun. 

23 Fmaka lawes lah ku ingan si sada e si nggo 
ipilih TUHAN Dibatandu man ingan ersembah. 
I bas ingan e i adep-adepen TUHAN, panlah 
persepuluhen gandumndu, anggurndu, minak 
saitunndu ras anak si pemena i bas lembundu 

ras biri-birindu. Lakokenlah enda gelah banci 


kam erlajar rusur mehamat man TUHAN 
Dibatandu. 

24 Adi persepuluhen i bas ulih latih bekas 
pemasu-masun TUHAN man bandu e ndauhsa 
iakapndu mabasa i bas rumahndu nari ku 
ingan ersembah, bagenda lah perbahanndu: 

25 Jayaken ulihndu latih e, emaka baba 
tukurna ku ingan ersembah si sada e. 

26 Tukur lah alu e kai kam merincuh: 
daging lembu, anak biri-biri, anggur, bir; 
emaka i bas ingan e, i adep-adepen TUHAN 
Dibatandu, panlah si e kerina dingenndu 
ersenang-senang ras keluargandu. 

27 Ula lupaken kalak Lewi si ringan i kotandu, 
erkiteken Ia lit ertana jine. 

28 Tiap ujung tahun peteluken, babalah 
persepuluhen kerina ulih jumandu, kebenken 
e i bas kotandu. 

29Si enda man pangan kalak Lewi, erkiteken 
la lit ertana, bage pe kalak pertandang, anak 
melumang, ras diberu balu-balu si ringan i 
kotandu. Pelepas kalak enda reh muat kasa 
kai si iperlukenna. Lakokenlah enda gelah 
ipasu-pasu TUHAN Dibatandu kam i bas asa 
kai si idahindu." 


Tahun pepituken (Im 25:1-7) 


1 “Tep-tep ujung tahun pepituken, 
15 sasapken lah utang kalak si rutang 
man bandu. 

2 Bagenda perbahanenndu: Ise si minjamken 


duit man temanna kalak Israel, arus nasapken 
utang e. Arus maka Ia icubakenna pe mindosa 
sabap TUHAN jine nggo ngataken utang e 
isasapken. 

3 Banci ipindondu utang kalak pertandang, 
tapi la banci ipindondu utang kalak si sada 
bangsa ras kam. 

4TUHAN si masu-masu kam i negeri si 
IberekenNa man bandu, emaka sada pe la lit 
kam kalak musil, 

3 adi iikutkenndu la dingen alu tutus 
ngelakoken kasa kai si kuperentahken wari 
enda. 

S6 TUHAN si masu-masu kam rikutken si 
IpadankenNa. Ipinjamkenndu pe duitndu 
man melala bangsa-bangsa si deban, tapi 
la kam perlu minjam i bas bangsa si apal 
nari pe. Kam erkuasa nandangi melala 
bangsa-bangsa, tapi la lit sada bangsa pe si 
ngkuasai kam. 

"| bas kota-kota si ibereken TUHAN 
Dibatandu man bandu, adi liti je sapih-sapih 
kam kalak Israel si kekurangen, ula kam 
nggeluh erbana-bana, tapi sampatilah ia. 

8 Tapi melumbar lah, dingen berelah ia 
minjam asa si Iiperlukenna. 

9 Ula tulak adi atena minjam man bandu, 
aminna pe tahun nasapken utang nggo 
ndeher. Ula kal pelepas perukuren si jahat 
e turah i bas ukurndu. Adi la kam nggit 

mereken pinjamen man bana, erlebuh ia ku 


TUHAN ngelawan kam emaka ipersalahken 
TUHAN kam. 

10 Bereken man bana alu melumbar ras dem 
keriahen ukur, gelah ipasu-pasu TUHAN kam i 
bas kerina si idahikenndu. 

1lj it nge rusur kalak Israel si musil dingen 
si kekurangen, emaka kuperentahken man 
bandu maka melumbar kam man bana." 


Hak budak (Kel 21:1-11) 


12 “Adi sekalak temanndu bangsa Israel, 
dilaki tah diberu, ndayaken bana man bandu 
jadi budak, arus ibebaskenndu ia kenca ia 
erdahin ras kam enem tahun. Kenca seh 
tahun si pepituken arus maka ibebaskenndu 
ia. 

13 Sanga ia ibebaskenndu ula pelawesndu ia 
ngambe-ngambe. 

14 Bereken lah man bana alu melumbar kai 
si nggo idatndu arah pemasu-masun TUHAN: 
biri- biri, gandum, anggur. 

15 Inget lah maka kam pe nai budak nge i 
Mesir, tapi ibebasken TUHAN Dibatandu kam. 
Eme sabapna maka kubereken man bandu 
genduari perentah enda. 

16 Tapi banci jadi budakndu e la nggit lawes. 
Banci jadi keleng atena nandangi kam ras 
keluargandu, puas akapna tading ras kam. 

17 Adi bage babalah ia ku pintun rumahndu, 
tupuklah cupingna i je, alu bage ia nggo 

jadi budakndu kidekah geluhna. Bage ka lah 


perbahanenndu man budakndu si diberu pe. 

18 Ula kam jungut-jungut adi ibebaskenndu 
budakndu, sabap nggo kap ia erdahin ras 
kam enem tahun dekahna dua kali lipat 
pendahinna asang kalak ngemo. Lakokenlah 
enda, maka ipasu-pasu TUHAN Dibatandu 
kam i bas kerina si idahikenndu." 


Anak si pemena i bas lembu ntah biri-biri 


19 “Serapkenlah man TUHAN Dibatandu asa 
kai jenggi lembu dingen bajar biri-biri si 
pemenana tubuh. Ula sada pe lembu enda 
ipakendu erdahin, ula sada pe biri-biri e 
iguntingndu mbuluna. 

20 Tiap tahun ipanndulah e, kam ras 
keluargandu, i bas ingan ersembah si sada ei 
adep-adepen TUHAN. 

21Tapi adi rubia-rubia si iserapken e lit 
cacatna, umpamana pengkar, ntah pentang, 
ntah cacat si deban si mekelek, Ia banci 
ipersembahkenndu e man TUHAN Dibatandu. 

22 Rubia-rubia si bage banci i rumah 
iIpanndu. Kerina kam subuk si bersih ras lang 
rikutken aturen agama, banci manca desken 
pemanndu daging belkih ntah balua. 

23 Tapi darehna ula pan, arus maka 
iamburkenndu ku taneh desken lau." 

Paskah (Kel 12:1-20) 


16 1 "Rayakenlah wari Paskah i bas bulan 
Abib guna pehaga TUHAN, Dibatandu. 
Sabap i bas sada berngi i bas bulan e kap, 
ipulahi TUHAN kam i Mesir nari. 

2 |awesiah ku ingan ersembah si sada 
e; gelehlah ije sada lembu ntah biri-biri 
man pangan Paskah guna pehaga TUHAN 
Dibatandu. 

3 Sanga ipanndu pangan e, ula ipanndu roti 
si itama ragi. Pitu wari dekahna kam man roti 
si la itama ragi, bagi perbanndu sanga kam 
nadingken Mesir alu merudu-rudu. Panlah roti 
e, roti si igelari roti kiniseran, gelah kidekah 
geluhndu lalap ingetndu wari sanga kam 
ndarat i Mesir nari, ingan kiniseran e. 

4Kidekah si pitu wari e ise pe la banci i 
negerindu muniken ragi i bas rumahna; 
daging asuh-asuhen si igeleh karaben i bas 
wari si pemena e arus maka ipan i bas berngi 
e kang. 

>Geleh lah rubia-rubia Paskah e i bas 
ingan ersembah si sada e; la banci i bas 
ingan si deban i negeri si ibereken TUHAN 
Dibatandu man bandu. Lakokenlah e sanga 
sundut matawari; i bas paksa e kap kam nai 
nadingken Mesir. 

6 (UI 16:5) 

7 Tanggerken lah daging e, jenari pan i bas 


ingan ersembah si sada e; jenari mulihlah 
pepagina ku rumahndu. 

8 Kenca si e, enem wari dekahna arus 
ipanndu roti si la tama ragi. Janah i bas wari si 
pepituken, pulunglah ersembah man TUHAN 
Dibatandu janah ula kam erdahin i bas wari 
e." 


Kerja Rani (Kel 34:22; Im 23:15-21) 


9 “Beligai pitu minggu i bas kam menaken 
rani gandumndu. 

10 Kenca bage maka bahanlah Kerja Rani, 
guna pehaga TUHAN Dibatandu, alu maba 
persembahen ukur meriah man BaNa. Buena 
rikutken pasu-pasu si IberekenNa man 
bandu. 

ll Ermeriah ukurlah i adep-adepen TUHAN 
radu ras anak-anakndu, suruh-suruhenndu, 
ras kalak Lewi, kalak pertandang, anak 
melumang, ras diberu balu-balu, si tading i 
kotandu. Lakoken e i bas ingan ersembah si 
sada e. 

12 Jaga maka tetap iikutkenndu perentah- 
perentah enda: ula lupa maka nai kam jadi 
budak i Mesir." 


Wari Raya Sapo-sapo (Im 23:33-43) 


13 “Kenca nggo dung ierikndu gandumndu, 
ras kenca nggo dung iperehndu anggurndu, 


Ulangan 16.14i 19 64 
rayaken lah Wari Raya Sapo-sapo pitu wari 


dekahna. 

14 Ermeriah ukurlah ras anak-anakndu, 
suruh-suruhenndu, ras kalak Lewi, kalak 
pertandang, anak melumang, ras diberu 
balu-balu, si tading ibas kotandu. 

15 Pehagalah TUHAN Dibatandu alu 
ngerayaken wari raya enda pitu wari dekahna 
i bas ingan ersembah si sada e. Ermeriah 
ukurlah erkiteken TUHAN nggo masu-masu 
peranin ras pendahinndu. 

16 Kerina dilaki i bas bangsandu arus reh 
nembah TUHAN ku ingan ersembah si sada 
e telu kali i bas sada tahun, eme: paksa 
Paskah, paksa Kerja Rani, ras i bas paksa 
Wari Raya Sapo-sapo. Sekalak-sekalak arus 
maba persembahen, 

17 rikutken kengasupenna, sue ras pasu-pasu 
si nggo ibereken TUHAN Dibatandu." 


Cara ndalanken pengukumen 


18 “Angkatlah hakim-hakim ras pegawai- 
pegawai si deban i bas tep-tep kota si 
ibereken TUHAN Dibatandu man bandu, gelah 
kalak enda ngerunggui rayat alu la rayo-ayo. 

19 Arus maka kalak enda bujur dingen 
rembang tengah carana ngadili. La banci ia 
ngaloken sogok, sabap pemere erbahanca 
pentang mata, aminna pe ia kalak pentar 
dingen kalak bujur, janah e erbahanca ia 
erbahan keputusen si salah. 

20 Arus maka tetap bujur dingen adil kam, 


gelah banci inganindu negeri si ibereken 
TUHAN Dibatandu man bandu janah banci 
kam tetap nggeluh ije. 

21 Adi ipajekkenndu batar-batar 
persembahen man TUHAN Dibatandu, 
ula pajekken i duruna gana-gana Dewi Asera 
si ibahan i bas kayu nari. 

22 Ula sada pe pajekken tugu i bas batu nari 
man ingan ersembah man berhala, erkiteken 
nembeh kal ate TUHAN si bage. 

17 1 Ula persembahken man TUHAN 

Dibatandu lembu tah biri-biri si lit 
cacatna: ciga ate TUHAN persembahen si 
bage rupa. 

2 Adi lit ibegindu maka i bas sada kota, lit 
kalak, subuk dilaki ntah diberu erdosa man 
TUHAN janah nggo ngelanggar perpadanenna 
ras TUHAN, 

3 alu nembah dingen erdahin guna dibata- 
dibata si deban, ntah matawari ntah bulan, 
ntah bintang-bintang, sada perbahanen si 
ertentangen ras perentah TUHAN. 

4 Adi lit ibegindu berita si bagenda rupana, 
selidiki lah lebe mehuli-mehuli. Adi payo 
maka si jahat e nggo jadi i Israel, 

> babalah kalak si bage ndarat kota, 
batu-batui ngayak mate. 

6 Tapi, kalak si bage banci iukum mate adi lit 
dua kalak tah lebih saksi; ia la banci iukum 
mate adi sada ngenca saksi. 

7 Saksi-saksi e mbatu-batuisa si pemena, 


emaka kenca bage kalak si deban kerina, alu 
bage nggo iambekkenndu kejahaten enda. 

8 Banci jadi maka lit perkara-perkara si 
meserasa mutuskenca i bas sada ingan 
umpamana: kalak sibunuh-bunuhen, situntut- 
tuntuten kerna erta-erta, siluka-lukan, bage 
pe perkara pembunuhen tapi Ia ieteh sengaja 
ntah lang, emaka laweslah ku ingan ersembah 
si sada e si nggo itentuken TUHAN. 

9 Adapkenlah perkara e man imam-imam 
kalak Lewi ras man hakim si ertugas paksa e, 
suruhlah ia erbahan keputusen. 

10ja mutusken perkara e, janah lakokenlah 
rikutken keputusenna e. 

ll Aloken lah keputusenna ras ikutken lah 
kai nina seh ku bas soal si kitik-kitikna pe. 

12 Ise si pang nimbak hakim ntah imam si 
sanga ertugas paksa si e arus ibunuh. Alu 
bage iaguindu kejahaten enda i bas Israel 
nari. 

13 Fmaka kerina kalak megi si enda jadi 
mbiar, janah ise pe lanai pang ngelakoken si 
bage." 


Pedah-pedah kerna milih sekalak raja 


14 "Kenca nggo idatndu taneh si ate TUHAN 
Dibatandu ibereken man bandu, janah kam 
nggo tading ije, nggit mawen maka merincuh 
ka kam lit rajandu bagi bangsa-bangsa 
sekelewetndu. 

15Jaga maka kalak si ipilihndu atendu jadi 


raja e, kalak si nggo ipilih TUHAN. Arus maka 
ia ipilih i bas bangsandu nari, ula bahan 
bangsa si deban jadi rajandu. 

16 Raja e la banci melala kudana guna ipake 
tenterana, la banci isuruhna rayat nukur kuda 
ku Mesir, sabap nggo ikataken TUHAN maka 
BangsaNa ndigan pe lanai banci mulihken ku 
Mesir. 

17/ La banci melala ndeharana, sabap e banci 
erbahanca ia nundalken TUHAN. La banci 
ipebayakna bana alu pirak ntah emas. 

18 Sanga ia jadi raja arus maka lit ibahanna 
sada salinen kitap undang-undang ras 
pengajaren Dibata si isalin i bas aslina nari si 
isimpan imam-imam kalak Lewi. 

19 Kitap e arus ndeher rusur ras ia ras 
iogena gedang-gedang geluhna, gelah alu 
bage erlajar ia pehaga TUHAN ras ngikutken 
perentah-perentah si lit i bas kitap e alu 
tutus. 

20Sj enda guna njagai ia maka ula iakapna 
ia ganjangen asang temanna kalak Israel si 
deban. Tole pe njagai ia gelah ula sitik pe 
la ikutkenna perentah-perentah TUHAN. Alu 
bage maka banci ia erkuasa ertahun-tahun, 
dingen KesusurenNa merentah Israel 
ersundut-sundut." 

Bagin imam-imam 
18 1 “Suku Lewi, eme suku imam, sitik 
pe la ngalo taneh i bas Israel jadi 
baginna. Tapi ia nggeluh i bas pemere ras 
persembahen si ibereken man TUHAN. 

2|a lit taneh sikerajangenna, bagi suku-suku 
si deban; baginna eme kinihamaten jadi 
imam TUHAN sue ras si ipadanken TUHAN. 

3 Adi lit kalak mpersembahken lembu ntah 
biri-biri, maka imam-imam ngaloken paha 
lebena, tulan rahangna, ras beltekna. 

4Bagin si pemena i bas gandum, anggur, 
minak saitun ras mbulu biri-biri, e pe jadi 
bagin imam-imam. 

P TUHAN milih suku Lewi i tengah-tengah 
suku-sukundu si deban gelah suku endahiken 
ndahin TUHAN selaku imam seh asa lalap. 

6 Tiap kalak Lewi banci reh i bas tep-tep kota 
Israel nari ku ingan ersembah si sada e, adi 
bage atena, 

7 dingen pe banci erdahin ije selaku imam 
TUHAN Dibatana bali ras kalak Lewi si deban 
si erdahin ije. 

8 Pangan si man alonkenna bali buena ras 
imam-imam si deban. Banci isimpanna kai pe 
si itenahken keluargana man bana." 


Ulangan 18.91 16 69 


Pertenget nandangi 
perbahanen kalak perbegu 


9 "Kenca kam seh ku negeri si ibereken 
TUHAN Dibatandu man bandu, ula ikutken 
perbahanen-perbahanen si mbau i bas 
bangsa-bangsa si lit i je. 

10 Ula persembahken anak-anakndu i bas 
api i babo batar-batar persembahenndu. 

Ula pelepas bangsandu ertendung, ngoge 
tanda-tanda, ntah mpergunaken mangmang, 

ll htah make guna-guna, janah ula pediat ia 
nungkun man begu kalak si nggo mate. 

12 Nembeh ate TUHAN Dibatandu man kalak 
si ngelakoken perbahanen si mbau e. Eme pe 
sabapna maka IpelawesNa bangsa-bangsa e i 
bas negeri e nari sanga kam ngasak ku je. 

13 Setialah man TUHAN alu bulat ukurndu." 


Padan kerna kerehen sekalak nabi 


14 Kenca bage nina Musa, "I bas negeri 
si nandangi iinganindu e, rayat si i je 
ngikutken pedah-pedah kalak ertendung, 
ngoge tanda-tanda. Tapi ilarang TUHAN kam 
ngelakoken si bage. 

15 Tapi isuruh TUHAN pagi man bandu 
sekalak nabi bali ras aku, i bas bangsandu 
nari, janah arus iikutkenndu ia. 

16| bas wari sanga kam pulung i Deleng 
Sinai mindo kam maka ulanai ibegindu TUHAN 
ngerana tole, bage pe ulanai min iidahndu api 

KemulianNa, sabap mbiar kam mate perban 


Si e. 

17 Erkiteken si e nina TUHAN man bangku, 
'Mehuli kal pemindonna e. 

18 Kusuruh pagi man bana sekalak nabi si 
seri ras kam i bas tengah-tengah bangsana 
nari; Kukataken pagi man bana kai si man 
katankenna. Janah iturikenna pagi man 
bangsa e asa kai si Kuperentahken. 

19 Ngerana ia i bas gelarKu, janah Kuukum 
asa kai kalak si la nggit ngikutken ia. 

20 Tapi adi lit sekalak nabi si pang ngerana i 
bas gelarKu sedangken la Kuperentahken ia 
ngerana, arus maka mate ia erkiteken si e. 
Bage ka pe, asa kai nabi si ngerana i bas gelar 
dibata-dibata si deban arus mate erkiteken si 


21Nggit maka nungkun pusuhndu, uga nge 
metehsa maka si iberitaken sekalak nabi la i 
bas TUHAN nari. 

22 Adi lit sekalak nabi ngerana i bas gelar 
TUHAN, tapi la jadi bagi si ikatakenna e, tentu 
beritana e labo berita TUHAN. Nabi e ngerana 
i bas gelarna jine, emaka ula kam mbiar man 
bana." 


Ban kota-kota ingan aman (Bil 
35:9-28; Yos 20:1-9) 


19 1 “Kenca nggo ikernepken TUHAN 
Dibatandu rayat negeri si IberekenNa 
AteNa man bandu e, janah kenca ibuatndu 

kota-kota ras rumah-rumahna dingen nggo 


kam tading i negeri e, 

2 bagi telukenlah daerah e. | bas tep-tep 
sada daerah litken sada kota si la ndauhsa 
i bas kota si deban nari, gelah adi lit kalak 
munuh banci ia kiam cebuni ku kota e. 

3 (UI 19:2) 

4 Adi lit sekalak munuh alu Ia iarapna, janah 
si ibunuhna e labo musuhna banci ia kiam ku 
sada kota i bas kota si telu e, maka ia aman i 
je. 

3Umpamana, lit dua kalak lawes ku 
kerangen nabah kayu. Sanga nabah kayu, 
sekalak i bas si dua e lepas kapakna i bas 
tangkena nari, dingen ngkenai temanna ndai 
seh mate: emaka banci ia kiam ku sada kota 
i bas kota si telu ndai gelah ia aman. 

6 Adi sada ngenca kota ingan aman, banci 
jadi ndauhsa ku je, emaka keluarga si 
ertanggung jawab erbahan pembalasen i bas 
pembunuhen e banci kari nangkap si munuh 
e, janah perbahan rawana, ibunuhna kalak si 
la ersalah, sedangken kalak ndai munuh labo 
alu sengaja, sabap labo musuhna si ibunuhna 
e. 

7 Em sabapna maka kusuruh kam nerapken 
telu kota. 

8 Adi ipebelang TUHAN Dibatandu daerahndu 
alu mereken man bandu kerina daerah si 
IpadankenNa sue ras si IkatakenNa man 
nini-ninindu, 

9 maka arus ipilihndu telu kota nari. (Adi 


atendu keleng man TUHAN Dibatandu, 
nggeluh rikutken si lajarkenNa, janah 
ilakokenndu asa kai si kuperentahken man 
bandu wari enda, ibereken TUHAN man bandu 
kerina negeri e.) 

10 |akokenlah emaka ula kam erdosa 
erkiteken ngukum mate kalak si la ersalah i 
negeri si ibereken TUHAN AteNa man bandu. 

ll Tapi umpamakenlah lit sekalak 
nggempangi imbang-imbangna, dingen alu 
sengaja munuh imbangna e jenari lompat 
ia ku salah sada kota e guna ndatken 
perlindungen. 

12 Adi bage soalna, peminpin-peminpin 
kotana jine nuruhsa gelah ia itangkap, jenari 
iendeskenna man keluarga si ertanggung 
jawab erbahan pembalasen i bas pembunuhen 
e, gelah banci ia ibunuh. 

13 Ula cidahken perkuah ate man bana. 
Bersihkenlah Israel i bas pembunuh si bage, 
gelah kam selamat." 


Kerna baleng-baleng 


14 "Ula piser baleng juma temanndu si 
balengen, si nggo itentuken nai-nai nari i 
negeri si ibereken TUHAN Dibatandu man 
bandu." 


Ulangan 19.151 20.1 13 


Kerna saksi-saksi 


15"|a cukup adi sekalak saksi ngenca 
mbuktiken kejahaten sekalak jelma; si sitikna 
arus lit dua kalak saksi. 

16 Adi lit sekalak jelma atena meneken kalak 
si deban alu erbahan pengadun palsu kerna 
sada kejahaten, 

17 arus maka duana ia iadapken ku ingan 
ersembah, gelah iadili imam ras hakim si 
sanga ertugas paksa e. 

18 Arus maka manjar-anjar iselidiki hakim 
persoalen e. Adi pengadunna kerna temanna 
kalak Israel e terbukti palsu, 

19 ja arus iukum sue ras ukumen si arusna 
kin ialoken kalak si iadukenna e. Alu bage 
ibersihkenndu me kejahaten si bage rupana. 

20 Kenca bage tentu kerina kalak si deban si 
megi kejadin e: mbiar ia, emaka ndigan pe 
lanai ilakoken kalak perbahanen si jahat e. 

21 Ula cidahken perkuah atendu i bas 
persoalen si bage rupana. Ukumen kalak si 
bage, eme kesah gancih kesah, mata gancih 
mata, ipen gancih ipen, tan gancih tan, ras 
nahe gancih nahe." 


Kerna perang 


20 1 “Adi lawes kam erperang ngelawan 
musuh-musuhndu ula kam mbiar, 
aminna gia idahndu gereta kuda ras kudana, 
dingen tenterana teremen asang kam. TUHAN 

Dibatandu, si nggo mulahi kam i Mesir nari, si 


nemani kam. 

2 Ope kam lawes erperang, sekalak imam 
reh ku lebe ngerana man tentera e, 

3'Begiken o kalak Israel! | bas wari enda 
lawes kam ku peperangen. Ula kam mbiar 
man musuhndu, ula kam gentar, ula bene 
ukurndu. 

4TUHAN Dibatandu si ngarak-ngarak kam 
ras si mereken kemenangen man bandu.' 

> Kenca bage maka ngerana me komendan 
pasuken man tentera e nina, 'Lit kang i jenda 
si mbaru denga majekken rumah, tapi lenga 
ibengketna i bas gelar TUHAN? Adi lit, arus 
ia lawes ku rumah. Banci jadi mate ia kari | 
peperangen, adi bage kalak si deban kari si 
mengket rumahna e i bas gelar TUHAN. 

6 Lit kang i jenda si mbaru denga nuan kebun 
anggurna, tapi lenga sempat iperanina? Adi 
lit, banci ia mulih ku rumah. Sabap nggit 
maka mate ia i pertempuren erbanca kalak 
si deban ersenang-senang ngaloken lau 
anggurna. 

7 Lit kang i jenda si nandangi erjabu atena? 
Adi lit mulihlah ia ku rumah. Nggit maka mate 
ia ipertempuren, kalak si deban kari erjabu 
ras diberu si nandangi jadi ndeharana e.' 

8 Tole arus maka ikataken komendan 
pasuken man kalak e, 'Lit i jenda si lanai 
ersemangat ban biarna? Adi lit mulih saja ia 

ku rumah. Nggit maka ilangketina kari maka 


mbiar ka temanna si deban.' 

9 Adi nggo dung komendan-komendan e 
ngerana, ipilih me peminpin-peminpin man 
tep-tep terpuk. 

10 Adi lawes kam merangi sada kota, 
berekenlah lebe kesempaten man rayatna 
mindo ampun. 

11 Adi italangina pintu gerbangna, mindo 
ampun ia, kerina ia jadi budakndu, janah 
ngelakoken kerja paksa man bandu. 

12 Tapi adi penduduk kota e Ia nggit mindo 
ampun, tapi ilawanna kam, kepung lah kota e 
alu tenterandu. 

13J enari, kenca ipelepas TUHAN Dibatandu 
kam naluken kota e, bunuhilah asa kai dilaki 
si lit i je. 

14Tapi diberu-diberu, danak-danak, asuh- 
asuhen, ras kerina barang-barang si deban 
si lit i je banci ibuatndu man bandu. Banci 
ipakendu kerina sikerajangen musuhndu: 
nggo kap ibereken TUHAN Dibatandu e man 
bandu. 

15 Bage me arusna perbahanenndu man 
tep-tep kota si ndauh i bas negeri si nandangi 
iinganindu e. 

16 Tapi sanga kam naluken kota-kota i bas 
negeri si nandangi ibereken TUHAN Dibatandu 
bandu, bunuhlah kerina jelma si lit i je. 

17 Kernepken kerina rayatna: bangsa Heti, 
bangsa Amori, bangsa Kanaan, bangsa Peris, 

bangsa Hewi ras bangsa Jebusi, sue ras si 


isuruh TUHAN maka ilakokenndu. 

18 Bunuhlah rayat e kerina, gelah ula kam 
ibabaina erdosa man TUHAN alu ngajari 
kam ngelakoken perkara-perkara si mbau 
bagi si ilakokenna i bas ia ersembah man 
dibata-dibatana. 

19 Sanga iperangindu sada-sada kota, ula 
tabah batang kayuna si buahna man pangan, 
aminna pe ndekah kam ngkepung kota e. 
Panlah buahna tapi ula tabah batangna, 
sabap batang kayu e labo musuhndu. 

20 Batang kayu si deban banci itabahndu 
guna ipakendu jadi bide guna ngepung kota 
e, seh kota e tertalukenndu." 


Kerna pembunuhen tapi Ia 
leteh si munuhsa 


2 1 l "Nggit maun ijumpai sekalak mate 

ibunuh i bas mbalmbal negeri si 
ibereken TUHAN Dibatandu man bandu, tapi 
la ieteh ise si munuhsa. 

2 (dahi peminpin ras hakim-hakimndu lah ku 
ingan e, gelah isibarina asa kai dauhna i bas 
ingan e nari ku tep-tep kota si pedeher ije. 

3 Peminpin-peminpin kota si ndeherna ku 
ingan mait e, arus milih sada lembu nguda si 
la pernah ipake erdahin. 

4Lembu e arus iteguna ku sada ingan si 
lenga pernah itenggalai ras lenga pernah 
isuani, deherken lau anak si la pernah kerah 

launa; i bas ingan eme kerahung lembu e 


igeleh peminpin-peminpin e. 

3 Imam-imam suku bangsa Lewi pe arus 
ikut ku je, sabap arus maka ia mutusken 
perkara-perkara pembunuhen. TUHAN 
Dibatandu si nggo milih kalak enda guna 
ndahiken DahinNa ras mereken pasu-pasu i 
bas GelarNa. 

6 Kenca e kerina peminpin-peminpin si rehna 
i bas kota si ndeherna ku ingan mait e ijumpai 
arus murihi tanna i babo lembu e, 

!janahna ngerana nina, 'Labo kami si 
munuhsa, janah la iteh kami ise si munuhsa. 
80, TUHAN alemilah min dosa BangsaNdu 

Israel, si IpulahiNdu i Mesir nari. Alemilah 
kami, ula salahken kami kerna pembunuhen 
kalak si la ersalah.' 

9Alu bage, adi ilakokenndu kai si isuruh 
TUHAN, kam lanai isalahi kerna pembunuhen 
e." 


Kerna diberu si itaban i bas perang 


10 “Sanga ibereken TUHAN Dibatandu man 
bandu kemenangen i bas peperangen e, 
janah itabanndu musuh-musuhndu, 

ll nggit maka idahndu i bas tabanenndu e 
sekalak diberu mejile si ngena atendu, dingen 
iempoindu atendu. 

12 Baba ia ku rumahndu, suruh ia ncukur 
bukna ras ngkeret silu-siluna, 

13 bage pe ngganti uisna. Arus maka ia 


tading i rumahndu, nangisi orang tuana sada 
bulan dekahna: kenca bage maka ia banci 
iempoindu. 

14 Denggo adi lanai atendu bage ngenen 

ia, pelepas ia lawes alu bebas. La banci 
ibahanndu man bana desken man sekalak 
budak, la banci idayakenndu, sabap nggo 
iIpaksandu ia ersada kula ras kam." 


Hak anak sintua 


15"Nggit maun lit sekalak dilaki dua 
ndeharana, duana ka mupus anak dilaki, 
tapi anak sintua la tubuh i bas ndeharana si 
ngenana kal atena e. 

16 Adi ibagikenna atena erta-ertana man 
anak-anakna, la banci ia rayo-ayo alu 
mereken hak anak sintua man anak si ipupus 
ndehara si ngena atena e. 

17 Arus maka iberekenna dua kali lipat man 
anak sintua, aminna pe ia la anak i bas 
diberu si ngena kal atena e. Sekalak bapa 
arus ngakui anakna sintua, ras arus mereken 
bagin man bana si kin hakna." 


Ukumen man anak si la megiken kata 
18 “Adi lit sekalak bapa lit anakna dilaki 
gutul, ngelawan, si la nggit ngikutken kata 
orang tuana, aminna pe nggo iukum orang 

tuana, 

19 arus maka itaruhken orang tuana ia ku 


adep-adepen peminpin kota i bas inganna 
tading gelah anak e iadili. 

20 Arus maka ikataken orang tuana bagenda, 
'Anak kami gutul, ngelawan, la ngikutken 
kata; dahinna mbuang-mbuang duit janah ia 
pemabuk-mabuk.' 

21 Emaka kerina jelma dilaki i bas kota e 
menteri ia alu batu ngayak mate. Alu bage me 
kam mbersihken kejahaten si bage rupana. 
Tiap kalak Israel si megi kejadin e tentu 
mbiar ia." 


Undang-undang si deban 


22 “Adi sekalak jelma iukum mate kerna 
kejahatenna, janah igantung i das sada tiang, 
23 Ula pelepas mait e i je erberngi: mait e 
arus ikuburken i bas wari eka sabap kalak 

mate si gantung i das sada tiang erbanca 
negeri e kena sumpah Dibata. Kuburkenlah 
mait e, gelah ula icemarkenndu negeri si 
ibereken TUHAN Dibatandu man bandu." 
2 2 1 “Adi idahndu lembu ntah biri-biri 
sapih-sapih kam kalak Israel pulah, ula 
pekulah-kulahndu la ietehndu, tapi tangkap, 
tegu man empuna. 

2 Tapi adi ndauh ingan empuna, ntah Ia 
letehndu ise empuna, tegulah asuh-asuhen 
e ku rumahndu. Adi reh empuna ndaramisa 
bereken man bana. 

3Bage ka lah perbahanndu adi ijumpaindu 


kalde, uis, ntah kai-kai si debanna si banci 
jadi bene i bas sapih-sapih kam kalak Israel. 

4 Adi guling kalde ntah lembu temanndu 
sapih-sapih kam kalak Israel: ula pelepas 
saja: sampatilah ia petedis asuh-asuhenna e 
mulihken. 

> Diberu la banci make paken dilaki, bage 
pe dilaki la banci make paken diberu: sabap 
nembeh ate TUHAN Dibatandu man kalak si 
ngelakoken si bage. 

6 Adi jumpa kam asar perik i das batang 
kayu ntah i babo taneh, indungna sangana 
ngkeremken naruhna ntah anakna, ula 
tangkapndu indungna e. 

' Banci ibuatndu anak perik e, tapi arus 
maka ipulahindu indungna, maka gedang 
umurndu ras malem atendu usur. 

8 Adi ipajekkenndu rumah mbaru, arus maka 
ibanndu bide ngkeleweti tarum rumah e. 
Adi bage la kam salah adi lit gia kalak mate 
ndabuh i das nari. 

9 Ula suan sinuan-sinuan si deban i bas 
kebun anggurndu. Adi isuanndu, la banci 
ibuatndu ulih anggur ntah ulih sinuan-sinuan 
si deban ndai. 

10 Ula tenggalaken lembu radu ras kalde i 
bas sada pasangen. 

Il Ula pake uis si iban tenunen wool campur 
benang. 

12 Tama rambu-rambuna i bas empatna suki 


pakenndu." 


Undang-undang kerna perjabun 


13 “Banci jadi lit sekalak dilaki ngempoi 
sekalak singuda-nguda, tapi dungna lanai 
atena bage ndeharana ndai. 

14 Emaka ibahanna tuduhen palsu kerna 
ia, alu ngataken maka lanai bersih diberu e 
sanga ia erjabu. 

15 Adi jadi bage, ibuat orang tua diberu e 
lah sprei si kena dareh sanga kalak enda 
tang-tangna ersada kula. Icidahkenna e man 
runggun peminpin-peminpin kota ejadi bukti 
maka diberu e bersih denga nge sanga ia 
erjabu. 

16 Bagenda lah nina bapa diberu e, 'Kubere 
mbarenda anakku erjabu ras dilaki enda, tapi 
genduari lanai atena bage anakku. 

17 Ibanna tuduhen palsu kerna anakku, alu 
ngataken maka anakku nggo cemar maka ia 
erjabu. Tapi enda kap tandana maka anakku 
e la cemar: nehen lah bekas dareh i bas sprei 
sanga perjabunna e!' 

18 Kenca bage, ibuat peminpin-peminpin 
kota e lah dilaki e, gelah ibalbali. 

19 Peminpin-peminpin kota e ndenda dilaki e 
alu seratus duit pirak, janah duit e ibereken 
man bapa diberu e, sabap nggo ijuruken 
dilaki e sekalak singuda-nguda kalak Israel. | 

babo si e, diberu e tetap ka jadi ndeharana, 


janah la banci isirangkenna seh mate. 

20Tapi adi payo tuduhen e, janah Ia lit 
buktina maka diberu e lenga cemar, 

21 ibaba peminpin-peminpin kota elah diberu 
ndai ku lebe-lebe rumah bapana, gelah ije 
ibenteri anak kutana ia seh mate. Sabap 
diberu e nggo ngelakoken perbahanen si 
erbanca mela akap bangsanta, erkiteken ia 
nggo ersada kula ras dilaki ope erjabu, sanga 
ia tading denga i rumah bapana. Alu bage me 
ibersihkenndu kejahaten si bagenda rupana. 

22 Adi sekalak dilaki itunduk sangana ersada 
kula ras diberu kalak, arus maka duana ia 
ibunuh. Alu bage me ibersihkenndu kejahaten 
si bagenda. 

23 Ympamakenlah lit sekalak dilaki tunduk 
i bas sada kuta sangana ersada kula ras 
sekalak singuda-nguda si nggo ertunangen 
ras kalak si deban. 

24 Babandulah duana ku darat kuta, benteri 
alu batu ngayak mate. Singuda-nguda 
e arus mate sabap la ia serko mindo 
penampat, aminna gia ia lit i bas kuta, 
dingen banci minter ibegi kalak. Dilaki e arus 
mate erkiteken ersada kula ia ras sekalak 
singuda-nguda si nggo ertunangen. Alu bage 
me ibersihkenndu kejahaten si bagenda. 

25 Umpamakenlah lit sekalak dilaki mperkosa 
sekalak singuda-nguda si nggo ertunangen i 
darat kuta. Adi bage si dilaki ngenca ibunuh. 

26 Si diberu la banci ikekai pe, sabap si 


diberu e la erbahan dosa si patut iukum mate. 
Soal enda seri kap ras sekalak si ngerigep 
dingen munuh kalak si deban. 

27 Dilaki e mperkosa diberu si nggo 
ertunangen e ndauh i bas ingan jelma nari, 
emaka adi serko pe ia mindo penampat labo 
lit si nampatisa. 

28 Jmpamakenlah lit sekalak dilaki terdat 
mperkosa sekalak singuda-nguda lenga 
ertunangen. 

29 Arus maka igalari dilaki e, emas unjuken 
lima puluh duit pirak man bapa diberu 
e, janah diberu e jadi ndeharana, sabap 
iIpaksana singuda-nguda e ersada kula ras ia. 
La banci isirangkenna diberu e asa gedang 
geluhna. 

30 se pe la banci njuruken bapana alu 
ersada kula ras ndehara bapana." 


Kalak si Ia banci atan jadi bangsa TUHAN 
2 3 1 “Dilaki si nggo ikebiri ntah pe si nggo 
ikeret kelaminna la banci iatanken i 

bas perpulungen bangsa TUHAN. 

2 Anak si tubuh Ia erkiteken perjabun, 

ras kerina sinursurna, seh ku sundut 
pesepuluhken la banci iatanken i bas 
perpulungen bangsa TUHAN. 

3 Bangsa Amon ntah bangsa Moap, ras kerina 
sinursurna, aminna pe sundut pesepuluhken, 

la banci iatanken i bas perpulungen bangsa 


TUHAN. 

4Sabap sanga kam ndarat i Mesir nari la ia 
nggit mere kam man ras minem. lupahina 
si Bileam anak Beor, i kota Petor nari | 
Mesopotami guna numpahi kam. 

Tapi Ia ibegiken TUHAN Dibatandu si 
Bileam. Emaka IsalihkenNa sumpahna ndai 
jadi pasu-pasu erkiteken keleng AteNa man 
bandu. 

6 Kidekah kam sada bangsa denga, ula 
ndigan pe isampatindu bangsa-bangsa enda, 
ntah erbahanca maka senang akapna. 

7 Ula igombangindu bangsa Edom, sabap 
keluargandu denga kap e. Ula igombangindu 
bangsa Mesir, erkiteken i negerina kam 
mbarenda tading. 

8 Adi sinursur bangsa si dua e, mulai i bas 
sundut si peteluken nari banci ia bengket ku 
bas perpulungen bangsa TUHAN." 


Jagai kebadian ingan tentera erkemah 


9 “Sanga kam i bas ingan erkemah tupung 
paksa perang, jagai man bandu i bas asa 
kai si erbanca kam la bersih rikutken aturen 
agama. 

10 Adi sekalak dilaki lanai bersih erkiteken 
ernipi ia erlua-lua i bas berngi e, arus maka 
ndarat ia i bas ingan erkemah e nari, dingen 
tading i darat. 

1 Karabenna ridilah ia, janah kenca sundut 


matawari maka banci ia mulihken ku bas 
ingan erkemah. 

12 Sikapkenlah sada ingan man kakus i darat 
ingan erkemah e. 

13 Baba ciken, maka adi atendu ku ture, 
banci ikurukndu lubang ras itamburindu ka. 

14Jaga lah maka tetap badia inganndu 
erkemah e, sabap TUHAN Dibatandu ras kam | 
bas inganndu erkemah ngampang-ngampangi 
kam, gelah menang kam ngelawan musuh- 
musuhndu. Ula ban si la metunggung maka 
ula kam itadingken TUHAN." 


Undang-undang si deban 


15 "Adi sekalak budak kiam i bas mpuna 
nari ndahi kam mindo gelah ia ikawali, ula 
ulihkenndu ka ia man empuna. 

16 Banci ia tading i bas kotandu si ipilihna, 
janah ula bahan si la mehuli man bana. 

17 La banci kalak Israel pendahinna erlua-lua 
i bas rumah pertoton kalak perbegu, subuk ia 
dilaki ntah diberu. 

18 Duit si icariken alu dalan si bage pe, la 
banci ibaba ku rumah TUHAN Dibatandu jadi 
penggenepi sada sumpah. Ciga ate TUHAN 
man kalak si pendahinna erlua-lua i rumah 
pertoton kalak perbegu. 

19 Adi ipinjamkenndu sen ntah pangan, ntah 
kai gia si deban, man temanndu sapih-sapih 
kam bangsa Israel, ula bahan erbunga. 

20 Kai si ipinjamkenndu e man bangsa 


si deban banci ibahanndu erbunga tapi la 
banci ibahanndu erbunga adi si minjam e 
sapih-sapih kam bangsa Israel. Ikutkenlah 
peraturen enda, maka TUHAN Dibatandu 
masu-masu kam i bas kerina si idahikenndu i 
bas negeri si nandangi iinganindu e. 

21 Adi kam erbahan perpadanen man 
TUHAN Dibatandu ula pelawen-lawen nehken 
perpadanenndu e, sabap lalap nge ituntut 
TUHAN padanndu e: emaka erdosa kam adi 
la isehkenndu padanndu e. 

22 Labo erdosa adi la pe kam erban 
perpadanen man TUHAN, 

23 tapi adi kam jine erpadan alu ukurndu 
ersuruh, inget nehken padanndu e. 

24 Adi kam mentas arah sada dalan i bas 
kebun anggur kalak, banci ipanndu buah 
anggur e asa besurndu, tapi la banci ibabandu 
tare ragandu ndarat i bas kebun e nari. 

25 Adi kam mentas arah dalan i bas 
juma kalak, banci iputikindu pagena man 
gugutenndu, tapi la banci sada ngkebena pe 
isabindu." 


Kerna ndehara si nggo 
julihken perbulangenna 


24 1 “Adi sekalak dilaki ngempoi sekalak 
diberu, dungna isirangkenna atena, 
erkiteken ndeharana e ngelakoken lagu 
langkah si man kemelanken, isuratkenna 

surat mulih, iberekenna man ndeharana e, 


jenari isuruhna ia lawes. 

2 Kenca kalak ndai sirang diberu si ndai sereh 
ka man dilaki si deban, 

3 tapi dilaki si e ka pe isirangkenna ka 
atena ia, emaka ibahanna ka surat mulih, 
iberekenna man diberu e, emaka isuruhna 
ia lawes i bas rumahna nari. Ntah pe 
umpamaken dilakina si peduaken e mate. 

4| bas soal si dua enda, lanai banci iempoi 
dilakina si pemena ndai ka diberu e. Arus 
maka ianggapna diberu e nggo cemar. Adi 
iempoina denga ka diberu e, perbahanenna 
e nggo ncurnaken TUHAN. La banci ibanndu 
dosa si bage belinna i bas negeri si ibereken 
TUHAN Dibatandu man bandu." 


Undang-undang si deban 


3"Sekalak si mbaru erjabu la banci ipaksa 
jadi tentera ntah ndahiken dahin guna jelma 
si nterem. Arus maka ia bebas sada tahun 
dekahna, gelah banci ia tading i rumah dingen 
mereken kemalemen ate man ndeharana. 

6 Adi kai-kai gia ipinjamkenndu man kalak, 
ula buatndu kudinna jadi jaminen, sabap 
adi bage nggo ibuatndu kegeluhenna jadi 
jaminen. 

7 Ise si nculik temanna sapih-sapih bangsa 
Israel, jenari ijadikenna budakna, ntah 
idayakenna jadi budak la banci Ia iukum 

mate. Alu bage ibersihkenndu me kejahaten 


si bagenda. 

8 Adi kam kena penakit kulit si banci langket, 
arus maka payo-payo Ilakokenndu kai si 
iperentahken imam-imam Lewi man bandu. 
Ikutken perentah-perentah si nggo kubereken 
man bana. 

9 Inget kai si ibahan TUHAN Dibatandu man 
si Miriam sanga kam reh i Mesir nari. 

10 Adi kai-kai gia ipinjamkenndu man kalak, 
ula kam bengket ku rumahna muat paken si 
iberekenna atena man bandu jadi jaminen: 

11 timai i darat: pelepas maka ia jine 
merekenca man bandu. 

12 Adi ia kalak musil ula sempat keberngin 
paken ei bas kam. 

13 Ulihkenlah man bana tep-tep karaben 
maka banci ipakena medem. Emaka ngataken 
bujur ia man bandu, janah meriah ukur 
TUHAN Dibatandu ngenehen kam. 

14 Ula tipundu kalak upahen si musil dingen 
mesera akapna, subuk ia sapih-sapih kam 
bangsa Israel, ntah pe bangsa si deban si 
tading i bas kutandu. 

15 Galarilah upahna tep-tep wari ope 
matawari sundut. Perlu kal ia duit e janah 
nggo iarapkenna kal. Adi la igalarindu upahna 
e, erlebuh ia ngadu man Dibata kerna kam: 
janah kam erdosa kerna si e. 

16 Orang tua Ia banci iukum mate erkiteken 
kejahaten anak-anakna, bage pe anak-anak 

la banci iukum mate erkiteken kejahaten 


orang tuana. Sekalak jelma banci iukum mate 
erdandanken si ibanna jine saja ngenca. 

17 Ula rampas hak-hak kalak pertandang ras 
hak anak-anak melumang: bage pe ula buat 
uis diberu balu-balu jadi jaminen pinjamenna. 

18 Inget maka budak kap kam nai i Mesir, 
janah TUHAN Dibatandu si mbebasken kam: 
eme sabapna maka kubereken man bandu 
perentah enda. 

19 Adi kam rani, kenca bage adi tading bandu 
deba gandum si nggo isabindu, ula legindu 
mulihi si tading e; si e man kalak pertandang, 
anak melumang, ras diberu balu-balu, maka 
Ipasu-pasu TUHAN Dibatandu kam i bas 
kerina pendahinndu. 

20 Adi nggo iperanindu sekali buah saitunndu, 
ulanai legindu mulihi si tading e: si e man 
kalak pertandang, anak-anak melumang, ras 
man diberu balu-balu. 

21Adi nggo iperanindu sekali buah 
anggurndu, ulanai legi sekali nari, buah 
anggur si tading-tading e man kalak 
pertandang, anak-anak melumang, ras man 
diberu balu-balu. 

22 Ula ndigan pe ilupakenndu maka nai 
kam jadi budak i Mesir. Eme sabapna maka 
kubereken man bandu perentah enda. 

2 5 1 Mungkin lit dua kalak Israel lawes 
ku pengadilen ngaduken perkarana. 

Kenca iadili ieteh maka sekalak ersalah 


sekalak nari lang. 

2 Adi ukumen si ersalah ndai ukumen 
balbal, ipelangkem hakim ia lebe, emaka 
ibalbali. Piga kali ia arus ibalbali e, ngenen 
kesalahenna. 

3 Banci ia ibalbali empat puluh kali, tapi Ia 
banci lebih. Adi lebih asang si e, ia nggo 
ipekitik i lebe-lebe jelma si nterem. 

4Ula sompel babah lembu si sangana 
ngerik." 


Utang nandangi senina si nggo mate 


> "Adi dua kalak si ersenina tading ras-ras, 
sekalak i bas si dua e mate alu la lit nadingken 
sada pe anak dilaki: adi bage ndehara si nggo 
mbalu e la banci sereh man kalak si deban, 

i darat keluarga e. Rutang seninana ndai 
ngelakomanganisa. 

6 Anakna sintua si dilaki si ipupus kalak 
enda, ikira jadi anak seninana si nggo mate 
ndai: alu bage tetap lit sinursurna i Israel. 

7 Tapi adi seninana ndai la nggit 
ngelakomanganisa, iadap diberu e lah 
peminpin-peminpin kota alu ngataken, 
'Senina perbulangenku la nggit ertanggung 
jawab. La ia nggit mereken sinursur man 
seninana i tengah-tengah bangsa Israel.' 

8 Kenca bage peminpin-peminpin kota ndilo 
ia jenari ngerana man bana. Adi tetap denga 
ia la nggit ngelakomangani diberu seninana e, 

dijumpai diberu si nggo mbalu e lah i 


adep-adepen peminpin-peminpin kota, 
ibuatna sembelah selopna, icidurina ayo 
senina perbulangenna e nina, 'Enda me jadina 
man kalak si la nggit mereken sinursur man 
seninana.' 

10 Keluargana e itandai i Israel 'keluarga 
kalak si nggo itangtangi selopna.'" 


Undang-undang si deban 


11 “Adi dua dilaki sangana rubati, jenari 
sekalak i bas si dua e reh ndeharana 
nampatisa alu mecek kelamin imbang dilakina 


e, 

12 ula cidahken perkuah ate man ndeharana 
e; keret saja tanna. 

13 Ula kam nipu adi kam mpergunaken 
timbangen ntah sukat-sukat. 

14 (UI 25:13) 

15 Pakelah timbangen tah sukat-sukat si 
bujur, gelah gedang umurndu i negeri si 
ibereken TUHAN Dibatandu man bandu. 

16 Nembeh ate TUHAN man kalak penipu." 


Perentah munuh bangsa Amalek 


17 “Inget uga perbahanen bangsa Amalek 
sanga kam reh i Mesir nari. 

18|a ia mbiar ngenen Dibata, emaka sanga 
kote dingen latih iakapndu iserangna kam 
i pudi nari, janah ibunuhina kerina kalak si 
merap arah pudi. 

19 Emaka, adi nggo ibereken TUHAN 


Dibatandu man bandu negeri e, janah 

nggo aman kam ibahanna i bas kerina 
musuh-musuhndu si lit i kelewetndu, arus 
maka ibunuhndu kerina bangsa Amalek, 
gelah ise pe ula nari ngingetsa. Ula lupa si e!" 


Kerna persembahen ulih juma si pemena 


26 1 “Adi nggo ikuasaindu negeri si 
ibereken TUHAN Dibatandu man bandu 
janah nggo kam ringan ije, 

2 tep-tep iperanindu jumandu, bagin si 
pemena si iperanindu arus itamakendu ku 
bas sumpit, jenari arus ibabandu ku ingan 
ersembah si sada e. 

3 Dahilah imam si sanga erdahin i bas paksa 
si e, janah kataken man bana, 'Ngaku aku 
man TUHAN Dibatangku maka nggo aku 
bengket ku negeri si IpadankenNa man 
nini-nini kami maka IberekenNa man kami." 

4laloken imam sumpit si babandu e, 
iamparkenna i lebe-lebe batar-batar 
persembahen TUHAN Dibatandu. 

> Kenca bage arus ibelaskenndu kata-kata 
enda i lebe-lebe TUHAN, 'Nini-niningku eme 
bangsa Aram, kalak perlajang, kalak si la lit 
tetap inganna tading, si mbaba keluargana 
ku Mesir. Sanga e sitik ngenca beliganna, tapi 
dungna ia jadi bangsa si mbelin ras megegeh. 

6 Kejam kal perbahanen bangsa Mesir man 
kami, ipaksana kami erdahin jadi budak. 

7 Dungna serko kami mindo penampat 


man TUHAN, Dibata nu nini-nini kami. Ibegi 
TUHAN perserko kami, IdahNa kiniseran, 
kelatihen, ras kesuhsahen kami. 

8 Alu GegehNa si mbelin IpulahiNa kami i 
Mesir nari. IlakokenNa tanda kuasa, IbanNa 
kejadin-kejadin si mejin. 

9 IbabaNa kami i jah nari ku jenda, 

I berekenNa man kami negeri si mehuli ras 
mehumur enda. 

10 Fmaka genduari kubaba man TUHAN, 
bagin si pemena i bas ulih juma si nggo 
IberekenNa man bangku.' Kenca bage 
amparken sumpit e i adep-adepen TUHAN 
janah ersembahlah kam i je. 

11 Ermengkahlah atendu kerna kerina si 
mehulina si ibereken TUHAN Dibatandu man 
bandu ras man keluargandu. Bere maka kalak 
Lewi ras kalak pertandang pe ikut ras kami i 
bas pesta si meriah e. 

12Tjap tahun peteluken bereken 
persembahen persepuluhenndu, eme 
sepersepuluh i bas ulih jumandu, man 
kalak Lewi, kalak pertandang, anak-anak 
melumang, ras man diberu balu-balu, maka 
i bas tep-tep perpulungen bias nakan si 
iperlukenna. Kenca nggo ibandu bage, 

13 kataken lah man TUHAN, 'Lanai lit 
tading persembahen persepuluhen e i bas 
rumahku erkiteken nggo kubereken e man 
kalak Lewi, kalak pertandang, anak-anak 

melumang, ras man diberu balu-balu rikutken 


si IperentahkenNdu maka kulakoken e. 

La kusimbak, ras la aku lupa sada pe 
perentah-PerentahNdu kerna persembahen 
persepuluhen e. 

14 Sanga aku erceda ate pe labo e kupan. 
Sanga aku la bersih rikutken peraturen 
agama pe labo sitik pe kubaba persembahen 
persepuluhen e ndarat i bas rumahku nari. 
La kubereken sitik pe man persembahen 
kalak mate. Nggo kuikutken kam o, TUHAN. 
Nggo kulakoken kerina PerentahNdu kerna 
persembahen persepuluhen e. 

15 Nehenlah ku teruh i bas inganndu si badia 
nari i Surga janah pasu-pasulah bangsandu 
Israel. Bereken pe pasu-PasuNdu man negeri 
si dem kebayaken ras mehumur enda sue ras 
si IpadankenNdu man nini-nini kami." 


Kam jadi bangsa Dibata 


16"j bas wari enda TUHAN Dibatandu 
merentahken kam ngikutken kerina undang- 
UndangNa: emaka ikutkenlah alu tutus ras 
alu bulat ukurndu. 

17| bas wari enda nggo iakuindu TUHAN 
jadi Dibatandu. Nggo kam erpadan ngikutken 
la, make kerina undang-UndangNa, ras 
ngikutken kerina perentah- PerentahNa. 

18] bas wari enda nggo ialoken TUHAN kam 
jadi BangsaNa, sue ras si IpadankenNa man 

bandu, janah IperentahkenNa kam ngikutken 


kerina undang-UndangNa. 

19 'jadikenNa kam jadi sada bangsa si 
belinen asang kerina bangsa-bangsa si deban 
si nggo IjadikenNa, janah arah kam GelarNa 
terpuji dingen ermulia. Kam jadi BangsaNa 
sue ras si IpadankenNa." 


Undang-undang TUHAN itulis i babo batu 


2 7 l Kenca bage, Musa ras peminpin- 
peminpin Israel ngerana man bangsa 

e, "Ikutkenlah kerina perentah-perentah si 

kubereken man bandu wari enda. 

2 Sanga kam ngepari Lau Jordan, bengket 
ku negeri si ibereken TUHAN Dibatandu man 
bandu, pajekkenlah piga-piga batu galang, 
lapisi alu pelester, 

3kenca bage suratken i je undang-undang 
ras pengajaren enda. Adi kam nggo bengket 
ku bas negeri si mehumur dingen dem 
kebayaken si ipadanken TUHAN Dibata nu 
nini-ninindu man bandu, 

4janah adi nggo ikeparindu Lau Jordan e, 
pajekken batu si bage i das Deleng Ebal, bagi 
si kuperentahken man bandu i bas wari enda, 
jenari lapisi alu pelester. 

3 Pajekken lah sada batar-batar batu, alu la 
make perkakas besi. 

6 Sabap kasa kai batar-batar si ipajekkenndu 
man TUHAN Dibatandu arus maka iban 

i bas batu si lenga ipahat. | je arus 


ipersembahkenndu persembahen tutungen, 
'janah ije ka pe arus ipersembahkenndu ras 
iIpanndu persembahen persadanndu, janah 
ermengkahlah atendu i adep-adepen TUHAN 
Dibatandu. 

8| babo batu si ipelester ndai suratken 

lah terang-terang tep-tep perkatan 
undang-undang Dibata." 

9Emaka Musa, ras imam-imam kalak 

Lewi, ngerana man kerina bangsa Israel, 
"Perdiateken ras begikenlah, o bangsa 
Israel. Sendah kam nggo jadi bangsa TUHAN 
Dibatandu. 

10 Emaka ikutken Ia, cikep kerina undang- 
UndangNa si kubereken man bandu i bas wari 
enda." 


Sumpah man kalak si nimbak Dibata 


Il Ngerana Musa man bangsa Israel, 

12 “Kenca nggo kam ngepari Lau Jordan, 
tedislah suku Simeon, Lewi, Juda, Isakar, 
Jusup, ras suku Benyamin i datas Deleng 
Gerisim tupung pasu-pasu e ibelasken. 

13 Tapi suku Ruben, Gat, Aser, Sebulon, Dan 
ras suku Naptali tedis lah i datas Deleng Ebal 
tupung sumpah kebilangen e ibelasken. 

14 | belasken kalak Lewilah kata-kata enda 
alu sora megang, 

15 'Dibata numpahi kalak si erbahan berhala 
batu, kayu, ntah logam, janah si ersembah ku 

je erbuni-buni. Sabap nembeh ate TUHAN adi 


nembah man berhala.' Emaka kerina bangsa 
e ngaloisa, 'Amin!' 

16 'Dibata numpahi tep-tep kalak si la 
mehamat man nande ras bapana.' Emaka 
kerina bangsa e ngaloisa, 'Amin!' 

17 'Dibata numpahi kalak si ngasak juma 
temanna si balengen.' Emaka kerina bangsa 
e ngaloisa, 'Amin!' 

18 'Dibata numpahi kalak si erbanca papak 
kalak si pentang.' Emaka kerina bangsa e 
ngaloisa, 'Amin!' 

19 'Dibata numpahi kalak si ngerampas hak 
kalak pertandang, hak anak-anak melumang, 
ras hak diberu balu-balu.' Emaka kerina 
bangsa e ngaloisa, 'Amin!' 

20 Dibata numpahi kalak si njuruken bapana 
alu ersada kula ras sekalak diberu bapana e.' 
Emaka kerina bangsa e ngaloisa, 'Amin!' 

21'Dibata numpahi kalak si ersada kula ras 
rubia-rubia.' Emaka kerina bangsa e ngaloisa, 
'Amin!' 

22 Dibata numpahi kalak si ersada kula 
ras turangna sada nande sada bapa, ntah 
turangna sada nande pedauh bapa.' Emaka 
kerina bangsa e ngaloisa, 'Amin!' 

23 Dibata numpahi kalak si ersada kula ras 
mamina.' Emaka kerina bangsa e ngaloisa, 
'Amin!' 

24 'Dibata numpahi kalak si munuh erbuni- 


buni.' Emaka kerina bangsa e ngaloisa, 
'Amin!' 

25 'Dibata numpahi kalak si ngaloken upah 
guna munuh kalak si la ersalah.' Emaka 
kerina bangsa e ngaloisa, 'Amin!' 

26 'Dibata numpahi kalak si la ngikutken 
kerina undang-undang ras pengajaren 
Dibata.' Emaka kerina bangsa e ngaloisa, 
'Amin!'" 


Pasu-pasu man kalak si ngikutken 
Dibata (Im 26:3-13: UI 7:12-24) 


2 8 1 “Adi iikutkenndu TUHAN Dibatandu 
dingen alu tutus ipakendu kerina 

perentah-PerentahNa si kubereken sendah 
man bandu, IbanNa kam jadi bangsa si 
belinen asang bangsa-bangsa si deban i babo 
doni enda. 

2 | kutkenlah TUHAN Dibatandu maka kerina 
pasu-pasu enda jadi sikerajangenndu: 
3TUHAN masu-masu kota ras jumandu. 
4TUHAN masu-masu kam maka kam ertuah, 
bayak, maka nterem pupusndu, melala 
pagendu, melala lembundu ras biri- birindu. 

P TUHAN masu-masu sinuan-sinuanndu ras 
pangan si ibahan i bas sinuan-sinuan e nari. 
6 TUHAN masu-masu kerina pendahinndu. 
"TUHAN naluken musuhndu adi iperangna 
kam. Iperang musuhndu kam arah sada 

dalan, tapi kiam ia nadingken kam alu 


marpar-merap. 

8TUHAN Dibatandu masu-masu 
pendahinndu, ras ndemi lumbung- 
lumbungndu alu gandum. Ipasu-PasuNa kam 
i bas negeri si IberekenNa man bandu. 

9 Adi iikutkenndu TUHAN Dibatandu, dingen 
ilakokenndu kerina PerentahNa, IjadikenNa 
kam jadi BangsaNa jine sue ras si nggo 
IpadankenNa. 

10 Fmaka kerina bangsa-bangsa i babo doni 
enda ngidah maka TUHAN nggo milih kam 
jadi BangsaNa, janah mbiar bangsa-bangsa e 
man bandu. 

I1TUHAN mereken man bandu nterem 
pupusndu, lembu ras page i negeri si 
IpadankenNa man nini-ninindu maka 
iberekenna e man bandu. 

12| bas paksana, IpesusurNa udan i bas 
perbendaharan KinibayakenNa i langit nari, 
dingen ipasu-PasuNa kerina pendahinndu, 
maka banci kam minjamken man bangsa- 
bangsa si deban, tapi la kam perlu minjam i 
bas bangsa si apai nari pe. 

13TUHAN Dibatandu mahan kam jadi ikuten 
bangsa-bangsa si deban, labo jadi bangsa 
si ngikut-ngikut. Lalap kam menang, la 
penah talu, adi iikutkenndu alu tutus kerina 
PerentahNa si kubereken man bandu i bas 
wari enda. 

14 Tapi ula ndigan pe ilanggarndu perentah- 


perentah e alu dalan si apai pe, ntah nembah 
dingen erdahin guna dibata-dibata si deban." 


Ukumen adi la patuh (Im 26:14-46) 


15 "Tapi adi la iikutkenndu TUHAN Dibatandu 
ras la atendu tutus make kerina perentah- 
perentah ras undang-UndangNa si kubereken 
man bandu wari enda, kerina sumpah- 
sumpah si la mehuli enda jadi me man 
bandu: 

16 TUHAN numpahi kota ras jumandu. 

17 TUHAN numpahi sinuan-sinuan ras pangan 
si ibahan i bas sinuan-sinuan e nari. 

18 TUHAN numpahi kam seh maka Ia IbereNa 
man bandu nterem anak, pagenndu la mbuah 
ras asuh-asuhenndu la merih. 

19 TUHAN numpahi kerina pendahindu. 

20 Adi ibahanndu si jahat dingen itulakndu 
TUHAN, IberekenNa man bandu mara, 
keguluten, ras kiniseran i bas kerina 
pendahinndu, seh maka erpedasna kam 
kernep kerina. 

21 La erngadi-ngadi IberekenNa penakit man 
bandu, seh maka sada pe lanai kam lit tading 
i negeri si nandangi iinganindu e. 

22 | pekpek TUHAN kam alu penakit 
sinanahen, besar ras penakit marun. 
IbahanNa wari lego, ras angin si melas 
IsuruhNa rembus ncedaken sinuan- 

sinuanndu. Kerina mara enda la erleka ras 


kam seh kam mate. 

23 Udan pe la reh, erbanca tanehndu bali 
piherna ras besi. 

24 Gancih udan ipesusur TUHAN man bandu 
udan abu ras kersik seh maka kam kernep. 

25 Iban TUHAN maka italuken musuh- 
musuhndu kam. Ilawanndu musuhndu arah 
sada dalan, tapi marpar merap kam kiam 
nadingken ia. Kerina bangsa i babo doni enda 
mbiar ngidah si jadi man bandu. 

26 Adi kam mate badanndu ipangani 
perik-perik ras rubia-rubia si meliar, janah Ia 
lit si nggurbasa. 

27 bereken TUHAN bareh man bandu bali 
ras si IbahanNa man bangsa Mesir. IbahanNa 
maka badanndu dem alu cuit ugah, ras si 
megatel-gatel, tapi la lit tambarna. 

28 Iban TUHAN maka kam adon, 
IpentangkenNa kam ras gulut ukurndu 
IbahanNa. 

29 Suari pe kam dadap-dadap bali ras kalak 
pentang, tapi lalap la datndu dalan. Amin kai 
pe idahikenndu lalap la lit asilna. Tetap kam 
idedeh ras irampasi kalak, janah ise pe Ia lit 
si nampati kam. 

30 Ertunangen kam ras sekalak si nguda- 
nguda, tapi kalak si deban ngempoisa. 
Ipajekkenndu rumah tapi la penah iinganindu. 
Isuanindu kebun anggur tapi la penah 
iIpanndu buahna. 

31 | embundu igeleh i lebe-lebe matandu 


tapi la ipanndu sitik pe jukutna. Kaldendu 
idahndu itegu kalak tapi lanai iulihkenna 
man bandu. Biri-birindu ibereken man 
imbang-imbangndu, janah la lit ise pe si 
nampati kam. 

32 jidahndu anak-anakndu ibereken jadi 
budak bangsa si deban. Tep-tep wari matandu 
tertulih-tulih nimai anak-anakndu mulih 
man bandu, tapi sia-sia, sabap lanai kap ia 
mulihken. 

33 Sada bangsa si deban muat kerina ulih 
sinuan-sinuan si latih kal akapndu nuankenca, 
tapi kai pe la lit ialokenndu, seakatan 
pendedeh ras penggombang-gombangi kalak 
si la erngadi-ngadi. 

34 Kiniseranndu erbanca kam adon. 

35 Nahendu idemi TUHAN alu ugah si mesui 
si la ermalem-malem: badanndu dem alu 
bareh, mulai i bas tapak-tapak nahendu nari 
seh ku takalndu. 

36 jtamaken TUHAN kam ras rajandu ku 
negeri si deban, si lenga penah iinganindu tah 
nini-ninindu. | jah isembahndu dibata-dibata 
si ibahan i bas kayu ras batu nari. 

37| negeri inganndu ipemerap TUHAN 
e, sengget kalak kerina ngidah si jadi 
man bandu. Kam igombang-gombangi ras 
ipelingling kalak. 

38 Mbue benih ierdangkenndu tapi sitik 


ngenca buahna, erkiteken ipangani labang 
sinuan-sinuanndu e. 

39 'suanindu kebun anggur ras ipekena- 
kenandu, tapi la iperanindu buah anggur e 
ntah pe minem launa, erkiteken ipangani 
nipe-nipe batang anggur e. 

401 ja pe turah batang saitun i negerindu 
e, tapi la lit minak saitunndu, erkiteken mis 
naktaken mutikna pe. 

41 Lit anakndu dilaki ras diberu, tapi kebenen 
me kam, erkiteken ibaba kalak ia jadi tabanen 
perang. 

42 Kerina batang kayu ras sinuan-sinuanndu 
keri ipan labang. 

43 Bangsa si deban Ssi tading i negerindu 
erdekahna ertambahna kuasana, sedangken 
kam erdekahna reh urakna kuasandu. 

44 Melala senna si man pinjamenndu, tapi 
senndu la lit sada pe man pinjamenna. 
Dungna ikuasaina kam, janah kam 
ngikut-ngikut nari. 

45 Kerina mara enda jadi sikerajangenndu, 
janah lalap Ia erleka ras kam ngayak kam 
kernep kerina, erkiteken Ia iikutkenndu 
TUHAN Dibatandu ras la icikepndu kerina 
undang-undang si IberekenNa man bandu. 

46 Mara enda ndai jadi tanda ukumen Dibata 
man bandu ras man sinursurndu asa lalap 
seh asa lalap. 

41 Ipasu-pasu TUHAN kerina si ibahanndu, 


tapi la kam nggit ngelakoken si ngena AteNa 
alu meriah ras ukur menahang. 

48 Emaka ibere TUHAN kam iperbudak 
musuh-musuhndu. Muas, melihe, ras 
manjang-anjang me kam, janah i bas kai pe 
kam kekurangen. Idedeh musuhndu kam alu 
mesangat, seh kernep kam. 

49 baba TUHAN sada bangsa i tampuk doni 
nari ngelawan kam, bangsa si Ia iangkandu 
cakapna. Itangkisna kam bali ras penangkis 
rajawali. 

50 ja kejam janah la ncidahken perkuah ate 
man kalak si nguda ntah metua. 

51 /panna asuh-asuhen ras sinuan- 
sinuanndu, emaka mate kelihen me kam. La 
sitik pe itadingkenna man bandu gandum, 
anggur, minak saitun, lembu ntah biri-biri, 
seh maka mate kam. 

52 Iperangna tep-tep kota i bas negeri si 
ibereken TUHAN Dibatandu man bandu, 
janah itembok bentengndu si meganjang si 
ipenalemndu ngampang-ngampangi kam, 
runtuh. 

53 Sanga ikepung musuh-musuhndu kam, 
bage susahna ras sulit iakapndu muat nakan 
seh maka ipanndu anak-anakndu si ibereken 
TUHAN Dibatandu man bandu. 

“4 Sedangken kalak si tuhu-tuhu pe ia 
kesusuren kalak bayak, sulit kal akapna i bas 
paksa ikepung musuh e, seh maka ipanna 

nge piga-piga anakna perban lanai lit pangan 
si deban. Anak si ipanna e sitik pe la iberena 
man seninana, tah man ndehara si ikelengina, 
ntah pe man anak-anakna si tading denga. 

> (UI 28:54) 

56 Diberu si tuhu-tuhu pe ia sinursur kalak 
bayak, si la penah ndedeh taneh pe perban 
bayakna, bage ka nge perbahanenna. Sanga 
ikepung musuh kotana, bage sulitna akapna 
muat nakan, seh maka alu erbuni-buni ipanna 
anakna si mbaru tubuh ras kerina si ndarat i 
bas beltekna nari kenca anak e tubuh. Sitik pe 
la ibagikenna man perbulangen si ikelengina 
ntah pe man anakna si deban. 

57 (UI 28:56) 

58 Adi la iikutkenndu alu tutus kerina 
pengajaren Dibata si isuratken i bas kitap 
enda, adi la ipehagandu gelar TUHAN 
Dibatandu si mulia dingen si mejin e, 

59 IberekenNa man bandu ras man 
sinursurndu penakit si la banci malem, ras 
penakit langket-langket si la erpeltep-peltep. 

60 | berekenNa sekali nari man bandu kerina 
penakit si man kebiaren si ialamindu i 
Mesir mbarenda, janah Ia ndigan pe kam 
malem-malem. 

61 jberekenNa pe erbage-bage penakit ras 
penakit langket-langket, si Ia isingetken i bas 
kitap undang-undang ras pengajaren Dibata 
enda, maka kam kernep. 

62 Aminna pe beliganndu nggo seri ras 


bintang-bintang i langit tapi piga-piga kalak 
ngenca kam si tading nggeluh, erkiteken la 
likutkenndu TUHAN Dibatandu. 

63 Bagi riahna ukur TUHAN mereken 
kesangapen ras nambahi beliganndu jadi 
nterem, bage ka me pe riahna UkurNa 
ngkernepken ras masapken kam. IruahNa 
kam i negeri si nandangi iinganindu e nari. 

64 | pemerap TUHAN kam ku tengah-tengah 
bangsa si deban, i bas tampuk doni nari ku 
tampuk doni. I je isembahndu dibata-dibata si 
ibahan i bas kayu ras batu nari, dibata-dibata 
si lenga penah isembahndu tah isembah 
nini-ninindu. 

65| japa pe la datndu dame. La lit ingan 
si banci ikataken inganndu. Idemi TUHAN 
kam alu kearun ate, la lit ketenangen, la lit 
pengarapen. 

66 Geluhndu lalap i bas bahaya ras kebiaren. 
Suari ras berngi kam irimrimi kebiaren, kam 
nggeluh tetap mbiar mate. 

67 Pusuhndu debet-debet dem kebiaren 
ngenehen kai saja si idahndu. Adi erpagi-pagi 
ben min atendu; adi nggo ben erpagi-pagi 
min atendu. 

68 Ibaba TUHAN kam mulih ku Mesir tare 
kapal, aminna pe penah IkatakenNa maka 
lanai ndigan pe kam mulihken ku jah. I jah 
icubakenndu ndayaken bandu jadi budak 

musuh-musuhndu, tapi ise pe la nggit nukur 


kam." 


Perpadanen TUHAN man 
Israel i negeri Moap 


29 l Enda me aturen perpadanen si 
ibahan TUHAN man bangsa Israel, sue 
ras si IperentahkenNa man Musa i negeri 
Moap. Kerina perpadanen e, jadi tambahen 
perpadanen si nggo ibahan TUHAN ras kalak 
e i das Deleng Sinai. 

2 Ipepulung Musa kerina bangsa Israel: 
kenca pulung ngerana ia, "Nggo idahndu 
jine kai si ibahan TUHAN man raja Mesir ras 
pegawe-pegawena, bage pe man kerina isi 
negerina. 

3|dahndu mara si mbelin, ras tanda-tanda 
kuasa si ibahan TUHAN. 

“Tapi seh ngayak genduari lenga IbereNa 
kam ngerti kai si nggo ialamindu e. 

> Empat puluh tahun dekahna TUHAN 
ngarak-ngarak kam mentasi gurun pasir, tapi 
uis ras selopndu pe la merigat. 

6 La lit roti si man panganndu, Ia lit anggur 
ntah bir si man inemenndu, tapi TUHAN 
nikapkenca keperlunndu, guna ngajar kam 
gelah ietehndu maka ia nge Dibatandu. 

!Janah kenca kita nggo seh i bas ingan 
enda, Raja Sihon i Hesbon nari ras Raja Og 
i Basan nari reh ngelawan kita. Tapi talu 
sibahan ia. 

8Sibuat negerina, sibagiken e man suku 


Ruben ras Gat ras man setengah suku 
Manase. 

9 Emaka ikutkenlah alu tutus kerina aturen 
perpadanen enda, maka kam rulih i bas 
ndahiken kerina si idahikenndu. 

10 Sendah tedis kam kerina i adep-adepen 
TUHAN Dibatandu, subuk peminpin- 
peminpinndu, pegawe-pegawendu, kam si 
dilaki 

ll ras si diberu ras danak-danak ras bangsa 
si deban si tading ras kam, si muat ranting 
ras ngelegi laundu. 

12 Kam sendah i jenda muat bagin ngaloken 
tanggung jawab i bas perpadanen si ibahan 
TUHAN Dibatandu ras kam, 

13 gelah genduari banci itetapken TUHAN 
kam selaku BangsaNa ras la Dibatandu, sue 
ras si IpadankenNa man bandu ras man 
nini-ninindu Abraham, Isak, ras Jakup. 

14 Labo ras kam ngenca TUHAN erbahan 
perpadanen rikut ras tanggung jawabna e. 

15 Ja erbahan perpadanen ras kerina kita si 
tedis i adep-AdepenNa wari enda, ras bage pe 
man sinursurta si lenga tubuh pe. 

16 | ngetndu uga geluhndu sanga i Mesir, uga 
nanamna mentasi negeri bangsa-bangsa si 
deban. 

17 Idahndu uga cigana ate ngenehen 
dibata-dibatana si ibahan i bas kayu, besi, 
pirak ras emas nari. 


Ulangan 29.181 23 109 
18 Jaga maka kerina si tedis i jenda sendah, 


subuk dilaki ntah diberu, keluarga ntah 
suku-suku, la nundalken TUHAN Dibatanta alu 
nembah man dibata-dibata bangsa si deban, 
erkiteken nembah man dibata-dibata si deban 
bali ras urat si turah jadi sinuan-sinuan si 
pagit ras si erracun. 

19 Jaga maka ula lit sekalak pe si i jenda 
sendah megi aturen perpadanen si ibahan 
TUHAN enda erpengakap maka ia tetap nge 
mejuah-juah aminna gia alu ukur mersik 
tetap nge ia nggeluh bagi ate-atena. Adi bage 
kerina kam ikernepken, subuk si bujur ras si 
jahat. 

20 La jalemi TUHAN kalak si bage, tapi gara 
pernembeh ate TUHAN man bana, janah 
kerina mara si isuratken i bas kitap enda, 
ndabuh ku ia, seh maka nggo keri kal ia 
ikernepken TUHAN. 

21 'jadiken TUHAN ia jadi sada usihen man 
kerina suku Israel. Iukum TUHAN me ia alu 
mara kelesa sue ras sumpah si isingetken 
i bas perpadanen si tersurat i bas kitap 
pengajaren TUHAN enda. 

22| bas paksa si reh sinursurndu ras bangsa 
si deban si asalna i bas negeri si ndauh nari 
ngidah mara ras kiniseran si ibahan TUHAN i 
negerindu. 

23J umandu jadi tenggiring si Ia lit gunana, 
itambusi kertah ras sira. La tersuani kai pe, 
rih pe la turah. Negerindu bali ras kota Sodom 

ras Gomora, Adma ras Seboim, si ikernepken 


TUHAN alu rawana si la teralang. 

24 Emaka kerina doni nungkun, 'Ngkai maka 
ilakoken TUHAN e man negeri Israel? Kai nge 
ndia si erbanca maka bage nembehna AteNa?' 

25 Enda mejabapna, 'Sabapna eme erkiteken 
bangsa TUHAN Ia ncikep perpadanen si 
ibanna ras la, Dibata nu ninina, sanga bangsa 
e ibabana ndarat i Mesir nari. 

26 | sembahna dibata-dibata si deban si lenga 
penah isembahna, dibata-dibata si ilarang 
TUHAN man sembahen. 

21 Emaka nembeh TUHAN man BangsaNa, 
janah ItamakenNa ku negeri e kerina mara si 
isuratken i bas kitap enda. 

28 Seh kal ate TUHAN nembehna, janah 
erkiteken PernembehNa si mbelin e, IruahNa 
BangsaNa e i bas negerina nari, jenari 
lambekkenNa ku negeri bangsa si deban, 
janah bagi ah me genduari kecibalna.' 

29 Memang lit denga si ibuniken TUHAN 
Dibatanta man banta, tapi nggo IpetangkasNa 
undang-UndangNa, emaka kita ras sinursurta 
arus ngikutkenca asa lalap." 


Aturen ndatken pasu-pasu 


30 1 “Genduari nggo kupepilihken man 
bandu, pasu-pasu ntah sumpah. Adi 
nggo jadi enda kerina man bandu, janah kam 
sangana nggeluh i tengah-tengah bangsa ku 

ja kam ikerapken TUHAN Dibatandu, ingetndu 


me pilihen si nggo kubereken man bandu. 

2 Adi kam ras sinursurndu mulihken ku 
TUHAN, janah alu bulat ukurndu ikutkenndu 
perentah-PerentahNa si kubereken man 
bandu wari enda, 

3 emaka mekuah ate TUHAN Dibatandu 
man bandu. | tengah-tengah bangsa-bangsa 
inganndu IpemerapNa e nari IbabaNa kam 
mulih, janah IberekenNa ka kesangapen man 
bandu. 

4Aminna pe nggo kam merap seh ku tampuk 
doni, ipepulung ras ilegi TUHAN Dibatandu 
kam mulihken, 

gelah banci ka man bandu mulihken 
negeri ingan ninindu mbarenda tading. 
Kesangapenndu ras teremna beliganndu 
ndauh belinen asang si penah ibereken 
TUHAN man nini-ninindu nai. 

6 TUHAN Dibatandu mereken pusuh si patuh 
man bandu ras man sinursurndu, maka 
ikelengindu Ia alu bulat ukurndu gelah kam 
terus nggeluh i negeri e. 

7 IpindahkenNa kerina sumpah enda man 
musuh-musuhndu si rate nembeh ras 
ndehken kam, 

8 emaka iikutkenndu Ia ras icikepndu ka 
kerina perentah-perentah si kubereken man 
bandu wari enda. 

9TUHAN erbanca maka kam sangap i 
bas kerina si idahikenndu: ertuah kam, 

merih asuh-asuhenndu, ras mbuah sinuan- 


sinuanndu. Bagi megahna iakap TUHAN 
mereken kesangapen man nini-ninindu 
bage me pe megahna AkapNa mereken 
kesangapen bandu. 

10 Tapi arus maka iikutkenndu Ia ras 
icikepndu kerina undang-UndangNa si 
isuratken i bas kitap PengajarenNa enda. Arus 
maka jera kam ku la alu bulat ukurndu. 

11 perentah si kubereken bandu wari enda, 
labo meserasa, ntah Ia terjakandu. 

12 Labo i langit cibalna. Emaka labo perlu 
kam nungkun, 'Ise nge ndia nangkih ngelegi 
undang-undang e man kami, maka banci 
ibegiken ras iikutken kami?' 

13 Labo i kepar lawit. Emaka labo perlu kam 
nungkun, 'Ise nge ndia lawes ngepari lawit 
ngelegi undang-undang e man kami, maka 
banci ibegiken ras iikutken kami?' 

14 Lang! Undang-undang e lit kap bas kam 
i jenda. letehndu e, banci ibelaskenndu, 
emaka genduari ikutken dage. 

15 Sendah kupepilihken man bandu, si mehuli 
ntah si jahat, kegeluhen ntah kematen. 

16 Adi iikutkenndu perentah-perentah TUHAN 
Dibatandu, si kubereken man bandu wari 
enda, adi keleng atendu la, iikutkendu la, 
janah icikepndu kerina undang-UndangNa, 
emaka sangap kam, janah kam jadi bangsa si 
nterem. TUHAN Dibatandu masu-masu kam i 
negeri si nandangi iinganindu e. 

17 Tapi adi la iikutkenndu ras la ibegikenndu, 


tapi nggit kam ibabai kalak papak gelah 
nembah man dibata-dibata si deban, 

18 kernep me kam. Emaka kupersingeti kam 
genduari i jenda: la kam ndekah nggeluh i 
bas negeri si i kepar Lau Jordan si nandangi 
iinganindu e. 

19 Kupepilihken man bandu, siapai atendu: 
kegeluhen ntah kematen, pasu-pasu Dibata 
ntah sumpah Dibata; kulebuh langit ras doni 
jadi saksi kerna pilihenndu e. Emaka pilihlah 
kegeluhen maka kam ras kesusurenndu 
nggeluh. 

20 Kelengilah TUHAN Dibatandu, ikutken lah 
la, ras setia lah man BaNa, emaka umurndu 
ras umur sinursurndu ipegedang i bas 
negeri si nggo ipadanken TUHAN Dibatandu 
merekenca man nini-ninindu Abraham, Isak 
ras Jakup." 


Josua jadi gancih Musa 


3 1 l Iterusken Musa ngerana man bangsa 
Israel, 

2 hina, "Nggo seratus dua puluh tahun 
umurku, emaka lanai bo aku ngasup jadi 
peminpinndu. Tambah si e TUHAN pe nggo 
ngataken man bangku, maka labo banci 
kukepari Lau Jordan enda. 

3TUHAN Dibatandu jine erdalan arah 
lebendu ngkernepken bangsa-bangsa si 
tading i jah, maka kam banci ngiani negeri 

e. Josua me jadi peminpinndu sue ras si 


Ikataken TUHAN. 

“TUHAN ngkernepken kerina bangsa-bangsa 
e bali ras PenalukenNa Sihon ras Og, raja 
bangsa Amori, dingen ngkernepken negerina. 

> TUHAN ngendesken bangsa-bangsa e ku 
bas tanndu, ras arus maka payo kal bagi si 
nggo kukataken man bandu e perbahanenndu 
man bangsa-bangsa e. 

6 Tetapken lah ukurndu janah tek lah. Ula 
kam mbiar man bana. TUHAN Dibatandu kap 
si ngarak-ngarak kam. La kam juru IbahanNa 
ras la kam ItadingkenNa." 

! Kenca bage idilo Musa si Josua nina man 
bana i lebe-lebe bangsa Israel, "Tetapkenlah 
ukurndu janah tek lah: kam me si mabai 
bangsa enda guna ndatken negeri si 
iIpadanken TUHAN man nini-ninina. 

8TUHAN kap si mabai kam ras si nemani 
kam. La kam juru IbahanNa la kam 
ItadingkenNa. Emaka ula bene ukurndu, ula 
mbiar." 


Undang-undang e arus 
ioge pitu tahun sekali 


9Emaka isuratken Musa undang-undang 
Dibata, iberekenna man imam-imam Lewi, 
eme kalak si ertugas njagai Peti Perpadanen 
TUHAN ras man peminpin-peminpin bangsa 
Israel. 


Ulangan 31.101 16 115 
10 | perentahken Musa bagenda man bangsa 


Israel, "Tiap ujung tahun pepituken, adi 
tahun nasapken utang nggo ka seh, ogeken 
undang-undang e alu sora megang i bas Wari 
Raya Sapo-sapo. 

11 Ogeken undang-undang e man bangsa 
Israel sanga ia reh ersembah man Dibata i 
bas ingan ersembah si sada e. 

12 Pepulung kerina, dilaki ras diberu, 
anak-anak, bangsa si deban si tading 
i kotandu maka kerina banci megiken 
undang-undang e, ras erlajar mehamat 
man TUHAN Dibatandu, dingen ngikutken 
PengajarenNa alu tutus. 

13 Alu dalan bage sinursurndu si lenga penah 
megi undang-undang TUHAN Dibatandu banci 
megisa. Dage banci ipelajarina ngikutken 
TUHAN kidekah ia nggeluh i negeri si 
nandangi iinganindu i kepar Lau Jordan." 


Perentah TUHAN si perpudina man Musa 


14 Kenca bage nina TUHAN man Musa, "Lanai 
kam ndekah nggeluh. Lebuhken Josua, baba 
ku Kemah Perjumpan maka banci Kubereken 
man bana perentah-perentahKu." Lawes 
Musa ras Josua ku Kemah e, 

15 emaka teridah TUHAN man Musa ras 
Josua ije, i bas binangun embun si pajek 
deher pintun Kemah e. 

16 Nina TUHAN man Musa, "Lanai ndekah 
mate me kam. Kenca kam mate, bangsa enda 

lanai setia man bangKu janah ilanggarna 


perpadanen si Kubahan ras ia. Itadingkenna 
Aku, isembahna dibata-dibata kalak perbegu 
si ngiani negeri si nandangi ibengketina e. 

17 Adi jadi si e, tentu merawa Aku man bana. 
Kutadingken ia, emaka kernep ia. Melala 
mara si mesangat jadi man bana, jenari 
maka ietehna maka si e kerina jadi man bana 
erkiteken Aku TUHAN Dibatana lanai ras ia. 

18 Emaka la Aku nggit nampati ia i bas paksa 
si e, erkiteken nggo ibanna si jahat dingen 
nembah ku dibata-dibata si deban. 

19 Genduari suratkenlah ende-enden enda, 
ajarken man bangsa Israel, maka ende-enden 
e jadi saksingKu man bana. 

20 Kutamaken ia ku negeri si dem kebayaken 
dingen mehumur e, sue ras si nggo 
Kupadanken man nini-ninina. I jah banci 
ia ndatken nakan bagi ate-atena, janah ia 
nggeluh i bas kesenangen. Tapi nilah me ia, 
isembahna dibata-dibata si deban. Itulakna 
Aku, ilanggarna perpadanenKu, 

21 emaka melala mara jadi man bana. Tapi 
ende-enden enda tetap iendeken sinursurna, 
jadi saksi ngelawan ia. Sabap genduari 
pe ope denga Kutamaken ia ku negeri si 
Kupadanken merekenca man bana, nggo 
Kueteh perukurenna." 

22| bas wari e ka isuratken Musa ende-enden 
e, janah iajarkenna man bangsa Israel. 

23 Kenca bage, ngerana TUHAN man Josua 


anak Nun nina, "Teklah janah tetapkenlah 
ukurndu. Kam me mabai bangsa Israel 
mengketi negeri si Kupadanken man bana. 
Aku nemani kam." 

24 | suratken Musa Undang-undang Dibata i 
bas sada kitap, ijagana kal maka sada pe la 
lit si tading. 

25 Kenca nggo dung nina man imam-imam 
suku Lewi si njagai Peti Perpadanen TUHAN, 

26 “Aloken kitap Undang-undang Dibata 
enda, tamaken deherken Peti Perpadanen 
TUHAN Dibatandu, gelah i je undang-undang 
e jadi saksi nandangi bangsa TUHAN. 

27 Kueteh uga kengna ras uga ngelawanna 
bangsa enda. Kidekah aku nggeluh Ia 
erngadi-ngadi ia ngelawan TUHAN, janah 
ersangatna denga ka kenca aku mate. 

28 Pepulunglah kerina peminpin-peminpin 
ras pegawe-pegawe suku-sukundu ku 
lebe-lebengku, maka banci kuturiken 
perkara-perkara si enda. Kulebuh langit ras 
doni jadi saksingku nandangi ia. 

29 Kueteh maka kenca aku mate, bangsa 
enda jadi jahat, itulakna kai si nggo kuajarken 
man bana. Janah i bas paksa si reh enda 
jumpa mara me ia, erkiteken ibanna TUHAN 
nembeh alu ngelakoken kai si IlarangNa." 

Ende-enden Musa 


30 Kenca bage ibelasken Musa ende-enden e 
ngadi-ngadi dung, janah kerina kalak Israel 
megi-megi. 

1"0, langit ras doni, begikenlah 
3 2 perkatanku. Dengkehkenlah kai si 
kubelasken. 

2 Pengajarenku ndabuh bagi taktak udan 
sehkenca i bas taneh salih jadi embun. 
Perkatanku ndabuh bagi udan rintik-rintik ku 
babo sinuan-sinuan si nguda denga bagi udan 
remang ku babo dukut si ertunas. 

3 Ateku muji gelar TUHAN, janah BangsaNa 
nuriken KehaganNa. 

4TUHAN kap pengawalndu si mbisa, serta Ia 
i bas kerina PerbahanenNa. Dibatandu setia 
dingen bujur: IlakokenNa kai si mehuli dingen 
patut. 

> Tapi kam Ia setia, la metunggung pe jadi 
BangsaNa, sabap kam sada bangsa si perdosa 
dingen dem alu tipu. 

6 Bagenda kin arusna perbahanenndu man 
TUHAN, o kam, bangsa si bodoh dingen 
la rukur? Bapandu kap la, si nepa kam: 
IbahanNa kam jadi sada bangsa. 

7 Ukurilah paksa si nggo lepas, paksa si nuria 
nai; suruh lah bapandu nuriken kai si jadi nai, 
suruh lah kalak si nggo metua nuriken kerna 
paksa si nggo lepas. 

8Si Meganjangna netapken negeri si jadi 
bagin bangsa-bangsa: ItentukenNa i ja 
bangsa-bangsa arus ringan. ItetapkenNa 
dibata si man sembahen tep-tep bangsa, 
9tapi sinursur Jakup IpilihNa jadi 
SikerajangenNa. 

10 | dapetiNa bangsa e mampa-mampa arah 
gurun pasir, sada ingan si mesuni, taneh 
mesawang Ssi ipaspasi angin meter. IkawaliNa 
ras iarak-ArakNa ia kerina, bali ras PengaliNa 
anak MataNa. 

11 Bagi rajawali ngajari anakna kabang, 
natang-natang anakna e i babo kabeng si 
ikirbangken, bage me TUHAN njagai Israel 
gelah ula guling. 

12 Sisada kap TUHAN mabai bangsana, la Ia 
perlu penampat dibata si deban. 

13 | bereNa bangsana ngkuasai uruk-uruk si 
meganjang, mangani buah sinuan-sinuan si 
turah i bas mbalmbal. Idatca tengguli i bas 
batu-batu: batang saitunna turah mehunur i 
bas taneh si erbatu-batu. 

14 |embuna ras kambingna melala susuna; 
la lit si terulin asa biri-birina, kambingna, ras 
lembuna, la lit si terjilen asa gandumna ras 
lau anggurna. 

15Bangsa TUHAN reh bayakna reh dekahna, 
tapi nggit ngelawan: mbur ia dingen 
mbestang iban pangan. Itadingkenna Dibata 
si nepa ia, itulakna si ngkelinisa si mbisa. 

16 Berhala-berhalana erbahanca mecimberu 


ate TUHAN perbahanenna si jahat erbahanca 
merawa AteNa. 

17 Ibahanna persembahen man dibata-dibata 
si la tuhu, dibata-dibata si mbaru si la penah 
itandai nini-ninina, dibata-dibata si la penah 
likutken Israel. 

18 jlupakenna Dibatana, si ngkelinisa si 
mbisa, la, si nggo mereken kegeluhen man 
bana. 

19 Sanga iidah TUHAN si enda, merawa Ia, 
emaka anak-AnakNa si dilaki ras si diberu e 
ItulakNa. 

20'| anai ateKu nampati ia,' nina, 'jenari 
Kunehen me kai si jadi bana, man bangsa si 
mekeng dingen Ia setia. 

21 Alu gana-ganana ipekekena rawangkKu, 
alu gana-gana si palsu ipeturahna ateKu 
mecimberu. Emaka alu sada bangsa si deban 
pekulah-kulah Kupekeke ka me rawana; alu 
sada bangsa kalak motu Kupeturah atena 
mecimberu. 

22 RawangKu gurlah bagi api nciluk si nasa 
lit i doni. Gurlahna seh ku doni kalak mate 
erbahanca meseng palas deleng-deleng. 

23 Kutamaken mara si la erkeri-kerin 
man bana, janah Kupanahken kerina anak 
panahKu man bana. 

24 Mate me ia erkiteken kelihen ras sakit 
panas; mate me ia erkiteken penakit si 

mejin. Kusuruh rubia-rubia si merawa 


ngayak-ngayak ia, ras nipe si erbisa nagutisa. 

25 Erkiteken perang melala kalak mate 
ampar I pasar-pasar kebiaren ngerimrim i 
rumah-rumah. Anak perana ras singuda- 
nguda mate me, subuk anak kitik bage pe 
tua-tua la lit si pulah. 

26 Ulin kap min mbarenda Kukernepken ia, 
gelah ulanai ise pe nginget ia. 

27 Tapi la Aku ngasup ngidah musuh- 
musuhna ermegah ukur alu ngataken maka 
nggo italukenna bangsangKu, sedangken Aku 
nge situhuna ngeripukken bangsangkKu.' 

28 Israel eme sada bangsa si Ia lit 
pengertinna: sitik pe la ia rukur. 

23 La iangkana ngkai maka ia italuken: Ia 
iertina kai si nggo jadi. 

30 Ngkai maka sekalak naluken seribu, dua 
kalak naluken sepuluh ribu? TUHAN Dibatana 
nggo nadingken ia, Dibatana si mbisa nggo 
ngendesken ia. 

31 leteh musuh-musuhna nge maka 
dibata-dibatana la ergegeh, la mbisa bagi 
Dibata Israel. 

32 Musuh-musuhna, seri macikna ras Sodom 
ras Gomora, bali kap ras batang anggur si 
erbuahken buah si pagit dingen lit racunna, 

33 bali ras lau anggur si ibahan i bas bisa 
nipe nari. 

34jinget TUHAN kai si nggo ibahan 


musuh-musuhna; ItimaiNa paksa si payo 
guna ngukum ia. 

35TUHAN Ia banci Ia erbalas ras ngukum ia: 
paksana ia guling seh me: wari keruntuhenna 
nggo ndeher. 

36 | pulahi TUHAN me BangsaNa kenca idahna 
nggo keri gegehna. Mekuah AteNa man kalak 
si nembah man BaNa, adi IdahNa maka lanai 
lit gegehna. 

37 Kenca bage isungkun TUHAN me 
BangsaNa, '| ja dage dibata-dibata 'si mbisa' 
penalemenndu? 

38 Iberendu nakan ia alu tabeh-tabeh 
persembahenndu ras ipersembahkenndu 
lau anggur man inemenna. Suruh dage ia 
nampati kam genduari: suruh lah ia mulahi 
kam. 

39 Aku, janah Aku kal kap ngenca Dibata: 
dibata si deban palsu kerina. Aku nge si 
munuh, Aku ka nge si pegeluhken, Aku nge 
si ngelukai, Aku ka nge si pepalemken. Janah 
ise pe la ngasup ngelawan kai si Kulakoken. 

40 Kuangkat tanKu guna melasken sumpah 
alu bage tuhu Aku Dibata si nggeluh 

41 bage me pe Kugarut pedangKu si erndilap 
guna majekken keadilen. Erbalas Aku man 
musuh-musuhKu janah Kuukum kalak si 
ernembeh ate man bangku. 

42 Kusuruh anak panahKu ngincep darehna, 
janah pedangKu mangani jukut kalak si 

ngelawan Aku. Ise si ngimbangi Aku, sekalak 


pe la kupulahi: subuk si luka bage pe kalak 
tabanen la banci la mate.' 

430, bangsa-bangsa, pujilah bangsa TUHAN 
sabap ise si munuhsa, lukumNa. Erbalas 

la man musuh-MusuhNa, tapi lalemiNa 
dosa-dosa BangsaNa." 

44 Musa ras Josua anak Nun melasken 
ende-enden enda alu megang, gelah banci 
ibegi kalak Israel. 


Pendungi pedah Musa 


45 Kenca musa nggo dung mereken 
pengajaren Dibata man bangsa e, 

46 hina, Jaga gelah iikutkenndu kerina 
perentah-perentah si nggo kubereken man 
bandu sendah. Ulih-ulihilah e nurikenca man 
anak-anakndu, gelah alu tutus iikutkenna 
kerina ajaren-ajaren Dibata. 

47 Kerina pengajaren enda labo si sea-sea, 
tapi kegeluhenndu kap e. Ikutkenlah emaka 
nggedang umurndu i negeri si i lepar Lau 
Jordan ah si nandangi iinganindu." 

48| bas wari e ka pe nina TUHAN man Musa, 

49 "To ku Deleng Abarim, i negeri Moap, 
petala-tala ras kota Jeriho. Nangkihlah ku 
Deleng Nebo, jenari tatap lah negeri Kanaan 
si nandangi Kubereken man bangsa Israel. 

20] das deleng eme kam mate, bagi 
seninandu Harun pe mate i das Deleng Hor, 

>l erkiteken duana kam la patuh man 


bangKu i lebe-lebe bangsa Israel. Tupung 
kam i ulu Lau Meriba, deher kuta Kades i 
taneh si mesawang Sin, Ia Aku ipehagandu i 
lebe-lebe bangsa e. 

52 Emaka kam terjeng natap negeri e 

saja ngenca i dauh-dauh nari, tapi labo 
ibengketindu negeri si nandangi Kubereken 
man bangsa Israel." 


Ipasu-pasu Musa 
suku-suku bangsa Israel 


3 3 l Enda me pasu-pasu Musa, suruh- 
suruhen Dibata e, si isehkenna man 
bangsa Israel ope denga ia mate. 

2TUHAN reh i Deleng Sinai nari: Ia desken 
matawari si mbincar i kepultaken negeri 
Edom nalsali BangsaNa i Deleng Paran nari. 
Sepuluh ribu malekat ikut ras la, gara api | 
bas TanNa si kemuhen. 

3 Keleng ate TUHAN man BangsaNa, 
IkawaliNa SikerajangNa. Emaka erjimpuh 
kita i lebe-lebe NaheNa, janah siikutken 
perentah-PerentahNa. 

4Siikutken Undang-undang si ibereken 
Musa man banta, eme kap erta bangsanta si 
mehergana. 

P TUHAN jadi raja bangsa Israel sanga 
suku-suku bangsa e ras peminpin-peminpinna 
pulung ras-ras. 

6 Nina Musa kerna suku Ruben, "Ula ndigan 


pe Ruben keri mate aminna gia rayatna la 
nterem." 

7 Kerna suku Juda nina, "Dengkehkenlah 
penderkuhna, O TUHAN, persadalah ia 
mulihken ras suku-suku si deban. Erperang 
lah guna ia, TUHAN, sampatilah ia ngelawan 
musuh-musuhna." 

8 Kerna suku Lewi nina, "O, TUHAN, cidahken 
lah peratenndu, arah Urim ras Tumim. Arah 
suruh-SuruhenNdu si patuh, kalak Lewi. 
lujindu ia i Massa, janah teridah maka ia setia 
i Meriba. 

9 Icidahkenna maka patuhen ia man BaNdu 
asangken man orang tua, senina, tah pe anak- 
anakna. likutkenna perentah-PerentahNdu 
janah setia ia nandangi perpadanen si 
| bahanNdu. 

10ja me si ngajari anak-AnakNdu gelah 
patuh man Undang-UndangNdu. la me si 
nehken persembahen i babo batar-BatarNdu. 

I1TUHAN, sampatilah maka sukuna 
ergegehna: meriahlah AteNdu erkiteken 
kai si ilakokenna. Perperkenlah kerina 
musuh-musuhna, ulanai pelepas ndigan pe 
keke ka." 

12 Kerna suku Benyamin nina, "Enda 
me suku si ikelengi ras ikawali TUHAN, 
IjagaiNa ia gedang-gedang wari, la ringan i 
tengah-tengah suku e." 

13 Kerna suku Jusup nina, "Ipasu-pasu 


TUHANIah tanehna alu lau udan, dingen alu 
lau si rehna i teruh taneh nari. 

14 |pasu-pasu TUHANIah tanehna alu ulih 
sinuan-sinuan si mehulina, siturah i bas 
kerina musim bekas isalsali matawari ras 
bulan. 

15 Dem lah uruk-urukna si nuria alu buah 
kayu si mehuli. 

16 Dem lah negerina alu kasa kai si mehuli, 
bekas pemasu-masun TUHAN, si ngerana i 
bas rambah si gara e nari. Sehlah pasu-pasu 
enda man suku Jusup, sabap ia me nai 
peminpin i tengah-tengah senina-seninana. 

17 Gegeh Jusup desken gegeh jenggi lembu 
tandukna desken tanduk kalde si meliar. 
Tandukna eme kap kalak Manase si meribu- 
ribu ras kalak Eperaim si erpuluh-puluh 
ribu. Alu eme iegasna bangsa-bangsa janah 
Ijulungna seh ku tampuk doni." 

18 Kerna suku-suku Sebulon ras Isakar nina, 
"Sangaplah Sebulon i bas perbinaganna 
i lawit, dingen ertambah-tambah lah 
kebayaken Isakar i kuta. 

19 jundangna bangsa-bangsa si deban 
ku delengna janah ipersembahkenna 
persembahen si metunggung i je. Idatca 
kebayakenna i lawit nari ras i bas kersik nari 
si lit i gedang-gedang tepi lawit." 

20 Kerna suku Gat nina, "Pujilah TUHAN, 
si erbahanca mbelang daerah Gat. Gat 

nggempangi desken sada singa ngeretapken 


tan ntah pe mecahken tulan takal. 

21 buatna taneh si mejilena man 
sikerajangenna bagin sekalak peminpin 
iendesken man bana. likutkenna perentah 
ras undang-undang TUHAN tupung 
peminpin-peminpin Israel pulung ras-ras." 

22 Kerna suku Dan nina, "Dan eme kap anak 
singa si lompat ndarat i Basan nari." 

23 Kerna suku Naptali Nina "Naptali ngena 
kal ate TUHAN, dingen ialokenna pasu-pasu 
si mbue. Tanehna mulai i Dano Galilea nari, 
seh ku Selatan." 

24 Kerna suku Aser nina, "Aser buen ngaloken 
pasu-pasu asa suku-suku si deban. lalah min 
si ngenana ate senina-senina, janah tanehna 
dem alu batang minak saitun. 

25 Terkawallah kuta-kutana alu gerbang besi 
ras tembaga dingen kidekah geluhna, aman 
lah iakapna." 

26"O, bangsa Israel, la kap lit dibata bagi 
Dibatandu, si erdalin i das langit alu dem 
kehagan si erdahin mentasi embun-embun 
guna nampati kam. 

2! Dibata kap gelgel nari pertahanenndu: 
TanNa si paguh rasa lalap, natang-natang 
kam. IpelawesNa musuh-musuhndu 
asum kam ngasak janah IsuruhNa kam 
engkernepkenca kerina. 

28 Erkiteken si emaka sinursur Jakup nggeluh 
i bas dame nggeluh alu aman i bas negeri si 

dem gandum ras anggur ija embun i langit 


nari ngelembapi taneh. 

29Tuhu senang kal iakapndu, o Israel! La lit 
ise pe bagi kam, sada bangsa si iselamatken 
TUHAN. TUHAN jine ampang-ampangndu ras 
pedangndu, si ngkawali kam ras mereken 
kemenangen man bandu. Reh me musuh- 
musuhndu mindo perkuah ate man bandu, 
janah iperjakindu me ia." 


Kematen Musa 


34 1 Nangkeng Musa i kendit Moap nari ku 
Deleng Nebo, ku tampuk Deleng Pisga 
arah Timur Jeriho, emaka i jenari icidahken 
TUHAN man bana taneh e kerina: daerah 
Gileat seh ku Utara ngayak kuta Dan; 

2 kerina daerah Naptali: daerah-daerah 
Eperaim ras Manase; daerah Juda seh ku 
Barat ngayak Lawit Tengah: 

3 bagin Selatan Juda: janah taneh kendit i 
Soar nari seh Jeriho, eme kap kuta si igelari 
kota kurma. 

4Kenca bage nina TUHAN man Musa, "Enda 
me taneh si nggo Kupadanken man Abraham, 
Isak, ras Jakup, maka Kubereken man 
sinursurna. Nggo Kubere itatapndu, tapi la 
Kupelepas kam lawes kuje." 

3 Emaka mate me Musa, suruh-suruhen 
TUHAN e, i taneh Moap, sue ras si nggo 
ikataken TUHAN mbarenda. 

6Ikuburken TUHAN ia i bas sada baluren i 


Moap, pekepar-kepar ras kuta Betpeor, tapi 
seh asa genduari ise pe la metehsa alu payo 
inganna ikuburken. 

7 Sanga Musa mate umurna 120 tahun: ia 
megegeh denga, janah matana langa seleng. 

8 Itangisi kalak Israel ia telu puluh wari 
dekahna i kendit Moap. 

9Josua anak Nun dem alu kepentaren, 
erkiteken nggo itetapken Musa ia jadi 
gancihna dingen nangkuhken ia alu namaken 
tanna ku babo takalna. Kalak Israel ngikutken 
ia janah icikep bangsa Israel perentah- 
perentah si nggo ibereken TUHAN man 
bangsa e arah Musa. 

10 La nggo penah lit nabi i Israel bagi Musa: 
TUHAN ngerana ras ia petala-petala. 

Ilja lit nabi si deban si penah erbahan 
tanda kuasa ras kejadin si mbelin bagi isuruh 
TUHAN si Musa ngelakokenca guna ngelawan 
raja Mesir, pegawe-pegawena, ras kerina 
negerina. 

12La nggo lit nabi si deban si penah 
ngelakoken perkara-perkara si mbelin ras 
mejin bagi si ilakoken Musa i lebe-lebe mata 
kerina kalak Israel. 


Yosua 


Perentah Dibata man Josua 
lako naluken Kanaan 


1 1 Kenca mate Musa, suruh-suruhen TUHAN 
e, ngerana TUHAN man Josua anak Nun 
pembantu Musa. 

2 Nina, "Suruh-suruhenKu Musa nggo mate. 
Ersikap lah kam genduari ras kerina kalak 
Israel, jenari keparilah Lau Jordan lako 
mengketi negeri si Kubereken man bana. 

3Bagi si nggo Kukataken man Musa, nggo 
Kubereken man bandu ras bangsangKu kerina 
taneh si idalanindu pagi. 

4Baleng daerahndu e mulai i gurun pasir 
nari arah Selatan terus ku deleng-deleng 
Libanon i Utara: i Lau Eprat si mbelin nari 
arah Timur, arah tengah-tengah negeri Heti, 
terus ku Lawit Tengah i Barat. 

30, Josua, ise pe la ngasup naluken kam 
kidekah kam nggeluh. Aku ras kam bagi Aku 
nggo ras Musa. Aku tetap ras kam, Ia ndigan 
pe kam Kutadingken. 

6 Tetaplah ukurndu janah tek lah, sabap kam 
kap si minpin bangsa enda guna ndatken 
taneh si nggo Kupadanken man nini-ninina. 

7 Tetap lah ukurndu, tek lah. Janah inget! 
Ikutken kerina undang-undang si ibereken 

suruh-suruhenKu Musa man bandu. Sada 


bagin pe ula lupaken, maka ku japa pe kam 
lawes, jadi bagi sura-surandu. 

8 Bage pe ula kam lupa maka kitap 
undang-undang e arus tetap rusur iogeken 

i bas kebaktianndu. Pelajarilah e suari ras 
berngi, janah arus iperdiatekenndu maka 
kerina si tersurat i je ipatuhindu. Alu bage la 
banci la kam sangap janah seh sura-surandu. 
9 Inget maka nggo Kuperentahken man 
bandu gelah tetap ukurndu ras tek! Ula kam 
mbiar, ula aru atendu, sabap aku TUHAN 
Dibatandu, tetap ras kam ku japa pe kam 
lawes." 


Perentah Josua man bangsa Israel 


10 Kenca bage isuruh Josua peminpin- 
peminpin bangsa e, gelah lawes 

ll hiari ingan erkemah janah ngataken man 
bangsa e nina, "Sikapkenlah bekal, sabap 
telu wari nari ikeparindu Lau Jordan guna 
ngkuasai taneh si ibereken TUHAN Dibatandu 
man bandu." 

12 | kataken Josua man suku Ruben ras Gat 
ras man setengah suku Manase nina, 

13 "I ngetlah uga Musa, suruh-suruhen 
TUHAN e, nggo ngataken man bandu maka 
TUHAN Dibatandu mereken taneh si arah 
Timur Lau Jordan enda man bandu jadi 
inganndu tading. 

14 Ndeharandu, anak-anakndu, ras lembundu 


tading i jenda. Tapi tenterandu ula maba 
senjata guna erperang, leben ngepar 
asa senina-seninana bangsa Israel guna 
nampatisa, 

15 seh ikuasaina taneh si arah Barat Lau 
Jordan si nggo ibereken TUHAN Dibatandu 
man bana. Kenca IberekenNa keamanen 
man kerina suku Israel, banci kam mulih 
janah tading i negerindu jine i jenda, eme 
arah Timur Jordan si ibereken Musa -- 
suruh-suruhen TUHAN e man bandu." 

16 Nina kalak enda ngaloi man Josua, "Asa 
kai si ikatakenndu man kami banci idalanken 
kami, janah nggit kami lawes ku japa pe kami 
isuruhndu. 

17 Nggit kami patuh man bandu, bali 
ras perpatuh kami man Musa. TUHAN 
Dibatandulah si nemani kam bali ras 
PenemaniNa Musa. 

18 Ise si la nggit ngakui kuasandu, ntah pe 
la patuh man perentahndu la banci Ia ibunuh. 
Tetap lah ukurndu janah tek lah!" 


I suruh Josua mata-mata ku Jeriho 


2 l Kenca bage isuruh Josua dua kalak 
mata-mata i bas ingan erkemah i Sitim 
nari, gelah iselidikina secara rahasia taneh 
Kanaan, terlebih-lebih kota Jeriho. Kenca 
ia seh i kota e, erberngi ia i bas rumah 

sekalak diberu si pendahinna erlua-lua, Rahap 


gelarna. 

2 Ikataken kalak man raja Jeriho, maka i 
bas berngi e nggo reh piga-piga mata-mata 
bangsa Israel ku bas daerah e. 

3 Emaka isuruhna kalak nungkun Rahap 
nina, "Kalak si nggo bengket ku rumahndu e 
nggo reh ku jenda guna nelidiki kerina daerah 
enda. Emaka pedaratlah ia." 

4"Payo nge tuhu maka lit piga-piga kalak 
dilaki reh ku rumahku," nina erjabap, "tapi 
la kuteh ija nari ia. Asum matawari sundut 
nggo lawes ia ope denga pintu gerbang kota 
itutup. La kuteh ku ja ia lawes, tapi adi pedas 
layakindu, tentu itundukndu." (Ope denga 
si e nggo ibabai Rahap duana mata-mata 
ndai ku das tarum, jenari ibunikenna i teruh 
gun-gunen batang kurri si nggo itamakenna i 
je.) 
> (Yos 2:4) 

6 (Yos 2:4) 

7 Kalak si isuruh raja ndai minter lawes 
nadingken kota e, janah kenca e pintu 
gerbang kota itutup. Idaramina mata-mata 
bangsa Israel ndai seh ku ingan dalan ngepar 
Lau Jordan. 

8 Ope denga mata-mata ndai medem, lawes 
Rahap ku das tarum, 

9 jenari nina man kalak ndai duana, "Kueteh 
maka nggo ibereken TUHAN taneh enda man 

bandu. Kerina kalak i negeri enda mbiar man 


bandu. 

10 Nggo ibegi kami uga TUHAN ngkerahi 
Lawit Merah i lebe-lebendu asum kam 
nadingken taneh Mesir. Bage pe nggo ibegi 
kami kam nggo munuh Sihon ras Og, raja 
kalak Amori arah Timur Jordan. 

11 Mbiar kami minter kenca ibegi kami kerna 
si e: bene ukur kami kerina erkite-kiteken 
kam. TUHAN Dibatandu, la nge Dibata langit 
ras doni. 

12 Emaka genduari ersumpahlah kam erkite- 
kiteken la, maka bagi ulina perbahanenku 
man bandu bagelah perbahanenndu nandangi 
keluargangku, janah berekenlah tanda man 
bangku maka banci aku tek man bandu. 

13 Frpadanlah kam min man bangku maka 
ipelepasndu min bapangku ras nandengku 
nggeluh, turangku ras senina-seninangku, 
ras kerina keluargana! Ula min iberendu kami 
ibunuh!" 

14 Emaka nina kalak ndai duana, "Dibata lah 
si muat kesah kami adi la kin ibahan kami 
bagi si ikataken kami! Adi Ia ikatakenndu man 
ise pe kai si nggo ibahan kami, erpadan kami 
man bandu maka adi nggo ibereken TUHAN 
taneh enda man kami la banci la mehuli 
perbahan kami man bandu." 

15Rahap ringan i bas sada rumah si 
ipajekken ersada ras dingding tembok kota, 

emaka ipesusurna kalak ndai ku teruh alu 


tinali arah jendela. 

16 “| aweslah kam ku uruk-uruk ah," nina, 
"gelah ula kam jumpa ras kalak si isuruh 
raja ngayaki kam. Cebuni kam ije telu wari 
dekahna seh ia nggo mulih. Kenca bage banci 
iteruskenndu perdalanenndu." 

17 Nina kalak si dua ndai man bana, "Padan 
si nggo ibereken kami bekas pemindonndu Ia 
banci la itepati kami. 

18 Tapi arus maka bagenda ibahanndu: Adi 
iserang kami tanehndu enda, tambatkenlah 
tinali si megara enda i bas jendela ingan kami 
ipesusurndu enda. Pepulunglah bapandu ras 
nandendu, turangndu, ras kerina keluarga 
bapandu i bas rumahndu. 

19 se ndarat i bas rumah enda nari, 
kematenna bekas kesalahenna jine, janah la 
kami ertanggung jawab, tapi ise ras kam i bas 
rumah enda isakiti, kami ertanggung jawab. 

20 Aminna bage gia, adi iturikenndu kin man 
kalak kai si nggo ibahan kami, emaka la perlu 
itepati kami padan kami si nggo ipindondu i 
bas kami nari." 

21 Setuju ia kerna si e, jenari isuruhna 
kalak ndai lawes. Kenca kalak ndai lawes, 
itambatkenna tinali megara i bas jendela 
ndai. 

22 Lawes mata-mata ndai cebuni ku 
uruk-uruk. Telu wari dekahna idarami kalak si 

isuruh raja ndai ia i bas kerina dalan, tapi la 


ia jumpa, emaka mulih ia ku Jeriho. 

23 Kenca bage mata-mata si dua ndai nusur 
i das uruk-uruk nari, ikeparina lau belin e, 
jenari mulih ia ndahi Josua. Iturikenna man 
bana kerina si nggo jadi, 

24 janah kenca e nina, "Tek kami maka nggo 
ibereken TUHAN man banta kerina daerah e. 
Kerina kalak si i je mbiar kal man banta." 


Bangsa Israel ngepari Lau Jordan 


l Pepagina lampas, keke Josua ras kerina 
bangsa Israel, berkat ia i bas inganna 
erkemah i Sitim nari ku Lau Jordan. I je 
erkemah ka ia kerina ope denga ngepar. 
2 Telu wari kenca si e, peminpin-peminpin 
bangsa e lawes niari ingan erkemah e 
3janahna ermomo man bangsa e nina, 
"Kenca idahndu imam-imam ngangkat 
Peti Perpadanen TUHAN Dibatandu, minter 
tangtangi kerina kemahndu jenari ikutken lah 
ia. 
4La nggo pernah kam i jenda, emaka kalak 
e si nuduhken dalan man bandu. Tapi ula 
deheri Peti Perpadanen e Erdalanlah kira-kira 
sada kilometer i pudina." 
> Nina Josua man bangsa e, "Bersihken 
bandu, rikutken aturen agama, sabap 
pagi TUHAN erbahan sada tanda kuasa i 
tengah-tengahndu." 

6 Kenca si e isuruhna imam-imam ngelanja 


Peti Perpadanen e janah erdalan leben asa 
bangsa e. Minter ilakoken imam bagi si 
ikataken Josua. 

7 Nina TUHAN man Josua, "Erkiteken 
perbahanenKu si sendah mulai me kam 
ipermuliaken bangsa Israel, janah iangkana 
maka Aku kap ras kam bagi Aku nggo ras 
Musa. 

8 Suruh imam-imam si ngangkat Peti 
Perpadanen maka adi nggo ia seh i Lau 
Jordan, la banci la tedis ia i bas lau e." 

9Jenari nina Josua man bangsa e, "Mari 
begiken kai si ikataken TUHAN Dibatandu 
man bandu. 

10] bas perdalanenndu Ia banci Ia 
IpelawesNa kerina kalak Kanaan, Heti, 
Hewi, Peris, Girgasi, Amori ras Jebusi. 
Itehndu me maka Dibata si nggeluh lit i 
tengah-tengahndu. 

11 Emaka Peti Perpadanen TUHAN si nasa lit, 
ngepari Jordan leben asa kam. 

12 Genduari pilih sepulu dua kalak, sekalak i 
bas tep-tep suku Israel nari. 

13 Kenca imam-imam, si ngangkat Peti 
Perpadanen TUHAN si nasa lit, ndedehken 
nahena ku bas lau, Lau Jordan la banci la 
ngadi maler, janah lau si maler ku berneh 
pulung i bas sada ingan, tempa-tempa 
itambak." 

14Tupung e sangana paksa peranin, janah 


lau e sangana banjir. Kenca bangsa e berkat i 
bas ingan erkemah e nari guna ngepari Lau 
Jordan, imam-imam si maba Peti Perpadanen 
e kerina erdalan arah lebe, 

15 (Yos 3:14) 

16 minter ngadi launa maler janah nengneng 
terus ku gugung i kota Adam, eme kota 
deherken Saretan. Lau si maler ku berneh 
ku Lawit Mate nggo kerah tuhu-tuhu, emaka 
bangsa e banci ngepar deherken Jeriho. 

17 Asum bangsa e erdalan ngepar arah 
taneh si kerah, imam-imam si ngelanja Peti 
Perpadanen TUHAN tedis i babo taneh kerah i 
tengah-tengah Lau Jordan seh kerina bangsa 
e ngepar. 


Batu peringet-ingeten ipajekken 
4 1 Kenca kerina bangsa e nggo ngepari Lau 
Jordan nina TUHAN man Josua, 

2 “Pilih sepulu dua kalak, sekalak i bas 
tep-tep suku nari. 

3Jenari suruh ia muat batu sepulu dua i 
tengah-tengah Lau Jordan nari eme i bas 
ingan tedis imam-imam e. Suruh ia maba 
batu-batu ejenari tamaken i bas inganndu 
erberngi sendah." 

4Emaka idilo Josua si sepulu dua kalak si 
nggo ipilihna e, 

3 jenari nina, "Lawes lah kam ku Jordan 
leben asa Peti Perpadanen TUHAN Dibatandu. 

Buat lah batu i je tersada kam, sada guna 


tep-tep suku Israel, jenari persan. 

6 Batu enda jadi sada peringet-ingeten man 
bangsa e kerna kai si nggo ibahan TUHAN. 
Denggo, adi isungkun anak-anakndu kai 
ertina batu enda man bandu, 

! kataken man bana maka Lau Jordan ngadi 
maler asum Peti Perpadanen TUHAN ngepari 
lau e. Batu enda tentu rusur ngingetken 
bangsa Israel kerna kai si nggo jadi i jenda." 

8 jikutken kalak ndai perentah Josua. Sue ras 
si nggo ipedahken TUHAN man Josua, ibuatna 
batu sepulu dua i tengah-tengah Jordan nari, 
sada man tep-tep suku Israel, ibabana ku 
ingan erkemah, jenari itamakenna ije. 

9Josua pe ngamparken sepulu dua batu 
i tengah-tengah Jordan, i bas ingan tedis 
imam-imam si ngelanja Peti Perpadanen e. 
(Batu e lit denga ije.) 

10 Imam-imam tedis i tengah-tengah Jordan 
seh kerina nggo dung ilakoken kai si nggo 
isuruh TUHAN man Josua guna idalanken 
bangsa e. Enda me kai si nggo iperentahken 
Musa. Pedas-pedas bangsa e ngepar. 

ll Kenca ia nggo ngepar kerina, imam-imam 
erdalan leben asaken bangsa e maba Peti 
Perpadanen TUHAN. 

12 Dilaki i bas suku Ruben ras Gat bage pe 
setengah i bas suku Manase nari, si sikap 
erperang, leben ngepar asaken kalak si 

debanna e kerina bagi si nggo isuruh Musa 


man bana. 

13| lebe-lebe TUHAN kira-kira empat puluh 
ribu dilaki si sikap erperang lawes ngepar ku 
kendit deherken Jeriho. 

14 Kai si ibahan TUHAN i bas wari e, 
erbahanca maka bangsa Israel malang 
ngenehen Josua. Ipehaga bangsa e ia kidekah 
geluhna, bali ras ipehagana Musa. 

15 Kenca bage ikataken TUHAN man Josua 

16 gelah isuruhna imam-imam si ngelanja 
Peti Perpadanen e ndarat Jordan nari. 

17 Emaka minter isuruh Josua imam-imam e 
ndarat. 

18J anah kenca imam-imam e seh i darat 
mulai ka lau ndai maler bagi si gelgel, mulsak 
launa seh ku tepi. 

19 Ikepari bangsa e Lau Jordan i bas 
wari pesepuluhken bulan si pemena jenari 
ibahanna inganna erkemah i Gilgal, arah 
Timur Jeriho. 

20| je isusun Josua batu si sepulu dua ndai 
si ibuat i bas Jordan nari. 

21 | katakenna man bangsa Israel nina, "Adi 
isungkun anak-anakndu kam denggo kai 
ertina batu enda, 

22 turiken man bana kerna kejadin tupung 
Israel ngepari Jordan arah taneh kerah. 

23 Turiken man bana maka TUHAN Dibatandu 
ngkerahi Lau Jordan guna kam seh kam 

ngepar, bali ras nggo IkerahiNa Lawit Merah 


man kami. 

24 Erkite-kiteken si enda kerina bangsa i 
doni enda meteh uga belinna kuasa TUHAN, 
janah ipehagandu TUHAN Dibatandu seh rasa 
lalap." 

5 1 Kerina raja-raja kalak Amori si arah 
Barat Jordan ras kerina raja-raja kalak 
Kanaan si ringan i gedang-gedang Lawit 
Tengah megisa emaka mbiar ia kerina, janah 
bene ukurna erkite-kiteken bangsa Israel. 


Bangsa Israel isunatken i Gilgal 


2 Kenca e ikataken TUHAN man Josua nina, 
"Bahanlah piga-piga piso i bas batu nari jenari 
sunatken kalak Israel." 

3 Emaka ibahan Josua me bagi si isuruh 
TUHAN, jenari isunatkenna bangsa Israel i 
bas sada ingan si igelari Uruk Ingan Sunat. 

4Asum kidekah bangsa e ngepari gurun 
pasir empat puluh tahun dekahna, kerina 
dilaki si nggo cukup umurna jadi tentera 
asum nadingken Mesir, nggo mate sabap 
nggo isimbakna TUHAN. Sue ras kai si nggo 
IsumpahkenNa, kalak e Ia IbereNa ngidah 
taneh si mehuli dingen mehumur si nggo 
IpadankenNa man nini-ninina. 

> (Yos 5:4) 

6 (Yos 5:4) 

7 Kerina anak kalak enda langa isunatken, 


janah kesusuren si enda me si isunatken 
Josua. 

8 Kenca nggo dung isunatken, kerina bangsa 
e tading i bas ingan erkemah seh nggo malem 
ugahna. 

Nina TUHAN man Josua, "Gelgel 
megombang kalak man bandu erkiteken 
nai kam jadi budak i Mesir. Tapi sendah 
nggo kuagui si e kerina i bas kam nari." Em 
sabapna maka ingan e igelari Gilgal seh asa 
genduari. 

10 Sanga bangsa Israel erkemah i Gilgal i bas 
(sada) kendit deherken Jeriho, irayakenna 
Paskah tupung berngi i bas wari si pesepuluh 
empatken i bas bulan e. 

ll Pepagina me si pemenana kal ipanna 
pangan si turah i taneh Kanaan, eme: buah 
gandum si isauk ras roti si la itama ragi. 

12 Mulai i jenari manna nggo ngadi ndabuh, 
janah lanai lit sitik pe i bas kalak Israel. Mulai 
i bas paksa e nari ipanna me pangan si turah 
| Kanaan. 


Josua ras sekalak dilaki si erpedang 


13 Sanga Josua deher Jeriho, rempet idahna 
sekalak dilaki tedis i lebe-lebena. Idahi Josua 
ia jenari isungkunina nina, "Tentera pihak 
kami nge kam, ntah musuh kami?" 

14 "Sj apai pe lang," nina dilaki ndai erjabap. 
"Aku reh ku jenda sekalak komendan tentera 

TUHAN." Minter mungkuk Josua nembah, 


ayona seh ku taneh janah nina, "Aku kap 
suruh-suruhenndu. Kai atendu kubahan?" 

15 Emaka ikataken komendan tentera TUHAN 
man bana nina, "Tangtangi sepatundu, kam 
sangana tedis i taneh si badia." Jenari ibahan 
Josua bagi si ikataken man bana. 


Kota Jeriho italuken 


6 l Pintu gerbang kota Jeriho terus-terusen 
itutup janah ijaga gelah bangsa Israel la 
banci bengket. Sekalak pe la banci bengket 
ntah pe nadingken kota e. 

2 Nina TUHAN man Josua, "Kubereken Jeriho 
ku bas tanndu, rikutken ras rajana ras kerina 
tenterana si merawa. 

3 Kam ras tenterandu la banci la erdalan i 
bas barisen ngkeleweti kota e sekali sada 
wari. 

4 Pitu kalak imam, sekalak-sekalak maba 
terompet, arus erdalan arah lebe Peti 
Perpadanen. I bas wari si pepituken kam 
ras tenterandu arus erdalan ngkeleweti 
kota e pitu kali janah imam-imam ngembus 
terompet ndai. 

3 Kenca bage arus iembusna erbahan sada 
sora si nggedang. Kenca ibegindu si e, 
kerina kalak si nterem la banci la minter 
ersurak alu sora megang, jenari tembok kota 
tentu runtuh. Kenca bage kerina tentera e 
bengketlah terus ku bas kota e." 

61dilo Josua imam-imam janah ikatakenna 


man bana kerina, nina, "Buatlah Peti 
Perpadanen e, janah pitu kalak i bas kam nari 
erdalan arah lebe, maba terompet." 

7Jenari isuruhna tenterana mulai erdalan 
i bas barisen engkeleweti kota e, alu 
pengawal-pengawal si ersenjata erdalan 
leben asa Peti Perpadanen TUHAN. 

8 Emaka, sue ras kai si iperentahken Josua, 
pengawal- pengawal si ersenjata mulai 
erdalan leben asa imam-imam si ngembus 
terompet. Pudi si reh imam-imam si ngelanja 
Peti Perpadanen, iikuti pengawal si ersenjata. 
Gedang-gedang dalan erkata me terompet 
ndai. 

9 (Yos 6:8) 

10 Tapi nggo iperentahken Josua tenterana 
gelah ula ersurak, janah la banci ngerana 
sengkebabah pe, seh iberekenna perentah. 

llt Emaka isuruhna me kalak ndai ngelanja 
Peti Perpadanen TUHAN ngkeleweti kota e 
sekali. Kenca bage mulihken ka ia ku ingan 
erkemah janah erberngi ije. 

12 Pepagina lampas, keke Josua. Janah 
enda me pedua kaliken imam-imam ras 
tentera erbaris ngkeleweti kota e alu 
uruten si seri ras wari si pemena eme: lebe 
pengawal si ersenjata; jenari pitu kalak 
imam si ngembus pitu terompet; kenca e 
imam-imam si ngelanja Peti Perpadanen 
TUHAN, pengawal-pengawal si ersenjata si 

arah pudi. Gedang-gedang dalan erkata me 


terompet ndai. 

13 (Yos 6:12) 

14| bas wari si peduaken e erdalan ka ia 
ngkeleweti kota e sekali janah kenca si 
e mulih ku ingan erkemah. Bagenda me 
perbahanna enem wari dekahna. 

15| bas wari pepituken, nggo kenca terang 
keke ia kerina jenari erdalan ia ngkeleweti 
kota e bagi si nggona. I bas wari me ngenca 
kota e i kelewetina pitu kali. 

16 Nggo kenca dem pitu kali ikelewetina, 
ope denga iembus imam-imam terompet, 
iperentahken Josua tenterana ersurak, jenari 
nina, "Nggo ibereken TUHAN man bandu kota 
e! 

17 Kota e ras kerina si lit i je la banci la 
ihancurken tuhu-tuhu jadi sada persembahen 
man TUHAN. Rahap, diberu si pencarinna 
erlua-lua e, ras kerina keluargana ngenca 
itadingken, sabap ibunikenna mata-matanta. 

18 Tapi la banci kai pe ibuatndu si arus 
ihancurken, adi ibuatndu, tentu kesusahen 
ras cilaka ku ingan bangsa Israel erkemah. 

19 Kerina si ibahan i bas pirak, emas, 
tembaga, ntah pe besi, arus iserapken 
man TUHAN. Si e arus itamaken ku bas 
perbendeharan TUHAN." 

20] enari iembus imam-imam me terompet 
e. Kenca ibegi jelma si nterem sora terompet 
e, minter ia ersurak kerina alu sora megang, 

jenari minter runtuh tembok e. Emaka kerina 


tentera e terus lawes ku das uruk, bengket ku 
bas kota e ngkuasaisa. 

21 bunuhna alu pedangna tep-tep kalak si 
lit i bas kota e, dilaki ras diberu, nguda ntah 
metua. Lembu, biri-biri, ras kalede pe ibunuhi 
kalak ndai. 

22 | kataken Josua man si dua kalak si jadi 
mata-mata mbarenda, nina, "Laweslah ku 
rumah diberu, si pencarinna erlua-lua e jenari 
baba ia ras keluargana ndarat, sue ras si 
nggo iIpadankenndu man bana." 

23 Emaka lawes ia jenari ibabana Rahap 
ndarat, ikut pe ras bapana ras nandena, 
turangna, ras kerina keluargana. Ibabana ia 
kerina, keluargana ras budak, ku bas ingan si 
aman deher ingan bangsa Israel erkemah. 

24 Kenca bage icilukna kota e, itutungna 
seh kendit kerina, radu ras asa kai si lit i 
je, seakatan barang-barang si ibahan i bas 
emas, pirak, tembaga, ras besi nari. Si e 
kerina ibuatna jenari itamakenna ku bas 
perbendeharan TUHAN. 

25 Tapi ipelepas Josua Rahap, diberu si 
pencarinna erlua-lua e nggeluh, ras kerina 
kade-kadena, sabap nggo ibunikenna 
mata-mata si dua kalak si nggo isuruh 
mbarenda ku Jeriho. (Kesusuren Rahap nggo 
ringan i Israel seh wari enda.) 

26 Tupung e ersumpah Josua nina, "Ise si 
ncubakenca pekena kota Jeriho bene me 

anakna sintua. Janah ise si erbahan pintu 


gerbang bene me anakna si nguda." 
27 Dage, itemani TUHAN me Josua, janah 
mbar berita kerna ia i belang-belang negeri e. 


Dosa Akan 


1 Pedah TUHAN man Israel maka ula muat 
1 kai pe i Jeriho nari si arus ihancurken la 
iIpatuhi. Lit sekalak dilaki Akan gelarna, la 
ipatuhina perentah e. Emaka nembeh kal ate 
TUHAN man bangsa Israel. (Akan eme anak 
Karmi ntah pe kempu Sabdi, janah bungket 
ku bas terpuk Sera, sada bagin i bas suku 
Juda.) 

2 suruh Josua piga-piga kalak i Jeriho nari 
ku Ai, kota arah Timur Betel, deher Bet-Awen, 
alu perentah gelah iselidikina taneh e. Kenca 
nggo iselidikina, 

3 jlaporkenna mulihken man Josua nina, 

"La perlu kerina kita merangi Ai. Suruh saja 
kira-kira dua ntah telu ribu kalak. Ula suruh 
kerina tentera e ku jah erperang: labo mbelin 
kota e." 

4Emaka kira-kira telu ribu kalak Israel 
erbahan serangen ku kota e, tapi ia ipaksa 
mundur. 

“ layak-ayak kalak Ai ia i pintu gerbang kota 
e nari seh ku Sebarim janah ibunuhina kalak 
Israel kira-kira telu pulu enem kalak i bas 
dalin ngincuah uruk e. Emaka nggo bene kal 
ukur bangsa Israel janah mbiar pe ia. 

S Icaingken Josua ras peminpin-peminpin 
Israel uisna erkite-kiteken lesek atena, 
idampeskenna bana ku taneh i lebe-lebe Peti 
Perpadanen TUHAN, janah ampar ia ije seh 
berngi. Icaburkenna abu ku takalna nuduhken 
atena ceda. 

?Jenari nina Josua, "TUHAN Dibata! Ngkai 
maka IbabaNdu kami ngepari Jordan? Gelah 
mereken kami man kalak Amori? Gelah kami 
kernep kerina? Ngkai maka kami la tading 
arah lepar Jordan ah saja? 

8 Uga narilah ningku, o TUHAN, adi genduari 
Israel nggo mundur ibahan musuh? 

9 Kalak Kanaan ras kalak si deban i daerah 
enda tentu megi kerna si e. Nandangi 
iIkepungna me kami, jenari ibunuhna kami 
sekalak-sekalak! Janah kenca si e kai nari me 
IbahanNdu njaga KemulianNdu?" 

10 Nina TUHAN man Josua, "Kekelah! Ngkai 
maka kam ampar i babo taneh bagenda? 

11 Israel nggo erdosa! Nggo ilanggarna 
padanna ras Aku si Kusuruh gelah itepatina. 
Nggo ibuatna piga-piga barang si aturenna 
ikernepken. Itangkona barang e, erbual 
ia kerna si e, jenari itamakenna ras 
barang-barangna jine. 

12 Enda me sabapna maka bangsa Israel Ia 
ngasup ngelawan musuhna. Mundur ia i bas 
musuhna nari sabap genduari ia jine arus 
ikernepken! Lanai Aku nggit tading ras kam, 

pala ikernepkenndu kin barang-barang si 


nggo Kuperentahken Ia banci ibuatndu! 

13 Kekekenlah! Bersihken lah bangsa jenari 
suruh ia kerina ersikap ngadap Aku. Kataken 
man bana kerina maka pagi nggo ia sikap, 
sabap Aku, TUHAN Dibata bangsa Israel, 
ngerana ateKu man bana bagenda, 'O Israel, 
ibunikenndu ras sikerajangenndu piga-piga 
barang si Kusuruh gelah ikernepken! La kam 
ngasup ngelawan musuh-musuhndu adi la 
iambekkenndu barang-barang e!' 

14 Emaka kataken man bana kerina maka 
pagi erpagi-pagi ibaba ia ngadap rikutken 
sukuna sada-sadai. Suku si Kutuduh arus 
reh ngadap rikutken terpukna sada-sadai. 
Terpuk si Kutuduh arus reh ngadap rikutken 
keluargana sada-sadai. Keluarga si Kupilih 
arus reh ngadap sekalak-sekalak. 

15 Kalak si Kutuduh janah terdat i bas ia 
barang si terlarang e, Ia banci Ia itutung radu 
ras keluargana ras asa kai ertana, sabap 
perbahanna maka mela kal iakap Israel, 
janah nggo ilanggarna padanKu." 

16 Pepagina lampas, ibaba Josua bangsa 
Israel ngadap, rikutken suku-sukuna, jenari 
ituduh me suku Juda. 

17 Ibabana suku Juda ngadap, rikutken 
terpuk-terpukna, jenari ituduh me terpuk 
Sera. Kenca bage ibabana terpuk Sera 
ngadap, rikutken keluargana, jenari ituduh 
me keluarga Sabdi. 

18 Emaka ibabana me keluarga Sabdi ngadap 


sekalak-sekalak, jenari ituduh me Akan anak 
Karmi kempu Sabdi. 

19 Nina Josua man bana, "Anakku, 
katakenlah situhuna i jenda i lebe-lebe 
TUHAN Dibata Israel, jenari ngakulah. 
Katakenlah genduari man bangku kai si nggo 
ibahanndu. Ula cubaken kam munikenca i bas 
aku nari." 

20 “Payo nge," nina erjabap, "Aku nggo 
erdosa man TUHAN, Dibata Israel, janah enda 
me kai si kulakoken. 

21| bas barang-barang si irampas kami 
kuidah sada jubah Babilon si mejile, kira-kira 
dua kilo pirak, ras sada batang emas beratna 
lebih setengah kilo. Seh kal ateku menggana 
ngidahsa, emaka kubuat. Genduari nggo 
itanem i teruh taneh i bas kemahku, pirak 
itamaken arah teruh. Banci inenndu." 

22 Emaka isuruh Josua piga-piga kalak, 
minter kiam ku bas kemah e, jenari ijumpaina 
barang-barang si terlarang e tuhu itanemken 
i je, janah pirak arah teruh. 

23 | buatna barang-barang e i bas kemah e 
nari, jenari ibabana man Josua ras kerina 
kalak Israel, janah iamparkenna i lebe-lebe 
TUHAN. 

24Josua, radu ras kerina bangsa Israel 
minter nangkap Akan, pirak, jubah, ras emas 
batangen ndai, bage pe ras anak-anakna si 
dilaki ras diberu, lembuna, kaledena, ras biri- 

birina, kemahna, ras kerina barang-barang 


si deban, jenari ibabana e kerina ku Baluren 
Kesusahen. 

25J enari nina Josua, "Ngkai maka ibahanndu 
kesusahen e man kami? Genduari TUHAN 
maba kesusahen man bandu!" Emaka kenca 
e kerina bangsa e menteri Akan alu batu seh 
mate. Keluargana ras kerina erta-ertana pe 
ibenterina jenari icilukna. 

26 | pegun-gunna batu mbue i babona, 
si lit denga ije seh wari si sendah. Em 
sabapna maka ingan e igelari denga Baluren 
Kesusahen. Kenca si e TUHAN lanai merawa. 


Kota Ai italuken ras ikernepken 


8 l Nina TUHAN man Josua, "Baba kerina 
tentera e ras kam jenari laweslah 
nangkeng ku Ai. Ula kam mbiar janah ula aru 
atendu. Kubereken man bandu kemenangen 
ngelawan raja Ai; rayatna, kotana, ras 
tanehna jadi sikerajangenndu. 

2 Uga perbahanndu man Jeriho ras rajana 
bage me arus ibahanndu pe man Ai ras rajana, 
tapi sekali enda banci ibuatndu barang- 
barangna ras lembuna man sikerajangenndu. 
Ersikap gelah banci iserangndu kota e rempet 
i pudi nari." 

3 Emaka ersikap Josua ras kerina tenterana 
berkat ku Ai. Ipilihna telu puluh ribu kalak 
tentera si mbisana jenari isuruhna lawes 
berngi- berngi. 

4Iperentahkenna nina, "Cebuni lah kam 


i pudi kota ah, tapi ula ndauhsa i jenari: 
sikaplah nerangsa katawari pe. 

> Aku ras tenterangku reh ndeheri kota e. 
Sanga kalak Ai reh ndarat ngelawan kami, 
minter kami mulih jenari kiam, bali ras si 
ibahan kita i bas si pemena mbarenda. 

6 Tentu iayakina kami seh maka ibabai kami 
ia ndauh i bas kota e nari. Ilakapna kami kiam 
nadingken ia, bagi si ibahan kita mbarenda. 

! Kenca bage ndarat kam i bas inganndu 
cebuni nari jenari taluken kota e. TUHAN 
Dibatandu si mereken kota e man bandu. 

8 Kenca ibuatndu kota e, ciluklah, sue ras si 
ipedahken TUHAN. Enda me perentah man 
bandu." 

9 Emaka isuruh Josua kerina lawes, jenari 
lawes ia ku inganna cebuni janah itimaina 
i je, arah Barat Ai, kelang-kelang Ai ras 
Betel. | bas berngi e Josua tading i bas ingan 
erkemah. 

10 Pepagina lampas erpagi-pagi, keke Josua 
jenari ipepulungna tenterana. Kenca e ia ras 
peminpin-peminpin Israel minpin tentera e ku 
Ai. 

11 Tentera si ras ia e lawes kempak dalan 
bengket ku bas kota e jenari ipajekkenna 
kemahna arah Utara, kelang-kelangna ras Ai 
lit sada baluren. 

12 (buatna kira-kira lima ribu kalak 


jenari isuruhna cebuni arah Barat kota, 
kelang-kelang Ai ras Betel. 

13 Tentera e jatur guna erperang, si nteremna 
tading i bas ingan erkemah arah Utara kota e. 
Si debanna arah Barat. I bas berngi e Josua 
ringan i baluren e. 

14Tupung idah raja Ai tentera Josua, 
minter iperangina kalak Israel i bas ingan si 
mbarenda ka, alu la meteh maka ia nandangi 
iserang i pudi nari. 

15Josua ras tenterana mpekulah-kulah 
mundur jenari kiam ku daerah gurun pasir. 

16 Kerina dilaki si lit i bas kota Ai nggo idilo 
ngayakisa, janah asum iayakina Josua, terus 
ia erdauhna i kota e nari. 

17 Tep-tep dilaki si lit i bas kota Ai lawes 
ngayaki kalak Israel, janah kota e talang 
itadingken la lit ise pe si mpertahankenca. 

18 Kenca bage nina TUHAN man Josua, 
"Angkat lembingndu, pepinter ujungna 
kempak Ai, sabap Kubereken kota e ku bas 
kuasandu." Ibahan Josua bagi si ikataken 
man bana, 

19 janah minter kenca iangkatna tanna, 
tentera si cebuni ndai pedas-pedas keke, 
kiam ku bas kota ejenari italukenna. Minter 
icilukna kota e. 

20 Asum itulihken kalak Ai ku pudi, iidahna 
cimber nangkih ku das. Lanai lit dalanna 
lompat, sabap kalak Israel si ndai kiam ku 

taneh si mesawang genduari nggo erkusur 


nerang ia. 

21 Asum idah Josua ras tenterana maka 
tentera si debanna ndai nggo muat kota e, 
janah nggo meseng, erkusur ia kerina jenari 
mulai ibunuhina kalak Ai. 

22 Kalak Israel si i bas kota e genduari reh ku 
berneh ikut i bas pertempuren e. Idah kalak 
Ai maka ia nggo ikepung bangsa Israel, janah 
kerina ia mate ibunuh. La lit sada pe si pulah, 
la lit si tading, 

23 Seakatan raja Ai. Ia itaban jenari ibaba 
man J osua. 

24 Kerina musuh e ibunuh kalak Israel i taneh 
si mesawang ku ja ia nggo ndai iayak-ayak 
kalak Ai. Kenca bage mulihken ia ku kota Ai 
emaka ibunuhna kerina kalak si lit i je. 

25 Lembing tetap ipepinter Josua kempak 
kota Ai janah lalap la ipesusurna seh tep-tep 
kalak si lit i je nggo ibunuh. Kerina kalak kota 
Ai si ibunuh i bas wari e lit sepulu dua ribu 
dilaki ras diberu. 

26 (Yos 8:25) 

27 Lembu ras barang-barang si deban si 
itaban i bas kota e ibuat bangsa Israel jadi 
sikerajangenna, sue ras si nggo ipedahken 
TUHAN man Josua. 

28 | ciluk Josua kota Ai janah ipelepasna 
runtuh. Seh sendah pe bage denga nge. 

29 gantungna raja Ai i bas sada batang kayu, 
janah ipelepasna maitna gantung ije seh 


| Yosua 8.301 33 | 2 
berngi. Kenca matawari sundut iperentahken 


Josua gelah mait raja Ai ibuat, jenari 
ibenterken ku dalan i pintu gerbang kota e. 
Itamburina mait e alu batu si ergun-gun, si lit 
denga ije seh sendah. 


Undang-undang ioge i Deleng Ebal 


30J enari ipajekken Josua i Deleng Ebal sada 
batar-batar ingan persembahen man TUHAN, 
Dibata Israel. 

31 bahanna e sue ras pedah si nggo ibereken 
Musa, suruh-suruhen TUHAN, maka kalak 
Israel, bagi si ikataken i bas Undang-undang 
Musa, "Sada batar-batar ingan persembahen 
ibahan i bas batu nari si langa ibar-bar 
alu alat-alat besi." | babo batar-batar e 
ipersembahkenna persembahen tutungen 
man TUHAN, janah ibahanna pe persembahen 
persadan. 

32| je, alu ipernehen bangsa Israel, 
ibahan Josua i babo batu sada salinen 
Undang-undang si nggo isuratken Musa. 

33 Bangsa Israel, ras peminpin-peminpin, 
pegawai-pegawai, ras hakim-hakimna, bage 
pe kalak asing si lit i tengah-tengahna, 
tedis arah kawes ras arah kemuhen Peti 
Perpadanen TUHAN, ngala ku imam-imam 
kalak Lewi si ngelanja Peti e. Jelma si nterem 
e tedis, setengah mpudiken Deleng Gerisim 
janah setengah nari mpudiken Deleng Ebal. 
Musa suruh-suruhen TUHAN e nggo mereken 

pedah man bana kerina guna ngelakoken 


si enda, adi nggo seh paksana ia ngaloken 
pemasu-masun. 

34Jenari alu sora megang, iogeken Josua 
Undang-undang e kerina, subuk pasu-pasu 
ras sumpahna, sue ras si tersurat i bas kitap 
Undang-undang. 

35 Tep-tep perentah Musa iogeken Josua 
man kerina perpulungen e, subuk man diberu 
ras anak-anak, bage pe kalak pertandang si 
ringan i tengah-tengahna. 


Josua itipu Kalak Gibeon 


1 Kemenangen Israel nggo tereteh 

man kerina raja-raja si arah Barat 
Jordan, i uruk-uruk, i berneh, ras kerina i 
gedang-gedang kendit tepi Lawit Tengah, seh 
ku Libanon i Utara. Si enda kerina eme kap 
raja-raja kalak Heti, Amori, Kanaan, Peris, 
Hewi ras Jebusi. 

2 Pulung ia kerina jenari ipersadana gegehna 
merangi Josua ras bangsa Israel. 

3 Tapi nggo ibegi penduduk Gibeon, eme kap 
kalak Hewi, kai si nggo ibahan Josua man 
Jeriho ras Ai. 

4Emaka irencanakenna nipu Josua. Ibuatna 
bekalna jenari itamakenna ku das kaledena 
tare guni si merigat-rigat ras kulit ingan lau 
anggur si nggo irangkap-rangkapi. 

"P Ipakena paken si merigat-rigat ras sepatu 


buruk si nggo itempel-tempel. Roti si ibabana 
nggo kerah-kerah janah dawanen. 

6Jenari lawes ia ku ingan bangsa Israel 
erkemah i Gilgal. Ikatakenna man Josua ras 
kalak Israel nina, "Nggo kami reh i bas negeri 
si ndauh nari. Ate kami gelah ibahanndu sada 
perpadanen ras kami." 

1 Tapi nina bangsa Israel man bana, "Ngkai 
ka maka kami erbahan perpadanen ras kam? 
Banci jadi inganndu tading deher-deher enda 
nge." 

8 Nina man Josua, "Suruh-suruhenndu kap 
kami." Isungkun Josua ia nina, "Ise kin kam? 
| ja nari kam?" 

9 Kenca bage ituriken kalak ndai me turi-turin 
enda man bana nina, "O bapa, kami reh i 
negeri si ndauh nari kal, sabap nggo ibegi 
kami kerna TUHAN Dibatandu. Nggo ibegi 
kami kerna kai si IbahanNa i Mesir. 

10 anah kai si IbahanNa man raja kalak 
Amori duana arah Timur Jordan: Raja Sihon 
i Hesbon nari ras Raja Og i Basan nari, si 
ringan i Astarot. 

11 Peminpin kami ras kerina jelma si ringan 
i negeri kami nuruh gelah ibuat kami bekal 
guna perdalanen si ndauh njumpai kam. 
Kami isuruh gelah jadi suruh-suruhenndu ras 
mindo man bandu erbahan perpadanen ras 
kami. 

12 Nehenlah roti si ibaba kami. Asum kami 


berkat i rumah kami nari, asum ibenaken 
kami perdalanen kami njumpai kam, roti si 
ibaba kami e melas-melas denga. Tapi nehen 
lah! Genduari nggo kerah ras dawanen. 

13 Asum ingan lau anggur enda iisi kami, 
mbaru denga kal kerina, tapi nehenlah! 
Genduari nggo merigat! Uis kami ras sepatu 
kami nggo jadi male i bas perdalanen si 
ndauh e." 

14 Jaloken bangsa Israel pangan i bas ia nari, 
tapi la isungkunina TUHAN kerna si e. 

15 (bahan Josua sada perpadanen tandana ia 
erteman ras kalak Gibeon janah ipelepasna 
ia nggeluh. Peminpin perpulungen Israel 
erpadan tuhu-tuhu maka perpadanen e 
itepatina. 

16 Telu wari kenca perpadanen e ibahan, 
nggo tereteh man kalak Israel maka kepeken 
kalak ndai ndeher kal nge inganna. 

17 Emaka berkat bangsa Israel janah kenca 
telu wari seh ia i kota ingan kalak ndai tading: 
Gibeon, Kepira, Beerot, ras Kiryat Jearim. 

18 Tapi Ia banci ibunuh kalak Israel ia, sabap 
peminpin nggo erbahan sumpah ras ia i bas 
gelar TUHAN, Dibata Israel. Kerina bangsa e 
jungut-jungut man peminpin e kerna si enda, 

19 tapi nina ngaloi, "Nggo kami ersumpah 
ras ia i bas gelar TUHAN Dibata Israel. Emaka 
genduari la banci ugapa pe ia ibahan kami. 

20|a banci la ipelepas kami ia nggeluh 


erkite-kiteken perpadanen kami. Adi la bage 
ibahan kami, tentu iukum Dibata kita. 

21 Pelepasiah ia nggeluh, tapi arus ia erdahin, 
naka ranting ras ngelegi lau man banta." 
Enda me si iusulken peminpin-peminpin e. 

22 | perentahken Josua gelah penduduk 
Gibeon ibaba man bana, jenari isungkunina 
ia nina, "Ngkai maka itipundu kami janah 
ikatakenndu man kami maka kam i bas ingan 
si ndauh nari, tapi i jenda nge kepe kam 
ringan? 

23 Frkite-kiteken ibahanndu si enda, kam 
nggo iukum Dibata. Bangsandu la banci la 
tetap jadi budak, naka ranting ras ngangkat 
lau guna rumah Dibatangku." 

24 Ngaloi ia nina, "Ibahan kami si e, Bapa, 
erkite-kiteken nggo tereteh man kami maka 
tuhu-tuhu nggo ipedahken TUHAN Dibatandu 
man Musa, suruh-SuruhenNa, guna mereken 
kerina taneh enda man bandu ras munuh 
kalak si ringan ije asum kam mengketisa. 
Ibahan kami si enda erkite-kiteken mbiar 
kami man bandu. Mbiar kami bene kesah 
kami. 

25 Genduari kami lit i bas kuasandu. 
Bahanlah man kami kai iakapndu payo." 

26 Fmaka bagenda me ibahan Josua: 
ikawalina kalak ndai janah la iberena bangsa 
Israel munuhsa. 

27 Tapi ibahanna kalak ndai jadi budak, naka 


ranting ras ngangkat lau man bangsa Israel 
ras man batar-batar TUHAN. Seh wari si 
sendah dahin enda terus ilakokenna i bas 
ingan si nggo ipilih TUHAN lako ersembah 
man BaNa. 


Kalak Amori italuken 


10 l Ibegi Adonisedek, raja Jerusalem, 
maka kota Ai nggo italuken ras 
ihancurken Josua tuhu-tuhu. Rajana pe nggo 
ibunuh, bagi si nggo ibahanna man kota 
Jeriho ras rajana. Nggo pe ibegina maka kalak 
Gibeon nggo erbahan perdamen ras bangsa 
Israel janah nggo ras ia tading. 

2 Perban e seh kal biarna penduduk 
Jerusalem sabap Gibeon eme sada kota si 
mbelinna si lit rajana. Kota e belinen asa 
kota Ai, janah pendudukna kalak si beluh 
erperang. 

3 Emaka itenahken Adonisedek me berita 
enda man Raja Hoham i Hebron nari, Raja 
Piran i Jarmut nari, Raja Japia i Lakis nari, ras 
man Raja Debir i Eglon nari nina, 

4"Rehlah kam, sampati aku nerang kota 
Gibeon, sabap pendudukna nggo erbahan 
perdamen ras Josua ras bangsa Israel." 

> Raja Amori si lima enda: raja Jerusalem, 
raja Hebron, raja Jarmut, raja Lakis, raja 
Eglon, ipersadana gegehna, ngkepungna 
Gibeon, jenari iserangna kota e. 

6 Kalak Gibeon minter nehken berita man 


Josua ku ingan erkemah i Gilgal nina, "Ula 
min tadingken kam kami, bapa! Pedas lah 
kam reh, sampati kami! Selamatken kami! 
Kerina raja-raja kalak Amori i deleng nari 
nggo mpersada gegehna, lako nerang kami!" 

7 Emaka Josua ras kerina tenterana, ikut 
pasukenna si mbisana, berkat i Gilgal nari. 

8 Nina TUHAN man Josua, "Ula kam mbiar 
man kalak e. Nggo Kubereken man bandu 
kemenangen. La lit sada pe i bas ia nari si 
ngasup ertahan ngelawan kam." 

9 Gedang-gedang berngi Josua ras tenterana 
erdalan i Gilgal nari ku Gibeon, jenari 
ibahanna sada serangen si rempet mahanca 
sengget kalak Amori. 

10 Gentar kalak Amori ibahan TUHAN ngidah 
tentera Israel. Nterem ia ibunuhi kalak 
Israel i Gibeon, jenari iayakina ia arah dalan 
ngincuah-ngincuah si mentasi Bet-Horon, 
janah terus iserangna seh ku Aseka ras 
Makeda i Selatan. 

1 Sanga kalak Amori kiam ku berneh arah 
dalan e i bas tentera Israel nari, idabuhken 
TUHAN ku ia batu si galang bagi udan baho, 
la erpeltep gedang-gedang dalan seh ku 
Aseka. Buen ibunuh batu si bagi udan e asa 
si ibunuh kalak Israel jine. 

121 bas warina TUHAN mereken kemenangen 
man bangsa Israel ngelawan kalak Amori, 
ngerana Josua man TUHAN, i lebe-lebe 

kalak Israel kerina nina Josua, "O matawari, 


ngadilah i babo Gibeon; o bulan, ngadilah i 
babo Baluren Ayalon." 

13 Matawari ngadi ras bulan pe la miser seh 
bangsa e nggo naluken musuh-musuhna. 

Si enda isuratken i bas Kitap Kalak Bujur. 
Matawari ngadi i tengah-tengah langit janah 
la sundut gedang-gedang wari. 

14 La nggo pernah bage ope denga si e, janah 
kenca si e pe lanai nggo pernah jadi bagi si 
jadi i bas wari e, asum TUHAN ngikutken kata 
manusia. TUHAN erperang i pihak Israel! 

15 Kenca si enda, Josua ras tenterana mulih 
ku ingan erkemah i Gilgal. 


I taban J osua raja kalak Amori si lima 


16 Tapi raja kalak Amori si lima nggo lompat 
jenari cebuni ia i bas gua i Makeda. 

17 Lit sekalak jumpa ras ia, jenari ikatakenna 
man Josua inganna cebuni. 

18 Nina Josua, "Gulingken batu si galang ku 
babah gua e. Tamaken piga-piga kalak si 
erjaga ije, 

19 tapi kam ula tading i je. Teruskenlah ayaki 
musuhndu jenari seranglah ia i pudi nari, ula 
pelepas ia bengket ku bas kotana! TUHAN 
Dibatandu nggo mereken kemenangen man 
bandu ngelawan musuhndu." 

20] osua ras bangsa Israel munuhi kalak 
ndai, aminna gia lit sempat ndat ingan si 

aman i bas kotana si erbenteng janah Ia 


terbunuh. 

21 Kenca bage kerina tentera Josua mulihken 
ndahi ia alu selamat i bas ingan erkemah i 
Makeda. | belang-belang negeri e lanai lit 
ise pesi pang ncakapken si la mehuli kerna 
Israel. 

22 Kenca bage nina Josua, "Talangi babah 
gua e jenari baba ndarat raja si lima e man 
bangku." 

23 Emaka italangi me gua ndai, jenari 
raja-raja Jerusalem, Hebron, Jarmut, Lakis, 
ras Eglon ibaba ndarat, 

24 ibaba man Josua. Jenari idilo Josua kerina 
kalak Israel ndahi ia janah iperentahkenna 
man kepala-kepala pasuken si nggo lawes ras 
ia gelah reh ndedeh kerahung raja-raja e. 
Emaka bage me ibahanna. 

25 Kenca bage nina Josua man kepala-kepala 
pasukenna, "Ula kam mbiar, ula aru atendu. 
Tetapkenlah ukurndu janah teklah sabap 
bagenda me ate TUHAN IbahanNa man kerina 
musuhndu." 

26J enari ibunuh Josua raja-raja ndai, 
igantungna i das lima batang kayu, ija 
maitna gantung seh ben. 

21 Kenca matawari sundut ibereken Josua 
perentah, emaka mait-mait raja ndai ipesusur 
janah ibenterken ku bas gua inganna cebuni 
ndai. Itamaken batu si galang i bas babah 
gua e, janah i je denga lalap. 

Ikuasai Josua tole daerah kalak Amori 


28| bas wari e Makeda ras rajana iserang 
ras italuken Josua. Ibunuhna tep-tep kalak 
si lit i bas kota e; la lit sada pe itadingken 
nggeluh. Ibahanna man raja Makeda bagi si 
nggo ibahanna man raja Jeriho. 

23 Nggo kenca dung si enda, Josua ras 
tenterana lawes i Makeda nari ku Lipna, jenari 
iserangna kota e. 

30| bas kota enda pe ibereken TUHAN kang 
kemenangen man kalak Israel. La lit sada 
pe ipelepasna nggeluh, tapi ibunuhna kerina 
kalak si lit i bas kota e. Man rajana bali 
ibahanna ras kai si nggo ibahanna man raja 
Jeriho. 

31 Kenca si enda, Josua ras tenterana lawes i 
Lipna nari ku Lakis. Ikepungna kota e jenari 
iserangna. 

32 Kenca pertempuren e erdalan dua wari, 
TUHAN mereken kemenangen man bangsa 
Israel ngelawan Lakis. I je pe bali ka nge 
ibahanna ras Lipna. La lit sada pe ipelepasna 
nggeluh, tapi ibunuhna kerina kalak si i bas 
kota e. 

33 Raja Horam i Geser nari reh nampati 
Lakis, tapi italuken Josua ia ras tenterana 
janah la lit sada pe itadingkenna nggeluh. 

34 Seterusna, Josua ras tentera berkat i 
Lakis nari ku Eglon. Ikepungna kota e jenari 
iserangna. 

35 Italukenna kota e i bas wari e kang janah 


ibunuhna kerina si liti je, bali ras si nggo 
ilakokenna i Lakis. 

36 Kenca si enda, Josua ras tenterana lawes 
i Eglon nari nangkeng ku Hebron, iserangna 
kota e 

37 jenari italukenna. Ibunuhna rajana ras 
kerina si lit i bas kota e bage pe i bas 
kuta-kuta i sekelewetna. Ikernepken Josua 
kota e seh getem tuhu-tuhu, bali ras si 
nggo ibahanna man Eglon. La lit sada pe 
itadingkenna nggeluh i bas kota e. 

38 Kenca bage Josua ras tenterana mulihken 
ku Debir jenari iserangna kota e. 

39 Italukenna kota e ras rajana bage pe 
kerina kuta-kuta i sekelewetna. Ibunuhna 
kerina kalak si lit i je. Man Debir ras rajana pe 
bali ibahan Josua ras si nggo ibahanna man 
Hebron ras man Lipna ras rajana. 

40 Kerina taneh e ikuasai Josua. Italukenna 
raja-raja si ringan arah deleng-deleng, arah 
rebe-reben si arah Timur, ras si i bas kendit 
si arah Barat, bage pe taneh si la lit launa i 
Selatan. La lit sada pe ipelepasna nggeluh. 
Kerina ibunuhna. Enda me kai si ipedahken 
TUHAN, Dibata Israel. 

41 Daerah si italuken Josua e mulai i Kades 
Barnea nari i Selatan seh ku Gasa deher tepi 
lawit, bengket kerina daerah Gosen, bage pe 
terus ku Gibeon i Utara. 

42 Kerina raja-raja enda ras tanehna italuken 


Josua sekali erperang saja ngenca sabap 
TUHAN, Dibata Israel, nampati Israel i bas 
peperangen e. 

43 Kenca si enda kerina Josua ras tenterana 
mulih ku inganna erkemah i Gilgal. 


Josua naluken Raja Jabin 
ras teman-temanna 


1 1 l Kenca berita kemenangen- 

kemenangen Israel seh man Raja Jabin 
i Hasor nari, itenahkenna Raja Jobap i Madon 
nari, raja-raja i Simron ras Aksap nari, 

2 bage pe raja-raja si erkuasa arah deleng- 
deleng i Utara, i Baluren Jordan arah Selatan 
Dano Galilea, i uruk-uruk, ras i tepi lawit 
deher Dor. 

3|tenahkenna pe kalak Kanaan si ringan 
arah Timur ras Barat Jordan, eme kalak 
Amori, kalak Heti, kalak Peris, ras kalak 
Jebusi i deleng-deleng bage pe kalak Hewi si 
ringan i teruh Deleng Hermon i taneh Mispa. 

4Emaka reh raja-raja e ras kerina tenterana, 
teremna bagi kersik i tepi lawit. Kuda ras 
gereta perangna pe melala. 

> Kerina raja-raja enda mpersada gegeh 
jenari ras-ras ia reh, ibahanna inganna 
erkemah i Lau Merom, gelah mperang Israel. 

6 Nina TUHAN man Josua, "Ula kam 
mbiar. Pagi, kira-kira bagi genduari ka, 
nggo kubunuh ia kerina guna Israel. 

Arus ipengkarkenndu kudana jenari ciluk 


geretana." 

7 Emaka rempet iserang Josua ras tenterana 
kalak ndai i Lau Merom. 

8 Ibereken TUHAN kemenangen man bangsa 
Israel: iserang kalak Israel ia, iayak-ayakna 
seh ndauh ku Utara ku Misrepot Maim ras 
Sidon, janah ku Timur seh i Baluren Mispa. 
Pertempuren e la ngadi seh musuh e lanai 
sada pe tading nggeluh. 

9 Ibahan Josua man bana kai si nggo 
iperentahken TUHAN: ipengkarkenna kudana 
janah icilukna geretana. 

10 Kenca si e Josua, nalukenna kerajan 
Hasor, mbunuh rajana. (Sanga si e Hasor me 
si megegehna i bas kerina kerajan e.) 

11 Kerina kalak sii je ibunuhna: la lit sekalak 
pe itadingken nggeluh, janah kota e iciluk. 

12 Kerina kota e ras rajana italuken Josua, 
kerina kalak ibunuhna, sue ras si nggo 
ipedahken Musa, suruh-suruhen TUHAN e. 

13 Tapi kota-kota si ipajekken i das 
reruntuhen kuta si nggo jadi uruk la iciluk 
kalak Israel, seakatan Hasor si nggo kin iciluk 
Josua. 

14 | buat bangsa Israel kerina erta-erta ras 
lembu i bas kota-kota e jenari isimpanna 
man sikerajangenna. Tapi manusia kerina 
ibunuhna: la lit sekalak pe itadingkenna 
nggeluh. 

15TUHAN nggo mereken PedahNa man 


Musa: Musa nehken pedah e man Josua, janah 
ipatuhi Josua pedah e kerina. Ilakokenna 
kerina si nggo ipedahken TUHAN man Musa. 


Daerah si ibuat Josua 


16 | kuasai Josua kerina daerah si arah 
deleng-deleng ras si i teruh deleng, arah 
Utara ras Selatan, kerina daerah Gosen ras 
taneh si la lit launa arah Selatan Gosen, bage 
pe Baluren Jordan. 

17 Daerah e mulai i Deleng Halak nari i 
Selatan deher Edom, janah dauhna ku Utara 
seh ku Balgat, i Baluren Libanon arah Selatan 
Deleng Hermon. Ndekah Josua erperang 
ras raja-raja daerah enda, tapi italukkenna 
kerina, jenari ibunuhna. 

18 (Yos 11:17) 

19 Kota Gibeon ngenca erbahan perdamen 
ras bangsa Israel, ije ringan kalak Hewi. Si 
debanna kerina italuken i bas peperangen. 

20TUHAN mahanca tetap ukurna ngelawan 
bangsa Israel maka ia iukum seh kernep 
gelah kerina ibunuh alu la ndatken perkuah 
ate. Enda me si nggo ipedahken TUHAN man 
Musa. 

21Tupung e lawes Josua, ngeradasken 
seh keri manusia raksasa si igelari kalak 
Enak si ringan arah daerah deleng-deleng 
Hebron, Debir, Ahap, ras i bas kerina daerah 

deleng-deleng Juda ras Israel. Iradasken 


Josua ia kerina ras kota-kotana. 

22 Lanai lit kalak Enak si tading i taneh 
Israel, tapi piga-piga lit denga tading i Gasa, 
Gat, ras Asdot. 

23 | kuasai Josua kerina taneh e, bagi si 
nggo iperentahken TUHAN man Musa. 
Ibereken Josua taneh e man kalak Israel 
jadi sikerajangenna janah ibagi-bagikenna 
jadi piga-piga bagin, sada bagin man 
tep-tep suku. Emaka bangsa e nggo banci 
pekesahken i bas peperangen nari. 


Raja-raja si italuken Musa 


1 2 1 Bangsa Israel nggo naluken ras ngiani 

taneh si arah Timur Jordan, mulai i 
Berneh Arnon nari terus nangkeng Baluren 
Jordan ras seh ku Deleng Hermon i Utara. 
Italukenna dua rajana. 

2 Sekalak eme kap raja Sihon, raja kalak 
Amori si erkuasa i Hesbon. Kerajanna 
setengah i bas Gileat nari: i Aroer nari i tepi 
(Baluren Arnon) ras kota si lit i tengah-tengah 
baluren e, seh ku Lau Jabok, perbalengen 
Amon; 

3j je bengket Baluren Jordan i Dano Galilea 
nari ku Selatan ku Bet Jesimot (arah Timur 
Lawit Mate) janah terus kempak teruh Deleng 
Pisga. 

4Italukenna ka pe Raja Og i Basan nari, 


sekalak i bas kalak Repaim si perpudina: ia 
merentah i Astarot ras Edrei. 

>Si bengket ku bas kerajanna eme Deleng 
Hermon, Saleka, ras kerina daerah Basan 
seh ku perbatasen Gesur ras Maaka, bage 
pe setengah i bas daerah Gileat nari, seh ku 
perbatasen kerajan Raja Sihon i Hesbon nari. 
6 Raja si dua enda nggo italuken Musa ras 
bangsa Israel. Musa, suruh-suruhen TUHAN 
e, mereken taneh raja-raja enda man suku 
Ruben ras Gat ras man setengah i bas suku 
Manase, jadi sikerajangenna. 


Raja-raja si italuken J osua 


1Josua ras bangsa Israel naluken kerina 
raja-raja i daerah Barat Jordan, i Baalgat nari, 
sii Baluren Libanon, seh ku Deleng Halak i 
Selatan, deher Edom. Ibagi-bagiken Josua 
taneh enda man suku-suku bangsa Israel, 
iberekenna tetap jadi sikerajangenna. 

8 Bagin bengket daerah deleng-deleng, 
daerah teruh deleng si arah Barat, Jordan ras 
daerah teruh deleng, gugungen baluren e, 
reben-reben si arah Timur, ras taneh si la lit 
launa i Selatan. Nai taneh e ingan kalak Heti, 
Amori, Kanaan, Peris, Hewi, ras Jebusi. 

? Bangsa Israel naluken raja-raja si arah 
teruh enda: raja Jeriho, Ai (deher Betel), 

10 Jerusalem, Hebron, 

11 J armut, Lakis, 

12 Eglon, Geser, 


13 Debir, Geder, 

14 Horma, Arat, 

15 Lipna, Adulam, 

16 Makeda, Betel, 

17 Tapua, Heper, 

18 Apek, Lasaron, 

19 Madon, Hasor, 

20 Simron Meron, Aksap, 

21 Taanak, Megido, 

22 Kedes, Jokneam (i Karmel), 

23 Dor (i tepi lawit), Goyim (i Galilea), 
24 ras Tirsa, telu pulu sada kalak raja kerina. 


Daerah-daerah si man buaten denga 


13 'Josua nggo metua kal genduari. 
Ikataken TUHAN man bana, nina, 
"Kam nggo metua kal, tapi mbelang denga 
taneh si man buaten. 

2 Kerina daerah Pilisti ras Gesur, 

3 bage pe kerina daerah Apim kempak 
Selatan. (Taneh si i bas Lau Sihor nari, 

i perbalengen Mesir, seh ku Utara ku 
perbalengen Ekron ianggap taneh kalak 
Kanaan; raja-raja kalak Pilisti ringan i Gasa, 
Asdot, Askelon, Gat, ras Ekron.) 

4 Negeri kalak Kanaan pe lit denga, ras 
Meara (sikerajangen kalak Sidon), seh ku 
Apek, i perbalengen kalak Amori; 

Ptaneh kalak Gebal: kerina daerah Libanon 


kempak Timur, i Baalgat nari, eme si arah 
Selatan Deleng Hermon, ku dalan Hamat. 

6 Enda subuk kerina daerah kalak Sidon, si 
ringan i deleng-deleng kelang-kelang Deleng 
Libanon ras Misrepot Maim. Kupelawes ateKu 
bangsa-bangsa enda asum bangsa-bangsa e 
iserang bangsa Israel. Arus ibagi-bagikenndu 
taneh e sapih-sapih kalak Israel, bagi si nggo 
Kupedahken man bandu gelah ilakokenndu. 

' Dage genduari, bagikenlah taneh eman si 
siwah suku nari ras setengah suku Manase, 
jadi sikerajangenna." 


Pembagin daerah si arah Timur Jordan 


8Suku Ruben ras Gat ras setengah i bas 
suku Manase nggo ngaloken taneh si ibereken 
Musa, suruh-suruhen TUHAN, man bana: 
taneh e arah Timur Lau Jordan. 

9 Daerahna seh ku Aroer (i tepi Baluren 
Arnon) ras kota si i tengah baluren subuk pe 
taneh kendit i Medeba nari seh ku Dibon. 

10 Taneh e seh ku perbalengen Amon ras 
bengket kerina kota-kota si nai iperentah 
Sihon raja kalak Amori, si ringan i Hesbon. 

11] je bengket Gileat, daerah Gesur ras 
Maaka, kerina Deleng Hermon, ras kerina 
taneh Basan seh ku Saleka. 

12| je bengket kerajan Raja Og, si perpudina 
i bas kalak Repaim, si erkuasa i Astarot ras 

Edrei. Musa nggo naluken bangsa-bangsa 


enda jenari ipelawesna ndarat. 

13 Amin bage gia, kalak Gesur ras Maaka Ia 
ipelawes bangsa Israel: ia tetap denga ringan 
i Israel. 

14 Man suku Lewi la lit ibereken Musa taneh, 
sue ras si nggo ipedahken TUHAN man Musa. 
Kalak Lewi arus ngaloken sikerajangenna 
sada bagin i bas persembahen si itutung i 
babo batar-batar man TUHAN Dibata Israel. 


Daerah si iendesken man suku Ruben 


15 Musa nggo mereken sada bagin taneh e 
man keluarga-keluarga i bas suku Ruben jadi 
sikerajangenna. 

16 Daerahna seh ku Aroer (i tepi Baluren 
Arnon) ras kota si i tengah baluren e, subuk 
kendit-kendit i sekelewet Medeba. 

17| je bengket Hesbon ras kerina kota-kota i 
kendit-kendit e, eme kap: Dibon, Bamot Baal, 
Bet Baalmeon, 

18J ahas, Kedemot, Mepaat, 

19 Kiriataim, Sipma, Seretsahar si i das 
uruk-uruk i bas baluren e, 

20 Betpeor, reben-reben Deleng Pisga, ras 
Bet Jesimot. 

21| je kerina kota-kota si lit i bas kendit- 
kendit ras kerina kerajan Sihon raja kalak 
Amori, si ringan i Hesbon. Italuken Musa 
ia, bage pe pengulu-pengulu Midian: Ewi, 
Rekem, Sur, Hur, ras Reba. Kerina pengulu 

enda lit i teruh kuasa Raja Sihon, janah kalak 


e erdahin nampati raja e. 

22| bas kalak si ibunuh bangsa Israel e lit 
sekalak guru si beluh ngoge nasip, gelarna 
Bilham anak Beor. 

23 Lau Jordan baleng suku Ruben arah 
Barat. Enda me kota-kota ras kuta-kuta si 
ibereken man keluarga i bas suku Ruben jadi 
sikerajangenna. 


Daerah si ibereken man suku Gat 


24 Man keluarga suku Gat pe nggo ibereken 
Musa sada bagin taneh e jadi sikerajangenna. 

25 Daerahna bengket Jaser ras kerina 
kota-kota Gileat, setengah taneh Amon seh 
ku Aroer, si arah Timur Raba; 

26tanehna e mulai i Hesbon nari ku Ramat 
Mispa ras Betonim, i Mahanaim nari ku 
perbalengen Lodebar. 

271 bas Baluren Jordan si ku je eme Bet 
Haram, Betnimra, Sukot, ras Sapon, sisa 
kerajan Raja Sihon i Hesbon nari. Balengna 
arah Barat eme Lau Jordan seh ku Dano 
Galilea i Utara. 

28 Enda me kota-kota ras kuta-kuta si 
ibereken man keluarga suku Gat jadi 
sikerajangenna. 

Daerah si ibereken man suku 
Manase si arah Timur 


23 Musa nggo mereken sada bagin taneh e 
man setengah keluarga suku Manase jadi 
sikerajangenna. 

30 Daerahna seh ku Mahanaim janah bengket 
kerina daerah Basan, eme kerina kerajan 
Raja Og, raja Basan, bage pe enem puluhna 
kuta-kuta Jair i Basan. 

31] je bengket setengah taneh Gileat, bage 
pe Astarot ras Edrei, duana ibu kota kerajan 
Raja Og i Basan. Kerina si enda ibereken man 
setengah keluarga kesusuren Mahir anak 
Manase. 

32 Bagenda me Musa magi-magiken taneh si 
arah Timur Jeriho ras Jordan asum ia i Kendit 
Moap. 

33 Tapi man suku Lewi la lit iberekenna 
taneh. Ikatakenna man suku e kerina 
maka sikerajangenna eme sada bagin i bas 
persembahen man TUHAN Dibata Israel. 


Pembagin daerah si arah Barat J ordan 


14 1 Si tersurat arah teruh enda eme 
keterangen kerna uga taneh Kanaan si 
arah Barat Jordan ibagi-bagiken man sapih- 
sapih bangsa Israel. Imam Eleasar, Josua 
anak Nun, ras peminpin-peminpin keluarga i 
bas suku bangsa Israel magi-magiken taneh 
e man si nandangi ringan ije. 

2 Sue ras si nggo iperentahken TUHAN man 


Musa, daerah si siwah setengah suku arah 
Barat Jordan itentuken alu erbahan tikam 
tanduk. 

3Taneh si arah Timur Jordan nggo itentuken 
Musa man dua setengah suku si deban. 
(Kesusuren Jusup ibagi jadi dua suku: Manase 
ras Eperaim.) Tapi man kalak Lewi labo lit 
daerah ibereken Musa. Man bana ibereken 
kota-kota man inganna tading, bage pe 
mbalmbal guna lembuna ras biri-birina. 

4 (Yos 14: 3) 

> Bangsa Israel magi-magiken taneh e sue 
ras si nggo ipedahken TUHAN man Musa. 


Hebron ibereken man Kalep 


6l bas sada wari piga-piga kalak i bas suku 
Juda nari reh ndahi Josua i Gilgal. Sekalak 
i bas ia nari eme Kalep anak Jepune, kalak 
Kenis, ngataken man Josua nina, "Tentu 
itehndu kai si ikataken TUHAN i Kades Barnea 
man Musa suruh-suruhen Dibata e kerna kam 
ras aku. 

7? Umurku empat puluh tahun asum Musa, 
suruh-suruhen TUHAN, nuruh aku i Kades 
Barnea nari jadi mata-mata ku taneh enda. 
Sanga mulih, kubereken laporen si payo man 
bana, 

8 sedang kalak si lawes ras aku ibahanna 
maka mbiar bangsanta. Tapi alu patuh aku 
tetap ngikutken TUHAN Dibatangku. 

9 Erkite-kiteken si e, ipadanken Musa man 


bangku maka anak-anakku ras aku la banci Ia 
ngaloken taneh si kudalani jadi sikerajangen 
kami. 

10 Tapi genduari, nehenlah nggo empat pulu 
lima tahun si enda ndai ikataken TUHAN man 
Musa. Tupung si e Israel sangana erdalan 
arah gurun pasir, janah sue ras si ipadanken 
TUHAN, IbereNa aku nggeluh seh asa 
genduari. Nehenlah aku! Genduari umurku 
nggo waluh pulu lima tahun. 

l1 Tapi gegehku bali denga nge ras asum aku 
isuruh Musa. Aku megegeh denga erperang 
ntahpe i bas dahin-dahin kai pe si deban. 

12 Dage genduari, berekenlah man bangku 
taneh deleng-deleng si nggo ipadanken 
TUHAN asum aku ras anak buahku ngelapor. 
Ikataken kami tupung e man bandu maka 
manusia raksasa si igelari kalak Enak, lit i je 
i bas kota-kota mbelin si ertembok. Mbera- 
mbera TUHAN ras aku, gelah kupelawes ia 
kerina, bagi si nggo IkatakenNa." 

13 Fmaka ipasu-pasu Josua me Kalep anak 
Jepune jenari iberekenna man bana kota 
Hebron jadi sikerajangenna. 

14Seh asa genduari Hebron tetap denga 
sikerajangen kesusuren Kalep anak Jepune, 
kalak Kenis, sabap Kalep tetap patuh 
ngikutken TUHAN Dibata Israel. 

15 Ope denga si enda, Hebron igelari kota 


Arba. (Arba eme si mbelinna i bas kalak 
Enak.) Genduari nggo dame negeri e. 


Daerah si ibereken man suku Juda 


1 5 1 Keluarga-keluarga suku Juda 

ngaloken sada bagin taneh e bagi 
si ituriken arah teruh enda: Taneh e seh 
ku ujung Selatan taneh mesawang Sin, | 
perbalengen Edom. 

2 Baleng si arah Selatan mulai i bas ujung 
Selatan Lawit Mate nari, 

3 terus kempak Selatan i bas dalan Akrabim 
nari jenari terus ku Sin. Kenca bage terus 
arah Selatan Kades Barnea, mentasi Hesron 
jenari nangkeng ku Adar, mbelok kempak 
Karka, 

4terus ku Asmon, janah ngikuti lau i 
perbalengen Mesir terus ku Lawit Tengah: ije 
me ujung balengna. Enda me baleng daerah 
Juda arah Selatan. 

> Balengna arah Timur eme Lawit Mate 
terus ku das ku tampuk Lau Jordan inganna 
muangken launa ku lawit e. Balengna arah 
Utara mulai i jenari, 

6 terus nangkeng ku Bet Hogela, jenari terus 
ku Utara uruk-uruk i babo Baluren Jordan. 
Kenca bage nangkeng ku Batu Bohan. (Bohan 
eme sekalak anak Ruben.) 

"| Baluren Kesusahen nari nangkeng ku 
Debir, jenari kenca e mbelok ku Utara kempak 

Gilgal, petala-tala ras Dalan Adumim arah 


bagin Selatan baluren e. | jenari terus ka ku 
ulu lau Ensemes, jenari ndarat ku Enrogel, 
8jenari nangkeng arah tengah-tengah 
Baluren Hinnom i Selatan uruk ingan kota 
Jerusalem, kota kalak Jebusi. Baleng e 
terus nangkeng ku das uruk i Barat Baluren 
Hinnom, i ujung Utara Baluren Repaim. 

91 jenari baleng e terus ku ulu lau Neptoa 
jenari ndarat ku kota-kota deher Deleng 
Epron. | je mbelok kempak Baal (ntah pe 
Kiryat Jearim), 

10 jenari erputar i Barat Baala kempak 
deleng-deleng Seir, terus ku Utara deleng 
Jearim (ntah pe Kesalon), ngincuah ku Bet 
Semes, jenari terus mentasi Timna. 

11 jenari terus ku deleng si lit i Utara Ekron, 
mbelok kempak Sikeron, mentasi deleng 
Baala, jenari terus ku Jamnia. Ujungna eme i 
Lawit Tengah, 

12 sj jadi balengna arah Barat. | bas 
baleng-baleng enda ndai me ringan kalak si 
bengket ku bas keluarga Juda. 


Kalep naluken Hebron 
ras Debir (Hak 1:11-15) 


13 Sue ras iperentah TUHAN man Josua, sada 
bagin daerah Juda iberekenna man Kalep 
anak Jepune, i bas suku Juda nari. lalokenna 
Hebron kota sikerajangen Arba, bapa Enak. 

14 | pelawes Kalep kesusuren Enak i bas kota 


e nari: eme kempu-kempu Sisai, Ahiman, ras 
Talmai. 

15| jenari lawes ia merangi kalak si ringan i 
Debir. (Kuta enda nai igelari Kiryat Seper.) 

16 Nina Kalep, "Kuserehken anakku Aksah 
man kalak si ngasup naluken Kiryat Seper." 

17 Otniel anak senina Kalep, Kenas gelarna, 
naluken kota e, emaka iberekenna anakna 
Aksah jadi ndehara Otniel. 

181 bas wari perjabunna e isekseki 
Otniel ndeharana gelah mindona taneh 
perjuman man bapana, Kalep. Nusur ia i das 
kaldena nari, emaka isungkun Kalep ia kai 
sura-surana. 

19 Nina erjabap, "Ateku mindo ulu lau man 
bandu. Sabap taneh si nggo iberekenndu 
man bangku la erlau." Emaka ibereken Kalep 
man bana ulu lau si arah gugung ras si arah 
berneh. 


Kota-kota J uda 


20 Enda me taneh si ialoken keluarga suku 
Juda jadi sikerajangenna. 

21 Kota-kota si ndauhna ku Selatan si man 
bana, si ndeher ras perbalengen Edom, eme 
Kabseel, Eder, Jagur, 

22 Kina, Dimona, Adada, 

23 Kedes, Hasor, Itnan, 

24 Sip, Telem, Bealot. 

25 Hasor Hadata, Keriot Hesron (ntah pe 


Hasor), 

26 Amam, Sema, Molada, 

27 Hasar Gadda, Hesmon, Betpelet, 

28 Hasar Sual, Berseba, Bisiotia, 

29 Baala, lim, Esem, 

30 Fitolat, Kesil, Horma, 

31 Siklak, Matmanna, Sansanna, 

32 Lebaot, Silhim, Ain, ras Rimon. Kerinana 
lit dua pulu siwah kota, rikut pe ras kuta-kuta 
i sekelewetna. 

33 Kota-kota si iteruh deleng eme: Estaol, 
Sora, Asna, 

34 Sanoa, En-Gannim, Tapua, Enam, 

35Jarmut, Adulam, Soko, Aseka, 

36 Saraim, Aditaim, Gedera, ras Gederotaim, 
kerinana lit sepulu empat kota, rikut pe ras 
kuta-kuta i sekelewetna. 

37 Lit ka pe Senan, Hadasa, Migdalgat, 

38 Dilean, Mispa, Jokteel, 

39 Lakis, Boskat, Eglon, 

40 Kabbon, Lahmam, Kitlis, 

41 Gederot, Bet-Dagon, Naama, ras Makeda, 
kerinana lit sepulu enem kota-kota, rikut pe 
ras kuta-kuta i sekelewetna. 

42 Lit ka pe Lipna, Eter, Asan, 

431pta, Asna, Nesip, 

44 Keila, Aksip, ras Maresa, kerinana lit 
siwah, rikut pe ras kuta-kuta i sekelewetna. 

45 Lit ka pe Ekron ras kuta-kutana bage pe 
dusun-dusunna, 

46 bage pe kerina kota-kota ras kuta-kuta 


deher Asdot, i Ekron nari seh ku Lawit Tengah. 

4! Lit ka pe, Asdot ras Gasa, ikut pe 
kuta-kuta ras dusun-dusunna, seh ku lau 

i bas perbalengen Mesir ras ku tepi Lawit 
Tengah. 

48| deleng-deleng lit kota-kota Samir, Jattir, 
Soko, 

49 Danna, Kiryat Seper (ntah pe Debir), 

50 Anap, Estemoa, Anim, 

>l Gosen, Holon, ras Gilo, sepulu sada kota 
kerina, rikut pe ras kuta-kuta i sekelewetna. 

>2 Lit ka pe Arab, Duma, Esan, 

53Janin, Bet Tapua, Apeka, 

54Humtah, Hebron, ras Sior, siwah kota 
kerina, rikut pe ras kuta-kuta i sekelewetna. 

>> Lit ka pe Maon, Karmel, Sip, Jutta, 

56Jesreel, Jokdeam, Sanoah, 

5! Kain, Gibeah, ras Timna, sepuluh kota 
kerina, rikut pe ras kuta-kuta i sekelewetna. 

>8 Lit ka pe Halhul, Betsur, Gedor, 

59Maarat, Bet-Anot, ras Eltekon, enem kota 
kerina, rikut pe ras kuta-kuta i sekelewetna. 

60 Lit ka pe Kiryat Baal (ntah pe Kiryat 
Jearim) ras Raba, dua kota, rikut pe ras 
kuta-kuta i sekelewetna. 

61] gurun pasir lit ka pe Bet-Araba, Middin, 
Sekaka, 

62 Nibsan, kuta Sira ras En-Gedi, enem kota 
kerina, rikut pe ras kuta-kuta i sekelewetna. 

63 Tapi kalak Juda la ngasup pelawes kalak 


Jebusi, si ringan i Jerusalem. Kalak Jebusi 
tetap denga ringan i je ras kalak J uda. 


Daerah si itetapken man 
suku Eperaim ras Manase 


16 l Baleng Selatan taneh si itetapken 
man sikerajangen kesusuren Jusup 
mulai i Jordan nari deherken Jeriho, i bas 
sada ingan arah Timur ulu lau kota Jeriho, 
jenari terus ku gurun pasir. I kota Jeriho nari 
nangkeng ku deleng-deleng seh ku Betel, 

2j Betel nari terus ku Lus, mentasi terus ku 
Atarot Adar, i je ringan kalak Arki. 

3 Kenca bage terus ku Barat ku daerah kalak 
Japlet, kempak daerah Bet-Horon si arah 
berneh. I jenari terus ku Geser seh ku Lawit 
Tengah. 

4Kesusuren Jusup, suku Eperaim ras 
Manase Barat ngaloken taneh enda jadi 
sikerajangenna. 


Eperaim 

3 Enda me daerah keluarga kalak Eperaim: 
Balengna mulai Atarot Adar nari terus kempak 
Timur ku Bet-Horon si arah gugung janah 

6i jenari baginna si arah Utara eme kap 
Mikmetat. Balengna e mbelok kempak Taanat 
Silo jenari terus erdalan mentasi ingan e arah 
Timur ku Janoa. 

7 Kenca bage iJanoa nari ngincuah ku Atarot 


ras ku Naara, seh ku Jeriho ngadi-ngadi i 
Jordan. 

8 Balengna e mulai i Tapua nari ngikuti Lau 
Kana seh ku Lawit Tengah. Enda me taneh 
si ibereken man keluarga suku Eperaim jadi 
sikerajangenna, 

9 rikut pe ras piga-piga kuta ras dusun si 
lit i bas baleng-baleng daerah Manase, tapi 
ibereken man kalak Eperaim. 

10 Tapi Ia ipelawesna kalak Kanaan si 
ringan i Geser, emaka kalak Kanaan ringan 
| tengah-tengah kalak Eperaim seh sendah, 
tapi ia nggo ipaksa erdahin jadi budak. 


Manase Barat 


17 1 Sada bagin i bas taneh si arah Barat 
Jordan itentuken man sikerajangen 
piga-piga keluarga kesusuren anak Jusup 
sintua, Manase. Mahir, bapa Gileat, eme anak 
Manase. la pe sekalak pahlawan perang, 
emaka Gileat ras Basan arah Timur Jordan, 
itetapken jadi sikerajangenna. 

2 Taneh si arah Barat Jordan itetapken jadi 
sikerajangen keluarga Manase si debanna, 
eme: Abieser, Helek, Asriel, Sikem, Heper, 
ras Semida. Enda me kesusuren si dilaki i bas 
Manase nari, anak Jusup, janah kalak enda 
me kepala-kepala keluarga. 

3Selopehat anak Heper, anak Gileat, anak 
Mahir anak Manase, la lit anakna dilaki, tapi 

diberu kerina. Gelarna eme kap Mahlah, 


Nuah, Hogelah, Milkah, ras Tirah. 

“Lawes ia ngadap man Imam Eleasar ras 
man Josua anak Nun ras man peminpin- 
peminpin bangsa e, jenari nina, "Nggo 
ipedahken TUHAN man Musa gelah man kami 
ras man kade-kade kami si dilaki, ibereken 
sada bagin taneh e jadi sikerajangen kami." 
Emaka, sue ras si nggo ipedahken TUHAN, 
man kalak enda ras man kade-kadena si 
dilaki, ibereken taneh. 

3 Em sabapna maka Manase ngaloken 
sepuluh bagin si jadi tambahen Gileat ras 
Basan arah Timur Jordan, 

6 erkite-kiteken kesusurenna si diberu 
itetapken ngaloken taneh e bali ras si dilaki. 
Taneh Gileat itetapken man sikerajangen 
kesusuren Manase si debanna. 

' Daerah Manase mulai i Aser nari seh ku 
Mikmetat, arah Timur Sikem. I jenari terus ku 
Selatan, gelah bengket kalak Entapua. 

8Taneh i sekelewet Tapua, Manase empuna, 
tapi kota Tapua, inganna i bas perbalengen e, 
kesusuren Eperaim empuna. 

9 Kenca bage balengna e terus ngikuti Lau 
Kana. Kota-kota arah Selatan lau e Eperaim 
empuna, aminna gia inganna i bas daerah 
Manase. Baleng Manase iterusken ngikuti 
bagin Utara lau ejanah tampukna eme i Lawit 
Tengah. 

10 Eperaim inganna arah Selatan, janah 


Manase arah Utara, janah Lawit Tengah jadi 
balengna si arah Barat. Aser arah Barat-laut, 
janah Isakar arah Timur-laut. 

Il| bas daerah-daerah Isakar ras Aser, 
kota-kota si jadi sikerajangen Manase eme 
kap Bet-San, Ibleam, rikut pe ras kota-kota 
i sekelewetna, bage pe Dor (inganna i tepi 
lawit), Endor, Taanak, Megido, ras kuta-kuta i 
sekelewetna. 

12 Tapi kalak Manase la ngasup pelawes 
penduduk si ringan ije, emaka kalak Kanaan 
terus ringan ije. 

13 Aminna gia kenca kalak Israel nggo 
ergegehna, la ipelawesna kerina kalak 
Kanaan, tapi ipaksana ia erdahin man bana. 


Eperaim ras Manase Barat 
mindo taneh terbelangen 


14 | kataken kesusuren Jusup man Josua 
nina, "Ngkai maka sada bagin ngenca taneh e 
iberekenndu jadi sikerajangen kami? Nterem 
kal kami sabap ipasu-pasu TUHAN kami." 

15 Ngaloi Josua nina, "Adi seh kin kam 
teremna janah taneh deleng-deleng Eperaim 
la cukup man bandu, adi bage laweslah kam 
ku kerangen jenari bersihkenlah taneh kalak 
Peris ras Repaim jadi sikerajangenndu." 

16 Frjabap ia nina, "Taneh deleng-deleng e Ia 
cukup man kami, tapi kalak Kanaan si ringan 
i kendit-kendit e lit gereta besina, subuk si 

ringan i Bet-San ras i sekelewetna bage pesi 


ringan i bas Baluren Jesreel." 

17 Nina Josua man suku Eperaim ras Manase 
Barat, "Tuhu-tuhu nterem kal kam, janah 
kam pe megegeh kal. Arus lebih sada bagin 
man bandu. 

18 Taneh deleng-deleng e jadi 
sikerajangenndu. Aminna gia daerah e 
kerangen, la banci la ibersihkenndu janah asa 
kai ibersihkenndu asa e man bandu. Adi kerna 
kalak Kanaan e, tentu banci ipelawesndu ia, 
aminna gia ia bangsa si megegehna ras lit 
gereta besina." 


Pembagin taneh si lebihna 


18 l Kenca ikuasaina negeri e, kerina 
perpulungen Israel pulung i Silo, jenari 
Ipasangna Kemah Perjumpan ras TUHAN. 

2 Lit denga pitu suku i bas bangsa Israel si 
langa itetapken baginna i bas taneh e. 

3 Emaka ikataken Josua man bangsa Israel 
nina, "Asa kai nari dekahna itimaindu maka 
kam lawes muat taneh si nggo ibereken 
TUHAN, Dibata nini-ninindu, man bandu? 

4Berekenlah man bangku telu kalak i bas 
tep-tep suku nari. Ateku nuruh ia niari negeri 
e kerina guna erbahan peta daerah si mesikel 
ia Mmuatsa jadi sikerajangenna. Kenca bage 
arus Ia mulih ndahi aku. 

> Taneh e ibagiken pagi jadi pitu bagin; suku 
Juda ringan i bas daerahna i Selatan, janah 
suku Jusup i bas daerahna i Utara. 

6 Suratkenlah keadan taneh si pitu bagin 
e jenari endesken man bangku. Kenca e 
kubahan pagi tikam tanduk guna meteh 
sura-sura TUHAN Dibatanta man bandu. 

' Tapi kalak Lewi, la dat bagin i bas taneh 
e bagi kam kerina sabap baginna eme 
kap ndahiken dahin selaku imam TUHAN, 
sedangken suku Gat, Ruben, ras Manase 
Timur nggo ngaloken taneh na arah Timur 
Jordan, si nggo ibereken Musa, suruh-suruhen 
TUHAN, man bana." 

8Jenari lawes me kalak ndai erbahan peta 
taneh e kenca nggo ibereken Josua man 
bana perentah-perentah enda, "Siari kerina 
taneh e, bahan petana, jenari mulihken 
kam ndahi aku. Janah kenca si ei Silo enda 
kusungkuni pagi sura-sura TUHAN man bandu 
alu erbahan tikam tanduk." 

9 Emaka lawes me kalak ndai niari kerina 
taneh e janah isuratkenna me uga cara 
magisa jadi pitu bagin, alu erbahan daftar 
kerina kuta-kuta. Kenca bage mulihken ia 
ndahi Josua i bas ingan erkemah i Silo. 

10 | bahan Josua tikam tanduk guna nungkun 
sura-sura TUHAN jenari man tep-tep suku 
Israel si tading denga, itetapkenna sada bagin 
si tertentu i bas taneh e. 

Daerah si itetapken man suku Benyamin 


11Sj pemena kal itetapken eme daerah si 
jadi sikerajangen keluarga i suku Benyamin. 
Cibal tanehna e kelang-kelang suku Juda ras 
Jusup. 

12 Arah Utara, balengna imulai i Jordan 
nari janah kenca si e terus nangkeng arah 
rebe-reben si arah Utara Jeriho jenari 
kempak Barat arah tengah-tengah taneh 
deleng-deleng seh ku gurun pasir Bet-Awen. 

13 jenari terus ku rebe-reben si arah bagin 
Selatan Lus (igelari ka pe Betel), kenca bage 
ngincuah ku Atarot Adar, i das deleng si arah 
Selatan Bet-Horon si arah berneh. 

14 Kenca si e nimpang ku ingan si deban, 
melok ku Selatan i bas bagin Barat deleng 
enda jenari terus ku Kiryat Baal (ntah pe 
Kiryat Jearim), si jadi sikerajangen suku Juda. 
Enda me balengna arah Barat. 

15 Balengna arah Selatan mulai i bas tepi 
Kiryat Jearim nari jenari terus ku ulu lau 
Neptoa. 

16 Kenca bage ngincuah ku ture-ture deleng 
si i babo Baluren Hinnom, i ujung Utara 
Baluren Repaim. Jenari terus ku Selatan arah 
tengah-tengah Baluren Hinnom, arah Selatan 
uruk Jebusi, kempak Enrogel. 

17) enari melok ku Utara ku Ensemes janah 
kenca e terus ku Gelilot, petala-tala ras Dalan 

Adumim. Balengna kenca si e ngincuah ku 


Batu Bohan (Bohan eme anak Ruben), 

18 jenari lewat arah Utara uruk si i babo 
Baluren Jordan. I jenari ngincuah ku baluren 
e, 

19 mentas arah Utara uruk Bet-Hogela, 
jenari ngadi i bas Lawit Mate si arah Utara, 
ingan Lau Jordan malerken launa. Enda me 
balengna arah Selatan. 

20) ordan eme balengna arah Timur. Enda 
me baleng-baleng taneh si ialoken keluarga i 
bas suku Benyamin jadi sikerajangenna. 

21 Kota-kota si man keluarga suku Benyamin 
eme: Jeriho, Bet-Hogela, Emek Kesis, 

22 Bet-Araba, Semaraim, Betel, 

23 Awim, Para, Opera, 

24 Keparammoni, Opni, ras Geba, sepulu 
dua kota kerina, rikut pe ras kuta-kuta i 
sekelewetna. 

25 Lit ka pe Gibeon, Rama, Beerot, 

26 Mispa, Kepira, Mosa, 

27 Rekem, Irpel, Tarala, 

28 Sela, Haelep, Jebus, (ntahpe Jerusalem), 
Gibea, ras Kiryat Jearim; sepulu empat kota 
kerina, rikut pe ras kuta-kuta i sekelewetna. 
Enda me taneh si ialoken keluarga-keluarga i 
bas suku Benyamin jadi sikerajangenna. 

Daerah si itetapken man suku Simeon 


19 1 Si peduaken itetapken man keluarga 
suku Simeon. Daerahna seh ku taneh 
si itetapken man suku Juda. 

2 Si bengket ku je eme kap: Berseba, Seba, 
Molada, 

3Hasar Sual, Bala, Esem, 

4Eltolat, Betul, Horma, 

> Siklak, Bet-Markabot, Hasar Susa, 

6 Bet-Lebaot, ras Saruhen: sepuluh kota 
kerina, rikut pe ras kuta-kuta i sekelewetna. 

7 Lit ka pe Ain, Rimon, Eter, ras Asan; 
empat kota kerina, rikut pe ras kuta-kuta i 
sekelewetna. 

8 Enda bengket kerina kuta-kuta i sekelewet 
kota-kota enda seh ku Baalat Beer (ntahpe pe 
Rama), i Selatan. Enda me taneh si ialoken 
keluarga suku Simeon jadi sikerajangenna. 

9 Erkite-kiteken bagin Juda belangen asa 
si iperluken, sada bagin i bas daerahna e 
ibereken man suku Simeon. 


Daerah si itetapken man suku Sebulon 


10 Sj peteluken itetapken man keluarga suku 
Sebulon. Taneh si ialokenna seh ku Sarit. 

11 | jenari balengna terus ku Barat ku Mareal, 
mentas arah tepi Dabbeset ras lau si arah 
Timur Jokneam. 

121 Sarit nari balengna e terus ku Timur ku 


perbalengen Kislot Tabor, kenca e ku Daberat 
jenari nangkeng ku Japia. 

131 jenari terus ka ku Timur ku Gat Heper 
ras ku Etkasin, emaka melok kempak jurusen 
Neah i bas dalan ku Rimon. 

14 Arah Utara, baleng taneh e melok ku 
Hanaton janah ujungna i Baluren Iptahel. 

15Sj bengket ku je eme Kattat, rikut pe ras 
kuta-kuta i sekelewetna. 

16 Kota-kota ras kuta-kuta enda inganna i 
bas taneh si ialoken keluarga suku Sebulon 
jadi sikerajangenna. 


Daerah si itetapken man suku I sakar 


17 Si peempatken itetapken man keluarga 
suku Isakar. 

18Sj bengket ku bas daerahna e, eme: 
Jesreel, Kesulot, Sunem, 

19 Haparaim, Sion, Anaharat, 

20 Rabbit, Kesion, Ebes, 

21 Remet, En-Hada, ras Bet-Pases. 

22 Balengna enda pe mentas arah tepi Tabor, 
Sahasuma, ras Bet-Semes, janah ujungna 
ngadi i Lau Jordan. Si bengket ku je lit 
sepulu enem kota rikut pe ras kuta-kuta i 
sekelewetna. 

23 Kota-kota ras kuta-kuta enda inganna i 
bas taneh si ialoken keluarga suku Isakar jadi 
sikerajangenna. 

Daerah si itetapken man suku Aser 


24Si pelimaken man keluarga-keluarga suku 
Aser. 

25Si bengket ku bas daerahna eme: Helkat, 
Hali, Beten, Aksap, 

26 Allam Melek, Amat, ras Misal. Arah Barat 
balengna mentas arah tepi Karmel ras Sihor 
Libnat. 

2! Kenca mbelok ku Timur, balengna terus 
ku Bet-Dagon, mentas arah tepi Sebulon 
ras Baluren Iptahel janah terus ku Utara ku 
Betemek ras Nehiel. I jenari terus ku Kabul, 

28 Eberon, Rehop, Hammon, ras Kana, seh 
ku Sidon. 

29 Kenca e mbelok ku Rama, seh ku kota si 
itembok eme Tirus: kenca bage mbelok ku 
Hosa janah ujungna ngadi i Lawit Tengah. Si 
bengket ku je eme kap: Mahalap, Aksip, 

30 mma, Apek, ras Rehop: dage lit dua pulu 
dua kota kerina, rikut pe ras kuta-kuta si lit i 
sekelewetna. 

31 Kota ras kuta-kuta e, eme i bas taneh si 
nibereken man keluarga kalak Aser. 


Daerah si itetapken man suku Naptali 


32 Si peenemken itetapken man keluarga- 
keluarga suku Naptali. 

33 Balengna mulai i Helep nari seh ku kayu 
jati i Saananim, terus ku Adaminekep ras ku 

Jamnia, seh ku Lakkum, janah ujungna ngadi 


i Jordan. 

341 jenari balengna melok ku Barat ku Asnot 
Tabor, i jenari ku Hukkok, lewat arah tepi 
Sebulon i Selatan, arah tepi Aser i Barat ras 
arah tepi Jordan i Timur. 

35 Kota-kota si itembok eme: Sidim, Ser, 
Ramat, Rakat, Kineret, 

36 Adama, Rama, Hasor, 

37 Kedes, Edrei, Enhasor, 

38j iron, Mikdalel, Horem, Bet-Anat, ras 
Bet-Semes; dage lit sepulu siwah kota kerina, 
rikut pe ras kuta-kuta i sekelewetna. 

39 Kota-kota ras kuta-kuta enda inganna i 
bas taneh si ialoken keluarga suku Naptali 
jadi sikerajangenna. 


Daerah si itetapken man suku Dan 


40 Si pepituken itetapken man keluarga suku 
Dan. 

41 Si bengket ku bas daerahna eme kap: 
Sora, Estaol, Irsemes, 

42 Salbim, Ayalon, Itla, 

43 Elon, Timna, Ekron, 

44 Elteke, Gibeton, Baalat, 

45Jehut, Beneberak, Gat-Rimon, 

46 Mejarkon, ras Rakon, bage pe daerah i 
sekelewet J oppa. 

41 Asum kalak Dan kebenen tanehna, lawes 
ia ku Lais jenari iserangna kota e. Italukenna 
kota e, ibunuhna pendudukna, jenari ibuatna 

kota e man sikerajangenna. linganina kota e 


jenari isambarina gelarna i bas Lais nari jadi 
Dan, sue ras gelar nini-ninina. 

48 Kota-kota ras kuta-kuta enda inganna i 
bas taneh si ialoken keluarga suku Dan jadi 
sikerajangenna. 


Pembagin taneh e idungi 


49 Kenca bangsa Israel dung mbagiken taneh 
e, iberekenna man Josua anak Nun sada 
bagin taneh ejadi sikerajangenna. 

50Sue ras si nggo ipedahken TUHAN, 
iberekenna man bana taneh si ipindo 
Josua, eme kap Timnat Sera, inganna i 
deleng-deleng bagin Eperaim. Ibangunna 
mulihken kota ejenari ije me ia ringan. 

>l Imam Eleasar, Josua anak Nun, ras 
kepala-kepala keluarga i bas suku-suku Israel 
netapken bagin-bagin taneh enda alu erbahan 
tikam tanduk i Silo guna nungkun sura-sura 
TUHAN, i bas dalan bengket ku bas Kemah 
Perjumpan ras TUHAN. Alu bage nggo dung 
pembagin taneh e. 


Kota-kota benteng keterkelinen 


2 0 1 Kenca bage TUHAN nuruh Josua 

2 gelah ikatakenna man bangsa Israel 
bagenda, "Tetapkenlah kota benteng ingan 
terkelin sue ras si nggo Kuperentahken man 
bandu arah Musa. 

3 Kalak si munuh alu Ia sengaja banci lompat 


ku je nilahken kalak si erbalas atena. 

“Banci ia kiam ku salah sada kota enda, 
jenari lawes ku ingan runggu i bas dalan 
bengket ku bas kota e, guna nuriken man 
peminpin-peminpin i bas kota e, kai si nggo 
jadi. Kenca bage banci iberena ia bengket 
ku bas kota e janah iberekenna man bana 
inganna tading, gelah banci ia ringan i je. 

> Adi kalak si erbalas atena ndai ndarami ia 
ku je, penduduk kota ela banci ngendeskenca 
man bana: la banci la ikawalina ia, sabap 
ia munuh labo alu sengaja janah labo 
erkite-kiteken nembeh atena. 

6 Banci ia ringan i bas kota e seh ia iadili i 
tengah-tengah jelma si nterem janah seh 
kematen Imam si Mbelin tupung e. Kenca 
bage banci ia mulihken ku kutana, ija nari ia 
nggo lompat mbarenda." 

TEmaka, arah Barat Jordan itetapken me 
kota Kades i Galilea, i taneh deleng-deleng 
Naptali; Sikem, i taneh deleng-deleng 
Eperaim; ras Hebron, i taneh deleng-deleng 
daerah Juda. 

8 Arah Timur Jordan, i bas gurun pasir si 
kendit si arah Timur Jeriho, itetapkenna kota 
Beser i bas daerah Ruben; kota Ramot i 
Gileat, i bas daerah Gat, ras kota Golan i 
Basan, i bas daerah Manase. 

P Enda me kota benteng ingan terkelin 
itetapken man kerina bangsa Israel ras man 

kalak pertandang si ringan i tengah-tengahna. 


Tep-tep kalak si munuh alu la sengaja banci 
ndatken perlindungen i je gelah ula ia sempat 
ibunuh kalak si erbalas atena, ope dengan ia 
iadili i tengah-tengah jelma si nterem. 


Kota-kota kalak Lewi 
2 1 1 Peminpin-peminpin keluarga kalak 
Lewi lawes njumpai Imam Eleasar, 
Josua, anak Nun, ras kepala-kepala keluarga 
i bas kerina suku-suku Israel, 

2i kota Silo i negeri Kanaan. Nina man bana 
kerina, "Nggo ipedahken TUHAN arah Musa 
maka man kami ibereken kota-kota jadi ingan 
kami tading, bage pe mbalmbal i sekelewet 
kota-kota e man ingan lembu kami." 

3 Emaka sue ras pedah TUHAN ibereken 
bangsa Israel tanehna man kalak Lewi 
piga-piga kota ras mbal-mbalna. 

4Si pemena kal itetapken eme kota-kota si 
man keluarga kalak Lewi i bas terpuk Kohat. 
Keluarga kesusuren Imam Harun itetapken 
man bana sepulu telu kota i daerah Juda, 
Simeon, ras Benyamin. 

> Man terpuk Kohat si deban, itetapken 
sepuluh kota i daerah Eperaim, Dan, ras 
Manase Barat. 

6 Man terpuk Gerson itetapken sepulu telu 
kota i daerah Isakar, Aser, Naptali, ras Manase 
Timur. 

7 Man terpuk Merari itetapken sepulu dua 


kota i daerah Ruben, Gat, ras Sebulon. 

8 Alu erbahan tikam tanduk, bangsa Israel 
netapken kota-kota enda ras mbalmbal man 
kalak Lewi, sue ras si nggo iperentahken 
TUHAN arah Musa. 

9 Enda me gelar-gelar kota i bas daerah Juda 
ras Simeon si ibereken 

10 man kesusuren Harun si lit i bas terpuk 
Kohat, kesusuren Lewi. Man bana me si 
pemenana itetapken. 

Il Si ibereken man bana eme kota Arba 
(Arba eme kap bapa Enak), genduari igelari 
Hebron, i taneh deleng-deleng daerah Juda, 
rikut pe ras mbalmbal i sekelewetna. 

12 Tapi mbalmbal kota-kota e ras kuta-kutana 
nggo leben ibereken jadi sikerajangen Kalep 
anak Jepuna. 

13 Tambah Hebron (salah sada kota benteng 
keterkelinen), kota-kota si tersurat arah teruh 
enda itetapken man kesusuren Imam Harun: 
Lipna, 

14J attir, Estemoa, 

15 Holon, Debir, 

16 Ain, Juta, ras Bet-Semes, ras mbalmbal- 
mbalna; dage lit siwah kota i bas suku Juda 
ras Simeon nari. 

17] bas daerah Benyamin nari man bana 
ibereken empat kota, eme: Gibeon, Geba, 

18 Anatot, ras Almon, ras mbalmbal-mbalna. 

19 Dage lit sepulu telu kota kerina 


ras mbalmbal-mbalna, ibereken man 
imam-imam, kesusuren Harun. 

20 Man keluarga kalak Lewi si deban i bas 
terpuk Kohat itetapken piga-piga kota i bas 
daerah Eperaim nari. 

21 Man bana ibereken empat kota: Sikem 
ras mbailmbal-mbalna i taneh deleng-deleng 
Eperaim (eme kota benteng keterkelinen), 
Geser, 

22 Kibsaim, ras Bet-Horon, ras mbalmbal- 
mbalna. 

23| bas daerah Dan nari man bana ibereken 
empat kota: Elteke, Gibeton, 

24 Ayalon, ras Gatrimon, ras mbalmbal- 
mbalna. 

25| bas daerah Manase Barat nari man bana 
ibereken dua kota: Taanak ras Gatrimon, ras 
mbalmbal-mbalna. 

26 Keluarga-keluarga i bas terpuk Kohat 
enda ngaloken sepuluh kota kerina, ras 
mbalmbal-mbalna. 

27 Terpuk Gerson, eme perpulungen si deban 
i bas kalak Lewi, ngaloken dua kota i bas 
Manase Timur nari: Golan i Basan (e sada 
kota benteng keterkelinen) ras Bestera, ras 
mbalmbal- mbalna. 

28| bas daerah Isakar nari ialokenna empat 
kota, eme: Kision, Daberat, 

29J armut, ras En-Ganim, ras mbalmbal- 
mbalna. 

30| bas daerah kalak Aser ialokenna empat 


kota eme: Misal, Abdon, 

31 Helkat, ras Rehop, ras mbalmbal-mbalna. 

32| bas daerah Naptali nari ialokenna telu 
kota, eme: Kedes i Galilea, ras mbalmbal- 
mbalna (eme kota benteng keterkelinen), 
Hamot Dor, ras Kartan, ras mbalmbal-mbalna. 

33J umlah kota-kota ras mbalmbal-mbalna si 
ialoken keluarga Gerson kerina lit sepulu telu 
kota. 

34 Kalak Lewi selebihna eme, terpuk Merari, 
ngaloken empat kota i bas daerah Sebulon 
nari: Jokneam, Karta, 

35 Dimna, ras Nahalal, ras mbailmbal-mbalna. 

36| bas daerah Ruben nari ialokenna empat 
kota eme: Beser, Jahas, 

37 Kedemot, ras Mepaat, ras mbalmbal- 
mbalna. 

38| bas suku Gat nari ialokenna empat kota, 
eme: Ramot i Gileat ras mbalmbal-mbalna 
(eme kota benteng keterkelinen), Mahanaim, 

39 Hesbon, ras Jaser, ras mbailmbal-mbalna. 

40Jadi man terpuk Merari lit itetapken sepulu 
dua kota. 

41| bas taneh bangsa Israel nari, lit empat 
pulu waluh kota, rikut ras mbalmbal i 
sekelewetna, ibereken man kalak Lewi. 

42 (Yos 21:41) 

TUHAN nehken PadanNa 


43J adi ibereken TUHAN kerina taneh e man 
Israel. Enda sue ras si nggo ipadanken TUHAN 
man nini-ninina maka taneh e IberekenNa 
man bana. Kenca ibuatna taneh e jadi 
sikerajangenna, ije me ia tetap ringan. 

44 Ibereken TUHAN keamanen man Israel 

i belang-belang taneh e, sue ras si nggo 
IpadankenNa man nini-ninina. Kerina 
musuhna Ia lit sada pe si ngasup ngelawan ia. 
Sabap TUHAN si mereken kemenangen man 
kalak Israel ngelawanca. 

5 Isehken TUHAN kerina padan si nggo 
IbahanNa man bangsa Israel. 


Josua nuruh suku-suku si arah 
Timur mulih ku Kanaan 


2 2 l Kenca bage idilo Josua pulung suku 
Ruben, Gat, ras Manase Timur. 

2 Nina man bana kerina, "Nggo ilakokenndu 
kerina si nggo iperentahken Musa, suruh- 
suruhen TUHAN e, man bandu, janah nggo 
ipatuhindu kerina perentahku. 

3 Kidekah enda sekali pe la pernah 
itadingkenndu seninandu kalak Israel. Nggo 
metenget kam ngikuti perentah TUHAN 
Dibatandu. 

4Genduari, sue ras si nggo IpadankenNa 
man senina-seninandu kalak Israel, TUHAN 
Dibatandu nggo mereken keamanen. Emaka 

mulihlah kam ku kutandu, taneh si arah Timur 


Jordan, taneh si ibereken Musa suruh-suruhen 
TUHAN e man bandu. 

“| bas si e arus iingetndu gelah ipatuhindu 
undang-undang si ipedahken Musa man 
bandu: kelengilah TUHAN Dibatandu, 
bahanlah kai si ngena AteNa ikutken 
PedahNa, patuhlah man BaNa, janah 
pemuliakenlah 1a alu bulat ukurndu ras 
tendindu." 

6 Isuruh Josua ia kerina mulih ku kutana 
alu pemasu-masunna janah ipedahina pe 
ia kerina nina, "Mulihlah kam ku kutandu 
maba mbue kebayaken: lembu pirak, emas, 
tembaga, besi, ras mbue paken. Kai si nggo 
ibuatndu i bas musuh-musuhndu nari bereken 
deba man senina-seninandu si sada suku." 
Kenca bage berkat ia kerina mulih ku kutana. 
Musa nggo mereken taneh i Timur Jordan 
man setengah suku Manase, tapi man si 
setengah nari nggo ibereken Josua arah Barat 
Jordan, radu ras suku-suku si deban. 

1 (Yos 22:6) 

8 (Yos 22:6) 

9 Emaka mulih kalak Ruben, Gat, ras Manase 
Timur ku kutana. Itadingkenna bangsa 
Israel si debanna i Silo i taneh Kanaan janah 
mulai berkat ku tanehna Gileat, si nggo jadi 
sikerajangenna sue ras si nggo ipedahken 
TUHAN arah Musa. 

Batar-batar deherken Jordan 


10 Kenca suku Ruben, Gat, ras Manase Timur 
seh i Gelilot, arah bagin Barat Jordan denga, 
ipajekkenna batar-batar galang ras mejile 
deherken Jordan. 

ll Emaka man bangsa Israel si debanna 
ikataken nina, "Nehenlah! Kalak si i bas suku 
Ruben, Gat, ras Manase Timur nggo majekken 
batar-batar i Gelilot, deherken balengta Lau 
Jordan arah sembelahta enda!" 

12 Kenca ibegi bangsa Israel si enda pulung 
kerina perpulungen e i Silo guna lawes 
erperang ngelawan suku-suku si arah Timur. 

13J enari isuruh bangsa Israel me Pinehas, 
anak Imam Eleasar, ndahi suku Ruben, Gat 
ras Manase Timur ku taneh Gileat. 

14 Sepuluh kalak peminpin berkat ras 
Pinehas, eme sekalak i bas tep-tep suku 
si arah Barat. Kalak enda ndai eme kepala 
keluarga i bas terpukna ras Pinehas. 

15Reh ia ku taneh Gileat, njumpai suku 
Ruben, Gat ras Manase Timur. 

16 Ngerana ia i bas gelar kerina perpulungen 
TUHAN nina man kalak e, "Ngkai maka 
ibahanndu si jahat man Dibata Israel? Kam 
nggo mberontak man TUHAN alu majekken 
batar-batar enda man bandu jine! Kam lanai 
ngikutken Ia! 

17 Ma ingetndu dosanta i Peor, sanga TUHAN 
ngukum BangsaNa alu penakit si ngkenai 

nterem jelma? Genduari pe mesera denga 


siakap erkite-kiteken si e. Langa kin iakapndu 
bias dosa si ilakokenndu e? 

18 Lanai kin atendu ngikutken Ia genduari? 
Adi isimbakndu TUHAN sendah, la banci la 
merawa pagi la man kerina jelma i Israel. 

19 Genduari dage, adi tanehndu e la kin 
cocok man ingan ersembah, reh kam ku 
taneh TUHAN, ingan KemahNa ipajekken. 
Pindo deba taneh si lit i bas kami. Tapi ula 
kal isimbakndu TUHAN, ula kal ibahanndu 
kami jadi pemberontak alu kam erbahan 
batar-batar nambahi batar-batar TUHAN 
Dibatanta. 

20 Inget uga Akan anak Sera la nggit 
ngikutken pedah TUHAN kerna barang-barang 
si arus ikernepken. Kerina perpulungen Israel 
iukum erkite-kiteken si e. La Akan ngenca 
mate erkite-kiteken dosana." 

21 Ngaloi suku Ruben, Gat ras Manase Timur 
kepala-kepala keluarga suku-suku si arah 
Barat nina, 

22 “Dibata si meganjangna kap Dibata 
si tuhu-tuhu! la kap TUHAN! Dibata si 
meganjangna kap Dibata si tuhu-tuhu! la 
kap TUHAN! ItehNa kai si ibahan kami enda, 
janah ate kami maka kam pe metehsa ka! 
Adi ngelawan kin kami man TUHAN, adi lanai 
kin kami tek man TUHAN ulanai pelepas kami 
nggeluh! 


NY Yosua 22.231 28 | 16 
23 Adi isimbak kami kin TUHAN janah adi 


ibahan kami kin batar-batar guna diri kami 
jine man ingan nutung persembahen ntah pe 
gelah ipake guna persembahen buah gandum 
ntah pe persembahen persadan, TUHAN jine 
lah si ngukum kami. 

24 abo e tujun kami! Ipajekken kami 
batar-batar e, sabap mbiar kami maka pagin 
kesusurenndu ngerana man kesusuren kami, 
nina, 'La kap lit hubungendu ras TUHAN 
Dibata Israel? 

25 IbahanNa Lau Jordan jadi baleng kami ras 
kam kalak Ruben ras Gat. Labo lit baginndu 
i bas TUHAN.' Jenari banci jadi ilarang 
kesusurenndu pagi kesusuren kami ersembah 
man TUHAN. 

26 Fmaka ipajekken kami sada batar-batar, 
labo man ingan nutung persembahen ntah pe 
man ingan persembahen, 

27 tapi gelah jadi sada tanda man kami ras 
kam, bage pe man kerina kesusurenta si 
reh, maka kami pe tuhu-tuhu nge ersembah 
man TUHAN i lebe-lebe KemahNa si Badia 
rikut pe ras persembahen-persembahen 
persadan. Enda ibahan kami njaga gelah ula 
pagi ikataken kesusurenndu, maka kesusuren 
kami labo lit urusenna ras TUHAN. 

28 Si e jukurken kami, gelah kune si enda 
terjadi, kesusuren kami banci ngerana nina, 
'Nehenlah! Nini-nini kami erbahan sada 
batar-batar TUHAN. Batar-batar e labo guna 

nutung persembahen ntah guna persembahen 


gelehen, tapi jadi sada tanda man kami ras 
kam.' 

29 Dage, labo ate kami ngelawan TUHAN 
ntahpe nudalken Ia genduari, alu majekken 
sada batar-batar man ingan nutung 
persembahen ntah pe persembahen buah 
gandum ntahpe persembahen gelehen. Labo 
kami nggit majekken batar-batar si deban 
lain asa batar-batar TUHAN Dibatanta si pajek 
i lebe-lebe Kemah PerjumpanNa." 

30 Imam Pinehas ras peminpin-peminpin 
perpulungen si sepuluh kalak si ras ia, 
kepala-kepala keluarga i bas suku-suku si 
arah Barat, megi kai si ikataken suku Ruben, 
Gat, ras Manase Timur, janah payo iakapna. 

31 Pinehas anak Imam Eleasar ngerana nina, 
"Genduari nggo ieteh kami maka TUHAN ras 
kita kap, sabap labo kepe atendu ngelawan 
man BaNa. Erkite-kiteken si e nggo ipulahindu 
bangsa Israel i bas ukumen TUHAN nari." 

32 Kenca bage Pinehas ras peminpin- 
peminpin e lawes nadingken kalak Ruben ras 
Gat i taneh Gileat janah mulih ia ku Kanaan, 
ku bangsa Israel, jenari nuri-nuri ia man 
bangsa e. 

33 Payo iakap kalak Israel jenari ipujina 
Dibata. Lanai icakapkenna kerna lawes 
erperang guna ngkernepken taneh ingan 
tading kalak Ruben ras Gat. 

34 Nina kalak Ruben ras Gat, "Batar-batar 


enda jadi sada saksi man banta kerina maka 
TUHAN kap Dibata." Emaka ibahanna gelar 
batar-batar e "Saksi". 


Pidato perpisahen Josua 


2 3 l Ndekah denga kenca si e TUHAN 

mereken keamanen man Israel i bas 
musuh-musuhna nari si lit i sekelewetna. 
Tupung e Josua nggo metua kal, 

2 emaka idilona kerina kalak Israel, pertua- 
pertua, peminpin-peminpin, hakim-hakim ras 
kepala-kepala pasuken bangsa e, jenari nina, 
"Genduari aku nggo metua kal. 

3 Nggo idahndu kai si ibahan TUHAN 
Dibatandu man kerina bangsa enda 
erkite-kiteken kam. TUHAN Dibatandu nggo 
erperang guna kam. 

4 Nggo kutetapken jadi sikerajangen suku 
si lit i bas kam taneh bangsa-bangsa si lit 
denga tading, bage pe kerna taneh kerina 
bangsa-bangsa si nggo kutaluken, mulai i Lau 
Jordan nari i Timur seh ku Lawit Tengah i 
Barat. 

> TUHAN Dibatandu mahanca pagi kiam 
kerina bangsa e i adep-adepenndu nari, janah 
asum kam merangisa IpelawesNa bangsa e 
kerina. Tanehna la banci la iendesken man 
bandu pagi, bagi si nggo ipadanken TUHAN 
Dibatandu man bandu. 

6 Emaka arus kam metenget ngikuti ras 


ngelakoken kerina si tersurat i bas kitap 
Undang-undang Musa. Ula kam nilah sitik pe i 
bas Undang-undang e nari, 

janah ula kam erteman ras bangsa si lit 
denga tading i tengah-tengahndu. Kam Ia 
banci erbelas i bas gelar dibatana, ntahpe 
ersumpah i bas gelarna. Nembah man 
dibatana e pe kam la banci, ntah pe erjimpuh 
nembah man bana. 

8 Tapi tetaplah kam setia man TUHAN, bagi 
kam tetap setia seh genduari. 

3? Nggo ipelawes TUHAN bangsa-bangsa si 
mbelin ras megegeh asum kam merangisa 
janah la lit sada pe si ngasup ngelawan kam. 

10 Sekalak saja pe ngasup kam ngayak- 
ngayak seribu kalak, sabap TUHAN Dibatandu 
erperang guna kam, sue ras si IpadankenNa. 

11 Dage tutuslah atendu ngkelengi TUHAN 
Dibatandu. 

12 Adi la kam patuh, tapi ersada kam 
ras bangsa-bangsa si lit denga i tengah- 
tengahndu, ntahpe si empon kam ras 
ia, 

13 arus itehndu tuhu-tuhu maka bangsa 
e lanai ipelawes TUHAN Dibatandu tupung 
kam merangisa. Tapi bangsa e jadi bahaya 
man bandu desken siding ntah pe ragum si 
erbahanca mesui iakapndu, desken perligas 
ngeligas gurungndu. Ntah pe bali ras duri si 
lit i bas matandu. Si enda tetap pagi bage 

seh lanai lit sada pe kam tading i bas taneh 


si mehuli enda si nggo ibereken TUHAN 
Dibatandu man bandu. 

14 Genduari nggo seh paksana aku mate. 
Sekalak-sekalak kam meteh i bas ukurna ras 
i bas tendina maka TUHAN Dibatandu nggo 
mereken man bandu kerina si mehuli si nggo 
IpadankenNa. Kerina si IpadankenNa la lit 
sada pesi la seh, kerina nggo ItepatiNa. 

15 Tapi bali ras PenepatiNa tep-tep padan si 
IpadankenNa man bandu, bageme pe la banci 
lang IsehkenNa AncamenNa man bandu. 

16 Adi la ingetndu perpadanen si ipedahken 
TUHAN Dibatandu man bandu, janah adi 
ipehaga ras isembahndu dibata-dibata si 
deban, tentu la banci lang minter kam keri i 
bas taneh si mehuli enda si nggo IberekenNa 
man bandu." 


Josua ngerana man bangsa e i Sikem 


24 l Ipepulung Josua kerina suku Israel 
i Sikem. Idilona pertua-pertua, 
peminpin-peminpin, hakim-hakim, ras 
kepala-kepala pasuken Israel, jenari ngadap 
ia kerina ku lebe-lebe Dibata. 

2 Nina Josua man kerina bangsa e, "Enda 
me kai si ikataken TUHAN, Dibata Israel 'Nai 
nini-ninindu ringan arah lepar Lau Eprat janah 
isembahna dibata-dibata si deban. Sekalak 
i bas nini-ninindu e nari eme Terah, bapa 
Abraham ras Nahor. 

3 Kenca bage Kubuat ninindu Abraham i bas 


taneh si i lepar Lau Eprat nari, Kutaruhken 
ia ku taneh Kanaan. Nterem Kubahan 
kesusurenna. Kubereken man bana Isak, 
4jenari man Isak Kubereken Jakup ras Esau. 
Man Esau Kubereken taneh deleng-deleng 
Edom jadi sikerajangenna, tapi ninindu Jakup 
ras anak-anakna lawes ngincuah ku Mesir. 

? Kenca si e Kusuruh Musa ras Harun, janah 
Kubahan kesusahen si mbelin man Mesir. Tapi 
kam kubaba ndarat ijah nari, jenari iayaki 
kalak Mesir ia alu gereta perang ras tentera 
erkuda. 

6 Kubaba nini-ninindu ndarat i Mesir nari. 
Tapi asum nini-ninindu seh | Lawit Merah, 

7 nderkuh ia ku Aku mindo penampat, jenari 
Kutamaken kegelapen kelang-kelangna ras 
kalak Mesir. Kubahan lawit reh ergalun i babo 
kalak Mesir si erbahanca ia gedap kerina. 
Itehndu kai si Kubahan man Mesir. Ndekah 
kam ringan i gurun pasir. 

8 Kenca bage Kubaba kam ku taneh Amori 
si ringan arah Timur Jordan. Ilawanna kam, 
tapi Kubereken man bandu kemenangen. 
Ibuatndu tanehna, janah Kukernepken ia 
tupung kam merangisa. 

9 Kenca bage raja Moap, Balak anak Sipor, 
erperang ngelawan kam. Itenahkenna Bilham 
anak Beor jenari ipindona man bana gelah 
isumpahina kam. 

10Tapi la Aku nggit megiken Bilham, 


emaka ipasu-pasuna kam, janah alu bage 
Kuselamatken kam i bas Balak nari. 

11 |keparindu Lau Jordan jenari seh kam i 
Jeriho. Ilawan kalak Jeriho kam, bagi si ibahan 
kalak Amori, Peris, Kanaan, Heti, Girgasi, 
Hewi, ras kalak Jebusi, tapi Kubereken man 
bandu kemenangen ngelawan ia kerina. 

12 Asum kam merangisa, Kuhuntakken ia 
kerina gelah ipelawesndu raja kalak Amori si 
dua e. Si e labo erkite-kiteken pedangndu 
ntah panahndu. 

13 Kubereken man bandu taneh si Ia nggo 
pernah ikerjakenndu ras kota-kota si la 
pernah ipajekkenndu. Genduari kam ringan 
i je janah man buah anggur si labo kam 
nuanca, ras buah saitun i bas batangna nari 
si labo kam nuanca.'" 

14 "Dage genduari," nina Josua ngumputi 
rananna, "pehagalah TUHAN janah sembahlah 
la alu tutus ate ras patuh. Pedauhlah dibata 
si nai isembah nini-ninindu i Mesopotami 
ras i Mesir, janah man TUHAN sajalah kam 
ersembah. 

15 Adi la iakapndu mehuli ersembah 
man TUHAN, pilihlah sendah ise atendu 
isembahndu, dibata si isembah nini-ninindu 
| Mesopotami, ntah dibata kalak Amori si 
inganindu tanehna genduari. Tapi adi aku ras 
isi jabungku, TUHAN saja ngenca isembah 
kami." 

16 Ngaloi bangsa e Nina "Ndigan pe Ia kami 


nggit nadingken TUHAN jenari nembah man 
dibata si deban! 

17 TUHAN Dibata kami maba kami ras bapa 
kami i bas perbudaken nari i Mesir, janah idah 
kami tanda kuasa si IbahanNa. IjagaiNa kami 
gelah terkelin ku japa pe kami mentas arah 
tengah-tengah bangsa-bangsa si ibentasi 
kami. 

18 Asum kami merangi taneh enda, ipelawes 
TUHAN kerina kalak Amori si ringan i jenda. 
Emaka kami pe nembah man TUHAN. Ia kap 
Dibata kami." 

19 Nina Josua man bangsa e, "Tapi ntah labo 
kam ngasup nembah man BaNa. la Dibata si 
Badia, Sitonggal! Ia Dibata si mecimberu. La 
lalemiNa dosandu 

20 adi itundaleknndu jenari nembah man 
dibata-dibata si deban. Tapi erkusur Ia 
ngelawan kam jenari IlukumNa kam. La banci 
la IkernepkenNa kam, aminna gia mehuli Ia 
gelgel nari man bandu." 

21 Nina bangsa e man Josua, "Lang! Ate kami 
nembah man TUHAN saja." 

22 Nina Josua man bana kerina, "Kam jine 
jadi saksindu maka kam nggo milih TUHAN 
janah ersembah man BaNa." "Ue," nina 
kerina, "kami saksina." 

23 “Adi bage pedauhlah dibata si deban si lit 
i bas kam," nina Josua ngumputisa, "janah 

ersumpahlah kam man dirindu jine maka kam 


setia man TUHAN, Dibata Israel." 

24Jenari nina bangsa e man Josua, "Ate 
kami ersembah man TUHAN Dibata kami. Ate 
kami ngikutken PedahNa." 

25 Emaka ibahan Josua sada perpadanen 
ras bangsa e i bas wari e, janah i bas 
ingan e, i kota Sikem iberekenna man 
bana undang-undang ras peraturen si man 
ikutenken. 

26 | suratken Josua pedah-pedah i bas kitap 
undang-undang Dibata. Kenca bage ibuatna 
sada batu galang jenari itamakenna i teruh 
kayu jati i bas ingan TUHAN si badia. 

27 Ikatakenna man bangsa e kerina nina, 
"Batu enda jadi saksi man banta. Nggo 
ibegi batu enda kerina kata si ibelasken 
TUHAN man banta. Dage, batu ejadi ersaksi 
ngelawan kam, gelah ula kam ngelawan man 
Dibatandu." 

28 Kenca bage isuruh Josua bangsa e lawes, 
janah sekalak-sekalak ia mulih ku taneh 
baginna. 


Josua ras Eleasar mate 


29 Kenca si e mate Josua anak Nun, 
suruh-suruhen TUHAN e. Tupung e umurna 
seratus sepuluh tahun. 

30jkuburken ia i tanehna jine i Timnat Sera 
i taneh deleng-deleng Eperaim arah Utara 
Deleng Gaas. 

31 Kidekah geluh Josua, bangsa Israel 


nembah man TUHAN. Janah kenca ia mate pe 
tetap denga kalak Israel nembah man TUHAN, 
kidekah nggeluh denga peminpin-peminpin si 
nggo naksiken kerina si nggo ibahan TUHAN 
man Israel. 

32 Badan Jusup, si nggo ibaba bangsa Israel 
i Mesir nari, ikuburken i Sikem, i bas taneh 
si itukur Jakup i bas anak-anak Hamor nari, 
bapa Sikem, alu seratus duit pirak. Taneh 
tetap jadi sikerajangen kesusuren Jusup. 

33 Eleasar anak Harun mate jenari ikuburken 
i Gibea, kota i taneh deleng-deleng Eperaim 
si nggo ibereken man anakna Pinehas. 


Hakim-hakim 


Adonibesek itangkap 
suku Juda ras Simeon 


1 Kenca Josua mate isungkun bangsa 

Israel TUHAN nina, "Suku si apai kami 
arus lebe lawes erperang ngelawan bangsa 
Kanaan?" 

2 Nina TUHAN njabapsa, "Suku Juda lebe. 
Aku merekenca negeri e ku bas kuasana." 

3 Nina kalak Juda man kalak Simeon, "Ota 
ras kita ku negeri si nggo itetapken man 
kami, gelah ras kita erperang ngelawan 
bangsa Kanaan. Kenca bage ras kita ku negeri 
si nggo itetapken man bandu." Bage me, 
suku Simeon 

4 ras suku Juda lawes ku peperangen. TUHAN 
mereken kemenangen man kalak enda i bas 
peperangen ngelawan bangsa Kanaan ras 
bangsa Peris, janah italuken kalak enda lit 
sepuluh ribu kalak teremna i Besek. 

3 Ijumpaina i je Adonibesek, emaka ilawan 
kalak enda ia. 

6 Kiam Adonibesek, tapi iayaki kalak enda, 
itangkapna, jenari ikeretna indung jari-jari 
tan ras nahena. 

7 Nina Adonibesek, "Pitu puluh raja si nggo 
ikeret indung jari-jari tan ras nahena mumahi 

iba-iba nakan i teruh mejangku. Dibata 


mahanca genduari man bangku bagi kai si 
kubahan man kalak e." Ibaba ia ku Jerusalem, 
janah ije me ia mate. 


Suku J uda naluken J erusalem ras Hebron 


8J enari iperang kalak Juda kota Jerusalem 
janah talu ibanna kota e. Ibunuhina rayatna 
ras icilukna kuta e. 

9 Kenca si e lawes ia merang bangsa Kanaan 
si tading i deleng-deleng negeri e, i teruh 
deleng-deleng e, ras i negeri si kerah arah 
Selatan. 

10 Erdalan kalak enda ngelawan bangsa 
Kanaan si tading i kota Hebron, si nai igelari 
Kiryat Arba. I jah italukenna suku Sesai, 
Ahiman ras Talmai. 


Otniel naluken kota Debir (Jos 15:13-19) 


11] jah nari erdalan kalak Juda ngelawan 
kota Debir, si paksa e igelari Kiryat Seper. 

12 Sekalak i bas kalak enda, Kalep gelarna 
nina, "Kuserehken anakku Aksah man kalak 
si ngasup naluken Kiryat Seper." 

13 Otniel anak Kenas, eme anak senina 
Kalep, naluken kota e, emaka iserehken Kalep 
anakna Aksah man Otniel. 

14| bas wari perjabun e, iasak Otniel 
ndeharana mindo selambar juma man 
bapana. Nusur Aksah i das kaldena nari, 
emaka isungkun Kalep kai ate anakna. 

15 Nina Aksah njabapsa, "Ulu lau ateku. 


Taneh si nggo iberekenndu bangku taneh 
kerah kap e." Emaka ibereken Kalep man 
anakna ulu lau si arah gugung ras si arah 
berneh. 


Kemenangen suku Juda 
ras suku Benyamin 


16 Sinursur mama Musa eme kalak Keni, 
lawes terus ras suku Juda i Jeriho nari, si 
igelari kota Batang Palma e, ku daerah gurun 
pasir arah Selatan Arad i Juda. I jah me kalak 
enda tading i tengah-tengah bangsa Amalek. 

17 Kalak Juda lawes ras kalak Simeon. 
Isumpahi ras ikernepkenna kota e, emaka 
ibahanna gelarna Hormah. 

18 TUHAN si nampati bangsa Juda. Erkiteken 
si e, daerah si erdeleng-deleng nggo jadi 
sikerajangen Juda. Tapi daerah sekelewet 
Gasa, Askelon, ntahpe Ekron ras daerah- 
daerah sekelewetna la tertalukenca. Bangsa 
e ringan i gedang-gedang tepi lawit, lit 
gereta besina. Emaka kalak Juda la ngasup 
nalukenca. 

19 (Hak 1:18) 

20 Bali ras si nggo iperentahken Musa, 
Hebron nggo ibereken man Kalep. Kalep nggo 
melawes telu suku sinursur Anak i bas kota e 
nari. 

21Tapi la ipelawes kalak Benyamin bangsa 
Jebusi si tading i Jerusalem. Emaka bangsa 

Jebusi tetap denga tading i je ras kalak 


Benyamin. 


Suku Eperaim ras Manase naluken Betel 


22 Suku Eperaim ras suku Manase, kesusuren 
Jusup lawes erperang ngelawan kota Betel: 
paksa si e Betel igelari Lus. Isampati TUHAN 
kalak enda. Isuruh kalak enda mata-mata ku 
kota e. 

23 (Hak 1:22) 

24 Mata-mata ndai jumpa ras sekalak 
dilaki emaka isungkunna dilaki ndai nina, 
"Tuduhken man kami uga dalanna maka banci 
bengket ku bas kota e. Adi ituduhkenndu la 
kam isakiti kami." 

25 Emaka ituduhkenna dalan e man mata- 
mata ndai, jenari ibunuh bangsa Eperaim ras 
Manase kerina si i bas kota e, seakatan dilaki 
si sekalak ndai ras keluargana. 

26 Arah pudi lawes ia ku negeri Heti, 
ipantekina sada kota i jah, janah kota ndai 
igelarina Lus, seh ngayak genduari pe e 
denga nge gelarna. 


Bangsa si Ia ipelawes bangsa Israel 


27 Kalak si la ipelawes suku Manase eme 
si ringan i kota-kota Bet San, Tanak, Dor, 
Ibleam, Megido ras kalak si ringan i deher 
kota-kota enda ndai. Kalak Kanaan tetap 
ertahan i je. 

28 Kenca bangsa Israel nggo jadi bangsa si 


megegeh, ipaksana bangsa Kanaan e erdahin 
man bana, tapi amin bage gia labo ipelawesna 
kerina bangsa e. 

29 Suku Eperaim la ipelawesna bangsa 
Kanaan si ringan i kota Geser. Emaka bangsa 
Kanaan terus ringan i jah ras suku Eperaim. 

30 Suku Sebulon la ipelawesna bangsa si 
ringan i kota Kitron ras Nahalal. Emaka 
bangsa Kanaan terus ringan i jah ras suku 
Sebulon, tapi ipaksana kalak e erdahin guna 
suku Sebulon. 

31 Suku Aser la ipelawesna bangsa si tading i 
kota Akko, Sidon, Ahlab, Aksip, Helba, Apek 
ras Rehop. 

32 Kalak Aser nggeluh ras bangsa Kanaan si 
ringan i bas daerah e, erkiteken la ipelawesna 
bangsa Kanaan e. 

33 Suku Naptali la ipelawesna bangsa si 
ringan i kota Bet Semes, ras Betanat. Kalak 
Naptali enggeluh ras bangsa Kanaan si ringan 
i bas daerah e, tapi ipaksana bangsa Kanaan 
erdahin guna kalak Naptali. 

34lasak bangsa Amori suku Dan ku daerah 
deleng-deleng, janah la ipediatna bangsa e 
mulihken ku berneh. 

35 Bangsa Amori terus nggeluh i Ayalon, 
Salbim, ras i Deleng Heres, tapi bangsa- 
bangsa e lit i teruh kuasa suku Manase 
ras suku Eperaim. Emaka ipaksana kalak e 
erdahin man gunana. 

36| Utara Sela, baleng daerah bangsa Edom 


mentasi Baluren Akrabim. 


Malekat TUHAN i Bokim 


2 1 Malekat TUHAN lawes i Gilgal nari ku 
Bokim janah nina man bangsa Israel, 
"Nggo Kubuat kam i Mesir nari jenari 
Kubaba kam ku negeri si Kupadanken man 
nini-ninindu. Ningku, 'La pernah Ia Kusehi 
padanngKu ras kam. 

2 Arus maka Ia ibahanndu perpadanen 
kai pe ras bangsa si ngingani negeri enda. 
Arus maka iruntuhkenndu batar-batar ingan 
persembahenna.' Tapi Ia ilakokenndu kai si 
Kukataken man bandu! Kebalikenna nge si 
idahikenndu! 

3 Emaka Kukataken man bandu genduari 
maka la Kupelawes bangsa-bangsa e tupung 
lasakndu ia. la jadi musuh-musuhndu 
janah kam kena siding alu nembah man 
dibata-dibatana." 

4Kenca nggo dung malekat ndai ngerana, 
tangis kerina bangsa Israel, 

“janah eme sabapna maka ingan e igelari 
Bokim. I je ipersembahken persembahen 
man TUHAN. 


Josua mate 


6 Isuruh Josua bangsa Israel berkat, janah 
tep-tep kalak lawes muat negeri si jadi 
baginna. 

"Bangsa Israel nembah man TUHAN kidekah 
Josua nggeluh. Kenca kematenna pe tetap 
denga nge bage perbahan kalak e kidekah 
geluh peminpin-peminpin si nggo ngidah 
perbahanen TUHAN si mbelin man bangsa 
Israel. 

8Josua anak Nun, suruh-suruhen TUHAN, 
mate i bas umur seratus sepuluh tahun. 

9 la ikuburken i negeri si jadi baginna jine i 
Timnat Serah i deleng-deleng Eperaim i Utara 
Deleng Gas. 

10 Kenca kerina sundut si e mate, emaka 
sundut si reh kenca si e ngelupaken TUHAN 
ras kai si IbahanNa man Israel. 


Israel lanai nembah man TUHAN 


ll Kenca bage nggo erdosa bangsa Israel 
man TUHAN janah mulai ia nembah man 
Baal. 

12 Ngadi ia nembeh man TUHAN, Dibata 
nini-ninina, Dibata si nggo maba ia ndarat 
i Mesir nari, janah mulai ia nembah man 
dibata-dibata si deban, dibata-dibata si 
isembah bangsa-bangsa sekelewetna. Bangsa 
Israel nembah ku dibata-dibata e, janah 
nembeh ate TUHAN ibahanna. 

13 Lanai ia nembah TUHAN tapi nembah man 
Baal ras Astarte. 

14 Emaka reh rawa TUHAN man Israel. 
Erkiteken si e IpelepasNa perampok 
nggempangi ras ngerampokisa. Ipelepas 

TUHAN kerina musuh si lit i sekelewet bangsa 


Israel naluken bangsa e. Emaka bangsa Israel 
lanai ngasup ngkawali dirina. 

15 Tep-tep kali Israel erperang, ilawan TUHAN 
ia, sue ras si nggo IkatakenNa. Emaka Israel 
tetap i bas kebiaren. 

16 Kenca bage maka ibereken TUHAN man 
bangsa Israel peminpin si mulahi ia i bas 
perampok e nari. 

17 Tapi peminpin e pe la diate bangsa Israel. 
Israel la setia man TUHAN tapi nembah man 
dibata-dibata si deban. Nini-ninina ngikutken 
perentah-perentah TUHAN, tapi sinursur 
si mbaru enda minter ngadi ngikutken 
perentah-perentah e. 

18 Tep-tep TUHAN mereken peminpin 
man bangsa Israel, isampati TUHAN 
peminpin e, janah ipulahina bangsa e i bas 
musuh-musuhna nari, kidekah peminpin ndai 
nggeluh. Mekuah ate TUHAN man bangsa e, 
erkiteken nderkuh ia i teruh kiniseran ras 
penindih kalak. 

19 Tapi kenca peminpin e mate, mulihken ka 
bangsa e ku dalan si ndekah, janah jahaten 
lagu-langkahna asang sundut si lebena. 
Itami-tami ras isembahna dibata-dibata 
si deban, janah la ia nggit pengadisa 
lagu-langkahna si jahat e. 

20 Kenca bage merawa kal TUHAN man 
Israel nina, "Bangsa enda nggo ngelanggar 

perpadanen si Kuperentahken si man cikepen 


nini-ninina. Erkiteken la ngikutken Aku, 

21 lanai ateKu pelawes bangsa-bangsa si 
tading denga tupung Josua mate. 

22 AteKu make bangsa-bangsa e guna ncubai 
Israel. Ntah kin ikutkenna dalanKu, bagi si 
idalanken nini-ninina ntah lang." 

23 Fmaka ipelepas TUHAN bangsa-bangsa e 
tetap ringan i negeri e. Ibahan Tuhan maka 
Josua la ngasup nalukenca. Kenca Josua mate 
pe, la minter Tuhan melawes bangsa-bangsa 
e. 


Bangsa-bangsa si tading i negeri e 

l Emaka itadingken TUHAN piga-piga 

bangsa i negeri e nguji bangsa Israel si Ia 
ikut i bas perang i Kanaan nai. 

2 IlakokenNa e guna ngajar tep-tep sinursur 
bangsa Israel kerna perang, terlebih-lebih 
kalak si gelgel e langa pernah erperang. 

3Bangsa-bangsa si tading i negeri e, eme 
limana kota Pilisti, kerina bangsa Kanaan, 
bangsa Sidon, ras bangsa Hewi si ringan i 
deleng-deleng Libanon, mulai i Deleng Baal 
Hermon nari seh ku dalan ku Hamat. 

4Bangsa-bangsa e jadi sada ujin man 
Israel, metehsa nggit tah lang ia ngikutken 
perentah-perentah si ibereken TUHAN man 
nini-ninina arah Musa. 

> Bageme bangsa Israel tading i tengah- 
tengah bangsa Kanaan, bangsa Heti, bangsa 

Amori, bangsa Peris, bangsa Hewi ras bangsa 


Jebusi. 

6 Bangsa Israel sibuaten ras bangsa- 
bangsa enda ndai, janah isembahna dibata 
bangsa-bangsa e. 


Otniel 


7 Bangsa Israel lupa man TUHAN Dibatana: 
erdosa ia man TUHAN janah isembahna 
berhala Baal ras Asera. 

8 Emaka nembeh TUHAN man Israel, janah 
I pelepasNa Raja Kusan Risataim i Mesopotami 
nari naluken ras merentah Israel waluh tahun 
dekahna. 

9 Kenca bage maka erlebuh bangsa Israel 
man TUHAN, emaka IberekenNa sekalak si 
mbebasken bangsa e, eme Otniel, anak si 
Kenas, agi Kalep. 

10 Kesah TUHAN reh man Otniel, emaka ia 
jadi peminpin bangsa Israel. Otniel lawes 
erperang, janah ibereken TUHAN man bana 
kemenangen ngelawan raja Mesopotami e. 

ll Empat puluh tahun dekahna negeri e 
dame, janah dungna mate Otniel. 


Ehud 


12 Erdosa ka bangsa Israel man TUHAN. 
Erkiteken si e ibahan TUHAN maka gegehen 
Raja Eglon i Moap nari asangken bangsa 
Israel. 

13 Eglon erteman ras bangsa Amon ras 


bangsa Amalek; italuken kalak enda Israel 
janah ikuasaina kota Jeriho, kota batang 
kurma e. 

14Bangsa Israel lit i teruh kuasa Eglon 
sepulu waluh tahun dekahna. 

15 Kenca bage erlebuh bangsa Israel 
ku TUHAN, emaka IberekenNa sekalak 
mbebasken bangsa e, eme sekalak si jaluk, 
Ehud gelarna. la anak si Gera, i bas suku 
Benyamin nari. Isuruh bangsa Israel Ehud 
ngembahken upeti man Eglon raja Moap. 

16 Nggo ibahan Ehud sada pedang dua 
babahna kira-kira setengah meter gedangna. 
Isilepkenna arah kemuhen i teruh bajuna. 

17 Kenca bage ibabana persembahen e man 
Eglon. Eglon eme sekalak si seh kal burna. 

18 Kenca nggo ibereken Ehud persembahen 
ndai, isuruhna mulih kalak si maba 
persembahen e. 

19 Tapi Ehud jine mulihken i batu si ipahat 
deher Gilgal nari ndahi Eglon, janah nina, "O 
Raja, lit tenah rahasia man bandu." Emaka 
iperentahken raja e suruh-suruhenna, "Lawes 
kena kerina ndarat!" Emaka ndarat kalak ndai 
kerina. 

20 Kenca bage, asum kundul raja e sisada 
i bas kamarna inganna cimalem-cimalem i 
datas, idahi Ehud ia nina, "Lit tenah i bas 
Dibata nari man bandu." Tedis raja e. 

21 | sintak Ehud pedangna si gantung arah 


kemuhen alu tanna si kawes, itebakkenna ku 
beltek raja ndai. 

22 Teldem kal ibahanna pedang e, ikut ras 
sukulna pe kerina, janah tabeh-tabehna 
nutupisa. La irintak Ehud pedang ndai i bas 
beltek raja nari, janah nduldul pedang e arah 
pudi, kelang-kelang nahena. 

23 Kenca bage ndarat Ehud, ipintuna pintun, 
ierukna, 

24 emaka lawes ia. Reh suruh-suruhen e, 
janah idahsa maka pintun e ieruk. Tapi iakap 
suruh-suruhen e raja sangana i kamar mandi. 

25 Ndekah sitik itimaina, tapi lalap la italangi 
raja. Emaka ibuatna kunci jenari italangina 
pintun e. Idapetina tuanna nggo mate terdang 
i lante. 

26 Tarunna tertima-tima, Ehud nggo ndauh 
lawes. Lawes ia mentasi batu-batu si ipahat 
e, emaka lompat ia ku Seirah. 

2! Kenca ia seh i deleng-deleng Eperaim e, 
iembusna terompet ngelebuh bangsa Israel 
ku peperangen. Ipinpinna bangsa e ngincuah 
| deleng-deleng e nari. 

28 Nina, "Ikutken aku! Nggo ibereken 
TUHAN kemenangen bandu ngelawan 
musuh-musuhndu, bangsa Moap e." Emaka 
ikutken bangsa e Ehud ngincuah janah 
ikuasaina ingan-ingan bangsa Moap ngepari 
Lau Jordan. Sekalak pe la ipelepasna ngepar. 

291 bas wari e, lit ibunuh kalak enda kira-kira 


sepuluh ribu kalak tentera bangsa Moap si 
mbisana; la lit sekalak pe pulah. 

30] bas wari si e bangsa Moap italuken 
bangsa Israel. Kenca bage dame negeri waluh 
tahun dekahna. 


Samgar 


31 Peminpin kenca Ehud eme Samgar anak 
Anat. la pe ipulahina bangsa Israel alu munuh 
enem ratus kalak bangsa Pilisti alu sada ciken 
penggera lembu. 


Debora ras Barak 


1 Kenca mate Ehud, bangsa Israel erdosa 
ka man TUHAN. 

2 Emaka ibereken TUHAN maka Jabin 
ngkuasai Israel, sekalak raja kalak Kanaan si 
merentah i kota Hasor. Puanglima perangna 
Siseraken gelarna. Siseraken tading i kuta 
Haroset-Hagoyim. 

3Jabin lit siwah ratus gereta besina. 
Iperentahna bangsa Israel alu kejam, janah 
mesui kal ate bangsa e ibahanna lit dua puluh 
tahun dekahna. Emaka erlebuh bangsa Israel 
mindo penampat man TUHAN. 

4 Debora, ndehara Lapidot sekalak nabi. 
la hakim si ngerunggui bangsa Israel i bas 
paksa e. 

> Biasana kundul-kundul ia i teruh batang 
kurma, kelang-kelang Ramah ras Betel i 

deleng-deleng Eperaim. Ku je me ia idahi 


bangsa Israel mindo keputusen-keputusenna. 

6| bas sada wari isuruhna reh si Barak anak 
Abinoam i kota Kedes i Naptali nari, janah 
nina, "TUHAN Dibata Israel mereken man 
bandu perentah enda, 'Buatlah sepuluh ribu 
kalak i bas suku Naptali ras Sebulon nari 
jenari babai ia ku Deleng Tabor. 

7 Aku mabasa Siseraken, puanglima tentera 
Jabin, ngelawan kam i Lau Kison. Ibabana 
gereta besina ras tenterana, tapi Kubereken 
man bandu kemenangen ngelawan ia.'" 

8 Nina Barak ngaloisa, "Aku lawes adi kam 
pe ikut ras aku, tapi adi la kam ikut, aku pe 
la nggit lawes." 

9 Nina Debora njabapsa, "Bage-bage! 

Ikut aku lawes ras kam. Tapi la kam ndat 
kehamaten i bas kemenangen e, erkiteken 
TUHAN ngendesken Siseraken ku bas tan 

sekalak diberu." Emaka berkat Debora ras 
Barak ku Kedes. 

10 | dilo Barak suku Sebulon ras Naptali 
ku Kedes, janah sepuluh ribu kalak dilaki 
ngikutkenca. Debora ikut ras ia. 

11] bas paksa si e, Heber bangsa Keni e 
nggo sirang ras bangsana eme kap kesusuren 
Hobab, silih Musa. Ipajekkenna kemahna 
deherken Kedes, rembak ras batang kecing 
Sananim. 

12 Kenca ieteh Siseraken maka Barak nggo 
nangkeng ku Deleng Tabor, 

13jpepulungna gereta perangna si siwah 


ratus e ras kerina tenterana, emaka isuruhna 
lawes i Haroset-Hagoyim nari ku Lau Kison. 

14 Kenca bage nina Debora man Barak, 

"To! TUHAN mabai kam! I bas wari enda 
IberekenNa man bandu kemenangen 
ngelawan Siseraken." Kenca bage ngincuah 
Barak ras sepuluh ribu kalak anak buahna i 
Deleng Tabor nari. 

15 Sanga Barak ras tenterana lawes 
ngelawan, ihuntakken TUHAN Siseraken 
rikut ras gereta perang besina ras tenterana 
kerina. Nusur Siseraken i das gereta perangna 
nari jenari kiam ia. 

16 elis Barak gereta perang ras tentera e seh 
i Haroset-Hagoyim, emaka ibunuhna kerina 
tentera Siseraken. Sekalak pe Ia lit tading. 

17 Kiam Siseraken ku kemah Jael, ndehara 
Heber bangsa Keni e, erkiteken Raja Jabin i 
Hasor nari e erteman ras keluarga Heber. 

18 jalo-alo Jail Siseraken ndarat janah nina 
man Siseraken, "Mari tuan, mari ku kemahku. 
Ula mbiar." Emaka bengket Siseraken, 
ibuniken Jael ia i balik kire-kire. 

19 Nina Siseraken man diberu e, "Enta sitik 
lau, muas kal aku." Italangi diberu e kantong 
kulit ingan susu, ibere minemna Siseraken, 
emaka ibunikenna ka ia mulihi. 

20 Kenca bage ikatakenna man diberu e nina, 
"Tedis kam i lebe pintun kemah, janah adi 

lit kalak reh nungkun kam ntah lit sekalak i 


jenda, 'la lit', nindu." 

21 Erkiteken latih kal akap Siseraken, minter 
ntabeh pertunduhna. Emaka ibuat Jael 
martel ras pantuk-pantuk kemah, ideherina 
Siseraken manjar-anjar, kenca bage ibunuhna 
alu mekpek pantuk-pantuk ndai alu martel 
arah pipi Siseraken pultak ku taneh. 

22 Sanga Barak reh ndarami Siseraken, 
ndarat Jael ngalo-ngalo janah nina man 
Barak, "Mari ku jenda! Enda kutuduhken man 
bandu jelma si idaramindu." Emaka bengket 
Barak ras Jael. lidahna Siseraken ampar i 
babo taneh, nggo mate. Pultak takalna ibahan 
pantuk-pantuk kemah e. 

23| bas wari e ibereken Dibata kemenangen 
man bangsa Israel ngelawan Jabin, raja 
bangsa Kanaan e. 

24 Reh dekahna reh tambahna gegeh kalak 
Israel naluken Jabin, raja kalak Kanan, seh 
maka kernep ibahanna. 


Ende-enden Debora ras Barak 


1] bas wari e iendesken Debora ras Barak 
ende-enden: 
2 Pujilah TUHAN! Itetapken bangsa Israel 
ukurna erperang alu ukur meriah. 
3 Begikenlah o raja-raja! Begikenlah o 
kam pemerentah! Rende ateku, rende man 
TUHAN, Dibata bangsa Israel. 

4TUHAN, sanga ItadingkenNdu Deleng Seir, 


sanga Kam ndarat nadingken negeri Edom 
mugur-ugur doni enda janah udan ndabuh i 
langit nari. Payo, lau mambur i embun nari. 

> Mundu-undu deleng i lebe-lebe TUHAN 
Deleng Sinai, mundu-undu deleng i lebe-lebe 
TUHAN Dibata Israel. 

6l bas paksa Samgar anak Anat, i bas paksa 
Jael lanai lit arak-araken perbinaga mentasi 
negeri e, janah kalak gawah-gawah erdalan 
arah dalan si deban. 

7 Kota-kota Israel tempa-tempa terulang, 

O Debora: nggo mesuni seh kam reh, reh 
desken sekalak nande man bangsa Israel. 

8 Kenca bage lit perang i negeri e sanga 
bangsa Israel milih dibata-dibata si mbaru, 
empat puluh ribu kalak dilaki i bas bangsa 
Israel, lit kin si ngangkat ampang-ampang, 
ntah lembing? 

9 Megah kal ukurku ngidah puanglima- 
puanglima Israel, bage pe rayat si umeriah 
ukur ngendesken bana. Pujilah TUHAN! 

10 Turikenlah e o, kam si ngersak kalde 
mbentar, kam si kundul i babo pelana, ras 
kam si terpaksa erdalan nahe ku japa pe kam 
lawes. 

11 Begikenlah! Jelma si nterem ersurak i 
kelewet sumur. Nuriken kemenangen TUHAN, 
kemenangen bangsa Israel! Kenca bage 
bangsa TUHAN ngincuah i kotana nari. 

12 Pinpinlah, Debora, pinpinlah terus! 


Pinpinlah terus! Rendelah! Pinpinlah terus! 
Ku lebe kam, o Barak anak Abinoam! Babai 
tabanenndu erdalan! 

13 Kenca bage nusur kalak si setia ndahi 
peminpinna: bangsa TUHAN reh man BaNa, 
sikap guna erperang. 

14Reh ia i Eperaim nari ku baluren e, 
arah pudi suku Benyamin ras rayatna. 
Puanglima-puanglima nusur i Makir nari, 
perwirana nusur i Sebulon nari. 

15 Peminpin Isakar reh ras Debora: tuhu, 
Isakar reh ras Barak pe, janah ikutkenna 
Barak ku baluren e. Tapi suku Ruben 
erbelah-belah: Ia terputuskenca ikut tah lang. 

16 Ngkai maka ia tading deherken karang 
asuh-asuhen? Megiken suling pendilo 
rarasen? Tuhu, suku Ruben erbelah-belah: Ia 
terputuskenca ikut tah lang. 

17 Suku Gat tading i Timur Lau Jordan, janah 
suku Dan tetap tading deherken kapal. Suku 
Aser tading i tepi lawit; kalak enda la nggit 
miser i tepi lawit nari. 

18 Tapi bangsa Sebulon ras Naptali, pang 
ngasamken kesahna i bas perang. 

19Taanak, deherken lau i Megido, reh 
raja-raja Janah erperang: raja-raja Kanaan e 
erperang, tapi pirak la lit irampasna. 

20 Bintang-bintang pe ikut erperang. | 
bas perdalanenna i langit nari, erperang ia 
ngelawan Siseraken. 

21 Lau Kison ergalun ngombakken musuh, 


Lau Kison deras pemalerna. Aku maju, maju 
terus, alu megegeh! 

22 Kenca bage reh kuda ngeratuh sora 
tapak-tapakna kuritap i babo taneh. 

23 “Sumpahilah kota Meros," nina malekat 
TUHAN. "Kena sumpah, kena sumpah kerina 
si tading ije. La ia reh nampati TUHAN, la ia 
reh bagi tentera si erperang guna TUHAN." 

24 Sangap me Jael ndehara Heber bangsa 
Keni e diberu si sangapna i bas kerina diberu 
si ringan i bas kemah. 

25 Ipindo Siseraken man Jael lau, tapi 
iberekenna susu. Tare mangkuk si mejile, 
idudurkenna susu si mehulina. 

26 | buatna pantuk-pantuk kemah alu tanna 
si kawes, janah sada martel tukang alu tanna 
si kemuhen ipaluna Siseraken, ipecahkenna 
takalna: itajakna takalna seh pultak. 

27 Erjimpuh Siseraken, guling ampar i 
deher nahe Jael. | deher nahe Jael erjimpuh 
Siseraken jenari guling; guling ia ku taneh, 
mate. 

28 | pernehen nande Siseraken arah jendela, 
itungkirna arah jerijak jendela. "Ngkai maka 
bage lawenna gereta reh?" nina nungkun. 
"Ngkai maka bage meletna kudana mulih?" 

29 Ngaloi diberu-diberu si pentarna, janah 
iulih-ulihina ngerana man dirina jine, 

30 "Ndatken barang perang nge kalak ndai, 
janah mbagi-bagikenca, sada ntah dua diberu 

Siseraken piga-piga potong kain sulam man 
kerahung kemberahen." 

31 Mbera kerina MusuhNdu bage permatena 
O, TUHAN, tapi teman-TemanNdu ersinalsal 
bagi matawari si sangana nangkih! Emaka 
dame negeri e empat puluh tahun dekahna. 


Gideon 


6 l Kenca bage erdosa ka bangsa Israel man 
TUHAN, emaka ipelepasna bangsa Midian 
merentahsa pitu tahun dekahna. 

2 Gegehen bangsa Midian asang bangsa 
Israel, emaka cebuni bangsa Israel i gua-gua 
ras i bas ingan-ingan si deban i deleng-deleng. 

3 Tep-tep merdang kalak Israel reh bangsa 
Midian ras bangsa Amalek ras suku-suku si 
ringan i gurun pasir, iperangna bangsa Israel. 

4Ibahanna kemahna i negeri e, janah 
ikernepkenna sinuan-sinuan seh ku Selatan 
ku sekelewet Gasa. Ibuatina kerina biri-biri, 
lembu, kalde, janah lanai lit sitik pe 
itadingkenna man bangsa Israel guna 
ngumputi geluhna. 

> Teremna bangsa ndai reh desken labang. 
Ibabana asuh-asuhen ras kemahna. Teremna 
bangsa e ras untana la terbeligai perbahan 
buena. la reh ncedai negeri e, 

6 emaka bangsa Israel lanai ngasup erbahan 
kai pe ngelawansa. 

7 Kenca bage maka erlebuh bangsa Israel 


man TUHAN mindo penampat ngelawan 
bangsa Midian, 

8 emaka ibereken TUHAN sekalak nabi si 
maba berita man bangsa Israel i bas TUHAN 
nari, Dibata bangsa Israel, "Kubaba kam 
ndarat i bas perbudaken i Mesir nari. 

9 Kupulahi kam i bas bangsa Mesir nari ras 
i bas bangsa si ngelawan kam i negeri enda. 
Nggo Kupelawes ia asum kam bengket ku je, 
jenari Kubereken negerina man bandu. 

10 Kukataken man bandu maka Aku TUHAN 
Dibatandu, maka ula kam nembah man 
dibata-dibata bangsa Amori, si negerina 
genduari enda man inganndu nggeluh. Tapi Ia 
ibegikenndu Aku." 

ll Kenca bage reh malekat TUHAN ku kota 
Opra kundul ia i teruh batang kecing si Joas, 
sekalak i bas terpuk Abieser nari. Anakna 
Gideon sangana ngerik gandum erbuni-buni i 
bas sada ingan pengeriken anggur, gelah la ia 
idah kalak Midian. 

12 Malekat TUHAN e ncidahken bana man 
Gideon i je nina, "TUHAN ras kam, o kam 
kalak si mbisa!" 

13 Nina Gideon man malekat e, "Adi banci 
aku nungkun, ngkai maka kerina kiniseran 
enda jadi man kami, adi TUHAN kin ras 
kami? Kai ertina kerina tanda-tanda kuasa si 
ilakoken TUHAN. Ituriken nini-nini kami maka 
megati TUHAN ngelakoken tanda-tanda kuasa 

mabai ia ndarat i Mesir nari. Genduari TUHAN 


nggo nadingken kami janah IpelepasNa kami 
ikuasai bangsa Midian." 

14 Kenca bage iperentahken TUHAN si Gideon 
nina, "To pakelah gegehndu si mbelin e guna 
mulahi bangsa Israel i bas kuasa bangsa 
Midian nari. Aku jine kap si nuruh kam." 

15 Nina Gideon njabapsa, "Tapi uga banci 
kubebasken Israel? Terpukku kap si la 
megegehna i bas suku Manase, janah aku si 
la mehergana i bas keluarga bapangku." 

16 jabap TUHAN nina, "Banci idahikenndu e 
erkiteken Aku si nampati kam. Murah pagi 
iakapndu ngeripukken bangsa Midian e, 
tempa-tempa bagi ngeripukken sekalak jelma 
saja ngenca." 

17 Nina Gideon, "Adi ngena atendu aku, 
bereken dage tandana man bangku maka 
Kam tuhu-tuhu TUHAN. 

18 Ula Kam dage lebe lawes seh kubaba ku 
AdepenNdu sada persembahen pangan." Nina 
TUHAN, "Kutimai kam seh kam mulihken ku 
jenda." 

19 Emaka lawes Gideon ku rumahna: 
itasakkenna kambing nguda janah ibuatna 
sepuluh kilo tepung guna erbahan roti si la 
tama ragi. Itamana daging e ku bas raga 
janah kuahna tare kudin, jenari ibabana 
kerina man malekat TUHAN i teruh batang 
kecing e, iberekenna man bana. 

20 (suruh malekat e Gideon nina, "Tamaken 


daging ras roti e i babo batu enda, jenari 
kuahi." Ilakoken Gideon bagi si isuruh 
malekat e. 

21 Emaka ijaka ras ikuit malekat TUHAN 
daging ras roti e alu ujung ciken si icikepna. 
Ndarat api i bas batu e nari janah itutungna 
daging ras roti e. Kenca bage lanai idah 
malekat ndai. 

22 j enari ieteh Gideon maka si idahna e 
malekat TUHAN kap. Emaka nina i bas 
kebiaren, "TUHAN si Mada Kuasa! Nggo 
kuidah MalekatNdu petala-tala!" 

23 Tapi nina TUHAN man bana, "Dame man 
bandu. Ula mbiar. Kam labo mate." 

24 | pajekken Gideon batar-batar ingan 
ersembah i je janah ibanna gelarna "TUHAN 
eme Dame" (Batar-batar persembahen e 
pajek denga i Opra; empuna eme terpuk 
Abieser). 

25| bas berngi e ngerana TUHAN man Gideon 
nina, "Buat sada jenggi lembu sikerajangen 
bapandu ras jenggi lembu si deban umur pitu 
tahun; runtuhken batar-batar persembahen 
Baal sikerajangen bapandu, tabah tanda 
berhala Asera si lit i deherna. 

26 Pajekken batar-batar si paguh man TUHAN 
Dibatandu i babo gun-gunen. Kenca bage 
buat lembu si peduaken, tutung kerinana jadi 
sada persembahen. Tanda Asera si tabahndu 
e bahan jadi rantingna." 

27 Emaka idilo Gideon sepuluh kalak suruh- 


suruhenna, guna ngelakoken kai si nggo 
ikataken TUHAN man bana. Mbiar ia man 
keluargana ras man kalak kota ngelakoken si 
e suari, emaka berngi idahikenna. 

28 Kenca medak kalak kota e erpagi-pagi, 
ijjumpaina batar-batar persembahen man 
Baal ras tanda Asera nggo iruntuhken, janah 
lembu si peduaken ndai nggo itutung i babo 
batar-batar persembahen man TUHAN si 
nggo ipajekken ije. 

29Sisungkun-sungkunen ia sapih-sapih ia, 
"Ise erbanca enda?" Iselidiki kalakna, itehna 
maka Gideon anak Joas si ngelakokenca e. 

30 Emaka nina man Joas, "Baba anakdu e 
ndarat gelah ibunuh kami. Ia si ngeruntuhken 
batar-batar Baal ras nabah tanda Asera si lit i 
deher batar-batar e." 

31 Tapi nina Joas man kerina kalak si 
ngkelewetti ia, "Ikapitindu kin atendu Baal? 
Atendu nampatisa? Ise si ngkapiti Baal la 
banci lang ibunuh ope denga erpagi-pagi. Adi 
payo kin Baal e dibata pelepas isampatina 
bana. Batar-batarna kap si nggo iruntuhken 
e." 

32 Emaka mulai i jenari Gideon terberita 
gelarna Jerubaal erkiteken nina Joas, "Pelepas 
Baal nampati bana. Batar-batarna kap si nggo 
iruntuhken." 

33 Emaka kerina bangsa Midian, bangsa 
Amalek ras suku-suku si ringan i gurun pasir 

pulung kerina. Ras-ras ia ngepari Lau Jordan 


janah erkemah i Baluren Jesreel. 

34 Kesah TUHAN ngkuasai Gideon, emaka 
iembusna terompet ngelebuh jelma i bas 
terpuk Abieser gelah ngikutken ia. 

35 Itenahkenna berita ku kerina daerah 
Manase ngelebuhsa guna ngikutken ia. 
Itenahkenna berita man suku Aser, Sebulon, 
ras Naptali, emaka kalak enda pe reh nampati 
ia. 

36 Emaka nina Gideon man Dibata, "Nindu 
maka nggo ItetapkenNdu aku mbebasken 
Israel. 

37 Genduari kuamparken sitik mbulu biri-biri 
i babo taneh i bas ingan kami ngerik gandum. 
Adi erpagi-pagi e i babo mbulu biri-biri e 
ngenca lit embun, tapi la lit i babo taneh, 
emaka nggo kueteh maka IpakeNdu AteNdu 
aku mbebasken Israel." 

38 Payo jadi bage. Sanga Gideon medak 
erpagi-pagi, iperehna mbulu biri-biri e janah 
sanga iperehna e ndarat lau i jenari dem sada 
mangkuk. 

39 Emaka nina Gideon man Dibata, "Ula 
AteNdu nembeh man bangku. Berelah aku 
ngerana sekali nari. Berelah maka kuuji sekali 
nari. Sekali enda bere lah maka kerah mbulu 
biri-biri e janah taneh litap." 

401 bas berngi e ibahan Dibata pas bagi si 
ipindo Gideon. Pepagina erpagi-pagi kerah 

mbulu biri-biri e, tapi taneh litap perban 


embun. 


Italuken Gideon bangsa Midian 


7 li bas sada wari Gideon ras kerina anak 
buahna medak lampas erpagi-pagi, janah 
erkemah i tepi Ulu Lau Harod. Bangsa Midian 
erkemah arah Utara ingan kalak enda i bas 
baluren deherken Uruk More. 

2 Nina TUHAN man Gideon, "Nteremsa 
Kuakap kalak ras kam. Adi nteremsa labo 
Kubere ia menang ngelawan Midian. Banci 
jadi iakapna maka ia menang erkiteken 
gegehna jine, emaka la iberekenna man 
bangKu kehamaten. 

3 Emaka momokenlah, 'Ise mbiar mulih 
saja ku rumah janah kami tading i Deleng 
Gileat enda.'" Emaka dua pulu dua ribu kalak 
mulihken, tapi lit tading sepuluh ribu kalak. 

4Kenca bage nina TUHAN man Gideon, 

"Nteremsa denga si ngikut ras kam. Baba ia 
ku lau e, gelah Kupilihi ia i je man bandu. Adi 
Kukataken maka ia ikut ras kam, ia ikut. Adi 
kukataken maka la ia ikut ras kam, la ia ikut." 

3 Ibaba Gideon kalak enda ngincuah ku lau e, 
emaka nina TUHAN man bana, "Serapkenlah 
kalak si minem lau alu dilahna bali ras 
biang, i bas kalak si deban nari si minem alu 
erjimpuh." 

6 Lit telu ratus kalak si minem alu njaruk lau 


alu tanna emaka idilatna: kerina si deban 
erjimpuh ia minem. 

7 Nina TUHAN man Gideon, "Aku mulahi kam, 
janah Kubereken man bandu kemenangen 
ngelawan bangsa Midian alu telu ratus kalak 
si ndilati lau e. Suruh si debanna mulih ku 
rumah." 

8 Isuruh Gideon kerina bangsa Israel 
mulihken ku rumah, seakatan si telu ratus 
kalak e, si ncikep bekal ras terompet. Bangsa 
Midian erkemah bernehen kalak enda i bas 
baluren e. 

9 Berngi e iperentahken TUHAN si Gideon, 
"Kekeken, peranglah perkemahen e. Aku 
merekenca man bandu kemenangen. 

10 Tapi adi mbiar kam ngelawansa, ngincuah 
kam ku perkemahen e ras suruh-suruhenndu 
Pura. 

il | begindu kari kai sangana icakapken 
bangsa Midian e, janah kenca si e kari lanai 
kam mbiar merangsa." Emaka ngincuah 
Gideon ras suruh-suruhenna Pura ku tepi 
perkemahen musuh e. 

12 Bangsa Midian, bangsa Amalek, ras 
suku-suku kalak si ringan i gurun pasir e, 
merap i baluren e desken labang teremna, 
janah untana bali buena ras kersik i tepi lawit. 

13 Sanga Gideon seh ije, ibegina sekalak 
dilaki nuriken nipina kempak temanna. Nina, 
"Ernipi aku maka lit sengkibul roti cimpa jaba 

megulang ku inganta erkemah enda, janah 


itendengna sada kemah. Runtuh kemah e 
janah nggo gepa ku taneh." 

14Temanna njabapsa nina, "Pedang Gideon 
anak Joas kap e, kalak Israel e! Lanai 
banci lain asang si e. Dibata nggo mereken 
kemenangen man bangsa Israel ngelawan 
bangsa Midian ras kerina tenteranta!" 

15 Kenca nggo ibegi Gideon kerna nipi e 
janah kai ertina, erjimpuh ia nembah man 
Dibata. Emaka mulih ia ku perkemahen 
bangsa Israel janah nina, "Kekeken! Dibata 
nggo mereken kemenangen man bandu 
ngelawan tentera bangsa Midian!" 

le bagina tenterana si telu ratus kalak e jadi 
telu terpuk, janah iberekenna sada terompet 
ras sada obor i bas guci man tep-tep kalak. 

17 Nina Gideon man bana kerina, "Kenca 
nggo aku seh i tepi perkemahen e pepayo 
aku, janah lakoken bagi si kulakoken. 

18 Kenca aku ras terpukku ngembus 
terompet, emaka iembusndu ka terompetndu 
kelewet perkemahen e jenari ersurak, 'Guna 
TUHAN ras guna Gideon!'" 

19 Gideon ras temanna si seratus kalak e 
seh i tepi perkemahen e nandangi tengah 
berngi, pas kal kenca pertukaren jaga malam. 
Emaka iembus kalak enda terompetna janah 
ipecahkenna guci si icikep-cikepna, 

20 emaka terpuk si dua ndai pe ibahanna 
ka bage. Kerina ia ncikep obor alu tanna si 

kawes, terompet i bas tanna si kemuhen 


janah ersurak ia, "Pedang guna TUHAN ras 
guna Gideon!" 

21Tep-tep kalak tedis i bas inganna 
sekelewet perkemahen e, janah kerina 
tentera musuh kiam janahna serko-serko. 

22 Sanga anak buah Gideon ngembus 
terompetna, ibahan TUHAN maka tentera 
musuh e sitakilen alu pedangna sapih-sapih 
ia. Kiam tentera e kempak Saretan seh ku 
Bet-Sita, seh ku kota Abel Meholah deher 
Tabat. 

23 Kenca bage ilebuh me dilaki-dilaki i bas 
suku Naptali, Aser, ras dua baginna suku 
Manase ngelis-ngelis bangsa Midian e. 

24 | tenahken Gideon berita ku kerina deleng- 
deleng Eperaim ngataken, "Ngincuahlah 
ngelawan bangsa Midian. Kuasai Lau Jordan 
ras kerina lau anak seh ku Betbara gelah ula 
banci kalak Midian ngepar." Dilo dilaki-dilaki 
Eperaim, gelah ijagaina Lau Jordan ras lau 
anak seh ku Betbara. 

25 Itaban kalak enda dua kalak peminpin 
bangsa Midian, eme Oreb ras Seeb. Ibunuhna 
Oreb deher Batu Oreb, janah Seeb i bas 
ingan Mereh Anggur Seeb. Iteruskenna 
ngayak-ngayak bangsa Midian janah ibabana 
takal Oreb ras takal Seeb man Gideon si nggo 
berkat ku lepar Jordan. 

Bangsa Midian kerina italuken 


1 Kenca bage nina dilaki-dilaki suku 

Eperaim man Gideon, "Ngkai maka Ia 
ilebuhndu kami sanga ngelawan bangsa 
Midian. Ngkai maka bage perbahanenndu 
nandangi kami?" Jungut-jungut kal kalak 
enda erkiteken si e. 

2 Nina Gideon man kalak enda, "Kai si nggo 
kubahan e langa kap kai pe e ibandingken 
ras kai si nggo ibahanndu. Aminna sitik pe 
si Ibahanndu o kam kalak Eperaim, ergan 
kap e asangken kai si nggo ilakoken kerina 
terpukku. 

3 Sabap arah gegeh Dibata nggo ibunuhndu 
peminpin bangsa Midian si dua e, Oreb ras 
Seeb. Kai kin si nggo kubahan e ibandingken 
ras si ibahanndu e?" Kenca ikataken Gideon e 
lanai ate kalak enda merawasa kal. 

41 bas paksa e Gideon ras temanna si telu 
ratus kalak e nggo seh i Lau Jordan janah 
nggo ikeparina lau e. Nggo latih iakapna, tapi 
ielisna denga musuh e. 

> Sanga ia seh i Sukot nina man kalak dilaki 
i bas kota e, "Tolong bereken sitik roti man 
teman-temanku enda. Latih kal iakapna, 
janah aku sangana ngelis Sebah ras Salmuna, 
raja bangsa Midian e." 

6 Tapi nina peminpin kota Sukot, "Ngkai 
maka ibereken kami pangan man tenterandu? 
Langa kap itangkapndu Sebah ras Salmuna." 

7 Emaka nina Gideon, "Merandal! Kenca 


iendesken TUHAN ku bas tanku Sebah ras 
Salmuna, Kuligas kam alu duri ras rambah 
gurun si erduri!" 

8 Lawes Gideon ku Penuel, janah ibahanna 
ka pemindonna bagi si ndai man kalak si i je. 
Tapi seri jabap kalak Penuel ras kalak Sukot 
ndai. 

9 Emaka nina Gideon man kalak enda, "La 
banci la mulih aku ku jenda alu mejuah-juah, 
janah sanga si e pagi kuradasken menarandu 
enda!" 

10 Sebah ras Salmuna sangana i Karkor ras 
tenterana. Kerina tentera i bas suku gurun 
pasir e 15.000 kalak nari ngenca tading; 
120.000 tentera nggo ibunuh. 

11 Gideon erdalan gedang-gedang dalan si lit 
i tepi gurun pasir e arah Timur kuta Nobah 
ras Jogbeha, jenari rempet iserangna tentera 
e, sanga ia la erjaga-jaga. 

12 Kiam raja Midian si dua e, Sebah ras 
Salmuna, tapi ielis Gideon duana seh 
tertangkap, janah perbahan si e huntak 
kerina tenterana. 

13 Sanga mulihken Gideon i bas peperangen 
nari arah Dalan Heres, 

14 jtangkapna sada anak perana anak kuta 
Sukot janah isungkunina. Isuratken anak 
perana e man Gideon pitu gelar peminpin 
Sukot. 

15 Kenca bage idahi Gideon dilaki-dilaki kalak 


Sukot janah nina, "Ingetndu kang sanga kam 
la nggit nampati aku? Ikatakenndu maka Ia 
kam nggit mereken pangan man tenterangku 
Si sangana latih erkiteken langa kutangkap 
Sebah ras Salmuna. Enda endi!" 

16 Emaka ibuat Gideon duri ras rambah 
gurun si erduri, ipergunakenna e ngukum 
peminpin kuta Sukot. 

17 Menara i Penuel pe iruntuhkenna janah 
ibunuhina kerina dilaki i bas kota e. 

18 Kenca bage nungkun Gideon man Sebah 
ras Salmuna, "Uga kalakna dilaki si ibunuhndu 
i Tabor?" Nina kalak ndai njabapsa, "Seri ras 
kam kalakna, tep-tep kalak bali ras anak 
raja." 

19 Nina Gideon, "Seninangku kap e, anak 
nandengku. Situhuna adi la min ndai 
ibunuhndu ia, kam pe labo kubunuh." 

20 Fmaka nina Gideon man Jeter, anakna 
sintua, "To bunuh kalak ah!" Tapi Ia isintak 
anak e pedangna. Mbiar ia perbahan ia 
danak-danak denga. 

21 Perbahan e nina Sebah ras Salmuna man 
Gideon, "Mari, kam saja munuh kami, sabap 
dilaki nge maka ngasup ngelakoken pendahin 
dilaki." Emaka ibunuh Gideon Sebah ras 
Salmuna janah ibuatna perhiasen si lit i 
kerahung untana. 

22 Kenca bage nina bangsa Israel man 
Gideon, "Kamlah jadi pemerentah kami, kam 

ras sinursurndu, sabap nggo iselamatkenndu 


Kami i bas bangsa Midian nari." 

23 Nina Gideon njabapsa, "Aku ras anakku 
la banci jadi pemerentahndu. TUHAN kap 
pemerentahndu." 

24 Tapi nina Gideon ngumputisa, "Lit sada 
pemindonku man bandu. Tep-tep kalak kam 
mereken man bangku anting-anting si nggo 
ibuatndu." (Kalak Midian, seri ras kalak gurun 
pasir si deban, ipakena anting-anting emas.) 

25 Nina kalak e njabapsa, "Meriah kal ukur 
kami merekenca man bandu." Ikimbangken 
kalak ndai uis emaka itamakenna ku je kerina 
anting-anting si nggo ibuatna. 

26 Anting-anting emas si ialoken Gideon e 
menam dua puluh kilo beratna, janah e langa 
bengket perhiasen-perhiasen, bura ras baju 
raja-raja bangsa Midian, bage pe bura-bura si 
lit i bas kerahung untana. 

27 bahan Gideon sada gana-gana i bas emas 
e nari janah itamakenna i kutana i Opra. 
Kerina bangsa Israel nadingken Dibata, janah 
lawes ku je nembah gana-gana e. E nggo jadi 
siding man Gideon ras man keluargana. 

28 Bage me nggo italuken bangsa Israel 
bangsa Midian janah lanai pang kumekik pe. 
Negeri e dame empat puluh tahun dekahna 
seh Gideon mate. 

Gideon mate 


29 Mulih Gideon ku rumahna janah i jah me 
ia tading. 

30 Lit pitu puluh kalak anakna dilaki sabap 
melala ndeharana. 

31] Sikem pe lit sekalak gundikna: ije lit 
sada anak pupusna, janah Abimelek ibahanna 
gelarna. 

32 Gideon anak Joas mate kenca cawir 
metua, janah ikuburken i kuburen bapana 
Joas i Opra, kuta sikerajangen terpuk Abieser. 

33 Kenca kematen Gideon lanai ka bangsa 
Israel setia man Dibata. Emaka isembahna 
Baal. Ibahanna Baal-Perpadanen jadi 
dibatana, 

34janah lanai ingetna TUHAN Dibatana, si 
nggo mulahi ia i bas kerina musuh-musuh i 
sekelewetna nari. 

35 La icidahkenna pe kehamatenna man 
keluarga Gideon kerna kerina si mehuli si 
nggo ibahanna nandangi Israel. 


Abimelek 


l Abimelek anak Gideon lawes ku Sikem, 
9 ija ringan kerina kade-kade nandena. 
Ikatakenna man keluarga nandena e 
2 gelah isungkunna kalak Sikem, "Apai 
kam pangen iperentah anak-anak Gideon 
Si pitu puluh kalak asangken iperentah si 

sekalak? Ingetlah maka Abimelek eme dareh 


dagingndu." 

3 'singetken kade-kade nande Abimelek 
si enda man kalak kuta Sikem i bas gelar 
Abimelek, emaka iputusken kalak kuta Sikem 
ngikutken Abimelek erkiteken Abimelek 
kade-kadema. 

4Ibereken kalak enda pitu puluh duit pirak 
i bas rumah pertoton Baal-Perpadanen 
nari,janah alu duit e iupahina kalak 
gutul-gutul si la terpake nemani ia. 

> Lawes ia ku rumah bapana i Opra, janah i 
jah i babo sada batu ibunuhina pitu puluhna, 
seninana, anak Gideon. Tapi Jotam, anak 
Gideon si nguda cebuni, emaka la ia ibunuh. 

6 Kenca bage kerina kalak Sikem ras Betmilo 
pulung ras-ras, emaka lawes ia ku batang 
kecing i Sikem. I je itangkuhkenna Abimelek 
jadi raja. 

7 Kenca nggo ibegi Jotam kerna si e, lawes 
ia, tedis i das Uruk Gerisim janah erlebuh 
man kalak ndai, "Begikenlah aku, o kalak 
Sikem, maka ibegiken Dibata kam! 

8 Sekali jadi, pulung kerina batang kayu milih 
rajana. Nina man batang saitun, 'Kamlah jadi 
raja kami.' 

9 Erjabap batang saitun ndai nina, 'Adi jadi 
rajandu, arus kungadiken mereken minakku, 
si ipergunaken pehaga dibata-dibata ras 
manusia." 

10 Emaka nina batang kayu e kerina man 


batang ara, 'Mari, kam mejadi raja kami.' 

Il Tapi nina batang ara njabapsa, 'Adi jadi 
rajandu, arus kungadiken erbuah si entebu.' 
12 Kenca bage nina batang-batang kayu e 
man batang anggur, 'Mari kam jadi raja kami.' 

13 Tapi nina batang anggur njabapsa, 

'Adi jadi rajandu, arus aku ngadi mereken 
lau anggurku si erbahan meriah ukur 
dibata-dibata ras manusia.' 

14 Erdandanken si e nina batang kayu e 
kerina man rambah duri, 'Mari, kamlah jadi 
raja kami.' 

15 Nina batang duri njabapsa, 'Adi tuhu kin 
atendu aku jadi rajandu, mari dage cilinggem 
i teruhku. Adi la kam nggit, ndarat api i bas 
dahan-dahanku si erduri nari janah itutungna 
batang aras Libanon.'" 

16 “Emaka genduari" nina Jotam nerusken 
cakapna, "Tuhu-tuhu kal kin bujur ras pinter 
ukurndu sanga ibahanndu Abimelek jadi 
raja? Ihamatindu kin Gideon janah patut kin 
perbahanenndu man keluargana, nginget 
perbahanenna si mehuli e? 

17 Ingetlah maka bapangku erperang guna 
kam. lasamkenna kesahna mulahi kam i bas 
bangsa Midian nari. 

18 Tapi genduari nggo erkusur ukurndu 
ilawanndu keluarga bapangku. Ibunuhndu 
anakna pitu puluh kalak i babo sada batu, 
janah erkiteken Abimelek, anak gundik 

bapangku, keluargandu, ibahanndu ia jadi 


raja Sikem. 

19 Emaka genduari, adi bujur ras pinter 
kin perbahanenndu man Gideon ras man 
keluargana, meriahlah ukurndu ras Abimelek 
dingen meriahlah akapna ras kam. 

20 Tapi adi lang ndaratlah api i bas Abimelek 
nari maka itutungna kalak Sikem ras Betmilo. 
Ndaratlah api i bas kalak Sikem ras Betmilo 
nari, janah itutungna Abimelek." 

21 Frkiteken mbiar Jotam man seninana 
Abimelek kiam ia janah lawes ia ringan i Beer. 
22 Telu tahun dekahna Abimelek merentah 

Israel. 

23 Kenca bage ibahan Dibata maka si 
musuhen ia ras kalak kuta Sikem. Berontak 
kalak e ngelawan Abimelek. 

24 Enda jadi gelah kejahaten Abimelek ras 
kalak Sikem si ngajuk ia munuh anak dilaki 
Gideon si pitu puluh kalak e ibalasken man 
bana. 

25 Itamaken kalak Sikem kalak si 
nggempangi Abimelek i das uruk-uruk e, 
janah irampokina kasa kai si mentas arah e. 
Kedungenna berita kerna si enda seh man 
Abimelek. 

26 Kenca bage reh Gaal, anak Ebet, ku Sikem 
ras senina-seninana janah erkusur ka ukur 
kalak Sikem man bana. 

21 Kerina ia lawes ku kebun anggurna 
sekalak-sekalak janah iperanina, ibahanna 

lau anggur, emaka erpesta ia kerina. Bengket 


ia ku bas inganna nembah man dewa, jenari 
man minem ia ije janahna numpah-numpahi 
Abimelek. 

28 Nina Gaal, "Jelma si uga kin kita kalak 
Sikem enda? Ngkai maka sitami-tami 
Abimelek? Ise kin ia? Anak Gideon! Wakilna si 
Sebul! Tapi ngkai maka arus sitami-tami ia? 
Ikutkenlah ninindu Hamor si nggo majekken 
terpukndu! 

29 Bicara aku siminpin bangsa enda tentu 
minter kuambengken Abimelek. Ningku man 
bana, 'Pepulung tenterandu. Ndaratken gelah 
kita erperang!'" 

30 Sebul si merentah kota e, keke nembehna 
kenca ibegina kai si ikataken Gaal. 

31 Isuruhna piga-piga kalak persuruhen 
ndahi Abimelek i Aruma alu tenah, "Gaal anak 
Ebet ras senina-seninana nggo reh ku Sikem, 
janah la atena iberena kam bengket ku kota 
enda. 

32 Emaka, kam ras anak buahndu arus lawes 
berngi enda jenari cebuni i mbalmbal. 

33 Pepagi erpagi-pagi kenca nggo pultak 
matawari, keke kam, rempet serang kota e. 
Jenari adi Gaal ras teman-temanna ndarat 
ngelawan kam, seranglah ia asa gegehndu." 

34 Emaka berkat Abimelek ras anak buahna 
berngi-berngi, janah cebuni ia i darat Sikem i 
bas empat terpuk. 

35 Sanga Abimelek ras anak buahna ngidah 


Gaal ndarat janah tedis i pintu gerbang kota 
e, luar ia i bas inganna cebuni nari. 

36 dah Gaal kalak enda emaka nina man 
Sebul, "Nen adah! Lit nterem jelma nusur i 
das uruk-uruk ah nari!" "Labo jelma ah," nina 
Sebul ngaloi. "Awih-awih saja nge ah ngenca 
i das uruk ah." 

37 Nina ka Gaal, "Nen min ah! Lit nterem 
jelma nusur arah reben-reben ah, janah 
sada terpuk ah sangana reh i batang kecing 
pertendung ah nari arah dalan mbelin!" 

38 Kenca bage nina Sebul man Gaal, "I ja 
genduari cakapndu si meganjang e? Kam 
kap mbarenda kalakna si nungkun, 'Ise kin 
Abimelek maka arus sitami-tami ia?' Ah 
kap kalakna si igombangindu mbarenda. 
Ndaratken, lawan dage." 

39 Ipinpin Gaal kalak Sikem ndarat emaka 
ilawanna Abimelek. 

40Tapi iayaki Abimelek ia, emaka kiam Gaal. 
Nterem kalak luka aminna i pintu gerbang e 
denga pe. 

41 Ingani Abimelek kuta Aruma, janah 
ipelawes Sebul si Gaal ras senina-seninana i 
Sikem nari, emaka lanai banci ia ringan ije. 

42 Pepagina ieteh Abimelek maka kalak 
Sikem ku juma atena. 

43 Emaka idilona anak buahna, ibagina telu 
terpuk, jenari cebuni i juma nggempangisa. 

Sanga iidahna kalak e reh i kota nari, ndarat 


ia i bas inganna cebuni nari munuh kalak e. 

44 Sanga Abimelek ras terpukna pedas-pedas 
maju ngkawal pintu gerbang kota, temanna 
terpuk si dua nari ngelawan ras munuh kerina 
kalak si i juma. 

4> Perang e terus sada wari dekahna. 
Italuken Abimelek kota e, ibunuhina kalakna, 
iruntuhkenna janah itamburina tanehna alu 
sira. 

46 Kenca kerina peminpin Sikem i benteng e 
megi kerna si e, cebuni ia nelamatken bana ku 
liang-liang rumah pertoton Baal-Perpadanen. 

41 Man Abimelek iberitaken maka kalak e 
cebuni ije. 

48 Emaka lawes ia ku das Uruk Salmon ras 
anak buahna. I jah ibuatna anak buahna 
gelah pedas-pedas iikutkenna perbahanenna. 

43 Emaka tiap kalak nektek sada dahan 
batang kayu, janah iikutkenna Abimelek. 
Ipegun-gunna kayu e i duru liang-liang e 
jenari icilukna si lit i bas, emaka mate kerina. 
Teremna si i bas benteng e lit kira-kira seribu 
kalak dilaki ras diberu. 

>0 Kenca bage lawes Abimelek ngepung kota 
Tebes, janah talu ibanna kota e. 

>l je lit sada menara si paguh, emaka kerina 
dilaki ras diberu ras peminpin-peminpinna 
kiam ku das tarum. 

52 Sanga Abimelek seh i je, iserangna atena 


menara e: emaka ideherina pintuna icilukna 
atena. 

53 Tapi sekalak diberu ndabuhken sada batu 
penggilingen si galang ku takal Abimelek 
emaka pecah takalna. 

>4 Emaka pedas idilona sekalak anak 
perana si mbaba senjatana janah minter 
iperentahkenna, "Sintak pedangndu bunuh 
aku. La ateku bage ikataken kalak diberu si 
munuh aku." Emaka itebak anak perana e ia, 
mate. 

>> Kenca nggo idah bangsa Israel maka 
Abimelek nggo mate, mulih ia kerina ku 
rumah. 

56Alu e Dibata mbalas kejahaten Abimelek 
si Ilakokenna man bapana i bas ia munuh pitu 
puluh kalak seninana. 

57 Dibata pe mbalas kejahaten kalak kuta 
Sikem, sue ras si ibelasken Jotam anak 
Gideon asum isumpahina kalak. 


Tola 


10 1 Kenca mate Abimelek, Tola anak 
Puah, kempu Dodo reh mbebasken 
Israel. Ia i bas suku Isakar nari janah ringan i 
Samir i deleng-deleng Eperaim. 

2 la jadi peminpin Israel dua pulu telu tahun 
dekahna. Kenca ia mate emaka ikuburken i 
Samir. 


Hakim-hakim 10.31 10 42 
Jair 

3 Kenca Tola, keke ka Jair i Gileat nari. 
Ipinpinna Israel dua pulu dua tahun. 

4 Anakna lit telu puluh kalak si ngersak 
telu puluh kalde. Lit telu puluh kotana i 
negeri Gileat, janah seh asa genduari igelari 
kota-kota Jair. 

> Mate si Jair emaka ikuburken i Kamon. 


Jepta 

6 Bangsa Israel erbahan dosa denga man 
TUHAN alu nembah man Baal ras Astarte, 
bage pe man dibata-dibata Siria, Sidon, 
Moap, Amon ras Pilisti. Itadingkenna TUHAN 
janah ngadi ia nembah man BaNa. 

7 Emaka merawa TUHAN man bangsa Israel, 
janah IpelepasNa bangsa Pilisti ras bangsa 
Amon ngkuasaisa. 

8 Sepulu waluh tahun dekahna bangsa Pilisti 
ras Amon nindih ras ngayak-ngayak bangsa 
Israel si ringan i negeri bangsa Amori i Timur 
Lau Jordan i Gileat. 

9Bangsa Amon pe ngepari Lau Jordan 
merangi suku Juda, Benyamin ras Eperaim. 
Israel lit i bas kiniseran si mbelin. 

10 Fmaka erlebuh bangsa Israel ku TUHAN 
nina, "Nggo kami erdosa man BaNdu, 
erkiteken itadingken kami Kam, Dibata kami, 
janah isembah kami Baal." 


Hakim-hakim 10.111 11.1 43 
Il | bereken TUHAN jabapen enda, "Bangsa 


Mesir, bangsa Amori, bangsa Amon, bangsa 
Pilisti, 

12 bangsa Sidon, bangsa Amalek, ras bangsa 
Maoni ndedeh kam i bas paksa si lepas, 
emaka erlebuh kam man bangKu. La kin kam 
Kuselamatken i bas kalak e nari? 

13 Tapi itadingkenndu kang Aku janah 
nembah man dibata-dibata si deban, emaka 
tetap nge ateKu lanai mulahi kam. 

14To lebuh dibata-dibata si nggo ipilihndu. 
Suruh ia mulahi kam katawari kam i bas 
kiniseran." 

15 Tapi nina bangsa Israel man TUHAN, 
"Kami nggo erdosa. Bahanlah kai AteNdu, 
saja ngenca ngarap kami gelah IbebaskenNdu 
kami genduari." 

16 Fmaka iambekkenna dibata-dibata si 
deban, jenari isembahna TUHAN. Emaka lanai 
tahan TUHAN ngidah kiniseran Israel. 

17 Kenca bage ersikap tentera bangsa Amon 
ku peperangen, janah erkemah ia i Gileat. 
Bangsa Israel pulung janah erkemah i kuta 
Mispa i Gileat. 

181 jah nina bangsa Israel ras peminpinna 
sapih-sapih ia, "Ise pang arah lebe ngelawan 
bangsa Amon. la jadi peminpin kerina kalak 
si ringan i Gileat." 

1 1 1 Jepta eme kap sekalak tentera si 

mbisa i Gileat nari. Ia anak sekalak 

diberu si pendahinna erlua-lua. Bapana Gileat 


gelarna. 

2 Ndehara Gileat mupus piga-piga anak 
dilaki. Emaka kenca anakna ndai mbelin 
ipelawesna Jepta i rumahna nari. Nina, "Kam 
la dat kai pe i bas tading-tadingen bapa kami. 
Kam la anak nande kami." 

3 Kiam Jepta nadingken seninana, ringan i 
negeri Tob. I jah ipepulungna sada terpuk 
kalak mampa-mampa emaka ras ia ku japa 
pe. 

4Piga-piga wari dekahna kenca si e reh 
bangsa Amon erperang ngelawan Israel. 

> Sanga kejadin e, ilegi peminpin bangsa 
Israel Jepta ku Tob. 

6 Nina, "Mari pinpin kami, maka banci 
silawan bangsa Amon e." 

' Tapi nina Jepta njabapsa, "Perbahan 
nembeh kal atendu aku ipelawesndu aku 
i rumah bapangku nari. Ngkai maka kam 
reh man bangku genduari sanga kam i bas 
kiniseran?" 

8 Nina peminpin Israel man Jepta, "Kami 
mulihken ngelegi kam genduari erkiteken ras 
ate kami kita, gelah silawan bangsa Amon, 
dingen minpin kerina penduduk Gileat." 

3 Nina Jepta, "Adi ibabandu aku mulih 
ku Gileat ngelawan bangsa Amon, janah 
ibereken TUHAN man banta kemenangen, 
aku pagi si merentah kam kerina." 

10 Nina kalak ndai, "Kami setuju. TUHAN jadi 


saksinta." 

11 Emaka lawes Jepta ras peminpin-peminpin 
Gileat, janah ibahan rayat maka Jepta 
merentah ras jadi peminpinna. Jepta nuntut 
sarat-sarat e i adep-adepen TUHAN i Mispa. 

12 Kenca bage itenahken Jepta berita man 
raja bangsa Amon nina, "Kai kin perubatenta? 
Ngkai atendu merangi negeringku?" 

13 jabap raja Amon tenah Jepta, "Sanga 
bangsa Israel ndarat i Mesir nari, ibuatna 
tanehku mulai i Lau Arnon nari seh ku Lau 
Jabok ras Lau Jordan. Genduari arus maka 
julihkenndu e alu dame." 

14 | tenahken Jepta ka tenah mulihken man 
raja Amon 

15 alu jabapen enda, "Labo payo ibuat Israel 
negeri Moap ntah negeri Amon. 

16Sj payo eme: sanga bangsa Israel 
nadingken Mesir ia erdalan mentasi gurun 
pasir ku Teluk Akaba janah seh i Kades. 

17 Emaka isuruhna sekalak pertenahen ku 
raja Edom mindo ijin erdalan mentasi negeri 
e. Tapi la ibere raja Edom pemindonna. Raja 
Moap pe isungkun kalak enda kang, tapi raja 
e pe la meresa bangsa Israel erdalan mentasi 
negeri e. Emaka tading bangsa Israel i Kades. 

18 Kenca bage maka lawes bangsa Israel 
arah gurun pasir, erdalan ngkelewati negeri 
Edom ras negeri Moap ngayak seh kalak enda 
i Timur Moap i lepar Lau Arnon. Erkemah ia i 

jah, tapi la Ikeparina Arnon erkiteken Arnon 


eme perbalengen Moap. 

19 Emaka itenahken bangsa Israel 
pertenahen ndahi Sihon raja bangsa Amori 
i Hesbon, janah mindo gelah iberena min 
kalak Israel erdalan mentas arah negeri e ku 
negerina. 

20 Tapi la ibere Sihon pemindon Israel e. 
Ipepulungna kerina tenterana, ipajekkenna 
kemahna iJahas, iserangna Israel. 

2! Tapi TUHAN, Dibata Israel, mereken 
kemenangen man bangsa Israel ngelawan 
Sihon ras kerina tenterana. Emaka ibuat 
Israel negeri sikerajangen bangsa Amori si 
ringan i daerah e. 

22 | buat Israel kerina daerah Amori i Lau 
Arnon nari arah Selatan seh ku Lau Jordan 
arah Barat. 

23 Dage TUHAN, eme Dibata nu Israel, 
pelawes bangsa Amori guna BangsaNa, 
bangsa Israel. 

24 |cubakenndu kin atendu muatca e 
mulihken? Banci man bandu kai si ibereken 
dibatandu Kemos man bandu. Tapi man kami 
kai si nggo ibereken TUHAN Dibata kami man 
kami. 

25 Akapndu kin kam ulin asang Balak anak 
Sipor, raja Moap? Pernah kin idilona Israel 
rubat? Pernah kin ia lawes erperang ngelawan 
Israel? 

26 Nggo telu ratus tahun Israel muat Hesbon 


ras Aroer, ras kuta-kuta sekelewetna ras 
kerina kota-kota i tepi Lau Arnon. Ngkai maka 
i bas paksa si e Ia ibuatndu mulihi? 

27 Lang, la lit kubahan salah man bandu. 
Kam salah alu mahan perang ras aku. TUHAN 
jadi hakim. Ia jadi hakim kerna bangsa Israel 
ras bangsa Amon." 

28 Tapi Ia diate raja Amon tenah Jepta. 

29 Kenca bage nusur Kesah TUHAN man 
Jepta. Ia erdalan mentasi Gileat ras Manase, 
jenari mulihken ku Mispa i Gileat terus ia ku 
Amon. 

30 Erpadan Jepta ku TUHAN nina, "Adi 
iberekenndu kemenangen man bangku 
naluken bangsa Amon, 

31 jse si pemenana ndarat i rumahku 
nari ngalo-ngalo aku sanga aku mulih 
i bas kemenangen nari kututung e jadi 
persembahen. Kupersembahken e man Bandu 
jadi korban." 

32 Emaka ikepari Jepta lau belin e ngelawan 
bangsa Amon, janah TUHAN mereken 
kemenangen man bana. 

33 elis-elisna bangsa Amon i Aroer nari terus 
ku daerah Minit, dua puluh kota banena, seh 
ku Abel Keramim. | je me pembunuhen si 
mbelin, janah bangsa Amon nggo italuken 
Israel. 

Anak Jepta singuda-nguda 

34 Sanga Jepta mulih ku Mispa, i jah ialo-alo 
anakna diberu ia, landek dingen malu 
gendang. Sada e kal ngenca anakna. 

35 Kenca idahna anak e, irigatkenna bajuna 
i bas kepiceten ukur nina, "O anakku! 
Igetemkenndu pusuhku! Ngkai maka kam kal 
si erbahanca ukurku ceda? Nggo aku erpadan 
tuhu-tuhu man TUHAN, janah perpadanen e 
arus isehken!" 

36 Nina anakna e man bana, "Adi nggo 
ibahanndu perpadanen ras TUHAN lakokenlah 
kai atendu ilakokenndu kerna aku, erkiteken 
TUHAN nggo erbalas man musuh-musuhndu 
bangsa Amon." 

37 Tapi ipindona man bapana, "Sada kal 
pemindonku. Bere aku nggeluh dua bulan 
nari, gelah banci aku ras teman-temanku ku 
deleng-deleng, gelah i jah banci kutangisi 
bangku sabap aku arus mate sanga 
singuda-nguda denga." 

38 |pelepasna anakna e lawes nggeluh dua 
bulan nari. Ia ras teman-temanna lawes 
nangkih deleng janah erceda ate erkiteken 
arus mate langa erjabu ras langa lit anakna. 

39 Kenca dua bulan mulihken ia ndahi 
bapana. Ilakoken Jepta rikutken kai si nggo 
ipadankenna man TUHAN, emaka mate anak 
e tupung ia singuda-nguda denga. Si e nggo 
jadi adat i Israel, 

40 maka singuda-nguda lawes ngandung 


empat wari i bas sada tahun kerna anak Jepta 
i Gileat nari. 


Jepta ras bangsa Eperaim 


12 l Kalak Eperaim ersikap lawes 
erperang. Ikeparina Lau Jordan muat 
lawes ku Sapon nina man Jepta, "Ngkai maka 
la ilebuhndu kami gelah ras kita ngelawan 
bangsa Amon? Emaka iciluk kami ate kami 
rumahndu ras kerina isina." 

2 Tapi nina Jepta ngaloi, "Aku ras bangsangku 
mbelin perubaten kami ras bangsa Amon. 
Nggo kam kulebuh, tapi la kam nggit nampati 
kami ngelawan bangsa Amon. 

3 Kenca ieteh kami maka kam la nggit, 
kuasamken kesahku, kukepari perbalengen 
kami, janah kuperang kalak e, janah 
TUHAN mereken kemenangen man bangku. 
Emaka ngkai maka kam reh ngelawan kami 
genduari?" 

4Kenca bage ipepulung Jepta kerina kalak 
Gileat ngelawan kalak Eperaim janah talu 
ibahanna. (Pernah ikataken kalak Eperaim, 
"Kam kalak Gileat si ringan i Eperaim ras 
Manase, nggo kiam i bas bangsa Eperaim 
nari!") 

3 Gelah bangsa Eperaim ula kiam, itimai 
bangsa Gileat i bas ingan-ingan ngepar Lau 
Jordan. Sanga icubaken bangsa Eperaim kiam 

alu mindo ijin ngepar, isungkun bangsa Gileat 


ia, "Bangsa Eperaim kam?" Adi "lang" nina, 

6 isuruhna ia melasken, "Syibolet." Tapi 
ibelaskenna "Sibolet" erkiteken la ia beluh 
melaskenca alu payo. Emaka itangkapna 
janah ibunuhna i bas sada ingan ngepar Lau 
Jordan. | bas paksa e lit empat pulu dua ribu 
kalak bangsa Eperaim ibunuh. 

7 Jepta minpin Israel enem tahun dekahna. 
Kenca bage, mate ia emaka ikuburken i bas 
kotana i Gileat. 


Ibsan, Elon, ras Abdon 


8 Kenca Jepta, si minpin Israel eme Ibsan i 
Betlehem nari. 

9 Lit anakna telu puluh kalak dilaki, telu 
puluh kalak diberu. La ibere Ibsan anakna si 
dilaki ras si diberu erjabu ras kalak si sada 
terpuk ras ia, tapi arus ras terpuk si deban. 
Ibsan minpin Israel pitu tahun dekahna, 

10 emaka mate ia janah ikuburken i 
Betlehem. 

ll Kenca Ibsan, Elon i Sebulon nari minpin 
Israel lit sepuluh tahun dekahna. 

12 Emaka mate ia janah ikuburken i Ayalon i 
daerah Sebulon. 

13 Kenca Elon, kalak Israel ipinpin Abdon 
anak Helel i Piraton nari. 

14 Lit empat puluh anakna dilaki ras telu 
puluh kempuna dilaki, si ngersak pitu puluh 
kalde. Abdon minpin Israel waluh tahun, 

15 emaka mate ia janah ikuburken i Piraton i 


daerah Eperaim i deleng-deleng Amalek. 


Tubuh si Simson 


13 1 Bangsa Israel erdosa ka man TUHAN, 
emaka IpelepasNa bangsa Pilisti 
ngkuasai bangsa Israel empat puluh tahun 
dekahna. 

2| bas paksa elit sekalak dilaki i kota Sora, 
Manoah gelarna. la i bas suku Dan nari. 
Ndeharana la banci mupus. 

3 Sekali jadi malekat TUHAN ncidcahken 
bana man diberu e, janah nina, "La kam 
pernah mupus, tapi lanai ndekah nari mehuli 
kulandu, ipupusndu sekalak anak dilaki. 

4Tengeti maka ula kam minem anggur ntah 
bir, ula pan pangan pantangen. 

5Janah kenca tubuh anak e, la banci 
iguntingndu bukna, sabap tangtang tubuhna 
nari anak e nggo iendesken man Dibata jadi 
kalak Nasir. Ia pagi mulahi Israel i bas bangsa 
Pilisti nari." 

6 Emaka lawes diberu e ikatakenna man 
perbulangenna, nina, "Sekalak jelma i 
bas Dibata nari nggo njumpai aku, janah 
potongenna bali ras malekat Dibata si man 
kebiarenken. La kusungkun ija nari ia reh, 
janah la ikatakenna gelarna man bangku. 

7 Tapi ikatakenna man bangku maka mehuli 
me kulangku gelah kupupus sekalak anak 
dilaki. Ikatakenna man bangku maka ula aku 

pantangen, erkiteken anak e iendesken ku 
Dibata jadi Nasir gedang geluhna." 

8 Emaka ertoto Manoah ku TUHAN nina, "O, 
TUHAN. Suruh mulihken jelma i bas Dibata 
nari e ku kami nuriken kai arus ibahan kami 
kenca tubuh anak e." 

9 Ibegiken TUHAN pemindon Manoah, emaka 
mulihken malekat ndai ku diberu e sanga ia 
kundul i juma. Perbulangenna Manoah Ia ras 
ia ije, 

10 emaka minter ia kiam janah ikatakenna 
man perbulangenna nina, "Nen me! Dilaki 
si reh man bangku i bas wari si nggo lepas 
icidahkenna bana tole man bangku." 

11 Keke Manoah emaka ikutkenna ndeharana. 
Idahina dilaki e jenari isungkunna nina, 
"Kam kin dilaki si mbarenda ngerana man 
ndeharangku?" "Ue," nina njabapsa. 

12 Emaka isungkun Manoah ka nina, "Adi 
nggo pagi seh si ikatakenndu e, kai arus 
ilakoken anak e? Kuga pagi kegeluhenna?" 

13 Nina Malekat e njabapsa, "Arus maka 
inget ndeharandu tuhu-tuhu ngikutken kerina 
si nggo kukataken man bana. 

14|a banci ipanna kai pe si rehna i bas 
batang anggur nari: la banci iinemna 
anggur ntah bir: la banci ipanna pangan si 
ipantangken. Arus ilakokenna kerina si nggo 
kukataken man bana." 

kap e. Emaka nina man bana "Ula kam lawes 
lebe. Gelah kutasakken kambing nguda man 
bandu." Tapi nina malekat e, "Aminna pe aku 
langa lawes, labo banci kupan pangandu. 
Tapi adi atendu nikapkenca, tutunglah e jadi 
persembahen man TUHAN." 

16 (Hak 13:15) 

17 Nina Manoah, "Kataken man kami ise 
gelarndu, gelah ieteh kami pehaga kam kenca 
seh katandu e." 

18 Nungkun malekat e nina, "Ngkai maka 
merincuh kam meteh gelarku? Gelarku gelar 
si mejin kap." 

19 Kenca bage ibuat Manoah sada kambing 
nguda ipersembahkenna i babo batar-batar 
batu man TUHAN si ngelakoken perbahanen 
si mejin. 

20 Sanga nangkih gebuk api e i bas batar- 
batar nari, Manoah ras ndeharana ngidah 
malekat TUHAN nangkih ku surga arah gebuk 
api e. Kenca bage ieteh Manoah maka jelma e 
malekat TUHAN kap. Emaka ia ras ndeharana 
nembah, ayona seh ku taneh. Kenca si e lanai 
pernah idahna malekat TUHAN e. 

21 (Hak 13:20) 

22 Nina Manoah man ndeharana, "Ugapa pe 
kita mate, erkiteken nggo siidah Dibata!" 

23 Tapi nina ndeharana njabapsa, "Adi ibunuh 
TUHAN kin AteNa kita, labo IcidahkenNa enda 

enda kerina man banta i bas paksa enda." 

24 | pupus diberu e sekalak anak dilaki emaka 
Simson ibahanna gelarna. Anak e reh belinna 
janah ipasu-pasu TUHAN ia. 

25 Emaka kuasa TUHAN mulai pegehi ia 
sanga ia i kelang-kelang Sorah ras Estaol i 
bas perkemahen Dan. 


Simson ras singuda-nguda i Timna nari 


14 '| bas sada wari lawes Simson 
ku Timna. | je idahna sekalak 
singuda-nguda Pilisti. 

2 Mulih ia ku kuta, emaka ikatakenna 

man nande ras bapana nina, "Lit sekalak 
singuda-nguda Pilisti i Timna leket ukurku 
man bana. Sungkuni ia man bangku: erjabu 
ateku ras ia." 

3 Tapi isungkun nande bapana ia nina, "Ngkai 
maka kam lawes njumpai singuda-nguda 

i bas kalak Pilisti si la sada kiniteken ras 
kita? La kin lit idahndu singuda-nguda i bas 
terpukta, i tengah-tengah kerina bangsanta?" 
Tapi nina Simson man bapana, "Ia ngenca 
ateku ngena, sungkunndulah ia man bangku." 
“La ieteh orang tuana maka TUHAN nge si 
mabaisa maka bage pengelako Simson, sabap 
TUHAN sangana ndarami dalan ngelawan 
bangsa Pilisti. Paksa e bangsa Pilisti merentah 
i Israel. 

nandena. Sanga ia mentasi kebun anggur, 
ibegina sada singa nguda erdengum. 

6 Rempet Simson megegeh perbahan kuasa 
TUHAN, emaka icaingkenna singa e, alu tanna 
saja, desken ncaingken anak kambing. Tapi 
la iturikenna man orang tuana kai si nggo 
ibahanna. 

7 Emaka lawes Simson janah icakapina 
singuda-nguda e sabap ngena kal atena. 

8 Kenca piga-piga wari mulihken ka ia ndahi 
singuda-nguda e lako ngempoisa. | bas dalan 
sanga si e nilah ia ngenen singa si nggo 
ibunuhna mbarenda, kepeken i je nggo lit 
cambang wani ras tenggulina. 

9 Ikurakna tengguli e ku tanna, emaka 
ipanganina janahna erdalan. Emaka idahina 
bapana ras nandena janah iberekenna deba 
tengguli e. Ipan orang tuana tengguli e, tapi 
la ituriken Simson maka tengguli e ibuatna i 
bas bangke singa nari. 

10 Lawes bapana ku rumah singuda-nguda 
e, emaka ibahan Simson sada perpulungen 
man-man i je sue ras kebiasan i bas kalak si 
nguda denga. 

11 Kenca nggo idah bangsa Pilisti, isuruhna 
telu puluh kalak anak perana guna 
mperdiateken Simson. 

12 Nina Simson man si telu puluh kalak ndai, 
"Aku lit sada kuning-kuningenku. Adi idatndu 
jabapna kuning-kuningenku enda ope denga 


Hakim-hakim 14.131 17 56 
dung kerja si pitu wari enda, kubereken 


bandu telu puluh kemeja ras baju lantang. 
Tapi adi Ia idatndu jabapna sekalak-sekalak 
kam arus mereken man bangku sada kemeja 
ras baju lantang." "Turiken man kami 
kuning-kuningenndu," nina kalak ndai, "gelah 
ibegiken kami." 

13 (Hak 14:12) 

14 Nina Simson, "I bas si mangani nari reh 
si man pangan: i bas si megegeh nari reh si 
ntebu." Kenca telu wari langa denga dat kalak 
enda erti kuning-kuningen e. 

15| bas wari si peempatken nina kalak 
enda man ndehara Simson, "Endik-endiklah 
perbulangenndu maka ikatakenna erti 
kuning-kuningen e. Adi la terendik-endikndu 
iciluk kami rumah bapandu ras kam. Ma labo 
kami itenahkenndu gelah jadi musil?" 

16 Ngandung ndehara Simson ndahi 
perbulangenna, emaka nina, "Labo atendu 
ngena aku! Nembeh nge atendu ngenen 
aku! Isungkunndu man teman-temanku 
kuning-kuningen tapi la iturikenndu ertina 
man bangku!" Nina Simson, "Idahndu nge, 
man nande ras bapangku pe la kukataken. 
Ngkai maka man bandu kuturiken?" 

17 Tangis lalap ndehara Simson kidekah 
kerja si pitu wari e, emaka i bas wari si 
pepituken ikatakenna erti kuning-kuningen e 
man ndeharana perban denge-denge ia lalap. 

Pilisti. 

18 Fmaka i bas wari pepituken, ope Simson 
lawes ku ingan medem nina anak kota 
ndai man bana, "Kai banci tebun asang 
tengguli? Kai banci gegehen asang singa?" 
Ijabap Simson nina, "Adi Ia itenggalakenndu 
lembungku, labo itehndu jabapna!" 

19 Rempet Simson megegeh perbahan kuasa 
TUHAN, emaka lawes ia ngincuah ku Askelon. 
| je ibunuhna telu puluh kalak jelma si mejile 
pakenna, janah itangtangina uis si telu puluh 
kalak e, jenari iberekenna man kalak si 
meteh kuning-kuningenna. Emaka mulih ia 
ku rumah, merawa kal atena kerna kejadin e. 

20) enari ndehara Simson iserehken bapana 
man dilaki si jadi sikembarna tupung 
perjabunna e. 

1 5 1 Piga-piga dekah kenca si e, eme 

tupung rani gandum, Simson lawes 
ndahi ndeharana. Ibabana sada anak kambing 
man luahna. Nina Simson man mamana, 
"Kudahi ateku anakndu ku kamarna." Tapi Ia 
ipediat mamana. 

2 Nina man Simson, "Kuakap kin mbarenda 
elem-elem atendu kempak ia, emaka 
kuserehken ia man dilaki si deban, eme 
temanndu jine. Tapi jilen kap agina. Banci ia 
buatndu jadi gantina." 

3Nina Simson, "Genduari Ia aku ersalah 
erkiteken kai si sikubahan man kalak Pilisti!" 

Tiap dua serigala ipudunkenna ikurna, janah 
itamakenna sada obor ku je. 

3 Kenca bage isaganina obor e, jenari 
ipulahina ku juma kalak Pilisti. Emaka meseng 
kerina gandum si nggo iperani. Gandum si 
langa iperani ras kebun anggur pe keri kerina 
meseng. 

6 Kenca isungkuni kalak Pilisti ise kalakna si 
ngelakoken si enda, ibegina maka Simson 
si ngelakokenca erkiteken mamana kalak 
Timnah nggo nerehken ndehara Simson man 
teman Simson jine. Erkiteken si e lawes kalak 
Pilisti nutung diberu e ras kerina isi rumah 
bapana seh keri. 

?Jenari nina Simson kempak kalak Pilisti e, 
"Erkiteken bagenda perbahanendu, ersumpah 
aku maka Ia aku sinik adi langa aku erbalas 
man bandu kerina." 

8 Simson merangi kalak Pilisti alu kejam 
dingen munuh nterem kalak. Jenari lawes, 
dingen ringan ia bas gua i datas sada deleng 
batu i Etam. 


Simson naluken kalak Pilisti 


3 Reh kalak Pilisti erkemah i Juda, jenari 
iserangna kota Lehi. 

10 Nungkun kalak Juda nina, "Ngkai maka 
kami iserangndu?" Jabap kalak Pilisti, "Kami 
reh ku jenda lako nangkap Simson, gelah 

kempak kami." 

Il Emaka lawes 3.000 kalak Juda ku gua 
deleng batu i Etam. Nina man Simson, 

"O Simson, la kin ietehndu maka kalak 
Pilisti ngkuasai kita? Nehenlah uga jadina 
perbahanenndu e man kami!" Ngaloi Simson 
nina, "Kubahan man bana bagi perbahanenna 
man bangku." 

12 Nina kalak Juda, "Kami reh ku jenda 
nangkap kam dingen ngendeskenca man 
kalak Pilisti." Nina Simson, "Erjanji kam lebe 
maka la munuhndu aku." 

13" Je," nina kalak Juda. "Ate kami pe 
nangkap kam ngenca dingen ngendeskenca 
kempak kalak Pilisti. Labo ate kami munuh 
kam." Kenca bage iketna Simson alu dua 
tinali si mbaru denga, jenari ibabana ndarat i 
bas gua e nari. 

14 Kenca seh i Lehi, reh kiam kalak Pilisti 
ngalo-ngalosa janahna ersurak-surak. 
Rempet reh kuasa TUHAN mereken gegeh 
man bana. Tinali si ngiket tanna iretapina, 
tempa meseng ipan api. 

15 Kenca bage idahna tulan isang kalde si 
mbaru denga. Ibuatna alu e ibunuhna 1.000 
kalak Pilisti. 

16 Emaka rende Simson, "Alu isang kalde 
kugudam 1.000 kalak, alu isang kalde 
kupegun-gun bangke-bangkena." 

kalde e. Eme sabapna ibahan gelar ingan e 
Ramat-Lehi. 

18 Kenca bage muas kal Simson, emaka 
erlebuh ia man TUHAN, "O TUHAN, e denga 
kal IberekenNdu kemenangen si mbelin man 
bangku. Genduari arus kin aku mate muas, 
seh maka itangkap kalak Pilisti si la nandai 
Kam e aku?" 

19 Emaka ipulka TUHAN lubang i bas uruk 
batu i Lehi e. Minem Simson, kenca bage 
senang ka iakapna. Eme sabapna sumbul 
lau e ibahan gelarna Lau Hakor. Sumbul e lit 
denga genduari i Lehi. 

20 Dua puluh tahun dekahna Simson 
merentah kalak Israel, tupung e Israel ikuasai 
kalak Pilisti. 


Simson i Gasa 


16 l Tupung e Simson lawes ku Gasa. 
| jah jumpa ia ras sekalak diberu si 
pendahinna erlua-lua, dingen medem ia ras. 
2 Kalak Gasa meteh maka Simson i je, 
emaka ikepungna ingan e. Igempangina seh 
mbages berngi i gerbang kota. Tapi la kai 
pe ibahan kalak enda perban rukur ia, "Kari 
kenca pultak matawari maka si bunuh ia." 

3 Tapi la ngayak erpagi-pagi Simson medem 
ije. Tengah berngi medak ia jenari lawes 

ia ku gerbang kota. Iruahna pintu e kerina, 

Hebron. 


Simson ras Delila 


4Kenca bage, ngena ka ate Simson sekalak 
diberu si ringan i Baluren Sorek, gelarna 
Delila. 

5 Limana raja bangsa Pilisti reh ndahi Delila 
nina, "Tami-tami Simson gelah ikatakenna 
man bandu ngkai maka seh kal ia gegehna 
janah uga kita banci naluken ia, ngiket 
ia maka lanai ngelawan. Kenca bage 
sekalak-sekalak kami mereken 1.100 duit 
pirak man bandu." 

6 Emaka nina Delila man Simson, "Turiken 
min man bangku, kai erbahanca maka bage 
kal gegehndu. Uga nge ngiket kam gelah 
ulanai ergegeh?" 

7 Nina Simson njabapsa, "Adi iketna aku alu 
pitu tinali panah mbaru, si langa kerah, maka 
kote aku, janah bali ras kalak si deban." 

8 Emaka ibaba raja bangsa Pilisti man Delila 
pitu tinali panah si mbaru si langa kerah, 
emaka iketna Simson. 

9| bas ruangen si deban lit piga-piga kalak 
dilaki isuruhna nimai. Kenca bage erlebuh ia 
nina, "O Simson! Ena reh kalak Pilisti!" Tapi 
iretapken Simson tinali panah e, peltep bagi 
benang ipan api. Emaka langa denga ieteh 
kalak enda rahasia gegeh Simson. 

kepe aku. La iturikenndu man bangku si 
tuhuna. lah min, turiken bangku uga ngiket 
kam." 

11 Nina Simson njabapsa, "Adi iketna aku alu 
tinali si langa pernah ipake, tentu kote aku, 
gegehku seri ras sekalak si deban." 

12 Fmaka ibuat Delila piga-piga tinali si 
mbaru denga, iketna Simson. Kenca bage 
ilebuhna nina, "O, Simson! Ena reh kalak 
Pilisti!" | bas ruangen si deban lit piga-piga 
kalak si nggempangi ia. Tapi iretapkenna 
tinali e alu tanna bagi ngeretapken benang. 

13 Nina Delila man Simson, "Itokohindu 
denga kang aku. La iturikenndu si tuhuna 
man bangku. Kataken min bangku alu kai 
kam banci teriket." Nina Simson njabapsa, 
"Adi ibayundu bukku si pitu dandanen ku bas 
perkakas ertenun, jenari ipepelciki alu sada 
pasuk-pasuk, emaka kote aku bali ras kalak 
si deban." 

14 Emaka ipetunduhna Simson. Kenca 
bage ibuat Delila pituna dandanen buk 
Simson, jenari ibayuna jadi sada. liketna ku 
sada pasuk-pasuk jenari ilebuhna nina, "O 
Simson! Ena reh bangsa Pilisti!" Tapi medak 
Simson, emaka irintakna bukna pulah i bas 
pasuk-pasukna ndai nari. 

15 Emaka nina Delila man Simson, "Ngena 
ateku kam nindu, tapi ukurndu ndauh nge 
kepe. Enda me petelukaliken aku itokohindu. 

erbahanca maka bage kal gegehndu." 

16 Rusur-usur isungkunina tep-tep wari. 
Nggo sakit pe Simson janah latih kal iakapna 
perbahan lalap isek-seki Delila. 

17 Piah dungna ituriken Simson si tuhuna 
nina, "La pernah ikeret bukku. Nggo aku 
iendesken man Dibata jadi Nasir mula 
tubuhku nari. Adi igunting bukku, bene 
gegehku janah kote aku seri gegehku ras 
kalak si deban." 

18 Kenca nggo tergejap man Delila maka 
nggo ituriken Simson situhuna itenahkenna 
pertenahen man raja-raja bangsa Pilisti 
nina, "Reh kam sekali nari. Nggo ikatakenna 
situhuna man bangku." Kenca bage reh raja 
bangsa Pilisti ibabana pe duit upah diberu e. 

19| petunduhna Simson i bas ampunna. 
Kenca bage idilona kalak ngkeret pituna 
dandanen bukna e. Emaka mulai igasgasina 
Simson, sabap nggo bene gegehna. 

20) enari erlebuh Delila nina, "O Simson! 
Ena reh bangsa Pilisti!" Emaka medak ras 
rukur Simson, "Kulepasken ka bagi si nggona, 
emaka lawes aku alu bebas." La ietehna 
TUHAN nggo nadingken ia. 

21 tangkap bangsa Pilisti ia, janah 
ipulditkenna mata Simson duana, ibabana 
ku Gasa. Iketna salu rante tembaga, janah 
itamakenna ku penjara. I je isuruh nggiling. 

22 Tapi sanga bage bukna mulai ka turah. 

Kematen Simson 


23| bas sada wari pulung raja-raja bangsa 
Pilisti erbahan perayan si mbelin guna 
mpersembahken persembahen man Dagon, 
dibata bangsa Pilisti. Rende kalak ndai nina, 
"Nggo ibereken dibatanta kemenangen man 
banta naluken musuhta Simson!" 

24 Meriah kal ukurna kerina, emaka nina, 
"Lebuh Simson, gelah banci siguro-guroken!" 
Sanga Simson ndarat i penjara nari, 
itokoh-tokohi kalak ndai ia, janah isuruh 
tedis kelang tiang-tiang. Kenca idah jelma 
si nterem Simson, iendeken bangsa Pilisti 
puji-pujin ku dibatana, "Nggo ibereken 
dibatanta kemenangen man banta ngelawan 
musuhta si ncedai negerinta ras munuh 
nterem bangsanta!" 

25 (Hak 16:24) 

26 | kataken Simson man danak-danak si 
negu ia nina, "Pelepas kudadap tiang si 
natang rumah enda. Tertande ateku ku je." 

271 bas ruangen enggo dem dilaki ras 
diberu. Limana raja bangsa Pilisti pe i je 
ras lit kira-kira telu ribu kalak dilaki ras 
diberu i babo tarum ngenen Simson ras 
ngguro-guroken ia. 

28 Emaka ertoto Simson nina, "O TUHAN 
si Mada Kuasa, inget min aku. O Dibata, 
bereken min gegehku sekali narilah gia, gelah 

nggo mulditken matangku duana." 

29 Emaka ijemak Simson dua tiang tengah si 
natang bangunen e. Alu namaken tanna sada 
ku tiap tiang, 

30 erlebuh ia janahna njembasa nina, "Mate 
gia aku ras bangsa Pilisti!" Emaka runtuh 
bangunen e, idumpangna limana raja bangsa 
Pilisti ras kerina jelma si lit i bas. Teremen 
ibunuh Simson jelma tupung kematenna 
asangken sanga ia enggeluh. 

31 Kenca bage reh senina-seninana ras 
kade-kadena ngangkat ia. Ibabana mulih 
ikuburkenna kelang-kelang Sorah ras Estaol i 
kuburen bapana Manoah. Lit dua puluh tahun 
dekahna Simson jadi peminpin bangsa Israel. 


Gana-gana si Miha 


l Lit sekalak dilaki, Miha gelarna. Ia 

17 ringan i deleng-deleng Eperaim. 

2| bas sada wari nina man Nandena "Nande, 
sanga bene senndu seribu seratus duit pirak, 
kubegi maka isumpahindu si nangkosa. Aku 
kap si nangkosa, nande, enda duitndu e." 
Jenari iulihken Miha duit e man nandena. 
Nina nande Miha, "Ipasu-pasu TUHAN kam 
anakku!" I bas si seribu seratus duit pirak 

e nari, ibuat nande Miha dua ratus, jenari 
iberekenna man sekalak tukang pirak. Emaka 
ibahan tukang pirak ndai sada patung kayu, 
jenari ilapisina alu pirak. Patung e ibereken 

kupake erbahan patung enda. Sabap aku 
erpadan ngendesken duit pirak e man TUHAN, 
gelah kam anakku, pulah i bas sumpah si 
nggo kubelasken." Emaka itamaken Miha 
patung e i bas rumahna. 

3 (Hak 17:2) 

4(Hak 17:2) 

? Si Miha ndai lit ingan sembah-sembahenna. 
Ibahanna piga-piga gana-gana, ras sada 
baju epod, kenca bage itangkuhkenna sada 
anakna dilaki jadi imamna. 

6La lit raja i Israel i bas paksa e, emaka tiap 
kalak erbahan bagi atena ngena. 

"| bas paksa e ka lit sekalak anak perana i 
bas suku Lewi nari. Ia ringan i kota Betlehem 
i daerah Juda. 

8 Itadingkenna Betlehem, ndarami ingan ija 
ia banci nggeluh. I bas perdalanenna e, seh 
ia i rumah Miha i deleng-deleng Eperaim. 

9Isungkun Miha ia nina, "I ja nari kam?" 
Nina anak perana e njabapsa, "Aku sekalak 
Lewi | Betlehem i daerah Juda nari. Aku 
ndarami ingan i ja aku banci nggeluh." 

10 Emaka nina Miha, "Ras kita i jenda gelah 
kam jadi penasehat ras imamku. Kubereken 
man bandu sepuluh duit pirak sada tahun, 
piga-piga baju ras nakanndu." 

Il Anak perana suku Lewi e nggit tading ras 
Miha emaka nggo ia seri ras anakna si dilaki. 

imam, janah i rumah Miha ia ringan. 

13 Nina Miha, "Genduari nggo lit sekalak suku 
Lewi jadi imamku, erkiteken si e ugapa pe 
ijjujurken TUHAN nge si mehuli man bangku." 


Miha ras suku Dan 


18 1| bas paksa e la lit raja i Israel, janah 
i bas suku-suku Israel suku Dan langa 
ndat taneh. Dage suku Dan sangana ndarami 
taneh jadi daerahna. 

2 Emaka ipilihi kalak Dan lima kalak dilaki 
si mbisa i bas ia nari. Kenca bage isuruhna 
berkat i kota Sorah ras Estaol alu perentah 
niari negeri e. Kenca ia seh i deleng-deleng 
Eperaim, ngadi ia i bas rumah Miha. 

3Sanga ia i je itandaina logat cakap anak 
perana suku Lewi e. Emaka isungkunna ia 
nina, "Erkai kam i jenda? Ise maba kam seh 
ku jenda?" 

4Nina njabapsa, "Lit arih kami ras Miha, 
maka igalarina gajingku gelah aku jadi 
imamna." 

> Nina kalak ndai man anak perana e, 
"Cubaken sungkun Dibata ntah lit ntah lang 
gunana perdalanen kami enda." 

6 Nina imam e, "Ula aru atendu. TUHAN si 
ngarak-ngarak kam i bas perdalanenndu." 

7 Emaka lawes si lima kalak e nadingken 
ingan ndai ku kota Lais. lidahna uga sikapna 
kegeluhen kalak si i je seri ras kalak Sidon. 

Dame, rayatna mehuli, la rubat-rubat, kai 


atena elit. Ndauh ia i bas bangsa Sidon nari, 
janah la lit hubungenna ras kalak si deban. 

8 Kenca si lima kalak enda mulih ku Sorah 
ras Estaol, ngalo-ngalo kalak si sada suku ras 
ia janahna nungkun kai si ijumpaina. 

9 "Mari nina kalak e. Ota siserang Lais. Nggo 
idah kami negeri emaka tuhu-tuhu mejile. 
Erkai kam i jenda? Ota! Lawes kita, gelah 
sibuat man banta negeri e! 

10 Kenca nggo kam seh i jah, tentu itehndu 
maka rayat negeri e sitik pe la curiga. Negeri 
e sada negeri si mbelin. I je kai atendu e lit, 
janah nggo ibereken Dibata negeri e man 
bandu." 

l1 Emaka lit enem ratus kalak dilaki i bas 
suku Dan nari nadingken Sorah ras Estaol, 
nggo sikap erperang. 

12 Berkat ia ibahanna perkemahenna i Kiryat 
Jearim i Juda. Eme sabapna maka ingan e 
igelari denga Perkemahen Dan. 

13 Kenca bage lawes ia i jenari emaka seh ia 
i rumah Miha i deleng-deleng Eperaim. 

14 Kenca e nina si lima kalak si nggo 
niar-niar i sekelewet Lais man rombongenna, 
"letehndu kang maka lit i jenda i bas rumah 
e gana-gana kayu si ilapisi alu pirak? Lit ka 
pe gana-gana si deban ras sada epod. Kai 
akapndu si arus sibahan?" 

15 Emaka lawes kalak e ku rumah Miha, 


ingan anak perana suku Lewi e, janah 
ikatakenna mejuah-juah man bana. 

16 Sanga e tentera Dan si enem ratus si nggo 
ersikap ku peperangen, paksana tedis i pintu 
gerbang. 

17 Tapi mata-mata si lima kalak e erdalan 
terus ku bas rumah e, ibuatna gana-gana 
kayu si ilapisi alu pirak e, bage pe gana-gana 
si deban, ras epod, sedangken imam e tading 
i pintu gerbang ras tentera si enem ratus 
kalak e. 

18 Asum si lima kalak e lawes ku rumah 
Miha janah muati barang-barang si badia e, 
nungkun imam e nina, "Erkai kena e?" 

19 Nina kalak e erjabap, "Sinik saja kam, 
ula ngerana. Ikutken kami gelah kam jadi 
imam ras si ngajari kami. Apai akapndu ulin 
jadi imam man sada suku i bas bangsa Israel 
asangken jadi imam man keluarga sada 
jelma?" 

20F erbahan meriah kal akap imam e, emaka 
ibuatna barang-barang si badia e, kenca bage 
iikutkenna kalak ndai. 

21 Kenca bage erkusur kalak e mulai ia 
erdalan ras anak-anakna, asuh-asuhenna, ras 
kerina sikerajangenna erdalan arah lebe. 

22 Nggo ndauh kalak ndai erdalan maka 
lebuh Miha teman-temanna sada kesain 
gelah erperang. Kenca itundukna kalak Dan 
e, 

23 emaka erlebuh ia man bana. Erkusur 


kalak Dan, emaka isungkunna Miha nina, "Kai 
e? Man kai kerina rayat ena?" 

24 Nina Miha njabapsa, "Ula pekulah- 
kulahndu la ietehndu! Ibabanndu imamku ras 
gana-gana si kubahan, jenari lawes kam! Kai 
nari i bas aku tading?" 

25 Nina kalak Dan, "Madin kam ulanai 
ngerana adi la atendu reh rawa kalak enda, 
ula kam kari iserangna. Kenca bage mate kari 
kam ras kerina keluargandu." 

26 Kenca bage iteruskenna perdalanenna. 
Perbahan idah Miha maka gegehen kalak Dan 
asangken ia, erkusur ia emaka mulih ia ku 
rumahna. 

27 Kenca kalak Dan nggo maba imam ras 
barang-barang bahanen Miha, lawes ia, 
iserangna Lais, kota si dame ras rayatna 
mehuli si ringan i baluren Bet Rehop. 
Ibunuhna kerina rayat i bas ingan e, jenari 
icilukna kotana. Sada pe Ia lit nampatisa, 
erkiteken Lais ndauh i Sidon nari, janah la 
lit hubungen kalak enda ras rayat si deban. 
Kalak Dan mbangun kota e mulihi, emaka ije 
ia ringan. 

28 (Hak 18:27) 

29 Isambarina gelar Lais jadi Dan rikutken 
gelar nini-ninina anak-anak Jakup: 

30 | pajekken kalak Dan gana-gana e man 
sembahenna, emaka Jonatan, anak Gersom, 
kempu Musa erdahin jadi imam man suku 

Dan, janah sinursurna tetap jadi imam seh 


ngayak rayat Dan ibaba ku pembuangen. 
31 Gana-gana Miha tetap tading i jah kidekah 
rumah Dibata lit denga i Silo. 


Sekalak Lewi ras gundikna 


19 lI bas paksa e, ope denga lit raja i 
Israel, lit sekalak suku Lewi ringan i 
deleng-deleng Eperaim. Iempoina sekalak 
singuda-nguda i Betlehem iJuda nari, 

2 tapi nembeh ate diberu e man bana. Emaka 
lawes ia mulih ku rumah bapana i Betlehem 
janah ijah ia tading empat bulan dekahna. 

3 Kenca bage itetapkenna ndahi diberu e 
janah iendik-endikna gelah mulihken man 
bana. Ibabana suruh-suruhenna ras dua 
kalde. Ibaba diberu e kalak Lewi ndai ku 
rumah, janah meriah ukur bapana ngidahsa. 

“La ibere bapa diberu e ia ermulih, emaka 
erberngi ia i je telu wari dekahna. Man ras 
minem ia, i jah ia erberngi. 

3 Erpagi-pagi i bas wari peempatken medak 
kalak ndai lampas, jenari ersikap ia gelah 
mulih. Tapi nina bapa diberu ndai man kalak 
Lewi e, "Man lebe, maka kam megegeh. 
Kentisik nari kam lawes." 

6 Emaka kundul ia duana janah man ras 
minem. Kenca bage nina bapa diberu e, 
"Pesenangken man bandu, i jenda kam sada 
berngi enda nari." 

7 Keke kalak Lewi e lawes atena, tapi isekseki 


bapa diberu e gelah ula ia lawes, emaka 
tading ia i je sada berngi nari. 

8 Lampas erpagi-pagi i bas wari pelimaken 
ersikap ia lawes, tapi nina bapa diberu e, 
"Manken lebe, tik nari kam lawes." Emaka 
man kalak ndai duana. 

9 Kenca bage ersikap ka ia lawes ras 
ndeharana e bage pe ras suruh-suruhenna. 
Tapi nina bapa diberu e, "Nggo kap ben kal e. 
Kentisik nari gelap me. Madin kam erberngi 
i jenda, pesenang bandu. Pagi banci kam 
medak lampas guna erdalan ras mulih." 

10 Tapi kalak Lewi e lanai nggit erberngi, 
emaka ersikap ia lawes ras ndeharana, ras 
suruh-suruhenna, ras duana kaldena si nggo 
itama pelana. Nggo ben kal wari sanga kalak 
enda seh i deher Jebusi (eme Jerusalem), 
emaka nina suruh-suruhen e man tuanna, 
"Ngkai maka la kita ngadi erberngi i bas kota 
kalak Jebusi enda?" 

11 (Hak 19:10) 

12 Tapi nina tuanna, "La kita ngadi i bas sada 
kota adi la kalak Israel empuna. Terus kita 
erdalan kentisik nari, gelah i Gibea ntah i 
Rama kita erberngi." 

13 (Hak 19:12) 

14 Emaka ibentasina Jebusi janah iteruskenna 
erdalan. Nggo sundut matawari sanga kalak 
enda seh i Gibea daerah suku Benyamin. 

Lawes ia ku kota kenca bage kundul ia i 
tengah kesain, tapi ise pe Ia ndilosa gelah 
erberngi i rumahna. 

16 Sanga e, mentas sekalak dilaki tua-tua 
mulihna erdahin i juma nari. Situhuna asalna 
i deleng-deleng Eperaim nari, tapi sanga e i 
Gibea ia ringan. (Kalak si deban si tading i 
kota e kerina i bas suku Benyamin nari.) 

17 Iperdiateken orang tua e kalak pertandang 
i kesain kota e, emaka isungkunna nina, "I ja 
nari kam? Ku ja atendu?" 

18 Nina kalak Lewi e erjabap, "Kami i 
Betlehem i Juda nari, janah genduari kami 
sanga i bas perdalanen ku kuta kami i 
deleng-deleng Eperaim. Tapi ise pe la ndilo 
kami erberngi ku rumahna, 

19 aminna pe lit nggala ras gagaten man 
kalde kami, janah bias nge roti ras anggur 
man pangan ras inemenku ras ndeharangku 
ras suruh-suruhenku. Kerina cukup si 
iperluken kami." 

20 Nina orang tua e, "Ota ku rumahku kita! 
Aku muatca kerina si iperlukenndu, ula kam i 
bas kesain enda erberngi." 

21 Kenca bage ibabana kalak enda ku rumah 
ras kaldena pe iberena gagaten. Iburihi 
temuena nahena, man ia ras. 

22 Sanga meriah iakap kalak e, rumah orang 
tua e rempet i kepung kalak gutul si lit i bas 
kota e. Janah mulai me ipaluina pintun. Nina 

ku rumahndu enda! Ipake kami ate kami ia!" 

23 Tapi ndarat orang tua e, janah nina, "Ula 
bage teman! Ula bahan si jahat, si la mehuli. 
Temuengku kal kalak enda. 

24 Enda ndeharana ras anakku singuda- 
nguda denga. Kubaba ia genduari ndarat 
janah banci bandu ia duana. Bahan uga 
atendu ibahanndu. Tapi man kalak enda ula 
kal ibahanndu si mejin e!" 

25 Tapi Ia ibegiken kalak gutul-gutul e orang 
tua ndai. Emaka ibuat kalak Lewi e ndeharana 
kenca bage ibabana ndarat man kalak ndai. 
Emaka iperkosa kalak ndai ndeharana e la 
erngadi-ngadi seh erpagi-pagi. 

26 Nandangi terang wari reh diberu e, janah 
guling ia i lebe-lebe pintun rumah orang tua 
e, ingan perbulangenna tading. Seh ngayak 
pultak matawari i je denga diberu e. 

27 Medak perbulangenna erpagi-pagi tapi 
sanga italangina pintun lawes atena, idahna 
ndeharana ampar i lebe-lebe rumah e tanna 
ndada ku pintun. 

28 Nina kalak Lewi e, "Kekeken. Lawes kita." 
Tapi la ia ngaloi. Kenca bage iampekenna 
ndeharana e ku das kalde, lawes ia ku kutana. 

29 Kenca nggo seh i rumah, ibuatna 
piso. Ibuatna mait ndeharana e, emaka 
ikeret-keretna jadi sepulu dua ngkeret, 
emaka iberekenna sada ngkeret man tiap 
suku Israel si sepulu dua. 

30 Kerina kalak si ngidahsa nina, "Langa 


pernah si idah jadi si bagenda rupana! Langa 
pernah jadi mulai kin bangsa Israel ndarat 

| Mesir nari. Kai arus sibahan kerna si e? 
Arih-arihlah kita." 


Israel ersikap erperang 


20 l Kerina bangsa Israel mulai i bas 
daerah Dan i Utara nari seh ku Berseba 
i Selatan, bage pe i Gileat nari arah Barat 
njabap pendilo e. Ersada ia kerina ngadap 
TUHAN i Mispa. 

2 Kerina peminpin suku Israel reh ku 
perpulungen bangsa Dibata enda janah 
tentera si erdalan nahe lit 400.000 kalak 
teremna. 

3 Paksa e nggo ibegi kalak Benyamin maka 
kerina bangsa Israel si debanna nggo pulung 
i Mispa. Nina bangsa Israel nungkun, "Turiken 
uga kejahaten e jadi." 

4 Emaka ngerana kalak Lewi si ndeharana 
nggo mate ibunuh ndai Nina "Ndeharangku 
ras aku erdalan ku Gibea erberngi i daerah 
suku Benyamin e. 

3 Dilaki-dilaki i kota Gibea reh ngelawan aku, 
ikepungna rumah e berngi-berngi. Ibunuhna 
atena aku, tapi iperkosana ndeharangku 
emaka mate ia. 

6 Kubuat ndeharangku e, kukeret-keret 
emaka kubereken sada ngkeret man tiap 
suku Israel si sepulu dua. Kalak Benyamin 

banta kerina. 

7 Kerina kita bangsa Israel si pulung i jenda, 
kai arus si bahan kerna si e?" 

8 Kerina bangsa e tedis ras-ras emaka nina, 
"Sada pe kita ula mulih ku kutana subuk si 
ringan i kemah ntah rumah. 

9Bagendalah si bahan: si bahan tikam 
tanduk milih piga kalak nerang Gibea. 

10 Sepersepuluhna i bas bangsa Israel 
nikapken pangan man tentera e, janah 
si debanna lawes ngukum Gibea kerna 
perbahanenna si jahat si nggo ilakokenna i 
Israel." 

11 Bage me kerina dilaki-dilaki i Israel ersada 
guna sada tujun, eme nerang kuta e. 

12 suruh suku-suku bangsa Israel 
persuruhen ku kerina daerah suku Benyamin 
ngatakenca, "Kejahaten kai si nggo ibahanndu 
e? 

13 Genduari endeskenlah kalak jahat Gibea 
ndai, gelah ibunuh kami maka masap si 
jahat e i bas Israel nari." Tapi la diate suku 
Benyamin pe suku-suku Israel si deban. 

14 Emaka i bas kota-kota suku Benyamin 
si deban nari pe rehen kerina ku Gibea 
ngelawan suku-suku Israel si deban. 

15| bas wari e ipepulungna i bas kota-kota 
suku Benyamin si deban nari lit buena 
dua pulu enem ribu tentera. Tambah si 
e, Ipepulung kalak Gibea tentera pilihen 

ngkalibawangi selambar buk alu batu, janah 
la nggo la kena. 

16 (Hak 20:15) 

17 Suku Israel si deban ipepulung lit buena 
empat ratus ribu tentera. 


Perang ngelawan suku Benyamin 


18 Bangsa Israel lawes ku ingan ersembah 
i Betel, janah i jah isungkunna Dibata nina, 
"Suku si apai lebe ngelawan suku Benyamin?" 
Nina TUHAN erjabap, "Suku Juda." 

19 Emaka lampas erpagi-pagi mulai 
erdalan bangsa Israel kenca bage ibahanna 
perkemahen i deher kota Gibea. 

20 | perangna tentera suku Benyamin, iaturna 
tenterana erbaris petala-tala ras Gibea. 

21 Ndarat tentera Benyamin i bas kota e nari 
janah ope denga ben wari, nggo ibunuhna 
dua pulu dua ribu tentera Israel. 

22 Emaka lawes bangsa Israel ku ingan 
ersembah. Kenca bage ngandung ia i 
adep-adepen TUHAN seh ben. Nina nungkun 
TUHAN, "Arus denga kin kami lawes ku 
peperangen ngelawan senina kami suku 
Benyamin?" Nina TUHAN erjabap, "Ue, 
laweslah." Emaka nggo gedang ate tentera 
Israel. Kenca bage iaturna barisen tenterana i 
bas ingan si nderbih ka. 

23 (Hak 20:22) 

24 Tentera Israel maju ka pedua kaliken 


ngelawan suku Benyamin. 

25 Emaka pedua kaliken suku Benyamin 
ndarat i Gibea nari, janah i bas paksa si e 
ibunuhna sepulu waluh ribu tentera Israel si 
terpilih. 

26) enari kerina bangsa Israel lawes 
ngandung ku Betel. Kundul ia i adep- 
adepen TUHAN janah la man seh ben. 
Ipersembahkenna persembahen persadan 
ras persembahen tutungen i adep-adepen 
TUHAN. 

27 Peti Perpadanen Dibata lit i Betel i bas 
paksa si e, janah Pinehas anak Eleasar 
kempu Harun si ertugas jadi imam. Bangsa 
e nungkun man TUHAN nina, "Arus denga 
kin kami lawes ngelawan senina kami suku 
Benyamin ntah lang?" Nina TUHAN njabapsa, 
"Lawan. Pagi Kubereken kemenangen man 
bandu." 

28 (Hak 20:27) 

29 Emaka itama bangsa Israel tenterana 
cebuni sekelewet Gibea. 

30 Kenca bage, petelu kaliken bangsa Israel 
maju ngelawan tentera suku Benyamin, 
jaturkenna tenterana petala-tala ras Gibea 
bagi si bahanna opesi e. 

31 Ndarat suku Benyamin, janah Ia iarapna 
nggo ndauh ia sirang ras kota e. Bagi si 
nggona mulai ibunuhna piga-piga kalak Israel 
i daerah si salang arah dalan ku Betel ras 

Israel. 

32 Nina suku Benyamin, "Nggo talu sibahan 
ia bagi si nggona." Tapi irencanaken kalak 
Israel mundur, gelah mabai kalak Benyamin e 
reh ku dalan-dalan dingen ndauh sirang ras 
kota e. 

33 Asum bagin tentera Israel mundur janah 
iIpepulungna bana mulihi i Baaltamar, kalak 
Israel si i sekelewet Gibea rempet ndarat i 
bas inganna cebuni i daerah si erbatu-batu i 
kelewet kota pertempuren e. 

34 Kalak ndai pilihen i bas belang-belang 
Israel, teremna lit sepuluh ribu kalak. Emaka 
asum si 10.000 kalak e nerang Gibea, jadi me 
pertempuren si mesangat. Sitik pe Ia isangka 
kalak Benyamin maka kentisik nari talu me ia. 

35 | bereken TUHAN kemenangen man Israel 
ngelawan tentera Benyamin. Ibunuh Israel 
25.100 kalak tentera suku Benyamin i bas 
wari e, 

36 emaka ieteh suku Benyamin ia nggo talu. 


Dalanna maka kalak Israel menang 


36 Sada bagin tentera Israel mundur i suku 
Benyamin nari, erkiteken tek ia man tentera 
si cebuni i sekelewet Gibea. 

37 Tentera si cebuni e pedas-pedas kiam ku 
Gibea, merap ia ku kota e, emaka ibunuhina 
kerina si lit ije. 

38 Tentera Israel ras kalak si cebuni ndai 


nggo lit arihna erbahan tanda. Kenca idahna 
asap erdipul ku das i bas kota e nari, 

39 kalak Israel si erperang i darat erkusur 
mulihken. Tupung si e suku Benyamin e nggo 
munuh telu puluh kalak Israel. Nina i bas 
ukurna, "Nggo talu kalak ah sibahan bagi si 
nggona." 

40 Kenca bage teridah me tanda ndai, gebuk 
api mulai nangkih i bas kota e nari. Suku 
Benyamin nulih ku pudi janah sengget ngidah 
kota e nggo keri ipan api. 

41 Kenca bage bangsa Israel mulihken 
ngelawan, emaka nggo gugup suku 
Benyamin, sabap ietehna maka nandangi 
kernep me ia. 

42Mundur ia i bas kalak Israel e nari, kiam 
ku ingan si salang, tapi lanai banci pulah. 
Nggo terkepung ia kelang-kelang tentera 
Israel ras kalak si ndarat i bas kota e nari, 
kenca bage ikernepken ia. 

43 Nggo isidingi Israel musuhna emaka 
layakina musuh e seh i Timur Gibea, 
ibunuhina gedang-gedang dalan. 

44 Lit sepulu waluh ribu kalak tentera suku 
Benyamin si mbisana mate. 

45 Si debanna mulihken janah kiam ku 
daerah si salang, ku deleng batu i Rimon. 
Lit lima ribu kalak ibunuh i bas dalan e. Si 
lebihna iayak tentera Israel terus ku Gidom, 
ibunuhna dua ribu kalak. 

46 Kerina, lit dua pulu lima ribu suku 


Benyamin ibunuh i bas wari e, janah kerina si 
mate e tentera si mbisa. 

41 Tapi lit 600 kalak si pulah ku daerah si 
mesawang ku deleng batu | Rimon, emaka i 
jah ia tading empat bulan dekahna. 

48 Tapi Israel mulihken ngelawan janah 
munuhi suku Benyamin, dilaki ras diberu, 
anak-anak ras asuh-asuhen. Icilukna tiap 
kota i bas daerah e. 


Ndehara-ndehara man suku Benyamin 


2 1 l Sanga Israel pulung i Mispa ersumpah 
ia man TUHAN nina, "Sada pe kami 

la mereken anak kami man empon suku 

Benyamin." 

2 Emaka lawes kalak Israel ku Betel, kenca 
bage kundul ia jah ngayak ben. Ngandung ia 
alu megang sorana nina, 

310, TUHAN Dibata nu Israel, ngkai maka 
bagenda jadina? Ngkai maka menam keri 
suku Benyamin, sada suku i bas bangsa Israel 
nari?" 

4 Pepagina lampas erpagi-pagi ipajekkenna 
sada batar-batar i je, ipersembahkenna 
persembahen persadan, janah deba itutungna 
persembahen alu bulat-bulat. 

> Nungkun bangsa Israel nina, "Suku Israel 
si apai si la ikut pulung i adep-adepen TUHAN 
i Mispa enda?" (Kalak enda nggo ersumpah 

maka si la ikut pulung i Mispa la banci la 


ibunuh.) 

6 Mekuah ate bangsa Israel man seninana 
suku Benyamin emaka nina, "Sendah lit sada 
suku i Israel si bene. 

7 Uga sibahan nikapken ndehara man dilaki 
kalak Benyamin si tading denga? Nggo kita 
ersumpah man TUHAN maka Ia sibere anakta 
iempoina." 

8 Sanga isungkun kalak e kerna suku si apai 
si la ikut pulung i Mispa, la lit idahna sekalak 
pe reh i Jabes nari i Gileat. 

P Asum gelar tentera e ilebuhken sekalak pe 
la lit si ngaloi i Jabes nari. 

10 Emaka isuruh perpulungen e sepulu 
dua ribu tenterana si mbisana alu perentah 
bagenda, "To bunuh kalak si lit i Jabes, subuk 
diberu bage pe anak-anak. 

1 Bunuh kerina dilaki ras diberu si lanai 
singuda-nguda." 

12| bas rayat Jabes nari idat kalak ndai 
empat ratus kalak diberu singuda-nguda 
denga, emaka ibabana ku perkemahen i Silo, 
i negeri Kanaan. 

13 Kenca bage itenahken perpulungen e 
perkatan man suku Benyamin si ringan i 
deleng batu Rimon ngataken maka perang 
nggo ngadi. 

14 Mulih suku Benyamin, emaka ibereken 
kalak Israel man bana singuda-nguda si 

i Jabes nari si la ibunuhna. Tapi la cukup 


singuda-nguda e man suku Benyamin. 
15Mekuah kal ate bangsa e man 

suku Benyamin erkiteken TUHAN nggo 
ngerenggangken persadan suku-suku Israel. 

16 Emaka nina peminpin perpulungen e, 
"Lanai lit diberu i bas suku Benyamin. Uga 
sibahan muat ndehara kalak enda? 

17 La arus bene sada pe suku Israel i bas si 
sepulu dua suku e nari. Arus sidarami dalan 
gelah suku Benyamin ula masap, 

18 tapi la banci sibereken anakta man 
emponna, erkiteken kita nggo ersumpah 
maka la sibereken anakta iempoi suku 
Benyamin." 

19 Kenca bage iukurken kalak enda, "Lanai 
ndekah kerja tahun man TUHAN i Silo." (Silo 
e arah Utara Betel, i Selatan Lebona ras i 
Timur dalan kelang-kelang Betel ras Sikem.) 

20 Nina man suku Benyamin, "Laweslah 
janah cebuni i kebun-kebun anggur, 

21 emaka intip. Sanga singuda-nguda Silo 
ndarat landek-landek kidekah pesta e, 
ndarat kam i bas kebun anggur nari. Buat 
singuda-nguda e alu paksa man bandu 
tersada baba jadi ndeharandu ku daerah suku 
Benyamin. 

22 Adi reh bapa ntah turangna nungkun man 
bandu, bagenda nindu, 'Man kami min enda, 
erkiteken labo ibuat kami ia jadi ndehara 
kami i bas peperangen. Janah erkiteken labo 

iberekenndu ia man kami, emaka labo kam 


ersalah ngelanggar sumpahndu.'" 

23 |lakoken suku Benyamin bagi si ikataken 
peminpin perpulungen e. Ipilihna singuda- 
nguda si sangana landek-landek i Silo 
jadi ndeharana emaka ibabakenna. Kenca 
bage mulih ia ku daerahna, ipantekina ka 
kota-kotana, emaka i jah me ia ringan. 

24| bas paksa e lawes ka bangsa Israel i 
Mispa nari, janah tiap kalak mulih ku sukuna 
ras ku keluargana ras ku tanehna. 

25| bas paksasiela lit raja i Israel. Emaka 
tiap kalak erbahan bagi atena ngena. 


Rut 


Elimelek ras isi jabuna 
pindah ku negeri Moap 


1 1 Sanga paksa pemerentahen hakim- 
hakim i taneh Israel, jadi me kelihen 
mesangat. Emaka Elimelek kalak Eprata 
ras ndeharana Mahlon ras Kilyon pindah i 
Betlehem i Propinsi Juda nari ku negeri Moap. 
Bagi kalak pertandang ia kerina ringan i jah. 

2 (Rut 1:1) 

3 Kenca mate Elimelek, tading Naomi ras 
anakna si dua ndai. 

4Duana anakna enda erjabu muat beru 
Moap, eme Orpa ras Rut. Kenca kira-kira 
sepuluh tahun dekahna ia ringan i jah, 

> mate ka Mahlon bage pe Kilyon. Emaka 
Naomi naring tading sisada. Nggo mbalu ia 
janah anakna pe lanai lit. 


Naomi ras Rut mulih ku Betlehem 


6 Piga-piga dekah kenca si e, ibegi Naomi 
berita maka TUHAN nggo masu-masu 
BangsaNa alu peranin si mbuah. Emaka 
ersikap-sikap Naomi ras permainna duana 
nadingken negeri Moap. 

7 Kenca bage berkat ia ras permainna si 
dua ndai ku taneh Juda. Tapi sangana i bas 

perdalanen nina Naomi man permainna, 


"Mulihkenlah kam ku jabu orang tuandu 
sekalak-sekalak. 

8TUHANIah si erbahan mehuli man bandu 
bagi kiniulinndu man bangku bage pe man 
perbulangenndu ndube. 

9Bage pe TUHAN min mereken dalin gelah 
banci ka kam erjabu mulihi." lema Naomi 
permainna tanda persirang-sirangenna, tapi 
minter nderkuh ia duana. 

10 Nina man bibina, "Lang bibi! Ate kami ikut 
ras kam ndahi bangsandu." 

11 Tapi nina Naomi njabapsa, "Mulihlah kam, 
o anakku. Man kadendu ngikutken aku? 
Akapndu kin banci denga aku mupusken anak 
dilaki si banci jadi perbulangenndu? 

12 Nggo metuasa aku guna tersereh ka. 
Emaka mulihkenlah kam duana ku jabu orang 
tuandu. Aminna lit denga umpama kuakap 
arapen, jenari erjabu aku i bas berngi si 
sendah pe, janah kupupus piga-piga anak 
dilaki, 

13 tertimaindu denga kin seh ia mbelin? 
Banci kin e erbahanca maka kam Ia tersereh 
man kalak si deban? Ula bage anakku, sabap 
itehndu si enda la banci jadi. TUHAN nggo 
jadi imbangku, janah pagit kuakap ngenehen 
si nggo jadi man bandu." 

14 Mulihken ka ia nderkuh duana. Jenari iema 
si Orpa bibina, mulih ia ku jabu orangtuana. 
Tapi si Rut iikutkenna bibina. 

15 Kenca bage nina Naomi man bana, "O Rut, 


cimbangndu Orpa nggo mulih ku bangsana 
ras ku dibata-dibatana. Mulihlah kam ras ia." 

16 Tapi erjabap Rut nina, "Ola surundu aku 
nadingken kam bibi! Raslah kita berkat. Kuja 
kam lawes, ku je aku, ija kam ringan i je aku 
ringan. Bangsandu jadi bangsangku, janah 
Dibatandu jadi Dibatangku. 

17| ja gia kam mate, i je pe aku mate, 
janah ije me aku ikuburken. Ersumpah aku 
maka TUHAN si ngukum aku alu kiniseran 
si mberatna adi kusirangken kam: pala 
kematenkin si nirangken kita duana." 

18 Kenca igejap Naomi maka nggo bulat 
ukur Rut ngikutken ia, lanai icakapkenna 
terdauhen. 

19 Iteruskenna me duana perdalanenna 
seh ku Betlehem. Seh kenca ia i je minter 
mbar beritana i belang-belang kuta e. 
Diberu-diberu anak kuta e nungkun nina, 
"Payo kin enda si Naomi?" 

20 Nina si Naomi ngaloi, "Ulanai igelarindu 
aku Naomi. Maralah bahan gelarku, sabap 
Dibata si Erkuasa nggo mahanca pagit 
kegeluhenku. 

21Nai tupung aku nadingken kuta enda 
melala ertangku. Tapi genduari ibaba TUHAN 
aku mulih, janah Ia lit kai pe kubaba. Ngkai 
maka igelarindu aku Naomi adi TUHAN si 
Mada Kuasa nggo ngukum aku alu mereken 
kiniseran si pagit?" 

22 Bagenda me turi-turinna uga Naomi ras 


Rut beru Moap e mulih i negeri Moap nari. 
Tupung duana ia seh i Betlehem rembang kal 
sangana ibenaken peranin gandum. 


Rut erdahin i juma Boas 


2 1 Lit sekalak kade-kade Naomi, si Boas 
gelarna. la senina Elimelek ndube. la 
kalak bayak janah mehangke kalak kerina 
man bana. 

2| bas sada wari nina Rut man bibina Naomi, 
"O bibi, laweslah aku lebe ku juma mumahi 
ruhi gandum si tading ibahan kalak si rani. 
Ugapa pe lit nge kari aku jumpa kalak si nggit 
ngaloken aku erdahin ras ia." "Bage-bage, 
anakku," nina Naomi. 

3 Emaka berkat Rut ku juma. likut-ikutna 
kalak si rani. Ipumahina ruhi gandum si tading 
ibahan kalak rani. Alu la isangka-sangka, 
rembang kepe ia erdahin i bas juma Boas. 

“La ndekahsa kenca si e, reh Boas i Betlehem 
nari ku juma njumpai kerina si erdahin ije. 
Iperkuankenna kerina kalak si erdahin e nina, 
"Mejuah-juah!" "Mejuah-juah!" nina ka kalak 
ndai ngaloi. 

3 Isungkun Boas mandurna nina, "Ise nge 
diberu enda?" 

6 Ngaloi mandur e nina, "Ia sekalak diberu 
bangsa Moap, si ikut ras Naomi mulih i Moap 
nari. 

7 Ipindona ndai gelah banci ia ngikut-ngikut 
kalak rani lako mumahi ruhi gandum si 
tading-tading. Erpagi-pagi si lampas nari kin 
ndai ia erdahin, janah e denga kal nge ia 
pekesahken kentisik i sapo." 

8 Kenca bage nina Boas man Rut, 
"Bagendalah ban: Tetaplah kam i bas juma 
enda pepulung gandum. Erdahinlah kam ras 
diberu-diberu si ngemo e. 

9 Pernehen ia kerina. I ja ia rani, ras-ras kam 
ije. Nggo kukataken man kerina si erdahinku 
si dilaki maka ula kam igasgasina. Janah adi 
muas kam, inem saja lau si nggo isikapken si 
erdahin i bas guci." 

10 Nembah erjimpuh Rut i lebe-lebe si Boas, 
ayona seh ku taneh, janah nina, "Uga maka 
bage kal ulina perbahanndu, aku sekalak 
diberu tandang-tandang?" 

ll Erjabap Boas nina, "Nggo kubegi kerna 
kerina perbahanenndu man bibindu Naomi 
kidekah perbulangenndu mate. Kuteh maka 
nggo itadingkenndu nande-bapandu ras 
negerindu, jenari ringan kam jadi kalak 
pertandang i tengah-tengah bangsa si la 
pernah itandaindu. 

12 TUHANlah si ersimulih man bandu 
erkiteken perbahanenndu si mehuli e. TUHAN, 
Dibata nu Israellah si mereken upahndu 
sabap nggo ibahanndu la jadi sikawalndu." 

13 Frjabap Rut nina, "Seh kal ulina 
perbahanenndu e man bangku. Terapul kal 

aku, janah ukurku pe nggo teneng, aminna 


gia ergangku labo lit bagi suruh-suruhenndu 
si deban." 

14Tupung man nina Boas kempak Rut, "Mari 
kita man ras-ras. Enda nakan ras gulen." 
Emaka kundul Rut ras kalak si rani si deban, 
jenari idudurken Boas man bana pangan. 
Kenca e man ia seh besur, janah la kerisa pe 
pangan ndai. 

15 Kenca Rut nggo ka berkat pepulung 
gandum, ipersingeti Boas kerina si erdahinna 
nina, "Pelepas ibuati Rut gandum si tading, 
aminna gia i deher raden e, ula larang-larang 
ia. Tambah si e sanga kam ngangkati raden e 
tadingi deba gelah ibuatina." 

16 (Rut 2:15) 

17 Bage me Rut erdahin i bas juma Boas 
seh ben, janah kenca ierikna gandum si 
nipepulungna ndai menam sada ayan buena. 

18 Kenca bage ibabana ku rumah, 
icidahkenna man bibina uga buena si 
nipepulungna e. Pangan si la kerisa ndube pe 
iberekenna man bibina. 

19 Nungkun Naomi man bana nina, "I ja 
nari datndu e kerina? | bas juma ise kam 
ndai erdahin? Dibatalah si masu-masu kalak 
si nggo nampati kam." Emaka ituriken Rut 
man bibina maka gelar empu juma inganna 
erdahin ndai eme Boas. 

20 Nina Naomi, "TUHANIah si masu-masu 
ia; TUHAN tetap nehken PadanNa man kalak 


| Rut 2.211 3.4 | 
si nggeluh ras si nggo mate." Nina ka Tole 


"Ndeher denga kal perkade-kadenta ras ia. la 
me sada i bas kalak si ertanggung jawab lako 
pekena-kena kita." 

21 Kenca bage nina Rut, "I babo si e, isuruhna 
pe aku gelah tetap pepulung gandum ras si 
erdahin i bas jumana seh dung peranin." 

22 Nina Naomi kempak Rut, "Tuhu anakku. 
Ulin kam tetap erdahin i bas juma Boas ras 
diberu-diberu si deban. Adi i bas juma kalak, 
banci jadi igasgasi kalak kam." 

23 Bage me Rut tetap erdahin ras kalak ndai 
kerina seh dung peranin. Janah Rut tetap 
tading ras bibina. 


Rut njumpai Boas i bas pengeriken 


' La ndekahsa nari kenca si e nina Naomi 
man Rut, "Arus kudarami dilaki man 
perbulangenndu gelah meriah iakapndu. 

2 Tentu ingetndu maka kita erkade-kade 
ras Boas. Kari berngi ngerik ia, emaka 
bagendalah ban. 

3 Ridilah kam, minaki dagingndu salu minak 
wangi si merim, janah pakelah uisndu si 
mejilena. Kenca bage dahi ia ku inganna 
ngerik, tapi jaga maka ula itandaina kam, seh 
ia nggo elah man. 

4 Pepayo i ja ia medem, janah kenca ia 
tertunduh, talangi cabinna, jenari pedemken 
arah nahena. Emaka ia kari ngatakenca kai si 
man bahanen tole." 

> Ngaloi Rut nina, "Uga nindu, bage kubahan 


bibi." 

6 Emaka berkat Rut ku ingan pengeriken 
ngelakoken kerina si nikataken bibina man 
bana. 

7 Kenca elah man, erlayas kal ukur Boas. 
Emaka medem ia deherken gandum si 
nggo ierik ndai. Manjar-anjar ideheri Rut ia, 
italangina cabin Boas, jenari medem ia arah 
nahena. 

8] tengah berngi medak ia, janah sanga ia 
erkusur tersengget ia ngidah sekalak diberu 
medem i deherna. 

3"Ise kam?" nina Boas. "Aku, Rut, kalak si 
la metunggung dat perkuah atendu," nina 
ngaloi. "Kam kap kade-kade kami si banci jadi 
penebus kami; emaka mekuah min atendu, 
ibuatndu min aku jadi ndeharandu." 

10 Nina Boas, "TUHAN si masu-masu kam." 
Belinen denga icidahkenndu kekelengenndu 
man kade-kadendu arah perbahanenndu si 
genduari enda asangken si nggo ibahanndu 
man bibindu. Si tuhuna banci nge kam 
tersereh man anak perana si bayak tah musil 
adi bage atendu, sabap kerina anak kuta enda 
metehsa maka kam sekalak diberu si mehuli. 
Emaka ula atendu aru, kerina si nikatakenndu 
banci kusehken. 

11 (Rut 3:10) 

12 Tuhu nge aku kade-kadendu si banci 


jadi penebusndu, tapi lit denga sekalak si 
terdeheren asa aku. 

13 Emaka sada berngi enda i jenda kam. 
Pagi erpagi-pagi kusungkun ia, nggit ntah 
lang ia nehken tanggung jawabna man 
bandu. Adi nggit ia merandal, adi lang, 
erpadan aku i adep-adepen TUHAN si nggeluh 
maka aku ertanggung jawab muat kam jadi 
ndeharangku. Genduari tunduhken sajalah. 

14Jenari medem Rut deherken nahe Boas. 
Ope denga terang wari lawes Rut i jenari 
sabap la ate Boas ise pe metehsa maka ia 
nggo ijumpai Rut i bas ingan e. 

15Muatna lawes nina Boas man Rut, "Baba 
gandum enda, timpus tare uisndu." Emaka 
ikuseken Boas gandum ndai ku uis Rut, 
menam dua ayan buena. Jenari isampatina 
ngangkatsa ku takal Rut. Mulih ia ku rumah, 
ibabana gandum ndai. 

16 Sehkenca i rumah isungkun bibina ia nina, 
"Uga nina, anakku?" Emaka ituriken Rut 
kerina perbahanen Boas man bana. 

17 Nina Rut tole, "La iberena aku ngambe- 
ngambe mulih, emaka iberekenna gandum 
enda." 

18 Nina Naomi man Rut, "Adi bage kin 
anakku, timai sajalah. Ugapa pe sendah labo 
ia ngadi seh idungina persoalen enda." 

Rut ras Boas erjabu 


4 lingan runggu i bas kuta e biasana deher 
kerabangen. Emaka lawes Boas ku je 
kundul. Tupung si e mentas si biak senina 
Elimelek ndube. Idilo Boas nina, "Mari kundul 
i jenda, senina." Reh ia, emaka ras ia kundul. 

2 Kenca bage ipepulung Boas sepuluh kalak 
nari pertua-pertua kuta e. 

3 Nggo kenca ia kundul kerina nina Boas man 
si biak seninana ndai, "Erkite-kiteken Naomi 
nggo mulih i taneh Moap nari, idayakenna 
atena taneh seninanta Elimelek ndube. 

4 Kerna si enda kuakap nggo iangkandu. Adi 
bage atendu, tukurlah genduari, gelah kerina 
kalak si pulung enda banci jadi saksi. Sabap 
leben kap lit hakndu nukur taneh e asa aku. 
Tapi adi la atendu bage, katakenlah." Nina 
si biak senina Elimelek ndai, "Banci, aku 
nukursa." 

> Nina Boas, "Merandal adi bage. Tapi adi 
itukurndu juma e i bas si Naomi nari, emaka 
si Rut, beru Moap si nggo mbalu e pe arus 
ikut man bandu. Alu bage juma e tetap i bas 
keluarga si nggo mate ndube." 

6 Nina seninana ndai ngaloi, "Adi bagena 
kin kepe, ula gia aku sinukursa, sabap 
bicara kutukur pe kari labo banci kubahan 
jadi tading-tadingen man anakku. Kamlah 
nukursa, aku la padah." 

1Tupung paksa si e nai, adi lit kalak si 


erdaya ntah nukarken barang i Israel, 
biasana si erdaya e nangtangi sepatuna jenari 
iberekenna man sinukur. Alu bage icidahken 
man si nterem maka barang ndai nggo esah 
idayaken tah itukarken. 

8 Dage tupung ikataken kalak ndai man 
Boas, "Kamlah nukursa," itangtangi kalak 
ndai sepatuna, jenari iberekenna man Boas. 

9Emaka nina Boas man pertua-pertua ras 
kerina kalak si deban si ni je, "Kam kap kerina 
sendah jadi saksina maka nggo kutukur i 
bas Naomi nari kerina sikerajangen Elimelek, 
Kilyon ras Mahlon. 

10 Tambah si e Rut, beru Moap, ndehara 
si Mahlon ndube, jadi ndeharangku. Alu 
bagenda maka erta kalak si nggo mate ndube, 
bage pe gelarna ula masap i tengah-tengah 
bangsa ras kutana nari. Kam me kerina 
saksina sendah." 

ll Nina pertua-pertua ras kalak si deban, 
si ije, "Ue kami jadi saksina. TUHANlah si 
mahanca maka ndeharandu e bagi Rahel ras 
Lea si mupusken nterem anak man Jakup. 
Ertuah bayaklah kam i bas terpuk Eprata 
janah terberita i Betlehem. 

12 TUHANlah si mahanca maka keluargandu 
arah anak-anak si nipupus diberu e bali ras 
keluarga Peres, anak si nipupus Juda ras 
Tamar." 

Boas ras kesusurenna 


13 Emaka ibuat si Boas me Rut jadi 
ndeharana, erjabu ia. Erkite-kiteken pemasu- 
masun TUHAN mehuli kula si Rut, jenari 
ipupusna sekalak anak dilaki. 

14 Erdandanken si e nina diberu-diberu man 
si Naomi, "Pujilah TUHAN, sabap nggo tubuh 
kempundu si jadi penampat man bandu. 
Terberitalah ia i tengah-tengah kalak Israel! 

15 Keleng kal ate permainndu man bandu, 
janah nggo lebihen perbahanenna man bandu 
asangken pitu anak dilaki. Janah genduari 
kenca kam nggo metua tubuh kempundu 
arah ia si mereken kegeluhen si mbaru ras 
ketenengen man bandu." 

16 | buat si Naomi anak e, iangkipna dingen 
ipekena-kenana. 

17 Diberu-diberu si sada kuta ras Naomi 
mahan gelar anak ndai Obet. Nina sapih-sapih 
ia, "Sekalak anak dilaki nggo tubuh man 
Naomi." Si Obet me bapa Isai, janah Isai me 
bapa si Daud. 

18 Enda me terombo keluarga Peres seh 
Daud: Peres, Hesron, Ram, Abinadap, 
Nahson, Salmon, Boas, Obet, Isai, Daud. 


1 Samuel 


Elkana ras keluargana i Silo 


1 1 |it me sekalak dilaki ringan i Rama, 

i taneh deleng-deleng Eperaim gelarna 
Elkana; ia i bas suku Eperaim nari. Bapana 
Jeroham, ninina Elihu, i bas bas keluarga 
Tohu nari, sada bagin i bas terpuk Sup. 

2 Ndehara Elkana lit dua kalak, gelarna 
Hanna ras Penina. Penina lit anakna, tapi 
Hanna sada pe Ia lit. 

3Tiap tahun Elkana lawes i Rama nari 
ersembah ras mpersembahken persembahen 
man TUHAN si Mada Kuasa i Silo. Paksa e, 
si jadi imam TUHAN i je Hopni ras Pinehas, 
duana anak Eli. 

4Tep-tep kali Elkana nehken persembahen, 
sada bagin i bas daging e iberekenna man 
Penina, janah man anakna sekalak-sekalak 
iberekenna sada bagin. 

Janah aminna gia keleng kal atena man 
Hanna, man bana pe sada bagin ngenca 
iberekenna, sabap la lit ibere TUHAN pupusna. 

6 Kiduana Penina, rusur nakiti ukurna ras 
naling-naling ia, sabap lalap la lit ibere TUHAN 
pupusna. 

T Bagenda me jadina i bas tahun ku tahun: 
adi lawes kenca ia kerina ku Rumah TUHAN, 

la banci lang seh cedana ukur Hanna ibahan 


Penina, seh maka tangis ia janah Ia nggit man 
Kai pe. 

8 Emaka isungkuni Elkana ia nina, "Hanna, 
ngkai maka kam tangis? Ngkai maka la kam 
nggit man? Ngkai maka bage rusurna kam 
erndele ate? Ma ergan iakapndu aku asa 
sepuluh anak dilaki?" 


Hanna ras Eli 


9| bas sada wari kenca kerina ia nggo elah 
man i Rumah TUHAN i Silo, keke Hanna. Seh 
kal atena cedana, emaka tangis ia janahna 
ertoto man TUHAN. Sanga si e Imam Eli 
sangana kundul i bas inganna deherken 
pintun. 

10 (1Sam 1:9) 

ll Erpadan Hanna man TUHAN nina, "O 
TUHAN si Mada Kuasa, perdiateken min 
aku suruh-SuruhenNdu enda! Nehenlah 
kesusahenku janah ingetlah aku! Ola lupaken 
aku! Adi IberekenNdu man bangku sekalak 
anak dilaki, erpadan aku maka kuendesken ia 
man BaNdu kidekah geluhna, janah bukna 
ndigan pe la ipangkasna." 

12 Hanna terus ertoto man TUHAN seh 
ndekah janah iperdiateken Eli biberna. 

13 Frtoto ia i bas ukurna; biberna kemuit, 
tapi la ibahanna ersora. Emaka iakap Eli ia 
nggo mabuk, 

14 emaka nina, "Pengadi perlangkahndu si 


bagi kalak mabuk ena! Ngadiken minem- 
minem jenari pejore-jorelah ukurndu!" 

15 “Lang, labo aku mabuk, Bapa," nina 
ngaloi. "Aku langa bo minem Bapa! Ceda kal 
ateku, janah aku nggo ertoto nungtungken 
kerina kesusahenku man TUHAN. 

16 Ula iakapndu aku sekalak diberu si Ia 
mehuli. Ertoto aku ndai nari bagenda sabap 
susah kal kuakap." 

17 "Mulihlah alu dame," nina Eli, "ibereken 
Dibata Israellah man bandu kai si ipindondu." 

18 "Ngarap aku gelah rusur iukurkenndu 
si mehuli kerna aku," nina Hanna ngaloisa. 
Kenca bage lawes ia, man ia, janah lanai 
atena ceda. 


Samuel tubuh dingen 
iendesken man TUHAN 


19 Pepagina Elkana ras keluargana lampas 
keke, jenari kenca ersembah man TUHAN, 
mulih ia ku rumahna i Rama. Elkana ersada 
kula ras ndeharana Hanna, jenari ibegiken 
TUHAN pertoton Hanna. 

20 Emaka mehuli kulana jenari ipupusna 
sekalak anak dilaki. Ibahanna gelarna 
Samuel, sabap nina, "Man TUHAN kupindo 
ia." 

21 Seh ka me paksana Elkana ras keluargana 
lawes ku Silo nehken persembahen tahunen 

man TUHAN ras nehken totona sue ras 


padanna. 

22 Tapi sekali enda Hanna la ikut. Ikatakenna 
man perbulangenna nina, "Nggo kenca anakta 
enda ngadi minem, minter ateku kutaruhken 
ku Kemah TUHAN, ije ia tading kidekah 
geluhna." 

23 Nina Elkana ngaloi, "Bage-bage, bahanlah 
kai iakapndu si mehulina: i rumah dage kam 
seh nggo ipengadindu ia minem. TUHANlah 
si erbahanca maka padanndu e banci 
seh." Emaka Hanna tading i rumah janah 
ipakena-kenana anakna e. 

24 Kenca nggo ipengadina minem, ibabana 
anak e ku Silo, janahna maba sada anak 
lembu umur telu tahun, sepuluh kilo tepung 
ras lau anggur tare guci si ibahan i bas kulit 
nari. Ibabana Samuel si bage denga kal 
kitikna, ku Rumah TUHAN i Silo. 

25 Kenca igelehna anak lembu e, ibabana 
anak e man Eli. 

26 Nina Hanna man Eli, "Sentabi aku man 
bandu Bapa! Ingetndu denga nge aku? Aku 
me diberu si idahndu mbarenda tedis i jenda, 
ertoto man TUHAN. 

27 Kupindo anak enda man BaNa, jenari 
I berekenNa man bangku kai si kupindo. 

28 Fmaka kuendesken ateku ia man TUHAN. 
Kidekah ia nggeluh, sikerajangen TUHAN ia." 
Kenca bage nembah kalak enda man TUHAN i 
je. 

Pertoton Hanna 


2 l Ertoto Hanna nina, "Ukurku ersurak 
ibahan TUHAN; andiko! Riahna kuakap 
erkiteken kai si nggo IbahanNa. Tawa ateku 
ngidah imbang-imbangku: andiko! Riahna 
kuakap sabap Dibata nggo nampati aku. 

2 La lit ise pe si badia bagi TUHAN: Ia lit ise 
pe bagi la, la lit sekawal bagi Dibatanta. 

3 Olanai pujiken man bandu alu sora 
megang; ulanai luar cakap meganjang i bas 
babahndu nari. Sabap TUHAN Dibata kapen 
si meteh si kuterana pe; janah ia nge si 
nimbang kerina perbahanen manusia. 

“Panah kalak si mbisa ipenggelken, tapi 
kalak si lemah tambah gegehna. 

> Kalak si gelgel e sikap rusur perpanna 
genduari nggo terpaksa ngemo muat 
nakanna, tapi kalak si gelgel e kelihen 
genduari lanai kurang nakan. Ndehara si 
gelgel e la mupus, nggo ipupusna pitu anak, 
tapi pernanden si nterem anakna sada pe 
lanai lit tading i bas ia. 

6 TUHAN kapen si munuh ras si pegeluhken: 
IsuruhNa kalak ku bas doni kalak si nggo 
mate jenari IbabaNa ka ia mulihken ku das. 

'la si erbahanca kalak musil ras kalak 
bayak; deba IpeteruhNa janah si deban 
IpeganjangNa. 

8 Jangkatna kalak musil i bas abu nari janah 
iIpetedisna kalak si kekurangen i bas kubang 

kiniseran nari. IjadikenNa ia man teman raja 


janah ItamakenNa ia i bas ingan si mehaga. 
Sabap TUHAN kap si mada palas doni; i 
babona IpantekiNa doni enda. 

9 IkawaliNa geluh kalak si setia man BaNa 
tapi kalak si jahat bene i bas kegelapen: 
sabap labo erkite-kiteken gegehna jine maka 
kalak menang. 

10 Musuh TUHAN la banci la iperperken: 
erlenggur sora TUHAN ngelawan ia i langit 
nari. TUHAN kap hakim kerina doni enda, 
| berekenNa gegeh man RajaNa: IberekenNa 
kemenangen man raja PilihenNa." 

ll Kenca bage mulih Elkana ku rumahna i 
Rama, tapi Samuel, anak dilaki ndai tading i 
Silo ndahi dahin TUHAN i teruh pengawasen 
Imam Eli. 


Anak-anak Eli 


12 Anak-anak Eli tuhu-tuhu si kemali. Sitik 
pe la diatena TUHAN. 

13 Peraturen-peraturen kerna kai si banci 
ipindo imam-imam i bas bangsa e nari pe 
labo diatena. Emaka adi lit kalak nehken 
persembahen gelehen, minter reh suruh- 
suruhen imam maba garpu si telu ipenna. 
Asum daging e sangana denga itanggerken, 

14 ijukjukkenna garpu e ku bas kudin ingan 
nanggerken daging e, jenari kai saja pe si 
ikawit garpu e ndarat jadi sekerajangen 
imam. Bagenda me perbahanenna man kerina 

Silo. 

15 Tambah si e, aminna gia tabeh-tabehna 
langa iagui ras itutung reh minter suruh- 
suruhen imam jenari ikatakenna man kalak 
si maba persembahen e nina, "Enta deba 
daging ena man panggangen imam. La ia 
nggit ngaloken daging si nggo itanggerken i 
bas kam nari, daging matah ngenca." 

16 Adi nina kalak erjabap, "Itutung kami 
lebe tabeh-tabehna, sabap bage nge arusna, 
kenca e kari banci ibuatndu apai atendu." 
Emaka nina suruh-suruhen imam e ngerana, 
"Lang! Genduari bereken man bangku! Adi 
lang, la banci la kubuat e alu paksa!" 

17 Dagina dosa anak-anak Eli enda tuhu-tuhu 
mbelin kal iakap TUHAN, sabap sitik pe 
la mehamat perbahanenna nandangi 
persembahen man TUHAN. 


Samuel i Silo 


18 Asum Ssi e Samuel kitik denga, terus 
erdahin ndahinken dahin TUHAN. Pakenna 
baju si badia si ibahan i bas linen nari. 

19 Tiap tahun ibahan nandena sada baju 
kitik jenari ibabana man bana asum ia 
nemani perbulangenna nehken persembahen 
tahunen. 

20J enari ipasu-pasu Eli me Elkana ras 
ndeharana, janah ikatakenna man Elkana 
nina, "Mbera-mbera ibereken TUHAN man 

gancih anak si nggo iendeskenndu man 
BaNa." Kenca bage mulih ia ku kutana. 

21 Payo me TUHAN masu-masu Hanna, 
emaka ipupusna telu nari anak dilaki ras 
dua anak diberu Samuel mbelin-mbelin i bas 
ndahiken dahin TUHAN. 


Eli ras anak-anakna 


22 Genduari Eli nggo seh kal tuana. La 
erngadi-ngadi ibegina kerna kai perbahanen 
anakna man kalak Israel janah terlebih-lebih 
sanga ia medem ras diberu-diberu si erdahin 
i bas dalan bengket ku bas Kemah Perjumpan 
ras TUHAN. 

23 Fmaka nina Eli man bana, "Ngkai maka 
bage perbahanenndu. Kerina kalak nuriken 
kejahatenndu man bangku. 

24 Ulanai bage, anakku! Seh kal mejinna si 
icakapken bangsa TUHAN! 

25 Adi sekalak jelma erdosa man teman 
manusia banci nge ia isampati Dibata. Tapi 
uga nina manusia nampati kalak si erdosa 
man TUHAN?" Tapi la ia nggit megiken 
bapana, sabap nggo itetapken TUHAN guna 
munuh ia. 

26 Samuel terus erbelinna janah erngenana 
ate TUHAN ras manusia man bana. 

Nubuat kerna keluarga Eli 


27 Reh sekalak nabi ndahi Eli maba berita 
i bas TUHAN nari, nina, "Asum ninindu 
Harun ras keluargana jadi budak raja Mesir, 
Kucidahken bangKu kempak Harun. 

28| bas kerina suku-suku Israel Kupilih 
keluargana jadi imam-imamKu, guna erdahin 
i bas batar-batar persembahen, nutung 
rempah-rempah si merim, ras make baju 
epod guna meteh sura-surangKu. Janah 
Kubereken man bana hak muat sada bagin i 
bas persembahen si itutung i bas batar-batar 
e. 

23 Ngkai dage maka merangap kal 
kam ngidah persembahen gelehen ras 
persembahen si Kupindo i bas bangsangKu 
nari? Ngkai maka ipehagandu anakndu lebih 
asa Aku arah mere ia peburbur bana alu 
daging si mejilena i bas kerina persembahen 
gelehen si ipersembahken bangsangKu man 
bangKu? 

30 Aku, TUHAN Dibata Israel, nai nggo 
erpadan maka keluargandu ras terpukndu 
jadi imam si ndahiken dahinKu seh rasa lalap. 
Tapi genduari Kukataken, lanai ateKu bage! 
Sabap Kupehaga kalak si pehaga Aku, janah 
Kupeteruk kalak si la erkemalangen man 
bangKu. 

31 Begiken, paksana nggo seh maka Kubunuh 
kerina anak perana i bas keluargandu ras 

keluargandu cawir metua. 

32 La banci la susah iakapndu janah morah 
atendu ngenehen kerina pasu-pasu si 
Kusehken man kalak Israel si deban, tapi 
ndigan pe lanai lit i bas keluargandu si 
nggeluh cawir metua. 

33 Tapi sekalak i bas kesusurenndu nari 
Kupelepas nggeluh, janah ia jadi imam 
ndahiken dahinKu. Tapi Ia banci lang pentang 
ia jenari bene kerina ibunuh kalak. 

34 Asum anakndu Hopni ras Pinehas mate 
pagi duana i bas sada wari, e jadi tanda man 
bandu maka kerina si nggo Kukataken e la 
banci la jadi. 

35 AteKu Kupilih sekalak imam si tetap 
setia man bangKu dingen idahikenna kai 
dahin si Kusuruh man bana. Kubereken bana 
kesusuren, si rusur erdahin i bas adep-adepen 
raja pilihenKu. 

36 Kasa kesusurenndu lit denga nggeluh, 
lawes pagi ndahi imam e jenari ipindona 
duit ras nakan man bana, janah alu 
nembah-nembah mindo ia gelah iberena min 
ia nampati imam-imam, gelah lit si man 
panganna." 


TUHAN ncidahken BaNa man Samuel 


1Tupung paksa Samuel anak-anak denga, 
3 sangana ndahiken dahin TUHAN i teruh 
pinpinen Eli. La lit piga kali reh berita i 

bas TUHAN nari janah pengenehenen pe 


merak-rak ngenca. 

2| bas sada berngi Eli si menam-menam 
pentang sangana medem i bas kamarna. 

3Samuel sangana medem i bas Kemah 
TUHAN i bas ingan Peti Perpadanen sibadia. 
Ope denga siang asum lampu gara denga, 

4erlebuh TUHAN nina, "O Samuel! Samuel!" 
Ngaloi ia nina, "Kai Bapa?" 

5Jenari minter ia kiam ndahi Eli nina, 
"Idilondu aku ndai Bapa? Enda aku." Tapi nina 
Eli erjabap, "La lit kam kudilo, to pedemken 
mulihi." Emaka mulihken Samuel medem. 

6 |lebuh TUHAN ka mulihken Samuel. La 
ietehna maka TUHAN kepe si erdilo e, sabap 
ope denga si e TUHAN lenga pernah ngerana 
man bana. Emaka minter ia keke, lawes ndahi 
Eli nina, "Idilondu aku ndai Bapa? Enda aku." 
Tapi nina Eli erjabap, "Anakku, la lit kam 
kudilo, to pedemkenlah mulihi." 

7 (1Sam 3:6) 

8 Erlebuh ka TUHAN petelu kaliken man 
Samuel, minter ia keke, idahina Eli, janah 
nina, "Idilondu aku ndai Bapa? Enda aku." 
Kenca bage iangka Eli maka TUHAN nge si 
erlebuh man anak e, 

9 emaka ikatakenna man bana nina, "To 
mulihkenlah kam medem, adi erlebuh ka 
la nindulah, 'Ngeranalah Kam TUHAN, aku 
suruh-SuruhenNdu nggo sikap megikenca.'" 
Emaka mulihken Samuel medem. 

10 Reh TUHAN janah tedis lai je. Jenari 


erlebuh Ia bagi si ndai nina, "Samuel! 
Samuel!" Ngaloi Samuel nina, "Ngeranalah, 
aku suruh-SuruhenNdu nggo sikap 
megikenca." 

ll Nina TUHAN man bana, "I bas sada 
paksa ateKu ngelakoken perbahanen i 
tengah-tengah bangsa Israel si seh kal 
belinna ras mejinna seh maka si megisa kerna 
sie la banci lang erdeping nari nge cupingna. 

12| bas wari e ateKu nehken ancamenKu 
man keluarga Eli, bena-benana nari seh ku 
pendungina. 

13 Nggo Kukataken man bana maka ateKu 
ngukum keluargana seh rasa lalap erkite- 
kiteken jahat cakap anakna man bangku. 
leteh Eli perbahanenna enda tapi la ilarangna 
anak-anakna e. 

14Tuhu-tuhu katangKu man keluarga Eli 
maka Ia lit persembahen gelehen ntah 
persembahen si deban si banci nangtangi 
akibat dosa si mejin enda." 

15 Samuel medem seh erpagi-pagi, jenari 
keke ia italangina kerina pintun Rumah 
Pertoton. Mbiar ia nurikenca pengenehen e 
man Eli. 

16 dilo Eli ia nina, "O Samuel, anakku!" "Kai 
Bapa?" nina Samuel ngaloi. 

17 "Kai si ikataken TUHAN man bandu?" 
nina Eli nungkun. "Ula buniken sada pe man 
bangku. La banci la mberat ukumenndu 

kerina si IkatakenNa." 

18 Emaka ituriken Samuel kerina man Eli, 
sada pe la lit ibunikenna. Nina Eli, "Ia kap 
TUHAN, IbahanNalah kai AteNa si mehulina." 

19 Samuel erbelinna, TUHAN tetap ras ia 
janah IsehkenNa kerina si ikataken Samuel. 

20 Fmaka kerina bangsa Israel i belang- 
belang negeri e, meteh maka Samuel 
tuhu-tuhu sekalak nabi TUHAN. 

21TUHAN terus ncidahken BaNa i Silo, ija 
la nggo teridah man Samuel janah ngerana 
man bana. Janah adi ngerana kenca Samuel, 
kerina Israel megikenca. 


Peti Perpadanen itaban 


4 1Tupung e pulung me kalak Pilisti guna 
merangi Israel, emaka ndarat bangsa 
Israel ngelawanca. Ibahan kalak Israel 
inganna erkemah i Ebeneser janah kalak 
Pilisti i Apek. 

2 Reh kalak Pilisti nerangsa janah kenca 
jadi perang mesangat italukenna bangsa 
Israel. Lit ibunuhna kira-kira 4.000 kalak i 
bas mbalmbal ingan pertempuren e. 

3 Kenca tentera si nggeluh denga mulih ku 
ingan erkemah nina peminpin Israel, "Ngkai 
ndia maka ipelepas TUHAN kita italuken kalak 
Pilisti sendah? Otalah si legi Peti Perpadanen 
TUHAN ku Silo gelah berkat Ia ras kita jenari 
IkeliniNa kita i bas musuh-musuhta nari." 

4Emaka isuruhna pertenahen ku Silo, ngelegi 


Peti Perpadanen TUHAN, si nggambarken 
kursi kemulian TUHAN si Mada Kuasa, janah 
duana anak Eli, Hopni ras Pinehas, ikut reh 
ras Peti Perpadanen e. 

3 Kenca Peti Perpadanen e seh, ersurak kal 
bangsa Israel alu sora megang perban riahna 
ukurna seh maka kumeter taneh ibahanna. 

6 Kalak Pilisti megi sora ersurak e janah 
nina, "Begikenlah sora esurak e i bas kemah 
bangsa Heber. Kai nge ertina?" Kenca nggo 
tereteh man bana maka Peti Perpadanen 
TUHAN nggo seh i bas ingan bangsa Heber 
erkemah 

7 mbiar ia, jenari nina, "Sada dibata nggo 
reh ku ingan kalak ah erkemah! Nai nari la 
nggo pernah jadi bagenda man banta! 

8Ise kin ngasup ngkelini kita i bas 
dibata-dibata si megegeh ah? Ia me kap 
dibata-dibata si munuhi kalak Mesir i gurun 
pasir! 

9 Piherkenlah ukurndu, o kalak Pilisti! 
Erperanglah bagi dilaki, adi lang tentu kita 
jadi budak bangsa Heber ah, bagi nai ia jadi 
budakta. Emaka erperanglah bagi dilaki!" 

10 Fmaka iseraken bangsa Pilisti erperang 
jenari italukenna bangsa Israel. Kiam kerina 
kalak Israel ku rumahna. Nterem kal kalak si 
ibunuh: 30.000 kalak tentera Israel. 

11 Peti Perpadanen Dibata pe itaban kalak 


Pilisti, janah anak-anak Eli, eme Hopni ras 
Pinehas mate duana. 


Kematen Eli 


12 Sekalak dilaki suku Benyamin kiam i 
bas ingan erperang e nari terus ku Silo 
janah seh ia i Silo i bas wari e kang. Guna 
nuduhken atena ceda, icaingkenna uisna 
janah itamakenna taneh i bas takalna. 

13 Eli tuhu-tuhu aru kal atena kerna 
Peti Perpadanen e, sangana kundul i bas 
bangku-bangku i tepi pasar, la erngadi-ngadi 
natap kempak pasar e. Ipebelang kalak ndai 
berita i bas kuta e, jenari nderkuh ia kerina 
perban biarna. 

14I begi Eli sora gejek e, emaka nungkun ia 
nina, "Ngkai maka gejek kal?" Pedas-pedas 
kalak ndai ndahi Eli guna nuriken berita e 
man bana. 

15 (Eli genduari nggo siwah pulu waluh 
tahun umurna janah menam sitik pe lanai lit 
pengidahna.) 

16 Nina kalak ndai, "Aku nggo lompat i bas 
pertempuren nari janah terus ndai aku kiam 
ku jenda." Isungkuni Eli ia nina, "Kai kin si 
jadi anakku?" 

17 Ngaloi persuruhen ndai nina, "Israel nggo 
kiam i bas bangsa Pilisti nari: mesangat kal 
ketalunta! Tambah si e, anakndu Hopni ras 

Dibata pe nggo itaban." 

18 Kenca ibelasken kalak ndai Peti 
Perpadanen e, mbulak minter Eli ku pudi 

i bas inganna kundul nari deherken pintu 
gerbang. Perban nggo ia metua kal ras mbur 
ka pe, emaka pergulingna e erbanca penggel 
kerahungna, jenari mate. la jadi peminpin 
Israel empat puluh tahun dekahna. 


Kematen ndehara Pinehas si nggo mbalu 


19 Permain Eli ndehara Pinehas, sangana 
mehuli kulana, janah menam seh paksana 
mupus. Asum ibegina maka Peti Perpadanen 
Dibata nggo itaban janah bengkilana Eli ras 
perbulangenna nggo mate minter mesui 
akapna jenari mupus ia. 

20 Nandangi ia mate, diberu-diberu si 
nampati ngataken man bana nina, "Piherken 
ukurndu! Nggo ipupusndu sekalak anak 
dilaki!" Tapi lanai diatena janah Ia ia ngaloi. 

21 | bahanna gelarna anak ndai Ikabot, sabap 
nina, "Kemulian Dibata nggo nadingken 
Israel." Si imaksudkenna eme erkite-kiteken 
Peti Perpadanen Dibata nggo itaban. 
Perbulangenna ras bapa perbulangenna pe 
nggo mate. 

22 “Kemulian Dibata nggo nadingken Israel, 
erkiteken Peti Perpadanen Dibata nggo 
itaban," nina. 

Peti Perpadanen i 
tengah-tengah kalak Pilisti 


1 Kenca Peti Perpadanen nggo itaban kalak 
Pilisti, ilanjana Peti e i Ebeneser nari ku 
kuta Asdot. 

2 Ibabana ku bas Rumah Pertoton dibatana 
Dagon, jenari icibalkenna deher gana-gana. 

3Lampas pepagina idah penduduk Asdot 
maka gana-gana Dagon nggo mbulak ku 
taneh langkem i lebe-lebe Peti Perpadanen 
TUHAN. Emaka iangkat kalak ndai gana-gana 
e jenari itamakenna mulihi ku bas inganna. 

4Lampas ka pepagina idahna maka 
gana-gana ndai nggo ka mbulak i lebe-lebe 
Peti Perpadanen. Sekali enda nggo penggel 
takalna ras duana tanna janah ampar i bas 
pintun; badanna nari ngenca tading. 

3 (Em sabapna maka genduari pe imam- 
imam Dagon ras kerina si nembah ia i Asdot 
nilahi ingan e, la idedehna.) 

6 TUHAN ngukum anak kota Asdot alu 
mesangat janah mbiar ia kerina IbahanNa. 
lukumNa ia ras penduduk si lit i sekelewet 
daerah e. Barehen kerina IbahanNa. 

7 Kenca idahna kai si jadi nina kerina, "Dibata 
Israel ngukum kita ras ngukum dibatanta 
Dagon, lanai terban kita Peti Perpadanen e 
tading i jenda terdekahen." 

8 Emaka isuruh pertenahen guna ndilo raja 
Pilisti si lima gelah pulung. Emaka isungkunna 

raja-raja e nina, "Uga nge perbanta nandangi 
Peti Perpadanen Dibata Israel?" "Pindahken 
ku Gat," nina ngaloisa. Emaka ibabana Peti e 
ku Gat, sada kota si deban i bas kalak Pilisti. 

9Tapi kenca Peti e seh i je, kota e pe iukum 
TUHAN ka, emaka seh kal ia biarna kerina. 
lukumNa alu bareh si turah i bas kerina anak 
kota e, nguda ras metua. 

10 Erkiteken si e ikirimkenna Peti Perpadanen 
ku Ekron, sada kuta si deban i bas daerah 
kalak Pilisti, tapi nggo kenca seh ije, minter 
nderkuh penduduk kota e nina, "Ibabana Peti 
Perpadanen Dibata Israel ku jenda, gelah 
munuh kita kerina!" 

ll Emaka itenahkenna ka mulihken kerina 
raja-raja Pilisti nina, "Kiremken mulih Peti 
Perpadanen e ku inganna, gelah ula ibunuhna 
kita ras keluarganta." Kebiaren si mbelin 
ndemi kerina kota e, sabap iukum Dibata alu 
mesangat. 

12 Kalak si la mate pe turah bareh i bas ia 
emaka anak kota e nderkuh mindo penampat 
man dibata-dibatana. 


Peti Perpadanen iulihken 


6 1 Kenca Peti Perpadanen TUHAN pitu bulan 
i bas daerah Pilisti, 

2 idilo bangsa Pilisti imam-imam ras 
tukang sihir nina, "Uga sibahan kerna Peti 
Perpadanen TUHAN e? Adi sikirimken mulihi 

ku inganna, kai arus sikirimken ras Peti 


Perpadanen e?" 

3 Nina ngaloi, "Tentu saja adi iulihkenndu 
Peti Perpadanen Dibata Israel, la banci la 
ikirimkenndu radu ras Peti e sada pemere man 
BaNa guna nebus dosandu. Peti Perpadanen 
e la banci mulihken adi la kin ras pemere. Alu 
bage kam tentu ipepalem, jenari tereteh pagi 
man bandu ngkai maka lalap kam lukumNa." 

4 "Kai kin pemere si man kirimen man 
BaNa?" nina kalak e nungkun. Erjabap ia 
nina, "Lima ngkibul emas tempasna bagi 
bareh ras lima ngkibul tempasna bagi menci, 
sada tiap macam i bas tiap raja kalak Pilisti. 
Seri kap pinakit si ngkenai kam kerina ras si 
ngkenai raja-raja si lima e. 

>La banci la ibahanndu tempas bareh ras 
menci si sangana encedaken negerindu, 
janah arus ipehagandu Dibata Israel. 
Mbera-mbera IngadikenNa ngukum kam, 
ngukum dibata-dibatandu, ras negerindu. 

6 Man kadendu pemersik ukurndu bagi raja 
Mesir ras kalak Mesir nai? Ula kam lupa uga 
pengukum Dibata ia seh iberena kalak Israel 
nadingken Mesir. 

' Dagina sikapkenlah gereta mbaru ras 
dua indung lembu si la pernah ngangkat 
pasangen; ampeken pasangen gereta ndai ku 
lembu e jenari gera anakna ku karang. 

8 Buatlah Peti Perpadanen TUHAN janah 
tamaken ku bas gereta e, jenari tamaken 

emas si man kirimenndu man BaNa jadi sada 
pemere guna pertebus dosandu. Pedalan 
gereta e janah pelepas ia lawes jine. 

9 Kenca e perdiateken perlawesna: adi ku 
kuta Bet-Semes ia lawes, enda ertina maka 
Dibata kalak Israel nge si nggo mereken mara 
si mbelin i bas kita. Tapi adi lang, nggo sieteh 
maka labo la si erbahan pinakit e, jadi-jadi 
bage saja nge e." 

10 bahan kalak ndai kai si ikataken man 
bana: Ibuatna dua indung lembu jenari 
iamparkenna pasangen gereta e ku je janah 
ikarangkenna anak lembu e. 

Il jtamakenna Peti Perpadanen e ku bas 
gereta ndai, bage pe kotak isin emas si 
tempasna bagi menci ras bareh. 

12 Lembu ndai mulai erdalan arah pasar ku 
Bet-Semes janah minter itujuna ku je, alu 
la ndarat i bas pasar e nari. Gedang-gedang 
dalan lembu e terus erboh-boh. Raja Pilisti 
si lima kalak ngikut arah pudi seh ku 
perbalengen Bet-Semes. 

13 Penduduk Bet-Semes rani gandum i bas 
berneh-berneh. Janah asum ia jurgak rempet 
idahna Peti Perpadanen e. Lanai tanggung 
akapna riahna ngidahsa. 

14 Gereta ndai reh ku juma Josua, i 
Bet-Semes, ngadi ije deher batu galang. 
Itakai kalak ndai kayu gereta ejanah lembuna 

TUHAN. 

15 Jangkat kalak Lewi Peti Perpadanen 
TUHAN ras peti si isin barang-barang emas e, 
jenari itamakenna i babo batu si galang ndai. 
Kenca bage penduduk Bet-Semes erbahan 
persembahen tutungen ras persembahen si 
deban man TUHAN. 

16 Raja kalak Pilisti si lima mperdiateken ia 
ngelakoken si enda janah kenca e lawes ia 
mulih ku Ekron i bas wari e ka. 

17 Ikirimken kalak Pilisti emas si lima ngkibul 
si tempasna bagi bareh e man TUHAN jadi 
pemere guna pertebus dosana, sada guna 
tiap kota Asdot, Gasa, Askelon, Gat, ras 
Ekron. 

18 Menci si ibahan i bas emas nari e pe 
ikirimkenna, sada guna tiap kota si iperentah 
raja-raja Pilisti si lima, subuk kota si ibenteng 
bage pe kuta si la ertembok. Batu galang si 
lit i bas juma Josua i Bet-Semes ingan Peti 
Perpadanen TUHAN, itamaken lit denga i je 
jadi saksi kerna kai si nggo jadi. 

19 bunuh TUHAN pitu puluh kalak penduduk 
Bet-Semes sabap inenna ku bas Peti 
Perpadanen e. Emaka ceda kal ate anak kuta 
e sabab nterem ia mate ibahan TUHAN. 


Peti Perpadanen i Kiryat J earim 


20 Emaka nina kalak Bet-Semes, "Ise kin 
ngasup tedis i lebe-lebe TUHAN Dibata si 

ndauh i bas kita nari?" 

21 suruhna piga-piga kalak pertenahen ku 
Kiryat Jearim ngataken, "Nggo iulihken kalak 
Pilisti Peti Perpadanen TUHAN. Rehlah kam ku 
berneh ngelegisa." 

7 l Emaka ilegi penduduk Kiryat Jearim Peti 

Perpadanen TUHAN jenari ibabana ku 
rumah Abinadap si ringan i das sada uruk. 
Itangkuhkenna anak Eleasar gelah njagai Peti 
e. 


Samuel erkuasa i Israel 


2 Peti Perpadanen TUHAN ndekah tading i 
Kiryat Jearim, lit dua puluh tahun. Kidekah 
e kerina bangsa Israel nderkuh mindo 
penampat man TUHAN. 

3|kataken Samuel man bangsa Israel nina, 
"Adi atendu mulihken ku TUHAN alu bulat 
ukurndu, arus ipedauhndu dibata-dibata si 
deban ras gana-gana Dewi Astarte. Endesken 
dirindu alu bulat ukur man TUHAN janah la 
sajalah ngenca isembahndu, maka IkeliniNa 
kam i bas kuasa kalak Pilisti nari!" 
4Emaka iambekken kalak Israel kerina 
gana-gana Baal ras Astarte si lit i bas ia, 
jenari nembah ia man TUHAN saja. 

3 Kenca bage itenahken Samuel kerina 
bangsa Israel gelah pulung i Mispa, alu 
ngataken, "Ateku ertoto ije man TUHAN guna 
kam." 

6 Emaka pulung ia kerina i Mispa, itimbana 


lau jenari iamburkenna jadi persembahen 
man TUHAN janah erpuasa ia i bas sada 
wari e. Nina kerina, "Kita nggo erdosa 
man TUHAN." (I Mispa me ingan Samuel 
ngerunggui perkara si lit i tengah-tengah 
kalak Israel.) 

7 Kenca ibegi bangsa Pilisti maka bangsa 
Israel nggo pulung i Mispa, raja kalak Pilisti si 
lima reh ndarat ras tenterana nerangsa. Ibegi 
bangsa Israel kerna si e janah mbiar ia, 

8 emaka nina man Samuel, "Ertotolah kam 
terus man TUHAN Dibatanta guna ngkelini 
kita i bas kalak Pilisti nari." 

9 Igeleh Samuel sada anak biri-biri nguda 
jenari itutungna bulat-bulat jadi persembahen 
man TUHAN. Kenca bage ertoto ia man 
TUHAN gelah IsampatiNa bangsa Israel, 
janah ialoi TUHAN pertotonna. 

10 Asum Samuel erbahan persembahen 
e, bangsa Pilisti reh nerangsa, tapi pas 
tupung si e TUHAN erlenggur i langit nari 
ngelawanca. Bene kal ukurna kerina jenari 
lanai erturi-turin perlompatna. 

ll Ndarat bangsa Israel i Mispa nari jenari 
iayakina bangsa Pilisti menam seh ku 
Bet-Kar, janah ibunuhna bangsa Pilisti e 
gedang-gedang dalan. 

12J enari ibuat Samuel sada batu, itamakenna 
kelang-kelang Mispa ras Jesana, janah nina, 


1 Samuel 7.131 8.4 . 24 
"TUHAN nggo nampati kita seh ku ingan enda" 


janah igelarina batu e "Batu Penampat". 

13 Bage me kalak Pilisti italuken, janah 
lambati TUHAN ia mengketi daerah Israel 
kidekah Samuel nggeluh. 

14 Kerina kota kelang-kelang Ekron ras Gat 
si nggo ikuasai bangsa Pilisti iulihken man 
Israel, emaka nggo mulihken kerina daerah e 
man Israel. Janah nggo ka lit perdamen pe i 
bas kalak Israel ras kalak Kanaan. 

15 Samuel erkuasa i Israel kidekah geluhna. 

16 Tiap tahun isiarna Betel, Gilgal, ras 
Mispa, janah i bas ingan enda idungina 
perkara-perkara. 

17 Kenca bage mulih ka ia ku rumahna i 
Rama, janah i bas ingan e pe ia erdahin jadi 
hakim. | Rama ipajekkenna batar-batar man 
TUHAN. 


Bangsa Israel mindo sekalak raja 


8 l Asum Samuel nggo metua iangkatna 
anakna jadi hakim i Israel. 

2 Anakna sintua Joel gelarna, janah agina 
Abia, duana hakim i Berseba. 

3 Tapi Ia iusihna lagu langkah bapana. Duit 
saja ngenca atena, emaka ialokenna uang 
sogok janah iputuskenna perkara kalak alu la 
bujur. 

4Emaka pulung kerina peminpin Israel lawes 
ndahi Samuel i Rama, 

nggo metua janah anakndu la ngusih lagu 
langkahndu. Dage angkatlah sekalak raja 
si merentah kami gelah lit raja kami bagi 
bangsa-bangsa si deban." 

6 Sabap kalak enda mindo sekalak raja Ia 
mehuli iakap Samuel. Emaka ertoto ia man 
TUHAN. 

7Jenari nina TUHAN, "Begikenlah kai si 
ikataken bangsa e man bandu. Si tuhuna labo 
kam si nggo itulakna e. Aku nge si itulakna 
selaku rajana. 

8 Mulai kin Kubaba ndarat i Mesir nari 
nggo itadingkenna Aku jenari isembahna 
dibata-dibata si deban: janah genduari 
sangana ibahanna man bandu kai si gelgel e 
nggo rusur ibahanna man bangKu. 

9Dage, begikenlah ia tapi persingeti lebe alu 
tangkas janah terangken man bana uga pagi 
pengelakoken raja-raja man bana." 

10 jturiken Samuel man bangsa si sangana 
mindo raja man bana e, kai si ikataken 
TUHAN man bana. 

11 "Bagenda me pagi pengelakoken rajandu 
man bandu," nina Samuel nerangkenca. 
"Anakndu si dilaki ibahanna pagi jadi tentera; 
deba ertugas i bas gereta perangna, deba i 
bas tentera si erkuda, janah deba kiam arah 
lebe geretana. 

12 Deba pagi jadi kepala si ertugas ngawasi 
1.000 kalak, janah si deban ngawasi lima 

peranisa, ras erbahan senjata bage pe 
perkakas man geretana. 

13 Anakndu si diberu arus erbahan minak 
wangi man bana ras jadi si erdakanna ras si 
erbahan rotina. 

14 | buatna pagi jumanndu, kebun anggurndu, 
ras kebun saitunndu si mehulina, jenari 
iberekenna man pegawai-pegawaina. 

15 Perpuluhen i bas ulih gandumndu ras 
buah anggurndu nari ibuatna man pegawai 
istanana ras pegawai sideban. 

16 buatna budakndu, lembundu ras 
kaldendu si mehulina, jenari ipakena erdahin 
guna ia. 

17| bas asuh-asuhenndu nari ibuatna 
sepersepuluhna. Janah kam pe jadi budakna 
pagi. 

18 Sanga si e pagi Ia banci la mesangat kam 
jungut-jungut perban raja si ipilihndu tapi 
TUHAN la nggit megiken jungut-jungutndu e." 

19 Tapi la diate bangsa e kai si ikataken 
Samuel nina, "Lang! Merincuh kami sekalak 
raja, 

20 gelah kami nggo seri ras bangsa-bangsa 
si deban, ija raja kami jine si merentah kami 
ras si naruhken kami erperang ras si minpin 
kami i bas pertempuren." 

21 | begiken Samuel kai si ikataken janah 
kenca e lawes ia, iturikenna man TUHAN. 


= 1 Samuel 8.221 9.6 © 27 

sura-surana janah berekenlah bana sekalak 
raja." Kenca bage isuruh Samuel kerina kalak 
Israel mulih ku kutana. 


Saul jumpa ras Samuel 


1 Lit sekalak bayak dingen erpengaruh, 

Kis gelarna. la i bas suku Benyamin nari. 
la anak Abiel, kempu Seror, i bas keluarga 
Bekorat, bagin i bas terpuk Apia nari. 

2 Lit sekalak anakna dilaki Saul gelarna, 
rupana mejile kal janah megegeh tuhu-tuhu. 
Saul gedangen sada takal asa kerina kalak si 
deban i Israel, ia ka pe si mejilena. 

3 Piga-piga kalde Kis nggo papak, emaka 
ikatakenna man Saul nina, "Buatlah sekalak 
suruh-suruhen ras kam jenari laweslah kam 
ndarami kalde e." 

4Isiar-siarina taneh deleng-deleng Eperaim 
ras daerah Salisa, tapi la ia jumpa; emaka 
terus ka isiarina daerah Salim, tapi kalde 
e la lit į je. Kenca bage isiarina ka daerah 
Benyamin, tapi langa ka bo jumpa. 

> Kenca ia seh i bas daerah Sup nina Saul 
man suruh-suruhenna, "Otalah mulih kita, 
sabap nggit me kari lanai inget bapa pe kalde 
e, janah aru atena kerna kita." 

6 Nina suruh-suruhen ndai ngaloi, "Timai 
lebe! I bas kuta enda lit sekalak si tutus ku 
Dibata si ihamati kalak tuhu-tuhu sabap kai si 
ikatakenna jadi kerina. Otalah sidahi ia, janah 

ingan kalde e." 

7 “Adi sidahi ia, kai si ibereken man bana?" 
nina Saul nungkun, "Pangan sitik pe lanai lit i 
bas tasta; ma lanai lit kai pe terbereken man 
bana?" 

8 Nina suruh-suruhen ndai, "I bas aku lit duit 
pirak si kitik. Banci kubereken e man bana, 
jenari kari tentu iturikenna man banta ija 
ingan kalde e." 

?Ngaloi Saul nina, "Mehuli katandu e! Ota 
dage." Emaka lawes ia duana ku kuta ingan 
kalak si tutus ku Dibata e. Asum ia nangkeng 
ku uruk-uruk kuta e, jumpa ia ras piga-piga 
kalak singuda-nguda si lawes muat lau. 
Isungkunina singuda-nguda ndai nina, "| 
jenda kang 'Kalak si lit pengenehenenna' e?" 
(Sanga si e sekalak nabi igelari "Kalak si lit 
pengenehenenna". Emaka adi isungkun kalak 
kenca atena Dibata nina, "Ota sidahi kalak si 
lit pengenehenenna e.") 

10 (1Sam 9:9) 

ll (1Sam 9:9) 

121] jenda," nina singuda-nguda ndai ngaloi. 
"Situhuna sitik kal ia leben asa kam. Adi 
pedas-pedas kam erdalan, tentu itundukndu 
ia. Kenca kam bengket ku bas kuta, tentu 
jumpa kam ras ia. Sendah denga nge ia 
seh i kuta, sabap anak kuta e erbahan 
persembahen i babo batar-batar si i das uruk 
ah. Kalak si iundang la banci ibenakenna 

la ipasu-pasuna lebe persembahen e. Adi 
genduari kam lawes, jumpa denga kam ras ia 
ope denga ia lawes man ku das uruk e." 

13 (1Sam 9:12) 

14 Emaka Saul ras suruh-suruhenna minter 
lawes ku kuta e, janah asum ia bengket, 
idahna Samuel reh ndarat kempak ia muatna 
lawes ku ingan ersembah e. 

15 Sada wari ope denga si e nggo ikataken 
TUHAN man Samuel nina, 

16 “Pagi, kira-kira genduari ka, Kusuruh 
njumpai kam sekalak dilaki i bas suku 
Benyamin nari: tangkuhken ia jadi raja 
bangsangKu Israel alu namaken minak ku 
takalna, gelah ikelinina bangsangKu i bas 
bangsa Pilisti nari. Nggo Kuidah kiniseran 
bangsangKu janah nggo Kubegi sorana 
nderkuh mindo penampat." 

17 Asum Samuel ngidah Saul, ikataken 
TUHAN man bana nina, "Enda me kalakna 
si Kukataken man bandu e. la me pagi si 
merentah bangsangKu." 

18 Kenca bage lawes Saul njumpai Samuel, 
Si sangana deherken gerbang, jenari 
isungkunina nina, "Banci nge ikatakenndu 
man bangku, i ja ingan kalak si lit 
pengenehenenna e?" 

19 Ngaloi Samuel nina, "Aku kap e. To leben 
kam ku ingan ersembah. Duana kam la banci 
la ras aku man sendah. Pagi erpagi-pagi 

kusuruh kam mulih. 

20 Kerna kalde si bene telu wari si nggo 
lepas, ula atendu aru: nggo me idat kerina. 
Tapi ise kin si ngenana kal ate bangsa Israel? 
Kam kap e, kam ras isi jabu bapandu." 

21 Frjabap Saul nina, "Aku i bas suku 
Benyamin nari, suku si kitikna i Israel, janah 
keluargangku kap si medunguna i bas suku 
e. Ngkai maka bage nindu ngerana man 
bangku?" 

22 Kenca bage ibabai Samuel me Saul ras 
suruh-suruhenna ku bas kamar si galang 
jenari iberekenna man bana sada ingan i bas 
takal meja ingan temue-temue kundul, si 
teremna lit kira-kira telu puluh kalak. 

23 | kataken Samuel man si erdakan nina, 
"Baba ku jenda daging si kubereken man 
bandu, si kusuruh gelah iserapkenndu." 

24 Fmaka ibaba si erdakan ndai daging paha 
pilihen jenari itamakenna i lebe-lebe Saul. 
Nina Samuel, "Daging enda nggo iserapken 
man bandu. Panlah. Kuserapken e gelah 
ipanndu genduari ras kalak si kuundang." 
Emaka man me Saul ras Samuel i bas wari e. 

25 Asum ia ngincuah i bas ingan ersembah 
e nari ku bas kuta, ibahan kalak ndai ingan 
medem man Saul i das tarum, 

26 emaka medem ia ije. 

Saul iminaki Samuel jadi raja 

26 Kenca nggo siang erpagi-pagi, idilo Samuel 
me Saul ku das tarum nina, "Kekeken, gelah 
kupeberkat kam mulih." Keke Saul, jenari 
ndarat ia ku pasar ras Samuel. 

21 Kenca ia nggo seh i tepi-tepi kuta e nina 
Samuel kempak Saul, "Katakenlah man 
suruh-suruhen e gelah leben ia lawes asa 
kita." Lawes suruh-suruhen ndai, jenari 
iterusken Samuel ngerana nina, "I jenda kam 
kentisik, maka kuturiken man bandu kai si 
nggo ikataken Dibata." 

10 1 Kenca bage ibuat Samuel sada botol 

minak saitun jenari icurcurkenna 
ku takal Saul iemana janah nina, "Iminaki 
TUHAN kam jadi raja i BangsaNa Israel. 
Irajaindu pagi BangsaNa janah ikawalindu 
bangsa e i bas kerina musuh-musuhna nari. 
Janah enda me tanda man bandu maka kam 
nggo ipilih TUHAN jadi raja i bas BangsaNa. 

2 Kenca itadingkenndu aku sendah, 
jumpaindu kari dua kalak dilaki deher 
kuburen Rahel i Selsa i bas daerah Benyamin. 
Ikatakenna kari man bandu maka kalde si 
idaramindu nggo dat, emaka bapandu lanai 
bo aru atena kerna si e, tapi kerna kam la 
erngadi-ngadi ia nungkun, 'Kai arus kubahan 
kerna anakku?' 

3| jenari terus kam lawes seh ku batang 
kayu si badia i Tabor. I je jumpa kam kari 

erbahan persembahen man Dibata. Sekalak 
kari negu telu kambing nguda, sekalak maba 
si ibahan i bas kuling-kuling nari dem isin lau 
anggur. 

4Ikatakenna kari mejuah-juah man bandu 
jenari iberekenna roti e dua ngkibul, janah la 
banci Ia ialokenndu. 

> Kenca bage terpaksa kam berkat ku Uruk 
Dibata i Gibea, ingan kalak Pilisti erkemah. 
| kerabangen kota simbel kam kari ras 
rombongen nabi-nabi i uruk persembahen e 
nari. Nabi-nabi e landek janah seko-serko, 
arah lebena erkata murdap, gendang, suling 
ras kulcapi. 

6 Tupung e Kesah Tuhan ngkuasai kam jenari 
kam ngikuti landek ras serko jenari biakndu 
isalihken, jadi manusia si mbaru. 

! Kenca nggo jadi kerina si enda, lakokenlah 
kai saja si isuruh Dibata. 

8 Leben kam lawes asa aku ku Gilgal; ije 
kujumpai kam janahku erbahan persembahen 
tutungen ras persembahen persadan. 
Timailah i je pitu wari seh aku reh gelah 
kukataken man bandu kai si man bahanen." 

9Asum Saul berkat nadingken Samuel, 
ibereken Dibata pusuh peraten si mbaru man 
Saul. Janah kai si nggo ituriken Samuel man 
bana jadi kerina i bas wari e. 

10 Kenca seh Saul ras suruh-suruhenna i 
Gibea, sada terpuk nabi-nabi reh njumpai 

jenari ikutkenna kalak ndai landek-landek ras 
ersurak. 

ll Kalak si gelgel nari ngidah ia erbahan 
si enda, emaka nungkun-nungkun ia 
sapih-sapih ia nina, "Kena kai nge anak Kis e? 
Nggo kin Saul jadi nabi?" 

12 Sekalak dilaki si ringan ije nungkun nina, 
"Uga kerna nabi-nabi si deban enda? Ise kin 
iakapndu bapana?" Enda me bena-benana 
maka nggo jadi kuan-kuan, "Nggo kin Saul pe 
jadi nabi?" 

13 Kenca Saul dung landek-landek ras 
ersurak, lawes ia ku batar-batar i das uruk. 

14 Senina bapana ngidah Saul ras suruh- 
suruhenna e, emaka isungkunna ia duana 
nina, "I ja kam gelgel Nari" "Ndarami kalde," 
nina Saul ngaloi, "janah kenca Ia idat kami, 
lawes kami ndahi Samuel." 

15 “Kai nina man bandu?" nina. 

16 "| katakenna man kami maka asuh-asuhen 
enggo dat," nina Saul ngaloi, tapi la 
Ikatakenna man bana kai si nggo ikataken 
Samuel kerna ia jadi raja pagi. 


Meriah ukur kalak ngaloken Saul jadi raja 


17 Samuel ndilo bangsa e pulung ngadap 
TUHAN i Mispa. 

18 Nina Samuel man bana kerina, "TUHAN, 
Dibata Israel ngataken, Kubaba kam ndarat 
i Mesir nari janah Kuselamatken kam i bas 

kalak Mesir ras i bas kerina bangsa si deban 


si nindih kam. 

19 Aku kap Dibatandu, si ngkelini kam i 
bas kerina kesusahen ras kiniseranndu nari, 
tapi sendah nggo itulakndu Aku janah nggo 
ipindondu man bangKu gelah Kubereken 
man bandu sekalak raja. Adi bage kin kepe, 
pulunglah kam kerina i lebe-lebe TUHAN 
rikutken suku-suku ras terpukndu." 

20 Kenca bage isuruh Samuel tep-tep suku 
ngadap, emaka ipilih TUHAN suku Benyamin. 

21J enari isuruh Samuel terpuk-terpuk suku 
Benyamin ngadap, emaka ipilih me terpuk 
Matri. Kenca bage kerina dilaki i bas terpuk 
Matri reh ngadap, emaka Saul anak Kis 
terpilih. Idarami kalak ndai ia, tapi asum la ia 
jumpa ras Saul, 

22 'isungkun kalak ndai TUHAN nina, "Lit 
denga kin kalak si deban?" Nina TUHAN 
ngaloi, "Saul arah ah sangana cebuni arah 
pudi barang-barang." 

23 Fmaka kiam kalak ndai maba Saul ndarat 
ku tengah-tengah jelma si nterem, janah 
teridah man kalak ndai gedangen Saul sada 
takal asa kerina kalak si deban. 

24 | kataken Samuel man bangsa nina, "Enda 
me kalak si nggo ipilih TUHAN! La lit ise pe 
i bas kita bagi ia." Kerina bangsa e ersurak 
nina, "Mejuah-juahlah raja e!" 

25 Kenca e iterangken Samuel man bangsa 
e hak-hak ras tugas sekalak raja, jenari 

isuratkenna i bas sada kitap, si isimpanna 


i bas ingan si badia. Kenca bage isuruhna 
kerina mulih. 

26 Saul pe mulih ka ku Gibea. Piga-piga 
kalak si mbisa, si ukurna nggo ersuruh ibahan 
Dibata, ngarakken Saul. 

27 Tapi lit piga-piga kalak si Ia erluhu ngerana 
nina, "I ja nge ngasup anak ah nampati kita?" 
Megombang ia man Saul janah Ia ibabana 
persembahen man bana. 


Saul naluken kalak Amon 


1 1 1 Kira-kira sada bulan kenca si e Nahas, 

raja bangsa Amon mabai tenterana 
ngelawan Kota Jabes i daerah Gileat jenari 
ikepungna kota e. Nina kalak Jabes man 
Nahas, "Bahanlah sada perpadanen ras kami, 
maka nggit kami ngaloken kam jadi raja 
kami." 

2 Nina Nahas, "Nggit aku erbahan 
perpadanen ras kam tapi alu sada surat, 
eme: Kupulditken matandu si kemuhen 
sekalak-sekalak janah alu bage mela iakap 
kerina bangsa Israel kubahan." 

3 Nina peminpin-peminpin Jabes man bana, 
"Bereken kesempaten man kami pitu wari 
dekahna, gelah isuruh kami pertenahen ku 
belang-belang negeri Israel. Adi la lit ise pe 
si nggit nampati kami, emaka nggit kami talu 
man bandu." 

4Persuruhen e seh i Gibea i ja Saul ringan, 


janah kenca ituriken kalak ndai berita e tangis 
anak kuta e, bene pengarapenna. 

> Rembang tupung e Saul reh i juma nari 
negu lembuna, jenari nungkun ia nina, "Kai 
jadi maka tangis kam kerina?" Ituriken kalak 
ndai man bana kai si ikataken persuruhen si 
reh i Jabes nari ndai. 

6 Kenca ibegi Saul, ikuasai Kesah Dibata ia, 
emaka gara atena nembeh. 

7 Ibuatna dua lembu ilapahina, jenari 
isuruhna persuruhen ndai maba potongen- 
potongen lembu e ku kerina taneh Israel alu 
tenah, "Ise si la ngikutken Saul ras Samuel 
erperang, bagenda me ibahan man lembuna!" 
Bangsa Israel mbiar ntah kai kari si banci 
ibahan TUHAN, janah kerina ia, sada pe la si 
tading-tading ndarat ras-ras. 

8 Ipepulung Saul kerina i Besek. Lit 300.000 
kalak i Israel nari janah 30.000 i Juda nari. 

9 Ikatakenna man persuruhen si i Jabes nari 
nina, "Kataken man anak kotandu, maka ope 
denga ciger pagi ia nggo ikelini." Kenca anak 
Kota Jabes ngaloken berita e seh kal riahna 
ukurna. 

10J enari ikatakenna man Nahas nina, 

"Pagi ngendesken bana kami man bandu, 
jenari nggo banci ibahanndu man kami bagi 
ate-atendu." 

ll Lampas erpagi-pagina ibagi Saul 
tenterana jadi telu terpuk janah kenca teridah 

matawari, kiam ia ku bas ingan musuh 


erkemah, iserangna kalak Amon. Agakna 
ciger ibunuhina kalak ndai. Si pulah merap 
kerina, sekalak-sekalak kiam nadingken 
temanna. 

12 Kenca bage nina bangsa Israel man 
Samuel, "I ja kalak si ngataken maka Saul 
la patut jadi rajanta? Endesken ia man kami 
gelah ibunuh kami ia kerina!" 

13 Tapi nina Saul, "Ise pe la banci ibunuh 
sendah sabap sendah kap warina TUHAN 
ngkelini Israel." 

14Jenari nina Samuel man bana kerina, "Ota 
lawes kita kerina ku Gilgal gelah simomoken 
sekali nari Saul jadi rajanta." 

15 Emaka lawes ia kerina ku Gilgal, janah 
i bas ingan si badia e imomokenna Saul 
jadi raja. Ibahan kalak ndai persembahen 
persadan, jenari Saul ras kerina bangsa Israel 
ngerayaken kejadin e alu dem keriahen. 


Pidato perpisahen Samuel 


1 2 l Kenca bage ikataken Samuel man 
bangsa kerina Israel nina, "Nggo 
kulakoken kai si ipindondu man bangku. Nggo 
kubereken man bandu raja si merentah kam, 
2 janah genduari ia si minpin kam. Tapi aku 
nggo metua janah ubanen janah anak-anakku 
nggo ras kam. Aku nggo jadi peminpin mulai 
kin sanga aku nguda denga seh genduari. 

3 Enda kap aku. Adi lit kin kubahan si salah, 


adukenlah aku genduari i lebe-lebe TUHAN 
ras raja si nggo IpilihNa. Lit kin nggo kubuat 
lembu ntah kalde kalak? Lit kin nggo kalak 
kutipu ntah kupaksa? Lit kin nggo kualoken 
sogok i bas ise nari gia? Adi lit kin nggo 
kulakoken apai gia i bas si enda nari, kugalari 
mulihken kai si nggo kubuat." 

4Nina bangsa njabapsa, "Lang, labo pernah 
kami itipundu ntah ipaksandu. Labo pernah 
ibuatndu kai pei bas ise nari." 

3 Emaka nina Samuel ka ngaloi, "TUHAN ras 
raja si nggo IpilihNa jadi saksi sendah maka 
sitik pe la lit idatndu kesalahen i bas aku." 
"Ue, TUHAN jadi saksi," nina kalak njabapsa. 

6 Iterusken Samuel ngerana nina, "TUHAN 
kap si milih Musa ras Harun ras maba 
nini-ninindu ndarat i Mesir nari. 

7 Genduari tedislah kam i bas inganndu 
sekalak-sekalak kerna perbahanen si mbelin 
si ilakoken TUHAN guna engkelini kam ras 
nini-ninindu. 

8 Kenca Jakup ras keluargana lawes ku 
Mesir janah kalak Mesir maksa ia kerina, 
nini-ninindu nderkuh mindo penampat man 
TUHAN, jenari IsuruhNa Musa ras Harun 
maba ia ndarat i Mesir nari jenari ItamakenNa 
ia ringan i bas taneh enda. 

9Tapi bangsa e ngelupaken TUHAN 
Dibatanta, emaka IpelepasNa kalak Pilisti 
ras raja Moap bage pe Siseraken, puanglima 

tentera kuta Hasor erperang ngelawan 


nini-ninindu jenari italuken. 

10 Kenca si e nderkuh ia mindo penampat 
man TUHAN janah nina, 'Kami nggo erdosa 
perban nilah kami i bas Kam nari, TUHAN, 
janah nembah man gana-gana Baal ras 
Astarte. Kelinilah i bas musuh-musuh kami 
nari gelah kami nembah man BaNdu!' 

11 Emaka isuruh TUHAN me Gideon, kenca 
bage Barak, jenari Jepta, janah kedungenna 
aku. Sekalak-sekalak kami engkelini kam i 
bas musuh-musuhndu nari, emaka aman kam 
nggeluh. 

12 Tapi asum idahndu maka Nahas, raja 
Amon nandangi nerang kam, itulakndu 
TUHAN jadi rajandu jenari ikatakenndu man 
bangku, 'Raja nge ate kami si merentah 
kami." 

13 Genduari enda me raja si ipilihndu: 
ipindondu ia, janah genduari nggo ibereken 
TUHAN ia man bandu. 

14 Kerina pagi erdalan alu mehuli adi 
ipehagandu TUHAN Dibatandu, isembahndu 
la, ibegikenndu KataNa, ras ipatuhindu 
kerina PedahNa, bage pe adi kam ras rajandu 
ngikutken Ia. 

15 Tapi adi Ia ibegikenndu TUHAN janah Ia 
iIpatuhindu PedahNa, la banci la IlawanNa 
kam ras rajandu. 

16 Dage, tedislah kam i bas inganndu 


sekalak-sekalak, gelah idahndu kejadin si 
mbelin si ibahan TUHAN AteNa. 

17 Ma musim perlego kin genduari? Tapi 
ertoto ateku maka ibereken TUHAN lenggur 
ras udan. Adi jadi si enda ngaku me kam 
maka nggo ilakokenndu dosa si mbelin man 
TUHAN asum ipindondu man BaNa sekalak 
raja." 

18 Emaka ertoto Samuel, jenari i bas wari 
e ka ibereken TUHAN lenggur ras udan. 
Erkite-kiteken si e kerina bangsa e mbiar man 
TUHAN ras man Samuel. 

19 Emaka nina man Samuel, "Mindo kal kami 
gelah ertoto kam man TUHAN Dibatandu 
kerna kami gelah ula kami mate. Ngaku kami 
genduari maka kami nggo erdosa kal kerina. 
Tambah si e nggo ka kami erdosa alu mindo 
sekalak raja." 

20" Jla kam mbiar," nina Samuel njabapsa, 
"Aminna gia nggo ibahanndu perbahanen si 
jahat e, ula kam nilah i bas TUHAN nari, tapi 
sembahlah Ia alu bulat ukurndu. 

21 Ula ikutken dibata-dibata si palsu: si e 
kerina la ngasup nampati kam, sabap labo ia 
lit. 

22 Erkiteken GelarNa si mbelin, emaka labo 
kam ItadingkenNa, sabap nggo ItetapkenNa 
kam jadi BangsaNa jine. 

23 Adi kerna aku, ula min ibere TUHAN aku 
erdosa man BaNa alu lanai ertoto kerna kam. 

Tapi ateku ngajarken man bandu kai si mehuli 


ras si benar guna idalankenndu. 

24 (kutkenlah TUHAN janah tetaplah 
sembah la asa ukurndu. Ingetlah kerina 
PerbahanenNa si mbelin si nggo IlakokenNa 
man bandu. 

25 Tapi adi terus kam erdosa, kam ras 
rajandu la banci Ia ikernepken." 


Perang ngelawan kalak Pilisti 


13 l| bas sada wari kenca Saul jadi raja, 
ipilih Saul 3.000 kalak i bas bangsa 
Israel nari; 2.000 kalak tading ras ia i Mikmas 
ras i taneh deleng-deleng Betel; 1.000 kalak 
isuruhna ras anakna Jonatan ku Gibea, i 

bas daerah suku Benyamin. Kalak Israel si 
debanna isuruh Saul mulih. 

2 (1Sam 13:1) 

3Jonatan munuh puanglima kalak Pilisti i 
Geba, janah kerina kalak Pilisti megi berita 
kerna si e. Kenca bage isuruh Saul pertenahen 
ndilo kalak Heber erperang alu ngembus 
terompet i bas kerina negeri e. 

4 Man kerina kalak Israel ituriken maka Saul 
nggo munuh puanglima Pilisti janah erkiteken 
si e nggo nembeh ate kalak Pilisti man kalak 
Israel. Emaka asum bangsa e idilo, minter ia 
nggit reh ngikutken Saul i Gilgal. 

> Kalak Pilisti pe pulung guna erperang ras 
kalak Israel. Gereta perangna lit 30.000, 
tentera si erkuda 6.000. Tenterana pe nterem, 


| 1 Samuel 13.61 12 42 
bali buena ras kersik i tepi lawit. Lawes ia 


ku Mikmas, arah Timur Bet-Awen, emaka 
erkemah ia i je. 

6 Kenca bage iserangena kalak Israel alu 
mesangat. Perban e nggo mesera kecibalna. 
Erkiteken si e, deba kalak Israel cebuni i bas 
gua ras i bas lubang ntah pe i tengah-tengah 
batu deleng ntah i bas embang ras sumur: 

! si deban lawes ngepari Lau Jordan, bengket 
ku bas daerah Gat ras Gileat. Saul i Gilgal 
denga, janah kalak si ras ia nggirgir ban 
biarna. 

8 Itimaina Samuel pitu wari sue ras si nggo 
ipedahken Samuel man bana, tapi Samuel 
lalap lenga reh ku Gilgal. Bangsa e nggo 
mulai nadingken Saul, 

9 emaka nina man kalak ndai, "Baba ku jenda 
persembahen tutungen, ras persembahen 
persadan." Emaka ipersembahkenna 
persembahen tutungen, 

10 janah enda denga dung ibahanna reh 
Samuel. Reh Saul ndarat njumpai ia ras 
ngalo-ngalosa, 

11 tapi nina Samuel, "Kai nggo ibahanndu?" 
Erjabap Saul nina, "Bangsa e nggo nadingken 
aku, janah kam la reh-reh i bas waktu si nggo 
itentuken: tambah si e kalak Pilisti sangana 
pulung i Mikmas. 

12 Emaka nina ukurku, 'Iserang kalak Pilisti 
atena aku i Gilgal enda, janah la nggo 
kucubaken mindo perkuah ate TUHAN.' 

Emaka tergejap i bas aku maka la banci Ia 


kusembahken sada persembahen." 

13 "Motu kal perbahanenndu e," nina 
Samuel. "La kam patuh man perentah Tuhan 
Dibatandu. Adi nggo ikutkenndu PedahNa 
tentu IbereNa kam ras kesusurenndu ngerajai 
Israel seh rasa lalap. 

14 Tapi genduari kinirajanndu la banci tetap. 
Erkite-kiteken nggo isimbakndu Ia, la banci la 
idarami TUHAN kalak si ngena AteNa janah Ia 
ngangkatsa jadi raja i bas BangsaNa." 

15|awes Samuel i Gilgal nari jenari 
iteruskenna perdalanenna. Kalak Israel si 
debanna ngikut ras Saul asum ia lawes ndahi 
tenterana. Lawes ia kerina i Gilgal nari ku 
Gibea i bas daerah Benyamin. Ipereksa Saul 
tenterana, teremna lit 600 kalak. 

16 Saul ras anakna Jonatan, bage pe anak 
buahna erkemah i Geba, i bas daerah 
Benyamin: kemah kalak Pilisti eme i Mikmas. 

17 Tentera kalak Pilisti ndarat erbahan 
serangen si rempet i bas inganna erkemah 
nari alu telu terpuk: sada terpuk lawes 
kempak Opra i bas daerah Sual. 

18 Si deban lawes kempak Bet-Horon janah 
si debanna ka lawes ku perbalengen si i babo 
Baluren Seboim ras taneh si mesawang. 

19| bas taneh Israel la lit tukang besi 
erkite-kiteken ijaga kalak Pilisti tuhu-tuhu 
maka kalak Heber ula erbahan pedang ras 
lembing. 

20 (Adi itelapi kalak Israel atena gigi 


tenggalana, beliungna, kapakna, ras 
sabi-sabina, terpaksa ia lawes man kalak 
Pilisti. 

21 Upah nelapi kapak ras beliung eme sada 
sen, janah dua sen guna nelapi gigi tenggala 
ras cangkul.) 

22 Bageme maka i bas wari peperangen e 
la lit sekalak pe tentera bangsa Israel si 
erpedang ntah pe erlembing seakatan Saul 
ras Jonatan, anakna. 

23 (suruh kalak Pilisti sada pasukan tentera 
guna mpertahanken dalan baluren Mikmas. 


Kinirawan Jonatan 


14 1| bas sada wari nina Jonatan man 
anak perana si maba senjatana, "Ota 
lawes kita ngepar ku perkemahen kalak Pilisti 
ah." Tapi la ikataken Jonatan man Saul, 
bapana, 

2 Si sanga erkemah i teruh batang galiman i 
Migron, la ndauh i Gibea nari: lit enem ratus 
tentera ras ia. 

3 (Imam si maba epod guna meteh sura-sura 
TUHAN eme Ahia, anak Ahitup senina Ikabot, 
anak Pinehas, kempu Eli, imam TUHAN i Silo.) 
La leteh kalak ndai maka Jonatan nggo lawes. 

41 bas baluren dalan ku Mikmas, si arus 
ibentasi Jonatan gelah banci seh ku ingan 
kalak Pilisti erkemah, lit dua batu galang 
njurjur i bas lingling, sada arah kawes sada 

arah kemuhen baluren e; sada igelari Boses 


janah sada nari Sene. 

“Sada arah Utara baluren e, ngala ku 
Mikmas, janah sada arah Selatan, ngala ku 
Geba. 

6 Nina Jonatan man anak perana ndai, "Ota 
ngepar kita ku ingan erkemah bangsa Pilisti 
si perbegu ah. Mbera-mbera TUHAN nampati 
kita kari. Adi bage, la lit kai pe si banci 
ngambati la mereken kemenangen man 
banta aminna gia Ia kita nterem." 

7 Nina anak perana ndai ngaloi, "Kai pe 
atendu ibahanndu, aku tetap ras kam." 

8"Merandal," nina Jonatan. "Lawes kita 
ngepar janah si pediat idah kalak Pilisti kita. 

9 Adi isuruhna kita nimai ia emaka ngadi kita 
i bas inganta. 

10 Tapi adi isuruh kita lawes ndahi ia emaka 
berkat kita, sabap eme tandana maka TUHAN 
nggo mereken kemenangen man banta 
ngelawan ia." 

Il Emaka ipelepasna bana idah bangsa Pilisti 
jenari nina bangsa e, "Nehenlah! Piga-piga 
kalak Heber ndarat i bas lubang inganna 
cebuni nari!" 

12Jenari erlebuh ia man Jonatan ras man 
anak perana e nina, "Mari ku jenda! Lit si 
man katanken kami man bandu!" Ikataken 
Jonatan man anak perana ndai nina, "Ikutken 
aku. TUHAN nggo mereken kemenangen man 
Israel ngelawan kalak ah." 

13 Nangkeng Jonatan i bas baluren e nari 


cirawis-cirawis ku das, janah anak perana 
ndai ngikut arah pudina. Iserang Jonatan 
kalak Pilisti, idampeskenna ku taneh, jenari 
reh anak perana ndai munuhisa arah pudi. 

14| bas serangen si pemena e saja lit 
ibunuh Jonatan ras anak perana ndai kira-kira 
duapuluh kalak i bas ingan si belangna 
kira-kira seperempat hektar. 

15 Kerina kalak Pilisti i bas mbalmbal e lanai 
kal langlang biarna: pasukan si nerang bage 
pe tentera si lit i bas kemah nggirgir perban 
biarna. Taneh pe mundu-undu, emaka bene 
kal ukurna. 


Kalak Pilisti italuken 


16Tentera Saul si erjaga i Gibea i daerah 
Benyamin ngidah kalak Pilisti kiamen lanai 
erturi-turin. 

17 Emaka nina Saul man tenterana, "Beligai 
tentera e kerina jenari pepayo ise si lanai | 
je." Minter bage ibahanna janah tereteh man 
bana maka Jonatan ras anak perana si maba 
senjatana lanai i je. 

18 "Baba epod ena ku jenda," nina Saul man 
Imam Ahia. (| bas wari e Ahia maba epod e i 
lebe-lebe bangsa Israel.) 

19 Asum Saul sangana ngerana denga ras 
imam e, i bas ingan erkemah kalak Pilisti si 
nggo guntar e, erdekahna ergejekna, emaka 

nina Saul man bana, "Lanai sempat nungkun 


TUHAN!" 

20 Kenca bage lawes ia ras tenterana ku 
pertempuren ngelawan bangsa Pilisti, si nggo 
si tampulen sapih-sapih ia perban bage nggo 
guntarna. 

21 Piga-piga kalak Heber si gelgel nari arah 
pihak kalak Pilisti janah si nggo lawes ku bas 
ingan erkemah e ras ia, genduari nggo ka 
erbalik mulihken ukurna jenari ersada ia ras 
Saul ras Jonatan. 

22 Si debanna, si mbarenda nggo cebuni i 
uruk-uruk Eperaim, megi maka kalak Pilisti 
sangana kiamen, emaka ia pe kerina reh 
nggabungken bana jenari iserangna kalak 
Pilisti. 

23 Pertempuren e terus ngepari Bet-Awen. 
TUHAN ngkelini Israel i bas wari e. 


Kejadin-kejadin kenca perang e 
24| bas wari e nggo kote kalak Israel 
perban lihena, sabap Saul alu ersumpah 
nggo mereken perentah nina, "Sendah, ise 
saja kalak si man kai gia ope denga aku 
erbalas man musuhku la banci lang kena 
sumpah." Emaka Ia lit ise pe si man kai pe 
gedang-gedang wari e. 
25Emaka seh me ia kerina i bas sada 
kerangen janah melala i je tengguli. 

26 Tuhu melala tengguli i bas kerangen ndai, 


tapi ise pe la lit si manca sabap mbiar ia 
kerina kena sumpah Saul. 

27 Tapi la ibegi Jonatan bapana erbahan 
larangen man bangsa e alu sumpah, emaka 
ijjukjukna alu ciken si ibabana, igedapkenna 
ujungna ku asar wani jenari ipanna tengguli 
ndai. Minter ergegehna akapna. 

28 Tapi sekalak i bas ia nari ngataken, "Kerina 
nge kita kote perban lihena, tapi ilarang 
bapandu kami nina, 'Ise si man kai gia sendah 
la banci lang kena sumpah." 

29 Ngaloi Jonatan nina, "Beneme bangsanta 
erkite-kiteken perbahanen bapangku. 
Nehenlah uga senangna dagingku kenca nggo 
kupan tengguli enda ndai sitik! 

30 Ndauhkal min ndai ulin bangsanta ipelepas 
man nakan si ibuatna i bas musuh si italuken 
e. Nterem denga min ndai kalak Pilisti si banci 
ibunuhna!" 

31| bas wari e talu bangsa Pilisti ibahan 
bangsa Israel, iperangna mulai i Mikmas nari 
seh ku Ayalon. Tupung e kalak Israel seh kal 
kotena perban lihena. 

32 Emaka kurang pedas akapna muati 
barang-barang rampasen i bas musuh e nari: 
ibuatna biri-biri ras lembu, minter igelehna 
i je, jenari ipanna dagingna ras dareh si lit 
denga i bas daging e. 

33 jturiken kalak man Saul, "Nehenlah, 
bangsa e nggo erdosa man TUHAN sabap 

ipanna daging ras darehna." Isergangi Saul 


kalak ndai nina, "Penghianat kam! Gulingken 
sada batu si galang ku jenda man bangku." 

34 Kenca bage iperentahkenna ka tole, 
"Laweslah ku tengah-tengah kerina bangsa e 
jenari kataken man bana kerina maba lembu 
ras biri-birina ku jenda. Arus igelehna jenari 
ipanna i jenda; la banci ia erdosa man TUHAN 
erkite-kiteken man daging ras dareh." Emaka 
i bas berngi e kerina ia maba lembuna jenari 
igelehna ije. 

35 Ipajekken Saul sada batar-batar man 
TUHAN, janah eme si pemena ipajekkenna. 

36 Nina Saul man tenterana, "Ota kita ku 
berneh gelah siserang bangsa Pilisti nggo 
kenca berngi, sirampasi barangna seh 
siang erpagi-pagi, jenari sibunuh ia kerina." 
"Bahanlah kai iakapndu si mehulina," nina 
kalak ndai ngaloi. Tapi nina imam, "Marilah 
sisungkun lebe Dibata." 

37 Emaka isungkun Saul me Dibata nina, 
"Banci ka nge kuserang kalak Pilisti? 

I berekenNdu nge man kami kemenangen?" 
Tapi la ijabap Dibata i bas wari e. 

38 Kenca bage ikataken Saul man peminpin 
bangsa e nina, "Marilah ku jenda jenari 
cubaken pepayo dosa kai si nggo ilakoken 
sendah. 

39 Erpadan aku i bas TUHAN si nggeluh si 
mereken kemenangen man Israel, maka 
kalak si ersalah Ia banci Ia ibunuh aminna gia 

ia anakku Jonatan." Tapi ise pe la lit si pang 


ngeranana. 

40 Kenca bage nina Saul man bana kerina, 
"Kam kerina tedis arah ah, janah Jonatan ras 
aku tedis arah enda." "Bahanlah kai kap kam 
mehuli," nina kalak ndai ngaloi. 

41Nina Saul man TUHAN, Dibata 
Israel, "TUHAN, ngkai maka Ia laloiNdu 
penungkunenku wari enda? TUHAN, Dibata 
Israel, aloilah aku arah batu si badia e. 

Adi kesalahen e kesalahen Jonatan ntah 
kesalahenku, jabaplah alu Urim, tapi adi 
kesalahen e kesalahen BangsaNdu Israel, 
jabaplah alu Tumim." Jabapna ngataken 
Jonatan ras Saul si ersalah, emaka bangsa e 
nggo terang la ersalah. 

42 Kenca bage nina Saul, "Tentukenlah, 
anakku Jonatan ntah aku." Emaka Jonatan 
me si ituduhken. 

43Jenari nungkun Saul man Jonatan nina, 
"Kai nggo ibahanndu?" Erjabap Jonatan nina, 
"Nggo kupan sitik tengguli. Kuendesken 
diringku, aku nggo pang mate." 

44Nina Saul man bana, "Dibata gia si 
ngukum aku mate adi la kam kari ibunuh!" 

45 Tapi nina bangsa e man Saul, "Arus kin 
Jonatan ibunuh? Adi nggo idatsa kemenangen 
si mbelin man bangsa Israel? Lang! Erpadan 
kami i bas TUHAN si nggeluh maka bukna 
selambar pe la banci naktak i bas takalna 
nari. Kai si nggo ibahanna sendah eme arah 

penampat Dibata." Bage me Jonatan itebusi 


bangsa emaka Ia ibunuh. 

46 Kenca si e, ingadiken Saul ngayak-ayak 
bangsa Pilisti, jenari mulih bangsa Pilisti ku 
daerahna. 


Kerajan Saul ras keluargana 


41 Kenca Saul jadi raja i taneh Israel 
iperangna kerina musuh-musuh i japa pe: 
bangsa Moap, Amon, ras Edom, raja-raja 
Soba, ras Pilisti. | japa pe ia erperang, ia 
tetap menang. 

48| bas peperangen icidahkenna maka ia 
kalak merawa janah kalak Amalek pe ngasup 
ia nalukenca. Iselamatkenna bangsa Israel i 
bas kerina serangen nari. 

49 Anak Saul si dilaki eme Jonatan, Iswi, ras 
Milkisua. Gelar anakna si diberu sintua eme 
Merap, janah si peduaken Mihal. 

50 Gelar ndeharana Ahinoam, anak Ahimas; 
puanglima tenterana seninana sembuyak 
bapa, Abner, anak Ner. 

>l Bapa Saul eme Kis janah bapa Abner eme 
Ner, duana anak Abiel. 

52 Kidekah nggeluh Saul terpaksa erperang 
alu mesangat ras kalak Pilisti. Emaka adi 
jumpa ia ras kalak si mbisa ntah merawa, 
minter ijadikenna jadi tenterana. 

Perang ras bangsa Amalek 


15 l Nina Samuel man Saul, "Aku kap si 
isuruh TUHAN nangkuhken kam jadi 
raja i bas BangsaNa Israel. Emaka genduari 
begikenlah kai si ikataken TUHAN si Mada 
Kuasa. 

2 JukumNa AteNa bangsa Amalek sabap 
ilawan nini-ninina nai bangsa Israel tupung ia 
reh i Mesir nari. 

3 Laweslah kam nerang kalak Amalek jenari 
kernepkenlah kai si lit i bas ia. Sada barang 
pe ula tadingken: bunuh kerina dilaki, diberu, 
anak-anak, ras si mbaru tubuh: bage pe 
lembu, biri-biri, unta ras kalde." 

4Emaka idilo Saul kerina tenterana pulung 
jenari ipepayona kerina i Telem: Lit 200.000 
tentera i Israel nari janah 10.000 i Juda nari. 

> Kenca bage ia ras tenterana lawes ku kuta 
Amalek jenari igempangina i bas sada lau 
belin si nggo kerah. 

6 Man kalak Keni isehkenna kata pertenget 
sabap kalak e nai mehuli man bangsa Israel 
asum Ia reh i Mesir nari. Nina Saul man kalak 
e, "Laweslah kam, tadingken kalak Amalek, 
gelah ula kam pagi terbunuh aku radu ras ia." 
Emaka lawes minter kalak Keni. 

7 Italuken Saul kalak Amalek; iperangna 
mulai i Hawila nari terus ku Sur, arah Timur 
Mesir: 

8 jtabanna Raja Agak geluh-geluhen, eme 


kap raja kalak Amalek jenari ibunuhna kerina 
bangsa e. 

9Tapi ipelepas Saul ras tenterana Agak 
nggeluh. Janah Ia ibunuhna biri-biri ras lembu 
si mehulina, ras barang-barang si debanna si 
mehuli. Barang-barang si Ia terpake ntah pe 
si la meherga saja ngenca si ikernepkenna. 


Saul ipengadi jadi raja 

10 Nina TUHAN man Samuel, 

11 “Erkadiola Aku ngangkat Saul jadi raja: 
nggo itadingkenna Aku janah lanai ikutkenna 
pedahKu." Erkiteken si e nembeh kal ate 
Samuel, janah gedang-gedang berngi 
meseksek pemindonna man TUHAN. 

12 Pepagina lampas ia berkat njumpai Saul. 
Ibegina maka Saul nggo lawes ku Karmel, ija 
nggo ipajekkenna sada tugu peringet-ingeten 
kerna dirina jine, janah kenca e nggo ka ia 
lawes ku Gilgal. 

13 Fmaka lawes Samuel ndahi Saul, 
ngalo-ngalo ia janahna ngerana nina, "TUHAN 
masu-masu kam Samuel! Nggo kusehken 
pedah TUHAN." 

14Nungkun Saul nina, "Ngkai dage maka 
kubegi sora lembu ras sora biri-biri?" 

15 Erjabap Saul nina, "Ibuat tenterangku i 
bas kalak Amalek nari. Biri-biri ras lembu 
si mehulina la ibunuhna gelah ibahan jadi 


1 Samuel 15.161 22 54 
persembahen man TUHAN Dibatandu, janah 


si debanna e nggo keri kal ikernepken kami." 

16 “Sinikken," nina Samuel, "Kuturiken man 
bandu kai si ikataken TUHAN man bangku 
nderbi nai." "Turiken man bangku," nina Saul. 

17 Ngaloi Samuel nina, "Aminna gia iakapndu 
dirindu la penting, kam me kap peminpin 
suku-suku bangsa Israel. Itangkuhken TUHAN 
kam jadi raja Israel, 

Senari IsuruhNa kam berkat alu perentah 
gelah ikernepkenndu bangsa Amalek si 
jahat e. IsuruhNa kam erperang seh nggo 
ibunuhndu ia kerina. 

19 Ngkai dage maka la kam patuh man 
BaNa? Ngkai maka kurang pedas akap 
kam muat barang-barang rampasen, janah 
erkite-kiteken si e ibahanndu si la ngena ate 
TUHAN?" 

20 “Kuikutken kap kata TUHAN," nina 
Saul ngaloi. "Lawes nge aku sue ras si 
IperentahkenNa man bangku: sanga mulih 
kubaba Raja Agak, janah kubunuh kerina 
kalak Amalek." 

21 "Tapi la ibunuh tenterangku biri-biri ras 
lembu si mehulina si itabanna, si e kerina 
ibabana ku Gilgal enda gelah ibahan jadi 
persembahen man TUHAN Dibatandu." 

22 Nina Samuel, "Apai kin ulin iakap 
TUHAN: ngikutken KataNa ntah persembahen 
tutungen ras persembahen gelehen? Ulin 

ngikutken KataNa asangken mpersembahken 


biri- biri si mehulina man BaNa. 

23 Nimbak Tuhan bali kap jahatna ras 
ertendung man guru perdiwel-diwel, janah 
ukur meganjang bali dosana ras nembah man 
gana-gana. Erkiteken kam nggo ngelawan 
perentah Tuhan, kam pe ItulakNa jadi raja." 

24 "Nggo tuhu aku erdosa," nina Saul ngaloi. 
"La kuikutken pedah TUHAN ras ajarndu. 
Mbiar aku man tenteraku emaka kubahan 
bagi si ngena atena. 

25 Tapi genduari alu meteruk kupindo man 
bandu alemilah dosangku, jenari mulihlah 
ras aku ku Gilgal, gelah aku nembah man 
TUHAN." 

26 "la ateku mulih ras kam," nina Samuel 
njabapsa. "Itulakndu pedah TUHAN emaka 
nggo ItulakNa kam jadi raja Israel." 

27 Kenca bage erkusur Samuel, lawes atena. 
Tapi itagangi Saul jubahna emaka merigat 
minter. 

28 Nina Samuel man bana, "Nggo icaingken 
TUHAN kerajan Israel i bas kam nari sendah, 
janah IberekenNa man kalak si deban si ulin 
asa kam. 

29 Dibata bangsa Israel si mulia Ia perguak, 
dingen la ngobah UkurNa erkiteken Ia labo 
manusia." 

30 "Aku nggo erdosa," nina Saul ngaloi. "Tapi 
pehagandu min sitik aku i lebe-lebe peminpin 

rayatndu ras kerina bangsa Israel. Mulihlah 


ras aku kusembah TUHAN Dibatandu." 

31 Emaka mulih Samuel ras Saul ku Gilgal, 
jenari isembahna TUHAN. 

32 Kenca bage iperentahken Samuel nina, 
"Baba ku jenda Raja Agak, kalak Amalek." 
Reh Agak ndahi Samuel, nggirgir ia perban 
biarna. Rukur ia sisada, "Andiko pagitna 
kematen." 

33J enari nina Samuel man bana, "Bagi 
pedangndu nggo erbahan nterem nande- 
nande kebenen anak, bage me genduari 
nandendu kebenen anak." Jenari ikeret-keret 
Samuel me Agak i lebe batar-batar i Gilgal. 

34Jenari lawes Samuel ku Rama, janah Raja 
Saul mulih ku rumahna i Gibea. 

35 Ngayak Samuel mate lanai pernah idahna 
raja e, tapi ceda kal atena erkite-kiteken 
Saul. Erkadiolakal TUHAN nggo ngangkat 
Saul jadi raja Israel. 

Daud ipilih jadi raja 
16 l Nina TUHAN man Samuel, "Asa kai 
nari dekahna atendu ceda kerna Saul? 
Nggo kutulak ia jadi raja Israel. Tapi genduari 
buatlah minak saitun jenari laweslah ku 
Betlehem ndahi Isai, sabap nggo Kupilih 
sekalak anakna jadi raja." 

2 "Uga banci kubahan si e?" nina Samuel 
nungkun. "Adi ibegi Saul kerna si e tentu 
ibunuhna aku!" Nina TUHAN njabapsa, 


1 Samuel 16.31 8 . 
"Babalah sada anak lembu jenari kataken 


maka kam reh ku je erbahan persembahen 
gelehen man TUHAN. 

3Undang Isai ku lakon persembahen e, 
jenari Aku denggo ngatakenca kai si man 
bahanen. Tangkuhkenlah jadi raja kalak si 
Kutuduhken man bandu." 

4 Minter idahiken Samuel kai si isuruh 
TUHAN, jenari lawes ia ku Betlehem. 
Peminpin-peminpin kuta e alu nggirgir reh 
ngalo-ngalo ia janahna nungkun, "Ma dame 
nge kerehenndu enda?" 

= "Dame" nina ngaloi, "Aku reh nehken 
persembahen man TUHAN. Bersihkenlah 
dirindu jenari ikutkenlah aku." Isai ras anakna 
pe isuruh mersihken dirina, jenari iundangna 
kerina ku bas lakon persembahen e. 

6 Kenca ia reh kerina, idah Samuel anak 
Isai, Eliap gelarna, jenari nina i bas ukurna, 
"Si enda, si tedis i jenda i bas adep-adepen 
TUHAN, la banci lang enda me si nggo 
| pilih Na." 

7 Tapi nina TUHAN, "Ula nehen uga gedangna 
ras uga jilena rupana. La ia Kupilih, sabap 
pertimbangenKu la bali ras pertimbangen 
manusia. Adi manusia inehenna si teridah 
arah darat, tapi Aku Kupernehen pusuhna." 

8 Kenca bage idilo Isai anakna Abinadap 
janah ibabanna ngadap man Samuel. Tapi 
nina Samuel, "Ia pe langa ipilih TUHAN." 

9Jenari ibaba Isai ka Sammah. "Lang, ia pe 


langa ka bo ipilih TUHAN," nina Samuel. 

10 Bagenda me ibaba Isai pitu kalak anakna 
ngadap man Samuel. Janah nina Samuel man 
bana, "Lang, sekalak pe langa ipilih TUHAN 
ia." 

ll Emaka nungkun Samuel nina, "Lit denga 
tole anakndu?" Nina Isai ngaloi, "Lit denga 
si nguda, tapi sangana ermakan biri-biri." 
"Suruh ia reh ku jenda," nina Samuel. "Langa 
banci sisehken persembahen enda adi langa 
ia reh." 

12 Fmaka isuruh Isai kalak ngelegisa. Ia 
sekalak anak perana si mejile, sehat, janah 
matana pe mejile. Nina TUHAN man Samuel, 
"Enda me kalakna, tangkuhkenlah ia!" 

13 buat Samuel minak saitun jenari 
iminakina Daud i lebe-lebe senina-seninana. 
Rempet Daud ikuasai Kesah TUHAN janah 
mulai i bas wari e nari Kesah e tetap ras ia. 
Kenca bage mulih Samuel ku Rama. 


Daud i bas istana Saul 


14 Saul nggo itadingken Kesah TUHAN, janah 
isuruh TUHAN kesah si jahat nakiti ia. 

15 Nina suruh-suruhenna man bana, "leteh 
kami maka kesah si jahat si isuruh Dibata 
sangana nakiti kam. 

16 Fmaka o Raja, perentahkenndulah man 
kami suruh-suruhenndu enda, gelah idarami 
kami kalak sibeluh ngkuit kulcapi. Adi 

reh kenca kesah si jahat e banci ikuitna 


minter kulcapina, maka malem ka akapndu 
mulihken." 

17 Iperentahken Saul man bana kerina, 
"Darami man bangku kalak si beluh ngkuit 
kulcapi jenari baba ngadap aku." 

18 Sekalak i bas suruh-suruhenna nari 
ngerana nina, "Isai i Betlehem nari, lit sekalak 
anakna si beluh kal ngkuit kulcapi. Ia pe 
sekalak si mbisa janah mejile rupana, ngasup 
erperang, janah seh kal beluhna ngerana, 
TUHAN ras ia." 

19 Emaka isuruh Saul piga-piga kalak 
persuruhen ndahi Isai guna nehken katana 
nina, "Suruhlah Daud anakndu si ermakan 
biri-biri ndahi aku." 

20 (suruh Isai minter Daud ndahi Saul: 
isuruhna pe Daud maba sada kambing nguda, 
sada kalde guna maba roti, ras sada guci si 
ibahan i bas kuling-kuling nari, dem isin lau 
anggur. 

21Reh Daud ndahi Saul janah jadi meia 
sekalak suruh-suruhenna. Seh kal ate Saul 
ngenana man bana, emaka ipilihna Daud jadi 
si nganting senjatana. 

22 Kenca bage itenahken Saul berita man 
Isai nina, "Ngena ateku Daud, emaka pelepas 
ia tading i jenda jadi suruh-suruhenku." 

23 Mulai jenari, adi reh kenca kesah si jahat 
si isuruh Dibata ndahi Saul, minter ibuat Daud 
kulcapi jenari ikuitna. E maka lawes kesah si 

jahat e ernahangna akapna, janah malem ia 


mulihken. 


I pindo Goliat kalak Israel ngimbangi ia 


17 l Ipepulung bangsa Pilisti tenterana 

i Soko, sada kuta i Juda, erperang 
atena, ibahanna inganna erkemah i bas sada 
ingan, Epes Demin gelarna, kelang-kelang 
Soko ras Aseka. 

2 Saul ras kalak Israel pe pulung janah 
erkemah i Baluren Ela, i e ia nggo sikap 
ngelawan kalak Pilisti. 

3 Bangsa Pilisti erbaris i sada uruk janah 
bangsa Israel i uruk si deban; kelang-kelang 
kalak enda lit baluren. 

4 Lit me sekalak puanglima i kota Gat nari 
Goliat gelarna, ndarat i bas kemah bangsa 
Pilisti nari janah ipindona bangsa Israel 
ngelawan ia. Gedangna menam telu meter, 

“janah ipakena baju tembaga si beratna 
kira-kira lima pulu pitu kilo ras sada topi 
tembaga. 

6| bas nahena pe lit ampang-ampang 
tembaga, janah ipersanna sada lembing 
tembaga. 

7 Tangke lembingna asa binangun 
pertenunen belinna, babah lembingna ibahan 
i bas besi nari, beratna kira-kira pitu kilo. 
Sekalak tentera erdalan arah lebena maba 
ampang-ampangna. 

8 Goliat tedis janah erlebuh man kalak 


Israel nina, "Erkai kam i jenda? Erbaris 
guna erperang? Aku kap sekalak Pilisti, o 
budak-budak Saul! Pilih sekalak i bas kam 
nari ngelawan aku. 

9 Adi ia menang janah ibunuhna aku, kami 
jadi budak, tapi adi menang aku janah 
kubunuh ia kam jadi budak kami. 

101 bas wari enda kulawan tentera bangsa 
Israel. Adi pang kam pilihlah sekalak si 
ngelawan aku!" 

11 Kenca ibegi Saul ras tenterana, lanai kal 
lang-lang biarna kerina. 


Daud i bas ingan Saul erkemah 


12 Daud anak Isai sekalak Eperata i Betlehem 
nari i daerah Juda. Anak Isai lit waluh dilaki, 
janah asum Saul jadi raja, ia nggo seh kal 
tuana. 

13 Telu kalak anakna si mbelinna nggo lawes 
ras Saul ku perang e. Sintua eme Eliap, agina 
Abinadap, janah si peteluken Sammah. 

14 Daud anakna singuda, janah asum kakana 
si telu kalak ndai tetap tading ras Saul, 

15 jtadingken Daud kakana janah rusur ia 
mulih-ulih ku Betelhem, mpermakani biri-biri 
bapana. 

16 Goliat tetap nggombangi bangsa Israel 
tep-tep erpagi-pagi ras karaben empat puluh 
wari dekahna. 


1 Samuel 17.171 23 62 
17| bas sada wari nina Isai man Daud, 


"Buatlah sepuluh kilo buah gandum si isauk 
ras roti si sepuluh ngkibul enda, jenari pedas 
taruhken man kakandu i bas ingan erkemah. 

18J anah babalah keju si sepuluh e man 
komendan pasukan. Pepayo uga kecibal 
kakandu jenari baba sada barang kai gia ijah 
nari tandana kam jumpa ras ia janah maka ia 
mejuah-juah nge. 

19 Raja Saul, senina-seninandu, ras kerina 
kalak Israel sangana i Baluren Ela erperang 
ngelawan bangsa Pilisti." 

20 Pepagina lampas keke Daud, isuruhna 
kalak si deban mpermakani biri-biri, ibuatna 
pangan e, jenari lawes ia bagi si isuruh Isai. 
la seh i bas ingan erkemah e rembang kal 
asum kalak Israel muat berkat ku barisen 
pertempuren, ersurakken surak perang. 

21Tentera bangsa Pilisti ras tentera bangsa 
Israel ngatur barisen perangna, petala-tala 
dua mbelahna. 

22 | bereken Daud pangan e man kalak si 
ngurus perbekalen tentera e, emaka kiam 
ia ku bas barisen pertempuren e, ijumpaina 
seninana, guna ngataken mejuah-juah man 
bana. 

23Tupung ia ercakap-cakap denga ras 
seninana reh Goliat ku lebe ilawanna bangsa 
Israel bagi si nggo ibahanna ope si e, janah 
ibegi Daud ia. 

24 Kenca bangsa Israel ngidah Goliat, kiam 


ia kerina alu mbiar mesangat. 

25"Nehenlah ia!" nina sapih-sapih ia. 
"Begikenlah uga gombangna ia man bangsa 
Israel! Raja Saul nggo erpadan mereken 
hadiah si mbelin man kalak si munuhsa. 
Anakna iserehkenna man bana janah 
kade-kade bapana lanai perlu nggalar pajak." 

26 'sungkun Daud kalak si lit isekelewetna 
nina, "Kai ibereken man kalak si munuh kalak 
Pilisti ah ras mulahi Israel i bas penggombangi 
kalak enda nari? Lang gia, ise ka kin kalak 
Pilisti si perbegu ah maka megombang ia man 
bala tentera Dibata si nggeluh?" 

27 Ituriken kalak ndai man bana uga 
perbahan man kalak si munuh Goliat. 

28 Eliap kaka tua Daud, megi Daud ngerana 
ras kalak ndai. Emaka merawa ia man Daud 
nina, "Erkai kam ku jenda? Ise si permakani 
biri-biri e i bas taneh si mesawang? Kam 
danak-danak si petua-tuaken! Ngenen- 
ngenen perang enda saja ngenca atendu ku 
jenda!" 

29 “Kai kin salahku?" nina Daud nungkun. 
"La kin banci aku nungkun pe?" 

30 Erkusur ia man kalak si deban janah 
isungkunna, janah bagi si ndai ka nge 
ningkalak bana. 

31 it piga-piga kalak si megi kai si ikataken 
Daud emaka iturikenna man Saul, janah 
minter isuruh Saul kalak ndilosa. 

32 Nina Daud man Saul, "O Raja, ise pe la 


aturenna mbiar man kalak Pilisti ah! Nta aku 
lawes gelah kulawan ia!" 

33 "Lang," nina Saul ngaloi. "Ja nge 
terlawanndu ia? Kam medanak denga, tapi ia 
nggo jadi tentera kitik-kitikna nari!" 

34"O Raja," nina Daud, "aku kap si 
mpermakani biri-biri orangtuangku. Adi lit 
singa ntah beruang njerngem anak biri-biri, 

35 minter kuayaki, kupalu, janah 
kuselamatken anak biri-biri e. Janah adi 
singa ntah beruang e erkusur ngelawan aku, 
kutangkap minter kerahungna, kupalu seh 
mate. 

36 Singa ras beruang nggo kubunuh, janah 
bage ka me kari perbahanku man bangsa 
Pilisti si perbegu ah, si nggo nggombangi bala 
tentera Dibata si nggeluh. 

37 Nggo iselamatken TUHAN aku i bas singa 
ras beruang nari: tentu IselamatkenNa ka 
kari aku i bas bangsa Pilisti ah nari." "Adi 
bage kin merandal," nina Saul ngaloi. "To 
dage, TUHAN ras kam." 

38 | pakeken Saul paken perangna jine man 
Daud, sada topi tembaga itamakenna i bas 
takalna, ras sada baju perang ipakekenna 
man bana. 

39 | genditken Daud pedang Saul i bas baju 
perang e jenari icubakenna erdalan, tapi la 
banci perban la ia biasa make e kerina. "La 
aku banci erperang make si enda kerina," 

nina man Saul. "La kupake enda kerina." 


Emaka itangtangina kerina. 

40Jenari ibuatna cikenna si biasa ipakena 
sanga ermakan janah kenca e ipilihna lima 
ngkibul batu si melinang i bas lau nari, 
itamakenna i bas tasna. Alu kalimbawang si 
sikap, luar ndahi Goliat. 


Daud naluken Goliat 


4l Emaka reh bangsa Pilisti e erdalan 
ndahi Daud, janah kalak si maba ampang- 
ampangna erdalan arah lebena. Erdekahna 
erdeherna, 

42janah kenca nggo tangkas idahna Daud, 
minter ia mekarus man bana sabap ia sekalak 
anak perana denga si mejile rupana. 

43 Nina man Daud, "Man kadendu ciken 
ena? Biang kin akapndu aku?" Kenca bage 
isumpahina Daud alu gelar dibatana. 

44 Erlebuh ia man Daud nina, "Mari maka 
kubereken dagingndu ipangani perik-perik ras 
rubia-rubia si meliar." 

45 Ngaloi Daud nina, "Kam reh ngelawan aku 
alu pedang, tumbak, ras lembing, tapi aku 
reh ngelawan i bas gelar TUHAN Si Mada 
Kuasa, Dibata bala tentera Israel, si nggo 
igombangindu. 

46 Sendah ibereken TUHAN kam ku bas 
tanku: kutaluken kam jenari kutampul 
kerahungndu. Janah daging tentera kalak 
Pilisti kubereken ipangani perik-perik ras 

rubia-rubia si meliar. Kenca e doni enda kerina 


meteh maka lit kepe Dibata i bas Israel, 

47 janah kerina si ijenda ngidah maka TUHAN 
la perlu pedang ntah tumbak guna ngkelini 
BangsaNa. la si permenang i bas perang, 
janah IberekenNa kam kerina ku bas kuasa 
kami." 

48 Erdalan ka mulihken Goliat kempak Daud, 
janah pedas-pedas Daud kiam kempak 
barisen perang kalak Pilisti ngelawan ia. 

49 | cekuhna tasna jenari ibuatna sada batu, 
Ikalimbawangina Goliat. Kena perdempakenna 
emaka pecah takalna, jenari guling ia langkem 
i babo taneh. 

50 Dage alu la make pedang, Daud naluken 
ras munuh Goliat alu kalimbawang ras sada 
batu! 

>l Kiam Daud ndahi ia, iperjatna, isintakna 
pedang Goliat i bas sembungna nari, 
jenari itampulna kerahungna, mate minter. 
Kenca idah bangsa Pilisti maka nggo mate 
puanglimana kiam ia kerina. 

52Bangsa Israel ras Juda ersurak janah 
iayakina bangsa Pilisti: ielis-elisna seh Gat 
ras ku pintu gerbang Ekron. Bangsa Pilisti si 
luka-luka amparen i gedang-gedang dalan ku 
Saarim, seh ku Gat ras Ekron. 

>3 Nggo kenca bangsa Israel mulih i bas 
ngayaki bangsa Pilisti nari, irampasina 
kemahna. 

54 buat Daud takal Goliat jenari ibabana ku 


Jerusalem, tapi isimpanna senjata Goliat i bas 
kemahna. 


Daud ibaba ngadap Saul 


>> Asum Saul ngidah Daud lawes ngelawan 
Goliat, isungkunna Abner puanglima 
tenterana nina, "Abner, anak ise nge anak 
perana e?" "La kuteh o Raja," nina Abner 
njabapsa. 

56 "Adi bage to pepayo cuba," nina Saul 
mereken perentah. 

>/ Emaka asum Daud mulih ku ingan 
erkemah kenca munuh Goliat, ibaba Abner 
ia ngadap Saul. Takal Goliat sangana denga 
ikanting Daud. 

58Jsungkun Saul nina, "Anak ise kam, o 
anak perana?" "Aku anak kawanndu Isai i 
Betlehem nari," nina Daud ngaloi. 

18 l Kenca nggo dung Saul ras Daud 

ngerana jadi me maka ngena kal ate 
Jonatan man Daud, janah ikelengi Jonatan ia 
bagi ikelengina dirina jine. Jonatan anak Saul 
si dilaki. 

2 Mulai i bas wari e ialoken Saul si Daud, 
janah la iberena mulih ku rumahna. 

3 bahan Jonatan perpadanen alu ersumpah 
maka ia tetap erteman ras Daud seh rasa 
lalap erkite-kiteken bage atena ngenana man 
bana. 

4Itangtangina baju jubah si sangana 
Ipakena, iberekenna man Daud radu ras baju 
perangna bage pe pedangna, panahna, ras 
genditna. 

> Kujapa pe isuruh Saul ia erperang Daud 
tetap menang, janah erkite-kiteken si e 
iangkat Saul ia jadi puanglima tenterana. 
Si enda ngena ate bangsa e kerina bage pe 
pegawai-pegawai Saul. 


Saul jadi hiri man Daud 


6 Tupung Daud mulih kenca munuh Goliat, 
janah tentera e mulih ku rumah ndarat 
me diberu-diberu i bas tiap kuta i Israel 
ngalo-ngalo Raja Saul. Kerina ia ngendeken 
ende-enden si meriah, janahna landek-landek 
ras ergendang bage pe ngkuit kulcapi. 

7 Sanga ia erbahan pesta si meriah e rende 
me diberu-diberu e erbalas-balasen nina, 
"Ibunuh Saul meribu-ribu tapi ibunuh Daud 
erpuluh-puluh ribu." 

8Si enda la ngena ate Saul emaka merawa 
ia. Nina, "Ikatakenna sikerajangen Daud 
erpuluh-puluh ribu tapi man bangku 
meribu-ribu ngenca. Kenca bage irajakenna 
me ia kari dungna!" 

9Jadi erkite-kiteken si e mulai i bas wari e, 
lalap ia hiri ras curiga man Daud. 

10 Pepagina sada kesah sijahat si rehna i 
bas Dibata nari rempet ngkuasai Saul: luam 
cakapna i bas rumahna bagi kalak mehado. 


1 Samuel 18.111 17. 69 
Daud sangana ngkuit kulcapi bagi semalna 


tep-tep wari, janah Saul sangana njemak 
lembing. 

ll Nina Saul i bas ukurna, "Kupantemlah ia 
ku dingding e." Jenari pulahkenna lembing e 
ku Daud dua kali, tapi dua kalina isilahken 
Daud. 

12 Mbiar Saul man Daud sabap TUHAN ras 
Daud tapi Saul nggo itadingken TUHAN. 

13 Emaka isuruh Saul ia lawes, janah 
ijjadikenna ia jadi komendan 1.000 kalak 
tentera. Ipinpin Daud tenterana e i bas 
pertempuren, 

14janah ia tetap menang erkite-kiteken 
TUHAN ras ia. 

15 Iperdiateken Saul kemenangen- 
kemenangen Daud janah ngidah si e reh 
biarna pe ia jadina. 

16 Tapi kerina kalak Israel ras Juda erkeleng 
ate man Daud sabap ia sekalak peminpin si 
mehuli. 


I empoi Daud anak Saul 


17 Kenca si e nina Saul man Daud, "Enda 
anakku sintua, si Merap. Kuserehken ateku ia 
man bandu, tapi la banci la kam erdahin man 
bangku jadi tentera si mbisa ras setia, janah 
nehken perang TUHAN." (Tapi situhuna rukur 
Saul maka alu bagenda ibunuh kalak Pilisti 
pagi Daud, jadi la perlu ia jine ngelakokenca.) 

18 Ngaloi Daud nina, "Ise kin aku, janah kai 


kin keluargangku maka banci aku jadi kela 
raja?" 

19 Tapi kenca seh paksana Merap iserehken 
man Daud, labo ia iserehken man bana, tapi 
man sekalak dilaki i Mehola nari, Aderial 
gelarna. 

20 Tapi anak Saul, Mihal erngena ate man 
Daud, janah kenca ibegi Saul kerna si e, 
meriah ukurna. 

21 Nina i bas ukurna, "Kuberekenlah Mihal 
man Daud: kupakelah anakku e namaken 
ia ku bas perangkap, gelah ia ibunuh kalak 
Pilisti." Emaka ikataken Saul man Daud pedua 
kaliken nina, "Kubahan kam jadi kelangku." 

22 | suruhna pegawaina ngerana man Daud 
alu pedempak janah ikatakenna man bana, 
"Ngena kal ate raja man bandu janah kerina 
pegawai pe meriah ukurna ras kam, emaka 
genduari me paksa si payo man bandu 
ngempoi anakna." 

23 Emaka ituriken kalak ndai me si enda 
kerina man Daud, jenari nina erjabap, 
"Melukah kin iakapndu jadi kela raja? Sabap 
aku kalak musil ras kalak si la meherga." 

24 (turiken pegawai ndai man Saul kai si 
nggo ikataken Daud. 

25Jenari isuruh Saul ia ngataken man 
Daud, "La lit si deban si ipindo raja unjuken 
anakna e seakatan seratus jukut sunaten 
kalak Pilisti, gelah seh ate raja erbalas man 

musuh-musuhna." (Bagenda me rencana 


Saul gelah Daud ibunuh kalak Pilisti.) 

26) enari iberitaken pegawai raja man Daud 
kai si nggo ikataken Saul, janah meriah kal 
akap Daud ngukurisa adi jadi kela raja. Ope 
denga seh wari kerja erdemu bayu e, 

27 lawes Daud ras tenterana ibunuhna 200 
kalak Pilisti. Iberekenna jukut sunaten kalak 
Pilisti e man raja alu dem beliganna, gelah 
banci ia jadi kela raja. Emaka la banci la 
iserehken Saul anakna Mihal man Daud. 

28 Alu tangkas teridah man Saul maka 
TUHAN ras Daud janah maka Mihal pe 
kelengkal atena man bana. 

29 Jadi erbiarna ia man Daud, janah jadi 
musuhna ia kidekah geluhna. 

30 Reh pe rusur tentera bangsa Pilisti 
erperang, tapi i bas tiap pertempuren, 
sangapen rusur Daud asa kerina pegawai 
Saul si debanna. Erkite-kiteken si e Daud jadi 
terberita tuhu-tuhu. 


Daud i bas kepiceten erkite-kiteken Saul 


19 1 Ikataken Saul man anakna Jonatan 
ras man kerina pegawaina maka atena 
munuh Daud. Tapi meriah kal iakap Jonatan 
ras Daud, 

2 janah erkite-kiteken si e ikatakenna man 
Daud nina, "Bapangku ndarami dalan munuh 
kam. Ngarap aku maka erpagi-pagi e pagi 

jaga-jagalah kam; cebunilah kam i bas ingan 


si la leteh kalak. 

3 Ateku lawes janah tedis deherken bapangku 
i bas mbalmbal inganndu cebuni, jenari ateku 
ercakap ras ia kerna kam. Kai si dat aku i 
bas percakapen e nari, kupebetehken man 
bandu." 

4Jonatan mujiken Daud i lebe-lebe Saul, 
janah nina, "O Bapa, ula min ibahanndu 
si lepak man Daud, suruh-suruhenndu. La 
pernah lit si salah ibahanna man bandu, 
sebalikna kai si nggo ibahanna tuhu-tuhu jadi 
penampat si mbelin man bandu. 

> Jlasamkenna kesahna asum mbarenda 
ibunuhna Goliat, janah erkiteken TUHAN 
Israel ndat kemenangen si mbelin. Tupung 
idah kam si e, meriah kal mbarenda iakapndu. 
Ngkai dage maka genduari atendu erbahan si 
lepak man kalak si Ia ersalah, janah munuh 
Daud alu la lit kai pe sabapna?" 

6 Payokal iakap Saul kai si ikataken Jonatan, 
jenari ersumpah ia i bas gelar TUHAN maka 
lanai atena munuh Daud. 

7 Emak idilo Jonatan me Daud jenari kerina 
iturikenna man bana. Kenca bage ibabana ia 
ngadap Saul, janah Daud erdahin guna raja 
bagi si nggo-nggona. 

8 Perang ras bangsa Pilisti pecah ka 
mulihken. Iserang Daud ia, janah mesangat 
kal ketalun bangsa Pilisti ibahanna seh maka 
lompaten ia kerina. 

9| bas sada wari sada kesah si jahat ibereken 


TUHAN ngkuasai Saul. Asum si e ia sangana 
kundul i bas rumahna njemak lembing, janah 
Daud sangana i je erkulcapi. 

10 | cubaken Saul mantem Daud ku dingding 
alu lembingna, tapi isilahken Daud, janah 
lembing ndai leket i bas dingding. Lompat 
Daud, luah ia. 

Ilj bas berngi si e isuruh Saul piga-piga 
kalak mperdiateken rumah Daud gelah ia 
ibunuh pepagina. Tapi iberitaken Mihal, 
ndehara Daud man bana nina, "Adi Ia kam 
lawes berngi enda, pagi la banci la kam 
ibunuh." 

12 | pesusurna Daud arah jendela, jenari 
lawes ia lompat, luah ia. 

13 Kenca bage ibuat Mihal gana-gana si lit i 
bas rumah e icibalkenna i bas ingan medem, 
itamakenna sada bantal si ibahan i bas mbulu 
kambing nari arah takalna, jenari icabinina. 

14 Asum reh persuruhen Saul ngelegi Daud, 
ikataken Mihal man bana maka ia sangana 
sakit. 

l5 Tapi isuruh Saul ia mulihken gelah 
inehenna Daud. Iperentahkenna man bana 
nina, "Baba ia ku jenda tare ingan medemna 
maka kubunuh ia." 

16| awes kalak ndai ku rumah Daud, 
idapetina gana-gana e i bas ingan medem ras 
bantal mbulu kambing arah takalna. 

17 Nungkun Saul man Mihal nina, "Ngkai 


maka bagenda penipundu aku, janah 
iberendu musuhku luah?" Ngaloi Mihal 
nina, "Ikatakenna man bangku maka adi la 
kusampati mulihi ia ibunuhna atena aku." 

18 Kenca Daud nggo luah lawes ia ndahi 
Samuel i Rama janah iturikenna man bana kai 
si nggo ibahan Saul man bana. Jenari Daud 
ras Samuel lawes ku Nayot, janah ringan ia i 
je. 
19 | turiken kalak man Saul maka Daud 
sangana i Nayot i Rama. 

20 Fmaka isuruh Saul piga-piga kalak 
nangkapsa. Idah kalak ndai sada terpuk 
nabi-nabi sangana landek ras ersurak-surak. 
Peminpinna eme Samuel. Kenca bage Kesah 
Dibata ngkuasai kalak si isuruh Saul ndai, 
janah ia pe mulai ka landek ras ersurak. 

21 Asum Saul megi si enda, isuruhna tole 
suruh-suruhen, tapi ia pe kerina mulai ka 
landek ras ersurak. Isuruhna persuruhen 
petelu kaliken, janah bage ka nge jadi man 
bana kerina. 

22 Kenca bage ia jine berkat ku Rama. Kenca 
seh i bas sumur si galang i Seku, isungkunna 
ija Samuel ras Daud, janah ikataken kalak 
man bana maka ia duana sangana i Nayot. 

23 Asum ia lawes ku je ia ka pe ikuasai 
Kesah Dibata, jenari landek ras ersurak ia 
gedang-gedang dalan seh ku Nayot. 

24 Itangtangina uisna jenari landek ras 


ersurak-surak ia i lebe-lebe Samuel, janah 
ampar ia sada wari sada berngi alu manjang- 
anjang. Em sabapna maka ikataken kalak, 
"Saul pe nggo ka kin jadi nabi?" 


Jonatan nampati Daud 


20 l Kenca bage lompat Daud i Nayot i 
Rama nari lawes ndahi Jonatan. "Kai 
kin si nggo kubahan?" nina Daud nungkun. 
"Kejahaten kai kin si nggo kulakoken? Kai kin 
kesalahen si nggo kubahan man bapandu 
maka ibunuhna atena aku?" 

2 Erjabap Jonatan nina, "Labo tuhu e! Labo 
kam mate. Kerina si ilakoken bapangku, 
penting ntah lang, iturikenna gelgel man 
bangku emaka si enda pe labo ia nggit 
munikenca man bangku. Labo tuhu e!" 

3 Tapi ngaloi Daud, "Iteh bapandu maka 
meriah kal iakapndu ras aku janah nggo 
itetapkenna ukurna maka la ipebetehkenna 
man bandu kai si nggo itetapkenna, sabap 
mbiar ia ceda atendu. Ersumpah aku i bas 
gelar TUHAN si nggeluh maka senjingkang 
nari ngenca aku sirang i bas kematen nari." 

4Nina Jonatan, "Kai pe atendu kulakoken 
me." 

> "Pagi eme Kerja Bulan Mbaru," nina Daud 
ngaloi. "Janah arusna la banci lang aku man 
ras raja. Tapi adi mehuli akapndu, ateku 

lawes cebuni i bas mbal-mbal seh kedun 


berngi. 

6 Kune idah bapandu maka aku la ikut 
ras man, nindulah man bana, 'Meseksek 
pemindon Daud man bangku gelah kubere 
ia mulih ku kutana i Betlehem. Pedas-pedas 
atena ku jah sabap nggo seh paksana ia sada 
keluarga nehken persembahen tahunen.' 

7 Adi ikatakenna, 'Mehuli,' aku nggo terkelin, 
tapi adi merawa ia, i je tentu nggo ietehndu 
maka nggo bulat ukurna nehken si jahat man 
bangku. 

8 Mekuah min atendu man bangku gelah 
isehkenndu pemindon enda, janah ula min 
kam lupa perpadanen si nggo ibahanndu man 
bangku. Tapi adi ersalah kin aku, kam jinelah 
munuh aku! Ngkai maka aku iendesken man 
bapandu gelah aku ibunuh?" 

9 "Ula min turah ukur si bage i bas kam," 
nina Jonatan ngaloi. "Adi payo kin kuteh 
maka nggo tetap ukur bapangku nehken si 
jahat man bandu banci kin la kukataken man 
bandu?" 

10 Kenca bage nungkun Daud nina, "Ise 
dage kari pebetehkenca man bangku adi 
merawa-rawa kari pengaloi bapandu man 
bandu?" 

Il "Ota kita lawes ndarat ku mbal-mbal," 
nina Jonatan erjabap. Emaka lawes ia duana. 

12 Emaka ikataken Jonatan man Daud nina, 
"TUHAN, Dibata nu Israellah jadi saksinta! 

Pagi ntah kedun bagi paksa si genduari e 


ka kusungkuni ateku bapangku. Adi mehuli 
ukurna man bandu, kuberitaken pagi man 
bandu. 

13 Adi isurana pagi mahan si jahat man 
bandu, TUHANlah si munuh aku adi la 
kupebetehken kerna si e man bandu janah 
kupelepas kam lawes alu mejuah-juah. 
TUHANIlah ras kam, bagi nai la ras bapangku! 

14Janah adi nggeluh denga pagi aku ngarap 
aku gelah ingetndu padanndu si badia e 
man bangku janah tetaplah kam setia man 
bangku. Tapi adi mate aku, 

15 cCidahkenlah kekelengendu si bage 
nandangi keluargangku seh rasa lalap. 
Janah kenca kerina musuh-musuhndu keri 
ikernepken TUHAN, 

16 ngarap aku maka perpadanen si nggo si 
ibahan pekepar tetap nteguh. Adi perpadanen 
enda ilanggar, TUHAN pagi si ngukum kam." 

17 Sekali nari ipindona gelah Daud erpadan 
ngkelengi ia, sabap Jonatan ngkelengi Daud 
bagi dirina jine. 

18 Kenca bage nina Jonatan man bana, 
"Erkite-kiteken pagi Kerja Bulan Mbaru, tentu 
minter teridah maka lanai kam i jenda adi la 
kam ikut man. 

19 Kedun tentu reh tangkasna ka maka 
lanai kam i jenda. Emaka laweslah kam ku 
inganndu cebuni mbarenda, janah cebunilah 
kam ku pudi-pudi gun-gunen si ije. 

20 Kupanahken pagi ku je telu anak panah 


tempa-tempa lit si man panahen i je. 

21 Kenca bage kusuruh suruh-suruhenku 
lawes ndaramisa. Janah adi erlebuh aku 
man bana, 'Nehenlah, anak panah e kempak 
enda, buatlah!' e ertina maka kam terkelin 
janah banci ndarat. Ersumpah aku i bas gelar 
TUHAN si nggeluh maka kam Ia kena bahaya. 

22 Tapi adi ningku man bana, 'Anak panah 
e kempak ah adah!' Emaka laweslah kam, 
sabap TUHAN nuruh kam lawes. 

23 Kerna padan si nggo ibahan kita pekepar 
TUHAN kap jadi saksinta." 

24 Emaka cebuni Daud i bas mbalmbal. 
Tupung Kerja Bulan Mbaru e, reh Raja Saul 
ku man-man e, 

25janah kundul ia i bas ingan si biasa arah 
dingding. Abner kundul arah duruna, janah 
Jonatan kundul petala-tala ras ia. Ingan Daud 
lume, 

26 tapi la lit kai pe nina Saul i bas wari e, 
sabap nina i bas ukurna, "Lit nge kai gia si 
jadi man bana, janah Ia ia bersih rikutken 
aturen agama." 

27 Pepagina, sada wari kenca Kerja Bulan 
Mbaru e, ingan Daud lume denga kang, 
emaka nungkun Saul man Jonatan, "Ngkai 
maka Daud la reh ku man-man e nderbih ras 
sendah?" 

28 Ngaloi Jonatan nina, "Mindo kal ia man 
bangku gelah kubere ia lawes ku Betlehem. 

29 'Berelah aku lawes,' nina, 'sabap keluarga 


kami sangana ngerayaken pesta persembahen 
i kuta janah isuruh seninangku aku reh 

ku jah. Emaka, adi payokin kam temanku, 
berelah aku lawes ndahi keluargangku.' Em 
sabapna maka la ia ikut man-man ras kam." 

30 Merawa kal Saul man Jonatan janah 
nina man bana, "Anak si kemali! Genduari 
nggo kueteh maka ikapitindu Daud, jenari 
ipermelakendu ka gelarndu ras gelar 
nandendu! 

31ja kin itehndu maka kidekah Daud 
nggeluh denga ndigan pe la kam banci jadi 
raja negeri enda? Genduari suruh kalak 
ndaramisa dingen babasa ku jenda sebab ia 
terpaksa mate!" 

32 "Ngkai maka ia arus mate?" nina Jonatan 
ngaloi. "Kai kin nggo ibahanna?" 

33 Ijem ipantemken Saul lembingna kempak 
Jonatan, munuhsa atena. Arah e nggo iangka 
Jonatan maka tuhu-tuhu nggo bulat ukur 
bapana munuh Daud. 

34 Alu ate si gara keke Jonatan i bas meja e 
nari janah kai pe la ipanna i bas wari e, wari 
si peduaken Kerja Bulan Mbaru e. Ceda kal 
atena ngenehen Daud sabap nggo igombangi 
Saul ia. 

35 Pepagina lawes Jonatan ku mbalmbal 
njumpai Daud, sue ras si nggo ipadankenna. 
Ibabana sekalak danak-danak ras ia. 

36 Janah nina man bana, "To kiamken 


darami anak panah si kupanahken enda." 
Kiam danak-danak ndai, janah sanga e 
iIpanahkenna sada anak panah ndauh 
ngelewati ia. 

37 Kenca danak-danak ndai seh i bas ingan 
ndabuh anak panah ndai, erlebuh Jonatan, 
"Anak panah ndai tole terjadahen! 

38 Ula kam tedis i je! Pedasken!" Ibuat 
danak-danak ndai anak panah ndai jenari 
mulihken ia man tuanna, 

39 alu la meteh kai e ertina. Jonatan ras 
Daud ngenca metehsa. 

40 I bereken Jonatan senjatana man danak- 
danak e janah isuruhna ia mabasa mulih ku 
kuta. 

41 Kenca nggo lawes danak-danak e, keke 
Daud i pudi gun-gunen batu e nari, minter 
ia erjimpuh dingen mungkuk ayona seh ku 
taneh telu kali. Duana ia siema-eman janahna 
tangis, seh nggo tetap ka mulihken ukur 
Daud. 

42 Kenca bage nina Jonatan kempak Daud, 
"Berkatlah kam alu mejuah-juah. TUHANIah 
si petetapsa maka kam ras aku, bage pe 
kesusurenndu ras kesusurenku, ngasup 
nepati padan si ibahan kita pekepar i 
lebe-lebe TUHAN seh rasa lalap." Kenca bage 
berkat Daud janah Jonatan lawes mulihken 
ku kuta. 

Daud lompat i bas Saul nari 


2 1 l Lawes Daud ndahi Imam Ahimelek i 

Nop. Alu nggirgir reh Ahimelek ndarat 
njumpai ia janahna nungkun, "Ngkai maka si 
sada ngenca kam reh ku jenda?" 

2 "Aku reh ku jenda bekas persuruhen raja," 
nina Daud ngaloi. "Ikatakenna man bangku 
maka ula kupebetehken man ise pe kai si 
isuruhna kudahiken. Adi kerna temanku nggo 
kukataken man bana kerina gelah ijumpaina 
aku i bas sada ingan. 

3 Genduari dage, kai lit si man pangan i bas 
kam? Berekenlah man bangku lima ngkibul 
roti ntah kai gia si deban si lit i bas kam." 

“Nina imam ndai, "La lit i bas aku roti si 
biasa tapi roti si badia ngenca lit; banci man 
bandu e adi temanndu ndai la mbaru ersada 
kula ras diberu." 

> "Tentu saja lang," nina Daud erjabap. 
"Teman-temanku tetap njaga dirina rusur 
bersih rikutken aturen agama aminna gia 
kami ndarat i bas tugas biasa; apai ka sekali 
enda kami i bas tugas khusus!" 

6 Emaka ibereken imam e man Daud roti si 
badia e, sabap roti si ipersembahken man 
Dibata e ngenca lit i bas ia, si nggo ipindahken 
i bas meja si badia nari janah igantiken alu 
roti si mbaru. 

7 (Doek, kalak Edom pengulu permakan Saul 


rembang sangana ije i bas wari e sabap arus 
isehkenna sada dahin agama.) 

8 Nina Daud man Ahimelek, "Lit i bas kam 
lembing ntah pedang si banci ibereken man 
bangku? Perentah raja erbahanca terpaksa 
aku pedas-pedas lawes seh maka lanai aku 
sempat muat pedangku ntah pe senjata si 
deban." 

9 Erjabap Ahimelek nina, "I bas aku lit 
pedang Goliat, kalak Pilisti si ibunuhndu i 
Baluren Ela; adah i pudi baju epod ibaluti alu 
uis. Adi bandu atendu, buatlah; e ngenca 
senjata si lit i jenda." "Enta dage," nina Daud. 
"La kap lit pedang si terjilen asa e i japa pe!" 

10 Emaka lawes Daud lompat i bas Saul nari, 
ndahi Raja Akis, i Gat. 

ll Nina pegawai raja man Akis "La kin 
enda Daud, raja negerina? Enda me kalakna 
si iende-endeken diberu-diberu janahna 
landek-landek, 'Ibunuh Saul meribu-ribu, tapi 
Daud munuh erpuluh-puluh ribu." 

12 Mbages kal ertina kata enda ndai i bas 
Daud, janah erkite-kiteken si e mbiar kal ia 
man Akis raja Gat ndai. 

13 Emaka adi i lebe-lebe kalak ndai, ipekulah- 
kulahna jajat ukurna janah adi icubaken kalak 
ndai pesinik ia, minter ibahanna langkahna 
bagi kalak mehado; isurat-suratina pintun 
gerbang janah ipelepasna tehtehna nehtehen 
ku janggutna. 

14Emaka nina Akis man pegawaina, 


"Nehenlah! Adon kap ia! Ngkai maka 
ibabandu man bangku? 

15 Kurang kin i bas aku kalak adon? Ngkai 
maka ibabandu ka tole erbahanca ngilas 
kuakap ngidah lagu langkahna si rarat e i 
rumahku enda?" 


Imam-imam ibunuhi 


2 2 ' Lompat Daud i bas kota Gat nari, ku 

bas sada gua deherken kuta Adulam. 
Kenca ibegi senina-senina ras keluargana 
kerina maka i nggo ije, idahina ia. 

2 Kalak si itindas ntah kalak si lit utangna 
ntah pe kalak si ermenek ate lawes ndahi ia, 
lit kira-kira 400 kalak kerina, janah Daud jadi 
peminpinna. 

3| jenari lawes ka Daud ku Mispa i taneh 
Moap janah ikatakenna man raja Moap nina, 
"Ngarap aku maka iberendu min bapangku 
ras nandengku ringan ras kam lebe seh 
tereteh man bangku kai ate Dibata IbahanNa 
man bangku." 

4Emaka itadingken Daud orang tuana ras 
raja Moap janah i je me ia ringan kidekah 
Daud cebuni i bas gua e. 

> Kenca bage reh nabi Gat ndahi Daud, 
janah ikatakenna man bana nina, "Ulanai 
kam ringan i jenda, minterlah kam lawes ku 
taneh Juda." Emaka berkat minter Daud ku 
kerangen Heret. 

6| bas sada wari Saul sangana i Gibea 


kundul i teruh batang kayu tamariska i das 
sada uruk; i bas tanna lit sada lembing janah 
kerina pegawaina tedis isekelewetna. Man 
bana iberitaken maka Daud ras temanna 
nggo teridah. 

7 Emaka nina man pegawaina, "Begikenlah 
o kam kerina kalak Benyamin! Nggit kin 
lakapndu Daud mereken juma ras kebun 
anggur man bandu kerina, janah ngangkat 
kam jadi komendan i bas tenterana? 

SE kin sabapna maka kam erpekat ras 
ngelawan aku? La lit sekalak pe kam 
ngatakenca maka anakku jine nggo mpersada 
arihna ras Daud. La lit sekalak pe si erkuah ate 
man bangku ntah pe ngatakenca man bangku 
maka Daud sekalak i bas suruh-suruhenku 
nari ndarami kesempaten munuh aku, janah i 
bas si e iajuk-ajuk anakku ia!" 

9Doek sangana tedis i je ras pegawai- 
pegawai Saul emaka nina, "Kuidah Daud 
ndahi Ahimelek anak Ahitup i kuta Nop. 

10 Ahimelek nungkun man TUHAN kai arus 
ibahan Daud, janah kenca e iberekenna man 
Daud nakan ras pedang Goliat kalak Pilisti e." 

Il Emaka isuruh Raja Saul ngelegi Imam 
Ahimelek ras kerina kade-kadena si jadi imam 
i kota Nop, emaka reh ia kerina ndahi Saul. 

12 Ngerana Saul man Ahimelek nina, 
"Begiken Ahimelek!" "Ue Raja," nina ngaloi. 

13 Nungkun Saul man bana, "Ngkai maka 


kam ras Daud erpekat ngelawan aku? Ngkai 
maka iberekenndu man bana nakan ras 
pedang, janah isungkunndu Dibata guna ia? 
Genduari nggo ia erkusur ngelawan aku janah 
itimaina kesempaten lako munuh aku!" 

14Ngaloi Ahimelek nina, "Daud kap 
pegawaindu si setia! la kelandu, kepala 
pasuken pengawalndu, janah kerina kalak i 
bas istanandu mujiken ia. 

15 Ye, payo tuhu kusungkuni Dibata kerna ia, 
janah labo e si pemenana. Adi kerna erpekat 
ngelawan kam, la patut ituduhndu aku ntah 
ise pe i bas keluargangku, o Raja. Sitik pe la 
lit kuteh kerna si e!" 

16 Nina raja, "O, Ahimelek, kam ras kerina 
kade-kadendu la banci lang mate." 

17Jenari iperentahkenna man pengawal- 
pengawal si tedis deherken ia nina, "Bunuhlah 
imam-imam TUHAN e! Erpekat ia ras Daud 
janah la iturikenna man bangku maka ia nggo 
kiam lawes, aminna gia ietehna si e gelgel." 
Tapi la nggit pengawal-pengawal e nehken 
tanna munuh imam-imam TUHAN. 

18 Emaka nina Saul man Doek, "Kam 
munuhsa!" Jenari ibunuh Doek ia kerina. | 
bas wari e ibunuhna waluh pulu lima imam si 
banci atan maba epod. 

19 Kerina anak kota Nop pe, kota imam-imam 
e, iperentahken Saul gelah ibunuh, dilaki ras 

diberu, danak-danak ras si mbaru tubuh, 


lembu, kalde, ras biri-biri kerina ibunuh. 

20 Tapi Abiatar, sekalak i bas anak-anak 
Ahimelek sempat luah jenari lawes ia ersada 
ras Daud. 

21 turikenna man bana uga Saul nggo 
munuh imam-imam TUHAN. 

22 Nina Daud man bana, "Asum kuidah 
Doek ijei bas wari e, kuteh nge ugapa pe 
iIkatakenna nge man Saul. Emaka aku nge 
si ertanggung jawab kerna kematen kerina 
kade-kadendu. 

23 Rasiah kita janah ula kam mbiar. Ibunuh 
Saul atena kita duana, tapi kam la banci la 
terkawal ras aku." 


Iselamatken Daud kota Kehila 


23 1 Ibegi Daud maka bangsa Pilisti 
sangana nerang kota Kehila janah 
itangkona gandum si mbaru denga iperani. 

2 Emaka isungkunna TUHAN nina, "Banci nge 
aku lawes nerang kalak Pilisti e?" "Banci," 
nina TUHAN ngaloi, "Seranglah ia janah 
selamatken kota Kehila." 

3 Tapi nina teman-teman Daud man bana, 
"| bas taneh Juda enda pe cukup si man 
kebiarenta: tentu saja reh gulutna kari adi 
lawes kita ku kota Kehila janah siserang 
tentera bangsa Pilisti!" 

4Emaka isungkun Daud ka mulihken 
sura-sura TUHAN, janah nina TUHAN man 

bana, "Laweslah janah seranglah Kehila sabap 


ateKu mereken kemenangen man bandu 
ngelawan bangsa Pilisti." 

3 Emaka lawes Daud ras temanna ku Kehila 
jenari iserangna bangsa Pilisti: nterem kal 
ibunuhna jenari ibuatna asuh-asuhen. Janah 
bagenda me dalanna Daud nelamatken kota 
e. 

6 Asum Abiatar anak Ahimelek luah janah 
ersada ras Daud i Kehila, ikut ibabana epod e. 

7 Iberitaken man Saul maka Daud nggo 
lawes ku Kehila, jenari nina Saul, "Dibata 
nggo namaken ia i teruh kuasangku. Nggo 
isidingi Daud man bana alu lawes ku kuta si 
ertembok janah lit pintun gerbangna." 

8 Emaka ipepulung Saul tenterana, 
iperentahkenna erperang ngelawan Kehila 
guna ngkepung Daud ras teman-temanna. 

9 Kenca ibegi Daud maka iserang Saul atena 
ia, ikatakenna man Imam Abiatar, "Babalah 
epod ku jenda." 

10j enari nina Daud, "TUHAN, Dibata Israel, 
nggo kubegi maka irencanaken Saul reh ku 
Kehila guna ngkernepkenca erkite-kiteken 
aku, suruh-suruhenndu. 

11 | dudurken penduduk Kehila kin aku pagi 
man Saul? Tuhu kin Saul reh bagi si nggo 
kubegi? TUHAN, Dibata Israel, alu merendeh 
dingen meseksek mindo aku man bandu aloi 
min aku!" Ngaloi TUHAN nina, "Reh nge ia." 


` 1 Samuel 23.121 19 | 88 
12 "Janah idudurken penduduk Kehila enda 


kin pagi aku ras temanku man Saul?" nina 
ka Daud mulihken nungkun. "Idudurkenna," 
nina TUHAN ngaloi. 

13 Emaka Daud ras temanna kira-kira 600 
kalak kerina minter nadingken Kehila janah 
terus ia pindah-pindah. Kenca ibegi Saul 
maka Daud nggo lompat i Kehila nari, Ia 
surung iserangna kota e. 


Daud i deleng-deleng 


14 Daud cebuni i deleng-deleng, i bas taneh 
si mesawang deher Sip. Lalap idarami Saul ia 
tepi la iendesken Dibata si Daud man Saul. 

15 Daud ngidah maka ibunuh Saul atena ia. 
Daud sangana i Hores, i taneh mesawang 
deherken Sip. 

16 | dahi Jonatan ia ku je janah ipetetapna 
ukurna alu pengarapen kerna pengkawali 
Dibata. 

17 Nina Jonatan man bana, "Ula kam mbiar. 
Bapangku Saul labo ngasup nehken si jahat 
man bandu. letehna tuhu-tuhu maka kam 
me pagi jadi raja Israel janah maka aku me 
teruhenndu." 

18J enari duana ia ngiket perpadanen i 
lebe-lebe TUHAN. Daud ringan i Hores, janah 
Jonatan mulih ka ku rumahna. 

19 piga-piga kalak anak kuta Sip lawes ndahi 
Saul i Gibea janah nina man bana, "Daud 

sangana cebuni i daerah kami i Hores i Deleng 


Hakila, arah Selatan taneh mesawang J uda. 

20 iteh kami o Raja, uga rincuhna ukurndu 
nangkap ia, emaka rehlah kam ku daerah 
kami, janah iusahaken kami tuhu-tuhu maka 
itangkapndu ia." 

21 Ngaloi Saul nina, "TUHANIah si masu-masu 
kam sabap bage ulina kam man bangku! 

22 Tolah mulih pepayo sekali nari: pepayo 
tuhu-tuhu i ja ia janah ise si nggo ngidahsa 
ije. Sabap nggo kubegi maka ia cerdik 
tuhu-tuhu. 

23 Pepayo pagi i ja kin situhuna inganna 
cebuni, janah minter laporken man bangku 
mulihken. Kenca bage banci aku lawes ras 
kam, janah adi i bas daerah e denga ia la 
banci la kudarami ia seh dat aminna gia arus 
isiar kerina taneh Juda." 

24 Emaka berkat kalak ndai mulih ku Sip 
leben asa Saul. Daud ras teman-temanna 
sangana i taneh mesawang Maon, i bas sada 
berneh si Ia iingani, i bas bagin Selatan taneh 
mesawang Juda. 

25 Berkat Saul ras tenterana ndarami Daud, 
tapi ibegi Daud kerna si e, emaka lawes ia ku 
uruk si erbatu-batu i taneh mesawang Maon, 
janah ije ia tading. Kenca ibegi Saul kerna si 
enda, iayakina Daud ku je. 

26 Saul ras tenterana arah lepar ah janah 
Daud ras teman-temanna arah lepar enda, 
duana ia isirangken uruk ndai. Pedas-pedas 

ia kerina lawes nadingken Saul ras tenterana, 


sabap nggo mulai ia ikepung, janah nandangi 
itangkap kalak ndai me ia. 

21 Rembang tupung e reh sekalak persuruhen 
nina man Saul, "Minterlah kam mulih! Nggo 
iserbu bangsa Pilisti negerinta!" 

28 Emaka ingadiken Saul ngayak-ngayak 
Daud janah lawes ia merang bangsa 
Pilisti. Em sabapna maka uruk e igelari 
persirang-sirangen. 

29 Daud pe lawes, cebuni i daerah Enggedi. 


Daud la nggit munuh Saul 


24 1 Kenca Saul mulih merang bangsa 
Pilisti, iberitaken man bana maka 
Daud sangana i taneh mesawang deherken 
Enggedi. 

2 buat Saul 3.000 kalak tentera si mbisana 
i Israel jenari lawes ia ndarami Daud ras 
teman-temanna arah Timur Batu Kambing 
Kerangen. 

3Seh ia ku sada gua si ndeher ras piga-piga 
karang biri-biri i tepi dalan, janah ku bas 
pekesahken. Gua ndai rembang kal ingan 
cebuni Daud ras temanna, tapi ndauh ku bas. 

“Nina teman-teman Daud man bana, "Enda 
sada kesempaten man bandu! Nggo ikataken 
TUHAN maka itamakenna musuhndu i bas 
kuasandu janah banci ibahanndu man bana 
bagi atendu." Nggarang Daud ku je jenari 

ikeretna sada bagin i jubah Saul alu la ieteh 


Saul. 

> Tapi kenca si e pusuh Daud mulai 
debet- debet, 

Sjenari nina man temanna, "TUHANIah si 
ngolangi aku ngelakoken si jahat man tuanku, 
si ipilih TUHAN jadi raja! Sitik pe la banci ia 
kusakiti sabap ia me raja si ipilih TUHAN!" 

7 Alu kata e iendik-endik Daud temanna 
maka la patut isehkenna tanna munuh Saul. 
Kenca keke Saul itadingkenna gua ndai, janah 
imulaina ka perdalanenna. 

8J enari ndarat ka Daud arah pudina janah 
ilebuhna Saul nina, "O Raja!" Erkusur Saul, 
jenari mungkuk Daud seh ku taneh nuduhken 
kehamatenna, 

9 hina, "Ngkai maka ibegikenndu kata kalak 
si ngataken maka kudarami dalan nehken si 
jahat man bandu? 

10 Kam pe banci idahndu, maka genduari 
pe i bas gua enda, TUHAN nggo namaken 
kam i bas kuasangku. Piga-piga kalak i bas 
temanku nari nuruh aku munuh kam, tapi 
mekuah ateku ngenehen kam jenari ningku 
maka la ateku nakiti kam sitik pe: sabap kam 
me kap ipilih TUHAN jadi raja. 

Il Nehenlah o Bapa, nehenlah bagin 
jubahndu si kujemak enda! Situhuna nggo 
banci kam kubunuh, tapi enda saja ngenca 
ku potong. Alu enda aturenna nggo kam tek 
maka Ia lit sitik pe ukurku ngelawan kam ntah 

pe erbahan si jahat man bandu. Idaramindu 


aku gelah banci aku ibunuhndu, aminna gia 
la lit kai pe salahku man bandu. 

12 TUHANlah si mutuskenca apai i bas kita 
si salah! lalah si ngukum kam erkite-kiteken 
perbahanenndu man bangku, sabap la ateku 
nehken si jahat man bandu sitik pe. 

13 jetehndu kuan-kuan si dekah, 'Kalak si 
jahat ngenca erbahan kejahaten.' Emaka Ia 
ateku nehken si jahat man bandu. 

14 Nehenlah kai kin si ibunuh raja Israel 
atena e? Kai kin siayak-ayakna e? Sada biang 
mate-mate, sada kutu biang! 

15TUHANIah pagi si ngadilisa, janah lalah 
pagi si mutuskenca apai i bas kita si salah. 
lalah si mperdiateken perkara enda, si 
ngkapiti aku, ras si mulahi aku i bas tanndu 
nari." 

16 Kenca nggo dung Daud ngerana nina Saul, 
"Tuhu kin kam e Daud, o anakku?" Jenari 
mulai ia tangis. 

17 Kenca bage ikatakenna man Daud, "Kam 
nge si benar, janah aku si salah. Mehuli 
ibahanndu man bangku, tapi bage salahna 
kubahan man bandu! 

18 Sendah nggo icidahkenndu uga ulina kam 
man bangku sabap la ibunuhndu aku, aminna 
gia itamaken TUHAN aku i bas kuasandu. 

19 Pernah kin kalak nangkap musuhna janah 
kenca e ipulahina la kena kai pe? TUHAN si 

masu-masu kam kerna kai si ibahanndu man 


bangku sendah! 

20 Genduari nggo aku tek maka kam me pagi 
jadi raja Israel janah kerajan e tetap nggeluh 
i teruh kuasandu. 

21 Tapi ersumpahlah min kam man bangku 
i bas gelar TUHAN maka ipelepasndu 
kesusurenku nggeluh, gelah alu bage gelarku 
ras gelar keluargangku la masap, sitik pe 
lanai inget kalak." 

22 Emaka ersumpah Daud nehken pemindon 
Saul. Kenca bage mulih Saul ku rumahna, 
janah Daud ras temanna lawes ku bas 
inganna cebuni. 


Kematen Samuel Mate Samuel, jenari 
pulung kerina bangsa Israel 
nangisisa. Kenca bage ikuburken 
kalak enda ia i rumahna i Rama. 


Daud ras Abigail 


2 5 1 Kenca si enda, lawes Daud ku taneh 
mesawang Paran. 

2| jah lit sekalak dilaki i bas terpuk Kalep 

nari, Nabal gelarna. Kutana i Maon, janah 

lit tanehna deherken kota Karmel. Ia kalak 

bayak tuhu-tuhu, biri-birina lit 3.000, 

kambingna lit 1.000. Ndeharana si Abigail 

mejile janah cerdik, tapi Nabal kalak mediker, 

macik lagu langkahna. Paksa e sangana 

igunting Nabal mbulu biri- birina i Karmel, 

3 (1Sam 25:2) 


4janah Daud, sangana i bas taneh si 
mesawang megi kerna si e. 

3 Emaka isuruhna sepuluh kalak anak perana 
maba tenah ku Karmel, gelah ijumpaina 
Nabal, peseh kata mejuah-juah i bas Daud 
nari. 

6 Ipedahkenna man anak perana ndai gelah 
iIkatakenna man Nabal, "O teman, Daud 
ngataken mejuah-juah man bandu, bage pe 
kerina si lit i bas kam ras keluargandu la 
kurang kai pe. 

7 Nggo ibegina maka kam sangana nggunting 
mbulu biri-birindu, janah ipebetehkenna 
atena man bandu maka kalak si ermakan 
asuh-asuhenndu nggo ras kami janah Ia 
ibahan kami si jahat man bana. Kerina si lit 
i bas ia sada pe la lit itangko kidekah ia i 
Karmel. 

8 Sungkunilah ia kerina, tentu iturikenna 
man bandu. Kami enda nggo reh sanga 
wari pesta, janah ipindo Daud man bandu 
gelah meriah min ukurndu ngaloken kami. 
Mekuah min atendu maka iberekenndu kai si 
terbereken man kami suruh-suruhenndu ras 
man anakndu Daud." 

3? Teman-teman Daud nehken berita enda 
man Nabal i bas gelar Daud. Kenca bage 
itimaina ije. 

10) anah kedungenna ngaloi Nabal nina, 
"Daud? Ise kin ia? La nggo pernah kubegi 


1 Samuel 25.111 17 95 
kerna ia! Genduari enda dem kal taneh enda 


alu budak-budak si lompat i bas tuanna nari! 

Il|a aku nggit muat roti ras lauku, ras 
asuh-asuhen si nggo kugeleh man si 
nggunting biri-biringku, jenari merekenca 
man kalak si la kuteh i ja nari rehna!" 

12 Mulih teman-teman Daud ndai, nuriken 
kai si nggo ikataken Nabal. 

13 “Bentingken pedangndu!" nina Daud 
mereken perentah; emaka minter bage 
ibahanna kerina. Daud pe ibentingkenna ka 
pedangna jenari berkat ia ras kira-kira 400 
kalak temanna, janah itadingkenna 200 kalak 
njagai barang. 

14 Sekalak i bas suruh-suruhen Nabal 
ngataken man Abigail ndehara Nabal, "Nggo 
ibegikenndu maka Daud nuruh piga-piga 
kalak persuruhen i bas taneh si mesawang 
nari ngataken mejuah-juah man tuan kami, 
tapi megombang ia man kalak ndai 

15 gituhuna mehuli kal nge ia man kami: la 
pernah kami igangguna, janah kidekah kami 
ras ia i bas mbailmbal enda, la lit sada pe 
barang kami bene. 

16 | kawalina kami suari ras berngi kidekah 
kami ras ia mpermakani biri-biri. 

17 Ngarap aku gelah iukurkenndu kerna si 
enda janah putuskenlah kai si man bahanen. 
Enda banci maba cilaka si mbelin man tuan 
kami ras kerina keluargana. Tuan kami jahat 

perukurenna maka la ia nggit megiken cakap 


ise pe!" 

18 Pedas-pedas ipepulung Abigail 200 ngkibul 
roti, dua guci kuling-kuling dem isin lau 
anggur, lima biri-biri si ipanggang, sepulupitu 
kilo buah gandum si isauk, 100 tandan 
buah anggur ras 200 kue buah ara si nggo 
ikerahken, jenari itamakenna kerina ku das 
kalde. 

19 Kenca bage ikatakenna man suruh- 
suruhen ndai, "Leben kam berkat janah 
aku ngikut arah pudi." Tapi la ia ngata man 
perbulangenna. 

20 Sanga Abigail ngersak kaldena mentasi 
sada eluk dalan i teruh uruk, rempet ia jumpa 
ras Daud ras teman-temanna si reh kempak 
ia. 

21Tupung e Daud sangana rukur, "Sia-sia 
kap kukawali sikerajangen kalak ah i bas 
taneh si mesawang enda? La kap lit kebenen 
barangna, tapi ibalasna kiniulinku alu si jahat. 

22 Dibatalah si munuh aku adi Ia kin 
kubunuh kerina kalak ah ndai keri ope denga 
erpagi-pagi!" 

23 Kenca Abigail ngidah Daud pedas-pedas 
ia nusur i das kaldena nari, jenari minter ia 
erjimpuh ku taneh 

24j tapak-tapak Daud, janah nina man Daud, 
"Mekuah atendu min Bapa, begikenlah aku! 
Aku sajalah si mersan kesalahen e. 

25|a pedah iperdiatekenndu Nabal kalak 


si la terpake e! Ia payo kal bagi gelarna si 
motu. Aku sangana mbarenda Ia i je asum 
suruh-suruhenndu reh, Bapa. 

26TUHAN kap si ngolangi kam maka 
la ibunuhndu imbang-imbangndu. Janah 
genduari ersumpah aku alu gelar TUHAN si 
nggeluh maka musuh-musuhndu ras kerina si 
atena erbahan si jahat man bandu la banci la 
iukum bagi Nabal. 

27 Ngarap aku Bapa, gelah ialokenndu luah 
si nggo kubaba man bandu, janah berekenlah 
man teman-temanndu. 

28 Mekuah min atendu Bapa, sasapkenlah 
kesalahen si nggo kubahan. Tentu ibahan 
TUHAN kam pagi jadi raja, ras kesusurenndu 
pe, erkite-kiteken kam nehken perang 
TUHAN, janah la kam nggit erbahan si jahat 
kidekah kam nggeluh. 

29 Adi lit kalak si ngayaki kam atena janah 
ndarami dalan munuh kam, TUHAN Dibatandu 
si ngkawali kam bagi sekalak si njagai 
sada barang si meherga. Janah adi kerna 
musuh-musuhndu, ugapa pe IbenterkenNa 
ia ndauh-ndauh, desken sekalak dilaki si 
menterken batu alu kalimbawangna. 

30J anah kenca nggo pagi isehken TUHAN 
kerina si mehuli si IpadankenNa man bandu 
janah nggo langkatNa kam jadi raja Israel, 

31 lanai pagi perlu kam suhsah ras erkadiola 
Bapa, erkite-kiteken munuh alu la ersabap 

ntah pe erbalas rikutken ukurndu jine. Janah 


kenca pagi isehken TUHAN pasu-PasuNa 
man bandu, Bapa ngarap aku gelah ula 
ilupakenndu aku." 

32 Nina Daud man bana, "Terpujilah TUHAN, 
Dibata Israel, si nggo nuruh kam sendah 
njumpai aku! 

33 Bujur man Dibata kerna kepantasenndu 
rukur ras kerna kai si nggo ibahanndu sendah 
i bas ngolangi aku erbahan kejahaten munuh 
ras erbalas rikutken ukurku jine. 

34 TUHAN si erbahanca maka la kusehken 
si jahat man bandu. Tapi ersumpah aku i 
bas gelar Dibata Israel si nggeluh maka adi 
la pedas-pedas kam njumpai aku, kerina 
teman-teman Nabal nggo min ndai mate ope 
denga erpagi-pagi!" 

35 Kenca bage ialoken Daud kai si ibaba 
Abigail man bana, janah nina Daud man 
bana, "Mulihlah kam ku rumahndu janah 
ula aru atendu. Sue ras pemindonndu man 
bangku bage nge kubahan." 

36 Mulihken Abigail, jumpa ia ras Nabal si 
sangana erpesta i rumah bagi pesta sekalak 
raja. la sangana mabuk ras ersenang-senang, 
emaka kai pe la iturikenna man bana seh 
pepagina erpagi-pagi. 

37 Kenca bage, kenca jore ukurna, ituriken 
Abigail man bana kerina. Rempet kumat 
penakit jantungna jenari sitik pe lanai ia 
ngasup kemuit. 

38 Kira-kira sepuluh wari kenca si e ipalu 


TUHAN me Nabal jenari mate ia. 

39 Kenca ibegi Daud maka Nabal nggo mate 
nina, "Terpujilah TUHAN! Nggo erbalas Ia 
man Nabal erkite-kiteken igombangina aku 
janah nggo IjagaiNa aku, suruh-SuruhenNa 
gelah ula aku erbahan salah. TUHAN nggo 
ngukum Nabal erkite-kiteken kejahatenna." 
Jenari isuruh Daud gelah Abigail isungkuni 
man ndeharana. 

40 Lawes suruh-suruhenna ndahisa ku 
Karmel janah nina man Abigail, "Isuruh Daud 
kami ngelegi kam jadi ndeharana." 

41 Mungkuk Abigail seh ku taneh, jenari nina, 
"Aku kap suruh-suruhenna, nggo aku ersikap 
murihi kerina nahe suruh-suruhenna pe." 

42 Pedas-pedas ia ersikap jenari iersakna 
kaldena. Itemani lima kalak pelayan si diberu, 
lawes ia ras suruh-suruhen Daud jenari jadi 
ndehara Daud ia. 

43 Ope denga si e Daud nggo ngempoi 
Ahinoam i Jesreel nari, janah genduari Abigail 
pe nggo jadi ndeharana. 

44Sanga si e, Saul mereken anakna Mihal, 
ndehara Daud, man Palti anak Lais, si gelgel 
eja anak kuta Galim. 


Daud tetap la nggit munuh Saul 


2 1 Piga-piga kalak dilaki i Sip nari reh 
6 ndahi Saul i Gibea jenari iturikenna 

man bana maka Daud sangana cebuni i 


Deleng Hakila i tepi taneh mesawang Juda. 

2 Minter berkat Saul ras 3.000 tentera pilihen 
si mbisana i Israel ku taneh si mesawang Sip 
ndarami Daud. 

3Jenari erkemah ia i tepi dalan i Deleng 
Hakila. Daud sangana i bas taneh mesawang 
e, janah kenca nggo tereteh man bana maka 
Saul reh ndarami ia, 

4isuruhna piga-piga kalak mata-mata janah 
payo me maka Saul tuhu-tuhu ije. 

> Minter ia berkat jenari idaramina ija kin si 
payona kal ingan medem Saul ras Abner anak 
Ner, puanglima tentera Saul. Saul medem 
i bas kemah janah tenterana erkemah i 
sekelewetna. 

6j enari nungkun Daud man Ahimelek, kalak 
Heti, ras man Abisai senina Joap (nande 
Abisai ras Joap eme Seruya) nina, "Ise | bas 
kam nari duana lawes ras aku ku kemah 
Saul?" "Aku," nina Abisai ngaloi. 

7? Emaka i bas berngi e Daud ras Abisai 
bengket ku bas perkemahen Saul janah 
idapetina Saul sangana medem i tengah- 
tengah perkemahen e; lembingna pajek i bas 
taneh deherken takalna. Abner ras tentera e 
sangana medem i sekelewet Saul. 

8 Nina Abisai man Daud, "I bas berngi 
enda nggo itamaken Dibata musuhndu i bas 
kuasandu. Genduari berelah maka kupantem 

ia seh telpus ku taneh alu lembingna e jine; 


sekali pantem saja, la perlu dua kali!" 

9Tapi nina Daud, "La banci isakitindu ia! 
Ugapa pe iukum TUHAN ise gia si nakiti raja 
PilihenNa. 

10 Erkite-kiteken TUHAN si nggeluh," nina 
Daud tole, "kuteh nge maka TUHAN jine pagi 
si munuh Saul, ntah pe mate perban nggo 
seh paksana, ntah ia mate i bas perang. 

I1TUHANIah si ngambati aku ncubaken 
erbahan si jahat man kalak si nggo 
itangkuhken TUHAN jadi raja! Marilah sibuat 
lembingna ras tambe ingan launa, jenari 
lawes kita." 

12 Emaka ibuat Daud lembing ras tambe 
ingan lau ndai si rembak kal ras takal Saul, 
jenari lawes ia ras Abisai. La lit ise pe si 
ngidah ntah pe si metehsa kai si nggo jadi, si 
keke pe la lit -- kerina ia ntabeh pertunduhna, 
erkite-kiteken ntabeh iakapna kerina medem 
ibahan TUHAN. 

13J enari ikepari Daud baluren ndai ku das 
sada uruk si nggo cukup ndauh. 

14 Emaka erlebuh ia man tentera Saul ras 
man Abner nina, "Abner! Begindu kang aku?" 
"Ise kin si erlebuh e, si ngingeti raja?" nina 
Abner nungkun. 

15 Ngaloi Daud, "Abner, la kin kam dilaki si 
meganjangna pangkatna i bas Israel? Jadi 
ngkai maka la ikawalindu tuanndu raja? 

Ndai lit mengketi perkemahen, atena munuh 


tuanndu. 

16 Kam nggo gagal i bas tugasndu Abner! 
Ersumpah aku i bas gelar TUHAN si nggeluh 
maka kerina kam nggo patut mate, sabap la 
ikawalindu tuanndu, si nggo iangkat TUHAN 
jadi raja. Nehenlah! I ja lembing raja? | ja 
tambe ingan lau si ndai arah takalna?" 

17 (tandai Saul sora Daud jenari nungkun ia, 
"Daud, kam kin e anakku?" "Aku," nina Daud 
ngaloi. 

18J enari nina tole, "O Bapangku ngkai 
maka aku suruh-suruhenndu, iayak-ayakndu 
denga? Kai kin si nggo kuban? Kai kin 
kejahaten si nggo kulakoken? 

190 Raja begikenlah kai si ateku kukataken 
man bandu. Adi TUHAN kin si nggo 
ngajuk-ngajuk kam ngelawan aku, arah sada 
persembahen man BaNa nggo banci erkusur 
UkurNa, tapi adi manusia kin si erbahanca 
idabuhken TUHANIah cilaka man bana. Sabap 
nggo ipaksana aku lawes i bas taneh pusaka 
TUHAN nari ku sada negeri i ja dibata-dibata 
si deban ngenca banci kusembah. 

20 Ula min ipelepasndu aku mate i bas taneh 
kalak, ndauh i bas TUHAN nari. Ngkai maka 
raja Israel reh munuh sada kutu biang bagi 
aku enda? Ngkai maka ipeburuina aku desken 
sada manuk rimba?" 

21Ngaloi Saul nina, "Aku nggo ersalah. 
Mulihlah Daud, anakku! Ndigan pe lanai aku 

nggit erbahan si jahat man bandu, sabap 


la kam nggit munuh aku i bas berngi enda. 
Motu kal aku gelgel nari! Nggo papak kal 
perbahanenku!" 

22 Frjabap Daud, "Enda lembingndu ndai, 
Raja. Suruh sekalak tenterandu e ngelegisa. 

23TUHAN mereken BalasenNa man kalak si 
setia dingen benar. Sendah ItamakenNa kam 
i bas kuasangku, tapi la kusakiti kam, si nggo 
iangkat TUHAN jadi raja. 

24 Bagi sendah nggo kukelengi kesahndu, 
bage ka lah perbahanen TUHAN man bangku 
janah IpulahiNa aku i bas kerina kesusahen 
nari!" 

25 Nina Saul man Daud, "Dibata si masu- 
masu kam, anakku! La banci la seh bagi 
sura-surandu i bas kerina si ilakokenndu!" 
Emaka iterusken Daud perdalanenna, janah 
Saul mulih ku rumahna. 


Daud i tengah-tengah bangsa Pilisti 


2 7 1 Nina Daud i bas ukurna, "Pagi kedun 
enda ugapa pe mate aku ibahan Saul. 
Dage lompatlah aku ku taneh bangsa Pilisti. 
Alu bage tentu ingadiken Saul ndarami aku i 
taneh Israel enda, janah aku nggo terkelin." 
2 Emaka Daud ras 600 kalak temanna minter 
ndahi Akis anak Maoh, raja Gat. 
3 Daud ras teman-temanna ringan i Gat ras 
keluargana. Daud maba ndeharana duana ras 

ia, Ahinoam i Jesreel nari, ras Abigail, janda 


Nabal, i Karmel nari. 

4Kenca ibegi Saul maka Daud nggo kiam ku 
Gat, ingadikenna ndarami Daud. 

? Nina Daud man Akis, "Adi payo kin kam 
temanku, bereken dage inganku tading. La 
lit gunana aku ringan ras kam i bas ibu kota 
kerajanndu enda." 

6 Emaka ibereken Akis man bana kuta Siklak 
janah erkite-kiteken si e, mulai i bas paksa e 
nari, kuta Siklak nggo jadi sikerajangen raja 
Juda. 

' Daud ringan i taneh Pilisti sepulu enem 
bulan dekahna. 

8 Kidekah si e Daud ras temanna merangi 
bangsa-bangsa Gesur, Girsi, ras Amalek si 
nggo ndekah kal ringan i bas daerah e. Iserbu 
Daud negeri bangsa-bangsa e seh ku Sur, ras 
ku kerina dalan ngincuah ku Mesir. 

9 Ibunuhna kerina dilaki ras diberu janah 
ibuatna biri-birina, clembuna, kaldena, 
untana, ras uisna. Kenca bage mulihken ka ia 
ndahi Akis, 

10 si nungkuni ia nina, "Taneh si apai ka nggo 
iserangndu?" Jenari ituriken Daud man bana 
maka ia nggo lawes ku daerah bagin Selatan 
Juda ntah pe ku daerah Jerahmeel ntah pe ku 
daerah ingan kalak Keni tading. 

Ilja lit sekalak pe ipelepas Daud nggeluh, 
bali dilaki bage pe diberu, seh maka Ia lit 
sekalak pe banci ku Gat janah ngelaporken 

kai kin si tuhuna si nggo ilakoken Daud ras 


teman-temanna. Enda me kai si ilakoken 
Daud kidekah ia ringan i taneh Pilisti. 

12 Tapi tek Akis man Daud janah nina i bas 
ukurna, "Seh kal segatna ate bangsana Israel 
man bana, emaka la banci lang tetap nge ia 
jadi suruh-suruhenku kidekah geluhna." 

2 8 ' Lanai ndekah kenca si e, ipepulung 

bangsa Pilisti tenterana guna merang 
Israel, janah nina Akis man Daud, “Tentu 
nggo iertindu maka kam ras teman-temanndu 
la banci la erperang arah pihakku." 

2 "Tentu," nina Daud ngaloi. "Suruh- 
suruhenndu kap aku, janah idahndu jine 
me pagi kai si ngasup aku erbahanca." Nina 
Akis, "Mehuli! Kujadiken kam tetap jadi 
pengawalku." 


Saul nungkun man guru si baso 


3 Samuel nggo mate, janah kerina bangsa 
Israel nangisi ia janah nggo ia ikuburken i 
bas kutana jine i Rama. Kerina kalak si beluh 
ngoge nasip ras guru-guru si baso nggo 
Ipaksa Saul nadingken Israel. 

4Tentera bangsa Pilisti pulung dingen 
erkemah deherken kuta Sunem; ipepulung 
Saul bangsa Israel jenari erkemah ia i Deleng 
Gilboa. 

? Kenca idah Saul tentera bangsa Pilisti, seh 
kal ia biarna, 

6 emaka isungkunna TUHAN kai arus ibahan. 


Tapi la ialoi TUHAN ia, subuk arah nipi bage pe 
arah Urim ras Tummim tah pe arah nabi-nabi. 

! Kenca bage iperentahken Saul man 
pegawai-pegawaina nina, "Daramilah sekalak 
diberu guru si baso, ateku nungkun ia." "I 
Endor lit sekalak," nina kalak ndai ngaloi. 

8 Emaka erbuni-buni me Saul: pakenna lain 
ibahanna, jenari kenca nggo gelap lawes ia 
ras dua kalak temanna njumpai diberu ndai. 
"Sungkunlah begu-begu janah turikenlah 
man bangku kai si nandangi jadi," nina Saul 
man bana. "Dilolah begu kalak si kugelari." 

3 Nina diberu ndai ngaloi, "Tentu nggo 
ietehndu kai si nggo ibahan Raja Saul, uga 
nggo ipaksana kalak si beluh ngoge nasip ras 
guru si baso nadingken Israel. Ngkai dage 
maka idaramindu dalan namaken aku ku bas 
siding gelah aku ibunuh?" 

10 Kenca bage, "Erkite-kiteken TUHAN si 
nggeluh erpadan aku maka Ia kam iukum 
perbahan ngelakoken si enda," nina man 
bana. 

il “Ise kin si arus kudilo man bandu?" nina 
diberu ndai nungkun. "Samuel," nina ngaloi. 
12 Kenca idah diberu ndai Samuel, nderkuh 
ia janah nina man Saul, "Ngkai maka itipundu 

aku? Kam kap Raja Saul!" 

13 "Ula kam mbiar," nina raja man bana. 
"Kai kin si idahndu?" "Kuidah begu keke i bas 
taneh nari," nina ngaloi. 

"Sekalak tua-tua sangana keke," nina 
njabapsa. "Ia make jubah." Kenca bage 
nggo ieteh Saul maka Samuel me e, 
jenari mungkuk ia seh ku taneh nuduhken 
kehamatenna. 

15 Nina Samuel man Saul, "Ngkai maka 
iganggundu aku? Ngkai maka isuruhndu 
aku mulih?" Ngaloi Saul, "Aku sangana 
i bas kesusahen si mbelin! Kalak Pilisti 
sangana erperang ras aku, janah Dibata nggo 
nadingken aku. Lanai laloiNa aku, subuk 
arah nabi-nabi bage pe arah nipi. Janah 
erkite-kiteken si e nggo kudilo kam, gelah 
iturikenndu man bangku kai arus kubahan." 

16 Nina Samuel, "Ngkai maka idilondu aku 
sedang TUHAN nggo nadingken kam janah 
nggo jadi musuhndu? 

17 Nggo ibahan TUHAN man bandu kai si 
nggo IturikenNa man bandu arah aku, Nggo 
IbuatNa kerajan e i bas kam nari jenari 
I berekenNa man Daud. 

18 | simbakndu pedah TUHAN janah Ia 
ikernepkenndu seh keri kalak Amalek ras 
kerina si lit i bas ia. Em sabapna maka 
ilakoken TUHAN enda genduari man bandu. 

19 | dudurkenNa kam ras Israel man bangsa 
Pilisti. Pagi kam ras anak-anakndu la banci 
la ersada ras aku, janah tentera Israel pe 
la banci la idudurken TUHAN man bangsa 
Pilisti." 

20 Minter mbulak Saul jenari terdang i 


babo taneh, lanai kal lang-lang biarna 
erkite-kiteken kai si nggo ikataken Samuel. 
Kote kal ia, sabap kai pe la ipanna sada 
berngi. 

21 dahi diberu ndai ia janah erkite-kiteken 
idahna mbiar kal ia nina man Saul, "Nggo 
kuasamken kesahku ngelakoken kai si 
ipindondu, Bapa. 

22 Genduari ngarap aku, maka ibahanndu kai 
si kupindo. Berelah maka kusikapken pangan 
sitik man bandu. La banci la man kam gelah 
cukup gegehndu erdalan." 

23 Tapi la ia nggit janah ikatakenna maka Ia 
atena man kai pe. Tapi pegawai-pegawaina pe 
meseksek nuruh ia gelah man. Kedungenna 
nggit ia, keke ia i taneh nari, jenari kundul i 
bas ingan medem. 

24 Pedas-pedas igeleh diberu ndai sada anak 
lembu si mbur. Kenca bage ibuatna tepung, 
jadukna, jenari ibahanna jadi roti si la erragi. 

25 lidangkenna pangan e ku lebe-lebe Saul 
ras pegawai-pegawaina, jenari man ia kerina. 
Kenca e mulih ia i bas berngi e ka. 


Daud itulak bangsa Pilisti 
29 l Ipepulung bangsa Pilisti kerina 
tenterana i Apek, sedangken bangsa 
Israel erkemah deher ulu lau i bas Baluren 
Jesreel. 

2 Lima kalak raja-raja bangsa Pilisti maju 
ras pasuken-pasuken tenterana, lit 100, 
lit 1.000 kalak sada pasuken; Daud ras 
teman-temanna ngikut arah pudi ras Raja 
Akis. 

3 Puanglima-puanglima tentera bangsa Pilisti 
ngidah ia, jenari nungkun, "Kai dahin kalak 
Heber enda i jenda?" Ngaloi Akis, "Enda kap 
Daud: ia sekalak pegawai Saul, raja Israel. Ia 
nggo ndekah ras aku. La lit si nggo ibahanna 
si banci erbahanca aku curiga kidekah ia ras 
aku." 

4Tapi merawa puanglima-puanglima 
bangsa Pilisti man Akis janah nina man 
bana, "Suruhlah ia mulih ku kuta si nggo 
iberekenndu man bana. Ula bere ia lawes 
erperang ras kita: banci jadi erkusur kari 
ukurna ngelawan kita sanga erperang e. Lit 
kin dalan si terulin man bana muat ukur 
tuanna mulihken seakatan arah kematen 
tenteranta? 

3 Lang kin pe, enda kap Daud si ipuji 
diberu-diberu arah ende-enden janahna 
landek-landek, 'Ibunuh Saul meribu-ribu, tapi 
ibunuh Daud erpuluh-puluh ribu.'" 

6 Emaka idilo Akis me Daud jenari nina man 
bana, "Ersumpah aku i bas gelar Dibata Israel 
si nggeluh maka gelgel nari bujur kam man 
bangku: janah meriah nge min ukurku mere 
kam lawes ras aku i bas perang enda. La lit 
kai pe kesalahen si dat aku i bas kam kidekah 

kam reh ndahi aku. Tapi raja-raja si deban Ia 


kam iberena ikut. 

7? Emaka mulihlah kam alu dame, janah ula 
ibahanndu kai pe si erbahanca nembeh ate 
raja-raja e." 

8 Erjabap Daud nina, "Kai kin salah si nggo 
kubahan, Bapa? Bagi nggo ikatekenndu, adi 
labo lit idatndu salah i bas aku kidekah aku 
erdahin ras kam, ngkai maka la banci aku 
lawes ras kam, o Tuanku ras Rajangku, jenari 
erperang ngelawan musuh-musuhndu?" 

9 "Kuakui nge katandu e," nina Akis ngaloi. 
"Kuakui maka kam bali bujurna ras sekalak 
Malekat Dibata. Tapi nggo ikataken raja-raja 
si deban maka kam Ia banci ikut ras kami 
erperang. 

10 Emaka erpagi-pagi e pagi, kerina kam ras 
pengikutndu si nggo nadingken Saul janah 
reh ndahi aku, la banci la lampas keke jenari 
minter berkat kenca terang." 

11 Emaka pepagina lampas berkat Daud ras 
teman-temanna mulih ku taneh Pilisti, janah 
bangsa Pilisti terus erdalan ku Jesreel. 


Perang ras bangsa Amalek 


30 1 Dua wari kenca si e seh Daud 

ras teman-temanna i Siklak. Alu la 
isangka-sangka nggo iserang bangsa Amalek 
taneh Juda Selatan janah nggo ikernepkenna 
Siklak. Nggo icilukna kuta e, 

2 janah kerina diberu-diberu itabanna: la 


lit sekalak pe ibunuhna, tapi nggo ibabana 
kerina lawes. 

3Kenca Daud ras teman-temanna seh, 
idapetina maka kuta e nggo keri meseng, 
janah ndehara-ndeharana, anak-anakna si 
dilaki ras si diberu nggo ibabaken lawes. 

4Daud ras teman-temanna tangis Ia 
erngadi-ngadi seh ia nggo ngelabuh kerina. 

> Ndehara Daud pe duana, Ahinoam ras 
Abigail, nggo ibabaken kalak lawes. 

6 Genduari Daud lit i bas keguluten si 
mbelin sabap ngilas kal ate teman-temanna 
kerina kerna kebenen anak-anakna e, janah 
ibenterina atena Daud alu batu: tapi TUHAN 
Dibatana mereken ukur si tetap man bana. 

7 Nina Daud man Imam Abiatar anak 
Ahimelek, "Baba man bangku epod e." E 
Maka ibaba Abiatar man bana. 

8 Nungkun Daud man TUHAN nina, "Kuayaki 
nge pengerampok e? Tunduk aku denga nge 
ndia ia?" Ngaloi Ia nina, "Ayakilah: tundukndu 
denga nge ia janah banci ipulahindu tabanen 
e." 

9 Emaka minter berkat Daud ras temanna si 
600 kalak ndai, janah kenca nggo seh i Lau 
Besor, piga-piga kalak ia tading ije. 

10 Daud nerusken perdalanenna ras 400 
kalak temanna; si 200 kalak nari lanai ngasup 
ngepari lau e perban nggo latihsa akapna, 
emaka tading ia. 

11 Kalak si ikut ras Daud njumpai sekalak 


anak perana kalak Mesir i bas mbalmbal 
jenari ibabana ku Daud. Ibere kalak ndai ia 
man ras minem, 

12 eme buah ara si nggo ikerahken, ras dua 
tandan buah anggur si nggo ikerahken. Kenca 
elah man, nggo ka reh gegehna: nggo telu 
wari telu berngi ia la lit man ntah minem kai 
pe. 
13 sungkuni Daud ia, "Ise tuanndu janah ija 
nari kam?" "Aku bangsa Mesir budak kalak 
Amalek," nina ngaloi. “Telu wari si nggo lepas 
itadingken tuanku aku erkite-kiteken aku 
sakit. 

14Nggo iserang kami daerah Kereti i bagin 
Selatan Juda daerah terpuk Kalep, janah 
iciluk kami kota Siklak." 

15 "Nggit kam mabai kami ku pengerampok 
e?" nina Daud nungkun ia. Ngaloi ia, "Adi 
ersumpahlah kam i bas gelar Dibata maka 
la aku ibunuhndu ntah ndudurken aku man 
tuanku, nggit aku naruhken kam." 

16J enari itaruhkenna Daud ku kalak ndai. 
Perampok-perampok e merap kerina | 
belang-belang ingan e, sangana man ras 
minem, janahna erpesta erkite-kiteken seh 
kal buena barang rampasen si ibuatna i bas 
taneh Pilisti ras Juda nari. 

17 Pepagina, nggo kenca terang, iserang 
Daud perampok- perampok e janah ibunuhina 

seh ben. La lit sada pe si luah, seakatan 400 


anak perana si lawes ngersak unta. 
18 Kasa si nggo itaban kalak Amalek ndai 
ipulahi Daud kerina, ikut pe ndeharana si dua 


19 La lit sada kal pe si bene. Kerina ibaba 
Daud mulih, subuk anak-anak dilaki ras 
anak diberu teman-temanna, ras kerina 
barang-barang rampasen si nggo ibuat 
bangsa Amalek. 

20 Kerina biri-biri ras lembu pe idatca, 
igera kalak ndai kerina asuh-asuhen e arah 
lebe-lebena janah nina, "Enda sikerajangen 
Daud!" 

21 Kenca bage lawes mulihken Daud ndahi 
temanna si 200 kalak ndai si lanai ngasup 
erdalan ras ia janah nggo tading i Lau Besor. 
Reh ia kerina ngalo-ngalo Daud ras temanna, 
janah Daud erdalan ndeheri ia kerina jenari 
isalamina alu ukur meriah. 

22 Tapi ngerana piga-piga kalak si jahat 
ras la terpake si nggo lawes ras Daud nina, 
"Kalak enda la ikut ras kita emaka la kami 
nggit merekenca sitik pe man kalak enda 
barang-barang rampasen e. Ndeharana ras 
anak-anakna banci ibuatna, jenari mulih ia." 

23 Tapi nina Daud ngaloi, "O senina- 
seninangku, la banci bage perbahanenndu 
kerna kai si nggo ibereken TUHAN man banta! 
IkawaliNa kita janah IberekenNa man banta 

kemenangen ngelawan perampok- perampok 


e. 

24|abo ise pe nggit ngikutken kata si 
ibelaskenndu e! Kerina la banci la ngaloken 
bagin si seri: kalak si tading ngiani barang- 
barang ndat bagin si seri ras kalak si lawes 
erperang." 

25 (bahan Daud enda jadi sada peraturen, 
janah mulai i bas paksa e nari peraturen e 
iikutken i Israel. 

26 Kenca Daud nggo mulih ku Siklak, 
itenahkenna sada bagin i bas barang-barang 
rampasen e man teman-temanna, peminpin- 
peminpin negeri Juda, alu berita, "Enda 
hadiah man bandu i bas barang-barang 
rampasen si ibuat kami i bas musuh-musuh 
TUHAN nari." 

27 (kirimkenna e man anak kota Betel, Rama 
i bagin Selatan Juda, ras man anak kota Jatir, 

28 Aroer, Sipmot, Estemoa, 

29 ras Rakal: man terpuk Jerahmeel, man 
kalak Keni, 

30 ras man anak kuta Horma, Borasan, Atak, 

31 ras Hebron. Ikiremkenna hadiah-hadiah 
e ku kerina ingan si nggo isiarna ras 
teman-temanna. 


Kematen Saul ras 
anak-anakna (1Taw 10:1-12) 


3 1 ' Bangsa Pilisti erperang ngelawan 
bangsa Israel i Deleng Gilboa. Nterem 

bangsa Israel mate ije, janah si debanna 


subuk Raja Saul ras anak-anakna nggo 
lompat. 

2 Tapi itunduk kalak Pilisti jenari ibunuh kalak 
ndai telu kalak anak Saul: Jonatan, Abinadap, 
ras Milkisua. 

3 Pertempuren e seh kal sangatna isekelewet 
Saul, jenari ia jine kena panah musuh janah 
mekelek lukana. 

4Ikatakenna man anak perana si maba 
senjatana nina, "Sentapken pedangndu, 
jenari bunuh aku, gelah ula pagi iguro- 
guroken bangsa Pilisti si la erdibata enda aku 
jenari ibunuhna." Tapi la nggit anak perana 
ndai erbahan si e, mbiar ia. Emaka ibuat Saul 
pedangna ejenari ibulakkenna bana ku ujung 
pedang e. 

5 lidah anak perana ndai maka nggo mate, 
emaka ibulakkenna ka man bana ku ujung 
pedangna jenari mate ia ras Saul. 

6 Bage me dalanna Saul, anakna si telu 
kalak, ras anak perana ndai mate: kerina 
kalak si ras Saul mate i bas wari e. 

! Kenca nggo ieteh bangsa Israel si arah 
lepar Baluren Jesreel ras si arah Timur Lau 
Jordan maka tentera bangsa Israel nggo 
kiam janah Saul ras anak-anakna nggo mate, 
itadingkenna kerina kutana jenari lompat ia. 
Kenca bage reh kalak Pilisti nciatisa. 

8 Pepagina kenca perang e, irampasi bangsa 
Pilisti barang-barang kalak si mate e, janah 

idahna mait Saul ras anakna si telu ampar | 


Deleng Gilboa. 

9 Ibuatna takal Saul, itangtangina paken 
perangna, jenari isuruhna persuruhen mabasa 
ku kerina taneh Pilisti nuriken berita si mehuli 
man sembah-sembahen ras man rayatna 
kerina. 

10 Kenca bage itamakenna senjata Saul 
i bas rumah pertoton man Dewi Astarte, 
janah maitna ipakukenna i bas tembok kota 
Bet-San. 

ll Kenca anak kota Jabes i Gileat megi kai si 
nggo ibahan bangsa Pilisti man Saul, 

12 minter berkat piga-piga kalak si merawa 
janah erdalan ia gedang-gedang berngi ku 
Bet-San. Ibuatna mait Saul ras anak-anakna i 
bas tembok e nari, ibabana mulih ku Jabes, 
jenari itutungna. 

13 Kenca bage ibuatna tulan-tulanna janah 
ikuburkenna i teruh batang tamariska i bas 
kuta e, jenari erpuasa ia pitu wari dekahna. 


2 Samuel 


Daud megi kerna kematen Saul 


1 l Kenca Saul mate mulih Daud i bas 
perang naluken Amalek nari. Kenca bage 
tading ia i Siklak dua wari dekahna. 

2| bas wari si peteluken reh sekalak anak 
perana i bas perkemahen Saul nari ndahi 
Daud. Tandana ceda atena irigatkenna uisna 
dingen itamana abu i babo takalna, janah 
erjimpuh ia i lebe-lebe Daud. 

3"| ja nari kam?" nina Daud nungkunsa. 
"Aku nggo pulah i bas tentera Israel nari," 
nina ngaloi. 

4"Turiken man bangku kai si nggo jadi," 
nina Daud. "Tentera kami kiam nadingken 
peperangen," nina anak perana ndai, "janah 
nterem kal i bas kami nggo ibunuh. Saul ras 
anakna Jonatan pe terbunuh." 

5 "Uga pemetehndu maka Saul ras Jonatan 
nggo mate?" nina Daud nungkun anak perana 
e. 

6 Nina anak perana e, "Paksa si e rembang 
aku i datas Deleng Gilboa, jenari kuidah 
iciken-cikenken Saul lembingna. Gereta 
musuh ras kalak si ngersak kuda reh ndeheri 
ia. 

7 Kenca bage itulihkenna ku pudi, idahna 


aku, emaka ilebuhna. Ningku njabapsa, 'Kai 
Tuan!' 

8 Isungkunna ise aku, emaka kukataken man 
bana maka aku sekalak bangsa Amalek. 

9 Kenca bage nina, 'Mari ku jenda, bunuh 
aku! Nggo luka aku mekelek, emaka nandangi 
mate me aku.' 

10 Fmaka kudeheri ia kenca bage kubunuh, 
erkiteken kueteh maka Ia banci la mate me 
ia kenca ia guling. Emaka kubuat mahkota i 
bas takalna ras gelang i bas tanna nari janah 
enda kubaba man bandu, Tuan." 

1 Megi si e irigatken Daud uisna janah kalak 
si ras ia pe ngikutken perbahanenna. 

12 Ceda ate kalak enda kerina, ngandung ia 
janah erpuasa ngayak ben, erkiteken Saul, 
Jonatan ras Israel, bangsa TUHAN e, sabap 
lanai tanggung teremna kalak si mate i bas 
peperangen. 

13 'sungkun Daud anak perana si mbaba 
berita e nina, "Ja nari kam?" Nina anak 
perana ndai, "Aku kalak Amalek tapi ringan i 
negerindu." 

14 Isungkun Daud ia nina, "Ngkai maka pang 
kam munuh raja si ipilih TUHAN?" 

15Jenari ilebuh Daud sekalak anak buahna, 
janah nina, "Bunuh anak enda!" Igudamna 
anak perana e, ibunuhna. 

16J anah sanga e nina Daud man bangsa 
Amalek e, "Pengelegindu nge ukumen si reh 

man bandu e. Perbahan ngaku kam munuh 


raja pilihen TUHAN." 


Kata si ibelasken Daud tupung 
ia ngandung erkiteken 
kematen Saul ras Jonatan 


17 Itangisken Daud ende-enden ate ceda 
enda erkiteken kematen Saul ras anakna 
Jonatan, 

18 janah isuruhna maka iajarken ende-enden 
e man rayat Juda. (Ende-enden enda tersurat 
i bas KitapJasar.) 

19 | yruk-uruk Israel nggo mate peminpin- 
peminpinta! Tenteranta si mbisana kal nggo 
ampar! 

20 Ula momoken e i Gat ntah i pasar-pasar 
kota Askelon. Sabap adi bage meriah iakap 
diberu-diberu bangsa Pilisti. Ula erkiteken 
si emaka meriah ukur singuda-nguda si la 
nandai Dibata. 

21 Ula lit udan ras embun ndabuh ku babo 
uruk-uruk Gilboa; pelepas tetap jadi taneh 
tenggiring juma-jumana. Sabap i jah me 
ampang-ampang si mbisa ampar keliamen, 
ampang-ampang Saul si lanai iminaki salu 
minak. 

22 Panah Jonatan tuhu erbisa, pedang Saul 
la meteh perkuah ate, janah musuh si 
megegehna kal pe ibunuhna. 

23 Saul ras Jonatan eme si ikelengi ras 
mehuli, mate ras mate, nggeluh ras nggeluh 


| 2 Samuel 1.241 2.4 4 
ia. Pedasen ia asang rajawali kabang, 


gegehen asangken singa. 

240 kam diberu-diberu Israel ngandungilah 
Saul! luisina kam salu uis gara si meherga, 
janah ihiasina kam salu emas ras permata. 

25 Tentera si mbisa nggo guling, mate 
terbunuh i bas perang. Jonatan mate ampar | 
das uruk-uruk. 

26 Ceda ateku erkiteken kam, o seninangku 
Jonatan: seh kal kelengna ateku kam. Lanai 
tanggung keleng atendu man bangku, lebihen 
asang keleng ate sekalak diberu pe. 

27 Nggo amparen tentera si mbisa, senjatana 
ampar lanai lit gunana." 


Daud itangkuhken jadi raja Juda 


1 Kenca si e nungkun Daud man TUHAN 

nina, "Arus kin maka aku lawes ngkuasai 
sada i bas kota-kota Juda?" "Ue," nina TUHAN 
njabapsa. "Si apai?" nina Daud nungkun. 
"Hebron," nina TUHAN. 

2 Emaka lawes Daud ku Hebron, ikut ras ia 
duana ndeharana: Ahinoam iJesreel nari, ras 
Abigail, janda Nabal i Karmel nari. 

3 'babana pe anak buahna, ras keluargana, 
emaka ringan ia i bas kota-kota kelewet 
Hebron. 

4Kenca bage reh rayat Juda ku Hebron 
itangkuhkenna Daud jadi raja Juda. Kenca 
ibegi Daud maka Saul nggo ikuburken kalak 
Jabes i daerah Gileat, 

3 isuruhna piga-piga anak buahna ku jah alu 


tenah, "TUHAN si masu-masu kam, sabap 
icidahkenndu kesetianndu man rajandu alu 
ngkuburken Saul. 

6 Emaka icidahken TUHANIah KiniulinNa ras 
KesetianNa man bandu. Aku pe si mehuli 
kubahan man bandu perbahan kai si nggo 
ibahanndu e. 

7 Jadilah megegeh janah ula mbiar! Rajandu 
Saul nggo mate janah aku nggo itangkuhken 
kalak Juda jadi rajana." 


Isboset jadi raja Israel 


8 Abner anak Ner puanglima tentera Saul, 
nggo lompat maba Isboset anak Saul ngepari 
Lau Jordan ku Mahanaim. 

21 jah Isboset ijadiken Abner jadi raja daerah 
Gileat, Aser, Jesreel, Eperaim ras Benyamin, 
janah si tuhuna ia jadi raja kerina i daerah 
Israel. 

10 Sanga ia jadi raja Israel umurna nggo 
empat puluh tahun, janah lit dua tahun 
dekahna ia jadi raja. Tapi suku Juda tetap 
setia man Daud, 

Il emaka ia merentah Juda i Hebron lit pitu 
tahun enem bulan dekahna. 


Perang Israel ras J uda 


12 Abner ras anak buah Isboset lawes i 
Mahanaim nari ku kota Gibeon. 

13J oap, gelar nandena eme si Seruya, ras 


anak buah Daud si deban jumpa ras pihak 
Isboset i kolam Gibeon. Kundul ia kerina i tepi 
kolam e, sada terpuk arah tepi si enda, janah 
sada terpuk nari arah tepi si deban. 

14 Nina Abner man Joap, "Buat piga-piga 
anak perana i bas kam nari gelah si adu rubat 
make senjata ras anak perana si ras aku 
enda." "Banci," nina Joap njabapsa. 

15 Emaka ku lebe me sepulu dua kalak wakil 
suku Benyamin si arah Isboset ngelawan 
sepulu dua kalak anak buah Daud. 

16 Sekalak-sekalak nangkap takal ras 
nebakken pedangna ku awak imbangna, 
emaka dua pulu empat kalakna guling ras 
mate. Erkiteken si emaka ingan e ibahan 
gelarna "Juma Pedang". 

17) enari jadi me perang si mesangat janah 
italuken tentera Daud si Abner ras bangsa 
Israel. 

18 Anak Seruya si telu kalak e lit i je eme: 
Joap, Abisai ras Asahel. Asahel si ngasup 
kiam bali pedasna ras belkih ketang, 

19 pinter ngayaki Abner. 

20 | tulihken Abner ku pudi janah nina, "Kam 
nge, Asahel?" "Ue," nina Asahel njabapsa. 

21 "Ulanai ayaki aku!" nina Abner. "Ayaki 
sekalak tentera ena, jenari buat si lit i bas 
ia." Tapi Ia iayaki Asahel. 

22 Nina Abner sekali nari man Asahel, "Ulanai 
aku ayaki! Ngkai maka ipaksandu aku munuh 

kam? Uga kari ningku ncidahken ayongku 


man seninandu Joap?" 

23 Tapi Asahel tetap la nggit ngadi emaka 
iIpantemken Abner lembingna ku beltek 
Asahel, janah telpus arah gurungna. Guling 
si Asahel mate. Emaka kalak si mentas arah 
inganna terdang e, ngadi janah tedis ije. 

24 Tapi Joap ras Abisai ngayaki Abner, janah 
kenca ben wari seh ia ku uruk Amma, i Timur 
Giah, i bas dalin ku gurun pasir Gibeon. 

25 Tentera i bas suku Benyamin nari pulung 
ka i kelewet Abner janah ertahan ia i datas 
sada uruk-uruk. 

26 lebuh Abner si Joap nina, "Arus kin terus 
kita erperang rasa lalap? Ma ietehndu nge 
maka si pagitna ngenca pagi kedungenna? 
Kami pe teman sebangsandu nge. Asa kai 
nari dekahna isuruhndu tenterandu ngayaki 
kami?" 

27 "Ersumpah aku i bas gelar Dibata si 
nggeluh," jabap Joap, "maka adi la kam ndai 
ngerana tetap kam iayaki tenterangku seh 
ngayak pagi erpagi-pagi." 

28 Kenca bage iembus Joap terompet jadi 
tanda man tenterana maka ngadi ngayaki 
bangsa Israel. Emaka nggo ngadi peperangen 
e. 

29| bas gedang-gedang berngi e, Abner ras 
tenterana terus erdalan arah Baluren Jordan. 
Ikeparina Lau Jordan, janah kenca erdalan 

erpagi-pagi nari, seh ia i Mahanaim kenca 
ciger. 

30 Kenca nggo ngadi Joap ngayak-ngayak, 
ipepulungna kerina tenterana. Lit sepulu 
siwah kalak si bene seakatan Asahel. 

31 Tentera Daud nggo munuh 360 kalak 
tentera Abner i bas suku Benyamin nari. 

32 ilegi Joap ras tentera mait Asahel, 
ikuburkenna i kuburen keluargana i Betlehem. 
Jenari erdalan ia gedang-gedang berngi e, 
janah nandangi terang wari seh ia i Hebron. 

l Pihak si nampati keluarga Saul seh kal 
3 dekahna erperang ras pihak si nampati 
Daud. Tapi Daud reh dekahna reh gegehna 
tapi musuhna reh dekahna reh urakna 
gegehna. 


Anak-anak Daud si dilaki 


2 Si tersurat arah teruh enda enemna anak 
Daud si tubuh i Hebron: Amnon, nandena 
Ahinoam i Jesreel nari: 

3 Kileap, nandena Abigail janda Nabal i 
Karmel nari: Absalom, nandena Maaka anak 
Raja Talmai i Gesur nari; 

4Adonia, nandena Hagit: Sepatia, nandena 
Abital: 

= Itream, nandena Eglah. Kerina anakna e 
tubuh i Hebron. 

Abner ersada ras Daud 


6 Kidekah pihak Daud ras pihak si setia 
man keluarga Saul terus erperang, pengaruh 
Abner reh belinna i tengah-tengah pengikut 
Saul. 

7 Tupung e lit sekalak gundik Saul, gelarna 
Rispa, anak Aya. Reh Isboset anak Saul 
ngerawai Abner nina, "Ngkai maka kam 
medem ras gundik bapangku?" 

8 Erkiteken si e merawa ka Abner nina, 
"Akapndu kin aku nggit menghianat Saul? 
Akapndu kin aku erdahin guna Juda?" nina 
merawa-Rawa "Nai nari kal aku setia man 
bapandu Saul, man senina-seninana ras man 
teman-temanna, janah nggo kuselamatken 
kam maka la kam italuken Daud, tapi 
genduari idaramindu salahku kerna sekalak 
diberu! 

9TUHAN nggo erpadan man Daud muat 
kerajan enda i bas Saul ras sinursurna nari 
janah IrajakenNa Daud jadi raja Israel ras 
Juda, i bas kerina negeri enda. Genduari 
Dibata si ngukum aku seh mate adi Ia kin 
kusehken kai si nggo ipadanken TUHAN man 
Daud." 

10 (2Sam 3:9) 

ll Mbiar kal Isboset man Abner emaka Ia 
sengkebabah pe ia ngerana. 

12 Kenca bage isuruh Abner piga-piga kalak 
persuruhen ndahi Daud si sangana i Hebron 

kin pagin merentah negeri enda? Bahanlah 
perpadanen ras aku maka asa gegehku 
kubaba kerina bangsa Israel ku pihakndu." 

13 "Merandal!" nina Daud. "Kubahan sada 
perpadanen ras kam alu sada sarat, eme: 
Sanga kam reh njumpai aku arus maka 
ibabandu man bangku si Mihal, anak Saul si 
diberu." 

14Tambah si e isuruh Daud ka pertenahen 
ndahi Isboset ngataken, "Ulihkenlah 
ndeharangku Mihal. Nggo kugalari seratus 
kulit sunat bangsa Pilisti sanga ngempoi ia." 

15 Emaka isirangken Isboset si Mihal i bas 
perbulangenna nari Paltiel anak Lais. 

16 jikut-ikut Paltiel ndeharana janahna tangis 
terus ku kota Bahurim. Tapi kenca ikataken 
Abner bana, "To mulihken," emaka mulih 
Paltiel. 

17 jJ enari idahi Abner peminpin bangsa Israel 
nina, "Nggo ndekah atendu maka Daud jadi 
rajandu. 

18 Genduari lit kesempaten e. Inget maka 
nggo ikataken TUHAN 'Kupake suruh- 
suruhenKu Daud mulahi bangsangKu Israel i 
bas bangsa Pilisti nari bage pe i bas kerina 
musuh-musuh si deban nari.'" 

19 Man suku Benyamin pe ngerana ka Abner, 
janah kenca bage lawes ia ku Hebron nuriken 
man Daud kai si nggo isetujui bangsa Israel 
ras suku Benyamin. 

20 Sanga Abner ras dua puluh kalak temanna 


reh njumpai Daud i Hebron, ialo-alo Daud 
kalak enda alu erbahan pesta man-man. 

21 | turiken Abner man Daud nina, "O Raja, 
lawes ateku genduari mabai kerina Israel man 
bandu. lalokenna me kam jadi rajana, jenari 
banci iperentahndu negeri enda rikutken 
sura-surandu." Abner ipeberkat Daud, janah 
ijjaminna keselamatenna. 


Abner ibunuh 


22 Kenca Abner lawes Joap ras pegawai Daud 
si deban mulihken i bas peperangan nari. 
Melala kal ibabana barang-barang rampasen. 
Abner lanai ras Daud i Hebron, erkiteken 
nggo isuruh Daud ia lawes alu mejuah-juah. 

23E denga Joap ras anak buahna seh, 
ikataken kalak man bana maka Abner nggo 
reh ndahi Daud tapi ipelepas Daud ia mulih 
alu mejuah-juah. 

24 Emaka idahi Joap raja nina, "Uga nge 
perbandu e? Abner reh ndahi kam: ngkai 
maka Iipelepasndu saja ia lawes? 

25 Reh ia ku jenda nipu kam, dingen 
gelah itehna kai si ilakokenndu ras kuja 
perdalanenndu. Tentu ietehndu nge e!" 

26 Kenca sirang ras Daud isuruh Joap kalak 
ngelegi Abner. Emaka ibaba kalak ndai Abner 
mulih i bas sumur Sirah nari. Tapi sitik pe la 
ieteh Daud kerna si enda. 


2 Samuel 3.271 33 | 12 
2! Kenca Abner nggo seh i Hebron ibaba Joap 


ia ku pintun gerbang, tempa-tempa lit atena 
si man katankenna. Tapi i je itebakna minter 
beltekna. Bage me ibunuh Joap si Abner lako 
mbalas kematen seninana Asahel si ibunuh 
Abner. 

28 Kenca ibegi Daud berita kerna si e nina, 
"leteh TUHAN maka aku ras rayatku la 
ersalah i bas pemunuhen Abner. 

29J oap ras keluarganalah nanggung ukumen 
kerna si e! Lalaplah lit i bas keluarga sinursur 
Joap kalak si sakit pasar, sakit kulit si bahaya, 
dilaki si bagi diberu biakna, si mate i bas 
perang, ntah mate la man." 

30 Bage me dalanna Joap ras seninana Abisai 
erbalas man Abner erkiteken Abner munuh 
senina na Asahel i bas perang i Gibeon. 


Abner ikuburken 


31 Kenca bage isuruh Daud si Joap ras anak 
buahna ngerigatken uisna ras makeken uis 
guni tanda erceda ate dingen nangisi Abner. 
Raja Daud pe ikut erdalan i pudi kalak si 
ngelanja mait e. 

32 Abner ikuburken i Hebron, janah megang 
sora tangis raja i bas kuburen e, janah jelma 
si nterem pe ngandung ka kerina. 

33 tangisken Daud ende-enden ate ceda 
nina, "Ngkai maka Abner mate bali ras kalak 
motu? 

34Tanna la iiket, nahena Ia irante: ia mate 


tempa-tempa ibunuh kalak jahat!" Kenca 
bage ingandungi jelma si nterem ka mait 
Abner. 

35 Latih iakap jelma si nterem sada wari 
e ngiahken Daud man, tapi ibahanna sada 
sumpah nina, "Dibatalah si muat kesahku adi 
lit aku man kai gia seh sundut matawari!" 

36 | perdiateken jelma si nterem enda, janah 
payo kal akapna. Janah kai si ibahan raja 
tuhu mehuli kal iakap bangsa e. 

37 Kerina rayat Daud ras rayat Israel meteh 
maka labo lit raja muat bagin i bas munuh 
Abner. 

38 Nina raja man anak buahna, "Ma ietehndu 
kerina maka i bas wari enda sekalak peminpin 
si mbelin Israel nggo mate? 

39 Aminna pe aku raja si ipilih Dibata, 
kugejap maka kote kal aku sendah. Anak- 
anak si Seruya enda kejam tuhu-tuhu, janah 
la terkuasai aku. lukum TUHANIah penjahat e 
sue ras kehajatenna." 


Isboset ibunuh 


1 Megi berita maka Abner nggo ibunuh 
i Hebron, mbiar kal Isboset, anak Saul. 
Kerina bangsa Israel pe lesek atena. 

2 Pegawai Isboset lit dua kalak jadi kepala 
gerombolen, Baanah ras Rehab duana anak 
Rimon suku Benyamin i Beerot nari. (Beerot 
eme bagin taneh suku Benyamin. 

3 Kalak Beerot nggo lompat ku Gittaim, 


janah i je me ia ringan mulai paksa e.) 

4 Sinursur Saul si deban eme Mepiboset anak 
Jonatan, nggo lima tahun umurna sanga Saul 
ras Jonatan ibunuh. Sanga reh berita kerna 
kematenna iJesreel nari, ibuat ras ikiamken 
si rembahina si Mepiboset. Tapi erkiteken 
rayak-ayak ia kiam, ndabuh si Mepiboset 
emaka ia cempang. 

> Berkat Rehab ras Baana ku rumah Isboset, 
janah seh i je pantek ciger sanga wari las kal. 
Isboset sangana tunduh idapetina. 

6 Rembang pembantu rumah tangga Isboset 
sangana miari gandum i deher pintun madat 
matana emaka tertunduh ia. Bengket Rehab 
ras Baana ku rumah Isboset alu la ieteh 
kalak. 

7 Kenca seh i bas bengket ia ku kamar 
ingan medem Isboset. Sangana kal badeh 
pertunduhna i je, emaka ibunuhna. Kenca 
bage ikeret Rehab ras Baana takal Isboset, 
ikantingna. | bas sada berngi e erdalan ia 
arah Baluren Jordan. 

8 Kenca seh i Hebron iendeskenna takal 
Isboset e man Daud janah nina man raja, 
"Enda takal Isboset anak musuhndu Saul, si 
mbarenda atena munuh kam. I bas wari enda 
nggo ibere TUHAN kam erbahan pembalasen 
man Saul ras man kesusurenna." 

3 Nina Daud njabap kalak enda duana, 


"Ersumpah aku i bas gelar TUHAN si nggeluh, 
si nggo mulahi aku i bas kerina mara nari. 

10 Mbarenda sanga aku i Siklak reh kalak 
meritaken man bangku kerna kematen Saul. 
lakapna berita si mehuli nge si ibabana e. 
Kutangkap ia, jenari kuperentahken gelah 
ibunuh. Em hadiah si kubereken man bana 
erkiteken 'beritana si mehuli e'. 

l1 Tentu beraten denga ka ukumen nandangi 
kalak jahat si munuh kalak benar si sangana 
tunduh i bas rumahna jine! Genduari kubalas 
man banda kematenna e, emaka kusasapken 
kam i babo taneh enda nari!" 

12 Kenca bage iperentahken Daud tenterana 
munuh Rehab ras Baanah. Kenca ibunuh 
ikeret kalak ndai tan ras nahena, iolah-olahna 
deher kolam i Hebron. Tapi takal Isboset 
ibuatna jenari ikuburkenna i kuburen Abner i 
Hebron. 


Daud jadi raja Israel ras J uda 
(1Taw 11:1-9, 14:1-7) 


l Kenca bage kerina suku-suku Israel reh 

5 ndahi Daud i Hebron nina man raja, "Kami 
enda sada dareh kap ras kam. 

2| bas paksa si lepas, aminna gia Saul denga 
raja kami kam nge si minpin bangsa Israel i 
peperangen, janah TUHAN nggo erpadan man 
bandu maka kam si mabai BangsaNa ras jadi 
rajana." 

3 Dage kerina peminpin bangsa Israel 


reh ndahi Raja Daud i Hebron. Ibahanna 
perpadanen ras peminpin e i lebe-lebe 
TUHAN, jenari itangkuhkenna Daud jadi raja 
Israel. 

4Sanga Daud itangkuhken umurna nggo 
telu puluh tahun janah lit empat puluh tahun 
dekahna ia jadi raja. 

3 Iperentahna Juda i Hebron lit pitu tahun 
enem bulan dekahna, janah merentah Israel 
ras Juda i Jerusalem telu pulu telu tahun 
dekahna. 

6 Seh me paksana Raja Daud ras tenterana 
berkat nerang Jerusalem. Bangsa Jebusi si 
ringan ije erpengakap maka Daud la ngasup 
naluken kota e, emaka nina man Daud 
"Ndigan pe labo kam banci bengket ku jenda. 
Kalak pentang ras kalak cempang-cempang 
saja pe ngasup erbahanca maka kam tetap i 
darat." 

7 (Tapi idatken Daud benteng Sion janah 
benteng e igelari "Kota Daud".) 

8 Nina Daud man tenterana paksa si e, "Ise 
si seri ras aku atena segatna man bangsa 
Jebusi? Cukup kin segat atena e munuh 
kalak ah? Dage bengketlah arah saluren 
lau ah janah seranglah kalak cempang ras 
pentang si ateku segat." (Eme sabapna maka 
ikataken, "Kalak pentang ras cempang Ia 
banci bengket ku bas Rumah TUHAN.") 

9 Kenca Daud seh ku benteng e, i je me 


ia ringan Igelarina ingan e "Kota Daud". 
Ipantekina kuta i kelewetna mulai i bas ingan 
si itamburi alu taneh arah Timur uruk-uruk e. 

10 Tambah dekahna ertambah-tambahna ka 
gegeh Daud erkiteken TUHAN Dibata si Mada 
Kuasa nemani ia. 

ll Raja Hiram i Tirus nari nuruh utusen 
dagangna ndahi Daud. Isikapkenna man 
Daud kayu aras ras tukang kayu, tukang batu 
guna majekken istana. 

12 leteh Daud maka TUHAN nggo netapken 
ia jadi raja Israel janah ibahan TUHAN maka 
kerajan Daud reh teguhna guna kiniulin 
BangsaNa. 

13 Kenca miser i Hebron nari ku Jerusalem, 
ibuat Daud ka tole ndehara ras gundikna 
dingen ipupusna ka anak dilaki ras diberu. 

14 Enda me anak Daud si tubuh i Jerusalem: 
Sammua, Sobap, Natan, Salomo, 

15 (bhar, Elisua, Nepeg, Japia, 

16 Flisama, Eliada ras Elipelet. 


Kemenangen ngelawan bangsa 
Pilisti (1Taw 14:8-17) 


17 Ibegi bangsa Pilisti maka Daud nggo jadi 
raja Israel, emaka berkat tenterana lako 
nangkap Daud. Kenca ibegi Daud kerna si e, 
nusur ia ku benteng pertahanen. 

18 Bangsa Pilisti nggo seh i Baluren Repaim, 
janah iinganina baluren e. 

19 Nungkun Daud man TUHAN nina, "Kulawan 


kin bangsa Pilisti? IberekenNdu kin bangku 
kemenangen?" "Ue, to lawan!" nina TUHAN 
njabapsa. "Aku mereken kemenangen man 
bandu!" 

20 Fmaka lawes Daud ngelawan bangsa 
Pilisti ku Baal Perasim, italukenna bangsa 
Pilisti e i je. Nina Daud, "TUHAN nggo 
ngerontasken pertahanen musuh-musuhku 
desken pengerontasken banjir." Janah eme 
sabapna maka ibahan kalak gelar ingan e 
Baal Perasim. 

21 Sanga kiam bangsa Pilisti, tading ibahanna 
sembah-sembahenna, emaka ibuat Daud ras 
tenterana. 

22J enari mulihken ka bangsa Pilisti ku 
Baluren Repaim janah iinganina ingan e. 

23 'sungkun Daud ka TUHAN sekali nari nina 
TUHAN njabapsa, "Ula arah enda serang 
bangsa Pilisti e, tapi kelewetilah janah 
ersikaplah nerangsa arah lepar i deher batang 
balsam nari. 

24 Kenca ibegindu sora kalak erbaris i datas 
batang kayu e seranglah minter erkiteken Aku 
kap erdalan arah lebendu naluken tentera 
bangsa Pilisti e." 

25 Ilakoken Daud rikutken si iperentah 
TUHAN emaka ngasup ia pelawes bangsa 
Pilisti i Geba nari seh ku Geser. 

Peti Perpadanen ibaba ku Jerusalem 
(1Taw 13:1-14, 15:25-16:6, 43) 


1 Ipepulung Daud ka sekali nari tentera 
Israel si mbisana teremna 30.000 kalak. 

2 Emaka ibabaina kalak ndai ku Baala i Juda, 
gelah mbaba Peti Perpadanen ijenari, Peti si 
maba gelar TUHAN si Mada Kuasa, si ringan i 
babo Kerubim. 

3 Peti Perpadanen e ibuatna i rumah 
Abinadap nari i das uruk-uruk emaka 
iamparkenna i datas sada gereta si mbaru. 
Si mabai gereta e Ussa ras Ahio duana anak 
Abinadap. 

4 Ahio erdalan arah lebe. 

> Daud ras kerina bangsa Israel rende dingen 
landek-landek asa gegehna muji TUHAN, 
iikuti sora kulcapi, murdap, gendang, genta 
ras calacayak. 

6 Kenca seh i pengeriken Nakon celus lembu 
e, emaka idadaken Ussa tanna njemak Peti 
Perpadanen e. 

7 Minter merawa TUHAN Dibata man Ussa 
emaka IbunuhNa ia erkiteken la mehamat 
perbahanenna. Mate Ussa i deher Peti 
Perpadanen e, 

8janah erkiteken si e ibahan gelar ingan e 
Peres Ussa mulai paksa e. Seh kal kelekna 
ukumen si ibereken Dibata man Ussa. 
Erkiteken si e merawakal Daud. 

9 Mbiar Daud man TUHAN nina, "Uga 


pembabangku Peti Perpadanen e genduari?" 

10 Dungna itetapkenna maka Peti Perpadanen 
e la ibaba ku Jerusalem. Tapi nilah ia janah 
itamakenna i rumah Obet Edom, sekalak si 
asalna i kota Gat nari. 

l1 it telu bulan dekahna Peti Perpadanen e 
Ijah, emaka ipasu-pasu TUHAN Obet Edom 
ras keluargana. 

12 |begi Raja Daud maka keluarga Obet 
Edom ras kerina si lit i bas ia nggo ipasu-pasu 
TUHAN erkiteken Peti Perpadanen e. Perban 
si e ilegi Raja Daud Peti Perpadanen e i bas 
rumah Obet nari, ibabana ku Jerusalem alu 
sada perayan si mbelin. 

13 Kenca si ngelanja Peti Perpadanen e 
erdalan enem njingkang, isuruh Daud ngadi, 
sedangken ia mpersembahken sada lembu 
ras sada anak lembu si mbur. 

14 Yis lenan ngenca igonjeken terjeng 
awakna. Ipujina TUHAN alu landek asa 
gegehna. 

15 Daud ras bangsa Israel, alu surak-surak 
si meriah ras sora terompet maba Peti 
Perpadanen e ku Jerusalem. 

16Tupung seh i kota e, Mihal anak Saul si 
diberu nungkir arah jendela, idahna Daud 
sangana landek-landek ras lompat-lompat 
deher Peti e. Emaka ciga atena ngenenca. 

17 Ibaba kalak enda Peti Perpadanen e, jenari 
itamakenna ku bas Kemah si nggo isikapken 

Daud guna si e. Kenca bage ipersembahken 


Daud man TUHAN persembahen tutungen ras 
persembahen persadan. 

18 Kenca dung ipersembahkenna 
persembahen e, ipasu-pasuna bangsa 
e i bas gelar TUHAN si Mada Kuasa. 

19 Kenca bage ibagi-bagiken Daud pangan 
man bangsa e kerina. Iberekenna man 
tep-tep dilaki ras diberu i Israel sengkibul 
roti, sengkeret daging, ras kue kismis. Kenca 
bage mulih ia kerina ku rumahna. 

20 Kenca bage, sanga Daud mulih ku 
rumahna ngataken mejuah-juah man 
keluargana, ndarat Mihal njumpaisa. Nina 
Mihal man Daud, "| bas wari enda raja nggo 
erbahan sada gelar si mbelin man bana. 
Itilanjangina bana i lebe diberu-diberu si 
ngidangi anak buahna. Ia desken kalak lenge 
tuhu-tuhu." 

21Nina Daud njabapsa, "Aku landek 
mpermuliaken TUHAN si milih aku jadi 
raja BangsaNa Israel. Labo bapandu ras 
keluargana si IpilihNa. Erkiteken si e terus 
nge aku landek mpermuliaken TUHAN, 

22 janah lebih asa si e kuhinaken denga tole 
bangku. Banci jadi la meherga aku iakapndu 
tapi kerina singuda-nguda e ngergai aku 
tuhu-tuhu!" 

23 Mihal anak Saul si diberu, Ia pernah 
mupus. 

Tenah si ibaba Natan man 
Daud (1Taw 17:1-15) 


7 l Raja Daud nggo ringan i bas istanana 
erkiteken TUHAN ngkawali ia i bas kerina 
musuh-musuhna nari. 

2 Kenca bage ngerana raja man Nabi Natan 
nina, "Aku ringan i bas sada rumah si ibahan 
i bas kayu jati nari, tapi Peti Perpadanen 
Dibata isimpan i bas sada kemah!" 

3 Nina Nabi Natan njabapsa, "Lakoken kai si 
lit i bas ukurndu sabap TUHAN kap ras kam." 
“Tapi i bas berngi e ngerana TUHAN man 

Natan nina, 

3 "To lawes kataken man suruh-suruhenKu 
Daud, nindu, 'Labo kam kalakna si erbahan 
rumah man inganKu. 

6 Mulai i bas paksa Aku mulahi bangsa Israel 
i Mesir nari seh genduari langa pernah aku 
ringan i bas sada Rumah Pertoton tapi tetap 
pindah-pindah dingen ringan i bas kemah. 

7 Kidekah aku erdalan ras bangsa Israel, 
pernah kin Kusungkun peminpin Israel ngkai 
maka la ipajekken man bangKu sada Rumah 
Pertoton si ibahan i bas kayu jati nari?' 

8 Emaka katakenlah man suruh-suruhenKu 
Daud maka Aku, TUHAN si Mada Kuasa, 
ngerana man bana: 'Gelgel e kam permakan 
biri-biri, tapi nggo Kulegi kam i mbalmbal nari 
jenari Kubahan jadi raja bangsangKu Israel. 

9 Aku ras kam ku japa pe kam lawes, janah 


Kutaluken kerina musuh-musuhndu i bas 
perdalanenndu. Kubahan kam terberita bali 
ras peminpin-peminpin si mbelinna i doni 
enda. 

10 Nggo Kupilih ingan man bangsangKu 
Israel, janah nggo Kutetapken ia ije, ija ia 
nggeluh alu la lit ise pe si nindihsa. Kenca 
bangsangKu bengket ku negeri e, ope denga 
lit rajana nggo ia iserang bangsa si merawa, 
tapi e lanai banci jadi sekali nari. Aku erpadan 
ngkawali kam i bas kerina musuh-musuhndu 
nari, janah mereken kesusuren man bandu. 

11 (2Sam 7:10) 

12 Kenca kam mate janah ikuburken ras 
nini-ninindu, Aku njadikenca sekalak i bas 
anakndu si dilaki nari jadi raja janah Aku 
erbahanca kerajanna tetap paguh. 

13ja me kalakna si majekken Rumah 
Pertoton man bangKu, janah Aku njagasa 
maka kursi kinirajanna tetap pajek seh rasa 
lalap. 

14 Aku jadi bapana, janah ia jadi anakKu. 
Sanga ibahanna salah, Kuukum ia bali ras 
sekalak bapa ngukum anakna. 

15 Tapi la Kubuat mulihi penampatKu i bas ia 
nari, la bali ras si Kulakoken man Saul. Saul 
Kupesusur gelah kam banci jadi raja. 

16 Kesusurenndu Ia erpeltep-peltep, janah 
Aku erbahanca kerajanndu tetap rasa lalap. 
Kuasandu tetap rasa lalap." 

17 Ituriken Natan kerina man Daud kai si 


ipetangkas Dibata man bana. 


Pertoton pengataken bujur 
Daud (1Taw 17:16-27) 


18 Kenca bage bengket Raja Daud ku bas 
Kemah Perjumpan emaka kundul ia janah 
ertoto, "Subuk aku bage pe keluargangku, 
la metunggung ngaloken kai si nggo 
IdalankenNdu man kami o TUHAN si Erdolat. 

19 Tapi genduari tole denga AteNdu 
IbahanNdu man bangku o TUHAN si Erdolat. 
Nggo IbahanNdu iketen padan kerna 
kesusurenku i bas tahun-tahun si reh enda. 
Janah nggo IpelepasNdu aku ngidahsa 
aminna aku sekalak manusia saja, o TUHAN 
si Erdolat! 

20 Kai denga banci kukataken man BaNdu! 
ItandaiNdu aku, suruh-SuruhenNdu. 

21Fme sura-SuraNdu ras TujunNdu 
ngelakoken si e. Nggo IlakokenNdu kerina e 
guna ngajari aku. 

220 TUHAN si Erdolat, lanai lang-lang 
BelinNdu! La lit sada pe si seri ras Kam; 
lalap ieteh kami maka Kam ngenca Dibata 
sitonggal. 

23 La lit sada bangsa si deban i babo doni 
enda si seri ras Israel. Ia nggo IbebaskenNdu 
i bas perbudaken nari. IbahanNdu ia jadi 
BangsaNdu. Si mbelin ras si mbisa nggo 
IlakokenNdu man bana. Nggo IsalsalkenNdu 

GelarNdu si terberita ku belang-belang doni 


enda. Nggo IjembaNdu bangsa-bangsa si 
deban ras dibata-dibatana adi iserangna 
BangsaNdu, bangsa si IbebaskenNdu i Mesir 
nari jadi BangsaNdu jine. 

24 Nggo IjadikenNdu Israel jadi BangsaNdu 
tetap rasa lalap janah Kam o TUHAN, nggo 
jadi Dibatana. 

25 Emaka genduari o TUHAN Dibata, tepatilah 
PadanNdu kerna aku ras kesusurenku janah 
lakokenlah kai si nggo IkatakenNdu. 

26 GelarNdu jadi mbelin janah kalak 
ngatakenca, 'TUHAN si Mada Kuasa eme 
Dibata i babo Israel.' Kam ngkawali 
kesusurenku tetap asa lalap. 

27 TUHAN si Mada Kuasa, Dibata nu Israel! 
Nggo aku pang notoken pertoton enda man 
BaNdu, sabap kerina e nggo IcidahkenNdu 
man bangku suruh-SuruhNdu. Janah nggo 
IturikenNdu bangku maka Kam njadiken 
raja-raja i bas kesusurenku nari. 

28 Genduari o TUHAN si Erdolat Kam me 
Dibata, si la nggo la nepati PadanNdu, janah 
nggo IpadankenNdu nehken si mehuli e man 
bangku. 

29 Kupindo man BaNdu pasu-pasu min 
kesusurenku, gelah lalap inanamina 
KiniulinNdu. Kam TUHAN si Erdolat nggo 
erpadan kerna, emaka tadinglah lalap 
pasu-PasuNdu i babo kesusurenku." 

Kemenangen tentera 
Daud (1Taw 18:1-17) 


9 ' Lanai ndekahsa kenca si e iserang Raja 
Daud ka bangsa Pilisti, italukenna bangsa 
eemaka lanai lit kuasa bangsa Pilisti i negeri 
e. 
2 Kenca bage italuken Daud bangsa Moap. 
Ipeterdang Daud kerina tahanen e i babo 
taneh, jenari ibunuhna dua tiap telu kalak. 
Bangsa Moap nggo jadi jajahenna janah igalar 
bangsa Moap pajak man Daud. 

3Kenca bage iserang Daud raja negeri 
Sobah, eme Hadadeser anak Rehop. Tupung 
e ate Hadadeser majekken kuasana mulihi i 
daerah ulu Lau Eprat. 

4Itaban Daud 1.700 tenterana si erkuda ras 
20.000 tenterana si erdalan nahe. Ibuatna 
kudana guna ngerintak seratus gereta, 
lebihna ipengkarkenna kerina. 

3 Sanga bangsa Siria i Damaskus nari ngirim 
tentera nampati Raja Hadadeser, ilawan Daud 
janah ibunuhna 22.000 kalak. 

6 Kenca bage ipajekken Daud perkemahen 
tenterana i daerah bangsa Siria e, janah 
bangsa e nggo jadi jajahenna janah igalari 
kalak e pajak man Daud. TUHAN erbahanca 
maka Daud menang ku japa pe ia erperang. 

7 Itaban Daud ampang-ampang emas si 
ibaba pegawai Hadadeser janah ibabana ku 
Jerusalem. 

8 Ibuatna pe melala tembaga i Betah ras i 


Berotai nari, eme kota si iperentah Hadadeser. 

9 Raja Toi i Hamat nari megi maka Daud 
naluken kerina tentera Hadadeser. 

10 Emaka isuruh Raja Toi anakna Joram 
ngataken mejuah-juah man Raja Daud ras 
ngataken selamat kerna kemenangenna 
ngelawan Hadadeser, sabap ndekah me 
Raja Toi ermusuhen ras Hadadeser. Ibaba 
Joram hadiah si ibahan i bas emas, pirak, ras 
tembaga nari man Daud. 

11 Kerina e iendesken Raja Daud guna ipake 
i bas kebaktin, radu ras pirak, dingen emas 
si ibuatna i bas bangsa-bangsa si nggo 
italukenna, 

12 eme bangsa Edom, Moap, Amon, Pilisti ras 
Amalek ras sada bagin i bas barang rampasen 
i bas Hadadeser nari. 

13 Gelar Daud reh terberitana sanga ia mulih 
kenca munuh 18.000 kalak bangsa Edom i 
Baluren Sira. 

14 Ipajekkenna perkemahen tenterana i 
belang-belang Edom, janah bangsa Edom 
nggo jadi jajahenna. TUHAN si erbahanca 
maka Daud menang ku japa pe ia erperang. 

15 Daud merentah kerina Israel, janah tetap 
ijjagana maka nandangi kerina rayatna tetap 
idalanken si adil ras bujur. 

16) oap gelar nandena eme Seruya, ia me 
jadi puanglima tentera: Josapat anak Ahilud 
jadi bendahara kerajan. 

17 Sadok anak Ahitup ras Ahimelek anak 


Abiatar jadi imam: Seraya jadi sekretaris 
istana: 

18 Benaiah anak Joyada jadi kepala pengawal 
pribadi Daud. Janah anak-anak Daud si dilaki 
jadi imam. 


Daud ras Mepiboset 


9 ll bas sada wari nungkun Daud, "Lit 
denga nge tading keluarga Saul? Adi lit 
kucidahken ateku keleng ateku erkiteken 
Jonatan." 

2 Lit sekalak pelayan keluarga Saul gelarna 
Siba janah idilo ia ndahi Daud. "Kam Siba?" 
nina raja nungkunsa. "Aku Tuanku," nina 
njabapsa. 

3|sungkun raja ia nina, "Lit denga 
kang keluaga Saul tading? Adi lit ateku 
ncidahken kesetianku ras keleng ateku, 
bagi si kupadanken man Dibata." Nina Siba 
njabapsa, "Lit sekalak nari eme anak Jonatan 
si dilaki. Cempang ia." 

41] ja ia?" nina raja nungkun. "I rumah 
Mahir anak Amiel i Lodebar," nina Siba. 

> Emaka isuruh Raja Daud gelah ia reh. 

6 Kenca Mepiboset anak Jonatan kempu Saul 
nggo seh, erjimpuh ia i lebe-lebe Daud alu 
mehamat. Iperkuanken Daud ia, "Mepiboset." 
Ngaloi ia nina, "Kai Tuanku?" 

1 "Ula mbiar," nina Daud. "Kukelengi ateku 
kam erkiteken bapandu Jonatan. Kuulihken 

man bandu kerina taneh sikerajangen ninindu 


Saul, janah kam banci tetap man i istana." 

8 Erjimpuh ka Mepiboset janah nina, "La kap 
aku ulin asa biang mate, Tuan! Ngkai maka 
bage kal ulina kam man bangku?" 

9 Kenca bage idilo raja suruh-suruhen 
Saul, Siba gelarna, jenari nina, "Kubereken 
man Mepiboset, kempu tuanndu kerina 
sikerajangen Saul ras keluargana. 

10 Kam, anak-anakndu, ras suruh- 
suruhenndu arus nuani taneh e guna keluarga 
tuanndu Saul, janah pepulung ulihna man 
nakan keluarga tuanndu e. Tapi Mepiboset 
tetap kami ras man." (Lit sepulu lima kalak 
anak Siba dilaki janah suruh-suruhenna lit 
dua puluh kalak.) 

11 Nina Siba njabapsa, "Kerina perentahndu 
tetap kudalanken raja." Dage ras raja me si 
Mepiboset man, bali ras sekalak anak raja. 

12 Lit sekalak anak Mepiboset dilaki nguda 
denga, gelarna Miha. Kerina anggota keluarga 
Siba jadi suruh-suruhen Mepiboset. 

13 Dage Mepiboset si nahena duana 
cempang, ringan i Jerusalem tetap man i 
istana raja. 


Daud naluken bangsa Amon ras 
bangsa Siria (1Taw 19:1-19) 


10 l Lanai ndekah kenca si e mate Nahas 
raja Amon, janah anakna Hanun jadi 
raja. 

2 Nina Raja Daud, "Arus maka kucidahken 


kesetianku erteman man Hanun bali ras si 
ilakoken bapana Nahas man bangku." Emaka 
isuruh Daud utusen ncidahken maka ia pe 
ikut rate ceda. 

3 Kenca seh utusen e i Amon nina peminpin 
bangsa Amon man Raja Hanun, "Ula 
iakapdu maka Daud ngutus persuruhenna 
ku jenda guna nghamati bapandu! Isuruhna 
persuruhen e jadi mata-mata mpergermetken 
kota enda, guna nalukenca!" 

4Itangkap Hanun utusen Daud, icukurna 
janggutna sembelah, ikeretna uisna ngayak 
buta-butana, jenari ipelawesna. 

> Mela kal iakap kalak e, emaka la ia 
pang mulih. Kenca ibegi Daud si nggo jadi, 
itenahkenna kata maka kalak enda arus 
tading i Jeriho janah la mulih seh janggutna 
turah ka. 

6 Bangsa Amon nggejap maka ia ermusuhen 
ras Daud. Emaka isewana 20.000 kalak 
tentera Siria si ringan i Betrehop ras Sobah 
12.000 kalak i Tob nari, ras 1.000 i Maaka 
nari. 

7 Ibegi Daud kerna si e emaka isuruhna Joap 
ras kerina tenterana ngelawanca. 

8 Bangsa Amon maju, inganna i lebe pintun 
gerbang ibu kotana Raba. Si deban bangsa 
Siria, kalak i Tob nari ras kalak Maaka muat 
ingan i bas mbalmbal. 

9 Asum idah Joap tentera musuh nandangi 


nerang i lebe ras i pudi nari, ipilihna tentera 
Israel si merawana. laturna petala-tala ras 
bangsa Siria. 

10 Si lebihna isuruhna ipinpin seninana 
Abisai, si ngaturkenca petala-tala ras bangsa 
Amon. 

11 Nina Joap man seninana e, "Adi idahndu 
bangsa Siria mulai naluken aku reh kam 
janah sampati aku, bage pe adi bangsa Amon 
mulai naluken kam reh aku nampati kam. 

12 Jadilah megegeh janah ula mbiar! 
Erperanglah kita asa gegehta guna bangsanta 
ras guna kota-kota Dibatanta. Janah peraten 
Dibatalah jadi!" 

13 Asum Joap ras tenterana maju ngelawan, 
kiamen bangsa Siria. 

14 Kenca idah bangsa Amon maka bangsa 
Siria nggo kiam, emaka kiam ka bangsa 
Amon nadingken Abisai mundur ku bas kota. 
Kenca bage mulih Joap i bas peperangen e 
nari ku Jerusalem. 

15 Jeteh bangsa Siria maka ia nggo italuken 
bangsa Israel, emaka ipepulungna kerina 
tenterana. 

16 | dilo Raja Hadadeser kalak Siria si ringan 
arah Timur Lau Eprat, emaka reh kalak ku 
Helam i teruh pinpinen Sobah, puanglima 
perang Raja Hadadeser i Sobah nari. 

17 Kenca ibegi Daud kerna si e, minter 
ipepulungna tentera Israel, ikeparina Lau 

Jordan, jenari erdalan ia ku Helam. I bas 


ingan eme kalak Siria ngatur barisenna 
ngalaken Daud. Perang mulai. 

18 Fmaka iasak Israel tentera Siria mundur, 
Daud ras tenterana munuh 700 tentera Siria 
si ergereta perang janah 40.000 tentera si 
erkuda. Puanglima Sobah luka, jenari mate i 
bas perang e. 

19 Kenca igejap raja-raja si ijajah Raja 
Hadadeser maka nggo ia italuken Israel 
ibahanna perdamen, emaka jadi jajahen 
Israel ia. Jenari lanai pang bangsa Siria tole 
nampati bangsa Amon. 


Daud ras Batseba 
1 1 l Biasana raja-raja ngadi erperang 
i bas musim mbergeh. Kenca lepas 
musim e i bas tahun e isuruh Daud si J oap ras 
pegawaina ras tentera Israel. Italuken kalak 
e bangsa Amon janah ikepungna kota Raba. 
Tapi Daud tading i Jerusalem. 

2| bas sada wari nandangi ben wari, keke 
Daud i bas inganna medem nari, jenari lawes 
ia ku datas tarum istana. Asum ia erdalan 
i datas tarum istana idahna sekalak diberu 
sangana ridi. Seh kal jilena diberu e. 

3 Emaka isuruhna sekalak nungkuni ise kin 
diberu e. Emaka itehna diberu e, eme Batseba 
anak Eliam ndehara Uria kalak Heti e. 

4Isuruh Daud utusen ngelegisa, ibaba na 
diberu e man Daud emaka ersada kula ia 

ras. (Diberu e mbaru denga dung mbersihken 


bulanna.) Kenca bage mulih diberu e ku 
rumahna. 

> Dungna ieteh diberu emaka nggo mehuli 
kulana, emaka isuruhna kalak ngatakenca 
man Daud. 

6 Kenca bage itenahken Daud berita man 
Joap, "Suruh Uria kalak Heti e, ndahi aku." 
Emaka isuruh Joap si Uria ndahi Daud. 

! Kenca Uria nggo seh, isungkuni Daud ia 
tah mejuah-juah si Joap ras tentera e kerina, 
bage pe kuga kerna perang e. 

8 Kenca bage nina man Uria, "To ku 
rumahken pekesahken kam kentisik." Kenca 
lawes Uria, ikirimken Daud hadiah ku 
rumahna. 

9 Kepeken Uria Ia mulih ku rumah, tapi 
medem ia i pintun gerbang ras pengawal raja. 

10 Kenca ieteh Daud maka Uria Ia mulih 
ku rumah isungkunna nina, "Nggo ndekah 
kam la mulih, ngkai maka la kam mulih ku 
rumah?" 

ll Nina Uria njabapsa, "Kalak Israel ras 
Juda lawes erperang, janah Peti Perpadanen 
lit ras ia: Komendanku Joap ras pegawaina 
erkemah i mbalmbal. Uga banci aku mulih 
ku rumah man ras minem janah medem ras 
ndeharangku? Asa raja nggeluh, ersumpah 
aku maka Ia pernah kulakoken si bage 
rupana!" 

12 Emaka nina Daud, "Dage tadinglah i jenda 


sada wari enda, janah pagi kusuruh kam 
mulih." Jadi tading me Uria i bas wari e ras 
pepagina i Jerusalem. 

13 j Undang Daud ia man berngi janah iberena 
minem seh mabuk. Amin bage gia, i bas 
berngi e pe Uria la ka bo mulih ku rumah, tapi 
medem ia i bas ingan pengawal istana, janah 
selembutna ibahanna jadi amakna. 

14 Pepagina erpagi-pagi itulis Daud surat 
man Joap, jenari itenahkenna arah Uria. 

15 Nina i bas surat e, "Tama Uria arah lebe i 
ja perang si hebatna kal, jenari mundurlah, 
pelepas ia mate ibunuh." 

16 Dage sanga Joap ngepung kota e isuruhna 
Uria ku ingan i ja ietehna musuh seh gegehna. 

17 Ndarat tentera musuh i bas kota e nari 
emaka iserangna tentera Joap. Piga-piga 
perwira Daud mate, subuk Uria. 

18 Kenca bage isuruh Joap sekalak si 
ngelapor man Daud nuriken man bana kerna 
peperangen e. 

19| perentahken man pertenahen e nina, 
"Kenca nggo iturikenndu man raja kerina 
kerna perang e, 

20 nggit me maka nembeh ia janah 
isungkunna kam, 'Uga kin maka bage 
deherna ku kota e? La kin ietehndu maka 
banci kam ipanah i das tembok-tembok kota 
e nari? 

21 La kin ingetndu uga Abimelek anak Gideon 


mate i Tebes? Ma mate ia erkiteken sekalak 
diberu menterken batu penggilingen i das 
tembok e nari ngkenai Abimelek? Ngkai 
dage maka bage deherndu ku tembok e?' 
Adi isungkun raja kam bage kataken bana: 
'Perwirandu Uria pe nggo mate.'" 

22 Fmaka lawes persuruhen e ndahi Daud 
iturikenna man bana kai si iperentahken Joap. 

23 Nina persuruhen e, "Musuh-musuhta 
gegehen asangken kita, ndarat ia i bas kota 
e nari iperangna kami, tapi iasak kami Ia 
mundur ku pintun gerbang kota e. 

24) enari ipanahna kami i tembok e nari. 
Emaka piga-piga pegawai raja mate, 
pegawaindu Uria pe nggo mate." 

25 Nina Daud man persuruhen e, "Petetaplah 
ukur Joap janah kataken man bana ula kitik 
ukurna, sabap ise pe labo beluh nurikenca ise 
si mate i bas perang. Turiken bana ngatur 
sada perlawanen tergegehen ngelawan kota e 
janah talukenlah." 

26 Kenca ibegi Batseba perbulangenna nggo 
mate, tangis dingen ngandung ia. 

2! Kenca paksa erceda ate nggo lepas, isuruh 
Daud ia reh ku istana, iempoina Batseba 
emaka ipupusna sekalak anak dilaki. Tapi Ia 
ngena ate TUHAN kerna kai si ibahan Daud e. 

Daud erkadiola dingen 
jera ibahan Nabi Natan 


12 suruh Dibata Nabi Natan ndahi 
Daud. Lawes Natan ndahisa janah 
nina, "Lit dua kalak dilaki si tading i bas sada 
kuta, sekalak bayak sekalak nari musil. 

2 Kalak bayak ndai melala lembu ras 
biri- birina, 

3 Sedang kalak musil ndai lit sada ngenca 
anak biri-birina, si itukurna. Ipiarana anak 
biri-biri e, ipebelin-belinna ras anakna i bas 
rumahna. Iberena man alu nakanna jine, 
ipelepasna minem tare cangkirna iangkipna 
i bas ampunna. Anak biri-biri e nggo bali 
ibanna ras anakna si diberu. 

“| bas sada wari lit temue kalak bayak 
ndai. Kalak bayak e la atena sada pe asuh- 
asuhenna ipotong man bengkau temuena e, 
emaka itangkapna anak biri-biri kalak musil 
ndai, jenari igulena man bengkau temuena." 

> Megi si e seh kal rawana Daud man kalak 
bayak e emaka nina, "Ersumpah aku i bas 
TUHAN si nggeluh maka kalak si ngelakoken 
si e patut mate! 

6 Erkiteken perbahanenna e, arus igalarina 
mulihkem empat kali lipat asa si nggo 
ibuatna." 

1 "Kam kap e," nina Natan man Daud. "Janah 
enda me kai si ikataken TUHAN Dibata Israel, 

'Kubahan kam jadi raja Israel Kupulahi kam i 


bas Saul nari. 

8 Nggo kubereken man bandu kerajanna 
ras kerina ndeharana. Kubahan kam jadi 
raja Israel ras Juda. Adi e pe langa bias, 
Kubereken denga nge man bandu dua kali 
nari asa si e. 

3 Ngkai maka la kam ngergaken perentahKu? 
Nggo ibunuhndu Uria i peperangen. 
Ipelepasndu ia ibunuh bangsa Amon jenari 
ibuatndu ka ndeharana! 

10 Erkiteken si e i bas tiap tingkat 
kesusurenndu tetap lit piga-piga kalak si 
mate ibunuh sabap ihinandu Aku janah nggo 
ibuatndu ndehara Uria. 

11 Ersumpah Aku maka Kubahan kesusahen 
man bandu si rehna i bas keluargandu nari. | 
lebe-lebe matandu Kubuat ndeharandu jenari 
Kubereken man dilaki si deban janah ersada 
kula ia ras ndeharandu e sanga ciger wari e. 

12 Kam erdosa erbuni-buni tapi Kubahan me 
enda jadi i bas siang wari gelah kerina kalak 
Israel ngidahsa.'" 

13 "Nggo aku erdosa man TUHAN," nina 
Daud. Nina Natan njabapsa, "TUHAN nggo 
ngampuni kam, la kam mate. 

14 Tapi erkiteken arah perbahanenndu nggo 
kam megombang man TUHAN, mate me 
anakndu si mbaru tubuh e." 

15 Kenca bage mulih Natan ku rumahna. 


2 Samuel 12.151 21 38 


Anak Daud mate 


15 (bahan TUHAN anak Daud si ipupus 
ndehara Uria sakit mekelek. 

16 Ertoto Daud ku Dibata maka malem min 
anak e. Emaka erpuasa ia janah tiap berngi 
bengket ku kamarna janah gedang-gedang 
berngi medem ia i babo lante. 

17 Pegawai istanana reh ndahi ia janah latih 
kal akapna ngiahken ia keke, tapi tetap itulak 
Daud, janah la ia nggit man kai pe rassa. 

18 Kenca sada minggu mate me anak 
e, emaka mbiar pegawai-pegawai Daud 
ngatakenca man bana. Nina pegawai e, 
"Sanga nggeluh denga pe anak e Ia ialoina 
kita adi si perkuanken ia. Uga nari ninta 
ngatakenca man bana maka anakna nggo 
mate? Banci jadi ilukaina kari bana!" 

19 Kenca idah Daud pegawai e kusik-kusik 
sapih-sapih ia, ieteh Daud maka anak e nggo 
mate. Emaka isungkunna kalak ndai nina, 
"Nggo mate anak e?" "Nggo," nina kalak ndai 
ngaloi. 

20 Emaka keke Daud i babo lante nari ridi ia, 
isurina bukna janah isambarina uisna. Lawes 
ia ertoto ku Rumah TUHAN. Kenca ia mulih 
ku istana ipindona pangan. Kenca nggo sikap 
emaka minter ia man. 

21"La jangka kami e," nina pegawai- 
pegawaina man bana. "Sanga nggeluh denga 
anak e, itangisindu ia janah la kam nggit 

man, tapi kenca ia mate minter kam keke 


man!" 

22 "Bage," nina Daud. "Aku nggo erpuasa 
janah tangis sanga anak e nggeluh denga. 
Nina i bas ukurku ntah mawen mekuah ate 
Dibata man bangku janah Ia IpelepasNa anak 
e mate. 

23 Tapi genduari ia nggo mate, ngkai maka 
aku erpuasa? Banci kin kupegeluh anak e 
mulihken? Aku me pagin si ndahi ia, tapi ia 
lanai bo banci mulihken bangku." 


Salomo tubuh 


24 Kenca bage iapuli Daud ndeharana 
Batseba. Ersada kula ia rassa, emaka ipupus 
Batseba sekalak anak dilaki. Ibahan Daud 
gelarna Salomo. Keleng ate TUHAN man anak 


25 emaka IperentahkenNa Nabi Natan 
erbahan gelar anak e Jedidah sabap keleng 
ate TUHAN anak e. 


Raba italuken Daud (1Taw 20:1-3) 


26 Sanga e Raba ibu kota Amon terus denga 
iserang Joap janah nandangi italukenna kota 
e. 

27 (kirimna utusen ngelapor man Daud nina, 
"Nggo kuperang Raba janah nggo kukuasai 
persedian launa. 

28 Genduari pepulunglah tentera si tading 
denga seranglah kota e gelah kam si 

nalukenca, maka ula pagi gelarku ipujiken 


kalak erkiteken." 

29 Emaka ipepulung Daud tenterana lawes 
ku Raba, iserangna kota e janah italukenna. 
30] bas takal raja Amon nari ibuat Daud 
mahkota emas kira-kira telu pulu lima kilo 
beratna. | bas mahkota e lit sada permata. 
Ibuat Daud mahkota e itamana ku takalna. 
Barang rampasen pe melala iangkutna i bas 

kota e nari. 

31 J anah rayatna ibaba erdahin make gaji, 
tajak besi, kapak, dingen ipaksana kalak 
enda erdahin erbahan batu bata. Bage ka 
me pe perbahanen Daud kerina rayat i bas 
kuta-kuta si deban i Amon. Kenca bage mulih 
ia ras anak buahna ku Jerusalem. 


Amnon ras Tamar 


13 l Absalom anak Daud, lit sekalak 
turangna mejile, Tamar gelarna. 
Amnon anak Daud si deban pedauh nande ras 
Absalom erngena ate man Tamar. 

2 Seh kal ate Amnon ngenana turangna 
e seh maka sakit pe ia sabap iakapna pe 

la mungkin turangna e man bana. Selaku 
sekalak singuda-nguda Tamar ijaga gelah ula 
jumpa ras dilaki. 

3 Tapi lit sekalak teman Amnon seh kal 
cerdikna, gelarna Jonadap anak Sammah 
senina Daud. 

4 Nina Jonadap man Amnon, "Kam anak raja, 


tiap wari kuidah ndele atendu. Kai kal nge si 
jadi?" "Ngena ateku Tamar turang seninangku 
Absalom," nina njabapsa. 

> Nina Jonadap man Amnon, "Pekulah-kulah 
kam sakit medemken. Sanga bapandu reh 
ngenehen kam kataken man bana, 'Suruhlah 
turangku Tamar mere nakan aku. Ateku ia 
min nikapken nakanku i jenda, gelah banci ia 
kuidah jenari ia jine ngelai aku.'" 

6 Emaka ipekulah-kulah Amnon sakit jenari 
lawes ia medem. Raja Daud lawes ndahi ia 
emaka nina Amnon man bapana, "Suruh min 
Tamar ku jenda maka ibahanna sitik roti i 
lebe-lebengku jenari ia jine merekenca man 
bangku." 

7 Emaka itenahken Daud si Tamar ku istana 
nina, "To ku rumah Amnon janah sikapken 
sitik pangan man bana." 

8 Lawes Tamar ku rumah Amnon janah 
idapatina i je turangna medem. Ibuat Tamar 
sitik cimpa isikapkenna, emaka ibahanna 
piga-piga roti i lebe-lebe Amnon. Jenari kenca 
nggo itasakken Tamar roti e 

9 maka ipedaratina i bas kudin nari gelah 
ipan turangna, tapi Amnon la nggit manca. 
Nina Amnon, "Pelawes lebe kalak kerina." 
Emaka lawes kalak ndai kerina. 

10J enari nina man Tamar, "Baba roti e 
ku ingan medemku janah sulangilah aku." 
Ibuatna roti e janah ibabana man turangna. 

11 Bage ibereken Tamar roti e man Amnon, 


itangkapna Tamar janah nina, "Mari ras kita 
medem!" 

12"Lang! Ula paksa aku ngelakoken si e! 
Mejin bage! 

13 Ku ja denga pagi kubuniken ayongku? 
Janah kam denggo ikataken kalak si kemalina 
kal i Israel. Ercakaplah kam ras raja, ugapa 
pe iberena nge aku man bandu," nina Tamar. 

14Tapi la ibegiken Amnon kata turangna e. 
Perban gegehen ia asang turangna, talu ia 
ibahanna jenari iperkosana. 

15 Kenca bage lanai tanggung nembehna ate 
Amnon man Tamar. Belinen atena nembeh 
genduari asangken atena ngena ndube. Nina 
man Bana "Ndarat!" 

16"Lang! Sabap adi ipelawesndu aku, belinen 
kap salah si bage asangken kai si mbaru 
ilakokenndu!" nina Tamar. Tapi la ibegiken 
Amnon katana; 

17 ilebuhna suruh-suruhenna, jenari nina, 
"Ulanai kuidah diberu ena! Pedarat! Jenari 
eruk pintun!" 

18 | pedarat suruh-suruhen e Tamar jenari 
ierukna pintun. Ipake Tamar baju panjang si 
nggedang tanna. | bas paksa si e putri raja si 
langa sereh biasa make paken si bage. 

19 | caburi Tamar takalna alu abu, icaingkenna 
baju panjangna itutupina ayona alu tanna 
ngandung ia lawes. 


| 2 Samuel 13.201 27 43 
20 Sanga idah Absalom ia isungkunna, "Nggo 


kin kam iganggu Amnon? Bagem Tamar, ula 
ndele kal atendu kerna si e. Turangndu kap 
ia, emaka ula turiken e man ise pe." Jenari 
tading Tamar i rumah turangna Absalom ceda 
atena, melungen iakapna. 

21 Kenca ibegi Raja Daud kai si nggo jadi 
merawa kal ia. 

22 Janah segat kal ate Absalom man Amnon 
sabap nggo iperkosana turangna Tamar. Lanai 
ia nggit mperkuanken Amnon. 


Absalom erbalas man Amnon 


23 Dua tahun kenca si e, Absalom nggunting 
mbulu biri-birina i Baal Hazor, deher kota 
Eperaim. Kerina anak raja iundang kuje. 

24 (dahina Raja Daud jenari nina, "O Raja, 
aku sangana nggunting mbulu biri- biringku. 
Banci kang kam ras pegawaindu reh ku pesta 
e?" 

25 "Lang anakku," adi kerina kami ku jah 
gulutsa nge pagi akapndu nina raja. Isekseki 
Absalom tapi Ia ibere raja pemindonna. Jenari 
isuruhna Absalom lawes. 

26 Tapi nina Absalom, "Adi bage seninangku 
Amnonlah gia reh?" "Labo perlu e," nina raja. 
27 Tapi tetap isekseki Absalom seh dungna 
ibere Daud si Amnon ras kerina anak raja si 
dilaki lawes ras Absalom. Ibahan Absalom 

kerja man-man si meriah. 

28 Fmaka iperentahkenna man suruh- 


suruhenna, "Perdiateken adi Amnon nggo 
melalasa minem anggur, janah kenca 
kuperentahken bunuh Amnon. Ula mbiar! 
Aku ertanggung jawab kerna si e. Tetaplah 
ukurndu ula kam sangsi!" 

29Ikutken suruh-suruhen e perentah 
Absalom ibunuhna Amnon. Kerina anak-anak 
Daud si deban lompat ngersak keledena. 

30 Sanga kalak enda i tengah dalan denga 
nggo ikataken man Daud, "Nggo ibunuh 
Absalom kerina anakndu si dilaki la lit sekalak 
pe tading!" 

31Tedis raja icaingkenna bajuna, 
idampeskenna bana ku taneh. Suruh-suruhen 
si lit i je ras ia pe ncaingken bajuna. 

32 Tapi ngerana Jonadap, anak Sammah 
senina Daud nina, "O Raja, labo kerina 
anakndu ibunuhna. Amnon ngenca. Banci 
nendu i bas Absalom. Ilakokenna e nginget 
perbahanen Amnon nai tupung iperkosana 
turangna Tamar. 

33 Fmaka ula kam tek berita maka kerina 
anakndu si dilaki nggo mate. Amnon ngenca 
nggo ibunuh." 

34 Sanga e Absalom nggo kiam. Rembang 
paksa si e tentera si sangana ertugas ngidah 
sada arak-araken si mbelin nusur i datas uruk 
nari arah dalan i Horonaim nari. Idahina raja 
janah ilaporken kai si nggo idahna. 

35 Nina Jonadap man Daud, "Ah anakndu 


sangana reh, payo bagi si kukataken ndai." 
36 Kenca ia dung ngerana, reh anak-anak 
Daud jenari ngandung ia kerina, emaka Daud 
ras kerina pegawaina e ikut tangis erceda ate. 
37 Absalom kiam ndahi raja Gesur Talmai 
anak Amihud. Telu tahun dekahna ia tading 
i jah. Ndekah kal Daud erceda ate erkiteken 
anakna Amnon. 
38 (2Sam 13:37) 
39 Tapi kenca susur atena ceda tedeh atena 
nandangi anakna Absalom. 


latur Joap maka Absalom mulih 


14 'leteh Joap seh kal tedehna ate raja 
man Absalom. 

2 Erkiteken si e itenahkenna sekalak diberu si 
ringan i Tekoa, si seh kal beluhna. Nina Joap 
man bana, "Pekulah-kulah bandu sangana 
erceda ate. Pake paken tanda rate ceda, 
janah ula suri bukndu. Bahan bagi sekalak 
diberu si nggo ndekah kal erceda ate. 

3 Kenca bage dahi raja janah kataken man 
bana kai si kukataken man bandu." Emaka 
ikataken Joap man diberu e kai si man 
katanken. 

4Lawes diberu e ndahi raja nembah seh 
ku taneh jenari nina, "Sampati aku Tuanku 
Raja!" 

> "Kai atendu?" nina raja nungkun diberu 
e. "Aku sekalak diberu balu-balu," nina 

njabapsa. "Perbulangenku ndekah me nggo 


mate. 

6 Lit dua kalak anakku dilaki, janah i bas 
sada wari rubati ia i mbalmbal, erkiteken la lit 
si naroi mate sekalak ibunuh seninana. 

Janah genduari Tuan kerina keluargangku 
ngelawan aku. Ituntutna kuendesken anakku 
e man bana gelah banci ibunuh sabap nggo 
ibunuhna seninana. Adi ilakokenna e aku 
nari ngenca pagi tading sisada janah lanai lit 
anakku. Icedakenna atena pengarapenku si 
tading, janah masap me gelar perbulangenku 
la lit sekalak pe anak dilaki nerusken 
kesusurenna." 

8"To mulihken ku rumah," nina raja 
njabapsa. "Aku ngurussa soal si e." 

9"O Raja, kai pe atendu ibahanndu aku nge 
ras keluargangku si ersalah. Kam ras keluarga 
kerajanndu sada pe labo ersalah," nina diberu 
e. 

10 Nina raja ngaloi, "Adi lit kalak si ngancam 
kam baba man bangku maka ulanai ndigan 
pe kam igangguna." 

11 Nina diberu e, "O Raja, mindo aku gelah 
itotokenndu man TUHAN Dibatandu, maka 
keluargangku si nuntut balas i bas kematen 
anakku, ula munuh anakku si deban." 
"Erpadan aku i bas gelar Dibata si nggeluh," 
nina Daud njabapsa, "Maka anakndu Ia ilukai 
sitik pe." 

12"0, Raja ngarap aku gelah iberendu aku 


ngerana sitik nari," nina diberu e. "Kai kin?" 
nina raja njabapsa. 

13 Nina diberu e man Daud, "Ngkai maka 
nggo bage salahna perbahanenndu man 
bangsa Dibata? Anakndu jine la ipelepasndu 
mulih i bas pembuangen nari, emaka kam 
nggo ersalah alu kai si ikatakenndu ndai. 

14 Kita kerina mate me: kita bali ras lau 
si mambur ku taneh si lanai nari banci 
ipepulung. Tapi ikawali Dibata kalak si nggit 
ndarami dalan gelah kalak si terbuang banci 
mulihken. 

15 Genduari o Raja, maka aku reh ngerana 
ras kam erkiteken rayat ngancam aku. Emaka 
nina ukurku, 'Ngeranalah aku ras Raja alu 
pengarapen maka ilakokenna kai si kupindo.' 

16 Kuakap ibegiken Raja nge aku janah 
iselamatkenna aku i bas kalak si ersura-sura 
aku ras anakku kernep. Ate kalak emaka kami 
miser i bas taneh si nggo ibereken Dibata. 

17 Padan Raja tentu erbahanca teneng 
ukurku. Sabap Raja e bali ras Malekat Dibata 
si ngasup meteh apai si mehuli apai si jahat. 
TUHAN Dibatandulah si ngarak-ngarak kam!" 

18 Nungkun raja e nina, "Lit sada 
sungkunenku man bandu, janah arus 
iturikenndu si tuhuna, ula kam erbuni-buni." 
"Sungkunlah o Raja," nina diberu e njabapsa. 

19") oap kin si nuruh kam ngelakoken si 
enda kerina?" nina raja nungkun. Nina 

diberu e njabapsa, "Ersumpah aku erkiteken 


kegeluhenndu o Raja, maka Ia lit dalanku 
nilah njabap penungkunenndu e. Payo maka 
pegawaindu Joap nge si ngataken man 
bangku kai si man bahanenku ras kai si man 
katankenku. 

20 Tapi ibahanna e gelah ndungi soal enda alu 
mehuli. Raja bali kap pentarna ras Malekat 
Dibata janah meteh kerina kai si jadi." 

21 Kenca si e nina raja man Joap! "Nggo 
kuputusken ngelakoken kai sura-surandu. To 
lawes janah legilah Absalom jenari baba ia 
mulih ku jenda." 

22 Alu mehamat Joap nembah seh ku taneh 
i lebe-lebe Daud jenari nina, "Dibata si 
masu-masu kam o Raja! Genduari kueteh 
maka keleng atendu aku sabap nggo 
iberekenndu pemindonku." 

23J enari ersikap ia lawes ku Gesur janah 
ibabana Absalom mulih ku Jerusalem. 

24 Amin bage pe iperentahken raja maka 
Absalom la banci tading i istana. "La ateku 
ngidah ia," nina raja. Emaka i bas rumahna 
Absalom ringan janah la ia ngadap ku 
lebe-lebe raja. 


Absalom iperdameken ras Daud 


25 La lit sekalak pe i Israel si bagi Absalom 
terberitana erkiteken jilena rupana. Kai pe la 
lit man pandangen mulai i bas tapak-tapak 
nahena nari terus ku ujung buk takalna. 

26 Bukna mbur kal, janah arus ipangkasna 


sekali setahun erkiteken nggo gedangsa kal 
ras mberatca. Buk si ipangkasna e lebih dua 
kilo beratna rikutken timbangen raja. 

27 Anak Absalom lit telu kalak dilaki, janah 
sekalak anak diberu si seh kal jilena, Tamar 
gelarna. 

28 Nggo dua tahun dekahna Absalom ringan i 
Jerusalem, tapi lalap ia langa jumpa ras raja. 

29| bas sada wari itenahkenna Joap, mindo 
gelah idahina min raja. Tapi Joap Ia nggit reh. 
Itenahkenna ka Joap sekali nari, tapi Ia ka 
nggit reh Joap. 

30 Emaka nina Absalom man suruh- 
suruhenna, "Itehndu maka juma Joap 
sebaleng ras jumangku, janah jumana e 
sangana isin dawa. To ciluk!" Emaka lawes 
kalak ndai nciluk juma J oap. 

31 Erkiteken si e reh Joap ku rumah Absalom 
nina, "Ngkai maka iciluk suruh-suruhenndu 
jumangku?" 

32 Ngaloi Absalom, "Sabap la kam nggit reh 
sanga kam kutenahken. Kusuruh ateku kam 
ndahi raja lako nehken penungkunenku enda, 
'Kai gunana kutadingken Gesur reh ku jenda? 
Ma kin ulin nge aku tading i jah?'" Janah tole 
nina Absalom, "Ateku iaturndu gelah banci 
aku ngadap raja, janah adi ersalah kin aku 
gelah ibunuhna." 

33 Emaka lawes Joap ndahi Raja Daud janah 
iturikenna kai si nggo ikataken Absalom. 

Itenahken raja Absalom. Reh Absalom janah 


nembah ia seh ku taneh i lebe-lebe bapana. 
Ideheri raja ia iemana Absalom. 


Absalom ngerencanaken pemberontaken 


1 5 1 Kenca bage isikapken Absalom sada 
gereta ras kuda man bana, rikut ras 
lima puluh pengawal. 

2 Tiap wari lampas ia medak, jenari lawes 
ia tedis i tepi dalan deher pintun gerbang 
kota. Adi lit kalak reh ku je si atena ngaduken 
perkarana man raja minter ilebuh Absalom 
isungkunna ija nari ia. Emaka kenca ikataken 
kalak ndai i bas suku si apai nari ia, 

3 hina Absalom, "Nen kam ipihak si bujur, 
tapi labo lit wakil i bas raja nari si megiken 
persoalenndu." 

4Janah itambahi Absalom nina, "Bicara aku 
min jadi hakim tentu ise si lit perjengilenna 
ntah tuntutenna, banci reh man bangku janah 
kubereken keadilen man bana." 

> Sanga ideheri kalak ndai Absalom, atena 
erjimpuh i lebe-lebena minter ijemakna, 
idakepna jenari iemana. 

6 Si enda ilakoken Absalom man tep-tep 
kalak Israel si reh ndahi raja ndatken 
keadilen. Emaka nggo dat Absalom ukur 
kalak ndai kerina. 

7? Kenca empat tahun nina Absalom man 
Raja Daud, "O Bapa lawes ateku ku Hebron 
nehken padan si kupadanken man TUHAN. 


2 Samuel 15.81 14 51 
8 Sanga aku tading i Gesur i Siria erpadan 


aku man TUHAN, adi ItaruhkenNa aku mulih 
ku Jerusalem kusembah la i Hebron." 
9"Berkatlah alu mejuah-juah," nina raja. 
Emaka lawes Absalom ku Hebron. 

10 Tapi isuruhna utusen ku kerina suku Israel 
ngataken, "Sanga ibegindu sora terompet, 
ersuraklah kam nindu, 'Absalom nggo jadi 
raja | Hebron!'" 

111 jt 200 kalak ikut idilo Absalom berkat ras 
ia i Jerusalem nari. Si 200 kalak e la meteh 
kai pe kerna komploten e, emaka ikut ia la lit 
sitik pe curiga. 

12 Sanga Absalom mpersembahken 
persembahen, itenahkenna ka Ahitopel i kota 
Gilo nari. Ahitopel penasehat Raja Daud. 
Komploten si ngelawan raja reh gegehna, 
janah pengikut Absalom tambah teremna. 


Daud lompat iJerusalem nari 


13 Sekalak utusen ngelapor man Daud, 
"Genduari ukur bangsa Israel nggo ngkapiti 
Absalom." 

14 Erkiteken si e nina Daud kempak kerina 
pegawaina i Jerusalem: mengongsilah kita! 
Bage nari nge ngenca maka banci kita pulah 
i bas Absalom nari. Lanai ndekah reh me 
ia. Pedasken gelah ula kita itundukna janah 
italukenna, dingen kerina penduduk kota 
enda ibunuhna. 

15 “Payo Raja," nina pegawai e njabapsa. 
"Kami sikap ndahiken kai si ikatakenndu." 

16Jenari lawes raja ikut pe kerina 
keluargana, pegawai-pegawaina, seakatan 
sepuluh kalak gundikna tading lako njaga 
istana. 

17 Asum raja ras kerina anak buahna 
berkat nadingken kota e ngadi ia i rumah si 
perpudina. 

18 Kerina pegawai raja tedis i deherna asum 
pengawal peribadi raja mentas arah lebena. 
600 kalak tentera i Gat nari pe mentas. 

19 Emaka nina raja man Itai peminpinna, 
"Ngkai maka kam ikut lawes ras kami? To 
mulihken tadinglah ras raja si mbaru. Kam 
kalak pertandang, pengungsi si Ia ringan i bas 
negerindu. 

20| anga kam ndekah tading i jenda, dage 
ngkai maka kubahan kam ikut lajang-lajang 
ras aku? La kueteh ku ja tujunku lawes. To 
mulihkenlah janah baba kerina temanndu 
sebangsa ras kam. Mbera mehuli perbahan 
TUHAN man bandu janah setia la man 
bandu." 

21Tapi ngaloi Itai, "O Raja, ersumpah aku 
man bandu i bas gelar TUHAN maka lalap 
ateku ras kam ku japa pe kam lawes, aminna 
pe arus aku ngasamken kesahku." 

22 "Merandal! Ota dage!" nina Daud. Jenari 
berkat Itai ras kerina anak buahna ras 
keluargana. 

23 Asum pengikut Daud lawes ngandung 


kerina rayat e alu megang sorana. Ikepari 
raja Lau Kidron, ras anak buahna erdalan ku 
taneh si mesawang. 

24 Imam Sadok pe ikut, bage pe kalak 
Lewi si mbaba Peti Perpadanen si badia. 
lamparkenna Peti Perpadanen ejanah la nai 
iangkatna seh kerina rayat nadingken kota e. 
Imam Abiatar pe ije. 

25J enari ngerana raja man Sadok, "Ulihken 
Peti Perpadanen ena ku kuta. Adi ngena 
denga ate TUHAN man bangku iberena denga 
nge aku pagi mulih ngenensa janah ngidah 
ingan tading Peti Perpadanen e. 

26 Tapi adi la AteNa ngena kempak 
LakokenNalah man bangku kai AkapNa 
mehuli." 

27 Jenari tole nina raja man Sadok, 
"Bagenda, kam ras anakndu Ahimas bage pe 
Abiatar ras anakna Jonatan mulih ku kota alu 
mejuah-juah. 

28 Sanga bage, aku nimai i dalan ngepar 
lau belin i taneh si mesawang, seh ngayak 
kualoken berita i bas kam nari." 

23 Emaka ibuat Sadok ras Abiatar Peti 
Perpadanen e, ibabana mulih ku Jerusalem 
janah ringan ia i jah. 

30Inangkih Daud Deleng Saitun la ia 
ersepatu, janahna tangis; takalna itutupna 
tanda rate ceda. Kerina si ngikutken ia pe 
itutupina takalna janah ngandung. 

31 Asum ikataken man Daud maka Ahitopel 


pe nggo ikut berontak ras Absalom, ertoto 
Daud nina, "TUHAN siasiakenlah nasehat 
Ahitopel!" 

32| datas tampuk uruk elit ingan ersembah. 
Kenca Daud seh ije reh teman si ipercayai 
Daud, Usai kalak Arki, njumpai Daud alu uis 
merigat janah abu i bas takalna. 

33 Nina Daud, "Labo kam nampati aku adi 
iikutkenndu aku, 

34 tapi banci jadi isampatindu aku adi mulih 
kam ku kota, jenari turiken man Absalom 
maka genduari kam suruh-suruhenna si setia 
bagi nggo kam jadi pelayan bapana. Jenari 
lakokenlah asa ngasupndu kai saja ngelawan 
nasehat si ibereken Ahitopel. 

35 Imam Sadok ras Abiatar lit i jah; turiken 
man bana kai saja si ibegindu i istana raja. 

36 Anakna Ahimas ras Jonatan, pe ras ia i jah 
janah banci suruhndu duana ndahi aku maba 
berita si ipepulungndu." 

37 Emaka Usai teman Daud e mulihken ku 
kota si mbaru ingani Absalom. 


Daud ras Siba 


16 l Kenca sitik denga ibentasi Daud 
tampuk uruk e, rempet ia jumpai Siba 
suruh-suruhen Mepiboset. Iteguna dua kelede 
mbaba 200 roti, 100 tandan anggur si nggo 
kerah, 100 iket buah pangan si mbaru denga 
iIputikken, sada kantongen dem lau anggur. 

2Nungkun Raja Daud man Siba, "Man 


kadendu enda kerina?" Erjabap Siba, "Kelede 
enda man ersaken keluarga Raja, roti 

ras buah pangan enda man pangan anak 
buahndu, anggur enda man inemenna i taneh 
si mesawang adi latih iakapna." 

3"| ja Mepiboset kempu tuanndu Saul?" nina 
raja nungkunsa. "Ia tading i Jerusalem," nina 
Siba. "Sabap iakapna maka genduari iulihken 
me man bana kerajan nini bulangna Saul." 
“Nina raja man Siba, "Kerina sikerajangen 
Mepiboset genduari jadi sikerajangenndu." 
"Kai nindu kuikutken," nina Siba. "Ngenalah 
atendu tetap nandangi aku, o Raja!" 


Daud ras Simei 


3 Kenca Raja Daud seh i Bahurim, sekalak 
keluarga Saul, Simei anak Gera reh njumpai 
Daud. Kenca ia seh isumpahina Daud la 
erngadi-ngadi. 

6Jenari ibenteri Simei Raja Daud ras 
pegawaina, aminna pe Daud i keleweti tentera 
ras pengawal peribadina. 

7 Isumpahi Simei Raja Daud nina, "To lawes 
kam! Ndarat! Pemunuh! Penjahat! 

8 Ibuatndu kerajan Saul, emaka genduari 
TUHAN ngukum kam, sabap ibunuhndu 
nterem keluarga Saul. Nggo ibereken TUHAN 
kerajan e man anakndu Absalom, emaka 
nggo kam bene, o pemunuh!" 

9 Abisai si nandena Seruya ngerana man 


raja, "O Raja, ngkai maka iberendu biang 
e numpahi kam? Pelepas kudahi ia maka 
kutampul kerahungna!" 

10 "| abo urusenndu e," nina raja man Abisai 
ras man seninana Joap. "Adi isumpahina aku 
sabap TUHAN si nuruhsa, ise kin lit hakna 
nungkunsa, ngkai maka ilakokenna e?" 

11 enari nina Daud man Abisai ras 
pegawaina kerina, "Anakku jine pe ibunuhna 
atena aku. Ngkai maka mamang atendu 
ngidah perbahanen kalak Benyamin enda? 
TUHAN si nuruh ia numpahi, emaka ula 
iganggundu ia, pelepas ia sumpah-sumpah. 

12 Ntah mawen iperdiateken TUHAN 
kiniseranku jenari IberekenNa bangku 
pasu-pasu gancih sumpahna e." 

13J enari iterusken Daud perdalanenna 
ras kerina pengikutna. Simei pe lalap 
ngikut-ngikut erdalan i awak uruk e. Janahna 
erdalan sumpah-sumpah ia, ibenterina 
rombongen Daud alu batu, ras taneh. 

14 Latih iakap Daud ras rombongenna kenca 
seh iJordan, emaka ngadi ia. 


Absalom iJerusalem 


15 Absalom ras kerina bangsa Israel bage pe 
Ahitopel ikut bengket ku Jerusalem. 

16 Sanga Usai teman si iteki Daud jumpa ras 
Absalom, ersurak Usai nina, "Mejuah-juahlah 
Raja! Mejuah-juahlah Raja!" 

17 "Ngkai maka kam la setia man temanndu 


Daud?" nungkun Absalom kempaksa. "Ngkai 
maka la kam ras lawes?" 

18 Nina Usai njabapsa, "Ja nge aku nggit! 
Aku tetap erpihak ras kalak si ipilih TUHAN, 
si ipilih kalak enda, si ipilih kerina bangsa 
Israel. Aku tading ras kam. 

19| babo si e kerina jadi suruh-suruhen ise 
kin aku arusna, adi la jadi suruh-suruhen 
anak tuanku? Mbarenda aku suruh-suruhen 
bapandu, dage genduari aku ka jadi 
suruh-suruhenndu." 

20 Kenca bage nungkun Absalom man 
Ahitopel nina, “Genduari kita nggo seh i 
jenda, kai iakapndu si man bahanenta?" 

21Njabap Ahitopel, "To pedemi gundik 
bapandu si tading njaga istana. Alu bage 
kerina kalak Israel meteh kam nggo rimbang 
ras bapandu, emaka kerina pengikutndu reh 
tetapna ukurna." 

22 Kenca bage ipajekken kalak enda kemah 
man Absalom i datas tarum istana, jenari 
bengket Absalom, ipedemina gundik bapana 
janah ngidah kalak kerina. 

23 Kerina pedah-pedah Ahitopel tupung e 
laloken tempa-tempa bali ras kata Dibata. 
Daud ras Absalom pe ngikutkenca. 


Rencana Ahitopel igagalken si Usai 


17 l Lanai ndekahsa kenca si e ngerana 
Ahitopel man Absalom nina, "Bere 

ngayaki Daud. 

2 Gelah kuperang sanga ia latih ras kote. 
Gelah kusengget ia jenari kiam kerina 
tenterana. Raja ngenca si kubunuh. 

3Jenari kubaba man badu kerina kalak si 
ras ia desken sekalak pengantin mulihi ndahi 
perbulangenna. Kam ersura-sura munuh 
sekalak jelma ngenca; rayat si tading selamat 
nge." 

4Nasehat enda lit perjilena iakap Absalom 
ras kerina peminpin-peminpin bangsa Israel. 

“Amin bage gia nina Absalom, "Genduari 
lebuhken Usai, gelah sibegiken kai nina." 

6 Kenca Usai nggo seh ngerana Absalom man 
bana, "Enda me nasehat si nggo ibereken 
Ahitopel man banta. Si ikut nge e? Adi lang 
turiken dage man kami kai si man bahanen." 

7 Erjabap Usai "Nasehat Ahitopel sekali enda 
la mehuli. 

8 Jetehndu maka bapandu Daud ras kalak 
si ras ia kerina kalak mbisa erperang, janah 
genduari kerina sangana merawa desken 
indung mberuang kebenen anak. Bapandu pe 
sekalak tentera si erpengalamen, janah i bas 
berngi enda labo ia tading ras anak buahna. 

3 Nggit me maka i bas paksa enda ia sangana 
cebuni i bas sada gua ntah i bas ingan si 
deban. Adi nggo iserang Daud tenterandu, 
ise pe si megisa ela banci la ngataken 
tenterandu nggo talu. 

mbiar desken singa pe mbiar, sabap kerina 
bangsa Israel meteh bapandu tentera si 
mbisa janah kalak si ras ia pe kerina mbisa. 

11 Pedahku maka ipepulungndu kerina 
bangsa Israel i bas tampuk negeri nari seh ku 
tampukna si deban, bali teremna ras kersik i 
tepi lawit. Jenari babaindu ia kerina erperang. 

12 Ygapa pe sidat nge ia amin i japa pe ia, 
jenari siserang ope denga ietehna kai jadi. Ia 
ras kalak si ngikut ia sada pe la pulah. 

13 Adi ia mundur ku bas sada kota, kerina 
rayatna maba nali jenari gelah irintak kota e 
ku bas baluren seh sada batu pe la lit tading i 
das tampuk uruk e." 

14 Megi si e nina Absalom ras kerina kalak 
Israel "Nasehat Usai ulin asangken nasehat 
Ahitopel." Nggo itetapken TUHAN maka 
nasehat Ahitopel si mehuli e Ia iikutken, gelah 
reh cilaka man Absalom. 


Daud ipersingeti janah 
pulah i bas bahaya nari 


15 Kenca bage ituriken Usai man Imam 
Sadok ras Abiatar nasehat si nggo iberekenna 
man Absalom ras man peminpin Israel janah 
nasehat si nggo ibereken Ahitopel. 

l6| tambahi Usai cakapna nina, "Genduari 
pedasken! Suruh sekalak utusen ndahi 
Daud gelah ula ia erberngi i dalan ngepar 
lau si lit i taneh mesawang, tapi minterlah 

ketunduken jenari ibunuh." 

17 Biasana Jonatan anak Abiatar ras Ahimas 
anak Sadok nimai i ulu Lau Enrogel i darat 
kota Jerusalem, sabap la ia pang duana idah 
mengketi kota e. Sekalak suruh-suruhen 
diberu reh ka ndahi kalak enda jenari nuriken 
man bana kai si nggo jadi, janah kenca bage 
lawes Jonatan ras Ahimas ngatakenca man 
Raja Daud. 

18 Tapi i bas wari si e rembang sekalak 
danak-danak ngidah kalak enda, emaka 
ikatakenna man Absalom. Minter kalak enda 
cebuni i bas rumah sekalak jelma i Bahurim. 
Lit sada sumur deherken rumahna e, emaka 
bengket Jonatan ras Ahimas ku bas sumur e. 

19 (buat ndehara empuna rumah ndai sada 
tutup, ikimbangkenna e i babo lubang sumur 
e, jenari iamburkenna gandum i babona gelah 
ula ise pe mperdiatekenca. 

20 Pegawai-pegawai Absalom reh jenari 
isungkunna diberu e nina, "I ja Ahimas 
ras Jonatan?" "Nggo ia ngepar lau e," nina 
njabapsa. Idarami pegawai Absalom kalak 
ndai duana, tapi la jumpasa, emaka mulih ia 
ku Jerusalem. 

21Ndarat Ahimas ras Jonatan i bas sumur 
e nari, jenari pedas-pedas lawes njumpai 
Raja Daud nurikenca kerina. Nina Ahimas ras 
Jonatan, "Ahitopel mereken nasehat guna 

berkat ngepari lau enda." 

22 Lawes Daud ras tenterana ngepari Lau 
Jordan. Pepagina erpagi-pagi kerina nggo seh 
| lepar lau e. 

23Kenca idah Ahitopel maka nasehatna la 
ikutken ipasangna pelana keledena mulih ia 
ku kotana. Kenca idungina kerina urusenna 
ideliskenna bana. Ia ikuburken i bas kuburen 
keluargana. 

24 Daud seh i Kota Mahanaim sanga Absalom 
ras bangsa Israel ngkepari Lau Jordan. 

25 (Absalom ngangkat Amasa jadi puanglima 
nggantiken Joap. Amasa anak Jeter bangsa 
Ismael, gelar nandena Abigail anak Nahas 
senina Seruya, nande Joap.) 

26 Absalom ras bangsa Israel erkemah i 
negeri Gileat. 

2! Kenca Daud seh i Mahanaim jumpa ia ras 
Sobi anak Nahas anak kota Raba nari i Amon, 
bage pe Mahir anak Amiel i Lodebar nari ras 
Barsilai i Rogelim nari i Gileat. 

28 | baba kalak enda mangkuk, kudin taneh, 
tilam, bantal, bagepe pangan man Daud, ras 
anak buahna eme: gandum, page, cimpa, 
becih page, kacang ras ritik, tengguli ras 
mentega, ras biri-biri. leteh kalak enda maka 
Daud ras kalak si ras ia melehe, muas, janah 
latih i bas taneh si mesawang. 

29 (2Sam 17:28) 

Absalom talu ras mate 


18 l Ipepulung Raja Daud kerina 
tenterana, ibagina ku bas terpuk- 


terpuk 1.000, ras seratus, jenari iangkatna 
pegawai jadi komendan tentera e. 

2 Kenca bage isuruhna berkat i bas telu 
terpuk, si ipinpin Joap, Abisai senina Joap, 
ras Itai i Gat nari jadi komendan tiap terpuk. 
Emaka ngerana raja man tenterana, "Aku ikut 
ras kam kerina." 

3 “Kam la banci berkat ras kami," nina 
tentera e. Sabap adi kune kami kerina 
kiam, ntah pe adi setengah i bas kami nari 
mate, labo diate musuh pe e, sabap kam 
nge si idaramina. Kam seri ergandu ras 
10.000 tenterandu. Lang pe madin nge kami 
isampatindu i bas kota nari. 

4Nina Raja, "Bage-bage! Kuga akapndu si 
mehulina bage." Kenca bage tedis ia i pintu 
samping gerbang kota. Kerina tentera barisen 
1.000 ras seratus erdalan ndarat. 

= Iperentahken raja man Joap, Abisai ras 
Itai nina, "Erkiteken aku ula sakiti Absalom." 
Janah kerina pasuken e megisa perentah si 
ibereken Daud man peminpin- peminpin. 

6 Tentera Daud lawes ku mbalmbal jenari 
iserangna tentera Israel i kerangen Eperaim. 
"Bangsa Israel talu ibahan tentera Daud: 
sada kinitalun si mejin alu 20.000 kalak si 

terbunuh i bas wari e. 

jenari teremen kalak mate i bas kerangen e 
asangken ibunuh i bas peperangen. 

9 Rempet Absalom jumpa ras tentera Daud. 
Absalom sanga ngersak kelede janah sanga 
mentas i teruh sada batang kecing galang, 
sangkut takalna i bas dahan kayu e. Kiam 
kelede e emaka Absalom tading molah-olah, 
gantung i bas dahan kayu e. 

10 Sekalak tentera Daud ngidahsa, emaka 
ilaporkenna man Joap, "Tuan, kuidah Absalom 
molah-olah i bas batang kecing!" 

11 Erjabap Joap, "Adi idahndu uga maka 
la minter ibunuhndu? Kubereken min ndai 
bandu sepuluh duit pirak ras sada gendit." 

12 Tapi erjabab kalak ndai, "Aminna pe 1.000 
duit pirak iberekenndu bangku la aku nggit 
ngangkat jari-jaringku ngelawan anak raja. 
Kita kerina megi perentah raja man bandu, 
man Abisai ras man Itai, 'Erkiteken aku ula 
sakiti Absalom.' 

13 Adi la kupatuhi raja, kubunuh Absalom, 
megi raja kerna si e, kai pe ieteh raja, kenca 
bage labo kam nggit nampati aku." 

14 “La aku sempat ndekah ngerana ras kam," 
nina Joap. Ibuatna telu lembing, itajakkenna 
ku tenten Absalom si tupung e nggeluh denga 
molah-olah i bas batang kecing. 

15 Kenca bage reh sepuluh kalak tentera 
Joap ngurup Absalom mutusken kesahna. 


2 Samuel 18.161 22 64 
16 J oap merentahken ngembus terompet 


pengadi pertempuren, emaka ngadi tentera e 
ngayaki bangsa Israel. 

17 Ibuatna mait Absalom, ibenterkenna ku 
bas sada lubang si mbages i bas kerangen 
e, itutupina alu jergungen batu si seh kal 
galangna. Kerina kalak Israel kiam, lawes ku 
rumahna sekalak-sekalak. 

18 Paksa geluh Absalom nggo ibangunna 
sada tugu guna dirina i Baluren Raja, sabap 
la lit anakna dilaki si nerusken kesusurennna. 
Ibahanna gelar tugu e sue ras gelarna, janah 
seh ngayak genduari tugu e igelari Tugu 
Absalom. 


Kematen Absalom iberitaken man Daud 


19 Kenca bage ngerana Ahimas anak Sadok 
man Joap, "Bere aku kiam ndahi raja 
meritaken berita si mehuli enda, TUHAN nggo 
mulahi ia i bas musuh-musuhna nari." 

20 "Ula," nina Joap, "Sendah Ia kam si maba 
berita si mehuli. | bas wari-wari si deban 
banci ilakokenndu e, tapi la wari enda, sabap 
anak raja nggo mate." 

21J enari nina man suruh-suruhenna bangsa 
Sudan, "To turiken man raja kai si idahndu." 
Nembah suruh-suruhen ejenari kiam ia. 

22 | sekseki Ahimas, "La atendu ndele kai si 
jadi? Bere min aku pe mberitaken berita e." 
"Ngkai maka ilakokenndu atendu e, anakku?" 

jenari." 

23 “Amin kai pe jadi lawes ateku!" nina 
Ahimas. "Adi bage kin lawesken," nina Joap. 
Kiam Ahimas ngincuah arah Baluren Jordan, 
ilumbana suruh-suruhen ndai. 

24 Daud sanga kundul i kesain kelang-kelang 
kerabangen kota si arah bas ras si arah darat. 
Penjaga e nangkih ku ancuk-ancuk tembok. 
Tedis ia i babo tarum pintun gerbang e, 
itatapna janah idahna sekalak reh kiam-kiam. 

25 |lebuhna ku teruh jenari ikatakenna man 
raja. Ngaloi raja, "Adi sisada ia, berita si 
mehuli nge si ibabana." Kalak si kiam e reh 
deherna reh dekahna. 

26 Kenca bage idah penjaga e kalak si 
deban kiam sisada-sisada, emaka ilebuhna 
ka ku teruh man penjaga pintun gerbang, 
"Nehenlah! Lit kiam sekalak nari!" Nina raja, 
"Ia pe maba berita si mehuli nge." 

27 Nina penjaga e, "Kuidah maka si kiam 
arah lebe e bali ras Ahimas." "Ia sekalak si 
bujur," nina raja. "Emaka berita si mehuli nge 
si Iibabana." 

28 Erlebuh Ahimas ngataken mejuah-juah 
man raja, ersembah mungkuk i lebe-lebe 
raja nina, "Puji TUHAN, Dibatandu si nggo 
mereken man bandu kemenangen naluken 
kalak si mberontak ngelawan Tuanku Raja!" 

29 "Ma selamat nge Absalom?" nungkun raja. 
Ngaloi Ahimas, "Tuan, sanga pegawaindu 

mbelin, tapi la terturiken aku kai e." 

30 “Arah lepar ah kam tedis," nina raja: 
jenari Ahimas ngepar janah tedis i jah. 

31 Kenca bage seh suruh-suruhen bangsa 
Sudan e jenari nina man raja, "Lit berita 
si mehuli man bandu, o Tuanku Raja! | 
bas wari enda nggo ibereken TUHAN man 
bandu kemenangen ngelawan si mberontak 
ngelawan kam!" 

32 "Ma selamat nge Absalom e?" nungkun 
raja. Ngaloi suruh-suruhen e, "Sura-surangku 
maka kai si jadi man Absalom, jadilah man 
kerina musuh-musuhndu Tuan, janah man 
kerina si mberontak ngelawan kam." 

33 Megi si e ceda kal ate raja. Lawes ia ku 
das ruangen i das pintun gerbang tangis 
ia. Sanga erdalan serko ia, "O anakku! Aku 
min ndai mate nggantiken kam o anakku! 
Absalom anakku!" 


Joap mandang Daud 


19 l Nggo ituriken man Joap maka Raja 
Daud ngandung erceda ate sabap 
Absalom. 

2 Emaka keriahen kemenangen tentera Daud 
salih jadi ceda ate. Sabap ibegi tenterana raja 
rate ceda erkiteken anakna. 

3Mulihken ia ku kota alu sinik-sinik, 
desken tentera si mela iakapna, kiam i bas 
pertempuren nari. 


02 Samuel 19.41 9 67 
4Itutupi raja e ayona janah megang sorana 


serko, "O anakku! Anakku Absalom! Absalom 
anakku!" 

5 Idahi Joap ku rumah raja nina "Sendah 
nggo peterukndu si ngikutken kam, kalak si 
nggo nelamatken geluhndu, kegeluhen kerina 
anakndu dilaki ras diberu, ndeharandu ras 
gundikndu. 

S|lawanndu kalak si rate keleng janah 
ikelengindu kalak si rate nembeh man bandu! 
Tangkas ibahanndu maka pegawaindu ras 
kalak si ngikut ras kam la kai pe ertina man 
bandu. Kueteh maka meriah kal iakapndu 
adi Absalom nggeluh denga wari enda janah 
kerina kami nggo mate. 

7 Genduari, to petetaplah ukur anak buahndu 
kerina. Ersumpah aku i bas gelar TUHAN adi la 
kin ipetetapndu, pagi erpagi-pagi sekalak pe 
lanai ngikutken kam. Eme cilaka si mbelinna 
kal si inanamindu kidekah geluhndu." 

8 Kenca bage keke raja lawes ia kundul deher 
gerbang kota. Ibegi kalak ndai kerina maka 
ia i jah, emaka pulung ia ngkeleweti raja. 


Daud berkat mulih ku J erusalem 


8 Paksa si kerina bangsa Israel nggo kiam ku 
kutana. 

9 Belang-belang negeri, rayat mulai erjengili 
sapih-sapih ia nina, "Raja Daud nelamatken 
kita i bas musuh-musuhta nari. Ipulahina kita 
i bas bangsa Pilisti nari, tapi genduari ia nggo 

negeri enda. 

10 Sitangkuhken Absalom, tapi ia nggo mate 
i bas pertempuren. Dage ngkai maka la lit ise 
pe si maba Raja Daud mulih?" 

11 Berita kerna kai si ikataken bangsa Israel 
e seh man Raja Daud. Emaka isuruhna Imam 
Sadok ras Abiatar nungkun peminpin Juda, 
"Ngkai maka kam si perpudina nampati raja 
maba mulih ku istana? 

12 Kam kerina keluargangku, dareh dagingku 
jine. Ngkai maka arus kam si perpudina maba 
aku mulihken?" 

13 suruh Daud pe kalak e ngataken man 
Amasa, "Kam keluargangku. Genduari 
kuangkat kam jadi puanglima perang 
nggantiken Joap. Dibatalah si ngukum aku 
adi la kulakoken e!" 

14 Alu ranan si bage ibuat Daud ukur kerina 
kalak Juda, emaka itenahkenna kata man 
Daud gelah ia mulih ras kerina pegawaina. 

15| bas perdalanenna mulih ngalo-ngalo 
kalak Juda i tepi Lau Jordan. Kalak Juda reh 
ku Gilgal ngarakken Daud ngkepari lau e. 

16] bas paksa e Simei anak Gera i Bahurim 
nari, pedas-pedas ku Jordan njumpai Raja 
Daud. 

Ikut ras ia 1.000 kalak dilaki i bas suku 
Benyamin nari. Bage pe Siba, pelayan 
keluarga Saul reh ras sepulu lima anakna 

kerina i Jordan i lebe-lebe raja. 

18 | kepari kalakna lau e ngarakken 
rombongen raja janah ndahiken kai saja ate 
raja. 


Icidahken Daud kiniulinna man Simei 


18 Sanga raja muat ngepar erjimpuh Simei i 
lebe-lebena, 

19 hina, "O Tuanku Raja ngarap aku maka 
ilupakenndu kerina kesalahen si kubahan 
sanga kam nadingken Jerusalem. Ula min 
itak-takindu kesalahenku, ulanai min ingetndu 
si e kerina. 

20 Nggo kueteh lepakku Tuan. Janah eme 
sabapna aku si lebena i bas suku i Utara nari 
reh ngalo-ngalo kam, o Tuanku Raja." 

21Ngerana Abisai anak Seruya nina, "Simei 
arus ibunuh sabap isumpahina kalak si nggo 
ipilih TUHAN jadi raja." 

22 Tapi nina Daud man Abisai ras seninana 
Joap, "Kai man campurenndu e? Ngkai maka 
igulutindu ukurku? Sendah aku nggo ka jadi 
raja Israel, emaka Ia lit sekalak pe bangsa 
Israel si ibunuh i bas wari enda." 

23J enari nina Daud man Simei, "Ersumpah 
aku maka la kam ibunuh." 

Icidahken Daud kiniulinna 
man Mepiboset 


24 Mepiboset kempu Saul reh njumpai raja. 
Kidekah raja nadingken Jerusalem seh mulih 
alu kemenangen, Mepiboset la pernah murihi 
nahena, janggutna la icukurna, pakenna la 
itaptapina. 

25 Sanga Mepiboset reh i Jerusalem nari 
njumpai raja nungkun raja man bana, 
"Ngkai maka la kam mbarenda ikut ras aku, 
Mepiboset?" 

26 Ngaloi Mepiboset, "Bagi ietehndu o Raja, 
aku kalak cempang. Kusuruh mbarenda 
suruh-suruhenku make pelana keledengku, 
gelah kuersak ngikutken kam, tapi ihianatina 
aku. 

27 Ikatakenna kata guak kerna aku. Tapi kam 
desken Malekat Dibata, emaka lakokenlah kai 
akapndu payo. 

28 Kerina keluarga bapangku patut tiukum 
mate i bas Tuanku Raja nari, tapi iberendu 
maka aku banci man ras kam. Lanai lit hakku 
mindo tole perkuah atendu." 

29 Erjabap raja, "Lanai lit kai pe si man 
katakenndu. Nggo kuputusken maka kam ras 
Siba erbagi tading-tadingen Saul." 

30 "Bereken gia man bana kerina," nina 
Mepiboset. "Nggo malem ateku erkiteken 
Tuanku Raja nggo mulih alu mejuah-juah." 

Kiniulin Daud man Barsilai 


31 Barsilai i Gileat nari pe reh i Rogelim nari 
ngarakken raja ku lepar Jordan. 

32 Barsilai nggo seh kal tuana, umurna nggo 
waluh puluh tahun. la sekalak si seh kal 
bayakna, janah nggo isikapkenna pangan raja 
kidekah raja tading i Mahanaim. 

33 Nina raja man Barsilai, "Ota ras kita ku 
Jerusalem, aku si pekena-kena kam." 

34 Tapi nina Barsilai njabapsa, "Lanai bo 
ndekah aku nggeluh. Dage kai gunana 
kuikutken kam ku Jerusalem Tuanku Raja? 

35 Umurku nggo waluh puluh tahun, janah 
lanai kai pe banci erbahanca aku senang. 
Lanai tercecap aku kai si kupan ras kai si 
kuinem, lanai kubegi sora kalak rende. Jadi 
babandu saja nge ngenca aku pagi, o Raja. 

36 Lanai aku patut ndatken pemere si bage 
belinna, emaka kutaruhken saja kam terjeng 
ngepari Lau Jordan. 

37Jenari pelepaslah aku mulih janah mate 
deherken kuburen orang tuangku. Enda 
anakku Kimham, jadi suruh-suruhenndu. 
Baba ia ras kam, janah uga akapndu si 
mehulina bage lah bahan man bana." 

38 Erjabap raja, "Kubaba dage ia ras 
aku janah kubahan man bana rikutken 
sura-surandu. Janah kai atendu minter 
kubahan." 

ngepari Lau Jordan. Ikatakenna mejuah-juah 
man Barsilai jenari ipasu-pasuna, emaka 
mulih Barsilai ku kutana. 


Juda ras Israel erjengil kerna raja 


40 Sanga ngepari Lau Jordan, kerina kalak 
Juda ras setengah kalak Israel ngarakken 
raja. Kenca seh i lepar lawes ia ku Gilgal, 
Kimham pe ikut ras ia. 

41 Kenca bage kerina rayat Israel reh ndahi 
raja nina man Daud, "O Raja, ngkai maka 
senina kami kalak Juda erpengakap ia nge 
si erhak ngalo-ngalo ras ngarakken kam, 
keluargandu, ras kerina anak buahndu 
ngepari Lau Jordan?" 

42 Nina kalak Juda njabapsa, "Ilakoken kami 
e sabap Raja sada suku ras kami. Dage ngkai 
maka kam merawa? Labo igalarina nakan 
kami bage pe labo iberekenna man kami kai 
pe." 

43 balas kalak Israel nina, "Kami sepuluh 
kali lipat asa si e lit hak kami nandangi Raja 
Daud aminna pe kam sada suku ras raja. 
Ngkai maka kitik idahndu kami? Ula lupa 
maka kami nge si perlebena ncakapken kerna 
maba raja mulih!" Tapi sekseken kalak Juda 
asangken kalak Israel. 

Pemberontaken Syeba 


20 1| kota Gilgal lit sekalak gutul, anak 
Bikri, gelarna Syeba. la bas suku 
Benyamin nari. lembusna terompet, janah 
erlebuh nina, "Labo kap kadenta pe Daud! 
Man kadenta ngikutken ia? O kalak Israel, ota 
mulihlah kita." 

2 Itadingken kalak Israel Daud jenari lawes 
ia kerina ngikutken Syeba, tapi kalak Juda 
tetap setia ngikutken Daud iJordan nari seh 
ku Jerusalem. 

3 Kenca Daud seh i istanana i Jerusalem, 
ilegina gundikna si sepuluh kalak si 
itadingkenna ngiani istana. Itamakenna i 
bas sada ingan si ijagai pengawal. Icukupina 
kerina keperlun gundikna e, tapi la ia 
pernah ras medem. Kerina gundik e i bas 
gedang-gedang geluhna tetap serap i bas 
kalak si deban nari, janah nggeluh bagi diberu 
balu-balu. 

4Nina raja man Amasa, "Pepulung kerina 
kalak Juda reh kam ras ku jenda kedun." 

3 Lawes Amasa ngelebuh kalak Juda, tapi 
langa ia mulih, i bas wari si itetapken raja. 

6 Emaka nina raja man Abisai, "Buen 
kari kesusahenta ibahan Syeba asangken 
Absalom. Baba tenterangku ngayaki ia. Adi 
lang nggit me pagi maka ikuasaina piga-piga 
kuta si erbenteng jenari pulah i bas kita nari." 

7 Emaka tentera Joap, pengawal keluarga 


raja ras tentera si debanna, nadingken 
Jerusalem ras Abisai, ngayaki Syeba. 

8 Kenca seh ku batu mbelin i Gibeon, ijumpai 
Amasa kalak enda. Joap make baju perang. 
Pedangna si ersembung leket i bas genditna. 
Sanga Joap erdalan pedangna ndabuh ku 
tanna si kawes. 

9 Nina Joap man Amasa, "Uga berita senina?" 
Jenari tan Joap si kemuhen ncikep janggut 
Amasa gelah ngema Amasa. 

10ja iperdiateken Amasa pedang si nggo 
icikep Joap alu tanna si kawes. Emaka itebak 
Joap si Amasa, ndarat isi beltekna mambur ku 
taneh. Minter mate Amasa, emaka lanai perlu 
itebak Joap sekali nari. Kenca bage iterusken 
Joap ras seninana Abisai ngayaki Syeba. 

11 Sekalak tentera Joap tedis i deher mait 
Amasa, jenari erlebuh ia, "Ise arah Joap ras 
Daud, ikutkennalah J oap!" 

12 Mait Amasa, alu dareh erkumpa-kumpa, 
terdang i tengah dalan. Idah anak buah Joap 
maka kerina kalak ngadi, emaka irintakkenna 
mait e i bas dalan e nari ku mbalmbal, jenari 
itutupina alu lembut. 

13 Kenca mait e nggo ipiser i bas dalan e 
nari, kerina kalak ngikutken Joap ngayaki 
Syeba. 

14 |bentasi Syeba kerina daerah suku Israel, 
dungna seh ia i kota Abel Bet Makah. Kerina 

terpuk Bikri pulung ngikutken Syeba ku kota 


e. 

15 (begi anak buah Joap maka Syeba nggo i 
bas kota e, emaka lawes ia ku je, ikepungna 
kota e. Ipegun-gunna taneh deherken tembok 
si arah darat, janah ikalina lubang arah teruh 
tembok e, gelah runtuh. 

16| bas kota e lit sekalak diberu pentar 
erlebuh i datas tembok e nari, "Begiken! 
Begiken! Kataken Joap ku jenda, ngerana 
ateku ras ia." 

17 Reh Joap, jenari nina diberu e, "Kam kin 
siJoap?" "Ue aku," nina Joap. "Begiken aku 
Tuan," nina diberu e. "Ue, kubegiken," nina 
Joap. 

18 Nina diberu E "Nai lit kuan-kuan ngataken, 
'Laweslah ku kota Abel maka dat kam 
jabapna.' Emaka bage me si ilakoken kalak. 

19 Kota kami enda kota si mbelin, kota si 
damena ras si patuhna i Israel. Ngkai maka 
icedakenndu atendu? Iruntuhkenndu kai 
sikerajangen TUHAN?" 

20 “Ndigan pe lang!" nina Joap Njabapsa 
"Ndigan pe la kuruntuhken ntah kucedaken 
kotandu! 

21 Labo e sura-sura kami. Sekalak dilaki 
gelarna Syeba, anak Bikri, asalna i taneh 
deleng-deleng Eperaim nari, erbahan 
pemberontaken ngelawan Raja Daud. Adi 
iendeskenndu ia, minter kutadingken kota 

enda." "Ibenterken kami kari takalna man 


bandu arah babo tembok e," nina diberu e. 

22 Kenca bage lawes diberu e, isehkenna 
rencanana man jelma si nterem, emaka 
itampul kalak ndai Syeba, ibenterkenna 
takaina man Joap arah babo tembok. 
lembus Joap terompet jadi tanda man 
teman-temanna gelah nadingken kota e mulih 
kerina ku kotana. Joap mulih ku Jerusalem 
ndahi raja. 


Pegawai-pegawai Daud 


23 Gap puanglima tentera Israel. Benayah 
anak Joyada ertugas ngaturken pengawal 
peribadi Daud. 

24 Adoniram ertugas ngaturken kalak kerja 
paksa. Josapat anak Ahilut ertugas jadi 
bendaharawan istana, 

25 Sepa jadi sekretaris istana: Sadok ras 
Abiatar jadi imam. 

26 rai kota Jair nari, ia pe sekalak imam 
Daud. 


Kesusuren Saul ibunuh 


2 1 1 Sanga pemerentahen Daud jadi me 

kelihen mesangat si dekahna telu 
tahun. Emaka isungkun Daud me TUHAN 
kerna kejadin e jenari nina TUHAN, "Saul ras 
keluargana nggo ersalah munuh: ibunuhna 
kalak Gibeon." 

2 (Kalak Gibeon la bengket bangsa Israel. 


Kalak enda sada terpuk si kitik i bas bangsa 
Amori. Bangsa Israel nggo erpadan ngkawali 
kalak enda, tapi icubaken Saul ngkernepkenca 
erkiteken bage tutusna atena ngukurken 
kepentingen Israel ras Juda.) 

3 Emaka ipepulung Daud kalak Gibeon jenari 
nina man kalak e, "Kai si banci kubahan 
man bandu kerina? Ateku nebusi kerina 
kesalahen si nggo ibahan man bandu, gelah 
ipasu-pasundu bangsa TUHAN." 

4Jabap kalak enda, "Perubaten kami ras 
Saul ras keluargana la terdungi alu emas ntah 
pirak, bage pe la ate kami munuh bangsa 
Israel sekalak pe." "Kai dage atendu si arus 
kubahan man bandu kerina?" nina Daud 
nungkun. 

Nina kalak enda, "Ate Saul maka 
ikernepkenna kami, gelah lanai lit kami tading 
nggeluh i japa pe i Israel. 

6 Dage endeskenlah pitu kalak kesusurenna 
si dilaki jenari igantung kami ia pituna i 
adepen TUHAN i Gibeah, kota Saul, raja 
pilihen TUHAN." "Aku merekenca man 
bandu," nina raja. 

' Tapi erkiteken sumpah si nggo ibahanna 
ras Jonatan, emaka Mepiboset kempu Saul la 
iendesken Daud. 

8 Si ibuat Daud eme Armoni ras Mepiboset, 
duana anak Saul si ipupus gundik Rispa anak 
Aya; bage pe ibuatna ka anak Merap si lima 

kalak, eme anak si ipupus Merap ras Adriel 


anak Barsilai i Mehola nari. Merap eme anak 
Saul si diberu. 

9lendesken Daud kalak si pitu e man rayat 
Gibeon. Igantung rayat Gibeon pituna i 
adepen TUHAN, emaka pituna ras mate. Kalak 
enda pituna iukum mate sanga nandangi rani 
jaba. 

10 Gundik Saul, Rispa, nandena gelarna Aya 
erbahan uis guni jadi lape-lapena i bas batu 
ingan mait e. I je me ia tading mulai paksa 
rani seh reh paksa perudan. Suari ijagana 
mait e gelah ula ipangani perik-perik, janah 
berngi ikawalina gelah ula ipan rubia-rubia si 
meliar. 

ll Kenca ieteh Daud kai si ibahan Rispa, 

12 lawes Daud muat tulan-tulan Saul ras 
anakna Jonatan i bas rayat J abes i Gileat nari. 
(Kalak Jabes nggo nangko tulan-tulan e i bas 
kesain kota Bet-San nari, ingan kalak Pilisti 
nggantungsa mbarenda, asum munuh Saul i 
Deleng Gilboa.) 

13 (buat Daud tulan-tulan Saul ras Jonatan 
jenari ipepulungna ka tulan-tulan kalak si pitu 
si nggo igantung e. 

14 Emaka tulan-tulan Saul ras Jonatan 
ikuburken i bas kuburen bapa Saul, Kis, i 
Sela, i daerah Benyamin. Kerina si enda 
ilakoken rikutken perentah raja. Kenca si 
emaka nggo ijabap Dibata pertoton kerna 
negeri e. 

Perang ngelawan manusia 
raksasa-raksasa bangsa 
Pilisti (1Taw 20:4-8) 


15 Sekali jadi erperang ka bangsa Pilisti ras 
bangsa Israel. Emaka Daud ras tenterana 
lawes erperang ngelawan bangsa Pilisti. 
Sanga erperang e, nggo latih iakap Daud. 

16 Tupung bage reh sekalak manusia raksasa 
gelarna Isbibenob. Ibabana sada lembing 
tembaga beratna kira-kira telu setengah kilo. 
Janah ibabana ka sada pedang si mbaru. 
lakapna ia banci munuh Daud. 

17 Tapi reh Abisai anak Seruya nampati 
Daud, iserangna raksasa e, jenari ibunuhna. 
Kenca si e isuruh anak buahna Daud erpadan 
maka lanai ia ikut erperang ras. "Kam 
kap pengarapen Israel, emaka la ate kami 
kebenen kam," nina kalak ndai. 

18 Kenca si e lit ka sada perang ras bangsa 
Pilisti i Gob. Sanga e, Sibekai, i Husa nari 
munuh sekalak manusia raksasa gelarna Sap. 

19 Lit ka perang si deban ras bangsa Pilisti 
i Gob. Emaka Elhanan anak Jair i Betlehem 
nari, munuh Goliat i Gat nari. Goliat ndai 
tangke lembingna asa tangke cangkul e 
galangna. 

20 Kenca bage lit ka perang si deban i Gat. 
| jah lit sekalak raksasa si pet kal erperang. 
Jari-jari tanna ras nahena enem sembelah. 

21 Megombang ia man bangsa Israel. Emaka 


Jonatan anak si Sammah senina Daud munuh 
manusia raksasa e. 

22 Manusia raksasa si empat e, eme 
kesusuren manusia raksasa i Gat nari. Janah 
empatna nggo ibunuh Daud ras tenterana. 


Ende-enden kemenangen Daud (Mzm 18) 


2 2 1 Kenca TUHAN nggo nelamatken Daud 
i bas Saul ras musuh-musuhna si 
deban nari, iendeken Daud ende-enden enda 

lako muji TUHAN: 

2 Keleng ateku Kam o, TUHAN, Kam kap 
gegehku. 

3Tuhan desken benteng si nteguh, inganku 
cibuni. Dibatangku desken gunung batu, 
inganku cilinggem. Desken ampang-ampang 
ngampangi aku; njagai aku gelah ula cilaka. 

4Kulebuh TUHAN, IpulahiNa aku i bas 
musuh-musuhku nari: Pujilah TUHAN! 

> Galumbang kematen ngkeleweti aku, lau 
kebenen ergalun ngombakken aku. 

6 Kematen ngkeleweti Aku, siding kematen 
nganga i lebengku. 

"| bas kesusahenku kulebuh TUHAN. Erlebuh 
aku man Dibatangku gelah IsampatiNa. | 
bas RumahNa si badia IbegikenNa sorangku: 
IdengkehkenNa sorangku serko. 

8 Doni mugur-ugur ras nggirgir: palas langit 
mugur-ugur ras kumeter, sabap Dibata 
merawa! 

9Gebuk mbincar ndarat i bas lubang 


IgungNa nari: gara api ndilat, luar rara gara | 
bas BabahNa nari. 

10 | caingkenNa langit, sirang janah runtuh 
janah kegelapen i teruh NaheNa. 

Il Kabang la i das kerub; kelaling Ia i datas 
kabeng angin. 

12 jtutupiNa BaNa alu kegelapen embun 
mekapal dem udan ngkeleweti la; 

13 mbincar rara si gara bagi kilap i 
adep-AdepenNa nari. 

14 Kenca bage erlenggur sora TUHAN i langit 
nari, terbegi sora si Mada Kuasa. 

15 (pulahiNa anak PanahNa, mbencah 
musuh-MusuhNa; terang SinalsalNa 
erbahanca kiam musuh-MusuhNa. 

16 Talang lante lawit, mbungkar palas 
doni, tupung TUHAN ngerawai MusuhNa, 
erdengung PernembehNa. 

17 Idadaken TUHAN TanNa i das nari ku 
teruh, jenari IcikepNa aku, IrintakNa i bas lau 
si mbages nari. 

18 | pulahiNa aku i bas musuhku nari: ras i 
bas kerina kalak si rate nembeh man bangku, 
kalak si gegehen asangken aku. 

19 Sanga aku i bas kesusahen, ilawan musuh- 
musuhku aku, tapi TUHAN nelamatken aku. 

20 (pulahiNa aku i bas cilaka nari: 
IselamatkenNa aku, sabap ngena AteNa aku. 

21TUHAN mereken si mehuli man bangku 


sabap kulakoken kai si benar; ipasu-PasuNa 
aku sabap aku la ersalah. 

22 Kuikutken Undang-undang TUHAN: Ia 
kutundalken Dibatangku. 

23 Kulakoken kerina Undang-UndangNa: Ia 
nggo la kuikutken perentah-PerentahNa. 

24 |etehNa aku la erpandangen, nilah aku i 
bas kelepaken nari. 

25 (berekenNa si mehuli man bangku sabap 
kulakoken si benar, letehNa aku la ersalah. 

260 TUHAN, Kam setia man kalak si setia 
man BaNdu, IkuhiNdu si mehuli man kalak 
mehuli. pe. 

21 Kam badia man kalak si badia, tapi 
rimbang ras kalak jahat. 

28 | selamatkenNdu kalak si peteruk bana, 
tapi IpeterukNdu kalak megombang. 

29 Kam TUHAN, sinalsalku: IpelawesNdu 
kegelapenku. 

30 | bereNdu bangku gegeh naluken musuhku 
alu PenampatNdu kuripukken bentengna. 

31 Perbahanen Dibata serta, KataNa tercikep 
kal! Ia desken ampang-ampang man kalak si 
mindo pengkawali man BaNa. 

32TUHAN ngenca Dibata Ia ngenca Si 
nampati kita. 

33 Dibata mere gegeh bangku: IbahanNa 
dalanku la jumpa cilaka. 

34 IpegegehiNa nahengku bali ras nahe 
belkih, IjagaiNa aku i datas deleng-deleng. 

35 JajariNa aku erperang, maka banci aku 


ngerentang alu panah si megegeh. 

360 TUHAN, IselamatkenNdu janah 
IkawaliNdu aku, PenampatNdu erbahan aku 
mbelin. 

37 IjagaiNdu aku gelah Ia tertangkap, janah 
la aku pernah guling. 

38 Kuayaki musuh-musuhku janah kutaluken 
ia: la kungadiken, adi langa ia kernep kerina. 

39 Kugudam ia, gempang lanai keke: kerina 
ia terdang, talu i lebe-lebengku. 

40 | berekenNdu bangku gegeh guna erperang 
emaka menang aku, talu musuh-musuhku. 

41 IbahanNdu musuh-musuhku kiam i bas 
aku nari: kukernepken kerina si ernembeh 
ate bangku. 

42|daramina si nampati tapi sekalak pe Ia 
mulahisa, ilebuhna TUHAN, tapi Ia IjabapNa. 

43 Kuperjaki ia, maka jadi abu kerina: 
kudedehi ia bagi kubang i bas dalan. 

44 IkeliniNdu aku i bas bangsa si jahat nari, 
i RajakenNdu aku ngerajai bangsa-bangsa, 
bangsa si la kutandai jadi suruh-suruhenku. 

4> Kalak pertandang nembah man bangku, 
patuh kune megi perentahku. 

46 Nggo bene kinirawanna reh ia nggirgir i 
bas kota bentengna nari. 

41 TUHAN nggeluh! Pujilah pembelangku! 
Momoken kinibelinen gegeh Dibata si nampati 
aku. 


2 Samuel 22.481 23.5 84 
48 | berekenNa bangku kuasa naluken 


musuh-musuhku: bangsa-bangsa ItalukenNa 
i lebe-lebengku, 

49IpulahiNa aku i bas imbangku nari. O, 
TUHAN, IberekenNdu bangku kuasa naluken 
musuh-musuhku IkawaliNdu aku i bas kalak 
jahat nari. 

50 Emaka kupuji Kam i tengah bangsa- 
bangsa, kuendeken ende-enden pujin man 
BaNdu. 

>l Dibata mereken kemenangen si mbelin 
man RajaNa; IcidahkenNa KekelengenNa si 
tetap nandangi kalak si IpilihNa, man Daud 
ras man KesusurenNa seh rasa lalap. 


Kata-kata Daud si perpudina 


2 3 1 Daud anak Isai. Dibata erbahanca ia 
jadi si mbelin. Dibata nu Jakup milih ia 
jadi raja. Janah ia nuratken ende-enden man 
Israel. Enda me kata-kata Daud si perpudina: 
2 Kesah TUHAN ngerana arah aku; PedahNa i 
bas babahku. 

3 Dibata nu Israel nggo ngerana, penampat 
Israel ngerana bangku: "Raja si merentah alu 
adil, si merentah i bas kepatuhen nandangi 
Dibata 

4 bali ras sinalsal matawari si la lit embunna, 
matawari si erbahan dukut erndilap kenca 
udan." 

Janah bage me Dibata masu-masu 
kesusurenku, sabap nggo IbahanNa sada 

perpadanen si tetap man bangku, sada 


perpadanen si la banci iobah sada padan si la 
sambar-sambar. Eme kerina kesikelku eme 
kemenangenku janah Dibata kap merekenca. 
6 Kalak si ngelawan Dibata bali ras duri si 
ibenterken: ise pe la pang ncikepsa alu tanna. 
7 Pala ipakena perkakas besi ntah lembing; 
meseng me kerina kalak si ngelawan Dibata. 


Tentera Daud si terberita 
(1Taw 11:10-41) 


8 Enda me gelar-gelar tentera Daud si 
terberita: si pemena eme Josep Basebet 
i Takemon nari. Ia peminpin "Si Telu," ia 
erperang alu lembingna ngelawan 800 kalak 
janah ibunuhna kerina i bas sada peperangen. 

9 Kalak si terberita peduaken i bas si telu e 
eme: Eleasar anak si Dodo i bas terpuk Ahoh 
nari. | bas sada wari ia ras Daud ngelawan 
bangsa Pilisti si nggo pulung guna erperang. 
Bangsa Israel mundur, 

10 tapi ia tetap ertahan, ilawanna kalak 
Pilisti, seh maka tanna nggo penggingen 
emaka lanai terpulahisa pedangna. Mbelin 
kal kemenangen TUHAN i bas wari e. Kenca 
perang e nggo dung mulihken bangsa Israel 
ndahi Eleasar, jenari itangtangina baju kalak 
si nggo mate e. 

11 Kalak si peteluken i bas si telu si terberita 
e, eme Sammah anak si Age i Harar nari. 
Bangsa Pilisti nggo pulung i Lehi i bas sada 

juma si isin kacang gara. Kalak Israel kiam 


iayak- ayak bangsa Pilisti 

12 tapi Sammah tetap ertahan i bas juma 
e, jenari ibunuhina bangsa Pilisti. Mbelin kal 
kemenangen TUHAN, i bas wari e. 

13| bas sada wari i bas permulan paksa 
rani, Daud sangana i bas gua Adulam. Emaka 
reh telu kalak i bas "Si Telu puluh" ndahi ia. 
Sanga si e sada rombongen bangsa Pilisti 
erkemah i Baluren Repaim. 

14 Paksa si e Daud sangana i das sada 
uruk-uruk si erbenteng, janah sada terpuk 
bangsa Pilisti nggo ngkuasai Betlehem. 

15Tedeh ate Daud kutana, emaka nina, 
"Merincuh kal min aku sekalak maba lau 
nemen i bas sumur i pintun gerbang 
Betlehem nari!" 

16 Teluna tentera si terberita e iterobosna 
perkemahen bangsa Pilisti, ijarukna lau i 
bas sumur e nari jenari ibabana mulih man 
Daud. Tapi la nggit Daud minem lau e; tapi 
iamburkenna lau e jadi sada persembahen 
man TUHAN, 

17 emaka nina, "TUHAN, ndigan pe la aku 
nggit nginemsa lau e! E seri kap ras minem 
dareh kalak enda si ngasamken kesahna!" 
Emaka la ia nggit nginem lau e. Bagem 
rawana teluna tentera si terberita e. 

18 Senina Joap, si Abisai (nande kalak enda 
Seruya gelarna) ia me peminpin "Si Telu 
puluh si terberita". Ia erperang alu lembingna 

ngelawan 300 kalak janah ibunuhna kerina 


emaka ia jadi terberita i bas "Si Telu puluh". 

19 ja me si terberitana i bas "Si Telu puluh" 
emaka ia mejadi peminpin, tapi lebih 
terberita denga ka "Si Telu" asangken ia. 

20 Benaya anak Joyada i Kabsel nari, eme 
tentera si deban si terberita: ia sekalak si 
mbisa tuhu-tuhu. Ia nggo munuh dua tentera 
Moap si mbisa. I bas sada paksa, lawes ia ku 
bas sada lubang tupung salju sangana nusur 
jenari ibunuhna sada singa ije. 

21 Sekalak bangsa Mesir si mbestang pe 
ibunuhna. Bangsa Mesir e ncikep sada 
lembing. Benaya ngelawan bangsa Mesir alu 
cikenna, isintapkenna lembing e i bas tan 
kalak Mesir e nari jenari ibunuhna kalak Mesir 
alu lembing e ka. 

22 Eme kinimbisan si ilakoken Benaya. Ia pe 
sekalak i bas "Si Telu puluh". 

23 Ig me si terberitana i bas "Si Telu puluh" 
tapi terberitan denga "Si Telu" asang ia. 
Itamaken Daud ia ertugas jadi pengawal 
peribadina. 

24 Enda me kerina anggota-anggota "Si Telu 
puluh": Asahen senina Joap Elhanan anak 
Dodo i Betlehem nari Sammah ras Elika i 
Harod nari Heles i Pelet nari Ira anak Ikes 
i Tekoa nari Abieser | Anatot nari Mebunai i 
Husa nari Salmon i Aho nari Maharai i Netopa 
nari Helep anak Baana i Netopa nari Itai 
anak Ribai i Gibea i bas daerah Benyamin 

nari Benaya i Piraton nari Hiddai i bas 


baluren deher Gaas nari Abialbon i Araba nari 
Asmawet i Bahurim nari Eliaba i Salbon nari 
Anak-anak Jasen si dilaki Jonatan Sammah 

i Harar nari Ahiam anak Sarar i Harar nari 
Elipelet anak Ahasbai i Maaka nari Eliam anak 
Ahitopel i Gilo nari Hesro i Karmel nari Paarai 
i Arab nari Igal anak Natan i Soba nari Bani 

i Gat nari Selek i Amon nari Naharai i Beerot 
nari, si maba senjata Joap Ira ras Gareb i 
Jatir nari Uria kalak Heti Kerina lit telu pulu 
pitu tentera si terberita. 

25 (2Sam 23:24) 


Sensus (1Taw 21:1-27) 


24 l Lit denga ate TUHAN nembeh 
nandangi bangsa Israel sekali nari, 

emaka IbahanNa Daud maba kesuliten man 


bangsa e. Nina TUHAN man Daud, "To lawes 
jenari kira kerina rayat Israel ras Juda." 

2 Emaka ibereken Daud perentah man 
Joap puanglima tenterana, "To lawes ras 
pegawaindu ku kerina suku-suku Israel mulai 
i bas ujung negeri ku ujungna si deban. Jenari 
kira rayat e, kueteh ateku beliganna." 

3 Tapi ijabap Joap raja, "O Tuanku Raja, 
mungkin TUHAN Dibatandu mahan beligan 
rayat Israel seratus kali nari asang si genduari 
e. Janah mungkin nggeluh denga kam 
ngidah perbahanen TUHAN Dibatandu e. Tapi 
ngkai maka Tuanku Raja merincuh erbahan 
sensus?" 

4Tapi iusahaken raja maka Joap ras 
pegawaina ngikutken perentahna, itadingken 
kalak enda adep-adepen raja jenari lawes ia 
kerina meligai rayat Israel. 

3 Ikepari kalak enda Jordan jenari erkemah 
ia i Selatan Arur kota i tengah berneh, | 
daerah Gat. I jah nari lawes ia kerina ku Utara 
Jaser, 

Sjenari seh i Gileat jenari ku Kades i daerah 
Heti. 

7 Kenca bage lawes ia ku Dan janah i Dan 
nari lawes ia ku Selatan kota kalak Hewi ras 
kalak Kanaan, jenari si perpudina ku Berseba 
i bagin Selatan Juda. 

8 Emaka kenca siwah bulan dua puluh wari 


mulihken ia ku Jerusalem nggo idalanina 
kerina negeri e. 

9 Ilaporkenna man raja kerina beligan 
kengasupen militer eme: 800.000 i Israel 
janah 500.000 i Juda. 

10 Tapi kenca Daud nggo erbahan Sensus 
e, pusuh peratenna mulai la senang, emaka 
nina man TUHAN, "Nggo mesangat dosa si 
kubahan alu erbahan sensus e! Alemi min 
dosangku erkiteken kebodohenku e." 

ll Nina TUHAN man Gat nabi si Daud, "To 
dahi Daud janah kataken man bana maka 
Kubereken man bana telu si man pilihenna. 
Kulakoken si apai si ipilihna." Pepagina 
erpagi-pagi, kenca Daud medak, 

12 (2Sam 24:11) 

13 jdahi Gat ia, iturikenna man Daud kai si 
nggo ikataken TUHAN, kenca bage nungkun 
Gat, "Si apai si ipilihndu? Telu tahun dekahna 
kelihen i negerindu, ntah telu bulan kam 
kiam i bas adep-adepen musuhndu, ntah telu 
bulan dekahna penakit sampar | negerindu? 
Genduari ukurken manjar-anjar. Jenari 
turiken man bangku jabap si apai si kubaba 
mulih man TUHAN." 

14 Nina Daud njabapsa, "Aku i bas keadan 
sakit. Tapi la ateku manusia si ngukum aku. 
TUHAN jinelah si ngukum aku, sabap perkuah 
AteNa." 

15J enari ibereken TUHAN penakit sampar 


man Israel, menaken erpagi-pagi nari seh 
paksa si nggo itetapken, i bas ujung negeri ku 
tampukna si deban emaka mate me 70.000 
kalak bangsa Israel. 

16 Kenca menam kernep Jerusalem, erkusur 
ukur TUHAN kerna ngukum bangsa e, jenari 
nina man malekat si munuhi bangsa e, "Bias! 
E nggo bias!" Malekat e lit i ingan ngerik 
Arauna kalak Jebusi. 

17 Idah Daud malekat e si nggo munuhi rayat 
e jenari nina man TUHAN, "Aku jine si ersalah. 
Aku saja si nggo erbahan lepak kai kin si 
nggo ibahan rayat si musil enda? Arus maka 
aku ras keluargangku nge si lukumNdu." 

18| bas wari e ka idahi Gat si Daud jenari 
nina man bana, "To lawes ku pengeriken 
Arauna, janah pajekken sada batar-batar 
persembahen man TUHAN." 

19| patuhi Daud perentah TUHAN emaka 
lawes ia bagi si nggo ikataken Gat man bana. 

20 | pernehen Arauna ku berneh janah idahna 
raja ras pegawaina nangkeng ndahi ia. 
Idampeskenna bana ku taneh i lebe-lebe 
Daud 

21jenari nungkun ia, "Tuanku Raja, erkai 
kam ku jenda?" Nina Daud njabapsa, "Nukur 
ingan pengerikenndu janah majekken sada 
batar-batar persembahen man TUHAN gelah 
ngadi penakit sampar e." 

22 “Buatlah, Tuanku Raja," nina Arauna, 


"janah persembahkenlah man TUHAN kai 
iakapndu mehuli. | jenda lit piga-piga lembu 
man tutungen jadi sada persembahen i babo 
batar-batar e. Enda pasangen-pasangen 
gereta lembu ras kayu-kayu pengeriken man 
rantingna." 

23 | bereken Arauna e kerina man raja jenari 
nina, "Mbera ialoken TUHAN Dibatandu 
persembahenndu." 

24Tapi nina raja erjabap, "Labo bage, 
kugalari nge e kerina man bandu. La 
kupersembahken man TUHAN Dibatangku 
persembahen-persembahen la ertukur." 
Emaka igalarina ingan pengeriken ras lembu 
e lima puluh duit pirak. 

25 Kenca bage ipajekkenna sada batar- 
batar persembahen man TUHAN jenari 
ipersembahkenna persembahen tutungen 
ras persembahen persadan. Emaka penakit 
sampar i Israel nggo ngadi. 


1 Raja-raja 


Raja Daud metua 


1 1 Genduari Raja Daud nggo metua kal. 
Emaka aminna piga-piga lapis pe ibahan 
suruh-suruhenna cabinna, mbergeh denga 
akapna lalap. 

2 Emaka nina pegawaina man bana, "O Raja 
ma labo akapndu dalih bicara idarami kami 
sekalak singuda-nguda man temanndu si 
pekena-kena kam. Banci ia rembak medem 
ras kam gelah melas akapndu." 

3 Emaka idarami me i belang-belang Israel 
sekalak singuda-nguda mejile, janah ijumpai 
me i Sunem sekalak singuda-nguda si cocok, 
Abisah gelarna, emaka ibaba ia man raja. 

4Singuda-nguda e seh kal jilena, janah ia 
jadi pelayan raja ras si pekena-kenasa, tapi 
raja la ersada kula ras ia. 


Adonia nuntut gelah ia irajaken 


> Genduari kenca Absalom nggo mate, 
anak Daud i bas ndeharana Hagit, si Adonia 
gelarna, eme anakna sintua si nggeluh denga. 
la sekalak dilaki mejile kal rupana. Ia la 
pernah ipandang Daud subuk kerna kai pe, 
janah merhat kal ia jadi raja. Isikapkenna 

guna dirina gereta ras kuda, ras si ngarakken 
ia rusur erdalan, lima puluh kalak teremna. 

6 (1Raj 1:5) 

7 Arih-arih ia ras Joap (nandena Seruya) 
bage pe ras Imam Abiatar, janah duana kalak 
enda setuju nampatisa nehken sura-surana e. 

8 Tapi Imam Sadok, ras Benaya anak Joyada, 
Nabi Natan, Simei, Rei, ras pengawal Daud la 
Ikapitina Adonia. 

9| bas sada wari Adonia erbahan 
persembahen. Igelehna biri-biri, jenggi 
lembu, ras anak lembu si mbur i Batu 
Nipe, deher ulu lau Enrogel. lundangna 
kerina seninana ras pegawai-pegawai raja 
si asalna i Juda nari reh ku pesta man-man 
persembahen e, 

10 tapi seninana lain nande, Salomo, ras 
Nabi Natan, Benaya, ras pengawal raja la 
iundangna. 


Salomo jadi raja 


ll Kenca bage idahi Natan me Batseba 
nande Salomo, jenari isungkunna ia, "La kin 
ibegindu Adonia anak Hagit nggo iangkatna 
man bana jadi raja? Janah Raja Daud sitik pe 
la meteh kerna si e! 

12 Adi keleng atendu kesahndu ras kesah 
anakndu Salomo, kupedahken man bandu: 

13 Minterlah kam lawes ndahi Raja Daud 
jenari sungkun ia, nindu, 'O, Raja, ma nggo 
kam erpadan man bangku maka anakku 

Salomo pagi nggantiken kam jadi raja? Ngkai 
maka Adonia nggo jadi raja?" 

14J enari itambahi Natan katana nina, "Kenca 
bage, asum kam sangana ngerana denga ras 
Raja Daud, reh aku bengket janah kuesahken 
katandu e." 

15 Emaka lawes Batseba ndahi raja ku 
kamar inganna medem. Nggo metua kal ia, 
janah Abisah, singuda-nguda i Sunem nari 
pekena-kenasa. 

16 Mungkuk kal Batseba i lebe-lebe raja, 
jenari isungkuni raja ia, "Kai atendu?" 

17 Ngaloi ia, "O, Raja, kam nggo erbahan 
padan man bangku i bas gelar TUHAN 
Dibatandu maka anakku Salomo mejadi raja 
nggantiken kam. 

18 Tapi Adonia nggo jadi raja, janah kam sitik 
pe la itehndu kerna si e. 

19 Nggo igelehna mbue jenggi lembu, biri- 
biri, ras anak lembu mbur man persembahen, 
janah iundangna kerina anak-anakndu si 
dilaki, Imam Abiatar ras Joap puanglima 
tenterandu ku pesta man-man e, tapi 
anakndu Salomo la iundangna. 

200 Raja, kerina bangsa Israel genduari 
sangana natap man bandu. Ikatakenndu dage 
man bana ise kin si tuhuna si nggantiken kam 
jadi raja. 

21 Adi Ia itetapkenndu genduari, kenca kam 
pagi mate la banci lang anakku Salomo ras 

aku minter iukum desken musuh bangsa 
enda." 

22 Asum Batseba ngerana denga Nabi Natan 
nggo seh i bas istana raja. 

23 | beritaken man raja maka nabi e reh ku 
istana, lawes Natan ku bas, janah mungkuk 
kal ia i lebe-lebe raja. 

24 Kenca bage nina, "O Raja, nggo kin 
iImomokenndu maka Adonia me pagi si 
nggantiken kam jadi raja? 

25| bas wari si sendah enda kal, nggo ia 
lawes, igelehna melala jenggi lembu, biri-biri 
ras anak lembu si mbur man persembahen. 
lundangna kerina anakndu si dilaki, Joap 
puanglima tenterandu, ras Imam Abiatar, 
janah genduari paksana ia kerina erpesta 
man-man ras Adonia janah ersurak nina, 
'Mejuah-juah Raja Adonia!' 

26Tapi aku, Raja, bage pe Imam Sadok, 
Benaya, ntah pe Salomo la iundangna. 

2! Setuju kin kam kerina si enda, janah Ia kin 
atendu iturikenndu sitik pe man pegawaindu 
ise si nggantiken kam jadi raja?" 

28 Nina Raja Daud, "Dilo Batseba bengket 
mulihken." Emaka reh ia tedis i lebe-lebe 
raja. 

29J enari nina raja man bana, "Erpadan aku 
man bandu erkite-kiteken TUHAN si nggeluh, 
si nggo mulahi aku i bas kerina kesusahenku 
nari, 

30 maka sendah ku sehken me padanngku 
si nggo nai kubahan man bandu i bas gelar 
TUHAN, Dibata kalak Israel, maka anakndu 
Salomo la banci lang nggantiken aku pagi jadi 
raja." 

31 Minter Batseba mungkuk, jenari nina man 
raja, "Nggeluhlah Tuanku Raja asa lalap!" 

32 Kenca bage isuruh Raja Daud gelah idilo 
Imam Sadok, Nabi Natan, ras Benaya. Kenca 
ia bengket kerina, 

33 'kataken raja man bana, "Babalah 
pegawai-pegawai istanangku ras kam. Suruh 
anakku Salomo ngersak kaldengku, jenari 
arakkenlah ia ku berneh ku ulu Lau Gihon. 

341 je Imam Sadok ras Nabi Natan arus 
namaken minak ku takalna nangkuhken ia 
jadi raja Israel. Kenca bage embus terompet 
ersuraklah nindu, "Mejuah-juahlah Raja 
Salomo!" 

35 Arakken ka ia mulihken ku jenda gelah 
kenca seh kundul ia i bas kursi kinirajanku. 
la nggantiken aku jadi raja, sabap ia nggo 
kupilih ngerajai Israel ras Juda." 

36 “Jadi me bagi katandu e," nina Benaya 
ngaloi, "janah TUHAN Dibatandulah 
netapkenca. 

37 Bagi TUHAN nggo nemani Tuanku Raja, 
ia ka lah si nemani Salomo, janah ialah si 
erbahanca maka kinirajanna mulian asa 
kinirajanndu." 

38 Emaka Sadok, Natan, Benaya, ras 
pengawal-pengawal raja namaken me Salomo 
ku das kalde Raja Daud, jenari iarakkenna ku 
ulu Lau Gihon. 

39 (buat Imam Sadok ingan minak saitun si 
nggo ibabana i bas Kemah Perjumpan ras 
TUHAN nari, jenari iminakina Salomo. lembus 
kalak ndai terompet, janah kerina rayat 
ersurak nina, "Mejuah-juahlah Raja Salomo!" 

40 Kenca bage iarakkenna mulih, janahna 
ersurak meriah ras ngembus suling, megang 
sorana seh maka taneh pe kumetter 
ibahanna. 

41 Asum Adonia ras kerina temuena nandangi 
elah man i bas pesta e, ibegina sora si megang 
e. Janah kenca ibegi Joap sora terompet e 
nungkun ia nina, "Sora kai nge si gejek i bas 
kota ah?" 

42 Ope denga ngerana, reh Jonatan, anak 
Imam Abiatar. "Mari kubasken," nina Adonia. 
"Kam kalak mehuli tentu kam maba berita si 
mehuli." 

43 “Labo," nina Jonatan ngaloi. "Tuanta Raja 
Daud nggo ngangkat Salomo jadi raja. 

44Isuruhna Sadok, Natan, Benaya, ras 
pengawal-pengawal raja ngarakken ia. Kalak 
ndai namaken ia ku das kalde raja, 

4 jenari iminaki Sadok ras Natan ia i ulu Lau 
Gihon. Kenca bage lawes kalak ndai ku kota, 
ersurak-surak alu meriah, janah genduari 

rayat sangana ersurak-surak. Eme sora gejek 
si sangana ibegindu. 

46 Salomo kap genduari raja. 

41 Lebih asa si e, pegawai-pegawai istana 
nggo reh ndahi tuanku Raja Daud nehken 
pasu-pasuna janah nina: 'Dibatandulah si 
erbahanca maka Salomo lebih terberita asa 
kam, janah kinirajan Salomo lebih ermulia 
asa kinirajanndu.' Kenca bage Raja Daud 
mungkuk i bas inganna medem nembah. 

48Janah ertoto: 'Sipujilah TUHAN, Dibata 
Israel, si sendah nggo erbahan sekalak i bas 
kesusurenku nari nggantiken aku jadi raja, 
janah nggo IbereNa aku nggeluh ngidahsa!'" 

49 Emaka mbiar kerina temue Adonia, keke 
ia kerina jenari lawes sekalak-sekalak nepet 
dalinna. 

50 Adonia, seh kal biarna man Salomo, 
lawes ku Kemah Perjumpan ras TUHAN jenari 
ijemakna tanduk batar-batar. 

>l Man Raja Salomo iberitaken maka Adonia 
mbiar man bana janah ia sangana njemak 
tanduk batar-batar nina, "Ersumpah min lebe 
Raja Salomo maka la atena munuh aku." 

52 Ngaloi Salomo, "Adi ia setia, selambar buk 
pe i bas takalna la banci ikuit, tapi adi lang la 
banci lang mate ia." 

>3J enari Raja Salomo nuruh Adonia pesusur 
ia i das batar-batar nari. Lawes Adonia ndahi 
raja jenari mungkuk ia lebe-lebena, janah 

nina raja man bana, "Banci kam mulih ku 
rumah." 


Perentah Daud si perpudina man Salomo 


2 l Asum Daud nandangi mate idilona 
anakna Salomo, jenari iberekenna man 
bana kata ajar si perpudi nina, 

2 "Genduari seh me paksana aku mate. 
Teklah janah tetaplah ukurndu. 

3 Bahanlah kai si isuruh TUHAN Dibatandu 
man bandu. Ikutkenlah kerina undang- 
UndangNa ras PedahNa, bagi si tersurat i bas 
Undang-undang Musa, gelah kujapa pe kam 
lawes sangap kam i bas kerina si idahikenndu. 

4 Adi ikutkenndu KataNa, la banci lang 
isehken TUHAN padan si IbahanNa asum 
IkatakenNa man bangku maka kesusurenku 
tetap ngerajai Israel adi alu tutus ate 
ikutkenna pedah Dibata asa ukur ras gegehna 
lit. 

> Tambah si e lit denga tole. Inget kai si 
ibahan Joap man bangku alu munuh dua 
kalak puanglima tentera Israel, Apner anak 
Ner, ras Amasa anak Jeter. Inget uga ia 
duana ibunuhna asum musim dame, guna 
nehken elem-elem atena kerna kematen 
si ibahan Apner ras Amasa asum musim 
perang. Ibunuh Joap kalak si la ersalah janah 
genduari aku terpaksa mersan tanggung 
jawab ras akibat perbahanenna e. 

6 Itehndu kai arus ibahan man bana: la banci 
ipelepasndu ia nggeluh cawir metua. 

' Tapi cidahkenlah perkuah atendu man 
anak-anak Barsilai i Gileat nari janah 
pekena-kenalah ia kerina, erkite-kiteken 
mehuli ia man bangku asum aku lompat 
erkite-kiteken seninandu Absalom. 

8 Bage ka pe kerna Simei anak Gera anak 
kota Bahurim i daerah Benyamin. Isumpahina 
aku alu mesangat asum aku lawes ku 
Mahanaim tapi arah pudi asum ijumpaina aku 
i Lau Jordan, erpadan aku man bana i bas 
gelar TUHAN maka Ia ia kubunuh. 

9Tapi kam la banci la ngukum ia. Itehndu 
kai arus ibahan man bana, janah la banci la 
ibunuhndu ia." 


Kematen Daud 


10 Kenca bage mate Daud janah ikuburken ia 
i Kota Daud. 

Il Dekahna ia jadi raja i taneh Israel empat 
puluh tahun, i Hebron pitu tahun janah i 
Jerusalem telu pulu telu tahun. 

12 Salomo nggantiken bapana Daud jadi raja, 
janah kinirajanna pajek nteguh. 


Kematen Adonia 


13| bas sada wari Adonia, (nandena Hagit 
gelarna), lawes ndahi Batseba nande Salomo. 
Isungkun Batseba ia nina, "Ma erkite-kiteken 


1 Raja-raja 2.141 20 10 
tedeh ate nge kerehenndu enda?" "Ue," nina 
Adonia ngaloi, 

14janah kenca e itambahina, "Lit sitik 
pemindonku man bandu." "Kai kin e?" nina 
nungkun. 

15 Erjabap Adonia nina, "Itehndu maka 
aturna aku nggo jadi raja janah kerina kalak 
i Israel ngarapken si e. Tapi la bage jadina, 
janah seninangku nggo jadi raja, eme peraten 
TUHAN. 

16) anah genduari lit sada pemindonku: 
ngarap aku maka ula itulakndu aku." 

17"Kai kin e?" nina Batseba nungkun. 
Ngaloi Adonia, "Pindo min man Raja 
Salomo, sabap kuteh labo ia nggit nulak 
kam, gelah iberekenna man bangku 
Abisah, singuda-nguda i Sunem nari jadi 
ndeharangku." 

18 "Mehuli," nina Batseba ngaloi. "Aku 
ncakapkenca man raja kerna pemindonndu 
e." 

19 Emaka lawes Batseba ndahi raja guna 
ercakap ras ia i bas gelar Adonia. Tedis 
raja ngalo-ngalosa jenari mungkuk ia man 
nandena. Kenca bage kundul ia i bas kursi 
kinirajanna janah isuruhna gelah ibaba sada 
nari kursi ku bas man ingan nandena kundul 
arah kemuhenna. 

20 Nina man raja, "Lit sitik pemindonku man 
bandu, ngarap aku maka ula min itulakndu." 

"Kai kin e, nande?" nina nungkun. "Labo 
kutulak." 

21 Nina ngaloi, "Berelah seninandu Adonia 
gelah ibuatna Abisah man ndeharana." 

22 "Ngkai maka ipindondu man bangku gelah 
kubereken Abisah man bana?" nina raja 
nungkun. "Banci jadi kursi kinirajan enda 
pe ipindondu kang kari gelah ibereken man 
bana. Lang kin pe, ia nge kap seninangku si 
tuan asa aku janah Imam Abiatar ras Joap 
duana mihak ia!" 

23J enari ersumpah Salomo i bas gelar 
TUHAN, "Dibatalah si munuh aku adi la kari 
kupaksa Adonia nebusi pemindonna enda alu 
kesahna jine! 

24TUHAN nggo netapken aku alu nteguh 
i bas kursi kinirajan bapangku Daud: nggo 
IsehkenNa PadanNa janah IberekenNa 
kerajan enda man bangku ras man 
kesusurenku. Ersumpah aku erkite-kiteken 
TUHAN si nggeluh maka Adonia la banci la 
mate i bas wari enda!" 

25 Emaka ibereken Raja Salomo perentah 
man Benaya. Lawes minter Benaya ndarat 
jenari ibunuhna Adonia. 


Abiatar ipelawes: Joap mate 


26 Kenca bage nina Raja Salomo man Imam 
Abiatar, "Laweslah ku kutandu jine, i Anatot. 
Situhuna patut kam mate, tapi la ateku 
nuruhsa gelah kam ibunuh genduari, sabap 

kam nai si ngurus Peti Perpadann TUHAN 
sanga kam ras bapangku Daud, janah ras-ras 
kam ngenanami kiniseranna." 

27) enari ipengadi Salomo Abiatar ndahiken 
dahin-dahin imam TUHAN, janah arah si e 
isehkenna kai si nggo ikataken TUHAN i Silo 
kerna Imam Eli ras kerina kesusurenna. 

28 | begi Joap kai si nggo jadi. (Nggo ikapitina 
Adonia, tapi Absalom lang.) Emaka lompat 
ia ku bas Kemah Perjumpan jenari ijemakna 
tanduk batar-batar. 

29 Kenca seh berita man Raja Salomo 
maka Joap nggo lompat ku bas Kemah 
e janah sanga deher batar-batar, isuruh 
Salomo sekalak persuruhen ndahi Joap 
guna nungkuni ngkai maka ia lompat ku 
batar-batar. Erjabap Joap maka ia lompat 
ndahi TUHAN erkite-kiteken mbiar ia man 
Salomo. Emaka isuruh Raja Salomo Benaya 
munuh Joap. 

30 Lawes ia ku Kemah Perjumpan jenari 
nina man Joap, "Iperentahken raja man 
bandu gelah kam ndarat." "Lang," nina Joap 
ngaloi. "I jenda me aku mate." Lawes Benaya 
mulihken ndahi raja jenari iturikenna man 
bana kai si nggo ikataken Joap. 

31 “Bahanlah kai si ikataken Joap," nina 
Salomo ngaloi. "Bunuh ia jenari kuburken. 
Kenca bage aku ntah ise i bas kesusuren 
Daud nari lanai ertanggung jawab kerna kai 

si nggo ibahan Joap asum ibunuhna kalak si 
la ersalah. 

32 TUHAN la banci lang ngukum Joap erkite- 
kiteken ia nggo munuh, si ilakokenna alu la 
betehen bapangku Daud. Ibunuh Joap dua 
kalak jelma si ulin asa ia: Abner, puanglima 
tentera Israel, ras Amasa, puanglima tentera 
Juda. 

33 Ukumen kerna pembunuhen puanglima 
si dua e la banci la idabuhken man Joap ras 
man kerina kesusurenna seh rasa lalap. Tapi 
la banci la ibereken TUHAN kesangapen man 
kerina kesusuren Daud si ngkunduli kursi 
kinirajanna." 

34 Emaka lawes Benaya ku Kemah Perjumpan 
munuh Joap, jenari ikuburkenna i tengah 
mbalmbal i bas kutana. 

35 Raja ngangkat Benaya jadi puanglima 
tentera nggantiken Joap janah itamakenna 
Imam Sadok nggantiken Abiatar. 


Kematen Simei 


36 Kenca bage isuruh raja ngelegi Simei 
janah nina man bana, "Pajekkenlah rumahndu 
i Jerusalem enda. I je lah kam ringan, janah 
ula tadingken kota. 

37 Adi sempat itadingkenndu ingan enda 
janah ikeparindu Lau Kidron, la banci la mate 
kam, janah salahndu jine nge e." 

38 "Mehuli Raja," nina Simei ngaloi. "Banci 
kubahan bagi si ikatakenndu." Emaka ndekah 
ia ringan i Jerusalem. 

39 Tapi telu tahun kenca si e, dua kalak 
budak Simei kiam nadingken tuanna, jenari 
idahina raja Gat, eme Akis anak Maaka. 
Kenca ibegi Simei duana ia nggo i Gat, 

40ipasangna pelana kaldena jenari lawes 
ia ndahi Raja Akis ku Gat, ndarami 
budak-budakna e. Kenca idatsa ibabana 
mulih. 

41 Kenca ibegi Salomo kai si nggo ibahan 
Simei, 

42 isuruhna ngelegi ia jenari nina, "Nggo 
kusuruh kam erpadan i bas gelar TUHAN 
maka la itadingkenndu Jerusalem. Janah 
nggo kupersingeti man bandu maka adi 
itadingkenndu Jerusalem, la banci la 
mate kam. Ma nggo isetujuindu e janah 
Ikatakenndu maka atendu ngikutken 
katangku? 

43 Dage, ngkai maka ilanggarndu padanndu 
janah la kam patuh man perentahku? 

44Tangkas ietehndu kerina kesalahen si 
ibahanndu man bapangku Daud. La banci la 
iukum TUHAN kam kerna si e. 

45 Tapi la banci Ia ipasu-PasuNa aku janah 
IpetetapNa kerajan Daud seh rasa lalap." 

46Jenari ibereken raja perentah man Benaya 
munuh Simei. Minter lawes Benaya ndarat 

munuh Simei. Genduari kerina kuasa nggo 
ijemak Salomo i bas tanna. 


Salomo ertoto mindo 
kepentaren (2Taw 1:3-12) 


1 Salomo erbahan hubungen ras raja Mesir 

alu ngempoi anakna. Ibabana anak raja 
Mesir ndai ringan i Kota Daud seh nggo dung 
Ipajekkenna istanana, Rumah Pertoton, ras 
tembok i sekelewet Jerusalem. 

2 Rumah Pertoton man TUHAN langa denga 
Ipajekken, janah erkite-kiteken si e bangsa 
Israel tetap denga erbahan persembahenna i 
bas erbage batar-batar si pedauh-dauh. 

3 Salomo erkeleng ate man TUHAN janah 
likutkenna kerina pedah bapana Daud, tapi 
igelehna ka pe asuh-asuhen jenari ibahanna e 
jadi persembahen i datas erbage batar-batar 
si pedauh-dauh. 

4 Sekali jadi lawes raja ku Gibeon nehken 
persembahen sabap i je me batar-batar 
si terberitana kal. | bas paksa-paksa si 
nggo lepas isehkenna ije piga-piga ratus 
persembahen tutungen. 

>| bas berngi e teridah TUHAN man bana i 
bas nipi, janah IsungkunNa raja, "Kai atendu 
Kubereken man bandu?" 

6 Ngaloi Salomo, "Nggo rusur IcidahkenNdu 
KekelengenNdu si mbelin man bapangku 
Daud, suruh-SuruhenNdu, janah mehuli ia, 
patuh, ras bujur man bandu, janah terus nge 

IcidahkenNdu man bana KekelengenNdu si 
mbelin dingen tetap, alu mereken sekalak 
anak dilaki man bana si sendah nggo jadi raja 
nggantiken ia. 

70 TUHAN Dibata, nggo IbereNdu aku 
nggantiken bapangku jadi raja, aminna gia 
aku nguda denga kal janah la kueteh uga 
ndalanken dahin raja. 

8 Enda aku ringan i tengah-tengah bangsa si 
nggo IpilihNdu jadi SikerajangenNdu, bangsa 
si teremna la terkira. 

9 Emaka berekenlah man bangku kepentaren 
ngerajai BangsaNdu alu kebujuren ras 
kebeluhen mbedaken si bujur ras si jahat. 
Adi la bage, ija nge aku ngasup ngaturken 
BangsaNdu si mbelin enda?" 

10 Meriah kal ukur TUHAN erkiteken ipindo 
Salomo si enda. 

ll Emaka nina TUHAN, "Erkite-kiteken 
ipindondu kepentaren ngerajai bangsa 
enda alu bujur, labo ipindondu umur 
gedang ntah kebayaken ntah pe kematen 
musuh-musuhndu, 

12 tentu Kubereken kai si ipindondu. 
Kubereken kepentaren ras pengertin man 
bandu lebih asa si lit i bas kalak si nggo leben 
ntah si pudin asa kam. 

13 Kubereken pe man bandu kai si langa 
ipindondu: gedang-gedang geluhndu bayak 
dingen ermulia kam, lebih asa kebayaken ras 
kemulian raja-raja si deban. 

14Janah adi ikutkenndu katangKu, ipakendu 
Undang-undangKu ras pedahKu, bagi si 
ibahan bapandu Daud, Kubahan maka gedang 
umurndu." 

15 Kenca bage medak Salomo, ietehna 
maka Dibata nggo ngerana man bana i 

bas nipina. Jenari lawes ia ku Jerusalem, 
tedis ia i lebe-lebe Peti Perpadanen TUHAN 
janah ibahanna persembahen tutungen ras 
persembahen pengalemi dosa. Kenca si 

e ibahanna pesta man-man guna kerina 
pegawaina. 


Sada perkara si mesera 
iputusken Raja Salomo 


16| bas sada wari reh me dua kalak diberu 
si pendahinna erlua-lua ngadap ku lebe-lebe 
Raja Salomo. 

17 Sekalak i bas ia nari ngataken, "O Raja, 
aku ras diberu enda ringan i bas sada rumah, 
janah kupupus sekalak anak dilaki i rumah 
asum ia ije. 

18 Dua wari kenca anakku tubuh ia pe mupus 
sekalak anak dilaki. Kami ngenca duana i bas 
rumah ndai, la lit ise pe si deban. 

19 Kenca bage, i bas sada berngi tertindihisa 
anakna ndai seh mate. 

20 Keke ia ibuatna anakku sanga aku tunduh 
denga, jenari ibabana ku inganna medem. 
Kenca bage itamakenna anak si nggo mate 
ndai i bas inganku medem. 

21 Pepagina kenca aku keke janah asum 
kubere minem ateku anakku, kuidah nggo 
mate ia. Kupepayo kal anak ejenari kuidah 
maka ia labo anakku." 

22Tapi nina diberu si sada nari, "La 
tuhu! Anak si nggeluh e aku empuna, si 
mate ndai nge anakndu!" Ngaloi diberu si 
pemena ndai, "Lang! Anak si mate ndai nge 
sikerajangenndu, janah si nggeluh e anakku!" 
Bage me si jabap-jabapen ia i lebe-lebe raja. 

23 Kenca bage nina Raja Salomo, "Sekalak- 
sekalak kam ngataken maka anak si nggeluh 
e sikerajangenndu, janah anak si mate e 
sikerajangen si sekalak nari." 

24 (suruh raja ngelegi pedang, janah kenca 
nggo ibaba, 

25 hina, "Belah duaken anak si nggeluh e 
jenari bereken man diberu e tersembelah." 

26 Emaka nande anak si nggeluh ndai, 
tuhu-tuhu pusuhna dem kekelengen nandangi 
anakna, ikatakenna man raja nina, "Mekuah 
min atendu Raja, ula bunuh anak e! 
Berekenlah man bana!" Tapi nina diberu si 
sada nari ndai, "Sada pe kami la pedah daten, 
terusken belah-duakenlah." 

27 Kenca bage nina Raja Salomo, "Ula bunuh 
anak e! Bereken man diberu si pemena, ia 
kap nandena si tuhu-tuhu." 

28 Kenca ibegi bangsa Israel kerna 
keputusen si ibahan Raja Salomo, kerina 
ia erkemalangen man bana, sabap mulai 

i jenari nggo iteh bangsa emaka Dibata 


nggo mereken kepentaren man Raja Salomo 
mutusken perkara-perkara alu bujur. 


Pegawai Raja Salomo 


4 1 Salomo raja kerina Israel, 

2 enda me pegawaina si erpangkat 
meganjang: Imam si mbelin: Asaria anak 
Sadok. 

3 Sekretaris kerajan: Elihorep ras Ahiya, 
duana anak Sisa. Juru tulis ras nimpan 
surat-surat: Josapat anak Ahilut. 

4Puanglima tentera: Benaya anak Joyada. 
Imam-imam: Sadok ras Abiatar. 

> Kepala gubernur-gubernur daerah: Asaria 
anak Natan Penasehat raja: Imam Sabut 
anak Natan. 

6 Kepala pelayan istana: Ahisar Si ngurus 
kerja paksa: Adoniram anak Apda. 

7 Salomo ngangkat sepulu dua kalak 
gubernur daerah i negeri Israel. Gubernur- 
gubernur enda arus ngelitken pangan i bas 
daerahna nari guna raja ras kerina isi istana, 
i ja setiap kalak ertanggung jawab guna sada 
bulan i bas sada tahun. 

8Si tersurat arah teruh enda me gelar-gelar 
gubernur si sepulu dua kalak ras daerah 
tugasna: Ben-Hur: taneh deleng-deleng 
Eperaim. 

9 Ben-Deker: Kota-kota Makas, Salbim, 
Bet-Semes, Elon, ras Bet-Hanan. 

10 Ben-Heset: Kota-kota Arubot ras Sako ras 
kerina daerah Heper. 

11 Ben-Abinadap, si ngempoi anak Raja 
Salomo, Tapat: kerina daerah Dor. 

12 Baana anak Ahilut: Kota-kota Taanak, 
Megido, ras kerina daerah deher Bet-Sean, 
deher kota Saretan, arah Selatan kota 
Jesreel, seh ku kota Abel Mehola ras kota 
Jokneam. 

13 Ben-Geber: Kota Ramat i Gileat, ras 
kota-kota i Gileat si jadi sikerajangen terpuk 
Jair, sekalak kesusuren Manase, ras daerah 
Argop i Basan, enem puluh kota kerinana, si 
ibentengi alu tembok ras jerijak tembaga i 
bas pintu gerbangna. 

14 Ahinadap anak Ido: daerah Mahanaim. 

15 Ahimas, si ngempoi Basmat, sekalak i bas 
anak-anak Raja Salomo: daerah Naptali. 

16 Baana anak Husai: Daerah Aser ras Kota 
Bealot. 

17/Josapat anak Para: daerah Isakar. 

18 Simei anak Ela: daerah Benyamin. 

19 Geber anak Uri: daerah Gileat, si nggo nai 
iperentah Sihon, raja kalak Amori ras Og raja 
Basan. | babo si sepulu dua kalak enda lit 
sekalak gubernur guna kerina negeri e. 


Kemulian Raja Salomo 


20 Penduduk Juda ras Israel teremna bagi 
kersik i tepi lawit: cukup panganna ras 
iInemenna, janah meriah akapna. 

21 Kerajan Salomo kerina bangsa i Lau Eprat 
nari seh ku taneh Pilisti ras ku perbalengen 
Mesir. Kerina bangsa e nggalar pajak man 
bana, dingen tetap i teruh kuasana kidekah ia 
nggeluh. 

22 Perbekalen si iperluken Salomo tiap wari 
lima ribu liter tepung si mejilena ras sepuluh 
ribu tepung biasa: 

23 sepuluh lembu mbur, dua puluh lembu si 
ipermakani i mbalmbal, ras seratus biri-biri; 
tambah si e lit denga ka belkih, balua, napuh, 
ras bangsa manuk si ipiara. 

24 Salomo erkuasa i belang-belang taneh 
si arah Barat Lau Eprat, mulai i Tipsah nari 
i tepi Lau Eprat seh ku kota Gasa. Kerina 
raja-raja si arah Barat Eprat lit i teruh kuasa 
Salomo, janah Ia ia rubat ras kerajan-kerajan 
isekelewetna. 

25 Kidekah ia nggeluh, kerina rayat i 
belang-belang Juda ras Israel nggeluh aman, 
tep-tep keluarga lit batang anggurna ras 
batang arana. 

26 Karang kuda Salomo lit empat puluh ribu, 
ipergunaken man ingan kuda si narik gereta 
perangna ras sepulu dua ribu kuda-ersaken 
tentera. 

2! Gubernur-gubernurna si sepulu dua kalak 
e, sekalak-sekalak i bas sada bulan si nggo 
itetapken man bana, ngelitken pangan si 
iperluken Raja Salomo ras man kerina kalak si 

man i bas istana. Kerina gubernur-gubernur e 
tetap ngelitken kai si iperluken. 

28 Bage pe gandum ras batang gandum 
guna kuda si narik gereta perang ras 
asuh-asuhen si deban, isikapken gubernur e 
sekalak-sekalak, ija iperluken. 

29 Dibata mereken kepentaren mesangat 
ras perukuren si mbages man Salomo, ras 
pemeteh si Ia tersipati ganjangna. 

30 Kepentaren Salomo ngelebihi kerina kalak 
pentar i Timur nari ntah pe kalak pentar i 
Mesir nari. 

31 ja me si pentarna i bas kerina manusia: 
pentaren asa Etan kalak Esrah, asa 
Heman, Kalkol ras Darda, anak-anak Mahol, 
janah terberita gelarna ku kerina negeri i 
sekelewetna. 

32 | suratkenna telu ribu kuan-kuanen ras 
lebih seribu ende-enden. 

33 Ngasup ia ercakap kerna kayu-kayu ras 
sinuan-sinuan, mulai i bas batang pinus si 
merim si turah i Deleng Libanon nari seh ku 
dukut isop si turah i bas lingling. Ngasup ia 
ercakap kerna rubia-rubia, perik-perik, kerna 
rubia-rubia si njoler, ras nurung. 

34 Raja i belang-belang doni megi kerna 
kepentarenna, janah isuruh raja-raja e kalak 
megiken Salomo. 

Raja Salomo ersikap majekken 
Rumah Pertoton (2Taw 2:1-18) 


5 l Raja Hiram i Tirus nari gelgel nari 
erteman ras Daud, janah kenca ibegina 
maka Salomo nggo nggantiken bapana Daud 
jadi raja, isuruhna piga-piga kalak utusenna 
ndahisa. 

2 Ipeseh Salomo mulihken berita man Hiram 
nina, 

3 “Jetehndu maka erkite-kiteken bapangku 
Daud la erngadi-ngadi erperang ngelawan 
negeri-negeri musuh i sekelewetna, la ia 
ngasup majekken rumah pertoton man ingan 
ersembah man TUHAN Dibatana. Kedungenna 
nggo ibereken TUHAN kemenangen man bana 
naluken kerina musuh-musuhna e. 

4Genduari nggo ibereken TUHAN Dibatangku 
man bangku keamanen i bas kerina baleng 
kerajanku. Lanai lit musuhku, janah Ia lit 
bahaya. 

> TUHAN nggo erjanji ras bapangku Daud: 
'Anakndu, si Kuangkat jadi raja kenca kam, 
ia pagi si majekken Rumah Pertoton man 
bangKu.' Janah genduari nggo kutetapken 
majekken Rumah Pertoton e man ingan 
ersembah man TUHAN Dibatangku. 

6 Emaka suruhlah kalak ku Deleng Libanon 
nabah kayu pinus si merim man bangku. 
Suruh-suruhenku ras suruh-suruhenndu 
ras erdahin, jenari kugalari man suruh- 

suruhenndu e kai si ipindondu. Sabap itehndu 
jine, maka i bas kami la lit sada pe si beluh 
nabah kayu bagi kalak Sidon." 

7 Lanai kal langlang riahna ukur Hiram kenca 
jalokenna tenah Salomo janah nina, "Pujilah 
sendah TUHAN sabap IberekenNa man Daud 
sekalak anak si pentar nggantiken ia jadi raja 
i bas negeri si mbelin e!" 

8 Kenca bage ipeseh Hiram man Salomo 
berita si arah teruh enda, "Nggo kualoken 
berita i bas kam nari janah nggo sikap aku 
genduari erbahan kai si ipindondu. Banci 
kusediaken kayu pinus si merim ras kayu 
pinus si biasa. 

9 Suruh-suruhenku banci maba balok e 
ngincuah i Libanon nari ku lawit, kenca bage 
irakutina jadi rakit gelah iombakken ngikuti 
tepi lawit ku bas ingan si itentukenndu. Kenca 
seh i je iosari suruh-suruhenku ka mulihken, 
jenari suruh-suruhenndu si ngurussa. 

Mindo aku gelah isediakenndu nakan man 
suruh-suruhenku." 

10 Bage me ibereken Hiram man Salomo 
kerina balok-balok kayu pinus si merim ras 
kayu pinus biasa si iperlukenna. 

11 J anah ibereken Salomo man Hiram dua 
ribu ton gandum ras empat ratus ribu liter 
minak saitun murni tiap tahun man keperlun 
suruh-suruhenna. 

12 TUHAN nepati PadanNa, iberekenna man 
Salomo kepentaren. I bas Hiram ras Salomo 

lit perdamen, janah ibahanna perpadanen 


sapih-sapih ia duana. 

13 | tugasken Raja Salomo 30.000 kalak kerja 
paksa i bas kerina taneh Israel nari, 

14janah itamakenna Adoniram ngaturkenca. 
Kalak si erdahin e ibagina jadi telu terpuk, 
10.000 kalak tiap terpuk, janah tiap terpuk 
erdahin sada bulan i Libanon janah dua bulan 
mulih ku rumahna. 

15|it ka pe i bas Salomo 80.000 kalak si 
erdahin muat batu i deleng, ras 70.000 kalak 
Si naruhisa, 

16 janah itugaskenna 3.300 kalak mandur 
ngawasisa guna ngaturken pendahinna. 

17 Sue ras perentah Raja Salomo ibuatna 
batu galang si mejile man palas Rumah 
Pertoton. 

18 Tukang-tukang Salomo ras tukang-tukang 
Hiram bage pe kalak i bas kota Biblos nari 
nikapken batu ras papan guna majekken 
Rumah Pertoton e. 


Raja Salomo majekken Rumah Pertoton 


6 ' Empat ratus waluh puluh tahun kenca 
bangsa Israel nadingken Mesir, i bas tahun 
si peempatken asum Salomo erkuasa i Israel, 
i bas bulan si peduaken, bulan Sip, Salomo 
mulai erbahan Rumah Pertoton. 

2 Arah bas gedangna dua pulu pitu meter, 
belangna siwah meter, janah ganjangna 
sepulu telu setengah meter. 

3 Serambi dalan bengket empat setengah 
meter bertengna janah gedangna siwah 
meter, bali ras belang Rumah Pertoton e. 

4 Dingding Rumah Pertoton e melala lubang 
anginna; lubang e kitiken arah darat asa arah 
bas. 

Arah darat dingdingna, arah kawes- 
kemuhen ras arah pudi Rumah Pertoton e, 
ibahan kamar-kamar si ertingkat telu. Tiap 
tingkat ganjangna dua seperlima meter. 

6 Tiap kamar i bas tingkat si arah teruhna 
belangna dua seperlima meter. Tingkat si 
peduaken belangna 2,7 meter, janah tingkat 
si arah datasna belangna 3,1 meter. Dingding 
Rumah Pertoton e i bas tiap lante nipesen 
asa dingding si lit i bas lante si arah teruhna; 
emaka kamar e banci leket ku dingding, 
aminna la gia ibahan beloti penahanna. 

1 Batu si ipake guna majekken Rumah 
Pertoton e nggo dung isikapken i bas ingan 
muat batu-batu e, emaka lanai lit terbegi 
gejek sora martel, kapak, ntah pe sora 
perkakas besi si debanna asum Rumah 
Pertoton e ipajekken. 

8 Dalan bengket ku bas kamar tingkat si arah 
teruhna eme arah samping Selatan Rumah 
Pertoton e, janah ku tingkat si peduaken ras 
si peteluken lit tanggana. 

9Bage me idungi Raja Salomo Rumah 
Pertoton e. Ipasangna langit-langitna alu 

beloti ras papanna si ibahan i bas kayu pinus 
si merim nari. 

10 Kamar si ertingkat telu si ibahan arah 
darat dingding Rumah Pertoton e, tiap tingkat 
ganjangna 2,2 meter, ipersada ku dingding e 
alu beloti kayu pinus si merim. 

11 Nina TUHAN man Salomo, 

12 “Adi ikutkenndu Undang-undangKu ras 
pedahKu, Kusehken man bandu kai si nggo 
Kupadanken man bapandu Daud. 

13 Ringan Aku i tengah-tengah bangsangKu 
Israel janah ndigan pe la Kutadingken 
bangsangKu." 

14 Bage me nggo dung ipajekken Salomo 
Rumah Pertoton e. 


Bagin-bagin si arah bas Rumah 
Pertoton (2Taw 3:8-14) 


15 Arah bas dingding Rumah Pertoton e ilapisi 
alu papan kayu pinus si merim mulai i bas 
lante nari seh ku langit-langit janah lantena 
kayu pinus biasa. 

16 Sada kamar si arah bas, igelari Ingan 
si Badiana kal, ibahan arah ujung Rumah 
Pertoton e. Gedangna siwah meter janah 
ibelat alu papan kayu pinus si merim i lante 
nari terus ku langit-langit. 

17 Kamar si lit i lebe-lebe Ingan si Badiana 
kal gedangna sepulu waluh meter. 

18 | apisen papan kayu pinus si merim e ihiasi 
alu ukiren-ukiren gambar labu ras bunga si 

terlak: kerina bagin si arah bas itutupi alu 
pinus si merim, emaka batu dingding e la 
teridah. 

19 Arah ujung Rumah Pertoton e ibahan sada 
bilik, ije me Peti Perpadanen TUHAN arus 
itamaken. 

20 Kamar si enda gedangna siwah meter, 
belangna siwah meter, janah ganjangna 
siwah meter, kerina ilapisi alu emas murni. 
Batar-batar ilapisi alu papan kayu pinus si 
merim. 

21 Arah bas Rumah Pertoton e ilapisi alu 
emas, janah rante emas itamaken arah 
lebe-lebe dalan bengket kubas kamar si arah 
ujung ndai janah kamar e pe ilapisi alu emas. 

22 Kerina bagin si arah bas Rumah Pertoton 
e ilapisi alu emas, bage pe batar-batar si lit | 
bas Ingan si Badiana kal. 

23 Dua patung mahluk si erkabeng si ibahan 
i bas kayu saitun nari, si itamaken i bas Ingan 
si Badiana kal, ganjangna 4,4 meter. 

24 Duana seri belinna ras bentukna. 
Kabengna dua, tep-tep kabeng gedangna 2,2 
meter. Dauhna i ujung sada kabeng nari ku 
ujung kabeng si sada nari 4,4 meter. 

25 (1Raj 6:24) 

26 (1Raj 6:24) 

2/la itamaken petingtang i bas Ingan 
si Badiana kal, dua i bas kabengna si 
ikirbangkenna e sikenan i tengah-tengah bilik 
e, janah kabeng si dua nari ngkenai dingding. 

28 Patung mahluk si erkabeng si dua e ilapisi 
alu emas. 

29 Dingding-dingding kamar si mbelin ras 
kamar si arah ujung kerina ihiasi alu ukiren 
gambar-gambar mahluk si erkabeng, batang 
kurma, ras bunga-bunga si terlak. 

30 antena pe ilapisi alu emas. 

31 Sada pintun buka dua si ibahan i bas 
kayu saitun nari ipasang i bas dalan bengket 
kubas Ingan si Badiana kal: pintunna arah 
das lengkung-telap. 

32 Pintun-pintun e ihiasi alu ukiren gambar- 
gambar mahluk si erkabeng, gambar batang 
kurma, ras gambar bunga-bunga si terlak. 
Pintun-pintun, gambar mahluk si erkabeng 
ras gambar batang kurma e ilapisi alu emas. 

33 Guna dalan bengket ku bas kamar si 
mbelin ibahan sada rangka pintun i bas kayu 
saitun nari, bentukna segi empat. 

34 Pintunna lit dua, duana pintu lipat si 
ibahan i bas kayu pinus biasa nari. 

35Janah ihiasi alu ukiren gambar-gambar 
mahluk si erkabeng, batang kurma ras 
bunga-bunga si terlak, si ilapisi rata alu emas. 

36] lebe-lebe Rumah Pertoton e ibahan sada 
kesain si idingdingi alu batu, i ja i bas tiap 
telu lapis batu itamaken sada lapis beloti kayu 
pinus si merim. 

37 Palas Rumah Pertoton e icibalken i bas 
bulan si peduaken, bulan Sip, i bas tahun si 
peempatken pemerentahen Raja Salomo. 

38| bas bulan si pewaluhken, bulan Bul, i bas 
tahun si pesepuluh sadaken pemerentahen 
Raja Salomo Rumah Pertoton nggo dung 
kerina ibahan sue kal ras si nggo irencanaken. 
Pitu tahun dekahna Salomo majekken Rumah 
Pertoton e. 


Istana Raja Salomo 


7 1 Ipajekken Salomo ka pe sada istana man 
bana, janah si enda sepulu telu tahun 
dekahna maka dung. 

2 Gedung "Kerangen Libanon" gedangna 
empat pulu empat meter, belangna dua pulu 
dua meter, janah ganjangna 13,5 meter. 
Binangunna i bas kayu pinus si merim nari, 
lit telu baris, sepulu lima tiap baris, ras 
beloti kayu pinus si merim ipakuken ku je. 
Langit-langitna i bas kayu pinus si merim nari, 
terus ku kamar-kamarna, itatang binangun 
ndai. 

3(1Raj 7:2) 

41 bas dingdingna si arah kawes ras 
kemuhen lit telu baris jendela. 

> Pintunna ras jendela-jendelana kerina 
segi empat, janah jendela-jendela si telu 
baris i bas sada dingding, petingtang ras 
jendela-jendela si telu baris dingding si sada 
nari. 

6 "Ruang tiang-tiang" gedangna dua pulu 
dua meter janah 13,5 meter belangna. Arah 
lebe lit serambina si ertarum, melala tiangna. 

"Ruang Kursi Kinirajan," igelari ka 


pe "Gedung Pengadilen," ingan Salomo 
mutusken perkara-perkara, ilapisi alu papan 
kayu pinus si merim mulai i bas lantena nari 
terus ku rusukna. 

8 Gedung ingan Salomo tading, i bas kesain 
si deban arah pudi "Gedung Pengadilen" e, 
bali ibahan ras gedung-gedung si deban. 
Rumah si bage ka tempasna ipajekkenna ka 
man kemberahenna, putri raja negeri Mesir e. 

9 Kerina gedung-gedung enda, subuk kesain 
si mbelang e, ibahan i bas batu si mejile 
nari, mulai i bas palasna nari terus ku ujung 
paspasenna i das. Kerina batu e nggo dung 
isikapken lebe i bas ingan muatca janah 
ipotong rikutken ukurenna, jenari arah darat 
ras arah bas ipelinangi alu gaji. 

10 Palasna ibahan i bas batu si galang nari 
si nggo isikapken i bas ingan muatca, deba 
telu setengah meter gedangna, deba empat 
meter. 

11] babo batu palas e itamaken batu si 
deban, si ipotong rikutken ukurenna, ras 
beloti-beloti kayu pinus si merim. 

12 Kesain istana, kesain Rumah Pertoton e 
dingdingna batu, ija i bas tiap telu lapis batu, 
itama beloti kayu pinus si merim. 

Tugas Hiram 


13 suruh Raja Salomo kalak ngelegi Hiram, 
tukang si ringan i kota Tirus, si beluh kal 
erbahan barang-barang tembaga. 

14Bapana i Tirus nari, tapi nggo mate. Ia 
pe seh kal beluhna erbahan barang-barang 
tembaga. Nandena i bas suku Naptali nari. 
Hiram tukang si beluh dingen erpengalamen. 
lalokenna undangen Raja Salomo guna 
itugasken erbahan kerina barang-barang 
tembaga si man bahanen. 


Tiang tembaga si dua (2Taw 3:15-17) 


15 Ituang Hiram dua tiang tembaga, tiap 
tiang ganjangna waluh meter janah kelilingna 
5,3 meter, jenari itamakenna i bas dalan 
bengket ku bas Rumah Pertoton e. 

16J enari ibahanna ka pe dua takal tiang silit 
ukirenna i bas tembaga nari, tiap takal tiang 
ganjangna 2,2 meter, guna itamaken | babo 
tiang-tiang tembaga ndai. 

17 Ujung tiap tiang ihiasi alu rante si ipiuh, 

18 ras dua baris buah galiman tembaga. 

19 Kepala tiang tembaga ndai bentukna bagi 
bunga bakung, ganjangna 1,8 meter, 

20janah itamaken i bas ujung tiang e, i babo 
ukiren rante-rante ndai. Lit dua ratus ukiren 
galiman i bas dua baris i sekelewet tiap takal 
tiang. 

21Tjang tembaga si dua e itamaken Hiram 

i lebe-lebe dalan bengket kubas Rumah 
Pertoton: tiang si arah Selatan igelari Jahin, 
janah tiang si arah Utara igelari Boas. 

22 Kepala tiang tembaga si bagi bunga 
bakung e lit i babo tiang-tiang e. Bage me 
dahin erbahan tiang-tiang tembaga e idungi. 


Tong tembaga (2Taw 4:2-5) 


23 Hiram erbahan tong mecengke i bas 
tembaga nari, bagesna 2,2 meter, garis 
tengahna 4,4 meter janah kelilingna 13,2 
meter. 

24| sekelewet biber tong e arah darat lit dua 
baris labu tembaga, si ituang ersada ras tong 


25 Tong e icibalken i babo gurung sepulu 
dua jenggi lembu tembaga si ngala ku darat, 
janah tiap telu lembu ersada pengalana. 

26 Dingding tong e 75 millimeter kapalna. 
Biber tong e bali ras biber piala, janah lempir 
ku darat bagi bunga bakung. Isi tong e lit 
kira-kira empat puluh ribu liter. 


Gereta tembaga 


2! Sepuluh gereta tembaga pe ibahan Hiram; 
gedangna 1,8 meter sada, belangna 1,8 
meter janah ganjangna 1,3 meter. 

28 Kerina gereta e ibahan i bas papan-papan 
si segi empat si ipasang i bas bingke-bingke 
beloti, 

29janah i bas papan-papan elit gambar- 
gambar singa, jenggi lembu, ras mahluk si 
erkabeng, i babo bingkena e, datasen ras 
teruhen singa-singa ras jenggi lembu e, lit 
gambar-gambar timbul bagi bunga si terlak. 

30 Tjap gereta lit empat roda tembagana 
janah asna pe tembaga. I bas sukina 
empatna lit tembaga penatang sada baskom: 
penatangna e ihiasi alu gambar-gambar 
timbul bagi bunga si terlak. 

31] bas ujungna lit sada bingke si mecengke 
guna baskom e, njurnjur ku das empat pulu 
lima sentimeter i babo tepi gereta e nari 
janah sepulu waluh sentimeter i jenari ku 
bas. | sekelewetna lit gambar-gambar ukiren. 

32 Roda-roda ndai ganjangna enem pulu 
enem sentimeter: kerina i teruh papan ndai, 
janah asna ersada ras gereta e. 

33 Bentuk roda-roda e bagi roda gereta 
perang: asna, bingkena, jari-jarina, ras 
kepala kambingna kerina tembaga. 

34| bas sukina si arah teruh empatna, lit 
empat tiang penatang gereta e, si ersada ras 
gereta e. 

35| babo tiap gereta e lit bagi gendit, 
belangna dua pulu dua sentimeter: tiang- 
tiang penatangna ras papan-papan ndai 
kerina ersada ras gereta e. 

36 Tiang-tiang penatangna ras papan- 
papanna ihiasi alu gambar-gambar mahluk si 

erkabeng, singa ras batang kurma, asa siatna, 
alu gambar-gambar bunga i sekelewetna. 

37 Bagenda me dage gereta ndai ibahan: 
kerina seri, belinna seri, janah bentukna pe 
seri. 

38 Tole pe ibahan Hiram ka sepuluh baskom, 
sada guna tiap gereta. Tiap baskom garis 
tengahna 1,8 meter, janah isina kira-kira 800 
liter. 

39|ima i bas gereta e itamakenna arah 
Selatan Rumah Pertoton e, janah si lima nari 
arah Utara, tong tembaga ndai itamakenna i 
bas sukina si arah Tenggara. 


Gelar-gelar perkakas i bas Rumah 
Pertoton TUHAN (2Taw 4:11-5:1) 


40Tambah si e ibahan Hiram ka kudin, 
sendok-sendok si galang, ras mangkuk. 
Idungina kerina dahinna man Raja Salomo 
guna Rumah Pertoton TUHAN. Enda me 
kerina si ibahanna: Dua tiang galang. Dua 
takal tiang bentukna bagi mangkuk i babo 
tiang-tiang e. Hiasen bentukna bagi rante 
ipiuh i bas tep-tep takal tiang. Empat ratus 
buah galiman tembaga, i bas dua baris, 
seratus tiap baris i sekelewet tiap takal tiang. 
Sepuluh gereta. Sepuluh baskom. Tong. 
Sepulu dua jenggi lembu tembaga si natang 
tong e. Kudin, sendok-sendok si galang, 
mangkuk-mangkuk. Kerina peralaten Rumah 
Pertoton enda, si ibahan Hiram man Raja 

Salomo ibahan i bas tembaga nari ipelas seh 
melinang. 


45 (1Raj 7:40 

46 Kerinana isuruh raja ibahan i bas ingan 
penuangen barang-barang besi kelang-kelang 
Sukot ras Saretan, i Berneh Jordan. 

47 Barang-barang enda sada pe la isuruh 
Salomo gelah itimbang, erkite-kiteken 
mbuesa man timbangen, emaka labo iteh 
beratna. 

48Barang-barang emas guna peralaten 
Rumah Pertoton e pe isuruh Salomo gelah 
ibahan: batar-batar, meja roti si man 
persembahenken man Dibata, 

49 Sepuluh nahe lampu si pajek i lebe-lebe 
Ingan si Badiana kal, lima arah Selatan janah 
lima arah Utara: bunga-bunga, lampu-lampu, 
ras jepit-jepit: 

50 cangkir-cangkir, penjepit sembu lampu 
mangkuk-mangkuk, piring-piring ingan 
rempah-rempah si man tutungen, ras talam 
ingan ngangkat arang si sangana merara, 
bage pe engsel-engsel pintu Ingan si Badiana 
kal ras engsel-engsel pintu Rumah Pertoton 
si arah darat. Kerina peralaten enda ibahan i 
bas emas nari. 

>l Kenca idungi Raja Salomo kerina dahin i 
bas Rumah Pertoton e, itamakenna ku bas 
kamar erta-erta kerina barang-barang si nggo 
iserapken bapana Daud man TUHAN -- pirak, 
emas, ras barang-barang si deban. 


Peti Perpadanen ibaba ku Rumah 
Pertoton (2Taw 5:2-6:2) 


9 l Kenca bage isuruh Raja Salomo kerina 
peminpin suku ras terpuk kalak Israel reh 
ndahi ia i Jerusalem gelah Peti Perpadanen 
TUHAN ibaba i Sion, Kota Daud nari, ku 
Rumah Pertoton e. 

2 Kerina ia pulung tupung Wari Raya Kemah i 
bas bulan Etanim. 

3 Kenca nggo pulung kerina pertua-pertua e, 
iangkat imam-imam me Peti Perpadanen e, 

4jenari ibaba ku Rumah Pertoton. Kemah 
Perjumpan ras TUHAN pe ibaba kalak Lewi 
ras imam-imam ku Rumah Pertoton, rikut ras 
kerina alat-alatna. 

Raja Salomo ras kerina bangsa Israel 
pulung i lebe-lebe Peti Perpadanen janah 
ipersembahkenna mbue biri-biri ras lembu, la 
terbeligai perban buena. 

6 Kenca bage ibaba imam-imam Peti 
Perpadanen e ku Rumah Pertoton jenari 
itamakenna i bas Ingan si Badiana kal, i teruh 
mahluk-mahluk si erkabeng. 

7 Kabengna si ikirbangkenna nutupi Peti e 
ras lanja-lanjana. 

8 Ujung lanja-lanjana e banci ise pe ngidahsa 
adi ia tedis rembang i lebe-lebe Ingan si 
Badiana kal, tapi adi i bas ingan si deban 
nari la teridah. (Lanja-lanja e sendah pe ije 
denga.) 

Kai pe la lit į bas Peti Perpadanen e 
seyakaten papan batu si dua lambar si 
itamaken Musa ku bas i Deleng Sinai, asum 
TUHAN erbahan perpadanen ras bangsa Israel 
sanga ia ndarat i Mesir nari. 

10 Bage itadingken imam-imam Rumah 
Pertoton e, rempet reh embun ndemisa, 

ll ersinalsal alu terang si mesilo tanda 
kerehen TUHAN, janah lanai ngasup 
imam-imam e mulihken ku bas ndahiken 
dahinna. 

12 Kenca bage ertoto Salomo nina, "O 
TUHAN, nggo ItamakenNdu matawari i langit, 
tapi nggo IpilihNdu InganNdu i bas embun ras 
i bas ingan si gelap. 

13 Genduari nggo kupajekken sada rumah 
man BaNdu, jadi InganNdu seh rasa lalap." 


Pidato Raja Salomo man bangsa 
Israel (2Taw 6:3-11) 


14Sanga bangsa e tedis ije erkusur 
Raja Salomo ngalakenca, jenari ipindona 
pemasu-masu Dibata man bangsa e. 

15 Nina, "Terpujilah TUHAN, Dibata Israel! 
Nggo IsehkenNa padan si nggo IbahanNa 
man bapangku Daud, asum IkatakenNa, 

16 'Mulai Aku maba bangsangKu ndarat i 
Mesir nari, langa lit sada kota pe Kupilih 
i belang-belang taneh Israel man ingan 
majekken Rumah Pertoton i ja Aku isembah. 
Tapi nggo Kupilih kam, Daud, guna ngerajai 
bangsangKu.'" 

17 Nina Salomo tole, "Bapangku Daud 
ersura-sura majekken Rumah Pertoton man 
TUHAN, Dibata Israel, 

18 tapi nina TUHAN, 'Mehuli nge kuakap min 
sura-surandu man bangku, 

19 tapi labo kam si majekkenca. Tapi 
anakndu, anak ipupusndu jine nge si 
majekken Rumah PertotonKu.' 

20J anah genduari nggo isehken TUHAN 
PadanNa. Nggo kugantiken bapangku jadi 
raja Israel, janah nggo kupajekken Rumah 
Pertoton guna ingan ersembah man TUHAN, 
Dibata Israel. 

21Tole nggo kusikapken sada ingan i bas 
Rumah Pertoton e guna Peti Perpadanen isina 
papan batu perpadanen si ibahan TUHAN ras 
nini-nininta sanga ItaruhkenNa ndarat i Mesir 
nari." 


Pertoton Salomo (2Taw 6:12-42) 


22 Kenca bage, i lebe-lebe bangsa e kerina 
lawes Salomo tedis ku lebe-lebe batar-batar. 
I je iangkatna tanna 

23 ertoto ia, "TUHAN, Dibata Israel, Ia lit 
dibata si bagi Kam subuk i langit i das, ntah 

pe i doni i teruh! IsehkenNdu PadanNdu 
man BangsaNdu janah IcidahkenNdu 
KekelengenNdu asum ia nggeluh ngikutken 
KataNdu alu bulat ukurna. 

24 Nggo IsehkenNdu padan si IbahanNdu 
man bapangku Daud, sendah tiap perkatan 
nggo IsehkenNdu. 

25Janah genduari, TUHAN, Dibata Israel, 
ertoto aku gelah IsehkenNdu ka pe padan 
si deban si IbahanNdu man bapangku asum 
IkatakenNdu man bana maka tetap lit sekalak 
i bas kesusurenna nari erkuasa jadi raja 
Israel, adi alu tutus ikutkenna KataNdu bagi 
si ibahan bapangku. 

26 Fmaka genduari, O Dibata Israel, berelah 
maka jadi kerina si nggo IpadankenNdu man 
bapangku Daud, suruh-SuruhenNdu. 

21 Tapi O Dibata, tuhu banci kin Kam ringan 
i doni enda? Kerina langit pe kitiksa man 
InganNdu, emaka uga nge ndia maka banci 
siat kam ringan i bas Rumah Pertoton si 
kupajekken enda? 

28TUHAN, Dibatangku, aku kap suruh- 
SuruhenNdu. Begikenlah pertotonku, janah 
berelah pemindon si ku sehken man bandu 
sendah. 

29 Nehenlah Rumah Pertoton enda suari ras 
berngi ingan si nggo IpilihNdu man ingan 
ersembah. Begikenlah aku asum ngala ku 
Rumah Pertoton enda janah ertoto. 

30 Begikenlah pertotonku ras pertoton 
BangsaNdu sanga ia ngala ku ingan enda 
janah ertoto. | bas RumahNdu i Surga begiken 
min kami janah alemilah kami. 

31 Adi lit kalak si ituduh erbahan kesalahen 
man kalak si deban jenari ibaba ku batar- 
batarndu i bas Rumah Pertoton enda guna 
ngangkat sumpah maka ia la ersalah. 

320 TUHAN, begikenlah i Surga nari janah 
bahanlah bagi bujur man suruh-SuruhenNdu 
kerina. Ukumlah kalak si ersalah sue ras 
kesalahenna janah benarkenlah kalak si 
bujur. 

33 Adi BangsaNdu Israel italuken musuh- 
musuhna erkite-kiteken erdosa man BaNdu, 
janah adi kenca si e erkusur ia mulihken man 
BaNdu jenari reh ia ku Rumah Pertoton enda, 
alu merendeh mindo pengalemi dosa i bas 
Kam nari, 

34 begikenlah ia i Surga nari. Alemilah salah 
BangsaNdu, janah taruhkenlah mulihken ku 
taneh si nggo IberekenNdu man nini-ninina. 

35 Adi udan lanai IbereNdu ndabuh ku 
teruh erkite-kiteken BangsaNdu erdosa man 
BaNdu, janah adi kenca si ejera ia jenari 
ngala kempak Rumah Pertoton enda, alu 
merendeh ertoto man BaNdu, 

36 begikenlah i Surga nari. Alemilah 
dosa-dosa raja ras dosa-dosa bangsa Israel. 
Ajarlah ia kerina erbahan kai si benar. Jenari O 
TUHAN, pesusurlah udan ku TanehNdu enda, 

taneh si nggo IberekenNdu man BangsaNdu 
jadi sikerajangenna. 

37 Adi lit kelihen i taneh enda, ntah adi reh 
penakit ngkenai nterem jelma, ntah ulih juma 
icedaken angin si melas ntah labang si mbue, 
ntah adi BangsaNdu iserang musuh-musuhna, 
ntah adi lit penakit kai gia i tengah-tengahna, 

38 begikenlah pertotonna. Adi apai gia i bas 
bangsandu nari erkite-kiteken tergejap i bas 
ia ate ceda, iangkatna tanna kempak Rumah 
Pertoton enda ertoto, 

39 begikenlah pertotonna. Begikenlah ia i 
bas RumahNdu i Surga, alemilah ia, jenari 
sampatilah. Kam ngenca metehsa perukuren 
si lit i bas pusuh manusia. Bahan Kamlah man 
tiap jelma bagi patutna, 

40 gelah BangsaNdu banci ngikutken Kam i 
bas gedang-gedang geluhna i bas taneh si 
nggo IberekenNdu man nini-nini kami. 

41 Adi lit bangsa si deban ringan i bas taneh 
si ndauh megi berita kerna KemulianNdu 
ras perbahanen-PerbahanenNdu, jenari reh 
nembah man BaNdu janah ertoto i bas Rumah 
Pertoton enda, 

42(1Raj 8:41) 

43 begikenlah pertotonna i Surga, ija Kam 
ringan. Begikenlah ia janah bahanlah man 
bana bagi si ipindona man BaNdu, gelah 
kerina bangsa i doni enda nandai Kam janah 
ngikutken Kam, bagi si ibahan BangsaNdu 
Israel. I je ietehna maka Rumah Pertoton si 

nggo kupajekken enda me ingan ersembah 
man BaNdu. 

44 Adi IperentahkenNdu BangsaNdu lawes 
erperang ngelawan musuh-musuhna jenari 
ertoto ia man BaNdu, janah ngala ia kempak 
kota si nggo IpilihNdu enda ras kempak 
Rumah Pertoton si nggo kupajekken man 
BaNdu enda, 

43 begikenlah ia i Surga, janah berekenlah 
man bana kemenangen. 

46 Adi erdosa BangsaNdu man BaNdu 
sabap la kap lit manusia si la erdosa, janah 
erkite-kiteken RawaNdu IpelepasNdu ia 
italuken musuh-musuhna jenari tertaban ia, 
ibaba musuhna ia ku taneh si deban, aminna 
ndauh gia taneh e, 

47 begikenlah pertoton BangsaNdu. Adi i bas 
taneh e jera ia jenari ertoto man BaNdu, 
janah ngaku ia maka nggo kepe ia erdosa ras 
erbahan si jahat kidekah enda, begikenlah 
pertotonna, O, TUHAN. 

48 Adi i bas taneh e tuhu dingen alu ate 
tutus robah ia, jenari ertoto ia man BaNdu 
asum ia ngala kempak taneh enda si nggo 
I berekenNdu man nini-nini kami, ku kota si 
nggo IpilihNdu enda, ras Rumah Pertoton si 
nggo ku pajekken man BaNdu enda, 

49 adi bage begikenlah pertotonna kerina. 
IrumahNdu i Surga begikenlah ia janah 
mekuah min AteNdu man bana kerina. 

50Alemilah kerina dosana ras 
pemberontakenna man BaNdu, janah 
bahanlah maka mehuli perbahanen 
musuh-musuhna man bana. 

51BangsaNdu jine kap ia, si nggo IbabaNdu 
ndarat i Mesir nari, ginuhur si melas e. 

520 TUHAN si Erkuasa, TatapNdu min rusur 
alu ate keleng BangsaNdu Israel ras rajana, 
janah begikenlah pertotonna adi ia erlebuh 
man BaNdu mindo penampat. 

31 bas kerina bangsa-bangsa nari IpilihNdu 
ia jadi bangsa SikerajangenNdu, bagi si 
nggo IkatakenNdu man bana arah suruh- 
SuruhenNdu Musa asum IbabaNdu nini-nini 
kami ndarat i Mesir nari." 


Pertoton Pendungi 


54 Kenca Salomo dung ertoto man TUHAN, 
tedis ia i lebe-lebe batar-batar, i je ndube nari 
ia erjimpuh dingen ngangkat tanna ku das. 

>> Alu sora megang ipindona pemasu-masum 
Dibata man kerina bangsa e si pulung i je. 
Nina, 

56 “Pujin man TUHAN si nggo mereken dame 
man BangsaNa sue ras si nggo IpadankenNa. 
Nggo IsehkenNa kerina padan si mehuli si 
nggo IbahanNa arah suruh-SuruhenNa si 
Musa. 

P" TUHAN Dibata ras kita gelah, bagi nai ia 
ras nini-nininta: rasa lalap kita ItemaniNa, la 
kita ItadingkenNa: 


~ I Raja-raja 8.581 64 45 
>8 lalah si erbahanca maka kita patuh man 
BaNa, gelah tetap si geluhken geluhta sue ras 
sura-SuraNa, dingen nehken kerina Undang- 
undang ras pedah si nggo IberekenNa man 

nini-nininta. 

59 linget TUHAN Dibatantalah pertoton enda 
ras kerina pemindonku man BaNa. Mekuahlah 
AteNa rusur man bangsa Israel ras man 
rajana, sue ras keperlunna kerina tep-tep 
wari. 

60) anah erkite-kiteken si e kerina bangsa i 
doni meteh maka TUHAN ngenca Dibata, la lit 
si deban. 

610 kam BangsaNa, tetaplah bulat ukurndu 
man TUHAN, Dibatanta, dingen ngikutken 
kerina Undang-undang ras PedahNa, bagi 
ibahanndu sendah." 


Mengket Rumah Pertoton (2Taw 7:4-10) 


62 Kenca bage Raja Salomo ras kerina bangsa 
e si i je erbahan Persembahen gelehen man 
TUHAN, 

63 mpersembahken 22.000 lembu ras 
120.000 biri-biri jadi persembahen pengalemi 
dosa. Bage me raja ras kerina bangsa 
e mengket ras mpersembahken Rumah 
Pertoton e. 

641 bas wari e pe ipebadiaken raja bagin si i 
tengah-tengah kesain, si i lebe-lebe Rumah 
Pertoton e, janah kenca e ipersembahkenna 
i je persembahen-persembahen gelehen 

si itutung bulat-bulat, persembahen buah 
gandum ras tabeh-tabeh rubia-rubia guna 
persembahen pengalemi dosa. Enda ibahanna 
erkite-kiteken batar-batar tembaga e kitiksa 
man ingan kerina persembahen e. 

65| bas Rumah Pertoton e, Salomo ras kerina 
bangsa Israel ngerayaken Wari Raya Kemah 
pitu wari dekahna. Nterem kal jelma si reh i 
bas ingan si ndauh nari, seh ku dalan Hamat i 
Utara ras ku perbalengen Mesir i Selatan. 

66| bas wari si pewaluhken isuruh Salomo 
bangsa e mulih. Kerina kalak mujiken raja 
janah mulih alu ukur meriah erkite-kiteken 
kerina si mehuli si nggo ibereken TUHAN 
man suruh-SuruhenNa Daud ras man Israel, 
BangsaNa. 


Dibata ncidahken BaNa ka man 
Salomo (2Taw 7:11-22) 


1 Kenca ipajekken Raja Salomo Rumah 
Pertoton ras istana ras kerina si surakenna 
majekkenca, 
2 TUHAN ncidahken BaNa ka man Salomo, 
bagi si IbahanNa i Gibeon. 
3Nina TUHAN, "Nggo Kubegi pertotonndu. 
Kupebadiaken Rumah Pertoton enda, si nggo 
ipajekkenndu man inganKu arus isembah 
rasa lalap. Kutatap dingen Kukawali Rumah e 
katawari pe. 
4Adi kam nggeluh i bas adep-adepenKu 
alu bujur dingen pinter ukur, bagi si ibahan 

bapandu Daud, janah adi ikutkenndu 
Undang-undangKu ras ilakokenndu si nggo 
Kupedahken man bandu, 

“la banci lang Kusehken padan si nggo 
Kubahan man bapandu Daud asum Kukataken 
man bana maka Israel la banci la tetap 
iperentah kesusurenna. 

6 Tapi adi kam ras kesusurenndu lanai 
ngikutken Aku, adi lanai ipakendu Undang- 
undang ras pedah si nggo Kubereken man 
bandu, jenari isembahndu dibata-dibata si 
deban, 

7 emaka la banci lang Kupelawes bangsangKu 
Israel i bas taneh si nggo Kubereken man 
bana enda nari. Rumah Pertoton enda pe si 
nggo Kupebadiaken jadi ingan ersembah man 
bangKu, Kutadingken. Israel Ia banci lang 
igombang-gombangi ras ipedungu-dungu 
kalak i japa pe pagi. 

8 Rumah Pertoton enda runtuh pagi jadi 
batu si ergun-gun, janah kasa kai kalak si 
mentas jadi sengget dingen kemamangen 
nina: 'Ngkai maka bagenda ibahan TUHAN 
man taneh enda ras man Rumah Pertoton 
enda?' nina pagi nungkun. 

9Jenari ngaloi kalak: 'Enda erkiteken 
itadingken bangsa enda TUHAN, Dibatana, 
si maba nini-ninina ndarat i Mesir nari. 
lendeskenna pusuh-peratenna man dibata- 
dibata si deban janah nembeh ia man bana. 

Em sabapna maka idabuhken TUHAN mara 
enda ku ja." 


Padan Salomo ras Hiram (2Taw 8:1-2) 


10 Dua puluh tahun dekahna Salomo 
majekken Rumah Pertoton ras istanana. 

Il Raja Hiram i Tirus nari nikapken kayu 
pinus si merim ras pinus biasa man bana 
bage pe kerina emas kasa kai atena guna 
dahin enda. Kenca nggo dung, ibereken Raja 
Salomo man Hiram dua puluh kuta i daerah 
Galilea. 

12 Lawes Hiram ngenehenca, janah la atena 
ngena. 

13 Emaka nina man Salomo, "Kuta kai kin si 
iberekenndu e man bangku, o seninangku?" 
Erkite-kiteken si enda; daerah e seh asa 
genduari igelari denga Kabul. 

14 Gelgel e nggo ikiremken Hiram man 
Salomo lebih empat ribu kilo emas. 


Erbage-bage pendahin 
Salomo (2Taw 8:3-18) 

15 Raja Salomo make kerja paksa guna 
majekken Rumah Pertoton ras Istanana, 
ngangkati taneh ku bagin kota e arah kenjulu, 
ras erbahan tembok kota e. Tole ipakena ka 
nge kerja paksa e majekken kota-kota Hasor, 
Megido ras Geser. 

16 (Gelgel e nggo iserang raja Mesir kota 
Geser jenari ikuasaina, ibunuhna pendudukna 

kalak Kanaan, janah icilukna kota e. Jenari 
ihadiahkan raja Mesir kota e man anakna 
asum ia sereh man Salomo, 

17 kenca bage ipekena Salomo mulihken.) 
Alu make kerja paksa, ipajekken Salomo ka 
mulihken kota-kota Bet-Horon Berneh. 

18 Baalat, Tamar, i taneh si mesawang Juda, 

19 bage pe kota-kota man inganna nimpan 
perbekalenna, kota-kota man ingan kuda- 
kudana ras gereta perangna, ras si debanna si 
ipajekkenna atena i Jerusalem, i Libanon, ras 
i bas ingan-ingan si deban i bas kerajanna. 

20 Guna kerja paksa e ipakena kesusuren 
bangsa Kanaan si la ibunuh asum Israel 
ngerebut tanehna. Bangsa-bangsa enda eme 
kap bangsa Amori, bangsa Heti, bangsa 
Peris, bangsa Hewi, ras bangsa Jebusi, ija 
kesusurenna terus jadi budak seh paksa 
enda. 

21 (1Raj 9:20) 

22 Kalak Israel la ibahan Salomo jadi budak: 
ia erdahin jadi tentera, pegawai-pegawai, 
puanglima-puanglima, kepala-kepala tentera 
si ergereta perang, ras tentera si erkuda. 

23 Lit lima ratus lima puluh kalak pegawai 
si ngaturken kerja paksa e erdahin i bas 
erbage-bage pembangunen. 

24 Itambusi Salomo bagin kota e arah 
kenjulu, kenca ndeharana, puteri raja Mesir, 
nggo pindah i Kota Daud nari ku istana si 
Ipajekken Salomo man bana. 

25 Telu kali sada tahun Salomo nehken 


persembahen tutungen ras persembahen 
pengalemi dosa i bas batar-batar si nggo 
Ipajekkenna. Rempah-rempah si merim 
itutungna ka man TUHAN. Janah bage me ia 
ndungi Rumah Pertoton e. 

26 Piga-piga kapal pe ibahan Salomo i 
Esion-Geber, deherken Elat, i tepi lawit Teluk 
Akaba, i negeri Edom. 

27 Raja Hiram nuruh piga-piga kalak pelautna 
si nggo erpengalemen i bas kapalna nari 
erdahin ras anak buah Salomo. 

28 Frlayar ia ku Opir, jenari ibabana mulih 
man Salomo lebih sepulu empat ribu kilo 
emas. 


Ratu negeri Syeba ndahi 
Salomo (2Taw 9:1-12) 


10 l Ratu negeri Syeba megi berita 
kerna kemulian Salomo, jenari 
reh ia ku Jerusalem nguji-nguji ia alu 
penungkunen-penungkunen si mesera. 

2 Nterem ibabana pelayanna ras suruh- 
suruhenna, bage pe melala unta si maba 
rempah-rempah, batu permata, ras emas. 
Kenca ia jumpa, Salomo isungkunina alu 
kerina penungkunen si lit i bas ukurna. 

3 'jabap Salomo kerinana, la lit sada pe si 
mesera akapna nerangkenca. 

4Ibegi ratu Syeba kepentaren Salomo janah 
idahna istana si nggo ipajekkenna. 

= lidahna pangan si isikapken i bas mejana, 
perumahen pegawai-pegawaina, kiniraturen 
kalak si erdahin i bas istanana ras paken 
seragam si ipakena kerina, pelayan-pelayan 
si ngidangi ia man-man, ras persembahen- 
persembahen gelehen si ipersembahkenna i 
bas Rumah Pertoton. Kerina si e erbahanca 
jengang ia. 

6 Nina man Raja Salomo, "Kai si kubegi i 
negeringku kerna kam ras kepentarenndu 
tuhu nge kepe! 

' Tapi la terteki aku e seh aku nggo reh 
janah ngidahsa alu matangku jine. Kepeken 
kai si kubegi e lenga lit setengahna pe. 
Kepentarenndu ras kebayakenndu ndauh 
belinen asa si nggo ituriken kalak man 
bangku. 

8Sangap me kerina ndeharandu! Janah 
sangap me pelayan-pelayanndu si rusur 
rembak ras kam, si banci megiken 
kepentarenndu! 

9 Terpujilah TUHAN, Dibatandu! Nggo 
IcidahkenNa uga ngena AteNa man bandu 
alu mahan kam jadi raja Israel. Perban 
KekelengenNa man Israel la ermasap-masap, 
nggo IbahanNa kam jadi rajana gelah banci 
ijagandu maka undang-undang ras keadilen 
tetap idalanken." 

10 | berekenna man Raja Salomo luah si 
nggo ibabana: emas lebih empat ribu kilo, 
rempah-rempah si seh kal buena, ras batu 

permata. Rempah-rempah si iberekenna 
ndauh buen asa si nggo pernah ialokenna, 
janah ndiganai pe lanai pernah bage buena 
ialokenna. 

11 (Kapal-kapal Hiram, si maba emas i Opir 
nari pe maba kayu cendana ras batu permata. 

12 Kayu e ipake Salomo jadi bide i bas Rumah 
Pertoton ras i bas istana, ras erbahan kulcapi 
ras murdap man perende-ende. Enda denga 
nge kayu cendana si mehulina si pernah ibaba 
ku Israel, janah lanai pernah lit bage jilena.) 

13 Man ratu Syeba ibereken Raja Salomo kai 
si ipindona, tambah-tambah pemere biasa si 
debanna si iberekenna alu melumbar. Kenca 
bage mulih ratu Syeba ras pelayan-pelayan 
ras suruh-suruhenna ku negeri Syeba. 


Kebayaken Raja Salomo (2Taw 9:13-29) 


14Tiap tahun Raja Salomo ngaloken emas 
menam dua pulu telu ribu kilo, 

15 tambah-tambah pajak si igalari perbinaga, 
keuntungen i bas perbinagan nari ras 
tanggungen raja-raja Arab ras gubernur- 
gubernur daerah Israel tandana ia takluk man 
Salomo. 

16 Salomo erbahan dua ratus ampang- 
ampang galang, janah lapisina alu emas 
menam pitu kilo beratna. 

17 Tole ibahanna pe telu ratus ampang- 
ampang Si terkitiken, janah ibahanna lapisna 
emas menam dua kilo beratna. Kerina 


1 Naa 10.181 25 | 53 
ampang-ampang enda itamakenna i bas 
"Gedung Kerangen Libanon." 

18 | suruhna pe gelah ibahan sada kursi 
kinirajan si mbelin. Sada bagin ilapisi alu 
gading, selebihna ilapisi alu emas murni si 
mejilena. 

19 Tangga kursi elit enem tingkat janah i bas 
ujung tiap tingkat lit gambar singa, sepulu 
dua kerina. Arah pudi kursi e lit gambar takal 
jenggi lembu, janah arah kawes ras kemuhen 
deherken ingan encibalken tan lit patung 
singa. | bas kerajan apai pe la pernah lit kursi 
kinirajan si bage tempasna. 

20 (1Raj 10:19) 

21 Kerina cangkir man ingan minem Salomo 
ibahan i bas emas nari, janah si lit i bas 
"Gedung Kerangen Libanon" kerina emas 
murni. Pirak la lit ipake, sabap i bas jaman 
Salomo, pirak la iakap meherga. 

22 Kapalna lit i bas lawit erlayar ras 
kapal-kapal Hiram. Telu tahun sekali mulih 
kapal e, maba emas, pirak, gading, bengkala 
ras kera. 

23 Raja Salomo bayaken ras pentaren asa 
raja-raja si apai pe, 

24'janah kerina doni enda merincuh reh 
megiken kepentaren si nggo ibereken Dibata 
man bana. 

25 Kerina kalak si reh, maba luah man 
bana: barang pirak ras emas, baju jubah, 
senjata-senjata, rempah-rempah, kuda ras 

kalde. Si enda terus erdalan i bas tahun ku 


tahun. 

26 | pegegehi Salomo tenterana, alu pepulung 
seribu empat ratus gereta perang ras sepulu 
dua ribu kuda perang. Deba ibahanna inganna 
i Jerusalem janah selebihna itamakenna i bas 
kota-kota si deban. 

271 bas masa pemerentahenna, pirak nggo 
soal biasa iakap kalak Jerusalem bali ras 
batu, janah kayu pinus si merim bali buena 
ras batang kayu ara biasa. 

28 Agen-agen raja nukuri kuda i Musri ras 
Kilikia nari, 

29janah gereta perang i Mesir nari. Jenari 
kuda ras gereta perang e idayakenna man 
raja-raja Heti ras Siria: erga sada gereta 
perang 600 duit pirak janah erga kuda 150 
duit pirak. 


Salomo nadingken Dibata 


1 1 1 Salomo erngena ate man nterem 

diberu-diberu bangsa-bangsa si deban. 
Seakatan puteri raja Mesir, iempoina ka 
diberu-diberu bangsa Heti ras diberu-diberu i 
Moap nari, Amon, Edom, ras Sidon. 

2 lempoina kerina aminna gia nggo 
ipedahken TUHAN man bangsa Israel la 
banci erjabu ras bangsa-bangsa enda, sabap 
perbahanna pagi maka tertarik ukur bangsa 
Israel man dibata-dibata si deban. 

3 Lit pitu ratus puteri raja si iempoi Salomo 
janah lit ka pe telu ratus kalak gundikna. Si 
enda kerina erbahanca nilah Salomo i bas 
Dibata nari. 

4Janah kenca ia nggo metua ibabai kalak 
ndai ia nembah man dibata-dibata bangsa si 
deban. La ia tetap patuh ngikutken TUHAN 
Dibatana, bagi kepatuhen bapana Daud nai. 

? Isembahna Dewi Astarte, sembah- 
sembahen kalak Sidon, ras Moloh, 
dibata-dibata bangsa Amon. 

6 Nggo erdosa ia man TUHAN janah la 
ibahanna bujur man BaNa bagi si ibahan 
Daud bapana. 

71 das deleng arah Timur Jerusalem 
Ipajekkenna ingan ersembah man Kemos, 
dibata-dibata bangsa Moap ras ingan 
ersembah man Moloh, dibata Amon. 

8 Ipajekkenna ka pe ingan-ingan ersembah i 
ja kerina ndehara-ndeharana bangsa si deban 
banci nutung rempah-rempah si merim ras 
nehken persembahen man dibata-dibatana. 

9 Aminna gia TUHAN, Dibata Israel, nggo 
ncidahken bana man Salomo dua kali janah 
nggo IpedahkenNa man bana ula nembah 
man dibata-dibata si deban, la iikutken 
Salomo kata TUHAN, tapi nilah ia i bas TUHAN 
nari. Emaka nembeh ate TUHAN man Salomo, 

10 (1Raj 11:9) 

ll janah nina man Salomo, "Erkite-kiteken 
alu sengaja nggo ilanggarndu padandu 

ras Aku janah la ipakendu pedahKu, la 
banci lang Kubuat kerajan e i bas kam 
nari jenari Kubereken man sekalak i bas 
pegawai-pegawaindu nari. 

12 Amin bage gia, erkite-kiteken bapandu 
Daud, la Kulakoken enda sanga kam nggeluh 
denga, tapi asum pemerentahen anakndu. 

13J anah la pagi Kubuat kerina kerajan e 
i bas ia nari, tapi kutadingken sada suku 
erkite-kiteken suruh-suruhenKu Daud janah 
erkite-kiteken Jerusalem kota si nggo 
Kubahan jadi sikerajangenKu." 


Musuh-musuh Salomo 


14 Emaka ipekeke TUHAN ukur Hadat, 
sekalak kesusuren raja Edom, lako ngelawan 
Salomo. 

15 Ndauh ope si e, kenca Daud nggo naluken 
Edom, Joap, puanglima tenterana nggo lawes 
ku je nguburken kalak mate. Ia ras tenterana 
tading ije enem bulan, janah kidekah e 
ibunuhna kerina dilaki i Edom, 

16 (1Raj 11:15) 

17 Seakatan Hadat ras piga-piga kalak Edom 
si jadi suruh-suruhen bapana, si sempat 
lompat ku Mesir. (Asum si e Hadat anak-anak 
denga.) 

18 jtadingkenna Midian lawes ia ku Paran, 

i ja piga-piga kalak si deban reh ku ia jadi 
temanna. Jenari lawes ia ku Mesir, ijumpaina 

raja, iberekenna man Hadat taneh ras rumah 
bage pe nakanna. 

19 Ngena ate raja man Hadat, emaka 
iserehkenna man Hadat senina ndeharana 
Ratu Tahpenes. 

20 | pupusna sekalak anak dilaki, Genubat 
gelarna, jenari ibaba ratu anak e ku istana, 
janah ije ia ipebelin-belin ras anak-anak raja. 

21 Kenca seh berita man Hadat i Mesir maka 
Daud nggo mate bage peJoap puanglima 
tentera lanai lit, ikataken Hadat man raja 
nina, "Berelah aku mulih ku negeringku." 

22Ngkai?" nina raja nungkun. "Kurang kin 
iakapndu pemerengku bandu maka mulih 
atendu?" "Bere min aku mulih," nina Hadat 
ngaloi man raja. Jenari mulih ia ku negerina. 
Hadat raja Edom musuh si jahat si erbahan 
ngilas ate bangsa Israel. 

23 Reson anak Eliada pe ibahan Dibata ka 
maka ilawanna Salomo. Nai, Reson nggo 
lompat i bas tuanna nari, Hadadeser raja 
Soba, 

24 jenari ia jadi peminpin gerombolen 
penjahat-penjahat. (Si enda jadi kenca Daud 
nggo naluken Hadadeser janah temanna 
kalak Siria, nggo ibunuhi Daud.) Reson ras 
teman-temanna lawes ku Damaskus jenari 
tading ia ije, ija Ia iangkat teman-temanna 
jadi raja Siria. 

25 Ja musuh Israel kidekah geluh Salomo. 

Padan Dibata man Jerobeam 


26 Kalak si deban si erkusur ngelawan Raja 
Salomo eme sekalak pegawaina, Jerobeam 
anak Nebat, i Sereda nari i Eperaim. Nandena 
nggo mbalu, Serua gelarna. 

21 Enda me turi-turin pemberontakenna. 
Salomo sangana nambusi taneh i bas bagin 
si arah kenjulu Jerusalem janah ipekenana 
tembok kota. 

28) erobeam nguda denga megegeh dingen 
beluh, janah asum iperdiateken Salomo 
maka tutus atena erdahin iangkatna jadi si 
ngaturken kerina kerja paksa i daerah suku 
Manase ras Eperaim. 

29| bas sada wari, asum Jerobeam i bas 
perdalanen i Jerusalem nari, nabi Ahia i Silo 
nari, njumpai ia i tengah dalan i darat kuta. 

30 jtangtangi Ahia baju jubah si mbaru 
Ipakena, icaing-caingna jadi sepulu dua 
bagin. 

31Jenari nina man Jerobeam, "Buat man 
bandu sepuluh bagin, sabap TUHAN, Dibata 
Israel, ngataken man Bandu 'Nandangi 
Kubuat me kerajan e i bas Salomo nari, jenari 
Kubereken man bandu sepuluh suku. 

32 Sada suku tading i bas Salomo, 
erkite-kiteken suruh-suruhenKu Daud ras 
erkite-kiteken Jerusalem, kota si Kupilih jadi 
sikerajangenKu belang-belang taneh Israel. 

33 Sj enda Kubahan, erkite-kiteken Salomo 
nggo nulak Aku janah nggo nembah man 
dibata-dibata si deban: Astarte, dewi bangsa 
Sidon: Kemos, dibata-dibata bangsa Moap: 
Moloh, dibata-dibata bangsa Amon. Salomo 
lanai ngikutken Aku, nggo ia erbahan salah, 
janah lanai ipakena Undang-undang ras 
pedahKu bagi si ibahan bapana Daud. 

34Tapi la kerina kerajan e Kubuat i bas 
Salomo nari, janah Kupelepas ia erkuasa 
kidekah ia nggeluh. Enda Kubahan erkite- 
kiteken suruh-suruhenKu Daud, kalak si 
Kupilih dingen si ngikutken Undang-undang 
ras pedahKu. 

35 Kerajan e Kubuat pagi i bas anak Salomo 
nari, janah Kubereken sepuluh suku man 
bandu, 

36 tapi Kupelepas sada suku tading i bas 
anak Salomo gelah lit i bas Aku sekalak i bas 
kesusuren suruh-suruhenKu Daud erkuasa i 
Jerusalem, kota si nggo kupilih man ingan 
ersembah man bangku. 

37 Kubahan kam pagi jadi raja Israel, 
Jerobeam, maka irajaindu kerina daerah asa 
sura-sura pusuhndu. 

38 Adi alu bulat ukurndu iikutkenndu Aku, 
nggeluh rikutken Undang-undangku, janah 
ngelakoken si ngena ateKu alu erbahan kai si 
Kupedahken, bagi si ibahan suruh-suruhenKu 
Daud, emaka aku tetap ras kam. Kubahan 
kam pagi jadi raja Israel, janah kutetapken 

maka kesusurenndu la banci la jadi raja ka 


kenca kam, bali ras si nggo Kubahan man 
suruh-suruhenKu Daud. 

39 Erkite-kiteken dosa Salomo, Kuukum 
kesusuren Daud, tapi la rasa lalap." 
40Janah erkite-kiteken si e ibunuh Salomo 
atena Jerobeam, tapi lompat ia ndahi Raja 
Sisak i Mesir janah i je ia ringan seh Salomo 
mate. 


Kematen Salomo (2Taw 9:29-31) 


41 Turi-turin si deban kerna perbahanen 
Salomo, kerna pendahinna ras kerna 
kepentarenna, kerina isuratken i bas kitap 
Sejarah Salomo. 

421a jadi raja kerina Israel i Jerusalem empat 
puluh tahun dekahna. 

43 Mate ia janah ikuburken i Kota Daud jenari 
anakna Rehabeam nggantiken ia jadi raja. 


Pemberontaken suku-suku si 
arah Utara (2Taw 10:1-19) 


1 2 l Lawes Rehabeam ku Sikem, sabap 
nggo pulung kerina kalak Israel Utara i 
je guna ngerajaken ia. 

2 Kenca Jerobeam anak Nebat megi berita 
enda, mulih ia i Mesir nari. Gelgel e nggo ia 
lawes ku Mesir erkiteken lompat i bas Raja 
Salomo nari. 

3 Kalak Israel si ringan arah Utara nenahken 
ia, janah kenca si e ras-ras ia kerina lawes 
ndahi Rehabeam, janah nina man bana, 

4"Mesera kal iakap kami ibahan bapandu 
Salomo, janah ibahanna mberat tanggungen 
kami. Adi ipenahangindu tanggungen si 
mberat enda janah adi ikurangindu dahin 
kami si mesera nggit kami patuh jadi 
rayatndu." 

3 "Reh ka kam ku jenda telu wari nari gelah 
kubereken jabapku man bandu," nina ngaloi. 
Emaka lawes kalak e kerina. 

6 Jenari isungkuni Rehabeam kalak si tertuan 
asa ia si gelgel nari nggo erdahin jadi 
penasehat bapana Salomo. "Kai akapndu 
jabapku man rayat enda?" nina nungkun. 

7 Nina ngaloi, "Adi atendu erdahin guna 
bangsa enda alu mehuli, berekenlah jabap si 
mehuli man bana sue ras pemindona, emaka 
tentu ia pe pagi tetap erdahin man bandu alu 
patuh." 

8 Tapi la iperdiatekenna pedah tua-tua e: 
lawes ia ndahi kalak si nguda si sebek-bek ras 
ia si genduari nggo jadi penasehatna. 

9 “Kai akapndu si mehulina kubahan?" nina 
nungkun. "Kai arus kukataken man rayat si 
mindo gelah tanggungenna ipenahangi?" 

10 Ngaloi ia kerina nina, "Enda me kai si 
arus ikatakenndu man bana, 'Belinen kap 
kidel-kidelku asa awak bapangku!' 

ll Kataken man bana, 'Itamaken bapangku 
tanggungen si mberat man bandu, terberaten 
denga ka kubahan asa si e. Iligasna kam alu 
purih, kuligas kam alu cambuk kuda!"" 

12 Telu wari kenca si e Jerobeam ras kerina 
bangsa e reh ka ndahi Raja Rehabeam, sue 
ras si nggo ikatakenna man bana. 

13 La iperdiateken raja pedah tua-tua janah 
alu kata meser ngerana ia man bangsa e, 

14 sue ras si nggo inasehatken kalak si nguda. 
Nina, "Bapangku namaken tanggungen si 
mberat man bandu, terberaten denga ka 
kubahan asa si e. Iligasna kam alu purih, 
kuligas kam alu cambuk kuda!" 

15 Peraten TUHAN kap njadiken kai si nggo 
ikatakenna man Jerobeam anak Nebat arah 
Nabi Ahia anak kuta Silo. Enda me sabapna 
maka la sitik pe bangsa e iperdiateken raja. 

16 Kenca idah bangsa emaka la nggit raja 
megiken pemindona, isurakina ia nina, "Man 
kade kami pe lang Daud ras keluargana! 
Kai kin si nggo pernah ibahanna man kami? 
O kalak Israel, ota mulih kita! Pelepas 
Rehabeam ngurus dirina jine!" Emaka 
berontak bangsa Israel. 

17 Daerah Juda nari ngenca tading jadi 
kerajan Rehabeam. 

18 Kenca bage Raja Rehabeam nuruh 
Adoniram, si ngurus kerja paksa, lawes 
ndahi kalak Israel, tapi ibenteri kalak 
ndai ia alu batu seh mate. Kenca jadi si 

enda, pedas-pedas Rehabeam nangkih ku 


das gereta perangna jenari lompat ia ku 
Jerusalem. 

19 Mulai i bas paksa e nari rayat si i bas 
kerajan Israel Utara nggo berontak ngelawan 
kesusuren Raja Daud. 

20 Kenca nggo ibegi bangsa Israel maka 
Jerobeam nggo mulih i Mesir nari, iundangna 
ia ku bas perpulungen bangsa e, jenari 
ibahanna ia jadi raja Israel. Suku Juda ngenca 
si patuh man kesusuren Daud. 


Nubuat Nabi Semaya (2Taw 11:1-4) 


21 Kenca seh Rehabeam i Jerusalem, 
ipepulungna 180.000 tentera si Abisana i bas 
suku Juda ras Benyamin nari. Lawes atena 
erperang guna majekken kuasana mulihken i 
bas suku-suku Israel Utara. 

22 Tapi isuruh Dibata Nabi Semaya 

23 hehken kata enda man Rehabeam ras man 
kerina kalak i bas suku Juda ras Benyamin, 

24 "Ula iperangindu seninandu, bangsa 
Israel. Mulihlah kam kerina ku rumahndu. 
Kai si nggo jadi e, peratenKu kap." Kerina 
ia ngikutken pedah TUHAN janah mulih ia 
kerina. 


Jerobeam nadingken TUHAN 


25 | peteguhi Jerobeam, raja Israel, benteng 
kuta Sikem i taneh deleng-deleng Eperaim 
janah ije me ia ringan kentisik. Kenca bage 

itadingkenna janah ipeteguhina ka kuta 
Penuel. 

26 Nina i bas ukurna, "Adi bagi si genduari 
enda kin, rayatku lawes ku Jerusalem, lako 
nehken persembahen i jah man TUHAN i 
bas Rumah Pertoton, sambar pagi ukurna, 
janah ikutkenna Rehabeam, raja Juda, jenari 
ibunuhna pagi aku." 

27 (1Raj 12:26) 

28 Kenca ia rukur kerna si e, ibahanna 
dua lembu emas, jenari nina man rayatna, 
"Nggo cukup ndekah kam lawes ku Jerusalem 
ersembah. O bangsa Israel, enda kap 
dibatandu si maba kam ndarat i Mesir nari!" 

23 Itamakenna lembu emas e sada i Betel 
sada nari i Dan. 

30 Emaka erdosa me bangsa e; lawes ia 
nembah i Betel ras i Dan. 

31 Tole ipajekken Jerobeam ka ingan-ingan 
ersembah i datas uruk-uruk, janah iangkatna 
imam-imam i bas suku Lewi nari. 


Ukumen man kebaktin i Betel iberitaken 


32J enari itetapken Jerobeam ka sada 

wari raya agama i bas wari si pesepuluh 
limaken, bulan si pewaluhken, bali ras 
wari raya i Juda. I das batar-batar i Betel 
ibahanna persembahen man lembu emas si 
nggo ibahanna, janah itamakenna i Betel 
imam-imam guna ertugas i bas ingan-ingan 
ersembah si nggo ipajekkenna. 

33J anah i bas wari si pesepuluh limaken, 


bulan si pewaluhken, i bas wari si nggo 
itentukenna, lawes ia ku Betel ibahanna 
persembahen i das batar-batar guna 
ngerayaken wari raya si nggo itetapken guna 
bangsa Israel. 

13 l Arah perentah TUHAN sekalak nabi i 

Juda nari lawes ku Betel janah seh ia i 

je tupung Jerobeam sangana tedis deherken 
batar-batar nehken persembahen. 

2| bas perentah TUHAN ernubuat me nabi 
kerna ukumen si reh man batar-batar e 
nina, "O batar-batar! O batar-batar! Enda 
me kata TUHAN: Sekalak danak-danak, 

si Ibahan pagi Josia gelarna, tubuh pagi 

i bas keluarga kesusuren Daud. Igelehna 
pagi i babondu imam-imam si erdahin i bas 
ingan persembahen perbegu si erbahan 
persembahen i babondu, janah itutungna 
pagi tulan-tulan manusia i babondu." 

3J enari ikataken nabi ndai tole, "Batar-batar 
enda la banci lang pecah, janah abam si lit i 
babona mambur. Jenari tentu itehndu maka 
TUHAN nggo ngerana arah aku." 

4Kenca ibegi Raja Jerobeam si enda, 

alu tan pinter ituduhna nabi ndai janah 
iperentahkenna nina, "Tangkap ia!" Rempet 
tan raja jadi lumpuh, emaka lanai banci 
irintakna mulihken. 

> Batar-batar ndai pe rempet pecah janah 
abam mambur ku taneh, sue ras si nggo 
leben ikataken nabi ndai i bas gelar TUHAN. 

6 Emaka nina Raja Jerobeam man nabi, 
"Mekuah min atendu, ertotolah kam man 
TUHAN Dibatandu, janah pindolah maka 
IpepalemNa tanku!" Ertoto nabi man TUHAN, 
jenari malem minter tan raja. 

7 Emaka bage nina raja man nabi, "Mari ras 
kita ku rumah gelah ras kita man, kubereken 
ateku hadiah man bandu erkite-kiteken si 
nggo ibahanndu man bangku." 

8 Ngaloi nabi ndai nina, "Aminna iberekenndu 
pe man bangku setengah i bas kebayakenndu 
nari, labo aku nggit lawes ras kam, la ateku 
man ntah minem kai pe i bas ingan enda. 

3 Nggo ipedahken TUHAN man bangku maka 
la banci aku man ntah minem kai pejanah 
la banci aku mulih arah dalan si kubentasi 
muatku ku jenda." 

10 Emaka la ia mulih arah dalanna reh ndai, 
tapi arah dalan si deban. 


Nabi si nggo metua i Betel nari 


l1 Tupung si e lit sekalak si nggo metua 
ringan i Betel. Reh anak-anakna nuriken man 
bana kai si nggo ibahan nabi i Juda nari i bas 
wari e i Betel ras kai si nggo ikatakenna man 
Raja Jerobeam. 

12 “Arah dalan si apai ndai ia lawes?" Nina 
nabi si nggo metua e nungkuni anak-anakna. 
Ituduhkenna man bana dalan e. 

13J enari isuruhna anak-anakna namaken 
pelana ku das kaldena. Minter ibahan kalak 
ndai bage, jenari iersakna lawes, 

14 arah dalan ngikuti nabi si i Juda nari, janah 
idapetina sangana kundul i teruh batang kayu 
galang. "Kam nge nabi si i Juda nari e?" nina 
nungkun. "Aku," nina ngaloi. 

15 "Mari ku rumah gelah ras kita man," nina 
man bana. 

16 Tapi erjabap nabi si i Juda nari ndai nina, 
"Aku la banci mulihken ras kam ntah pe 
singgah arah rumahndu. Janah la ateku man 
ntah minem kai pe ras kam i jenda. 

17 Sabap nggo ipedahken TUHAN man 
bangku maka la banci aku man ntah minem 
kai pe janah la banci aku mulih arah dalan si 
nggo kubentasi asum aku reh." 

18 Kenca bage nina nabi si i Betel nari, si 
nggo metua e, "Aku pe nabi ka nge, bali 
ras kam, janah arah persuruhen TUHAN, 
sekalak malekat nuruh aku gelah ngelegi kam 
mulihken ras aku janah singgah i rumahku." 
Tapi situhuna erguak nge nabi si nggo metua 
e. 

19 Emaka nabi si i Juda ndai nari mulihken ku 
rumah ras nabi si nggo metua ndai jenari ras 
ia man. 

20Tupung ia sangana man, reh kata TUHAN 
man nabi si nggo metua e. 

21J enari alu sora megang ngerana ia man 
nabi si i Juda nari ndai nina, "Ikataken 
TUHAN maka la ikutkenndu KataNa janah la 
ibahanndu kai si nggo IpedahkenNa! 

22 Tapi mulih kam jenari man kam i bas ingan 
si nggo IlarangNa. Erkite-kiteken si e mate 
kam la banci lang, janah kam la ikuburken i 
bas kuburen keluargandu." 

23 Kenca nggo elah man, ipasang nabi si 
nggo metua ndai pelana kalde nabi si i Juda 
nari, 

24 jenari iersak nabi Juda lawes. | tengah 
dalan jumpa ia ras sada singa, jenari ibunuh 
singa ndai ia. 

25 Piga-piga kalak si mentas ngidah mait e i 
bas dalan, ras singa ndai tedis iduruna. Terus 
kalak ndai lawes ku Betel jenari iturikenna kai 
si nggo idahna. 

26 Kenca nabi si nggo metua ndai megi berita 
kerna si e nina, "Eme nabi sinimbak pedah 
TUHAN! Emaka isuruh TUHAN singa njerngem 
ia ras munuhsa, sue ras si nggo ikataken 
TUHAN kerna si e." 

27 jJ enari nina man anak-anakna, "Pasang 
pelana kalde man bangku." Minter ipasangna. 

28) enari iersakna lawes; idapetina mait nabi 
ndai ampar i tengah dalan, janah kalde ras 
singa ndai tedis denga i duruna. La ipan singa 
ndai mait e bage pe la ijerngemna kalde ndai. 

29 buat nabi si nggo metua ndai mait e, 


itamakenna ku das kalde, jenari ibabana mulih 
ku Betel guna nangisisa ras nguburkenca. 

30 kuburkenna i bas kuburen keluargana 
jine, janah ia ras anakna nangisisa nina, "Oh 
seninangku, seninangku!" 

31 Kenca penguburen e nina nabi ndai man 
anak-anakna, "Adi mate aku, kuburken aku | 
bas kuburen enda rembak ras kuburenna. 

32 Kerina perkatan si nggo ibelaskenna 
bekas persuruhen TUHAN kerna batar-batar i 
Betel ras kerina ingan-ingan ersembah i bas 
kuta-kuta i daerah Samaria la banci lang jadi 
me." 


Dosa Jerobeam si maba 
kecedan si mbelin 


33J erobeam raja Israel lalap lenga nggit 
robah i bas langkahna si jahat e nari, tapi 
terus denga iangkatna imam-imam i bas 
keluarga-keluarga si sembarangen nari guna 
erdahin i bas batar-batar si nggo ipajekkenna. 
Ise si nggit, itangkuhkenna jadi imam. 

34 Dosana e erbahanca maka kinirajanna ras 
kerina kesusurenna runtuh dingen masap. 


Kematen anak Jerobeam 


14 l Tupung si e penakiten Abia anak Raja 
Jerobeam. 

2 Nina Jerobeam man ndeharana, "To 
sambari pakenndu gelah ula kam itandai 

kalak, jenari laweslah ku Silo, ingan Nabi Ahia 
tading, kalak si ngatakenca nai man bangku 
maka aku jadi raja Israel. 

3 Baba man bana sepuluh ngkibul roti, cimpa 
ras sada guci tengguli. Sungkuni ia uga 
pagi jadina kerna anakta enda, janah tentu 
iturikenna man bandu." 

4Emaka lawes ia ku rumah Ahia i Silo. 
Perban tuana, Ahia nggo pentang. 

3 Ope si e nggo ikataken TUHAN man Ahia 
maka ndehara Jerobeam sangana i bas 
perdalanen reh guna nungkun kerna anakna, 
si sangana sakit. Janah ituriken TUHAN man 
Ahia kai si man katanken. Kenca ndehara 
Jerobeam nggo seh, ipekulah-kulahna ia 
kalak si deban. 

6Tapi asum ia i bas pintun denga nggo 
ibegi Ahia kerehenna, nina minter, "Mari 
kurumahken. Kutandai nge maka kam 
ndehara Jerobeam. Ngkai maka ipekulah- 
kulahndu bandu tempa tempa kam kalak si 
deban? Lit i bas aku berita si la mehuli man 
bandu. 

7 Laweslah jenari turiken man Jerobeam kai 
si ikataken TUHAN, Dibata Israel man bana, 
'Kupilih kam jadi raja i tengah-tengah bangsa 
e nari, janah Kubahan kam erkuasa i bas 
bangsangKu Israel. 

8 Tapi la bagi suruh-suruhenku Daud, alu 
bulat ukur ngikutken Aku, make pedahKu, 
janah si ngena ateKu ngenca ibahanna. 

? Dosa-dosandu ndauh belinen asa dosa- 
dosa kalak si erkuasa arah lebendu. Nggo 
itulakndu Aku janah nggo ipekekendu 
rawangKu alu erbahan gana-gana ras patung 
besi si man sembah-sembahen. 

10 Erkiteken si e kuruntuhken kinirajanndu 
ras kesusurenndu janah kerina kesusurenndu 
si dilaki Kubunuh, nguda ntah metua. 
Kuambekken keluargandu la banci lang: 
isapui bagi sinapui kotoren biang. 

1l se keluargandu si mate i bas kota la 
banci lang ipangani biang, janah ise si mate i 
bas mbalmbal ipangani perik-perik. Aku kap 
TUHAN si nggo ngerana.'" 

12 Janah tole nina Ahia man ndehara 
Jerobeam, "Genduari mulihlah kam. Kenca 
kam kari seh i kuta, mate minter anakndu. 

13 Kerina bangsa Israel nangisisa ras 
nguburken ia. la ngenca i bas keluarga 
Jerobeam si ikuburken alu mehuli, sabap ia 
ngenca si ngena ate TUHAN, Dibata Israel. 

14 Itamaken TUHAN AteNa sekalak raja i bas 
Israel si ngkeriken kinirajan Jerobeam ras 
kesusurenna. 

15 Israel la banci lang iukum TUHAN, maka 
nggirgir ia bagi rengo si itendeng lau. Iruahna 
bangsa Israel i bas taneh si mehuli enda 
nari si nggo nai IberekenNa man nini-ninina, 
janah IkerapkenNa ku lepar Lau Eprat, sabap 
nggo ipekekena rawa TUHAN alu erbahan 
gana-gana Dewi Asera. 

16 TUHAN la banci lang nadingken Israel 
sabap Jerobeam nggo erdosa janah ibabaina 
bangsa Israel erdosa." 

17 Mulih ndehara Jerobeam ku Tirsa. Kenca 
ia bengket ku bas rumahna, i je mate minter 
anakna ndai. 

18 | tangisi kalak Israel ia jenari ikuburkenna, 
bagi si nggo ikataken TUHAN arah 
suruh-SuruhenNa, Nabi Ahia. 


Kematen Jerobeam 


19 Turi-turin si deban kerna perbahanen 
Raja Jerobeam, kuga ia erperang, kuga ia 
ndalanken pemerentahenna, kerina isuratken 
i bas kitap Sejarah Raja-raja Israel. 

20 Dekahna Jerobeam jadi raja lit dua puluh 
tahun. Emaka mate ia, jenari ikuburken, 
janah anakna Nadap nggantiken ia jadi raja. 


Rehabeam raja Juda (2Taw 11:5-12:15) 


21 Asum Rehabeam anak Salomo, jadi raja 
Juda umurna empat puluh tahun, janah 
sepulu pitu tahun dekahna ia erkuasa i 
Jerusalem, kota si nggo itetapken TUHAN i 
bas kerina daerah Israel jadi ingan ersembah 
man BaNa. Nande Rehabeam Naama sekalak 
diberu bangsa Amon. 

22 Kalak Juda erdosa man TUHAN janah 
buen perbahanenna si erbahanca keke 
pernembeh ate TUHAN asa kerina si nggo 
ibahan nini-ninina nai. 

23 | bahanna ingan-ingan ersembah man 
dibata-dibata si palsu, ipajekkenna tiang- 
tiang batu ras gana-gana Asera si man 
sembahen i datas uruk-uruk ras i teruh 
batang kayu si mbelin. 

24Jahaten ka asa si e lit dilaki ras diberu 
si pendahinna erlua-lua i bas ingan-ingan 
ersembah kalak perbegu e. Kalak Juda 
ngelakoken kerina perbahanen si man 
kemelanken, si nai ilakoken bangsa si nggo 
ipelawes TUHAN i bas taneh e nari asum 
Israel reh ku daerah e. 

25| bas tahun pelimaken kerajan Rehabeam, 
kota Jerusalem iserang Raja Sisak i Mesir 
nari. 

26 |rampasna kerina barang-barang si 
meherga si lit i bas Rumah Pertoton ras i 
bas istana, ikut pe ampang-ampang emas si 
ibahan Salomo. 

2! Guna nggantikenca, Raja Rehabeam 
erbahan ampang-ampang tembaga janah 
iendeskenna e kerina man pegawai-pegawai 
si ertanggung jawab njagai pintu gerbang 
istana. 

28 Adi lawes raja ku Rumah Pertoton ipake 
pengawal- pengawal ampang-ampang ndai 
janah kenca e iulihkenna ku kamar penjagan. 

29Turi-turin si deban kerna kai si ibahan 
Raja Rehabeam isuratken i bas kitap Sejarah 
Raja-raja Juda. 

30 Kidekah si enda Rehabeam ras Jerobeam 


tetap si perang-perangen. 

31J enari mate Rehabeam janah ikuburken i 
bas kuburen raja-raja i Kota Daud (Nandena 
eme Naama i Amon nari.) Anakna Abia 
nggantiken ia jadi raja. 


Abia raja Juda (2Taw 13:1-14:1) 


15 1 Kenca Jerobeam nandangi genep 
sepulu waluh tahun jadi raja i Israel, 
Abia jadi raja i Juda, 

2? janah dekahna ia erkuasa lit telu tahun i 
Jerusalem. Nandena Maaka, anak Absalom. 

3 Dosa si ibahanna bali ras dosa si ibahan 
bapana, janah la bulat ukurna ngikutken 
TUHAN Dibatana bagi Daud, ninina. 

“Tapi erkite-kiteken Daud, ibereken TUHAN 
Dibatana man Abia sekalak anak dilaki jadi 
raja i Jerusalem janah ibahanna Jerusalem 
tetap aman. 

>Si enda ibahan TUHAN sabap nggo ibahan 
Daud kai si ngena AteNa janah la pernah 
isimbakna PedahNa, seakatan i bas soal Uria 
kalak Heti e. 

6 Abia ras Jerobeam tetap si perang-perangen 
kidekah pemerentahen Abia. 

Janah turi-turin si deban kerna kai si ibahan 
Abia isuratken i bas kitap Sejarah Raja-raja 
Juda. 

8Jenari mate Abia janah ikuburken i bas 
Kota Daud; anakna Asa nggantiken ia jadi 
raja. 


Asa raja Juda (2Taw 15:16-16:6) 


9 Kenca Jerobeam nandangi genep dua puluh 
tahun jadi raja i Israel, Asa jadi raja i Juda, 

10 janah dekahna ia erkuasa lit empat pulu 
sada tahun i Jerusalem. Nini-tudungna eme 
Maaka, anak Absalom. 

1l Asa ngelakoken kai si ngena ate TUHAN, 
bagi si ibahan ninina Daud. 

12 (pelawesna i negeri e nari kerina dilaki 
ras diberu si pendahinna erlua-lua i bas 
ingan-ingan ersembah kalak perbegu, janah 
jaguina kerina gana-gana si nggo ibahan 
raja-raja si leben asa ia. 

13 jpindahkenna nini-tudungna Maaka i 
bas jabaten kemberahen nari, sabap nggo 
ibahanna sada patung Dewi Asera si mereha 
man tatapen. Itabah Asa patung ejenari 
icilukna i berneh Kidron. 

14 Aminna gia ingan-ingan ersembah kalak 
perbegu e la kerina icedaken Asa, ia tetap 
patuh man TUHAN i bas gedang-gedang 
geluhna. 

15 Barang-barang si nggo ikhususken bapana 
man Dibata bage pe barang-barang emas ras 
pirak si ipersembahkenna kerina itamakenna 
i bas Rumah Pertoton. 

16 Raja Asa, raja Juda ras Raja Baasa, raja 


Israel tetap si perang-perangen kidekah ia 
erkuasa duana. 

17 Iserbu Baasa taneh J uda jenari ibenakenna 
erbahan benteng kota Rama gelah lanai banci 
kalak bengket ntah pe ndarat i Juda nari. 

18 Emaka ibuat Raja Asa kerina pirak ras 
emas si lit denga tading i bas Rumah Pertoton 
ras i bas istana, jenari itenahkenna arah 
piga-piga kalak pegawaina ku Damaskus, 
man Benhadat raja Siria, anak Tabrimon 
kempu Hesion, rikut ras berita enda: 

19 "Ertemanlah kita bagi bapa-bapanta 
nai. Pirak ras emas enda me hadiahku man 
bandu. Genduari putuskenlah hubungenndu 
ras Baasa raja Israel gelah terpaksa itarikna 
tenterana i bas daerahku nari." 

20 Mehuli iakap Raja Benhadat kerna 
pemindon Asa enda jenari isuruhna 
puanglima perangna ras tenterana merangi 
kota-kota Israel. Italukenna Ijon, Dan, 
Abel-Bet-Maaka, daerah i deher Dano Galilea, 
janah kerina daerah Naptali. 

21 Kenca ibegi Raja Baasa kai si nggo jadi, 
ingadikenna erbahan benteng Rama jenari 
lawes ia ku Tirsa. 

22 Kenca bage ikiremken Raja Asa perentah 
ku kerina taneh Juda gelah kerina rayat, sada 
pe la si tading-tading, ngangkati batu ras 
papan-papan i Rama nari si nggo ipake Baasa 
man benteng kota e. Alu si enda ibahan Asa 

benteng kota Mispa ras Geba, kota i daerah 
Benyamin. 

23 Turi-turin si deban kerna perbahanen 
Raja Asa, kerna kinirawanna ras kota-kota 

si ibahanna bentengna, kerina isuratken i 
bas kitap Sejarah Raja-raja Juda. Tapi kenca 
dagingna nggo metua ia lanai ngasup erdalan 
sabap lit penakit i bas nahena. 

24) enari mate Asa janah ikuburken i bas 
kuburen raja-raja i bas Kota Daud; anakna 
Josapat nggantiken ia jadi raja. 


Nadap raja Israel 


25 Nadap anak Raja Jerobeam jadi raja Israel 
i bas tahun si peduaken pemerentahen Asa 
raja Juda. Lit dua tahun dekahna Nadap jadi 
raja. 

26la pe bali ras bapana, erdosa man TUHAN 
janah kalak Israel pe ibabaina erdosa. 

27 Baasa anak Ahia i bas suku Isakar nari 
erpekat ngelawan Nadap. Ibunuh Baasa ia 
asum Nadap ras tenterana ngkeleweti kota 
Gibeton e taneh Pilisti. 

28 Enda jadi i bas tahun si peteluken 
pemerentahen Asa raja Juda. Emaka 
igantiken Baasa si Nadap jadi raja Israel. 

29 Minter ibunuhina kerina anggota keluarga 
Jerobeam. Sue ras kai si nggo ikataken 
TUHAN arah suruh-SuruhenNa Nabi Ahia i 
Silo nari, maka kerina keluarga Jerobeam 
ibunuh la lit sada pe pulah. 

30 Enda jadi erkiteken alu dosa si ibahan 


Jerobeam keke rawa TUHAN, Dibata bangsa 
Israel. Bage pe ia me si erbahanca maka 
Israel erdosa. 

31 Kerina si debanna si ilakoken Nadap 
isuratken i bas Sejarah Raja-raja Israel. 

32 Kidekah Asa, raja Juda ras Baasa, raja 
Israel erkuasa, lalap ia si perang-perangen. 


Baasa raja Israel 


33 Baasa, anak Ahia, jadi raja Israel i bas 
tahun si peteluken pemerentahen Asa, raja 
Juda. Lit dua pulu empat tahun dekahna 
Baasa ngerajai Israel i Tirsa. 

34 Ja pe bali ras Raja Jerobeam, erdosa ia 
man TUHAN janah kalak Israel pe ibabaina 
erdosa. 

16 l Emaka ngerana TUHAN man Nabi 

Jehu, anak Hanani: ItenahkenNa berita 
enda man Baasa arah ia nina, 

2 "Mbarenda labo lit kai pe ergandu, tapi nggo 
Kuangkat kam jadi peminpin bangsangKu 
Israel. Genduari kam nggo erdosa bali ras 
Jerobeam, janah nggo ibabaindu bangsangKu 
erdosa. Dosana erbahan keke rawangku, 

3emaka Kulesapken me kam ras 
keluargandu, bali ras si nggo Kubahan man 
Jerobeam. 

4 Kerina keluargandu si mate i bas kota, ipan 
biang janah si mate i mbalmbal ipan kuliki." 

> Kerina si debanna Si ilakoken Baasa 
ras kerina perbahanenna si nuduhken 
kinimbisanna isuratken i bas Sejarah 
Raja-raja Israel. 
6 Mate Baasa, janah ikuburken i Tirsa; 
emaka Ela, anakna jadi raja nggantiken ia. 
7 Berita pernembeh ate TUHAN man Baasa 
ras keluargana e ipeseh Nabi Jehu, sabap 
melala ibahan Baasa dosana man TUHAN. 
Ipekekena rawa TUHAN, labo saja erkiteken 
kejahaten si ibahanna, si bali ras kejahaten 
Raja Jerobeam, tapi pe erkiteken ibunuhna 
keluarga Jerobeam. 


Ela raja Israel 


8 Ela anak Baasajadi raja Israel i bas tahun 
si pedua pulu enemken pemerentahen Asa 
raja Juda. Lit dua tahun dekahna Ela ngerajai 
Israel i Tirsa nari. 

9 Simri pegawai Ela jadi puanglima setengah 
gereta perang raja, erpekat ngelawan ia. | 
bas sada wari i Tirsa, Ela mabuk i rumah 
Arsa: ia me si ertugas ngurus istana raja. 

10 | bengketi Simri rumah e ibunuhna Ela, 
jenari igantikenna ia jadi raja. Si enda 
jadi i bas tahun si pedua pulu pituken 
pemerentahen Asa raja Juda. 

11 Kenca Simri jadi raja, minter ibunuhina 
kerina keluarga Baasa. Kerina kade-kade ras 
teman-temanna si dilaki pe ibunuh. 

12 Dage sue ras si nggo ikataken TUHAN arah 
Nabi Jehu kerna Baasa, ibunuh Simri kerina 
keluarga Baasa. 

13 Erkiteken isembahna berhala ibabaina 
Israel erdosa, Baasa ras Ela pekeke rawa 
TUHAN, Dibata bangsa Israel. 

14 Kerina si debanna si ilakoken Ela isuratken 
i bas Sejarah Raja-raja Israel. 


Simri raja Israel 


15 Simri jadi raja Israel i Tirsa pitu wari 
dekahna i bas tahun si pedua pulu pituken 
pemerentahen Asa raja Juda. Tentera kalak 
Israel sangana ngkepung kota Gibeton i taneh 
Pilisti. 

16 Kenca ibegi tentera Israel maka Simri 
nggo erpekat ngelawan raja janah nggo 
ibunuhna pe raja e, minter imomoken tentera 
e pengangkaten puanglimana Omri, jadi raja 
Israel. 

17 Lawes Omri ras tenterana i Gibeton nari, 
jenari ikepungna kota Tirsa. 

18 Kenca idah Simri kota e nggo irebut 
musuh, lawes ia ku bas benteng si arah basna 
kal i bas istana, icilukna istana e, janah ia jine 
mate ipan api e. 

19 Si enda jadi erkiteken dosa-dosana man 
TUHAN. Bali ras Jerobeam si jadi raja ope 
denga ia, Simri pe nembeh ate TUHAN 
erkiteken dosa-dosana ibabaina Israel erdosa. 

20 Kerina si debanna si ilakoken Simri bage 
pe turi-turin kerna penghianatenna, isuratken 
i bas Sejarah Raja-raja Israel. 


Omri raja Israel 


21 Kenca bage bangsa Israel erbelah-belah. 
Deba atena ngangkat Tipni anak Ginat jadi 
raja, deba nari Omri atena jadi raja. 

22 Dungna menang kalak si erpihak man 
Omri, mate Tipni, emaka Omri jadi raja. 

23 Dage kenca telu pulu sada tahun Asa jadi 
raja Juda, Omri jadi raja i Israel. Dekahna ia 
jadi raja lit sepulu dua tahun: i bas si e enem 
tahun ia merentah i Tirsa nari. 

24 Kenca bage itukurna uruk Samaria i bas 
Semer nari enem ribu duit pirak. Ipajekken 
Omri benteng uruk e, jenari ipantekina 
sada kuta ije, janah ibahanna gelar kota e 
Samaria, rikutken gelar empu uruk e ndube, 
eme Semer. 

25 Omri erdosa man TUHAN lebih asangken 
kerina si nggo leben jadi raja asa ia. 

26 Bali ras Jerobeam ipekekena rawa TUHAN, 
Dibata Israel, alu dosa-dosana dingen 
mabai bangsa e erdosa ras ersembah man 
berhala-berhala. 

27 Kerina si debanna si ibahan Omri ras 
kerina kinimbisanna isuratken i bas kitap 
Sejarah Raja-raja Israel. 

28 Mate Omri, jenari ikuburken i Samaria, 
janah anakna Ahap nggantiken ia jadi raja. 

Ahap raja Israel 


29 Kenca Raja Asa menam genep telu pulu 
waluh tahun jadi raja Juda, Ahap anak Omri 
jadi raja Israel. Ia jadi raja Israel i Samaria 
dua pulu dua tahun dekahna. 

30 Erdosa ia man TUHAN lebih asa kerina 
raja-raja si leben asa ia. 

3l La jakapna cukup dosana bagi dosa Raja 
Jerobeam saja, emaka iempoina Isebel, anak 
Raja Etbaal i Sidon nari, jenari isembahna 
Baal. 

32 | pajekkenna rumah sembah-sembahen 
man Baal i Samaria, ibahanna batar- 
batar, jenari itamakenna ku bas rumah 
sembah-sembahen e. 

33 | bahanna pe patung Dewi Asera. Tuhu 
buen perbahanenna si erbahanca nembeh 
ate TUHAN, Dibata Israel asangken kerina 
raja-raja Israel si leben asa ia. 

34| bas masa pemerentahenna, Hiel anak 
kota Betel majekken Jeriho ka mulihken. Sue 
ras si nggo leben ikataken TUHAN arah Josua 
anak Nun, Hiel kebenen kesah anakna sintua 
Abiram asum ipajekkenna palas kota Jeriho, 
janah kebenen kesah anakna singuda Segup 
asum ipajekkenna pintu gerbang kota e. 


Elia isampati TUHAN sanga perlego 


17 l Lit sekalak nabi, Elia gelarna asalna 
i Tisbe nari i daerah Gileat. Nina 

man Raja Ahap, "1 bas gelar TUHAN, Dibata 
si nggeluh, Dibata Israel si kusembah, 
kukataken man bandu maka i bas dua ntah 
telu tahun si reh la lit embun ntah udan 
ndabuh, seakaten adi kusuruh." 

2 Kenca bage nina TUHAN man Elia, 

3 “Tadingken ingan enda, to ku kenjulu 
cebunilah i tepi Lau Kerit, arah Timur Jordan. 
“Lau e pagi man inemenndu, janah nggo 

Kuperentahken piga-piga kalak naruhken 
nakanndu ku je." 

> Patuh Elia man perentah TUHAN, emaka 
lawes ia, jenari tading i tepi Lau Kerit. 

6Lau e jadi inemenna, janah tep-tep 
erpagi-pagi ras karaben rehen kak maba roti 
ras daging man bana. 

! La ndekahsa kerah me lau belin ndai sabap 
la lit udan ndabuh. 


Elia nampati diberu balu-balu 


8 Kenca bage nina TUHAN kempak Elia, 

9"To ku kota Sarpat, deherken Sidon, 
tadinglah i jah. Nggo Kuperentahken sekalak 
diberu balu-balu si ringan i jah mere kam 
man." 

10 Fmaka berkat Elia ku Sarpat. Kenca ia 
seh i gerbang kota idahna sekalak diberu 
balu-balu sangana muat ranting. Iperkuanken 
Elia nina, "Enta sitik lau maka aku minem." 

11 Muatna lawes ngelegisa ilebuhken Elia ia, 
"Baba pe sitik roti man bangku." 

12 Ngaloi diberu e, | bas gelar TUHAN 
Dibatandu si nggeluh tuhu kukataken man 
bandu maka Ia lit roti i bas aku, seakatan 
sengkerauk tepung tare mangkuk ras sitik 
minak tare botol. Enda kupepulung sitik 
ranting man babanku mulih ku rumah 
gelah banci kutasakken pangan si sitik 
e man bangku ras man anakku. Eme 
pengkeri-kerinna kami man, janah kenca e 
mate la man me kami." 

13"Ula kam mbiar," nina Elia. "Banci 
isikapkenndu panganndu, tapi ope denga si 
e bahan lebe roti si kitik, jenari baba man 
bangku. Kenca bage ibana banci itasakkenndu 
man panganndu ras anakndu. 

14 Sabap bage nina TUHAN, Dibata Israel, 
"Tepung bas mangkuk Ia keri-keri, minak bas 
botol pe la kurang-kurang seh Kupesusur 
udan ku taneh enda,' bage nina TUHAN." 

15 Lawes diberu balu-balu e ilakokenna bagi 
si ikataken Elia emaka cukup pangan kalak e 
guna paksa si ndekah sitik. 

16 Sue ras si nggo ikataken TUHAN arah Elia, 
tepung si i bas mangkuk Ia keri-keri janah 
minak si i bas botol e la kurang-kurang. 

17 La asa kai nari dekahna kenca si e, sakit 
anak diberu balu-balu ndai. Reh dekahna reh 
kelekna kedungenna mate. 

18 Nina diberu e man Elia, "O suruh-suruhen 
Dibata, ngkai maka bage perbahanndu man 
bangku? Kerehenndu ku jenda erbahanca 

inget Dibata ka mulihken dosa-dosangku, 


erkiteken si e mate anakku." 

19 “Enta anakndu ena," nina Elia. Ibuat Elia 
anak e i bas ampun nandena nari, iangkipna 
ku kamar si inganina i das loteng ipepedemna 
i bas ingan medem. 

20 Kenca bage ertoto ia alu sora megang 
nina, "O TUHAN Dibatangku ngkai maka 
I berekenNdu kiniseran si mberat man diberu 
balu-balu enda? Bage kal ulina perbahanna 
man bangku, tapi IbunuhNdu ka anakna!" 

21 Kenca bage iamparkenna bana telu kali i 
babo anak e ertoto ia, "O TUHAN Dibatangku 
pegeluhlah mulihken anak enda!" 

22 | begiken TUHAN pertoton Elia, emaka 
mulai anak ndai erkesah janah nggeluh 
mulihi. 

23 'tegu Elia mulihken anak ndai ku teruh, 
iberekenna man nandena nina, "Nehenlah, 
anakndu nggeluh!" 

24 Ngaloi nandena, "Genduari kueteh kam 
suruh-suruhen Dibata, janah tuhu-tuhu 
TUHAN ngerana arah kam!" 


Nabi Elia njumpai Raja Ahap 

l Kenca piga-piga paksa, kelegon 
18 e menam telu tahun dekahna nina 
TUHAN man Elia, "To cidahken bandu man 
Raja Ahap, maka Kupesusur udan." 


2 Emaka berkat Elia. Paksa si e kelihen i 
Samaria nggo seh kal sangatna, 

3 emaka idilo Ahap si Obaja. (Obaja kalak si 
ertugas ngurus istana. la kalak tutus nembah 
man TUHAN. 

4 Asum Isebel munuhi nabi-nabi TUHAN, idilo 
Obaja seratus kalak, jenari ibunikenna i bas 
gua-gua, lima puluh kalak sada inganen. la si 
nikapken pangan ras inemen man kalak e.) 

> Nina Ahap man Obaja, "Ota, sinehen kerina 
sumbul ras baluren i bas negeri e ntah banci 
dat kita gagaten si cukup guna kerina kuda 
ras kaldenta. Adi cukuplah gagatenna tentu 
la perlu si bunuh deba asuh-asuhennta." 

6 Ibagina perdalanna, ku daerah si man 
siarenna jenari berkat sekalak-sekalak 
kempak baginna. 

!/ Sangana Obaja niari baginna, rempet 
ia jumpa ras Elia. Itandaina Elia, emaka 
mungkuk ia i lebe-lebena janahna nungkun, 
"Ma kam nge e bapa?" nina. 

8 “Payo aku ngenda. To kataken man tuanndu 
raja, Maka aku sangana i jenda," nina Elia. 

9Ngaloi Obaja, "Kai kin salahku maka 
itamakenndu aku ku bas tan raja? Ugapa pe 
ibunuh Raja Ahap aku. 

10 Ersumpah aku i bas gelar TUHAN, 
Dibatandu, maka tuhu nggo idarami raja 
kam i bas kerina negeri i doni enda. Adi lit 
sekalak raja ngatakenca maka kam la i negeri 
e, emaka isuruhna ia ersumpah tandana 
tuhu-tuhu kam la ije. 

11 Genduari lawes atendu aku ngata man 
raja maka kam sangana i jenda? 

12 Uga kari jadina adi aku lawes minter kam 
ibabaken Kesah TUHAN ku ingan si la kueteh? 
Janah kenca kukataken man Ahap maka kam 
i jenda, tapi la kam idapetina i jenda, ugapa 
pe ibunuhna aku. Ingetlah maka kitik-kitikku 
nari aku kalak tutus nembah man TUHAN. 

13 Ma nggo kin ibegindu maka tupung Isebel 
munuhi nabi-nabi TUHAN, kubuniken seratus 
kalak i bas dua gua, lima puluh kalak sada 
inganen, janah aku mereken pangan ras 
inemen man kalak e? 

14 Dage kuga maka isuruhndu aku ngata 
man raja maka kam sangana i jenda? 
Ibunuhna aku kari!" 

15 Nina Elia erjabap, "I bas gelar TUHAN si 
Mada Kuasa si kusembah, erpadan aku maka 
kujumpai sendah raja." 

16 Fmaka lawes Obaja ngadap Raja Ahap, 
iturikenna man bana, emaka berkat minter 
Ahap njumpai Elia. 

17 Kenca idah Ahap si Elia nina man bana, 
"Kam nge, o si ngguluti Israel?" 

18"|abo aku si ngguluti e," nina Elia 
ngaloi. "Tapi kam nge, kam ras bapandu. 
Sabap ilanggarndu perentah TUHAN janah 
isembahndu dibata-dibata Baal. 

19 Genduari perentahkenlah man kerina 
bangsa Israel njumpai aku i Deleng Karmel. 
Baba pe nabi-nabi Baal si empat ratus lima 

puluh e ras nabi-nabi Dewi Asera si empat 
ratus kalak e, si ibere-bere man Isebel." 


Elia ngelawan nabi-nabi 
Baal i Deleng Karmel 


20 Fmaka iperentahken Raja Ahap maka 
pulung kerina kalak Israel ras nabi-nabi Baal i 
Deleng Karmel. 

21Tedis Elia i lebe-lebe kalak ndai nina, "Asa 
kai nari dekahna maka banci ipetetapndu 
ukurndu? Adi TUHAN kin Dibata, sembahlah 
la: tapi adi Baal kin Dibata, sembahlah ia!" 
Tapi sengkebabah pe Ia lit kalak ndai ngaloi. 

22 Kenca bage nina Elia, "Aku nari ngenca 
sisada nabi TUHAN si tading, tapi nabi Baal lit 
450 kalak. 

23 Genduari buatlah dua jenggi lembu, 
bereken ipilih nabi-nabi Baal sada, maka 
igelehna janah ilapahina, jenari itamakenna i 
babo ranting, tapi ula pegara apina. Aku pe 
bage ka kubahan nandangi jenggi lembu si 
sada nari. 

24 Kenca bage bere maka nabi-nabi Baal e 
ertoto man dibatana, janah aku ertoto man 
TUHAN. Apai kari si ngaloi pertoton e alu 
pesusur api, la kap Dibata." "Cocok!" nina 
kalak ndai kerina ngaloi. 

25Jenari nina Elia man nabi-nabi Baal. 
"Erkiteken nterem kal kam, emaka kam lebe 
muat jenggi lembu ras nikapkenca. Ertotolah 

kam man dibatandu, tapi ula pegara api i bas 
ranting e." 

26 | buat kalak ndai jenggi lembu si iendesken 
man bana, emaka isikapkenna, jenari ertoto 
ia man Baal, mulai erpagi-pagi nari seh ciger. 
Erlebuh kalak ndai! "Aloi kami, o Baal!" nina. 
Landek-landek ia ngkeleweti batar-batar si 
nibahanna, tapi sora kai pe la lit terbegi. 

2! Kenca wari nggo pantek ciger mulai me 
juru-uru Elia kalak e nina, "Tergangen ban 
sorandu! Ma dibata kin ia? Banci jadi sangana 
ia lolah, ntah sangana kuduru, ntah sangana 
ia i bas perdalanen si ndauh! Banci ka pe 
sangana tunduh, emaka terpaksa ingetindu 
ia!" 

28 Reh gangna ibahan kalak ndai sorana, 
janah igarisina dagingna alu rawit bagi acara 
agamana, seh maleren darehna. 

29 Kalak ndai terus-terusen erlebuh-lebuh 
dingen serko-serko seh kira-kira pukul telu 
karaben. Tapi la lit si ngaloi, la lit sora kai pe 
terbegi. 

30 Kenca bage nina Elia man jelma si 
nterem, "Mari terdeheren ku jenda." Emaka 
pulung kalak ndai ngkeleweti Elia. Ipesikapna 
batar-batar TUHAN si nggo iruntuhken 
mbarenda. 

31 Ibuatna sepulu dua batu, sada guna tiap 
suku si sepulu dua, si igelari rikutken gelar 
anak-anak Jakup, si kedungenna isambari 
TUHAN gelarna jadi Israel. 

32 Alu batu e Elia majekken batar-batar e 
mulihken, man ingan persembahen man 
TUHAN. Ikalina parik sekelewet batar-batar 
e; parik e banci i isi lau kira-kira sepulu empat 
liter. 

33 Kenca bage iamparkenna ranting i babo 
batar-batar e, ilapahina jenggi lembu ndai, 
jenari icibalkenna i babo ranting. Nina 
Elia, "Demi empat guci lau, jenari curcuri 
persembahen ras ranting alu lau e." Ilakoken 
kalak ndai bage, 

34jenari nina, "Bahan sekali nari bage." 
Ilakoken kalak ndai bage, emaka nina ka, 
"Bahan sekali nari kal bage." Ilakoken kalak 
ndai bage petelu kaliken. 

35 Maler lau ndai ku sekelewet batar-batar e, 
piah dem ibahanna parik ndai. 

36 Kenca seh paksana erbahan persembahen 
si karaben, ideheri Nabi Elia batar-batar e, 
jenari ertoto ia, "O TUHAN, Dibata Abraham, 
Isak, ras Jakup; cidahkenlah genduari maka 
Kam kap Dibata Israel, janah aku kap 
suruh-SuruhenNdu. Pebetehkenlah maka 
kerina kubahan e arah PerentahNdu. 

37 Aloi aku, TUHAN, aloilah, gelah ieteh 
bangsa enda maka Kam TUHAN Dibata 
kap, maka Kam nge si mabai bangsa enda 
mulihken man BaNdu." 

38 Emaka ipesusur TUHAN api; meseng 
ibahanna persembahen, ras ranting ndai, 

bage pe kerina batu ras taneh, janah lau si lit 
i bas parik ndai pe kerah. 

39 Asum idah kalak ndai kejadin e, langkem 
ia minter kerina i babo taneh, janah nina, 
"TUHAN kap Dibata; TUHAN ngenca Dibata si 
man sembahen!" 

40 perentahken Elia man kalak ndai nina, 
"Tangkap kerina nabi-nabi Baal, sekalak pe 
ula pulah!" Kenca itangkap kerina nabi-nabi e 
ibaba Elia ku Lau Kison, ije ibunuhna. 


Ngadi musim perlego 

41 Kenca bage nina Elia man Raja Ahap, "To 
manlah kam genduari. Sabap kubegi sora 
udan reh erdeso." 

42 Sanga Ahap lawes man, Elia nangkih ku 
das Deleng Karmel. I je mungkuk Elia ku 
taneh, takalna seh ku kelang-kelang tiwenna. 

43 Nina Elia man suruh-suruhenna, "To ku 
das kam tatap kempak lawit." Mulihken 
suruh-suruhen ndai nina, "Kai pe la lit 
kuidah." Pitu kali ia isuruh Elia ku das janah 
natap kempak lawit. 

44 Asum ia reh pepitu kaliken nina, "Kuidah 
embun si kitik asa tapak-tapak tan e belinna 
nangkih i lawit nari." Emaka iperentahken Elia 
man suruh-suruhenna, "To dahi Raja Ahap, 
suruh inangkihina geretana gelah mulih ku 
rumah maka ula tertahan ia iban udan e." 

45 La ndekahsa nari, langit nggo gelap ibahan 
embun mbiring, janah angin mulai rembus. 

Emaka nusur udan meder. Inangkihi Ahap 


geretana, mulih ia ku Jisreel. 

46 Gegeh TUHAN reh mengketi Elia, 
ipekeskesina gendit jubahna, emaka kiam ia 
arah lebe Ahap terus ku Jisreel. 


Elia nangkih ku Deleng Sinai 


19 l Ituriken Raja Ahap man ndeharana 
Isebel kerina si nggo ilakoken Elia, ras 
kuga ia nggo munuh kerina nabi-nabi Baal. 

2 Itenahken Isebel berita man Elia nina, "I 
bas paksa si genduari eka pagi, adi la kam 
mate kubunuh bagi pemunuhndu nabi-nabi e, 
ibunuh dibata gia aku." 

3 Mbiar Elia, emaka lompat ia ras suruh- 
suruhenna lako ngkelini kesahna. Kenca 
seh i Berseba i daerah Juda, itadingkenna 
suruh-suruhenna ije, 

4janah Elia lawes sisada ku taneh si 
melenget sada wari perdalanen dauhna. 
Dungna seh ia ku sada batang kayu, emaka 
kundul ia cicio i je. Madin iakapna ia mate ije 
emaka ertoto ia, "Nggo me TUHAN, buatlah 
kesahku, madin me aku mate!" 

> Medem ia i teruh batang kayu e, dungna 
tertunduh. Rempet lit sekalak malekat ngkuit 
Elia nina, "Kekeken Elia, manken!" 

6 Ipernehenna ku sekelewetna, idahna 
sengkibul roti ras sada guci lau deherken 
takalna. Man ras minem ia, jenari 
ipedemkenna ka mulihken. 

7 Reh ka mulihken malekat TUHAN ndai, 
lingetina Elia pedua kaliken nina, "Kekeken 
Elia, manken! Adi lang, la kari kam ngasup 
erdalan ndauh." 

8 Keke Elia, emaka man ras minem ia. 
Pangan e mereken gegeh cukup man bana 
lako erdalan empat puluh wari empat puluh 
berngi ku Deleng Sinai, deleng si badia e. 

9| das deleng e ibengketina sada gua, janah 
i je me ia erberngi. Rempet reh kata TUHAN 
man bana nina, "Erkai kam i jenda, Elia?" 

10 Ngaloi Elia, "TUHAN Dibata si Mada 
Kuasa, man BaNdu, man BaNdu saja ngenca 
aku tetap ersembah. Tapi bangsa Israel 
nggo ngelanggar perpadanenna ras Kam: 
iruntuhkenna batar-BatarNdu. Aku nari 
ngenca tading, janah aku pe ibunuhna atena." 

Il "Ndaratken, tedislah kam i lebe-lebengKu 
i das tampuk deleng enda," nina TUHAN man 
bana. Kenca bage mentas TUHAN, IbahanNa 
rembus angin kaba-kaba seh maka erbelah 
ibahanna uruk-uruk, janah batu iripukkenna. 
Tapi TUHAN Ia lit i bas angin e. Ngadi angin 
ndai rembus, jenari jadi me linur. 

12 Kenca ngadi linur ndai gurlah api, tapi 
TUHAN la lit i bas api e. Kenca nimpet api lit 
sora medate bagi sora erkusik. 

13 Kenca ibegi Elia sora e, itutupina ayona 
alu jubahna jenari ndarat ia, janah tedis i bas 
babah gua e. I je terbegi sora ngerana man 
bana nina, "Erkai kam i jenda, Elia?" 

14 Ngaloi Ella £ N Dibata si Mada 


Kuasa, man BaNdu, man BaNdu saja 
ngenca aku ersembah. Tapi bangsa Israel 
nggo ngelanggar perpadanenna ras Kam; 
iruntuhkenna batar-BatarNdu, janah 
ibunuhna kerina nabi-NabiNdu. Aku nari 
ngenca tading, janah aku pe ibunuhna atena." 

15 Nina TUHAN, "Mulihkenlah kam ku taneh 
si mesawang deherken Damaskus. Kenca 
kam seh ijah minaki Hasael jadi raja Siria, 

16J ehu anak Nimsi jadi raja Israel, janah 
Elisa anak Sapat -- anak kuta Abil Mehola 
nggantiken kam jadi nabi. 

17 Ise si pulah i bas pedang Hasael nari, 
Jehu pagi munuhsa, janah ise si pulah i bas 
pedang Jehu nari Elisa pagi munuhsa. 

18 Tapi Kuserapken pagi pitu ribu kalak 
Israel si la ibunuh, eme kerina kalak si lenga 
nembah erjimpuh man Baal ntah pe man 
gana-ganana." 


Elisa ipilih TUHAN 


19 Emaka berkat me Elia, idapetina Elisa 
sangana nenggala. Lit sepulu dua pasang 
lembu sangana nenggala ije, janah Elisa i bas 
pasangen si arah pudina. Asum Elia mentasi 
Elisa, icabinken Elia jubahna man Elisa. 

20 Fmaka itadingken Elisa lembuna, kiam ia 
ngayaki Elia nina, "Mulih aku lebe ngataken 
mejuah-juah man bapangku ras nandengku, 

jenari banci kuikutken kam." Ngaloi Elia, "To 


mulihken! Kuambati kin kam?" 

21 Mulihken Elisa, ibuatna lembu 
penenggalana ndai duana, igelehna. Alu make 
tenggalana e jadi rantingna, itanggerkenna 
daging lembu e, jenari iberekenna ipan kalak 
ndai kerina. Kenca bage berkat ia ngikutken 
Elia jadi suruh-suruhenna. 


Perang ras Siria 


2 0 '| bas sada wari Benhadat, raja Siria, 
pepulung kerina tenterana. Radu ras 
telu pulu dua raja-raja si deban, alu maba 
kuda ras gereta perangna, berkat ia ku 
Samaria. Ikepungna kuta e, iserangna. 

2 Isuruhna piga-piga kalak persuruhen 
ku kota e njumpai Ahap, raja Israel guna 
ngataken, "Iperentahken Raja Benhadat man 
bandu maka 

3 fendeskenndu man bana pirakndu 
ras emasndu, ndeharandu ras kerina 
anak-anakndu si mejilena." 

4 Erjabap Ahap, "Kataken man tuanku Raja 
Benhadat maka aku ras kerina sikerajangenku 
banci bana." 

>La ndekahsa kenca si e reh ka sekali 
nari persuruhen ndai ndahi Ahap alu 
pemindon si deban i bas Benhadat nari. 
Nina Benhadat arah persuruhen e, "Nggo 
kupeseh man bandu katangku maka arus 

iendeskenndu man bangku pirakndu ras 
emasndu, ndeharandu ras anak-anakndu. 

6 Tapi genduari, ateku nuruh kepala-kepala 
tenterangku nggargari istanandu ras rumah 
pegawai-pegawaindu, lako muat barang- 
barang si meherga. Bagi paksa genduari ka 
pagi nggo ia seh i jena." 

7 Erkiteken si e ipepulung Raja Ahap kerina 
peminpin-peminpin Israel nina, "Nehenlah, 
tentu tangkas man bandu kerina maka ate 
kalak ah meneken kita kerina. Itenahkenna 
man bangku katana lako merentahken 
aku mereken ndeharangku kerina ras 
anak-anakku, pirak ku ras emasku, janah la 
aku ertahan." 

8 Ngaloi peminpin-peminpin e kerina ras 
jelma si nterem, "Ula begiken ia, ula kam 
nggit talu." 

9 Erkiteken si e ikataken Ahap man 
persuruhen Benhadat ndai. "Kataken man 
tuanku raja, maka pemindonna si pemena 
nggit aku merekenca, tapi si peduaken lang." 
Emaka lawes persuruhen-persuruhen ndai. 
Kenca bage mulihken ka ia maba tenah si 
deban i bas Benhadat nari. 

10 Nina Benhadat arah persuruhen 
e, "Kubaba nterem tenterangku lako 
ngeradasken kotandu enda, jenari ibabana 
abu kota e tare tanna. Dibata si munuh aku 
adi la kulakoken e." 

ll Ngaloi Raja Ahap, "Kataken saja man Raja 
Benhadat: Sekalak puanglima ula mujiken 
bana ope denga perang, tapi kenca ngadi 
peranglah." 

12 Berita enda ialoken Benhadat tupung ia 
ras raja-raja si deban sangana minem-minem 
i bas kemahna sekalak-sekalak. Megi kata 
e minter iperentahkenna man anak buahna 
guna nerang kota Samaria, emaka minter ia 
berkat kerina. 

13 Sanga bage, lit sekalak nabi njumpai 
Raja Ahap nina, "Bagenda nina TUHAN: "Ula 
kam mbiar man tentera musuh si melala Ia 
teralang e! Sendah Kubereken kemenangen 
man bandu, gelah ietehndu maka Aku nge 
TUHAN. '" 

14 “Ise kari arah lebe i bas pertempuren e!" 
nina Ahap nungkun. Erjabap nabi e, "Kerina 
tentera si anak perana denga si ipinpin 
kepala-kepala daerah e. Bage nina TUHAN." 
"Ise kari lebe menai serangen e?" nina raja 
nungkun. "Kam," nina nabi njabapsa. 

15 Emaka ipepulung Raja Ahap kerina tentera 
si anak perana denga si ipinpin kepala-kepala 
daerah e; teremna lit 232 kalak. Kenca bage 
ipepulungna ka tentera kalak Israel, lit 7.000 
kalak teremna. 

16 Perang e mulai ciger. Tupung e Benhadat 
ras teman-temanna raja-raja si telu pulu dua 
kalak sangana mabuk-mabuk i bas kemahna. 

17/ Si pemena maju eme tentera si anak 
perana denga. Mata-mata si itugasken 
Benhadat ngelaporken man bana maka lit 
sada terpuk tentera reh i Samaria nari. 

18 Emaka iperentahken Benhadat nina, 
"Tangkap ia geluh-geluhen, subuk si reh 
erperang ntah pe mindo perdamen." 

19J enari mulai me tentera anak perana ndai 
ndarat erperang, iikuti tentera Israel. 

20 Sekalak-sekalak ia munuh kalak si 
ngelawan ia, emaka lompaten kalak Siria e 
iayak- ayak kalak Israel. Tapi Benhadat sempat 
pulah ngersak kuda, itemani piga-piga kalak 
tenterana si erkuda. 

21 Raja Ahap pe maju ku pertempuren e. 
Itabanna kuda ras gereta perang kalak e, 
janah mesangat kal talu ibahanna bangsa 
Siria. 

22 Kenca bage ijumpai nabi ndai Raja Ahap 
nina, "Mulihkenlah kam. Tambahilah tole 
gegehndu, janah bahanlah rencana si mehuli, 
sabap i bas pengkeri-kerin tahun enda, ugapa 
pe iperang raja Siria ka kam." 


Perang si peduaken i 
bas bangsa Siria nari 


23 Nina pegawai Benhadat man bana, 
"Dibata Israel, eme dibata deleng-deleng. Em 
sabapna maka italuken bangsa Israel kita. 
Tapi adi si perang ia i berneh si kendit, tentu 
talu ia sibahan. 

24 Emaka genduari, gantikenlah raja-raja 
si telu pulu dua kalak e alu kepala-kepala 
pasuken jadi peminpin. 

25 Kenca bage pepulunglah tentera seri 
teremna ras si nggo nadingken kam 
mbarenda, rikut ras kuda ras gereta perang 
si bali buena. Jenari siperang kalak Israel e i 
berneh si kendit, janah sekali enda ugapa pe 
talu ia." Payo iakap Raja Benhadat, ikutkenna 
kata kalak ndai. 

26 Kenca nggo seh i bas ujung tahun e, 
iIpepulungna anak buahna, jenari berkat ku 
Kuta Apek nerang kalak Israel. 

27 Kalak Israel pe pulung dingen 
iperlengkapi: luar ia guna erperang, jenari 
ibahanna pertahanenna i bas dua inganen 
petala-tala ras kalak Siria e. Kalak Israel e 
teridah desken dua rarasen kambing si kitik 
ngenca adi ibandingken ras kalak si merap | 
belang-belang mbalmbal e. 

28 Sekalak nabi lawes ngadap Raja Ahap 
nina, "Bagenda nina TUHAN, 'Erkiteken 
kalak Siria e ngataken maka Aku dibata 
deleng-deleng, janah labo dibata berneh- 
berneh si kendit, Kubereken me man bandu 
kemenangen ngelawan tenterana si nterem 
e, gelah kam ras rayatndu meteh maka Aku 
kap TUHAN.'" 

29 Pitu wari dekahna kalak Siria ras kalak 
Israel e ringan i bas ingan pertahanenna 
siala-alan. | bas wari pepituken mulai me 

erperang: 100.000 kalak teremna kalak Siria 


ibunuhi kalak Israel. 

30 Si la terbunuh, lompat ku kota Apek, tapi i 
je 27.000 ribu kalak teremna ibulaki tembok 
kota e. Benhadat pe kiam ku bas kuta e, 
cebuni ia i bas kamar belakang sada rumah. 

31 Pegawai-pegawaina reh ndahi ia nina, 
"Nggo ibegi kami maka raja-raja Israel 
perkuah. Dage berelah kami lawes ngadap 
raja Israel make uis guni dingen takal kami 
irakuti alu tinali, tanda mindo ampun. Alu 
bage mbera-mbera ipelepasna kam nggeluh." 

32 Emaka ipake kalak ndai uis guni dingen 
irakutina takalna alu tinali, jenari lawes 
ngadap Ahap nina, "Suruh-suruhenndu 
si Benhadat mindo man bandu gelah 
ipelepasndu ia nggeluh." Ngaloi Ahap, 
"Nggeluh denga kin ia? Mehuli! Ia deksen 
seninangku kap!" 

33 Pegawai-pegawai Benhadat sanga nimai 
tanda si mehuli, janah tupung ibelasken Ahap 
"seninangku," minter itangkap kalak ndai 
kata e, janah nina, "Bagi si ikatakenndu payo 
maka Benhadat seninandu kap!" "Baba ia ku 
jenda," nina Ahap. Kenca Benhadat nggo seh, 
idilo Ahap ia nangkih ku geretana. 

34 Nina Benhadat man bana, "Kuulihken 
kerina kuta-kuta si nggo ibuat bapangku i bas 
bapandu nari, janah banci ipantekindu pusat 
perbinaganndu i Damaskus, bali ras si ibahan 
bapangku i Samaria." Ngaloi Ahap, "Adi bage, 

erpalasken perpadanenndu e kubebasken 


kam." Emaka ibahan Benhadat perpadanen 
ras Ahap, jenari ipelepasna ia lawes. 


Sekalak nabi nalahken Ahap 


35 Alu perentah TUHAN, sekalak i bas terpuk 
nabi-nabi ngataken man temanna, "Pekpek 
aku!" Tapi la ia nggit mekpeksa. 

36 Emaka nina nabi e man temanna, 
"Erkiteken la kam patuh man perentah 
TUHAN, minter kam kari ijerngem singa 
kenca kita sirang." Kenca ia lawes, minter reh 
sada singa, ijerngemna ia seh mate. 

37 Kenca bage lawes ka nabi si ndai ndahi 
kalak si deban nina, "Pekpek aku!" Minter 
ipekpekna nabi e seh luka. 

38 Emaka ibaluti nabi ndai ayona alu uis, 
gelah ula ia itandai kalak, jenari lawes ia tedis 
i duru dalan nimai raja Israel mentas. 

39 Asum mentas raja e, ilebuh nabi e ia nina, 
"O Raja, asum aku erperang, reh sekalak 
tentera maba sekalak musuh si tertaban 
man bangku, janah nina, 'Jagai ia! Adi pulah 
ia, arus igalarindu alu kesahndu, ntah pe 
igalarindu denda 3.000 duit pirak.' 

40Tarun aku kuskas kerna si debanna, 
pulah tabanen ndai." Erjabap raja, "Nggo 
ibelaskenndu ukumen man dirindu, emaka 
arus itanggungndu." 

41 Itangtangi nabi e uis si mbaluti ayona, 


emaka minter ia itandai raja. Kepeken ia 
sekalak i bas nabi-nabi e nari. 

42Jenari nina nabi eman raja, "Enda me kata 
TUHAN, 'Erkiteken iberendu pulah kalak si 
nggo Kuperentahken ibunuh, arus igalarindu 
e alu kesahndu, janah tenterandu ikernepken 
erkiteken ipelepasndu tentera kalak pulah.'" 

43 Mulihken raja Israel ku Samaria ndele, 
dingen merawa atena. 


Peken anggur Nabot 


2 1 ' Deherken istana Raja Ahap i Jesreel 

lit sada peken anggur, Nabot empuna. 

2| bas sada wari nina Ahap man Nabot, 

"Man bangkulah peken anggurndu e Nabot, 
sabap ndeher kal ras istanangku. Ateku nuani 
gule-gulen i je. Kubereken man bandu peken 
anggur si terulin jadi gantina. Ntah pe, adi 
bage atendu kugalari man bandu asa erga si 
patut." 

3 Tapi ngaloi Nabot nina, "Erkiteken gelar 
TUHAN, pantang kal kubereken e man bandu, 
sabap taneh e pusaka nini-niningku kap." 

4 Megi kata Nabot e, ndele dingen nembeh 
kal ate Ahap. Mulihken ia ku rumah, 
iamparkenna bana i bas ingan medem, 
isedingkenna ayona ku dingding, janah la ia 
nggit man. 

5Jenari reh ndeharana Isebel ndahi ia nina, 


"Ngkai maka ndele kal atendu? Ngkai maka 
kam la nggit man?" 

6 Ngaloi ia nina, "Erdandanken cakap Nabot 
man bangku. Kutukur ateku peken anggurna, 
tah pe adi bage atena, kusambari alu si 
deban, tapi Ia ia nggit." 

!"Ma kam kin raja Israel?" nina Isebel 
erjabap. "Kekeken, ula atendu ndele, 
mankenlah. Aku muatca peken anggur Nabot 
e man bandu!" 

8 Kenca bage ibahan Isebel piga-piga surat, 
itekenna i bas gelar Ahap, isetempelna 
alu cap raja, jenari ikiremkenna man 
peminpin-peminpin ras man kalak si iergaken 
kalak iJesreel. 

9 Bagenda me kata surat ndai, "Momokenlah 
sada wari puasa man rayat, janah suruh ia 
pulung kerina. | bas perpulungen e pekundul 
Nabot i bas ingan si mehaga. 

10 Suruh pe dua kalak jahat kundul petala- 
tala ras Nabot guna ngaduken ia maka nggo 
isumpahina Dibata ras raja. Kenca bage baba 
ia ku darat kota, benteri alu batu seh mate." 

ll Perentah Isebel ndai minter ilakoken 
peminpin-peminpin ras kalak si iergaken 
kalak Jesreel. 

12 imomoken kalak ndai sada wari puasa 
man rayat, isuruhna pulung, jenari i bas 
perpulungen e ipekundulna Nabot i bas ingan 
si mehaga. 

13 Dua kalak jahat kundul petala-tala ras 


Nabot, jenari ibahanna pengadun palsu kerna 
ia Nina "Nabot nggo numpahi Dibata ras 
raja." Emaka ibaba kalak ndai Nabot ku darat 
kota, ibenterina alu batu seh mate. 

14 Kenca bage ikiremken kalak ndai berita 
man Isebel Nina "Nabot nggo mate ibenteri 
alu batu." 

15 Kenca ialoken Isebel berita e, minter 
ikatakenna man Ahap, "Kekeken! To buat 
man bandu peken anggur Nabot si la nggit 
ndayakenca bandu e, sabap Nabot nggo 
mate." 

16 Fmaka keke minter Ahap, lawes 
ia ku peken anggur e, ibahanna jadi 
sikerajangenna. 

17 Kenca bage nina TUHAN man Elia, nabi i 
Tisbe nari, 

18 "To jumpai Ahap, raja Israel i Samaria 
nari, idapetindu ia i bas peken anggur Nabot 
muat peken e jadi sikerajangenna. 

19 Turiken man bana maka Aku, TUHAN 
ngataken man bana, 'Kenca ibunuhndu 
jelmana, irampasndu ka kin atendu ertana?' 
Kataken man bana katangKu enda, 'I ja 
mbarenda biang ndilati dareh Nabot, i bas 
ingan e pe darehndu idilatina!"" 

20 Kenca Ahap ngidah Elia nina Ahap, "Nggo 
itundukndu aku, o musuhku?" "Nggo," nina 
Elia erjabap. "Perban nggo idayakenndu 

bandu guna ngelakoken si jahat i lebe-lebe 


TUHAN, 

21 bagenda nina TUHAN man bandu, 
'Kudabuhken mara kelesa man bandu. 
Kumasapken kam, janah Kukeriken kerina 
dilaki i bas keluargandu nguda ntah metua. 

22 PerbahanenKu man keluargandu bali 
ras perbahanenKu nandangi keluarga Raja 
Jerobeam anak Nabot ras keluarga Raja 
Baasa anak Ahia, erkiteken nggo ipekekendu 
rawangKu alu mabai Israel erdosa.' 

23 J anah kerna Isebel, bagenda nina TUHAN, 
'Ipangani biang pagi maitna i bas Kota 
Jesreel.' 

24 Keluargandu si mate i kota, ipangani 
biang, janah si mate i mbalmbal ipangani 
perik-perik." 

25 (La pernah lit seri kalak bagi Ahap tutusna 
ngelakoken si jahat i bas adep-adepen 
TUHAN. Kerina kejahaten e ilakokenna bekas 
penjemba-jemba ndeharana Isebel. 

26 | bahanna dosa si man kemelanken tuhu- 
tuhu arah ersembah man berhala-berhala bali 
ras perbahanen kalak Amori si nggo ipelawes 
TUHAN asum kalak Israel nciati tanehna.) 

2! Kenca dung Elia ngerana, icaingken Ahap 
uisna, itangtangina, jenari ipakena uis guni 
tandana erkadiola, janah erpuasa ia. Tupung 
medem pe ruis guni ia, janah adi erdalan 
serbut ayona. 

28 Nina TUHAN man nabi Elia, 

29 "Nggo nge idahndu uga Ahap peteruk 


bana i lebe-lebengKu? Erkiteken si e, la 
Kudabuhken mara kelesa man bana kidekah 
ia nggeluh denga. | bas paksa pemerentahen 
anakna me pagi maka kudabuhken mara 
kelesa e." 


Nabi Mikaya mpersingeti Raja 
Ahap (2Taw 18:2-27) 
2 2 l Lebih dua tahun dekahna Israel ras 
Siria la siperangen. 

2 Tapi i bas tahun si peteluken, Josapat raja 
Juda, lawes ndahi Ahap raja Israel. 

3Nina Ahap man pegawaina, "Ma itehndu 
nge kita empuna kota Ramot i Gileat? Ngkai 
maka sinik saja kita, janah la si rebut i bas 
raja Siria nari?" 

4Jenari isungkun Ahap si Josapat nina, 
"Nggit kam ras kita merangi Ramot?" Erjabap 
Josapat nina, "Aku bali nge kap ras kam: 
bangsangku bangsandu, kudangku-kudandu. 

3 Tapi sisungkun lebe TUHAN." 

6 Emaka ipepulung Ahap nabi-nabi kira-kira 
empat ratus kalak teremna, janah isungkunna 
kalak e nina, "Kuserang nge ndia Ramot, ntah 
lang?" "Seranglah," nina nabi-nabi e ngaloi. 
"Ibereken TUHAN kemenangen man bandu." 

1 Tapi nungkun Josapat, "La kin lit nabi si 
deban dalanta nungkun man TUHAN?" 

8 “Lit sekalak nari, Mikaya anak Imla," nina 
Ahap njabapsa. "Tapi segat ateku ia, sabap la 

pernah inubuatkenna si mehuli man bangku; 
si la mehuli saja ngenca rusur." "Ula min bage 
nindu, raja," nina Josapat. 

9 Kenca bage idilo Ahap sekalak pegawai 
istana, jenari isuruhna minter ngelegi Mikaya. 

10 Tupung si e Ahap ras Josapat make paken 
kemulianna sangana kundul i kursi kinirajan, 
i bas ingan ngerik gandum, deherken pintu 
gerbang kota Samaria, janah kerina nabi-nabi 
e ernubuat i lebe-lebena. 

11 Sekalak i bas nabi-nabi e, Sedekia anak 
Kanana, erbahan tanduk besi, jenari nina 
man Ahap, "Enda si ikataken TUHAN, 'Alu 
tanduk besi enda iperangindu bangsa Siria e, 
janah ikernepkenndu ia.'" 

12 Kerina nabi-nabi si deban pe bage ka nge 
nina. "Serbulah Ramot, menang nge kam. 
TUHAN mereken kemenangen man bandu." 

13Tupung e nina pegawai si ngelegi Mikaya 
ndai, "Kerina nabi-nabi si deban nggo 
ernubuat si mehuli man raja: erkiteken si e 
kam pe ulin ka nge bage nubuatndu." 

14Tapi erjabap Mikaya nina, "I bas gelar 
TUHAN si nggeluh erpadan aku maka kai si 
isuruh TUHAN, e ngenca kukataken!" 

15 Kenca ia seh i lebe-lebe Raja Ahap 
nungkun raja man bana nina, "O, Mikaya, 
iserang kami nge ndia kota Ramot, ntah 
lang?" "Seranglah!" nina Mikaya ngaloi. 
"Tentu kam menang, sabap TUHAN si 
mereken kemenangen e man bandu." 

16 Tapi erjabap Raja Ahap, "Adi kam ngerana 
man bangku i bas gelar TUHAN, katakenlah si 
tuhuna! Piga kali kin arus kukataken si e man 
bandu?" 

17 Ngaloi Mikaya nina, "Teridah man bangku 
tentera Israel marpar-merap i datas uruk, 
desken biri-biri si la erpermakan. Janah 
nina TUHAN, 'Kalak enda Ia lit peminpinna, 
pelepaslah ia mulih alu mejuah-juah.'" 

18 Nina Ahap man Josapat, "Ma nggo 
kukataken man bandu, nabi si enda la pernah 
ernubuat kerna si mehuli man bangku? Si la 
mehuli saja ngenca rusur inubuatkenna!" 

19 jterusken Mikaya ngerana nina, "Genduari 
dengkehkenlah kai si ikataken TUHAN: 
Kuidah TUHAN kundul i bas kursi KemulianNa 
i Surga, dingen kerina malekat-MalekatNa 
tedis i DeherNa. 

20 Nungkun TUHAN nina, 'Ise si ngendik- 
ngendik Ahap gelah lawes erperang ku Ramot 
dingen mate denggo ije?' Deba malekat e si 
ngataken bage, deba ka si ngataken bagah. 

21 Dungna reh me kesah, ideherina TUHAN, 
jenari nina, 'Aku ngendik-ngendiksa.' 

22 'Uga ibahanndu?' nina TUHAN nungkun. 
Ngaloi kesah e, 'Lawes aku jenari kubahan 
kerina nabi-nabi Ahap nuriken kata guak.' 
Nina TUHAN, 'To dage, ugapa pe ngasup kam 
nipu ia.'" 

23J enari idungi Mikaya cakapna nina, "Si 
enda nggo jadi. Nggo ibahan TUHAN maka 

kerina nabi-nabi erguak man bandu, sabap 


nggo itetapken TUHAN maka kam la banci la 
jumpa cilaka!" 

24 Kenca bage reh Nabi Sedekia ndeheri 
Mikaya, iparapna ayona, jenari Isungkunina 
"Ndigan nai kin Kesah TUHAN nadingken aku 
janah ngerana man bandu?" 

25 "Si e sempat nge pagi idahndu tupung 
kam lawes ku kamar-kamar belakang lako 
cebuni," nina Mikaya njabapsa. 

26 Kenca bage iperentahken Raja Ahap 
sekalak kepala tenterana nangkap Mikaya 
nina, "Tangkap ia! Endesken man Amon, 
pengulu kota enda, ras manJoas, anak raja. 

27 Suruh ia namakenca ku bas penjara janah 
sitik saja ban nakanna ras inemenna ngayak 
aku mulih alu mejuah-juah." 

28 “Adi mejuah-juah kin kam pagi mulih, e 
tandana TUHAN la tuhu ngerana arah aku," 
nina Mikaya alu sora megang. Tole nina, 
"Begikenlah katangku enda, o kerina bangsa." 


Kematen Ahap (2Taw 18:28-34) 


29 Kenca bage Ahap, raja Israel, ras Josapat, 
raja Juda lawes merangi Kota Ramot i Gileat, 

30 Nina Ahap man Josapat, "Asum kita 
lawes erperang, kusambarilah pakenku gelah 
ula itandai kalak, tapi kam pakelah paken 
kemulianndu." Emaka berkat me raja Israel 
ku bas perang alu la itandai kalak sabap nggo 
isambarina pakenna. 

31Tupung e nggo iperentahken raja Siria 


man telu pulu dua kalak tenterana si ergereta 
perang gelah ula iserangna ise pe seakatan 
raja Israel. 

32 Emaka asum idah kalak ndai Raja Josapat, 
iatekna maka ia me raja Israel. Emaka minter 
ia iayaki kalak ndai, iserangna atena. Tapi 
asum nderkuh Josapat, 

33 tereteh man kalak ndai maka labo kepe 
ia raja Israel. Erkiteken si e ingadiken kalak 
ndai nerang Josapat. 

34Tapi lit sekalak tentera Siria manahken 
panahna alu la ertujun, rembang ngkenai 
Raja Ahap i bas perdemun baju besina. 
"Nggo kena aku," nina man sais gereta 
perangna. "Ota mulih, baba aku ndarat i bas 
pertempuren enda nari!" 

35 Pertempuren e terus reh hebatna, Raja 
Ahap tetap tedis alu itatang i das geretana 
ngalaken kalak Siria e. Dareh si ndarat arah 
lukana maler ku teruh ngelitapi lante gereta 
e. Berngina mate ia. 

36 Nandangi sundut matawari kerina tentera 
Israel iperentahken gelah mulih ku kota ras 
daerahna sekalak-sekalak. 

37 Bage me perpate Raja Ahap. Maitna ibaba 
ku Samaria, jenari ikuburken. 

38 Gereta perangna ibersihken i bas kolam 
Samaria, i bas ingan ridi diberu-diberu si 
pendahinna erlua-lua, darehna idilati biang 
sue ras si ikataken TUHAN. 

39 Kerina si debanna si ilakoken Raja Ahap, 


subuk turi-turin kerna istanana si ihiasi 
alu gading ras kerina kota si ipajekkenna, 
isuratken i bas Sejarah Raja-raja Israel. 
40 Kenca Ahap mate, anakna Ahasia 
nggantiken ia jadi raja. 


Josapat raja Juda (2Taw 20:31-21:1) 


41Josapat anak Asa, jadi raja Juda i bas 
tahun peempatken pemerentahen Ahap, raja 
Israel. 

42Tupung e umur Josapat telu pulu lima 
tahun, janah ia jadi raja Juda i Jerusalem 
dua pulu lima tahun dekahna. Gelar nandena 
Asuba, anak Silhi. 

43Bali ras Asa bapana, si jadi raja ope ia, 
ibahan Josapat si mehuli i lebe-lebe TUHAN: 
tapi ingan-ingan ersembah man berhala- 
berhala la icedakenna. Emaka bangsa e terus 
mpersembahken persembahen-persembahen 
gelehen ras nutung kumenen i je. 

44) osapat pe erbahan perdamen ras Israel. 
45 Kerina si debanna si ilakoken Josapat, 
kerna kerina kinirawanna i bas pertempuren- 
pertempuren, isuratken i bas Sejarah 
Raja-raja Juda. 

46Imasapkenna kalak si pendahinna 
erlua-lua i bas batar-batar persembahen man 
berhala-berhala, subuk dilaki bage pe diberu, 
si lit denga tading i bas masa pemerentahen 
Asa, bapana. 

41 Negeri Edom Ia lit rajana, emaka negeri e 


iperentah wakil raja si itetapken raja J uda. 

48 Guna ngelegi emas ku negeri Opir, ibahan 
Raja Josapat kapal mbelin. Tapi ceda kapale i 
Esion-Geber, emaka lanai pernah erlayar. 

49 Kenca bage isampati Raja Ahasia, atena 
Josapat nina, "Ras anak buahku saja suruh 
anak buahndu erlayar." Tapi Josapat la nggit 
ngaloken penampatna e. 

>0 Kenca Raja Josapat mate, ia ikuburken 
i bas kuburen raja-raja i Kota Daud, janah 
anakna Jehoram nggantiken ia jadi raja. 


Ahasia raja Israel 


>l Ahasia, anak Ahap jadi raja Israel i bas 
tahun pesepuluh pituken pemerentahen 
Josapat, raja Juda. Dua tahun ia dekahna jadi 
raja Israel i Samaria. 

>2 la pe jahat perbahanenna i lebe-lebe 
TUHAN, bali ras bapana Ahap, nandena 
Isebel, ras Raja Jerobeam, si mabai Israel 
erdosa. 

53|sembahna dingen erdahin ia guna Baal, 
janah bali ras bapana si jadi raja ope denga 
ia, ipekekena rawa TUHAN, Dibata Israel. 


2 Raja-raja 


Elia ras Raja Ahasia 


1 1 Kenca kematen Ahap raja Israel, negeri 
Moap berontak ngelawan Israel. 

2| bas sada wari ndabuh Ahasia raja Israel, 
i das tarum istanana nari i Samaria, janah 
mekelek kal akapna. Erkiteken si e isuruhna 
piga-piga kalak persuruhen nungkuni 
Baalsebub dibata-dibata kalak Pilisti si lit i 
Kuta Ekron, guna meteh malem denga ia tah 
lang. 

3 Tapi sekalak malekat TUHAN nuruh Elia 
nabi i Tisbe nari njumpai persuruhen Raja 
Ahasia e guna nungkuni, "Ngkai maka 
isungkunndu atendu Baalsebub, dibata Kuta 
Ekron? La kin akapndu lit Dibata i Israel maka 
bage perbahanenndu? 

4Turiken man Raja Ahasia maka nggo 
ikataken TUHAN, 'Lanai kam keke i bas 
ingan medemndu nari, mate kam la banci 
lang!" Ilakoken Nabi Elia bagi si iperentahken 
TUHAN man bana, 

? jenari mulih minter persuruhen ndai ndahi 
raja. Nungkun raja nina, "Ngkai maka kam 
mulihken?" 

6 Ngaloi persuruhen e nina, "Lit ndai 
sekalak dilaki njumpai kami; isuruhna 

kami mulih ras nuriken maka TUHAN nggo 
ngataken man bandu, 'Ngkai maka isuruhndu 
persuruhen nungkuni Baalsebub, dibata 
Kuta Ekron? La kin lit Dibata i Israel maka 
bage perbahanenndu? Lanai kam keke i bas 
ingan-medemndu nari, mate kam Ia banci 
lang!'" 

1 "Uga rupana dilaki e?" nina raja nungkun. 

8"la make jubah kulit rubia-rubia, 
ibentingkenna benting kulit," nina persuruhen 
e ngaloi. "Elia kap e!" nina raja. 

9 Kenca bage isuruh raja sekalak kepala 
tentera ras lima puluh kalak tenterana ngelegi 
Elia. Idapeti kepala tentera ndai Elia sangana 
kundul i das uruk-uruk. Nina man Elia, "O 
kam suruh-suruhen Dibata iperentahken raja 
gelah kam nusur." 

10 Erjabap Elia nina, "Adi suruh-suruhen 
Dibata kin aku, nusur gelah api i langit nari 
munuh kam ras tenterandu!" Minter reh api 
i datas nari mbunuh kepala tentera ndai ras 
anak buahna. 

Il | suruh raja ka kepala tentera si deban 
ras lima puluh kalak tenterana. Lawes 
ia nangkeng, jenari nina man Elia, "O 
suruh-suruhen Dibata, iperentahken raja 
gelah minter kam nusur!" 

12 Frjabap ka Elia nina, "Adi suruh-suruhen 
Dibata kin aku nusur gelah api i langit nari 
munuh kam ras tenterandu!" Emaka minter 

ka reh api Dibata i datas nari, mbunuh kepala 
tentera e ras anak buahna. 

13 suruh raja ka sekali nari sekalak kepala 
tentera ras lima puluh kalak tenterana. 
Lawes ia ku das uruk e, kenca bage minter ia 
erjimpuh i lebe-lebe Elia, janah alu mengis- 
ngis mindo ia man Elia, "O suruh-suruhen 
Dibata, mekuah min atendu man bangku 
ras man anak buahku. Kelengilah min kesah 
kami! 

14 Kepala tentera si dua e ras anak buahna 
nggo mate ipan api i langit nari, tapi man 
aku, mekuahlah min atendu!" 

15 Nina malekat TUHAN man Elia, "Raslah 
kam ku rumah ula kam mbiar." Kenca bage 
lawes Elia ras kepala tentera ndai ndahi raja. 

16 Nina Elia man raja, "Enda me kata TUHAN, 
'Erkiteken isuruhndu persuruhen nungkun 
Baalsebub dibata kuta Ekron tempa-tempa la 
lit Dibata i Israel si man sungkunen. Emaka 
kam lanai keke i bas inganndu medem nari: 
mate kam la banci lang!'" 

17/Jenari mate Ahasia, sue ras si kata TUHAN 
arah Nabi Elia. Erkiteken anak Ahasia la lit 
dilaki, seninana Joram ngantiken ia jadi raja 
Israel. Tupung e Jehoram anak Josapat nggo 
tahun peduaken jadi raja i Juda. 

18 Kerina perbahanen si deban si ilakoken 
Raja Ahasia isuratken i bas kitap Sejarah 
Raja-raja Israel. 

Elia iangkat ku Surga 


2 1 Seh paksana Elia iangkat TUHAN ku 
Surga i bas angin kaba-kaba si megegeh. 
Sanga si e Elia ras Elisa i perdalanen i Gilgal 
nari. 

2| tengah dalan nina Elia man Elisa, "I jenda 
kam lebe sabap aku isuruh TUHAN ku Betel." 
Tapi ngaloi Elisa, "Ersumpah aku erkiteken 
kepatuhenku man TUHAN si nggeluh ras man 
bandu, la ateku nadingken kam." Erkiteken si 
e ras ia terus ku Betel. 

3 Sada terpuk nabi-nabi i Betel reh njumpai 
Elisa, jenari isungkuni nabi-nabi e ia nina, 
"Itehndu kang maka ibuat TUHAN AteNa 
tuandu sendah i bas kam nari?" "Kuteh," nina 
Elisa njabapsa. "Tapi la padah sicakapken 
kerna si e." 

4Jenari nina Elia man Elisa, "I jenda kam 
lebe, sabap isuruh TUHAN aku lawes ku 
Jeriho." Tapi ngaloi Elisa nina, "Ersumpah 
aku erkiteken kepatuhenku man TUHAN si 
nggeluh ras man bandu maka ndigan pe la 
aku nggit nadingken kam." Erkiteken si e 
iteruskenna duana perdalanenna ku Jeriho. 

> Sada terpuk nabi-nabi i Jeriho reh njumpai 
Elisa jenari isungkunna ia nina, "Itehndu kang 
maka ibuat TUHAN AteNa tuanndu sendah i 
bas kam nari?" "Kuteh," nina Elisa njabapsa. 
"Tapi la pedah sicakapken kerna si e." 

6 Kenca bage nina Elia man Elisa, "I jenda 
kam lebe, sabap isuruh TUHAN aku lawes 
ku Lau Jordan." Tapi erjabap Elisa nina, 
"Ersumpah aku erkiteken kepatuhenku man 
TUHAN si nggeluh ras man bandu, la ateku 
nadingken kam." Erkiteken si e ras ia lawes, 

'janah lima puluh kalak nabi ngikutken ia 
ku Lau Jordan. Ngadi Elia ras Elisa i tepi lau 
e, janah nabi si lima puluh kalak e tedis la 
ndauhsa i jenari. 

8 Kenca bage itangtangi Elia jubahna, 
igulungna, ipekpekna lau e alu jubahna e 
minter erbelah. Emaka ngepar ia ras Elisa i 
babo taneh kerah. 

9 Kenca seh i lepar nina Elia man Elisa, 
"Turiken man bangku kai atendu kubahan 
man bandu ope aku iangkat i bas kam 
nari." "Bereken bangku sada bagin kuasandu 
gelah banci aku nggantiken kam," nina Elisa 
njabapsa. 

10 "Mesera kal nehkenca pemindonndu e," 
nina Elia ngaloi. "Tapi banci ialokenndu e, adi 
idahndu kari aku sanga aku ibuat i bas kam 
nari. Adi la idahndu aku, la banci ialokenndu." 

ll Ercakap-cakap ia duana janahna erdalan. 
Rempet reh sada gereta perang ernala bagi 
api irintak kuda si ernala-nala bagi api, 
mentas arah kelang-kelang Elia ras Elisa. I je 
me Elia iangkat ku Surga alu angin kaba-kaba 
si megegeh. 

12 Asum Elisa ngidahsa nderkuh ia ngelebuh 
Elia nina, "O bapangku, bapangku! Pengawal 
Israel si mbisa!" Jenari lanai nggo idahna Elia. 
Erkiteken ceda atena icaingken Elisa bajuna. 

13 Kenca bage ibuatna jubah Elia, si naktak 
ndai i bas ia nari mulih ia, jenari tedis ia i tepi 
Lau Jordan. 

14 Ipekpek Elisa lau e alu jubah Elia ndai 
janah nina, "I ja kin TUHAN, Dibata Elia?" 
Kenca bage ipekpekna ka, emaka erbelah lau 
e, jenari erdalan ia ngepar. 

15 Nabi-nabi si lima puluh kalak si reh i 
Jeriho nari ngidah ia, emaka nina, "Kuasa 
Elia genduari lit i bas Elisa!" Emaka ijumpai 
nabi-nabi e ia, erjimpuh ia kerina i lebe-lebe 
Elisa, 

16 hina, "Lit kami lima puluh kalak i jenda, 
kerina kalak si megegeh. Berelah kami lawes 
ndarami tuanndu. Banci jadi nggo ibabaken 
kesah TUHAN, jenari itadingkenna i babo 
deleng-deleng tah pe berneh." "Labo padah," 
nina Elisa njabapsa. 

17 Tapi erkiteken lalap iseksekina, dungna 
iberena kalak ndai lawes. Lawes me si lima 
puluh kalak e. Telu wari dekahna serser 
idaramina Elia ijapa pe, tapi Ia ia jumpa. 

18 Kenca bage mulihken ia ndahi Elisa, si 
sangana tima-tima i Jeriho, emaka nina man 
kalak e, "Ma nggo kukataken man bandu Ia 
padah lawes?" 

Tanda kuasa si mbelin ibahan Elisa 


19 Piga-piga kalak dilaki i Jeriho nari lawes 
njumpai Elisa, nina, "Bagi itehndu Tuan, kota 
enda tuhu-tuhu mejile, tapi launa la mehuli, 
erbahanca nterem diberu-diberu keguguren." 

20 Fmaka isuruh Elisa nina, "Buat bangku 
sada mangkuk si mbaru denga, tamaken sira 
ku bas." Ibaba kalak ndai mangkuk e man 
Elisa, 

21 jenari lawes Elisa ku ulu lau e, 
lamburkenna sira e ku lau, janah nina, "Enda 
me si ikataken TUHAN, 'Nggo bersih Kubahan 
lau enda, emaka lanai lit ibahanna kematen 
ntah pe keguguren.'" 

22 Frkiteken si e lau ndai nggo bersih mulai i 
bas paksa e nari, payo bagi si ikataken Elisa. 

23 Kenca bage lawes Elisa i Jeriho nari 
ku Betel. Sanga i tengah dalan ndarat me 
piga-piga kalak anak dilaki i bas sada kuta 
nari ngoto-ngotoi Elisa. "To lawesken, sulah!" 
nina man Elisa alu sora si megang. 

24 Itulihken Elisa, ijerlengna danak-danak 
ndai, jenari isumpahina alu gelar TUHAN. 
Kenca bage ndarat me dua beruang beru-beru 
i bas kerangen nari, emaka icaing-caingna 
danak-danak ndai empat pulu dua kalak. 

25J enari iterusken Elisa ka perdalanenna ku 
Deleng Karmel; kedungenna mulih ka ia ku 
Samaria. 

Perang Israel ras Moap 


lJoram, anak Ahap, jadi raja i negeri 

Israel i Samaria, i bas tahun si pesepulu 
waluhken kenca Josapat jadi raja i Juda. 
Dekahna Joram jadi raja lit sepulu dua tahun. 

2 Erdosa ia man TUHAN, tapi ulin ia asa 
bapana tah pe nandena Isebel. Iruntuhkenna 
gana-gana si ibahan bapana man ingan 
ersembah man Baal. 

3Tapi bali ras Jerobeam anak Nebat, si jadi 
raja ope denga ia, ibabai Joram bangsa Israel 
ku bas dosa: la ia nggit nilahken dosa e. 

4 Mesa, raja Moap, ngasuhi melala biri-biri. 
Tiap tahun iberekenna 100.000 anak biri- biri 
ras kain wool i bas 100.000 biri-biri nari man 
raja Israel penggalar pajakna. 

3 Tapi kenca Ahap, raja Israel, mate, 
berontak Mesa ngelawan Israel. 

6 Minter Raja Joram berkat i Samaria nari 
pepulung kerina tenterana. 

7 Itenahkenna kata man Josapat, raja Juda 
nina, "Raja Moap nggo berontak ngelawan 
aku, ma nggit kam ras kita erperang 
ngelawan ia?" "Nggit," nina Raja Josapat 
njabapsa. "Katawari pe aku nggo sikap, bage 
pe tenterangku ras kudangku kerina. 

8 Arah dalan si apai kin siserang?" "Arah 
dalan si mentasi taneh mesawang Edom," 
nina Joram njabapsa. 

9Emaka berkat Raja joram; raja Juda ras 
raja Edom. Kenca erdalan pitu wari dekahna, 
nggo keri lau i bas ia, lanai lit sitik pe tading 
man inemen manusia ntah pe rubia-rubia si 

ngangkat barang-barangna. 

10 "Nggo kita bene!" nina Raja Joram. "Nggo 
itamaken TUHAN kita teluna i teruh kuasa 
raja Moap!" 

11 Nungkun Raja Josapat, "La kin lit i jenda 
nabi dalanta nungkun man TUHAN?" Sekalak 
kepala tentera Raja Joram erjabap nina, "| 
jenda kap Elisa, anak Sapat. la kap pembantu 
Elia nai." 

12 “ja nabi si tuhu-tuhu," nina Raja Josapat. 
Emaka lawes me raja e teluna ndahi Elisa. 

13 "Man kadeku nampati kam?" nina Elisa 
man raja Israel. "To sungkun nabi-nabi si 
isungkun nandendu ras bapandu nai." "Lang," 
nina Joram ngaloi. "TUHAN nge si nggo 
namaken raja-raja enda teluna i teruh kuasa 
raja Moap." 

14 Nina Elisa erjabap, "I bas gelar TUHAN si 
kusembah, adi Ia kin erkiteken tuanndu Raja 
Josapat i Juda nari, si kuhamati, la diateku pe 
kam. 

15 Dage genduari, legilah perkulcapi man 
bangku." Asum perkulcapi ndai ngkuit 
kulcapina, reh me kuasa TUHAN ku Elisa, 

16 emaka nina, "Enda me kai si ikataken 
TUHAN: 'Kalilah lubang i bas baluren si kerah 
enda. 

17 Aminna la gia lit idahndu udan ntah pe 
angin, baluren enda la banci la dem lau 
maka kam, asuh-asuhenndu, ras rubia-rubia 
si ngangkat barangndu banci minem asa 
puasna.'" 

18J enari iterusken Elisa ngerana nina, 
"Tapi enda perkara kitik nge iakap TUHAN 
kemenangen pe IberekenNa man bandu 
ngelawan bangsa Moap. 

19 Kerina kotana si mejile si ibentengi 
italukenndu: kerina batang kayuna si 
banci ipan buahna itabahindu, kerina ulu 
launa itambusindu, janah kerina jumana si 
mehumur icedakenndu alu namburisa alu 
batu." 

20 Pepagina kenca persembahen si erpagi- 
pagi nggo seh paksana ipersembahken, reh 
me lau maler i Edom nari namburi taneh e. 

21 Kenca nggo ibegi bangsa Moap maka 
raja si telu e nggo reh nerang ia, idilona 
kerina dilaki si ngasup erperang, mulai i bas 
si metuana nari terus ku si ngudana, jenari 
pepulungna i bas perbalengen negerina. 

22 Pepagina tupung kalak enda medak 
erpagi-pagi, matawari sangana ersinalsal ku 
babo lau e, mahanca lau e teridah megara 
bagi dareh. 

23 "Dareh kap ah!" nina kalak Moap. "Ugapa 
pe teluna tentera musuh e nggo rubati janah 
sibunuhen sapih-sapih ia! Ota, sirampasi 
kemahna!" 

24 Tapi kenca seh i bas ingan erkemah 
e, rempet iserang kalak Israel ia kerina; 
ipaksana kalak Moap mundur. Iterusken kalak 
Israel ngayakisa, ibunuhina kalak Moap, 

25janah kotana ikernepkenna. Asum 
ibentasina juma si mehumur, tiap kalak Israel 
menterken sada batu ku juma e seh maka 
kedungenna juma e nggo ketamburen batu; 
ulu lau kalak Moap pe itambusi kalak Israel, 
janah batang kayuna si erbuah itabahina. 
Kedungenna ibukota Kir Heres nari ngenca 
tading, emaka ikepung kalak si erkalibawang 
kuta e jenari iserangna. 

26 Kenca nggo tergejap man raja Moap 
maka ia lanai banci menang i bas perang 
e, ibuatna pitu ratus kalak si erpedang ras 
ia, icubakenna ndarami dalan pulah arah 
tengah-tengah barisen musuhna, gelah banci 
lompat ndahi raja Siria, tapi gagal. 

27 Emaka ibuatna anakna sintua si nandangi 
nggantiken ia jadi raja, kenca bage 
ipersembahkenna i babo tembok kota jadi 
persembahen tutungen man dibata Moap. 
Erkiteken si e mbiar tuhu-tuhu kalak Israel 
emaka mundur ia i bas kota e nari, jenari 
mulih ku negerina jine. 


Elisa nampati diberu balu-balu musil 


1| bas sada wari lit sekalak diberu 
4 balu-balu ndehara bekas anggota 
terpuk nabi-nabi ndahi Elisa nina, "Tuan, 

perbulangenku nggo mate. Bagi itehndu, ia 
sekalak si erkemalangen dingen mbiar man 
Dibata. Tapi genduari nggo reh dilaki inganna 
rutang nai ngelegi anakku si dilaki duana: 
ijadikenna atena anakku e jadi budakna man 
penggalar utang perbulangenku nai." 

2 “Kai banci kubahan man bandu?" nina Elisa 
nungkun. "Turiken man bangku, kai si lit i 
bas rumahndu?" "Kai pe la lit, seakatan sada 
guci kitik-kitik isin minak saitun," nina diberu 
balu-balu e. 

3 "To pinjam guci lume man teman-temanndu 
sada kuta asa si terpinjam kam," nina Elisa 
nuruh diberu balu-balu e. 

4Kenca bage lawes kam ras anakndu e ku 
rumahndu iruk pintu. Kenca bage si alu minak 
saitun si lit i bas guci si kitik-kitik e. J enari 
piserken tiap guci si nggo dem. 

> Emaka lawes me diberu e ras anakna si 
dilaki ku bas rumahna, irukna pintun, ibuatna 
guci kitik-kitik ingan minak saitun e, kenca 
bage iisina minak e ku bas guci e kerina 
sedang anakna merekenca man bana. 

6 Kenca kerina guci e nggo dem, isungkunna 
anakna ntah lit denga tole. "Lanai lit," nina 
anak e. Emaka ngadi minak saitun ndai maler. 

7 Kenca bage lawes ia mulihken ndahi Nabi 
Elisa, janah nina Elisa man bana, "Dayaken 
kerina minak saitun e, jenari galari kerina 
utangndu. Lebihna e kari cukup denga man 
bekalndu nggeluh ras anak-anakndu." 

Elisa ras diberu si bayak i Sunem nari 


8| bas sada wari lawes Elisa ku Sunem 
ingan tading sekalak diberu bayak. Diberu e 
nenahken ia man. Kenca wari e wari, adi Elia 
ku Sunem i rumah diberu e ia rusur man. 

9 Nina diberu e man perbulangenna, "Tek 
aku maka dilaki si rusur reh ku jenda dilaki 
badia. 

10 Sibahanlah sada bilik kitik i babo tarum, 
jenari sitamaken ije sada ingan medem, sada 
meja, sada kursi, ras sada lampu, gelah adi 
reh kenca ia ndahi kita banci ia tading ije." 

11] bas sada wari mulihken Elisa ku Sunem, 
emaka nangkih ia ku kamarna pekesahken. 

12Jenari isuruh Elisa suruh-suruhenna 
Gehasi ndilo diberu e. Kenca reh, 

13 hina Elisa man Gehasi, "Sungkun diberu 
e kai si banci kubahan man bana mbalas 
kerina kelatihenna nikapken keperlunta. 

Tah perlu akapna aku lawes ndahi raja ntah 
puanglima tentera ncakapken kerna ia?" 
"Kerina keperlunku nggo cukup dat aku i 
tengah-tengah bangsangku," nina diberu e 
njabapsa. 

14 Emaka nungkun Elisa man Gehasi, "Kai 
dage si banci kubahan man bana?" Erjabap 
Gehasi, "La lit anakna dilaki; dah kam, 
perbulangenna pe nggo metua." 

15 “Suruh ia ku jenda," nina Elisa. Reh diberu 
e, janah tedis ia i bas pintun. 

16 Nina Elisa man bana, "Tahun si reh, i bas 
paksa si genduari e ka, nggo iangkipndu 
sekalak anakndu dilaki." "Oh, ula bage Tuan," 
nina diberu e. "Ula kam erguak bangku sabap 
kam sekalak suruh-suruhen Dibata!" 

17 Tapi, sue ras si ikataken Elisa, kira-kira 
i bas paksa e ka tahun si rehna, ipupusna 
sekalak anak dilaki. 

18 Piga-piga tahun kenca si e, tupung paksa 
peranin, sanga wari erpagi-pagi denga lawes 
anak ndai ndahi bapana si sangana i juma ras 
kalak rani. 

19 Rempet nderkuh ia ngelebuh bapana 
nina, "Andih mesui takalku, mesui takalku!" 
"Angkip, baba anak e ku nandena!" nina 
bapana man sekalak suruh-suruhen. 

20l angkip suruh-suruhen ndai anak e 
mulihken ku nandena, iampu nandena ia seh 
ciger, ije mate anak e. 

21 Emaka iangkip nandena anakna e ku 
kamar Elisa, iamparkenna i babo ingan 
medem jenari lawes ia, janahna nutupken 
pintun. 

22 Kenca bage idilona perbulangenna, janah 
nina diberu e man bana, "Suruh ku jenda 
sekalak suruh-suruhen maba kalde. Perlu aku 
lawes ndahi nabi Elisa. Minter ka kari aku 
mulih ku jenda." 

23 "Man kadendu ndahi ia sendah?" nina 
perbulangenna nungkun. "Sendah la wari 

Sabat, Wari Raya Bulan Mbaru pe lang." "Labo 


dalih," nina ngaloi. 

24 Kenca bage ipasangna pelana kalde 
e, Iperentahkenna suruh-suruhenna nina, 
"Pekpeki kalde e gelah pedas erdalan Ia 
ngadi-ngadi adi lenga kusuruh pengadisa." 

25 Bage me ia berkat lawes ku Deleng 
Karmel, ija Elisa ringan. Ndauh denga pe 
nggo idah Elisa diberu e reh, emaka nina man 
suruh-suruhenna Gehasi, "Nehenlah, adah 
reh diberu i Sunem nari! 

26To pedasken dahi janah orati ntah 
mejuah-juah ia ras perbulangenna, bage pe 
anakna." Man Gehasi ikatakenna mejuah-juah 
nge ia, 

21 tapi kenca ia seh ku Elisa erjimpuh ia 
i lebe-lebena, jenari icikepina nahe Elisa. 
Itulak Gehasi atena diberu e, tapi nina Elisa, 
"Pelepaslah. La kin idahndu maka seh kal 
cedana atena? Janah langa sitik pe ikataken 
TUHAN man bangku kerna si e." 

28 Nina diberu e man Elisa, "Ma labo 
mbarenda kupindo anak dilaki man bandu? 
Ma kukataken pe ula bereken arapen man 
bangku?" 

29 Erkusur Elisa, ngerana ia man Gehasi 
nina, "Pedasken! Buat cikenku, minter kam 
lawes. Adi kam jumpa kalak i tengah dalan 
ula kam ngadi mperkuankenca, bage pe adi 
iperkuanken kalak kam ula aloi. Pinter kam 

lawes ku rumah e, tamaken cikenku enda i 
babo anak e." 

30 Nina diberu e man Elisa, "Ersumpah aku 
man TUHAN si nggeluh ras man bandu, la 
aku nggit nadingken kam!" Emaka berkat ia 
duana ras mulih. 

31 Gehasi namaken ciken Elisa i babo anak e, 
tapi Ia lit sora tah kai-kai pe si deban tandana 
anak e nggeluh. Emaka mulihken ia njumpai 
Elisa, janah nina man Elisa, "La medak anak 
e." 

32 Kenca Elisa nggo seh, lawes ia sisada 
ku bas kamar e, iidahna anak e nggo mate 
ampar i babo ingan medem. 

33 [tutupna pintun, emaka ertoto ia man 
TUHAN. 

34 Kenca bage iamparkenna bana i babo 
anak e; itamakenna babahna, matana, ras 
tanna i babo babah, mata, ras tan anak e. 
Asum ia ampar i babo anak ndai, badan anak 
ndai nggo mulai melas. 

35 Keke Elisa, erdalan ia mulih-ulih ku jah ku 
je i bas kamar e. Kenca bage mulihken ia ku 
ingan medem e, iamparkenna ka bana i babo 
anak ndai. Emaka kebacihen anak ndai pitu 
kali, janah kenca bage imedakkenna matana. 

36 | dilo Elisa minter Gehasi, isuruhna ndilo 
nande anak e. Kenca ia nggo reh nina Elisa 
man bana, "Enda angkip anakndu enda." 

37 Minter ia erjimpuh deherken nahe Elisa, 
ayona seh ku taneh; kenca bage iangkipna 
anakna ndai ndarat. 


Racun i bas kudin 


38 Sekali jadi asum lit kelihen i belang-belang 
negeri e, mulihken Elisa ku Gilgal. Tupung 
ia ngajari sada terpuk nabi-nabi, isuruhna 
suruh-suruhenna nanggerken gulenna tare 
kudin galang. 

39 Sekalak i bas nabi-nabi e lawes ku 
juma ngelegi gule-gulen. Jumpa ia sada 
sinuan-sinuan si nggapa, jenari iputikkenna 
buahna si bagi tabu tempasna, ibuatna asa 
si terbabasa. Ibabana mulih, kenca bage 
igelatina jadi gulen; la itehna kai e situhuna. 

40 Kenca bage ielaken me gulen ndai man 
pangan kalak e. Tapi kenca icecapna minter 
ia nderkuh man Elisa nina, "Lit kap enda ndai 
racunna!" La terpanca gulen e. 

4l | pindo Elisa tepung sitik, itamakenna ku 
bas kudin e, kenca bage nina, "Bagiken tole 
gulen e man bana kerina." Gulen ndai nggo 
mehuli. 


Elisa mere man seratus kalak 


42 Sekali ka jadi, reh me sekalak dilaki i Baal 
Salisa nari. Ibabana man Elisa dua puluh 
ngkibul roti si ibahan i bas tepung dawa si 
pemena iperani i bas tahun e, ras gandum si 
mbaru denga iperani. Salu si enda ndai isuruh 

Elisa suruh-suruhenna mere man terpuk 


nabi-nabi e. 

43Tapi erjabap suruh-suruhenna ndai. Nina, 
"Bias kin akapndu enda man seratus kalak?" 
Ngaloi Elisa nina, "Berekenlah man bana 
gelah ia man kerina, sabap nggo ikataken 
TUHAN kerina ia man janah lit denga kang 
ibana." 

44 Jelaken suruh-suruhen e pangan e, emaka 
man ia kerina. Kenca nggo elah lit denga iba 
sue ras si ikataken TUHAN. 


Naaman ipepalem Nabi Elisa 


l Naaman puanglima tentera Siria 
5 tuhu-tuhu ipehaga ras isayangi raja Siria, 
erkiteken arah Naaman me TUHAN nggo 
mereken kemenangen man tentera Siria. 
la sekalak tentera si mbisa, tapi lit penakit 
kulitna. 

2 Sekali jadi asum iserangna negeri Israel, 
itaban kalak Siria sekalak diberu bangsa Israel 
si kitik denga, si dungna jadi suruh-suruhen 
ndehara Naaman. 

3| bas sada wari nina anak diberu e man 
ndehara tuanna: "Lawes tuanku ndahi 
nabi si ringan i Samaria, tentu ipepalemna 
penakitna." 

4Kenca ibegi Naaman si enda, idahina raja 
jenari iturikenna man bana kai si ikataken 
diberu e. 

Nina raja, "To dahi raja Israel janah 
baba surat enda man bana." Emaka berkat 
Naaman, ibabana telu puluh ribu duit pirak, 
enem ribu duit emas, ras sepuluh pasang uis 
mejile. 

6 Surat si ibabana e bagenda katana, "Arah 
surat enda kupetandaken man bandu sekalak 
tenterangku, Naaman gelarna. Ngarap aku 
maka ipepalemndu penakitna." 

7 Kenca ioge raja Israel surat e, icaingkenna 
bajuna perban biarna, janah nina, "Uga banci 
raja Siria ngarapken aku pepalem kalak 
enda? lakapna kin aku Dibata si erkuasa 
kerna kegeluhen ras kematen? Nggo tangkas 
ndarami perubaten saja ngenca atena ras 
aku!" 

8 Kenca ibegi Nabi Elisa kai si nggo jadi, 
itenahkenna berita man raja nina, "Ngkai 
maka aru atendu? Suruh dilaki e ndahi aku, 
gelah ietehna maka lit nabi i Israel!" 

9Emaka lawes me Naaman ras kudana ras 
gereta perangna, jenari ngadi ia i bas dalan 
bengket ku rumah Elisa. 

10 suruh Elisa sekalak suruh-suruhen 
ngatakenca man Naaman gelah ridi ia pitu 
kali i Lau Jordan, gelah malem penakitna. 

l1 Tapi lawes Naaman alu merawa-rawa nina, 
"Kuakap kin reh ia ndahi aku, kenca bage 
ertoto ia man TUHAN Dibatana, iapkenna 
tanna i babo dagingku si penakiten gelah aku 
malem! 

12 Tambah si e, ma ndauh ulin Lau Abana ras 
Parpar si i Damaskus asa lau belin si apai pe i 
Israel enda? Bancin aku malem adi ijah aku 
ridi!" 

13 Tapi reh suruh-suruhenna ndeheri ia nina 
man Naaman, "Tuan, adi isuruh nabi e min 
ndai kam ngelakoken sada-sada dahin si 
mesera, tentu nggo ilakokenndu e. Genduari 
ngkai maka la banci kam ridi saja gelah 
malem?" 

14 Emaka nusur Naaman ku Jordan, 
igedapkenna bana pitu kali i bas lau e, bagi 
si Iperentahken Elisa, emaka nggo malem 
ia tuhu-tuhu. Jukutna jadi bersih ras sehat, 
desken jukut sekalak danak-danak. 

15 Kenca bage mulih ia ras kerina anak 
buahna ndahi Elisa. Jenari nina Naaman, 
"Genduari nggo kuteh maka la lit Dibata i 
bas kerina doni enda seakatan Dibata Israel, 
emaka tuan, ngarap aku gelah ialokenndu 
pemerengku enda." 

16 Nina Elisa njabapsa, "Erkiteken TUHAN si 
nggeluh si kusembah, ersumpah aku maka 
la aku nggit ngaloken kai pe." Meseksek 
pemindo Naaman: gelah ialoken Elisa 
pemerena e, tapi la ia nggit. 

17 Erkiteken si e nina Naaman, "Adi la kam 
nggit ngaloken pemerengku, bereken dage 
man bangku taneh asa si terbaba dua kalde, 
gelah banci kubaba mulih ku kutangku. 
Sabap mulai genduari nari lanai ateku 

mpersembahken persembahen gelehen tah 
persembahen tutungen man dibata si apai pe 
seyakaten TUHAN. 

18 Dage ngarap aku maka ialemi TUHAN 
salahku adi kutemani pagi rajangku ersembah 
ku rumah persembahen Rimon, dibata Siria. 
Tek aku maka nggit TUHAN ngalemi salahku!" 

19 "Mulihlah alu dame," nina Elisa. Emaka 
mulih Naaman. Tapi lenga denga pe ia 
ndauhsa lawes, 

20 Gehasi, suruh-suruhen Elisa, rukur i bas 
ukurna, "Nggo ibere tuanku si Naaman lawes 
alu la nggalar kai pe! Si tuhuna patut kal 
ialoken tuanku kai si ibereken kalak Siria 
e man bana. Erkiteken TUHAN si nggeluh, 
kuayakilah ia, gelah dat aku sitik i bas ia 
nari." 

21 Emaka berkat me Gehasi ngayaki 
Naaman. Kenca iidah Naaman maka lit kalak 
si ngayaki ia, nusur ia i das gereta perangna 
nari njumpaisa, jenari nungkun ia nina, "Kai 
si kurang?" 

22 "Labo kai pe," nina Gehasi ngaloi. "Tapi 
isuruh tuanku ngataken man bandu maka e 
denga nge seh dua kalak nabi si lit i deleng 
Eperaim. Emaka mindo tuanku bandu gelah 
iberekenndu telu ribu duit pirak ras dua 
pasang uis si mejile." 

23 "Mehuli, buatlah enem ribu duit pirak," 
nina Naaman ngaloi. Meseksek ipindo 
Naaman kerna si e, jenari itamakenna duit 

pirak e ku bas tas, emaka iberekenna duit 
e dua tas, jenari dua pasang uis si mejile 
man dua kalak suruh-suruhenna, kenca bage 
isuruh Naaman ia duana lawes leben asa 
Gehasi. 

24 Kenca seh i das uruk-uruk ingan Elisa 
tading ibuat Gehasi tas si dua e, iangkatna ku 
rumah. Kenca bage isuruhna suruh-suruhen 
Naaman ndai mulih. 

25 Asum Gehasi mulih ku bas rumah e 
isungkun Elisa ia nina, "Ku ja kam ndai 
Gehasi?" "Labo kujapa pe," nina Gehasi 
ngaloi. 

26 Tapi nina Elisa, "Ukurku lit i jah ndai sanga 
Naaman nusur i datas gereta perangna nari 
ngalo-ngalo kam. Labo genduari paksana 
ngaloken duit ras uis, kebun saitun ras 
kebun anggur, biri-biri ras lembu, tah pe 
suruh-suruhen! 

27 Emaka genduari penakit Naaman 
miser man bandu, janah kam ras kerina 
kesusurenndu kena penakit Naaman e rasa 
lalap!" Kenca ndarat Gehasi nggo penakiten 
ia, jukutna mbentar bagi kapas. 


Kapak si ndabuh ku lau 


1| bas sada wari nina terpuk nabi-nabi e 

man Elisa, "Idahndu maka rumah ingan 
kami tading enda kitiksa man kami kerina 
ajar-ajarndu. 

2 Emaka berelah kami lawes ku Jordan nabah 

kayu, gelah banci ipajekken kami rumah man 

ingan kami tading." "Banci," nina Elisa ngaloi. 

3Sekalak i bas ia nari mindo gelah ikut min 
Elisa: nggit Elisa, 

4emaka ras ia berkat kerina. Kenca seh i 
Jordan mulai me ia erdahin. 

3 Sanga nabahi kayu e, sekalak i bas ia nari 
rempet ndabuh kapakna ku bas lau. "Uga nari 
kuban e Tuan?" nina man Elisa. "Kupinjam kal 
ndai kapak e!" 

6"| ja ndai ndabuhna?" nina Elisa nungkun. 
Ituduhkenna man Elisa ingan kapak e 
ndabuh. Kenca bage ikeret Elisa sada ciken, 
ibenterkenna ku bas lau e, emaka minter 
bombang ibahanna kapak ndai. 

7 "Angkat ndarat," nina Elisa. Tungkuk kalak 
ndai, ibuatna kapak e. 


Tentera Siria italuken 


8 Raja Siria erperang ras Israel. Arih-arih 
raja e ras kepala-kepala tenterana, janah 
itentukenna me sada ingan man inganna 
erkemah. 

9 Tapi itenahken Elisa berita man raja Israel 
persingetisa gelah ula ideherina ingan e, 
erkiteken kalak Siria nggo nggempangi ije. 

10 Emaka ipersingeti raja Israel kalak si 
ringan i bas ingan e, emaka erjaga-jaga ia 
kerina. Bagenda me jadi piga-piga kali. 

11 Erkiteken si e merawa kal ate raja Siria; 
idilona kepala tenterana e ngadap man bana, 
jenari isungkunina, "Siapai i bas kam si mihak 
raja Israel?" 

12 Sekalak i bas ia nari ngaloi, "Labo lit o, 
Tuanku raja. Tapi Nabi Elisa nge si nurikenca 
man raja Israel kai si ikatakenndu alu 
erbuni-buni gia i bas kamarndu." 

13 "Darami i ja ia," nina raja Siria mereken 
perentah, "gelah kutangkap ia." Kenca 
ikataken man bana maka Elisa sangana i 
Dotan, 

14 minter isuruhna ku je nterem tentera rikut 
ras melala kuda ras gereta perang. Nggo 
berngi kalak enda ndai seh i bas kuta e, 
emaka minter ikepungna. 

15 Pepagina lampas, keke suruh-suruhen 
Elisa. Ndarat ia i rumah nari, idahna tentera 
Siria e ras kudana bage pe gereta perangna 
ngkepung kuta e. Mulih ia ndahi Elisa janah 
nina, "Nggo kita bene, Tuan! Kai nari banci 
siban?" 

16 "Ula kam mbiar," nina Elisa ngaloi. "Sabap 
teremen si ras kita asa si ras kalak ah." 

17 Kenca bage ertoto Elisa nina, "O TUHAN, 
bukalah matana gelah idahna!" Ibegiken 
TUHAN pertotonna e, janah asum itare 
suruh-suruhen Elisa ku das, idahna reben 
uruk-uruk e dem alu kuda ras gereta perang 
si ernala bagi api ngkeleweti Elisa. 

18 Asum kalak Siria € reh nerangsa ertoto 
Elisa, "O TUHAN, pepentanglah kalak ah!" 
Ibegiken TUHAN pertoton Elisa emaka 
I pepentangNa kalak ndai kerina. 

19 Kenca bage idahi Elisa ia kerina janah 
nina, "Papak kap kam e: labo enda kuta si 
idaramindu. Mari ikutken aku gelah kubabai 
kam ku kalak si man daramenndu." Jenari 
ibabai Elisa kalak ndai ku Samaria. 

20 Kenca kalak enda bengket ku bas kota 
Samaria, minter Elisa ertoto. Nina, "Bukalah 
matana kerina, TUHAN, gelah erpengidah ka 
ia." Ibegiken TUHAN pertoton Elisa emaka 
mamang kal atena, sabap idahna ia i bas kota 
Samaria. 

21 Kenca iidah raja Israel kalak Siria e, 
isungkunna Elisa nina, "Uga, kubunuh ia 
kerina, bapa? Kubunuh ia kerina?" 

22 "Ula," nina Elisa ngaloi. "Kalak si itabanndu 
i bas peperangen gia ma labo ibunuhndu? 
Bere man ras bere minemlah ia, jenari 
pelepas ia mulih ku rajana." 

23 Fmaka ibahan raja Israel man-man si 
mbelin man kalak Siria e kerina: janah kenca 
ia man ras minem kerina, isuruh raja Israel ia 
mulih ku raja Siria. Mulai i bas paksa e nari 
ingadiken kalak Siria merangi negeri Israel. 


Kota Samaria ikepung 


24 Piga-piga paksa kenca si e ipepulung 
Benhadat, raja Siria, kerina tenterana guna 

ngelawan Israel, emaka ikepungna kota 
Samaria. 

25 Erkiteken kota e nggo ikepung, seh kal 
serana muat pangan i je, emaka erga sada 
takal kalde pe nggo seh waluh puluh duit 
pirak. Janah dua ons kotoren merpati ergana 
lima duit pirak. 

26 Sekali jadi erdalan-dalan me raja Israel 
arah datas tembok kota. Tupung si e lit 
sekalak diberu nderkuh nina, "Sampatilah 
aku, o raja!" 

27 Ngaloi raja, "Adi la kam isampati TUHAN, 
aku pe labo tersampati aku kam. Lit kin 
akapndu gandumku ntah lau anggurku? 

28 Kai kin persoalenndu e?" Ngaloi diberu e, 
"Dua mberngi diberu si enda ngataken maka 
ipan kami anakku, janah kenca bage anakna 
ka ipan kami pepagina. 

29 Emaka itanggerken kami anakku si dilaki, 
jenari ipan kami. Pepagina kukataken man 
bana maka anakna ka ipan kami. Tapi nggo 
ibunikenna anakna e!" 

30Megi si enda, icaingken raja pakenna 
perban megogo atena. Janah kalak si ndeher 
ku tembok e ngidah maka raja make uis guni 
arah bas jubahna tanda erceda ate. 

31 Nina raja ersumpah, "Dibatalah si munuh 
aku adi la kin retap sendah takal Elisa!" 

32 Kenca e isuruhna sekalak suruh-suruhen 
ngelegi Elisa. Tupung si e Elisa sangana i 
rumah ras piga-piga kalak pertua si ndahi 

ia. Ope denga seh suruh-suruhen raja ndai 
nina Elisa man pertua-pertua e, "Pemunuh e 
sangana nuruh sekalak jelma nampul takalku! 
Adi nggo kari ia seh, tutup pintu janah ula 
bere ia bengket; raja la ndauh arah pudina." 

33 Dung kenca kal ibelaskenna kata enda 
reh me raja, janah nina, "TUHAN jine kap si 
erbahan kesusahen enda. Kai denga gunana 
kutimai PenampatNa?" 

7 1 Ngaloi Elisa, "Begikenlah kai si ikataken 

TUHAN! I bas paksa si genduari ka pagi 
banci itukurndu i Samaria telu kilo gandum si 
mejilena ntah pe enem kilo gandum si kurang 
ulina lau sada duit pirak." 

2 Tapi nina ajudan raja man Elisa, "Labo 
tuhu: bicara minter pe ipesusur TUHAN udan, 
si e labo banci jadi!" "Iidahndu me si enda 
jadi, tapi ndigan pe lanai ipanndu pangan e," 
nina Elisa erjabap. 


Lawes tentera Siria 


3 Lit empat kalak si penakit kulitna bahaya 
kal, sangana i darat pintu gerbang kota 
Samaria nina sapih-sapih ia, "Kai gunana 
sitimai i jenda ngayak kita mate? 

4Bengket ku bas kota, e pe labo lit gunana, 
sabap mate kelihen kita i je. Tapi bicara 
sitimai pe i jenda mate kang kita. Emaka 
otalah kita lawes ku ingan erkemah kalak 
Siria e; ma ibunuhna ngenca kita, tapi banci 
ka ipelepasna kita nggeluh." 

> Emaka kenca nggo mulai gelap, lawes ia 
empatna ku ingan kalak Siria e erkemah. Tapi 

kenca seh la ise pe ije. 

6Ibahan TUHAN maka tentera kalak Siria 
e megi tempa-tempa bagi sora kerehen 
tentera si nterem, rikut ras gereta perang. 
lakap kalak Siria maka raja Israel nggo newa 
raja-raja ras tentera kalak Heti ras kalak 
Mesir guna merang ia. 

7 Erkiteken si e, i bas berngi e kiam kerina 
kalak Siria ngkelini geluhna: itadingkenna 
kemahna, kudana, ras kaldena. Kemahna pe 
itadingkenna bage saja. 

8 Kenca si empat kalak ndai seh i duru 
ingan erkemah e, bengket ia ku sada kemah. 
Ipanganina ras inemina kai si lit i je, ibuatna 
pirak, emas ras uis si ijumpaina, emaka 
lawes ia munikenca. Kenca bage mulihken ia, 
ibengketina kemah si deban, janah bage ka 
nge perbahanna. 

3 Tapi dungna nina sapih-sapih ia, "La patut 
perbahanta enda! Lit i bas kita berita si 
mehuli, emaka la patut sisinikken saja. Adi 
sitimai ngayak pepagi maka sikataken, la 
banci lang kena ukum kita. Otalah kita lawes 
minter, gelah si kataken man pegawai raja!" 

10 Emaka itadingken kalak ndai ingan 
erkemah tentera Siria e, mulihken ia ku 
Samaria. Ilebuhkenna penjaga-penjaga 
gerbang Nina "Ndai nggo kami ku ingan 
erkemah tentera Siria janah Ia lit ise pe idah 

ntah ibegi kami. Kerina kuda ras kalde tambat 
denga, janah kemah-kemah bali denga ras 
sanga itadingken kalak Siria e." 

Il | momoken penjaga gerbang berita e, 
emaka iberitaken i bas istana raja. 

12 Tupung si e berngi denga, tapi ndarat raja 
i bas ingan medem nari nina man pegawaina, 
"Nta kuturiken man bandu rencana kalak Siria 
e. letehna maka kita kelihen i jenda, emaka 
itadingkenna inganna erkemah, jenari cebuni 
ia i mbal-mbal. Iakapna sitadingken kota 
guna ndarami pangan, kenca bage itangkapna 
kita geluh-geluhen janah ikuasaina kotanta." 

13 Sekalak pegawai raja ngataken, "Kugapa 
pe kalak kuta enda nandangi bene nge kerina, 
bali ras kalak si nggo leben mate e. Emaka 
sisuruhlah piga-piga kalak gelah sieteh kai kin 
si nggo jadi, ngersak kuda si lima si tading 
denga." 

14 Emaka ipilih kalak ndai piga-piga kalak 
dilaki. Isuruh raja ia lawes tare dua gereta 
perang nina, "To pepayo, ntah kai nggo jadi 
man tentera Siria e." 

15|awes kalak ndai seh Lau Jordan, janah 
gedang-gedang dalan idahna uis ras perkakas 
si itadingken tentera Siria tupung ia kiam. 
Kenca bage mulihken kalak ndai ngelapor 
man raja. 

16 Emaka kiamen ndarat kalak Samaria 
ngerampasi isi kemah tentera Siria. Erkiteken 
si e, sue ras si nggo ikataken TUHAN, telu kilo 

gandum si mejile ntah pe enem kilo gandum 


si kurang ulina, ergana sada duit pirak nge 
ngenca. 

17 Rembang tupung si ndai raja nugasken 
ajudanna njagai pintu gerbang kota. Iperjaki 
jelma si nterem ia i je seh mate, sue ras si 
nggo leben ikataken Elisa asum raja njumpai 
ia. 

18 Nderbihna nggo ikataken Elisa man raja 
nina, "Genduari-genduari ka pagi, telu kilo 
gandum si mejilena ntah enem kilo gandum 
si kurang uli, ergana sada duit pirak ngenca." 

19 Nina ajudan e ngaloisa, "Labo tuhu, labo 
banci jadi e aminna minter pe ipesusur 
TUHAN udan!" Emaka erjabap Elisa, "Idahndu 
me si e jadi, tapi ndigan pe la ipanndu pangan 


20 anah payo kal bage jadina man bana. 
Iperjaki jelma si nterem ia seh mate i pintu 
gerbang kota e. 


Diberu anak kuta Sunem mulihken 


' Pernah ikataken Elisa man diberu si 

anakna ipegeluh Elisa mulihken nina, 
"Ersikaplah, laweslah kam ras keluargandu 
ku ingan si deban, janah ije lah kam ringan, 
sabap pitu tahun dekahna ibahan TUHAN 
metahat muat nakan i negeri enda." 

2 jikutkenna kata Elisa, emaka lawes ia ras 

keluargana ku negeri kalak Pilisti. | jah me ia 
tading kidekah si pitu tahun e. 

3 Kenca lepas si pitu tahun e, mulihken ia 
ku Israel. Emaka lawes ia njumpai raja guna 
mindo gelah rumahna ras tanehna iulihken 
man bana. 

4Idapetina raja sangana ercakap-cakap ras 
Gehasi, suruh-suruhen Elisa. Merincuh raja 
metehsa kerna tanda-tanda kuasa ibahan 
Elisa. 

> Tupung Gehasi sangana nuriken man raja 
kuga Elisa pegeluh kalak si nggo mate, ije me 
diberu e nehken pemindonna man raja. Nina 
Gehasi man raja, "O raja, enda me diberu 
ndai ras anakna si ipegeluh Elisa mulihken!" 
6 Isungkun raja diberu e, emaka iturikenna 
maka payo nge si ikataken Gehasi e. 
Erkiteken si e idilo raja sekalak pegawaina, 
isuruhna ngulihken kerina erta-ertana atan 
pe tukur ulih sinuan-sinuan i bas jumana 
kidekah pitu tahun itadingkenna. 


Elisa ras Benhadat raja Siria 


7 Sekali jadi lawes Elisa ku Damaskus. 
Tupung e Benhadat, raja Siria rembang 
sangana sakit. Sanga ituriken man raja maka 
Elisa nggo reh ku kuta e, 

8 ikatakenna man Hasael pegawaina nina, 
"Babalah hadiah man nabi e, jenari suruh ia 
nungkun TUHAN gelah ieteh ntah kin malem 
denga aku ntah lang." 

9Emaka idemi Hasael empat puluh unta 
alu barang-barang si mejilena si ibahan i 

Damaskus, jenari lawes ia ngadap Elisa. 
Kenca jumpa ras ia nina Hasael, "Anakndu 
Raja Benhadat nggo nuruh aku nungkun kam 
ntah kin malem denga ia i bas penakitna nari 
ntah lang." 

10 Erjabap Elisa, "Nggo ipetangkas TUHAN 
man bangku maka ia mate, tapi katakenlah 
malem nge ia." 

11 Kenca bage ndekah Elisa natap ku lebe. 
| bas ayona teridah maka ngeri kal tempa 
iakapna. Emaka rempet ia tangis. 

12 Erkiteken si e nungkun Hasael, "Ngkai 
maka kam tangis, Bapa?" "Sabap kueteh 
perkara-perkara si ngeri si nandangi 
ilakokenndu man bangsa Israel," nina Elisa 
ngaloi. "Benteng-bentengna isuluhindu, 
anak-anak perana si mehulina ibunuhindu, 
anak-anakna iperperkenndu seh mate, janah 
beltek diberu si sangana mehuli kulana 
iburtaskenndu." 

13 “Tapi uga banci jadi maka seh bage 
belinna kuasangku? Sabap aku labo kai kal 
pe!" "Nggo icidahken TUHAN man bangku 
maka kam mejadi raja Siria," nina Elisa 
njabapsa. 

14 Kenca bage lawes Hasael mulih ndahi 
Benhadat. Minter isungkunina ia nina, "Uga 
nina Elisa?" "Ikatakenna man bangku maka 
la banci lang malem me kam," nina Hasael 
ngaloi. 

15 Tapi pepagina ibuat Hasael selembut, 
igedapkenna ku lau, jenari itukupkenna ku 
ayo raja seh mate perban la banci erkesah. 
Emaka jadi raja me Hasael nggantiken 
Benhadat. 


Jehoram raja Juda (2Taw 21:1-20) 


16 Kenca lima tahun Joram anak Ahap jadi 
raja i Israel, jadi raja ka Jehoram anak 
Josapat i Juda. 

17 Tupung e umurna telu pulu dua tahun; 
dekahna ia jadi raja lit waluh tahun. 

18 Ndeharana eme anak Ahap, janah bagi 
keluarga Ahap, Jehoram pe ngikut-ngikut 
lagu langkah si jahat raja-raja Israel si deban. 
Erdosa ia man TUHAN, 

19 tapi la ate TUHAN ngkernepken Juda, 
sabap nggo la erpadan man suruh-SuruhenNa 
Daud maka kesusurenna tetap lalap erkuasa. 

20| bas paksa pemerentahen Raja Jehoram, 
berontak Edom ngelawan kerajan Juda, 
emaka daerah ejadi sada kerajan merdeka. 

21 Erkiteken si e berkat Jehoram ras 
kerina gereta perangna ku Sair. I je 
ikepung tentera Edom ia. Berngina, ia ras 
puanglima-puanglima gereta perangna pulah 
i bas kepungen tentera Edom nari, tapi 
tenterana nggo merap, mulih ku rumahna 
sekalak-sekalak. 

22 Bage me kerna pemberontaken Edom 
mulai i bas paksa e nari nggo ia merdeka i 

bas Juda nari. | bas paksa e kuta Lipna pe 
berontak. 

23 Kerina perbahanen si deban si ilakoken 
Jehoram isuratken i bas kitap Sejarah 
Raja-raja Juda. 

24 Kenca Jehoram mate, ia ikuburken i bas 
kuburen raja-raja i Kota Daud, janah anakna 
Ahasia nggantiken ia jadi raja. 


Raja Ahasia i Juda (2Taw 22:1-6) 


25 Kenca sepulu dua tahun Joram anak Ahap 
jadi raja i Israel, jadi raja ka Ahasia anak 
Jehoram i Juda. 

26 Tupung e umurna dua pulu dua tahun; 
sada tahun dekahna ia jadi raja i Jerusalem. 
Nandena Atalia anak Raja Ahap kempu Omri 
raja Israel. 

27 Erkiteken perjabun lit perkade-kaden Raja 
Ahasia ras Raja Ahap. Raja Ahasia erdosa 
man TUHAN, bali ras si ibahan keluarga Ahap. 

28 jikutken Raja Ahasia Raja Joram 
erperang ngelawan Raja Hasael i Siria nari. 
Pertempuren jadi i Ramot, daerah Gileat, 
janah Joram luka ije. 

29 Emaka mulih ia ku kota Jesreel nambari 
luka-lukana. Ahasia reh ku je njumpai ia. 


Jehu itangkuhken jadi raja Israel 


lTupung e idilo Nabi Elisa sekalak nabi 
9 si nguda denga, janah nina man bana, 

"Ersikaplah, lawes kam ku kota Ramot i 
Gileat. Baba botol si isin minak saitun enda, 

2 janah kenca nggo kam seh ijah, daramilah 
Jehu anak Josapat ntah pe kempu Nimsi. Dilo 
ia lawes i bas teman-temanna nari, jenari 
baba ia bengket ku bas sada kamar tersendiri. 

3 Emaka ilingkenlah minak saitun enda 
ku takalna, janah nindu, 'Ipebetehken 
TUHAN maka ItangkuhkenNa kam jadi raja 
Israel." Kenca bage tadingkenlah ingan e 
pedas-pedas." 

4Emaka lawes nabi si nguda denga e ku 
Ramot. 

> Idapetina i je puanglima-puanglima tentera 
sangana runggu. Nina nabi e, "O Bapa, lit 
berita man bandu." Nungkun Jehu, "Siapai kin 
kami katandu e?" "Kam, bapa," nina ngaloi. 

6 Kenca bage bengket ia duana ku rumah, 
jenari iilingken nabi si nguda denga e minak 
saitun ku takal Jehu janah nina man bana, 
"TUHAN Dibata bangsa Israel pebetehkenca: 
'Kutangkuhken kam jadi raja bangsangKu 
Israel. 

7 Arus ibunuhndu tuanndu, eme raja, 
anak Ahap e, gelah banci Kuukum Isebel 
erkiteken ibunuhina nabi-nabingKu ras 
suruh-suruhenKu si deban. 

8 Kerina keluarga Ahap ras kesusurenna 
arus mate. Kubuangken kerina dilaki i bas 
keluargana, subuk nguda tah metua. 

9 PerbahanenKu man keluargana, bali ras 
man keluarga Jerobeam raja Israel ras man 
keluarga Baasa raja Israel. 

10 sebel Ia ikuburken, tapi maitna ipangani 
biang i bas daerah Jesreel.'" Kenca ikatakenna 
si enda, itadingken nabi si nguda denga e 
kamar ndai jenari kiam ia. 

11 Kenca mulihken Jehu ku teman-temanna 
puanglima ndai, isungkun kalak ndai ia nina, 
"Uga ma berita mehuli nge? Kai ndai ate kalak 
mehado ah ndahi kam?" "Kam pe itehndu nge 
sura-surana," nina Jehu ngaloi. 

12 “| ang, la ieteh kami!" nina kalak ndai 
erjabap. "Turiken man kami kai nina!" 
"Iturikenna man bangku maka nina TUHAN, 
'Kutangkuhken kam jadi raja Israel.'" 

13 Minter itangtangi teman-teman Jehu 
jubahna sekalak-sekalak, ikimbangkenna i 
tampuk tangga si arah datasna man ingan 
Jehu tedis, jenari iembusna terompet, ersurak 
ia nina, "Jehu kap rajanta." 


Joram raja Israel ibunuh 


14 Kenca bage ibahan Jehu pertakin nandangi 
Raja Joram, si sangana i Jesreel ertambar 
erkiteken luka-luka pertempuren i Ramot 
ngelawan Raja Hasael i Siria nari. Emaka nina 
Jehu man teman-temanna, "Adi ras aku kin 
kam, jaga maka ula sekalak pe kiam i Ramot 
nari nehken berita e ku Jesreel." 

15 (2Raj 9:14) 

16 Kenca bage inangkihina gereta perangna, 
lawes ia ku Jesreel. Joram langa denga 
malem, janah Raja Ahasia i Juda nari sangana 
i je ndahi ia. 

17 Sekalak penjaga si ertugas i das menara 
i kuta Jesreel ngidah kerehen Jehu ras 
teman-temanna. "Kuidah nterem kalak 
ergereta reh," nina erlebuh. Nina Joram 
ngaloi, "Suruh kalak erkuda njumpaisa, 
metehsa teman tah imbang." 

18 Emaka lawes si erkuda ndai njumpai Jehu, 
jenari nina, "Perlu raja metehsa ntah kin kam 
reh selaku teman." "Labo urusenndu e!" nina 
Jehu erjabap. Kenca bage ikataken penjaga si 
i das menara ndai maka persuruhen si erkuda 
ndai nggo seh, tapi la ia mulihken. 

19 Emaka isuruhna ka kalak si deban 
nungkun Jehu bagi si ndai ka. Jehu pe erjabap 
bagi si ndai ka nina, "Labo urusenndu e! 
Ikutken aku!" 

20 | beritaken penjaga ndai ka sekali nari 
maka persuruhen ndai nggo seh, tapi la 
mulihken. Janah tole nina, "Peminpin kalak si 
reh e ngeratuh geretana bagi kalak adon, bali 
kal ras Jehu!" 

21 Emaka iperentahken Raja Joram nina, 
"Pasang geretangku." Ipasang me geretana, 
jenari minter ia berkat ras Raja Ahasia, 
sekalak-sekalak nangkih geretana njumpai 
Jehu. Jumpa ia i bas sada juma, Nabot 
empuna. 

22 "Ma dame nge kerehenndu enda?" nina 
Joram man Jehu. "Uga banci lit dame adi tetap 
denga lit kinigurun ras penembahen man 
dibata-dibata si deban si ibenai nandendu 
Isebel?" nina Jehu ngaloi. 

23 J anahna ngkusurken kudana, muatna 
lompat nina Joram, "Penipu ena, Ahasia!" 

24 | rintak Jehu panahna, janah asa gegehna 
Ipanahna Joram pultak terus ku jantungna. 
Patinggal Joram i bas geretana, jenari mate 
ia. 

25 Kenca bage nina Jehu man suruh- 
suruhenna Bidkar, "Buat maitna, ambekken 
ku juma Nabot. Ingetlah sanga kita duana 
erkuda i pudi Ahap, bapa Raja Joram, maka 
nina TUHAN kerna Ahap, 

26 Kuidah nderbih Nabot ras anak-anakna 
ibunuh. Emaka erpadan Aku maka i bas 
juma si enda ka me kam Kuukum.' Emaka 
angkatlah mait Joram, ambekken ku juma 
Nabot, gelah alu bage kata TUHAN igenepi." 


Ahasia, raja Juda ibunuh 


27 Ahasia, raja Juda ngidah kai si jadi, emaka 
lompat ia tare gereta perangna kempak kuta 
Bet Haggan: iayak-ayak Jehu ia. "Bunuhlah ia 
pe!" nina Jehu merentahken anak buahna. 
Ipanah kalak ndai i das gereta perangna i 
bas dalan nangkeng-nangkeng ku kuta Gur, 
deherken kuta Ibleam. Tapi ngasup denga ia 

nerusken perdalanenna seh i Megido, janah i 
je Ia mate. 

28 | buat pegawaina mait Ahasia ibabana alu 
gereta ku Jerusalem. Ikuburken i kuburen 
raja-raja i Kota Daud. 

29 Ahasia jadi raja Juda kenca sepulu sada 
tahun dekahna Joram anak Ahap jadi raja 
Israel. 


Kemberahen Isebel ibunuh 


30 Seh me Jehu iJesreel. Kenca ibegi Isebel 
kai si nggo jadi, icelakna matana, ersuri ia, 
jenari tedis deherken jendela istana, janahna 
natap ku dalan i teruh. 

31 Asum Jehu bengket arah gerbang, erlebuh 
Isebel nina, "O, Simri! O, pemunuh tuanna! 
Erkai kam ku jenda?" 

32 Itare Jehu ku das, emaka nina alu sora 
si megang, "Ise si arah aku?" Dua telu kalak 
pegawai istana natap ku teruh i bas jendela 
nari kempak Jehu. 

33 Emaka nina Jehu man kalak e, "Sampetken 
ia ku teruh!" Isampetken kalak ndai ia ku 
teruh, emaka marpar darehna ngkenai 
tembok ras kuda. Mait Isebel iperjaki kuda 
Jehu. 

34 Bengket Jehu ku istana, jenari man ras 
minem ia i je. Kenca elah man nina, "Angkat 
diberu si kebilangen e, kuburkenlah, sabap 
anak raja kap ia." 

35 Tapi kai pe lanai lit idapeti kalak si atena 


ngkuburkenca ndai, seakatan takal-takalna, 
tulan-tulan tanna ras nahena nari ngenca. 

36 Kenca ilaporkenna si enda nina Jehu, "Kai 
si jadi genduari payo kal bagi si nggo ikataken 
TUHAN arah suruh-suruhenna Elia: 'I pangani 
biang me mait Isebel i daerah Jesreel. 

37 Tading maitna merap desken kotoren 
rubia-rubia, seh maka ise pe lanai si 
nandaisa.'" 


Kesusuren Ahap ibunuh 


10 1 Lit pitu puluh kalak sinursur Raja 
Ahap ringan i kota Samaria. Itulis Jehu 
surat, jenari ikiremkenna man peminpin kuta 
e, bage pe man pengulu i bas kuta e ras man 
kalak si ngepkep sinursur Ahap. Bagenda me 
kata surat e: 

2 "Kam me si ngepkep sinursur raja dingen 
kerina gereta perang, kuda, senjata, ras kota- 
kota si erbenteng lit i teruh pengawasenndu. 
Erkiteken si e, kenca ialokenndu surat enda 
minterlah 

3 fpilihndu kalak si mbisana i bas sinursur 
raja, angkat jadi raja, jenari erperanglah 
mpertahanken ia." 

4Emaka mbiar kerina penguasa Samaria. 
Nina, "Uga banci silawan Jehu, adi Raja Joram 
ras Raja Ahasia pe la ngasup?" 

3 Erkiteken si e pegawai si ertugas ngurus 
istana, ras pengulu ras kerina si ngepkep 

sinursur raja, ngkiremken tenah enda man 
Jehu, "Kami suruh-suruhenndu, nggo sikap 
ndalanken kai si ikatakenndu. Tapi la ate 
kami ngangkat ise pe jadi raja, bahanlah kai 
akapndu mehuli." 

6 Kenca bage ibahan Jehu ka sada nari surat 
bagenda, "Adi ras aku kin kam, janah adi 
nggo kin kam sikap ndalanken perentahku, 
babalah man bangku iJesreel kerina takal 
kususuren Raja Ahap, bagi genduari e ka 
pagi." Sinursur Raja Ahap si pitu puluh kalak 
e lit i bas kepkepen pengulu Samaria guna 
pebelin-belinca. 

7 Kenca surat Jehu e ialoken, itampulna pitu 
puluhna sinursur Ahap, itamakenna takalna i 
bas raga, kenca bage ikiremkenna man Jehu i 
Jesreel. 

8 Tupung iberitaken man Jehu maka takal 
sinursur Ahap nggo ibaba, iperentahkenna 
gelah ipegun-gunna i bas dua ingan i 
pintu gerbang kota, janah ipelepas ije seh 
pepagina. 

9 Pepagina lawes ia ku gerbang e, emaka 
ikatakenna man kalak si i je, "Aku me si 
erpekat ngelawan Raja Joram dingen si 
munuh ia, labo kam ertanggung jawab kerna 
si e. Tapi ise si munuh kalak enda kerina? 

10 Enda sada bukti maka kerina si ikataken 
TUHAN kerna kesusuren Ahap jadi me. Nggo 
ilakoken TUHAN kai si IpadankenNa arah 
NabiNa Elia." 

11 Kenca bage ibunuh Jehu kerina kade-kade 
Ahap si deban si ringan iJesreel, bage pe 
kerina pegawaina, teman-temanna meriah, 
ras imam-imam. La lit sada pe si tading 
nggeluh. 


Kade-kade Raja Ahasia ibunuh 


12 Kenca bage lawes Jehu i Jesreel nari ku 
Samaria. | tengah dalan, i bas sada ingan si 
igelari "Ingan Permakan," 

13 rembang ia jumpa ras piga-piga kalak 
kade-kade Ahasia, raja Juda si nggo mate. 
lorati Jehu kalak e nina, "Ise kin kam?" 
"Kade-kade Ahasia," nina kalak ndai ngaloi. 
"Lawes ate kami ku Jesreel ertedeh ate man 
anak, Kemberahen Isebel ras man kerina si 
debanna keluarga raja." 

14 Emaka iperentahken Jehu anak buahna, 
"Tangkap kalak enda geluh-geluhen!" 
Itangkapna kalak ndai, emaka ibunuhna 
kerina deherken embang. Lit kalak ndai 
empat pulu dua kalak kerina, janah sada pe 
la lit itadingken nggeluh. 


Kerina kade-kade Ahap si tading ibunuh 


15 Berkat ka Jehu, janah i bas perdalanenna, 
ia jumpai Jonadap anak Rehap. Ikataken Jehu 
mejuah-juah man bana, jenari nina, "Kuakap 
bali nge perukurenndu ras perukurenku. 
Nggit kam nampati aku?" "Nggit," nina 
Jonadap erjabap. "Adi bage, sisalamen dage 

kita," nina Jehu. Emaka sisalamen ia duana, 
janah ijemak Jehu tanna asum ia nangkih ku 
geretana. 

16 Nina Jehu, "Marilah ras aku. Nehenlah uga 
tutusna aku man TUHAN." Emaka iteruskenna 
perdalanenna ras-ras ku Samaria. 

17 Kenca ia seh ije, ibunuh Jehu kerina 
kade-kade Ahap, la lit sada pe itadingkenna. 
Kai si jadi enda sue ras si nggo ikataken 
TUHAN man Elia. 


Kalak si nembah Baal ibunuh 


18 Kenca bage ipepulung Jehu kerina kelah 
Samaria, jenari nina, "Raja Ahap sitik ngenca 
persembahenna man dibata-dibata Baal, tapi 
ndauh ateku belinen persembahenku. 

19 Emaka pepulung kerina nabi-nabi Baal, 
kerina si nembah man bana, bage pe kerina 
iImam-imamna, la lit sada pe si tading. Ateku 
mpersembahken persembahen si mbelin 
man Baal, emaka ise si la reh la banci lang 
ibunuh." (Situhuna si enda akal Jehu ngenca: 
arah e atena munuh kerina kalak si nembah 
man Baal.) 

20 Kenca bage iperentahken Jehu, 
"Momokenlah sada wari kebaktin man Baal!" 
Ibahan me momo e; 

21 jtenahkenna ku belang-belang negeri 
Israel. Emaka reh me kerina kalak si nembah 
Baal: la lit sada pe si la reh. Bengket ia kerina 

ku rumah pertoton Baal; dem kal rumah 
pertoton e. 

22 Kenca bage iperentahken Jehu imam si 
ngurus jubah si khusus ipake i bas kebaktin 
e gelah ipedaratna jubah e jenari merekenca 
man kalak si ersembah e. 

23 Dung kenca si e, Jehu ras Jonadap anak 
Rehap pe bengket ku bas rumah pertoton Baal 
e, emaka nina man kalak si ije, "Jaga maka 
kalak si ersembah man Baal saja ngenca 
banci i bas, ula lit sada pe si ersembah man 
TUHAN." 

24 Kenca bage ia ras Jonadap bengket 
mpersembahken persembahen man Baal. 
Ope denga ia bengket nggo isuruhna waluh 
puluh kalak erjaga i darat rumah pertoton 
e. Iperentahkenna man kalak e, "La banci 
la ibunuhndu kerina kalak enda; ise si 
erbahanca pulah sekalaklah gia arus igalarina 
alu kesahna!" 

25 Kenca dung Jehu erbahan persembahen 
e, minter ikatakenna man kepala ras penjaga 
e, "To bengket, bunuh kalak e kerina. Ula 
pelepas sekalak pe pulah!" Bengket kalak 
ndai alu pedang si talang. Ibunuhna kerina, 
jenari maitna isarenna ndarat. Kenca bage 
bengket kalak ndai ku bas bagin si arah basna 
i bas rumah pertoton Baal e, 

26 emaka ibabana ndarat tiang sembah- 
sembahen ejanah icilukna. 

27 Rumah pertolon e ras tiang sembah- 
sembahenna irontaskenna, isalihkenna jadi 
kakus seh ngayak genduari. 

28 Bage me Jehu nasapken penembahen 
man Baal i Israel. 

29 Tapi iusih-usihna dosa Raja Jerobeam, si 
mabai Israel erdosa alu nembah man lembu 
emas si itamakenna i Betel ras i Dan. 

30 Nina TUHAN man Jehu, "Nggo ilakokenndu 
man kesusuren Ahap kerina sue ras 
peratenKu. Erkiteken si e erpadan Aku man 
bandu maka kesusurenndu, seh ku sundut si 
peempatken, tetap jadi raja Israel." 

31 Tapi la ikutken Jehu alu bulat ukurna 
Undang-undang TUHAN, Dibata kalak Israel, 
tapi Jerobeam nge iusih-usihna, si mabai 
Israel erdosa. 


Kematen Jehu 


32| bas paksa si e mulai me TUHAN 
ngkurangi belang daerah Israel. Raja Hasael i 
Siria nari naluken kerina daerah Israel. 

33 Sj arah Timur Jordan, terus ku Selatan 
seh Kuta Aroer i tepi Lau Arnon -- subuk 
daerah-daerah Gileat ras Basan, ija ringan 
suku-suku Gat, Ruben ras suku Manase 
Timur. 

34 Kerina si debanna si ilakoken Jehu, 
subuk perbahanen-perbahanen si nuduhken 
kinimbisanna, isuratken i bas kitap Sejarah 
Raja-raja Israel. 

35 Ja mate ras ikuburken i Samaria, janah 


anakna Jehoahas nggantiken ia jadi raja. 
36 Dekahna Jehu jadi raja Israel i Samaria lit 
dua pulu waluh tahun. 


Kemberahen Atalia i Juda 
nari (2Taw 22:10-23:15) 


1 1 l Kenca ieteh Atalia, nande Raja 

Ahasia, kerna kematen anakna, minter 
iperentahkenna munuh kerina anggota 
keluarga raja. 

2 Joas ngenca pulah, eme anak Ahasia. 
Menam ia ibunuh radu ras kalak si deban, tapi 
isampati bibina Jehoseba ia. Jehoseba eme 
anak Raja Jehoram, turang Ahasia pedauh 
nande. Jehoseba maba Joas ras si ngianna ku 
sada kamar i bas Rumah Pertoton; ibunikenna 
ia gelah ula idat Atalia, emaka la ia ibunuh. 

3 Enem tahun dekahna Jehoseba ngepkep 
anak e alu erbuni-buni i bas Rumah Pertoton, 
sedang Atalia merentah selaku kemberahen. 

“Tapi i bas tahun pepituken, Imam J oyada 
ndilo pengulu pengawal kemberahen ras 
pengulu pengawal istana, jenari ibabana 
ku Rumah Pertoton. I je isuruhna erpadan 
alu sumpah kerna kai atena si ilakokenna. 
Icidahkenna man kalak ndai Joas, anak Raja 
Ahasia, 

>emaka iperentahkenna bagenda, "Adi 
ertugas kam i bas wari Sabat, sepertelu i bas 
kam arus njaga istana; 

6 sepertelu ka erjaga i Gerbang Sur, janah 
si sepertelu nari erjaga i gerbang, arah pudi 
penjaga si deban. 

7 Si dua terpuk si nggo dung ertugas i bas 
wari Sabat arus erjaga i Rumah Pertoton 
ngkawali raja. 

8 Kam arus njaga Raja Joas alu pedang 
talang janah tetap rembak ras ia ku japa pe 
ia lawes. Ise si ndeheri kam, bunuh." 

9 Kepala pengawal e ngikutken perentah 
Joyada. Ibabana anak buahna man bana, 
eme kalak si nggo dung ertugas i bas wari 
Sabat, bage pe kalak si lawes ertugas. 

10 | berekenna man kepala pengawal e 
lembing ras ampang-ampang Raja Daud nai, 
si gelgel nari isimpan i bas Rumah Pertoton, 

11 emaka itamakenna pengawal e erjaga alu 
njemak pedang si talang arah lebe Rumah 
Pertoton e guna ngkawali raja. 

12 Kenca bage ibabai Joyada Joas ndarat, 
itamakenna mahkota ku takalna, jenari 
iberekenna sada rekamen undang-undang 
kerna adat kinirajan. Emaka itangkuhken 
Joas jadi raja alu namaken minak ku takalna. 
Jelma si nterem ertepuk dingen ersurak nina, 
"Mejuah-juahlah raja!" 

13 Atalia megi sora ersurak pengawal ras 
jelma si nterem e. Emaka pedas-pedas ia 
lawes ku Rumah Pertoton. Nggo nterem kalak 
pulung ije. 

14 Idahna i je raja si mbaru iangkat e tedis 
deherken binangun si lit i bas dalan bengket 
ku bas Rumah Pertoton e, sue ras adat 
tupung si e. Ia ikeleweti kepala pengawal ras 
kalak si ngembus terompet, dingen kerina 
jelma si nterem ersurak-surak alu meriah ras 
ngembus terompet. Icaingken Atalia uisna 
erkiteken nembeh atena dingen serko ia nina, 
"Penghianaten! Penghianaten!" 

15|a ate Joyada ngena maka Atalia 

ibunuh deherken Rumah Pertoton e, emaka 
iperentahkenna man kepala pengawal nina, 
"Baba ia ndarat arah kelang-kelang barisen 
pengawal e, bunuh ise atena nampati ia." 

16 tangkap kalak ndai Atalia ibabana ku 
istana, emaka ibunuhna deherken gerbang si 
igelari Gerbang Kuda. 


Pembaharun si ibahan 
Joyada (2Taw 23:16-21) 


17/ Imam Joyada nuruh Raja Joas ras jelma 
si nterem erbahan perpadanen ras TUHAN 
maka kalak e tetap jadi bangsa TUHAN. Tole 
pe ibahanna ka perpadanen raja ras jelma si 
nterem. 

18 Kenca bage lawes kalak si nterem e ku 
rumah persembahen Baal, iruntuhkenna, 
iperperkenna batar-batarna ras gana-ganana 
jenari ibunuhna Mattan, imam Baal e i 
lebe-lebe batar-batar e. Joyada nuruh 
pengawal erjaga i Rumah Pertoton. 

19 Kenca bage, Joyada, kepala-kepala 


pengawal raja, ras pengawal istana, 
ngarakken raja i Rumah Pertoton nari ku 
istana, ikutken jelma si nterem. Bengket J oas 
arah Gerbang Pengawal, jenari kundul ia i bas 
kursi kinirajan. 

20 Meriah ukur kalak kerina, janah kota e 
nggo dame, erkiteken Atalia nggo ibunuh i 
bas istana. 

21 Gas jadi raja Juda i bas umur pitu tahun. 


Joas raja Juda (2Taw 24:1-16) 


1 2 1 Kenca pitu tahun dekahna Jehu jadi 
raja i Israel, Joas jadi raja i Juda. 

Dekahna ia erkuasa i Jerusalem lit empat 
puluh tahun. Nandena Sibiah i Kuta Berseba 
nari. 

2 Kidekah geluhna idalankenna si ngena ate 
TUHAN, erkiteken imam Joyada ngajari ia. 

3Aminna bage gia, ingan-ingan ersembah 
kalak perbegu Ia icedaken. Emaka terus nge 
kalak erbahan persembahen gelehen ras 
nutung kumenen ije. 

4Joas ndilo imam-imam janah 
iperentahkenna man kalak e guna 

nimpan duit si igalarken kalak asum ia 
erbahan persembahen i bas Rumah Pertoton, 
eme kap adangen si igalari kalak guna 
persembahen si wajib ras duit pemere arah 
ukur meriah. 

> Tep-tep imam ertanggung jawab kerna 
duit si ipersembahken kalak si reh man bana 
asum ia ertugas, janah duit e ipake guna 
pehuli Rumah Pertoton, asa perluna. 

6 Tapi nggo pe dua pulu telu tahun Joas jadi 
raja lenga ka ipekena imam-imam Rumah 
Pertoton e. 

7 Emaka isuruhna Joyada ras imam-imam si 
deban ngadap man bana, jenari isungkunna 
kalak e nina, "Ngkai maka la ipehulindu 
Rumah Pertoton? Mulai genduari lanai 
kam si nimpan duit si ialokenndu: arus 
iendeskenndu, gelah Rumah Pertoton e banci 
ipehuli." 

8 Payo iakap imam-imam kerna si e, bage 
pe setuju kalak emaka la ia pekena Rumah 
Pertoton e. 

9 Kenca bage ibuat Joyada sada peti, 
ibahanna lubangna i bas tutupna, emaka 
itamakenna peti e deherken batar-batar, 
arah kemuhen adi kalak bengket ku Rumah 
Pertoton e. Imam-imam si ertugas i lebe-lebe 
pintun namaken kerina duit si ibereken kalak 
si ersembah ku bas peti e. 

10 Adi nggo melala duit i bas peti e, reh 
pegawai raja ras Imam si Mbelin, ibeligaina 
duit e, jenari ipunjutna i bas gajut-gajut. 

ll Kenca isuratkenna buena duit e, emaka 
iendesken man mandur si ngurus dahin i 
bas Rumah Pertoton e. Duit e ipergunaken 

guna nggalari upah tukang kayu, tukang 
bangunen, 

12 tykang tembok, ras tukang ukir batu, 
guna nukur papan ras batu si ipake i bas 
dahin e, ras nggalari perbelanjan si iperluken. 

13Tapi duit e la lit sitik pe ipake guna 
erbahan cangkir pirak, mangkuk, terompet, 
ntah perkakas si ipake guna ngurus lampu, 
ntah pe barang-barang si deban si ibahan i 
bas pirak ntah emas nari. 

14 Duit e kerina ipake guna nggalari upah 
tukang ras nukur barang-barang si ipake 
guna pekena Rumah Pertoton e. 

15 Kalak si ertugas ngurus dahin e tuhu-tuhu 
bujur i bas kai-kai pe, emaka labo perlu 
mindo perkiran man bana. 

16 Duit si ibereken guna persembahen 
tebusen ras persembahen kerna dosa la 
isimpan i bas peti e; si e jadi sikerajangen 
imam-imam. 

17 Tupung si e Raja Hasael i Siria nari merang 
Kuta Gat janah italukenna kuta e. Kenca bage 
iputuskenna ka guna merang Jerusalem. 

18 Erkiteken si e ibuat Joas, raja Juda, 
kerina persembahen si nggo ipersembahken 
raja-raja si nggo leben asa ia, eme Josapat, 
Jehoram, ras Ahasia, janah itambahina ka pe 
alu persembahenna jine, bage pe kerina emas 
si lit i bas perbendaharan Rumah Pertoton 
ras istana, jenari ikiremkenna man Raja 

Hasael. Emaka la surung iperang Hasael kota 


Jerusalem. 

19 Kerina si debanna si ilakoken Raja Joas 
isuratken i bas kitap Sejarah Raja-raja Juda. 
20 Pegawai Raja Joas erpekat ngelawan ia. 

Dua i bas pegawaina e, eme kap Josakar 
anak Simeat ras Josapat anak Somer munuh 
ia i bas sada rumah si ipajekken i babo 
taneh tambusen arah Timur kota Jerusalem 
i bas dalan si ngincuah ku kota Silla. Joas 
ikuburken i bas kuburen raja-raja i bas Kota 
Daud, jenari anakna Amasia nggantiken ia 
jadi raja. 

21 (2Raj 12:20) 


Jehoahas raja Israel 


13 1 Kenca dua pulu telu tahun dekahna 
Joas anak Ahasia jadi raja i Juda, 
Jehoahas anak Jehu jadi raja i Israel. Dekahna 
ia jadi raja i Samaria lit sepulu pitu tahun. 

2 Bali ras Raja Jerobeam si jadi raja ope 
denga ia, Jehoahas pe erdosa man TUHAN 
janah ibabaina pe Israel erdosa: la pernah 
ingadikenna lagu langkahna si jahat. 

3 Erkiteken si e nembeh TUHAN man Israel, 
emaka iberena Raja Hasael i Siria nari ras 
anakna Benhadat terus naluken Israel. 

4Kenca bage ertoto Jehoahas man TUHAN. 
Ngidah uga sangatna pendedeh raja Siria 
nandangi kalak Israel, ibegiken TUHAN 
pertoton Jehoahas. 

= Isuruh TUHAN sekalak peminpin man 
bangsa Israel mbebasken ia i bas bangsa 
Siria nari, emaka mulihken ka bangsa Israel 
nggeluh alu dame bagi si gelgelna. 

6 Tapi langa ingadiken kalak e erbahan 
dosa bagi Raja Jerobeam si mabai kalak 
Israel erdosa, tapi lalap idalankenna. Emaka 
gana-gana Dewi Asera tetap tading i Samaria. 

' Tentera Jehoahas lanai lit si tading, 
seakatan lima puluh kalak si erkuda, sepuluh 
gereta perang, ras sepuluh ribu tentera si 
erdalan nahe, erkiteken tentera si debanna 
nggo ikernepken raja Siria, idedehina bagi 
abu. 

8 Kerina si debanna si ilakoken Jehoahas 
ras perbahanenna si nuduhken kinimbisanna 
isuratken i bas kitap Sejarah Raja-raja Israel. 

9la mate ras ikuburken i Samaria, jenari 
anakna Jehoas nggantiken ia jadi raja. 


Jehoas raja Israel 


10 Kenca telu pulu pitu tahun dekahna Joas 
jadi raja Juda, jadi raja me Jehoas anak 
Jehoahas i Israel. Dekahna ia erkuasa | 
Samaria lit sepulu enem tahun. 

llla pe erdosa man TUHAN, erkiteken 
jusihna lagu-langkah Raja Jerobeam si jahat, 
si Mmabai Israel erdosa. 

12 Kerina si debanna si ilakoken Jehoas 
subuk kinimbisanna i bas perang ngelawan 


2 Raja-raja 13.131 18 54 
Raja Amasia i Juda nari isuratken i bas kitap 
Sejarah Raja-raja Israel. 
13J ehoas mate ras ikuburken i bas kuburen 
raja-raja i Samaria, jenari anakna Jerobeam 
Il nggantiken ia jadi raja. 


Kematen Elisa 


14 Sakit Nabi Elisa penakitna enda me maba 
kematenna. Asum ia sakit e, reh Raja Jehoas 
i Israel nari ndahi ia. Janahna tangis nina 
Jehoas man Elisa, "O, bapa, bapangku! Kam 
kap gelgel nari si kawal Israel si mbisa!" 

15 “Buat panah ras piga-piga anak panahna," 
nina Elisa merentahken ia. Emaka ibuat 
Jehoas. 

16 suruh Elisa ia gelah sikap ia manahken 
panahna. Bage ka ibahan raja. Emaka 
itamaken Elisa duana tanna ku tan raja. 

17 Kenca bage, sue ras perentah nabi e, 
italangi raja jendela si ngala kempak Siria. 
"Panahkenlah anak panah e!" nina Elisa. 
Kenca ipanahken raja anak panah e, minter 
nina nabi e man raja, "Kam kap anak panah 
TUHAN, janah kam ipake TUHAN guna 
naluken Siria. Ilawanndu me kalak Siria ei 
Apek seh italukenndu kerina." 

18 Kenca bage isuruh Elisa ka raja muat 
anak panah si deban ndai. "Pekpeklah taneh 
alu e!" nina Elisa man raja. Ipekpek raja 
taneh alu anak panah e telu kali, kenca bage 
ingadikenna. 

19 Ngidah si e merawa Elisa, janah nina 
man raja, "Arusna kin ipekpekndu lima ntah 
enem kali, janah alu bage keri kal min ndai 
italukenndu kalak Siria e: tapi genduari telu 
kali ngenca ia italukenndu." 

20 Kenca e mate me Elisa jenari ikuburken. 
Tiap tahun biasa reh gerombolen kalak Moap 
ngerampasi negeri Israel. 

21 Sekali jadi, asum lit acara penguburen, 
teridah ka sada gerombolen e. Emaka 
ibenterken kalak mait e ku bas kuburen 
Elisa jenari kiam ia kerina. Kenca mait ndai 
kena ku tulan-tulan Elisa, kalak si mate ndai 
nggeluh mulihi, emaka tedis ia. 


Perang Israel ras Siria 


22 Kidekah pemerentahen Jehoahas, kalak 
Israel tuhu-tuhu itindih Raja Hasael i Siria 
nari. 

23 Tapi mesayang dingen mekuah ate TUHAN 
man bangsa e. La IbereNa kalak e ikernepken, 
tapi IsampatiNa, erkiteken perpadanen si 
IbahanNa ras Abraham, Isak, ras Jakup. La 
pernah IlupakenNa BangsaNa. 

24Tupung kematen Raja Hasael i Siria nari, 
anakna Benhadat nggantiken ia jadi raja. 

25 Kenca bage Raja Jehoas naluken Benhadat 
telu kali janah idatna mulihi kota-kota si 
nggo ibuat Benhadat asum pemerentahen 
Jehoahas bapa Jehoas. 


2 Raja-raja 14.11 7 56 
Amasia raja Juda (2Taw 25:1-24) 


14 1 Kenca dua tahun dekahna Jehoas 
anak Jehoahas jadi raja Israel, jadi 
raja ka Amasia anak Joas i Juda. 

2 Tupung e umurna dua pulu lima tahun, 
janah dekahna ia erkuasa i Jerusalem lit 
dua pulu siwah tahun. Nandena Jehoadin i 
Jerusalem nari. 

3jlakokenna si ngena ate TUHAN, tapi ia la 
bali ras ninina Raja Daud; pengelakona bali 
ras pengelako bapana Joas. 

4 La iruntuhkenna ingan-ingan ersembah 
kalak perbegu, emaka terus kalak 
mpersembahken persembahen gelehen ras 
nutung kumenen i bas ingan e. 

3 Kenca nggo nteguh kekuasanna, ibunuhna 
pegawai-pegawai si munuh bapana. 

6 Amin bage pe anak-anakna labo ibunuhna 
tapi iikutkenna si nggo iperentahken i bas 
Undang-undang Musa, "Ula bunuh orang tua 
erkiteken kejahaten si ilakoken anak-anakna, 
bage pe ula bunuh anak-anak erkiteken 
kejahaten si ilakoken orang tuana. Erkiteken 
kejahaten si ilakokenna saja ngenca maka 
sekalak jelma banci ibunuh." 

7? Amasia munuh sepuluh ribu tentera kalak 
Edom i Baluren Sira. | bas sada pertempuren 
idatna Kota Sela, jenari isambarina gelarna 
jadi Jokteel. Gelar eme ipake ngayak 
genduari. 

8 Kenca bage isuruh Amasia piga-piga kalak 
persuruhen ndahi Jehoas raja Israel, gelah 
erperang ia ras. 

9Tapi itenahken Raja Jehoas mulihken 
balasenna nina, "Sekali jadi lit rambah si 
erduri i Deleng Libanon nenahken berita ku 
kayu cemara nina: 'O, cemara berekenlah 
anakndu singuda-nguda man anakku jadi 
ndeharana.' Tapi mentas i je sada rubia meliar 
jenari iperjakina rambah duri ndai. 

10 Genduari o Amasia, nggo italukenndu 
bangsa Edom, emaka meganjang kal 
ukurndu. Cukuplah min iakapndu kerna 
gelarndu si terberita janah tadinglah kam i 
rumah. Ngkai maka ilegindu kesusahen? Si e 
maba kecedandu ngenca ras rayatndu." 

11 Tapi la nggit Amasia megikenca. Emaka 
berkat Raja Jehoas ras tenterana, iperangna 
Amasia i Bet Semes i negeri Juda. 

12 Talu tentera Amasia, emaka kerina 
tenterana kiamen ku rumahna sekalak- 
sekalak. 

13 Amasia itaban Jehoas, janah terus ia ku 
Jerusalem, iruntuhkenna tembok kota mulai 
i pintu Gerbang Eperaim nari terus ku pintu 
Gerbang Suki-suki, dauhna menam lit 200 
meter. 

14|buatna kerina pirak ras emas si 
ijjumpaina, kerina perkekas rumah pertoton 
ras kerina perbendeharan istana iangkutna 

mulih ku Samaria. Kalak tabanen pe ikut 
ibabana. 

15 Kerina si debanna si nilakoken 
Jehoas subuk perbahanenna si nuduhken 
kinimbisanna i bas perang ngelawan Raja 
Amasia i Juda nari, isuratken i bas kitap 
Sejarah Raja-raja Israel. 

16J ehoas mate janah ikuburken i kuburen 
raja-raja i Samaria, emaka anakna Jerobeam 
Il nggantiken ia jadi raja. 


Kematen Amasia raja 
Juda (2Taw 25:25-28) 


17 Raja Amasia i Juda nari lit sepulu lima 
tahun nari dekahna nggeluh kenca kematen 
Raja Jehoas Israel nari. 

18 Kerina si debanna si ilakoken Amasia 
isuratken i bas kitap Sejarah Raja-raja Juda. 

19 Lit kalak erpekat i Jerusalem munuh 
Amasia; erkiteken si e lompat ia ku Kota 
Lakis, tapi iikutken musuh-musuhna, 
ibunuhna ia. 

20 Maitna ibaba mulih ku Jerusalem tare 
kuda, jenari ikuburken i kuburen raja-raja i 
Kota Daud. 

21 Kenca bage rayatna nangkuhken anakna 
Usia, umur sepulu enem tahun, jadi raja 
Israel. 

22 Kenca mate bapana, ibuat Usia mulihken 
Kota Elat, emaka ipehulina mulihken kota e. 

Jerobeam II raja Israel 


23 Kenca sepulu lima tahun dekahna Amasia 
anak Joas jadi raja Juda, Jerobeam II anak 
Jehoas pe jadi raja i Israel. Dekahna ia 
erkuasa i Samaria lit empat pulu sada tahun. 

24 la erdosa man TUHAN, erkiteken 
ikutkenna usihen si la mehuli si ibahan Raja 
Jerobeam | anak Nebat, si mabai Israel 
erdosa. 

25 Italukenna mulihi kerina daerah si gelgel 
jadi kerajangen Israel, mulai Dalan Hamat 
nari i Utara terus ku Lawit Mate i Selatan. 
Enda me si nggo ipadanken TUHAN, Dibata 
kalak Israel, arah suruh-suruhenna nabi Juna 
anak Amittai, i Gat Heper nari. 

26 | dah TUHAN uga pagitna kiniseran kalak 
Israel, sada kal pe Ia lit si nampati bangsa e. 

27 Erkiteken TUHAN labo ersura-sura 
ngkernepken Israel seh bene rasa lalap, 
emaka IsampatiNa arah Raja Jerobeam II. 

28 Kerina si debanna si ilakoken Jerobeam II, 
kinimbisanna i bas perang, kuga ia pepulihken 
Damaskus ras Hamat ku Israel, kerina si e 
isuratken i bas kitap Sejarah Raja-raja Israel. 

29Jerobeam mate, jenari ikuburken i 
kuburen raja-raja. Emaka anakna Sakaria 
nggantiken ia jadi raja. 

Usia raja Juda (2Taw 26:1-23) 


15 1 Kenca dua pulu pitu tahun dekahna 
Jerobeam II jadi raja Israel, Usia anak 
Amasia pe jadi raja ka i Juda. 

2 Tupung e umurna sepulu enem tahun, 
janah ia erkuasa i Jerusalem lima pulu dua 
tahun dekahna. Nandena Jekolia, i Jerusalem 
nari. 

3 Bali ras si ibahan bapana, ilakokenna pe si 
ngena ate TUHAN. 

4Tapi ingan-ingan ersembah kalak perbegu 
la icedaken, emaka terus kalak erbahan 
persembahen gelehen ras nutung kumenen i 
je. 
= Iligas TUHAN ia alu penakit kulit, janah 
penakit ela malem-malem ia mate. la 
tading sada-sada i bas sada rumah. Kerina 
tugas-tugasna, subuk i bas urusen istana, 
bage pe ngaturken pemerentahen negeri e, 
idalanken anakna Jotam. 

6 Kai si debanna si ilakoken Usia isuratken i 
bas kitap Sejarah Raja-raja Juda. 

"Usia mate, janah ia ikuburken i bas 
kuburen raja-raja i Kota Daud. Emaka anakna 
Jotam nggantiken ia jadi raja. 


Sakaria raja Israel 


8 Kenca telu pulu waluh tahun dekahna Raja 
Usia erkuasa i Juda, jadi raja ka Sakaria anak 

Jerobeam || i Israel. Dekahna ia erkuasa i 
Samaria lit enem bulan. 

9 Bali ras raja-raja si erkuasa ope denga ia, 
ia pe erdosa man TUHAN. likutkenna usihen 
si la mehuli si ibahan Raja Jerobeam |, si 
mabai Israel erdosa. 

10 Salum anak Jabes, erpekat ngelawan 
Raja Sakaria, ibunuhna ia i Ibleam, emaka 
igantikenna ia jadi raja. 

Il Alu bage nggo isehken padan TUHAN 
man Raja Jehu nai nina, "Kesusurenndu, 
seh ku sundut si pempatken, tetap jadi raja 
Israel." Kerina si debanna si ilakoken Sakaria 
isuratken i bas kitap Sejarah Raja-raja Israel. 

12 (2Raj 15:11) 


Salum raja Israel 


13 Kenca telu pulu siwah tahun dekahna Raja 
Usia erkuasa i Juda, jadi raja ka Salum anak 
Jabes i Israel: sada bulan ia dekahna erkuasa 
| Samaria. 

14Tupung e reh Menahem anak Gadi i Tirsa 
nari ku Samaria. Ibunuhna Salum, emaka 
igantikenna ia jadi raja. 

15 Kerina si debanna si ilakokenna subuk 
laporan kerna persekongkolenna, isuratken i 
bas Sejarah Raja-raja Israel. 

16Tupung Menahem sangana i bas 
perdalanen i Tirsa nari, ikernepkenna seh 
keri kota Tapua, rikut ras pendudukna, bage 
pe daerah-daerah isekelewetna, erkiteken 

kota e Ia nggit talu man bana. Terlebih pe 
iburtaskenna beltek kerina diberu si sangana 
mehuli kulana. 


Menahem raja Israel 


17 Kenca telu pulu siwah tahun dekahna Raja 
Usia erkuasa i Juda, jadi raja ka Menahem 
anak Gadi i Israel. Dekahna ia erkuasa i 
Samaria lit sepuluh tahun. 

18 Erdosa ia man TUHAN erkiteken ikutkenna 
usihen si la mehuli si ibahan Raja Jerobeam 
I; kidekah geluhna ibabaina Israel erdosa. 

19 Sanga e reh Tiglat Pileser, raja Assur, 
merang Israel. Emaka ibereken Menahem 
man Tiglat Pileser telu pulu empat ribu 
kilo pirak gelah isampatina ia pegegehi 
kekuasanna i negeri Israel. 

20 Duit e ibuat Menahem i bas kalak bayak i 
Israel, alu maksakenca mereken lima puluh 
duit pirak tep-tep kalak. Emaka mulihken 
Tiglat Pileser ku negerina. 

21 Kerina si debanna Ssi nilakoken Menahem 
isuratken i bas kitap Sejarah Raja-raja Israel. 

22 Mate ia, jenari ikuburken. Emaka anakna 
Pekahia nggantiken ia jadi raja. 


Pekahia raja Israel 


23 Kenca lima puluh tahun Raja Usia erkuasa 
i Juda, jadi raja ka Pekahia anak Menahem 

i Israel. Dua tahun dekahna ia erkuasa i 
Samaria. 

24 Erdosa ia man TUHAN, erkiteken ikutken 


usihen si la mehuli si ibahan Raja Jerobeam, 
anak Nebat, si mabai Israel erdosa. 

25 Sekalak puanglima tentera Pekahia, 
gelarna Pekah, anak Remalia, erpekat ras 
lima puluh kalak anak kota Gileat. Ibunuhna 
Pekahia i bas benteng istana si arah basna, 
emaka igantikenna ia jadi raja. 

26 Kerina si debanna si ilakoken Pekahia 
isuratken i bas kitap Sejarah Raja-raja Israel. 


Pekah raja Israel 


2! Kenca lima pulu dua tahun dekahna Raja 
Usia erkuasa i Juda, Pekah anak Remalia jadi 
raja ka i Israel. Dua puluh tahun dekahna ia 
erkuasa i Samaria. 

28 Erdosa ia man TUHAN, erkiteken ikutkenna 
usihen si la mehuli si ibahan Raja Jerobeam |, 
si mabai Israel erdosa. 

29Tupung Pekah jadi raja, Tiglat Pileser, 
raja Asur njajah kota Ijon, Abel Bet Maaka, 
Janoah, Kedes, ras Hasor, bage pe daerah- 
daerah Gileat, Galilea ras Naptali, janah 
ibabana rayatna ku Assur jadi tabanen. 

30 Kenca dua puluh tahun dekahna Jotam 
anak Usia jadi raja Juda, Hosea anak Ela 
erpekat ngelawan Raja Pekah. Ibunuhna 
Pekah jenari igantikenna ia jadi raja. 

31 Kerina si debanna si ilakoken Pekah 
isuratken i bas kitap Sejarah Raja-raja Israel. 

Jotam raja Juda (2Taw 27:1-9) 


32 Kenca dua tahun dekahna Pekah anak 
Remalia jadi raja Israel, jadi raja ka Jotam 
anak Usia i Juda. 

33 Paksa e umurna dua pulu lima tahun, 
janah sepulu enem tahun dekahna ia erkuasa 
i Jerusalem. Nandena Jerusa, anak Sadok. 

34 Ngikuti usihen si ibahan bapana Usia, 
ilakoken Jotam kai si ngena ate TUHAN. 

35 Tapi ingan-ingan ersembah kalak perbegu 
la icedaken, emaka terus kalak erbahan 
persembahen gelehen ras nutung kumenen i 
je. Jotam majekken Gerbang Utara i Rumah 
Pertoton. 

36 Kerina si debanna si ilakoken Jotam 
isuratken i bas kitap Sejarah Raja-raja Juda. 
| bas paksa pemerentahen Jotam, isuruh 
TUHAN Raja Resin i Siria nari ras Raja Pekah | 
Israel nari merang Juda. 

37 (2Raj 15:36) 

38J otam mate jenari ikuburken i bas kuburen 
Raja-raja | Kota Daud. Emaka anakna Ahas 
nggantiken ia jadi raja. 


Ahas raja Juda (2Taw 28:1-7) 


1 Kenca sepulu pitu tahun dekahna 
16 Pekah anak Remalia jadi raja Israel, 
jadi raja ka Ahas anak Jotam iJuda. 
2 Paksa e umurna dua puluh tahun, janah 
dekahna ia erkuasa i Jerusalem lit sepulu 

enem tahun. la la ngikutken usihen si mehuli 
si ibahan ninina Raja Daud, tapi ilakokenna 
kai si la ngena ate TUHAN Dibatana. 

3 Jikut-ikutna perbahanen raja-raja Israel. 
Terlebih-lebih pe ipersembahkenna anakna 
si dilaki jadi persembahen tutungen man 
berhala-berhala, lako ngusih adat si melket 
i bas penduduk negeri e, si nggo ipelawes 
TUHAN asum kalak Israel ku je. 

41 bas ingan-ingan kalak perbegu ersembah, 
i das uruk-uruk, ras i teruh batang 
kayu si merabun, Ahas mpersembahken 
persembahen gelehen ras nutung kumenen. 

> Raja Resin i Siria nari ras Raja Pekah i 
Israel nari reh nerang Jerusalem dingen 
ikepungna kuta e, tapi la tertalukenca Ahas. 

6 (Paksa e pe, ikuasai raja Edom ka mulihken 
Kuta Elat, dingen ipelawesna kalak Juda si 
ringan i je. Kuta Elat iingani kalak Edom, 
janah tetap denga ia ringan i je.) 

! Kenca bage isuruh Ahas piga-piga kalak 
njumpai Tiglat Pileser, raja Assur e alu tenah 
enda, "Aku me suruh-suruhenndu si patuh. 
Rehlah kam, pulahi aku i bas raja Siria ras 
Israel nari, si sangana nerang aku." 

8 Ibuat Ahas pirak ras emas i bas Rumah 
Pertoton ras i bas perbendaharan istana nari 
jenari ikiremkenna man raja e jadi hadiah. 

9Sue ras pemindon Ahas, berkat Tiglat 
Pileser ras tenterana ku Damaskus: 

italukenna kuta e, ibunuhna Raja Resin, jenari 
ibabana rayatna ku Kir jadi tabanen. 

10 Asum Raja Ahas lawes ku Damaskus 
njumpai Raja Tiglat Pileser, idahna batar- 
batar si lit i jah. Emaka ikiremkenna gambar 
batar-batar e man Imam Uria, seh ku bagin 
si kitik-kitikna pe. 

1l Emaka ipajekken Uria sada batar-batar 
seri ras si e, janah nggo dung ibahanna ope 
denga Ahas reh mulihken. 

12 Tupung ia mulih i Damaskus nari idah 
Ahas batar-batar e nggo dung, 

13 emaka itutungna rubia-rubia persembahen 
ras persembahen pangan i babo batar-batar 
e, dingen iamburkenna anggur persembahen 
ras dareh persembahen persadan i babona. 

14 Batar-batar tembaga si nggo iendesken 
man TUHAN inganna kelang-kelang batar- 
batar si mbaru e ras Rumah Pertoton. 
Erkiteken si e ipiserken Ahas batar-batar 
tembaga e ku Utara batar-batarna si mbaru 
e. 

15 Kenca bage iperentahkenna Uria nina, 
"Pakelah batar-batarku si galang enda man 
ingan persembahen tutungen erpagi-pagi 
ras persembahen pangan karaben bage 
pe man ingan persembahen tutungen ras 
persembahen pangan raja ras jelma si 
nterem, ras man ingan anggur persembahen 
jelma si nterem. Amburkenlah ku je dareh 
kerina asuh-asuhen si ipersembahken. Tapi 


2 Raja-raja 16.161 17.3 67 
batar-batar tembaga e aku saja ngenca banci 


makesa guna ertendung." 

16 Fmaka ilakoken Uria bagi si iperentahken 
raja e. 

17 Ipesirang Raja Ahas gereta tembaga 
si ipake i bas Rumah Pertoton, iaguina 
baskom-baskom si lit i babona; ibuatna pe 
kudin tembaga i bas gurung lembu tembaga 
si sepulu dua e, jenari itamakenna i babo 
binangun batu. 

18J anah guna muat ukur Raja Assur 
ipindahken Ahas pe i bas Rumah Pertoton e 
nari ingan pajek kursi kinirajan, ras itutupna 
pe dalan bengket si khusus man raja guna 
bengket ku bas Rumah Pertoton e. 

19 Kerina si debanna si ilakoken Raja Ahas 
isuratken i bas kitap Sejarah Raja-raja Juda. 

20 Mate Ahas, jenari ikuburken i bas kuburen 
raja-raja i Kota Daud, janah anakna Hiskia 
nggantiken ia jadi raja. 


Hosea raja Israel 


17 1 Kenca sepulu dua tahun dekahna 
Raja Ahas erkuasa i Juda, jadi raja ka 
Hosea anak Ela i Israel. Dekahna ia erkuasa i 
Samaria lit siwah tahun. 

2 Erdosa ia man TUHAN, tapi la bali kal bagi 
raja-raja ope denga ia. 

3 Raja Salmaneser i Assur nari reh nerang 
ia: talu Hosea iban Salmaneser emaka tiap 
tahun arus igalarina pajak man Salmaneser. 

“Tapi sekali jadi Isuruh Hosea suruh-suruhen 
ngadap So raja Mesir, mindo penampat 
man bana. Janah Ia igalarina pe utangna si 
tep-tep tahun man Assur. Kenca tereteh man 
Salmaneser, iperentahkenna nangkap Hosea, 
jenari itamakenna i bas penjara. 


Kuta Samaria ndabuh man musuh 


? Kenca bage iperang Salmaneser negeri 
Israel janah ikepungna Samaria. Kenca telu 
tahun ikepungna, 

6 eme i bas tahun pesiwahken pemerentahen 
Raja Hosea, Samaria italuken raja Assur. 
Ibabana kalak Israel ku Assur jadi tabanen, 
janah deba ringan i kota Hala, deba deher 
Lau Habor i bas daerah Gosan, janah deba 
nari i bas kota-kota kalak Media. 

7? Samaria ndabuh man musuh erkiteken 
kalak Israel nggo erdosa man TUHAN 
Dibatana, si mulahi ia i bas raja Mesir nari 
janah ibabaina ndarat i Mesir nari. Isembah 
kalak Israel dibata-dibata si deban, 

8 ikutkenna adat bangsa si ipelawes TUHAN 
asum BangsaNa ngasak kalak e, janah adat 
si ipetandaken raja-raja Israel ijadikenna jadi 
adatna. 

9 Kalak Israel ngelakoken perkara-perkara si 
la payo iakap TUHAN, Dibatana. Ipajekkenna 
ingan-ingan ersembah man kalak perbegu i 
bas kerina kotana, mulai i bas kuta si kitikna 
nari seh ku kota si mbelinna. 

10| das kerina uruk-uruk ras i teruh tep-tep 
kayu si merabun, ipepajekna binangun batu 
ras gana-gana Dewi Asera, 

11 jenari itutungna kumenen i das batar- 
batar kalak perbegu e, ngikuti perbahanen 
kalak si nggo ipelawes TUHAN i negeri e nari. 
Ipekekena rawa TUHAN alu perbahanenna si 
jahat 

12 janah ilanggarna perentah TUHAN si 
ngataken maka ula nembah man gana-gana. 

13TUHAN nuruh suruh-SuruhenNa ras 
nabi-nabi guna mpersingeti Israel ras 
Juda, "Tadingkenlah lagu langkahndu 
si jahat janah ikutkenlah perentahKu, i 
bas Undang-undang si Kubereken man 
nini-ninindu janah Kusehken bandu arah 
nabi-nabi suruh-suruhenKu." 

14Tapi Ia nggit ia ngikutkenca: mekeng ia 
bali ras nini-ninina, si la ernalem man TUHAN 
Dibatana. 

15|a kalak e nggit ngikutken pedah 
TUHAN. Ilanggarna perpadanen TUHAN ras 
nini-ninina, janah la diatena kata persinget 
i bas TUHAN nari. Isembahna gana-gana si 
sea-sea, emaka ia pe jadi kalak si sea-sea. 
lusihna adat bangsa-bangsa i sekelewetna, 
aminna gia TUHAN nggo ngelarangsa. 

16 | langgarna kerina Undang-undang TUHAN 
Dibatana, janah nggo ibahanna dua lembu 
tuangen jadi sembah-sembahenna. Kalak 
e pe nggo erbahan gana-gana Dewi Asera, 

nembah man bintang-bintang, dingen 
itami-tamina dibata-dibata Baal. 

17 Ipersembahken kalak e anakna si dilaki 
ras anakna si diberu jadi persembahen 
tutungen man dibata-dibata kalak perbegu. 
Ngguru ia man guru perdewal-dewal ras 
man kalak si dahinna ngoge nasip. Alu tutus 
ras bulat ukurna ilakokenna si salah i bas 
pengidah TUHAN, janah ipekekena RawaNa. 

18 Erkiteken si e nembeh TUHAN man kalak 
Israel, emaka IpelawesNa i lebe-LebeNa nari: 
la lit si tading seakatan kerajan Juda. 

19 Tapi kalak kerajan Juda pe Ia ngikutken 
Undang-undang TUHAN Dibatana. lusih- 
usihna adat si ibuat kalak Israel i bas bangsa 
si deban nari. 

20 Dage kerina kalak Israel itulak TUHAN. 
lukum dingen lendeskenNa kalak e man 
musuh-musuh si kejam, seh kedungenna 
masap Ia i lebe-LebeNa nari. 

21 Kenca Israel iserapken TUHAN i bas Juda 
nari, iangkat kalak Israel Jerobeam anak 
Nebat jadi rajana. Ibahan Jerobeam maka 
itadingken kalak e TUHAN janah ibabaina ku 
bas dosa si mesangat. 

22 |ikut-ikut kalak e Jerobeam janah terus 
ngelakoken kerina dosa-dosa si nggo ibahan 
Jerobeam gelgel e. 

23 Emaka kedungenna ibuangken TUHAN 
kalak e i lebe-LebeNa nari, sue ras si nggo 
IpersingetiNa arah nabi suruh-SuruhenNa, 

maka bage me PerbahanenNa man kalak e. 


Dage bangsa Israel ibaba ku pembuangen, i 
Assur, janah i je denga ia ringan. 


Bangsa-bangsa si deban 
ngiani negeri Israel 


24 Raja Assur muat kalak i bas kota-kota 
Babilon, Kuta, Iwa, Hamat, ras Separwaim 
nari, jenari isuruhna tading i bas kota-kota i 
daerah Samaria, guna nggantiken kalak Israel 
si nggo ibuang e. Ibuat kalak e kota enda jadi 
sikerajangenna, emaka i je me ia ringan. 

25 Tangtangna ringan i je la isembahna 
TUHAN, emaka isuruh TUHAN singa ku 
tengah-tengah kalak e, janah piga-piga i bas 
ia jerngem singa e. 

26 Fmaka ituriken kalak man raja Assur 
maka kalak si itamakenna ringan i kota-kota 
Samaria la meteh undang-undang dibata si 
mada taneh e, emaka isuruh dibata e singa 
munuhi kalak e. 

27 Erkiteken si e iperentahken raja nina, 
"Suruh mulih sekalak imam-imam si itaban 
kita e; suruh mulih janah ringan i jah, gelah 
iajarina undang-undang dibata si mada taneh 
e." 

28 Emaka sekalak imam kalak Israel si gelgel 
e ibuang i Samaria nari, mulih dingen ringan 
i Betel. | je iajarina me kalak e uga nembah 
man TUHAN. 

23 Tapi kalak si ringan i Samaria terus 
nge erbahan berhalana, janah itamakenna 
i bas ingan-ingan ersembah si ipajekken 
kalak Israel. Tep-tep terpuk erbahan 
sembah-sembahenna i bas kota-kota si 
inganina. 

30 Kalak si asalna i Babilon nari ibahanna 
gana-gana Sukot Benot man sembahenna 
kalak Kuta, gana-gana Nergal: kalak Hamat, 
gana-gana Asima: 

31 kalak Awa, gana-gana Nibas ras Tartak: 
janah kalak Separwaim ipersembahkenna 
anak-anakna jadi persembahen tutungen man 
dibata-dibatana Adramelek ras Anamelek. 

32 Tambah si e isembahna ka pe TUHAN. 
Emaka ipilihna erbage-bage jelma i bas ia 
nari ndahiken dahin imam i bas ingan-ingan 
ersembahna. 

33 Dage isembahna TUHAN, tapi isembahna 
ka dibata-dibatana rikutken adat negeri 
asalna gelgel. 

34 Adatna si ndekah e tetap denga 
idalankenna seh wari enda. La ia nembah 
man TUHAN janah la ikutkenna perentah- 
perentah si IberekenNa man kesusuren 
Jakup, si IgelariNa Israel. 

35 TUHAN nggo erpadan ras kalak Israel 
janah nggo IperentahkenNa, "Ula sembah 
dibata-dibata si deban: ula erjimpuh 
man bana, ula tami-tami ia, ula bereken 
persembahen man bana. 

NA TA UHAN si maba kam 


ndarat i Mesir nari alu kuasa ras gegeh si 
mbelin; arus maka kam nembah mungkuk 
man bangKu ras nehken persembahen man 
bangKu. 

37 Arus maka tetap ikutkenndu undang- 
undang ras perentah si Kusuratken man 
bandu. La banci isembahndu dibata-dibata si 
deban, 

38janah la banci ilupakenndu perpadanenKu 
ras kam. 

39 Arus ikutkenndu Aku, TUHAN, Dibatandu, 
Kupulahi kam i bas musuh-musuhndu nari." 
40Tapi Ia ia nggit megikenca, janah tetap 

ngikutken adatna si dekah. 

4l Dage isembahna nge TUHAN, tapi 
isembahna ka berhalana. Janah seh asa 
genduari pe bage denga perbahanen 
sinursurna. 


Hiskia raja J uda (2Taw 29:1-2, 31:1) 


18 l Kenca telu tahun Hosea anak Ela jadi 
raja Israel, Hiskia anak Ahas jadi raja i 
negeri J uda. 

2 Tupung e umurna dua pulu lima tahun, 
janah dekahna ia erkuasa i Jerusalem lit 
dua pulu siwah tahun. Nandena Abia, anak 
Sakaria. 

3 Raja Hiskia ngelakoken si ngena ate 
TUHAN, bali ras nini Raja Daud nai. 

4Ikernepkenna Ingan-ingan ersembah 
kalak perbegu, iribukkenna tugu-tuguna, ras 
itabahna gana-gana Asera. Nipe tembaga si 
ibahan Musa nai pe, si igelari Nehustan, e pe 
iripukkenna, erkiteken seh ku bas paksa e 
bangsa Israel tetap denga nutung kumenen 
guna pehagasa. 

3 Hiskia ernalem man TUHAN, Dibata bangsa 
Israel. La nggo pernah lit raja Juda bali ras 
Hiskia, subuk ope denga paksa e, ntah pe 
kenca si e. 

ela patuh man TUHAN, la pernah isimbakna, 
tapi alu metenget iikutkenna kerina 
Undang-undang si nggo ibereken TUHAN man 
Musa. 

7? Emaka TUHAN nemani ia, janah erkiteken 
si e sangap ia i bas kai si idahina. Berontak 
la ngelawan raja Assur dingen la ia nggit talu 
man bana. 

8 Italukenna kalak Pilisti, iperangna kota- 
kotana, mulai kota si kitikna nari seh ku 
kota-kota si mbelinna, subuk kota Gasa ras 
daerah sekelewetna. 

91 bas tahun peempatken pemerentahen 
Raja Hiskia i bas tahun si pepituken 
pemerentahen Raja Hosea i Israel, Raja 
Salmaneser i Assur nari nerang Israel, emaka 
ikepungna Samaria. 

10 Kenca kuta e ikepung telu tahun dekahna, 
irebutna me kuta e; si enda jadi i bas tahun 
peenemken pemerentahen Raja Hiskia, ntah 

pe tahun pesiwahken pemerentahen Raja 


Hosea. 

ll | baba raja Assur kalak Israel jadi tabanen 
ku Assur jenari deba isuruhna ringan i kota 
Hala, deba deherken Lau Habor i bas daerah 
Gosan, janah deba ka i bas kota-kota Media. 

12 Samaria irebut musuh erkiteken bangsa 
Israel la ngikutken TUHAN Dibatana, tapi 
ilanggari kalak e perpadanen si nggo ibahan 
TUHAN ras ia, dingen la iikutkenna kerina 
Undang-undang si ibereken Musa, suruh- 
suruhen TUHAN e. La ia nggit megikenca 
dingen ngikutkenca. 


Jerusalem ikepung bangsa Assur 
(2Taw 32:1-19: Yes 36:1-22) 


13| bas tahun pesepulu empatken 
pemerentahen Raja Hiskia, reh me Sanherip, 
raja Assur nerang kota-kota Juda si 
erbenteng, janah italukenna kerina. 

14 Emaka itenahken Hiskia berita man 
Sanherip, si sangana i Kuta Lakis nina, "Aku 
nggo salah: ngarap aku maka ulanai min aku 
iserangndu. Kugalari gia kai si ipindondu." 
Sue ras si e ikataken raja Assur man Hiskia 
maka arus ikiremkenna man bana sepuluh 
ribu kilo pirak ras seribu kilo emas. 

15 Emaka ikiremken Hiskia kerina pirak si lit i 
bas Rumah Pertoton ras i bas perbendaharan 
istana, 

16 tambah si e itangtangina pe emas si lit i 


bas pintun Rumah Pertoton ras emas si gelgel 
e ia jine ngelapiskenca ku binangun-binangun 
pintun Rumah Pertoton e, jenari ikiremkenna 
kerina man Sanherip. 

17 Kenca bage isuruh raja Assur tentera si 
nterem i Lakis nari nerang Hiskia i Jerusalem: 
tentera e ipinpin telu kalak puanglima si 
meganjangna. Kenca kalak e seh i Jerusalem 
ibuatna inganna i pasar ingan erdahin tukang 
tenun, deherken terowongen si perpalerken 
lau i bas kolam si arah gugung nari. 

18J enari idilona Raja Hiskia, emaka ndarat 
me telu kalak pegawai Raja Hiskia njumpai 
kalak e, eme: Eliakim anak Hilkia, kepala 
istana: Sepna, sekretaris negara: ras Joa 
anak Asap, bendahara negara. 

19 Sekalak i bas pegawai Assur nari nehken 
penungkunen Raja Assur man utusen Raja 
Hiskia si telu kalak e nina, "Ngkai maka bage 
kal tekna Raja Hiskia? 

20 Akapndu kin kata-kata banci nggantiken 
kebeluhen erperang ras kinimbisan? Ise kin 
iakapndu si banci nampati kam berontak 
ngelawan Assur? 

21 Mesir? Adi e kin, bali e ras make sanggar 
jadi ciken -- penggel me cikenndu e, jenari 
icucukna tanndu. Bage me tempasna raja 
Mesir adi kalak ernalem man bana." 

22 Tole nina pegawai Assur, "Ntahsa nindu 
man bangku maka kam ernalem man TUHAN 

Dibatandu? Ma kin ingan-ingan ersembah 
man TUHAN ras batar-BatarNa nge si 
icedaken Hiskia asum ikatakenna man kalak 
Juda ras kalak Jerusalem maka i Jerusalem 
saja ngenca banci kalak ersembah? 

23 Emaka genduari, i bas gelar raja 
kupetawarken man bandu: banci kubereken 
dua ribu kuda adi ngasup kam nikapken dilaki 
si ngersak asa e teremna. 

24| abo kam ngasup ngimbangi pegawai 
Assur si meteruhna pe. larapkenndu denga 
kin atendu Mesir ngkirimken gereta perang 
ras kalak si ngersak kuda? 

25 Akapndu kin la arah penampat TUHAN 
aku nerang ras ngkernepken negerindu enda? 
TUHAN jine kap si nuruh aku nerangsa ras 
ngkernepkenca." 

26 Kenca bage ikataken Eliakim, Sepna, ras 
Joa man pegawai e, "O Bapa, i bas cakap 
Aramlah kam ngerana man kami. Ngerti nge 
kami cakap e. Ula kam ngerana i bas cakap 
Heber, sabap kerina kalak sanga megi-megi i 
datas tembok nari." 

27 Ngaloi pegawai e, "Akapndu kin man 
bandu ras man raja saja ngenca aku isuruh 
raja ngataken si enda kerina? Lang! Tapi aku 
pe ngerana man kalak si genduari sangana 
kundul i datas tembok ah, si la banci lang 
nandangi mangani kotorenna ras minem lau 
si iamburkenna, bali ras kam jine pe nandangi 
bage ka." 

28 Kenca bage tedis pegawai e, emaka 
erlebuh ia alu sora megang i bas cakap Heber 
nina, "Begiken kai si ikataken raja Assur man 
bandu! 

29 | persingetina kam kerina maka ula 

kam nggit itipu Hiskia. Hiskia labo ngasup 
nelamatken kam. 

30J anah ula kam nggit iendik-endikna 
ernalem man TUHAN. Ula iakapndu nggit 
TUHAN nelamatken kam, janah ngambati 
tentera Assur gelah ula naluken kota enda. 
31 Ula begiken Raja Hiskia. Raja Assur 
merentahken kam gelah ndarat i bas kota 
enda nari, gelah ikuasaina. Adi bage, kam 
iIpelepas man buah anggur ras buah ara 
bekasndu nuan, ras minem lau malem i bas 
sumurndu nari, 

32 seh kam ipindahken Raja ku negeri si 
menam bali kal ras negerindu enda. I je 

lit kebun anggur mereken lau anggur, ras 
gandum guna erbahan roti. | je melala 
batang saitun, minak saitun, ras tengguli. 
Adi idalankenndu perentahna la kam mate, 
tapi nggeluh. Ula bere itokohi Hiskia kam alu 
mabai kam rukur maka ipulahi TUHAN me 
kam. 

33 Lit kin dibata-dibata bangsa si deban 
mulahi negerina i bas kuasa Raja Assur nari? 
341 ja genduari dibata-dibata si deban e? 

| ja dibata-dibata Hamat ras Arpad? | ja 

dibata-dibata negeri Separwaim, Hena, ras 


Iwa? Lit kin si nelamatken Samaria? 

35 Pernah kin dibata-dibata negeri-negeri 
enda ndai kerina nelamatken negerina i bas 
raja kami nari? Dage ngkai maka iakapndu 
banci iselamatken TUHAN Kuta Jerusalem?" 

36 Sip kalak ndai kerina, sabap nggo 
iperentahken raja maka ula sekalak pe 
ngaloisa. 

37 Kenca bage Eliakim, Sepna, ras Joa 
ncaingken uisna perban ceda atena, jenari 
lawes ia ngelaporkenca man raja kai si nggo 
ikataken pegawai Assur e. 


I pindo raja nasehat man 
Nabi J esaya (Yes 37:1-7) 


19 l Kenca ibegi Raja Hiskia laporen 
kalak ndai minter icaingkenna uisna 
erkiteken cedana atena, jenari ipakena 
paken erceda ate, emaka lawes ia ku Rumah 
Pertoton TUHAN. 

2 Isuruh Eliakim eme kepala istana, Sepna, 
sekretaris negara, ras imam-imam si nggo 
metua ndahi Nabi Jesaya, anak Amos. Kalak 
enda pe kerina make paken erceda ate. 

3 Enda me berita i bas raja nari si man 
sehenken man Nabi Jesaya, "Sendah me wari 
ate ceda; kita nggo iukum ras ijuruken. Kita 
desken sekalak diberu si nandangi mupus, 
tapi la cukup gegehta petubuhsa. 

“Raja Assur nggo nuruh kepala pegawaina 
nggombangi Dibata si nggeluh. Mbera-mbera 
ibegi TUHAN Dibatandu kerina kata-kata 
penghinan emaka IukumNa kalak si 
melaskenca. Emaka ertotolah man Dibata 
guna bangsanta si tading denga." 

? Kenca ialoken Nabi Jesaya berita si ipeseh 
Raja Hiskia, 

6 jtenahkenna mulihken jabapna nina, 
"Ikataken TUHAN man bandu maka ula 
kam mbiar megi cakap kalak Assur aminna 
gia ikatakenna maka TUHAN la ngasup 
nelamatken kam. 

7 Ibahan TUHAN pagi maka Raja e megi 
berita-berita si erbahanca ia mulih ku 
negerina, janah i jah pagi isuruh TUHAN kalak 
munuhsa." 


Negeri Juda iancam bangsa Assur 
ka sekali nari (Yes 37:8-20) 


8 Ibegi pegawai ndai maka raja Assur nggo 
lawes i Lakis nari janah sangana iserangna 
kota Lipna; emaka lawes pegawai e ku je 
nungkunisa. 

9 Lit seh berita man kalak Assur emaka 
tentera Mesir si ipinpin Raja Tirhaka i Sudan 
nari sangana reh nerang ia. Kenca raja Assur 
megi si enda, ikirimkenna sada surat man 
Hiskia, raja Juda. 

10 Nina i bas surat e, "Dibata inganndu 
ernalem nggo ngataken man bandu maka 

kota Jerusalem labo banci ndabuh ku bas 


tanku. Tapi ula kam tertipu megi KataNa e. 

l1 Tentu nggo ibegindu kai si ibahan raja-raja 
Assur nandangi negeri-negeri si nggo tetap 
atena ngkernepkenca. Akapndu kin banci 
kam pulah? 

12 Niningku nai nggo ngkernepken kota-kota 
Gosan, Haran, ras Resep, dingen ibunuhina 
bangsa Bet-Eden si ringan i Telassar, janah 
la lit sada pe dibata-dibatana si ngasup 
nelamatken kalak e. 

13| ja dage genduari raja kota Hamat, 
Arpad, Separwaim, Hena, ras Iwa?" 

14Jaloken Raja Hiskia surat e i bas 
persuruhen ndai nari jenari iogena. Kenca 
bage lawes ia ku Rumah Pertoton, itamakenna 
surat e i adep-adepen TUHAN, 

13 ertoto ia nina, "O TUHAN, Dibata nu Israel 
si kundul i kursi KemulianNdu i babo Kerubim. 
Kam kap ngenca Dibata, si merentah kerina 
kerajan doni: Kam kap Si Nepa langit ras 
doni. 

160 TUHAN, tataplah kai si jadi genduari 
i bas kami. Begikenlah kai si ikataken 
Sanherip nggombang-gombangi Kam, Dibata 
si nggeluh. 

17 Kerina kami metehsa, TUHAN, maka 
raja-raja Assur nggo ngkernepken melala 
bangsa, ibahanna negerina terulang, 

Senari icilukna dibata-dibatana, sabap 
si e kerina labo Dibata si tuhu-tuhu, tapi 
gana-gana kayu ras batu, bekas tan manusia. 
19 Dage, O TUHAN Dibata, pulahilah kami i 
bas kalak Assur e nari, gelah kerina bangsa 
doni enda metehsa maka Kam ngenca Dibata, 
O TUHAN." 


Tenah Nabi Jesaya man Raja 
Hiskia (Yes 37:21-38) 


20 Kenca bage ikirimken Jesaya tenah man 
Raja Hiskia. | bas tenah e ikataken Nabi 
Jesaya maka guna ngaloi pertoton raja, 

21TUHAN nggo ngataken, "O, Sanherip, kota 
Jerusalem nawai ras nggombangi kam. 

22 Ise kin iakapndu si ihina ras si itokoh- 
tokohindu e? Dibata Israel si badia kap si la 
ihamatindu e. 

23 | suruhndu suruh-suruhenndu meganjang 
pengeranana i lebe-lebengKu alu ngataken 
maka alu gereta perangndu italukenndu 
deleng-deleng Libanon si meganjangna. Alu 
ukur meganjang ikatakenndu maka i das 
deleng e nggo itabahndu batang kayu ingul si 
meganjangna ras batang pinus si mejilena, 
janah nggo idalanindu tengah kerangen si 
mbagesna. 

24 Alu ukur meganjang ikatakenndu maka 
nggo ikalindu sumur i negeri kalak si deban 
janah nggo inemndu launa. Ikatakenndu pe 

maka nggo iperjaki tenterandu Lau Nil seh 
kerah. 

25|a kin nggo ibegindu maka kerina si 
enda ndekah me nggo Kurencanaken? 
Janah genduari nggo Kulakoken sue ras 
rencanangKu e. Nggo Kubereken man bandu 
gegeh nalihken kota-kota si erbenteng jadi 
batu si ergun-gun. 

26 Kalak si ringan i bas kota-kota e Ia 
ergegeh: mbiar dingen jengang ia kerina. 
la desken sinuan-sinuan i bas juma ntah pe 
dukut si turah i datas tarum rumah melus 
iembus angin Timur si melas. 

21 Tapi Kueteh kerinana kerna kam, kai si 
ilakokenndu ras ku ja perlawesndu. Kuteh 
kuga nembeh atendu ngenehen Aku. 

28 Nggo Kualoken berita kerna pernembeh 
ate ras kiniganjangen ukurndu. Emaka 
genduari Kukiling me igungndu janah 
Kusangam babahndu, jenari Kutegu kam 
mulih arah dalanndu reh mbarenda." 

29 Kenca bage nina Jesaya man Raja Hiskia, 
"Enda me tandana kerna kai si nandangi 
jadi. | bas tahun enda ras tahun si reh buah 
dukut si turah-turah bana ngenca lit man 
panganndu, tapi i bas tahun sipeteluken nggo 
banci kam ngambur benih gandumndu jenari 
iperanindu, janah nuan anggur jenari man 
buahna. 

30 Kalak si tading nggeluh denga i Juda turah 
ka mulihken desken sinuan-sinuan si rurat 
mbages ku teruh taneh jenari erbuah. 

31Lit kalak si tading nggeluh i Jerusalem 
ras i Deleng Sion, sabap bage ate TUHAN 
IbahanNa jadi. 

32 Enda me kai si nggo ikataken TUHAN 
kerna raja Assur, 'Labo ibengketina kuta 
enda, janah labo ipanahkenna sada anak 
panah pe ku je. Labo lit sekalak tentera si 
rampang-ampang pe reh ndeheri kota e, 
janah labo lit taneh ipegun-gun jadi benteng 
ngkepung kota e. 

33 Mulih me ia arah dalanna reh mbarenda, 
alu la bengket ku bas kota enda. Aku, TUHAN, 
nggo ngatakenca. 

34 Aku mpertahanken kota enda ras 
ngkawalisa, guna kehamaten man bangKu 
ras erkiteken perjanjin si Kubahan ras 
suruh-suruhenKu Daud.'" 

35| bas berngi e sekalak malekat TUHAN 
lawes ku ingan kalak Assur erkemah janah 
ibunuhna 185.000 tentera. Pepagina nandangi 
mbincar matawari, teridah ia ampar kerina, 
nggo mate! 

36 Emaka mundur Sanherip, raja Assur, mulih 
ku Niniwe. 

37| bas sada wari, asum ia ersembah i 
rumah pertoton dibatana Nisroh, reh anakna 
dua kalak, Adramelek ras Sareser munuh 
ia alu pedang, jenari lompat ia ku taneh 

Ararat. Sekalak anakna si deban, Esarhaddon 
gelarna, nggantiken ia jadi Raja. 


Raja Hiskia sakit janah malem ka (Yes 
38:1-8, 21-22: 2Taw 32:24-26) 


20 1 Kira-kira i bas paksa e sakit me 
Raja Hiskia janah menam mate. Nabi 
Jesaya anak Amos lawes ndahi ia nina man 
raja, "TUHAN ngataken man bandu maka 
ikatakenndu pedahndu si perpudina man 
kerina isi jabundu, sabap lanai kam malem. 
Ersikaplah kam guna kematenndu." 

2 Ikusur Hiskia ayona ku dingding, jenari 
ertoto ia, 

3 “Ingetlah, TUHAN: alu tutus ras patuh 
nggo kulayani Kam, janah tetap kuusahaken 
ndalanken kai AteNdu ngena." Kenca bage 
tangis Hiskia, megogo kal atena. 

4Lawes Jesaya nadingken raja, tapi ope 
denga ibentasina kesain istana si i tengah, 
isuruh TUHAN ia 

> mulihken ndahi Hiskia, pemerentah bangsa 
TUHAN, janah nina TUHAN man raja, "Aku, 
TUHAN, Dibata nini-ninindu Daud nggo megi 
pertotondu janah ngidah iluhndu mambur. 
Kupepalem kam, janah kedun ku Rumah 
Pertoton kam. 

6 Kutambahi umurndu sepulu lima tahun. 
Kupulahi kam ras kota Jerusalem i bas raja 
Assur nari. Aku mpertahanken kota enda, 

guna kehamatenKu ras erkiteken perpadanen 
si Kubahan ras suruh-suruhenKu Daud." 

7 Kenca bage isuruh Jesaya gelah idampelken 
buah ara si medakdak ku bareh raja, gelah 
malem iakapna. 

8 Nungkun Raja Hiskia nina, "Kai tandana 
maka ipepalem TUHAN aku janah kedun 
ngasup aku lawes ku Rumah Pertoton?" 

Nina Jesaya ngaloi, "Ibereken TUHAN 
man bandu tanda guna mbuktiken maka 
IsehkenNa nge PadanNa. Apai ipilihndu: 
awih-awih si lit i bas tangga ah erdalan ku 
lebe sepuluh njingkang ntah surut sepuluh 
njingkang?" 

10 Frjabap Hiskia nina, "Menukah kap 
erbahan awih-awih e erdalan ku lebe sepuluh 
njingkang! Emaka bahanlah surut sepuluh 
njingkang." 

11 Ertoto Jesaya man TUHAN, emaka ibahan 
TUHAN awih-awih e surut sepuluh njingkang i 
bas tangga si ibahan Raja Ahas. 


Pertenahen i Babilon nari (Yes 39:1-8) 


12 Kira-kira i bas paksa e ka, raja Babilon, 
Merodak Baladan, anak Baladan megi berita 
maka Raja Hiskia sakit mbaru enda. Emaka 
ikirimkenna sada surat ras hadiah man Hiskia. 

13 j'alo-alo Hiskia pertenahen ndai, jenari 
icidahkenna man kalak ndai kebayakenna 
-- pirakna ras emasna, rempah-rempahna 
ras minak wangina, ras kerina perkakas 

tenterana. Kai si lit i bas gudang-gudangna 


bage pe i bas kerina kinirajanna la lit la 
icidahken Hiskia man kalak ndai. 

14 Kenca bage ijumpai nabi Jesaya me Raja 
Hiskia, isungkunina nina, "I ja nari kalak enda 
janah kai nina man bandu?" Erjabap Hiskia, 
"Kalak enda reh i bas negeri si ndauh nari, 
eme Babilon." 

15 “Kai si nggo idahna i bas istanandu?" 
"Kerina nggo idahna. Kai si lit i bas gudang 
nggo kucidahken man bana." 

16J enari nina Jesaya man raja, "TUHAN si 
Mada Kuasa ngatakenca maka 

17 paksana reh me i ja kerina barang-barang 
si lit i bas istanandu, kerina si nggo ipepulung 
nini-ninindu seh ku bas paksa enda, ibaba ku 
Babilon. La lit sada pe si tading. 

18 Piga-piga kalak anak dilaki si ipupusna 
pe ikut ibaba jenari ikebiri guna ijadiken 
suruh-suruhen i bas istana raja Babilon." 

19 Perkatan enda iertiken Hiskia maka 
kidekah ia nggeluh denga kerajanna tetap 
nge aman dingen dame. Emaka ngaloi ia 
nina, "Berita si ipesehndu man bangku i bas 
TUHAN nari e mehuli kap." 


Pengkeri-kerin pemerentahen 
Raja Hiskia (2Taw 32:32-33) 


20 Kerina perbahanen Raja Hiskia si deban, 
kinimbisanna bage pe turi-turinna kerna kuga 
ia erbahan kolam ras ngkali parik arah teruh 

taneh man dalan lau ku bas kota e, kerina 


isuratken i bas kitap Sejarah Raja-raja Juda. 
21 Hiskia mate, jenari anakna Manase 
nggancihi ia jadi raja. 


Manase raja Juda (2Taw 33:1-20) 


2 1 l Sanga Manase jadi raja Juda umurna 

sepulu dua tahun. Irajaina kerajan 
Juda i Jerusalem nari lima pulu lima tahun 
dekahna. Gelar nandena Hepsiba. 

2 Manase erdosa man TUHAN, erkiteken 
lusihna perbahanen-perbahanen si melket 
si ilakoken bangsa-bangsa si nggo ipelawes 
TUHAN asum bangsa TUHAN bengket ku 
negeri e. 

3 Ipajekkenna mulihken ingan-ingan 
persembahen kalak perbegu si nggo icedaken 
Hiskia, bapana; ipajekkenna batar-batar 
ingan persembahen man Baal janah ibahanna 
gana-gana Dewi Asera, bali ras perbahanen 
Ahap, raja Israel. Bintang-bintang pe isembah 
Manase. 

4Ipajekkenna batar-batar kalak perbegu 
i bas Rumah Pertoton, sedangken nggo 
ikataken TUHAN maka ingan e, ingan 
ersembah man BaNa. 

3 Ipajekkenna batar-batar ingan 
persembahen man bintang-bintang i 
bas duana kesain Rumah Pertoton. 

6 Igelehna anakna si dilaki jadi persembahen 
tutungen. Ibahanna pertendungen ras 


2 Raja-raja 21.71 12 89 
kinigurun janah isungkunna guru si baso 
guna ngerana ras begu-begu ras ngoge 
nasip. Mbelin kal dosana man TUHAN, janah 
ipekekena rawa TUHAN. 

7 Iltamakenna gana-gana Dewi Asera i bas 
Rumah Pertoton, sedangken nggo ikataken 
TUHAN kerna ingan e man Daud ras anakna 
Salomo, "I Jerusalem enda, i bas Rumah 
Pertoton enda, eme ingan si nggo Kupilih | 
bas daerah suku-suku Israel si sepulu dua 
jadi ingan ersembah man bangKu. 

8Janah adi bangsa Israel ngikutken kerina 
perentahKu janah ipakena kerina Undang- 
undang si ibereken Musa suruh-suruhenKu, la 
Kupelepas ia ipelawes kalak i bas negeri si 
nggo Kubereken man nini-ninina." 

9 Tapi la patuh kalak Juda man TUHAN, ibabai 
Manase bangsa e erbahan dosa ngelebihi 
dosa si ibahan bangsa-bangsa si ipelawes 
TUHAN i bas negeri e nari asum bangsa 
TUHAN bengket kuje. 

10J enari ngerana TUHAN arah nabi 
suruh-SuruhenNa nina, 

Il “Raja Manase nggo ngelakoken 
perbahanen si melket, perbahanen si ndauh 
melketen asa si ibahan bangsa Kanaan. Alu 
gana-gana nggo ibabaina kalak Juda erdosa. 

12 Erkiteken si e Aku, TUHAN Dibata Israel, 
Kucedaken ateKu Jerusalem ras Juda seh 
maka kalak si megi kerna si e keke mbulu 
kudukna megisa. 

13 Kyukum Jerusalem bagi nai Kuukum 
Samaria, bagi nai Kuukum si Ahap, raja Israel 
ras kesusurenna. Kuta Jerusalem Kusapu 
bersihken kerina pendudukna, bali bersihna 
ras piring si nggo i burihi jenari ipelangkem. 

14 Kalak si nggeluh denga Kutadingken, janah 
Kuendesken ia ku bas tan musuh-musuhna, 
si njajah ia dingen ngerampasi tanehna. 

15Sj enda Kubahan man bangsangKu 
erkiteken nggo ia erdosa man bangKu 
janah ipekekena rawangku menaken sanga 
nini-ninina ndarat i Mesir nari seh ku wari 
enda." 

16 Lanai lang-lang teremna ibunuhi Manase 
kalak si la ersalah seh maka maler dareh i bas 
dalan-dalan Kuta Jerusalem. Si enda me dosa 
ibahanna, tambah-tambah dosa si ibahanna 
erkiteken ibabaina kalak Juda nembah man 
berhala-berhala, si erbahanca kalak e erdosa 
man TUHAN. 

17 Kerina si debanna si ilakoken Manase, 
dosa-dosa si ibahanna, isuratken i bas kitap 
Sejarah Raja-raja Juda. 

18 Mate Manase, emaka ikuburken ia i peken 
istana, i bas peken Ussa. Anakna Amon 
nggantiken ia jadi raja. 


Amon raja Juda (2Taw 33:21-25) 


19 Asum Amon jadi raja Juda umurna dua 
pulu dua tahun. Irajaina kerajan Juda i 
Jerusalem nari dua tahun dekahna. Gelar 

nandena Mesulemet, anak Harus, i kuta Jotba 


nari. 

20 Amon pe erdosa ka man TUHAN bali ras 
bapana Manase. 

21 ysihna perbahanen bapana, isembahna 
berhala-berhala si nggo isembah bapana. 

22 'tadingkenna TUHAN, Dibata nini-ninina, 
janah ilanggarna perentah-perentah TUHAN. 
23 Pegawai Amon erpekat ngelawan Amon. 

Ibunuh kalak ndai ia i bas istana. 

24 | bunuh kalak Juda kalak si munuh Amon, 
jenari iangkatna anakna Josia jadi raja. 

25 Kerina si debanna si ilakoken Amon 
isuratken i bas kitap Sejarah Raja-raja Juda. 
26 Amon ikuburken i bas kuburen si lit i bas 
peken Ussa. Anakna Josia nggantiken ia jadi 
raja. 


Josia raja Juda (2Taw 34:1-2) 


2 2 l Asum Josia jadi raja Juda, umurna 
waluh tahun. Irajaina kerajan Juda i 
Jerusalem nari telu pulu sada tahun dekahna. 
Gelar nandena Jedida, anak Adaijah, i Kuta 

Boskat nari. 

2 Josia ngelakoken kai si ngena ate TUHAN; 
iikutkenna usihen si mehuli si ibahan ninina 
Raja Daud, dingen sitik pe ia la nimpang i bas 
kerina Undang-undang Dibata nari. 

Imam si Mbelin Hilkia ndatken 
kitap Undang-undang i bas 
Rumah Pertoton (2Taw 34:8-28) 


3| bas tahun pesepuluh waluhken 
pemerentahenna Raja Josia nuruh sekretaris 
istana, eme Sapan anak Asalia, kempu 
Mesullam, ku Rumah Pertoton. Man bana 
iperentahken raja nina, 

4"To dahi Imam si Mbelin Hilkia janah 
pindo man bana laporen, asa kai buena duit 
si Ipepulung imam si ertugas i bas pintun 
Rumah Pertoton, i bas jelma si nterem nari. 

3 Suruh ia mereken duite man kalak si 
ertanggung jawab pekena-kena Rumah 
Pertoton. Kalak e arus nggalari upah 

6 tukang kayu, tukang bangunen, ras tukang 
pasang batu, bage pe arus itukurna papan ras 
batu si ipake guna pehuli Rumah Pertoton e. 

7 Kalak si ertanggung jawab ndahiken dahin 
e kalak bujur tuhu-tuhu, emaka Ia perlu 
ipindo perkiran kerna pemaken duit e." 

8 Isehken Sapan perentah raja man Hilkia, 
jenari ikataken Hilkia man bana maka nggo 
idatna kitap Undang-undang i bas Rumah 
Pertoton. Ibereken Hilkia man bana kitap e, 
emaka ioge Sapan. 

9 Kenca bage mulihken ia ndahi raja. 
Ngelapor ia man raja nina, "Duit si lit i 
bas Rumah Pertoton e nggo ibuat suruh- 

suruhenndu, janah nggo iberekenna man si 
ertanggung jawab pehuli Rumah Pertoton e." 

10) anah kenca e nina, "Enda lit sada kitap e 
ibereken Hilkia man bangku." Emaka iogena 
alu sora megang man raja. 

ll Kenca ibegi raja isi kitap e icaingkenna 
uisna perban biarna. 

12 Minter iberekenna perentahna man imam 
Hilkia, man Ahikam anak Sapan, man Akbor 
anak Mikayah, man Sapan, sekretaris istana, 
ras man Asaya, ajudan raja. Nina raja man 
kalak enda kerina, 

13 "To sungkuni TUHAN kai PedahNa man 
bangku ras man kerina kalak Juda kerna 
pengajaren si lit i bas kitap enda. Nembeh 
TUHAN man banta erkiteken nini-nininta la 
ngelakoken kai si arus ilakoken rikutken si 
tersurat i bas kitap enda." 

14|awes Hilkia Ahikam, Sapan ras Asaya 
nungkuni sekalak nabi diberu, Hulda gelarna, 
si ringan i bas bagin si mbaru Kota Jerusalem. 
(Gelar perbulangenna Salkum, anak Tikwa, 
kempu Harhas. Salkum ertanggung jawab 
ngurus kerina jubah si ipake i bas Rumah 
Pertoton.) Ituriken kalak enda man bana kai 
si nggo jadi. 

15 Emaka isuruhna mulihken ndahi raja 
nehken 

16 pedah TUHAN bagenda, "Ateku ngukum 
Jerusalem ras kerina pendudukna, sue ras si 
tersurat i bas kitap si nggo ioge raja. 

17 Nggo itadingkenna Aku, ipersembahkenna 


persembahen man dibata-dibata si deban, 
janah erkiteken si e ipekekena rawangKu 
alu kerina si nggo ilakokenna. Nggo gara 
ateKu man Jerusalem, janah gara ateKu e la 
ernimpet-nimpet. 

18J anah kerna raja, Aku, TUHAN Dibata 
Israel ngataken: Nggo ibegikenndu si tersurat 
i bas kitap e: 

19 robah dingen ipeterukndu bandu i 
lebe-lebengKu, icaingkenndu uisndu dingen 
tangis asum ibegindu ancamen ukumen si 
Kubahan man Jerusalem ras pendudukna. 
Kubahan maka ciga ate kalak ngidah kota e, 
janah gelarna ipake numpahi kalak si deban. 
Tapi nggo Kubegi pertotonndu, 

20 jfanah ukumen si nandangi Kusehken man 
Kota Jerusalem Ia reh kidekah kam nggeluh 
denga. Kubahan maka kam mate i bas dame." 
Mulih kalak ndai ndahi Raja Josia maba berita 
e man bana. 


Ipengadi Raja Josia persembahen man 
berhala-berhala (2Taw 34:3-7, 29-33) 
2 3 l Ipepulung Josia kerina peminpin Juda 

ku Jerusalem, 
2 jenari ras-ras ia ku Rumah Pertoton 
itemani imam-imam, nabi-nabi ras jelma 
si nterem, subuk bayak, bage pe musil. | 
lebe-lebena kerina iogeken raja alu megang 


2 Raja-raja 23.31 6 95 
kitap perpadanen e si terdat i bas Rumah 
Pertoton e. 

3 Kenca bage tedis raja deher binangun 
Kinirajan, emaka ibahanna perpadanen ras 
TUHAN maka patuh ia man BaNa, make 
undang-undang ras kerina tuntuten si lit i 
bas perpadanen e, sue ras si tersurat i bas 
kitap e. Janah kerina jelma si nterem erpadan 
maka patuh ia man perpadanen e. 

4Kenca bage iperentahken Josia imam 
si Mbelin Hilkia, imam-imam si nampati 
ia, ras pengawal si ertugas i bas dalan 
bengket Rumah Pertoton pedarat i bas Rumah 
Pertoton e nari kerina barang-barang si ipake 
guna ersembah man Baal, Dewi Asera, ras 
bintang-bintang. Kerina barang-barang e 
iciluk raja i darat kota Jerusalem deherken 
Baluren Kidron. Kenca bage isuruhna ibaba 
ku Betel. 

3 Ipengadina kerina imam-imam si 
nggo itangkuhken raja-raja Juda guna 
mpersembahken persembahen i babo 
batar-batar berhala si lit i kota-kota Juda ras 
ingan-ingan deherken Jerusalem, eme kerina 
imam-imam si mpersembahken persembahen 
man Baal, matawari, bulan, bintang-bintang 
si ndeher, bage pe bintang-bintang si ndauh. 

6 Ipedaratna i bas Rumah Pertoton nari 
gambar Dewi Asera. Ibabana ku Baluren 
Kidron i darat kota, icilukna, igilingna jadi 

abu, jenari icaburkenna ku kuburen jelma si 
nterem. 

7 Irontaskenna asrama ingan tading kalak si 
pendahinna erlua-lua i bas Rumah Pertoton. 
Kalak si pendahinna erlua-lua i bas Rumah 
Pertoton: Eme dilaki ras diberu si ngelakoken 
dahin erlua-lua selaku penembahen man 
dewa-dewa kesusuren. (| bas ingan e 
diberu-diberu nenun jubah si ipake guna 
ersembah man Asera.) 

8 Ibabana ku Jerusalem imam-imam si lit i 
bas kota-kota Juda. Kerina batar-batar ingan 
persembahen si lit i belang-belang negeri 
e, imelketina. Iruntuhkenna pe batar-batar 
hantu kambing si lit deherken kerabangen 
si Ipajekken Josua, gubernur kota e, eme 
arah kawes kerabangen si mbelin adi kalak 
bengket ku bas kota e. 

9 Kerina imam-imam ela ibere ndahiken 
dahin imam i bas Rumah Pertoton, tapi banci 
man roti si la itama ragi si isikapken man 
teman-teman imam si deban. 

10Topet, eme ingan ersembah man 
berhala-berhala i baluren Hinnom, pe imelketi 
Raja Josia. Si e ibahanna gelah ulanai ise pe 
mpersembahken anakna dilaki ntah anakna 
diberu jadi persembahen tutungen man Dewa 
Moloh ije. 

Il jaguina pe patung kuda si nggo 
itangkuhken raja-raja Juda guna nghamati 
matawari, janah gereta kuda si ipake guna 

si e icilukna. (Si enda kerina inganna i bas 
kesain Rumah Persembahen deherken pintu 
gerbang, janah la ndauh i bas kamar Natan 
Melek nari. Ia sekalak pegawai tinggi.) 

12 Batar-batar persembahen si ipajekken 
raja-raja Juda i datas tarum istana, i babo 
kamar Raja Ahas, rikut ras batar-batar si 
ipajekken Raja Manase i bas duana kesain 
Rumah Pertoton e, iruntuhken Raja Josia. 
Iperperkenna batar-batar e seh getem, jenari 
iambekkenna ku Baluren Kidron. 

13 | melketi Josia pe batar-batar si ipajekken 
Raja Salomo arah Timur Kota Jerusalem, arah 
Selatan Uruk Seton. Batar-batar e ipajekken 
Raja Salomo nai man ingan persembahen 
man berhala-berhala si ciga ate, eme Dewi 
Astarte sembah-sembahen kalak Sidon, 
Kemos dibata-dibata bangsa Moap, ras Moloh 
dibata-dibata kalak Amon. 

14Tiang-tiang batu e ipenggel-penggel Raja 
Josia, janah gana-gana si ipajekken guna 
nghamati Dewi Asera itabahna, jenari taneh 
inganna pajek ndai itamburi Raja Josia alu 
tulan-tulan manusia. 

15 Ingan ersembah i Betel pe iruntuhken 
Josia. Si majekken ingan ersembah, e Raja 
Jerobeam nai, anak Nebat, si mabai Israel 
erdosa. Batar-batarna ibulakken Josia, 
batu-batuna iperperkenna, jenari itutungna 
jadi abu. Gana-gana Dewi Asera pe icilukna. 

16 Sanga ipernehen Josia sekelewetna idahna 


piga-piga kuburen i das uruk-uruk e. Emaka 
isuruhna gelah kerina tulan-tulan si lit i 
bas kuburen e ipedarat jenari iciluk i das 
batar-batar guna ngeliamisa. Arah e nggo 
ilakokenna sue ras kai si nggo inubuatken 
sekalak nabi ndekah ope denga si e, tupung 
kerja-kerja, sanga Raja Jerobeam tedis 
deherken batar-batar e. Sanga Raja Josia 
ngenen-ngenen, idahna kuburen nabi si 
melasken nubuat enda. 

17 "Kuburen ise ah?" nina nungkun. Ngaloi 
kalak Betel nina, "Ah me kuburen nabi si reh 
i Juda nari, si ernubuat kerna kai si nggo 
ilakokenndu sendah nandangi batar- batar 
enda." 

18 "Tadingken, ula kai kai pe," nina Josia. 
"La banci ise pe ngkuit tulan-tulanna." 
Emaka tulan-tulan nabi ela iganggu, bage pe 
tulan-tulan nabi si nai reh i Samaria nari. 

19 Kerina ingan-ingan ersembah man berhala 
i bas tep-tep kota i Israel, si ipajekken raja- 
raja Israel, si erbahanca keke rawa TUHAN, 
iruntuhken Raja Josia. Uga perbahanna i 
Betel, bage ka perbahanenna man kerina 
batar-batar e. 

20 | bunuhna kerina imam berhala e i babo 
batar-batar inganna erdahin. Itutungna 
tulan-tulan manusia | babo tiap batar-batar. 
Kenca bage mulihken ia ku Jerusalem. 

Josia ngerayaken wari 
Paskah (2Taw 35:1-19) 


21 Kenca bage Raja Josia merentahken 
bangsa e gelah ngerayaken wari Paskah guna 
TUHAN Dibatana, sue ras si tersurat i bas 
kitap perpadanen. 

22|a nggo pernah bage belinna perayan 
Paskah si ibahan raja-raja Israel tah pe J uda, 
mulai kin i bas paksa hakim-hakim nari. 

23 Tapi kedungenna, kenca Josia jadi raja 
sepulu waluh tahun dekahna, wari Paskah e 
irayaken i Jerusalem. 


Perubahen-perubahen si 
deban si ibahan Josia 


24 Guna ngikutken kai si tersurat i bas 
kitap si idat Imam si Mbelin Hilkia i bas 
Rumah Pertoton e, kerina kalak si beluh ndilo 
begu-begu ras ngoge nasip ipelawes Raja 
Josia. Kerina sembah-sembahen keluarga, 
berhala-berhala, ras sembah-sembahen 
perbegu si debanna si liti Jerusalem ras i 
belang-belang Juda isasapkenna. 

25|a nggo pernah lit sekalak raja pe bagi 
Raja Josia tutusna, nembah TUHAN asa 
atena, asa ukurna ras asa gegehna ngikutken 
kerina Undang-undang Musa. Kenca ia pe 
lanai nggo pernah lit raja si bagi ia e patuhna. 

26 Tapi pernembeh TUHAN nandangi Juda 


nggo gara erkiteken perbahanen Raja 
Manase, lalap denga kap Ia nimpet-nimpet. 

27 Nina TUHAN, "Kai si nggo Kulakoken man 
Israel, Kulakoken ka man Juda. Kubuangken 
me kalak Juda i lebe-lebengKu nari, janah 
Jerusalem, kota pilihenKu e pe Kutulak, rikut 
ras Rumah Pertoton ingan si nggo Kutetapken 
man ingan ersembah man bangku." 


Pengkeri-kerin kinirajan Raja 
Josia (2Taw 35:20-36:1) 

28 Kerina si debanna si ilakoken Raja Josia 
isuratken i bas kitap Sejarah Raja-raja Juda. 

29Tupung Josia raja denga, Raja Neko, i 
Mesir nari minpin tenterana ku Lau Eprat 
guna nampati raja Assur. Icubaken Raja Josia 
ngambati tentera Mesir e i Megido, tapi mate 
ia i bas pertempuren e. 

30 |tamaken pegawai-pegawaina maitna ku 
das gereta perang, jenari ibabana mulih ku 
Jerusalem, janah ije me ia ikuburken i bas 
kuburen raja-raja. Kalak Juda milih Joahas 
anak Josia, jenari itangkuhkenna jadi raja. 


Joahas raja Juda (2Taw 36:2-4) 


31 Asum Joahas jadi raja Juda umurna 

dua pulu telu tahun. Irajaina kerajan Juda 

i Jerusalem nari telu bulan dekahna. Gelar 
nandena Hamutal, anak Jeremia i Kota Lipna 
nari. 

32 Erdosa ia man TUHAN, bali ras perbahanen 


nini-ninina nai. 

33 Ja ngadi jadi raja tupung Raja Neko i 
Mesir nari naban ia i Ripla, i negeri Hamat. 
Raja Neko maksa kerajan Juda nggalar 3.400 
kilo pirak ras telu pulu empat kilo emas jadi 
persembahen. 

34 Raja Neko ngangkat Eliakim anak Josia 
jadi raja Juda nggantiken Josia, jenari 
isambarina gelarna jadi Joyakim. Joahas 
ibaba Raja Neko ku Mesir, janah i jah ia mate. 


Joyakim raja Juda (2Taw 36:5-8) 

35 Raja Joyakim muat pajak i bas rayat nari 
sue ras kebayaken sekalak-sekalak, guna 
ngelitken duit si iperluken lako nggalari 
persembahen si ipindo raja Mesir. 

36 Asum Joyakim jadi raja Juda, umurna 
dua pulu lima tahun. Irajaina kerajan Juda i 
Jerusalem nari sepulu sada tahun dekahna. 
Gelar nandena Sabaidah, anak Pedaya i kota 
Ruma nari. 

37 Erdosa Joyakim man TUHAN, bali ras 
perbahanen nini-ninina. 

24 l Sanga Joyakim jadi raja negeri Juda 

iperang Raja Nebukadnesar i Babilon 
nari, janah telu tahun dekahna Joyakim 
ipaksa mungkuk i teruh perentahna. Kenca 
bage berontak ia. 

2 suruh TUHAN gerombolan ersenjata 
kalak Babilon, Siria, Moap, ras kalak Amon 

ngelawan Joyakim guna ngkernepken negeri 
Juda, sue ras si nggo ikataken TUHAN gelgel 
nari arah suruh-SuruhenNa, nabi-nabi. 

3Si enda jadi arah perentah TUHAN, lako 
muangken kalak Juda i lebe-LebeNa nari 
erdandanken kerina dosa si nggo ilakoken 
Raja Manase, 

4terlebih-lebih pe erkiteken ibunuhina 
nterem kalak si la ersalah. TUHAN Ia nggit 
ngalemi salah Manase. 

? Kerina si debanna si ilakoken Joyakim 
isuratken i bas kitap Sejarah Raja-raja Juda. 

6 Mate Joyakim, emaka anakna Joyakin 
nggantiken ia jadi raja. 

7 Raja Mesir ras tenterana lanai pernah 
ndarat erperang erkiteken raja Babilon 
genduari nggo ngkuasai kerina daerah si 
gelgel e jadi sikerajangen Mesir, mulai i Lau 
Eprat nari terus ku perbalengen Mesir arah 
Utara. 


Joyakin raja Juda (2Taw 36:9-10) 


8 Asum Joyakin jadi raja Juda, umurna 
sepulu waluh tahun. Irajaina kerajan Juda 

i Jerusalem nari telu bulan dekahna. Gelar 
nandena Nehusta, anak Elnatan i Jerusalem 
nari. 

9 Erdosa Joyakin man TUHAN, bali ras kai si 
nggo ilakoken bapana. 

10 Tupung pemerentahenna reh tentera 


Nebukadnesar i Babilon nari nerang Jerusalem 
ikepungna kota e. 

Il Sanga tenterana ngkepung kota e, 
Nebukadnesar reh ku Jerusalem. 

12 Emaka nerahken bana Raja Joyakin man 
kalak Babilon radu ras nandena, anak-anakna, 
pengulu tenterana, ras pegawai-pegawai 
istanana. Tupung e Nebukadnesar nggo waluh 
tahun jadi raja. 

13 Kerina perkekas emas si ibahan Raja 
Salomo guna Rumah Pertoton, icedai 
Nebukadnesar. Kerina barang-barang si 
meherga i bas Rumah Pertoton ras i bas 
istana iangkutna ku Babil. Kerina enda jadi 
sue ras kai si nggo leben ikataken TUHAN. 

14 Kalak Jerusalem ibabana tertaban, 
kerina kesusuren raja, ras kerina peminpin- 
peminpinna, teremna lit sepuluh ribu kalak. 
Tukang-tukang si beluh pe ikut ibabana subuk 
pande-pande besi. Kalak si musilna nari 
ngenca itadingkenna i Juda. 

15 Nebukadnesar maba Joyakin ku Babil 
selaku tabanen, rikut ras nande Joyakin, 
kerina ndeharana, pegawai-pegawaina, ras 
peminpin-peminpin kalak Juda. 

16 Kerina kalak penting ibuang Nebukadnesar 
ku Babilon, teremna lit pitu ribu kalak, 
bage pe seribu kalak tukang si beluh, 
subuk tukang-tukang besi, janah kerina 

paguh-paguh dagingna, ngasup ndalanken 
tugas jadi tentera. 

17 Nebukadnesar ngangkat bapa nguda 
Joyakin Mattania, jadi raja Juda, jenari 
isambarina gelar Mattania jadi Sedekia. 


Sedekia raja Juda (2Taw 
36:11-12: Yer 52:1-3a) 


18 Asum Sedekia jadi raja Juda, umurna 
dua pulu sada tahun. Irajaina kerajan Juda i 
Jerusalem nari sepulu sada tahun dekahna. 
Gelar nandena Hamutal, anak Jeremia i Kota 
Lipna nari. 

19 Raja Sedekia erdosa man TUHAN, bali kal 
ras perbahanen Raja Joyakim. 

20 Merawa kal TUHAN nandangi kalak 
Jerusalem ras Juda seh maka IbuangNa ia i 
lebe-LebeNa nari. 


Kota Jerusalem italuken (2Taw 
36:13-21: Yer 52:3b: Yer 52:4-11) 


2 5 1 Sedekia berontak ngelawan 
Nebukadnesar, raja Babilon. Emaka i 

bas wari pesepuluhken, bulan pesepuluhken, 
tahun pesiwahken pemerentahen Raja 
Sedekia, reh Nebukadnesar ras tenterana i 
Babilon nari nerang Jerusalem. Ipajekkenna 
kemahna i darat kota, ibahanna benteng 
kelewet guna ngkepungsa, 

2 janah kota terus-terusen ikepung seh tahun 
pesepulusadaken pemerentahen Sedekia. 

3| bas wari pesiwahken, bulan peempatken 
i bas tahun e, asum kelihen nggo mesangat 
seh maka lanai lit kai pe si man pangan, 
“tembok kota e ipecahken. Aminna gia 
kota e ikepung kalak Babilon, kerina tentera 
Sedekia pulah i bas berngi e. Kalak e lawes 
arah peken raja, mentasi pintu gerbang si 
mpersadaken tembok si dua e, jenari lompat 
kempak Baluren Jordan. 

> Tapi iayaki tentera Babilon Raja Sedekia, 
itundukna ia i kendit deherken Jeriho, jenari 
kerina tenterana nadingken ia. 

6 Sedekia ibaba man Raja Nebukadnesar, 
si sangana i kota Ripla, janah i je me 
Nebukadnesar ndabuhken ukumen man bana. 
"| lebe-lebe mata Sedekia, anak- 
anakna ibunuh. Kenca bage iperentahken 
Nebukadnesar ncungkil mata Sedekia, jenari 
ngeranteken ia, emaka ibaba ku Babil. 


Rumah Pertoton ikernepken 
(Jer 52:12-33) 


8| bas wari pepituken, bulan pelimaken, 
tahun pesepulusiwahken pemerentahen 
Nebukadnesar, raja Babilon, sekalak 
penasehat raja ras puanglima tenterana 
Nebusaradan, bengket ku Jerusalem. 

9 Icilukna Rumah Pertoton, istana, ras kerina 
rumah i pengulu Jerusalem, 

10 janah tenterana ngerontasken tembok 
kota. 

Il Kenca bage ibaba Nebusaradan ku 


Babilon kalak si tading denga i bas kota e, 

tukang-tukang si beluh si tading denga, ras 
kalak si tading denga, ras kalak si gelgel e 

mihak kalak Babilon. 

12 Tapi kalak si musilna kal, si la lit 
kadena pe, itadingkenna deba i Juda, janah 
isuruhna erdahin i kebun-kebun anggur ras i 
juma-juma. 

13 Kalak Babilon menggelken tiang tembaga 
ras gereta-gereta tembaga si lit i bas Rumah 
Pertoton, rikut ras baskom tembaga si galang, 
jenari ibabana tembaga ndai ku Babil. 

14Tambah si e ibuatna pe sekop ras 
ingan abu si ipake mbersihken batar-batar, 
perkekas-perkekas guna ngurus lampu, 
mangkuk-mangkuk si ipake guna nareken 
dareh persembahen, mangkuk-mangkuk 
ingan nutung kumenen, ras kerina barang- 
barang tembaga si debanna si ipake tupung 
kebaktin i bas Rumah Pertoton. 

15 Kerina barang-barang si ibahan i bas emas 
ntah pirak nari pe ibuatna, subuk mangkuk 
kitik ras talam si ipake guna maba arang si 
merara denga. 

16 Barang-barang tembaga si ibahan Raja 
Salomo guna Rumah Pertoton e, eme dua 
tiang, gereta-gereta, ras mangkuk galang, la 
terkira beratna. 

17 Tiang si dua e seri tempasna: ganjangna 
waluh meter sada tiang, i babona lit takal 

tiang si ibahan i bas tembaga nari, ganjangna 


1,3 meter. | sekelewetna tiap takal tiang-tiang 
e lit sada jerijak tembaga si ihiasi alu galiman 
tembaga. 


Penduduk Juda ibaba ku negeri 
Babilon (Jer 52:24-27) 


18 Tambah si e, ibaba puanglima 
Nebusaradan pe tertaban Imam si Mbelin 
Seraya, Sepanya wakil Imam si Mbelin, ras 
telu kalak nari pengurus Rumah Pertoton. 

191 bas kota Jerusalem nari ibabana bekas 
puanglima tentera lima kalak i bas penasehat 
pribadi raja si tading denga i bas kota e, wakil 
puanglima tentera, si ertugas jadi sekretaris 
tentera, ras enam puluh kalak pengulu si 
debanna. 

20 Kerina ibaba Nebusaradan ngadap raja 
Babilon, si sangana i kota Ripla 

21j bas daerah Hamat. I je isuruh raja gelah 
kalak ndai ipekpeki, jenari ibunuh. Dage bage 
me kalak Juda iangkut i bas negerina nari, 
janah ibuang ku negeri Babilon. 


Gedalya gubernur Juda 
(Jer 40:7-9, 41:1-3) 

22 Raja Nebukadnesar i Babilon nari ngangkat 
Gedalya anak Ahikam, kempu Sapan jadi 
Gubernur Juda. Ia itugasken ngaturken kerina 
kalak si langa ibaba ku Babilon. 

23 Kenca kepala-kepala tentera Juda ras 


anak buahna si langa nerahken bana, megi 
kerna si enda, ijumpaina Gedalya i Mispa. 
Kepala-kepala tentera ndai eme Ismael anak 
Netania, Johanan anak Kareah, Seraya anak 
Tanhumet, i kota Netopa nari, ras Jesania | 
Maaka nari. 

24 Nina Gedalya, "Labo kam perlu mbiar man 
pegawai-pegawai Babilon e. Ringanlah kam 
alu tenang i negeri enda, patuhlah man raja 
Babilon maka sikap sikerajangenndu." 

25 Tapi pitu bulan kenca si e, reh Ismael 
anak Natania kempu Elisama, anggota 
keluarga raja-raja, ku Mispa ras sepuluh kalak 
temanna: ibunuhna Gedalya. Kalak Israel ras 
kalak Babilon si ras ia i je pe ikut ibunuhna. 

26 Kenca bage kerina kalak Israel si musil ras 
bayak, rikut ras kepala-kepala tentera, kerina 
lawes ku Mesir, erkiteken mbiar man kalak 
Babilon. 


Joyakin ipulahi i bas penjara 
nari (Jer 52:31-34) 

27 Kenca Ewil-Merduk jadi raja Babilon, i bas 
tahun e ka minter mehuli perbahanenna man 
Raja Joyakin i Juda nari, alu mulahi ia i bas 
penjara nari. Si enda jadi kenca Joyakin telu 
pulu enem tahun, sepulu sada bulan, dua pulu 
dua wari dekahna ringan i bas pembuangen. 

28 Mehuli kal perbahanen Ewil-Merduk, 


ipehaga ia lebih asangken raja-raja si deban 
si ibuang ras ia i Babilon. 

29 Emaka Joyakin lanai perlu make paken 
penjara, janah banci ia man i bas meja raja 
kidekah geluhna. 

30 Tiap wari, asa dekah geluhna, ibereken 
man bana belanja si tetap guna nutupi 
keperlunna. 


1 Tawarikh 


Adam nari seh ngayak Abraham (Kej 
5:1-32, 10:1-32, 11:11-26) 


1 l Adam eme bapa Set: Set eme bapa 
Enos: Enos eme bapa Kenan. 

2 Kenan eme bapa Mahalalel, Mahalalel eme 
bapa Jaret. 

3Jaret eme bapa Enoh, Enoh eme bapa 
Metusalah; Metusalah eme bapa Lameh, 

4Lameh ia kap Nuah. Lit telu kalak anak 
Nuah, eme: Sem, Ham, Japet. 

> Anak Japet si dilaki eme: Gomer, Magok, 
Madai, Jawan, Tubal, Mesek ras Tiras. 

6 Kesusuren Gomer eme bangsa Askenas, 
Ripat ras Togarma. 

7 Kesusuren Jawan eme bangsa Elisah, 
Sepanyol, Kiprus ras Rodes. 

8 Anak Ham si dilaki eme Kus, Mesir, Libia 
ras Kanaan. 

9 Kesusuren Kus eme bangsa Seba, Hawila, 
Sabta, Raama ras Sabteka. Kesusuren Raama 
eme bangsa Syeba ras Dedan. 

10 (Lit sekalak anak Kus dilaki, gelarna 
Namrut, ia me penjajah si mbelin si pemenana 
i doni enda.) 

11 Kesusuren Mesir eme bangsa Lidia, Anam, 
Lehap, Naptu, 

12 Patrus, Kaslu, ras Kreta. (Kreta eme nini 


bangsa Pilisti.) 

13 Anak Kanaan si dilaki, eme Sidon; enda 
me anakna sintua. Sada nari eme Heti. 

14 Kanaan eme pe nini bangsa Jebusi, bangsa 
Amori, bangsa Girgasi, 

15 bangsa Hewi, bangsa Arki, bangsa Sini, 

16 bangsa Arwadi, bangsa Semari, ras 
bangsa Hamat. 

17 Anak Sem si dilaki eme: Elam, Ashur, 
Arpaksat, Lut, Aram, Us, Hul, Geter ras 
Mesek. 

18 Arpaksat eme bapa Sela. Sela eme bapa 
Eber. 

19 Lit dua anak Eber dilaki; sekalak Peleg 
gelarna, sabap i bas jamanna me bangsa 
doni enda erbelah-belah. Sekalak nari Joktan 
gelarna. 

20 Kesusuren Joktan eme bangsa Almodat, 
Selep, Hasarmawet, Jerah. 

21 Hadoram, Usal, Dikla, 

22 Ebal, Abimael, Syeba, 

23 Opir, Hawila ras Jobap. 

24 Garis kesusuren Sem seh Abram eme bagi 
si tersena i teruh enda: Sem, Arpaksat, Sela, 

25 Eber, Peleg, Rehu, 

26 Seruh, Nahor, Terah, 

21 ras Abram (ia pe igelari Abraham). 

Kesusuren Ismael (Kej 25:12-16) 


28 Lit dua kalak anak Abraham dilaki eme 
Isak ras Ismael. 

29 Anak-anak Ismael si dilaki jadi kepala 
sepulu dua suku: Nebayot (suku enda i bas 
gelar anak Ismael sintua nari), Kedar, Adbeel, 
Mibsam, 

30 Misma, Duma, Massa, Hadat, Tema, 

31J etur, Napis ras Kedema. 

32 Lit sekalak gundik Abraham gelarna 
Ketura. |I pupusna enem kalak anakna dilaki, 
eme: Simran, Joksan, Medan, Midian, Isbak 
ras Suah. Joksan lit dua kalak anakna dilaki: 
Syeba ras Dedan. 

33 Midian lit lima kalak anakna dilaki: Epah, 
Eper, Enoh, Abida, ras Eldaa. 


Kesusuren Esau (Kej 36:1-19) 


34 Isak anak Abraham, mupus dua anak 
dilaki, eme Esau ras Jakup. 

35 Anak Esau si dilaki eme: Elipas, Rehuel, 
Jeus, Jalam ras Korah. 

36 Elipas eme nini suku: Teman, Omar, Sepi, 
Gatam, Kenas, Timna ras Amalek. 

37 Rehuel jadi nini suku Nahat, Serah, 
Sammah ras Missa. 


Penduduk asli Edom (Kej 36:20-30) 


38 Anak kuta Edom eme kesusuren anak- 
anak Seir bagi si tersena enda: Lotan, eme 

nini terpuk Hori ras Homan. (Lotan lit sekalak 


turangna Timna gelarna.) Sobal, si eme 

nini terpuk Alwan, Manahat, Ebal, Sepi, ras 
Onam. Sibeon, lit anakna dua dilaki, Aya ras 
Anah eme bapa Dison. Dison eme nini terpuk 
Hamran, Esban, Jitran, ras Keran. Eser, si jadi 
nini terpuk Bilhan, Saawan ras Jaakan. Disan, 
Si jadi nini terpuk Us ras Aran. 

39 (1Taw 1:38) 

40 (1Taw 1:38) 

41 (1Taw 1: 38) 

42 (1Taw 1:38) 

Raja-raja Edom (Kej 36:31-43) 

43 Enda me uruten raja-raja si merentah 

i negeri Edom ope denga lit raja-raja si 
merentah i Israel: Bela anak Beor i Dinhaba 
nari Jobap anak Sera i Bosra nari Husam i 
daerah Teman nari Hadad anak Bedad i Awit 
nari (ia si naluken bangsa Midian i bas sada 
pertempuren i negeri Moap) Samla i Masereka 
nari Saul i Rehobot tepi lau nari Baal Hanan 
anak Ahbor Hadad i Pau nari (ndeharana kap 
Mehetabel anak si Matret kempu Mesahap). 

44(1Taw 1:43) 

>l Bangsa Edom ibagi ku piga-piga suku 
eme: Timna, Alwa, Jetet, 
52 Oholibama, Ela, Pinon, 
53 Kenas, Teman, Mibsar, 
54 Magiiel ras Iram. 


Kesusuren Juda 


1 Jakup mupus sepulu dua kalak anakna 
dilaki, eme: Ruben, Simon, Lewi, Juda, 
Isakar, Sebulon, 

2 Dan, Jusup, Benyamin, Naptali, Gat, Aser. 
3 Anak Juda dilaki lit lima kalak kerina. | 
bas ndeharana Batsua, eme sekalak bangsa 
Kanaan, lit telu anakna dilaki: Er, Onan, ras 
Sela. Anakna sintua Er, seh jahatna, emaka 

ibunuh TUHAN ia. 

41 bas permainna Tamar, lit dua nari anak 
Juda dilaki, eme Peres ras Sera. 

3 Peres mupus dua kalak anakna dilaki, eme 
Hesron ras Hamul. 

6 Seninana Sera lit lima kalak anakna dilaki 
eme: Simri, Etan, Heman, Kalkol ras Darda. 

7 Akan anak Karmi, sekalak i bas kesusuren 
Sera, maba mara man bangsa Israel 

alu muniken barang rampasen si nggo 
ipersembahken man Dibata. 

8 Etan mupus sekalak anakna dilaki eme 
Azaria. 

Terombo Raja Daud 


9 Hesron mupus telu kalak anakna dilaki, 
eme Jerahmeel, Ram ras Kalep. 

10 Enda me sinursur keluarga e i bas Ram 
nari seh Isai: Ram, Aminadap, Nahson 
(sekalak dilaki i bas suku Juda nari si 
terberita), 

11 Salmon, Boas, 

12 Obet ras Isai. 

13 'sai mupus pitu kalak anakna dilaki. 
Menaken i bas sintua nari ku si nguda: Eliap, 
Abinadap, Sammah, 

14 Natanael, Radai, 

15 Osem ras Daud. 

16 Turang kalak enda lit dua kalak, eme 
Seruya ras Abigail. Seruya mupus telu kalak 
anakna dilaki, eme: Abisai, Joap, ras Asahel. 

17 Anakna si deban Abigail sereh man Jeter, 
sekalak kesusuren Ismael, janah anak kalak 
enda lit sekalak dilaki, Amasa gelarna. 


Kesusuren Hesron 


18 Anak Kalep si dilaki Hesron ngempoi 
Asuba jenari ipupusna sekalak anak diberu 
Jeriot gelarna. Jeriot lit telu kalak anakna 
dilaki, eme: Jeser, Sobap, ras Ardon. 

19 Kenca kematen Asubah, iempoi Kalep si 
Eprat, jenari lit sekalak anakna dilaki Hur 
gelarna. 

20 Anak Hur eme Uri, anak Uri eme Besalel. 

21 Sanga umur Hesron enem puluh tahun, 


iempoina anak Mahir, turang Gileat. Ipupusna 
sekalak anak dilaki Segup gelarna, 

22 janah anak Segup lit sekalak dilaki, Jair 
gelarna. Jair merentah dua pulu telu kota i 
daerah Gileat. 

23 Tapi kerajan Gesur ras Aram ngerebut 
enem puluh kota i je, subuk kuta Jair ras 
Kenat ras kuta-kuta si pedeher ras. Kerina 
bangsa-bangsa si tading i je, eme kesusuren 
Mahir bapa Gileat. 

24 Kenca Hesron nggo mate, anakna Kalep 
ngempoi Eprat, janda bapana. Ipupusna 
sekalak anak dilaki, Ashur gelarna. Ashur me 
si manteki kuta Tekoa. 


Kesusuren Jerahmeel 


25Jerahmeel, eme anak Hesron sintua, 
mupus lima anak dilaki eme: Ram sintua, 
Bunah, Oren, Osem, ras Ahia. 

26 Ram mupus telu kalak anak dilaki: 
Maas, Jamin, ras Eker. Lit sekalak ndehara 
Jerahmeel si deban, Atara gelarna. I je lit 
sekalak anakna dilaki, eme Onam. 

21 (1Taw 2:26) 

28 Onam mupus dua kalak anak dilaki, eme 
Samai ras Jada, janah Samai pe lit dua 
anakna dilaki, eme: Nadap ras Abisur. 

29 Abisur ngempoi sekalak diberu, Abihail 
gelarna, jenari ipupusna dua kalak dilaki, 
eme Ahban ras Molid. 

30 Nadap senina Abisur lit dua kalak anakna 


dilaki, eme Seled ras Apaim: tapi Seled mate 
la lit sada pe pupusna dilaki. 

31 Apaim eme bapa Isi: Isi eme bapa Sesan, 
janah Sesan eme bapa Ahlai. 

32 Jada, senina Samai, mupus dua kalak 
anak dilaki, eme Jeter ras Jonatan, tapi Jeter 
mate la lit sada pe pupusna dilaki. 

33J Onatan mupus dua kalak anakna dilaki, 
Pelet ras Sasa. Enda me kerina kesusuren 
Jerahmeel. 

34 Sesan Ia lit anakna dilaki; diberu ngenca. 
Lit sekalak suruh-suruhenna bangsa Mesir, 
Jarha gelarna. 

35 Man Jarha me iserahkenna sekalak anakna 
diberu. Lit sekalak anakna dilaki eme Attai. 

36 Kesusuren Attai seh ku Elisama eme: 
Attai, Natan, Sabad, 

37 Epla, Obet, 

38Jehu, Asaria, 

39 Heles, Eleasa, 

40 Sismai, Salum, 

41 Jekamiah ras Elisama. 


Kesusuren Kalep si deban 


42 Anak Kalep si deban, senina Jerahmeel, 
Mesa gelarna. Mesa eme bapa Sip: Sip eme 
bapa Maresa. Maresa eme bapa Hebron. 

43 Lit empat anak Hebron dilaki, eme Korah, 
Tapua, Rekem, ras Sema, 

44 Sema eme bapa Raham nini bulang 


Jorkeam. Rekem senina Sema, eme bapa 
Samai. 

45 Samai eme bapa Maon; Maon eme bapa 
Betsur. 

46 Lit sekalak gundik Kalep, Epah gelarna. 
| je lit telu nari ipupusna anak dilaki eme: 
Haran, Mosa, ras Gases. Haran pe lit sekalak 
anakna dilaki Gases gelarna. 

41 (Sekalak dilaki, Jadai gelarna, lit enem 
kalak anakna dilaki: Regem, Jotam, Gesan, 
Pelet, Epa, ras Saap.) 

48 Gundik Kalep si deban Maaka gelarna. I je 
ipupusna dua kalak anak dilaki, eme Seber 
ras Tirhana. 

491 bas wari si rehna ipupus Maaka denga 
ka dua kalak anak dilaki: Saap, si manteki 
kuta Madmanah; ras Sewa, manteki kuta 
Mahbenah ras Gibea. Tambah si e lit sekalak 
anak Kalep diberu, Aksa gelarna. 

>0 Si tersena arah teruh enda pe kesusuren 
Kalep: Hur eme anak Kalep sintua i bas 
ndeharana Eprat. Anak Hur si dilaki, Sabal 
gelarna, ia si manteki Kiryat Jearim. 

>l Anakna si peduaken dilaki si tergelar 
Salma, ia me si manteki kuta Betlehem. 
Janah anakna si peteluken, Harep gelarna, ia 
me si manteki Betgader. 

>2 Sobal, si manteki kuta Kiryat Jearim, 
eme nini bangsa Haroe, setengah penduduk 
Menuhot, 

53 ras terpuk-terpuk si tading i Kiryat Jearim 
bagi si tersena arah teruh enda: kalak Jetri, 
Puti, Sumati, ras Misrait. (Penduduk kota-kota 
Sora ras Estaol eme anggota terpuk-terpuk 
enda.) 

54Salma, si manteki Betlehem, eme nini 
man bangsa Netopat, Atrot Bet Joap, ras 
bangsa Sori: bangsa Sori eme sada i bas dua 
terpuk Manahat nari. 

35 (Si tersena arah teruh enda eme terpuk- 
terpuk si pentar i bas nuratken ras nalin 
surat-surat penting: kalak Tirati, Simeati, ras 
Sukati. la ringan i kuta Jabes. Kalak enda me 
bangsa Keni si nggo erjabu ras kalak Rehap.) 


Anak-anak Raja Daud 


lEnda me anak-anak Daud si dilaki 
rikutken umurna si tubuh sanga ia i 
Hebron: Amnon, nandena si Ahinoam i Jesreel 
nari. Daniel, nandena si Abigail i Karmel nari. 
Absalom, nandena si Maaka anak Talmai, raja 
Gesur. Adonia, nandena si Haggit. Sepatia, 
nandena si Abital. Itream, nandena si Eglah. 
2 (1Taw 3:1) 
3(1Taw 3:1) 
4Enemna tubuh i Hebron sanga ia jadi raja 
pitu setengah tahun ije. I Jerusalem lit telu 
pulu telu tahun dekahna ia jadi raja, 
“janah nterem anakna dilaki tubuh ije. 
Kemberahen Batseba, anak Amiel, mupus 

empat anakna dilaki: Simea, Sobap, Natan, 


ras Salomo. 

6 Lit siwah nari anakna dilaki, eme: Ibhar, 
Elisua, Elpelet, 

7 Nogah, Nepek, Japia, 

8 Elisama, Eliada ras Elipelet. 

9Tambah anakna si dilaki enda kerina, lit 
denga anak Daud si deban i bas gundik- 
gundikna. Bage pe lit ka sekalak anakna 
diberu Tamar gelarna. 


Kesusuren Raja Salomo 


10 Enda me sinursur Raja Salomo i bas 
bapana nari ku anakna si dilaki: Salomo, 
Rehabeam, Abia, Asa, Josapat, 

11 Jehoram, Ahasia, Joas, 

12 Amasia, Usia, Jotam, 

13 Ahas, Hiskia, Manase, 

14 Amon, ras Josia. 

15 Lit empat kalak anak J osia dilaki: Johanan, 
Joyakim, Sedekia, Joahas. 

16J oyakim lit dua kalak anakna dilaki, eme: 
Joyakin ras Sedekia. 


Kesusuren Raja Joyakin 


17 Enda me kesusuren Raja Joyakin si 
itaban bangsa Babilon. Lit pitu anakna dilaki: 
Sealtiel, 

18 Malhiram, Pedaia, Senasar, Jekamia, 
Hosama, ras Nedabia. 

19 | it dua anak Pedaia dilaki, eme: Serubabel 


ras Simei. Serubabel lit dua kalak anakna 
dilaki, eme Mesulam ras Hanania, janah lit 
sekalak anakna diberu Selomit gelarna. 

20 it lima nari ipupusna anak dilaki, eme: 
Hasiba, Ohel, Berehia, Hasadia, ras Jusap 
Heset. 

21 Hanania mupus dua kalak dilaki, eme: 
Pelatia, Jesaya. Jesaya eme bapa Repaya. 
Repaya eme bapa Arnan, bapa Obaja, bapa 
Sekania. 

22 Sekania mupus sekalak anak dilaki, eme: 
Semaya, jenari lit lima kempuna, eme: Hatus, 
Igal, Baria, Nearya, ras Sapat. 

23 Nearya mupus telu anak dilaki, eme: 
Elyoenai, Hiskia, ras Asrikam. 

24 Elyoenai lit pitu anakna dilaki, eme: 
Hodawia, Eliasip, Pelaya, Akkub, Johanan, 
Delaya, ras Anani. 


Kesusuren J uda 


l Enda me piga-piga kesusuren Juda: 
Peres, Hesron, Karmi, Hur, ras Sobal. 

2 Sobal bapa Reaya; Reaya bapa Jahat; Jahat 
bapa Ahumai ras Lahat, nini bangsa si ringan 
i Sora. 

3 Hur eme anak Kalep sintua i bas ndeharana 
Eprat, janah kesusurenna me si manteki kuta 
Betlehem. Hur mupus telu anak dilaki, eme: 
Etam, Penuel, ras Eser. Etam lit telu anakna 
dilaki: Jesreel, Isma, ras Idbas janah sekalak 

diberu gelarna Haselelponi. Penuel manteki 


kuta Gedor, janah Eser manteki kuta Husa. 

4(1Taw 4:3) 

> Ashur si manteki kuta Tekoa, lit dua 
ndeharana, eme: Hela, ras Naara. 

6| bas ndeharana Naara lit i je empat kalak 
anakna dilaki, eme: Ahusam, Heper, Temeni, 
ras Hahastari. 

"| bas ndeharana Hela i je lit telu kalak 
anakna dilaki, eme: Seret, Ishar, Etnan. 

8 Kos eme Anub ras Sobeba, janah ia me 
nini terpuk kesusuren Aharhel anak Harum si 
dilaki. 

9 Lit me sekalak dilaki, Jabes gelarna. Ia 
me si ihamati kalak kal i bas keluargana. 
Ibahan nandena gelarna Jabes sabap mesui 
kal iakapna mupussa. 

10 Tapi ertoto Jabes man Dibata Israel nina, 
"Pasu-pasu aku o Dibata, janah bereken 
bangku taneh mbelang. Temanilah aku, janah 
pedauhlah si jahat i bas aku nari si erbahanca 
ateku mesui." Emaka ibereken Dibata man 
bana kai si itotokenna. 


Daftar keluarga si deban 


11 Kalep senina Suha, lit sekalak anakna 
dilaki Mehir gelarna. Mehir eme bapa Eston; 
12 Eston lit telu kalak anakna dilaki eme: 
Betrapa, Paseah, ras Tehina. Tehina me si 
manteki kuta Nahas. Kesusuren kalak enda 

ringan i Reka. 

13 Kenas lit dua kalak anakna dilaki, eme: 


Otniel ras Seraya. Otniel pe lit ka dua kalak 
anakna dilaki, eme Hatat ras Meonotai. 

14 Meonotai eme bapa Opra. Seraya eme 
bapa Joap, si manteki kuta Baluren Tukang- 
tukang: pendudukna eme tukang-tukang si 
beluh. 

15 Kalep anak Jepune, lit telu kalak anakna 
dilaki: Iru, Ela ras Naam. Janah Ela me bapa 
Kenas. 

16 J ehalelel lit empat anakna dilaki, eme: 
Sip, Sipa, Tiria ras Asarel. 

17 Esrah lit empat anakna dilaki: Jeter, Meret, 
Eper, ras Jalon. Meret ngempoi Bitia, anak 
raja Mesir: ije lit sekalak anakna diberu, 
Miriam gelarna, ras dua kalak dilaki: eme 
Samai ras Isba. Isba manteki kuta Estemoa. 
Meret pe erjabu ka ras sekalak diberu suku 
Juda, janah i je lit telu kalak anakna dilaki: 
Jeret si manteki kuta Gedor: Heber si manteki 
kuta Soko: ras Jekutiel si manteki kuta 
Sanoa. 

18 (1Taw 4:17) 

19 Hodia ngempoi turang Naham. 
Kesusurenna me si manteki terpuk Garmi, 
si ringan i kuta Keila, ras terpuk Maakat, si 
ringan i kuta Estemoa. 

20 Simon lit empat kalak anakna dilaki, eme: 
Amnon, Rina, Behanan, ras Tilon. Isi mupus 
dua kalak anak dilaki: Sohet ras Bensohet. 

Kesusuren Sela 


21 Sela eme anak Juda. Kesusurenna eme i 
Er, si manteki kuta Leka: Laada si manteki 
kuta Maresa; terpuk tukang tenun uis lenen, 
si ringan i kota Bet Asbea: 

22 Jokim ras kalak si ringan i kota Koseba: 
ras Joas ras Sarap, si ngempoi beru Moap 
jenari ringan ia i Betlehem. (Adat enda nggo 
seh kal tuana.) 

23 Kalak enda tukang kudin, suruh-suruhen 
raja, janah ringan i kuta Netain ras Gedera. 


Kesusuren Simeon 


24 Simeon mupus lima anak dilaki, eme: 
Nemuel, Jamin, Jarip, Sera ras Saul. 

25 Anak Saul eme Salum, kempuna Mibsam 
gelarna. Misma eme anak Mibsam. 

26Jenari kesusuren Misma terus nusur 
kempak Hamuel, Sakur, ras Simei. 

27 Simei lit sepulu enem anakna dilaki, janah 
enem anakna diberu. Tapi kade-kadena la 
bage buena anakna, janah suku Simeon, la 
merih bagi kesusuren suku Juda. 

28 Seh kempak jaman pemerentahen Raja 
Daud kesusuren Simeon ringan i kuta-kuta si 
tersena arah teruh enda: Berseba, Molada, 
Hasarsual, 

29 Bilha, Esem, Tolad, 

30 Betuil, Horma, Siklak, 

31 Bet Markobat, Hasarsusim, Betbiri ras 


Saaraim. 

32 Kalak enda pe ringan i bas lima ingan si 
debanna, eme i Etam, Ain, Rimon, Token ras 
Asan, 

33 ras kuta-kuta sekelewetna, seh ku Barat 
Daya i kuta Baalat. Enda me terombo si 
ibuniken tep-tep keluarga, rikut ras kuta-kuta 
inganna tading. 

34 Kalak si tersena arah teruh enda, eme 
kepala terpuk kalak enda: Mesobab, Jamlek, 
Josa anak Amasia, Joel, Jehu (anak Josibia: 
Josiba anak Seraya: Seraya anak Asiel), 
Elyoenai, Jaakoba, Jesohaya, Asaya, Adiel, 
Jesimiel, Benaya, Sisa (anak Sipi: Sipi anak 
Alon, sada kesusuren i bas Jedaya, Simri ras 
Semaya). Erkiteken keluargana terus nterem, 

35 (1Taw 4:34) 

36 (1Taw 4:34) 

37 (1Taw 4:34) 

38 (1Taw 4:34) 

39 merap ia kempak Barat, menam seh ku 
Gerar janah ipermakanina biri-birina arah 
Timur baluren ingan kota e. 

40J umpa kalak enda mbalmbal si mehuli 
ras mehumur i je. Mbalmbal e kendit dingen 
mbelang, dingen aman. Ope denga si e 
bangsa si ringan ije, eme bangsa Ham. 

41 Sanga pemerentahen Raja Hiskia i Juda, 
kalak si tersena gelarna arah das ndai lawes 
ku Gerar, jenari ikernepkenna kemah-kemah 

ras sapo bangsa si ringan ije. Ipelawesna 


bangsa e, jenari tetap ia tading i je sabap 
mbelang i je mbalmbal man ingan biri-birina. 
42 Lima ratus kalak nari anggota suku 
Simeon lawes kempak Timur, ku Edom. Kalak 
enda ipinpin anak-anak Isi, eme: Pelatia, 
Nearia, Repaya, ras Usiel. 

431 jah ibunuhna bangsa Amalek si tading 
denga, janah mulai i bas paksa e nari ringan 
ia ije. 


Kesusuren Ruben 


l Enda me sinursur Ruben, anak Jakup 

sintua. Erkiteken nggo ia ersada kula ras 
gundik bapana, emaka ia kebenen hak anak 
sintua janah hakna e ibereken man Jusup. 

2 Amin bage gia suku Juda nge si jadi si 
megegehna, janah i bas suku enda nari me 
rusur si minpin suku-suku e kerina. 

3Ruben anak Jakup sintua, lit empat kalak 
anakna dilaki, eme: Enoh, Palu, Hesron, 
Karmi. 

4Enda me kesusuren Joel i bas kesusuren 
ku kesusuren: Semaya, Gok, Simei, Miha, 
Reaya, Baal, ras Beera. Raja Assur, Tiglat 
Pileser, itangkapna Beera peminpin suku 
Ruben, jenari ibuangna ku negeri si deban. 

> (1Taw 5:4) 

6 (1Taw 5:4) 

71 bas terombo keluarga enda terdaftar me 


gelar peminpin-peminpin terpuk i bas suku 
Ruben: Jeyel, Sakaria, 

8 ras Bela anak Asas janah kempu Sema i 
bas terpuk Joel nari. Terpuk enda ringan i 
Aroer, ras i daerah Utara seh ngayak Nebo ras 
Baal Meon. 

9 Melala kal rarasen asuh-asuhenna i taneh 
Gileat, emaka iinganina ingan e seh ku gurun 
pasir i Timur, si belangna seh ku Lau Eprat. 

l0| bas paksa pemerentahen Raja Saul, 
iserang suku Ruben kalak Hagri, ibunuhina i 
bas pertempuren, jenari iinganina negeri e i 
bagin Timur Gileat. 


Kesusuren Gat 


11 Suku Gat ringan i Utara Ruben, i negeri 
Basan seh ku arah Timur Selaka. 

12J oel me si manteki terpuk si terberitana, 
janah Sapam si manteki terpuk si peduaken 
si pentingna. Janai ras Sapat eme si manteki 
terpuk-terpuk si deban i Basan. 

13 Anggota-anggota si deban i bas suku e 
subuk i bas terpuk si pitu si tersena arah 
teruh enda: Mikael, Mesulam, Seba, Jorai, 
Jakan, Sia ras Eber. 

14 Kalak enda me kesusuren Abihail anak 
Huri, si terombona banci iikuti bagi tersena 
arah teruh enda: Abihail, Huri, Jaroa, Gileat, 
Mikael, Jesisai, Jahdo, Bus. 

15 Ahi, anak Abdiel, kempu si Guni, ia me 


peminpin terpuk-terpuk enda. 

16 Kalak enda ringan i daerah Basan ras i 
Gileat, i bas kuta-kuta si i je janah kerina 
mbal-mbal negeri Saron. 

17 (Terombo enda isuratken i bas paksa 
pemerentahen Raja Jotam i Juda ras 
pemerentahen Raja Jerobeam i Israel.) 


Tentera suku-suku si arah Timur 


181 bas suku Ruben, Gat, ras Manase Timur, 
lit 44.760 tentera, si terlatih mehuli make 
ampang-ampang, pedang ras panah. 

19 Lawes ia erperang ngelawan bangsa Hagri 
i bas suku-suku Jetur, Napis, ras Nodap nari. 

20 Ernalem ia man Dibata janah ertoto 
man Bana mindo penampat, emaka ialoi 
Dibata pemindonna, jenari ibahan Dibata 
maka menang ia ngelawan bangsa Hagri ras 
sekutuna. 

21 buatna i bas musuh-musuhna nari 50.000 
unta, 250.000 biri-biri ras 2.000 kalde, jenari 
itabanna 100.000 tabanen perang. 

22 Nterem ibunuhna musuh, sabap perang 
e peraten Dibata kap. Jenari terus kalak 
enda ringan i daerah e seh ngayak paksa 
pembuangen. 


Kalak Manase Timur 


23 Kalak Manase Timur tading i daerah Basan 
seh ku Baal Hermon i Utara, Senir, ras Deleng 


1 Tawarikh 5.241 6.5 20 
Hermon, janah kalak enda seh kal buena 


pertambahenna. 

24 Enda me peminpin terpukna: Eper, Isi, 
Eliel, Asriel, Jeremia, Hodawia, ras Jahdiel. 
Kerina kalak enda tentera si mbisa, peminpin 
si terberita i bas terpukna. 


Suku si arah Timur ibuang 


25Tapi bangsa ela setia man Dibata 
nini-ninina, janah nilah ia lako nembah 
man dibata-dibata bangsa-bangsa si nggo 
ipelawes Dibata i bas negeri e nari. 

26 Fmaka ibahan Dibata maka Raja Pul i 
Assur nari (si igelari pe Tiglat Pileser) nerbu 
negeri kalak e. Ibuangna suku-suku Ruben, 
Gat ras Manase Timur janah itetapkenna 
ingan tading kalak enda i Halah, Habor, ras 
Hara i tepi Lau Gosan. 


Kesusuren Imam si Mbelin 


1 Lewi mupus telu kalak anak dilaki, eme: 
Gerson, Kohat, ras Merari. 

2 Kohat lit empat kalak anakna dilaki, eme: 
Amram, Ishar, Hebron ras Usiel. 

3 Amran mupus dua kalak anak dilaki, eme: 
Harun, Musa ras sekalak diberu, eme Miriam. 
Harun mupus empat kalak anakna dilaki, 
eme: Nadap, Abihu, Eleasar ras Itamar. 

4Enda me kesusuren Eleasar i bas kesusuren 
ku kesusuren Abisua, 

> Bukki, Ussi, 

6 Seraya, Serahiya, Merayot, 


7 Amaria, Ahitup, 

8 Sadok, Ahimas, 

9 Asaria, Johanan, 

10 Asaria (ia me si erdahin i bas Rumah 
Pertoton si ipajekken Raja Salomo i 
Jerusalem), 

1 Amaria, Ahitup, 

12 Sadok, Salum, 

13 Hilkia, Asaria, 

14 Seraya, Josadak. 

15 Raja Nebukadnesar, ipelepas TUHAN 
mbuang Josadak radu ras kalak Juda si 
deban bage pe anak kota Jerusalem ku 
pembuangen. 


Sinursur Lewi si deban 


16 Lewi mupus telu kalak anak dilaki, eme: 
Gerson, Kohat ras Merari. 

17 Sekalak-sekalak lit pupusna dilaki. Pupus 
Gerson eme Lipni ras Simei. 

18 Pupus Kohat eme Amram, Isar, Hebron, 
ras Usiel; 

19janah pupus Merari eme Mahli ras Musi. 

20 Enda me sinursur Gerson i bas kesusuren 
ku kesusuren: Lipni, Jahat, Sima, 

21) oah, Ido, Sera, Jeaterai. 

22 Enda me sinursur Kohat i bas kesusuren 
ku kesusuren: Aminadap, Korah, Asir, 

23 Elkana, Ebiasap, Asir, 

24 Tahat, Uriel, Usia, Saul. 

25 Elkana mupus dua kalak anak dilaki eme 


Amasai ras Ahimet. 

26 Enda me kesusuren Ahimet i bas sinursur 
ku sinursur: Elkana, Sopai, Nahat, 

27 Eliap, Jeroham, Elkana. 

28 Samuel lit dua anakna dilaki: Joel sintua, 
ras Abia si nguda. 

29 Enda me kesusuren Merari i bas sinursur 
ku sinursur: Mahli, Lipni, Simei, Usa, 

30Simea, Hagai, Asaya. 


Pemain musik Rumah Pertoton 


31 Enda me kalak si itugasken Raja Daud 
ngaturken musik i bas ingan persembahen i 
Jerusalem kenca Peti Perpadanen ipindahken 
ku je. 

32 Kalak enda alu ratur pegancih-gancih 
ndalanken tugasna i bas Kemah Perjumpan 
ope denga Raja Salomo majekken Rumah 
Pertoton. 

33 Kesusuren kalak si ncikep jabaten e, 
eme bagi si tersena arah teruh enda. Terpuk 
Kohat: Heman anak Joel, peminpin kor si 
pemena. Terombona, mulai i bas ia nari seh 
ku nini-ninina Jakup, eme: Heman, Joel, 
Samuel, 

34 Elkana, Jeroham, Eliel, Toah, 

35 Sup, Elkana, Mahat, Amasai, 

36 Elkana, Joel, Asaria, Sepanya, 

37 Tahat, Asir, Ebiasap, Korah, 

38 Ishar, Kohat, Lewi, Jakup. 

39 Asap eme peminpin kor si peduaken. 


Terombona, mulai i bas ia nari seh ku 
nini-ninina Lewi, eme: Asap, Berekia, Simea, 

40 Mikael, Baaseya, Malkiya, 

4l Etni, Serah, Adaya, 

42 Etan, Simma, Simei, 

43) ahat, Gerson, Lewi. 

44 Etan i bas terpuk Merari nari eme peminpin 
kor si peteluken. Terombona, mulai i bas ia 
nari seh ku nini-nini Lewi, eme: Etan, Kisi, 
Abdi, Maluk, 

45 Hasabia, Amasia, Hilkia, 

46 Amsi, Bani, Semer, 

47 Mahli, Musi, Merari, Lewi. 

48 Temanna kalak Lewi si debanna, iendesken 
ndalanken kerina tugas-tugas si deban i bas 
ingan kebaktin. 


Kesusuren Harun 


49 Tugas Harun ras kesusurenna eme 
mpersembahken persembahen si merim- 
merim ras persembahen gelehen si itutung 
i babo batar-batar. Kalak enda ertanggung 
jawab kerna kerina kebaktin i bas Ingan si 
Badiana kal bage pe kerna persembahen 
pengalemi dosa. Si enda ilakoken kalak enda 
sue ras si iIperentahken Musa, suruh-suruhen 
Dibata. 

50 Enda me terombo Harun: Eleasar, Pinehas, 
Abisua, 

>l Bukki, Ussi, Serahia, 

52 Merayot, Amaria, Ahitup, 


53 Sadok, Ahimas. 


Ingan tading man suku Lewi 


>4 Enda me daerah si ibereken man 
kesusuren Harun i bas terpuk Kohat nari. 
Kalak enda me si ngaloken bagin si pemena 
taneh si ibagiken man suku Lewi. 

>> Enda subuk Hebron i bas daerah Juda ras 
mbal-mbal i sekelewetna. 

56 Amin bage gia, kuta-kuta ras mbal-mbal si 
subuk jadi daerah kota iendesken man Kalep 
anak Jepune. 

>/ Enda me kota-kota si ibagiken man 
kesusuren Harun: Hebron, sada kota ingan 
perlindungen, Jatir, ras kota-kota Lipna, 
Estemoa, Hilen, Debir, Asan, ras Bet Semes 
rikut ras mbal-mbalna. 

58 (1Taw 6:57) 

59 (1Taw 6:57) 

601 bas daerah Benyamin man kalak enda 
iendesken kuta-kuta ras mbal-mbalna, bagi 
si tersena arah teruh enda: Geba, Alemet, 
Anatot. Alu bage buena kuta man ingan kalak 
enda tading ras keluargana lit sepulu telu 
kota. 

61 Sepuluh kota i bas daerah Manase Barat 
iendesken alu tikam tanduk man terpuk Kohat 
si debanna rikutken keluarga-keluargana. 

62Man terpuk Gerson, rikut keluarga- 
keluargana, iendesken kalak enda sepulu 

telu kota i daerah Isakar, Aser, Naptali, ras 


Manase Timur i Basan. 

63 Alu cara si seri sepulu dua kota i daerah 
Ruben, Gat, ras Sebulon iendesken man 
terpuk Merari, rikutken keluarga-keluargana. 

64 Alu bage bangsa Israel ngendesken 
kuta-kuta man ingan tading suku Lewi radu 
ras mbalmbal i sekelewet kota-kota e. 

65 (Kuta-kuta i daerah Juda, Simeon, ras 
Benyamin si tersinget i das, e pe ibagi alu 
erbahan tikam tanduk.) 

66 piga-piga keluarga i bas terpuk Kohat 
dat bagin kuta ras mbalmbal i bas daerah 
Eperaim, eme: 

67 Sikem, kuta perlindungen i deleng-deleng 
Eperaim, Geser, 

68Jokmeam, Bet Horon, 

69 Ayalon ras Gat Rimon. 

10| daerah Manase Barat man kalak enda 
ibereken kuta Aner ras Bileam ikut ras 
mbalmbal sekelewetna. 

11 Keluarga terpuk Gerson dat bagin 
kota-kota si tersena arah teruh enda ras 
mbalmbal sekelewetna: | bas daerah Manase 
Timur: Golan i Basan, ras Astarot. 

121 bas daerah Isakar: Kades, Daberat, 

13 Ramot ras Anem. 

141 bas daerah Aser: Masal, Abdon, 

15 Hukok ras Rehop. 

16| bas daerah Naptali: Kedes i Galilea, 
Hamon ras Kiryataim. 

77 Man keluarga terpuk Merari si debanna 


ibereken kota-kota si tersena arah teruh enda 
rikut ras mbailmbal sekelewetna: | bas daerah 
Sebulon, Rimono, ras Tabor. 

18| bas daerah Ruben, arah Timur Lau 
Jordan, i lepar Jeriho: Beser i taneh 
kendit-kendit Jahsa, 

19 Kedemot ras Mapaat. 

80| bas daerah Gat: Ramot i bas Gileat, 
Mahanaim, 

81 Hesbon ras Jaser. 


Kesusuren Isakar 


7 1 Isakar mupus empat kalak anak dilaki, 
eme: Tola, Puah, Jusup ras Simron. 

2 Tola lit enem kalak anakna dilaki, eme: 
Ussi, Repaya, Jahmai, Ibsam, ras Semuel. 
Kalak enda me kepala terpuk Tola janah 
tentera si terberita. | bas paksa pemerentahen 
Raja Daud, kesusuren kalak enda lit 22.600 
kalak teremna. 

3 Ussi mupus sekalak anakna dilaki, eme 
Israhia. Israhia ras empat kalak anakna si 
dilaki, eme: Mikael, Obaja, Joel, Isia, eme 
kepala-kepala keluarga. 

4 Seh kal teremna ndehara ras anakna, seh 
maka i bas kesusurenna nari banci ibuat 
36.000 kalak jadi tentera. 

>| bas keluarga Isakar nari, lit terdaftar 
87.000 si ngasup jadi tentera. 

Kesusuren Benyamin ras Dan 


6 Benyamin mupus telu kalak anak dilaki, 
eme: Bela, Beher ras Jediael. 

7 Bela lit lima kalak anakna dilaki, eme: 
Esbon, Ussi, Usiel, Jeremot ras Iri. Kalak enda 
me kepala keluarga terpuk e janah kerina jadi 
tentera si terberita. Kesusurenna lit 22.034 
kalak ngasup jadi tentera. 

8 Beher mupus siwah kalak anak dilaki, eme: 
Semira, Joas, Elieser, Eleunai, Omri, Jeremot, 
Abija, Anatot, ras Alemet. 

9 Rikutken cataten resmi kerna kesusuren 
keluarga enda lit 20.200 kalak si banci jadi 
tentera. 

10 J ediel lit sekalak anakna dilaki, eme: 
Bilhan, janah Bilhan lit pitu kalak anakna 
dilaki, eme: Jeus, Benyamin, Ehut, Kenaana, 
Setkan, Tarsis, ras Ahisahar. 

11 Kalak enda me kepala-kepala keluarga 
i bas terpuk e, janah kerina jadi tentera si 
terberita. Kesusurenna lit 17.200 kalak si 
banci jadi tentera. 

12 Supim, ras Hupim e pe subuk ku bas suku 
enda. Dan lit sekalak anakna dilaki, eme: 
Husim. 


Kesusuren Naptali 


13 Naptali mupus empat kalak anak dilaki, 
eme: Jahsiel, Guni, Jeser ras Salum. (Kalak 
enda me kesusuren Bilha.) 

Kesusuren Manase 


14| bas gundikna kalak Aram e, Manase 
mupus dua anak dilaki, eme: Asriel ras Mahir. 
Mahir eme bapa Gileat. 

15 (buat Mahir empon man Hupim ras man 
Supim. Turangna gelarna Maaka. Anak Mahir 
si peduaken dilaki eme: Selopehat janah anak 
Selopehat diberu-diberu ngenca kerina. 

16 Maaka, ndehara Mahir, mupus dua anak 
dilaki, gelarna Peres, ras Seres. Peres lit dua 
anakna dilaki, eme: Ulam, ras Rakem, 

17 jenari Ulam lit sekalak anakna dilaki 
gelarna Bedan. Enda me kerina kesusuren 
Gileat, anak Mahir dingen kempu Manase. 

18 Turang Gileat si Hamolehet lit telu anakna 
dilaki, eme: Ishot, Abieser ras Mahlah. 

19 (Semida lit empat anakna dilaki: Ahian, 
Sikem, Liki ras Aniam.) 


Kesusuren Eperaim 


20 Enda me kesusuren Eperaim i bas 
kesusuren ku kesusuren: Sutela, Aeret, 
Tahat, Eleado, Tahat, Sabat, Sutela. Lit denga 
dua anak Eperaim dilaki, eme: Eser ras 
Eleat. Kalak enda duana mate ibunuh sanga 
icubakenna nangko asuh-asuhen kalak Gat. 

21 (1Taw 7:20) 

22 | ngandungi Eperaim anakna e piga-piga 
wari dekahna, emaka reh senina Eperaim 
ngapulisa. 

23 Kenca ia ersada kula ras ndeharana, 


mehuli kula ndeharana e, emaka ipupusna 
sekalak anak dilaki. Ibahanna gelarna 
Beriah, erkiteken kesusahen si nggo jadi i 
tengah-tengah keluargana. 

24 Eperaim mupus sekalak anak diberu, 
Searah gelarna. la me si manteki kuta Bet 
Horon Gugung ras Bet Horon Berneh, ras 
Usen Searah. 

25 Lit ka pe anak Eperaim si deban, gelarna 
Repa. Enda me kesusuren Repa: Resep, Tela, 
Tahan, 

26 | adan, Amihut, Elisama, 

21 Nun, Josua. 

28 Daerah si ibuat dingen si ingani kalak 
enda me: Betel ras kuta-kuta i sekelewetna, 
seh kempak Naaran i Timur ras kempak Geser 
i Barat ras kuta-kuta i sekelewetna. Subuk 
pe kota-kota Sikem, ras Aya ras kuta-kuta i 
sekelewetna. 

29 Kesusuren Manaseme si merentah 
kota-kota Bet Sean, Taanah, Megido, ras 
Dor, bage pe kuta-kuta i sekelewetna. 
Kerina ingan-ingan enda, eme ingan tading 
kesusuren Jusup anak Jakup. 


Kesusuren Aser 


30 Enda me kesusuren Aser. Lit empat 
anakna dilaki, eme: Imna, Iswa, Iswi ras 
Beriah: janah sekalak diberu, eme Serah. 

31 Beriah lit dua anakna dilaki, eme: Heber 


ras Malhiel. (Malhiel me si manteki kota 
Birsait.) 

32 Heber mupus telu anak dilaki, eme: Japlet, 
Somer, ras Hotam; janah sekalak anakna 
diberu, gelarna Sua. 

33 J aplet pe mupus telu anak dilaki, eme: 
Pasah, Bimhal, ras Aswat. 

34 Seninana Somer mupus telu anak dilaki, 
eme: Roga, Jehuba ras Aram. 

35 Seninana Hotam mupus empat anak 
dilaki, eme: Sopa, Imna, Seales, ras Amal. 

36 Kesusuren Sopa, eme: Suah, Harneper, 
Sual, Beri, Imra, 

37 Beser, Hod, Samma, Silsa, Itran ras Beera. 

38 Kesusuren Jeter, eme: Jepune, Pispa, ras 
Ara, 

39janah kesusuren Ula, eme Arah, Haniel, 
ras Risia. 

40 Kerina enda, eme kesusuren Aser. Kalak 
enda me kepala-kepala keluarga, pejuang 
si terberita, peminpin-peminpin si terkenal. 
Kesusuren Aser lit 26.000 kalak si banci jadi 
tentera. 


Kesusuren Benyamin 


l Benyamin mupus lima anak dilaki. 
Rikutken umurna, eme: Bela, Asbel, 
Ahara, 
2 Noha, ras Rapa. 
3 Kesusuren Bela eme: Adar, Gera, Abihut, 

4 Abisua, Naaman, Ahoah, 


> Gera, Sepupan, ras Huram. 

6 Kesusuren Ehut eme: Naaman, Ahija ras 
Gera. Kalak enda me kepala-kepala keluarga 
si ringan i Geba, tapi dungna ipaksa lawes 
i jenari: emaka lawes ia ringan i Manahat. 
Gera bapa Ussa ras Ahihut, ia me si minpin 
perpindahen e. 

!(1Taw 8:6) 

8 Saharaim, ipemulihna dua ndeharana eme 
Husim ras Baara. Kedungenna, kenca ia 
ringan i negeri Moap, iempoina Hodes jenari 
lit pitu anakna dilaki, eme: Jobap, Sibia, 
Mesa, Malkam, 

9(1Taw 8:8) 

10Jeus, Sahia, ras Mirma. Kerina anak- 
anakna si dilaki jadi kepala-kepala keluarga. 

Il| bas ndeharana Husim ipupusna dua anak 
dilaki, eme: Abitup ras Elpaal, 

12 Fipaal mupus telu anak dilaki, eme: Eber, 
Misam, ras Semet. Semet me si manteki kota 
Ono ras Lod bage pe kuta-kuta i sekelewetna. 


Suku Benyamin i Gat ras Ayalon 


13 Beria ras Sema eme kepala keluarga si 
ringan i kota Ayalon si pelawes kalak si ringan 
i kota Gat. 

14 Kesusuren Beria eme: Ahio, Sasak, 
Jeremot, 

15 Sebadia, Arad, Eder, 

16 Mikael, Ispa ras Joha. 

Kalak Benyamin i Jerusalem 


17 Kesusuren Elpaal eme: Sebadia, Mesulam, 
Hiski, Heber, 

18 Ismerai, Islia ras Jobap. 

19 Kesusuren Simei eme: Jakim, Sikri, Sabdi, 

20 Flienai, Siletai, Eliel, 

21 Adaya, Beraya, ras Simrat. 

22 Kesusuren Sasak eme: Ispan, Eber, Eliel, 

23 Abdon, Sikri, Hanan, 

24 Hanania, Elam, Entotiya, 

25 Ipdeya ras Penuel. 

26 Kesusuren Jeroham eme: Samserai, 
Seharia, Atalia, 

2/Jaaresia, Elia ras Sikri. 

28 Enda me nini-nini kepala keluarga 

ras kesusurenna si terpenting si ringan i 
Jerusalem. 


Kalak Benyamin i Gibeon ras i Jerusalem 


29J eiel manteki kota Gibeon jenari ringan ia 
ije. Gelar ndeharana eme: Maaka, 

30janah gelar anakna sintua Abdon. Anakna 
si dilaki si deban eme: Sur, Kis, Baal, Ner, 
Nadap, 

31 Gedor, Ahio, Seker, 

32 ras Miklot, bapa Simea. Kesusuren kalak 
enda ringan i Jerusalem deher keluarga si 
deban si sada terpuk ras ia. 

Keluarga Raja Saul 


33 Ner eme bapa Kis, janah Kis eme bapa 
Raja Saul. Saul lit empat anakna dilaki, eme: 
Jonatan, Malkisua, Abinadap ras Esbaal. 

34Jonatan eme bapa Meribaal eme bapa 
Miha. 

35Miha, mupus empat anak dilaki, eme: 
Piton, Melek, Tarea, ras Ahas. 

36 Ahas eme bapa Jehoada: Jehoada lit telu 
anakna dilaki, eme: Alemet, Asmawet, Simri. 
Simri eme bapa Mosa, 

37 Mosa bapa Binea, Binea bapa Rapa, Rapa 
bapa Eleasa, janah Eleasa bapa Asel. 

38 Asel lit enem anakna dilaki: Asrikam, 
Bokeru, Ismael, Seariah, Obaja, ras Hanan. 

39 Senina Asel, si Esek, lit telu anakna dilaki: 
eme: Ulam, Jeus, ras Elipelet. 

40 Anak-anak Ulam si dilaki eme tentera 
pemanah si terberita. Anakna si dilaki ras 
kempuna si dilaki lit seratus lima puluh kalak 
kerina. Kerina gelar-gelar si tersena arah das 
ndai: eme anggota-anggota suku Benyamin. 


Kalak Israel si mulih i pembuangen nari 


1 Kerina kalak Israel idaftarken rikutken 

keluargana, keterangen enda isuratken i 
bas kitap Raja-raja Israel. Kalak Juda nggo 
ibuang ku Babil selaku ukumen erkiteken 
dosa-dosana. 

2 Kalak si pemena si mulih ku tanehna i 


bas kota-kota eme rayat biasa kalak Israel, 
imam-imam, kalak Lewi, ras kalak si erdahin 
i bas Rumah Pertoton. 

3 Kalak si i bas suku Juda, Benyamin, 
Eperaim, ras Manase lawes ringan i 
Jerusalem. 

4Lit 690 keluarga i bas suku Juda nari 
si ringan i Jerusalem. Si jadi peminpin 
kesusuren Peres, anak Juda eme: Utai anak 
Amihut, kempu Omri. Nini-ninina si deban 
eme Imri ras Bani. Si jadi peminpin kesusuren 
Sela anak Juda, eme Asaya; ia me peminpin 
keluargana. Si jadi peminpin kesusuren Sera 
anak Juda, eme Jewel. 

> (1Taw 9:4) 

6 (1Taw 9:4) 

7 Enda me anggota-anggota suku Benyamin 
si ringan i Jerusalem. Salu anak Mesulam: 
Mesulam eme anak Hodawia, eme anak 
Hasenua. Ibneya anak Jeroham si dilaki. 
Ela, anak Ussi, kempu Mikri. Mesulam anak 
Sepatia si dilaki; Sepatia eme anak Rehuel si 
dilaki: Rehuel eme anak Ibnija. 

8 (1Taw 9:7) 

9 Lit 956 keluarga anggota suku enda si 
ringan i jah. Kerina kalak si gelarna i das ndai 
eme kepala-kepala keluarga. 

Imam-imam si ringan i Jerusalem 


10 mam si tersena arah teruh enda ringan i 
Jerusalem: Jedaya, Joyarip, ras Jahin, Asaria 
anak Hilkia si dilaki (kepala pegawai i bas 
Rumah Pertoton): nini-ninina eme Mesulam, 
Sadok, Merayot ras Ahitup Adaya anak 
Jeroham: nini-ninina eme Pashur, ras Malkia 
Maasai anak Adiel: nini-ninina eme Jahsera, 
Mesulam, Mesilemit ras Imer. 

11 (1Taw 9:10) 

12 (1Taw 9:10) 

13 Imam si jadi kepala keluarga lit teremna 
1.760 kalak. Kalak enda beluh kal ndahiken 
kerina dahin si ilakoken i bas Rumah Pertoton. 


Suku Lewi si ringan i Jerusalem 


14 Enda me suku Lewi si ringan i Jerusalem: 
Semaya anak Hassup: nini-ninina eme 
Asrikam ras Hasabia, i bas terpuk Merari nari. 
Bakbakar, Heres, ras Galal. Matania anak 
Miha; nini-ninina eme Sikri ras Asap. Obaja 
anak Semaya; nini-ninina eme Galal ras 
Jedutun. Berekia anak Asa, kempu Elkana, si 
ringan i bas daerah kekuasaan kuta Netopa. 

15 (1Taw 9:14) 

16 (1Taw 9:14) 

Pengawal Rumah Pertoton 
si ringan i Jerusalem 


17 Enda me pengawal-pengawal Rumah 
Pertoton si ringan i Jerusalem: Salum, Akup, 
Talmon ras Ahiman. Salum eme peminpinna. 

18 Mulai i bas paksa e nari anggota-anggota 
terpuk kalak enda me si njaga pintu arah 
Timur dalan bengket ku Pintu Gerbang Raja. 
Ope denga si e kalak enda erjaga i bas 
gerbang perkemahen kalak Lewi. 

19 Salum, anak Kore, kempuna Ebiasap, 
radu ras senina-seninana anggota-anggota 
terpuk Korah, ertanggung jawab njagai dalan 
bengket ku bas Kemah Perjumpan, bali ras 
nini-ninina si ertugas i bas perkemahen 
TUHAN. 

20 Pinehas anak Eleasar -- Dibatalah ras ia! 
-- nggo pernah jadi kepala kalak enda i bas 
sada paksa. 

21 Sakaria anak Meselemia pe sekalak 
pengawal i bas dalan bengket ku bas Kemah 
Perjumpan. 

22 Kerina lit 212 kalak si ipilih selaku 
pengawal pintu ras pintu gerbang. Kalak enda 
icatat rikutken kuta-kuta inganna tading. Raja 
Daud ras Imam Samuel me si nggo namaken 
nini-nini kalak enda i bas inganna si penting 


23 Kalak enda ras kesusurenna nerusken 
pengawalen i pintu gerbang Rumah Pertoton. 

24 Lit sada pintu gerbang i bas tiap dampar: 
Utara, Selatan, Timur ras Barat, janah i 
bas tiap pintu gerbang lit sekalak kepala 
pengawalna. 

25 Pengawal-pengawal enda isampati 
kade-kadena si ringan i kuta-kuta. Kalak enda 
arus pegancih-gancih ertugas jaga, janah 
sekali ertugas pitu wari dekahna. 

26 Kepala pengawal si empat eme suku 
Lewi janah ia me si ertanggung jawab kerna 
pendahin anak buahna. la pe ertanggung 
jawab kerna kamar-kamar i bas Rumah 
Pertoton ras persedian barang-barang si 
isimpan ije. 

27 Kalak enda ringan deherken Rumah 
Pertoton, sabap tugasna kap ngkawalisa 
janah nalangi pintu gerbang tiap erpagi-pagi. 


Suku Lewi si deban 


28 Suku Lewi si deban ertanggung jawab 
kerna alat-alat si ipake sanga kebaktin. Asal 
ipake alat-alat e, ia si pepayosa subuk sanga 
ipedarat bage pe sanga Iulihken. 

29Si debanna ertugas ngurus perkakas- 
perkakas si badia si deban, ngurus 
tepung, anggur, minak, kumenen, ras 
rempah-rempah. 

30 Tapi si ertanggung jawab guna ngaduk 
rempah-rempah eme imam-imam. 

31 Sekalak ka kalak Lewi, Matitia gelarna, 
anak Salum sintua, i bas terpuk Korah nari, ia 

me si ertanggung jawab guna nikapken roti 


man persembahen. 

32 Anggota-anggota terpuk Kohat si deban 
ertanggung jawab guna nikapken roti si badia 
guna Rumah Pertoton tiap wari Sabat. 

33 Piga-piga keluarga kalak Lewi ertanggung 
jawab guna musik Rumah Pertoton. Kepala- 
kepala keluarga enda tading i bas gedung si 
jadi bagin Rumah Pertoton e, janah bebas ia 
i bas dahin-dahin si deban, sabab tiap paksa 
banci ia idilo suari ras berngi. 

34 Kalak si tersena gelarna arah das ndai 
me kepala keluarga suku Lewi, rikutken 
kesusuren nini-ninina. Kalak enda me 
peminpin-peminpin si ringan i Jerusalem. 


Nini ras kesusuren Raja 
Saul (1Taw 8:29-38) 


35J eyel manteki kota Gibeon jenari ringan ia 
i je. Gelar ndeharana eme si Maaka. 

36 Anakna sintua eme Abdon, janah anakna 
si deban dilaki eme: Sur, Kis, Baal, Ner, 
Nadap, 

37 Gedor, Ahio, Sekaria ras Miklot, 

38 bapa Simea. Kesusurenna ringan i 
Jerusalem ndeher ras keluarga-keluarga si 
deban anggota terpukna. 

39 Ner eme bapa Kis, janah Kis eme bapa 
Saul. Saul mupus empat anakna dilaki, eme 
Jonatan, Malkisua, Abinadap ras Esbaal. 

40Jonatan eme bapa Meribaal. Meribaal eme 


bapa Miha. 

41 Miha mupus empat anakna dilaki: eme 
Piton, Melek, Tarea, ras Ahas. 

42 Ahas eme bapa Jara, Jara eme bapa telu 
kalak anak dilaki: Alemet, Asmawet, ras 
Simri. Simri eme bapa Mosa. 

43Mosa eme bapa Binea: Binea eme bapa 
Repaya: Repaya eme bapa Eleasa, ras Eleasa 
eme bapa Asel. 

44 Asel lit enem anakna dilaki: Asrikam, 
Boheru, Ismael, Searia, Obaja, ras Hanan. 


Kematen Raja Saul (1Sam 31:1-13) 


10 ' Bangsa Pilisti erperang ngelawan 
bangsa Israel i Deleng Gilboa. Nterem 
bangsa Israel ibunuh ije, janah si debanna 
lompat, subuk Raja Saul ras anak-anakna si 
dilaki. 

2 Tapi itunduk bangsa Pilisti kalak enda, 
jenari ibunuhna telu anak Saul, eme Jonatan, 
Abinadap, ras Malkisua. 

3 Pertempuren tuhu-tuhu mesangat i 
sekelewet Saul, emaka kena panah musuh ia 
janah mekelek kal pengelukaina. 

4Nina man anak perana si maba perkekas 
perangna, "Sintak pedangndu bunuh aku, 
gelah ula puas kal iakap bangsa Pilisti si 
la erdibata ah ngenehen kiniseranku." Tapi 
mbiar kal anak perana e ngelakokenca. Emaka 

ibuat Saul pedangna jenari itebakkenna man 


bana. 

"Idah anak perana e Saul nggo mate, emaka 
itebakna ka bana alu pedangna jenari mate. 

6 Emaka Saul ras teluna anakna dilaki, kerina 
mate ras-ras, jenari kerajanna pe masap. 

7 Kenca ibegi kalak Israel si ringan i Baluren 
Jesreel maka nggo kiamen tenterana, 
janah Saul ras teluna anakna nggo mate, 
itadingkenna kutana, jenari kiam ia. Kenca 
bage reh bangsa Pilisti iciatina kuta-kuta e. 

8 Pepagina, kenca perang e nggo ngadi, 
lawes bangsa Pilisti ngerampuki barang- 
barang mait-mait e. Idatca mait Saul ras 
anak-anakna terdang i Deleng Gilboa. 

9 Itampulna kerahung Saul, itangtangina 
paken perangna, jenari isuruhna suruh- 
suruhen mabasa kerina ku Pilisti, ngataken 
berita si mehuli man dewa-dewa ras rayatna. 

10 jtamakenna perkekas perang Saul i bas 
sada rumah janah takalna iolah-olahna i 
rumah pertoton dibata-dibatana Dagon. 

ll Kenca ibegi kalak Jabes i daerah Gileat kai 
si nggo ilakoken bangsa Pilisti man Saul, 

12 lawes si mbisana ngelegi mait Saul ras 
teluna anakna, ibabana ku Jabes ikuburkenna 
| teruh batang kayu mbelin, jenari erpuasa 
pitu wari dekahna. 

13 Saul mate sabap la ia setia man TUHAN. 
La ipatuhina perentah TUHAN: icubakenna 

ndarami penampat alu nungkuni begu-begu 


kalak si nggo mate; 

14 Ja ia nungkun man TUHAN. Emaka ibunuh 
TUHAN ia jenari IberekenNa kuasa kerajan 
man Daud anak Isai. 


Daud jadi raja Israel 
ras Juda (2Sam 5:1-10) 


1 1 1 Kerina bangsa Israel lawes ku Hebron 
ndahi Daud jenari nina man bana, 
"Kami dareh dagingndu kap. 

2| bas paksa si nggo lepas aminna pe Saul 
denga jadi raja kami, kam nge si minpin 
bangsa Israel i bas pertempuren, janah 
TUHAN Dibatandu erpadan maka kam me si 
minpin BangsaNa ras jadi raja man bangsa 
e." 

3 Emaka kerina peminpin-peminpin Israel 
reh ndahi Raja Daud i Hebron. Ibahan Daud 
sada perpadanen i lebe-lebe TUHAN ras 
bangsa e, janah itangkuhken bangsa e ia alu 
namaken minak ku takalna, emaka Daud jadi 
raja Israel, sue ras si nggo ipadanken TUHAN 
arah Samuel. 

4 Kenca bage berkat me Raja Daud ras kerina 
bangsa Israel ku Jerusalem, merangi kota 
e. Tupung e Jerusalem igelari Jebusi, janah 
bangsa Jebusi, penduduk asli negeri e, tading 
denga ije. 

> Nina kalak Jebusi man Daud maka la 
ndigan pe terbengketi Daud kota e. Tapi idat 

Daud benteng kalak ndai, Sion gelarna, janah 


benteng e dungna i gelari "Kota Daud". 

6 Nina Daud, "Kalak si pemena munuh 
bangsa Jebusi ia jadi puanglima!" Joap, 
nandena Seruya, minpin serangen, emaka ia 
jadi puanglima. 

7 Erkiteken Daud lawes ringan i bas benteng 
e, emaka dungna igelari "Kota Daud". 

8 Ibangunna mulihi kota e menaken i bas 
ingan si itambusi alu taneh arah Timur uruk e, 
jenari selebihna Joap si pekenasa mulihken. 

9 Kuasa Daud lalap ertambah-tambah, sebab 
TUHAN si Mada Kuasa kap ras ia. 


Tentera Daud si terberita (2Sam 23:8-39) 


10 Enda me daftar tentera Daud si terberita. 
Radu ras bangsa Israel si deban, tentera e 
nampati Daud gelah jadi raja. Sue ras si nggo 
iIpadanken TUHAN, ijaga kalak enda maka 
kerajan Daud tetap megegeh. 

11Sj pemena eme Jasobeam i bas terpuk 
Hakmon nari: ia me peminpin "Si Telu". Alu 
make lembingna ilawanna telu ratus kalak 
janah ibunuhna si telu ratus kalak e i bas 
sada pertempuren. 

12 Kalak si terberita i bas "Si Telu" e, Eleasar 
anak Dodo, i bas terpuk Ahoh nari. 

13 Frperang ia arah pihak Daud ngelawan 
bangsa Pilisti i pertempuren i Pas Dammim. 
Eleasar sanga i bas juma dawa tupung bangsa 
Israel mulai kiam. 

14 Fmaka ia ras teman-temanna ertahan i 


tengah juma e, jenari ilawanna bangsa Pilisti. 
Ibereken TUHAN man bana kemenangen si 
mbelin. 

15| bas sada wari, telu i bas kepala tentera si 
telu puluh e lawes ku batu mbelin, deherken 
gua Adulam, ingan Daud tading, sedangken 
gerombolen bangsa Pilisti nggo erkemah i 
Baluren Repaim. 

16 Paksa e Daud sanga i benteng uruk-uruk, 
janah sada terpuk bangsa Pilisti nggo 
ngkuasai Betlehem. 

17 Metedeh kal ate Daud kutana, emaka 
nina, "Merincuh kal aku sekalak maba lau i 
bas sumur i pintu gerbang Betlehem nari!" 

18 Fmaka teluna tentera si terberita ndai 
erpala-pala ngepari kemah bangsa Pilisti 
e, itimbana lau i bas sumur e nari, jenari 
ibabana mulih man Daud. Tapi la nggit Daud 
minem lau e, iamburkenna jadi persembahen 
man TUHAN, 

19 hina, "Asa ndigan pe la aku nggit 
nginemsa, sabap seri kap e ras minem dareh 
kalak si ngasamken kesahna muat lau e!" 
Emaka la ia nggit nginemsa. Eme kinirawan 
teluna tentera si terberita e. 

20 Senina Joap, si Abisai, peminpin "Si 
Mbisa Telu Puluh". Ia erperang alu lembing 
ngelawan telu ratus kalak janah ibunuhna 
kerina, emaka ia jadi terberita i bas "Si Telu 
puluh". 


| 1 Tawarikh 11.211 26 44 
2l1ja si terberitana i bas "Si Telu puluh" e, 


emaka ia jadi peminpinna, tapi la bagi "Si 
Telu" e kal ia terberitana. 

22 Benaya anak Joyada i Kapsel nari sekalak 
tentera si terberita: piga-piga kali teridah 
kinirawanna, termasuk munuh dua puanglima 
kalak Moap. Pernah sekali lawes ia ku bas 
lubang si mbages sangana nusur es, janah 
ibunuhna sada singa. 

23 | bunuh pe sekalak bangsa Mesir, sekalak 
si mbestang, gedangna lebih dua meter, 
ersenjataken lembing si seh kal galangna. 
Benaya ngelawan bangsa Mesir e alu ciken, 
isintapkenna lembing kalak Mesir e i bas 
tanna nari, jenari ibunuhna kalak Mesir alu 
lembing e ka. 

24 Eme kinirawan Benaya. la sekalak i bas 
"Si Telu Puluh". 

25 la si terhormatna i bas "Si Telu Puluh" 

e, tapi terberitan denga "Si Telu" e asang 
ia. Itamaken Daud ia jadi kepala pengawal 
pribadina. 

26 Enda me tentera si deban si terberita: 
Asahel, senina Joap Elhanan, anak Dodo i 
Betlehem nari Samot, i Harot nari Heles, i 
Pelet nari Ira, anak Ikes i Tekoa nari Abieser, i 
Anatot nari Sibekai, i Husa nari Ilai, i Aho nari 
Maharai, i Netopa nari Heled, anak Baana i 
Netopa nari Itai, anak Ribai i Gibea i daerah 
Benyamin nari Benaya, i Piraton nari Hurai, 

i baluren deher Gaas nari Abiel, i Arba nari 

Asmawet, i Baharum nari Eliaba, i Salbon 


nari Hasem, i Gison nari Jonatan, anak Sage 
i Haran nari Ahiam, anak Sakar i Haran nari 
Elipal, anak Ur Heper, i Mekerah nari Ahija, i 
Pelon nari Hesro, i Karmel nari Naari, anak 
Esbai Joel, senina Natan Mibar, anak Hagri 
Selek, i Amon nari Naharai, si engkanting 
baju-besi Joap, i Berot nari Ira ras Garep, | 
Jatir nari Uria kalak Heti e Sabad, anak Ahlai 
Adina, anak Sisa (sekalak peminpin suku 
Ruben, ras temanna telu puluh kalak) Hanan, 
anak Maaka Josapat, i Mitian nari Usia, i 
Astera nari Samma ras Jeyel, anak Hotam i 
Aroer nari Jediael ras Joha, anak Simri i Tis 
nari Eliel i Mahawa nari Jeribai ras Josawia, 
duana anak Elnaam Itma, i Moap nari Eliel, 
Obet, ras Jasiel i Soba nari 

2! (1Taw 11:26) 

Wi 

is (Taw 11:26) 
43(1Taw 11:26) 
44(1Taw 11:26) 
io (1Taw 11:26) 
"2 (1Taw 11:26) 
47(1Taw 11:26) 


Pengikut-pengikut Daud si tangtangna i 
bas suku Benyamin nari 


1 2 1 Sanga Daud tading i Siklak, inganna 
cebuni i bas Raja Saul nari, Daud 

itemani nterem tentera si erpengalaman, 
terpercaya, 

2i bas anggota-anggota suku Benyamin 
nari, si sada suku ras Saul. Tentera e beluh 
manahken anak panah ras ngkalimbawangken 
batu alu tan si kemuhen bage petan si kawes. 
3 Kepala kalak enda eme Ahieser ras 
Joas anak Syema i Gibea nari. Enda me 
tentera-tentera e: Jesil ras Pelet anak 
Asmawet Beraca ras Jehu i Anatot nari 
Ismaya i Gibeon nari: ia sekalak tentera si 
terberita janah ia me sekalak peminpin i bas 
"Si Telu Puluh". Jeremia, Jahasel, Johanan, 
ras Josabat i Gedera nari Elusai, Jerimot, 
Bealia, Semaria, Sepatia | Harip nari Elkana, 
Jisia, Asarel, Joeser ras Jasobeam i bas terpuk 
Korah nari. Joela ras Sebadia anak Jeroham i 
Gedor nari. 

4(1Taw 12:3) 

6(1Taw 12:3) 
7(1Taw 12:3) 


Pengikut-pengikut Daud i 
bas suku Gat nari 


8 Enda me gelar-gelar tentera-tentera si 
erpengalamen si terberita i bas suku Gat 
nari, si ikut ras tentera Daud tupung ia | 
bas benteng gurun pasir. Kalak enda beluh 
kal mpergunaken ampang-ampang ras 
lembingna: ngidah ia bali kalak biarna ras 
ngidah singa, janah pedasna ia kiam bali ras 
belkih ketang. 

9 Enda me tingkatken pangkat kalak enda, 
mulai i bas si meganjangna nari ku teruh: 
Eser, Obaja, Eliap, Mismana, Jeremia, 
Attai, Eliel, Johanan, Elsabat, Jeremia, ras 
Makbanai. 

10 (1Taw 12:9) 

Il (1Taw 12:9) 

12 (1Taw 12:9) 

13 (1Taw 12:9) 

14 Piga-piga kalak i bas suku Gat enda nari, 
perwira si nggo erpengalamen ngkepalai 
seribu kalak tentera, janah si debanna, 
perwira-perwira si nguda denga ngkepalai 
seratus kalak. 

15 Bulan pemena i bas sada tahun tupung 
Lau Jordan banjir, ikepari kalak enda 
lau e, ipelawesna penduduk si tading i 

baluren-baluren e, subuk arah Timur bage pe 


arah Barat. 


Pengikut-pengikut i bas 
Benyamin ras Juda nari 

16 Sekali jadi, sada terpuk dilaki i bas suku 
Benyamin ras Juda nari lawes ku benteng 
ingan Daud tading. 

jumpai Daud kalak ndai jenari nina, 
"Adi kerehenndu bagi teman guna nampati 
aku, kam ialo-alo kami alu meriah ukur. 
Ras kita! Tapi atendu nghianati aku man 
musuh-musuhku aminna pe la kubahan 
si jahat man bandu. Dibata nini-nininta si 
metehsa kerna si e, janah iukumna kam!" 

18 Kesah Dibata ngkuasai sekalak i bas 
kalak ndai, Amasai gelarna, si dungna jadi 
komendan i bas "Si Telu Puluh," jenari erlebuh 
ia, "Daud anak Isai, kami sikerajangenndu! 
Sehlah sura-surandu ras kalak si nampati 
kam! Dibata kap si ngkapiti kam." laloken 
Daud kalak ndai, jenari ibahanna kalak ndai 
jadi peminpin tenterana. 


Pengikut-pengikut i bas Manase nari 


19 Piga-piga tentera i bas suku Manase nari 
lawes ndahi Daud sanga Daud erdalan ras 
bangsa Pilisti ngelawan Raja Saul. Si tuhuna 
labo isampati Daud bangsa Pilisti e, sabap 
mbiar raja-raja Pilisti maka ihianati Daud ia 

guna tuanna Saul. Emaka isuruh raja-raja e 


Daud mulih ku Siklak. 

20 Enda me tentera Manase si lawes ras 
Daud tupung ia mulihken: Adna, Josabat, 
Jediel, Mihael, Josabat, Elihu, ras Siletai. 
Kalak enda me komendan terpuk si seribu 
kalak i Manase. 

21 | sampatina Daud alu erperang ngelawan 
gerombolen perampok, sabap kalak enda 
kerina tentera-tentera si mbisa. Kedungenna 
kalak enda jadi puanglima-puanglima tentera 
Israel. 

22 Menam tiap wari lit kalak mbaru tambah 
ku tentera Daud, seh maka dungna tenterana 
lanai kal langlang teremna. 


Daftar gegeh tentera Daud 


23 Sanga Daud i Hebron, nterem tentera 

si terlatih nemani tentera Daud nampati ia 
jadi raja nggantiken Saul, bagi si ipadanken 
TUHAN. Beliganna bagi si tersena arah teruh 
enda: Juda: 6.800 kalak, si iperlengkapi alu 
mehuli; ipersenjatai alu ampang-ampang ras 
lembing; Simeon: 7.100 kalak si ilatih alu 
mehuli; Lewi: 4.600 kalak Pengikut J oyada, 
kesusuren Harun 3.700 kalak; Kade-kade 
Sadok, sekalak si beluh erperang: 22 kalak 
si mbisa Benyamin (teman sesuku Saul): 
3.000 kalak (teremen kalak Benyamin seh 
asa paksa e setia man Saul); Eperaim: 
20.800 kalak, si terberita i bas terpukna; 

Manase Barat: 18.000 kalak, si terpilih guna 


berkat lako erbahan Daud jadi raja; Isakar: 
200 peminpin, rikut ras kalak si ipinpinna. 
(Peminpin-peminpin enda meteh kai arus 
ibahan Israel janah meteh katawari e si 
mehulina idahiken): Sebulon: 50.000 kalak 
si setia janah terpercaya nggo siap tempur, 
si terlatih mpergunaken macam-macam 
senjata perang: Naptali: 1.000 peminpin, 
radu ras 37.000 kalak si ersenjataken 
ampang-ampang ras lembing: Dan: 28.600 
kalak si terlatih: Aser: 40.000 kalak, sikap 
guna erperang. Suku-suku si arah Timur Lau 
Jordan -- Ruben, Gat ras Manase Timur: 
120.000 kalak si terlatih mpergunaken 
macam-macam senjata perang. 

24 (1Taw 12:23 

38 Kerina tentera enda, nggo sikap guna 


erperang, lawes ku Hebron, alu ketetapen 
ukur erbahan Daud jadi raja Israel kerina. 
Kerina kalak Israel si debanna, nggo ersada i 
bas tujun si seri. 

39 Telu wari dekahna kalak enda ras Daud 

i jah, man ras minem kai si nggo isikapken 
temanna sada bangsa man bana. 

40Atan pe suku-suku si inganna ndauh i 
Utara eme suku Isakar, Sebulon ras Naptali, 
reh maba pangan alu kalde, unta, kuda, ras 
lembu, umpamana: tepung, kue ara, kue 
kismis, anggur, ras minak saitun. Ibabana ka 
pe lembu ras biri-biri man gelehen ras man 
pangan. Kerina enda ncidahken keriahen si 
igejapken i belang-belang negeri e. 


Peti Perpadanen ipiser i Kiryat 
Jearim nari (2Sam 6:1-11) 


13 l Raja Daud runggu ras kerina 
peminpin pasuken si seribu kalak ras 
peminpin si seratus kalak. 

2 Kenca bage imomokenna man kerina 
bangsa Israel nina, "Adi payo iakapndu 
janah adi bage peraten TUHAN Dibatanta, 
sisuruhlah pertenahen man temanta si sada 
bangsa bage pe man imam-imam dingen 
man kalak Lewi si ringan i bas kutana, guna 
ngataken man bana gelah ras kita kerina 
pulung i jenda. 

3Kenca bage laweslah kita ngelegi Peti 


Perpadanen Dibatanta si la iperdiateken 
sanga Saul jadi raja." 

4Payo iakap bangsa e kerina kai si ikataken 
Daud janah ersada arihna kerina guna 
ngelakokenca. 

> Ipepulung Daud rayat Israel i bas kerina 
negeri e nari -- menaken i perbalengen Mesir 
i Selatan seh kempak Dalan ku Hamat i Utara 
guna maba Peti Perpadanen i Kiryat Jearim 
nari ku Jerusalem. 

6 Emaka lawes Daud ras bangsa e ngelegi 
Peti Perpadanen Dibata ku kota Baala, eme ku 
Kiryat Jearim i daerah Juda. Peti Perpadanen e 
maba gelar TUHAN si kundul i babo Kerubim. 

"| bas rumah Abinadap nari iangkat 
kalak enda ndarat Peti Perpadanen ejenari 
itamakenna ku das gereta si mbaru. Ussa ras 
Ahio mabai gereta e, 

8 tapi Daud ras kerina bangsa Israel alu dem 
keriahen landek-landek asa gegehna guna 
muji Dibata dingenna rende ras make alat 
musik. 

9Asum kalak enda seh i bas ingan 
pengeriken Kidon, i je tertuktuk lembu e, 
emaka idadaken Ussa tanna njemak Peti 
Perpadanen e. 

10Merawa TUHAN man Ussa erkiteken 
idadapna Peti e, emaka IbunuhNa ia janah 
mate Ussa i adep-adepen Dibata, 

Il eme sabapna ingan e igelari Peres Ussa 


seh wari enda. Nembeh Daud erkiteken itukul 
TUHAN Ussa alu pernembeh ate. 

12 Kenca bage mbiar Daud kempak Dibata 
jenari nina, "Uga ningku mabasa Peti 
Perpadanen e genduari?" 

13 Fmaka Ia ibaba Daud Peti Perpadanen e 
ku Jerusalem. Tapi itadingkenna i bas rumah 
Obet Edom -- penduduk asli kota Gat. 

14Telu bulan dekahna Peti Perpadanen e 
tading ije. Emaka ipasu-pasu TUHAN keluarga 
Obet Edom ras kerina sikerajangenna. 


Perbahanen Daud i 
Jerusalem (2Sam 5:11-16) 


14 l Raja Hiram i Tirus nari nuruh 
sekalak utusen dagang ndahi Daud. 
Itenahkenna man Daud kayu aras, tukang- 
tukang batu, ras tukang kayu, guna erbahan 
istana. 

2 J enari ieteh Daud maka TUHAN nggo 
nangkuhken ia jadi raja Israel, janah ibahan 
TUHAN kinirajan Daud erteguhna guna 
kiniulin BangsaNa. 

3lempoi Daud ka piga-piga nari diberu i 
Jerusalem, janah ipupusna tole anak dilaki 
ras diberu. 

4 Enda me anakna si tubuh i Jerusalem: 
Samua, Sobap, Natan, Salomo, 

' Ibhar, Elisua, Elpelet, 

6 Nogah, Nepeg, Japia, 

7 Elisama, Beeliada ras Elipelet. 


Daud menang ngelawan bangsa 
Pilisti (2Sam 5:17-25) 


8 Kenca ibegi bangsa Pilisti maka Daud nggo 
itangkuhken jadi raja i negeri Israel, ndarat 
kerina tentera bangsa Pilisti guna nangkap 
Daud. Emaka luar ka Daud njumpaisa. 

9Emaka seh me kalak Pilisti i Baluren 
Repaim, janah mulai ia ngerampasi. 

10 Nungkun Daud man Dibata, "Kuserang 
kin bangsa Pilisti e? IberekenNdu nge 
man bangku kemenangen?" Nina TUHAN, 
"Seranglah! Aku mereken kemenangen man 
bandu!" 

11 Erkiteken si e iserang Daud bangsa Pilisti 
i Baal Perasim janah talu ibahanna musuh e. 
Nina Daud, "Dibata nggo make aku desken 
banjir njemba tentera musuhku." Emaka 
ibahan gelar ingan e Baal Perasim. 

12 Sanga bangsa Pilisti lompat tading 
ibahanna berhala-berhala. Emaka 
iperentahken Daud gelah kerina berhala- 
berhala e iciluk. 

13 Minter ka kalak Pilisti e mulihken ku 
baluren e, jenari imulaina ka ngerampasi. 

14 Isungkun Daud ka sekali nari Dibata. Nina 
Dibata njabapsa, "Ula serang i jenda nari, 
tapi kelewetilah, jenari ersikap ngelawan arah 
lepar ah nari, deher batang balsam nari. 

15 Kenca ibegindu sora erdalan i ancuk-ancuk 


batang balsam e, seranglah minter, sabap 
Aku erdalan arah lebendu naluken tentera 
bangsa Pilisti e." 

16 jjakoken Daud bagi si iperentahken 
Dibata, janah alu bage iasakna bangsa Pilisti 
mulihken i Gibeon nari seh ku Geser. 

17 Gelar Daud terberita ku japa pe, janah 
ibahan TUHAN maka tiap bangsa mbiar 
nandangi Daud. 


Persikapen guna miserken 
Peti Perpadanen 
15 l Ipajekken Daud gedung-gedung i 
Kota Daud man pakenna. Isikapkenna 
pe sada ingan guna Peti Perpadanen Dibata 
jenari ibahanna kemah guna si e. 

2 Kenca e nina, "Kalak Lewi ngenca banci 
ngelanja Peti Perpadanen, sabap kalak si ipilih 
Dibata ngelanjasa janah ndahiken DahinNa 
rasa lalap." 

3 Emaka ipepulung Daud kerina kalak Israel 
ku Jerusalem gelah Peti Perpadanen e ibaba 
ku ingan si nggo isikapkenna guna si e. 

4Kenca bage idilona kesusuren Harun ras 
kesusuren Lewi. 

> Suku Lewi si reh e: | bas terpuk Kohat 
nari eme Uriel. Ia minpin 120 kalak i bas 
terpukna, 

6i bas terpuk Merari nari eme Asaya, ia 
minpin 220 kalak; 

7i bas terpuk Gerson nari eme Joel. Ia 


minpin 130 kalak: 

8j bas terpuk Elisapan nari eme Semaya: Ia 
minpin 200 kalak; 

9j bas terpuk Hebron nari eme Eliel. Ia 
minpin 80 kalak; 

lOjanah i bas terpuk Usiel nari eme 
Aminadap, la minpin 112 kalak. 

11 idilo Daud Imam Zadok, Imam Abiatar 
ras enem kalak Lewi eme Uriel, Asaya, Joel, 
Semaya, Eliel ras Aminadap. 

12 Nina Daud man kalak Lewi e, "Kam 
me peminpin terpuk-terpuk kalak Lewi. 
Bersihkenlah dirindu ras senina-seninandu 
kalak Lewi si deban rikutken aturen agama, 
gelah banci ibabandu Peti Perpadanen TUHAN 
Dibata Israel ku ingan si nggo kusikapken 
guna si e. 

13Sabap la kam ikut mabasa i bas si 
pemenana mbarenda, TUHAN Dibatanta nggo 
ngukum kita erkiteken la la sisembah bagi 
arusna kita nembah man BaNa." 

14 Kenca bage ibersihken imam-imam ras 
kalak Lewi e dirina guna miserken Peti 
Perpadanen TUHAN Dibata nu Israel. 

15 (baba kalak Lewi Peti Perpadanen e alu 
lanja-lanja sue ras si iperentahken Musa. 

16| perentahken Daud peminpin-peminpin 
suku Lewi guna netapken piga-piga kalak 
Lewi ngendeken ende-enden si meriah dingen 
ngkuit kulcapi ras ceracak tembaga. 

17| bas terpuk perende-ende nari ipilih kalak 


si tersena arah teruh enda lako erceracak 
tembaga: Heman anak Joel: kade-kadena 
Asap anak Berekia, ras Etan anak Kusaya, i 
bas terpuk Merari nari. Guna nampati kalak 
enda ngkuit kulcapi alu nada tinggi ipilih 
kalak ndai kalak Lewi si tersena i jenda. 
Sakaria, Jaasiel, Semiramot, J ahiel, Unai 
Eliap, Maaseya ras Benaya. Guna ngkuit 
kulcapi alu nada rendah enda me kalak Lewi 
si ipilih: Metitia, Elipelehu, Mikaneya, Asasia 
ras penjaga-penjaga rumah persembahen, 
Obet Edom ras Jeyel. 

18 (1Taw 15:17) 

19 (1Taw 15:17) 

20 (1Taw 15:17) 

21 (1Taw 15:17) 

22 Henenaya ipilih jadi peminpin musik Lewi 
erkiteken kepentarenna main musik. 

23 Berehia ras Elkana, radu ras Obet 
Edom ras Jehia, ipilih jadi pengawal Peti 
Perpadanen. Imam-imam Sebania, Josapat, 
Netanel, Amasai, Sakaria, Benaya, ras 
Elieser ipilih ngembus terompet i lebe Peti 
Perpadanen e. 

24 (1Taw 15:23) 


Peti Perpadanen ipiser ku 
Jerusalem (2Sam 6:12-22) 


25 Emaka Daud, peminpin Israel, ras 
puanglima tentera e lawes ku rumah Obet 

sada pesta si meriah. 

26 | persembahkenna pitu jenggi lembu ras 
pitu biri-biri, gelah isampati Dibata kalak Lewi 
si ngelanja Peti Perpadanen e. 

2! Daud make jubah lenen si mejilena kal 
bage pe pemain-pemain musik, peminpin 
si Henaaya, ras kalak Lewi si ngelanja Peti 
Perpadanen e. Baju Epod pe ipake Daud ka. 

28 Fmaka kerina bangsa Israel ngarakken 
Peti Perpadanen e seh ku Jerusalem alu 
surak-surak si meriah, ngembus terompet 
ras tanduk bage pe malu ceracak, ras ngkuit 
kulcapi. 

29 Asum Peti Perpadanen e seh i bas kota e, 
anak Saul si diberu Mihal gelarna, ngenen ku 
darat arah jendela janah idahna Raja Daud 
sanga landek-landek janah lompat-lompat alu 
dem keriahen, emaka ciga ate Mihal kempak 
Daud. 

16 1 baba kalak enda Peti Perpadanen e 

ku bas kemah si nggo isikapken Daud 
guna si e jenari iamparkenna i tengah-tengah 
kemah e. Kenca bage ipersembahkenna 
man Dibata persembahen tutungen ras 
persembahen persadan. 

2 Kenca Daud nggo dung mpersembahken 
persembahen-persembahen e, ipasu-pasuna 
bangsa e i bas gelar TUHAN, 

3 jenari ibagi-bagikenna pangan man kerina 
bangsa e. Man tiap kalak Israel, subuk dilaki 

sepotong daging, janah piga-piga kue kismis. 
4Itetapken Daud piga-piga kalak Lewi guna 
minpin kebaktin man TUHAN Dibata nu Israel, 
| lebe-lebe Peti Perpadanen alu ende-enden 
ras puji-pujin man BaNa. 

>Si itetapken jadi kepalana eme Asap, janah 
wakilna Sakaria, Jeyel, Semiramot, Jehiel, 
Mititiah, Eliap, Benaya, Obet Edom ras Jeyel 
eme si ngkuit kulcapi. Asap si malu ceracak, 
6janah dua imam, eme Benaya ras Jahasiel, 
arus ngembus terompet alu teratur i bas 
paksa-paksa tertentu i lebe Peti Perpadanen. 
7 Mulai i bas paksa e nari me sipemenana 
Daud mereken tanggung jawab man Asap ras 
senina-seninana kalak Lewi lako ngendeken 
ende-enden pujin man TUHAN. 


Enden puji-pujin (Mzm 105:1-15; 
96:1-13; 106:1, 47-48) 

8 Kataken bujur man TUHAN, erlebuhlah 
man BaNa; turiken man bangsa-bangsa kai si 
nggo IbahanNa. 

9 Rendelah muji TUHAN: turiken perbahanen 
si mejin si nggo IlakokenNa 

10 Meriahlah ateta, sabap kita 
SikerajangenNa ermeriah ukurlah asa 
kai kalak si nembah Ia! 

I1 Ku TUHAN lah lawes mindo penampat 
janah sembahlah Ia asa lalap. 

12 Kam sinursur Jakup, suruh-suruhen 


Dibata, kesusuren Israel, si ipilih Dibata 
ingetlah PerbahanenNa si mejin ras 
keputusen-keputusen si IbahanNa. 

13 (1Taw 16:12) 

14TUHAN kap Dibatanta: man kerina doni 
kap perentah-PerentahNa. 

15 Ula lupa perpadanen Dibata si ibahanna 
guna seh asa lalap. 

16 Perpadanen si IbahanNa ras Abraham, 
padan si IbahanNa man Isak. 

17 TUHAN erbahan sada perpadanen ras 
Jakup, perpadanen si rasa lalap. 

18 Nina TUHAN, "Kubereken man bandu 
taneh Kanaan taneh e jadi sikerajangenndu." 
19 Paksa si e bangsa Dibata langa nterem, 

lajang-lajang ia i negeri Kanaan. 

20Terpuk si kitik e miser-miser i bas sada 
negeri ku negeri si deban, i bas sada kerajan 
ku kerajan si deban. 

21Tapi ise pe Ia ibere TUHAN nindih kalak 
enda, IkawaliNa kalak enda alu mpersingeti 
raja-raja nina, 

22 "Ula sakiti suruh-suruhen pilihenKu: ula 
kuit nabi-nabingKu." 

23 Rendelah muji TUHAN, O kerina doni! 
Momoken tiap wari berita si mehuli maka Ia 
nggo nelamatken kita. 

24 Momoken KemulianNa man bangsa- 
bangsa, PerbahanenNa si mbelin man kerina 
bangsa-bangsa. 

asa ganjangna; la arus ipehaga lebih asang 
kerina dibata-dibata si deban. 

26 Dibata-dibata kerina bangsa si deban 
gana-gana ngenca, tapi TUHAN, la si njadiken 
langit kerina. 

27 Kemulian ras kuasa ngkeleweti Ia, gegeh 
ras keriahen ndemi Rumah PertotonNa. 

28 Pujilah TUHAN, o kerina bangsa i babo 
doni! Pujilah KemulianNa ras KinimbisanNa. 

29 Pujilah gelar TUHAN si mulia: babalah 
persembahen, jenari ngadaplah man 
BaNa ku bas Rumah PertotonNa. Sanga 
TUHAN ncicdahken BaNa alu KemulianNa, 
erjimpuhlah i adep-AdepenNa. 

30 Nggirgirlah i adep-adepen TUHAN, o 
kerina doni! Doni itamaken i bas inganna alu 
paguh janah la banci ipiser. 

31 Meriahlah, o doni ras langit! Turiken man 
bangsa-bangsa maka TUHAN nge raja. 

32 Ergeruhguhlah, o lawit ras kerina mahluk 
si lit i bas: meriahlah, o mbalmbal ras kerina 
si lit i je! 

33 Batang-batang kayu i kerangen ersurak 
meriahlah i adep-adepen TUHAN sanga 
TUHAN reh merentah doni enda. 

34 Kataken bujur man TUHAN, erkiteken 
KiniulinNa; keleng AteNa tetap rasa lalap. 

35 Kataken man BaNa, "Selamatken kami, 
o Dibata Si Engkelini kami; pepulung kami 
kerina, pulahi kami i bas bangsa-bangsa nari 

GelarNdu si badia." 

36 Pujilah TUHAN, Dibata nu Israel! Pujilah 
la genduari ras asa lalap! Kenca bage kerina 
perpulungen ngatakenca "Amin" jenari ipujina 
TUHAN. 


Jerusalem ras Gibeon ingan kebaktin 


37 Raja Daud netapken Asap ras senina- 
seninana kalak Lewi guna tetap ngurus 
kebaktin si ilakoken i bas ingan nimpan Peti 
Perpadanen e. Kalak ndai arus ngelakoken 
tugasna ije tep-tep wari. 

38 Si nampatisa eme: Obet Edom ras enem 
pulu waluh kalak temanna sada terpuk. Si 
njaga pintu gerbang eme: Hosah ras Obet 
Edom. 

39 Tapi Imam Sadok ras temanna sapih-sapih 
imam ngurus kebaktin man TUHAN i bas 
ingan persembahen i Gibeon. 

40Tiap pagi-pagi ras karaben kalak enda 
arus nutung persembahen-persembahen i 
babo batar-batar rikutken si isuratken i bas 
Undang-undang si ibereken TUHAN man 
Israel. 

41 Guna ngendesken ende-enden pujin man 
TUHAN erkiteken keleng AteNa si rasa lalap, 
khusus ipilih ras kalak enda Heman ras 
Jedutun ras kalak si deban. 

42 Heman ras Jedutun pe ngurus terompet, 
ceracak ras alat-alat musik si deban si ipake 

TUHAN. Anggota-anggota terpuk Jedutun 
ertugas njaga pintu-pintu gerbang. 

43 Kenca bage mulih kerina kalak ndai ku 
rumahna, janah Daud pe mulih ku rumahna 
tading ras keluargana. 


Pedah Natan man Daud (2Sam 7:1-17) 


17 1 Genduari Raja Daud nggo ringan 
i bas istanana. | bas sada wari 
itenahkenna Nabi Natan jenari nina man bana 
e, "Genduari aku nggo ringan i bas istana si 
mejile, si ibahan i bas kayu aras nari tapi Peti 
Perpadanen TUHAN itamaken i bas kemah." 
2 Nina Natan, "Bahanlah kai sura-surandu, 
sabap Dibata ras kam." 

3Tapi i bas berngi e reh kata TUHAN man 
Natan nina, 

4"To piseh katangKu man suruh-suruhenKu 
Daud, 'Labo kam kalakna si majekken rumah 
pertoton man inganKu. 

>| bas paksa Aku mulahi bangsa Israel i bas 
bangsa Mesir nari seh genduari, la pernah 
Aku ringan i bas sada rumah pertoton: Aku 
ringan i bas kemah jenari miser i bas sada 
ingan ku bas ingan si deban. 

6] bas gedang-gedang perdalanenKu 

ras bangsa Israel la pernah Kupindo man 
peminpin Israel si Kutangkuhken e, ngkai 
maka Ia ibangunna man bangKu rumah 
pertoton si ibahan i bas kayu arus nari.' 

1 Emaka kataken man suruh-suruhenKu 


Daud maka Aku, TUHAN si Mada Kuasa, 
ngataken man bana, 'Gelgel e kam permakan 
biri-biri, tapi nggo Kulegi kam i mbalmbal 
nari jenari Kubahan kam jadi si merentah 
bangsangKu Israel. 

8 Aku nggo ngarak-ngarak kam ku ja pe 
kam lawes, janah nggo Kukernepken kerina 
musuh-musuhndu i bas adep-adepenndu 
nari. Kubahan kam terberita bali ras peminpin 
si mbelinna i babo doni enda. 

2Nggo Kupilih sada ingan man bangsangKu 
Israel janah nggo Kutamaken ia ije, ija ia 
ringan alu lanai lit ise pe si nindihsa. Kenca 
bangsangKu bengket ku bas negeri enda 
nggo ia iserang bangsa si merawa, tapi e lanai 
banci sekali nari. Erpadan Aku ngkernepken 
kerina musuhndu janah mereken kesusuren 
man bandu. 

10 (1Taw 17:9) 

ll Kenca kam mate jenari ikuburken ras 
nini-ninindu, Kubahan sekalak i bas anakndu 
si dilaki nari jadi raja, janah Aku erbahanca 
kerajanna tetap paguh. 

12 Ja me pagi si majekken rumah pertoton 
man bangKu janah Aku njagasa maka kursi 
kinirajanna tetap pajek seh rasa lalap. 

13 Aku jadi bapana janah ia jadi anakKu. 
Keleng ateKu man bana Ia pernah lesap, Ia 
bagi perbahanenKu man Saul. 

bangsangKu ras singaturken kinirajanKu seh 
rasa lalap. Kursi kinirajanna la erkeri-kerin.'" 
15 Ituriken Natan man Daud kerina si 
ipetangkas dingen ikataken TUHAN man 
bana. 


Daud ertoto ngataken bujur 
man Dibata (2Sam 7:18-29) 


16 Kenca bage lawes Raja Daud ku Kemah 
Perjumpan, kundul ia je ertoto nina, "O 
TUHAN Dibata, aku ras keluargangku la 
metunggung ngaloken kai si nggo IbahanNdu 
man bangku. 

17 Tapi genduari tole denga ka AteNdu 
I berekenNdu, o TUHAN Dibata: Kam erbahan 
padan kerna kesusurenku i bas tahun-tahun 
si nandangi reh. Janah kam, o TUHAN Dibata, 
PerbahanenNdu man bangku nggo bali ras 
man kalak si mbelin. 

18 Kai denga banci kukataken man BanNdu! 
ItandaiNdu nge ise aku, tapi bage gia 
I pehagaNdu aku, suruh-SuruhenNdu. 

19 PeraturenNdu dingen sura-SuraNdu kap 
erbahan si e kerina man bangku, janah 
ncidahken kinihaganku i bas paksa si 
nandangi reh. 

200, TUHAN Ia lit ise pe bagi Kam: gelgel 
nari pe nggo me ieteh kami maka Kam 
ngenca Dibata. 

Israel, si IpulahiNdu i bas perbudaken 
nari, lako njadiken ia jadi BangsaNdu jine: 
arah perbahanen si mbelin ras mejin si 
IlakokenNdu man bana, mahanca i japa pe 
Kam terberita, i belang-belang doni enda. 
IpulahinNdu BangsaNdu i Mesir nari, jenari 
IpelawesNdu bangsa-bangsa si deban sanga 
BangsanNdu reh nciatisa. 

22 Nggo IbahanNdu Israel jadi BangsaNdu 
seh rasa lalap janah Kam TUHAN, jadi 
Dibatana. 

23 Fmaka genduari o TUHAN Dibata, 
sehkenlah rasa lalap kerina perpadanen 
si nggo IbahanNdu kerna aku ras kerna 
kesusurenku, janah lakokenlah si nggo 
IkatakenNdu. 

24 GelarNdu si mbelin la banci la terberita 
janah rasa lalap bangsa-bangsa ngataken, 
"TUHAN Si Mada Kuasa eme Dibata Israel.' 
Janah IpetetapNdu kinirajanku i bas 
sinursurku seh rasa lalap. 

25 Pang aku notoken pertotonku enda 
man BanNdu o Dibatangku, sabap nggo 
IpetangkasNdu kerina man bangku, suruh- 
SuruhenNdu, janah nggo IkatakenNdu man 
bangku maka Kam erbahan kesusurenku jadi 
raja. 

260 TUHAN, Kam kap Dibata, janah nggo 
IbahanNdu padan si mbelin man bangku. 

27 Mindo aku BaNdu pasu-pasulah 


kesusurenku maka terus ia ermeriah ukur 

i bas KiniulinNdu. O TUHAN, Kam nggo 
masu-masu ia emaka pasu-PasuNdu e tetap 
tading i bas ia rasa lalap." 


Kemenangen-kemenangen Daud 
i bas perang (2Sam 8:1-18) 


18 l Lanai ndekahsa kenca si e iserang 
Raja Daud ka bangsa Pilisti janah 
italukenna bangsa e. Irebutna kota Gat i 
bas kekuasan Pilisti nari bage pe kuta-kuta 
sekelewetna. 

2 Bangsa Moap pe italukenna. Bangsa e jadi 
jajahenna janah bangsa e nggalar pajak man 
Daud. 

3 Kenca si e, iserang Daud ka Hadadeser 
raja Soba i Siria deher daerah Hamat, sabap 
ate Hadadeser ngkuasai daerah arah ulu Lau 
Eprat. 

4Itaban Daud seribu gereta kudana, pitu 
ribu pasuken si erkuda, ras dua puluh ribu 
pasuken si erdalan nahe. Ibuat Daud kuda 
cukup guna ngerintak seratus gereta perang 
janah lebihna ipengkarkenna kerina. 

3 Sanga bangsa Siria si ringan i Damaskus 
ngkirem tenterana nampati Raja Hadadeser, 
ilawan Daud janah ibunuhna dua puluh ribu 
kalak. 

6 Kenca bage ipajekken perkemahen 
tenterana i bas daerah e, janah kalak e nggo 

jadi jajahenna, emaka arus nggalar pajak 


man Daud. TUHAN erbahanca maka Daud 
menang ku japa pe ia erperang. 

7 Itaban Daud ampang-ampang emas si 
ibaba pegawai Hadadeser janah ibabana ku 
Jerusalem. 

8 Ibuatna melala tembaga i bas kota Tibhat 
ras Kun nari. Duana kota e ikuasai Hadadeser. 
(Dungna ipergunaken Salomo tembaga e 
erbahan tong, tiang-tiang ras perkekas si 
deban guna Rumah Pertoton.) 

9 Raja Toi i Hamat nari megi maka Daud 
nggo naluken kerina tentera Hadadeser. 

10 Emaka isuruh Raja Toi anakna Joram 
peseh salamna man Raja Daud dingen 
ngataken mejuah-juah man bana kerna 
kemenangenna ngelawan Hadadeser si nggo 
usur erperang ngelawan Toi. Ibaba Joram 
pemere man Daud si ibahan i bas emas, pirak 
ras tembaga nari. 

11 Kerina e ipersembahken Raja Daud guna 
ipake i bas kebaktin, rikut ras pirak ras 
emas si ibuatna i bas bangsa-bangsa si nggo 
italukenna eme bangsa Edom, Moap, Amon, 
Pilisti, ras Amalek. 

12 Abisai, nandena eme Seruya, ngelawan 
bangsa Edom i Baluren Sira janah ibunuhna 
18.000 kalak bangsa Edom. 

13 tamakenna tenterana i belang-belang 
Edom, janah rayat si i je jadi jajahen Daud. 

TUHAN erbahan Daud menang i japa pe ia 


erperang. 

14 Daud ngerajai kerina negeri Israel janah 
tetap mperdiateken kerina rayatna alu adil 
ras bujur. 

15J oap senina Abisai, jadi puanglima tentera, 
Josapat anak Ahilut jadi bendahara, 

16 Si jadi imam eme Sadok anak Ahitup, ras 
Ahimelek anak Abiatar. Seraya jadi Sekretaris 
Negara, 

17 Benaya anak Joyada jadi kepala pengawal 
pribadi Daud. Janah anak Raja Daud ncikep 
pangkat si meganjang nampati dahin raja. 


Daud erperang ngelawan bangsa 
Amon ras Siria (2Sam 10:1-19) 


19 l Lanai ndekahsa kenca si e mate 
Nahas raja Amon, janah anakna Hanun 
jadi raja. 

2 Nina Raja Daud, "Arus kucidahken 
kesetianku erteman man Hanun, bali ras si 
ilakoken bapana man bangku." Emaka isuruh 
Daud persuruhen ncidahken maka ia pe ikut 
rate ceda. Kenca seh persuruhen e i Amon, 
janah ngadap man Raja Hanun, 

3 ngerana peminpin bangsa Amon man raja 
nina, "lakapndu kin nghamati bapandu maka 
isuruh Daud persuruhen e ncidahken maka ia 
pe ikut rate ceda ras kam? Lang! Isuruhna 
persuruhen e ku jenda jadi mata-mata 

ikuasaina!" 

4Emaka itangkap Hanun persuruhen e Daud 
ndai, icukurna janggutna, ikeretna uisna seh 
buta-butana jenari ipelawesna. 

>La kalak persuruhen e pang mulih perban 
melana akapna. Kenca ibegi Daud kai si jadi, 
itenahkenna kata maka persuruhen e tading 
lebe i Jeriho, janah ula mulih seh janggutna 
turah ka. 

S Igejap Hanun ras bangsa Amon maka 
nggo ibahanna Daud jadi musuhna, emaka 
iberekenna 34.000 kilo pirak man Mesopotami 
Gugung, ras man negara Maaka ras Soba i 
Siria guna gereta kuda ras jelmana. 

7 Gereta kuda si 32.000 si isewana e ras 
tentera raja Maaka reh janah majekken 
kemahna deher Medeba. Bangsa Amon pe 
ndarat i belang-belang negerina nari jenari 
ersikap guna erperang. 

8 Kenca ieteh Daud kai si nggo jadi, 
iperentahkenna Joap ndarat ras kerina 
tentera. 

? Bangsa Amon pe luar, janah muat ingan 
i lebe pintu gerbang kota Raba, sedangken 
raja-raja si nggo reh nampati muat ingan i 
bas mbalmbal. 

10 | dah Joap maka pasuken musuh nandangi 
nerang ia arah lebe ras arah pudi nari, emaka 
ipilihna tentera Israel si merawana, janah 

Siria. 

I1Sj lebihna iberekenna i teruh pinpinen 
seninana Abisai, muat inganna guna ngelawan 
bangsa Amon. 

12 Nina Joap man seninana e, "Adi idahndu 
bangsa Siria naluken aku reh kam nampati 
aku, bage pe adi bangsa Amon naluken kam 
reh aku nampati kam. 

13 Jadilah megegeh, janah ula mbiar! 
Erperanglah kita asa gegehta guna bangsanta 
ras kota-kota Dibatanta. Janah peraten 
Dibatalah jadi." 

14Asum Joap ras tenterana maju erperang, 
kiamen bangsa Siria. 

15 Kenca idah bangsa Amon bangsa Siria 
kiam, bangsa Amon pe kiam dingen mundur 
ku bas kota. Kenca bage mulih Joap ku 
Jerusalem. 

16 | gejap bangsa Siria maka ia nggo talu 
ibahan bangsa Israel, emaka ibabana 
pasukenna i negara Siria si i lepar Lau Eprat 
nari, ipinpin Sadok, puanglima tentera Raja 
Hadadeser i Soba nari. 

17 Kenca ibegi Daud kerna si e ipepulungna 
kerina tentera Israel, ikeparina Lau Jordan, 
jenari itamakenna tentera e petala-tala ras 
bangsa Siria. Pertempuren pe mulai 

18 emaka iasak kalak Israel tentera Siria 
mundur. Daud ras tenterana munuh 7.000 
tentera Siria si ergereta kuda bage pe 40.000 

tentera Siria pe ibunuhna. 

19 Kenca raja-raja si ijajah Hadadeser meteh 
maka ia nggo talu ibahan Israel, ibahanna 
perdamen ras Daud jenari jadi jajahen Daud 
ia kerina. Jenari lanai pernah nggit bangsa 
Siria nampati bangsa Amon. 


Italuken Daud Raba (2Sam 12:26-31) 


20 l Paksa merdang i bas tahun e, ija 
semalna raja-raja lawes erperang, 
ndarat Joap minpin tenterana, iserbuna negeri 
Amon. Tapi Raja Daud tading i Jerusalem. 
Ikepungna kota Raba, iserbuna, jenari 
ikernepkenna. 

2 Moloh, berhala bangsa Amon lit mahkotana 
emas, beratna lit kira-kira 14 kilo. | bas 
mahkota e lit sada permata. Ibuat Daud 
permata e jenari itamana ku mahkotana jine. 
Barang rampasen pe seh kal lalana ibuatna i 
bas kota e nari. 

3 jtabanna rayat negeri e jenari isuruhna 
erdahin make gergaji, pengengkal besi ras 
kapak. Bage ka perbahanenna nandangi 
kerina rayat i bas kuta-kuta Amon si deban. 
Kenca bage mulih ia ras tenterana ku 
Jerusalem. 

Perang ngelawan manusia raksasa 
bangsa Pilisti (2Sam 21:15-22) 


4Kenca bage pecah ka perang ngelawan 
bangsa Pilisti i Geser. E jadi sanga Sibekai i 
Husa nari munuh sekalak manusia raksasa, 
gelarna Sippai, emaka talu bangsa Pilisti. 

> Lit denga perang si deban ras bangsa Pilisti. 
Janah Elhanan anak Jair munuh Lahmi senina 
Goliat, anak kuta Gat, si tangke lembingna 
galangen asa tangke cangkul. 

6 Perang si deban eme i Gat. | bas kuta e 
lit sekalak manusia raksasa, jari-jari tanna 
ras nahena enem sembelah. Ia kesusuren 
manusia raksasa si nai. 

7 Igombang-gombangina kalak Israel jenari 
Jonatan, anak Sammah senina Daud, munuh 
manusia raksasa e. 

8 Teluna manusia raksasa si ibunuh Daud ras 
tenterana e, eme kesusuren manusia raksasa 
i Gat nari. 


Sensus (2Sam 24:1-25) 


2 1 1 Merincuh Iblis maba kiniseran man 
bangsa Israel. Erkiteken si e iajukna 
Daud erbahan sensus. 

2 Iperentahken Daud Joap ras peminpin- 
peminpin Israel nina, "Laweslah ku 
belang-belang Israel i bas ujung negeri ku 
ujung si deban jenari beligai rayat e, gelah 
kueteh beliganna." 

3 Erjabap Joap nina, "Ntah mawen itambahi 


TUHAN beligan kalak Israel seratus kali 

nari asang si genduari! O Tuanku Raja, 
suruh-suruhenndu kap kalak e kerina. Ngkai 
maka isensusndu atendu, janah e erbahanca 
kerina bangsa ersalah?" 

4Tapi iusahaken raja maka Joap ngikutken 
perentahna. Lawes Joap ndalani kerina negeri 
Israel: kenca bage mulih ia ku Jerusalem. 

= Ilaporkenna man Raja Daud beligan 
kengasupen meliter eme: 1.100.000 i Israel 
janah 470.000 i Juda. 

6 Perbahan la cocok iakap Joap perentah 
raja e, emaka la isensusna suku Lewi ras 
Benyamin. 

! La meriah ukur Dibata kerna kai si nggo 
ilakoken, erkiteken si e IukumNa Israel. 

8 Nina Daud man Dibata, "Nggo mesangat 
dosa si kubahan alu erbahan sensus e! Alemi 
min dosangku. Motu kal perbahanenku e." 

9 Kenca bage nina TUHAN man Gat, nabi si 
Daud, 

10 “To dahi Daud janah kataken man bana 
maka Kubereken man bana telu si man 
pilihenna. Kulakoken si apai si ipilihna." 

lt awes Gat ndahi Daud nurikenca man 
bana kai si nggo ikataken TUHAN nina, "Si 
apai si IpilihNdu? 

12 Telu tahun kelihen? Ntah telu bulan kami 
kiam i bas adep-adepen tentera musuh- 
musuhndu nari? Ntah telu wari dekahna 

TUHAN ngelawan kam alu PedangNa, make 


MalekatNa maba kematen ku belang-belang 
taneh Israel? Apai jabapndu man TUHAN?" 

13 Frjabap Daud man Gat, "Aku i bas keadan 
sulit kal! Tapi la ateku manusia si ngukum 
aku. TUHAN jinelah si ngukum aku. Sabap la 
perkuah ate. 

14J enari ibereken TUHAN penakit sampar 
man bangsa Israel, emaka mate 70.000 kalak 
bangsa e. 

15 Kenca bage IsuruhNa MalekatNa 
ngkernepken Jerusalem, tapi lobahNa 
UkurNa, jenari nina man malekat e, "Ngadi! 
Nggo bias!" Malekat e sanga tedis i ingan 
pengeriken si Arauna kalak Jebusi. 

16|dah Daud malekat e sanga tedis nahena 
la seh ku taneh, ncikep pedang, nggo ersikap 
ngkernepken Jerusalem. Kenca bage Daud 
ras peminpin-peminpin -- kerina make baju 
guni tanda ate ceda -- erjimpuh ayona seh ku 
taneh. 

17 Ertoto Daud nina, "O TUHAN Dibata, 
aku si sada nge si ersalah. Aku me kalakna 
si merentahken sensus. Kai kin si nggo 
ibahan rayat si musil enda? O TUHAN 
Dibatangku, akulah ukum ras keluargangku 
ula BangsaNdu." 

18 Malekat TUHAN ngatakenca man Gat 
maka iperentahkenna Daud lawes jenari 
mbangun sada batar-batar man TUHAN i 
ingan pengeriken Arauna. 

19 Ipatuhi Daud perentah TUHAN emaka 


lawes ia bagi si nggo ikataken Gat man bana. 

20| jah i bas ingan pengeriken Arauna ras 
empat anakna dilaki sanga ngerik gandum. 
Sanga idahna malekat e kiam ia empatna 
cebuni. 

21 Minter kenca idah Arauna Raja Daud 
reh, itadingkenna ingan pengeriken e jenari 
erjimpuh ayona seh ku taneh. 

22 Nina Daud man Arauna, "Kutukur ingan 
pengerikenndu enda, gelah banci kubangun 
i jenda sada batar-batar man TUHAN, maka 
ngadi penakit sampar e. Kubereken man 
bandu asa ergana!" 

23 “Buatlah, Tuanku Raja," nina Arauna, 
"bahanlah uga iakapndu mehuli." | jenda 
lit piga-piga lembu man tutungen jadi 
persembahen i babo batar-batar. Janah enda 
pasangen gereta lembu ras kayu pengerik 
man rantingna, janah enda kubereken 
gandum jadi persembahen: kubereken e 
kerina man bandu." 

24 Tapi nina raja njabapsa, "Ula bage. 
Kugalari ateku asa ergana. La kubereken 
persembahen man TUHAN kai pe 
sikerajangenndu, si dat aku alu la nggalar." 

25Jenari igalari Daud man Arauna enem 
ratus duit emas man tukur ingan pengeriken 


26 (bangunna i je sada batar-batar 
man TUHAN, jenari ipersembahkenna 

persembahen tutungen ras persembahen 


persadan. Ertoto Daud jenari ibegiken TUHAN 
pertotonna, alu mereken api i langit nari 
nutung persembahen-persembahen e i babo 
batar-batar. 
27 (suruh TUHAN malekat e nembungken 
pedangna janah patuh malekat man TUHAN. 
28 Alu e idah Daud maka TUHAN 
nggo megiken pertotonna, emaka 
ipersembahkenna persembahen i babo 
batar-batar i bas ingan pengeriken Arauna e. 
29| bas paksa si e, Kemah Perjumpan 
TUHAN, si nggo ibahan Musa i taneh si 
mesawang ras batar-batar ingan nutung 
persembahen lit ingan persembahen i Gibeon; 
30 tapi Daud Ia pang lawes ersembah man 
Dibata ku jah erkiteken mbiar ia pedang 
malekat TUHAN. 
2 2 1 Emaka nina Daud, "I jenda me Rumah 
Pertoton man TUHAN Dibatanta. | 
jenda me batar-batar ingan bangsa Israel 
mpersembahken persembahen tutungen." 


Persikapen guna mbangun 
Rumah Pertoton 


2 Iperentahken Raja Daud pulung kerina 
kalak pertandang si ringan i negeri Israel, 
jenari isuruhna erdahin. Deba nikapken batu 
cetaken guna Rumah Pertoton. 

3 jlitken Daud besi seh buena guna erbahan 
paku-paku ras klem-klem guna perkayun 

pintu gerbang. Janah isikapkenna tembaga 


si lanai kal lang-lang buena seh maka Ia 
tertimbang beratna. 

4laturna bangsa Tirus ras Sidon maba kayu 
aras man bana si lanai terbeligai buena. 

> Rukur Daud, "Rumah Pertoton si ibangun 
anakku Salomo arus maka seh kal jilena 
janah terberita ku belang-belang doni enda. 
Tapi ia nguda denga, langa lit pengalamenna, 
emaka aku arus erbahan persikapen guna 
si e." Erkiteken si e ibahan Daud melala kal 
persedian ope denga ia mate. 

S|dilona anakna Salomo jenari 
iperentahkenna mbangun rumah pertoton 
man TUHAN Dibata Israel. 

7 Nina Daud, "O anakku, kubangun ateku 
rumah pertoton guna kemulian TUHAN 
Dibatangku. 

8 Tapi ikataken TUHAN man bangku maka 
aku nggo nterem kubunuh jelma, janah nggo 
melala erbahan perang. Emaka kerina dareh 
si mambur erkiteken perbahanenku, la ibere 
TUHAN aku mbangun rumah pertoton man 
BaNa. 

3? Nggo IbahanNa sada perpadanen man 
bangku. Nina, 'Lit pagi sekalak anakndu dilaki 
merentah alu dame, erkiteken Kubereken 
man bana perdamen ras kerina musuh- 
musuhna. Gelarna Salomo, sabap menaken 
i bas pemerentahenna nari Kubereken pagi 
man Israel dame ras keamanen. 


. 1 Tawarikh 22.101 17 79 
10 ja pagi mbangun rumah pertoton man 


bangKu. la jadi anakKu janah Aku jadi 
bapana. Keluargana pagi merentah Israel 
tetap rasa lalap.'" 

ll Nina Daud tole, "Genduari anakku, TUHAN 
Dibatandulah ras kam, erbahan kam berhasil 
mbangun rumah pertoton man BaNa. 

12Janah TUHAN Dibatandulah mereken man 
bandu kinibeluhen rukur ras kepentaren 
gelah banci kam merentah Israel rikutken 
Undang-UndangNa. 

13 Berhasil kam adi ikutkenndu kerina 
undang-undang si nggo ibereken TUHAN man 
Musa guna Israel. Jadilah tetap ras nteguh 
janah ula bere kai pe erbahan kam mbiar. 

14 Kerna Rumah Pertoton e, nggo ku 
pepulung lebih 3.400 kilo emas, 34.000 kilo 
pirak guna ipergunaken mbangun rumah 
pertoton e. Tambah si e, nggo kusikapken 
tembaga ras besi si lanai langlang buena. 
Kayu ras batu pe nggo kusikapken, tapi arus 
itambahindu tole. 

15 Nterem kap si erdahinndu. Lit kalak si 
erdahin mahat batu, janah lit tukang batu ras 
tukang kayu ras kalak-kalak si pentar i bas 
pendahin 

16 emas, pirak, tembaga ras besi. Genduari 
benakenlah erdahin janah TUHANlah ras 
kam." 

17 Iperentahken Daud kerina peminpin Israel 
nampati Salomo. 

18 Nina, "TUHAN Dibatandu nggo ngarak- 


ngarak kam kerina. Janah Ia si mereken 
dame man bandu i bas kerina dampar. Nggo 
| bereNa kutaluken kerina bangsa si ringan i 
negeri enda, janah genduari ia patuh man 
bandu ras man TUHAN. 

19 Genduari erdahinlah guna TUHAN 
Dibatandu asa ukurndu lit ras tendindu lit. 
Benaken mbangun Rumah Pertoton e, gelah 
banci itamakenndu i je Peti Perpadanen 
TUHAN ras kerina barang si ipergunaken 
ersembah man BaNa." 

2 3 1 Kenca Daud nggo metua kal, anakna 
Salomo ibahanna jadi raja Israel. 


Pendahin suku Lewi 


2 Ipepulung Daud kerina peminpin Israel ras 
kerina imam bage pe kalak Lewi. 

3|sensusna kerina dilaki suku Lewi umur 
telu puluh tahun ku das. Beliganna kerina lit 
38.000 kalak. 

4laturken raja 24.000 kalak ngaturken 
Rumah Pertoton, 6.000 kalak ncikep 
surat-surat penting ras si nimbang perkara. 
34.000 kalak jadi pengawal, 4.000 kalak 
muji TUHAN alu make alat-alat musik si nggo 
isikapken raja guna keperlun si e. 

6 Ibagi Daud suku Lewi jadi telu terpuk, sue 
ras terpuk-terpukna eme: Gerson, Kohat, ras 
Merari. 

7 Gerson mupus dua anak d 


ras Simei. 

8 Ladan lit telu anakna dilaki eme: Jahiel, 
Setam ras Joel, 

9 si jadi kepala kesusuren terpuk Ladan. 
(Simei lit telu anakna dilaki eme: Elomet 
Hasiel ras Haran.) 

10 Simei mupus empat anak dilaki. Menaken 
sintua nari ku si nguda eme: Jahat, Sina, 
Jeus ras Beria. Jeus ras Beria la lit tersena 
kesusurenna, emaka sada terpuk saja ngenca 
kalak enda ikira. 

11 (1Taw 23:10) 

12 Kohat mupus empat anak dilaki: Amram, 
Eshan, Hebron ras Ussiel. 

13 Anakna sintua Amram gelarna. Amram 
e bapa Harun ras Musa. (Harun ras 
kesusurenna itetapken seh asa lalap jadi si 
ngaturken barang-barang si badia, nutung si 
merim-merim i bas ingan persembahen man 
TUHAN, erdahin guna TUHAN, ras masu-masu 
jelma si nterem i bas gelar TUHAN. 

14 Tapi Musa kemahen Dibata e, anak-anakna 
bengket ku suku Lewi.) 

15 Musa lit dua anakna dilaki eme: Gersom 
ras Elieser. 

16 Si jadi peminpin i bas anak-anak Gersom 
eme Sebuel. 

17 Elieser sekalak ngenca anakna dilaki eme: 
Rehabia, tapi Rehabia nterem kesusurenna. 


i 17 81 
laki eme: Ladan, 

18 sar eme anak Kohat si peduaken dilaki. 


Isar mupus anak dilaki eme Selomit. Selomit 
jadi peminpin terpuk. 

19 Anak Kohat si peteluken dilaki eme 
Hebron. Hebron mupus empat anak dilaki 
eme: Jeria, Amaria, Jehasiel ras Jekameam. 

20 Jsiel eme anak Kohat si peempatken 
dilaki. Usiel mupus dua anak dilaki eme Miha 
ras Jisia. 

21 Merari mupus dua anak dilaki eme: Mahli 
ras Musi. Mahli pe dua anak dilaki eme: 
Eleasar ras Kis, 

22 tapi Eleasar mate, la lit anakna dilaki, 
diberu ngenca lit. Anakna si diberu e erjabu 
ras anak-anak Kis. 

23 Musi eme anak Merari si peduaken dilaki. 
Musi mupus telu anak dilaki eme: Mahli, Eder 
ras Jeremot. 

24 Enda me kesusuren Lewi rikutken terpuk 
ras keluargana. Tep-tep kalak Lewi nggo 
isuratken rikutken gelarna. Tep-tep sinursur 
menaken umur dua puluh tahun ntah lebih, 
itetapken erdahin i bas Rumah Pertoton 
TUHAN. 

25 Nina Daud, "TUHAN Dibata Israel nggo 
mereken man BangsaNa dame ras keamanen, 
janah la jine tetap ringan i Jerusalem rasa 
lalap. 

26 Emaka lanai perlu kalak Lewi maba Kemah 
Perjumpan TUHAN ras barang-barang si ipake 
i bas persembahen." 

271 bas perentah Daud si perpudina maka 


kerina kalak Lewi isuratken erdahin kenca 
umurna dua puluh tahun ku das, 

28jenari tetap erdahin bagi si tersena enda: 
nampati kesusuren Harun i bas persembahen 
i bas Rumah Pertoton, pekena-kena kesain 
ras bilik-bilik Rumah Pertoton, njagai gelah 
badia tiap barang-barang si badia: 

29 hikapken persembahen pangan man 
Dibata, nikapken tepung si ipergunaken guna 
persembahen-persembahen, nikapken cimpa 
si la tama ragi, persembahen si ipanggang, 
ras nikapken tepung si iaduk ras minak saitun 
dingen sukat-sukat ras timbangen: 

30janah ertoto ras muji TUHAN tiap 
erpagi-pagi ras karaben 

31 janah sanga persembahen man TUHAN 
itutung i bas wari Sabat, i bas wari Raya 
Bulan Mbaru ras wari-wari raya si deban. 
Ibahan peraturen si netapken teremna kalak 
Lewi guna ndahiken dahin enda i bas kerina 
paksa-paksa. 

32 Kalak enda itetapken pekena-kena Kemah 
Perjumpan TUHAN ras Rumah Pertoton 
nampati senina-seninana kesusuren Harun i 
bas rumah persembahen. 


Dahin si itetapken man Imam-imam 


2 4 l Enda me terpuk-terpuk kesusuren 
Harun. Harun mupus empat anak dilaki 
eme: Nadap, Abihu, Eleasar, ras Itamar. 

2 Nadap ras Abihu leben mate asangken 


bapana janah la lit itadingkenna kesusurenna, 
emaka seninana Eleasar ras Itamar jadi 
Imam. 

3 Jatur Raja Daud kesusuren Harun i bas 
terpuk-terpuk rikutken pendahinna. I bas si 
e ia isampati Sadok kesusuren Eleasar ras 
Ahimelek kesusuren Itamar. 

4Kesusuren Eleasar iatur i bas sepulu enem 
terpuk sedangken kesusuren Itamar iatur | 
bas waluh terpuk, enda ibahan perbahan lalan 
peminpin keluarga dilaki i tengah-tengah 
keluarga Eleasar. 

>| bas paksa si e subuk pegawai Rumah 
Pertoton bage pe peminpin pertendin i bas 
keluarga Eleasar ras Itamar nari, itetapken 
alu erbahan tikam tanduk. 

6 Kesusuren Eleasar ras Itamar isuratken 
mulihken gelarna. Jenari kalak enda 
idaftarken Semaya anak si Netanel. Semaya 
e sekalak sekretaris i bas suku Lewi nari. Si 
jadi saksina eme raja, pegawai-pegawaina, 
Imam Sadok, Ahimelek anak si Abiatar 
ras kepala-kepala keluarga imam bage pe 
keluarga suku Lewi. 

7 Enda me susunen terpuk-terpuk si dua 
pulu empat keluarga si nggo itetapken kalak 
enda: 1. Joyarip 2. Jedaya 3. Harim 4. Seorim 
5. Malhijah 6. Miyamin 7. Hakos 8. Abiya 9. 
Jesua 10. Sekania 11. Eliasip 12. Jakim 13. 
Hupa 14. Jesebeap 15. Bilga 16. Immer 17. 

Hesir 18. Hapises 19. Petahiya 20. Jeheskel 


21. Jakin 22. Gamul 23. Delaya 24. Maasia 
8 (1Taw 24:7) 
9(1Taw 24:7) 


10(1Taw 24:7) 
11 (1Taw 24:7) 
12 (1Taw 24:7) 
13 (1Taw 24:7) 
14 (1Taw 24:7) 
15 (1Taw 24:7) 
16 (1Taw 24:7) 
17 (1Taw 24:7) 
18 (1Taw 24:7) 


19 Enda isuratken rikutken pendahinna 

i Rumah Pertoton ras pendahin si nggo 
itetapken ninina Harun i bas kepatuhen man 
perentah TUHAN Dibata Israel. 


Daftar suku Lewi 


20 Enda me kepala-kepala keluarga 
kesusuren Lewi si deban: Jehdaya, kesusuren 
Amram arah Sebuel: 

21 Isiah, kesusuren Rehabia: 

22 Jahat, kesusuren Ishar arah Selomit; 

23J eria, Amaria, Jehasiel ras Jekameam. 
Enda kerina anak si dilaki i bas Hebron 
menaken i bas si nguda nari kempak sintua. 

24 Samir, kesusuren Usiel arah Miha. 

25 Sekaria kesusuren Usiel arah Isiah, senina 
si Miha. 

26 Mahli, Musi, ras Jaasia kesusuren Merari. 

27] aasia mupus telu anak dilaki: Soham, 


Sakur, ras Ibri. 

28 Mahli mupus dua anak dilaki: Eleasar ras 
Kis. Eleasar la mupus anak dilaki: tapi Kis 
mupus sekalak anak dilaki gelarna Jerahmeel. 

29 (1Taw 24:28) 

30 Musi lit telu anakna dilaki eme: Mahli, 
Eder, ras Jeremot. Enda me keluarga-keluarga 
suku Lewi. 

31 Bali ras si nggo ibahan keluarga e 
kesusuren Harun, maka tiap kepala keluarga 
ras sekalak agina si dilaki ibahan tikam 
tanduk guna pendahinna. Raja Daud, Sadok, 
Ahimelek, ras kepala keluarga imam ras suku 
Lewi eme si jadi saksina. 


Pemain musik Rumah Pertoton 


2 5 l Raja Daud ras peminpin suku Lewi, 
milih terpuk-terpuk kalak Lewi mabai 
kebaktin: Asap, Heman ras Jedutun. Kalak e 
nehken kata Dibata, radu ras musik kulcapi 
ras gambus. Enda me daftar kalak si ipilih 
mabai persembahen rikut ras pendahin 
tep-tep terpuk bagi si nggo itetapken. 

2 Empat anak Asap dilaki eme: Sakur, Jusup, 
Netania ras Asarela. Rikutken perentah raja, 
kalak i teruh pengaturen Asap enda nehken 
kata Dibata. 

3Enda me enem anak Jedutun si dilaki: 
Gedalya, Seri, Jesaa, Simei, Hasabia ras 
Matitia. Iteruh pengaturen bapana kalak 

enda nehken kata Dibata radu ras musik 


kulcapi janah ngendeken ende-enden pujin 
ras pengataken bujur man TUHAN. 

4Sepulu empat anak Heman si dilaki eme: 
Bukia, Matania, Usiel, Sebuel, Jeremot, 
Hanania, Hanani, Eliata, Gidalti, Romamti 
Eser, Josbekasa, Maloti, Hotir, ras Mahasiot. 

3 Heman eme nabi raja. Man bana nggo 
ibereken Dibata anak dilaki si sepulu empat 
ras telu anak-anak diberu rikutken si nggo 
ijjanjiken Dibata, gelah mereken gegeh man 
Heman. 

6 Kerina anakna si dilaki main kulcapi ras 
gambus i teruh pengaturen bapana ngikuti 
kalak ersembah i bas Rumah Pertoton. Asap, 
Jedutun, ras Heman lit i teruh perentah raja. 

7 Kerina lit dua pulu empat kalak si beluh. 
Seninana suku Lewi nggo angleh main musik. 
Lit 288 kalak kerina. 

8 Nentuken tugas si man dahinken ibahan 
tikam tanduk, subuk man kalak si nggo 
metua ntah nguda, man guru ntah si erlajar 
denga. 

9 Enda me kalakna si nggo ibagi jadi dua 
pulu empat terpuk i bas sepulu dua terpuk 
nari rikutken keluarga. Tiap terpuk lit sekalak 
peminpin si mereken perentah. Enda me 
susunen i bas tugasna: 1. Jusup i bas 
keluarga Asap nari 2. Gedalya 3. Sakur 4. Seri 
5. Netania 6. Bukia 7. Asarela 8. Jesaya 9. 
Matania 10. Simei 11. Usiel 12. Hasabia 13. 

Sebuel 14. Matitia 15. Jeremot 16. Hanania 


17. Josbekasa 18. Hanani 19. Maloti 20. 
Eliata 21. Hotir 22. Gidalti 23. Mahasiot 24. 
Romamti Eser 

10 (1Taw 25: 

Pengawal Rumah Pertoton 


2 l Enda me kalak Lewi si itetapken 
6 erdahin jadi pengawal Rumah Pertoton. 

| bas terpuk Korah eme Meselemia anak si 


Kore, i bas keluarga Asap nari. 

2 Meselemia lit pitu anakna dilaki isuratken 
rikut umurna eme: Sekaria, Jediael, Sebadia, 
Jatniel, 

3 Elam, Johanan ras Elyoenai. 

4 Bage pe Obet Edom si ipasu-pasu Dibata 
alu mereken waluh anak dilaki: isuratken 
rikutken umurna eme: Semaya, Jehosabat, 
Joah, Sakar, Netanel, 

> Amiel, Isakar, ras Peuletai. 

6 Anak Obet Edom sintua dilaki eme Semaya. 
Semaya mupus enem anakna dilaki eme: 
Otni, Repael, Obet, Elsabat, Elihu ras 
Semakia. Kalak enda jadi kalak penting i bas 
terpukna erkiteken kebeluhenna. Elihu ras 
Semakia duana lit bakatna khusus. 

1 (1Taw 26:6) 

8 Keluarga Obet Edom ngelitken enem pulu 
dua kalak, kerina kalak pentar i bas pendahin 
jadi pengawal Rumah Pertoton. 

9 Keluarga Meselemia ngelitken sepulu waluh 
kalak, kalak pentar i bas dahin e. 

l0| bas terpuk Merari eme: Hosa; Hosa lit 
empat anakna dilaki eme Simri, Hilkia, Tehalia 
ras Sekaria. (Aminna pe Simei labo anak 
sintua tapi iangkat bapana ia jadi peminpin.) 
Kerina keluarga Hosa si jadi pengawal Rumah 
Pertoton lit sepulu telu kalak. 

11 (1Taw 26:10) 

12 Pengawal Rumah Pertoton ibagi i bas 


terpuk-terpuk rikutken keluarga-keluarga. 
Jenari idahikenna dahinna bali ras kalak Lewi 
si deban. 

13 Guna meteh arah pintu gerbang si apai 
keluarga-keluarga e ertugas, ibahan tikam 
tanduk. Keluarga si apai Ia erpilihen. 

14 Arah tikam tanduk e Selemia jadi 
pengawal pintu gerbang arah Timur, ras 
anakna Sekaria, eme si usur mereken nasehat 
si mehuli, jadi pengawal pintu gerbang si arah 
Utara. 

15Obet Edom dat bagin pintu gerbang si 
arah Selatan janah anak-anakna dat bagin 
njaga gudang. 

16 Supim ras Hosa, dat bagin njaga pintu 
gerbang arah Barat ras pintu gerbang 
Salehet arah dalan ku das. Tugas njaga ibagi 
pegancih-gancih ergiliren. 

17 Arah Timur enem pengawal erjaga tiap 
wari: arah Utara empat pengawal, arah 
Selatan empat kalak. Empat pengawal njaga 
gudang-gudang tiap wari, dua pengawal tiap 
gudang. 

18 Deher papiliun arah Barat empat pengawal 
i bas dalan janah dua pengawal i bas papiliun 
e jine. 

19 Enda me tugas-tugas pendahin pengawal 
terpuk Korah ras terpuk Merari. 

Pendahin si deban i bas Rumah Pertoton 


20 Senina sapih-sapih kalak Lewi jadi kepala 
perbendaharan Rumah Pertoton, ras gudang 
guna pemere si man sembahenken. 

21 Ladan anak Gerson si dilaki, jadi nini man 
piga-piga terpuk, atan pe nini man keluarga 
anakna Jehiel. 

22 Lit dua nari anak Ladan si dilaki si deban 
eme Setam ras Joel. Setam ras Joel jadi 
kepala perbendaharan Rumah Pertoton ras 
gudang. 

23 Kesusuren Amram, Ishar, Hebron ras Usiel 
pe itetapken tugasna. 

24 Sebuel i bas terpuk Gersom anak 
Musa eme kepala pegawai si erdahin guna 
perbendaharan Rumah Pertoton. 

25 Arah senina Gersom si Elieser Sebuel 
nggo erkade-kade Selomit. Elieser eme bapa 
Rehabia, bapa Jesia, bapa Joram, bapa Sikri, 
bapa Selomit. 

26 Selomit ras anggota-anggota keluargana 
ertanggung jawab kerna pemere man Dibata 
si ipersembahken Raja Daud, bage pe ngurus 
kepala-kepala keluarga, peminpin-peminpin 
terpuk, ras puanglima-puanglima meliter. 

27 Piga-piga barang rampasen perang 
ibaba kalak enda jenari iendeskenna e guna 
ipergunaken i bas Rumah Pertoton. 

28 Selomit ras keluargana ertanggung 
jawab guna tiap kali si nggo iendesken guna 

ipergunaken i bas Rumah Pertoton, subuk 


pemere i bas Nabi Samuel nari i bas Raja Saul 
nari, i bas Raja Daud nari, i bas Abner anak si 
Ner nari, ras i bas J oap anak si Seruya. 


Pendahin kalak Lewi si deban 


29| bas kesusuren Ishar nari Kenanaya 
ras anakna si dilaki tetap ndahiken tugas 
administrasi: muniken surat-surat ras 
mberesken perkara bangsa Israel. 

20] bas kesusuren Hebron nari eme: Hasabia 
ras 1.700 kalak keluarga, kerina kalak si 
beluh, itamaken jadi kepala administrasi 
agama, ras perkara-perkara rayat i Israel 
arah Barat Lau Jordan. 

31J eria eme peminpin kesusuren Hebron. | 
bas tahun peempat puluhken Daud jadi raja, 
ibahan penelidiken kerna kesusuren Hebron 
enda. Ijumpai maka lit tentera-tentera si 
terberita i bas keluarga enda si tading iJaser 
i daerah Gileat. 

32 | pilih Raja Daud 2.700 kalak kepala 
keluarga si terberita i bas keluarga Jeria nari 
jenari itamakenna kalak enda jadi kepala 
pengurus kerina soal agama ras perkara rayat 
i Israel arah Timur Lau Jordan eme daerah 
Ruben, Gat, ras Manase Timur. 


Organisasi meliter ras rayat 


2 7 l Enda me daftar kepala keluarga 
bangsa Israel ras pegawai si ngurus 

dahin kerajan. Tiap bulan tahun ku tahun, 


ergiliren lit terpuk si 24.000 kalak ertugas i 
teruh pengaturen komendan i bas bulan e. 

2 Enda me komendan tep-tep bulan. Bulan 
si pemena eme: Jasobeam anak Sabdiel 

(ia sekalak i bas terpuk Peres: sada bagin 

i bas suku Juda nari). Bulan si peduaken 
eme: Dodai, kesusuren Ahohi (Miklot eme 
wakilna). Bulan si peteluken eme: Benaya 
anak Imam Joyada: ia jadi peminpin i bas 
"Si Telu Puluh" (anakna Amisabat nggantiken 
ia jadi komendan terpuk enda). Bulan si 
peempatken eme: Asahel senina Joap. 
(Anakna Sebadia nggantiken ia.) Bulan si 
pelimaken eme: Samhut: ia sekalak i bas 
kesusuren Ishar nari. Bulan si peenemken 
eme: Ira anak Ikes i Tekoa nari. Bulan si 
pepituken eme: Heles, kalak Eperaim i Pelon 
nari. Bulan si pewaluhken eme: Sibebai i 
Husa nari (ia sekalak i bas terpuk Serah nari 
-- eme sada bagin i bas suku Juda). Bulan si 
pesiwahken eme: Abieser i Anatot i daerah 
suku Benyamin nari. Bulan si pesepuluhken 
eme: Maharai i Netopa nari (ia i bas terpuk 
Serah nari). Bulan si pesepuluh sadaken 
eme: Benaya i Piraton i daerah suku Eperaim 
nari. Bulan si pesepuluh duaken eme: Heldai i 
Netopa nari (ia i bas kesusuren Otniel nari). 
3(1Taw 27:2) 

4(1Taw 27:2) 

5(1Taw 27:2) 

Pemerentahen suku-suku Israel 


16 Enda me daftar pemerentah-pemerentah 
suku Israel: (Suku: - Pemerentah: | Ruben - 
Elieser anak Sikri; Simeon - Sepatia anak si 
Makah; Lewi - Hasabia anak Kemuel; Harun - 
Sadok; Juda - Elihu, sekalak i bas senina Raja 
Daud; Isakar - Omri anak Mihael; Sebulon - 
Ismaya anak Obaja; Naptali - Jeremot anak 
Asriel; Eperaim - Hosea anak Asasia; Manase 
Barat - Joel anak Pedaya; Manase Timur - 
Iddo anak Sakaria; Benyamin - Jasiel anak 
Panen Dan - Asarel anak Jeroham: 

17 (1Taw 27:16 


22 (1Taw 27: 
23 Bangsa e 


) 
) 
1Taw Naa 
16) 
16) 


16) 
mulai umur dua puluh tahun 


ku teruh la isensus Raja Daud sabap padan 

TUHAN erbahan bangsa Israel bali ras 


bintang-bintang i langit teremna. 

24] oap si nandena eme Seruya menaken 
nusunsa tapi la erkedungen e idahikenna. 
Erkiteken sensus e, iukum Dibata bangsa 
Israel, emaka i bas beligan si perpudi lanai 
pernah isuratken gelar Toap i bas cataten si 
resmi i bas pegawai Raja Daud. 


Pengurus erta kerajan 


25 Enda me daftar kalak si ngurus erta 
kerajan: Si ngurus gudang kerajan eme: 
Asmawet anak Adiel. Si ngurus gudang 
setempat eme: Jonatan, anak Usia. Si ngurus 
si erdahin i juma eme: Esri anak Kelup. Si 
ngurus kebun anggur eme: Simei i Rama nari. 
Si ngurus asil gandum eme: Sabdi i Sepam 
nari. Si ngurus buah saitun ras batang ara 
i kaki gunung arah Barat eme: Baal Hanan 
i Gedea nari. Si ngurus ingan minak saitun 
isimpan eme: Joas. Si ngurus asuh-asuhen 
i Saron eme: Sirtai i Saron nari. Si ngurus 
asuh-asuhen i baluren-baluren eme: Sapat 
anak si Adlai. Si ngurus unta eme: Obil kalak 
Ismael. Si ngurus kalde eme: Jehdeya i 
Meronot nari. Si ngurus kambing ras biri-biri 
eme: Jasir kalak Hagri. 

26 (1Taw 27:25) 

21 (1Taw 27:25) 

28 (1Taw 27:25) 

29 (1Taw 27:25) 

30 (1Taw 27:25) 


31 (1Taw 27:25) 


Penasehat Raja Daud 


32Jonatan senina bapa Daud eme penasehat 
Daud, penasehat si beluh dingen meganjang 
sekolahna. Jonatan ras Jehiel anak si Hahmoni 
kepala pendidiken anak-anak raja. 

33 Ahitopel penasehat raja dingen Husai 
kalak Arki teman janah penasehat raja. 

34 Kenca Ahitopel mate, si jadi penasehat 
raja eme: Abiatar ras Joyada anak Benaya. Si 
jadi puanglima tentera kerajan eme Joap. 


Perentah Daud guna 
pembangunen Rumah Pertoton 


23 l Iperentahken Daud pulung kerina 
pegawai Israel i Jerusalem. Bage 

pe pegawai tep-tep suku, pegawai si 
ngurus dahin kerajan, peminpin terpuk, 
pengawas erta-erta ras asuh-asuhen raja 
ras anak-anakna, kerina pegawai kerajan, 
puanglima meliter, dingen kalak si penting -- 
pulung kerina i Jerusalem. 

2 Tedis Daud i lebe-lebe bangsa e jenari 
ngerana man bangsa e nina, "Begikenlah 
aku o bangsangku. Ateku mbangun rumah 
tembok man ingan Peti Perpadanen, ingan 
ndeher man TUHAN Dibatanta. Nggo kubahan 
persikapen guna mbangun rumah pertoton 
mpermuliaken Ia, 

3tapi IlarangNa aku mbangunsa, sabap aku 


sekalak tentera dingen melala ngamburken 
dareh. 

“TUHAN Dibata nu Israel milih aku ras 
kesusurenku jadi raja Israel seh asa lalap. 
IpilihNa Juda ngelitken peminpin dingen i 
bas Juda nari ipilihna keluarga bapangku. | 
bas kerina keluarga e nggo meriah UkurNa 
milih aku jenari njadiken aku raja man kerina 
bangsa Israel. 

> IberekenNa man bangku nterem anak 
dilaki dingen i bas anak-anakku si nterem 
e nari IpilihNa Salomo jadi raja man kerina 
bangsa Israel, kerajan Dibata e. 

6 Nina TUHAN man bangku, 'Anakndu si 
Salomo kap kalakna si mbangun Rumah 
PertotonKu. Nggo Kupilih ia jadi anakKu janah 
Aku jadi bapana. 

7 Kubahan tetap kerajanna adi iteruskenna 
ngikutken alu metenget kerina undang- 
undangKu, ras perentah-perentahKu bagi si 
genduari e.' 

8 Emaka genduari o rayatku, i adep-adepen 
Dibatanta dingen i lebe-lebe kerina bangsa 
Israel bangsa TUHAN enda, kukataken man 
bandu kerina: Tutuslah atendu ngikutken 
kerina si nggo iperentah TUHAN Dibatanta 
man bangsa, maka banci tetap kam 
empuna negeri si mejile enda janah banci 
itadingkenndu e man kesusurenndu rasa 
lalap." 

9Jenari nina man anakna Salomo, "O 


anakku, kukataken man bandu, tandailah 
Dibata bapandu dingen erdahinlah guna Ia 
alu bulat ukurndu janah tutus atendu. Itandai 
Dibata kerina perukuren ras sura-suranta. Adi 
idahindu Ia, IjumpaiNa kam. la si mbebasken 
kam rasa lalap. 

10 Arus ingetndu maka TUHAN nggo milih 
kam guna mbangun Rumah Pertoton si badia 
e. Genduari bangun dage Rumah Pertoton e 
-- dingen bangunlah e tuhu-tuhu." 

Il | bereken Daud man Salomo rencana 
guna kerina bangunen Rumah Pertoton e, 
guna mbangun gudang-gudang ras kerina 
ruangen-ruangen si debanna, bage pe guna 
mbangun Kamar si Badiana kal, eme ingan 
pengalemi dosa. 

12 Iberekenna ka pe rencana kerina si 
ijukurkenna guna mbangun kesain Rumah 
Pertoton ras kamar-kamar i sekelewetna 
bage pe guna mbangun gudang-gudang 
ingan perkekas Rumah Pertoton ras 
persembahen-persembahen si iendesken man 
TUHAN. 

13 | bpereken Daud ka pe rencana organisasi 
imam ras kalak Lewi guna ndahiken 
tugas-tugasna, ndahiken dahin i bas Rumah 
Pertoton ras ngurus kerina perkekasna. 

14 | berekenna pirak ras emas asa cukupna 
guna ipake erbahan perkekas-perkekas e, 

15 guna erbahan kerina lampu ras nahe 


lampu, 

16 guna meja pirak ras meja emas ingan 
ngamparken roti si man persembahenken 
man Dibata. 

17 Ibereken Daud ka pe pelajaren asa kai 
buena emas tulen ipake guna erbahan garpu- 
garpu, guna erbahan mangkuk-mangkuk ras 
guna erbahan guci-guci, asa kai buena pirak 
ras emas guna erbahan piring- piring, 

18 dingen asa kai buena emas tulen 
Ipake erbahan batar-batar ingan nutung 
simerim-merim ras asa kai buena emas murni 
ipake guna erbahan gereta ingan mahluk si 
erkabeng ngkimbangken kabengna i babo 
Peti Perpadanen TUHAN. 

19 Nina Raja Daud, "Kerina enda tersurat 
i bas tulisen rikutken perentah-perentah 
si Ibereken TUHAN jine man bangku gelah 
kubahan." 

20 Nina Raja Daud man anakna Salomo, 
"Tetapkenlah ukurndu tutuslah. Menakenlah 
erdahin janah ula bere kai pe ngambati kam. 
TUHAN Dibata si kusembah la lah ras kam. La 
kam ItadingkenNa, tapi tetap tading ras kam 
seh kam dung ndahiken Rumah PertotonNa. 

21| mam-imam enda ras kalak Lewi enda 
nggo itetapken ndahiken tugas i bas Rumah 
Pertoton. Kalak si erdahin alu erbage-bage 
kebeluhen merincuh nampati kam, janah 

kerina rayat ras peminpin-peminpin lit i teruh 
perentahndu." 


Sumbangen guna 
pembangunen Rumah Pertoton 


29 l Nina Raja Daud man kerina 
perpulungen e, "Anakku Salomo kalak 
si nggo ipilih Dibata. Tapi ia nguda denga, la 
lit pengalamenna. Sabap si man bahanen e 
la istana manusia tapi Rumah Pertoton man 
TUHAN Dibata. 

2 Asa gegehku nggo kulitken persedian 
guna Rumah Pertoton e. Eme: emas, pirak, 
tembaga, besi, kayu, batu permata syokam, 
mutiara, batu mosaik dingen melala batu 
marmar. 

3| datas ras i babo si e kerina, erkiteken 
keleng ateku man Rumah Pertoton Dibata, 
tambah si nggo kusikapken e kerina, 
kubereken pe erta ngku, eme emas ras pirak. 

4Kubereken tole emas si mejilena lebih 
seratus ton ras pirak menam 240 ton guna 
hiasen dingding Rumah Pertoton e 

? dingen man kerina si ibahan tukang- 
tukang. Genduari ise nari meriah ukurna 
mereken persembahen man TUHAN?" 

6 Emaka meriah ukur kepala terpuk, pegawai 
suku, komendan meliter, ras pengurus erta 
kerajan mereken 

! pemere enda guna dahin Rumah Pertoton 


e. Iberekenna 170 ton emas, 310 ton pirak, 
620 ton tembaga, 3.400 ton besi. 

S|se si lit i bas ia batu-batu permata 
iberekenna e jadi erta Rumah Pertoton si 
lurus Jehiel kalak Lewi i bas terpuk Gerson 
nari. 

9 Bangsa emere man TUHAN alu ukur meriah 
dingen seh riahna iakapna mere e. Raja Daud 
pe lanai kin alang-alang riahna iakapna. 


Daud muji Dibata 

101 adep-adepen kerina perpulungen e ipuji 
Daud TUHAN nina, "TUHAN Dibata nu nini 
kami Jakup, terpujilah Kam asa lalap seh rasa 
lalap. 

11 Kam kap si mbelin, Kam kap si terberita, 
Kam kap si mulia, Kam kap si mehulina 
dingen Kam kap si Mada Kuasa. Kerina langit 
ras doni Kam si madasa, Kam kap raja, 
pemerentah i babo kerinana. 

12 Kerina erta-erta ras kebayaken rehen i 
bas Kam nari nge: Kam merentah kerinana 
alu kuasa ras GegehNdu. Janah Kam ngasup 
erbahan kalak jadi si mbelin dingen erkuasa. 

13 Genduari O Dibata kami, ikataken kami 
bujur man BaNdu dingen ipuji kami GelarNdu 
si Mulia! 

14 Sabap bangsangku ras aku tuhu-tuhu 
la ngasup mere man BaNdu, sabap kerina 
ialoken kami i bas Kam nari nge, janah kami 

ngulihkenca ngenca man BaNdu kai si nggo 


I berekenNdu man kami. 

15 |etehNdu maka ibentasi kami geluh kami, 
bagi kalak perlajang ras pertandang bali ras 
nini-nini kami. Wari-wari kami lepas bagi 
awih, dingen la lit pengarapen kami. 

160 TUHAN Dibata kami, nggo ipepulung 
kami erta enda kerina guna mbangun Rumah 
Pertoton guna kemulian GelarNdu si badia, 
tapi kerina e reh i bas Kam nari dingen Kam 
nge empuna kerina. 

17 Kueteh maka Kam si nguji pusuh peraten 
dingen meriah lakapNdu ras bangsa si ertutus 
ate. | bas pusuh peraten si bersih ras bujur, 
meriah ukurku merekenca enda kerina man 
BaNdu, janah kuidah uga BangsaNdu si 
nggo pulung i jenda alu meriah ukur maba 
persembahen-persembahen man BaNdu. 

180 TUHAN Dibata nu nini kami Abraham, 
Isak ras Jakup, jagailah kinipatuhen kalak 
enda rasa lalap maka tetap ukur BangsaNdu 
dingen jagailah ia lalap maka setia man 
BaNdu. 

19 Bereken min man anakku Salomo 
enda kebulaten ukur ngikutken kerina si 
nggo IperentahkenNdu dingen mbangun 
Rumah Pertoton si nggo kubahan persedian- 
persedianna enda." 

20 Kenca bage isuruh Daud bangsa e nina, 
"Pujilah TUHAN Dibatandu!" Emaka kerina 
perpulungen e muji TUHAN, Dibata nu 

nini-ninina dingen erjimpuh ras mereken 


kemulian man TUHAN bage pe man raja. 

21 Pepagina igeleh kalak enda asuh-asuhen 
selaku persembahen si iendeskenna man 
TUHAN jenari ibereken man bangsa guna 
ipan. Tambahenna ipersembahken kalak 
enda seribu lembu, seribu bajar, seribu 
biri-biri si nguda denga: kerina e itutung 
kalak enda i babo batar-batar. Lau anggur pe 
ipersembahken kalak enda ka. 

22 Fmaka i bas wari e meriah kal ukur kalak 
enda, man ras minem i adep-adepen TUHAN. 
Kenca bage, pedua kaliken imomokenna 
Salomo raja. | bas gelar TUHAN, itangkuhken 
Salomo jadi raja dingen Sadok jadi imam. 

23 Alu bage Salomo nggantiken bapana Daud 
i bas kursi kinirajan si nggo itetapken TUHAN. 
la jadi raja si erkuasa janah kerina bangsa 
Israel ngikutken ia. 

24 Kerina pegawai-pegawai ras tentera bage 
pe kerina anak-anak Daud si deban erpadan 
patuh man Salomo selaku raja. 

25TUHAN erbahanca maka kerina bangsa 
erkemalangen man Salomo dingen IbahanNa 
maka Salomo me si muliana asangken raja si 
deban si nggo merentah Israel. 


Ringkasen pemerentahen Daud 
26 Daud anak Isai merentah Israel 

27 empat puluh tahun dekahna. Ia merentah 


i Hebron pitu tahun dingen telu pulu telu 
tahun i Jerusalem. 

28 Ja mate kenca cawir metua, bayak ras 
ihamati, jenari anakna Salomo nggantiken ia 
jadi raja. 

29 Sejarah Raja Daud bena-benana seh ku 
kedungenna isuratken i bas cataten telu nabi 
eme: Nabi Samuel, Natan ras Gat. 

30 Cataten e nuriken uga ia merentah, uga 
gegehna, dingen kerina si jadi man bana, 
man Israel ras kerajan sekelewetna. 


2 Tawarikh 


Salomo Ertoto mindo kepentaren man 
Dibata (1Raj 3:1-15) 


1 1 Salomo anak Daud nggo paguh kuasana 
i bas kerajan Israel dingen TUHAN 
Dibatana masu-masu ia. IbahanNa maka 
tuhu-tuhu mbelin kal kuasana Salomo. 

2 Iperentahken Raja Salomo kerina kepala 
pegawai pasuken seribu ras seratus, kerina 
pegawai pemerentah, kerina kepala keluarga 
(dingen kerina rayat) 

3 gelah lawes radu ku ingan pertoton i 
Gibeon. Lawes ia kerina ku jah sabap i jah 
kap ingan Kemah Perjumpan ras TUHAN. 
Musa, suruh-suruhen TUHAN, nai erbahan 
Kemah e i bas taneh si mesawang. 

4 (Tapi Peti Perpadanen nggo isimpan i 
Jerusalem i bas kemah si nggo ipajekken 
Daud sanga Peti Perpadanen e ibaba i Kiryat 
Jearim nari.) 

` Batar-batar tembaga si ibahan Besalel anak 
Uri kempu Hur pe i Gibeon nge. Inganna i 
lebe-lebe Kemah Perjumpan ras TUHAN. Raja 
Salomo ras kerina bangsa e ersembah man 
TUHAN ijah. 

6| lebe-lebe Kemah e ersembah raja man 
TUHAN alu mpersembahken persembahen i 

babo batar-batar tembaga e. Igelehna seribu 


asuh-asuhen jenari itutungna kerina i babo 
batar-batar e. 

"| bas berngi e icidahken Dibata BaNa man 
Salomo nina, "Kai atendu Kubereken man 
bandu?" 

8Nina Salomo, "Gelgel nari tetap 
IcidahkenNdu keleng AteNdu man bapangku 
Daud, janah genduari nggo IbereNdu aku 
nggantiken ia jadi raja. 

90 TUHAN Dibata, sehken dage padan 
si nggo IbahanNdu man bapangku. Nggo 
IbahanNdu aku jadi raja nandangi bangsa si 
teremna bali ras abu taneh. 

10 Fmaka bereken man bangku kepentaren 
ras pemeteh si kuperluken guna ngerajai 
ia kerina. Adi la bage kutera aku ngasup 
ngerajai BangsaNdu si mbelin enda?" 

ll Nina Dibata man Salomo, "Nggo payo 
pilihenndu e. La ipindondu erta ntah 
kebayaken, kemulian ntah kematen musuh- 
musuhndu, bage pe labo ipindondu maka 
kam cawir metua, tapi si ipindondu eme 
kepentaren ras pemeteh gelah alu bage 
ngasup kam ngerajai bangsangKu, ija kam 
nggo Kubahan jadi raja. 

12 Emaka genduari Kubereken man bandu 
kepentaren ras pemeteh. Janah tambahenna, 
Kubereken man bandu tole erta ras kebayaken 
dingen kemulian lebih asangken kerina raja si 
nggo leben ntah pudin asa kam jadi raja." 

Kekuasan ras kebayaken Raja 
Salomo (1Raj 10:26-29) 


13 Fmaka berkat Salomo i Gibeon nari, ingan 
Kemah Perjumpan ras TUHAN, jenari mulih ia 
ku Jerusalem. I je ia jadi raja Israel. 

14 Itambahina gegeh tenterana alu pepulung 
1.400 gereta kuda dingen 12.000 tentera si 
erkuda. Deba itamana iJerusalem dingen si 
tadingna itamakenna i kota-kota si deban. 

15| bas paksa pemerentahenna, pirak ras 
emas bali buena ras batu i Jerusalem janah 
kayu aras bali ras batang ara. 

16 Suruh-suruhen raja ngkuasai perbinagan 
kuda si rehna i Musri ras Kilikia nari, 

17 dingen gereta kuda si rehna i Mesir nari. 
Kuda ras gereta kuda si iperluken raja Heti 
ras Siria, Raja Salomo ngelitkenca. Man 
raja-raja e sada gereta kuda idayakenna alu 
erga 600 duit pirak, dingen kuda alu erga 150 
duit pirak. 


Persikapen majekken Rumah 
Pertoton (1Raj 5:1-18) 


2 l Raja Salomo netapken mbangun rumah 
Dibata ras istana guna dirina jine. 

2 Itamana 20.000 kalak erdahin ngangkut 
alat-alat dingen 80.000 tukang pahat batu. 
Lit 3.600 kalak si ngawasi pendahin e. 

3|suruh Salomo sekalak persuruhen ndahi 
Raja Hiram i Tirus ngataken, "Bahanlah 

usaha man bangku bali ras si ibahanndu man 


bapangku Raja Daud, sanga ikiremkenndu 
man bana kayu aras guna pembangunen 
istanana. 

4Aku sangana mbangun rumah pertoton 
guna pemuliaken TUHAN Dibatangku. 
Rumah Pertoton e jadi ingan si badia, ingan 
bangsangku ras aku nembah man BaNa 
alu nutung si merim-merim, ingan kami 
mpersembahken roti si badia man BaNa alu 
teratur dingen ingan kami mpersembahken 
tutungen tiap erpagi-pagi ras karaben, subuk 
sanga wari Sabat, wari Raya Bulan si Mbaru, 
ras wari-wari raya si deban lako pemuliaken 
TUHAN Dibata kami. Ia si merentahkenca 
maka ilakoken Israel e rasa lalap. 

> Kubangun ateku sada rumah pertoton si 
mbelin, sabap Dibata kami belinen asangken 
kerina dibata-dibata si deban. 

6 Aminna pe si tuhuna labo sekalak pe 
ngasup mbangun rumah man BaNa, sabap 
kerina belang langit pe kitiksa nge man 
BaNa. Dage uga banci aku mbangun rumah 
man BaNa, lebih asang ingan nutung si 
merim-merim man Dibata? 

! Dage bereken man bangku sekalak si beluh 
ndahiken ukiren emas, pirak, tembaga ras 
besi, ras si ahli erbahan uis belau, uis ungu 
ras uis megara. la erdahin ras tukang si nggo 
ipilihi bapangku Daud i Juda ras i Jerusalem 
nari. 

8 Kueteh maka tukang kayundu seh kal 


beluhna, emaka kiremken man bangku 
piga-piga erbage kayu cemara ras kayu 
cendana | Deleng Libanon nari. Kusuruh pagi 
tukangku nampati tukangndu, 

9 ngelitken perkayun man bangku, sabap 
rumah pertoton si ateku kubangun e mbelin 
dingen lanai tanggung jilena. 

10 Persedian man tukang-tukangndu, 
kukiremken man bandu 2.000 ton tepung 
gandum halus, 2.000 ton tepung gandum 
kasar, 400.000 liter anggur, dingen 400.000 
liter minak saitun." 

11 (kirem Raja Hiram man Salomo surat 
balasen. Nina i bas surat e, "Erkiteken keleng 
ate TUHAN man BangsaNa, nggo IbahanNa 
kam jadi raja bangsa e. 

12 Pujilah TUHAN Dibata Israel, si njadiken 
langit ras doni! Nggo IberekenNa man 
Raja Daud sada anak dilaki si pentar, 
dem pengertin ras pemeteh. Genduari 
irencanakenna mbangun rumah pertoton man 
TUHAN dingen mbangun istana guna dirina 
jine. 

13 Kukiremken man bandu sada tukang si 
pentar dingen beluh, gelarna Huram. 

14Nandena i bas suku Dan nari dingen 
bapana bangsa Tirus. Ia beluh kal erbahan 
barang-barang i bas emas, pirak, tembaga, 
besi, batu ras kayu nari. Ia beluh erbahan 
kain belau, ungu, kain megara ras lenen. Ia 

ngasup ngikutken potongen si iusulken man 
bana. Suruh ia erdahin ras tukang-tukangndu 
dingen ras si erdahin bapandu mbarenda. 

15 Emaka genduari kiremken man bangku 
tepung, gandum, anggur ras minak saitun si 
ipadankenndu. 

16] deleng-deleng Libanon itabah kami 
kerina kayu si iperlukenndu, jenari irakitken 
kami man bandu arah lawit seh i Jope. I jah 
nari banci ibabandu ku Jerusalem." 


Rumah Pertoton ibenaken (1Raj 6:1-38) 


17 Kerina kalak pertandang si tading i negeri 
Israel isensus Raja Salomo, bali ras si ibahan 
bapana Daud. Lit 153.600 kalak pertandang. 

18 jtugaskenna 70.000 kalak ngangkut 
alat-alat bangunen, dingen 80.000 kalak 
mahat batu i deleng-deleng jenari iangkatna 
3.600 kalak jadi pengawas, guna ngawasi 
pendahin e. 

3 l Raja Daud bapa Salomo, nggo nikapken 
ingan guna Rumah Pertoton e. Ingan 

e i Jerusalem i das Deleng Moria, ingan 

si ipergunaken Arauna kalak Jebusi e jadi 

ingan pengeriken. Ibenaken Raja Salomo 

pembangunen e, 

2i bas bulan si peduaken i bas tahun 
peempatken ia jadi raja. 

3Rumah Pertoton si ibangun Raja Salomo 


e ukurenna eme: gedangna dua pulu pitu 
meter, belangna siwah meter. 

4Ruangen Muka Rumah Pertoton seri 
belangna ras Rumah Pertoton e, eme siwah 
meter, dingen ganjangna 54 meter. Dingding 
ruangen si arah bas ilapisi alu emas murni. 

> Ruang pematang papanna kayu cemara, 
ilapisi alu emas tua. | bas lapisen emas e iukir 
batang kurma ras rante. 

6 Rumah Pertoton e ihiasi raja alu batu si 
mejile ras alu emas si rehna i negeri Parwaim 
nari. 

7 Dingding Rumah Pertoton e, balok-balokna, 
binangun pintun, pintu-pintu kerina ilapisi 
alu emas. | bas dingdingna iukir mahluk si 
erkabeng. 

8 Ruangen si arah bas igelari Ruangen si 
Badiana kal, ukurenna eme: gedangna siwah 
meter dingen belangna pe siwah meter bali 
ras belang Rumah Pertoton e. Guna ngelapisi 
dingding ras Ingan si Badiana kal ipake 20 
ton emas, 

9 lima ratus pitu puluh gram emas ipake 
guna erbahan paku. Janah dingding ruangen 
si arah datas pe ilapisi alu emas. 

10 suruh raja pe tukang erbahan dua patung 
mahluk erkabeng i bas logam nari, ilapisi alu 
emas, jenari itamaken i bas Ingan si Badiana 
kal, 

ku pintun. Tiap mahluk lit dua kabengna, tiap 
kabeng gedangna 2,2 meter, si ikirbangken, 
seh maka ujungna sidegesen i tengah-tengah 
ruangen e, janah ujung si sembelah nari 
ngkenai dingding si arah kawes ras kemuhen. 
Kimbang i bas ruangen e, kira-kira siwah 
meter gedangna. 

12 (2Taw 3:11) 

13 (2Taw 3:11) 

14 Kire-kire Ingan si Badiana kal ibahan i bas 
lenen ras i bas uis si deban nari si icelup jadi 
belau, ungu, megara. | bas kire-kire ibahan 
gambar mahluk si erkabeng. 


Dua tiang tembaga (1Raj 7:15-22) 


15 Ibahan raja dua tiang: tiap tiang 
ganjangna 15,5 meter jenari itamakenna 
i lebe-lebe Rumah Pertoton. Tiap tiang lit 
takalna 2,2 meter ganjangna. 

16] ancuk-ancuk tiang e ihiasina alu rante si 
ibayu dingen 100 buah delima tembaga. 

17 Tiang-tiang ipajekkenna sada arah 
kemuhen sada arah kawes i lebe-lebe Rumah 
Pertoton. Tiang si arah Selatan gelarna Jahin. 
Tiang si sada nari arah Utara gelarna Boas. 


Alat-alat Rumah Pertoton (1Raj 7:23-51) 


4 l suruh Raja Salomo erbahan batar-batar 
tembaga: ukurenna eme: siwah meter 

gedangna ras belangna, dingen ganjangna 


empat setengah meter. 

2 Ibahanna pe tong tembaga bulat, ukurenna 
eme 2,2 meter bagesna, 4,4 meter garis 
tengahna, dingen 13,2 meter kelilingna. 

3 Tong e arah darat ililet alu dua baris hiasen, 
sada i babo si debanna. Bentuk hiasen e bagi 
lembu, si ituang ersada ras tong e kerina. 

“Tong e iamparken i babo sepuludua lembu 
tembaga si ngala ku darat: tiap telu lembu 
ngadap kempak tiap jurusen. 

“Tong e kapalna pitu setengah meter. 
Biberna bagi cangkir, lempir ku darat bagi 
rudang. Isina kira-kira 50.000 liter. 

6 Ibahan pe sepuluh baskom, lima baskom 
itamaken arah Selatan Rumah Pertoton 
dingen lima arah Utara. Baskom e ipake guna 
murihi bagin-bagin asuh-asuhen si itutung 
jadi persembahen. Lau si i bas tong si galang 
e guna ipake man perburihen imam-imam. 

7 Ibahan sepuluh nahe lampu rikutken 
bentuk si nggo itetapken, dingen sepuluh 
meja, jenari itamakenna barang-barang 
e i bas ruang pematang Rumah Pertoton. 
Lima nahe lampu ras lima meja arah kawes 
ras lima arah kemuhen. Ibahan pe seratus 
mangkuk emas. 

8 (2Taw 4:7) 

9 Guna imam-imam ibahan kesain arah darat 
ras arah bas Rumah Pertoton e. Pintun-pintun 

i bas pintu gerbang kesain e, ilapisi alu 
tembaga. 

10 Tong e itamaken i bas suki Rumah 
Pertoton e. 

11 Piga-piga belanga, mangkuk, skop pe 
ibahan Huram ka. Alu bage nggo idungina 
dahin si nggo ijanjikenna man Raja Salomo 
guna Rumah Pertoton e. Alat-alat eme: Dua 
tiang. Dua takal tiang si tempasna bagi 
mangkuk i datas tiap tiang. Dua rante si 
ibayu jadi hiasen tiap takal tiang. Empat 
ratus buah delima tembaga isusun i bas 
dua baris sekelewet takal tiang e. Sepuluh 
gereta. Sepuluh baskom. Sada tong. Sepulu 
dua lembu tembaga natang tong e. Piga-piga 
belanga, sendok ras garpu. Huram tukang 
si beluh mahan kerina alat-alat enda i bas 
tembaga si erndilap nari, sue ras si nggo 
iperentahken Raja Salomo, guna ipake i bas 
Rumah Pertoton TUHAN. 

12 (2Taw 4:11) 

13 (2Taw 4:11) 

14 (2Taw 4:11) 

15 (2Taw 4:11) 

16 (2Taw 4:11) 

17 Kerina barang-barang ndai ituang raja 
kelang-kelang Sukot ras Sereda i Baluren 
Jordan. 

18 Perbahan bage buena alat-alat si ibahan 
e, lanai ieteh berat tembaga si ipake. 

19 Alat-alat i bas emas nari pe ibahan 


Salomo guna Rumah Pertoton e, eme: 
batar-batarna, piga-piga meja guna ingan 
roti si ipersembahken man Dibata: 

20 kerina nahe lampu ras lampuna, ibahan i 
bas emas murni nari, si isagan i adep-adepen 
Ingan si Badiana kal, sue ras rencana: 

2l hiasen, si tempasna bagi bunga, 
lampu-lampu, ras jepit-jepit rara: 

22 perkakas guna nimpeti lampu-lampu 
e, Mmangkuk-mangkuk, pinggan guna 
ingan si merim-merim, ingan rara. Kerina 
alat-alat enda ibahan i bas emas murni nari. 
Pintun-pintun Rumah Pertoton e, si arah darat 
ras pintun-pintun ku Ingan si Badiana kal 
ilapisi alu emas. 

1 Kenca Raja Salomo nggo dung ndahiken 
5 kerina dahin guna Rumah Pertoton e, 
kerina barang-barang si nggo ipersembahken 
bapana Daud, eme pirak, emas ras barang- 
barang si debanna, itamakenna ku bas 
gudang Rumah Pertoton. 


Peti Perpadanen ibaba ku bas 
Rumah Pertoton (1Raj 8:1-9) 


2 Kenca bage ipepulung Raja Salomo kerina 
peminpin suku ras peminpin terpuk Israel 
ku Jerusalem gelah maba Peti Perpadanen 
TUHAN i Sion, i Kota Daud nari ku Rumah 
Pertoton. 

3 Kerina pulung i bas paksa Wari Raya 


Sapo-sapo. 

4Kenca peminpin e nggo pulung kerina, 
iangkat kalak Lewi Peti Perpadanen e, 

? ibabana ku bas Rumah Pertoton. Kemah 
Perjumpan ras kerina alat-alatna pe 
ipindahken imam-imam ras kalak Lewi ku 
Rumah Pertoton e. 

6 Raja Salomo ras bangsa Israel pulung i 
lebe-lebe Peti Perpadanen mpersembahken 
biri-biri, ras lembu si lanai lang-lang buena, 
lanai terbeligai. 

! Kenca bage ilanja imam-imam Peti 
Perpadanen TUHAN ku bas Rumah Pertoton, 
lamparkenna i bas Ingan si Badiana kal i 
teruh patung mahluk si erkabeng. 

8 Kabeng patung mahluk-mahluk e kimbang 
nutupi Peti ras lanja-lanja Peti e. 

9 Ujung lanja-lanja Peti Perpadanen e ise 
pe banci ngidahsa adi ia tedis petingtang i 
lebe-lebe Ingan si Badiana kal, tapi Ia teridah 
i bas ingan si deban nari. (Lanja-lanja e i je 
denga seh genduari.) 

l0ja lit kai pe i bas Peti Perpadanen e 
seakatan dua papan batu si ibaba Musa i 
bas Deleng Sinai nari, asum TUHAN erbahan 
perjanjin ras bangsa Israel sanga bangsa e 
ndarat i Mesir nari. 

Kemulian TUHAN 


11 Kerina imam ije, la erpilihen i bas terpuk 
Si apai nari pe ia, nggo ibersihkenna dirina 
rikutken aturen agama. Bage pe kerina 
pemain musik kalak Lewi -- Asap, Heman, ras 
Jedutun ikut ras kerina anggota terpukna -- 
make baju si ibahan i bas uis lenen nari. Kalak 
Lewi e tedis arah Timur batar-batar janahna 
njemak ceracak ras kulcapi. I je lit seratus 
dua puluh imam ngembus terompet. Si rende 
likuti sora terompet, ceracak ras gendang si 
debanna, ersada kal kerina sorana. Ipujina 
TUHAN alu rende nina, "Pujilah TUHAN sabap 
KiniulinNa, dingen keleng AteNa tetap asa 
lalap." Asum imam-imam nandangi nadingken 
Rumah Pertoton e, rempet dem embun i bas 
Rumah Pertoton e, emaka lanai terterusken 
imam-imam e kebaktin ndai, sabap kemulian 
TUHAN ndemi Rumah Pertoton e. 

12 (2Taw 5:11) 

13 (2Taw 5:11) 

14 (2Taw 5:11) 


Amanat Salomo man bangsa 
Israel (1Raj 8:12-21) 


l Kenca bage ertoto Raja Salomo nina, 
6 "Tuhan nggo IpilihNdu InganNdu i bas 
embun ras gelap. 

2 Genduari nggo kupanteki sada rumah 


si erdolat man BaNdu, sada rumah man 
InganNdu asa lalap." 

3 Kerina bangsa Israel tedis ije. lalaken raja 
bangsa Israel jenari ipindona pemasu-masun 
Dibata man bangsa e. 

4Nina, "Pujilah TUHAN Dibata nu Israel! 
Nggo IgenepiNa padan si IbahanNa man 
bapangku asum NiNa man bana, 

3 'Menaken i bas paksa Kubaba bangsangKu 
Israel ndarat i Mesir nari seh paksa enda, 
la lit Kupilih sada kota i negeri Israel jadi 
ingan manteki rumah pertoton man inganKu 
isembah. Bage pe Ia lit Kupilih ise pe si 
ngerajai bangsangKu Israel. 

6 Tapi genduari nggo Kupilih Jerusalem jadi 
inganKu isembah, janah kam Daud, nggo 
Kupilih jadi si merentah bangsangKu.'" 

7 lumputi Salomo tole ngerana nina, 
"Bapangku Daud ersura-sura manteki rumah 
pertoton guna ingan ersembah man TUHAN 
Dibata Israel, 

8 tapi nina TUHAN man bapa, 'Mehuli 
sura-surandu manteki rumah pertoton man 
bangku, 

9tapi labo pernah banci ipantekindu. 
Simanteki rumah pertotonKu eme anakndu -- 
anakndu jine.' 

10 Genduari nggo igenepi TUHAN PadanNa. 
Aku nggo gancih bapangku jadi raja Israel 

dingen nggo kupajekken Rumah Pertoton 


ingan ersembah man TUHAN Dibata Israel. 
11 Nggo kutamaken ku bas Rumah e 
Peti Perpadanen si isin dua papan batu 
perpadanen si ibahan TUHAN man bangsa 
Israel." 


Pertoton Salomo (1Raj 8:22-53) 


12 Kenca bage i adep-adepen bangsa e lawes 
ia tedis ku lebe-lebe batar-batar, jenari ertoto 
ia dingenna ndadaken tanna ku das. 

13 (Nggo ibahan Salomo sada mimbar 
tembaga janah itamakenna e i tengah kesain. 
Ukuren mimbar e 2,2 meter persegi dingen 
1,3 meter ganjangna. Inangkihna mimbar 
e, erjimpuh ia jenari idadakenna tanna ku 
langit.) 

14 Ertoto ia nina, "O TUHAN Dibata Israel, 
la lit bagi Kam ulina. Subuk i belang- 
belang doni enda bage pe i das langit. 
IgenepiNdu PerpadanenNdu man BangsaNdu. 
IcidahkenNdu keleng AteNdu man bana adi 
ikutkenna Kam alu bulat ukurna. 

15 Nggo IgenepiNdu padan si IbahanNdu 
man bapangku Daud. Genduari tiap kata 
nggo IgenepiNdu. 

16 Genduari, O TUHAN Dibata Israel, 
genepilah padan si deban si IbahanNdu man 
bapangku asum IkatakenNdu man bana maka 
kesusurenna nge si tetap jadi raja i Israel adi 

ras si ibahan bapa nai. 

17 Emaka genduari O TUHAN Dibata Israel, 
bahan maka payo jadi bagi si IpadankenNdu 
man suru-SuruhenNdu Daud. 

18 Tapi O Dibata, tuhu kin banci Kam ringan 
| tengah-tengah manusia i babo doni enda? 
Kerina langit si mbelang pe kitiksa man 
InganNdu, apai denga ka Rumah Pertoton si 
kupajekken enda. 

190 TUHAN Dibatangku, erkiteken suruh- 
SuruhenNdu, begikenlah pertotonku ras 
pingko-pingkongku man BaNdu. 

20 Perdiatekenlah Rumah Pertoton enda suari 
ras berngi. Nggo Kam erpadan maka i jenda 
InganNdu isembah. Dage dengkehkenlah aku 
asum aku ertoto ngadap ku Rumah Pertoton 
enda. 

21 Begikenlah pertotonku ras pertoton 
BangsaNdu Israel, sanga ia ngadap kempak 
Rumah Pertoton enda dingen ertoto. 
Begikenlah kami i bas RumahNdu i surga nari 
dingen alemilah kami. 

22 Adi lit sekalak ituduh ersalah man kalak 
si deban janah ia ibaba ku batar-BatarNdu 
erbahan sada sumpah maka ia la ersalah, 

230 TUHAN begiken i Surga nari, janah 
adililah suruh-SuruhenNdu e. Ukumlah kalak 
si salah sue ras si patut ialokenna, tapi 
pulahilah kalak si Ia ersalah. 

musuhna erkiteken nggo erdosa man Kam, 
tapi adi mulihken ia ku Kam, dingen reh ku 
bas Rumah Pertoton enda, ertoto ia man 
BaNdu alu meteruk ukurna mindo gelah 
ialemi dosana, 

25 begikenlah ia i Surga nari. Alemilah 
dosa-dosa BangsaNdu ejenari babalah ia 
mulihken ku negeri si nggo IberekenNdu man 
nini-ninina ras man bana. 

26 Adi Ia IberekenNdu udan erkiteken 
BangsaNdu erdosa man BaNdu, tapi adi 
erkadiola ia, jenari ngala ia kempak Rumah 
Pertoton enda, ertoto ia man BaNdu alu 
meteruk ukurna, 

270 TUHAN, begiken ia i surga nari jenari 
alemilah dosa suruh-SuruhenNdu, bangsa 
Israel e, jenari ajari ia ngelakoken kai si 
bujur. Emaka o TUHAN, berekenlah udan ku 
NegeriNdu enda, negeri si nggo IberekenNdu 
man BangsaNdu jadi sikerajangenna si tetap. 

28 Adi jadi kelihen i negeri e, ntah wabah 
penakit ntah pe sinuan-sinuan icedaken angin 
si melas ntah erkiteken labang si melala, ntah 
adi BangsaNdu iserang musuh-musuhna, 
ntah adi lit penakit kai gia 

29 begikenlah pertotonna. Adi lit BangsaNdu 
pusuhna dem ate ceda, jenari ertoto ia alu 
ndadaken tanna kempak Rumah Pertoton 
enda, 

30 begikenlah pertotonna e. Begikenlah 


pemindonna i bas RumahNdu i Surga nari 
jenari alemilah ia. Kam kap ngenca metehsa 
isi perukuren manusia. Lakokenlah man tiap 
kalak sue ras si patut ialokenna, 

31 maka BangsaNdu erkemalangen man 
BaNdu jenari iikutkenna Kam i bas kerina 
paksa-paksa kegeluhenna, i negeri si nggo 
I berekenNdu man nini-nini kami. 

32 Adi lit bangsa si deban tading i bas negeri 
si ndauh: ibegina uga belinna dingen gegehna 
Kam, janah katawari pe nggit Kam ndudurken 
TanNdu lako nampati, jenari reh ia ertoto i 
bas Rumah Pertoton enda, 

33 begikenlah pertotonna. | bas RumahNdu i 
Surga nari begiken ia janah berekenlah man 
bana kai si ipindona man BaNdu, gelah alu 
bage kerina bangsa i doni enda nandai Kam, 
jenari iikutkenna Kam bali ras BangsaNdu 
Israel. Alu bage ietehna maka Rumah 
Pertoton si kupajekken enda tuhu-tuhu ingan 
ersembah man BaNdu. 

34 Adi IperentahkenNdu BangsaNdu lawes 
ku peperangen ngelawan musuh-musuhna, 
jenari ertoto ia man BaNdu, amin ija peia, 
ialakenna kota si nggo IpilihNdu enda, dingen 
Rumah Pertoton si nggo kupajekken enda 
man BaNdu, 

35 begikenlah pertotonna. Begikenlah ia i 
Surga nari dingen berekenlah man bana 
kemenangen. 

36 Adi BangsaNdu erdosa man BaNdu, 


janah la kap lit kalak si la erdosa, emaka 

i bas pernembeh AteNdu IpediatNdu 
musuh-musuhna naluken ia jenari ibabana 
jadi tabanen ku negeri si deban, aminna pe 
ndauh negeri e, 

37 begikenlah pertoton BangsaNdu. O 
TUHAN, adi i bas negeri e erkadiola ia, jenari 
ertoto ia man BaNdu, iakukenna kerina 
dosana ras kejahaten si nggo ibahanna, 
begikenlah pertotonna. 

38 Adi i bas negeri e payo dingen tuhu-tuhu 
erkadiola kal ia jenari ertoto ia man BaNdu 
asum ialakenna kempak negeri si nggo 
IberekenNdu man nini-nini kami enda, 
kempak kota si nggo IpilihNdu, dingen Rumah 
Pertoton si nggo kupajekken 

39 emaka begikenlah pertotonna. | bas 
RumahNdu i Surga nari begikenlah ia, janah 
mekuah min AteNdu man bana, alemilah 
kerina dosa-dosa BangsaNdu. 

40 Genduari o Dibatangku, tataplah kami 
dingen dengkehkenlah kerina pertoton si 
isehken man BaNdu i bas ingan enda. 

410 TUHAN Dibata, genduari dage radu ras 
Peti Perpadann tanda KinigegehenNdu e, 
bengketi dage Rumah Pertoton enda jenari 
ringanlah Kam i je rasa lalap. Pasu-pasu 
kerina si idahiken imam-l mamNdu, jenari 
bereken keriahen man kerina BangsaNdu 
erkiteken KiniulinNdu man bana. 

420 TUHAN Dibata, ula tulak raja si 


IpilihNdu. Ingetlah keleng AteNdu man 
suruh-SuruhenNdu Daud." 


Penangkuhen Rumah 
Pertoton (1Raj 8:62-66) 


7 1 Kenca Raja Salomo ndungi pertotonna, 
nusur api i langit nari, ipanna 
persembahen si nggo ipersembahken, jenari 
sinalsal kemulian TUHAN ndemi Rumah 
Pertoton e. 

2 Erkiteken Rumah Pertoton nggo dem alu 
sinalsal kemulian TUHAN, emaka imam-imam 
e lanai banci bengket ku bas. 

3 Kenca idah kalak Israel api e nusur i langit 
nari dingen sinalsal kemulian TUHAN ndemi 
Rumah Pertoton e, erjimpuh ia kerina ayona 
seh ku taneh. Isembah dingen ipujina Dibata 
erkiteken kiniulin ras keleng AteNa si la 
erkeri-kerin. 

4Kenca bage Salomo ras kerina bangsa e 
erbahan persembahen man TUHAN. 

> Ipersembahken Salomo 22.000 lembu 
dingen 120.000 biri-biri jadi persembahen 
persadan. Alu bage ia ras kerina bangsa 
Israel nangkuhken Rumah Pertoton e. 

SImam-imam tedis i bas ingan si nggo 
itetapken janah i lebe imam-imam e tedis 
kerina kalak Lewi. Ipujina TUHAN alu 
alat-alat musik si nggo isikapken Daud janah 
ngendeken ende-enden "KekelengenNa si la 

erkeri-kerin," sue ras si nggo itugasken Daud. 


Kerina imam-imam e ngembus terompet 
sedangken kerina perpulungen pe tedis. 

7| tengah-tengah kesain e, arah bagin lebe 
Rumah Pertoton e, si ipebadiaken Salomo, 
ipersembahkenna i je kerina persembahen 
tutungen, persembahen buah gandum, 
dingen tabeh-tabeh i bas persembahen 
persadan nari. Ilakokenna e, erkiteken 
batar-batar tembaga si nggo ibahanna e 
kitiksa man ingan kerina persembahen e. 

8| bas paksa e irayaken Salomo ras kerina 
bangsa e wari Raya Sapo-sapo, dekahna lit 
pitu wari. Seh kal teremna jelma pulung, 
menaken i bas dalan kempak ku Hamat i 
Utara dingen perbalengen Mesir i Selatan. 

9 Pitu wari dekahna kalak ndai nangkuhken 
batar-batar e, janah kenca bage pitu wari nari 
ka guna ngerayaken wari Raya Sapo-sapo e. | 
bas wari pendungi ibahanna penutupen pesta 
e, 

10 emaka pepagina wari si pedua pulu teluken 
bulan si pepituken isuruhna perpulungen e 
mulih. Meriah kal iakapna kerna pasu-pasu si 
nggo ibereken TUHAN man BangsaNa Israel, 
man Daud ras man Salomo. 

Icidahken Dibata tole BaNa man 
Salomo (1Raj 9:1-9) 


11 Kenca Raja Salomo dung erbahan Rumah 
Pertoton e ras istanana, dingen nggo genep 
sue ras si nggo isura-surakenna, 

12 jcidahken TUHAN BaNa man Salomo 
berngi e. Nina, "Nggo Kubegi pertotonndu 
dingen Kualoken Rumah Pertoton e jadi ingan 
mpersembahken persembahen man bangku. 

13 Adi la Kubereken udan, ntah adi 
Kusuruh labang mangani sinuan-sinuan, 
ntah adi Kubereken penakit laya-laya man 
bangsangkKu, 

14 adi ertoto ia man bangKu dingen erkadiola 
ia jenari itadingkenna si jahat si nggo 
ibahanna, Kubegiken pertotonna i Surga nari, 
Kualemi dosa-dosana, jenari Kubahan ka 
maka mehumur mulihken tanehna. 

15 Aku si mperdiateken Rumah Pertoton 
enda, dingen Aku nggo ersikap megikenca 
kerina pertoton si itotoken i jenda, 

16 sabap nggo Kupilih dingen Kupebadiaken 
ingan e jadi ingan ersembah man bangKu seh 
rasa lalap. 

17 Adi patuh kam nembah Aku bali ras 
si nggo ibahan bapandu, ipatuhindu 
undang-undangKu, idalankenndu kerina si 
Kuperentahken man bandu, 

18 adi bage Kucikep padan si nggo Kubahan 
ras bapandu Daud sanga Kukataken 

man bana, maka Israel tetap iperentah 


kesusurenna. 

19 Tapi kune pagi kam ntah bangsandu Ia 
ngikutken undang-undang e ras perentah- 
perentah si nggo Kubereken man bandu, 
jenari nembah kam man dibata-dibata si 
deban, 

20 adi bage Kupelawes kam i bas negeri 
si nggo Kubereken man bandu enda nari, 
dingen Kutadingken Rumah Pertoton si nggo 
Kupebadiaken jadi ingan ersembah man 
bangKu enda. I japa pe Rumah Pertoton jadi 
kuan-kuan dingen ciga ate kalak man bana. 

21 Rumah Pertoton si genduari e ipehaga 
tuhu-tuhu tapi denggo asa kalak si mentas 
arah e mamang atena dingen nungkun ia 
nina, 'Ngkai maka bage ibahan TUHAN man 
negeri enda ras man Rumah Pertoton enda?' 

22 |jabap kalak me pagin nina, 'Erkiteken 
bangsa Israel nggo nadingken TUHAN 
Dibatana, si nggo maba nini-ninina ndarat i 
Mesir nari. Leket ukurna man dibata-dibata 
si deban dingen nembah ia man bana. Eme 
sabapna maka ibereken TUHAN mara si 
mbelin e man bangsa Israel enda.'" 


Bekas pendahin Salomo (1Raj 9:10-28) 


8 1 Dua puluh tahun dekahna Salomo 
ndungi Rumah Pertoton ras istana. 

2 Ipekenana pe mulihi kota-kota si ibereken 


Raja Hiram man bana janah isuruhna kalak 
Israel ringan ije. 

3 buatna daerah Hamat ras Soba, 

4jenari ibahanna benteng kota Palmira i 
gurun pasir. Ipekenana mulihi kerina kota 
Hamat si jadi lumbung perbekalen. 

3 Kota-kota si tersena arah teruh enda pe 
ipekena Salomo mulihken, eme: Bet Horon 
Gugung ras Bet Horon Berneh (kota-kota si 
lit bentengna dingen pintu-pintu gerbangna 
banci ieruk), 

6 kota Baalat, ras kerina kota-kota si 
ijjadikenna lumbung perbekalen, ras kerina 
kota-kota si jadi ingan kuda ras gereta 
kudana. Idalankenna kerina rencanana guna 
mbangun Jerusalem, Libanon ras kerina 
daerah jajahenna. 

7 Isuruhna kerja paksa kerina kesusuren 
bangsa Kanaan si la ibunuh bangsa Israel 
tupung e naluken negeri e. Bangsa-bangsa e, 
atan pe bangsa Heti, Amori, Peris, Hewi ras 
bangsa Jebusi. Kesusuren bangsa-bangsa e 
terus jadi budak Israel seh paksa enda. 

8 (2Taw 8:7) 

9 Kalak Israel Ia isuruh kerja paksa, tapi 
jadi tentera, jadi perajurit, jadi komendan 
pasuken erkuda dingen jadi pasuken si 
ngersak kuda. 

10j it 250 kalak kepala si ngaturken kerja 
paksa erdahin i erbage-bage pembangunen. 

ll | piser Salomo kemberahenna putri raja 


Mesir, i Kota Daud nari ku istana si nggo 
ibahanna guna kemberahenna e. Nina 
Salomo, "La banci kemberahenku tading i 
istana Daud raja Israel, erkiteken kerina 
ingan si nggo jadi ingan Peti Perpadanen e 
badia kap." 

12 | persembahken Salomo persembahen 
man TUHAN i babo batar-batar si nggo 
ipajekkenna i lebe-lebe Rumah Pertoton e. 

13 | persembahkenna persembahen tutungen 
sue ras aturen-aturen i bas Undang-undang 
Musa guna wari raya eme: wari Sabat, wari 
raya Bulan Mbaru, wari raya si telu kali sada 
tahun eme: wari raya Roti Si La Itama Ragi, 
wari raya Peranin, wari raya Sapo-sapo. 

14Sue ras peraturen si nggo itetapken 
bapana Daud, itetapken Salomo pendahin 
imam-imam Si tep-tep wari dingen pendahin 
kalak Lewi si ngendeken ende-enden pujin 
ras nampati imam-imam e i bas ndahiken 
dahinna. laturkenna pe pengawal i bas pintu 
gerbang ndahiken dahinna tep-tep wari njaga 
pintu gerbang, sabap bage nggo iperentahken 
Daud, suruh-suruhen Dibata e. 

15 Peraturen-peraturen si ibereken Daud 
man imam-imam ras kalak Lewi kerna 
gudang-gudang ras perkara-perkara si 
debanna idalanken seh ku si kitik-kitikna. 

16 Mulai i bas ncibalken palas Rumah 
Pertoton seh dung kerina dahin e erdalan 

alu mehuli. Emaka genduari kerina pendahin 


Salomo nggo erlayas. 

17 Kenca bage lawes Salomo ku Esiongeber 
ras Elat pelabuhen i tepi Teluk Akaba, i negeri 
Edom. 

18 | kirem Raja Hiram man Salomo piga-piga 
kapal. Kerina kapten kapal e pegawai Raja 
Hiram, janah anak buahna pelaut-pelaut 
si erpengalemen. Kalak enda erlayar ras 
pegawai-pegawai Salomo ku negeri Opir, 
dingen ijah nari ibabana man Salomo lebih 
sepulu lima ribu kilo emas. 


Ratu Syeba ndahi Salomo (1Raj 10:1-13) 


l Ratu Syeba megi maka Raja Salomo 
terberita tuhu-tuhu. Erkiteken si e reh 
ia ku Jerusalem ngujisa alu penungkunen- 
penungkunen si mesera. Radu ras ratu e 
ikut pe nterem suruh-suruhenna, bage pe 
melala unta erbaban rempah-rempah, batu 
permata ras melala emas. Kenca ia nggo 
jumpa ras Salomo, isungkunina Salomo 
kerina penungkunen si turah i bas ukurna. 
2 'jabap Salomo kerina penungkunen e; Ia lit 
si metahat iakap Salomo nerangkenca. 
3 Ibegi ratu Syeba kepentaren Salomo, 
dingen idahna bangunen istanana. 
4Idahna pangan si ielaken i das meja 
Salomo, idahna perumahen pegawai- 
pegawaina, kiniraturen pegawai istana 
dingen paken seragam si nipakena, uis 

pelayan si ngidangi ia i bas kerja man-man, 
bage pe persembahen-persembahen si 
ipersembahkenna i bas Rumah Pertoton. 
Kerina si e erbahanca ratu Syeba jengang 
dingen labuh ukurna. 

> Nina ratu man raja, "Si kubegi i negeringku 
kerna kam ras kerna kepentarenndu payo 
tuhu! 

6 La aku tek kai si ituriken kalak man bangku 
adi langa kudahi ku jenda janah kuidah 
jine. Kepeken langa setengah pe kerna 
kepentarenndu si kubegi. Kepentarenndu 
ngelebihi asang si ituriken kalak man bangku. 

7 Sangap kal kalak si jadi suruh-suruhenndu, 
si katawari pe lit i adep-adepenndu, dingen 
ndat kesempaten megiken kepentaren si 
ibelaskenndu! 

8 Pujilah TUHAN Dibatandu! Nggo 
IcidahkenNa ngena AteNa man bandu alu 
ngangkat kam jadi raja, merentah i bas 
GelarNa. Erkiteken keleng AteNa BangsaNa 
Israel, dingen IkeliniNa AteNa bangsa e 
rasa lalap, langkatNa kam jadi raja, maka 
ikapitindu undang-undang ras keadilen." 

9Ipersembahken ratu Syeba pemere si 
nggo ibabana man Raja Salomo, eme: lebih 
4.000 kilo emas, dingen rempah-rempah ras 
batu permata si lanai lang-lang buena. La lit 
pernah rempah-rempah si bali ulina ras si 
nggo ibereken ratu Syeba man Raja Salomo. 

10 (Anak buah Raja Hiram ras anak buah 


Raja Salomo si maba emas i Opir nari e, tole 
pe maba kayu cendana ras batu permata. 

11 Kayu e ipake Salomo guna erbahan tangga 
Rumah Pertoton dingen tangga istanana, 
bage pe guna erbahan kulcapi ras gambus 
man pemain musik. Ope si e la pernah iidah 
si bagenda i negeri Juda.) 

12 | bereken Raja Salomo man ratu Syeba kai 
saja si ipindona. Tambah si e kerina pemere 
si ibaba ratu Syeba man bana, ibereken Raja 
Salomo ka gantina. Kenca bage mulih ratu e 
ras rombongenna ku negeri Syeba. 


Kebayaken Raja Salomo (1Raj 10:14-25) 


13 Tiap tahun Raja Salomo ngaloken menam 
dua pulu telu ribu kilo emas. 

14Tambah si e lit ka pajak si galari 
pedagang-pedagang ras saudagar-saudagar. 
Raja Arab ras gubernur-gubernur Israel pe 
maba pirak ras emas man bana. 

15 (bahan Salomo dua ratus ampang-ampang 
mbelin, janah tiap ampang-ampang Ilapisina 
alu pitu kilo emas si itepa, 

16 ras telu ratus ampang-ampang si kitik, 
janah tiap ampang-ampang ilapisina alu telu 
kilo emas si itepa. Kerina e isimpanna i bas 
Gedung Kerangen Libanon. 

17 Ibahan raja pe sada kursi kinirajan si 
mbelin. Sada bagin kursi kinirajan e ilapisi 

alu gading, janah bagin si debanna ilapisi alu 


emas murni. 

18 Kursi kinirajan e lit enem anak tanggana, 
janah lit ingan dedehen nahe si ileketken 
kempak kursi kinirajan e. Ingan dedehen 
nahe e ilapisi alu emas. Arah kawes ras 
kemuhen kursi kinirajan e lit ingan tan. Janah 
i bas tiap tepina tedis sada patung singa. 

19 jt sepulu dua patung singa i bas enemna 
anak tangga kursi kinirajan e. | bas tiap anak 
tangga i kawes kemuhenna tedis sada patung 
singa. La lit pernah kursi kinirajan bagi si ei 
bas kerajan si deban. 

20 Kerina ingan minem Raja Salomo ras 
kerina perkekas si lit i bas Rumah Kerangen 
Libanon, ibahan i bas emas murni nari. I bas 
jaman Salomo pirak Ia iakep meherga. 

21 Melala kapal Raja Salomo erlayar ras 
suruh-suruhen Raja Hiram. Sekali tiap telu 
tahun kapalna i Tarsis nari e mulih maba 
emas, pirak, gading, mawas ras kera. 

22 Raja Salomo bayaken ras pentaren 
asangken raja-raja si deban i bas doni enda. 
23 Raja-raja si deban e reh ercakap-cakap 
ras Salomo, megiken kepentaren si nggo 

ibereken Dibata man bana. 

21Tep-tep raja maba pemere man Salomo 
eme: barang-barang pirak ras emas, paken, 
senjata, rempah-rempah, kuda ras bagal. 
Bage terus-terusen tiap tahun. 

25 Karang gereta kuda ras karang kuda 


Salomo lit 4.000, janah pasuken si erkuda lit 
12.000. Deba itamakenna i Jerusalem dingen 
si debanna itamakenna i bas kota-kota si 
deban. 

26 jg erkuasa i babo kerina raja-raja i daerah 
Lau Eprat nari seh ku negeri Pilisti dingen 
perbalengen Mesir. 

21| bas paksa pemerentahenna, pirak nggo 
bali buena i Jerusalem ras batu, kayu aras 
bali buena ras batang ara. 

28 Kuda itukur Salomo i Mesir dingen i 
negeri-negeri si deban nari. 


Ringkasen pemerentahen 
Salomo (1Raj 11:41-43) 


29 Sejarah si debanna kerna Raja Salomo 
isuratken i bas Sejarah Nabi Natan, | 

bas Nubuat Ahia i Silo nari, ras i bas 
Pengenehenen Nabi Iddo (pemerentahen 
Jerobeam, raja Israel pe isuratken i bas kitap 
enda). 

30 Salomo jadi raja Israel i Jerusalem empat 
puluh tahun dekahna. 

31 Mate ia jenari ikuburken i Kota Daud. 
Emaka anakna Rehabeam nggantiken ia jadi 
raja. 

Pemberontaken suku-suku si arah 
Utara (1Raj 12:1-20) 


10 l Lawes Rehabeam ku Sikem. | je nggo 
pulung kerina kalak Israel si arah Utara 
guna nangkuhken ia jadi raja. 

2 Tupung Jerobeam anak Nebat, lompat ku 
Mesir nelamatken bana i bas Salomo nari, 
megi kerna si enda, mulihken ia ku Israel. 

3 Itenahken suku Israel si arah Utara, jenari 
ras ia kerina ndahi Rehabeam nina, 

4“Bapandu nggo ngampeken baban si 
mberat man kami. Adi ipenahangindu baban e 
dingen ibahanndu kami nggeluh tersenangen, 
kami jadi suruh-suruhenndu." 

3 Nina Rehabeam njabapsa, "Bereken 
man bangku telu wari mpertimbangken 
pemindonndu e. Kenca bage reh kam mulihi." 
Emaka lawes rayat e. 

6 Isungkuni Raja Rehabeam kalak si nggo 
metua eme penasehat bapana Salomo nai. 
Nina nungkun, "Kai nasehatndu man bangku 
si man katankenku man rayat e?" 

7 Nina tua-tua e njabapsa, "Adi kam mehuli 
man rayat e dingen icubakenndu erbahan 
meriah iakapna alu mereken jabapen ate si 
mekuah, ia tetap jadi suruh-suruhenndu si 
setia." 

8 Tapi ipersilahangna nasehat kalak si nggo 
metua e. Lawes ia man kalak si nguda 

si sebekbek ras ia si genduari nggo jadi 


penasehatna. 

9 “Kai nasehatndu man bangku?" nina 
nungkunsa. "Uga ningku njabap rayat e? 
Pemindonna eme gelah ipenahangi babanna." 

10 Nina penasehatna e njabapsa, "Bagenda 
nindu man bana, 'Anak jaringku belinen 
asangken awak bapangku.' 

11 Kataken man bana bagenda, 'Itamaken 
bapangku baban si mberat, terberaten denga 
ka asang si e kutamaken man bandu. Iligasna 
kam salu purih, kuligas kam salu cambuk 
kuda!"" 

12 Kenca nggo telu wari, Jerobeam ras kerina 
rayat e ndahi Raja Rehabeam mulihi sue ras 
si nggo iperentahkenna man bana kerina. 

13 persilahang raja e nasehat kalak si nggo 
metua ndai, emaka kasar pengeranana man 
rayat e, 

14 sue ras nasehat kalak si nguda denga. 
Nina Rehabeam, "Nggo itamaken bapangku 
baban si mberat i babondu tapi kubahan 
maka babanndu e beraten denga ka asa si e. 
Iligasna kam salu purih, aku kuligas kam salu 
cambuk kuda!" 

15 Kai si ibahan raja e, sue ras sura-sura 
TUHAN Dibata guna nggenepi KataNa si nggo 
IbelaskenNa kerna Jerobeam anak Nebat 
erkelang-kelangken nabi Ahiya i Silo nari. 
Eme sabapna maka la diate raja pe man rayat 
e. 

16 Kenca ieteh jelma si nterem maka ia Ia 


ibegiken raja, isurakina raja nina, "Labo man 
kade kami Daud ras keluargana. Kai kin si 
nggo pernah ibahanna man banta? O kalak 
Israel, ota kita mulih! Pelepas Rehabeam 
pekena bana!" Dage berontak bangsa Israel. 

17 Alu bage kalak si ringan i daerah Juda nari 
ngenca Rehabeam iakui jadi raja. 

18 Kenca bage isuruh Raja Rehabeam si 
Adoniram kepala kerja paksa lawes njumpai 
kalak Israel, tapi ibenterina alu batu seh 
mate. Nangkih Rehabeam ku das gereta 
kudana jenari lompat ia ku Jerusalem. 

19 Mulai paksa e kalak Israel si arah Utara 
tetap berontak ngelawan kesusuren Daud. 


Kata Dibata arah 
Semaya (1Raj 12:21-24) 


1 1 1 Sanga Raja Rehabeam seh i 
Jerusalem ipepulungna 180.000 

tentera si mbisana, i bas daerah Juda ras 
daerah Benyamin nari. Ia ersura-sura lawes 
erperang guna ngulihken kuasana man suku 
Israel Utara. 

2 Tapi ngerana TUHAN man Nabi Semaya 

3 lako mereken tenah man Raja Rehabeam 
dingen man kerina suku Juda ras Benyamin 
nina, 

4"Ula erperang ras sapih-sapih seninandu. 
To mulihlah kam kerina. Kai si jadi e 
sura-surangKu nge kap." Ipatuhi kalak enda 

perentah TUHAN emaka la ia lawes ngelawan 


Jerobeam. 


Rehabeam erbahan benteng kota 


> Rehabeam ringan i Jerusalem ibahanna 
benteng kota-kota Juda ras Benyamin si 
tersena enda eme: 

6 Betlehem, Etam, Tekoa, 

7 Betsur, Soko, Adulam, 

8 Gat, Maresa, Sip, 

9 Adoraim, Lakis, Aseka, 

10 Sora, Ayalon ras Hebron. 

11 Kerina kota e ibentengina alu nteguh 
itamakenna komendan i bas tep-tep kota, 
dingen i bas tiap kota isikapkenna persedian 
nakan, minak saitun, ras anggur. 

12 Ampang-ampang ras lembing pe 
isikapkenna i bas tiap kota e. Alu bage daerah 
Juda ras Benyamin tetap ikuasaina. 


Imam-imam ras kalak Lewi reh ku J uda 


13 Kerina imam-imam ras kalak Lewi i Israel 
reh ku Juda. 

14 | tadingkenna mbalmbal ras tanehna 

si deban jenari miser ia ku Juda ras ku 
Jerusalem, sabap Raja Jerobeam ras 
anak-anakna la mere kalak enda erdahin jadi 
imam TUHAN. 

15 |tangkuhkenna imam-imamna, isuruhna 
erdahin i bas ingan persembahen berhala, 

dingen nembah man setan-setan, ras man 


gana-gana si ibahanna bagi tempas lembu. 

16 Kerina suku kalak Israel si bulat ukurna 
nembah man TUHAN Dibata Israel ngikutken 
kalak Lewi lawes ku Jerusalem, gelah ije ia 
mpersembahken persembahen man TUHAN, 
Dibata nu nini-ninina. 

17 Alu bage ergegehna kerajan Juda. Janah 
lit telu tahun dekahna ia nampati Raja 
Rehabeam anak Salomo janah pergeluhna 
sanga pemerentahen Raja Daud ras Raja 
Salomo. 


Keluarga Rehabeam 


18 Rehabeam erjabu ras Mahalat. Bapa 
Mahalat eme Jerimot anak Daud, janah 
nandena Abihail anak Eliap, kempu Isai. 

191 bas perjabun Rehabeam ras Mahalat 
ipupusna telu anak dilaki eme: Jeus, Semaria, 
ras Saham. 

20 Kenca bage erjabu ka Rehabeam ras 
Maaka anak si Absalom janah i je ipupusna 
empat anak dilaki eme: Abiya, Atai, Sisa, ras 
Selomit. 

21 Kerina, lit sepulu waluh kemberahen 
Rehabeam dingen enem puluh gundikna. 
Anakna lit dua pulu waluh dilaki ras enem 
puluh diberu. | bas kerina kemberahen ras 
gundikna si ngenana kal ate Rehabeam eme 
Maaka. 

22 Emaka iangkatna Abiya jadi peminpin, 
janah irencanakenna maka ia me pagi si 
nggantiken ia jadi raja. 

23 Rehabeam pentar mereken tanggung 
jawab man anak-anakna, emaka isuruhna 
ringan i Juda ras Benyamin kota-kota si 
erbenteng e. Isikapkenna mbue perbekalen 
man anakna e, janah ibuatna melala diberu 
jadi ndeharana. 


Iserbu bangsa Mesir kerajan 
Juda (1Raj 14:25-28) 


1 2 1 Kenca ipeteguhi Rehabeam kuasana 
jadi raja, Ia ras kerina rayatna minter 

nadingken Undang-undang TUHAN. 

2| bas tahun si pelimaken pemerentahen 
Raja Rehabeam TUHAN ngukum bangsa Juda 
erkiteken kini la patuhenna man TUHAN. Raja 
Sisak i Mesir nari, merang Jerusalem 

3alu 1.200 tentera si ergereta kuda, 60.000 
tentera si ngersak kuda, dingen tentera si la 
terbeligai teremna subuk kalak Libia, kalak 
Suki ras kalak Sudan. 

4Italukenna kota-kota Juda si erbenteng 
jenari iasakna seh ku Jerusalem. 

> Nabi Semaya lawes ndahi Raja Rehabeam 
ras peminpin-peminpin kerajan Juda si 

nggo pulung i Jerusalem erkiteken serangen 
Sisak e. Nina Semaya man bana kerina, 
"Enda tenah TUHAN man bandu, 'Nggo 

itadingkenndu Aku, emaka genduari Kutulak 


kam man Sisak.'" 

S Igejap raja ras peminpin-peminpin emaka 
ia nggo erdosa, emaka nina, "Kai si ibahan 
TUHAN e bujur kap." 

! Kenca idah TUHAN kerna si enda, reh ka 
kata TUHAN man Semaya nina, "Erkiteken 
nggo igejapna dosana la Kukernepken 
bangsa e. Tapi tupung iserang Sisak la piga 
kalak si pulah. Pernembeh ateKu la kerina 
Kucurcurken ku kota Jerusalem, 

8tapi italuken Sisak ia, gelah ietehna 
nanamna uga lainna adi ia jadi suruh- 
suruhenKu ras adi ia jadi suruh-suruhen raja 
doni enda." 

9Reh Raja Sisak nerang Jerusalem jenari 
irampasina erta-erta si lit i bas Rumah 
Pertoton ras i bas istana. Irampasina, 
ampang-ampang emas si ibahan Raja Salomo 
nai pe. 

10 Guna nggancih si e ibahan Rehabeam 
ampang-ampang tembaga, jenari isuruhna 
ikepkep kalak si njaga pintu gerbang istana. 

il Tiap lawes raja ku bas Rumah Pertoton, 
ipake penjaga e ampang-ampang ndai; kenca 
bage iulihkenna ku bas rumah jaga. 

12 Erkiteken raja erpengendes man TUHAN 
emaka Ia ia keri kal ikernepken rawa TUHAN, 
emaka negeri Juda pe nggo jadi mehuli. 

Ringkasen pemerentahen Rehabeam 


13 Rehabeam jadi raja i Jerusalem dingen 
ertambah-tambah kuasana. Sanga ia jadi 
raja umurna empat pulu sada tahun janah 
lit sepulu pitu tahun dekahna ia merentah i 
Jerusalem, eme kota si nggo ipilih TUHAN i 
bas daerah Israel nari jadi ingan ersembah 
man BaNa. Nande Rehabeam eme si Naama | 
negeri Amon nari. 

14 Rehabeam ngelakoken si jahat, erkiteken 
la iusahakenna ndarami si ngena ate TUHAN. 

15 Perbahanen Rehabeam mula-mulana nari 
seh kedungenna bage pe laporen kerna 
keluargana isuratken i bas Sejarah Nabi 
Semaya dingen i bas Sejarah Nabi Iddo. 
Rehabeam la erngadi-ngadi erperang ras 
Jerobeam. 

16 Rehabeam mate jenari ikuburken i bas 
kuburen raja i Kota Daud. Emaka anakna 
Abiya nggantiken ia jadi raja. 


Abiya erperang ras 
Jerobeam (1Raj 15:1-8) 


13 1| bas tahun pesepuluh waluhken 
pemerentahen Raja Jerobeam i Israel, 
Abiya jadi raja i Juda, 

2 jenari erkuasa ia telu tahun i Jerusalem. 
Nandena Mikaya anak Uriel i kota Gibea nari. 
Pecah me perang Abiya ras Jerobeam. 

3 Abiya lawes ku perang e alu 400.000 


tentera dingen Jerobeam ngelawan ia alu 
800.000 kalak tentera. 

4Perang ejadi i Deleng Eperaim. Raja Abiya 
nangkih ku uruk Deleng Semaraim jenari 
erlebuh ia man Jerobeam ras man kalak 
Israel nina, "Begiken! 

3 La kin ietehndu maka TUHAN Dibata Israel 
nggo erbahan perpadanen si la terosari ras 
Daud maka Dibata mereken man Daud ras 
man kesusurenna ngerajai Israel rasa lalap? 

6 Tapi Jerobeam anak Nebat berontak 
ngelawan rajana, eme Salomo. 

! Kedungenna ipepulungna sada gerombolen 
kalak gutul si la terpake jenari ipersadana 
gegehna ngelawan Rehabeam anak Salomo. 
Tapi Rehabeam ngudasa denga dingen kurang 
denga pengalamenna guna ngelawan kalak e. 

8 Genduari isurakendu ka atendu erperang 
ngelawan kerajan TUHAN si NiberekenNa man 
kesusuren Daud? Nterem tenterandu janah lit 
i bas kam lembu emas si ibahan Jerobeam 
jadi dibatandu. 

9 Ipelawesndu imam-imam TUHAN, 
kesusuren Harun bage pe kalak Lewi. Jadi 
gancihna itangkuhkenndu imam-imam bali 
ras cara si ibahan bangsa si deban. Ise 
si maba sada lembu entah pitu biri-biri, 
banci ia ndatken penangkuhen jadi imam 
dibata-dibatandu si palsu. 

10 Tapi kami isembah kami TUHAN Dibata 


kami dingen la Ia itadingken kami. Imam- 
imam kesusuren Harun tetap ndahiken 
tugasna dingen kalak Lewi nampati ia. 

'! Tiap erpagi-pagi ras tiap karaben 
ipersembahken imam-imam e man TUHAN 
persembahen si merim-merim ras asuh- 
asuhen si itutung kerinana. Ipersembahkenna 
roti i babo sada meja si bersih rikutken aturen 
agama janah tiap karaben isaganna lampu 
i babo nahe lampu emas. Ilakoken kami 
kai si iperentahken TUHAN tapi kam nggo 
itadingkenndu Ia. 

12 Dibata jine kap jadi peminpin kami, janah 
iImam-I mamNa genduari lit i jenda ncikep 
terompet dingen nggo sikap ngembussa guna 
ngelebuh kami erperang ngelawan kam. O 
bangsa Israel, ula ilawanndu TUHAN, Dibata 
nini-ninindu! Labo kam banci menang!" 

13Tupung e isuruh Jerobeam sada bagin 
tenterana nggempangi tentera Juda i pudi 
nari, si lebihna ngalaken pasuken Juda i lebe 
nari. 

14 | pernehen pasuken Juda kelewet dingen 
idahna maka pasuken Israel nggo ngkepung 
ia. Emaka serko tentera Juda mindo penampat 
man TUHAN janah imam-imam e ngembus 
terompet. 

15 Surak tentera Juda alu megang sorana, 
jenari alu pinpinen Abiya erperang ia. Italuken 
Dibata Jerobeam ras tentera Israel. 

16 Lompat kalak Israel nadingken kalak Juda, 


ibahan Dibata maka menang kalak Juda. 

17 Mbelin kinitalun Israel ibahan Abiya ras 
tenterana. Lit 500.000 kalak tentera Israel si 
mbisana mate tupung si e. 

18 Alu bage kalak Juda nggo naluken Israel, 
sabap kalak Juda ernalem man TUHAN. 
Dibata nini-ninina. 

19 'ayak-ayak Abiya tentera Jerobeam jenari 
ikuasaina piga-piga kota, eme: Betel, Jesana, 
ras Epron, bage pe kuta-kuta i sekelewet 
kota-kota e. 

20Tupung pemerentahen Abiya lanai 
pernah Jerobeam ndatken kuasana mulihi. 
Kedungenna ipekpek TUHAN si Jerobeam 
emaka mate ia. 

21Tapi Abiya tetap ergegehna kuasana. Lit 
sepulu empat kalak ndeharana dingen dua 
pulu dua kalak anakna dilaki dingen sepulu 
enem anakna diberu. 

22 Sejarah Abiya si debanna, kai si 
ikatakenna dingen kai si ibahanna, isuratken i 
bas Sejarah Nabi Iddo. 


Italuken Raja Asa bangsa Sudan 


14 1 Mate Raja Abiya emaka ikuburken 
i bas kuburen raja-raja i Kota Daud. 
Anakna Asa nggantiken ia jadi raja. Janah 
i bas pemerentahen Asa, lit sepuluh tahun 
dekahna dame negeri e. 

2 Ilakoken Asa kai si bujur dingen mehuli, 


emaka ngena ate TUHAN Dibatana man bana. 

3 Jaguina batar-batar bangsa si deban 
ras iIngan-ingan ersembah kalak perbegu, 
ibulakkenna tugu batu si isembah kalak 
perbegu, janah itabanna gana-gana Dewi 
Asera. 

4Iperentahkenna rayat Juda ngelakoken si 
ngena ate TUHAN, Dibata nini-ninina, dingen 
ngikutken pengajaren ras perentah-perentah 
TUHAN. 

= Erkiteken imasapkenna i bas kerina 
kota-kota Juda ingan-ingan ersembah dingen 
batar-batar ingan kalak perbegu nutung 
kumenen, emaka kerajan e dame i teruh 
pemerentahenna. 

6] bas paksa e ibahanna benteng kota-kota 
Juda. La lit perang piga-piga tahun dekahna 
erkiteken ibereken TUHAN man bana 
kedamen. 

7 Nina man kalak Juda, "Marilah sibahan 
benteng kota enda alu erbahan dingding 
beton ras menara, dingen erbahan pintu 
gerbang si banci ipintu ras ieruk. Negeri enda 
banci sikuasai sabap nggo silakoken kai si 
ngena ate TUHAN Dibatanta. IkawaliNa kita 
dingen IberekenNa man banta keamanen 
i belang-belang negeri." Emaka ipantekina 
benteng-benteng e, seh dung ibahanna. 

8 Tentera Raja Asa lit 300.000 kalak i Juda 
nari, ipersenjatai alu ampang-ampang ras 

lembing dingen 280.000 kalak i Benyamin 


nari, ipersenjatai alu ampang-ampang ras 
panah. Kerina tentera e kalak si mbisa dingen 
cukup latihenna. 

9Sekalak bangsa Sudan gelarna Sera, 
iperangna Juda alu sada juta kalak tentera 
dingen 300 gereta perang jenari maju ia seh i 
Maresa. 

10 Ndarat Asa ngelawan Sera emaka duana 
ia muat ingan petala-tala i Baluren Sepatah 
deher Maresa. 

11 Ertoto Asa man TUHAN Dibata nina, "O 
TUHAN, banci kap IsampatiNdu subuk tentera 
si la megegeh ntah pe tentera si megegeh. 
Sampatilah kami genduari O TUHAN Dibata 
kami, sabap Kam kap penalemen kami, 
dingen i bas GelarNdu kami ndarat erperang 
ngelawan tentera si nterem enda. O TUHAN, 
Kam kap Dibata kami: la lit kalak si ngasup 
naluken Kam." 

12 jtaluken TUHAN tentera Sudan e asum ia 
iserang Asa ras tentera Juda e. Lompat kalak 
Sudan e, 

13 emaka ielis Asa ras pasukenna seh ku 
Gerar. Nterem kal tentera Sudan e mate 
ibunuh, emaka lanai ia banci ngelawan, 
erkiteken ia ikernepken TUHAN ras tentera 
Juda. Emaka melala kal ibuat tentera Juda 
barang rampasen. 

14 Kenca bage bangsa Juda ngkernepken 
kota-kota i sekelewet daerah Gerar, sabap 

penduduk si i je nggirgir kerina i adep-adepen 
TUHAN. Irampasi tentera Juda kerina kota- 
kota e jenari ibuatna melala barang-barang 
rampasen. 

15 | perang tentera Juda pe piga-piga 
perkemahen kalak permakan. Ibuatna melala 
biri-biri ras unta. Kenca bage mulih ia ku 
Jerusalem. 


Pembaharun si ibahan Asa 


1 5 1 Kesah Dibata reh ndahi Asaria anak 
Oded, 

2 jenari lawes ia njumpai Asa. Nina erlebuh, 
"O Raja Asa, bage pe kam kerina kalak Juda 
ras kalak Benyamin! Begiken! Adi kam ras 
TUHAN emaka la peras kam. Adi idaramindu 
la, IbereNa kam jumpa ras la, tapi adi 
itadingkenndu 1a, kam pe ItadingkenNa. 

3 Sabap nggo ndekah Israel mggeluh alu 
la er-Dibata. La lit imam-imam si ngajarisa, 
dingen nggeluh alu la rundang-undang. 

4Tapi tupung reh kiniseran, bangsa e 
mulihken kempak TUHAN, Dibata Israel. 
Idaramina TUHAN, dingen jumpa ia ras. 

>| bas paksa e, la lit kalak si banci reh janah 
lawes alu aman, sabap i bas tep-tep negeri 
kacau kerina. 

6 Bangsa ngelawan bangsa dingen kota 
ngelawan kota erkiteken Dibata mereken 
kiniseran dingen kearun man bangsa-bangsa 
e. 

' Tapi kam arus megegeh dingen ula aru 


atendu. Lit nge upahndu ndahiken dahinndu." 

8Tupung ibegi Asa nubuat si ibelasken 
Asaria anak Oded, reh tetapna ukurna. 
lambekkenna berhala-berhala si lit i negeri 
Juda ras Benyamin. Bage pe kerina berhala- 
berhala i bas kota-kota si nggo italukenna i 
deleng-deleng Eperaim. Batar-batar TUHAN 
si pajek i bas kesain Rumah Pertoton pe 
ipehulina. 

9 Nterem kalak Eperaim, Manase ras Simeon 
reh erpihak kempak Asa jenari tading ia 
kerina i bas kerajanna sabap nggo idahna 
maka TUHAN ngarak-ngarak Asa. Idilo Asa ia 
kerina ras kalak Juda, ras Benyamin. 

10 Pulung kerina i Jerusalem i bas bulan 
peteluken tahun pesepulu limaken kenca Asa 
jadi raja. 

Il| bas wari e ipersembahkenna 
persembahen man TUHAN. Persembahen si 
ipersembahkenna e, eme si ibabana mulih i 
bas pertempuren nari. Buena persembahen 
700 lembu dingen 7.000 biri-biri. 

12 Ibahanna perpadanen maka asa ukurna 
lit dingen asa kesahna tetap ia nembah man 
TUHAN Dibata nu nini-ninina. 

13 Kerina la si tading-tading subuk nguda 
ntah nggo metua, dilaki ntah diberu, ise si la 
nembah man TUHAN Dibata nu nini-ninina, la 
banci lang ibunuh. 

14 Alu sora si megang ersumpah ia i bas gelar 


TUHAN maka tetap atena ncikep perpadanen 
e, jenari ersurak dingen ngembus terompet. 

15 Meriah kal ukur kalak Juda kerina sabap 
nggo ibahanna perpadanen e alu bulat 
ukurna. Meriah kal ukurna kerina nembah 
man TUHAN, janah TUHAN pe ngalokenca 
dingen IberekenNa kedamen i negeri e. 

16 | pengadi Asa nini tudungna Maaka jadi 
kemberahen, sabap ibahan Maaka sada 
patung Dewi Asera si mehangke akap 
ngenenca. Patung e iripukken Asa seh getem 
emaka icilukna i Baluren Kidron. 

17 Aminna pe la kerina ikernepken Asa 
iIngan-ingan nembah berhala i bas negeri e, 
tapi ia tetap patuh man TUHAN kidekah ia 
nggeluh. 

18 Kerina barang si ipersembahkenna ras si 
ipersembahken bapana Abiya man Dibata 
itamakenna ku bas Rumah Pertoton, subuk 
barang-barang emas bage pe barang pirak. 

19Seh tahun petelu pulu limaken 
pemerentahenna la lit jadi perang i negeri e. 


Juda iperang Israel (1Raj 15:17-22) 


16 1| bas tahun petelu pulu enemken 
pemerentahen Raja Asa i Juda, reh 
Raja Baasa i Israel nari nerang Juda. Emaka 
ibenaken Baasa erbahan benteng kota Rama 
guna meltepken dalan ndarat i Juda nari. 


2 Tawarikh 16.21 7 47 
2 Erkiteken si e ibuat Asa pirak ras emas i 


bas perbendaharan Rumah Pertoton ras i bas 
perbendaharan istana nari, jenari ikiremna 
ku Damaskus man Benhadad raja Siria, alu 
tenah enda, 

3 “Sibahanlah sada perjanjin maka kita 
sisampat-sampaten, bali ras bapanta nai. 
Enda pirak ras emas jadi hadiah man bandu. 
Genduari peltepkenlah perjanjinndu ras 
Baasa, raja Israel, gelah terpaksa itarikna 
mundur tenterana i bas daerahku nari." 

4Benhadad setuju kerna usul e. Emaka 
ikiremna komendan ras tenterana merang 
kota-kota Israel. Italukenna lon, Dan, Abel 
Bet Maaka, ras kerina kota Naptali ingan 
lumbung-lumbung perbekalen. 

3 Kenca ibegi Raja Baasa si nggo jadi, 
ingadikenna erbahan benteng kota Rama 
jenari itadingkenna dahin e. 

6 Kenca bage ipepulung Asa kerina kalak i 
Juda nari jenari isuruhna ngelegi batu ras 
kayu si ipergunaken Baasa i Rama, jenari 
ipakena e guna erbahan benteng kota i Geba 
ras Mispa. 


Nabi Hanani 


7 Tupung e lawes Nabi Hanani ndahi Raja Asa 
nina, "Erkiteken ernalem kam man raja Siria 
tapi la kam ernalem man TUHAN Dibatandu, 
emaka tentera Israel nggo pulah. 

8 Tentu ingetndu denga maka seh kal 


mbarenda teremna tentera Sudan ras tentera 
Libia. Bage pe la kurang buena gereta perang 
ras tenterana si erkuda. Tapi erkiteken kam 
ernalem man TUHAN, IbahanNa kam menang 
naluken kalak e. 

9 Iperdiateken TUHAN kerina doni enda, 
gelah IberekenNa gegeh man kalak si setia 
man BaNa. Nggo ilakokenndu perbahanen si 
bodoh. Emaka mulai genduari nari kam lalap 
erperang." 

10 Megi si enda merawa kal ate Raja Asa 
kempak Nabi Hanani, emaka iperentahkenna 
ngiket nabi e alu rante. | bas paksa eme Asa 
mulai kejam man piga-piga rayatna. 


Kedungen pemerentahen 
Asa (1Raj 15:23-24) 


11 Kerina si jadi sanga pemerentahen Asa 
mula-mula nari seh kedungenna isuratken i 
bas Sejarah raja-raja Juda ras Israel. 

12| bas tahun petelu pulu siwahken kenca 
Asa jadi raja, lumpuh ia erkiteken penakit si 
lit i bas nahena seh kal kelekna. Tapi amin 
bage pe labo ia mindo penampat man TUHAN, 
iIpindona penampat man guru-guru. 

13 Dua tahun kenca si e mate ia, 

14jenari ikuburken i bas kuburen batu 
si nggo ipahatna guna dirina jine i Kota 
Daud. Itamaken kalak rempah-rempah ras 
minak wangi sanga nikapken badanna lako 

ikuburken, jenari ipasangna api pinugun si 
galang kerna ceda ate kematenna e. 


Josapat jadi raja 
17 lJosapat jadi raja nggantiken bapana 
Asa, emaka ipegegehina bana guna 
ngelawan Israel. 

2 Itamakenna tenterana i bas kota-kota Juda 
si lit bentengna, i bas kota-kota Juda ras i bas 
kota-kota daerah Eperaim si italuken bapana 
Asa. 

3Ipasu-pasu TUHAN ia, erkiteken iikutkenna 
si mehuli si ibahan bapana, janah la ia 
nembah man Baal. 

4Isembahna Dibata bapana, ipatuhina 
perentah Dibata, janah la ilakokenna bagi 
perbahanen raja-raja Israel. 

> Nteguh ibahan Dibata kuasa Josapat i Juda, 
janah kerina kalak mereken persembahen 
man bana, emaka bayak dingen ihamati kal 
ia. 

6 Megah kal akapna i bas ia nembah man 
TUHAN, janah irontaskenna ingan nembah 
berhala ras patung-patung Dewi Asera si lit i 
Juda. 

71 bas tahun peteluken ia jadi raja isuruhna 
piga-piga pegawaina ngajar i kota-kota Juda, 
eme: Benhail, Obaja, Sakaria, Natanael ras 
Mikaya. 

8 Ikut ras kalak enda siwah kalak Lewi 
dingen dua kalak imam. Kalak Lewi si siwah 

kalak e, eme: Semaya, Netania, Sebadia, 


Asahel, Semiramot, Jonatan, Adonia, Tobia 
ras Tobadonia. Imam si dua kalak e, eme: 
Elisama ras Jehoram. 

9 Ibaba kalak enda kitap Undang-undang 
TUHAN jenari lawes ia ku kerina kuta-kuta i 
Juda, ngajarken Undang-undang e man jelma 
si nterem. 


Kemulian Josapat 


10 bahan TUHAN maka kerina kerajan si lit 
isekelewet Juda mbiar erperang ngelawan 
Raja Josapat. 

11 piga-piga kalak Pilisti maba melala pirak 
ras pemere si debanna man Josapat, janah 
piga-piga kalak Arab maba 7.700 biri-biri ras 
7.700 kambing man bana. 

12 Bage me tambah dekahna reh belinna 
kuasa Josapat. | belang-belang Juda 
Ipajekkenna benteng-benteng si lanai 
tanggung buena. 

13 | pegun-gunna mbue bekal i kota-kota e. | 
Jerusalem itamakenna tentera si terberita, 

14 rikutken terpukna. Adna eme kepala 
tentera i bas terpuk Juda nari janah lit 
300.000 kalak tentera i teruh perentahna. 

15 Wakil Adna eme Johanan; anak buahna lit 
280.000 kalak, 

16teruhen Johanan eme Amasia anak Sikri; 
anak buahna lit 200.000 kalak. (Amasia 

alu sukarela nembah dingen erdahin guna 


TUHAN.) 

17 Kepala tentera i bas terpuk Benyamin nari 
eme: Eliada: ia sekalak tentera si terberita 
la minpin 200.000 kalak tentera si make 
ampang-ampang ras panah. 

18 Wakilna eme Josabat: anak buahna lit 
180.000 kalak, si cukup perlengkapenna guna 
erperang. 

19 Kalak enda me si erdahin guna raja i 
Jerusalem, seakatan tentera si itamaken raja 
i kota-kota si debanna si erbenteng i J uda. 


Nabi Mikaya mpersingeti Raja 
Ahap (1Raj 22:1-28) 


18 l Kenca Raja Josapat i Juda nari nggo 
bayak dingen terberita, iaturna sada 
perjabun i bas anggota keluargana nari ras 
anggota keluarga Raja Ahap i Israel nari. 

2 Piga-piga tahun kenca si e lawes Josapat 
ku Samaria ndahi Ahap. Guna mereken 
kehamaten man Josapat ras rombongenna, 
mbue biri-biri ras lembu igeleh Ahap guna 
erbahan pesta man-man. lendik-endikna 
Josapat gelah ras ia nerang kota Ramot i 
Gileat. 

3 Nina man Josapat, "Nggit kam ras kita 
nerang kota Ramot?" Nina Josapat ngaloi, 
"Bali nge aku ras kam. Rayatku bali nge ras 
rayatndu. Ikut kami ras kam erperang." 

“Tapi nina Josapat tole, "Tapi sisungkun lebe 


TUHAN." 

> Emaka ilebuh Ahap nabi-nabi: lit teremna 
kira-kira empat ratus kalak, jenari isungkunna 
nabi-nabi e nina, "Banci kang kuserang 
kota Ramot ntah lang?" "Seranglah," nina 
nabi-nabi e njabapsa. "Dibata si mereken 
kemenangen man bandu." 

6 Tapi nungkun Josapat nina, "Lanai kin 
lit i jenda nabi si deban si banci jadi 
kelang- kelangta nungkun man TUHAN?" 

7 Nina Ahap njabapsa, "Lit sekalak nari, eme 
Mikaya anak Imla. Tapi nembeh ateku ia 
sabap la pernah ia ernubuat kerna si mehuli 
man bangku: si lalap si la mehulina." "La arus 
kam bage ngerana'!" nina Josapat ngaloi. 

8 Emaka ilebuh Raja Ahap sekalak pegawai 
istana jenari ikatakenna man pegawai e gelah 
minter ia lawes ngelegi Mikaya. 

9Duana raja e, ipakena paken kerajan. 
Kundul ia das kursi kinirajanna i bas ingan 
ngerik i daraten pintu gerbang Samaria. Janah 
kerina nabi-nabi e ernubuat i adep-adepenna. 

10 Sekalak i bas nabi-nabi e nari eme 
Sedakia anak si Kenaana, ibahanna tanduk 
besi jenari nina man Ahap, "Bagenda nina 
TUHAN, 'Alu enda ilawanndu bangsa Siria e 
janah ikernepkenndu ia.'" 

11 Kerina nabi-nabi si deban pe seri cakapna 
nina, "Laweslah erperang ngelawan Ramot, 

tentu kam menang. TUHAN si mereken 


kemenangen man bandu." 

12 Sanga e pengawal si nggo lawes ngelegi 
Mikaya ngerana man Mikaya nina, "Kerina 
nabi-nabi si deban nggo ernubuat maka si 
mehuli nge jadi man raja, ntah kam pe ulin 
nge bage ka perbahanndu." 

13 Tapi ngaloi Mikaya nina, "Erkiteken TUHAN 
si nggeluh, arus kukataken kai si isuruh 
Dibatangku!" 

14 Kenca ia nggo tedis i adep-adepen Raja 
Ahap, isungkun raja ia nina, "O Mikaya, banci 
kang Raja Josapat ras aku lawes nerang 
Ramot ntah lang?" "Seranglah!" nina Mikaya 
njabapsa. "Tentu saja kam menang. TUHAN 
si mereken kemenangen man bandu." 

15 Tapi ngaloi Ahap nina, "Adi kam ngerana 
man bangku i bas gelar TUHAN turikenlah si 
tuhuna. Piga kali arus kukataken si e man 
bandu?" 

16 Nina Mikaya njabapsa, "Kuidah tentera 
Israel marpar i uruk-uruk desken biri-biri si 
la lit permakanna. Janah nina TUHAN, 'Kalak 
enda la lit peminpinna: pelepaslah ia mulih 
alu dame!'" 

17 Nina Ahap man Josapat, "Bagi si kukataken 
man bandu ndai, la pernah inubuatken si 
mehuli man bangku; lalap si la mehulina!" 

18 Tole nina Mikaya, "Genduari begiken si 
ikataken TUHAN! Kuidah TUHAN kundul i 

bas kursi KinirajanNa i Surga dingen kerina 


malekatna tedis i kawes ras KemuhenNa. 

19 Nina TUHAN, 'Ise si nipu Ahap gelah ia 
lawes gelah ibunuh i Ramot?' Pelain-lain 
kerina jabap malekat e. 

20 Dungna reh sada kesah, ideherina TUHAN 
nina, 'Kutipu ateku Ahap' 'Uga carana?' nina 
TUHAN nungkun. 

21l Nina kesah e ngaloi, 'Aku ndahisa janah 
aku erbahanca maka kerina nabi-nabi Raja 
Ahap e nuriken si la tuhu." Nina TUHAN, "To 
lawes jenari tipu ia. Ugapa pe ngasup nge 
kam nipu ia.'" 

22J enari nina Mikaya ndungi rananna, "Enda 
me si nggo jadi. TUHAN si erbahanca maka 
nabi-nabindu enda ngataken si la tuhu man 
bandu. Tapi TUHAN jine ngatakenca maka 
bene me kam." 

23 Kenca bage ideheri nabi Sedekia si Mikaya, 
iIparapna Mikaya jenari Nina "Ndigan kin 
kesah TUHAN nadingken aku jenari ngerana 
man bandu?" 

24 "| dahndu nge denggo sanga kam cebuni," 
nina Mikaya ngaloi. 

25 Iperentahken Raja Ahap sekalak 
pengawalna nina, "Tangkap Mikaya, jenari 
baba ia man Amon gubernur kota enda, ras 
man putra mahkota Joas. 

26 Kataken man bana duana maka 
ipenjarakenna Mikaya dingen roti ras lau 

saja bereken bana seh aku mulih alu 


mejuah-juah." 

27 “Adi mulih kam alu mejuah-juah," nina 
Mikaya, "e tandana maka TUHAN la ngerana 
bangku!" Jenari tole nina Mikaya, "Kerina 
kam, begiken kai si nggo kukataken enda!" 


Raja Ahap mate (1Raj 22:29-35) 


28 Kenca bage Ahap, raja Israel ras Josapat 
raja Juda duana ras berkat nerang kota 
Ramot i Gileat. 

23 Nina Ahap man Josapat, "Sanga kita lawes 
erperang, aku menyamar, tapi kam pakelah 
paken kinirajanndu." Dage raja Israel lawes 
ku peperangen alu menyamar. 

30 Nggo iperentahken raja Siria man 
puanglima pasukenna si ergereta perang 
maka ula iserangna ise pe seakatan raja 
Israel. 

31 Dage sanga idah tentera Siria Raja 
Josapat, kerina ia erpengakap maka Josapat 
me raja Israel. Emaka erkusur kalak ndai, 
iayakina Josapat. Tapi nderkuh Josapat, ntah 
isampati TUHAN Dibata ia jenari ipelawes 
Dibata tentera Siria e i bas Josapat nari. 

32 idah puanglima tentera si ergereta perang 
maka ia labo raja Israel, ntah ingadikenna 
ngelis-ngelissa. 

33 Tapi rembang lit sekalak tentera Siria 
manahken anak panahna, janah ngkenai 
Raja Ahap kelang-kelang perdemun baju 

perangna. "Nggo aku kena!" nina erlebuh 


man si maba gereta perangna. "Ota mulih 
janah ndarat i bas perang enda nari!" 

34 Kidekah perang e terus denga erbintur, 
Raja Ahap tetap tedis alu irante i das geretana 
ngalaken tentera Siria e. Kenca matawari 
sundut mate ia. 


Sekalak nabi mandang Josapat 


l Raja Josapat i Juda nari mulih alu 

19 mejuah-juah ku istanana i Jerusalem. 

2 Sekalak nabi, eme Jehu anak Hanani reh 
njumpai ia jenari nina man raja e, "lakapndu 
kin payo nampati kalak si jahat dingen 
ngkapiti kalak si ernembeh ate man TUHAN? 
Kai si nggo ibahanndu e erbahanca nembeh 
ate TUHAN man bandu. 

3 Tapi aminna pe bage, lit nge si mehuli i bas 
kam. Nggo iaguindu kerina gana-gana Dewi 
Asera si isembah jelma si nterem. Janah nggo 
ipala-palaindu ngikutken kai si ngena ate 
Dibata." 


Pembaharun si ibahan J osapat 


4Aminna pe Josapat ringan i Jerusalem, 
tetap nge isiar-siarna jelma si nterem, mulai 
i Berseba nari i Selatan ku deleng-deleng 
Eperaim i Utara, guna ngenehen man 
bangsa e gelah mulihken ku TUHAN, Dibata 
nini-ninina. 

> Itugaskenna hakim-hakim i bas tep-tep 


Kota Juda, si erbenteng, 

Sjanah ipedahkenna man hakim-hakim e, 
"Metengetlah kam erbahan keputusen. Kam 
labo erdahin erpalasken kuasa manusia, 
tapi erpalasken kuasa TUHAN, janah 
IperdiatekenNa kap kam tupung kam 
mutusken ukumen. 

7 Mbiarlah man TUHAN janah metengetlah 
ndahiken dahinndu, sabap TUHAN Dibatanta 
la AteNa ngena kalak nipu ntah pe kalak 
si erbahan keputusen rayo-ayo ntah pe si 
ngaloken sogok." 

8] Jerusalem itugasken Josapat kalak Lewi, 
imam-imam dingen piga-piga kalak kota e si 
terkemuka jadi hakim-hakim guna mutusken 
perkara-perkara pelanggaren Undang-undang 
TUHAN ntah perkara-perkara si debanna. 

9 Man kalak ndai iperentahkenna bagenda, 
"Arus kam ndahiken dahinndu alu 
erkemalangen man TUHAN, dingen alu patuh 
ngikutken 1a i bas kasa kai si idahikenndu. 

10 Adi reh seninandu si sada bangsa i bas 
kota-kota nari nehken perkara pembunuhen, 
ntah perkara pelanggaren undang-undang 
ntah perentah TUHAN, arus maka alu 
metenget iajarkenndu man bana uga lagu 
langkah si arus kidekah erperkara e, gelah ula 
ia erdosa man TUHAN. Adi la iajarkenndu ia, 
kam ras temanndu e la banci lang ngenanami 

uga serana pernembeh ate TUHAN. Tapi adi 


iajarkenndu lah ia, kam la ersalah. 

Il mam si Mbelin Amaria, kuasana me 
si meganjangna i bas perkara-perkara 
agama janah Sebadia anak Ismail, gubernur 
Juda, kuasana me si meganjangna i bas 
perkara-perkara si deban. Kalak Lewi 
ertanggung jawab ngawasi pelaksanan 
keputusen pengadilen. Tetapkenlah ukurndu 
janah dahikenlah perentah-perentah enda. 
TUHAN kap si ngkapiti si benar!" 


Perang ngelawan Edom 


20 ' La ndekahsa kenca si e reh tentera 
Moap ras Amon radu ras temanna 
bangsa Meun, nerang Juda. 

2 Piga-piga kalak persuruhen reh ndahi 
Josapat nina, "Nterem tentera Edom nggo reh 
i lepar Lawit Mate nari, atena nerang kam. 
Hasason Tamar nggo italukenna." (Gelar si 
debanna eme Engedi.) 

3 Mbiar Josapat, emaka ertoto ia man TUHAN 
mindo gelah ItuduhkenNa dalan man bana. 
Kenca bage iperentahkenna maka kerina 
kalak i belang-belang negeri e erpuasa. 

4Kerina kalak si ringan i kota-kota Juda, 
pedas-pedas lawes ku Jerusalem mindo ajar i 
bas TUHAN nari, 

3 emaka kerina ia ras kalak si tading i 
Jerusalem pulung i bas kesain si mbaru 

Rumah Pertoton. Reh Raja Josapat jenari 


tedis ia i lebe-lebe kalak ndai 

6jenari ertoto ia nina, "O TUHAN, Dibata nu 
nini-nini Kami. Kam kap si ngerajai kerina 
bangsa-bangsa i babo doni i Surga nari. Kam 
kap si megegehna ras si meganjangna. Ise pe 
la ngasup ngelawan Kam. 

7? Kam kap Dibata kami. Sanga BangsaNdu 
miser ku negeri enda, IpelawesNdu bangsa 
si ringan i jenda, jenari IberekenNdu negeri 
enda man kesusuren Abraham TemanNdu e, 
gelah jadi sikerajangna seh rasa lalap. 

8 Nggo ia tading i jenda dingen nggo 
ipajekkenna sada Rumah Pertoton guna 
mereken kemulian man BaNdu, sabap iteh 
BangsaNdu e 

9 maka kune ia ndatken ukumen erkiteken 
dosa-dosana, umpamana perang, penakit 
si mehantu, ntah pe kelihen si mesangat, 
banci ia reh dingen tedis i lebe-lebe Rumah 
Pertoton ras i lebe-LebeNdu enda. Banci ia 
ertoto man BaNdu i bas paksa kesusahenna, 
janah nggit Kam ndengkehken ras nampati ia. 

10 Genduari nggo reh bangsa Amon, bangsa 
Moap ras bangsa Edom nerang kami. Sanga 
nini-nini kami luar i Mesir nari, la IbereNdu 
nini-nini kami e mengketi negeri-negeri 
kalak ah ndai, emaka isilahi nini-nini kami 
e negeri-negeri e janah la ikernepkenna 
bangsa-bangsa e. 

l1 Genduari bagenda me ia erbalas reh 


lako pelawes kami i bas negeri si nggo 
| berekenNdu man kami enda. 

12 Kam kap Dibata kami! Ukumlah ia, sabap 
la kami ngasup ngelawan tentera musuh si 
nterem si nerang kami enda. Lanai ieteh kami 
si man bahanen tapi man BaNdu kami mindo 
penampat." 

13 Kerina kalak Juda ras ndeharana bage pe 
anak-anakna tedis i lebe-lebe Rumah Pertoton 
e. 

14 Kesah TUHAN nusur ku sekalak kalak 
Lewi si lit i tengah-tengah jelma si nterem e. 
Gelarna Jahasiel anak si Sakaria; ia anggota 
terpuk Asap dingen kesusuren Asap erkiteken 
Matania, Jeiel ras Benaya. 

15 Nina Jahasiel, "O Raja, bage pe kerina 
kalak Juda ras Jerusalem: bagenda nina 
TUHAN, "Tetap lah ukurndu, ula mbiar 
ngalaken tentera si nterem e. Sabap sebo 
kam si erperang tapi Aku. 

16 Seranglah pagi ia sanga ia nangkeng- 
nangkeng ku Sis. Ijumpaindu ia pagi i ujung 
baluren si nuju ku taneh mesawang deher 
Jeruel. 

17 Labo perlu kam ikut erperang. Buat 
Inganndu janah timai saja, idahndu me Aku 
TUHAN, mereken kemenangen man bandu. O 
kalak Juda ras Jerusalem, tetaplah ukurndu, 
ula mbiar. Laweslah erperang janah Aku 
TUHAN, si ngarak-ngarak kam!'" 


E 2 Tawarikh 20.181 25 61 
18 Erjimpuh Raja Josapat ayona terus ku 


taneh janah kerina jelma si nterem erjimpuh 
ras ia jenari isembahna TUHAN. 

19 Anggota-anggota suku Lewi i bas terpuk 
Kohat ras Korah nari tedis jenari alu sora 
megang ipujina TUHAN, Dibata Israel. 

20 Pepagina erpagi-pagi lawes kalak e ku 
tanah mesawang deher Tekoa. Nandangi ia 
berkat ngerana Josapat man kalak enda nina, 
"O Kalak J uda ras Jerusalem! Ernalemlah man 
TUHAN Dibatandu, maka tetap pertedisndu. 
Teklah man kai si ikataken Nabi NabiNa, maka 
seh sura-surandu." 

21 Kenca arih-arih ras bangsa e, iperentahken 
raja piga-piga pemain musik make paken 
si biasa ipake i bas paksa-paksa perayan si 
badia jenari erdalan i lebe tentera e, janahna 
rende nina, "Pujilah TUHAN! Keleng AteNa 
tetap rasa lalap!" 

22 Kenca kalak enda mulai rende, ikaco 
TUHAN barisen tentera musuh e. 

23 | serang kalak Amon ras kalak Moap tentera 
kalak Edom, janah keri kal ikernepkenna. 
Kenca bage ia ka sibunuhen sapih-sapih ia. 

24 Kenca tentera Juda seh i bas sada menara 
si lit i bas taneh si mesawang e, itatapna 
ku musuh e dingen idahna maka kerina 
musuh-musuh e nggo amparen i babo taneh, 
mate. La lit sekalak pe si pulah. 

25Josapat ras tenterana ngincuah muat 
barang tabanen perang e. I je idatca melala 

asuh-asuhen, persedian pangan, uis, ras 


barang-barang si meherga si deban. Lit telu 
wari dekahna ia pepulungi barang tabanen 
perang e, tapi perban bage kal lalana, seh 
maka la terbabasa kerina. 

26| bas wari si peempatken pulung ia kerina 
i Baluren Berakah jenari ipujina TUHAN 
kerna si nggo IbahanNa. Eme sabapna maka 
baluren e igelari "Berakah." 

27 | pinpin Josapat tenterana mulih ku 
Jerusalem alu dem keriahen sabap TUHAN 
nggo naluken musuh-musuhna. 

28 Kenca ia seh i bas kota e, erbaris ia 
ku Rumah Pertoton iikuti sora kulcapi ras 
terompet. 

29 Kerina bangsa-bangsa mbiar kenca ibegina 
maka TUHAN nggo naluken musuh-musuh 
Israel. 

30 Emaka Josapat merentah alu dame, janah 
TUHAN mereken man bana keamanen i 
belang-belang negeri. 


Pendungi pemerentahen 
Josapat (1Raj 22:41-50) 


31J osapat nggo jadi raja i Juda i bas umur 
telu pulu lima tahun. Ia merentah i Jerusalem 
dua pulu lima tahun dekahna. Nandena eme 
Asuba anak Silhi. 

32 Bali ras bapana Asa, si merentah ope 
denga ia, ibahan Josapat si payo iakap 
TUHAN; 

33 tapi ingan nembah berhala Ia isontarkenna. 


Bangsa e langa mulihken ersembah alu bulat 
ukurna man Dibata nini-ninina. 

34 Kerina si debanna si ilakoken Josapat 
mula-mulana nari seh ku bas ujung 
pemerentahenna isuratken i bas Sejarah 
Jehu anak Hanani eme sada bagin Sejarah 
Raja-raja Israel. 

35| bas sada paksa erteman Josapat 
raja Juda ras Ahasia, raja Israel si melala 
ngelakoken perbahanen si jahat. 

36 Erkongsi ia ras Esion-geber ibahanna 
kapal-kapal si erlayar ku Tarsis. 

37 Tapi Elieser anak Dodawahu, anak kuta 
Maresa ipandangna Josapat nina, "Sabap 
nggo erteman kam ras Ahasia ikernepken 
TUHAN me kai si nggo ibahanndu." Emaka 
tenggelam kapal e kerina dingen la pernah 
erlayar. 

2 1 1 Josapat mate dingen ikuburken i bas 

kuburen raja-raja i Kota Daud emaka 
anakna Jehoram nggantiken ia jadi raja. 


Jehoram raja Juda (2Raj 8:17-24) 


2 Jehoram anak Raja Josapat i Juda nari 
lit enem seninana: Asaria, Jehiel, Sakaria, 
Asariahu, Mikael ras Sepatia. 

3 Ibereken bapana man anak-anakna enda 
ndai melala emas, pirak, ras erta-erta si 
deban si meherga, janah itamakenna ia 
sekalak-sekalak jadi kepala i bas sada kota 

Juda si lit bentengna. Tapi erkiteken Jehoram 


anak sintua, emaka ia ibahanna gantina jadi 
raja. 

4Kenca kuasa Jehoram nggo ntegeh i bas 
kerajan e, ibunuhna kerina seninana, bage pe 
piga-piga peminpin-peminpin Israel. 

> Jehoram jadi raja i bas umur telu pulu dua 
tahun janah ia jadi raja i Jerusalem lit waluh 
tahun dekahna. 

ela pe jahat perbahanenna bali ras 
perbahanen Raja Ahap ras raja-raja Israel si 
deban, sabap nggo iempoina sekalak anak 
Ahap. Erdosa ia man TUHAN, 

! tapi la ate TUHAN ngkernepken kerajan 
Daud, sabap TUHAN nggo erbahan sada 
perpadanen ras Daud janah IjanjikenNa maka 
kesusuren Daud tetap ncikep pemerentahen. 

8 Sanga pemerentahen Jehoram, bangsa 
Edom berontak man Juda jenari Edom nggo 
jadi kerajan merdeka. 

9 Emaka ndarat Jehoram ras puanglimana 
ergereta kuda jenari iserbuna Edom. Ikepung 
tentera bangsa Edom Jehoram ras tenterana 
tapi kenca berngi ngasup ia nerang tentera 
Edom emaka pulah ia i bas kepungen e nari. 

10 Kenca si e, Edom nggo merdeka i bas 
Juda nari. I bas paksa si e ka kota Lipna pe 
berontak man Juda, sabap Jehoram nggo 
nundalken TUHAN Dibata nini-ninina. 

Il Tambah si e ipajekkenna ka pe ingan-ingan 
ersembah berhala i deleng-deleng Juda jenari 

ibabaina bangsa Juda ras Jerusalem erdosa 


man TUHAN. 

12 (kirem Nabi Elia sada surat man Jehoram, 
isina bagenda, "TUHAN Dibata nini-ninindu 
Daud ngukum kam sabap la iikutkenndu kai 
si ibahan bapandu Raja Josapat ntah pe si 
ibahan ninindu Raja Asa. 

13 Tapi iikutkenndu kai si ibahan raja-raja 
Israel janah ibabaindu kalak Juda ras 
Jerusalem lanai setia man Dibata, bali ras 
Ahap ras raja-raja si nggantiken ia mabai 
Israel lanai setia man Dibata. Senina- 
seninandu jine pe ibunuhndu, si ndauh ulin 
asangken kam. 

14 Erkiteken si e mesangat pagi iukum 
TUHAN rayatndu, anak-anakndu, ras 
kemberahen-kemberahenndu, janah 
erta-ertandu IkernepkenNa me. 

15 Kam jine pe nandangi mesui me iakapndu 
sabap turah me penakit si mekelek i bas 
beltekndu janah tambah wari tambah 
kelekna." 

16 Sanga si e lit kalak Pilisti ras Arab ringan 
deherken bangsa Sudan si erkuta i tepi 
lawit. lajuk TUHAN bangsa-bangsa e gelah 
iperangna Jehoram. 

17 Emaka iserbuna Juda, ibuatna kerina 
erta-erta si lit i bas istana, jenari ibabana jadi 
tabanen kerina kemberahen-kemberahen raja 
ras anak-anakna si dilaki, seakatan anakna si 
nguda eme Ahasia. 

18 Kenca si enda ndai kerina nggo jadi, 


ipeturah TUHAN i bas beltek raja sada penakit 
si mesui mekelek. 

19 Menam dua tahun dekahna penakit e tetap 
erkelekna seh maka dungna mate raja e | 
bas kiniseran si mesangat. Tupung ia mate Ia 
iIpegara rayatna api pinugun lako nghamatisa, 
adi man nini-ninina nai semal ipegara kalak 
api pinugun e. 

20 Sanga Jehoram jadi raja umurna telu 
pulu dua tahun, janah nggo ia merentah i 
Jerusalem lit waluh tahun dekahna. Tupung 
ia mate ise pe la lit rate ceda. Ikuburken 
kalak ia i bas Kota Daud tapi la i bas kuburen 
raja-raja. 


Ahasia raja Juda (2Raj 8:25-29, 9:21-28) 


2 2 1 Piga-piga kalak Arab minpin sada 

serangen jenari Ibunuhna kerina anak 
Jehoram, si dilaki seakatan Ahasia anakna si 
nguda. Emaka itangkuhken kalak Jerusalem 
Ahasia jadi raja nggantiken bapana. 

2 Ahasia jadi raja sanga umurna dua pulu 
dua tahun, dingen merentah i Jerusalem 
sada tahun dekahna. Ahasia pe iikutkenna 
ka perbahanen keluarga Raja Ahap, sabap 
nandena si Atalia anak Raja Ahap kempu 
Raja Omri i Israel nari. Nandena ngajarken ia 
erbahan jahat. 

3 (2Taw 22:2) 

4Ibahanna dosa man TUHAN, sabap kenca 


mate bapana anggota keluarga Raja Ahap 
si debanna jadi penasehatna, janah eme si 
ncilakaken ia. 

3 Erkiteken nasehat kalak enda ndai, 
itemanina Joram raja Israel i bas sada 
perang ngelawan Hasael, raja Siria. Tentera 
e erperang i kota Ramot daerah Gileat janah 
luka Joram i bas perang e. 

6 Mulih ia ku kota Jesreel nimai luka-lukana 
malem janah Ahasia raja Juda reh ku jah 
ndahi ia. 

7 Ibahan Dibata maka i bas ndahi Joram eme 
mabasa Ahasia ndabuh. Sanga Ahasia i jah, 
ia ras Joram ijumpai sekalak dilaki gelarna 
Jehu anak Nimsi. Jehu ipilih TUHAN guna 
kesusuren Ahap. 

8 Sanga Jehu maba ukumen man kesusuren 
Ahap e, rembang ia jumpa ras sada peminpin 
kalak Juda, dingen anak senina Ahasia si 
nemani Ahasia sanga ia ndahi Joram e. 
Ibunuh Jehu kerina. 

9 Kenca bage Ahasia pe idarami, janah idat 
cebuni i Samaria. Ibaba kalak ia man Jehu 
emaka ibunuh Jehu. Tapi ikuburken bangkena 
lako mereken kehamaten man ninina Raja 
Josapat, si nggo erdahin guna TUHAN asa 
gegehna lit. Lanai lit tading i bas keluarga 
Ahasia si ngasup jadi raja i bas kerajan e. 

Atalia, kemberahen Juda (2Raj 11:1-3) 


10 Kenca ieteh nande Raja Ahasia 
maka anakna nggo mate ibunuh, minter 
iperentahkenna kerina anggota keluarga raja 
Juda ibunuh. 

1l Lit turang Ahasia pedauh nande, eme 
Jehoseba. Jehoseba erjabu ras sekalak 
imam gelarna Joyada. Alu erbuni-buni 
iselamatken Jehoseba sekalak anak Ahasia, 
eme Joas. Ibuatna Joas i tengah-tengah 
anak raja si deban nari si nandangi ibunuh, 
jenari ibunikenna Joas ras sekalak diberu si 
ngepkepsa i bas sada kamar i bas Rumah 
Pertoton. Alu muniken ia, ipulahina Joas i bas 
kematen i bas tan Atalia nari. 

12 it enem tahun ia cebuni ije, janah 
kidekah si e Atalia merentah jadi ratu. 


Pemberontaken ngelawan 
Atalia (2Raj 11:4-16) 


2 3 1 Kenca enem tahun nima-nima ibahan 
Imam Joyada keputusen maka nggo 

seh paksana erbahan tindaken. Ibahanna 
perpadanen ras lima kalak puanglima tentera 
eme: Asaria anak Jeroham, Ismael anak 
Johanan, Asaria anak Obet, Maaseiah anak 
Adaya dingen Elisapat anak Sikri. 

2 Idahina ku kerina kota-kota Juda jenari 
ibabana kalak Lewi ras kerina peminpin- 
peminpin terpuk mulih ku Jerusalem. 

3 Pulung kalak enda kerina i bas Rumah 


Pertoton dingen i je ibahanna perpadanen ras 
Joas anak raja mbarenda. Nina Joyada man 
kalak enda, "Enda me anak raja mbarenda! 
Genduari ia mejadi raja bagi si ipadanken 
TUHAN maka kesusuren Raja Daud mejadi 
raja. 

4Bagenda me ateta silakoken, kenca 
imam-imam ras kalak Lewi nggo dung 
ertugas i bas wari Sabat, sepertelu i bas kalak 
e nari njaga pintu gerbang Rumah Pertoton. 

3 Sepertelu nari njaga istana, jenari si 
debanna njaga pintu gerbang Palas. Kerina 
jelma si nterem pulung i bas kesain Rumah 
Pertoton. 

SIse pe la banci bengket ku bas Rumah 
Pertoton seakatan imam-imam ras kalak 
Lewi si ertugas. Kalak enda banci bengket 
sabap nggo ia itangkuhken, tapi kerina jelma 
si nterem arus patuh man perentah TUHAN 
dingen nimai i darat. 

! Kalak Lewi arus tedis erjaga-jaga i 
sekelewet raja alu pedang-pedang si talang, 
janah arus tetap ras raja ku japa pe raja e 
lawes. Ise si atena bengket ku bas Rumah 
Pertoton e la banci Ia ibunuh." 

8 Kalak Lewi ras kalak Juda ngikutken kai si 
iperentahken Joyada. Kalak si aturenna dung 
ertugas i bas wari Sabat la ipelepas lawes. 
Emaka puanglima-puanglima e nggo sikap 

anak buahna subuk si nggo dung ertugas ras 


si sangana ertugas i bas wari Sabat. 

9 Ibereken Joyada man bana lembing ras 
ampang-ampang i bas Raja Daud nari si 
ibuniken i bas Rumah Pertoton e. 

10 jtamakenna kalak si njemak pedang 
talang i kelewet Rumah Pertoton guna 
ngkawali raja. 

ll Kenca bage ibaba Joyada si Joas ndarat, 
itamakenna mahkota i babo takalna, jenari 
iberekenna bana salinen undang-undang 
kerajan. Kenca bage imomokenna maka 
Joas me raja. Imam Joyada ras anak-anakna 
nangkuhken Joas, jenari kerina kalak ersurak 
nina, "Mejuah-juahlah raja!" 

12 | begi Atalia sora jelma si nterem ersurak 
meriah erkiteken raja e: emaka pedas-pedas 
ia lawes ku Rumah Pertoton e, i je jelma si 
nterem nggo pulung. 

13| je idahsa raja si mbaru e i bas dalan 
bengket ku bas Rumah Pertoton, sangana 
tedis deherken binangun ingan raja-raja, 
dingen ikeleweti puanglima-puanglima 
tentera ras kalak si ngembus terompet. 
Kerina jelma si nterem ersurak alu meriah 
dingen ngembus terompet, janah pemain- 
pemain musik Rumah Pertoton ergendang 
mbabai pesta e. Ngidah si e icaingken Atalia 
uisna perbahan merawa atena jenari serko ia 
nina, "Khianat! Khianat!" 

14|a ate Joyada munuh Atalia i bas Rumah 


Pertoton e, emaka ilebuhna puanglima 
tentera e jenari nina, "Rintak ia ndarat arah 
kelang-kelang barisen pengawal e, janah adi 
lit kalak si atena mulahisa, bunuh minter." 

15 tangkap kalak ndai Atalia, ibabana ku 
istana, janah i je ibunuhna deher Pintu 
Gerbang Kuda. 


Pembaharun si ibahan 
Joyada (2Raj 11:17-20) 


16 Kenca bage isuruh Joyada Raja Joas 
ras rayat gelah ikut ras ia erbahan sada 
perpadanen maka kerina ia tetap bangsa 
TUHAN. 

17Jenari lawes ia kerina ku rumah pertoton 
Baal emaka iruntuhkenna rumah pertoton e. 
Iperperkenna batar-batar ras berhala-berhala 
si lit i je, jenari ibunuhna Mattan imam Baal, i 
lebe-lebe batar-batar ndai. 

18 | suruh Joyada imam-imam ras kalak 
Lewi e ertugas ndahiken dahin i bas 
Rumah Pertoton. Kalak enda arus ndahiken 
tugas-tugas si nggo iendesken Raja Daud 
nai man bana. Janah kalak enda me nutung 
persembahen si ipersembahken man TUHAN 
sue ras Undang-undang Musa. Kalak enda pe 
ertanggung jawab ngurus ende-enden dingen 
ngaturken perayan-perayan. 

19 | suruh Joyada pe pengawal si ertugas 

i bas pintu gerbang Rumah Pertoton gelah 

kalak si la bersih rikutken aturen agama ula 


bengket ku bas. 

20 Puanglima tentera, peminpin-peminpin 
kota, wakil-wakil rayat ras kerina rayat 
ngikutken Joyada i bas sada pawai naruhken 
raja i bas Rumah Pertoton e nari ku istana. 
Bengket ia kerina arah pintu gerbang si 
mbelin, jenari kundul raja i bas kursi kinirajan. 

21 Kerina rayat dem alu keriahen ukur, janah 
kota e nggo teneng, sabap genduari Atalia 
nggo ibunuh. 


Joas raja Juda (2Raj 12:1-16) 


24 1 Joas jadi raja Juda sanga umurna 
pitu tahun jenari merentah i Jerusalem 
dekahna empat puluh tahun. Nandena 
gelarna Sibia, asalna i kota Berseba nari. 

2 Ilakoken Joas sue ras si ngena ate TUHAN 
kidekah Imam Joyada nggeluh denga. 

3 pilih Joyada dua kemberahen man Joas, 
janah ipupusna piga-piga anak dilaki ras 
diberu. 

4La ndekahsa kenca Joas jadi raja, 
iIputuskenna pekena Rumah Pertoton. 

= Isuruhna imam-imam ras kalak Lewi 
lawes ku kota-kota Juda pepulung duit, guna 
pekena Rumah Pertoton e i bas tahun ku 
tahun. Ikatakenna maka pedas idahiken tapi 
ipelawen-lawen kalak Lewi. 

6 Emaka ilebuhna Joyada peminpin kalak e, 
jenari nina, "Ngkai maka la ituntutndu kalak 

Lewi pepulung pajak i bas rayat Juda ras 


Jerusalem nari sue ras si itetapken Musa, 
suruh-suruhen TUHAN e, guna nampati 
Kemah Perjumpan e." 

7 (Pengikut Atalia, diberu si jahat e, nggo 
ncedaken Rumah Pertoton janah nggo ibuatna 
barang-barang si badia si lit ije guna ipake i 
bas ersembah man Baal.) 

8 Emaka isuruh raja kalak Lewi erbahan peti 
guna ingan pepulung duit ras namakenca i 
bas pintu gerbang Rumah Pertoton. 

9 Imomokenna ku belang-belang Jerusalem 
ras Juda gelah kerina kalak mereken man 
TUHAN pajak si ituntut Musa suruh-suruhen 
Dibata e, si tangtangna nai itetapkenna 
ipepulung i taneh si mesawang. 

10 Megi si enda meriah ukur bangsa e 
ras peminpin-peminpinna, emaka ibabana 
pajakna jenari itamakenna ku bas peti e. 

il Tiap wari peti e iendesken kalak Lewi man 
pegawai istana si ertugas guna si e. Kenca 
peti e nggo dem, duit e ipedarat sekretaris 
istana ras si mewakili Imam si Mbelin jenari 
julihkenka peti e ku bas inganna. Alu bage 
melala duit ipepulung. 

12 Duit e ibereken raja ras Joyada man kalak 
si ertanggung jawab pehuli Rumah Pertoton 
e. Jenari iupahi kalak enda tukang batu, 
tukang kayu, ras tukang besi lako pehulisa. 

13 Kerina si erdahin e tutus, emaka Rumah 
Pertoton e nggo ka mulihken bali ibahanna 

ras tangtangna ndube, janah paguhna pe 


bage ka. 

14 Kenca nggo dung Rumah Pertoton e 
ipehuli, emas ras pirak si iba ibereken man 
raja ras Joyada. Emas ras pirak si iba e 
ipergunaken erbahan baskom-baskom ras 
erbahan alat-alat si deban guna Rumah 
Pertoton e. 


Jasa Joyada Ia iergaken 


14 Kidekah geluh Joyada tetap 
ipersembahken persembahen alu aturen i bas 
Rumah Pertoton e. 

15 Kenca ia metua, umur 130 tahun mate ia. 

16 | kuburken kalak ia i bas kuburen raja-raja 
i Kota Daud, guna nginget pendahin si nggo 
idahikenna guna bangsa Israel, guna Dibata, 
dingen guna Rumah Pertoton e. 

17 Tapi kenca Joyada mate, iendik-endik 
peminpin Juda Raja Joas megiken katana. 

18 Emaka lanai bangsa e nembah i bas 
Rumah Pertoton TUHAN Dibata nini-ninina, 
tapi mulai ia nembah man berhala-berhala ras 
gana-gana Dewi Asera. Erkiteken dosa-dosa 
si enda reh pernembeh ate TUHAN man J uda 
ras Jerusalem. 

19 | suruh TUHAN nabi-nabi mpersingeti kalak 
enda gelah jera mulihken man BaNa, tapi la 
ibegikenna nabi-nabi e. 

20 Kenca bage nusur kesah Dibata ngkuasai 
Sakaria anak Imam Joyada. Tedis ia i bas 

sada ingan i ja jelma si nterem banci ngidah 


ia, jenari erlebuh ia nina, "Nungkun TUHAN 
Dibata man bandu: ngkai maka lanai kam 
patuh man perentah-PerentahNa, mahanca 
kam kena kiniseran-kiniseran? Itadingkenndu 
la, emaka ItadingkenNa kam!" 

21 Raja Joas ikuti bas sada komploten 
ngelawan Sakaria. Janah alu perentah raja 
ibenteri kalak Sakaria seh mate i bas kesain 
Rumah Pertoton. 

22 Raja e lupa kerna kesetian Joyada, eme 
bapa Sakaria, emaka ibunuhna Sakaria. 
Muatna mate erlebuh Sakaria nina, "Dibatalah 
si ngidah kai si ibahanndu janah lalah 
ngukum kam." 


Pengkeri-kerin pemerentahen Joas 


23| bas pengkeri-kerinna tahun e, tentera 
Siria reh nerang Juda ras Jerusalem. 
Ibunuhna kerina peminpin-peminpin Juda ras 
Jerusalem, janah seh buena barang-barang 
rampasen ibabana mulih ku Damaskus. 

24Tentera Siria e labo nterem, tapi ipelepas 
TUHAN italukenna tentera Juda si nterem 
e, sabap bangsa e nggo nadingken TUHAN 
Dibata nini-ninina. Alu bage, Raja Joas nggo 
lukum. 

25Ja nggo luka mekelek, janah sanga 
musuh-musuh e nggo mulih, dua pegawaina 
erpekat ngelawan ia emaka ibunuhna Joas i 
bas ingan medemna mbalas kematen anak 

Imam Joyada. Ikuburken ia i Kota Daud tapi 


la i bas kuburen raja-raja. 

26 (Kalak si erpekat ngelawan ia e, eme 
Sabad: nande Sabad eme sekalak bangsa 
Amon gelarna Simeat, nande Josabat eme 
sekalak bangsa Moap, gelarna Simrit.) 

2!| bas kitap Tapsiren Kitap Raja-raja ije 
ituriken kerna anak-anak Joas, nubuat-nubuat 
si Ibelasken kerna ia, dingen cataten uga 
ia pehuli Rumah Pertoton. Anakna Amasia 
nggantiken ia jadi raja. 


Amasia raja Juda (2Raj 14:2-6) 


2 5 l Amasia jadi raja sanga umurna 
nggo dua pulu lima tahun, jenari ia 
merentah i Jerusalem lit dua pulu siwah tahun 
dekahna. Nandena eme Jehoadin i Jerusalem 

nari. 

2 Ilakokenna kai si ngena ate TUHAN tapi la 
alu ukur bulat. 

3 Kenca nggo tetap kuasana minter iukumna 
pegawai si nggo munuh bapana. 

“Tapi labo anak-anak si nggo munuh 
bapana e si iukumna, sue ras si iperentahken 
TUHAN i bas Undang-undang Musa nina, 
"Orang tua la ibunuh erkiteken kejahaten si 
ilakoken anak-anakna, bage pe anak-anak la 
ibunuh erkiteken kejahaten si ibahan orang 
tuana; sekalak jelma iukum mate erkiteken 
kejahaten si ibahanna jine." 

Perang ngelawan Edom (2Raj 14:7) 


3 Ijadiken Amasia tentera kerina dilaki i 
bas suku Juda ras Benyamin nari, rikutken 
terpukna sekalak-sekalak. Jenari iangkatna 
puanglima guna si seribu kalak ras guna si 
seratus kalak. Kerina kalak si umurna dua 
puluh tahun ku das atan ku bas tentera 
e, janah lit teremna 300.000 kalak. Kerina 
tentera pilihen, ngasup erperang, pentar 
mpergunaken ampang-ampang ras lembing. 

6 Seakatan si e isewa Amasia ka 100.000 
kalak tentera i Israel nari alu sewa 3.400 kilo 
pirak. 

7 Tapi lit sekalak nabi ndahi ia nina, "O Raja 
ula baba tentera Israel e berkat ras kam. 
TUHAN labo ras kerina kalak Eperaim e. 

8 Jakapndu tentera Israel e nambahi 
gegehndu i bas pertempuren, tapi Dibata si 
erkuasa erbahanca kalak menang ntah talu, 
emaka IpelepasNa musuh-musuhndu naluken 
kam." 

9 Isungkun Amasia nabi e nina, "Tapi uga 
kerna pirak si nggo kugalarken man kalak 
ah ndai?" Nina nabi e, "Banci kap ibereken 
TUHAN man bandu lebih asangken si e." 

10 Fmaka isuruh Amasia tentera si nggo 
isewana e lawes; ipemulihna ia ku kutana. 
Erkiteken si e mulih kalak enda, tapi seh kal 
atena segatna ngenen kalak Juda. 

11 | tetapken Amasia ukurna emaka ipinpinna 


tenterana ku Baluren Sira. I je iperangna 
dingen ibunuhna sepuluh ribu tentera bangsa 
Edom 

12 jenari itangkapna ka tole lit 10.000 
kalak nari. Ibabana si sepuluh ribu e ku tepi 
embang i kota Sela, jenari igulangkenna 
kerina, seh maka mate meripuk kerina kena 
batu i teruh. 

13 Tapi tentera Israel si ilarang Amasia ikut 
erperang ras ia e, iperangna kota-kota J uda 
kelang-kelang Samaria ras Bet Horon. Ibunuh 
kalak enda telu ribu kalak dilaki jenari ibuatna 
melala barang rampasen. 

14 Kenca Amasia mulih i bas peperangen 
ngelawan bangsa Edom e nari, ibabana 
gana-gana bangsa Edom mulih, ipajekkenna 
gana-gana e, isembahna dingen itutungna si 
merim-merim man gana-gana e. 

15 Erkiteken si e nembeh TUHAN, emaka 
IsuruhNa sekalak nabi ndahi Amasia. 

Nina nabi e, "Ngkai maka isembahndu 
dibata-dibata bangsa si deban, dibata-dibata 
si la ngasup mulahi bangsana i bas kuasandu 
nari?" 

16 “Ndigan nai ibahan kami kam jadi 
penasehat raja? Sinik! Adi lang kubunuh 
kam!" nina Amasia. Emaka sinik nabi e tapi 
sempat denga ia ngerana nina, "Genduari 
nggo kueteh maka kam Ia banci lang 

ikernepken Dibata, erkiteken perbahanenndu 


e janah la iperdiatekenndu nasehatku." 


Perang ngelawan Israel (2Raj 14:8-20) 


17 Amasia, raja Juda ersekongkol ras 
penasehat-penasehatna lako ngelawan Israel. 
Emaka isuruhna kalak nehken berita man 
Jehoas, raja Israel, eme anak Jehoahas 
kempu Jehu nina, "Mari reh kam maka kita 
jumpa." 

18 Fmaka itenahken Jehoas jabapna nina, 
"Sekali jadi, dukut duri i deleng-deleng 
Libanon nehken berita enda man batang 
cemara nina, 'Berelah anakndu iempoi 
anakku.' Tapi mentas arah e sada rubia-rubia 
kerangen emaka iperjatina dukut duri ndai. 

19 Genduari Amasia, meganjang ukurndu 
perban nggo italukenndu bangsa Edom, tapi 
madin kam la pada ndarat i rumah nari. Man 
kadendu ndarami persoalen si maba kiniseran 
man bandu ras man rayatndu?" 

20 Tapi Ia ibegiken Amasia si ikataken nabi e 
man bana. Peraten Dibata kap gelah Amasia 
italuken, sabap nggo isembahna patung 
berhala bangsa Edom. 

21 Emaka lawes Jehoas raja Israel ku 
pertempuren lako ngelawan Amasia raja 
Juda. Jumpa kalak enda i Bet Semes i daerah 
Juda. 

22 Talu tentera bangsa Juda, emaka lompaten 
ia ku rumahna sekalak-sekalak. 

23 tangkap Jehoas si Amasia jenari ibabana 


ku Jerusalem. | je iruntuhkenna benteng 
kota e menaken i Pintu Gerbang Eperaim nari 
seh ku Pintu Gerbang Suki, si gedangna lit 
kira-kira dua ratus meter. 

24 angkutna ku Samaria kerina emas ras 
pirak si lit i bas Rumah Pertoton, perkakas 
Rumah Pertoton dingen barang-barang istana 
si jaga kesusuren Obet Edom. Kalak si jadi 
tabanen pe ibabana rassa. 

25 Amasia raja Juda dekahen nggeluh sepulu 
lima tahun asangken Raja Jehoas. 

26 Kerina si debanna si ilakoken Amasia, 
mula-mula pemerentahenna nari seh ku 
kedungenna, isuratken i bas kitap Sejarah 
Raja-raja Juda ras Israel. 

27 Kenca nggo ia mbrontak ngelawan TUHAN, 
lalap lit kalak si ersekongkol ngelawan ia i 
Jerusalem. Dungna lompat ia ku kota Lakis 
tapi iikutken musuh-musuhna ia ku jah jenari 
ibunuhna. 

28 Alu kuda, ibaba bangkena ku Jerusalem 
emaka ikuburken ia i bas kuburen raja-raja i 
Kota Daud. 


Ussia raja Juda (2Raj 14:21-22, 15:1-7) 


2 6 1 Kerina rayat Juda milih anak Amasia, 
eme Ussia si umurna sepulu enem 
tahun, lako nggantiken bapana jadi raja. 

2 (Kenca nggo mate Amasia, italukenna 


mulihi kota Elat jenari ipekenana mulihi kota 
e.) 
3 Ussia jadi raja sanga umur sepulu enem 
tahun jenari merentah ia i Jerusalem lit 
dekahna lima pulu dua tahun. Nandena eme 
Jekoha iJerusalem nari. 

4Ngikutken kai si ibahan bapana, ilakokenna 
kai si ngena ate TUHAN. 

> Kidekah Sakaria nggeluh, eme si ngajarken 
ia erkemalangen man TUHAN, isembahna 
TUHAN alu bulat ukurna emaka ipasu-pasu 
Dibata ia. 

6 Ussia erperang ngelawan bangsa Pilisti. 
Iruntuhkenna tembok kota Gat, Jamnia 
ras Asdot, jenari ipajekkenna kota-kota si 
erbenteng deher Asdot ras i bas daerah Pilisti 
si deban. 

! Dibata nampati Ussia naluken bangsa 
Pilisti, bangsa-bangsa Arab si ringan i Gurbaal 
bage pe bangsa Meunim. 

8 Bangsa Amon nggalar pajak man Ussia. 
Kuasana reh belinna, gelarna terberita seh ku 
Mesir. 

9 Ipeteguhi Ussia kota Jerusalem alu 
majekken menara i Pintu Gerbang Suki, i 
Pintu Gerbang Baluren dingen i datas Penjuru. 

10 | pajekkenna ka pe menara-menara si 
erbenteng i mbalmbal jenari melala ikalina 
sumur, erkiteken lanai lang-lang buena 
asuh-asuhenna i ture-ture deleng ras i bas 

taneh kendit si arah Barat. Erkiteken meriah 


iakapna erjuma iajukna bangsa e nuan 
anggur i daerah si erdeleng-deleng dingen 
perjumai daerah si mehumur. 

ll Nterem tenterana si katawari pe sikap 
erperang. Kerna si e isuratken sekretarisna 
Jeiel ras Maseya i bas pengawasen Hananiah 
eme sekalak pegawai raja. 

12 Tentera e ipinpin 2.600 komendan. 

13 Anak buah kalak enda lit 307.500 kalak 
tentera si beluh kal erperang guna nampati 
raja i bas ngelawan musuh-musuhna. 

14 Tentera e iperlengkapi Ussia alu ampang- 
ampang, lembing, topi waja, baju besi, 
panah ras anak panahna, dingen batu guna 
kalimbawang. 

15| Jerusalem lit tukangna si erbahan 
perkekas-perkekas guna manahken anak 
panah dingen menterken batu si galang i 
datas menara-menara nari dingen i datas 
suki-suki tembok kota nari. Gelar Ussia 
terberita ku japa pe, bage pe ia nggo 
megegeh kal erkiteken penampat si ialokenna 
i bas Dibata nari. 


Ussia iukum erkiteken meganjang ukurna 
16 Tapi kenca Raja Ussia nggo megegeh, 
turah ukurna meganjang, janah e erbahanca 
ia ndabuh. Ilawanna TUHAN Dibata alu 
bengket ku bas Rumah Pertoton guna 

nutung si merim-merim | babo batar-batar si 


merim-merim. 

17 Tapi Imam Asaria itemani waluh puluh 
imam-imam si megegeh dingen tegas ngikuti 
raja 

18 guna ngolang-ngolangi perbahanenna. 
Nina kalak ndai, "O Ussia! La kap kam banci 
nutung si merim-merim man TUHAN. Imam- 
imam kesusuren Harun kap ngenca si nggo 
itangkuhken ndahiken si enda. Tadingken 
ingan si badia enda. Nggo ilawanndu TUHAN 
Dibata emaka lanai kam dat pasu-pasu i bas 
la nari." 

19 Ussia sangana tedis i bas Rumah Pertoton 
i tepi batar-batar si merim-merim dingen 
sangana ijemakna sada perkekas guna 
nutung si merim-merim. Nembeh kal atena 
kempak imam-imam e. Jenari minter turah 
penakit kulit i bas perdempakenna. 

20 Asaria, bage pe imam-imam si deban 
sengget kal ngidah perdempaken raja. Jenari 
ipaksana Ussia nadingken Rumah Pertoton 
e. Kiam ia ndarat erkiteken TUHAN nggo 
ngukum ia. 

21 Frkiteken si e kidekah geluh Raja Ussia 
lalap lanai bersih rikutken aturen agama 
erkiteken penakitna e. Erkiteken lanai ia banci 
bengket ku bas Rumah Pertoton, ringan ia | 
bas rumahna jine janah kerina tugas-tugasna 
itangtangi tupung anakna Jotam merentah 
negeri e. 

22 Nabi Jesaya anak Amos nuratken kerina 


si debanna si ilakoken Raja Ussia kidekah ia 
merentah. 

23 Mate Ussia jenari ikuburken i bas taneh 
kuburen raja. Tapi erkiteken penakitna la ia 
ikuburken i bas kuburen raja-raja. Anakna 
Jotam nggantiken ia jadi raja. 


Jotam raja Juda (2Raj 15:32-38) 


27 1 Jotam jadi raja i bas umur dua 
pulu lima tahun, jenari merentah ia i 
Jerusalem lit sepulu enem tahun dekahna. 
Gelar nandena eme Jerusa anak Sadok. 

2 Ilakokenna kai si ngena ate TUHAN sue ras 
si ibahan bapana; tapi ia la seri ras bapana, 
la ibahanna dosa alu nutung si merim-merim 
i bas Rumah Pertoton. Amin bage pe bangsa 
e lalap nge erbahan dosa. 

3 Ipajekken Jotam Pintu Gerbang Utara 
Rumah Pertoton dingen ipekenana tembok 
kota Jerusalem si igelari Opel. 

41 deleng-deleng Juda, ipantekina kota-kota 
jenari ipajekkenna benteng-benteng ras 
menara-menara i bas kerangen-kerangen. 

> Iperang Jotam raja Amon ras tenterana. 
Talu ibahanna kalak e. Ipaksana bangsa 
Amon nggalar upeti tiap tahun lit dekahna 
telu tahun. Upeti si man galaren bangsa 
Amon tiap tahun e, eme: 3.400 kilo pirak, 
1.000 ton gandum, 1.000 ton jaba. 

6 Jotam jadi tuhu-tuhu megegeh, erkiteken 


patuh ia ngikutken TUHAN Dibatana. 

7 Kejadin-kejadin si deban si jadi kidekah 
Jotam merentah, peperangen-peperangenna 
kerina, e isuratken i bas Sejarah Raja-raja 
Israel ras Raja-raja Juda. 

8 Sanga Jotam jadi raja umurna duapulu 
lima tahun jenari merentah ia i Jerusalem lit 
dekahna sepulu enem tahun. 

9 Mate ia jenari ikuburken i Kota Daud. 
Emaka anakna Ahas nggantiken ia jadi raja. 


Ahas raja Juda (2Raj 16:1-4) 


28 l Ahas jadi raja asum umurna dua 
puluh tahun. la merentah i Jerusalem 
sepulu enem tahun dekahna. La iikutkenna 
usihen si mejile si ibahan nini-ninina Raja 
Daud. Tapi ilakokenna si la ngena ate TUHAN 
2 dingen iusihna si ibahan raja-raja Israel. 
Ibahanna gana-gana Baal i bas logam nari. 
3jtutungna si merim-merim i Baluren 
Hinom. Janah lebih asang si e anak-anakna 
pe ijadikenna jadi persembahen tutungen 
man berhala-berhala ngusih perbahanen 
si macik si ibahan bangsa-bangsa si nggo 
ipelawes TUHAN i bas negeri e nari tupung 
bangsa Israel bengket ku je. 
4Ipersembahken Ahas persembahen dingen 
nutung si merim-merim i bas ingan ersembah 
kalak perbegu, i datas uruk-uruk ras i teruh 
tiap batang kayu si mbur bulungna. 

Juda erperang ngelawan Siria 
ras Israel (2Raj 16:5) 


3 Erkiteken dosa Raja Ahas, TUHAN Dibatana 
pelepas raja Siria naluken Ahas. Nterem kal 
bangsa Juda jadi tabanen ibaba raja Siria 
mulih ku Damaskus. TUHAN pe pelepas raja 
Israel Pekah anak Remalia, naluken Ahas. 
Emaka ibunuh Pekah tentera Juda si mbisana 
teremna lit 120.000 kalak i bas sada wari 
saja. Si enda ipelepas TUHAN Dibata jadi, 
erkiteken kalak Juda nggo nadingken Ia. 

6 (2Taw 28:5) 

7 Sekalak tentera Israel gelarna Sikri, munuh 
anak Ahas si dilaki eme Maaseia; munuh 
kepala si ngaturken istana gelarna Asrikam; 
munuh Elkana, eme tangan kanan raja. 

8 Aminna pe kalak Juda teman sada bangsa 
kalak Israel, itangkap tentera Israel 200.000 
diberu ras danak-danak jadi tabanen jenari 
ibabana ku Samaria radu ras barang-barang 
si seh kal buena. 


Nabi Oded 


9 Lit sekalak dilaki gelarna Oded ringan 

i kota Samaria. la sekalak nabi TUHAN. 
Tentera Israel si sangana mulih maba kalak 
Juda jadi tabanen, nandangi bengket ku bas 
kota e. Ijumpai Oded kalak e nina, "TUHAN 
Dibata nini-ninindu merawa kempak Juda, 
emaka ipelepasna kam naluken kalak e. 

Tapi genduari nggo idah TUHAN Dibata uga 


kejamna kam munuhi kalak Juda. 

10) anah genduari atendu njadiken dilaki- 
dilaki dingen diberu-diberu J erusalem ras 
Juda e jadi budakndu. La kin ietehndu maka 
kam pe nggo erbahan dosa ngelawan TUHAN 
Dibatandu. 

11 Begikenlah! Tabanen enda kerina turang 
ras seninandu kap. Suruhlah ia mulih! Adi 
lang iukum TUHAN kam perban merawa la." 

12 Empat peminpin Israel pe Ia setuju kerna 
perbahanen tentera e. Kalak si empat e, 
eme: Asaria anak Johanan, Berekia anak 
Mesilemot, Jehiskia anak Salum dingen 
Amasa anak Hadlai. 

13 Nina peminpin si empat e, "Ula baba 
tabanen e ku jenda. Nggo erdosa kita 
kempak TUHAN, janah kita nggo patut 
iukum erkiteken belinna dosanta. Genduari 
ilakokenndu ka atendu si bagena guna 
nambahi kesalahenta?" 

14 Erkiteken si e iendesken tentera e tabanen 
ras barang-barang rampasen e man rayat ras 
peminpin-peminpinna. 

15J enari peminpin si empat kalak e itugasken 
lako magiken man tabanen e uis si nibuat 
i bas barang rampasen e nari. Iberekenna 
man paken tabanen e baju ras sepatu. 
Iberekenna cukup pangan ras inemenna, 
janah luka-lukana itambarina alu minak 
saitun. Kalak si lanai ngasup erdalan itamaken 

ku das kalde, janah kerina tabanen e ibaba 


mulihken ku daerah Juda, ku Jeriho, kota 
si igelari Kota batang kurma e. Kenca bage 
mulih kalak Israel ku Samaria. 


Ahas mindo penampat 
man Assur (2Raj 16:7-9) 


16 Kalak Edom nggo ka mulai nerang Juda 
dingen idatca nterem tabanen. Erkiteken si e 
Raja Ahas mindo man Tiglat Pileser raja Assur 
gelah mereken penampat. 

17 (2Taw 28:16) 

18| bas paksa e ka bangsa Pilisti sangana 
nerang kota-kota si lit arah Barat ture-ture 
deleng-deleng Juda ras arah Selatan. 
Italukenna kota Bet Semes, Ayalon, bage pe 
Gederot, ras kota-kota Soko, Timna, bage pe 
Gimso rikut ras kuta-kuta sekelewetna, jenari 
bangsa Pilisti tetap ringan i je. 

19 Erkiteken Ahas, raja Juda pediat jadi si 
nggesuh i bas daerah e, dingen la ia setia 
man TUHAN, itamaken TUHAN kiniseran man 
Juda. 

20 Raja Assur Ia nggit nampati Ahas. Janah 
lebih asa si e ilawanna pe Raja Ahas, emaka 
mberat kal iakapna. 

21 Emaka ibuat Ahas emas i bas Rumah 
Pertoton ras i bas istana raja nari, dingen i 
bas rumah-rumah peminpin bangsa e, jenari 
iberekenna emas e man raja Assur, tapi si 
enda pe la lit gunana. 

Dosa-dosa Ahas 


22| bas kiniseran si bage beratna, erkelekna 
dosa Ahas man TUHAN. 

23 | persembahkenna persembahen man 
dibata-dibata bangsa Siria, bangsa si nggo 
naluken ia e. Nina Ahas i bas ukurna, "Dibata- 
dibata bangsa Siria nggo nampati raja-raja 
Siria, emaka adi kubereken persembahen 
man bana, banci jadi aku pe isampatina ka." 
Sie mahanca bene ia ras bangsana. 

24 Tambah si e, ibuatna kerina perkekas 
Rumah Pertoton jenari iripukkenna. Itutupna 
Rumah Pertoton, jenari ipajekkenna 
batar-batar i tiap bagin Jerusalem. 

25| bas tiap kota ras kuta iJuda, ipajekkenna 
ingan ersembah man berhala kalak perbegu. 
| je itutungna si merim-merim man dibata- 
dibata bangsa si deban. Alu bage ilegina 
pernembeh TUHAN, Dibata nini-ninina, man 
bana. 

26 Kerina kejadin si deban sanga ia 
merentah, bena-benana nari seh ku 
kedungenna, isuratken i bas Sejarah 
Raja-raja Juda ras Israel. 

27 Raja Ahas mate jenari ikuburken i 
Jerusalem tapi la i bas kuburen raja-raja. 
Anakna Hiskia nggantiken ia jadi raja. 


2 Tawarikh 29.11 7 90 
Hiskia raja Juda (2Raj 18:1-3) 
2 9 1 Hiskia jadi raja tupung umur dua 
pulu lima tahun, jenari merentah ia i 
Jerusalem lit dekahna dua pulu siwah tahun. 
Gelar nandena Abija, anak si Sakaria. 
2 Jusihna perbahanen nini-ninina Raja Daud. 
Ilakokenna kai si ngena ate TUHAN. 


Pembersihen Rumah Pertoton 


3| bas bulan si pemena i bas tahun si 
pemena kenca Hiskia jadi raja, italangina 
mulihi pintu-pintu gerbang Rumah Pertoton 
dingen ipekenana. 

4Ipepulungna sada terpuk imam-imam ras 
kalak Lewi i bas kesain arah Timur Rumah 
Pertoton 

'jenari nina, "Kam kalak Lewi, arus 
ipebadiakenndu dirindu dingen pebadiaken 
Rumah Pertoton TUHAN, Dibata nini-ninindu. 
Agui i bas Rumah Pertoton e nari kerina si 
erbahanca Rumah Pertoton e lanai bersih 
rikutken aturen agama. 

6 Nini-nininta la patuh man TUHAN 
Dibatanta, dingen ilakokenna kai si la ngena 
AteNa. Itadingken nini-nininta TUHAN Dibata 
jenari itundalkenna InganNa tading e. 

7 Itutupna pintun-pintun Rumah Pertoton, 
dingen ipelepasna lampu-lampu si lit i je 
nimpet, janah lanai itutungna si merim-merim 

ntah pe lanai ipersembahkenna persembahen 


tutungen i bas Rumah Pertoton Dibata Israel. 

8 Erkiteken si e TUHAN nggo nembeh man 
Juda ras man Jerusalem. Janah kai si ibahan 
Dibata e erbahanca kerina kalak sengget 
dingen mbiar. Si enda ietehndu kal alu payo. 

9 Bapa-bapanta nggo ibunuh i bas perang. 
Bage pe ndeharanta dingen anak-anakta 
nggo ibaba jadi tabanen. 

10 Genduari nggo kutetapken erbahan 
perpadanen ras TUHAN, Dibata Israel, gelah 
ulanai la nembeh kempak kita. 

110 anak-anakku, genduari ulanai pedekah- 
dekah. Kam me si nggo ipilih TUHAN nutung 
si merim-merim man BaNa dingen mabai 
bangsa enda nembah man BaNa." 

12 Enda me kalak Lewi si pulung tupung si 
e: | bas terpuk Kohat nari eme Mahat anak 
Amasia ras Joel anak Asaria. | bas terpuk 
Merari nari eme Kis anak Abdi ras Asaria anak 
Jehalelel. | bas terpuk Gerson nari eme Joah 
anak Simna ras Eden anak Joah. I bas terpuk 
Elisapan nari eme Simri ras Jewel. I bas 
terpuk Asap nari eme Sakaria ras Matania. | 
bas terpuk Heman nari eme Jehuel ras Simei. 
| bas terpuk Jedutun nari eme Semaya ras 
Ussiel. 

13 (2Taw 29:12) 

14 (2Taw 29:12) 

15 Kalak si pepulung enda senina suku 
Lewi dingen kerina ia mbersihken dirina 

rikutken aturen agama. Kenca bage sue ras si 


nggo iperentahken raja, ibenaken kalak ndai 
mbersihken Rumah Pertoton e rikutken aturen 
agama sue ras Undang-undang TUHAN. 

16 Imam e bengket ku bas Rumah Pertoton 
guna mbersihkenca jenari ibabana ndarat ku 
bas kesain Rumah Pertoton kerina si Ia bersih 
rikutken aturen agama. Kerina barang-barang 
si la bersih e ibaba suku Lewi e ku darat kota 
ku Baluren Kidron. 

17 Dahin e ibenaken i bas wari si pemena 
i bas bulan si pemena, dingen i bas wari 
si pewaluhken kerina dahin e nggo dung, 
subuk dalan bengket ku bas Rumah Pertoton 
e. Kenca bage kalak enda terus erdahin 
waluh wari nari, seh ngayak wari pesepuluh 
enemken i bas bulan e, lako nikapken Rumah 
Pertoton e guna ingan ersembah. 


Rumah Pertoton e iendesken 
mulihi man TUHAN 


18 Kalak Lewi erbahan laporen kempak Raja 
Hiskia, "Kami nggo dung mbersihken kerina 
Rumah Pertoton e. Batar-batar persembahen 
tutungen, meja ingan roti ipersembahken 
man TUHAN ras kerina perkekasna ikut 
ibersiheken kami. 

19 Kerina perkekas si nggo ibuat Raja 
Ahas i bas paksa-paksa ia lanai patuh 
man Dibata i bas jaman pemerentahenna, 

e pe nggo iulihken kami. Dingen kerina 

e nggo ipebadiaken kami mulihken. 


Perkekas-perkekas e kerina genduari lit i lebe 
batar-batar TUHAN." 

20Alu lanai nimai terdekahen minter 
ipepulung Raja Hiskia kalak si terkemuka i 
bas kota ejenari ras-ras ia bengket ku bas 
Rumah Pertoton e. 

21 Guna persembahen penangtangen 
dosa-dosa keluarga raja dingen dosa kalak 
Juda bage pe guna pebadiaken Rumah 
Pertoton e ibuat kalak ndai pitu jenggi lembu, 
pitu biri-biri, pitu anak biri-biri, bage pe pitu 
kambing. Isuruh raja imam-imam kesusuren 
Harun mpersembahken asuh-asuhen e i babo 
batar-batar. 

22 Si pemenana igeleh imam-imam e, eme 
jenggi-jenggi lembu, kenca bage maka 
biri-biri, jenari anak biri-biri. Dareh tiap 
persembahen ipirpirken ku babo batar-batar 
e. 

23 Kedungenna ibabana kambing e ku adep- 
adepen raja dingen kempak perpulungen. 
Itamaken kalak e tanna i babo kambing e. 

24 Kenca bage igeleh imam-imam kambing 
e jenari iamburkenna darehna ku babo 
batar-batar jadi sada persembahen guna 
nangtangi dosa kerina bangsa e, erkiteken 
nggo iperentahken raja erbahan persembahen 
tutungen dingen persembahen penangtangi 
dosa guna kerina kalak Israel. 


| 2 Tawarikh 29.251 31 . 94 
25 |ikutken raja perentah si nggo ibereken 


TUHAN man Raja Daud nai arah Gat, nabi 
raja e, bage pe arah Nabi Natan, itamakenna 
kalak Lewi i bas Rumah Pertoton guna ngkuit 
kulcapi ras ceracak, 

26 eme alat-alat musik bagi si ipake Raja 
Daud nai. Imam-imam pe tedis i je guna 
ngembus terompet. 

27 perentahken Raja Hiskia gelah 
persembahen tutungen e ipersembahken: 
jenari kenca persembahen nggo ibenaken, 
perpulungen rende ngendeken ende-enden 
pujin man TUHAN. Sanga bage terompet 
iembus, dingen alat-alat musik si debanna pe 
Imainken. 

28 Kerina kalak si ije ikut ersembah, si rende 
terus ngendeken ende-enden dingen pemain 
musik pe terus main musik seh ngayak kerina 
persembahen e nggo keri meseng. 

29 Kenca bage raja ras kerina jelma si nterem 
erjimpuh nembah Dibata. 

30 Raja ras peminpin-peminpin bangsa 
e mindo gelah iendeken kalak Lewi man 
TUHAN ende-enden pujin si ikarang Daud ras 
Nabi Asap. Emaka kerina kalak e rende alu 
keriahen si mbelin janahna erjimpuh nembah 
Dibata. 

31 Nina Hiskia kempak perpulungen e, 
"Genduari erkiteken nggo kam bersih rikutken 
aturen agama, babalah persembahen 
pengataken bujur man TUHAN." likutkenna 

kai si ikataken raja. Emaka piga-piga i bas 
perpulungen e nari arah ukurna ersuruh 
maba asuh-asuhen lako ipersembahken jadi 
persembahen tutungen. 

32 | baba kalak e pitu puluh jenggi lembu, 
seratus biri-biri dingen dua ratus anak biri- biri 
jadi persembahen tutungen man TUHAN. 

33I babana ka pe 600 jenggi lembu dingen 
3.000 biri-biri jadi persembahen guna ipan 
perpulungen e. 

34 Erkiteken langa cukup imam-imam si 
nggo bersih lako nggeleh kerina asuh-asuhen 
e, emaka isampati kalak Lewi ia sabap 
patuhen kalak Lewi ngikuti peraturen 
kebersihen rikutken aturen agama asangken 
imam-imam. Kalak Lewi tetap nampati seh 
maka nggo cukup imam-imam si bersih. 

35 Tambah persembahen-persembahen 
tutungen e, imam-imam e pe mpersembahken 
tabeh-tabeh persembahen pengataken bujur 
Si Ipan jelma si nterem. Anggur si 
ipersembahken radu ras persembahen 
tutungen e pe imam-imam e ka nge 
ngamburkenca. Bage me kebaktin i bas 
Rumah Pertoton e ibenaken ka mulihi. 

36 Raja Hiskia ras rayatna ermeriah ukur 
sabap nggo isampati Dibata ia ngelakoken 
kerina dahin e bage pedasna. 

Persikapen ngerayaken wari raya Paskah 


30 l Bangsa ela ngasup ngerayaken wari 
raya Paskah i bas paksana i bas bulan 


si pemena e, erkiteken la cukup imam-imam 
si nggo bersih rikutken aturen agama. Rayat 
pe langa nterem si pulung i Jerusalem. Emaka 
Hiskia, pegawai-pegawaina, bage pe rayat 
Jerusalem setuju ngerayakenca i bas bulan 
si peduaken. Emaka ipeseh raja kata ku 
kerina kalak Israel ras Juda. Suku Eperaim 
ras Manase pe la lupa iundang. Kerina kalak 
Israel iundang, gelah reh ku Rumah Pertoton 
lako ngerayaken Paskah pemuliaken TUHAN, 
Dibata Israel. 

2 (2Taw 30:1) 

3 (2Taw 30:1) 

4Raja ras rayat e, meriah ukurna kerna 
rencana e, 

? emaka iundangna kerina kalak Israel 
mulai i Dan nari arah Utara seh ku Berseba 
arah Selatan, gelah pulung i Jerusalem lako 
ngerayaken Paskah rikutken Undang-undang: 
kalak si pulung e teremen asangken si 
nggona. 

6 Pertenahen-pertenahen lawes ku kerina 
Juda bage pe Israel i bas perentah raja ras 
pegawai-pegawaina maba undangen enda, "O 
kalak Israel, kam iba-iba si nggo pulah i bas 
kekuasan Assur nari. Genduari mulihkenlah 

kempak TUHAN, Dibata Abraham, Isak, ras 


Jakup gelah Ia pe mulihken man bandu. 

7 Ula kam bagi nini-ninindu dingen bagi 
seninandu kalak Israel si la patuh man TUHAN 
Dibatana. Bagi idahndu ia nggo mesangat 
iukum TUHAN Dibata. 

8Ula kam mekeng bagi kalak e, tapi 
ikutkenlah TUHAN. Rehlah kam ku Rumah 
Pertoton i Jerusalem, Rumah si ipebadiaken 
TUHAN Dibatandu rasa lalap, janah 
sembahlah la gelah ulanai la merawa man 
bandu. 

9 Adi mulihken kam kempak TUHAN, emaka 
kalak si nggo maba keluargandu jadi tabanen, 
turah atena mekuah man keluargandu e, 
janah ipelepasna mulih. TUHAN Dibatandu 
mehuli, dingen perkuah kap. Emaka adi 
mulihken kam man BaNa IperdiatekenNa me 
kam." 

10 Pertenahen-pertenahen e lawes ku kerina 
kota i bas daerah suku Eperaim ras Manase, 
dingen seh i Utara ku suku Sebulon. Tapi 
persuruhen e itawai dingen iuru-uru kalak. 

Il Amin bage pe lit nge i bas suku Aser, 
Manase ras Sebulon nari si nggit reh ku 
Jerusalem. 

12 Dibata pe erdahin i Juda dingen 
persadaken ukur rayat. Alu ukur si tetap 
patuh ia ngikutken si ngena ate Dibata arah 
ngikutken perentah-perentah raja dingen 
pegawai-pegawaina. 

Paskah irayaken 


13| bas bulan si peduaken nterem kal rayat 
pulung i Jerusalem guna ngerayaken Wari 
Raya Roti Si La Itama Ragi. 

14 (buat kalak enda kerina batar-batar 
si nggo ipergunaken i Jerusalem guna 
persembahen gelehen, dingen nutung si 
merim-merim, jenari iambekkenna ku 
Baluren Kidron. 

15Jenari i bas wari pesepuluh empatken i 
bas bulan e, igeleh kalak enda anak biri-biri 
guna persembahen Paskah. Imam-imam ras 
kalak Lewi si la bersih rikutken aturen agama 
mela kal iakapna. Emaka iendeskenna dirina 
man TUHAN, janah genduari nggo banci 
kalak enda mpersembahken persembahen 
tutungen i bas Rumah Pertoton. 

le buatna inganna i bas Rumah Pertoton 
rikutken si iperentahken i bas Undang-undang 
Musa, suruh-suruhen Dibata e. Kalak 
Lewi mereken dareh persembahen e man 
imam-imam e, janah ipirpirken imam-imam 
dareh ku babo batar-batar. 

17 Erkiteken nterem rayat e la bersih 
rikutken aturen agama, la banci ia nggeleh 
anak biri-biri Paskah. Emaka kalak Lewi 
si nggelehsa guna kalak si la bersih e, 
jenari ipersembahkenna anak biri-biri e man 
TUHAN. 


2 Tawarikh 30.181 24 | 99 
18 Tambah si e nterem kalak si reh i bas suku 


Eperaim, Manase, Isakar dingen Sebulon nari 
la ngelakoken pembersihen rikutken aturen 
agama. Emaka irayakenna Paskah e la bagi 
arusna. Erkiteken si e ertoto Raja Hiskia guna 
kalak enda nina, 

19"O TUHAN, Dibata nini-nini kami. Erkiteken 
KiniulinNdu, alemilah dosa kalak si nembah 
Kam alu bulat ukurna, aminna pe ia la bersih 
rikutken aturen agama." 

20 | begiken TUHAN pertoton Hiskia; IalemiNa 
dosa perpulungen e dingen la kena cilaka 
IbahanNa kalak e. 

21 Lit pitu wari dekahna rayat si pulung i 
Jerusalem e ngerayaken Wari Raya Roti Si 
La Itama Ragi alu keriahen si mbelin. Janah 
tep-tep wari kalak Lewi ras imam-imam muji 
TUHAN alu kerina gegeh si lit i bas ia. 

22 | pujiken Hiskia kalak Lewi erkiteken 
kebeluhenna mabai kebaktin man TUHAN. 


Wari Raya si peduaken 


22 Kenca pitu wari dekahna kalak enda 
mpersembahken persembahen pengataken 
bujur man TUHAN, Dibata nini-ninina. 

23 Kerina ia setuju nerusken pesta e pitu 
wari nari. Emaka erpesta kalak enda alu dem 
keriahen. 

24 Isumbangken Raja Hiskia 1.000 jenggi 
lembu dingen 7.000 biri-biri man perpulungen 
e gelah igeleh man pangan. Pegawai-pegawai 

pe mereken 1.000 jenggi lembu dingen 


10.000 biri-biri. Nterem kal imam-imam ikut 
mbersihken dirina rikutken aturen agama. 

25 Kalak Juda, imam-imam, kalak Lewi, kalak 
Israel si reh i Utara nari, dingen bangsa si 
deban si tading i Israel dingen Juda, kerinana 
ermeriah ukur. 

26 Kota Jerusalem dem alu keriahen, 
erkiteken la pernah jadi bagenda kenca 
jaman Raja Salomo, anak Daud e. 

27 Imam-imam ras kalak Lewi mindo man 
TUHAN gelah ipasu-pasuna perpulungen e. 
Dibata si ringan i Surga megiken pertotonna 
e. 


Hiskia pelimbarui kegeluhen eragama 


3 1 l Kenca Wari Raya e nggo dung, 

kerina kalak Israel lawes ku tiap kota 
i Juda. Jenari ipecahkenna tugu-tugu batu, 
ibulakkenna gana-gana si ipajekken guna 
Dewi Asera, janah iradaskenna batar-batar 
dingen ingan ersembah kalak perbegu. Bage 
ka pe perbahenenna man kerina kota-kota 
Juda si deban ras daerah-daerah Benyamin, 
Eperaim, ras Manase. Kenca bage mulih ia 
kerina. 

2 Itetapken Raja Hiskia mulihi pembagin 
tugas imam-imam ras kalak Lewi, janah 
tep-tep kalak ndatken tugas khusus. Tugas- 
tugas e, eme: mpersembahken persembahen 
tutungen ras persembahen perdamen, ikut 


2 Tawarikh 31.31 7 101 
muat bagin i bas kebaktin i bas Rumah 


Pertoton, dingen mereken pujin ras ngataken 
bujur i bas ingan-ingan si tertentu i bas 
Rumah Pertoton. 

3 Raja mereken asuh-asuhenna jine guna 
persembahen tutungen tiap erpagi-pagi 
ras karaben, bage pe guna persembahen- 
persembahen wari Sabat, Wari Raya Bulan 
Mbaru dingen i bas wari-wari raya si deban 
bagi si itentuken i bas Undang-undang 
TUHAN. 

4Tambah si e, ikataken raja man kalak 
si ringan i Jerusalem geleh iberekenna 
persembahen-persembahen si jadi bagin 
imam-imam ras kalak Lewi, gelah alu bage 
banci iendeskenna dirina ngidangi TUHAN 
rikutken si tersurat i bas Undang-undang 
TUHAN. 

3 Kenca perentah enda ndai imomoken, 
emaka kalak Israel maba pemerena man 
imam-imam eme: gandum si mejilena, 
anggur, minak saitun, tengguli ras ulih juma 
si deban. Bage pe man kalak Lewi iberekenna 
sepersepuluh i bas kerina si lit i bas ia. 

6 Kerina kalak si ringan i kota-kota Juda 
maba sepersepuluh i bas lembu ras biri- 
birina bage pe melala ibabana pemere si 
ipersembahkenna man TUHAN Dibatana. 

! Pemere e mulai rehen i bas bulan si 
peteluken janah lalap reh empat bulan 
dekahna. 

8 Tupung Raja Hiskia ras pegawaina ngidah 
uga buena si nggo ibereken rayatna ipujina 
TUHAN dingen ipujina BangsaNa Israel. 

9 Asum raja ercakap-cakap ras imam-imam 
bage pe ras kalak Lewi kerna pemere-pemere 
enda, 

10 hina Asaria, Imam si Mbelin kesusuren 
Sadok man raja, "Kenca nggo mulai rayat 
maba pemerena ku Rumah Pertoton nggo 
bias nakan kami janah melala denga ibana. 
Si enda kerina jadi erkiteken TUHAN nggo 
masu-masu BangsaNa." 

11 Sue ras perentah raja, ibahan kalak enda 
gudang i sekelewet Rumah Pertoton e, 

12 dingen itamakenna kerina pemere 
ras persepuluhen e i je guna isimpan. 
Itugaskenna Konanaia kalak Lewi, ngawasisa 
janah agina Simei jadi pembantuna. 

13 Sepuluh kalak Lewi itetapken erdahin 
nampati kalak enda. Si sepuluh kalak e, 
eme: Jehiel, Asasia, Nahat, Asahel, Jerimot, 
Josabad, Eliel, Ismakia, Mahat, ras Benaya. 
Kerina enda ilakoken rikutken perentah Raja 
Hiskia ras Imam si Mbelin Asaria. 

14 Kore anak Imna sekalak Lewi eme 
kepala pengawal i Pintu Gerbang Timur 
Rumah Pertoton, ertanggung jawab ngaloken 
pemere-pemere dingen persembahen 
persepuluhen man TUHAN jenari magikenca. 

15| bas kota-kota si deban, ingan imam- 
imam tading, Kore isampati kalak Lewi si 


2 Tawarikh 31.16i 21 103 
deban, eme: Eden, Miniamin, Jesua, Semaya, 


Amaria, ras Sekania. Pangan e ibagina alu 
rata man senina-seninana kalak Lewi rikutken 
tugasna 

lela rikutken terpuk-terpukna. Kerina dilaki 
umur telu puluh tahun ku das si ertugas 
tep-tep wari i bas Rumah Pertoton e sue 
ras pendahinna, sekalak-sekalak ndat sada 
bagin. 

17 Imam-imam isuratken rikutken terpuk- 
terpukna, janah kalak Lewi umur dua 
puluh tahun ku das isuratken rikutken 
tugas-tugasna ras terpukna. 

18 Kerina ia isuratken radu ras ndeharana, 
anak-anakna dingen kalak si deban si jadi 
tanggungenna, erkiteken ia nggo isikapken 
ngelakoken tugasna si khusus man TUHAN 
katawari pe. 

191 bas imam-imam si ringan i bas kota-kota 
si nggo itetapken guna kesusuren Harun ntah 
pe i bas mbalmbal i sekelewet kota-kota 
e, itetapken kalak si ertanggung jawab 
magiken pangan man kerina dilaki i bas 
keluarga imam-imam, ras man kerina kalak 
si isuratken i bas terpuk kalak Lewi. 

20| bas belang-belang negeri Juda, Raja 
Hiskia ngelakoken kai si bujur dingen kai si 
ngena ate TUHAN Dibatana. 

21Sangap ia i bas kerina pendahinna 
erkiteken kerina si ibahanna guna Rumah 
Pertoton ntah pe i bas ia ngikutken Undang- 

undang, ilakokenna e alu bulat ukur dingen 


alu ate keleng man Dibatana. 


Bangsa Assur ngancam Jerusalem (2Raj 
18:13-37; 19:14-19, 35-37: 
Yes 36:1-22, 37:8-38) 


3 2 1 Kenca kejadin-kejadin si ndai kerina, 
i ja Raja Hiskia teridah patuh man 
TUHAN arah perbahanenna, reh Sanherip raja 
Assur merang Juda. Ikepungna kota-kota 
Juda si erbenteng jenari iperentahkenna 

tenterana ngerebutsa. 

2 Kenca idah Hiskia maka kota Jerusalem pe 
iserang Sanherip atena, 

3 Hiskia ras pegawai-pegawaina muat 
keputusen guna nutup kerina ingan lau i darat 
kota Jerusalem, gelah alu bage bangsa Assur 
la dat lau adi ia nggo seh i deher Jerusalem. 
Ipinpin anak buahna nterem jelma ndarat 
kota guna nutupi kerina ulu-ulu lau, seh maka 
lanai nari lit lau erburak i jenari. 

4(2Taw 32:3) 

= Ipeteguh raja benteng kota alu pekena 
tembok-tembok si ceda, dingen majekken 
menara i babo tembok e. Tambah si e 
ipajekkenna ka pe tembok sada lapis nari 
arah darat. Jenari benteng si lit i babo 
taneh tambusen si arah Timur bagin kota 
Jerusalem si dekah pe, ipekena. Lembing ras 
ampang-ampang melala kal ibahanna. 

6|tamakenna kerina dilaki i bas kota e i 


teruh perentah puanglima-puanglima tentera. 
Jenari isuruhna kalak enda pulung i kesain 
deherken pintu gerbang kota. Nina man si 
pulung e, 

7 "Tetapkenlah ukurndu dingen teklah kam. 
Ula kam mbiar kempak raja Assur e ras man 
tentera si ipinpinna. Belinen kap gegeh si 
arah kita asangken gegeh si arah ia. 

S| bas ia lit gegeh manusia, tapi arah kita 
lit TUHAN Dibatanta si nampati kita dingen 
erperang guna kemenangenta." Tetap ukur 
rayat megi kata-kata si ibereken rajana. 

9La asa kai dekahna kenca si e, asum 
Sanherip ras tenterana i Lakis denga, 
itenahkenna kata enda man Hiskia ras man 
kalak Juda si lit ras ia i Jerusalem nina, 

10 "Aku Sanherip, raja Assur, nungkun man 
bandu kerina, kai sabapna maka kam tetap 
pang tading i Jerusalem si sangana ikepung 
e. 

11 Ntah erkiteken ikataken Hiskia man bandu 
maka ipulahi TUHAN Dibatandu kam pagi 
i bas kuasa kami nari? Itipu Hiskia kam e, 
dingen ipelepasna me kam mate la man 
dingen la minem. 

12 Ia kap si nggo ngeradasken ingan-ingan 
nembah man TUHAN ras batar-BatarNa, 
jenari ikatakenna man kalak Juda ras kalak 
Jerusalem gelah nembah dingen nutung si 

merim-merim i bas sada batar-batar saja 


ngenca. 

13 La kin ietehndu kai si ibahan nini-niningku 
dingen si kubahan man bangsa-bangsa 
si deban? Isampati dibata-dibatana kin 
bangsa-bangsa si deban e gelah pulah i bas 
raja Assur nari? 

14 Pernah kin dibata-dibata i bas negeri- 
negeri si deban nampati ia gelah pulah i bas 
kami nari? Dage kai si erbahanca kam rukur 
maka dibatandu ngasup nampati kam? 

15 Emaka genduari ula kam nggit itipu Hiskia 
ntah ibabaina papak. Ula kam tek man bana! 
Labo nggo lit dibata bangsa-bangsa si deban 
si nggo pernah ngasup mulahi bangsana i bas 
kuasa raja-raja Assur nari. Dage ugapa pe 
dibatandu e labo ngasup nampati kam!" 

16 Kata-kata si ibelasken utusen-utusen 
Assur e ndauh denga ka kasaren sanga 
ihinana TUHAN Dibata ras Hiskia suruh- 
suruhen TUHAN e. 

17 Surat si itulis raja Assur e pe tuhu-tuhu 
ngelawan TUHAN, Dibata Israel. Nina i bas 
surat e, "Dibata-dibata bangsa si deban 
la pernah ngasup nampati bangsana i bas 
kuasangku nari, emaka Dibata Hiskia pe labo 
ngasup nampati bangsana i bas aku nari." 

18 Utusen Assur e erlebuh alu sora megang 
i bas cakap Heber gelah mbiar dingen lanai 
tetap ukur kalak Jerusalem si lit i datas 

tembok kota, gelah alu bage lebih mesunah 


iakapna naluken kota e. 

19 Dibata si isembah i Jerusalem bali 
pencakapkenna ras dibata-dibata bangsa- 
bangsa si deban, eme gana-gana bekas tan 
manusia erbahanca. 

20 Kenca bage, Raja Hiskia ras Nabi Jesaya 
anak Amos, ertoto man Dibata janah erlebuh 
ia mindo penampat. 

21 suruh TUHAN sada malekat munuhi 
puanglima-puanglima ras tentera bangsa 
Assur e. Emaka mulih raja Assur, mela kal 
iakapna. | bas sada wari sanga raja e lit i bas 
rumah pertoton dibata-dibatana, piga-piga 
anakna dilaki munuh ia alu pedang. 

22 Bage me carana TUHAN mulahi Raja Hiskia 
ras kalak Jerusalem i bas kuasa Sanherip, 
raja Assur e, ras i bas musuh-musuhna si 
deban nari. TUHAN mere Israel nggeluh alu 
dame ras kerina negeri-negeri sekelewetna. 

23 Nterem kalak reh ku Jerusalem maba 
persembahen-persembahen man TUHAN 
dingen maba pemere man Hiskia. Emaka 
mulai i bas paksa e nari Raja Hiskia ihamati 
kerina bangsa-bangsa. 


Penakit ras kesombongen Hiskia (2Raj 
20:1-3, 12-19: Yes 38:1-3; 39:1-8) 


24| bas paksa-paksa si e sakit Raja Hiskia 
dingen menam mate. Ertoto ia, jenari 

ibereken TUHAN man bana sada tanda maka 


penakitna banci malem. 

25 Tapi perban gombangna Hiskia Ia ngataken 
bujur kerna kai si nggo ibahan TUHAN man 
bana. Erkiteken si e Juda ras Jerusalem 
terpaksa ngenanami kiniseran. 

26 Tapi kedungenna Hiskia ras kalak 
Jerusalem peteruk bana, emaka Ia iukum 
TUHAN bangsa e kidekah Hiskia nggeluh 
denga. 


Kebayaken ras kemulian Hiskia 


27 Raja Hiskia nggo bayak kal, janah 
kerina kalak mehamat man bana. Ibahanna 
kamar-kamar man ingan nimpan erta-ertana, 
eme: emas, pirak, batu permata, rempah- 
rempah, ampang-ampang, ras barang-barang 
meherga si debanna. 

28 Tambah si e ipajekkenna gudang-gudang 
man ingan nimpan gandum, anggur, ras 
minak saitun. Karang lembu ras karang 
biri-birina pe lit ibahanna. 

29 Seakatan si enda ndai kerina, ibereken 
Dibata man bana biri-biri dingen lembu bage 
pe kebayaken si debanna si seh kal buena. 
Kota-kota pe melala ipantekina. 

30 Raja Hiskia me si erbahan bendungen i 
bas ulu Lau Gihon jenari ipalerkenna lau e 
arah sada terowongen ku sada ingan i bas 
kota Jerusalem. Hiskia sangap i bas kerina si 
idahikenna. 

31Janah tupung utusen bangsa Babilon reh 


nungkuni Hiskia kerna kejadin uga maka 
Hiskia malem i bas penakitna nari secara 
luar biasa, ipelepas Dibata si Hiskia si sada 
ngelakoken bagi atena lako nguji ukurna. 


Pengkeri-kerin pemerentahen 
Hiskia (2Raj 20:20-21) 


32 Kerina si deban si ilakoken Raja Hiskia 
dingen kekelengenna man TUHAN isuratken 
i bas Pengenehenen Nabi Jesaya anak Amos 
bage pe i bas Sejarah Raja-raja Juda ras 
Raja-raja Israel. 

33 Mate Hiskia, jenari ikuburken i bas bagin si 
arah datasna i bas kuburen raja-raja. Kerina 
kalak Juda ras Jerusalem mereken kehamaten 
man bana tupung ia mate. Anakna Manase 
nggantiken ia jadi raja. 


Manase raja Juda (2Raj 21:1-9) 


3 3 1 Tupung Manase jadi raja Juda umurna 
sepulu dua tahun. Jenari merentah ia i 
Jerusalem lit lima pulu lima tahun dekahna. 

2 Manase erdosa kempak TUHAN, perban 
iikutkenna lagu langkah si jahat i bas 
bangsa-bangsa si nggo ipelawes TUHAN 
| negeri Kanaan nari asum bangsa Israel 
bengket ku negeri e. 

3 'Ipajekkenna mulihi ingan-ingan ersembah 
kalak perbegu si nggo ikernepken bapana 
Hiskia. Ipajekkenna batar-batar guna nembah 

man Baal. Ibahanna gana-gana Dewi Asera 


dingen isembahna bintang-bintang. 

4Nggo ikataken TUHAN maka i bas Rumah 
Pertoton Jerusalem me Ia isembah rasa lalap; 
tapi i bas Rumah Pertoton eme ipajekken 
Manase batar-batar ingan ersembah man 
dibata-dibata kalak perbegu. 

>| bas duana kesain Rumah Pertoton e 
Ipajekkenna batar-batar guna nembah 
bintang-bintang. 

6 Ipersembahkenna anak-anakna si dilaki i 
Baluren Hinnom jadi persembahen tutungen. 
Ngguru-ngguru ia, isungkunna kalak 
pertendung ras perjinujung. Mbelin kal dosa 
Manase kempak TUHAN emaka keke ibahanna 
rawa TUHAN. 

!Itamakenna gana-gana i bas Rumah 
Pertoton e aminna pe nggo ikataken TUHAN 
man Daud ras anakna Salomo nina, "I 
jenda, i Jerusalem, i bas Rumah Pertoton 
enda, i jenda me ingan si nggo Kupilih i bas 
belang-belang daerah Israel si sepulu dua 
suku nari jadi ingan ersembah man bangKu 
rasa lalap. 

8Janah adi kalak Israel ngikutken kerina 
perentahKu, janah patuh man kerina Undang- 
undangKu, si nggo ibereken suruh-suruhenKu 
Musa man bangsa e, la Kupelepas kalak Israel 
ipelawes i bas negeri enda nari eme negeri si 
nggo Kubereken man nini-ninina." 

9Ibabai Manase kalak Israel erbahan 


dosa-dosa si belinen asangken si ibahan 
bangsa-bangsa si nggo ipelawes TUHAN i bas 
negeri e nari tupung bangsa Israel bengket 
ku je. 


Manase erkadiola 


10 Aminna ipersingeti TUHAN si Manase ras 
rayatna, la diatena pe. 

11 Emaka ipelepas TUHAN puanglima tentera 
Assur nerang Juda. Itangkapna Manase alu 
pengkawit, irantekenna, jenari ibabana ku 
Babil. 

12 Erkiteken kiniseranna e, ukurna jadi 
meteruk emaka mulihken ia ku TUHAN, 
Dibatana janah ipindona penampat man 
BaNa. 

13 'begiken ras ialoken Dibata pertoton 
Manase IbereNa ia mulih ku Jerusalem janah 
jadi raja ka mulihi. Enda erbahanca Manase 
tek maka TUHAN kap Dibata si tuhu-tuhu. 

14 Kenca si e, ipeganjangi Manase tembok si 
arah darat arah Timur Kota Daud. Ibenaina i 
bas sada ingan i bas baluren deher ulu Lau 
Gihon terus ku Utara seh ku Pintu Gerbang 
Ikan dingen ku bagin kota si igelari Opel. 
Itamakenna ka pe puanglima-puanglima 
tentera ringan i bas tep-tep kota si erbenteng. 

15 Jaguina i bas Rumah Pertoton e nari 
dibata-dibata bangsa si deban ras gana-gana 
si nggo itamakenna i je. Irontaskenna pe 

batar-batar persembahen man berhala- 


berhala si lit i bas uruk ingan Rumah Pertoton 
e pajek janah i bas ingan-ingan si deban i 
Jerusalem. Ilangkutna kerina barang-barang e 
ku darat kota jenari iambekkenna. 

16 | pekenana pe batar-batar ingan nembah 
man TUHAN, jenari ipersembahkenna 
persembahen perdamen ras persembahen 
pengataken bujur i babo batar-batar e. 
Iperentahkenna kerina kalak Juda nembah 
man TUHAN, Dibata Israel. 

17 Aminna pe iterusken bangsa e mereken 
persembahen i bas ingan-ingan persembahen 
si deban, tapi e ipersembahkenna man 
TUHAN saja. 


Kedungen pemerentahen 
Manase (2Raj 21:17-18) 


18 Kerina si debanna si ibahan Manase, 
pertotonna man Dibatana, bage pe kata-kata 
nabi si ngerana man bana i bas gelar TUHAN, 
Dibata Israel, kerina isuratken i bas Sejarah 
Raja-raja Israel. 

19 Pertoton raja dingen jabapen Dibata kerna 
pertoton e, kerina dosa-dosa si ilakokenna 
ope denga ia jera, si jahat si ibahanna, 
ingan-ingan ersembah man berhala-berhala 
ras patung-patung Dewi Asera si ibahanna 
bage pe gana-gana si isembahna, kerina 
isuratken i bas Sejarah Nabi-nabi. 

20 Mate Manase jenari ikuburken i bas istana, 


emaka anakna Amon nggantiken ia jadi raja. 


Amon raja Juda (2Raj 21:19-26) 

21 Umur Amon tupung ia jadi raja Juda 
dua pulu dua tahun, jenari merentah ia i 
Jerusalem lit dua tahun dekahna. 

22 Bali ras bapana Manase, erdosa ia man 
TUHAN dingen isembahna gana-gana si nggo 
ibahan bapana. 

23 Tapi lainna ia ras bapana eme la ipeterukna 
bana janah la ia nembah man TUHAN. Lebihen 
dosa-dosa si ibahanna asangken dosa-dosa si 
ibahan bapana. 

24 Anak buahna erpekat ngelawan ia emaka 
ibunuhna Manase i bas istana. 

25 Kenca bage ibunuh rayat Juda kalak si 
munuh Amon ndai, jenari itangkuhkenna 
Josia anak Amon jadi raja. 


Josia raja Juda (2Raj 22:1-2) 
34 1 Josia umur waluh tahun tupung ia 
jadi raja Juda. Jenari merentah ia i 
Jerusalem telu pulu sada tahun dekahna. 
2 'lakokenna kai si ngena ate TUHAN. lusihna 
perbahanen nini-ninina Raja Daud, janah 
alu tutus iikutkenna kerina Undang-undang 
Dibata. 

Josia ngeruntuhken 
sembah-sembahen kalak perbegu 


3| bas tahun pewaluhken kenca Josia 
jadi raja, tupung ia nguda denga kal, ia 
mulai nembah man Dibata nini-ninina Raja 
Daud. Empat tahun kenca si e ia mulai 
ngeruntuhken ingan-ingan ersembah man 
berhala-berhala, gana-gana Dewi Asera bage 
pe kerina gana-gana si deban. 

4Arah perentahna iruntuhken anak buahna 
batar-batar ingan ersembah man Baal, janah 
batar-batar ingan nutung si merim-merim 
si ndeher ije pe irontaskenna. Iripukkenna 
jadi abu gana-gana Dewi Asera bage pe 
gana-gana si deban jenari icaburkenna abu 
e ku babo kuburen kalak si nggo mereken 
persembahen man gana-gana e. 

3 Itutungna tulan-tulan imam-imam perbegu 
i babo batar-batar inganna ersembah. Alu 
ngelakoken kerina si e, ibahanna Juda ras 
Jerusalem mulihken bersih rikutken aturen 
agama. 

6 Bage ka nge perbahanenna i bas kota-kota 
si nggo radas i daerah-daerah Manase, 
Eperaim bage pe Simeon seh ku Naptali i 
Utara. 

71 belang-belang daerah Kerajan Utara 
iruntuhkenna batar-batar ras gana-gana 
Asera, iripbukkenna gana-gana e jadi abu, 
janah iperperkenna kerina batar-batar ingan 

mpersembahken si merim-merim. Kenca 


bage mulihken ia ku Jerusalem. 


Kitap Undang-undang 
idat mulihken (2Raj 22:3-20) 


8| bas pesepuluh waluh tahunken 
pemerentahen Josia kenca nggo ibersihkenna 
negeri ras Rumah Pertoton alu pengadi 
persembahen man berhala, isuruh Raja Josia 
telu kalak lako pehuli Rumah Pertoton TUHAN 
Dibata. Kalak si telu e, eme: Sapan anak 
Asalia, Maaseia, gubernur Jerusalem, ras 
Joah anak Joahas, sekalak pegawai tinggi. 

9 Duit si nggo ipepulung kalak Lewi, eme 
pengawal-pengawal Rumah Pertoton, nggo 
ibereken kempak Imam si Mbelin. (Duit e 
ipepulung i bas kalak Eperaim, Manase ras 
kalak si deban i Kerajan Utara bage pe i bas 
kalak Juda, Benyamin ras Jerusalem nari.) 

10 Duit e ibereken man kalak Ssi telu si 
ertanggung jawab pekena Rumah Pertoton e, 
jenari si telu kalak e mereken duit e man 

tukang-tukang kayu ras pemborong- 
pemborong guna nukur batu dingen 
kayu-kayu si ipergunaken guna pekena 
bangunen-bangunen si nggo ipelepas 
raja-raja Juda ceda. 

12 Kalak si ndahiken dahin e tuhu-tuhu bujur. 
Si ngawasi dahin kalak enda eme empat kalak 
Lewi eme: Jahat ras Obaja i bas terpuk Merari 
nari, Sakaria ras Mesulam i bas terpuk Kohat 

nari. (Kalak Lewi enda kerina kalak si beluh 


main musik.) 

13 Kalak Lewi si deban ertanggung jawab 
i bas ngangkat bahan-bahan bangunen e, 
dingen jadi pengawas kalak si erdahin i 
bas dahin si melala erbagena. Kalak Lewi si 
debanna jadi juru tulis ntah pe jadi pengawal. 

14Tupung duit e ipedarat i bas ingan 
penimpanenna nari, Hilkia ndat kitap 
Undang-undang TUHAN, Undang-undang si 
nggo ibereken Dibata man Musa. 

15 Nina Hilkia man Sapan, "Nggo kudat kitap 
Undang-undang e i bas Rumah Pertoton 
enda." Ibereken Hilkia kitap e kempak Sapan, 

16jenari iendesken Sapan man raja. Nina 
Sapan kempak raja, "Nggo ilakoken kami 
kerina si iperentahkenndu. 

17 Nggo ibuat kami duit isimpan i bas Rumah 
Pertoton, dingen nggo ibereken kami kempak 
si erdahin ras pengawas." 

18 Kenca bage nina tole, "Enda lit sada 
kitap ibereken Hilkia man bangku." Jenari 
iogekenna isi kitap e kempak raja. 

19 Megi isi kitap e, icaingken raja uisna 
perban ceda atena. 

20 Kenca bage iperentahkenna man Hilkia, 
Ahikam anak Sapan, Abdon anak Mikaya, 
Sapan sekretaris kerajan, ras man Asaya 
pelayan raja nina, 

21”To sungkun TUHAN kerna aku dingen 
kerna bangsa si tading denga i Israel ras 

Juda. Oratilah kerna pengajaren-pengajaren 


si lit i bas kitap enda. Nembeh TUHAN kempak 
kita erkiteken nini-nininta la ngikutken kata 
TUHAN dingen la ngelakoken kai si ikataken i 
bas kitap enda." 

22 Sue ras perentah raja, Hilkia ras kalak si 
deban lawes nungkun Hulda, sekalak nabi 
diberu si ringan i bas bagin kuta si mbaru i 
Jerusalem. (Perbulangenna, Salum gelarna, 
eme anak Tikwa kempu Harhas: ia me si 
ngurus paken-paken i bas Rumah Pertoton.) 
Ituriken kalak enda man bana kai si nggo 
jadi, 

23jenari isuruh Hulda ia kerina mulihken 
ndahi raja guna nehken 

24 berita enda i bas TUHAN nari nina, 
"Kuukum ateKu Jerusalem ras kerina 
pendudukna alu sumpah si tersurat i bas 
kitap si nggo iogeken kempak raja e. 

25 Nggo itulakna Aku dingen nggo 
ipersembahkenna persembahen- 
persembahen man dibata-dibata si 
deban. Emaka keke rawangKu erkiteken 
kerina si nggo ibahanna e. Nembeh Aku man 
Jerusalem janah rawangKu e la terpepalem. 

26 Kerna raja e jine, enda me katangkKu, 
Aku TUHAN Dibata Israel: Ibegikenndu kai si 
tersurat i bas kitap e, 

27 jenari erkadiola kam janah ipeterukndu 
bandu i adep-adepenKu. Icaingkenndu uisndu 
jenari tangis kam tupung ibegindu uga 

ancamenKu guna ngukum Jerusalem ras 


rayatna. Nggo Kubegi pertotondu. 

28 Emaka ukumen si ateKu Kubereken man 
Jerusalem langa Kusehken ngayak kam mate. 
Kupelepas kam mate i bas dame." Mulih 
persuruhen e ndahi Raja Josia maba berita 
enda. 


Josia erpadan patuh man 
TUHAN (2Raj 23:1-20) 


29 Kenca bage ipepulung Raja Josia kerina 
peminpin-peminpin Juda ras Jerusalem, 

30 jenari ras ia bengket ku bas Rumah 
Pertoton, itemani kerina imam-imam ras 
kalak Lewi bage pe kerina rayat subuk bayak 
bage pe musil. | lebe-lebe kalak enda kerina, 
iogeken raja kerina isi kitap perpadanen si 
idat i bas Rumah Pertoton e. 

31 Tedis ia i bas ingan raja jenari ibahanna 
sada perpadanen ras TUHAN guna patuh man 
BaNa, tetap ngikutken undang-UndangNa ras 
perentah-PerentahNa alu bulat ukur dingen 
ilakokenna atena tuntunten-tuntuten si nggo 
likutken ku bas perpadanen e, rikutken si 
nggo isuratken i bas kitap e. 

32 Kalak Benyamin ras kerina kalak si 
deban si reh ku Jerusalem isuruhna erpadan 
ngikutken tuntuten perpadanen si nggo 
ibahanna ras Dibata nini-ninina. 

33 Raja Josia ngeradasken kerina gana-gana 
si mbau si lit i bas daerah sikerajangen kalak 

Israel, emaka kidekah geluhna isuruhna 


kalak Israel nembah man TUHAN, Dibata 
nini-ninina. 


Josia ngerayaken 
Paskah (2Raj 23:21-23) 


3 5 l Raja Josia ngerayaken Paskah i 
Jerusalem lako pemuliaken TUHAN. | 
bas pesepuluempat wariken bulan si pemena 

igelehna asuh-asuhen guna pesta e. 

2 Ibagikenna tugas man imam-imam si 
arus ilakokenna i bas Rumah Pertoton jenari 
iberekenna semangat man bana gelah tutus 
ia kerina ndahiken dahinna. 

3 Perentah enda pe iberekenna man 
kalak Lewi, eme guru-guru Israel, si nggo 
ikhususken guna TUHAN nina, "Tamaken Peti 
Perpadanen si badia e i bas Rumah Pertoton 
si nggo ipajekken Raja Salomo, anak Daud. 
Lanai perlu ipindah-pindahkenndu Peti e, tapi 
erdahinlah guna TUHAN Dibatandu dingen 
guna BangsaNa Israel. 

4Buat inganndu i bas Rumah Pertoton 
rikutken terpukndu, rikutken tanggung jawab 
si Nggo itetapken Raja Daud ras anakna Raja 
Salomo man bandu. 

“Janah aturkenlah pembagin tugasndu 
emaka piga-piga kalak i bas kam banci tetap 
sikap nampati tiap keluarga kalak Israel. 

6 Kam me si nggeleh anak biri-biri ras 
kambing guna Paskah e. Emaka genduari 

bahanlah maka kam bersih rikutken aturen 


agama jenari sikapkenlah persembahen- 
persembahen gelah senina-seninandu kalak 
Israel banci ngikutken perentah-perentah si 
nggo | berekenNa arah Musa." 

7 Guna keperlun rayatna i bas ngerayaken 
Paskah e isumbangken Raja Josia i bas 
rarasen asuh-asuhenna nari 30.000 biri- biri, 
anak biri-biri, ras kambing, ras 3.000 jenggi 
lembu. 

8 Pegawai-pegawaina pe mereken 
sumbangen man guna keperlun rayat, imam- 
imam ras kalak Lewi. Pengurus-pengurus 
Rumah Pertoton, eme Imam si Mbelin Hilkia, 
Sakaria ras Jehiel, mereken man imam-imam 
e 2.600 anak biri-biri ras kambing si nguda 
denga bage pe telu ratus jenggi lembu guna 
ipersembahken kidekah pesta e. 

9 Peminpin-peminpin kalak Lewi, eme 
Konania, Semaya, ras seninana Netanel, 
Hasabia, Jeiel dingen Josabat, isumbangkenna 
man kalak Lewi 5.000 anak biri-biri ras 
anak kambing bage pe 500 jenggi lembu 
guna ipersembahken jadi persembahen- 
persembahen. 

10 Kenca kerina nggo ratur guna ngerayaken 
Paskah e, imam-imam ras kalak Lewi ngiani 
inganna sue ras perentah raja. 

Il Kenca anak biri-biri ras kambing e nggo 
dung igeleh, kalak Lewi ngkulitisa, janah 

imam-imam mirpirken darehna i babo 


batar-batar e. 

12 Kenca bage ibagi-bagikenna man rayat 
rikutken terpuk keluargana, gelah alu 
bage perpulungen e banci mpersembahken 
asuh-asuhen e sue ras si iperentahken i bas 
Undang-undang Musa. 

13 Kenca bage itutung kalak Lewi 
persembahen Paskah e i bas api, sue ras 
peraturen, jenari nanggerken persembahen 
khusus tare kudin ras belanga, emaka 
Ibagi-bagikenna man jelma si nterem. 

14 Kenca bage maka isikapken kalak Lewi 
sikerajangenna ras kerajangen imam-imam 
kesusuren Harun. Sabap, seh ngayak 
berngi erdahin ia terus mpersembahken 
persembahen tutungen dingen nutungi 
tabeh-tabeh persembahen e. 

15 Pemain musik i bas terpuk Asap i bas suku 
Lewi, tetap ertugas sue ras si nitetapken 
Raja Daud. Enda me gelar-gelarna: Asap, 
Heman, ras Jedutun imam raja. Si engkawal 
pintu-pintu gerbang labo pada nadingken 
ingan jaga sabap banci nge ia ngerayaken 
Paskah alu isampati kalak si deban. 

16| bas wari e ilakoken kalak enda kerina 
sue ras perentah Raja Josia kerna Paskah, 
subuk persembahen i bas batar-batar. 

17 Pitu wari dekahna kalak Israel ngerayaken 
Paskah ras ngerayaken wari raya Roti La 
Itama Ragi. 

18 Kenca Nabi Samuel lanai pernah irayaken 


Paskah bagenda. Ope si e pe la pernah lit 
raja-raja ngerayaken Paskah bagi si nirayaken 

19j bas abad pesepulu-waluhken 
pemerentahen Josia enda subuk raja jine ras 
imam-imam, kalak Lewi, kalak Juda ras Israel 
bage pe kalak Jerusalem. 


Pengkeri-kerin pemerentahen 
Josia (2Raj 23:28-30) 


20 Kenca Raja Josia ngelakoken kerina e 
guna Rumah Pertoton, ipinpin raja Mesir 
Neko, pasukenna erperang i Karkemis deher 
Lau Eprat. Icuba Josia ngolangisa, 

21 tapi itenahken Neko berita enda man Josia 
nina, "Perang enda labo ras kam raja Juda! 
Aku reh labo ngelawan kam, tapi ngelawan 
musuh-musuh ku janah Dibata nge si nuruh 
aku gelah pedas-pedas kulakoken. Dibata kap 
ras Aku, emaka ula olangi la gelah ula kam 
kernep IbahanNa." 

22 Tapi Josia tetap ngelawan, la ia nggit 
ngikutken kata Dibata arah Raja Neko. Josia 
menyamar erperang ku Baluren Megido. 

23| bas perang e, kena panah Raja Josia. 
Emaka isuruhna suruh-suruhen maba ia 
ndarat sabap mekelek lukana. 

24 Suruh-suruhen e ngangkat ia i bas 
geretana nari ku gereta si deban, jenari 
ibabana ku Jerusalem. I jah mate ia jenari 
ikuburken ku kuburen raja-raja. Kerina kalak 

Juda ras Jerusalem erceda ate perbahan 


kematenna. 

25 Nabi Jeremia erbahan sada ende-enden 
perngandungen guna Raja Josia. Seh 
ngayak genduari ipake perende-ende denga 
ende-enden e i Israel subuk dilaki ntah 
diberu, i bas peringet-ingeten kerna kematen 
Josia. Ende-enden e nggo ipersada ku bas 
ende-enden perngandungen. 

26 Turi-turin si deban kerna Josia, kerna 
keleng atena man TUHAN, kinipatuhenna 
ngikutken Undang-undang TUHAN. 

27 Kerina sejarah geluhna mula-mula nari 
seh kedungenna isuratken i bas kitap Sejarah 
Raja-raja Israel ras Raja Juda. 


Joas raja Juda (2Raj 23:30-35) 


3 6 1 Kalak Juda milih dingen nangkuhken 
Joas, jadi raja i Jerusalem nggantiken 
bapana Josia. 

2 Joas umur 23 tahun tupung ia jadi raja 
Juda. la merentah Jerusalem telu bulan 
dekahna. 

3Neko raja Mesir naban dingen ngangkut 
Joas ku Mesir. Ipaksana Juda nggalar 3.400 
kilo pirak dingen 34 kilo emas. Jenari 
itangkuhkenna Eliakim senina Joas jadi raja. 
Gelar Eliakim isambarina jadi Joyakim. Kenca 
bage iangkutna Joas ku Mesir. 

4(2Taw 36:3) 

Joyakim raja Juda (2Raj 23:36-24:7) 
3Joyakim umur 25 tahun tupung jadi raja 
Juda. la merentah Jerusalem 11 tahun 
dekahna. 

6 Tupung Nebukadnesar raja Babilon naluken 
Juda, itangkapna Joyakim jenari ibabana 
tertaban ku Babil. 

7 Sada bagin barang si meherga i bas Rumah 
Pertoton iangkutna dingen itamana i bas 
istanana i Babil. 

8 Turi-turin si deban kerna Joyakim, 
subuk lagu langkahna si la terpake ras 
perbahanenna si jahat nggo isuratken i bas 
Sejarah Raja-raja Israel ras Juda. Anakna 
Joyakin nggantiken ia jadi raja. 


Joyakin raja Juda (2Raj 24:8-17) 
9Joyakin umur 18 tahun tupung ia jadi raja 
Juda. la merentah Jerusalem 3 bulan 10 wari 
dekahna. Ia pe erdosa man TUHAN. 

101 bas sambar tahun, Raja Nebukadnesar 
ngangkut ia tertaban ku Babil. Barang-barang 
si meherga i bas Rumah Pertoton pe ibabana 
ka. Kenca bage Nebukadnesar nangkuhken 
Sedekia mama Joyakin jadi raja Juda ras 
Jerusalem. 

Sedekia raja Juda (2Raj 
24:18-20; Yer 52:1-3a) 


1! Sedekia umur 22 tahun tupung ia jadi 
raja. la merentah Jerusalem lit dekahna 11 
tahun. 

12 Ja pe erdosa man TUHAN Dibatana. La 
ia nggit peteruk bana, dingen la ngikutken 
kata Dibata si nipeseh man bana arah Nabi 
Jeremia. 


Jerusalem ndabuh 


13 Raja Nebukadnesar maksa Sedekia 
ersumpah i bas gelar Dibata, maka ia tetap 
patuh man bana. Sedekia metangkang 
nandangi TUHAN, Dibata Israel. La ia nggit 
nadingken dosa-dosana dingen la ia nggit 
mulihken kempak TUHAN. 

14Rumah Tuhan si Badia pe icemarken 
peminpin-peminpin Juda, imam-imam, 
ras rayat, sabap ia pe ikut nembah dingen 
ngikutken dalan kalak perdosa bangsa-bangsa 
sekelewetna. 

15TUHAN Dibata nu nini-ninina nggo rusur 
nuruh UtusenNa lako mpersingeti BangsaNa, 
sabap keleng AteNa BangsaNa ras RumahNa. 

16 Tapi suruh-suruh Dibata e, imain-mainken 
kalak enda, iguro-gurokenna janah la diatena 
pe rananna. Perban si e merawa kal TUHAN 
seh maka sekalak pe lanai lit pulah i bas 
UkumenNa nari. 

17 Emaka isuruh TUHAN raja Babil nerang 


Juda. Raja Babil; munuhi kalak Juda si nguda 
denga: subuk si i bas Rumah Pertoton pe. 
Man ise pe la icidahkenna perkuah atena, 
nguda ntah metua, dilaki ntah diberu, sakit 
ntah mejuah-juah. lendesken Dibata ia kerina 
man raja Babil. 

18 Perkakas i bas Rumah Pertoton, barang- 
barang si meherga, erta-erta raja ras 
pegawaina kerina irampas raja Babil jenari 
ibabana ku Babil. 

19 Tembok kota Jerusalem iruntuhkenna, 
kota e icilukna atan pe Rumah Pertoton, 
istana-istana ras barangna si meherga si 
tading denga i je. 

20 Kalak si pulah i bas cilaka e nari iangkutna 
ku Babil, jadi suruh-suruhen kalak Babil 
ras suruh-suruhen kesusurenna seh ngayak 
kerajan Persia erkuasa. 

21l Enda jadi, sue ras si nikataken TUHAN 
erkelang-kelangken Nabi Jeremia, "Negeri 
enda jadi taneh tenggiring pitu puluh tahun 
dekahna selaku ganti tahun-tahun Sabat si la 
iperdiateken." 


I perentahken Kores gelah mulih kalak 
Heber ku kutana (Es 1:1-4) 


22| bas tahun pemena pemerentahen Kores, 
raja Parsi ilakoken TUHAN rikutken si pernah 
IkatakenNa arah Nabi Jeremia. Isuruh TUHAN 

Raja Kores pedarat perentah si niogeken i 


belang-belang kerajanna. Bagenda nina, 

23 “Enda me perentah Kores, raja Parsi! 
TUHAN Dibata si Mada Kuasa i Surga nggo 
njadiken aku raja i belang-belang doni enda. 
la nuruh aku majekken RumahNa i Jerusalem 
daerah Juda. Emaka kerina kam bangsa 
Dibata arus mulih ku jah! TUHAN lah si 
ngkawali kam." 


Ezra 


Raja Kores merentahken 
kalak Jahudi banci mulih 


1 li bas tahun si pemena pemerentahen 
Kores raja Persia, jadi me bagi kai si 
nggo ikataken TUHAN arah Nabi Jeremia. Si 
enda ilakoken TUHAN alu pekeke ukur Raja 
Kores erbahan surat perentah bagi si tersena 
arah teruh enda, guna iogeken alu megang i 
belang-belang kerajanna. 

2 "Enda me perentah Kores, raja Persia. 
TUHAN, Dibata nggo mereken kerina kerajan 
doni enda man bangku. IberekenNa pe man 
bangku tanggung jabap majekken rumah 
pertoton man BaNa i Jerusalem i daerah Juda. 

30 kam BangsaNa, Dibatalah si nemani kam 
kerina. Mulihlah kam ku Jerusalem, pajekken 
mulihi Rumah Pertoton TUHAN, Dibata Israel 
si isembah i Jerusalem. 

4BangsaNa si genduari i bas pembuangen, 
adi perlu penampat lako mulih, kalak si 
sada kuta ras ia arus mereken penampat 
alu mereken pirak, emas, barang-barang 
si deban, ras rubia-rubia guna ngangkat 
barang, bage pe persembahen-persembahen 
lako ipersembahken i Rumah Pertoton Dibata 
i Jerusalem." 


Ezra 1.51 10 
3 Kenca bage pengulu-pengulu terpuk suku 


Juda ras Benyamin, imam-imam ras kalak 
Lewi, ras kalak si debanna, si pusuhna nggo 
iIpekeke Dibata, minter ersikap gelah berkat 
ku Jerusalem lako majekken mulihi Rumah 
Pertoton TUHAN. 

6 Kerina kalak si sada kuta ras ia nampati 
alu mereken peralaten pirak, emas, 
barang-barang si debanna, asuh-asuhen 
guna ngangkut barang-barang si debanna si 
meherga, ras persembahen-persembahen 
guna Rumah Pertoton. 

7 Tambah si e iulihken Kores pe mangkuk 
ras cangkir Rumah Pertoton man kalak 
ndai. Kerina barang-barang enda mbarenda 
nggo ibuat Raja Nebukadnesar i bas Rumah 
Pertoton nari i Jerusalem, jenari itamakenna 
ku rumah pertoton dibata-dibatana. 

8 Jendesken Kores barang-barang e man 
Mitredat, kepala perbendaharan kerajan. 
Mitredat nuratken kerina gelar barang-barang 
e gelah iendesken man Sesbasar, gubernur 
Juda. 

9 Enda me gelar barang-barang ndai: 
Mangkuk emas guna persembahen - 30: 
mangkuk pirak guna persembahen - 1.000: 
mangkuk si deban - 29: mangkuk emas 
kitik - 30: mangkuk pirak kitik - 410, 
perkakas-perkakas si deban - 1.000: 

10 (Ezr 1:9) 


. Ezra 1.111 2.3 3 
1 Buena kerina lit 5.400 mangkuk emas 


ras pirak bage pe barang-barang si deban si 
ibaba Sesbasar asum ia ras kalak buangen si 
deban lawes i Babil nari ku Jerusalem. 


Gelar-gelar kalak si mulih i 
pembuangen nari (Neh 7:4-73) 


2 l Nterem kalak buangen nadingken 
propinsi Babilon, janah mulih ku 
Jerusalem ras Juda, tep-tep kalak mulih 
ku kuta pengulihenna. Kidekah enda 
tading i Babilon jadi buangen, kenca Raja 
Nebukadnesar maba ia kujah jadi tabanen. 

2 Si minpin eme Serubabel, Josua, Nehemia, 
Seraya, Reelaya, Mordekai, Bilsan, Mispar, 
Bigwai, Rehum, ras Baana. Enda me gelar 
terpuk-terpuk Israel rikutken teremna terpuk 
si mulih i pembuangen nari: 

3Terpuk Paros -- 2.172 kalak: Terpuk 
Sepatia -- 372 kalak; Terpuk Arah -- 775 
kalak: Terpuk Pahat Moap (kesusuren Jesua 
ras Joap) -- 2.812 kalak: Terpuk Elam -- 
1.254 kalak; Terpuk Sattu -- 945 kalak; 
Terpuk Sakkai -- 760 kalak; Terpuk Bani -- 
642 kalak: Terpuk Bebai -- 623 kalak: Terpuk 
Asgad -- 1.222 kalak: Terpuk Adonikam -- 
666 kalak; Terpuk Bigwai -- 2.056 kalak; 
Terpuk Adin -- 454 kalak: Terpuk Ater (igelari 
ka pe Hiskia) -- 98 kalak: Terpuk Besai -- 
323 kalak; Terpuk Jora -- 112 kalak; Terpuk 

Hasum -- 223 kalak; Terpuk Gibbar -- 95 


kalak: 

21 Kalak si nini-ninina nai ringan i kuta-kuta 
si tersinget arah teruh enda pe mulih, eme: 
Betlehem -- 123 kalak; Netopa -- 56 kalak; 
Anatot -- 128 kalak; Asmawet -- 42 kalak; 
Kiryat Jearim, Kepira, ras Beerot -- 743 kalak; 
Rama ras Geba -- 621 kalak; Mikmas -- 122 
kalak; Betel ras Ai -- 223 kalak; Nebo -- 52 
kalak; Makbis -- 156 kalak; Elam si deban -- 
1.254 kalak; Harim -- 320 kalak; Lod, Hadid, 
ras Ono -- 725 kalak; Jeriho -- 345 kalak; 
Senaah -- 3.630 kalak; 

22 (Ezr 2:21) 

23 (Ezr 2:21) 
24 (Ezr 2:21) 
25 (Ezr 2:21) 
26 (Ezr 2:21) 
27 (Ezr 2:21) 
28 (Ezr 2:21) 
29 (Ezr 2:21) 
30 (Ezr 2:21) 
31 (Ezr 2:21) 
32 (Ezr 2:21) 
33 (Ezr 2:21) 
34 (Ezr 2:21) 
35 (Ezr 2:21) 


36 Enda me gelar terpuk-terpuk imam si 
mulih i pembuangen nari: Jedaya (kesusuren 
Jesua) -- 973 kalak: Immer -- 1.052 kalak: 
Pashur -- 1.247 kalak: Harim -- 1.017 kalak, 

37 (Ezr 2:36) 

38 (Ezr 2:36) 

39 (Ezr 2:36) 

40Terpuk-terpuk Lewi si mulih i pembuangen 
nari eme: Jesua ras Kadmiel (kesusuren 
Hodawia) -- 74 kalak: Pemain-pemain musik i 
bas Rumah Pertoton (kesusuren Asap) -- 128 
kalak; Pengawal- pengawal Rumah Pertoton 
(kesusuren Salhim, Ater, Talmon, Akkub, 
Hatita, ras Sobai) -- 139 kalak, 

41 (Ezr 2:40) 

42 (Ezr 2:40) 

43 Terpuk-terpuk kalak si erdahin i bas 
Rumah Pertoton si mulih i pembuangen nari 

eme: Siha, Hasupa, Tabaot, Keros, Siaha, 


Padon, Lebana, Hagaba, Akkub, Hagab, 
Samlai, Hanan, Giddel, Gahar, Reaya, Resin, 
Nekoda, Gassam, Ussa, Paseah, Besai, Asnah, 
Meunim, Nepisim, Bakbuk, Hakupa, Harhur, 
Baslut, Mehida, Harsa, Barkos, Sisera, Tema, 
Nesia ras Hatipa. 

54 (Ezr 2:43) 

35 Terpuk-terpuk suruh-suruhen Salomo 
si mulih i pembuangen nari eme: Sotai, 
Hassoperet, Peruda, Jaala, Darkon, Giddel, 
Sepatia, Hattil, Pokeret Hassebaim, ras Ami 

>6 (Ezr 2:55) 

37 (Ezr 2:55) 

58 Teremna kesusuren kalak si erdahin i bas 
Rumah Pertoton ras kesusuren suruh-suruhen 
Salomo si mulih i pembuangen nari kerina lit 
392 kalak. 

>93 Lit 652 kalak atan ku terpuk Delayah, 
Tobia, ras Nekoda si mulih i kuta-kuta Tel 
Melah, Tel Harsa, Kerub, Addan, ras Immer 


| Ezra 2.601 68 . 7 
nari: tapi la terbuktikenca maka ia kesusuren 


bangsa Israel. 

60 (Ezr 2:59) 

61 Terpuk-terpuk imam si tersena arah 
teruh enda Ia idatca surat terombona si 
banci nuduhken kesusuren ise ia, eme: 
Habaya, Hakkos, ras Barsilai. (Nini-nini 
terpuk Imam Barsilai nai ngempoi sekalak 
diberu i bas terpuk Barsilai nari i Gileat jenari 
ipakena gelar terpuk mamana.) Erkiteken la 
terbuktikenca ise nini-ninina, kalak enda la 
ialoken jadi imam. 

62 (Ezr 2:61) 

63 Gubernur kalak Jahudi ngataken, 
maka kalak enda la banci man pangan si 
ipersembahken man Dibata seh lit sekalak 
imam si banci muat keputusen alu make Urim 
ras Tumim. 

64 Kerina kalak buangen si mulih lit teremna 
-- 42.360 kalak; Budak kalak enda, dilaki ras 
diberu -- 7.337 kalak: Pemain-pemain musik, 
dilaki ras diberu -- 200 kalak; Kuda -- 736, 
Kuda bagal -- 245: Unta -- 435: Kalde -- 
6.720, 

65 (Ezr 2:64) 

66 (Ezr 2:64) 

67 (Ezr 2:64) 

68 Asum kalak buangen e seh i Rumah 
Pertoton TUHAN i Jerusalem, piga-piga 
kalak i bas pengulu-pengulu terpuk nari 
mereken persembahen arah ukurna ersuruh 


Ezra 2.691 3.3 
guna nampati majekken Rumah Pertoton e 


mulihken i bas tapakna si dekah. 

69 berekenna asa gegehna guna pendahin 
e, janah buena kerina lit 500 kilo emas, 
2.800 kilo pirak, ras 100 lambar paken man 
imam-imam. 

'9Imam, kalak Lewi, ras piga-piga kalak i bas 
kalak si mulih e ringan i bas kota Jerusalem 
ntah pe deherken kota e; pemain-pemain 
musik, pengawal Rumah Pertoton, ras si 
erdahin i bas Rumah Pertoton, ringan i bas 
kuta-kuta deherken Jerusalem janah kalak 
Israel si debanna ringan i kuta-kuta ingan 
nini-ninina nai tading. 


Kebaktin ibenai ka mulihken 


3 l Kira-kira i bas bulan si pepituken, kerina 
bangsa Israel nggo ringan i bas kuta-kuta 
pengulihenna. Sekali jadi pulung ia kerina i 
Jerusalem, 

2? janah Josua anak Josadak, ras temanna 
imam si deban, bage pe Serubabel anak 
Sealtiel rikut ras kade-kadena, majekken 
batar-batar Dibata Israel, gelah banci 
itutungna persembahen i babona sue ras 
pedah si isuratken i bas Undang-undang 
Musa, suruh-suruhen Dibata. 

3 Batar-batar e ipajekken kalak ndai i bas 
tapakna si dekah, aminna pe mbiar ia man 
kalak si ngiani negeri. Dage ibenai kalak ndai 


TN Ezra 3.41 8 Du 9 
ka mulihi nutung persembahen si biasa ije 


subuk erpagi-pagi bage pe karaben. 

4Irayakenna Wari Raya Barung-barung sue 
ras aturenna, tiap wari ipersembahkenna 
persembahen gelehen asa si iperluken guna 
wari e. 

? Tambah si e ipersembahkenna ka pe 
persembahen gelehen si itutung kerinana ras 
persembahen-persembahen Wari Raya Bulan 
si Mbaru, persembahen tupung ia pulung 
nembah TUHAN, bage pe persembahen si 
ibereken man TUHAN sue ukur meriah. 

6 Aminna pe bangsa e langa menai majekken 
Rumah Pertoton e mulihi, nggo ibenaina 
nutung persembahen man TUHAN i bas wari 
si pemena, bulan si pepituken e. 


Rumah Pertoton ipajekken ka mulihi 


7 Bangsa e mereken duit guna nggalari 
upah tukang batu ras tukang kayu, dingen 
mereken pangan, inemen, ras minak saitun 
guna ikirem ku kota-kota Tirus ras Sidon 
gelah itukarken ras kayu aras i Libanon nari, 
si ibaba arah lawit ku Joppa. Kerina si enda 
ilakoken arah persetujun Kores, raja Persia. 

8 Pendahin e ibenaken i bas bulan si 
peduaken tahun si peduaken kenca kalak 
ndai mulihken ku pertapaken Rumah Pertoton 
i Jerusalem. Serubabel, Josua, ras kerina 
teman sada bangsana, imam-imam, ras kalak 
Lewi. Gendekna, kerina kalak buangen si 

nggo mulih ku Jerusalem, ikut i bas dahin 


e. Kerina kalak Lewi, mulai umur dua puluh 
tahun ku das itugasken ngarak-ngarak 
pendahin majekken Rumah Pertoton e. 

9Sekalak kalak Lewi, eme Josua ras 
anak-anakna si dilaki, ras kade-kadena, 
bage pe Kadmiel ras anak-anakna si dilaki 
(terpuk Hodawia) ikut muat bagin i bas njagai 
pembangunen Rumah Pertoton e mulihi. (Si 
nampati kalak enda eme kalak Lewi i bas 
terpuk Henadad nari.) 

10 Asum tukang-tukang e mulai majekken 
palas Rumah Pertoton e, pulung kerina 
imam-imam ras kalak Lewi i bas terpuk Asap 
nari. Imam-imam make jubahna dingen 
ijemakna terompet, janah kalak Lewi maba 
gendang. Ipuji kalak enda TUHAN sue ras si 
itetapken Raja Daud nai. 

11 Sjalo-alon ia ngendeken puji-pujin man 
TUHAN nina, "Mehuli kal TUHAN, Keleng 
AteNa man Israel tetap rasa lalap." Kerina 
jelma si nterem ersurak asa gegehna muji 
TUHAN, erkiteken palas Rumah Pertoton nggo 
pajek. 

12 Sanga si e nterem imam-imam, ras 
kalak Lewi, bage pe kepala-kepala terpuk si 
nggo metua, si gelgel e nggo ngidah Rumah 
Pertoton si pemena, tangis dingen ngandung 
ngenehen palas Rumah Pertoton e nggo 
mulai icibalken. Tapi kalak si debanna ersurak 
meriah asa gangna. 


Ezra 3.131 4.5 
13 Fmaka lanai tereteh apai sora kalak 


ersurak, apai sora kalak ngandung, erkiteken 
bage gejekna sora kalak ndai, seh maka 
terbegi i bas ingan si ndauh nari pe. 


Pengambati i bas 
majekken Rumah Pertoton 


4 1 Musuh-musuh kalak Juda ras Benyamin 
megi maka kalak si nggo mulih i 
pembuangen nari iulihina ka majekken 
Rumah Pertoton TUHAN, Dibata Israel. 

2 Erkiteken si e ijjumpai kalak ndai 
Serubabel ras pengulu-pengulu terpuk 
Juda ras Benyamin nina, "Berelah kami 

ikut majekken Rumah Pertoton e, sabap 
Dibata si isembahndu e ka nge isembah 
kami. Kidekah kami isuruh Esarhaddon, raja 
Assur, ngiani negeri enda, kami nggo tetap 
mpersembahken persembahen man BaNa." 

3Megi si e nina Serubabel, Josua, ras 
pengulu-pengulu terpuk e ngaloi, "La kami 
perlu penampatndu i bas majekken Rumah 
Pertoton man TUHAN Dibata kami. Kami saja 
majekkenca, sue ras perentah Kores, raja 
Persia." 

4Kenca bage iusahaken kalak si ringan i 
bas negeri e gelah urak ukur kalak Jahudi. 
Ipebiar-biarna dingen iambatina ia majekken 
Rumah Pertoton e. 

> Pegawai-pegawai pemerentah Persia pe 
isogokna gelah gelah ula dung dahin e. Si 

enda ilakokenna kidekah pemerentahen Kores 


janah seh pe ku pemerentahen Darius. 


Pengambati i bas majekken 
Jerusalem mulihi 


6| bas permulan pemerentahen Raja 
Ahasweros, kalak si ringan i bas negeri e 
ngaduken kalak Jahudi si ringan i Juda ras 
Jerusalem alu sada surat. 

7 Tole pe, i bas pemerentahen Artasasta 
raja Persia, si Bislam, Mitredat, Tabeel, ras 
teman-temanna, erbahan surat man raja. 
Surat e ibahan i bas cakap Aram janah arus 
iterjemahken asum ngogesa. 

8 Si Rehum pe, sekalak gubernur, ras 
Simsai, sekretaris propinsi erbahan surat si 
tersena arah teruh enda man Artasasta kerna 
Jerusalem: 

9"| bas gubernur Rehum, Simsai sekretaris 
propinsi i bas teman-temanna nari, eme 
hakim-hakim ras i bas kerina pegawai si 
deban nari si asalna i Erek, i Babil, ras Susan 
i negeri Elam nari, 

10 rikut ras bangsa-bangsa si deban si 
ipindahken Asurbanipal, raja si mbelin dingen 
erkuasa, i bas kutana nari, jenari ringan i 
bas kota Samaria ras i bas ingan si deban i 
propinsi Eprat Barat." 

Il Enda me surat si ikiremna e: "Man Raja 
Artasasta si mehamat, i bas suruh-suruhen 
Raja nari si ringan i Eprat Barat. 

12 | pebetehken kami man bandu o, Raja, 


maka kalak Jahudi si reh ku jenda i bas 
daerah-daerahndu si deban nari, genduari 
nggo ringan i Jerusalem, janah ipajekkenna 
ka mulihi kota si jahat dingen rusur berontak 
e. Nggo ibenakenna majekken tembok kota 
e, janah lanai ndekah dung me. 

130 Raja, adi kota enda ipajekken mulihi 
janah bentengna nggo dung, pendudukna 
lanai nggit nggalar pajak, emaka duit si 
bengket ku kerajanndu reh sitikna. 

14 Dage, erkiteken kami ertanggung jabap 
man bandu, la ate kami jadi si enda. Emaka 
iusulken kami 

15 gelah iperentahkenndu ndarami surat- 
surat si ibuniken nini-ninindu nai. Arah e tentu 
idatndu maka kota enda gelgel e nari kin pe 
rusur nge berontak janah nai-nai nari nuhsahi 
raja-raja ras pemerentah propinsi-propinsi. 
Rayatna seh kal serana ngaturkensa. Eme 
sabapna maka kota e icedaken. 

16 Erkiteken si e tek kami maka adi ipajekken 
kin kota enda mulihken dingen bentengna 
nggo dung, lanai kam ngasup ngkuasai 
propinsi Eprat Barat. I bas kami nari, 
Suruh-suruhenndu Kalak Eprat Barat." 

17 Enda me balasen surat e i bas raja nari: 
"Man gubernur Rehum, Simsai sekretaris 
daerah ras man teman-temanna si ringan i 
Samaria ras ingan-ingan si deban i Propinsi 
Eprat Barat. Mejuah-juah. 

18 Surat si ikiremkenndu nggo iterjemahken 


dingen iogeken man bangku. 

19 Nggo kuperentahken gelah iselidiki, janah 
tuhu-tuhu nggo tangkas maka nai-nai nari 
Jerusalem nggo berontak ngelawan kuasa 
raja janah kota e dem alu pemberontak ras 
pengacau. 

20 Raja-raja si megegeh nggo pernah 
erkuasa ije janah iperentahna kerina daerah 
propinsi Eprat Barat, dingen ipepulungna 
pajak ras upeti. 

21 Frkiteken si e pedaratlah perentah maka 
la banci lang ngadi kalak e majekken kota e 
mulihken seh kubereken ka perentahku. 

22 Minterlah lakoken enda, gelah ula tambah 
kecedan ras kerugin nandangi raja." 

23 Kenca surat Artasasta iogeken man 
Rehum, Simsai ras teman-temanna, minter 
lawes pedas-pedas ku Jerusalem. Ipaksana 
kalak Jahudi e gelah ngadi majekken kota e 
mulihi. 


Pendahin majekken Rumah 
Pertoton iulihi ka 


24 Dahin majekken Rumah Pertoton e nggo 
ipengadi janah lalap Ia iterusken seh tahun si 
peduaken pemerentahen Darius, raja Persia. 
5 ll bas paksa si e, lit dua kalak nabi, Hagai 

ras Sakaria anak Iddo, mulai ngerana i 
bas gelar Dibata Israel man kalak Jahudi si 
ringan i Juda ras Jerusalem. 


Ezra 5.21 9 . 15 
2 Kenca Serubabel anak Sealtiel ras Josua 


anak Josadak megi katana, ibenakenna 
me mulihi majekken Rumah Pertoton si i 
Jerusalem e. Nabi Hagai ras Sakaria nampati. 
3Tupung si e pe minter reh ku Jerusalem 
Tattenai gubernur Eprat Barat, bage pe Setar 
Bosenai, ras teman-temanna ngoratisa nina, 
"Ise nuruhsa kam majekken Rumah Pertoton 
enda ras ndungisa?" 

4Ipindo kalak ndai pe gelar-gelar kerina si 
nampati majekken Rumah Pertoton e. 

> Tapi iperdiateken Dibata peminpin kalak 
Jahudi, emaka iputusken pegawai-pegawai 
Persia e la erbahan tindaken kai-kai pe seh 
banci ibahanna surat man Darius ras ngaloken 
balasenna. 

6 Enda me laporen si ikiremkenna man raja: 

! "Man si mehamat: Raja Darius. Dame lah 
pemerentahenndu. 

8 Jetehndu min o raja, maka nggo kami ku 
propinsi Juda janah idapeti kami maka Rumah 
Pertoton man Dibata si mbelin, sangana 
Ipajekken ka mulihi. Ipakena batu si galang 
janah dingdingna ilapisi alu papan. Dahin e 
alu tutus kal idahiken janah terus erdalan alu 
mehuli. 

9 Emaka isungkun kami peminpin bangsa 
e ise nuruhsa majekken Rumah Pertoton e 
mulihi ras ndungisa. 

10 Gelar-gelarna pe isungkun kami gelah 


banci ipebetehken man bandu ise peminpin i 
bas dahin enda. 

ll Ngaloi kalak e, 'Kami enda suruh-suruhen 
Dibata langit ras doni. Ipajekken kami ka 
mulihken Rumah Pertoton enda, si gelgel 
e nggo ipanteki dingen idungi sekalak raja 
Israel si mbelin. 

12 Tapi erkiteken merawa Dibata Surga 
ibahan nini-nini kami, IpelepasNa nini-nini 
kami e italuken Raja Nebukadnesar, bangsa 
Kaldea i Babilon nari. Icedakenna Rumah 
Pertoton e, janah ibabana bangsa e ku 
pembuangen i Babilon. 

13 Kenca bage i bas tahun si pemena 
pemerentahen Raja Kores jadi raja Babilon, 
iperentahkenna gelah Rumah Pertoton e 
ipajekken ka mulihi. 

14 Julihkenna perkekas emas ras pirak si 
gelgel e ibuat Nebukadnesar i bas Rumah 
Pertoton nari i Jerusalem si nggo nai 
itamakenna i bas rumah sembah-sembahen 
i Babil. Perkekas-perkekas e iendesken Sirus 
man sekalak jelma, Sesbasar gelarna, si 
ijangkatna jadi gubernur J uda. 

15 Raja Sirus nuruh ia maba perkekas- 
perkekas e dingen ngulihkenca ku Rumah 
Pertoton i Jerusalem. Tambah si e isuruhna 
ka pe gelah Rumah Pertoton e ipajekken ka 
mulihi i bas tapakna si gelgel. 

16 Emaka reh me Sesbasar jenari ipajekkenna 


palasna. Mulai i bas paksa enari seh genduari 
dahin e erdalan terus, tapi Rumah Pertoton e 
langa dung.' 

17 Dage o, raja, adi mehuli iakapndu, selidiki 
min i bas arsip surat-surat kerajan i Babil, 
metehsa payo tah lang nai iperentahken 
Kores majekken mulihi Rumah Pertoton i 
Jerusalem enda. Janah kenca bage turiken 
man kami uga sura-surandu i bas perkara 
enda." 


Surat perentah Raja Kores 
nai idat mulihken 


6 l Emaka iperentahken Raja Darius gelah 
iIpepayo kerina surat-surat kerajan si 
isusun i Babil. 

2Tapi i kota Ekbatana, ibas propinsi Media 
nge gulungen surat e terdat. Isina bagi si 
tersena si arah teruh enda: 

3"| bas tahun si pemena pemerentahenna 
raja Kores, merentahken maka Rumah 
Pertoton i Jerusalem ipajekken ka mulihi 
man ingan nehken persembahen gelehen 
ras persembahen tutungen. Rumah Pertoton 
e ganjangna dua pulu pitu meter janah 
belangna dua pulu pitu meter. 

4Dingdingna ibahan ilapisi selambar kayu 
i babo tiap telu lapis batu. Kerina kinikerin 
igalari perbendaharan kerajan. 

> Bage pe perkekas-perkekas emas ras pirak 


si ibaba Raja Nebukadnesar nai ku Babil i 
bas Rumah Pertoton i Jerusalem nari, arus 
iulihken ku bas inganna si payo i bas Rumah 
Pertoton i Jerusalem." 


I perentahken Darius 
gelah dahin e iterusken 


6 Kenca bage ikiremken Darius balasen si 
tersurat arah teruh enda: "Man Tattenai, 
Gubernur Eprat Barat ras Setar Bosenai bage 
pe teman-temanndu pegawai i Eprat Barat. 
Ula deherindu Rumah Pertoton e, 

janah ula campurindu dahin e. Pelepas 
gubernur Juda ras peminpin Jahudi e 
majekken Rumah Pertoton Dibata mulihi i bas 
inganna si gelgel. 

8] jenda kuperentahken man bandu gelah 
isampatindu kalak e majekkenca. Kerina 
kinikerin arus igalarindu man kalak e, ula 
terlat, janah buat i bas kas kerajan si ialoken 
i bas duit pajak propinsi Eprat Barat, gelah 
dahin e ula lang-lang. 

9Tep-tep wari, arus tetap iberekenndu man 
imam-imam i Jerusalem kai keperlun si 
ikataken man bandu: jenggi lembu si nguda 
denga, biri-biri, ntah anak biri-biri si man 
tutungen jadi persembahen Dibata Surga, 
ntah gandum, sira, lau anggur, tah minak 
saitun. 


| Ezra 6.101 14 | 19 
10Sj enda arus ilakoken gelah banci 


ipersembahkenna persembahen si ngena 
ate Dibata Surga dingen ertoto mindo 
pasu-PasuNa guna aku ras anak-anakku si 
dilaki. 

Il Tole pe kuperentahken: ise si la ngikutken 
perentah enda arus idekdek sada beloti i bas 
rumahna nari, jenari itelapi sada ujungna, 
kenca bage ipantemken ku bas beltekna 
seh telpus. Janah rumahna iruntuhken jadi 
gun-gunen sampah-sampah. 

12 Dibata, si milih Jerusalem jadi ingan 
ersembah man BaNa, lalah si ngambengken 
raja tah bangsa si ngelanggar perentah enda 
ras ncubakenca ncedaken Rumah Pertoton 
si lit i bas kota e. Perentah enda la banci la 
ipatuhi tuhu-tuhu. Aku, si mereken perentah 
enda." Raja Darius 


Rumah Pertoton ibengket 


13 Kenca bage gubernur Tattenai, Setar 
Bosenai, ras teman-temanna pegawai si 
deban, nehken perentah Raja Darius, sitik pe 
la nimpang. 

14 Emaka peminpin-peminpin J ahudi 
nerusken pembangunen Rumah Pertoton e, si 
erdalan alu mehuli alu penjemba-jemba Nabi 
Hagai ras Sakaria. Idungina Rumah Pertoton e 
sue ras si nggo iperentahken Dibata Israel ras 
si iperentahken Kores, Darius, ras Artasasta, 
raja Persia. 

15 Rumah Pertoton e nggo dung i bas wari si 


peteluken bulan Adar, i bas tahun peenemken 
pemerentahen Raja Darius. 

16 Kenca bage bangsa Israel, imam-imam, 
kalak Lewi, ras kerina kalak si deban, si nggo 
mulih i pembuangen nari alu ukur meriah 
mengket Rumah Pertoton e. 

17 Guna kerja mengket Rumah Pertoton e 
iIpersembahkenna seratus jenggi lembu, dua 
ratus biri-biri, ras empat ratus anak biri- biri 
jadi persembahen gelehen, ras sepulu dua 
kambing jadi persembahen pengalemi dosa, 
sada guna tiap suku Israel. 

18 Tambah si e iaturkenna pe imam-imam 
ras kalak Lewi guna ndahiken dahin-dahin 
i bas Rumah Pertoton i Jerusalem, sue ras 
pedah-pedah si isuratken i bas kitap Musa. 


Paskah 


19 Kalak si nggo mulih i pembuangen 
e nari ngerayaken Paskah i bas wari si 
pesepuluempatken bulan si pemena. 

20 Kerina imam-imam ras kalak Lewi nggo 
mbersihken dirina, emaka nggo ia bersih 
rikutken aturen agama. Jenari kalak Lewi 
nggeleh asuh-asuhen si man persembahen i 
bas wari Paskah e guna kerina kalak si nggo 
mulih i bas pembuangen e nari, bage pe guna 
imam-imam ras kalak Lewi ejine. 

21Sj atan man persembahen e, eme kalak 
Israel si nggo mulih i bas pembuangen nari, 

bage pe kalak si ngiani negeri e si lanai nggit 
ngikutken lagu langkah perbegu si melket e, 
jenari reh ia nembah man TUHAN. 

22 Pitu wari dekahna kalak ndai ngerayaken 
Pesta Roti si la itama Ragi e alu dem keriahen. 
Meriah kal ukur kalak ndai erkiteken ibahan 
TUHAN nggo mehuli ukur raja Assur man 
bana seh maka isampati raja e ia i bas dahin 
majekken mulihi Rumah Pertoton Dibata nu 
Israel. 


Esra seh i Jerusalem 


7 l Ertahun-tahun kenca kejadin enda 
kerina, paksana Raja Artasasta erkuasa i 
Persia, lit me sekalak dilaki si tergelar Esra. Ia 
kesusuren Harun, Imam si Mbelin e, rikutken 
terombo si tersena arah teruh enda: Harun 
Eleasar Pinehas Abisua Bukki Ussi Serahia 
Merayot Asaria Amaria Ahitup Sadok Salum 
Hilkia Asaria Seraya 

2 (Ezr 7:1) 

3 (Ezr 7:1) 

4(Ezr 7:1) 

> (Ezr 7:1) 


Esra 


6 Esra sekalak si meganjang dingen mbages 
kal pemetehna kerna Undang-undang si nggo 
ibereken TUHAN Dibata Israel man Musa. 
Erkiteken Esra ipasu-pasu TUHAN Dibatana, 
ibereken raja kerina kai si ipindona. | bas 

tahun si pepituken pemerentahen Artasasta, 


berkat Esra i Babil nari ku Jerusalem. 
Piga-piga kalak Israel pe ikut ras ia, ataupe 
imam-imam, kalak Lewi, tukang musik 
Rumah Pertoton, pengawal Rumah Pertoton, 
dingen si erdahin i bas Rumah Pertoton. 

1 (Ezr 7:6) 

8 Kalak enda ndai berkat i Babil nari i bas 
wari si pemena, bulan si pemena janah alu 
penampat Dibata, seh i Jerusalem i bas wari 
si pemena bulan si pelimaken. 

9 (Ezr 7:8) 

10 Gelgel nari nggo tutus kal ate Esra 
melajari Undang-undang TUHAN, bage pe 
makekenca i bas geluhna, dingen ngajarken 
pedah ras peraturen-peraturen si lit i bas 
Undang-undang e man bangsa Israel. 


Surat si ibereken Artasasta man Esra 


11 Artasasta mereken surat enda man Esra 
imam si meganjang sekolahna, si mbages 
pemetehna kerna undang-undang ras 
perentah-perentah si nggo ibereken TUHAN 
man Israel. Isi surat enda bagi si tersena arah 
teruh enda: 

12 "Man: Imam Esra ahli Undang-undang 
Dibata Surga. 

13 Kuperentahken maka i belang-belang 
kerajanku kerina kalak Israel, imam-imam, 
kalak Lewi, arus ibere ijin, adi atena mulih 
ras kam ku Jerusalem. 

14 Aku, rikut ras menteringku si pitu, nuruh 


kam gelah ipepayondu iJerusalem ras Juda 
seh ija pengikutken kalak undang-undang 
sipelimaken i bas kam, eme Undang-undang 
Dibatandu. 

15 Mesikel aku ras menteri-menteringku 
mereken persembahen emas ras pirak man 
Dibata Israel i Rumah PertotonNa iJerusalem, 
emaka ibabandu lah persembahen e ku jah. 

16 Bage pe baba kerina pirak ras emas si 
ipepulungndu i belang-belang propinsi Babilon 
ras persembahen si ibereken kalak Israel 
ras imam-imamna guna Rumah Pertoton 
Dibatana i Jerusalem. 

17 Pakeken duit e alu mehuli janah tukurlah 
jenggi lembu, bajar biri-biri, anak biri-biri, 
gandum, ras lau anggur, jenari persembahken 
kerina i bas batar-batar Rumah Pertoton si lit 
i Jerusalem. 

18 ba pirak ras emas e banci ipakendu ras 
temanndu sada bangsa lako nukur kai saja 
atendu, sue ras peraten Dibatandu. 

19 Persembahken man Dibata i Jerusalem 
kerina perkekas si nggo ibereken man bandu 
guna ipake i bas lakon-lakon i bas Rumah 
Pertoton e. 

20] anah si debanna si iperlukenndu guna 
Rumah Pertoton e, banci ibuatndu i bas 
perbendaharan kerajan nari. 

21 Kuperentahken man kerina bendahara 
si lit i propinsi Eprat Barat gelah minter 

nikapken kai si ipindo Esra, sekalak imam 


dingen ahli Undang-undang Dibata Surga e, 

22 asal ula lebih 3.400 kilo pirak, 10.000 kilo 
gandum, 2.000 liter lau anggur, 2.000 liter 
minak saitun, ras sira asa perluna. 

23 Arus maka metenget kam nikapken 
kai si iperluken Dibata Surga guna Rumah 
PertotonNa, gelah alu bage ula Ia ndigan 
pe merawa man kinirajanku ras man 
anak-anakku. 

24 Pajak kai pe la banci ipindondu i bas 
imam-imam kalak Lewi, tukang musik, 
pengawal-pengawal rumah pertoton, si 
erdahin i bas Rumah Pertoton, tah kerina 
kalak si deban si atan erdahin i bas Rumah 
Pertoton e. 

25 Kam Esra, alu make kepentaren si nggo 
ibereken Dibatandu man bandu, angkatlah 
pengulu-pengulu ras hakim-hakim lako 
merentah kerina kalak si lit i propinsi Eprat 
Barat si nggeluh erpalasken Undang-undang 
Dibatandu. Ajarken Undang-undang e man 
kerina kalak si langa metehsa. 

26 Adi lit kalak si la ngikutken undang- 
undang Dibatandu e ntah undang-undang 
kerajan, arus maka minter iukum mate, ntah 
ibuang ntah erta-ertana irampas, ntah pe 
ipenjaraken." 

Esra muji Dibata 


27 Nina Esra, "Pujilah TUHAN, Dibata 
nini-nininta! la kap si peturahsa ukur 
raja pemuliaken Rumah Pertoton TUHAN i 
Jerusalem. 

28 Arah lias ate Dibata aku nggo ndat 
perkuah ate raja ras menteri-menterina bage 
pe kerina pegawai-pegawaina si erkuasa; 
TUHAN Dibatangku nggo pepiherken ukurku, 
janah nggo ngasup aku ngiahken nterem 
peminpin suku Israel gelah mulih ras aku." 


Kalak si mulih i taneh pembuangen nari 


l Enda me daftar pengulu terpuk si ibuang 
ku Babilon jenari mulih ras Esra ku 
Jerusalem asum Artasasta jadi raja: 

2 Gersom, i bas terpuk Pinehas nari Daniel, i 
bas terpuk Itamar nari Hattus anak Sekania, 
i bas terpuk Daud nari Sakaria, i bas terpuk 
Paros nari, rikut ras 150 kalak dilaki i bas 
terpukna nari (lit surat terombona) Eliehunai 
anak Serahia, i bas terpuk Pahat Moap nari, 
rikut ras 200 kalak dilaki Sekanya anak 
Jahasiel, i bas terpuk Sattu nari, rikut ras 
300 kalak dilaki Ebed anak Jonatan, i bas 
terpuk Adin nari, rikut ras 50 kalak dilaki 
Jesaya anak Atalia, i bas terpuk Elam nari, 
rikut ras 70 kalak dilaki Sebadia anak Mikael, 
i bas terpuk Sepatia nari, rikut ras 80 kalak 
dilaki Obaja anak Jehiel, i bas terpuk Joap 

nari, rikut ras 218 kalak dilaki Selomit anak 


Josipia, i bas terpuk Bani nari, rikut ras 160 
kalak dilaki Sakaria anak Bebai i bas terpuk 
Bebai nari, rikut ras 28 kalak dilaki Johanan 
anak Hakkatan, i bas terpuk Asgat nari, 
rikut ras 110 kalak dilaki Elipelet, Jewel, ras 
Semaya, i bas terpuk Adonikam nari, rikut ras 
60 kalak dilaki (kalak enda pudin mulih) Utai 
ras Sakkur, i bas terpuk Bigwai nari, rikut ras 
70 kalak dilaki. 


Esra ndatken kalak Lewi guna 
erdahin i bas Rumah Pertoton 
15 Kerina terpuk ndai ipepulung i tepi lau 
anak si malerna ku kuta Ahawa, janah telu 
wari dekahna kami erkemah i je. | bas kalak 
ndai lit dat aku imam-imam, tapi la lit kalak 
Lewi. 

16 Kudilo pengulu kalak ndai siwah kalak, 


eme: Elieser, Ariel, Semaya, Elnatan, Jarib, 
Elnatan, Natan, Sakaria, ras Mesullam, bage 
pe dua kalak guru, Joyarip ras Elnatan. 

17 Kusuruh kalak enda ndai kerina njumpai 
Iddo, eme pengulu perpulungen si lit i Kasipia, 
lako mindo man bana ras teman-temanna, 
eme kesusuren kalak si erdahin i bas Rumah 
Pertoton, gelah ikiremkenna man kami kalak 
si erdahin guna Dibata i bas Rumah Pertoton. 

18 Arah perkuah ate Dibata isuruhna ras 
kami si Serebia, sekalak si ngasup i bas 
kai-kai pe. la sekalak Lewi i bas terpuk Mahli 
nari, janah sepulu waluh kalak anakna ras 
senina-seninana reh ras ia. 

19 Hasabia ras Jesaia i bas terpuk Merari nari 
pe isuruhna man kami, rikut ras dua puluh 
kalak kade-kadena. 

20 Tambah si e lit ka pe 220 kalak si 
erdahin i bas rumah pertoton. Nini-nini 
kalak enda nai nggo itetapken Raja Daud ras 
pegawai-pegawaina lako nampati kalak Lewi 
i bas rumah pertoton. Kerina ia isuratken 
gelarna sekalak-sekalak. 


Esra mabai bangsa e 
erpuasa dingen ertoto 


21] tepi lau anak Ahawa e, kuperentahken 
kerina erpuasa dingen peteruk diri i lebe-lebe 
Dibata janah mindo gelah IbabaiNa kami i 
bas perdalanen janah IkawaliNa kami ras 

anak-anak kami bage pe kerina sikerajangen 


Kami. 

22 Tentu mela nge min ndai kuakap mindo 
tentera si erkuda i bas raja nari guna 
engkawal kami i bas musuh-musuh nari 
kidekah perdalanen sabap nggo kukataken 
man raja maka Dibata kami masu-masu kalak 
si ernalem man BaNa, janah ise si nadingken 
la la AteNa ngena janah IukumNa pe. 

23 Fmaka erpuasa dingen ertoto kami man 
Dibata gelah IkawaliNa janah pertoton kami e 
lalokenNa. 


Pemere guna Rumah Pertoton 


24| bas pengulu imam-imam e nari kubuat 
Serebia, Hasabia, ras sepuluh kalak si 
debanna. 

25 Kenca bage kutimbang pirak, emas, 
ras kerina perkekas-perkekas si ibereken 
raja, penasehat-penasehat ras pegawai- 
pegawaina, bage pe kalak Israel guna ipake i 
bas Rumah Pertoton e, jenari kubereken man 
imam-imam e. 

26 Enda me si kubereken man bana: pirak: 
beratna 22 ton 100 perkakas pirak: beratna 
70 kilo emas: beratna 3.400 kilo 20 mangkuk 
emas: beratna 8,4 kilo 2 mangkuk tembaga 
si mejile, ergana bali ras 2 mangkuk emas. 

21 (Ezr 8:26) 

28 Ningku man imam-imam e, "Kam nggo 
iserapken man TUHAN, Dibata nini-ninindu, 

janah bage pe kerina perkekas-perkekas 


pirak ras emas si iendesken man BaNa jadi 
persembahen riah ukur. 

29 Jagalah alu metenget kerina perkekas- 
perkekas e seh kam i bas Rumah Pertoton 

e. Timbanglah perkekas-perkekas e i bas 
kamar imam-imam si lit i bas Rumah Pertoton 
e jenari endesken man pengulu imam 

ras pengulu-pengulu kalak Lewi, bage pe 
man pengulu-pengulu kalak Israel si lit i 
Jerusalem." 

30 Emaka ialoken imam-imam ras kalak Lewi 
pirak, emas ras perkekas-perkekas e, gelah 
ibabana ku Rumah Pertoton i Jerusalem. 


Mulih ku Jerusalem 


31 Emaka berkat kami i lau anak Ahawa 
nari ku Jerusalem i bas wari sepulu dua 
bulan si pemena. Dibata ngarak-ngarak 
kami janah IkawaliNa kami maka la iserang 
musuh-musuh bage pe perngerampuk si 
nggempangi kami i bas perdalanen. 

32 Kenca kami seh i Jerusalem, pekesahken 
kami telu wari dekahna. 

33 Kenca bage i bas wari peempatken lawes 
kami ku Rumah Pertoton. I je itimbang kami 
pirak, emas, ras kerina perkakas-perkakas e, 
jenari iendesken kami man Imam Meremot, 
anak Uria. Si nemani ia eme Eleasar anak 
Pinehas ras dua kalak kalak Lewi, si Josabat 
anak Jesua ras Noadia anak Binnui. 


00000 Ezra 8.341 9.1 ae 30 
34 Kerina ikira ras itimbang, jenari isuratken 


alu lengkap. 

35 Kenca bage kerina kalak si nggo 
mulih i bas pembuangen e nari maba 
persembahen tutungen man Dibata Israel. 
Ipersembahkenna sepulu dua jenggi lembu 
guna kerina kalak Israel, siwah pulu enem 
bajar biri-biri, pitu pulu pitu anak biri-biri. 
Janah ipersembahkenna pe sepulu dua 
kambing guna nasapken dosa-dosana. Kerina 
asuh-asuhen e itutung jadi persembahen man 
TUHAN. 

36 Surat si nggo ibereken raja e pe ibuatna, 
jenari iberekenna man gubernur-gubernur 
ras pegawai-pegawai propinsi Eprat Barat. 
Iberekenna semangat man bangsa Israel 
dingen nampati pembangunen Rumah 
Pertoton ingan ersembah e. 


Perjabun kalak Jahudi ras kalak si 
la Jahudi tereteh man Esra 


l Kenca si e ndai nggo dung kerina, reh 

piga-piga kalak pengulu bangsa Israel 
ndahi aku, janah ikatakenna maka bangsa 
e, bage pe imam-imam ras kalak Lewi, la 
iserapkenna bana i bas anak negeri si pedeher 
ras ia, eme kalak Amon, Moap, ras Mesir, 
ntah pe i bas kalak Kanaan, Heti, Peris, ras 
Amori nari. Perbahanenna bali melketna ras 
perbahanen bangsa-bangsa e. 

2 Dilaki bangsa Jahudi ngempoi singuda- 
nguda bangsa si deban, janah erkiteken si 
e bangsa Dibata nggo ilangketi bangsa si 
deban. Pengulu ras pegawai-pegawai me si 
melalana erbahan salah. 

3 Kenca kubegi si enda, kucaingken pakenku, 
kuruah buk takalku ras janggutku, jenari 
kundul aku alu dem ate ceda. 

4Kundul aku i je alu ate ceda ngayak seh 
paksana mpersembahken persembahen si 
karaben. Erkiteken si e mulai me kalak pulung 
i sekelewetku, eme kalak si mbiar erkiteken 
kai si ikataken Dibata Israel kerna dosa-dosa 
kalak si nggo mulih i bas pembuangen e nari. 

3 Kenca nggo seh paksa persembahen 
karaben, keke aku i bas inganku erceda ate e 
nari, jenari alu ruisken paken si merigat-rigat 
e, erjimpuh aku, kuangkat duana tanku ertoto 
man TUHAN Dibatangku. 

6 Ningku ertoto, "O, Dibatangku, lanai kal 
aku pang nare kempak Kam perban mela 
kal kuakap. Sabap dosa-dosa kami nggo 
ergun-gun janah ganjangen asa takal kami. 
Salah kami nggo asa langit ganjangna. 

7 Mulai i bas paksa nini-nini kami nari seh 
genduari kami BangsaNdu, nggo mbelin 
kal dosa kami. Erkiteken dosa-dosa kami, 
raja-raja kami ras imam-imam kami nggo 
ndabuh ku bas tan raja-raja si deban, 
janah kami nggo itampul, irampuk, janah 
ibuang ku negeri si deban. Lanai tanggung 

penggombangi kalak man kami, janah seh 


genduari pe bage denga. 

8Tuhu genduari, i bas paksa si kentisik, O 
TUHAN Dibata kami, nggo melias AteNdu 
kempak kami janah piga-piga kalak i bas kami 
nari nggo IbereNdu pulah i bas perbudaken 
nari janah nggeluh alu teneng i bas ingan 
si badia enda. Nggo IberekenNdu man 
kami kegeluhen si mbaru aminna gia kami 
iperkawanken. 

9 Gelgel nari kami nggo jadi budak, tapi 
la ItadingkenNdu kami. Ngena ate raja-raja 
Persia man kami IbahanNdu, emaka 
ipelepasna kami tetap nggeluh ras majekken 
Rumah Pertoton mulihi, si gelgel nari nggo 
runtuh, janah banci ndatken ketenengen i 
Juda ras Jerusalem enda. 

10 Tapi genduari, o Dibata uga nari ningkami 
ngerana man BaNdu kenca kerina kejadin 
enda? Nggo ka kami mulihken ngelanggar 
perentah-PerentahNdu 

Il sj IberekenNdu arah suruh-SuruhenNdu, 
nabi-nabi. Ituriken nabi-nabi e man kami 
maka negeri si nandangi iingani kami e negeri 
si melket, sabap kalak si ngianisa ndemi 
negeri e kenjahe nari seh ku kenjulu alu 
perbahanen si pantang dingen melket. 

12 |kataken nabi-nabi e man kami maka Ia 
banci ndigan pe kami siempon ras bangsa e 
janah la banci isampati kami i bas ia ndarami 
kebayaken ntah pe nehken sura-surana, adi 

kin ate kami tetap man ulih taneh e dingen 


ngendeskenca man kesusuren kami. 

13Tuhu nggo IukumNdu kami erkiteken 
salah dosa kami. Tapi arah ukumen e pe ieteh 
kami maka ukumen si IsehkenNdu man kami 
nahangen asa si patut ialoken kami sabap 
nggo IpelepasNdu kami tetap nggeluh. 

14Adi bage banci kin mulihi kami Ia 
mperdiateken perentah-PerentahNdu janah 
siempon ras bangsa si jahat enda? Adi bage 
perbahan kami, la banci la merawa Kam 
kempak kami seh maka IkernepkenNdu kami 
seh keri janah Ia lit sada pe si tading. 

1I5TUHAN Dibata Israel, bujur kap Kam, 
tapi nggo IpelepasNdu kami tetap nggeluh. 
lakuken kami kesalahen kami man 

BaNdu. Si tuhuna la lit hak kami reh ku 
adep-AdepenNdu." 


Irencanaken kalak Israel ngulihken 
ndeharana bangsa si deban 


10 l Asum Esra sanga mungkuk denga 
ertoto janahna tangis ras ngakuken 
dosa-dosa i lebe-lebe Rumah Pertoton e, reh 
ngkeleweti Esra nterem kalak Israel subuk 
dilaki, diberu ras danak-danak. Kerina tangis 
kesi-kesi. 

2 Kenca bage nina Sekanya anak Jehiel, 
anggota terpuk Elam, man Esra, "Kami lanai 
setia man Dibata. lempoi singuda-nguda 

bangsa si deban, tapi amin bage gia, lit denga 
nge arapen man Israel. 

3Genduari arus kami erbahan perpadanen 
ras Dibata kami maka ipelawes kami 
diberu-diberu e ras anak-anakna. Kai si 
ipedahkenndu ras kalak si deban si ngergai 
perentah-perentah Dibata, arus ilakoken 
kami. Uga nina Undang-undang Dibata, bage 
ilakoken kami. 

4Kamlah lebe ngelakokenca. Kami mihak 
kam. Ota silakoken!" 

3 Emaka ibenai Esra nuruh pengulu 
imam-imam kalak Lewi, ras pengulu-pengulu 
bangsa ersumpah ngelakoken si iusulken 
Sekanya. 

6 Kenca bage lawes Esra i lebe-lebe Rumah 
Pertoton e nari ku kamar Johanan anak 
Eliasip, janah erberngi ia i je, la man la 
minem, sabap ceda atena erkiteken kalak 
buangen si nggo mulih e la setia man Dibata. 

7 Kenca bage imomoken ku belang-belang 
Jerusalem ras Juda maka kerina kalak si nggo 
mulih i bas buangen e nari arus pulung i 
Jerusalem. 

8 Sue ras perentah pengulu-pengulu bangsa 
e, ise la reh kenca telu wari maka kerina 
ertana ibuat, janah bene hakna jadi anggota 
perpulungen e. 

3? Emaka i bas si telu wari e, i bas wari 
dua puluh bulan si pesiwahken, kerina 
dilaki si ringan i daerah Juda ras Benyamin 

reh ku Jerusalem jenari pulung i kesain 


Rumah Pertoton. Kerinana ia nggirgir, subuk 
erkiteken pentingna perjumpan e bage pe 
erkiteken udan si meder paksa e. 

10 Emaka tedis Imam Esra, jenari nina 
man kalak ndai, "Kam nggo lanai setia 
janah ibabandu kesalahen kempak Israel alu 
ngempoi singuda-nguda bangsa si deban. 

11 Dage genduari akukenlah dosa-dosandu 
man TUHAN, Dibata nini-ninindu, jenari 
lakokenlah kai si ngena AteNa. Serapkenlah 
dirindu i bas bangsa-bangsa si deban nari 
si ringan i bas negerinta janah ulihkenlah 
ndeharandu bangsa si deban e." 

12 Emaka ngaloi kalak ndai alu sora megang 
nina, "Uga nindu, bage ilakoken kami!" 

13 Tapi nina ka tole, "Kita si pulung seh kal 
kap teremna, janah udan pe meder. Adi bage 
labo ise pe ngasup tedis i darat. Perkara enda 
labo terdungi i bas sada tah dua wari sabap 
nterem kami sandit i bas dosa enda. 

14 Pengulu-pengulu kami sajalah tading 
i Jerusalem ngurus perkara enda, janah 
kalak si lit ndeharana bangsa si deban suruh 
ngadap i bas paksa si nggo itetapken radu ras 
pengulu-pengulu bage pe hakim-hakim si lit i 
bas kotana. Alu bage nilah me rawa Dibata i 
bas perkara enda." 

15 La lit ise pe si nimbak rencana enda 
seakatan Jonatan anak Asahel ras Jahseya 

anak Tikwa si ikapiti Mesulam ras si Sabbetai 


sekalak kalak Lewi. 

16 Kalak buangen si nggo mulihken e sada 
perarih kerna rencana e. Emaka itangkuhken 
Esra kalak i bas pengulu-pengulu terpuk 
e jenari isuratkenna gelarna sada-sada. | 
bas wari pemena bulan si pesepuluhken 
ibenakenna mereksa perkara e, 

ll janah i bas jangka telu bulan nggo 
irunggui kalak ndai kerina perkara dilaki si 
ngempoi diberu bangsa si deban. 


Gelar-gelar dilaki si ndeharana 
diberu bangsa si deban 


18 Enda me gelar-gelar dilaki si ndeharana 
diberu bangsa si deban, Imam-imam, 
isuratken rikutken terpukna: I bas terpuk 
Josua ras senina-seninana, anak-anak 
Josadak nari eme: Maaseya, Elieser, Jarib, ras 
Gedalya. 

19 Kalak enda erjanji ngulihken ndeharana 
jenari ipersembahkenna sada bajar biri- 
biri jadi sada persembahen erkiteken 
dosa-dosana. 

20| bas terpuk Immer nari eme: Hanani ras 
Sebadia. 

21| bas terpuk Harim nari eme: Maaseya, 
Elia, Semaya, Jehiel, ras Usia. 

22| bas terpuk Passur nari eme: Elyoenai, 
Maaseya, Ismael, Natanael, Josabat, ras 
Elasa. 

23 Kalak Lewi: Josabat, Simei, Kelaya (igelari 


ka pe Kelita), Petahia, Juda, ras Elieser. 

24 Pemain musik: Eliasip. Pengawal Rumah 
Pertoton: Saleum, Telem, ras Uri. 

25Si debanna: | bas terpuk Paros nari 
eme: Ramia, Issia, Malkia, Miyamin, Eleasar, 
Malkia, ras Benaya. 

26| bas terpuk Elam nari eme: Mattania, 
Sakaria, Jehiel, Abdi, Jeremot, ras Elia. 

2!| bas terpuk Sattu nari eme: Elyoenai, 
Eliasip, Mattania, Jeremot, Sabat ras Asisa. 

28| bas terpuk Bebai nari eme: Johanan, 
Hanania, Sabbai, ras Atelai. 

29| bas terpuk Bani nari eme: Mesullam, 
Malluk, Adaya, Jasup, Seal, ras Jeremot 

30| bas terpuk Pahat Moap nari eme: Adna, 
Kelal, Benaya, Maaseya, Mattania, Besalel, 
Binnui, ras Manase. 

31| bas terpuk Harim nari eme: Elieser, 
Issia, Malkia, Semaya, Simeon, Benyamin, 
Malluk, ras Semaria. 

32 (Ezr 10:31) 

33| bas terpuk Hasum nari eme: Mattenai, 
Mattatta, Sabat, Elipelet, Jeremai, Manase, 
ras Simei. 

34| bas terpuk Bani nari eme: Maadai, 
Amram, Uel, Benaya, Bedeya, Keluhi, Wania, 
Meremot, Eliasip, Mattania, Mattenai, ras 
Jaasu. 

35 (Ezr 10:34) 

36 (Ezr 10:34) 

37 (Ezr 10:34) 


38| bas terpuk Binnui nari eme: Simei, 
Selemia, Natan, Adaya, Maknadebai, Sasai, 
Sarai, Asarel, Selemia, Semaria, Sallum, 
Amaria, ras Jusup 

39 (Ezr 10:38) 

40 (Ezr 10:38) 

41 (Ezr 10:38) 

42 (Ezr 10:38) 

43| bas terpuk Nebo nari eme: Jeyel, 
Mattitia, Sabat, Sebina, Jaddai, Joel, ras 
Benaya. 

44 Kerina kalak enda ndai ngempoi diberu 
bangsa si deban. lulihkenna ndeharana e, 
jenari isuruhna lawes ras anak-anakna. 


Nehemia 


l Enda me turi-turinna Nehemia anak 
Hakalia. 


Nehemia megi berita 
kerna kota Jerusalem 


li bas bulan Kislew, i bas tahun si pedua 
puluhken kenca Artaserses jadi raja Persia, 
aku, Nehemia, sangana i kota Susan ibukota 
kerajan Persia. 

2 Tupung e sekalak seninangku Hanani 
gelarna, reh i Jerusalem nari ras piga-piga 
kalak si debanna. Emaka kusungkuni ia kerna 
Jerusalem ras kerna senina-senina kami kalak 
Jahudi si nggo mulih i pembuangen Babilon 
nari. 

3 |turikenna man bangku maka kalak 
si nggeluh denga dingen nggo mulih ku 
negeri kami sangana i bas kiniseran si 
mbelin janah bangsa-bangsa si deban si 
tading i sekelewetna megombang man 
bana. Iturikenna ka pe maka tembok kota 
Jerusalem nggo ka sontar janah pintu-pintu 
gerbangna langa ipekena kenca kin iciluk. 

4Kenca kubegi kerina si enda, kundul aku 
janahku tangis. Piga-piga wari dekahna aku 
erceda ate janah erpuasa. Ertoto aku man 
Dibata, ningku, 

? "O TUHAN, Dibata Surga. Kam kap Dibata 


si mbelin, si ihamati. Kam setia nehken 
PerjanjinNdu man kalak si ngkelengi Kam ras 
ngelakoken si IperentahkenNdu. 

6 Tataplah aku, TUHAN, janah dengkehkenlah 
pertotonku asum aku ertoto suari ras berngi 
guna kerina suruh-SuruhenNdu, bangsa 
Israel. Ngaku aku maka kami, bangsa Israel, 
nggo erdosa. Nini-niningku ras aku, nggo 
erdosa. 

7 Perbahanen kami man BaNdu tuhu-tuhu 
nggo jahat, janah la i lakoken kami 
kai si IperentahkenNdu. La ipake kami 
undang-undang si IberekenNdu arah Musa, 
suruh-SuruhenNdu e. 

8 Inget min kai si IkatakenNdu man 
Musa, NiNdu, 'Adi la kam setia man 
bangKu, Kukerapken kam ku tengah-tengah 
bangsa-bangsa si deban. 

9 Tapi adi erkusur kam mulihken kempak Aku 
janah ilakokenndu kai si nggo Kuperentahken, 
Kubaba kam mulih ku ingan si nggo Kupilih 
guna ingan ersembah man bangKu, aminna 
gia kam sangana merap seh ku tampuk doni.' 

10 Enda kap kerina suruh-SuruhenNdu, 
BangsaNdu. IpulahiNdu ia alu kuasa ras 
GegehNdu si mbelin. 

I1TUHAN, begikenlah pertotonku ras 
pertoton kerina suruh-SuruhenNdu si deban 
si mesikel nghamati Kam. Berelah maka seh 
si kusuraken sendah, janah bahanlah maka 

mekuah ate raja man bangku." | bas paksa si 


e aku me si ngidangi inemen raja. 


Nehemia lawes ku Jerusalem 


2 '| bas sada wari, empat bulan kenca si 
ndai, asum Raja Artaserses sangana man, 
kubaba anggur man bana. Ope denga si e, 
langa pernah idah raja ayongku serbut, 

2 emaka nungkun ia nina, "Ngkai maka 
serbut ayondu? Kam labo sakit, emaka ugapa 
pe gulut nge ukurndu." Sengget kal aku 

3 emaka ningku ngaloi, "Mejuah-juahlah kam 
rasa lalap, Raja! Banci kin la serbut ayongku 
adi kota ingan nini-niningku ikuburken nggo 
sontar janah pintu-pintu gerbangna nggo keri 
ipan api?" 

4Nungkun raja man bangku, "Kai dage 
atendu?" Ertoto aku man Dibata Surga, 

“janah kenca bage ningku man raja, 

"Adi metunggung akapndu aku, janah adi 
mehuli iakapndu nehken pemindonku, 
berelah aku lawes ku negeri Juda ku kota 
ingan nini-niningku ikuburken, gelah banci 
kupajekken mulihi kota e." 

6 Pemindonku e ialoken raja ras 
kemberahenna si sangana kundul deherken 
ia. Isungkun raja aku uga dekahna aku lawes 
janah ndigan ka aku mulih. Emaka kuturiken 
man bana. 

7 Kenca bage kupindo perkuah ate raja gelah 
iberekenna man bangku surat perentah guna 

isehken man gubernur-gubernur i propinsi 


Eprat Barat, gelah isampatina aku i bas 
perdalanenku ku Juda. 

8 Tambah si e kupindo pe surat perentah 
si man sehenken man si Asap pengawas 
kerangen kerajan, gelah isikapkenna man 
bangku kayu guna pintu-pintu gerbang 
benteng Rumah Pertoton, guna tembok 
kota e, ras rumah man inganku. Kerina 
pemindonku e ibereken raja, sabap Dibata 
nemani aku. 

9 Kenca bage berkat aku ku propinsi Eprat 
Barat. Raja nuruh piga-piga kalak perwira 
ras sada pasuken tentera si erkuda nemani 
aku. Emaka kubereken me surat raja man 
gubernur-gubernur e. 

10Tapi Sanballat, anak kuta Bet Horon, ras 
Tobia, pegawai i propinsi Amon, megi maka 
nggo lit sekalak si reh erdahin guna kiniulin 
bangsa Israel, emaka nembeh kal atena. 

11 Kuterusken perdalanenku ku Jerusalem, 
janah telu wari dekahna 

12 ja kuturiken man ise pe sura-sura si 
nggo ipeturah Dibata i bas pusuhku guna 
Jerusalem. Tengah berngi keke aku jenari 
lawes ndarat ras piga-piga kalak teman. La 
lit asuh-asuhen ibaba kami seakatan kalde si 
kuersak. 

13 Berngi gelap denga asum aku nadingken 
kota arah Gerbang Baluren si arah Barat. 
Jenari lawes aku ku Selatan mentasi Ulu Lau 

Naga, terus ku Gerbang Sampah. Sanga 


erdalan, kupepayo tembok-tembok kota si 
nggo runtuh ras pintu-pintu gerbangna si 
nggo ceda ipan api. 

14 Kenca bage lawes aku ku Gerbang Ulu Lau 
ras Kolam Raja. Tapi kalde si kuersak e la lit 
dalanna mentas arah tembok si nggo runtuh 
e. 

15 Emaka ngincuah aku ku Baluren Kidron, 
janah i jenari me kupepayo tembok e. Kenca 
bage mulihken aku arah dalanku ndai ka, 
jenari bengket ku bas kota arah Gerbang 
Baluren. 

lela lit sekalak pe pegawai-pegawai si 
meteh kai si kulakoken. Kidekah si e la lit 
kai pe kukataken man senina-seninangku 
kalak Jahudi, subuk man imam-imam, 
peminpin-peminpin, pegawai-pegawai, ntah 
kalak si deban si nandangi muat bagin i bas 
dahin e. 

17 Tapi dungna kukataken man bana kerina, 
ningku, "Nehenlah uga susahna siakap 
genduari erkiteken Jerusalem lalap langa 
ipekena kenca kin nai tembokna runtuh 
dingen gerbangna ipan api. Sipajekkenlah 
mulihi tembok kota emaka ulanai kalak 
megombang man banta." 

18J anah kuturiken man bana uga Dibata 
nemani aku ras nampati aku, dingen kai si 
nggo ikataken raja man bangku. Ngaloi kalak 

ndai, "Ota, sipajekken mulihi!" Emaka ersikap 


ia minter kerina menaken dahin si mehuli e. 

19 Tapi asum Sanballat, Tobia, ras sekalak 
kalak Arab, si Gesem gelarna, megi kai 
ate kami ibahan kami, itawa-tawaina kami, 
janah nina, "Kai kin akapndu si ibahanndu e? 
Ngelawan raja kin atendu?" 

20 Ngaloi aku, "Dibata Surga kap pagi si 
erbahanca maka seh sura-sura kami. Kami 
enda suruh-suruhenNa, emaka ibenai kami 
ate kami membangun: tapi kam labo lit sitik 
pe kuasandu kerna taneh i Jerusalem, janah 
rikutken peradaten pe labo lit hakndu." 


Tembok kota Jerusalem 
Ipajekken ka mulihi 


1 Si menaken dahin e Imam si Mbelin 

Eliasip ras teman-temanna imam si 
deban. Ipekenana mulihi Pintu Gerbang 
Biri-biri, jenari itangkuhkenna, janah 
pintu-pintu gerbangna ipasangna i bas 
inganna. Itangkuhkenna tembok e seh ku 
Menara Seratus ras Menara Hananel. 

2 Anak kuta Jeriho majekken bagin si 
sembelahna. Sakkur anak Imri majekken 
bagin si sembelahna ka. 

3Terpuk Hassenaa majekken Pintu Gerbang 
Ikan. Itamakenna beloti-belotina ras 
pintu-pintuna, jenari ipasangna eruk-erukna 
ras ingan namaken eruk-eruk e. 

4 Meremot, anak Uria, kempu Hakkos, 


majekken bagin si sembelahna. Mesullam, 

anak Berehia, kempu Mesesabel majekken 

bagin si sembelahna ka. Sadok anak Baana 
majekken bagin si sembelahna. 

3 Anak kuta Tekoa majekken bagin si 
sembelahna, tapi kalak si meherga i bas 
kuta e la nggit ndahiken dahin si mberat 
si niendekesken pengawas-pengawas man 
bana. 

6J oyada anak Pasea ras Mesullam anak 
Besodeya pekena Pintu Gerbang Jesana. 
Itamakenna beloti-belotina janah ipasangna 
eruk-erukna ras ingan namaken eruk-eruk e. 

7 Melatia i Gibeon nari, Jadon i Meronot 
nari, ras anak kuta Gibeon ras kuta Mispa 
majekken bagin si sembelahna, seh ngayak 
rumah gubernur Eprat Barat. 

8 Ussiel anak Harhaya, sekalak tukang emas, 
majekken bagin si sembelahna ka. Hanania, 
sekalak tukang minak wangi, majekken 
bagin si sembelahna seh ngayak Tembok si 
Mbelang. 

9Repaya anak Hur, si merentah setengah 
daerah Jerusalem, majekken bagin si 
sembelahna. 

10J edaya anak Harumap majekken bagin 
si sembelahna ka, eme bagin si deher ras 
rumahna. Hattus anak Hasabneya majekken 
bagin si sembelahna. 

11 Malkiya anak Harim ras Hassup anak 


Pahat Moap majekken bagin si sembelahna 
ras Menara Ginuhur. 

12 Sallum anak Hallohes, si merentah daerah 
Jerusalem si sebelah nari, majekken bagin 
si sembelahna. (Anak-anakna si diberu ikut 
nampati i bas dahin e.) 

13 Hanun ras kalak si ringan i kota Sanoa 
pekena Pintu Gerbang Baluren. Itamakenna 
pintu-pintu gerbangna i bas inganna, 
ipasangna eruk-erukna ras ingan namaken 
eruk-eruk e, janah ipekenana tembok e 
440 meter gedangna, seh ku Pintu Gerbang 
Sampah-sampah. 

14 Malkiya anak Rahap, si merentah daerah 
Bet Hakkerem, pekena Pintu Gerbang 
Sampah-sampah. Itamakenna pintu-pintu 
gerbangna i bas inganna, janah ipasangna 
eruk-erukna ras ingan namaken eruk-eruk e. 

15 Sallum anak Kolhose, si merentah 
daerah Mispa, pekena Pintu Gerbang Ulu 
Lau. Ibahanna tarum pintu gerbang e, 
Ipasangna pintunna, bage pe eruk-erukna ras 
ingan namaken eruk-eruk e. | Kolam Sela 
ipajekkenna tembok sebelah peken raja, seh 
ngayak tangga Kota Daud. 

16 Nehemia anak Asbuk, si merentah 
setengah daerah Betsur, majekken bagin si 
sembelahna, seh ku kuburen Daud, ras ku 
kolam, janah seh ka ku asrama tentera. 

Gelar-gelar kalak Lewi 
si mpekena tembok e 


17 Kalak Lewi si tersena arah teruh enda 
pekena piga-piga bagin tembok si tersinget i 
jenda. Rehum anak Bani majekken bagin si 
sembelahna: Hasabia, si merentah setengah 
daerah Keila, majekken bagin si sembelahna i 
bas gelar daerah e; 

18 Bawi anak Henadad, si merentah daerah 
Keila si setengah nari, majekken bagin si 
sembelahna: 

19 Eser anak Jesna, si merentah Mispa, 
majekken bagin si sembelahna, i lebe-lebe 
ingan nimpan senjata, seh ku suki tembok e; 

20 Baruh anak Sabbai majekken bagin si 
sembelahna, seh dalan bengket ku bas rumah 
Imam si Mbelin Eliasip: 

21 Meremot, anak Uria, kempu Hakkos, 
majekken bagin si sembelahna, seh ku ujung 
dingding rumah Eliasip. 


Gelar imam-imam si mpekena tembok e 


22 Imam-imam si tersena arah teruh enda 
pekena piga-piga bagin tembok si tersinget 
| jenda. Imam-imam si asalna i daerah 
sekelewet Jerusalem nari majekken bagin 
sembelahna: 

23 Benyamin ras Hassup majekken bagin si 
sembelahna, eme si i lebe-lebe rumahna: 
Asaria, anak Maaseya, kempu Anania, 

majekken bagin si sembelahna, eme si i lebe 


rumahna, 

24 Binnui anak Henadad majekken bagin si 
sembelahna, mulai i bas rumah Asaria nari 
seh ku suki tembok e; 

25 Palal anak Usai majekken bagin si 

sembelahna, mulai i bas suki tembok e ras 
menara istana si arah gugung deherken 
kesain pengawal: Pedaya anak Paros 
majekken bagin si sembelahna, terus ku sada 
ingan arah kenjulu deherken Gerbang Lau 
ras menara si engkawali Rumah Pertoton. 
(Si enda inganna deherken bagin kota e si 
nigelari Opel: i je me ringan kalak si erdahin i 
bas Rumah Pertoton e.) 

26 (Neh 3:25) 


Kalak si deban si ikut i bas dahin e 


27 Anak kuta Tekoa majekken si sembelahna, 
eme bagin kalak enda si peduaken, mulai 
i lebe-lebe menara si engkawali Rumah 
Pertoton e seh ku tembok deherken Opel. 

28 Anak terpuk imam-imam majekken bagin 
si sembelahna, mulai i bas Pintu Gerbang 
Kuda nari terus ku Utara, sekalak-sekalak 
majekken tembok i lebe-lebe rumahna. 

29 Sadok anak Immer majekken bagin si 
sembelahna, si i lebe-lebe rumahna. Semaya 
anak Sekanya, si ngurus Pintu Gerbang Timur, 
majekken bagin si sembelahna. 

30 Hanania anak Selemia, ras Hanun, anak 


Salap si peenemken, majekken bagin si 
sembelahna, bagin kalak enda si peduaken. 
Mesullam anak Berehia majekken bagin si 
sembelahna, eme si i lebe-lebe rumahna. 

31 Malkiya, sekalak tukang emas, majekken 
bagin si sembelahna, seh ku gedung si ipake 
perbinaga ras kalak si erdahin i bas Rumah 
Pertoton, eme si sebaleng ras Pintu Gerbang 
Mipkad, deherken kamar si lit i datas suki 
tembok Barat Laut. 

32Tukang emas ras perbinaga majekken 
bagin si pendungina, mulai i bas suki ndai 
nari seh ku Kerabangen Biri- biri. 


Nehemia naluken kalak si 
ngelawan pendahinna 


4 1 Kenca Sanballat megi maka kami kalak 
Jahudi nggo mulai majekken tembok e 
mulihi, merawa kal atena janah iuru-uruna 
kami. 

2| lebe-lebe teman-temanna ras tentera 
Samaria nina, "Kai ka kin si ibahani kalak 
Jahudi si la ergegeh enda? Ipajekkenna ka 
kin atena mulihi kota e? Banci kin akapna 
arah mpersembahken persembahen ndungi 
dahin e i bas sada wari? Banci kin ibahanna 
gedung batu i bas sampah-sampah si nggo 
meseng nari?" 

3Tobia si sangana tedis deherken ia pe 
ngerana nina, "Kai pe ibahanna labo tuhu! 

Biang pe lompat ku das minter nge meruntuh 


tembokna ah!" 

4Emaka ertoto aku ningku, "O, Dibata 
kami, begikenlah uga penguru-nguruna kami. 
Bahanlah maka penaling-nalingna e ndabuh 
mulihi ku takalna. Pelepaslah maka kasa 
sikerajangenna keri irampasi kalak, janah 
bahanlah maka ia ibuang ku negeri si deban. 

? Ula alemi kejahatenna janah ula lupaken 
dosa-dosana, sabap nggo megombang ia 
man kami si sangana mbangun." 

6 Dage iterusken kami me pekena tembok e, 
janah lanai ndekahsa nggo dung setengah asa 
ganjangna, sabap ergiah-giah ukur bangsa e 
erdahin. 

! Kenca Sanballat, Tobia, bage pe kalak 
Arab, kalak Amon, ras kalak Asdot megi maka 
dahin kami pekena tembok Jerusalem terus 
erdalan alu mehuli, janah bagin-bagin tembok 
si rontas pe nggo itutupi, emaka merawa kal 
atena. 

8 Emaka erpekat ia kerina lako nerang 
Jerusalem gelah guntar, 

9 tapi ertoto kami man Dibata janah isuruh 
kami kalak gelah tetap erjaga-jaga suari ras 
berngi nandangi kalak ndai. 

101 bas kalak Juda lit sada ende-enden 
bagenda: "Nggo ngelabuh kita ngangkati 
baban si mberat; janah melala denga kal 
batu si man pindahenken. Uga denga ninta 
majekken tembok e?" 

11 Jakap musuh maka labo kami erpemeteh, 


janah labo idah kami ia ope denga ia seh i 
tengah-tengah kami lako munuhi kami dingen 
pengadi dahin e. 

12| bas paksa ku paksa kalak Jahudi si ringan 
i tengah musuh-musuh kami reh mpersingeti 
kami kerna rencana musuh-musuh e 
ngelawan kami. 

13 Erkiteken si e kusuruh bangsa e erpedang, 
erlembing, ras erpanah, janah kusuruh ia 
erjaga rikutken terpuk-terpukna arah pudi 
tembok si langa dung. 

14 Kuidah maka bangsa e mbiar, emaka 
kukataken man bana kerina ras man 
peminpin-peminpinna bage pe man 
pegawai-pegawaina, "Ula kam mbiar 
man musuh-musuhta. Inget uga belinna 
ras gegehna Tuhanta, emaka erjuanglah 
guna senina-seninanta sada bangsa, guna 
anak-anakndu, ndeharandu ras rumahndu." 

15Musuh-musuh kami megi maka nggo 
tereteh man kami kerna perpekatenna 
janah sadar ia maka Dibata nggo naluken 
rencanana. Kenca bage mulih ka kami kerina 
pekena tembok e. 

16 Mulai paksa e nari setengah si ras 
aku erdahin janah setengah nari ka tedis 
erjaga-jaga erpaken baju besi, dingen 
erlembing, erampang-ampang, ras erpanah. 
Peminpin-peminpin kami pegegehi ukur kalak 

17 si sangana erdahin pekena tembok kota 


e. Kalak si dahinna ngangkati bahan-bahan 
bangunen e pe erdahin alu sada tan, janah 
alu tanna si sada nari njemak senjata. 

18J anah kerina tukang batu nggenditken 
pedang i bas awakna. Kalak si tugasna 
ngembus terompet tanda bahaya tedis 
deherken aku. 

19 Kukataken man bangsa e bage pe man 
pegawai-pegawaina ras man peminpin- 
peminpinna ningku, "Dahin e merap 
tuhu-tuhu i bas sada ingan si mbelang seh 
maka ndauh kita sirang sada ras si debanna i 
babo tembok e. 

20 Fmaka adi ibegindu sora terompet, minter 
kam pulung ku sekelewetku. Dibatanta kap si 
erperang guna kita." 

21 Dage tep-tep wari, mulai erpagi-pagi 
si lampas nari seh teridah bintang i bas 
bernginna setengah kami erdahin i bas 
tembok e, janah setengah nari tedis 
erjaga-jaga alu erlembing. 

22 Kidekah e kukataken man kalak si ertugas 
maka ia ras kerina kalak si nampati ia arus 
erberngi i Jerusalem, gelah banci ikawal kami 
kota sanga berngi jenari erdahin paksa suari. 

23 Berngi pe Ia kutangtangi pakenku, 
janah bage ka pe ibahan teman-temanku, 
suruh-suruhenku ras pengawalku. Janah 
katawari pe sikap ibahan kami senjata kami 
kerina. 

Kalak musil itindih 


5 1 Piga-piga paksa kenca si e, subuk dilaki 
bage pe diberu, mulai jungut-jungut 
kerna teman-temanna kalak Jahudi. 

2 Deba ngatakenca nina, "Keluarga kami 
nterem, emaka perlu kami melala gandum 
man nakan kami, gelah ula kami mate." 

3Si deban ka nina, "La banci langigadeken 
kami juma kami, kebun anggur kami gelah 
banci kami dat gandum maka ula kami mate 
la man." 

4Lit denga ka pe si deban ngatakenca, "La 
banci langkami minjam duit guna nggalari 
pajak si ipindo raja kerna juma ras kebun 
anggur kami. 

3 Kami sada dareh nge ras senina-senina 
kami kalak Jahudi. Ma seri nge ulina anak- 
anak kami ras anak-anakna? Tapi terpaksa 
ibere kami anak-anak kami jadi budak kalak. 
Piga-piga kalak anak kami si diberu nggo me 
deba idayaken jadi budak. Kami sitik pe lanai 
ergegeh ngelawan si e, sabap juma kami ras 
kebun anggur kami nggo man kalak." 

6 Kenca kubegi kelsehen kalak e, merawa kal 
ateku, 

! janah kuputusken erbahan sada tindaken. 
Kutembehi pengulu-pengulu ras pegawai- 
pegawai bangsa e janah ningku man bana, 
"Uga maka ipindondu bunga si mesangat man 

senina-seninandu?" Jenari kupepulung jelma 


si nterem guna encakapken si e, 

8janah ningku, "Kidekah enda, asa ngasup 
kami nggo itukur kami senina-seninanta kalak 
Jahudi si Ia banci lang ndayaken bana jadi 
budak bangsa si deban. Genduari kam jine 
maksa senina-seninandu e ndayaken bana 
man bandu!" Sinik kerina pengulu-pengulu e 
janah la ia ngasup ngerana sengkebabah pe. 

9Kenca bage ningku, "Salah kap 
perbahanenndu e! Arusna mbiar kam man 
Dibata janah ngelakoken kai si benar. Adi bage 
tentu la iberendu dalan man musuh-musuhta 
kalak perbegu ah megombang man banta. 

10 Aku ras teman-temanku bage pe kalak 
si erdahin ras aku nggo minjamken duit ras 
gandum man bangsanta. Genduari lanai pada 
sipindo galarna. 

ll Sasapkenlah kerina utang kalak e man 
bandu, subuk duit, gandum, anggur bage 
pe minak saitun. Janah ulihkenlah minter 
man bana jumana, kebun anggurna, kebun 
saitunna bage pe rumahna!" 

12 Ngaloi pengulu-pengulu e, "Uga nindu 
bage idalanken kami. Kerina erta-erta e 
ijulihken kami, janah la ipindo kami utangna." 
Kenca bage kudilo imam-imam, jenari 
kusuruh kalak e ersumpah i lebe-lebe 
imam-imam emaka icikepna kai si nggo 
ijanjikenna. 

13 Fmaka kutangtangi bentingku jenari 


kukisamken, janah ningku, "Ise kam 

si la ncikep janjindu, bagenda me kam 
pengkisamken Dibata. Ibuat Dibata 
rumahndu ras kasa kai sikerajangenndu, 
janah kai pe la lit ItadingkenNa i bas kam." 
Emaka ngaloi kerina si pulung e nina, "Amin!" 
jenari ipujina TUHAN. Kerina pengulu-pengulu 
e nehken si ijanjikenna. 


Kebujuren Nehemia 


14 Kidekah si sepulu dua tahun aku jadi 
gubernur Juda, i bas tahun si pedua 
puluhken seh tahun si petelu pulu duaken 
pemerentahen Raja Artaserses, aku ras 
kade-kadengku la man pangan si jadi hakku 
selaku sekalak gubernur. 

15 Tiap gubernur si ertugas ope denga aku, 
ia jadi baban si mberat man jelma si nterem, 
janah ituntutna empat puluh duit pirak 
tiap wari man penukur pangan ras anggur. 
Suruh-suruhenna pe nindih jelma si nterem. 
Tapi aku la bage perbahanenku, sabap mbiar 
aku Dibata. 

16 Kerina gegehku kupake lako pekena 
tembok e, janah selambar juma pe Ia lit 
kubuat man bangku. Janah kerina kalak si 
erdahin ras aku kusuruh ikut i bas dahin 
pekena tembok e. 

17 Temue si man berenken nakan tetap 
lit seratus lima puluh kalak Jahudi ras 

pengulu-penguluna, tambah-tambah kerina 


kalak si reh ndahi aku i bas negeri-negeri 
sekelewet Juda nari. 

18 Bengkau si man pekenan tep-tep wari 
eme sada lembu, enem biri-biri si mejilena, 
ras melala manuk janah sepuluh wari sekali 
kusikapken anggur si mbaru. Tapi kueteh 
uga beratna tanggungen jelma si nterem, 
emaka la kubuat belanja si arusna kin jadi 
sikerajangen gubernur. 

190 Dibatangku, erkiteken kasa kai si nggo 
kubahan man bangsa enda, ingetlah min aku, 
gelah tambah kesangapenku. 


Pertakin guna munuh Nehemia 


6 l Sanballat, Tobia, Gesem ras kerina 
musuh-musuh kami si debanna megi 
maka nggo dung ipajekken kami tembok e 
janah bagin-bagin si runtuh pe nggo ipekena 
mulihi, aminna gia pintu-pintu gerbangna 
langa ipasang kami. 

2 Emaka Sanballat ras Gesem, nengesken 
sada berita man bangku, mindo gelah 
kujumpai ia i bas sada kuta i Kendit Ono. 
Enda pertakin kalak e guna erbahan ateku 
mesul. 

3 Erkiteken si e kusuruh piga-piga kalak 
pertenahen ndahi kalak e lako ngataken, "Aku 
sangana ndahiken dahin si mbelin, emaka 
aku la banci ngincuah ku kuta e. Tentu la 

banci kupengadi dahin e erkiteken njumpai 


kam saja." 

4 Lit empat kali isehkenna berita si bage man 
bangku, janah empat kalina ka kubalas alu 
jabapen si seri. 

3 Kenca bage isuruh Sanballat sekalak 
suruh-suruhenna ndahi aku lako nehken 
berita si pelimaken. Sekali enda ibahanna 
surat terbuka. 

6 Bagenda me kata surat e, "Gesem ngataken 
man bangku maka lit berita-berita tersiar i 
tengah-tengah bangsa sekelewet enda maka 
kam ras kalak Jahudi ngelawan atendu, janah 
e nge sabapna maka ipekenandu mulihken 
tembok kota e. Tole pe ikatakenna maka 
irencanakenndu ngerajaken dirindu 

' janah nggo pe iaturkenndu piga-piga kalak 
nabi gelah imomokenna i Jerusalem maka 
kam me raja Juda. Si enda ugapa pe ibegi 
raja nge. Emaka reh lah kam njumpai aku 
gelah arih-arih kita." 

8 Emaka kubahan balasna man bana, 

"Labo lit sada pe tuhu si ikatakendu e. 
Ibahan-bahannindu saja nge kerina." 

9 Ipebiar-biar kalak ndai kami gelah ngadi 
kami erdahin. Emaka pertotonku, "Tapi 
genduari, o Dibata, pegegehilah min aku." 

10 Sanga si e lawes aku njumpai Semaya, 
anak Delaya, kempu Mehetabel, si Ia banci 
nadingken rumahna. Nina man bangku, "Kam 
ras aku la banci la cebuni i bas Ingan si Badia 

i bas Rumah Pertoton janah sieruk pintunna, 


sabap reh me kalak e munuh kam. Ugapa pe 
reh nge ia berngi-berngi munuh kam." 

Il Ngaloi aku, "Akapndu kin tempasku kalak 
si kiam dingen cebuni? Akapndu kin nggit 
aku cebuni i bas Rumah Pertoton e guna 
nelamatken diringku? La aku nggit!" 

12 Nggo kuangka maka Dibata langa bo 
ngerana man Semaya, tapi Tobia ras Sanballat 
nggo nogok ia lako pebiar-biar aku. 

13 lupahi kalak enda Semaya pebiar-biar aku 
gelah aku ndabuh ku bas dosa, maka banci 
icedakenna gelarku janah megombang man 
bangku. 

14 Pertotonku eme, "O Dibatangku, ingetlah 
kai si nggo ibahan Tobia ras Sanballat, janah 
ukumlah ia. Ingetlah Noaja, nabi diberu e, ras 
kerina nabi-nabi si deban si nggo icubakenna 
pebiar-biar aku." 


Pembangunen tembok 
Jerusalem nggo dung 


15 Kenca nggo erdahin lima pulu dua wari 
dekahna, kerina tembok e nggo dung, i bas 
wari dua pulu lima bulan Elul. 

16 Asum musuh-musuh kami si lit i bas 
negeri-negeri sekelewet Juda megi si enda, 
mela kal akapna, sabap kerina kalak metehsa 
maka dahin nggo dung bekas penampat 
Dibata. 

17| bas paksa si e peminpin-peminpin kalak 
Jahudi rusur sikirem-kiremen surat ras Tobia. 

18 Nterem kalak i Juda mihak ia erkiteken 
mamana kalak Jahudi, eme Sekanya anak 
Ara. Tambah si e anakna Johanan ngempoi 
anak Mesullam anak Bekia. 

19 jturiken kalak e i lebe-lebengku kerina 
perbahanen Tobia simehuli, jenari ituriken 
kalak e ka man bana kasa kai si kubelasken. 
Janah lalap ikiremina man bangku surat lako 
pebiar-biar aku. 

7 1 Genduari tembok e nggo dung ipekena. 

Pintu-pintu gerbang nggo ipasang, janah 
pengawal rumah pertoton, anggota-anggota 
koor, ras kalak Lewi si debanna nggo 
itentuken tugasna. 

2 Kuangkat dua kalak si ertugas merentah 
kota Jerusalem, eme: seninangku Hanani ras 
Hanania sekalak si terteki tuhu-tuhu, janah 
la lit kalak si deban si bagi ia hamatna man 
Dibata. 

3Kukataken man kalak enda maka ula 
italangi gerbang kota Jerusalem adi langa 
las matawari janah arus ipintu dingen ieruk 
ope denga pengawal- pengawal dung ertugas 
asum sundut matawari. Kusuruh ka pe ia 
ngangkat pengawal-pengawal si ibuat i bas 
kalak si ringan i Jerusalem janah nugasken 
piga-piga kalak i bas ia nari i bas ingan-ingan 
penjagan si tertentu janah si debanna erjaga 
i sekelewet rumahna. 

Gelar-gelar kalak si mulih i 
pembuangen nari (Ezr 2:1-70) 


4Jerusalem eme sada kota si mbelin, 
tapi la nterem jelma si tading ije, janah 
rumah-rumah langa mbue ipajekken. 

>Jenari ipeturah Dibata ukurku lako 
pepulung bangsa e ras peminpin-peminpin 
bage pe pegawai-pegawaina gelah ipereksa 
surat terombona. Dat aku surat terombo 
kalak si pemena mulih i pembuangen nari, 
janah enda me keterangen si kujumpai: 

6 Nterem kalak buangen e nadingken propinsi 
Babilon jenari mulih ku Jerusalem ntah Juda, 
sekalak-sekalak ku kuta pengulihenna. 
Keluarga kalak enda nggo ringan i tanah 
pembuangen i negeri Babilon kenca Raja 
Nebukadnesar maba ia kujah jadi tabanen. 

7 Gelar peminpin-peminpin eme: Serubabil, 
Josua, Nehemia, Asaria, Raamia, Nahamani, 
Mordekai, Bilsan, Misperet, Bigwai, Nehum 
ras Baana. 

8 Enda me gelar-gelar terpuk Israel rikut 
teremna i bas tep-tep terpuk si mulih i bas 
pembuangen nari: Paros -- 2.172 kalak: 
Sepatia -- 372 kalak; Ara -- 652 kalak; 
Pahat Moap (kesusuren Jesua ras Joap) -- 
2.818 kalak: Elam -- 1.254 kalak: Sattu 
-- 845 kalak; Sakkai -- 760 kalak; Binnui 
-- 648 kalak; Bebai -- 628 kalak; Asgat -- 
2.322 kalak: Adonikam -- 667 kalak: Bigwai 

-- 2.067 kalak: Adin -- 655 kalak: Ater (ia 


igelari ka pe Hiskia) -- 98 kalak: Hasum -- 
328 kalak; Besai -- 324 kalak; Harip -- 112 
kalak: Gibeon -- 95 kalak.: 

26 Kalak si nini-ninina nai ringan i bas 
kuta-kuta si tersurat arah teruh enda pe 
mulihken i bas pembuangen nari: Betlehem 
ras Netopa -- 118 kalak; Anatot -- 128 kalak; 
Bet Asmawet -- 42 kalak; Kiryat Jearim, 
Kepira ras Beerot -- 743 kalak: Rama ras 
Geba -- 621 kalak; Mikmas -- 122 kalak; 
Betel ras Ai -- 123 kalak; Nebo si deban -- 52 
kalak; Elam si deban -- 1.254 kalak; Harim -- 

320 kalak: Jeriho -- 345 kalak: Lod, Hadid ras 


Ono -- 721 kalak: Senaah -- 3.930 kalak.: 
21 (Neh 7:26) 


38 (Neh 7:26) 

39 Enda me gelar-gelar terpuk imam si mulih 
i bas pembuangen nari: Jedaya (kesusuren 
Jesua) -- 973 kalak; Immer -- 1.052 kalak; 
Passur -- 1.247 kalak: Harim -- 1.017 kalak.: 

40 (Neh 7:39) 

41 (Neh 7:39) 

42 (Neh 7:39) 

43 Gelar-gelar terpuk kalak Lewi si mulih i 

bas pembuangen nari eme: Jesua ras Kadmiel 
(kesusuren Hodawia) -- 74 kalak: Pemain 
musik Rumah Pertoton (kesusuren Asap) 
-- 148 kalak: Pengawal Rumah Pertoton 
(kesusuren Sallum, Ater, Talmon, Akkup, 
Hatita ras Sobai) -- 138 kalak.: 

44 (Neh 7:43) 

45 (Neh 7:43) 

46 Gelar-gelar terpuk si erdahin i bas Rumah 


Pertoton si mulih i bas pembuangen nari, 
eme: Siha, Hasupa, Tabbaot, Keros, Sia, 
Padon, Lebana, Hagaba, Salmai, Hanan, 
Giddel, Gahar, Reaya, Resin, Nekoda, Gasam, 
Ussa, Paseah, Besai, Meunim, Nepusesim, 
Bakbuk, Hakupa, Harhur, Baslit, Mehida, 
Harsa, Barkos, Sisera, Tema, Nesia ras 

3! Gelar-gelar terpuk suruh-suruhen Salomo 
si mulih i bas pembuangen nari eme: Sotai, 
Soperet, Perida, Jaala, Darkon, Giddel, 
Sepatia, Hattil, Pokeret Hassebaim ras Amon. 

58 (Neh 7:57) 

59 (Neh 7:57) 

60 Teremna kesusuren kalak si erdahin i bas 
Rumah Pertoton ras suruh-suruhen Salomo si 
mulih i bas pembuangen e nari lit 392 kalak. 

61 Lit 642 kalak si subuk ka ku bas 
terpuk-terpuk Delaya, Tobia ras Nekoda si 
mulih i bas kuta-kuta Tel Mela, Tel Harsa, 

Kerup, Addon, ras Immer: tapi Ia terkataken 


kalak enda maka kalak enda kesusuren kalak 
Israel. 

62 (Neh 7:61) 

63 Terpuk imam-imam si tersurat arah 
teruh enda Ia lit datca surat terombona, 
eme: Halaya, Hakos ras Barsilai. (Nini-nini 
terpuk imam-imam Barsilai nai ngempoi 
sekalak diberu i bas terpuk Barsilai i Gileat 
jenari ipakena terpuk mamana.) Erkiteken la 
terkatakenca ise nini-ninina, kalak enda la 
ialoken jadi imam. 

64 (Neh 7:63) 

65 Gubernur kalak Jahudi ngataken man 
kalak enda maka la banci ipanna pangan si 
ipersembahken man Dibata ngayak lit sekalak 
imam si banci make Urim ras Tumim. 

66 Teremna kerina si mulih i bas pembuangen 
e nari lit 42.360 kalak. Suruh-suruhenna 
dilaki ras diberu -- 7.337 kalak: Pemain musik 
dilaki ras diberu -- 245 kalak: Kuda -- 736; 
Kuda si kitik -- 245: Unta -- 435: Kalde -- 
6.720.: 

67 (Neh 7:66) 

68 (Neh 7:66) 

69 (Neh 7:66) 

10 Nterem i bas bangsa e si mereken 
penampatna guna nggalari ongkos pekena 
Rumah Pertoton e, eme: Gubernur -- 8 
kilo emas 50 mangkuk 530 jubah imam: 
Kepala-kepala terpuk -- 168 kilo emas 1.250 


Nehemia 7.711 8.3 an 2 
kilo pirak; | bas bangsa e nari -- 168 kilo 


emas 140 kilo pir 67 jubah imam: 

11 (Neh 7:70) 

12 (Neh 7:70) 

13Imam-imam, kalak Lewi, pengawal Rumah 
Pertoton, pemain musik, nterem rayat biasa 
ras si erdahin i bas Rumah Pertoton e, kerina 
kalak Israel -- ringan i bas kuta-kuta ras 
kota-kota Juda. 


Esra ngogeken Undang-undang 
man bangsa Israel 


9 1 Kenca nggo seh bulan si pepituken 
kerina kalak Israel nggo ringan i bas kuta 
pengulihenna. I bas wari si pemena bulan 

e, kerina ia pulung i Jerusalem, i tengah 
kesain deherken Gerbang Lau. Ipindo kalak 
ndai man Esra, eme sekalak imam dingen 
ahli Undang-undang si ibereken TUHAN 

man Israel arah Musa, gelah i buatna kitap 
Undang-undang e. 

2 Emaka ibaba Esra kitap e ku perpulungen 
ndai, i ja nggo pulung subuk dilaki, diberu, 
bage pe danak-danak si nggo ngasup 
ngantusisa. 

3 Alu ngala kempak jelma si pulung i bas 
kesain deherken Gerbang Lau e, iogeken Esra 
Undang-undang ndai mulai matawari pultak 
nari seh ciger, janah kerinana megikenca alu 
tutus. 

4 Esra tedis i das sada mimbar si nggo 


ibahan guna keperlun si e. Kalak si tedis 
arah kemuhenna eme: Matitia, Sema, Anaya, 
Uria, Hilkia ras Maaseya; janah si tedis arah 
kawesna eme: Pedaya, Misael, Malkiya, 
Hasum, Hasbaddana, Sakaria ras Mesullam. 

> Sanga Esra tedis i das mimbar kerina kalak 
ngidahsa sabap ganjangen ia asang kerina 
kalak ndai. Kenca italangina kitap e, minter 
kalak ndai tedis kerina. 

6 Nina Esra, "Pujilah TUHAN, Dibata si 
Mbelin!" Kerina kalak ndai ngangkat tanna 
janahna ngaloi, "Amin! Amin!" Jenari nembah 
erjimpuh ia kerina, ayona seh ku taneh. 

! Kenca bage keke ia kerina, tedis ia i bas 
inganna sekalak-sekalak, janah kalak Lewi si 
tersena i jenda nerangken Undang-undang e 
man bana, eme: Jesua, Bani, Serebia, Jamin, 
Akkub, Sabbetai, Hodia, Maaseya, Kelita, 
Asaria, Josabat, Hanan ras Pelia. 

8 Langsung iterjemahken kalak ndai 
Undang-undang Dibata e, jenari iterangkenna 
seh maka kerina kalak ndai ngangkasa. 

9 Kenca ibegi kalak ndai kai si ikataken i bas 
Undang-undang e, tangis ia kerina. Emaka 
Nehemia gubernur tupung si e, ras Esra 
sekalak imam dingen ahli Undang-undang, 
bage pe kalak Lewi si nerangken Undang- 
undang e, ngataken man bana kerina nina, 
"Wari enda eme sada wari si badia man 

TUHAN Dibatandu. Emaka ula kam tangis 


ntah pe erceda ate. 

10 Genduari mulihlah ku rumah janah 
man-manlah kam. Rasken panganndu ras 
anggurndu ras kalak si kekurangen. Sendah 
eme wari si badia man TUHANta, emaka ula 
ceda atendu. Keriahen si ibereken TUHAN 
man bandu erbahanca kam megegeh." 

11 Kalak Lewi niar-niar lako pesinik jelma si 
nterem janah ngatakenca gelah ula erceda 
ate i bas wari si bage badiana. 

12 Emaka kerina ia mulih ku rumah jenari 
man ras minem alu meriah ukur janah 
iraskenna sikerajangenna ras kalak si deban, 
sabap angkana kai si nggo iogeken man bana. 


Wari Raya Barung-barung 


13 Papagina, kepala-kepala terpuk, rikut 
ras imam-imam ras kalak Lewi, lawes 
njumpai Esra guna mpelajari pengajaren 
Undang-undang e. 

14 Datca maka Undang-undang si ibereken 
TUHAN arah Musa, merentahken bangsa 
Israel gelah tading i bas Barung-barung 
kidekah Wari Raya Barung-barung i bas bulan 
si pepituken. 

15 Emaka ibereken kalak ndai perentah- 
perentah si tersurat arah teruh enda, jenari 
ikiremkenna ku belang kota Jerusalem ras 
kota-kota si deban bage pe ku kuta-kuta. 
Perentah e, eme: "Laweslah ku uruk-uruk 

jenari buatlah dahan-dahan tusam, dahan 


saitun, dahan mirt, bulung kurma, ras 
dahan kayu si deban si gupgup, lako mahan 
Barung-barung sue ras perentah si tersurat | 
bas Undang-undang." 

16 Fmaka ibuat kalak ndai dahan-dahan 
jenari ibahanna Barung-barung i datas tarum 
rumahna, i kesain rumahna, i kesain Rumah 
Pertoton ras i taneh lapang deherken Gerbang 
Lau ras Gerbang Eperaim. 

17 Kerina kalak si nggo mulih i bas 
pembuangen e nari erbahan Barung-barung 
jenari ringan i bas. Enda me si pemenana 
kal ibahan kenca Josua anak Nun nai mate. 
Emaka seh akapna riahna. 

18 Mulai i bas wari si pemena nari seh ku wari 
pendungi Wari Raya e, tep-tep wari ioge kalak 
ndai sada bagin i bas Undang-undang Dibata. 
Pitu wari dekahna kalak ndai ngerayakenca, 
janah i bas wari si pewaluhken ibahan 
acara pendungi, sue ras si iperentahken 
Undang-undang. 


Bangsa e ngakuken dosa-dosana 


l| bas bulan eka, i bas wari pe dua 

pulu empatken, bangsa Israel pulung 
lako erpuasa guna encidahken atena ceda 
erkiteken dosa-dosana. Ope denga si e 
nggo leben iserapkenna bana, i bas kerina 
bangsa-bangsa si deban nari. Ipakena uis 
guni janah itamana abu kutakalna tanda 

erceda ate. Kenca bage tedis ia janah 


ibenakenna ngakuken dosa-dosana ras 
dosa-dosa si nggo ibahan nini-ninina. 

2 (Neh 9:1) 

3 Kira-kira telu jam dekahna Undang-undang 
TUHAN Dibata iogeken man bana, jenari 
telu jam nari ka dekahna ia ngakuken 
dosa-dosana janah ersembah man TUHAN 
Dibatana. 

4 Lit sada mimbar guna kalak Lewi, janah i 
je me tedis Jesna, Bani, Kadmiel, Sebaya, 
Bunni, Serebia, Bani, ras Kenani. Ertoto 
kalak enda man TUHAN Dibatana alu sora si 
megang. 

> Kalak Lewi si tersena enda, eme: Jesua, 
Kadmiel, Bani, Hasabneya, Serebia, Hodia, 
Sebanya, ras Petahia; kalak enda me si 
erlebuh guna ersembah nina, "Tedislah, 
pujilah TUHAN Dibatandu; pujilah la rasa 
lalap seh rasa lalap! Kerinalah muji GelarNa 
si mbelin, la belinen asa kerina puji-pujin si 
terbelasken manusia." 


Pertoton pengakun dosa 


SJanah kenca si e kalak Israel melasken 
pertoton enda: "Kam, O TUHAN, Kam saja 
ngenca TUHAN, IbahanNdu kerina langit ras 
bintang-bintang i langit. IbahanNdu taneh, 
lawit ras kerina isina: Kam si pegeluhsa 
kerina. Kuasa-kuasa i langit nembah erjimpuh 
man BaNdu. 

! Kam, O TUHAN Dibata, IpilihNdu Abram 


IbabaiNdu ia ndarat i taneh Ur i Babilon nari: 
jenari IsambariNdu gelarna jadi Abraham. 

8 IdahNdu maka ia setia man BaNdu, emaka 
IbahanNdu sada perpadanen ras ia. Erjanji 
Kam mereken taneh Kanaan man bana, taneh 
kalak Heti ras Amori, taneh kalak Peris, Jebusi 
ras Girgasi, jadi taneh ingan kesusurenna 
nggeluh. IcikepNdu PerpadanenNdu, sabap 
Kam setia kap. 

9 Idahndu uga kiniseran nini-nini kami i 
Mesir: IbegiNdu ia nderkuh mindo penampat 
i Lawit Rengo. 

10 bahanNdu tanda kuasa si mbelin 
ngelawan raja, ngelawan pegawai-pegawaina 
ras rayat negerina, erkiteken letehNdu uga 
penindihna BangsaNdu. | je IpebelinNdu 
GelarNdu, bali ras GelarNdu mbelin wari 
enda. 

11 Arah tengah lawit IbahanNdu dalan man 
BangsaNdu, IteguNdu ia arah taneh si kerah. 
Kalak si ngayaki ia gedap i bas lau si mbages, 
bali ras batu si gedap i bas lawit si merawa. 

12 Suari IbabaiNdu ia salu embun, janah 
berngi IterangiNdu DalanNa salu api. 

13] Deleng Sinai Kam reh i Surga nari: 
ngerana Kam kempak BangsaNdu janah 
I berekenNdu bana undang-undang si mehuli 
ras pengajaren si payo. 


Naa Nehemia 9.141 20 | 
14 JajariNdu BangsaNdu lako pebadiaken 


SabatNdu, janah arah suruh-SuruhenNdu 
Musa IberekenNdu bana undang-undang. 

15 Adi melihe BangsaNdu, IberekenNdu roti i 
Surga nari, janah adi ia muas, IberekenNdu 
lau i bas batu nari. IsuruhNdu ia ngkuasai 
negeri e si nggo IjanjikenNdu merekenca man 
bana. 

16 Tapi nini-nini kami jadi meganjang rukur 
dingen mekeng janah Ia ia nggit ngikutken 
PerentahNdu. 

17 La ia nggit patuh: ilupakenna kerina 
PerbahanenNdu: ilupakenna tanda-tanda 
kuasa si nggo IcidahkenNdu. | bas 
kiniganjangen ukurna, ipilihna sekalak 
peminpin lako maba ia mulih ku bas 
perbudaken i Mesir. Tapi Kam kap Dibata si 
ngalemi salah: Kam melias dingen perkeleng, 
la pedas merawa. Mbelin kap perkuah 
AteNdu; janah la ItadingkenNdu ia. 

18 | bahanna sembah-sembahen tempasna 
bagi lembu janah ikatakenna maka eme 
dibata si mabai ia i Mesir nari. Tuhu-tuhu 
megombang ia man BaNdu, o TUHAN! 

19 Tapi Ia ItadingkenNdu ia i gurun pasir 
e perban mbelin kal perkuah AteNdu. La 
IbuatNdu embun ntah api e si nuduhken dalin 
man bana suari ras berngi. 

20 | berekenNdu KesahNdu lako ngajari ia: 
InakaniNdu ia alu manna, janah IbereNdu lau 
man inemenna. 

21 Kidekah empat puluh tahun i gurun 


pasir, IsikapkenNdu kasa kai si iperlukenna: 
pakenna lalap Ia tuk, janah tapak nahena Ia 
pernah besar. 

22 | bereNdu maka italukenna bangsa-bangsa 
ras kerajan-kerajan, negeri-negeri si sebaleng 
ras negerina. Italukenna negeri Hesbon ija 
Raja Sihon merentah, ras negeri Basan, ija si 
Og jadi rajana. 

23 | berekenNdu bana anak bali teremna 
ras bintang-bintang i langit janah I bereNdu 
ia naluken ras ngiani negeri e, si nggo 
IjanjikenNdu merekenca man nini-ninina. 

24 Italukenna negeri Kanaan: IkuasaiNdu 
bangsa si ringan ije. IberekenNdu man 
BangsaNdu kuasa ngelakoken bagi ate-atena 
nandangi bangsa ras raja-raja Kanaan. 

25 BangsaNdu ngkuasai kuta-kuta si 
erbenteng, taneh si mehumur, rumah-rumah 
si dem erta-erta, sumur si nggo ikuruk batang 
saitun, batang buah pangan, ras kebun 
anggur. Ipanganina kai ia merincuh janah 
mbur me ia: inanamina kasa kai si mehuli si 
| berekenNdu man bana. 

26 Tapi berontak BangsaNdu man BaNdu 
janah isimbakna Kam, Undang-UndangNdu 
ipudikenna. Ibunuhna nabi-nabi si mereken 
pertenget man bana si nuruh ia gelah mulih 
ku Kam. Igombangina Kam alu mesangat, 

27 emaka IpelepasNdu musuh-musuhna 
naluken dingen merentah ia. | bas kiniseran 


| Nehemia 9.281 32 | 35 
erlebuh ia BaNdu mindo penampat, janah 


laloiNdu ia i Surga nari. Erkiteken perkuah 
AteNdu si mbelin IberekenNdu man bana 
peminpin-peminpin si mulahi ia i bas 
musuh-musuhna nari. 

28 Kenca nggo ka aman, erdosa ka ia 
mulihken, emaka IpelepasNdu ka musuh- 
musuhna naluken ia. Tapi kenca jera ia 
dingen mindo gelah IselamatkenNdu ia, 
IbegikenNdu ia i Surga nari, janah nggo 
megati kal IpulahiNdu ia, erkiteken perkuah 
AteNdu si mbelin. 

29 | persingetiNdu ia gelah patuh man 
PengajarenNdu, tapi i bas ukurna meganjang 
itulakna undang-UndangNdu, aminna gia 
dalan ku kegeluhen eme arah ngikutken 
Undang-UndangNdu, tapi mekeng ia, la nggit 
ngikutken Kam. 

30| bas tahun ku tahun saber Kam man 
bana janah IpersingetiNdu ia alu KesahNdu, 
arah nabi-NabiNdu tapi pasek BangsaNdu 
emaka IpelepasNdu italuken bangsa-bangsa 
si deban. 

31 Amin bage gia, perban mbelin perkuah 
AteNdu, la itadingken tah IkernepkenNdu ia. 
Kam kap Dibata si melias dingen perkuah! 

320, Dibata, Dibata kami si mbelin si medolat 
dingen si megegeh! Alu tutus IcikepNdu isi 
PerjanjinNdu. Mulai i bas paksa raja-raja 
Assur nindih kami, seh ngayak genduari pe, 
lanai tanggung kiniseran kami! Raja-raja 

kami, peminpin-peminpin kami, imam-imam 
ras nabi-nabi kami, nini-nini kami, ras kerina 
bangsa kami, nggo ngenanami kiniseran. O, 
Dibata ingetlah uga belinna kiniseran kami! 

33 Benar kap PerbahanenNdu, asum 
lukumNdu kami, Kam tetap setia, aminna gia 
kami nggo erdosa. 

34 Nini-nini kami, raja-raja kami, peminpin- 
peminpin, ras imam-imam la ngikutken 
Undang-UndangNdu. La ibegikenna perentah 
ras PersingetNdu. 

35 Alu pasu-PasuNdu, raja-raja merentah 
BangsaNdu, kenca ia ringan i bas taneh si 
mbelang dingen mehumur si IberekenNdu 
bana tapi la ia ngasup nadingken dosa ras 
nembah Kam. 

36 Emaka genduari kami nggo jadi budak i 
bas negeri si IberekenNdu man kami, taneh 
si mehumur enda si mereken pangan man 
kami. 

37 Kai ulih taneh lawesna kempak raja-raja 
si ItamakenNdu ngkuasai kami sabap dosa 
kami. Kami ras asuh-asuhen kami ibahanna 
bagi ate-atena, emaka kami bas kepiceten 
mekelek!" 


Bangsa Israel erbahan perpadanen 


38 Erkiteken kasa kai si nggo jadi, kami 
bangsa Israel, alu enda erbahan sada 
perpadanen si nteguh dingen tersurat, janah 
peminpin-peminpin kami, kalak Lewi, ras 


| | Nehemia 10.11 14 . 37 
imam-imam kami namaken capna i bas surat 


enda. 

10 ' Pemenana si neken eme gubernur 
Nehemia anak Hakalia, janah kenca e 

Sedekia. Kalak si tersurat gelarna arah teruh 

enda pe neken, eme: 

2 Imam-imam: Seraya, Asaria, Jeremia, 
Pashur, Amaria, Malkiya, Hattus, Sebanya, 
Malluk, Harim, Meremot, Obaja, Daniel, 
Ginneton, Baruh, Mesullam, Abia, Miyamin, 
Maasia, Bilgai, ras Semaya. 


3 (Neh 10:2) 
4 


9 Kalak Lewi: Jesua anak Asania, Binnui i bas 
terpuk Henadad, Kadmiel, Sebaya, Hodia, 
Kelita, Pelaya, Hanan, Miha, Rehob, Hasabia, 
Sakkur, Serebia, Sebaya, Hodia, Bani, ras 
Beniu. 

10 (Neh 10:9) 

ll (Neh 10:9) 

12 (Neh 10:9) 

13 (Neh 10:9) 

14 Peminpin-peminpin bangsa e: Paros, 
Pahat Moap, Elam, Sattu, Bani, Buni, Asgat, 
Bebai, Adonia, Bigwai, Adin, Ater, Hiskia, 
Assur, Hodia, Hasum, Besai, Harip, Anatot, 
Nebai, Magpias, Mesullam, Hesir, Mesesabel, 

Sadok, Jaddua, Pelatia, Hanan, Anaya, Hosea, 


Hanania, Hassup, Hallohes, Pilha, Sobek, 
Rehum, Hasabna, Maaseya, Ahia, Hanan, 
Anan, Malluk, Harim ras Baana. 


Kata perpadanen e 


28 Kami bangsa Israel, imam-imam, kalak 
Lewi, pengawal Rumah Pertoton, pemain 
musik Rumah Pertoton, si erdahin i bas 
Rumah Pertoton, ras kerina kalak si deban i 
ja erdandanken kepatuhenna man Undang- 
undang Dibata nggo nirangken dirina i bas 
bangsa-bangsa si deban nari si ringan i bas 
negeri kami, kami kerina radu ras ndehara 
kami bage pe kerina anak-anak kami si nggo 
ngasup ngantusisa, 

29 rikut pe ras peminpin-peminpin kami, 
alu enda ersumpah maka kami nggeluh sue 

ras Undang-undang Dibata si IberekenNa 


arah Musa suruh-SuruhenNa: kasa kai si 
iperentahken TUHAN, eme TUHAN kami, 
Ipatuhi kami: kasa kai undang-undang ras 
PeraturenNa idalanken kami, adi Ia ilakoken 
kami si enda kerina, kena sumpah kami. 

30 La kami si empon ras bangsa si deban si 
ringan i bas negeri kami. 

31 Adi lit bangsa si deban si maba gandum 
ntah barang-barang si deban janah 
idayakenna atena man kami tupung wari 
Sabat tah pe tupung wari-wari si badia si 
deban, la itukur kami. Tep-tep tahun si 
pepituken la isuani kami taneh kami, janah 
isasapken kami kerina utang kalak. 

32 Tep-tep tahun ibereken kami penampat 
kami lima gram pirak guna nggalari 
biaya-biaya Rumah Pertoton. 

33 Guna kebaktin i bas Rumah Pertoton 
kami nikapken barang-barang si tersinget 
enda: roti si badia, persembahen buah 
gandum Ssi tep-tep wari, asuh-asuhen si jadi 
persembahen tutungen i bas wari-wari si 
iperluken, persembahen si badia guna wari 
Sabat, Wari Raya Bulan Mbaru, ras wari-wari 
raya si deban, persembahen guna pengalemi 
dosa-dosa Israel, ras kasa kai si debanna si 
iperluken guna Rumah Pertoton. 

34 Kami, jelma si nterem, imam-imam, ras 
kalak Lewi, tiap tahun erbahan tikam tanduk 
lako nentuken terpuk si apai sinikapken 

ranting guna nutung si ipersembahken man 


TUHAN Dibata kami, sue ras peraturen si lit i 
bas Undang-undang. 

35 Tep-tep tahun itaruhken kami 
persembahen kami ku Rumah Pertoton, eme 
buah gandum si pemena si iperani kami, bage 
pe buah kayu kami si pemenana tasak i bas 
batangna. 

36 Anak dilaki si pemena tubuh ku tengah 
jabu kami sekalak-sekalak itaruhken kami 
man imam-imam i bas Rumah Pertoton 
janah i je, sue ras peraturen si lit i bas 
Undang-undang iendesken kami ia man 
Dibata. Anak lembu kami si pemena tubuh 
iendesken kami, bage pe anak biri-biri tah 
anak kambing bajarna si pemenana tubuh i 
bas asuh-asuhen kami. 

37 Tep-tep tahun itaruhken kami man 
imam-imam i bas Rumah Pertoton roti si 
ibahan i bas gandum si pemenana iperani, 
bage pe persembahen-persembahen kami 
si debanna, eme gandum, minak saitun, 
ras kerina erbage buah si man pangan. 
Itaruhken kami man kalak Lewi, pepulung 
persepuluhen i bas kuta-kuta perjuman kami, 
eme persepuluhen i bas ulih sinuan-sinuan si 
turah i bas taneh kami. 

38 [Imam-imam kesusuren Harun arus 
nemani kalak Lewi, asum persepuluhen e 
ipepulung, janah si man paken i bas Rumah 
Pertoton arus ibaba kalak Lewi ku gudang 

Rumah Pertoton, eme sepersepuluh i bas 


kerina persepuluhen si ipepulungna. 

39 Bangsa Israel bage pe kalak Lewi arus 
naruhken gandum, lau anggur, ras minak 
saitun pemere kalak, ku gudang ingan 
nimpan perkakas Rumah Pertoton, ija 
ringan imam-imam si sangana ertugas, 
pengawal Rumah Pertoton, ras anggota koor 
Rumah Pertoton. Rumah Dibata kami tetap 
iperdiateken kami. 


Kalak si ringan i kota Jerusalem 
1 1 1 Peminpin-peminpin bangsa e ringan 
i kota Jerusalem, janah si debanna 
ilakoken alu tikam tanduk guna nentuken 
sada i bas sepuluh keluarga nari apai si ringan 
i bas kota Jerusalem si badia e. Si lebihna 
ringan i bas kota-kota ras kuta-kuta si deban. 
2 Kasa kai kalak si alu keputusenna jine 
tading i bas kota e, ia dat pujin i bas bangsa 
e nari. 
3| bas kuta-kuta ras kota-kota si debanna, 
kalak Israel, imam-imam, kalak Lewi, kalak si 
erdahin i bas Rumah Pertoton ras kesusuren 
suruh-suruhen Salomo ringan i bas tanehna 
jine i bas kuta pengulihenna. Gelar-gelar si 
tersurat arah teruh enda eme warga propinsi 
Juda si terkemuka si ringan i Jerusalem. 
4Anggota-anggota suku Juda: Ataya, 
anak Usia kempu Sakaria. Nini-ninina si 

deban subuk Amaria, Sepatia, ras Mahalalel, 


kesusuren Peres anak Juda. 

> Maaseya, anak Baruh kempu Kolhose. 
Nini-ninina si deban subuk Hasaya, Adaya, 
Joyarip, ras Sakaria, kesusuren Sela anak 
Juda. 

6| bas kesusuren Peres nari lit 468 kalak si 
terkemuka si ringan i Jerusalem. 

7 Anggota-anggota suku Benyamin: Sallu, 
anak Mesullam kempu Joed. Nini-ninina si 
deban subuk Pedaya, Kolaya, Maaseya, Itiel 
ras J esaia. 

8 Gabbai ras Sallai, kade-kade Sallu si 
ndeher denga. Suku Benyamin si ringan i 
Jerusalem kerinana lit 928 kalak. 

9 Peminpinna eme Joel anak Sikri, janah 
Juda anak Hassenua eme kalak si nomor dua 
kuasana i bas kota e. 

10 jmam-imam: Jedaya anak Joyarip, ras 
Jakin. 

ll Seraya anak Hilkia kempu Mesullam. 
Nini-ninina subuk Sadok, Merayot, ras Ahitup, 
eme Imam si Mbelin. 

12 Kerinana, lit 822 kalak i bas terpuk enda 
nari erdahin i bas Rumah Pertoton. Adaya 
anak Jeroham kempu Pelalia. Nini-ninina 
subuk Amsi, Sakaria, Pashur, ras Malkiya. 

13 Kerina lit 242 kalak kepala keluarga i 
bas terpuk enda nari. Amassai anak Asarel 
kempu Ahsai. Nini-ninina subuk Messillemot 
ras Immer. 

14 Lit 128 kalak anggota terpuk enda si jadi 


tentera si terberita. Peminpin kalak enda 
eme Sabdiel, sekalak anggota keluarga si 
terkemuka. 

15 Kalak Lewi: Semaya anak Hassup kempu 
Asrikam. Nini-ninina subuk Hasabia ras Banni. 

16 Sabbetai ras Josabat, kalak Lewi si 
terkemuka, ertugas i darat Rumah Pertoton. 

17 Mattania anak Miha kempu Sabdi, sekalak 
kesusuren Asap. Ia me si minpin koor i bas 
Rumah Pertoton asum ngendeken pertoton 
pengataken bujur. Bakbukia, si nampati 
Mattania. Abda anak Sammua kempu Galal, 
sekalak kesusuren Jedutun. 

18 Kerina ia lit 284 kalak kalak Lewi si ringan 
i bas kota Jerusalem si badia e. 

19 Pengawal Rumah Pertoton: Akkup, 
Talmon, ras keluargana, lit 172 kalak kerina. 
20 Kalak Israel si debanna ras imam-imam 

bage pe kalak Lewi si deban ringan i bas 
tanehna jine i bas kota-kota ras kuta-kuta i 
Juda. 

21Sj erdahin i bas Rumah Pertoton ringan 
i bas sada bagin i Jerusalem si igelari Opel. 
Kalak enda erdahin i bas pengawasen Siha 
ras Gispa. 

22 Pengawas kalak Lewi si ringan i Jerusalem 
eme Ussi anak Bani kempu Hasabia. 
Nini-ninina subuk Mattania ras Miha, janah 
ia subuk ku bas terpuk Asap, terpuk si 

ertanggung jawab kerna musik kebaktin | bas 


Rumah Pertoton. 

23 Lit perentah i bas raja nari si ngaturken 
giliren kalak enda tep-tep wari i bas minpin 
musik Rumah Pertoton. 

24 Petahia anak Mesesabel terpuk Sera suku 
Juda. la me si jadi wakil bangsa Israel i bas 
pemerentah Persia. 


Kalak si ringan i bas kuta-kuta 
ras kota-kota si deban 


25 Nterem bangsa e ringan i bas kuta-kuta 
si ndeher ras jumana. Kalak si asalna i bas 
suku Juda nari ringan i Kiryat Arba, Dibon, 
ras Jekabseel, ras i bas kuta-kuta deherken 
kota-kota enda. 

26 Kalak ndai pe ringan ka nge i bas kota-kota 
Jesna, Molada, Betpelet, 

27 ras Hasarsual, bage pe i Beerseba ras 
kuta-kuta i sekelewetna. 

28 Kalak enda ringan i kota Siklak, i Mekona 
ras kuta-kutana, 

293i Enrimmon, i Sora, i Jarmut, 

30j Sanoa, i Adullam, ras kuta-kuta deherken 
kuta-kuta enda ndai, bage pe i Lahis ras i 
bas perjuman si ndeher ras kuta e, bage pe 
i Aseka ras kuta-kutana. Alu kata si deban, 
kalak Juda ringan i bas daerah kelang-kelang 
Beerseba i Selatan ras Baluren Hinnom i 
Utara. 

31 Kalak si asalna i bas suku Benyamin nari 


ringan i Geba, Mikmas, Ai, Betel ras kuta-kuta 
si pedeher ras, 

32 Anatot, Nob, Anania, 

33 Hasor, Rama, Gittaim, 

34 Hadid, Seboyim, Neballat, 

39 Lod ras Ono, ras i bas Baluren 
Tukang-tukang. 

36 Piga-piga terpuk kalak Lewi si ringan i 
daerah Juda, itentuken gelah ringan ras kalak 
Benyamin. 


Gelar-gelar imam ras kalak Lewi 


1 2 1 Si tersurat arah teruh enda, eme 
gelar-gelar imam ras kalak Lewi si 
mulih i bas pembuangen nari ras Serubabel 
anak Sealtiel, bage pe ras Josua, sekalak 

Imam si Mbelin. 

2 Imam-imam: Seraya, Jeremia, Esra, 
Amaria, Malluk, Hattus, Sekanya, Rehum, 
Meremot, Iddo, Ginnetoi, Abia, Miyamin, 
Maadia, Bilga, Semaya, Joyarip, Jedaya, Sallu, 
Amok, Hilkia, ras Jedaya. Imam-imam enda 
me Ssi jadi peminpin i bas teman-temanna 
sada dahin i bas paksa Josua nggeluh denga. 

8 Kalak Lewi: Kalak si tersurat gelarna 


arah teruh enda tugasna eme ngendeken 
ende-enden pengataken bujur, eme: Jesua, 
Binnui, Kadmiel, Serebia, Juda, ras Mattania. 
9Si tersurat gelarna arah teruh enda 

eme kalak si tedis petala-tala ras kalak 
ndai i bas kebaktin e: Bakbukia, Unni, ras 
senina-seninana kalak Lewi si deban. 


Kesusuren Imam si Mbelin Josua 


10J osua eme bapa Joyakim, Joyakim eme 
bapa Eliasip, Eliasip eme bapa Joyada, 

Il J oyada eme bapa Jonatan, Jonatan eme 
bapa Jaddua. 


Kepala-kepala terpuk imam-imam 


12 Asum Joyakim jadi Imam si Mbelin, imam 
si tersurat arah teruh enda eme kepala-kepala 
terpuk imam-imam: Imam - Terpuk: Meraya - 
Seraya: Hanania - Jeremia: Mesullam - Esra; 
Johanan - Amaria: Jonatan - Malluki: Jusup 
- Sebanya, Adna - Harim; Helkai - Merayot: 
Sakaria - Iddo; Mesullam - Ginneton, Sikri 
- Abiya; ... - Miniamin; Piltai - Moadia; 
Sammua - Bilga; Jonatan - Semaya; Mattenai 
- Joyarip: Ussi - Jedaya: Kallai - Sallai; Eber - 
Amok; Hasabia - Hilkia; Natanel - Jedaya: 

13 (Neh 12:12) 

14 (Neh 12:12) 

15 (Neh 12:12) 

16 (Neh 12:12) 

18 (Neh 12: 12) 
2) 

) 

Surat kerna keluarga 
imam-imam ras kalak Lewi 


22 Lit sada surat ibahan kerna kepala-kepala 
keluarga kalak Lewi ras imam-imam kidekah 
nggeluh denga Imam-imam si Mbelin si 
tersena arah teruh enda, eme: Eliasip, 
Joyada, Jonatan, ras Jaddua. Surat e nggo 
dung ibahan asum Darius jadi raja Persia. 

23 Amin bage gia seh paksa Jonatan, kempu 
Eliasip ngenca kepala keluarga kalak Lewi si 
isuratken i bas surat Rumah Pertoton. 


Pembagin tugas i bas Rumah Pertoton 


24 Arah pengaturken Hasabia, Serebia, 
Jesua, Binnui, ras Kadmiel, kalak Lewi e ibagi 
jadi piga-piga terpuk. Dua terpuk ngendeken 
puji-pujin man Dibata alu sialo-alon dingen 
ngataken bujur man BaNa, sue ras perentah 
si ibereken Raja Daud, suruh-suruhen Dibata 
e. 

25 Pengawal Rumah Pertoton si tersurat 
arah teruh enda ertugas njaga kamar 
perbendaharan deherken pintu gerbang 
Rumah Pertoton, eme: Mattania, Bakbukia, 
Obaja, Mesulam, Talmon ras Akkub. 

26Tupung e si jadi imam si mbelin eme 


Joyakim anak Josua, kempu Josadak. Si jadi 
gubernur eme Nehemia. Janah sanga si e 
nggeluh denga pe Esra. Ia sekalak imam 
janah kalak si pentar kerna Undang-undang 
Musa. 


Nehemia nangkuhken 
tembok kota Jerusalem 


27 Asum tembok kota Jerusalem itangkuhken, 
ipepulung kerina kalak Lewi ku Jerusalem ija 
pe ia ringan, gelah banci ikut i bas perayan 
penangkuhen e alu ngendeken ende-enden 
pengataken ras alu gendang, kulcapi ras 
murdap. 

28 Kerina keluarga kalak Lewi si perende- 
enden reh i bas daerah inganna tading i 
sekelewet ras i kuta-kuta sekelewet Netopa 
nari, 

29 bage pe i Betgilgal, Geba, ras Asmawet 
nari. 

30 Imam-imam ras kalak Lewi erbahan lakon 
gunaa pebadiaken dirina, jelma si nterem, 
pintu-pintu gerbang ras tembok kota e. 

31 Kupepulung peminpin-peminpin Juda i 
datas tembok e, jenari kusuruh ngaturken 
dua terpuk jelma si nterem erbaris ngkeleweti 
kota e janahna rende ngataken bujur 
man Dibata. Terpuk si pemena erdalan ku 
kemuhen i datas tembok e kempak Gerbang 
Sampah. 

32 Hosaya erdalan arah pudi perende-ende e, 


ngikut pe setengah i bas peminpin Juda nari. 

33 Imam-imam si tersena arah teruh enda, 
janahna ngembus terompet erbaris arah 
pudi peminpin-peminpin ndai, eme: Asaria, 
Esra, Mesullam, Juda, Benyamin, Semaya, 
ras Jeremia. Seterusna eme Sakaria anak 
Jonatan, kempu Semaya. (Nini denge eme 
Mattania, Mikaya, ras Sakkur i bas terpuk 
Asap nari.) 

34 (Neh 12:33) 

35 (Neh 12:33) 

36 Anggota-anggota terpuk ngikuti arah 
pudina eme Semaya, Asarel, Milalai, Gilalai, 
Maai, Netanel, Juda, ras Hanani. Kalak enda 
kerina maba alat musik seri ras si ipake 
Raja Daud nai, suruh-suruhen Dibata. Si 
minpin barisen e Esra, kalak si pentar i bas 
Undang-undang Musa e. 

37 Deherken Gerbang Ulu Lau nangkeng 
kalak enda arah tangga si kempak Kota Daud, 
mentasi istana Daud, jenari mulih ku tembok 
e deherken Gerbang Lau, arah timur kota e. 

38 Terpuk sada nari si rende ngataken bujur 
e erdalan kempak kawes arah datas tembok 
e, janah ngikut pe setengah i bas bangsa 
e. Kami erbaris mentasi Menara Ginuhur 
kempak Tembok si Mbelang, 

39janah i jenari erdalan mentasi Gerbang 
Eperaim, Gerbang Jesana, Gerbang Ikan, 
Menara Hananel, ras Menara Seratus terus 

kempak Gerbang Biri-biri. Kami ngadi 


erbaris deherken gerbang si kempak Rumah 
Pertoton. 

40 Dage duana terpuk si rende ngataken 
bujur man Dibata e seh i kesain Rumah 
Pertoton. Seakatan peminpin si ras aku, 

4l imam-imam si tersena arah teruh enda pe 
ikut i bas terpukku eme: Eliakim, Maaseya, 
Miniamin, Mikaya, Eliunai, Sakaria, ras 
Hanania; kalak enda ngembus terompet. 

42 Arah pudi barisen kalak enda me Maaseya, 
Semaya, Eleasar, Ussi, Johanan, Malkia, Elam, 
ras Eser. Perende-ende alu ipinpin Jesrahia, 
rende asa gang sorana. 

43| bas wari e melala kal asuh-asuhen igeleh 
jadi persembahen, janah bangsa e dem 
keriahen erkiteken meriah kal ukurna kerina 
ibahan Dibata. Diberu ras danak-danak pe 
ikut i bas perayan e, emaka sorana kerina 
terbegi i dauh-dauh nari. 


Nikapken keperlun guna 
kebaktin i Rumah Pertoton 


44Tupung e, dilaki itugasken njaga kamar 
perbendaharan ingan nimpan pemere 

guna Rumah Pertoton, subuk persembahen 
persepuluhen ras buah gandum si pemena ras 
buah pangan si pemena tasak tep-tep tahun. 
Kalak enda ertanggung jawab pepulung ulih 
juma deherken erbage-bage kota, si jadi 
bagin imam-imam ras kalak Lewi sue ras si 


| Nehemia 12.451 13.2 . 51 
iIperentahken Undang-undang. Kerina kalak 


Juda erngena ate nandangi imam-imam ras 
kalak Lewi, 

4> erkiteken kalak e ngelakoken acara 
pembersihen ras lakon-lakon si deban si 
iperentahken Dibata. Pemain musik ras 
pengawal Rumah Pertoton pe ndalanken 
tugasna sue ras peraturen-peraturen si 
ibahan Raja Daud ras anakna Salomo. 

46 Mulai i bas paksa Raja Daud ras pemain 
musik Asap nai, pemain-pemain musik nggo 
minpin ende-enden pujin ras pengataken 
bujur man Dibata. 

411 bas paksa Serubabel bage pe i bas paksa 
Nehemia, kerina kalak Israel tep-tep wari 
mereken pemerena guna keperlun pemain 
musik ras pengawal Rumah Pertoton. Bangsa 
e mereken persembahen si badia guna kalak 
Lewi, janah kalak Lewi e mereken bagin 
imam-imam. 


Serap i bas bangsa si deban nari 


13 l Asum Undang-undang Musa iogeken 
man bangsa e ijumpai kalak ndai i je lit 
tersurat la banci ndigan pe ipelepas sekalak 
kalak Amon ntah kalak Moap bengket ku bas 
perpulungen bangsa Dibata. 

2 Si enda erkiteken bangsa Amon ras bangsa 
Moap la mereken pangan ras inemen man 
kalak Israel asum i bas perdalanen i Mesir 
nari, tapi iupahina Bilham numpahi bangsa 

Israel, tapi isalihken Dibata sumpah ejadi 


pasu-pasu. 

3 Asum bangsa Israel megi undang-undang 
e iogeken, kerina bangsa si deban ipedaratna 
i bas perpulungenna nari. 


Pembaharun si ibahan Nehemia 


“Imam Eliasip, si ertugas ngurus kamar 
perbendaharan Rumah Pertoton, nggo ndekah 
si kade-kaden ras Tobia. 

 Iberena Tobia make sada kamar galang 
si arusna kin ipergunaken man ingan 
nimpan persembahen gandum ras kumenen, 
perkekas-perkekas si ipake i bas Rumah 
Pertoton, persembahen guna imam-imam, 
bage pe persepuluhen i bas gandum, anggur, 
ras minak saitun si man berenken man kalak 
Lewi, pemain musik ras pengawal Rumah 
Pertoton. 

6 Tupung si enda jadi, aku sangana la i 
Jerusalem, sabap i bas tahun si petelu pulu 
duaken Artaserses jadi raja Babil, aku sanga 
ngadap man bana. La ndekah kenca si e 
iberena aku mulih, 

7 emaka mulih aku ku Jerusalem. Kenca seh 
i Jerusalem sengget kal aku sabap kueteh 
nggo ibere Eliasip ipake Tobia sada kamar i 
bas Rumah Pertoton e. 

8 Merawa kal aku, jenari kusampetken ndarat 
kerina barang-barang Tobia. 

9 Kenca bage kuperentahken maka kamar 


e ibersihken rikutken aturen agama janah 
alat-alat Rumah Pertoton, persembahen buah 
gandum, ras kumenen iulihken ku bas kamar 


10 Dungna kueteh pe maka pemain-pemain 
musik Rumah Pertoton ras kalak Lewi si 
debanna nggo nadingken Jerusalem janah 
mulih ku jumana, sabap lanai ibereken 
bangsa e keperlun kegeluhenna. 

ll Emaka kusuriangi pegawai-pegawai e 
erkiteken Rumah Pertoton e terulang. Kenca 
bage kupepulung mulihken kalak Lewi ras 
pemain musik e ku Rumah Pertoton, jenari 
kusuruh erdahin mulihken. 

12 Dungna kerina kalak Juda mulai ka maba 
persepuluhen buah gandum, anggur, ras 
minak saitun, ku bas kamar perbendaharan 
Rumah Pertoton e. 

13 Kalak si kutugasken ngurus kamar 
perbendaharan e, eme: Selemia, ia sekalak 
imam: Sadok, ia kalak si pentar kerna 
Undang-undang Musa; ras Pedaya, ia sekalak 
kalak Lewi. Hanan anak Sakkur, kempu 
Mattania, eme si nampati kalak enda. Kueteh 
dingen tek aku maka kalak e kerina bujur 
perbahanenna i bas magiken perbekalen e 
man teman-temanna sada dahin. 

140 Dibatangku, ingetlah min kerina si 
kubahan enda guna Rumah PertotonNdu ras 
kebaktin ije. 

15| bas paksa e kuidah kalak Juda ngerik 


buah anggur tupung wari Sabat. Si debanna 
namaken gandum, anggur, buah anggur, 
buah ara, ras barang-barang si deban ku 
das kaldena jenari ibabana ku Jerusalem. 
Kupersingeti man bana maka ula kai pe 
idayakenna tupung wari Sabat. 

16j it ka piga-piga kalak si asalna i kota Tirus 
nari ringan i Jerusalem. Kalak e maba ikan 
ras melala erbage barang-barang ku kota 
Jerusalem lako ndayakenca man bangsa kami 
i bas wari Sabat. 

17 Kusuriangi peminpin-peminpin kalak 
Jahudi ningku, "Uga maka bage jahatna 
perbahanendu? Iliamindu wari Sabat! 

18 Bagenda kal me nai pe maka iukum 
Dibata nini-ninindu asum |cedakenNa kota 
enda. Amin nggo pe bage lalap ka nge 
jusur-usurndu maba rawa Dibata si terbuen 
nandangi Israel alu ngeliami wari Sabat." 

19 Emaka kuperentahken gelah gerbang- 
gerbang kota ipintu tep-tep permulan wari 
Sabat, kenca ben wari, janah la banci italangi 
ope denga wari Sabat lepas. Guna si e 
kutugasken piga-piga kalak si erdahin ras aku 
erjaga i bas pintu-pintu gerbang gelah la lit 
kai pe ibaba bengket ku bas kota ei bas wari 
Sabat. 

20 Sekali tah dua kali perbinaga ndayaken 
erbage barang-barang erberngi i darat 
tembok kota. 

21 Frkiteken si e kupersingeti man perbinaga- 


perbinaga e, ningku, "Labo gunana kam 
erberngi i darat tembok kota. Adi iulihindu 
denga ka, kutangkap kam." Mulai i bas paksa 
e nari lanai ia reh tupung wari Sabat. 

22 Kuperentahken kalak Lewi gelah 
ibersihkenna dirina janah gelah ia lawes 
njaga pintu-pintu gerbang maka wari Sabat 
ipebadiaken. O Dibatangku, ingetlah aku 
erkiteken si enda pe, janah selamatkenlah 
aku erkiteken KekelengenNdu si mbelin. 

23 Paksa e kudat pe maka nterem kalak 
Jahudi nggo ngempoi diberu i Asdot, Amon, 
ras i Moap nari. 

24 Setengah i bas anak-anakna nari cakapna 
nggo cakap Asdot ntah cakap si deban janah 
la ietehna cakap kami. 

25 Kusuriangi dilaki-dilaki e, kusumpahi 
kupekpeki, janah kuruah bukna. Kenca bage 
kusuruh ia ersumpah i bas gelar Dibata maka 
ndigan pe ia ntah anak-anakna la siempon 
ras bangsa si deban. 

26 Ningku, "Diberu bangsa si deban nge 
nai erbahanca maka Raja Salomo erdosa. 
la belinen asa kerina raja-raja negeri si 
deban. Keleng ate Dibata man Salomo janah 
ibahanna ia jadi raja kerina Israel. Amin bage 
gia ndabuh ka ia ku bas dosa bekas pemabai 
diberu-diberu bangsa si deban. 

27 Patut kin dage iusih kami kam janah 


la ngikutken Dibatanta alu ngempoi diberu 
bangsa si deban?" 

28J oyada anak Imam si Mbelin Eliasip. 
Sekalak i bas anak Joyada ngempoi anak 
Sanballat i kuta Bet Horon nari. Erkiteken si e 
kupelawes Joyada i Jerusalem nari. 

290 Dibatangku, ingetlah uga kalak e 
ngeliami jabaten keimamen ras perpadanen 
si IbahanNdu ras imam-imam bage pe kalak 
Lewi. 

30 Kubersihken bangsa e i bas kasa 
pengaruh bangsa si deban nari, kusikapken 
peraturen imam-imam ras kalak Lewi gelah 
sekalak-sekalak meteh tugasna. 

31 Kuaturken gelah ranting si ipake guna 
nutung persembahen ula terlambat ibaba, 
bage pe gelah ibaba bangsa e buah gandum 
ras buah pangan si pemena tasak jadi 
persembahenna. O Dibatangku, ingetlah min 
kerina si enda gelah tama kiniulinku. 


Ester 


Kemberahen Wasti ngelawan 
perentah Raja Ahasweros 


1 1Turi-turin enda jadi tupung paksa 
pemerentahen Ahasweros, raja Persia. 
Kerajanna lit 127 propinsi, mulai i India nari 
seh ku Etiopia. 

2 Ia merentah i Susan nari, ibukota Persia. 

3| bas tahun si peteluken kenca ia jadi 
raja, ibahanna pesta man-man guna 
kerina pembesar ras pegawai-pegawaina. 
Tentera Persia ras Medi pe ikut i bas 
pesta e, bage pe gubernur-gubernur ras 
bangsawan-bangsawan i bas propinsi-propinsi 
nari. 

4Enem bulan dekahna icidah-cidahkenna 
kebayaken istana kerajan rikut ras kemulianna 
si mbelin bage pe kehaganna si medolat. 

3 Kenca dung si e, ibahan raja ka pesta 
man-man guna kerina kalak si ringan i kota 
Susan, subuk si bayak tah musil. Pesta enda 
ibahan i bas peken istana, pitu wari dekahna. 

6 Kesain istana ihiasi alu kire-kire uis biru ras 
mbentar, si iiket salu nali lenen halus, ungu 
rupana, janah igantungken ku tiang-tiang 
marmar salu cincin-cincin pirak. Bale-bale 
emas ras pirak, itama i bas kesain e. Lante 


Ester 1.71 13 
kesain e ibahan i bas marmar mbentar, batu 


kristal megara, kulit mutiara si erndilap, ras 
batu meherga si deban nari. 

7 Inemen iidangken tare calung emas, 
tempasna kerina pelain-lain, janah raja seh 
kal melumbarna mereken inemen. 

8 Inemen si iidangken Ia lit sibarna. Nggo 
iperentahken raja man kerina pelayan 
istana maka tiap kalak arus iidangi sue ras 
pemindonna. 

9Radu ras si e, i bas istana, Kemberahen 
Wasti pe erbahan pesta man-man guna kerina 
si diberu. 

l0| bas wari pepituken, tupung raja 
minem-minem, meriah kal iakapna. Emaka 
idilona pitu kalak suruh-suruhenna si ertugas 
khusus guna raja, eme Mehuman, Bista, 
Harbona, Bigta, Abagta, Setar, ras Karkas. 

ll | perentahken raja ngelegi Kemberahen 
Wasti, tupung kemberahen e ermahkota 
denga. Kemberahen e seh kal jilena, 
emaka icidah-cidahken raja atena kinijilen 
kemberahenna man kerina pegawaina ras 
temuena. 

12 Tapi tupung suruh-suruhen ndai nehken 
perentah raja man Kemberahen Wasti, la ia 
nggit reh. Erkiteken si e nembeh kal ate raja. 

13 Bagi semalna adi lit persoalen, isungkun 
raja lebe kalak si meteh undang-undang. 
Emaka idilona penasehatna, lako nungkunisa 
kai arus ibahan. 

14 Kalak si rusurna isungkunina eme Karsena, 


Setar, Admata, Tarsis, Meres, Marsena, ras 
Memukan: pituna kalak enda pembesar 
bangsa Persia ras Medi, si katawari pe banci 
ngadap man raja, janah pangkatna me si 
meganjangna i bas kerajan. 

15Nina Raja Ahasweros man kalak 
ndai, "Nggo kusuruh juak-juakku ngelegi 
Kemberahen Wasti, tapi la ia nggit reh. 
Kuga nge arus ibahan man bana, sue ras 
undang-undang?" 

16 Fmaka nina Memukan man raja ras 
pegawai-pegawaina, "Alu perbahanenna e si 
tuhuna Kemberahen Wasti nggo megombang 
man raja ras man pegawai-pegawaina. Labo 
terjeng je saja, tapi kerina dilaki i bas kerajan 
enda pe nggo igombangina. 

17 Adi perbahanen kemberahen e nggo pagi 
seh beritana man kerina diberu-diberu i bas 
kerajan enda, ugapa pe lanai ia mehamat 
man perbulangenna. Sabap nina pagi, 
'Iperentahken raja kemberahenna ngadap, 
tapi la ia nggit reh.' 

18 Katawari pagi ndehara pembesar- 
pembesar Persia ras Medi megi kerna lagu 
langkah kemberahen e, ije ka nge minter 
iturikenna man perbulangenna. Erkiteken 
si e, ijapa pe pagi ndehara lanai mehamat 
man perbulangenna, janah perbulangen pe 
merawa-rawa man ndehara. 

19 Dage, adi mehuli iakapndu o raja, 


pedaratlah perentah maka Wasti lanai banci 
ndigan pe ngadap man raja. Perentahkenlah 
maka si e isuratken jadi undang-undang 
Persia ras Medi gelah lanai banci ndigan 

pe iubah. Kenca bage pangkatna selaku 
kemberahen ibereken man diberu si deban si 
ulin asangken ia. 

20 Kenca perentahndu e imomoken i belang- 
belang kerajanndu si mbelin enda, tentu 
kerina ndehara mehamat man perbulangenna 
bagi patutna, subuk perbulangenna e bayak 
tah musil." 

21 Usul si enda mehuli iakap raja ras 
pembesar-pembesarna. Emaka minter ibahan 
raja bagi si ikataken Memukan. 

22 Ku tep-tep propinsi kerajan ikiremken raja 
perentah i bas cakap ras tulisen penduduk 
propinsi e. | bas surat perentah e ikataken 
maka perbulangen nge pengulu i bas jabuna, 
janah kata perbulangen arus ibegiken. 


Ester jadi kemberahen 
2 l Piga-piga paksa kenca kejadin ndai, 
nggo me malem nembeh ate raja man 

Wasti. Tapi rusur iinget raja perbahanen Wasti 
bage pe ukumen si nggo ibahan man bana. 

2 Erkiteken si e nina piga-piga penasehat 

si ndeher ras raja, "O raja, si mehulina 
daramilah man bandu piga-piga kalak 
singuda-nguda si mejile rupana. 

3Aturken min piga-piga pegawai i bas 

tep-tep propinsi i bas kerajan enda lako maba 
singuda-nguda si mejile e ku rumah ingan 
gundik-gundikndu i Susan, ibukota kerajan 
enda. Jenari Hagai, suruh-suruhenndu si 
ngurus kerina gundik-gundikndu, tugasken 
pekena-kena singuda-nguda emaka tambah 
jilena. 

4Kenca bage buat apai atendu si ngenana, 
jadiken ia kemberahenndu nggantiken Wasti." 
Nasehat si enda mehuli iakap raja, jenari 
ibahanna bage. 

“| kota Susan lit sekalak kalak Jahudi, 
Mordekai gelarna. Gelar bapana Jair, i bas 
suku Benyamin nari, janah nini-ninina eme 
Kis ras Simei. 

6 Asum Nebukadnesar raja Babil, maba 
Joyakin raja Juda ku pembuangen iJerusalem 
nari, rikut ras tabanen-tabanen si deban, 
Mordekai pe ikut ije. 

7 Turang Mordekai sembuyak bapa lit 
sekalak, Ester gelarna: gelar Heberna eme 
Hadasa. Ia sekalak singuda-nguda si mejile 
rupana, janah potongenna pe sikap. Tupung 
mate orang tuana, ibuat Mordekai ia jadi anak 
angkatna, jenari ipebelin-belinna bagi anakna 
kal. 

8 Kenca perentah raja imomoken, nterem 
singuda-nguda ibaba ku Susan, janah Ester 
pe ikut i je. Ia pe ibaba ku istana raja, jenari 

iendesken man Hagai si ertugas ngawasi 


rumah gundik raja. 

9Ngena ate Hagai ngenen Ester, janah 
mehuli kal ia man bana. Erdandanken si 
e, pedas-pedas ipekena Hagai minak si 
mejile guna pekena-kena daging Ester ras 
ngaturken pangan si mehulina man bana. 
Iberekenna ingan si mehulina i bas istana 
janah isuruhna pitu kalak singuda-nguda 
pilihen i bas istana jadi suruh-suruhen Ester 
guna pekena-kenasa. 

10 Kidekah si e, sue ras nasehat Mordekai, 
la lit man ise pe ituriken Ester maka ia kalak 
Jahudi. 

11 Tep-tep wari Mordekai gawah-gawah i 
bas kesain rumah gundik e guna meteh uga 
kecibal Ester, janah kai si nandangi jadi man 
bana. 

12 Rikutken aturen, singuda-nguda e 
ipekena-kena lebe dagingna sada tahun 
dekahna gelah mejile. Enem bulan alu make 
minak wangi campur kumenen, janah enem 
bulan nari alu make minak si merim-merim si 
debanna. Kenca dung si e, ibaba man Raja 
Ahasweros rikutken gilirenna. 

13 Adi sekalak singuda-nguda berkat i bas 
rumah gundik e nari ku istana, banci ipakena 
uis si mehulina kal bagi atena ngena. 

14 Kari gelap bengket ia ku istana, janah 
pepagina ibaba ia ku rumah gundik si deban i 
teruh pengawasen Sahasgas, suruh-suruhen 

si njagai kerina gundik raja. Diberu si nggo 
ngadap man raja, lanai perlu ndahi raja, pala 
mesikel raja man bana janah ipindona alu 
ngataken gelar diberu e. 

15 Dage seh me paksana Ester ngadap 
raja. Ester anak Abihail, turang Mordekai 
sembuyak bapa, si nggo ipebelin- belinna 
bagi anakna jine. Kerina si nggo ngidah 
Ester, erngena ate man bana. Kenca nggo 
seh gilirenna, ipakena me pakenna sue ras 
si nikataken Hagai, pengawas rumah gundik 
raja. 

16 Dage i bas tahun si pepituken 
kenca Ahasweros jadi raja, i bas bulan 
pesepuluhken, eme bulan Tebet, ibaba me 
Ester ngadap Raja Ahasweros ku istana 
kerajan. 

17 Lebih asangken singuda-nguda si deban, 
senang dingen malem kal ate raja ibahan 
Ester. Erkiteken si e ia ngenca ate raja si 
kelengna dingen si ngenana. Itamaken raja 
mahkota ku takal Ester janah iangkatna ia 
jadi kemberahen nggantiken Wasti. 

18 Kenca bage ibahan raja pesta man-man 
si meriah guna pehagaken Ester, janah 
jundangna kerina kalak si mehaga ras 
pegawaina. Imomoken wari libur i belang- 
belang kerajan, janah ibagi-bagikenna 
hadiah-hadiah alu melumbar. 

Raja la mate erkiteken 
penampat Mordekai 


19 Mordekai nggo iangkat jadi pegawai 
kerajan. 

20Tupung e langa ikataken Ester man ise pe 
maka ia kalak Jahudi, sabap bage ipadanken 
Mordekai man bana. Pedah Mordekai enda 
ipatuhi Ester kal, bali ras patuhna ia nai asum 
ia danak-danak denga ras Mordekai. 

21Tupung Mordekai ertugas i bas istana, 
lit dua kalak suruh-suruhen si ersura-sura 
munuh Raja Ahasweros perban nembeh kal 
atena man raja. Suruh-suruhen si dua e, eme 
Bigtan ras Teres: tugasna njaga pintun i bas 
istana. 

22 Sura-sura kalak enda ndai tereteh man 
Mordekai, emaka minter iturikenna man 
kemberahen Ester, jenari ituriken Ester ka 
minter man raja kai si ikataken Mordekai 
ndai. 

23 Fmaka kenca iselidiki, tuhu payo si 
iIkataken Mordekai ndai. Si dua kalak ndai 
iukum gantung i bas tiang gantungen. Kejadin 
enda isuratken i bas kitap sejarah kerajan sue 
ras perentah raja. 

Haman ersura-sura 
ngkernepken bangsa Jahudi 


3 ' La dekah kenca si e, iangkat Raja 
Ahasweros Haman jadi perdana menteri. 
Haman anak Hamedeta, kesusuren Agag. 

2 Nggo iperentahken raja man kerina 
pegawaina maka arus ihamatina Haman alu 
erjimpuh i lebe-lebena. 

3Nungkun pegawai-pegawai raja si deban 
man Mordekai ngkai maka la ipatuhina 
perentah raja e: 

4tep-tep wari iendik-endik kalak ndai gelah 
ia nggit nembah Haman, tapi la ibegikenna 
cakap kalak e. "Aku kalak Jahudi: aku la 
banci nembah man manusia," nina Mordekai. 
Emaka ituriken kalak ndai si enda man 
Haman, sabap merincuh ia metehsa kuga kari 
ibahan Haman man Mordekai. 

3 Lanai tanggung nembehna ate Haman 
kenca ietehna maka Mordekai la nggit 
nembah erjimpuh man bana. 

6 Terlebih-lebih kenca ietehna maka Mordekai 
eme kalak Jahudi, iputuskenna maka labo 
Mordekai saja ngenca atena ibunuhna, tapi 
kerina kalak Jahudi si lit i bas kerajan Persia 
pe. 
71 bas tahun si pesepuluduaken 
pemerentahen Raja Ahasweros, bulan si 
pemena, eme bulan Nisan, iperentahken 
Haman erbahan tikam tanduk, si igelari 

"purim" lako meteh wari si apai ras bulan 


Si apai maka payo nehken sura-surana si la 
mehuli e. Emaka idatca me keputusen: wari 
sepulu telu, bulan si pesepuluduaken, eme 
bulan Adar. 

8 Dage ituriken Haman man raja nina, "Lit 
sada suku bangsa nggeluh serap-serap i 
tengah-tengah rayatndu, janah ia ringan i 
bas tiap propinsi kerajanndu. Adatna la bali 
ras bangsa-bangsa si deban. Tambah si e, Ia 
ia patuh man undang-undang kerajan. Dage 
labo lit sitik pe untungna man bandu adi kalak 
enda ipediat saja. 

9 Emaka adi mehuli iakapndu, bahandulah 
surat perentah gelah kerina ia ibunuh. Adi e 
idalanken, pang aku njaminsa maka ngasup 
aku mereken lebih 340.000 kilo pirak man 
bendahara kerajan." 

10 Megi si e ibuat raja cincin setempel i bas 
jari-jarina nari, jenari iberekenna man Haman 
anak Hamedata, kesusuren Agag, musuh 
kalak Jahudi e. 

11 Nina raja man Haman, "Bangsa e ras 
duitna kuendesken bandu; bahanlah bagi 
atendu." 

12 Emaka i bas wari sepulu telu bulan si 
pemena, idilo Haman me sekretaris-sekretaris 
raja, janah isuruhna erbahan surat perentah 
jenari iterjemahken ku tep-tep cakap 
ras tulisen si lit i bas kerajan e, gelah 
ikiremken man kerina gubernur, bupati ras 

pembesar- pembesar kerajan. Surat perentah 


e ibahan i bas gelar Raja Ahasweros, 

13 jenari pedas ikiremken ku kerina propinsi. 
| bas surat e iperentahken maka i bas sada 
wari si nggo itetapken, eme wari sepulu 
telu, bulan Adar, kerina kalak Jahudi, subuk 
nguda tah metua, diberu tah danak-danak, 
arus ibunuh. Kerina arus ikernepken janah 
erta-ertana pe irampas. 

14 Isi surat perentah e arus imomoken man 
jelma si nterem i bas tep-tep propinsi, gelah 
kerina sikap i bas wari si nggo itetapken e. 

15 Arah perentah raja, peraturen e imomoken 
i bas ibukota Susan, janah pertenahen 
pedas-pedas maba berita e ku kerina 
propinsi. 


Mordekai mindo penampat Ester 


4 1 Kenca ieteh Mordekai kerina si nggo jadi, 
icaingkenna bajuna tanda atena ceda. 
Kenca bage ipakena uis guni, icaburkenna 
abu ku takalna, jenari erdalan ia ku tengah 
kota janahna ngandung nderkuh-nderkuh alu 
pusuh getem. 

2 Dungna seh me ia i kerabangen istana. La 
ia ku bas, sabap la ise pe banci bengket adi 
make uis guni. 

3| belang-belang kerina propinsi, i ja kenca 
perentah raja e imomoken, minter terbegi 
sora tangis megang i bas kalak Jahudi. 

Erpuasa ia, tangis ras ngandung, janah 


menam kerina make uis guni. 

4Asum suruh-suruhen Ester si diberu ras si 
dilaki nuriken perbahanen Mordekai e man 
bana, lesek kal atena. Ikiremkenna uis man 
paken Mordekai gelah itangtangina uis guni 
e, tapi la nggit Mordekai ngalokenca. 

3 Kenca bage idilona Hatah, sekalak dilaki 
si itugasken raja jadi suruh-suruhen Ester, 
jenari isuruhna ia njumpai Mordekai lako 
ngorati kai si nggo jadi janah ngkai maka 
bage perbahanenna. 

6 Lawes Hatah njumpai Mordekai i bas taneh 
lapang deherken kerabangen istana. 

7 Ituriken Mordekai kerina si nggo jadi, bage 
pe asa kai buena duit si ijanjiken Haman 
lako iberekenna man perbendaharan raja adi 
kerina kalak Jahudi nggo ibunuh. 

8 Ibereken Mordekai man Hatah salinen 
surat raja si nggo imomoken i Susan. | bas 
surat e iperentahken maka kerina kalak 
Jahudi arus ikernepken. Ipindo Mordekai 
maka salinen surat perentah e ibereken man 
Ester janah gelah iterangkenna uga kecibalna 
si tuhuna. Tole ipindo Mordekai gelah lawes 
Ester ngadap raja lako mindo perkuah ate 
raja nandangi bangsana kalak Jahudi. 

9 Kenca bage mulihken Hatah ku istana, 
iturikenna man Ester kai si ikataken Mordekai 
ndai. 

10J enari isuruh Ester ka ia mulihken ndahi 


Mordekai nehken berita enda: 

Il hina Ester, "Asa kai kalak si ndahi raja 
alu la leben idilo raja, subuk dilaki, bage pe 
diberu, arus iukum mate. Enda me aturen; 
janah aturen si enda kerina kalak metehsa, 
mulai i bas penasehat-penasehat raja nari 
terus ku kalak si ringan i propinsi-propinsi. 
Sada ngenca dalan pulah i bas aturen e nari, 
eme: adi idudurken raja ciken emas kerajan 
man bana lako ndilosa, emaka la ia ibunuh. 
Tapi nggo lit sebulan dekahna aku la idilo 
raja." 

12 Kenca ialoken Mordekai kata Ester enda 
ndai, 

13 'tenahkenna ka mulihken kata pertenget 
enda nina, "Ula iarapkenndu maka kam 
sikapen asangken kalak Jahudi si deban 
erkiteken kam ringan i bas istana. 

14 Adi sinik pe kam i bas paksa-paksa si 
bagenda, ugapa pe reh nge penampat man 
kalak Jahudi tah ija nari gia, janah kalak 
Jahudi ela banci lang selamat nge: tapi kam 
ugapa pe mate, janah keluarga si itadingken 
bapandu imasapken. Banci jadi guna nampati 
bangsandu nge maka kam nggo iangkat jadi 
kemberahen." 

15 Emaka itenahken Ester perkatan enda 
man Mordekai, 

16 “To, pepulunglah kerina kalak Jahudi si lit 
| kota Susan enda: ertoto dingen erpuasalah 

kam kerina guna aku. Ula kai pe pan tah 


iinemndu telu wari telu berngi dekahna. Aku 
ras suruh-suruhenku si diberu pe bage ka 
ibahan kami. Kenca bage lawes aku ndahi 
raja, aminna gia e ngelanggar aturen. Adi 
terpaksa kin aku mate guna si e: mate pe 
labo dalih." 

17 Kenca bage lawes Mordekai, jenari 
ibahanna kai si nikataken Ester ndai. 


Raja ras Haman iundang Ester man-man 


1| bas wari peteluken sanga puasa ndai, 

5 ipake Ester paken kemberahen, jenari 
lawes ia ku kesain istana si arah bas. Tedis 
ia i je ngalaken kamar kursi kinirajan. Raja 
sangana kundul i bas kursi kinirajan, ngala 
kempak dalan bengket ku kamar e. 

2 Tupung raja ngidah kemberahen Ester 
tedis idarat, jadi kal atena ngenenca, emaka 
idudurkenna kempak Ester ciken emas 
kinirajan. Minter ideheri Ester, ikuitna ujung 
ciken e. 

3Isungkun raja ia nina, "Kai atendu, 
Kemberahen? Turiken sura-surandu; aminna 
setengah pe kerajan enda, tentu kubereken 
man bandu." 

4 Nina Ester ngaloi, "Adi meriah ukurndu 
raja, reh min kam ras Haman berngi enda ku 
pesta man-man si nggo kusikapken bandu." 

3 Emaka minter iperentahken raja ngelegi 
Haman, gelah banci ia ras-ras nehken 

sura-sura Ester. Dage berkat me raja ras 


Haman ndahi pesta si nisikapken Ester. 

6 Sangana minem-minem anggur, nungkun 
raja man Ester nina, "Turiken dage kai 
sura-surandu maka kubereken. Aminna 
setengah pe kerajanku ipindondu la aku 
ertahan." 

7 Ngaloi Ester nina, 

8 "Adi keleng atendu aku, janah adi meriah 
ukurndu, kupindo man bandu alu meteruk 
ukur maka reh ka min kam pagi ras Haman 
ku pesta man-man si nggo kusikapken man 
bandu. I je pagi kuturiken kai kin si tuhuna 
sura-surangku." 


Haman ersura-sura munuh Mordekai 


9Asum Haman lawes i bas pesta man-man 
e nari, meriah kal ukurna, janah senang kal 
akapna. Tapi tupung iidahna Mordekai i bas 
pintu gerbang istana, janah la ia tedis lako 
encidahken kehamatenna tupung ia mentas, 
seh kal rawana ate Haman man Mordekai. 

10 Tapi isabarina ukurna janah terus ia mulih 
ku rumah. Kenca bage idilona teman-temanna 
ku rumahna, janah isuruhna pe ndeharana 
Seres ikut ras. 

ll | pujikenna bana man teman-temanna, 
dingen imegahkenna kebayakenna, anakna si 
nterem, kerna pangkat si meganjang si nggo 
ibereken raja man bana. Janah iturikenna 

pe maka ndauh kal ia pentingen asangken 


pembesar-pembesar si deban i bas kerajan e. 

12 Tole nina, "I babo si e kerina, Ia lit man 
ise pe ibahan Kemberahen Ester man-man 
seakatan man raja ras aku, janah pagi pe 
iundangna denga ka kami. 

13 Tapi la lit kuakap ertina si enda kerina adi 
kuidah denga Mordekai kalak Jahudi ah ndai 
kundul i bas pintu gerbang istana." 

14 Emaka ikataken ndeharana ras teman- 
temanna man bana nina, "Suruh saja maka 
ibahan tiang gantungen dua pulu dua meter 
ganjangna. Pagi erpagi-pagi, banci ipindondu 
maka Mordekai igantung ije, janah kenca si 
e banci kam berkat ku pesta man-man e alu 
meriah ukur." Mehuli kal akap Haman usul 
enda, emaka isuruhna gelah ipajekken sada 
tiang gantungen. 


Mordekai ipehaga raja 


6 1] bas berngi si ndai raja la banci 
tertunduh, emaka iperentahkenna gelah 
ilegi cataten sejarah kerajan gelah iogeken 
man bana. 

2| bas bagin si iogeken e lit tersinget 
maka pernah nai ikataken Mordekai 

kerna persekongkolen guna munuh raja, 
persekongkolen si ilakoken Bigtana ras Teres, 
duana suruh-suruhen raja si ngawal pintun i 
bas istana. 


Ester 6.31 9 | 1 
3Nungkun raja nina, "Pernah kin Mordekai 


dat pujin tah pangkat erkiteken jasana e?" 
Ngaloi suruh-suruhen ndai nina, "La lit pernah 
kai pe ibahan man bana." 

4"Ise genduari pegawaiku si lit i bas istana?" 
nina raja nungkun. Tupung si e rembang 
kal Haman bengket ku bas kesain istana. Ia 
reh lako mindo gelah Mordekai igantung i 
bas tiang gantungen si mbaru denga dung 
iIpajekkenna. 

? Emaka nina suruh-suruhen e, "Haman 
sangana i kesain, atena njumpai kam." 
"Suruh ia ku bas," nina raja. 

6 Bengket Haman ku bas istana, jenari nina 
raja man bana, "Lit sekalak jelma: ateku 
mereken kehamaten man bana. Kai nge 
akapndu patut kubahan man bana?" Rukur 
Haman nina i bas ukurna, "Ise ka kin banci 
ipehaga raja lebih asangken aku? Tentu aku 
ngenca!" 

7 Erkiteken si e nina man raja. "Buatlah 
paken kerajan si meherga si biasa ipakendu. 
Jenari perentahken gelah ilegi kudandu, 
janah tamaken mahkotandu ku takal kuda e. 

8 (Est 6:7) 

9 Kenca bage dilo sekalak pembesar kerajan 
si meganjangna pangkatna lako makeken 
pakenndu ndai man kalak si ipehagandu 
atendu e. Kenca ipakena, iersakna kudandu, 
emaka pembesar ndai ngarakken ia arah 
tengah-tengah kota janahna ersurak-surak 

nina, 'Nehenlah bagenda me perbahan raja 


nandangi kalak si ipehagana!'" 

10 Kenca bage nina raja kempak Haman, "To 
pedasken legi paken kerajan ras kudangku, 
jenari bereken kehagan si bage man Mordekai 
kalak Jahudi e. Bahanlah kai si ikatakenndu 
ndai ula kurangi sitik pe. Banci ijumpaindu 
ia i bas dalan bengket ku istana: ia sangana 
kundul ije." 

Il Emaka ilegi Haman paken kerajan ras 
kuda raja, ipakekenna man Mordekai, 
iarakkenna Mordekai ngersak kuda raja arah 
tengah-tengah kota. Janah tupung kalak 
enda erdalan, ersurak-surak Haman nina, 
"Nehenlah, bagenda me perbahanen raja 
nandangi kalak si ipehagana!" 

12 Kenca dung si e, mulih Mordekai ku 
kerabangen istana, janah Haman pedas- 
pedas mulih ku rumahna. Mela kal akapna, 
emaka itamburina ayona. 

13 Iturikenna kerina si nggo jadi man 
ndeharana ras man teman-temanna. Nina 
ndeharana ras teman-temanna si pentar e, 
"Kuasandu nggo mulai ndabuh man Mordekai. 
la kalak Jahudi, emaka labo terlawanndu ia. 
Ugapa pe talu nge kam ibahanna." 


Haman iukum mate 


14Tupung kalak enda ndai sangana ngerana 
denga, reh suruh-suruhen i bas istana 
nari ngelegi Haman. Pedas-pedas Haman 

itaruhkenna ku pesta man-man si isikapken 


Ester. 

7 1 Dage enda me peduakaliken raja ras 
Haman man-man ras Ester. Sangana 

minem-minem anggur, isungkun raja 

ka sekali nari Ester nina, "Genduari, o 

kemberahen, turiken dage sura-surandu, 

maka kubereken. Setengah pe kerajanku 

enda, tentu kubereken." 

2 (Est 7:1) 

3Ngaloi Kemberahen Ester, "Adi mekuah 
atendu raja, adi meriah ukurndu nehken 
pemindonku si meteruk enda, sura-surangku 
eme: pelepas min aku ras bangsangku 
nggeluh. 

4Sabap aku ras bangsangku nggo idayaken 
gelah ibunuh. Bicara kami idayaken terjeng 
iperbudak saja ngenca, tentu sinik saja aku. 
Tapi kami nandangi ikernepken, imasapken!" 

3 Emaka nungkun Raja Ahasweros, "Ise pang 
erbahan si bage? | ja kalakna?" 

6 Erjabap Ester nina, "Musuh kami, imbang 
kami, eme Haman si jahat enda!" 

! Megi si e mbiar tuhu-tuhu Haman i 
lebe-lebe raja ras kemberahen. Tedis raja, 
merawa kal ia, jenari itadingkenna ingan 
man-man ndai, lawes ia ku peken istana. 
lidah Haman maka raja nggo erbahan 
ketetapen i bas ukurna guna ngukum ia, 
emaka tetap ideherina kemberahen Ester lako 
mindo perkuah atena. 

8] dabuhkenna bana ku bale-bale 


Kemberahen Ester mindo ampun. Tapi 
rembang tupung si e, mulih raja i bas peken 
e nari. Ngidah si e, alu sora megang nina 
raja, "Ei! | lebe-lebengku, i bas istanangku 
pe atem ngelakoken lagu la mehuli nandangi 
kemberahenku?" Dungna kenca ibelasken 
raja kata ndai minter reh suruh-suruhen raja, 
itutupina takal Haman. 

9 Kenca bage nina Harbona sekalak i bas 
suruh-suruhen e nari, "Tiang gantungen pe 
nggo lit ipajekkenna i rumahna, dua pulu 
dua meter ganjangna. Ate Haman gelah 
i je igantungken Mordekai, kalak si nggo 
nelamatken kam." "Gantung Haman ije!" 
nina raja. 

10 Emaka igantung me Haman i bas tiang 
gantungen si ipajekkenna guna Mordekai. 
Kenca bage maka nggo mbergeh mulihi ukur 
raja. 


Kalak Jahudi isuruh ngelawan musuhna 


1| bas wari e ibereken Raja Ahasweros 

man Kemberahen Ester kerina erta 
Haman, musuh kalak Jahudi e. Janah 
Mordekai pe nggo banci ngadap man raja 
kenca ituriken Ester kuga perkade-kadenna 
ras Mordekai. 
2 Itangtangi raja cincin stempelna (si nggo 
ipindona mulihi i bas Haman nari) jenari 
iberekenna man Mordekai. Emaka ibereken 

Ester tugas man Mordekai lako ngaturken 


erta Haman. 

3 Kenca bage ngerana ka Ester man raja 
alu erjimpuh mungkuk i bas tapak-tapak 
nahe raja janahna tangis. Ipindona perkuah 
ate raja maka iolangina min rencana jahat 
nandangi kalak Jahudi si nggo ibahan Haman, 
kesusuren Agag. 

4Idudurken raja tongkat emas man Ester, 
emaka tedis ia, janah nina, 

> "Adi meriah ukurndu o raja, adi keleng 
atendu aku, janah adi mehuli akapndu, 
ibahanndu min sada momo gelah perentah 
Haman ula sahun idalanken, sabap perentah 
si ibahan anak Hamedata, kesusuren Agag e, 
lakonna ngkernepken kerina kalak Jahudi i 
bas kerajan enda. 

6| ja nge aku ngasup ngenenca adi cilaka 
e reh ngkenai bangsangku, janah kerina 
kade-kadengku ibunuh?" 

7 Kenca bage nina Raja Ahasweros kempak 
kemberahen Ester ras Mordekai kalak Jahudi 
e, "Tuhu nggo kugantung, Haman erkiteken 
sura-surana si jahat nandangi kalak Jahudi, 
janah ertana nggo kubereken man Ester. 

8 Tapi surat perentah si ibahan i bas gelar 
raja janah istempel alu stempel raja lanai 
banci itarik. Amin bage gia, banci ibahanndu 
surat man kalak Jahudi bagi akapndu mehuli. 
Surat e banci ibahanndu i bas gelarku janah 
istempel alu stempel raja." 


| Ester 8.91 13 
9| bas wari e pe, eme wari dua pulu telu 


bulan Siwan, minter idilo Mordekai kerina 
sekretaris raja. Iperentahkenna man erbahan 
surat man kalak Jahudi, bage pe man kerina 
gubernur, bupati ras pembesar-pembesar | 
bas kerina propinsi seratus dua pulu pitu e, 
mulai i India nari seh ku Etiopia. Surat e 
isehken ku tep-tep propinsi rikutken cakap 
ras tulisenna. 

10 | perentahken Mordekai gelah surat e 
ibahan i bas gelar raja, jenari istempel alu 
stempel raja. Kenca dung isuruhna kalak 
naruhkenca alu ngersak kuda si megegeh 
kiam, si nibuat i bas karang kuda raja nari. 

Ilj bas surat e ituriken maka kalak Jahudi 
ibere raja pulung guna njagai dirina. Adi 
kalak si ersenjata nerang ia, subuk bangsa 
kai gia si nerangsa janah i bas propinsi si apai 
gia, kalak Jahudi banci ngelawan, banci pe 
ngkernepken musuhna e ras ndeharana bage 
pe anak-anakna kerina. Banci ibunuh seh keri 
janah erta-ertana irampas. 

12 Perentah enda arus idalanken i belang- 
belang Kerajan Persia, i bas wari si nggo 
itetapken guna munuhi kalak Jahudi, eme 
i bas wari sepulu telu bulan Adar, bulan si 
pesepuluhken. 

13 Perentah e ipedarat selaku undang-undang 
janah ipebetehken man kerina penduduk i bas 
tep-tep propinsi, gelah kerina kalak Jahudi 


| Ester 8.141 9.1 23 
ersikap ngelawan musuhna adi nggo seh wari 


si nitetapken e. 

l4Emaka bekas perentah raja berkat me 
pertenahen-pertenahen alu ngersak kuda 
raja, iratuhna kudana kiam bagi angin. | kota 
Susan pe, ibukota kerajan, perentah enda 
imomoken. 

15 Kenca bage ndarat Mordekai i bas istana 
nari make uis kerajan, biru ras mbentar 
rupana, janah jubahna uis lenen halus, ungu 
rupana. | bas takalna ipakena mahkota emas 
si mejile. Ngidah si e, kerina penduduk kota 
Susan ersurak-surak dem keriahen. 

16 Kerina kalak Jahudi meriah akapna, 
senang ras longge ukurna, dingen puas pe 
akapna. 

17/| bas tiap kota i tiap propinsi, i japa pe 
surat perentah raja e iogeken, meriah kal 
akap kalak Jahudi, janah irayakenna wari e 
alu kerja man-man si meriah. Janah nterem 
bangsa si deban bengket jadi kalak Jahudi 
sabap mbiar ia nandangi kalak Jahudi e. 


Kalak Jahudi ngkernepken 
musuh-musuhna 


9 1 Dungna seh me wari sepulu telu 
bulan Adar, wari si nggo itetapken lako 
ndalanken perentah raja. I bas wari e 
musuh-musuh kalak Jahudi ngarap maka 
banci engkuasai bangsa e. Tapi sebalikna, 
kalak Jahudi nge naluken musuh-musuhna. 


Ester 9.21 12 Naa 24 
2| bas tep-tep kota inganna tading i bas 


kerajan e, pulung kalak Jahudi, janah 
ilawanna kerina kalak si nerang ia atena. 
| Japa pe mbiar kalak man bangsa Jahudi, 
janah Ia lit ise pe si ngasup ngelawanca. 
3Terlebih ka pe erkiteken penguasa- 
penguasa propinsi, eme gubernur, bupati ras 
wakil raja i bas daerah e, kerina nampati 
kalak Jahudi sabap mbiar ia man Mordekai. 
4Sabap i belang-belang kerajan nggo 
terberita maka mbelin kal pengaruh Mordekai 
i bas istana, janah kuasana pe reh belinna 
denga. 

> Dage kalak Jahudi nggo rate-ate 
nandangi musuhna; ibunuhina alu pedang, 
ikernepkenna. 

6l bas kota Susan, ibukota kerajan, lit lima 
ratus kalak ibunuh bangsa Jahudi. 

"| bas kalak si ibunuhna e atau sepuluh 
kalak anak Haman kempu Hamedata, musuh 
bangsa Jahudi eme: Parsadata, Dalon, 
Aspata, Porata, Adalia, Aridata, Permasta, 
Arisai, Arida, ras Waisata. Tapi erta kalak la 
irampasi bangsa Jahudi. 

8 (Est 9:7) 

9 (Est 9:7) 

10 (Est 9:7) 

11 Teremna si ibunuh kalak Jahudi minter 
iberitaken man raja i bas wari e. 

12J enari nina raja man Kemberahen Ester, 
"| bas kota Susan saja lit lima ratus kalak 


| Ester 9.131 17 25 
ibunuh, atau sepuluh kalak anak Haman 


si dilaki, terlebih i bas propinsi-propinsi si 
deban, tah uga deba nggo ibahan kalak 
Jahudi. Genduari kai denga pemindonndu? 
Turikenlah kai tole sura-surandu, gelah 
kubereken." 

13 Ngaloi Ester nina, "Adi mehuli akapndu, 
berelah maka pagi pe banci ka ilakoken 
kalak Jahudi bagi si sendah enda. Janah 
perentahken min maka sepuluhna mait 
anak-anak Haman igantung i bas tiang 
gantungen." 

14 Emaka iperentahken raja maka si enda 
ilakoken. Perentah enda ipedarat raja i kota 
Susan janah mait anak-anak Haman pe 
igantung. 

15 Dage i bas wari e sepulu empat bulan 
Adar, pulung ka kalak Jahudi si ringan i kota 
Susan, jenari ibunuhna telu ratus kalak i bas 
kota e. Tapi i bas si enda pe, la irampasna 
erta kalak. 

16 Kalak Jahudi si ringan i propinsi-propinsi 
pe pulung guna ngkawali kesahna. Ipulahina 
bana i bas musuhna nari alu munuh 75.000 
kalak si ernembeh ate man kalak Jahudi. Tapi 
la irampasina ertana. 

17 Si enda jadi i bas wari sepulu telu bulan 
Adar. Pepagina, eme i bas wari sepulu empat, 
lanai lit si ibunuh, janah i bas wari e ibahan 
kalak Jahudi kerja man-man si meriah, 


| Ester 9.181 23 26 
18 Tapi kalak Jahudi si ringan i kota Susan 


ngerayakenca wari sepulu lima, erdandanken 
i bas wari sepulu telu ras sepulu empat 
ibunuhna denga musuh-musuhna, jenari i bas 
wari sepulu lima ngadi ia. 

19 Eme sabapna maka kalak Jahudi si ringan 
i bas kuta si kitik ngerayaken wari sepulu 
empat bulan Adar jadi sada wari raya si 
meriah. | bas wari e ibahanna kerja man-man 
janah sipiring-piringen pangan ia sapih-sapih 
ia. 


Wari Raya Purim 


20 Kerina kejadin enda isuratken Mordekai, 
jenari ikiremkenna man kerina kalak Jahudi i 
bas Kerajan Persia, subuk si ndauh bage pesi 
ndeher. 

21| bas surat e iperentahkenna maka wari 
sepulu empat ras sepulu lima bulan Adar arus 
irayaken tiap tahun. 

22 Sabap i bas wari eme bangsa Jahudi 
pulah i bas musuh-musuhna nari. I bas bulan 
eme paksa ceda ate ras aru ate nggo salih 
jadi keriahen ras kesenangen. Erkiteken si e 
wari-wari e arus irayaken alu kerja man-man 
ras pesta-pesta, dingen mereken pangan 
sada nandangi si debanna ras man kalak 
musil. 

23 Dage perentah Mordekai iikutken bangsa 
Jahudi, emaka perayan e nggo jadi kebiasan 
tiap tahun. 


Ester 9.241 30 21 
24 Haman anak Hamedata, kesusuren Agag, 


musuh bangsa Jahudi e, nggo erbahan tikam 
tanduk si igelari "purim" guna netapken wari 
lako ngkernepken bangsa Jahudi: isasapken 
Haman atena bangsa e. 

25 Tapi ijumpai Ester raja, emaka ipedarat 
raja perentah si tersurat: erkiteken si e sura- 
sura Haman si jahat nandangi bangsa Jahudi 
ersimulih engkenai ia: ia ras anak-anakna si 
dilaki igantung i bas tiang gantungen. 

26 Fme sabapna maka wari raya e igelari 
Purim. Erdandanken surat Mordekai bage pe 
erkiteken kerina si nggo jadi man bangsa 
Jahudi, 

27 bangsa e erbahan peraturen guna ia ras 
kesusurenna, bage pe man kerina kalak si 
i-Jahudiken. Rikutken peraturen e, maka tiap 
tahun bangsa e arus ngerayaken si dua wari 
e, sue ras si nggo iperentahken Mordekai. 

28 |tetapken ka pe maka tiap keluarga kalak 
Jahudi ras kesusurenna, arus nginget ras 
ngerayaken wari-wari Purim e i bas tiap 
propinsi ras kota, seh asa lalap. 

29 Kenca bage Kemberahen Ester, anak 
Abihail, radu ras Mordekai, erbahan surat 
si peduaken. Arah surat e, alu kuasa si lit i 
bas ia, Kemberahen Ester ngesahken surat 
si nggo leben isuratken Mordekai kerna wari 
Raya Purim. 

30 Surat e itujuken man kerina kalak Jahudi, 
janah salinenna ikiremken ku 127 propinsi 


Ester 9.311 10.3 28 
si lit i bas Kerajan Persia. Surat e ikiremken 


rikut ras pengarepen maka kalak Jahudi 
nggeluh alu dame ras mejuah-juah. 

31| je ipedahken man kalak Jahudi ras 
kesusurenna gelah irayakenna wari Purim 
i bas paksa-paksa si payo, bali ras ia 
mpersingeti paksa-paksa puasa ras paksa- 
paksa erceda ate. Si enda iperentahken 
Mordekai ras Kemberahen Ester. 

32 Perentah Ester si netapken peraturen- 
peraturen Purim isuratken i bas sada 
kitap. 


Kemuliaan Ahasweros ras Mordekai 


10 l Raja Ahasweros, netapken maka 
rayat si ringan i tepi lawit ras i 
deleng-deleng mereken upeti man bana. 

2 Kerina perbahanenna si mbelin ras 
mehantu, bage pe kuga turi-turinna maka 
langkatna Mordekai jadi kalak si erpangkat 
meganjang isuratken i bas cataten sejarah 
raja-raja Persia ras Medi. 

3Mordekai, kalak Jahudi e, pangkatna 
ganjangen asa ise pe seakatan Raja 
Ahasweros. Kerina senina-seninana kalak 
Jahudi mehamat dingen erngena ate man 
Mordekai. Ia erdahin guna kiniulin bangsana 
bage pe guna kesenangen kerina kesusuren 
bangsa e. 


Ayub 


Jop iuji Iblis 
1 "1 negeri Us lit sekalak dilaki, Jop gelarna. 
la nembah janah patuh man Dibata. la 
kalak si mehuli, janah Ia lit perbahanenna si 
jahat. 

2 Anakna pitu dilaki, telu diberu: 

3 biri-birina lit pitu ribu, untana telu ribu, 
lembuna seribu ras kaldena lima ratus. 
Suruh-suruhenna pe seh kal teremna. Emaka 
banci ikataken ia me si bayakna i Timur. 

4 Anak-anak Jop si dilaki semal erbahan pesta 
man-man alu ergiliren, janah anak-anakna si 
deban pe ikut reh ku pesta e. Turangna si telu 
pe tetap itenahkenna ikut pulung. 

3 Kenca tiap pesta nggo dung, lampas 
erpagi- pagi keke Jop, jenari ipersembahkenna 
persembahen tutungen guna pebadiaken 
anakna e sekalak-sekalak. Si e ilakokenna 
sabap rukur ia, banci jadi anakna e nggo 
erbahan dosa si la teridah erkiteken ceda 
ukur Dibata alu la iarapna. 

6 Kenca nggo seh warina maka malekat- 
malekat ngadap TUHAN, Iblis pe ikut ras 
malekat-malekat e. 


Ayub 1.71 14 | | 2 
7? Nungkun TUHAN man Iblis nina, "I ja nari 


kam ndai?" Ngaloi Iblis, "Erdalan-dalan ku jah 
ku jenda niar-niar doni." 

8 “Iperdiatekenndu nge suruh-suruhenKu 
Jop?" nina TUHAN nungkun. "La lit sekalak 
pe i babo doni si bagi ia patuhna ras 
ulina. Isembahna Aku janah la lit si jahat 
ilakokenna." 

9 Nina Iblis njabapsa, "Nggit kin lakapNdu 
Jop nembah kam adi la ia rulih? 

10 Gelgel nari IkawaliNdu ia ras isi 
jabuna bage pe sikerajangenna kerina. 
Ipasu-PasuNdu kai si ilakokenna, janah 
| berekenNdu man bana mbue lembu seh dem 
negeri e. 

ll Tapi genduari, bicara IbuatNdu kerina 
si lit i bas ia, ugapa pe isumpahina Kam i 
adep-AdepenNdu." 

12 "Merandal," nina TUHAN man Iblis, "kai si 
lit i bas ia, genduari i bas kuasandu. Tapi Jop 
la banci ikuitndu." Emaka lawes Iblis. 


Anak-anak Jop ras 
kebayakenna ikernepken 


13| bas sada wari, asum anak-anak Jop 
erpesta man-man i bas rumah seninana 
sintua, 

14 reh sekalak kiam-kiam maba berita man 
Jop. Nina man Jop, "Asum kami sangana 
nenggalaken lembu, kalde pe nggagat i bas 
mbalmbal deherkenca, 


Ayub 1.151 21 | 3 
15 rempet reh kalak Seba, iserangna jenari 


irampasna kerinana. Ibunuhna kerina 
suruh-suruhenndu, aku ngenca pulah lako 
meritakenca man bandu." 

16 Ope denga ia dung ngerana, nggo ka 
seh suruh-suruhen si deban nina, "Biri-biri 
ras permakanna nggo keri mate idumpang 
perkas. Aku ngenca pulah lako meritakenca 
man bandu." 

17 Ope denga ia dung ngerana, reh ka suruh- 
suruhen si deban nina, "Kami iserang telu 
terpuk gerombolen kalak Kaldea. Unta-unta 
irampasna, janah kerina suruh-suruhenndu 
ibunuhna, aku ngenca pulah lako meritakenca 
bandu." 

18 Ope denga ia dung ngerana, reh ka suruh- 
suruhen si deban nina, "Asum anak-anakndu 
man-man i rumah anakndu sintua, 

19 rempet rembus angin meter i gurun pasir 
nari. Meruntuh rumah e iembusna, janah 
mate kerina anakndu ibahanna. Aku ngenca 
pulah lako meritakenca man bandu." 

20 Kenca bage tedis Jop janah icaingkenna 
uisna perban cedana atena. Iguntingna buk 
takalna, kenca bage nembah erjimpuh ia, 
ayona seh ku taneh. 

21 Nina, "Kadeku pe Ia lit asum aku tubuh 
nai, mate pe aku la pedah lit kadeku pe. 
TUHAN nai si merekenca, genduari nggo ka 
IbuatNa. Terpujilah GelarNa." 


~ Ayub 1.221 2.7 . 4 
22| bas kerina kejadin enda ndai Jop Ia 


erdosa, sabap la ia nggit nalahken Dibata. 


lulihi Iblis ka nguji Jop 
2 1 Kenca nggo seh warina malekat-malekat 
ngadap TUHAN, Iblis pe ikut ras 
malekat-malekat e. 

2Nungkun TUHAN man Iblis nina, "I ja nari 
kam ndai?" Ngaloi Iblis, "Erdalan-dalan ku jah 
ku jenda niar-niari doni." 

3 “| perdiatekenndu ka nge suruh-suruhenku 
Jop?" nina TUHAN nungkun. "La lit sekalak 
pe i babo doni si bagi ia patuhna ras ulina. 
Isembahna Aku janah Ia lit kai pe si jahat 
ilakokenna. lendik-endikndu Aku mbarenda 
gelah Kubere kam meneken ia aminna gia 
la ersebap, tapi Jop tetap nge patuh bagi si 
gelgel." 

“Nina Iblis njabapsa, "Keri gia kai pe labo 
akap kalak dalih guna ngkelengi kesahna. 

> Tapi genduari, bicara IsakitiNdu badanna, 
ugapa pe isumpahina nge Kam i adep- 
AdepenNdu!" 

6 Emaka nina TUHAN man Iblis, "Meranda!! 
Genduari ia i bas kuasandu, tapi la banci 
ibunuhndu." 

7 Kenca bage lawes Iblis i bas adep-adepen 
TUHAN nari. Ipeturahna ugah mekelek i bas 
kula Jop mulai i bas tapak-tapak nahena nari 
terus ku piseranna. 


Ayub 2.81 3.1 . 5 
8 Emaka kundul Jop deherken ingan 


pembuangen sampah, janah ibuatna 
pecah-pecah kudin taneh nggergoi ugahna. 

9 Nina ndehara Jop man bana, "Lalap denga 
kin atendu patuh man Dibata? Sumpahilah 
la, jenari mateken bandu!" 

10 Erjabap Jop nina, "Si sea-sea kuakap 
cakapndu e pe! Adi ibereken Dibata si mehuli, 
meriah siakap. Uga banci kita jungut-jungut 
adi IberekenNa kiniseran banta?" | bas si e 
kerina, aminna gia Jop i bas kiniseran, la lit 
ibelaskenna cakap si la mehuli kerna Dibata. 


Reh teman-teman Jop 


l1 jt telu kalak teman Jop, eme Elipas i kota 
Teman nari. Bildat i negeri Suah nari, ras 
Sopar i negeri Maama nari. Kenca ibegi kalak 
enda uga sangatna kiniseran Jop, ipersadana 
arihna ndahisa ras ngapulisa. 

12 Kenca itandaina, minter kalak ndai tangis 
ras ngandung. Icaingkenna uisna perban 
cedana atena, jenari icaburkenna abu ku das 
ras ku takalna. 

13 Kenca bage kundul ia i babo taneh ras 
Jop pitu wari pitu berngi alu la ngerana 
sengkebabah pe sabap nggo idahna uga 
sangatna kiniseran Jop. 


Jop ngaduken kiniseranna man Dibata 


1 Kedungenna ngerana Jop, isumpahina 
wari tubuhna. Nina, 


Ayub 3.21 14 

2"0 Dibata, sumpahilah wari tubuhku: 
sumpahilah berngi kejadinku. 

3 (Ayb 3:2) 

4Salihkenlah wari e jadi gelap, o Dibata: 
ndigan pe ulanai inget wari e, ndigan pe 
ulanai pelepas terang ersinalsal ku je. 

` Bahanlah wari e wari si geltem dingen gelap 
mesangat; tutupilah e alu embun mekapal, 
dingen sasapken matawarina. 

6 Sasapkenlah berngi e; ulanai kira i bas 
wari-wari bulan tah tahun. 

"Bahan berngi e berngi si melungen; berngi 
i ja la lit keriahen. 

8 Suruh tukang sihir numpahi wari e, kalak si 
beluh merentahken nipe nagan. 

9 Ula pelepas bintang erpagi-pagi ersinalsal: 
ula bere pengarapen kerna matawari pultak 
erpagi-pagi, 

10 erkiteken ipelepasna aku tubuh, dingen 
Ijemjemkenna aku kempak kesusahen ras 
ceda ate. 

ll Madin kuakap aku mate i bas bertin 
nandeku, ntah mate tupung paksa aku tubuh. 
12 Ngkai maka iampu nandeku aku? Ngkai 

maka ipepinemna aku? 

13 Adi mate aku tupung si e, tentu 
senang-senang kuakap genduari, 

14 medem bagi raja-raja ras menteri- 
menteri, si mulihi majekken istana-istana si 
adi. 


| Ayub 3.151 26 . 7 
15Jenari banci aku medem bagi anak 


raja-raja si ndemi rumahna alu emas ras 
pirak; 

16 ntah pe medem bagi anak si mate tupung 
tubuhna. 

171 bas kuburen, kalak jahat ngadi erbahan 
jahat, dingen kalak si latih erdahin, ndatken 
pengadi-ngadin. 

18 Kalak tabanen pe ngenanami kedamen, 
lanai isergangi, lanai iperentah alu kata 
mesergi. 

19 Kalak si kugapa pe litije, si terberita ras 
si la itandai: budak-budak pe kedungenna 
bebas ije. 

20 Ngkai maka manusia ipelepas nggeluh i 
bas kiniseran? Ngkai maka ibereken terang 
man kalak si sangana erceda ate? 

21 timaina kematen, tapi lalap la reh, ulin 
akapna kuburen asangken erta si meherga. 

22 La atena malem adi langa ia mate, dingen 
ikuburken. 

23 Kai gunana manusia nggeluh, adi la 
terarapkenna wari si pepagi? Adi ikarangken 
Dibata nge ia? 

24 Nakan pe la terpan tapi tangis ngandung 
aku, ndehereng aku lanai terpengadi. 

25 Asa kai si kuaruken ras kubiari nggo tuhu 
jadi. 

26 La lit kedamen i bas aku, la lit kesenangen, 
kesusahenku lalap la erkedungen." 


Ayub 4.11 12 8 
GPERCAKAPEN SI PEMENA 4:1-14:229 io 


4 1fNina Elipas,] "O Jop, kitik kin ukurndu 
adi ersumekah aku? Sabap sinik lanai 
terban aku. 

2 (Ayb 4:1) 

3Nggo iajarindu nterem jelma dingen 
ipegegehindu kalak si kote. 

4 Adi lit kalak jongkang, kote dingen latih, 
rananndu pegegehisa gelah tedis ia. 

> Genduari kam ka i bas kesusahen, tapi 
nggo bene ukurndu ngadapisa. 

6 Isembahndu Dibata, janah geluhndu sitik 
pe la lit man pandangen: dage arus min lit 
kinitekenndu ras pengarapenndu! 

7 Genduari cuba peinget-inget lebe; lit kin 
sekalaklah gia kalak bujur jumpa cilaka? 

8Si asa kuidah, kalak si nenggalai juma 
kejahaten, si ngerdangken benih lagu Ia uli, e 
ka nge iperanina. 

9 Perban RawaNa, ikernepken Dibata ia, 
desken abu IsempulkenNa ia. 

10 Kalak jahat erdengum desken singa 
si merawa, tapi ipesinik Dibata ia janah 
ipenggelkenna ipenna. 

1 Desken singa si la lit man jerngemenna ras 
panganna, mate ia, janah kerina anak-anakna 
ikerapken. 

12 Sekali pernah seh berita desken sora 
kusik-kusik man bangku: perban manjarna 
menam la kubegi pe. 

13 Desken sada nipi jahat, igangguna 


pertunduhku. 

14 Nggirgir dingen gentar aku: kerina 
dagingku kumetter perban biarku. 

15 Angin si lumang rembus ku ayongku, 
jergal mbulu kudukku, mbiar kal aku. 

16j it kuidah sada tedis i lebe-lebengku: 
kupernehen, tapi la kueteh kai e. Sora kai pe 
la lit, jenari kubegi si ngerana nina, 

17 "Banci kin lit kalak bujur i bas pengidah 
Dibata, ntah pe bersih i lebe-lebe si Nepasa? 

18 Suruh-SuruhenNa si i Surga pe la terteki 
Dibata: i bas malekat-MalekatNa pe idatca 
kesalahen. 

19 Akapndu kin Ia tek man si asalna i bas 
taneh nari, barang abu si banci ipilnatken 
bagi kutu? 

20 Banci jadi manusia nggeluh erpagi-pagi, 
tapi ope denga gelap ia nggo mate, la diate 
kalak pe. 

21 Asa kai si lit i bas ia ibuat: mate ia, 
kepentarenna lalap la serta.' 

l Lebuhkenlah o Jop. Lit kin si ngaloi kam? 

5 Lit kin malekat man inganndu mindo 
penampat? 

2 Kalak si longor ngenca, elem-elemna 
ngayak matena. 

3 Pernah kuidah kalak motu, si tempa la lit 
kebiarenna, tapi rempet kusumpahi rumahna. 

4Anak-anakna ndigan pe lanai selamat: la lit 
ise pe si nampati ia i pengadilen. 


Ayub 5.51 16 1 
> Kalak si kelihen mangani ulih juma kalak 
motu, subuk si turah i tengah duri pe, janah 
kalak si muas, iri ngenehen kebayakenna. 

6 Kejahaten labo i bas abu turahna, janah 
kesusahen pe labo ertunas i bas taneh. 

! Lang! Manusia nge si ngelegi sinanggel 
man bana, bali ras bunga api si kabang i bas 
api nari. 

80 Jop, bicara aku min kam, tentu man 
Dibata aku mindo penampat, dingen 
kuturiken kesusahenku man BaNa. 

9 Labo kita ngasup ngangkasa, perkara- 
perkara mbelin si IlakokenNa, dingen tanda 
kuasa si IbahanNa, Ia lit TampukNa. 

10 | pesusurNa udan ku taneh, juma-juma 
| bereNa lau. 

ll Tuhu, Dibata kap ngangkatken si meteruk, 
dingen mereken keriahen man kalak si erceda 
ate. 

12 Rencana kalak si geduk ukur IsontarkenNa, 
dingen kesidingen IbahanNa kalak pentar 
alu kepantasenna jine, seh maka kai si 
ilakokenna, la lit mereken asil; 

13 (Ayb 5:12) 

14 ciger wari e pe, dadap-dadap ia bagi i bas 
gelap. 

15 Tapi iselamatken Dibata kalak musil i bas 
kematen nari: IpulahiNa kalak si kekurangen 
i bas penindasen nari. 

16 | berekenNa pengarapen man kalak musil, 
dingen ipesinikna kalak jahat. 


Ayub 5.171 6.3 
17 Malem kal ate kalak si iligas Dibata, 


emaka ula tulak adi IsuriangiNa kam. 

18 Sabap ibaluti Dibata nge luka si IbahanNa: 
IligasNa, jenari la jine si nambarisa. 

19| bas wari ku wari IpulahiNa kam i bas 
kesusahen nari, 

20 adi reh musim kelihen, la kam IbahanNa 
mate lumben: janah i bas perang, ikawalina 
kam. 

21 Dibata mulahi kam i bas cakap kalak si Ia 
uli nari, IselamatkenNa kam adi reh kiamat. 

22 (tawaindu ketombangen ras kelihen, janah 
la kam mbiar rubia-rubia si meliar. 

23J uma si itenggalaindu Ia lit batuna; 
rubia-rubia si meliar melemuk man bandu. 

24 Emaka kam nggeluh alu dame i bas 
kemahndu, adi ipernehenndu rarasen 
biri-birindu, la lit sada pe bene. 

25 Anakndu bali teremna ras bulung rih i 
mbalmbal. 

26 Cawir metua kam nggeluh, bali ras page 
si megersing i bas paksa peranin. 

2170 Jop, si enda kerina ieteh kami sabap 
nggo ndekah kal ipelajari kami janah tuhu kal 
bage, emaka genduari iakuindulah e." 

6 1 fErjabap Jop nina,| "Adi kesusahenku 
ras ceda ateku itimbang, 
2 (Ayb 6:1) 

3 beraten kap e asa kersik i bas lawit. 
Dage ula kam sengget, adi meter gia 
pengeranangku. 


Ayub 6.41 13 12 
4Anak panah Dibata si Mada Kuasa nggo 


lecep i bas dagingku, janah racunna nggo niar 
ku pusuhku. Kebiaren si mbelin i bas Dibata 
nari, IsuruhNa ngkepung aku. 

> Puas iakap kalde adi lit dukut man 
gagatenna, janah lembu pe la erboh adi 
sangana nggagat page. 

6 Tapi ise ngasup manca pangan si Ia 
ernanam, erkiteken la isirai? Kailah nanamna 
bagin si mbentar i bas tinaruh? 

! La ateku bage man pangan si bage, janah 
kai si kupan mutah aku ibahanna. 

8Ngkai maka la ibereken Dibata 
pemindonku? Ngkai maka Ia laloiNa 
pertotonku? 

9Ulanai min Dibata alang-alangen munuh 
aku! 

10 Adi kueteh nggit Ia munuh aku, landek- 
landek aku minter perban meriah kuakap, 
aminna gia suina lanai teralang. Kueteh 
maka Dibata badia kap: la pernah kulawan 
PerentahNa. 

11 Kai nari gegehku maka banci aku terus 
nggeluh? Kai gunana nggeluh adi Ia lit 
pengarapenku? 

12| bas batu nari kin aku ibahan? Tembaga 
kin dagingku? 

13 Lanai lit gegehku guna ngkelini diringku, 
kujapa pe lanai lit inganku mindo penampat. 


Ayub 6.14i 26 13 
14| bas kesusahen si bagenda, aku perlu 


teman setia, nggo kulupaken Dibata ntah 
lang. 

15 Tapi kam, o teman-temanku, kam desken 
lau belin si erbahanca kam tertipu, desken 
alur lau belin si kerah adi Ia lit udan reh. 

16 Lau belin dem alu salju ras es, 

17 tapi lesap kena las wari, alur lau belin 
nganga dingen kerah. 

18 Perlajang papak ndarami lau, terjelpa- 
jelpa, jenari mate i gurun pasir. 

19 Perlajang i Syeba ras Tema nari 
terdaram-daram, 

20 tapi pengarapenna peltep i tepi lau belin si 
kerah. 

21 Kam bali ras lau belin e nandangi aku, 
idahndu kiniseranku jenari isurutindu bandu 
perban mbiar kam. 

22 Pernah kin kupindo pemerendu? Ntah 
kusuruh kam nogok kalak i bas gelarku? 

23 Ntah gelah ipulahindu aku i bas musuh 
nari? Ntah gelah itebusindu aku i bas kuasa 
kalak si jahat nari? 

24 Ajari dage aku: turiken dage salah 
lepakku. Banci aku sinik jenari kubegiken 
kam. 

25 Kata tuhu tentu erbahanca aku sadar: tapi 
si sea-sea kap cakap si ibelaskenndu. 

26 Perban tumpat ukurku, bagi angin saja 
akapndu cakapku:, adi bage ngkai maka aku 
Ijabapindu? 


Ayub 6.271 7.8 | 14 
27 Kam, anak melumang pe itikam- 


tandukkenndu, temanndu si ndeherna pe 
idayakenndu! 

28 Tataplah ayongku: labo aku nggit bual. 

29 Kusurlah ukurndu. Ngadiken erbahan si 
la bujur. Ula ukumndu aku, sabap aku labo 
salah. 

30 Akapndu kin aku bual? Akapndu kin Ia 
kueteh apai benar, apai salah? 

1 Kegeluhen manusia desken tentera 
1 upahen, desken kegeluhen sekalak buruh 
kasar, 

2 desken sekalak kawan si mesikel nandangi 
ingan celinggem,: desken kalak upahen nimai 
upahna. 

3 Bulan terus ku bulan, kegeluhenku kosong: 
berngi ku berngi kecedaan ate ngenca 
sikerajangenku. 

4 Adi medem aku, melawenca kuakap wari 
terang: gelisah aku gedang-gedang berngi, 
seh mbincar matawari. 

> Berngan kerina dagingku; darangen kerina, 
nanah maleren bas ugahku nari. 

6 Wari-waringku mentas alu Ia erpengarapen, 
permentasna pedasen asangken tuldak 
tukang tenun. 

7 Inget min, o Dibata: kegeluhenku sekali 
erkumesah ngenca; keriahenku nggo keri. 

8 Genduari IdahNdu aku, jenari ndigan pe 
lanai. Adi IdaramiNdu aku, nggo aku lawes. 


| Ayub 7.9120 — 215 
9 Bagi embun si iembusken angin, jenari 


masap, manusia pe mate janah ndigan pe 
lanai mulihken: kerina kalak si nandai ia 
ngelupakenca. 

10 (Ayb 7:9) 

Il ang! La terbahan sinik! Merawa ateku, 
ngilas kuakap. Terpaksa aku ngerana! 

12 Ngkai maka IjagaiNdu aku lalap? AkapNdu 
kin aku naga-lawit? 

13Medem aku, gelah banci min aku 
pekesahken: gelah si mesuingku urak sitik. 

14Tapi Kam -- ipebiar-BiarNdu aku alu nipi: 
IberekenNdu bangku pengenehenen ras nipi 
jahat, 

15geh maka pangen aku mate icekak 
asangken bagenda nggeluh i bas kiniseran. 

16 Nggo me: nggo leja aku nggeluh. 
Tadingken aku! Kegeluhenku desken sekali 
erkumesah ngenca. 

17 Ngkai maka manusia e bage pentingna 
lakapNdu? Man KadeNdu mperdiateken lagu 
langkahna? 

18 Tep-tep erpagi-pagi IperiksaNdu ia, janah 
lujiNdu ia la erngadi-ngadi. 

19 Ma banci min ndekah sitik IpernehenNdu 
ku dauh-dauh ah, gelah sempat kubelgek 
cidurku? 

20 Bicara erdosa gia aku, ceda kin Kam 
ibahanna o Pengawas manusia? Ngkai maka 
ipergunaken Kam aku jadi sasaren anak 


Ayub 7.211 8.9 16 
PanahNdu? Baban si mberat kal kin lakapNdu 


aku? 

21 La kin banci lalemiNdu dosangku? La kin 
banci ImasapkenNdu salahku? Tik nari ampar 
me aku i bas kuburenku, IdaramiNdu me aku, 
tapi aku lanai lit." 

1 (Kenca bage ngerana ka Bildat man Jop 
nina,] "Uga, nggo kam dung melasken 
cakapndu si bagi angin erdeso? 

2 (Ayb 8:1) 

3 Dibata Ia pernah mbelukken keadilen: Ia Ia 
pernah mbelukken kebenaren. 

4Ugapa pe anak-anakndu nggo erdosa man 
Dibata, janah erkiteken si eme maka iukum 
Dibata ia bagi patutna. 

> Tapi genduari erkusurlah kam, pindolah 
perkuah ate Dibata, si Mada Kuasa. 

S Adi bujur dingen bersihlah kam, ugapa 
pe reh nge Dibata nampati kam jenari 
IpesikapNa mulihken jabundu jadi pemere 
man bandu. 

! Kerina kebayakenndu si nggo bene Ia kai 
pe e, ertimbangken kai si nandangi ibereken 
Dibata man bandu. 

8 Pepayo lebe kentisik kepentaren si adi: 
perdiatekenlah kebenaren si nggo ipelajari 
nini-nininta nai. 

9 Geluhta gendek kap, emaka pemetehta 
labo kai pe: kita desken awih mentasi doni 
enda. 


| Ayub 8.101 21  : 2.17 
10 Tapi berelah Kalak pentar si nai ngajari 


kam: begikenlah katana nina, 

11 "Rengo labo banci mehuli perturahna i bas 
taneh si la erlau: emaka labo lit rengo di la i 
bas taneh mehumur. 

12 Adi kerah launa, leben ia melus asa sinuan 
si deban, aminna gia kitiksa denga guna isabi. 

13 Kalak si la erdibata bagi rengo kap; 
katawari ilupakenna Dibata, i je bene 
pengarapenna. 

14 Penalemenna bagi selembar benang, 
benang asar lawah-lawah, 

15 tertande ia kempak banto lawah-lawah, 
tapi e la tahan natang ia. Adi itangkapna 
selambar benang, tahan kin e man inganna 
cerawis?" 

16 Kalak jahat perturahna mbur bagi dukut 
i bas las matawari, desken dukut si merap i 
belang-belang juma. 

17 Uratna njoler arah batu-batu, leket 
ngeskes kempak batu-batu. 

18 Tapi adi iruah, ise pe lanai lit si metehsa i 
ja gelgel inganna turah. 

19 Sibar bage me ngenca keriahen si nidat 
kalak jahat; reh kalak si deban, jenari iciatina 
inganna. 

20 Tapi la ndigan pe itadingken Dibata kalak 
si patuh man BaNa, janah kalak jahat la 
ndigan pe IsampatiNa. 

21 bereNa ka kam mulihi ersurak ras tawa, 


| Ayub 8.221 9.11 18 
22 tapi IpeterukNa kalak si elem-elem man 


bandu, janah masap me rumah kalak jahat." 
1 fErjabap Jop nina,| "Si ena kerina nggo 
me kubegi. Tapi ma labo lit manusia 

ersoal-jabap ras Dibata? Tapi ma labo lit 

manusia enda bujur i lebe-lebe Dibata? 

2 (Ayb 9:1) 

3 Kuga banci manusia ersoal-jabap ras 
Dibata? Seribu penungkunen banci isungkun 
Dibata seh maka sekalak manusia pe la 
ngasup njabapsa. 

4Dibata pentar dingen mbisa kal labo lit ise 
pe ngasup ngelawan Ia. 

3 Deleng-deleng IpiserNa alu Ia 
IpebetehkenNa leben, janah deleng- 
deleng IkernepkenNa alu RawaNa. 

6 Dibata erbahan linur janah taneh 
iugur-UgurNa, binangun doni iundu-UnduNa. 

"Banci IbahanNa matawari la pultak arah 
kenjulu, janah bintang-bintang la ersinalsal. 

8 La ise pe nampati Dibata engkibangken 
langit la ise pe nampati la ndedehi gurung 
naga lawit. 

9 la nge si namaken bintang-bintang i langit 
Bintang Biduk, Bintang si Mbisa, Bintang 
Kartika, ras bintang-bintang Selatan. 

10 La kita ngasup ngantusisa PerbahanenNa 
si mbelin, janah tanda-tanda kuasa si 
IbahanNa la erkeri-kerin. 

ll Mentas Dibata, tapi la Ia banci kuidah. 


| Ayub 9.121 23 | 19 
12 Kai AteNa, IbuatNa saja, janah ise 


pe la ngasup ngambatisa: ise pe la pang 
nungkunsa, 'Erkai Kam e?! 

13 Rawa Dibata lalap Ia nimpet-nimpet. 
Musuh-MusuhNa si nampati Rahap, naga 
lawit e nembah erjimpuh i teruh tapak-tapak 
NaheNa. 

14 Dage uga nari ningku melasken kata 
njabap Dibata? 

15 Aminna la gia aku ersalah, terpaksa kap 
aku mindo perkuah ate man BaNa, Hakimku 
e. 

16) anah aminna IbereNa pe kesempaten 
man bangku ngerana, labo aku tek nggit la 
megiken rananku. 

17 IsuruhNa angin meter ngeripukken ras 
ngelukai aku alu la lit kai pe sabapna. 

18 Lanai aku sempat erkumesah: tapi sedak 
kuakap IbahanNa alu kinipagiten nggeluh. 

19 Adi erlumba gegeh, lit kin gegehen asa 
Dibata? Adi erpekara ras la, ise kin banci 
ndilo Ia ku pengadilen? 

20 Aku bujur dingen patuh, tapi tempa lepak 
kerina rananku, janah kai si kubelasken 
tempa-tempa ngukum aku. 

21 Bujur kap aku, tapi genduari lanai diateku 
e. Nggo leja aku nggeluh sabap si kugapana 
pe labo dalih, subuk bujur ntah ersalah 
ikernepken Dibata me kita kerina. 

22 (Ayb 9:21) 

23 Adi kalak bujur rempet mate, tawa Dibata. 


Ayub 9.241 35 2 
24 Doni enda IberekenNa man kalak jahat. 


ItutupiNa mata hakim-hakim doni enda. Adi 
la kin Dibata mahan si e, ise dage? 

25 Wari-waringku mentas bagi kalak si 
erlumba, tapi la lit sada pe si mehulina. 

26 Geluhku mentas, bagi perahu si pedasna 
kal, bali pedasna ras kuliki nangkis manuk. 

27 Adi cirem aku, janah kucubaken 
ngelupaken si mesuingku, kerina kiniseranku 
keke ka mulihi erbahanca aku mbiar: 
sabap kueteh ugapa pe ersalah nge aku i 
adep-adepen Dibata. 

28 ( Ayb 9:27) 

29 Dage adi ugapa pe aku ersalah nge, man 
kadengku sia-sia latih? 

30 Aminna kupangiri ras kusabuni pe bangku, 
dosa-dosangku labo banci nangtang. 

31 gedapken Dibata me aku ku bas kubang 
si mbages, seh maka pakenku pe mela 
ngenehen aku. 

32 Adi Dibata sekalak manusia, banci kujabap 
la: perkara kami banci iputusken i bas 
pengadilen. 

33 Bicara lit si banci jadi kelang-kelang 
Dibata ras aku, si banci pedameken kami 
duana alu kuasana, 

34 seh maka Dibata lanai ngukum aku, janah 
lanai aku mbiar man bana, 

35 tentu banci aku ngerana man Dibata alu 
la biar-biaren. Tapi la bage! Aku sisada kepe. 


Ayub 10.1i 12 21 

10 l Ah, lanai ateku gedang nggeluh. 

Kutelkasken ateku rananku, 
kubelasken ateku ukurku si ngilas i bas 
pusuhku. 

20 Dibata, ula UkumNdu aku! Turiken 
bangku maka kueteh salahku. 

3 Bujur kin Kam bage? Megombang Kam 
man TinepaNdu jine, jenari cirem Kam ngidah 
rencana kalak jahat. 

4Bali kin PengidahNdu ras pengidah 
manusia? 

> Bali kin gedangna GeluhNdu ras geluh kami 
manusia? 

6 Di lang, ngkai dage maka IdaramiNdu 
kerina dosa-dosangku, dingen InungnungiNdu 
tiap kesalahenku? 

7 ItehNdu kap maka labo lit salahku janah 
ItehNdu ka pe labo lit ise pe si ngkelini aku. 

8TanNdu kap si njadiken ras si nepa aku, 
tapi genduari TanNdu e ka si ngkernepken 
aku. 

9 Inget min maka i bas taneh dah nari kap 
aku ItepaNdu, IperperkenNdu ka kin AteNdu 
aku jadi abu mulihi? 

10 bereNdu gegeh man bapangku lako 
njadiken aku: IpeturahNdu aku i bas bertin 
nandengku. 

11 | ranggutNdu badanku salu tulan ras urat, 
janah ItutupiNdu tulanku salu jukut ras kulit. 

12 | bereNdu aku nggeluh: IkelengiNdu aku, 
dingen PengepkepenNdu ngkawali kesahku. 


| Ayub 10.131 22 | 22 
13 Tapi genduari nggo kuteh maka kidekah 


enda, sinik-sinik IrencanakenNdu kepe cilaka 
man bangku. 

4Itima-TimaiNdu ndigan aku erbahan dosa, 
janah kenca kubahan dosa, la Kam nggit 
ngalemisa. 

15 Kenca aku erdosa, minter aku cilaka 
IbahanNdu: tapi aminna si mehuli pe 
kubahan, labo aku dat pujin. Mesui kal ateku, 
mela kuakap. 

16 Adi sitik lah gia seh sura-surangku, 
minter aku IperburuiNdu, bagi Kam erburu 
singa: lebih asa si e, tanda KuasaNdu pe 
IlakokenNdu guna encilakaken aku. 

17 Lalap lit SaksiNdu lako ngelawan aku: 
AteNdu nembeh man bangku tetap reh 
belinna: tetap IbahanNdu rencana si mbaru 
guna nerang aku. 

180 Dibata, ngkai maka IpelepasNdu aku 
tubuh? Ulin min mbarenda aku mate ope 
denga ise pe ngidahsa. 

19 Pinter lawes i bas bertin nari ku bas 
kuburen, bali kap ulina ras la pernah lit. 

20 Ma nandangi keri kin kegeluhenku? 
Tadingkenlah aku sisada! Pelepaslah aku 
ersenang-senang i bas geluhku si sitik nari e. 

21L anai ndekahsa lawes me aku janah 
ndigan pe lanai mulihken lawes me aku ku 
negeri si gelap dingen geltem, 

22 negeri kegelapen, negeri awih-awih, ras 
rontang, i je siangna bali ras gelapna berngi." 


Ayub 11.11 12 23 
1 1 1 (Kenca bage ibenaken Sopar ka 


ngerana nina,| "La kin lit ise pe 
njabapsa cakapndu si sea-sea e? Banci kin 
cakap gedang mahan kalak jadi benar? 

2 (Ayb 11:1) 

30 Jop, akapndu kin la kami ngasup 
njabap kam? Ntah rananndu si meganjang e 
erbahanca kami lanai ngasup sumekah? 

4Ikatakenndu maka benar kerina si 
ikatakenndu: janah kam la erpandangen i 
adep-adepen Dibata. 

3 Ijabap Dibata kam min, maka itehndu! 

6 Gelah IturikenNa bandu kepentaren melala 
damparna: melala perkara si la ngasup 
manusia ngantusisa ukumen si ibahan Dibata 
kurangsa denga asa si patut ialokenndu. 

7 Ngasup kin kam nibarisa uga belinna 
kemulian Dibata? Dingen uga belinna 
KuasaNa? 

8 Dibata ganjangen asa langit, tapi kam, 
langit pe Ia terjakandu. Dibata meteh doni 
kematen, tapi kam la ietehndu. 

9 Kemulian Dibata belinen asa doni enda, 
belangen asa lawit. 

10 Adi itangkap Dibata kam, jenari IadiliNa 
kam, ise kin si banci ngambatisa? 

ll tandai Dibata apai kalak si la erguna: 
lidahNa kerina perbahanenna si jahat. 

12 Adi indung kalde kerangen petubuh kalde 
si melemuk, emaka kalak motu banci jadi 
pentar. 


= Ayub 11.137 12.4 24 
13 Pehulilah perukurenndu, o Jop. 


Dadakenlah tanndu ertoto man Dibata. 

14 Asa kai si jahat dingen salah, pedauhlah i 
bas rumahndu nari. 

15Jenari alokenlah doni enda alu tetap ukur 
dingen la biar-biaren. 

16 Emaka kerina kesusahenndu jadi lupa, 
bali ras banjir si nggo lepas lanai inget. 

17 Kegeluhenndu jadi terang, terangen asa 
las matawari sanga pantek ciger, janah 
paksa-paksa kegeluhenndu si gelapna kal, 
jadi ersinalsal desken matawari mbincar 
erpagi-pagi. 

18 Senang akapndu nggeluh, dem 
pengarapen: Dibata ngkawali kam janah 
mereken ketenangen man bandu. 

19 Nandangi musuh-musuhndu Ia kam mbiar, 
janah nterem kalak mindo penampat man 
bandu. 

20 Tapi mata kalak jahat jadi meriben, 
itatapna kelewet tapi la lit dalanna pulah. 
Pengarapenna sada nari ngenca: Kematen." 
1 2 1 fKenca bage erjabap Jop nina,] "Kam 

me tuhu sora jelma si nterem. Adi 
mate kam, kepentaren pe mate ras kam. 

2 (Ayb 12:1) 

3 Tapi kebeluhenku rukur bali kap ras kam. 
Labo aku bodohen asa kam: kerina kap kalak 
metehsa kai si nggo iturikenndu. 

4Teman-temanku jine pe nggo nguncimi aku 
genduari: itawaina aku, aminna aku benar 


| pa Ayub 12.51 15. 25 
dingen sitik pe la ersalah: tapi pernah nge 


mbarenda pertotonku ialoi Dibata. 

3 Kam Ia lit kesusahenndu, tapi ipesega- 
segandu aku, itukulndu kalak si nandangi 
guling. 

6 Tapi pinangko ras kalak si Ia erdibata 
nggeluh alu senang, aminna gia si jadi 
dibatana eme gegehna saja. 

7 Perik-perik ras rubia-rubia si deban pe 
melala banci iajarkenna bandu: 

8 pindolah kepentaren man rubia-rubia si 
nggeluh i babo doni enda ras si ni i bas lawit. 
9 Kerina rubia-rubia e metehsa tan TUHAN 

kap si nepa ia. 

10 Dibata kap si negu-negu kegeluhen 
TinepaNa: kesah manusia lit i bas tan Dibata. 

ll Tapi bali ras dilahndu ntabeh akapna 
ncecap pangan, bage pe cupingndu ntabeh 
akapna megi-megi ranan. 

12| bas kalak si nggo metua lit kepentaren, 
tapi i bas Dibata lit kepentaren ras gegeh. 
Pengertin pe lit i bas kalak si nggo metua; 
tapi i bas Dibata lit pengertin ras gegeh guna 
ndalankenca. 

13 (Ayb 12:12) 

14 Adi Dibata si ngeruntuhkenca, ise ngasup 
majekkenca mulihi? Janah ise ngasup 
mulahisa kalak si ipenjaraken Dibata? 

15Musim perlego reh adi Dibata natang 
udan; tapi adi tambak lau IburtaskenNa, reh 
banjir. 

16 Dibata megegeh kap, janah Ia tetap 


menang: subuk si itebu-tebu bage pe si 
penebu-nebu lit i bas KuasaNa. 

17 Kepentaren penguasa itangtangina, janah 
peminpin bagi kalak mehado IbahanNa. 

18 Kuasa raja-raja IruntuhkenNa, janah 
IbahanNa raja-raja jadi tabanen: 

19 | peterukNa imam-imam ras kalak si 
erkuasa. 

20 | pesinikNa kalak si terteki, janah 
kepentaren tua-tua ItangtangiNa. 

21 Mela akap kalak si erkuasa IbahanNa, 
janah IpeltepkenNa gegeh si erkuasa. 

22 | bahanNa terang ersinalsal kempak doni 
kematen si gelap. 

23 |(bahanNa bangsa-bangsa megegeh 
dingen ermulia, tapi kedungenna ItalukenNa 
dingen IkernepkenNa bangsa-bangsa e. 

24 Peminpinna IbahanNa jadi motu janah 
I pelepasNa mampa-mampa dingen papak; 

25 Jadap-dadap ia i bas gelap janah 
mbewat-mbewat bagi kalak mabuk. 

l Kai si ikatakenndu, nggo me 

13 mbarenda kubegi. Kerina nge kuerti, 
pemetehku bali nge ras pemetehndu. Aku 
labo bodohen asa kam. 

2 (Ayb 13:1) 

3Tapi ras Dibata kap aku ersoal, labo ras 
kam: ras la nge kuranaken rananku. 


| Ayub 13.41 17 2 
“Kam itamburindu kebodohenndu alu bual: 


kam desken sekalak doktor si la ngasup 
pepalem ise pe. 

> Sinikken, maka iakap kalak kam pentar! 

6 Begikenlah asum aku nuriken ukurku. 

7 Ngkai maka kam erbual? Akapndu kin adi 
kam erbual untung Dibata? 

8 Ikapitindu kin atendu Dibata? Ibelandu kin 
atendu la i pengadilen? 

9 Adi ipepayo Dibata kam alu megermet, 
lit kin datca si mehuli i bas kam? Akapndu 
kin banci itebu-tebundu Dibata, bagi 
penebu-nebundu manusia? 

10 Aminna gia alu erbuni-buni ikapitindu 
Dibata, ugapa pe IukumNa nge kam alu 
mesangat, 

11 dingen KemulianNa mahanca kam mbiar 
mekelek. 

12 Kyan-kuanenndu desken abu si la erguna, 
nasihatndu murah meripuk bagi taneh dah. 

13 Sip kam lebe maka aku ngerana, janah 
uga kari jadina man bangku bagelah. 

14 Aku nggo sikap ngasamken kesahku. 
15Nggo bene kerina pengarapenku: dage 
adi ibunuh Dibata gia aku, labo dalih. Ateku 

nuriken soalku terang-terangen man BaNa. 

16 Banci jadi erkiteken si emaka aku selamat, 
sabap labo lit kalak jahat si pang ngadap 
Dibata. 

17 Genduari begikenlah rananku alu 
manjar-anjar, begikenlah keterangenku. 

18 Aku nggo sikap nuriken soalku, sabap 


kueteh maka benar nge aku. 

19 Dibata, ladukenNdu kin AteNdu aku? Adi 
bage sinik nari nge aku jenari mate. 

20 Tapi berekenlah pemindonku si dua 
erbage enda, maka lanai aku cebuni i 
adep-AdepenNdu, 

21 Ulanai UkumNdu aku, ulanai ipebiar- 
BiarNdu aku alu DolatNdu si rejin. 

22 Ngeranalah Kam, maka kujabap. Tah 
pelepas aku ngerana, janah Kam njabapsa. 

23 Asa kai kin buena salah ras dosangku? 
Pebetehkenlah bangku kerina lepakku. 

24 Ngkai maka IsilahkenNdu aku rusur? Kai 
sabapna maka MusuhNdu AkapNdu aku? 

25 Aku la lebih asang bulung-bulung si nggo 
ndabuh. Kai gunana aku igunjak-GunjakNdu? 
Aku desken nggala si nggo kerah, kai ertina 
aku iayak-AyakNdu? 

26 | berekenNdu ukumen si pagit man 
bangku, IbalasNdu kesalahen-kesalahenku 
paksa ngudangku. 

27 liketNdu nahengku alu rante; tiap aku 
njingkang IpernehenNdu, seh maka tapak- 
tapak nahengku pe tetap IperdiatekenNdu. 

28 Emaka buruk dagingku desken kayu si 
nggo burburen: desken selambar baju si nggo 
ngetngeten. 

1 Mula tubuhku nari pe, manusia Ia 

14 ergegeh dingen kote. Gendek-gendek 


Ayub 14.21 12 -= 29 
ngenca umurna, tapi dem kesusahen dingen 


si mesera. 

2 Desken rudang-rudang kap manusia, 
pedas terlak, pedas ka permelusna. Desken 
awih-awih permasapna, asa lalap bene ia. 

30 Dibata, nggit kin Kam natap aku? Ntah 
pe maba aku ku PengadilenNdu? 

4Banci kin turah si mehuli i bas kalak si 
meluat nari? 

3 Umur manusia nggo leben ItetapkenNdu, 
beligan bulanna pe nggo tertentu. Nggo 
IgariskenNdu batas geluhna, janah lanai 
banci ikeparina. 

6 Ulanai pernehen ia, pelepas ia ersenang- 
senang: gelah banci meriah akapna seh 
dahinna si mberat nggo dung. 

! Man kayu Si itabah, pengarapen lit denga: 
sabap kedungenna reh dinga tunasna. 

8 Reh tuana gia uratna, dingen i teruh taneh 
macik tongkehna, 

9 tapi kenca kena lau, mulihi ia ertunas bagi 
sinuan-sinuan mbaru. 

10Tapi adi mate manusia, nggo dung 
kerajangna. Mutus kesahna, ku ja dage ia? 

Il Bagi lau i bas telagah reh urakna, bagi lau 
anak ngersap dingen kerah dungna, 

12 bage me manusia si nggo mate, asa 
ndigan pe lanai ia keke. Lanai ia keke kidekah 
langit lit denga, kenca nggo medem, lanai 
ndigan pe ia medak. 

13| bas doni kalak matelah buniken aku, 


bunikenlah, seh nggo lepas RawaNdu. Jenari 
tetapkenlah sada paksa si tertentu, ija 
lingetNdu ka mulihi aku. 

14 Kenca mate manusia, banci kin ia nggeluh 
ka? Wari ku wari aku tertima-tima, seh lepas 
paksa kesusahenku enda. 

15| je kualoi me Kam, sanga aku IlebuhNdu. 
Tedeh AteNdu aku, bekas TinepaNdu. 

16 Fmaka IperdiatekenNdu perjingkangku, 
tapi lanai IbeligaiNdu dosa-dosangku. 

17 falemiNdu salahku janah IpedauhNdu. 
Kerina kelepaken si nggo kubahan 
IsasapkenNdu. 

18 it pagi paksana deleng-deleng meruntuh, 
janah lingling batu pe pindah: 

19 batu-batu reh nipesna ikiskis lau, janah 
udan meder ngombakken taneh. Bage me 
pengarapen manusia I benaiNdu. 

20 Kedungenna, ItalukenNdu ia, emaka asa 
lalap masap me ia. Sambar ayona, tupung 
ipelawesndu ia. 

21 Anak-anakna jadi kalak si ermulia, tapi 
si e la itehna: janah adi anak-anakna jadi 
meluat, la lit kalak si meritakenca man bana. 

22 Si mesui dagingna saja ngenca igejapna, 
atena ceda saja ngenca inanamina." 

GPERCAKAPEN SI 
PEDUAKEN 15:1-21:349 io 


1 (Kenca bage erjabap ka Elipas nina, | 
1 5 "Cakapndu ena Jop, cakap si sea-sea 
kap 


2 (Ayb 15:1) 

3 Labo lit kalak pentarija pe si ngerana bagi 
kam e. Labo ia nggit mbela dirina. 

4 Adi iikutken katandu ena, lanai lit kalak 
erkemalangen tah ertoto man Dibata. 

> Arah cakapndu tangkas maka kam ersalah 
tuhu-tuhu, tapi alu kebeluhen ngerana 
lepakndu ibunikenndu. 

6 La perlu kam kuukum, sabap kata-katandu 
jine ngukum kam. 

7 Akapndu kin kam manusia si pemena? 
Nggo kin kam lit ope deleng-deleng itepa? 

8 Idengkehndu kin kai rencana Dibata? Kam 
kin ngenca si mada kepentaren manusia? 

9 Pemetehndu labo lebih asa pemeteh kami: 
pengertinndu pe labo ngelebihi kami. 

10 Kepentaren kami idat kami i bas tua-tua 
si nggo ubanen, janah ope bapandu tubuh, 
nggo ia lit leben. 

11 Kurang meherga kin akapndu ndia maka 
itulakndu pengapul Dibata? Nggo ibelasken 
kami bekas KataNa jine, alu manjar-anjar 
dingen medale. 

12 Tapi ngkai maka pusuhndu gara dingen 
matandu merlang? 

13 Merawa kam kempak Dibata dingen alu 


katandu ndai ilawanndu Ia. 

14Adi manusia, banci kin Ia lit sitik pe 
dosana? Banci kin ia benar i adep-adepen 
Dibata? 

15 Nandangi MalekatNa pe la tek Dibata la lit 
sada pe bersih i bas PengadilenNa: 

16 apai ka nandangi manusia si meluat 
dingen ilat, si bali akapna ras minem lau 
ngelakoken si jahat? 

17 Begiken, Jop, enda kuturiken si nggo 
kuidah man bandu, 

18 bage pe si nggo iajarken kalak pentar man 
bangku. Kepentaren e idatca i bas nini-ninina 
nari, si la sitik pe ngahanken pemetehna 
terbuni. 

19 Sanga si e langa lit bangsa si deban i bas 
negerina, la lit si mabai ia papak nandangi 
Dibata. 

20 Kalak jahat si merawa nipu, kidekah 
geluhna tetap mbiar dingen aru. 

21 Sora si mejin ibegina Ia erngadi-ngadi, i 
tengah-tengah kesenangenna ia irampuki. 

22 La lit arapenna pulah i bas kegelapen nari, 
sabap pedang si nampul ia nggo nimai, 

23 perik-perik pe sangana tertima-tima, 
gelah bangkena ipanganina. Genduari nggo 
itehna, matawari si pagi gelap man bana. 

24 Desken sekalak raja si mbisa, mara nggo 
sikap nggempangisa. 

25 Bage me kalak si ngelawan Dibata, si pang 


nimbang si Mada Kuasa. 

26 Alu megombang ilawanna Dibata: perban 
mekapal ampang-ampangna, akapna banci 
ngeligeni ia. 

27 Tuhu nggo senang gia akapna nggo melala 
ipepulungna erta; 

28 kota-kota pe ikuasaina dingen irampasina 
rumah-rumah si nggo itadingken empuna. 
Tapi kota-kota ras rumah-rumah si bage, 
nandangi kernep dingen bene. 

29 Kebayaken masap la tahan ndekah, 
bekasna ndube pe lanai teridah. 

30| bas kegelapen nari la banci ia pulah. 
Desken kayu kap ia, tunasna kerah ibahan api 
si gara. Reh ka pe angin si rembus, bungana 
nartar jenari melus. 

31 Adi ernalem ia kempak kejahaten si 
sia-sia, e nipu bana me kap gelarna: ngalo 
upah me ia dungna, upah kejahaten si la 
erguna. 

32 Mate me ia ope paksana seh, lanai mulihi 
meratah desken dahan kerah. 

33 Ja bali ras batang anggur, langa pe tasak, 
buahna nggo nartar. Desken batang saitun, 
bungana keri ndabuhen. 

34 Kalak si Ia erdibata, la lit kesusurenna. 
Janah keri ipan api rumah si nipajekken arah 
duit penipun. 

35 Bage me kalak si ngerancang ras 


ndalanken kejahaten, perukurenna dem alu 
pertakin." 

16 1 fErjabap ka Jop nina,1 Nggo 

melala kal kubegi ranan si bagena, 
pengapulndu niksa aku ngenca. 

2 (Ayb 16:1) 

3|a kin keri-keri cakap sia-sia si ibelasndu? 
Ngkai maka nggit kal kam njabapi aku? 

4Bicara aku bagi kam ena, janah kam 
bagi aku enda, aku pe beluh kap ngerana 
bagi rananndu ena: ngasup aku ngerana la 
erpeltep-peltep nuriangi kam, janah takalku 
kukupir-kupirken ngenehen kam. 

> Banci kam kupegegehi alu ajarku, dingen 
la erkeri-kerin pengapulku bandu. 

6 Ngerana pe aku, si mesuingku labo urak, 
aminna pe sinik, kiniseranku labo mantak. 

7O Dibata, nggo ngelabuh aku IbahanNdu, 
keluargangku nggo keri IkernepkenNdu. 

8 Itangkap dingen ImusuhiNdu aku, emaka 
nggo kertang kal dagingku. lakap kalak, enda 
eme buktina, maka aku, tuhu-tuhu nggo 
erdosa. 

9 Perban nembehna ate Dibata, icaing- 
CaingNa aku: IpenNa erderik, MataNa 
I pebendilNa kempak aku. 

10 Mbelang babah kalak nggombang- 
gombangi aku, iuru-uruna aku, iparapna 
kurumku. 

Il jendesken Dibata aku kempak kalak si la 


mbiar man Dibata: ku bas tan kalak jahat, 
aku IdabuhkenNa. 

12 Mbarenda senang geluhku, tapi 
kerahungku ijenggel Dibata; iripukken janah 
IdampeskenNa aku. Sanga latihen erpanah, 
ku aku IpanahkenNa. 

13 Dagingku serser kena anak panah, 
IlukaiNa aku seh ku pusuh: tapi la teridah 
AteNa mekuah, aminna darehku mambur ku 
taneh. 

14 Mulih-ulih aku IlukaiNa, IperjatiNa aku 
bagi tentera si mbisa. 

15 Kupake uis guni tanda ceda ateku, janah 
perban aku nggo talu, kundul aku i bas abu. 

16 Ayongku megara perban rusursa 
ngandung, matangku besar, kelewetna 
mbiring. 

17 Tapi la lit kalak kusiksa, dingen pertotonku 
ertorosen kempak Dibata. 

180 taneh, ula tamburi darehku si iamburken 
kalak janah pernderkuhku mindo keadilen ula 
penisik. 

19 Kuteh kap maka saksingku lit i Surga, 
pembelangku lit i bas Ingan si Meganjangna. 
20 Teman-temanku naling-naling dingenna 
tawa-tawa, matangku ngamburken iluh 

kempak Dibata. 

21 Mesikel aku maka lit si ngkapiti aku 
i lebe-lebe Dibata, desken sekalak jelma 
ngkapiti temanna. 

22 Tahun-tahun kegeluhenku lanai piga, 


jenari berkat me aku, janah la mulihken nari. 
1 7 1 Ujung geluhku nggo ndeher, nandangi 

mutus me kesahku, kuburen nari 
ngenca kerajangku. 

2 Aku ikeleweti kalak si nguru-nguru, 
matangku ngidah uga gombangna ia bangku. 

3Bujur nge aku: o Dibata, teklah Kam 
bangku, tapi ise nggit njamini aku? 

4Nggo ItutupNdu ukurna maka Ia iertina, 
emaka ula pelepas aku italukenna. 

“Nina kuan-kuan, ise ngaduken temanna 
lako muat untung, anak-anakna pagi ndatken 
balasna. 

6 Genduari alu kuan-kuan e aku isaling- 
saling, temanku reh ayongku icidurina. 

! Matangku meriben perban ateku ceda, 
kerina ringringku bagi awih kertangna. 

8 Kalak si ngaku dirina bujur, tersengget 
ngidah si enda, janah kerina ia ngatakenca 
maka la aku mbiar man Dibata. 

9 Kalak si ngaku dirina bujur, reh tetapna 
ukurna, maka cara resgeluhna ngena ate 
Dibata. 

10 Tapi bicara kerina ia reh, tedis i lebe- 
lebengku, sekalak pei bas ia labo lit si pentar 
tuhu-tuhu. 

11 Wari-waringku nggo mentas, si kusuraken 
la seh, pengarapenku melengas. 

12 Tapi nina teman-temanku, "berngi e kap 


suari, nandangi terang me." Tapi kueteh 
maka aku tetap i bas gelap. 

13 Doni kematen nari ngenca kuarapken, jadi 
inganku medem i bas kegelapen. 

14 Kuburen kubahan jadi bapangku: gaya 
ras kobe si mangani dagingku e kubahan jadi 
nandengku ras turangku. 

15 Dage, ma lanai lit si banci kuarapken? Ise 
nari banci nuduhken bangku? 

16 Tupung aku nusur ku doni kematen, 
pengarapenku la banci berkat ras aku. 

18 1 IJenari ngerana ka Bildat nina,| "O 

Jop, ndigan atendu ngadi ngeranai? 
Sinik kam lebe, maka ibelasken kami kata 
kami. 

2 (Ayb 18:1) 

3Ngkai maka iakapndu kami motu, dingen 
ipeserindu kami ras lembu? 

4Adi merawa kam, dirindu nge ngenca 
isakitindu. Akapndu kin maka erkiteken 
rawandu, doni enda arus itadingken janah 
deleng-deleng ipindahken? 

> Lampu kalak jahat inimpeti pagi dungna, 
janah dapurna ndigan pe lanai gara. 

6 Sapo-sapo ingan tading si gelgel terang, 
jadi gelap lampu i babo takalna nimpet asa 
lalap. 

!Jingkangna si paguh, genduari mbewat- 
mbewat, rencanana jine erbahanca ia 
jurembat. 

8 Erdalan ia kempak siding, nahena kena 


ranjo i bas lubang. 

9Tukul-tukulna leket i bas ragum, siding 
erbahanca ia jertuh. 

10 Ragum i bas taneh terbuni bana, siding 
nggo itogeng i bas dalanna. 

ll Kebiaren ngerimrimi ia kelewet, tiap ia 
njingkang, kebiaren tetap ngikut-ngikut. 

12 Cilaka nggempangi ia bagi arimo si melihe, 
kearun nemani ia ku japa pe. 

13 Dagingna serser kena penakit si mekelek, 
si Mahanca tanna ras nahena jadi macik. 

14ja isaren i bas sapo-sapo ingan tading 
nari, i ja iakapna ia aman, ijenari ia ibaba 
ngadap raja kematen. 

15 Kalak si deban ngiani sapo-sapo ingan 
tading, kenca kertah icaburken guna 
mersihken kumanna. 

16 Kalak jahat bali ras batang kayu si kerah 
uratna, dingen si melus ranggas-ranggasna. 

17| belang-belang doni lanai ise pe nandai 
ia, janah lanai ise pe nginget gelarna. 

18ja ianjemken i bas terang nari ku 
kegelapen, ipelawes nadingken doni 
kegeluhen. 

19 Anak ras sinursurna Ia lit sada pe, nggo 
keri kerina anak kutana ndube. 

20 Kalak si megi nasipna, subuk i barat bage 
pe i timur, kerina nggirgir dingen gentar. 

21 Bage me jadina man kalak si nadingken 
Dibata kalak si la mbiar man BaNa." 

19 'IKenca bage erjabap ka Jop nina,| 

"Kuga maka lalap aku ipesega- 
segandu? Getem pusuhku erkiteken 
ranandu. 

2 (Ayb 19:1) 

3Nggo piga-piga kali aku isakitindu: la kin 
kam mela ngidah perbahanenndu bangku? 

4Di ersalah gia aku, lit kin i je rugindu? 

“Ulin akapndu kam asa aku, janah 
kiniseranku enda, akapndu jadi buktina, 
maka aku ersalah tuhu-tuhu. 

6 Tapi arus itehndu, maka la bujur perbahan 
Dibata bangku. Nggo itogengna siding i 
kelewetku, lako nangkap aku. 

! Serko aku, "Kejam Dibata!" Tapi la lit si 
ngaloisa. Nderkuh aku mindo keadilen, tapi 
pernderkuhku la ibegiken. 

8 Nggo irambeng Dibata dalanku, IgelapiNa 
pe, emaka aku lanai banci mentas arah e. 

9 Kebayaken IrampasNa kerina, kemulianku 
pe IcedakenNa. 

10 Arah apai pe aku IrambasNa, desken 
ngeruah batang kayu IbahanNa. 
Pengarapenku IruahNa kerina, emaka 
bene me aku. 

11 Pernembeh ate Dibata gara bangku, janah 
MusuhNa kal AkapNa aku. 

12 |suruhNa TenteraNa merang aku, ikalina 
parik, ikepungna sapo-sapongku. 

13 Dibata kap mahanca maka aku itadingken 


senina-seninangku janah kalak si kutandai 
lanai akapna aku teman. 

14 Kade-kadengku ras temanku meriah, 
kerina nggo nilah; 

janah kalak si gelgel jadi temuengku, 
nggo ngelupaken aku genduari. 

16 Kudilo suruh-suruhenku, tapi la aku 
ialoina: aminna pe kupindo perkuah atena. 

17 Mutah ate ndeharangku nganggeh bau 
kesahku, sembuyakku la nggit ndeher perban 
ciga atena aku. 

18 Anak-anak pe nokoh-nokohi aku, adi tedis 
aku, itawa-tawaina aku. 

19 Kandu-kandungku kal pe ciga atena 
aku, kalak si kukelengi kal, nggo salih jadi 
imbangku. 

20 Kulitku nari ngenca leket bas tulanku, 
narus-narus mate me aku. 

210 teman-temanku, mekuah min atendu 
aku, sabap nggo mekelek pengkenai tan 
Dibata aku. 

22 Ngkai maka ikut-ikutndu Dibata erbahan 
ateku mesui? Langa kin akapndu bias erbahan 
mesui pusuhku? 

23 Oh, isuratken min kata-katangku i bas 
kitap, gelah iinget kalak pagi lalap. 

24 Tah iukir min i bas batu alu pahat besi, 
gelah asa ndigan pe ula masap nari. 

25 Tapi kuteh kap maka i Surga lit penebusku, 
janah kedungenna reh me la nampati aku. 

26 Aminna kulitku nggo ipan penakit kerina, 


kuidah me Dibata, asum aku i bas kulangku 
enda denga. 

27 Alu matangku jine pagi la kuidah, janah 
lanai la pagi bagi kalak man bangku. Bene 
ukurku sabap nindu ngerana, 

28 'Uga ndia sibahan gelah mesui atena?' 
Idaramindu dalan lako nerang aku. 

23 Tapi genduari mbiarlah kam man pedang, 
pedang si maba ukumen Dibata erkiteken 
dosa, gelah itehndu maka lit kap Dibata si 
ngadili manusia." 

2 0 l (Nina ka Sopar anak Noama,| Serbut 
kal ukurku ibanndu, o Jop. Lanai aku 
sabar njabap kam perban ngilas kuakap. 

2 (Ayb 20:1) 

3Megombang kal kam arah pengeranandu. 

“Ma itehndu kin maka nai-nai nari, 
tangtangna kin manusia itamaken i bas doni, 

> keriahen kalak jahat labo ndekah, janah 
kesenangenna kentisik saja ngenca? 

6 Aminna gia ia jadi meganjang la teralang, 
seh maka takalna seh ku langit dingen 
awang-awang, 

7 nandangi masap me ia asa lalap, masap alu 
mbau desken karap-karap. Kalak si pernah 
ngidah ia, nungkuni, "Eh, ija ndai?" 

8 Lesap me ia desken nipi, masap bagi nipi 
sanga berngi. 

91 japa pe lanai ia teridah, inganna ndube 
pe lanai tereteh. 

10 Kai gelgel e itangkona i bas si musil nari, 


arus iganti anak-anakna man empuna nai. 

11 Mbestang gia dagingna genduari, jadi abu 
me ia kentisik nari. 

12 Ntebu kal akapna kejahaten i bas babahna, 
emaka mberat kal akapna ngutahkenca: 
dage ibunikenna i teruh dilahna, janah lalap 
ibulbulina. 

13 (Ayb 20:12) 

14Tapi kenca seh i bas beltekna, salih 
pangan ndai jadi racun si erbisa. 

15 Kebayaken si nggo itelenna, terpaksa 
iutahkenna: nggo gia seh i bas beltekna, 
mulihi ka ipedarat Dibata. 

16 Frta-erta si isirup kalak jahat langkahna, 
bali kap ras racun si erbisa: erkiteken si e 
mate me ia, desken itagut nipe si erbisa. 

17 Subuk minak saitun si maler desken lau 
belin, tah pe tengguli ras susu si maler desken 
lau anak, kidekah geluhna la banci iidahna. 

18 Untung si idatca terpaksa iulihkenna, 
janah ulihna latih la banci inanamina. 

19 Sabap kalak musil itebu-tebuna jenari 
itundalkenna, janah rumah bekas kalak 
erbahan irampasna. 

20 Enda erkiteken kerangapenna Ia lit 
sibarna, janah lalap la erpuas-puas kerna 
kesenangenna. 

21 Adi man ia, la lit sitik pe ibahanna iba. 
Tapi genduari nggo masap kebayakenna. 

22Tupung paksana senang geluhna, rempet 


ndabuh kiniseran si mberat ngkenai ia. 

23 Kenca ibesurina kal beltekna, itelkasken 
Dibata pernembeh AteNa man bana. 

24 Asum ia lompat nilahken pedang waja, 
badanna telpus kena panah tembaga. 

25 Anak panah pultak arah gurungna i bas 
ujungna si erndilap nari naktaken dareh 
megara, emaka seh kal ia biarna. 

26 Asa kai buni-bunina kernep kerina, bage 
pe ia ras isi jabuna si tading denga, keri ipan 
api si la manusia pegarasa. 

27 Langit petangkas kejahatenna, janah doni 
keke nalahken ia. 

28 Kebayakenna melengas kerina iombakken 
rawa ate Dibata. 

29 Bagenda me jadina man kalak si la mbiar 
Dibata, si itetapken Dibata jadi kerajangenna. 
2 1 l [Tapi nina si Jop,] "Dengkehkenlah 

cakapku, e lah gia pengapul si 
iberekenndu bangku. 

2 (Ayb 21:1) 

3 Bere aku ngerana lebe genduari, 
jenari, adi bage atendu banci ka aku 
igobang-gombangindu mulihi. 

4Labo ras manusia aku erjengil, emaka 
bujur nge adi la gia aku sabar. 

> Pernehenlah aku, tentu jengang kam 
ngidahsa; itutupndu babahndu, lanai 
terbanndu ngerana. 

6 Adi kuukuri kai si jadi man bangku, nggirgir 
aku, birawan kal aku, bene ukurku. 

7 Ngkai maka ibere Dibata kalak jahat 
nggeluh, cawir metua, dingen ertana 
ertambah-tambah? 

8 Idahna anak-anakna sikap geluhna, janah 
kempu-kempuna idahna seh mbelin. 

9 Dibata la mereken cilaka bana, janah la lit 
si man kebiaren i bas jabuna. 

10 Merih asuh-asuhenna, indung lembuna 
nubis alu la mesera. 

Il Anak kalak jahat senang akapna 
gawah-gawah, desken rarasen anak biri-biri, 
erguro-guro alu meriah. 

12 Rikutken sora kulcapi ras gendang sarune, 
landek-landek ia kerina janahna rende. 

13 Kidekah geluhna senang akapna, janah 
ntabeh akapna tupung matena. 

14 Tapi ia nge si ngatakenca man Dibata, 
"To lawes, tadingkenlah kami: la kami perlu 
metehsa kai sura-SuraNdu i bas kegeluhen 
kami." 

15 Jakapna Ia lit ertina nembah man Dibata, 
la lit gunana ertoto man BaNa. 

16 Erkiteken gegehna jine akapna maka ia 
bayak: tapi perukuren si bage, kuakap salah 
dingen lepak. 

17 Lit kin lampu kalak jahat inimpeti Dibata? 
Ntah IkernepkenNa salu cilaka? Lit kin ate 
Dibata merawa bana, seh maka ia lukumNa? 

18 it kin ia desken nggala iembusken 


angin, ntah pe bagi abu si ikabangken angin 
kalisungsung? 

19 Nindu njabapsa, "Anakna pagi iukum 
erkiteken dosa bapana." La tuhu! Ise erdosa, 
e lah iukum Dibata. Icidahken Dibatalah man 
bana, maka ia iukum erkiteken dosana. 

20Sj erdosa e lah nanggung ukumenna. 
lalah ngenanami pernembeh Dibata si Mada 
kuasa. 

21 Sabap kenca mate manusia, ma lanai 
diatena kai jadi man kesusurenna? 

22 Ngasup kin manusia ngajari Dibata, 
sedangken Dibata nge si ngadili isi Surga? 

23 Lit deba mate sanga ia mejuah-juah 
dingen megegeh denga, alu teneng dingen 
dame itadingkenna doni enda. 

24 (Ayb 21:23) 

25 Deba, asum ia mate, seh kal akapna 
pagitna, janah kesenangen la nggo 
iInanamina. 

26 Tapi i kuburen, radu terdang nge kerina, 
jenari lulung-ulung bernga. 

27 Si tuhuna kutandai nge perukurenndu, 
kuteh nge rencanandu nalahken aku. 

28 Nindu nungkun, "I ja dage rumah pengulu 
gelgel e, kalak si ngelakoken kejahaten e?" 

29 La kin nggo isungkunndu kalak si dauh 
perdalanna? La kin itehndu kai si iturikenna? 

30 |turikenna tupung Dibata merawa nehken 
ukumen, kalak jahat tetap iselamatken. 

31 La lit sie pang ngaduken kejahatenna, tah 


pe erbalas nandangi perbahanenna. 

32 Asum itaruhken ia ku kuburen, kuburenna 
Jaga dingen iperdiateken. 

33 Kalak si naruhken ia la tanggung teremna, 
janah gabur megabur namburi bangkena. 

34 Dage pengapulndu e, pengapul si la 
erguna, janah jabapndu ndai bual kerina." 


GPERCAKAPEN SI 
PETELUKEN 22:1-27:239 io 


2 2 l [Nina Elipas,] "Erguna kin manusia 
enda man Dibata? Lang! Kalak pentar 
erguna man dirina saja ngenca. 

2 (Ayb 22:1) 

3 Payo gia lagu langkahndu, erguna kin man 
Dibata? Mehuli gia kam, untung kin man 
BaNa? 

4Labo perban biarndu man Dibata maka 
kam IrawaiNa dingen ladiliNa, 

3 tapi erkiteken nggo melala dosandu, janah 
la erngadi-ngadi jahat perbahanenndu. 

6 Ipaksandu seninandu nggalar utangna, seh 
irampasndu kerina pakenna. 

7 Man kalak si ngelabuh la kam nggit 
mereken lau inemen, kalak si kelihen Ia 
iberendu nakan. 

8 Ipakendu jabaten ras kuasa, guna ngkuasai 
taneh e kerina. 

9 La kam nggit nampati diberu balu-balu, 


janah anak melumang pe ibahandu ra ate 
mesul. 

10 Erkiteken si e, genduari siding kerina i 
sekelewetndu, janah aru ate rempet ndemi 
pusuhndu. 

ll Syarindu nggo gelap, kai pe la idahndu, 
janah kam nggo gedap, i bas lau belin si 
erderu. 

12 Ma Dibata ringan i langit si meganjangna? 
Janah lako ngidah bintang-bintang si 
meganjang pe ku teruh nge ItatapNa. 

13 Frkiteken si e nindu, "Kai kin pemeteh 
Dibata? la terbuni i bas embun: dage kuga 
nina ngadili kita?" 

14 Jakapndu erkiteken embun nutupi Ia, kai 
pe la IdahNa asum la erdalan arah perdemun 
langit ras doni enda. 

15Tetap kin atendu ngikutken dalin si Ia 
mehuli, si idalani kalak jahat nai-nai nari? 

16 Aminna langa pe seh paksana, lau belin 
nggo ngombakken ia. 

17 Eme kalak si nulak Dibata, si erpengakap 
maka kai pe la banci ibahan Dibata bana. 

18Sj tuhuna, maka ia bayak, Dibata nge 
erbahanca, perukuren kalak jahat, tuhu-tuhu 
la kuangka. 

19 Meriah akap kalak bujur tawa, ngidah 
kalak jahat ndatken ukumenna. 

20 Sikerajangen kalak jahat ikernepken 
kerina, jenari keri ipan api kai si tading denga. 

21 Dage o Jop, erdamelah kam ras Dibata 


ulanai musuhi la: adi bage perbahanenndu, 
tentu kam ipasu-PasuNa. 

22 Alokenlah PengajarenNa bandu, buniken 
KataNa i bas pusuhndu. 

23 Mulihkenlah ku Dibata alu meteruk 
ukur, kejahaten si lit i bas rumahndu ulanai 
USUr-USUT. 

24 Ambekken emasndu, benterken ku alur 
lau belin si erbatu-batu. 

25 Bahanlah Dibata si Mada Kuasa jadi emas 
ras pirakndu si meherga. 

26 Fmaka lalap kam erpengendes man Bana, 
janah ietehndu maka kerina keriahenndu i 
bas Ia sumbulna. 

27 Adi ertoto kam man BaNa, IbegikenNa 
kam, kai si nggo ipadankenndu man BaNa, 
banci igalarindu. 

28 Kai si irencanakenndu seh kerina, janah 
dalanndu iterangi sinalsal si seh kal harharna. 

29 Sabap kalak si meganjang ukurna, 
ipeteruh Dibata, tapi si meteruk ukurna, 
IselamatkenNa. 

30 |pulahiNa kam adi Ia lit salahndu, adi 
bujurlah perbahanenndu." 

23 1fTapi nina Jop] "Seh genduari pe 

tetap denga kulawan Dibata dingen 
kujunguti, ndehereng aku sabap lanai 
tertahan nari. 

2 (Ayb 23:1) 

3 Oh, bicara kuteh min i ja Ia genduari, tentu 


minter la kujumpai. 

4Emaka kuturiken perkarangku enda i 
lebe-LebeNa, kuturiken kebujurenku man 
BaNa. 

3 Kuga JabapNa, mesikel aku megisa, janah 
kai KataNa, merincuh aku ninggelkenca. 

S|lawanNa nge ndia aku alu GegehNa si 
mbelin? Lang! Tentu IbegikenNa nge kata si 
kubelasken. 

7 Bujur kap aku: emaka iadep-AdepenNa 
banci kubela bangku, jenari IkatakenNa me, 
maka asa lalap pulah aku. 

8 Nggo kudarami ku kenjulu ku kenjahe, tapi 
lalaije. 

9 Kudahi ku InganNa erdahin i Selatan ras i 
Utara tapi la kuidah Ia. 

10 Tapi iteh Dibata nge perjingkangku, adi 
lujiNa aku, ItehNa me maka aku bersih 
tuhu-tuhu. 

11 Kuikutken dalan si IpilihNa alu patuh, 
janah la pernah aku nilah. 

12 Kai si iperentahken Dibata tetap 
kulakoken, labo sura-surangku, tapi 
sura-SuraNa nge kuikutken. 

13 bahan Dibata keputusen, ise pe Ia 
ngasup ngobahsa. Uga sura-SuraNa, bage 
IdalankenNa. 

14 Kai si nggo irencanaken Dibata kerna 
aku tentu IsehkenNa: janah rencana si bage 
melala denga i bas la. 

15 Adi kuukuri kerna si e seh kal biarku 


nandangi la, nggirgir aku iadep-AdepenNa. 

16 Dibata si Mada Kuasa kap mahanca aku 
percikcik, erkiteken Dibata nge maka aku 
bicuk, labo erkiteken kegelapen e, aminna gia 
aku nggo pentang ibahan kegelapen e. 

17 (Ayb 23:16) 

24 l Ngkai maka itetapken Dibata sada 
wari pengadilen, maka kalak si 
nembah man BaNa ndat keadilen? 

2 Lit kalak si miserken baleng, gelah tanehna 
jadi mbelang. Biri-biri kalak itangkona, jenari 
itamakenna ku rarasen biri-birina. 

3 Kalde anak melumang ibabakenna, lembu 
diberu balu-balu itagangina seh tergalarisa 
utangna. 

4lambatina kalak musil ndatken 
sikerajangenna, emaka la banci lang cebuni 
kalak si mesera geluhna. 

> Dage kalak musil nggo bagi kalde kerangen, 
si ndarami nakan i bas taneh mesawang 
kelegon, sabap lanai lit inganna si deban, 
ndatken nakan man anak-anakna si kelihen. 

6j uma kalak si deban la banci lang iperanina, 
janah buah anggur kalak jahat ipumahina. 

7 Gedang-gedang berngi medem ia la ruis, 
mbergeh pe akapna cabinna la lit. 

8 Kerina dagingna bernak erkiteken udan 
i deleng, janah perban la lit inganna cio, 
ipedegesna dagingna ku lingling. 

9 Iperkawanken kalak jahat anak melumang 


si kitik denga, janah anak kalak musil ibuatna 
man penggalar utangna. 

10 Tapi kalak musil la banci lang lawes alu Ia 
lit uisna, tupung rani gandum i juma-kalak, 
melihe akapna. 

1l jtutuna buah saitun muat minakna, ierikna 
buah anggur muat launa, tapi ia jine kote 
perban muasna. 

12| bas kota-kota ndehereng kalak si menam 
mate, kalak si luka-luka pe nderkuh mindo 
penampat, tapi PertotonNa la sitik pe diate 
Dibata. 

13 it kalak si erlawanen geluhna ras terang: 
terang e la itandaina, janah la ikutkenna 
dalan terang. 

14 Kalak pemunuh keke sanga wari gelap 
denga, jenari luar ia munuh kalak musil ras si 
mesera: adi berngi nggo seh ka, bagi sekalak 
pinangko, nuruk-nuruk ia. 

15Nima-nima wari gelap, lanai sabar 
perlua-lua, gelah ula itandai kalak, itamburina 
ayona. 

16 Pinangko bengket rumah sanga berngi: 
la atena ngena terang, emaka suari lawes ia 
cebuni. 

17 Ngidah matawari pultak erpagi-pagi, 
mbiar ka ia, tapi berngi si gelap si mejin, 
ngena kal atena." 

18 Sopar pe ngerana ka nina,| "Kalak jahat 
bene iombakken lau mbelin, taneh si jadi 

baginna isumpahi Dibata; kebun anggurna 


nggo melungun, buah anggurna lanai lit si 
ngeriksa. 

19 Bagi salju masap kena lego ras las 
matawari, bage me kalak perdosa isasapken i 
bas doni kegeluhen nari. 

20 Bernga mangani dagingna, nandena pe 
ngelupaken ia, gelarna lanai lit si ngingetsa, 
desken kayu mbulak, ia ikernepken Dibata. 

21Sj e jadi sabap nandangi diberu balu-balu 
kejam ia, janah diberu si la banci mupus, rate 
mesui ibahanna. 

22 Alu KuasaNa, ibunuh Dibata kalak si 
mbisa, keke Dibata ngelawan, emaka bene 
pengarapen kalak si la mbiar BaNa. 

23 Banci jadi ipelepas Dibata ia nggeluh 
senang, tapi perbahanenna la erngadi-ngadi 
iperdiateken. 

24 Kentisik ngenca senang geluhna, jenari 
seh rasa lalap bene ia: ia melus desken 
dukut-dukut, desken ruhi page si nggo ikeret. 

25 Ise pe ngatakenca maka tuhu katangku 
enda, janah Ia lit sitik pe lepakna." 

2 5 1 fNina ka Bildat,| "Dibata tuhu-tuhu 

erkuasa: kerina manusia arus nembah 
mungkuk man BaNa, bekas PengaturkenNa 
dame KerajanNa si i Surga. 

2 (Ayb 25:1) 

3Ise ngasup meligai malekat si jadi 
suruh-SuruhenNa? Lit kin ingan si la kena 
isalsali terang Dibata? 

4 Lit kin manusia bujur rikutken timbangen 


Dibata? Banci kin ia melikas i bas pengidah 
Dibata? 

> Adi rikutken Dibata, bulan pe la cukup 
terang, janah magem AkapNa bintang- 
bintang. 

6 Apai denga ka manusia, si bagi bernga, si 
bagi gaya? Tentu la lit sitik pe ergana iakap 
Dibata." 

26 l Tapi nina Jop,1 "Oh, mbelin ka nge 

penampatndu bangku e, aku si la 
ergegeh sangana kote. 

2 (Ayb 26:1) 

3 Merandal kal kerina pedah-pedahndu, nggo 
iberekenndu pemeteh si mbages man bangku 
kalak motu. 

“Ise ngajari kam melasken kerina kata-kata 
e bangku? Ise mereken ukur man bandu 
maka bage pengerananndu?" 

5 [Bildat,] "Nggirgir begu si mate bage pe 
lawit i teruh, rikut ras si ringan ije. 

6 Doni kalak mate talang i lebe-lebe Dibata 
la lit si terbuni i bas PengidahNa. 

7 Ikimbangken Dibata langit Utara, dingen i 
bas si la lit doni IsangkutkenNa. 

8 ItimpusNa lau alu EmbunNa, janah amin 
mberat pe lau e, embun Ia merigat IbahanNa. 

9 ItutupiNa ayo bulan purnama alu embun si 
IkimbangkenNa. 

10 Alu ampang-ampang si IbahanNa i babo 


lawit si mbelang IsirangkenNa gelap ras 
terang. 

Il Asum binangun langit IsergangiNa, 
nggirgir mugur-ugur kerina ban biarna. 

12 Lawit si mbelang ItalukenNa alu KuasaNa 
alu KepentarenNa, naga Rahap IperperkenNa. 
13 'sapuina langit alu KesahNa emaka seh kal 
terangna naga si sangana lompat IpantemNa 
salu TanNa. 

14 Kerina si enda tanda KuasaNa saja 
kap ngenca, desken kusik-kusik si seh ku 
cupingta. Tapi ise kin ngasup ngangkasa uga 
belinna kuasa Dibata si bagi sora lenggur 
gangna?" 

27 1fNina Jop ka tole,] "I bas gelar 

Dibata si Mada Kuasa si nggeluh, si Ia 

mereken keadilen bangku, si erbahanca pagit 
geluhku, ersumpah aku: 

2 (Ayb 27:1) 

3kidekah aku nggeluh denga, kidekah ibere 
Dibata denga aku erkesah, 

4 biberku la nggit melasken kata la tuhu, 
dilahku la nggit melasken tipu. 

> Ndigan pe la aku nggit ngatakenca maka 
kam benar janah ngayak mate tetap aku 
ertahan maka aku bujur. 

6 Tetap aku ertahan maka aku kalak bujur 
tuhu-tuhu pusuh peratenku si melikas la 
nalahken aku. 

7 Asa kai musuh-musuhku ras si ngelawan 


aku, kena ukumlah bagi kalak jahat ras 
penipu. 

8 Kai nari kin pengarapen kalak si Ia erdibata, 
tupung ibuat Dibata kesahna? 

9 Ibegiken Dibata kin pernderkuhna, tupung 
kiniseran reh ndumpang ia? 

10 Arusna kin tedeh atena nandangi keriahen 
Dibata, dingen la erngadi-ngadi ertoto man 
BaNa? 

11 Mari, maka kuajari kam kerna belinna 
kuasa Dibata, dingen kuturiken kai si nggo 
irencanaken Dibata si Mada Kuasa. 

12 Tapi si tuhuna kam pe nggo ngidah si e 
kerina: dage ngkai maka perukurendu bage 
rembona?" Sopar, 

13 "Bagenda me ukumen si ibahan Dibata 
si Mada Kuasa, nandangi kalak jahat dingen 
merawa. 

14 Aminna nterem pe anakna, mate 
pagi kerina i bas peperangen. Janah asa 
kesusurenna, nggeluh i bas kekurangen. 

15Sj tading denga, mate kena penakit 
laya-laya, janah ndeharana pe la nangisi 
kematenna. 

16 Aminna ergun-gun pe pirakna, janah uisna 
pe lanai terkira, 

17 tapi uisna si mbue e, kalak bujur makesa, 
janah pirakna, kalak si pinter ukur muatsa. 

18 Rumah si ipajekken kalak jahat desken 


banto lawah-lawah, bagi sapo-sapo kalak si 
ngiani juma, la nteguh. 

19 Tupung ia lawes medem si perpudina, 
bayak kal ia, tapi asum ia medak, nggo lesap 
kebayakenna. 

20 Kebiaren rempet reh ku ia desken banjir 
si mbelin, tupung berngi lesap ia iembusken 
angin. 

21 Angin rembus i Timur nari engkabangken 
ia, i bas rumahna nari, isapuna ia. 

22 Kiam ia, ingan cebuni idaramina, tapi 
angin e ngeradasken ia alu la erkuah ate. 

23 Tupung ia kiam, angin erdeso-deso nderpa 
ia, mbiar dingen gentar ia ibahan angin si 
megegeh ngkernepken e." 


Pujin nandangi kepentaren 


2 8 1 Pirak banci idat i bas pertambangen, 
janah emas pe lit inganna i ja ia ianai. 
2 Besi ikali i bas taneh nari, tembaga ilebur i 
bas batu nari. 
3Ingan si gelapna pe idalani manusia, 
lubang si mbagesna i bas taneh pe isiksikna, 
i bas ingan si gelap e nari, manusia ngkali 
batu-batu si terbuni. 
4Ndauh sirang ras ingan manusia, i bas 
ingan si la pernah idedeh nahe jelma, i bas 
liang si mbages dingen mesuni, manusia 
erdahin janahna cerawis-cerawis i bas tinali. 


Ayub 28.51 17 . 57 
> Pangan manusia turah i bas taneh nari: 


tapi arah teruh taneh e, kerinana getem bagi 
si ipan api. 

6] bas batu taneh lit sapir si meherga, janah 
i bas abuna lit emas suasa. 

7 Dalan ku pertambangen e, kuliki pe la 
ngidahsa, janah liat-liat pe la pernah kabang 
arah babona. 

8 Singa tah rubia-rubia meliar si deban pe, Ia 
pernah erdalan arah dalan si melungen e. 

9 Batu si piher ikali manusia, deleng-deleng 
ikurukna arah palasna. 

10 Asum ia erbahan liang arah deleng batu, 
ijjumpaina erbage-bage permata si meherga 
tuhu-tuhu. 

11 | siksikna terus ku ulu lau belin arah 
gugung, janah kai si terbuni italangi kempak 
terang. 

12 Tapi i ja banci idat kepentaren? | ja ingan 
erlajar gelah dat pengertin. 

13 Kepentaren la lit ijumpai i bas manusia, 
ergana si tuhu-tuhu, la ise pe metehsa. 

14 Kelbung ras lawit si mbages ngatakenca 
maka kepentaren Ia lit i bas ia. 

15 Kepentaren la tertaktaki ergana, la 
tertukur subuk salu emas tah pirak gia. 

16 Emas murni ras permata intan, la ngasup 
ngimbangi ergana kepentaren. 

17 Ergan ia asangken emas tulen, lebih 
asangken kaca halus tah pe emas perhiasen. 

18 Ndauh kal ergan ia asangken bunga 


karang, kristal, tah pe mutiara. 

19 Batu topas si mejilena pe ras emas tulen, 
la terpeseri ras ergana kepentaren. 

20| ja dage sumbul kepentaren? | ja ingan 
ndatken pengertin? 

21Sj nasa nggeluh la pernah ngidahsa, 
perik-perik kabang pe lenga. 

22 Ingan begu ras doni kematen pe 
ngatakenca, maka sora kusik-kusik ngenca 
ibegina. 

23 Dalan ku kepentaren, Dibata ngenca 
metehsa: ItehNa ija ingan ndatkenca. 

24 Sabap seh ku tampuk doni IdahNa kerina, 
asa si lit i teruh langit Ia terligen man BaNa. 

25 Tupung ibereken Dibata gegeh man angin, 
janah asa kai belangna lawit pe itentuken, 

26 asum ItetapkenNa ija ingan ndabuhna 
udan, janah arah apai kilap erdalan, 

27 tupung si eme idah Dibata kepentaren, 
janah kenca lujiNa, IpujikenNa kepentaren. 

28 Nina Dibata man manusia, 
"Erkemalangenlah man Dibata, maka 
kam pentar, silahkenlah si jahat, maka dat 
kam pengertin." 

Perkatan Jop si pendungi 
kerna perkarana 


2 9 l Iterusken Jop ngerana nina, 
2 “Bicara bagi si mbarenda ka min 


mulihi geluhku: tupung si e Dibata tetap 
ngkawali aku. 

3|a erngadi-ngadi IsampatiNa aku: adi 
aku erdalan arah gelap, IberekenNa terang 
bangku. 

4 Bage me nai asum aku senang denga, 

i ja erkiteken Dibata temanku, jabungku 
IkawaliNa. 

“Sanga si e si Mada Kuasa nemani aku, 
anak-anakku pulung i sekelewetku. 

6 Lembu ras kambingku, la teralang bue 
susuna; janah aminna gia i bas taneh 
si erbatu-batu, batang saitunku melala 
minakna. 

7 Adi pulung tua-tua i bas kuta, janah reh 
aku kundul ku tengah-tengahna, 

8 minter nisi kalak si nguda ngidah 
kerehenku, tedis kalak si metua enghamati 
aku. 

9 Peminpin-peminpin bangsa e minter ngadi 
ngerana, 

10 kalak si mehagana pe, sip kerina. 

11 Kalak si ngidah tah megi kerna aku, kerina 
mujiken perbahanenku. 

12 Sabap adi nderkuh kalak musil si tertindas 


minter kupulahi, janah anak melumang si Ia 
ersima-sima, kusampati. 

13 Kalak si narus bene i bas kesusahen, 
ipujikenna aku, janah erkiteken penampatku 
ersurak meriah diberu balu-balu. 

14 Nandangi kerina manusia, bujur dingen 
adil perbahanenku. 

15 Aku me gelgel mata man kalak si pentang, 
dingen nahe man si cempang-cempang. 

16 Nandangi kalak musil, aku desken bapana, 
janah kalak pertandang si kesusahen, tetap 
kukapiti. 

17 Kuasa kalak jahat kupenggelken, janah 
kupulahi kalak si nggo ibenekenna. 

18 Erkiteken si e ngarap aku umurku 
nggedang, janah mate i bas rumahku alu 
ukur senang. 

19 Aku desken batang kayu si mbur, uratna 
erlau, dahanna bernak ibahan namur. 

20 Aku tetap ipujiken kalak, janah gegehku 
pe lalap Ia urak. 

21 Kerina kalak sinik di aku ngerana 
mereken nasehat, janah kai si kubelasken 
itinggalkenna alu megermet. 

22 Kenca aku dung ngerana, lanai lit perlu 
si man tambahen, kata-katangku ngersap 
desken lau udan. 

23 Kerina kalak ermeriah ukur ngaloken 
kai si kukataken, bali ras perjuma tuhur 
ngalo-ngalo udan dung erdangen. 

24 Adi ndele ate kalak, kuciremi ia, janah 


ngidah ayongku siang, ergiah-giah minter 
ukurna. 

25 Aku me jadi penguluna: kutuduhken dalan 
si man dalanenna. Kupinpin ia bagi sekalak 
raja minpin tenterana. Kuapuli ia adi ceda 
atena. 

l Tapi genduari aku igombang- 
30 gombangi kalak si nguda. Nai, la 
kuakap lit erga kai pe bapana. Emaka ras 
biang permakan biri-biringku pe la kubere ia. 

2 Man bangku Ia lit ia gunana, sabap nggo 
lesap kap gegehna. 

3Geluhna mesera, kekurangen dingen 
kelihen, seh maka ikilkilina urat kayu 
kerah-kerah i gurun si melungen. 

4Dukut-dukut si turah i gurun pasir iruahna, 
jenari ipanna uratna aminna gia la lit 
nanamna. 

3 Ipelawes kalak ia i bas jelma si nterem 
nari, desken sekalak pinangko, ia isuraki. 

6 Terpaksa gua-gua man inganna tading, 

i bas lubang si ikali i bas taneh, tah i bas 
lingling. 

"| bas taneh si mesawang erbaung ia bagi 
rubia-rubia, i teruh rambah-rambah, munpun 
ia ras teman-temanna. 

80 kalak si la lit ergana, la lit gelarna, kalak 
si ipaksa lawes nadingken negerina. 

3 Tapi genduari aku nggo jadi kuan-kuanna, 
jadi pertawa-tawan ibahanna. 


= Ayub 30.10121 ... 62 
10 Perban ciga atena aku, ndiri-ndiri ia, alu Ia 


alang-alangen ayongku icidurina. 

11 Erkiteken nggo kote dingen ipeteruk 
Dibata aku, emaka rate-ate kalak ndai 
ngelawan aku. 

12 jteremina nerang aku i lebe nari, 
emaka terpaksa aku kiam. Genduari 
sangana ersikap-sikap ia, gelah aku dung 
ikernepkenna. 

13 Dalanku pulah ipeltepkenna, iusahakenna 
meneken aku, janah ise pe Ia lit si ngolangisa. 

14 Desken banjir si mbelin, irontaskenna bide 
pertahanenku. Gelah aku getem, iraskenna 
ndedehi aku. 

15 Aku talu i bas kearun: kehaganku nggo 
masap desken ikabangken angin, janah 
kesenangenku pe lesap desken perlesap 
embun. 

16 Genduari mate me aku, sabap tep-tep 
wari itindih kiniseran aku. 

17 Adi berngi kerina tulan-tulanku mesui, 
suina ngetep-ngetep la erngadi-ngadi. 

18 | tangkap Dibata kerahung bajungku, seh 
maka aku nggo icekak uisku. 

19 | benterkenNa aku ku bas kubang, nggo 
bali ergangku ras sampah. 

200 Dibata, erlebuh aku BaNdu, tapi la 
laloiNdu, pertotonku pe la DiateNdu. 

21 Kejam kal Kam bangku: IdehkenNdu aku 
asa GegehNdu. 

22 | pelepasNdu aku ikabangken angin, 


iotar-OtarNdu aku alu angin kaba-kaba. 

23 Kuteh maka IbabakenNdu aku ku 
kematen, ku ingan kerina kalak si nadingken 
kegeluhen. 

24 Ngkai maka Ia IdadakenNdu TanNdu 
nampati aku si ndabuh, si terpaksa 
mindo-mindo ate mekuah? 

25 Ma tangis kin gelgel aku ras kalak si 
kesusahen, janah erkuah ate man kalak si 
kekurangen? 

26 Ngarap kal aku mbarenda dat terang ras 
keriahen, kepeken si reh eme kegelapen ras 
kesusahen. 

27 Pusuhku getem erkiteken aru ate ras si 
mesul, kiniseranku ertambah-tambah tep-tep 
wari. 

28 Erdalan-dalan aku alu ceda ate, teman 
si ngapuli, lanai lit sekalak pe. Tedis aku i 
tengah jelma si pulung, man bana kupindo 
penampat janahku ngandung. 

29 se pe lanai lit jadi temanku ngerana, 
seakatan serigala ras perik unta ngenca. 

30 Kulitku nggo salih jadi mbiring janah 
melengas, tulan-tulanku nggo kerah erkiteken 
kulangku melas. 

31 Gelgel nari biasa kubegi sora kulcapi ras 
suling si meriah, genduari nggo salih jadi 
tangis-tangis ras morah-morah. 

3 1 1 Ersumpah aku i bas pusuhku jine, 


ndigan pe la kutatap singuda-nguda 
alu mengga ate. 

2 Kai kin ndia si ilakoken Dibata nandangi 
kita? Kuga ndia PembalasNa perbahanen 
manusia? 

3 Man kalak si erbahan kejahaten, idabuhken 
Dibata cilaka ras kecedan. 

4 Kai si kulakoken ieteh Dibata, tiap aku 
njingkang Ia lepas i bas PengidahNa. 

? Ersumpah aku maka si jahat la nggo 
kulakoken, janah la pernah pe kutipu kalak si 
deban. 

6] bas timbangen si bujur banci itimbang 
Dibata aku, i je tentu IdahNa maka sitik pe la 
lit kesalahenku. 

7 Adi pernah kin aku nilah i bas dalan si 
benar nari, ntah pe si jahat ateku ngena, adi 
tanku melket ibahan dosa, 

8 di bage, banci kalak si deban mangani si 
kuerdangken, banci ikernepken kai si nggo 
kusuan. 

9 Adi pernah kin pusuhku leket nandangi 
ndehara kalak, janah alu erbuni-buni kutimai 
ia i lebe-lebe pintun, 

10 di bage banci ndeharangku nanggerken 
nakan kalak, janah medem ia i bas ingan 
medem dilaki si deban. 

1 Sabap kejahaten si bage tuhu-tuhu man 
kemelanken, janah arus iukum alu kematen. 

12 Dosa si bage desken api neraka, si 


ngkernepken kinilitenku kerina. 

13 Adi jungut-jungut suruh-suruhenku, 
erkiteken la adil perbahanenku, 
kudengkehken keberatenna, janah 
bujur kubahan bana. 

14 Di la bage, kuga pagi ningku jumpa ras 
Dibata? Tupung reh Ia pagi ngadili aku, kai 
pagi jabapku BaNa? 

15Ma kin Dibata si nepa aku enda, la pesi 
nepa suruh-suruhenku kerina? 

16 Adi kalak musil mindo penampat, Ia 
pernah ia kutulak. Janah diberu balu-balu pe 
la kupelepas erndele ate. 

17 Nakanku la kupangani sisada, tapi man 
anak melumang pe kubereken deba. 

18 Kupebelin-belin ia kitikna nari, janah 
kitikna nari kuajari. 

19 Adi lit kuidah kalak si mesera geluhna, si 
la ngasup nukur paken perban musilna, 

20 minter melas akapna kubahan alu uis 
mbulu biri-biringku jine, emaka ikatakenna 
bujur i bas pusuhna nari. 

21 Adi pernah kin kutipu anak melumang, 
erkiteken kuteh adi erpekara ugapa pe aku 
menang, 

22 di bage banci penggelken saja tanku, 
maka sirang ras barangku. 

23 Sabap mbiar kap aku man Dibata, 
emaka labo aku ngasup ngelakoken si bage 
tempasna. 

24|a pernah aku ernalem man ertangku, 


25 tah meganjang ukur kerna kebayakenku. 

26 Matawari si harhar la pernah kusembah, 
bage pe bulan si terang rikutken jilena. 

27 La pernah aku papak ibahan si e kerina, 
tah kuema tanku pemuliakenca. 

28 Dosa si bage arus iukum alu kematen, 
sabap Dibata si meganjangna nggo 
ipersilahangken. 

23 La pernah kuakap meriah adi imbangku 
kena mara, tah puas kuakap adi ia dat cilaka. 

30|a pernah kutotoken gelah imbangku 
mate, la aku nggit mahan dosa si bage. 

31 Kerina si erdahinku metehsa, maka ise pe 
kualo-alo man panganku asa besurna. 

32 Kudilo ku rumahku kalak si lit i bas 
perdalanen, janah la kupelepas ia medem i 
bas dalan. 

33 Kalak si deban, ibunikenna dosana, tapi 
adi aku, la aku nggit nutupisa. 

34 Kai gia ikataken kalak, Ia mbiar aku. 
Penguru-nguru jelma si nterem, la ateku aru. 
Emaka adi sinik tah kem i rumah, la nggit 
aku. 

35 La kin ise pe nggit megiken katangku? 
Ersumpah aku maka kerina kata-katangku 
tuhu. laloi Dibata si Mada Kuasa min 
aku. Bicara lit min surat pengadun ibahan 
imbangku, maka kerina pengadunna e banci 
kuidah, 

36 tentu megah kuakap nama suratna e i bas 


barangku, janah kutamaken i bas takalku jadi 
mahkotangku. 

37Jenari kai si nggo kubahan kuturiken, man 
Dibata, janah i lebe-LebeNa ngerana aku 
desken sekalak raja. 

38 Adi kurampas kin mbarenda taneh si 
kuperjumai, janah kubuat i bas empuna si 
tuhu-tuhu nari, 

39 adi nggo kukeriken pangan si turah i je, 
jenari kupediat perjuma si nuanisa lumben 
seh mate: 

40 di bage, ula gia page tah jaung si turah i 
je, tapi rih ras dukut-dukut saja gia pe." Sibar 
e ngenca kata-kata J op. 


Percakapen Elihu 32:1-37:24 


3 2 l Erkiteken bujur kal iakap Jop man 
bana, emaka ngadi temanna si telu 
kalak ndai njabapisa. 

2 Tapi lit i je sekalak dilaki, Elihu gelarna. la 
anak Barakel, kesusuren Bus, i bas terpuk 
Ram nari. Lanai tertahan Elihu rawana 
sabap Jop mbenarken dirina janah Dibata 
isalahkenna. 

3 Nandangi teman Jop si telu kalak ndai 
pe nembeh ate Elihu, sabap la tertogansa 
kata-kata Jop, seh maka Dibata tempa si 
salah. 

4 Erkiteken Elihu si ngudana i je, emaka 
itimaina lebe kalak ndai kerina dung ngerana. 

5 Kenca idahna maka si telu kalak ndai lanai 


beluh njabap Jop, emaka merawa ia, 

Sjenari ibenakenna me ngerana. (Nina 
Elihu,| "Aku nguda denga, tuan kam asa aku, 
emaka mbiar aku ndai melasken ukurku. 

7 Ningku i bas ukurku, kam kap arusna si 
ngerana, si metua arus mereken kepentaren. 

8 Tapi si mereken kepentaren man manusia, 
Kesah Dibata si Mada Kuasa kap si tuhuna. 

9 Labo perban tuana maka kalak jadi pentar, 
labo erkiteken umurna nggo gedang maka 
itehna apai si benar. 

10 Dage genduari, begikenlah aku, maka 
kuturiken ukurku man bandu, 

IlAlu sabar kubegiken kerina 
percakapenndu, janah kutimai kam 
ndarami kata-kata si payo. 

12 Kupergermetken kal, kuidah maka 
nggo kam talu, kai si ikataken Jop la 
tersanggahndu. 

13 Kuga banci iakuindu maka kepentaren 
nggo idatndu, sedang Jop la tertalukenndu? 
Tapi Dibata kap si nalukenca labo manusia. 

14 Ndube nari man bandu kap ia ngerana, Ia 
man bangku, genduari ateku njabap ia, tapi 
la bali ras penjabapndu. 

150 Jop, kam lanai terjabap kalak enda, 
nggo keri belas-belasna. 

16Tedis saja ia, lanai lit si man katankenna. 
Dage, arus kin aku terus nimai adi nggo sinik 
ia kerina? 


Ayub 32.171 33.8 . 69 
17 Lang! Genduari erjabap ateku, janah 


kuturiken bandu ukurku. 

18 Kata-kata si ateku kubelasken seh lalana, 
pusuhku sedak nimai katawari baci ngerana. 
19 Adi la aku ngerana, sedak kari pusuhku, 
bali ras kantong kuling-kuling dem anggur si 
mbaru. 

20 Aku arus ngerana, emaka teneng pusuhku, 
ersumekah ateku mereken jabapen. 

21 se pe labo kukapiti, ise pe la kupuji-puji. 
22 Sabap labo aku beluh muji-muji pe, janah 
minter kap aku iukum Dibata, adi kulakoken 
Si e. 

3 3 l Dage genduari Jop, begikenlah 

rananku, dengkehkenlah kerina 

katang-katangku. 

2 Aku nggo sikap ngerana bandu, melasken 
kai si lit i bas ukurku. 

3 Alu pusuh melikas aku ngerana, janah si 
kubelasken tuhu kerina. 

“Kesah Dibata kap si nepa aku. la nge si 
mereken kepentaren bangku. 

> Adi ngasup kam, aloi dage aku; pekena 
dage jabapndu. 

6i adep-adepen Dibata duana kita bali: aku 
ras kam itepa i bas taneh dah nari. 

' Dage labo kam mbiar ngenehen aku, 
kata-katangku labo kari mberatca iakapndu. 
8 Ndai nggo kubegi rananndu tuhu, janah 
kudengkehken si ibelaskenndu. 

9Nindu ndai, 'Aku melikas, la lit salah 


perbahanenku. Aku bujur, la lit sitik pe 
dosangku. 

10 Tapi idaram-darami Dibata alasen 
ngelawan aku, janah bagi MusuhNa IbahanNa 
aku. 

11 | rantekenNa nahengku, IperdiatekenNa 
perdalanenku.' 

120 Jop, salah kal kam i bas si e, sabap 
Dibata belinen asa ise pe. 

13 Ngkai maka isalahkenndu Dibata, adi la 
gia IjabapNa pengadun sekalak jelma? 

14Si tuhuna labo erngadi-ngadi Dibata 
ngerana, aminna gia Ia iperdiateken manusia. 

15Tupung manusia tunduh berngi, Dibata 
ngerana arah pengenehenen ras nipi. 

16 | pedengkehkenNa katana man manusia, 
janah IsingetiNa manusia e alu pertenget si 
| berekenNa. 

17 Sura-SuraNa gelah manusia jera, janah 
ulanai meganjang ukurna. 

18|a IpelepasNa manusia bene; 
IselamatkenNa, gelah ula ia mate. 

19 Jajarken Dibata manusia arah penakitna, 
alu namaken si mesui ku bas dagingna. 

20 Manusia la pet man erkiteken penakitna, 
janah pangan si ntabehna pe ciga atena. 

21 Dagingna kesip seh kertangna, janah nggo 
terbeligai kerina tulanna. 

22 Nandangi berkat me ia ku pendawanen, 
doni kematen, man bana nggo ndeher. 

23 Banci jadi sekalak i bas malekat Dibata 


si meribu-ribu buena, si dahinna ngingetken 
manusia kerna dahinna, reh nampati 
manusia. 

24 Perban mekuah ate malekat man manusia, 
ikatakenna man Dibata nina, 'Pulahilah ia i 
bas pendawanen nari: enda tebusna, maka ia 
pulah ka mulihi.' 

25 Kenca bage, jadi pesing ka mulihi 
dagingna, janah megegeh bagi sekalak anak 
perana. 

26 Adi ertoto ia, ialoi Dibata pertotonna: 
alu dem keriahen isembahna Dibata: janah 
ipekena Dibata ka mulihi sikerajangenna. 

27] lebe-lebe jelma si nterem ikatakenna, 
'Aku nggo erdosa. Si bujur la kulakoken, tapi 
aku la iukum Dibata.' 

28 La sahun aku berkat ku doni kematen 
perban aku IpulahiNa, emaka genduari aku 
mejuah-juah denga. 

29 Perbahanen si bage nandangi manusia, 
piga-piga kali ilakoken Dibata, 

30 gelah arah e manusia banci 
IselamatkenNa, maka kegeluhen si 
dem keriahen ialoken manusia. 

310 Jop, begiken katangku enda, sinik kam, 
maka kuterusken ngerana. 

32Tapi adi lit si man belasenkenndu 
katakenlah: janah adi benar kam, tentu 
kuakui alu ukur meriah. 

33 Tapi adi la lit, sinik kam janah begiken, 


maka kuajarken bandu kepentaren. 
34 10, kam kerina si pentar ras 

erpemeteh, dengkehken kai si 
kukataken. 

2 (Ayb 34:1) 

3 Adi icecap nge maka idat nanam pangan: 
bage pe adi idengkehken nge maka ierti kata 
kepentaren. 

4 Marilah siorati kai si benar, si tetapkenlah 
ras-ras apai si bujur. 

> Nggo ikataken Jop maka Ia lit salahna, tapi 
la adil perbahan Dibata man bana. 

6 Tole nina Jop, 'Perbual ikatakenndu aku, 
perban aku la erdosa ningku: genduari nggo 
mekelek ibahan Dibata ugahku, aminna pe la 
lit salahku.' 

7 Pernah kin idahndu jelma bagi Jop enda? 
La erngadi-ngadi iuru-uruna Dibata. 

8 Kalak jahat ibahanna man temanna meriah, 
janah ras kalak perdosa ia gawah-gawah. 

9 Ikataken Jop maka sitik pe labo lit 
untungna, adi ipala-palai pe ngikutken 
sura-sura Dibata. 

100 kam si lit pengertindu, begikenlah! Nggit 
kin Dibata si Mada Kuasa mahan si salah? 

ll Tentu lang: tapi IbalasNa man manusia 
sue ras perbahanenna, janah IlakokenNa man 
bana sue ras perlangkahna. 

12 Dibata si Mada Kuasa la nggit ngelakoken 


Si jahat: janah man ise pe la pernah la adil 
PerbahanNa. 

13 Bas ise nari kin ialoken Dibata KuasaNa? 
Ise kin ngendesken doni enda BaNa? 

14 Adi ibuat Dibata mulihi kesah kegeluhen, 

15 tentu kerina manusia mate, janah salih 
mulihi jadi abu. 

16 Genduari adi lit kin pengertinndu, 
begikenlah katangku. 

17 Pang kam nalahken Dibata si Bujur ras 
Medolat e? Akapndu kin ciga AteNa keadilen? 

18 jukum Dibata raja-raja si la terpake, 
bage pe penguasa-penguasa si ngelakoken 
kejahaten. 

19 La IkapitiNa penguasa-penguasa, janah 
la AkapNa ergan kalak bayak asa kalak si 
kekurangen, sabap Ia nge si njadiken kerina 
manusia. 

20| tengah berngi, manusia banci rempet 
mate, iukum Dibata ia, emaka masap ia 
dingen bene, janah murah saja nge AkapNa 
munuhsa subuk kalak mbisa pe. 

21 | perdiatekenNa kerina langkah manusia, 
idah Dibata kerina perdalanenna. 

22 La lit ingan si gelap, aminna kugapa pe 
gelapna, si banci man ingan cebuni kalak 
perdosa. 

23 La perlu itentuken Dibata paksana, ndigan 
manusia reh ladiliNa. 

24 La perlu IselidikiNa leben, guna mindahken 


si erkuasa janah nggantikenca alu kalak si 
deban. 

25 Sabap kai si ibahan penguasa e iteh 
Dibata kerina, IdabuhkenNa kuasana sanga 
berngi, jenari IripukkenNa. 

26 | ukumna penguasa erkiteken kejahatenna, 
janah kerina kalak banci ngidahsa. 

27 Sabap lanai iikutkenna Dibata, janah Ia 
diatena kerina PerentahNa. 

28 Kalak eme erbahanca si musil erlebuh man 
Dibata, janah Dibata megi pernderkuhna. 

29 Adi sinik saja gia Dibata, ise banci 
nalahisa? Adi ibuniken Dibata AyoNa, tentu 
manusia lanai ngasup ngkawali dirina. 

30 Di bage, kai pe lanai banci ilakoken 
bangsa-bangsa, gelah kalak si kejam si la 
erdibata ula jadi rajana. 

310 Jop, nggo kin iakuindu dosandu man 
Dibata! Nggo kin kam erpadan maka lanai 
julihindu erbahan dosa? 

32 Nggo kin ipindondu gelah icidahken Dibata 
salahndu? Nggo kam ngaku maka salahndu e 
lanai iulihi? 

33 Adi la akapndu payo perbahanen Dibata 
banci kin iarapkenndu i bas la nari atendu 
ngena? Genduari, kamlah erbahan keputusan, 
labo aku: kataken dage uga ukurndu. 

34 Kalak si lit pengertinna tentu payo 
akapna: kalak pentar si megiken aku tentu 
ngatakenca, 

35 kai si ibelasken Jop labo iangkana, janah 


kai si ikatakenna la lit ertina. 

36 Ukurilah mbages-mbages kai si 
iIkatakenna, tentu idahndu maka bagi kalak 
jahat pengeranana. 

37 Tambah-tambah ia erdosa, Dibata pe 
ilawanna ka: megombang ia man Dibata, i 
lebe-lebenta kerina. 

35 10 Jop, si tuhuna labo payo adi 
ikatakenndu maka kam la ersalah i 
adep-adepen Dibata. 

2 (Ayb 35:1) 

3Bage ka pe labo tengteng adi nindu, 'Kai 
kin pengaruhna dosangku man Dibata? Janah 
kai nge untungna, adi la gia aku erdosa?' 

4Genduari kujabap ateku kam kerina rikut 
ras teman-temanndu ena. 

> Tare ku langit! Tentu idahndu uga 
ganjangna embun i das. 

6 Adi erdosa pe kam, labo kena kai pe Dibata. 
Adi rusur kam erbahan salah, ceda kin 1a? 

"Bicara bujur gia kam, lit kin e nampati 
Dibata? | bas kam nari, labo lit kai pe si 
|I perlukenNa. 

8Temanndu manusia nge ngenca kena 
kesusahen erkiteken dosandu, janah adi 
mehuli perbahanenndu, e erguna man 
temanndu. 

9 Adi manusia idehken nderkuh ia serko ia, 
gelah lit kalak si nampatisa. 

10 Tapi labo man Dibata ia robah, Dibata si 


Njadiken ia, si mereken pengarapen i bas 
paksa ate ceda. 

l1 Dibata si mereken ukur ras kepentaren 
man banta, ngelebihi perik-perik ras kerina 
rubia-rubia. 

12 Fmaka kalak si bage erlebuh pe ia, labo 
ialoi Dibata, sabap ia kalak jahat dingen 
meganjang ukurna. 

13 Sja-sia ia erlebuh man Dibata, sabap 
Dibata si Mada Kuasa labo mperdiateken 
pernderkuhna. 

14 Apai denga ka kam o Jop, sabap 
ikatakenndu maka Dibata la idahndu. 
lakapndu Dibata la ngukum manusia, janah Ia 
IperdiatekenNa dosa. Tapi arus itehndu maka 
perkarandu nggo seh i AdepenNa emaka 
timailah PutusenNa. 

15 (Ayb 35:14) 

16 Sia-sia me mbue cakapndu sabap nggo 
tangkas labo iangkandu si ibelaskenndu. 

3 6 l Sabar kam lebe, dengkehken kentisik 
nari saja. 
2 (Ayb 36:1) 

3 Pemetehku melala, janah kupake ateku 
lako encidahken maka bujur kap si Nepa aku. 

“Kai si kukataken bandu Ia lit Ia tuhu, 
janah tuhu-tuhu kal kalak pentar si tedis i 
lebe-lebendu. 

> Dibata mbelin tuhu-tuhu! Kerina letehNa. 
Amin bage gia, la ise pe lakapNa la terpake. 

6 Kalak jahat Ia IpelepasNa gedang umurna; 


nandangi kalak mesera, bujur PerbahanNa. 

7 Kalak bujur IkawaliNa IbahanNa erkuasa 
desken raja-raja, janah IbereNa kalak bujur 
asa lalap ipehaga. 

8 Tapi adi kalak teriket alu rante, ngenanami 
kiniseran erkiteken perbahanenna jine, 

9 arah kiniseranna e icidahken Dibata 
dosa-dosa ras ganjang ukurna. 

10 'pedengkehken Dibata bana pertenget, 
gelah itadingkenna si jahat. 

Il Adi ikutken ras isembahna Dibata, emaka 
dame ras senang me geluhna. 

12 Tapi adi Ia iikutkenna Dibata, i bas 
kinimotun, mate me ia. 

13 Kalak si Ia erdibata lalap merawa, janah 
aminna iukum Dibata pe ia, la ia erlebuh man 
BaNa. 

14 Mate ia paksa nguda denga, kesahna 
peltep arah dalan si njuruken. 

15 Sj tuhuna, Dibata ngajarken manusia arah 
kiniseranna, janah ipake Dibata kesusahenna 
gelah medak matana. 

16 Dibata mulahi kam bas kiniseran nari: 

I bereNa kam nggeluh alu senang: panganndu 
melala, kai pe la kurang. 

17 Tapi sue ras kejahatenndu, lukumNa kam 
genduari. 

18 Metengetlah maka ula kam tertipu 
erkiteken sogok, tah pe kebayaken mabai 
kam papak. 

19 Banci kin kebayakenndu nampati kam? 


Kerina gegehndu pe la banci mulahi kam. 

20 Ula arapken kerehen berngi si gelap, ija 
bangsa-bangsa kerina masap. 

21 Metengetlah maka ula kam erkusur 
kempak kejahaten. Sabap kiniserandu 
ibereken gelah itadingkenndu kejahaten. 

22 | ngetlah uga belinna kuasa Dibata: ija kin 
lit guru bagi la beluhna? 

23 Ise ngasup ngajarken la? Ise pang 
nalahken perbahanen Dibata? 

24 ja tetap ipuji erkiteken PerbahanenNa: 
dage, kam pe pujilah Ia. 

25 Kerina kalak nggo ngidah kai si 
IlakokenNa, tapi la ise pe ngangkasa 
kerinana. 

26 Labo tersipati kita uga belinna kemulian 
Dibata, janah tahun-TahunNa pe la terkira 
kita. 

2! Dibata kap si pepulung lau i doni nari ku 
das embun, jenari IsalihkenNa jadi taktak 
udan. 

28 | bereNa udan naktak i bas embun nari, 
IsiramkenNa ku manusia i doni. 

29|a ise pe metehsa uga perkimbangna 
embun, dingen persora lenggur i langit i ja 
Dibata ringan. 

30 kilapkenNa kilap si terang arah langit i 
das, tapi tetap gelap i bas kelbung lawit si 
mbages. 

31 Bage me bangsa-bangsa IbereNa nakan, 


janah IsikapkenNa simpar pangan. 

32 'tangkapNa perkas salu TanNa, jenari 
IperentahkenNa ndumpang si man 
dumpangenna. 

33 Sora lenggur meritaken kerehen Dibata, si 
merangi kerina kejahaten manusia. 

1 Si e, erbahanca pusuhku debet-debet, 

3 1 tempa-tempa jantungku nggo naktak. 

2O kam kerina! Dengkehkenlah sora Dibata, 
begikenlah sora lenggur si luar arah BabahNa. 

3 'bahanNa kilap ernala arah langit, i bas 
tepi doni ku tepina si deban: 

4kenca bage erlenggur SoraNa si medolat, 
dingen kilap ersabung siayak-ayaken. 

“P Arah perentah Dibata, jadi me tanda 
KuasaNa si mehaga, kejadin-kejadin si mbelin 
si la terukuri kita. 

6 Arah PerentahNa, salju ndabuh ku taneh, 
janah udan meder naktak BekasNa ersuruh. 

1 Ipengadi Dibata pendahin manusia, gelah 
banci itandai manusia pendahin Dibata. 

8 Rubia-rubia kerangen cebuni kerina, 
medem ia i bas liangna. 

9 Angin kalisungsung rembus i Selatan nari, 
angin si mbergeh i Utara nari. 

10 Kesah Dibata mahanca lawit si mbelang 
jadi beku, si nalihkenca jadi es batu. 

ll | demiNa embun salu lau, janah kilap 
erndilap i jenari. 

12 Embun kabang bekas pengaturken Dibata, 


nehken PerentahNa i babo doni enda. 

13 suruhNa embun pesusur udan ku 
doni enda, guna ngukum tah encidahken 
KekelengenNa man kerina manusia. 

14 Sinik kam lebe, Jop, jenari dengkehken: 
ukurilah bekas pendahin Dibata si mbelin. 

15 Itehndu kin uga Dibata merentahkenca, 
seh maka i bas embun nari, reh kilap ernala? 

16l angkandu kin uga maka embun banci 
bombang? Eme bekas kebeluhen Dibata si la 
teralang. 

17 La iangkandu: saja ngenca panasen kam 
ban mokupna, tupung angin Selatan rembus 
ngkenai taneh enda. 

18 Ngasup kam ngkimbangken langit bali ras 
bekas Dibata erbahan. Janah erbahanca piher 
bagi curmin besi tuangen? 

19 Ajari kami uga ningen man Dibata: lanai 
lit si terbelasken kami, perban ukur kami seh 
gelapna. 

20 Pang kin aku mindo, gelah ngerana ras 
Dibata? Ma kudarami dalanku bene adi jumpa 
ras la? 

21 Genduari terang-langit seh kal silona, 
mesilosa man tatapen mata, perban i 
bas langit lanai lit embun, nggo mejelis 
iembusken angin. 

22 Sinalsal si bagi emas, teridah i Utara, rejin 
tuhu dolat Dibata. 


. Ayub 37.231 38.9 81 
23 Kuasa Dibata seh kal belinna, emaka 


la la terdeheri kita. Bujur ras adil 

me PerbahanenNa, manusia la pernah 
IdehkenNa. 

24 Em sabapna manusia mbiar man Dibata: 
kalak si pentar akapna bana, Ia sitik pe 
DiateNa." 


laloi TUHAN si Jop 


3 8 1 Kenca bage ngaloi TUHAN man Jop i 
bas angin meter nari. 

2 Nina TUHAN, | "La kin kam tek kerna 
kepentarenKu? Ise kin kam maka pang kam 
melasken cakap bodoh bangKu? 

3 Adi dilaki kin kam tuhu, jabap dage 
genduari penungkunenKu. 

41 je kin kam nai tupung Kutepa doni enda? 
Adi beluh kin, turiken bangKu jabapna. 

3 Ise nai nentukenca belang doni enda? 

Adi tehndu kin, ise nai pegesteng tinali 
sibar-sibarna? 

6 Kai palas binangunna? Ise si namaken 
palasna, 

! Sanga bintang erpagi-pagi rende kerina, 
dingen malekat-malekat ersurak dem riahna. 

8 Ise nutup pintu gerbang lawit gelah ula 
mambur, asum lau mulai erburak i bas beltek 
doni nari? 

9 Aku me si nutupi lawit salu embun, janah 
Kutimpus salu kegelapen. 

10 Kutetapken belangna, janah Kutambak alu 


pintu gerbang si lit eruk-erukna. 

ll Kyukataken man lawit, 'Terjeng jenda 
ngenca! Galumbangndu si mehantu arus 
ngadi i jenda.' 

120 Jop, kidekah geluhndu, pernah 
kin iperentahkenndu matawari pultak 
erpagi-pagi, jenari siang wari? 

13 Pernah kin iperentahkenndu matawari 
pultak lako nangkap doni, jenari ngkisamken 
kalak jahat bas inganna cebuni nari? 

14Wari siang mahanca deleng ras berneh 
tangkas teridah, desken lipaten uis ras bekas 
setempel bas taneh dah. 

15 Terangsa akap kalak jahat ngidah sinalsal 
matawari, si ngambati ia ngelakoken si la 
mehuli. 

16 Pernah kin kam ku ulu lau i kelbung lawit? 
Pernah kin kam erdalan arah dasar lawit? 

17 Pernah kin ituduhken kalak man bandu 
pintu gerbang, dalan ku doni kematen si 
gelap la teralang? 

18 Asa kai kin akapndu belangna doni enda? 
Adi itehndu kin, turikenlah jabapna. 

19Itehndu kin i ja nari rehna terang? Janah 
kai sumbul kegelapen? 

20 Ngasup kam nuduhkenca apai balengna 
gelap ras terang ntah nuruhsa ka ku inganna 
mulihken? 

21 Ygapa pe itehndu, perban nggo metua kal 


kam! Janah tupung doni enda ijadiken, nggo i 
je kam! 

22 Pernah kin idahindu ingan pemunin ingan 
muniken baho ras salju, 

23 Si Kusimpan guna paksa kesusahen bage 
pe guna paksa perang ras si musuhen? 

24 Pernah kin kam ku ingan ija pultak 
matawari, tah pe ku ulu angin si rembus i 
Timur nari? 

25 Ise kin baluren man udan meder, janah si 
pekena dalan man kilap si erbinar? 

26 Ise mahanca udan ndabuh ku ingan si Ia 
lingani jelma, ras ku gurun pasir si la lit i je 
manusia? 

27 Ise kin namaken lau ku taneh kerah-kerah, 
seh maka dukut turah jadi meratah? 

28 Lau udan, lit kin bapana? Lau namur, ise 
petubuhsa? 

293 se kin nandena es batu, janah ise si 
mupusken salju, 

30 si nalihken lau jadi batu, dingen lau lawit 
jadi beku? 

31 Ngasup kin kam meriksa Bintang Kartika, 
tah pe ngosari iketen Bintang Timur si Mbisa? 

32 Ngasup kin kam petetap perdalanen 
bintang-bintang rikutken musimna, janah 
negu-negu bintang-bintang si galang ras kitik 
arah dalanna? 

33 jtehndu kin aturen-aturen langit? Banci 
kin ipakendu e guna ngaturken doni enda? 

34 Banci kin isergangndu embun, gelah udan 


meder ndabuh ku kam? 

35Janah adi iperentahkenndu perkas ersora, 
nggit kin ia reh ndahi kam, nina, "Enda kami, 
suruhlah"? 

36 Ise ngatakenca man iblis ndigan Lau 
Nil banjir, janah ise nurikenca man manuk 
sabungen katawari reh udan meder? 

37 Ise kin kalakna si bage pentarna 
maka ngasup ia engkira embun, jenari 
engkisamkenca seh maka ndabuh udan, 

38 udan si mahanca abu salih jadi gulbak si 
piher? 

39 Ngasup kin kam erburu guna ndatken 
nakan man singa, jenari mesuri beltek 
anak-anakna, 

40tupung ia cebuni i bas lubang gua, tah pe 
gempang i bas asarna? 

4l Ise kin nikapken nakan man perik kak 
asum ia kabang-kabang ku jah ku jenda 
perban lihena, tupung anak-anakna mindo 
nakan bangKu? 

1 Itehndu katawari kambing kerangen 

39 nubisna? Nggo kin iperdiatekenndu 
belkih nubisken anakna? 

2 Itehndu kin dekahna ia ngkawali bana? 
Itehndu katawari paksana ia nubisken 
anakna? 

3 Itehndu kin katawari ia ngerendukken 
nahena guna petubuhken anakna ku doni 
enda? 

4Reh gegehna anakna e i bas kerangen, 


jenari lawes ia, lanai mulihken. 

3 Ise mulahisa kalde si meliar i kerangen? 
Ise ngosari tinalina maka banci ia rate-rate 
erdalan-dalan? 

6 Kubereken gurun pasir man inganna, janah 
taneh masin jadi perjalangenna. 

7 Kota-kota si meriah ndauh itadingkenna 
janah ise pe la ngasup pelemuksa ras 
nenggalakenca. 

8 Deleng-deleng man ingan gagatenna, ingan 
bulung-bulung meratah si man panganenna. 

?Nggit kin banteng man si erdahinndu? 
Nggit kin ia erberngi i bas karang lembundu? 

10 Ngasup kin kam namaken tinalina jenari 
nenggalakenca? Ngasup kin kam maksa ia 
ngerintak roka? 

Il Banci kin kam erpenalem man gegehna 
si mesangat, janah ngarapken ia ndahiken 
dahinndu si mberat? 

12 Banci kin iarapkenndu banteng si 
naruhi panganndu, tah pe pepulungsa ku 
pengerikenndu? 

13 Seh kal pedasna perik unta ngkepekken 
kabengna! Tapi la lit perik unta si banci bagi 
ondan perkabangna. 

14 Perik unta nadingken tinaruhna i babo 
taneh; emaka abu taneh me ngelaskenca seh 
naper. 

15L a isadarina maka tinaruhna banci 


terdedeh, tah pe iperjak rubia-rubia si meliar 
seh perper. 

lela atena keleng tinaruhna, tempa-tempa 
la ia empuna, janah la iukurina amin sia-sia 
pe kelatihenna. 

17 Maka bodoh pe ia, Aku nge erbahanca, 
perban la Kubereken kepentaren man bana. 

18 Tapi adi kiam kenca ia, kuda ras si 
ngersaksa pe talu ibahanna. 

190 Jop, kam kin si mereken gegeh man 
kuda, janah namaken jambi-jambi si miap-iap 
i bas kudukna? 

20 Kam kin mahanca maka ia banci lompat 
bagi labang, janah gentar kalak megi sorana 
ngengkus si megang? 

21 | kaisina taneh i bas baluren, asa gegehna 
kiam ia ku pertempuren. 

22 La itehna mbiar, la ia gentar, la lit pedang 
si banci mahanca ia mundur. 

23 Tagan anak panah, lembing ras tombak 
si ngersaksa, erdetar-detar ras erndilap i 
babona. 

24 Isangkilina taneh perban rawana, janah la 
terbanca kem, kenca sora terompet ibegina. 
25 Tiap kali terompet erkata, ngengkus ia, 

ndauh denga pe, bau pertempuren nggo 
teranggehsa, janah sora puanglima mereken 
perentah ibegina. 

26 Kam kin ngajarisa kuliki kabang, tupung 
ikirbangkenna kabengna kempak Selatan? 

27 |timai rajawali kin lebe perentahndu, maka 


ibahanna asarna i bas deleng si meganjang? 

28 Ibahanna asarna i bas batu si 
meganjangna, janah ancuk-ancuk deleng jadi 
bentengna. 

291 jenari ipernehenna pangan si man 
bunuhenna, ndauh denga pe nggo idahna. 

30 Kenca bage pulung ia ngkeleweti bangkena 
janah anak-anakna ngincep darehna. 

40 1 Jop, kam ngelawan bangKu, Dibata si 
Mada Kuasa, nggit kam genduari talu, 
tah itoganndu denga atendu Aku?" 

2 (Ayb 40:1) 

3fNina Jop,] "TUHAN, labo lit kai kal pe 
ergangku: kai nari kin jabapku BaNdu? Madin 
kusompel saja babahku, 

4 (Ayb 40:3) 

3 sabap nggo mbuesa pe si tuhuna rananku." 

6 Kenca bage ngerana ka TUHAN sekali nari 
man Jop i bas angin meter nari. 

7 (Erjabap TUHAN nina,] "O Jop, adi dilaki 
kin kam tuhu, jabap dage penungkunenku. 

8 Pang kam ngatakenca maka Aku la bujur, 
janah nalahken Aku, gelah kam teridah 
benar? 

9 Megegeh kin kam bagi Aku? Banci kin 
sorandu, erlenggur bagi sorangKu? 

10 Di bage, oseilah bandu salu kemulian ras 
kedolaten, uisi bandu salu kehamaten ras 
kehagan. 

11 Tataplah kerina kalak si meganjang 


ukurna, tungkasken rawandu, peteruklah ia. 

12 Tataplah, jenari sarenken ia ku teruh: ija 
ia tedis, i je minter ripukken. 

13 Tanemken kerina ku teruh taneh; iket i 
bas doni kematen. 

14 Kenca bage, Aku me si lebena mujiken 
kam, dingen ngakuisa maka alu gegehndu 
jine nggo menang kam. 

15 Perdiatekenlah Behemat, si kuda Nil 
raksasa: ia, bage pe kam, Aku nepasa. Bali 
ras lembu, dukut gagatenna. 

16 Tapi dagingna ras urat-uratna seh kal 
gegehna: 

17 ikurna bagi batang kayu asir kengna, 
janah urat pahana, seh kal teguhna. 

18 Tulan-tulanna piher bagi pipa tembaga, 
janah nahena paguh desken batang waja. 

191 bas kerina tinepangKu, ia me si mersikna, 
si Nepa ia ngenca ngasup nalukenca. 

20 Ingan gagatenna turah uruk-uruk ija 
rubia-rubia si meliar gawah-gawah. 

21| teruh kayu si erduri, gempang ia, janah 
cebuni, i tengah batang bero bas paya-paya. 

22 Rambah si erduri inganna cilinggem, 
batang dalu-dalu inganna cecio. 

23 Reh pe lau mbelin, Ia ia mbiar, Ia aru 
atena, aminna ergalun pe Lau Jordan nendeng 
ayona. 


Ayub 40.241 41.12 89 
24 Ise pang nangkapsa alu mentangken 


matana? Tah pe namaken tinali alu nustus 

igungna? 

4 1 l Ngasup kam nangkap buaya Lewiatan 
salu kawil, tah ngiket dilahna salu 

tinali? 

2 Ngasup kam nustusken tinali arah igungna 
tah nebak isangna salu kawit-kawit besi? 

3 Nggit kin ia mindo alu meseksek gelah 
ipulahi, tah mindo perkuah atendu alu cakap 
mehuli? 

4 Nggit kin ia erpadan man bandu, maka asa 
lalap ia jadi suruh-suruhenndu? 

Banci kin ia itambat bagi perik piaranndu, 
jadi guro-guro suruh-suruhenndu si diberu? 

6 Banci kin ia ijajaken kalak penjala, janah 
ibagi-bagiken man kalak perbinaga? 

7 Ngasup kam mantemken lembing ku bas 
kulitna, tah nebakken tombak ku bas takalna? 
8Jemak ia sekali saja lah gia, tentu ndigan 

pe lanai kam nggit ngulihisa: perbebenndu 
ras ia, asa lalap kam Ia ngasup ngelupakenca. 

9 Asa kalak si ngidah Lewiatan, minter bene 
ukurna, jenari ampar. 

10 Adi igasgasi, seh kal ia rawana, janah ise 
pe la pang tedis i lebe-lebena. 

lt Lit kin kalak selamat si nerang ia? La lit 
sada pe si bage i belang-belang doni enda. 

12 Genduari, Kuturiken bandu kerna nahe 
Lewiatan e, kerna uga gegehna ia, ras bage 
pe kerna tempasna si mejile. 

13La ise pe ngasup ngerigatken baju 
jubahna, tah multakken baju perang si 
ipakena. 

14Ise ngasup nguak isangna si ngeskes 
megegeh? Dem salu ipen si seh mejinna. 

15 Gurungna, ampang-ampang si ersusun- 
susun melala, kerina leket alu rapat, janah 
bagi batu piherna. 

16 Perbahan rapatna sada ras si debanna, seh 
maka angin pe la siat arah kelang-kelangna. 

17 Bage teguhna perdemunna kerina, seh 
maka kai pe la ngasup nirangkenca. 

18 Adi kebacihen ia, teridah terang si 
erbinar-binar, matana ernala-nala, bagi 
matawari si sangana harhar! 

19| bas babahna nari, luar gurlah api, bagi si 
isemburken, erbinar bunga api. 

20 Cimber api nembur arah lubang igungna, 
desken asap lau luam i bas kudin i babo api si 
gara. 

21 Kesahna mahanca rara gara: i bas 
babahna nari ndarat jingar api si ernala. 

22 Kudukna megegeh, birawan kalak di 
jumpa ras ia. 

23J ukut dagingna seh pesingna, desken besi 
tuangen, sitik pe Ia lit muyuk-uyukna. 

24 Pusuhna mersik la meteh mbiar, paguh Ia 
terugur bagi batu nanggar. 

25 Kalak si mbisa pe gentar adi keke ia, bene 
ukurna perban biarna. 

26 La lit pedang si banci ngelukai ia, Ia lit 


tombak, panah tah lembing si banci nakitisa. 

27 Besi, desken nggala akapna datena, 
tembaga, desken kayu buruk akapna melna. 

28 Salu anak panah la terpelawes ia, batu 
kalimbawang, bagi segal saja akapna. 

29 Palu-palu, bagi tangke page akapna, adi 
ipantemken lembing bana, tawa ia. 

30 Sisik beltekna, bagi pecah-pecah kaca 
telapna, adi mentas ia arah kubang, bekasna 
bagi bekas gereta pengeriken. 

31l Lau lawit ibahanna erputar-putar bagi lau 
luam i bas kudin, igawerna bagi minak i bas 
kudin penggarun. 

32 Bekasna mentas arah lawit erkinar-kinar. 
Janah ersiung jadi ugup mbentar. 

33 La lit si bagi ia i doni enda, ia me mahluk 
si la lit kebiarenna. 

34 Rubia-rubia si mehagana kal pe kitik nge 
akapna, ia nge raja i bas kerina rubia-rubia si 
merawa." 

42 t Kenca bage ngaloi Jop man TUHAN 
nina, 

2 "Genduari kuteh TUHAN, maka kai pe 
ngasup kam ngelakokenca kai IsuraNdu seh 
kerina. 

30, TUHAN marenda IsungkunNdu 
aku, ngkai maka aku la tek nandangi 
KepentarenNdu adi pemetehku pe labo lit. 
Tuhu kal, nggo kucakapken si la kuerti, 
perkara-perkara si mejin si la kuantusi. 

4IsuruhNdu aku megi-megi asum 


Kam ngerana, janah kenca si e gelah 
PenungkunenNdu kucubaken njabapsa. 

> Kepeken pemetehku kerna Kam, terjeng 
si Iituriken kalak ngenca; tapi genduari, alu 
matangku jine, Kam nggo kuidah. 

6 Perban si e mela kal kuakap kerna kai 
si nggo kubelasken, erkadiola aku, emaka 
kundul aku i bas abu dapur ras abu taneh." 


Pendungi 


7 Kenca nggo dung TUHAN ngerana man Jop 
nina man Elipas, "Nembeh ateKu kam ras 
temanndu si dua e, erkiteken la payo kai si 
Ikatakenndu kerna Aku: suruh-suruhenKu Jop 
la bagi kam e. 

8 Emaka genduari buatlah pitu jenggi lembu 
ras pitu bajar biri-biri jenari dahilah Jop. 
Persembahken kerina asuh-asuhen ejadi 
persembahen tutungen guna dirindu. Jop 
kari notoken kam. Kubegiken pertotonna 
maka la kam Kujuruken aminna patut gia 
kam iukum sue ras kesalahenndu. Kai si 
ikatakenndu kerna Aku la tuhu; tapi Jop tuhu 
si ikatakenna." 

9 Minter ilakoken Elipas, Bildat, ras Sopar kai 
si ikataken TUHAN, janah ibegiken TUHAN 
pertoton Jop. 

10jJ enari, kenca Jop ertoto guna temanna 
si telu e, senang ka mulihi geluhna ibahan 

TUHAN, janah IberekenNa man Jop kebayaken 


dua kali lipat buena asa si mbarenda. 

11 Kerina senina-senina Jop ras turangna, 
bage pe teman-temanna si mbarenda, reh 
ndahi ia, janah ras ia man-man i bas rumah 
Jop. lapulina Jop, janah ikatakenna maka ia 
pe kerina ikut rate ceda i bas kiniseran si nggo 
irehken TUHAN man bana. Sekalak-sekalak ia 
mereken duit ras sada cincin emas man Jop. 

12 Pasu-pasu si ibereken TUHAN man Jop 
kenca lepas kiniseranna e, lebih pe asangken 
si nai; biri-birina lit 14.000, untana 6.000, 
lembuna 2.000, ras 1.000 kalde. 

13 Anakna pe lit ka pitu dilaki ras telu diberu. 

14 Anak diberu si pemena ibahanna gelarna 
Jemima, si peduaken Kesia, janah si nguda 
Keren Hapuh. 

15| belang-belang negeri e Ia lit diberu si 
bagi anak Jop ejilena. Man bana pe teluna 
ibereken bapana erta tading-tadingen bagi 
man turangna si dilaki. 

16J op nggeluh seratus empat puluh 
tahun nari kenca kiniseranna e, idahna 
denga kempu-kempuna bage pe anak-anak 
kempuna. 

17) enari mate Jop i bas umur si nggedang, 
cawir ia metua. 


Mazmur 


GKI TAP SI PEMENA MASMUR 1-4160 iô 
Kemalemen ate si tuhu-tuhu 


1 1 Malem me ate kalak si la megiken pedah 
kalak jahat, si la ngusih perbahanen kalak 
perdosa si la erteman ras kalak megombang 
man Dibata. 

2 Tapi keriahenna eme matuhi Undang- 
undang TUHAN dingen ngukurisa suari ras 
berngi. 

3ja seri ras batang kayu si turah i tepi 
lau anak erbuah i bas paksana, dingen 
bulungna pe la melus. Sangap ia i bas kerina 
pendahinna. 

“Tapi kalak jahat la bage; ia bali ras segal 
iembus angin. 

> Kerina kalak perdosa iukum Dibata, dingen 
isirangken i bas bangsa Dibata nari. 

6 Kalak benar itegu-tegu dingen ikawali 
TUHAN, tapi si jahat lit i bas dalan ku 
kebenen. 


Raja si ipilih Dibata 
2 l Ngkai maka bangsa-bangsa 
ngerencanaken pemberontaken? 


Ngkai maka kalak erpekat erbahan si 
sea-sea? 

2 Raja-rajana berontak, penguasa-penguasa 


erpekat ngelawan TUHAN dingen ngelawan 
raja si Ipilih Na. 

3Nina kalak e, "Mari sipulahi banta i bas 
kuasana nari: mari siruntuhken kuasana." 

41 bas kursi KinirajanNa i Surga nari tawa 
TUHAN iuru-UruNa sura-sura si sea-sea. 

> IpersingetiNa kalak e alu PernembehNa, 
dingen IpebiarNa ia alu RawaNa si gara. 

6 Nina TUHAN, "I Sion, delengKu si badia, 
nggo Kutangkuhken rajangKu." 

7 Nina raja e, "Kumomoken me kai si 
iperentahken TUHAN. Nina TUHAN man 
bangku, 'Kam kap anakku; sendah Aku kap 
jadi bapandu. 

8 Pindolah, maka Kubereken man bandu 
kerina bangsa-bangsa: kerina doni enda kam 
empuna. 

P Alu ciken besi iperperkenndu ia kerina 
iripukkenndu seh getem bali ras kudin 
taneh.'" 

10 Genduari o raja-raja, begikenlah kata 
persinget enda, o kam pemerentah doni, 
begiken pelajaren enda: 

11 Sembahlah TUHAN alu gentar: erjimpuhlah 
i lebe-LebeNa alu mbiar. 

12 Ula sempat keke RawaNa jenari rempet 
kam mate IbahanNa. Malem kal ate kalak si 
ernalem man BaNa. 

Pertoton erpagi-pagi mindo penampat 

1 Masmur Daud kenca ia lompat i bas 
anakna Absalom. 

20 TUHAN, nterem kal musuh-musuhku, 
nterem kal si ngelawan aku! 

3|cakapkenna aku nina, "Labo isampati 
Dibata ia." 

“Tapi Kam o TUHAN, Kam kap ampang- 
ampangku IberekenNdu kemenangen man 
bangku: janah IpetetapNdu ukurku. 

3 Erlebuh aku mindo penampat man TUHAN, 
janah ialoina aku i datas DelengNa si badia 
nari. 

6 Medem aku, jenari tertunduh, janah 
gedang-gedang berngi ikawali TUHAN aku. 

! La aku mbiar musuhku meribu-ribu si arah 
japa pe ngkepung aku. 

8 Mari o TUHAN, pulahi aku o Dibatangku! 
lukumNdu kerina musuh-musuhku seh 
maka lanai ia ergegeh ngelawan aku. 8:96 
- Kemenangen rehna i bas TUHAN nari kap: 
Ipasu-pasu Dibatalah BangsaNa. 


Pertoton karaben guna mindo penampat 


4 1 Masmur Daud. 

20 Dibatangku, adi ertoto aku, aloilah 
o sekawalku. Tupung aku i bas kiniseran, 
IsampatiNdu kap aku emaka genduari 
mekuah dage AteNdu aku, dengkehken 
pertotonku. 

3 Asakai nari dekahna kalak nggombang- 


nggombangi aku? Asakai nari dekahna kalak 
e ngena ate man si la lit ergana? dingen 
ngayak-ngayak si sea-sea? 

4Ingetlah maka TUHAN nggo milih si bujur 
jadi SikerajangenNa, dingen | begikenNa 
tupung aku erlebuh man BaNa. 

> Nggirgir dingen gentarlah i adep-adepen 
Dibata, ulanai kam erdosa ukurkenlah 
mbages-mbages tupung kam tayang si sada i 
bas kamarndu. 

6 Persembahkenlah persembahen si patut 
man TUHAN dingen ernalemlah man BaNa. 

7 Nterem kalak si ertoto bagenda nina, "O 
TUHAN bereken man kami tole pasu-pasu: 
perdiateken kami alu KiniulinNdu!" 

8 Tapi keriahen si nggo IberekenNdu bangku, 
lebihen asang keriahen kalak si melala 
erta-ertana. &:9ô- Adi medem aku, ntabeh 
pertunduhku, o TUHAN, Kam saja ngenca si 
mereken ketenengen si tuhu-tuhu bangku. 


Pertoton mindo pengkawali 


1 Masmur Daud. 

5 2 Begikenlah rananku o TUHAN, 
dengkehkenlah kelsehenku. 

30 Dibatangku, o rajangku, begikenlah 
sorangku erlebuh mindo penampat. Sabap 
man bandu ngenca aku ertoto. 

4 Erpagi-pagi si lampas idengkehkenndu 
sorangku: sanga pultak matawari ertoto 

aku man BaNdu jenari o TUHAN, kutimai 


JabapNdu. 

3 Kam kap Dibata si rate ciga kempak 
perbahanen si la payo; la kap IpediatNdu 
perbahanen si jahat i adep-AdepenNdu. 

6La Kam nggit rembak ras kalak 
megombang: itembehindu kerina kalak jahat. 

7 IkernepkenNdu kerina kalak perguak, 
dingen ciga AteNdu kalak jahat ras penipu. 

8 Tapi sabap perkuah AteNdu si mbelin banci 
aku bengket ku bas RumahNdu. Banci aku 
ersembah i bas Rumah PertotonNdu sibadia, 
dingen erjimpuh man BanNdu alu mehamat. 

90 TUHAN, nterem kal imbang-imbangku! 
Emaka taruhken min aku ngelakoken 
PeratenNdu: petangkas min sura-SuraNdu 
man bangku gelah kuikutken PeratenNdu. 

10 Kai si ikataken imbang-imbangku la 
terteki: encedai ngenca atena. Rananna 
medalit dingen medate tapi pusuhna dem alu 
tipu. 

110 Dibata, sumpahi dingen ukumlah ia, 
bahanlah maka pertakinna mahanca ia bene. 
Ambekkenlah ia i bas adep-AdepenNdu nari 
sabap dosa-dosana si seh kal lalana, dingen 
berontak ia ngelawan Kam. 

12 Tapi meriah iakap kalak si ernalem i 
bas Kam, rasa lalap banci ia rende muji 
Kam. Kawalilah kalak si erkeleng ate man 
BaNdu, erkiteken Kam, tuhu malem kal 
atena. &:130- O TUHAN, ipasu-PasuNdu kap 

kalak si patuh man BaNdu, KekelengenNdu 


ngampang-ampangi ia kerina, desken 
ampang-ampang perang. 


Ertoto mindo penampat 
tupung i bas kiniseran 


1 Masmur Daud. 
6 2 O TUHAN, ula tembehi dingen ula salahi 
aku! Ula ukum aku alu PernembehNdu! 

30 TUHAN, nggo latih kal kuakap mekuah 
AteNdu min kempak aku! Bereken gegeh man 
bangku. Aku tuhu-tuhu nggo latih, 

4 dingen nggo labuh kal tendingku. O TUHAN 
dekahna maka IsampatiNdu aku? 

> Mari TUHAN, kelini aku, pulahilah aku, 
perban keleng AteNdu. 

6] bas doni kematen labo Kam iinget, la ise 
pe muji Kam ije. 

7 Latih kal kuakap i bas kelsehen, tep-tep 
berngi, lembab inganku medem iban 
tangisku; bantalku litap perban iluhku. 

8 Menam lanai aku erpengidah: matangku 
nggo besar kal perban ngandung erkiteken 
musuh-musuhku. 

90 kam kalak jahat, laweslah i bas aku nari! 
Ibegiken TUHAN kap sorangku tangis 

10 | begikenNa sorangku erlebuh mindo 
penampat jenari laloiNa pertotonku. &:116 
- Teteh imbang-imbangku me uga melana 
italuken: rempet bene ukurna, surut ia 
kerina. 

Ertoto guna keadilen 


l Ende-enden Daud erkiteken Kus kalak 
Benyamin e. 

20 TUHAN, Dibatangku, reh aku ndahi Kam 
gelah IkawaliNdu, pulahi dingen kelini aku i 
bas kerina imbang si ngayaki aku, 

3 adi lang bali ia ras singa si merawa isarenna 
me aku ku ingan si la lit kalak si nampati, 
jenari icaing-caingna ngayak melumat. 

40 TUHAN Dibatangku, adi lit kubahan 
salah man kalak, adi lit kin kubahan jahat 
man teman, ntah lit kulakoken si jahat man 
imbang-imbangku alu la ersabap, adi lit kin 
kubahan si enda ndai, 

> (Mzm 7:4) 

S adi bage pediatlah imbang-imbangku 
ngelis aku, dingen ngerigep aku: pelepas 
imbang-imbangku nampul aku jenari munuh 
aku janah itadingkennalah aku ampar lanai 
erkesah. 

7O TUHAN kekelah i bas RawaNdu, tedislah 
ngelawan pernembeh musuh-musuhku, 
kekeken jenari sampati aku. Sabap keadilen 
kap si IpindonNdu. 

8 Emaka pepulunglah kerina bangsa-bangsa 
ku SekelewetNdu jenari bahanlah maka Kam 
nghakimi kerina. 

90 TUHAN, Kam kap Hakim kerina manusia 
adili min kinibujurenku: letehNdu kap aku la 
ersalah. 


Mazmur 7.101 8.2 | 8 
10 Kam kap Dibata si tuhu-tuhu si pepayo 


perukuren ras sura-sura kami. Pengadilah 
kejahaten kalak jahat jenari berekenlah upah 
man kalak bujur. 

ll Dibata kap sekawalku, IkeliniNa kalak si 
patuh man BaNa. 

12 Dibata kap Hakim si bujur dingen tetap 
ngukum kalak jahat. 

13 Adi kalak jahat Ia nggit jera, igarut Dibata 
me PedangNa. IpegestengNa panahna jenari 
IpanahkenNa, 

14 |buatNa senjata si mahan mate jenari 
IrentangNa alu anak panah si gara. 

15 Nehenlah uga kalak jahat ngukurken 
kejahaten: iukurkenna si jahat, jenari 
idalankenna tipu. 

16 |togengna siding nidingi kalak, tapi ia jine 
kena sidingna. 

17 Emaka alu kejahatenna jine ia iukum, 
dingen perbahanenna jine kap si ndumpang 
ia. Y#:180- Kukataken bujur man TUHAN 
erkiteken KeadilenNa, rende aku muji TUHAN, 
si Meganjangna. 


Kemulian Dibata dingen 
keganjangen manusia 
1 Masmur Daud. 
20 TUHAN, Tuhan kami, KemulianNdu 
teridah i belang-belang doni. Seh kudas 
Surga Kam terpuji: 

3 Janak-danak ras si gara-gara rende muji 


Kam. KinirajanNdu nteguh la terundu, imbang 
si ngelawan Kam IsompelNdu babahna. 

4 Adi kutare ku langit TinepaNdu, kuidah 
bulan ras bintang-bintang si ItamakenNdu i 
bas inganna. 

Kai kin manusia e, maka IngetNdu 
ia? Manusia kap ngenca, ngkai maka 
ipekena-KenaNdu ka ia? 

6 IbahanNdu ia teruhen asangken Kam 
ngenca, ItangkuhkenNdu ia alu kemulian ras 
kehamaten. 

7 ItangkuhkenNdu ia jadi raja, merentah 
kerina TinepaNdu kerina ItamakenNdu ku 
tapak-tapak NaheNdu: 

8 biri-biri, lembu, rubia-rubia si meliar, 

9 perik-perik dingen nurung, bage pe kerina 
si nggeluh i lawit. 8:100- O TUHAN, Tuhan 
kami, KemulianNdu teridah i belang-belang 
doni. 


Pengataken bujur sabap kemulian Dibata 


1 Masmur Daud. 

20 TUHAN, alu bulat ukurku, kukataken 
bujur BaNdu. Kuturiken kerina tanda kuasa si 
nggo IbahanNdu, 

3Meriah ateku i bas TUHAN emaka rende 
aku. O Dibata si Mada Kuasa, rende aku muji 
Kam. 

4Imbang-imbangku kiam adi idahna Kam: 
gulingen ia kerina jenari mate. 

“Kam kap Hakim si bujur, IbelaNdu 


kinibujurenku. 

6 JukumNdu bangsa-bangsa kalak jahat 
IkernepkenNdu, gelarna pe lanai iinget kalak. 

7 Imbang-imbang kami nggo lesap rasa 
lalap: kota-kotana nggo IradaskenNdu, 
tuhu-tuhu nggo ilupaken kalak ia. 

8Tapi TUHAN kap raja rasa lalap: guna 
nghakimi IpajekkenNdu kursi KinirajanNdu. 

9 IperentahNa doni enda alu benar: alu adil, 
IhakimiNa bangsa-bangsa. 

10 TUHAN kap ingan cilinggem man kalak 
si itindih ingan erlinggem tupung paksa 
kiniseran. 

110 TUHAN, kerina kalak si nandai Kam, 
ernalem man BaNdu: si ndahi Kam la kap 
ItadingkenNdu. 

12 Rendelah muji TUHAN, si merentah i Sion! 
Turiken man bangsa-bangsa kerna kai si nggo 
IlakokenNa! 

13 Inget Dibata kap kalak si mesera 
perserkona IdengkehNa: si ngamburken 
dareh IukumNa. 

140 TUHAN, mekuah min AteNdu, nehenlah 
kiniseranku erkiteken imbang si ernembeh 
ate bangku. TUHAN, pulahi min aku i bas 
gerbang kematen nari, 

15 maka banci aku tedis i adep-adepen 
kalak Jerusalem gelah kuturiken man bana 
perbahanenndu si terpuji ersurak-surak aku 

erkiteken keterkelinen si rehna i bas Kam 


nari. 

16 Bangsa-bangsa engkali lubang, ia jine 
ndabuh ku bas, ia jine jertuh kena sidingna. 

17 Nggo ipetangkas TUHAN DiriNa arah 
KeputusenNa si adil. Janah kalak jahat isidingi 
alu perbahanenna jine. 

18 Kerina kalak jahat nulak TUHAN kap, 
kematen kap sikerajangenna. 

19 Kalak si mesera iakapna labo lalap 
ilupaken, pengarapen kalak musil labo bene 
asa lalap. 

20 Marilah o TUHAN! Ula pediat kalak 
ngelawan Kam! Babalah bangsa-bangsa ku 
adep-AdepenNdu janah hakimilah ia. @: 210 
- O TUHAN, bahan maka mbiar ia kerina, 
pebetehken man bana maka manusia si 
ermasap-masap nge ia. 


Pertoton guna keadilen 


1O TUHAN, ngkai maka ndauh kal 

10 Kam? Tupung kami i bas kiniseran, 
ngkai maka Kam cebuni? 

2 Kalak jahat megombang, iayak-ayakna 
kalak musil: itangkapna kalak musil alu siding 
si nggo ibahanna. 

3 Megah iakap kalak jahat kerna kejahatenna, 
kalak rangap numpahi dingen nulak TUHAN. 

4 Kalak jahat la diatena pe TUHAN: alu 
megombang rukur ia maka TUHAN labo 
kai-kai pe. 


NA Mazmur 10.51 15 1) 
>La iertina pengukumen Dibata, sangap ia i 


bas kai pe: itokoh-tokohina musuh-musuhna. 

6 Nina i bas ukurna, "Labo aku banci bene, 
labo ndigan pe aku ndat kiniseran." 

7? Rananna dem alu ancamen, kata la tuhu 
dingen sumpah. Meter kal ia melasken ranan 
meser ras jahat. 

8 Cebuni ia i bas kuta-kuta, nggempangi 
kalak si la ersalah. lintipna kalak si la 
ergegeh, 

9 desken sada singa nggempangi i bas 
rumah, itimaina kalak musil-musil: irigepna i 
bas sidingna jenari isarenkenna. 

10 Kalak medanggel iripukkenna, alu 
gegehna ijerngemna. 

11 Rukur kalak jahat i bas ukurna, "Labo aku 
iperdiateken Dibata! IpitpitkenNa nge MataNa 
emaka labo aku IdahNa!" 

120 TUHAN, ukumlah kalak jahat! Ingetlah 
kalak si mesera! 

13 Yga maka kalak jahat megombang man 
TUHAN? nina i bas ukurna, "Labo aku iukum 
TUHAN." 

14 Tapi kerina kap IdahNdu. Kalak mesera 
dingen rate ceda, IperdiatekenNdu. Katawari 
pe enggit kam nampatisa. Kalak medanggel 
ngendesken dirina man BaNdu, lalap kap ia 
IsampatiNdu. 

15 Perperken kuasa penjahat, Ia kap mehuli 
ukurna, ukum ia kerina rikutken kejahaten si 


| Mazmur 10.161 11.5 | 13 
nggo ibahanna, maka lanai ia banci erbahan 


jahat. 

16 Rasa lalap seh rasa lalap TUHAN kap raja 
kalak si nembah man dibata-dibata si deban, 
masap me i bas NegeriNa nari. 

17 TUHAN, pertoton kalak si peteruk bana, 
ibegikenndu kap, ipetetap Kam ukurna. 

18 Sora serko si itindih dingen anak 
melumang IdengkehkenNdu, hakna IbelaNdu 
gelah manusia si ermasap-masap lanai banci 
erbahan jahat. 


Kiniteken man TUHAN 


1 1 1 Masmur Daud. Aku ernalem man 
TUHAN. Seh kal bodohna kalak si 
ngerana man bangku nina, "Kabanglah kam 

ku deleng-deleng desken perik, 

2 Sabap nggo ipegesteng kalak jahat panahna 
dingen i bas gelap nari nggo irentangna 
kempak kalak bujur. 

3ja lit kai pe banci ilakoken kalak bujur, adi 
palas kebujuren nggo iruntuhken." 

“TUHAN lit i bas RumahNa si badia; 
kesain KinirajanNa lit i Surga. Kerina kalak 
IperdiatekenNa ItehNa kai sangana ibahan 
manusia. 

3 lujina kalak bujur ras kalak jahat, dingen 
nembeh kal AteNa kempak kalak si erngena 
ate man si jahat. 

6 Ipesusurna batu merara, kertah gara ku 


babo kalak jahat: jenari iukumna alu angin 
melas. 

"TUHAN adil dingen ngena AteNa 
perbahanen si mehuli. Kalak si ngelakoken 
PerentahNa, nggeluh me i bas adep- 
AdepenNa. 


Pertoton mindo penampat 


1 Masmur Daud. 

1 2 2 Sampati aku TUHAN, kalak si bujur 
lanai lit tading kalak si mehuli ukurna lanai lit 
i japa pe. 

3 Kerina kalak melasken cakap la tuhu man 
kalak si deban. Salu cakap longgar, si tipun 
ia. 

40 TUHAN, pesinik dilah kalak si percakap 
longgar! Sompel babah kalak si ngerana 
megombang. 

> Nina kalak megombang, "Alu rananta dat 
kita kai ateta. Kai siakap mehuli sibelaskenlah 
labo lit si ngolangisa." 

6 Nina TUHAN, "Tapi genduari reh me Aku, 
erkiteken kalak musil nggo itindih dingen 
kalak si niayak-ayak kelsehen perban suina. 
Kubereken me man bana ketenengen si nggo 
ndekah iarapkenna." 

7 Padan TUHAN terteki kap sabap tulen bali 
ras pirak si nggo pitu kali iane. 

8 Kalak jahat i japa pe lit, kerina kalak 


muji-muji kejahaten. O TUHAN jagai min 
kami lalap. 


Pertoton mindo penampat 


13 1| bas Daud nari. 

20 TUHAN, asa kai nari dekahna kam 
lupa man bangku? Rasa lalap kin? Kasa kai 
nari dekahna IbunikenNdu DiriNdu i bas aku 
nari? 

3 Asa kai nari dekahna aku nggengken 
kiniseran? Asa kai nari dekahna mesui 
pusuhku suari ras berngi? Asa kai nari 
dekahna aku italuken imbang-imbangku? 

40 TUHAN Dibatangku, perdiateken aku, 
begikenlah pertotonku. Bere gegeh man 
bangku ula pelepas mate aku. 

Ula pediat musuh-musuhku ngerana, 
"Nggo sitaluken ia." 1 bas perjurembatku, ula 
pelepas puas lakapna. 

6 Ernalem aku ku bas keleng ateNdu si tetap. 
Meriah ukurku perbahan IpulahiNdu aku. O 
TUHAN rende aku man BanNdu. Sabap lalap 
mehuli PerbahanNdu man bangku. 


Kejahaten manusia (Mzm 53) 


14 li bas Daud nari. Nina kalak bodoh i 
bas ukurna, "Labo lit Dibata." Kerina 
pertaki pacik, dingen nggo ilakokenna 
perbahanen si mejin: la lit sekalak pe 
ngelakoken kebujuren. 

2| Surga nari iperdiateken TUHAN kap 


manusia, InehenNa ntah mawen lit kalak si 
pentar, ntah lit kalak si ndarami Dibata. 
3Tapi kerina kalak nggo papak 
perbahanenna, iraskenna erbahan 

jahat. La lit sekalak pe ngelakoken kai si 
benar, sekalak pe lang. 

4Nina TUHAN, "Kerina kin kalak jahat 
enda la erpemeteh? Nggeluh ia ngerampuki 
bangsangkKu, dingen la ia pernah ertoto man 
bangKu." 

3 Tapi kenca bage mbiar me ia kerina, sabap 
Dibata nemani kalak si patuh man BaNa. 

6 Kalak jahat ngolangi rencana kalak musil, 
tapi TUHAN kap si nampatisa. 

1 Uga ndia ningku ertoto, maka reh 
kemenangen man Israel i Sion nari. Andiko 
riahna ukur kalak Israel, adi TUHAN 
erbahanca sangap ka ia mulihken! 


Kai kin si ituntut Dibata? 


1 5 1 Masmur Daud. O TUHAN ise kin banci 

bengket ku bas Rumah PertotonNdu? 
Ise kin banci ersembah i Sion, deleng si badia 
e? 

2 Kalak si patuh man Dibata i bas kai-kai pe, 
dingen lalap ngelakoken kai si benar, kalak si 
rananna benar dingen bujur, 

3janah Ia ibelaskenna cakap Ia tuhu kerna 
temanna, kalak si la erbahan salah man 

temanna, si la encekuraki teman si deher 


rumahna. 

4 Kalak si ernalem man kalak si itulak Dibata, 
tapi mehamat ia man kalak si patuh kempak 
TUHAN. Kalak si ngkunduli padan si ibahanna, 
aminna pe arus rugi Ia. 

> Kalak si pepinjamken tapi la mindo 
bungana, kalak si la mereken sisip guna 
nalahken si la ersalah. Ise si ngelakoken si 
enda lalap nggeluh alu teneng. 


Ertoto guna petetapken ukur 


16 1 Masmur Daud. O Dibata, kawalilah 
aku: kempak Kam ernalem aku. 

2 Ningku man TUHAN, "Kam kap Tuhanku: 
kerina si mehuli kualoken i bas Kam nari." 

3 Seh kal ulina bangsa TUHAN si patuh! 
KeriahenKu si mbelin eme kap ras ia. 

4 Kalak si ngikutken dibata-dibata si deban, 
melala maba kesusahen man dirina jine. 
La aku nggit ikut muat bagin i bas kurban 
persembahenna, Ia aku nggit nembah man 
dibata-dibatana. 

30 TUHAN, Kam kap kebayakenku, 
emaka IberekenNdu kerina keperlunku, 
wari-waringku si pepagi lit i bas TanNdu. 

6 Lanai tanggung buena PemereNdu man 
bangku, seh kal ulina PemereNdu e. 

7 Kupuji TUHAN, erkiteken Ia kap si mabai 
aku, dingen pusuh peratenku ngajari aku 
tupung berngi. 

8 Tetap kugejap maka Dibata ndeher kap ras 


aku, gelah aku tetap paguh. 

9Emaka meriah kal ukurku, pusuhku pe 
ersurak-surak senang tendingku. 

10 |pulahiNdu aku i bas kuasa kematen nari, 
kalak si IkelengiNdu Ia ItadingkenNdu i doni 
kematen. 

11 jtuduhkenNdu bangku dalan si perlawesna 
kempak kegeluhen. | adep-AdepenNdu dem 
keriahen, i bas TanNdu kap kesenangen. 


Pertoton sekalak si la ersalah 


17 l Pertoton Daud. O TUHAN, 
dengkehkenlah pemindonku kerna 
kinibujuren, perdiatekenlah pertotonku mindo 
penampat! Begikenlah pertotonku, i bas 
biberku nari si la lit i je penipu. 

2 Kam me Si ngerunggui kinibujurenku, 
sabap Kam si meteh bujur. 

3 letehndu isi pusuhku. Tupung berngi 
IpepayoNdu aku, arah dampar si apai pe nggo 
aku lujiNdu, janah Ia lit IdahNdu sura-sura si 
jahat i bas aku. 

4Aku labo jahat bagi kalak si deban: patuh 
aku man PerentahNdu, dingen la kuikutken 
dalan kalak jahat. 

"Tetap aku erdalan arah DalanNdu, dingen 
la pernah nilah i jenari. 

60 Dibata, ertoto aku man BaNdu sabap 
IdengkehkenNdu aku, dage mulihlah Kam 
man bangku dengkehkenlah rananku. 

7 Cidahken keleng AteNdu si mbelin, janah 


kelini kami: i bas adep-AdepenNdu terkawal 
kap kami. 

8 Kawali aku bagi ngkawali anak mata, 
buniken aku i teruh KabengNdu. 

9 gelah ula aku ikerubui kalak jahat. Gelah 
ula ibuatna kesahku. 

l0ja lit keleng ate i bas ia: rananna pe 
megombang. 

1 Genduari kuja pe aku, ikerubuina 
sura-surana ndampesken aku ku taneh. 

12 Bagi singa nggempangi panganna, irigepna 
atena aku gelah getem icaing-caingna. 

130 TUHAN, mari min! Lawan dingen taluken 
musuh-musuhku, pulahi aku i bas kalak jahat 
nari alu PedangNdu. 

14 Pulahi min aku, i bas kalak si pepulung 
ertana i doni enda. Ukum min ia kerina 
alu cilaka, si nggo IsikapkenNdu guna 
ngukumsa. Kempu-kempuna pe, ula pulah i 
bas UkumenNdu nari. 

15 Tapi adi aku kutare me AyoNdu, erkiteken 
la lit kesalahen si kulakoken. Janah tupung 
aku medak, malem ateku ngidah siang 
AyoNdu. 


Ende-enden kemenangen 
Daud (2Sam 22:1-51) 


18 l Kata-kata Daud persuruhen Dibata, si 
iendekenna man TUHAN tupung TUHAN 

engkelini ia i bas Saul ras musuh-musuh si 


deban nari. 

2 Lanai tanggung keleng ateku man BaNdu 
TUHAN, Kam kap sumbul geluhku. 

3TUHAN kap pengawakku, Ia kap bentengku 
si nteguh, Dibatangku kap si engkelini aku 
emaka i bas la, teneng kap aku. Ia desken 
ampang-ampang perang si engkawali aku, 
IjagaNa aku, gelah tetap teneng aku. 

4 Erlebuh aku kempak TUHAN, jenari 
IkeliniNa aku i bas musuh-musuhku nari. 
Pujilah TUHAN! 

> Tinali kalak mate ngelileti aku. Galumbang 
kebenen nggedapken aku. 

6 Tinali doni kematen nggo ngelilet aku, 
kuburen nganga bagi siding i adepenku. 

"| bas kesusahen erlebuh aku man TUHAN, 
mindo penampat kulebuh Dibatangku. | bas 
kemah si Badia nari IbegikenNa sorangku, 
perserkongku seh kempak Dibatangku. 

8 Emaka mugur-ugur dingen nggirgir 
doni enda; palas deleng-deleng kumeter 
mundu-undu erkiteken rawa Dibata. 

9 Asap erdipul arah lubang IgungNa, api ras 
rara ndaraten arah BabahNa. 

10 jcaingkenNa langit, jenari nusur Ia, 
embun mbiring lit i teruh NaheNa. 

ll Kabang Ia ngersak mahluk erkabeng: i 
datas kabeng angin erdalan Ia. 

12 'tamburina BaNa alu kegelapen, embun 
mekapal dem udan meder engkeleweti la. 

13 Baho ras rara api ndarat iher kilap i 


adep-AdepenNa nari, itembusna embun si 
gelap e. 

14 Kenca bage erlenggur TUHAN i langit nari: 
terbegi sora Dibata si Meganjangna. 

15 (panahkenNa panahna marpar imbang- 
ImbangNa, tupung reh perkas ngerbul ia 
kerina. 

16 Kelbung lawit talang, palas doni lanai 
ketamburen, tupung IsergangNdu o TUHAN 
ImbangNdu alu RawaNdu. 

17 Idadaken TUHAN TanNa bangku i datas 
nari, i bas lau si mbages nari IrintakNa aku 
ku das. 

18 | pulahiNa aku i bas musuhku si megegeh 
nari, i bas kerina kalak si ernembeh ate man 
bangku. Ndauh ia gegehen asangken aku. 

19 Tupung aku i bas kiniseran iserang musuh 
aku, tapi ikawali TUHAN aku. 

20 | sampatiNa aku maka pulah i bas bahaya 
nari, IkeliniNa aku erkiteken keleng AteNa. 

21TUHAN mereken upah si mehuli bangku, 
sabap kulakoken si bujur, ipasu-PasuNa aku 
erkiteken la kubahan salah. 

22 Nggo kuikutken Undang-undang TUHAN 
Dibatangku la pernah kutundalken. 

23 Kerina Undang-UndangNa kuperdiateken, 
kerina PerentahNa la kusilahken. 

24 | etehNa maka la aku erdalan arah si lepak 
dingen kujaga diringku gelah la erbahan 
salah. 

25 Perbahan kulakoken si bujur, IberekenNa 


upah si mehuli man bangku letehNa maka Ia 
lit kubahan kesalahen. 

260 TUHAN, Kam bujur kempak kalak si 
tutus man BanNdu, KiniulinNdu serta man 
kalak si serta. 

27 Kempak kalak si badia, badia 
PerbahanenNdu, tapi kalak jahat ImusuhiNdu. 

28 | keliniNdu si meteruk ukur, tapi 
I peterukNdu kalak megombang. 

290 TUHAN IberekenNdu bangku 
SinalsalNdu, IlesapkenNdu kegelapenku. 

30 Kam mereken gegeh man bangku naluken 
musuh-musuhku. Kam mere kuasa bangku 
ngkuasai benteng-bentengna. 

31 Perbahanen Dibata serta, padan TUHAN 
terarapken kap. Ia desken ampang-ampang 
perang, man kalak si ernalem man BaNa. 

32 Sabap la lit Dibata seakatan TUHAN, 
Dibata ngenca benteng kami. 

33|a me Dibata si erbahanca aku megegeh, 
si erbahanca maka i bas dalanku Ia lit 
kebiaren. 

34 | pegegehina nahengku bagi nahe belkih, 
ipedauhna kebiarenku i das deleng-deleng. 

35 IberekenNa bangku pelajaren perang, 
emaka panah si megegehna pe banci kupake. 
360 TUHAN perbahan IkawaliNdu aku, ka 
terkelin: aku sabap KuasaNdu, aku jadi kalak 

si mehamat. 

37 IjagaNdu aku maka la tertaban, 


IkawaliNdu maka Ia aku guling. 

38 Kuelis imbang-imbangku dingen talu 
kubahan, adi langa ia kernep kerina langa 
kungadiken. 

39 Kudampesken ia kerina keke pe lanai 
banci, ampar ia i teruh nahengku. 

40 berekenNdu bangku gegeh erperang, 
| berekenNdu aku naluken imbang-imbangku 
seh menang. 

41 IbahanNdu maka kiam musuh i adep- 
adepenku nari, kalak si ernembeh ate bangku 
kukernepken kerina. 

42 Serko ia mindo penampat, tapi Ia lit 
si nampati, erlebuh ia man TUHAN tapi ia 
laloiNa. 

43 Kututu ia maka bali ras abu iembus angin, 
kudedehi ia maka bali ras kubang i duru 
dalan. 

44 IpulahiNdu aku i bas bangsa-bangsa si 
perubat-rubat nari, IjadikenNdu aku jadi raja 
man bangsa-bangsa, bangsa si la kin pernah 
kutandai jadi rayatku. 

45 Bangsa si deban nembah i adep-adepenku, 
tupung ibegina gelarku mis ia patuh. 

46 Nggo bene ukurna, alu nggirgir ndarat ia i 
bas bentengna nari. 

47 TUHAN nggeluh kap! Pujilah Penampatku! 
Beritakenlah kemulian Dibata si nelamatken 
aku. 


Mazmur 18.481 19.7 24 
48 | berekenNa bangku kemenangen naluken 


musuh-musuhku, ItalukenNa bangsa-bangsa 
i teruh kuasangku. 

49 Aku ikelini TUHAN i bas musuh ras kalak 
jahat nari, dingen iberekenna kemenangen 
naluken imbangku. 

50 Emaka kupuji TUHAN i tengah bangsa- 
bangsa, kuendeken ende-enden pujin man 
BaNa. &48:516- Dibata mereken kemenangen 
si mbelin man RajaNa, tetap Ia erkeleng 
ate man raja PilihenNa, eme Daud ras 
kesusurenna, seh ku si ndekah-ndekahna. 


Dibata ermulia i bas TinepaNa 


19 1 Masmur Daud. 

2 Langit encidahken kemulian Dibata, 
awang-awang erberita kerna PerbahanenNa. 

3Tep-tep wari erberita kempak wari si 
pagina, tep-tep berngi nuri-nuri man berngi 
si pagina ka. 

4 La lit si ngerana ntah melasken kata, la lit 
sora si terbegi. 

> Tapi sorana erdengung i belang-belang doni 
enda, terbegi seh ku tampuk doni. Ibahan 
Dibata rumah i langit man ingan matawari, 

6 erpagi-pagi pultak matawari desken dilaki 
si mbaru empo luar bas bilik nari, bali ras si 
mbisa erlumba alu dem keriahen. 

7 Erdalan ia i bas ujung langit nari, terus ku 
ujungna si deban ikeparina. Kai pe la banci 
cebuni i bas las sinalsalna nari. 

Undang-undang TUHAN 


8 Undang-undang TUHAN e serta kap, ia 
mereken gegeh si mbaru. Perentah TUHAN 
terteki tuhu, mereken pengertin man kalak si 
kurang pentar. 

9 Undang-undang TUHAN benar kap, emaka 
kalak si ngikutkenca meriah tetap. Perentah 
TUHAN benar kap, mereken pengertin ku bas 
perukuren. 

10 Ersembah man TUHAN mehuli kap, 
tetaplah e rasa lalap. Putusen TUHAN adil 
kap, dingen tetap rembang tengah. 

Il Asangken emas murni pe jilen kap e tebun 
asangken tengguli si entebuna. 

12 Aku suruh-SuruhenNdu ndatken pemeteh 
ibassa nari. Erkiteken kepatuhenku dat upah 
aku ibassa nari. 

13ja lit si meteh salahna jine, emaka 
bebasken aku i bas kesalahenku si Ia kueteh. 

140 TUHAN i bas dosa si kueteh pe kelini 
min aku ula pelepas ia erkuasa i bas aku. 
Maka aku jadi serta pulahi min aku i bas 
dosa si jahat e. d9:156- Min ngena AteNdu 
rananku ras perukurenku, O TUHAN, kam kap 
kecionku dingen penebusku. 

Pertoton guna kemenangen 


2 0 1 Masmur Daud. 
2 Dibatalah si mperdiateken kam 


tupung i bas kiniseran! Dibata nu Jakuplah si 
ngkawali kam! 

3 'sampatiNalah kam i bas RumahNa si badia 
nari, IberekenNalah penampat i Deleng Sion 
nari. 

4lalokenNalah kerina persembahenndu, 
dingen merim lakapNa persembahen 
tutungenndu. 

> IsehkenNalah kerina sura-surandu, dingen 
sangap kam i bas si irencanakenndu. 

6 Gelah ersurak kami perbahan riahna, 
dingen erbahan kerja meriah kerna 
kemenangenndu, alu rende muji Dibata. 
Iperdiateken Dibatalah kerina pemindonndu. 

7 Genduari kueteh maka TUHAN si mereken 
kemenangen man raja PilihenNa, i Surga 
nari TUHAN ngaloi ia: alu kuasa TUHAN 
I berekenNa man raja kemenangen si mbelin. 

8 Lit kalak si ernalemken gereta perangna, lit 
ka si ernalem man kudana. Tapi kita la bage: 
kita ernalem man gegeh TUHAN Dibata. 

9 Kalak si ernalem man gereta perang ras 
kudana, la banci la terantuk dingen guling. 
Tapi kita si ernalem man TUHAN, kekelah 
dingen tedis paguh. &0:106- O TUHAN, 
bereken kemenangen man raja, tupung kami 
erlebuh, begikenlah. 

Pujin guna kemenangen 


2 1 1 Masmur Daud. 

20 TUHAN, meriah iakap raja sabap 
KuasaNdu, la tanggung riahna iakapna perban 
kemenangen si IberekenNdu bana. 

3Sura-sura ni pusuhna IsehkenNdu, 
pemindonna IberekenNdu. 

4Reh Kam ndahi ia alu pasu-PasuNdu si 
mbelin, ItamakenNdu mahkota emas ku 
takalna. 

3 Ipindona kegeluhen: cawir metua 
IberekenNdu man bana, lebihen asang si e, 
geluh si Ia erkeri-kerin pe IberekenNdu man 
bana. 

6 Erkiteken PenampatNdu terberita kal ia, 

I berekenNdu bana kegeluhen si medolat. 

7 Pasu-PasuNdu ngarak-ngarak ia tetap, 
dingen i bas adep-AdepenNdu malem atena 
lalap. 

8 Raja ernalem man TUHAN si Meganjang, 
dingen erkiteken kekelengen TUHAN si tetap, 
la ia jurembat. 

9 Itangkap raja me kerina musuh-musuhna, 
itangkapna me kerina si rate nembeh bana. 

10 Tupung icidahkenna bana, ikernepkenna 
me kerina musuhna. Radas ia kerina erkiteken 
pernembeh ate TUHAN, dingen keri meseng 
ibahan api si gurlah. 

lt Lanai lit sada pe kesusurenna tading, 
ibunuh raja me ia kerina. 

12 |banna rencana lako erpekat ngelawan 


raja, tapi la seh sura-surana si jahat e. 

13 rentangna panahna man musuh-musuh 
e, maka mulihken dingen kiamen kerina. 
@1:140- Ipuji kami Kam TUHAN perban 
GegehNdu si mbelin e, rende me kami dingen 
muji KuasaNdu pe. 


Pertoton sanga i bas kiniseran 
dingen ende-enden pujin 


2 2 1 Masmur Daud. 

2 Dibatangku, o Dibatangku, ngkai 
maka aku ItadingkenNdu? Serko aku mindo 
PenampatNdu, tapi lalap Kam Ia reh. 

30 Dibatangku, kulebuh Kam tupung siang 
denga, tapi Kam sinik saja. Erlebuh aku sanga 
berngi, ukurku lalap Ia teneng. 

“Tapi Kam Raja si Badia, man BaNdu Israel 
ngendeken ende-enden. 

> Nini-nini kami ernalem man BaNdu, 
perbahan ernalem ia man BanNdu, ia 
| keliniNdu. 

6 Erlebuh ia man BaNdu emaka ia ipulahi. 
Ernalem ia man BaNdu janah la ia juru. 

7 Aku labo manusia tapi bernga, si igombangi 
dingen iuru-uru kalak. 

8 Kerina si ngidah aku megombang, ercidur 
dingen ngupir ia. 

9 Nina, "TUHAN kap penalemenndu, ngkai 
maka la la reh ngkelini? Adi ngena ate TUHAN 
bandu ngkai maka la la reh nampati?" 

10 Kam pedarat aku i bas nandengku nari, 


IjagaNdu aku tupung kitik-kitikku gelah aku 
terkawal. 

11 Mena kin tubuh, geluhku lit i bas TanNdu, 
mulai kin i bas bertin nandengku, Kam kap 
Dibatangku. 

12 Nggo ndeher kiniseran, ula min Kam tetap 
ndauh O TUHAN, sabap adi la Kam, ise kin 
nampati aku? 

13 Bali ras rarasen banteng, ikeleweti musuh 
aku, bagi banteng si meliar i Basan nari, 
ikepungna aku. 

14 Nganga babahna ngalaken aku, bagi singa 
erdengum ngerigep panganna atena. 

15 Kerina gegehku nggo keri, bali ras lau 
mambur ku taneh, tulan-tulanku nggo 
nangtangen kerina, pusuhku melengas bagi 
lilin kena api. 

16 Kalah-kalahku kerah bali ras abu, dilahku 
leket | das langit-langit babahku. | bas abu 
kematen, TamparkenNdu aku. 

17 Gerombolen kalak jahat ngepung aku: 
bagi rarasen biang ideherina aku, itebakna 
tanku ras nahengku. 

18 Tulan-tulanku nggo teridah kerina, janah 
puas akap imbangku ngidahsa. 

19 | bagi-bagina pakenku, jenari itikam 
tandukkenna baju lantangku. 

20 Tapi ula min Kam ndauh, o TUHAN, minter 
min Kam reh nampati aku. 


Nn Mazmur 22.211 30 30 
21 Kelini aku i bas pedang nari, pulahi min 


aku i bas biang si ngerigep nari. 

22 Aku lanai ergegeh, pulahi nui aku i bas 
tanduk banteng ras i bas babah singa. 

23 Kai si IbahanNdu kumomoken man 
bangsangku, i bas perpulungen kupuji 
GelarNdu. 

24 Pujilah Ia, o kam suruh-suruhen TUHAN, 
o kam kesusuren Jakup muliakenlah Ia. 
Erjimpuhlah i adep-AdepenNa o kam 
kesusuren Israel. 

25 Sabap la IpersilahangNa kalak si tertindih, 
dingen tetap IperdiatekenNa kiniseranna. Ia 
labo erpenundal, tapi laloiNa adi erlebuh man 
BaNa. 

26 Kupuji TUHAN i tengah-tengah 
perpulungen si mbelin kerna kerina si nggo 
IbahanNa. | adep-adepen perpulungen si 
erkemalangen man TUHAN, kupersembahken 
persembahen si nggo kupadanken BaNa. 

27 Kalak musil man asa besurna, kalak si 
ndarami TUHAN pujilah la. Senang iakapna 
seh rasa lalap. 

28 Kerina bangsa ingetna TUHAN, i belang- 
belang doni enda nari reh kerina suku bangsa 
mulihken nembah man BaNa. 

29 Sabap TUHAN kap raja, Ia kap si merentah 
bangsa-bangsa kerina. 

30 Kerina kalak si meganjang rukur erjimpuh 
i lebe-LebeNa, manusia si ermasap-masap 
erjimpuh i adep-AdepenNa. 


Mazmur 22.311 23.6 31 
31 Kesusuren Si nandangi reh ersembah 


man TUHAN, ersundut-sundut Ia iberitaken. 
@2:326- Man si langa tubuh pe dnggo 
ituriken, maka "TUHAN nggo ngkelini 
BangsaNa". 


TUHAN kap Permakanku 


23 l Masmur Daud. TUHAN kap 
permakanku, emaka la kekurangen 
aku. 

2| bas mbaimbal si meratah, ipesenang- 
SenangNa aku. Kempak lau si teneng 
permalerna, itegu-teguna aku. 

3 IpelimbaruiNa gegehku, IbabaiNa aku arah 
dalan si pinter erkiteken GelarNa. 

4Aminna erdalan pe aku arah kelbung si 
gelap, la aku mbiar jumpa cilaka sabap Kam 
kap ras aku, o TUHAN. IkawaliNdu aku, 
desken permakan ngkawali biri-biri alu ciken 
ras kayan-kayanna. 

> laturkenNdu kerja si mbelin man bangku, 
maka kerina imbang-imbangku ngidahsa: 
desken temue si medolat, lalo-AloNdu aku alu 
namaken minak ku takalku. Jenari lelaiNdu 
aku alu inemen seh riba-iba. 

6 Kueteh maka lalap Kam melias kempak 
aku, kueteh maka tetap AteNdu keleng man 
bangku, dingen RumahNdu jadi rumahku 
kidekah umur geluhku. 

Raja mulia 
24 1 Masmur Daud. TUHAN kap simada 
doni ras isina kerina. TUHAN kap si 
mada pertibi ras si nggeluh ije. 

2 IpajekkenNa palasna i bas lawit si 
mbagesna, IpantekiNa i babo lau si mbages 
si lit i teruh doni. 

3 Ise kin metunggung nangkih ku Deleng 
TUHAN dingen bengket ku bas RumahNa si 
badia? 

4Eme, kalak si bersih perukuren ras 
perbahanenna, si la ersumpah guak ntah 
nembah man gana-gana. 

Kalak si bage ipasu-pasu TUHAN kap, 
keadilen Dibata si engkelini ia. 

6 Bage me kalak si reh nembah man Dibata, 
kalak si reh ku adep-adepen Dibata nu Jakup. 

7 Angkatlah pintu gerbang si nuria, maka 
bengket Raja mulia. 

8 Ise kin Raja mulia e? Eme TUHAN si mbisa, 
TUHAN si permenang i bas perang. 

9 Angkatlah pintu gerbang si nuria maka 
bengket Raja mulia. 

10 | se kin Raja mulia e? TUHAN si permenang. 
la me raja si mbelin e! 


Pertoton mindo gelah 
itegu-tegu dingen ikawali 


2 1] bas Daud nari. Man BaNdu o TUHAN 
5 ertoto aku, 

2 man BaNdu ernalem aku o Dibatangku. 


Ula pelepas mela kuakap, ula pediat 
imbang-imbangku tawa-tawa kerna aku. 

3 Kalak si ngarap man BaNdu Ia mela akapna, 
tapi kalak si nadingken Kam la ersabap juru 
me iakapna. 

4 Ajari aku o TUHAN kerna PeratenNdu, 
petangkas kai si arus kulakoken. 

> Ajari aku o TUHAN erdalan arah 
KebenarenNdu, sabap Kam kap Dibatangku. 
Kam kap si ngkelini aku, man BaNdu aku 
lalap ernalem. 

S Ingetlah o TUHAN perkuah AteNdu ras 
keleng atendu si tetap, si nai-nai nari 
IcidahkenNdu. 

7 Alemi dosa ras kesalahenku, tupung aku 
nguda, inget min aku, sue ras KiniulinNdu 
dingen keleng AteNdu si tetap. 

8 Sabap TUHAN bujur dingen mehuli, kalak 
perdosa lajariNa gelah erdalan arah patutna. 

9 lajarina kalak meteruk rukur, maka 
likutkenna PeratenNa. 

10 Man kerina kalak si patuh kempak 
PerpadanNa dingen ngikutken PeratenNa, 
itegu-TeguNa alu tutus ras dem keleng ate. 

11 Erkiteken GelarNdu alemi min aku, sabap 
melala kal dosa-dosangku. 

12 Kalak si patuh iajarken TUHAN kap, dalan 
si arus idalanina. 

13 Geluhna tetap senang, kempu-kempuna 
ngaloken pusaka. 

14 Kalak si patuh teman TUHAN kap, 


PerpadanNa ras ia IpeteguhiNa pe. 

15 Aku tetap nare ku TUHAN nimai 
PenampatNa, IpulahiNa aku i bas cilaka nari. 
160 TUHAN, nehen min aku, mekuah 
min AteNdu kempak aku sabap kalak si la 
megegeh dingen kelungunen me aku. 

17 Penahangi ukurku i bas kendelenku nari, 
pulahi min aku i bas kesusahenku. 

18 Perdiateken min kendelenku ras 
kiniseranku, dingen alemi min kerina 
dosangku. 

19 Nehenlah uga lalana musuhku, dingen uga 
nembehna atena kempak aku. 

20] agai min aku kelinilah aku maka ula aku 
italuken, man BaNdu aku reh mindo gelah 
aku ikawali. 

21 Kiniulin dingen kebujurenlah si ngkawali 
aku, sabap aku ernalem man BaNdu. 

220 Dibata pulahi min Israel BangsaNdu, i 
bas kiniseranna nari. 


Pertoton kalak si la ersalah 


26 1| bas Daud nari. Bereken min man 
bangku keadilen, o TUHAN, sabap si 
mehuli nge kulakoken. Aku erpengarapen 
man BaNdu saja TUHAN, la sitik pe ukurku 
monce-once. 

2 Ujilah aku, pepayolah, o TUHAN, pereksalah 
sura-sura ras perukurenku. 

3 Keleng AteNdu, tetap ngarak-ngarak aku, 


janah aku tetap patuh man BaNdu. 

4Aku la nggit erteman ras kalak penipu, ras 
kalak si pekulah-kulah la aku nggit rembak. 

> Nembeh ateku man kalak jahat, kalak 
penipu kusilahken. 

60 TUHAN, kuburihi tanku tanda aku 

la ersalah, dingen ikut ngkeleweti batar- 
BatarNdu lako nembah man BaNdu, 

janah ngendeken ende-enden 
pengataken bujur dingen meritaken 

kerna PersembahenNdu si mejin. 

8 Ngena ateku rumah InganNdu tading o 
TUHAN, InganNdu tading i bas kemulian. 

9 Ula bunuh aku radu ras kalak perdosa, ula 
buat kesahku radu ras kalak pemunuh, 

10 sj katawari pe erbahan jahat, dingen 
katawari pe nggit mereken sogok. 

l1 Tapi kulakoken nge kai si benar, o TUHAN, 
mekuah min AteNdu, pulahi aku. 

12 Emaka terkawal aku, la kena cilaka, kupuji 
TUHAN i bas perpulungen BangsaNa. 


Pertoton muji TUHAN 


2 7 1| bas Daud nari. TUHAN kap terang 
kegeluhenku Ia kap si ngkelini aku la 

lit si kubiarken TUHAN kap bentengku, emaka 

la aku gentar. 

2 Tupung kalak jahat nerang aku dingen 

ibunuhna atena aku, tertuktuk ia jenari 


guling. 

3 Aminna pe aku ikepung tentera si nterem, 


la mbiar aku. Aminna pe musuh reh ngelawan 
aku, aku tetap erpengarapen man Dibata. 

“Sada ngenca pemindonku man TUHAN, 
sada ngenca sura-surangku eme ringan i 
bas Rumah TUHAN kidekah geluhku guna 
nggejapken kiniulin TUHAN dingen mindo 
gelah itegu-TeguNa. 

> Tupung paksa kesusahen TUHAN si 
ngkawali aku, IbunikenNa aku i bas 
RumahNa, langkatNa aku ku das deleng batu. 

6 Genduari menang aku naluken imbang- 
imbang i sekelewetku: emaka alu surak-surak 
si meriah kupersembahken persembahen 
pengataken bujur i bas RumahNa. Jenari 
rende aku muji TUHAN. 

7O TUHAN, begiken min tupung aku erlebuh 
man BaNdu, mekuah min AteNdu dingen aloi 
min aku! 

8 NiNdu, "Mari sembah Aku." Ningku, "Minter 
aku reh, TUHAN." 

2 Ula Kam cebuni man bangku, ula Kam 
nembeh man bangku aku suruh-SuruhenNdu, 
ula min aku IpelawesNdu. Sabap Kam kap 
penampatku, ula tadingken aku. O Dibata, 
Kam kap si ngkeliniku. 

10 Aminna pe itadingken nande ras bapangku 
aku tapi TUHAN tetap si pekena-kena aku. 

110 TUHAN, ajari aku nggeluh rikutken 
PeratenNdu arah dalan si salang babai min 
aku sabap nterem kap imbangku. 

12 Ula endesken aku kempak musuh- 


musuhku, si nerang aku alu ngancam dingen 
alu saksi-saksi perguah. 

13Tek aku maka kunanami me kiniulin 
TUHAN i bas kegeluhen enda. 

14 Ernalemlah man TUHAN. Teklah, 
tetapkenlah ukurndu. Ernalemlah man 
TUHAN. 


Ertotolah mindo penampat 


2 8 1| bas Daud nari. TUHAN sekawalku, 

erlebuh aku BaNdu, dengkehken min 
perserkongku. Adi la aku laloiNdu, nusur me 
aku ku doni kalak mate. 

2 Begiken min aku tupung erlebuh mindo 
PenampatNdu, tupung aku ngangkat tanku 
kempak RumahNdu. 

3Ula UkumNdu aku radu ras kalak jahat, 
ras kalak si ngelakoken si la bujur. Kalak 
si percakap manis, tapi ukurna dem alu 
elem-elem. 

4Ukum min ia kerina sue ras perbahanenna, 
kerna si jahat si nggo ibahanna. Ukumlah ia 
sue ras kai si ibahanna baliken man bana 
ukumen bagi patutna. 

> PerbahanenNdu, TUHAN, la diatena pe 
si IbahanNdu pe la IperdiatekenNa. Emaka 
I berekenNdu ukumen man bana, jenari 
IkernepkenNdu ia rasa lalap. 

6 Pujilah TUHAN, sabap nggo IbegikenNa 
pemindonku. 

"TUHAN kap gegeh dingen ampang- 


ampangku man BaNa aku ernalem. la si 
nampati ras periah ukurku, kupuji ia alu 
ende-enden si meriah. 

8TUHAN si ngkawali BangsaNa, IbelaNa ras 
IselamatkenNa raja PilihenNa. 

9 Kelini BangsaNdu o TUHAN, pasu-pasulah 
bangsa PusakaNdu. Permakanilah ia, 
pekena-kenalah seh rasa lalap. 


Sora TUHAN i bas angin kalisungsung 


29 1 Masmur Daud. Pujilah TUHAN o si 
nasa nggeluh i Surga, pujilah kemulian 
ras KuasaNa. 

2 Pujilah gelar TUHAN si Mulia, erjimpuh i 
adep-adepen si Badia, tupung IcidahkenNa 
BaNa. 

3 Sora TUHAN erlenggur i babo lawit, SoraNa 
ergeruhguh i datas lau. 

4Sora TUHAN dem gegeh, sora TUHAN dem 
kuasa. 

? Sora TUHAN menggelken batang-batang 
kayu, aminna pe batang cemara Libanon. 

6 Deleng Libanon lompat-lompat IbahanNa, 
desken anak lembu. Deleng Hermon 
mengkat-engkat, desken anak banteng. 

7 Sora TUHAN erlenggur, erbahanca kilap 
erdepar. 

8 Sora TUHAN erbahanca taneh mesawang 
mugur-ugur, gurun Kades IbahanNa 
mundu-undu. 

9Sora TUHAN ngugur batang kayu i 


kerangen, erbahanca bulung-bulung 
nartaren, i bas Rumah Dibata BangsaNa 
ersurak, "Pemuliakenlah Dibata!" 
10TUHAN erkuasa i babo banjir si mbelin, Ia 
merentah rasa lalap seh rasa lalap. 
I1TUHANIah si mere gegeh man BangsaNa, 
mereken dame arah pasu-PasuNa. 


Pertoton ngataken bujur 


30 l Ende-enden mengket Rumah 
Pertoton. Masmur Daud. 

2 Kupuji Kam o TUHAN, sabap nggo 
IkeliniNdu aku. La IpediatNdu imbang- 
imbangku, megombang man bangku. 

30 TUHAN Dibatangku, erlebuh aku man 
bandu mindo penampat, emaka IbahanNdu 
aku juah-juahen. 

4IpulahiNdu aku i bas kuburen nari, aku 
nggo i bas dalan kempak doni kematen, tapi 
IpegeluhNdu aku mulihi. 

> Endekenlah puji-pujin man TUHAN, o kam 
kerina si patuh. Ingetlah perbahanen TUHAN 
si Badia, katakenlah bujur man BaNa. 

6 Pernembeh AteNa kentisik ngenca, 
KiniulinNa tetap asa umur geluhta. Iluh 
mambur i bas berngi si gelap, tapi kenca 
matawari mbincar erpagi-pagi reh keriahen. 

"| bas kesenangenku ningku i bas ukurku, 
"La ndigan pe aku talu!" 

8Sabap mehuli Kam kempak aku, o 


TUHAN, IbahanNdu aku desken benteng i 
deleng-deleng. Tapi kepeken cebuni Kam man 
bangku, emaka mbiar aku. 

90 TUHAN erlebuh aku BaNdu, mindo 
perkuah AteNdu. 

10 “Kai kin gunana BaNdu adi mate aku? Kai 
kin UntungNdu adi ikuburken aku? Banci kin 
abu muji Kam? Banci kin iberitakenna kerna 
KiniulinNdu si la erkeri- kerin? 

11 Begiken min pertotonku dingen mekuah 
min AteNdu, sampati aku, o TUHAN!" 

12 Kendelenku nggo IsalihkenNdu jadi 
keriahen, emaka landek-landek aku alu 
meriah. &60:13ô- Emaka la aku nggit sinik, 
kuendeken puji-pujin man BaNdu. TUHAN 
Kam kap Dibatangku, lalap kukataken bujur 
man BaNdu! 


Ertoto ngarapken Dibata 


3 1 1 Masmur Daud. 
2 Ku Kam aku cicio o TUHAN ula 


pelepas aku kemalun. Kam kap Dibata si 
bujur, mindo aku, maka IkeliniNdu aku. 

3 Begiken min pertotonku pedas min Kam 
reh mulahi aku. Jadi min Kam deleng batu 
inganku cicio, kubungku si nteguh inganku 
terkawal. 

4Kam kap ingan cebuni dingen bentengku, 
tegu-tegu dingen babai aku erkiteken 
GelarNdu. 

> Tegu-tegu aku maka ula aku kena siding 


itogeng kalak man bangku. Ampang-ampangi 
aku maka ula aku kena cilaka. 

6 Kuendesken geluhku bas TanNdu, o TUHAN 
kam kap si ngkelini aku. Kam kap Dibata si 
Setia. 

7? Nembeh AteNdu kalak si nembah man 
dibata-dibata si palsu, tapi aku ernalem man 
BaNdu. 

8 Ersurak dingen meriah kuakap, sabap Kam 
tetap ngkelengi aku. IdahNdu kiniseranku, 
letehNdu kesuhsahenku. 

9La IpediatNdu aku itangkap musuh- 
musuhku, tapi iberendu aku lawes kuja 
ateku. 

10 Mekuah min AteNdu aku o TUHAN, 
sabap aku i bas kiniseran. Besar matangku 
ndekahsa tangis, lanai lit sitik pe gegehku. 

11 Wari-wari geluhku kudalani i bas 
kepiceten, tangisku pegendek umur geluhku. 
Kote aku perban kiniseran-kiniseranku, seh 
maka nggo mumuk pe tulan-tulanku. 

12 Pergeluhku jadi pertawa-tawan man 
imbang-imbangku, teman-teman sada kesain 
megombang man bangku. Kerina kalak si 
nandai aku sengget ngidah aku, tupung kami 
simbel kiam ia kerina. 

13 | pebalina aku ras barang si la terpake, 
dingen ilupakenna desken kalak mate. 

14 Kubegi imbang-imbangku erkusik-kusik, 
emaka kebiaren lit sekelewetku. Erpekat ia 
ngelawan aku isurakenna munuh aku. 

15 Tapi Kam kap pengarapenku, o TUHAN, 
Kam kap Dibatangku. 

16 Kidekah umur geluhku aku tetap i bas 
TanNdu pulahi aku i bas imbang-imbangku 
nari, i bas kalak si ngayak-ngayak aku. 

17 Perdiateken min aku suruh-SuruhenNdu, 
erkiteken KiniulinNdu erdandanken keleng 
AteNdu, kelini min aku. 

18 Erlebuh aku man BaNdu o TUHAN, ula 
pediat aku kemalun. Bahanlah maka juru me 
kalak jahat alu lanai ngerana lawes ia kubas 
doni kematen. 

19 Sompel min babah kalak perbual, si 
megombang dingen medorun si medorun 
kalak bujur. 

20 Andiko buena KiniulinNdu, si IsikapkenNdu 
man si pemuliaken Kam! Kerina kalak meteh 
kai si IlakokenNdu, man kalak si cilinggem 
kempak Kam. 

21 bunikenNdu ia i bas adep-AdepenNdu, 
nandangi pertakin kalak jahat. IbunikenNdu 
ia i bas pemunin si sikap, nandangi 
imbang-imbangna si perancuk-ancuk. 

22 Pujilah TUHAN! Andiko belinna keleng ate 
si IcidahkenNa, tupung aku ikepung dingen 
iserang imbang. 

23 Mbiar aku tupung e, janahku rukur ningku, 
"Aku nggo ipelawes i bas adep-AdepenNdu 

nari. Tapi nggo IbegikenNdu pemindonku, 


tupung aku erlebuh mindo penampat." 

240 kalak si patuh, kelengilah TUHAN! 
IpulahiNa kalak si patuh. Tapi kalak 
megombang iukum TUHAN bagi patutna. 
M1:250- Piherken dingen tetapkenlah 
ukurndu, o kam kerina si erpengarapen man 
TUHAN! 


Pengakun dingen pengalemen 


3 2 l Ende-enden si Daud. Sangap kal 
kalak adi dosa-dosana ialemi dingen 
salah lepakna isasapken. 

2 Sangap kal kalak, adi dosana Ia itaktaki 
TUHAN dingen i bas ukurna pe la lit penipu. 

3Tupung la kuakuken dosa-dosangku, kote 
aku perban ndehereng tep-tep wari. 

40 TUHAN, lukumNdu aku suari berngi, keri 
gegehku bali ras remang kena las wari. 

3 Emaka kuakui dosa-dosangku man 
BaNdu, salah lepakku pe Ia lit kubuniken. 
Kutetapken ukurku ngakuisa man BaNdu, 
jenari dosa-dosangku lalemiNdu. 

6 Erkiteken si e ertotolah min perpulungen si 
tutus, tupung ia i bas kiniseran. Gelah adi reh 
galumbang kesusahen, la seh man bana. 

! Kam kap inganku cebuni, IpulahiNdu aku 
i bas kesusahen nari. Emaka ersurak aku 
perban riahna, sabap nggo aku IpulahiNdu. 

8 Nina TUHAN, "Aku nuduhken dalan si 


man dalanenndu, Kuajarken kam dingen 
matangKu tetap mperdiateken kam. 

9Ula kam bali ras kuda si la rukur, si arus 
iatur alu sangam ras tinali, adi la bage la 
nggit patuh." 

10 Mbue kiniseran si man tahanenken kalak 
jahat, tapi kalak si ernalem man TUHAN, 
IkelewetiNa alu keleng AteNa si tetap. 

110 kalak bujur meriahlah atendu i bas 
TUHAN. Suraklah alu meriah, o si ngikutken 
la. 


Ende-enden pujin 
3 3 1O kam kalak bujur, ersuraklah meriah 
i bas TUHAN. O kalak bujur, pujilah Ia. 

2 Alu kulcapi, katakenlah bujur man TUHAN, 
ergendang dingen rendelah man BaNa. 

3 Endekenlah ende-enden si mbaru man 
BaNa, alu mejile kuitlah kulcapi janah 
ersuraklah meriah. 

4Ranan TUHAN kerina tuhu, dingen kerina 
PerbahanenNa terarapken tuhu. 

> Ngena ate TUHAN kebujuren dingen 
keadilen, keleng AteNa rasa lalap ndemi doni 
enda. 

6 Alu PerentahNa jine TUHAN njadiken langit 
jadi me matawari bulan ras bintang-bintang 
bekas KataNa. 

7 Lau lawit IpepulungNa kerina i bas sada 


ingan, lawit si mbelang itombengna maka ula 
mambur. 

80 doni kerina, mbiarlah man TUHAN! O 
bangsa-bangsa i doni pemuliakenlah Ia. 

9 Adi ngerana Ia emaka jadi minter, 

I perentahkenNa emaka lit kerina. 

10 'gagalken TUHAN rencana bangsa-bangsa 
sura-sura bangsa doni isia-SiakenNa. 

ll Tapi rencana TUHAN tetap rasa lalap, 
sura-SuraNa la masap rasa lalap seh rasa 
lalap. 

12 Malem kal ate bangsa si ngakui TUHAN 
jadi Dibatana, sangap kal bangsa si terpilih 
jadi SikerajangenNa. 

13 Natap TUHAN i Surga nari, ngenen kerina 
jelma manusia. 

14| bas kerina KinirajanNa nari iperdiateken 
TUHAN kerina kalak si ngiani doni enda. 

15 Kerina perukuren manusia IbentukNa, 
dingen letehNa perbahanen manusia kerina. 

16 Raja menang labo erkiteken teremna 
tenterana, kalak si mbisa terkelin labo perban 
gegehna. 

17 Kuda perang la terarapken guna ndatken 
kemenangen, gegehna si mbelin Ia banci 
ngkelini. 

18 TUHAN ngkawali kalak si ngikutken Ia, 
kalak si ernalem man keleng AteNa si la 
ersibar. 

19 IpulahiNa kalak si patuh bana i bas 


kematen nari, dingen tetap IpegegehNa 
tupung i bas kelihen pe. 

20TUHAN saja sibahan pengarapenta, Ia kap 
si nampat dingen si kawalta. 

21 Meriah ukurta erkiteken Ia, tek kita man 
GelarNa si Badia. 

220 TUHAN, kelengi min kami lalap, sabap 
kami erpengarapen man BaNdu. 


Pujin-pujin kerna kiniulin TUHAN 


34 1 Masmur Daud, tupung ia tading i 
adep-adepen Abimelek, ipekulah- 
kulahna la demsa ukurna, jenari ipelawes 
Abimelek ia. 

2 Lalap aku ngataken bujur man TUHAN 
kupuji la la erngadi-ngadi. 

3 Kupuji Ia sabap PerbahanenNa, kerina 
kalak si itindih begikenlah janah meriahlah. 
4 Marilah siberitaken kemulian TUHAN, mari 
radu ras kita muji GelarNa. 

3 Ertoto aku, ibegiken TUHAN pemindonku, 
iIpulahina aku i bas kerina kebiarenku. 

6 Kalak si itindih erpengarapen man BaNa, 
meriah UkurNa la aru pe atena. 

! Kalak mesera erlebuh man BaNa, 
janah IbegikenNa, IpulahiNa ia i bas 
kiniseran-kiniseranna. 

8 Malekat TUHAN ngkawali kalak si tutus, 
dingen mulahisa i bas si jahat nari. 

9 Malem kal ate kalak si cilinggem man BaNa, 


penanam-nanamlah uga belinna kiniulin 
TUHAN. 

100 kam BangsaNa, ikutkenlah TUHAN, kalak 
si tutus ngikutkenca lalap la kekurangen. 

ll Singa pe kelihen erkiteken kurang nakan, 
tapi kerina si mehuli ibereken man kalak si 
ndarami TUHAN. 

120 teman-temanku, marilah begiken aku, 
gelah kuajari kam uga pemuliaken TUHAN. 

13 Merincuh kam gedang umurndu, dingen 
ngenanami keriahen ras kesangapen? 

14 Ula belasken kata-kata jahat, ula erbual. 

15 Tadingkenlah kejahaten, lakokenlah kai 
si mehuli, bulatkenlah ukurndu erbahan 
perdamen. 

16 Kalak si tutus iperdiateken TUHAN, adi 
erlebuh ia ialoi TUHAN. 

17 Tapi kalak jahat IperimbangNa, emaka 
kenca ia mate mis ilupaken. 

18 Erlebuh kalak bujur man TUHAN, ialoi 
TUHAN ia; IpulahiNa ia i bas kesusahenna. 

19 TUHAN nemani kalak si lanai piher 
ukurna; IsampatiNa kalak si nggo bene 
pengarapenna. 

20 Kalak bujur pe mbue ngenanami kiniseran, 
tapi ipulahi TUHAN ia i bas kerinana nari. 

21 Badanna tetap ikawali TUHAN, emaka Ia 
lit sada pe tulanna si penggel. 

22 Kalak jahat, mate perbahan kejahatenna, 
kalak si ernembeh ate man kalak bujur, la 

banci la iukum. 84:230- TUHAN si mulahi 


BangsaNa, kalak si ndahi Ia mindo penampat, 
tentu IkawaliNa. 


Pertoton mindo penampat 


'| bas Daud nari. O TUHAN, lawanlah 
3 5 kalak si ngelawan aku, peranglah kalak 
si merang aku. 

2 Pakelah ampang-ampang ras baju 
PerangNdu, jenari reh Kam nampati aku. 

3 Angkatlah lembing ras KapakNdu, guna 
ngelawan kalak si ngelis aku. Kataken min 
bangku maka Kam kap keselamatenku. 

4Bahanlah maka kalak si ersura-sura munuh 
aku, talu dingen juru. Janah kalak si erpekat 
munuh aku, surut dingen bene ukurna. 

"layak malekat TUHAN ia, desken segal 
iembus angin. 

6 Jelis malekat TUHANIah ia, i dalin si gelap 
dingen medalit. 

7 Alu la ersabap, itogengna siding man 
bangku, ikalina lubang si mbages nangkap 
aku. 

8 Tapi alu la isangkana, kerneplah ia. Ia 
jinelah kena sidingna, jenari jertuh dingen 
merteh-erteh! 

9 Emaka ersurak aku kerna TUHAN, meriah 
ateku sabap aku IkeliniNa. 

10 Ningku man TUHAN alu bulat ukurku, 
"La lit si terpeseri ras Kam! IkawaliNdu si la 

ergegeh | bas si megegeh nari, si musil- musil 
i bas si nindihsa nari." 

11 Kalak jahat nuduh aku dingen ersaksi, 
kerna kejahaten si la kueteh pe. 

12 Kiniulinku ibalasna alu kejahaten, emaka 
labuh kal ukurku. 

13Tupung ia bangger, kupake baju tanda ate 
ceda, dingen erpuasa, jenari janahku tungkuk 
ertoto aku, 

14 kutotoken ia bali ras penotokenku kerna 
senina tah temanku kal. Tungkuk aku janahku 
tangis, bali ras kalak tangis erkiteken kepaten 
nande. 

15 Tapi tupung aku i bas kesusahen, meriah 
ukurna, jenari ikelewetina aku janahna 
nguru-nguru aku. Kalak si la kutandai 
mekpeki aku, alu la ngadi-ngadi. 

16 Tetap megombang ia bangku, alu ipen 
erderik ijerlengna aku. 

17O TUHAN, asa kai nari dekahna Kam natap 
saja? Pulahi min aku sabap ijerngemna aku, 
kelini min geluhku i bas singa-singa e nari. 

18 Emaka kukataken bujur man BaNdu 
itengah-tengah perpulungen BangsaNdu, 
kupuji Kam i lebe-lebena kerina. 

19 Ula pelepas aku iguro-guroken kalak si 
ernembeh ate man bangku alu la ersabap. 
Ula pelepas aku isuraki, kalak si ernembeh 
ate man bangku alu la ersebap. 

20 Rananna pegabuken, kalak si ngena atena 
perdamen icekurakina. 

21 Alu megang sorana isalahina aku nina, 


"Idah kami nge kai si ibahanndu." 

22 Tapi lidahNdu kap kerina o TUHAN, ula 
min tatap Kam ndauh dingen sinik saja. 

23 Kekeken jenari kapiti min perkarangku! O 
Dibatangku, o TUHANku sampati min aku! 

240 TUHANku, sabap Kam bujur, kapiti min 
aku, ula pelepas aku isuraki imbangku. 

25 Ula pelepas ia rukur i bas ukurna nina, 
"Untung ia mate! Sabap e kin sura-sura 
kami." 

26 Bahaniah maka si meriah akapna ngenen 
kiniseranku, italuken dingen bene ukurna. 
Bahanlah maka kalak si megombang bangku, 
juru dingen mela akapna. 

27 Ersuraklah kalak si mejehe ngidah aku 
ibenarken, iulih-ulihinalah ngataken, "Andiko 
muliana TUHAN e! Ngena AteNa adi sangap 
suruh-SuruhenNa". 

28 Emaka kuberitaken kerna KeadilenNdu, 
dingen kupuji Kam gedang-gedang wari. 


Kejahaten manusia 


3 6 1| bas si Daud suruh-suruhen TUHAN 
nari. 
2 Kalak jahat megiken pengajuk dosa seh ku 
bas pusuhna, sitik pe la ia mbiar man Dibata. 
3 Erkiteken meganjang iakapna bana, 
iakapna maka la ieteh TUHAN dosana janah 
la IlukumNa. 

4Rananna jahat janah melala takina, 


si mehuli dingen pentar la nai ia nggit 
ngelakokenca. 

> Tupung ia medem-medem, ibahanna 
rencanana si jahat, la lit si mehuli si 
ilakokenna janah si jahat la pernah itulakna. 


Kiniulin Dibata 


SO TUHAN, keleng AteNdu seh ku langit, 
KesetianNdu seh ku awang-awang. 

! KebenarenNdu seri ganjangna ras deleng, 
KinibujurenNdu seri bagesna ras lawit 
manusia ras rubia-rubia ipekena-KenaNdu, o 
TUHAN. 

8O TUHAN, andiko ergana keleng AteNdu si 
tetap e, IkawaliNdu kami i teruh KabengNdu. 
9Besur kami man pangan si IsikapkenNdu 
riba-iba, IbereNdu kami minem i bas lau 

BelinNdu si malem. 

10 Kam kap ulu kegeluhen, i bas SinalsalNdu 
idah kami terang. 

lł Man kalak si nandai Kam tetap 
IkelengiNdu, dingen IberekenNdu KiniulinNdu 
man kalak bujur. 

12 Ula PelepasNdu aku iperang kalak si 
meganjang ukurna, ula PelepasNdu aku 
ipelawes kalak jahat. 66:13ô- Nehenlah i 
ja lit kalak jahat guling, i je ia ampar, lanai 
ngasup keke. 

Kedungen kalak jahat dingen kalak bujur 


3 7 1 Masmur Daud. Ula atendu nembeh 
kempak kalak jahat, ula mecimberu 
ngenehen kalak si erbahan jahat. 

2 Sabap bali ras dukut si kerah, minter me ia 
masap, mate me ia desken sinuan-sinuan si 
melus. 

3 Ernalemlah man TUHAN, dingen lakokenlah 
si mehuli, gelah kam la biar-biaren nggeluh i 
bas negeri e. 

4 Daramilah kemalemen atendu i bas TUHAN, 
maka |sehkenNa sura-surandu. 

3 Endesken dirindu man TUHAN, ernalemlah 
man BaNa, tentu IsampatiNa kam. 

6 IbahanNa maka kinibujurenndu ersinalsal, 
desken sinalsal matawari pantek ciger. 

7 Timailah TUHAN alu teneng, sabarlah nimai 
PerbahanenNa. Ula morahi kalak si rulih 
ngelakoken pertakin si jahat. 

8 Ula pelepas dirindu ikuasai ate nembeh 
ntah aru ate, e nuhsahi kam nge ngenca. 

9 Kalak si ngelakoken jahat ilesapken, 
tapi si ngarap man TUHAN ndatken taneh 
tading-tadingen. 

10 Kalak jahat pedas me lesap, adi idarami, 
lanai ia lit į japa pe. 

11 Kalak si meteruk rukur ndatken taneh e, 
inanamina kedamen ras kesenangen. 

12 Kalak jahat ngerencanaken si jahat, 
dingen nembeh atena kalak benar. 

13 Tapi tawa ate Tuhan ngenen kalak jahat, 


letehNa maka lanai ndekah kalak e ilesapken. 

14 Kalak jahat nintak pedang dingen 
ngerentang panah munuh kalak musil dingen 
mesera, nggeleh kalak si ngelakoken si 
mehuli. 

15 Tapi ia jine ibunuh pedangna, janah 
pedangna ipenggelken. 

16 Aminna sitik pe sikerajangen kalak bujur, 
tapi ergan e asangken erta kalak jahat. 

17 Sabap ibuat TUHAN kap kuasa kalak jahat, 
tapi kalak bujur IkawaliNa. 

18 | pekena-kena TUHAN kap kalak si 
ngikutken la, dingen negeri e rasa lalap ia 
empuna. 

19Tupung negeri e i bas paksa kesusahen, Ia 
mesera iakapna, paksa kelihen cukup pangan 
i bas ia. 

20 Tapi mate me kalak jahat, desken asap 
bene me ia. Lesap me musuh-musuh TUHAN, 
desken rudang i mbalmbal. 

21 Kalak jahat minjam lanai iulihkenna, tapi 
kalak bujur melumbar i bas pemerena. 

22 Kalak si dat pasu-pasu i bas TUHAN 
nari dat bagin i bas negeri e, tapi kalak si 
IsumpahiNa ipelawes. 

23 Kalak si ngena ate TUHAN, ikawali dingen 
itegu-TeguNa geluhna. 

24 Guling pe ia la mekelek, sabap TUHAN kap 
si negu tanna. 

25 Mulai kin kitik-kitikku nari seh bagenda 


nggo metua, la nggo kuidah kalak bujur 
itadingken TUHAN, tah kempuna jadi 
pemindo-mindo. 

26 Pepinjamken dingen melumbar ia 
mere lalap, dingen anak-anakna mereken 
kemalemen ate man bana. 

27 Tadingkenlah si jahat, lakokenlah si bujur, 
gelah sinursurndu rasa lalap ngiani taneh 
enda. 

28 Sabap ngena kal ate TUHAN keadilen janah 
la ItadingkenNa kalak si patuh man BaNa. 
Kalak si bujur asa lalap ipekena-KenaNa, tapi 
kesusuren kalak jahat ipelawes. 

29 Kalak bujur me si ndatken bagin taneh i 
bas negeri e, janah ringan ia i je rasa lalap. 

30 Kalak bujur melasken ranan si pentar, 
dingen si benar nge si ibelaskenna. 

31 | bunikenna Undang-undang TUHAN i bas 
pusuhna, la ia pernah nilah i jenari. 

32 Kalak jahat nggempangi kalak bujur, 
dingen ndarami dalan guna munuhsa. 

33 Tapi kalak bujur Ia iendesken TUHAN 
kempak musuhna, janah la IpelepasNa iukum 
i bas pengadilen. 

34 Ngaraplah man TUHAN dingen patuhlah 
PerentahNa, maka kam IpehagaNa, jenari 
jadi empu taneh pusaka, idahndu me kalak 
jahat ipelawes. 

35 Pernah kuidah kalak jahat si megombang, 
ia erkuasa desken batang cemara Libanon. 

36 Tapi dungna tupung aku mentas ka arah 


e, kudarami ia, tapi la aku jumpa. 

37 Nehenlah kalak bujur, perdiatekenlah 
kalak benar, kalak si ngena atena perdamen, 
nterem kesusurenna. 

38 Tapi kalak perdosa ikernepken kap, janah 
kesusurenna ilesapkenna. 

39 Ikelini TUHAN kalak bujur, dingen 
IkawaliNa i bas paksa kesusahen. 

40 IsampatiNa dingen IpulahiNa kap ia, 
IkeliniNa i bas kalak jahat nari, sabap man 
BaNa kap ia mindo pengkawali. 


Pertoton i bas kiniseran 


3 9 1 Masmur Daud: perngandungen. 

20 TUHAN, ula UkumNdu aku alu 
RawaNdu! Ula siksa aku alu PernembehNdu si 
gara. 

3|eket PanahNdu ngelukai badanku, 
kugejapken TanNdu mberat ndehken aku. 

4 Mesui kuakap perban PernembehNdu, 
mesui kerina dagingku erkiteken dosa- 
dosangku. 

3 Gedap aku i bas dosangku, dosa-dosangku 
mberatsa kuakap mabasa. 

6 Erkiteken kebodohenku, luka-lukangku 
nggo nanahen dingen mbau. 

7? Mungkuk takalku, getem kal pusuhku, 
gedang-gedang wari ceda ateku. 

8 Dagingku ngindet erkiteken penakit, Ia lit 
si mejuah-juah i bas dagingku. 

3 Ngalah kal dagingku dingen lanai kal lit 


gegehku, pusuhku getem, ndehereng aku 
ban suina. 

100 TUHAN TehNdu kap kerina sura- 
surangku, kelsehenku pe terbegi man 
bandu. 

ll Pysuhku debet-debet, keri gegehku, 
matangku pe nggo seleng. 

12 Teman-temanku nggo lanai nggit 
deher ras aku, perban ugahen dagingku, 
kade-kadengku pe nadingken aku. 

13 Kalak si atena munuh aku pe itogengna 
siding, gedang-gedang wari, si jahat saja 
irencanakenna, guna ncilakaken aku alu tipu 
Si jahat. 

14Tapi aku desken kalak pasek si Ia 
erpemegi, desken kalak pekak si la banci 
ngerana. 

15Tuhu, aku desken kalak si Ia erpemegi, 
janah erkiteken si ela banci nogani. 

16 Tapi o TUHAN Kam saja kap pengarapenku 
dingen Kam kap, Tuhan Dibatangku, ngaloi 
aku. 

17 Ula pelepas imbang-imbangku ersenang- 
senang sabap kiniseranku, ula pelepas ia 
meganjang ngerana erkiteken kinitalunku. 

18 Menam aku guling janah lalap mesui 
kuakap. 

19 Kuakui kelepakenku, getem pusuhku 
erkiteken dosa-dosangku. 

20 (mbang-imbangku megegeh dingen 
nterem, alu la ersabap nembeh atena aku. 

21 balasna si mehuli alu si jahat, jenari 
iImusuhina aku sabap kuayaki si bujur. 

220 TUHAN ula aku ItadingkenNdu, o 
Dibatangku, ula Kam ndauh i bas aku nari. 
M8:236- Pedaslah Kam reh nampati aku, o 
TUHAN keselamatenku. 


Pengakun kalak si 
sangana i bas kesusahen 


3 9 1 Masmur Daud. 

2 Ningku i bas ukurku, "Metenget aku 
i bas perbahanenku, dingen la kubere dilahku 
erdosa. La aku ngerana, kidekah ndeher 
denga ras kalak jahat." 

3 Sinik saja aku, si mehulina la kubelasken, 
tapi kiniseranku reh beratna. 

4Serbut kal ukurku akin kuukurken, reh 
ndelena ateku, dungna ningku, 

> "O TUHAN, kataken ndigan aku mate, asa 
kai umur geluhku, gelah kueteh ndigan peltep 
kesahku." 

6 Andiko gendekna geluhku ItadingkenN du, 
la kap lit ertina umur geluhku i adep- 
AdepenNdu. Tuhu, manusia la kap lebih asa 
sekali erkumesah ngenca, 

! la lebih asangken sada awih. Kasa kai 
kelatihenna sia-sia nge kerina ipepulungna 
erta-erta si melala, tapi la ietehna ise dnggo 
si Mmakesa. 

8 Dage kai nari timanku, o Tuhan? Man 


BaNdu nge aku erpengarapen. 

9 Pulahi min aku i bas kerina dosa-dosangku 
nari, ula pelepas aku igombang-gombangi 
kalak lenge. 

10 Sinik saja aku, kai pe la kubelasken, sabap 
Kam kap si erbanca ateku mesui. 

11 Erkiteken PenggudamNdu menam aku 
mate, ulanai min aku lukumNdu. 

12 jyukumNdu manusia dingen IberekenNdu 
kiniseran, erkiteken dosa-dosana, desken 
ngetnget, IkernepkenNdu kai si ngena ate 
manusia. Tuhu, manusia desken sekali 
erkumesah ngenca. 

130 TUHAN, dengkehken min pemindonku 
perdiateken min sorangku tangis, ula 
tadingken aku. Bali ras kerina nini-niningku, 
kentisik ngenca aku kesilang ras Kam. 
M9:146- Tadingken min aku, maka banci 
aku ersenang-senang, ope denga aku lawes 
dingen masap. 


Ende-enden pengataken bujur 


40 1 Masmur Daud. 

2 Alu ukur sabar kutimai penampat 
TUHAN, IbegikenNa aku janah iperdiatekenna 
perserkongku. 

3 IrintakNa aku i bas lubang cilaka nari, 
IpedaratNa aku i bas kubang si mbages nari. 
Maka tetap pertedisku, ItamakenNa aku i 
datas deleng batu. 

“lajarkenNa bangku ende-enden si mbaru, 


eme ende-enden pujin man TUHAN. Nterem 
kalak ngidah dingen mbiar, jenari tek kempak 
TUHAN. 

> Sangap kalak si ernalem man TUHAN, kalak 
si la nggit nembah man berhala-berhala, si la 
ikut ras kalak si nembah man dibata-dibata si 
la tuhu. 

6 Nggo melala kal PerbahanenNdu si mehuli 
man kami o TUHAN Dibata kami, la lit si seri 
ras Kam! Andiko lalana rencana si mehuli si 
nggo IbahanNdu guna kami, la terturiken aku 
kerina perban lalana. 

7 Persembahen gelehen dingen persembahen 
pangan la Kam merincuh, persembahen 
pengalemi dosa la IpindoNdu. Tapi nggo 
IberekenNdu pinggel man bangku, si banci 
megiken SoraNdu. 

8 Emaka ningku ngaloi, "I jenda aku: i bas 
KitapNdu isuratken kerna aku. 

90 Dibata ngena ateku ndalanken 
PeratenNdu, PengajarenNdu kubuniken i bas 
pusuhku." 

100 TUHAN, i bas perpulungen bangsandu 
kumomoken, berita si mehuli kerna 
keselamaten si IberekenNdu. letehNdu kap e 
TUHAN, maka la pernah aku ngadi ngerana 
kerna si e. 

11] bas perpulungen BangsaNdu Ia pernah 
aku sinik, berita keselamaten la pernah 
kurusiaken. Asa lalap kumomoken, kerna 

KesetianNdu, PenampatNdu dingen keleng 


AteNdu si la ermasap-masap. 

120 TUHAN, kuteh maka gelgel AteNdu 
keleng nandangi aku, keleng ate dingen 
KesetianNdu rasa lalap ngkawali aku. 


dPertoton mindo penampat 
(Masmur 70:1-5)9 io 


13 Kiniseran si ngkeleweti aku, la terbeligai 
lalana. Dosa-dosangku ngelis-ngelis aku, 
emaka lanai aku erpengidah. Teremna 
imbang-imbangku, lalan asa buk i bas 
takalku, em erbahanca bene ukurku. 

140 TUHAN kelini min aku, sampati min aku 
genduari. 

15 Bahanlah maka kalak si atena munuh 
aku, talu dingen bene ukurna. Janah kalak si 
ersurak ngenen kesusahenku, surut dingen 
mela akapna. 

16 Tersenggetlah dingen melalah iakap kalak 
si nawa-nawai aku. 

17 Ersuraklah dingen meriahlah ia kap si 
ndarami Kam. Kerina kalak si ngataken 
bujur perban nggo IkeliniNdu ia, tetaplah 
ngataken, "Andiko muliana TUHAN!" @0:186 
- O TUHAN, aku enda kalak si la ergegeh 
dingen musil, tapi la aku IlupakenNdu. Kam 
kap penampatku dingen si mulahi aku, o 
Dibatangku, rehlah Kam genduari. 

Pertoton gelah malem penakit 


4 1 1 Masmur Daud. 

2 Sangap kalak si mperdiateken kalak 
musil, TUHAN si nampatisa tupung ia i bas 
kesusahen. 

3TUHAN si ngkawali dingen ngkelengi 
kesahna, ibahan Dibata maka sangap ia | 
doni enda, dingen la lendeskenNa ia man 
imbang-imbangna. 

4Tupung ia bangger TUHAN si nampatisa, 
dingen mereken kejuah-juahen man bana. 

> Ningku, "O TUHAN man BaNdu kap aku 
erdosa, mekuah min AteNdu, pepalem min 
aku." 

6 Ikataken musuhku si la mehuli kerna aku, 
atena gelah aku mate jenari lanai iinget. 

7 Kalak si reh ngenen aku, la bujur ukurna. 
Ipepulungna berita si la mehuli kerna aku, 
jenari ndarat ia, ikatakenna ku japa pe. 

8 Kerina kalak si ernembeh ate man bangku 
kusik-kusik: jenari iukurkenna si la mehuli 
kerna aku. 

3 Nina kalak e, "Mekelek kal penakitna, 
kutera pe lanai ia banci keke." 

10 Sedangken teman si kuteki, dingen kalak 
si man ras aku pe, nggo ngimbangi aku. 

110 TUHAN mekuah min AteNdu: pepalem 
min aku, gelah aku banci erbalas man 
imbang-imbangku. 

12 Adi la aku tertalukenca, jenari kuangka 


maka ngena AteNdu aku. 

13 'sampatiNdu aku erkiteken si mehuli 
si kulakoken, jenari IbahanNdu maka aku 
nggeluh i bas adep-AdepenNdu seh rasa 
lalap. @1:146- Pujilah TUHAN, Dibata nu 
Israel! Pujilah Ia genduari seh rasa lalap! 
Amin! Amin! 


GKI TAP SI PEDUAKEN MASMUR 
42-729 ioPertoton i taneh pembuangen 


l Ende-enden anak-anak si Korah. 

42 2 Bagi belkih mejehe nandangi lau 
maler si malem, bage me tedehna ateku 
Kam, o Dibata. 

3Muas tendingku man BaNdu o, Dibata 

si nggeluh, ndigan aku banci ersembah i 
adep-AdepenNdu? 

4Suari berngi aku ngandung, iluh ngenca 
si man panganku. Gedang-gedang wari 
nungkun imbang-imbangku, "I ja kin 
Dibatandu?" 

> Getem pusuhku adi kuinget paksa si 
nggo lepas, tupung aku mabai perpulungen 
lawes ku Rumah Dibata. Erdalan aku arah 
lebe arak-araken, ersurak-surak dingen 
ngendeken ende-enden pujin man Dibata. 
6 Ngkai maka ndele ateku? Ngkai maka susah 
kuakap? Ku Dibata saja aku erpengarapen, 
jenari kupuji ka Ia tole, si engkelini aku 
dingen penampatku. 

"| jenda, i taneh pembuangen enda getem 


kal pusuhku, emaka teringet aku man 
TUHAN. Gedap aku i bas galumbang ate 
ceda, keguluten ngombakken aku, desken 
Lau Jordan si ergeruhguh, i Deleng Hermon 
dingen Deleng Misar nari. 

8 (Mzm 42:7) 

9 Icidahken TUHANIah keleng AteNa si tetap 
tupung siang wari, maka banci aku rende 
tupung berngi, jenari ertoto man Dibata ulu 
kegeluhen. 

10 Ningku man Dibata, penampatku, 
"Ngkai maka lanai ingetNdu aku? Ngkai 
maka tetap ceda ateku, erkiteken itindih 
musuh-musuhku?" 

11 Getem pusuhku sabap iuru-uru musuhku 
aku. Nina gedang nu wari, "I ja Dibatandu?" 
@2:120- Ngkai maka ndele ateku? Ngkai 
maka susah kuakap? Ku Dibata saja aku 
erpengarapen jenari kupuji la tole, si 
engkelini aku dingen penampatku. 


Pertoton i taneh pembuangen 
(Umputen Mzm 42) 


10 Dibata kapiti min perkarangku, 
43 nandangi kerina kalak jahat. 
Cidahkenlah maka labo aku ersalah, pulahi 
min aku i bas kalak jahat ras penipu nari. 
2 Kam kap pengawalku, ngkai maka aku 
ItadingkenNdu? Ngkai maka tetap ceda ateku 
erkiteken itindih imbang-imbangku? 

3 Cidahken KesetianNdu lako nalsali aku, 


gelah aku ibabaina mulih ku Sion, deleng si 
badia, jenari kudahi ku RumahNdu. 

“Maka kudahi batar-BatarNdu, o Dibata, 
Kam kap ulu kemalemen ateku. Janah ngkuit 
kulcapi rende me aku muji Kam, o Dibata, o 
Dibatangku. 

> Ngkai maka ndele ateku? Ngkai maka susah 
kuakap? Ku Dibata saja aku erpengarapen, 
jenari kupuji la tole, Si Engkelini aku dingen 
penampatku. 


Pertoton mindo gelah ikawali 


l Ende-enden anak Korah. 
44 20 Dibata, nggo ibegi kami turi-turin 
si ituriken nini-nini kami, kerna perbahanen 
si mbelin si nggo IlakokenNdu i bas paksa si 
nggo lepas. 
3 Kam jine si pelawessa bangsa-bangsa 
si deban, gelah BangsaNdu banci ngiani 
negerina. Bangsa-bangsa si deban 
IcilakakenNdu, tapi BangsaNdu IpelepasNdu 
reh teremna. 
4lingani GangsaNdu negeri e labo perban 
pedang, labo perban gegehna jine maka 
ia menang, tapi erkiteken kuasa dingen 
GegehNdu, perban tetap ia Iitemanindu, si 
encidahken maka ia IkelengiNdu. 
3 Kam kap rajangku dingen Dibatangku, si 
mereken kemenangen man BangsaNdu. 

6 Alu KuasaNdu italuken kami musuh kami i 


bas GelarNdu iperjati kami musuh kami. 

7 Sabap labo kami ernalem man panah kami, 
pedang kami labo mereken kemenangen man 
bangsa kami. 

8 Tapi Kam kap si nggo engkelini kami i bas 
imbang-imbang kami nari. Kalak si ernembeh 
ate man kami, IjurukenNdu ia. 

9Emaka gedang-gedang wari Kam ipuji 
kami, dingen asa lalap kami ngataken bujur 
man BaNdu. 

10 Tapi genduari ItulakNdu kami, IpelepasNdu 
kami italuken. Lanai Kam erperang radu ras 
tentera kami. 

11 | pelepasNdu kami ielis-elis imbang si 
ngerampasi erta kami. 

12 | pelepasNdu kami igeleh bali ras biri-biri, 
IhuntakkenNdu kami itengah bangsa-bangsa. 

13 | dayakenNdu BangsaNdu alu la meherga, 
arah tukurna nari la lit untungndu sitik pe. 

14Teman-teman kami ngidah 
PerbahanenNdu man kami, i uru-uruna 
dingen itawa-tawaina kami. 

15 (bahanNdu maka kami jadi pertawa-tawan 
i tengah bangsa si deban, ngupir ia janah 
igombangina kami. 

16 Gedang-gedang wari kami ipandangi, 
lalap mela iakap kami, 

17 megiken penguru-nguru janah kata 
megombang, si luar i bas imbang dingen 
kalak si ernembeh ate man kami. 

18 Kerina e nggo nindih kami, aminna pe Ia 


kami lupa man bandu, janah Ia ilanggar kami 
perpadanen si IbahanNdu ras kami. 

19 Labo kami la patuh, labo la iikutken kami 
perentah-PerentahN du. 

20 Tapi ItadingkenNdu kami i bas gelap 
mesangat: i tengah-tengah rubia-rubia si 
meliar. 

21 Adi lanai kami nembah Kam o Dibata 
kami, tapi ertoto man dibata-dibata si deban, 

22 tentu nggo letehNdu, sabap IdahNdu kap 
terus ku bas perukuren kami si terbuni. 

23 Frdandanken Kam nge maka kami tetap 
iancam kematen, kami ipeseri ras biri-biri si 
man gelehen. 

24 Kekeken! Ngkai maka Kam tunduh, Tuhan? 
Tedisken! Ula rasa lalap kami ItulakNdu. 

25 Ngkai maka Kam cebuni? Ngkai maka Kam 
lupa kiniseran ras kesusahen kami? 

26 Ampar getem kami i babo taneh, terdang 
i bas abu erkiteken talu. @4:276- Rehlah 
Kam nampati kami, kelini min kami erkiteken 
keleng AteNdu si tetap. 


Ende-enden i bas kerja perjabun raja 


45 l Ende-enden anak Korah; ende-enden 
keleng ate. 

2 Pusuhku dem alu kata-kata si mejile, 
tupung kubahan ende-enden enda guna raja. 
Desken pena pujangga si pentar, bage me 
dilahku ngendeken ende-enden. 

3| bas kerina dilaki rupandu kap si mejilena, 


rananndu e kiniulin, erkiteken si e Dibata 
tetap mereken pasu-pasu man bandu. 

4Genditken pedang i bas awakndu, o raja si 
mbisa, kam si terpuji dingen mulia! 

> Berkatken alu kemulian nuju kemenangen, 
majekken kebenaren ras keadilen. Gegehndu 
mereken bandu kemenangen si mbelin. 

6 Panahndu si entelap nustus pusuh musuh, 
bangsa-bangsa gulingen ku teruh tapak-tapak 
nahendu. 

7 Iperentahndu rayatndu alu keadilen, 
KinirajanNdu o, Dibata tetap kap rasa lalap. 

8 Ngena atendu si benar dingen nembeh 
atendu si jahat, erkiteken si e ipilih Dibata 
kam, IberekenNa man bandu sampur 
kemalemen ate lebihen asang raja-raja si 
debanna. 

9 Pakenndu merim bauna, bau mur, gaharu 
ras cendana. Istanandu ihiasi gading si 
meherga, ije iendeken ende-enden si 
erbahan meriah ukur raja. 

10 Dayang-dayang istana, lit deba putri 
raja-raja. Arah kemuhen kursi kinirajan tedis 
kemberahen, make perhiasen emas murni. 

110 putri raja-raja, begiken si kukataken, 
lupakenlah bangsa dingen keluargandu. 

12 Kinijilenndu erbahanca leket pagi ukur 
raja man bandu, ia tuanndu, patuhlah man 
bana. 

13 Kalak Tirus maba persembahen man 


bandu: iusahaken kalak bayak muat ukurndu. 

14 Putri raja si mbaru lit i bas istana, uisna 
isulam benang emas. 

15 Alu paken si erbage-bage rupana, iarakken 
ia ku adepen raja, iikutken dayang-dayangna, 
ia pe ikut ngadap man raja. 

16 Andiko riahna ukurna, tupung ia bengket 
ku bas istana raja! 

17 Kam o rajangku, nterem nge pagi 
pupusndu dilaki, guna nggantiken nini- 
ninindu jadi raja. Kam pagi nangkuhken 
ia kerina, jadi raja, guna merentah kerina 
doni enda. &5:186- Ende-endenku enda 
erbahanca Kam terberita rasa lalap, Kam 
tetap ipuji bangsa-bangsa i bas paksa si reh 
enda pe. 


Dibata kap ras kita 


46 l Ende-enden anak Korah. 

2 Dibata kap kecion dingen gegehta, 
lalap ia sikap nampati katawari kita i bas 
kesusahen. 

3 Emaka la kita gentar, aminna pe doni 
mundu-undu, janah deleng-deleng gedap ku 
teruh lawit: 

4Aminna pe lawit ergalumbang dingen 
rugup-ugup, dingen deleng-deleng pe 
kumetter itendengna. 

> Lit kap lau mbelin si mereken keriahen 


man Kota Dibata, kota ingan tading Dibata si 
Meganjangna. 

6] je kap Dibata ringan, emaka labo 
ndigan pe kernep kota e, sabap IberekenNa 
penampat tupung matawari pultak. 

7 Dibata erlenggur, emaka melengas doni 
enda: bangsa-bangsa gentar, kerajan-kerajan 
mugur-ugur. 

8 TUHAN si Mada Kuasa kap ras kita, Dibata 
nu Jakup kubu pertahanenta. 

9 Mari nehenlah perbahanen TUHAN, 
IbahanNa kesenggeten i doni. 

10 pengadiNa perang i belang-belang 
doni enda, panah IripukkenNa, lembing 
I penggelkenNa. 

ll Nina, "Pengadilah erperang, ertikenlah 
maka Aku kap Dibata. Aku kap si 
Meganjangna i bas bangsa-bangsa si 
Meganjangna i belang-belang doni enda." 
@W6:126- TUHAN si Mada Kuasa kap si ras 
kita, Dibata nu Jakup kubu pertahanenta. 


Dibata kap Penguasa si Meganjangna 


l Ende-enden Korah. 
47 2 Frtepuklah alu meriah, o bangsa- 
bangsa! Pujilah Dibata alu ersurak-surak si 
meriah! 
3TUHAN si Meganjang tuhu-tuhu rejin kap. 
la kap Raja si Mulia si merentah kerina doni 
enda. 

“IberekenNa man banta kemenangen 


naluken bangsa-bangsa, IbahanNa kita jadi 
penguasa kerina doni enda. 

> IpilihNa negeri man inganta tading, si jadi 
kemegahen man bangsa si IkelengiNa. 

6 Dibata nggo nangkih ku das kursi 
KinirajanNa, iikutken surak si meriah ras sora 
terompet. 

7 Endekenlah ende-enden pujin man Dibata, 
ende-enden pujin man Dibatanta! 

8 Dibata kap Raja kerina doni enda, alu 
ende-enden pujilah la! 

9 Dibata kundul i datas kursi KinirajanNa, 
la kap si merentah bangsa-bangsa. &7:10ô 
- Pulung kerina peminpin bangsa-bangsa, 
ersada ras bangsa Dibata si isembah 
Abraham. Sabap Dibata kap Raja si Mulia, 
gegehen pe la asangken kerina tentera. 


Sion Kota Dibata 


1 Masmur anak-anak si Korah. 

18 2 TUHAN mulia kap janah terpuji kal 
la, i bas Kota Dibatanta, i datas DelengNa si 
badia. 

3Sion, eme deleng Dibata, meganjang 
dingen seh kal jilena, kota si mulia si mereken 
keriahen man kerina doni enda. 

4Icidahken Dibata maka terkawal kita ras 
la, i bas benteng-benteng kota e. 

> Raja-raja pulung, jenari iperangna Deleng 
Sion. 

6 Tapi kenca idahsa deleng e, jengang ia, 
gentar ia, jenari kiam ia kerina. 

11 je nggirgir ia perban biarna, mesui 
iakapna bagi diberu si nandangi mupus, 

8 bali ras kapal sanga seding itendeng 
galumbang. 

3 Nggo sibegi kai si ibahan Dibata, genduari 
nggo siidah pe. | bas kota TUHAN Dibatanta 
si Mada Kuasa, tetap IkawaliNa maka aman 
rasa lalap. 

100 Dibata, i bas RumahNdu, iinget kami 
keleng AteNdu. 

11 GelarNdu terberita dingen ipuji i belang- 
belang doni enda, IperentahNdu doni enda 
alu bujur. 

12 Kalak Sion ras Juda, ersurak me ia, sabap 
lukumNdu imbang-imbangna. 

13 Keleweti dingen dalanilah Sion, jenari 
beligailah menarana. 

14 Perdiateken tembokna periksalah 
bentengna, maka banci iturikenndu man 
kesusurenndu si reh: &8:15ô- "Maka la 
kap Dibata, Dibatanta seh rasa lalap, Ia si 
negu-negu kita seh rasa lalap." 


Percuma ernalem man kebayaken 


1 Masmur anak-anak si Korah. 
49 2 Begikenlah o kerina bangsa, o kam 
si ngiani doni enda dengkehkenlah. 
3Subuk rayat bage pe si perpangkat, si 
musil-musil dingen si bayak. 

4l bas babahku nari luar kata-kata 


kepentaren, perukurenku mbages kal ertina. 
> Kuperdiateken me kuan-kuanen, janahku 
ngkuit kulcapi, kuturiken ertina. 

6 La aku mbiar paksa-paksa kiniseran, 
tupung aku ikepung musuh-musuhku. 

'Eme kalak bayak, si ernalem man 
kebayakenna, dingen si megombang 
erkiteken erta-ertana. 

8Ise pe la banci nebusi kesahna, ntah pe 
nggalari tebusna man Dibata. 

9Sabap tebusen guna geluh manusia 
meherga kal kap, emaka kai saja pe 
igalarkenna la pernah cukup, 

10 gelah ia isilahi kematen, dingen banci 
nggeluh rasa lalap. 

11 Kerina kalak ngidahsa maka kalak pentar 
pe mate nge, bali ras kalak motu ras motu. 
Kerina ia nadingken kebayakenna man 
sinursurna. 

12 Kuburen mejadi rumahna rasa lalap, ije 
me ia tading rasa lalap, aminna pe tupung 
geluhna, mbelang tanehna. 

13 Kinihagan manusia labo banci mulahi ia i 
bas kematen nari, bali ras rubia-rubia ia pe 
mate nge. 

14 Nehenlah, kuga jadina man kalak si 
ernalem man dirina, bage me kedungenna 
man si puas iakapna ngenen ertana. 

15Nggo itetapken maka ia mate bali ras 
biri-biri, kematen kap jadi permakanna, 

Pinter ia lawes ku bas kuburen, jenari tading i 


bas doni kalak mate, badanna minter macik. 

16 Tapi Dibata si mulahi aku, IkeliniNa aku i 
bas kuasa kematen nari. 

17 Ula ukurndu gulut ngidah kalak jadi bayak, 
dingen erta-ertana pe ertambah-tambah. 

18 Labo ibabana erta-ertana e tupung ia 
mate, kebayakenna labo ikut ikuburken radu 
ras ia. 

19 Aminna pe sangap kalak i bas geluhna, 
dingen perban sangapna ia iangkat-angkat, 

20 jdahina kang nini-ninina, ku bas ingan 
si gelap seh rasa lalap. 49:216- Kehagan 
manusia labo pulah i bas kematen nari, bali 
ras rubia-rubia ia pe mate nge. 


Penembahen si payo 


1 Masmur Asap. Ngerana TUHAN Dibata 

50 si Mada Kuasa, IlebuhNa kerina doni 
enda, i kepultaken nari terus ku kesunduten. 
2 Dibata ersinalsal i Sion nari, kota si mejile 
la teralang. 

3Reh me Dibatanta, labo Ia sinik saja, 

api si merawa ngelebei Ia, dingen angin 
kalinsungsung ngkelewetisa. 

4 Langit ras doni IdiloNa, guna naksiken Ia 
ngerunggui BangsaNa. 

= Isuruhna gelah ipepulung kerina BangsaNa 
i adep-AdepenNa, bangsa si nggo erbahan 
iketen perpadanen ras la, alu mereken 
persembahen man BaNa. 

6 Langit ermomo kerna kebenaren Dibata 


maka bujur kap KeputusenNa. 

710 Israel, ngerana ateKu man bandu, o 
kam bangsangKu kerina, dengkehkenlah. 
Kusaksiken ateKu man bandu, Aku kap 
Dibata, Dibatandu. 

8 Labo erkiteken persembahenndu kam 
Kuukum, persembahen tutungenndu lit nge 
lalap i lebengKu. 

9 Lembu i bas karang lembundu la Aku perlu, 
kambing i bas rarasenna la Aku merhat. 

10 Sabap sikerajangenKu nge kap rubia-rubia 
i kerangen, bage pe asuh-asuhen i das 
deleng-deleng si meribu-ribu. 

11 Aku nge empuna kerina perik-perik i bas 
awang-awang, bage pe kerina si nggeluh i 
mbalmbal si mbelang. 

12 Adi melihe Aku, Ia bandu Kupindo, sabap 
Aku kap empuna doni ras kerina si lit ije. 

13 Kupan kin daging jenggi lembu? Ntah 
Kuinem kin dareh kambing? 

14Bahanlah pengataken bujur jadi 
persembahen man Dibata, sehkenlah kai si 
nggo ipadankenndu man si Meganjangna. 

15 Erlebuhlah man bangKu tupung kam i bas 
kiniseran: Aku si nampati kam, jenari ipujindu 
me Aku." 

16 Tapi nina TUHAN man kalak jahat, "Ngkai 
maka ibelaskenndu perentah- perentahKu? 
Kai urusenndu ncakapken perpadanKu?" 


Mazmur 50.171 51.4 15 
17 Nembeh atendu adi Kupandang kam, 


itulakndu perentahKu. 

18 Erteman kam ras tep-tep pinangko si 
idahndu, bage pe ras kalak si perlua-lua. 

19 Si jahat usur ibelaskenndu, Ia pernah kam 
alang-alangen erbahan taki pacik. 

20 Katawari pe icekurakindu seninandu, 
dingen idaram-daramindu kesalahen. 

21 lakokenndu e kerina tapi sinik saja Aku: 
emaka isangkandu seri biakta. Tapi genduari 
Kurawai kam, dingen ateKu erpekara ras 
kam. 

22 Dengkehkenlah, o kam si nggo lupa 
man Dibata. Jaga maka ula sempat kam 
ikernepken, jenari ise pe la lit sinampati kam. 

23 Ngataken bujur eme persembahen si 
pehagaken Aku janah si patuh ngikutken Aku 
tentu Kukelini. 


Pertoton mindo pengalemi dosa 


10 Dibata mekuah min ateNdu kempak 

5 1 aku, erkiteken LiasNdu, sasapkenlah 
dosangku, erkiteken perkuah AteNdu. 

2 Peridi kal min aku maka masap 
kejahatenku, urasi min aku maka masap 
dosangku. 

3 Salah lepakku kueteh nge, dosangku pe 
rusur kuinget. 
4Man BaNdu, man BaNdu saja ngenca 
aku erdosa, kubahan me si jahat i bas 

PengakapNdu. Emaka patut nge aku 


lukumNdu, janah bujur nge KeputusenNdu. 
>| bas kesalahen kap tubuhku ndube, sabap 
i bas bertin nari pe nggo aku ikuasai dosa. 

6 ykur si pinter ras kebujuren nge si 
IpindoNdu, dage demilah pusuhku alu 
KepentarenNdu. 

7 Aguilah dosangku, maka aku bersih, peridi 
min aku maka bentaren aku asangken kapas. 

8 Pedengkehken min man bangku berita 
keriahen, maka ersurak ka pusuh si nggo 
IgetemkenNdu enda. 

9 Pitpitkenlah MataNdu maka ula IdahNdu 
dosangku, sasapken min kerina salah 
lepakku. 

10 Tepa min ukur si meciho i bas aku o 
Dibata, jenari pelimbarui min pusuhku jadi 
pusuh si patuh. 

11 Ula aku IbuangNdu i bas adep-AdepenNdu 
nari, dingen ula IbuatNdu KesahNdu si badia i 
bas aku nari. 

12 Bereken min bangku keriahen erkiteken 
aku nggo IkeliniNdu, dingen bahanlah maka 
meriah ukurku patuh man BaNdu. 

13 Kenca bage banci kuajarken perentah- 
PerentahNdu man si perdosa, gelah mulihken 
ia man BaNdu. 

14 Kelinilah kesahku, o Dibata 
keselamatenku, gelah alu meriah ukur 
kumomoken KebujurenNdu. 

15 Sampati aku ngerana, o TUHAN, gelah 


kupuji Kam. 

16 Persembahen gelehen Ia AteNdu bage, 
aminna pe kupersembahken, la pet Kam 
persembahen tutungen. 

17 Persembahen si ngena AteNdu o Dibata, 
eme pusuh si getem: ukur meteruk dingen 
jera eme si Ia ItulakNdu. 

180 Dibata, cidahken min lias AteNdu man 
Sion, panteki min mulihi tembok-tembok 
Jerusalem. 

19 Kenca bage meriah me UkurNdu ngaloken 
persembahen si patut, eme persembahen 
tutungen si ipersembahken kami BaNdu, 
jenggi lembu ipersembahken me i datas 
batar-BatarNdu. 


Ukumen man kalak jahat 


l Ende-enden Daud, 

52 2 tupung Doeg, kalak Edom e, lawes 
ngataken man Saul maka Daud nggo seh i 
rumah Abimelek. 

30 kalak si mbisa, ngkai maka ihagakenndu 
kejahatenndu, kekelengen Dibata tetap kap. 
4Gedang-gedang wari kam nipu dingen 
ngerencanaken si jahat, dilahndu desken piso 
cukur si entelap. 

> Ngena AteNdu kempak kejahaten lebih 
asang man si mehuli, kata la tuhu asangken 
situhu-tuhu. 

60 penipu, alu rananndu, meriah ukurndu 


nakiti kalak. 

7 Emaka, ikernepken Dibata me kam rasa 
lalap, ItangkapNa me kam, jenari IsarenNa i 
bas rumahndu nari, janah IpiserNa kam ku 
doni kalak mate. 

8Ngidah si e, mbiar kalak bujur, jenari 
itawaina kam janah nina, 

9 “Ah me kalak si la ernalem man Dibata, tapi 
ernalem man kejahaten dingen kebayaken." 
&2:100- Tapi aku, desken batang saitun si 
meratah bulungna, si turah i bas Rumah 
Dibata. Aku ernalem man keleng AteNa si 
tetap rasa lalap seh rasa lalap. &2:116- 
Rasa lalap ateku ngataken bujur man BaNdu, 
erkiteken kai si IbahanNdu, o Dibata. | 
tengah-tengah perpulungen kalak si ertutus 
ate man BaNdu kumomoken KiniulinNdu. 


Kejahaten manusia (Mzm 14) 


l Ende-enden Daud. 
5 2 Nina kalak bodoh i bas ukurna, 
"Labo lit Dibata." Kerina kalak bodoh pertaki 
pacik, dingen ilakokenna perbahanen si 
macik; la lit ise pe si ngelakoken kai si bujur. 
3| Surga nari iperdiateken Dibata kap 
manusia e, ngenenca ntah mawen lit kalak si 
pentar, ntah lit kalak si ndarami Dibata. 
“Tapi kerina kalak nggo papak 
perbahanenna, iraskenna erbahan 

jahat. La lit sekalak pe ngelakoken si benar, 


sekalak pe lang. 

> Nina Dibata, "La kin ieteh kalak enda? 
Kerina kin kalak jahat la erpemeteh? Nggeluh 
ia ngerampuki bangsangkKu, dingen la ia 
pernah ertoto man bangku." 

6 Nehenlah, musuh bangsa TUHAN nggirgir 
perban biarna, kebiaren si bage belinna langa 
pernah inanamina. Sabap ikerapken Dibata 
tulan-tulanna, itulak Dibata, emaka talu ia. 
H3: 70- Ertoto kal aku, maka reh kemenangen 
i Sion nari, andiko riahna ukur kalak Israel, 
adi TUHAN erbahanca sangap ka ia mulihi. 


Pertoton mindo pengkawali 


54 l Ende-enden Daud 

2 tupung kalak Sipi reh ngataken man 
Saul: "Daud cebuni man kami." 

30 Dibata kelini min aku alu KuasaNdu, 
bereken keadilen erkiteken GegehNdu. 

40 Dibata dengkehken min pertotonku, 
begiken min rananku. 

? Sabap keke me kalak si megombang 
ngelawan aku, kalak merawa munuh aku 
atena, eme kalak si la erdiate man Dibata. 

6 Tapi Kam kap penampatku, o Dibata, Kam 
kap si natang geluhku. 

! Bahan maka imbang-imbangku itindihi 
kejahatenna, kernepken min ia, sabap Kam 
setia man bangku. &4:80- Alu ukur meriah 
kupersembahken persembahen man BaNdu, 

dingen ngataken bujur man BaNdu, sabap 


mehuli kap Kam o TUHAN. &4: 96- IpulahiNdu 
aku i bas kerina kiniseran nari, kuidah 
imbang-imbangku italuken. 


Pertoton mindo penampat 


5 5 l Ende-enden Daud. 
20 Dibata, begikenlah pertotonku, 
ula tundalken pemindonku. 

3Dengkehken dingen aloi min aku, latih 
kuakap perbahan kesusahenku. 

4 Mbiar kal aku erkiteken iancam musuhku, 
sedak kuakap perban itindih kalak jahat. 
Isuhsahina geluhku, dingen alu nembeh 
atena ilawanna aku. 

> Nggirgir kal aku, mbiar man kematen si 
ngerimrim aku. 

6 Mbiar dingen gentar kal aku, janah ngeri 
kal kuakap. 

7 Adi lit min ndai kabengku bagi nderapati, 
kabang aku ndarami ingan si teneng. 

8 Ndauh kal aku kabang, jenari i gurun pasir 
aku tading. 

9 Minter kudarami ingan cio-cio, maka ula 
aku kena angin erpiu ras angin kaba-kaba. 

10 Sontarken ranan musuhku o TUHAN, 
sabap kuidah kejahaten dingen keguntaren i 
kota. 

ll Syari berngi ikelewetina kota e, kejahaten 
dingen mara dem ije. 

12] jah ije lit kalak encedai, pasar-pasarna 


dem alu kalak si dahinna nindih ras nipu. 

13 Adi kin musuh nge si nokohi aku, tahan 
nge aku. Adi imbang nge si megombang man 
bangku, banci denga aku cebuni. 

14Tapi kam jine, o teman, temanku meriah, 
kandu-kandungku, kam nggo salih jadi 
imbangku. 

15Mbarenda meriah kal bualta, dingen 
ras-ras kita ersembah ku bas Rumah 
Pertoton. 

16 Mate rempetlah musuh-musuhku, 
geluh-geluhenlah ia nusur ku bas doni kalak 
mate. Sabap kejahaten kap isi rumahna, 
bage pe i bas pusuhna. 

17 Tapi erlebuh aku man TUHAN Dibata, 
jenari IsampatiNa nge aku. 

18 Suari ras berngi aku erlebuh dingen 
tangis, janah ibegiken TUHAN nge sorangku. 

19 | babaNa aku mulih alu mejuah-juah, i bas 
perang ngelawan musuh si nterem. 

20 Dibata kap si merentah nai-nai nari, 

I begikenNa nge aku dingen ItalukenNa me 
imbangku. Sabap la ia nggit robah, dingen Ia 
ia mbiar man Dibata. 

21 Teman-temanku mbarenda ermusuhen 
ras teman-temanna, ipersilahangna 
perpadanenna. 

22 Rananna tuhu medate, tapi pusuhna dem 
nembeh ate. Cakapna medalit bagi minak, 
tapi nebak desken pedang si entelap. 

23 Endesken aru atendu man TUHAN, gelah 


kam IpegegehiNa. Sabap la pernah IpediatNa, 
kalak bujur italuken. &5:246- Tapi Kam, o 
Dibata, lambekkenNdu me, kalak pemunuh 
ras penipu ku bas lubang si lanai tanggung 
bagesna. Kalak si bage, la nggeluh setengah 
umur pe. Tapi aku ernalem i bas Kam. 


I bas kesusahen ernalem man Dibata 


56 1 Masmur Daud tupung ia itangkap 
bangsa Pilisti i Gat. 

20 Dibata mekuah min AteNdu aku, sabap 
itindih musuhku aku, lalap aku iayak-ayakna. 

3 Gedang-gedang wari iserang musuhku aku, 
nterem kal kalak si ngelawan aku. 

4Tupung aku mbiar, o Dibata si Meganjang, 
Kam saja penalemenku. 

30 Dibata, Kam kap pengarapenku, emaka 
la mbiar aku. Kai kin banci ibahan kalak 
man bangku? Kupuji Kam kerna kai si 
IpadankenNdu. 

6 Gedang-gedang wari isuhsahi imbang- 
imbangku aku, lalap ia ersura-sura 
encilakaken aku. 

7 Pulung ia i bas inganna cebuni, jenari 
iperdiatekenna kai si kulakoken ndarami 
kesempaten lako munuh aku. 

8 Balas min kejahatenna, o Dibata, 
kernepken min ia alu PernembehNdu. 

9IdahNdu kap uga belinna kiniseranku, 


I perdiatekenNdu iluhku mambur, ma e kerina 
nggo isuratken i bas KitapNdu? 

10 Tupung warina aku erlebuh man BaNdu, o 
Dibata, surut imbang-imbangku kerina, sabap 
tek aku maka Kam kap ras aku. 

11 Kupuji Kam, o Dibata, kerna si nggo 
IpadankenNdu. 

12 Kam kap pengarapenku, emaka la aku 
mbiar. Kai kin si banci ibahan kalak man 
bangku? 

130 Dibata, kupersembahken BaNdu 
kerina si nggo kupadanken, persembahen 
pengataken bujur kupersembahken BaNdu. 
»6:1406- Sabap IpulahiNdu aku i bas kematen 
nari, jenari IkawaliNdu maka la aku talu. 
Emaka banci aku erdalan i adep-adepen 
Dibata, i bas sinalsal si nerangi kerina si 
nggeluh. 


Pertoton mindo penampat 


57 1 Masmur Daud tupung ia lompat i bas 
Saul nari i bas gua. 

2 Mekuah min AteNdu aku, o Dibata, mekuah 
min AteNdu, sabap man BaNdu kap aku cicio. 
Aku cebuni i teruh KabengNdu, seh ngadi 
angin kaba-kaba si meter e. 

3 Erlebuh aku man Dibata si Meganjang, man 
Dibata si ngkuhi kerina keperlunku. 

41 Surga nari IbegikenNa aku jenari 
IkeliniNa, ItalukenNa kalak si nindih aku. 

Icidahken Dibata maka tetap AteNa keleng 


man bangku dingen melias AteNa kempak 
aku. 

> Aku ikepung musuh, bali ras singa si 
ngerigep manusia. Ipenna desken lembing 
ras panah, dilahna desken pedang si entelap. 

60 Dibata cidahken min KemulianNdu i 
langit, dingen KemulianNdu i belang-belang 
doni enda. 

7 Itogeng imbangku siding man bangku, 
lanai kal tanggung biarna aku. Ikalina lubang 
i bas dalanku, tapi ia jine gedap ku bas. 

8Nggo tetap ukurku, o Dibata, nggo tetap, 
rende aku kupuji Kam. 

9 Kekelah, o tendingku, kuitlah murdap ras 
kulcapingku, kupekeke ateku matawari. 

100 TUHAN, ngataken bujur ateku man 
BaNdu, i tengah bangsa-bangsa. Kupuji ateku 
Kam, i tengah-tengah bangsa manusia. 

11 Keleng AteNdu si tetap seh ku langit, 
KesetianNdu seh ku awang-awang. &7:120- 
O Dibata, cidahken min KemulianNdu i langit, 
dingen KemulianNdu i belang-belang doni 
enda. 


Pemindon maka kalak jahat iukum 
1 Masmur Daud. 
58 20 kam si erkuasa, adil kang 
keputusenndu? Bujur kang putusenndu 
tupung kam ngadili kalak? 

3|ang! Kam ngukurken si jahat i bas 


pusuhndu, dingen kejahaten si kejam 
ilakokenndu i bas negeri enda. 

4Kalak jahat nggo papak i bas bertin 
nari kin, mulai tubuhna ndube pe nggo ia 
melasken kata la tuhu. 

> Kalak jahat erbisa bagi nipe, pasek bagi 
upar isompelna pinggelna 

6 si la megi sora pawang si beluh, ntah sora 
tukang sihir si melasken mangmangna. 

7O Dibata penggelken min ipenna, dekdek 
min sawit singa si merawa e, 0 TUHAN. 

8 Masaplah ia bagi lau lesap ku taneh, bagi 
dukut-dukut melus idedehi i bas dalan. 

9 Meleburlah ia desken kacunggi si terdedeh, 
desken anak si merurus la sempat ngidah 
wari terang. 

10 Alu la isangka-sangka irenteslah ia bagi 
dukut, metua ntah nguda iraprap pernembeh 
TUHAN ia kerina. 

11 Ngidah kalak jahat nggo iukum, meriah 
iakap kalak bujur jenari iburihina nahena alu 
dareh kalak jahat. &8:120- Bagenda me nina 
kalak pagi, "Tuhu lit nge upah kalak si bujur, 
lit kap Dibata si ngadili doni enda." 


Pertoton gelah selamat 


9 1 Masmur Daud, tupung Saul nuruh 
5 kalak ngawasi rumahna guna munuh. 

2 Pulahi min aku i bas musuh-musuhku nari, 


o Dibata, kawalilah aku i bas kalak si nerang 
aku. 

3 Pulahi min aku i bas kalak jahat nari, i bas 
kalak si ngamburken dareh kelini min aku. 
4Nehenlah! Igempangina aku, munuh aku 
atena. Dilaki si merawa pulung ngelawan aku, 
la erkiteken dosa ras salah si kubahan. 

>La erkiteken aku ersalah, o TUHAN, tapi 
pedas ia lawes ersikap ngelawan aku. 

6 Kekeken dingen sampatilah aku TUHAN, 

o Dibata si Meganjang, o Dibata nu Israel, 
nehenlah min. Kekeken dingen ukum min 
bangsa-bangsa, ula kelengi kalak jahat si 
penghianat. 

7 Kenca ben wari reh ka ia, erbaung desken 
biang tupung ia ngkeleweti kota. 

8 Dengkehkenlah kai si ikatakenna! Dilahna 
bali ras pedang, iakapna Ia lit si megi 
rananna. 

9 Tapi ItawaiNdu ia, o TUHAN kerina bangsa 
perbegu iuru-UruNdu. 

10 Kam kap gegehku, man bandu ende- 
enden pujinku, sabap Kam kap Dibata tahan 
turungku. 

ll Dibatangku ngkelengi aku dingen IdahiNa 
aku. IpelepasNa kuidah musuh-musuhku 
talu. 

120 TUHAN ampang-ampang kami, o Dibata 
ula ia IbunuhNdu, gelah ula lupa bangsangku. 

Alu KuasaNdu kerapkenlah ku jah ku jenda, 


talukenlah ia, o Tuhan, sekawal kami. 

13 Sabap erdosa ia arah babahna, alu 
kata-kata si ibelaskenna. Kena siding 
kesombongennalah ia, sabap meriah iakapna 
numpahi dingen erbual. 

140 Dibata, kernepkenlah ia alu 
PernembehNdu, kernepkenlah ia seh keri. 
Gelah kerina kalak meteh maka Dibata kap si 
merentah Israel, dingen PemerentahNa seh 
ku belang-belang doni. 

15 Kenca ben wari reh ka imbang-imbangku, 
erbaung ia desken biang ngkeleweti kota. 

16 Seri ia ras biang ngkaisi sampah, jenari 
ngereng adi la besur. 

17 Tapi rende aku kerna KuasaNdu, tep-tep 
erpagi-pagi kuendeken keleng AteNdu si 
tetap. Kam kap kota bentengku inganku 
cicio i bas paksa kesusahen. &9:180- Kupuji 
Kam, o Dibata, Kam kap sekawalku, kota 
bentengku, Kam kap Dibata si ngkelengi aku. 


Pertoton mindo penampat 


60 1 Masmur pengajaren Daud, 
2 tupung ia merang kalak Aram- 


Mesopotami ras kalak Aram-Zoba, dingen 
tupung Joap mulih kenca munuh 12.000 kalak 
bangsa Edom. 

3Alu RawaNdu nggo kami ItalukenNdu, 
jenari IbuangNdu kami, o Dibata, tapi 
genduari mulihkenlah ku kami. 

4lugurNdu pertibi enda seh merigat, 


pekena-kena min si pecah-pecah, sabap nggo 
mundu-undu. 

3 Kami BangsaNdu IpelepasNdu i bas 
kiniseran si mesangat, emaka mbewat- 
mbewat kami bali ras kalak mabuk. 

6 Man kalak si erkemalangen man BaNdu 
IberekenNdu pertenget, maka ia pulah i bas 
ukumen nari. 

7 Selamatken kami alu KuasaNdu, 
dengkehkenlah pertoton kami, gelah bangsa 
si IkelengiNdu banci pulah. 

8| bas InganNa si badia nari ngerana 
Dibata nina, "Alu meriah ukur taneh Sikem 
Kubagi-bagi. Baluren Sukot nandangi 
Kubagi-bagiken man bangsangKu. 

9Gileat ras Manase Aku nge empuna, 
Eperaim eme topi wajangKu, Juda eme ciken 
kinirajanKu. 

10 Tapi Moap e kap ingan pemurihi nahengKu, 
man Edom kuambekken sepatungKu, tandana 
maka ia sikerajangenKu. Ersurak Aku perban 
menang Aku ngelawan bangsa Pilisti." 

Il se si mabai aku ku kota si erbenteng e? 
Ise maba aku ku Edom, o Dibata? 

120 Dibata, tuhu IbuangNdu AteNdu kami? 
Lanai AteNdu ikut ras tentera kami? &0:136 
- Sampati min kami naluken imbang, sabap 
sia-sia nge penampat manusia! 60: 140- Ras 
Kam o Dibata menang me kami, Kam kap si 
ndedeh musuh kami. 

Pertoton mindo penampat 


6 1 1 Masmur Daud. 
2 Dengkehken min sorangku erlebuh 
o Dibata: begiken min pertotonku. 

3Tupung pengarapenku nggo peltep, ndauh 
i rumah nari, erlebuh aku BaNdu. Taruhken 
aku ku bas ingan cebuni si aman, 

4sabap Kam kap pengawalku, benteng si 
enteguh ngalaken imbangku. 

> Pelepas aku tading i bas KemahNdu kidekah 
geluhku, maka aku aman i teruh KabengNdu. 

6 Sabap Kam o Dibata, si nggo megiken 
padanku, IberekenNdu man bangku si jadi 
kerajangen kalak si erkemalangen man 
BaNdu. 

7 Cawir metualah raja: umur geluhna seh 
ersundut-sundut. 

80, Dibata rasa lalaplah ia jadi raja i 
adep-AdepenNdu, kawali min ia alu keleng 
AteNdu si tetap, dingen alu KesetianNdu. 
@1:96- Adi bage lalap aku ngendeken 
ende-enden pujin man BaNdu, asum aku 
nehken persembahen tep-tep wari sue ras si 
kupadanken man BaNdu. 


Tek man pengkawali Dibata 


6 2 1 Masmur Daud. 
2 Alu sinik kutimai Dibata ngkelini aku, 
sabap man BaNa saja ngenca aku ernalem. 

3ja ngenca si ngkawali dingen si ngkelini 


aku, la penampatku, la ndigan pe aku talu. 
4Aku enda nggo buruk desken bide si 
meruntuh, asa kai nari dekahna atendu 
ngayak-ngayak aku? 

> Atendu ndabuhken aku saja ngenca i 
bas inganku si meganjang nari. Ngena 
atendu kata la tuhu, i bas biber ngenca kam 
masu-masu, tapi i bas ukur kam numpahi. 

6 Alu teneng kutimai Dibata, pengarapenku 
man BaNa saja ngenca. 

! la ngenca si ngkawali aku dingen engkelini 
aku, la penampatku, la ndigan pe aku talu. 

8la kap Dibata si ngkelini dingen mereken 
kemulian bangku, Dibata kap gegehku dingen 
kecionku. 

90 bangsangku, ernalemlah man Dibata 
katawari pe, turiken isi pusuhndu man BaNa, 
sabap la kap inganta cicio. 

10 Manusia e bali ras sekali erkumesah 
ngenca, si mehaga tah medungu kerina 
ia la lit ergana. Adi itimbang, ieteh maka 
menahang me ia, nahangen asangken sekali 
erkumesah. 

ltl Ula arapken ulih kejahaten, dingen 
keuntungen i bas barang rampasen. Aminna 
pe tambah-tambah kebayaken, ula leket 
ukurndu ku je. 

12 piga-piga kali kubegi Dibata ngerana, 
maka la nge si Mada Kuasa, 62:136- dingen 
keleng AteNa tetap rasa lalap. Kam o TUHAN, 


Mazmur 63.11 10 | 
mereken upah man tep-tep kalak rikutken 


perbahanenna. 


Tedeh ate man Dibata 


63 1 Masmur Daud tupung ia i padang 
gurun Judea. 

20 Dibata, Kam kap Dibatangku, kudarami 
dingen tedeh ateku Kam. Mesikel kal aku 
nandangi Kam. Desken taneh tenggiring 
si kerah, bage me muasna tendingku man 
BaNdu. 

3 Pelepas maka kuidah Kam i bas RumahNdu, 
maka kuidah kuasa ras KemulianNdu. 

4KekelengenNdu si tetap ergan asangken 
kesah, emaka kupuji ateku Kam. 

3 Kidekah umur geluhku aku ngataken bujur 
man BaNdu, kuangkat tanku tupung aku 
ertoto BaNdu. 

6 Alu ende-enden si meriah kupuji Kam, 
desken man tabeh-tabeh ras utuk tulan, bage 
me |besuriNdu tendingku. 

7 Tupung aku tayang i das ingan medemku, 
kuinget Kam: gedang-gedang berngi rukur 
aku kerna Kam. 

8 Sabap Kam kap si nggo nampati aku, i 
teruh KabengNdu rende aku perban riahna. 

9 Enteguh Kam kucikepi, terkelin aku perban 
TanNdu si megegeh. 

10 Tapi kalak si ersura-sura munuh aku, 
gedap me ku doni kalak mate. 

1I1Mate me ia i bas perang, jenari ipangani 


rubia-rubia si meliar. 63: 120- Meriah me ukur 
raja, sabap ibereken Dibata kemenangen man 
bana. Kalak si erpadan i bas gelar Dibata, 
ipujina me la. Tapi babah si melasken kata la 
tuhu isompel me kap. 


Pertoton mindo penampat 


64 1 Masmur Daud. 

20 Dibatangku begiken pertotonku, 
sabap aku i bas kesusahen. Mbiar kal aku, 
kempak musuh-musuhku. Kelini min aku. 

3 Kawali aku i bas pertakin kalak jahat nari, i 
bas kalak jahat si nterem nari. 

4Igarutna dilahna desken pedang, entelap 
rananna bagi panah. 

> Alu erbuni-buni icedakenna gelar kalak 
si tutus. Alu la meteh mela meter babahna 
ncekurakisa ngadi-ngadi getem. 

6 Tetap ukurna, ndalanken sura-surana si 
jahat: ersada arihna guna nogeng siding, 
janah iakapna labo lit si ngidahsa. 

7 Isurakenna erbahan si jahat, dingen 
iakapna maka nggo serta rencanana e. Pusuh 
ras perukuren manusia, ise pe la meteh kuga 
bagesna. 

8 Tapi ipanah Dibata kalak jahat alu PanahNa, 
emaka rempet ia luka. 

9 IkernepkenNa kalak jahat erkiteken 
rananna, emaka ngupir kasa kai kalak si 
ngidahsa. 

10 Kenca bage maka mbiar kalak kerina, 


emaka rukur ia kerna kai si nggo ibahan 
Dibata, dingen nuriken kerna kai si 
IlakokenNa. &4:116- Emaka kerina kalak 
benar ermeriah ukur, i bas Tuhan. Ku la me 
cicio, kerina kalak bujur muji 1a. 


Puji-pujin ras pengataken bujur 

65 1 Masmur Daud: ende-enden. 

20 Dibata, patut maka ipuji kami 
Kam i Sion dingen ngkunduli padan si ibahan 
kami alu sumpah. 

3 Kam kap si megiken pertoton. Erkiteken 
nggo erdosa, kerina kalak reh man BaNdu. 

4Mberat kal dosa-dosa kami tapi keri kal 
lalemiNdu. 

> Sangap kal kalak si IpilihNdu, dingen kalak 
si IdiloNdu ringan i bas kesain RumahNdu. 
Puas iakap kami kerna kerina si mehuli si lit i 
bas RumahNdu, InganNdu si badia. 

6 IbegikenNdu kami alu mereken 
kemenangen man kami, IbahanNdu 
perbahanen si mejin guna ngkelini kami. 
Kerina bangsa-bangsa i babo doni enda, seh 
ku lepar lawit si mbelang erkiniteken man 
BaNdu. 

7 Alu GegehNdu IpecinderNdu deleng-deleng 
i bas InganNa, guna encidahken KuasaNdu si 
mbelin. 

8 Kam si pejeneng geruhguh nu lawit, 


sora galumbang si pinger. Kam si pengadi 
perjengilen manusia. 

9 Kerina si ngiani doni enda nggirgir ras 
mehamat, ngidah PerbahanenNdu si mbelin. | 
bas tampuk doni kutampukna si deban kerina 
rende ersurak erkiteken PerbahanenNdu. 

10 | berekenNdu udan dingen ipekena- 
KenaNdu taneh enda, IbahanNdu maka 
mehumur ia gelah mbue asilna. Baluren lau 
IdemiNdu alu lau, maka mbuah ulih juma 
kerina. 

11 Taneh si nggo itenggalai InengnengiNdu 
alu lau, dingen gulbakna litap IbahanNdu. 
Alu udan megabur IbahanNdu taneh e, janah 
sinuan si mbaru ertunas ipebelin-BelinNdu. 

12 Perbahan LiasNdu, ipasu-PasuNdu 
sinuan-sinuan. Ku ja pe Kam lawes, ije 
pangan riba-iba. 

13 Mbalmbal dem alu asuh-asuhen, uruk-uruk 
ermetikken keriahen. &5:146- Rebe-reben 
iuisi alu biri-biri berneh-berneh tempa-tempa 
icabini salu page si megersing. Kerina 
ersurak, dingen rende perban riahna. 


Ende-enden pengataken bujur 


66 l Ende-enden. Ersuraklah man Dibata 
alu meriah, o doni kerina! 

2 Rendelah dingen pemuliaken GelarNa, 
pehagalah Ia alu puji-pujin. 

3 Katakenlah man Dibata, nindu, "Andiko, 


mejin tuhu PerbahanenNdu! Musuh mungkuk 
i adep-AdepenNdu perban biarna, erkiteken 
KuasaNdu si mbelin. 

4Kerina doni nembah mungkuk man BaNdu, 
rende ia muji Kam, ipujina GelarNdu." 

? Marilah dingen nehenlah si ibahan Dibata, 
mehantu kal PerbahanenNa i tengah-tengah 
manusia. 

6 IsalihkenNa lawit jadi taneh kerah, 
nini-nininta erdalan arah e ngepar. Emaka 
meriah ukurta, kerna kerina PerbahanenNa. 

!la me pemerentah si erkuasa seh rasa 
lalap. IperdiatekenNa bangsa-bangsa maka 
ula berontak man BaNa. 

80 bangsa-bangsa pujilah Dibata kami, 
berekenlah puji-pujinndu man BaNa. 

9 la si njaga kita maka tetap nggeluh, dingen 
la IpelepasNa kita ndabuh. 

100 Dibata, Kam nguji kami, desken ngane 
pirak i bas api, bage me kami PengujiNdu. 

11 | pediatNdu kami kena siding, IberekenNdu 
man kami baban si seh kal beratna. 

12 | pelepasNdu kami idedehi imbang-imbang 
kami, ibentasi kami banjir dingen api. Tapi 
genduari IbabaiNdu kami ku bas ingan 
kemalemen ate. 

13 Reh aku ku RumahNdu maba persembahen 
tutungen, dingen kukunduli padanku man 
BaNdu, 

14 padan si kubelasken tupung aku i bas 


kiniseran. 

15 Kupersembahken me man BaNdu 
persembahen tutungen, i bas asuh-asuhen si 
mburna nari. Kupersembahken man BaNdu 
bajar ras lembu, cimberna nangkih ku langit. 

16 Marilah dingen begikenlah, o kam kerina 
si erkemalangen man Dibata, maka kuturiken 
man bandu kerna kai si IbahanNa man 
bangku. 

17 Erlebuh aku mindo penampat man BaNa, 
genduari rende aku muji la. 

18 Bicara aku ersura-sura erbahan si jahat, 
ugapa pe TUHAN la nggit megiken pertotonku. 

19 Tapi nggo ibegiken Dibata aku, IalokenNa 
pemindonku. 

20 Kupuji Dibata sabap la ItulakNa 
pertotonku, la tetap erkeleng ate man 
bangku. 


Ende-enden pengataken bujur 


67 l Ende-enden. 
20 Dibata, pernehenlah kami alu 


kiniulin, mekuah min AteNdu pasu-pasu min 
kami: 

3 gelah PeratenNdu itandai kalak i belang- 
belang doni, gelah kerina bangsa meteh maka 
Kam ngenca ngasup ngkelini manusia. 

40 Dibata, ipuji bangsa-bangsalah Kam, 
kerinalah kalak ngataken bujur ku Kam. 

> Rende-ersuraklah kerina bangsa-bangsa, 


rendelah alu ukur si meriah. Sabap bujur kap 
Kam i bas erbahan keputusen, janah kerina 
bangsa-bangsa i doni Kam si njujurkenca. 

60 Dibata, ipuji bangsa-bangsalah Kam, 
ngataken bujurlah kerina bangsa-bangsa man 
BaNdu. 

7 Nggo ibereken taneh enda UlihNa, Dibata, 
Dibatanta nggo masu-masu kita. &7:86- 
Dibata nggo masu-masu kita, kerinalah i 
belang-belang doni pehaga Ia. 


Ende-enden kemenangen 


1 Masmur Daud: ende-enden. 

68 2 Keke Dibata, IhuntakkenNa musuh- 
MusuhNa, kalak si ernembeh ate man BaNa 
lompat i bas la nari. 

3 |kernepken Dibata ia kerina, desken cimber 
api bene me ia. Bali ras lilin nehteh i bas 
api gara, bage me kalak jahat lesap i bas 
adep-adepen Dibata. 

“Tapi kalak benar meriah iakapna, 
ersurak-surak ia i adep-adepen Dibata. 

> Rendelah guna Dibata, pujilah GelarNa, 

la kap TUHAN, pesikap dalan man BaNa, si 
njadiken embun man GeretaNa. TUHAN kap 
GelarNa, ersuraklah i adep-AdepenNa. 

6 Dibata si ringan i bas InganNa si badia, Ia 
bapa kalak melumang dingen ngkawali diberu 
balu-balu. 

7 IbereNa ingan man kalak si kelungunen, 


kalak tutupen iberena kebebasen dingen 
keriahen. Tapi kalak si ngelawan TUHAN, la 
banci lang tading i bas taneh tenggiring. 

80 Dibata, tupung BangsaNdu IbabaiNdu 
erdalan arah taneh si mesawang, 

9 doni nggirgir, langit ngamburken udan, 

i AdepenNdu, o Dibata deleng Sinai 
mugur-ugur. 

10 | berekenNdu udan meder, dingen taneh 
tenggiring IpelimbaruiNdu. 

ll Emaka ije BangsaNdu ringan, i bas 
KiniulinNdu, o Dibata, kalak musil IpiaraNdu. 

12 TUHAN mereken perentah, emaka nterem 
diberu-diberu maba berita, 

13 “Nggo kiamen raja-raja ras tenterana, 
diberu-diberu i rumah mbagi-bagiken barang 
rampasen." 

14Tempas nderapati si nilapisi salu pirak, 
dingen kabengna erndilap-ndilap erkiteken 
emas murni. (Ngkai maka kam tading i bas 
karang biri-biri tupung paksa erperang?) 

15 Deleng Salmon ersinalsal desken salju, 
tupung si Mada Kuasa engkerapken raja-raja 
i je. 

16 Deleng Basan lanai tanggung ganjangna, 
deleng e melala ancuk-ancukna. 

17 Ngkai maka i das ancuk-ancukna si 
meganjang e, Deleng Basan cian ngenen 
Deleng Sion, si ipilih Dibata man InganNa 
tading? | je TUHAN tading seh rasa lalap! 

18 Salu gereta si enteguh, buena meribu- 


ribu, reh TUHAN i Sinai nari ku InganNa si 
badia. 

19 TUHAN nangkih ku ingan si Meganjangna 
ingan e jadi InganNa tading: IbabaNa nterem 
kalak tabanen, i bas pemberontak nari pe 
lalokenNa persembahen. 

20 Pujilah TUHAN tep-tep wari Ia si maba 
babanta si mberat. Ia kap Dibata si engkelini 
kita. 

21 Dibatanta kap TUHAN si ngkelini, 
IpulahiNa kita i bas kematen nari. 

22 Ugapa pe iripukken Dibata takal 
ImbangNa, takal kalak si tetap ringan i bas 
dosa. 

23 Nina Tuhan, "BangsangKu, Kubaba 
imbangndu i Basan nari, Kubaba ia mulih i 
bas teruh lawit nari, 

24 gelah iburihindu nahendu salu darehna, 
dingen biang ndilatca asa puasna." 

250 Dibata, kerina kalak ngidah arak-araken 
KemenangenNdu Dibata, Rajangku Ia, 
larakken ku InganNa. 

26 Arah lebe erdalan perende-ende, kalak 
si ngkuit kulcapi arah pudi, i tengah, 
singuda-nguda malu gendang, bagenda me 
ende-endenna, 

27 “Pujilah Dibata i tengah PerpulungenNa, 
pujilah TUHAN, o kesusuren Jakup kerina!" 

28 Nehenlah, ah suku Benyamin suku si 
kitikna, adi peminpin Juda lanai alang 

teremna, arah pudina, erdalan peminpin 


Sebulon ras Naptali. 

290 Dibata, cidahken min GegehNdu, gegeh 
si ipakeNdu nampati kami BangsaNdu. 

30 baba raja-rajalah persembahen, guna 
RumahNdu i Jerusalem. 

31 Rawailah Mesir, rubia si merawa i tengah 
rengo. Rawailah bangsa-bangsa, rarasen 
jenggi lembu ras anakna, seh maka nembah 
erjimpuh ia kerina janah mpersembahken 
pirak BaNdu. Huntakkenlah kalak si merincuh 
erperang. 

32| Mesir nari ibaba kalak barang tembaga, 
kalak Sudan ndadaken tan guna ertoto. 

33 Rendelah man Dibata, o kerina kerajan, 
endekenlah ende-enden pujin man TUHAN. 

34 Ja si mentasi awang-awang, awang-awang 
si nggo lit nai-nai nari. Begikenlah! Ngerana 
TUHAN SoraNa ergeruhguh alu megang. 

35 Beritakenlah maka Dibata kap si merentah 
Israel, i datas awang-awang Dibata erkuasa 
alu kemulian. G8: 366- Andiko, mejin me tuhu 
Dibata tupung ia ndarat i bas InganNa nari. 
Dibata nu Israel mereken man BangsaNa 
gegeh ras kuasa. Pujilah Dibata! 


Pertoton tupung i bas kesusahen 


69 '| bas Daud nari. 
20 Dibata, sampati min aku, nggo 


aku gedap terjeng kerahungku. 

3Gedap aku ku bas kubang si mbages, 


la lit taneh piher man ingan tedis. Nggo 
gedah-gedah aku i bas lau si mbages, janah 
nandangi igedapken galumbang me aku. 

4 Latih kuakap, serko aku mindo penampat, 
seh maka kerah kalah-kalahku. Meser 
matangku, ngarap man penampat 
Dibatangku. 

> Kalak si ernembeh ate man bangku Ia 
ersebap, teremen asang buk i bas takalku. 
Kalak si atena encedaken aku megegeh kap, 
iserangna aku alu curang. Ipaksana aku 
ngulihken erta si la kurampas. 

60 Dibata, letehNdu kap kelepakenku, la 
kap terligen dosangku man BaNdu. 

7 Ula min erkiteken aku, mela iakap kalak si 
ernalem man BaNdu, o TUHAN si Mada Kuasa. 
Ula pelepas kalak, si nembah man BaNdu, o 
Dibata nu Israel ijuruken erkiteken aku? 

8 Sabap erkiteken Kam kap aku igombangi, 
erkiteken Kam nge maka mela kuakap. 

9 Aku lanai itandai kade-kadengku, bagi 
kalak pertandang man keluargangku. 

10 Keleng ateku man RumahNdu gurlah bagi 
api i bas pusuhku, kalak si deban megombang 
BaNdu, tapi aku nge si rate mesui. 

ll Kupeteruk diringku alu puasa, tapi 
megombang kalak erdandanken si e. 

12 Kupake uis guni tanda ate ceda, tapi aku 
iuru-uru kalak. 

13 cakapken kalak aku i bas runggun si 


mabuk-mabuk rende-rende kerna aku. 

14Tapi ertoto aku man BaNdu, o TUHAN, 
paksa si payo lakapNdu, aloi min aku o 
Dibata. Sabap mbelin kap lias AteNdu, 
sampati min aku alu keleng AteNdu si tetap. 

15 Ula pelepas aku gedap i bas kubang, 
pulahi min aku i bas imbang ras lau si mbages 
nari. 

16 Ula pediat aku iombakken lau si 
ergalumbang, ula pelepas aku itelen lubang 
si mbages, ntah sumur nukupken ayona ku 
babongku. 

170 TUHAN aloi min aku, sabap mehuli kap 
keleng AteNdu si tetap. Tulihken min aku, 
sabap mbelin kap perkuah AteNdu. 

18 Ula IbunikenNdu DiriNdu nandangi aku 
suruh-SuruhenNdu, aku i bas kesusahen, 
pedas min sampati aku: 

19 Mari min pulahi aku, bebasken aku i bas 
imbang-imbangku nari. 

20 jetehndu uga kalak nggombangi aku, 
ipemela-melana ras ipeterukna aku. 
ItandaiNdu kerina imbang-imbangku. 

21Nggo peltep pusuhku perban megombang 
kalak bangku, emaka bene ukurku. Kudarami 
kalak si erkuah ate, tapi la lit, kudarami 
pengapul, tapi sia-sia. 

22 Tupung aku melihe, ibereken kalak bangku 
racun, tupung aku muas ibereken bangku 
cuka. 

23 Kena cilakalah ia arah pesta-pestana, 


cilakalah ia erkiteken pesta agama. 

24 Pentangkenlah matana, janah gelgel 
awakna mesul. 

25 Curcurilah ia alu RawaNdu, dabuhkenlah 
TembehNdu man bana. 

26 Kernepkeniah kerina barung-barungna, 
maka lanai lit sada pe tading nggeluh i bas 
kemahna. 

27 Sabap isiksana kalak si lukumNdu, dingen 
isakitina tole kalak si IlukaiNdu. 

28 Berekenlah man bana ukumen si 
terberaten, ula ia ibenarken. 

29 Sasaplah gelarna i bas kitap kegeluhen 
nari, ula suratken gelarna i tengah kalak si 
benar. 

30 Aku enda itindih dingen ndehereng, 
emaka angkat min aku, o Dibata, jenari kelini 
min aku. 

31 Kupuji TUHAN i bas ende-enden. 
Kuberitaken KemulianNdu alu ngataken bujur. 

32 Ngenan ate TUHAN ende-enden pujin 
asangken persembahen lembu, lembu 
jarah-jarah si mbur. 

33 Ngidah si e, meriah iakap kalak si itindas, 
nggedang ate kalak si nembah man Dibata. 

34 Sabap iperdiateken Dibata kap kalak 
musil, la IlupakenNa kalak si i bas penjara. 

35 Pujilah Dibata, o langit ras doni, o lawit, 
ras kerina si nggeluh ije. 

36 ja pagi ngkelini Jerusalem, IpantekiNa 


mulihi kota-kota Juda. I je me ringan bangsa 
TUHAN, negeri e jadi sikerajangenna, &9:370 
- jenari iwariskenna man anak kempuna, 
kalak si erkeleng ate man TUHAN i je me 
ringan. 


Pertoton mindo 
penampat (Mzm 40:13-17) 


7 0 1 Masmur Daud: perngandungen. 
2 Kelini min aku, o Dibata, o TUHAN, 

reh min pedas nampati aku. 

3Talulah kalak si atena munuh aku, benelah 
ukurna kerina. Kalak si meriah iakapna 
ngenen kesuhsahenku mulihken dingen 
jurulah akapna. 

4Tersengget dingen melalah iakapna, kalak 
si nawa-nawai aku. 

> Ersurak dingen meriahlah iakap kalak si 
ndarami Kam. Kerina kalak si ngataken bujur 
kerna keselamaten si IberekeNdu e tetaplah 
ngataken, "Andiko muliana Dibata." WO: 66- 
Aku kalak medanggel dingen musil: reh Kam 
pedas, o Dibata. Kam kap penampatku, ras si 
ngkelini aku ula pedekah-dekah o TUHAN. 


Pertoton kalak si nggo metua 


7 1 1 Man BaNdu aku cicio, o TUHAN, ula 
aku pelepas italuken. 
2 Bebasken min aku sabap bujur kap Kam, 
dengkehken min aku janah pulahi min. 

3 Kam min jadi inganku cicio si aman, dingen 
jadi bentengku si enteguh. Kam kap kecionku 
ras pertahanenku. 

40 Dibatangku, pulahi min aku i bas kalak 
jahat, i bas kuasa kalak jahat dingen si kejam 
nari. 

? Kam kap pengarapenku, man BaNdu kap 
aku ernalem kitik-kitikku nari. 

6 Mulai tubuhku ndube ku Kam aku 
ertunande, i KawaliNdu aku mulai kin i bas 
bertin nandengku nari emaka lalap Kam 
kupuji. 

7 Geluhku jadi usihen man nterem kalak, 
sabap Kam kap pengawalku si megegeh. 

8 Lalap Kam kupuji, KemulianNdu 
kuberitaken gedang-gedang wari. 

9Tupung aku nggo metua ula min BuangNdu 
aku, ula aku ItadingkenNdu adi nggo keri 
gegehku. 

10 Sabap ibunuh imbangku atena aku, 
icakapkenna aku dingen erpekat ia. 

ll Nina, "Nggo itadingken Dibata ia: ota 
elis jenari sitangkap ia, sabap lanai bo lit si 
nampatisa." 

120 Dibata, ula Kam ndauh i bas aku nari, o 
Dibatangku, pedas min aku sampati. 

13 jtaluken dingen ikernepkenlah, kalak si 
nerang aku. Igombangi dingen ijurukenlah, 
kalak si encilakaken aku. 

14 Tep-tep Kam lalap pengarapenku, jenari 
reh usurna kupuji Kam. 

15 KiniulinNdu kuturiken gedang-gedang 


wari, dingen ngerana kerna keselamaten si 
IberekenNdu aminna pe la kal tertaktaki. 

16 TUHAN kupuji PerbahanenNdu si mbisa, 
KebenarenNdu ngenca ateku kupebelin. 

17 Kitik-kitikku nari lajariNdu aku, o Dibata, 
janah seh ngayak genduari kuturiken 
PerbahanenNdu si mejin. 

18 Genduari, o Dibata aku nggo metua dingen 
ubanen, ula kal aku tadingken. Temanilah 
aku, maka ngasup aku ermomo kerna kuasa 
ras KinimbisanNdu, man kerina kesusuren si 
nandangi reh. 

19 KinibujurenNdu, o Dibata, seri ganjangna 
ras langit, mulia kap PerbahanenNdu ise kin 
bagi Kam? 

20 Nggo IdabuhkenNdu man bangku 
kiniseran si mberat, tapi gegehku IulihkenNdu 
me, dingen IpekekeNdu aku i bas kuburen 
nari. 

21 tambahiNdu man bangku kemulian, 
jenari lapuliNdu ka aku. 

22 Tuhu kupuji ateKu Kam alu kulcapi, kupuji 
ateku KesetianNdu o DibatangKu. Alu sora 
kulcapingku kupersembahken man bandu 
ende-enden, o si badia nu Israel. 

23 Ersurak aku dem keriahen janahku 
ngendeken ende-enden pujin man BaNdu. 
Geluhku rende ersurak, sabap nggo aku 
IpulahiNdu. 


Mazmur 71.241 72.9 107 
24 Gedang-gedang wari ateku ngerana 


kerna KebenarenNdu. Sabap kalak si 
atena meneken aku nggo italuken dingen 
IjurukenNdu. 


Pertoton guna raja 


7 2 lI bas Salomo nari. Ajarkenlah man 
raja undang-UndangNdu, o Dibata, 
bereken min man anak raja KebujurenNdu, 

2 gelah iperentahna BangsaNdu alu adil, 
dingen irajaina kalak musil alu bujur. 

3 Dame dingen mehumurlah negeri enda, 
dingen kerinalah ngenanami kebujuren. 

4Irungguken rajalah kalak musil alu bujur, 
isampatinalah kalak si kekurangen italukenlah 
kalak si nindihsa. 

>O Dibata isembah BangsaNdulah Kam, 
kidekah matawari ras bulan ersinalsal denga: 
kerina kesusuren muji Kam gelah. 

6 Bali min raja ras udan si naktak i bas 
mbalmbal bagi udan meder ngelitapi 
juma-juma. 

7 Gelah kebujuren erdalan kidekah geluhna, 
dingen kemakmuren tetap kidekah bulan 
ersinalsal. 

8 Mbelang KinirajanNa seh i bas lawit ku 
lawit, menaken i bas Lau Eprat nari seh ku 
tampuk doni. 

9 Kalak si ringan i taneh mesawang nembah 
man bana, kerina imbang erjimpuh i adepen 
nahena. 

10 Raja-raja Sepanyol ras pulau-pulau, maba 


luah man bana. Raja-raja Arab ras Etopia, reh 
mereken persembahen. 

1 Kerina raja-raja erjimpuh i adepenna, 
kerina bangsa jadi si erdahinna. 

12 Kalak musil si mindo man bana isampatina, 
bage pe kalak si kekurangen ras kalak si Ia lit 
si nampatisa. 

13 | kelengina kalak si la ergegeh dingen 
musil, ikelinina geluh kalak si nggeluh i bas 
kekurangen. 

14/bebaskenna i bas penindasen dingen i 
bas kalak merawa nari, sabap meherga kap 
gelah kalak e man bana. 

15 Mejuah-juahlah raja! Ipersembahkenlah 
man bana emas i Arab nari. Itotokenlah 
ia katawari pe, dingen Dibatalah lalap si 
masu-masu ia. 

16 Mbuahlah page i belang-belang negeri, 
uruk-uruk dem alu ulih juma. Mehumurlah 
tanehna bali ras deleng-deleng Libanon, 
dingen penduduk kotana desken dukut i 
mbalmbal. 

17 Tersingetlah gelar raja rasa lalap, kidekah 
ersinalsal denga matawari, terberitalah ia. 
Kerina bangsa muji ia gelah, ertotolah ia 
kerina mindo pasu-pasu i bas Dibata nari, 
janah ertoto guna kesangapen raja. 

18 Terpujilah TUHAN Dibata nu Israel, Ia 
ngenca si ngelakoken perbahanen si mejin. 

19 Terpujilah GelarNa si mulia seh rasa lalap: 


kerina doni demlah alu KemulianNdu! Amin! 
Amin! 
20 Enda me pertoton Daud anak Isai 


GKI TAP SI PETELUKEN MASMUR 
73-896 ioKinibujuren TUHAN 
73 li bas Asap nari. Mehuli kal Dibata 
man kalak si tutus, man kalak si bersih 
ukurna. 

2 Tapi menam aku jongkang, menam aku 
celus, 

3Perbahan mengga ateku kempak kalak 
megombang, tupung kuidah kesangapen 
kalak jahat. 

4La ia pernah sakit, badanna megegeh 
dingen sehat. 

>La inanamina susah, la ia gulut bagi kalak 
si deban. 

6 Eme sabapna maka ia megombang, dingen 
usur erbahan jahat. 

7 Pusuhna dem alu kejahaten, perukurenna 
lalap sampur alu si jahat. 

8 Itawa-tawaina kalak dingen jahat cakapna, 
alu megombang idehkenna atena kalak si 
deban. 

9 Megombang cakapna kerna Dibata si ni 
Surga, itokohina kalak i doni enda: 

10 seh maka bangsa Dibata pe ngikutken ia, 
jenari tek man ranan kalak enda. 

11 Nina, "Labo ieteh Dibata, labo ieteh si 


Meganjang e." 

12 Bage me adi kalak jahat, lalap ia reh 
bayakna, ipesenang-senangna dirina rusur. 

13 Percuma kujaga diringku bersih, Ia erguna 
kusirangken dosa. 

14Tep-tep erpagi-pagi nge aku iukum 
tep-tep karaben aku isiksa. 

15 Adi bage min ndai perukurenku nggo 
kupersilahang si biak BangsaNdu. 

16 Kuusahaken gelah aku ngerti, tapi 
meserasa kal ngantusisa. 

17 Dungna kenca aku bengket ku Rumah 
Dibata, ije maka kueteh kedungen kalak 
jahat. 

18 jtamakenNdu ia i bas dalin medalit, 
IbahanNdu guling, bene me ia. 

19 Perper me ia sekali engkumirep saja, keri 
radas kena mara. 

20 Desken nipi si bene erpagi-pagi, o Tuhan 
bage me perlesap kalak jahat tupung Kam 
keke. 

21Tupung ceda ateku, ngenanami pagitna 
nggeluh enda, 

22 bodoh aku, la kuerti, bagi asuh-asuhen 
aku i AdepenNdu. 

23 Tapi lalap nge Kam kudeheri, IcikepNdu 
tanku si kemuhen. 

24 Salu pedah-PedahNdu IpinpinNdu aku, 
| berekenNdu AteNdu kemulian man bangku. 

25 Adi la Kam, ise kin sikerajangenku i Surga? 


La lit kai pe ateku ngena i doni seakatan Kam. 

26 Aminna pe tuk ukur ras dagingku, Kam 
kap gegehku, o Dibata. Kam kap lalap si 
kuperluken. 

27 Cilaka me kalak si nadingken Kam, 
IlesapkenNdu me kalak si la setia man 
BanNdu. 

28 Tapi adi aku, senang kal kuakap, adi 
rembak ras Dibata. TUHAN Dibata kubahan 
man inganku cicio, gelah banci kuberitaken 
kerina PerbahanenNa. 


Pertoton guna kemerdekan bangsa 


l Ende-enden Asap. O Dibata, rasa 
74 lalap kin kami ItadingkenNdu? Ngkai 
maka Kam merawa man BangsaNdu? 

2 Ingetlah bangsa si IpilihNdu ndube, bangsa 
si IbebaskenNdu gelah jadi BangsaNdu. 
Ingetlah Deleng Sion, ije kap Kam ringan. 

3 Dalani min ingan-ingan si nggo iruntuhken 
musuh, nggo ikernepkenna si nasa lit i bas 
RumahNdu. 

4Imbang-ImbangNdu nggo ersurak i bas 
RumahNdu, dingen majekken bendera tanda 
kemenangen ije. 

> Desken tukang si nabah batang kayu, 
itabahna kayu salu kapakna. 

6 Icedaina kerina ukiren kayu, alu kapak ras 
martel. 

7 Icilukna RumahNdu ngadi-ngadi radas, 


illamina ingan nembah man BaNdu. 

8 Atena maka kerina kami italukenna, jenari 
icilukina kerina ingan persembahen i negeri 
enda. 

9 Nabi-nabi ras tanda kuasa lanai nari 
lit, sekalak pe la lit si meteh ndigan enda 
ngadina. 

10 Ngayak ndigan, o Dibata, MusuhNdu 
nawai Kam? Rasa lalap kin ia nggombangi 
GelarNdu? 

ll Ngkai maka la kami IsampatiNdu? Ngkai 
maka IpelepasNdu saja kami? 

12 Kam kap raja kami nai-nai nari, nggo 
rusur IkeliniNdu kami, o Dibata. 

13 ItakaNdu lawit alu KuasaNdu nganga lawit 
IpekpekNdu takalna seh pecah. 

14Takal Lewiatan iperperken Kam, 
IjadikenNdu ia jadi pangan rubia-rubia 
kerangen. 

15 Kam erbahanca maka turah ulu lau ras 
maler lau mbelin, IkerahiNdu lau si la pernah 
kerah. 

16 Kam njadikenca suari ras berngi, 
netapkenca ingan matawari ras bulan. 

17 Baleng-baleng doni enda ItentukenNdu, 
IjadikenNdu paksa perlego ras perudan. 

180 TUHAN, inget min uga Kam pencekuraki 
musuh-musuh e, bangsa si la erdibata 
naling-naling GelarNdu. 

19 Ula EndeskenNdu BangsaNdu si Ia ergegeh 


e ku bas tan kalak si kejam. Ula min kami asa 
lalap IlupakenNdu, BangsaNdu si musil-musil. 
20 Inget min perpadanen si IbahanNdu man 
kami, sabap i bas tep-tep ingan si gelap i bas 

negeri enda, ije kalak ngelakoken si jahat. 

21 Ula pelepas mela iakap kalak si tertindih, 
gelah kalak musil ras mesera muji Kam. 

22 Kekeken o Dibata, bela min PerkaraNdu 
sabap gedang-gedang wari Kam icekuraki 
kalak, si Ia erdibata. 

23 Ula min kam lupa sora ImbangNdu si 
megombang e, sabap reh gejekna ibahanna 
lalap. 


Dibata kap hakim si meganjangna 


7 5 1 Masmur Asap: ende-enden. 
2 Ikataken kami bujur man BaNdu, 

o Dibata, ikataken kami bujur. GelarNdu 
iberitaken kami, PerbahanenNdu si mejin 
imomoken kami. 

3Nina Dibata, "| bas paksa si Kutentuken, 
reh aku ngerunggui alu bujur. 

4Aminna mundu-undu pe doni enda ras 
kerina isina, palasna tetap nteguh Kubahan. 

> Kukataken man kalak megombang, gelah 
ulanai ia megombang. Kukataken man kalak 
jahat gelah ulanai meganjang ukurna. 

6 Kukataken man bana gelah ula meganjang 
rukur, ntah pe meganjang ngerana." 

7 Sabap pengakimen labo reh i Timur ntah 


i Pustima nari, labo ka reh i Utara ntah i 
Daksina nari. 

8 Tapi Dibata jine hakim, IukumNa sekalak 
dingen IpulahiNa si deban. 

9 Pernembeh ate TUHAN desken calung i bas 
TanNa, calung isin lau anggur si rugup-ugup. 
Dibata nguseken calung e, kerina kalak jahat 
minem taresa ngayak keri. 

10 Tapi rende aku muji Dibata nu Jakup, 
rasa lalap ateku meritaken PerbahanenNa. 
@5:116- IpenggelkenNa kuasa kalak jahat, 
tapi kuasa kalak bujur reh tetapna. 


Dibata kap si permenang 


7 6 1 Masmur Asap. 
2 Dibata itandai kap i Juda, i Israel 


mbelin GelarNa. 

3Jerusalem kap InganNa tading RumahNa 
eme kap Deleng Sion. 

41 je IripukkenNa kerina perkakas perang, 
lanai lit panah si erndilap, ampang-ampang 
ntah pedang. 

> Mbelin kal KemulianNdu, o Dibata, mulian 
asangken deleng-deleng si nggo lit nai-nai 
nari. 

6 Kalak si la meteh mbiar nggo irampasi, 
badeh pertunduhna, lanai ia keke. Tentera- 
tentera si mbisa, nggo bene kinimbisanna. 

70 Dibata nu Jakup, IserangNdu ia, emaka 
mate kerina kuda ras si ngersaksa. 

8 Kerina kalak mbiar man BaNdu, o 


TUHAN, adi keke RawaNdu, ise kin ngasup 
nahankenca? 

9| das langit nari IberitakenNdu 
KeputusenNdu, sinik doni enda perban biarna, 

10 tupung Kam keke lako melasken 
keputusen, guna nelamatken kalak si 
tertindas i doni. 

Il Rawa manusia pe tama pujin man BaNdu 
iba rawa manusia e pe IcekemNdu. 

12 Sehkenlah kai si nggo ipadankenndu 
man TUHAN Dibatandu, kerina bangsa si 

i sekelewetna, ibabanalah persembahen 
man Dibata si medolat. Y6:136- Ipeterukna 
penguasa si meganjang rukur, mbiar raja-raja 
doni IbahanNa. 


Pengapul tupung paksa kesusahen 


7 7 1 Masmur Asap. 

2 Alu sora megang kulebuh Dibata, alu 
sora megang erlebuh aku, jenari IbegikenNa 
aku. 

3Tupung mesera, ertoto aku man Tuhan. 
Gedang-gedang berngi kudadaken tanku 
ertoto, tapi Ia jumpa aku pengapul. 

4 Adi kuinget me Dibata, ndehereng aku, adi 
kuukuri, reh getemna pusuhku. 

> TUHAN erbahanca matangku Ia tertunduh 
gedang-gedang berngi, aru kal ateku seh 
maka lanai kal aku beluh ngerana. 

6 Kuinget wari-wari si nggo lepas, kuukurken 


tahun-tahun si nai. 

7 Tupung paksa berngi rukur-rukur aku: 
dingen nungkun-nungkun i bas ukurku. 

8 "Rasa lalap nge ndia kami itulak Tuhan? 
Lanai nge ndia AteNa mekuah ngenen kami? 
9 IngadikenNa kin ndia ngkelengi kami? La 

ndia itepatina PadanNa? 

10 Nggo kin ndia lupa Dibata ngkelengi kita? 
Nembeh ndia la, maka lanai mekuah AteNa 
kita?" 

ll Emaka ningku, "Si ceda kal ate, eme, adi 
Dibata si Meganjangna lanai erkuasa." 

12 Kuinget me perbahanen-PerbahanenNdu, 
o TUHAN, kuinget PerbahanenNdu si mejin | 
bas paksa-paksa si nai. 

13 Kuinget-inget kerina PerbahanenNdu, 
kuukuri PerbahanenNdu si mbelin. 

140 Dibata, badia kap kerina 
PerbahanenNdu, la lit dibata si deban 
si seri belinna ras Kam. 

15 Kam kap Dibata si ngelakoken tanda 
kuasa si mbelin, IcidahkenNdu KuasaNdu i 
tengah-tengah bangsa-bangsa. 

16 Salu GegehNdu IpulahiNdu BangsaNdu, 
kesusuren Jakup ras Jusup. 

17 Ngidah kam, o Dibata, lau jadi gentar, 
lawit si mbagesna pe nggirgir. 

18 Embun nurcurken udan, lenggur erdegur i 
langit nari, kilap erkencir ku jah ku jenda. 

19 fenggur erdegur, kilap ernala nerangi 


doni, doni enda mundu-undu dingen nggirgir. 
20 Kam erdalan i babo galumbang, 
IbentasiNdu lawit si mbelang, tapi la tereteh 
BekasNdu. @W7:216- Bali ras permakan, 
IbabaiNdu BangsaNdu, si ipinpin Musa ras 
Harun. 


Dibata ras BangsaNa 


78 l Ende-enden Asap. O bangsangku 
begikenlah ajarku, begiken min 
cakapku. 

2 Kubelasken kuan-kuanen dingen 
perumpaman, rusia jaman si nuria ateku 
kuterangken. 

3 Perkara-perkara si nggo sibegi dingen 
sialoken, si ituriken nini-nininta. 

“La ateta e sibuniken man anak-anakta, 
tapi situriken man kesusurenta, kerna kuasa 
TUHAN ras PerbahanenNa si mejin, bage pe 
tanda-tanda kuasa si IlakokenNa. 

> Man bangsa Israel IberekenNa PedahNa, 
man kesusuren Jakup IberekenNa 
PerentahNa. IsuruhNa nini-nininta, ngajarken 
man anak-anakna. 

6 Gelah sundut si arah pudi pe metehsa, 
janah anak-anak si langa tubuh pe nurikenca 
ka man anak-anakna. 

7 Alu bage, ia pe kerina Dibata ka 
penalemenna, la ilupakenna perbahanen 

Dibata, tapi lalap ia patuh man perentah- 


PerentahNa. 

8 Gelah ula ia seri ras nini-ninina, bangsa 
pemberontak dingen la patuh si la tetap 
kinitekenna man Dibata, si la patuh man 
BaNa. 

9 Suku Eperaim, ersenjataken panah, lompat 
i bas pertempuren nari. 

10 langgarna perpadanna ras Dibata, dingen 
la ia patuh man undang-UndangNa. 

1l Lupa ia nandangi kai si nggo IbahanNa, 
tanda kuasa si nggo IcidahkenNa. 

12| lebe-lebe nini kalak enda, ilakoken 
Dibata tanda kuasa, i negeri Mesir, i taneh 
kendit Soan. 

13 | belahNa lawit, jenari IkeparkenNa kalak 
enda, bali ras lingling lau ItombengNa. 

14Tupung suari ibabaina kalak enda alu 
embun, sanga berngi alu terang api. 

15 IbekakenNa batu i gurun pasir, i jenari 
maler lau mbelin tempa-tempa rehna i bas 
ingan si mbages nari, janah IpepinemNa 
kalak ndai asa puasna. 

16 Yruk-uruk batu IsuruhNa pedarat lau, bali 
ras lau belin permalerna. 

17 Tapi iteruskenna nge lalap erdosa man 
Dibata, i gurun pasir berontak ia man si Mada 
Kuasa, 

18 Alu sengaja icubaina Dibata, alu mindo 
pangan kai ia merincuh. 

19 jlawanna Dibata alu ranan nina, "Ngasup 


kin Dibata mere kita man i gurun pasir enda? 

20Tuhu IpekpekNa deleng batu si piher, 
emaka maler lau anak i jenari. Tapi ngasup 
kin la nikapken roti, dingen mereken daging i 
jenda man BangsaNa?" 

21 Kenca IbegiNa si e, emaka merawa TUHAN 
man BangsaNa, IserangNa bangsa alu api, 
janah tambah-tambah AteNa nembeh. 

22 Sabap bangsa e la tek man BaNa, dingen 
la ia ernalem nandangi KuasaNa si ngkelini e. 

23 Amin bage pe IperentahkenNa langit, 
gelah italangina pintun-pintunna. 

24 IpesusurNa nakan i Surga nari, eme 
manna jadi pangan kalak enda. 

25 (berekenNa man kalak enda pangan 
Surga, emaka man me ia asa besurna. 

26 | suruhNa angin Timur rembus, alu 
KuasaNa erpiu-piu IbahanNa angin | Selatan 
nari. 

27 Man bangsa IpesusurNa leto, bali buena 
ras kersik i tepi lawit. 

28 Leto IdabuhkenNa i tengah-tengah 
perkemahen, i sekelewet inganna tading. 

293 Emaka man me kalak enda ngayak 
besur, sabap nggo ibereken Dibata rikutken 
pemindonna. 

30 Tapi kerincuhen kalak enda la erpuas- 
puas, emaka tupung kalak enda man 
denga, 

31 keke rawa Dibata jenari IserangNa kalak 


enda, IbunuhNa dilaki si merawa ras si mbisa 
Israel. 

32 Amin bage pe, tetap ka nge BangsaNa 
erdosa, tanda-tanda kuasa labo erbahanca 
tek ia. 

33 Emaka ipeltepken Dibata kesah kalak 
enda, bagi sekali erkumesah lesap ia kerina. 
34Tupung IbunuhNa piga-piga kalak i bas 
kalak enda nari, si debanna jera jenari 

tuhu-tuhu mulihken man BaNa. 

35 Ingetna maka Dibata kap sekawalna, 
dingen si Meganjangna kap si ngkelini ia. 

36 Tapi ranan kalak enda terjeng biber 
ngenca, la lit kata tuhu si ibelaskenna. 

37 La kalak enda tutus man BaNa, dingen la 
itepatina perpadanna. 

38 Tapi icidahken Dibata perkuah AteNa man 
BangsaNa, lalemiNa dosa-dosana, janah la 
IkernepkenNa la IpulahiNa NembehNa. 

39 'ngetNa maka kalak enda manusia si 
ermasap-masap kepe, seri ras angin si 
rembus dingen mentas saja, janah lanai 
mulihken. 

40 Lanai kurang katepna kalak enda berontak 
man BaNa, nakiti UkurNa i gurun pasir. 

4l Julih-ulihina encubai Dibata, nuhsahi 
Dibata Israel, Dibata si Badia. 

42 Lupa kalak enda KuasaNa si mbelin, 
lupa ia tupung ipulahi Dibata ia i bas 
imbang-imbangna nari. 

43Tupung IlakokenNa perbahanen si mejin 


i Mesir, dingen tanda-tanda kuasa i Kendit 
Soan. 

44 Lupa ia kerna lau belin si iobah Dibata jadi 
dareh, seh maka launa lanai terinem. 

45 Isiksana kalak Mesir alu laneng, ipelepasna 
negerina ikernepken katak. 

46 IberekenNa labang, lako ngkeriken 
peranin ras encedai juma. 

47 IcedakenNa kebun anggur kalak enda alu 
baho, dingen batang-batang ara IcedakenNa 
alu embun. 

48 Lembuna IbunuhNa alu baho, dingen 
asuh-asuhenna idumpang perkas. 

49 PernembehNa si gara IberekenNa man 
kalak enda runtus rawa kepiceten desken 
pasuken malekat reh maba cilaka. 

50 | pediat Dibata maka gara PernembehNa, 
la IkeliniNa geluh kalak enda IkernepkenNa 
kalak e alu penakit laya-laya. 

51) bas kerina keluarga kalak Mesir, ibunuh 
Dibata kasa kai anak sintua. 

52 Emaka IbabaiNa BangsaNa desken 
biri-biri, ItaruhkenNa arah gurun pasir. 

31 bas PenaruhkenNa, teneng dingen 
la mbiar BangsaNa tapi lawit reh ergalun 
namburi imbangna. 

54Jenari ItaruhkenNa BangsaNa ku negeri si 
Badia, ku deleng si IrebutNa alu KuasaNa. 

>>| lebe-lebe BangsaNa, IpelawesNa 
penduduk negeri e, jenari ibagi-BagiNa 

negeri e, man kerina suku-suku Israel, 


seh maka banci pe ia ringan i bas rumah 
musuh-musuhna. 

56 Tapi BangsaNa berontak dingen iujina 
Dibata si Mada Kuasa, la IpatuhiNa 
perentah-PerentahNa. 

57 Bali ras nini-ninina ia pe imbang Dibata, 
desken anak panah si nggeduk la terteki ia. 

58 | pekekena rawa Dibata alu erbahan ingan 
nembah man berhala, ipehirina ate Dibata alu 
erbahan gana-gana. 

59 Ngidah perbahanen BangsaNa e, merawa 
kal Dibata, keri kal ItulakNa bangsa e. 

60 InganNa tading i tengah manusia eme 
RumanhNa si i Silo, ItadingkenNa. 

61 Tanda kuasa ras KemulianNa, IpelepasNa 
itaban, eme Peti Perpadanen e. 

62 jtembehiNa BangsaNa jine, emaka 
IpediatNa ibunuhi musuh-MusuhNa. 

63 Anak perana ipan api, emaka Ia lit si 
ngempoi singuda-nguda. 

64 Alu kejam ibunuhi kalak imam-imamna, 
dingen diberu-diberu si nggo mbalu e la ibere 
nangisi perbulangenna. 

65 Tapi dungna keke TUHAN desken kalak 
si mbaru medak, desken kalak mbisa kenca 
minem anggur. 

66 |talukenNa musuh-MusuhNa, IbahanNa 
maka mela iakapna rasa lalap. 

67 Tapi kesusuren Jakup ItulakNa, suku 
Eperaim Ia IpilihNa. 

68 Suku Juda nge si IpilihNa, dingen deleng 


Sion kap si keleng AteNa. 

69| je, IpantekiNa RumahNa, desken 
RumanhNa si i Surga, teguhna bali IbahanNa 
ras doni, rasa lalap la mundu-undu. 

70 pilihNa suruh-SuruhenNa Daud, i bas 
mbalmbal nari IdiloNa ia. 

“la IdiloNa i bas inganna ermakan biri-biri, 
gelah ipermakanina BangsaNa Israel. 

72 Alu ate tutus ipinpinna bangsa e, alu 
kepentarenna ipermakanina kerina. 


Pertoton guna pembebasen bangsa 


79 1 Masmur Asap. O Dibata, bangsa si Ia 
nandai Kam, nggo iserbuna NegeriNdu. 
Ikaruskenna RumahNdu, jenari iruntuhkenna 
Jerusalem. 

2 Bangke suruh-SuruhenNdu itadingkenna 
jadi pangan man perik i awang-awang. 
Bangke BangsaNdu ipediatna jadi pangan 
rubia-rubia si meliar. 

3| belang-belang Jerusalem, mambur 
dareh seri ras lau: janah Ia lit si tading 
ngkuburkenca si nggo mate. 

4Kami jadi saling-salingen bangsa si 
isekelewet kami, janahna ngupir itawaina 
kami. 

30 TUHAN rasa lalap kin Kam nembeh, 
dingen CemburuNdu gara bagi api? 

6 Useken min RawaNdu man bangsa- 


bangsa si la nembah man BaNdu dingen 
kerajan-kerajan si la ertoto man BaNdu. 

7 Sabap kalak enda nggo munuh BangsaNdu, 
jenari ikernepkenna tanehna. 

8 Ula kami IlukumNdu erkiteken dosa nini-nini 
kami, pedas min bereken perkuah ate, sabap 
kote kal kami. 

20 Dibata penampat kami, kelini kami 
dingen alemi dosa-dosa kami erkiteken 
KemulianNdu. 

10 Ula pelepas bangsa si deban nungkun 
kerna kami, "I ja Dibata kalak ah?" Bere maka 
idah kami pembalasen si IbahanNdu, man 
bangsa-bangsa si munuh suruh-SuruhenNdu. 

11 Begikenlah uga perndehereng kalak si 
tertaban, alu KuasaNdu bebasken min kalak 
si nandangi iukum mate. 

12 TUHAN, balaslah pitu kali lipat, nandangi 
bangsa-bangsa si deban erdandanken 
ibahanna man BaNdu penghinan. 

13 Fmaka kami BangsaNdu, biri-biri 
PermakanenNdu, lalap kami ngataken bujur, 
dingen ipuji kami Kam seh rasa lalap. 


Pertoton guna keselamaten bangsa 


80 1 Masmur kesaksin Asap. 

20 permakan Israel, dengkehken 
min kami, dengkehkenlah si permakan 
rarasen Jusup. Kam si kundul i das kerubim, 
cidahkenlah SinalsalNdu. 

3 'lebe-lebe Eperaim, Benyamin ras Manase, 


pekekelah KuasaNdu, jenari reh Kam nampati 
kami. 

40 Dibata, baba min kami mulih, cidahken 
man kami perkuah AteNdu maka kami 
terkelin. 

JO TUHAN si Mada Kuasa, asa kai nari 
dekahna AteNdu nembeh ndengkehken 
pertoton BangsaNdu? 

6 Kiniseran IberekenNdu jadi pangan kami, 
dingen sampur iluh man inemen kami. 

7 IpelepasNdu bangsa-bangsa sekelewet 
kami rubat kerna taneh kami, jenari kami 
iguro-guroken musuh kami. 

80 Dibata si Mada Kuasa, baba kami mulih! 
Cidahken min perkuah AteNdu man kami 
maka kami terkelin. 

9BangsaNdu desken batang anggur, si 
IpiserNdu i Mesir nari. Bangsa-bangsa si 
deban IpelawesNdu, jenari IsuankenNdu 
batang anggur i negerina. 

10] pesai Kam taneh man ingan nuankenca 
jenari rurat enteguh ia, dingen idemina negeri 
e. 

11 linggemina deleng-deleng, itutupina 
dahan-dahanna batang ingul si mbelin. 

12 Dahanna njurjur seh ku Lawit Tengah, 
pucuk-pucukna seh ku Lau Eprat. 

130 Dibata ngkai maka IsontarkenNdu 
bidena, seh maka kerina kalak si mentas 
banci muat buahna? 

14 Wili nungke-nungke i je ngayak ceda, 
jenari rubia-rubia si meliar pe manganisa. 

150 Dibata si Mada Kuasa, mulihlah, 
tatap min i Surga nari, reh Kam engkelini 
BangsaNdu. 

16 Mari kelini kebun anggur si nggo IsuanNdu 
ndube. Batang anggur si nguda, si megegeh 
IbahanNdu perturahna. 

17 Nggo itabah dingen iciluk musuh, 
kernepkenlah musuh kami alu RawaNdu. 

18 Kawali min bangsa si nggo IpilihNdu, 
bangsa si nggo IjadikenNdu bage gegehna. 

19 Gelah lanai kami nilah i bas Kam nari, 
kawali min kesah kami, maka ipuji kami Kam. 
80:200- O TUHAN Dibata si Mada Kuasa, 
baba min kami mulih, cidahken man kami 
perkuah AteNdu maka kami terkelin. 


Ende-enden pesta 


8 1 1 Masmur Asap. 
2 Ersuraklah man Dibata gegehta, 

man Dibata Jakup, ersuraklah. 

3 Palu gendang rendelah, petik gambus ras 
kuit kulcapi alu mejile. 

4Embus terompet i bas pestanta, i bas pesta 
bulan mbaru dingen bulan purnama. 

3 Enda me perentah i bas Dibata Israel nari, 
si man dalanenken i Israel. 

6 Perentah e ibereken Dibata man kalak 
Israel, tupung iserang Dibata negeri Mesir. 

Lit kubegi sora, si langa pernah kubegi ope si 


enda nina, 

7 "Nggo Kuangkat baban i bas takalndu nari, 
nggo Kuangkat baban i bas barandu nari. 

8] bas kesuhsahen erlebuh kam, emaka reh 
Aku ngkelini kam. Kualoi kam i bas lenggur 
inganKu cebuni nari, i Sumbul Meriba kam 
Kuuji. 

20 bangsangKu, begiken min kata 
persingetKu, o Israel, dengkehken min Aku. 

10 Ula lit Dibata si deban i bas kam, ula 
nembah man Dibata bangsa si deban, 

Il Aku kap TUHAN Dibatandu, si maba kam 
ndarat i Mesir nari. Ngangaken babahndu 
maka Kubere nakan kam. 

12 Tapi bangsangKu la nggit megiken 
katangKu. Israel la nggit patuh man bangKu. 
13 Emaka Kupelawes pusuhna batu-batun, 

jenari ikutkenna bagi ate-atena. 

14 Oh adi nggit min ndai bangsangKu 
megiken katangKu, adi nggit min ndai ia 
patuh man bangku, 

13 mis min ndai Kutaluken imbang-imbangna, 
kerina musuhna Kulawan. 

16 Kalak si ernembeh ate bangKu, alu 
nggirgir erjimpuh me ia i adep-adepenKu, 
rasa lalap ia kena ukumen. 81:170- Tapi man 
bandu Kubereken gandum si mejilena, dingen 
Kubesuri alu tengguli kerangen." 

Dibata kap Raja Mulia 


9 2 1 Masmur Asap. Dibata minpin runggun 
si badia i Surga, i bas perpulungen 
dibata-dibata I berekenNa me KeputusenNa: 

2 “Asa kai nari dekahna kam ngadili alu la 
bujur, dingen ngkapiti kalak jahat? 

3 Belalah hak anak-anak melumang dingen 
kalak si la megegeh, bahan adil kempak kalak 
musil ras si mesera. 

4 Pulahilah ia i bas tan kalak perdosa nari. 

>La kam erpemeteh dingen Ia lit 
pengertinndu. Kam erdalan arah kegelapen, 
erkiteken kam maka nggo bene keadilen i 
doni. 

6 Ningku maka kam me dibata-dibata, kerina 
kam anak Dibata si Mada Kuasa. 

! Tapi mate me kam bali ras manusia, bagi 
kerina anak raja-raja, kam pe kernep me 
kerina." 

8 Reh kam min, o Dibata, adili min doni enda, 
sabap Kam empuna kerina bangsa-bangsa. 


Pertoton mindo penampat 
ngelawan imbang 


9 3 1 Masmur Asap; ende-enden. 
20 Dibata, ula Kam sinik saja, ula 
jeneng saja, ula kem saja. 
3Nehenlah guyu ImbangNdu, kalak si 
ernembeh ate man BaNdu sangana berontak. 

4Ibahanna taki pacik ngelawan BangsaNdu, 


erpekat guna ngelawan bangsa si IkawaliNdu. 
> Nina, "Ota siripukken bangsa Israel, gelah 
lanai inget gelar bangsa e." 

6 Nggo sada arihna, erbahan perpadanen 
ngelawan Kam, 

' Bangsa Edom ras Ismael, kalak Moap ras 
Hagar. 

8 Bangsa Gebal, Amon ras Amalek, bangsa 
Pilisti ras Tirus. 

9 Assur pe nggo rassa, jadi mata-mata 
kesusuren Lut. 

10 akokenlah man bana bagi man kalak 
Midian, bagi man Siseraken ras Jabin i Lau 
Kison. 

Il Sj ikernepken i Endor, dingen bangkena 
nggo macik i bas taneh. 

12 | akokenlah man peminpin-peminpinna 
bagi man Oreb ras man Seeb, taluken 
pemerentahna bagi Sebah ras Salmuna, 

13 sabap nggo luar ranan pemerentah- 
pemerentah e nina, "Ota sirebut taneh ingan 
Dibata tading." 

140 Dibata, kernepken min ia bagi abu, bagi 
segal iembus angin. 

15 Bagi api nciluk kerangen, gara api 
ngeradasken deleng-deleng. 

16 Flislah ia alu angin kaba-kaba, huntakken 
alu angin kalinsungsung. 

17 Bahan maka juru iakapna o TUHAN, bahan 
maka idaramina KuasaNdu. 

18 Bahan maka talu ia janah lalap ia mbiar, 


bahan maka ia mate alu Ia lit kemulianna. 
@3:196- Gelah ietehna maka Kam TUHAN si 
Meganjangna i datas kerina doni enda. 


Tedeh ate man Rumah Dibata 


84 1 Masmur anak-anak Korah. 

2 Andiko, keleng kal ateku RumahNdu, 
o TUHAN si Mada Kuasa. 

3 Andiko, merincuh kal aku ku je! Metedeh 
kal ateku Rumah TUHAN! Tendingku ras 
dagingku ersurak nandangi Dibata si nggeluh. 

4Sedangken perik tuan pe lit rumahna, 
kalimpines nggo dat asar. Itamakenna anakna 
| deher batar-BatarNdu, TUHAN si Mada 
Kuasa, Rajangku dingen Dibatangku. 

Seh kal sangapna kalak si tading i 
RumahNdu, banci ia lalap rende muji Kam. 

6 Sangap kal kalak si daten gegeh i bas Kam 
nari, si ertedeh ate ndahi Deleng Sion. 

7 Sanga erdalan ia, mentasi berneh Baka si 
kerah, reh me udan selaku pasu-pasu i bas 
Dibata nari, seh maka taneh dem ulu lau 
dingen tambak-tambak. 

8 Gegehna ertambah-tambah tupung ia 
erdalan ku Sion, lako ngadap man Dibata nu 
dibata-dibata. 

90 Dibata Jakup, dengkehken min 
pertotonku, O TUHAN Dibata si Mada Kuasa. 

100 Dibata, pasu-pasulah raja kami, raja si 
I pilihNdu jine. 

11 Madin sada wari i bas RumahNdu, 


asangken seribu wari i bas ingan si deban. 
Madin tedis i bas gerbang Rumah Dibatangku, 
asangken ringan i bas rumah kalak jahat. 

12 Sabap TUHAN Dibata kap matawari ras 
ampang-ampang si enteguh, IberekenNa 
man banta kehamaten ras lias AteNa. La ia 
rahan-ahan mereken si mehuli, man kalak 
si ngelakoken si ngena AteNa. 84:136- O 
TUHAN si Mada Kuasa, malem kal ate kalak si 
tek man BaNdu. 


Pertoton guna bangsa 


8 5 1 Masmur anak-anak Korah. 

2 Nggo IberekenNdu perkuah AteNdu 
man TanehNdu, o TUHAN, Israel nggo ka 
mulihi IbahanNdu sangap. 

3Nggo lalemiNdu dosa BangsaNdu, kerina 
salahna ImahapkenNdu. 

4 Lanai nari ia ItembehiNdu, PernembehNdu 
si nggo-nggona InimpetiNdu. 

> Baba min kami mulih, o Dibata si engkelini 
kami, ulanai nembeh man kami. 

6 Lalap kin AteNdu nembeh man kami? La 
kin banci ngadi pernembeh AteNdu? 

! Kami BangsaNdu pegeluh min mulihi, maka 
banci Kam ipuji kami. 

80 TUHAN, cidahken min keleng AteNdu 
si tetap, bereken man kami PenampatNdu, 
gelah terkelin. 

9 Kubegiken ateku kata TUHAN, sabap nggo 


IpadankenNa perdamen, man banta bangsa 
si IkelengiNa, adi nggit kita nadingken 
dosa-dosanta. 

10Tuhu, Dibata si mulia ringan denga i 
negerinta, nggo ersikap ngkelini kalak si 
tutus. 

11 Keleng ate jumpa ras ketutusen, dame 
sidakepen ras keadilen. 

12 Kesetian manusia nangkih i doni nari, 
kebujuren Dibata nusur i langit nari. 

13 | bereken Tuhan me kesangapen sampur 
me asil jumanta. 85:146- Kebujuren erdalan 
arah lebe TUHAN, nikapken dalan man BaNa. 


Pertoton mindo penampat 


1 Pertoton Daud. O TUHAN, begiken 
86 min pertotonku, aloi min aku, sabap 
musil janah medanggel kal aku. 

2 Kawali min geluhku erkiteken keleng 
ateku man BaNdu, kelini min aku, sabap aku 
suruh-SuruhenNdu tek kap man BaNdu. 

3 Gedang-gedang wari aku ertoto man 
BaNdu, Kam kap Dibatangku, mekuah min 
AteNdu. 

40 TUHAN, periah min ukur suruh- 
SuruhenNdu, man BaNdu kupenangkih 
pertotonku. 

3 Sabap mehuli kap Kam man kami dingen 
nggit ngalemi, kalak si erlebuh man BaNdu 
tetap I kelengiNdu. 

6 Perdiateken min pertotonku, o TUHAN, 


dengkehken min sorangku mindo penampat. 

7 Tupung aku i bas kesuhsahen, erlebuh aku 
man BaNdu, sabap laloiNdu kap aku. 

80 Tuhan, Ia lit dibata si bali ras Kam, Ia lit 
si ngasup erbahan bagi si IlakokenNdu. 

9 Kerina bangsa si nggo ItepaNdu, o TUHAN, 
reh nembah man BaNdu jenari ipujina 
GelarNdu. 

10 Sabap mbisa kal Kam dingen mejin 
KuasaNdu. Kam kap ngenca Dibata. 

ll Ajari aku nehken PeratenNdu, TUHAN, 
gelah kulakoken e alu tutus. Ajari aku 
ngendesken diri man BaNdu, alu bulat 
ukurku. 

12 Kukataken bujur man BaNdu, alu bulat 
ukurku. O Tuhan Dibatangku, kumuliaken 
GelarNdu si mbelin seh rasa lalap. 

13 La tanggung belinna keleng AteNdu 
bangku, nggo IkeliniNdu aku i bas lubang 
kubur nari. 

140 Dibata, kalak si meganjang rukur nggo 
reh ngelawan aku, kalak gutul-gutul munuh 
aku atena; eme kalak si la mperdiateken 
Kam. 

15 Tapi Kam o TUHAN, Kam Dibata si perkuah 
ras melias. Kam lalap saber dingen tetap 
keleng AteNdu ras KesetianNdu. 

16 Perdiateken, dingen mekuah min AteNdu 
aku, bere gegeh dingen kelini min aku. Sabap 

bagi ulina nandengku ngidangi Kam, bage ka 
nge ulina perbahanenku man BaNdu. 

17 Cidahken min KiniulinNdu bangku, gelah 
mela iakap kalak si ernembeh ate bangku, 
tupung idahsa maka kam, TUHAN, nggo 
nampati dingen ngapuli aku. 


Pujin man Jerusalem 


87 1 Masmur anak-anak Korah; ende- 
enden. | datas deleng si badia, 
ipajekken TUHAN KotaNa. 

2| bas kerina kota-kota si lit i Israel, 
Jerusalem AteNa si kelengna. 

30 kota Dibata, enda me perkara-perkara 
si mejin si ikataken Dibata kerna kam: 
begikenlah, 

4"Mesir ras Babilon Kubahan ikut i bas 
bangsa-bangsa si nandai Aku. Bangsa Pilisti, 
Tirus, Sudan tama beligan Kubahan i bas 
kalak Jerusalem." 

3 Kerna Sion bage me nina kalak, Kerina 
bangsa sikerajangenna kap. Dibata si Mada 
Kuasa, eme si mahanca ia paguh. 

6 Isuratken TUHAN me maka bangsa-bangsa, 
jadi kalak Jerusalem. 

7 Landek janah rende me ia nina, "I Sion kap 
sumbul kerina pasu-pasu man kami!" 


Mazmur 88.11 10 135 


Erlebuh mindo penampat 


88 1 Masmur anak-anak Korah; ende- 
enden pengajaren Heman kalak 
Esrahi. 

20 TUHAN Dibata si engkelini aku gedang- 
gedang wari aku erlebuh man BaNdu, janah 
tupung berngi, reh aku ngadap man BaNdu. 

3Begiken min pertotonku, dengkehken min 
pingko-pingkongku. 

4Nggo besur aku ngenanami kiniseran, 
kematenku nggo ndeher. 

> Nggo aku bali ras kalak si nandangi mate, 
kerina gegehku nggo bene. 

6 Aku itadingken i tengah-tengah kalak 
mate, bagi kalak si terbunuh terdang aku i 
bas kuburen, desken kalak si lanai pernah 
lingetNdu. Aku nggo sirang ras PenampatN du. 

!lambekkenNdu aku ku bas lubang si 
mbages, ku bas kelbung si mbages dingen 
gelap. 

8 Alu RawaNdu IdehkenNdu aku, emaka 
getem kal aku, itamburi GalumbangNdu. 

9 Teman-temanku IpedauhNdu i bas aku 
nari, IbahanNdu maka ciga atena man 
bangku, terkepung aku lanai banci pulah. 

10 Gelap matangku perban kiniseran e, 
gedang-gedang wari erlebuh aku man BaNdu, 
o TUHAN, janahku ertoto, kuangkat tanku. 

11 (jakokenNdu denga kin tanda KuasaNdu 


man si mate? Banci denga kin ia keke dingen 
muji Kam? 

12 | cakapken denga kin keleng AteNdu i bas 
kuburen-kuburen? Ipuji denga kin Kam i bas 
kalak mate? 

13 Lit denga kin si ngidah tanda KuasaNdu i 
bas si gelap? tah pe KiniulinNdu i bas negeri 
kalak si nggo ilupaken? 

140 TUHAN, man BaNdu saja aku erlebuh 
mindo penampat tep-tep erpagi-pagi aku 
ertoto man BaNdu. 

150 TUHAN, ngkai maka aku ItadingkenNdu. 
Ngkai maka aku ItundalkenNdu. 

16 Kitik-kitikku nari mesui kal ateku, 
narus-narus mate, la aku ngasup ngaloken 
ukumen si IberekenNdu. 

17 Getem aku perban RawaNdu si mejin, 
PengukumNdu si mberat ngeripukken aku. 

18 Seri ia ras banjir, ikepungna aku, tep-tep 
wari aku ikelewetina arah kerina dampar. 
88:190- Teman-teman kekelengenku 
IpedauhNdu i bas aku nari, emaka kegelapen 
nari nge jadi temanku. 


Enden-enden tupung 
bangsa i bas kiniseran 


29 l Ende-enden si ikarang Etan kalak 
Esrahi. 

20 TUHAN rasa lalap ateku ngendeken 


keleng AteNdu si tetap. KesetianNdu 
kuberitaken, man kerina kesusuren. 

3Sabap keleng AteNdu tetap rasa lalap, 
KesetianNdu nteguh bagi langit. 

4Nindu, "Nggo Kubahan iketen padan ras 
kalak si Kupilih, nggo Aku ersumpah man 
Daud suruh-suruhenKu. 

> Kesusurenndu tetap rasa lalap jadi raja, 
kursi kinirajanndu Kukawali rasa lalap." 

SO TUHAN, PerbahanenNdu si mejin ipuji i 
Surga, PertetapNdu iendeken perpulungen si 
badia. 

'| awang-awang pe Ia lit si bali ras Kam o 
TUHAN, la lit mahluk Surga si seri ras TUHAN. 

8 Kam ihamati perpulungen si badia, dingen 
kerina ia malang man BaNdu. 

90 TUHAN Dibata si Mada Kuasa, Ia lit si seri 
ganjangna ras Kam, i bas kai pe o TUHAN 
Kam megegeh dingen tetap. 

10 jkuasaiNdu lawit si rugup-ugup, 

I petenengNdu galumbang si merawa. 

Il Rahap, naga lawit e ibunuh dingen 
IripukkenNdu, alu TanNdu si megegeh 
ItalukenNdu musuh-MusuhNdu. 

12 Lawit ras doni Kam kap empuna, doni ras 
isina kerina kap TinepaNdu. 

13 Kam kap njadiken Utara ras Selatan, 
Deleng Tabor ras Hermon ersurak kerna Kam. 

14 Andiko belinna KuasaNdu! Andiko belinna 
GegehNdu. 

15 Keadilen dingen kebujuren kap palas 


KinirajanNdu, keleng ate dingen kesetian 
teridah i bas kerina PerbahanenNdu. 

160 TUHAN, sangap kal bangsa si nembah 
man BaNdu alu rende, KiniulinNdu nalsali 
geluhna. 

17 Erkiteken Kam, dem i bas ia keriahen, 
KiniulinNdu ipujina gedang-gedang wari. 

18 Kam merekenca man kami kemenangen si 
mbelin, erkiteken KiniulinNdu nge maka kami 
menang. 

19 Sabap Kam o TUHAN, nggo milih sekawal 
kami, Kam, o Dibata si badia Israel, nggo 
nangkuhken raja kami. 


Padan Dibata man Daud 


20 Nuria nari i bas sada pengenehenen, 
ngerana Kam man suruh-SuruhenNdu si 
patuh NiNdu, "Nggo Kusampati kalak si 
mbisa, nggo Kubereken mahkota man kalak 
si Kupilih i bas bangsa e nari. 

21 Nggo Kujumpai Daud suruh-suruhenku, 
Kutangkuhken ia alu minak si badia. 

22 Kuasangku si engkawali ia lalap, gegehKu 
si pegegehi ia. 

23| 3 ngasup musuh ngimbangi ia, kalak 
jahat la ngasup naluken ia. 

24 Aku si ngkernepken kerina imbang- 
imbangna, Kubunuh ise saja si ernembeh ate 
man bana. 

25 Aku setia dingen tetap ngkelengi ia, jenari 


erkiteken gelarku Kubereken kemenangen 
man bana. 

26 Aku si pebelangken kerajanna, daerahna 
menaken i Lawit Tengah nari seh ku Lau 
Eprat. 

27 Nina kempak aku, 'Kam kap Bapangku 
dingen Dibatangku, Kam kap si kawal dingen 
si engkelini aku." 

28 Ja Kujadiken anakku sintua, i bas kerina 
raja-raja ia si muliana. 

29 Keleng ateKu man bana Kucidahken rasa 
lalap, dingen perpadanKu man bana tetap 
rasa lalap. 

30 Kerajanna tetap kidekah langit lit denga 
kesusurenna lalap jadi raja. 

31 Tapi adi kesusurenna ngelanggar 
undang-undangKu, jenari la iikutkenna 
perentahKu, 

32 janah adi mekarus ia nandangi pedahKu, 
dingen ipersilahangna peraturenKu, 

33 kuukum me ia alu ciken ras mara erkiteken 
kesalahen si ibahanna e, jenari Kubereken 
man bana kiniseran erkiteken dosana. 

34Tapi Daud tetap Kukelengi, dingen 
perpadanenKu man bana tetap rasa lalap. 

35 La Kupersilahang perpadanenKu man 
bana, janah sada pe i bas perpadanenKu e la 
Kuobah. 

36 Sekali seh rasa lalap nggo Aku ersumpah i 


bas gelarKu si badia. Kutera pe la Aku nggit 
erguak man Daud. 

37 Kidekah matawari ersinalsal denga 
kerajanna tetap rasa lalap, dingen 
kesusurenna jine si ngerajaisa. 

38 Kujadiken kerajanna tetap desken bulan 
eme saksi si setia i datas awang-awang." 


Perngandungen erkiteken kinitalun raja 


39 Tapi o TUHAN, genduari keke RawaNdu 
man raja, kalak si IpilihNdu ibuang dingen 
ItadingkenNdu. 

40 | cedakenNdu PerpadanenNdu man suruh- 
SuruhenNdu, mahkotana lambekkenNdu ku 
bas kubang. 

41 Tembok-tembok kotana IruntuhkenNdu, 
benteng-bentengna nggo IrontaskenNdu. 

42 Kerina kalak si mentas arah e 
ngerampasisa, ia jadi uru-urun bangsa 
sekelewetna. 

43 berekenNdu kemenangen man 
musuhna, IberekenNdu keriahen man 
imbang-imbangna. 

44 IbahanNdu la erguna senjata raja, 
IpelepasNdu ia talu erperang. 

45 ItangtangiNdu kuasana selaku raja, 

I benterkenNdu mahkotana ku taneh. 

46 IbahanNdu maka pedas kal ia metua, 

IjurukenNdu ia. 

Pertoton mindo penampat 


47 TUHAN, seh ndigan Kam cebuni? Ngayak 
ndigan RawaNdu gurlah bagi api? 

48 Ingetlah uga gendekna geluh enda, ula 
min Kam lupa maka kami TinepaNdu si 
ermasap-masap. 

49Ise kin tetap nggeluh la mate-mate? Ise 
kin banci pulah i bas kuburen nari? 

500 Tuhan, ija KekelengenNdu si nai? 

Si nggo IpadankenNdu man Daud i bas 
KesetianNdu. 

”1 Inget min uga aku suruh-SuruhenNdu 
igombangi kalak dingen ngaloken penghinan i 
bas bangsa-bangsa si deban nari. 

520 TUHAN, raja si IpilihNdu ihina 
ImbangNdu, igombangina raja e ku japa pe ia 
lawes. 89:5306- Pujilah TUHAN rasa lalap seh 
rasa lalap. Amin! Amin! 


GKI TAP SI PEEMPATKEN MASMUR 
90-1069 ioDibata kap ingan manusia cicio 
90 l Pertoton Musa, suruh-suruhen 

Dibata. O TUHAN Kam kap ingan kami 
cicio, nai-nai nari ersundut-sundut. 

2 Ope denga IjadikenNdu deleng-deleng, ope 
denga IjadikenNdu doni enda Kam kap Dibata 
si rasa lalap. 

3 Kam Si nuruhsa manusia mulih ku asalna, 
IsalihkenNdu jadi abu taneh, asalna ndube. 

4 Seribu tahun seri nge lakapNdu ras sada 


wari, desken wari si nderbih si nggo lepas tah 
pe bagi pertukaren jaga malam saja. 

> lombakkenNdu kami: kami desken nipi, 
desken dukut si ertunas: 

6 erpagi-pagi turah dingen terlak me ia, tapi 
kenca ben wari melus me. 

7 Sengget kami erkiteken RawaNdu, meripuk 
getem ibahan gara AteNdu. 

8 Dosa-dosa kami ItamakenNdu i adep- 
AdepenNdu, dosa-dosa kami si terbuni pe 
tangkas man BaNdu. 

9 Gendek umur kami erkiteken RawaNdu, 
desken sekali erkumesah saja ngenca. 

10 Dekahna kami nggeluh lit pitu puluh 
tahun, adi kami megegeh banci jadi seh waluh 
puluh tahun. Tapi kesusahen eme ayam-ayam 
geluh kami, pedas-pedas keri umur si gendek 
e, jenari lesap me kami. 

Il se metehsa uga sangatna RawaNdu? Ise 
metehsa uga jadina kune Kam merawa? 

12 Dage ajari kami ngertiken uga gendekna 
umur geluh kami, gelah kami jadi kalak 
pentar. 

130 TUHAN, ndigan Kam ngadi merawa? 
Mekuah min AteNdu KemahanNdu. 

14 Useken min keleng AteNdu man kami 
tep-tep erpagi-pagi, gelah kami banci 
ermeriah ate dingen muji Kam kidekah umur 
geluh kami. 

15 Bereken min kami kemalemen ate seri 


dekahna ras tahun-tahun kiniseran si nggo 
inanami kami. 

16 Cidahken min PerbahanenNdu man suruh- 
SuruhenNdu, bere maka idah kesusuren kami 
kemulian KuasaNdu. 

170 TUHAN Dibata, pasu-pasu min kami, 
gelah rulih kami i bas kasa kai si idahiken 
kami. 


Dibata kap kecion kami 


9 1 l Ise cicio i bas TUHAN si Meganjangna, 
janah ringan ilinggemi si Mada Kuasa, 

2 banci ikatakenna man TUHAN, "Kam kap 
inganku cicio dingen sekawalku, Dibatangku, 
man BaNdu kap aku ernalem." 

3 'jagaiNa Kam maka la kena siding 
peniding-niding i bas kerina penakit si maba 
kematen nari. 

4IkeremkenNa kam i teruh KabengNa, gelah 
kam teneng i bas PengkawaliNa; KesetianNa 
engkawali ras petetap kam. 

3 Tupung berngi pe la kam perlu mbiar ntah 
rempet gia reh kebiaren tupung suari. 

6 Ula aru atendu nandangi penakit sanga 
gelap, ntah pe cilaka tupung pantek ciger. 

7 Aminna pe lit 1.000 kalak mate IdeherNdu, 
ntah 10.000 kalak i sekelewetndu, tapi kam 
labo kena kai pe. 

8 Kam me jine si naksikenca, kalak jahat 
kena ukumen. 

9Sabap TUHAN ibahanndu ampang- 


ampangndu, si Meganjangna ibahanndu 
kecionndu. 

10 Emaka labo kam kena mara, rumahndu 
labo kena cilaka. 

1 Dibata si nuruh MalekatNa lako njagai 
kam, ngkawali kam ku japa pe kam. 

12 Malekat-malekat e sinatang-natang kam, 
gelah ula nahendu tertuktuk i bas batu. 

13 jtingkahindu me nipe ras singa, iperjatindu 
me anak singa ras nipe si erbisa. 

14 Nina TUHAN, "Kalak si ngkelengi Aku, 
Kukelini kap, dingen kalak si ngakui Aku kap 
TUHAN Kukawali kap ia. 

15 Adi erlebuh ia man bangKu Kualoi me ia. 
Tupung ia i bas kiniseran, Aku kap ras ia: Aku 
kap simulahi ia dingen si pemuliakenca. 

16 Kubereken umur si gedang jadi upahna, 
dingen Kukelini ia." 


Ende-enden pujin 
9 2 l Ende-enden tupung wari Sabat. 
20 TUHAN, seh riahna ngataken 

bujur man BaNdu, janah rende muji Kam, o 
Dibata si Meganjangna, 

3 meritaken keleng AteNdu erpagi-pagi, 
dingen PertetapNdu tupung berngi, 

4janah ngkuit gitar si sepuluh tinali, rikut 
ras gambus ras kulcapi. 


Mazmur 92.51 15 145 
> Sabap PerbahanenNdu kap si pegedang 


ukurku, erdandanken PerbahanenNdu, aku 
rende alu meriah. 

SO TUHAN, seh kal belinna PerbahanenNdu, 
andiko bagesna PerukurenNdu. 

7 Kalak bodoh la ngasup ngantusisa, kalak 
longor la ngasup ngerti, 

8 ngkai maka kalak jahat turah mehumur 
desken dukut, kalak si ilat reh bayakna 
dingen sikap geluhna. Tapi nandangi meripuk 
me ia kerina, 

9 sabap Kam, o TUHAN, erkuasa seh rasa 
lalap. 

10 leteh kami maka kernep me kerina 
ImbangNdu, kerina kalak jahat merap-marpar 
me. 

Il | bahanNdu aku megegeh desken banteng, 
janah masu-masu aku alu simpar keriahen. 

12 Nggo kuidah imbangku italuken, sora 
serko kalak jahat kubegi pinger. 

13 Kalak bujur ertunas desken batang kurma, 
mehumur perturahna bagi batang cemara 
Libanon. 

14 Bali ia ras kayu si isuan i Rumah TUHAN, 
dingen turah i bas Rumah Dibatanta. 

15 Lalap ia meratah dingen paguh, aminna 
pe nggo metua, tetap erbuah. M2:160- 
Encidahkenca maka bujur kap TUHAN, Ia kap 
pembelangku, la lit si la bujuri bas Ia. 

Dibata kap Raja 


93 1O TUHAN, Kam kap Raja, DolatNdu 
IpakeNdu, KuasaNdu IgenditkenNdu. 
PerbanNdu maka doni enteguh, Ia banci 
runtuh. 

2 KinirajanNdu paguh nai-nai nari, Kam lit 
rasa lalap seh rasa lalap. 

30 TUHAN, lawit si mbages erlebuh, 
erdeso-deso dingen ergeruhguh. 

4TUHAN erkuasa i langit, belinen Ia 
asangken lawit si ergeruhguh, gegehen 
asangken galumbang lawit. 

>O TUHAN, undang-UndangNdu tetap rasa 
lalap, RumahNdu tetap badia seh rasa lalap. 


Dibata kap si jadi hakim man kerina kalak 


94 1O TUHAN, Kam kap Dibata si erbalas, 
cidahken min RawaNdu, o TUHAN. 

2 Kekeken, o Hakim kerina manusia, 
ukum min kalak si megombang sue ras 
perbahanenna. 

30 TUHAN, ngayak ndigan kalak si ilat 
peganjang bana? Asa kai nari dekahna meriah 
iakapna? 

“| bas babahna nari luar kata-kata 
si megombang, iagahkenna kerina 
perbahanenna si jahat. 

JO TUHAN, itindasna BangsaNdu, 
IripukkenNa kalak si IpilihNdu. 

6 Diberu balu-balu ras anak melumang 


ibunuhna, rikut pe ras kalak pertandang si 
ringan i negeri enda. 

7 Nina, "Labo kita idah TUHAN, labo kita 
iperdiateken Dibata nu Israel." 

80 bangsangKu, uga maka bage kal 
motundu? Ndigan denga kam erlajar pentar? 

9 Dibata kap si njadiken cupingta, banci kin 
la la erpemegi? Ia si njadiken matanta, banci 
kin Ia la erpengidah? 

10 ja si ngajari bangsa-bangsa, banci kin 
ia la ngukum? la nge jadi guru man kalak 
kerina, banci kin Ia lit PemetehNa? 

11 jeteh TUHAN nge kerina perukuren 
manusia, letehNa maka sia-sia kap isuraken 
manusia. 

12 Sangap kal kalak si IdidikNdu, o 
TUHAN, kalak si man bana lajarkenNdu 
undang-UndangNdu. 

13 | petenengNdu ia tupung wari-wari 
kesuhsahen, seh ngayak kalak jahat ndabuh 
ku bas lubang. 

14 Sabap labo letehNdu nulak BangsaNdu, 
o TUHAN, labo AteNdu ItadingkenNdu 
SikerajangenNdu. 

15 Emaka kinibujuren pe ipake ka mulihi, 
janah kerina kalak bujur ngikutkenca. 

16 se nampati aku ngelawan kalak jahat? 
Ise ngkapiti aku ngelawan kalak si erbahan 
ilat? 


|... Mazmur 94.171 95.4 148 
17 Adi la min ndai aku IsampatiNdu o TUHAN, 


narus aku ringan ku bas doni kematen. 

18 Tupung aku Rukur "Ndabuh me aku," ije 
keleng AteNdu si tetap erbahanca aku lalap 
paguh. 

19 Kune la tetap ukurku dingen aru ateku, 
Kam si ngapuli dingen si periahken ateku. 

20 Kam la nggit erteman ras hakim-hakim 
penipu, si pepinter-pinter si Ia bujur. 

21 Frsada takina ngelawan kalak bujur, 
dingen mereken ukumen mate man kalak si 
la ersalah. 

22 Tapi Kam IbelaNdu aku, o TUHAN, 
Dibatangku, Kam si ngkawali aku. 

23 jukumNdu kalak jahat sue ras 
kejahatenna, IkernepkenNdu ia 
erkiteken dosana, TUHAN Dibatanta 
kap si ngkernepkenca. 


Ende-enden pujin 

95 1 Mari kita rende muji TUHAN, 

ersurak-surak man Dibata kecionta! 
2 Ota kita ngadap man Dibata ngataken 
bujur, janahta ngendeken ende-enden pujin 
si meriah. 
3Sabap TUHAN kap Dibata si mbisa, 
Raja si mbisa, ganjangen asangken kerina 
dibata-dibata. 
“la nge si ngkuasai doni enda kerina, 
i bas bagin si mbagesna nari terus ku 
deleng-deleng si meganjangna. 

“la erkuasa i babo lawit si nggo ItepaNa, 


janah kendit enda pe bekas TanNa erbahanca. 

6 Ota nembah mungkuk man BaNa, erjimpuh 
i adep-adepen TUHAN, Si Nepa kita. 

7 Sabap la kap Dibatanta, kita bangsa 
si IkelengiNa. Kita desken rarasen biri- 
biri si IpermakaniNa. Emaka wari enda 
dengkehkenlah SoraNa, 

8 "Ula pemersik atendu bagi nini-ninindu, 
tupung i Meriba, i gurun pasir Masa. 

91 jah icubaina, dingen iujina Aku, aminna 
pe eggo idahna perbahanenKu. 

10 Empat puluh tahun dekahna ciga ateKu ia, 
ningKu, 'Payo kal me bangsa enda la patuh, 
la kal iperdiatekenna undang-undangKu. 

11 Emaka ersumpah Aku i bas nembeh 
ateKu, kutera pe kalak enda la banci bengket 
ku negeri e ndatken kesenangen ras Aku.'" 


Dibata kap raja mulia (1Taw 16:23-33) 


96 l Endekenlah ende-enden si mbaru, o 
doni kerina, rendelah man TUHAN! 

2 Rende min man TUHAN, pujilah Ia. 
Beritaken min berita si mehuli kerna 
keselamaten man banta. 

3Turiken min KemulianNa man bangsa- 
bangsa, momoken min PerbahanenNa si 
mejin man kerina jelma. 
4Sabap mbelin kal kap TUHAN, medolat 
mekelek me la, patut maka mbiar kalak 

man BaNa lebihen asangken man kerina 


dibata-dibata. 

3 Dibata-dibata bangsa si deban, gana-gana 
kap, tapi TUHAN kap si nepa langit. 

6 Kemulian ras kiniulin lit i SekelewetNa, 
kuasa ras kinijilen ndemi RumahNa. 

7O bangsa manusia, pujilah TUHAN, pujilah 
kemulian dingen KuasaNa. 

8 Pujilah GelarNa si mulia, babalah 
persembahen janah reh ku RumahNa. 

9 Sembahlah TUHAN alu make paken si 
badia, o doni kerina, dahilah Ia alu gentar. 

10 Katakenlah man bangsa-bangsa, 
"TUHAN kap raja! Doni paguh la terugur: 
bangsa-bangsa ladiliNa alu bujur." 

ll Meriahlah, o langit ras doni! 
Ergeruhguhlah, o lawit ras isina kerina! 

12 Meriahlah, o juma ras isina kerina, 
batang-batang kayu i kerangen meriahlah 
persurakna! 

13 Sabap reh TUHAN ngakimi doni enda, alu 
KesetianNa IrungguiNa bangsa-bangsa. 


Dibata kap raja mulia 


97 1 TUHAN kap raja! O doni ersuraklah. 
O pulo-pulo ersuraklah! 

2 Embun dingen kegelapen ngkeleweti Ia. Ia 
merentah alu kebenaren ras kebujuren. 

3 Api ernala-nala i adep-AdepenNa, musuh i 
kelewetna meseng IbahanNa. 

4 KilapNa nerangi doni, gentar doni ngidahsa. 

>| adep-adepen TUHAN, deleng-deleng 


melengas desken lilin, sabap ia kap TUHAN 
nu kerina doni. 

6 Langit ermomo kerna KebenarenNa, kerina 
bangsa ngidah KemulianNa. 

7 Kerina kalak si nembah gana-gana ijuruken 
me, saksi ras kalak si megah iakapna 
kerna berhala-berhala, kerina dibata-dibata 
erjimpuh i adep-adepen TUHAN. 

8 Ersurak meriah kalak Sion ras Juda, 
erkiteken KeputusenNdu, TUHAN. 

9 TUHAN si Mada Kuasa kap ngkuasai 
doni enda, KemulianNa ngelebihi kerina 
dibata-dibata. 

100 kam si erkeleng ate man TUHAN, cigalah 
AteNdu kejahaten. Sabap ikawali TUHAN kap 
kalak si setia man BaNa IkeliniNa ia i bas 
kuasa kalak jahat nari. 

ll Terang ersinalsal i babo kalak si benar, 
kalak bujur dem alu keriahen. 

12 Meriahlah atendu kerna TUHAN, o kerina 
kalak si pinter ukurna, janah kataken bujur 
man Dibata si Badia. 


Dibata kap raja doni 


l Endekenlah ende-enden si mbaru 
98 man TUHAN, sabap PerbahanenNa si 
mejin. Alu kuasa dingen gegehna si badia 
jine, la nggo menang. 

2 | beritaken TUHAN KemenangenNa, nggo 


IcidahkenNa KeselamatenNa i lebe-lebe 
bangsa kerina. 

3 tepatiNa PadanNa man Israel BangsaNa, 
sabap Ia tetap erkeleng ate ras setia man 
kalak enda. Kerina bangsa-bangsa i doni, 
nggo ngidah kemenangen si reh i bas 
Dibatanta nari. 

4Ersuraklah man TUHAN, o doni kerina, 
ersuraklah dingen rendelah perban riahna. 

> Puji min TUHAN alu kulcapi, endekenlah 
ende-enden pujin man BaNa. 

6 Embuslah tanduk ras terompet, ersuraklah 
man TUHAN rajanta. 

7 Ergeruhguhlah, o lawit ras kerina IsiNa, o 
doni dingen kerina si ngianisa. 

80 kam lau belin ertepuklah, o deleng- 
deleng rendelah ras-ras meriah iadepen 
TUHAN. 

9Sabap Ia reh guna merentah doni enda. 
IrajaiNa kerina bangsa i doni enda alu bujur 
ras rembang tengah. 


TUHAN kap Raja si Meganjangna 
1 TUHAN kap raja, manusia nggirgir. Ia 
99 kundul i bas kursi KinirajanNa i babo 
kerubim doni pe mugur-ugur. 
2 Mada Kuasa kal TUHAN i Sion, Ia kap 
ngkuasai kerina bangsa-bangsa. 
3 Kerina kalak muji GelarNa si mulia medolat, 
Badia kap Ia! 

40 TUHAN, Kam kap Raja si mbisa: ngena 


AteNdu kebenaren, nggo IpajekkenNdu 
kinibujuren, kinibujuren ras kebenaren 
IdalankenNdu i Israel. 

3 Pujilah TUHAN, Dibatanta, nembah 
erjimpuhlah i adep-adepen kursi KinirajanNa, 
Badia kap la! 

6 Musa ras Harun kap imamna, Samuel eme 
kap kalak si tutus ertoto man BaNa, erlebuh ia 
man BaNa janah IdengkehkenNa pertotonna. 

"| bas binangun embun nari ngerana 
la man kalak kerina, ipatuhina kerina 
perentah-PerentahNa. 

80 TUHAN Dibata kami, Kam nggo 
ndengkehken ia: Kam kap Dibata si nggit 
ngalemi dosana, aminna pe IlukumNdu kang 
kalak erkiteken dosa-dosana. 

9 Pujilah TUHAN Dibatanta, ersembahlah 
i bas DelengNa si badia, TUHAN Dibatanta 
Badia kap. 


Ende-enden pujin 


100 1 Masmur pengataken bujur. 
Ersuraklah man TUHAN, o pertibi 
kerina. 

2 Nembahlah man TUHAN alu ukur meriah, 
dahilah ku adep-AdepenNa janah rende 
meriah. 

3Ula lupa maka TUHAN kap Dibata, Ia si 
nepa kita, emaka SikerajangenNa nge kita, 
kita kap BangsaNa, kita kap RarasenNa. 


Mazmur 100.4i 101.8 154 
4Bengketlah ku bas pintu GerbangNa 


alu ende-enden pengataken bujur, ku bas 
KesainNa alu puji-pujin. Katakenlah bujur 
man BaNa dingen pujilah Ia! 

> Sabap TUHAN mehuli kap dingen tetap Ia 
erkeleng ate, Ia setia, tetap rasa lalap. 


Padan sekalak raja 


10 1 1 Rende ateku man BaNdu, o 
TUHAN, ende-endenku eme kerna 
kesetian ras kebujuren. 

2 Ateku nggeluh la erpandangen: ndigan 
Kam reh ndahi aku? Ateku nggeluh badia i 
bas rumahku, 

3 kutera pe la kupediat lit kejahaten. Nembeh 
ateku perbahanen kalak si nundalken Kam, la 
aku nggit erteman ras ia. 

“Ukur si la pinter kusilahken, dingen 
kejahaten la kudeheri. 

> Kalak si erbuni-buni njuruken temanna, 
kukernepken me ia. Kalak megombang 
dingen meganjang rukur, la ku kapiti. 

6 Ngena ateku man kalak si tutus; kubere 
ia tading i bas rumahku. Kalak si geluhna la 
erpandangen, kubere ia ngelai aku. 

7 Penipu la banci i bas rumahku, kalak si 
pekulah-kulah Ia banci ndekah i lebengku! 

8 Tep-tep wari ateku ngkernepken kerina 
kalak jahat i bas negeri enda. Asa kalak si 
ngelakoken si jahat, kubeneken i bas kota 
TUHAN nari. 

Pertoton i bas paksa kesusahen 


102 l Pertoton sekalak tupung ia i bas 
kiniseran. 


20 TUHAN, begiken min pertotonku, 
dengkehken min pingko-pingkongku. 

3 Ula ItundalkenNdu aku, tupung aku 
i bas kesusahen. Dengkehken min 
pingko-pingkongku, minter min aloi aku. 

4Geluhku masap bali ras cimber, dagingku 
melas bali ras api. 

> Pusuhku getem bagi nggala, nakan pe lanai 
terpan aku. 

6 Megang sorangku ndehereng, dagingku 
kertang tading kuling maluti tulan. 

7 Bali aku ras perik si meliar i bas gurun 
pasir, bagi kalingkupa i bas rumah si nggo 
meruntuh. 

8 Matangku la banci tunduh, bagi perik si 
kelungunen i babo tarum rumah. 

9 Gedang-gedang nu wari megombang 
imbangku bangku, ibelaskenna gelarku i bas 
sumpah. 

10 Kupan abu gancih roti, inemenku singgur 
ras iluh. 

11 Gara RawaNdu perban NembehNdu, 

o TUHAN, emaka ItatangNdu aku jenari 
IdampeskenNdu. 

12 Geluhku desken awih tupung karaben, 

melus me aku desken dukut. 

13 Tapi Kam kap raja rasa lalap seh rasa lalap, 


o TUHAN, kerina kesusuren Ia ngelupaken 
Kam. 

14 Keke me Kam guna ngkelengi Sion, nggo 
seh paksana encidahken perkuah ate man 
bana, enda me paksana. 

15 Sabap keleng kal ate suruh-SuruhenNdu 
nandangi kota e, aminna pe kota e nggo 
meruntuh, keleng kal atena kota e aminna pe 
nggo meruntuh. 

16 Bangsa-bangsa mbiar nandangi TUHAN, 
kerina raja-raja malang man KuasaNa. 

17 Sabap ipanteki TUHAN me mulihi Sion, 
IcidahkenNa me KemulianNa. 

18 jdengkehkenNa me pingko-pingko 
BangsaNa si nggo itadingken dingen 
| begikenNa me pertotonna. 

19 Suratken min kerina perbahanen TUHAN 
enda, guna kesusuren si nandangi reh, maka 
bangsa si langa tubuh pe, banci muji Ia. 

20 jtatap Dibata i bas InganNa si badia si 
meganjang nari, i Surga nari IpernehenNa ku 
doni, 

21 jako ndengkehken kelsehen kalak si 
tertaban, dingen lako mulahi kalak si iukum 
mate. 

22 Emaka imomoken me GelarNa i Sion, ipuji 
me la i Jerusalem, 

23tupung bangsa-bangsa ras kerajan- 
kerajan pulung lako ersembah man 
TUHAN. 

24 Tupung aku nguda denga, lanai aku 


ergegeh ibahan TUHAN, IpegendekNa 
umurku. 

25 Emaka ningku, "O Dibata, ula buat 
kesahku adi langa aku metua." O TUHAN, 
Kam nggeluh rasa lalap seh rasa lalap, 

26 nuria nai Kam si nepa pertibi enda, alu 
TanNdu jine, ItepaNdu langit. 

2! Kerina nge pagi kernep, Kam ngenca lang, 
bagi uis kerina nge tapes, lambekkenNdu ia 
bagi uis si nggo merigat, emaka bene me 
kerina. 

28 Tapi Kam tetap seh rasa lalap, GeluhNdu 
tetap la erkeri-kerin. d02:296- Teneng 
me pergeluh anak-anak kami, erkiteken 
PengkawaliNdu, teneng me kempu-kempuna. 


Kekelengen Dibata 


1| bas Daud nari. Pujilah TUHAN, 

103 o tendingku, tendi, kula, ukurku 
pujilah GelarNa si badia! 

2 Pujilah TUHAN, o tendingku, ula lupa kerina 
KiniulinNa. 

3 JalemiNa kerina dosa-dosandu, dingen 
IpepalemNa kerina penakitndu. 

41 bas kuburen nari IpulahiNa kam, 
ipasu-PasuNa kam alu keleng ate ras perkuah 
AteNa. 

> Alu kiniulin IdemiNa geluhndu, desken 
rajawali tetap kam megegeh dingen nguda. 

6 Bujur perbahanen TUHAN man kalak si 


tertindas, janah IberekenNa bana kebujuren. 

7 IpetangkasNa sura-SuraNa man Musa, 
dingen kalak Israel IbereNa ngidah 
KinimbisanNa. 

8 TUHAN e perkuah dingen perkeleng kap, la 
pedas la merawa, dingen dem alu keleng ate 
si tetap. 

9 Kentisik ngenca TUHAN nembeh, Ia labo 
rasa lalap merawa. 

10 Labo kita lukumNa sue ras dosanta, labo 
ia erbalas man banta sue ras kesalahenta. 

11 Tapi bali ras ganjangna langit i babo doni 
nari, bage kal me belinna keleng AteNa man 
kalak si erkemalangen BaNa. 

12 Bagi dauhna Timur i Barat nari, bage me 
IpedauhNa dosa-dosanta i bas kita nari. 

13 Bagi keleng ate bapa man anak-anakna, 
bage kal me pengkelengi Dibata kalak si 
erkemalangen man BaNa. 

14Sabap ieteh TUHAN i bas kai nari kita 
ItepaNa, IngetNa me maka abu kap kita. 

15 Bali ras dukut, geluh manusia pe labo kap 
ndekah, erbunga desken bunga i mbalmbal: 

16 kenca iembus angin, masap me ia, lanai 
nari lit si ngidahsa. 

17 Tapi kalak si erkemalangen man TUHAN, 
tetap IkelengiNa,: KiniulinNa tetap seh rasa 
lalap, 

18 man kalak si encikep PerpadanNa, janah 
alu tutus patuh man PerentahNa. 

19 TUHAN ngerajai Surga, Ia raja i babo 


kerinana. 

20 Pujilah TUHAN o malekat-malekat 
si mbisa, ndengkehken dingen patuhi 
PerentahNa. 

21 Pujilah TUHAN, o kerina kuasa-kuasa i 
langit, kerina suruh-SuruhenNa si nehken 
PerentahNa. 

22 Pujilah TUHAN o kerina TinepaNa, i 
bas kerina KinirajanNa. Pujilah TUHAN o 
tendingku. 


Pujin man si mada tinepa 


04 1 Pujilah TUHAN, o tendingku! 
1 Andiko seh kal Kam muliana, o 


TUHAN Dibatangku! Kam ruisken kiniulin 
dingen kemulian. 

2 Kam icabini terang si ersinalsal. 
IkimbangkenNdu langit desken kemah, 

3j babo lau i das langit, IpajekkenNdu 
RumahNdu. Embun IjadikenNdu man 
GeretaNdu, kabeng angin lersakNdu. 

4 Angin IjadikenNdu man PersuruhenNdu, 
kilap jadi si ErdahinNdu. 

“| babo palas si nteguh IpajekkenNdu doni 
enda, emaka asa ndigan pe labo geling. 

6 Kenca bage IcabiniNdu alu lawit lau 
nengneng namburi ancuk-ancuk deleng. 

7 Tupung IsergangNdu, kiam lau e, megi 
PerentahNdu lawes ia minter. 

8| bas deleng-deleng nari maler kuse me lau 


e, ku bas ingan si IsikapkenNdu i berneh. 

9 ItetapkenNdu baleng si la banci ibentasina, 
maka ula nai nari itamburina doni enda. 

10 'semburkenNdu sumbul lau i bas 
baluren-baluren nari, i bas kelang uruk-uruk 
nari maleren lau anak, 

11 lako mere minem kerina rubia-rubia i 
mbalmbal, gelah ulanai muas kalde-kalde 
kerangen. 

12 Ndeher i bas lau anak e nari ibahan 
perik-perik asarna, rende-rende ia i datas 
dahan-dahan. 

13| datas langit nari IusekenNdu udan ku 
deleng-deleng, dingen dem doni enda alu 
pasu-PasuNdu. 

14 | peturahNdu dukut-dukut guna rubia- 
rubia, kerina erbage sinuan-sinuan man 
manusia. Gelah banci ia nuan-nuan, 

15 dingen IbahanNdu anggur si periahken 
atena. Minak saitun si erbahanca meriah 
akapna, pangan guna mereken gegeh man 
bana. 

16 Batang cemara i Libanon ndatken lau udan 
si cukup, kayu cemara e, Kam jine nuanca, o 
TUHAN. 

17| je rasar perik-perik, i das batang cemara 
rasar me perik si gedang kerahung. 

18 Deleng-deleng si meganjang jadi ingan 
nggagat kambing kerangen, i bas liang-liang 
batu-batu cebuni me landak. 

19 'jadikenNdu bulan guna nentuken 


paksa-paksa, matawari pe tehna katawari 
paksana sundut. 

20Tupung berngi IbahanNdu gelap, maka 
gawah-gawah kerina rubia-rubia si meliar. 

21 Singa-singa nguda erdengum ndarami 
pangan, pangan si IsikapkenNdu man bana. 

22 Kenca pultak matawari mulih ia, jenari 
gempang i bas inganna cebuni. 

23 Emaka ndarat me manusia ndahi dahinna, 
dingen terus erdahin seh ben wari. 

240 TUHAN, nggo melala kal si IlakokenNdu, 
doni enda dem alu TinepaNdu. Kerinana e 
IjadikenNdu alu dem kepentaren. 

25 Nehenlah perkimbang lawit si mbelang, 
isin lau mahluk si kitik dingen galang. 

26| je me erlajo Lewiatan TinepaNdu 
kapal-kapal erlayar ije. 

27 Kerina ia ngarap Kam gelah ndatken 
nakan i bas paksana. 

28 Panganna IsikapkenNdu, ngayak besur, 
man me ia. 

29 Adi ItulihkenNdu ia, gentar me ia kerina, 
adi IbuatNdu kesahna, mate me ia, mulihken 
jadi abu. 

30 Tapi adi IberekenNdu kesahna, jadi me ia, 
I berekenNdu geluh si mbaru man doni enda. 

31 Ermulialah TUHAN, tetap rasa lalap, 
malemlah AteNa erkiteken TinepaNa. 

32 IpernehenNa ku doni dingen nggirgir 


IbahanNa, IkuitNa deleng-deleng emaka 
ndarat cimberna. 

33 Rende ateku man TUHAN kidekah umur 
geluhku, asa gedang geluhku, rende ateku 
muji Dibatangku. 

34 Mbera ngena AteNa ende-endenku, sabap 
keriahenku reh i bas Ia nari. 

35 Kernepkenlah min i bas doni enda nari 
kalak perdosa, imasapkenlah kerina kalak 
jahat. Pujilah TUHAN, o tendingku! Pujilah 
TUHAN. 


Dibata ras BangsaNa (1Taw 16:6-22) 


105 1 Katakenlah bujur man TUHAN, 
momokenlah KemulianNa. 
Turikenlah PerbahanenNa, ku kerina 
bangsa-bangsa. 

2 Rendelah muji TUHAN, turikenlah 
PerbahanenNa si mejin. 

3Meriahlah ateta sabap Ia kap si mada kita, 
asa kalak si nembah Ia meriahlah ukurna. 

4Dahilah TUHAN mindo penampat, 
sembahlah Ia rasa lalap. 

“Kam, kesusuren Abraham, suruh-suruhen 
Dibata, dingen kesusuren Jakup si IpilihNa 
ingetlah kerina tanda kuasa si IbahanNa, 
dingen putusen-putusen si nggo I berekenNa. 

6 (Mzm 105:5) 

"TUHAN kap Dibatanta, perentah- 


PerentahNa arus ipatuhi i belang-belang doni 
enda. 

8 Perpadanen si IbahanNa lalap lingetNa, 
PadanNa seh ku sundut peseribuken. 

9 IngetNa kap PerpadanNa ras Abraham, 
PadanNa man Isak Ia IlupakenNa. 

10 Man Jakup perpadanen e IpeteguhiNa, 
jadi ketetapen man Israel rasa lalap. 

ll Nina, "Man bandu Kubereken taneh 
Kanaan, jadi taneh pusakandu." 

12 Nai bagi kalak pertandang nge bangsa 
Dibata e i je, beliganna pe la kasa kai. 

13 Tandang-tandang ia i bas sada bangsa 
nari ku bangsa si deban, miser i bas sada 
negeri nari ku negeri si deban. 

14Tapi Ia ipediat TUHAN ise pe ndeheri 
bangsa e, janah guna ngkawalisa ipersingeti 
Dibata raja-raja nina, 

15 "Ula suhsahi bangsa pilihenKu ula bahan 
jahat man nabi-nabingKu." 

16 | bahan TUHAN maka jadi me kelihen i bas 
negeri kalak enda, jenari IbuatNa i bas kalak 
enda nari kerina persedian pangan. 

17 Tapi nggo IsuruhNa sekalak dilaki ngelebei 
ia, Jusup, si nggo idayaken jadi budak. 

18 Erdalan ia alu nahena igari, kerahungna 
iiket alu rante besi. 

19 Dungna teridah maka payo bagi kata 
Jusup ndube, kata TUHAN encidahkenca 
maka ia benar. 

20) enari raja Mesir, penguasa bangsa- 


bangsa, mbebasken ia i bas tutupen 
nari. 

21 endeskenna man bana tugas ngurus 
istana, jenari iangkatna ia jadi si merentah 
kerina negeri e. 

22 Alu kuasana jine iaturna menteri-menteri, 
pertua-pertua kerajan iajarina. 

23 Fmaka lawes Jakup ku Mesir, dingen 
tading ia i je. 

24 (bahan TUHAN maka ertuah BangsaNa, 
emaka nggo gegehen ia asangken imbangna. 
25 (bahan TUHAN maka nembeh ate kalak 
Mesir man bangsa e, jenari itipu kalak Mesir 

suruh-suruhen TUHAN. 

26 Kenca bage isuruh TUHAN si Musa, 
suruh-suruhenna, ras Harun, kalak PilihenNa. 

2!| Mesir ilakokenna tanda kuasa, 
perbahanen-perbahanen si mbelin i bas 
TUHAN nari. 

28 (bahan TUHAN maka gelap tuhu-tuhu 
negeri e, tapi bangsa Mesir la ngikutken 
PerentahNa. 

29| au belin i Mesir isalihken TUHAN jadi 
dareh, emaka mate kerina binurungna. 

30 Katak erkemut i belang-belang negerina, 
seh bengket ku kamar raja. 

31 Kenca e iperentahken Dibata rehen 
rengit-rengit ras laneng, rulung-ulung i bas 
kerina negeri e. 

32 Gancih udan ipesusur TUHAN baho, dingen 


perkas ras kilap si erdepar-depar. 

33 Mbulaken IbanNa batang anggur ras 
batang ara, kerina batang kayu i negerina 
ItombangkenNa. 

34 IberekenNa perentah, emaka rehen 
labang, beliganna la teralang. 

35 Keri kerina ipanganina sinuan-sinuan 
i negeri e, kerina si man peranin kernep 
ibanna. 

36 Emaka kerina anak kalak Mesir sintua 
IbunuhNa, mate kerina anak-anak perana 
sintua i bas tep-tep keluarga. 

37] enari maka ibabai TUHAN bangsa Israel 
ndarat, ibabana emas ras pirak. Iteruh 
pengkawali TUHAN, kerina megegeh ras 
mejuah-juah. 

38 Kerina kalak Mesir mbiar ngenehenca, 
emaka meriah ukurna tupung lawes kalak 
enda. 

39 Ikimbangken Dibata sada embun i babona, 
tupung berngi IberekenNa man kalak enda 
sada api si erbahanca terang. 

40 Erkiteken pemindon bangsa e IsuruhNa 
reh leto, ipanganina ngayak besur pangan si 
reh i Surga nari. 

41 Itakana deleng batu, emaka erburak lau i 
jenari, maler desken lau belin i gurun pasir. 

42 Sabap iinget TUHAN PerpadanNa man 
suruh-SuruhenNa Abraham. 

43 Bage me ItaruhkenNa ndarat bangsa 


PilihenNa alu ukur meriah rende bangsa e 
janah ersurak-surak. 

44 IberekenNa man kalak enda taneh 
bangsa-bangsa si deban, ulih latih kalak jadi 
sikerajangen BangsaNa, 

45 gelah tetap ipatuhi kalak enda 
undang-UndangNa, dingen ngikutken 
perentah-PerentahNa. Pujilah TUHAN! 


Kiniulin TUHAN kempak BangsaNa 


106 l Pujilah TUHAN! Kataken bujur 
man BaNa, sabap mehuli kap Ia. 
Keleng atena tetap rasa lalap. 

2 Ise ngasup nuriken PerbahanenNa si 
mbelin, dingen mereken pujin si patut man 
BaNa? 

3Malem kal ate kalak si ngikutken perentah- 
PerentahNa, kalak si katawari pe ngelakoken 
si benar. 

40 TUHAN, inget aku tupung Kam mulahi 
BangsaNdu, aku pe ikut min IsampatiNdu. 

> Bere maka kuidah kesangapen BangsaNdu, 
dingen ermeriah ate ras BangsaNdu. 

Bere maka megah ateku, radu ras kalak 
PilihenNdu. 

6 Bali ras nini-nini kami, kami pe nggo 
erdosa, nggo kami erbahan salah dingen 
jahat. 

7 Nini-nini kami i taneh Mesir la ngerti 
PerbahanenNdu si mejin la ia nggit 

ngantusisa. Lupa ia nandangi keleng AteNdu 


si rusur IcidahkenNdu, si Meganjangna 
ilawanna i deher Lawit Merah. 

8 Tapi IkeliniNdu ia erkiteken GelarNdu maka 
tangkas teridah KinimbisanN du. 

9 Kam si merentahkenca maka kerah Lawit 
Merah, BangsaNdu erdalan arah e, i babo 
taneh si kerah. 

10 Emaka pulah ia i bas tan kalak si 
erelem-elem man bana, i bas kuasa 
imbang-imbangna nari, IbebaskenNdu ia. 

Il | mbang igedapken ku lau: sekalak pe Ia lit 
si pulah. 

12J enari maka tek BangsaNdu man 
PadanNdu dingen ngendeken ende-enden 
pujin man BaNdu. 

13 Tapi pedas kal ia lupa perbahanen si nggo 
IbahanNdu, ilakokenna kai atena ibahanna, 
alu la mindo AjarNdu. 

14| gurun pasir ikuasai kerincuhen ia, emaka 
icubaina Kam, o Dibata. 

15 Emaka IberekenNdu PemindonNa: tapi 
IberekenNdu ka nge penakit si mejin man 
BaNa. 

16] bas perkemahen e mecimberu ia man 
Musa ras man suruh-SuruhenNdu si badia 
eme Harun. 

17 Emaka ibendut doni enda si Datan, Abiram 
ras keluargana pe ikut tertanem. 

18 Nusur api, isilamna si ngkapiti kalak enda, 
raci kerina kalak si nggo erbahan jahat. 

19 Ibanna anak lembu i Sinai, jenari 


isembahna gana-gana e. 

20 | tulakna Kam Dibata si mulia, lako nembah 
gana-gana rubia-rubia si nggagat dukut. 

21 Lupa ia nandangi Dibata si nggo mulahi ia, 
alu ngelakoken perbahanen si mbelin i Mesir. 
22Tuhu mejin kal perbahanen TUHAN i je, 
tuhu mbelin kal perkara-perkara si IbahanNa 

i Lawit Merah. 

23 Fme sabapna maka IkernepkenNdu 
AteNdu BangsaNdu, tapi Musa kalak 
PilihenNdu e, ngolang-ngolangi Kam. Ngadap 
Musa man BaNdu, mantak RawaNdu, emaka 
la ia kernep kerina. 

24 Kenca bage itulakna taneh si mehuli e, 
erkiteken la ia tek padan si IpadankenNdu, o 
Dibata. 

25 Ngadi ia i bas kemahna iherna 
jungut-jungut, la diatena megiken SoraNdu. 

26 Fmaka erpadan Kam alu ersumpah, maka 
mate me kalak enda i gurun pasir. 

27 Mbencah me kesusurenna ku kalak si 
nembah berhala, jenari mate ia i negeri 
bangsa-bangsa. 

28| Peor isembahna Baal, dingen ipanna 
persembahen man kalak mate. 

29 Erkiteken perbahanenna e, ipekekena me 
RawaNdu, o TUHAN, IpesusurNdu man bana 
penakit si mejin. 

30 Tapi perban keke si Pinehas ngukum kalak 
si salah, ngadi me cilaka e. 

31 Perbahanenna e iergaken kalak, 


ersundut-sundut seh rasa lalap. 

32| sumbul Meriba, ipekeke kalak enda ka 
RawaNdu, erkiteken perbahanen kalak enda, 
Musa lit i bas kesusahen. 

33 Pagit kal iakap Musa iban kalak enda, seh 
maka luar ranan si Ia iukurina leben. 

34 Bangsa si nembah man berhala Ia ibunuh 
kalak enda, ilawanna perentah si ibereken 
TUHAN man bana. 

35 Lebih asang si e, si empon ia ras kalak ah 
ndai, dingen iusihna perbahanen kalak si la 
erdibata e. 

36J enari nembah BangsaNdu man berhala, 
janah e jadi siding man bana. 

37 Anak-anakna si dilaki ras si diberu 
ipersembahkenna, man setan-setan kalak 
Kanaan. 

38 |bunuhina anak-anakna si la ersalah, 
erkiteken pembunuhen e keliamen me taneh. 

39 Perbahanenna e ngeliami ia, la ia setia 
man Dibata. 

40 BangsaNdu pekeke RawaNdu, ciga AteNdu 
ngenehen ia. 

4l Emaka lendeskenNdu ia ku bas kuasa 
bangsa-bangsa si deban, IpediatNdu ia 
ikuasai musuhna. 

42Jenari itindas musuh e ia, dingen 
ikuasaina. 

43 Piga-piga kali IpulahiNdu BangsaNdu, tapi 
madin kang akapna berontak, emaka reh 
bagesna ia ndabuh ku bas dosa. 

44Tapi tupung erlebuh ia bandu, TUHAN, 
IbegikenNdu, dingen IperdiatekenNdu 
kesusahenna. 

45 Guna kiniulin man bana IngetNdu 
PerpadanenNdu, dingen IubahNdu 
KeputusenNdu sabap mbelin kap keleng 
AteNdu. 

46 IkusurkenNdu ukur imbang-imbangna, 
gelah turah atena mekuah man kalak enda. 

47 Pulahi min kami, o TUHAN Dibata 
kami, dingen baba kami mulihken i bas 
bangsa-bangsa enda nari, maka banci kami 
ngataken bujur, dingen muji GelarNdu si 
badia. 

48 Pujilah TUHAN, Dibata Israel, genduari 
tetap seh rasa lalap, kerinalah kalak 
ngataken, "Amin!" Pujilah TUHAN. 


GKI TAP SI PELI MAKEN MASMUR 
107-1509 iôEnde-enden pujin 
kerna kiniulin TUHAN 

107 1 “Katakenlah bujur man TUHAN 
erkiteken KiniulinNa. Keleng AteNa 
tetap rasa lalap." 
2 Usur min ibelaskenndu o kam kerina si 
nggo IkeliniNa. Nggo IpulahiNa kam i bas 
imbang-I mbangNdu nari. 

3| bas negeri-negeri Timur ras Barat nari 


kam IpepulungNa, ipersada i Utara dingen i 
Selatan nari. 

4 Lit si papak i gurun pasir, la jumpa dalan ku 
kota man inganna tading. 

> Muas dingen melihe iakapna, nggo bene 
pengarapenna. 

6] bas kiniseran e nari nderkuh ia man 
TUHAN, emaka ipulahi TUHAN ia i bas 
kepicetan nari. 

7 IbabaiNa ia arah dalan si pinter, ku bas 
sada kota man inganna tading. 

8 Arus kalak enda tetap ngataken bujur man 
TUHAN, kerna keleng AteNa si tetap, dingen 
tanda-tanda kuasa si IlakokenNa man bana. 

9 Kalak muas itunggahina seh puas, alu si 
mehuli ibesurina si kelihen. 

10 Lit ia tading i bas kegelapen, igari dingen 
ipenjaraken, 

11 erkiteken ilawanna perentah Dibata, 
erkiteken itulakna AjarenNa. 

12 Emaka labuh ia erkiteken dahin si mberat, 
guling ia, la lit si nampatisa. 

13 Frkiteken kiniseranna, nderkuh ia man 
TUHAN, emaka ipulahi TUHAN ia i bas 
kepiceten nari. 

14 | pedaratNa ia i bas kegelapen nari: 
IripukkenNa garina. 

15 Erdandanken si e, arus kalak enda 
ngataken bujur, kerna keleng AteNa si tetap, 
dingen tanda-tanda kuasa si nggo IbahanNa. 


`. Mazmur 107.161 27 172 
16 pintu-pintu tembaga IruntuhkenNa, 


eruk-eruk besi IripukkenNa. 

17 Lit kalak motu, ngenanami kiniseran 
erkiteken dosa-dosana, bage pe erkiteken 
kejahatenna: 

18 ngenen pangan mutah atena, narus me 
mutus atena kesahna. 

19| bas kiniseran e nari nderkuh ia man 
TUHAN, emaka IpulahiNa ia i bas kepiceten 
nari. 

20 Alu PerentahNa, IpepalemNa kalak enda, 
jenari IpulahiNa i bas kematen nari. 

21 Frdandanken si e arus kalak enda 
ngataken bujur, kerna keleng atena si tetap, 
dingen tanda-tanda kuasa si nggo IbahanNa. 

22 Arus kalak enda ngataken bujur alu maba 
persembahen, alu ende-enden si meriah arus 
iberitakenna kerna perbahanen TUHAN. 

23 it kalak erlayar alu kapal i babo lawit, 
ndarami nakan alu erbinaga. 

24 Idahna uga perbahanen-perbahanen 
TUHAN, tanda-tanda kuasa si IlakokenNa i 
bas lawit. 

25 Alu PerentahNa, jadi me angin erpiu-piu, 
emaka jadi me galumbang si merawa. 

26 Kapal terangkat meganjang ku das, jenari 
igedapken ku bas lawit si mbagesna. I bas 
paksa-paksa si bage, bene kinimbisan jelma. 

27 Mbewat-mbewat dingen guling ia desken 
kalak mabuk, kerina kepentarenna la lit 
gunana. 

281 bas kiniseran e nari nderkuh ia man 


TUHAN, emaka IpulahiNa ia i bas kepiceten 
nari. 

29 IpejenengNa angin si erpiu-piu, 
galumbang si merawa pe nggo sinik. 

30 Meriah ukurna sabap nggo lit ketenengen, 
jenari ibabai TUHAN ia ku pelabuhen si 
itujuna. 

31 Erdandanken si e arus kalak enda 
ngataken bujur man TUHAN, kerna keleng 
AteNa si tetap, dingen tanda-tanda kuasa si 
nggo IbahanNa. 

32 Arus kalak enda ermomo i tengah-tengah 
PerpulungenNa kerna kinibelinen TUHAN, 
dingen muji la i bas runggun pertua-pertua. 

33 TUHAN erbahanca lau belin jadi kerah, ulu 
lau jadi taneh kerah. 

34Taneh si mehumur IbahanNa jadi taneh 
masin, erkiteken kejahaten si ilakoken kalak 
si ngianisa. 

35 Gurun pasir IsalihkenNa jadi tambak, 
taneh kerah IsalihkenNa jadi ulu lau maler. 

36 | pelepasNa kalak kelihen ringan ije, jenari 
ipanteki kalak e sada kota man inganna 
tading. 

37 Juma ierdangina janah isuanna batang 
anggur, si mereken ulih si seh kal buena. 

38 | pasu-pasu TUHAN BangsaNa gelah 
ertuah, dingen asuh-asuhenna tetap reh 
buena. 


Mazmur 107.391 108.6 . 174 
39Tupung bangsa Dibata italuken dingen 


ipeteruk kalak, dem alu ate ceda ras itindih 
kalak, 

40ipeteruk TUHAN kalak si nindihsa, 
IsuruhNa imbang-imbang bangsa e 
mampa-mampa i gurun pasir. 

41Tapi IpulahiNa kalak musil i bas 
kiniseranna nari, jenari keluarga e tambah 
TambahiNa jadi nterem desken sada rarasen. 

42 Kalak bujur ngidah si e, emaka meriah 
ukurna, tapi kalak jahat isompel babahna. 

43 | pekusur-kusur kalak si pentar enda 
kerina i bas ukurna, iakuinalah keleng ate 
TUHAN si tetap e. 


Pertoton mindo penampat lako ngelawan 
musuh (Mzm 57:7-11, 60:5-12) 


108 1 Masmur Daud: ende-enden. 

2 Nggo tetap kal ukurku, o Dibata. 
Ateku rende dingen muji Kam. 

3Kekeken o tendingku! Kekelah, o 
kulcapingku dingen murdapku. Kuingeti ateku 
matawari erpagi-pagi. 

4TUHAN, kukataken bujur bandu i tengah- 
tengah bangsa-bangsa, kupuji ateku Kam i 
bas bangsa manusia kerina. 

> Keleng AteNdu si tetap ganjangen asangken 
langit, PertetapNdu seh ku bas awang-awang. 

60 Dibata, cidahkenlah KinibelinenNdu i 
datas awang-awang, dingen KemulianNdu i 
belang-belang doni enda. 

7 Pulahi aku alu KuasaNdu, dengkehken 


pertotonku, pulahi kalak si IkelengiNdu. 

8| bas InganNa si badia nari erpadan 
TUHAN, "Alu ukur meriah kubagi-bagiken 
Sikem, dingen Baluren Sukot Kubagiken man 
bangsangKu. 

9 Gileat ras Manase Aku empuna, Eperaim 
kap topi wajangKu, Juda eme tongkat 
kinirajanKu. 

10 Tapi Moap eme ingan lau perburihenKu, 
tandana ia sikerajangenKu. Jenari man Edom 
Kubenterken sulampakKu ersurak-surak Aku 
perban Pilisti nggo Kutaluken." 

110 Dibata, ise mabai aku ku Edom? Ise 
mabai aku ku negeri si erbenteng e? 

12 Tuhu kin nggo kami ItadingkenNdu? La kin 
AteNdu ikut erperang radu ras tentera kami? 
13 Sampati kami ngimbangi musuh, sabap 
penampat manusia sia-sia nge. 408: 146- Adi 
Kam ras kami, o Dibata menang me kami: 

Kam kap si naluken musuh kami. 


Pertoton i bas paksa kesusahen 


109 1 Masmur Daud. Kupuji Kam, o 
Dibata, ula Kam sinik saja. 

2 Kalak jahat ras kalak penipu nerang aku, 
ibelaskenna ranan la tuhu kerna aku. 


3jrawaina aku alu ngataken kata si jahat, 
alu la ersebap iserangna aku. 


Mazmur 109.41 16 176 
4Aminna pe keleng ateku ia dingen 


kutotoken ia, bage pe nembeh kang atena 
aku. 

> Kiniulinku ibalasna alu kejahaten, keleng 
ateku iulihkenna alu nembeh ate. 

6 Berelah kalak jahat ngadili imbangku e, 
gelah imbangna jine ngaduken ia. 

7 Pelepas ia ipereksa gelah terdat 
kesalahenna, pelepas pertotonna pe nambahi 
dosana. 

8 Wari-wari kegeluhen pedas min peltep, 
jabatenna pe man kalak si deban. 

9Melumanglah anak-anakna, mbalulah 
ndeharana. 

10 Anak-anakna pe jadi pemindo-mindo si Ia 
lit rumahna, ipelawes i bas rumahna si nggo 
runtuh nari. 

Il | rampas peridonnalah kerina erta-ertana, 
janah kalak si deban ngerampasi ulih dahinna. 

12 Ula min lit kalak si erkuah ate man 
bana, bage pe nandangi anak melumang si 
itadingkenna. 

13 Matelah min kerina kesusurenna, gelah 
gelarna lanai iinget kesusuren si arah pudi. 

14 Inget TUHANlah min lalap kejahaten 
nini-ninina, dosa-dosa nandena asa ndigan 
pe la ialemi. 

15 Inget TUHANIlah min lalap dosa-dosana, 
tapi ia jine nggo ilupaken. 

16 Sabap kalak si bage Ia pernah ingetna 
encidahken kekelengen, itindasna kalak 

medanggel dingen musil: ibunuhna kalak si la 


ergegeh. 

17 Erkiteken ngena atena sumpah-sumpah 
ia jine kena sumpah. Erkiteken labo ia 
nggit masu-masu, ula min lit sekalak pe si 
masu-masu ia. 

18 Numpahi kalak biasa saja nge akapna, bali 
akapna ras make uisna. Mersaplah sumpahna 
e kubas badanna bagi lau, dingen ku bas 
tulan-tulanna bagi minak. 

19 Desken pencabini uis, bage ia icabini 
sumpahna e, dingen ngiket ia bagi gendit si 
ipakena tep-tep wari. 

200 TUHAN, dabuhken min ukumen si bage 
man musuhku, ku babo kalak si ngerana 
jahat kerna aku! 

21Tapi sue ras PadanNdu sampati min aku, 
o TUHAN Dibatangku, pulahi aku rikutken 
kiniulin dingen keleng AteNdu. 

22 Sabap aku kalak mesera dingen musil, 
pusuhku mesui. 

23 Menam aku bene desken awih-awih 
tupung berngi, aku ikisamken bagi labang. 

24 Nggirgir takal tiwenku perban puasa aku, 
ringut dagingku tading tulan lanai erjukut. 

25 Kasa kalak si ngidah aku tawa ia, janahna 
ngupir megombang ia man bangku. 

260 TUHAN Dibatangku sampati aku: 
erkiteken keleng AteNdu si tetap kelini min 
aku. 

27 Bahan maka ieteh imbang-imbangku, 


maka Kam TUHAN me si ngkelini aku. 

28 Isumpahina gia aku, tapi Kam si masu- 
masu aku, talukenlah imbang-imbangku, tapi 
aku suruh-SuruhenNdu, bahanlah meriah 
ateku. 

29 Tamburilah imbang-imbangku alu 
erbahanca ia mela, mela akapna encabini ia 
desken makeken uis. 

30Alu sora megang kukataken bujur man 
TUHAN: kupuji Ia i tengah-tengah jelma si 
nterem. 

31 Sabap IbelaNdu kalak si musil, IpulahiNdu 
ia i bas kalak si mereken ukumen mate man 
bana. 


TUHAN ras Raja si IpilihNa 


1 10 1 Masmur Daud. Nina TUHAN 
man tuanku raja, "Kundulken 
arah kemuhenKu, seh maka Kutamaken 
imbang-imbangndu i teruh tapak-tapak 
nahendu." 
2| datas Sion nari ipebelangken TUHAN 
kinirajanndu, erkuasalah man imbang- 
imbangndu. 
3Tupung warina kam reh erperang, 
bangsandu nampati kam alu ukur meriah. 
Desken namur erpagi-pagi, i datas deleng si 
badia nari rehen man bandu anak perana. 

4TUHAN nggo erpadan alu sumpah, sumpah 


padan si tetap rasa lalap. "Kam kap imam seh 
rasa lalap, rikutken kesusuren Melkisedek." 
Tuhan kap arah kemuhenndu, kune 
nembeh la, kernep IbahanNa raja-raja. 

6 JadiliNa me bangsa-bangsa, emaka 
dem ingan erperang alu bangke. Ia si 
ngeripukkenca raja-raja i belang-belang doni 
enda. 

7 Raja e minem lau anak i tepi dalan, kenca 
dat gegeh, tedis ia i bas kemenangen. 


Pujilah TUHAN 


1 1 1 l Pujilah TUHAN! Alu bulat ukur 
kukataken bujur man TUHAN, 

| tengah-tengah kalak bujur ras i bas 

PerpulungenNa. 

2 Andiko belinna perkara-perkara si ibahan 
TUHAN, kerina kalak si meriah iakapna rassa 
merincuh ngantusisa. 

3 Kerina si IlakokenNa mulia dingen terpuji, 
KinibujurenNa tetap rasa lalap. 

“La ipediat TUHAN kita lupa PerbahanenNa 
si mejin: Ia si perkeleng dingen perkuah. 

3 IberekenNa rejeki man kalak si 
erkemalangen man BaNa, dingen la pernah 
lupa PerpadanenNa. 

6 Nggo IcidahkenNa KuasaNa man BangsaNa, 
alu mereken taneh bangsa-bangsa man bana. 

"| bas kerina PerbahanenNa, Ia tetap dingen 
bujur, kerina PerentahNa, tetap enteguh. 

8 Undang-UndangNa tetap tahan rasa lalap, 


ibereken alu bujur, alu kebenaren. 

9 IpulahiNa BangsaNa: jenari IbahanNa 
perpadanen si tetap rassa. Badia dingen 
medolat me tuhu-tuhu Dibata. 

10 Bena-bena kepentaren eme erkemalangen 
man TUHAN. Man kalak si patuh man BaNa 
| berekenNa kap pemeteh si mehuli. Terpujilah 
Dibata seh rasa lalap. 


Kemalemen ate kalak bujur 


1 12 1 Pujilah TUHAN! Malem ate 
kalak si erkemalangen man 

TUHAN, si ermeriah ukur ngikutken 
perentah-PerentahNa. 

2 Anak-anakna kalak si erkuasa i negeri, 
kesusurenna ipasu-pasu me pagi. 

3 Isi jabuna jadi kalak bayak namura, 
kebujurenna lit rasa lalap. 

4Man kalak bujur, adil, perkuah dingen 
perkeleng, ersinalsal terang i bas si gelap 
nari. 

> Malem kal ate kalak si melumbar 
pepinjamken, dingen bujur i bas kerina 
urusen. 

6 Kalak bujur asa ndigan pe la guling, ia 
tetap iinget rasa lalap. 

1 La ia mbiar ngaloken berita si la mehuli, 
kinitekenna paguh dingen ernalem ia man 
TUHAN. 

SLa ia mbiar dingen la aru atena, tek ia 


maka talu kap imbang-imbangna. 
9Melumbar pemerena man kalak si 
kekurangen, kinibujurenna lit rasa lalap, ia 
ermulia dingen ihamati. 

10 Kalak jahat ngidah si e janah gara 
atena, erderik ipenna perbahan nembehna 
atena. Emaka masap me ia, jenari bene 
pengarapenna. 


Puji-pujin man kiniulin TUHAN 

1 13 1 Pujilah TUHAN! O kam suruh- 

suruhen TUHAN, pujilah GelarNa. 

2 Terpuji kap GelarNa, genduari nari seh rasa 
lalap. 

3| bas kepultaken nari seh ku kesunduten, 
pujilah gelar TUHAN! 

4TUHAN kap si erkuasa i babo bangsa- 
bangsa kerina, KemulianNa ganjangen 
asangken langit. 

? Sekalak pe la lit bagi TUHAN Dibatanta, Ia 
ringan i das ingan si meganjangna. 

6 Tapi ItatapNa nge ku teruh, ngenen langit 
ras doni. 

7 IpekekeNa si musil i bas abu taneh nari, 
langkatNa kalak si kekurangen i bas kiniseran 
nari. 

8Jenari IjadikenNa ia jadi teman anak raja, 
anak-anak raja BangsaNa jine. 

91 bas jabu IperiahkenNa ukur ndehara si Ia 


mupus, IberekenNa man bana nterem anak 
ipupus. Pujilah TUHAN. 


Ende-enden Paskah 


1 14 1 Tupung bangsa Israel luar i Mesir 
nari, tupung kesusuren Jakup 


nadingken negeri si lain cakapna e. 

2 Juda iserapken TUHAN jadi BangsaNa si 
badia, Israel IjadikenNa SikerajangenNa. 

3Ngidah bangsa e kiam Lawit Merah, Lau 
Jordan pe ngadi maler. 

4Desken kambing bajar, mengkat-engkat 
deleng-deleng, bali ras anak biri-biri 
uruk-uruk pe lompat-lompat. 

>O lawit, ngkai maka kam ngerbul? O Lau 
Jordan, ngkai maka kam ngadi maler? 

60 deleng-deleng, ngkai maka kam 
mengkat-engkat bagi kambing? O uruk-uruk, 
ngkai maka kam lompat bagi anak biri-biri? 

70 doni, nggirgirlah i adep-adepen Tuhan, i 
lebe-lebe Dibata nu Jakup. 

8la kap nalihken lingling batu jadi tambak 
si dem lau dingen batu gingging jadi ulu lau 
maler. 


Sada ngenca Dibata 


1 15 1 Man BaNdu saja o TUHAN, labo 
man kami, man BaNdu saja nge 

kemulian arus ibereken, erkiteken keleng 

AteNdu si tetap dingen KesetianNdu. 

2 Ngkai maka bangsa-bangsa arus nungkun, 


"| ja kin Dibatandu?" 

3| Surga kap Dibatanta, IdahikenNa kai 
AteNa IbahanNa. 

4Dibata-dibata kalak ah, ibahan i bas emas 
ras pirak nari, ibentuk alu tan manusia. 

> Lit babahna, tapi la beluh ngerana, lit 
matana tapi la erpengidah. 

6 Lit cupingna, tapi la erpemegi, lit igungna 
tapi la erpenganggeh. 

7 Lit tanna, tapi la banci ndadap, lit nahena 
tapi la banci erdalan. 

8 Kerina kalak si nggo njadikenca dingen 
tek man gana-gana e, jadilah ia bali ras 
gana-gana e. 

20 kalak Israel, teklah man TUHAN, Ia kap 
si nampati dingen si ngkawali kam. 

100 imam-imam, teklah man TUHAN, Ia kap 
si nampati dingen si ngkawali kam. 

110 kerina si nembah man TUHAN, teklah 
man TUHAN, la kap si nampati dingen si 
ngkawali kam. 

12 TUHAN si nginget kita dingen si masu- 
masu kita, la si masu-masu kalak Israel, 
bage pe kerina imam-imam Dibata. 

13 Kerina kalak si erkemalangen man BaNa, 
ipasu-PasuNa, subuk si meherga ntah lang. 

14TUHANIah si mereken tuah man bandu, 
ertambah-tambahlah kesusurenndu. 

15 Ipasu-pasu TUHANIlah kam, Ia kap si nggo 
njadiken doni ras langit. 

16TUHAN kap empuna Surga, doni 


I berekenNa man manusia. 

17 Kalak si nggo mate labo muji TUHAN, eme 
kalak si nggo nusur ku bas doni kematen. 

18 Tapi kita si nggeluh denga nge si ngataken 
bujur man BaNa, genduari nari seh rasa lalap. 
Pujilah TUHAN! 


Pulah idur kematen nari 


1 Keleng ateku man TUHAN, sabap 

1 16 IdengkehkenNa aku, IbegikenNa 
pertotonku. 

2 (begikenNa aku tep-tep kali aku erlebuh 
man BaNa. 

3Bahaya kematen ngkeleweti aku, kuburen 
si mejin nggo ndeheri aku, mbiar dingen aru 
kal ateku. 

4Emaka ningku nderkuh man TUHAN, 
"Mindo kal aku BaNdu, o TUHAN, pulahi min 
aku!" 

P TUHAN e perkuah dingen bujur kap, 
Dibatanta e perkeleng kap. 

6 Ikawali TUHAN kap kalak si Ia lit si 
nampatisa, tupung aku i bas kebiaren, TUHAN 
si mulahisa. 

7O tendingku, tenenglah, sabap TUHAN 
tetap erbahan si mehuli man bandu. 

8 TUHAN nggo mulahi aku i bas kematen nari, 
IsapuiNa iluhku janah IkawaliNa perdalanku 
gelah ula guling. 

9 Emaka banci aku erdalan i adep-adepen 


TUHAN, ngenanami kegeluhen i doni enda. 

10 Aminna pe ningku, "Nggo mesui kal 
ateku," tapi tetap nge aku erkiniteken, 

Il Aminna pe aku i bas kebiaren janah 
ningku, "Ise pe labo terteki." 

12 Kai banci kuulihken man TUHAN, kerna 
kerina KiniulinNa man bangku? 

13 Kupersembahken lau anggur man TUHAN, 
kukataken bujur man BaNa, erkiteken 
PengkeliniNa aku, kusingetken me GelarNa. 

14| bas perpulungen kerina BangsaNa, 
kupersembahken me kai si nggo kupadanken 
BaNa. 

15Meherga man TUHAN, adi sekalak 
BangsaNa mate. 

16 Suruh-SuruhenNdu kap aku TUHAN, bali 
ras nandengku, aku pe erdahin guna Kam. 
Nggo aku IpulahiNdu idur kematen nari. 

17 Kubaba ateku BaNdu persembahen 
pengataken bujurku, janahku ertoto man 
BaNdu. 

18| bas perpulungen kerina BangsaNdu, i bas 
RumahNdu si Badia i Jerusalem, kuendesken 
BaNdu kai si nggo kupadanken. Pujilah 
TUHAN! 

19 (Mzm 116:18) 


Ende-enden pujin man TUHAN 


1 17 10 kerina bangsa-bangsa, o kerina 
bangsa manusia, pujilah TUHAN! 

2 Keleng AteNa megegeh kal, KesetianNa 


tetap rasa lalap. Pujilah TUHAN! 


Pertoton pengataken bujur 
erkiteken kemenangen 


1 Kataken bujur man TUHAN 

1 18 erkiteken KiniulinNa, KekelengenNa 
tetap rasa lalap. 

2 Ninalah kalak Israel, "KekelengenNa tetap 
rasa lalap." 

3 Ninalah imam-imam Dibata, "KekelengenNa 
tetap rasa lalap." 

4Ninalah si nembah man TUHAN, 
"KekelengenNa tetap rasa lalap." 

"| bas kesusahenku erlebuh aku man 
TUHAN, emaka IdengkehkenNa dingen 
IpulahiNa aku. 

S6 TUHAN kap ras aku, emaka la mbiar aku 
pe, kai kin banci ibahan kalak man bangku? 
"TUHAN kap penampatku, emaka kuidah 

imbang-imbangku italuken. 

8 Madin ernalem man TUHAN, asangken 
ernalem man manusia. 

9 Madin ernalem man TUHAN, asangken 
ernalem man kalak si erkuasa. 

10 Nterem bangsa-bangsa sekelewetku, tapi 
alu gegeh TUHAN, kukernepken ia kerina. 

1l | kepungna aku, tapi alu gegeh TUHAN, 
kukernepken ia kerina. 

12 julung-ulungna aku bagi pengulung-ulung 


wani, tapi nimpet ia desken permeseng rih, 
alu gegeh TUHAN kukernepken ia kerina. 
13Alu mesangat iserangna aku, janah 
menam talu, tapi TUHAN si nampati aku. 
14TUHAN erbanca aku megegeh dingen 
paguh, Ia si nggo mulahi aku. 

15 Begiken sora surak kemenangen i bas 
kemah bangsa Dibata nari: "Kuasa TUHAN 
ergegeh i bas peperangen! 

16 Kuasa TUHAN erbahanca kita menang, 
kuasa TUHAN ergegeh i bas peperangen." 

17 La aku mate tapi enggeluh, jenari 
kumomoken kai si nggo ilakoken TUHAN. 

18 Tuhu mberat aku iukum TUHAN, tapi Ia 
IpelepasNa mate. 

19 Pulka man bangku pintu gerbang Rumah 
Pertoton, maka aku bengket janah ngataken 
bujur man TUHAN. 

20 Enda me pintu gerbang TUHAN, kalak 
bujur ngenca banci bengket ku bas. 

21 Kupuji Kam TUHAN, erkiteken 
IdengkehkenNdu pertotonku, nggo 
| berekenNdu kemenangen man bangku. 

22 Batu si iambekken tukang, eme jadi batu 
palas si la banci lang. 

23 Fme peraten TUHAN, tuhu mekelek rejin 
siakap ngidahsa. 

24 Enda me wari kemenangen TUHAN, 
marilah si rayaken alu meriah ukur. 

25 Kelini kami TUHAN, kelini kami, bereken 


kemenangen man kami. 

26 Ketuahen kalak reh i bas gelar TUHAN i 
bas Rumah Pertoton nari ipasu-pasu kami 
kam. 

27 TUHAN kap Dibata: gelgel nari mehuli 
PerbahanenNa man banta alu encikep 
dahan-dahan, mulailah erpesta, jenari 
keleweti batar-batar ingan persembahen. 

28 Kam kap Dibatangku, emaka kukataken 
bujur BaNdu, kumomoken KemulianNdu. 

29 Katakeniah bujur man TUHAN sabap 
mehuli kal kap Ia, KekelengenNa tetap rasa 
lalap. 


Undang-undang TUHAN 


1 Malem kal ate kalak si geluhna 
1 19 la erpandangen, si ngikutken 


undang-undang TUHAN. 

2 Malem kal ate kalak si ngikutken 
perentah-PerentahNa, si ndarami la alu bulat 
ukur. 

3Malem kal ate kalak si erdalan i bas dalan 
TUHAN, si la pernah erbahan kesalahen. 

40 TUHAN, nggo IberekenNdu undang- 
UndangNdu man kami, gelah ipatuhi kami alu 
tutus. 

3 Ateku min maka tutus kal, i bas ndalanken 
peraturen- PeraturenNdu. 

6 Adi kerina PerentahNdu kuperdiateken, 
emaka la aku ijuruken. 

7 Tep-tep kali kupelajari KeputusenNdu alu 


tutus, kupuji Kam alu ukurku si bersih. 
8 Kupatuhi ateku undang-UndangNdu, ula 
kal aku ItadingkenNdu. 


Kepatuhen nandangi 
undang-undang TUHAN 


9 Kuga banci anak perana njagai geluhna 
maka la erpandangen? Eme alu ngikutken 
KataNdu. 

10 Alu bulat ukurku kucubaken ndarami Kam, 
ula pediat aku nilah i bas KataNdu nari. 

11 Undang-UndangNdu kubuniken i bas 
ukurku, gelah ula aku erdosa man BaNdu. 

12 Kupuji Kam, o TUHAN, ajari aku 
peraturen-PeraturenN du. 

13 Usur ateku melaskenca kerina undang- 
undang si nggo IberekenNdu. 

14| bas ndalanken perentah-PerentahNdu 
meriah kuakap, riahen asangken ndatken 
erta-erta si melala. 

15 Kerina KeputusenNdu ku kusur-kusur i 
bas pusuhku, kupergermetken pelajaren si 
| berekenNdu. 

16 Meriah ateku i bas ndalanken undang- 
UndangNdu, KataNdu la kulupaken. 

Keriahen i bas ndalanken 
undang-undang TUHAN 


17 Mekuahlah AteNdu man bangku suruh- 
SuruhenNdu, maka alu bage banci aku 
nggeluh ngikutken AjarNdu. 

18 Pemedak min matangku maka aku 
banci erpengidah, nandangi kebenaren 
undang-UndangNdu si rejin. 

19 Geluhku i bas doni enda kentisik ngenca, 
ula buniken undang- UndangNdu man bangku. 
20 Getem pusuhku perban tedeh kal ateku, 
katawari pe kueteh min ateku PeraturenNdu. 
21 Kalak si meganjang rukur IpandangNdu, 
kalak si nilah i bas PerentahNdu nari 

IsumpahiNdu. 

22 Pulahi aku i bas kalak percian ras si nghina 
nari, sabap kucikep kap KataNdu. 

23 Si erkuasa pulung jenari erpekat ngelawan 
aku, tapi PengajarenNdu kupekusur-kusur i 
bas pusuhku. 

24 KataNdu kap si ngajari aku, simereken 
keriahen i bas pusuhku. 


Kebulaten ukur ngikutken 
undang-undang TUHAN 


25 Aku terdang i bas abu taneh, pegeluh min 
aku sue ras PadanNdu. 

26 Kuakuken kerina perbahanenku, jenari 
laloiNdu aku, ajari min aku ndalani DalanNdu. 

2! Sampati min aku ngantusi undang- 


UndangNdu, gelah kupekusur-kusur i bas 
ukurku PerbahanenNdu si mejin. 

28 Pusuhku dem alu ceda ate, bere min 
bangku gegeh sue ras PadanNdu. 

29 Pedauh min aku i bas dalan kepapaken 
nari, erkiteken KiniulinNdu ajari min aku 
undang-UndangNdu. 

30 Nggo kuputusken maka aku tetap patuh 
man BaNdu, kuperdiateken me AturenNdu. 

310 TUHAN, nggo kuikutken aturen- 
AturenNdu, ula pelepas maka mela 
kuakap. 

32 Alu ukur ersurak kuayaki perentah- 
PerentahNdu, sabap Kam simerekenca maka 
lit pengertinku. 


Pertoton mindo kepentaren 


330 TUHAN, ajarken bangku pengertin 
undang-UndangNdu, gelah kuikutken seh 
kedungenna. 

34Terangken bangku undang-UndangNdu, 
maka kuikutken, kudalanken alu bulat 
ukurku. 

35 Bahan maka kuerti dingen kupatuhi 
undang-UndangNdu, sabap i bas matuhisa 
dat aku kemalemen ate. 

36 Bereken bangku kerincuhen ngikutken 
undang-UndangNdu, lebihen asangken 
kerincuhen jadi kalak bayak. 

37Jagai min aku maka ula kuayaki si 


sea-sea, pegeluh min aku sue ras PadanNdu. 

38 Cikeplah enteguh PadanNdu man bangku 
suruh-SuruhenNdu, padan si IbahanNdu man 
kalak si erkemalangen man BaNdu. 

39 Pedauh min i bas aku nari penaling- 
nalingen si kubiari, andiko jilena keputusen- 
KeputusenNdu. 

40 Metedeh ateku aturen-AturenNdu, 
bereken bangku kegeluhen si mbaru, 
erkiteken KebenarenNdu. 


Pengarapen nandangi 
undang-undang TUHAN 


410 TUHAN, cidahken man bangku uga 
belinna keleng AteNdu, jenari kelini aku 
rikutken PadanNdu. 

42 Maka banci kujabap kalak si encekuraki 
aku, erkiteken tek aku man KataNdu. 

43 Sampati maka lalap banci aku erkata tuhu 
kerna kebenaren, sabap aku erpengarapen 
nandangi KeputusenNdu. 

44 Ateku lalap ngikutken undang-UndangNdu, 
rasa lalap seh rasa lalap. 

45 Nggeluh me aku i bas kebebasen, 
erkiteken kudarami AjarNdu. 

46 Kumomoken ateku peraturen- 
PeraturenNdu man raja-raja, dingen Ia 
aku ermela-mela. 

411 bas ngikutken PerentahNdu, jumpa aku 
kemalemen ate, keleng pe ateku PedahNdu e. 

48 Kuhamati dingen kukelengi PerentahNdu, 


aturen-AturenNdu kuukuri. 


Ernalem man undang-undang TUHAN 


49 Inget min PadanNdu kempak aku suruh- 
SuruhenNdu, padan si mereken pengarapen 
man bangku. 

50Tupung i bas kiniseran pe terapul aku, 
erkiteken PadanNdu mereken kegeluhen man 
bangku. 

>l Kalak si meganjang rukur, megombang 
man bangku, tapi la aku nilah i bas 
undang-UndangNdu nari. 

520 TUHAN, kuinget undang-UndangNdu si 
lit nuria-nuria nari, emaka terapul me aku. 

>3 Adi kuidah kalak jahat ngelanggar 
undang-UndangNdu, gara kal ateku. 

“4 Kidekah geluhku si gendek i babo 
doni enda, undang-UndangNdu kujadiken 
ende-enden pujin. 

>> Tupung mbages berngi, kuinget Kam, 
TUHAN, janah undang-UndangNdu tetap 
kuukuri. 

56Malem kal ateku, i bas ngikutken 
undang-UndangNdu. 


Ketutusen ngikutken 
undang-undang TUHAN 
3570 TUHAN, Kam saja ngenca ateku, 


erpadan aku maka tetap kuikutken 
undang-UndangNdu. 

58Alu mesek-sek, mindo aku man BaNdu, 


cidahken bangku perkuah AteNdu sue ras si 
nggo IpadankenNdu. 

59 Nggo kuukuri lagu langkahku, dingen 
erpadan aku matuhi aturen-AturenN du. 

60 Alu lanai alang-alangen, minter kuikutken 
perentah-PerentahN du. 

61 jtogeng kalak jahat siding man bangku, 
tapi la aku lupa nandangi undang-UndangNdu. 
621 bas paksa tengah berngi e, keke aku, 
kupuji Kam sabap bujur kal PemutusenNdu. 
63 Kerina kalak si nembah man BaNdu, 
eme temanku, kerina si ngikutken 
undang-UndangNdu. 

640 TUHAN, doni enda dem alu keleng 
AteNdu si tetap, emaka ajarilah aku 
undang-UndangNdu. 


Undang-undang TUHAN 
meherga tuhu-tuhu 


650 TUHAN, nggo ItepatiNdu PadanNdu, 
dingen melias Kam man bangku suruh- 
SuruhenNdu. 

66 Bereken man bangku kepentaren dingen 
pemeteh, erkiteken ernalem aku man 
perentah-PerentahN du. 

67 Ope denga aku iukum Kam, semal aku 
erbahan salah, tapi genduari kuikutken 
KataNdu. 

68 Andiko melias kal Kam, mehuli kal Kam! 
Ajarken man bangku aturen-AturenNdu. 

69 Kalak megombang nggo erkata guak kerna 


aku, tapi alu bulat ukurku tetap kuikutken 
aturen-AturenNdu. 

10 Kalak si bage la iantusina undang- 
UndangNdu, tapi man bangku, eme si 
mereken kemalemen ate. 

71 UkumenNdu man bangku payo kap, gelah 
banci kupelajari aturen-AturenNdu. 

72 Man bangku ergan undang-UndangNdu, 
asangken kerina erta-erta i doni enda. 


Kebujuren undang-undang TUHAN 


13 Kam kap si nepa ras si ngkawali aku, 
bereken man man bangku pengertin, maka 
banci kupelajari undang-UndangNdu. 

74 Kalak si nembah man BaNdu, senang 
ukurna jumpa ras aku, sabap ernalem aku 
man PadanNdu. 

15Kueteh, o TUHAN, maka adil kap 
KeputusenNdu, erkiteken KesetianNdu maka 
aku lukumNdu. 

16 Petetap min ukurku alu keleng AteNdu si 
tetap, sue ras IpadankenNdu man bangku, 
suruh-SuruhenNdu. 

11 Mekuah min AteNdu, gelah aku nggeluh, 
sabap malem ateku i bas undang-UndangN du. 

18 Mela min iakap kalak si megombang, 
erkiteken guak pengadunna kerna aku, tapi 
aku, tetap kuukuri PengajarenNdu. 

19Rehlah min ndahi aku, kalak si 


nembah man BaNdu, maka itandaina 
aturen-AturenNdu. 

80 Sertalah pendalankenku perentah- 
PerentahNdu, maka ula pagi kuakap 
mela. 


Pertoton mindo pembebasen 


81 Mejehe aku nimai keselamaten i bas kami 
nari, o TUHAN, aku ernalem man KataNdu. 

82 Nggo latih matangku nima-nimai kai si 
IpadankenNdu, nungkun Ukurku "Ndigan kin 
ndia aku IsampatiNdu?" 

83 Aku kesip desken gajut kulit si lanai ipake, 
amin bage pe la aku lupa man PerentahNdu. 

84 Asa kai nari aku dekahna nimai? Ndigan 
lukumNdu kalak si nindih aku? 

85 Kalak megombang, si la ngikutken 
undang-UndangNdu, nggo ikalina lubang 
nidingi aku. 

86 PeraturenNdu terteki kap, emaka sampati 
min aku, alu la ersebap kalak perguak 
ngelis-ngelis aku. 

87 Narus aku mate ibunuhna, tapi Ia 
kupersilahang aturen-AturenNdu. 

88 Erkiteken keleng AteNdu si tetap, pegeluh 
aku, gelah banci aku patuh ngikutken 
undang-UndangNdu. 

Tek nandangi undang-undang TUHAN 


890 TUHAN KataNdu tetap rasa lalap, rasa 
lalap seh rasa lalap i Surga. 

90 PertetapNdu enteguh rasa lalap, 
IpajekkenNdu doni, tahan rasa lalap. 

91 Sinasa lit seh paksa enda, lit erkiteken 
PerentahNdu, sabap kerina e suruh- 
SuruhenNdu kap. 

92 Undang-UndangNdu kap ulu kemalemen 
ateku, adi lang, nggo me aku mate perban 
kiniseranku. 

93 Asa ndigan pe la kupersilahang 
PerentahNdu, sabap arah PerentahNdu eme 
aku IpegeluhNdu. 

24 SikerajangenNdu kap aku, kelini min aku, 
nggo kuikutken ndalanken PerentahNdu. 

95 Kalak jahat nggempangi aku, lako munuh 
aku, tapi kupekusur-kusur ateku i bas ukurku 
kerna undang- UndangNdu. 

36 Nggo kueteh maka kai pe lit nge jangkana, 
tapi perentah-PerentahNdu serta kap. 


Kekelengen nandangi 
undang-undang TUHAN 


97 Lanai tanggung keleng ateku man 
undang-UndangNdu, kukusur-kusur i bas 
ukurku gedang-gedang nu wari. 

98 Kerina PerentahNdu tetap kuinget 
katawari pe, emaka pentaren aku asangken 
imbang-imbangku. 


Mazmur 119.991 110 198 
99 Pengertinku ngelebihi pengertin guru 


si ngajari aku, erkiteken kupekusur-kusur 
PerentahNdu i bas ukurku. 

100 Belinen kepentarenku asangken 
orang-orang tua, erkiteken kuikutken kerina 
PerentahNdu. 

101 Kerina perbahanen si jahat kusilahken, 
sabap kuikutken ateku KataNdu. 

102 AturenNdu la kupersilahang, erkiteken 
Kam jine gurungku. 

103 Andiko, entebu kal AturenNdu, tebun 
asangken tengguli. 

104 Dat aku kepentaren i bas undang- 
UndangNdu nari, emaka ciga kal ateku kata 
la tuhu. 


Undang-undang TUHAN mereken terang 


105 KataNdu kap tendang man nahengku, 
nerangi dalan si kudalani. 

106 Padan si nggo kusumpahken, kusehken 
me, AturenNdu si bujur kupatuhi. 

107 Mekelek kal kiniseranku, jagai min 
geluhku sue ras si nggo IpadankenNdu. 

1080 TUHAN, aloken pertoton pengataken 
bujurku, jenari ajarken man bangku 
AturenNdu. 

109 Geluhku tetap i bas kebiaren, tapi Ia 
pernah kulupaken undang-UndangN du. 

110 [togeng kalak jahat siding nangkap aku, 
tapi la aku nilah i bas PerentahNdu nari. 

111 Perentah-PerentahNdu tetap jadi 


sikerajangenku rasa lalap, eme kap si 
pesenangken ukurku. 

112 Nggo tetap ateku lalap ngikutken 
undang-UndangNdu, seh kutampuk umur 
geluhku. 


Undang-undang TUHAN si mereken dame 


113 Nembeh ateku man kalak si la bulat 
ukurna ngikutken Kam, tapi undang- 
UndangNdu keleng kal ateku. 

114 Kam kap pengawalku dingen 
pembelangku, kutamaken pengarapenku ku 
bas PadanNdu. 

1150 kalak jahat, laweslah i bas aku nari! 
Kupatuhi me perentah-perentah Dibatangku. 

116 Bere gegeh man bangku sue ras 
PadanNdu, gelah banci aku nggeluh. Ula min 
cengkal pengarapenku man BaNdu. 

117 Cikep min maka terkelin aku, jenari lalap 
kuperdiateken PerentahNdu. 

118 | tulakNdu kerina kalak si nilahken 
undang-UndangNdu, sura-surana si dem alu 
tipu, sia-sia me kerina. 

119 Kerina kalak jahat IpedirepNdu 
ras sampah, emaka keleng kal ateku 
PeraturenNdu kerina. 

120 Nggirgir aku perbahan mbiar man BaNdu, 
gentar aku erkiteken KeputusenNdu. 


Mazmur 119.1211 129 200 


Kepatuhen nandangi 
undang-undang TUHAN 


121 Nggo kulakoken kai si mehuli dingen 
si payo, ula aku iendesken man imbang- 
imbangku. 

122 Frpadanlah maka Kam si nampati 
aku suruh-SuruhenNdu, ula pelepas kalak 
megombang nindihi aku. 

123 Meser matangku nimai PenampatNdu, 
nimai pembebasen si nggo IpadankenNdu. 

124 Bahan min bangku rikut keleng AteNdu 
si tetap, dingen ajarken min man bangku 
peraturen- PeraturenNdu. 

125 Suruh-SuruhenNdu kap aku, bereken 
min bangku pengertin, gelah banci kuantusi 
PengajarenNdu. 

1260 TUHAN, nggo seh paksana Kam 
bertindak, erkiteken nterem kal kalak la 
matuhi undang-UndangNdu. 

127 Keleng ateku man PeraturenNdu, lebihen 
asangken engkelengi emas murni. 

128 Fme sabapna kuikutken kerina 
PerentahNdu: dingen dalan si lepak nembeh 
ateku. 


Kerincuhen matuhi 
undang-undang TUHAN 
129 Erdolat kap PengajarenNdu, emaka 
kupatuhi alu bulat ukurku. 

130 Adi ituriken AjarenNdu, mereken terang 


kap, mereken pengertin man kalak si langa 
erpemeteh. 

131 Kesah-kesah aku, i bas kerincuhen man 
PeraturenNdu. 

132 Tulihken dingen mekuah min AteNdu 
aku, bali ras PengkelengiNdu kerina kalak si 
ngkelengi Kam. 

133 Jaga maka ula aku guling, sue ras si 
nggo IpadankenNdu, ula pediat aku italuken 
si jahat. 

134 Tangtangi aku i bas kalak si nindihi aku, 
maka banci kuikutken PeraturenNdu. 

135 Pasu-pasu min aku alu siang AyoNdu, 
jenari ajarken man bangku undang- 
UndangN du. 

136 Mambur iluhku desken lau belin, 
erkiteken undang-UndangNdu la ipatuhi 
kalak. 


Peraturen-peraturen 
TUHAN mehuli dingen bujur 


137 Bujur kap Kam, o TUHAN, kerina 
AturenNdu pinter kap. 

138 Peraturen-peraturen si IberekenNdu, 
kerina mehuli dingen bujur. 

139 Gara pernembeh ateku, sabap Ia 
iperdiateken imbang-imbangku AjarenNdu. 

140 Andiko, seh kal teguhna PadanNdu, seh 
kal ateku jadina. 

141 Kitik dingen hina kal aku, tapi la 


kupersilahang AjarenNdu. 

142 KebenarenNdu tahan rasa lalap, 
undang-UndangNdu benar rasa lalap. 

143 Ceda kal ateku dingen getem pe pusuhku, 
tapi PeraturenNdu mereken keriahen man 
bangku. 

144 PeraturenNdu tetap bujur, bereken min 
bangku pengertin, maka aku nggeluh. 


Pertoton mindo pembebasen 


145 Alu bulat ukurku erlebuh aku man BaNdu, 
o TUHAN, aloi kal aku, gelah kuikutken 
PerentahNdu. 

146 Erlebuh aku man BaNdu, kelini min aku, 
jenari kuikutken me undang-UndangNdu. 

147 Ope pultak matawari erlebuh aku man 
BaNdu, pengarapenku kutamaken ku bas 
PadanNdu. 

148 Gedang-gedang berngi matangku Ia 
tertunduh, aturen-AturenNdu kuukuri i bas 
pusuhku. 

1490 TUHAN, aloi min aku, erkiteken keleng 
AteNdu si tetap, cidahken min KeadilenNdu 
dingen jagai min geluhku. 

150 Nggo ndeher kalak si ngayak-ngayak aku, 
eme kalak si ndauh i bas undang-UndangNdu 
nari, dingen jahat ukurna. 

151 Tapi Kam o TUHAN, ndeher ras aku, 
dingen kerina PerentahNdu tetap rasa lalap. 

152 Nai-nai nari nggo kupelajari kerna 


AturenNdu, maka Kam si erbahanca ia tetap 
rasa lalap. 


Pertoton mindo penampat 


153 Tatap min kesusahenku dingen tangtangi 
min aku, erkiteken labo kupersilahang 
undang-UndangNdu. 

154 Bela perkarangku dingen kelini min 
aku, bere maka aku nggeluh sue ras si 
IpadankenNdu. 

155 Kalak jahat, kutera pe labo terkelin, 
sabap Ia likutkenNa undang-UndangNdu. 

1560 TUHAN, seh kal belinna perkuah 
AteNdu, bere maka aku nggeluh sue ras 
undang- UndangNdu. 

157 Nterem imbang-imbangku ras nindih aku, 
tapi la kupersilahang undang-UndangNdu. 

158 Ciga kal ateku ngidah penghianat- 
penghianat e, sabap la iikutkenna AjarenNdu. 

159 Nehen o TUHAN, uga kelengna ateku 
aturen-AturenNdu, keleng AteNdu la 
sambar-sambar, kelini min aku. 

160 KataNdu kap ulih kebenaren, kerina 
PenghakimenNdu benar. 


Kepatuhen ngikutken 
undang-undang TUHAN 
161 Kalak si erkuasa nindas aku la ersabap, 
tapi nandangi undang-UndangNdu ngenca 
aku malang. 

162 Andiko riahna ukurku erkiteken 


PerpadanNdu, bali ras keriahen kalak si 
rempet ndatken erta-erta. 

163 Kerina si Ia tuhu nembeh dingen ciga 
ateku, tapi undang-UndangNdu keleng kal 
ateku. 

164 Pitu kali sada wari kukataken bujur man 
BaNdu, sabap bujur kap KeputusenNdu. 

165 Tuhu-tuhu senang iakap kalak si 
engkelengi undang-UndangNdu, la lit kai pe 
si banci erbanca ia guling. 

1660 TUHAN, kutimai Kam engkelini aku, 
janah ngelakoken kai si IperentahkenNdu. 

167 Kuikutken AjarNdu, alu bulat ukurku 
kukelengi ia. 

168 Kerina perentah dingen AturenNdu 
kuikutken, IdahNdu kap kai pe si kubahan. 


Pertoton mindo penampat 


169 Mbera seh sorangku man BaNdu, o 
TUHAN! Bere min bangku pengertin sue ras 
PadanNdu. 

170 Dengkehken min pertotonku, jenari kelini 
aku sue ras PadanNdu. 

171 Kupuji ateku Kam rasa lalap, erkiteken 
lajarkenNdu bangku undang-UndangN du. 

172 Rende ateku kerna undang-UndangN du, 
sabap bujur kap PerentahNdu. 

173 Kam min si lalap nampati aku, sabap 
kuikutken PerentahNdu. 

1/4Metedeh kal ateku PenampatNdu, o 


TUHAN, undang-UndangNdu jadi keriahen 
man bangku. 

175 Bereken man bangku kegeluhen, maka 
banci Kam kupuji, AturenNdulah si nampati 
aku. 

176 Mampa-mampa aku bagi biri-biri si bene, 
tapi PerentahNdu la kupersilahang. Marilah, 
darami aku, sabap suruh-SuruhenNdu kap 
aku. 


Pertoton mindo penampat 


1 2 0 1 Tupung i bas kiniseran erlebuh aku 
man TUHAN, jenari laloiNa aku. 


20 TUHAN, pulahi min aku, i bas kalak 
perguak dingen penipu nari. 

30 penipu, kai si nandangi ibahan Dibata 
man bandu? Uga ndia PengukumNa kam? 

4lukumNa me kam alu panah si entelap, 
dingen alu rara api si gara! 

“Cilaka kal aku, sabap arus nggeluh ras 
kam: la kap lit lainna tading i Mesek, ntah pe 
| tengah-tengah kalak Kedar. 

6 Nggo ndekah aku nggeluh tading ras ia, ras 
kalak si ernembeh ate man perdamen. 

7 Adi ngerana aku kerna dame, riahen 
iakapna erperang. 


TUHAN kap sekawalku 


1 2 1 l Kutatap ku deleng-deleng, ija 
nari kin reh penampatku? 

2 Penampat man bangku reh i bas TUHAN 


nari, si nggo njadiken langit ras doni. 

3|a kam IpelepasNa guling, sekawalndu 
lalap la madat MataNa. 

4Sekawal Israel, la pernah madat MataNa, 
la tertunduh pe la. 

> TUHAN kap sekawalndu, arah kemuhenndu 
kap la guna ngampang-ngampangi kam. 

S La kam bangger ipar-pari las matawari 
tupung suari, ntah pe erkiteken sinalsal bulan 
tupung berngi. 

"TUHAN kap sekawalndu i bas kerina mara 
nari, la kap si njagai geluhndu. 

8la kap si ngkawali perberkat ras 
permulihndu, genduari nari seh rasa lalap. 


Pujin man Jerusalem 


12 2 1 Si Daud empuna. Meriahlah kal 
ukurku tupung aku iiahken kalak 
nina, "Ota kita lawes ku Rumah TUHAN." 

2 Genduari nggo kami ije, tedis i pintun 
gerbang Jerusalem. 

3Jerusalem eme kap sada kota si nggo 
ipekena mulihi, alu susunen si mehuli dingen 
serasi. 

“Ku je me reh kerina suku-suku. Kerina 
suku-suku TUHAN, ngataken bujur man 
TUHAN sue ras si IperentahkenNa. 

>| jenda nari me raja-raja Israel, ngerunggui 
kerina rayatna. 

6 Ertotolah gelah Jerusalem dame, 


"Mejuah-juahlah kalak si erkeleng ate man 
bandu. 

' Damelah i bas benteng-benteng enda, 
dingen litlah ketenengen i bas istana- 
istanandu." 

8 Erkiteken kade-kade dingen teman- 
temanku, ningku man Jerusalem, "Dame man 
bandu." 

9 Erkiteken Rumah TUHAN, Dibatanta, ertoto 
aku gelah senang kam. 


Pertoton mindo perkuah ate 


1 2 3 1O TUHAN, kutare Kam ku das, ku 
das KinirajanNdu i Surga. 

2 Bagi suruh-suruhen si dilaki ernalem man 
tuanna, dingen suruh-suruhen si diberu 
ernalem man kemberahen, bage kal me 
penatap kami Kam, o TUHAN Dibata kami, 
seh maka mekuah AteNdu man kami. 

3Mekuah min AteNdu man kami TUHAN, 
mekuah AteNdu min, nggo puas iakap kami 
igombangi kalak, 

4nggo puas kal iakap kami iuru-uru kalak 
bayak, dingen itokoh-tokohi penindas si 
meganjang rukur. 


Dibata kap sekawal BangsaNa 


1 24 1 Si Daud empuna. Uga adi TUHAN 
la engkapiti kita? bagenda min 
jabapndu, o Israel. 

2 "Adi TUHAN Ia engkapiti kita, tupung 


musuh-musuhta reh nerang kita, 

3tentu kita nggo itelenna geluh-geluhen, 
erkiteken pernembeh atena si gara. 

“Tentu kita nggo iombakken lau belin, 
dingen gedap i bas lau. 

` Dungna mate teldem me kita, ibabaken lau 
si mbelin galumbangna." 

6 Sipujilah TUHAN, sabap la kita IpelepasNa 
ikernepken imbang-imbangta. 

"Kita nggo pulah bagi perik pulah kena 
siding, siding nggo peltep, emaka kita nggo 
pulah. 

8 Penampat man banta rehna i bas TUHAN 
nari, Ia me si njadiken langit ras doni. 


Ketenengen i bas pengkawali TUHAN 


1 2 5 l Kalak si ernalem man TUHAN, bali 
kap ras Deleng Sion, enteguh la 
mugur-ugur dingen la terpiser rasa lalap. 

2 Bali ras deleng-deleng sekelewet 
Jerusalem, bage pe pengkeleweti TUHAN 
BangsaNa genduari nari seh rasa lalap. 

3 Labo pagi tetap kalak jahat ngkuasai taneh 
si ibagiken man kalak bujur, maka ula kalak 
bujur pe erbahan jahat. 

40 TUHAN, bahan min si mehuli man kalak 
bujur, man kalak si bersih pusuhna. 

> Tapi adi IukumNdu kalak jahat, ukum ka pe 
kalak si nilah i bas DalanNdu nari. Damelah 
sikerajangen Israel! 

Pertoton mindo pembebasen 


1 2 6 l Kenca ibaba TUHAN kita mulih 
ku Jerusalem, bali kita ras kalak si 
ernipi. 

2 Andiko seh kal siakap riahna, tawa kal kita, 
emaka bangsa-bangsa si deban ncakapken 
kita nina, "Dibata ngelakoken perbahanen si 
mbelin man bana!" 

3 Tuhu ilakoken TUHAN perbahanen si mbelin 
man banta; seh kal ateta malemna. 

40 TUHAN baba kami mulih ku negeri kami, 
desken lau udan si maler i bas baluren lau si 
nggo kerah. 

> Bahan maka kalak si merdang dingenna 
tangis, banci rani alu ersurak. 

6 Kalak si lawes ngenah alu iluh mambur, 
banci mulih maba ulih peranin, janah rende. 
Muji kiniulin Dibata 
12 7 1 Si Salomo empuna. Adi rumah Ia 

bekas TUHAN mantekisa, sia-sia 
me pendahin tukang. Adi kota la ikawali 
TUHAN, sia-sia me pengawal erjaga-jaga. 

2 Percuma kap encari alu latih erdahin, 
lampas medak dingen melawen tunduh. 
Sabap TUHAN mereken rejeki man kalak 
si IkelengiNa, tupung si IkeliniNa sangana 
tunduh. 

3Situhuna, Tuhan kap si mereken anak-anak 
e, pasu-pasu i bas TUHAN nari kap ia. 

4Anak dilaki si ipupus tupung kalak nguda 


denga, bali kap e ras anak panah i bas tan si 
mbisa. 

> Sangap kap kalak si melala anak panahna 
si bage, ndigan pe la ia tertaluken, tupung 
jumpa ras imbangna i pengadilen. 


Pasu-pasu TUHAN man isi jabu 


1 2 8 1 Sangap kal kalak si malang man 
TUHAN, si nggeluh ngikutken kerina 


PerentahNa. 

2 Ipanna me ulihna latih, sangap nggeluh, 
mehuli sikerajangenna. 

3Ndeharana bali ras anggur si meramis 
buahna i bas rumahna, dingen anak-anakna 
bali ras tunas batang saitun i sekelewet 
mejana. 

4 Bage me pasu-pasu TUHAN, man kalak si 
malang man BaNa. 

3TUHANIah si masu-masu kam i Sion 
nari, mbera idahndu kesangapen Jerusalem 
kidekah umur geluhndu. 

6 Cawirlah kam metua, maka sempat idahndu 
kempu-kempundu. Damelah sikerajangen 
Israel! 


Pertoton guna ngelawan musuh 


1 29 10 Israel, turiken uga pengayak- 
ngayak kalak kam paksa kitikndu 


nari. 

2 "Mulai kin kitikku nari, nggo aku iayak-ayak 


musuh-musuhku, tapi la tertalukenca aku. 

3Mbages pengelukaina gurungku, bali ras 
juma si mbaru dung itenggalai. 

4Tapi TUHAN bujur kap, nggo IpulahiNa aku 
i bas perbudaken kalak jahat nari." 

>La banci lang talu dingen surut kalak si 
ernembeh ate man Sion. 

SJadilah ia bali ras dukut si turah i datas 
tarum, melus ope mbelin. 

7 La lit kalak si pepulungsa, ntah si 
mberkissa. 

8 Kalak si mentasisa, sekalak pe la 
ngatakenca, "TUHAN si masu-masu kam! 
Ipasu-pasu kami kam i bas gelar TUHAN." 


Pertoton mindo penampat 


130 1O TUHAN, kulebuh Kam, i bas 
kelbung kesusahen si mbages nari. 
2 Dengkehken penderkuhku, o TUHAN, 
begiken sorangku mindo penampat. 

3 Adi AteNdu ertaktak kerna dosa kami, ise 
banci pulah i bas UkumenNdu nari? 

“Tapi i bas Kam lit pengalemi dosa gelah 
kami malang man BaNdu. 

3 Kutimai penampat i bas TUHAN nari, dingen 
erpengarapen aku man KataNa. 

6 Kutimai TUHAN, lebihen asangken si jaga 
malam nimai matawari pultak. 

7 Araplah man TUHAN, o Israel, erkiteken 


keleng AteNa si tetap, dingen katawari pe la 
nggit engkelini. 

8la kap si nebusi BangsaNa, i bas kerina 
dosa-dosa nari. 


Ernalem man TUHAN 


1 Masmur Daud. O TUHAN aku Ia 

13 1 meganjang rukur, la megombang 
pe. La kuayaki perkara-perkara si mbelin, 
ntah pe perkara-perkara si metahatsa 
kuakap. 

2 Tapi nggo puas dingen dame pe kuakap, 
bali ras sekalak anak, dame iakapna i bas 
ampun nandena, bage me pe damena 
pusuhku. 

30 Israel, ernalemlah man TUHAN, genduari 
nari seh rasa lalap. 


Pujin man Rumah TUHAN 


2 1O TUHAN, inget min kempak 
13 Daud, dingen kerina kiniseranna. 


2 Ingetlah o TUHAN kai si ipadankenna, 
sumpah si ibelaskenna man BaNdu, o Dibata 
si Mbisa nu Jakup, 

3 hina, "La aku mulih ku rumah, ntah medem 
i bas ingan medemku, 

4la kupediat matangku tertunduh, Ia 
kupediat seliben matangku terpit- pit, 

3 ope denga kusikapken sada Rumah man 


TUHAN, sada ingan man Dibata si Mbisa nu 
Jakup." 

SO Betlehem si ndengkehken kerna Peti 
Perpadanen, jenari jumpai i mbalmbal Jearim. 
! Emaka ninta, "Ota kita ku Rumah TUHAN, 

nembah i adep-adepen kursi KinirajanNa." 

8 Rehlah Kam ku InganNdu tading o TUHAN, 
radu ras Peti Perpadanen tanda KuasaNdu. 

9 Ersurak-suraklah BangsaNdu, kerina 
imam-I mamNdu lalaplah erbahan si ngena 
AteNdu. 

10 Nggo Kam erbahan perpadanen ras 
suruh-SuruhenNdu Daud, ula tulak raja 
PilihenNdu o TUHAN. 

Il Alu sumpah erpadan Kam ras Daud, 
sumpah si lanai banci iobah, "Sekalak i bas 
anakndu si dilaki Kujadiken raja, janah ia pagi 
si kundul i bas kursi kinirajanndu. 

12 Adi kerina anakndu encikep perpadanKu, 
dingen ngikutken perentah-perentah si 
Kuajarken, emaka kesusurenna pe rasa lalap 
nggancihi kam jadi raja." 

13TUHAN nggo milih Sion, IbahanNa AteNa 
e man InganNa. 

14 Nina, "I jenda me Aku tading rasa lalap, i 
jenda nari Aku jadi raja. 

15 Kai si iperluken Sion, Kubereken alu 
simpar, kalak si musilna Kubesuri alu pangan. 

16 | mam-imam Kupasu-pasu i bas kerina 


pendahinna, dingen rayatna rende janah 
ersurak-surak meriah. 
17| jenda Kujadiken sekalak raja mbelin i 
bas kesusuren Daud nari, Aku erbahanca 
maka kinirajan raja pilihenKu tetap nteguh. 
18 Kerajanna paguh, dingen ermulia tapi 
imbang-imbangna mela akapna Kubahan." 


Keleng ate man senina 


13 3 l Andiko ulina ras senangna, adi 
kalak si ersenina ersada perarih! 


2 Bali kap e ras minak wangi si meherga, 
si icurcurken ku takal Harun, maler ku 
janggutna maler ku kerahung baju jubahna, 
3 ntah bagi embun i Deleng Hermon, si 
nusur ku deleng-deleng Sion. I je me TUHAN 
erpadan mereken pasu-PasuNa, kegeluhen si 
la erkeri-kerin. 


Pendilo gelah muji TUHAN 


134 l Pujilah TUHAN, o kerina suruh- 
SuruhenNa, kerina suruh-suruhen 
si erdahin i bas RumahNa tupung berngi. 

2 Angkat tanndu tupung ertoto i bas Rumah 
Pertoton, jenari pujilah TUHAN! 

3|pasu-pasu TUHANIah kam i Sion nari, 
TUHAN si nepa langit ras doni! 

Ende-enden pujin 
13 5 1 Pujilah TUHAN! Pujilah gelar 
TUHAN, o kam suruh-SuruhenNa, 

2 Si tedis i bas Rumah TUHAN, i bas 
kesain-kesain Rumah Dibatanta. 

3 Pujilah TUHAN, erkiteken mehuli kap Ia, 
pujilah GelarNa, sabap perkuah kap Ia. 

4 IpilihNa Jakup man BaNa, kalak Israel jadi 
SikerajangenNa. 

> Kueteh maka mbelin kap TUHAN, belinen 
asang kerina dibata-dibata. 

6 IbahanNa kai AteNa si IbahanNa i langit 
ntah i doni, i lawit ntah i bas lawit si 
mbagesna. 

"| bas tampuk doni nari IpenangkihNa 
embun, IbabaNa kilap i bas paksa udan, 
IperentahkenNa angin ndarat i bas GudangNa 
nari. 

8| Mesir IbunuhNa kerina si pemenana 
tubuh, subuk anak-anak manusia ntah 
asuh-asuhen. 

91 jah IlakokenNa melala tanda-tanda ras 
tanda kuasa, guna ngukum raja Mesir ras 
pegawaina. 

10 Melala bangsa-bangsa IkernepkenNa, 
janah nterem raja-raja si mbisa IbunuhNa. 

Il Sihon raja Amori, ras Og raja Basan, 
dingen kerina raja-raja Kanaan. 

12J enari IberekenNa negeri e, man Israel 
BangsaNa jadi sikerajangenna rasa lalap. 

130 TUHAN, rasa lalap me Kam iberitaken 


selaku Dibata, dingen i bas tep-tep kesusuren, 
GelarNdu tetap iinget. 

14 | belaNdu BangsaNdu, dingen mekuah 
AteNdu kempak suruh-SuruhenNdu. 

15 Dibata-dibata bangsa-bangsa ibahan i 
bas emas dingen pirak nari, eme bekas tan 
manusia erbahanca. 

l16| it babahna, tapi la beluh ngerana, lit 
matana, tapi la erpengidah. 

17 Lit pinggelna, tapi Ia erpemegi, erkesah 
pe la ia banci. 

18 Kerina kalak si nggo erbahanca dingen 
tek man bana, jadi me ia bali ras gana-gana 
bekasna nggana. 

190 kalak Israel pujilah TUHAN, o 
imam-imam Dibata pujilah TUHAN. 

200 kalak Lewi, pujilah TUHAN, kerina kalak 
si malang man BaNa, pujilah TUHAN. 

21 Pujilah TUHAN, i Sion, i Jerusalem, si jadi 
inganna. Pujilah TUHAN! 


Ende-enden pengataken bujur 


1 3 6 l Kataken bujur man TUHAN, sabap 
mehuli kal la, keleng AteNa tetap 
rasa lalap. 
2 Kataken bujur man Dibata nu dibata-dibata: 
keleng AteNa tetap rasa lalap. 
3Kataken bujur man TUHAN kerina 
tuan-tuan; keleng AteNa tetap rasa lalap. 

“la ngenca si erbahan tanda-tanda kuasa: 


keleng AteNa rasa lalap. 

> Alu KepentarenNa IjadikenNa langit, keleng 
AteNa tetap rasa lalap. 

6 IpantekiNa doni i babo lau, keleng AteNa 
tetap rasa lalap. 

7 Sierbahan matawari ras bulan, keleng 
AteNa tetap rasa lalap. 

8 Matawari ngkuasai suari, keleng AteNa 
tetap rasa lalap. 

9 Bulan ras bintang ngkuasai berngi, keleng 
AteNa tetap rasa lalap. 

10l bunuhNa kerina anak sintua i Mesir, 
keleng AteNa tetap rasa lalap. 

l1 (taruhkenNa Israel ndarat i tengah-tengah 
bangsa Mesir nari: keleng AteNa tetap rasa 
lalap. 

12 Alu TanNa si megegeh ras tentera si 
megegeh, keleng AteNa tetap rasa lalap. 

13 Lawit Merah ibelah DuakenNa: keleng 
AteNa tetap rasa lalap. 

14 (bahanNa BangsaNa ngepari lawit e; 
keleng AteNa tetap rasa lalap. 

15 Tapi raja Mesir ras tenterana IgedapkenNa: 
keleng AteNa tetap rasa lalap. 

16 babaiNa BangsaNa arah gurun pasir, 
keleng AteNa tetap rasa lalap. 

17 Raja-raja si mbisa talu IbahanNa, keleng 
AteNa tetap rasa lalap. 

18 Raja-raja si terberita IbunuhNa: keleng 
AteNa tetap rasa lalap. 

19 Sihon raja Amori: keleng AteNa tetap rasa 


lalap. 

20 Og raja Basan; keleng AteNa tetap rasa 
lalap. 

21 Negeri e IberekenNa man BangsaNa, 
keleng AteNa tetap rasa lalap. 

22 Jadi pusaka man Israel, suruh-SuruhenNa: 
keleng AteNa tetap rasa lalap. 

23Tupung kita italuken Ia Ia lupa man banta: 
keleng AteNa tetap rasa lalap. 

24 ItangtangiNa kita i bas tan musuh nari: 
keleng AteNa tetap rasa lalap. 

25 Kerina mahluk-mahluk si nggeluh IbereNa 
man, keleng AteNa tetap rasa lalap. 

26 Kataken bujur man Dibata raja Surga: 
keleng AteNa tetap rasa lalap. 


Israel ngandung-ngandung 
i taneh pembuangen 


13 7 1 Kundul kita i tepi lau Babil; iherta 
tangis nginget Sion. 

2 Ku batang dalu-dalu si ndeher i je, 
sisangketken kulcapinta. 

3 Kalak si naban kita nuruh kita rende, si 
niksa kita nuruh kita ngende-ngendei ia nina, 
"Endeken man kami ende-enden kerna Sion." 

4 Uga kita banci rende man TUHAN, i bas 
negeri kalak? 

5 Madin lanai pada ndigan pe aku beluh 
ngkuit kulcapi, adi aku lupa man bandu o 
Jerusalem! 

6 Ndigan pe lanai pada aku beluh rende, 


adi la kin kam kuinget, adi la kin Kam jadi 
keriahenku si mbelinna. 

70 TUHAN, ingetlah perbahanen kalak 
Edom, tupung bangsa e naluken Jerusalem. 
Inget tupung ikatakenna nina, "Radasken 
saja rata ras taneh!" 

80 Babil, la banci Ia ikernepken me kam, 
malem me ate kalak si erbalas man bandu, 
kerna kai si ibahanndu man kami. 

9 Malem me ate kalak si muat anak-anakndu, 
dingen si ndampeskenca ku lingling batu. 


Pertoton pengataken bujur 


li bas Daud nari. Kukataken bujur 

138 man BaNdu, o TUHAN, alu bulat 
ukurku. | lebe-lebe dibata-dibata si deban, 
rende aku muji Kam. 

2 Janah muji GelarNdu, erjimpuh aku 
ngadap ku RumahNdu si badia, erkiteken 
Kam setia dingen tetap KekelengenNdu. 
Nggo IcidahkenNdu maka GelarNdu ras 
perentah-PerentahNdu belinen asangken kai 
pe. 

3 Tupung kulebuh Kam, laloiNdu aku, alu 
GegehNdu, IpegegehiNdu aku. 

4Kerina raja-raja i doni ipujina Kam, o 
TUHAN, erkiteken nggo ibegina padan- 
PadanNdu. 

> Kerna KemulianNdu si mbelin dingen kai si 
nggo IbahanNdu, rende me ia kerina. 

6 Aminna pe Kam si meganjangna, ipekena- 
KenaNdu nge kalak si meteruk. Kalak 
megombang la banci cebuni i bas Kam nari. 
7 Tupung aku ikeleweti kiniseran, iampang- 
AmpangiNdu aku maka la aku bene. 
IlawanNdu imbang-imbangku si sangana 
ngamuk, alu GegehNdu IkeliniNdu aku. 

8 IlakokenNdu kai si nggo IpadankenNdu. 
O TUHAN, keleng AteNdu tetap rasa lalap, 
bahanlah serta dahin si nggo IbenakenNdu. 


Kai pe ieteh dingen ikelengi Dibata 


139 lI bas Daud nari. O TUHAN, nggo 
lujiNdu aku, janah letehNdu kerina 


kerna aku. 

2 Kerina si kubahan letehNdu, i dauh-dauh 
nari nggo letehNdu isi pusuhku. 

3|dahndu aku, subuk aku sanga erdahin 
ntah ngadi, kerina si kubahan letehNdu kap. 

4Ope denga pe aku ngerana, nggo leben 
letehNdu kai ateku kubelasken. 

> IkelewetiNdu aku: alu KuasaNdu 
IkawaliNdu aku. 

6 Mbagessa PenandaiNdu kerna aku, lanai 
terjaka perukurenku si e. 

7 Ku ja aku lawes maka aku pulah i bas Kam 
nari? Ku ja kukiamken maka aku ndauh i bas 
adep-AdepenNdu nari? 

8 Adi nangkih aku ku langit, nggo Kam ije, 
adi aku medem i bas doni kematen, Kam pe i 
je. 

9 Kune aku kabang kempak matawari pultak, 


ntah ringan aku i bas ingan si ndauh i 
matawari ben, 

10j je pe aku ItaruhkenNdu, i je pe TanNdu 
nge si negu-negu aku. 

ll Aminna kupindoken maka ikeleweti gelap 
aku, ntah terang si lit i sekelewetku jadi 
berngi, 

12 tapi gelap e pe labo man BaNdu gelap, 
dingen berngi ersinalsal man BaNdu bagi 
suari, suari ntah berngi seri saja nge man 
BaNdu. 

13 Kam si njadiken tep-tep bagin i bas 
badanku, IbentukNdu aku i bas bertin 
nandeku. 

14 Kupuji Kam erkiteken KinirejinenNdu, 
mejin dingen la iangkai PerbahanenNdu 
tendingku enggejapken si e kerina. 

15Tupung tulan-tulanku ijadiken, alu 
megermet isusun i bas bertin nandeku, asum 
reh belinna aku i je alu la ise pe metehsa, ije 
pe IdahNdu nge aku. 

16 Ope denga aku tubuh pe nggo aku 
ItandaiNdu, kerina wari-wari geluhku nggo 
isuratken i bas KitapNdu, ope denga wari-wari 
geluhku e ibenaken pe. 

170 Dibata, andiko serana ngukuri 
PerukurenNdu, PerukurenNdu metahatsa 
kuakap nangkelisa. 

18 Adi kubeligai, buen kap e asangken kersik. 
Kune keke aku, ras Kam denga nge aku. 

190 Dibata IbunuhNdu min kalak jahat, 


janah kalak si nggit ngamburken dareh, 
nadingken aku min. 

20 | belasken kalak perkatan si jahat kerna 
Kam, jahat rananna kerna Kam dingen 
ijjurukenna pe GelarNdu. 

210 TUHAN, nembeh kal ateku man kalak si 
ernembeh ate man BaNdu, ciga ateku man 
kalak si ngelawan Kam. 

22 Nembeh ateku man bana lanai teralang, 
emaka imbangku nge ia kuakap. 

23 Pepayolah aku o Dibata, tandailah 
pusuhku, uji dingen datkenlah perukurenku. 
24 Pepayolah ntah mawen lepak dalan si 
kudalani, jenari babailah aku arah dalan si 

tetap rasa lalap. 


Pertoton mindo pengkawali 


140 1 Masmur Daud. 

20 TUHAN, pulahi min aku i bas 
kalak jahat nari, kelini min aku idur kalak si 
la lit i bassa perkuah ate. 

3 Katawari pe si jahat irencanakenna lalap 
atena peturah perubaten. 

4Dilahna desken nipe so erbisa, ranana bali 
ras bisa nipe upar. 

>O TUHAN, kawali min aku i bas kuasa kalak 
si des ate, jagai min aku i bas kalak si jahat 
nari, si atena ncilakaken aku. 

6 Kalak megombang erbuni-buni nidingi 
aku, itogengna santo guna njerat aku. 

Gedang-gedang dalan itogengina siding, 
atena nangkap aku. 

7 Kukataken man TUHAN, "Kam kap 
Dibatangku." Dengkehkenlah pertotonku 
mindo penampat, o TUHAN. 

80 TUHAN Dibatangku, Kam kap 
penampatku si megegeh, nggo IkawaliNdu 
aku i bas perang. 

90 TUHAN, ula bereken seh sura-sura kalak 
jahat, ula bahan seh sura-surana. 

10 Ula bere kemenangen man imbang- 
imbangku, sumpahna man bangku ndabuhlah 
man bana mulihken. 

ll Bahanlah maka rara api ndabuh ku ia, 
jenari iambekken ia ku bas lubang si mbages 
gelah lanai banci ndarat. 

12 Kalak si mahan-mahani salah kalak, ula 
pediat ringan i bas negeri enda, kutundukken 
kalak jahat alu cilaka, janah benelah ia. 

130 TUHAN, kueteh maka Kam kap pembela 
kalak si musil-musil, janah kalak si itindas 
IbelaNdu. á40:14ô- Kalak benar ipujina Kam, 
enggeluh ia i bas adep-AdepenNdu. 


Pertoton berngi 


1 Masmur Daud. O TUHAN, erlebuh 
14 1 aku man BaNdu, sampati min aku 
genduari! Dengkehken min aku, tupung aku 
erlebuh man BaNdu. 

2 Alokenlah pertotonku desken persembahen 


si merim, tanku si kudadaken desken 
persembahen karaben. 

30 TUHAN, jagai min babahku, eruk min 
biberku. 

4Ula min PediatNdu jahat sura-surangku, 
ntah pe ngikut ken perbahanen kalak 
jahat. Ndigan pe, ula min aku ikut i bas 
kerja-kerjana man-man. 

> Adi kalak bujur mandang dingen ngukum 
aku, tama kiniulin kap e man bangku. Tapi 
pujin i bas kalak jahat nari la kualoken, sabap 
aku usur ertoto ngelawan perbahanenna si 
jahat. 

6 Kune peminpin-peminpinna ianjemken i 
bas tebing batu nari, emaka tek me kalak 
emaka tuhu nge si kukataken. 

7 Desken kayu si taka dingen iripukken, bage 
me pe tulan-tulanna ikerapken i tepi kuburen. 

8 Tapi aku tetap ernalem man BaNdu, o 
TUHAN Dibatangku, ku Kam nge aku cicio, 
ula aku PelepasNdu mate. 

9 Kawali aku maka ula aku kena siding si 
itogengna lako nangkap aku, kawali aku i bas 
ragum kalak jahat e nari. 

10 Bahan maka kalak jahat kena sidingna 
jine, tapi aku mentas la kena kai pe. 


Pertoton mindo penampat 


142 l Ende-enden Daud tupung ia i bas 
gua; pertoton. 

2 Erlebuh aku man TUHAN, man BaNa aku 


mindo penampat. 

3Man BaNa kutungkasken kerina 
ukurku picet, kuturiken man BaNa kerina 
kesusahenku. 

4Tupung tumpat ukurku, letehNa kai si arus 
kubahan. | bas dalin si ateku kudalani, nggo 
itogeng imbangku siding lako nidingi aku. 

> Tupung kutulihken ku sekelewetku, la lit si 
banci nampati. La lit ise pe si ngkawali aku, 
ise pe la lit si mperdiateken aku. 

60O TUHAN, nderkuh aku mindo penampat, 
Kam TUHAN, Kam kap man inganku cicio. 
Kam ngenca sura-surangku i bas kegeluhen 
enda. 

! Dengkehken min penderkuhku mindo 
penampat, nggo gedap aku i bas ukurku 
gulut. Pulahi min aku i bas imbang-imbangku 
nari, megegehsa ia rimbangken aku. á 42: 8ô- 
Tangtangi aku i bas kesusahenku nari, maka 
tupung BangsaNdu pulung, aku pe banci muji 
Kam, erkiteken KiniulinNdu man bangku. 


Pertoton mindo penampat 


t Masmur Daud. O TUHAN, 
143 dengkehken min pertotonku, 
perdiateken min pemindonku. Erkiteken 
kinibujuren ras PertetapNdu, aloi min aku. 
2 Aku suruh-SuruhenNdu kap, ula min aku 
erpekara ras Kam sabap la lit kalak si la 
ersalah i adep-AdepenNdu. 

3 Musuhku ngelis-ngelis aku, jenari 


idampeskenna aku ku taneh. Itamakenna aku 
ku bas tutupen si gelap, emaka nggo seri aku 
ras kalak si nggo ndekah mate. 

4Nggo labuh kal aku, bene kal ukurku. 

> Kepinget-inget wari-wari si nggo 
lepas, kuukuri kerina PerbahanenNdu, 
kukusur-kusur i bas pusuhku kai si nggo 
IlakokenNdu. 

6 Kuangkat tanku ertoto aku man BaNdu, 
desken taneh kelegon, muas aku man BaNdu. 

70 TUHAN, genduari aloi min aku, nggo 
bene pengarapenku. Ula IbunikenNdu BaNdu 
man bangku, maka ula aku bali ras kalak si 
perlawesna kempak doni kematen. 

8 Persingeti bangku tep-tep erpagi-pagi 
kerna keleng AteNdu si tetap, man BaNdu saja 
ngenca aku ernalem. Pertotonku kupenangkih 
man BaNdu, tuduhken man bangku dalin si 
man dalinenku. 

9 Kam me inganku cicio, o TUHAN, pulahi 
min aku i bas imbang-imbangku nari. 

10 Kam kap Dibatangku, ajari aku ngelakoken 
PeratenNdu. Mehuli min Kam kempak aku, 
jenari babai aku arah dalin si pinter. 

11 Pegeluh min aku o TUHAN erkiteken 
GelarNdu, erkiteken KiniulinNdu tangtangi 
min aku i bas kesusahen nari. 

12 Erkiteken keleng AteNdu man bangku, 
bunuhlah kerina imbang-imbangku. Erkiteken 

aku suruh-SuruhenNdu, kernepken min 


kerina musuh-musuhku. 


Raja ngataken bujur man TUHAN, 
erkiteken menang perang 


144 1 Masmur Daud. Pujilah TUHAN 
sekawalku, lajariNa aku lako 
erperang, dingen IsikapkenNa aku ertempur. 

2 Ja kap pengawal dingen pembelangku, 
inganku cilinggem ras si engkelini aku. Ia 
me ampang-ampang inganku cicio, Ia si 
erbahanca bangsa-bangsa nembah mungkuk 
man bangku. 

30 TUHAN, ise kin manusia maka 
IpergermetkenNdu ia? Ise kin ia maka 
IperdiatekenNdu ia? 

4Pergeluh manusia e desken sekali 
erkumesah kap ngenca, desken awih si 
mentas saja. 

>O TUHAN, caingken min langit jenari nusur 
min Kam, kuit min deleng-deleng maka reh 
gebukna. 

6 Kencerken min KilapNdu maka huntak 
ImbangNdu kerina, pulahi min anak PanahNdu 
gelah lanai ietehna perkiamna. 

7 Dadaken min TanNdu i Surga nari, pulahi 
min aku, angkat aku i bas lawit si mbages 
nari. Tangtangi aku i bas kuasa bangsa si 
deban nari, 

8 si la nggo pernah ngataken si tuhu dingen 
nggit melasken sumpah palsu. 

90 Dibata kuendesken ateku ende-enden si 


mbaru, aku ngkuit kulcapi dingen rende man 
BaNdu. 

10 | berekenNdu kemenangen man raja-raja, 
suruh-SuruhenNdu Daud IpulahiNdu. 

11 Kelini min aku i bas musuh si kejam nari, 
pulahi min aku i bas kuasa bangsa si deban 
nari, si langa pernah ngataken tuhu, dingen 
nggit melasken sumpah palsu. 

12 Anak-anak kami tupung anak perana, 
balilah min desken batang kayu si turah alu 
megegeh. Janah anak-anak kami si diberu 
tupung singuda-nguda, jadilah desken tiang 
si ihias i bas suki-suki istana. 

13 Bahanlah gudang-gudang kami dem isina, 
alu ulih juma si melala erbagena. Bahanlah 
min biri-biri kami i mbal-mbal, meribu-ribu 
buena. 

14J adilah maka merih lembu kami, dingen Ia 
lit si bene dingen la lit si keguguren. Ula min 
lit kalak si kelsehen, i bas dalin-dalin kuta 
kami. 

15 Malem ate bangsa-bangsa si bage, malem 
ate kalak si erDibataken TUHAN. 


Ende-enden pujin 
l Ende-enden pengataken bujur 
145 Daud. O Dibatangku, o Rajangku, 
kuberitaken ateku kerna KemulianNdu 
si mbelin asa lalap seh rasa lalap ateku 
ngataken bujur man BaNdu. 

2 Tep-tep wari kukataken bujur man BaNdu, 


dingen rasa lalap ateku Kam kupuji. 

3TUHAN kap si Meganjangna, emaka arus 
man BaNa pujin si Meganjangna: la kap 
terukuri uga belinna KemulianNdu. 

4Kai si nggo IbahanNdu Ia banci lang 
terpuji i bas kerina kesusuren si arah pudi. 
PerbahanenNdu si mbelin Ia banci lang 
iberitakenna. 

> Ngerana ia kerna kiniulin ras KemulianNdu, 
janah PerbahanenNdu si mejin kukusur-kusur 
i bas pusuhku. 

6La banci lang ngerana kalak kerna 
PerbahanenNdu si mbelin, janah ermomo 
ateku kerna KemulianNdu. 

7 Iturikenna kerina kerna belinna KiniulinNdu, 
janah rende kerna KinibujurenNdu. 

8 TUHAN perkeleng dingen perkuah kap, la 
pedas la merawa, janah dem keleng ate si 
tetap. 

9 Man ise pe mehuli la, janah keleng AteNa 
man kerina TinepaNa. 

100 TUHAN, kerina TinepaNdu muji Kam, 
kerina BangsaNdu ngataken bujur me. 

ll Ngerana ia kerna kemulian KinirajanNdu, 
janah KinimbisanNdu IturikenNa. 

12 Alu bage, kerina kalak meteh kerna 
PerbahanenNdu si mbelin, dingen kemulian 
KinirajanNdu si erdolat. 

13 KinirajanNdu tetap rasa lalap, janah Kam 
me raja si rasa lalap. TUHAN tetap i bas 

kerina PadanNa, janah kai si IbahanNa mehuli 


kal kerina. 

14 Kalak si mesera IsampatiNa, kalak si 
guling IteguNa. 

15 Kerina si nggeluh ernalem man BaNdu 
saja. | bas paksana, IberekenNdu panganna 
si cukup. 

16 | dadakenNdu TanNdu IperiahkenNdu 
pusuh kerina si enggeluh. 

17 Bujur kap kerina perbahanen TUHAN, i 
bas kerina si IbahanNa la dem perkuah ate. 

18 Man si erlebuh man BaNa ndeher kap Ia, 
si erlebuh man BaNa alu tutus ate. 

19 'berekenNa keperlun kalak si 
erkemalangen man BaNa, IdengkehkenNa 
penderkuhna, jenari IkeliniNa ia. 

20 Asa kalak si erkeleng ate man TUHAN 
IkawaliNa, tapi kalak jahat IkernepkenNa. 

21 Rasa lalap ateku muji TUHAN, o kerina 
TinepaNa, pujilah GelarNa si Badia seh rasa 
lalap. 


Pujilah Dibata penampatta 


1 Pujilah TUHAN! O tendingku, 
146 pujilah TUHAN. 


2 Asa umur geluhku kupuji ateku TUHAN, 
ateku rende man Dibata asa dekahna aku 
nggeluh. 

3Ula kam ernalem man raja-raja, Ia lit 
manusia si ngasup engkelini kam. 

4 Kune mate ia, mulihken ia ku taneh, i bas 


wari si e kerina sura-surana peltep. 

> Malem ate kalak si TUHAN Dibata 
penundalenna, si ibahanna Dibata nu Jakup 
jadi penampatna, 

6si nepa langit, doni, lawit, ras kerina isina. 
Katawari pe ItepatiNa PadanNa. 

1 la kap ngerunggui kalak si itindih man 
kalak si kelihen, IberekenNa nakan. TUHAN si 
nangtangi kalak si i bas penjara nari, 

8 si pemedakken mata si pentang. Ipetedisna 
kalak si nggo guling, keleng AteNa man kalak 
bujur. 

3 Kalak pertandang si lit i negerinta 
IkawaliNa, diberu si nggo mbalu ras anak 
melumang IsampatiNa, tapi sura-sura kalak 
jahat lalap IbanNa Ia sahun. 

10 TUHAN kap raja sidekah-dekahna, o Sion, 
DibataNdu kap si erkuasa rasa lalap seh rasa 
lalap. Pujilah TUHAN! 


Dibata si Mada Kuasa pujilah Ia 


147 1 Pujilah TUHAN! Andiko ulina rende 
muji Dibata: andiko senangna ras 
bujurna muji 1a. 

2 Jerusalem ipanteki TUHAN kap mulihi, 
kalak buangen IbabaNa ka mulih. 

3 IpepalemNa kalak si getem pusuhna, 
dingen I balutiNa ugahna. 

“la si nentuken beligan bintang-bintang i 
langit, dingen IbahanNa gelarna sada-sadai. 

> Mbelin dingen mbisa kal kap Tuhanta, 


KepentarenNa pe la tersipati. 

6 Kalak si meteruk IpeganjangNa, tapi kalak 
jahat IdampeskenNa. 

7 Endekenlah ende-enden pujin man TUHAN, 
rendelah muji TUHAN alu kulcapi. 

8la kap si engkimbangken embun i langit, 
si mereken udan ku doni, si peturah dukut i 
Uuruk-uruk. 

9la kap si mere nakan man rubia-rubia, si 
mere nakan man perik kak si ciap-ciap ku la. 

10 TUHAN la ngena AteNa kuda si megegeh, 
la DiateNa tentera-tentera si mbisa. 

ll Tapi ngena AteNa man kalak si 
erkemalangen man BaNa, si ernalem man 
keleng AteNa si tetap. 

12 Pujilah TUHAN, o Jerusalem! Pujilah 
Dibatandu, o Sion! 

13ja si erbahanca pintu gerbangndu tetap 
nteguh. la si masu-masu kalak si ringan i bas 
kam. 

14 ja si njagai perbalengen daerahndu maka 
dame, si mereken kesenangen man bandu 
alu gandum si mejilena. 

15 Ja si mereken perentah man doni, kai si 
IkatakenNa minter jadi. 

16 jkimbangkenNa salju desken kapas, 
IkencerkenNa embun desken abu. 

17 IdabuhkenNa baho desken batu rintik, 
kerina kalak nggirgir perbahan bergehna. 

18 BekasNa ersuruh emaka es melengas, 


lembuskenNa angin emaka lau jadi maler. 

19 | pesehNa KataNa man bangsana, 
perentah-PerentahNa ras undang-UndangNa 
man Israel. 

20 Perbahanen si bage Ia IbahanNa man 
bangsa-bangsa si deban, bangsa-bangsa e la 
meteh undang-UndangNa. Pujilah TUHAN! 


Langit ras doni muji TUHAN 


148 1 Pujilah TUHAN! Pujilah TUHAN i 
Surga nari, o kam kerina si ringan | 
bas ingan si Meganjangna. 

20 kam malekat-MalekatNa pujilah Ia, 
pujilah la, o kam kerina tentera Surga. 

3 Pujilah Ia, 0 matawari ras bulan, pujilah Ia, 
o bintang-bintang si ersinalsal. 

4 Pujilah Ia, o langit si meganjangna, pujilah 
la, o kam si lit i datas langit. 

3 Kerina min muji TUHAN! Sabap Ia si 
merentahkenca maka kerina e jadi. 

6 Kerina tinepa e ItetapkenNa InganNa seh 
rasa lalap, janah la banci la IpatuhiNa. 

7 Pujilah TUHAN, o isi doni kerina, o naga 
lawit ras lawit si mbagesna, 

89 kilap ras baho, salju ras embun, angin si 
erpiu si patuh man PerentahNa. 

9 Pujilah TUHAN, o uruk-uruk ras deleng- 
deleng, o kerina kayu si erbuah dingen 
kerangen kerina. 

100 rubia-rubia si melemuk ras si meliar, o 


rubia-rubia si njoler dingen perik-perik kerina! 

11 Pujilah Ia, o raja-raja ras bangsa-bangsa, 
o sibiak raja bage pe penguasa si deban; 

120 anak perana singuda-nguda, o kam 
kerina orang tua ras anak-anak. 

13 Berelah man kerina muji TUHAN! Sabap 
GelarNa ganjangen kap asangken kerina 
gelar. KemulianNa ganjangen asa doni ras 
langit. 

14 ja si mere gegeh man BangsaNa, man 
bangsa Israel KekelengenNa. Erkiteken si e 
kerina BangsaNa muji la. Pujilah TUHAN! 


Ende-enden pujin 
149 1 Pujilah TUHAN! Endekenlah 
ende-enden si mbaru man TUHAN, 
pujilah Ia i tengah-tengah perpulungen 
BangsaNa si tutus. 

20 Israel, meriahlah erkiteken Ia si nepa 
kam, rende ersuraklah, o kerina kalak Sion, 
erkiteken Rajandu. 

3 Alu landek pujilah GelarNa, pujilah GelarNa, 
alu malu gendang dingen ngkuit kulcapi. 

4Ngena ate TUHAN man BangsaNa, 
IpehagaNa kalak si meteruk alu mereken 
kemenangen. 

 Meriahlah iakap bangsa TUHAN erkiteken 
KemenangenNa, dingen rende ersurak 
gedang-gedang nu berngi. 

6 Pujilah Dibata alu sora megang, alu njemak 


pedang si ntelap, 

7 lako naluken negeri-negeri, ras ngukum 
rayatna, 

8 ngeranteken raja-rajana, ras peminpin- 
peminpinna alu rante besi; 

9 guna ngukum bangsa-bangsa sue ras 
perentah Dibata. Enda me kap kemenangen 
bangsa Dibata. Pujilah TUHAN! 


Pujilah TUHAN 


1 Pujilah TUHAN! Pujilah TUHAN 

150 i bas RumahNa si Badia! Pujilah 
KuasaNa i Surga! 

2 Pujilah Ia erkiteken PerbahanenNa si 
mbisa, pujilah Ia erkiteken KemulianNa si 
meganjangna. 

3 Pujilah Ia alu ngembus terompet, pujilah Ia 
alu suling ras tanduk. 

4 Pujilah Ia alu malu gendang dingen landek, 
pujilah Ia alu kulcapi iher ngembus sarune. 

> Pujilah la alu penganak, pujilah Ia alu gung 
si erbolo-bolo. 

6 Pujilah TUHAN kerina si erkesah. Pujilah 
TUHAN! 


Amsal 


Tujun pengajaren enda 


1 l Enda me pengajaren Salomo, anak Daud 
raja Israel. 

2 Tujunna eme nampati kalak gelah pentar 
dingen ngaloken pengajaren si mehuli, janah 
ngantusi ranan si mbages ertina. 

3 Jajarkenna kalak maka nggeluh pentar, 
bujur, adil dingen benar. 

4lajarkenna kalak si langa erpengalamen 
gelah cerdik, kalak si nguda gelah pantas 
dingen pentar. 

> Pengajaren enda banci nambahi pemeteh 
kalak pentar, janah kalak si nggo meganjang 
sekolahna pe banci erlajar i jenari. 

SAlu bage banci mbages isipatina erti si 
terbuni i bas pengajaren enda janah ietehna 
njabap persoalen-persoalen si ibereken kalak 
pentar. 


Ajar man anak perana 


7 Guna ndatken pemeteh, si pemenana si la 
banci la lit i bas kalak eme mehamat dingen 
erkemalangen man TUHAN. Kalak lenge la 
nggit mperdiateken kepentaren dingen la ia 
nggit erlajar. 


Amsal 1.871 19 
80 anakku, perdiatekenlah kai si ikataken 


nande bapandu man bandu, 

9 sabap ajarenna e nambahi lagu langkah si 
mehuli kap, si desken rudang-rudang i babo 
takalndu tah pe bura-bura i bas kerahungndu 
si erbahanca kam mejile. 

100 anakku, adi iajuk-ajuk kalak jahat kam 
ula kam nggit. 

11 Kune ikatakenna nina, "Ota si darami 
kalak maka si bunuh! Ota sipesenang dirinta 
alu nggempangi kalak si la ersalah. 

12 Tupung sijumpai ia nggeluh alu mejuah- 
juah, tapi tupung si tadingken ia nggo 
mate. 

13 Sirampuk barang-barangna si meherga 
gelah rumahta dem alu barang-barang 
rampasen. 

14 Ota ras kita, gelah si bagi-bagiken barang 
si itangko kita e." 

150 anakku ula kam nggit ngikutken kalak 
si bage. Sirangilah ia. 

leja ia erkari-kari adi erbahan jahat. 
Katawari pe nggo sikap ia lako munuh. 

17 Perik-perik pe la nggit ndedeh siding adi 
idahna siding e itogeng. 

18 Tapi kalak jahat ikurukna kap lubang jadi 
siding man kesahna janah ia nge gedap ku 
bas. 

19 Perampuk, kesah kap asamna ngerampuk 
-- enda me si jadi man kalak si nggeluh 
ndarami untung melket. 


Amsal 1.201 29 3 


Kepentaren erdilo 


20 Dengkehkenlah! Kepentaren erlebuh i 
gedang-gedang pasar bage pe i tiga. 

21 Megang sorana erlebuh i pintu-pintu 
gerbang dingen i bas ingan pulung jelma si 
nterem. 

22 Nina, "O kalak motu! Asa kai nari 
atendu dekahna kam tetap motu? Asa 
kai nari dekahna meriah iakapndu i bas 
kebodohenndu janah la nggit erlajar? 

23Tinggelken adi kam kutembehi, gelah 
kam kuajarken alu mehuli jenari kubereken 
pemetehku man bandu. 

24Nggo kam kudilo dingen kuendik-endik 
tapi Ia ibegikenndu. 

25 Kerina ajarku la diatendu pe, dingen Ia 
atendu ngena adi kam kupandang. 

26 Fmaka tupung kam i bas kiniseran, 
tawa aku. Tupung kam i bas kebiaren 
kuguro-guroken kam. 

27 Kutawa-tawai kam tupung kam iderpa 
galumbang kiniseran si reh desken angin 
kalinsungsung, seh maka kam susah janah 
mesui atendu. 

28| je maka ilebuhndu aku, tapi la kualoi, 
idaramindu aku tapi la kam jumpa ras aku. 

29|a pernah turah ukurndu maka perlu kepe 
pemeteh. La kam nggit ngikutken TUHAN. 


Amsal 1.301 2.8 | 4 
30 La pernah kam nggit ngaloken ajarku, 


janah Ia pernah iperdiatekenndu kune 
kupandang kam. 

31 Dage nanamindu me bekas 
perbahanenndu, janah mesui me atendu. 

32 Kalak si la erpengalamen, mate erkiteken 
itulakna kepentaren. 

33 Tapi kalak si megiken kepentaren, teneng 
geluhna janah la perlu ia mbiar." 


Guna kepentaren 


2 1 Pelajarilah si kukataken man bandu 
o anakku, janah ula kal kam lupa si 
kuturiken man bandu. 

2 Megermetlah nandangi kepentaren jenari 
cubakenlah ngantusisa pe. 

30 anakku, pindolah pemeteh, seksekilah 
ndatken pengertinna. 

4Daramilah e desken ndarami emas, 
ayakilah e desken ndarami erta si terbuni. 

> Alu bage maka ietehndu kai ertina 
erkemalangen man TUHAN, jenari idatndu me 
pemeteh kerna Dibata. 

S6 TUHAN kap si mereken kepentaren, i bas 
la nari kap manusia ndatken pemeteh ras 
pengertin. 

! Man kalak benar ras bujur IberekenNa 
penampat ras ampang-ampang. 

8TUHAN si ngkawali kalak si bujur 
perbahanenna janah iampang-AmpangiNa 
kalak si tutus man BaNa. 


| Amsal 2.91 19 Ng 
9 Adi idengkehkenndu aku, ietehndu kai si 


bujur, si benar dingen adil. letehndu pe kai si 
arus ilakokenndu. 

10 Kam jadi kalak pentar janah pemetehndu 
mereken kesenangen man bandu. 

l1 Kebeluhen dingen pengertinndu kap si 
ngkawali kam, 

12 dingen ia si ngambati kam maka ula 
ngelakoken si lepak. Ipedauhna kam i bas 
kalak si erbahan perjengilen nari alu rananna. 

13 Kalak si bage Ia nggit ngikutken peraten 
Dibata, erkiteken ia erdalan i bas kegeluhen 
si dem alu dosa. 

14 Meriah iakapna ngelakoken si salah janah 
ndarami kepuasen i bas perbahanenna si 
jahat. 

15 Ja penipu dingen la terteki pe. 

16 Ngasup me kam nulak diberu gutul si 
nami-nami kam alu cakap medalit gelah kam 
guling. 

17 Diberu si bage la keleng atena 
perbulangenna, nggo lupa ia padan si 
ibelaskenna man TUHAN. 

18 Adi lawes kam ku rumahna, e ertina kam 
erdalan kempak kematen. Ndahi ia seri ras 
ndeheri doni kematen. 

19 Kalak si ndahi ia asa ndigan pe lanai banci 
mulihken; lanai ndigan pe ia mulihken ku bas 
dalan kegeluhen. 


Amsal 2.201 3.7 . 
20 Dage o anakKu, arus maka iusihndu 


perbahanen kalak si mehuli dingen nggeluhlah 
i bas kegeluhen si benar. 

21 Sabap kalak si nggeluh rikutken si ngena 
ate Dibata, eme kalak si bersih ukurna, ia kap 
si tading i bas negerinta enda. 

22 Tapi kalak jahat dingen perdosa isintapken 
Dibata me i bas negeri enda nari desken 
dukut si iruah i bas taneh nari. 


Ajaren man anak perana 


l Ndigan pe ula ilupakenndu kai si 
kuajarken man bandu o anakku. Ingetlah 

lalap kai si kukataken man bandu. 

2 Ajarku bandu erbahanca gedang umurndu 
janah senang geluhndu. 

3Tetaplah kam patuh man Dibata janah 
bujurlah perbahanenndu man kerina manusia. 
Burakenlah e i bas kerahungndu dingen 
suratken i bas pusuhndu. 

4Adi bage perbahanenndu subuk Dibata 
bage pe manusia ngena atena ngenehen 
kam. 

3 Ernalemlah man Dibata alu bulat ukurndu. 
Ndigan pe ula ernalem man pemetehndu jine. 

S Ingetlah Dibata i bas kerina si idahikenndu 
emaka la si nuduhken dalan si payo man 
bandu. 

7 Ula iakapndu pentar kam lebih asa patutna; 
patuhlah man Dibata janah ula kam nggit 
ngelakoken si jahat. 

8 Adi bage pengelakondu, perbahanenndu 


e desken tambar si pepalem penakit ras si 
mesuindu. 

9 Mehamatlah man TUHAN alu 
mpersembahken ulih jumandu si mehulina 
kal man BaNa. 

10 Adi bage perbahanenndu Ia banci lang 
dem lumbungndu alu gandum dingen lau 
anggurndu sampur, seh maka lanai siat ingan 
munikenca pe. 

11 Kune kam iajarken TUHAN, o anakku, 
perdiatekenlah e, janah bahanlah e jadi sada 
persinget. 

12 lukum TUHAN kap kalak si IkeliniNa, bali 
ras bapa ngukum anak buah atena. 

13 Sangap kal kalak si ndatken kepentaren, 
eme kalak si ndatken pengertin. 

14 Untungna belinen asangken pirak, janah 
ergan kap e asangken emas. 

15 Ergan kap kepentaren asangken permata: 
bicara kerina pe si isurandu ipersada la kap 
terpeseri ras kepentaren e. 

16 Kepentaren kap si mereken man bandu 
umur si gedang, bage pe kebayaken ras 
kehamaten. 

17 Kepentaren kap si erbahanca senang 
geluhndu, janah si mabai kam arah dalan 
dame. 

18 Kalak pentar kap kalak sangap. 
Kepentaren si mereken kegeluhen man bana. 


— Amsal 3.191 31 8 
19TUHAN njadiken doni enda alu 


KepentarenNa, alu KebeluhenNa ItamakenNa 
langit i bas inganna. 

20 Alu PemetehNa IbahanNa maler lau belin, 
bage me embun si mereken udan ku doni 
enda. 

21 Frkiteken si e o anakku, ula kal sirangi 
kepentaren ras pemeteh! Ula pulahi pe. 

22F kap si mereken kegeluhen, kegeluhen si 
senang dingen dame man bandu. 

23| 3 kam biar-biaren erdalan janah Ia 
terantuk pe. 

24Tupung tunduh Ia kam mbiar janah badeh 
pertunduhndu gedang-gedang berngi. 

25|a pada aru atendu kerna kebiaren si 
rempet rehna, desken galumbang si rempet 
ngombakken kalak jahat. 

26TUHAN si njagai kam, Ia ipelepasna kam 
jertuh kena siding. 

27 Asa bancina, bahanlah mehuli man kerina 
kalak si perlu penampatndu. 

28 Ula suruh temanndu nimai seh pagi, adi 
banci nge isampatindu ia genduari. 

29 Ula isurakenndu erbahan jahat nandangi 
temanndu si balengen: ia ringan ideherindu 
janah tek ia man bandu. 

30 Ula erjengil Ia ersebap ras kalak si Ia 
pernah erbahan ceda man bandu. 

31 Ula mecimberu man kalak si erbahan Ia 
bujur, janah ula usih pe perbahanenna, 


Amsal 3.321 4.7 
32 sabap TUHAN ernembeh ate man kalak 


si erbahan jahat, tapi IbahanNa bujur man 
kalak si ndalanken si ngena AteNa. 

33TUHAN masu-masu rumah kalak benar 
tapi IsumpahiNa rumah kalak jahat. 

34 Kalak si meganjang rukur, juru me i bas 
TUHAN, tapi melias Ia man kalak si meteruk 
rukur. 

35 Kalak pentar ertambah-tambah kap 
gelarna merim, tapi kalak bodoh ertambah- 
tambah si erbahanca iakapna mela. 

10 anakku, begikenlah ajar nande 
4 bapandu! Megermetlah, gelah mbages 
pengertinndu. 

2 Si kuajarken man bandu e mehuli kal, 
emaka inget-ingetlah kerina. 

3Aku anak sada-sada i bas nandengku: 
tupung aku kitik denga, 

4iajarken bapangku aku nina, "Ingetlah kai 
katangku man bandu, ula lupa. Lakokenlah 
sentudu ras si kukataken man bandu maka 
kam nggeluh. 

“Jadilah pentar janah pebagesi 
pengertinndu. Ula kam lupa, ula kam 
nilah i bas kai si kukataken." 

6 Ula tadingken kepentaren maka kam 
ikawalina: kelengilah kepentaren maka kam 
Ijagaina. 

1 Si pentingna si la banci lang ilakokenndu 
eme kap ndatken kepentaren. Kai pe atendu 


Amsal 4.81 18 : 10 
jadi perayakenndu, tapi si la banci langna kal 


si arus iayakindu eme pengertin. 

8 Kelengilah kepentaren, maka kam 
langkatkenna. Ergailah kepentaren maka kam 
ipehagana. 

9 Iberekenna me man bandu rudang-rudang 
si mejile, janah itamakenna ku takalndu 
mahkota si mehaga. 

10 Begikenlah aku o anakku. Tutuslah atendu 
megiken kai si ku kataken man bandu maka 
gedang umurndu. 

11 Nggo kuajarken man bandu kepentaren 
dingen dalan kegeluhen si payo. 

12 Adi nggeluh i bas kepentaren, Ia kam dat 
alangen adi kam erdalan: la kam tertuktuk 
adi kam kiam. 

13 ngetlah lalap kai si nggo ipelajarindu. 
Jagai lalap, sabap e kap kegeluhenndu. 

14 Ula kam lawes kempak perlawes kalak 
jahat. Perbahanenna pe ula kal usih. 

15 Tulak janah sirangilah si jahat: ula nilah, 
tapi pinterkenlah perdalanndu. 

16 Kalak jahat Ia tertunduh adi langa erbahan 
jahat. Langa madat matana adi langa 
ncilakaken kalak. 

17 Kejahaten ras kekejamen desken pangan 
ras inemen kap man kalak enda. 

18 Dalan si idalani kalak bujur seumpama 
matawari pultak erpagi-pagi, lalap reh 
terangna seh pantek ciger. 

19 Tapi dalan si nidalani kalak jahat bali kap 


ras berngi si gelap, jongkang ia tapi la ietehna 
kai si mahanca. 

200, anakku megermetlah dengkehken 
rananku. Begiken kai si kukataken. 

21 Ula pelepas rananku sirang ras kam, 
ingetlah katawari pe dingen bunikenlah i bas 
pusuhndu. 

22 Man kalak si ngantusisa datca kegeluhen 
dingen kejuah-juahen. 

23 Manjar-anjar kam rukur, sabap 
perukurenndu kap si mabai dalan 
kegeluhenndu. 

24 Ula ndigan pe belasken kata la tuhu; 
pedauhlah i bas kam nari kata guak dingen 
ranan si Mmahanca kalak papak. 

25 Teridah min arah matandu sinalsal 
kinibujuren ukurndu: tatap ku lebe alu la 
pada mela-mela. 

26 Ukurkenlah mbages-mbages ope denga 
idalankenndu maka kai pe si ilakokenndu 
tuhu mehuli jadina. 

2! Sada jingkang pe ula kam nilah i bas dalan 
si benar nari. 


Persinget gelah ula erlua-lua 


5 l Pegermetken o anakku, perdiatekenlah 
kepentarenku ras kebeluhenku rukur, 

2 gelah ietehndu uga erlagu langkah si payo, 
dingen ranan si ncidahken kepentaren. 


0000 Amsal 5.31 14 12 
3Banci jadi, diberu kalak si deban cakapna 


manis bagi tengguli janah pengeranana 
daliten asangken minak. 

4Tapi tinadingna man bandu pagit ras mesui. 

> Dalan si idalanina dalan kematen kap, 
emaka irintakkenna kam ku bas doni 
kematen. 

ela la erdalan arah dalan kegeluhen: Ia 
igejapna ia nggo nilah i bas dalan kegeluhen 
nari. 

7 Genduari o anak-anakku, dengkehkenlah 
rananku janah ndigan pe ula kam lupa kai si 
kukataken. 

8 Ula deheri diberu si bage tempasna! 
Rumahna pe ula deheri. 

9 Adi ideherindu ia bene me kemulianndu 
janah tupung paksa kam nguda denga 
kesahndu nggo ibuat kalak si la meteh 
mekuah. 

10 Kinibayakenndu keri ipangani kalak si 
deban janah ulihndu latih jadi sikerajangen 
kalak si Ia itandaindu. 

11 Ndehereng me kam nimai kesahndu 
mutus badanndu keri ipangani penakit. 

12 Emaka nindu, "Ngkai maka la aku pernah 
erlajar? Ngkai maka la aku nggit iajarken 
kalak? 

13La aku nggit megiken ajar gurungku. La 
kuperdiateken pe. 

14Jenari alu la kuarap aku nggo bene kal i 
tengah-tengah jelma si nterem." 

15 Setialah kempak ndeharandu dingen man 


bana sajalah atendu ngena. 

16 Labo lit gunana adi iambur-amburndu 
benihndu i bas tiga, bage pe ngerapken 
sinuan i pasar-pasar. 

17 Kam saja ngenca empuna e ras 
ndeharandu, la banci iraskenndu ras diberu si 
deban. 

18 Emaka malem atendu ras ndeharandu 
janah datndu kemalemen ate i bas 
singuda-nguda si nggo iempoindu, 

19 diberu si mberu, mejingkat desken belkih 
beru-beru. Bahanlah tenten ndeharandu jadi 
pengadi-ngadinndu, dingen atena ngena man 
bandu jadi keriahenna si tetap. 

20 Kai kin gunana adi ngena gia atendu man 
diberu si deban o anakku? Man kadendu 
kin ndeheri diberu kalak aminna mejile gia 
rupana? 

21 Kai pe si ibahanndu idah TUHAN 
kap kerina. Ku japa pe perlawesndu, 
IperdiatekenNa nge kam. 

22 Dosa kalak jahat desken siding kap: janah 
ia jine kap kena siding dosana. 

23 Mate ia perbahan Ia ia ngasup ngkuasai 
dirina. Kelongorenna mabaken ia ku bas 
kubur. 


Persinget si deban 


10 anakku, ntah mawen pernah kam 
erpadan njamini utang kalak. 

2 Banci jadi nggo kam rutang cakap, janah 


teriket kerna padanndu jine. 

3 Adi payo bage o anakku, nggo kam i teruh 
kuasa kalak ndai. Tapi bagenda carana maka 
banci kam pulah: minterlah dahi ia, jenari 
pindolah alu meseksek man bana maka kam 
ipulahina. 

4Ula bere matandu tertunduh, selibenndu 
pe ula pitpit. 

> Pulahi bandu i bas siding e nari bali ras 
perik ntah belkih mulahi bana i bas perburu 
nari. 

60 kalak perkisat, perdiatekenlah perkis, 
janah erlajarlah i bas ia nari. 

7 Perkis Ia lit peminpinna, Ia lit mandurna, Ia 
lit si njagasa, 

8 tapi erdahin ia pepulung nakan tupung 
paksa lego guna pangan tupung paksa 
perudan. 

90 kalak perkisat, asa kai nari dekahna kam 
medem-medem saja? Ndigan ndia kam keke? 

10 Nina, "Kentisik saja aku medem: cirempu 
aku janah pekesahken kentisik saja." 

Il Tapi tupung ia tunduh rempet reh 
kemusilen nindih ia desken pengerampuk si 
ersenjata. 

12 Kalak jahat dingen kalak si la erguna pet 
kal meritaken berita si Ia tuhu. 

13 Sikirepen ia erbahan tanda guna nipu 
kalak. 

14 Alu taki pacikna, ibahanna rencana- 


rencana jahat, i japa pe ibahanna perubaten. 

15 Erkiteken perbahanenna, rempet reh 
cilaka ndabuh man bana emaka mate me ia. 

16 Lit pitu perkara si nembeh janah ciga 
kal ate TUHAN ngenenca eme: pengenehen 
mata si megombang, dilah perguak, tan si 
munuh kalak si la ersalah, ukur si erbahanca 
sura-sura jahat, nahe si mejingkat ngelakoken 
kejahaten, saksi si la erngadi-ngadi erbual, 
dingen kalak si peturah perubaten sapih-sapih 
temanna. 

17 (Ams 6:16) 

18 (Ams 6:16) 

19 (Ams 6:16) 


Persinget gelah ula erlua-lua 


200 anakku, lakokenlah kai si ikataken 
bapandu, ula la inget kai si iajarken 
nandendu. 

21 Bunikenlah kata-katana, simpan i bas 
pusuhndu. 

22 Ajarenna e kap si mabai kam i bas 
perdalanenndu, si ngkawali kam tupung 
berngi, si mereken pedah man bandu tupung 
suari. 

23 Ajar orangtuandu desken lampu si 
ersinalsal kap: kam ipandangna lako 
nuduhken dalan si mehuli man bandu. 

24 Ajarna e ngasup pedauh kam i bas diberu 


si la mehuli nari, i bas penaki-naki ndehara 
kalak si deban nari. 

25 Ula kam terpikat erkiten jilena, ula kam 
terpikat erkiteken pengkirep matana. 

26 Diberu si pencarinna erlua-lua banci isewa 
alu sada piring nakan, tapi erlua-lua ras 
ndehara kalak, kesah kap tebusenna. 

27 Banci kin itamaken kalak api i bas 
tentenna, tapi la meseng bajuna? 

28 Banci kin kalak erdalan i babo rara tapi Ia 
meseng nahena? 

29 Seri kap bahayana e ras medem ras 
ndehara kalak. Kalak si bage la banci pulah i 
bas ukumen nari. 

30 Kalak si nangko nakan perban lihena, labo 
ia ipemela-mela kalak. 

31 Tapi aminna bage pe, adi ia ketunduken la 
banci lang igalarina pitu kali lipat, seh maka 
kerina si i bas ia jadi penggalarna. 

32 Tapi sekalak dilaki si erlua-lua ras ndehara 
kalak, ia ncedaken dirina jine. Seh kal motuna 
kalak si bage. 

33 Mela me iakapna dingen ukumen jadi 
sikerajangenna, gelarna mbau seh rasa lalap. 

34 Perbulangen si mecimberu erkiteken 
pengelako ndeharana e, rawana la tanggung- 
tanggung, ia erbalas lanai terambati. 

35 La ia nggit ngaloken galar. Pemere si asa 
kai pe buena la ngasup erbahan nimpet gara 
atena. 


Amsal 7.1i 10 
7 10 anakku, ingetlah kai si kukataken 


ndigan pe ula kam lupa kai si 
kuperentahken man bandu. 

2 |akokenlah bagi si kukataken maka kam 
nggeluh. Metengetlah kam ndalanken kerina 
ajarku, bagi tengetna kam njagai matandu 
jine. 

3 Ingetlah lalap ajarku, suratkenlah e i bas 
pusuhndu. 

4Bahanlah maka kepentaren jadi turangndu 
dingen pemeteh jadi temanndu meriah. 

> Kepentaren kap si banci pedauh kam i bas 
ndehara kalak nari si atena naki-naki kam alu 
cakap manis. 


Diberu perlua-lua 


6| bas sada wari natap-natap aku i bas 
jendela rumahku nari. 

7 Jenari kuidah nterem anak perana mbaru 
mberkat: tapi si kuperdiateken eme sekalak 
si bodoh. 

8 Kenca wari nggo gelap erdalan-dalan ia 
deher sada eluk. I je lit tading sekalak diberu. 

9 (Ams 7:8) 

10 Diberu ela meteh mbiar janah la meteh 
mela. Semal ia erdalan-dalan ntah tedis-tedis 
i bas simpang-simpang, i pasar-pasar, ntah 
pe i taneh lapang. Kuidah diberu ndai ndarat, 
uisna bali ras diberu si pencarinna erlua-lua, 
jenari ijumpaina anak perana ndai alu 
sura-sura si macik. 

11 (Ams 7:10) 


12 (Ams 7:10) 

13 Kenca bage idakepna anak perana ndai, 
iemaina. Alu la meteh mela nina, 

14 “Sendah nggo kupersembahken 
persembahenku: daging persembahen ndai lit 
denga i rumahku. 

15 Eme sabapna maka ndarat aku ndarami 
kam: janah alu la isangka-sangka nggo kam 
tedis i lebe-lebengku. 

16| bas ingan medemku nggo kukimbangken 
uis lenen Mesir si ercurak-curak, 

17 dingen nggo kupirpiri alu minak wangi i 
bas mur, cendana ras kayu manis nari. 

18 Genduari nari ersenang-senanglah kita 
ngenanami kengenan ate gedang-gedang 
berngi. 

19 Perbulangenku Ia i rumah, ia sangana 
lawes, ku ingan si ndauh. 

20 Melala kal ibabana duit, emaka seh dua 
minggu enda labo ia mulih." 

21 Bage me penakina-naki diberu e anak 
perana ndai alu cakap si medate dingen 
medalit. Dungna tergoda ia. 

22 La ia ndauh rukur, ikutkenna diberu e, 
bali ras lembu si itegu ku bas penggelehen, 
desken belkih si perlawesna kempak siding. 

23 anah i je reh me anak panah multakken 
tentenna. Bali ras perik si perkiamna kempak 
siding, bage me anak perana ndai la igejapna 
maka nandangi bene me kesahna. 

24 Erkiteken si e o anak-anakku, begikenlah 


aku. Perdiatekenlah kai si kukataken. 

25 Ula pelepas diberu si bage nambat 
pusuhndu, ula darami ia, 

26 sabap nggo melala kegeluhen dilaki getem 
ibahanna. Lanai terbeligai teremna si nggo 
bene ibahanna. 

27 Ndahi rumahna, seri kap ras lawes 
kempak doni kematen, dalan e pinter kempak 
kematen. 


Pujin nandangi kepentaren 


9 1 Dengkehkenlah! Kepentaren erlebuh, 
pemeteh erdilo. 

2| datas uruk i tepi dalan, i serpang-serpang 
tedis me kepentaren. 

3| pintu gerbang kota, ije erlebuh ia, 

“nina, "O jelma manusia dengkehkenlah, o 
si ngiani doni, begikenlah sorangku erlebuh. 

? Langa kin kam dewasa? Erlajarlah gelah 
dewasa. Kalak lenge kin kam? Erlajarlah 
ndatken pemeteh. 

6 Dengkehkenlah kata si meherga si 
kuajarken: janah payo kap kerina si 
kuturiken. 

! Si kukataken e, tuhu kap kerina, kata guak 
seh kal ateku nembehna. 

8 Kasa kai si kukataken payo kerina, la lit si 
la tuhu tah si papak pemabaina. 

9 Man kalak si erpemeteh, terang kap e 
kerina: man kalak pentar, seh kap tangkasna. 

10 Ergakenlah kai si kuajarken lebihen 


asangken pirak, ergakenlah pemeteh lebihen 
asangken emas murni. 

Il Aku kap kepentaren, aku ergan asangken 
permata, la terbandingken ras kai pe si 
iakapndu meherga. 

12 Aku kap kepentaren: pengertin si 
mbages lit i bas aku, aku cerdik, mehuli kal 
pemetehku. 

13 Frkemalangen man TUHAN ertina erciga 
ate man kejahaten, la ngena ateku si 
megombang ras ukur meganjang. Nembeh 
ateku kempak lagu langkah si jahat, dingen 
ranan si la tuhu. 

14 Aku kap si mahan rencana dingen 
ndahikenca, aku cerdik dingen erkuasa. 

15 Kusampati raja-raja ndalanken 
pemerentahen, si erkuasa kusampati 
ndalanken undang-undang alu bujur. 

16 Erkiteken ngaruhku raja-raja erkuasa i 
doni, bage pe si bayak-bayak ras hakim-hakim 
kerina. 

17 Keleng ateku man kalak si ngkelengi aku, 
ise pe si ndarami aku jumpa ia ras aku. 

18| bas aku simpar kebayaken dingen 
kemulian, bage pe kesenangen erkiteken seh 
sura-sura. 

19 Kai si idatndu i bas aku nari ergan 
asangken emas murni, ergan pe asangken 
pirak asli. 

20 Aku erdalan i bas dalan benar, kuikutken 


dalan si bujur. 

21 Man kalak si ngkelengi aku, kubereken 
kebayaken melala, rumahna kudemi alu 
erta-erta si meherga. 

22 Aku kap tinepa TUHAN si pemena, bekas 
TanNa si mula-mulana. 

23 Aku kap si pemena kal ijadiken, si 
pemena, ope denga doni ibenaken. 

24 eben aku tubuh asangken lawit si 
mbelang, ope denga lit sumbul-sumbul lau. 

25 Aku nggo tubuh ope denga lit deleng- 
deleng, ope uruk-uruk ipepajek i bas 
inganna. 

26 Ope denga doni ras kendit si mbelang 
itepa Dibata, ope denga sempukul taneh pe 
ijadiken. 

27 Aku nggo ikut i je tupung langit 
ikimbangken, tupung awang-awang iampeken 
i babo lawit si mbelang. 

28 Tupung Dibata namaken embun, i 
das awang-awang, tupung italangina 
sumbul-sumbul lau i bas lawit si mbelang, 

29 tupung IperentahkenNa lau lawit, Ia banci 
nimpari baleng si ItetapkenNa: aku pe ikut i 
je, tupung palas doni enda IpajekkenNa. 

30 Aku lit i DeherNa desken sekalak anak 
buah AteNa: aku kap sumbul KeriahenNa, 
dem keriahen i bas adep-AdepenNa, 

31 meriah ukurku ras doni enda, malem 
ateku ras manusia. 


7 Amsal 8.321 9.7 
32 Genduari o anak perana, dengkehken 


min aku, ikutkenlah pedahku, maka malem 
atendu. 

33 Megermetlah man kai si ipelajarindu, 
jadilah pentar, ula ikaruskenndu. 

34 Sangap kal kalak si megiken aku, 

si tep-tep wari tertima-tima i lebe-lebe 
rumahku. 

35 Ise si njumpai aku, ndatken kegeluhen, 
janah man bana ngena ate TUHAN. 

36 se si la njumpai aku, ia rugi jine, kalak 
si nembeh atena aku, kematen kap atena 
ngena." 


Kepentaren ras kebodohen 


9 l Nggo ipanteki kepentaren rumahna 
janah nggo ipajekkenna pitu palasna. 

2 Nggo igelehna asuh-asuhen guna pesta, 
iraruina anggurna maka itamaken i meja. 

3Nggo isuruhna pitu pelayanna diberu 
erlebuh i datas ingan si meganjangna nari 
ndilo kerina undangen nina, 

4"Ise li langa beluh rukur mari ku jenda!" 
Jenari nina man kalak lenge, 

> "Mari, pan panganku janah inem lau anggur 
si nggo kurarui. 

6 Tadingkenlah kalak bodoh jenari ikutkenlah 
dalan kalak pentar." 

7 Adi icidahken kesalahen kalak si 
megombang nembeh ngenca atena. Adi 

lajarken kalak jahat, ate mesui ngenca 


datndu. 

8 Kalak si meganjang rukur ula pandang, 
gelah ula atena nembeh man bandu. Tapi adi 
icidahkenndu kesalahen kalak pentar tentu 
keleng atena man bandu. 

2 Adi iajarkenndu kalak pentar, reh 
pentarna ia. Adi kalak benar iajarkenndu, 
ertambah-tambah pemetehna. 

10 Maka banci kalak jadi pentar la banci 
lang erkemalangen ia lebe man TUHAN. 

Adi itandaindu Dibata si Badia e, lit kap 
pengertinndu. 

11 Kepentaren erbahanca umurndu reh 
gedangna. 

12 Adi lit i bas kam kepentaren, bandu jine 
nge untungna; tapi adi itulakndu, kam jine 
nge si rugi. 

13 Kebodohen bali kap ras diberu si pet kal 
ngerana si la meteh mela. 

14 ja kundul i lebe-lebe pintun rumahna, 
dingen i bas ingan si meganjang i bas kuta. 

15| jenari ilebuhna kalak si mentas-mentas, 
kalak si bujur ukurna nina, 

16 "Mari singgah lebe, o kam si langa 
erpemeteh." Dingen man kalak motu nina, 

17 "Entebu kap lau si itangko, tabehen kap 
nakan si ipan erbuni-buni." 

18|a ieteh kalak si idilona, maka ise si 
ndeheri rumah diberu e nggo jumpa kematen: 


` Amsal 10.11 10 24 
janah kalak si nggo bengket ku bas rumahna, 


nggo gedap ku bas doni kalak mate. 


Pertenget Salomo 


10 l Enda kap pertenget Salomo: Anak si 
pentar eme kap keriahen bapana, anak 
si lenge e kap erbahanca ceda ate nandena. 

2 Kebayaken ulih kejahaten la kap lit 
untungna, tapi kebujuren mulahi kalak i bas 
kematen nari. 

3 Kalak bujur kutera pe la ipelepas TUHAN 
kelihen, tapi sura-sura kalak jahat la 
IpebentasNa. 

4Kalak malas jadi musil kap, tapi kalak 
mejingkat, kebayaken jadi ulihna. 

Kalak pentar rani kap i bas paksana, tapi 
man kemelanken adi lit si tunduh tupung 
paksa peranin. 

6 Kalak bujur ndatken pasu-pasu, tapi i bas 
kata-kata kalak jahat terbuni biak pemunuh. 

7 Kalak bujur jadi kesangapen si lalap inget 
kalak, tapi kalak jahat meter ilupaken. 

8 Kalak si rukur nggit megiken ajar si mehuli, 
tapi kalak si melasken kata-kata si la erluhu 
bene. 

9 Kalak bujur nggeluh la biar-biaren, tapi 
penipu Ia banci lang ketunduken. 

10 Kalak si la pang encidahken kebenaren, 
ipeturahna kap perubaten: tapi si mandang 
alu terang-terangen dame kap atena. 

Il Babah kalak bujur desken sumbul 


kegeluhen, tapi i bas kata-kata kalak jahat 
terbuni biak pemunuh. 

12 Nembeh ate mabai perjengilen, tapi 
keleng ate la naktaki kesalahen. 

13 Kalak si erpemeteh melasken kata-kata si 
payo, tapi kalak lenge perlu iukum. 

14 Kalak pentar, ipepulungna pemeteh 
asa bancina, tapi adi kalak lenge ngerana, 
ipekekena perjengilen. 

15 Kebayaken engkawali kalak bayak, 
kemusilen engkernepken kalak musil. 

16 Ngelakoken si mehuli kegeluhen kap 
upahna, tapi dosa mabai kalak gelah tole 
mahan dosa. 

17 Ise si ngergaken kata ajar, kegeluhen 
kap sikerajangenna, tapi kalak si la nggit 
ngakuken salahna, bene me ia. 

18 Kalak si relem-elem perguak kap, janah si 
percekurak, ia kap kalak lenge. 

19 Reh lalana ngerana, reh belinna dalan 
erdosa, adi pentar kin kam tentu kam Ia pet 
ngerana. 

20 Kata-kata kalak bujur desken pirak murni 
kap: perukuren kalak jahat, la lit sitik pe 
gunana. 

21 Kata-kata kalak bujur, erguna man jelma 
si nterem, tapi kebodohen kalak bodoh 
erbahanca cilaka dirina jine. 

22 Frkiteken pasu-pasu Dibata nge maka 


kalak jadi bayak, erdahin erbintuas labo 
nambahi kebayaken. 

23 Kalak bodoh meriah iakapna erbahan 
salah, tapi kalak pentar meriah iakapna 
ngelakoken si mehuli. 

24 Kalak bujur seh kap sura-surana, tapi 
kalak jahat kai si ibiarina kal, eme jadi man 
bana. 

25 Adi reh galumbang mbelin, mombak me 
kalak jahat, tapi kalak bujur paguh rasa lalap. 

26 Ula pada suruh kalak malas, sabap 
erbahanca latih ukur saja nge: bali ras 
cuka si erbahanca ipen ngilu, bagi cimber si 
erbahanca meser mata. 

27 Patuhlah man TUHAN, gelah kam cawir 
metua, kalak jahat mate ope denga seh 
paksana. 

28 Pengarapen kalak bujur kempak keriahen 
kap perlawesna, pengarapen kalak jahat 
tetap sia-sia. 

29TUHAN kap si ngkelini kalak bujur, tapi 
IkernepkenNa kalak si erbahan jahat. 

30 Kalak bujur nggeluh la biar-biaren, tapi 
kalak jahat ipelawes i bas taneh pusaka nari. 

31 Kalak benar pentar kal rananna, tapi kalak 
jahat isompel me babahna. 

32 Kalak bujur ietehna melasken ranan si 
mehuli, tapi ranan kalak jahat gelgel erbahan 
pusuh mesui. 

1 1 1 Nembeh ate TUHAN ngenehen kalak 


si make sukat-sukat si la bujur, tapi 
meriah AkapNa adi ipake timbangen si bujur. 

2 Kalak megombang, minter nge pagi juru, 
madin jadi kalak si rukur meteruk. 

3 Kalak bujur itegu-tegu kebujuren, kalak 
perbual kernep erkiteken bualna. 

4Tupung kematen nggo ndeher, erta lanai 
lit ertina, tapi kebujuren mulahi kalak i bas 
kematen nari. 

> Dalan kegeluhen kalak bujur, kebujuren si 
pekenditsa, tapi kejahaten erbahanca kalak 
jongkang. 

6 Kalak bujur terkelin erkiteken kebujurenna, 
tapi kalak si Ia terteki isidingi kerangapenna. 

7 Tupung kalak jahat mate, pengarapenna pe 
mate, ngarapken gegeh jine Ia lit ertina kepe. 

8 Kiniseran kalak bujur isalihken, tapi kalak 
jahat idempar kesusahen. 

9Ranan kalak jahat erbahanca bene kalak, 
tapi kepentaren kalak bujur erbahanca kalak 
terkelin. 

10 Dem keriahen i bas kota, tupung kalak 
bujur jumpa rejeki, adi kalak jahat mate, 
ersurak-surak kalak. 

11 Pasu-pasu kalak bujur erbahan kota jadi 
mejile, tapi ranan kalak jahat ncedakenca. 

12 Lenge kap adi mpeteruk kalak si deban, 
adi kam erpemeteh, tentu sinik saja kam. 

13 Kalak perancuk-ancuk Ia banci muniken 


rusia, tapi kalak si banci iteki ngasup muniken 
ranan. 

14 Bangsa si la erpeminpin la banci lang bene 
me, reh teremna kalak si beluh mereken 
ukur, dame me negeri. 

15 Ula padanken nggalar utang kalak si Ia 
itandaindu, madin ula campuri gelah ula 
erkadiola. 

16 Diberu si melias ihamati kap, kalak si 
merangap kebayaken saja ipepulungna. 

17 Runtung kalak si mehuli ukurna, tapi kalak 
si kejam ngerugiken bana kap. 

18 Kalak jahat situhuna labo lit untungna, 
tapi kalak si erbahan mehuli nggo tentu ngalo 
upah. 

19 se tutus atena ndahiken si mehuli, 
nggeluh me ia, tapi ise tetap erbahan jahat 
mate me ia. 

20 Nembeh ate TUHAN nandangi kalak si 
jahat ukurna, tapi kalak si mahan bujur 
IkelengiNa. 

21Teklah kam maka kalak jahat la banci Ia 
iukum, tapi kalak bujur terkelin. 

22 Diberu si mejile tapi Ia beluh ertimbang 
i bas ukurna, bali kap ras cincin emas i bas 
uncim babi. 

23 Sura-sura kalak bujur erbuahken kiniulin 
tapi adi seh sura-sura kalak jahat nembeh ate 
kalak kerina. 


| Amsal 11.241 12.3 . 29 
24 Lit kalak si melumbar mere, tapi tambah- 


tambah kebayakenna, lit kalak degil, tapi 
tambah-tambah kemusilenna. 

25 Melumbarlah mere maka kam reh 
bayakna, sampatilah kalak maka kam pe 
isampati. 

26 Kalak si nahan gandumna lako muat 
untung, isumpahi kalak kap: tapi si 
ndayakenca ndatken pasu-pasu. 

27 Ise si mehuli perayakenna, malang kap 
kalak man bana, tapi si ndaram-ndarami 
perubaten, jumpa me ia kiniseran. 

28 Kalak si ernalem man erta, nartar bagi 
bulung-bulung metua, tapi kalak bujur terlak 
bagi tunas nguda. 

29 Kalak si nama kecedan man isi jabuna, 
angin saja ngenca pagi ulihna: kalak bodoh 
lalap jadi suruh-suruhen kalak beluh. 

30 Ulih kebujuren eme kegeluhen, tapi kalak 
merawa menekenca. 

31 Kalak bujur ndatken si mehuli kap i bas 
doni enda, dage kalak jahat ugapa pe dat 
ukumen. 

1 2 l Kalak si erngena ate man pemeteh 

mesikel ia ituriken kesalahenna, kalak 
lenge la ngena atena pandang. 

2 Kalak bujur keleng ate TUHAN tapi si jahat 
sura-surana, nembeh AteNa. 

3 Kalak jahat labo lalap ia sikap, tapi kalak 
bujur tetap me ia paguh. 

4Ndehara si mehuli, ia kap kemulian ras 


keriahen perbulangenna, tapi ndehara si 
njuruken bali kap ia ras penakit kangker. 

Kalak bujur, perbahanenna pe bujur man 
kalak, tapi kalak jahat, nipu kalak ngenca 
sura-surana. 

6 Ranan kalak jahat munuh me, tapi cakap 
kalak bujur ngkelini kap. 

7 Kalak jahat tombang me, janah masap 
me kesusurenna, tapi kesusuren kalak bujur 
tetap kap lit. 

8 Kalak si erpemeteh ipujiken me, tapi kalak 
motu Iisakken pe. 

9 Padin ngemo ndat nakan, asangken erlagak 
jadi si mbelin tapi la man. 

10 Kalak bujur, ikelengina kap biri-birina, tapi 
kalak jahat, isiksana asuh-asuhenna. 

11 Perjuma si erbintuas, dem kap lumbungna, 
tapi motu kap kalak si muang wari-wari guna 
Si sea-sea. 

12 Kalak jahat lalap jahat sura-surana, tapi 
kalak bujur desken tembok si paguh. 

13 Kalak jahat isidingi kata si ibelaskenna, 
tapi kalak bujur pulah i bas kiniseran nari. 

14Manusia ndatken upah sue ras kai si 
ibelaskenna ras kai si ibahanna, idatsa me kai 
si patut ialokenna. 

15 Kalak langa tetap benar iakapna bana, 
kalak pentar nggit megiken ajar. 

16 Kalak bodoh minter teridah menek atena, 


tapi kalak si lit ukurna la megelut kune ia 
ipandang. 

17 Alu melasken kata tuhu, kalak nggo 
ncidahken keadilen, alu melasken kata bual, 
kalak nggo peturah si la adil. 

18 Ranan si la erpepah banci ngelukai ukur 
kalak desken pedang, tapi kepentaren desken 
tambar si pepalemken. 

19 Ranan la tuhu kentisik ngenca umurna, 
tapi kata tuhu tahan asa lalap. 

20 Kalak si ersura-sura jahat, itipuna kap 
dirina jine, tapi kalak si mehuli sura-surana 
jumpa keriahen. 

21 Kalak bujur la jumpa cilaka, tapi kalak 
jahat lalap lit i bas kesusahen. 

22 La ngena ate TUHAN man kalak perguak, 
tapi ngena AteNa man kalak si engkunduli 
cakapna. 

23 Kalak si beluh rukur la encidah-cidahken 
kebeluhenna, tapi si lenge ermomo ia kerna 
kemotunna. 

24 Kejingkaten erbahanca kalak ndatken 
kuasa, tapi kemalasen erbahanca kalak jadi 
suruh-suruhen. 

25 Aru ate erbahanca keriahen lesap, tapi 
ranan mehuli erbahanca ate malem. 

26 Kalak bujur jadi penegu-negu man 
temanna, tapi dalan kalak jahat mabai ia jadi 
papak. 

27 Kalak malas la pernah seh sura-surana, 


tapi kalak si erdahin alu tutus ndatken untung 
si mbelin. 

28 Kalak si erdalan i bas kinibujuren, nggeluh 
me, si ngikutken dalan kejahaten, kematen 
me perayakenna. 

13 l Anak si pentar ipergermetkenna adi 

bapana mereken ajar, tapi kalak si 
meganjang rukur la nggit ngaku salah. 

2 Kalak bujur ndat upah i bas kai si 
ikatakenna, kalak si la bujur nembeh atena si 
mehuli. 

3Si njagai pengeranana terkawal me: si pet 
ngerana la erpepah encedaken dirina jine. 

4 Kalak malas melala sura-surana tapi sada 
pe labo seh, si erdahin erbintuas sura-surana 
seh kerina. 

> Kalak bujur ciga atena kata guak, tapi 
kata-kata kalak jahat njuruken dingen 
erbahan iakapna mela. 

6 Kinibujuren ngkawali kalak bujur, kejahaten 
mahanca kalak perdosa guling. 

7 Lit kalak pekulah-kulahna ia bayak, tapi 
situhuna kadena pe labo lit, lit kalak si 
pekulah-kulahna ia musil, tapi bayak kal kepe 
ia. 

8 Kalak bayak nggalar lako engkawali 
kesahna, tapi kalak musil Ia lit ise pe si 
ngancamsa. 

9 Kalak bujur desken sinalsal si harhar, kalak 
jahat bali kap ras lampu si midep-idep. 

10 Adi meganjang rukur erbahanca susah 


nge, emaka madin nge mindo pengajaren. 

11 Adi menukah iakap ndatken kebayaken, 
menukah kang lesap, tapi ertambah-tambah 
kap erta si ipepulung alu susah dingen 
mesera. 

12 Kune pengarapen nggo bene, pusuh pe 
getem, tapi adi seh lah sura-sura, ukur pe 
meriah. 

13 Kalak si la nggit ngaloken pedah ikenai 
kesusahen me ia, tapi kalak si ngikutken ajar 
dat upah kap. 

14 Pengajaren kalak pentar desken sumbul 
kegeluhen kap, ia si nampati kam gelah pulah 
i bas kiniseran nari. 

15 Kalak si lit ukurna terpuji me, tapi si Ia 
terteki meneken bana me. 

16 Adi iukuri lebe maka ibelas e pentar kap, 
kalak lenge imomokenna kebodohenna. 

17 Persuruhen si jahat ukurna peturah 
perubaten, persuruhen si terteki mereken 
kedamen. 

18 Musil ras uru-uru sikerajangen kalak si Ia 
megiken ajar, kalak si nggit iajarken ndatken 
kehamaten. 

19 Andiko ulina adi seh sura-sura, kalak 
bodoh labo nggit nundalken kejahaten. 

20 Adi kam erteman ras kalak pentar kam 
pe ikut jadi pentar, tapi adi kalak bodoh 
temanindu, kam pe ikut jadi bodoh. 

21Sj perdosa gelgel ielis-elis kiniseran, tapi 
kalak bujur kiniulin kap upahna. 

22 Kalak bujur itadingkenna kebayakenna 
man anak kempuna, tapi kebayaken kalak 
jahat kempak kalak bujur perlawesna. 

23J uma Si itadingken banci mereken asil 
guna nakan man si musil-musil, tapi kalak si 
la bujur ipelepasna jine e terulang. 

24Si la ngeligas anakna la kap atena 
keleng anakna, adi keleng atendu, ula kam 
alang-alangen ngukumsa. 

25 Kalak bujur gelgel bias nakanna, tapi 
kalak jahat lalap kekurangen. 

14 1 Jabu si mehuli jadi arah kepentaren 

diberu, tapi iruntuhken alu kemotunna. 

2 Kalak bujur erkemalangen dingen patuh 
man Dibata, kalak si la bujur igombangina 
kap Dibata. 

3 Kalak lenge peganjang-ganjangken bana 
arah mbue ngerana, tapi kalak pentar 
rananna jine si engkawalisa. 

4 Adi Ia lit lembu penenggala, Ia lit ulih juma, 
alu gegeh lembu, mbue ulihna. 

> Saksi si bujur lalap ngataken situhuna, 
saksi si la bujur bual kerina kesaksinna. 

6 Kalak si meganjang rukur kutera pe Ia 
banci pentar, tapi kalak si lit ukurna menukah 
lakapna erlajar. 

7 Ula perteman kalak motu, Ia lit si banci 
lajarkenna man bandu. 

8 Ngkai maka pentar kalak beluh? Erkiteken 


ietehna kai si ibahanna. Ngkai maka lenge 
kalak bodoh? Erkiteken iakapna kai pe nggo 
ietehna. 

9 Kalak bodoh Ia diatena pe adi ia erdosa, 
tapi kalak bujur mesikel maka dosana ialemi. 
10 Meriah ntah mesera, pusuhndu ngenca 
nggejapsa, kalak si deban labo igejapna 

penggejapenndu si tuhu-tuhuna. 

11 Rumah kalak bujur tetap paguh, tapi 
rumah kalak jahat nandangi runtuh me. 

12 Mawen-mawen iakap kalak kempak 
kegeluhen dalan si idalanina, tapi situhuna 
kempak kematen kepeken. 

13Tupung tawa e, banci jadi terbuni ate 
ceda, kenca lepas keriahen, nimai ndele ate. 

14 Kalak jahat inanamina nge bekas 
kejahatenna, kalak bujur pe inanamina nge 
bekas kebujurenna. 

15 Kalak bodoh tek ia kerina, kalak pentar 
Ijagana perjingkangna. 

16 Kalak pentar gelgel ia megermet, dingen 
isilahkenna si jahat, kalak bodoh la megermet 
dingen melantar erkai pe. 

17 Kalak si perampang, ilakokenna 
perbahanen si bodoh, kalak pentar lalap 
teneng ia rukur. 

18 Kalak lenge inanamina me kelengenna, 
kalak pentar, pemeteh kap si jadi ulihna. 

19 Kalak jahat erjimpuh nge pagi i lebe-lebe 
kalak si bujur ukurna, mindo ia gelah ikelengi. 

20 Kalak bayak nterem temanna, tapi kalak 


musil temanna jine pe ernembeh ate man 
bana. 

21 Adi kemalemen ate sura-surandu, 
mehulilah man kalak musil, adi megombang 
man kalak si deban erdosa kap. 

22 ise ngelakoken si mehuli, iteki dingen 
ndatken kehamaten, ise si erbahan jahat 
papak kap ia. 

23 Frdahinlah maka kam nggeluh, adi 
ngeranai janah kundul-kundul saja ngenca, 
musil me kam. 

24 Kalak pentar terpuji erkiteken 
kepentarenna, kalak bodoh terberita 
perban kebodohenna. 

25 Adi sekalak saksi ngataken si tuhuna, 
ikelinina kap kesah kalak, kune si erbual 
icilakakenna kap temanna manusia. 

26 Kalak si erkemalangen man TUHAN, 
teneng geluhna, janah keluargana pe dat 
kecion. 

21 Erkemalangen man TUHAN e kap palas 
kegeluhen, kalak si bage isilahina kap 
kematen. 

28 Adi nterem rayatna, ermulia me raja, adi 
la ras rayat runtuh me kuasana. 

29 Kalak si la pedas merampus, pentar kap, 
kalak si perampang encidahken kebodohenna 
kap. 

30 Ketenengen ukur mahanca kalak 


mejuah-juah, cian ate seri ras penakit 
kangker. 

31 Si erbahan mehuli man kalak musil, 
ipermuliakenna kap Dibata, si nindih kalak si 
kekurangen ihinana kap Dibata si Nepasa. 

32 Kalak jahat guling erkiteken kejahatenna, 
tapi kalak bujur terkawal perban kebujurenna. 

33 Kalak beluh pusuhna dem alu kepentaren, 
tapi kalak bodoh la diatena pe kepentaren. 

34 Kebujuren kap mahanca bangsa jadi 
mulia, dosa si erbahanca bangsa jadi juru. 

35 Pegawai si beluh ngena ate raja, tapi adi 
la ngasup ndahiken dahinna iukum. 

l Alu jabap si melias mantak rawa si 

1 5 gara, tapi jabap si merampus pekeke 
ate merawa. 

2 Ranan kalak pentar dem alu pemeteh, tapi 
ranan kalak bodoh Ia lit ertina. 

3 Kai pe si jadi idah TUHAN i japa pe, 
IperdiatekenNa kerina perbahanen si jahat 
ntah pe si mehuli. 

4Ranan mehuli mereken kegeluhen, cakap si 
ngelukai pusuh erbahanca bene ukur. 

3 Kalak bodoh Ia iperdiatekenna ajar bapana, 
kalak pentar ilakokenna ajar orang tuana. 

6 Kebayaken kalak bujur tetap lit, tapi 
kebayaken kalak jahat bene i bas paksa 
kiniseran. 

' Kepentaren icecarken kalak pentar, labo 
kalak motu si encecarkenca. 

8 Meriah ukur TUHAN megiken pertoton 


kalak bujur, tapi ciga AteNa persembahen 
kalak jahat. 

9 Nembeh ate TUHAN dalan kalak jahat, tapi 
ikelengina si ngelakoken kebujuren. 

10 Kalak si ndalanken salah, iukum me alu 
mesangat, kalak si la nggit ipandang, mate 
me. 

ll Doni kematen pe talang ibahan TUHAN, 
emaka perukuren manusia pe labo terbuniken 
i adep-adepen TUHAN. 

12 Kalak si meganjang rukur Ia atena ngena 
ipandang, la pernah ia nggit mindo pertenget 
i bas kalak si pentar nari. 

13 Tupung meriah iakap kalak, cirem ia, tapi 
tupung susah, berjut ayona. 

14 Kalak si beluh rukur merincuh ia erlajar, 
tapi kalak bodoh puas iakapna amin pe ia 
lenge. 

15 Kalak musil geluhna dem alu perbeben, 
tapi kalak si meriah ukurna, senang iakapna 
nggeluh. 

16 Madin musil tapi malang man TUHAN, 
asangken bayak tapi dem aru ate. 

17 Madin man gulen saja ras si ikelengindu, 
asangken man daging si ntabeh tapi ras kalak 
si nembeh atendu. 

18 Kalak si perampang, peturah perjengilen 
kap, tapi kalak sabar maba dame. 

19 Kalak malas i japa pe jumpa kesusahen: 
tapi kalak bujur Ia jumpa kiniseran. 

20 Anak si pentar, malem ate bapana 


ibahanna, tapi anak si lenge Ia iergakenna 
nandena. 

21 Kalak lenge meriah iakapna i bas 
kebodohenna, kalak pentar ilakokenna kai si 
benar. 

22 Adi melala kam dat pertenget seh me 
bagi si isurandu, adi la lit pertenget labo seh 
sura-sura. 

23 Seh kal riahna ukur adi terbelasken, kata 
si payo i bas paksa si payo. 

24 Kalak pentar nangkeng ia arah dalan 
ku kegeluhen, labo ngincuah arah dalan si 
perlawesna kempak kematen. 

25 Ikernepken TUHAN me rumah kalak si 
meganjang rukur, tapi ikawalina sikerajangen 
diberu balu-balu. 

26 Nembeh ate TUHAN kempak sura-sura 
kalak perdosa, tapi ranan mehuli ngena 
AteNa. 

27 Kalak si ndarami untung alu dalan si la 
bujur, isarenkenna kap keluargana kempak 
kesusahen, si la nggit ngaloken uang sogok 
reh gedangna me umurna. 

28 Kalak si mehuli, iukurina lebe maka 
ibelaskenna jabapna, kalak jahat pedas 
ijabapna, tapi ipeturahna kesusahen. 

29 Adi kalak mehuli ertoto, ibegiken TUHAN 
pertotonna, tapi la DiateNa pe kalak jahat. 

30 Ngidah ayo si siang meriah kal ukurna, 


megi berita si mehuli reh senangna ka 
iakapna. 

31 Kalak si nggit megiken ajar pentar kap. 

32 Kalak si la nggit megiken ajar, bana pe 
la iergakenna, kalak si nggit ipandang, reh 
pentarna kap ia. 

33 Erkemalangen man TUHAN e kap palas 
persekolahen, ukur si meteruk e kap palas 
ndatken kehamaten. 

16 1 Manusia ersura-sura, tapi Dibata kap 

si erbahan keputusenna. 

2 Banci jadi payo iakapndu si idahikenndu, 
tapi TUHAN kap si nimbangsa kai si lit i bas 
ukurndu. 

3 Pindolah pasu-pasu TUHAN guna 
pendahinndu, maka seh bagi si nisurandu. 

4Kerina si nggo ibahan TUHAN, lit kap 
tujunna, dingen tujun si ItetapkenNa man 
kalak jahat eme kap pengukumen. 

> Nembeh ate TUHAN man kerina kalak si 
meganjang rukur, janah Ia IpelepasNa ia 
pulah i bas ukumen nari. 

6 Kalak si tutus dingen tek nandangi Dibata 
ndatken pengalemen, kalak si patuh man 
TUHAN la jadi si jahat man bana. 

7 Kune meriah ukur TUHAN ibahanndu, 
imbang-imbangndu IbahanNa jadi temanndu. 
8 Madin rulih sitik tapi alu bujur, asangken 

rulih mbue tapi nipu. 

9 Manusia banci ersura-sura, tapi Dibata si 


netapken perdalanen geluhna. 

10 Raja ndatken kuasa idur Dibata nari: 
emaka keputusenna lalap benar. 

Il Ate TUHAN maka bujur min kalak i bas 
perbinagan, subuk i bas make sukat-sukat 
bage pe timbangen. 

12 Raja la banci ngkapiti kejahaten, sabap 
kerajanna paguh erkiteken keadilen. 

13 Ngena ate raja megiken kebenaren kalak 
si ngerana alu bujur ikelengina. 

14 Kalak pentar lalap idaramina dalan gelah 
meriah ukur raja, sabap adi raja nembeh 
banci jadi lit kalak si iukum mate. 

15|jas ate raja mereken kegeluhen kap, bali 
ras embun si nusur tupung paksa perlego. 

16 Kepentaren ras pemeteh ndauh ergan, 
asangken pirak ras emas. 

17 Kalak bujur nilahken si jahat, si njagai 
geluhna terkelin me. 

18 Kegombangen mabai ku kebenen, 
keganjangen ukur mahanca guling nge. 

19 Madin rukur meteruk dingen musil, 
asangken erteman ras kalak si meganjang 
rukur dingen dat bagin i bas erta rampasenna. 

20 Perdiatekenlah pedah gelah jumpa si 
mehuli, ernalemlah man TUHAN maka dat 
kemalemen ate. 

21 Kalak pentar itandai arah pengertinna, 
pengerana si mehuli erbahanca kalak reh 
tekna ka. 


Amsal 16.221 33 . 42 
22 Kalak pentar dat kegeluhen i bas 


kepentarenna nari, tapi ngajari kalak lenge Ia 
kap lit gunana. 

23 Kalak si beluh rukur, iukurina lebe maka 
ibelaskenna, emaka lebih tek kalak nandangi 
kai si ibelaskenna. 

24 Ranan mehuli desken tengguli, entebu 
nanamna, tama kejuah-juahen man kula. 

25 Mawen-mawen iakap kalak kempak 
kegeluhen dalan si idalanina, tapi kempak 
kematen kepeken perlawesna. 

26 Kelihen mahanca kalak erdahin erbintuas, 
gelah ula melihe beltekna. 

27 Kalak jahat iusahakenna encilakaken kalak 
si deban, rananna jahat desken api si gurlah. 
28 Ranan la tuhu kerna kalak, ipembarken 
kalak jahat, ipeturahna perjengilen dingen 

icedakenna perkade-kaden. 

29 Kalak jahat itipuna temanna, ibabaina 
gelah ia cilaka. 

30 Metengetlah nandangi kalak si cirem 
dingen engkirepken matana man bandu, 
sabap i bas pusuhna iukurkenna si jahat. 

31 Ulih kalak bujur, eme kap cawir metua; 
uban desken mahkota si meherga kap. 

32 Madin jadi kalak saber asangken erkuasa, 
ngkuasai diri ulin asangken naluken melala 
kota. 

33 Guna meteh nasip manusia ibahan 
kalak tikam tanduk, tapi TUHAN jine kap si 
nentuken jabapna. 

17 1 Madin man la erbengkau tapi dame, 


asangken man rula-ula i bas rumah si 
dem perjengilen. 

2 Suruh-suruhen si cerdik engkuasai anak 
si gutul, dingen ngaloken tading-tadingen 
tuanna ras senina-senina anak ndai. 

3 Emas ras pirak iane i bas api, tapi pusuh 
manusia Dibata si ngujisa. 

4 Kalak jahat megiken perukuren si jahat, 
kalak perbual ndengkehken kata guak. 

? Si nokoh-nokohi kalak musil dingen 
mesera, igombangina kap Dibata. Si meriah 
iakapna ngidah kalak kena cilaka, iukum kap 
ia. 

6 Orang tua gedang atena ngenen kempuna, 
kemegahen anak-anak eme kap orang tuana. 
7 Kalak si mehamat la nggit melasken kata 
la tuhu, kalak lenge ibelaskenna ranan si la 

erguna. 

8 Lit kalak si erpengakap maka uang sogok 
desken kuasa-kuasa, iakapna alu uang sogok 
kai pe banci jadi. 

9 Adi atendu isenangi kalak, alemi kalak 
si ersalah man bandu, adi salah kalak 
ipeinget-inget, e encedaken perkade-kaden 
kap. 

10 Sekali iajarken, kalak pentar mbue dat 
pelajaren seratus kali icambuk, kalak lenge Ia 
nggit megiken kata. 

11 Man kalak si rusur peturah kiniseran, 


kematen reh ndahi ia desken sada persuruhen 
si merawa. 

12 Madin jumpa ras beruang si kebenen 
anak, asangken jumpa ras kalak bodoh si 
sangana ngelakoken kebodohenna. 

13 Kalak si mbalas kiniulin alu kejahaten, i 
bas rumahna nari pe la terpelawes kejahaten. 
14Menaken perjengilen seri ras murtasken 
paya, emaka tambaklah ope denga ndauh 

maler launa. 

15 Nembeh ate TUHAN man kalak si mulahi 
kalak jahat, bage pe ngukum kalak si la 
ersalah. 

16 Percuma kalak bodoh ngkeriken duitna 
lako ndarami kepentaren, sabap Ia lit 
pengertin i bas ia. 

17 Teman tetap encidahken atena keleng, 
kai gunana sekalak senina adi labo ikut i bas 
nggejapken kiniseran? 

18 Kalak si la rukur ngenca, si njamin utang 
kalak si deban. 

19 Kalak si erngena ate man dosa, ngena 
atena erbahan perubaten. Kalak si encidah- 
cidahken kebayakenna eme si ndarami 
kiniseran. 

20 Kalak si rukur dingen pengeranana jahat, 
asa ndigan pe la jumpa si mehuli, tapi cilaka. 

21 Anak si rusur erbahan kebodohen, melala 
iberekenna man bapana kendelen. 

22 Keriahen desken tambar si mereken 


kejuah-juahen, adi ukur serbut erbahanca 
daging kertang tading tulan. 

23 Hakim si korupsi erbuni-buni ia ngaloken 
sogok, eme sabapna Ia banci jumpa keadilen. 

24 Perayaken kalak pentar eme pemeteh, 
tapi kalak bodoh Ia ertentun tujunna. 

25 Anak si bodoh nuhsahi bapana, dingen 
ceda ibahanna pusuh nandena. 

26 La patut adi kalak si Ia ersalah idenda: adi 
kalak si mehuli iukum, keadilen jadi ceda. 

27 Kalak si beluh rukur iangkarna nge 
ngerana, kalak si saber ukurna ia kap kalak si 
pentarna. 

28 Kalak bodoh pe iakap cerdik dingen 
pentar, adi ia sinik dingen Ia ngerana. 

l Kalak si la nggit erteman, bana 

18 ngenca atena ngena, si iakap kalak la 
jore, iakapna payo. 

2 Kalak bodoh la terbereken pengertin man 
bana: encidahken kebeluhenna ngenca atena. 
3Dosa ras kemelan sada kap pengodakna: 
adi bene kemulian, mela datndu jadi 

gancihna. 

4Ranan kalak banci jadi ulu kepentaren si 
mbages desken lawit, maler bagi lau belin si 
malem. 

>La mehuli engkapiti kalak jahat, dingen Ia 
mereken keadilen man kalak si Ia ersalah. 

6 Kune kalak bodoh mulai erjengil, mindo 
perligas kap ia ngenca. 

7 Ranan kalak bodoh encedaken bana, 


cakapna jadi siding man dirina. 

8Ranan percekurak entebu nanamna, 
merincuh kalak nelenca. 

9 Kalak malas seri jahatna ras kalak si nggit 
encedai. 

1O TUHAN e bali ras benteng si paguh, ku je 
me perlawes kalak bujur gelah ia terkelin. 

11 | sangka kalak bayak maka ertana mejadi 
bentengna, bali ras tembok si meganjang 
janah paguh i kelewet kota. 

12 Kalak megombang la banci lang terantuk, 
si meteruk rukur ndatken kehamaten me. 

13 Dengkehken lebe ope denga njabap, adi 
la bage ibahanndu, bodoh dingen ihinandu 
kalak. 

14 Alu kerincuhen nggeluh, kalak sakit reh 
gegehna: kune bene kerincuhen e, bene ka 
pe pengarapenna. 

15 Kalak si lit pemetehna, lalap ia merincuh 
pemeteh, kalak pentar gelgel atena erlajar. 

16 Bereken hadiah man kalak si erkuasa, 
gelah la mesera jumpa ras ia. 

17 Ranan kalak si mula-mula ngerana i bas 
sidang pengadilen, seh maka imbangna 
mereken penungkunen bana. 

18 Adi dua kalak perimbang i pengadilen, 
perkarana banci iputusken alu erbahan tikam 
tanduk. 

19 Sampatilah seninandu maka ia desken 
benteng si nteguh man bandu: adi rubat 

kam ras ia, la ia nggit nalangi pintunna man 


bandu. 

20 Ranan si ibelasken, inanami nge nanamna. 

21 Kai si ibelaskenndu banci ngkelini ntah 
encedaken geluhndu, emaka alokenlah akibat 
kerina pengeranandu. 

22 Kalak si nggo ndat ndehara, ndatken 
kesangapen, e tandana maka ia ikelengi 
TUHAN. 

23 Kalak musil mindo alu mesek-sek, tapi 
kalak bayak mersik penjabapna. 

24 Lit teman si la setia, lit ka teman meriah 
deheren asangken ersenina. 

19 1 Ulin musil tapi bujur, asangken 

perbual dingen longor. 

2|a mehuli mejingkat adi Ia radu ras 
pemeteh, si merudusa mabai kalak ku bas 
kiniseran kap. 

3 Lit deba encedaken dirina jine erkiteken 
kebodohenna, jenari TUHAN ka ilepakkenna. 

4 Kalak bayak tambah-tambah lalap 
temanna, tapi kalak musil temanna pe 
nadingken ia. 

> Kalak si nuriken si la tuhu i bas pengadilen, 
iukum me; la banci ia pulah. 

6 Nterem kalak si ngangkat-ngangkat ukur 
kalak si mbelin, kalak si melumbar mere 
nterem dat teman. 

7 Kalak musil la meherga iakap seninana, 
emaka labo ate mamang adi ia la erteman. 

Ugapa pe ibahanna, la ia ngasup ndatken 


teman. 

8 Ise ngayaki pemeteh, ikelengina kap dirina, 
dingen ise si nginget kai si ipelajarina jumpa 
kap ia si mehulina. 

9 La lit kalak pulah i bas pengadilen nari, 
kune iturikenna kata la tuhu. 

10ja arusna inanami kalak bodoh kegeluhen 
si mewah, dingen la patut pe suruh-suruhen 
merentah tuanna. 

11 Kalak pentar ikuasaina dirina, terpuji ia 
perban iperdiatekenna kesalahen kalak si 
deban. 

12 Rawana raja bali kap ras singa si 
erdengum, kiniulin raja desken udan si mbaru 
denga reh. 

13 Anak si longor banci encilakaken bapana, 
ndehara si perjungut-jungut desken tarum 
cires naktaken launa. 

14 Ranan dingen erta banci dat i bas orang 
tua nari, tapi ndehara si pentar i bas TUHAN 
nari ngenca rehna. 

15 Adi atendu kin jadi kalak malas, 
pedemkenlah maka kam lumben. 

16 Adi atendu gelah terkelin, arus ipatuhindu 
perentah Dibata, adi la ergakenndu, mate me 
kam. 

17 Nampati kalak musil bali ras pepinjamken 
man TUHAN, TUHAN ka kari si ersimulih. 

18 Ajarken disiplin man anakndu tupung 


kitik denga, adi lang, isampatindu me ia 
ngkernepken dirina. 

19 Pediat kalak meter naik darehna, ia jine 
ndatken nanamna 

20 Adi kam nggit megiken kata dingen nggit 
erlajar, i bas sada paksa kam Ia banci lang 
jadi pentar. 

21 Manusia banci ersura-sura, tapi peraten 
TUHAN nge jadi. 

22 Si iarapken i bas manusia nari eme 
kesetian. Ulin musil asangken jadi perbual. 

23 Patuhlah man TUHAN maka cawir kam 
metua, puas me iakapndu dingen la kam 
kena cilaka. 

24 Lit kalak si la tanggung malasna: nama 
nakan ku babahna pe la diatena. 

25 Adi kalak megombang iukum, emaka 
kalak si langa melala pemetehna banci dat 
pelajaren. Adi kalak pentar iajarken, datca 
me pemeteh. 

26 Kalak si nakiti dingen nulak orangtuana, 
eme anak si njuruken si la lit kiniulinna. 

210 anakku adi lanai kam nggit erlajar, lupa 
me kam nandangi kai si nggo ipelajarindu. 

28 Kalak si nuriken kesaksin si Ia tuhu, 
kejahaten kap ngenca ulihna. 

29 Kalak bodoh dingen meganjang rukur, Ia 
banci lang ipekpeki. 

20 linemen keras erbahanca kalak 


kurang ajar ras ngguntari kalak bodoh 
kap adi minem seh mabuk. 

2 Ula legi rawa raja, sabap rawana desken 
sora singa si erdengum. Mbiarlah man bana 
maka kam la cilaka. 

3 Kerina kalak lenge mesikel ia rubat, 
perbahanen si terpuji eme nilahken 
perubaten. 

4 Perjuma-juma si malas Ia idahikenna dahin 
tupung paksana, emaka tupung peranin kai 
pe la lit ulih jumana. 

> Perukuren jelma bali kap ras lau i 
bas telagah si mbages, tapi kalak si lit 
perukurenna ngasup njaruksa. 

6 Nterem kalak ngataken ia setia, tapi kalak 
si tuhu-tuhu setia mesera njumpaisa. 

"Untung kap anak si erbapaken kalak bujur, 
dingen si ndalanken perbahanen si bujur. 

8Tupung raja ngadili, iperiksana kerina, 
dingen idahna tep-tep kejahaten. 

9 Lit kin kalak si pang ngerana, "Nggo bersih 
perukurenna, aku nggo bebas i bas dosa 
nari?" 

10 Timbangen dingen sukat-sukat si la bujur, 
la ngena ate TUHAN. 

1! Sekalak anak icidahkenna ise ia, arah 
perbahanenna, arah kai si ibahanna ieteh kap 
mehuli ntah lang biakna. 

12 Pinggel guna megiken, mata guna ngenen, 
duana e TUHAN kap si njadikenca. 

13 Adi dekahen kam medem, musil me kam, 


kalak mejingkat cukup me nakanna. 

14Mehergasa iakap sinukur barang si 
itukurna, tapi kenca nggo jadi, lagahkenna 
kap barang si itukurna. 

15 Ranan si isina pemeteh, ergan kap e 
asangken emas ntah mutiara. 

le se si nggit njamini utang kalak si la 
itandaina, buatlah ertana jadi jaminen 
padanna e. 

17 Kai si iidatndu alu nipu, tangtangna e 
entebu nanamna, tapi dungna seri nanamna 
ras kersik. 

18 Ope denga erbahan sada keputusen, 
pindolah lebe pedah, ula lebe lawes erperang 
adi langa ibahanndu rencana. 

19 Percekurak ndigan pe la tersimpanca 
rahasia, sirangilah kalak si petca ngerana. 

20 Adi isumpahindu nande bapandu bene 
me geluhndu, desken lampu si nimpet i bas 
berngi si gelap. 

21 Reh murahna iakap kalak muat erta, reh 
la ulina akibatna. 

22 Ula belasken kejahaten, teklah man 
TUHAN, maka kam ibenarken. 

23Timbangen dingen sukat-sukat si la bujur, 
ciga ate TUHAN. 

24 Nggo itetapken TUHAN dalan kegeluhen 
manusia, em sabapna lanai iangka manusia 
perdalanen geluhna. 

25 Ukurken lebe mbages-mbages ope denga 


erpadan mereken kahul man TUHAN, banci 
jadi dungna erkadiola kam. 

26 Raja si pentar ietehna ise si erbahan salah, 
iukumna kalak si bage alu la encidahken ate 
mekuah. 

27 (bereken TUHAN man banta pusuh 
peraten, gelah banci si tandai dirinta jine. 

28 Adi sekalak raja merentah alu bujur, adil 
dingen setia, emaka tetap kuasana. 

29 Kehagan kalak nguda eme gegehna, 
dingen pujin man kalak si metua erkiteken 
ubanna. 

30 Mawen-mawen pengalamen Si pagit e pe 
lit gunana, gelah kalak nggit ngobah cara 
geluhna. 

2 1 1 TUHAN si ngaturken perukuren raja, 
emaka ratur bagi raturna perpaler lau 
maler. 

2 Jakapndu payo kerina PerbahanenNdu, 
tapi ingetlah, maka TUHAN nimbang 
perukurenndu. 

3 Bahanlah kai si adil dingen benar, senangen 
iakap TUHAN e asangken maba persembahen 
man baNa. 

4Kalak jahat e perdosa, sabap ia ikuasai 
ukur meganjang dingen megombang. 

> Rencana si megermet maba keuntungen, 
perbahanen si merudu-rudu mereken kerugin. 

6 Kebayaken si ialoken alu Ia bujur, meter 
bene janah ibabaina kalak ku kubur. 

7 Kalak jahat tersiksa erkiteken kekejamenna 


jine, perbahan itulakna ngelakoken 
perbahanen si bujur. 

8 Kalak ersalah dalanna meluk-eluk, kalak 
bujur ilakokenna kai si bujur. 

9 Ulin ingan i datas loteng, asangken sada 
rumah ras ndehara si merincuh erjengil. 

10 Kalak jahat merincuh lalap erbahan si 
jahat, nandangi ise pe labo atena mekuah. 

Il Adi kalak megombang iukum, kalak si 
langa erpengalamen ndatken pengalamen. 
Adi kalak pentar iajarken, datca pemeteh. 

12 Dibata kap ngenca bujur, letehNa kai 
si jadi i bas rumah kalak jahat. la kap si 
nombangken kalak jahat maka kernep. 

13 'se la nggit ndengkehken penderkuh kalak 
musil, ia pe la ibegiken tupung ia jine mindo 
penampat. 

14 Guna pesinik rawa ras tembeh kalak, 
berekenlah hadiah alu sinik-sinik. 

15 Meriah ukur kalak bujur, adi keadilen 
idalanken: tapi kalak jahat erndele ate. 

16 Kalak si Ia nggit ngikuti kegeluhen si 
mehuli, tentu ia ngadi i bas kematen. 

17 Kalak si meriah-meriah ngenca atena, 
tetap ia i bas kekurangen; kalak si pesta-pesta 
akapna nggerak, labo banci jadi bayak. 

18 Kalak jahat erbahan rencana gelah mesui 
ate kalak bujur, tapi kalak jahat e nge dungna 
cilaka. 

19 Madin tading i gurun pasir, asangken 


tading ras ndehara si perjengil ras perdegil. 

20 Kalak pentar tetap bayak dingen nggeluh i 
bas kemewahen tapi kalak bodoh ikerikenna 
duit si mbaru ialoken. 

21Adi kam kalak mehuli dingen bujur, 
gedang me umurndu. Mehamat kalak man 
bandu, ibahanna si adil man bandu. 

22 Panglima si cerdik ngasup ngerebut kota 
si ijaga kalak si mbisa, dingen ngeruntuhken 
benteng-benteng penalemenna. 

23 Adi atendu isilahi kiniseran, manjar-anjar 
melasken kata. 

24 Kalak si megombang dingen meganjang 
rukur, nggit mandangi dingen jago akapna 
bana. 

25 Kalak malas mekisat erdahin, eme 
sabapna mesui atena lalap. 

26 Gedang-gedang wari si iukurkenna, kerina 
si merincuh ia ndatkenca. Tapi kalak bujur 
nggit mere alu melumbar. 

27 La ngena ate TUHAN adi kalak jahat 
mpersembahken persembahen, terlebih adi 
persembahen e ipersembahken alu ukur 
jahat. 

28 Kasa kai si perbual la terteki, tapi ranan 
kalak si meteh perkara e banci ialoken. 

29 Kalak bujur lit kepercayan dirina, kalak 
jahat terpaksa pekulah-kulah. 

30 Adi TUHAN si ngelawan kam, Ia lit si 


banci nampati kam, sia-sia kap kebeluhen, 
kecerdiken dingen kepentarenndu. 

31 Aminna ertempur alu perlengkapen kuda 
perang, tapi TUHAN kap si netapken ise 
menang. 

2 2 1 Gelar mehuli ergan kap, asangken 

erta-erta, kekelengen kalak ergan 
asangken pirak ras emas. 

2 Kalak bayak ras kalak mesera lit perserina, 
TUHAN kap si nepasa kerina. 

3 Kalak pantas idahna kiniseran, nilah ia, tapi 
kalak si la rukur iteruskenna emaka mesui 
atena. 

4 Kalak si patuh man TUHAN, meteruk rukur, 
emaka datca kebayaken, kemulian dingen 
kegeluhen. 

> Siding ras ragum, lit i bas dalan kalak 
jahat, sirangilah e kerina adi atendu selamat. 

6 Ajarkenlah man anak uga kearusen 
nggeluh, maka ikutkenna asa umurna 
nggeluh. 

! Kalak musil jadi suruh-suruhen kalak 
bayak, si ngeraih jadi budak kalak si 
peraihken. 

8 Kalak si ngajarken si la bujur buahna 
kiniseran, dungna kuasana pe bene. 

9 Kalak bujur ipasu-pasu TUHAN, perban 
ibagikenna rejekina man kalak si kekurangen. 

10 Pelawes kalak si penghina, gelah 


ngadi perjengilen, perubaten, ras si 
panjang-punjuten. 

11 Kalak si ngena atena kebujuren dingen 
mehuli pengeranana, ia me kap teman raja. 

12 Pemeteh si benar idah TUHAN kap, 
ilesapkenna ranan kalak si la bujur. 

13 Kalak malas ngada-ngada saja i rumah, 
nina: adi ndarat ia banci ia irigep singa i 
tengah dalan. 

14 Cakap penaki-naki diberu perlua-lua 
desken siding kap, nggulingken kalak si kena 
pernembeh TUHAN. 

15 Biasa kap adi anak ngelakoken 
perbahanen si la payo, tapi perligas banci 
ngobah langkahna si la payo. 

16 Kalak si ndedeh kalak si musil-musil, 
tujunna eme gelah bayak, jenari iberekenna 
hadiah man kalak bayak, tapi kedungenna ia 
nge si musilna. 


Telu puluh petuah kalak pentar 


17 Dengkehkenlah, maka kuajarken man 
bandu perkatan kalak pentar. Perdiatekenlah, 

18 gelah meriah ukurndu kune banci ingetndu 
dingen banci melaskenca saja pe. 

19 Sura-surangku gelah kam tek man 
TUHAN, eme sabapna maka genduari ateku 
pebetehken ajaren-ajaren enda man bandu. 

20 Telu puluh pertenget nggo kusuratken 


man bandu, pertenget si isina kepentaren 
dingen ajar si mehuli, 
21janah ngajarken man bandu kai si benar. 
Dage, adi kam isuruh pelajarisa, ietehndu me 
uga njabap alu payo. 
âô-1--ģ iô 

22 Ula rugiken kalak musil, erkiteken kam 
ngasup engkuasai ia; dingen i bas sidang 
pengadilen ula rugiken kalak si la meherga. 


23 TUHAN kap si mbela perkarana, janah 
ngancam kesah kalak si ngancam ia. 


46G-2--9J iô 
24 Ula pertemani kalak si pedas naik darehna. 


25 Jusihndu denggo ia, jenari lanai kam 
ngasup meneken kebiasan si bage rupana. 


96G-3--9 iô 
26 Ula erpadan nggalari utang kalak si deban. 
27 Kune la kam ngasup nggalarisa, ingan 
medemndu pe ilelangna. 
06G-4--9 iô 
28 Ula kal cuba-cubakendu miser baleng si 
nggo itetapken nini-ninindu. 

46-5--9J iô 
29 Pernah kin idahndu kalak pantas ndahiken 


dahinna? | bas istana raja-raja kap ia isuruh 
erdahin, labo i bas rumah kalak biasa. 


06G-6--9 iô 
2 3 1 Kune kam kundul man ras si biak 
raja, ingetlah ise ia. 
2 Adi kam merincuh kal manca, angkarlah. 


3 Ula sangkar man nakan si iberekenna man 
bandu, nggit mawen ijeratna atena kam. 


46G-7--9 iô 
4 Ula suhsahi dirindu ndarami kebayaken, 
3 sabap i bas sengkemirep saja banci mayap 


ertandu, tempa lit kabengna jenari kabang ia 
ku awang-awang desken rajawali. 
46G-8--9 iô 

6 Ula kam nggit man ras kalak mediker. 

Ula kam merincuh man pangan ntabeh si 
isikapkenna. 

7 Sabap bagenda me nina kari man bandu, 
"Mari man: tambahi nakanndu," kepeken labo 
bage sura-surana. Lain kata pedempak lain 
kata petundal. 

8 Jutahkenndu me dungna kai si nggo 
ipanndu, cakapndu mehuli bana pe lanai lit 
gunana. 

4G-9--9 iô 
9 Ula cubaken ngajarken kalak bodoh: Ia 
terergaisa ajarndu e. 


46G-10--9 iô 
10 Ndigan pe ula cubakenndu miser baleng 
ntah pe muat sikerajangen anak melumang. 
ll Sabap TUHAN kap pembela si erkuasa: 


la kap nampati anak-anak melumang e 
ngelawan kam. 


âô-11--ġő io 
12 Perdiatekenlah ajar gurundu jenari 
erlajarlah pekeri gegeh. 
4G-12--9 iô 
13 Ula kam biar-biaren ndidik anakndu, adi 


ipekpekndu ia labo ia mate, 
14 tapi selamat. 


46G-13--9 iô 
150 anakku, meriah kal ukurku adi pentar 
kam. 


16 Ersurak pusuhku megiken kam melasken 
ranan si dem pemeteh. 


4G-14--9J io 
17 Ula morahi kalak perdosa. Patuhlah man 
TUHAN, 

18 gelah terang wari-warindu si pepagi, 


dingen pengarapenndu pe la bene. 
946G-15--9 iô 
19 Dengkehkenlah o anakku! Jadilah pentar. 
Megermetlah nandangi perdalanen geluhndu. 
20 Jla pertemani kalak pemabuk dingen 
kalak merangap, 
21 sabap jadi kalak musil me ia. Adi medem 


saja pendahinndu nandangi lanai bo kam 
ergonje. 
46G-16--9 iô 

22 Begikenlah ranan bapandu: sabap adi Ia 
banna labo kam lit. Kune nandendu nggo 
metua, cidahkenlah maka meherga iakapndu 
ia. 

23 Kebenaren, kepentaren, pengajaren, 
dingen pengertin kerina perlu itukur, tapi ula 
kal dayaken. 

24 Malem ate bapa adi anakna erkemalangen 
man Dibata: ersurak pusuhna adi pentar 
anakna. 

25 Bahanlah maka megah iakap nande 
bapandu, malemlah ate diberu si mupusken 
kam. 


4G-17--9 io 
260 anakku, megermetlah dingen usihlah 
aku! 

27 Diberu perdenggal si pencarinna erlua-lua 


siding si bahaya kap. 

28 Ja desken perampuk si nggempangi, jenari 
ibabaina nterem dilaki erlua-lua. 

46G-18--9 iô 

29Tehndu kang kai si banci jadi nandangi 
kalak peminem anggur adi melalasa ia minem 
inemen keras? Mesui naring atena dingen 
mesera iakapna. Rusur ia erjengil dingen 
kelsehen. Matana megara, badanna luka-luka, 
kepeken kerina si e banci isilahkenna. 

30 (Ams 23:29) 

31 Ula pelepas dirindu igoda anggur aminna 
pe rupana teridah erndilap maler ku bas 
gelas, ntabeh man tatapen. 

32 Pepagina erpagi-pagi igejapndu tempa 
kam nggo itagut nipe si erbisa. 

33 Gelap pengenen matandu, rukur lanai 
kam ngasup, ngam-ngamen babahndu. 

34Jakapndu bandu bali ras sanga i datas 
ancuk-ancuk kapal i lawit: melimber takalndu, 
mbewat-mbewat perdalanndu. 

35 Emaka ngerana me kam, "Ugapa pe nggo 
aku igudam kalak janah iparapi kalak, tapi 
lanai kuinget kai si nggo jadi. Ngkai maka 
madat kal matangku? Minem denga ateku!" 


46-19--9J iô 
24 1 Ula menggaindu kalak jahat, ula kal 
pertemani ia. 

2 Uga erbahan kalak cilaka e nge si 


iukurkenna janah babahna melasken kerina 
si la tengka saja ngenca. 


46-20--9 iô 

3Jabu ipanteki erpalasken kepentaren ras 
pengertin. 

41 ja lit pemeteh, ije lit bilik-bilik kuh ras 
barang-barang si meherga ras mehuli. 

46G-21--9 iô 

? Kalak pentar lebihen asangken kalak 
megegeh. Pentingen kap pemeteh asangken 
gegeh. 

6 Ma si bahan kin lebe rencana si megermet, 
ope denga kita lawes ku bas pertempuren? 
Reh buena kalak si mereken pedah, reh 
belinna kemungkinen menang. 


46G-22--9 iô 
! Kepentaren meganjangsa guna ierti kalak 


longor. La lit belas-belas kalak bodoh tupung 
kalak melasken perkara-perkara si penting. 


46-23--9J iô 
8 Kalak si rusur ngerencanaken kejahaten 
ikataken kalak me ia tukang recok. 
9 Kerina perukuren kalak bodoh dosa kap. 


Kalak si rusur naling-naling kalak si deban, 
ise pe labo meriah rassa. 

46-24--9 iô 

10 Kalak si mis bene ukurna tupung paksa 

gawat, kalak si bage tuhu-tuhu lemah kal. 
46-25--9 iô 

11 Ula biar-biaren mulahi kalak si nandangi 
ibunuh. Pulahilah kalak si nandangi itegu ku 
bas penggelehen. 

12 Banci jadi nindu, "Labo e urusenku." 
Tapi Dibata kap si meteh dingen si ngadili 
palas perukurenndu. la kap si ngawasi 
kegeluhenndu dingen si erbalas man bandu 
rikutken perbahanenndu. 


46-26--9 iô 

130 anakku panlah tengguli sabap mehuli 
kap e. Bali ras tengguli wani entebu man 
pangan, 

14 bage pe kepentaren perlu kal man 
pertendinndu. Adi pentar kam terang me 
wari-warindu si pepagi. 

46G-27--9 iô 

15 Ula bali ras kalak jahat si erpekat 
ngerampuk kalak bujur dingen ngerampas 
rumahna. 

16 Sabap aminna pe kalak bujur piga-piga 
kali guling tapi terus ia keke ka mulihi. Tapi 
kalak jahat kernep me ia erkiteken kena 
cilaka. 

46-28--9 iô 

17 Ula megah akapndu kune musuhndu kena 
cilaka, ula kam ersurak adi guling ia. 

18 Sabap Ia banci lang idah TUHAN kap 
perbahanenndu e jenari nembeh AteNa 
ngenehen kam, emaka lanai iukumna 
imbangndu ndai. 


46-29--9J iô 
19 Ula kam rate segat ntah cian man kalak 
jahat. 
20 Kalak jahat gelap kap warina si pepagi, 
janah la lit pengarapenna. 
46G-30--9 iô 
210 anakku, erkemalangenlah man TUHAN 
janah mehamatlah man raja. Ula ikut-ikutndu 
kalak ngelawan ia. 
22 Kalak si bage banci kap kernep i bas 


sengkemirep, sabap labo perkara kitik kune 
Dibata ntah raja mereken cilaka. 


Pertenget si deban 


23 Kalak pentar pernah ngerana bagenda: 
Hakim la banci la rembang tengah. 

24 Adi kalak si ersalah ikapitina, maka 
isumpahi me hakim ejenari kerina kalak rate 
nembeh man bana. 

25 Tapi Hakim si mereken ukumen man kalak 


si ersalah dat pasu-pasu me ia janah ihamati 
pe. 
26) abapen si bujur e kap encidahken teman 
si tuhu-tuhu. 

27 Ula erjabu, ope denga lit jamin ras 
pencarinndu. 

28 Ula kam jadi saksi nandangi kalak si 
deban, alu la lit alasen si patut: ngataken si 
la tuhu kerna ia. 

29 Ula nindu, "Kubahan man bana sue ras 
perbahanenna man bangku! Kubalas ateku 
perbahanenna." 

30 Erdalan aku arah juma peken anggur 
kalak perkisat, kalak si bodoh. 

31 Nggo terulang kal janah mbages kal 
dukutna. Bide batuna nggo runtuh. 

32 Kenca kuperdiateken, rukur aku kerna si 
e, jenari kubuat pelajaren kerna si e. 

33 Banci kam munduk-unduk, banci kam 
medem. Cirempu kam janahndu ngada-ngada 

34 tapi tarunndu munduk-unduk, reh me 
kemusilen ngelawan kam desken perampok si 
ersenjata. 


Tole kerna pertenget Salomo 


2 l Enda me tole pertenget Salomo si 
5 isuratken kalak si ringan i bas istana 
Hiskia raja Juda. 

2 Si pemuliakenlah Dibata erkiteken kai si 


irahasiakenna, si pujilah raja-raja erkiteken si 
ijelaskenna. 

3 Asa ndigan pe labo banci ietehndu isi pusuh 
raja: perukurenna meganjang bali ras langit, 
bagesna seri ras kelbung lawit: la tersipati 
kita. 

4Aguilah ugup i bas pirak nari, jenari maka 
banci ndarat si mehuli i bas pande emas nari. 

> Pedauhlah nasehat si jahat i bas raja nari 
emaka pemerentahenna paguh alu keadilen. 

S Adi kam tedis i adep-adepen raja, ula 
cubaken ngelagak tempa-tempa kam kalak si 
la banci lang. 

7 Ulin nungkun muat ingan si meganjang, 
asangken ipesusur i bas kalak si mulia nari. 

8 Ula kam merudu ngadu ku pengadilen 
kerna kai si idahndu, kune ipermaluken kalak 
kam alu kesalahenndu jine, uga denga nge 
perbahanenndu? 

9 Adi kam la siangkan ras temanndu 
sibalengen, buniken e i bas ukurndu tapi ula 
cidahken rahasia kalak. 

10 Sabap ikataken kalak kam kari pergantang 
telpus jenari mbau gelarndu kidekah 
geluhndu. 

ll Kata si ibelasken i bas paksana bali kap 
ras buah emas si iamparken i bas pinggan 
pirak. 

12 Pengajaren kalak pentar nandangi kalak si 
nggit ninggelkenca, bali kap ras gelang emas 

perhiasen si ibahan i bas emas si meherga 


nari. 

13 Desken lau malem man kalak si tupung 
rani bage me malemna ate perban persuruhen 
patuh nandangi kalak si nuruhsa. 

14 Kalak si nggo erpadan tapi Ia pernah 
isehkenna padanna, bali kap ia ras embun 
dingen angin si la pernah udan. 

15 Saber ate rikut ras ranan mehuli, banci 
erbahan lembab ukur penguasa. 

16 Angkar-angkar beltekndu adi ipanndu 
tengguli, ula kam kari mutah ibahanna. 

17 Ula usursa tandang ku rumah temanndu, 
maka ula ia leja ngenehen kam, jenari 
nembeh atena man bandu. 

18 Kasa kai si Ia tuhu bali kap ras pedang, 
palu-palu, tah pe panah si entelap, si banci 
kalak ibunuhna. 

19 Tek man kalak si la terteki i bas paksa 
kesusahen bali kap e ras cingatngat alu ipen 
si modek-odek, ntah pe erdalan alu nahe si 
cempang. 

20 Rende meriah nandangi kalak si erceda 
ate bali kap e ras nangtangi uisna tupung 
mbergeh, ntah pe ngamburken cuka ku bas 
lukana. 

21 Adi melihe imbangndu bere manlah, adi 
muas ia bere minemlah. 

22 Alu bage ijurukenndu ia jenari TUHAN si 
masu-masu kam. 

23 Angin Utara la banci lang ngerehken 


udan; adi cekurak la banci lang ngerehken 
perubaten. 

24 Ulin tading i bas suki-suki loteng asangken 
sada rumah ras ndehara perdegil. 

25 Ndatken berita si mehuli i bas ingan si 
ndauh nari, bali kap ras minem lau malem 
tupung paksa muas. 

26 Kalak bujur si aru atena ngelawan kalak 
jahat, bali kap ia ras ulu lau si megembur tah 
sumur si melket. 

27 Mbuesa man tengguli, la mehuli, ndarami 
pujin man diri jine la mehuli. 

28 Kalak si la ngasup engkuasai dirina, bali 
ras kota si nggo tombang bentengna. 

2 6 1 Mereken pujin man kalak lenge Ia 

kap bas inganna, bali kap e ras udan 
tupung perlego ntah salju tupung las. 

2 Bali ras perik kabang mentas saja arah 
awang-awang, bage pe la banci kalak kena 
sumpah adi la ia ersalah. 

3 Desken sangam man kalde, dingen cambuk 
man kuda, bage me kalak bodoh i doni enda. 

4 Kalak si njabap penungkunen si motu, seri 
kap ia longorna ras kalak motu e. 

3 Penungkunen si motu arus ijabap alu jabap 
si motu ka, gelah iangka si nungkun e, maka 
labo ia pentar bagi si isangkana. 

6 Nuruh kalak motu nehken berita seri kap 
ras menggelken nahe gelah cilaka. 

7 Bali ras mate serapen njingkangken 


nahena, bage me kalak bodoh adi mereken 
ajar. 

8 Mereken pujin man kalak lenge, bali kap e 
ras ngerakuti batu bas kalimbawang. 

9 Bali ras kalak bodoh niwet duri i bas tanna, 
bage me adi kalak lenge mereken ajar. 

10 Si mereken pendahin man kalak lenge 
dingen perkisat, erbahanca nterem saja kalak 
rugi. 

ll Desken biang mulih ku bas utahna, bage 
me kalak bodoh si ngulihi kebodohenna. 

12 Kalak si seh kal bodohna, ulin kap e 
asangken kalak si beluh akapna bana. 

13 Kalak perkisat madin akapna ngada-ngada 
i rumah, alu alasen mbiar ia ijerngem singa | 
tengah dalan. 

14 Bali ras engsel pintu si erpusing bage 
me si perkisat erguling-guling i bas ingan 
medemna. 

15 Lit kalak si lanai tanggung malasna, nama 
nakan kubabahna pe la diatena. 

16 Kalak malas beluhen iakapna ia, asangken 
pitu kalak beluh mereken jabapen si payo. 

17 Kalak si ncampuri perubaten kalak si labo 
urusenna, bali kap ras si nangkap cuping 
biang adon. 

18 Kalak si nipu aminna pe atena guro- 
guro saja, bali kap ia ras kalak mehado 
ngguro-ngguroken perkakas si bahaya. 

19 (Ams 26:18) 

20 Adi ranting nggo keri, nimpet me api, adi 
kalak si pet ngerana lanai lit, perjengilen pe 
nggo ngadi. 

21 Desken arang ntah ranting erbahan gara 
api, bage me kalak si merincuh pegara 
perubaten. 

22 Kata cekurak seh kal tabehna emaka 
ntabeh ka nge siakap mendutca. 

23 Desken kudin taneh isepuh alu pirak, bage 
me kalak percakap manis, tapi jahat ukurna. 

24 Kalak perelem-elem, ibunikenna tipu i bas 
cakapna si medate. 

25 Aminna pe mehuli rananna, ula teki, sabap 
pusuhna dem alu elem-elem. 

26 Kune ibunikenna pe elem-elemna, kerina 
nge kalak ngidah kejahatenna. 

27 Kalak si engkuruk lubang man kalak si 
deban, ia jine nge gedap ku bas. Kalak si 
nggulingken batu, ia me si itindihina. 

28 Muali kalak seri nge ernembeh ate man 
bana, cakap manis labo lit gunana seakatan 
mereken cilaka. 

2 7 1 Ula meganjang sura-surandu kerna 

wari si pepagi sabap la ieteh kai si jadi 
kelang-kelangna e. 

2 Ula akapndu meganjang bandu jenari 
ipujindu dirindu, kalak si debanlah si muji 
kam aminna pe la itandaindu. 

3 Batu ras kersik la mberat, adi ibandingken 
ras kiniseran si jadi erkiteken kebodohen. 

4Pernembeh e mehantu janah encedaken 


kap, tapi ise tahan ngalaken cimberu? 

Ulin mandang alu terang-terangen, 
asangken iakap kalak Ia diatendu ia. 

6 Adi teman mehuli kap ukurna aminna pe 
ipekpekna kita, tapi elem-elem ate imbang, 
aminna pe iemana kita. 

7 Tupung kam besur, tengguli pe la atendu 
bage, tapi adi melihe, si pagit e pe ntabeh 
nanamna. 

8 Kalak si nadingken rumahna, bali kap ras 
perik nadingken asarna. 

9 Minak wangi ras si merim-merim erbahanca 
ate meriah, kiniseran erbahanca getem 
pusuh. 

10 Ula lupakenndu temandu bage pe 
teman bapandu, i bas kiniseran ula pindo 
penampat seninandu. Belinen gunana teman 
si sebalengen, asangken senina si ndauh i bas 
kita nari. 

110 anakku jadilah pentar dingen bahanlah 
meriah ateku, gelah lit jabapku nandangi 
kalak si mandang aku. 

12 Kalak pentar nilah ia kune lit bahaya, 
kalak si la rukur ipinterkenna dalinna emaka 
jumpa ia kiniseran. 

13 Kalak si nggit njamini utang kalak si Ia 
itandaina, banci ibuat ertana jadi jaminen si 
ijjaminina e. 


—. Amsal 27.141 26 12 
14 Kalak si ngataken mejuah-juah man 


temanna alu sora megang erpagi-pagi, 
desken numpahi nge ia. 

15 Ndehara si lalap atena erjengil, bali kap ia 
ras tarum cires paksa perudan. 

16 Ndehara si bage la nggit sinik, bali 
ras angin la terpejeneng, dingen minak la 
terjemak. 

17 Desken waja petelap waja, bage pe 
manusia erlajar sapih-sapih ia. 

18 Kalak si pekena-kena batang ara, ipanna 
me buahna, ihamati me pelayan si ngelai 
tuanna. 

19 Siidahndu i bas lau, eme awih rupandu. 
Siidahndu i bas pusuhndu, eme jine dirindu. 

20| bas doni kalak mate mbelang kap ingan, 
bage pe sura-sura manusia lalap la ersibar. 

21 Emas ras pirak iane i bas api: sekalak 
manusia itandai i bas carana ngaloken pujin. 

22 Aminna pe kalak bodoh mekelek ipekpek, 
lalap nge la bene kebodohenna. 

23 Pjaralah asuh-asuhenndu alu mehuli: 

24 Sabap kebayaken labo gelgel, sedangken 
bangsa pe labo tahan rasa lalap. 

25 Man asuh-asuhen e, isabi janah ipepulung 
me dukut-dukut i mbalmbal ras i deleng- 
deleng, kenca bage turah ka dukut si 
mbaru. 

26| bas mbulu biri-biri nari datndu paken, 
dingen alu duit ulih pendayan kambingndu 
banci itukurndu taneh si mbaru. 


Amsal 27.271 28.10 13 
271 bas kambing si tading nari datndu 


susu guna dirindu ras keluargandu bage pe 
asuh-asuhenndu si deban. 

2 9 1 Kiam kalak jahat aminna la pe lit si 

ngelissa tapi kalak bujur mbisa bali ras 
singa. 

2 Bangsa si perdosa, sambar-sambar si 
ngerajaisa, tapi bangsa si irajai kalak si beluh 
rukur tetap me percibalna. 

3 Kalak erkuasa si nindih kalak musil, bali 
kap ia ras udan encedaken peranin. 

4 Kalak si mpersilahangken undang-undang, 
ikapitina kap si jahat, kalak si patuh man 
undang-undang ilawanna kap si jahat. 

> Kalak jahat la iertina kai si bujur, tapi kalak 
si nembah TUHAN, iangkana kerina. 

6 Madin jadi kalak mesera tapi pinter ukurna, 
asangken bayak tapi reluk-eluk ukurna. 

! Pentar kap anak perana si patuh man 
undang-undang, tapi kalak si erteman ras 
kalak rangap njuruken bapana kap. 

8 Kalak si ndatken kebayaken alu pebungaken 
duit, dingen muat untung alu la ersisi, Ia 
banci lang ndabuh me kebayakenna e kempak 
kalak si erkuah ate man si musil-musil. 

9 Adi Ia ikutkenndu undang-undang Dibata, 
megiken pertotondu pe mutah AteNa. 

10 Kalak si ngajuk kalak bujur ngelakoken 
Si jahat, ia jine nge ndabuh ku bas lubang 
si ikurukna. Kalak si bujur ukurna ia me dat 
kemalemen ate. 


Amsal 28.111 22 . 74 
ll Kalak bayak beluh iakapna bana, tapi 


kalak musil si pentar itandaina nge bana. 

12 Adi kalak bujur erkuasa, lit keriahen 
mekelek, tapi adi kalak jahat merentah, sinik 
kalak kerina. 

13 Kalak si muniken dosana la banci sangap, 
kalak si ngakuken dingen nadingken dosana, 
ialemi Dibata kap. 

14 Erkemalangenlah man TUHAN katawari 
pe, maka kam sangap. Adi mersik ukurndu, 
bene me kam. 

15 Kalak jahat si engkuasai kalak si 
musil-musil, bali kap ia ras singa si erdengum 
dingen beruang si kelihen. 

16 Sekalak raja si Ia rukur, kejam kap 
perbahanenna, tapi ernembeh ate man si la 
bujur, ndekah kap ia jadi raja. 

17 Sekalak si pernah munuh pedas-pedas 
ikurukna lubang kuburna, ula pada ia iambati. 

18 Adi kam bujur, malem atendu. Adi Ia kam 
bujur, rempet kam guling. 

19 Perjuma si erbintuas bias kap nakanna, 
kalak si la make wari-wari, musil me ia. 

20 Kalak bujur malem atena enggeluh, tapi 
kalak si meter atena bayak, la ia banci pulah i 
bas ukumen nari. 

21Rayo-ayo la kap mehuli: tapi lit kang kalak 
ngkapiti si salah erkiteken sepenggel roti. 

22 Kalak merangap pedas atena bayak, Ia 
ietehna lanai ndekah reh kemusilen nindih ia. 


Amsal 28.231 29.4 

23 Kalak si ngajari temanna, ia iergai lebih 
asangken si muji-mujisa. 

24 Kalak si erpengakap maka labo erdosa 
nangko barang orang tua, bali kap ia ras 
pinangko. 

25 Si ngukuri dirina jine ngelegi kiniseran 
saja ngenca, untungen adi kam tek man 
TUHAN. 

26 Kalak si ernalem man perukuren saja, 
longor kap, si ngikutken ajar kepentaren, 
terkelin me. 

27 Kalak si nggit mere man kalak musil la 
banci kurang i bas ia, kalak si ipitpitkenna 
matana nandangi keperlun kalak musil, 
isumpahi me. 

28 Adi kalak jahat si erkuasa, cebuni kalak 
kerina. Adi kernep kalak jahat kerina, kalak 
bujur ka mulihken jadi raja. 

2 9 l Kalak si mekeng, aminna pe usur gia 
ipandang, i bas sada paksa la banci 
lang getem, lanai terpekena mulihi. 

2 Adi kalak benar merentah, meriah ukur 
jelma si nterem. Tapi adi kalak jahat si 
erkuasa, mesui ate kalak kerina. 

3 Kalak si keleng atena kepentaren, megah 
iakap bapana, kalak si nemani diberu si 
pencarinna erlua-lua, mbuang-mbuang 
kinilitenna kap. 

4 Adi iperdiateken rajalah kebujuren, la banci 
lang paguh me negerina tapi adi duit ngenca 
atena, icedakenna me negerina. 


Amsal 29.51 17 16 
> Kalak si muji-muji temanna, itogengna kap 
siding man bana jine. 

6 Kalak jahat kena siding dosana, kalak 
bujur, malem dingen salang sai iakapna. 

7 Kalak si mehuli iantusina kebujuren kalak 
musil, tapi kalak jahat la iantusina e kerina. 

8 Si penguru-nguru guntar ibahanna kota, 
tapi kalak si beluh rukur njadiken ketenengen. 

9 Adi erpekara kalak si lit pengertinna ras 
kalak bodoh, kalak bodoh e ngisak-ngisak 
janah tawa-tawa kap. 

10 Pemunuh nembeh atena kempak kalak si 
pinter ukurna, tapi kalak bujur ngkawalisa. 

11 Adi kalak lenge nembeh icidahkenna kal 
ukurna, tapi kalak si beluh rukur saber dingen 
terampersa bana. 

12 Adi megermet si erkuasa mperdiateken 
cakap la tuhu, kerina kap pegawaina bual. 

13 Kalak musil ras si nindihsa lit perserina 
duana ibereken TUHAN mata. 

14 Adi ikapiti raja kalak bujur, la banci lang 
ndekah ia jadi raja. 

15 Pedah dingen ajar, mehuli kap man anak- 
anak, anak si lalap itami-tami, ijurukenna me 
nandena. 

16 Adi kalak jahat merentah, tambah-tambah 
me kejahaten, tapi idah kalak bujur me uga 
pergulingna kalak jahat. 

17 Berekenlah ajar man anakndu, maka 
megah dingen malem atendu ibahanna. 


Amsal 29.181 30.1 11 
18 Bangsa si la ngikutken perentah TUHAN, 


eme bangsa si rontang. Sangap me kalak si 
patuh man undang-undang TUHAN. 

19 |a kam banci ngajarken suruh-suruhen 
alu ngerana saja. lertina tapi la diatena. 

20 alan pengarapen i bas kalak si medungu, 
asangken man kalak si pet ngerana tapi la 
rukur. 

21 Suruh-suruhen si itami-tami kitik-kitikna 
nari, dungna lanai terkuasai. 

22 Kalak si murah merampus, erbahanca 
nterem kalak susah dingen erjengil. 

23 Kalak megombang la banci Ia guling, kalak 
si meteruk rukur ihamati. 

24 Kalak si nampati pinangko, ndarami 
cilaka guna dirina jine. Adi terus terang ia 
i pengadilen, iukum me ia. Tapi adi lang, 
Dibata me si numpahi ia. 

25 Mbiar man perukuren kalak, erbahan 
susah saja. Tek man TUHAN erbahanca kalak 
teneng. 

26 Nterem kalak nggit nampil-nampilken 
bana man pemerentah, tapi i bas TUHAN nari 
nge reh kebujuren. 

27 Kalak bujur nembeh atena kalak jahat: 
kalak jahat nembeh atena kalak bujur. 


Ranan si Agur 


30 l Enda me ranan si ibelasken Agur 
anak si Jake i Masa nari, "Dibata la lit i 
jenda, lala ras aku, seh keri kal gegehku!" 


| Amsal 30.21 11 ! 
2 "Seri bodohku ras asuh-asuhen, la lit 


pengertinku. 

3 La pernah kupelajari kepentaren, sitik pe Ia 
lit pemetehku kerna Dibata. 

4Ise si nggo nangkih ku Surga jenari nusur 
ka? Pernah kin IcikepNa angin alu TanNa, 
dingen itimpusna lau alu bajuna, ntah 
netapken baleng doni enda? Adi ietehna kin, 
ise dage la? Ise anakna? 

> Tep-tep si ipadanken Dibata isehkenna kap. 
la desken ampang-ampang nandangi kalak si 
ndarami penampat man BaNa. 

6 Kune itambahi kai si IkatakenNa, IrawaiNa 
kam jenari IcidahkenNa maka kam kalak 
perbual." 


Ajar si debanna 


1"0O Dibata, ope denga aku mate kupindo 
man bandu perkara enda, eme: 

8 ula min sempat kubelasken kata la tuhu, 
dingen ula PelepasNdu aku musil ntah bayak. 
Berekenlah man bangku kai si kuperluken. 

9 Sabap kune bayak aku banci jadi maka Ia 
aku perlu kam. Janah adi musil aku banci jadi 
nangko aku seh maka juru Dibatangku." 

10 Adi suruh-suruhen ula icekurakina tuanna, 
maka ula kam kena sumpah ras ngenanami 
kiniseran. 

lt jt kalak si numpahi bapana, dingen Ia 
ngergaken nandena. 


| Amsal 30.121 22 NY 79 
12 Lit kalak erpengakap maka ia mejelis, tapi 


seh kal melketna. 

13 it kalak erpengakap mehuli kal ia, jenari 
langkat-angkatna bana. 

14 Lit kalak si pencarinna, alu ndehken kalak 
musil-musil si mesera. 

15 Lintah darat lit dua anakna; duana gelarna 
"Bangku kerina". Lit empat perkara si la 
pernah puas, 

16 kuburen diberu si la banci mupus taneh 
tenggiring dingen api si jajat ku japa pe. 

17 Kalak si la ngergaken nande ntah bapana 
si nggo metua, bujur nge adi iambekken 
pe ndarat gelah matana itagut kak jenari 
bangkena ipangani rajawali. 

18 it empat perkara si erbahanca mamang 
kal ateku, 

19 rajawali si kabang i awang-awang, nipe si 
njoler i datas batu karang, kapal si erlayar 
itengah lawit, dingen anak perana ras 
singuda-nguda singenan. 

20 Enda me perbahanen diberu si la atena 
keleng perbulangenna: erlua-lua ia, jenari ridi 
ia guna nutupi perbahanenna nina, "Labo lit 
kai pe kubahan!" 

21 Lit empat perkara si mesera ngalokenca i 
babo doni enda, 

22 budak jadi raja, kalak longor seh kerina 
sura-surana, 


| ~ Amsal 30.231 33 80 
23 diberu si ciga ate kalak lagu langkahna, 


tapi dungna tersereh: suruh-suruhen diberu 
si nciati ndehara tuanna. 

24 Lit empat rubia-rubia i bas doni enda si 
seh kal cerdikna, eme: 

25 Perkis, rubia-rubia si labo megegeh, tapi 
isikapkenna nakanna tupung perlego. 

26 Bangsa menci, eme rubia-rubia si labo 
megegeh tapi ibahanna lubangna i bas batu 
lingling. 

27 Labang, rubia-rubia si labo lit rajana, tapi 
banci erbaris alu ratur. 

28 Cikcak, rubia-rubia si banci itangkap alu 
tan, banci ijumpai i bas istana raja. 

29 Lit telu rubia-rubia si tegap perdalanna 
eme, 

30 Singa; rubia-rubia si jadi panglima man 
rubia-rubia si debanna, dingen la ia mbiar 
man ise pe. 

31 Kambing bajarna, manuk sabugan, bage 
pe raja i lebe-lebe rayatna. 

32 Adi erkiteken bodohndu maka meganjang 
ukurndu janah jahat sura-surandu, 
ukurkenlah e. 

33 Sabap adi igawerndu susu, salih kap ia 
jadi mentega. Adi ipekpekndu igung kalak 
tedareh kap. Adi ipekekendu pernembeh 
kalak, nandangi rubat me kam. 


Amsal 31.1i 11 81 
Ajar man Raja 


3 1 l Enda me kata si ibelasken nande Raja 
Lemuel man anakna, 

2"O anakku, buah barangku, si kupupus 
bekas pertotonku. Uga ningku man bandu? 

3 Ula buang-buang gegehndu man diberu, 
ula ambur-ambur duitndu man bana. Nggo 
melala raja icedaken diberu-diberu. 

4Ingetlah o, Lemuel. Raja Ia patut minem 
anggur seh nagih minem inemen keras. 

3 Sabap adi raja minem inemen keras 
lupa ia man undang-undang jenari lanai 
iperdiatekenna kebujuren kalak musil. 

6 Man kalak si tumpat ukurna dingen si 
erceda ate nge, maka erguna inemen keras. 

7 Pelepas ia minem maka lupa ia kemusilen 
ras kiniseranna. 

8 Kapitilah kalak si la ngasup nampati dirina. 
Kawalilah kerina hak kalak si musil-musil. 

9 Sampatilah ia jenari jadilah kam hakim si 
bujur. Kawalilah hak kalak musil dingen kalak 
si itindih." 


Ndehara si cerdik 


10 Andiko seh kal serana muat ndehara si 
cerdik! Sabap ndauh kal ia ergan asangken 
permata si erndilap. 

llla kap penalemen perbulangenna, maka 
asa ndigan pe la akapna mesera. 


Amsal 31.121 24 82 
12|a pernah jahat perbahanenna man 


perbulangenna, gedang-gedang umurna 
mehuli perbahanenna nandangi ia. 

13 Frbintuas ia pepulung benang wol ras 
lenen, mejingkat ia nenunca. 

14| bas ingan si ndauh nari ipepulungna 
nakan, bali ras si ilakoken kapal-kapal 
dagang. 

15 Keke ia ope terang wari nikapken nakan 
guna keluargana, jenari iaturkenna pendahin 
suruh-suruhenna. 

16 | daramina juma tukuren, emaka itukurna, 
alu duit si nipepulungna isuanna anggur. 

17/la megegeh janah tutus erdahin, 
mejingkat dingen nggit latih. 

18 Kerina si ilakokenna ietehna gunana, seh 
mbages berngi erdahin ia. 

19 Benang iserkana, jenari itenunna uis. 

20 Melumbar tanna mere man kalak musil, 
mehuli perbahanenna kempak kalak si 
kekurangen. 

21 Aminna reh paksa perudan la ndele atena, 
sabap baju panas nggo isikapkenna man 
keluargana. 

22 ja jine erbahan sprei ingan medemna, 
bage pe bajuna i bas kain lenen si meherga 
nari. 

23 Perbulangenna kalak terberita ia peminpin 
kota. 

24 Ibahanna baju ras gendit jenari 
idayakenna man perbinaga. 


Amsal 31.251 31 | 8 
25 Ja megegeh dingen ihamati kalak, janah 


la aru atena kerna wari si pepagi. 

26 Alu manjar-anjar ngerana ia, janah dem 
alu kepentaren. 

27 Mejingkat ia, janah tetap iperdiateken 
keperlun jabuna. 

28 Kerina anakna ngataken bujur man bana, 
dingen perbulangenna pe mujiken ia. 

29 “Nterem diberu si mehuli," nina 
perbulangenna, "tapi i babo si e kerina kam si 
mehulina." 

30 Rupa si mejile Ia terteki, dingen kinijilen 
bene me, tapi diberu si erkemalangen man 
TUHAN patut ndatken pujin. 

31 Ergakenlah ulih bekas tanna, sabap ia 
diberu si patut ndatken kehamaten i japa pe! 


Pengkhotbah 


Sia-sia nggeluh enda 


1 l Enda me kata Pengerana anak Daud raja 
Jerusalem. 

2 Nina, "Oh kerina sia-sia, kai pe sia-sia! 
Enggeluh pe sia-sia, kerina sia-sia. 

3Gedang-gedang geluhta kita erdahin, 
curcur panasta. Tapi kai kin gunana man 
banta si e kerina? 

4Lesap sada kesusuren reh ka kesusuren si 
deban, tapi doni enda bage nge lalap. 

> Pultak kang matawari, jenari sundut ka. 
Latih iakapna mulihken ku bas inganna 
ndube, jenari pultak ka ia. 

6 Angin rembus ku Selatan, jenari rembus ka 
ku Utara, erpusing-pusing dungna mulihken 
ka. 

7 Kerina lau mbelin ku lawit perlawesna, tapi 
lalap nge lawit labo dem. Dungna mulihken 
ka ku bas uluna, jenari maler ka. 

8 Kai pe la mereken kepuasen, kerina 
erbahan leja. Mata la puas ngenen, pinggel la 
puas megi-megi. 

9 Kai si nggo pernah jadi, denggo jadi ka. Kai 
si nggo pernah ilakoken, denggo iulihi ka. Kai 
pe labo lit mbaru i bas doni enda. 


| Pengkhotbah 1.101 18 
10j it kalak ngatakenca nina, 'Nehenlah, 


enda mbaru!' Tapi nggo me lit ope denga ia 
tubuh pe. 

11 Kai si nggo lepas, lanai iinget kalak. Bage 
pe kai si jadi genduari ras pagi, lanai bo iinget 
kalak i bas paksa si reh." 


Pengalamen perpilsapat enda 


12 Aku, Pengerana si nggo jadi raja Israel 
ringan i Jerusalem. 

13 Nggo kutetapken ateku gelah kupepayo 
dingen kupelajari kerina si jadi i bas doni enda 
alu megermet. Kelatihen si ibereken Dibata 
man manusia la kap mereken keriahen. 

14 Kai si jadi i bas doni enda nggo kuidah 
kerina. Teklah maka si e kerina bali ras si 
nangkap angin saja ngenca; kerina sia-sia. 

15 Si nggo mbengkuk lanai terpepinter, kai si 
la lit la terbeligai. 

16 Rukur aku, "Aku kalak pentar, ndauh 
pentaren asangken kerina kalak si nggo 
pernah jadi raja i Jerusalem ope denga aku. 
Tuhu kuerti kal kai kepentaren dingen kai 
pemeteh." 

17 Emaka kupelajari ateku kai lainna 
pemeteh ras kebodohen, bage pe kai lainna 
kepentaren ras ngulah. Tapi teridah maka 
kerina e pe bali kap ras si nangkap angin. 

18 Sabap reh pentarna kita, reh lalana aru 
ateta. Reh lalana pemetehta, reh suina ateta. 


Pengkhotbah 2.11 8 3 
2 1 Kutetapken | bas ukurku maka 


nggeluhlah aku alu meriah-meriah gelah 
kueteh kai kin si tuhuna keriahen. Tapi teridah 
maka e pe sia-sia kepeken. 

2 Tangkas man bangku maka tawa, eme 
bodoh, janah kesenangen pe labo lit gunana. 
3 Erkiteken penjemba sura-surangku gelah 
ndatken kepentaren, kutetapken maka aku 
ersenang-senang alu minem anggur dingen 
pesta-pesta si meriah. Enda me kuakap si 

payo man manusia i bas enggeluhken geluhna 
si kentisik e i bas doni enda. 
4Perbahanen-perbahanen si mbelin nggo 
kulakoken. Kupajekken melala rumah man 
gunangku. Kubahan taman-taman dingen 
peken-peken si kusuani alu batang anggur 
dingen kerina erbage batang kayu si man 
pangan buahna. 

> (Pkh 2:4) 

6 Kubahan kolam guna mereken lau maler ku 
bas peken-peken dingen kebun-kebun e. 

7 Nterem suruh-suruhenku, subuk ia si 
kutukur bage pe si tubuh i bas rumahku. 
Rarasen asuh-asuhenku ndauh buen asang 
rarasen biri-biri ise pe si pernah ringan i 
Jerusalem. 

8 Kupepulung pirak ras emas si kualoken i 
bas raja-raja jajahenku nari. Perende-ende si 
dilaki ras diberu erbahan meriah ukurku alu 
ende-enden si iendekenna. Teremna gundikku 
asa kai ateku banci. 


Pengkhotbah 2.91 16 4 
9Tuhu, ndauh kal aku belinen asangken 


ise pe si pernah ringan i Jerusalem. Janah 
kepentarenku la pernah njuruken. 

10 Kai ateku dat. La pernah kualang-alangi 
bangku ngenanami kesenangen si kugapa pe. 
Megah kuakap ngidah kerina bekasku latih 
sabap e kap upahku. 

ll Tapi kenca kuukuri mulihi kai si nggo 
kulakoken, dingen kelatihenku ndahiken si 
e kerina, kueteh maka kerina e la lit ertina. 
Kerina si kubahan e la kap lit kai pe gunana. 

12 Sabap i babo si e kerina, si ngasup sekalak 
raja ngelakokenca la lebih asangken kai 
si nggo ilakoken raja si arah lebena. Eme 
bena-benana aku rukur kai kin ndia ertina adi 
sekalak pentar, motu ntah bodoh. 

13 Kueteh maka ulin pentar asangken motu, 
bali ras terang ulin asangken gelap. 

14 Kalak pentar iangkana dalan si idalanina: 
tapi kalak motu dadap-dadap ia. Tapi 
kueteh ka nge maka kedungenna seri nge 
kerajangenta kerina. 

15Rukur aku, "Kai si nandangi jadi man 
kalak bodoh, kunanami ka nge. Dage kai nge 
gunana kepentarenku?" Emaka kutetapken i 
bas ukurku maka kai pe la lit gunana. 

16 Kalak bodoh minter ilupaken bage ka pe 
kalak pentar. I bas wari-wari si nandangi reh, 
kerina kita ilupaken. Kerina kita la banci la 
mate subuk si bodoh bage pe si pentar. 


Pengkhotbah 2.171 24 5 
17 Emaka nembeh ateku nggeluh enda, 


erkiteken kerina si jadi i bas pertibi enda 
mereken kesusahen ngenca bangku, la lit si 
deban. Kerina sia-sia, desken nangkap angin 
ngenca. 

18 Kerina upah latihku bage pe ertangku 
la lit lakonna man bangku, sabap kerina e 
kutadingken nge man kalak si nggancihken 
aku, 

19 tapi ise metehsa pentar ntah bodoh 
ia? Amin bage pe man bana kange ulih 
latihku si kupepulung kidekah umur geluhku 
i bas pertibi enda alu kelatihen dingen 
kepentarenku. Janah e sia-sia nge kerina. 

20 Genduari leja aku erdahin alu kerina 
kepentaren, pemeteh ras kebeluhenku guna 
ndatken kai si kusuraken. 

21Tapi kedungenna Ia banci Ia itadingken si 
e kerina man kalak si la pernah ncurcurken 
panas muatsa. Emaka sia-sia nge kerina, la 
payo pe. 

22 Asa umur geluh manusia lalap ia erbintuas 
dingen suhsah, i ja dage ulih latihna si banci 
iImegahkenna? 

23 Kai saja pe si ilakokenna kidekah geluhna 
mereken kiniseran ras sui ate man bana. 
Tupung berngi pe gulut ukurna. Dage sia-sia 
nge kerina. 

24 La lit si terulin man manusia seakatan 
man, minem dingen ermeriah-meriah 


„Pengkhotbah 2.251 3.8 6 
ngenanami ulih latihna. Kueteh maka pemere 


Dibata kap e. 

25 Lit kin kalak si ngasup man dingen 
ersenang-senang adi la ras Dibata? 

26 Dibata si mereken kepentaren, pemeteh 
ras kemalemen ate man kalak si ngena AteNa 
e. Tapi kalak perdosa IpelepasNa latih encari 
dingen pepulung ulihna encari guna ibereken 
man kalak si ngena AteNa? Emaka kerina nge 
sia-sia bali ras nangkap angin. 


Sinasa lit erpaksa-paksa kap 
3 l Sinasa lit i bas pertibi enda jadi i bas 
paksana. 

2 Dibata kap si netapkenca paksa tubuh ntah 
pe paksa mate, paksa ngambur benih dingen 
paksa ngeruahi, 

3paksa munuh bage pe paksa pepalem, 
paksa ngerontasi bage pe paksa majekken. 

4 Lit paksa erceda ate dingen paksa meriah, 
paksa ndele ate bage pe paksa landek meriah, 

> paksa mibit ras paksa la banci mibit, paksa 
ngema ras paksa la banci ngema. 

6Lit paksa kebenen dingen paksa 
ndatkenca, paksa pepulungken dingen paksa 
ngamburken, 

! paksa ngerigatken dingen paksa njemuri, 
paksa sinik bage pe paksa ngerana. 

8 Lit paksa encidahken keleng ate bage pe 
paksa encidahken nembeh ate, paksa perang 
dingen paksa dame. 

9 Kai kin untungta latih gia kita? 

10 Kueteh maka Dibata si merekenca dahin 
makana kote kita. 

llla nge si mereken kai pe i bas paksa 
si payo. la nge si mereken man banta 
kerincuhen lako meteh warinta si pepagi, tapi 
la pernah IberekenNa man banta kepuasen 
lako ngertiken PerbahanenNa. 

12 Kyeteh maka Ia lit si terulin man banta 
seakatan ersenang-senang janah ngenanami 
kesenangen kegeluhen enda asa umur 
geluhta. 

13 Kita kerina banci man dingen minem 
janah ermeriah-meriah ngenanami kerina ulih 
latihta. Kerina e pemere Dibata kap. 

14 Kueteh maka kerina perbahanen Dibata 
tetap rasa lalap seh rasa lalap. Manusia sitik 
pe la ngasup engkurangi ntah nambahisa kai 
si ibahan Dibata e. Bage perbahanen Dibata, 
gelah malang kita man BaNa. 

15 Si jadi genduari bage pe si jadi pagi, nai 
pe nggo mejadi. Dibata nge si njadikenca 
kasa kai si nggo jadi janah jadi ka pagi mulihi. 


Kini la bujuren i babo pertibi enda 


16 Lit ka si kuidah i bas pertibi enda eme: 
aturenna lit i je kinibujuren dingen kiniulin, 
tapi i je nge lit kejahaten. 

17 Rukur aku, Dibata kap si ngerunggui 
kalak bujur ras kalak jahat, sabap kai pe ras 

perbahanen si kuga pe jadi i bas paksa si 


nitentuken Dibata. 

18 Rikutken pengakapku maka Dibata nguji 
kita lako ncidahken labo lit lainna kita ras 
rubia-rubia. 

19 Sabap kai si jadi man rubia-rubia e ka nge 
jadi man manusia. Rubia-rubia mate, bage 
ka nge pe manusia. Rubia-rubia ras manusia 
duana tinepa Dibata kap. Dage labo ulin 
manusia asangken rubia-rubia, sabap duana 
nggeluh sia-sia. 

20 Labo lit lainna ingan si itujuna, eme abu. 
Asalna i bas abu nari janah mulihken ka nge 
ia ku abu. 

21 Labo sieteh, ntah kesah manusia nangkih 
ku das tah pe kesah rubia-rubia nusur ku 
teruh taneh. 

22 Erkiteken si e kugejapken maka la 
lit si terulin seakatan nggeluh ermeriah- 
meriah ngenanami ulihta latih. Sabap eme 
sikerajangenna. Kutera pe labo banci ietehna 
kai denggo jadi kenca nggo mate. 

'Jenari kuperdiateken ka kerina 
4 kinilabujuren si jadi i bas pertibi enda. 
Kalak si itindih tangis tapi Ia lit sinampatisa. 
La lit sekalak pe nampati erkiteken belinna 
kuasa si nindih e. 

2 Morah ateku nandangi kalak si nggo mate, 
sabap ulin kap sikerajangenna asangken 
kalak si nggeluh denga. 

3 Tapi simalemna kal atena eme kalak si 


langa tubuh, sabap langa idahna kejahaten si 
ilakoken i bas pertibi enda. 

4Kueteh maka nterem manusia seh kal 
iakapna latihna erdahin erkiteken mecimberu 
ia ngidah ulih latih temanna saja. Kerina e 
sia-sia nge desken nangkap angin. 

 Ikataken kalak maka si motu ngenca 
kundul cirempu, janah igengkenna mate Ia 
man. 

6 Banci jadi payo nge katana e, tapi ulin me 
la mbue erta, tapi teneng nggeluh asangken 
duana tan erbentuas erdahin tapi desken 
nangkap angin. 

! Lain asangken si e lit denga ka nge si 
sia-sia i bas kegeluhen enda. 

8 Lit kalak nggeluh sisada-sisada, Ia lit anak 
la lit seninana. Tapi aminna bage pe, latih 
kal iakapna erdahin dingen la pernah puas 
pusuhna ngenen ertana. Guna ise kin ia 
erdahin alu curcur panasna, janah itulakna 
kerina kesenangen? E pe sia-sia nge, dingen 
kalak si bage me si nggeluh i bas kiniseran. 

9 Ulin dua kalak asangken sekalak-sekalak, 
sabap adi dua kalak erdahin mbelang 
bekasna. 

10 Kune sekalak guling banci sekalak nari 
nampati. Tapi sisada-sisada ngenca, kenca 
guling ise nari si nampatisa. 

11] bas berngi paksa mbergeh dua kalak si 
rembak medem banci mereken las man si 

debanna, tapi uga perbahan kalak erbahanca 


melas badanna adi ia sisada ngenca? 

12 Dua kalak erdalan banci ia ras-ras 
ngelawan adi lit si nerang ia, tapi adi sekalak 
ngenca menukah nalukenca. Tinali si ipiuh 
telu mesera ngeretapkenca. 

13 Kalak musil banci jadi raja, janah sekalak 
tabanen banci nangkih ku das kinirajan. Tapi 
adi kenca metua raja e la nggit ngaloken 
nasehat perban motuna, maka la ia ulin 
asangken sekalak anak perana si musil tapi 
pentar. 

14 (Pkh 4:13) 

15 Rukur aku kerna kerina manusia i bas 
doni enda, jenari kueteh maka lit nge sekalak 
anak perana si nggantiken raja pagi. 

16 Banci jadi maka la terbeligai teremna 
rayat si iperentah raja, tapi kune ia lanai jadi 
raja labo lit sekalak pe si ngataken bujur 
kerna kai si nggo ilakokenna. Emaka kerina 
nge sia-sia desken nangkap angin. 


Ula metersa erbahan padan 


1 Megermetlah adi kam bengket ku bas 
5 Rumah Pertoton. Madin bengket ku bas 
guna erlajar asangken mereken persembahen 
bagi si ilakoken kalak lenge, si la meteh apai 
payo, apai si la payo. 
2 Ukurken lebe maka belasken janah ula 
metersa erbahan padan i adepen Dibata. lai 

Surga dingen kam i doni: emaka ula melalasa 


rananndu. 

3 Adi reh lalana aru ate, reh lalana banci jadi 
nipi gulut. Reh buena ngerana, banci jadi reh 
buena luar ranan si lenge. 

4 Dage adi kam erpadan man Dibata, minter 
sehken padanndu e. La ngena AteNa kerna 
kalak lenge. Emaka sehkenlah padanndu. 

> Madin la erpadan asangken la ngkundulisa. 

6 Ula bere maka ranandu erbahanca kam 
erdosa, seh maka terpaksa ikatakenndu 
man imam maka silap kam erbahan padan. 
Man kadendu erbahan nembeh ate Dibata 
bandu seh maka IkernepkenNa kai si nggo 
idahikenndu? 

7 Bali ras mbue ernipi Ia lit gunana, bage 
me pe melala ngerana Ia lit ertina. Tapi 
erkemalangenlah man TUHAN. 


Sia-sia nge nggeluh enda 


8 Ula mamang atendu adi idahndu kalak 
musil itindih pemerentah dingen la bujur 
perbahanenna man bana. Tep-tep pegawai 
ikapiti atasenna nge ia, jenari si datasenna ka 
ngkawali pegawai si niteruhna ndai duana. 

? Maka nggeluh pe raja perbahan lit nge 
siman peranin. 

10 Kalak si me duit la pernah bias akapna; 
kalak si erngena ate man erta la pernah 
idatca kai si isurana. Kerina sia-sia. 

Il Reh bayakna jelma reh buena kalak man 


berenna man. Labo lit untungna man bana, 
saja itehna maka mbue ertana, bage ngenca. 

12 Sekalak si erdahin banci jadi la bias 
nakanna, tapi si lang-langna ntabeh 
pertunduhna gedang-gedang berngi. Tapi 
kalak bayak mbue tuhu ertana, tapi la banci 
tunduh erkiteken aru atena. 

13 Enda me sada perkara si mejin i bas doni 
enda: Kalak si pebue erta i bas paksa kalak 
kekurangen. 

14 Kune bene erta e cilaka kap man 
bana; lanai lit si man tadingenken man 
anak-anakna. 

15Tupung kita tubuh, manjang-anjang kap 
kita: bage me pagi tupung kita nadingken 
doni enda: kai pe labo sibaba i bas bekasta 
latih nari. 

16F la bujur! Perlawesta bali ras pertubuhta 
ndube. Sigegehi erdahin guna nangkap angin, 
kai kin sidat? 

17 Kidekah kita nggeluh kita lit i bas 
kegelapen, kesusahen, aru ate, nembeh ate 
dingen penakit. 

18 Emaka kueteh maka Ia lit terulin man 
banta seakatan minem dingen manken ulih 
pendahin dingen ngenanami ulihta latih 
kidekah geluhta si gendek si ibereken Dibata 
man banta. Eme sikerajangenta. 

19 Adi sekalak ngaloken kebayaken dingen 
erta i bas Dibata nari, janah IbereNa ia 

ngenanami kebayakenna e, arus ia ngataken 


bujur janah ermeriah ukur ngenanami ulihna 
latih. E pe pemere Dibata kap e. 

20 Dibata si ndemi pusuhna alu keriahen, 
gelah ula aru atena ngukurkenca kerna uga 
gendekna geluh enda. 

6 1 Kuidah maka kinilabujuren si mesangat 
ilakoken i bas pertibi enda. 

2 Man deba kalak ibereken Dibata kebayaken, 
kehamaten dingen melala erta janah kai pe 
atena banci ibuatna. Tapi la ibere Dibata ia 
ngenanami kerina PemereNa e. Tapi kalak si 
la itandaina nge si ngenanami kinibayakenna 
ndai. Emaka kerina nge sia-sia dingen la 
payo. 

3 Aminna pe sekalak jelma lit anakna seratus 
kalak dingen cawir ka ia metua tapi adi 
labo malem atena dingen la ia ndatken 
penguburen, rikutken pengakapku ulin 
anak-anak mate tubuh asangken kalak ndai. 

4Sabap nandangi anak-anak mate tubuh 
labo dalih man bana tubuh ntah lang; lawes 
ia kempak dalin kegelapen jenari minter 
ilupaken. 

> Langa pernah idahna sinalsal matawari, 
bage pe langa pernah ietehna ertina nggeluh 
enda, seh maka malem atena medem i bas 
ingan pengadi-ngadinna. 

6 Ulin e asangken kalak nggeluh dua ribu 
tahun tapi la pernah malem atena. I babo si e 
kerina, duana nge seri perlawesna. 

! Manusia erdahin guna man ngenca, tapi la 


pernah bias. 

8 Dage kai lebihna kalak pentar asangken 
kalak motu? Kai kelebihen kalak musil amin 
mehuli gia laguna? 

9 Kerina nge e sia-sia bali ras nangkap angin. 
Madin puas siakap kerna kai si lit i bas kita 
asangken lalap kam merincuh nandangi si 
debanna. 

10 Sinasa lit enda, nai nggo leben lit. 
Sieteh maka manusia labo ngasup erperkara 
ngelawan kalak si gegehen asangken ia. 

11 Reh usurna ia ngelawan reh lanai litna 
ertina rananna, kai pe la lit untungna man 
bana. 

12 Yga pemeteh kalak kai si mehulina i 
bas kegeluhen si kentisik dingen la erguna 
enda? Ma bali kin ras awih perlawesna? Uga 
pemeteh kalak kai si jadi i bas doni enda adi 
ia nggo mate? 


Kerna kegeluhen 


7 1 Gelar si merim ulin asangken minak 
wangi si meherga: wari kematen ulin 
asangken wari ketubuhen. 

2 Madin ndahi ingan kalak si rate ceda 
asangken ndahi ingan kalak erpesta. Sabap 
arus maka usur siinget maka kematen nggo 
nimai kerina kalak. 

3 Ndele ate ulin asangken tawa-tawa. Amin 
pe ayo berjut, tapi tambah-tambah pengertin. 

4 Kalak lenge gelgel ia ngayaki kesenangen. 


Kalak pentar iukurina kematen. 

> Madin kita ipandang kalak si erpemeteh, 
asangken ipuji kalak motu. 

6 Adi tawa kalak motu Ia lit ertina, bali kap e 
ras ranggas erkuritik ipan api. 

7 Adi kalak pentar nipu, bodoh kap 
perbahanenna e. Adi kalak ngaloken sogok, 
icedakenna kap biakna si mehuli. 

8 Kai-kai pe, ulin kap pendungina asangken 
pemenana; ulin ate saber asangken ukur 
meganjang. 

9 Ula pedas-pedassa das darehndu, sabap 
nembeh ate ringan kap i bas pusuh kalak 
lenge. 

10 Ula sungkun, "Ngkai maka ulin si nai 
asangken si genduari?" Kalak lenge ngenca 
bage penungkunenna. 

11 Kalak nggeluh arusna pentar: ergana 
pemeteh bali kap ras barang pusaka. 

12 Pemeteh mereken ketenangen bali ras 
duit. Kalak si i bas ia kepentaren dingen 
pemeteh, ia terkelin. 

13 Perdiatekenlah kai si ibahan Dibata. Sabap 
ise kin beluh pepinter kai si nggo ipegeduk 
Dibata? 

14 Emaka malemlah atendu tupung kam 
sangana sangap. Tapi tupung kam kena cilaka 
ula kam lupa maka Dibata nge si merekenca 
e kerina. La si eteh kai si banci jadi pagi. 

15 Sja-sia nge geluhku enda, tapi i bas si e 
nggo kuidah kerinana. Lit kalak bujur pedas 
mate aminna pe bujur ia. Tapi lit kalak jahat 
ndekah nggeluh aminna pe lalap ia erbahan 
kejahaten. 

16 Ula mehulisa dingen ula pentarsa. Man kai 
munuh bana? 

17 Ula ka jahatsa dingen motusa. Man kai 
mate ope denga terpaksa? 

18 Silahkenlah si dua e. Adi erkemalangenlah 
kita man Dibata la banci Ia terkelin nge kita. 

19 Belinen kuasa kepentaren nandangi 
sekalak jelma asangken kuasa sepuluh raja 
nandangi sada kota. 

20| bas pertibi enda labo lit kalak serta, si 
katawari pe mehuli perbahanenna dingen la 
pernah ersalah. 

21 Ula padah nggit kal megiken ranan kalak, 
banci jadi kam sangana icekuraki sekalak 
suruh-suruhenn du. 

22 Kam pe igejapndu nge, maka kam pe 
megati encekuraki kalak si deban. 

23 Kerina nggo kupergermetken alu 
kepentarenku, tapi akin kuayaki kepentaren 
reh dauhna ia i bas aku nari. 

24 Ise si ngasup metehsa kai ertina nggeluh 
enda? Mbagessa ia, emaka la ngasup kita 
ngertikenca. 

25 Amin bage pe tetap nge aku erlajar muat 
pemeteh gelah ndatken kepentaren dingen 

meteh jabapen kerina penungkunenku, gelah 


kueteh uga jahatna ras lengena kebodohen. 

26 Kueteh maka pagiten kap diberu asangken 
kematen. Keleng ate si icidahkenna bali kap 
ras jala dingen siding si ngkenai kam: tan 
diberu e ndakep kam desken rante si nteguh. 
Kalak si ngikut peraten Dibata pulah i bas 
sidingna nari tapi kalak perdosa tentu kena 
sidingna. 

27 Tuhu nina Pengerana: Sitik-sitik tambah 
pengertinku kerna si enda tupung aku 
ndarami jabapna. 

28 Kudarami ka jabap si deban tapi la dat 
aku. | bas seribu dilaki jumpa aku sekalak si 
man hamaten tapi diberu sada pe lang. 

29 Enda ngenca si kudat: Itepa Dibata 
manusia jadi kalak bujur- bujur tapi kita jine 
mahanca banta serbut dingen rilet-ilet. 

l Andiko seh senangna iakap kalak 

pentar. Kerina perkara ietehna njabapsa. 
Kepentaren erbahanca ia cirem siang ayona, 
sierbahanca ngadi berjutna. 


Patuhlah man raja 


2 |akokenlah kai si iperentahken raja, janah 
ula merudu-rudu erbahan padan man Dibata. 
3 Lit kuasa raja erbahan kai atena, emaka 

madin lawes i bas ia nari adi merawa ia. 
“Raja erbahan kai pe alu kuasa, ise pe la 
pang ngelawan kai si ikatakenna. 

> Kalak si patuh man bana, teneng akapna: 


kalak pentar me ia dingen itehna ndigan ras 
katawari ngelakoken si e. 

6 Ndahiken kai pe tehna ndigan ras katawari 
paksana, tapi sitik ngenca si metehsa si e 
kerina. 

7 La lit ise pe metehsa kai si jadi pagi, Ia lit 
ise pe beluh nurikenca. 

8 La lit ise pe si ngasup ngambati kematenna, 
ntah nuncun wari kematenna. Enda me sada 
peperangen si la tersilahken: penipu pe la 
terpulahisa bana i jenari. 


Kalak bujur ras kalak jahat 


9 Kerina si enda kuidah tupung aku rukur 
kerna kai si jadi i bas pertibi enda. I bas 
pertibi enda kuidah maka lit sekalak si 
erkuasa janah kalak si deban ngenanami 
kiniseran erkiteken kuasana. 

10 Pernah kuidah kalak jahat mate dingen 
ikuburken. Tapi tupung aku mulih i bas 
kuburen nari, kubegi ia ipujiken kalak i bas 
kota inganna erbahan jahat ndube. Dage e pe 
sia-sia nge kerina. 

Il Ngkai maka bage kal iakap kalak murahna 
erbahan jahat? Sabapna eme erkiteken 
kejahaten la minter iukum. 

12 Aminna pe seratus kejahaten ilakoken 
kalak perdosa, tapi tetap nge ia nggeluh. 
Tuhu ikataken kalak nina, "Adi kam patuh 
man Dibata, kerina erdalan alu mehuli. 

13 Tapi, kalak jahat ndatken kiniseran. 


Geluhna pedas-pedas perlawesna bagi awih. 
La metua pe, mate kap ia, perban la patuh 
man Dibata." 

14Tapi kerina e bual kap. Nehenlah kai si jadi 
i babo pertibi enda: lit kalak bujur ndatken 
ukumen si arusna kin man kalak jahat: lit 
kalak jahat ndatken upah si arusna kin man 
kalak bujur. Janah e pe sia-sia. 

15 Emaka rikutken pengakapku arus kalak 
ermeriah ate. Erkiteken kidekah geluhna i 
bas doni enda, la lit kesenangen si deban 
man bana, seakatan man, minem dingen 
ermeriah ate. Kerina bekasna latih e ngenca 
banci inanamina, i bas kinigeluhen si ibereken 
Dibata man bana i bas doni enda. 

16 Emaka tupung kucubaken ndarami 
kepentaren janah melajari kai si jadi i bas 
pertibi enda, kueteh maka aminna pe kita la 
tunduh suari ras berngi la ngadi-ngadi, 

17 labo kita ngasup ngantusisa kai si ibahan 
Dibata. Kugapa pe pengelatihinta, labo 
terantusi kita. lakap kalak pentar ietehna tapi 
si tuhuna labo iertina. 

1 Kerina e mbages kuukuri: Dibata nge 

si ngaturken kegeluhen kalak bujur 
ras kalak jahat, subuk ia engkelengi ntah 
ernembeh ate. Ise pe la metehsa kai si jadi 
pagin. 

2 La lit lainna kai si jadi man kalak bujur 
ras kalak jahat, man kalak si mehuli dingen 

kalak si la mehuli, man kalak si bersih pusuh 


peratenna ras si kalak macik ukurna, man 
kalak si mpersembahken persembahen 
ntah lang. La ulin sikerajangen kalak benar 
asangken kalak perdosa, man kalak si nggit 
ersumpah ntah la nggit ersumpah. 

3 Dage bali ulihna kerina. E la bujur bali 
ras kerina si jadi i bas pertibi enda la bujur. 
Kidekah umurna, pusuh manusia dem alu 
kejahaten si mehado, piah dungna rempet ia 
mate. 

4Tapi kidekah manusia nggeluh, kidekah e 
lit denga si man arapenken. La kin ulin biang 
nggeluh asangken singa mate-mate? 

> Sabap kalak si nggeluh denga meteh maka 
kematen nimai ia. Tapi kalak si nggo mate kai 
pe lanai itehna. Kalak mate lanai dat upah, ia 
nggo ilupaken tuhu-tuhu. 

6 Kekelengenna, pernembeh atena, pusuhna 
si mecimberu, kerina mate radu ras ia. Ndigan 
pe lanai ia ikut i bas kerina kejadin i doni 
enda. 

7 Emaka manken dingen meriahlah atendu, 
inemlah anggurndu alu senang ukurndu. Si e 
kerina labo dalih iakap Dibata. 

8 Cirem dingen sianglah ayondu katawari pe. 

9 Pesenanglah dirindu ras ndehara 
kekelengenndu, kidekah kegeluhen si sia-sia 
i doni enda si ibereken Dibata man bandu. 
Pesenanglah dirindu tep-tep wari aminna pe 

la lit gunana, sabap e kap ngenca upahndu 


latih. 

10 Dahikenlah dahinndu asa gegehndu. 
Sabap denggo lanai bo lit dahin, ntah pe 
perukuren. | bas doni kematen lanai bo lit 
pemeteh ntah pe kepentaren, janah ku jah 
me perlawesndu. 

11 Lit denga si kuidah i bas doni enda eme: 

i bas perlumban labo lalap si meter kiam si 
menang, i bas pertempuren labo lalap kalak si 
megegeh si menang. Labo kalak pentar lalap 
si jumpa pencarin, janah labo kalak cerdik 
rusur ndatken kebayaken. Bage pe labo kalak 
si mbages pemetehna si terberita. Tapi kerina 
nge kalak banci kena sial. 

12 Labo leteh manusia ndigan seh sipatna, 
bali ras binurung kena jala ntah perik kena 
ragum bage me manusia kena cilaka i bas 
paksa si labo ieteh ndigan. 


Perukuren kerna kepentaren 
dingen kebodohen 


13| bas pertibi lit kuidah sada contoh si 
mehuli kerna uga perukuren kalak kerna 
kepentaren. 

14 Lit sada kota kitik-kitik, jelmana pe labo 
nterem. | bas sada wari reh me sada raja 
si mbelin nerang kota e. Ikepungna jenari 
iruntuhkenna atena bentengna. 

15| bas kota elit sekalak pentar tapi musil 
ia. Erkiteken si e ngasup ia mulahi kota e. 

Tapi erkiteken 1a kalak musil, minter kalak 


lupa nandangi kai si ibahanna janah ise pela 
lit si nginget ia. 

16 Fmaka payo nge kai si kukataken maka 
kepentaren lebihen kuasana asangken kalak 
si megegeh. Amin bage pe kepentaren kalak 
musil labo iergaken: rananna pe labo lit 
simegikenca. 

17 Ulin megiken kalak pentar si ngerana 
manjar-anjar asangken megiken sora serko 
sekalak raja i bas perpulungen kalak motu. 

18 Liten gunana kepentaren asangken 
senjata, tapi sekalak si erdosa encedaken 
mbue si mehuli. 

10 l Laneng mate banci erbahan mbau 

minak wangi sada botol, sitik 
kebodohen mahanca lasam kepentaren si 
mbelin. 

2 Kalak pentar bujur perbahanenna, tapi 
kalak bodoh jahat pengelakonna. 

3 Kebodohenna teridah sangana erdalan pe, 
janah imomokenna kebodohenna man kerina 
kalak. 

4Kune kam itembehi raja, ula kam 
mindo ngadi erdahin. Aminna mbelin pe 
kesalahenndu banci nge isasapken adi kam 
teneng dingen saber. 

> Lit kejahaten si deban kuidah i babo 
pertibi enda, eme: raja-raja ras si erkuasa 
ngelakoken si Ia bujur. 

6 Kalak bodoh ipangkatken, kalak bayak Ia 


iperdiateken. 

7 Pernah kuidah suruh-suruhen ngersak 
kuda, tapi tuan erdalan bali ras suruh- 
suruhen. 

8 Kalak si ngkuruk lubang, ia jine gedap ku 
bas, kalak si encedaken tembok, itagut nipe 
si erbisa me ia. 

9 Kalak si erdahin i bas tambang batu, 
terantuk dingen luka me ia. Kalak si naka 
ranting, kena me ia. 

10 Kune sekinndu Ia ntelap tapi Ia igarutndu, 
terpaksa kam erdahin ersuhsah-suhsah. 
Pergunakenlah ukurndu si jore, jenari bahan 
leben rencana. 

Il Adi nipe nagut ope denga ipelemuk alu 
tabas, lanai lit gunana pawang nipe. 

12 Ranan kalak pentar mahanca ia ihamati, 
tapi bene kalak bodoh erkiteken rananna jine. 
13 Tangtangna bodoh rananna, kedungenna 

bagi kalak jahat mehado. 

14 Kalak motu ngeranai lalap, wari si pagi ise 
pe la metehsa. La lit si beluh nurikenca kai si 
terjadi kenca mate. 

15 Kalak bodoh ngenca Ia meteh dalan ku 
rumahna, alu la erngadi-ngadi erbintuas 
erdahin. 

16 Cilaka me negeri adi raja anak perana, 
dingen peminpin-peminpinna erpesta seh 
erpagi-pagi. 

17 Sangap kal negeri adi medolat rajana, 


peminpin-peminpinna man i bas paksana, 
si ngasup ngamper bana dingen Ia 
peminem-minem. 

18 Adi kisat kalak pehuli tarum rumahna si 
cires, runtuh me rumah e perban Ia ipekena. 

19 Pesta erbahan kalak tawa dingen anggur 
erbahan meriah ate, tapi guna si e kerina la 
banci la lit duit. 

20 Ula sumpahi raja i bas ukur pe, ula 
sumpahi kalak bayak, i bas ingan medemndu 
pe. Banci jadi perik-perik megisa kai si 
ikatakenndu, jenari ipesehna man kalak si 
isumpahindu. 


Perbahanen kalak pentar 


1 Berekenlah ertandu man kalak 

1 1 si ndauh i kepar lawit i bas sada 
paksa denggo ibereken Dibata man bandu 
untungna. 

2 Tamakenlah duitndu i bas piga-piga usaha 
-- tuhu, i bas mbue usaha -- sabap la itehndu 
cilaka si banci reh bandu i babo doni enda. 

3 Kempak apai pe perbulak batang kayu, 
tetap nge ampar i bas inganna mbulak. Adi 
embun nggo dem lau, ndabuh me udan 
meder. 

4 Kalak si nimai mehuli lebe wari, lalap ia la 
merdang, lalap la rani. 

Kai pe Dibata si njadikenca janah la 
terantusi pe. La iangkandu PerbahanenNa. 

Bagi la iangkandu pemenan kegeluhen i bas 


bertin. 

6 Tupung erpagi-pagi arus kam merdang 
bage ka lah perbahanenndu tupung berngi. 
Sabap la sieteh apai si mehulina perturahna, 
banci jadi duana mehuli perturahna. 

7 Sinalsal matawari erbahan meriah ate, seh 
kal senangna kune ngasup kita ngenanamisa. 

8 Katakenlah bujur, adi tambah umurndu. 
Tapi inget, aminna ndekah gia kam nggeluh i 
bas pertibi enda, dekahen denga ka nge kam 
ringan i bas doni kematen. Dage, kai si banci 
iarapken? Kerina percuma dingen sia-sia. 


Ajar man kalak si nguda 


90 kalak si nguda denga, meriahlah atendu! 
Meriahlah atendu tupung kam nguda denga. 
Lakokenlah kai si atendu ilakokenndu, dingen 
ikutkenlah sura-sura pusuhndu. Tapi inget 
maka Dibata kap si ngadili kerina kai si 
ibahanndu. 

10 Ula pelepas dirindu i bas aru ate ras ukur 
gulut. Sabap kengudanndu labo kap ndekah. 
1 2 1 Tupung paksa ngudandu, ingetlah si 

Nepa kam, ope denga seh tahun-tahun 
si dem alu kiniseran. Tupung si e pagi 
bagenda nge nindu, "La kal meriah nggeluh 
enda." 

2 Adi nggo pagi seh paksa si e matandu pe 
nggo seleng, seh maka magem iakapndu 
sinalsal terang matawari, bulan dingen 

bintang-bintang. Embun si gelap lalap 


ngikut-ngikut kam. 

3Tanndu nggirgir lanai ngasup nampar. 
Nahendu si paguh kote me lanai ergegeh. 
Ipenndu nggo naktak lanai ngasup 
cingatngat. Matandu seleng erbahanca 
meriben pengenenndu. 

4Sora meriah idalan-dalan lanai megang 
ibegindu. Sora gendang dingen penggilingen 
page lanai terbegi. Lanai ntabeh 
pertunduhndu. Sora perik-perik pe 
erbahanca kam medak. 

P Ingan si meganjang mbiar kam, emaka 
terpaksa manjar-anjar perdalanndu. Takalndu 
ubanen janah nahendu isaren-saren tupung 
erdalan. Dingen kerina kerincuhen lanai lit. 
Perlawesta eme kempak pengadi-ngadin si 
rasa lalap, gedang-gedang dalan kalak erceda 
ate janah ngandung-ngandung. 

6 Rante pirak sirang me: lampu emas ndabuh 
jenari meripuk: tinali si enteguhna pe retap, 
kudin taneh perper merap marpar. 

7 Badanta mulihken jadi abu asalna ndube. 
Kesah mulih ku Dibata sabap la nai si 
merekenca man banta. 

8 Emaka ningku, kerina e sia-sia, kai pe Ia lit 
gunana, kai pe la lit ertina. 


Kesimpulen 


9Si Pengerana enda erpemeteh mbages 
dingen pentar. Emaka iajarkenna manusia 

kerina si ietehna. Melala pengajaren 


ipelajarina, jenari iujina payo ntah lang. 

10 | daramina kata-kata si ngasup mereken 
pengapul, tapi kata si isuratken bujur kap. 

Il Ranan kalak pentar enda bali kap 
ras ciken permakan si entelap, ciken si 
ipakena naruhken biri-birina. Ajar dingen 
pedah si ipepulungna paguh dingen nteguh 
desken paku si ipatukken mbages. Kerina 
e perbahanen Dibata nge. Ia kap ngenca 
permakanta si tuhu-tuhu. 

120 anakku, lit sada nari si perlu kal 
ipergermetkenndu. Kitap la lit tampukna, 
janah melala erlajar mahanca latih daging. 

13 Kenca kerina nggo kutimbang, enda me 
tampukna si kudat. Erkemalangenlah man 
Dibata dingen patuh man PeratenNa, sabap 
guna si e saja me manusia itepa. 

14 Dibata kap si ngerunggui kerina 
perbahanennta, si mehuli ntah si la mehuli, 
bage pe si terbuni. 


Kidung Agung 


1 1 Ende-enden Salomo si lanai kal tanggung 
jilena. 


Ende-enden si pemena 


2 Diberul lemaindu aku alu biberndu, 
keleng atendu tebun asangken anggur. 

3 Lanai tanggung rimna bau minak wangindu, 
gelarndu desken minak wangi si maler, eme 
sabapna: kerina singuda-nguda erngena ate 
man bandu! 

4Babaken min aku, kiam kita: kamlah jadi 
rajangku, emaka babalah aku ku bas bilikndu. 
Radu ras kita ngenanami kesenangen, 
ngenanami keleng atendu, seh mabuk i bas 
ate ngena; la mamang ate, adi kerina diberu 
rate ngena man bandu! 

> Singuda-nguda Jerusalem! Mberu kap 
aku aminna pe mbiring, mbiring desken 
kemah-kemah Kedar si gelap, tapi mejile 
desken kire-kire istana Salomo! 

5 Ula kam megombang ngenen rupangku, 
sabap ayongku nggo pan las. Itembehi 
kaka-kakangku aku isuruhna aku erdahin, 
ngiani peken anggurna seh maka lanai aku 
sempat pekena-kena dagingku. 

l? Kataken man bangku, o jadi ateku, 
ku ja ipermakanindu biri-birindu? I ja ia 

ipederumndu tupung las wari? Kai gunana 
kam kudarami i tengah-tengah rarasen 
permakan si deban? 

8 [Dilaki] Kam kap singuda-nguda si 
mberuna, ma itehndu kin ingan e? Ikut- 
ikutlah rarasen e, permakanilah kambingndu 
deherken kemah kalak permakan. 

90 keleng ateku, debet-debet pusuh dilaki 
ngenehen kam bali ras kuda raja Mesir 
erngih-ngih ngidah kuda beru-beru. 

10 Mejile pipindu sembaba ras perhiasen si 
Ipakendu, bage pe kerahungndu si mejile 
make bura. 

ll Sibahan pagi emas man perhiasenndu, 
rikut ras pirak jadi mainenna. 

12 [Diberu] Rajangku galang-galang i bas 
ingan medemna, bau minak wangingku 
merim iembusken angin. 

13 J adi ateku merim desken mur, tupung 
ipedemkenna bana i babo tentenku. 

14 Keleng ateku desken setangke bunga 
kacar terlak ia i bas peken anggur En-gedi. 
15 fDilakil Andiko mberu kal kam, o jadi 

ateku, matandu nalsalken keleng atendu. 

16 Diberul Mejile kal rupandu, o keleng 
ateku, malem kal ateku ibahanndu! 
Dukut-dukut meratah sibahan inganta 
medem; 

17 batang-batang kayu aras sibahan jadi 
binangun rumahta, janah batang cemara 
sibahan langit-langitna. 

2 l Aku bali kap ras rudang-rudang si 

turah-turah bana i Baluren Saron, bunga 
ncole si turah i berneh deleng. 

2 (Dilakil Desken bunga ncole i tengah 
rambah duri, bage me impalku i tengah 
diberu-diberu. 

3 [Diberu] Bali ras batang apel, i tengah 
kerangen bage me impalku i tengah-tengah 
dilaki si deban. Meriah ukurku cilinggem i 
teruhna, buahna, entebu kuakap nanamna. 

4Ibabana aku ku ingan erpesta, ipernehenna 
aku alu dem ngena ate. 

? Pegegehi aku mulihken alu buah anggur, 
pesenang dagingku alu buah apel. Lanai 
tertahanken tedeh ateku. 

6 Tanna si kawes natang takalku, alu tanna 
si kemuhen isapu-sapuna aku. 

10 diberu Jerusalem erpadanlah, 
ersumpahlah erdandanken belkih ras balua si 
meter kiam, maka la atendu nganggu kami, 
kami si sangana singenan. 


Ende-enden si peduaken 


8 [Diberu] Kubegi sora impalku. Kiam-kiam 
mentasi deleng-deleng pedas-pedas ia 
ngepari uruk-uruk ndahi aku. 

9 Impalku bali ras belkih, bali ras anak balua, 
tedis deherken tembok, ipernehenna arah 
jendela, iintipna arah renggang-renggang. 

10 Ngerana impalku man bangku. (Dilakil 
Mari impalku, ikutken aku. 

11 Paksa mbergeh ras paksa perudan nggo 
lepas. 

12| bas mbalmbal rudang-rudang nggo 
terlak e kap paksana rende-rende. Sora 
ndukur erlebuh terbegi i juma-juma. 

13 Byah ara nggo mulai tasak, bau bunga 
anggur nggo teranggeh. Mari impal, mari 
keleng ateku, ikutken aku. 

14 Kam desken merpati si cebuni i bas 
lingling batu. Pelepas min kuidah rupandu si 
mejile, pediat min kubegi sorandu si mehuli 
e. 

15 Tangkap min serigala si kitik-kitik, ope 
denga sempat icedakenna kebun anggur kami 
si sangana erbunga. 

16 [ Diberul Impalku e aku kap empuna, 
janah aku ia empuna, ipermakanina rarasen 
e i tengah-tengah bunga ncole 

17 seh ngayak rembus angin erpagi-pagi, 
janah kegelapen nggo mulai lesap. Mulih 
pedas, o impalku, bali ras belkih: bali ras 
anak belkih i datas deleng si erbatu-batu. 

1Tupung berngi medem aku i bas ingan 
3 medemku, ernipi aku kerna impalku si 
kukelengi. Kudarami ia tapi la aku jumpa. 

2 Keke aku, jenari kudarami belang-belang 
kota, lanai lit dalan ras lorong si Ia kutapaki, 
kudarami impalku tapi la aku jumpa. 

3Jumpa aku ras si ngeronda kota, janah 
kuperkuanken ia, ningku, "Idahndu kang 
iImpalku?" 

4E denga nge kalak ndai kutadingken, 
rempet aku jumpa ras impalku. Kudakepi ia 
lanai kupulahi: seh maka kubaba ia ku rumah 
nendengku, ku bilik inganku tubuh. 

30 diberu-diberu Jerusalem, erpadanlah, 
ersumpahlah erkiteken belkih ras balua si 
meliar, maka la atendu ngganggu kami, kami 
si sangana si ngenan. 


Ende-enden si peteluken 


6fDiberul Ise ah si sangana erdalan i 
mbalmbal nari, si seri tempasna ras binangun 
asap? Merim kal bali ras kumenen ras mur, 
kumenen si idayaken perbinaga. 

7 Nehenlah! Ena me reh Salomo, ilanja 
tare kursi kinirajanna. Lit enem puluh kalak 
pengawalna, kerina tentera Israel si mbisa. 

8 Kerina si beluh kal mergunaken pedang, 
janah erpengalamen i bas perang. Tep-tep 
kalak maba pedang, sikap ngelawan serangen 
tupung berngi. 

9Raja Salomo ilanja tare kursi kerajan si 
ibahan i bas kayu si mejilena nari. 

10 Tiangna ilapisi alu pirak, inganna tertande 
iukir alu benang emas. Inganna kundul 
ibahan i bas kain si meherga nari sinulamsa 
eme diberu-diberu Jerusalem si dem alu 
keleng ate. 

110 beru Sion, mari nehenlah Raja Salomo. 
Sangana ipakeken mahkotana, si itamaken 
nandena i babo takalna. Tupung ia erjabu, 

eme tupung wari ia ermeriah- meriah, 
itamaken nandena mahkota e. 

4 l fDilakil Seh kal kam jilena, o impalku, 

seh kal jilena! Matandu nalsalken keleng 
ate i balik uis nipes si nutupi ayondu. Bukndu 
miap-miap desken rarasen asuh-asuhen, si 
sangana nusur i datas deleng-deleng Gileat 
nari. 

2 Ipenndu mbentar desken biri-biri i bas 
permakanen, biri-biri si mbaru denga 
ipangkas janah iperidi. Beliganna kuh kerina, 
kerina ratur dingen sikap perturahna. 

3 Biberndu megara desken pita megara, 
seh kal jilena tupung kam ngerana. Pipindu 
ersinalsal i balik tutup ayondu. 

4Kerahungndu desken menara Daud, kibul 
janah melinang. Bura si bali ras seribu 
ampang-ampang, gantung i je. 

> Tentenndu bali ras dua anak belkih, belkih 
si rindu nggagat i tengah bunga encole. 

6 Mejehe aku ringan i deleng mur, i bas 
deleng kumenen, seh maka rembus angin 
erpagi-pagi, tupung kegelapen nggo lesap. 

"Oh, andiko, seh kal kam jilena, o impalku, 
andiko, mberu kal kam. 

80 kemberahenku, rehlah kam i das Deleng 
Libanon nari, rehlah kam i Libanon nari. 
Nusurlah i datas deleng Amana nari, i Deleng 
Senir ras Hermon nari, eme ingan arimo ras 
singa tading. 

90 kemberahenku, kekelengenku, penatap 


matandu ras bura si ipakendu, erbahanca 
maka tambat pusuhku. 

10 Keleng atendu erbahanca debet-debet 
pusuhku, o kemberahenku, o impalku. 
Keleng atendu tebun asangken anggur, 
kam merim lebihen asangken kerina minak 
rempah-rempah. 

11 Biberndu entebu desken tengguli, o 
impalku buah barangku, dilahndu desken 
SUSU campur tengguli kap kuakap, bau 
Libanon si merim leket i bas uisndu. 

12 | mpalku, kemberahenku peken si terbuni 
kap, peken si erbenteng, sumbul si ibide. 

13 Mehumur sinuan-sinuanna, desken peken 
batang galiman, buah si mejilena kap ulihna. 
La kurang ije kacar, narwastu, kayu manis, 
tebu, kuning gersing, kumenen, mur ras 
rempah-rempah pilihen si melala erbagena. 

14 (Kid 4:13) 

15 Arah peken e maler lau i bas sumbul nari 
lau anak erburak-burak i das deleng Libanon 
nari. 

16 ( Diberul O angin Selatan ras angin Utara, 
kekeken, rembuslah i bas pekenku maka 
teranggeh bauna si merim. Dilo min impalku 
ku bas pekenna jine, gelah inanamina buah si 
mejilena. 

1 fDilakil O kemberahenku lawes aku 

5 ku pekenku, ije kupan cambang wani 

ras tengguli. Kuinem susu ras lau anggur, 

kupepulung rempah-rempah ras mur. 
IDiberu-diberuj Pangani ras inemlah o 
teman-teman kerina, seh maka kerina kam 
mabuk ate ngena. 


Ende-enden si peempatken 


2 [Diberu] Medem aku tapi pusuhku Ia 
tertunduh, ernipi aku impalku nuktuk pintun 
jenari nina. (Dilaki) Pelepas aku bengket, 

o jadi ateku, tambaten pusuhku, manuk 
mbulanku. Nggo litap takalku kena embun 
bukku nggo lembab kena remang. 

3 [Diberu] Pakenku nggo kutangtangi, ngkai 
ka maka kupake mulihi? Nahengku nggo 
kuburihi ngkai maka kumelketi? 

4Nggo ijemak impalku pintun, emaka 
debet-debet pusuhku perban ia nggo ndeher, 

“janah nggo sikap aku nalangi pintun. Tanku 
kusapui alu mur, i bas jari-jaringku nari mur 
naktaken, tupung kujemak eruk-eruk pintun. 

6 Kutalangi pintun maka ku bas impalku 
ateku, tapi lanai ia i je. Lanai kal langlang 
rincuhna aku megiken sorana, kudarami ia, 
tapi sia-sia. Kulebuhi ia tapi la lit sora ngaloi. 

"Jumpa aku ras si njaga benteng kota, 
ipekpeki dingen ilukaina aku. Selendangku 
isintapkenna jenari icaingkenna. 

80 diberu-diberu Jerusalem, erpadanlah 
kam, adi jumpa kam ras impalku, katakenlah 
man bana maka aku sanga mabuk asmara. 

9 (Diberu-diberu O kar singuda-nguda si 
mejilena, lain kin impalndu ras si debanna? 
Kai kin i bas ia si man ayaken, maka terpaksa 
kami erbahan padan? 

10f Diberu| Mbestang dingen megegeh kap 
impalku, sada i bas sepuluh ribu kap ia. 

ll Ayona melinang desken perunggu, bukna 
keriting dingen mbiring, bali ras perik kak. 

12 Matana seri jilena ras merpati i tepi lau 
mbelin si maler, merpati si mbaru meridiken 
lau susu, jenari cinep i tepi lau. 

13 Pipina bali jilena ras peken rempah- 
rempah si merim, biberna desken bunga 
encole erlau-lau ibahan mur. 

14Tanna mejile, mejile tempasna, ipakena 
gelang emas dem alu permata, dagingna 
mbestang desken gading si itamburi alu 
nilam. 

15 Pahana bali ras marmar mentar si 
Ipajekken i bas palas emas mehaga kal ia bali 
ras Deleng Libanon, rikut ras batang kayu 
arasna si meganjang. 

16 Biberna ntebu ngemaisa, asa si lit 
ibassa, tertambat ibanna pusuhku. Bage 
me tempasna impalku e, o diberu-diberu 
Jerusalem. 

1 fDiberu-diberul O kam singuda-nguda 
si mejilena, ku ja perlawesna impalndu? 
Turiken man kami, maka kami ikut ndaramisa. 

2 IDiberul Impalku e lawes ku reba, ijah 

turah melala rempah-rempah i bas peken e 

ipermakanina biri-birina, janahna pepulung 
bunga encole. Impalku e aku empuna, dingen 
aku pe ia empuna. 

3 (Kid 6:2) 


Ende-enden si pelimaken 


4IDilakil O impalku kam gayang kal bali ras 
kota Tirsa, desken Jerusalem si mejile! Hebat 
desken pasuken tentera ras panji-panjina. 

Ula min tatapndu aku, sabap jengang aku 
perbahan pengenenndu. Bukndu miap-iap 
desken rarasen asuh-asuhen, si nusur i das 
uruk-uruk Gileat nari. 

6 Ipenndu mbentar ersinalsal, bali bentarna 
ras biri-biri si mbaru denga iperidi. Kuh janah 
serta, kerina enteguh dingen ratur. 

7 Pipindu mberu bagi galiman itamburi 
bulungna, itutupi selendang teridah rupandu 
mejile. 

8 Aminna pe lit enem puluh kemberahen 
raja, tambah gundikna waluh puluh nari, ras 
singuda-nguda si la terbeligai buena, 

9tapi sada ngenca ateku jadi, gayang kal 
ia desken merpati, anak si sada si ikelengi 
nandena. la kalak sikap janah kerina diberu 
mujikenca, subuk kemberahen bage pe 
gundik raja, mejile iakapna ia. 

10 Lawes aku ku peken kenari, kuperdiateken 
tunas-tunas si turah i bas berneh-berneh: 
ntah mawen nggo erpucuk batang anggur 
ntah mawen nggo erbunga batang galiman. 


Kidung -gung 6.111 7.4 11 
Ise kin ndia si penatapna desken matawari 
sangana pultak, desken bulan purnama si 
lanai tanggung jilena, bali ras matawari si 
sangana har-har? 

11 (Kid 6:10) 

12 Nggirgir aku, mejehe aku man keleng 
atendu, desken kalak pergereta perang 
merincuh erperang. 

13 FDiberu-diberul Landek, landek o beru 
Sulam, bahan maka kuidah kam landek. 
IDiberu) Ngkai maka kam merhat ngidah 
perlandekku i tengah-tengah kalak si 
ndedah-ndedah? 

7 1 fDilakil Impalku, seh kal kam mberuna, 

perdalanndu seh kal jilena tupung kam 
erselop. Percengkung pahandu desken sada 
perhiasen, bekas bahenen sekalak tukang si 
beluh. 

2 Pusungndu desken mangkuk si mejile, 
katawari pe dem alu anggur si icampur ras 
rempah-rempah. Awakndu bali ras sada 
raden ikeleweti bunga-bunga encole. 

3 Polandu bali ras dua belkih, bali ras balua 
si rindu dua. 

4Kerahungndu desken menara gading, 
matandu desken telagah i kota Hesbon, 
deherken pintu gerbang kota si mbelin e. 
Igungndu mejile seri ras menara i Libanon, si 
pajek engkawali kota Damaskus. 


Kidung Agung 7.51 8.1 12 
> Takaindu meganjang desken uruk Karmel 


bukndu si idandan erndilap desken sutra alus. 
Perban jilena raja pe leket matana ngenenca. 

6 Mejile kal kam, seh kal mberuna kam si 
ikelengi i bas kerina si ate ngena. 

7 Potongen dagingndu desken batang kurma 
polandu seri ras tandan buah kurma. 

8 Kunangkihi ateku batang kurma e, jenari 
kuputikken ateku tandanna. Polandu desken 
sengkerangke buah anggur kesahndu merim 
bagi bau buah apel, 

9 biberndu entebu desken buah anggur! 
[Diberu] Maler min man impalku lau anggur, 
maler ku bas biber ras ipenna. 

10 | mpalku kap si empuna aku, aku kapen 
sura-surana. 

11 Ota impal, lawes kita ku mbalmbal, jenari 
erberngi kita i tengah rudang-rudang. 

12 | ampas kita medak, gelah sinehen batang 
anggurta ntah mawen nggo reh tunasna, ntah 
mawen nggo terlak bungana, ntah mawen 
batang galiman nggo erbunga. I je kubereken 
keleng ateku man bandu impalku. 

13 Kayu si merim uratna, buah si entebu 
nanamna lit deherken pintunta. O impal 
nggo kusikapken man bandu, subuk si nggo 
ndekah bage pe si mbaru denga iputikken. 
9 l Adi turangku sada nande sada bapa min 

ndai kam, si pernah pepinemken i bas 
pola nandengku, kuemai kam adi kita jumpa i 
tengah dalan, janah la lit si merdiatekenca. 


Kidung Agung 8.21 9 13 

2 Kurumah nandengku kam kubaba, maka 
banci iajarindu aku kerna ate keleng. 
Kubereken man bandu anggur campur 
rempah, lau buah delima man inemenndu. 
3Tanndu si kawes natang takalku, tanndu si 
kemuhun napu-napu aku. 

40 diberu-diberu Jerusalem erpadanlah 
kam, maka Ia atendu ngganggu kami si 
sangana singenan. 


Ende-enden si peenemken 


> [Diberu-diberu] Ise si reh i bas gurun 
pasir ah nari? Sicikepen tan ia ras impalna. 
[Diberu] | teruh batang apel kuingeti kam i je 
kap inganndu tubuh ndube. 

6 Ula talangi pusuhndu man ise pe seakatan 
man bangku ngenca. Ise pe ula cikepndu 
seakatan aku, ngena ate seri gegehna ras 
kematen, mecimberu bali rawana ras doni 
kematen. Apina ndilat-ndilat desken dilah api, 
gurlah desken api si gara. 

7 Api si bage la ternimpeti alu lau, banjir pe 
la ngasup nggedapkenca. Tapi adi lit kalak si 
ncubaken nukur keleng ate alu kebayakenna, 
kinilingen saja nge si ialokenna. 

8fTurang diberu ndai] Lit turang kami kitik 
denga polana Kai nge ndia si ibahan kami, 
kune lit kalak si nungkuni ia? 

? Bicara tembok kota min ndai ia, ibahan 
kami i babona menara pirak. Bicara pintu 

gerbang min ndai ia, ibide kami ia alu kayu 
cemara. 

10f Diberu] Aku kap tembok, janah polangku 
kap menarana. leteh impalku nge maka adi 
ras ia dat aku kepuasen ras dame. 

Il Dilaki] Lit sada peken anggur Salomo 
i bas sada ingan, Baal-Hamon gelarna. 
Piga-piga kalak perjuma newai peken anggur 
e i bas ia nari, tep-tep kalak nggalar seribu 
duit pirak. 

12 Aminna pe Salomo reh alu duitna si 
meribu-ribu janah si erdahin i bas jumana 
iupahi dua ratus duit, la diateku pe e: sabap 
lit kap peken anggurku jine. 

130 impal, pedengkehken maka kubegi 
sorandu i bas peken nari, temanku nggo sikap 
megiken kam ngerana. 

14f Diberul Mari impalku, pedas kam 
reh, kiamken bagi belkih tah pe bagi 
belkih si nguda denga kiamken arah babo 
deleng-deleng ingan turah rempah-rempah. 


Yesaya 


1 l Enda me berita kerna Juda ras Jerusalem 
si Ipetangkas Dibata man Jesaya anak 
Amos tupung Usia, Jotam, Ahas ras Hiskia 
jadi raja Juda. 


Irawai Dibata BangsaNa 


2 Nina TUHAN, "O langit ras doni, begikenlah 
katangKu! Anak si Kupebelin-belin nggo 
ngelawan Aku. 

3 Lembu itandaina ise empuna, janah 
kalde meteh i ja ia ibere tuanna man. Tapi 
bangsangKu Israel kai pe Ia ietehna: sitik pe 
la lit pengertinna." 

4Cilaka me kam, o bangsa perdosa, kam 
si erlagu langkah macik dingen jahat! 
Dosa-dosandu nggo nindih kam. Nggo 
itadingkenndu TUHAN, igombangindu Dibata 
si Badia nu Israel, janah nggo itundalkenndu 
la. 

> Ngkai maka lalap kam berontak? Terberaten 
kin atendu kam iukum? O Israel, takalndu 
nggo ugahen kerina, janah pusuh ras ukurndu 
nggo penakiten. 

6| tapak-tapak nahendu nari terus ku 
piserenndu lanai lit si melikas. Dagingndu 
dem alu bekas lintang si mesui ras luka-luka. 


Yesaya 1.71 13 na 
Ugahndu langa ibersihken, langa itambari alu 


minak janah langa ibaluti. 

7 Negerindu nggo ikernepken, janah kota- 
kotandu nggo iciluk. | lebe-lebe matandu 
bangsa si deban muat tanehndu, janah kerina 
si lit ije iradaskenna. 

8 Jerusalem nari ngenca tading, tapi kota e 
pe nggo terkepung dingen lanai ergegeh, bali 
ras sapo terulang i tengah peken anggur tah 
pe bagi pantar i tengah juma. 

9 Adi TUHAN si Mada Kuasa la nerapkenca, 
tentu kota Jerusalem pe nggo keri kal kernep, 
bali ras Sodom ras Gomora. 

100 Jerusalem peminpin-peminpinndu 
ras kalak si ringan i je bali ras Sodom ras 
Gomora. Genduari begikenlah kai si ikataken 
TUHAN man bandu: perdiatekenlah kai si 
iajarken Dibatanta man bandu. 

ll Nina TUHAN, "Akapndu kin ngena 
ateKu kerina persembahen si la erngadi- 
ngadi ipersembahkenndu man bangKu 
e? Nggo medu Aku biri-biri si itutungndu 
jadi persembahen, bage pe tabeh-tabeh 
asuh-asuhenndu si mbur. Nggo leja Aku 
nandangi dareh lembu, dareh biri-biri ras 
dareh kambing e. 

12 Ise nuruhsa maba persembahen e kerina 
asum kam reh nembah Aku? Ise nuruhsa kam 
ndedeh kesain Rumah PertotonKu? 

13 La lit gunana kam maba persembahen. 
Mutah ateKu nganggeh bau kumenen 


ag Yesaya 1.141 19 | 3 
si itutungndu. Ciga ateKu ngidah kerja 


meriah si iabahndu guna ngerayaken Bulan 
Mbaru, wari Sabat, ras kepulungenndu i 
bas kebakti-kebaktin. Kerina e nggo macik 
erkiteken dosa-dosandu. 

14 Nembeh ateKu nandangi wari raya Bulan 
Mbaru ras wari-wari raya si deban. Kerina si 
e jadi babanKu si mberat man bangKu, janah 
nggo latih Kuakap mabasa. 

15 Adi iangkatndu tanndu ertoto, mis 
Kupudiken. Aminna uga gia buena 
pertotonndu la Aku nggit megikenca, sabap 
alu tanndu nggo nterem kam ngamburken 
dareh kalak. 

16 Peridilah bandu maka kam bersih. 
Ngadikenlah erbahan kejahaten i adep- 
adepenKu. Ulanai bahan si la mehuli, 

17 tapi erlajarlah erbahan si bujur. 
Usahakenlah maka keadilen idalanken, 
sampati kalak si idehken, berekenlah man 
anak melumang kai si jadi sikerajangenna, 
janah belalah hak diberu-diberu balu-balu." 

18 Tole nina TUHAN, "Marilah maka si dungi 
cakapta enda. Kam nggo erkubang- kubang 
ibahan dosa, tapi kuperidi kam maka bersih 
bagi salju. Aminna gia erkiteken dosandu 
kam nggo mbiring bagi tengguang, mulihi 
kam jadi mbentar bagi kapas. 

19 Adi kam patuh man bangKu, ipanndu me 
kai si mehuli ulih tanehndu enda. 


0.0... Yesaya 1.201 26 4 
20 Tapi adi ilawanndu Aku, mate me kam 


ipan pedang," bage nina TUHAN. 


Kota si dem alu dosa 


21 Andiko, kota si nai patuh, genduari nggo 
bagi diberu perlua-lua langkahna! Nai kota 
e dem alu kalak bujur, tapi genduari kalak 
pemunuh ringan ije. 

220 Jerusalem, nai kam bagi pirak, tapi 
genduari lanai lit ergandu. Nai kam bagi 
anggur si mehuli, tapi genduari lau nari 
ngenca. 

23 Peminpin-peminpinndu nggo jadi 
pemberontak janah erteman ras pinangko: 
kerinana ia ngaloken sogok, janah rangap 
nandangi pemere kalak. La pernah ibelana 
anak melumang i bas pengadilen, janah la ia 
nggit megiken pengadun diberu balu-balu. 

24 Erkiteken si e, begikenlah genduari kai 
nina TUHAN si Mada Kuasa, Dibata Israel si 
mbisa, "Erbalas ateKu man bandu, o kam 
imbang-imbangKu, maka ulanai isuhsahindu 
Aku. 

25 Kubahan me tindaken man bandu. Desken 
ngelebur timah gelah murni, bage me pe kam 
Kumurniken. Kerina tembesindu Kuagui. 

26 Kubereken man bandu penguasa- 
penguasa ras penasehat-penasehat bagi si 
nai. Kenca bage Jerusalem igelari kota si 
bujur dingen tutus." 


| Yesaya 1.271 2.3 . 5 
27 Erkiteken TUHAN bujur, IkeliniNa 


Jerusalem ras kerina kalak si jera si ringan i 
je. 

28 Tapi kerina kalak si erbahan dosa 

ras berontak man BaNa IripukkenNa. 
IsasapkenNa kerina kalak si nadingken Ia. 
29|a banci lang erkadiola kam denggo 
erkiteken kam pernah nembah man batang- 
batang kayu janah ipersembahkenndu 
peken-peken man dibata-dibata si deban. 

30 Sabap melus me kam bagi kayu si 
nandangi mate, bagi peken si Ia dat lau. 

31 Bagi nggala meseng erkiteken bincar api 
si kitik, bage me kalak si erkuasa kernep 
erkiteken perbahanenna si jahat, janah ise pe 
la ngasup ngambatisa. 


Dame seh rasa lalap (Mi 4:1-3) 


2 l Enda me kata si ibereken Dibata 
man Jesaya anak Amos kerna Juda ras 
Jerusalem. 

2| bas wari-wari si arah pudi pagin deleng- 
deleng ingan Rumah Pertoton e pajek, eme 
pagi deleng si meganjangna kal, ganjangen 
asa kerina uruk-uruk. Bangsa-bangsa reh 
erdemuyung ku je. 

3Janah nina bangsa-bangsa E "Nangkenglah 
kita ku Deleng TUHAN ku Rumah Pertoton 
Dibata Israel. Kai AteNa si bahan lajarkenNa 
man banta: arah dalan si nggo IpilihNa 
erdalan me kita. Sabap pengajaren TUHAN i 


Yesaya 2.41 10 6 
Jerusalem nari kap rehna, i Sion nari ngerana 


la." 

4 Perjengilen i bas bangsa-bangsa IdungiNa, 
emaka itepa kalak me pedangna jadi gigi 
tenggala janah lembing jadi sabi-sabi 
ibahanna. Lanai ndigan pe bangsa-bangsa 
lawes erperang, lanai ndigan pe ia 
ersikap-sikap ertempur. 

> Emaka kesusuren kerina Jakup, marilah 
erdalan kita, i bas terang si ibereken TUHAN 
man banta. 


Kalak si meganjang rukur ikernepken me 


60 Dibata, nggo ItadingkenNdu BangsaNdu, 
kesusuren Jakup. Negeri enda nggo dem alu 
kalak si make kinigurun si asalna i Timur ras | 
Pilisti nari. Bangsa enda nggo ngikutken adat 
bangsa si deban. 

7 Negerina dem alu pirak ras emas, janah 
erta-ertana la ersibar buena. Negerina 
dem alu kuda, janah gereta perangna lanai 
terbeligai. 

8 Negerina dem alu berhala-berhala, janah 
isembahna gana-gana bekas tanna erbahan. 

9 Erkiteken si e tiap kalak Ia banci Ia ipeteruk 
gelah juru akapna. Ula alemi salahna o 
TUHAN! 

10 Cebuni me ia pagi i bas guha-guha si lit i 
bas uruk-uruk batu, tah lubang man inganna 
cebuni i bas taneh, lako nilahken pernembeh 
ate TUHAN ras sinalsal KemulianNa. 


Yesaya 2.111 20 000001 
11 Reh me warina maka ukur manusia si 


meganjang ipeteruk, janah kinigombangenna 
imasapken. Kenca bage TUHAN saja ngenca 
ipemuliaken. 

12| bas wari e, TUHAN si Mada Kuasa la banci 
lang ndabuhken kerina kalak si erkuasa, bage 
pe kalak si rukur meganjang ras megombang. 

13 Batang kayu cemara si meganjang i 
Libanon bage pe kerina batang kayu si mbelin 
i Basan IkernepkenNa me. 

14 |pekenditNa kerina deleng-deleng ras uruk 
meganjang, 

15 bage pe kerina menara si meganjang ras 
kerina tembok benteng. 

16 Kapal-kapal si galang ras mejile pe 
IgedapkenNa. 

17 Ukur manusia si meganjang ipeteruk, 
janah kinigombangen manusia imasapken. 
Gana-gana masap kerina, janah i bas wari e 
TUHAN saja ngenca ipemuliaken. 

18 (Yes 2:17) 

19 Manusia cebuni i bas guha-guha si lit i bas 
uruk-uruk batu, tah pe lubang man inganna 
cebuni i bas taneh lako nilahken pernembeh 
ate TUHAN ras sinalsal KemulianNa, asum la 
reh ngugur doni enda. 

20 Adi wari e nggo seh, iambekken kalak me 
gana-gana emas ras pirak si nggo ibahanna, 
itadingkenna man sikerajangen menci ras 
arip. 


Yesaya 2.211 3.6 | 8 
21 Asum TUHAN reh ngugur doni enda, 


cebuni me manusia i bas lingling ras 
guha-guha si lit i bas uruk-uruk batu lako 
nilahken pernembeh ate TUHAN ras sinalsal 
KemulianNa. 

22 Fmaka ulanai ernalem man manusia si 
ermasap-masap, sabap kai kin ergana ia? 


Jerusalem rontang dingen serbut 


3 1 Genduari seh paksana TUHAN, eme 
TUHAN si Mada Kuasa, ngangkut kerina 
keperlun geluh i Jerusalem ras Juda nari. 
langkutna me ijenari lau ras pangan, janah 
kerina penalemenna: 

2 pahlawan-pahlawan ras tentera-tenterana, 
hakim-hakim ras nabi-nabi, kalak si beluh 
ngoge retak tan ras pejabat-pejabat negeri, 

3 puanglima-puanglima ras peminpin- 
peminpin masyarakat, perpolitik, guru mbelin 
ras kerina kalak si make kinigurun guna 
engkuasai kejadin-kejadin. 

4Bangsa e ipelepas TUHAN iperentah 
danak-danak. 

> Sekalak-sekalak nipu temanna. Kalak si 
nguda lanai mehamat man orang tuana, 
janah kalak si la meherga megombang man 
kalak si ermulia. 

6 Seh me paksana kalak si sada terpuk milih 
sekalak i bas seninana jadi peminpin janah 
nina man bana, "Kam lit denga uisndu: emaka 

kamlah jadi peminpin kami i bas paksa gulut 


enda." 

' Tapi erjabap ia nina, "Ula aku! La aku 
ngasup nampati kam. Aku pe labo lit nakanku 
ras uisku. Emaka ula aku angkatndu jadi 
peminpinndu!" 

8Jerusalem nggo ndabuh! Juda nggo 
runtuh! Sabap kerina kata ras perbahanenna 
ngelawan TUHAN; alu la biar-biaren ilawanna 
Dibata. 

9 Arah ayona pe teridah maka ia nggo 
ersalah. Alu terang-terangen erdosa ia bagi 
kalak Sodom. Emaka bene me ia, bene 
erkiteken perbahanenna jine. 

10 Kalak bujur la banci lang malem atena, 
janah si mehuli reh man bana. Bekas 
pendahinna si mehuli banci inanamina. 

ll Tapi kalak jahat la banci lang bene, 
kejahaten si ibahanna man kalak, genduari 
ibahan ka man bana. 

12 Kalak si pebungaken duit nindih 
bangsangKu, bangsangKu ikuasai 
perutangenna. O bangsangKu peminpin- 
peminpinndu mabai kam papak, emaka lanai 
ietehndu dalan apai si man dalanenndu. 


TUHAN ngerunggui BangsaNa 


13 'aduken TUHAN me BangsaNa: IrungguiNa 
me bangsa e. 

14 Kerina peminpin bangsa e ladukenNa, 
janah enda me PengadunNa, "Nggo 


| | Yesaya 3.151 24 | 10 
irampasindu kebuh-kebun anggur, janah 


rumahndu dem alu barang-barang rampasen 
i bas kalak musil nari. 

15 Lit kin hakndu nindih bangsangKu bage pe 
muat alu paksa i bas kalak musil nari?" Bage 
nina TUHAN si Erdolat si Mada Kuasa. 


Persinget kerna ukumen man 
diberu-diberu Jerusalem 


16 Nina TUHAN, "Nehen me uga gombangna 
diberu-diberu Jerusalem! Jurgak ia erdalan, 
matana meliar, pengodakna ilebih-lebihkenna, 
janah gelang nahena erdering-dering. 

17 Tapi Kuukum me ia: takalna dem ugah, 
seh maka takalna melinang bagi takal tabu." 

18 Seh me paksana isentapken TUHAN 
i bas diberu-diberu Jerusalem nari kai si 
igombangkenna: perhiasen takalna, gelang 
nahena, burana, 

19 gelang tanna, uis penutup ayona, 

20 tudungna, ajimat si ipakena i bas tan ras 
awakna, 

21 Cincin jari-jari ras cincin si lit i bas igungna, 

22 kerina paken kerja-kerjana si mejile, baju 
panasna, baju panjangna, ras dompetna: 

23 baju nipesna, selendangna bage pe uis 
nipes si ipakena i bas takalna. 

24 Genduari erminak wangi ia, tapi pagi 
mbau me ia: genduari mejile genditna, 
tapi pagi nali pasa jadi sambarna: bukna si 
mejile merurus kerina, seh maka ia jadi takal 

tabu; genduari uisna mejile kerina, tapi pagi 
igantiken alu uis guni; genduari mejile ia tapi 
salih me ia jadi mejin seh maka mela kal 
akapna. 

25 Kerina dilaki i bas kota e, subuk si 
megegehna pe, mate me i bas perang. 

26 Kerabangen-kerabangen kota e dem pagi 
alu kalak si tangis ras ngandung, janah kota 
e jine bali ras sekalak diberu manjang-anjang 
kundul i bas abu taneh. 

4 l Adi paksa si ndai nggo pagi seh, pitu 

kalak diberu pagi nagangi sekalak dilaki 
janah nina, "Berelah maka ikataken kami kam 
perbulangen kami, gelah ula kami Ia tersereh 
sabap mela kami adi la tersereh: nakan ras 
uis kami, kami gia muatca." 


Jerusalem ipesikap Dibata me mulihi 


2 Seh me paksana maka sinuan-sinuan ras 
batang kayu si lit i bas negeri e ibere TUHAN 
turah, mbelin ras mejile. Sanga si e kerina 
kalak Israel si tading denga meriah ukurna 
dingen megah akapna erkiteken ulih peranin 
si ipedarat taneh e. 

3 Kerina kalak si tading i Jerusalem si nggo 
ipilih TUHAN gelah tetap nggeluh, igelari 
badia. 

4Alu KuasaNa Tuhan ngerunggui ras murihi 
bangsa e gelah mejelis kesalahen Jerusalem, 
i bas dareh si pernah mambur i je. 


Yesaya 4.51 5.5 12 
3 Kenca bage, sanga suari itamaken TUHAN 


me embun i babo Deleng Sion ras i babo 
kerina kalak si pulung ije. Tupung berngi 
ItamaNa cimber ras sinalsal terang. Kemulian 
Dibata nutupi ras ngkawali kota e kerina. 

6 KemulianNa ngelinggemisa i bas las 
matawari nari janah IbahanNa jadi ingan 
cilinggem, ingan cio sanga udan meder ras 
angin meter. 


Ende-enden kerna peken anggur 


1 Begikenlah ende-enden si kuendeken 

enda, sada ende-enden kerna temanku 
ras peken anggurna: Temanku lit peken 
anggurna i das uruk-uruk si seh kal 
mehumurna. 

2 Icangkulna tanehna, iambekina batu- 
batuna; jenari isuanna batang anggur si 
mejilena. Ipajekkenna pantar man ingan 
njagasa, janah ibahanna lubang ingan ngerik 
buahna. Itimaina buah anggur ndai seh tasak 
kerina, tapi kepeken macem kerina nanamna. 

3 Dage genduari nina temanku e, "O kam 
kalak si ringan i Jerusalem ras Juda, cuba kam 
ertimbang kerna aku ras kebun anggurku. 

4 Kai nari kin si kurang kubahan nandangi 
kebunku e? Di la lit si kurang, kuga maka 
macem buahna, janah ulihna la buah si 
mehuli bagi si kuarapken? 

3 Erkiteken si e, bagenda me ateku kubahan 
nandangi kebun anggurku e: Kurontasken 

bidena, kuruntuhken tembokna. Jenari 


kupulahi rubia-rubia simeliar nggagati ras 
merjakisa. 

6 Kupelepas ia rambahen, dahan-dahanna 
lanai kubersihken, janah tanehna lanai 
kugaburi. Tapi kupelepas i je turah rambah 
duri ras rih. Embun pe la kubere ndabuhken 
udan ku je." 

7 Israel kap peken anggur TUHAN si Mada 
Kuasa, kalak Juda me batang anggur si ngena 
AteNa. larapkenNa bangsa e ngelakoken 
si mehuli tapi munuhi kepeken perasatna. 
Itimai-timai kebujuren idalankenna kepeken 
nderkuh kalak itindasna. 


Kejahaten si ibahan manusia 


8 Cilaka me kam, o kam si nukur rumah ras 
taneh nambahi si nggo lit i bas kam. Keutisik 
nari lanai lit i japa pe ingan kalak si deban, 
emaka kam nari ngenca pagi nggeluh i bas 
negeri e. 

9 Nggo kubegi kai si ikataken TUHAN si Mada 
Kuasa nina, "Kerina rumah belin si mejile 
enda jadi lume janah meruntuh me. 

10 Peken anggur si belangna sepuluh hektar, 
empat tumba lau anggur ngenca pagi ulihna: 
siwah ayan benih, lima tumba ngenca pagi 
buahna." 

11 Cilaka me kam, o kam si lampas medak 
erpagi-pagi ngayakken samsu, janah seh 


Yesaya 5.121 20 14 
mbages berngi mabuk-mabuk ngenca 


dahinndu. 

12 | bahanndu minem-minem lau anggur. Tapi 
la diatendu perbahanen TUHAN ras kai si 
IlakokenNa. 

13 Frkiteken si e ibahan kalak me kam 
jadi tabanen sabap kai pe la iertindu. 
Peminpin-peminpinndu mate lumben, janah 
jelma si nterem mate muas. 

14 Doni kematen nggo merincuh nelen kam, 
nggo ingangakenna pe babahna. Ibendutna 
kerina peminpin Jerusalem radu ras jelma si 
nterem si pinger sorana e. 

15 Kerina kalak mela akapna, janah kerina si 
rukur meganjang idabuhken. 

16 Tapi TUHAN si Mada Kuasa encidahken 
KemulianNa alu ngelakoken si benar, janah 
IpetangkasNa KebadianNa alu ngadili 
BangsaNa. 

171 bas kota si nggo runtuh e nggagat anak 
biri-biri ras anak kambing. 

18 Cilaka me kam, o kam si Ia ngasup erleka 
ras dosa-dosandu. 

19 Nindu, "Pedas-pedaslah TUHAN 
ngelakoken kai AteNa IbahanNa, gelah banci 
si idah. Pelepaslah Dibata si Badia nu Israel 
nehken sura-SuraNa, maka sieteh kai si lit i 
bas UkurNa." 

20 Cilaka me kam, o kam si ngataken maka 
kejahaten mehuli janah si mehuli ikatakenndu 
jahat. Isalihkenndu kegelapen jadi terang 

janah terang jadi kegelapen. Ibahanndu si 


pagit jadi ntebu, janah si ntebu jadi pagit! 

21 Cilaka me kam, o kam si pentar janah 
pantas akapndu bandu! 

22 Cilaka me kam, o kam si ketagihen minem 
anggur. Tuhu merawa kam minem janah Ia 
kam mbiar minem si uga gia campurenna! 

23 Tapi adi ibere sisip man bandu, minter 
ipulahindu kalak jahat si ersalah, janah 
kalak si la ersalah iambatindu ndatken 
sikerajangenna. 

24 Emaka genduari, kam bagi nggala ras 
dukut si nggo kerah keri ipan api. Uratndu keri 
macik, bungandu kerah jenari nartar iembus 
angin, erkiteken nggo itulakndu pengajaren 
TUHAN si Mada Kuasa, dingen megombang 
man pedah si Badia, Dibata nu Israel. 

25 Merawa ate TUHAN man BangsaNa, 
emaka lawatkenNa TanNa lako ngukumsa. 
Deleng-deleng mundu-undu: janah mait 
kalak si mate ipelepas amparen i dalan bagi 
karap-karap. Tapi kenca bage pe pernembeh 
ate Dibata langa ngadi, lawatkenNa denga 
TanNa guna ngukum kam. 

26 | bahan TUHAN pagi tanda ndilo bangsa 
si ndauh. Ersiwel Ia ndilosa gelah reh 
bangsa-bangsa i tampuk doni nari. Nehenlah 
enam ia reh, pedas dingen meter! 

27 La lit si meteh latih, Ia lit si jurembat. La 
pernah madat matana, la pernah ia tunduh. 

Genditna Ia sada pe longgar, tinali sepatuna 


la lit retap. 

28 Anak panahna ntelap kerina, janah 
panahna nggo ipegestengna. Cekili kudana 
bali piherna ras batu api, roda gereta 
perangna pendeh ersiu-siu bagi angin 
kalinsungsung. 

29Tenterana erdengum bagi singa si mbaru 
njerngem panganna, dingen ikiamkenna 
kempak ingan si la ise pe ngasup muatca. 

30 Adi nggo seh paksa si e, desken singa si 
merawa erdengum ia i belang- belang Israel, 
bali gangna ras sora lawit si ergeruhguh. 
Nehenlah, negeri enda, dem alu kegelapen 
ras aru ate, terang itelen kegelapen. 


Dibata ndilo Jesaya jadi nabi 


ll bas tahun kematen Raja Usia, 

kuidah TUHAN. Ia sanga kundul i kursi 
KemulianNa si meganjang, janah JubahNa 
ndemi kerina Rumah Pertoton. 

2| SekelewetNa tedis malekat serafim si 
ernala-nala bagi api, tapi lit enem kabengna. 
Dua kabengna nutupi ayona, dua nari nutupi 
badanna, janah alu kabengna si dua nari 
kabang ia. 

3 Silebuh-lebuhen ia nina, "Badia, badia, 
badia! TUHAN si Mada Kuasa badia kap! Doni 
enda dem alu KemulianNa." 

4 Palas Rumah Pertoton e mugur-ugur ibahan 
sorana janah Rumah Pertoton dem alu cimber. 

> Erkiteken si e ningku, "Cilaka aku, lanai 


lit arapen man bangku. Bene me aku sabap 
alu matangku nggo kuidah Raja, TUHAN si 
Mada Kuasa, adi tep-tep ranan si mentas arah 
biberku dosa kerina, janah aku pe ringan i 
tengah bangsa ija tep-tep kata si ibelaskenna 
dem alu dosa." 

6 Kenca bage sada i bas malekat srafim 
ndai nari kabang ndahi aku. Ibabana rara si 
ibuatna i bas batar-batar persembahen nari 
alu jepit-jepit. 

7 Ikuitna biberku alu rara ndai, jenari 
nina, "Rara enda nggo ngkenai biberndu, 
emaka genduari salahndu nggo cimber janah 
dosandu nggo ialemi." 

8 Kenca bage kubegi Tuhan ngerana nina, 
"Ise ndia Kusuruh? Ise ndia nggit maba berita 
i bas Aku nari?" Emaka ningku ngaloi, "Aku, 
suruhlah aku!" 

9 Emaka IsuruhNa aku lawes nehken berita 
enda man bangsa e nina, "Rusur gia ibegindu, 
tapi labo ietehndu. Rusur gia idahndu, tapi 
labo ietehndu kai si jadi." 

10j enari IkatakenNa man bangku nina, 
"Bahan maka batu-batun ukur kalak enda, 
pepasek pinggelna, pepentang matana, 
sabap adi erpengidah ia, tah erpemegi janah 
erpengangka, tentu reh ia ndahi Aku, jenari 
malem ia." 

ll Emaka nungkun aku, "Seh ndigan bage 
TUHAN?" Jabap TUHAN, "Seh kerina kota e 

runtuh janah lume, seh kerina rumahna lanai 


i iani, seh negeri e melungen dingen terulang. 
12 Kupelawes pagi bangsa e ku ingan si 
ndauh, seh kerina negeri e mesuni. 
13J anah adi lit denga gia sepersepuluhna 
si tading i bas negeri e, e pe iradasken nge, 
bali ras tongkeh kayu galang si nggo itabah." 
(Tongkeh kayu e banci iumpamaken ras 
pemenan si mbaru i bas bangsa Dibata.) 


Berita man Raja Ahas 


7 l Asum Raja Ahas, anak Jotam kempu 
Usia, jadi raja i Juda, pecah me perang. 
Resin raja Siria, ras Peka anak Remalia 
raja Israel reh nerang Jerusalem, tapi la 
tertalukenca. 

2 Kenca iberitaken man raja Juda maka 
tentera Siria nggo seh i Israel, mbiar kal raja 
Juda ras rayatna, nggirgir ia kerina desken 
batang kayu si mugur-ugur iembus angin. 

3Jenari nina TUHAN man Jesaya, "To baba 
anakndu Sear Jasup njumpai Raja Ahas. 
Idapetindu ia kari i bas ujung parik dalan lau 
maler i bas kolam si arah gugung nari, eme 
ingan si biasa ipake kalak naptapi uis erdahin. 

4Kataken man bana gelah ia erjaga-jaga 
tapi tetap teneng. La pada ia mbiar, la pada 
gulut ukurna. Amin uga rawana pe Raja 
Resin, ras tenterana kalak Siria e, bage pe 
Raja Peka, labo e man kebiaren, sabap labo 

lebih e asangken cimber dua ciken si sangana 


meseng. 
= Siria ras Israel rikut ras rajana nggo 
erpekat. 

6 Iserangna atena Juda, janah ipebiar-biarna 
rayat Juda gelah ergabung ras ia, janah kenca 
bage iangkatna atena anak Tabeel jadi raja. 

' Tapi Aku, TUHAN, ngatakenca maka si e la 
banci ndigan pe jadi. 

8Ngkai? Erkiteken Siria labo gegehen 
asangken ibukotana Damaskus, janah 
Damaskus labo gegehen asa Raja Resin. 

Adi kerna Israel, enem pulu lima tahun nari 
negeri ela banci lang nggo terpecah-pecah 
seh maka negeri e lanai sada bangsa. 

9 Israel labo gegehen asa ibukotana Samaria, 
janah Samaria labo gegehen asa Raja Peka. 
Adi kinitekenndu la nteguh, tentu kam 
ndabuh." 


Tanda I manuel 


10 jtenahken TUHAN ka sada nari berita man 
Ahas nina, 

11 “Pindolah tanda man TUHAN, Dibatandu, 
tanda e banci i bas ingan si mbages nari eme 
kematen, tah pe i bas ingan si meganjang i 
Surga nari." 

12 Ngaloi Ahas nina, "La aku nggit mindo 
tanda. La ateku ncubai TUHAN." 

13 Megi si e nina Jesaya njabapsa, "Genduari 
begikenlah o kesusuren Raja Daud. Kesabaren 

manusia nggo keri ibahanndu; Ia kin akapndu 


bias e, maka kesabaren Dibata pe ikerikenndu 
ka atendu? 

14 Dage TUHAN genduari mereken tanda 
man bandu eme: Mehuli me pagi kula sekalak 
singuda-nguda jenari ipupusna me sekalak 
anak dilaki janah ibahanna gelarna 'Imanuel'. 

15 Kenca nggo pagi dem belinna, dingen 
ngasup ia erbahan keputusen jine, i je me 
pagi bangsa enda minem susu ras man 
tengguli. 

16Tuhu, ope denga seh pe paksasi e, negeri 
raja si dua e si pebiar-biar kam genduari e, 
nggo pagi jadi ingan si melungen. 

17 Reh me man bandu, man rayatndu ras 
man kerina keluarga raja wari-wari kesusahen 
si mberat, beraten asa si pernah jadi kenca 
Israel erleka ras Juda, sabap ibaba TUHAN 
me ku jenda raja Assur. 

18 Adi nggo seh pagi paksa si e, idilo TUHAN 
me kalak Mesir ras kalak Assur gelah ia reh ku 
jenda. Emaka reh me ia pagi desken laneng 
i serang Lau Nil nari, desken wani i negeri 
Assur nari. 

19 | cinepina me kerina baluren-baluren, 
liang-liang si lit i bas batu, janah idemina 
kerina rambah-rambah si erduri bage pe 
kerina mbalmbal. 

20 Adi nggo seh pagi paksa si e, iupahi Tuhan 
me sekalak tukang pangkas, eme raja Assur 
| lepar Lau Eprat nari, janah labo buk takal 

paha pe mejelis ibahanna. 

21Sanga si e pagi sada lembu ras dua 
kambing ngenca iasuhi kalak, 

22 janah susu lembu ras susu kambing e nari 
ngenca man pangan kalak. Tuhu, kalak si lit 
denga tading i bas negeri e susu ras tengguli 
kerangen nari ngenca panganna. 

23| bas paksa si e pagi, peken anggur si 
mehuli si isin seribu batang anggur, janah 
ergana seribu duit pirak, jadi peren janah 
turah ije bungke rimbang ras rambah duri. 

24 Ingan e nggo jadi ingan kalak erburu alu 
panah ras anak panah. Tuhu, kerina negeri 
e pagi dem alu bungke rimbang ras rambah 
duri. 

25 Kerina uruk-uruk si gelgel nari iperjumai, 
nggo dem rambah si erduri seh maka lanai 
lit ise pe lawes ku je. Peken si mejile e nggo 
salih jadi ingan lembu ras biri-biri cigagat." 


Anak Nabi J esaya jadi 
sada tanda man bangsa e 


9 1] kataken TUHAN man bangku nina, 
"Buat sada batu tulis si mbelang jenari 
suratken ije tulisen si terang, 'Pedas irampas, 
Rempet irampas.' 

2 Dilo dua kalak saksi si terteki eme Imam 
Uria ras Imam Sakaria anak Jeberekia." 

3|a asa kai nari dekahna, mehuli me kula 
ndeharangku. Kenca tubuh sekalak anak 

kami dilaki nina TUHAN man bangku, "Bahan 


gelarna Pedas Irampuk -- Kotep Irampuk. 

4Sabap ope denga anak e beluh ngataken 
'Bapa' Ras' Nande', kerina kebayaken 
Damaskus ras kerina barang rampasen si lit i 
Samaria iangkut raja Assur pagi." 


Reh raja Assur 


> Ngerana ka TUHAN man bangku nina, 

6 "Erkiteken bangsa enda la nggit ngaloken 
Lau Siloa si manjar-anjar permalerna, janah 
nggirgir ia i lebe-lebe Raja Resin ras Raja 
Peka, 

7? emaka Aku, Tuhan, ateKu maba raja Assur 
ras kerina tenterana lako nerang Juda. Reh 
me ia desken Lau Eprat si banjir si nggo 
mulsak arah tebing-tebingna. 

8 Ergalun arah Juda desken banjir, launa 
nangkih seh kerahung." Dibata kap ras kita! 
KabengNa IkirbangkenNa ngkawali negeri e. 

20 bangsa-bangsa, pulunglah, tapi 
gentar nge kam. O negeri-negeri si ndauh 
begikenlah! Ersikaplah kam erperang, tapi 
birawan me. Tuhu, ersikaplah, tapi alu gentar! 

10 Bahanlah rencanandu, tapi ndigan pe labo 
tersehkenndu. Belasi sajalah uga atendu, tapi 
sia-sia nge kerina, sabap Dibata ras kami. 

TUHAN mpersingeti nabi 


11 Alu KuasaNa si mbelin ipersingeti TUHAN 
aku gelah ula ngikutken lagu langkah jelma si 
nterem. IkatakenNa man bangku nina, 

12 "Ula kam nggit ikuti bas pertakin si ibahan 
bangsa enda, janah ula kam mbiar nandangi 
kai si ibiarina. 

13 Inget, maka Aku, TUHAN si Mada Kuasa, 
badia kap: man bangKu ngenca kam arus 
mbiar. 

14 Erkiteken kebadianKu, Aku desken batu si 
erbahanca kalak tertutuk. Aku desken siding 
si nidingi rayat kerajan Juda ras Israel bage 
pe penduduk Jerusalem. 

15 Nterem pagi kalak si tertutuk: jongkang 
ia janah mbelkam lukana. Kerina ia kena 
perangkap." 


Kata persinget gelah ula 
nungkuni guru si baso 


16 Kam ajar-ajarku arus njaga ras muniken 
kata si nggo ibereken Dibata man bangku. 

17 Ibuniken TUHAN DiriNa i bas BangsaNa 
nari, tapi aku ernalem ras erpengarapen man 
BaNa. 

18 Aku ras anak-anakku si ibereken TUHAN 
si Mada Kuasa, si ringan i Deleng Sion, nggo 
IsuruhNa jadi berita si nggeluh man bangsa 
Israel. 

19 Tapi jelma si nterem ugapa pe nuruh kam 


gelah nungkun berita i bas guru perkatika 
ras guru si baso nari, si erkata kerahungna 
ras guru pertabas. Nina kalak si nterem e, 
"Ma arus kin kita nungkun keramat-keramat 
ras begu kalak mate guna kiniulin kalak si 
nggeluh." 

20 Emaka arus i jabapndu ia, nindu, 
"Begikenlah kai si iajarken TUHAN man 
bandu. Ula begiken guru-guru si baso, sabap 
kai si ikatakenna labo lit gunana man bandu." 


Paksa kesusahen si mesangat 


21 sjar-siari bangsa e belang-belang negeri: 
kelihen dingen tumpat ukurna kerina. 
Erkiteken lihena janah perban nembehna 
atena isumpahina rajana ras Dibatana. 
Aminna itarena pe ku langit, 

22 tah inehenna ku taneh, Ia lit kai pe iidahna 
seakatan kesusahen ras kegelapen. Ku bas 
kegelapen si mejin eme ia kerina igurba. 

9 1 Tapi negeri e labo lalap i bas kepiceten. 


Raja si reh pagin 

l Daerah si iani suku Sebulon ras 
Naptali, nai igombang-gombangi: tapi denggo 
ipehaga, mulai i Lawit Tengah nari ku kenjulu, 
ku daerah si lit arah lepar Lau Jordan, ingan 
bangsa-bangsa si deban. 
2 Bangsa si nggeluh i bas kegelapen nggo 
ngidah sinalsal si erkinar. Kalak si ringan i 

bas awih-awih kematen nggo isalsali terang 


si harhar. 

3 Nggo IberekenNdu keriahen si mbelin, o 
TUHAN, malem atena IbahanNdu. Meriah 
ukurna ngidah PerbahanenNdu, bali ras kalak 
si ermeriah ukur tupung paksa peranin, tah 
pe asum mbagi-mbagiken barang rampasen. 

4Sabap nggo lambekkenNdu babanna si 
mberat, nggo IpenggelkenNdu lanja-lanja 
si erbanca mesui barana. Bangsa e nggo 
ItalukenNdu, bangsa si alu kejam nindas 
BangsaNdu, nggo ItalukenNdu ia bagi tentera 
Midian nai. 

> Sepatu tentera si reh nerang BangsaNdu, 
bage pe uisna si megara erkiteken dareh, 
isuluh keri ipan api. 

6 Sekalak anak nggo tubuh man banta, 
anak dilaki ibereken banta. la me pagi 
jadi peminpinta. la igelari: "Penampat si 
meganjangna". "Dibata si Mada Kuasa". 
"Bapa si Rasa Lalap". "Raja Dame". 

7 Kuasana tetap reh belangna: janah 
kerajanna lalap lit i bas dame. la jadi 
gancih Raja Daud. la merentah erpalasken 
kebenaren ras kebujuren, genduari nari seh 
rasa lalap. Si enda kerina jadi sabap bage kap 
sura-sura TUHAN si Mada Kuasa. 


Israel iukum TUHAN pagi 


8 Ukumen nggo idabuhken Tuhan man 
kerajan Israel, man kerina kesusuren Jakup. 

9 Kerina kalak Israel, kerina kalak si ringan 


i kota Samaria, metehsa maka Tuhan 
me si mereken ukumen e. Genduari alu 
megombang ras meganjang ukur nina, 

10 "Rumah gedung batu bata nai nggo runtuh 
tapi isambari kami pagi alu gedung batu. 
Balok-balok kayu meranti nggo itabah, tapi 
isambari kami alu kayu si deban si ndauh ulin 
asa si e." 

I1TUHAN nggo nuruh musuh ngelawan 
bangsa Israel. 

12 Nggo nganga babah Siria arah Timur 
bage pe Pilisti arah Barat lako nelen Israel. 
Amin bage gia pernembeh ate TUHAN langa 
ngadi; lawatkenNa denga TanNa lako ngukum 
bangsa e. 

13 Bangsa Israel langa jera; aminna pe 
TUHAN si Mada Kuasa nggo ngukum ia, tapi 
lalap ia langa mulih kempak TUHAN. 

14 Erkiteken si e i bas sada wari saja iukum 
TUHAN kerina peminpin-peminpin Israel ras 
rayatna. Ikeret TUHAN takalna ras ikurna. 

15Takalna eme kap tua-tua ras kalak si 
mehaga, janah ikurna eme kap nabi-nabi si 
mereken pengajaren si papak. 

16 Peminpin-peminpin bangsa enda ngguluti 
kap perasatna, ibabaina rayatna papak. 

17 Erkiteken si ela ibere Tuhan sada pe anak 
perana pulah, janah diberu balu-balu ras anak 
melumang la AteNa mekuah, perban kerina 
lanai mbiar man Dibata, lagu langkahna la 

mehuli, nggo jahat kerina si ibelaskenna. Tapi 


amin bage pe, pernembeh ate TUHAN langa 
ngadi, lawatkenNa denga TanNa lako ngukum 
bangsa e. 

18 Kejahaten bangsa e desken api gara si 
ngeradasken rambah ras peren erduri. Apina 
gurlah desken api kerangen meseng, janah 
cimberna erdipul ku das. 

19 Erkiteken bage nembehna ate TUHAN si 
Mada Kuasa, ukumen si IbahanNa gurlah 
desken api i belang-belang negeri e, janah si 
jadi rantingna eme bangsa e jine. La lit sada 
pe si erkuah ate man seninana. 

20| belang-belang negeri e, kasa kai jumpa 
barang-barang si terpan minter ijerngemna 
jenari ipanna: tapi bage gia lalap nge melihe 
akapna. Erkiteken si e anakna jine pe ipanna! 

21 Kalak Manase ras kalak Eperaim si 
perang-perangen sapih-sapih ia jenari ras-ras 
ia nerang Juda. Tapi amin bage pe pernembeh 
ate TUHAN langa ngadi; IlawatkenNa denga 
TanNa lako ngukum bangsa e. 

1 Cilaka me kam! Ibahanndu undang- 

10 undang si la bujur lako nindes 
bangsaku. 

2 Bage me perbahanenndu gelah kalak 
musil la ndatken hak ras keadilen. Bage me 
perbahanenndu lako ngerampas erta-erta 
diberu balu-balu ras anak melumang. 

3 Kai nari pagi ibahanndu tupung Dibata 
ngukum kam? Kai nari ibahanndu tupung 


Yesaya 10.41 11 2 
IberekenNa mara i bas negeri si ndauh nari? 


Ku ja nari kam kiam ndarami penampat? Ku 
ja nari ibunikenndu kebayakenndu e? 

4 Lanai lit dalanndu pulah, seakatan mate 

i bas pertempuren tah pe isaren-saren 
kalak jadi tabanen. Tapi amin nggo pe 
bage, pernembeh ate TUHAN langa ngadi: 
lawatkenNa denga TanNa lako ngukum 
bangsa e. 


Raja Assur jadi perkakas Dibata 


> Nina TUHAN, "Assur Kupake desken perpalu 
nggudam kalak si nembeh ateKu. 

6 Kusuruh Assur nerang bangsa si Ia mbiar 
bangKu, bangsa si mahanca ateKu gara. 
Kusuruh Assur ngerampasi, nangkoi ras 
ndedehi bangsa e desken kubang i bas dalan." 

1 Tapi raja Assur la bage sura-surana. 
Ipakena atena kinimbisanna ngkernepken 
melala bangsa. 

8Alu gombangna nina, "Kerina 
puanglimangku raja-raja kap! 

9 Ma nggo kutaluken kota Kalno bali ras 
Karkemis, kota Hamat bali ras Arpad? Nggo 
kutaluken Samaria bali ras Damaskus. 

10 Kerajan-kerajan si nembah man berhala- 
berhala nggo kutaluken: kerajan-kerajan e 
buen berhalana asa si lit i Jerusalem ras 
Samaria. 

Il Samaria ras kerina berhalana nggo 
kukernepken: janah bage ka me kubahan 

nandangi Jerusalem ras kerina gana-gana si 


isembah i bas kota e." 

12 Tapi nina TUHAN, "Adi nggo dung dahinKu 
i Deleng Sion ras i Jerusalem, Kuukum raja 
Assur perban megombang dingen meganjang 
ukurna." 

13 Alu megombang nina raja Assur ngerana, 
"Kerina si e nggo kubahan alu gegehku jine. 
Aku megegeh, pentar ras beluh: kumasapken 
baleng negeri-negeri janah kurampas 
perbekalen si lit i bas lumbungna. Desken 
raksasa kudedehi kerina penduduk negeri e. 

14 Bangsa-bangsa i bas doni desken sada 
asar perik; kupepulung kebayaken bangsa- 
bangsa e bali murahna ras pepulung naruh i 
bas asar-asar. Sada pe la pang erkepek, sada 
pe la pang kumekik." 

15 Tapi nina TUHAN, "Banci kin ikataken 
kapak belinen ia asa si makesa? Pentingen kin 
gaji asa kalak si nggajikenca? Perpalu labo 
banci ngawatken jelma; jelma nge ngawatken 
perpalu." 

16 TUHAN si Mada Kuasa namaken penakit 
lako ngukum puanglima-puanglima si mbur 
genduari. Melas pagi akapna i bas kulana si 
mbur e, tempa-tempa i je lit api si gurlah Ia 
erngadi-ngadi. 

17 Dibata, terang Israel, jadi api pagi. Dibata 
si Badia nu Israel jadi dilah api, janah sada 
wari saja keri icilukna kerina si nasa lit, subuk 
dukut si erduri bage pe rambah erduri. 


Yesaya 10.181 24 30 
18 Kerangen si mbelang, juma si mehumur 


ikernepken kerina, bali ras penakit si mekelek 
ngkernepken sekalak jelma. 

19 Sitik nari ngenca pagi batang kayu si 
tading seh maka sekalak danak-danak pe 
ngasup meligaisa. 


Piga-piga kalak ngenca mulih 


20 it pagi paksana ija kalak Israel si tading 
denga lanai ernalem man bangsa si menam 
ngkernepken ia. Tupung e tuhu-tuhu ia 
ernalem man TUHAN, Dibata si Badia nu 
Israel. 

21 Piga-piga i bas kalak Israel mulihken pagi 
tek kempak Dibatana si mbisa. 

22 Aminna gia genduari kalak Israel bali 
buena ras kersik i tepi lawit, piga-piga kalak 
saja ngenca pagi si mulihken. Bangsa e lanai 
banci lang ikernepken janah patut kal bage 
ibahan man bana. 

23Tuhu, TUHAN si Mada Kuasa, si Erdolat, Ia 
banci lang engkernepken kerina negeri e, sue 
ras si nggo IkatakenNa. 


lukum TUHAN pagi kerajan Assur 


24 TUHAN si Mada Kuasa si Erdolat ngerana 
man BangsaNa si ringan i Sion nina, "Ula 
kam mbiar nandangi kalak Assur e aminna 
gia itindes dingen isega-segana kam bali ras 
perbahanen kalak Mesir nai. 

25 Nggo me bias ukumen si Kubereken man 


bandu, janah kenca bage Kukernepken me 
bangsa Assur e. 

26 Aku, TUHAN si Mada Kuasa, tentu ngeligas 
bangsa e alu perligasKu, bali ras pengeligasKu 
bangsa Midian i Batu Oreb. Kuukum me Assur 
bali ras Kuukum Mesir nai. 

2! Adi paksa si e nggo seh, Kubebasken me 
kam i bas kuasa Assur nari, janah pasangen 
si mberat si itamakenna i bas kudukndu 
Kupenggelken me." 


Musuh reh nerang 


28 Tentera musuh nggo naluken kota Ai! 
Nggo ibentasina kota Migron! Perbekalenna 
itadingkenna i Mikmas! 

29 Nggo ikeparina dalan si sempit i babo 
deleng, jenari erberngi ia i Geba. Kalak si 
ringan i Rama gentar kerina, janah penduduk 
kuta Raja Saul eme Gibea nggo ngerbul. 

30 Serkolah, o anak kuta Gallim! Begiken o 
anak kuta Laisa! Aloilah o anak kuta Anatot! 

31 Penduduk kuta Madmena ras Gebim nggo 
kiam lako ngkelini kesahna. 

32 Sendah musuh nggo ngkuasai kuta Nob, 
janah i bas kuta e ianjuna tinju-tinjuna 
kempak Deleng Sion, ku kota Jerusalem. 

33 Kerina kota enda ndai iruntuhken TUHAN 
si Mada Kuasa desken dahan-dahan si ikeret i 
bas batang kayu nari. Si meganjangna ras si 
megegehna ituhtuhi janah idabuhken. 


Yesaya 10.341 11.7 | 
34 Desken kayu i tengah kerangen itabah 


alu kapak, bage me ia kerina itabah TUHAN. 
Janah aminna paguh pe ia bagi kayu asis 
Libanon, ampar nge ia ibahan TUHAN. 


Kerajan si dame 


1 1 1 Kesusuren Raja Daud bali ras batang 
kayu si nggo itabah. Tapi bagi tunas si 

turah i bas tongkehna nari, bage me pe i bas 

kesusuren Daud nari keke sekalak raja. 

2 Kesah TUHAN ringan i bas ia, mereken 
pemeteh ras kuasa merentah rayatna. 
letehna peraten TUHAN, mehamat ia 
kempaksa, 

3 janah keriahenna, eme matuhi TUHAN. La 
erpalasken si teridah saja ia ngadili, tah pe 
erpalasken kai si ibegina: 

“tapi alu bujur irungguina perkara kalak 
musil, janah ibelana kalak si tertindas. Arah 
perentahna kalak si ersalah iukum, janah 
kalak jahat ikernepken. 

3 Iperentahna rayatna alu kebujuren ras 
kebenaren. 

6 Serigala ras biri-biri nggeluh ras-ras alu 
dame, arimo tultul medem-medem ras anak 
kambing. Anak lembu nggagat ras anak 
singa, danak-danak si mpermakanisa. 

1! Lembu ras beruang ngagat ras-ras, 
anak-anakna pe ras medem-medem. Singa, 
nggala gagatenna, bali ras lembu. 

8 Anak si kitik denga Ia kena kai pe, aminna 


erguro-guro pe ia deherken nipe si erbisa. 

91 Sion, i Deleng si Badia nu Dibata, lanai lit 
si ncedai tah pe kejahaten. Doni enda dem 
alu pemeteh kerna TUHAN bali ras lawit dem 
alu lau. 


Kalak si terbuang mulih pagi 


10 Reh me warina maka raja si mbaru i bas 
kesusuren Raja Daud nari desken panji-panji 
man bangsa-bangsa. Bangsa-bangsa e reh 
ndahi ia janah ingan raja e jadi ingan si mulia. 

11 Adi nggo pagi seh wari si e, ipake TUHAN 
ka KuasaNa sekali nari, jenari IbabaNa mulih 
kerina BangsaNa si tading denga i Assur ras 
i Mesir, i negeri-negeri Petros, Sudan, Elam, 
Babilon ras Hamat, bage pe i bas pulau-pulau 
i tengah lawit. 

12 Jangkat Tuhan me pagi sada panji-panji 
jadi tanda man kerina bangsa-bangsa, 
maka IpepulungNa me mulihi kalak Israel 
ras Juda si merap, janah IbabaNa mulih i 
belang-belang doni nari. 

13 Kerajan Israel lanai nciani kerajan Juda, 
janah Juda lanai perimbang ras Israel. 

14 Ras-ras pagi ia nerang kalak Pilisti si lit 
arah Barat janah ngerampasi bangsa-bangsa 
si lit arah Timur. Italukenna me kalak Edom 
ras Moap, janah kalak Amon patuh man bana. 

15 (kerahi TUHAN Teluk Sues, janah IsuruhNa 
rembus angin si melas lako ngkerahi Lau 

Eprat. Pitu wari ngenca pagi ItadingkenNa 


lau anak, seh maka ise pe ngasup erdalan 
ngeparisa. 

16j it pagi pasar si mbelang i Assur nari 
jadi dalan mulih man kalak Israel si nggeluh 
denga ijah, bali ras dalan man nini-ninina nai 
asum ia nadingken Mesir. 


Ende-enden pengataken bujur 


12 1 Reh me warina maka rende kalak 
nina, "Kupuji Kam, o TUHAN, sabap 
lapuliNdu aku. Mbarenda nembeh AteNdu 
aku, tapi genduari lanai AteNdu merawa. 

2 Dibata kap keselamatenku, man BaNa aku 
ernalem, emaka la aku mbiar. TUHAN kap si 
mereken kuasa ras keriahen man bangku; Ia 
kap keselamatenku. 

3 Bagi lau malem mereken keriahen man 
kalak si muas, bage pe bangsa Dibata 
ermeriah ukur tupung Dibata ngkelini ia." 

4Reh me warina maka kam rende, nindu, 
"Kataken bujur man TUHAN! Lebuhlah 
la, pindo PenampatNa. Beritaken man 
bangsa-bangsa kerna PerbahanenNa, turiken 
uga belinna Dibata! 

> Rendelah muji TUHAN erkiteken 
PerbahanenNa si mbelin. Bahan maka kerina 
doni megi berita e. 

6 Ersurak ras rendelah o anak kuta Sion! 
Dibata si Badia nu Israel tuhu mulia: Ia ringan 
i tengah-tengahn du." 


Yesaya 13.11 8 35 


lukum Dibata me bangsa Babil 


13 l Enda me berita kerna Babil, si ialoken 
Jesaya anak Amos i bas Dibata nari: 

2 Penangkihlah bendera perang i datas 
uruk-uruk si salang! Lebuhlah tentera janah 
ewatken tanndu jadi tanda man bana maka 
iserangna pintun-pintun gerbang kota si 
megombang e. 

3TUHAN nggo ndilo tentera PilihenNa, 
tentera si banci iagahken, si Ia lit kebiarenna, 
guna nehken ukumen man kalak si nembeh 
AteNa. 

4Dengkehkenlah sora gejek i datas 
deleng-deleng, sora gejek jelma si nterem, 
sora bangsa-bangsa ras kerajan si sangana 
pulung. TUHAN -nu-bala-Serdadu, sangana 
nikapken TenteraNa lawes erperang. 

“Tentera ereh i negeri-negeri si ndauh i 
tampuk doni nari. Erkiteken RawaNa, reh 
TUHAN ngeradasken negeri e kerina. 

6 Nderkuhken, sabap wari TUHAN nggo 
ndeher: sanga si e, reh me si Mada Kuasa 
ngkernepkenca. 

' Emaka kerina kalak lanai ergegeh tanna, 
jenari bene ukurna. 

8 Mbiar ia janah mesui akapna, bagi suina 
iakap diberu si sangana mupus. Sinehenen ia 
sapih-sapih ia ban biarna, janah megara pe 
ayona nahanken suina. 

9Reh me wari TUHAN, wari si dem alu 


pernembeh ras gara ate TUHAN lanai 
teralang. Doni enda IbahanNa jadi taneh 
mesawang, janah kerina kalak perdosa 

I kernepkenNa. 

10 Kerina bintang ras rarasen bintang-bintang 
ngadi ersinalsal, matawari mbiring tupung 
pultak erpagi-pagi, janah bulan pe la 
ersinalsal. 

ll Nina TUHAN, "Kuradasken me isi doni 
janah Kuukum kerina kalak jahat erkiteken 
dosana. Kasa kalak si meganjang rukur 
Kuperjak janah kalak megombang ras kejam 
Kuukum. 

12 Sunahen pagi muat emas asangken muat 
kalak si nggeluh denga. 

13 Kubahan pagi maka i bas wari e, tupung 
Aku, TUHAN si Mada Kuasa encidahken 
rawangKu maka langit mugur-ugur janah 
doni mistak i bas inganna nari. 

14 Bangsa-bangsa si deban si ringan i 
Babil kiam pagi mulihken ku negerina jine, 
merap marpar desken belkih si tersengget 
ibahan perburu, tah pe bagi biri-biri si la lit 
permakanna. 

15 Kasa kalak si tertangkap, minter itebak 
seh mate. 

16] lebe-lebe matana anakna si kitik 
idampesken, rumahna irampasi janah 
ndeharana ipaksa kalak." 

17 Nina TUHAN, "Kusuruh pagi kalak Medi 


nerang Babil. La diatena sitik pe ngenehen 
pirak, janah emas pe la morah atena. 

18 Munuhi anak perana saja ngenca atena 
alu panahna. Subuk kempak anak gara-gara, 
bage pe danak-danak, la sitik pe atena 
mekuah. 

19 Babilon eme kerajan si mejilena 
i babo kerina kerajan-kerajan, janah 
eme jadi kemegahen rayatna. Tapi Aku, 
TUHAN, Kuruntuhken me Babil, bali ras 
pengeruntuhkenKu Sodom ras Gomora. 

20 Ndigan pe lanai lit kalak nggeluh ije. 
Kalak Arab pe lanai majekken kemahna i je, 
bage pe kalak permakan lanai mpermakani 
asuh-asuhenna i bas ingan e. 

21 Kota e pagin jadi ingan rubia-rubia gurun 
pasir, janah ingan alingkupa erbahan asarna. 
Perik unta tading ije janah kambing kerangen 
lompat-lompat arah runtuhenna. 

22 anah serigala terbegi sorana erloling i 
bas menara-menara ras istana-istanana nari. 
Paksana nandangi seh. Wari-wari Babil nggo 
menam keri." 


Mulih i negeri pembuangen nari 


1 Mekuah ka pagi ate TUHAN man 
14 Israel BangsaNa, janah IpilihNa 
bangsa ejadi SikerajangenNa. ItamakenNa 
ka mulihken bangsa e ringan i bas negerina 

jine, jenari reh me bangsa-bangsa si deban 


janah ras ia tading i je. 

2 Melala pagi bangsa-bangsa nampati Israel 
lako mulih ku negeri si ibereken TUHAN man 
bana, janah i bas negeri e ia jadi budak 
kalak Israel. Itaban kalak Israel pe kalak si 
naban ia nai, janah kalak si nindih ia gelgel 
iperentahna me. 


Raja Babil i bas doni kematen 


3 | pengadi TUHAN pagi kerina si mesui ras 
kiniseran bangsa Israel, bage pe dahin si 
mberat si ipaksaken man bana. 

4Tupung si e iuru-uru kalak Israel me raja 
Babil nina, "Raja si kejam nggo ndabuh! 
Ndigan pe lanai ia ngasup nindih kalak. 

> Nggo ipeltepken TUHAN kuasa pemerentah- 
pemerentah si jahat, 

6 si nindih bangsa-bangsa alu rawana janah 
la erngadi-ngadi niksa bangsa-bangsa si 
italukenna. 

7 Genduari kerina doni nggo banci teneng ras 
dame, janah kerina kalak rende alu meriah. 

8 Batang tusam ras cemara Libanon kerina 
ermeriah ukur erkiteken raja e nggo ndabuh, 
sabap arah kelawesenna lanai lit kalak reh 
nabahisa. 

9 Doni kematen nggo sikap ngalo-ngalo 
raja Babil. Begu kalak si nai erkuasa i doni 
nggo nggirgir, begu raja-raja keke i bas kursi 
kinirajanna nari. 

10 Nina begu e kerina man raja Babil, 


'Genduari kam pe nggo ka bali kotena ras 
kami. Kam pe nggo seri ras kami. 

11 Mbarenda kam ihamati alu ergendang, 
tapi genduari kam nggo ampar i bas doni 
kematen enda. Inganndu medem bernga 
janah cabinndu gaya.' 

120 Raja Babil, nai kam bali ras bintang 
erpagi-pagi si terang tapi genduari kam nggo 
ndabuh i langit nari! Mbarenda italukenndu 
bangsa-bangsa, tapi genduari kam nggo 
idampesken ku taneh. 

13 Mbarenda meganjang sura-surandu: 
inangkihindu atendu langit janah namaken 
kursi kinirajanndu i babo bintang-bintang si 
meganjang. lakapndu banci kam kundul i das 
deleng si lit i Utara desken sekalak raja, ija 
dibata-dibata pulung. 

14 Nindu, atendu inangkihindu embun- 
embun, gelah bali ras si Mada Kuasa. 

15 Kepeken genduari kam ipesusur ku doni 
kematen si mbagesna." 

16 Kalak si ringan i bas doni kematen 
natap kam, janah alu ate mamang 
ipernehenna kam. Nungkun ia nina, "Enda 
kin kalakna si ngugur doni janah si mahanca 
kerajan-kerajan guntar? 

17 Enda kin kalakna si ngkernepken kota-kota 
janah si nalihken doni jadi gurun pasir? Enda 
kin kalakna si la pernah mulahi tabanenna, si 
la meresa mulih ku rumah? 

18 Kerina bekas raja-raja doni medem i bas 


kuburen si mejile, 

19 tapi kam Ia lit kuburenndu; maitndu 
lambekken janah ipelepas macik, itamburi 
salu mait tentera si mate i bas perang, 
ibenterken ku bas lubang si erbatu-batu, 
jenari iperjaki. 

20 Erkiteken icedakenndu negerindu, 
janah rayatndu ibunuhindu, emaka kam la 
ikuburken bagi raja-raja si deban. Keluargana 
si jahat pe la lit si tading. 

21 Benakenlah penggelehen! Anak-anakndu 
mate kerina erdandanken dosa nini-ninina. La 
lit sekalak pe anak-anakndu ejadi raja i doni 
tah majekken kota." 


Dibata ngkernepken Babil 


22 Nina TUHAN si Mada Kuasa, "Kuperangi 
pagi Babil, jenari kukernepken. Kai pe la lit 
Kutadingken: la lit si terkelin, danak-danak 
pe lang. Aku, TUHAN, nggo ngataken si enda. 

23 Kusalihken Babil jadi paya-paya, alingkupa 
ngenca tading i je. Kuradasken Babil seh kai 
pe la lit si tading. Aku, TUHAN si Mada Kuasa 
nggo ngataken si enda." 


Dibata ngkernepken kalak Assur 


24TUHAN si Mada Kuasa nggo ersumpah 
nina, "Kai si Kurencanaken Ia banci lang jadi. 
KeputusenKu la banci lang idalanken. 

25 Kukernepken kalak Assur i bas negeringKu 


Israel janah Kudedehi ia kerina i das 
deleng-delengKu. Kutangtangi bangsangKu 
i bas pasangen ras baban si mberat si 
iIpaksaken bangsa Assur man bana. 

26 Enda me keputusenKu kerna doni enda, 
janah tanKu nggo Kuawatken ngukum 
bangsa-bangsa." 

27 TUHAN si Mada Kuasa nggo netapken 
UkurNa ngelakoken si enda: nggo lawatkenNa 
TanNa guna ngukum, janah ise pe la ngasup 
ngambatisa. 


Dibata ngukum kalak Pilisti 


28 Enda me berita si imomoken i bas tahunna 
Raja Ahas mate. 

29 Kalak Pilisti, ula akapndu meriah aminna 
gia perpalu si mekpek kam nggo penggel. 
Adi mate sada nipe, reh ka nge nipe si deban 
si rawan asa si lebe nggancihkenca. Naper 
me tinaruh nipe, janah anakna, eme naga si 
banci kabang. 

30 kernepken me kam alu kelihen si 
mesangat seh maka lanai lit sekalak pe tading 
nggeluh. Tapi TUHAN pagi si mpermakani 
BangsaNa si musil-musil janah iberena ia 
nggeluh alu teneng. 

31 Nderkuhkenlah janah serkolah kam mindo 
penampat, o kam kerina kota-kota Pilisti. 
Gentarlah kam kerina! Abu si nggebuk bagi 

embun reh i Utara nari tanda kerehen tentera, 


tentera si la lit kalak percikcik i bassa. 

32 Uga ninta ngaloisa persuruhen si reh 
i negeri Pilisti nari? Sikataken me man 
bana maka TUHAN nggo manteki Sion 
janah BangsaNa si lit i bas kiniseran ndat 
ketenengen i je. 


Dibata ngkernepken Moap 


l Enda me berita kerna Moap. Kota Ar 

1 5 ras Kir ikernepken i bas sada berngi 
saja, janah i bas berngi e ka me Moap 
iradasken. 

2 Kalak Dibon nangkih ku das uruk lako 
tangis i bas ingan sembah-sembahen. Kota 
Nebo ras Medeba ingandungi kalak Moap: buk 
takalna ras janggutna nggo icukurna tanda 
atena ceda. 

3 Kalak si erdalan-dalan i pasar make uis 
guni, i tiga ras i datas tarum rumah, tangis 
ngandung kerina. 

4Kalak Hesbon ras Eleale nderkuh, janah 
sorana nderkuh terbegi seh ku Jahas. 
Serdadu-serdaduna pe nggirgir, janah nggo 
bene ukurna. 

> Megogo kal ateku ngenehen Moap. 
Rayatna nggo kiam ku kuta Soar, bage pe ku 
Eglat-Selisia. Janahna tangis deba nangkeng 
arah dalan si ku Luhit. Deba ka kiam ku 
Horonaim, iherna tangis belin. 

6 Lau Nimrim nggo kerah, dukut-dukut i 


duruna melus, lanai lit tading bulung-bulung 
si meratah. 

1Jelma sienterem lawes ngepari Baluren 
Tusam, atena gelah banci pulah rikut ras 
erta-ertana. 

8| bas kerina perbalengen Moap terbegi sora 
nderkuh. Sora nderkuh e terbegi ka pe i kuta 
Eglaim ras Beerelim. 

21 kuta Dibon lau belin nggo megara 
erkiteken dareh. Janah si terkeleken asa si e 
tole ibahan Dibata man kalak si ringan denga 
i je. IsuruhNa ku je singa ngerigep kerina 
kalak Moap si tading denga. 


Moap lanai ergegeh 


16 1| kota Sela nari i gurun pasir, kalak 
Moap nenahken sada anak biri-biri jadi 
persembahen man si erkuasa iJerusalem. 

2 Tertima-tima kalak Moap i tepi Lau 
Arnon; erdalan-dalan ia ku jah ku je desken 
perik-perik si igera i bas asarna nari. 

3Nina man kalak Juda, "Katakenlah kai arus 
ibahan kami. Desken batang kayu si merabun, 
banci min kam ingan kami cilinggem sanga 
las pantek ciger. Kami enda kalak pengongsi, 
bunikenlah kami maka ula ise pe ndat kami. 

4Berelah kami ringan i bas negerindu. Kawali 
kami i bas kalak si atena ngkernepken kami 
nari." (Kalak si nindih jelma si deban lanai 

pagi lit, dahin ngkernepken pe ngadi, janah 
Kalak si ngeradasken negeri e masap me. 

3 Kenca bage, jadi raja me sekalak i bas 
kesusuren Daud nari, janah iperentahna 
me bangsa e alu ate tutus ras keleng ate. 
Kai si benar pedas idalankenna janah tetap 
iperdiatekenna maka kebujuren idalanken.) 

6 Nina kalak Juda, "Nggo ibegi kami uga 
ganjangna ukur kalak Moap. leteh kami 
maka ia mejenggi dingen megombang, tapi 
cakapna si meganjang e labo lit ertina." 

7 Tangis kalak Moap erkiteken kiniseran si 
ngkenai ia. Adi ingetna pangan si ntabeh si 
semal ipanna i kota Kir Hareset, tangis ia 
kerina, bene pe ukurna. 

8Juma si ndeher Hesbon ras peken anggur 
Sibma nggo ceda. Nai lau anggurna rusur 
kal erbahanca mabuk penguasa-penguasa 
negeri. Nai pernah batang anggur e njoler 
seh ku kota Jaser, ku Timur seh ku gurun 
pasir, janah ku Barat seh ku lepar Lawit Mati. 

9 Genduari kutangisi batang anggur Sibma 
bali ras penangisiku kota Jaser. Iluhku 
mambur erkiteken Hesbon ras Eleale, sabap 
la lit peranin si erbahanca meriah ukur kalak. 

10 Lanai lit kalak si ersurak tah rende i bas 
kebun anggur e. Lanai lit kalak si ngerik buah 
anggur, sora ersurak si meriah nggo ngadi. 

ll Ndehereng aku, janah ceda ateku ngidah 
Moap ras Kir Heres. 

12 Nggo labuh kalak perban rusurna 


lawes ertoto ku deleng-deleng ingan 
sembah-sembahen bage pe ku rumah-rumah 
persembahenna, tapi si e kerina labo lit 
gunana man bana. 

13 Fme berita si nggo leben iberitaken 
TUHAN kerna Moap. 

14Janah genduari nina TUHAN, "Pas telu 
tahun nari kebayaken Moap masap me. 
Pendudukna piga-piga kalak nari ngenca pagi 
tading, janah lanai ergegeh." 


Dibata ngukum Siria ras Israel 


17 1 Nina TUHAN, "Damaskus lanai bo 
pagi sada kota, tapi batu si ergun-gun 
nari nge ngenca. 

2 Kota-kota i Siria jadi melungun seh rasa 
lalap. Kota-kota e salih pagi jadi mbalmbal 
man penggagaten biri-biri ras lembu, janah 
la lit ise pe si nggerasa. 

3 Israel lanai lit pertahanenna janah 
Damaskus ijajah kalak. Kalak Siria si nggeluh 
denga mela akapna bali ras kalak Israel. Aku, 
TUHAN, ngatakenca si enda." 

4Nina TUHAN, "Reh me warina maka masap 
kemulian Israel janah kebayakenna isambari 
alu kemusilen. 

3 Israel nggo melemba desken juma i bas 
Baluren Repaim si nggo isabi janah iperani 
gandumna. 

6 Bagi batang saitun si nggo dung iperani 
tading sada dua i bas pucukna. Janah 
piga-piga nari ka i bas dahan-dahanna si arah 
teruh, bage me piga-piga kalak nari ngenca 
pagi tading i Israel. Aku, TUHAN Dibata Israel, 
nggo ngataken si enda." 

7 Tupung wari si e, mulih me kalak mindo 
penampat kempak si nepasa eme Dibata si 
Badia nu Israel. 

8 Lanai pagi kalak ernalem kempak batar- 
batar persembahen si ibahanna alu tanna 
jine, tah pe erpenundalen kempak bekas 
ukiren tanna, eme gana-gana Dewi Asera, ras 
batar-batar ingan nutung kumenen. 

9Tupung wari e, melungen kota-kota si 
erbenteng enteguh janah nggo runtuh bagi 
kota-kota si itadingken kalak Hewi ras Amori 
asum ia lompat iperangi kalak Israel. 

100 Israel nggo ilupakenndu Dibata si mulahi 
kam janah si engkawali kam desken deleng 
batu si paguh. Kepeken nggo isuanindu 
peken-peken si badia gelah nembah man 
dibata-dibata bangsa si deban. 

ll Tapi aminna gia sinuan-sinuanndu e turah 
janah erbunga, tapi labo kam peranisa. 
Kesusahen ras kinisuin si la terpepalem 
ngenca sikerajangenndu. 


Negeri-negeri musuh italuken 


12 Bangsa-bangsa si megegeh sangana 
guntar. Sorana desken sora lawit si 


Yesaya 17.131 18.4 47 
ergeruhguh, desken sora erdeso galumbang 


si mbelin. 

13 Bangsa-bangsa reh desken galumbang 
si ergalun. Tapi isuriangi Dibata ia, emaka 
minter naduh surut: bagi abu iembusken i 
reben-reben, ntah pe bagi nggala iembusken 
angin kalinsungsung. 

14 Karaben mbiar kerina kalak ibahanna, tapi 
erpagi-pagi nggo masap ia. Bage mejadina 
kalak si ngerampasi negerinta. 


Dibata ngukum Sudan pagi 


18 "| lepar lau mbelin i Sudan, lit sada 
negeri i ja terbegi sora kabang si 
erdegur. 

2| bas negeri e nari rehen wakil-wakil raja 
arah Lau Nil nangkih perahu si ibahan i bas 
batang bero nari. Mulihlah ku kutandu o 
persuruhen si pedas erdalan. Baba berita ku 
kutandu si melala lau belinna e, ku negerindu 
si megegeh dingen si erkuasa, ku bangsandu 
si nggedang kalakna dingen melinang kulitna, 
si ibiari kalak i belang-belang doni enda. 

3 Begikenlah o kerina manusia si ngiani doni! 
Perdiatekenlah bendera perang si ipenangkih 
i datas deleng-deleng! Dengkehkenlah sora 
terompet perang! 

“Nina TUHAN man bangku, "I Surga nari 
Kuperdiateken doni enda alu teneng, bali 
tenengna ras namur si jadi i bas berngi 

si ngisah tupung paksa peranin, bali ras 


matawari tupung pantek ciger. 

3 Ope denga buah anggur iperani, ope 
denga buah anggur e tasak i bas batangna, 
kenca bungana nggo jadi mutik, musuh nggo 
engkernepken bangsa Sudan bali sukahna ras 
piso engkeret batang anggur. 

6 Mait tentera Sudan ipelepas ampar-ampar 
man pangan perik-perik ras rubia-rubia si 
meliar. Tupung paksa perlego mait-mait e 
jadi nakan perik-perik, janah tupung paksa 
mbergeh jadi nakan rubia-rubia." 

! Seh me paksana maka TUHAN si Mada 
Kuasa ngaloken persembahen i bas negeri 
si melala lau belinna enda nari, negeri si 
megegeh ras erkuasa e, si jelmana gedang 
ras kulitna melinang, si ibiari i belang-belang 
doni. Reh me ia kerina ku Deleng Sion, ingan 
nembah man TUHAN si Mada Kuasa. 


Dibata ngukum Mesir 


19 l Enda me berita kerna Mesir. Pedas 
me TUHAN reh ku Mesir alu ngersak 
embun. Berhala-berhala Mesir nggirgir i 
lebe-LebeNa, janah kalak Mesir bene ukurna. 
2 Nina TUHAN, "Kubahan me perang 
sapih-sapih kalak Mesir: seninana ngelawan 
seninana, anak kuta ngelawan kalak si 
sekutan ras ia. Kota-kota erperang ras kota 
si deban, janah raja-raja ngelawan raja-raja 
guna ndatken kuasa. 

3 Sura-sura kalak Mesir la surung Kubahan, 


janah Kubeneken ukurna. Emaka ipindona 
penampat man berhala-berhalana, jenari 
lawes ia nungkuni guru-guru si baso, ipindona 
pedah man begu-begu kalak si nggo mate. 

4Kuendesken Mesir ku teruh kuasa sekalak 
raja si merentah ia alu kejam." Enda kata i 
bas TUHAN si Mada Kuasa nari. 

> Lau Nil merembo, janah kedungenna kerah 
me. 

6 Baluren lau belin e mbau tupung launa 
mulai lawes kukerahna. Batang rengo ras rih 
si lit i je melus, 

'janah kerina benih sinuan-sinuan si 
lamburken i gedang-gedang tepi Lau Nil kerah 
jenari kabang iembusken angin. 

8 Kasa kalak si pendahinna nangkap nurung 
i Lau Nil la banci lang kelsehen janah 
ngandung, kawilna ras jalana lanai lit gunana. 

9 Kalak si erbahan kain lenen erndele ate: 

10 tukang tenun ras tukang-tukang si pentar, 
erceda ate janah tumpat ukurna. 

11 Kerina peminpin Kota Soan bodoh kal 
tuhu-tuhu! Kalak si pentar kal i Mesir mereken 
pedah si sea-sea! Uga maka pang kalia 
ngatakenca man raja, "Kami me kesusuren 
kalak pentar, kesusuren raja-raja si adi?" 

12 Raja Mesir, ija penasihatndu si cerdik e? 
Banci jadi ngasup ia nuriken kai sura-sura 
TUHAN si Mada Kuasa nandangi Mesir. 

13 Kerina peminpin-peminpin kota Soan ras 


Mempis bodoh tuhu-tuhu! Arusna ia me si 
negu-negu bangsa e, tapi kepeken bekas 
pemabaina maka kalak papak. 

14TUHAN mahanca maka peminpin- 
peminpin e mereken nasihat si Ia erturi-turin. 
Erdandanken si e salah kerina kai si ilakoken 
Mesir, desken kalak mabuk, mbewat-mbewat 
perdalanna janah celus i bas utahna jine. 

15 Lanai lit kalak ngasup nampati Mesir 
subuk kalak bayak tah kalak musil, kalak si 
mehaga tah si la itandai. 


I sembah Mesir me pagi TUHAN 


16 Seh me paksana kalak Mesir percikcik ras 
permela bali ras diberu. Nggirgir ia ban biarna 
tupung idahna TUHAN si Mada Kuasa nggo 
ngawatken TanNa lako ngukum. 

17 Kalak Mesir mbiar ngenehen Juda tep-tep 
kali adi isingetken kerna putusen si nggo 
itentuken TUHAN si Mada Kuasa man bana. 

18 Adi paksa si e nggo seh pake me pagi 
cakap Heber i bas lima kota Mesir. Kalak si 
ringan i je melasken sumpahna i bas gelar 
TUHAN si Mada Kuasa. Sada i bas kota e pagi 
igelari "Kota Matawari". 

19 Adi paksa si e nggo seh, lit pagi sada 
batar-batar ingan persembahen man TUHAN i 
negeri Mesir, janah sada tugu i perbalengen 
Mesir si ipersembahken man TUHAN. 

20 Fme pagi jadi tanda kesaksin maka 


TUHAN si Mada Kuasa ringan i negeri Mesir. 
Adi kalak si ije itindihna, jenari erlebuh ia 
kempak TUHAN mindo penampat, isuruh 
TUHAN sekalak jelma mulahi bangsa e. 

21 | petangkas TUHAN me DiriNa man bangsa 
Mesir, emaka itandai ras isembah bangsa 
eme la, jenari ibahanna me persembahen 
gelehen ras persembahen si deban. Erpadan 
me ia man TUHAN alu sumpah, janah kai si 
ipadanken e idalanken. 

22 ukum TUHAN me kalak Mesir, tapi kenca 
bage IpepalemNa ka. Mulihken pagi bangsa 
e kempak TUHAN emaka ibegiken TUHAN 
pertotonna jenari IpepalemNa ka. 

23 Adi paksa si e nggo seh, lit pagi pasar 
mbelang i Mesir nari seh ku Assur. Kalak si 
ringan i negeri si dua e mentas-mentas ku 
jah ku je arah pasar e, janah negeri si dua e 
ersembah ras-ras. 

24 Tupung si e, Israel seri pagi ergana 
ras Mesir ras Assur, janah negeri si telu e 
mereken kesangapen man kerina doni enda. 

25 Ipasu-pasu TUHAN si Mada Kuasa negeri 
si telu e, NiNa, "Kupasu-pasu me kam o Mesir, 
bangsangKu: Assur tinepangKu, ras Israel 
bangsa pilihenKu." 


Tanda si ibahan nabi si manjang-anjang 


20 l Arah perentah Sargon raja Assur, 
maka puanglima tentera Assur reh 

nerang kota Asdot i negeri kalak Pilisti jenari 


italukenna. 

2 Telu tahun ope si e nggo ikataken TUHAN 
man Jesaya anak Amos gelah nangtangi 
sepatu ras uis guni si Ipakena. likutkenna 
kata TUHAN, emaka gawah-gawah ia alu 
manjang-anjang janah la ersepatu. 

3Tupung Asdot italuken nina TUHAN, 
"Suruh-suruhenKu Jesaya nggo telu tahun 
dekahna gawah-gawah alu manjang-anjang 
dingen la ersepatu. Enda me sada tanda 
kerna kai pagi jadi nandangi Mesir ras Sudan. 

4Tabanen si itangkap raja Assur i bas negeri 
si dua e ibaba pagi lawes manjang-anjang ras 
la ersepatu, janah si enda erbahanca mela 
lakap Mesir. 

> Kalak si ernalem kempak Sudan dingen si 
ngagahken Mesir la banci lang mela akapna, 
janah bene pengarapenna." 

6 Tupung paksa e, kalak si ringan i tepi 
lawit ngatakenca, "Nehenlah uga nggo jadina 
negeri penalementa e: mbarenda si arapken 
ia ngkawali kita i bas raja Assur nari! Ja nari 
nge banci kita pulah?" 


Pengenehenen kerna ndabuhna Babilon 


2 1 l Enda me berita kerna negeri Babilon. 
Desken angin kalinsungsung si 

erpiu-piu arah tengah gurun pasir, bage me 

rehna kecedan arah negeri si mehantu nari. 

2 Nggo kuidah sada pengenehenen si 


mejin ija penghianat ihianati janah kalak si 
ngkernepken ikernepken kalak si deban. O 
serdadu Elam, seranglah! O tentera Media 
kepunglah kota-kota e! Ipengadi TUHAN me 
kerina kiniseran si ibahan Babil. 

3Kai si kuidah ras si kubegi arah 
pengenehenen e, mahanca aku mbiar janah 
mesui kuakap, bali suina ras si inanami diberu 
si nandangi mupus. 

4Melimber kuakap janah dagingku nggirgir 
perban biarna. Kurang pedas kuakap wari 
gelap, tapi kenca gelap tambah kebiarenku. 

"Iban pengenehenen e kuidah sada 
kerja man-man nggo sikap, amak nggo 
kimbang man ingan kundul temue. Man ras 
minem ia kerina. Tapi rempet terbegi sora 
perentah nina, "O perwira-perwira! Sikapken 
ampang-ampangndu!" 

6 Kenca bage nina TUHAN man bangku, 
"Suruhlah kalak erjaga-jaga i bas ingan 
penjagan, janah kataken man bana gelah 
ilaporkenna kai si idahna. 

7 Adi idahna kalak reh ngersak kuda erbaris 
dua, bage pe kalak si ngersak kalde ras unta, 
arus maka iperdiatekenna kal kalak e alu 
megermet." 

8 Kenca bage erlebuh kalak si erjaga e 
nina, "O TUHAN, aku nggo tedis erjaga i bas 
inganku suari ras berngi." 

9 Nehenlah, enda me ia reh; kalak si ngersak 


kuda erbaris dua. Kalak si erjaga ndai nehken 
berita nina, "Babil nggo ndabuh! Kerina 
gana-gana si isembahna nggo ampar janah 
perper i babo taneh." 

100 bangsangKu Israel, kam nggo ierik 
desken gandum, tapi genduari kumomoken 
man bandu berita si mehuli si kubegi i bas 
TUHAN si Mada Kuasa nari, Dibata nu Israel. 


Berita kerna Edom 


Il Enda me berita kerna Edom. Lit kalak 
erlebuh man bangku i Edom nari nina, "O 
kalak si erjaga, uga nari dekahna berngi 
enda? Kasa kai nari dekahna maka siang 
wari?" 

12 Erjabap aku Ningku "Nandangi siang 
me wari, tapi reh denga ka nge berngi. Adi 
nungkun denga atendu, rehlah kam sekali 
nari nungkunsa." 


Berita kerna Arab 


13 Enda me berita kerna Arab. O kam kalak 
Dedan, si erkemah i negeri Arab si la erdukut. 
14 Berekenlah lau man kalak si muas si 

reh ndahi kam. O kam kalak si ringan i 
negeri Tema, berekenlah nakan man kalak si 
mengongsi ku negerindu. 

15 Sabap nterem kalak kiam gelah pulah i 
bas pedang si nampul ia atena, i bas panah si 

nggo irentangken man bana, ras i bas kerina 


kebiaren perang nari. 

16 Kenca bage nina TUHAN man bangku, 
"Pas sada tahun nari kehagan suku-suku 
Kedar masap me. 

17 Kalak si beluh manah eme suku Kedar 
si mbisa, tapi piga-piga nari ngenca pagi 
tading." Enda me kata i bas TUHAN, Dibata 
nu Israel. 


Berita kerna J erusalem 


2 2 l Enda me berita kerna Baluren 

Pengenehenen. Ngkai maka kerina 
kam si ringan i bas kota enda nangkih ku 
tarum rumahndu erpesta- pesta? 

2 Labo patut kam tawa-tawa dingen 
ersurak-surak alu meriah. Sabap tenterandu 
si mate i bas perang labo mate erkiteken 
ngelawan musuh. 

3 Kerina puanglimandu nggo kiamen jenari 
itangkap ope denga ipanahkenna anak 
panahna. Kerina si mbisandu itaban aminna 
pe ia nggo lompat ku ingan si ndauh. 

4 Emaka genduari pelepaslah aku sisada rate 
ceda nangisi kerina bangsaku si nggo mate. 
Ula cubakenndu ngapuli aku. 

3 Sabap si tuhuna, TUHAN si Mada Kuasa 
si Erdolat nggo netapken paksa enda sada 
paksa ketalun, keguntaren ras keguluten 
i Baluren Pengenehenen. Benteng kotanta 

nggo iruntuhken, janah sora nderkuh nggo 


terbegi erloling i uruk-uruk. 

6 Tentera i negeri Elam nari reh ngersak 
kuda ras make panah. Tentera i negeri Kir 
nari nggo nikapken ampang-ampangna. 

1 Baluren Juda si mehumur nggo dem alu 
gereta perang: tentera si ngersak kuda tedis i 
lebe-lebe gerbang Jerusalem. 

8 Kerina pertahanen Juda nggo runtuh. 
Tupung kejadin e, ipedaratndu me senjata i 
bas gudang senjata nari. 

9lidahndu maka i bas piga-piga ingan, 
tembok kota Jerusalem perlu ipakena. 
Ipepayondu kerina rumah-rumah i Jerusalem, 
jenari iruntuhkenndu deba-deba lako muat 
batuna guna pekena tembok kota e. Guna 
nimpan lau, 

10 (Yes 22:9) 

ll 'bahanndu sada tambak i bas kota e gelah 
banci itambakna lau si maler i bas kolam si 
ndekah nari. Tapi Ia iperdiatekenndu TUHAN, 
si nggo nuraken si enda nai-nai nari, janah Ia 
mahanca si e jadi kerina. 

12 Tupung si e TUHAN si Mada Kuasa si 
Erdolat nuruh kam gelah tangis dingen erceda 
ate, ncukur buk takalndu ras make uis guni. 

13 Tapi kepeken tawa-tawa ras erpesta-pesta 
nge kam. Igelehndu biri-biri ras lembu man 
panganndu, janah minemi lau anggur kam. 
Nindu ngerana, "Marilah kita man ras minem, 
sabap pagi mate nge kita." 

14TUHAN si Mada Kuasa si Erdolat 


ngatakenca man bangku NiNa, "Kidekah 
geluhna, kejahaten enda la teralemi i bas ia 
nari." Bagenda me nina TUHAN si Mada Kuasa 
si Erdolat. 


Kata pertenget man Sebna 


15 TUHAN si Mada Kuasa si Erdolat nuruh aku 
njumpai Sepna, pengulu si ngaturken isi jabu 
raja, lako ngataken man bana bagenda, 

16 “se kin akapndu kam? Kai kin hakndu 
nukak kuburen man dirindu jine i bas lingling 
batu? 

17 Banci jadi kam kalak si mehaga, tapi 
itangkap TUHAN kam jenari IbenterkenNa ku 
ingan si ndauh. 

18 | tangkapNa kam desken bola jenari 
I benterkenNa ku negeri si ndauh terbelinen. 

I je me kam mate i duru gereta perang si 
lagahkenndu e. Sabap kam kap erbahanca 
maka mela iakap isi jabu tuanndu. 

19 'agui TUHAN kam i bas jabatenndu nari 
jenari IdabuhkenNa pangkatndu si meganjang 
e." 

20 Nina TUHAN man Sepna, "Adi si enda jadi, 
kudilo pagi suruh-suruhenKu Eliakim anak 
Hilkia. 

21 Kupakeken jubah ras gendit tanda 
jabatenndu man bana jenari Kubereken bana 
kerina kuasa si lit i bas kam. la desken 

sekalak bapa nandangi kalak Jerusalem ras 


Juda. 

22 Ia me si mbelinna kuasana i teruh raja 
kesusuren Daud. la me si njemak kunci 
kerajan: kai si italangina, la banci ise pe 
nutupsa, janah kai si itutupna, la banci ise pe 
nalangisa. 

23 Kupetetap ia alu paguh i bas inganna 
desken paku si ipakuken ku bas dingding. 
Kerina keluargana ihamati kalak erkite- 
kiteken ia. 

24 Tapi kerina kade-kadena ras kalak si man 
tanggungenna jadi baban si mberat man 
bana. Kerina kalak si ngarapken geluh man 
bana desken kudin ras belanga si sangkut i 
bas sada paku. 

25 Kenca si enda jadi, paku si nteguh 
ndai jadi longgar, jenari ndabuh. Janah 
eme kedungenna nandangi kerina kalak 
si erpengarapen ku je." Bagenda me nina 
TUHAN. 


Berita kerna Tirus ras Sidon 


2 3 l Enda me berita kerna Tirus. 

Ngandungkenlah o kam anak kapal 
si sangana erlayar i lawit! Sabap kota 
Tirus, kota pelabuhenndu nggo ikernepken: 
rumah-rumah ras dermaga nggo runtuh 
kerina. Asum kapalndu mulih i Kiprus nari, 
ibegindu me beritana. 

2 Tangiskenlah o perbinaga Sidon! Isuruhndu 


kalak ngepari lawit, 

3hukur ras ndayaken gandum si turah i 
Mesir janah erbinaga ku kerina negeri. 

40 kota Sidon, man kemelanken nge 
sikerajangenndu ena! Lawit ras lawit si 
mbelang nggo mersoken kam nina, "La 
pernah lit anakku. La pernah kupebelin-belin 
anak dilaki tah anak diberu." 

Negeri Mesir pe sengget dingen 
kemamangen tupung tereteh man bana maka 
Tirus nggo kernep. 

6 Nderkuhlah kam alu dem ceda ate o 
kerina kalak si ringan i tepi lawit, janah 
lompatkenlah ku Sepanyol. 

7 Enda kin ndia kota Tirus si meriah, si 
ipanteki i bas paksa si nuria? Enda kin kota 
si nggo nuruh kalak ngepari lawit si mbelang 
lako majekken daerah-daerah jajahen? 

8 Ma enda kin kota si saudagar-saudagar jadi 
raja janah ihamati kalak kal i belang-belang 
doni enda? Ise dage ngerencanakenca maka 
kota e banci kernep? 

9 TUHAN si Mada Kuasa kap ngerencanakenca 
si e kerina! Irencanaken TUHAN si e gelah 
ngadi ukur meganjang erkiteken kemulianna, 
janah kalak si mehaga i bas kota e ipeteruk. 

10 To perjumailah tanehndu o kalak Sepanyol, 
sabap lanai lit pelabuhenndu. 

11 Nggo iawatken TUHAN TanNa kempak lawit 
janah kerajan-kerajan nggo IruntuhkenNa. 

Nggo IperentahkenNa maka ingan-ingan 


perbinagan Punike iradasken. 

120 kota Sidon, kesenangenndu nggo keri, 
janah kalak si ringan i bas kam iayak-ayak. 
Aminna lompat pe ia ku Kiprus, Ijah pe labo 
banci ia terkelin. 

13 (Kalak Babilon nge si merekenca kota 
Tirus man rubia-rubia si merawa, labo kalak 
Assur. Kalak Babilon e ka nge simajekken 
menara-menara guna ngkepung kota Tirus, 
ngeruntuhken benteng-benteng kota e, janah 
ngeradaskenca.) 

14Nderkuhkenlah alu ceda ate, o kam 
anak-anak kapal si sangana erlayar i lawit. 
Kota penalemenndu nggo ikernepken. 

15 Lit pagi paksana Tirus ilupaken pitu puluh 
tahun dekahna, eme asa umur geluh sekalak 
raja. Kenca paksa si pitu puluh tahun e 
nggo lepas, kota Tirus bali me ras diberu si 
pencarinna erlua-lua bagi si tersinget i bas 
ende-enden enda nina: 

16 Buat kulcapindu, siar-siarlah kuta, o 
diberu perdenggal si nggo ilupaken! Kuitlah 
kulcapindu, endeken ka ende-endenndu, 
gelah inget kalak ka kam mulihi. 

17 Kenca mentas si pitu puluh tahun e, 
inget TUHAN ka mulihi Tirus, janah IbereNa 
ka ia mulihi ndahiken dahinna si ndekah: 
idayakenna me dirina i bas perbinagan man 
kerina kerajan-kerajan i babo doni enda. 

18 Upah ras duit Si idatca arah perbinagan 


e ipersembahkenna me man TUHAN, duit 
e la isimpanna, tapi kalak si nembah man 
TUHAN me makesa nukur nakan ras uis si 
iperlukenna. 


TUHAN ngukum doni pagi 


24 1 Nehen me, iradasken TUHAN me doni 
enda, janah IbahanNa jadi melungen. 
Tempas taneh jadi mejin IbahanNa janah 
kalak si ngiani doni IkerapkenNa kerina. 

2 Kerina kalak ngenanami nasip si seri: 
imam-imam ras jelma si nterem, budak-budak 
ras tuan-tuan si nukur ras si ndayaken, si 
pepinjamken ras si minjam, kalak bayak ras 
kalak musil. 

3 Doni ipelume janah melinang kerina. 
TUHAN kap si ngatakenca, emaka la banci 
lang jadi bage. 

4Doni kerah janah melus: kerina doni kote: 
subuk doni bage pe langit penakiten kerina. 

> Manusia nggo ngeliami doni erkiteken 
ilawanna undang-undang Dibata janah 
ilanggarna perpadanen si arusna tahan rasa 
lalap. 

6 Erkiteken si e isumpahi Dibata doni enda, 
janah manusia si ngianisa iukum sue ras 
perbahanenna. IcilukNa manusia, janah 
piga-piga nari ngenca tading. 

"Batang anggur jadi melus, janah anggur pe 


nggo mesera muatsa. Kasa kai kalak si gelgel 
e meriah akapna, genduari erndele ate. 

8Sora kulcapi ras gendang si gelgel e 
meriah, genduari nggo ngadi. 

9 Lanai lit kalak si rende-rende janahna 
minem-minem lau anggur, kalak si nginem 
lau anggur pagit akapna. 

10 Kota guntar: kalak si i bas rumah ngeruki 
bana sabap mbiar kerina. 

11] bas pasar-pasar jelma si nterem 
serko-serko erkiteken lau anggur nggo keri. 
Kesenangen nggo masap seh rasa lalap: 
keriahen nggo iambekken i bas doni nari. 

12 Kota nggo radas, janah pintu gerbangna 
nggo runtuh. 

13 Bagenda me si nandangi jadi i bas kerina 
bangsa i belang-belang doni enda. Kejadin 
e desken pendungi paksa rani: buah saitun 
nggo keri naktak erkiteken iugur, janah buah 
anggur si pengkeri-kerinna nggo iputikken i 
bas batangna nari. 

14 Kalak si terkelin rende meriah, kalak si 
ringan i Barat nuriken uga belinna TUHAN, 

15janah kalak si ringan i Timur muji Ia. 
Kalak si ringan i gedang-gedang tepi lawit 
ipujina TUHAN, Dibata nu Israel. 

16] bas kerina tampuk doni nari terbegi pagi 
ende-enden pujin man Israel, bangsa si bujur 
e. Tapi lanai lit pengarapen man bangku! 

Bene me aku! Kalak penipu tetap nipu, janah 


tetap reh kelekna ia nipu. 

17 Begikenlah o kalak si ngiani doni kebiaren, 
lubang si mbages, ras siding sangana nimai 
kam. 

18 Ise si lompat nilahken kebiaren, ndabuh 
ku bas lubang si mbages, janah ise ndarat 
i bas lubang si mbages e nari kena siding 
me. Udan meder ndabuh i langit nari, emaka 
palas doni mugur-ugur. 

19 Doni jadi regat, beka janah getem. 

20 Doni mbewat-mbewat desken kalak 
mabuk janah mundu-undu desken sapo-sapo 
iembus angin kaba-kaba. Doni jongkang 
itindih dosana si mberat; ampar janah ndigan 
pe lanai keke. 

21Reh me paksana maka iukum TUHAN 
kerina kuasa-kuasa si lit i das langit bage pe 
pemerentah-pemerentah si i doni. 

22 | pepulung Dibata me raja-raja i bas sada 
lubang desken kalak tabanen. ItutupNa i bas 
penjara seh paksana ia iukum. 

23 Bulan jadi gelap, janah matawari pe lanai 
ersinalsal, sabap TUHAN si Mada kuasa me 
jadi raja. Ia raja i Jerusalem i das Deleng 
Sion, janah peminpin-peminpin bangsa e 
ngidah kemulian TUHAN. 


Ende-enden pujin 


2 1 TUHAN, Kam kap Dibatangku: 
5 kupehaga Kam janah kupuji GelarNdu. 

Nggo IlakokenNdu perbahanen si mbelin: 


alu tutus nggo IdalankenNdu, kerina 
rencana-rencana si IbahanNdu nai-nai nari. 

2 Kota-kota nggo runtuh IbahanNdu: janah 
bentengna IrontaskenNdu. Istana-istana si 
ipajekken imbang-imbang kami, nggo masap 
seh rasa lalap. 

3Rayat negeri-negeri si megegeh ipujina 
Kam, i bas kota-kota si merawa, mbiar kalak 
ngenehen Kam. 

4Kalak musil ras si la ergegeh nggo reh 
ku Kam, emaka terkawal geluhna i bas 
paksa kepiceten. IberekenNdu ingan cio 
tupung udan ras angin meter, janah ingan 
cilinggem paksa las matawari. Kalak merawa 
ngayak-ngayak desken angin kaba-kaba 
tupung perudan, 

3 desken las matawari marpari taneh 
kerah. Tapi Kam TUHAN, nggo IpesinikNdu 
iImbang-imbang kami nggo IsompelNdu babah 
kalak merawa, bali ras embun mahanca 
mbergeh wari si ngisah. 


Dibata nikapken kerja man-man 


6| datas Deleng Sion enda isikapken 
TUHAN si Mada Kuasa kerja man-man guna 
kerina bangsa-bangsa i doni. I bas kerja e 
lidangkenNa pagi pangan si seh kal tabehna 
ras anggur si mehulina. 

71 je iagui TUHAN embun ate ceda si gelgel 
nari ngelumlumi kerina bangsa-bangsa. 

8 Kematen imasapken TUHAN si Erdolat 


seh rasa lalap. lapusiNa iluh i bas mata 
kerina jelma nari, janah adi gelgel nari mela 
lakap BangsaNa i belang-belang doni enda, 
genduari masap IbahanNa kerina. TUHAN jine 
si ngatakenca. 

9Tupung e ikataken kalak me, "Enda me 
Dibatanta! Nggo kita ernalem man BaNa, 
janah nggo IpulahiNa kita. la kap TUHAN! 
Nggo kita ernalem man BaNa. Janah genduari 
malem ateta, meriah siakap erkiteken 
IkeliniNa kita." 


Dibata ngukum Moap 


10 | kawali TUHAN me pagi Deleng Sion, 
tapi kalak Moap IperjakiNa, desken nggala 
iperjaki i bas kubang asuh-asuhen. 

l1 Aminna ipegesteng kalak e gia tanna 
desken kalak si erlangi, tapi ipeteruk Dibata 
nge ia, seh maka tanna e kote jenari gedap. 

12 Benteng-benteng Moap IcedakenNa 
rikut ras tembok-tembokna si meganjang 
ibulakkenna seh ampar i babo taneh. 


I bereken Dibata kemenangen 
man BangsaNa 


26 l Reh me paksana maka bangsa e 
ngendeken ende-enden enda i negeri 
Juda: Nteguh kal kotanta enda; Dibata jine 
ngkawali tembok-tembokna! 

2 Talangilah pintu gerbang kota suruh 


bengket bangsa si setia, bangsa si tutus 
ngelakoken sura-sura Dibata. 

30 TUHAN, IberekenNdu kap dame si 
tuhu-tuhu man kalak si tetap ukurna, dingen 
si ernalem man BaNdu. 

4Ernalemlah man TUHAN seh rasa lalap, 
tentu IkawaliNa kita tetap. 

? Nggo IpeterukNa kalak si rukur meganjang: 
IcedakenNa kota si nteguh inganna tading 
janah IperperkenNa TembokNa si meganjang. 

6 Kalak si nai itindas genduari erdalan i 
babona, iperjakina alu nahena. 

70 TUHAN, dalan kalak benar mesai 
IbahanNdu: dalan si man bentasenna kendit 
tuhu-tuhu. 

8 PeratenNdu ikutken kami, Kam ngenca 
pengarapen kami. Kam ngenca sura-sura 
pusuh kami. 

91 bas berngi si mbages tedeh ateku Kam, 
alu ate tutus tendingku tetap terdaram- 
daram. Adi IrungguiNdu pagi doni ras 
manusia si ngianisa, kebujuren si tuhu-tuhu, 
i je me pagi maka iantusina. 

10 Aminna mehuli pe PerbahanenNdu man 
kalak jahat, la pernah ia erlajar ngelakoken si 
patut. | bas negeri bangsa si bujur enda pe 
jahat perbahanenna: KemulianNdu si mbelin 
la sitik pe iperdiatekenna. 

110 TUHAN, Kam nggo sikap ngukum 
ImbangNdu, tapi si e la ietehna. Dage 

cidahkenlah keleng AteNdu man BangsaNdu, 


maka mela iakap ImbangNdu ngidahsa. 
Bahanlah maka mesui ate ImbangNdu, 
ngenanami ukumen si IsikapkenNdu man 
bana. 

120 TUHAN, IberekenNdu me kesenangen 
man kami, si nasa ulih pendahin kami, bekas 
pendahinndu kap kerina. 

130 TUHAN Dibata kami, kami nggo 
iperentah tuan-tuan si deban, tapi kam kap 
ngenca TUHAN kami. 

14 Genduari nggo mate ia kerina, lanai 
ndigan pe nggeluh ka. Beguna pe lanai keke 
lalap, sabap nggo lukumNdu ia seh kernep. 
Lanai ise pe ngingetsa seh rasa lalap. 

150 TUHAN, BangsaNdu ertambah-tambah 
IbahanNdu teremna, ku kerina dampar 
IpebelangNdu negerina, erkiteken si e Kam 
tuhu-tuhu ipehaga. 

le TUHAN, tupung IukumNdu BangsaNdu, 
alu kelsehen ertoto ia BaNdu. 

17TUHAN, IbahanNdu maka kami serko 
kerina, bali ras diberu si sangana mupus, 
nderkuh ban suina. 

18 Mberat daging kami, janah mesui kal iakap 
kami, tapi kepeken kai pe la lit ipupus kami. 
Kemenangen man negeri kami la dat kami, 
janah jelmana pe labo tambah beliganna. 

19 Bangsa kami si nggo mate nggeluh ka 
mulihi, maitna keke ka mulihi. Kerina kalak 
si medem i bas kuburenna, keke pagi, jenari 

rende ban riahna. Desken embun si erndilap 


ngelitapi taneh kerah-kerah, bage me TUHAN 
pegeluh kalak si nggo mate. 


Ukumen ras pengalemi dosa 


200 bangsangKu, bengketlah ku rumahndu, 
janah erukilah man bandu. Cebuni kam lebe 
kentisik seh pernembeh ate TUHAN nggo 
ngadi. 

21 Reh me TUHAN i bas InganNa nari i Surga 
lako ngukum manusia i doni erkiteken dosa- 
dosana. Pembunuhen si ilakoken manusia alu 
erbuni-buni ipetangkas janah taneh pe lanai 
muniken kalak si nggo terbunuh. 

2 7 l Tupung e ipake TUHAN PedangNa 

si megegeh dingen entelap lako 
ngukum Lewiatan, nipe naga si ngelilet ras 
erpangpang e, ras munuh rubia-rubia si mejin 
si ringan i bas lawit. 

2| bas wari si e ikataken TUHAN me kerna 
kebun AnggurNa si mehuli nina, 

3 "Kuperdiateken ras Kusiram rusur kebun 
anggurKu. Kujaga suari ras berngi, emaka Ia 
lit ise pe encedaisa. 

4 Lanai ateKu nembeh man kebun anggur e. 
Adi lit denga kin dukut ras rambah duri i je, 
Kubabat minter, jenari Kusuluhi seh keri. 

3 Tapi adi musuh bangsaKu mesikel ia 
pengkawalingKu, erdamelah ia ras Aku. Tuhu, 
erdamelah ia ras Aku." 

6] bas paksa si reh e, bangsa Israel 


kesusuren Jakup, rurat me desken batang 
kayu: erbunga janah ertunas me ia, janah 
doni enda idemina alu buahna. 

7 Ukumen si ibahan TUHAN man Israel, 
langa bali kelekna ras ukumen man musuh- 
musuhna. Tenterana pe langa bali teremna 
mate ras tentera musuhna e. 

8TUHAN ngukum BangsaNa alu mbuang ia 
ku negeri si deban. langkutNa ia ku ingan si 
ndauh alu angin jahat i Timur nari. 

9Tapi dosa-dosa Israel banci ialemi adi batu 
batar-batar kalak perbegu nggo igilingna 
melumat bagi kapur, janah batar-batar ingan 
mpersembahken kumenen bage pe tanda 
Dewi Asera lanai lit si tading. 

10 Kota si erbenteng e nggo meruntuh, 
janah nggo itadingken desken gurun pasir 
si lume. Lembu nggagat ras gempang ije, 
janahna engkeriken bulung-bulung si lit i das 
dahan-dahan. 

1 Dahan-dahan batang kayu melus janah 
penggel, jenari ipepulung diberu-diberu man 
ranting. Erkiteken bangsa e la lit pengertinna, 
emaka la mekuah ate Dibata si nepasa, janah 
la IcidahkenNa lias AteNa man bana. 

12| bas wari e, mulai i Lau Eprat nari terus 
ku perbalangen ras Mesir, ipepulung TUHAN 
me BangsaNa sada sadai, bali ras kalak si 
peserap gandum i bas nggala nari. 

13 Adi wari si e nggo seh, iembus me 


terompet si galang, gelah mulih kerina kalak 
Israel si terbuang subuk i Assur bage pe i 
Mesir nari. Emaka mulih me ia kerina, jenari 
nembah man TUHAN i kota Jerusalem, i datas 
DelengNa si Badia. 


Kata persinget man Kerajan Utara 


2 9 1 Cilaka me kerajan Israel: kinijilenna 

nggo melus desken mahkota rudang- 
rudang i bas takal peminpin-peminpin si 
sangana mabuk. Takalna merim erkiteken 
minak wangi, tapi ampar bagi kalak mate 
erkiteken mabuk. 

2 Nehenlah, isuruh TUHAN sekalak si mbisa 
merangi kalak e. Ia reh desken udan baho 
rikut ras angin si ersiu-siu, desken udan 
meder erdeso, desken banjir mbelin si ergalun 
ngombakken si nasa lit, janah namburi kerina 
negeri. 

3 Mahkota si imegahken peminpin-peminpin 
si pemabuk e iperjaki me. 

4Rudang-rudang kemulianna si nggo melus 
e, nandangi lesap desken buah ara si pemena 
i bas musimna, minter iputikken jenari ipan 
kenca nggo tasak. 

> Reh me warina maka TUHAN si Mada Kuasa 
desken mahkota rudang-rudang si mejile 
nandangi BangsaNa si tading denga. 

6 IberekenNa perukuren si bujur man kalak 
si dahinna ngerunggui, janah KinimbisanNa 

man kalak si ertugas engkawali pintu-pintu 


gerbang kota i bas serangen kalak nari. 


Jesaya ras nabi-nabi Juda si pemabuk 


7 Subuk nabi-nabi bage pe imam-imam 
nggo mabuk kerina seh maka perdalanna 
pe mbewat-mbewat. Mbuesa minem anggur 
ras samsu emaka jurembat janah melimber 
lakapna. Erkiteken si e nabi-nabi lanai 
ngangka pengenehenen si ibereken Dibata 
man bana, janah imam-imam pe lanai ngasup 
erbahan keputusen kerna perkara-perkara si 
ipeseh man bana. 

8 Mejana nggo serser kena utahna, janah 
lanai lit sitik pe si la meluat. 

9Jungut-jungut kalak e kerna aku nina, "Man 
ise kin akapna ia ngajar e? Ise kin merluken 
pengajarenna? Danak-danak si kitik si mbaru 
ngadi minem i bas nandena nge ngenca perlu 
pengajaren ah. 

10 Jajarina ka atena kita surat, kata ku kata, 
kalimat ku kalimat, bagi danak-danak si 
kitik." 

11 Adi la kam nggit megiken katangku, ugapa 
pe isuruh Dibata nge bangsa si deban ngajar 
kam alu cakap si asing man bandu. 

12 TUHAN erdilo, janah iberekenna AteNa 
pengadi-ngadin ras pengapul man bandu 
kerina, tapi la kam nggit megikenca. 

13 Em sabapna maka iajarken TUHAN AteNa 
man bandu surat, kata ku kata, kalimat ku 

kalimat. Jenari tertuktuk me kam, tep-tep 


kali kam njingkang. Terdareh me kam kena 
siding, jenari ibaba jadi tabanen. 


Batu palas Sion 


14 Genduari begikenlah o penguasa- 
penguasa si megombang, si merentah bangsa 
enda i Jerusalem. 

15 Megah akapndu sabap nggo ibahanndu 
perdamen ras kematen janah nggo ibahanndu 
perpadanen ras doni kematen. Tek kal kam 
maka adi reh cilaka labo kam kena, sabap 
iakapndu tipu banci jadi penalemenndu janah 
pertakin si ibahanndu sekawalndu. 

16 Tapi enda me genduari kata i bas TUHAN 
si Erdolat nari nina, "Kutamaken i Sion sada 
batu palas si paguh dingen nteguh, sada 
batu suki si meherga i ja lit tersurat nina, 
'Kiniteken si enteguh eme kap saber ate.' 

17 Si jadi tali timbangen i bas palas e, 
eme kap keadilen, janah tali sipatna eme 
kebujuren." Kata guak si jadi penalemenndu 
e keri me iombakken udan baho, janah 
ketenengenndu ikernepken lau belin. 

18 Perpadanen si ibahanndu ras kematen, 
isasapken janah persetujun si ibahanndu ras 
doni kematen ipeltepken. Erkiteken si e, adi 
reh cilaka ikenaina me kam. 

19 Rulih-ulih kam itendengna tep-tep 
erpagi-pagi, suari ras berngi. Tep-tep kali reh 

berita i bas Dibata nari, tep-tep kali ka reh 


kebiaren man bandu! 

20 Fmaka kam pagi desken kalak medem si 
tersinget i bas kuan-kuan nina: Ipegesteng 
ate nahe, gendeksa ingan medem: icabini ate 
daging kitiksa uis man cabin. 

21 Sabap keke me TUHAN erperang bagi 
perbahanenna i das Deleng Perasim ras 
i Baluren Gibeon, guna nehken sura- 
SuraNa -- aminna gandil gia akap manusia 
PerbahanenNa e. IdungiNa me DahinNa, eme 
DahinNa si mbelin dingen mejin. 

22 Ula kam tawa nguru-nguru pertenget 
si kubahan enda. Adi mekarus kam, reh 
tahatna me akapndu pulah, sabap nggo 
kubegi keputusen TUHAN si Mada Kuasa guna 
ngkernepken negeri enda kerina. 


Kepentaren Dibata 


23 Begikenlah katangku, perdiatekenlah kai 
si kuturiken man bandu. 

24 Labo lit perjuma si lalap nenggala ras 
ngeroka jumana. 

25 Tapi adi nggo mesai jumana, tentu 
iamburkenna benih sinuan-sinuan, 
umpamana jera ras lenga. lerdangkenna 
gandum ras dawa erteran-teran janah arah 
duru isuanna jaung. 

26 | etehna uga ndahiken dahinna, sabap 
nggo iajari Dibata ia. 

2! Labo pernah ipakena palu-palu si mberat 


lako muat buah jera ntah buah lenga si nggo 
iperani: tapi ipakena ciken si menahang bagi 
payona. 

28 Sanga ngerik gandum pe labo lalap 
igegehina ngeriksa seh getem buahna. 
letehna uga cara pedalan gereta arah babo 
gandum e gelah ula sempat ceda buahna. 

29 Kerina kepentaren enda rehna i bas 
TUHAN si Mada Kuasa nari. Kerina rencana 
Dibata dem alu kepentaren, emaka tetap nge 
seh RencanaNa e. 


Nasip Jerusalem 


29 1 Cilaka me kota Jerusalem, kota 
ingan batar-batar persembahen 
man Dibata! Cilaka me kota ingan Daud 
erkemah! Pelepaslah tahun-tahun mentas alu 
pesta-pesta ras perayan-perayanna. 

2 Jenari kota si igelari "Batar-batar 
persembahen man Dibata" e Ia banci lang 
icilakaken Dibata. Tangis ras ngandung me 
kalak si i je, janah kerina kota e itamburi 
dareh bagi sada batar-batar. 

3 serang TUHAN me kota e, jenari 
ikepungna. 

4Tupung e, Jerusalem desken begu si 
ndehereng i teruh taneh, desken sora 
kusik-kusik si sedak i teruh abu taneh nari. 

“Tapi bangsa si merawa si nerang kam 


e mistak me kerina desken abu tah segal 
iembusken angin. Rempet, alu la iarap, 

6 reh TUHAN si Mada Kuasa mulahi kam alu 
lenggur ras linur si mehantu. IsuruhNa angin 
kalinsungsung ras api si gurlah: 

' jenari kerina tentera bangsa-bangsa si 
nerang kota Jerusalem eme "Batar-batar 
Dibata" e, kerina senjata ras perkakasna Ia lit 
sada pe si tading-tading kerina lesap desken 
nipi, desken pengenehenen i tengah berngi. 

8 Kerina bangsa-bangsa si pulung nerang 
Jerusalem desken sekalak jelma si kelihen 
ernipi man, tapi tupung ia medak melihe 
beltekna: tah pe desken sekalak jelma si 
menam mate perban muasna ernipi ia minem, 
tapi tupung ia medak kerah kalah-kalahna. 


Kata pertenget si Ia iperdiateken 


9 Pemotu-motulah bandu maka kam motu 
lalap. Pepentang-pentanglah bandu maka 
kam pentang terus. Mabuklah kam, tapi la 
erkiteken minem anggur! Mbewat-mbewatlah 
kam erdalan, tapi labo erkiteken minem 
samsu. 

10 TUHAN kap erbahanca maka madat 
matandu, jenari badeh pertunduhndu. 
Nabi-nabi kap arusna jadi mata man jelma si 
nterem, tapi nggo itutupi Dibata matana. 

11 Erti pengenehenen kerina nggo terbuni 
man bandu, desken pustaka si nggo itutup 

janah isegel. Adi iberekenndu pustaka e man 


kalak si beluh ngoge gelah iogekenna man 
bandu, erjabap ia nina, "La banci ku oge, 
sabap pustaka e itutup dingen isegel." 

12 Adi iberekenndu man kalak si Ia beluh 
ngoge gelah iogena man bandu, erjabap ia 
nina, "La aku beluh ngogesa." 

13 Nina TUHAN, "Bangsa enda ngatakenca 
maka isembahna Aku. Tapi perkatanna e 
la lit ertina, sabap pusuhna ndauh i bas 
Aku nari. Agamana la lit si deban seakatan 
peraturen-peraturen ras adat manusia si 
iapalna. 

14 Erkiteken si e, sengget me Kubahan 
bangsa enda alu perbahanen si mejin si la 
iarap, seh maka kalak pentar salih jadi bodoh, 
janah kerina kecerdikenna lanai erguna." 


Pertenget kerna paksa si reh 


15 Cilaka me kalak adi icubakenna muniken 
rencana i bas TUHAN nari. Alu erbuni-buni 
idalankenna bagi sura-surana janah iakapna 
ise pe la ngidahsa tah metehsa perbahanenna 


16 kerina ibalikkenna. Apai kin ergan, 
pande kudin tah taneh dah? Banci kin 
bahan-bahanen kalak ngerana man bana 
nina, "Labo kam si mahan aku?" Tah pe banci 
kin ikataken bahan-bahanen e man bana, 
"Labo kam beluh mahan kai pe?" 


| Yesaya 29.171 23 Sh 
17 Lit kuan-kuan ngatakenca nina, "Lanai 


ndekahsa salih me kerangen tua jadi taneh 
perjuman, taneh perjuman salih jadi kerangen 
tua." 

18 Adi nggo seh pagi si e, kalak pasek banci 
megi kata pustaka, janah kalak pentang si 
nggeluh i bas kegelapen, medak matana 
janah erpengidah. 

19 Kalak musil ras si medungu ndatken 
keriahen ras kemalemen ate i bas TUHAN, 
Dibata si Badia nu Israel. 

20| jem pagi pengkeri-kerin kalak si nindes 
kalak si deban dingen si megombang man 
Dibata. Ikernepken Dibata pagi kerina kalak 
si jahat ukurna, 

21 kerina kalak si melasken kata la tuhu, 
kalak si ngambati ukumen man kalak jahat, 
janah kalak si erbahan kesaksin si la tuhu 
gelah kalak bujur ula ndatken keadilen. 

22 Fmaka genduari nina TUHAN, Dibata nu 
Israel, si mulahi Abraham i bas kepiceten nari, 
"O bangsangku, lanai pagi kam igombangi 
kalak janah ayondu pe lanai sambar perban 
mela akapndu. 

23 Adi idahndu pagi danak-danak si 
Kubereken man bandu, ije pagi iakuindu 
maka Aku kap Dibata si Badia nu Israel. 
Emaka ipehagandu Aku, janah mbiar kam 
bangKu. 

24 Kalak bodoh erlajar pagi gelah ngerti, 


janah kalak si rusur jungut-jungut meriah 
akapna iajarken." 


Perpadanen ras Mesir la erguna 


30 1 TUHAN nggo ngerana nina, "Cilaka 
me peminpin-peminpin Juda sabap 
ilawanna Aku. Ertambah-tambah ibahanna 
dosana erkiteken ikutkenna rencana si la 
Aku erbahanca, janah itanda-tanganina 
perpadanen si la sue ras ukurKu. 

2 Lawes ia ku Mesir mindo penampat alu Ia 
nungkun lebe man bangKu. Mesir atena jadi 
sekawalna, emaka ernalem ia man raja Mesir. 

3 Tapi labo ngasup raja e nampati ia emaka 
pengkawali si iarapken i Mesir nari dungna 
maba kecedan si mesangat. 

4Aminna gia wakil-wakil raja Juda nggo seh 
i kota-kota Mesir, Soan ras Hanes, 

3 erkadiola me dungna kalak Juda erkiteken 
ernalem ia man sada bangsa si la terpenalem. 
Emaka mela me iakap Juda, sabap labo lit 
penampat si ialokenna." 

6 Enda me kata Dibata kerna rubia-rubia si 
lit i gurun pasir Selatan, "Wakil-wakil raja 
erdalan arah daerah si dem kebiaren, eme 
ingan singa erguro-guro bage pe nipe si 
erbisa ras naga si banci kabang. Wakil-wakil 
raja e ndemi kalde ras untana alu luah si 
meherga man sada bangsa si la sitik pe 
ngasup mereken penampat. 

! Penampat si ibereken Mesir la erguna. 


Erkiteken si e Kugelari me Mesir' Naga si la 
man kebiaren'." 


Bangsa si la patuh 


8 Isuruh Dibata aku nuratkenca i bas sada 
kitap uga biakna bangsa e, gelah tetap lit 
suratna uga jahatna bangsa e. 

9 Rusur ia ngelawan Dibata, rusur ia erguak, 
janah la ia nggit megiken pengajaren TUHAN. 

10 suruhna nabi-nabi gelah ula ngerana. 
Nina man nabi-nabi e, "Ula cakapken man 
kami kerna kai si benar. Turikenlah man kami 
kai si ngena ate kami. Pelepaslah kami lalap 
megi kerna pengenehenen si mejile. 

11 Nilahlah kam, ula kam belbel i tengah 
dalan kami. La kami merincuh megi kerna 
Dibata si Badia nu Israel si iberitakenndu." 

12 Tapi enda kap si ikataken Dibata si Badia 
nu Israel, "La diatendu kai si Kukataken 
man bandu janah ernalem kam man gegeh 
kinirawan ras tipu. 

13 Erdosa kam. Kam desken tembok si 
meganjang si nggo regat: emaka rempet me 
kam mbulak. 

14 Perper me kam desken kudin taneh; 
bage getemna seh maka Ia lit sada pe 
pecah-pecahna si banci ipake muat rara, tah 
pe njaruk lau i bas telagah nari." 

1I5TUHAN si Erdolat, Dibata si Badia nu 
Israel, erkata man bangsa e nina, "Marilah 

mulih, janah ernalemlah man bangKu alu 


teneng. Alu bage megegeh dingen terkawal 
me kam." Tapi la kam nggit! 

16 Kepeken irencanakenndu lompat i bas 
imbang-imbangndu nari alu ngersak kuda si 
megegeh kiam. Janah payo me tuhu; kam Ia 
banci lang lompat me. lakapndu kudandu seh 
kal meterna kiam: tapi teren denga nge kalak 
si ngelis-ngelis kam! 

17 Seribu kalak tenterandu minter me kiam 
adi idahna sekalak tentera musuh. Janah 
lima kalak saja pe tentera musuh nggo cukup 
erbahanca kam kiam kerina. Lanai lit sada pe 
si tading i bas tenterandu e, seakatan sada 
tiang bendera i datas sada uruk! 

18 Amin bage gia, TUHAN ertima-tima lako 
nehken perkuah AteNa man bandu. Katawari 
pela sikap nehken perkuah AteNa man bandu 
sabap katawari pe la ngelakoken si bujur. 
Malem me ate kalak si ernalem man TUHAN. 


Ipasu-pasu Dibata me BangsaNa 


190 kam bangsa si ringan i Jerusalem, lanai 
kam pagi tangis. TUHAN perkuah kap, emaka 
adi tangis kam man BaNa mindo penampat, 
laloiNa nge kam. 

20 Tuhu TUHAN me si erbahanca kam mentasi 
paksa-paksa kiniseran si mberat, tapi Ia jine 
kap ras kam i je lako ngajari kam. Emaka 
lanai kam perlu terdaram-daram kerna la. 

21 Adi nilah kam ku kawes tah ku kemuhen 


i bas dalan si e nari ibegindu me SoraNa 
arah pudindu NiNa, "Arah enda kap dalan. 
Ikutkenlah." 

22 (buatndu me gana-ganandu si ilapisi alu 
pirak tah emas, jenari iambekkenndu bagi 
kubang, janah nindu, "Ulanai ko kuidah!" 

23 Adi merdang kam, ipesusur TUHAN 
udan peturahsa, janah melala ulihna si man 
peraninndu, janah mbelang mbal-mbal man 
ingan lembundu nggagat. 

24Jenggi lembundu ras kalde si nenggalai 
jumandu ndat gagaten si mbur ras si 
mejilena. 

25 Tupung benteng musuhndu italuken, janah 
rayatna ibunuh i bas wari e ka lau maler i bas 
tep-tep deleng ras uruk nari. 

26 Bulan bali harharna ras matawari, janah 
matawari pitu kali terangna asa biasana, bali 
ras terang pitu kali ipepulung jadi sada. Si 
enda jadi tupung TUHAN maluti ras pepalem 
luka-luka si ibahan TUHAN man BangsaNa. 


Dibata ngukum Assur pagi 


2! Kuasa ras kemulian TUHAN teridah i bas 
ingan si ndauh. Api ras cimber nuduhken 
RawaNa. Ersumekah la, emaka KataNa bagi 
api. 

28 (suruhNa angin rembus arah LebeNa 
desken lau banjir mbelin si ngombakken si 

nasa lit. Isasapna bangsa-bangsa seh kernep, 


janah ipengadina sura-surana si jahat. 

293 Tapi kam, o bangsa Dibata, meriah 
akapndu janahndu rende-rende, bali ras si 
ilakoken tupung berngina kam ngerayaken 
Wari raya agama. Bali riahna iakapndu ras 
kalak si ngikuti angguk sora suling tupung 
erdalan ku Rumah Pertoton TUHAN sekawal 
Israel. 

30 bahan TUHAN maka kerina kalak 
megi SoraNa si Erdolat janah nggejapken 
uga sangatna ukumen pernembeh AteNa. 
IsuruhNa api si gurlah, udan meder, udan 
batu, ras angin meter. 

31 Kalak Assur gentar tupung ibegina sora 
TUHAN janah nggejapken uga sangatna 
ukumen pernembeh AteNa. 

32Janah asum TUHAN nggudami kalak 
e, bangsa TUHAN ersenang-senang alu 
ergendang ras ngkuit kulcapi. Dibata jine kap 
erperang ngelawan kalak Assur. 

33 Nai nari nggo isikapken sada ingan ija 
api gurlah nengsengi raja Assur. Ginuhurna 
mbages janah mbelang, janah rantingna 
ergun-gun i bas. Isemburken TUHAN api ku 
je lako nggaraisa. 


Dibata ngkawali Jerusalem 


3 1 1 Cilaka me kalak si lawes ku Mesir 
mindo penampat. Ernalem kempak 
gegeh tentera Mesir si melala kudana, melala 

gereta perang, ras tenterana. Tapi la ia 


ernalem man TUHAN, Dibata nu Israel. La ia 
mindo penampat man TUHAN. 

2 TUHAN pentar kap, janah letehNa kai arus 
IlakokenNa. IdabuhkenNa kecedan, janah sue 
ras KataNa IsehkenNa ukumen man kalak 
jahat ras pengawalna. 

3 Kalak Mesir pe manusia biasa nge, labo ia 
Dibata. Kudana labo lebihen asa kuda si lit 
i doni enda. Adi TUHAN ngawatken TanNa, 
bangsa si megegeh jadi getem, janah bangsa 
si la megegeh si IsampatiNa guling me. 
Duana ia ikernepken. 

“Nina TUHAN man bangku, "Aminna uga 
gia gangna permakan-permakan serko ras 
ersurak, labo tergerasa singa i bas rubia-rubia 
si nggo ijerngemna, bage ka nge Aku pe, 
TUHAN si Mada Kuasa, labo lit kai pe banci si 
ngolangi Aku ngkawali Deleng Sion. 

> Bali ras perik kelaling-kelaling i babo 
asarna lako ngkawali anak-anakna, bage ka 
me Aku TUHAN si Mada Kuasa. Kukawali 
Jerusalem janah Kupertahanken kota e." 

6 Nina TUHAN, "O bangsa Israel, kam nggo 
erdosa man bangKu janah ilawanndu Aku. 
Tapi genduari, mulihlah kam kempak Aku! 

7 Reh me warina i je kam kerina si dem alu 
dosa e menterken gana-gana si ibahanndu i 
bas pirak ras emas nari. 

8 Ikernepken me Assur i bas perang, tapi la 
alu gegeh manusia. Kiam me kalak Assur i 

bas perang nari, janah anak-anak peranana 


ibahan jadi budak. 

9Rajana kiam perban biarna, janah 
perwira-perwira tenterana seh kal gentarna, 
seh maka itadingkenna bendera perangna." 
TUHAN nggo ngataken si enda. TUHAN si 
isembah i Jerusalem, si ApiNa gara ije guna 
persembahen-persembahen gelehen. 


Raja si bujur 
3 2 l| bas sada paksa lit me sekalak si 
ngerajai alu bujur, janah peminpin- 
peminpin negeri e merentah alu adil. 

2 Kerina ia desken ingan cicio tupung udan 
ras angin meter. Bali ras lau si maler i bas 
gurun pasir, desken awih batu si galang i bas 
taneh si salang. 

3Matana erpengidah janah pinggelna 
erpemegi nandangi keperlun-keperlun 
rayatna. 

4La saja sabar, tapi kerina si ibahanna 
ilakokenna sue ras kai si lit i bas ukurna. 

> Emaka lanai lit ise pe pagi erpengakap 
maka kalak lenge eme kalak mehaga, tah pe 
penipu ikataken kalak bujur. 

6 Kalak lenge pengeranana pe bodoh, 
janah ia ngukurken perbahanen si jahat. 

Kai si ilakokenna ras si ikatakenna, kerina 
nggombangi Dibata. Kalak si kelihen la 
pernah iberene nakan janah kalak si muas la 
pernah iberena minem. 

7 Kalak jahat lenge kap, janah jahat 


perbahanenna: erpekat ia ncedaken kalak 
musil alu kata guak, janah iambatina kalak 
musil maka ula idatca hakna. 

8 Tapi kalak si mehaga bujur perbahanna 
janah paguh i bas kai si benar. 


Ukumen ras kiniulin Dibata 


9 Begikenlah o kam diberu-diberu si senang 
pergeluhndu si la lit kesusahenndu. 

10 Tuhu puas akapndu nggeluh genduari, 
tapi kira-kira setahun nari gulut me 
akapndu, sabap lanai lit buah anggur si man 
peraninndu. 

11 Gelgel nari senang akapndu nggeluh, 
la lit kai pe kesusahenndu, tapi genduari 
gentarlah dingen nggirgirlah! Tangtangilah 
uisndu, jenari iketken uis merigat-rigat i bas 
awakndu. 

12 Temtemilah bandu, erkiteken jumandu 
si mehumur ras kebun anggurndu nggo 
icedaken, 

13 rambah duri ras sikucingen nggo turah i 
bas taneh bangsangKu. Ngandungilah rumah- 
rumahndu ingan kalak si ersenang-senang, 
bage pe kota si dem alu keriahen e. 

14 Istana pe itadingken nge janah ibukota 
e jadi ingan si melungen. Rumah-rumah ras 
benteng-benteng si ngkelewetisa radas seh 
rasa lalap. Kalde kerangen kiam-kiam, janah 
biri-biri ndat gagaten ije. 

15Tapi ibereken Dibata ka sekali nari 


KesahNa man banta. Emaka taneh tenggiring 
jadi mehumur, janah juma pe mbuah ka. 

16| belang-belang negeri e idalanken 
kebujuren ras keadilen. 

17 Erkiteken kerina kalak ngelakoken si bujur 
emaka lit kedamen ras ketenengen seh rasa 
lalap. 

18 Kesusahen lanai lit i bas bangsa Dibata 
janah rumahna dem alu kedamen ras 
ketenengen. 

19 (Tapi udan baho ndabuh i bas kerangen, 
janah kota e iradasken.) 

20 Kerina kalak ermalem ate erkiteken 
lau guna senuan-senuan la kurang janah i 
tengah mbal-mbal si kalde ras lembu banci 
kiam-kiam alu bebas. 


Pertoton mindo penampat 


33 1 Cilaka me musuh-musuhta! Ia 
ngerampuk dingen nipu, aminna gia la 
pernah ise pe ngerampuk ras nipu ia. Lanai lit 
kesempatenna ngerampuk ras nipu, tapi ia 
eme kena rampuk ras kena tipu. 

20 TUHAN, mekuah min AteNdu man kami. 
Kam kap pengarapen kami. Kawalilah kami 
tep-tep wari janah sampati kami tupung i bas 
kesusahen. 

3 Adi Kam erperang guna kami, kiam me 
bangsa-bangsa megi sora perang si pinger. 

4Barang-barangna irampas jenari ibaba jadi 


barang tabanen. 

> Andiko, seh kepe belinna TUHAN e! Kerina 
si nasa litla rajana. IdemiNa Jerusalem alu 
keadilen ras kebujuren, 

Sjanah IberekenNa ketenengen man 
negeri e. BangsaNa tetap IkawaliNa, 
janah IberekenNa man bana kepentaren 
ras pemeteh. Ertana si mehergana e me 
erkemalangen man TUHAN. 

7 Kalak si mbisa erlebuh mindo penampat. 
Wakil-wakil raja si atena erbahan perdamen 
tangis kesi-kesi. 

8 Pasar-pasar si mbelin dem alu kebiaren 
seh maka la ise pe pang erdalan arah e. 
Perpadanen ilanggar janah persadan arih la 
ipatuhi. Lanai lit ise pe ihamati. 

9Taneh la isuani janah nggo terulang. 
Kerangen Libanon nggo melus, Baluren 
Saron si mehumur desken gurun pasir, 
bulung-bulung batang kayu si lit i Basan ras 
Deleng Karmel nartaren kerina. 


TUHAN mpersingeti musuh-MusuhNa 


10 Nina TUHAN man bangsa-bangsa, 
"Genduari keke me Aku. Kucidahken ateKu 
uga gegehna Aku. 

11 Ibahanndu sura-sura si la mehuli, janah 
kai si ibahanndu la lit gunana. KesahKu 
desken api ngeradasken kam. 

12 Getem me bangsa-bangsa desken batu 


kerangen si iciluk jadi kapur, desken duri 
iciluk jadi abu. 

13 Kerina kalak si ndauh ras ndeher, 
begikennalah kerna kai si nggo Kubahan, 
janah iakuinalah kuasangKu." 

14 Kalak Sion si perdosa nggirgir perban 
biarna nina, "Ukumen Dibata desken api si 
gara seh rasa lalap. Ise kin kita maka banci 
nggeluh i bas api si bage?" 

15 Kami banci nggeluh adi ibelaskenndu 
dingen ilakokenndu si bujur, adi Ia ipakendu 
kuasandu nipu kalak musil janah la kam 
ngaloken sogok. Ulanai kam nggit megiken 
kerna pembunuhen janah ulanai pernehen 
kempak kejahaten. 

16 Adi bage terkelin me kam: tenang me 
ukurndu tempa-tempa kam ringan i bas sada 
benteng si nteguh, lit nakan man panganndu 
ras lau man inemenndu. 


Kemulian si nandangi reh 


17 Idahndu me pagi sekalak raja, si merentah 
alu dem kemulian. Negeri si iperentahna 
belangna seh ku tampuk langit. 

18 Adi gelgel e mbiar kam man pemungut 
pajak ras mata-mata bangsa si deban, tupung 
e pagi kebiarenndu e jadi inget-ingeten nari 
ngenca. 

19 |anai idahndu bangsa si deban 
megombang cakapna Ia iangkandu. 

20 Nehenlah kempak Sion, kota inganta 


ngerayaken wari-wari raya agamanta. 
Nehenlah kempak Jerusalem! Andiko, seh 
kal tuhu pagi tenangna ringan i je. Kota e 
desken sada kemah si la pernah ipindahken, 
pantuk-pantukna la pernah meruah janah 
tinalina la pernah peltep. 

21 cidahken TUHAN me man banta 
KemulianNa. Ringan kita pagi i tepi lau belin 
si mbelang ras kitik, tapi kapal musuh la lit 
mentas arah e. 

22 Kerina perkakas si lit i bas kapal e Ia 
erguna, layarna la banci ikimbangken! 
Sirampuk pagi kerina kebayaken tentera 
musuh, janah perbahan mbuena ertana, kalak 
si cempang-cempang pe banci dat bagin. 
TUHAN pagi jadi hakimta. Ia si merentah kita, 
la kap raja ras penebusta. 

23 (Yes 33:22) 

24 Lanai pagi lit si sakit ringan i bas 
negerinta, janah kerina dosa nggo ialemi. 


Dibata ngukum musuh-MusuhNa 


1 Marilah o kerina bangsa-bangsa! Mari 

34 pulung, jenari dengkehken. Mari ku 
jenda, o kerina doni ras si nggeluh ije, jenari 
begikenlah. 

2 Nembeh ate TUHAN man kerina bangsa- 
bangsa ras tenterana. Nggo idabuhken 
TUHAN ukumen man bana kerina guna i 
kernepken. 

3 Mait-maitna Ia ikuburken, tapi ampar i je 


seh macik dingen mbau; deleng-deleng pe 
megara erkiteken dareh. 

4Matawari, bulan, ras bintang-bintang, 
getem kerina jadi abu. Langit masap, desken 
amak igulung, janah bintang-bintang nartar 
desken bulung anggur tah bulung ara si 
nartar i bas batangna nari. 

P TUHAN nggo nggarut PedangNa i Surga, 
emaka ItampulNa me Edom bangsa si nggo 
IputuskenNa ukumenna gelah ikernepken. 

6 Pedang TUHAN dem dareh ras tabeh-tabeh 
kalak e, bali ras dareh ras tabeh-tabeh 
anak biri-biri ras kambing si ipersembahken. 
TUHAN erbahan penggelehen e i kota Bosra; 
IbahanNa penggelehen si mbelin i negeri 
Edom. 

7 Bangsa e guling desken lembu kerangen 
ras jenggi lembu nguda, janah tanehna 
megara erkiteken dareh janah ketamburen 
tabeh-tabeh. 

8 Eme paksana TUHAN mulahi Sion janah 
erbalas man musuh-musuhna. 

9 Kerina lau belin si liti Edom salih pagi jadi 
ter, janah tanehna salih jadi kertah. Negeri e 
meseng kerina desken ter. 

10 Apina gurlah suari ras berngi, janah 
cimberna erdipul ku das rasa lalap. Taneh e 
terulang abad ku abad, janah ise pe lanai lit 
mentas arah e seh rasa lalap. 


| Yesaya 34.111 17 91 
l1 Alingkupa ras kak me pagi gancih manusia 


Si ngiani taneh e. Ibahan TUHAN maka la lit 
kai pe turah i je maka terulang mulihi, bali 
ras paksa ope tembe doni nai. 

12 Lanai lit raja si merentah negeri e, janah 
peminpin-peminpinna kerina nggo lawes. 

13 Duri ras rambah si erduri turah i bas kerina 
istana-istana ras kuta-kuta si ertembok, 
janah biang kerangen ras alingkupa ringan i 
je. 
14 Rubia-rubia si meliar gawah-gawah i je: 
begu si lebuh-lebuhen, janah begu ganjang 
reh ku je ndarami ingan pengadi-ngadin. 

15 Alingkupa rasar, naruhen, janah pebelin- 
belin anakna i je. Perik pengatah daging pe 
pulung i je: tambah-tambah sada tep-tep 
wari. 

16 Pepayolah i bas pustaka TUHAN kerna 
tinepa si nggeluh, janah oge kai nina. La lit 
sada pe i bas rubia-rubia si ndai bene, janah 
la lit sada pe sila ras pasangenna. Sabap 
nggo iperentahken TUHAN maka bage me 
jadina; janah TUHAN jine kap si pepulungsa. 

17 TUHAN kap si magi-magiken taneh e man 
kerina rubia-rubia, janah sada-sadai ndatken 
sada bagin. I bas abad ku abad ringan ia i 
bas negeri e, janah jadi sikerajangenna e seh 
rasa lalap. 

Dalan si Badia 


3 5 1 Gurun pasir ras taneh kerah-kerah 
meriah pagi iakapna, taneh mesawang 
ersurak janah erbunga. 

2 Gurun pasir bungana mbue, ersurak meriah 
janahna rende. Gurun pasir e bali pagi jilena 
ras Deleng Libanon, bali mehumurna ras 
juma-juma Karmel ras Saron. Tep-tep kalak 
ngidah kehagan TUHAN -ta, ngidah kuasa 
Dibata ras KemulianNa. 

3Tan si nggo latih pegegehilah, tiwen si nggo 
nggirgir bahanlah maka enteguh. 

4 Katakenlah man si tumpat ukur, "Piherken 
ukurndu ula kam mbiar, Reh me Dibata, 
IpulahiNa me kam, musuh-musuhndu kerina 
iukum." 

> Emaka kalak pentang erpengidah pagi, 
kalak pasek erpemegi. 

6 Kalak cempang lompat-lompat desken 
belkih, kalak si la beluh ngerana ersurak-surak 
alu meriah. Pultak me sumbul lau i bas gurun 
pasir, i bas taneh mesawang turah lau maler. 

7 Kersik si melas salih jadi dano, i bas taneh 
kerah erburak-burak ulu lau. Taneh si gelgel 
nari ingan biang kerangen nggeluh, genduari 
turah i je rengo. 

8 Lit pagi sada pasar i je, si igelari "Dalan si 
Badia". Kalak perdosa la lit sada pe erdalan 
arah e, kalak motu la ibabaina papak kalak si 
erdalin rassa. 

9La lit i je singa, la lit mentas arah e 


rubia-rubia si merawa. Kasa kalak si nggo 
ipulahi TUHAN, tupung mulih arah eme ia 
kerina erdalan. 

10 Alu dem keriahen seh ia i Jerusalem 
kerina, rende ras ersurak meriah kal akapna. 
Seh rasa lalap malem me atena, asa ndigan 
pe lanai atena ndele, lanai atena ceda. 


Jerusalem iancam Assur (2Raj 
18:13-27; 2Taw 32:1-19) 


36 1| bas tahun pesepuluh empatken 
pemerentahen Hiskia, raja Juda reh 
Sanherip, raja Assur, nerang kota-kota Juda 
si erbenteng janah italukenna kerina. 

2 Kenca bage iperentahken Sanherip 
puanglimana ras tentera si nterem gelah 
berkat i Lakis nari ku Jerusalem, guna maksa 
Raja Hiskia nerah. Kenca seh i Jerusalem, 
minter ikuasaina pasar ingan erdahin tukang 
tenun, deherken parik si pepalerken lau i bas 
kolam si arah gugung nari. 

3Jenari ndarat telu kalak Juda njumpai 
puanglima Assur ndai. Kalak Juda si telu ndai 
eme: Eliakim anak Hilkia, ia me si ngaturken 
istana raja: Sepna, ia sekretaris kerajan, ras 
Joa anak Asap, bendahara kerajan. 

4Puanglima e nehken penungkunen raja 
Assur ndai man kalak Juda si telu e nina, 
"Ngkai maka Raja Hiskia megegeh iakapna 
man bana? 

kebeluhen erperang ras kembisan? Ise kin 
iakapndu banci nampati maka kam berontak 
ngelawan Assur? 

6 Terarapkenndu kin raja Mesir nampati kam? 
Tapi adi e kin, bali me e ras make sanggar 
jadi ciken -- penggel me cikenndu e, jenari 
itustusna tanndu. Bage me tempasna raja 
Mesir adi kalak ernalem man bana." 

1 Tole nina puanglima Assur e, "Ntahsa 
nindu kam ernalem man TUHAN Dibatandu? 
Ingan-ingan ersembah man TUHAN ras 
batar-BatarNa nge kap si icedaken Hiskia. 
Sabap rikutken pengakap Hiskia maka kalak 
Juda ras Jerusalem sada batar-batar saja 
ngenca inganna ersembah man TUHAN. 

8 Emaka genduari i bas gelar raja pang aku 
ertaruh, adi terbuatndu dua ribu kalak si 
ngasup ngersak kuda, banci ibereken man 
bandu kudana. 

9Tentera Assur si meterukna kal pe labo 
kam ngasup ngelawanca. Janah iarapkenndu 
denga kin atendu Mesir ngiremken gereta 
perang ras tentera si erkuda man bandu? 

10 Akapndu kin la arah penampat TUHAN 
aku nerang ras ngkernepken negerindu enda? 
TUHAN kap jine si nuruhsa." 

1 Kenca bage nina Eliakim Sepna, ras Joa 
man puanglima ndai, "I bas cakap Aram min 
kam ngerana man kami. lantusi kami nge 
cakap e. Ula kam ngerana i bas cakap Heber, 


Yesaya 36.121 17 
sabap kerina kalak si lit i datas tembok ah 


sangana megi-megi." 

12 Erjabap puanglima ndai nina, "Akapndu 
kin man bandu ras man rajandu saja ngenca 
aku isuruh rajangku ngataken si enda kerina? 
Lang: tapi aku pe ngerana man kerina kalak 
si kundul i datas tembok ah. Kerina kalak ah 
ras kam pe terpaksa pagi ipanndu kotorndu 
dingen i inemndu pipisndu." 

13 Kenca bage tedis puanglima ndai, jenari 
erlebuh ia alu sora megang i bas cakap Heber 
nina, "Begiken kai si ikataken raja Assur man 
bandu! 

14 | persingetina kam kerina maka ula kam 
nggit itipu Hiskia. Hiskia labo ngasup engkelini 
kam. 

15Janah ula kam nggit iendik-endikna gelah 
ernalem man TUHAN. Ula iakap kam nggit 
TUHAN ngkelini kam, ras ngambati tentera 
Assur maka ula talu kotandu. 

16 Ula begiken kata Hiskia. Raja Assur 
merentahken kam gelah ndarat i bas kota e 
nari, jenari nerah. Adi bage, ipelepas kam 
man buah anggur ras buah ara bekasndu 
nuanca, ras minem lau malem i bas sumurndu 
nari, 

17 seh ipindahken raja inganndu ku sada 
negeri si menam bali kal ras negerindu enda, 
i je lit kebun anggur mereken lau anggur, ras 
gandum guna erbahan roti. 

kam nggit ibabaina rukur maka ipulahi TUHAN 
kam. Lit kin dibata-dibata bangsa si deban 
mulahi negerina i bas raja Assur nari? 

19] ja genduari dibata-dibata Hamat ras 
Arpad? | ja genduari dibata-dibata negeri 
Separwaim? Lit kin si engkelini Samaria? 

20 Pernah kin dibata-dibata negeri-negeri 
enda ndai kerina engkelini negeri e i bas raja 
kami nari? Dage ngkai maka iakapndu banci 
TUHAN engkelini kota Jerusalem?" 

21Sinik kalak kerina, sue ras si nggo 
iperentahken Raja Hiskia sengkebabah ranan 
pe la lit ibelaskenna. 

22 Kenca bage, Eliakim, Sepna, ras Joa 
ncaingken uisna perban ceda atena, jenari 
lawes ia pesehsa man raja kerina si nggo 
iIkataken puanglima Assur ndai. 


Raja mindo pedah man Nabi 
Jesaya (2Raj 19:1-7) 

3 7 1 Kenca ibegi Raja Hiskia cakap kalak 

ndai, Iicaingkenna uisna erkiteken 
cedana atena. Jenari ipakena uis guni, tanda 
ate ceda, emaka lawes ia ku Rumah TUHAN. 
2 Isuruhna Eliakim, eme pegawai si 
ngaturken istana raja, Sepna, sekretaris 
kerajan, ras imam-imam si nggo metua, 
gelah ndahi Nabi Jesaya anak Amos. Kalak 
enda pe kerina make uis guni. 

Jesaya, "Sendah me wari kiniseran: kita nggo 
iukum ras ijuruken. Kita desken sekalak 
diberu si nandangi mupus, tapi la cukup 
gegehta petubuhsa. 

4 Raja Assur nuruh puanglimana nggombangi 
Dibata si nggeluh. Mbera-mbera ibegi TUHAN 
Dibatandu kerina ranan si megombang 
emaka IukumNa kalak si melaskenca. Emaka 
ertotolah man Dibata guna bangsanta si 
tading denga." 

3 Kenca ialoken Jesaya berita si itenahken 
Raja Hiskia, 

6 jitenahkenna mulihken jabapna nina, 
"Ikataken TUHAN man bandu maka ula kam 
mbiar megi cakap kalak Assur e, aminna gia 
ikatakenna maka TUHAN la ngasup ngkelini 
kam. 

7 Ibahan TUHAN pagi maka raja e megi 
berita-berita si erbahanca ia mulih ku 
negerina, janah i jah isuruh TUHAN kalak 
munuhsa." 


Kalak Assur nehken ancamen si 
deban (2Raj 19:8-19) 


8 Ibegi pegawai Assur ndai maka rajana nggo 
lawes i Lakis nari janah sangana iserangna 
kota si ndeher rassa, eme kota Lipna. Emaka 
lawes pegawai e ku je nungkunisa. 

9 Lit seh berita man kalak Assur maka 
tentera Mesir si ipinpin Raja Tirhaka i Sudan 

Assur si enda, ikirimkenna sada surat man 
Hiskia raja Juda 

10 nina, "Dibata inganndu ernalem nggo 
ngataken man bandu maka labo kam 
tertaluken aku: tapi ula kam tertipu megi si e. 

ll Tentu nggo ibegindu kai si ibahan raja 
Assur man tiap negeri si nggo iputuskenna 
gelah ikernepken. Akapndu kin banci kam 
pulah? 

12 Nini-niningku ngeradasken kota Gosan, 
Haran, ras Resep janah ibunuhina bangsa 
Bet-Eden si ringan i Telassar, janah la lit sada 
pe dibata-dibatana si ngasup ngkelinisa. 

13| ja dage genduari raja kota Hamat, 
Arpad, Separwaim, Hena, ras Iwa?" 

14jaloken Raja Hiskia surat e i bas 
persuruhen ndai nari, jenari iogena. Kenca 
bage lawes ia ku Rumah Pertoton, itamakenna 
surat e i adep-adepen TUHAN, 

15 emaka ertoto ia nina, 

16"O TUHAN si Mada Kuasa, Dibata nu 
Israel, si kundul i bas kursi KinirajanNdu i 
babo Kerubim Kam kap ngenca Dibata, si 
merentah kerina kerajan-kerajan doni. Kam 
kap si nepa langit ras doni. 

17TUHAN, dengkehkenlah kami, janah 
tataplah kai si jadi genduari i bas kami. 
Begikenlah kai si ikataken Sanherip 
nggombang-nggombangi Kam Dibata si 
nggeluh. 

raja-raja Assur nggo ngeradasken melala 
bangsa, ibahanna negerina terulang. 

19 J enari icilukna dibata-dibatana, sabap 
si e kerina labo Dibata si tuhu-tuhu, tapi 
gana-gana kayu ras batu, bekas tan manusia 
erbahanca. 

20 Dage, o TUHAN Dibata, pulahi min kami i 
bas kalak Assur e nari, gelah kerina bangsa 
doni enda meteh maka Kam ngenca Dibata." 


Tenah Nabi Jesaya man 
raja (2Raj 19:20-37) 

21 Kenca bage itenahken Jesaya tenah man 
Raja Hiskia. | bas tenah e ikataken Nabi 
Jesaya maka guna ngaloi pertoton raja, 

22TUHAN nggo ngataken, "O Sanherip, 
itawai dingen igombangi kota Jerusalem kam. 

23 se kin akapndu si ihina ras itokoh- 
tokohindu e? Dibata si Badia nu Israel kap si 
ilawanndu e. 

24 (suruhndu suruh-suruhenndu gelah 
meganjang pengeranana i lebe-lebengKu, 
nindu, 'Gereta perangku nggo naluken 
deleng-deleng Libanon si meganjang. I das 
deleng e nggo kutabah batang kayu ingul si 
meganjangna ras batang tusam si mejilena, 
janah nggo aku seh ku tengah kerangen si 
mbagesna. 

si deban janah nggo kuinem launa. Nggo 
iperjaki tenterangku Lau Nil seh kerah.' 

26|a kin nggo ibegindu maka kerina si 
enda ndekah me nggo Kurencanaken? 
Janah genduari nggo Kulakoken sue ras 
rencanangKu e. Nggo Kubereken man bandu 
gegeh lako nalihken kota-kota si erbenteng 
jadi gun-gunen batu. 

27 Kalak si ringan i bas kota-kota e Ia 
ergegeh, mbiar dingen jengang kerina. Ia 
desken rih i bas sada juma tah pe dukut si 
turah i datas tarum rumah, melus iembusken 
angin Timur si melas. 

28 Tapi Kueteh nge kerinana kerna kam, kai 
si ilakokenndu ras ku ja perlawesndu. Kueteh 
nge kuga nembehna atendu ngenehen Aku. 

29 Nggo Kualoken berita kerna pernembeh 
ate ras kiniganjangen ukurndu. Emaka 
genduari Kukiling igungndu,janah Kusangam 
babahndu, jenari Kutegu kam mulih arah 
dalanndu reh mbarenda." 

30 Kenca bage nina Jesaya man Raja Hiskia, 
"Enda me tandana kerna kai si nandangi 
jadi. | bas tahun enda ras tahun si reh, buah 
dukut si turah-turah bana ngenca lit man 
panganndu, tapi i bas tahun si peteluken nggo 
banci kam man gandum, jenari iperanindu, 
bage pe nuan anggur jenari man buahna. 

turah ka mulihken desken sinuan-sinuan si 
rurat mbages ku teruh taneh jenari erbuah. 

32 Lit nge si tading nggeluh i Jerusalem ras i 
Deleng Sion, sabap bage ate TUHAN si Mada 
Kuasa IbahanNa. 

33 Enda me si ikataken TUHAN kerna raja 
Assur e, 'Labo ibengketina kota enda, 
janah labo ipanahkenna sada anak panah 
pe ku je, labo lit sekalak pe tentera si 
rampang-ampang reh ndeheri kota e, janah 
labo lit taneh ipegun-gun jadi benteng guna 
ngkepung kota e. 

34 Mulih me ia arah dalanna reh mbarenda, 
dingen labo ia sempat bengket ku bas kota e. 
Aku, TUHAN, nggo ngatakenca. 

35 Aku mpertahanken kota Jerusalem ras 
ngkawalisa, guna kehamaten man bangKu 
bage pe erkiteken perpadanen si Kubahan ras 
suruh-suruhenKu Daud.'" 

36 Sekalak malekat TUHAN lawes ku 
perkemahen kalak Assur. I je ibunuhna 
185.000 tenterana. Pepagina, nandangi 
mbincar matawari teridah amparen ije kerina 
maitna! 

37 Emaka mundur me Sanherip, raja Assur, 
mulih ku Niniwe. 

38| bas sada wari, asum ia ersembah i bas 
rumah pertoton dibata-dibatana Nisroh, reh 
anakna dua kalak. Adramelek ras Sareser, 
munuh ia alu pedang jenari lompat anakna 

Esarhaddon, nggantiken ia jadi raja. 


Raja Hiskia sakit janah malem ka 
(2Raj 20:1-11; 2Taw 32:24-26) 


l Kira-kira i bas paksa si e, sakit 
38 Raja Hiskia janah nandangi mate. 
Nabi Jesaya anak Amos reh ndahi ia, janah 
nina man raja, "TUHAN nuruh kam maka 
ikatakenndu pedahndu si perpudina man 
kerina isi jabundu, sabap labo kam malem. 
Ersikaplah kam ngaloken kematenndu." 

2 Itukupken Hiskia ayona ku dingding, jenari 
ertoto ia nina, 

3 “Ingetlah min TUHAN, maka nggo 
kusembah Kam alu tutus dingen patuh, janah 
tetap ngelakoken kai AteNdu ngena." Kenca 
bage tangis Hiskia, megogo kal atena. 

4Kenca bage iperentahken TUHAN man 
Jesaya 

gelah mulihken ndahi Hiskia lako ngataken 
man bana, "Aku, TUHAN, Dibata nu 
nini-ninindu Daud nggo megi pertotonndu 
janah ngidah iluhndu mambur. Kupegedang 
umurndu sepulu lima tahun nari. 

6 Kupulahi kam ras kota Jerusalem enda 
i bas raja Assur nari, janah tetap Kukawali 
kota enda." 88:210- Kenca bage isuruh 
Jesaya gelah idampelken sada buah ara 
si medakdak ku bareh raja, gelah malem. 
M8:220- Nungkun Raja Hiskia nina, "Kai dage 

Rumah Pertoton?" 

7 Ngaloi Jesaya nina, "Ibereken TUHAN man 
bandu tanda maka IsehkenNa me PadanNa. 

8 Awih-awih si lit i bas tangga si ipajekken 
Raja Ahas, ibahan TUHAN surut sepuluh 
jingkang." Emaka surut me awih-awih e 
sepuluh jingkang. 

9 Kenca Hiskia malem i bas penakiten nari, 
ibahanna ende-enden pujin enda: 

10 “Kuakap kin mbarenda, tupung aku 
setengah umur denga, berkat me aku ku 
doni kematen, janah i je me tahun-tahunku 
kukeriken. 

11 Kuakap kin mbarenda, i bas doni 
kegeluhen enda, TUHAN lanai ndigan pe 
kuidah, bage ka pe jelma si nggeluh. 

12 Peltep me kesahku, nggo seh sipatku, 
desken sapo-sapo permakan si iruntuhken, 
desken uis si ikeret i bas pertenunen nari, 
kuakap kin ipengadi Dibata me geluhku. 

13 Gedang-gedang berngi nderkuh aku ban 
suina, tempa-tempa tulan-tulanku iripukken 
singa, janah kuakap kin maka geluhku 
ipengadi Dibata. 

14 Sorangku kote desken sora kalimpines, 
ndehereng aku bagi nderapati. Matangku 
latih nare ku datas; TUHAN, pulahi min aku 
bas kesusahen enda nari. 

perbahanen TUHAN. Ngilas kuakap, emaka 
lanai tertunduhken. 

16TUHAN, geluhku kupersembahken man 
bandu saja: pepalem aku, janah berelah aku 
nggeluh. 

17 Ateku ngilas salih me jadi dame, sabap 
IkeliniNdu geluhku i bas kerina cilaka nari: 
lalemiNdu kerina dosa-dosangku. 

18) bas doni kematen, Ia lit ise pe si banci 
muji Kam, kalak mate la banci ngarapken 
KesetianNdu. 

19 Jelma si nggeluh nge si muji Kam, bagi 
aku muji Kam genduari. Bapa-bapa nuriken 
KesetianNdu man anak-anakna. 

20TUHAN, nggo IpepalemNdu aku. Ikuit 
kami me kulcapi dingen ngendeken puji-pujin 
BaNdu. | bas Rumah PertotonNdu iendeken 
kami puji-pujin, kidekah umur geluh kami." 

21 (Yes 38:6) 

22 (Yes 38:6) 


Pertenahen i negeri Babilon 
nari (2Raj 20:12-19) 


39 l Kira-kira i bas paksa si e ka, raja 
negeri Babilon, Merodak Baladan, anak 
Baladan, megi berita kerna Raja Hiskia sakit 
janah nggo malem. Emaka ikiremkenna surat 
ras hadiah man Raja Hiskia. 

2 Jalo-alo Hiskia pertenahen ndai, jenari 
icidahkenna kebayakenna man kalak ndai, 

ras minak wangina, ras kerina perkakas 
tenterana. Kasa si lit i bas gudang bage pe 
i bas kerina kerajanna la lit si la icidahken 
Hiskia man kalak ndai. 

3 Kenca bage ijumpai Nabi Jesaya Raja 
Hiskia, isungkunina nina, "I ja nari kalak enda 
janah kai nina man bandu?" Erjabap Hiskia 
nina, "Kalak enda reh i bas negeri si ndauh 
nari, eme negeri Babilon." 

4"Kai si nggo idahna i bas istana?" "Kerina 
nggo idahna. Kasa si lit i bas perbendaharanku 
nggo kucidahken man kalak enda." 

5Jenari nina Jesaya man raja, "TUHAN si 
Mada Kuasa ngatakenca maka, 

6 paksana reh me, ija kerina barang-barang 
si lit i bas istanandu, kerina si nggo ipepulung 
nini-ninindu seh kubas paksa enda, ibaba me 
ku negeri Babilon, la lit sada pe si tading. 

7 Piga-piga kalak anak dilaki kesusurenndu 
pe ikut ibaba jenari ikebiri guna ijadiken 
suruh-suruhen i bas istana raja Babilon." 

8 jertiken Hiskia kata enda maka kidekah 
ia nggeluh denga kerajanna tetap nge aman 
dingen dame. Emaka erjabap ia nina, "Berita 
si ipesehndu e man bangku i bas TUHAN nari 
mehuli nge." 


Kata-kata pengarapen 


40 1 “Apulilah bangsangKu," nina 
Dibatanta, apulilah ia kerina. 

Jerusalem. Momoken man bana maka nggo 
bias kiniseranna. Dosa-dosana nggo Kualemi, 
janah ukumen si Kubereken erkiteken 
dosa-dosana nggo bias." 

3 Lit sora erlebuh nina, "Pekena dalan TUHAN 
i bas taneh si mesawang, i bas gurun pasir, 
pesikap dalan man Dibatanta. 

4 Kerina baluren itambusi me, deleng-deleng 
ipekendit. Uruk-uruk jadi kendit si mbelang, 
janah taneh si bongkak-bangkik jadi rata. 

3 Kenca bage ipetangkas me kemulian 
TUHAN janah kerina manusia radu ngidahsa. 
TUHAN jine kap si erpadan kerna si enda." 

6 Lit sora erlebuh nina, "Momokenlah!" 
Ningku nungkunsa, "Kai si man momonken?" 
"Momokenlah maka kerina manusia desken 
dukut-dukut ngenca: bagi rudang-rudang i 
mbal-mbal kiniulinna kentisik ngenca. 

7 Dukut-dukut kerah, rudang-rudang pe 
melus, adi isuruh TUHAN ku je angin rembus. 
Tuhu, jelma manusia desken dukut saja kap 
ngenca. 

8 Dukut-dukut ras rudang-rudang pe melus 
kap, tapi kata Dibatanta tahan rasa lalap. 

20 Jerusalem, nangkihlah deleng si 
meganjang, momoken berita si mehuli. O 
Sion erlebuhlah alu sora megang, momoken 
berita si mehuli Momokenlah ula mbiar. 
Momoken man kuta-kuta Juda. "Dibatandu 
nggo reh." 


Yesaya 40.101 16 107 
1OTUHAN si Erdolat reh alu KinimbisanNa, 


lako jadi raja si dem alu kuasa. Nehenlah, 
radu ras KerehenNa, IbabaNa upah man 
BangsaNa. 

11 Desken sekalak permakan, ipekena- 
KenaNa RarasenNa, alu tanna jine, 
IpepulungNa kerina. Anak biri-biri IangkipNa, 
alu manjar-anjar, indung biri-biri IgeraNa. 


Dibata Israel Ia lit tandingna 


12 Ise ngasup nukati lau lawit alu tapak-tapak 
tanna? Ise ngasup nibari langit alu jengkalna? 
Ise ngasup pepulung taneh doni enda ku 
bas tumba? Ise ngasup nimbang deleng ras 
uruk-uruk i bas sada neraca? 

13 'se ngasup ngaturken pendahin Kesah 
TUHAN? Ise ngasup mereken pedah ras 
pengajaren man BaNa? 

14Man ise kin la nungkun lako ndatken 
pengertin? Ise kin nuduhkenca BaNa dalan 
kebujuren? Ise kin mereken pemeteh man 
BaNa? Ise kin ngasup ngajarisa uga arusna la 
ndahiken DahinNa? 

15Man TUHAN labo kai kal pe ertina 
bangsa-bangsa doni enda, bali IakapNa ras 
sentaktak lau i bas timba. Bagi sada rintep 
abu i bas neraca, pulau-pulau pe bage me 
AkapNa nahangna. 

16 Melala pe rubia-rubia kerangen Libanon, 
la bias man persembahen tutungen. Melala 

pe kayu i bas kerangen Libanon la bias man 


rantingna. 

17 Kerina bangsa-bangsa Ia lit ertina man 
BaNa, bagi si la lit kap e IlakapNa. 

18 Ras ise dage ipeserindu Dibata? Ras kai 
atendu ipebalindu RupaNa? 

19 ja labo bali ras gana-gana bekas tan 
manusia, aminna pe ilapisi alu emas, janah 
pirak jadi alasna. 

20 Kalak si la ngasup nukur emas, tah pirak 
ipilihna kayu si la mesunah macik. Idaramina 
tukang si cerdik, gelah ibahanna gana-gana 
si la banci mbulak. 

21 La kin ietehndu, la kin ituriken nai-nai nari 
man bandu, gelgel nari Ia kin iertindu, uga 
doni enda ijadiken? 

22 Dibata kap si nepasa, Ia kundul i bas kursi 
KinirajanNa, i lepar langit si meganjang i 
babo doni enda, manusia si i doni desken 
labang ngenca AkapNa. la si ngkimbangken 
langit desken kire-kire si mbelang, desken 
kemah man ingan tading. 

23 Kuasa raja-raja doni enda IdabuhkenNa, 
janah IpekitikNa kalak e seh maka lanai lit 
ertina. 

24 Kalak e bali ras sinuan-sinuan si mbaru 
isuanken; menam turah janah uratna narus 
nantan. Tupung isempulken TUHAN ku je 
angin si megegeh, minter ia melus, jenari 
kabang bagi nggala kerah-kerah. 

25"Ras ise kin banci terpeseri ras Aku? Lit 


kin si deban bali ras Aku?" Bage nina Dibata 
si Badia. 

26 Tarelah ku datas langit! Kerina bintang- 
bintang, ise nepasa maka lit? Ia me kap 
si ngaturkenca desken tentera si melala: 
letehNa piga BeliganNa kerina, janah 
sada-sadai IdiloNa rikutken gelarna. Perban 
bage belinna kuasa TUHAN e, la lit sada pe 
IbahanNa bene. 

2! Dage, o Israel, ngkai maka kam 
jungut-jungut, tempa-tempa la idah TUHAN 
kesusahenndu? Ngkai maka tupung kalak 
mahan la bujur bandu, iakapndu si e la diate 
Dibatandu? 

28 La kin ietehndu? La kin pernah ibegindu, 
maka TUHAN e, la me kap Dibata si rasa 
lalap? la me si njadiken doni enda kerina. La 
pernah Ia latih tah kote, Ia ise pe metehsa kai 
si lit i bas UkurNa. 

29Man kalak si latih IberekenNa gegeh, 
itambahina gegeh man kalak si ngelabuh. 

30 Kalak si nguda denga latih me dungna, 
janah anak perana pe ngelabuh ka ia. 

31 Tapi kalak si ernalem kempak Dibata, 
tetap IpelimbaruiNa gegehna. Desken rajawali 
kabang, lalap ia reh ganjangna. Kiam ia, tapi 
la ia ngelabuh, erdalan ia tapi la akapna latih. 


Yesaya 41.117 110 


Ketetapen ukur si ibereken Dibata 


4 1 l Nina Dibata, "Sinik kam, begiken Aku, 
o negeri-negeri si ndauh! Bahanlah 
pengadunndu, ibereken kesempaten ngerana 
man bandu. Mari dage kita runggu, guna 

nentuken ise si bujur tuhu. 

2 Ise kin reh i Timur nari sekalak si mbisa 
aminna ku japa pe ia lawes tetap menang 
ia? Ise mereken kemenangen man bana 
ngelawan bangsa-bangsa, seh maka kerina 
raja-raja banci ikuasaina? Raja-raja e 
bagi abu ibahanna alu pedangna, janah 
ikernepkenna bagi segal alu anak panahna. 

3 jelis-elisna raja-raja e janah Ia lit si 
ngolangisa, taneh narus lanai idedehna 
perban pedasna pengelisna. 

4Ise dage mahanca si e kerina jadi? Ise 
ngatursa kerina kejadin-kejadin i doni 
tangtangna nari? Aku, TUHAN si nggo lit i bas 
bena-benana nari, janah tetap lit seh ku bas 
pendungina pe pagi. 

> Kalak si ringan i bas negeri si ndauh, nggo 
ngidahsa kai si nggo Kubahan. Emaka gentar 
dingen nggirgir ia kerina: jenari pulung ia 
lako arih-arih. 

6 Kerina ia sisampat-sampaten, nina 
sapih-sapih ia, 'Tetapkenlah ukurndu.' 

7 Tukang kayu mujiken tukang emas gelah 
reh tetapna ukurna. Bage ka pe tukang si 
erbahan lapis gana-gana gelah reh jilena, 

pegegehi ukur kalak si ngeleketkenca. Nina, 


'Mejile tuhu bekasndu matri.' Kenca bage 
ipakuken kalak ndai gana-gana emaka ula 
mbulak. 

8 Tapi kam o Israel, suruh-suruhenKu, kam 
kap bangsa pilihenKu, kesusuren Abraham 
temanku. 

9 Kubaba kam i bas ujung doni nari: Kudilo 
kam i bas tepi si ndauhna nari. Kukataken 
man bandu, 'Kam kap suruh-suruhenKu; 
nggo Kupilih kam, janah labo kam Kutulak.' 

10 Ula mbiar, sabap Aku kap ras kam! Aku 
kap Dibatandu, emaka ula atendu aru. 
Kusampati kam, janah Aku mahanca kam 
megegeh. Kukawali kam, janah Kukelini pe. 

ll Kalak si merawa man bandu, mela me 
akapna perban talu. Kalak si erbebe ngelawan 
kam, kernep mejanah masap pe. 

12 | daramindu me musuh-musuhndu, tapi Ia 
kam jumpa, sabap nggo lesap kerina. 

13 Aku kap TUHAN Dibatandu, si ncikep 
tanndu si kemuhun. Janah Kukataken man 
bandu, 'Ula kam mbiar, Aku nampati kam.'" 

14 Nina TUHAN, "Ula kam mbiar o Israel. 
Aminna pe kam kitik dingen la ergegeh bagi 
gaya. Sabap Aku kap si nampati kam: Aku, 
Dibata si Badia nu Israel, Aku si ngkelini kam: 

15 Kubahan kam desken sada perpalu 
pengeriken, papan si ergigi, mbaru dingen 
entelap. Igudam kam me deleng-deleng seh 

perper, janah uruk-uruk pe jadi getem bagi 


segal. 

16 langin kam ia, emaka mistak ia ibabaken 
angin; marpar merap ia kerina, iembusken 
angin kaba-kaba. Jenari ersurak-surak me 
kam i bas Aku, TUHANndu, ipujindu me Aku, 
Dibata si Badia nu Israel. 

17 Tupung bangsangKu si musil e ndarami 
lau, tupung kalah-kalahna kerah perban 
muasna, tapi i japa pe lau la idatna. Kenca 
bage Aku, TUHAN megiken pertotonna. 

Aku Dibata nu Israel, asa ndigan pe la 
Kutadingken bangsangKu. 

18 Arah datas uruk si kerah, Kubahan maler 
lau belin, janah sumbul lau, pultak i bas 
baluren-baluren. Gurun pasir Kusalihken jadi 
paya, janah taneh si kerah dem sumbul si 
erburak-burak. 

19| bas gurun pasir Kupeturah kayu cemara, 
batang saitun, rambah mir, bage pe kayu 
akasia. | bas taneh si mesawang Kusuan 
kayu eru, rikut ras batang pengkih ras kayu 
cemara. 

20 | dah kalak me pagi si enda janah ietehna 
maka Aku TUHAN nggo ngelakoken si enda. 
Kenca iperdiatekenna ngerti me ia, maka 
Dibata si Badia nu Israel si njadikenca kerina." 


Yesaya 41.211 27 113 


Dibata-dibata palsu Ia 
erkuasa janah la erguna 


21 Bagenda nina TUHAN, raja nu Israel: "O 
dibata-dibata bangsa si deban kerina, mari 
turiken kebenarenndu: cidahken dage, adi 
payo kin lit kuasandu. 

22 Mari dage ku jenda, turiken maka ieteh 
kami kai si nandangi jadi i bas wari si pepagi. 
Turiken dage kejadin-kejadin si nggona, maka 
iantusi kami kai ertina. 

23Turikenlah kai si nandangi jadi pagi, gelah 
ieteh kami maka tuhu-tuhu dibata. Bahanlah 
cilaka si mbelin tah pe si mehuli, maka kami 
mbiar dingen jengang ngidahsa. 

24 Kam ras perbahanenndu tuhu-tuhu labo 
kai kal pe, si nembah kam pe ciga kal ate! 

25 Nggo Kupilih sekalak dilaki si ringan i 
Timur: janah Kubaba ia gelah iserangna 
i Utara nari. Raja-raja iperjakina desken 
merjaki kubang, desken pande kudin merjaki 
taneh dah. 

26 se nai kam ernubuat kerna kejadin e, 
seh maka banci ikataken kami maka tuhu 
nge cakapndu e. Tapi la lit sekalak pe kam 
ngataken si e, la lit ise pe megisa kam 
melaskenca. 

27 Aku, TUHAN, Aku me si pemena 
nehken berita man Sion: Kusuruh sekalak 
suruh-suruhenku nehken berita si mehuli ku 
Jerusalem. 

28 Adi Kupepayo 1 bas kam dibata-dibata e 


kerina, Ia lit sada pe kam ngasup mereken 
ajarna. Adi Kubahan penungkunen man 
bandu Ia lit sada pe kam beluh mereken 
jabapndu. 

290 kerina dibata-dibata, labo sada pe kam 
erguna, la bo lit kai pe si banci ibahanndu, 
sabap la kam ergegeh, janah la erkuasa pe." 


Suruh-suruhen TUHAN 


42 l Nina TUHAN, "Enda me suruh- 
suruhenKu si Kupegegehi: la me 
pilihenKu, si ngena ateKu. KesahKu nggo 
Kubereken man bana, gelah ibabana 
kebujuren man kerina bangsa-bangsa. 

2 La ia nergangi, la megang sorana 
ibahanna: janah i bas pasar pe la terbegi 
sorana ngerana. 

3 Buluh si punggur, Ia itabahna, lampu 
si milep-ilep la inimpetina. Alu tutus ate, 
keadilen ibabana. 

“La ia erleja-leja, la ia ngelabuh, seh 
nggo paguh ipajekkenna keadilen i doni 
enda. Erkiteken si e, negeri-negeri si ndauh 
tertima-tima nandangi pengajarenna." 

3 Dibata kap si njadiken langit ras si 
ngkimbangkenca, doni enda ras kasa kai si 
ringan ije, la si nepasa, IberekenNa kesah 
ras kegeluhen man manusia. Janah genduari 
nina TUHAN Dibata man suruh-SuruhenNa, 

6 "Aku, TUHAN, nggo ndilo kam lako 


ndalanken sura-surangKu. Kutegu-tegu 
janah Kukawali kam. Arah kam Kubahan 
perpadanen ras kerina bangsa, arah kam 
Kubereken terang man bangsa-bangsa. 

7? Kam me Kusuruh pemedakken mata kalak 
pentang, ras mulahi kalak si tertutup i bas 
penjara si gelap. 

8Aku kap ngenca TUHAN Dibatandu. La 
Kupelepas ise pe ndatken kemulianKu: la 
Kubere maka gana-gana dat puji-pujin si jadi 
kerajangenKu. 

9 Kai si Kukataken nai, genduari nggo 
jadi. Janah genduari Kuturiken man bandu 
perkara-perkara si mbaru, aminna pe si e 
langa bo ibenai." 


Ende-enden pujin 

10 Endekenlah ende-enden si mbaru man 
TUHAN, i belang-belang doni, penangkihlah 
man BaNa puji-pujin. Ergeruhguhlah muji 
la, o lawit ras kerina isina, rendelah o 
negeri-negeri si ndauh ras si ngianisa. 

11 Pujilah TUHAN o gurun pasir ras kuta- 
kutana, o kalak Kedar, pujilah 1a. Pujilah ia, 
o kerina kalak si ringan i kota Sela, i bas 
tampuk deleng-deleng nari ersurak meriahlah 
man BaNa. 

12 Kasa kai kalak si ringan i bas negeri 
si ndauh, ipujinalah TUHAN dingen 
pemuliakenlah. 

13TUHAN berkat desken puanglima si 


mbisa, merincuh erperang dingen nggo sikap 
pe la. IserkokenNa surak-surak perang, 
IcidahkenNa KinimbisanNa man kerina 
imbang. 


Dibata erpadan nampati BangsaNa 


14 Nina Dibata, "Nggo ndekah Aku sinik saja: 
kem Aku, la Kualoi bangsangKu. Tapi genduari 
seh me paksana Aku ngerana, desken diberu 
si nandangi mupus serko Aku. 

15 Deleng-deleng ras uruk-uruk 
Kukernepken, dukut ras batang kayu, 
kerah Kubahan. Baluren lau Kusalihken jadi 
gurun pasir, janah paya-paya Kukerahi jadi 
taneh piher. 

16 BangsangKu si pentang Kutegu-tegu, 
Kubabai ia arah dalan si la pernah ibentasina. 
Kegelapen si arah lebena Kusalihken jadi 
terang, taneh si bongkak-bangkik Kubahan 
jadi kendit. Eme si Kubahan man bana, Ia 
banci lang Kusehken e kerina. 

17 Kerina kalak si ernalem man berhala- 
berhala, kalak si ngataken maka gana-gana 
me dibatana, la banci lang ihina janah mela 
akapna." 


Israel la megiken ajar 


18 Nina TUHAN, "O kalak pasek, begikenlah! 
O kam kalak pentang, perdiatekenlah! 

19 Ise kin lit bagi suruh-suruhenKu e 


pentangna? Ise kin lit bagi pertenahenKu e 
pasekna? 

200 Israel, tuhu nggo mbue si niidahndu, 
tapi si e kerina Ia iperdiatekenndu. Erpemegi 
nge tuhu pinggelndu, tapi la kai pe 
IdengkehkenNdu." 

21TUHAN Dibata tuhu-tuhu ersura-sura 
ngkelini manusia, emaka IpeganjangkenNa 
undang-undang ras PengajarenNa janah 
mesikel la, gelah undang-UndangNa i pehaga 
BangsaNa. 

22 Tapi genduari BangsaNa e irampasi, 
ikurung i bas liang janah itutup i bas penjara: 
keri ia irampuk dingen irampasi, janah ise pe 
la lit si reh nampatisa. 

23 se kam nggit megiken kata mulai 
genduari nari iperdiatekenndulah si enda. 

24 Ise kin akapndu ngendesken Israel man 
si ngerampasisa? TUHAN jine kap, sabap 
erdosa kita BaNa. La kita nggit nggeluh 
rikutken sura-SuraNa, la kita patuh man 
undang-undang si IberekenNa. 

25 Erkiteken si e IdabuhkenNa ukumen 
si mberat man banta, kesusahen perang 
ngkenai kita. | belang-belang Israel gara 
pernembeh AteNa, tapi kerina si e la 
siperdiateken, la siangka. 


Yesaya 43.117 118 


Dibata erpadan ngkelini BangsaNa 


43 10 Israel, bagenda nina TUHAN si 
nepa kam, "Ula kam mbiar, sabap 
la banci lang Kukelini kam. Kudilo kam alu 
GelarNdu: Aku kap si njadiken kam, janah 
kam sikerajangenKu. 

2 Adi ikeparindu lau si mbages, Aku ras kam: 
la kam gedap i bas kesusahen si mesangat. 
Adi ibentasindu api si gurlah, la meseng kam: 
la kam talu i bas percuban si mberat. 

3 Sabap Aku kap TUHAN Dibatandu, Dibata 
si Badia nu Israel, si Engkelinindu. Mesir 
Kubereken jadi tebusndu, Sudan ras Seba 
jadi gancihndu. 

4Perban meherga kal Kuakap kam: 
medolat, janah keleng ateKu kam, emaka 
Kubereken kalak si deban jadi gancihndu, 
janah bangsa-bangsa si deban jadi gancih 
kesahndu. 

5 Dage ula kam mbiar, sabap Aku kap 
ras kam. | Timur i Barat nari, kam ras 
kesusurenndu Kupepulungi. 

6 Kuperentahken man Utara ras Selatan, 
maka ipulahina kerina, ulanai itaban, gelah 
bangsangKu ipemulih i bas negeri si ndauh 
nari, i bas kerina tampuk doni nari. 

7 Sabap Israel eme kap bangsa si igelari 
alu gelarKu, si Kutepa ras Kujadiken guna 
kemulianKu." 

Israel eme saksi TUHAN 


8 Nina TUHAN, "Suruh bangsangKu ngadap i 
bas pengadilen. Lit matana, tapi pentang ia; 
lit cupingna, tapi pasek ia. 

9 Suruh ngadap kerina bangsa-bangsa. Apai 
kin dibata-dibatana si ngasup nuriken si 
nandangi jadi? Kerna kejadin si genduari, 
lit kin nai pernah iturikenna? Pelepas 
dibata-dibatana e maba saksina, gelah 
iturikenna kebenarenna, gelah ibuktikenna 
kebenaren kata dibata-dibatana. 

100 bangsa Israel, kam kap saksingKu: 
Kupilih kam gelah jadi suruh-suruhenKu, 
maka itandaindu janah tek kam man bangku, 
gelah iertindu maka Aku ngenca Dibata si 
tuhu-tuhu. La lit Dibata seakatan Aku: nai 
nari seh rasa lalap la lit si deban Dibata. 

Il Aku ngenca TUHAN! La lit si deban si 
ngasup ngkelini kam. 

12 Nai nggo Kuturiken kai si nandangi 
jadi, janah kenca bage reh Aku ku kam 
engkelini. La lit pernah dibata-dibata si deban 
ngelakoken si bage, janah kam kap saksingKu 
kerna si e. 

13 Aku kap Dibata, janah rasa lalap nge 
Aku Dibata. La lit ise pe banci pulah i bas 
kuasangku, la lit ise pe ngasup ngobah 
perbahanenKu." 


Yesaya 43.141 21 120 


Pulah i Babil nari 


14 Bagenda nina Dibata si Badia nu Israel, 
TUHAN si ngkelini kam: "Guna ngkelini kam 
Kusuruh pagi tentera nerang kota Babil, 
Kurontasken pagi kerabangen kota e, janah 
surak-surak si lit ije, kusalihken jadi tangis. 

15 Aku kap TUHAN, Dibatandu si Badia. 
Kutepa kam, o Israel, emaka Aku kap 
Rajandu." 

16 Nai ibahan TUHAN pasar arah tengah 
lawit, sada dalan arah lau si ergalumbang. 

17 IteguNa tentera si mbisa kempak kebenen 
gereta perang ras kudana si melala. Ampar 
ia kerina, lanai keke mulihi, bali ras sumbu 
lampu, si inimpeti. 

18 Amin bage gia nina TUHAN, "Ulanai 
inget-inget kai si nggo ndekah jadi, la padah 
ipegedang kerna kejadin si nai-nai. 

19 Nehenlah kejadin-kejadin si mbaru si 
nandangi Kubahan. Situhuna genduari pe 
nggo mulai jadi: Ia kin idahndu e? Kubahan 
pasar arah gurun pasir, janah lau belin maler 
i je. 

20 Fmaka rubia-rubia si meliar pe ipehagana 
Aku: bage pe biang kerangen ras perik unta. 
Sabap Kupepaler lau i bas gurun pasir, gelah 
litinemen man bangsa pilihenKu. 

21 Bangsa ejine nggo Kutepa man gunangku, 
lako ngendeken puji-pujin man bangKu." 

Dosa bangsa Israel 


22 Nina TUHAN, "Tapi leja kam nai man 
bangKu, o Israel: emaka lanai isembahndu 
Aku. 

23 Biri-biri persembahen tutungen Ia 
ibabandu bangKu: la ihamatindu Aku alu 
persembahenndu. Lako Kuberati kam alu 
mindo melala persembahen, labo Kulatihi 
kam alu mindo persembahen kumenen. 

24|a itukurndu kumenen man bangku, 
la ibesurindu Aku alu taben-tabeh 
rubia-rubiandu. Tapi iberatindu Aku alu 
dosa-dosandu, ilatihindu Aku alu salah si 
ibahanndu. 

25 Amin bage gia, Aku kap Dibata si nasapken 
dosa-dosandu: janah si e Kulakoken erkiteken 
bage kin biakKu. Lanai Kupeinget-inget kerina 
dosa-dosandu. 

26 Ota kita ku Pengadilen, bahan 
pengadunndu! Adi payo kin kam benar, 
turiken rananndu! 

27 Ninindu si pemena nai erdosa: peminpin- 
peminpinndu pe erdosa man bangku, 

28 peminpin-peminpin, ngeliami inganKu si 
Badia. Erkiteken si e Kubahan me kecedan 
man Israel: Kupelepas bangsangKu jine 
igombangi kalak." 

TUHAN ngenca Dibata 


44 l Nina TUHAN, "Begikenlah, o Israel, 
suruh-suruhenKu kesusuren Jakup, 
bangsa pilihenKu. 

2 Aku kap TUHAN si nepa kam: si njadiken 
kam i bas bertin nari ras si nampati kam. Ula 
kam mbiar sabap kam kap suruh-suruhenKu, 
bangsa si Kupilih, kekelengenKu. 

3Kempak taneh si muas, Kuamburken 
me lau, kempak taneh si kerah, Kubahan 
lau maler. Kukuseken me KesahKu man 
anak-anakndu, ras pasu-pasungKu man 
kesusurenndu. 

4Emaka mehuli perturahna, desken dukut i 
tepi lau, desken batang dalu-dalu i tepi lau 
maler. 

> Tupung si e, bangsa si deban ngatakenca 
nina, 'Aku sikerajangen TUHAN.' Lit ka 
pe si ngatakenca ia kesusuren Jakup. 
Sekalak-sekalak ia nuratken gelar TUHAN i 
bas tanna, ikatakenna maka ia pe bangsa 
Dibata." 

6 Bagenda me kata TUHAN si Mada Kuasa, 
TUHAN si ngerajai Israel ras si ngkawalisa, 
"Aku kap si pemena ras di perpudina, 
seakatan Aku la lit Dibata. 

1 Ise kin ngasup ngelebihi Aku? Suruh 
ia ngerana, ngakukenca i lebe-lebengKu. 
Ise kin lit nuriken kerna si nandangi 

paksa-paksa? 

8 Ula kam mbiar, o bangsangKu: ietehndu 
maka nai-nai nari seh genduari nggo leben 
Kuturiken kai si nandangi jadi. Janah kerna 
si e kam kap saksi-saksingKu. Lit kin 
dibata-dibata si deban lain Aku? La lit; janah 
la pernah lit Kubegi." 


Nembah man gana-gana, 
tuhu-tuhu man pertawa-tawan 


9 Kerina tukang gana-gana tuhu la lit ergana, 
janah barang-barang si meherga akapna e, la 
lit sitik pe gunana. Kerina kalak si nembah 
man berhala-berhala, tuhu-tuhu pentang 
dingen motu, janah erkiteken si e ugapa pe 
ia juru janah mela akapna. 

10 Labo lit ertina erbahan gana-gana besi 
janah nembahsa desken dibata. 

Il Kasa kai kalak si nembah man gana-gana 
ugapa pe mela me akapna. Kalak si erbahan 
gana-gana e manusia kap. Suruhlah ngadap 
maka iadili: ugapa pe mbiar ia janah mela 
akapna. 

12 Tukang besi muat besi: lako nepasa emaka 
tutungna ku bas api. Tanna si megegeh 
ngawatken perpalu lako nepasa. Sanga 
erdahin, melihe dingen muas ia, latih pe 
akapna. 

13Tukang kayu nibari kayu. Ibahanna i je 
gambar gana-gana alu kapur, jenari iukirna 

si mejile tempasna guna itamaken i bas 
rumahna. 

14 Banci jadi kayu si ipakena kayu asis si 
itabahna i bas kerangen nari: tah banci ka 
pe isuanna kayu eru, jenari itimaina udan 
peturahsa. 

15 Sada bagin i bas batang kayu e ibahanna 
jadi ranting. Alu si sada bagin ndai ipegarana 
api man inganna cudu ras nasakken roti. 
Bagin si debanna ibahanna jadi gana-gana 
man sembah-sembahen. 

16 Deba ka ranting ndai ipegarana guna 
manggang daging, ipanna seh besur. Cudu ia 
i je maka ula akapna mbergeh, janah nina, 
"Ntabeh kal, dingen lanai mbergeh! Seh kal 
ulina api e!" 

17 Iba-iba kayu ndai ibahanna jadi gana- 
gana, janah kenca bage erjimpuh mungkuk 
ia, isembahna gana-gana e. Ertoto ia kempak 
gana-gana e nina, "Kam kap dibatangku, 
kelinilah aku!" 

18 Kalak si bage seh kal motuna. Itutupna 
matana ras perukurenna seh maka kai pe la 
iangkana. 

19Tukang gana-gana e la lit pengertinna, 
janah la seh ukurna nungkun i bas pusuhna, 
"Deba kayu e kuciluk kap. I babo rarana 
kutasakken roti janah kupanggang daging, 
jenari ku pan. Iba-iba kayu e kubahan jadi 

nembah i lebe-lebe sengkeret kayu?" 

20 Perbahanen si bage desken man abu kap! 
Perukuren si bodoh e nggo mabai ia papak 
seh maka lanai ia tersampati. La ia nggit 
ngakuisa man dirina maka gana-gana si 
ijemakna e situhuna penipu. 


TUHAN kap si Nepa si nasa lit 
janah Ia pe Penebus 


2l Nina TUHAN, "O Israel, ingetlah 
katangKu man bandu; ingetlah maka kam 
kap suruh-suruhenKu. Kam Kutepa jadi 
suruh-suruhenKu emaka ula ilupakenndu 
Aku. 

22 Desken remang erpagi-pagi, dosandu 
nggo Kulesapken, janah salahndu pe nggo 
Kusasap desken embun. Emaka mulihlah 
kempak Aku, sabap Aku kap Penebusndu." 

23 Rendelah meriah, o langit, Sabap TUHAN 
nggo ngelakoken si e kerina. Ersuraklah, o 
ingan si mbages i teruh taneh! Ersuraklah 
meriah o deleng-deleng ras kayu kerangen. 
TUHAN nggo ncidahken KemulianNa alu 
engkelini BangsaNa Israel. 

24 “Aku kap TUHAN, Penebusndu. Si 
nepa kam i bas bertin nandendu. Aku kap 
TUHAN, si njadiken si nasa lit Aku ngenca si 
ngkimbangken langit. Janah tupung Aku nepa 
doni enda, la lit ise pe si nampatisa. 

bodohken nubuat guru perkatika 
Kusia-siaken. Perkatan kalak pentar 
Kupersilahangken, janah Kucidahken maka 
kepentarenna tuhu-tuhu kebodohen. 

26 Tapi adi suruh-suruhenKu nuriken kai 
si nandangi jadi, adi Kusuruh perberita 
petangkas rencanangKu, Kubahan maka 
nubuat ras rencana e tuhu-tuhu jadi. 
Kukataken maka Jerusalem iiani mulihi, janah 
kota-kota Juda ipajekken ka pagi. Kerina 
kota-kota e Kupekeke denggo mulihi i bas 
runtuhenna nari. 

2! Kuperentahken man lawit si mbages, 
'Kerahlah! Kubahan maka lau belinndu jadi 
kerah.' 

28 Kempak Raja Kores Kukataken, 'Kam 
merentah guna Aku, lako ndalanken 
sura-surangKu. Kam merentahkenca maka 
Jerusalem ipanteki mulihi, janah palas Rumah 
Pertoton ipajekken ka pagi." 


TUHAN ngangkat Kores jadi raja 


45 1 TUHAN nggo milih Kores jadi raja. 
langkatNa ia naluken bangsa-bangsa: 
IsuruhNa nangtangi kuasa raja-raja, janah 
kerabangen kota-kota italangi TUHAN man 
bana. Nina TUHAN kempak Kores, 

2 "Aku jine nikapken dalan man bandu, 
Kupekendit deleng ras uruk-uruk arah 

Kupecahken, eruk-eruk besi Kupenggelken. 

3Man bandu Kubereken erta-erta si 
meherga, si terbuni i bas ingan si seh 
gelapna: gelah arah e ietehndu maka Aku 
kap TUHAN, Dibata nu Israel, si ndilo kam alu 
gelarndu jine. 

4Kuangkat kam nampati Israel suruh- 
suruhenKu, bangsa si jadi pilihenKu. Nggo 
Kudilo kam, janah Kubereken kemulian man 
bandu, aminna pe la itandaindu Aku. 

> Aku kap TUHAN: Ia lit si debanna, seakatan 
Aku la lit Dibata. Kubereken gegeh man 
bandu, aminna la gia itandaindu Aku. 

6 Kulakoken me si enda gelah kerina kalak si 
belang-belang doni metehsa, maka Aku kap 
TUHAN janah la kap lit dibata si deban. 

7 Terang ras gelap, Aku nepasa, Aku mereken 
pasu-pasu bage pe cilaka. Aku, TUHAN, 
ngelakoken si enda kerina. 

8 Kupesusur kemenangen i langit nari desken 
udan, janah doni sikap ngalo-ngalosa. Jenari 
turah ia radu ras kebebasen dingen keadilen: 
Aku, TUHAN, si mahanca jadi si enda kerina." 


Dibata kap erkuasa ras si 
ngaturken si nasa lit 


9 Banci kin kudin taneh, ersoal jabap ras si 
nepasa? Banci kin taneh dah nungkun man 
tukang kudin; nina, "Kuga perbahanenndu 
e?" Tah pe nina, "La lit kebeluhenndu!" 

tuana, "Uga maka ibahanndu rupangku 
bagenda?" 

11 Bagenda me nina TUHAN, Dibata si Badia 
nu Israel, si ngaturken kerinana si nandangi 
jadi, "Lit kin hakndu nungkuni Aku kerna 
anak-anakKu? La lit hakndu nuruhsa kai arus 
Kubahan!" 

12 Aku kap si nepa doni enda, janah 
Kujadiken manusia lako ngianisa. Alu 
kuasangKu, langit Kukimbangken: matawari, 
bulan, ras bintang-bintang, kerinana 
Kuaturken. 

13 Maka keke ukur Raja Kores, Aku nge 
nuruhsa, gelah sura-surangKu ras kebenaren 
isehkenna. Kupekendit dalan si man 
bentasenna. KotangKu Jerusalem ipantekina 
ka! Janah bangsangKu si tertaban ipulahina. 
Labo ise pe si ngupahi ia, labo ise pe si 
nogoksa. Enda me kata TUHAN, Dibata si 
Mada kuasa. 

14 Bagenda nina TUHAN, "O Israel, kam me 
pagi empuna kebayaken Mesir ras Sudan. 
Kalak Seba si gedang mbelin jadi budakndu 
pagi, janahna teriket alu rante, iarak-arakna 
kam arah pudi. Nembah mungkuk ia man 
bandu, janah nina, 'Ras kam kepe Dibata: la 
lit Dibata si deban seakatan Ia. 

15 Dibata nu Israel, si ngkelini BangsaNa, 
eme Dibata si la teridah. 

akapna, la banci lang ipemela-melaken ia 
kerina. 

17 Tapi Israel ikelini TUHAN, rasa lalap Ia 
masap kemenangenna. Bangsa ela ipemela- 
melaken, seh asa si ndekah-ndekahna.'" 

18TUHAN kap si nepa langit, seakatan Ia, 
Dibata la lit. ItepaNa ras IpetembeNa doni 
enda, paguh dingen tahan i bas inganna. 
Taneh enda ItepaNa la burbar, la mesuni, tapi 
mehuli, gelah banci iiani. Ia me singatakenca 
nina, "Aku kap TUHAN, si deban la lit Dibata. 

19 Aku ngerana Ia erbuni-buni, sura- 
surangKu pe la Kubahan terbuni. Labo 
Kusuruh bangsangKu Israel maka Aku 
idaram-darami i bas ingan si burbar ras si 
mesuni. Aku kap TUHAN, si ngataken ketuhu- 
tuhun, janah kai si benar, Kupebetehken." 


TUHAN doni enda ras gana-gana Babilon 


20 Nina TUHAN, "Marilah pulung kerina, o 
kam kalak si tading denga i bas bangsa- 
bangsa. O, kam kalak motu, si erbaris 
siarak-araken maba gana-gana kayu: kam 
kalak si ertoto man gana-ganandu, si la 
ngasup ngkelini geluhndu. 

21 Mari turiken pengadunndu: arih-arihlah 
kam sapih-sapih temanndu. Ise nai si nggo 
nurikenca kerna kai si nggo jadi enda? Ma kin 
Aku, TUHAN, Dibata si adil ras si Engkelini? 
Seakatan Aku, la lit Dibata. 

kam kerina manusia i doni. Sabap Aku ngenca 
Dibata, la lit si debanna. 

23 Padan si Kubahan, tuhu, janah Ia mobah- 
obah; i bas gelarKu jine Aku ersumpah. 
Kerina manusia, i lebengKu pagi erjimpuh, 
janah ersumpah, maka rasa lalap tutus atena 
nembah. 

24 Kerna Aku ikatakenna, 'Arah TUHAN 
ngenca maka lit kemenangen ras kuasa. Tapi 
kerina kalak si ernembeh ate man bangku, 
mela pagi akapna tedis i adep-adepenKu. 

25 Tapi kesusuren Jakup la banci lang dat 
kemenangen, janah ermulia ia erkite-kiteken 
Aku, TUHAN. ' 

46 ' Dewa Bel nggo mbengkung, Nebo 

nggo njerunuk; nai dibata-dibata 
Babil e isembah, tapi genduari iampeken ku 
gurung asuh-asuhen baban si mberat man 
asuh-asuhen si nggo latih. 

2 Gana-gana e Ia ngasup engkelini dirina, 
tapi itaban jenari ibaba kerina, bage me 
jadina man gana-gana Babilon. 

30 kesusuren Jakup, dengkehkenlah Aku, 
kam kerina si tading denga i bas bangsangKu. 
Nggo kutatang-tatang kam mulai i bas bertin 
nari, tangtang tubuhndu nari nggo kam 
Kuembahi. 

4Aku kap Dibatandu, emaka Kuembah- 
embah kam, seh kam metua janah ubanen. 

Kuangkip-angkip, janah Kukelini kam. 

> Ras ise kin Aku banci ipeserindu? Lit kin si 
deban bali ras aku? 

6 Italangi kalak dompetna, jenari 
itungtungkenna emasna; janah itimbangna 
pirak i bas neraca. Iupahina tukang emas 
lako erbahan gana-gana, kenca bage nembah 
erjimpuh ia i lebe-lebena. 

!lampekenna gana-gana e ku babo barana, 
ipersanna lawes; jenari itamakenna ka ku 
inganna. I je me lalap gana-gana e tedis, la 
ngasup miserken bana. Adi lit kalak ertoto 
ku ia, la ia ngasup ngaloi la ngasup pe ia 
ngkelinisa i bas cilaka nari. 

8 Ingetlah enda, o perdosa, ukurilah si 
nggo-nggona. 

9 Peinget-ingetlah kai si jadi nai. Akuilah 
maka Aku ngenca Dibata, janah la lit si bali 
ras Aku enda. 

10 Bena-benana nari nggo Kunubuatken 
kerna kedungenna, nai-nai nari nggo 
Kuturiken kai si nandangi jadi. Nggo 
Kukataken maka rencanangKu la terolangi, 
janah sura-surangKu la banci lang 
Kudalanken. 

11 Kudilo sekalak jelma i Timur nari, ia reh 
desken perik rajawali. Kerina sura-surangKu 
idalankenna, sue ras kata si Kubelasken, bage 
me jadina. 

pusuhna, iakapndu maka kemenangen ndauh 
denga. 

13 Aku erbahanca maka ndeher kemenangen, 
janah kemenangenKu la Kupelawen-lawen. 
Kota Jerusalem Kuselamatken, janah man 
Israel Kubereken kemulianKu." 


Ukumen man Babil 


47 l Nina TUHAN, "O Babil, i bas kursi 
kinirajanndu nari, nusurlah, kundullah 
kam i bas abu taneh. Mbarenda kam desken 
singuda-nguda mejile dingen mberu, tapi 
genduari nggo bene kap kinijilenndu. 

2 Gilinglah tepung alu batu penggilingen, 
tudungndu pe cibalken. Tangtangi uis 
alusndu, singsing abitndu lako ngepari lau. 

3 Manjang-anjang me kam i lebe-lebe kalak, 
ipemela-mela dingen ipeteruk. Erbalas ateKu 
man bandu, janah ise pe la ngasup ngambati 
Aku." 

4Dibata si Badia nu Israel mulahi kita, 
gelarna eme TUHAN si Mada Kuasa. 

> Nina TUHAN kempak Babil, "I bas ingan si 
gelap, sinik kam i je kundul. Kam lanai nari 
igelari kalak '"Kemberahen nu bangsa-bangsa". 

6 Mbarenda nembeh ateKu kempak 
bangsangKu, emaka Kupelepas keliamen erta 
pusakangKu. Kuendesken ia ku bas tanndu, 
tapi la atendu mekuah man bana; subuk 
tua-tua pe iberatindu. 

kemberahen. La iukurindu kepeken, kuga 
kedungenna. 

80 kam si nggeluh pesenang-senangken 
bana, dengkehkenlah katangKu: iakapndu 
maka la lit kai pe man kebiarenndu. lakapndu 
maka kam me si erkuasana, nindu, 'Aku kap 
Dibata, la lit ganjangen asa aku.' lakapndu 
maka kam la banci mbalu, kepaten anak pe 
akapndu la banci inanamindu. 

9Tapi rempet i bas sada wari, kam 
kedabuhen si dua ndai. Aminna lit pe tangkal 
ras tabasndu, bene perbulangenndu ras 
anak-anakndu. 

10 Teneng kal kam i bas kejahatenndu: sabap 
akapndu Ia lit ise pe ngidah perbahanenndu. 
Kam nggo papak erkiteken kepentaren ras 
pemetehndu, nindu, 'Aku kap Dibata, la lit 
ganjangen asa aku.' 

ll Reh me ku kam cilaka; tabas ras 
tangkalndu la ngasup ngambatisa. Rempet 
kam kena mara, mara si la iarapndu bage 
rehna. 

12 Teruslah pake tabas ras kinigurunndu, 
si kitik-kitikndu nari nggo ipergunakenndu. 
Mbera-mbera erguna e man bandu, mbera- 
mbera mbiar ibahanna musuh-musuhndu. 

13 Ngelabuh nge kam, aminna pe melala si 
ngajari: suruhlah guru-guru pertendungndu 
e nampati. Ipelajarina bintang-bintang, 
ibahanna sibar-sibar langit si meganjang. 

si nandangi jadi bandu. 

14 Desken nggala keri ipan api si gara, dirina 
jine pe la ngasup ikelinina. Api si gurlah, 
lasna la teralang, la banci man ingan cudu, 
bagi api arang. 

15 Bage me perasatna guru pertendung e 
man bandu, aminna pe kitik-kitikndu nari 
nggo ia jadi penungkunenndu: itadingkenna 
kam, idalanina dalanna, la lit si engkelini 
kam, lawes ia kerina." 


Dibata si metehsa kerna 
wari si nandangi reh 


10 bangsa Israel, kesusuren Juda, 
18 begikenlah! Kam ersumpah i bas gelar 
TUHAN. Ikatakenndu maka Dibata nu Israel 
kap si isembahndu: tapi la kap i bas pusuhndu 
nari kai si ibelaskenndu: 

2 Amin bage gia, megah ka akapndu 
ngatakenca, maka kam me penduduk kota 
si badia, janah kam ernalem kempak Dibata 
nu Israel saja, TUHAN si Mada Kuasa, e kap 
GelarNa. 

3Nina TUHAN kempak Israel "Nai nggo 
Kukataken kai si nandangi jadi: jenari rempet 
Kujadiken si ndai. 

4Kuteh maka pusuhndu mekeng bagi waja, 
urat kudukndu piher bagi tembaga. 

> Emaka kejadin-kejadin enda nai nari nggo 
Kunubuatken, ope denga jadi nggo leben 

ras gana-ganandu si mahanca jadi bandu. 

6 Genduari nggo me jadi kerina si kuturiken 
nai bandu; emaka arus iakuindu, nubuatKu 
payo tuhu. Genduari Kunubuatken ka perkara- 
perkara si mbaru, eme kejadin-kejadin si 
langa Kupetangkas bandu. 

7 Enda denga nge Kubahan si e jadi, 
perkara-perkara si bage la pernah jadi nai-nai 
nari. Adi lit kin bage, tentu nindu ngerana, 'Si 
e nggo me kueteh kerina.' 

8 Kueteh nge maka kam Ia terteki, 
kam terberita kalak si pet nogani, em 
sabapna maka si enda la pernah ibegindu, 
sengkebabah kata pe la pernah seh ku 
cupingndu. 

9 Gelah ipuji kalak gelarKu, Kusabari kal 
ukurKu. RawangKu Kutahan, maka ula keri 
kam Kukernepken. 

10] bas api kiniseran, kam Kuuji, bali ras 
pirak, iane i bas api. Tapi kepeken si la erguna 
kepe kam. 

Il Sj e Kulakoken guna Aku: sabap gelarKu 
la ateKu jadi mbau. Man ise pe la Kubere 
kemulianKu." 


Kores, raja pilihen TUHAN 


12 Nina TUHAN, "Begikenlah, o Israel, bangsa 
si nggo Kudilo. Aku kap Dibata, si pemena ras 
si perpudina. 

tanKu, si kemuhen ngkimbangken langit 
enda. Tupung Kudilo langit ras doni enda, 
minter ia sikap ngadap kerina. 

14 Pulunglah kam kerina, jenari begiken: 
la lit sada pe dibata-dibata si ernubuatken 
maka Babil iserang kalak si nggo Kupilih: 
ilakokenna me kasa kai si Kusuruh. 

15 Aku me si ngerana ras si ndilo ia, Kubabai 
ia, janah Kupeseh sura-surana. 

16 Mari deheri Aku, jenari begiken. 
Bena-benana nari pe Aku nggo ngerana 
terang-terangen. Asum jadi si Kukataken 
e, Aku pe lit i je." (Tuhan si Erdolat nggo 
mereken GegehNa man bangku janah nuruh 
aku.) 


Rencana TUHAN nandangi BangsaNa 


17 Dibata si Badia nu Israel, TUHAN si 
ngkelini kam ngataken bandu, "Aku kap 
TUHAN Dibatandu; Aku ngajari kam guna 
kiniulinndu, janah naruhken kam ku bas dalan 
si man dalanenndu. 

18 Bicara patuh kam man perentahKu, tentu 
maler man bandu kemalemen ate desken lau; 
janah kemenangen ku kam nepet, desken 
galumbang si ergalun ku tepi lawit. 

19 Kesusurenndu pe bagi kersik teremna, 
janah Kujaga maka la masap ia." 

20 Ndaratlah i Babil nari, lompatkenlah: 
beritakenlah alu surak meriah. Momoken ku 

ngkelini Israel, suruh-SuruhenNa!" 

21 Asum itaruhken TUHAN nai BangsaNa arah 
gurun pasir si melas, la sempat ia terketes 
perbahan muas. Sabap ipedarat TUHAN lau 
man bana i bas lingling nari, IbekakenNa 
batu, jenari erburak lau i bas nari. 

22"|a lit dame man kalak jahat," nina 
TUHAN. 


Israel eme terang man bangsa-bangsa 

49 10 negeri-negeri si i tepi lawit, 

perdiatekenlah: begikenlah katangku, 
o bangsa-bangsa si ndauh. TUHAN nggo ndilo 
aku i bas bertin denga pe aku, IpilihNa aku i 
bas mula jadingku. 

2 Dilahku IbahanNa entelap bagi pedang, i 
bas TanNa IbunikenNa aku. IbahanNa aku 
desken anak panah si entelap, tersusun i bas 
inganna, sikap guna ipanahken. 

3Nina man bangku, "Kam kap suruh- 
suruhenKu, o Israel, erdandanken kam, 
gelarKu terpuji." 

“Tapi ningku, "Nggo latih kuakap erdahin, 
tapi sia-sia kerina: nggo kupekeri gegehku 
tapi la lit bekasna." Amin bage gia tek 
aku maka ibela TUHAN nge perkarangku, 
IberekenNa nge upahku i bas kerina 
kelatihenku. 

“| bas bertin nari pe, TUHAN nggo milih aku, 
IbahanNa aku jadi suruh-SuruhenNa, lako 

merap marpar. | lebe-lebe mata TUHAN, aku 
ipermuliaken, Ia kap sumbul gegehku. 

6 Nina TUHAN man bangku, "O suruh- 
suruhenKu, lit denga dahin si terbeliden 
bandu; la cukup terjeng iulihken kam Israel 
si tading denga, ras ngulihken kehagan man 
bana, tapi Kubahan ka pe kam jadi terang 
man bangsa-bangsa, gelah keselamaten seh 
man bangsa doni kerina." 

' Dibata si Badia nu Israel si Penebus, 
ngataken man kalak si igombangi, si ciga 
ate kerina bangsa doni, si jadi budak man 
penguasa-penguasa, "Raja-raja ngidah kam 
ipulahi, emaka tedis ia lako nghamati: janah 
pengulu-pengulu pe ngidahsa, emaka nembah 
mungkuk ia kerina." Si enda jadi erkiteken 
TUHAN tetap nehken PadanNa, Dibata si 
Badia nu Israel nggo milih suruh-SuruhenNa. 


Jerusalem ipanteki ka me mulihi 


8 Nina TUHAN man BangsaNa, "Adi 
keselamatenndu nggo seh paksana. 
Kucidahken perkuah ateKu man bandu janah 
Kualoi pe nderkuhndu mindo penampat 
bangKu. Kam Kukawali ras Kujaga, janah arah 
kam Kubahan perpadanen ras kerina bangsa. 
Kubere kam ringan mulihi i bas negerindu si 
nggo melungen genduari. 

9 Kalak si i bas penjara Kupulahi, janah 
kalak si i bas gelap, kempak terang Kubabai. 

gedang-gedang dalan, janah i das uruk si 
melinang pe la ia kurang nakan. 

10L a ndigan pe ia muas tah kelihen, las 
matawari i gurun pasir la mereken kiniseran. 
Sabap Aku, si Perkuah naruhken ia, janah 
Kubabai ia ku sumbul si erburak-burak launa. 

Il Arah deleng-deleng Kubahan pasar 
mbelin, janah kerina dalan irataken. 

12 BangsangKu reh i bas ingan si ndauh nari, 
subuk i Utara ras i Barat nari, bage pe i Sinim 
nari." 

130 langit rendelah! O doni ersuraklah alu 
meriah, o deleng-deleng, alu sora megang, 
rendelah. lapuli TUHAN me BangsaNa, 
mekuah AteNa ngenehen BangsaNa si 
mesera. 

14Tapi ngerana kalak Jerusalem, "TUHAN 
nggo nadingken kita: nggo IlupakenNa kita!" 

15 Emaka erjabap TUHAN nina, "Banci kin 
nande ngelupaken anakna? Banci kin la 
keleng atena man anak si ipupusna? Aminna 
pe nande ngelupaken anakna, tapina Aku la 
ndigan pe ngelupaken kam kerina. 

160 Jerusalem, la ndigan pe kam Kulupaken! 
Sabap i bas tapak-tapak tanKu, gelarndu 
nggo Kusuratken. 

17 Pedas me reh kalak si manteki kam mulihi, 
o Jerusalem, janah lawes me kerina kalak si 
nggo ncedaken kam. 

kai si jadi: nggo pulung kalak kerina, janah 
mulih me ia ku kuta genduari. Tuhu-tuhu 
katangKu bandu, megah me akapndu 
erkiteken anak kutandu, bali megahna ras 
singuda-nguda si tersereh, make barang si 
meherga. 

19 Tanehndu tuhu nggo ceda ras lume, 
tapi picetsa pagi man ingan kalak si reh ku 
je. Janah kalak si ncedaken kam gelgel e, 
ipedauh i bas kam nari pe. 

20 Bangsandu si tunduh i negeri 
pembuangen, i bas sada paksa pagi 
ngataken, 'Negeri enda kitiksa, perlu denga 
kita tole taneh man inganta.' 

21 Emaka nindu pagi i bas ukurndu ngerana, 
| ja nari rehna anak enda kerina? Ise 
ngenda si mupussa? Ise pebelin-belinca? 
Anak-anakku nggo keri, aku mupus, lanai 
banci, aku ibaba ku pembuangen, janah je 
me aku ringan la erteman. I ja nari dage 
rehna anak enda kerina?'" 

22 Nina TUHAN si Erdolat man BangsaNa, 
"Kuawatken tanKu jadi tanda man bangsa- 
bangsa, emaka ibahanna mulih anak-anakndu 
subuk dilaki bage pe diberu. 

23 Raja-raja desken bapandu, kemberahen- 
kemberahen bagi nandendu. Kerina ia 
erjimpuh i lebe-lebendu, ihamatina kam alu 
ngema tapak-tapak nahendu. Kenca bage, 

kalak si ngarapken penampatKu la kemalun." 

24 Lit si nungkun nina, "Banci kin irebutndu 
barang rampasen i bas kalak si mbisa? Banci 
kin ipulahindu tabanen kalak si merawa?" 

25 Nina TUHAN ngaloisa, "Payo, si eme 
si nandangi jadi. Tabanen kalak si mbisa 
nandangi irebut mulihi, barang rampasen 
kalak si merawa irampas i bas ia nari. 

Kasa kai musuhndu Aku ngelawanca janah 
anak-anakndu Kupulahi kerina. 

26 Kubahan maka si nindih kam si bunuh- 
bunuhen, sabap mabuk ia nginem dareh 
bali ras minem anggur. Kenca bage kerina 
manusia metehsa maka Aku me TUHAN, 
Penebusndu. letehna maka Aku me Dibata si 
Mbisa nu Israel." 

50 l Nina TUHAN, "Akapndu kin 

bangsangKu Kupedauh bagi sekalak 
dilaki ngulihken ndeharana? Adi bage, 
apai dage surat mulihna? Akapndu kin 
kudayaken bangsangKu ku pembuangen 
desken sekalak jelma ndayaken anak man 
perutangenna? Labo bage! BangsangKu 
ibaba ku pembuangen erkiteken dosa ras 
kejahatenna. 

2 Tupung Aku reh lako ngkelinisa, ngkai 
maka bangsangKu la lit ngalo-ngalosa? La kin 
cukup gegeh ras kuasangKu mulahi ia, maka 
la ia ngaloi tupung Aku erlebuh man bana? 
Lawit pe kerah arah perentahKu, lau belin pe 

nurungna mate perban kurang lau. 
3 Langit banci Kusalihken jadi mbiring, bali 
biringna ras uis kalak si nangisi kalak mate." 


Kepatuhen suruh-suruhen TUHAN 


“TUHAN si Erdolat nggo ngajari aku ngerana, 
gelah banci kupegegehi kalak si latih, alu 
kata-kata. Tep-tep erpagi-pagi IpekekeNa 
ukurku, lako ndengkehken PengajarenNa 
man bangku. 

> Ibereken TUHAN man bangku pengertin 
emaka la aku surut i bas la nari, la aku 
ngelawan. 

6 Kutareken gurungku man kalak si mekpek 
aku, bage pe isangku man kalak si ngeruah 
janggutku. Megombang kalak bangku, 
icidurina ayongku, tapi la kulawan, la 
kutamburi ayongku. 

7 Perban TUHAN si Erdolat penampatku, 
icekuraki kalak pe labo gulut ukurku. 
Kupepiher ukurku nahankenca, sabap kuteh 
labo banci kuakap mela. 

8 Ndeher kap Dibata ras aku, IcidahkenNa me 
maka la ersalah aku. Ise pang nalahken aku? 
Ota ras ku pengadilen, bahan pengadunndu. 

9TUHAN jine kap si ngkapiti aku, dage ise 
banci nalahken aku? Masap me kerina si 
ngaduken aku, bali ras uis ipan nget-nget. 

100 kam kerina si mehamat man TUHAN, 
janah patuh man perkatan suruh-SuruhenNa: 

gelapna tapi ernalemlah man TUHAN janah 
teklah man BaNa. 

110 kam si erbahan pertakin lako meneken 
kalak kam jine nge bene arah pertakinndu 
e. TUHAN jine kap si mahanca si enda jadi: 
emaka seh kal akapndu suina IbahanNa. 


Kata pengapul man Jerusalem 


5 1 1 Nina TUHAN, "Begikenlah Aku, o kam 

si mesikel ikelini, o kam si ndarami 
penampat i bas Aku. Ingetlah lingling batu 
asalndu nai lubang pemuaten batu ingan asal 
mulandu. 

2 Ingetlah nini-ninindu Abraham, ras Sarah: 
tupung Kudilo Abraham, langa lit anakna. 
Jenari Kupasu-pasu janah Kubereken anak 
man bana: Kubahan nterem kal sinursurna. 

3 Kucidahken me perkuah ateKu kempak 
Jerusalem, kempak kerina kalak si ringan 
i bas runtuh-runtuhenna. Taneh si kerah 
janah i je la kai pe turah. Kubahan jadi 
peken bali ras Pardis. Lit ije keriahen ras 
kemalemen ate, radu ras ende-enden pujin 
ras pengataken bujur pe. 

4Begikenlah Aku, o bangsangKu, begikenlah 
kai si Kukataken bandu. Kubereken 
pengajarenKu man bangsa-bangsa: 
undang-undangKu mereken terang man 
bana. 

kemenangenKu nggo reh deherna. Aku 
jine pagi ngerajai bangsa-bangsa kerina, 
tertima-tima ia, sabap Aku me pengarapenna. 

6 Tarelah ku langit, tatap kempak doni, 
masap me langit desken cimber api. 

Doni enda getem bagi uis male, desken 
rengit, jelma si ngianisa keri mate. Tapi 
kemenangenKu la erpeltep-peltep. 

10 bangsangKu si meteh bujur, begikenlah 
Aku, i bas pusuhndu kap rurat pengajarenKu. 
Ula mbiar adi isaling-saling ras igombangi 
kalak kam, 

8 sabap lesap me pagi ia desken uis ipan 
nget-nget! Tapi keselamaten si Kubereken 
tahan rasa lalap, kemenangenKu Ia 
erpeltep-peltep." 

9 Kekeken min TUHAN, kekekenlah, sampati 
kami! Pakelah KuasaNdu, kelini kami. Pakelah 
e bagi si IbahanNdu i bas paksa si nai tupung 
IperperkenNdu Rahap, naga lawit si adi. 

10 Kam ka nge si ngkerahi lawit si mbages si 
erbahan dalan arah tengah lau. Emaka kalak 
si IkeliniNdu, banci ngepar alu selamat. 

11 Kalak si nggo IpulahiNdu e seh me i 
Jerusalem alu meriah ersurak ras rende. 
Keriahen si rasa lalap ndemi pusuhna, suhsah 
ras ndele ate, rasa lalap lanai inanamina. 

12 Bagenda nina TUHAN, "Aku, Aku nge si 
ngapuli kam. Ngkai maka kam mbiar man 

ras dukut-dukut? 

13 Nggo kin kam lupa man TUHAN si Nepa 
kam, si ngkimbangken langit, ras si namaken 
palas doni enda? Ngkai maka kam mbiar la 
erngadi-ngadi, nandangi kalak merawa si 
nindas kam ras kalak si atena ngkernepken 
kam? Situhuna keganasen e lanai banci 
ngkenai kam. 

14 Kalak si tertaban pedas me ipulahi: Ia ia 
mate, janah la ia kurang nakan. 

15 Aku kap TUHAN Dibatandu: Kugawer lau 
lawit, emaka ergeruhguh sora galumbang. 
GelarKu eme TUHAN si Mada Kuasa! 

16 Kukimbangken langit, janah Kupajekken 
palas doni. Kukataken man Jerusalem, 'Kam 
kap bangsangKu! Nggo Kubereken bandu 
pengajarenKu, janah Kukawali kam alu 
tanKu.'" 


Nggo bias kiniseran Jerusalem 


170 Jerusalem, kekeken, tediskenlah. 
Ukumen pernembeh ate TUHAN nggo 
inemndu tare calung si IberekenNa man 
bandu. Nggo inemndu seh keri, emaka nggo 
mbewat-mbewat kam ibahanna. 

18 Anak si ipupusndu Ia lit sada pe si mabai 
kam, i bas anak si ipebelin-belinndu la lit sada 
pe si negu-negu kam. 

19 Kam nggo kedabuhen dua erbage mara: 
La lit ise pe si ngapuli kam: negerindu nggo 

kelihen mesangat. 

20| bas serpang dalan, anak-anakndu 
guling perban kotena bali ras belkih kena 
banto perburu. Nggo igejapna uga sangatna 
pernembeh ate Dibata. 

210 kam anak kota Jerusalem si i bas 
Kiniseran si mberat, seh maka kam 
mbewat-mbewat bagi kalak mabuk! 

22 Bagenda nina TUHAN Dibata sikapitndu, 
"Calung pernembeh ateKu si Kubereken 
bandu Kubuat me genduari. Anggur si 
erbahanca kam mbewat-mbewat, lanai pada 
inemndu. 

23 Kubereken me calung e man kalak si 
nindas kam mbarenda, kalak si mahan kam 
ampar i bas dalan, si ndedehi kam bali ras 
kubang." 


Ipulahi Dibata Jerusalem 


1 Kekeken, o Jerusalem, kekeken! 
5 2 Pakekenlah gegehndu. O Jerusalem 
kota si Badia, pakekenlah uis kehaganndu, 
kalak si la bersih lanai banci mengketi kam. 
2 Kuisken abu si leket i bas dagingndu: 
kekeken, tangtangi rante si ngiket 
kerahungndu o anak kuta Sion si tertaban. 
3Nina TUHAN kempak BangsaNa, "Tupung 
kam idayaken jadi budak labo lit ise pe si 
nggalarisa. Erkiteken si e guna mulahi kam, 
la ka bo perlu itebusi. 

si e Iilakokenndu arah ukurndu ersuruh. Tapi 
Assur mabaken kam alu paksa janah Ia lit 
sitik pe igalarina kerna kam. 

“Janah genduari bage ka nge jadi i Babilon. 
Kam itabanna, janah la lit sitik pe igalarina. 
Kalak si merentah kam, meganjang cakapna, 
janah la erngadi-ngadi megombang ia man 
bangku. 

6 Seh me pagi paksana maka iakuindu Aku 
Dibata, janah maka Aku nggo ngerana man 
bandu." 

! Seh kal riahna ukur ngidahsa: persuruhen 
reh ngepari deleng-deleng, maba berita 
si mehuli, berita perdamen. Imomokenna 
kemenangen, janah nina man Sion, 
"Dibatandu raja kap." 

8 Megi si e pengawal kota ersurak, ersurak 
ras-ras alu meriah! Alu matana jine idahna 
TUHAN mulih ku Sion. 

90 runtuh-runtuhen Jerusalem, ersuraklah 
alu meriah, sabap ipulahi TUHAN me 
Jerusalem lapuliNa me BangsaNa. 

10 | cidahken TUHAN me KuasaNa, i lebe-lebe 
mata kerina bangsa. Kerina doni pagi 
ngidahsa, TUHAN ngkelini BangsaNa. 

l1 Tadingkenlah kota Babil o kam kerina si 
maba perkakas rumah pertoton. Ula jemak 
barang si pantang pebadiaken bandu, jenari 
berkatlah. 

lawes, sabap labo kam lompat. TUHAN 
Dibatandu kap si naruhken kam, i pudi dingen 
i lebe nari IkawaliNa kam. 


Suruh-suruhen si ngenanami kiniseran 


13 Bagenda nina TUHAN, "La kap sia-sia 
suruh-suruhenKu ndahiken dahinna: ipehaga 
dingen ipeganjang kal ia. 

14Mbarenda nterem kal kalak sengget 
ngidah ia: sabap nggo ceda kal tempasna seh 
maka lanai tempa ia manusia. 

15 Tapi genduari melala bangsa jengang 
ngidahsa, janah raja-raja la ngasup ngerana 
perban mamangna atena. Kai si la pernah 
itehna mbarenda idahna me pagi janah 
lantusina." 

l Ngaloi bangsa e nina, "Ise nge tek 
53 nandangi si iberitaken kami enda? Ise 
banci ngidahsa kuasa TUHAN i jenda? 

2 Peraten TUHAN kap e, maka suruh- 
SuruhenNa e bali ras sinuan-sinuan, si turah i 
bas taneh tenggiring si kerah. La ia mehaga, 
rupana pe la mejile, emaka labo kita merhat 
ngenenca pe. La lit kai pe si ngena ateta 
kerna ia, emaka labo ateta metedeh man 
bana. 

3 ja itulak dingen igombangi igengkenna 
kiniseran ras si mesui. Ciga ate kalak ngenen 
ia, la iergaken, la lit si mperdiatekenca. 

nge si mersan si mesuita. Kiniseranna iakap 
kami mbarenda ukumen si ibereken Dibata 
man bana. 

> Tapi erkiteken dosa-dosanta nge maka ia 
ilukai erkiteken kejahatenta maka ia igudami. 
Gelah kita terkelin, ia iukum, erkiteken bekas 
lintangna maka kita malem. 

6 Kerina kita desken biri-biri si nggo papak; 
si dalani dalanta sekalak-sekalak. Tapi 
idabuhken TUHAN ukumen man bana, 
ukumen si patut kita ndatkenca. 

! Seh kal kejamna perbahanen man bana, 
tapi igengkenna, janah sinik saja ia. Bali 
ras anak biri-biri si nandangi igeleh, bali ras 
biri-biri si nandangi iguntingi mbuluna, la sitik 
pe ia sumekah. 

8 la itangkap, idabuhken ukumenna, jenari 
ibaba gelah iukum mate ia. Tapi la ise pe 
mperdiateken nasipna, aminna pe ia mate 
erkiteken dosa-dosa bangsanta. 

9 la ikuburken sada lubang ras kalak jahat, 
itanemken ras kalak bayak, aminna pe la ia 
pernah ngelakoken si jahat, tah melasken 
kata guak." 

10 Nina TUHAN, "PeratenKu kap maka ia 
ndatken kiniseran: ia mate guna persembahen 
pengalemi dosa. Erkiteken si e nggedang 
umurna, janah idahna kesusurenna. Arah ia 
jadi me bagi si Kusura. 

itehna me maka kiniseranna e labo sia-sia. 
Suruh-suruhenKu si tutus e, nterem kalak 
ibahanna benar, janah ia me simersan 
ukumen nterem jelma. 

12 Erdandanken si e Kubereken man bana 
ingan si mulia, i tengah-tengah kalak si mbelin 
ras si erkuasa. Sabap nggit ia ngendesken 
kesahna seh mate, ngenanami kiniseran bagi 
kalak jahat. Tapi si tuhuna ipersanna dosa 
nterem jelma, janah itotokenna gelah kalak 
jahat ialemi kerina." 


Kekelengen TUHAN man Israel 


54 10 Jerusalem, kidekah enda bali kam 
ras diberu si la mupus tapi genduari 
kam nggo banci rende dingen ersurak alu 
meriah. Nterem me anakndu, teremen asa 
anak pernanden si la pernah itadingken 
perbulangenna. 

2 Pebelinilah kemahndu, ula tanggungi, 
pegedangi tinali-tinali dingen peteguhi 
pantuk-pantukna. 

3 Sabap ipebelangi me tanehndu ku kerina 
dampar, janah kota-kota si lume, dem pagi 
mulihi. Negerindu si genduari ikuasai bangsa 
si deban, mulai ka pagi jadi sikerajangenndu. 

4Ula kam mbiar sabap lanai pagi mela 
iakapndu, lanai pagi megombang kalak 
man bandu. Lupa me kam pagi kerna 

pe kai si man kemelanken sanga kam mbalu. 

3 Si nepa kam eme perbulangenndu, GelarNa 
eme TUHAN si Mada Kuasa, Dibata si Badia 
nu Israel eme kap kekelengenndu, Ia me si 
merentah doni enda kerina. 

6 Kam desken sekalak ndehara si nguda 
denga si erceda ate erkiteken itadingken 
perbulangenna. Tapi ilebuh TUHAN kam 
mulihi nina, 

7 “Kentisik ngenca kam Kutadingken: Kulegi 
me kam mulihi alu kekelengen si mbelin. 

8 Erkiteken gara pernembeh ateKu, Ia 
Aku nggit ncidahken ayongKu, tapi labo 
aku lalap nembeh man bandu. Jenari rasa 
lalap Kucidahken kekelengenKu." Bage nina 
TUHAN, Penebusndu. 

9"Tupung paksa Nuah, erpadan Aku nai, 
ndigan pe lanai Kubahan kelenglengen ndemi 
doni. Genduari erpadan Aku, ndigan pe lanai 
kam Kutembehi, lanai kam Kuukum, lanai 
Kurawai. 

10 Bicara deleng-deleng miser gia, uruk-uruk 
pe mundu-undu, tapi keleng ateKu tetap la 
miser i bas kam nari, janah padan dame si 
Kubahan lalap paguh la mundu-undu." Bage 
nina TUHAN si ngkelengi kam tetap. 


Jerusalem si mbaru 


11 Nina TUHAN, "O Jerusalem, kota si 
sangana mesera, kota si medungu, si Ia lit 

batu sapir si meherga, janah kerina batu 
batandu kuleketken alu semin si mejilena. 

12 Menara-menarandu Kubahan batu delima 
tembok-tembokndu batu permata: pintu- 
pintu gerbangndu batu si erndilap-erndihawa 
rupana ernala-nala, bagi api si gara. 

13 Aku jine kap si ngajari pendudukndu, 
emaka senang dingen dame geluhna kerina. 

14 Kebujuren ras kebenaren mahanca kam 
megegeh, lanai lit si nindih kam, lanai lit si 
man kebiaren. 

15 Adi iperangi kalak kam, labo bekasKu 
nuruh; ise si ngelawan kam la banci lang 
ndabuh. 

16 Aku kap si njadiken tukang besi, si pegara 
api arang lako nepa senjata. Aku ka nge 
si njadiken tentera si make senjata e lako 
munuhi. 

17 Tapi la lit senjata si banci nakiti kam: 
janah kasa kai si ngaduken kam italukenndu 
i bas pengadilen. Kerina suruh-suruhenKu 
Kubela: Kubereken bana kemenangen." Bage 
nina TUHAN. 


Nggit min Israel ngaloken 


l Nina TUHAN, "Marilah kam si muas 
5 5 kerina, lau inemen nggo sikap i jenda. 
Marilah kam si la erduit kerina, enda nakan, 
panlah asa puasna. Marilah, anggur ras susu 
lit i jenda, buatlah, la pada nukur gia. 


| Yesaya 55.21 8 153 

si la mahan besur? Kai gunana ngkeriken 
gajindu tapi tetap denga kam melihe rusur? 
Begiken, kai si Kukataken, janah lakokenlah 
maka besur kam man pangan si ntabeh. 
3Genduari, marilah dengkehken Aku, 

o bangsangKu: marilah, maka idatndu 
kegeluhen, dahi Aku. Kubahan sada 
perpadanen si la ermasap-masap ras kam. 
KekelengenKu si nteguh man Daud, Kusehken 
ku kam. 

4Kubahan nai ia jadi peminpin ras 
puanglima, janah arah ia Kucidahken 
kuasangKu man bangsa-bangsa. 

> Genduari idilondu me bangsa-bangsa si 
deban: aminna Ia gia kam sitandan. Tapi kiam 
ia lako njumpai kam. Si enda kerina banci 
jadi, erkiteken Aku, TUHAN Dibatandu, Dibata 
si Badia nu Israel, mereken kehamaten ras 
kemulian man bandu." 

6 Daramilah TUHAN tupung banci denga 
jumpa ras la, ertotolah man BaNa, tupung Ia 
ndeher denga. 

/ Itadingken kalak jahatlah dalinna, 
isambarinalah perukurenna. Mulihlah kalak 
jahat kempak TUHAN, Dibatanta, sabap Ia 
perkuah, janah simpar pengalemi dosa i bas 
la. 

8Nina TUHAN, "PerukurenKu Ia bali 
ras perukurenndu, dalanKu labo seri ras 
dalanndu. 

bage me pe ndauh kal ganjangen dalinKu 
asangken dalinndu, perukurenKu asangken 
perukurenndu. 

10 Bali ras udan sinusur i langit nari, lanai 
mulih ku datas tapi litap ibanna doni, si 
mahanca turah sinuan-sinuan, si ngelitken 
benih ras nakan man pangan, 

ll bage me pe kata si Kubelasken, Ia 
mulihken man bangKu alu sia-sia, tapi 
isehkenna kai si Kurencanaken, dingen 
iIlakokenna kai Kusuraken. 

12 'tadingkenndu Babil alu dem keriahen, 
alu dame kam kerina itaruhken. | lebe- 
lebendu rende meriah deleng-deleng ras 
uruk-uruk, batang-batang kayu ersurak ras 
ertepuk-tepuk. 

13 Gancih duri turah kayu eru, gancih 
rambah duri turah kayu murbai. Enda 
me jadi tanda seh rasa lalap kerna Aku 
sada peringet-ingeten kerna kai si nggo 
Kulakoken." 


Kerina bangsa ikut i bas 
bilangen bangsa Dibata 


56 l Nina TUHAN man BangsaNa, 
"Lakokenlah kai si bujur dingen sue ras 
peratenKu. Sabap kentisik nari Kukelini me 
kam. 

2 Kupasu-pasu kalak si la mekarus nandangi 
wari Sabat, dingen si makesa bagi arusna. 

kejahaten." 

3 Bangsa si deban si nggo ersada ras TUHAN, 
ula min nina ngerana, "La ibere TUHAN 
aku nembah ras BangsaNa." Si nggo iagui 
kinidilakinna, ula min iakapna ia la banci 
bengket ku bas bilangen bangsa Dibata 
erkite-kiteken la lit kesusurenna. 

4Ikataken TUHAN man kalak si bage, "Adi 
ipehagandu Aku alu nginget wari Sabat, janah 
ilakokenndu kai si ngena ateKu janah alu 
tutus igelemndu perpadanKu, 

>emaka iinget gelarndu i bas Rumah 
PertotonKu ras i tengah-tengah bangsangKu, 
ulin asangken adi lit anakndu dilaki tah 
diberu. Asa ndigan pe la kam ilupaken." 

6j enari nina TUHAN kempak bangsa si 
deban si nggo ersada ras la, si erkeleng ate 
ras nembah man BaNa, si nginget wari Sabat 
janah alu tutus nggelem PerpadanNa, 

7"Kubaba kam ku Sion, delengKu si 
Badia. Kubere keriahen man bandu i bas 
rumah persembahenKu, janah Kualoken 
persembahen si ipersembahkenndu i das 
batar-batarKu. Rumah PertotonKu igelari 
rumah ingan ertoto man kerina bangsa." 

8 TUHAN si Erdolat, si nggo naruhken 
BangsaNa Israel mulih i bas pembuangen 
nari, nggo erpadan maka IbabaNa denga tole 
bangsa si deban ikut ras BangsaNa e. 

Peminpin-peminpin Israel isalahken 


9TUHAN nggo nuruh bangsa-bangsa si 
deban reh desken rubia-rubia merawa guna 
njerngem BangsaNa. 

10 Nina TUHAN, "Kerina peminpin-peminpin 
e arusna min mpersingeti bangsangKu: 
tapi pentang ia kerina, kai pe la ietehna. 
Peminpin-peminpin e bali ras biang si la nggit 
ngereng. Gempang saja ia janah nipi-nipin. 
Medem atena rusur! 

l1ja kerina bali ras biang si rangap si 

la pernah besur. Peminpin-peminpin e la 

lit pengertinna; kerina ia ngelakoken bagi 
ate-atena janah beltekna saja ngenca 
iukurkenna. 

12'Mari si buat anggur,' nina pemabuk- 
pemabuk e, 'minemlah kita asa puasta. Wari 
si pagi ulin denga nge asa sendah!"" 


Israel iukum perban 
nembah man berhala 


1 “Kalak bujur mate, janah la 
57 ise pe mperdiatekenca, la ise pe 
ngeranakenca. Tapi kenca ia mate lanai lit 
cilaka si banci engkenai ia. 

2 Kalak si nggeluh alu bujur ndatken 
kedamen ras pengadi-ngadin i bas kematen. 
3Tapi kam, o perdosa, marilah maka kam 
iadili. Kam labo ulin asa guru perdewal-dewal, 

perlua-lua, tah diberu pencarinna erlua-lua. 

kin ipererendu dilahndu? Man ise kin 
ipebelangndu babahndu o kam kalak 
perguak? 

3 Isembahndu dibata-dibatandu alu 
ngelakoken kerincuhen dagingndu iteruh 
batang kayu si iakapndu lit keramatna. 
Igelehndu anak-anakndu jadi persembahen i 
bas gua si erbatu-batu i tepi lau belin. 

6 Ibuatndu batu si melinang i jenari, kenca 
bage isembahndu batu e desken dibata. 
lamburkenndu anggur jadi persembahen 
man bana janah icibalkenndu i je buah 
gandumndu. Akapndu kin ngena ateKu ngidah 
si enda kerina? 

! Lawes kam ku das deleng mpersembahken 
persembahen, kenca bage ilakokenndu ije 
kerincuhen dagingndu. 

8 Deherken pintun i bas rumahndu 
Ipajekkenndu gana-gana si mereha akap 
ngenenca. Itadingkenndu Aku. Itangtangindu 
uisndu, kenca bage nangkih kam ku ingan 
medemndu si galang, radu ras kalak singena 
atendu si iupahindu gelah ia medem ras 
kam. Janah i je ipuaskenndu me kerincuhen 
dagingndu. 

9 Erminak kam janah ipakendu minak wangi: 
kenca bage lawes kam ersembah man 
dibata-dibata Moloh. Isuruhndu persuruhen- 
persuruhenndu ku negeri-negeri si ndauh, 

kata i bas dibata-dibata si deban nari. 

10 Latih akapndu ndarami dibata-dibata si 
deban, tapi lalap kam la leja. lakapndu si e 
kerina mereken gegeh man bandu, emaka 
lalap kam la ngelabuh. 

11 se kin akapndu dibata-dibata si e ndai 
kerina maka mbiar kam ibahanna, seh maka 
nggit kam erguak ras ngelupaken Aku? 
Erkiteken nggo ndekah Aku sinik kin maka 
lanai ipehagandu Aku? 

12 Akapndu kin maka si ilakokenndu e payo? 
Tapi genduari Kubongkar ateKu kerina lagu 
langkahndu, janah gana-ganandu e labo 
ngasup nampati kam. 

13 Adi nderkuh kam mindo penampat, 
suruhlah gana-ganandu e nampatisa! Sekali 
sempul saja pe, minter ia kelayap kerina. Tapi 
kalak si ernalem i bas Aku ringan me i bas 
negeri e janah isembahna Aku i bas Rumah 
PertotonKu." 


Dibata erpadan nampati 
ras pepalem BangsaNa 


14 Nina TUHAN, "Pelepaslah bangsangKu 
mulih ku Aku. Agui kasa kai si ndongkeli i bas 
dalanna! Bahan janah sikapkenlah pasarna! 

15 Aku kap Dibata si Meganjang dingen 
Badia si erkuasa seh rasa lalap. Aku ringan i 
bas ingan si meganjang dingen badia, tapi 
pe Aku lit i tengah-tengah kalak meteruk 

gelah banci Kupekeke mulihi kiniteken ras 
pengarapenna. 

16 Kubereken geluh man bangsangkKu, 
janah la lalap Kusalahken ia. Labo lalap Aku 
ernembeh ate man bana. 

17 Nembeh ateKu man bana erkiteken 
dosana ras rangapna. Emaka Kuukum ras 
Kutadingken ia. Tapi lalap ia mekeng janah 
iteruskenna ndalani dalinna. 

18 Nggo Kuidah uga lagu langkahna; bage 
gia Kupepalem nge ia. Kutegu-tegu janah 
Kusampati ia, janah kalak si erceda ate 
Kuapuli. 

19 Kubereken dame man kerina kalak, subuk 
man si ndauh ras si ndeher. Kupepalem me 
bangsangKu. 

20Tapi kalak jahat bali ras lawit si Ia 
pernah teneng: galumbangna la pernah 
ngadi ergalun-galun maba kubang ras si 
melket-melket. 

21 La lit dame man kalak jahat," nina TUHAN. 


Puasa si tuhu-tuhu 


l Nina TUHAN, "Ngeranalah asa 
58 gegehndu! Turiken man bangsangKu 
Israel kerna dosa-dosana. 

2 La erguna isembahna aku tep-tep wari, 
janah ngaku maka mesikel kal ia meteh 
dalanKu janah ngikutken undang-undangKu. 
Ikatakenna maka mesikel kal ia Kubereken 

nina tole meriah kal iakapna rembak ras 
Aku." 

3Nungkun bangsa e nina, "Kai gunana kam 
erpuasa adi labo idah TUHAN? Kai gunana 
kita la man adi labo IperdiatekenNa?" Nina 
TUHAN man bangsa e, "Situhuna, tupung kam 
erpuasa keuntungenndu saja nge idaramindu 
janah si erdahinndu idedehindu. 

4Puasandu e mahanca kam erjengil saja 
ngenca, rubat dingen ninjui kalak. Akapndu 
kin arah puasa si bage banci ipaksandu Aku 
megiken pertotonndu? 

> Asum kam erpuasa isuhsahindu bandu; 
mungkuk bahanndu takalndu bali ras bulung 
bero, jenari ikimbangkenndu uis guni ras abu 
inganndu medem. E kin ikatakenndu puasa? 
Akapndu kin ngena ateKu perbahanen si 
bage? 

6 Enda kap puasa si ngena ateKu: Osarilah 
rante pengiket janah agui baban kinibujuren, 
janah bebaskenlah kalak si idehkendu. 

7 Raskenlah panganndu ras kalak si kelihen, 
janah berelah kalak musil si la lit rumahna 
kesilang i bas rumahndu. Berelah uis man 
kalak si Ia lit uisna, janah ula itulakndu 
kade-kadendu si mindo penampat. 

8 Adi bage perbahanenndu, ersinalsal me 
lias ateKu i babondu bali ras matawari 
erpagi-pagi, janah luka-lukandu lampas 
malem. Aku tetap rembak ras kam lako 

ngarak-ngarak kam. 

9 Adi ertoto kam, Kudengkehken pertotondu, 
janah adi erlebuh kam, minter Kualoi. Olanai 
idedehndu kalak, olanai kam megombang, 
janah olanai belaskenndu kata si la tahu 
kerna kalak; 

10 adi iberendu nakan man kalak si kelihen, 
janah isampatindu kalak si lit i bas kesusahen, 
adi bage kegelapen si lit sekelewetndu salih 
jadi terang seri ras ciger wari. 

Il Aku tetap negu-negu kam dingen mesuri 
kam alu si mehuli. Kubahan kam tetap 
megegeh ras mejuah-juah. Kam desken 
peken si la kurang lau, desken sumbul lau si 
la pernah kerah. 

12 Kai si nai nggo runtuh, ipajekken 
bangsandu ka mulihi i babo palas si nuria. 
Terberita me kam pagi jadi si mpekena mulihi 
benteng-benteng e, dingen ngumban rumah 
si nggo runtuh." 


Pemere nandangi kalak si 
nghamati wari Sabat 


13 Nina TUHAN, "Adi ipebadiakenndu wari 
Sabat janah adi i bas wari e la kam ndarami 
kepentingenndu jine; adi iergaindu waringKu 
si Badia e, janah ihamatindu alu la erdalan 
ndauh, la erdahin, tah pe ncakapken si 
sia-sia, 

ersembah man bangKu. Kubahan maka kam 
ihamati i belang-belang doni enda janah 
senang akapndu nggeluh i bas negeri si 

nai Kubereken man nini-ninindu, Jakup." 
Bagenda me nina TUHAN. 


Nabi numpahi dosa bangsa e 


1 Ula akapndu maka kurangsa gegeh 

59 TUHAN lako ngkelengi kam tah pe 
paseksa akapndu la lako ndengkehken 
sorandu erlebuh. 

2 Erkiteken dosa-dosandu nge maka Ia 
IdengkehkenNa kam. Dosa-dosandu nge si 
nirangken kam ras Dibata. 

3Sabap tanndu ras jari-jarindu keliamen 
erkiteken dareh ras kejahaten. Babahndu ras 
dilahndu melasken guak ras tipu. 

4Ngadu kam ku pengadilen, tapi labo 
bujur sikerajangenndu. Ipenalemndu kata 
guak maka banci menang i bas perkarandu. 
Isehkendu sura-surandu erbanca mesui ate 
kalak. 

> Pertakin si ibahandu bali ras naruh 
nipe si erbisa si erbahanca kalak mate. 

Adi itaperkenndu naruh e, luar nipe! Tapi 
pertakinndu e labo erguna, man bandu, 
sabap bali kap e ras uis si ibahan i bas banto 
lawah-lawah nari. 

6 (Yes 59:5) 

kurang pedas akapndu ndalankenca. La kam 
alang-alangen munuh kalak si Ia ersalah. 
Kujapa pe kam lawes bekas radas ras kecedan 
ngenca itadingkenndu i bas dalanndu. 

8|a ietehndu dalan dame. Kasa kai si 
ilakokenndu pelin-pelin si la bujur. Erdalan 
kam arah dalan si la pinter, janah la lit ise pe 
si erdalan arah e banci dat dame. 


Bangsa e ngakuken dosana 


3 Nina bangsa e, "Genduari ieteh kami ngkai 
maka Ia ikelini Dibata kami i bas kalak si 
nindas kami nari. Itima-timai kami terang, 
tapi gelap ngenca lit. 

10 Bagi kalak pentang, terdadap-dadap kami 
ku jah ku je. Jurembat kami sanga siang wari, 
tempa-tempa sanga berngi: tempa-tempa 
kami ringan i bas doni kematen si gelap. 

ll Ndehereng kami bagi mbaruang, sora 
kami nggo pero bagi sora ndrapati engkukui. 
Tertima-tima kami gelah ikelini Dibata i bas 
kalak si ndedeh kami nari, tapi sia-sia." 

12 J enari nina bangsa e man TUHAN, "O 
TUHAN, mbue kal kejahaten kami man bandu. 
Dosa-dosa kami nalahken kami. Igejap kami 
kal kerina si e. 

13 lawan ras itulak kami Kam, janah la kami 
nggit ngikutken Kam. Itindas kami kalak si 
deban, janah itadingken kami Kam. Pusuh 


| Yesaya 59.141 19 164 
kami dem alu taki: kata-kata kami guak 


kerina. 

14 Keadilen ipelawes, janah kebenaren 
ipedauh. Ketuhu-tuhun tertuktuk i tengah- 
tengah jelma si nterem, janah kebujuren Ia lit 
inganna. 

15 Lanai lit piga kalak si bujur, seh maka kasa 
kai kalak si menaken erbahan bujur, ia jine 
rate mesui erkiteken kejahaten kalak man 
bana." 


TUHAN ersikap-sikap mulahi BangsaNa 


15TUHAN nggo ngidah si enda, janah 
nembeh AteNa perbahan lanai lit kebujuren. 

16 Sengget kal Ia ngidahsa sabap lanai lit ise 
pe nampati kalak si ikicatken. Erkiteken si e 
IpakeNa GegehNa jine lako mulahisa janah 
I berekenNa kemenangen man bana. 

17 IpakeNa me kebujuren desken baju besi 
dingen kemenangen desken topi waja. luisiNa 
BaNa alu kebulaten ukur lako majekken 
kebenaren janah ngukum ras erbalas 
nandangi kejahaten si mahan kalak mesera. 

18 jyukumNa me imbang-ImbangNa sue ras 
perbahanenna, subuk si ringan i bas ingan si 
ndauh. 

19| kenjahe nari terus ku kenjulu, kerina 
pagi kalak mbiar man BaNa ras man KuasaNa 
si mbelin. Ia reh desken lau belin si meter, 
desken angin si megegeh. 

Aku ku Jerusalem lako ngkawali ras engkelini 
kerina kam si nadingken dosa-dosandu. 

21] anah Kubahan sada perpadanen ras 
kam, eme: nggo Kubereken gegehKu 

ras pengajarenKu jadi sikerajangenndu 

seh rasa lalap, janah mulai genduari nari 
arus ikutkenndu Aku. Anak-anakndu ras 
kesusurenndu pe arus iajarindu maka patuh 
man bangKu genduari nari seh rasa lalap." 


Kiniulin Jerusalem si mbaru 


60 l Kekekenlah, o Jerusalem, 
ersinalsallah, terangndu nggo reh 
sabap kemulian TUHAN nggo ersinalsal i 
babondu. 

2 Doni itutupi kegelapen, bage pe kerina 
bangsa la erpilihen. Tapi i babondu ersinalsal 
terang TUHAN, i babondu teridah kemulian 
TUHAN. 

3Bangsa-bangsa reh ku terangndu, raja-raja 
pe reh ndahi terang warindu si mbaru. 

“Tatap ku sekelewetndu, perdiateken kai 
si jadi; bangsandu kerina pulung atena reh 
ku kam mulihi. Anak-anakndu si dilaki reh i 
negeri si ndauh nari, anak-anakndu si diberu 
pe iangkipi. 

> Ngidah si e, ayondu siang perban riahna 
ukurndu, pusuhndu debet-debet, perban 
gedangna atendu. Kebayaken bangsa-bangsa 

maler man bandu. 

6 Arak-araken unta melala reh ku kam, subuk 
i Midian bage pei Epanari. I Syeba nari reh 
kalak maba emas ras kumenen, iberitakenna 
berita si mehuli kerna perbahanen TUHAN. 

7 Biri-biri i Kedar ras Nebayot nari ibaba 
ku kam, itutung i babo batar-batar jadi 
persembahen man TUHAN. Erkiteken si e 
meriah ukur TUHAN janah Rumah PertotonNa 
tambah ermulia. 

8 Kai kin ah ndia si bali ras embun 
perkabangna, desken nderapati kabang mulih 
ku karangna? 

9 Eme kapal-kapal si reh i negeri si ndauh 
nari, maba bangsa Dibata mulih ku kutana. 
Pirak ras emas ikut ibabana, gelah gelar 
TUHAN ipehaga. Ia me kap Dibata Israel si 
Badia, si mahan bangsa-bangsa mehaga 
BangsaNa. 

10 Nina TUHAN man Jerusalem, "Bangsa si 
deban pagi majekken tembokndu raja-rajana 
pagi si ngidangi kam. Mbarenda Kuukum 
kam perban nembehna ateKu, tapi genduari 
kucidahken bandu lias ras perkuah ateKu. 

ll Syari ras berngi talang pintu gerbangndu, 
maka raja-raja banci erbaris maba ertana 
man bandu. 

12 Tapi bangsa-bangsa ntah kerajan si Ia 
nggit erdahin man gunandu, ikernepken seh 
keri tuhu-tuhu. 

kayu si mejilena i bas kerangen Libanon. 
Ibaba lako milasi kam, o Jerusalem, maka 
Rumah PertotonKu mejile, kotangKu ermulia. 

14 Kerina anak kalak si ndedeh kam 
mbarenda, reh erjimpuh ku lebe-lebendu. 
Janah kerina kalak si nai megombang man 
bandu, nembah ku tapak-tapak nahendu. 
Igelarina me kam 'Kota TUHAN', 'Sion, Kota 
Dibata si Badia nu Israel'. 

15 Kam lanai ilupaken, lanai ate kalak 
segat, lanai itadingken, janah lanai ipediat 
melungen. Kubahan kam jadi kota mbelin ras 
mejile, ingan keriahen rasa lalap seh rasa 
lalap. 

16 Bangsa-bangsa ras raja-raja ngepkep 
kam, bali ras nande ngepkep anakna. 
letehndu maka TUHAN nggo ngkelini kam, 
Dibata si mbisa nu Israel nggo mulahi kam. 

17 Kubaba man bandu emas gancih tembaga, 
janah pirak gancih besi. Kubereken man 
bandu tembaga gancih kayu, janah besi 
gancih batu. Si erkuasa lanai ndedeh kam, 
negerindu iperentah alu kebujuren ras dame. 

18 Berita kerna perbahanen merawa lanai 
lit terbegi, negerindu lanai iradasken, lanai 
ikernepken. Desken tembok Kukawali dingen 
Kuampang-ampangi kam, emaka ipujindu 
Aku, perban nggo Kukelini kam. 

19 Matawari lanai nerangi kam sanga 
suari, tah pe terang bulan sanga berngi. 


Yesaya 60.201 61.3 168 
Aku, TUHAN, Aku kap terangndu seh rasa 


lalap: sabap sinalsal kemulianKu ersinalsal i 
babondu. 

20 Wari-wari atendu ceda nggo keri, sabap 
Aku, TUHAN, Aku kap terangndu seh rasa 
lalap, ngelebihi bulan ras matawari si la 
sundut seh rasa lalap. 

21 Kerina kalak si ngiani kam bujur 
perbahanna, janah negeri e rasa lalap ia 
empuna. Aku si nepa ia, Aku si nuankenca, 
gelah arah ia tangkas kemulianKu man 
kerinana. 

22 Subuk keluarga si kitik ras si musilna, jadi 
pagi bagi bangsa si mbelin dingen erkuasa. 
Aku, TUHAN, mahanca pedas jadina si enda, 
adi nggo payo paksana." 


Berita keriahen kerna pembebasen 


1 Kesah TUHAN si Erdolat lit i babongku. 
6 1 Nggo IpilihNa aku, lako maba berita 
si mehuli man kalak musil. Isuruhna aku 
pepalem kalak si getem pusuhna, meritaken 
kebebasen man kalak si tertaban: janah kalak 
si i bas penjara nggo banci ndarat ia. 

2 IsuruhNa aku momokenca, maka nggo seh 
kepe paksana TUHAN ngkawali BangsaNa, 
janah erbalas la man musuh-MusuhNa. 
Kerina kalak si rate ceda, IsuruhNa aku 
ngapulisa. 

3Man anak kota Sion si erceda ate, mereken 
keriahen gancih ndele ate, ende-enden 

pujin gancih ukur si kote. Ia igelari Batang 


Kayu Kebenaren, si isuanken TUHAN tama 
KemulianNa. 

4Kota si runtuh, si nggo ndekah mesuni, 
iIpajekkenna ka me pagi mulihi. 

>O bangsangKu, erdahin pagi bangsa 
si deban man gunandu,: ipermakanina 
asuh-asuhenndu, iperjumaina jumandu, 
janah iarak-arakna kebun anggurndu. 

6 Kam igelari kap imam TUHAN ta, 
suruh-suruhen nu Dibatanta. Kebayaken 
bangsa-bangsa si deban kam ngenanamisa, 
janah megah akapndu perban kam empuna. 

' Dage perban kam ipemela-mela dua 
kali lipat janah kam iciduri ras igombangi, 
emaka i bas negerindu jine kebayakenndu 
erlipat ganda janah keriahenndu lit asa si 
ndekah-ndekahna. 

8 Nina TUHAN, "Ngena ateKu kebujuren, tapi 
ciga ateKu penindasen ras kejahaten. Man 
bangsangKu la banci lang tetap Kubereken 
upahna, janah Kubahan perpadanen si nteguh 
rasa lalap ras ia. 

91 belang-belang doni, itandai kalak 
kesusurenna, terberita i bas kerina bangsa- 
bangsa. Emaka kasa kai kalak si ngidahsa 
ngaku, maka ia me bangsa si Kupasu-pasu." 

10 Nina Jerusalem, "Meriah kal kuakap 
erkiteken TUHAN, tendingku ersurak 
erkiteken PerbahanenNa. Desken penganten 
tupung kerja perjabunna, make paken si seh 

keselamaten ras kemenangen. 

Il Bali ras benih si iamburken ku bas 
taneh la banci lang turah, bage me Ia 
banci lang IkeliniNa BangsaNa, janah 
IpeturahNa puji-pujin man BaNa i bas kerina 
bangsa-bangsa." 

62 1 Guna Jerusalem, la terbahan aku la 

ngerana, erkiteken Sion, la ateku sinik 
saja. Seh maka keselamaten kota e ersinalsal 
terang bagi matawari ras kemenangenna 
harhar bagi obor si gara sanga berngi. 

20 Jerusalem, idah bangsa-bangsa me 
kemenangenndu, kerina raja-raja ngidah 
kemulianndu. Ibahan me gelarndu gelar si 
mbaru, janah TUHAN jine mereken gelar e 
man bandu. 

3| bas tan TUHAN kam bali ras sada 
mahkota, mahkota si mejile sikerajangen 
Dibata. 

4 Kam lanai igelari 'Si nitadingken', negerindu 
lanai Ikataken 'Ndehara si kelungunen'. Tapi 
kam igelari, 'Si ngena ate Dibata', janah 
negerindu ikataken, 'Nggo tersereh ia'. Sabap 
ngena ate TUHAN man bandu, janah Ia 
desken perbulangen man tanehndu. 

3 Desken anak perana ngempoi singuda- 
nguda, bage me si nepa ngempoi kam. 
Desken penganten dilaki meriah ukurna 
erkiteken ndeharana, bage me Dibata meriah 
UkurNa erkiteken kam. 

6| datas tembokndu o Jerusalem, nggo 


kutamaken si erjaga: suari ras berngi Ia banci 
sinik ia, ipersingetinalah kerna TUHAN ras 
padan-PadanNa, janah asa ndigan pe ula bere 
IlupakenNa. 

' La erngadi-ngadi arus ipindona, gelah 
Jerusalem ipajekken TUHAN ka, janah gelah 
kota e pagi, jadi kota si terpuji i belang-belang 
doni. 

8 Alu sumpah TUHAN nggo erpadan, maka 
arah KuasaNa la banci lang jadi, "Gandumndu 
lanai ipan musuhndu, janah bangsa si 
deban lanai nginemi anggurndu, si nggo 
ipepulungndu alu kelatihenndu. 

9Tapi kam si nuanken janah si perani 
gandumndu, ipanndu me buahna, dingen 
ipujindu TUHAN. Kam si miara ras si perani 
buah anggur, inemndu me launa i kesain 
Rumah Pertoton." 

100 kalak Jerusalem, ndaratlah kam arah 
kerabangen: man bangsandu si milih i negeri 
si ndauh nari, bahanlah dalan. Sikapkenlah 
pasar si mbelang, agui batu-batuna: pajekken 
bendera jadi tanda man bangsa-bangsa. 

I1TUHAN nggo erberita ku belang-belang 
doni nina, "Kataken man kalak Jerusalem 
kerina, 'Enam reh TUHAN engkelini kam. 
Nehenlah, ras-ras KerehenNa, IbabaNa upah 
man BangsaNa.'" 

12 Kam, igelari me 'Bangsa Dibata si 
Badia': 'Bangsa si nggo ikelini TUHAN'. Kota 

'Kota si la itadingken TUHAN'. 


Kerina bangsa talu ibahan TUHAN 


63 l“Ise kin kam, si reh i kota Bosra, 

i negeri Edom nari? Ise kin kam si 
ruisken uis mejile, megara rupana, si erdalan 
alu kuasa ras gegeh?" Nina TUHAN, "Aku kap 
enda, TUHAN si erkuasa ngkelini: Aku reh 
meritaken kemenangenKu." 

2 “Ngkai maka bage kal garana rupa uisndu, 
bali ras rupa uis kalak si ngerik buah anggur?" 

3Nina TUHAN ngaloi, "Sabap bangsa-bangsa 
nggo Kuerik bagi buah anggur, janah Ia lit ise 
pe si nampati Aku. Perban nembehna ateKu 
nggo Kuerik ia, janah darehna mbincar ku 
uisKu. 

4Nggo Kutetapken maka paksana nggo seh 
lako ngkelini bangsangKu; nggo seh paksana 
ngukum musuh-musuhna. 

3 Jengang kal Aku, sabap tupung Kutatap ku 
sekelewetKu, la lit ise pe reh nampati Aku. 
Tapi perban rawana ateKu, megegeh Aku, 
janah menang Aku alu Ia ise pe nampatisa. 

6 Erkiteken rawangKu, Kuperjati kerina 
bangsa-bangsa janah Kuripukken, darehna 
Kuamburken ku taneh." 


Kiniulin TUHAN man Israel 


7 Ateku nuriken kerna kekelengen TUHAN 
si la lit sibarna, kupuji Ia, erkiteken kasa 

nggo mbue kal pasu-PasuNa, erkiteken 
KekelengenNa si tetap ras perkuah AteNa. 

8 Nina TUHAN, "BangsangKu kap ia, emaka 
labo banci Aku itipuna." Erkiteken si e 
ikelinina bangsa e 

3i bas kerina kiniseranna nari. Labo malekat, 
tapi TUHAN jine kap si ngkelinisa. Erkiteken 
KekelengenNa ras perkuah AteNa, IpulahiNa 
bangsa e. | bas paksa si nggo lepas lalap 
ipekena-KenaNa ia, 

10 tapi ilawanna TUHAN janah ceda kal ate 
TUHAN ibahanna. Erdandanken si e TUHAN 
erkusur jadi imbangna, janah iperangi TUHAN 
bangsa e. 

11] jem teringet bangsa e kempak paksa si 
nggo lepas, kempak Musa, suruh-suruhen 
TUHAN nai, janah nina, "I ja genduari TUHAN 
si ngkelini peminpin-peminpin BangsaNa i 
bas lau lawit nari? I ja kin TUHAN si mereken 
KesahNa si badia man Musa? 

12| ja kin TUHAN, si ngelakoken perbahanen 
si mbelin alu KuasaNa arah Musa? Erbelah 
IbahanNa lau lawit jenari ItaruhkenNa 
BangsaNa arah lau si mbages e, gelah datca 
gelar si termur-mur seh rasa lalap." Arah 
penegu-negu TUHAN, perdalanna paguh 
desken kuda i mbal-mbal janah la pernah 
tertuktuk. 

13 (Yes 63:12) 

14 Desken rarasen lembu si igera ku 


baluren si mehumur, bage me TUHAN 
mereken pengadi-ngadin man BangsaNa. 
Itegu-TeguNa BangsaNa erkiteken si e 
ermulia GelarNa. 


Pertoton mindo perkuah 
ate ras penampat 


150 TUHAN, tatap min kami i Surga nari, 
InganNdu si badia dingen mulia. I ja kin 
kuasa ras KinimbisanNdu? I ja kin kekelengen 
ras perkuah AteNdu? | ja dage PusuhNdu si 
rusur ertedeh ate nandangi kami? Ula min 
Kam ndiri-ndiri ngenehen kami. 

16 Ma Kam kin Bapa kami? Abraham ras 
Jakup labo nandai kami. TUHAN, Kam nge 
si tuhuna Bapa kami, si ngkelini kami i bas 
paksa si nuria nari. 

17 Ngkai maka ipediat kam kami papak? 
Ngkai maka ibahan Kam ukur kami mersik, 
seh maka lanai kami mbiar nimbak? Mulihlah 
Kam TUHAN, erkiteken suruh-SuruhenNdu, 
erkiteken nai nari bangsa e SikerajangenNdu. 

18 Ngkai maka IpediatNdu musuh merjaki 
RumahNdu si Badia, ngkai maka IbereNdu 
kami sempat itabanna? 

19 Kami tempa-tempa la pernah IrajaiNdu, 
tempa-tempa kami la BangsaNdu. 

1 Caingken min langit, nusurlah Kam 
64 TUHAN maka deleng-deleng nggirgir i 
adep-AdepenNdu, 

luam lau ibahanna. Petangkaslah KuasaNdu 
man ImbangNdu, gelah bangsa-bangsa 
nggirgir i adep-AdepenNdu. 

3 Pernah nai IbahanNdu perbahanen si mejin, 
perbahanen si la iarap kami bage jadina. Reh 
Kam nusur ku doni, emaka deleng-deleng 
nggirgir i adep-AdepenNdu. 

4Nuria nari la pernah ibegi manusia, la lit 
mata si pernah ngidahsa, Dibata si bagi Kam 
ulina PerbahanenNa nandangi manusia si 
ngarap man BaNa. 

3 Jalo-AloNdu kalak si meriah iakapna 
erbahan bujur, si tetap nginget uga nggeluh 
rikutken si ngena AteNdu. Merawa Kam man 
kami, tapi tetap ka nge kami erdosa. 

6 Kerina kami kalak perdosa, kiniulin 
kami pe melket nge kerina. Kami melus 
desken bulung-bulung si nartar, dosa kami 
ngkabangken kami desken angin meter. 

' La lit kami si ertoto man BaNdu, la lit 
si nggit njemak TanNdu. Sabap AyoNdu 
ItutupiNdu nandangi kami, janah IpediatNdu 
kami ikuasai dosa kami. 

8 Tapi Kam kap Bapa kami, o TUHAN: kami 
taneh dah, janah desken sekalak pande 
kudin, itepandu kami. 

9 Emaka ula min Kam nembehsa alu 
mesangat, dosa-dosa kami ula min lalap 
inget. Tataplah kami kerina, BangsaNdu kap 
kami enda. 

10 Kota-KotaNdu si badia nggo bali ras taneh 


tenggiring, Jerusalem nggo meruntuh janah 
nggo jadi melungen. 

11 Rumah Pertoton si badia dingen mehuli, 
ingan ersembah nini-nini kami, nggo keri kal 
ipan api. Kerina ingan-ingan si mejile iakap 
kami nggo radas kal keri. 

12 TUHAN, tahan denga kin Kam ngidah si e 
kerina? Sinik saja kin AteNdu lalap, erbahanca 
ate kami tambah suina? 


Ukumen man kalak si ngelawan Dibata 


65 1 Nina TUHAN, "Si tuhuna nggo me 
ersikap Aku ndengkehken pertoton 
bangsangkKu, tapi la ia ertoto. Nggo ersikap 
Aku maka banci ijumpaina, tapi la icubakenna 
pe ndarami Aku. Bangsa e la ertoto man 
bangKu, aminna pe Aku tetap ersikap 
ngaloisa, 'Enda Aku, banci kam Kusampati.' 
2 La erngadi-ngadi Kududurken tanKu 
ngalo-ngalo bangsangKu si pemberontak, 
aminna pe lepak rusur perbahanenna, janah 
idalanina nge dalinna jine. 

3Rusur ibahanna ateKu nembeh. 
Ipersembahkenna persembahen man 
dibata-dibata si deban i bas peken-peken ras 
itutungna kumenen i babo batar-batar. 
4Sanga berngi lawes ia ku guha kuburen- 
kuburen, nungkuni begu kalak si nggo mate. 
Ipanna daging babi dingen inemna kuah 

si deban. 

5Jenari ikatakenna man kalak si deban, 'Ula 
deheri kami, kami nggo badia kal, emaka 
pantang idadapndu!' Ciga ateKu ngenehen 
kalak si bage: pernembeh ateKu man bana 
gara desken api si la ernimpet-nimpet. 

6 Nggo Kuputusken erbahan pembalasen 
nandangi kejahatenna. La Aku nggit 
ngelupaken perbahanenna, janah la banci 
lang Kuukum ia, 

7 erkiteken dosa-dosana ras dosa nini-ninina. 
Itutungna kumenen man dibata-dibata si 
deban i das uruk-uruk janah ibelaskenna si 
jahat kerna Aku. Erkiteken si e Kuukum me ia 
sue ras perbahanenna si nggo lepas." 

8Nina ka TUHAN tole, "Labo lit kalak si 
encedaken buah anggur si mehuli tapi 
ibahanna nge anggur i bas buah si mehuli e 
nari. Bage me pe, labo ateKu engkernepken 
bangsangKu kerina, tapi Kukelini kerina kalak 
si ngelakoken sura-surangKu. 

9 Kupasu-pasu kalak Israel si subuk 
i bas suku Juda, janah taneh deleng- 
delengKu Kubereken jadi sikerajangen 
kesusurenna. Bangsa pilihenKu si ngelakoken 
sura-surangKu, ringan me ije. 

10 'sembahna Aku janah ipermakanina 
biri-biri ras lembuna ku mbal-mbal i bas 
Kendit Saron i kenjahe, janah i bas Baluren 
Kesusahen i kenjulu. 

nadingken Aku, si la mperdiateken Sion, 
delengKu si Badia, bage pe kalak si nembah 
Gat ras Meni, si igelari dibata-dibata 
kesangapen ras nasip. 

12 Kam nggo itentuken maka mate ibunuh 
kalak, erkiteken la ialoindu tupung kam 
Kulebuh, janah la ibegikenndu tupung Aku 
ngerana. Ulin akapndu erbahan si la ngena 
ateKu janah ngelakoken si jahat. 

13 Emaka Kukataken man bandu maka kalak 
si nembah ras si patuh ngikutken Aku, cukup 
pangan ras inemenna, tapi kam muas dingen 
melihe akapndu. la malem atena, tapi kam 
mela akapndu. 

1dja rende alu meriah, tapi kam tangis 
erkiteken getem pusuhndu. 

15 Bangsa pilihenKu make gelarndu pagi i 
bas numpahi kalak. Aku, TUHAN si Erdolat, 
la banci lang munuh kam. Tapi man kalak si 
ngikutken Aku, Kubereken gelar si mbaru. 

16 Kasa kai kalak si lit i bas negeri e si atena 
mindo pasu-pasu, ipindona pagi gelah Dibata 
si tuhu-tuhu masu-masu ia. Ise ngangkat 
sumpah, i bas gelar Dibata si tuhu-tuhu e 
pagi ia ersumpah. Kesusahen i bas paksa si 
nggo lepas, masap me janah ilupaken." 

Tinepa si mbaru 


17 Nina TUHAN, "Kutepa doni si mbaru ras 
langit si mbaru. Kejadin-kejadin si nggo lepas 
ilupaken kerina. 

18 Ersurak ras ermeriahlah seh rasa lalap 
erkiteken kai si Kutepa. Jerusalem si mbaru si 
Kutepa e, dem pagi alu keriahen janah kalak 
si ringan ije malem atena nggeluh. 

19 Aku jine pe dem alu keriahen erdandanken 
Jerusalem ras bangsangKu si ngianisa. Lanai 
lit kalak tangis ije, lanai lit kalak erlebuh 
mindo penampat. 

20 Anak-anak lanai mate tupung ia gara-gara 
denga, janah umurna gedang pagi kerina. 
Kalak si umurna seratus tahun ikataken ia 
nguda denga. Kalak si mate ope denga umur 
si bage, e tandana maka Kuukum ia. 

21 pajekken bangsangKu pagi rumah 
janah ia nge ngiani rumah e, labo kalak 
si deban. Isuanna batang anggur janah ia 
nge si ngenanami ulihna, nggedang pagi 
umur bangsangKu, bali ras batang kayu i 
kerangen. Kasa kai ulihna latih, tuhu-tuhu kal 
inanamina. 

22 (Yes 65:21) 

23 Kelatihenna la sia-sia, janah anak-anakna 
pe la jumpa cilaka. Kupasu-pasu ia ras kerina 
kesusurenna terus ku bas paksa-paksa si reh. 

24 Ope denga ia erlebuh nggo Kualoi, sanga 
ia ngerana denga nggo Kubegiken. 

25 Anak biri-biri radu nggagat ras serigala: 


singa pe man dukut bali ras lembu, janah 
nipe lanai man kebiaren. I Sion, delengKu si 
badia, lanai lit si ncedai tah pe si jahat." 


Ukumen man bangsa-bangsa 


66 l Nina TUHAN, "Langit eme kap kursi 
kinirajanKu, doni eme ingan dedehen 
nahengKu. Dage, rumah si kuga kin banci 
Ipajekkenndu man bangku, janah ingan si 
kuga kin banci man inganKu tading? 

2 Aku jine kap si nepa si nasa lit! Ngena 
ateKu nandangi kalak si meteruk rukur dingen 
jera, si mbiar ras patuh man bangKu. 

3Tapi bangsa e, ngelakoken bagi ate-atena. 
Nggeleh manusia man persembahen bali 
nari nge akapna ras nggeleh lembu jadi 
persembahen. Mpersembahken anak biri-biri 
bali akapna ras menggelken kerahung 
biang: mpersembahken buah gandum bali 
akapna ras mpersembahken dareh babi: 
mpersembahken kumenen bali akapna ras 
ertoto man berhala-berhala. Meriah akapna 
erbahan persembahen si pantang e. 

4Erdandanken si e Kudabuhi me ia alu mara, 
eme mara si ibiarina jine, sabap la lit si 
ngaloi tupung Aku erlebuh, la lit si megikenca 
tupung Aku ngerana. Ulin akapna erbahan si 
la ngena ateKu ras ngelakoken si jahat." 

> Begikenlah kai si ikataken TUHAN, o kam 
si mbiar dingen nehken PeratenNa. Nina, 

"Erkiteken patuh kam man bangku, sada 


bagin i bas bangsandu ersegat ate man bandu 
janah ipedauhna kam. luru-uruna kam, janah 
nina, 'Berelah TUHAN ncidahken KemulianNa 
dingen ngkelini kam, maka idah kami kam 
ermeriah ukur.' Tapi ia jine nge pagi mela 
akapna! 

6 Begiken! Sora megang i bas kota, bage 
pe sora si lit i bas Rumah Pertoton, eme 
sorangKu ngukum imbang-imbangKu. 

7 KotangKu si badia bali ras sekalak 
pernanden si rempet mupusken anakna, 
aminna langa pe igejapna mesui. 

8 Lit kin kalak si nggo ngidah tah megi si 
bage? Lit kin bangsa si nggo ipetubuh i bas 
sada wari? Lang! Tapi bangsa Israel nggo 
tubuh aminna kentisik denga gia igejap Sion 
mesui mupussa. 

9 Banci kin Kuambati bangsangKu tubuh, 
adi nggo ia Kuarak-arak seh ku bas paksa 
tubuh? Lang! Tapi Kubere nge tubuh," bage 
nina TUHAN. 

10 Ermeriah ukurlah ras Jerusalem, 
ersuraklah, o kam kerina si ngkelengi kota e, 
kam si mbaruenda erceda ate erkiteken ia, 
genduari ermeriah ukurlah ras ia. 

ll | hanamindu me seh besur kebayakenna, 
bali ras sekalak anak ngincep susu nandena. 

12 Nina TUHAN tole, "Kubereken man bandu 
kebayaken si tahan rasa lalap, kebayaken 
bangsa-bangsa maler pagi man bandu desken 

pagi ras sekalak danak-danak si ipepinem 
nandena, si iangkip ras iampu alu dem keleng 
ate. 

13 Kuapuli kam i Jerusalem, bali ras nande 
ngapuli anakna. 

14Tupung idahndu si enda jadi, meriah 
pagi akapndu; si e erbahanca kam megegeh 
dingen mejuah-juah. I je ietehndu me pagi 
maka Aku, TUHAN, Kusampati kalak si patuh 
man bangKu, janah Kucidahken rawangKu 
man imbang-imbangKu." 

15 Reh pagi TUHAN alu api. lersakNa kabeng 
angin kaba-kaba lako ngukum kalak si 
nembeh AteNa. 

16 Alu api ras pedang IbunuhNa pagi kerina 
kalak si IjumpaiNa ersalah i bas doni enda, 
janah nterem kal pagi si ibunuh. 

17 Nina TUHAN, "Paksa ukumen nggo seh 
nandangi kalak si mersihken dirina lako 
ersembah man dibata-dibata si deban, si 
lawes kuarakken i bas peken-peken keramat, 
bage pe kalak si man babi ras menci tah pe 
pangan-pangan pantangen si deban. 

18 Kueteh nge perukurenna ras 
perbahanenna. Reh nge Aku pepulung 
kerina kalak i bas kerina bangsa nari. Tupung 
ia pulung kerina, idahna me kemulianKu, 

19 janah itehna me maka Aku nge si ngukum 
ia. Tapi deba Kupediat nggeluh janah Kusuruh 
ia ku bangsa-bangsa e ras ku negeri-negeri 

termurmur, tah pe ngidah kemulianKu ras 
kuasangKu: ku Sepanyol, Libia ras ku Lidia, si 
terberita kerna jelmana beluh erpanah, bage 
pe ku Tubal ras ku Junani. Ku tengah-tengah 
bangsa-bangsa enda me pagi iberitakenna 
kerna kemulianKu. 

20| bas negeri-negeri e nari, ibabana pagi 
mulih senina-seninandu, jadi luahna man 
bangKu. Alu ngersak kuda, kalde ras unta, 
bage pe gereta perang ras gereta kuda, 
itaruhkenna me pagi senina-seninandu e ku 
delengKu si Badia i Jerusalem bali ras kalak 
Israel naruhken persembahen gandumna 
ku Rumah Pertoton, tare inganna si bersih 
rikutken aturen agamana. 

21 Deba Kubahan ia jadi imam-imam, deba 
jadi kalak Lewi. 

22 Bali ras doni si mbaru ras langit si mbaru 
la ermasap-masap erkiteken kuasangkKu, 
bage ka pe kesusurenndu ras gelarndu lalap 
la masap. 

23 Tep-tep Kerja Bulan si Mbaru ras wari 
Sabat, kerina kalak i bas tep-tep bangsa nari 
reh pagi nembah i adep-adepenKu," bage 
nina TUHAN, 

24") anah tupung ia berkat idahna me mait 
kalak si mberontak ngelawan Aku mbarenda. 
Bernga si mangani dagingna rasa lalap la 
ermate-mate janah api si nutung ia rasa lalap 
la inimpeti. Ngidah si e ciga ate kalak kerina." 


Yeremia 


1 lisi kitap enda eme perkatan Jeremia 
anak Imam Hilkia si ringan i kota Anatot i 
negeri Benyamin. 

2 Kata TUHAN seh man Jeremia i bas tahun 
pesepuluh teluken tupung Josia anak Amon 
jadi raja J uda. 

3 Kenca si e pe rusur denga nge reh kata 
TUHAN man Jeremia tupung Joyakim anak 
Josia jadi raja seh ngayak pengkeri-kerin 
tahun pesepuluh sadaken pemerentahen Raja 
Sedekia anak Josia. | bas bulan pelimaken i 
bas tahun e kalak Jerusalem ibaba tertaban 
ku pembuangen. 


Pendilo TUHAN man J eremia 


“Kata TUHAN reh man bangku nina, 

> "Kupilih kam ope denga Kubereken 
man bandu kegeluhen. Ope denga kam 
tubuh nggo Kuserapken kam jadi nabi man 
bangsa-bangsa. 

6 Ningku ngaloisa, "O TUHAN si Erdolat, la 
kueteh uga melasken kata, ngudasa denga 
aku." 

7 Nina TUHAN man bangku, "Ula katakenndu 
kam ngudasa. Tapi laweslah ku bangsa- 
bangsa ku ja kam Kusuruh. Kataken man 
bana kerina si Kuperentahken man bandu. 

8 Ula kam mbiar sabap Aku kap ras kam 


guna mulahi kam. Aku kap TUHAN si nggo 
ngerana!" 

9 Kenca bage ipepinter TUHAN TanNa 

lako ngkuit biberku, jenari nina man 
bangku, "Begiken, Kubereken man bandu 
perkatan-perkatan si la banci Ia ibelaskenndu. 
10 Sendah Kubereken man bandu kuasa 
nandangi bangsa-bangsa ras kerajan-kerajan 
lako mbungkarken dingen ngeruntuhken, 
lako ngkernepken dingen ngeradasken, lako 
manteki dingen nuan." 


Dua pengenehenen 


11 | sungkun TUHAN aku nina, "O Jeremia kai 
si idahndu?" Ningku njabapsa, "Kuidah sada 
ciken kayu ketapang." 

12 Nina TUHAN, "Payo si idahndu e, sabap 
tuhu mejehe Aku ngenehen katangKu 
idalanken." 

13 Ngerana ka tole TUHAN man bangku nina, 
"Kai denga si idahndu?" Ningku njabapsa, 
"Kuidah kudin taneh luam isina, rehna i Utara 
nari." 

14 Nina TUHAN man bangku, "I Utara nari 
reh me ukumen si luam lako ngukum kerina 
negeri enda." 

15 Sabap Kudilo kerina bangsa-bangsa si arah 
Utara, gelah kerina raja-rajana namaken kursi 
kinirajanna i bas pintu gerbang Jerusalem 

dingen sekelewet benteng-bentengna, bage 


pe i sekelewet kerina kota-kota Juda. 

16 Kuukum ateKu bangsangkKu, erkiteken 
dosa-dosa si nggo ibahanna: itundalkenna 
Aku. Ipersembahkenna persembahen man 
dibata-dibata si deban, ibahanna gana-gana 
jenari nembah man bana. 

17 Ersikapken Jeremia, to kataken kerina si 
Kuperentahken man bana. Ula mbiar, gelah 
ula kam pagi Kubahan mbiar tupung kam i 
tengah-tengahna. 

18J eremia dengkehkenlah! Kerina kalak si 
ringan i negeri enda subuk raja-raja Juda, 
pegawai-pegawaina, imam-imamna, bage pe 
kerina pendudukna la banci la keke ngelawan 
Kam. Tapi sendah Kubereken man bandu 
gegeh lako ngelawan ia kerina. Kubahan kam 
bali ras kota si erbenteng, desken binangun 
besi, dingen bagi tembok tembaga. La kam 
tertalukenca, sabap Aku kap ras kam, Aku si 
mulahi kam. Aku TUHAN si ngerana enda." 

19 (Yer 1:18) 


Dibata kap si mperdiateken Israel 


2 1 Reh kata TUHAN man bangku, 

2 gelah kumomoken berita enda man 
kerina kalak Jerusalem. "Kuinget uga kam nai 
tutusna tupung kam nguda denga. Keleng 
kal atendu Aku. Tupung tangtangna kam 
Kuempoi iikut-ikutndu Aku erdalan arah 
gurun pasir arah negeri si la turah kai pe. 

30 Israel, Aku kap ngenca si mada kam: 


Kuserapken kam jadi sikerajangenKu. 

Man kerina kalak si ernembeh ate bandu 
Kubereken kiniseran ras cilaka: Aku TUHAN 
kap si ngerana." 


Dosa nini-nini kalak Israel 


4Dengkehken kata TUHAN, o kam kesusuren 
Jakup, o kam suku-suku Israel. 

“Nina TUHAN, "Lit kin lepakKu man nini- 
ninindu maka itundalkenna Aku? Isembahna 
dibata-dibata si la erguna, emaka ia jine pe 
jadi sia-sia. 

6 La Aku diatena pe, aminna pe aku nge si 
mulahi ia i Mesir nari, si mabai ia arah taneh 
mesawang eme negeri taneh si mesawang 
dingen gurun pasir, negeri si kerah ras 
erlubang-lubang, la lit sekalak pe kalak 
nggeluh ije, dingen la lit ise pe erdalan arah 
e. 

7 Kutaruhken ia ku negeri si mehumur, 
ermeriah ukur ia kerna peraninna dingen 
ngenanami si mehuli i je. Amin bage pe 
illamina kange negeri e, ciga ateKu ibahanna 
negeri si nggo Kubereken man bana. 

8 Imam-imam lanai nungkun, "I ja 
kin TUHAN?" Imam-imamKu jine lanai 
Aku tandaina. Pemerentah-pemerentah 
mberontak, ngelawan Aku; nabi-nabi 
ernubuat i bas gelar Baal, jenari isembahna 
dibata-dibata si la erguna." 


Yeremia 2.91 15 5 


TUHAN erpekara ras BangsaNa 


9“Emaka tole ateKu erpekara ras 
bangsangKu, Kutuntut ateKu kesusurenna. 

10To ngepar ku negeri Kiprus, janah suruh 
kalak ku Timur ku negeri Kedar. I je idahndu 
maka langa pernah lit kejadin si bagenda 
rupa. 

lt La lit bangsa-bangsa si deban si pernah 
isambarina dibatana aminna pe dibata e labo 
Dibata si tuhu-tuhu. Tapi bangsangKu nggo 
itukarkenna Aku, Dibata si mereken kemulian 
man bana, jenari nembah man dibata si la 
ngasup erbahan kai pe man bana. 

12 Kuperentahken maka mundu-undu 
dingen nggirgirlah o langit. Sengget dingen 
mamanglah atendu! 

13 Sabap bangsangKu nggo erbahan dosa 
dua erbage: nggo Aku itundalkenna, sumbul 
kegeluhenna jenari ikalina bak-bak si cires, si 
la banci nimpan lau. 


Ulih kinilatutusen Israel 


14 Israel la budak. Ia ipetubuh labo guna 
iperbudak. Ngkai dage maka ipeburui 
musuh-musuhna ia? 

15 Imbang-imbangna desken singa si 
erngaum man bana, negerina ijadiken jadi 
gurun pasir dingen kota-kotana meripuk, 
tuhu-tuhu lanai lit kalak si ringan ije. 

16 Tuhu, kalak Mempis ras Tampanhes pe, 


nggo mecahken berku takalna. 

170 Israel, kam jine kap erbahanca jadi 
si e man bandu Itadingkenndu Aku TUHAN 
Dibatandu tupung Kubabai kam erdalan. 

18 Dage genduari, kai untungndu lawes ku 
Mesir? Minem lau Nil atendu? Dingen kai 
untungndu lawes ku Assur? Nginem lau Eprat 
atendu? 

19 Kejahatenndu jine kap si ngukum kam, 
itundalkenndu Aku erbahanca atendu mesui. 
Itadingkenndu Aku TUHAN Dibatandu, la kam 
mbiar ngenehen Aku. Erkiteken si e kam jine 
ngenanami si pagit ras suina. Aku TUHAN si 
Erdolat si Mada Kuasa kap si melasken kata." 

20 Nina Dibata si Erdolat, "O Israel, nai 
nari itulakndu kuasangKu, la iikutkenndu 
Aku, la kam nembah man bangKu. Datas 
ancuk-ancuk deleng iteruh batang kayu 
galang erlua-lua kam alu nembah kam man 
dibata-dibata. 

21 Kusuan kam desken sinuan-sinuan si 
Kupilih, i bas batang anggur si mejilena nari 
kal. Tapi genduari nehenlah uga jadina, kam 
nggo bali ras si macik-macik desken anggur 
si lanai terpake. 

22 Aminna pe kam icuci alu sabun si melalana 
ugupna tapi teridah maka kam lalap melket 
ibahan dosandu. 

23 Uga banci nindu labo kam si ngeliami 
dirindu jine, maka la kam pernah nembah 

man Baal? Nehenlah uga kam erbahan 


dosa i berneh-berneh, nehenlah uga 

lagu langkahndu. Kam desken leto pingki 
beru-beru i bas kerincuhen. Kiam ku jah ku 
je la ertentun, 

24 terus kempak taneh si mesawang. Tupung 
i bas kerincuhen, ise ngasup njagai ia? La 
mesera akap buganna njumpaisa, katawari 
saja pe banci jumpa rassa. 

250 Israel, ula pelepas luka nahendu, ula 
pelepas kerah kalah-kalahndu, tarun kam 
ngayak-ngayak dibata-dibata si deban. Tapi 
nindu, 'Aku lang! La ateku mulihken! Aku 
erngena ate man dibata-dibata si deban, 
janah kuikutken ateku ia.'" 

26 Nina TUHAN, "Desken pinangko terdat 
nangko mela kal iakapna, bage me kerina 
kam bangsa Israel mela kal iakapndu -- 
subuk raja-rajandu, pegawaindu, bage pe 
iImam-imamndu dingen nabi-nabindu. 

21 Juru me iakapndu -- ikatakenndu maka 
batang kayu kap bapandu dingen batu kap si 
mupus kam. Si enda jadi erkiteken labo Aku 
itulihkenndu tapi itundalkenndu. Tapi tupung 
kam i bas kiniseran, reh kam ndahi Aku gelah 
Kukelini kam. 

28| ja kin gana-gana si ibahanndu man 
dibatandu jine? Tupung kam i bas kiniseran 
pindo dage penampat man bana -- di banci 
kin! O Juda, seri kap lalana dibatandu ras 
kota-kotandu. 

29 Kai kin perkarandu? Ngkai maka erpekat 


ngelawan Aku? 

30 Kuukum kam, tapi Ia lit gunana. La kam 
nggit Kuajarken. Desken singa nguda bage 
me pemunuhindu nabi-nabindu. 

310 kalak Israel dengkehken kai si 
Kukataken! Pernah kin Aku desken gurun 
pasir man bandu? Pernahkin Aku bali ras 
negeri kegelapen ras negeri cilaka? Dage 
ngkai ikatakenndu maka ibahanndu me bage 
atendu ngena, dingen ndigan pe lanai atendu 
mulihken man bangKu? 

32 Banci kin lupa singuda-nguda nandangi 
perhiasenna, entah penganten nandangi 
paken pengantenna? Tapi bangsangKu nggo 
ndekah kal ngelupaken Aku, lanai tertaktaki 
dekahna. 

33 Cerdik kal kam muat dalan ndarami 
atendu ngena, perban nggo semal kam ras 
kejahaten. 

341 bas uisndu terdat dareh kalak musil si 
la ersalah labo dareh pinangko si mbongkar 
rumahndu. 

35 Aminna pe bage, nindu: Labo aku ersalah! 
Tentu lanai ate TUHAN nembeh man bangku? 
Tapi Aku TUHAN Ia banci la ngukum kam, 
erkiteken ipersokenndu dosa-dosa si nggo 
ibahanndu. 

36 | peterukndu man bandu alu nembah 
kempak dibata-dibata bangsa si deban. 

Erkiteken Mesir pe juru nge iakap kam bali 


ras sanga kam i Assur. 

37 La banci lang mulih ka nge kam i Mesir 
nari, mungkuk takalndu, dingen mela kal 
lakapndu, sabap Aku TUHAN, nggo nulak 
kerina si jadi penalemenndu: la lit untung 
kai-kai pe idatndu i bas si e nari." 


Israel Ia patuh 


l Nina TUHAN, "Adi sekalak dilaki 
3 ngulihken ndeharana, jenari itadingken 
ndeharana ndai ia jenari sereh ka ia man 
dilaki si deban, lanai bo nggit perbulangenna 
si pemena ndube ngempoisa ka mulihi. Si 
e mahanca negeri e keliamen. Tapi kam o 
Israel, nggo nterem kal teman-temanndu 
dilaki. Genduari, mulihken ka kin atendu man 
bangKu? 

2 Tataplah ku das uruk-uruk. Ma nggo 
kerina uruk-uruk e ibahanndu jadi inganndu 
erlua-lua? Itimaindu dilaki-dilaki e i tepi 
dalan, bali ras kalak Arab nggempangi kalak 
gurun pasir. Nggo illamindu negeri enda alu 
erlua-lua. 

3 Eme sabapna maka udan la ipesusur, 
janah tupung merdang pe la nusur udan 
ku jumandu. Amin perlangkahndu bali ras 
perlua-lua, tapi la kam meteh mela. 

4Genduari nindu man bangKu, 'Kam kap 
bapangku si erkeleng ate man bangku, mulai 
kin kitik-kitikku nari. 

3 Labo kap rasa lalap AteNdu nembeh 


kempak aku, labo lalap AteNdu la erteman ras 
aku.' Bage me nindu man bangku, o Israel, 
tapi ipekerindu kal asa ngasupndu erbahan si 
jahat." 


Israel ras Juda arus jera 

6 Nina TUHAN tupung Josia jadi raja, "Nggo 
idahndu kai si ilakoken Israel, diberu si la 
patuh e? Itundalkenna Aku, emaka i babo 
tep-tep uruk-uruk ras i teruh tep-tep batang 
kayu galang seri perbahanenna ras sekalak 
diberu si pencarinna erlua-lua. 

! Kuakap kin maka mulihken nge ia bangKu 
kenca ilakokenna kerina si e, tapi lang kepe; 
janah Juda, eme agi diberu si ngelandih e, 
nggo ngidah kerina si e. 

8 Juda ngidah pe maka Aku nggo nulak Israel, 
janah kupelawes ia erkiteken itundalkenna 
Aku, jenari jadi diberu perlua-lua ia. Tapi 
Juda, agi Israel si ngelandih e, la mbiar 
ngidah si e. Ia pe ikut ka jadi perlua-lua, 

9 dingen la iakapna mela pe. Ikaruskenna 
negeri enda dingen erlua-lua alu nembah 
man batu-batu ras batang-batang kayu belin. 

l0| babo si e kerina Juda si ngelandih e, eme 
agi Israel, pekulah-kulah ngenca ia mulihken 
man bangKu, labo alu ate tutus. Aku TUHAN 
kap si ngerana." 

ll Nina TUHAN man bangku maka aminna pe 
Israel nggo nadingken la, nggo icidahkenna 

maka bujuren ia asangken Juda si ngelandih 


e. 

12 | suruhNa aku lawes ngataken man Israel, 
"O Israel si ngelandih, mulihkenlah man 
bangKu, Aku perkuah dingen labo kam 
Kurawai rasa lalap. 

13Si penting gelah nggo ietehndu lepakndu, 
maka kam erpekat ngelawan Aku, TUHAN 
Dibatandu. Akuken maka iteruh tep-tep 
batang kayu galang nggo iberekenndu 
kekelengenndu man dibata-dibata si deban 
janah Ia ipatuhindu perentahKu. Aku TUHAN 
si ngerana." 

14"Mulihkenlah, o bangsa si la setia, si 
kerajangenKu kam kap. Kubuat kam sekalak i 
bas tep-tep kota nari, dingen dua kalak i bas 
tep-tep terpuk: jenari Kubaba kam mulih ku 
Sion. 

15 Aku merekenca man bandu peminpin si 
patuh man bangku, jenari ia si minpin kam 
alu kepentaren dingen pengertin. 

16 Gelah kenca kam nterem dingen meriah i 
bas negeri enda lanai icakapken kalak kerna 
Peti PerjanjinKu. Lanai ia rukur dingen lanai 
iingetna Peti e, lanai ia perlu pe dingen lanai 
ibahanna pe si deban. 

17 Kenca nggo seh paksana, ikataken kalak 
maka Jerusalem kap "Kursi Kinirajan TUHAN," 
janah kerina bangsa pulung ku je nembah 
man bangKu. Lanai iikutkenna perukurenna 
si mersik dingen jahat. 

18 Israel erteman ras Juda dingen ras-ras ia 


mulih i taneh pembuangen i Utara nari ku 
negeri si nggo Kubereken man nini-ninindu 
jadi si kerajangenna rasa lalap." 


Bangsa Israel nembah berhala 


19 Nina TUHAN, "O Israel, ateKu Kualoken 
kam jadi anakKu, Kubereken ateKu negeri si 
seh kal randalna, eme negeri si mejilena i 
babo doni enda kerina. AteKu maka erbapa 
kam man bangku, jenari ndigan pe ula nari 
itundalkenndu Aku. 

20 Tapi bali ras sekalak ndehara si la setia, 
bage me kam Ia setia man bangKu. Aku, 
TUHAN kap si ngerana." 

21| datas uruk-uruk terbegi sora megang. 
Kalak Israel nderkuh mindo penampat, 
erkiteken nggo ipilihna dalan si mbengkuk, 
itundalkenna TUHAN Dibatana. 

22 Mulihlah, o kam kerina kalak si nggo 
papak, Aku si pepalem kam dingen mahanca 
kam setia. 


Penampat man Israel rehna i bas 
TUHAN Dibatanta nari ngenca 


22 Nindu, "Ue reh kami ndahi TUHAN, sabap 
ia kap Dibata kami. 

23 Lanai kami mindo penampat man 
gana-gana i datas uruk-uruk. 

24 Tapi nembah kami man Baal dibata-dibata 
si njuruken e erbahanca nggo bene kerina 

rarasen si ipermakani kami, bage pe 


anak-anak kami si dilaki ras si diberu. Kerina 
upah latih nini-nini kami si nai-nai pe bene 
kerina. 

25 Emaka arus kita ampar perbahan melana, 
jenari si pediat si erbahanca siakap mela 
e namburi kita. Kita ras nini-nininta gelgel 
erdosa nandangi TUHAN Dibatanta, la pernah 
si ikutken PerentahNa." 


Pendilo gelah jera 


1 Nina TUHAN, "O kalak Israel, adi atendu 
4 jera, banci kam reh mulihken ndahi Aku. 
Adi iambengkenndu gana-gana si ciga ateKu 
dingen patuh man bangku, 

2 emaka banci kam ersumpah i bas 
gelarKu. Emaka kerina bangsa-bangsa mindo 
pasu-pasu man bangku, jenari ipujina Aku." 

3Nina TUHAN kempak kalak Juda ras kalak 
Jerusalem, "Tenggalai jumandu si langa i 
tenggalai: ula kam nuan i tengah rambah 
duri. 

4Cikep perpadanenndu ras Aku TUHAN, o 
kalak Juda ras Jerusalem, jenari endesken 
dirindu man bangKu. Adi la bage, gurlah 
me pernembehKu erkiteken perbahanenndu 
si jahat, janah la lit sekalak pe si ngasup 
nimpetisa." 

Juda nandangi iserang 


3 Embuslah terompet i belang-belang negeri 
enda, erlebuh alu megerning asa gangna. 
Turiken man kalak Jerusalem ras Juda, maka 
kiam ia ku kota-kota si lit bentengna. 

6 Dalani ku Sion kiamken ula pelawen-lawen, 
gelah kam terkelin. Reh me cilaka i Utara 
nari ibaba TUHAN cilaka si maba kecedan si 
mbelin. 

7 Desken singa si luar i bas inganna cebuni 
nari, si encedai bangsa-bangsa nggo reh. 
Reh me ia ngkernepken Juda, maka kerina 
kota Juda runtuh, lanai lit sekalak pe ije si 
enggeluh. 

8 Emaka pakelah uis guni, jenari tangis 
ngandunglah, erkiteken pernembeh ate 
TUHAN si gurlah, lalap la nimpet nandangi 
Juda. 

9 Nina TUHAN, "I bas wari e pagi kerina 
raja-raja ras pegawai-pegawai bene kal 
ukurna, imam-imam tumpat ukurna, 
nabi-nabi kemamangen." 

10 Emaka ningku, "O TUHAN si Mada Kuasa, 
IpertakikenNdu kal kap kalak Jerusalem 
enda! Nindu maka dame nge ije, tapi pedang 
nge i bas kerahungna." 

Il Seh me paksana ikataken man kalak 
Jerusalem maka angin melas nggo rembus 
| gurun pasir nari. Angin e labo angin si 
lumang-lumang, si erguna ngangini page, 

12 tapi angin si ersiu-siu si rehna i bas TUHAN 
nari. TUHAN jine kap si ndabuhken ukumen 
man BangsaNa. 


Musuh ngepung Juda 


13 Nehenlah, ena me reh musuh desken 
embun. Gereta perangna bali ras angin 
kalinsungsung. Kudana teren asangken 
rajawali. Bene me kita! Cilaka kal kita! 

140 Jerusalem, bersihken min pusuhndu 
i bas si jahat nari, gelah kam terkelin. Asa 
kai nari dekahna kam muniken sura-sura si 
jahat? 

15 Dengkehkenlah berita si ibaba anak kuta 
Dan ras deleng-deleng Eperaim. Ia reh maba 
berita kebiaren. 

lela reh mereken kata persirangen man 
Jerusalem maka musuh nggo reh i bas ingan 
si ndauh nari. Musuh-musuh e erlebuh i bas 
kota-kota Juda, 

1/jenari ikepungna Jerusalem desken kalak 
si ngiani juma, erkiteken pendudukna nggo 
ngelawan TUHAN. TUHAN kap si ngerana. 

18 0 Juda, si enda kerina jadi bandu erkiteken 
lagu langkah dingen perbahanenndu jine. 
Bene me kam dingen pagit akapndu seh ku 
bas pusuhndu. 


Ceda ate Jeremia erkiteken bangsana 


19 Mesui! Lanai tertahan suina! Pusuhku! 
Pusuhku debet-debet la teralang. Lanai 

tersinikken nari; kubegi sora terompet, sora 


surak-surak peperangen. 

20 Cilaka reh si ayak-ayaken; kerina 

negeri nggo radas. Kerina kemah kelayap 

i bas sengkumirep saja; kire-kire meribak 
mecaing-caing. 

21 Asa kai nari dekahna kuidah panji perang? 
Asa kai nari dekahna kubegi sora terompet? 

22 Nina TUHAN, "BangsangKu seh kal kap 
motuna: Aku la itandaina. Bagi danak-danak 
si bodoh Ia lit pengertinna. Ngelakoken 
kejahaten pentar ia, tapi erbahan si mehuli la 
itehna." 


Pengenehenen Jeremia kerna 
cilaka si nandangi reh 


23 Kutatap doni enda kerina nggo rontang: 
dingen terulang. Kutare ku langit lanai litije 
terang. 

24 Kupernehen kempak deleng-deleng, 
mugur-ugur kerina, kutatap ku uruk-uruk, 
mundu-undu kap ia. 

25 Kutatap lanai lit kuidah manusia i je, 
Perik-perik pe nggo kabangen kerina. 

26 Taneh mehumur nggo jadi gurun pasir: 
kota-kotana nggo meruntuhen, erkiteken 
pernembeh ate TUHAN si gara. 

27 (Nggo ikataken TUHAN maka kerina doni 
enda jadi taneh mesawang tapi la keri kal 
iradasken.) 

28 Doni enda dem ate ceda, langit jadi gelap. 


TUHAN si nggo ngerana, janah la erkusur 
UkurNa. Nggo ItetapkenNa UkurNa, janah 
ndigan pe lanai Ia nggit surut. 

29 Erkiteken sora kalak pemanah ras si 
ngersak kuda, kerina kalak kiam. Lit si kiam 
ku kerangen, lit deba nangkih ku das batu 
galang. Kerina kota lume itadingken, lanai lit 
kalak si tading ije. 

300 Jerusalem, nggo cilaka me kam. Ngkai 
maka ipakendu uis megara? Ngkai maka 
Ipakendu permata janah icelakndu matandu? 
Ipetikndu bandu guna si sea-sea, si ngena 
atendu nggo nulak kam, jenari ibunuhna 
atena kam. 

31 Kubegi sora nderkuh bali ras sora diberu 
sanga mupus. Randih-andih bagi diberu 
tangtangna mupus, sora tangis Jerusalem 
mengkap-engkap, idudurkenna tanna jenari 
nina, "Nggo aku cilaka. Reh me ia munuh 
aku." 


Dosa Jerusalem 


10 kalak Jerusalem, kiamlah arah 
5 pasar-pasarndu! Pernehen kelewet, 
tatap alu matandu jine, pepayo kerina 
tiga inganndu erbinaga. Lit kin kam jumpa 
sekalak lah gia, si ngelakoken kai si mehuli, 
si ersura-sura patuh man Dibata? Adi lit kam 
jumpa sekalak lah gia, banci ialemi TUHAN 
kota Jerusalem. 

2 Aminna pe nindu maka nembah nge 


kam man TUHAN, tapi si tuhuna lain si 
ibelaskenndu, lain i bas pusuhndu. 

3 Tentu idarami TUHAN ketutusen kalak, 
IligasNa kam, tapi Ia diatendu pe. IripukkenNa 
kam tapi la kam nggit erlajar. Ibahanndu 
mekeng pusuhndu emaka la kam nggit 
nadingken dosandu. 

4Emaka nina ukurku, "Kitik kap kalak enda! 
Bodoh kap ia la ietehna sura-sura Dibata, si 
ngena ate TUHAN Ia ietehna. 

3 Kudahi ateku kalak si erkuasa, ngerana 
ateku rassa. Pasti ietehna kai sura-sura 
Dibata, kai peraten TUHAN si man 
dalanenken." Tapi kerina nggo nulak kuasa 
TUHAN janah la nggit patuh. 

6 Eme sabapna reh singa i bas kerangen nari 
munuh kalak enda, serigala i gurun pasir nari 
reh encaing-caing ia. Arimo gawah-gawah 
arah tengah kutana. Ise si ndarat la banci la 
ijjerngemna perban melala kal dosa-dosana, 
dingen lalap la erngadi-ngadi itundalkenna 
Dibata. 

7 Nungkun Dibata nina, "Ngkai maka arus 
Kualemi dosa bangsangKu? Itundalkenna 
kap Aku, nembah ia man dibata-dibata si la 
tuhu. Kubere nakan bangsangKu seh besur, 
tapi kenca besur lawes ia erlua-lua ikerikenna 
wari-warina ras diberu si pencarinna 
erlua-lua. 

8 Desken kuda kiringen si dem kerincuhen, 


erngih-ngih man ndehara temanna. 

3 Ngkai maka la arus Kuukum ia erkiteken 
kerina si e, ngkai maka Ia Aku erbalas man 
bangsa si bage? 

10 Kusuruh musuh nabahi batang anggur 
bangsangKu, tapi la keri kal iradasken. 
Kukataken man musuh e gelah itastasina 
dahan-dahanna, sabap dahan-dahan e labo 
Aku empuna. 

11 Kalak Israel ras Juda tuhu-tuhu nggo Aku 
itibuna. Aku, TUHAN, kap si ngerana." 


Israel itulak TUHAN 


12 Bangsa Israel nggo mersoken TUHAN 
nina, "Labo kai pe si IbahanNa. Labo kita 
ikenai paksa si mesera. Labo kita ngenanami 
peperangen ras kelihen." 

13 kataken bangsa emaka nabi-nabi labo 
kai pe ertina: desken angin saja nge ngenca. 
Labo lit ibabana berita i bas TUHAN nari. 
Ngerana TUHAN si Mada Kuasa nina, "O 
Jeremia erkiteken nggo bage pengerana 
bangsa enda, Kubahan maka katangKu 
Kutamaken ku babahndu bali ras api. 
BangsangKu bali ras ranting, jenari ipan api e 
ia seh keri." 

14 (Yer 5:13) 

150 bangsa Israel, ibaba TUHAN me sada 
bangsa i bas ingan si ndauh nari nerang kam. 

Bangsa e megegeh tuhu-tuhu dingen nai nari 


nggo lit janah la iantusindu cakapna. 

16 Tukang pemanahna tentera si mbisa. 
Ibunuhina kalak, sitik pe la atena mekuah. 

17 Itelenna kerina ulih jumandu ras 
panganndu: ibunuhina anakndu si dilaki ras 
si diberu. Igelehina lembu ras biri- birindu, 
jenari ikernepkenna batang anggur dingen 
batang ara. Kota-kotandu si erbenteng si jadi 
penalemenndu, ikernepkenna salu tenterana. 

18 Nina TUHAN, "Tapi i bas paksa si e pe labo 
keri Kulesapken bangsangKu. 

190 Jeremia, adi isungkunna kam ngkai 
maka bagenda jadina, turiken man bana, 
maka si enda kerina jadi erkiteken nggo 
itundalkenna Aku, jenari jadi budak dibata- 
dibata si deban i bas negerina jine. Dage ia 
pe iperbudak me i bas negeri si labo negerina 
jine." 


Dibata mpersingeti BangsaNa 


20 Nina TUHAN, "Kataken man kesusuren 
Jakup, turiken man kalak Juda. 

21 Perdiatekenlah, o kam kalak longor, kam 
kalak bodoh! Lit matandu tapi la erpengidah. 
Lit cupingndu tapi la erpemegi. 

22 Aku kap TUHAN: ngkai maka la kam 
mbiar man bangKu? Ngkai maka la nggirgir 
i adep-adepenKu? Kuamparken kersik jadi 
baleng lawit, jadi baleng si rasa lalap si la 
banci ikeparina. Aminna pe galumbangna 

ergalun dingen ergeruhguh tapi labo 


terlewatisa. 

23 Tapi bangsa enda bangsa si mekeng 
pusuhna dingen pemberontak. Kam nggo 
erkusur jenari itadingkenndu Aku. 

24 Aminna pe Kupesusur udan i bas paksana 
ras Kubereken pe man bandu paksa peranin 
tep-tep tahun, tapi labo pernah iukurindu uga 
erbahan mehamat man Bangku. 

25 Tapi dosa-dosandu ngolangi si mehuli e i 
bas kam nari. 

26 Kalak jahat nggeluh i tengah-tengah 
bangsangKu, nimai janahna nggempangi 
desken kalak si ngerewasken rewasna 
nangkap perik-perik, tapi itogengna ragumna 
lako nangkap kalak. 

27 Bali ras perburu ndemi ranjangna alu 
perik, bage me pe kalak enda ndemi rumahna 
alu barang rampasen. Eme erbahanca maka 
ia erkuasa dingen bayak, 

28 sj erbahanca ia mbur dingen cukup 
panganna. La ersibar kejahaten si ibahanna. 
La iberekenna hak man anak melumang. La 
iberekenna keadilen man kalak si itindih. 

29Tapi erkiteken si e, Aku TUHAN Ia banci 
lang ngukum ia. Erbalas Aku man bangsa 
enda. 

30 Kiniseran ras cilaka jadi i negeri enda. 

31 Nabi-nabi melasken kata la tuhu, imam- 
imam merentah sue ras si iperentahken 
nabi-nabi, janah bangsangKu la melasken 


Yeremia 6.11 7 2 
keberatenna. Tapi kai nari pagi ibahanna adi 


nggo seh paksa pendungina?" 


Jerusalem ikepung musuh 


10 kalak Benyamin lompatlah gelah 

kam terkelin, kiamlah i Jerusalem nari! 
Embuslah terompet i Tekoa, jenari pegara api 
jadi tanda i Bet-Hakerem. Nandangi reh me 
cilaka ras mara i Utara nari. 

2 Kota Sion si mejile e nandangi ikernepken 
me. 

3Bagi permakan ras rarasenna bage 
me raja-raja erkemah ije ras tenterana. 
Ipajekkenna kemahna i sekelewet kota e. 
Tep-tep kalak rate-atei ja atena ipajekkenna 
kemahna. 

4Nina, "Ersikaplah nerang Jerusalem! 
Ersikaplah! Seranglah tupung pantek ciger." 
Tapi nina ka, "Nggo melawenca, sabap wari 
nggo nandangi ben, dingen awih-awih nggo 
reh gedangna. 

3 Berngi saja gia siserang: siradasken 
benteng-benteng kotana." 

S6 TUHAN si Mada Kuasa si merentahken 
raja-raja gelah nabah batang-batang kayu 
dingen pegun-gun taneh jadi benteng 
Jerusalem. Nina, "Kuukum me kota e 
erkiteken dem ije penindasen. 

7 Desken sumbul pedarat lau malem, 
bage me ia pedarat kejahatenna. Kubegi 

kekejamen ras kecedaan i bas kota e. Penakit, 


ugah, eme kerina si Kuidah i je. 

80 kalak Jerusalem bahan kerina kesusahen 
e jadi pelajaren man bandu, adi lang 
Kutundalken me kam. Kusalihken kota e jadi 
padang pasir, la lit sekalak manusia pe ringan 
Ije." 

Israel si pemberontak 


9 Nina TUHAN si Mada Kuasa man Bangku 
"Nandangi ipelinang me Israel, bali ras 
batang anggur si nggo keri buahna iputiki." 
Emaka arus ipulahindu kerina kalak si banci 
ipulahindu tupung lit denga kesempaten." 

10 Ningku njabapsa, "Ise kin megiken aku 
adi aku ngerana persingeti ia? Mekengsa 
pusuhna, labo ia ngasup megiken TenahNdu. 
Itawaina aku adi kubelasken KataNdu. 

11 Pernembeh AteNdu man bangsa e, gara 
ka nge i bas pusuhku pe. Emaka lanai 
tertahanken aku." Kenca bage nina TUHAN, 
"Amburken pernembehKu ku babo anak-anak 
i bas gedang-gedang dalan, ras ku babo 
perpulungen anak perana. Perbulangen ras 
ndehara la banci la iangkut. Kalak si nggo 
metua kal pe labo tading. 

12 Rumahna, ndeharana, jumana ibereken 
man kalak. Kuukum ateKu penduduk negeri 
enda. 

13 Kerina kalak, subuk mbelin ras kitik, 


ndarami duit alu dalan si la bujur. Subuk nabi 
bage pe imam kerina nipu jelma si nterem. 

14 Perbahanenna encidahken tempa-tempa 
ugah bangsangKu labo mekelek. 'Dame' nina, 
tapi si tuhuna labo lit dame. 

15 Aturenna mela iakapna ngelakoken 
perbahanen si mbau e, kepeken labo iakapna 
mela. Sitik pe la ietehna mela. Emaka guling 
ia bagi perguling kalak si deban. Adi Kuukum 
ia emaka nggo dung kal ia. Aku TUHAN kap si 
ngerana." 


Israel Ia nggit ngikutken TUHAN 


16 Nina TUHAN kempak BangsaNa, "Tedislah 
i bas serpang-serpang jenari nehenlah. 
Daramilah dalan si nai, dalan si mehulina kal. 
Arah e lah erdalan, emaka dame man bandu." 
Tapi nina njabapsa, "Lang! Kami la nggit!" 

17 Emaka itugasken TUHAN penjaga-jaga 
lako megiken sora terompet tanda persinget. 
Tapi nina kalak e, "La ate kami ibegiken 
kami." 

18 Kenca bage ngerana TUHAN nina, "O 
bangsa-bangsa, erlajar kerna kai si jadi man 
bangsangKu. 

190 pertibi, dengkehkenlah! Kuukum me 
bangsangKu, erkiteken kerina sura-surana. 
Kuruntuhken me bangsa enda, erkiteken nggo 
itulakna pengajarenKu, janah la iikutkenna 
katangKu. 

20 Kai kin gunana man bangKu si merim- 


merim si ibaba i Syeba nari! Man kadengKu 
Kin rempah-rempah si ibabana i bas negeri si 
ndauh nari? La Kualoken persembahenna, la 
ngena ateKu persembahen tutungen. 

21 Emaka Kubahan bangsa enda terantuk 
dingen guling. Parang-mbelin ras anakna, 
teman-teman ras anak kutana la banci lang 
mate kerina." 


Serangen i Utara nari 


22 Nina TUHAN, "Bangsa si megegeh sangana 
reh i Utara nari. Erperang atena. 

23 Senjatana panah ras lembing: bangsa 
e kejam janah la meteh mekuah. Bali 
ras pergeruhguh lau lawit bage me sora 
nahe kudana; irattuhna ku Jerusalem lako 
nerangsa." 

24 Megi berita e nggirgir kalak Jerusalem. 
Perban biarna mesui akapna bagi persuina 
iakap diberu si nandangi mupus. 

25|a ia pang ndarat ntah ku juma, sabap i 
japa pe musuh erbahan kebiaren. 

26 Nina TUHAN man BangsaNa, "Uisken 
uis guni janah erguling-gulinglah i bas abu. 
Cedalah atendu dingen serkolah bagi kalak 
si nangisi kematen anakna si tonggal, sabap 
rempet me reh si engkernepi. 

27 Emaka nina TUHAN man Jeremia, "Ujilah 
bangsangKu bali ras tukang nguji logam. 
Perdiatekenlah lagu langkahna. 

28 Kerina ia pemberontak, metangkang, 


piher bagi tembaga ras besi. Pertaki pacik ia, 
dingen erdalan-dalan ku jah ku jenda lako 
pebau-bau kalak. 

29 Logam nggo iuji seh melebur, tapi 
melketna lalap la bene. Percuma bangsangKu 
terus iuji gelah tulen, sabap kalak jahat lalap 
la tersirangken i bas ia nari. 

30 Pirak si Ia terpake me ibahan gelarna, 
sabap Aku TUHAN nggo ngambengken ia." 


Jeremia erkhotbah i bas Rumah Pertoton 


7 LTUHAN nuruh aku ku pintu gerbang 
Rumah Pertoton: arah eme bangsa Juda 
bengket ersembah. IkatakenNa man bangku 
maka tedis aku ije meritaken man bangsa e 
kai si ikataken TUHAN si Mada Kuasa, Dibata 
Israel man bana nina, "Ubahlah lagu langkah 
ras perbahanenndu, emaka Kupediat kam 
terus ringan i jenda. 

2 (Yer 7:1) 

3 (Yer 7:1) 

4 Ulanai itekindu ranan penipu si ngatakenca, 
'Terkelin kap kita! Enda kap Rumah Pertoton 
TUHAN, enda kap Rumah Pertoton, enda kap 
Rumah Pertoton TUHAN!' 

> Ubahlah lagu langkahndu, ulanai perusur- 
usur perbahanenndu. Bahanlah si bujur 
sapih-sapih kam, 

6 ulanai idehkenndu kalak asing, anak-anak 
melumang ras diberu balu-balu. Ulanai 

iamburkenndu dareh kalak si la ersalah | 


bas negeri enda. Ulanai kam nembah man 
dibata-dibata si deban si erbahanca kam 
ceda. 

7 Adi kam robah, Kubere kam terus ringan 
i jenda, i bas negeri si nggo Kubereken jadi 
sikerajangen nini-ninindu rasa lalap seh rasa 
lalap. 

8 Nehenlah! Pengarapenndu itamakenndu 
man ranan si la tuhu. 

9 Kam nangko, munuh, erlua-lua, melasken 
sumpah si la tuhu, nutung persembahen man 
Baal, nembah man dibata si Ia itandaindu. 

10 jjlakokenndu kerina si ciga ateKu e, kenca 
bage reh kam dingen tedis i adep-adepenkKu, i 
bas Rumah PertotonKu, jenari nindu, 'Terkelin 
kap kita!' 

11 jakapndu kin maka RumahKu e ingan 
penamun? Nggo Kuidah kerina kai si 
ibahanndu. 

12 aweslah ku Silo, ingan si pemena Kupilih 
man inganKu isembah. Nehenlah kai si 
Kubahan man ingan e erkiteken dosa-dosa 
bangsangKu Israel. 

13 Nggo ilakokenndu kerina dosa si enda, 
aminna pe nggo Kuulih-ulihi ngerana man 
bandu, tapi la kam nggit megikenca. Adi 
Kulebuh kam la kam ngaloi. 

14 Emaka kai si nggo Kubahan kempak Silo, 
Kubahan ka me kempak Rumah PertotonKu, 
penalemenndu e. | jenda i bas ingan si nggo 

Kubereken man nini-ninindu ras man bandu 


seri perbahanenKu bagi si Kubahan man Silo. 
15 Kupelawes kam i adep-adepenKu nari, bali 

ras pemelawesKu sima-simandu Israel. Aku 

kap TUHAN si nggo ngerana man bandu." 


Israel Ia patuh 


16 Nina TUHAN, "O Jeremia, ula ertoto guna 
bangsa enda. Ula kam erlebuh entah ertoto 
guna ia, ula sekseki Aku, sabap labo kam 
Kubegiken. 

17 La kin idahndu kai si ibahanna i bas 
kota-kota Juda ras i gedang-gedang dalan 
Jerusalem? 

18 Anak-anak pepulung ranting, dilaki-dilaki 
pegara api, diberu-diberu erbahan cimpa 
guna ipersembahken man dibata-dibata si 
igelarina Kemberahen Langit. Ipirpirkenna pe 
lau anggur kempak dibata si deban, gelah 
arah e mesui ateKu ibahanna. 

19 Tapi ateKu kin mesui? Lang! Bana jine nge 
ijjurukenna dingen ia nge si erbahanca akapna 
mela. 

20 Dage Aku TUHAN si Erdolat Kukuseken 
me pernembeh ateKu si gara ku Rumah 
Pertoton e. Kukuseken e ku babo manusia ras 
ku asuh-asuhenna, ku batang-batang kayu, 
ras ku ulih jumana. NembehKu bali ras api si 
gurlah si la ise pe ngasup nimpetisa. 

210 bangsangKu, deba persembahenndu 
itutungndu i babo batar-batar, deba banci 

ipan kam. Tapi Aku TUHAN ngatakenca maka 


labo lit lainna bicara kerina geu ipanndu. 

22 Tupung nini-ninindu ndarat i Mesir nari 
labo perentah-perentah kerna persembahen 
tutungen si Kubereken entah aturen-aturen 
kerna persembahen si deban. 

23 Tapi perentah si Kubereken eme maka 
patuh man bangKu, gelah Aku jadi Dibatana 
dingen ia jadi bangsangKu. Kukataken man 
bana maka ia nggeluh rikutken si nggo 
Kuperentahken, alu bage si mehuli jadi man 
bana. 

24 Tapi la ia patuh, la diatena pe. Alu merawa 
ilakokenna rikutken ate-atena, dingen 
sura-surana si jahat nge iikutkenna. Lagu 
langkahna reh jahatna, labo reh ulina. 

25 Menaken kin tupung nini-ninindu ndarat 
i Mesir nari seh ngayak paksa enda la 
erngadi-ngadi. Kusuruh persuruhenKu 
nabi-nabi ku tengah-tengahndu. 

26Tapi ise pe la lit si erdiate. Ise pe Ia lit 
megikenca. Tapi reh kam ngelawan lebihen 
asa nini-ninindu nai. 

27 Emaka, o Jeremia, kam me melasken 
kerina ranan enda man bangsangku, tapi labo 
kam idengkehkenna. Ilebuh kam ia tapi labo 
kam diatena pe. 

28 Turikenlah man bana maka bangsana Ia 
ngikutken Aku TUHAN Dibatana: la ia erlajar 
arah ukumen si ialokenna. Kesetian lanai lit | 
bas ia. Si e kerina lanai sitik pe icakapken." 


Yeremia 7.291 34 30 


Dosa si ilakoken i Baluren Hinnom 


29 “Erceda atelah, o kalak Jerusalem: 
pangkaslah bukndu, ambekkenlah. 
Endekenlah ende-enden ate ceda i datas 
ancuk-ancuk deleng, erkiteken Aku TUHAN 
sangana keke rawangKu, nggo Kutulak 
bangsangKu. 

30 Kalak Juda nggo ngelakoken si jahat. 
lamparkenna gana-ganana si ciga ateKu i bas 
Rumah Pertoton, nggo iliamina e. 

21] Baluren Hinnom ipajekkenna batar-batar 
si ibahanna gelarna Topet, gelah banci 
ipersembahkenna anakna si diberu ras si 
dilaki i datas api si gara. La lit perentahKu 
man bana lako erbahan bage -- labo lit sitik 
pe e i bas ukurKu. 

32Janah seh me paksana ingan e lanai 
igelari Topet entah Baluren Hinnom, tapi 
Baluren Penggelehen, sabap i je ikuburina 
jelma erkiteken lanai lit ingan si deban ingan 
ngkuburkenca. 

33 Bangke-bangke e ipangani perik- perik 
dingen rubia-rubia si meliar janah ise pe Ia lit 
si nggurbasa. 

34 Negeri ejadi taneh mesawang. I kota-kota 
Juda dingen i dalan-dalan i Jerusalem lanai 
Kubahan lit i je sora surak-surak dingen sora 
keriahen. Lanai lit i je sora pesta erdemu 
bayu si meriah. 

9 ll bas paksa si e, ipedarat kalak me i 


bas kuburenna nari kerina tulan raja-raja 
Juda, tulan pegawaina, tulan imam-imamna, 
tulan nabi-nabi, ras kerina tulan kalak si 
ringan i Jerusalem. 

2 Kerina tulan-tulan e lanai ipepulung, dingen 
la ikuburken, kencah ia i lebe-lebe matawari, 
bulan ras i lebe-lebe bintang-bintang, si nai 
ikelengi, ilayani ras isembah bangsa enda, 
tapi jadi sampah-sampah i babo taneh. 

3Janah kerina kalak si tading, bangsa si 
jahat enda madin iakapna mate asangken 
enggeluh i bas ingan i ja ia Kukerapken. Aku, 
TUHAN si Mada Kuasa nggo ngerana." 


Dosa dingen pengukumen 


4Isuruh TUHAN aku melasken ranan enda 
kempak BangsaNa, "Adi guling sekalak jelma 
lanai kin ia keke mulihi? Adi sekalak jelma 
papak lanai kin ia mulihken? 

> Dage ngkai maka bangsangKu kenca ia 
erkusur nadingken Aku, lanai mulihken? Leket 
ukurndu kempak gana-ganandu, emaka la 
atendu mulihken man bangKu. 

6 Megermet Kubegiken, tapi la kam ngerana 
kerna si bujur. Sekalak pe kam la lit 
erkadiola kerna kejahatenndu; ise pe kam 
la lit nungkun, 'Kesalahen kai kin si nggo 
kubahan?' Sekalak-sekalak ndalani dalanna 
desken kuda kiam ku peperangen. 

7 Perik ondan pe ietehna katawari paksana 


mulih; nderapati ras kalimpines tehsa 
katawari paksana miser, tapi Kam o 
bangsangKu Ia itehndu undang-undang 
TUHAN. 

8 Uga banci maka nindu kam pentar, dingen 
itehndu undang-undangKu? Nehenlah, 
undang-undang nggo iganti kalak si beluh 
nuratken undang-undang. 

9Kalak pentar si lit i bas kam nggo 
juru, sengget dingen kena siding. Nggo 
itulakna katangKu. Kepentaren si kuga kin 
Kepentarenna e genduari? 

10 Dage Kubereken me ndeharana man kalak 
si mbaru reh, erkiteken kerina kalak subuk i 
bas si kitikna nari terus ku si mbelinna, kerina 
encari arah dalan si Ia bujur. Sabap subuk 
imam-imam bage pe nabi-nabi kerina nipu 
bangsa e. 

ll | bahanna tempa-tempa penakit 
bangsangKu la mekelek. 'Dame' nina ia 
situhuna la bo dame. 

12 Erkiteken ilakokenna perbahanen si macik 
e kin maka mela akapndu? Lang! La sitik pe 
ietehndu mela, ayondu pe la sambar. Emaka 
guling kam bagi kalak si deban. Tupung 
Kuukum kam, eme pengkeri-kerin geluhndu. 
Aku TUHAN kap si ngerana. 

13 Kupepulung ateKu bangsangKu desken 
sekalak pepulung ulih peranin: tapi 
bangsangKu bali ras batang anggur si la 

erbuah, desken batang ara si la erbuah, 


bulungna pe nggo melus. Emaka Kupelepas 
bangsa si deban engkuasai negeri e." 

14 Nina bangsa Dibata, "Ngkai maka kita 
kundul saja? Ota kiam kita ku kota-kota si 
erbenteng janah i jah me kita mate. Sabap 
TUHAN Dibatanta nggo mereken ukumen 
man banta. Nggo IberekenNa racun man 
inementa, erkiteken dosa-dosanta man BaNa. 

15 Sjarapken lit dame ras paksa juah-juahen 
tapi kebiaren kap si jadi. 

16 | mbang-imbangta nggo seh i kota Dan. 
Sora kudana ngengkus nggo terbegi. Kerina 
negeri-negeri nggirgir tupung kudana 
erngih-ngih. Imbang-imbangta nggo reh 
ngkernepken negerinta dingen kerina si lit i 
je, subuk kota-kotana bage pe kalak si ringan 
Ije." 

17 "Jagalah!" nina TUHAN, "Kusuruh nipe 
ku tengah-tengahndu, nipe si erbisa si la 
terpelemuk, janah itagutina kam." 


Ceda ate Jeremia erkiteken bangsana 


18 Ceda ateku la tertambari, mesui kal 
pusuhku. Dengkehkenlah! I negeri si ndauh 
nari, kubegi sora bangsangku tangis. 

19 “Lanai kin TUHAN i Sion? Lanai kin 
i jah raja Sion?" Ngaloi TUHAN, Rajana 
nina, "Ngkai kin maka ilegindu rawangKu 
alu nembah man dibata-dibatandu, dingen 
erjimpuh man dibata si deban si sia-sia?" 

20 Serko bangsa e nina, "Paksa perudan 


nggo lepas, paksa rani nggo seh, tapi kami 
lalap Ia isampati." 

21 Getem kal pusuhku erkiteken bangsangku 
nggo getem. Ceda ateku: sengget kal aku. 

22 La kin lit tambar i Gileat? La kin lit i jah 
dokter? Dage ngkai maka bangsangku la 
itambari? 

9 1 Bicara sumbul lau min takalku matangku 
pancur iluh. Tangis me aku suari ras 
berngi erkiteken bangsangku nggo ibunuhi. 

2 Bicara lit min inganku tading i gurun pasir 
ndauh i bas bangsangku nari tentu aku lawes 
ku je nadingken bangsangku. Bangsangku si 
erlua-lua perpulungen kalak si jahat ukurna. 

3 Lalap atena ngataken si la tuhu, kini Ia 
bujuren nge, labo kinibujuren si ngkuasai 
negeri e. Nina TUHAN, "BangsangKu runut 
erbahan kejahaten, dingen la ietehna maka 
Aku me Dibatana." 

4Tep-tep kalak la banci la erjaga-jaga 
nandangi temanna, janah sekalak pe lanai 
banci tek nandangi seninana. Sabap tep-tep 
senina bali penipuna ras Jakup, kerina kalak 
encekuraki temanna. 

3 Kerina si mabai temanna papak, dingen 
la lit kalak melasken kata tuhu. Dilahna 
nggo semal melasken kata bual, dingen la ia 
nggit ngadi erbahan salah. Runut ia erbahan 
kejahaten penipun siarak-araken ras penipun. 

Ikataken TUHAN maka BangsaNa nggo nulak 


la. 

6 (Yer 9:5) 

7 Erkiteken si e nina TUHAN si Mada Kuasa, 
"Kuane me bangsangKu desken besi, jenari 
Kuuji ia. Kai denga kin si banci Kubahan 
nandangi bangsangKu? 

8 Dilahna desken anak panah si erbisa, 
lalap ia erbual. Man temanna mehuli kerina 
rananna tapi situhuna siding nge si itogengna. 

9La kin nge ia Kuukum erkiteken 
perbahanenna e? La kin Aku erbalas man 
bangsa si bagenda? Aku kap Dibata si 
ngerana enda." 

10 Ningku, "Ceda kal ateku erkiteken deleng- 
deleng, tangis aku erkiteken mbal-mbal 
sabap nggo kerah kerina, dingen ise pe lanai 
lit mentas arah e. Sora asuh-asuhen pe 
lanai terbegi, perik-perik pe nggo kabang, 
rubia-rubia si meliar pe nggo lawes." 

11 Nina TUHAN, "Kubahan maka Jerusalem 
bali ras batu si ergun-gun, man ingan serigala 
nggeluh. Kota-kota Juda Kujadiken gurun 
pasir, sekalak pe la lit ringan ije." 

12 Nungkun aku ningku, "O TUHAN, ngkai 
maka negeri enda ceda janah kerah desken 
gurun pasir, seh maka ise pe la lit mentas 
arah e? Ise kin ngasup ngantusisa si e? Man 
ise kin nggo IterangkenNdu si e gelah banci 
iturikenna ka man kalak si deban?" 

13 Nina TUHAN ngaloisa, "Si enda kerina jadi 


erkiteken bangsangKu nggo nundalken ajaren 
si nggo Kubereken man bana. Lanai Aku 
likutkenna, lanai idalankenna kai si Kukataken 
man bana. 

14Tapi mekeng ia, dingen isembahna 
gana-gana Baal bagi si iajarken nini-ninina 
bana. 

15 Emaka dengkehkenlah kai ateKu Kubahan, 
TUHAN si Erdolat, Dibata nu Israel: Kubereken 
man bangsangKu sirap-rap man panganna 
dingen racun man inemenna. 

16 Kukerapken ia ku tengah-tengah bangsa- 
bangsa si subuk ia bage pe nini-ninina la 
pernah nandaisa. Kusuruh pasuken tentera 
merangsa seh Kukernepken ia tuhu-tuhu." 


Kalak Jerusalem nderkuh man TUHAN 


17 Nina TUHAN si Mada Kuasa, "Ukurkenlah 
kai si sangana jadi! Dilolah kalak si beluh 
tangis-tangis, diberu-diberu si ngendeken 
ende-enden penguburen." 

18 Nina bangsa e, "Kataken man bana 
maka pedas-pedas ia reh, janah ngendeken 
ende-enden penguburen man banta, seh 
maka matanta dem alu iluh dingen seliben 
matanta besar erkiteken ngandung." 

19 Dengkehkenlah sora tangis i Sion nari 
nina, "Nggo cilaka kita, nggo mela kal siakap. 
Terpaksa sitadingken negerinta, rumahta 
nggo irontasken kerina." 

20 Ningku, "Dengkehkenlah TUHAN, diberu- 


diberu, perdiatekenlah RananNa. Ajarilah 
anakndu si diberu uga ngandung, ajarilah 
teman-temanndu uga ngendeken ende-enden 
penguburen. 

21 Kehamaten nggo bengket arah tingkapta, 
bengket ia ku bas istananta itampulna 
anak-anakta i pasar-pasar, bage pe anak si 
nguda i tengah tiga. 

22 Bangke manusia merap ijapa pe: bali 
ras pupuk si ergun-gun i juma, desken buah 
gandum Si isabi jenari tading ibahan si rani, 
la lit sekalak pe si pepulungsa. Enda me kata 
si isuruh TUHAN kubelasken." 

23 Nina TUHAN, "Kalak pentar ula megah 
lakapna kerna kepentarenna. Kalak megegeh 
ula iagahkenna gegehna, kalak bayak ula 
megah iakapna kerna kebayakenna. 

24 Adi lit kalak atena ermegah ate, megahlah 
lakapna perban itandaina Aku. Sabap keleng 
ateKu tetap kap, dingen Kubahan kai si bujur 
ras benar. Eme perkara si erbahanca meriah 
ukurKu, Aku TUHAN si nggo ngerana." 

25 Nina TUHAN, "Seh me paksana Kuukum 
bangsa Mesir, Juda, Edom, Amon, Moap ras 
bangsa padang gurun, si nggo ipangkasna 
bukna gendek. Kerina bangsa e nggo isunat, 
tapi pusuhna la isunat. La lit sada pe i bas 
bangsa enda nari, bage pe kalak Israel 
encikep perjanjinKu." 

26 (Yer 9:25) 

Penembahen si payo 


10 10 bangsa Israel, dengkehkenlah kata 
TUHAN man bandu. 

2 Nina, "Ula ikut-ikutndu perbahanen 
bangsa-bangsa si deban. Ula kam mbiar 
nandangi tanda-tanda i langit, Aminna pe 
bangsa-bangsa si deban gentar. 

3 Agama bangsa-bangsa e, agama si sia-sia. 
Si isembahna, eme kayu si itabah i bas 
kerangen nari, si igana alu pahat tukang 
Kayu; 

4 si ihiasina alu pirak ras emas, ipeteguhi alu 
paku maka ula ia guling. 

> Gana-gana e bali kap ras tembut-tembut 
i bas kebun mandike, la banci ia ngerana:, 
ikanting-kanting nge ia, erkiteken la ia beluh 
erdalin. Ula kam mbiar man bana: Labo banci 
kena kai pe kam ibahanna, labo ngasup ia 
mahan si mehuli pe man bandu." 

SO TUHAN Ia lit si terpeseri ras Kam. 

Kam kap si mbisa, GelarNdu mbelin dingen 
ergegeh. 

7 Ise kin la erkemalangen man BaNdu, o Raja 
nu bangsa-bangsa? Patut Kam ihamati. La lit 
si terpeseri ras Kam, subuk ras kalak pentar 
nu bangsa-bangsa, bage pe ras raja-rajana. 

8 Kerina ia bodoh dingen lenge. Kai kin banci 
iajarken gana-gana kayu man bana? 

9Gana-ganana ilapisi alu pirak i Sepanyol 
nari, dingen alu emas i Upas nari, kerina 

gana-gana e bekas tan tukang erbahanca. 


luisi alu uis gara entah uis mbiring, bekas 
itenun kalak si beluh ertenun. 

10 Tapi Kam O TUHAN, Kam kap Dibata si 
tuhu-tuhu, Kam Dibata si enggeluh, Kam raja 
rasa lalap. Kune merawa Kam, doni enda pe 
mugur-ugur: la tertahanken bangsa-bangsa 
RawaNdu. 

11 (Arus maka ikatakenndu man bana maka 
labo gana-gana e si nepa langit ras doni, 
emaka ikernepken me ia. Masap me ia kerina 
i babo doni enda nari.) 


Ende-enden pujin man Dibata 


12 Pertibi enda ijadiken Dibata alu GegehNa, 
alu KepentarenNa ItepaNa doni enda. Ia kap 
si engkimbangkenca langit kerina. 

13 Alu PerentahNa ergeruhguh lau i datas 
langit, IbabaNa embun i tampuk doni nari. 
IbabaNa kilap ernala i bas udan, IsuruhNa 
angin rembus i bas PenimpanenNa nari. 

14Ngidah si e, motu dingen bodoh kal iakap 
kalak man bana. Kalak si erbahan gana-gana 
juru kal iakapna, erkiteken gana-gana si 
ibahanna e palsu dingen la erkesah. 

15 Kerina e sia-sia dingen arus i hina. Kerina 
ia la banci la ikernepken tupung pengukumen 
TUHAN. 

16 Dibata nu Jakup la bage. Ia kap si 
njadiken kerina si nasa lit; nggo IpilihNa 

Israel jadi BangsaNa. TUHAN si Mada Kuasa 


kap GelarNa. 


Paksa pembuangen reh me 


17"O kalak Jerusalem! Kam nggo ikepung. 
Pepulunglah erta-ertandu. 

18 | pelawes TUHAN kam i bas negeri enda 
nari. IperentahNa kam seh maka sekalak pe 
lanai lit tading. TUHAN kap si ngerana." 

19 Serko kalak Jerusalem nina, "Andiko, 
kelekna luka kami! Ugah kami lanai banci 
malem. lakap kami mbarenda ngasup denga 
kami nahankenca. 

20 Nggo meruntuh kal kemah kami, tinalina 
nggo peltep. Anak-anak kami nggo keri kal 
kerina lawes? lanai lit si tading masang tenda, 
lanai lit si nangkutken kire-kire." 

21 Ningku njabapsa, "Peminpin kami motu 
kap, la ipindona penegu-negu TUHAN. Eme 
sabapna ia guling, dingen bangsa kami nggo 
merap. 

22 Dengkehkenlah! Nggo seh berita. Sora 
keguntaren? Guntar si mbelin arah negeri 
Utara nari, tenterana reh ngeruntuhken Juda 
gelah jadi gurun pasir jadi ingan tading 
serigala." 

23 Kueteh O TUHAN, maka labo manusia si 
nentuken nasipna; labo manusia si engkuasai 
geluhna. 


Yeremia 10.241 11.6 | 41 
240 TUHAN pandang BangsaNdu, tapi ula 


mekeleksa. Tupung Kam merawa ula kami 
UkumNdu, sabap adi bage dung me kami. 

25 Piserkenlah RawaNdu kempak bangsa- 
bangsa si la nembah man BaNdu kempak 
kalak si nulak Kam. Nggo ibunuhna 
BangsaNdu, nggo getem kal kami ibahanna, 
dingen nggo radas kal negeri kami IbahanNa. 


Jeremia ras perjanjin 
1 1 l Kata Dibata seh bangku nina, 

2 "Dengkehkenlah kai si nikataken i 
bas perjanjin enda. Kataken man kalak Juda 
ras Jerusalem 

3 maka Aku, TUHAN Dibata nu Israel nggo 
numpahi kerina kalak si la ngikutken kata 
perjanjin enda. 

4Eme perjanjin si Kubahan ras nini-ninina 
tupung ia Kubaba i Mesir nari, ingan si bali 
iakapna lasna ras i bas ginuhur si gurlah. 
Kukataken man bana maka ikutkennalah Aku, 
dingen ilakokennalah kerina si Kuperentahken 
man bana. Kukataken man bana, kune 
ikutkenna Aku, maka ia jadi bangsangKu 
janah Aku jadi Dibatana. 

> Emaka Kutepati janjingKu si Kubahan man 
nini-ninina maka Kubereken me man bana 
negeri si sampur dadih ras tengguli si ianina 
genduari." Ningku ngaloi, "Payo TUHAN." 

6 Kenca bage nina TUHAN man bangku, 

"To ku kota-kota Juda ras ku dalan-dalan 

Jerusalem. Momoken katangKu enda i jah, 


suruh bangsa e gelah idengkehkenna dingen 
ngataken kai si ikataken i bas perjanjin e. 

7 Tupung Kubaba nini-ninina ndarat i Mesir 
nari, Kupersingeti kal man bana gelah 
ia patuh man bangKu, janah seh ngayak 
genduari pe tetap denga ia Kupersingeti. 

8 Tapi la idengkehkenna, la iikutkenna Aku. 
Tapi tetap mekeng pusuhna janah lalap 
jahat perbahanenna. Nggo Kuperentahken 
maka icikepna perjanjin enda, tapi itulakna. 
Emaka Kudabuhken man bana ukumen bagi 
si tersena i bas perjanjin e." 

9 Kenca bage nina TUHAN man bangku, 
"Kalak Juda ras Jerusalem nggo erpekat 
ngelawan Aku. 

10 Mulihken ka ia ndabuh kubas dosa-dosa 
nini-ninina nai si la nggit ngikutken kai si 
Kukataken bana. Nggo isembahna dibata- 
dibata si deban, subuk Israel bage pe Juda 
nggo icedakenna kal perjanjin si Kubahan ras 
nini-ninina. 

11 Emaka Aku, TUHAN, Kupersingeti ia maka 
Kudabuhken me man bana cilaka janah la 
ia banci pulah. Aminna pe ia serko mindo 
penampat man bangku, la Kubegiken. 

12 Emaka lawes me kalak J uda ras Jerusalem 
ku gana-gana inganna mpersembahken 
persembahen dingen serko ia man gana-gana 
e mindo penampat. Tapi tupung reh cilaka e, 
gana-gana ndai la ngasup nampati ia. 

13 Nggo bali buena gana-gana kalak Juda 


ras kota-kotana dingen kalak Jerusalem nggo 
majekken batar-batar persembahen bali 
buena ras dalan i bas kota e guna mereken 
persembahen man Baal si nggesuh e. 

140 Jeremia, ula kam ertoto dingen mindo 
man bangKu guna bangsa e. Tupung ia i bas 
kiniseran aminna pe erlebuh man bangKu 
mindo penampat la ia Kubegiken." 

15 Nina TUHAN, "Bangsa si Kukelengi nggo 
erbahan jahat. Lit denga kin hakna bengket 
ku bas Rumah PertotonKu? lakapna kin arah 
janji-janji ras arah mpersembahken daging 
asuh-asuhen ia banci pulah i bas cilaka nari? 
E kin si erbahanca meriah iakapna? 

16 Nai pernah Kugelari ia batang Saitun si 
Merabun, meramis buahna, tapi genduari alu 
sora si erlenggur, Kuciluk bulungna dingen 
Kupenggelken ranggas-ranggasna. 

17 Aku TUHAN si Mada Kuasa sinuanken 
Israel ras Juda. Tapi genduari Kuancam ia alu 
cilaka. Cilaka e ndabuh man bana erkiteken 
nggo lepak perbahanenna. Ilegina rawangKu 
alu nutung persembahen man Baal." 


Rencana munuh Jeremia 


18 | pebetehken TUHAN man bangku 
sura-sura imbangku ngelawan Aku. 

19 Aku bali ras anak biri-biri si melemuk 
itegu ku penggelehen, dingen la kueteh maka 
iImbang-imbangku nggo erpekat erbahan si 

jahat man bangku. Nina, "lah si tabah barang 


kayu enda tupung ia meratah denga. lah si 
bunuh ia gelah ise pe lanai lit si ngingetsa." 

20 Fmaka ertoto aku ningku, "O TUHAN si 
Mada Kuasa, Kam kap hakim si bujur. lujiNdu 
kap perukuren ras pusuh peraten manusia. 
Man BaNdu kuendesken perkarangku, kutimai 
PembalasenNdu nandangi bangsa enda." 

21 Kalak Anatot ersura-sura munuh aku, 
dingen ikatakenna maka ibuatna kesahku adi 
tetap kuberitaken kata TUHAN. 

22 Emaka nina TUHAN si Erdolat, "Kuukum 
me ia! Anak peranana mate i bas perang. 
Anak-anakna mate erkiteken lumben. 

23 Nggo kutetapken sada paksa man kalak 
Anatot guna idabuhi cilaka. Emaka adi nggo 
seh paksa e, ise pe ia la banci tetap nggeluh." 


Jeremia ersoal ras TUHAN 


1 2 1O TUHAN, adi ersoal ateku ras Kam 

kerna perkarangku, Kam nge tentu si 
benar. Amin bage pe ateku nungkun kerna 
keadilen man BaNdu. Ngkai maka bayak 
kalak jahat? Ngkai maka sangap kalak si Ia 
bujur? 

2 IpeturahNdu emaka rurat ia, turah janah 
erbuah ka. Tuhu mehuli nge cakapna kerna 
Kam, tapi si tuhuna labo Kam diatena. 

30 TUHAN ItandaiNdu kap aku, IdahNdu 
kap perbahanenku, uga kelengna ateku Kam. 
Tegulah kalak jahat, desken biri-biri si itegu 

ku penggelehen. Jagailah ia, ngayak seh 


paksa penggelehen. 

4Asa kai nari dekahna kerah negeri kami? 
Asa kai nari dekahna melus dukut-dukut i 
juma? Rubia-rubia ras perik-perik mate me, 
erkiteken bangsa kami jahat perbahanenna. 
Nina, "Labo idah Dibata perbahanenta." 

> Nina TUHAN, "O Jeremia adi ras jelma pe 
talu kam erlumba, uga banci kam ngasup 
erlumba ras kuda? Adi i tengah mbal-mbal 
si teneng pe la kam ngasup tedis, kai banci 
IbahanNdu i kerangen Jordan? 

6 Sabap senina-seninandu, sima-simandu 
jine nggo nghianati kam. Ipersadana arihna 
lako ngelawan kam. Ula kam tek man bana, 
aminna mehuli pe rananna bandu." 


Ceda ate TUHAN erkiteken BangsaNa 


7 Nina TUHAN, "Nggo Kutadingken Israel, 
nggo Kutulak bangsa pilihenKu, bangsa si 
Kukelengi nggo Kuendesken gelah ikuasai 
imbang-imbangna. 

8 Bangsa pilihenKu nggo nundalken Aku, 
desken singa i tengah kerangen, erdengum 
sorana kempak Aku, emaka nembeh ateKu ia. 

9 Bangsa pilihenKu desken perik kap, arah 
apai nari pe reh kuliki nangkisi ia. Dilo min 
kerina rubia-rubia si meliar, maka ia reh 
manganisa kerina. 

10 Nterem peminpin bangsa si deban nggo 
encedaken peken anggurKu. JumangKu 

iperjakina, tanehKu si mejile nggo jadi gurun 
pasir ibahanna. 

ll Negeri e ibahanna jadi taneh si mesawang, 
nggo terulang i adep-adepenKu. Kerina negeri 
nggo jadi gurun pasir, ise pe la lit si 
mperdiatekenca. 

12 Nggo reh kalak si ngerampukisa, deleng- 
deleng gurun pasir ibentasina. Nggo Kusuruh 
perang ngkernepken kerina negeri e sekalak 
pe ije la banci dame geluhna. 

13 BangsangKu nggo nuan gandum tapi rih 
nge si ipepulungna. Erdahin erbintuas ia, tapi 
la kap lit ulihna. Erkiteken rawangKu si gara, 
emaka la lit ulih jumana." 


Padan TUHAN man 
negeri-negeri sekelewet Israel 


14 Nina TUHAN, "Lit ateKu si man cakapenken 
kerna negeri-negeri sekelewet Israel si nggo 
encedaken negeri si nai Kubereken man 
bangsangKu Israel. Kubuat kerina bangsa si 
jahat e i tengah-tengah negerina nari desken 
ngeruah sinuan-sinuan, jenari Kupulahi Juda i 
bas ia nari. 

l5 Tapi kenca ia nggo Kuruah, Kucidahken 
me perkuah ateKu man bana. Kuulihken 
kerina bangsa-bangsa e ku bas taneh pusaka, 
ku bas negerina jine. 

16 Kune alu bulat ukurna ialokenna agama 
bangsangKu, dingen ersumpah ia nina 
asa TUHAN nggeluh, bagi pengajarina 

nai bangsangKu ersumpah i bas gelar 


Baal, emaka bangsa-bangsa e ikut jadi 
bangsangKu, dingen terberita. 

17 Tapi adi la ia patuh kempak Aku, emaka 
Kuruah ia seh keri, maka kernep. Aku kap 
TUHAN si nggo melasken kata enda." 


Gendit lenen 


1 3 l suruh TUHAN aku nukur gendit lenen 
dingen makesa. Tapi IkatakenNa maka 

gendit e la banci kena lau. 

2 Emaka kutukur dingen kupake. 

3Kenca bage ngerana ka TUHAN man 
bangku nina, 

4"To ku Lau Eprat janah buniken gendit e i 
jah i bas sada lubang batu." 

3 Emaka lawes aku dingen kubuniken deher 
Lau Eprat. 

6 Piga-piga dekah kenca si e, isuruh TUHAN 
aku ku Lau Eprat muat gendit ndai. 

7? Emaka lawes aku dingen tupung kubuat 

i bas inganku munikenca mbarenda, nggo 
macik gendit e, lanai erguna. 

8 Kenca bage ngerana ka TUHAN man 
bangku nina, 

"Bagenda me pengkernepkenKu 
kiniganjangen ukur J uda ras Jerusalem. 

10 Bangsa si jahat e lanai patuh man 
bangKu. Mekeng pusuhna dingen gelgel jahat 
pengelakona. Isembahna janah erdahin ia 

guna dibata-dibata si deban. Emaka genduari 


nggo seri ia ras gendit enda, lanai erguna. 

11 Bali ras gendit enda leket i bas awak bage 
me Kubahan leketna kalak Israel ras Juda ras 
Aku. Kulakoken si e gelah ia jadi bangsangKu 
janah ipujina ras ihamatina gelarKu. Tapi la ia 
patuh man bangku." 


Guci ingan lau anggur 


12 Nina TUHAN Dibata man bangku, "O 
Jeremia, turiken man kalak Israel maka 
tep-tep guci lau anggur atena iisi salu lau 
anggur. Ikatakenna me maka ietehna nge 
tep-tep guci lau anggur la banci la iisi salu lau 
anggur. 

13 Kataken man bana maka Aku TUHAN 
si mereken man bangsa e lau anggur seh 
ngayak mabuk: subuk raja-rajana, subuk 
kesusuren Daud, imam-imam, nabi-nabi bage 
pe kerina kalak si tading i Jerusalem. 

14 Kenca bage Kuperperken ia desken guci 
si perper erkiteken siantuken ras guci. 
Subuk nguda entah metua, lanai ateKu 
mekuah, lanai ia Kukelengi, la erndobahen 
Kukernepken ia kerina." 


Persinget kerna meganjang ukur 


150 kalak Israel, TUHAN kap si nggo 
ngerana! Peteruklah ukurndu dingen 
dengkehkenlah Ia. 

16 Erkemalangenlah man TUHAN Dibatandu, 


ope denga IberekenNa kegelapen man bandu. 
Ope denga kam tertuktuk i deleng-deleng si 

gelap. Ope denga terang si iarap-arapkenndu 
salih jadi gelap Ia teralang. 

17 Adi Ia ibegikenndu, ngandung me aku i 
bas ingan si terbuni, tangis ngandung aku 
janah iluh mambur erdire-dire, erkiteken 
bangsa TUHAN nggo ibaba tertaban. 

18 Nina TUHAN, "Kataken man raja ras 
kempak nande raja gelah ia nusur i bas kursi 
kinirajanna nari, sabap mahkotana si mejile 
nggo ndabuh i bas takalna nari. 

19 Kota-kota arah Selatan Juda nggo 
ikepung. Emaka ise pe la nai banci mentas 
arah e. Kerina kalak Juda nggo iangkut ku 
pembuangen." 

200 Jerusalem, nehenlah! Musuhndu reh i 
Utara nari! I ja kin rarasen si ipermakanindu, 
eme bangsa si lagahkenndu? 

21 Kai nari belas-belasndu adi bangsa si 
iakapndu temanndu, naluken janah engkuasai 
kam? Mesui kal iakapndu desken sekalak 
pernanden sangana mupus. 

22 Kune nungkun-nungkun pusuhndu, ngkai 
maka si enda kerina jadi man bandu, ngkai 
maka irigatken kalak uisndu janah igagahina 
kam, jabapna eme erkiteken mekeleksa 
dosandu. 

23 Banci kin kalak mbiring ngobah kulitna 
gelah ula nai mbiring? Banci kin arimo 

nasapken rupana si mekambing? Kune banci, 


emaka kam si semal ngelakoken si jahat, 
banci nge erlajar erbahan kai si mehuli. 

24 | kerapken TUHAN me kam desken segal si 
iembusken angin si rehna i gurun pasir nari. 

25 IkatakenNa maka eme jadi 
sikerajangenndu. Enda me KeputusenNa 
erkiteken kam nggo ngelupaken Ia janah 
ernalem man dibata-dibata si Ia tuhu. 

26TUHAN jine si erbahanca kam manjang- 
anjang maka mela akapndu. 

27 IdahNa ilakokenndu si nembeh AteNa. 
IdahNa kam ngadap ku lebe-lebe gana-gana 
kalak perbegu i datas uruk-uruk ras i tengah 
juma, desken sekalak dilaki erlua-lua ras 
ndehara temanna, desken mberguh kuda 
iadep-adepen beruna. O kalak Jerusalem, 
cilaka me kam! Ndigan kam banci bersih? 


Kelegon mesangat 


14 1 Nina TUHAN kempak Jeremia kerna 
kelegon: 

2 "Ceda ate Juda kota-kotana nandangi 
mate, rayatna ampar rate ceda i babo taneh. 
Jerusalem serko mindo penampat. 

3 Kalak bayak nuruh suruh-suruhenna 
ngelegi lau, lawes suruh-suruhen e ku sumur, 
tapi la lit jumpasa lau: bene ukurna, bene 
pengarapenna, itutupna ayona, mulih ia lume 
gucina. 

4 Erkiteken lalap la udan, emaka kerah 


kerina taneh. Kalak perjuma mesui pusuhna, 
itutupna ayona. 

3 Balua si mbaru nubis i bas mbal-mbal pe, 
itadingkenna anakna, perban la lit dukut. 

6 Kelede si meliar tedis i datas uruk-uruk, 
mengkap-mengkap kesahna desken serigala; 
pengenehen matana nggo lanai mesinting 
perban la lit si man panganna. 

7 Serko bangsangKu man bangKu nina, 
'Aminna pe kesalahen-kesalahen kami 
nalahken kami, sue ras PadanNdu, sampati 
min kami, o TUHAN. Nggo rusur Kam 
itundalken kami, erdosa kami man BaNdu. 

8 Kam kap ngenca pengarapen Israel: Kam 
kap si mulahi kami i bas kiniseran nari. Ngkai 
maka bali Kam ras pertandang i negeri kami? 
Ngkai maka bali Kam ras kalak pertandang 
sada berngi ngenca tading i negeri enda? 

9Ngkai maka Kam bali ras kalak si nggo 
bene ukurna, desken tentera si la ergegeh 
lako nampati? O TUHAN, tentu Kam tetap ras 
kami, BangsaNdu kap kami, ula min kami 
TadingkenNdu.'" 

10 Nina TUHAN kerna bangsa enda, "Ngena 
kal atena kiam nadingken Aku. La ka 
ikuasaina man bana. Emaka la kal meriah 
ateKu ibahanna. Kuinget salah-lepak si 
ibahanna emaka Kuukum ia erkiteken 
dosa-dosana." 

11 Nina TUHAN kempak aku, "Ula kam ertoto 


kerna bangsa enda man bangKu. 

12 Aminna pe ia puasa labo Kudengkehken 
sorana serko mindo penampat. Aminna pe 
ipersembahkenna persembahen tutungen ras 
persembahen pangan labo meriah ukurKu. 
Tapi Kukernepken ateKu ia alu perang, kelihen 
ras penakit." 

13 Ningku, "O TUHAN si Erdolat, letehNdu 
kap maka nabi-nabi ngataken man bangsa 
enda, maka erkiteken PadanNdu, la lit perang, 
la lit kelihen, tapi dame ngenca i negeri 
enda." 

14 Ngaloi TUHAN Nina "Nabi-nabi e erkata 
guak i bas gelarKu. La kap ia Kusuruh. La lit 
Kubereken perentah man bana. Sengkebabah 
ranan pe la lit Kukataken man bana. Pengidah 
si iturikenna labo i bas Aku nari rehna. Nubuat 
si iturikenna la kap tuhu, tapi awih-awih 
perukurenna saja ngenca. 

15 Aku TUHAN si ngerana man bandu, kerna 
kai si arus Kubahan man nabi-nabi si labo 
Kusuruh, tapi si ngeranai i bas gelarKu. 
Ikatakenna maka perang ras kelihen labo 
ngkenai negeri enda, Kukernepken me ia alu 
perang ras kelihen. 

16 Kalak si man bana nggo seh kata nabi-nabi 
enda iukum bali ras nabi si la Kusuruh 
ndai. Maitna iambengken ku dalan-dalan 
i Jerusalem, ise pe la lit si nanemkenca. 
Bagenda me si jadi man kerina kalak e, subuk 

man ndeharana, anakna si dilaki ras diberu. 


Kubahan maka ialokenna upah kejahatenna." 

17 Iperentahken TUHAN man bangKu nuriken 
man bangsa e kerna ateku ceda, emaka 
ningku, "Iluhku mambur erdire-dire, suari ras 
berngi tangis ngandung kal aku, sabap luka 
bangsangku seh kal bagesna, ugahna lanai 
terpepalem. 

18 Kune ndarat aku ku mbal-mbal, kuidah 
mait kalak si mate i bas perang. Kune aku 
lawes ku kuta-kuta, kuidah kalak mate 
lumben. Nabi-nabi ras imam-imam ndahiken 
dahinna, tapi la iangkana kai si ibahanna." 


Pertoton man TUHAN 


190 TUHAN, nggo kin tuhu-tuhu kal Juda 
ItulakNdu? Nembeh kal kin AteNdu kempak 
Sion? Ngkai maka bage kal kelekna kami 
IlukaiNdu, luka si lanai banci malem? Idarami 
kami dame, tapi labo si mehuli jadi. larapken 
kami kejuah-juahen, tapi kebiaren si reh man 
kami. 

200 TUHAN, nggo kami erdosa man BaNdu, 
iakuken kami dosa-dosa kami, bage pe 
dosa-dosa nini-nini kami. 

21 | ngetlah JanjiNdu ula kami IjurukenNdu. 
Ula IbahanNdu mela iakap Jerusalem, ingan 
Kursi KinirajanNdu si Mulia. Ula cedaken 
perjanjin si nggo IbahanNdu man kami. 

22 Gana-gana bangsa-bangsa la sada pe 
ngasup mereken udan. Langit e pe la ngasup 

mereken udan. O TUHAN Dibata kami, 


itamaken kami pengarapen kami man BaNdu, 
erkiteken Kam ngenca ngasup mereken si e 
kerina. 


Cilaka man kalak Juda 


1 5 1 Kenca bage nina TUHAN man bangku, 
"Aminna pe Musa ras Samuel tedis 
mindo man bangku, labo Kucidahken perkuah 
ateKu man bangsa enda. Suruh bangsa enda 
lawes. Pelawes ia i bas adep-adepenKu nari. 
2 Kune isungkunna kam kuja lawes, kataken 

man bana katangKu enda: Kalak si mate 
erkiteken penakit, ku je me perlawesna! Kalak 
si mate i bas perang, ku je me perlawesna! 
Kalak si mate erkiteken kelihen, ku je me 
perlawesna! Si debanna kalak si iangkut jadi 
tabanen, ku je me perlawesna. 

3Aku TUHAN nggo netapken ukumen si 
empat e man bangsa enda, eme: mate 

iban perang, maitna isaren-saren biang: 
perik-perik manganisa, si tadingna itelen 
rubia-rubia si meliar. 

4Gentar Kubahan bangsa-bangsa doni enda 
ngenehen kalak enda, erkiteken kai si ibahan 
Manase anak Hiskia i Jerusalem tupung ia jadi 
raja Juda." 

> Nina TUHAN, "O kalak Jerusalem, ise kin 
rate mekuah man bandu? Ise kin rate ceda 
kerna kam? Ise kin si reh singgah nungkun 
entah mejuah-juah kin kam? 

6 Kam nggo nulak Aku nggo itundalkenndu. 


Emaka Kudadaken tanKu, Kuripukken kam, 
sabap nggo latih Kuakap nahan-nahan 
rawangKu. 

11 bas tep-tep kuta i negeri enda, 

Kupiari kam desken segal. O bangsangkKu, 
Kukernepken kam, Kubunuhi anak-anakndu, 
erkiteken lalap kam la ngadi ndalanken si 
jahat. 

8 Diberu balu-balu i negeri enda teremen 
asangken kersik i tepi lawit. Anak perana 
Kubunuhi tupung paksana ia megegeh. 
Kubahan maka mesui ate nandena. Rempet 
ia Kupekpek alu ceda ate ras kebiaren. 

9 Pernanden si kebenen pitu anak nggo 
pingsan, mengkap-engkap kesahna. Warina 
si terang nggo salih jadi gelap, bene kemulian 
dingen mesui atena. Kalak si tading denga 
Kusuruh ibunuhi imbang-imbangna Aku 
TUHAN kap si melasken kata enda." 


Jeremia jungut-jungut man TUHAN 


10 Andiko suina ateku! Ngkai maka aku 
iIpupus nandengku aku? Aku terpaksa erjengil 
dingen ersual ras kerina kalak i bas negeri 
enda. La pernah ipinjam kalak duitku dingen 
ngeraih pe aku labo pernah, tapi kerina kalak 
numpahi aku. 

110 TUHAN, jadilah bagi si isumpahkenna e, 
adi la tuhu kusembah Kam alu mehuli, adi Ia 

kin kutotoken sikerajangen imbang-imbangku 


tupung ia i bas Kiniseran ras sangana itindih. 

12 (La lit kalak si ngasup menggelken besi, 
terlebih-lebih besi campur tembaga i Utara 
nari.) 

13Nina TUHAN, "Kusuruh imbang- 
imbangndu ngerampas kebayaken ras 
simpanen bangsangKu, lako ngukum 
ia erkiteken dosa-dosa si ibahanna i 
belang-belang negeri e. 

14 Kubahan maka ia erdahin guna musuh- 
musuhna i bas negeri si la itandaina, sabap 
rawangKu gurlah bagi api dingen rasa lalap la 
nimpet-nimpet." 

15 Ningku, "O TUHAN, ItehNdu kap! Inget 
min aku, sampati aku. Erbalaslah man 
gunangku nandangi kalak singayak-ngayak 
aku. Ula sabari BaNdu nandangi kalak e gelah 
ula seh sura-surana munuh aku. Inget min 
maka erkiteken Kam nge maka aku iuru-uru 
kalak. 

16 Ngerana Kam kempak aku, megermet 
pemegikenku tep-tep kata. O TUHAN Dibata 
si Erdolat, SikerajangenNdu kap aku, dingen 
KataNdu kap si ndemi pusuhku salu keriahen 
ras kemalemen ate. 

17 La kubuang-buang waktungku ras kalak si 
deban, tawa-tawa ersenang-senang. Patuh 
aku nandangi AturenNdu, janah erkiteken si 
e kelungunen aku, dingen pusuhku dem alu 
nembeh ate. 

18 Ngkai maka lalap aku i bas kiniseran? 


Ngkai maka ugahku lalap Ia terpepalem? 
Ngkai maka la ia malem? Atendu kin 
erbahanca kitik ukurku, desken lau anak si 
kerah tupung paksa perlego?" 

19 Kerna si e ngaloi TUHAN nina, "Adi 
mulihken kam, Kualoken denga kam, dingen 
kam jadi suruh-suruhenKu mullihi. Adi lanai 
ibelaskenndu cakap si sia-sia, tapi erguna, 
jadi nabingKu ka kam mulihi. Reh me bangsa 
e mulihi ku kam, janah labo pada kam ndahi 
ia. 

20 Kubahan kam bali ras tembok tembaga 
nandangi ia. Iperangna kam tapi la 
tertalukenca. Aku kap ras kam, mulahi kam 
dingen engkawali kam. 

21 Kupulahi kam i bas kuasa kalak jahat 
si merawa man bandu. Aku kap TUHAN si 
melasken ranan enda." 


Peraten TUHAN nandangi 
kegeluhen J eremia 


16 1 Ikataken TUHAN tole RananNa man 
bangku nina, 

2 "Ula kam erjabu entah mupus i bas ingan 
enda. 

3 Kukataken man bandu kai si nandangi jadi 
man anak-anak si tubuh i jenda ras orang 
tuana. 

4 Mate me ia erkiteken penakit si mekelek 
janah la lit si ngandungisa,la lit si 

ngkuburkenca, maitna ampar-ampar desken 


sampah ergun-gun. Mate ia erkiteken perang 
ras kelihen, badanna ipangani perik-perik ras 
rubia-rubia. 

3 La kam banci bengket ku bas rumah kalak 
si erceda ate. Ula rate ceda ntah ngandung 
ras ise pe. Dame kubuat i bas bangsangKu 
nari. Keleng ateKu ras perkuah ateKu lanai 
Kucidahken man bana. 

6 Kalak bayak ras kalak musil mate i bas 
negeri enda. La lit kalak si ngkuburken tah 
pe ngandungisa. La lit kalak si nggunting buk 
takalna lako encidahken atena ceda. 

7 La lit kalak man ras minem lako ngapuli 
kalak kune pe si ikelengina mate. La lit kalak 
si ncidahken ikut rate ceda aminna pe kalak 
kebenen nande entah bapa. 

8 Ula kam bengket ku rumah kalak si 
erpesta. Ula kam kundul man minem ras ia. 

9 Dengkehkenlah kai si Kukataken, TUHAN 
si Erdolat, Dibata nu Israel. Kupengadi 
me sora-sora keriahen, kesenangen ras 
kemalemen ate i bas kerja erdemu bayu nari. 
Sanga nggeluh denga kalak enda idahna me 
kai si nandangi jadi. 

10 Tupung iturikenndu enda kerina man 
bana, isungkunna me kam ngkai maka 
nggo Kutetapken ngukum ia bage kelekna. 
Isungkunna me kejahaten ras dosa kai kin si 
nggo ilakokenna nandangi TUHAN Dibatana. 

11 Kataken man bana maka TUHAN 


ngatakenca, 'Nini-ninindu, nggo nundalken 
Aku, jenari nembah dingen iperbudakkenna 
bana man dibata-dibata si deban. 
Itadingkenna Aku dingen Ia ikutkenna ajarKu. 

12 Tapi kam nggo ilakokenndu terjahaten 
asangken nini-ninindu. Kerina kam kalak 
jahat dingen mekeng, Ia ibegikenndu Aku. 

13 Emaka Kukencahken kam ndarat i bas 
negeri enda nari, ku negeri si langa pernah 
nini-ninindu ras kam metehsa. I je banci 
isembahndu dibata-dibata si deban suari ras 
berngi, janah Ia Kucidahken perkuah ateKu 
maka malem atendu.'" 


Mulih i bas pembuangen nari 


14 Nina TUHAN, "Seh me paksana maka lanai 
kalak ersumpah i bas gelarKu selaku Dibata si 
nggeluh si maba Israel ndarat i negeri Mesir 
nari. 

15 Tapi ersumpah ia i bas gelarKu selaku 
Dibata si nggeluh si maba kalak Israel 
ndarat i bas negeri i Utara nari, dingen i bas 
negeri-negeri si deban nari, ku ja ia nggo 
Kukerapken. Kubaba ia mulih ku negerina 
jine, ku negeri si nggo Kubereken man 
nini-ninina. Aku TUHAN si nggo melasken 
ranan enda." 

Ukumen TUHAN si nandangi reh 


16 Nina TUHAN, "Kusuruh me reh nterem 
penjala nurung nangkapi bangsa enda. 
Kenca bage Kusuruh nterem perburu gelah 
iburuina kalak enda ku datas deleng-deleng, 
ku uruk-uruk dingen ku kelang-kelang batu 
mbelin. 

17 Kuidah kai pe si ilakokenna. La lit si 
terligen man bangKu. Dosa-dosana la banci 
pulah i bas pengidahKu nari. 

18 Kubahan maka igalarina dua kali lipat 
dosa-dosana ras kejahatenna. Perbahan nggo 
icemarkenna negeringKu salu gana-gana si 
la erkesah bagi bangke dingen nggo idemina 
negeringKu salu dibata-dibata si Ia tuhu." 


Pertoton Jeremia 


190 TUHAN, Kam kap kecionku, si mereken 
gegeh man bangku. Tupung aku i bas 
kiniseran IsampatiNdu aku. Bangsa-bangsa 
i tampuk doni nari reh me, jenari nina, 
"Sikerajangen nini kami dibata-dibata si la 
tuhu kap ngenca. La lit si deban seakatan 
gana-gana si la lit gunana. 

20 Banci kin jelma erbahan dibatana jine? 
Lang me! Kune ibahanna pe, labo e dibata." 

21Nina TUHAN, "Emaka sekali seh rasa lalap, 
Kubahan maka ieteh bangsa-bangsa kuasa 
ras gegehKu. Je maka ietehna maka Aku kap 
TUHAN." 

Dosa ras ukumen man Juda 


17 1 Nina TUHAN, "O kalak Juda, dosandu 
nggo isuratken salu pena besi. 
Dosandu nggo iukir i bas pusuhndu ras i bas 
tanduk batar-batarndu alu intan si ntelap. 

2 Bangsandu mereken persembahen i babo 
batar-batar, dingen nembah man gana-gana 
Dewi Asera si Iipajekken deherken tep-tep 
batang kayu si merabun i datas uruk-uruk, 

3bage pe i datas deleng-deleng i 
tengah mbal-mbal. Kubahan maka ibuat 
imbang-imbangndu kerina erta-ertandu 
ras kebayakenndu erkiteken dosa-dosa si 
ilakokenndu i belang-belang negeri enda. 

4Terpaksa ipulahindu negeri si nggo 
Kubereken man bandu jenari Kubahan kam 
erdahin guna imbang-imbangndu i bas negeri 
si langa pernah ietehndu, erkiteken rawangKu 
gurlah desken api si la ernimpet-nimpet." 


Erbage-bage perkatan 


Nina TUHAN, "Kalak si nundalken Aku, 
kalak si erpengarapen man jelma, kalak si 
ernalem man gegehna Kuukum kerina. 

ela desken kayu kitik-kitik i gurun pasir, 
turah i taneh mesawang si kerah, i babo 
taneh sira, ise pe la lit tading ije, kai pe la 
turah. La lit kai pe si mehuli jadi man bana. 

' Tapi kalak si ernalem man bangku, 
Kupasu-pasu kap ia. 

8la bali ras batang kayu si turah deher 


lau maler, uratna njoler seh kempak lau. La 
aru atena tupung paksa perlego, erkiteken 
bulungna tetap meratah. La aru atena tupung 
paksa perlego, lalap meramis buahna. 

9 Ise ngasup ngantusisa pusuh manusia? La 
lit si deban bali ras pusuh manusia penipuna: 
mekeleksa guna ipepalem. 

10 Aku kap TUHAN, si mperdiateken 
perukuren manusia, si nguji pusuh manusia 
si ersimulih kempak kalak rikutken lagu 
langkahna, sue ras kai si ibahanna." 

11 Kalak si ndatken untung alu la bujur bali 
kap ras perik si ngkeremken naruh temanna. 
| bas pertengahen umur geluhna bene me 
kebayakenna, i bas pengkeri-kerin geluhna 
teridah maka kalak lenge kepe ia. 

12 Rumah Pertotonta bali kap ras mahkota 
si mulia, bena-benana nari kin nggo pajek i 
datas ancuk-ancuk deleng. 

130 TUHAN, Kam kap pengarapen Israel, 
kalak si nadingken Kam mela kap iakapna. 
Lesap me ia, desken gelar si isuratken i bas 
taneh, sabap itadingkenna Kam TUHAN, 
sumbul si enggeluh. 


Jeremia mindo penampat man TUHAN 


140 TUHAN, pepalem min aku, maka 
mejuah-juah aku; pulahi min aku, maka 
terkelin aku. Kam kap ngenca si kupuji! 

15 Nina kalak man bangku, "I ja dage 


ancamen si ibahan TUHAN man banta e? 
Suruhlah maka IdalankenNa!" 

16 Tapi, O TUHAN, la pernah kupindo maka 
seh wari kiniseran man bana. IdahNdu kap si 
e kerina O TUHAN. letehNdu kap kai si nggo 
kukataken. 

17 Ula kearun man bangku. Kam kap jine 
inganku cicio tupung paksa kiniseran. 

18 Bahan mela iakap kalak si ngayak-ngayak 
aku, tapi pulahi min aku. Demi ia alu 
kebiaren, tapi ula bereken kebiaren man 
bangku. Bereken man bana cilaka jenari 
perperken ia. 


Mpersingeti wari Sabat 


19 Nina TUHAN man bangku, "O Jeremia 
momoken katangKu enda i bas Pintu gerbang 
bangsa e, gerbang dalan bengket raja-raja 
Juda dingen dalan ndarat i bas kota e nari. 
Kenca bage lawes kam ku pintu-pintu gerbang 
si deban i Jerusalem. 

20 Kataken man raja-raja Juda, man kerina 
kalak Juda, ras man kerina kalak si ringan 
i Jerusalem si bengket arah pintu-pintu 
gerbang, gelah idengkehkenna kai si 
Kukataken. 

21Turiken man bana adi keleng atena 
geluhna, la banci ngangkut barang-barang 
tupung wari Sabat, janah inabasa arah pintu 
gerbang Jerusalem. 

22|a banci kai pe ibabana ndarat i bas 


rumahna nari tupung wari Sabat: la banci 
erdahin. Arus maka ipebadiakenna wari Sabat 
sue ras si Kuperentahken man nini-ninina. 

23 Nini-ninina la Aku ibegikenna, la Aku 
diatena pe. Tapi mekeng pusuhnaj, la ia patuh 
man bangKu dingen la ia nggit erlajar i bas 
Aku nari. 

24 Kataken man bangsa emaka arus 
ipatuhina kerina si Kuperentahken. La 
banci ibabana babanna arah pintu gerbang 
Jerusalem tupung wari Sabat. Arus maka 
ipebadiakenna wari Sabat dingen la banci kai 
pe idahikenna. 

25 Emaka raja-raja ras si biak raja banci 
bengket arah pintu gerbang Jerusalem maka 
bali kuasana ras kuasa Daud nai. Raduken 
kalak Juda ras Jerusalem inangkihina gereta 
kuda, dingen iersakna kuda. Kota Jerusalem 
gelgel idemi salu jelma si nterem. 

26| bas kota-kota Juda, i bas kuta-kuta 
sekelewet Jerusalem nari, i bas daerah 
Benyamin nari, i ture-ture deleng nari, 

i deleng-deleng nari, bage i Selatan 

Juda nari, rehen kerina kalak ku Rumah 
PertotonKu: ipersembahkenna ku je 
persembahen tutungen, persembahen 
gelehen, persembahen pangan, kumenen, 
dingen persembahen pengataken bujur man 
TUHAN. 

21 Tapi arus maka ia patuh man bangku, 


dingen arus iperdiatekenna wari Sabat. | bas 
wari e la banci ibabana babanna arah pintun 
gerbang Jerusalem. Adi ibabana la banci lang 
Kuciluk me pintun gerbang Jerusalem. Kerina 
istana Jerusalem ipan api, la ise pe ngasup 
nimpetisa." 


Jeremia i bas rumah pande kudin taneh 


1 8 1 Nina TUHAN kempak aku, 
2 "To ku rumah pande kudin. | jah kari 
Kubelasken katangKu man bandu." 

3 Emaka lawes aku ku jah janah i je kuidah 
pande kudin sangana erdahin i papan 
penggeningen. 

4 Kune kudin taneh la mehuli jadina, emaka 
ibuatna taneh dah e jenari ibahanna ka kudin 
si deban. 

> Kenca bage nina TUHAN man bangku, 

6"Ọ kalak Israel, la kin banci Kubahan man 
bandu bali ras perbahanen pande kudin 
nandangi taneh dah? | bas tanKu bali kap 
kam ras taneh dah i bas tan pande kudin. 

7 Kune i bas sada paksa Kukataken 
maka ateKu ngeruah, ngeruntuhken ntah 
ngkerapken sada bangsa entah kerajan, 

8 tapi adi bangsa e ngasup nadingken 
kejahatenna, la Kusahunken kai si nggo 
Kukataken e. 

9 Arah dampar si deban, kune Kukataken 


maka ateKu nuan entah manteki sada bangsa 
entah kerajan, 

10 tapi dungna bangsa e la patuh man 
bangKu dingen ilakokenna si jahat, erkusur 
perukurenKu maka la Kulakoken kai si nggo 
Kukataken e. 

11 Genduari dage, katakenlah man kalak 
Juda, ras man kalak Jerusalem maka nggo 
seh paksana Aku ersura-sura ngelawan ia, 
dingen nggo ersikap mereken ukumen man 
bana. Kataken man bana gelah ia jera. 
Kataken man bana maka iobahna perbahanen 
ras lagu langkahna. 

12 Bagenda me jabapna, 'Lang! Labo lit 
gunana e. Tetaplah kami mekeng janah jahat 
bagi ate-ate kami.'" 


Bangsa e nulak TUHAN 


13 Nina TUHAN, "Sungkun bangsa-bangsa 
kerina, ope si enda pernah kin jadi bagenda? 
Kalak Israel nggo erbahan perbahanen si 
mejin! 

14 Pernah kin ancuk-ancuk deleng Libanon si 
erbatu-batu la lit saljuna? Pernah kin kerah 
lau mbergeh si maler i deleng e nari? 

15 Tapi bangsangKu nggo ngelupaken 
Aku, itutungna kumenen man gana-gana. 
Tertuk-tuk ia i bas dalan si idalanina: la ia 
erdalan i bas dalan si adi, tapi nggo nilah ku 
dalan si Ia kendit. 

16 | bahanna maka nggo mejin negeri enda, 


rasa lalap lanai lit ergana. Kerina kalak si 
mentas arah e ngeri ia ngidahsa, dingen 
ngupir ia. 

17 Kukencahken me bangsangKu i adep- 
adepen musuh-musuhna, desken abu si 
iembusken angin Timur, Kutundalken me ia, 
lanai ia Kusampati tupung reh kiniseran." 


Pertakin munuh Jeremia 


18 Kenca bage nina bangsa e, "Ota erpekat 
kita ngelawan Jeremia! Lit nge pagi lalap 
imam si ngaturken kita, kalak pentar 
ngajarken kita, dingen nabi si nehken kata 
Dibata. Ota sidarami salahna gelah silawan 
ia, jenari ulanai sibegiken kai si ikatakenna." 

19 Emaka ertoto aku ningku, "O TUHAN 
dengkehken pertotonku, begiken kai si 
ikataken imbang-imbangku kerna aku. 

20 | balas kin kebujuren alu kejahaten? Amin 
bage pe, lubang nggo ikalina gelah aku 
ndabuh ku bas. Ingetndu tupung aku reh 
mindo man BaNdu simehuli guna ia, maka ula 
keke RawaNdu man bana. 

21Tapi genduari O TUHAN, bahan maka 
mate lumben anak-anakna. Bahan maka 
mate ia I bas perang. Pelepas diberu-diberu 
kebenen perbulangen ras anak-anakna. 
Pelepas parang mbelin mate ibahan penakit, 
dingen anak perana mate i bas perang. 

22 Suruh gerombolen ngerampuki rumahna. 


Ula lumbaken leben. Bahan maka serko ia i 
bas kebiaren. Nggo ikalina lubang maka aku 
gedap ku bas, nggo itogengna siding lako 
nangkap aku. 

23 Tapi, O TUHAN, ItehNdu kap kerina 
pertakinna lako munuh aku. Ula masapken 
kesalahenna, ula alemi dosana. Bahan maka 
ia guling iadep-AdepenNdu, lakokenlah man 
bana tupung paksana Kam merawa." 


Guci si pecah 


19 l suruh TUHAN aku nukur guci 
taneh dah. Isuruhna pe aku ninggahi 
peminpin-peminpin Israel ras peminpin imam, 

2 jenari berkat ku Baluren Hinnom ras Pintu 
Gerbang Kudin pecah-pecah. I jah arus 
kumomoken kata Dibata si IberekenNa man 
bangku. 

3 Ikataken TUHAN me kata si man 
katankenku bagenda, "O Raja-raja Juda ras 
kalak Jerusalem, dengkehken katangKu, 
TUHAN si Mada Kuasa, Dibata nu Israel. 
Kubaba me cilaka kempak ingan enda maka 
erdenging pinggel si megikenca. 

4Kulakoken si e, erkiteken bangsa enda nggo 
nundalken Aku, janah nggo icemarkenna 
taneh enda alu nutung persembahen ije 
man dibata-dibata si deban eme dibata si la 
pernah itandai nini-ninina, la pernah itandai 

raja-raja Juda. Nggo dem ibahanna ingan 


enda alu dareh kalak si Ia ersalah. 

3 Ipajekkenna batar-batar man Baal, guna 
nutung anak-anakna jadi persembahen. La 
pernah ia Kusuruh ngelakoken si e. La pernah 
lit turah pe i bas ukurKu. 

6 Emaka seh me paksana ingan enda lanai 
igelari Topet entah Baluren Hinnom tapi 
Baluren Penggelehen. 

"| bas ingan enda Kubahan kerina sura-sura 
kalak Juda ras Jerusalem isia-siaken. Kupediat 
ia ikuasai imbang-imbangna janah munuhsa 
i bas perang. Bangkena Kubereken man 
pangan perik-perik ras rubia-rubia si meliar. 

8 Kubaba ku je cilaka ngkernepken kota 
enda, maka kasa kalak si mentas arah e 
sengget dingen ngeri akapna. 

9 Musuh-musuh ngkepung kota enda dingen 
ibunuhina kalak si ringan i je. Bage sangatna 
pengepungna seh maka kalak si tading | bas 
kota e ipanna daging temanna subuk e daging 
anakna pe." 

10 Kenca bage isuruh TUHAN kuperperken 
guci taneh dah ndai i adep-adepen kalak si 
ikut ras aku. 

11J enari kuturiken man bana kai si ikataken 
TUHAN si Mada Kuasa. "Kuperperken me 
bangsa enda ras kota enda bali ras guci taneh 
dah si getem enda: lanai terpekena mulihi. 
Topet enda me jadi kuburen erkiteken lanai lit 
ingan si deban jadi kuburenna. 

12 Erjanji Aku maka bali ras perbahanenKu 


man Topet, bage me perbahanenKu nandangi 
kota enda ras kalak si ringan ije. 

13 Kerina rumah Jerusalem ras rumah 
raja-raja Juda, kerina ingan i ja tarum 
rumah nggo jadi ingan nutung kumenen 
man bintang-bintang, kerina ingan ija lau 
anggur nggo ipirpirken jadi persembahen 
man dibata-dibata si deban. Kerina si nggo 
bali melketna ras Topet." 

14 Kenca bage kutadingken Topet, i je TUHAN 
nggo nuruh aku nehken KataNa. Lawes aku 
jenari tedis i kesain Rumah Pertoton ngerana 
man kerina bangsa e, 

15 maka TUHAN si Mada Kuasa, Dibata 
nu Israel nggo melasken KataNa nina, 
"Kudabuhken me ukumen man kota enda ras 
man kerina kota si ndeher rassa bagi si nggo 
Kubelasken, erkiteken kam mekeng janah Ia 
megiken kai si Kukataken." 


Perjengilen Jeremia ras Pashur 


2 0 Imam Pashur anak Immer kap kepala 

i bas Rumah Pertoton. Tupung ibegina 
aku ngerana kerna perkara-perkara si enda 
ndai kerina, 

2 'suruhna kalak ngeligasi aku jenari 
masungken aku i deher Pintu Gerbang 
Benyamin si arah datas i bas Rumah Pertoton. 

3 Pepagina kenca aku nggo itangtangi Pashur 
i bas pasungen nari ningku man bana, "Lanai 

Pashur gelarndu ibahan TUHAN. Tapi genduari 


gelarndu isambari jadi Kebiaren Arah Apai Pe. 

“TUHAN jine si ngatakenca, 'Kubahan 
maka mbiar kam man bandu dingen 
teman-temanndu pe mbiar ngenehen 
kam. Janah idahndu me ia kerina itampuli 
imbang-imbangna alu pedang. Kuendesken 
kerina kalak Juda kuteruh kuasa raja Babilon. 
Deba ibabana tertaban ku Babilon janah si 
deban itampulina alu pedang. 

> Kupediat pe imbang-imbangna ngerampuki 
kerina erta-erta kota enda, bage pe ibuatna 
sikerajangenna ras kebayakenna, rikut ras 
erta-erta raja pe, jenari iangkut ku Babilon. 

6 Kerna kam o Pashur, kam ras keluargandu 
itangkap jenari iangkut ku Babilon. I jah 
mate me kam, jenari ikuburken, ras kerina 
teman-temanndu si nggo pernah ibualindu.'" 


Jeremia ngadu man TUHAN 


70 TUHAN, nggo ItipuNdu aku, emaka 
tertipu aku. Gegehen kap Kam asangken 
aku emaka nggo ItalukenNdu aku. Kerina 
kalak nokoh-nokohi aku, gedang-gedang wari 
juru-uruna aku. 

8 Tep-tep ngerana, terpaksa aku serko 
ningku, "Kerina sigegeh gegeh, kerina 
ikernepken!" O TUHAN, erkiteken nehken 
KataNdu, gedang-gedang wari aku iuru-uru 
ras igombangi kalak. 

9Tapi tupung kukataken, "Kulupakenlah 


TUHAN, lanai aku ngerana i bas gelar TUHAN," 
emaka KataNdu desken api, si gurlah i bas 
pusuhku. Ngutkut i bas tulanku. Kucubaken 
sinik, tapi la tersinikken aku. 

10 Kubegi kerina kalak kusik-kusik, "Arah 
ja pa pe kebiaren! Ota siaduken ia man si 
erkuasa!" Temanku si ndeher kal pe itimaina 
pergulingku nina, "Entah mawen banci ia 
sitipu jenari sitangkap lako erbalas man 
bana." 

11 Tapi, O TUHAN, Kam kap ras aku. Kam 
kap gegehku, Kam kap si mbisangku. Kerina 
kalak si ngayak-ngayak aku la banci la guling. 
Lalap pagi mela iakapna. Perban la ia ngasup 
ngeligas aku, mela iakapna: rasa lalap la 
terlupakenca. 

120 TUHAN si Mada Kuasa, Kam kap si 
nguji kalak alu bujur. letehNdu kai si lit i bas 
pusuh ras ukurna. Emaka bahan maka kuidah 
Kam erbalas nandangi imbang-imbangku, 
sabap nggo kuendesken perkarangku ku bas 
TanNdu. 

13 Rendelah man TUHAN! Pujilah TUHAN! Ia 
kap si mulahi kalak si itindih i bas kuasa kalak 
jahat nari. 

14 Sumpahilah wari tubuhku! Ulanai inget 
wari tupung nandengku mupus aku! 

15 Sumpahilah kalak si erbahan meriah iakap 
bapangku tupung isehkenna bana berita 

enda, "Dilaki! Nggo tubuh sada anakndu 


dilaki!" 

16 Balilah ia ras kota-kota enda, kota si 
ikernepken TUHAN alu la alang-alangen. 
Erpagi-pagi ibeginalah sora nderkuh, ingan 
sora surak-surak perang, 

17 erkiteken Ia ibunuhna aku ope denga 
tubuh. Adi bage bertin nandengku kap min 
ndai jadi kuburenku. 

18 Ngkai maka aku tubuh? Ngenanami 
kiniseran: ras si pagitna ngenca, engkeriken 
umur geluhku i bas kemelan? 


Nubuat keruntuhen Jerusalem 


2 1 1 Sedekia, raja Juda nuruh Pashur anak 
si Malkia ras Imam Sepanya anak si 
Maaseya ndahi aku. Pemindonna man bangku 

arah kalak enda nina, 

2 “Pindoken sitik man TUHAN entah mawen 
banci IlakokenNa man banta tanda kuasa 
lako maksa gelah mundur Nebukadnesar, raja 
Babilon ras tenterana si sangana ngkepung 
kota enda." 

3 Kenca TUHAN nggo ngerana man bangku 
emaka kukataken man persuruhen e, 

4gelah ikatakenna man Sedekia kata 
TUHAN, Dibata nu Israel, "O Sedekia, Aku 
jine si naluken kam ras tenterandu, si 
sangana erperang ngelawan raja Babilon 
ras tenterana. Kupegun-gun me senjata 
tenterandu i tengah kota enda. 

3 Aku me si ngelawan kam alu gegehKu, alu 


nembehKu, alu rawa ras runtusKu. 

6 Asa si nggeluh i bas kota enda Kubunuh 
me. Subuk manusia ras rubia-rubia mutus me 
kesahna erkiteken penakit si mejin. 

' Tapi kam ras pegawai-pegawaindu si la 
mate ibahan perang, kelihen, ras penakit -- 
Kupediat kam itangkap Raja Nebukadnesar 
ras imbang-imbangndu si atena munuh kam. 
Nebukadnesar me si meltepken kesahndu. La 
ipulahina kam, Ia icidahkenna perkuah ate, 
la kam iampunina. Aku TUHAN kap si nggo 
melasken ranan enda." 

8 Kenca bage ikataken TUHAN man 
bangku gelah kukataken man bangsa e, 
"Dengkehkenlah! Aku TUHAN, Kupepilihken 
dalan si man dalanenndu. Dalan kempak 
kegeluhen entah dalan kempak kematen. 

9 Ise si tading i bas kota enda mate erkiteken 
perang, kelihen tah penakit. Tapi ise si lawes 
ngendesken bana man kalak Babilon si 
nerang kota enda, ia la ibunuh, si langlangna 
nggo ikelinina kesahna. 

10 Nggo Kutetapken i bas ukurKu, maka 
la Kupulahi kota enda, tapi Kukernepken. 
Ibereken me ia man raja Babilon jenari 
icilukna radas ku taneh. Aku kap TUHAN si 
nggo melasken ranan enda." 

Ukumen man keluarga raja Juda 


Il suruh TUHAN aku melasken kata 
enda man keluarga raja Juda kesusuren 
Daud: "Aku TUHAN, dengkehkenlah kai si 
Kukataken. Perdiatekenlah maka tep-tep 
wari ilakokenndu si bujur. Pulahilah kalak 
si kena tipu i bas penipu nari. Adi la bage 
perbahanenndu kejahaten si ibahanndu 
erbahan gurlah rawangKu desken api si gara 
si la ternimpeti nari. 

12 (Yer 21:11) 

130 Jerusalem, si ipanteki i babo baluren- 
baluren desken batu si pantek i babo taneh 
kendit. Tapi Aku kap si ngelawan kam. 
lakapndu Ia lit ise pe si ngasup ngelawan kam 
entah ngerontasken pertahanenndu. 

14Tapi Kuukum kam erkiteken 
perbahanenndu. Kuciluk me istanandu 
emaka ipan api me kasa kai si lit 
sekelewetndu. Aku TUHAN kap si nggo 
melasken ranan enda." 


Kata Jeremia man keluarga kerajan Juda 


2 2 l suruh TUHAN aku lawes ku istana 
raja Juda, kesusuren Daud. | jah 

Kuturiken man raja, man pegawai-pegawaina 

ras kalak Jerusalem, gelah ibegikenna kai si 

ikataken TUHAN: 

2 (Yer 22:1) 

3 "Aku kap TUHAN si merentahken kam 


erbahan bujur ras adil. Pulahi kalak si tertipu 
i bas penipunna nari. Ula tindih dingen 

ula bahan si la mehuli nandangi kalak 
pertandang, anak melumang ras diberu 
balu-balu. Ula amburken dareh kalak si la 
ersalah i bas negeri si badia enda. 

4 Adi tuhu-tuhu ikutkenndu bagi si Kukataken 
enda kesusuren Daud tetap ngerajai negeri 
enda. Radu ras pegawai-pegawaina, rayatna 
tetap banci mentasi pintun gerbang istana 
enda alu gereta kuda ras ngersak kuda. 

> Tapi adi Ia ikutkenndu kai si Kuperentahken 
ersumpah Aku man bandu maka, runtuh me 
istana enda. Aku kap TUHAN si melasken 
ranan enda. 

6 Man bangKu, keluarga Juda seri kap jilena 
ras negeri Gileat bage pe ras deleng-deleng 
Libanon. Tapi Kubahan maka ingan enda jadi 
melungen lanai lit i je kai pe enggeluh. 

7 Kusuruh kalak engkernepkenca. Ibabana 
kapak lako nabah batang kayu aras si 
mejilena jenari iambengken ku bas api. 

8 Kenca si e, kerina kalak si mentas arah e 
si sungkunen sapih-sapih ia ngkai maka Aku 
TUHAN ngelakoken perbahanen si bagenda 
nandangi kota si mbelin enda. 

9Jabapna eme erkiteken itundalkenndu 
perjanjindu ras Aku, Dibatandu, jenari 
nembah dingen erdahin kam man dibata- 
dibata si deban." 

Kata Jeremia kerna Joas 


100 kalak Juda ula tangisi Raja Josia; ula 
ceda atendu kerna kematenna. Tapi tangisilah 
anakna Joas, si nggo ibaba kalak lawes; lanai 
ia pernah mulih, lanai pernah idahna negeri 
inganna tubuh ndube. 

ll Nina TUHAN kerna Joas anak Josia si 
nggancihken bapana jadi raja, "Ia nggo lawes 
i Juda nari janah ndigan pe lanai mulihken. 

12 Ja mate i bas negeri ku ja ia ibaba janah 
ndigan pe lanai pernah idahna negeri enda." 


Kata Jeremia kerna Joyakim 


13 Cilakalah kalak si manteki rumahna 
alu kinilabujuren si nambahi bilikna alu la 
kinilepaken si nuruh kalak erdahin Ia ngalo 
kai pe, alu la mereken upahna. 

14 Cilakalah kalak si ngataken, "Kupanteki 
me rumah mbelin man bangku, ruangna 
mbas dingen ertingkat." Rumah e ipasangna 
jendelana, ilapisi alu kayu aras, icatna alu cat 
megara si mejile. 

15 Jakapndu kin kam banci jadi raja si 
mehuli kune ipantekindu istana alu kayu 
aras si mejile, jilen asangken rumah kalak si 
deban? Bapandu malem atena ras sangap 
kal ia enggeluh. Ia lalap bujur dingen adil 
perbahanenna. Kasa kai si idahikenna, jore 
kerina. 

16 Kalak musil iadilina alu bujur, emaka 


mehuli me sikerajangenna. Ma e kin ertina 
nandai Aku? 

17 Tapi kam, kepentingenndu ngenca 
idahndu, dareh kalak si la ersalah 
iamburkenndu, bangsandu itindihindu alu 
mesangat, Aku TUHAN kap si nggo melasken 
ranan enda. 

18 Kenca bage ngerana TUHAN kerna Joyakim 
anak Josia, raja Juda, "La lit kalak si erceda 
ate kerna kematenna, la lit si ngataken, 
'Andiko teman! Andiko seninangku!' La lit 
kalak nangisi ia, Ia lit kalak serko ngataken, 
'Andiko tuan! Andiko rajangku!' 

19 Bali penanemken kalak ia ras nanemken 
kelede: isarenken kalak jenari iambengken 
arah pintu gerbang Jerusalem. 


Kata Jeremia kerna nasip Jerusalem 


200 kalak Jerusalem, to ku Libanon janah 
serko, laweslah ku Basan janah ngandung. 
Erlebuhlah i datas deleng Moap nari, perban 
kerina temanndu nggo italuken. 

21Tupung kam i bas kesenangen denga 
ngerana TUHAN bandu, tapi la diatendu pe, 
bage me si ilakokenndu gedang-gedang 
geluhndu la pernah kam patuh man TUHAN. 

22 Peminpin-peminpinndu iembusken 
angin, teman-temanndu ibaba jadi tabanen 
perang. Kotandu lanai ermulia, tapi ijuruken, 
erkiteken kerina kejahaten si ibahanndu. 

23 Tapi kam si tading i tengah-tengah batang 
aras si ibaba i Libanon nari: andiko kuahna 
ate man bandu tupung si mesui engkenai 
kam, bali suina iakapndu ras diberu sangana 
mupus." 


Ukumen Dibata man Joyakim 


24 Nina TUHAN man Raja Joyakin anak 
Joyakim raja Juda, "Asa tuhu aku Dibata si 
enggeluh, aminna pe kam cincin setempel i 
bas tanKu si kemuhun, Kueldek me kam, 

25 jenari kuendesken man kalak si nibiarindu, 
kalak si ersura-sura munuh kam. Kuendesken 
kam man Nebukadnesar, raja Babilon ras 
tenterana. 

26 Kam ras nandendu Kupaksa ku bas 
pembuangen. Kubenterken ku negeri si Ia 
inganndu tubuh, i jah me kam duana mate. 

2! Merincuh kal kam mulih ku negeri enda, 
tapi ndigan pe lanai kam pernah mulih." 

28 Ningku, "Bali kin Raja Joyakin ras guci 
si idampesken, si la ise pe merluken ia? 
Ngkai maka ia ras anak-anakna iangkut ku 
pembuangen ku negeri si la itandaina?" 

290 negeri, negeri, negeri! Dengkehkenlah 
kai si ikataken TUHAN, 

30 “Kalak enda iukum alu kebenen anak- 
anakna, ia jadi dilaki si la sangap. La lit si jadi 
kesusurenna, si nggancihken ia jadi raja Juda 
selaku kesusuren Daud Aku kap TUHAN si 
melasken ranan enda." 

Pengarapen kerna paksa si nandangi reh 


23 l Andiko ukumen si ibereken 
TUHAN man peminpin-peminpin si 
engkernepken, si ngencahken BangsaNa 
mesangat kal! 

2 Bagenda me nina TUHAN kerna peminpin- 
peminpin si mpermakani BangsaNa, "La 
kap ipermakanindu bangsangKu. Nggo 
ihuntakkenndu janah ipelawesndu ia. 
Genduari Kuukum ateKu kam erkiteken 
kejahaten si ibahanndu. 

3 BangsangKu si tading denga Kupepulung i 
bas negeri-negeri inganna nggo Kukerapken, 
jenari Kubaba mulih ku tanehna jine. Ertuah 
janah tambah-tambah beliganna. 

4Kutangkuhken peminpin-peminpin si 
mpermakani ia. BangsangKu lanai mbiar 
dingen nggirgir janah lanai nari ia Kuukum. 
Aku kap TUHAN si nggo melasken ranan 
enda." 

> Nina TUHAN, "Seh me paksana Kuangkat 
sekalak raja si bujur i bas kesusuren Daud 
nari, raja e merentah alu pentar janah 
ngelakoken si benar ras bujur i belang-belang 
negeri enda. 

6 Adi ia jadi raja, terkelin me kalak Juda, 
bangsa Israel enggeluh i bas dame. Ia igelari 
me pagi, 'TUHAN kap keselamatenta.'" 

7 Nina TUHAN, "Seh me paksana bangsangKu 


lanai ersumpah i bas gelarKu selaku Dibata si 
enggeluh si nggo maba ia ndarat i Mesir nari. 

8 Tapi ersumpah ia i bas gelarKu, Dibata si 
enggeluh si maba kalak Israel ndarat i negeri 
Utara nari dingen i bas negeri-negeri si deban 
nari ku ja ia nggo Kukerapken. Jenari tading 

me ia I bas negerina jine." 


Kata Jeremia kerna nabi-nabi 


9Getem pusuhku, nggirgir aku. Erkiteken 
TUHAN dingen KataNa si Badia, aku desken 
kalak mabuk desken kalak si mbuesa minem 
anggur. 

10 Negeri enda dem alu kalak si Ia patuh 
man TUHAN: jahat geluhna dingen gegehna 
pe isalah-gunakenna. Erkiteken isumpahina 
TUHAN, negeri enda nggo nderkuh, dingen 
mbal-mbal nggo kerah. 

11 Nina Tuhan "Nabi-nabi ras imam-imam pe 
lanai erdibata: i bas Rumah PertotonKu pe 
Kutunduk ia erbahan jahat. 

12 Dalan si idalanina medalit dingen gelap: 
Kubahan me maka tertuktuk dingen guling 
ia. Kudabuhken me cilaka ku ia, paksa 
pengukumen man bana nandangi seh me. 
Aku TUHAN kap si nggo melasken ranan 
enda. 

13 Tapi dosa nabi-nabi kalak Samaria nggo 
Kuidah, ngerana i bas gelar Baal, bangsangKu 
papak ibabaina. 

14Tapi nabi-nabi Jerusalem maciken ka 


perbahanenna, erlua-lua janah la bujur 
perbahanenna, ipegegehina kalak erbahan 
salah, emaka Ia lit ise pe singolangi kalak 
erbahan jahat. Man bangKu, mejin kap ia 
kerina bali mejinna ras kalak Sodom ras 
Gomora." 

15 Emaka enda me kata TUHAN si Erdolat 
kerna nabi-nabi Jerusalem, "Kusuruh ipanna 
sinuan-sinuan si pagit racun Kubahan 
inemenna. Sabap erkiteken ia maka kerina 
kalak i belang-belang negeri enda lanai mbiar 
man Dibata." 

16 Nina Dibata si Mada Kuasa man kalak 
Jerusalem, "Ula begiken kai si ikataken 
nabi-nabi e. Pengarapen palsu kap iberekenna 
man bandu. Awih-awih perukurenna saja nge 
si iturikenna man bandu, labo kerna kai si 
Kukataken. 

17 Man kalak si la nggit megiken katangKu, 
ikatakenna maka si mehuli saja nge ngenca 
jadi man bana. Kempak kerina kalak si mersik 
ukurna ikatakenna maka la pernah jadi cilaka 
kempaksa." 

18 Ningku, "La lit sekalak pe nabi-nabi e 
meteh perukuren TUHAN si terbuni. Sekalak 
pe labo pernah megi dingen ngantusi KataNa. 
La ibegikenna dingen la diatena pe kai si 
ikataken TUHAN. 

19 Rawa TUHAN angin kalinsungsung kap, 


angin kaba-kaba si ngamuk i babo takal kalak 
jahat, 

20 janah e la peltep-peltep seh ngayak nggo 
dung IlakokenNa kerina si AteNa IlakokenNa. 
| bas paksa-paksa si reh enda iantusi bangsa 
enda me si e kerina." 

21 Nina TUHAN, "Labo lit Kusuruh nabi-nabi 
enda, amin bage pe erdahin kang ia. Labo lit 
Kuturiken katangKu man bana, tapi ngerana 
ka nge ia i bas gelarKu. 

22 Kune iantusina perukurenKu si terbuni, 
tentu nggo me min ndai iberitakenna 
katangKu man bangsangku, janah nggo min 
ndai ingadiken bangsangku lagu langkah ras 
perbahanen sijahat. 

23 Aku kap Dibatasi ringan ija pa pe, la bo 
ringan i bas sada ingan saja. 

24 La lit kalak si banci cebuni gelah Ia Kuidah. 
La kin itehndu maka i japa pe Aku Kudemi 
Surga ras doni? 

25 Kueteh maka nabi-nabi enda nggo erkata 
guak i bas gelarKu. Ikatakenna maka nggo 
Kuturiken katangKu i bas nipi-nipina. 

26 Asa kai nari dekahna bangsangKu papak 
ibabai nabi-nabi enda alu ngataken kata si 
ibahan-bahanna? 

27 fakapna maka arah nipi-nipi si iturikenna 
erbahanca lupa bangsangKu kempak Aku, 
bali ras nini-ninina lupa man bangKu jenari 
erkusur nembah man Baal. 

28 Nabi si ernipi arus maka ikatakenna e nipi 


ngenca, tapi nabi si megiken katangKu arus 
katakenna katangKu e alu tuhu. Kai gunana 
segal adi ibandingken ras beras? 

29 KatangKu bali kap ras api dingen martel si 
mekpek batu seh getem. 

30 Aku jadi imbang nabi-nabi si nangko ranan 
temanna tapi ikatakenna maka i bas Aku nari 
ranan e. 

31 Aku jadi imbang nabi si melasken 
katangku jine, tapi ikatakenna rehna i bas 
Aku nari. 

32 Dengkehken kai si Kukataken, Aku 
TUHAN! Aku jadi imbang man nabi-nabi si 
nuriken nipi-nipina si bual kerina. Iturikenna 
nipi-nipina, janah ibabaina papak bangsangKu 
alu kata guak, dingen ranan megombang. 
Labo ia Kusuruh, labo ia Kuperentahken 
dingen labo ia erguna sitik pe man bangsa 
enda. Aku TUHAN kap si nggo melasken 
ranan enda." 


Baban man TUHAN 


33 Nina TUHAN man bangku, "O Jeremia, adi 
lit bangsangKu, entah nabi-nabi entah imam 
nungkun man bandu, 'Kai kin kata TUHAN?' 
Arus bagenda nindu ngaloisa, 'Kam jadi baban 
kap man TUHAN, emaka lambengkenNa nge 
AteNa kam.' 

34 Adi lit sekalak bangsangKu, entah nabi, 


entah imam, melasken kata: 'baban TUHAN', 
Kuukum me ia radu ras keluargana. 

35 Tapi ise si nungkun man temanna entah 
man keluargana, 'Kai jabap TUHAN? Kai si 
nggo ikataken TUHAN?' 

36 Emaka lanai banci ibelaskenna kata 
'baban TUHAN', sabap kune lit si ngataken 
bage, Kubahan maka katangKu tuhu-tuhu 
jadi baban man bana. Bangsa e nggo iputar 
balikkenna kata Dibatana, Dibata si enggeluh, 
TUHAN si Mada Kuasa. 

37Jeremia sungkuni nabi-nabi e, nindu, 'Kai 
jabap TUHAN man bandu? Kai nina TUHAN?' 

38J anah adi la ia patuh man perentahKu alu 
melasken kata, 'baban TUHAN' kataken man 
bana maka 

39 ja banci lang Kutangkap ia jenari 
Kuambengken i bas adep-adepenKu nari, 
subuk ia, bage pe kota si nggo Kubereken 
man bana ras man nini-ninina. 

40 Kubahan mela dingen juru iakapna, janah 
la terlupaken seh rasa lalap." 


Dua raga isin buah ara 


24 l Icidahken TUHAN man bangku dua 
raga isin buah ara si iamparken i 
lebe-lebe Rumah Pertoton. (Si enda jadi kenca 
Nebukadnesar, raja Babilon nggo ngangkut 
Joyakin anak Joyakim raja Juda, jadi tabanen 

ku Babilon, rikut ras peminpin-peminpin, 
pande besi, bage pe kalak si beluh-beluh.) 

2 Raga si pemena isin buah ara si seh kal 
jilena, eme buah si tangtangna tasak. Raga si 
sada nari isina buah ara macik-macik dingen 
sitik pe la terpan. 

3Nina TUHAN man bangku, "Kai si iidahndu, 
Jeremia?" Ningku ngaloisa, "Kuidah buah ara. 
Si mejile lanai tanggung jilena. Si macik seh 
kal macikna, maka sitik pe la terpan." 

4 Kenca bage nina TUHAN man bangku, 

5 "Aku kap TUHAN Dibata Israel, kalak si 
nggo iangkut ku Babilon Kupeseri ras buah 
ras si mejilena janah Kuperdiateken ia alu 
kiniulin. 

6 Kujagai ia janah Kubaba ia mulih ku negeri 
enda. Kupanteki me ia dingen Ia Kuruntuhken. 
Kusuan me ia, la Kuruah. 

7 Kupeturah i bas pusuhna maka merincuh ia 
nandai Aku, maka Aku kap TUHAN. Emaka 
ia kap jadi bangsangKu dingen Aku jadi 
Dibatana, sabap mulihken ia man bangKu alu 
bulat ukurna. 

8 Tapi bali ras buah ara si macik enda si sitik 
pe la terpan perbahan macikna, bage me 
perbahanenKu nandangi Sedekia raja Juda, 
rikut ras peminpin-peminpinna ras man kalak 
Jerusalem si debanna si tading i negeri enda 
entah pe si nggo miser ku Mesir. 

9 Kudabuhken man bana cilaka maka nggirgir 
kerina bangsa-bangsa babo doni enda. Kerina 

kalak nguru-ngurusa, kalak ngguro-guroken 


ia, nggombang-gombangi ia i bas ingan ija 
ia nggo Kukerapken. Kerina bangsa-bangsa e 
make gelarna jadi sumpah. 

10 Kubereken man bana perang, kelihen, 
dingen penakit seh maka sada pe lanai lit 
tading i negeri enda si nggo Kubereken man 
bana ras man nini-ninina nai." 


Musuh i Utara nari 


2 5 1 Kenca peempat tahunken Joyakim 

anak Josia jadi raja Juda kualoken kata 
i bas TUHAN nari kerna kalak Juda. (Eme 
tahun si pemena Nebukadnesar jadi raja 
Babilon.) 

2 Ningku kempak kerina kalak Juda ras kalak 
Jerusalem, 

3 "Mulai i bas tahun si pesepuluteluken Josia 
anak Amon nggo jadi raja Juda, dage nggo 
dua pulu telu tahun dekahna, seh wari enda, 
TUHAN nggo ngerana man bangku janah 
la pernah la kusehken e man bandu. Tapi 
diatendu pe lang. 

4Aminna pe lalap iterusken TUHAN nuruh 
suruh-SuruhenNa nabi-nabi man bandu, la 
idengkehkenndu, diatendu pe lang. 

3 Ikatakenna man bandu gelah itadingkenndu 
kegeluhen si jahat, bage pe kejahaten si 
ilakokenndu, gelah banci terus kam enggeluh 
i bas negeri si nggo ibereken TUHAN 

man bandu ras man nini-ninindu, jadi 


sikerajangenndu si tetap. 

6 IkatakenNa man bandu, maka ula kam 
nembah dingen erdahin man dibata-dibata 
si deban janah ula ibahanndu merawa 
TUHAN erkiteken nembah man gana-gana 
si nibahanndu. Adi patuh kam man TUHAN 
emaka la kam IukumNa. 

7 Tapi TUHAN ngatakenca maka la kam nggit 
megiken 1a. Tapi ipekekendu RawaNa alu 
erbahan gana-ganandu dingen maba ukumen 
man bandu jine. 

8 Emaka nina TUHAN si Erdolat, "Erkiteken Ia 
Aku ibegikenndu, 

9 Kusuruh bangsa i Utara nari dingen 
suruh-suruhenKu Nebukadnesar raja Babilon; 
Kubaba ia gelah iperangna Juda ras rayatna 
bage pe bangsa-bangsa sekelewetna. Bangsa 
enda ras bangsa sekelewetna Kukernepken 
me, jenari Kutadingken ia runtuh rasa lalap, 
Kubahan ngeri iakap kalak ngenenca, maka 
ia jadi saling-salingen kalak. Aku kap TUHAN 
si nggo melasken ranan enda. 

10 Kupengadi sora surak-surak si meriah, 
sora keriahen pesta nereh empo, lanai lit 
minak lampuna, la nai lit i je gandum. 

ll Kerina negeri e nggo jadi bekas-bekas 
meruntuh, janah jadi taneh melungen. la 
ras bangsa-bangsa sekelewetna pe jadi 
suruh-suruhen raja Babilon pitu puluh tahun 
dekahna. 

12 Kenca bage Kuukum Babilon ras rajana 


erkiteken dosa-dosana. Kukernepken kerina 
negeri e jenari Kutadingken jadi bekas-bekas 
meruntuh rasa lalap. 

13 Kyuukum Babilon alu cilaka, rikutken 
ukumen si nggo Kurencanaken man bangsa- 
bangsa bali ras si nggo Kukataken arah 
Jeremia. Kerina cilaka e nggo isuratken | bas 
kitap enda. 

14 Erbalas Aku man Babilon sue ras si 
ibahanna. la pe jadi suruh-suruhen bangsa- 
bangsa dingen suruh-suruhen raja-raja si 
mbelin." 


Ukumen Dibata nandangi bangsa-bangsa 


15TUHAN Dibata Israel ngerana man 
bangku nina, "Enda calung anggur si isin alu 
rawangKu. Bereken e man bangsa-bangsa ku 
ja kam Kusuruh, jenari suruh inemna. 

16 Tupung inemna, mbewat-mbewat ia, janah 
bene ukurna, erkiteken perang si Kubereken 
ngelawan ia." 

17 Emaka kubuat calung e i bas tan TUHAN 
nari, kubereken man kerina bangsa-bangsa 
ku ja aku nggo isuruh TUHAN, dingen 
kubereken ia minem tare calung e. 

18) erusalem dingen kerina kota-kota 
Juda radu ras raja-raja dingen peminpin- 
peminpinna kerina ibere minem tare calung 
e. Emaka jadi gurun pasir me kerina ingan e, 
sengget ras jengang kalak ngidahsa. Gelarna 

Ipake kalak i bas sumpah -- seh ngayak wari 


enda. 

19 Enda me kerina kalak si deban si terpaksa 
minem tare calung e: Raja Mesir, pegawai- 
pegawaina ras peminpin-peminpinna, kerina 
kalak Mesir ras kalak pertandang si tading 
i Mesir. Kerina raja-raja negeri Us, kerina 
raja-raja Pilisti i kota-kota Askelon, Gasa, 
Ekron dingen kerina kalak si enggeluh 
denga i Asdot. Kerina kalak Edom, Moap 
ras Amon; kerina raja-raja Tirus ras Sidon, 
kerina raja-raja i negeri kepar Lawit Tengah. 
Kota-kota Dedan, Tema, ras Bus, kerina kalak 
sipangkas gendek bukna, kerina raja-raja 
Arab, kerina raja suku-suku i bas gurun pasir. 
Kerina raja-raja Simri, Elam, Media, kerina 
raja-raja i Utara nari, sada-sadai, subuk 
ndauh entah ndeher. Kerina bangsa i babo 
pertibi enda arus minem tare calung e. Si 
perpudina kal raja Babilon me si minem tare 


26 (Yer 25:19) 

27 Kenca bage nina TUHAN man bangku, 
"Kataken man bangsa e, maka Aku kap 
TUHAN Dibata nu Israel si merentahkenca 

gelah ia minem seh mabuk dingen mutah, 


ngayak guling lanai keke, erkiteken perang si 
Kubereken ngelawan ia. 

28 Kune la ia nggit ngaloken calung e i bas 
tanndu nari janah minem taresa, kataken 
man bana maka TUHAN si Mada Kuasa si 
ngatakenca maka terpaksa ia minem taresa. 

29 Kubenaken me erdahin encedai kotangKu 
jine. lakapna kin maka la ia kena ukumen? 
La banci lang iukum me ia, sabap Kubereken 
perang ku kerina bangsa i babo pertibi enda. 
Aku TUHAN si Mada Kuasa kap si nggo 
melasken ranan enda." 

30 Kam, o Jeremia, la banci Ia imomokenndu 
tep-tep kali si nggo Kukataken. Arus maka 
iturikenndu man bangsa enda. Erdengum me 
TUHAN i langit nari, erlenggur me la i datas 
langit si meganjangna nari. Erdengum me 
la ngelawan BangsaNa. Ersurak-surak mela 
desken sekalak si ngerik buah anggur. Kerina 
kalak i babo doni enda megisa. 

31 SoraNa erdengung seh ku tampuk doni 
enda. TUHAN erpekara ras bangsa-bangsa, 
kerina bangsa-bangsa ladukenNa, kerina 
kalak jahat IbunuhNa. TUHAN kapsi melasken 
ranan enda." 

32 | kataken TUHAN si Erdolat maka reh me 
cilaka ngkenai bangsa-bangsa sada-sadai, 
angin meter reh i tampuk doni nari. 

33 Tupung e pagi mait kalak si nggo ibunuh 
TUHAN, kencah i ujung doni nari ku ujungna 

si deban. La lit sekalak pe si erceda ate 


man bana, la lit si pepulungsa, la lit si 
ngkuburkenca. Amparen ia i babo taneh bali 
ras sampah-sampah si ergun-gun. 

34 Serkolah, o kam peminpin-peminpin, o 
kam si mpermakani bangsangKu, serkolah 
megang! Erceda atelah dingen erguling- 
gulinglah i bas taneh; seh me paksana kam 
igeleh, igeleh desken biri-biri si mbur. 

35 Lanai lit dalanndu pulah. 

36] bas ceda ate ndehereng serko me 
kam erkiteken rawa TUHAN engkernepken 
bangsandu dingen negerindu si dame jadi 
runtuh. 

37 (Yer 25:36) 

38 TUHAN nggo nadingken BangsaNa desken 
singa nadingken gua inganna cebuni. Perang 
si man kebiarenken dingen rawa TUHAN si 
gurlah nggo nalihken negeri e jadi gurun 
pasir. 


Jeremia iaduken 


2 6 1 La ndekah kenca Joyakim anak Josia 
jadi raja Juda, 

2 hina TUHAN man bangku, "Tedis kam i 
kesain Rumah Pertoton jenari momokenlah 
kerina kata si Kuperentahken man kalak si 
reh i kota-kota Juda nari lako ersembah i je. 
Sengkebabah ranan pe ula lit tading. 

3Banci jadi idengkehkenna jenari 
itadingkenna perbahanen si jahat. Kune 

bage perbahanenna, Kuobah ukurKu kerna 


sura-surangKu ngkernepken ia erkiteken 
kejahaten si ilakokenna." 

4Isuruh TUHAN aku melasken RananNa 
man bangsa enda: "Aku kap TUHAN, si nggo 
ngatakenca maka la banci la kam patuh man 
bangKu alu ngikutken ajar si nggo Kuajarken 
man bandu. 

> Arus iperdiatekenndu ranan suruh- 
suruhenKu, nabi-nabi si la erngadi-ngadi 
Kusuruh ku tengah-tengahndu. La pernah 
ikutkendu kai si ikatakenna. 

6 Adi tetap kam la megiken katangKu, 
Kulakoken me man Rumah Pertoton enda bagi 
si Kubahan man Silo, dingen kerina bangsa 
i babo doni enda make gelar kota enda jadi 
sumpah." 

! Kerina kalak, nabi-nabi ras imam-imam 
si lit i bas Rumah Pertoton megisa kai si 
kukataken enda. 

8 Emaka kenca aku nggo dung melasken 
ranan si nggo iperentahken TUHAN, minter 
aku itangkapna iherna serko-serko nina, 
"Terpaksa kam ibunuh erkiteken kai si 
ibelaskenndu e! 

9Ngkai maka ikatakenndu i bas gelar 
TUHAN, maka Rumah Pertoton enda jadi bali 
ras Silo, dingen kota enda ikernepken janah 
sekalak pe lanai lit nggeluh ije?" Kenca bage 
iulung jelma si nterem e aku. 

10 Kenca peminpin-peminpin Juda megi kai si 
nggo jadi, reh ia kiam i bas istana raja nari ku 
bas Rumah Pertoton e, dingen ibuatna ingan 
arah Pintu Gerbang si Mbaru. 

ll Nina imam-imam ras nabi-nabi e 
kempak bangsa e dingen kempak peminpin- 
peminpinna, "Kalak enda patut iukum rutang 
kesah erkiteken pengeranana ngelawan 
kotanta enda. Nggo ibegindu e alu cupingndu 
jine." 

12 Emaka ningku, "TUHAN kap si nuruh aku 
ngatakenca kerina si nibegindu kubelasken 
ngelawan Rumah Pertoton dingen kota enda. 

13 Arus maka iobahndu pergeluh dingen 
perbahanenndu jenari la banci la kam 
patuh man TUHAN Dibatandu. Adi bage 
perbahanenndu emaka lobahNa PerukurenNa 
kerna pengeradas si AteNa IdabuhkenNa man 
bandu. 

14Tapi adi aku, lit kap i bas kuasandu! 
Lakokenlah kai si iakapndu payo ras bujur. 

15 Tapi si pasti eme: adi ibunuhndu aku, kam 
ras kalak si ringan i bas kota enda erdosa 
munuh kalak si la ersalah, sabap TUHAN nge 
sinuruh aku mereken persinget enda man 
bandu." 

16 Fmaka nina peminpin-peminpin ras 
bangsa e kempak imam ras nabi-nabi e, 
"Kalak enda ngerana man banta i bas gelar 
TUHAN Dibata, la kap oratna ia ibunuh." 


Yeremia 26.171 23 95 

17 Kenca bage piga-piga pertua bangsa e 
tedis jenari ikatakenna man kalak si pulung i 
je nina: 

18 "Tupung Hiskia jadi raja Juda Nabi Miha 
i Moreset nari ngerana man bangsa emaka 
TUHAN si Erdolat nggo melasken ranan enda 
nina, 'Sion itenggalai bali ras juma, Jerusalem 
jadi pinugun batu meruntuh, deleng Rumah 
Pertoton jadi kerangen.' 

19 Raja Hiskia ras kalak Juda Ia munuh 
Miha. Tapi Hiskia malang man TUHAN jenari 
ipindona perkuah AteNa. Emaka iobah TUHAN 
UkurNa kerna cilaka si AteNa IdabuhkenNa 
man bangsa e. Genduari nandangi ndabuh 
me cilaka e man banta jine." 

20 (Kalak si deban si ngerana i bas gelar 
TUHAN ngelawan kota ras bangsa e bali ras 
si ibahan Jeremia eme Uria anak si Semaya i 
Kiriat Jearim nari. 

21Tupung Raja Joyakim ras tenterana dingen 
pegawai-pegawaina megi kai si ikataken Uria 
ibunuh raja atena ia. Tapi perbahan ibegi Uria 
sura-sura raja e, emaka mbiar kal ia, lompat 
ia ku Mesir. 

22 Tapi isuruh Raja Joyakim si Elnatan anak 
Ahbor ras piga-piga kalak si deban ngelegi 
Uria ku Mesir. 

23 Ibaba kalak ndai Uria mulih man Raja 
Joyakim. Ibunuhna Uria jenari ibenterkenna 
maitna ku kuburen rayat.) 

24 Tapi erkiteken aku isampati Ahikam anak 


si Sapan, aku la iendesken man jelma si 
nterem gelah ibunuh. 


Jeremia make pasangen lembu 


2 7 l Kenca Sedekia anak Josia jadi raja 
Juda, reh kata TUHAN man bangku, 

2 gelah kubahan sada pasangen ras tinalina, 
maka kutamaken ku kudukku. 

3 Kenca bage isuruh TUHAN aku nehken 
KataNa man raja Edom, Moap, Amon, Tirus 
ras Sidon, arah persuruhen si nggo reh ku 
Jerusalem njumpai Sedekia. 

4TUHAN si Mada Kuasa, Dibata nu Israel 
nuruh aku merentahken persuruhen- 
persuruhen e gelah ipesehna man rajana kata 
si ikataken TUHAN nina, 

> "Alu gegeh ras kuasangKu nggo Kutepa 
doni, manusia ras kerina rubia-rubia si 
enggeluh i je, jenari Kubereken man kalak si 
Kupilih. 

6 Aku kap si namaken kerina bangsa-bangsa 
enda i teruh kuasa suruh-suruhenKu, Raja 
Nebukadnesar i Babilon nari. Rubia-rubia si 
meliar pe Kutetapken gelah erdahin guna ia. 

! Kerina bangsa-bangsa erdahin guna ia, 
bage pe guna anakna, terus ku kempuna 
ngadi-ngadi seh paksana bangsana runtuh. 
Kenca bage maka bangsana erdahin guna 
bangsa-bangsa si megegeh dingen raja-raja 
si mbelin. 

8Tapi adi lit bangsa entah kerajan Ia 


nggit nembah dingen nareken kudukna 
ngaloken pasangen i bas raja Babil, bangsa 
si bage Kuukum salu perang, kelihen dingen 
penakit, seh ngayak Kupediat Nebukadnesar 
ngkernepkenca seh keri. 

9 Ula begiken nabi-nabindu ntah kalak si 
ngataken maka itehna wari si pepagi, subuk e 
arah nipi entah alu ngelebuh begu-begu kalak 
mate entah alu ertendung, si ngataken maka 
ula kam nggit talu iteruh raja Babilon. 

10 jtipuna nge kam, dingen ibahanna 
kam iangkut ndauh i bas negerindu nari. 
Kupelawes me kam dingen ikernepken me 
kam. 

Il Tapi adi lit bangsa si nggit nembah man 
raja Babilon janah erdahin guna ia, emaka 
Kupediat ia tading i bas negerina jine, 
nuan-nuan dingen enggeluh i je. Aku kap 
TUHAN si nggo melasken ranan enda." 

12 Kata enda pe kupeseh man Sedekia raja 
Juda ningku, "Nembahlah man raja Babil. 
Erdahinlah guna ia ras rayatna maka kam 
enggeluh. 

13 Pangen kin kam ras rayatndu mate i bas 
perang, kelihen dingen penakit? Enda kap si 
ikataken TUHAN kerna bangsa-bangsa si la 
nggit talu iteruh kuasa raja Babilon. 

14 Ula begiken nabi-nabi si nuruh kam gelah 
ula talu iteruh kuasana. Itipuna nge kam. 

15TUHAN jine kap si ngatakenca maka 


nabi-nabi e labo PersuruhenNa, dingen 
ibualina nge kam i bas gelar TUHAN. Emaka 
IpelawesNa me kam jenari IbunuhNa, kam 
ras nabi-nabi perguak e." 

16 Fmaka kukataken kata TUHAN man 
imam-imam dingen bangsa e ningku, "Ula 
dengkehken nabi-nabi si ngataken maka 
ugas-ugas Rumah Pertoton lanai ndekahsa 
ibaba nge i Babilon nari. Ibualina nge kam. 

17 Ula dengkehken ia! Talulah iteruh kuasa 
raja Babilon emaka enggeluh! Madin kin 
iakapndu kota enda jadi meruntuh? 

18 Adi payo kin ia nabi dingen lit kin katangKu 
i bas ia, suruh dage sungkunina Aku TUHAN 
si Mada Kuasa, maka la Kubere ugas-ugas si 
tading denga i Rumah Pertoton, i bas istana 
raja dingen i Jerusalem iangkut ku Babilon. 

19 (Tupung Raja Nebukadnesar ngangkut 
Joyakin anak Joyakim raja Juda dingen 
peminpin-peminpin Juda ras Jerusalem ku 
Babilon ugas-ugas si la ikut ibabana eme: 
binangun Rumah Pertoton, tong tembaga, 
gereta-gereta, ras piga-piga erta-erta Rumah 
Pertoton.) 

20 (Yer 27:19) 

21 Begiken kai si Kukataken, Aku TUHAN 
si Mada Kuasa Dibata nu Israel, kerna 
ugas-ugas si tading denga i bas Rumah 
Pertoton ras i bas istana raja i Jerusalem: 

22 ibaba me kerina ku Babilon janah tading 


i je seh ia Kuperdiateken ka. Kenca bage 
Kubaba ia mulih janah Kuulihken ku bas ingan 
enda. Aku TUHAN kap si nggo melasken 
ranan enda." 


Jeremia ras Nabi Hanania 


23 li bas tahun si e ka, bulan si 
pelimaken, tahun peempatken 
pemerentahen Raja Sedekia sekalak nabi i 
kota Gibeon nari gelarna Hanania anak Assur, 
ngerana man bangku i bas Rumah Pertoton. 
| adep-adepen imam-imam ras jelma si 
nterem, ikataken Hanania man bangku, 

2 maka TUHAN si Mada Kuasa Dibata nu 
Israel, nggo melasken kata enda nina, "Kuasa 
raja Babilon nggo Kuperperken. 

3| bas dua tahun enda Kubaba me mulihken 
ku ingan enda kerina ugas-ugas Rumah 
Pertoton si nggo iangkut Raja Nebukadnesar 
ku Babilon. 

4 Raja Juda, Joyakin anak Joyakim, radu ras 
kalak Juda si nggo ibuang ku Babilon, Kubaba 
mulih. Tuhu Kuperperken me kuasa raja 
Babilon. Aku TUHAN kap si nggo melasken 
ranan enda!" 

3 Kenca bage iadep-adepen imam ras 
kerina kalak si tedis i bas Rumah Pertoton e 
kukataken man Hanania ningku, 

6"Merandal! Kuarap TUHAN ngelakoken bagi 
si ikatakenndu e. Aku pe kuarapken kal payo 

isi nubuatndu e, janah kerina ugas-ugas 


Rumah Pertoton ras kerina bangsa e si nggo 
iangkut ku Babilon jadi tabanen ibaba min 
mulih. 

' Tapi dengkehken kai si kukataken man 
bandu ras man kalak si nterem enda. 

8 Nabi-nabi si ernubuat nai ope denga kam 
ras aku, nggo ernubuat kerna perang, kelihen 
ras penakit si engkenai bangsa-bangsa dingen 
raja-raja si erkuasa. 

9Tapi nabi si ernubuat kerna dame, ia 
lakui nabi tuhu-tuhu si isuruh TUHAN adi si 
inubuatkenna e tuhu jadi." 

10 Kenca bage ibuat Hanania pasangen si i 
bas kudukku ipenggelkenna seh meripuk: 

11 jenari ikatakenna i adep-adepen jelma si 
nterem nina, "Nggo ikataken TUHAN maka 
bagenda me PengeripukkenNa pasangen 
si nggo itamaken Raja Nebukadnesar ku 
babo kuduk bangsa-bangsa janah si enda 
IlakokenNa ope dua tahun nari." Kenca 
ikatakenna si e lawes aku. 

12 Piga-piga dekah kenca si e TUHAN nuruh 
aku 

13 jawes ngataken man Hanania bagenda, 
"Ikataken TUHAN maka pasangen kayu 
ngasup kam merperkenca tapi IgantikenNa 
alu pasangen besi. 

14TUHAN si Mada Kuasa, Dibata nu 
Israel ngatakenca maka ItamakenNa 
bangsa-bangsa jadi budak raja Babilon, 

Nebukadnesar. Ikataken TUHAN maka 


rubia-rubia si meliar pe IbahanNa nembah 
man Nebukadnesar." 

15 Kenca bage kukataken tole man Hanania, 
"Begiken Hanania! Kam labo persuruhen 
TUHAN janah ibabaindu bangsa enda tek man 
si la tuhu. 

16 Dage TUHAN jine ngatakenca maka 
lambengkenNa me AteNa kam. Ope keri 
tahun enda, nggo kam mate, sabap nggo 
iajuk-ajukndu bangsa enda berontak 
ngelawan TUHAN." 

17 Emaka mate Hanania i bas bulan 
pepituken i bas tahun si eka. 


Surat J eremia man kalak Jahudi i Babilon 


2 9 1 Kutulis enda surat man imam-imam, 

nabi-nabi, peminpin-peminpin bangsa 
e, dingen man kerina kalak si nggo iangkut 
Nebukadnesar ku Babilon i Jerusalem nari 
jadi tabanen. 

2 Surat e kutulis kenca Raja Joyakin 
langkut ku pembuangen rikut ras nandena, 
pegawai istana, peminpin-peminpin Juda 
ras Jerusalem, tukang-tukang ras pande si 
debanna. 

3 Surat e kubereken man Elasah anak 
Sapan ras man Gemaria anak si Hilkia. Kalak 
enda duana isuruh Raja Sedekia njumpai 
Nebukadnesar ku Babilon. Bagenda ningku i 
bas surat e: 

4"TUHAN si Mada Kuasa Dibata nu Israel 


ngataken man kerina kalak si nggo IsuruhNa 
jangkut tertaban ku Babilon i Jerusalem nari: 
= 'Pajekkenlah rumah janah tetaplah kam 

ringan ije. Suanilah peken jenari pan ulihna. 

6 Erjabulah kam dingen mupuslah. Kenca 
bage pejabu ka anakndu maka ia pe mupus 
ka. Arus maka ertambah-tambah beliganndu 
labo erkurangna. 

7 Erdahinlah guna kiniulin kota-kota ku ja 
kam nggo Kubuang jadi tabanen. Ertotolah 
guna keperlun kota e sabap adi sikap ia kam 
pe ikut sikap. 

8 Aku TUHAN Dibata nu Israel mpersingeti 
kam, ula pelepasndu dirindu itipu nabi-nabi si 
lit i tengah-tengahndu entah kalak si deban si 
penipu, si ngatakenca maka banci ia ernubuat 
kerna wari-wari si pepagi. Ula perdiateken 
nipi-nipina! 

91 bas gelarKu ikatakenna si la tuhu. Labo ia 
Kusuruh. Aku TUHAN kap si nggo melasken 
ranan enda.' 

10 Kenca bage nina TUHAN, 'Adi nggo genep 
pitu puluh tahun kam i Babilon, Kuperdiateken 
me kam dingen janjingKu pe Kusehken, maka 
Kubaba kam mulih ku tanehndu. 

Il Aku ngenca meteh sura-surangKu 
nandangi kam, eme gelah kam senang labo 
gelah cilaka. RencanangKu eme mereken wari 
si pepagi bagi si iarapkenndu. 

121 je erlebuh me kam kempak Aku. Reh 


kam ndahi Aku dingen ertoto, janah Kualoi 
kam. 

13 | daramindu Aku janah jumpaindu Aku, 
erkiteken alu bulat ukurndu idaramindu Aku. 

14Tuhu, katangKu, ijjumpaindu me Aku 
dingen Kubaba me kam mulih i bas 
pembuangen nari. Kupepulung me kam i bas 
kerina negeri dingen i bas kerina ingan nari | 
je kam nggo Kukerapken. Jenari Kubaba me 
kam mulih ku negerindu i jenari kam ibuang. 
Aku TUHAN kap si nggo melasken ranan 
enda.' 

15 (katakenndu maka nggo ibereken TUHAN 
nabi-nabi man bandu i Babilon. 

16 Dengkehkenlah kai nina TUHAN kerna 
raja si merentah kerajan si panteki Daud 
nai ras kerina kalak si tading i bas kota e, 
eme senina-seninanndu si Ia ikut iangkut jadi 
tabanen raduken kam. 

17 Nina TUHAN si Erdolat, 'Kubaba man bana 
perang, kelihen ras penakit. Jenari Kubahan 
ia bali ras buah ara si la terpan perbahan 
macikna. 

18 Kuelis-elis ia salu perang, kelihen dingen 
penakit. Emaka kerina bangsa-bangsa i 
doni enda ngeri iakapna ngenehenca. Ku 
belang-belang doni enda Kuhuntakken 
ia. Kerina kalak sengget dingen nggirgir 
erkiteken kai si jadi man bana. Kerina kalak 

nguru-nguru ia dingen gelarna ipake kalak i 


bas sumpah. 

19 Si enda jadi man bana sabap Ia ia patuh 
man katangKu si la erngadi-ngadi Kupeseh 
man bana arah nabi-nabi persuruhenKu. La ia 
nggit megikenca. 

200 kam kerina si nggo Kusuruh iangkut 
ku Babilon, dengkehkenlah Aku, TUHAN si 
melasken ranan enda.' 

21TUHAN si Erdolat, Dibata nu Israel nggo 
melasken kata kerna Ahap anak si Kelaya 
dingen Sedekia anak si Maaseya, si nggo 
ngerana i bas gelarKu alu kata la tuhu. 
IkatakenNa maka iendeskenna ia duana ku 
bas kuasa Nebukadnesar, raja Babilon, si 
munuh ia i lebe-lebe matandu. 

22 Adi kalak si iangkut jadi tabanen i 
Jerusalem nari ku Babilon isumpahina atena 
kalak bagenda nina, Jadilah man bandu 
ibahan TUHAN bali ras man Sedekia ras Ahap 
si itutung raja Babilon geluh-geluhen!' 

23 Bagenda me jadina man bana erkiteken 
salah dosana si mejin -- erlua-lua ia, jenari 
ibelaskenna kata la tuhu i bas gelar TUHAN. 
E ngelawan peraten TUHAN kap. Idah TUHAN 
kap kai si ibahan kalak enda janah la saksina 
ngelawanca. TUHAN kap si nggo melasken 
ranan enda." 

Surat i bas Semaya nari 


24TUHAN si Mada Kuasa Dibata nu Israel 
peseh KataNa man bangku kerna Semaya 
anak kuta Nehelam, si nggo ngirim surat i 
bas gelarna jine man kalak Jerusalem dingen 
man Imam Sepanya anak Maaseya dingen 
man kerina imam-imam si deban. I bas surat 
e nina Semaya man Sepanya: 

25 (Yer 29:24) 

26 "TUHAN kap si nggo nangkuhken kam jadi 
imam nggancihken Joyada, kam kap genduari 
kepala i bas Rumah Pertoton. Tugasndu kap 
maka kerina kalak adon si pekulah-kulah jadi 
nabi arus iiket salu rante besi i kerahungna. 

27 Ngkai dage maka la bage perbahanenndu 
kempak Jeremia kalak Anatot si nggo ngerana 
selaku nabi man bangsa e? 

28 Arus ia ipengadi ngerana sabap nggo 
Ikatakenna man kami si i Babilon maka 
ndekah denga nge kami jadi tabanen i jenda, 
emaka arus ipajekken kami rumah janah 
tetap kami tading i jenda, isuani kami peken 
dingen man buahna." 

29 ogeken Sepanya surat e man bangku. 

30J enari isuruh TUHAN aku 

31 henahken KataNa man kerina kalak 
si tertaban i Babilon kerna Semaya nina, 
"Aku kap TUHAN, Kuukum me Semaya ras 
kerina sinursurna. Labo ia persuruhenKu tapi 
ngerana ia bandu tempa-tempa ia sekalak 

nabi jenari ibabaina kam tek man kata la tuhu. 


Masap me sinursurna i tengah-tengahndu 
nari. Lanai idahna perkara-perkara si mehuli 

si ateKu Kulakoken man bangsangKu, sabap 
lajukna bangsangKu ngelawan Aku. Aku 

TUHAN kap si nggo melasken ranan enda." 
32 (Yer 29:31) 


Janji TUHAN man BangsaNa 


30 1 Bagenda nina TUHAN Dibata nu Israel 
man bangku, 

2 “Suratken i bas sada kitap kerina si nggo 
Kukataken man bandu. 

3Seh me paksana bangsangkKu Israel ras 
Juda iulihken bagi si ndube. Kubaba me ia 
mulih ku negeri si nggo Kubereken man 
nini-ninina janah jadi pusakana e mulihken. 
Aku TUHAN kap si nggo melasken ranan 
enda." 

4 Nina TUHAN kempak kalak Israel ras Juda, 
> "Nggo Kubegi sora serko kebiaren. Sora 
serko perbahan gentar, labo perbahan dame. 
6 Genduari sungkunlah dingen ukurkenlah! 
Banci kin dilaki mupus? Ngkai maka Kuidah 
kerina kalak mecek beltek bali ras diberu si 
sangana mupus? Ngkai maka mbulan ayo 

kalak kerina? 

7 Nggo seh paksana seh me wari si mejin 
wari-wari si apai pe la terpeseri rassa, sada 
paksa keguluten man bangsangku, tapi 
enggeluh nge ia." 

8 Nina TUHAN si Mada Kuasa, "Adi nggo 


seh warina, Kupenggelken me pasangen si 
i bas kuduk bangsa e janah Kutangtangi 
rante-rante si ngiket ia. Emaka lanai ia jadi 
budak bangsa si deban. 

3 Tapi isembahna Aku TUHAN Dibatana, 
janah sekalak i bas kesusuren Daud nari 
Kutangkuhken jadi raja. 

10 Ula mbiar o bangsangKu, o kalak Israel, 
ula kam gentar. Kupulahi me kam i bas 
negeri si ndauh e nari, i bas negeri inganndu 
tertaban nari. Mulih me kam ku kutandu, 
janah dame kam i je teneng me kam la ise pe 
erbahanca kam mbiar. 

Il Aku ras kam, janah Kukelini me 
kam. Negeri-negeri inganndu Kukerapken 
Kukernepken me. Tapi kam lang. Ugapa pe 
Kuukum nge kam tapi adi Kuukum kam bujur 
nge ukumen si Kubereken. Aku, TUHAN kap 
si nggo melasken ranan enda." 

12 Nina TUHAN man BangsaNa, "Lukandu 
seh kal kelekna ugahndu la terpepalem. 

13 Lanai lit kalak si pekena-kena kam, lanai 
lit tambar man barehndu, lanai lit arapen 
banci kam malem. 

14 Kerina si rate ngena man bandu nggo 
ngelupaken kam, lanai kam diatena pe. Nggo 
Kulawan kam desken sada musuh; ukumen 
man bandu mberat, erkiteken dosandu mbue 
dingen kejahatenndu pe mbelin. 

15 Ulanai kam jungut-jungut kerna ugahndu, 


lanai lit tambar man bandu. Bagenda 
pengukumku man bandu erkiteken dosandu 
si mbue dingen kejahatenndu si mbelin. 

16 Tapi genduari kerina si nelen kam itelen 
me, kerina imbang-imbangndu iangkut jadi 
tabanen. Kerina kalak si nindih kam itindih 
me, dingen kerina kalak si ngerampuk kam 
irampuk me. 

17 Aminna pe musuh-musuhndu ngataken, 
'Sion nggo terbuang la lit si mperdiatekenca.' 
Tapi Aku kap si pepalem kam Aku si nambari 
lukandu Aku TUHAN kap si nggo melasken 
ranan enda." 

18 Nina TUHAN, "Kubaba me mulih 
bangsangKu ku negerina, mekuah ateKu 
kempak kerina keluargana. Jerusalem 
ipanteki ka i bas inganna, dingen istanana pe 
ipekena. 

19 Kalak si ringan i je ngendeken ende- 
ende pujin, meriah me sorana ersurak. 
Erkiteken pemasu-masunKu ertuah me ia, 
pasu-pasungKu mereken kemulian man bana. 

20 Kuulihken gegeh bangsa enda bagi si 
nai-nai emaka paguh ka ia mulihi. Kerina 
kalak si nindih ia Kuukum. 

21Sj merentah ia reh i bas bangsana nari 
jine rajana i bas ia nari idahina Aku adi Kudilo 
ia, sabap ise kin pang ndeheri Aku adi la 
Kudilo? BangsangKu kap ia, Aku kap jadi 

Dibatana. Aku TUHAN kap si nggo melasken 


ranan enda." 

22 (Yer 30:21) 

23 Rawa TUHAN angin kaba-kaba kap, angin 
si erpiu-piu nderpa takal kalak jahat. Angin e 
la ngadi erpiu ndahiken dahinna, adi langa 
seh sura-surana. Kedungenna pagi tangkas 
me e kerina man BangsaNa. 

24 (Yer 30:23) 


Israel mulih ku kuta pengulihen 


3 1 l Nina TUHAN, "Seh me paksana 
maka Aku me jadi Dibata man 
kerina suku-suku Israel janah ia me jadi 

bangsangKu. 

2| bas padang gurun nggo Kucidahken 
diringKu man kerina kalak si pulah i bas 
pedang nari. Tupung kalak Israel merincuh 
ngadi, 

3 Kucidahken diringKu man bana i bas ingan 
si ndauh nari. O kalak Israel, keleng kap 
ateKu kam gelgel nari, emaka tetap nge 
Kucidahken man bandu perkuah ateKu. 

4 Kupanteki ka me kam sekali nari. Ibuatndu 
ka me gendangndu jenari landek-landek alu 
meriah. 

3 Isuanindu ka mulihi peken anggurndu i 
uruk-uruk Samaria? Kerina kalak si nuanca 
ipanna me ulih buah anggurna. 

6 Tuhu seh me paksana kalak si erjaga 
erlebuh i datas deleng Eperaim nari nina, 

'Ota kita nangkeng ku Sion, ndahi TUHAN 


Dibatanta.'" 

7 Nina TUHAN, "Rende ersuraklah erkiteken 
Israel, Ia si mbisana i bas kerina bangsa- 
bangsa. Endekenlah ende-enden pujinndu, 
nindu, "TUHAN nggo mulahi BangsaNa 
IkeliniNa kerina si tading.' 

8 Kubaba ia i Utara nari, Kupepulung ia 
i tampuk doni nari. Kalak pentang ras 
cempang-cempang ikut ras ia, diberu si 
mehuli kulana bage pe si nandangi mupus. 
Mulihken ia jadi bangsa si mbelin. 

9Tupung Kubaba bangsangKu mulih, 
ngandung ia iherna ertoto Kubabai ia ku 
lau maler arah dalan si mejile maka la ia 
tertuktuk. Aku desken sekalak bapa man 
Israel, dingen Eperaim anakKu sintua." 

10 Nina ka TUHAN tole, "O bangsa-bangsa 
dengkehkenlah, beritakenlah katangKu ku 
tepi lawit si ndauh. Kukerapken bangsangKu, 
tapi Kupepulung ka mulihken. Kukawali ia 
desken permakan engkawali rarasenna. 

11 Nggo Kutebusi bangsa Israel, i bas bangsa 
si gegehen asangken ia, nggo Kukelini ia. 

12 Reh me ia kerina dingen rende ersurak 
i Deleng Sion. Senang iakapna ngenanami 
pemerengKu, Kubereken man bana gandum, 
anggur ras minak saitun, rarasen biri-biri ras 
lembu. la desken peken si la kurang lau kai 
pe atena lit. 

13 Singuda-nguda landek-landek dingen 


malem kal atena. Dilaki, anak perana ras 
parang mbelin senang iakapna kerina. Kuapuli 
ia jenari Kusalihken kecedan atena jadi 
keriahen, kepiceten jadi kesenangen. 

14 Imam-imam Kubesuri alu si ntabeh 
bangsangKu ndatken kerina keperlunna. Aku 
TUHAN kap si melasken ranan enda." 


Perkuah ate TUHAN nandangi Israel 


15 Nina TUHAN, "Terbegi sora i Rama nari, 
sora tangis si meriso. Itangisi Rahel anakna, 
nggo bene kal kerina, emaka iapuli pe atena 
lang. 

16 Ulanai kam ngandung, apusi iluhndu. 
Kerina si ibahanndu man anak-anakndu labo 
sia-sia; mulih me ia kerina i negeri musuh 
nari. 

17 Lit kap pengarapen man Israel, anak- 
anakndu mulih me, Aku, TUHAN kap si nggo 
melasken ranan enda. 

18 Kubegi kalak Israel ngandung nina: 'O 
TUHAN, bali kap kami ras rubia-rubia si la 
iasuhi, tapi lajarkenNdu kami gelah patuh. 
Baba min kami mulih: kami nggo sikap mulih 
ku Kam, perban Kam, TUHAN Dibata kami. 

19 'tadingken kami Kam, tapi nggo kami 
merincuh mulih. Kenca lukumNdu kami 
tungkuk kami rate ceda. Mela dingen juru 
iakap kami, erkiteken dosa si ibahan kami 
tupung kami nguda denga.' 

200 Israel, anak kesayangenKu, buah 


barangKu si keleng ateKu. Tep-tep 
Kusingetken gelarndu, Kuinget kam i bas 
keleng ate: i bas kam lalap ukurKu, mekuah 
kal ateKu. 

21 Pajekkenlah tanda-tanda i bas pasarndu, 
payo-payo perdiateken dalanndu si 
bentasindu ndube. O kalak Israel mulihlah, 
mulihlah ku kota-kota si nggo itadingkenndu. 

22 Asa kai nari dekahna Ia tetap ukurndu, 
o bangsa si la setia? Nggo kutepa piga-piga 
perkara si mbaru dingen la pagi biasa, bagi 
sekalak diberu ngkawali dilaki." 


Kemakmuren si nandangi 
reh man bangsa Dibata 


23 Nina TUHAN si Mada Kuasa, Dibata nu 
Israel, "Kenca Kubaba pagi bangsa e mulih ku 
negerina, ikatakenna ka me pagi i bas negeri 
Juda ras i bas kota-kotana nina, 'Dibatalah si 
masu-masu deleng Jerusalem si badia, ingan 
si badia InganNa tading.' 

24Juda ras kota-kotana iingani me pagi 
mulihi. Lit me pagi i je perjuma, bage pe 
permakan ras biri-birina. 

25 Kalak si nggo latih Kupegegehi, kalak si 
nggo kote perban melihe Kubesuri alu nakan. 

26 Fmaka nina bangsa e, 'Lawes aku medem, 
janah kenca medak senang dagingku.' 

27 Aku TUHAN kap si ngatakenca maka seh 
me paksana maka bagi benih Kuamburken 

Juda. 

28 Bali ras tupung Aku ngeruah, 
ngeruntuhken, ngerontasken, ngeradasken 
dingen ngkernepken bangsa e, bage ka me 
Kusuan ia mulih dingen Kupanteki ka. 

29 Adi paksa si e nggo seh, lanai bagenda 
nina bangsa e: Orang tua man buah anggur 
matah, ngilu ipen anak-anak. 

30 Tapi, ise si man buah anggur matah, 
ipenna jine nge ngilu. Janah kerina kalak 
mate erkiteken dosana jine." 

31 Nina TUHAN, "Seh me paksana Aku 
erbahan perpadanen si mbaru ras kalak Israel 
ras Juda. 

32 Perjanjin si mbaru ela bali ras perjanjin 
si ndekah si Kubahan ras nini-ninina tupung 
Kucikep tanna dingen Kubaba ndarat i Mesir 
nari. Aminna pe Aku bali ras perbulangenna, 
tapi la icikepna perjanjin e. 

33 Perjanjin si mbaru si ateKu Kubahan 
ras bangsa Israel bagenda me: Kutamaken 
undang-undangKu ku bas ukurna dingen 
Kusuratken e i bas pusuhna. Aku jadi 
Dibatana ia jadi bangsangKu. 

34 La lit perlu kalak ngajari temanna 
sebangsa guna nandai TUHAN, sabap kerina 
kalak nandai Aku, menaken i bas si kitikna 
nari terus kempak si mbelinna. Kualemi kerina 
dosa-dosana dingen kerina salahna lanai 

Kuinget. Aku TUHAN kap si nggo melasken 


ranan enda." 

32 TUHAN mereken matawari guna nerangi 
suari si mereken bulan ras bintang-bintang 
nerangi berngi. IgawerNa lau lawit maka 
ergeruhguh. Gelarna eme: TUHAN si Mada 
Kuasa. 

36 Erjanji la maka kidekah aturen enda tetap 
rasa lalap, bage me Israel tetap jadi sada 
bangsa i lebe-lebengKu. 

37 Bali ras langit Ia tersibari, palas doni enda 
pe la terdalani, bage mela la nulak bangsa 
Israel erkiteken dosa-dosana. TUHAN kap si 
nggo melasken ranan enda. 

38 Nina TUHAN, "Seh me paksana kerina 
Jerusalem ipanteki mulihi jadi kotangKu. 
Menaken i menara Hananel nari terus kempak 
pintun gerbang Suki-suki. 

39 Baleng e terus i jenari ku kenjahe kempak 
uruk Garep, jenari mbeluk ku Goa. 

40 Kerina baluren si nggo jadi pendawanen 
ras ingan pembuangen sampah bage pe 
kerina juma-juma i babo lau anak Kidron 
terus kempak Pintu Gerbang Kuda arah 
matawari pultak, e jadi ingan si badia man 
bangKu. Kota e ndigan pe lanai iruntuhken 
entah iradasken." 


Jeremia nukur juma 


3 2 l| bas tahun pesepuluteluken Sedekia 
jadi raja Juda, eme pesepuluh waluh 

tahunken Nebukadnesar jadi raja Babilon, 


ngerana TUHAN man bangku. 

2| bas paksa si e tentera raja Babilon 
sangana nerang Jerusalem janah aku 
sangana itutup i bas kesain pengawal istana 
kerajan. 

3Raja Sedekia nutup aku dingen nuduh 
aku kerna kata Dibata si nggo kubelasken, 
"Kupelepas me kota enda italuken raja 
Babilon. 

4Janah Raja Sedekia pe la pulah. Ilendesken 
me ia ku bas tan raja Babilon. Jumpa ia 
pedempak ayo dingen ngerana sebabah. 

> Sedekia iangkut ku Babilon, dingen i jah 
me ia tading seh ngayak Aku mperdiateken 
ia. Aminna pe ilawanna bangsa Babilon tapi 
labo lit untungna man bana. Aku TUHAN kap 
si nggo melasken ranan enda." 

6 Nina TUHAN man bangku, 

7"Seninandu Hanamel anak Salom senina 
bapandu, reh me mindo gelah itukurndu 
jumana si i Anatot i bas daerah Benyamin, 
sabap kam me kade-kadena si ndeherna 
dingen lit hakndu nukur taneh e man 
gunandu." 

8 Emaka sue ras kata TUHAN, reh Hanamel 
ndahi aku ku kesain e janah mindo gelah 
kutukur juma e. Arah e kuteh maka TUHAN 
tuhu-tuhu nggo ngerana man bangku. 

9 Kutukur taneh e i bas Hanamel nari jenari 


kutimbang duit man galarna. Ergana sepulu 
pitu duit pirak. 

10 Kuteken dingen kutama matere surat 
perjanjin e i adep-adepen saksi, jenari 
kutimbang duitna alu timbangen. 

ll Emaka kubuat duana surat jual beli e 
subuk si isegel si isina eme kerna kontrak ras 
kecibal juma e, bage pe si la isegel, 

12 jenari kubereken man Baruh anak si Neria 
kempu si Mashea. Kubereken e man bana 
e lebe-lebe Hanamel ras saksi-saksi si ikut 
neken surat perjanjin jual beli e dingen i 
lebe-lebe kalak si sangana kundul i kesain e. 

13| lebe-lebena kerina, ningku kempak 
Baruh, 

14"TUHAN si Mada Kuasa, Dibata nu Israel 
nggo nuruh kam muat surat-surat e, subuk 
surat si isegel bagepe si la isegel, jenari 
namakenca ku bas sada guci taneh dah, gelah 
banci isimpan guna tahun-tahun si reh. 

15TUHAN si Mada Kuasa Dibata nu Israel 
nggo ngatakenca maka rumah, juma dingen 
peken anggur pe itukur ka i bas negeri enda." 


Pertoton Jeremia 


16 Kenca nggo kubereken surat perjanjin jual 
beli ndai man Baruh ertoto aku ningku, 

17"O TUHAN si Erdolat, Kam kap si nggo 
enjadiken langit ras doni alu gegeh dingen 
KuasaNdu. La kap lit si metahat man BaNdu. 

18 Nggo IcidahkenNdu keleng AteNdu si tetap 


man meribu-ribu kalak, tapi lukumNdu ka 

kalak erkiteken dosa orang tuana. Kam kap 
Dibata si mbelin dingen erkuasa: GelarNdu 
TUHAN si Mada Kuasa. 

19 'bahanNdu rencana-rencana si mbelin 
janah IlakokenNdu perkara-perkara si mbisa. 
IdahNdu kai pe si ilakoken kalak dingen 
erbalas Kam rikutken perbahanenna. 

20 Nai nggo IlakokenNdu tanda kuasa dingen 
tanda sengget i Mesir dingen IteruskenNdu 
ngelakokenca ngayak wari enda, subuk 
i Israel bage pe i tengah-tengah kerina 
bangsa-bangsa. Emaka i ja pe itandai kalak 
nge Kam. 

21 Alu erbahan tanda-tanda sengget si 
erbahanca gentar musuh kami, IpakeNdu 
gegeh KuasaNdu maba bangsa Israel ndarat i 
Mesir nari. 

22 | berekenNdu man bana taneh si mehuli 
dingen mehumur sue ras PerjanjinNdu man 
nini-ninina. 

23 Tapi tupung ia seh ku bas negeri e 
dingen nggo ibuatna e jadi sikerajangenna 
la ikutkenna perentahKu, ntah nggeluh sue 
ras AjarenNdu. Sada pe la ilakokenna kai si 
IsuruhNdu, emaka IdabuhkenNdu kecedan 
man bana. 

24 Kalak Babilon nggo erbahan benteng 
pengepungen kelewet guna ngerebut kota 
enda e janah iperangna. Perang, kelihen 

ku bas kuasana. Banci kap InenNdu, maka 
kerina si nggo IkatakenNdu nggo tuhu jadi. 

25 Amin bage pe, O TUHAN si Erdolat, 

Kam kap si nggo nuruh aku nukur juma e 
i adep-adepen saksi, aminna pe letehNdu 
maka kota e nandangi ikuasai kalak Babilon." 

26 Kenca bage nina TUHAN man bangku, 

27 "Aku kap TUHAN, Dibata kerina manusia. 
La kap lit si metahat i bas Aku. 

28 Kubereken ateKu kota enda man 
Nebukadnesar raja Babilon, ras man 
serdaduna. Ikuasaina me kota enda e, 

29jenari icilukna. Itutungna kota e enda 
jadi abu bage pe rumah si nggo erbahanca 
nembeh ateKu, perbahan i tutungina 
kumenen man Baal i datas tarum rumah 
e, dingen icurcurkenna lau anggur jadi 
persembahen man dibata-dibata si deban. 

30| bas bena-benana nari kin sejarah 
kalak Israel ras Juda nggo nembeh ateKu 
ibahanna dingen merawa ateKu erkiteken kai 
si ilakokenna. 

31 Kalak si tading i bas kota enda nggo 
nembeh ateKu ibahanna janah ipekekena 
rawangKu menaken kin i bas mantekisa nari. 
Nggo Kuputusken maka Kukernepken ateKu 
kota enda e. 

32 Erkiteken perbahanen si jahat si nggo 
ilakoken kalak Juda ras Jerusalem, radu 

ras raja-rajana, peminpin-peminpinna, 
imam-imam ras nabi-nabina. 

33 Ipudikenna Aku, aminna pe tetap 
ia Kuajari, la ia nggit erlajar dingen Ia 
ibegikenna. 

34 Itamakenna gana-gana si ciga ateKu i 
bas Rumah Pertoton si nggo ipajekken man 
inganKu isembah dingen iliamina ingan e. 

35 Ipajekkenna batar-batar man Baal i 
Baluren Hinnom, i je ipersembahkenna 
anakna dilaki ras diberu man Dewa Moloh. 
Labo ia Kusuruh ngelakoken si e dingen la 
pernah pe lit i bas ukurKu maka ilakokenna si 
bage jenari gelah erdosa kalak Juda." 


Padan si mereken pengarapen 


36 Nina TUHAN Dibata nu Israel man bangku, 
"O Jeremia, ikataken bangsa emaka perang, 
kelihen dingen penakit si mahanca kuta e 
ndabuh ku bas kuasa raja Babilon. Genduari 
dengkehken tole kai si Kukataken. 

37 Kupepulung ateKu bangsa enda i negeri- 
negeri inganna nggo Kukerapken erkiteken 
nembeh ateKu dingen rawangKu si gara, 
jenari Kubaba ia mulih ku ingan enda dingen 
Kupelepas ia nggeluh ije alu dame. 

38 Emaka ia jadi bangsangKu dingen Aku jadi 
Dibatana. 

39 Kubereken man bana sada perayaken 
i bas geluhna eme: enghamati Aku i bas 

Kerina paksa, guna kiniulinna dingen kiniulin 


sinursurna. 

40 Kubahan sada perjanjin si tetap ras 
ia. Lanai pernah Aku ngadi erbahan si 
mehuli man bana, dingen Kubahan maka 
erkemalangen ia man bangKu alu bulat 
ukurna. Alu bage lanai ndigan pe Aku 
itadingkenna. 

41 Senang Kuakap ngelakoken si mehuli man 
bana dingen Kutetapken maka tetap ia tading 
i bas negeri enda. 

42 Bali ras cilaka si nggo Kudabuhken ku 
bangsa enda, bage me ateKu mereken si 
mehuli man bana sue ras si nggo Kujanjiken. 

43 | kataken bangsa emaka negeri enda bali 
me pagi ras gurun pasir si la iingani manusia 
entah pe rubia-rubia, janah nandangi 
ibereken me man kalak Babilon. Tapi itukuri 
ka me pagi mulihi juma i negeri enda. 

44 Itukur kalak juma ejenari itekenna surat 
perjanjinna, isegel, janah idilo saksi-saksi. 
Si enda jadi i daerah Benyamin, i bas kuta 
sekelewet Jerusalem, i bas kota-kota Juda 
ture-ture uruk negeri e, i berneh-berneh, 
dingen arah Selatan Juda. Kuulihken me 
bangsa enda ku negerina jine. Aku TUHAN 
kap si nggo melasken ranan enda." 

Sada nari janji pengarapen 
3 3 l Tupung aku ipenjaraken denga i bas 
kesain pengawal istana e, reh ka kata 
TUHAN man bangku, 

2 TUHAN si nggo njadiken dingen nepa doni 
enda janah encibalkenca i bas inganna. la 
kap si ngerana man bangku. la, si gelarna 
eme kap TUHAN ngataken, 

3 “Lebuhlah Aku emaka Kualoi kam. 
Kuturiken ateKu man bandu perkara-perkara 
si mbelin si la terantusindu. 

4Aku kap TUHAN Dibata nu Israel ngataken 
maka kerina rumah i Jerusalem dingen istana 
kerajan Juda iruntuhken me. Sia-sia saja kam 
lawes erperang ngelawan benteng-benteng si 
nggo ipajekken kalak Babilon. Si e erbahanca 
kota enda dem alu bangke-bangke kalak si 
Kugudam alu pernembeh dingen rawangKu si 
gara. Nggo Kutundalken kota enda erkiteken 
kejahaten-kejahaten si nggo ilakoken kalak si 
i je. 

> (Yer 33:4) 

6 Tapi Aku si nambari kota ras rayatna dingen 
Kubereken mulihi man bana kejuah-juahen. 
Kucidahken man bana dame la teralang ras 
ketenengen. 

7? Kubahan maka makmur me Juda ras Israel. 
Jenari Kupanteki mulihi bali ras si nai. 

8 Kubersihken ia i bas dosa-dosana nari si 


nggo ilakokenna kempak Aku. Kualemi me 
dosa-dosa dingen pemberontakenna. 

9Jerusalem jadi ulu keriahen, kehamaten, 
kemegahen man bangKu. Kerina bangsa | 
bas pertibi enda mbiar janah nggirgir tupung 
ibegina si mehuli si Kubahan man kalak 
Jerusalem janah ngidah kemakmuren si 
Kubereken man kota e." 

10 Nina TUHAN, "Ikataken bangsa emaka 
ingan enda nggo lanai bali ras gurun 
pasir janah lit i je nggeluh manusia ntah 
rubia-rubia. Payo kap katana e: kota-kota 
Juda ras dalan-dalan i Jerusalem nggo lume. 
La lit manusia ntah rubia-rubia nggeluh i je. 
Tapi i bas ingan enda ibegindu ka 

11 sora surak-surak si meriah, dingen sora 
keriahen kerja erdemu bayu. Ibegindu 
sora rende tupung ia maba persembahen 
pengataken bujur ku bas Rumah PertotonKu 
nina, 'Kataken bujur man TUHAN si Mada 
Kuasa sabap mehuli kal Ia dingen tetap asa 
lalap keleng AteNa.' Aku si erbahanca maka 
mehumur negeri enda bali ras si nai. Aku 
TUHAN kap si melasken ranan enda." 

12 Nina TUHAN si Mada Kuasa, "I bas negeri 
si bali ras gurun pasir enda i ja la lit manusia 
ras rubia-rubia nggeluh, jadi ka me ia 
mbal-mbal si meratah man ingan permakan 
mpermakani biri- birina. 

13| bas kota-kota i datas uruk-uruk, 


ture deleng, i Selatan Juda, i bas daerah 
Benyamin, i bas kota-kota i sekelewet 
Jerusalem, dingen i bas kota-kota Juda, 
ibeligai permakan me mulihi biri- birina. Aku 
TUHAN kap si nggo melasken ranan enda." 

14 Nina TUHAN, "Seh me paksana Aku 
nehken janjingKu man kalak Israel ras Juda. 
15Tupung e pagi Kuangkat sekalak raja si 
bujur i bas kesusuren Daud nari. Raja e bujur 
dingen adil perbahanenna i belang-belang 

negeri enda. 

16 Kalak Juda ras Jerusalem ipulahi me jenari 
enggeluh me ia i bas dame. Kota e pagi igelari 
kalak: "TUHAN kap si Engkelini kita'. 

17 Aku TUHAN kap si erjanji maka tetap pagi 
kesusuren Daud jadi raja Israel, 

18 dingen suku Lewi jadi imam si ngelai Aku 
dingen mereken persembahen tutungen, 
persembahen pangan, dingen persembahen 
gelehen man bangku." 

19 Nina TUHAN man bangku, 

20 "Nggo Kubahan perjanjin ras suari bage 
pe berngi maka tetap ia reh i bas paksana. 
Janah ndigan pe perjanjin e Ia banci ceda. 

21 Bage ka nge Kubahan perjanjin ras suruh- 
suruhenKu Daud. Tetap nge lit kesusurenna 
jadi raja. Nggo Kubahan perjanjin ras imam 
i bas suku Lewi nari maka ia tetap si ngelai 
Aku, janah asa ndigan pe perjanjin e Ia banci 
ceda. 

22 Ertambah-tambah me lalap beligan 


kesusuren suruh-suruhenKu Daud ras beligan 
imam-imam i bas suku Lewi nari. Seh maka 
lanai terbeligai, bali ras bintang-bintang 

| langit dingen kersik i tepi lawit pe la 
terbeligai." 

23 Nina TUHAN man bangku, 

24 “| 3 kin iperdiatekenndu kai si ikataken 
kalak e? Ikatakenna maka nggo Kutulak 
Israel ras Juda dua keluarga si nggo Kupilih. 
Alu bage megombang ia man bangsangKu 
janah lanai ikirana bagi sada bangsa. 

25 Tapi Aku kap TUHAN si nggo erjanji 
ras berngi ras suari, janah nggo Kubahan 
undang-undang si ngatur doni ras langit. 

26 Bagi pastina Kulakoken si e, bage me 
penjagangKu perjanjinKu ras kesusuren 
Jakup dingen suruh-suruhenKu Daud. Kupilih 
sekalak i bas kesusuren Daud nari si jadi raja 
i bas kesusuren Abraham, Isak ras Jakup. 
Mekuah ateKu ngenehen bangsangKu emaka 
Kubahan maka senang ka akapna mulihi." 


Tenah man Sedekia 


34 l Nina TUHAN man bangku tupung 
Raja Nebukadnesar ras tenterana i 
Babilon nari bage pe tenterana kerina, tentera 
bangsa-bangsa dingen bangsa-bangsa si 
nggo i teruh kuasana, sangana nerang 
Jerusalem ras kota-kota si ndeher rassa. 

2TUHAN Dibata nu Israel ngataken man 


bangku maka aku lawes ngataken man 
Sedekia raja Juda, "Aku TUHAN, Kuendesken 
me kota enda man raja Babilon jenari icilukna 
me. 

3 Kam labo pulah. Kam itangkap jenari 
iendesken man bana. Jumpa kam pedempak 
ayo dingen ngerana sababah ras ia: emaka 
kam ibaba ku Babilon. 

40 Sedekia, dengkehkenlah kai si Kukataken 
e. Labo kam mate i bas perang. 

? Kam mate alu dame; bali ras kalak nutung 
kumenen man nini-ninindu eme raja-raja si 
arah lebendu, bage me pe kam, itutungna 
nge kumenen man bandu. Itangisina kam 
nina: 'Nggo mate rajanta' Aku TUHAN kap si 
nggo melasken ranan enda." 

6 Kenca bage kupeseh kata enda ndai man 
Raja Sedekia i Jerusalem. 

7 Tupung e tentera raja Babilon sangana 
nerang kota e. Lakis ras Aseka pe iserangna. 
Kota si dua e nari ngenca kota si tading 
erbenteng i Juda. 


Penipun man budak-budak 


8 Raja Sedekia ras kalak Jerusalem nggo 
erbahan sada perjanjin mbebasken 

9 budak-budakna kalak Heber, subuk dilaki 
entah diberu gelah ulanai lit kalak Heber 
iperbudak seninana kalak Heber. 

10 Kerina bangsa e ras peminpin-peminpinna 
nggo ersada arihna mbebasken budakna, 
dingen lanai ndigan pe iperbudakna. Tuhu 
ibebaskenna budak-budak e, 

11 tapi dungna erkusur ka ukurna, ibuatna ka 
budak ejenari ipaksana gelah jadi budak ka. 

12 Kenca bage TUHAN, 

13 Dibata nu Israel nuruh aku ngataken 
kata enda man bangsa e, "Nggo Kubahan 
perjanjin ras nini-ninindu, tupung Kupulahi ia 
i Mesir nari dingen tupung Kubebasken ia i 
bas perbudaken nari. Kukataken man bana, 

14 maka tep-tep pitu tahun sekali arus 
ibebaskenna kerina budak Heber si nggo 
erdahin enem tahun man bana. Tapi 
nini-ninindu la diatena Aku, la ibegikenna 
katangKu. 

15 Piga-piga wari si nggo lepas nggo 
ikusurndu ukurndu jenari idahikenndu bagi 
si ngena ateKu. Kerina kam nggo ersada 
arihndu mbebasken seninandu bangsa Israel 
si jadi budak, ibahanndu pe perjanjin i 
adep-adepenKu i bas Rumah Pertoton ingan 
Aku isembah. 

16 Tapi dungna erkusur ka ukurndu 
janah ihinandu Aku. Ibuatndu ka mulihi 
budak-budak si nggo ibebaskenndu bagi 
sura-surana. Ipaksandu ka ia jadi budak 
mulihi. 

17 Emaka, Aku TUHAN ngatakenca maka 
kam la patuh man bangKu. La iberekenndu 

kebebasen man seninandu kalak Israel. 


Merandal. Genduari Kubereken man bandu 
kebebasen, eme: kebebasen lako mate i bas 
perang, penakit ras kelihen. Kubahan maka 
ngeri iakap kerina bangsa i doni enda ngidah 
si Kubahan man bandu. 

18 Pegawai-pegawai Juda ras Jerusalem 
radu ras pegawai istana, imam-imam dingen 
kerina peminpin-peminpinna nggo erbahan 
sada perjanjin ras Aku alu erdalan arah 
kelang-kelang dua ngkeret lembu si nggo 
ibelah duakenna. Tapi nggo icedakenna 
perjanjin e dingen la icikepna janjina. Emaka 
Kulakoken man bana bagi perbahanenna 
nandangi lembu e. 

19 (Yer 34:18) 

20 Kuendesken ia kempak musuh-musuhna 
si munuh ia atena, janah perik ras rubia-rubia 
si meliar mangani maitna. 

21 Sedekia raja Juda ras pegawaina pe 
kuendesken man kalak si atena munuhsa. 
Kuendesken ia man tentera Babilon si nggo 
ngadi nerang kam. 

22 Kuperentahken maka mulih ia ku kota 
enda e. Iperangna, ikuasaina jenari icilukna 
kota enda e. Kubahan maka kota-kota Juda 
bali ras gurun pasir seh maka la lit sekalak 
pe enggeluh i je. Aku TUHAN kap si nggo 
melasken ranan enda." 

Jeremia ras terpuk Rehab 
3 5 l Tupung Joyakim anak Josia jadi raja 
Juda, ngerana TUHAN man bangku 
nina, 

2 "To dahi terpuk Rehab dingen ngerana 
rassa. Kenca bage baba ia ku sada bilik i bas 
Rumah Pertoton jenari bereken ia minem 
anggur." 

3 Emaka kubaba terpuk Rehab ku bas 
Rumah Pertoton -- gelarna eme Jaasama 
anak Jeremia si deban, eme anak Habasinia, 
dingen kerina anak-anak ras senina-seninana. 

4Jenari kubaba ia bengket ku bas Rumah 
Pertoton. Kubaba ia kempak bilik ajar-ajar 
Nabi Hanan anak Igdalia. Bilik e inganna i 
datas ruangen Maaseya anak Salum, sekalak 
si penting i bas Rumah Pertoton janah ndeher 
ras bilik pegawai-pegawai si deban. 

> Kenca bage kuampeken calung-calung ras 
guci-guci si dem lau anggur i lebe-lebe kalak 
Rehab, jenari ningku, "Inemlah anggur enda." 

6 Tapi nina njabapsa, "Kami la minem anggur. 
Nini-nini kami Jonadap anak Rehab ngataken 
man kami, maka kami ras kesusuren kami 
asa lalap la banci minem anggur. 

7 Ikatakenna maka kami la banci majekken 
rumah pe, la banci erjuma i bas negeri enda 
dingen labo banci nuan entah nukur kebun 
anggur. Iperentahkenna maka tetap kami 
nggeluh i bas kemah-kemah, gelah kami 

banci nggeluh ndekah i bas negeri enda 


desken kalak pertandang. 

8 Kerina perentah Jonadap nggo ikutken 
kami. Kami la pernah minem anggur, subuk 
ndehara kami, bagepe anak-anak kami si 
dilaki entah si diberu. 

9 La ipajekken kami rumah man ingan kami 
tading -- kami nggeluh i bas kemah-kemah 
-- la lit peken anggur kami, la lit juma kami, 
la lit gandum kami. Kerina si iperentahken 
nini-nini kami Jonadap ipatuhi. 

10 (Yer 35:9) 

ll Tapi tupung Raja Nebukadnesar nerang 
negeri enda, iputusken kami lawes ku 
Jerusalem, lompat i bas kalak Babilon dingen 
kalak Siria nari. Eme sabapna maka kami 
tading i Jerusalem enda." 

12 Kenca bage TUHAN si Mada Kuasa Dibata 
nu Israel nuruh aku lawes ngatakenca man 
kalak Juda ras Jerusalem, "Aku TUHAN 
nungkun man bandu. Ngkai maka la kam 
nggit megiken Aku janah patuh man 
perentahKu? 

13 (Yer 35:12) 

14 Kesusuren Jonadap, nggo patuh nandangi 
kai si iperentahken, gelah ula ia minem 
anggur, dingen seh kal ku bas wari enda 
la inemna. Tapi la erngadi-ngadi Kusehken 
katangKu man bandu, tapi Ia ikutkenndu. 

15|a erngadi-ngadi Kusuruh, suruh- 
suruhenKu ku tengah-tengahndu janah nggo 

Ikatakenna man bandu gelah itadingkenndu 


dalan geluhndu si jahat jenari gelah ilakoken 
kai si bujur. Nggo ipersingetina kam gelah ula 
nembah ras ngelai dibata-dibata si deban, 
gelah kam banci tetap enggeluh i bas negeri 
si nggo Kubereken man bandu ras man 
nini-ninindu. Tapi la ibegikenndu, dingen 
diatendu pe Aku lang. 

16 Kesusuren Jonadap matuhi perentah 
nini-nininta, tapi kam la patuh kempak Aku. 

17 Emaka genduari Aku TUHAN si Mada 
Kuasa, Dibata nu Israel, Kudabuhken me 
ku babo Juda ras Jerusalem kerina cilaka si 
nggo Kujanjiken. Si e Kubahan erkiteken Ia 
ibegikenndu rananKu la kam ngaloi tupung 
Kulebuh." 

18 Kenca bage kukataken man terpuk Rehab 
kai si nggo ikataken TUHAN si Mada Kuasa 
Dibata nu Israel, "Nggo ikutkenndu perentah 
si ibereken nini-ninindu Jonadap man bandu, 
nggo ikutkenndu kerina perentahna, dingen 
nggo ilakokenndu kerina si iperentahken man 
bandu. 

19 Emaka Aku TUHAN si Mada Kuasa Dibata 
nu Israel erjanji maka tetap lit anak-anak 
Jonadap si dilaki si ngelai Aku." 

Baruh ngoge surat gulungen 
i bas Rumah Pertoton 


3 6 lI bas tahun peempatken Joyakim 
anak Josia jadi raja Juda reh kata 
TUHAN man bangku nina, 

2 "Buatlah sada gulungen kertas, jenari 
suratken i babona kerna kai si nggo Kuturiken 
man bandu kerna Israel ras Juda dingen 
kerina bangsa-bangsa. Suratken kerina si 
nggo Kukataken man bandu menaken kin 
tangtangna nari Aku ngerana man bandu 
tupung Josia jadi raja seh ngayak paksa enda. 

3 Banci jadi tupung kalak Juda megi 
kerna cilaka si ateKku Kubaba man bana, 
itadingkenna dalanna si jahat. Adi bage 
Kualemi salah dosana." 

4Emaka kulebuh Baruh anak si Neria, jenari 
kubelasken tep-tep kata si ibelasken TUHAN 
man bangku. Janah kerina si e isuratken 
Baruh i babo gulungen kertas ndai. 

> Kenca bage kubereken tole perentah enda 
man Baruh, "Aku lanai ipediat bengket ku bas 
Rumah Pertoton. 

6 Tapi ateku maka kam lawes ku je, i bas 
warina tupung kalak e erpuasa. Alu megang 
ogekenlah gulungen kertas e man bana, gelah 
ibegina tep-tep kata si nggo ibelasken TUHAN 
man bangku, dingen si nggo kubelasken man 
bandu. Lakoken e i bas ingan ija nari kerina 

kalak megi kam, subuk kalak Juda si nggo 


reh bengket i bas kota-kota nari. 

! Banci jadi ertoto ia man TUHAN jenari 
jera i bas dalan si jahat nari, sabap TUHAN 
ngancam bangsa enda alu RawaNa si mbelin 
dingen gurlah." 

8 Emaka iogeken Baruh kata TUHAN i bas 
Rumah Pertoton, sue ras si nggo iperentahken 
man bana. 

9| bas bulan pesiwahken tahun pelimaken 
Joyakim jadi raja Juda, bangsa e erpuasa 
lako ndatken keleng ate TUHAN. Kerina kalak 
si reh i kota-kota Juda nari rikut ras kalak 
si ringan i Jerusalem ngelakoken puasa e i 
Jerusalem. 

10 Fmaka iogeken Baruh gulungen surat e 
man perpulungen sue ras si nggo kukataken. 
Si e ilakokenna i bas Rumah Pertoton, i bas 
bilik Gemaria anak si Sapan nari. Gemaria 
eme sekretaris kerajan. Ingan kamarna e 
i bas kesain si arah datas deherken dalan 
bengket arah pintun gerbang si mbaru ku bas 
Rumah Pertoton. 


Gulungen e iogeken man 
pegawai-pegawai 
11 Mikaya anak Gemaria, kempu si Sapan 
megi kai si nggo ikataken TUHAN arah 
gulungen si iogeken Baruh. 
12J enari lawes ia ku istana kerajan ku bas 
bilik sekretaris istana kerajan. | je sangana 

pulung runggu kerina peminpin-peminpin, 
eme Elisama, sekretaris kerajan, Delaya anak 
Semaya, Elnatan anak si Akbor, Gemaria anak 
Sapan, Sedekia anak Hanania dingen kerina 
peminpin-peminpin si deban lit i je. 

13 | kataken Mikaya kerina kai si nggo ibegina 
iogeken Baruh man bangsa e. 

14 Emaka isuruh peminpin-peminpin e 
Jahudi anak Netania, kempu si Selemia, 
kempu-kempu si Kusi ngatakenca man 
si Baruh gelah ibabana gulungen si nggo 
iogeken man perpulungen e. Ibaba Baruh 
gulungen e man bana. 

15 Nina peminpin-peminpin e, "Kundulken, 
jenari iogeken gulungen e man kami." Emaka 
iogeken Baruh. 

16 Kenca nggo dung iogekenna, si nehenen 
peminpin-peminpin e sapih-sapih ia perban 
biarna jenari nina man Baruh, "La banci Ia 
ilapurken kami enda man raja." 

17 Nina kalak e, "Turiken man kami uga 
penulisindu kerina? Jeremia kin si melaskenca 
man bandu?" 

18 Nina Baruh enjabapsa, "Jeremia 
melaskenca tep-tep kata man bangku, jenari 
kusuratken e alu tinta i bas gulungen e." 

19 Nina kalak enda man Baruh, "Cebunilah 
kam ras Jeremia. Ula ise pe bahan si ngetehsa 
ija kam." 

Itutung raja gulungen e 


20 Peminpin e namaken gulungen ndai i bas 
bilik Elisama, sekretaris kerajan e, jenari 
lawes ku istana raja ngelapurkenca kerina 
man raja. 

21 Kenca bage isuruh raja si Jahudi ngelegi 
gulungen e. Ibuatna i bas bilik si Elisama nari 
jenari iogekenna man raja ras man kerina 
pegawaina si sangana tedis ngkeleweti ia. 

22Tupung e paksa perudan emaka raja 
sangana kundul-kundul i bas inganna cicudu 
deherken api. 

23 Tep-tep Jahudi nggo dung ngogeken telu 
tah empat teran kata, ikeret raja bagin e alu 
rawit jenari iambekkenna ku bas api. Bage 
me ibahanna seh ngayak kerina gulungen e 
nggo keri meseng. 

24 Tapi subuk raja bage pe pegawai- 
pegawaina la lit sada pe sengget entah 
ncidahken tanda atena ceda. 

25 Tapi aminna bage gia mindo nge Elnatan, 
Delaya, Gemaria man raja gelah ula itutungna 
gulungen e tapi la diate raja pe. 

26jJ enari isuruh raja putra mahkota 
Jerahmeel ras Seraya anak si Asrel bage 
pe Selemia anak Abdel nangkap aku ras 
sekretarisku Baruh. Tapi TUHAN nggo 
muniken kami. 

Isuratken J eremia gulungen si deban 


27 Kenca gulungen si nggo kubelasken man 
Baruh itutung raja Joyakim reh kata TUHAN 
man bangku 

28 lako muat gulungen si deban dingen 
nuratken i je tep-tep kata si nggo lit i bas 
gulungen si pemena. 

29 suruh TUHAN aku melasken kata enda 
man raja, "Nggo icilukndu gulungen e, dingen 
nggo isungkunndu Jeremia, ngkai maka 
isuratkenna i je maka reh me raja Babilon 
engkernepken negeri enda, munuhi kerina 
rayatna dingen asuh-asuhenna. 

30 Emaka genduari Aku, TUHAN, ngatakenca 
man bandu, o Raja Joyakim, maka asa ndigan 
pe lanai lit kesusurenndu jadi raja i bas 
kinirajan Daud. Bangkendu iambengken ku 
bas ingan si iparpari las matawari tupung 
suari, kena embun tupung berngi. 

31 Erkiteken dosa-dosa si nggo ibahanndu 
Kuukum kam, kesusurenndu, ras pegawai- 
pegawaindu. Subuk kam, kalak Jerusalem 
ras Juda sada pe la mperdiateken persinget 
si rehna i bas Aku nari. Erkiteken si e 
Kudabuhken me man bandu kerina cilaka si 
nggo Kubelasken e." 

32 Kenca bage kubuat gulungen si deban 
jenari kubereken man sekretarisku Baruh; 
isuratkenna tep-tep kata si Kubelasken man 

bana, Isuratkenna kerina si nggo isuratken | 


bas gulungen si pemena. 


Pemindon Sedekia man Jeremia 


3 7 1 Nebukadnesar raja Babilon mahanca 
Sedekia anak si Josia raja Juda, 
nggancihken Raja Joyakin anak si Joyakim. 

2 Tapi subuk Sedekia, pegawai-pegawaina 
bage pe bangsa e, sada pe la nggit ngikutken 
kata si nggo ibereken TUHAN man bangku. 

3 'suruh Sedekia si Jehukal anak Selemia ras 
Imam Sepanya anak si Maaseya mindo gelah 
ertoto aku man TUHAN Dibata kami guna 
kami. 

4Tupung e aku langa ipenjaraken tapi bebas 
denga i tengah-tengah bangsa e. 

> Tentera Babilon nggo ngkepung Jerusalem, 
tapi tupung ietehna maka tentera Mesir nggo 
ngelepari perbalengen Mesir, emaka mundur 
ia. 

6 TUHAN Dibata nu Israel nuruh aku 

7 melasken kata enda man Sedekia, "Tentera 
Mesir sangana i bas perdalanen lako nampati 
kam, tapi mulihken denga ia ku Mesir. 

8 Emaka reh ka tentera Babilon, iperangna 
kota enda, irebutna jenari icilukna. 

9 Aku TUHAN mpersingeti kam maka ula 
ibualindu bandu alu ngataken maka tentera 
Babilon lanai bo reh. 

10 Aminna pe kerina tentera Babilon 
italukenndu dingen si luka-luka nari ngenca 

tading i bas kemahna, tapi keke denga nge ia 


jenari icilukna kota enda seh rata ras taneh." 


Jeremia itangkap dingen ipenjaraken 

11 Tentera Babilon mundur i Jerusalem nari 
sabap tentera Mesir nggo erdeherna. 

12 Emaka kutadingken Jerusalem guna 
lawes ku daerah Benyamin muat erta 
tading-tadingen keluargangku. 

13 Tapi kenca aku seh i Pintu Gerbang 
Benyamin, ije kapten tentera si erjaga eme 
Jeria anak si Selemia kempu si Hanania. 
Itahanna aku jenari nina, "Lompat atendu 
man kalak Babilon!" 

14 Ningku ngaloisa, "Labo! Labo aku lompat." 
Tapi la aku ibegiken si Jeria. Itangkapna aku 
jenari ibabana ngadap si erkuasa. 

15 Merawa kal kalak e man bangku. Emaka 
isuruhna kalak ngeligasi aku, ikurungna aku 
i bas rumah Jonatan, sekretaris kerajan. 
Rumahna e nggo ijadiken penjara. 

16 jtamakenna aku i bas kamar tahanen 
teruh taneh janah ndekah kal aku ije. 

17 Dungna isuruh Raja Sedekia kalak ngelegi 
aku dingen i jah i bas istana e alu ise pe la lit 
si metehsa isungkunna aku nina, "Lit kang 
kata i bas Dibata nari?" Ningku enjabapsa, 
"Lit" "Nandangi iendesken me kam ku bas 
kuasa raja Babilon!" 

18 Kenca bage nungkun aku ningku, "Kai 
kin kejahatenku man bandu ras man 

pegawai-pegawaindu ras man bangsa enda 


maka aku ipenjarakenndu? 

19 Kai kin jadina nandangi nabi-nabindu si 
ngatakenca man bandu maka raja Babilon Ia 
reh nerang kam ras negeri enda? 

20 Emaka genduari, o Raja, kupindo man 
bandu gelah ibegikenndu aku janah nehken 
pemindonku man bandu. Ulanai min aku 
julihkenndu ku penjara rumah si Jonatan. Adi 
julihkenndu, ugapa pe mate aku i jah." 

21 Emaka isuruh Raja Sedekia aku 
ipenjaraken i kesain pengawal istana. | jah 
me aku tading. Tep-tep wari ibereken man 
bangku sada roti i bas tukang roti nari, seh 
ngayak keri roti i kota e. 


Jeremia bas sumur si nggo kerah 


3 9 1 Sepatia anak Matan, Gedalya anak 
Pashur, Juhal anak Selemia, Pashur 
anak Malkia, ibegina cakapku man bangsa e. 
2 Kupeseh kata Dibata man bangsa e ningku, 
"Kasa kalak si tading i bas kota enda Ia banci 
la mate erkiteken perang, kelihen ras penakit. 
Tapi si nadingkenca dingen ngendesken diri 
kempak bangsa Babilon la ia mate. Kesahna 

terkelin." 

3 Kukataken pe man bana maka TUHAN nggo 
ngataken, "Kuendesken ateKu kota enda 
kempak tentera Babilon gelah irebutna." 

4Kenca bage lawes pegawai e ndahi raja 
nina, "Kalak enda la banci la iukum mate. 

Pengeranana kap erbahanca bene ukur 


tentera ras kalak si deban si tading i kota 
enda. Nampati pe antena lang tapi erbahan 
mesui ate jelma si nterem ngenca." 

> Nina Raja Sedekia njabapsa, "Merandal adi 
bage, bahanlah uga iakapndu mehuli. Labo 
kam kuolang-olangi." 

6 Itangkapna aku jenari itantanna aku alu 
tinali ku bas sumur anak raja si Malkia gelarna 
i bas kesain pengawal istana kerajan. Sumur 
e la erlau, kubang ngenca lit i je emaka lucut 
aku ku bas. 

7 Tupung e, lit sekalak suruh-suruhen gelarna 
si Ebedmelek. Ia kalak Sudan. Ibegina maka 
aku nggo itamaken kalak ku bas sumur e. 
Paksa e raja sangana runggu i bas Pintu 
Gerbang Benyamin. 

8 Emaka idahi Ebedmelek raja ndai ku je, 
jenari nina, 

9"O raja salah kap perbahanen kalak ah, 
sabap Jeremia nggo itamaken ku bas sumur. 
La banci la mate kelihen me ia sabap lanai 
kap lit roti i bas kota enda." 

10 Emaka isuruh Raja Ebedmelek muat telu 
kalak teman lako ngerintak aku nangkih i bas 
sumur e nari ope denga aku mate. 

ll Kenca bage lawes Ebedmelek ras teman- 
temanna ku bas gudang jenari ibahanna 
piga-piga paken bekas itantanna kuteruh salu 
tinali man bangku. 

12 | suruhna aku namaken uis merigat- 


merigat e ndai i bas teruh kikikku maka ula 
kuakap mesui. Kulakoken bage. 

13 Fmaka iangkatna aku i bas sumur e nari. 
Kenca si ei bas kesain pengawal istana 
kerajan aku itahan. 


Sedekia mindo ajar i bas J eremia nari 


14| bas paksa si deban isuruh Raja Sedekia 
aku ku pintu si peteluken i bas Rumah 
Pertoton jenari nina, "Nungkun ateku man 
bandu gelah iturikenndu si tuhuna." 

15 Ningku enjabapsa, "Adi kuturiken man 
bandu si tuhuna tentu ibunuhndu aku, dingen 
adi kuajarken pe kam labo diatendu pe." 

16 Emaka erjanji Raja Sedekia man bangku 
alu erbuni-buni nina, "Ersumpah aku i bas 
gelar Dibata si enggeluh, Dibata si mereken 
kegeluhen man banta, maka la kam kubunuh 
entah pe ngendesken kam man kalak si atena 
munuh kam." 

17 Kenca bage maka kuturiken man Sedekia 
kai si nggo ikataken TUHAN si Mada Kuasa 
Dibata nu Israel, "Adi iendeskenndu dirindu 
man tentera raja Babilon, geluhndu ikelini 
janah kota enda la iciluk. Kam ikelini subuk 
keluargandu. 

18 Tapi adi la iendeskenndu dirindu, kota 
enda iendesken kempak kalak Babilon si 
nutung kota enda, janah kam pe la pulah i 
bas ia nari." 

19 Tapi nina raja ngaloi, "Mbiar aku man 


temanta sada bangsa si nggo lawes ku pihak 
Babilon. Banci jadi iendeskenna aku man 
kalak e guna isiksa." 

20 Ningku, "La bo kam iendesken kempaksa. 
Mindo aku man bandu gelah ikutkenndu kata 
TUHAN. Janah jadi nge si mehuli man bandu 
janah geluhndu ikelini. 

21Tapi TUHAN nggo ncidahken 
pengenehenen man bangku kerna kai 
sijadi kune kam la ngendesken diri. 

22| bas pengenehenen e kuidah diberu- 
diberu si tading denga i bas istana kerajan 
ibaba ndarat ngadap man opsir-opsir Babilon. 
Dengkehkenlah kai si ikatakenna tupung ia 
lawes: 'Raja nggo ibabai teman-temanna 
papak, nggo ikuasaina ia. Genduari 
kerina nahena nggo lucut ku bas kubang, 
teman-temanna nggo nadingken ia.'" 

23 Ningku tole, "Kerina kemberahenndu, ras 
anak-anakndu, iendesken man kalak Babilon, 
janah kam pe la pulah. Kam jadi tabanen 
raja Babilon janah kota enda iciluk radas ku 
taneh." 

24 Nina Sedekia ngaloi, "Ula ise pe bahan 
meteh kerna percakapen enda, maka ula 
bahaya geluhndu. 

25 Kune ieteh pegawai kerajan maka aku 
nggo ngerana ras kam, reh me ia nungkun 
man bandu. Jenari erjanji man bandu maka 

kam la ibunuhna adi iturikenndu kerina isi 


percakapennta e man bana. 

26 Kataken saja man bana maka kam nehken 
pemindondu man bangku gelah kam ula 
iulihken ku bas penjara dingen mate ije." 

27 Kenca bage reh me kerina pegawai- 
pegawai dingen nungkun man bangku: 
Kukataken rikutken kai si niperentahken raja. 
La banci kai pe ibahanna sabap la lit ise pe si 
megi percakapen e. 

28) enari itamaken aku i bas kesain pengawal 
istana seh ngayak paksa Jerusalem italuken. 


Jerusalem italuken (2Raj 25:1-17; 
Yer 52:3b: Yer 52:4-11) 


39 1 Bulan sepuluh, pesiwah tahunken 
Sedekia nggo jadi raja Juda, reh 
Nebukadnesar raja Babilon ras kerina 
tenterana nerang Jerusalem. 

2| bas wari siwah, bulan peempatken 
tahun pesepulusadaken Sedekia jadi raja, 
benteng-benteng kota e nggo pecah. 

3 (Tupung Jerusalem nggo italuken, kerina 
perwira tinggi kerajan Babilon reh dingen 
kundul i Pintu Gerbang Tengah. Kalak enda 
eme: Nergal Sareser, Samgar Nebo, Sarsekim 
dingen Nergal Sareser si deban.) 

4Tupung Raja Sedekia ras kerina tenterana 
meteh kai si nggo jadi, tupung berngi 
icubakenna lompat i bas kota e nari. Lompat 
la arah peken raja, erdalan arah dalan ndarat 


Yeremia 39.51 12 143 
si mperdemuken dua tembok terus kempak 


Berneh Jordan. 

> Tapi iayaki tentera Babilon ia, emaka 
itunduksa Sedekia i bas taneh kendit deher 
Jeriho. Ibabana man Raja Nebukadnesar si 
tupung e sangana i Ripla i daerah Hamat lako 
ndabuhken ukumen man bana. 

6| Ripla, raja Babilon munuh kerina anak 
Sedekia, janah si enda ilakoken i lebe-lebena, 
pegawai-pegawai kerajan Juda pe igelehi 
kerina. 

7? Kenca bage ipulditkenna mata Sedekia, 
jenari igarikenna ibabana ku Babilon. 

8Tupung si e iciluk kalak Babilon istana 
kerajan ras rumah-rumah kalak Juda, 
benteng-benteng J erusalem iruntuhkenna. 

9 Kedungenna, Nebusaradan, eme puanglima 
tentera Babil e, ngangkut ku Babilon kerina 
kalak si ringan i Jerusalem rikut ras kalak si 
nggo erpihak man bana. 

10 Tapi si musil-musil si Ia lit kadena pe 
itadingkenna i Juda dingen iberekenna kebun 
anggur ras perjumanna. 


Pembebasen Jeremia 


Il Tapi iperentahken Nebukadnesar 
puanglima tenterana Nebusaradan guna 
nehken perentah enda: 

12 "To dahi Jeremia bahanlah si mehuli 
man bana. Ula seh tanndu man bana, tapi 
lakokenlah rikutken sura-surana." 

13 Fmaka Nebusaradan radu ras pegawai- 


pegawai tinggi Nebusaradan ras Nergal 
Sareser, bage pe perwira-perwira tentera 
kerajan Babilon, 

14 ngelegi aku i bas kesain pengawal istana 
nari. lendeskenna aku ku bas kuasa Gedalya 
anak si Ahikam kempu si Sapan, si ngawasi 
aku mulih ku rumah, alu tenang. Emaka 
tading aku i tengah-tengah jelma si nterem. 


Pengarapen man Ebedmelek 


15Tupung aku ipenjaraken denga i bas 
kesain pengawal istana, reh kata TUHAN man 
bangku, 

16 gelah kukataken man Ebedmelek kalak 
Sudan e, maka TUHAN si Mada Kuasa, 
Dibata nu Israel nggo ngataken man bangku 
bagenda, "Sue ras si nggo Kukataken, 
Kubereken me ateKu man kota enda cilaka 
labo kiniulin. Tupung kejadin e kam me ije 
ngidahsa. 

17 Tapi Aku kap TUHAN, si ngkawali kam, 
dingen kam labo iendesken kempak kalak si 
ibiarindu. 

18 Aku si njagai kam, janah labo ibuat 
kesahndu. Kam terkelin nge erkiteken 
pengarapenndu itamakenndu man bangku. 
Aku kap TUHAN si nggo melasken ranan 
enda." 

Jeremia tading ras Gedalya 


40 1 Kata TUHAN seh man bangku kenca 
Nebusaradan puanglima tentera e 
nggo mbebasken aku i Rama. Aku ibaba ku 
jah teriket radu ras kalak Jerusalem ras Juda 
si sangana iangkut tertaban ku Babilon. 

2 Ikusikken puanglima tentera e man bangku 
nina, "TUHAN Dibatandu nggo ngancam 
negeri enda alu cilaka. 

3Genduari nggo IlakokenNa kai si 
IkatakenNa, kerina si enda jadi erkiteken 
bangsandu erdosa kempak TUHAN janah Ia 
patuh man bana. 

4Genduari kutangtangi me gari si lit i bas 
pergelangen tanndu kubebasken me kam. 
Adi atendu ikut ras aku ku Babilon, banci 
aku si pekena-kena kam. Tapi adi atendu la 
ikut, kam metehsa. Kam milihsa inganndu i 
belang-belang negeri enda: bebas kam kuja 
atendu." 

> Perbahan la aku ngaloi emaka nina 
Nebusaradan, "To dage dahi mulihken si 
Gedalya anak Ahikam kempu si Sapan, si 
iangkat raja Babilon jadi gubernur Juda. Banci 
kam tading rassa enggeluh i tengah-tengah 
bangsa e, tah pe banci kam lawes kuja 
atendu lawes." Kenca bage iberekenna 
pemerena man bangku, rikut ras pangan, 
jenari ipeberkatna aku. 

6 Lawes aku tading ras Gedalya i Mispa janah 


nggeluh i tengah-tengah bangsa e si tading 
denga i bas negeri e. 


Gedalya gubernur J uda (2Raj 25:22-24) 

1 Piga-piga puanglima ras tentera Juda lit 
denga langa talu janah tading i mbal-mbal. 
Ibegina maka raja Babilon nggo ngangkat 
Gedalya jadi gubernur i negeri e janah 
nggo itugaskenna ia ngurusi kerina kalak 
si la iangkut ku Babilon: dilaki, diberu ras 
anak-anak bage pe si musil-musil si tading i 
negeri e. 

8 Emaka Ismael anak Netania, Johanan 
anak Kareah, Seraya anak Tanhumet, kerina 
anak Epai i Netopa nari, ras Jesania i Maaka 
nari ras anak buahna, lawes ndahi Gedalya i 
Mispa. 

9 Nina Gedalya man kalak enda, "Kukataken 
man bandu maka la kam perlu biar-biaren 
ngendesken dirindu man kalak Babilon. 
Tadinglah i negeri enda, erdahinlah guna raja 
Babilon emaka kerina jadi si menuli man 
bandu. 

10 Aku tading jine i Mispa janah jadi wakilndu 
tupung kalak Babilon reh ku jenda. Tapi banci 
ipepulungndu jadi simpanenndu anggur, buah 
kayu, minak saitun jenari tadinglah i bas 
kuta-kuta si nggo inganindu." 

Il Sanga e pe, ke rina kalak Israel si ringan 
i Moap, Amon, Edom ras i bas ingan-ingan 

si deban, megi maka ipediat raja Babilon 


sisa kalak Israel tading i Juda dingen nggo 
iangkatna Gedalya jadi gubernurna. 

12 Emaka itadingkenna negeri inganna 
ihuntakken ndube jenari mulih ia ku 
Juda. Idahina Gedalya ku Mispa. Mbue kal 
ipepulungna i je anggur ras buah kayu. 


Gedalya mate (2Raj 25:25-26) 


13 Kenca bage, Johanan ras kerina puanglima 
tentera si langa talu e reh ndahi Gedalya i 
Mispa, 

14 jenari nina man Gedalya, "Itehndu kang 
maka Baalis raja Amon nggo nuruh Ismael 
anak Netania munuh kam?" Tapi la tek 
Gedalya. 

15 Kenca bage nina Johanan man Gedalya alu 
erbuni-buni, "Enta aku lawes dingen munuh 
Ismael janah sekalak pe labo meteh kerna 
si e. Ngkai maka ipelepas ia munuh kam. 
Adi ibunuhna kam marpar pagi kerina kalak 
Jahudi si nggo pulung i sekelewetndu dingen 
si e maba cilaka man kerina kalak si tading 
denga iJuda." 

16 Tapi nina Gedalya ngaloisa, "Ula bage! Si 
ikatakenndu kerna Ismael bual kap e!" 

l Bulan pitu i bas tahun si e, Ismael 
4 1 anak Netania kempu Elisama anggota 
keluarga kerajan, sekalak puanglima raja, 
lawes ku Mispa ras sepuluh kalak temanna 
njumpai Gedalya. Sangana ia man ras-ras, 

2 Ismael ras temanna si sepuluh kalak e 


nintak pedangna jenari ibunuhna Gedalya. 

3 Kalak Ismael si tading ras Gedalya i Mispa, 
bage pe tentera Babilon si sangana ije kerina 
ibunuh Ismael. 

4Pepagina, ope denga ise pe meteh kematen 
Gedalya, 

3 reh waluh puluh kalak i Sikem, Silo ras 
Samaria nari. Janggutna icukurna, uisna 
icaingkenna, badanna ilukaina. Ibabana 
persembahen pangan ras si merim-merim 
guna ipersembahken i bas Rumah Pertoton. 

6 Kenca bage ndarat si Ismael i Mispa nari 
njumpai si waluh puluh kalak ndai erdalan 
janahna tangis. Kenca ia jumpa nina, "Ota 
sinehen Gedalya." 

7 Kenca ia bengket ku bas kota, Ismael 
ras teman-temanna rempet munuhsa janah 
maitna idabuhkenna ku bas sada sumur. 

8 Tapi sepuluh i bas si waluh puluh kalak 
e nari mindo man Ismael nina, "Ula kami 
bunuhndu! Sabap lit buni-buni kami i 
tengah-tengah juma eme: jaba, gandum, 
minak saitun ras tengguli." Emaka ipulahi 
kalak ndai. 

9 Sumur ingan Ismael ndabuhi mait-mait 
si ibunuhina galang kal. Raja Asa si 
engkuruksa tupung iserang Baasa raja Israel. 
Bangke-bangke e itamaken Ismael ku sumur 
e. 

10 Kenca bage iangkut Ismael jadi tabanenna 


kerina putri raja, radu ras kerina kalak si 
tading i Mispa si nggo iendesken Puanglima 
Nebusaradan ku bas kuasa Gedalya. langkut 
Ismael ia kerina jadi tabanen jenari berkat 
ngepar ku daerah Amon. 

1lJohanan ras kerina tentera megi kerina 
kejahaten Ismael. 

12 Emaka ia ras tentera ngayaki kalak ndai, 
janah tunduksa i deherken kolam mbelin i 
Gibeon. 

13 Kenca tabanen Ismael ngidah si Johanan 
dingen kerina pengulu tentera si rassa, 
meriah kal ukurna, 

14 jtadingkenna Ismael, idahina Johanan. 

15 Tapi Ismael ras waluh kalak temanna 
pulah i bas Johanan nari lompat i ku negeri 
Amon. 

16 Kenca bage Johanan ras pengulu- pengulu 
tentera si lit rassa nenahken kalak si iangkut 
Ismael jadi tabanen i Mispa nari kenca 
ibunuhna Gedalya. -- Kerina tentera, diberu- 
diberu, anak-anak ras pegawai-pegawai 
kerajan. 

17 Mbiar ia man kalak Babilon erkiteken 
Ismael nggo munuh Gedalya, singgo iangkat 
raja Babilon jadi gubernur i negeri e. Emaka 
lawes ia ku Mesir gelah lompat i bas kalak 
Babilon nari. | bas perdalanen ku Mesir e, 
ngadi ia i Kimkam deherken Betlehem. 

18 (Yer 41:17) 

Bangsa e mindo gelah Jeremia 
ertoto man Dibata man gunana 


42 l Kenca bage kerina puanglima tentera 
e, eme Johanan, anak Kareah, bage pe 
Asaria anak Hosaya radu ras kerina bangsa e, 
subuk si erpangkat entah lang, reh ndahi aku 

2 jenari nina, "Lakoken min pemindon kami 
man bandu. Totokenlah kami man TUHAN 
Dibatandu. Totoken kami enda kerina si 
nggeluh denga. Mbarenda nterem kal kami 
tapi genduari sitik nari ngenca tading bagi si 
idahndu. 

3Totoken maka icidahken TUHAN Dibatandu 
min man kami dalan si man dalanen bage pe 
kai si arus ibahan kami." 

4Ningku ngaloisa, "Merandal adi bage. 

Aku notokenca man TUHAN Dibatanta sue 
ras pemindondu, janah kai si IkatakenNa 
kuturiken man bandu. Kai pe la lit si 
kubuniken man bandu." 

3 Kenca bage nina man bangku, "TUHANIah 
jadi saksi si tuhu-tuhu man kami, maka 
iIpatuhi kami kerina perentah TUHAN 
Dibatandu si NiberekenNa man kami arah 
kam. 

6 Mehuli entah lang, tetap kami patuh man 
TUHAN Dibatanta. Man BaNa kap kam isuruh 
kami ertoto. Kune ikutken kami la, si mehuli 
kap kerina jadi man kami." 

laloi TUHAN pertoton J eremia 


7 Kenca sepuluh wari, reh me kata TUHAN 
man bangku, 

8 emaka kudilo Johanan, kerina puanglima 
tentera si lit rassa dingen kerina kalak si 
deban. 

9 Ningku kempak ia, "Nggo isuruhndu aku 
nehken pemindonndu man TUHAN Dibata nu 
Israel. Emaka bagenda nina, 

10 Adi tetap atendu tading i negeri enda, 
Kupanteki dage kam la Kuruntuhken. Kusuan 
dage kam la Kuruah. Cilaka si nggo Kubaba 
man bandu erbahan ceda ukurKu. 

11 Ula nai kam mbiar man raja Babilon. Aku 
ras kam, dingen Aku si mulahi kam i bas 
kuasana nari. 

12 Erkiteken Aku perkuah, kubahan maka 
mekuah atena ngenehen kam jenari ipediatna 
kam mulih ku kutandu. Aku TUHAN kap si 
nggo melasken ranan enda.'" 

13 Tapi kam, kalak si tading denga i Juda, Ia 
banci la patuh man TUHAN Dibatandu, dingen 
tetaplah ukurndu tading i negeri enda. Ula 
ikatakenndu maka nindu: 'Lang, lawes nge 
kami ku Mesir. I jah ndauh kami i bas perang 
nari, la ibegi kami sora terompet peperangen 
janah la kami kelihen." Adi ibelaskenndu si 
e, TUHAN si Mada Kuasa, Dibata nu Israel 
bagenda me nina man bandu, 'Adi tetap 

atendu nadingken negeri enda, janah tading i 


Mesir, 

14 (Yer 42:13) 

15 (Yer 42:13) 

16 perang si ibiarindu Ia banci lang itundukna 
me kam: kelihen si isilahkenndu ngikut-ngikut 
kam, janah i Mesir mate me kam. 

17 Kerina bangsa si nggo tetap atena 
nadingken negeri e lako tading i Mesir, mate 
me, subuk i bas perang, kelihen tah penakit. 
La lit sekalak si tading. Sekalak pe la banci 
pulah i bas cilaka si ateKu Kubaba man bana.' 

18 Bagenda me nina TUHAN si Mada Kuasa, 
Dibata nu Israel, 'Bagi nembah ras rawangKu 
si gara nggo kuse ku babo kalak Jerusalem, 
bage me pe rawangKu si gara kuse ku 
babondu kune kam lawes ku Mesir. Mejin 
akap kalak ngidah kam, ihina kalak kam. 
Gelarndu ipake jadi sumpah. Asa ndigan pe 
lanai nari idahndu negeri enda.' 

19 Kuumputi ngerana ningku, "Nggo ikataken 
TUHAN man bandu si tading denga i Juda 
gelah ula lawes ku Mesir. Emaka kupersingeti 
kam, 

20 maka nggo mbelin kal lepakndu. 
Isuruhndu aku ertoto man TUHAN Dibatanta 
guna man bandu. Janah erjanji kam maka 
Ipatuhindu kerina si IperentahkenNa. 

21 Genduari nggo kuturiken man bandu, 
tapi la ikutkenndu kai si ikataken TUHAN 
Dibatanta arah aku. 

22 Fmaka ingetlah. Kam Ia banci la mate i 


bas perang, kelihen ras penakit, i bas negeri 
ku ja atendu lawes lako tading ije." 


Jeremia ibaba ku Mesir 


43 l Nggo kenca dung kuturiken man 
bangsa e kerina kata si isuruh TUHAN 
Dibatana man bangsa e, 

2 Asaria anak Hosaya, Johanan anak 
Kareah ras kerina kalak megombang si 
debanna ngerana man bangku nina, "Kam 
perbual! TUHAN Dibata kami labo nuruh kam 
ngatakenca maka kami ula nadingken negeri 
enda lako tading i Mesir. 

3Nggo kam iatur Baruh anak si Neria lako 
ngelawan kami, gelah tambah-tambah kuasa 
kalak Babilon man kami jenari ibunuhna kami 
dingen iangkutna ku Babilon." 

4Emaka Johanan, kerina puanglima tentera 
ras kerina bangsa e la ngikutken perentah 
TUHAN lako tetap tading i negeri J uda. 

> Emaka Johanan ras kerina puanglima 
tentera si deban ngangkut ku Mesir asa kalak 
si tading denga i Juda radu ras kerina kalak 
si nggo mulih i bas bangsa-bangsa inganna 
ndube ikerapken 

6 subuk dilaki, diberu, anak-anak ras 
putri-putri raja. Kerina kalak si nggo 
itadingken puanglima Nebusaradan iteruh 
kuasa Gedalya. Aku pe ikut ras Baruh. 

! La ia patuh man perentah TUHAN emaka 


lawes ia kerina ku Mesir seh ngayak kota 
Tahpanhes. 

8| jah nina TUHAN man bangku, 

9 "Buat batu galang jenari tanemken i bas 
taneh dah, i lebe-lebe gedung pemerentah 
i Tahpanhes enda janah suruh kalak Israel 
ngenen si ibahanndu. 

10 Kenca bage kataken man bana, maka Aku 
TUHAN si Mada Kuasa, Dibata nu Israel, ateku 
ngelegi suruh-suruhenKu Raja Nebukadnesar 
i Babilon nari ku ingan enda. Itamakenna 
me kursi kinirajanna i babo batu-batu si 
itanemndu enda. Ikimbangkenna me kemah 
kerajan i babona. 

ll Nebukadnesar la banci lang reh me 
naluken Mesir. Kalak si nggo itetapken mate 
i bas penakit mate me iban penakit, kalak si 
nggo itetapken itaban, itaban me. Kalak si 
nggo itetapken mate i bas perang, mate me i 
bas perang. 

12 Kuciluk me rumah-rumah persembahen 
dibata-dibata Mesir. Iciluk raja Babilon me 
gana-ganana entah pe ibabana. Bali ras 
permakan ngagui tuma i bas uisna nari bage 
me raja Babilon mbersihken negeri enda 
jenari lawes i bas kemenangen. 

13 runtuhkenna me tugu-tugu batu si 
i Heliopolis i Mesir dingen icilukna maka 
meruntuh rumah-rumah persembahen 
gana-gana Mesir." 

Kata Dibata man bangsa Israel i Mesir 


44 1 Reh kata TUHAN man bangku kerna 
kerina kalak Israel si tading i Mesir i 
kota Migdol, Tahpanhes ras Mempis ras arah 
bagin Selatan negeri e. 

2 Nina TUHAN si Mada Kuasa, Dibata nu 
Israel, "Nggo idahndu jine cilaka si Kubaba 
man Jerusalem ras kerina kota-kota i Juda. 
Seh ngayak genduari kota-kota e tetap denga 
runtuh-runtuhen, dingen la lit kalak si tading 
ije, 

3 erkiteken rayatna ngelakoken si jahat 
si erbahanca keke rawangKu. Iberekenna 
persembahen man dibata-dibata si deban. 
Isembahna gana-gana si la pernah 
isembahna, si la pernah isembahndu, ntah 
isembah nini-ninindu. 

4 Gelgel nari tetap Kusuruhi nabi-nabi 
suruh-suruhenKu. Kukataken arah ia maka 
ula ilakoken si jahat si ciga ateKu, 

“tapi la ibegikenndu, la diatendu pe. La 
itadingkenndu perbahanenndu si jahat 
mereken persembahen man dibata-dibata si 
deban. 

6 Emaka gara me rawangKu, Kukuseken ku 
babo kerina kota-kota Juda dingen ku babo 
dalan-dalan i Jerusalem, jenari Kuciluk alu 
api. Kota-kota e nggo meruntuhen, nggo 
mejin seh ngayak genduari enda. 

7 Emaka Aku, TUHAN si Mada Kuasa, 


Dibata nu Israel, nungkun: Ngkai maka 
jahat perbahanenndu man dirindu jine. 
Ibabandu kin atendu cilaka man dilaki, 
diberu, danak-danak ras man anak gara-gara, 
maka sada pe lanai lit bangsandu si tading? 
8Ngkai maka ilegindu rawangKu alu 
nembah man gana-gana dingen mereken 
persembahen man dibata-dibata si deban i 
Mesir inganndu si genduari enda? Ibahanndu 
kin si enda lako ngkernepken dirindu jine 
gelah kerina bangsa-bangsa nggombangi 
kam? Maka isumpahken kalak gelarndu? 

9 Lanai kin ingetndu kerina si jahat si 
nggo ibahan nini-ninindu, raja-raja Juda ras 
kemberahenna, si ibahanndu ras ndeharandu, 
i bas kota-kota Juda ras i bas dalan-dalan 
Jerusalem? 

10 Tapi seh ngayak wari si sendah Ia 
ipeterukndu bandu. La ihamatindu Aku, la 
kam nggeluh sue ras undang-undang si nggo 
Kubereken man bandu ras man nini-ninindu. 

11 Emaka Aku TUHAN si Mada Kuasa, Dibata 
nu Israel, ngelawan Kam dingen ngkernepken 
bangsa Juda. 

12 Kalak Juda si tading denga dingen nggo 
tetap atena lawes ku Mesir, guna ringan i jah, 
Kubahan maka kerina la banci la ikernepken. 
Kerina ia mate i Mesir, subuk kitik entah 
mbelin, kerina mate i bas perang entah 

erkiteken kelihen. Jadi me si mejin man bana. 


Ihina kalak ia janah gelarna jadi sumpah. 

13 Kuukum me asa kalak si tading i Mesir, 
bali ras pengukumKu Jerusalem alu perang, 
kelihen ras penakit. 

14 Sekalak pe kalak Juda si lawes dingen 
ringan i Mesir la banci pulah dingen tetap 
enggeluh. Sekalak pe ia lanai bo mulih ku 
Juda amin pe tedeh atena. La lit ise pe si 
mulihken seakatan piga-piga pengungsi." 

15 Emaka kerina dilaki si meteh maka 
ndeharana mereken persembahen man 
dibata-dibata si deban, ras kerina diberu- 
diberu si ringan i je, subuk kalak Israel si 
ringan Selatan Mesir, eme sada perpulungen 
si meriah ngerana man bangku nina, 

16"|a kami nggit megiken kai si ikatakenndu 
i bas gelar TUHAN. 

17 Kai ate kami ibahan kami, e nge ilakoken 
kami. Ibereken kami me persembahen 
dibata-dibata kami Ratu Langit dingen 
ipirpirken kami anggur si ipersembahken man 
bana, bagi si ibahan nini-nini kami, raja-raja 
kami ras peminpin-peminpin kami i kota-kota 
Juda dingen i bas gedang-gedang pasar kota 
Jerusalem. Paksa si e melala nakan pangan 
kami senang akap kami dingen Ia lit kiniseran 
kami. 

18 Tapi kenca kami ngadi mereken 
persembahen man Ratu Langit, dingen kenca 
kami lanai mirpirken anggur si ipersembahken 

man bana, kade kami pe Ia lit. Bangsa kami 


maten i bas perang ras kelihen." 

19 Nina diberu-diberu e, "Tupung ituang 
kam ampam, bagi gambaren Ratu 
Langit, mpersembahken man bana, janah 
mpersembahken lau anggur, ma kin isetujui 
perbulangen kami nge e?" 

20 Fmaka ningku ngaloi kalak enda, dilaki ras 
diberu si nggo ngaloi aku bagi si ndai, 

21“Bagi persembahen si ipersembahkenndu, 
si ipersembahken nini-ninindu, raja-rajandu 
ras si ipersembahken peminpin-peminpinndu 
dingen kalak perjuma mpersembahken i bas 
kota-kota Juda dingen i bas gedang-gedang 
dalan Jerusalem -- iakapndu kin e Ia 
iperdiateken TUHAN? Entah iakapndu mawen 
la lupa? 

22 Seh sendah pe negerindu nggo jadi 
pinugun runtuh-runtuhen, lanai lit ise pe 
tading ije. Nggo mejin negeri e, nggo 
isumpahken kalak pe erkiteken lanai tertahan 
TUHAN kejahaten dingen lagu langkahndu si 
macik. 

23 Cilaka enda ngkenai kam erkiteken 
persembahenndu man dibata-dibata si deban 
dingen erdosa man TUHAN perbahan Ia 
ikutkenndu PerentahNa." 

24 Kukataken man bangsa-bangsa e terlebih 
man diberu-diberu kai si ikataken TUHAN 
si Mada Kuasa, Dibata nu Israel man kalak 
Juda si tading i Mesir, "Subuk kam bage 

pe ndeharandu kerina, nggo ersumpah 


janji man Ratu Langit. Ipadankenndu 
mereken persembahen man bana, dingen 
mirpirken persembahen lau anggur kempak 
ia. Merandal adi bage! Cikeplah janjindu! 
Sehkenlah sumpahndu! 

25 (Yer 44:24) 

26 Tapi genduari dengkehken sumpahKu, 
TUHAN, si Kubahan i bas kinibelinen gelarKu, 
man kerina kam kalak Israel si tading i 
Mesir. Asa ndigan pe lanai Kupediat ipakendu 
gelarKu i bas sumpah alu ngataken i bas gelar 
Dibata si nggeluh! 

2! Kuperdiateken tuhu-tuhu maka labo kam 
makmur tapi ikernepken. Kerina kam la banci 
la mate subuk i bas perang entah penakit, 
seh maka lanai kam lit si tading nggeluh. 

28 Tapi piga-piga i bas kam nari pulah i bas 
kematen dingen mulih ku Juda i Mesir nari. 
Emaka kalak si tetap enggeluh, meteh ranan 
ise si payo, cakapKu entah cakapna. 

29 Aku TUHAN si mereken man bandu tanda 
maka kam Kuukum i bas negeri enda. Maka 
janjingKu ngeradasken kam payo tuhu jadi. 

30 Kuendesken Hopra, raja Mesir man 
musuh-musuh si atena munuh ia, bali 
ras pengendeskenKu Raja Sedekia i Juda 
nari kempak Nebukadnesar raja Babilon, 
imbangna si atena munuhsa Sedekia." 

Janji Dibata ras Baruh 


45 li bas tahun peempatken Joyakim 
anak Josia jadi raja Juda isuratken 
Baruh kai ibelasken man bana. Kukataken 
man bana, 

2 kai si ikataken TUHAN Dibata nu Israel, "O 
Baruh, 

3 hindu, 'Cilaka kal aku!' Itambahi TUHAN 
ateku mesui. Kelsehen aku latih kal kuakap. 
Sitik pe lanai aku teneng. 

4Tapi Aku kap TUHAN si ngataken 
Kuruntuhken kap ateKu si nggo Kupanteki. 
Kuruah kap ateKu si nggo Kusuanken. Bage 
kap ateKu Kubahan man kerina negeri enda. 

3 Kemulian man dirindu saja kin si 
nidaramindu? Ula bage! Man si nasa nggeluh 
Kubereken kap cilaka. Tapi man bandu 
Kubereken maka terkelin geluhndu ku japa pe 
kam lawes. Aku kap TUHAN si nggo melasken 
ranan enda." 


Mesir italuken i Karkemis 


46 'Enda me kata TUHAN man bangku 
kerna bangsa-bangsa, 

2 Si pemena eme kerna Mesir. Enda me 
kata TUHAN kerna tentera Neko, raja Mesir, 
si italuken Nebukadnesar raja Babilon i 
Karkemis deher Lau Eprat i bas peempat 
tahunken Joyakim anak Josia jadi raja Juda: 

3"Nina puanglima-puanglima Mesir, 
'Sikapken ampang-ampangndu, ota kita ku 
peperangen! 

4Pasanglah kudandu, ersaklah. Erbarislah, 
pakelah topi wajandu. Garut lembingndu Pake 
baju besindu!'" 

> Nungkun TUHAN nina, "Kai si ibahanndu? 
Alu nggirgir mulihken ia. Tentera surut 
kerina si mbisana gentar, ngerbul kerina asa 
gegehna lanai itulihkenna pe ku pudi. 

6 Si kiam e lanai ngasup kiam, tenterana 
lanai banci pulah. I Utara, i tepi Lau Eprat, 
tertuktuk dingen guling kap ia. 

1 Ise kin ah si keke desken Lau Nil, desken 
lau belin si nggo mulsak launa? 

8 Kalak Mesir kap ah, si keke bai Lau Nil bagi 
lau belin si nggo mulsak launa. Nina Mesir, 
'Keke aku nutupi doni enda. Kulemba kerina 
kota ras kalak si enggeluh ije. 

9 Suruh maka lawes kerina kuda suruhlah 
maka erdalan gereta perangna. Suruhlah 
kerina serdadu kalak Sudan, kalak Libia maba 
ampang-ampang bage pe kalak si beluh 
manah i Lidia nari.'" 

10 Enda wari TUHAN si Mada Kuasa si Erdolat. 
Erbalas AteNa sendah, sendah iukumna 
AteNa imbang-I mbangNa. PedangNa mangani 
seh besur, ngincep dareh seh puas. Sendah 
TUHAN erbahan persembahen gelehen, i 
Utara i tepi Lau Eprat. 

110 kalak Mesir laweslah ku Gileat darami | 


jah tambar! Sia-sia nge kerina tambarndu! 
Sada pe la ngasup mereken kejuah-juahen 
man bandu. 

12 Nggo tereteh man bangsa-bangsa maka 
mela kal iakapndu. Kerina kalak nggo megi 
perserkondu. Tep-tep tentera terantuk 
kempak tentera si deban, dingen duana ia 
guling ku taneh. 


Kerehen Nebukadnesar 


13Tupung Nebukadnesar raja Babilon reh 
nerang Mesir seh kata TUHAN man bangku 
nina, 

14"Momokenlah i bas kota-kota Mesir, i 
Migdol, Mempis, Tahpanhes: 'Ersikaplah, 
pertahankenlah, kerina kelewetndu nggo 
ilemba perang! 

15Ngkai maka guling Apis dibatandu si 
medolat? Perban igudam TUHAN!' 

16 Kerina tenterandu tertuktuk emaka guling. 
Sekalak ngerana man si debanna nina: 
'Pedasken! Ota kita mulih ku bangsanta, 
maka ula kita ipan pedang imbangta!' 

17 Bahanlah gelar si mbaru man raja Mesir, 'Si 
meganjang ngerana si bene kesempatenna.' 

18 Aku TUHAN si Mada Kuasa, Aku kap Raja. 
Aku kap Dibata si enggeluh, ningKu: Bagi 
Deleng Tabor ganjangen asangken deleng si 
deban, bagi Deleng Karmel tedis i babo lawit, 
bage me gegehna kalak si reh ngelawan kam. 

190 kalak Mesir ersikaplah kam guna iangkut 


tertaban! Mempis jadi me bagi gurun pasir, 
jadi radas me, lanai sekalak pe si nginganisa. 

20 Mesir bali kap ras lembu nguda si mbur, 
iserang sada untung-untung i Utara nari. 

21Tentera-tentera si upahina pe bali ras anak 
lembu mbur si la ergegeh. Lanai terbanca 
tedis, lanai terbanca erperang, kerina ia milih 
jenari ngerbul. Nggo seh wari cilaka man 
bana eme paksa kebenenna. 

22 Perkiam kalak Mesir, erdeso bagi sora 
nipe tupung reh deherna tentera musuhna. 
Imbangna reh maba kapak bali ras kalak si 
nabah batang kayu 

23 Si ngeradasken kerangen tua. Teremna 
la terbeligai tenterana teremen asangken 
labang. 

24 Juru kal iakap bangsa Mesir ia italuken 
bangsa si reh i Utara nari, Aku TUHAN kap si 
nggo melasken ranan enda." 

25 Nina TUHAN si Mada Kuasa, Dibata 
nu Israel, "Kuukum me Amon, gana-gana 
Tebes, rikut ras Mesir, dibata-dibatana, ras 
raja-rajana. Kulegi me raja Mesir ras kerina 
kalak si ernalem man bana, 

26jenari ngendeskenca kempak kalak si 
ersura-sura munuh ia, eme Nebukadnesar 
raja Babilon ras tenterana. Kenca si e lit kang 
kalak si tading i Mesir bagi si nggona. Aku 
TUHAN kap si nggo melasken ranan enda." 

TUHAN mulahi BangsaNa 


27 "0 bangsangKu, ula kam mbiar, o Israel 
ula kam gentar. I bas negeri si ndauh e: 
Kupulahi me kam, i bas negeri inganndu 
tertaban nari. Mulih me kam ku negerindu 
dingen alu dame enggeluh kam i je. Kam 
aman dingen la lit si erbanca kam mbiar. 

28 Reh me Aku ngkelini kam. Kukernepken 
me bangsa-bangsa, inganndu genduari 
kuerapken tapi kam, la kukernepken. Labo 
kam la Kuukum, tapi Kuukum kam, bujur 
kap pengukumKu. Aku TUHAN kap si nggo 
melasken ranan enda." 


Kata Dibata kerna Pilisti 


47 l Ope denga raja Mesir reh nerang 
Gasa, reh kata TUHAN man bangku 
kerna Pilisti, 

2 hina, "Nehenlah! Mulsak me lau belin i 
Utara nari, jenari ergalun desken sada lau 
belin banjir. Ilembana kerina negeri ras 
kerina si lit ije, subuk kota-kota ras kalak si 
enggeluh ije, serko kalak mindo penampat, 
kerina kalak si ringan i doni enda nderkuh 
kerina. 

3 |begina sora perkiam nahe kuda, ibegina 
sora gereta si erderak-derak, sora rodana si 
erdengik-dengik. Perbapan lanai mulihken 
ndahi anak-anakna, kote tanna lanai ergegeh. 

4 Nggo seh paksana Pilisti ikernepken, ija 
penampat si rehna i Tirus ras Sidon nari. Aku 
TUHAN, Pilisti pasti Kukernepken, eme kerina 
kalak si reh i pulau Kreta nari. 

> Kiniseran si mesangat nggo reh engkenai 
kalak Gasa, Askelon nggo sip. Asa kai nari 
dekahna ceda ate kalak Pilisti si deban? 

6 Nindu serko, 'O pedang TUHAN! Ndigan 
kam ngadi nebak? Mulih kam min ku 
sembungndu, i je kam tading dingen ringan!' 

' Tapi uga banci pedang TUHAN ngadi, adi 
Kusuruh kin ia erdahin? Nggo Kuperentahken 
ia ngeradasken Askelon; dingen kalak si 
ringan i tepi lawit." 


Moap ikernepken 


l Enda me kata TUHAN si Mada Kuasa, 
18 Dibata nu Israel kerna Moap, "O 
andiko kalak Nebo, nggo kernep kal kotandu. 
Kiryataim nggo talu, benteng-bentengna si 
enteguh nggo meruntuh, juru kal iakap kalak 
si ringan i je. 

2 Kemulian Moap nggo bene, Hesbon nggo 
italuken musuh, erpekat kalak engkernepken 
Moap, Kota Madmen nggo melungun nggo 
reh tentera nalukenca. 

3 Dengkehkenlah! Nderkuh kalak Horonaim. 
Nggo kernep! Nggo meripuk! 

4Moap nggo kernep, dengkehken perserko 
danak-danak. 

> Begiken danak-danak kesi-kesi; gedang- 


gedang dalan ku Luhit: sora tangis kalak si 
itindih, gedang-gedang dalan ngincuah ku 
Horonaim. 

6 Nina kalak enda, 'Kiamken, kelini, kelini 
kesahndu! Kiamken bagi kelede kerangen si 
meliar!' 

70, Moap ernalem kam kempak gegeh 
dingen kebayakenndu, tapi genduari irebut 
me kam. Dewandu Kemos iangkut me ku 
pembuangen, ikut ras pengulu-pengulu ras 
iImam-imamna. 

8 La lit sada kuta pe pulah, kerina iradasken 
subuk berneh-berneh entah taneh kendit. Aku 
TUHAN kap si nggo melasken ranan enda. 

9 Pajekken sada batu kubur man Moap, 
nandangi ikernepken me ia. Kota-kotana jadi 
batu si ergun-gun, lanai ise pe si tading ije." 

10 (Cilakalah kalak si ndahiken dahin TUHAN 
alu ukur la si tutus. Cilakalah kalak si la 
nampul dingen munuh!) 


Kota-kota Moap ikernepken 


ll Nina TUHAN, "Moap nai-nai nari tetap 
aman, la pernah iangkut tertaban. Moap 
desken lau anggur si teneng kap, la 
pernah iuseken ku guci si deban emaka la 
sambar-sambar bauna, nanamna pe tetap 
gelgel. 

12 Emaka genduari nggo seh paksana 
Aku nuruh kalak nguseken Moap desken 

anggur. Ipelumena me guci anggur e, jenari 


idampeskenna maka meripuk. 

13 Fmaka erkadiola Moap kempak dewana 
Kemos, bali ras tupung Israel erkadiola 
kempak Betel dewa penalemenna. 

140 kalak Moap, ngkai maka ikatakenndu 
kam pahlawan-pahlawan tentera si mbisa 
pang iuji i bas perang? 

15 Moap ras kota-kotana nggo kernep, anak 
peranna si terpilih nggo igelehi. Aku kap 
Raja, TUHAN si Mada Kuasa, Aku kap si nggo 
melasken ranan enda. 

16 Cilaka man Moap nandangi reh me, 
keruntuhenna nggo ndeher. 

170 kam kalak si ndeher rassa, tangislah 
Moap, o kam kerina si meteh kinibelinen 
gelarna. Katakenlah: Kuasana nggo meripuk, 
kemulian dingen gegehna lanai lit. 

180 kam kalak si tading i Dibon, nusurlah i 
bas inganndu si mehamat nari, kundulkenlah 
i bas abu taneh. Si engkernepken Moap nggo 
ndeher, benteng-bentengna jadi meruntuh. 

190 kam si tading i Arur tedislah kam nimai 
i tepi dalan sungkuni kalak si kiam sungkuni 
ia kerna kai si nggo jadi. 

20 Bagenda me jabapna, 'Moap nggo 
guling, tangisilah nggo mela kal iakapna. 
Momokenlah i gedang-gedang Lau Arnon, 
maka Moap nggo kernep!' 

21 Pengukumen nggo reh man kota-kota si 


lit i taneh kendit i deleng-deleng eme: Holon, 
Jahas, Mepat, 

22 Dibon, Nebo, Bet-Diblataim, 

23 Kiryataim, Betgamul, Betmeon, 

24 Keriot ras Besrah. Ukumen nggo reh ku 
kerina kota-kota Moap, subuk ndeher entah 
ndauh. 

25 Kuasa Moap nggo pecah, gegehna nggo 
bene. Aku TUHAN kap si nggo melasken 
ranan enda." 


Moap ipeteruk 


26 Nina TUHAN, "Bahan maka mabuk Moap, 
erkiteken ia ngelawan Aku. Erguling-guling ia 
i bas utahna jine. Tawa kalak ngenehenca. 

210 Moap ingetndu kang, uga kam nai 
nguru-nguru kalak Israel? Ngupir kam 
ngenenca tempa-tempa ia nggo itangkap 
gerombolan penamun. 

280 kam kalak si tading i Moap, tadingkenlah 
kutandu! Laweslah dingen tadinglah i bas 
lingling batu. Jadilah bali ras nderapati si 
rasar i bas embang. 

29 Lanai kap tanggung megombangna 
Moap. Nggo Kubegi uga megombangna 
ia, sombong, beluh iakapna bana, seh kal 
lakapna ganjangna bana. 

30 Aku TUHAN, Kueteh kap uga ia 
gombangna. Rananna meganjang la erguna 
janah pengelakona la erpepah. 

31 Emaka ngandung Aku erkiteken kerina 


kalak Moap, ras kerina kalak si tading i Kir 
Heres. 

32 Serko Aku guna Sibma lebihen asangken 
perserkongKu man kalak Jaser. O kota 
Sibma, kam bali kap ras batang anggur si 
dahan-dahanna njoler ngepar Lawit Mati seh 
kempak Jaser. Tapi genduari nggo kernep kal 
kerina buahndu tupung paksa perlego. 

33 Kemalemen ate ras keriahen nggo 
ibuat negeri Moap si mehumur nari. Aku si 
erbahanca maka lau anggur lanai maler i 
bas pengeriken nari. Lanai lit kalak si ngerik 
anggur janah ersurak perban riahna. 

340 kalak Hesbon ras Eleale, serkoken. 
Perserkona terbegi seh ku Jahas. Kalak si 
i Soar pe megisa, terus kempak Horonaim 
ras Eglat-Selisia. Lau anak Nimrim pe nggo 
kerah. 

35 Lanai Kubere kalak Moap mereken 
persembahen gelehen i bas ingan-inganna 
ersembah. Lanai ia Kubere nggeleh 
persembahen man gana-ganana. Aku TUHAN 
kap si nggo melasken ranan enda. 

36 Emaka ceda ateKu ngenen kalak Moap, 
ras man kalak Kir Heres, bali ras gogona 
ate kalak si erbahan lagu tangis-tangis alu 
ngembus surdam. Sabap kebayakenna nggo 
lesap kal kerina. 

37 Kerina ia nggo itakal tabuken, janggutna 
nggo icukurna. Kerina ia nggo nggarusi tanna, 

dingen tep-tep kalak nggo make uis guni 


tanda ate ceda. 

38 Kerina ingan ngada-ngada i datas rumah 
kalak Moap, kerina tanah lapang ingan jelma 
si nterem Ia lit kalak la rate ceda. Sabap 
nggo Kudampesken Moap bali ras guci si lanai 
ipake kalak. 

39 Moap nggo getem! Tangisken! Nggo bene 
kemulian Moap. Nggo meruntuh ia, kerina 
bangsa sekelewetna nguru-nguru ia. Aku 
TUHAN kap si nggo melasken ranan enda." 


Lanai lit dalan pulah man Moap 


40TUHAN erpadan sada bangsa nangkis 
Moap desken rajawali engkimbangken 
kabengna. 

41 Kerina kota ras benteng-bentengna 
italuken. | bas paksa e, tentera Moap gentar 
bali ras sekalak pernanden mupus. 

42 Ikernepken me Moap janah lanai ia jadi 
sada bangsa sabap brontak ia ngelawan aku. 

43 Kebiaren, lubang, siding itogeng man 
kalak Moap. TUHAN kap si ngerana enda. 

44 Kalak si kiam atena i bas kebiaren 
nari, ndabuh ia ku lubang. Kalak si atena 
ngelompati lubang kena siding ia. Sabap 
TUHAN nggo netapken sada paksa guna 
ngukum Moap. 

45 Pengongsi-pengongsi si lanai ergegeh 
icubakenna ndatken pengkawali i kota 
Hesbon, kota si pernah iperentah Raja 

Sihon, tapi kota e nggo meseng. Api nggo 
engkernepken perdempaken ras takal kalak 
Moap si pet erperang e. 
46Mekuah kal ate ngenen Moap. Kalak si 
nembah man Kemos nggo kernep. Anakna si 
dilaki ras diberu nggo iangkut tertaban. 
41 Tapi i bas wari-wari si reh ibahan TUHAN 
ka nge maka Moap makmur ka mulihi. Enda 
me kerina si ikataken TUHAN kerna Moap. 


Ukumen man Amon 


49 l Enda me si ikataken TUHAN kerna 
Amon, "I ja kin kalak Israel? Lanai kin 
lit kalak si mpertahanken negerina? Ngkai 
maka ipediatna kalak si nembah man Moloh 
muat darehna i bas suku Gat nari? Ngkai 
maka ipelepasna ia ringan ije! 

2 Tapi seh me paksana maka kalak si tading 
i ibukota Raba megi gegehna peperangen, 
dingen meruntuh me ia. Kenca bage 
kuta-kutana iciluk radu ras taneh. Emaka 
ibuat Israel me taneh e mulihi i bas kalak si 
ngerebutca nari. 

30 kalak Hesbon, tangiskenlah! Ai nggo 
kernep! O pernanden-pernanden Raba, 
erceda atelah! Pakeken uis guni tanda 
atendu ceda, ngandungkenlah! Kiamkenlah 
alu ukurndu gulut. Dewa Molohndu la 
banci la iangkut ku pembuangen, radu ras 
imam-imamna dingen pengulu- penguluna. 

4Ngkai maka iagahkenndu bandu, o bangsa 


si la patuh? Gegehndu nggo bene. Ngkai 
maka kam ernalem man gegehndu jine? 
Ngkai maka ikatakenndu la lit kalak si pang 
ngelawan kam? 

> Kubahan maka kebiaren lit i sekelewetndu. 
Kiam me kam kerina. Tapi kalak kiam guna 
kesahna janah Ia lit si pepulungsa mulihi. 

6 Tapi dungna kubahan ka maka Amon 
makmur mulihi. Aku TUHAN kap si nggo 
melasken ranan enda." 


Pengukumen TUHAN kempak Edom 


! Enda ikataken TUHAN si Mada Kuasa kerna 
Edom, "Nggo kin bene kebeluhen ertimbang 
i bas bangsa Amon nari? Lanai kin banci 
penasehatna nuriken kai si arus man dahinna? 
Nggo bene kin kerina kepentarenna? 

80 kalak Dedan, mulihken janah kiamken! 
Cebuniken! Kukernepken ateKu kesusuren 
Esau, sabap nggo seh paksana man bangKu 
ngukumsa. 

9Tupung kalak mutiki buah anggur 
itadingkenna deba. Tupung pinangko reh 
berngi, si iperlukenna ngenca ibuatna. 

10 Tapi nggo kutilanjangi kesusuren Esau. 
Inganna cebuni nggo talang emaka Ia nai 
ia banci cebuni. Kerina kalak Edom nggo 
kernep. Lanai lit si tading. 

ll Anak-anakndu si nggo melumang 
tadingken ras Aku, Aku si pekena-kenasa. 

Diberu-diberu si nggo mbalu banci ernalem 


man bangKu. 

12 Sedangken kalak si aturna Ia iukum, nggo 
minem tare calung pengukumen e, iakapndu 
kin maka kam Ia iukum? La banci la kam 
minem tare calung e! 

13 Sabap nggo jine Kusumpahken maka 
Bosra la banci la mejin dingen jadi gurun 
pasir. luru-uru kalak me ia dingen gelarna 
ipake kalak i bas numpahi. Kerina kuta-kuta 
si ndeher rassa, meruntuh asa lalap. Aku 
TUHAN kap si nggo melasken ranan enda." 

14Ningku, "O Edom nggo kualoken kata 
i bas TUHAN nari. Nggo isuruhna sekalak 
persuruhen ngataken man bangsa-bangsa 
maka ipepulungna tenterana gelah ia ersikap 
nerang kam. 

15 Ate Dibata maka kote kam ibahanna, 
janah lanai lit kalak si nghamati kam. 

16 Kinigombangenndu nggo nipu kam. 
Lanai lit kalak si mbiar man bandu bagi 
pengakapndu. Kam enggeluh i babo ling-ling 
batu, i datas ancuk-ancuk deleng. Tapi 
aminna kam enggeluh bali ganjangna ras 
rajawali, TUHAN kap si pesusur kam. TUHAN 
kap si melasken ranan enda." 

17 Nina TUHAN, "Cilaka si ndabuhi Edom 
lanai kap tanggung serana. Emaka kerina 
kalak si mentas arah e sengget dingen gentar. 

18 Jadi man Edom bali ras si nggo jadi 
kempak Sodom ras Gomora tupung ia ras 

kota-kota si ndeher rassa ikernepken. Lanai 


sekalak pe si pernah nari enggeluh ije. Aku 
TUHAN kap si nggo melasken ranan enda. 

19 Bali ras singa reh i bas kerangen tua 
gedang-gedang Jordan nari nangkeng 
ku mbal-mbal, bage me Aku reh dingen 
Kubahan maka rempet bangsa Edom ngerbul 
nadingken negerina. Kenca bage raja 
pilihenKu me si engkuasai bangsa e. Ise kin 
si seri ras Aku? Ise kin pang ngelawan Aku? 
Apai kin pemerentah si pang erlawan ras Aku? 

20 Fmaka dengkehkenlah rencana si Kubahan 
lako ngelawan Edom. Dingen kai ateKu si 
Kubahan man kalak si ringan i kota Teman. 
Anak-anakna pe la banci la isaren, kerina 
kalak gentar. 

21Tupung Edom ndabuh, terbegi me sora 
si megang seh maka kerina doni enda 
mugur-ugur. Sorana serko terbegi me seh ku 
Teluk Akaba. 

22 | serang musuh me Bosra bali ras rajawali 
nangkis alu kabengna si kimbang. | bas paksa 
e kerina tentera Edom bali biarna ras sekalak 
pernanden si sangana mupus." 


Ukumen TUHAN man Damaskus 


23 Enda me si ikataken TUHAN kerna 
Damaskus, "Kalak si ringan kota-kota Hamat 
ras Arpad lit i bas aru ate dingen mbiar 
erkiteken nggo ibegina berita si la uli. Kearun 

ate ergalun i bas ia bagi galumbang lawit 


emaka sitik pe lanai ia teneng. 

24 Nggo kote kalak Damaskus jenari kiam ia 
perban biarna. Mesui dingen aru kal atena 
bali ras sekalak pernanden sangana mupus. 

25 Kota si terberita e si biasana dem alu 
keriahen nggo terulang tuhu-tuhu. 

26| bas paksa e kerina anak peranana 
ibunuh i bas gedang-gedang dalan kota e 
janah tenterana ikernepken. 

27 Tembok-tembok Damaskus Kuambengken 
kempak api. Istana Raja Benhadad iciluk. Aku 
TUHAN si Mada Kuasa kap si nggo melasken 
ranan enda." 


Ukumen man suku Kedar ras kota Hasor 


28 Enda me kata TUHAN kerna suku Kedar ras 
kerna daerah si ikuasai Hasor si nggo italuken 
raja Babilon Nebukadnesar, "Perangilah kalak 
Kedar dingen kernepkenlah suku-suku si arah 
Timur! 

29 Rampasilah kemah-kemahna ras rarasen 
biri-birina, kire-kire kemah ras kerina si 
lit i bas kemah e. Buatlah kerina untana 
jenari kataken man bana, 'Ena, kebiaren i 
sekelewetndu.' 

300 kalak Hasor, Aku, TUHAN, Kupersingeti 
kam, maka ndauh kam kiam dingen 
cebunikenlah. Nebukadnesar raja Babilon 
nggo erpekat ngelawan kam. Enda me 
katana, 

31'Ota! Siperang kalak ah, si niakapna 


aman man bana dingen iakapna bana 
paguh! Kotana la lit pintu gerbangna la lit 
eruk-erukna.' 

32 Buatlah unta dingen kerina asuh- 
asuhenna! Kukencahken maka merap kalak 
si erpangkas gendek enda. Janah i jenari pe 
Kubereken man bana cilaka. 

33 Hasor tetap me jadi gurun pasir rasa 
lalap. Serigala ngenca ringan i je. Lanai ise 
pe si enggeluh i je. Aku kap TUHAN si nggo 
melasken ranan enda." 


Ukumen TUHAN man Elam 


34 Kenca Sedekia itangkuhken jadi raja Juda, 
minter reh kata TUHAN si Mada Kuasa man 
bangku kerna negeri Elam. 

35 Nina, "Kubunuh me kerina kalak Elam 
si beluh manah, si erbahanca negeri e seh 
paguhna. 

36Kubahan maka ija nari pe reh angin 
ngembuskenca. Kukencahken me ia maka 
merap, seh maka lanai lit negeri la jadi 
inganna mengongsi. 

37 Kubahan maka mbiar kal Elam man 
imbang-imbangna si ersura-sura munuh ia. 
Alu rawangKu si mbelin Kukernepken me 
kalak Elam. Kusuruh me tentera merangsa 
seh maka masap ia kerina. 

38 Raja-raja ras peminpin-peminpinna 
Kukernepken jenari Kupajekken kursi 
kinirajanKu ije. 
39 Tapi denggo Kubahan maka makmur 
ka mulihi Elam. Aku TUHAN kap si nggo 
melasken ranan enda." 


Babil italuken 


l Enda me kata si ibereken Dibata man 
50 bangku kerna kota Babil ras kalak si 
ringan ije: 

2 "Momokenlah berita enda man bangsa- 
bangsa! Bereken tandana jenari momokenlah 
berita enda! Ula buniken! Babil nggo 
ndabuh! Merodak dewana nggo meripuk! 
Berhala-berhala Babil nggo juru! Gana-gana 
si mbau e nggo idedehi! 

3 Sada bangsa i Utara nari nggo reh nerang 
Babilon. Ijadikenna negeri e jadi gurun pasir. 
Jelma ras rubia-rubia kiamen. Lanai lit kai pe 
si nggeluh ije." 


Israel mulih ku negerina 


“Nina TUHAN, "Tupung paksa e reh me 
kalak Israel ras Juda iherna tangis ndarami 
Aku Dibatana. 

3 Isungkunina me dalan ku Sion emaka 
idalanina arah dalan e. Ibahanna me sada 
perjanjin ras Aku janah ndigan pe lanai 
ilanggarna. 

6 BangsangKu bali kap ras biri-biri si ipelepas 
permakanna bene i datas deleng-deleng. 
Nggo papak ia i datas deleng-deleng janah 
lanai ingetca dalan mulih ku kutana. 

7 Asa kalak si jumpa rassa ngerigepsa. 

Nina imbang-imbangna: 'Kalak enda erdosa 
kempak TUHAN. Emaka kai si ibahan kita 
man bana labo kita salah. Nini-ninina ernalem 
man TUHAN, emaka ia pejine arus tetap tek 
man TUHAN.' 

80 kalak Israel kiamlah i Babilon nari! 
Tadingken negeri e! Jadilah kam si pemenana 
lawes. 

9 Kuaturken ateKu sada terpuk bangsa- 
bangsa si megegeh i Utara nari. Kubahan 
maka iserangna Babilon. Erbaris ia i 
peperangen ngelawan negeri e, jenari 
irebutna negeri e. Si mbisana manahken 
anak panahna alu kebeluhen si lanai 
tanggung-tanggung la pernah Ia kena ku 
sasarenna. 

10 Babilon jadi rampasen perang dingen 
kalak si ngerampassa muati kai atena si 
ibuatna. Aku TUHAN kap si nggo melasken 
ranan enda." 


Babil ndabuh 
ll Nina TUHAN, "O kalak Babilon, 
irampukindu bangsangKu. Meriah dingen 
senang iakapndu, erdalan desken lembu si 
ngerik gandum, desken kuda si erngih-ngih. 

12 Tapi kotandu si mbelin e ihina dingen 


ijuruken. Babilon me pagi si meterukna i 
bas kerina bangsa-bangsa. la jadi taneh 
tenggiring dingen gurun pasir si kerah. 

13 Frkiteken rawangKu si gara, lanai 
banci lit sekalak pe enggeluh i Babil. Jadi 
runtuh-runtuhen si ergun-gun me ia. Kerina 
kalak si mentas arah e sengget dingen 
mamang atena. 

14 Kalak pemanah, erbarislah guna erperang 
ngelawan Babil dingen kepunglah. Pulahi 
anak panahndu kempak Babil, sabap nggo 
erdosa ia kempak Aku, TUHAN. 

15 Surakkenlah surak-surak perang 
sekelewet kota. Genduari nggo terkepung 
Babil. Benteng-bentengna nggo pecah dingen 
meruntuh. Erbalas Aku man kalak Babilon. 
Emaka erbalaslah kam kempaksa. Bahanlah 
man bana bagi si ibahanna man kalak si 
deban. 

16 Ula pelepas kalak nuan i bas negeri e. Ula 
pediat kalak rani. Kerina kalak pertandang si 
lit i je mbiar i perang tentera, emaka mulih ia 
kerina ku kutana." 


Israel mulih ku kutana 


17 Nina TUHAN, "Kalak Israel bali kap ras 
biri-biri si iayak-ayak dingen ihuntakken 
singa. Si pemena raja Assur nerangsa, 
dungna Nebukadnesar raja Babil ngkilkili 
tulan-tulanna. 

18 Erkiteken si e, Aku TUHAN si Mada 


Kuasa Dibata nu Israel Ia banci la ngukum 
Nebukadnesar ras negerina bali ras 
pengukumenKu man raja Assur. 

19 Kupemulih me bangsangKu ku negerina 
jine. Ipanna me pangan si turah i Deleng 
Karmel dingen i daerah Basan. Besur me ia 
erkiteken rate-ate man buah gandum si turah 
i daerah Eperaim ras Gileat. 

20 Adi nggo seh paksa si e, lanai lit ijumpai 
dosa i Israel, lanai lit kejahaten i Juda, 
sabap Kualemi me kalak si Kupelepas denga 
enggeluh. Aku TUHAN kap si nggo melasken 
ranan enda." 


Ukumen Dibata man Babil 


21 Nina TUHAN, "Peranglah kalak Marataim 
ras Pekod. Bunuh dingen kernepkenlah ia. 
Lakokenlah tep-tep kai si Kuperentahken man 
bandu. Aku TUHAN kap si nggo melasken 
ranan enda. 

22| bas negeri e terbegi me gejek sora 
perang janah jadi me kecedan mekelek ije. 

23 Mbarenda nggo getem kal doni enda 
ipalu Babilon. Genduari palu-palu e ka nggo 
ka meripuk. Kerina bangsa-bangsa sengget 
kerna kai singgo jadi kempak negeri e. 

240, Babilon ilawanndu Aku, janah kam 
nggo kena siding si Kutogeng man bandu, alu 
la ietehndu. 

25 Ingan penimpanen senjatangKu nggo 


Kutalangi. Alu rawangKu si gara nggo 
Kupedarat senjata e kerina, sabap Aku 
TUHAN si Mada Kuasa si Erdolat lit si man 
dahinKu i Babilon. 

26 Perangilah ijapa nari pe, pecahken 
lumbung-lumbungna gelah talang! Pegun- 
gunlah barang rampasen e bagi pinugun 
page! Kernepken negeri e! Ulanai sitik pe 
tadingken ia! 

27 Bunuhi kerina tenterana! Gelehi kerina! 
Bagenda me jadina man kalak Babilon! Nggo 
seh paksa pengukumen bana! 

28 ( Pengongsi-pengongsi si pulah i Babilon 
nari dingen seh i Jerusalem, nuriken uga 
TUHAN Dibatana erbalas man bangsa 
Babilon kerna pernembehna nandangi Rumah 
Pertoton TUHAN.) 

29 Kataken maka iperang kalak pemanah 
e Babil. Suruh kerina ndarat asa si beluh 
make panah ras anak panah. Kepung kota 
e, ula bere sekalak pe pulah. Ulihken man 
bana kerina si nggo ilakokenna. Bahan man 
bana bagi perbahanenna man kalak. Sabap si 
ilakokenna e, eme perbahanen si megombang 
ngelawan Aku, si Badia nu Israel. 

30 Emaka bunuhilah kerina anak peranana 
i bas gedang-gedang dalan kota e. Kerina 
tenterana la banci Ia ikernepken i bas paksa 
e. Aku TUHAN kap si nggo melasken ranan 
enda. 

310 kalak Babilon si megombang. Aku 


TUHAN si Mada Kuasa si Erdolat, Aku kap 
imbangndu! Nggo seh paksana Aku ngukum 
kam. 

32 Kam bangsa si megombang Ia banci 
la terantuk dingen guling janah Ia lit 
kalak si nampati kam keke. Kuciluk ateKu 
kota-kotandu. Kukernepken ateKu si lit i 
sekelewetna." 

33 Nina TUHAN si Mada Kuasa, "Radu ras 
kalak Israel, Juda nggo itindih. Kerina kalak si 
nggo naluken dingen naban ia la ipelepasna 
lawes. 

34Tapi kalak si mulahi ia megegeh kap 
-- TUHAN si Mada Kuasa kap GelarNa. la 
jine kap si ngerunggui perkara BangsaNa. 
Iberekenna dame ku doni enda, tapi man 
Babilon iberekenna kiniseran." 

35 Nina TUHAN, "Reh me pedang nampul 
Babilon! Nampuli kalak si ringan i je. Nampul 
pengulu-pengulu ras kalak si pentar. 

36 Pedang reh nggeleh nabi-nabi perguak. 
Andiko bodoh kal kepe ia! Pedang reh nebak 
tenterana. Andiko enggirgir kal kap ia! 

37 Kernepkenlah kerina kuda ras geretana! 
Pedang reh nampul tentera upahenna. 
Andiko kote kal ia kerina! Kernepkenlah 
kebayakenna: rampuki ras rampasilah! 

38 Bahan maka sekali-sekali reh kelegon i 
negeri e, kerahi lau belinna. Babilon eme 

negeri si dem alu gana-gana si mejin eme si 


nebu-nebu kalak si ringan ije. 

39 Emaka rubia-rubia si meliar, serigala ras 
perik unta nari ngenca pagi ringan i Babil. 
Ndigan pe lanai liti je kalak si tading, asa 
ndigan pe lanai. 

40Jadi me man Babil bali ras Sodom ras 
Gomora bali ras tupung ia ku kernepken ras 
kota si lit i sekelewetna. Asa ndigan pe ije 
lanai lit si enggeluh. Aku TUHAN kap si nggo 
melasken ranan enda. 

41 Nehenlah! Ena sangana reh bangsa i 
Utara nari, bangsa si ndauh-ndauh nari si 
lanai tanggung gegehna, nterem raja si nggo 
ersikap lako erperang. 

42 Panah ras pedangna nggo ibuatna, kejam 
dingen la lit i bas ia perkuah ate. Sorana 
bali ras lawit si ergeruhguh, tupung iersakna 
kudana. Nggo sikap ia erperang ngelawan 
Babilon. 

43 Raja Babilon nggo megi beritana, emaka 
nggo kote tanna. Sedak iakapna perban aru 
atena mesui iakapna desken pernanden si 
sangana mupus. 

44 Bali ras singa ndarat i kerangen tua 
gedang-gedang Lau Jordan nari nangkeng ku 
mbal-mbal si meratah, bage me Aku TUHAN 
reh dingen mahan maka rempet kalak Babilon 
kiam nadingken negerina. Kenca bage raja 
si Kupilih me si jadi raja i tengah-tengah 
bangsa e. Ras ise kin Aku terpeseri? Ise pang 

ngelawan Aku? Pemerentah si apai kin si pang 


rubat ras Aku? 

45 Emaka dengkehkenlah kai si nggo 
Kurencanaken nandangi kota Babil, dingen 
kai ateKu si Kulakoken man kalak si ringan i 
je. Anak-anakna pe la banci Ia isaren janah 
kerina kalak gentar. 

46Tupung Babil guling, lit sora si megang 
seh maka kerina doni enda mundu-undu. 
Sora tangis mesera terbegi ku bangsa-bangsa 
si deban." 


Umputen ukumen man Babilon 


l Nina TUHAN, "Kubaba angin si 
5 1 engkernepken Babilon ras kalak si 
ringan ije. 

2 Kusuruh me bangsa si deban ngkernepken 
Babilon desken angin engkabangken segal. 
Tupung wari pengkernepen e nggo seh, 
itadingkenna negeri e lume. 

3 Ula bereken waktu man tentera-tenterana 
manahken anak panahna. Ula pediat ia make 
baju besina. Ula cidahken perkuah ate man 
anak peranana! Kernepken kerina tenterana! 

4Kerina me ia luka dingen maten i 
gedang-gedang dalan kota-kotana. 

> Aku, TUHAN Dibata si Mada Kuasa langa 
nadingken Israel ras Juda, aminna pe ia nggo 
erdosa man bangKu, Aku si Badia nu Israel. 

6 Pedas tadingken Babilon! Lompatken guna 
engkelini kesahndu! Ula kam mate erkiteken 

dosa-dosa Babilon. Genduari erbalas ateKu 


dingen ngukumsa rikutken patutna. 

7 Babilon desken calung emas kap i bas 
tanKu, erbahan kerina belang-belang doni 
enda mabuk. Bangsa-bangsa doni enda 
minem anggur taresa, erbahanca kerina nggo 
mehado. 

8 Babilon rempet me guling dingen kernep! 
Erceda atelah kerna si e! Tambari min lukana, 
mbera-mbera malem denga ia. 

3 Nina kalak pertandang si tading ije, 
'Nggo si cubaken nambari Babilon, tapi nggo 
melawenca. Sitadingkenlah ia genduari, ota 
kita mulih ku kutanta. Babilon nggo iukum 
Dibata alu kerina gegehna dingen nggo keri 
ikernepkenna.'" 

10 Nina TUHAN, "Nina bangsangKu, 'Nggo 
icidahken TUHAN maka kita nge si payo. Ota 
kita mulih gelah situriken man kalak si ringan 
i Jerusalem kai si nggo ilakoken TUHAN 
Dibatanta. '" 

I1TUHAN nggo nuruh raja-raja Medi, sabap 
AteNa engkernepken negeri Babilon. Bagenda 
me la erbalas erkiteken Rumah Pertoton 
si nggo ceda. Nina puanglima-puanglima 
tentera, "Telapi anak panahndu! 

12 Sikapkenlah ampang-ampangndu! 
Angkatlah panji-panji nerang benteng- 
benteng Babilon. Pegegehi penjagan! 
Tamaken si erjaga-jaga. Suruh kalak si 

nggempangi!" TUHAN nggo ngelakoken 


rikutken KataNa nandangi kalak Babilon. 
13| bas negeri enda melala lau mbelin, 
melala erta-erta si meherga, tapi paksana 
nggo seh, tinali kegeluhen itek-tek. 
14TUHAN si Mada Kuasa nggo ersumpah i 
bas dirina jine, maka IsuruhNa me nterem 
tentera nerang Babilon desken labang si 
erkemut dingen ersurak ia kerina perban 
menang. 


Ende-enden Pujin man Dibata 


15 Alu GegehNa, TUHAN nggo njadiken 
doni enda, alu KepentarenNa nggo ItepaNa 
pertibi enda, janah alu PengertinNa langit 
IkimbangkenNa. 

16| bas PerentahNa ergeruhguh lau i datas 
langit, IbabaNa embun i bas tampuk doni 
nari. Ibabana kilap i bas udan, isuruhna angin 
rembus i bas penimpanenna nari. 

17 Ngidah si e, kepeken kerina manusia 
motu kepe, la erpemeteh kalak si mahan 
gana-gana mela iakapna, sabap gana-gana si 
ibahanna Ia tuhu, Ia lit kegeluhen i bas ia. 

18 Kerina ia sia-sia dingen penipu nandangi 
kernep me ia tupung TUHAN reh ngukumsa. 

19 Tapi Dibata nu Jakup la kap seri rassa, Ia 
kap si nggo njadiken si nasa lit. Dingen Ia 
kap si nggo milih Israel jadi BangsaNa jine. 
TUHAN si Mada Kuasa, e kapen GelarNa. 

Perpalu Dibata 


20 Nina TUHAN, "O Babilon, kam ndube 
pergudamKu, senjatangKu i bas perang. 
Kupake kam ngeripukken bangsa-bangsa ras 
kerajan-kerajan, 

21 ngeripukken kuda ras si ngersaksa, 
ngeripukken gereta kuda ras si mabasa, 

22 munuhi kerina dilaki ras diberu, munuhi 
kerina orangtua ras anak si nguda, munuhi 
anak perana, ras si nguda-nguda, 

23 nggelehi permakan ras rarasenna, 
nggelehi kalak si nenggala ras lembu 
penenggalana, ngeripukken si erkuasa ras 
puanglimana." 


Ukumen man Babilon 


24 Nina TUHAN, "Idahndu me Aku erbalas 
man Babilon ras man kalak si ringan i je, 
erkiteken perbahanenna si jahat nandangi 
Jerusalem. 

250 Babilon, kam desken deleng si 
engkernepken doni enda kap, tapi Aku TUHAN 
jine jadi ImbangNdu. Kutangkap me kam, 
Kuradasken ku taneh, Kubahan kam jadi abu. 

26 Asa ndigan pe lanai lit batu i bas 
runtuhenndu nari si ipake guna mbangun. 
Kam tetap jadi gurun pasir seh rasa lalap. Aku 
TUHAN kap si nggo melasken ranan enda. 

27 Pajekken panji guna erperang! Embus 
terompet gelah kerina bangsa-bangsa doni 

enda megisa! Sikapken bangsa-bangsa lako 


erperang ras Babilon! Kataken man raja-raja 
Ararat. Mini ras Askenas gelah iserangna. 
Angkat sekalak si minpin perang e. Baba kuda 
desken labang si erkemut. 

28 Sikapken bangsa-bangsa kerina gelah ia 
erperang ras Babilon. Suruh kalak ngataken 
ndahi raja-raja Media, peminpin-peminpinna 
ras pegawai-pegawaina bage pe tentera si lit 
i teruh kuasana gelah ia ersikap. 

29 Enggirgir dingen mundu-undu doni enda 
erkiteken sura-sura TUHAN mahan Babilon 
jadi gurun pasir, la lit kalak si enggeluh ije. 

30 Tentera-tentera Babilon nggo ngadi 
erperang janah sinik saja ia i bas bentengna. 
Nggo bene ukurna dingen nggo bali ia 
ras pernanden. Pintu gerbang kota nggo 
meruntuh, rumah-rumah nggo iciluk. 

31 Kenca pertenahen nggo kiam ngatakenca 
man raja Babilon reh ka kiam pertenahen si 
deban ngatakenca maka arah apai pe Babilon 
nggo meruntuh. 

32 Musuh-musuh nggo engkuasai ingan 
ngepar lau mbelin. Benteng-benteng nggo 
iciluk. Nggo bene kal ukur tentera Babilon. 

33 Rempet ia itabah musuh jenari idedehi 
kalak bagi gandum i bas ingan pengeriken. 
Aku TUHAN si Mada Kuasa Dibata nu Israel, 
kap si nggo melasken ranan enda." 

34Jerusalem nggo melumat igat-gati raja 
Babilon jenari ipanganina. Ipelumena kota e 

desken ngkuseken guci, desken naga galang 


si nggo nelen kota e. Ibuatna kerina si ngena 
atena, si debanna isampetkenna. 

35 Bagendalah nina kalak Sion, "Babilon Ia 
banci la iukum erkiteken perbahanenna man 
banta!" Bagendalah nina kalak Jerusalem, 
"Babilon la banci la iukum erkiteken kiniseran 
si Iibahanna banta!" 


Isampati TUHAN me Israel 


36 Emaka nina TUHAN kempak kalak 
Jerusalem, "Aku si ngerunggui perkarandu. 
Aku erbahanca maka musuh-musuhndu 
ngaloken ukumen bagi kai si ninggo 
ilakokenna man bandu. Kupekerah me 
sumbul lau Babilon Kubahan maka kerah lau 
belinna. 

37 Negeri e jadi runtuh-runtuhen si ergun- 
gun man ingan rubia-rubia si meliar enggeluh. 
Jadi mejin me ingan e. La lit sekalak pe si 
enggeluh ije, janah asa kalak si ngidah 
enggirgir ia. 

38 Kerina kalak Babilon erdengum desken 
singa, dingen merawa bagi anak singa. 

39 Sangkar kin kalak enda? Kusikapken me 
man bana sada pesta dingen Kubahan maka 
mabuk dingen ersurak-surak ia. Tunduh me 
ia jenari asa ndigan pe lanai keke. 

40 Kutamaken ia kupenggelehen desken anak 
lembu, kambing dingen anak biri-biri. Aku 
TUHAN kap si nggo melasken ranan enda." 

Nasip Babilon 


41 Nina TUHAN kerna Babilon, "Negeri si ipuji 
kerina doni enda nggo italuken! Andiko, mejin 
kal Babilon iakap bangsa-bangsa doni enda 
kerina! 

42 Lawit ergulung i babo Babilon, Babilon 
nggo itutupi galumbang-galumbang si 
ergeruhguh. 

43 Kota-kotana nggo seh kal mejinna, dingen 
nggo bali ras gurun pasir si kerah. La lit 
sekalak pe si enggeluh entah mentas arah e. 

44 Bel, dewa Babilon la banci la Kuukum. 
Kubahan maka iutahkenna barang-barang si 
itangkona. Asa ndigan pe ia lanai isembah 
bangsa-bangsa doni enda. Tembok-tembok 
Babilon nggo runtuh. 

45 Kalak Israel kiam ijenari! Kelinilah bandu 
i bas rawangKu si gara nari. 

46 Ula bene ukurndu, ula mbiar erkiteken 
berita-berita si ibegindu. Tep-tep tahun mbar 
erbage-bage berita -- berita-berita kalak 
jahat i negeri enda, dingen berita-berita 
kerna raja siperangen. 

41 Emaka nggo me seh paksana Aku ngukum 
gana-gana Babilon. Belang-belang negeri e 
mela iakapna. Kerina si ringan i je la banci Ia 
ibunuh. 

48 Kerina si lit i bas doni ras datas langit 
ersurak-surak tupung Babilon ndabuh ku 

teruh kuasa bangsa si reh i Utara nari lako 


engkernepkenca. 

49 Babilon si erbahanca mate kerina kalak 

i belang-belang doni enda. Emaka genduari 

Babilon la banci la mate erkiteken kematen 

nterem kalak Israel. Aku TUHAN kap si nggo 
melasken ranan enda." 


Kata TUHAN man kalak Israel i Babilon 


50 Nina TUHAN man bangsa Babilon, "Kam 
nggo pulah i bas kematen nari! Genduari 
laweskenlah! Ulanai timai! Aminna pe 
kam ndauh i bas Aku nari, ingetlah Aku, 
TUHANndu, inget Jerusalem. 

>l Nindulah, 'Nggo juru dingen mela kal iakap 
kami. Nggo tuhu medungu kal kita erkiteken 
kalak asing si nggo muat ingan-ingan si badia 
i bas Rumah Pertoton.' 

52 Dage Kukataken maka nggo seh me 
paksana Aku ngukum gana-gana Babilon. 
Kalak si luka ndehereng i belang-belang doni 
enda. 

53 Aminna Babilon banci nangkih ku langit 
dingen majekken benteng-benteng si paguh i 
jah, Kusuruh nge kalak ngerontaskenca. Aku 
TUHAN kap si nggo melasken ranan enda." 


Umputen kerna Babilon ikernepken 


54 Nina TUHAN, "Dengkehkenlah sora serko 
i Babilon, ceda ate erkiteken negeri e nggo 
kernep. 

35 Kukernepken ateKu Babilon, Kupesip 


ateKu ia. Tentera si nerangsa bali ras 
galumbang si ergeruhguh, alu sora si gejek. 

56 Nggo reh ia ngkernepken Babilon tentera 
Babilon nggo talu panahna nggo penggel. Aku 
Dibata si ngukum kalak jahat. Kubalas me 
man bana bagi patutna. 

5! Kubahan maka mabuk penguasana, kalak 
pentar, peminpin-peminpin ras tenterana. 
Tunduh me ia, asa ndigan pe lanai keke. Aku, 
Raja kap si ngerana enda, Aku kap TUHAN si 
Mada Kuasa. 

58 Tembok-tembok Babilon si enteguh Ia 
banci la radas ras taneh, janah menara 
pintu-pintu gerbang si meganjang pe meseng. 
Kerina pendahin bangsa-bangsa la kap lit 
ertina, kerina kelatihenna kempak api kap 
perlawesna. Aku kap TUHAN si Mada Kuasa si 
ngerana enda." 


Tenah Jeremia ipeseh ku Babilon 


59 Suruh-suruhen Raja Sedekia eme Seraya 
anak si Neria kempu si Mahsea. I bas tahun 
peempatken Sedekia jadi raja Juda, lawes 
Seraya rassa ku Babilon, dingen kubereken 
man bana piga-piga perentah. 

60 Kusuratken i bas sada buku kerina cilaka 
si nandangi engkenai Babilon, subuk kerna 
kerina perkara-perkara si deban kerna 
Babilon. 

61 Ningku kempak Seraya, "Kenca kam seh 


i Babilon, alu megang ogekenlah kerina si 
tersurat i jenda man bangsa e. 

62 Kenca bage ertotolah kam nindu, 

'O TUHAN, nggo IkatakenNdu maka 
IkernepkenNdu AteNdu negeri enda, gelah 
lanai lit i je si enggeluh, subuk manusia bage 
pe rubia-rubia, dingen jadi taneh si melungen 
me negeri e seh rasa lalap.' 

630 Seraya, kenca nggo dung iogekenndu 
surat enda man bangsa e, iketken ku bas 
sada batu jenari ambekken ku Lau Eprat, 

64jenari nindulah, 'Bagenda me jadina man 
Babilon, gedap me ia dingen asa ndigan 
pe lanai keke, erkiteken cilaka si nandangi 
idabuhken TUHAN ku je.'" Sibar enda 
kedungen ranan si Jeremia. 


Jerusalem ikuasai musuh 
(2Raj 24:18-25:7) 
l Tupung Sedekia jadi raja Juda 

52 umurna nggo dua pulu sada tahun. 
Dekahna ia merentah i Jerusalem sepulu 
sada tahun. Gelar nandena Hamutal, anak si 
Jeremia i kota Lipna nari. 

2 Raja Sedekia erdosa kempak TUHAN bali 
ras si ilakoken Raja Joyakim. 

3 Lanai tanggung-tanggung rawana TUHAN 
man kalak Jerusalem ras man kalak Juda, 
seh maka lambengkenNa kalak enda i bas 

adep-AdepenNa nari. Sedekia berontak 


ngelawan Nebukadnesar raja Babilon, 
4emaka reh Nebukadnesar ras kerina 
tenterana ngelawan Jerusalem i bas 

wari pesepuluhken bulan pesepuluhken 
tahun pesiwahken pemerentahen Sedekia. 
Ipajekkenna kemahna i darat kota. Ipantekina 
benteng-benteng ngkelewetisa, 

>jenari ikepungna seh tahun pesepuluh 
sadaken pemerentahen Sedekia. 

6| bas wari pesiwahken, bulan peempatken i 
bas tahun e ka, tupung e kelihen mesangat, 
seh maka lanai lit kai pe si man pangan jelma 
si nterem. 

7 Tupung eme benteng-benteng kota e 
iruntuhken kalak. Aminna pe kota e nggo 
ikepung kalak Babilon, tapi tupung berngi 
kiam me kerina tentera e. Kiam ia arah peken 
kerajan, terus arah pintu gerbang si lit i 
kelang-kelang dua tembok, jenari lompat 
arah Baluren Jordan. 

8 Raja Sedekia iayak tentera Babilon jenari 
itunduksa i taneh kendit deherken Jeriho, 
itangkapna. Kerina tenterana kiam nadingken 
ia. 

9 Sedekia ibaba ku Raja Nebukadnesar si 
nggo nimai i kota Ripla i daerah Hamat. | 
jah me Nebukadnesar mereken ukumen man 
Sedekia. 

10] adep-adepen Sedekia i Ripla ibunuhi 
me kerina anakna si dilaki. Man peminpin- 

peminpin Juda pe ibereken ukumen 


mate. 

1 Kenca bage ipulditkenna mata Sedekia 
jenari igarikenna dingen ibabana ku Babil. 
Sedekia tetap tading i bas penjara i Babil seh 
ngayak matena. 


Rumah Pertoton iciluk 
radas (2Raj 25:8-17) 


12 Tanggal sepuluh bulan lima, tahun 
pesepuluh siwahken pemerentahen 
Nebukadnesar, raja Babilon Nebusaradan 
eme penasehat raja ras puanglima tenterana, 
mengketi Jerusalem. 

13 cilukna Rumah Pertoton, istana dingen 
rumah kalak si mbelin Jerusalem. 

14 Tenterana ngeruntuhken benteng-benteng 
kota. 

15 Kalak si tading i bas kota e pande-pande 
si beluh, kerina kalak si nggo erpihak kempak 
Babilon kerina iangkut Nebusaradan ku 
Babilon. 

16 Tapi i Juda itadingkenna kalak si musil- 
musil, si la lit kadena pe. Isuruhna ia erdahin 
i bas peken anggur dingen erjuma. 

17 Kalak Babilon merperken tiang tembaga 
ras gereta-gereta si lit i bas Rumah Pertoton. 
Tong tembaga si mbelin e iperperkenna, 
jenari kerina tembaga ibabana ku Babilon. 

18] babana pe belanga-belanga, sendok- 
sendok, piso, siram-siram, calung-calung 

ras piala-piala subuk si ibahan i bas emas, 


tembaga entah pirak si ipake i bas kebaktin. 

19 Kerina perkakas-perkakas si ibahan 
i bas emas entah pirak nari ibabana: 
mangkuk-mangkuk kitik, panci ingan maba 
rara, mangkuk ingan dareh persembahen, 
ingan abu, tangke lampu, mangkuk ingan 
kumenen, ras mangkuk si ipake guna lau 
anggur si man amburenken. 

20 Perkakas tembaga si nggo ibahan Raja 
Salomo guna Rumah Pertoton e dua tiang 
tembaga, gereta, tong mbelin, sepulu dua 
lembu si natang tong e, la tertimbang 
beratna. 

2l Tiang si dua e bali tempasna, 8 meter 
ganjangna: 5,3 meter kelewetna. Tiang 
e kosong i bas, kapalna 75 melimeter. | 
datas ancuk-ancuk tiang-tiang lit sada takal 
tembaga, 2,2 meter ganjangna, sekelewetna 
ihiasi alu buah delima si ibahan i bas tembaga 
nari ka. 

22 (Yer 52:21) 

23| bas kisi-kisi tep-tep tiang lit seratus buah 
delima. Siwah pulu enem i bas si seratus e 
idah i teruh nari. 


Kalak Juda iangkut ku Babilon 
(2Raj 25:18-21, 27-30) 


24Tole, puanglima Nebusaradan nangkap 
Imam si Mbelin Seraya, Sepanya, imam 

tingkat dua, dingen telu kalak nari kalak si 


mbelin si erdahin i bas Rumah Pertoton. 

25| bas kota e nari ibabana opsir si nggo jadi 
puanglima pasukan, pitu kalak penasehat raja 
sitading denga i bas kota e, wakil puanglima, 
si ertanggung jawab i bas pencataten militer, 
janah pitu si mbelin si debanna. 

26 Kerina e ibaba Nebusaradan ku raja 
Babilon si sangana i kota Ripla, 

27i daerah Hamat. | jah isiksana ia kerina 
jenari ibunuh. Bage me, kalak Juda nggo 
langkut ku pembuangen. 

28 Enda me kalak si iangkut Nebukadnesar 
jadi tabanen: pesepulu pitu tahunken ia jadi 
raja, langkutna 3.023 kalak. 

29| bas tahun pesepulu-waluhken iangkutna 
832 kalak i Jerusalem nari: 

30j bas pedua pulu dua tahunken, 745 
langkut Nebusaradan. Kerina lit 4.600 kalak 
teremna si iangkut. 

21] bas tahun kenca Ewil-Merodak jadi 
raja Babilon, icidahkenna kiniulinna kempak 
Joyakin raja Juda, alu mulahi ia i bas penjara 
nari. Si enda jadi i bas wari dua pulu lima 
bulan sepulu dua eme pe telu pulu pitu 
tahunken Joyakin nggo jadi tahanen. 

32 (bahan Ewil-Merodak si mehuli man bana. 
Iberekenna pangkat si mbelin man bana, 
belinen asangken raja-raja si deban si lit i bas 
pembuangen i Babilon. 

33 Emaka Joyakin ipelepas isambarina paken 


penjarana jenari man ia i bas meja raja 
kidekah umur geluhna. 

34 Tep-tep wari kidekah umur geluhna tetap 
ibereken raja Babilon belanjana. 


Ratapan 


Ceda ate kerna Jerusalem 


1 l Andiko lengetna Jerusalem, mbarenda 
seh kal riahna. Mbarenda ermulia i tengah 
bangsa-bangsa, genduari bali ras diberu 
balu-balu, si biak raja e nggo jadi budak. 

2 Gedang-gedang berngi tangis ngandung 
ia; iluhna maler ku pipina. Kerina temanna 
mbarenda la ngapuli ia. Teman-temanna nggo 
enghianat, kerina nggo jadi imbangna. 

3 Kalak Juda nggo jadi budak si musil- musil 
ipaksa lawes i rumahna nari. Tading i negeri 
kalak la lit ingan si ikataken ia empuna. 
Ikepung musuh-musuh ia la lit dalanna pulah. 

4Genduari la lit kalak si bengket ku bas 
Rumah Pertoton, nembah tupung wari-wari 
si badia. Singuda-nguda ngendeken tangis- 
tangis janah imam-imam kelsehen nari nge 
ngenca. Pintu gerbang nggo melenget, Sion 
nggo mesui atena. 

3 Imbang-imbangna nggo menang, ikuasai 
musuhna ia. TUHAN kap si mahanca 
mesui atena, erkiteken dosana si mbelin. 
Anak-anakna nggo itangkap dingen iangkut 
tertaban. 

6 Kemulian Jerusalem nggo bene, peminpin- 
peminpinna desken belkih, si kote perbahan 

melihe. Gegehna nggo keri erkiteken 


layak-ayak perburu. 

"| bas runtuhenna si melenget genduari, 
Jerusalem nginget kemulianna si nai. Tupung 
ia italuken musuh-musuhna, la lit kalak 
si nampati ia. Itawai imbangna ia tupung 
ketalunna. 

8 Kemulianna nggo bene, manjang-anjang 
ia janah ciga ate kalak kempaksa. Kelsehen 
ia, ibunikenna ayona perban mela iakapna. 
Jerusalem jine erbahanca ia melket iban 
dosana si mesangat. 

9 Kemelketenna teridah kal tapi Ia 
icidahkenna sikerajangenna. Nggo mesangat 
kal perndabuhna, la lit ise pe si ngasup 
ngapulisa. Imbang-imbangna nggo menang, 
emaka serko ia mindo perkuah ate man 
TUHAN. 

10 | mbang-imbangna nggo ngerampuki 
erta-ertana. Idahna pe imbangna e bengket 
ku bas Rumah Pertoton, ku ja TUHAN 
ngelarang kalak perbegu bengket ku bas. 

11 Kelsehen rayatna tupung ia ndaram- 
ndarami si man pangan. Itukarkenna 
erta-ertana guna pangan gelah ula ia mate. 
Nina kota e, "Nehen aku TUHAN, tatap min 
kiniseranku." 

12 "Nehen min aku!" serko ia kempak kalak 
si mentas arah e. "La lit pernah kalak ndat 
ukumen bagi ukumen enda, ukumen si 

ibereken TUHAN man bangku tupung paksa 


la merawa. 

13|dabuhkenNa api i datas nari api si 
nciluk pusuhku. ItogengNa siding man 
bangku, idampeskenna aku ku taneh. Jenari 
ItadingkenNa aku ipediatna i bas sui ate si la 
erngadi-ngadi. 

14 | pepulungNa kerina dosangku jenari 
iberkisna jadi sada. lolahkenNa e i bas 
kerahungku, seh kote aku nahanken beratna. 
TUHAN ngendesken aku man imbangku lanai 
lit ngasupku ngelawan ia. 

15 Kerina tenterang si mbisangku iuru-uru 
TUHAN. IsuruhNa tentera ngkernepken anak 
peranangku. lerikNa bangsangku desken 
ngerik buah anggur i bas pengeriken. 

16 Fme sabapna matangku teriluh erdire- 
dire. La lit kalak si ngasup ngapuli aku, la lit 
kalak si ngasup petetap ateku. Musuh nggo 
naluken aku, bangsangku lanai lit sitandaina. 

17 Kudadaken tanku, tapi la lit sinampati 
aku. Nggo ilebuh TUHAN imbang-imbangku, 
lako ngepung aku. Desken barang mbau, ciga 
ate musuh-musuhku ngenen aku. 

18 Tapi bujur kap perbahanen TUHAN 
e, sabap lanai kap ia kuikutken. O 
bangsa-bangsa kerina, dengkehkenlah 
perdiateken kiniseranku. Anak perana ras si 
nguda-ngudangku nggo iangkut tertaban. 

19 Kulebuh teman-temanku, tapi itipuna 
aku. Imam-imam ras peminpin-peminpin 

maten i gedang-gedang pasar-pasar kota 


ndaram-ndarami pangan atena mesuri 
beltekna si lume. 

200 TUHAN, nehen min ateku mesui, 
mesui kal pusuhku. Getem kal pusuhku, 
picet kal ukurku erkiteken dosa-dosangku. 
Gedang-gedang dalan lit pembunuhen, i bas 
rumah pe lit kematen. 

21 Dengkehken min, kesah-kesah kal aku, la 
lit si petetap ukurku. Meriah ukur musuhku 
perbahan IdabuhkenNdu cilaka man bangku. 
BerekenNdu dage wari si IpadankenNdu. 
Bahan dage mesui ate imbang-imbangku bagi 
si kunanami. 

22 Ukum min ia kerina perbahan 
kejahatenna. Dabuhken min ukumen man 
bana bagi PendabuhkenNdu ukumen man 
bangku. Kelsehen kal aku perban suina, 
getem kal pusuhku." 


Ukumen man Jerusalem 


2 l Rawa TUHAN nggo nutupi Sion alu 
kegelapen. Kemulian Israel si meganjang 
nggo idabuhken. I bas wari e Rumah Pertoton 
pe itadingken TUHAN. 

2 | kernepken TUHAN kerina kuta-kuta Juda, 
sada pe lanai IkelengiNa. IruntuhkenNa 
benteng-benteng si mbentengi negeri e. 
IruntuhkenNa kerajan ras raja-rajana. 

3Alu rawana si gara IripukkenNa gegeh 
Israel. La la nampati tupung reh musuh- 

musuh. RawaNa gurlah man banta bali ras 


api, kai pe kernep IbahanNa. 

“IrentangNa anak PanahNa man banta 
desken musuh. Kerina kita si ermeriah ukur 
ras ersenang-senang IbunuhNa. | Jerusalem 
enda kerina kita ngenanami RawaNa si gara. 

? Desken musuh, TUHAN nggo ngeradasken 
Israel. Benteng-benteng ras istanana 
nggo runtuh IbahanNa. Kepiceten si la 
erpeltep-peltep nggo IbabaNa man Juda. 

6 Rumah Pertoton InganNa i sembah nggo 
meripuk IgudamNa. Wari-wari si badia ras 
Sabat lanai inget kalak. Raja ras imam nggo 
ngenanami gegehna rawa TUHAN. 

7 Batar-BatarNa nggo itulak TUHAN, Rumah 
PertotonNa si badia nggo ItadingkenNa. 
IpediatNa imbang ngeruntuhken tembok- 
tembokna. Ersurak-surak ia i bas Rumah 
Pertoton bali ras tupung ia nembah alu dem 
keriahen. 

8TUHAN nggo netapken maka tembok- 
tembok Sion la banci lang runtuh. Nggo 
IbahanNa KetetapenNa maka la banci lang 
kota e radas kerina. Menara-menara ras 
tembok-tembokna nggo meruntuh kerina. 

9 Pintu-pintu gerbangna nggo tanem i bas 
taneh, tiang-tiangna perper seh getem. Raja 
ras bangsawanna genduari nggo ibuang. 
Undang-undang lanai iajarken, nabi-nabi 
lanai ndatken pengenehenen i bas Dibata 
nari. 

10Tua-tua Jerusalem kundul i bas taneh, 


sip saja. Abu itamakenna i babo takalna, 
uis guni tanda ceda ate nutupi dagingna. 
Singuda-nguda mungkuk takalna seh ku 
taneh. 

11 Seleng matangku ndekahsa ngandung, 
getem kal pusuhku. Keri gegehku, ceda kal 
ateku perbahan nggo radas kal bangsangku. 
Anak-anak ras anak gara-gara terketes 
gedang-gedang dalan kota e. 

12 Muas ras melihe ia, ngandung ia man 
nandena. Gulingen ia i gedang-gedang dalan 
tempa-tempa luka, janah manjar-anjar 
perpatena i bas ampun nandena. 

130 Jerusalem si kukelengi, kai nari si banci 
kubelasken? Uga denga ningku ngapuli kam? 
La lit kalak si pernah ngenanami kiniseran 
si bage kelekna. Desken lawit si mbelang si 
la tersibari bage kap kiniseran si jadi man 
bandu, lanai kap lit si man arapenken. 

14 Lanai lit si man turinken nabi-nabindu 
seakaten nuriken si Ia tuhu. Khotbahna 
nebu-nebu kam ngenca sabap la pernah 
icidahkenna dosa-dosandu. Ibahanna 
perukurenndu maka Ia kam perlu jera. 

15 Kalak si mentas arah kota e megombang 
ngenehen kam. Ngupir dingen, tawa ia ngidah 
Jerusalem si nggo runtuh. Nina, "Enda kin 
kota si mejile nai? Enda kin kota si ihagaken i 
doni enda?" 

16 Kerina imbang-imbangndu nguru-nguru 


kam, merlang matana ngenen kam perban 
segatna atena. Incum-incumi kalak kam 
janahna nina, "Nggo radas si bahan ia! Enda 
me kap wari si itimai-timai kita!" 

17 Nggo ibahan Tuhan sue ras si IsurakenNa, 
sitik pe la AteNa mekuah, sue ras si nggo 
IsingetkenNa nai-nai nari. IbahanNa maka 
menang imbang-imbangta, IberekenNa man 
bana keriahen i bas kita guling. 

180 Jerusalem, pelepas tembok-tembokndu 
serko man TUHAN! Pediat iluhndu erdire-dire 
suari ras berngi. Latihi bandu alu tangis ceda 
ate! 

19 Gedang-gedang berngi kekelah, jenari 
terusken ka ngandung man TUHAN. 
Kusekenlah isi pusuhndu, pindolah perkuah 
AteNa guna anak-anakndu. Anak-anak 
si sangana lumben i bas tep-tep suki 
gedang-gedang dalan! 

200 TUHAN nehenlah! Uga suina ate kami 
IbahanNdu! Pernanden-pernanden mangani 
daging anak-anak si ikelengina. Imam-imam 
ras nabi-nabi ibunuhi i bas Rumah Pertotonna 
jine! 

21Nguda ras metua seri kerina, maten 
i gedang-gedang dalan. Anak perana 
ras singuda-nguda, mate ipan pedang 
musuh. Tupung paksa warina Kam merawa 
IbunuhNdu ia alu la sitik pe AteNdu mekuah. 

22 |tenahkenNdu imbang-imbangku erbahan 


pesta meriah i sekelewet kami. Janah la lit 
sekalak pe si ngasup pulah tupung warina 
kam merawa. Itanemkenna anak-anakku si 
kuasuhi ras kukelengi. 


Ukumen, erkadiola, ras pengarapen 


l Aku kap ngenca si metehsa uga 
nanamna iukum TUHAN. 

2 Igerana aku ku kegelapen si seh kal 
bagesna. 

3 Julih-UlihiNa rusur nggudam aku la sitik pe 
encidahken perkuah AteNa. 

4Dagingku ras kulingku IpelepasNa kesip 
tulan-tulanku meripuk IbahanNa. 

5 JerukNa aku i bas penjara, kiniseran ras 
kebiaren engkelewetisa. 

S IpaksaNa aku nggeluh i bas kegelapen 
kematen si rasa lalap. 

7 liketNa aku alu rante IpenjarakenNa aku, 
lanai lit pengarapen banci pulah. 

8 Serko mindo penampat, tapi Ia diate Dibata 
megiken aku. 

9 Mbewat-mbewat perdalanku. Lingling batu 
ngolang-ngolangi kujapa pe aku nulih. 

10 | timaiNa aku desken beruang nggempangi, 
desken singa, iraukna aku. 

Il | peburona aku i bas dalan, IdampeskenNa 
seh getem, jenari ItadingkenNa aku. 

12 |pegestengNa PanahNa janah aku 
IbahanNa jadi SasarenNa. 

13 | panahkenNa anak PanahNa kempak 


pusuhku. 

14 Itawa-tawai kalak aku gedang-gedang 
wari, kerina ia pesega-sega aku. 

15 IpaksaNa aku nginem inemen si pagit, 
IbesuriNa aku alu pangan ras inemen si pagit. 
16 | dehkenNa ayongku ku taneh penggelen 

ipenku perban man batu rintik. 

17 Nggo lupa aku uga mejuah-juah, uga 
dame janah uga malem ate. 

18 Lanai aku ndekah nggeluh, pengarapenku 
nandangi TUHAN nggo bene. 

19 Ngukuri uga suina ateku, inganku tading 
pe lanai lit, bali kap e ras racun si pagit. 

20Sj e kerina tetap kal i bas ingetenku, 
getem kal ukurku amin bage pe, turah kap 
pengarapenku, 

21 adi kuinget si enda. 

22 Langa bo keri keleng ate TUHAN perkuah 
AteNa tetap nge lit. 

23 Keleng AteNa mbincar tep-tep erpagi-pagi, 
bali tetapna ras matawari si pultak arah 
kenjulu. 

24TUHAN kap baginku emaka man BaNa 
ngenca aku erpengarapen. 

25TUHAN mehuli kap man kerina kalak si 
ernalem man BaNa. 

26 Fmaka madin kita megenggeng, nimai Ia 
nampati kita. 

2/Janah ulin erlajar megenggeng tupung 
paksa kita nguda. 

28 Tupung kita i bas kiniseran madin kita 


kundul sisada alu megenggeng. 

29 Emaka ulin mungkuk alu patuh, sabap ije 
lit si man arapenken. 

30 Aminna pe iligas ras iisakken la banci lang 
pulah kita i jenari. 

31TUHAN perkuah kap emaka labo lalap kita 
ItulakNa. 

32 I berekenNa gia man banta kiniseran, tapi 
keleng AteNa man banta tetap ras megegeh. 

33 Sabap labo AteNa ngena, kita ermesui ate 
dingen rate ceda. 

34l eteh TUHAN nge, maka getem kal nge 
pusuhta idehken i bas penjara. 

35 JetehNa nge hakta la ibereken kalak. 

36 Tupung keadilen iputar-balikken i bas 
pengadilen, ItehNa nge. 

37 Peraten TUHAN ngenca si lalap erdalan. 

38 Si mehuli ras si jahat duana jadi rikutken 
PerentahNa. 

39 Ngkai maka kita kelsehen tupung kita 
iukum erkiteken dosa-dosanta? 

40 Marilah siuji geluhta jenari jeralah man 
TUHAN. 

41 Talangilah pusuh peratenta man Dibata si 
i surga jenari ertotolah. 

42"O TUHAN, nggo kap kami erdosa janah 
ngelawan, la kap lalemiNdu dosa kami. 

43 elis-ElisNdu kami jenari IbunuhNdu. Nggo 
tambur perkuah AteNdu perban RawaNdu. 

44 Alu embun si mekapal, ItamburiNdu 


BaNdu, emaka lanai seh toto kami. 

45 IbahanNdu kami bali ras sampah si 
ergun-gun I tengah bangsa-bangsa. 

46 Kerina imbang-imbang kami megombang 
ngguro-guroken kami. 

4! Kami nggo mentas arah kiniseran ras 
kecedan, kegeluhen kami lit i bas bahaya ras 
kebiaren. 

48 iluh matangku erdire-dire maler bagi lau 
mbelin, ngidah bangsangku nggo ikernepken. 

49I luhku erdire-dire la ngadi-ngadi, bali ras 
lau si maler. 

50Seh ipergermetken TUHAN i surga nari, 
jenari IdahNa kita. 

31 Getem kal pusuhku tupung kuidah kai si 
jadi man diberu-diberu i bas kota e. 

52 Desken perik-perik aku nggo isidingi 
imbang-imbangku la ersabap kalak ernembeh 
ate man bangku. 

53 Jonjumkenna aku geluh-geluhen ku bas 
lubang, jenari itutupina alu batu. 

54 Mulai me aku itamburi lau, nandangi mate 
me aku ateku. 

>>| bas lubang si mbages nari serko aku 
man bandu, o TUHAN. 

56Janah tupung kupindo gelah 
IdengkehkenNdu min sorangKu, I begikenNdu 
kap aku. 

57 laloiNdu aku, janah nindu, 'Ula mbiar'. 

580 TUHAN nggo Kam reh mbebasken aku 


IkeliniNdu geluhku. 

59 Runggui janah sampati min aku: ItehNdu 
kap si la mehuli si ibahan kalak man bangku. 
60 |tehNdu kap maka nembeh ate imbang- 

imbangku man bangku, uga ia erpekat 
ngelawan aku. 

61 Nggo IbegikenNdu aku ihinana, o TUHAN, 
letehNdu pertakinna man bangku. 

62 Gedang-gedang wari icakapkenna aku 
janah ipertakikenna aku. 

63 Erpagi-pagi nari seh ben iguro-gurokenna 
aku. 

640 TUHAN ukum min ia sue ras kai si 
ibahanna. 

65 Sumpahi min ia bahan min maka bene 
pengarapenna. 

66 Ayak-ayaklah ia, sasapken ia i bas doni 
enda nari!" 


Jerusalem kenca runtuh 


4 l Emas si isepuh nggo magem, kerina 
batu Rumah Pertoton ampar merap 
gedang-gedang dalan. 

2 Anak perana Sion seri kap mbarenda ras 
emas, tapi genduari seri nge ras kudin taneh. 

3 Indung serigala pe ipepinemna anak- 
anakna, tapi bangsangku bali kap ras perik 
unta si kejam man anak-anakna. 

4Ipelepasna anak-anakna si mbaru tubuh 


mate lumben ras muas. Anak-anak mindo 
pangan tapi la lit sekalak pe si merekenca. 

Kalak si semal man pangan ntabeh mate 
kelihen i gedang-gedang dalan. Si biasa 
medem i bas bantal sutra medem i bas 
gun-gunen sampah. 

6 Bangsangku nggo iukum, lebihen asangken 
ukumen man kalak Sodom, si rempet 
itombangken alu tan Dibata. 

! Peminpin-peminpinta la keliamen bersih 
kal bali ras salju, paguh, dingen megegeh, 
erndilap ndilap perbahan sehatna. 

8 Genduari amparen ia i bas pasar, lanai 
itandai, ayona biringen asangken ageng; 
kulingna kerah bagi ranting, ringut mbaluti 
tulan-tulanna. 

Mate i bas perang ulin kap asang si 
pudin mate, manjar-anjar perpatena perban 
lumben, sabap lanai lit nakan si man pangan. 

10 Kecedan si reh engkenai bangsangku seh 
kal hantuna, seh maka nande si ngkelengi 
anak-anakna pe itanggerna anakna jine man 
panganna. 

I1TUHAN nguseken gegeh rawana si gurlah, 
IpegaraNa api i Sion nuluhisa gelah radas ras 
taneh. 

12 'se pe la tek, raja-raja bangsa si deban 
pe la tek, maka musuh banci mengketi pintu 
gerbang Jerusalem. 

13 Tapi jadi me bage, erkiteken nabi-nabina 


nggo erdosa, imam-imamna ersalah kerna 
kematen kalak bujur. 

14 Peminpin-peminpin mampa-mampa i 
gedang-gedang dalan, desken kalak pentang, 
uisna melket ibahan dareh, seh maka Ia lit ise 
pe banci ndadapsa. 

15 "Ente ko lawes! Nggo engko keliamen," 
ningkalak. "Ula dadap aku." Emaka mampa- 
mampa ia i bas sada bangsa nari ku bangsa 
si deban, la lit ise pe si ngaloken ia. 

16j anai diate TUHAN pe ia, TUHAN jine si 
engkernepken ia kerina. Imam-imam ras 
peminpin-peminpinna lanai iperdiateken 
TUHAN. 

17 Idarami kami kalak si nggit nampati kami, 
tapi sia-sia. Itimai kami penampat i bas 
sada bangsa nari, tapi sada bangsa pe la 
tersampatisa kami. 

18 Musuh sangana nggempangi kami, 
lanai kami banci erdalan i bas pasar-pasar. 
Wari-wari kami nggo dem beliganna, wari 
pendungi nggo seh. 

19 Kalak si ngayaki kami pedasen asangken 
rajawali nangkis i datas awang-awang. lelisna 
kami arah deleng-deleng, iemona kami i bas 
taneh mesawang. 

20 | kuasaina ulu kegeluhen kami, eme raja 
pilihen TUHAN, eme kalak si iarapken kami 
engkelini kami i bas serangen musuh-musuh 
nari. 

210 kalak Edom, ras Us, tawaken, tawai asa 


ngasupndu. Calung cilaka si ngkenai kam pe 
nandangi reh me, kam pe nandangi mabuk 
janah itangtangi kalak uisndu. 

22 Nggo genep ukumen dosa Sion, lanai 
ndekah TUHAN mpediat kita tertaban. Tapi 
kam o Edom, TUHAN la banci lang ngukum 
kam IpetangkasNa me kerina kesalahenndu. 


Pertoton mindo perkuah ate 


1O TUHAN, inget min kai si nggo jadi man 
kami. Perdiateken min kami nehen min 
uga melana iakap kami. 

2 Tading-tadingen kami ibuat kalak si Ia 
itandai bangsa si deban nge si ngiani rumah 
kami. 

3 Bapa kami nggo ibunuhi imbang-imbang 
kami, emaka genduari nggo mbalu nande 
kami. 

4Lau man inemen terpaksa igalari kami, 
kayu man ranting terpaksa itukur kami. 

> Mekelek kami ielis-elis, alu pasangen i das 
kuduk kami, latih iakap kami, tapi la ipediat 
kalak kami ngadi. 

6 Guna ndatken pangan maka ula mate, 
mindo kami man bangsa Mesir ras Assur. 

7 Nggo erdosa nini-nini kami, tapi genduari 
lanai ia ije. Genduari mesui ate kami mersan 
dosa-dosana. 

8 Genduari kami iperentah bangsa budak, 


janah ise pe la ngasup mulahi kami i bas 
kuasana nari. 

9 Pemunuh gawah-gawah arah juma-juma 
nari. Ilasamken kami kesah kami lako ndarami 
pangan. 

10 | yumben mahanca kami penakiten, seh 
maka kuling kami seri lasna ras ginuhur. 

ll Ndehara kami nggo iperkosa Deleng 
Sion, i bas tep-tep kuta i Juda anak kami si 
nguda-nguda ipaksana. 

12 Peminpin-peminpin kami nggo iukum 
gantung pertua-pertua kami lanai iergakenna. 

13 Anak-anak perana ipaksana ngerik 
gandum desken budak, danak-danak 
jongkang perban beratna maba ranting. 

14 Pertua-pertua lanai ngada-ngada i bas 
pintu gerbang, si medanak lanai engkuit 
kulcapi. 

15 Keriahen nggo lawes i bas geluh kami nari. 
Paksa landek nggo salih jadi paksa ngandung. 
16 Kerina si iagahken kami lanai lit tading. 
Kami nggo erdosa, janah genduari kami nggo 

bene. 

17 Mesui kal pusuh kami, janah si e menam 
la teridah arah iluh kami mambur. 

18 Sabap Sion nggo terulang, nggo 
melungen, biang kerangen gawah-gawah 
arah runtuhenna. 

19 Tapi kam kap O TUHAN raja si rasa 


lalap, si merentah terus ku bas kedungen 
paksa-paksa. 

20 Ngkai maka bage dekahna kami 
ItadingkenNdu? Ndigan denga kin kami 
IngetNdu? 

21 Baba kami mulihken man BaNdu, O 
TUHAN! Baba kami mulihken! Ulihken 
kemulian kami si nai. 

22 Ntah ItulakNdu kin kami rasa lalap? La kin 
lit sibarna Kam merawa? 


Yehezkiel 


GPENGENEHENEN ESEKIEL 
SI PEMENA KERNA DI BATA 
1:1-7:279 iôKursi kinirajan Dibata 
1 ll bas wari si pelimaken, bulan si 
peempatken, tahun si petelupuluhken, 
aku, Imam Esekiel, anak Busi, tading i tepi 
Lau Kebar i Babilon, ras kalak Jahudi si ibuang 
ku je. Talang langit, emaka kuidah sada 
pengenehenen kerna Dibata. 
2 (Tupung e tahun pelimaken Raja Joyakin 
nggo ibaba ku pembuangen.) 
3Sanga aku i tepi Lau Kebar e, kubegi 
TUHAN ngerana man bangku, janah tuhu-tuhu 
kugejap KuasaNa. 
4Asum kutare ku das, kuidah rembus angin 
si megegeh i Utara nari. Kilap pe erkinar 
i bas embun si galang nari, janah langit i 
sekelewetna ersinalsal. I ja kilap ndai erkinar, 
i je teridah erndilap-ndilap bagi tembaga. 
>| tengah-tengah angin si megegeh e, 
kuidah empat rubia-rubia biakna bagi jelma, 
6 tapi tiap rubia lit empat ayona ras empat 
kabengna. 
7 Nahena pinter, janah cekilina bali ras 
cekili jenggi lembu, erndilap-ndilap bali ras 
tembaga si ipelas. 

8 Tambah ayona si empat ras kabengna si 


empat, lit ka pe tanna bali ras tan jelma, sada 
i teruh tep kabeng. 

9Tep-tep rubia ndai, engkirbangken 
kabengna sepasang, janah ujungna si 
degesen ras kabeng si deban, seh maka jadi 
persegi kecibalna empatna. Asum erdalan, 
radu-radu ia empatna, alu la pada erkusur 
lebe. 

10 Tep-tep rubia-rubia ndai lit ka empat 
erbage tempas ayona: sada bagi ayo jelma 
arah lebe, bagi ayo singa arah kemuhen, bagi 
ayo jenggi lembu arah kawes, ras bagi ayo 
rajawali arah pudi. 

Il Tep-tep rubia-rubia e, sepasang kabengna 
iangkat ku das seh maka ujungna pedeges 
ras kabeng rubia-rubia si pedeher ras ia. 
Kabengna si dua nari itutupkenna kempak 
dagingna. 

12 Tep-tep rubia-rubia ngala empak empat 
dampar, seh maka kerina ia banci erdalan ku 
japa pe atena alu la pada lebe erkusur. 

13| tengah rubia-rubia ndai lit teridah, 
tempa-tempa bagi obor gara, si la erngadi- 
ngadi erdalan ku jah ku je. Gurlah apina, 
janah mbincar kilap i jenari. 

14 Rubia-rubia ndai pe kerina kiam ku jah ku 
je bali pedasna ras kilap. 

15 Tupung kupernehen rubia-rubia si empat 
ndai, kuidah empat roda ndeges ras taneh, 
sada i duru tep-tep rubia-rubia. 

16 Roda e seri empatna, janah sada-sadai 


erkilat-kilat bagi batu permata. Tep-tep roda 
lit ka rodana i tengah, siku percibalna ras si 
pemena ndai. 

17 Erkiteken si e roda ndai banci erdalan 
kempak kerina dampar. 

18 |engkar roda ndai dem alu mata. 

19 Adi erdalan rubia-rubia ndai, roda-roda 
ndai pe ikut erdalan rassa, janah adi 
rubia-rubia ndai nangkih ku das, roda ndai pe 
nangkih ka. 

20 Rubia-rubia ndai banci lawes ku japa pe 
atena, janah kai si ibahan rubia-rubia ndai, 
bage ka kal me perbahanen roda-roda ndai 
sabap rubia-rubia ndai nge si ngkuasaisa. 

21 Dage tep-tep kali rubia-rubia ndai erdalan, 
tah ngadi, tah nangkih ku awang-awang, 
bage ka me perbahanen roda-roda ndai. 

22| babo takal rubia-rubia ndai lit ije si 
tempasna bagi langit-langit, ijadiken i bas 
kaca kristal si mesilo ngenenca. 

23| teruh langit-langit eme rubia-rubia ndai 
tedis, sada-sadai engkirbangken sepasang 
kabengna kempak rubia-rubia si pedeher 
ras ia janah itutupna bana alu kabengna si 
sepasang nari. 

24 Kubegi sorana kabang, bali ras sora 
geruhguh lawit, bagi sora gejek tentera si 
nterem, bali ras sora si Mada Kuasa. Adi ngadi 
ia kabang ikepitkenna kabengna, 

25 tapi lit denga terbegi sora si reh i bas 


langit-langit si i babo takalna ndai nari. 

26| babo langit-langit ndai lit ije sada si 
tempasna bagi kursi kinirajan, i bas batu sepir 
nari jadina, janah si kundul i kursi kinirajan e 
tempasna bagi manusia. 

27 la teridah ersinalsal bagi tembaga i tengah 
gara api. Sinalsalna harhar kal, 

28 janah rupana erbage-bage bali ras 
benteha. Enda me terang si mesilo nandaken 
TUHAN lit i je. 


Dibata ndilo Esekiel jadi nabi 


2 l Ngidah si e, minter aku langkem i babo 
taneh. Kenca bage kubegi sora nina, 

"O manusia si ermasap-masap, tedisken. 
Ngerana ateku ras kam." 

2 Tupung sora ndai ngerana denga, Kesah 
Dibata mengketi aku, jenari ipetedisna aku. 
Kubegi tole sora ndai nina, 

310 manusia si ermasap-masap, Kusuruh 
kam ku bangsa Israel si nggo berontak 
ngelawan Aku. Bangsa e tetap denga nge 
mberontak bali ras nini-ninina nai. 

4Mekeng ia, janah la ihamatina Aku. 
Erkiteken si e Aku, TUHAN si Erdolat, nuruh 
kam ngataken man bana kai si Kukataken 
man bandu. 

> Langa tentu ibegikenna kam ntah lang, 
tapi gelah nggo ietehna maka lit nge nabi | 
tengah-tengahna." 

6 Tapi kam, o manusia si ermasap-masap, 


la banci mbiar man bangsa e tah pe kerna 
kai si ikatakenna. Ilawanna ras igombangina 
me kam, seh maka akapndu bali ras nggeluh 
i tengah-tengah kacip gelang. Bage gia, ula 
kam mbiar man pemberontak- pemberontak e 
aminna kai pe ikatakenna. 

! Katakenlah man bana kai si Kusuruh kam 
ngatakenca, subuk ibegikenna ntah lang. 
Inget maka pemberontak kap ia kerina. 

80 manusia si ermasap-masap, begiken 
kai si Kukataken bandu. "Ula kam jadi 
pemberontak bali ras ia kerina. Ngangaken 
babahndu jenari panlah kai si Kubereken man 
bandu." 

9 Kuidah sada tan ndudurken sada gulungen 
surat man bangku. 

10 kimbangken tan ndai gulungen surat e, 
janah kuidah maka dua mbelahna isurati. Si 
tersurat i je eme: tangis-tangis, nderkuh, ras 
kata-kata ate mesui. 

l Nina Dibata, "O manusia si ermasap- 
masap, pan gulungen enda: kenca bage 
to ngeranalah kempak bangsa Israel." 

2 Emaka kungangaken babahku, jenari 
IberekenNa gulungen surat ndai, maka 
kupan. 

3Nina, "O anak manusia si ermasap-masap, 
panlah gulungen surat si Kubereken enda; isi 
beltekndu alu e." Kupan gulungen surat e, 
janah nanamna entebu bagi tengguli. 

4Kenca bage nina Dibata, "O manusia si 


ermasap-masap, to lawes ku bangsa Israel, 
jenari kataken man bana kai si Kusuruh kam 
ngatakenca. 

>La kap kam Kusuruh kempak bangsa si 
deban simesera akapndu ngantusi cakapna, 
tapi kempak kalak Israel jine nge. 

6 Adi Kusuruh kam kempak bangsa-bangsa 
si mbelin si cakapna mesera dingen la 
iangkandu, tentu ibegikenna nge kam. 

' Tapi Ia lit sada pe kalak Israel si nggit 
megiken: Aku pe labo ia nggit megikenca. 
Kerina ia mekeng dingen nimbak. 

8 Genduari Kubahan kam mekeng dingen 
mersik lako ngelawan bangsa e. 

9 Kubahan kam paguh bagi lingling batu, 
piherna bagi batu intan. Dage ula kam mbiar 
ngenehen pemberontak e." 

10 Tole nina Dibata, "O manusia si ermasap- 
masap, perdiatekenlah alu tutus kai si 
Kukataken man bandu, janah tetaplah inget. 

ll Kenca bage laweslah ndahi senina- 
seninandu si sada bangsa, si sangana i bas 
pembuangen, jenari turiken man bana kai si 
Kukataken man bana, Aku TUHAN si Erdolat, 
subuk iperdiatekenna kam tah lang." 

12 Kenca bage Kesah Dibata ngangkat aku, 
jenari kubegi arah pudingku sada sora 
ergeruhguh si megang nina, "Pujilah kemulian 
TUHAN i Surga i das!" 

13 Kubegi sora kabang rubia-rubia ndai 


engkepak-kepak i awang-awang, bage pe 
sora roda-roda ndai si bali gangna ras linur. 

14 Kuasa TUHAN reh ku aku alu megegeh, 
janah tupung KesahNa mabaken aku, ngilas 
kuakap janah merawa ateku. 

15 Emaka seh aku i Tel Abib i tepi Lau Kebar, i 
ja kalak si ibuang e sangana ringan. Pitu wari 
dekahna aku i je, janah kidekah si e, jengang 
aku ngukuri kai si nggo kuidah ras si kubegi. 


TUHAN ngangkat Esekiel jadi 
si erjaga (Yeh 33:1-9) 

16 Kenca lepas si pitu wari e, ngerana TUHAN 
man bangku nina, 

17"O kam manusia si ermasap-masap 
Kubahan kam jadi si njaga i bas bangsa 
Israel. Kam nehkenca man bana kai persinget 
si Kubereken man bandu. 

18 Adi Kukataken maka sekalak kalak jahat 
nandangi mate me, tapi la ipersingetindu 
gelah ia jera i bas dalanna nari maka ia 
terkelin, la banci lang mate me ia i bas 
dosana, janah Kuidoi kam kerna kematenna. 

19 Tapi adi ipersingetindu kalak jahat, janah 
la ingadikenna erbahan dosa, la banci lang 
mate me ia i bas dosana, tapi kam terkelin. 

20 Adi lit sekalak bujur ibenakenna erbahan 
jahat, janah Kutamaken bahaya i lebe- 
lebena, emaka la banci lang mate ia adi la 
ipersingetindu. Mate ia erkiteken dosa-dosana 

la Kuinget kai si mehuli si nggo ilakokenna 


janah Kuidoi kam kerna kematenna. 

21 Adi ipersingetindu kalak bujur gelah ula 
erdosa, jenari ibegikenna kam janah Ia ia 
erbahan dosa, emaka terus me ia nggeluh, 
janah kam pe terkelin ka." 


Esekiel jadi pekak 


22 Kugejap kuasa TUHAN erdahin i babongku, 
janah kubegi la ngerana nina, "Kekeken, 
laweslah ku baluren e. Ngerana ateKu man 
bandu ije." 

23 Fmaka berkat aku ku baluren e, janah 
i je kuidah kemulian TUHAN bali ras si 
kuidah mbarenda i tepi Lau Kebar. Minter aku 
langkem i babo taneh, 

24 tapi Kesah Dibata mengketi aku, jenari 
IpetedisNa aku. Nina TUHAN man bangku, 
"Mulihlah ku rumah, janah erukilah bandu i 
rumah. 

250 manusia si ermasap-masap, itambat me 
kam alu tinali, janah la kam banci ndarat ku 
tengah-tengah jelma si nterem. 

26 Kubahan maka leket dilahndu ku 
langit-langit babahndu, seh maka kam pekak, 
lanai ngasup ngerana mpersingeti bangsa 
pemberontak e. 

27 Emaka kenca Aku ngerana ka mulihi 
man bandu, janah Kubereken mulihi man 
bandu kuasa ngerana, i bas gelarKu, TUHAN 
si Erdolat arus ikatakenndu man bangsa e 

kai si Kukataken. Deba nggit megikenca, 


tapi deba la kam diatena pe, sabap bangsa 
pemberontak kap ia." 


Igambarken Esekiel pengepungen 
Jerusalem alu perbahanenna 


4 l Nina Dibata, "O manusia si ermasap- 
masap, buat batu bata, tamaken 

arah lebendu, jenari garislah batu e lako 
nggambarken kota Jerusalem. 

2 Kenca bage, lako nggambarken 
pengepungen nandangi kota e, bahanlah 
parik-parik taneh si ergun-gun, perkemahen- 
perkemahen, ras perkakas ngeruntuhken 
tembok | sekelewet batu bata e. 

3 Buatlah sada panci besi, jenari pajekken e 
desken tembok kelang-kelang kam ras kuta 
e. Alakenlah kota e. Kota e sangana ikepung, 
janah kam si ngepungsa. Enda mejadi sada 
tanda man bangsa Israel. 

4Kenca bage, medemlah alu nindihi tan 
si kawes, maka Kutamaken man bandu 
kesalahen negeri Israel. Kam arus tading ije 
390 wari dekahna janah ngenanami kiniseran 
erdandanken kesalahenna. Sada wari kam 
medem i je ndalani ukumen nggambarken 
sada tahun ukumen si Kusehken man Israel. 

3 (Yeh 4:4) 

6 Kenca nggo dung idalanindu si e, erkusur 
kam nindihi tan si kemuhen, janah Kam 
ngenanami kiniseran erdandanken kesalahen 

Juda, empat puluh wari dekahna sada wari 


nggambarken ukumen sada tahun. 

7 Pernehenlah kempak pengepungen kota 
Jerusalem. Awatken tinju-tinjundu kempak 
kota e, jenari ernubuatlah. 

8 Kuiket kam seh maka Ia banci erkusur 
ku kawes tah ku kemuhen seh nggo dung 
pengepungen e. 

9Genduari buatlah gandum, sorgum, 
kacang, kacang megara, dawa, dawa cur. 
Campurken kerina, jenari bahan roti. Em man 
nakanndu kidekah kam medem nindihi tan si 
kawes 390 wari dekahna. 

10 Nakan si banci ipanndu setengah gantang 
ngenca sada wari, janah sekali ngenca kam 
man sada wari. 

lt Lau si man inemenndu tep-tep wari pe 
ersibar: dua cangkir ngenca sada wari. 

12 Pegaralah api, rantingna kotor manusia si 
nggo kerah, janah i bas api e kam manggang 
roti. Jenari panlah roti e i lebe-lebe jelma si 
nterem." 

13 Nina TUHAN, "Bage me pagi kalak 
Israel man pangan si ipantangken rikutken 
Undang-undang, tupung Kukerapken ia ku 
negeri-negeri si deban." 

14Tapi erjabap aku, "Lang, o TUHAN si 
Erdolat! La pernah kuliami diringku. Mulai 
kin kitik-kitikku nari la pernah kupan daging 
bangke asuh-asuhen tah pe si ijerngem 

rubia-rubia si merawa. La pernah kupan si 


pantang rikutken Undang-undang." 

15 Emaka nina Dibata, "Mehuli. Adi bage 
banci Ibahanndu kotoren lembu jadi 
rantingna, janah i je me ipanggangndu 
rotindu e." 

16 Tole nina Dibata, "O manusia si ermasap- 
masap, Kubeneken ateKu kerina persedian 
pangan i Jerusalem. Suhsah dingen bene pagi 
ukur kalak si ringan ije erkiteken terpaksa 
itimbang panganna janah isukati inemenna. 

17 Bene pagi ukurna perban keri pangan 
ras inemenna, janah kedungenna mate ia 
erkiteken dosa-dosana." 


Esekiel ncukur bukna 


l Nina TUHAN, "O manusia si ermasap- 
5 masap, buat sada pedang si entelap, 
jenari cukur janggutndu ras kerina bukndu 
alu pedang e. Kenca bage timbang bukndu 
e i bas timbangen, jenari bagi-bagi jadi telu 
bagin. 

2 Ciluk seperteluna i bas kota e adi nggo 
dung pengepungen e. Buat sepertelu nari 
kenca bage gatgati alu pedangndu janahndu 
erdalan engkeleweti kota e. Si sepertelu nari 
caburken ku das maka ikabangken angin, 
gelah Kuayak-ayak alu pedangkKu. 

3 Buat mulihi buk e piga-piga lambar, jenari 
punjutken i bas suki bajundu. 

4Kenca bage pedarat ka mulihi deba, 


benterken ku api, janah pediat keri meseng. | 
bas si e nari me api merap ku kerina bangsa 
Israel." 

“Nina TUHAN si Erdolat, "Nehenlah, 
enda me Jerusalem. Kutamaken kota e 
i bas pertengahen doni enda, i ja kerina 
negeri-negeri si deban lit i sekelewetna. 

6 Tapi Jerusalem berontak ngelawan 
perentahKu, janah icidahkenna maka jahaten 
ia asangken bangsa-bangsa si deban, buen 
ia nimbak asangken negeri-negeri si i 
sekelewetna. Jerusalem nulak perentahKu, 
janah la ia nggit matuhi Undang-undangKu. 

! Emaka genduari begikenlah katangKu o 
Jerusalem: Aku, TUHAN si Erdolat ngerana 
man bandu. Kam la patuh man Undang- 
undang ras peraturen-peraturenKu, la 
patuhen kam asangken kerina negeri-negeri 
si lit sekelewetndu. likut-ikutndu adat 
kebiasan bangsa si deban. 

8 Erkiteken si e, Aku, TUHAN si Erdolat, 
ngataken man bandu maka Aku me 
musuhndu. Kuukum me kam i lebe-lebe 
bangsa-bangsa si deban. 

9 Erkiteken kerina perbahanenndu si ciga 
ateKu, Kuukum me kam lebih asa ukumen 
si pernah Kubahan, janah asa ndigan pe la 
pernah bage nari. 

10 Orang tua si i bas kota Jerusalem, ipanna 
pagi anakna, janah anak ipanna pagi orang 

tuana. Kuukum me kam janah kasa kalak si 


nggeluh denga Kukerapken ku belang-belang 
doni. 

Il Aku kap Dibata si nggeluh, TUHAN si 
Erdolat janah enda me katangKu, erkiteken 
icemarkenndu RumahKu alu kerina kejahaten 
ras perbahanenndu si ciga ateKu, emaka 
Kuruntuhken me kam, janah la sitik pe ateKu 
mekuah. 

12 Sepertelu pendudukndu mate pagi 
erkiteken penakit ras kelihen i bas kota 
e; sepertelu itampul alu pedang i darat 
kota, janah sepertelu nari Kukerapken gelah 
ibabaken angin jenari Kuelis-elis alu pedang. 

13 hanamindu me uga sangatna rawa ras 
pernembeh ateKu seh maka puas Kuakap. 
Kenca jadi si enda kerina, i je tek me kam o 
Jerusalem maka Aku, TUHAN, nggo ngerana 
man bandu erkiteken nembeh ateKu ngidah 
kinilapatuhenndu. 

14 Kerina kalak i negeri-negeri si lit i 
sekelewetndu nguru-nguru kam, janah kasa 
kalak si mentas pe nilah me. 

15Tupung Kuajar kam alu ukumen 
pernembeh ateKu si gara, kerina bangsa- 
bangsa sekelewetndu pe gentar: janah si e 
jadi pertenget bana. Ciga atena ngenehen 
kam emaka iuru-uruna kam. 

16 Kukeriken persedian panganndu janah 
inanamindu me uga suina kelihen, bali ras 

anak panah si ntelap si ipanahken man bandu 


lako ngkernepken kam. 

17 Kubahan kelihen, jenari kusuruh rubia- 
rubia si merawa munuh anak-anakndu, lako 
munuh kam Kusuruh penakit, perubaten seh 
ngamburken dareh, ras perang. Aku, TUHAN, 
nggo ngataken si enda." 


Ukumen man kalak si nembah berhala 


l Kata TUHAN seh man bangku nina, 

2"O manusia si ermasap-masap, 
tataplah kempak deleng-deleng Israel janah 
ernubuatlah kerna ukumen. 

3 Enda me katangKu, Aku TUHAN si Erdolat, 
janah suruhlah deleng-deleng Israel, uruk- 
uruk, embang-embang, ras baluren-baluren 
megikenca. Nehenlah, Kusuruh me sada 
pedang ngeradasken kerina ingan ersembah 
man gana-gana. 

4Batar-batar iruntuhken janah batar-batar 
ingan mpersembahken kumenen iperperken. 
Kerina kalak si ersembah ije, mate i lebe-lebe 
gana-gana e. 

> Merap Kubahan mait-mait kalak Israel, 
tulan-tulanna kukerapken i belang-belang 
batar-batar e. 

6 Kerina kota Israel ikernepken, maka kerina 
batar-batarna ras gana-ganana meipuk 
seh getem, batar-batar ingan kumenen 
iperperken, janah kasa si ibahanna masap 
kerina. 

1 Ijapa pe jelma ibunuhi, janah kasa kalak 


si nggeluh denga ngaku me maka Aku kap 
TUHAN. 

8 Tapi deba Kupulahi i bas pembunuhen e nari 
jenari Kupemerap ku tengah bangsa-bangsa, 

djanah i je me ia nggeluh jadi buangen. 

I je ingetna me Aku, janah ietehna maka 
nggo Kuukum ras Kupeteruk ia, erkiteken 
pusuhna nggo ngelupaken Aku, sabap ulin 
akapna nembah man berhalana asangken 
man bangKu. Emaka ciga atena ngenen dirina 
erkiteken kejahaten ras lagu langkahna si 
macik si nggo ilakokenna. 

10 jetehna me maka aku kap TUHAN, janah 
persinget si Kubereken e labo si sia-sia." 

ll Nina TUHAN si Erdolat, "Temtemilah 
bandu, serkokenlah! Ngandunglah erkiteken 
kerina kejahaten ras kerina si nggesuh si 
nggo ilakoken kalak Israel. Emaka mate me ia 
i bas perang, erkiteken kelihen, ras penakit. 

12 Kalak si ndauh kena penakit, kalak si 
ndeher mate i bas perang: kalak si tading 
denga mate erkiteken kelihen. Inanamina me 
uga sangatna pernembeh ateKu man bana. 

13 Mait amparen i tengah gana-gana i 
sekelewet batar-batar, merap i bas tep-tep 
uruk meganjang, i datas tep-tep deleng, 
iteruh tep-tep batang kayu si merabun 
bulungna, iteruh kayu si galang, i bas 
tep-tep ingan i ja itutungna persembahen- 

persembahen man gana-gana. Kenca si e 


kerina me kalak meteh maka Aku kap TUHAN. 

14 Sabap la banci lang Kuawatken tanKu, 
jenari Kukernepken negerina, seh maka 
melungen, mulai i gurun pasir selatan nari 
seh ku kota Ripla i Utara. Kasa kota-kota si 
liani kalak Israel la lit sada pe ketadingen. 
Kenca si e kerina me kalak metehsa maka 
Aku kap TUHAN." 


Lanai ndekahsa Israel ikernepken me 


l Kata TUHAN seh man bangku nina, 

2"O manusia si ermasap-masap, Aku 
TUHAN si Erdolat, janah enda me katangKu 
nandangi negeri Israel: Enda me kedungen 
man kerina negeri e! 

30 Israel, kam nggo dung. Inanamindu 
me pernembeh ateKu, perban Kuukum kam 
kerna kai si nggo ibahanndu. Kubalas man 
bandu kerina lagu langkahndu si melket. 

“La Kupelepas kam pulah janah la ateKu 
mekuah man bandu. Kuukum me kam 
erkiteken kerina perbahanenndu si melket e, 
gelah itehndu maka Aku kap TUHAN." 

5 Tole bagenda nina TUHAN si Erdolat, 
"Tambah tindih mara reh ndumpang kam. 

6 Nggo kam dung. Bene me kam. Nggo seh 
paksandu. 

7 Bene me kam, o kam kerina kalak si ringan 
i negeri e. Paksana nggo seh ija lanai lit 

pesta-pesta i bas batar-batar si i das deleng. 


Keguluten nari ngenca kerina. 

8 Genduari pedas me inanamindu uga 
sangatna rawangKu man bandu. Kuadili 
kam sue ras kai si nggo ilakokenndu, janah 
Kubalas man bandu kerina lagu langkahndu 
si melket. 

9 La kam Kupulahi, la ateKu mekuah 
man bandu. Kuukum me kam erkiteken 
perbahanenndu si melket, gelah ietehndu 
maka Aku kap TUHAN, janah Aku mesi 
ngukum kam." 

10 Wari cilaka nggo reh ku Israel. | jah 
ije nterem kalak si bunuh-bunuhen. 

Ukur meganjang nggo seh ku tampuk si 
meganjangna. 

11 Erkiteken perbahanen si kejam, nggo 
turah melala kejahaten. Kai pe lanai pagi lit 
tading i bas ia, subuk kebayaken bage pe 
kehagan ras kemulianna. 

12 Paksana nggo seh. Warina nggo ndeher 
i ja si erbinaga ras si nukur lanai lit ertina, 
erkiteken ukumen Dibata ndabuh man kerina 
kalak, apai pe la erndobah. 

13 La lit perbinaga si sempat ndatken kai 
si nggo idayakenna, sabap pernembeh ate 
Dibata engkenai kerina jelma. Kalak jahat la 
banci terkelin. 

14Terompet ersora, kerina kalak ersikap. 
Tapi la lit ise pe si lawes erperang, sabap 

pernembeh ate Dibata ngkenai kerina kalak, 


apai pe la erndobah. 


Ukumen erkiteken dosa-dosa Israel 


15| pasar-pasar rubati kalak, janah i bas 
rumah lit penakit ras kelihen. Kasa kalak si 
lit i bas juma mate erkiteken rubat, janah 
kalak si lit i kota mate erkiteken penakit ras 
kelihen. 

16 Deba lompat ku deleng-deleng desken 
ndukur si sengget i bas baluren. Kerina 
ndehereng erkiteken dosa-dosana. 

17 Tan kalak jadi kote, janah tiwenna nggirgir. 

18] pakena uis guni, dagingna pe nggirgir 
kerina. Takalna melinang erkiteken icukur 
janah kerina kalak ipeme-melaken. 

19 Emas ras pirakna ibenterkenna ku pasar- 
pasar desken menterken sampah-sampah, 
erkiteken subuk emas bage pe pirak la ngasup 
ngkelini ia tupung TUHAN nehken pernembeh 
AteNa. Sabap si e lanai terpake guna nehken 
sura-surana, la banci mesuri beltekna. Emas 
ras pirak nggo mabai ia kempak dosa. 

20 Mbarenda megah kal akapna kerna 
batu-batu permatana si mejile. Tapi erkiteken 
ipakena si e guna mahan gana-gana si ciga 
ate ngenenca, emaka ibahan TUHAN ertana e 
jadi sampah-sampah. 

21 Nina TUHAN, "Kupekendit dalan bangsa si 
deban ngerampok kam. Penjahat-penjahat 
muati kebayaken, jenari iliamina. 

22 Tupung RumahKu si meherga iliami, 


tupung perampok-perampok bengket ku bas 
jenari icemarkenna, sinik saja Aku. 

23 Kerinana serbut dingen rontang, negeri e 
dem alu pemunuh-pemunuh, janah i bas kota 
e melala kal si bunuh-bunuhen. 

24 Kusuruh ku jenda bangsa-bangsa si 
ganasna kal janah Kupediat iinganina 
rumahndu. Kalak si megegehna i bas 
kam bene ukurna tupung Kupelepas 
bangsa-bangsa e ngeliami ingan-inganndu 
ersembah. 

25 Reh me aru ate. Idaramindu kedamen, 
tapi ndigan pe la datndu. 

26 Mata itutupi mara si deban, janah 
berita-berita si la mehuli la erngadi-ngadi reh 
man bandu. Meseksek pemindonndu man 
nabi-nabi gelah ernubuat, tapi la ia ngasup. 
Imam-imam pe la lit si man ajarenkenna man 
bangsa e, janah pertua-pertua Ia lit pedah si 
man berenkenna. 

27 Raja erceda ate, anak raja peltep 
pengarapenna, janah bangsa e kerina nggirgir 
perban biarna. Kuukum kam erkiteken kai 
si nggo ilakokenndu, janah Kusalahken kam 
bagi kam nggo nalahi kalak. Arah e teridah 
man bandu maka Aku kap TUHAN." 

GPENGENEHENEN ESEKIEL SI 
PEDUAKEN KERNA DI BATA 8:1-10:229 io 
Penembahen berhala i Jerusalem 


9 ll bas wari pelimaken, bulan si 
peenemken, tahun si peenemken kenca 
kami i bas pembuangen, peminpin- peminpin 
kalak si ibuang i Juda nari, kundul ras aku i 
bas rumahku. Emaka rempet aku ikuasai tan 
TUHAN si Erdolat. 

2 Kutare ku datas, janah kuidah sada si 
tempasna bagi manusia. | bas awakna nari 
ku teruh teridah bagi api, janah i bas awakna 
nari ku das erkilat-kilat bagi tembaga si ipelas 
alu kertas pasir. 

3|dadakenna man bangku si tempasna 
bagi tan, jenari itangkapna bukku. Kenca 
bage i bas pengenehenen enda Kesah Dibata 
ngangkat aku meganjang jenari IbabaNa aku 
ku Jerusalem, ku pintu gerbang si arah utara. 
| je lit sada gana-gana si nembeh kal ate 
Dibata ngenenca. 

41 bas ingan e teridah man bangku terang 
si mesilo tandana Dibata nu Israel reh kuje, 
bali ras kuidah tupung aku i tepi Lau Kebar. 

> Nina Dibata man bangku, "O manusia si 
ermasap-masap tataplah ku utara." Kutatap 
ku utara, janah deherken batar-batar si lit i 
duru pintu gerbang e kuidah gana-gana si 
nembeh kal ate Dibata ngenenca. 

6 Nina Dibata man bangku, "O manusia si 


ermasap-masap, idahndu ka nge kai si jadi? 
Perdiatekenlah perbahanen-perbahanen si 
melket si ilakoken kalak Israel i jenda, si 
erbahanca Aku lalap reh dauhna i bas inganKu 
si Badia e nari. Nandangi idahndu denga me 
tole perkara-perkara si ndauh melketen asa 
si enda." 

7 Kenca bage IbabaNa aku ku dalan bengket 
ku kesain Rumah Pertoton, jenari IcidahkenNa 
man bangku sada lubang i bas tembok. 

8 Nina man bangku, "Nusuklah kam arah 
lubang e," jenari kuidah sada pintun. 

9Nina man bangku, "To ku bas janah 
pernehenlah kejahaten ras perbahanen si 
macik si ilakokenna ije." 

10 Fmaka bengket aku, janah kuidah 
dingdingna dem alu gambar nipe ras 
rubia-rubia si deban si ipantangken, bage 
pe barang-barang si deban si isembah kalak 
Israel tupung si e. 

11 Peminpin-peminpin kalak Israel lit 
pitupuluh kalak ije, ikut pe Jahasanya anak 
Sapan. Sekalak-sekalak njemak ingan nutung 
kumenen, janah cimber kumenen ndai erdipul 
ku das. 

12 'sungkun Dibata aku nina, "O manusia 
si ermasap-masap, ma nggo idahndu kai 
si ibahan peminpin-peminpin Israel e alu 
erbuni-buni? Kerina ia sanga nembah 
man sada ingan si dem alu gana-gana. 

Alasenna eme, 'TUHAN labo ngidah kita. Nggo 


ItadingkenNa negeri enda.'" 

13 Kenca bage nina ka TUHAN man bangku, 
"Idahndu denga me tole perbahanenna si 
termelketen asa si enda." 

14 Emaka IbabaNa aku ku pintu gerbang si 
arah utara Rumah Pertoton. I je IcidahkenNa 
man bangku piga-piga kalak diberu sangana 
nangisi kematen dibata-dibata Tammus. 

15 IsungkunNa aku nina, "Ma nggo idahndu 
e? Idahndu denga me tole perbahanen si 
termelketen asa si e." 

16 Emaka IbabaNa aku ku kesain si i tengah 
Rumah Pertoton. Deherken dalan bengket ku 
bas ingan si badia, kelang-kelang batar-batar 
ras labah, lit i je kira-kira dua pulu lima kalak 
dilaki. Ipudikenna ingan si badia e, mungkuk 
ia ku Timur lako nembah man matawari si 
sangana nangkih. 

17 Ikataken TUHAN man bangku nina, "O 
manusia si ermasap-masap ma nggo idahndu 
e? Kalak Juda enda la puas alu ngelakoken 
kerina perbahanen si melket si nggo idahndu 
e saja: la puas akapna arah ngelakoken 
pemerasen i belang-belang negeri e, tapi 
arus ka kepe ia reh ku Rumah Pertoton enda 
ngelakoken si e kerina, si mahanca tambah 
kal ateKu nembehna. Nehenlah uga sangatna 
penggombangina Aku alu dalan si macikna 
kal. 

18 Erkiteken si e inanamina me uga sangatna 


pernembeh ateKu man bana. La Kupulahi ia, 
janah la sitik pe ateKu mekuah man bana. 
Serko-serko me ia ertoto man bangKu asa 
gangna, tapi la Aku nggit megikenca." 


Jerusalem iukum 


l Kenca bage kubegi Dibata erlebuh alu 
sora megang nina, "Mari o kam kerina si 
ngukum kota e, baba senjatandu." 

2 Emaka minter reh enem kalak dilaki arah 
pintu gerbang si arah utara Rumah Pertoton, 
sekalak-sekalak maba senjatana. Radu ras 
kalak ndai lit sekalak dilaki, uisna linen, 
ibabana perkakasna guna nurat. Reh ia kerina 
jenari tedis deherken batar-batar tembaga e. 

3 Kenca bage sinalsal si mesilo tandana 
Dibata Israel lit i je, nangkih i bas kerubim e 
nari, jenari pindah i bas inganna si gel-gel e 
nari ku dalan bengket ku Rumah Pertoton e. 
Jenari erlebuh TUHAN man kalak si ruis linen 
ndai nina, 

4 "To siar-siari kerina kota Jerusalem, janah 
tamaken capna i perdempaken tep-tep kalak 
si erndele ate ras susah erkite-kiteken kerina 
perbahanen si macik si ilakoken i bas kota e." 

> Emaka kubegi ka Dibata ngerana man 
kalak si debanna nina, "Ikutken ia niar-niar 
kota e; bunuh, ula sada pe pulahi, ula ise pe 
atendu mekuah. 

6 Bunuh kerina tua-tua, anak perana, 


singuda-nguda, pernanden, bage pe 
danak-danak. Tapi ula kuit kalak si lit capna 
| perdempakenna. Benakenlah i jenda, i bas 
RumahKu enda nari." Emaka ibenakenna 
munuhi peminpin-peminpin si tedis i bas 
Rumah Pertoton e. 

7 Nina Dibata man kalak ndai, "Bahanlah 
maka Rumah Pertoton e keliamen. Demilah 
kesainna alu. Benakenlah!" Emaka ibenaken 
kalak ndai me munuhi i bas kota. 

8 Tupung pemunuhen e sangana erdalan, 
aku sisada ngenca i je. Nembah aku, ayongku 
seh ku taneh janah kuserkoken ningku, "O 
TUHAN si Erdolat, nembeh kal kin AteNdu 
man Jerusalem seh maka IbunuhiNdu AteNdu 
kerina kalak si tading i Israel?" 

9 Erjabap Dibata nina, "Kalak Israel ras 
Juda mbelin kal dosana. Munuh dahinna i 
belang-belang negeri e, janah idemina kota 
Jerusalem alu kejahaten. Ikatakenna maka 
Aku, TUHAN, nggo nadingken negerina janah 
la Kuidah ia. 

10 Fmaka Ia ateKu mekuah man bana: uga 
perbahanenna man kalak si deban, bage ka 
me perbahanenKu man bana." 

ll Kenca bage dilaki si ruis kain linen ndai 
mulih, jenari ikatakenna man TUHAN nina, 
"Nggo kudalanken PerentahNdu." 


Yehezkiel 10.11 7 25 


Kemulian TUHAN 
nandangi Rumah Pertoton 


10 1 Kutare ku das langit-langit si lit i babo 
takal kerubim e, janah kuidah lit sada 
si tempasna bagi kursi kinirajan si i bahan i 
bas batu sapir nari. 

2 Nina Dibata man kalak si ruis kain linen 
ndai, "To dahi ku kelang-kelang roda-roda si lit 
i teruh kerubim e, janah buat ije sengkerauk 
arang si gara. Kenca bage caburkenlah arang 
e ku kota e." Kuperdiateken ia lawes. 

3 Kerubim ndai sangana tedis arah selatan 
Rumah Pertoton tupung dilaki si ruis kain 
linen ndai bengket ku teruh kerubim e. Emaka 
lit embun ndemi kesain Rumah Pertoton. 

4Sinalsal si mesilo, tanda TUHAN lit ije, 
mbincar i bas kerubim e nari, jenari pindah ku 
dalan bengket Rumah Pertoton e. Kenca bage 
Rumah Pertoton e dem alu embun, janah 
kesainna dem alu sinalsal si terang. 

> Sora kabeng kerubim ndai terbegi seh ku 
kesain si arah darat: bagi sora Dibata si Mada 
Kuasa tempasna. 

6 Tupung iperentahken TUHAN kalak si ruis 
kain linen ndai muat api i bas kelang-kelang 
roda si lit i teruh kerubim e, minter ia bengket 
jenari tedis deherken sada roda. 

! Sada i bas kerubim ndai nari ndadaken 
tanna ku api si lit i kelang-kelang kerubim e 
kerina, jenari ibuatna arang, itamakenna ku 

arang e, jenari lawes ia. 

8 Kuidah maka kerina kerubim ndai lit tanna 
bagi tan jelma i teruh kabengna. 

9 Kuidah ka pe maka empatna kerubim e 
lit sada roda iduruna. Roda si empat e seri 
kerina, janah erkilat-kilat bagi batu permata 
si mejile. Kenca bage i tengah-tengah tep-tep 
roda lit ka sada roda si deban, siku percibalna. 

10 (Yeh 10:9) 

ll Emaka adi erdalan kerubim e, banci ia 
erdalan kempak apai pe, alu la pada erkusur. 
Ras-ras ia kerina erdalan ku ja saja pe atena, 
janah la perlu ia erkusur. 

12 Dagingna, gurungna, tanna, kabengna, 
bage pe rodana, kerina dem alu mata. 

13 Roda enda kerina seri ras si nggo kuidah i 
bas pengenehenen si pemena. 

14Tep-tep kerubim lit empat ayona. Si 
pemena bagi ayo jenggi lembu, si peduaken 
bagi ayo jelma, si peteluken bagi ayo singa, 
janah si peempatken bagi ayo rajawali. 

15 Kerubim e kap si kuidah i tepi Lau Kebar 
mbarenda. Adi ikirbangkenna kabengna, 
kabang ia ku das, tah kabang ku lebe, adi 
ngadi ia, roda ndai tetap ngikut, sabap 
kerubim ndai engkuasaisa. 

16 (Yeh 10:15) 

17 (Yeh 10:15) 

18 Kenca bage sinalsal si mesilo, tanda 
TUHAN lit i je, nadingken dalan bengket ku 

Rumah Pertoton e, jenari lawes ku sada ingan 


i babo kerubim e. 

19 | kirbangkenna kabengna, jenari kabang ia 
| doni nari tupung aku ngenenca, janah roda 
ndai pe ikut kerina rassa. Ngadi ia kentisik 
i bas pintu gerbang si arah kenjulu Rumah 
Pertoton, janah sinalsal si mesilo e teridah i 
babona. 

20 Kutandai maka kerubim e, eme kerubim si 
kuidah i teruh Dibata nu Israel i Lau Kebar. 

21Tep-tep kerubim lit empat ayona, empat 
kabengna, tan si seri ras tan jelma lit i teruh 
tep-tep kabengna. 

22 Ayona bali kal ras ayo si nggo kuidah 
mbarenda i tepi Lau Kebar. Tep-tep kerubim 
pinter perdalanna ku lebe. 


Ukumen man Jerusalem 


1 1 ' Kesah Dibata ngangkat aku, 

jenari IbabaNa aku ku kerabangen 
Rumah Pertoton si arah kenjulu. Deherken 
kerabangen e kuidah dua pulu lima kalak 
dilaki, ikut pe Jakasanya anak Asur ras Pelaca 
anak Benaya. Kalak enda duana peminpin 
bangsa e. 

2 Nina Dibata man bangku, "O manusia si 
ermasap-masap, kalak enda kerina erbahan 
rencana-rencana si jahat janah iberekenna 
pedah si la mehuli man kota enda. 

3Nina, 'Pedas nge kita majekken rumah 
mulihi. Sabap kota enda bali kap ras kudin, 

janah kita desken daging i bas kudin e: 


emaka kita labo banci kena api.' 

4Genduari, o manusia si ermasap-masap, 
nubuatkenlah ukumenna." 

3 Kesah TUHAN engkuasai aku, jenari isuruh 
TUHAN aku nehken berita enda man bangsa 
e, "O bangsa Israel, Kueteh nge kai si 
ikatakenndu ras si irencanakenndu. 

6 Nggo seh kal lalana jelma ibunuhindu i bas 
kota enda, seh maka pasar-pasar dem alu 
mait. 

7 Erkiteken si e, enda me katangKu, Aku, 
TUHAN si Erdolat, nandangi kam. Tuhu kota 
enda desken kudin, tapi kai kin daging e? 
Daging e, eme mait kalak si nggo ibunuhindu. 
Kam lanai pagi i jenda, sabap Kuambekken 
kam ndarat i bas kota enda nari! 

8 Ma mbiar kin kam nandangi pedang? Kalak 
si erpedang me Kubaba lako merangi kam. 

9 Kubaba kam ndarat i bas kota enda nari 
jenari Kubereken man bangsa si deban. Nggo 
Kuputusken ukumenndu ukumen mate, 

10 emaka mate me kam i bas perang i bas 
negerindu. Arah si e ieteh kalak me kerina 
maka Aku kap TUHAN. 

11 Kota enda labo pagi engkawali kam bagi 
kudin ngkawali daging si lit i bassa. Kuukum 
kam aminna i ja pa pe kam i bas negeri Israel. 

12J enari ietehndu me maka Aku kap 
TUHAN janah Kuukum kam erkiteken 
ilanggarndu peraturen-peraturenKu dingen la 


| | Yehezkiel 11.131 17 29 

ngikutken adat kebiasan negeri-negeri si lit i 
sekelewetndu." 

13Tupung aku melasken nubuat enda ndai, 
rempet mbulak Pelaca, mate ia. Emaka 
nembah aku, ayongku seh ku taneh janahku 
serko ningku, "Andiko, TUHAN si Erdolat, 
IbunuhNdu kin atendu kerina kalak si tading i 
Israel?" 


Padan Dibata man kalak si ibuang 


14 Kata TUHAN seh man bangku nina, 

15"O manusia si ermasap-masap, kalak 
si ringan i Jerusalem ncakapken kam ras 
senina-seninandu kalak Israel si sangana i bas 
pembuangen. Nina, 'Kalak buangen e nggo 
ndauhsa inganna maka ia banci ersembah 
man TUHAN i Jerusalem enda. TUHAN nggo 
mereken taneh enda man sikerajangenta!' 

16 Genduari turikenlah man teman-temanndu 
si ibuang kai si Kukataken enda. Aku nge 
si Mahanca ia ringan i tengah-tengah 
bangsa-bangsa si ndauh dingen Kupemerap 
ia i bas negeri-negeri si deban. Amin bage gia 
kidekah ia ringan i bas negeri inganna ibuang 
e, Aku nemani ia. 

17 Emaka kataken man bana katangKu, Aku 
TUHAN si Erdolat. Kataken man bana maka 
Kupepulung nge ia i bas negeri-negeri e nari, 
jenari Kubereken man bana mulihi taneh 
Israel e. 

18 Kenca ia mulih, arus maka iambekkenna 


kerina gana-gana si macik dingen si ciga 
ateKu, si ijumpaina. 

19 Kubereken me man bana pusuh si mbaru 
ras perukuren si mbaru. Kuagui pusuhna si 
piher bagi batu, jenari Kusambari alu pusuh 
si patuh man bangKu. 

20 Kenca bage ipatuhina me peraturen- 
peraturenKu janah alu tutus iikutkenna 
perentahKu. la jadi bangsangKu janah Aku 
jadi Dibatana. 

21Tapi Kuukum me kalak si ersembah 
man gana-gana si macik dingen si ciga 
ateKu. Kuukum me ia erkiteken kai si nggo 
ilakokenna." Enda me kata TUHAN si Erdolat. 


Kemulian Dibata nadingken Jerusalem 


22 | benaken kerubim ndai me kabang, janah 
roda ndai pe kerina ikut rassa. Sinalsal si 
mesilo tanda Dibata nu Israel lit i je, teridah 
ersinalsal i babo kerubim e. 

23 Kenca bage sinalsal si mesilo e lawes 
nadingken kota e janah pindah ku sada 
deleng si lit arah kenjulu. 

24| bas pengenehenen e Kesah Dibata 
ngangkat aku, jenari IbabaNa mulih ku 
pembuangen i Babilon. Kenca bage masap 
pengenehenen e, 

25jenari kuturiken man kalak buangen e kai 
si nggo icidahken TUHAN man bangku. 


Yehezkiel 12.11 7 31 


Nabi Esekiel jadi sekalak pengungsi 


1 2 1 Kata TUHAN seh man bangku nina, 

2"O manusia si ermasap-masap kam 
ringan i tengah-tengah bangsa pemberontak. 
Lit matana tapi kai pe la idahna: lit 
cupingna tapi kai pe la ibegina, erkiteken ia 
pemberontak. 

3 Emaka genduari, o manusia si ermasap- 
masap, sanga wari siang denga susunlah 
barang-barangndu i bas sada bungkusen bagi 
semalna ilakoken sekalak pengongsi. Kenca 
bage i lebe-lebe kalak kerina bahanlah sada 
lubang i bas dingding rumahndu. Ope denga 
gelap wari, berkatlah kam sanga kerina kalak 
ngidahsa. Ndaratlah kam i bas rumahndu nari 
arah lubang ndai, janah persanlah bungkusen 
e i bas barandu. Berkatlah mentasi berngi si 
gelap: janah tutupilah matandu seh maka la 
idahndu dalan si ibentasindu. Pelepas kerina 
kalak Israel ngidah kai si ilakokenndu e, 
gelah e jadi sada persinget man bana, maka 
igejapna ia bangsa pemberontak." 

4(Yeh 12:3) 

5 (Yeh 12:3) 

6 (Yeh 12:3) 

TEmaka kulakoken kai si isuruh TUHAN e. 
| bas wari e kubungkus barang-barangku 
bali ras si ibahan pengongsi, janah karaben, 
nandangi gelap wari, Kubahan sada lubang 
i bas dingding alu tanku, jenari ndarat aku. 

Sanga kerina kalak ngidahsa, kupersan 


bungkusen ndai i bas barangku jenari berkat 
aku. 

8 Pepagina, seh kata TUHAN man bangku 
nina, 

9"0 manusia siermasap-masap, genduari 
kalak Israel si pemberontak e nungkun- 
nungkun man bandu kai si ilakokenndu 
e. 

10 Erkiteken si e, turikenlah man bana 
katangKu, Aku, TUHAN si Erdolat. Berita enda 
man raja si erkuasa i Jerusalem bage pe man 
kerina kalak si ringan ije. 

ll Kataken man bana maka kai si nggo 
ilakokenndu e, eme sada tanda kerna kai 
si nandangi jadi man bana. Nandangi jadi 
pengongsi ras jadi tabanen me ia kerina. 

12 Raja si merentah ia genduari, Ia banci lang 
ipersanna me bungkusenna i bas baranna 
arah berngi si gelap jenari lompat ia arah 
lubang si ibahan kalak e i bas tembok. 
Itutupna me matana emaka Ia idahna ku ja ia 
lawes. 

13 Tapi Kupebelang pagi jalangKu janah 
Kutangkap ia alu e. Kenca bage Kubaba ia ku 
kota Babil, janah ije me ia mate, tapi kota e 
la idahna. 

14 Kerina singiani istanana bage pe 
penasehatna ras pengawalna, Kupemerap 
ku jah ku je, janah idarami kalak ia lako 
munuhsa. 

bangsa i negeri-negeri si deban, ietehna me 
maka Aku kap TUHAN. 

16 pPiga-piga kalak i bas ia Kuselamatken i bas 
perang e nari, gelah i tengah bangsa-bangsa 
e igejapna uga cigana ateKu nandangi 
perbahanen si nggo ilakokenna, gelah iakuina 
maka aku kap TUHAN." 


Nabi Esekiel nggirgir 

17 Kata TUHAN seh man bangku nina, 

18"O manusia si ermasap-masap, nggirgirlah 
kam alu gentar ras mbiar tupung kam man 
ras minem. 

19 Kataken man kerina bangsa emaka 
enda me berita i bas TUHAN si Erdolat nari 
nandangi kalak Jerusalem si ringan denga i 
bas tanehna. Nggirgir me ia alu gentar dingen 
mbiar tupung ia man ras minem. Tanehna 
jadi lume dingen terulang, erkiteken kasa 
kalak si ringan i je nggeluh alu la bujur. 

20 Kota-kota si genduari meriah ikernepken 
me, janah juma-juma isalihken jadi taneh 
terulang. Jenari itehna me maka Aku kap 
TUHAN." 


Kuan-kuan si mehuli 

ras berita si Ia mehuli 
21 Kata TUHAN seh man bangku nina, 
22" manusia si ermasap-masap, ngkai 
maka rusur ibelasken kalak Israel kuan-kuan 

nubuat kerina sia-sia?' 

23 Genduari kataken man bangsa e kai 
jabapKu, Aku, TUHAN si Erdolat, kerna si 
e. Kumasapken me kuan-kuan si bage, 
janah ndigan pe lanai ibelasken i Israel. Jadi 
gancihna eme: Paksana nggo seh, janah jadi 
me bagi si inubuatken! 

24| tengah-tengah bangsa Israel ndigan pe 
lanai lit pengenehenen si la tuhu tah nubuat 
si papak. 

25 Aku, TUHAN si Erdolat, ngerana man bana, 
janah kai si Kukataken la banci la jadi, janah 
lanai ipelawen-lawen. | bas paksa geluhndu 
Kusehken kerina kai si nggo Kusingetken man 
bandu." Bage nina TUHAN si Erdolat. 

26 Kata TUHAN seh man bangku nina, 

21"O manusia si ermasap-masap, kalak 
Israel erpengakap maka nubuatndu e ndekah 
denga kal maka jadi. 

28 Fmaka katakenlah katangKu enda man 
bana, 'Lanai bo ipelawen-lawen. Kai si nggo 
Kukataken la banci lang jadi." Bage nina 
TUHAN si Erdolat." 


Nubuat kerna nabi-nabi si perguak 


13 l Kata TUHAN seh man bangku nina, 
2"O manusia si ermasap-masap, 
nubuatkenlah ukumen nandangi nabi-nabi 
Israel si mahan-mahani nubuatna jine. Suruh 
ia megiken kata TUHAN." 

nabi-nabi si motu e! Ia ernubuat rikutken 
sura-sura ukurna, dingen pengenehenen si 
ibahan-bahanina. 

40 bangsa Israel, nabi-nabindu sitik pe 
la erguna, bali ras serigala si tading i bas 
runtuhen kota. 

>La ia erjaga i bas ingan tembok si nggo 
runtuh janah la ipehulina pe tembok si 
nggo runtuh e. Erkiteken si e Israel la 
terperentahken adi reh pagi perang tupung 
wari TUHAN. 

6 Pengenehenenna la tuhu, janah nubuatna 
pe guak. Ikatakenna maka katangKu nge si 
ipesehna, tapi situhuna labo lit ia Kusuruh. 
Kuga banci seh bagi si inubuatkenna? 

7 Kukataken man bana, 'Pengenehenenndu 
e labo tuhu, janah nubuatndu e guak nge. 
Ikatakenndu maka katangKu si ibelaskenndu, 
tapi Aku la pernah ngerana man bandu." 

8 Erkiteken si e TUHAN si Erdolat ngataken 
man bana kerina, "Katandu e labo tuhu, janah 
pengenehenenndu guak nge. Emaka Kulawan 
kam. 

9Kuukum me kerina nabi-nabi si 
pengenehenenna palsu dingen nubuatna 
mabai kalak papak. Lanai banci kam 
ikut mereken keputusen i bas runggun 
bangsangKu: gelarndu lanai isuratken i 
bas gelar-gelar bangsa Israel: ndigan pe 

ietehndu me maka Aku kap TUHAN si Erdolat. 

10 Kam mabai bangsa e papak alu ngataken 
maka kerinana nge sikap. Kepeken situhuna 
sitik pe labo sikap. BangsangKu majekken 
tembok alu batu si longgar-longgar, jenari reh 
ka kam engkapurisa. 

110 nabi-nabi palsu, nandangi runtuh me 
tembokndu e. Kupesusur me udan meder, 
udan baho ndabuh ku je, janah angin meter 
ngembuskenca. 

12 Emaka runtuh me tembok e, jenari kerina 
kalak ngataken maka labo lit gunana tembok 
e ikapuri." 

13 Genduari, enda me si ikataken TUHAN si 
Erdolat, "Erkiteken nembehna ateKu, Kusuruh 
me angin meter, udan meder, ras baho 
engkernepken tembok e. 

14 Kuruntuhken ateKu tembok si ikapurindu 
e, kuperperken, janah palasna nari ngenca 
Kupediat tading. Runtuh me ia janah mate 
kam ibulakina. Kenca bage ietehndu me 
kerina maka Aku kap TUHAN. 

15Tembok e ras si ngapursa, inanamindu 
me uga sangatna rawangKu. Kenca bage 
Kukataken man bandu maka tembok e nggo 
getem, bali ras kam si ngapursa, 

16 nabi-nabi si perguak, si ngataken man 
Jerusalem maka kerina nge sikap, ija si 
tuhuna kai pe la sikap," bagen nina TUHAN si 
Erdolat. 

Nubuat kerna cilaka si nandangi reh 
man nabi-nabi palsu diberu 


17 Nina TUHAN, "Genduari, o manusia si 
ermasap-masap, perdiatekenlah diberu- 
diberu si lit i tengah-tengah bangsandu si 
erbahan nubuat. Ernubuatlah kam kerna 
ukumen," 

18 janah kataken man bana katangKu, Aku 
TUHAN si Erdolat nindu, "Cilaka me kam o 
diberu tukang nubuat! Itamakenndu ajimat 
i bas pergelangen tan kalak kerina, bage 
pe tudung penangkal i bas takal kalak, 
gelah alu si e banci ikuasaina geluh kalak si 
deban. Atendu engkuasai pate-geluh bangsa 
Dibata janah ipakendu kuasandu guna 
kepentingenndu jine. 

19 Ikaruskenndu Dibata i lebe-lebe BangsaNa 
lako ndatken piga-piga ngkerauk gandum 
ras piga-piga ncepik roti. Ibunuhndu kalak 
si la ersalah, janah kalak si patut mate 
ipelepasndu nggeluh. Guna si e iguakindu 
bangsa Dibata janah tek ka ia man bandu." 

20 Emaka genduari bage nina TUHAN si 
Erdolat, "Ciga ateKu ngidah ajimat-ajimat 
si ipakendu i bas pergelangen tanndu e, 
sabap alu si e atendu engkuasai pate geluh 
bangsangKu. Emaka Kusintapken nge pagi e 
i bas tanndu nari jenari Kubebasken kalak si 
ikuasaindu e. 

21 Kusintapken me tudung penangkalndu 


janah Kubere bangsangKu pulah i bas 
kuasandu nari seh rasa lalap. Kenca bage 
itehndu me maka aku kap TUHAN." 

22 "Alu kata guak si iturikenndu ceda 
ibahanndu kalak si bujur ukurna, selangsa 
Aku jine la ateKu ceda. Kalak jahat la 
ipelepasndu mperobahi lagu langkahna gelah 
ula ia terkelin. 

23 Erdandanken si e pengenehenndu si palsu 
ras nubuatndu si papak e genduari ipengadi. 
Kupulahi bangsangKu i bas kuasandu nari, 
gelah itehndu maka Aku kap TUHAN." 


Ukumen nandangi kalak 
si nembah berhala 
1 Piga-piga kalak peminpin Israel 

14 reh nungkun Aku kerna kai peraten 
TUHAN. 

2 Kenca bage seh kata TUHAN man bangku 
nina, 

319 manusia si ermasap-masap, kalak 
enda kerina nggo ngendesken pusuhna 
man berhala-berhala janah ipelepasna 
berhala-berhala mabai ia kempak dosa. 
Akapna kin nggit Aku ngaloi penungkunenna 
e? 

4Genduari kataken man bana katangKu, Aku 
TUHAN si Erdolat. Kasa kalak Israel si nggo 
ngendesken pusuhna man berhala-berhala 
janah iberena dirina ibabai berhala e lako 

erbahan dosa, jenari reh ia nungkun kempak 


sekalak nabi, idatca me jabapna i bas Aku 
nari, eme jabap si patut ialokenna i bas 
berhala-berhala e nari. 

> Kerina berhala-berhala e erbanca nilah 
kalak Israel i bas Aku nari, tapi alu jabapKu e 
mbera-mbera bangsangKu banci mulihi patuh 
man bangKu. 

6 Dage genduari turikenlah man kalak Israel 
kai katangKu, Aku TUHAN si Erdolat. Jeralah 
janah tadingken berhalandu si ciga ateKu e. 

7 Adi lit kalak Israel tah bangsa si deban 
si ringan i tengah-tengah bangsa Israel 
nadingken Aku jenari isembahna berhala, 
janah kenca bage reh ia nungkun sekalak 
nabi, maka Aku jine me si njabapsa. 

8 Kulawan ia janah Kubahan ia jadi usihen 
man kalak si deban. Kupeserap ia i bas 
bangsangKu nari, gelah ieteh bangsangKu 
maka Aku kap TUHAN. 

9 Adi sekalak nabi erguak seh maka 
iberekenna jabap si salah, si e jadi erkiteken 
Aku, TUHAN, nggo erguak man bana. Emaka 
Kupeserap ia i bas bangsa Israel nari. 

10 Subuk nabi bage pe kalak si nungkun nabi 
e duana ndatken ukumen si seri. 

I1 Sj e Kulakoken gelah kalak Israel ula 
nadingken Aku, janah gelah ula icemarkenna 
bana alu dosana. Alu bage bangsa Israel 
tetap jadi bangsangKu janah Aku Dibatana." 
Bagenda me nina TUHAN si Erdolat. 

Nuah, Daniel ras Jop 


12 Kata TUHAN seh man bangku nina, 

13"O manusia si ermasap-masap, adi lit sada 
negeri erdosa janah lanai patuh man bangku, 
emaka Kuukum negeri e. Kukernepken 
persedian panganna, Kutamaken ku je 
kelihen, janah Kubunuh subuk manusia bage 
pe asuh-asuhenna. 

14 Aminna pe Nuah, Daniel, ras Jop ringan i 
je, kiniulin kalak si telu e erguna lako ngkelini 
geluhna saja ngenca. Bagenda me nina 
TUHAN si Erdolat. 

15 Banci ka nge Kusuruh ku je rubia-rubia si 
merawa njerngem rayatna, seh maka negeri 
e dem alu kebiaren janah ise pe la pang 
mentas arah e. 

16 Aminna pe Nuah, Daniel, ras Jop ringan 
ije maka erkiteken Aku, Dibata si nggeluh, 
TUHAN si Erdolat, teluna ia labo ngasup 
ngkelini anak-anakna jine pe. Geluhna jine 
ngenca terkelinisa, janah negeri e salih me 
jadi taneh si terulang. 

17 Banci ka pe Kubaba perang ku negeri 
e, janah Kutamaken ka je pedang si ntelap 
lako ngkernepken subuk manusia bage pe 
asuh-asuhen. 

18 Aminna pe Nuah, Daniel, ras Jop ringan i 
je, maka erkiteken Aku, Dibata si nggeluh, 
TUHAN si Erdolat, tehna ia labo ngasup 

ngkelini anakna jine pe, tapi geluhna saja 
ngenca terkelinisa. 

19 Banci ka pe Kutamaken ku negeri e 
penakit laya-laya, janah erkiteken nembehna 
ateKu, melala mate subuk manusia bage pe 
asuh-asuhen. 

20 Aminna pe Nuah, Daniel, ras Jop ringan i 
je, maka erkiteken Aku, Dibata si nggeluh, 
TUHAN si Erdolat teluna ia labo ngasup 
ngkelini anakna jine pe. Kiniulin kalak e, 
ngasup ngkelini geluhna saja nge ngenca." 

21 Enda me kai si ikataken TUHAN si Erdolat, 
"Kudabuhken me empat ukumen si mberatna 
kal ku Jerusalem lako ngkernepken subuk 
manusia bage pe asuh-asuhen. Ukumen e, 
eme: kelihen, perang, rubia-rubia si merawa, 
ras penakit laya-laya. 

22 Kune lit kalak si pulah janah ngasup 
ngekelini anak-anakna, perdiatekenlah ia 
tupung reh ku kam. Nehenlah uga jahatna 
ia, janah teklah kam maka ukumen si 
Kudabuhken ku Jerusalem e, bujur kap. 

23) enari iertindu ka pe maka cukup nge 
alasen kerna kai si nggo Kulakoken e." 
Bagenda me nina TUHAN si Erdolat. 


Anding-andingen kerna batang anggur 


1 l Kata TUHAN seh man bangku nina, 
5 2"O manusia si ermasap-masap, 
lit kin kelebihenna kayu batang anggur i 

bas kayu-kayu si deban si seri buahna ras 


anggur? 

3Terpake kin akapndu kayuna e jadi 
sangketen kailah gia? 

4Kayu batang anggur jadi ranting ngenca 
lakonna. Janah adi ujung-ujungna nggo 
meseng, | tengah nggo raci, banci denga kin 
jadi kailah gia? 

3 Ope denga meseng pe la erguna, apai 
denga ka kenca meseng dingen raci, tentu 
lebih la erguna ka." 

6 Genduari bagenda nina TUHAN si Erdolat, 
"Bali ras sada batang anggur si ibuat i bas 
kerangen nari jenari iciluk, bage me kalak si 
ringan i Jerusalem kubuat, 

1 jenari Kuukum. Aminna pe nggo pulah ia 
i bas api nari, genduari alu api ka nge ia 
ikernepken. Kenca Kuukum ia, ietehndu me 
maka Aku kap TUHAN. 

8 Kalak e lanai patuh man bangKu, emaka 
negeri e Kubahan jadi taneh si terulang." 
Bage nina TUHAN si Erdolat. 


Jerusalem kota si Ia patuh 


16 1 Kata TUHAN seh ka man bangku nina, 
2"O manusia si ermasap-masap, 
tuduhkenlah man Jerusalem uga macikna 
perbahanenna." 

3TUHAN si Erdolat nuruh aku nehken KataNa 
enda man Jerusalem nina, "O Jerusalem, kam 

tubuh i negeri Kanan. Bapandu kalak Amori 


janah nandendu kalak Heti. 

4Tupung kam tubuh Ia lit kal si ka ngkeret 
tinali pusungndu, la lit si peridi tah si 
engkuningi kam alu sira, janah Ia lit si maluti 
kam alu uis. 

>La lit kalak si erkuah ate man bandu lako 
ndalanken si e kerina. Tupung kam tubuh Ia 
lit ise pe si erkeleng ate man bandu: kam 
iambekken ku tengah mbalmbal. 

6 Kenca bage mentas Aku, janah Kuidah kam 
ketepper-ketepper i bas darehndu, tapi la 
Kupelepas kam mate. 

! Kubuat lau, jenari Kuburihi dareh si leket 
i bas dagingndu. Kuminaki dagingndu alu 
minak saitun. Kupebelin-belin kam desken 
sinuan-sinuan si mehumur. Gedangndu 
tambah, dagingndu mbelin timbas, kam nggo 
jadi singuda-nguda. Tentenndu jadi mburnis, 
bukndu nggedang, tapi kam manjang-anjang. 
Tupung mentas Aku, Kuidah maka nggo seh 
paksana turah atendu ngena. Kupakeken 
jubahKu ku dagingndu si manjang-anjang 
e, janah erpadan Aku maka Kukelengi kam. 
Labo terjeng je saja, tapi kubahan iketen 
padan perjabun ras kam, emaka kam jadi 
sikerajangenKu." Bage nina TUHAN si Erdolat. 

8 (Yeh 16:7) 

9 (Yeh 16:7) 

10 "Kenca bage Kupakeken man bandu baju 
gaun si ersulam, sepatu kulit si mejile kal, 

pengiket takal i bas kain linen nari, bage pe 


jubah sutra. 

ll Kupakeken man bandu perhiasen si 
meherga gelang ras bura. 

12 Kubereken man bandu cincin igung ras 
kerabu, bage pe mahkota man pakenndu. 

13 Dage kam tetap make perhiasen emas ras 
pirak, bage pe ruisken kain linen ras sutera si 
ersulam. Roti si man panganndu ibahan i bas 
tepung si mejile nari, rikut ras tengguli bage 
pe minak saitun. Jilendu tuhu la teralang, 
janah kam jadi kemberahen. 

14 Kam terberita ku kerina bangsa-bangsa 
erkiteken jilendu si la erpandangen, sabap 
Aku erbahanca kam mejile." Bagenda me 
nina TUHAN si Erdolat. 

15 "Tapi isalahgunakenndu rupandu si mejile 
ras gelarndu si terberita e. Kasa dilaki 
mentas, medem kam rassa. 

16 Yisndu ipergunakenndu jadi perhiasen i 
bas inganndu ersembah man berhala. Kam 
jadi diberu perlua-lua, janah man ise pe 
iberekenndu dagingndu. 

17 Perhiasen emas ras pirak si Kubereken 
man bandu ibahanndu jadi patung dilaki, 
jenari erlua-lua kam ras patung e. 

18 Uis si ersulam si Kubereken man bandu 
mbarenda, ipakekenndu man patung-patung 
e, janah ipersembahkenndu ku je minak 
saitun ras kumenen bekas pemerengkKu. 

19 Kubereken man bandu pangan si ibahan 


i bas tepung si mejile nari, minak saitun ras 
tengguli, tapi kerina si e ipersembahkenndu 
man berhala-berhala e lako muat ukurna." 
Bage nina TUHAN si Erdolat. 

20 "Kenca bage ibuatndu anak-anakKu si 
ipupusndu guna Aku, subuk dilaki bage 
pe diberu, jenari ipersembahkenndu man 
berhala-berhala. Langa kin akapndu cukup 
ngobah i bas aku nari, 

21 maka ibuatndu denga ka anak-anakku 
janah ipersembahkenndu man berhala- 
berhala? 

22 Kidekah kam nggeluhken geluhndu si 
macik e selaku diberu perlua-lua, sekali pe 
la pernah ingetndu kuga kam nai sanga 
danak-danak denga manjang-anjang, 
katepper-katepper i bas darehndu jine." 


Jerusalem selaku diberu perlua-lua 


23 Nina TUHAN si Erdolat man Jerusalem! 
Cilaka me kam! Cilaka me! Kerina kejahaten 
e nggo ilakokenndu, janah tole nari, 

24j tepi tep-tep dalan ipajekkenndu ingan 
ersembah man berhala ras man ingan 
erlua-lua. 

25 Rupandu si mejile icemarkenndu, 
daginngndu ijadikenndu man tep-tep dilaki si 
mentas janah la erngadi-ngadi kam erlua-lua. 

26 Mesir, tetanggandu si mbelin kerincuhenna 


e, itemanindu medem. Kam sengaja erlua-lua 
gelah keke rawangkKu. 

2! Genduari Kuawatken tanKu lako ngukum 
kam, janah Kubuat pasu-pasu si nggo 
Kubereken man bandu, Kuendesken kam 
man kalak Pilisti si ernembeh ate man bandu 
janah si erciga ate nandangi perbahanenndu 
si melket e. 

28 Tapi langa ka bo akapndu puas. Emaka 
iayak-ayakndu ka bangsa Assur. Kam jadi 
gundikna, tapi la ka bo akapndu puas 
ibahanna. 

293) enari jadi gundik bangsa Babilon ka 
kam, bangsa perbinaga e, tapi ia pe la bo ka 
ngasup mahanca kam puas." 

30 Nina TUHAN si Erdolat, "Si enda kerina 
nggo ilakokenndu desken perlua-lua si la 
meteh mela. 

21] tep-tep dalan ipajekkenndu ingan 
ersembah man berhala-berhala ras man 
inganndu erlua-lua, aminna kam la bagi 
perlua-lua si deban: sabap kam la perlu duit. 

32 Kam bali ras sekalak ndehara si ngelukken 
perbulangenna gelah erlua-lua ras dilaki si 
deban. 

33 Adi diberu perlua-lua si deban, kalak nge 
nggalar man bana, tapi kam, kam nge si 
mereken hadiah man dilaki si ngena atendu, 
janah iendik-endikndu pe ia alu mereken 

duitndu gelah ija nari pe reh ia lako medem 


ras kam. 

34 Kam tuhu-tuhu sekalak diberu perlua-lua 
si gandil. La lit si maksa kam jadi diberu 
perlua-lua. Kalak la perlu nggalar man 
bandu tapi kam nge si nggalar. Kam gandil 
tuhu-tuhu." 


Ukumen Dibata man Jerusalem 


35 Genduari dage, o Jerusalem, perlua-lua, 
begikenlah kai si ikataken TUHAN, 

36janah enda kap kata TUHAN si Erdolat. 
Nina, "Itangtangindu uisndu, janah bagi 
sekalak diberu perlua-lua, iendeskenndu 
dagingndu man kalak si ngena atendu 
ras man berhala-berhala si melket e. 
Anak-anakndu ibunuhndu jadi persembahen 
man berhala-berhala e. 

37 Erdandanken si e, Kupepulung me kerina 
dilaki si nggo pernah jadi temanndu, subuk 
si ngena atendu bage pe si ciga atendu. 
Kusuruh ia tedis i sekelewetndu, kenca 
bage Kutangtangi kerina uisndu, maka kam 
manjang-anjang. 

38 Kuukum kam erkiteken erlua-lua ras 
munuh janah erkiteken nembehna ras rawana 
ateKu, Kuukum mate me kam. 

39 Kutamaken kam iteruh kuasana, maka 
irontaskenna kerina inganndu erlua-lua ras 
nembah man berhala-berhala e. Kerina uis 


Yehezkiel 16.401 45 48 
ras perhiasenndu irampasna, seh maka kam 


manjang-anjang. 

40 Jajukna jelma si nterem menteri kam alu 
batu, jenari ikeret-keretna dagingndu alu 
pedang. 

4l Icilukna rumahndu janah isuruhna 
diberu-diberu ngenen uga kam iukum. Alu 
bage kupengadi kam erlua-lua, janah Ia banci 
Ibagi-bagikenndu pemerendu man dilaki si 
ngena atendu. 

42 Kenca bage ngadi me pernembeh ateKu, 
janah ukurKu teneng mulihi. Lanai Aku 
merawa ntah pe mecimberu. 

43 Nggo kam lupa kuga nai ulina perbahanKu 
tupung kam nguda denga. Erkiteken si 
e iIpekekendu rawangKu alu kai si nggo 
ilakokenndu. Em sabapna maka Kubalas man 
bandu kerina perbahanenndu e. Ngkai maka 
lagu langkahndu si macik e itambahindu 
denga ka alu erlua-lua?" Bage nina TUHAN si 
Erdolat. 


Anakna seri ras nandena 


44 Nina TUHAN, "O Jerusalem, ipake kalak 
me kuan-kuan enda man bandu, 'Uga 
nandena, bage ka nge anakna.' 

450 beru payo kal me tuhu kam anak 
nandendu. Nandendu ersegat ate nandangi 
perbulangenna ras anak-anakna. Kam 
bali ras senina-seninandu, si ersegat ate 
nandangi perbulangenna ras anak-anakna. 

Kam ras senina-seninandu e, eme kota-kota 


i sekelewetndu, nandendu eme kalak Heti 
janah bapandu kalak Amori. 

46 Kakandu eme Samaria i Utara, rikut ras 
kuta-kutana, agindu eme Sodom i Selatan 
rikut ras kuta-kutana. 

41 Cukup kin akapndu ngikutken lagu 
langkahna dingen ngusih perbahanenna si 
macik e! Lang; kentisik nari macik denga ka 
nge lagu langkahndu i bas kai si ilakokenndu." 

48 Nina TUHAN si Erdolat man Jerusalem, 
"Asa tuhu Aku Dibata si enggeluh, seninandu 
Sodom ras kuta-kutana la pernah bagi kam e 
jahatna. 

49 Sodom ras kuta-kutana meganjang rukur, 
erkiteken melala nakanna janah ia nggeluh 
alu dame ras teneng; tapi la iperdiatekenna 
kalak musil ras kalak si mesera geluhna. 

50 Meganjang ukurna dingen mekeng ka 
pe, janah ilakokenna kai si ciga ateKu; 
erdandanken si e Kukernepken ia bagi nggo 
ietehndu. 

>l Dosa Samaria la lit setengah asa dosandu 
e. Ndauh kal maciken perbahanenndu 
asa perbahanenna. Ngidah kerina lagu 
langkahndu, senina-seninandu si deban 
tempa-tempa la lit salahna adi ibandingken 
ras kam. 

>2 Emaka genduari arus igengkenndu ugape 
melana. Dosa-dosandu ndauh kal mejinen 
asangken dosa senina-seninandu e seh maka 

tempa-tempa ia la ersalah adi ipeseri ras 


kam. Arus maka mela dingen kitik akapndu 
bandu, sabap erkiteken kam seninandu e 
teridah tempa bersih. 

53 Nina TUHAN kempak Jerusalem, "Sodom 
ras Samaria rikut ras kuta-kuta sekelewetna 
Kujadiken pagi senang akapna mulihi. Tuhu 
kam pe senang akapndu pagi. 

“4 Mela pagi akapndu ngenehen dirindu, 
janah arah kecibalndu si man kemelanken e, 
ieteh senina-seninandu me pagi uga sikapna 
sikerajangenna. 

>> Senang akapna pagi mulihi, jenari kam 
ras kuta-kuta sekelewetndu pe ipajekken ka 
pagi mulihi. 

56 Ma itandaindu kin nai Sodom tupung 
meganjang denga ukurna, 

37 ope denga kejahatenndu tereteh? 
Genduari kam pe bali ras ia, kam jadi 
pertawa-tawan man kalak Edom, kalak 
Pilisti ras negeri-negeri si ndeher ras kam si 
ernembeh ate man bandu. 

58 Kam Ia banci lang ngenanami kiniseran 
erdandanken perbahanenndu si macik dingen 
si ciga ateKu." Bage nina TUHAN. 


Perpadanen si tahan asa lalap 


59 Nina TUHAN si Mada Kuasa, "Kulakoken 
me man bandu sue ras perbahanenndu. 
Sabap lanai iperdiatekenndu sumpahndu, 
janah ilanggarndu perpadanenndu ras Aku. 

60 Tapi Kuinget kap perpadanen si Kubahan 


ras kam tupung kam nguda denga, janah 
Kubahan ras kam sada perpadanen si tahan 
seh rasa lalap. 

61 Ingetndu me kerina perbahanenndu, 
janah mela akapndu tupung Kuulihken 
seninandu si sintua ras si nguda. Kubahan ia 
desken anakndu, aminna gia si ela bengkat | 
bas perpadanenKu ras kam. 

62 Kupelimbarui perpadanenKu ras kam 
maka ietehndu maka Aku kap TUHAN. 

63 Kualemi kerina salah si nggo ibahanndu, 
tapi kesalahenndu e la terlupakenndu, seh 
maka mela kam sumekah pe." Bage nina 
TUHAN si Mada Kuasa. 


Perumpaman kerna batang 
anggur ras perik rajawali 


17 1 Nina TUHAN man bangku, 

2"O manusia si ermasap- 
masap, turikenlah man kalak Israel sada 
perumpaman, 

3 maka iangkana katangKu man bana, 
Aku TUHAN si Erdolat. Nindulah: Lit sada 
rajawali si galang kal: mbuluna mejile, janah 
kabengna mbelang dingen paguh. Kabang 
rajawali e ku deleng-deleng Libanon, emaka 
ipenggelkenna pucuk batang kayu asis si 
meganjangna, 

4jenari ibabana ku sada negeri perbinaga, 


janah iamparkenna i bas kota saudagar- 
saudagar. 

3 Kenca bage ibuatna sada sinuan-sinuan 
si nguda denga i negeri Israel nari, jenari 
isuankenna i bas sada juma si mehumur, si 
cukup launa lako peturah sinuan-sinuan ndai. 

6 Turah me sinuan-sinuan ndai jadi sada 
batang anggur si meteruk dingen batangna 
njoler seh mbelang. Dahan-dahanna turah ku 
das kempak rajawali e, janah uratna mbages 
perturahna i bas taneh. Batang anggur ndai 
melala kal dahanna janah bulungna pe mbur. 

7Jenari lit ka sada rajawali si deban, 
kabengna mbelang janah mbuluna mekapal. 
Emaka ipalingken batang anggur ndai uratna 
ras bulungna ku rajawali e, alu pengarapen 
maka buen kari iberena lau asangken si 
ibereken peken inganna turah genduari. 

8 Tapi batang anggur e nggo kap isuanken i 
bas juma si mehumur dingen la kurang lau, 
gelah banci mbur bulungna janah meramis 
buahna, bagi sada batang anggur si mehuli. 

9Dage, Aku TUHAN si Erdolat, nungkun: 
Banci kin batang anggur e turah dingen reh 
belinna? Banci kin Ia iruah rajawali si pemena 
ndai uratna, janah buahna iputikkenna, jenari 
dahanna ipenggelkenna janah ipelepasna seh 
melus? Sabap labo kap metahat ngeruahsa, 
janah labo perlu sada bangsa si megegeh 
ngelakokenca. 

10 Tuhu nggo isuanken, tapi banci kin ia 


turah dingen reh belinna? Banci Kin ia la 
melus adi reh angin timur ngembussa? Banci 
kin ia la melus i bas inganna isuanken e?" 


Antusen perumpaman ndai 


ll Nina TUHAN man bangku, 

12 “Sungkunlah pemberontak-pemberontak 
e, tah ietehna maun erti perumpaman e. 
Katakenlah man bangsa e, maka nai raja 
Babilon nggo reh ku Jerusalem jenari ibabana 
raja ras pegawai-pegawaina mulih ku Babilon. 

13 puatna sekalak i bas keluarga raja nari, 
ibahanna perpadanen ras ia, jenari isuruhna 
ia ersumpah maka tetap patuh man bana. 
Ibuat raja Babil piga-piga kalak si erpangkat 
meganjang, ibahanna jadi tabanen. 

14 Gelah alu e bangsa e ulanai pagi megegeh 
mulihi, janah perpadanen e ipatuhi. 

15 Tapi berontak kap raja Juda; isuruhna 
piga-piga persuruhen ku Mesir ngelegi kuda 
ras tentera melala. Banci kin seh sura-surana 
e? Banci kin ia pulah alu si e? Labo banci 
ilanggarna perpadanen e, janah uga pa pe 
iukum nge ia. 

16 Asa tuhu Aku nggeluh, TUHAN si Erdolat, 
raja Juda la banci lang mate i Babilon, 
erkiteken ilanggarna sumpah ras padan si 
ibahanna ras raja Babilon si ngangkat ia jadi 
raja. 

17 Tentera Mesir si megegeh e pe labo 


ngasup ngelawan tentera Babilon, si erbahan 
benteng-benteng ras parik-parik lako munuh 
nterem jelma. 

18 Raja Juda ngelanggar sumpah ras 
padanna, emaka labo banci ia pulah. 

19 Erkiteken Aku, Dibata si nggeluh, TUHAN 
si Erdolat, la banci la kuukum raja Juda 
si ngelanggar perpadanen si ibahanna alu 
sumpah i bas gelarKu. 

20 Kupebelang me bantongKu, jenari 
Kutangkap ia alu bantongKu e. Kubaba ia ku 
Babilon janah Kuukum ia i jah, sabap la ia 
patuh man bangku. 

21Tenterana si mbisana mate i bas 
pertempuren, janah si tading denga marpar 
ras merap kerina. Kenca bage ietehna me 
maka Aku kap TUHAN, si nggo ngerana man 
bana." 


Dibata mereken pengarapen 


22 Enda me kai si ikataken TUHAN si Erdolat, 
"Kubuat pucuk batang asis si meganjang, 
Kupenggelken dahanna si nguda: Kusuanken 
i datas deleng si meganjang, 

23j datas deleng Israel si meganjangna. 
Dahan-dahanna turah, jenari erbuah, 
kedungenna jadi kayu si megah. | je ringan 
perik-perik si melala erbagena, cilinggem, 
dingen rasar i bas dahanna. 

maka Aku kap TUHAN Dibata. Kutabah batang 

kayu si meganjang, si meteruk, Kubahan 

turah jadi meganjang. Kayu si meratah, 

Kubahan jadi kerah, kayu kerah jadi meratah. 

Aku, TUHAN nggo melasken kata: bagi si 

Kubelasken, la banci lang bage pagi jadina." 
1 Ngerana TUHAN man bangku, 

1 2 hina, "Ngkai maka kuan-kuan enda 
lalap ibelasken i negeri Israel? 'Orang tua 
man buah anggur si macem nanamna, tapi 
anak-anak kap si ngilu ipenna.' 

3 Erkiteken Aku, Dibata si nggeluh, TUHAN 
si Erdolat, enda lanai banci ibelasken i negeri 
Israel. 

4Kesah tep-tep jelma, Aku empuna, subuk 
orang tua bage pe danak-danak. Ise erdosa, 
ia nge mate. 

3Umpamakenlah lit sekalak jelma si 
tuhu-tuhu mehuli, benar dingen bujur. 

6 La isembahna berhala-berhala kalak Israel, 
la ipanna persembahen si ipersembahken 
i bas ingan persembahen man begu-begu. 
La pernah igodana ndehara temanna, la 
ipedemina diberu si sangana nguda bulanna. 

! La pernah ise pe itipuna tah pe irampasna. 
Barang-barang jaminen kalak si rutang bana 
tetap iulihkenna, si kelihen iberena man, 
kalak si manjang-anjang iuisina. 

8 Adi kalak minjam duit man bana Ia pernah 
ibahanna erbunga. La ia nggit erbahan jahat, 

keputusen si bujur. 

9 Kalak si bage patuh kap man perentahKu, 
janah alu metenget ipakena Undang- 
undangKu. la kalak benar, emaka nggeluh me 
ia." Bage nina TUHAN si Erdolat. 

10") enari umpamaken dilaki enda ndai 
lit sekalak anakna si rusur ngerampuk 
dingen munuh, si ngelakoken erbage-bage 
perbahanen, 

11 sj la pernah ilakoken bapana. Ipanna 
persembahen si ipersembahken i bas ingan 
persembahen man begu-begu, ndehara kalak 
igodana. 

12 Kalak musil itipuna, irampasina kalak, 
barang-barang jaminen kalak si minjam la 
julihkenna. Idahina ingan-ingan ersembah 
kalak perbegu, gana-gana si nggesuh 
isembahna, 

13 j'anah ipebungakenna duitna. Banci kin 
kalak si bage nggeluh? Uga pe lang! Kerina 
perbahanen si melket e nggo ilakokenna, 
emaka ugapa pe mate ia. Ia mate erkiteken 
kesalahenna jine. 

14 Genduari umpamaken ka lit anakna. 
Idahna kerina dosa si ibahan bapana, tapi la 
jusihna. 

15 La isembahna berhala-berhala kalak Israel, 
la ipanna persembahen si ipersembahken 
man begu-begu. La igodana ndehara kalak, 

Barang jaminen kalak si ngeraih iulihkenna. 
Kalak si kelihen iberena man, janah kalak si 
manjang-anjang iberena uis. 

17 La ia nggit erbahan jahat, janah duit 
si ipinjamkenna la ibahanna erbunga. 
Ipakena Undang-undangku, janah ipatuhina 
perentahKu. Kalak si bage la kap mate 
erkiteken dosa bapana, tapi ugapa pe nggeluh 
ia. 

18 Sebalikna, bapana nipu ras ngerampasi, 
janah lalap ibahanna si jahat man kerina 
kalak, emaka mate ia erkiteken dosa si 
ibahanna jine. 

19 Tapi nungkun kam. Ngkai maka anakna 
la ngenanami kiniseran erkiteken dosa 
bapana? Jabapna eme erkiteken anakna e 
ngelakoken si benar ras mehuli. Ipakena 
Undang-undangKu, iikutkenna alu tutus, 
emaka erkiteken si e tentu ia nggeluh. 

20 se erdosa ia nge mate. Sekalak anak 
labo ngenanami kiniseran erkiteken dosa 
bapana, bage pe bapa la ngenanami kiniseran 
erkiteken dosa anakna. Kalak si mehuli ndat 
upah erkiteken perbahanenna si mehuli, 
janah kalak jahat ngenanami kiniseran 
erkiteken kejahaten si ilakokenna. 

21Adi kalak jahat jera, jenari ipakena 
Undang-undangKu, adi ilakokenna kai si 
benar dingen bujur, la ia mate; ia tentu 
nggeluh. 

22 Kerina dosa-dosana ialemi, janah nggeluh 


ia, erkiteken ilakokenna kai si benar. 

23 Akapndu kin meriah Kuakap ngidah 
kalak jahat mate?" nina TUHAN si Erdolat. 
"Lang, madin Kuakap ngidah ia jera, gelah ia 
nggeluh. 

24Tapi adi kalak bujur lanai erbahan si 
mehuli, jenari ibenakenna ngelakoken kasa 
kai si jahat dingen nggesuh bagi si nilakoken 
kalak jahat, banci kin ia terus nggeluh? Lang! 
Kerina si mehuli si pernah ilakokenna sada pe 
lanai iinget. Mate me ia erkiteken la ia patuh, 
dingen erkiteken dosana. 

25 Tapi nindu, 'Kai si ilakoken Tuhan la kap 
payo. Begikenlah o kalak Israel. Akapndu kin 
perbahanenKu la payo? Perbahanenndu nge 
si la payo. 

26 Adi kalak benar lanai ngaloken si mehuli, 
jenari ibenakenna ngelakoken si jahat kenca 
bage mate ia, ia mate erkiteken kejahaten si 
ilakokenna. 

2! Adi kalak jahat jera, jenari ilakokenna kai 
si benar dingen mehuli, ikelinina kap kesahna. 

28 Ngerti ia kerna kai si ilakokenna jenari 
jera ia, emaka la ia mate, tapi nggeluh.' 

29J enari nindu, 'Kai si ibahan Tuhan la kap 
payo.' Akapndu kin perbahanenKu la payo? 
Perbahanenndu nge si la payo. 

300 kalak Israel, genduari Aku, TUHAN si 
Erdolat, ngataken man bandu maka, sekalak- 
sekalak kam Kuadili rikutken perbahanenna. 

Jeralah i bas kerina kejahatenndu nari, janah 


ula pelepas dosandu ngkernepken kam. 

31 Ulanai lakoken kejahaten si nggo 

biasa ibahanndu, tapi pebaruilah ukur ras 
pusuhndu. O kalak Israel: man kadendu kin 
mate? 

32 La sekalak pe ateKu kam mate." Bage 
nina TUHAN si Erdolat. "Erkiteken si e, jeralah 
maka kam nggeluh." 


Ende-enden ate ceda 


19 l suruh Dibata aku ngendeken 
ende-enden ate ceda enda man dua 
kalak anak raja Israel: 

2Tuhu nandendu desken sada singa 
beru-beru si mbisa, iasuhina anakna i 
tengah-tengah singa si merawa. 

3 Ipiarana sada anakna, iajarina ngerigep 
rubia-rubia: kenca bage, jelma pe ijerngemna. 

4Bangsa-bangsa megi beritana, jenari alu 
sada lubang iperangkapna ia. Emaka ikilingna 
igungna ku negeri Mesir ia ibabana. 

P Indung singa tertima-tima, seh maka 
dungna bene pengarapenna. Kenca bage 
iajarina ka anakna si debanna, seh maka 
anakna e jadi sada singa si merawa. 

6 Kenca nggo dem belinna, iikut-ikutna 
singa-singa si deban. Ia pe erlajar ngerigep 
rubia-rubia man panganna, jenari jelma pe 
ijerngemna. 

iradaskenna. Tep-tep kali terbegi sorana 
erdengum, gentar kalak kerina ibahanna. 

8 Emaka pulung kalak kerina, i japa nari pe 
reh kalak ngelawanca. Ipebelangna bantona, 
itangkapna i bas perangkapna. 

9 Itamakenna ia ku bas kurungen singa, 
jenari ibabana ku Babilon ngadap raja. | je 
ijagai kalak ndai ia, maka sorana pe lanai 
terbegi i deleng-deleng Israel. 

10 Nandendu desken sada batang anggur, 
si isuanken i tepi lau maler. Erkiteken Ia 
kurang- kurang launa, merabun bulungna, 
meramis buahna. 

Il Dahan-dahanna paguh, payo man 
tungkat kinirajan. Batangna meganjang seh 
ku embun, kerina ngidahsa bulungna si 
merabun. 

12 Alu nembeh, ia iruah, jenari isampetken 
ku taneh. Angin timur rembus mahan buahna 
jadi kerah, dahan-dahanna mesuak, kerah 
jenari isuluh. 

13 Genduari ia isuanken i gurun pasir, i bas 
taneh kerah si la erlau. 

14| bas ranggas-ranggasna gurlah api 
njulang, buah ras dahan-dahanna keri 
meseng. Emaka lanai lit tading dahan 
si megegeh, lanai lit terpake man ciken 
kinirajan. Enda me ende-enden ate ceda, si 
rusur iende-endeken. 

Peraten Dibata ras penimbang manusia 


20 1| bas wari si pesepuluhken, bulan si 
pelimaken, tahun si pepituken i bas 
paksa kami ibuang, piga-piga kalak peminpin 
Israel reh ndahi aku nungkun peraten TUHAN. 
Kenca ia kundul kerina i lebe-lebengku, 

2 emaka nina TUHAN man bangku, 

310 Manusia si ermasap-masap, ngeranalah 
man kalak enda kerina, janah turiken man 
bana katangKu, TUHAN si Erdolat, nindulah: 
Atendu kin reh nungkun peratenKu? Erkiteken 
Aku tuhu-tuhu Dibata si nggeluh, la Aku 
nggit isungkunndu kerna kai pe. Enda me 
katangKu, Aku TUHAN si Erdolat. 

4Nggo kin kam sikap ndabuhken ukumen 
man bana, o manusia si ermasap-masap? Adi 
nggo, lakokenlah. Persingeti man bana kai 
perbahanen si macik si ibahan nini-ninina nai. 

> Turikenlah man bana katangKu enda. 
Tupung Kupilih Israel, erpadan Aku man 
bana. Kupetangkas diringKku man bana i 
Mesir, janah Kukataken man bana: 'Aku kap 
TUHAN Dibatandu.' 

6 Tupung si eme Kupadanken man bana 
maka Kubaba me ia ndarat i Mesir nari, janah 
Kutaruhken ku negeri si nggo Kupilih, sada 
negeri si bayak dingen mehumur, negeri si 
mehulina kal i belang-belang doni. 

7 Kusuruh ia menterken gana-gana 
kekelengenna si nggesuh, janah ula iliamina 

Aku kap TUHAN Dibatana. 

8 Tapi isimbakna Aku, la ia nggit megiken. 
La iambekkenna gana-gana si nggesuh, la 
itadingkenna dibata-dibata Mesir e. Tupung si 
e turah perukuren i bas Aku lako nehken gara 
ateKu man bana i negeri Mesir. 

9Tapi si ela Kulakoken, sabap adi Kuukum 
ia, igombangi kalak kap denggo gelarKu i 
tengah-tengah bangsa ija ia sangana ringan. 
Sabap i lebe-lebe bangsa inganna tading e 
nggo Kumomoken maka Kutaruhken ateKu 
bangsa Israel ndarat i Mesir nari. 

10 Dage Kubaba ia ndarat i Mesir nari kempak 
gurun pasir. 

11 Kubereken man bana perentahKu janah 
Kuajarken Undang-undangKu si mereken 
kegeluhen man kasa kalak si ngikutkenca. 

12 Kusuruh ia enghamati wari Sabat jadi sada 
tanda perpadanenKu ras ia, lako mpersingeti 
ia maka Aku, TUHAN, nggo mperbadiaken ia. 

13 Tapi i bas gurun pasir e pe isimbakna 
Aku. Ilanggarna Undang-undangKu, janah 
ilawanna perentahKu, si mereken kegeluhen 
man kerina kalak si matuhisa. Lanai tanggung 
pengeliamina wari Sabat. Tupung si e turah 
perukuren i bas Aku lako nehken gara ateKu 
man bana i gurun pasir e lako engkernepken 
ia. 

14Tapi si e la Kulakoken sabap adi 
Kukernepken ia, igombangi kalak pagi 

ngidah Aku mabai Israel ndarat i Mesir nari. 

15 Emaka erpadan Aku i gurun pasir maka 
la ia Kubaba ku negeri si nggo Kubahan 
jadi sikerajangenna, sada negeri si bayak 
dingen mehumur, negeri si mehulina kal i 
belang-belang doni. 

16 Kupadanken si e erkiteken itulakna 
perentahKu, ilanggarna Undang-undangkKu, 
janah iliamina wari Sabat: ulin akapna 
nembah man berhala-berhala. 

17 Tapi mekuah ateKu man bana, emaka Ia ia 
Kukernepken i gurun pasir e. 

18 Tapi man anak-anakna Kukataken, 'Ula 
pake undang-undang si ibahan nini-ninindu, 
ula ikutken kebiasan-kebiasan, ula liami 
bandu alu berhala-berhala. 

19 Aku kap TUHAN Dibatandu. Ikutkenlah 
Undang-undangKu ras perentahKu. 

20 Bahanlah Sabat sada wari si badia, gelah 
e jadi sada tanda perpadanenKu ras kam, 
maka arah e ipersingeti man bandu maka Aku 
kap TUHAN Dibatandu.' 

21Tapi anak-anakna e pe ngelawan Aku ka 
nge. Ilanggarna Undang-undangKu janah la 
ipatuhina perentahKu si mereken kegeluhen 
man kalak si ngikutkenca. Iliamina wari 
Sabat. Tupung si e turah perukuren i bas Aku 
lako nehken gara ateKu i gurun pasir e, janah 
munuh ia kerina. 

ia kerina, igombangi kalak pagi gelarKu i 
tengah-tengah bangsa si nggo ngidah Aku 
maba bangsa e ndarat i Mesir nari. 

23 Erkiteken si e Kubahan ka perpadanen si 
deban ras ia i bas gurun pasir. Ersumpah Aku 
maka Kukerapken ia ku belang-belang doni 
enda. 

24Si e Kubahan erkiteken ilawanna 
perentahKu, ilanggarna Undang-undangku, 
ililamina wari Sabat, janah isembahna 
berhala-berhala si isembah nini-ninina nai. 

25 Kenca bage Kubereken man bana 
undang-undang si la mehuli dingen perentah 
si la mereken kegeluhen. 

26 Kupelepas ia ngeliami dirina alu 
persembahen-persembahenna, bage 
pe mpersembahken anakna sintua jadi 
persembahen tutungen. Enda sada ukumen 
kap man bana lako encidahken maka Aku kap 
TUHAN. 

21 Dage o manusia si ermasap-masap, 
genduari pesehlah katangKu, Aku TUHAN si 
Erdolat, man kalak Israel e. I bas perkara si 
enda pe nini-nini bangsa e megombang man 
bangKu arah kelapatuhenna. 

28 Kenca Kutaruhken ia ku negeri si 
nggo Kupadanken man bana, janah kenca 
iidahna i je uruk-uruk si meganjang ras 
kayu si meratah, minter ipersembahkenna 
persembahenna i bas ingan-ingan e kerina. 

tutungen si ibahanna bage pe arah lau anggur 
si ipersembahkenna. 

29 Kusungkun ia, ningKu: Ingan si meganjang 
si kuga kin si idahindu e? Emaka mulai i bas 
paksa e nari ingan e nggo igelari 'Ingan si 
Meganjang' 

30 Genduari pesehlah katangku, Aku TUHAN 
si Erdolat, kempak kalak Israel e, bagenda: 
Ngkai maka ibahanndu ka dosa bali ras 
dosa si ibahan nini-ninindu nai, janah papak 
perdalanndu ngikutken perlangkahna si macik 
e? 

31 Seh wari si sendah pe tetap nge iliamindu 
bandu alu mereken persembahen ras nutung 
anak-anakndu jadi persembahen man berhala 
e. Jenari pang denga ka kam mindo pedah 
i bas Aku nari? Ersumpah Aku, TUHAN si 
Erdolat, Dibata si nggeluh, maka la Aku nggit 
mereken pedah man bandu. 

32| bas pusuhndu ersura-sura kam maka 
atendu bali ras bangsa-bangsa si deban, bali 
ras bangsa-bangsa si ringan i negeri-negeri si 
deban dingen ersembah man batang-batang 
kayu ras batu galang. Tapi si enda ndigan pe 
la banci jadi." 


Dibata ngukum ras ngalemi BangsaNa 


33 “Erkiteken Aku TUHAN si Erdolat, Dibata 
si nggeluh, Kupersingeti kam erkiteken 

nembah ateKu, Kuperentah me kam alu tan 


si megegeh, maka igejapndu kuasangKu. 

34 Kucidahken bandu kuasangKu ras 
rawangKu tupung Kupepulung kam dingen 
Kubaba mulih i bas kerina negeri-negeri nari, 
ija gelgel nari kam nggo ikerapken. 

35 Kutamaken kam ku 'Gurun pasir Bangsa- 
bangsa', janah i je Kudabuhken ukumen man 
bandu sanga kita petala-tala. 

36 Kuukum me kam genduari bali ras 
nini-ninindu nai pe Kuukum i Gurun Pasir 
Sinai, bage nina TUHAN si Erdolat. 

37 Meser perbahanenKu man bandu gelah 
alu bage patuh kam man perpadanenKu. 

38| tengah-tengahndu nari Kupedauh kerina 
kalak perdosa ras pemberontak. Kupedarat ia 
i bas negeri inganna tading genduari e, tapi 
la Kupediat ia mulih ku negeri Israel. Kenca 
bage itehndu me maka Aku kap TUHAN." 

39 Nina TUHAN si Erdolat, "O kalak 
Israel kerina, bahanlah bagi ate-atendu! 
Teruskenlah nembah man berhala- 
berhalandu! Tapi Kupersingeti kam, kenca si 
e arus kam patuh man bangKu janah ulanai 
icemarkenndu gelarKu si badia alu mereken 
persembahen man berhala-berhalandu. 

401 bas negeri e, i das delengKu si Badia, 
deleng si meganjang nu Israel, kerina kam 
kalak Israel, embah Aku ije. I bas ingan e, 
malem ateKu ngidah kam, janah Kuarapken 
maka ibabandu bangKu persembahen- 

persembahenndu, persembahen si mehulina, 


ras pemerendu si badia. 

41 Kenca Kubaba kam ndarat i negeri-negeri 
iInganndu ikerapken e nari, janah kenca 
kam Kupepulung kerina, Kualoken me 
persembahen si itutungndu, janah iidah 
bangsa-bangsa me maka badia kap Aku. 

42 Kenca Kubaba kam mulih ku Israel, negeri 
si nggo Kupadanken man nini-ninindu, i je 
itehndu me maka Aku kap TUHAN. 

43Kenca bage iingetndu me kerina 
perbahanenndu si la mehuli, janah kuga kam 
ngeliami dirindu jine. Ciga atendu bandu 
erkiteken kerina kejahaten-kejahaten si nggo 
ilakokenndu. 

44Janah adi la Kubalas man bandu sue ras 
kejahaten ras dosa-dosandu, ietehndu min o 
kalak Israel, maka Aku kap TUHAN, janah si 
e Kulakoken guna kiniulin gelarKu." Bagenda 
me nina TUHAN si Erdolat. 


Api Selatan 


45 Emaka seh kata TUHAN man bangku nina, 
46"O manusia si ermasap-masap, tataplah 
ku Selatan, jenari ngerana kam kerna negeri 

Selatan janah pandanglah kerangenna. 

47 Suruh kerangen selatan megiken kai si 
iIkataken TUHAN si Erdolat nina, 'Begiken! 
Genduari Kupegara api, jenari kerina batang 
kayundu, keri meseng ibahanna, subuk si 
meratah denga bage pe si nggo kerah. La lit 

kai pe si banci mahanca nimpet. Api ejajat 
i Selatan nari terus ku utara, janah kerina 
kalak nggejap uga lasna api e. 

48 Kerina kalak ndai ngidahsa maka Aku, 
TUHAN, Aku kap si enciluk kerangen e, janah 
ise pe la ngasup nimpetisa.'" 

49Tapi ningku man TUHAN, "O TUHAN si 
Erdolat, ula min aku IsuruhNdu melasken si 
e! Sabap kerina kalak nggo jungut-jungut: 
ikatakenna maka aku rusur ngerana alu 
anding-andingen." 


Pedang TUHAN 


2 1 1 Kata TUHAN seh man bangku nina, 

2"O manusia si ermasap-masap, 
ngeranalah kerna Jerusalem. Ngeranalah 
kerna ingan-ingan kalak ersembah. Persingeti 
negeri Israel 

3 maka Aku, TUHAN, ngatakenca bagenda: 
Musuhndu kap Aku. Kusintak me pedangku, 
jenari Kubunuh kam kerina subuk si mehuli 
bage pe si jahat. 

4Kupergunaken pedangKu ngelawan kerina 
kalak i selatan nari terus ku utara. 

3 Kenca bage kerina kalak meteh maka 
Aku, TUHAN nggo nintak pedangKu i bas 
sembungna nari janah lanai Kusembungken 
mulihi." 

6"O manusia si ermasap-masap, 
ndeherenglah kam tempa-tempa pusuhndu 

alu ceda ate i lebe-lebe jelma si nterem. 

7 Adi isungkun kalak kam ngkai maka kam 
ndehereng, kataken man bana maka kam 
ndehereng erkiteken berita si nandangi reh. 
Berita e mahanca pusuhna kerina dem alu 
kebiaren, tanna kote, bene ukurna, janah 
tiwenna nggirgir. Paksana nggo seh, janah 
kerina si e la banci la jadi," bage nina TUHAN 
si Erdolat. 

8 Kata TUHAN seh man bangku nina, 

3"O manusia si ermasap-masap, 
ernubuatlah. Turiken maka Aku TUHAN 
ngatakenca man bangsa enda bagenda, 'Lit 
sada pedang, pedang si sangana igarut, 
igarut dingen igus-gusi seh entelap. 

10 Pedang e igarut lako munuh, igus-gusi seh 
erndilap bagi kilap. Lanai lit keriahen man 
bangsangKu, sabap kasa kai kata pertenget 
ras ukumen la diatena. 

11 Pedang e sangana igus-gusi, gelah sikap 
man paken. Igarus dingen igus-gusi seh 
ntelap, gelah itamaken i bas tan sekalak 
pemunuh. 

12 Serkolah alu ate ceda, o manusia si 
ermasap-masap, sabap pedang e ipake 
ngelawan bangsangKu. Kerina peminpin rikut 
ras bangsa e pe, itampul seh mate kerina. 
Emaka temtemlah bandu, 

13 sabap sangana Kuuji bangsangKu: janah 


adi la ia nggit jera, kerina si ndai la banci la 
jadi man bana.'" 

14"Dage, o manusia si ermasap-masap, 
ernubuatlah. Tepukkenlah tanndu jadi sada 
tanda maka pedang e mulai nampuli kalak. 
Pedang e tuhu-tuhu sada pedang pemunuh, 
sada pedang si man kebiaren. 

15 Bene ukur bangsangKu ibahanna jenari 
guling ia. Kuancam kotana alu sada pedang si 
erndilap bagi kilap, si nggo sikap munuh. 

160 pedang si ntelap, tampullah ku kawes 
ras ku kemuhen, tampullah ku ja saja atendu. 

17 Aku pe ertepuk ka gelah surut ateKu 
nembeh," bage nina TUHAN. 


Pedang raja Babilon 


18 Kata TUHAN seh man bangku nina, 

19"O manusia siermasap-masap, bahanlah 
capna dua dalan si banci ibentasi raja Babilon 
adi ia reh maba pedangna. Dalan si dua e 
benanana i bas sada negeri. Bahanlah papan 
penuduh dalan i bas persimpangen dalan e. 

20 Sada nuduhken man raja e dalan kempak 
ingan kalak Amon eme kota Rabba, janah 
sada nari nuju kempak kota Juda si erbenteng 
eme kota Jerusalem. 

21 Kenca bage tedis me raja Babilon i 
bas persimpangen dalan deherken papan 
penuduh ndai. Guna meteh dalan si apai si 
man ikutenken, ikocokna anak panahna; 


| Yehezkiel 21.221 27 A Sl 
ertendung ia, ipepayona ate rubia-rubia si 


ipersembahkenna. 

22 Nehenlah! Tanna si kemuhen njemak 
anak panah si ercap "Jerusalem". Si e nuruh 
ia berkat janah nikapken perkakas guna 
ngerontasken tembok, nurakken surak-surak 
perang, namaken perkakas ndai i lebe-lebe 
pintu-pintu gerbang, erbahan benteng ras 
engkali parik-parik. 

23 Kalak Jerusalem la tek kerna si enda 
erkiteken perpadanen si ibahanna. Tapi 
nubuat enda ibahan lako ngingetken kerna 
dosa-dosana janah mpersingeti maka itaban 
me ia. 

24 Enda me katangKu, Aku TUHAN si Erdolat. 
Dosa-dosandu nggo tangkas. Kerina kalak 
metehsa uga belinna salahndu. | bas kerina 
perbahanenndu icidahkenndu kejahatenndu. 
Kam iukum, janah iendesken me kam ku bas 
tan musuh. 

25Janah kam o pengulu-pengulu Israel si 
jahat dingen keliamen! Wari pengukumenndu 
nggo reh. 

26 Aku, TUHAN si Erdolat nggo melasken 
katangKu. Tatanglah mahkotandu ras 
bulangndu. Nandangi sambar me kerina. 
Angkatkenlah kalak musil jadi penguasa. 
Dabuhkenlah kalak si genduari sangana 
erkuasa. 

27 Runtuh, runtuh! Tuhu Kuruntuhken me 
kota e. Tapi si enda langa jadi, langa reh 

Kenca ia reh pagi, Kubereken man bana kota 
e," 


Pedang ras kalak Amon 


28"O manusia si ermasap-masap, 
ernubuatlah. Momokenlah man Amon 
katangKu enda, Aku TUHAN si Erdolat, sabap 
megombang ia man Israel. Kataken man 
bana bagenda, 'Pedang nggo sikap guna 
engkernepken: nggo igus-gusi seh erkilat 
bagi kilap, lako munuh. 

290 kalak Amon pengenehenen si iidahndu 
la tuhu, janah nubuat si ibahanndu bual kap. 
Kam jahat dingen la terpake. Warindu nggo 
seh, wari pengukumenndu nggo reh. Itampul 
pedang eme kerahungndu. 

30 Sembungkenlah pedangndu, o kalak 
Amon. Kam Kuukum i bas negeri inganndu 
ijadiken dingen inganndu tubuh. 

31 Kucurcurken me rawangKu si gara man 
bandu. Kuendesken me kam man kalak si Ia 
meteh mekuah, si cerdik lako engkerapken 
kalak. 

32 |kernepken me kam alu api. Darehndu 
mambur i bas negerindu jine, janah lanai ise 
pe nginget kam pagi.'" Bagenda nina TUHAN. 

Kejahaten Jerusalem 


2 2 1 Kata TUHAN seh man bangku nina, 
2"O manusia si ermasap-masap, 

nggo sikap kam ngadili kota si dem alu 
pemunuh-pemunuh e? Petangkas man bana 
kerina perbahanen-perbahanenna si macik e. 

3 Kataken man kota e katangKu, Aku TUHAN 
si Erdolat bagenda: Erkiteken nggo bage 
buena penduduk si nggo ibunuhndu, janah 
nggo iliamindu bandu alu nembah man 
berhala-berhala, emaka paksandu nggo seh. 
4Kam ersalah erkiteken munuh, janah 
keliamen erkiteken gana-gana bekasndu 
erbahan, emaka warindu nggo seh, paksandu 
nggo keri. Kupelepas kam iuru-uru janah 
igombang-gombangi kerina bangsa ras 
negeri-negeri. 

> Subuk negeri si ndauh bage pe si ndeher 
megombang man bandu erkiteken kejahaten 
ras kegulutenndu. 

6 Kerina peminpin-peminpin Israel ernalem 
kempak gegehna jine, Janah munuhi dahinna. 

7 La lit sada pe i bas kota e si mehamat 
man orang tuana. Bangsa si deban itipuna 
janah idaramindu untungndu i bas kesusahen 
diberu balu-balu ras anak melumang. 

8 La sitik pe kam mehamat kempak 
ingan-ingan si badia, janah wari Sabat Ia 
iperdiatekenndu. 

9 Piga-piga kalak pendudukndu erbahan 


kesaksin si guak gelah kalak iukum mate. 
Deba ipanna persembahen-persembahen 

si ipersembahken man gana-gana. Deba 

erlua-lua. 

10 Deba ipedemina nande ngudana. Deba 
ipaksana diberu si sangana nguda bulanna 
medem ras ia. 

11 Deba erlua-lua, si debanna igodana 
permainna tah pe turangna pedauh nande. 

12 | it ka pe pendudukndu jadi pemunuh 
upahen, deba mperbungaken duit man 
seninana bangsa Israel janah ipebayakna 
bana alu muat keuntungen i bas kesusahen 
seninana e. Nggo ilupakenna Aku." Bagenda 
me nina TUHAN. 

13 “Erkiteken si e, genduari kutepuk me kam 
erdandanken kam ngerampuk dingen munuh 
e. 

14 Akapndu kin kam pang denga tah 
pe ngasup denga ngawatken tanndu adi 
nggo dung kam Kuukum? Aku, TUHAN 
nggo melasken kata, janah Kusehken kap 
KatangKu. 

15 Kukerapken pendudukndu ku tep-tep 
negeri ras bangsa, janah Kupengadi kerina 
perbahanenndu si jahat e. 

16 Erdandanken si e igombangi bangsa- 
bangsa si deban me kam, kenca bage itehndu 
me maka Aku kap TUHAN." 

Api pengane 

17 Kata TUHAN seh man bangku nina, 

18"O manusia si ermasap-masap, kalak 
Israel e tuhu-tuhu la erguna bangKu. Bangsa 
e desken campuren tembaga, timah, besi, 
timah mbiring si tading jadi sampah i bas 
ginuhur pengane-nganen. 

19 Dage, Aku, TUHAN si Erdolat, ngatakenca 
maka bangsa e tuhu-tuhu la erguna bali ras 
sampah ndai. Kupepulung me ia kerina i 
Jerusalem, 

20 bali ras pirak, tembaga, besi, timah 
mbiring, ras timah si itamaken i bas ginuhur 
pengane-nganen. Pernembeh ras gara ateKu 
ngelebur bangsa e, bali ras api si ngelebur 
besi. 

21Tuhu, Kupepulung me ia i Jerusalem. 
Kupegara api pernembehKu i teruhna, jenari 
Kulebur ia. 

22 Kulebur ia i Jerusalem, bali ras timah si 
melebur i bas ginuhur. Kenca bage itehna 
maka Aku, TUHAN, nggo encurcurken 
pernembeh ateKu man bana." 


Dosa peminpin-peminpin Israel 
23 Seh kata TUHAN man bangku nina, 
24 “Kataken man bangsa Israel maka 
negerina la badia. Erkiteken si e Kuukum me 
negeri e perban nembeh ateKu. 

25 Peminpin-peminpinna bali kap ras singa 
si erdengum kenca njerngem rubia-rubia. 
Peminpin-peminpin e munuh bangsana, jenari 
ibuatna kerina duit ras erta si terbuatca. 
Erkiteken ia munuh, ibahanna melala 
pernanden jadi mbalu. 

26 | mam-imam ngelanggar Undang- 
undangKu janah la lit sitik pe kehamatenna 
nandangi kai si badia. La lit sitik pe ibahanna 
lainna nandangi kai si badia ras kai si la badia. 
La iajarkenna kai lainna barang-barang si 
bersih ras si la bersih rikutken aturen agama, 
janah la diatena pe wari Sabat. Erdandanken 
si e, bangsa Israel la mehamat man bangku. 

27 Pegawai-pegawai kerajan bali ras 
serigala si encaing-caing rubia-rubia si nggo 
ijjerngemna. Munuhi peminpin-peminpin e 
lako ndatken kebayaken. 

28 Nabi-nabi muniken dosa-dosa enda ndai 
kerina desken kalak si encet dingding alu 
kapur mbentar. Idahna pengenehenen si la 
tuhu, janah ibahanna nubuat-nubuat si guak. 
Ikatakenna maka kata TUHAN si Erdolat nge 
si ibelaskenna, tapi Aku, TUHAN, la pernah 
ngerana man bana. 

29 Kalak bayak nipu ras ngerampuk. Jahat 
perbahanenna nandangi kalak musil janah 
idaramina untung i bas kalak musil ras i bas 
kalak pertandang. 

30 Kudarami kalak si ngasup majekken 
tembok, tah pe si ngasup tedis i bas 

mpertahanken negeri e tupung Kukernepken 
ateKu negeri e alu pernembeh ateKu, tapi la 
lit sada pe Kudat. 

31 Erkiteken si e Kucurcurken me pernembeh 
ateKu man bangsa e desken sada api 
si ngkernepken ia perban kai si nggo 
ilakokenna." Bagenda me nina TUHAN si 
Erdolat. 


Dua diberu perdosa si ersenina 


2 3 1 Kata TUHAN seh man bangku nina, 
2"O manusia si ermasap-masap, 
sekali jadi lit kap dua diberu si ersenina. 

3 Tupung singuda-nguda denga ia, sangana 
ia tading i Mesir, nggo icemarkenna bana ras 
dilaki, jenari jadi diberu perdenggal ia. 

4Sintua gelarna Ohola (ia nggambarken 
Samaria) janah agina gelarna Oholiba (ia 
nggambarken Jerusalem). Kuempoi ia duana, 
janah duana mupus. 

3 Aminna Ohola nggo jadi ndeharangku, 
tetap denga ia jadi diberu perdenggal 
itami-tamina kal dilaki si ngena atena si | 
Assur nari e. 

6 Dilaki-dilaki e, eme serdadu-serdadu si 
erseragam ungu, puanglima-puanglima ras 
pegawai-pegawai si erpangkat meganjang: 
kerina ia perwira-perwira tentera si erkuda si 
mejile rupana. 

7 Ras perwira-perwira Assur eme Ohola 


erlua-lua. Janah erkite-kiteken kerincuhenna, 
illamina bana alu nembah man berhala- 
berhala Assur. 

8la tetap jadi diberu perdenggal bagi si 
ilakokenna nai i Mesir, ija icemarkenna dirina 
ras dilaki mulai i bas paksa singuda-nguda 
mbaru mbelin denga pe, ia nggo ipedemi ras 
ibahan kalak bagi diberu perdenggal. 

9 Erkiteken si e Kuendesken ia man dilaki 
atena jadi si i Assur nari e. 

10 tangtangi kalak ndai uisna seh manjang- 
anjang, jenari ibunuhna alu pedang. I japa 
pe diberu-diberu encakapken nasipna si la 
mehuli e. 

ll Agina, Oholiba ngidah si enda ndai kerina. 
Tapi amin bage gia maciken denga ka nge 
lagu langkahna dingen keleken kerincuhenna 
erlua-lua asangken Ohola. 

12 Ia pe jadi atena nandangi puanglima- 
puanglima ras perwira-perwira tentera kuda 
Assur, eme anak-perana anak-perana si 
mejile rupana, si erpaken seragam mejile. 

13 Kuidah seh kal macikna lagu langkah 
Oholiba, bali macikna ras lagu langkah 
kakana. 

14 Reh dekahna reh macikna lagu langkah 
Oholiba. Leketkal matana ngidah gambar- 
gambar si iukir i bas dingding si icet alu rupa 
megara. Gambar-gambar ndai eme gambar 

si mejile ras topina pe metunggung kal. 

15 (Yeh 23:14) 

16 Kenca idahna gambar-gambar e, dem 
minter pusuhna alu kerincuhen, emaka 
isuruhna piga-piga persuruhen ku Babilon. 

17 Reh kalak ndai i Babil nari, medem ia ras 
Oholiba. Megasgas kal kalak ndai man bana, 
janah mesangat kal pencemarkenna ia, seh 
maka kedungenna ciga ate Oholiba man kalak 
Babil e. 

18 Kenca bage alu terang-terangen 
ipetangkasna man jelma si nterem maka ia 
sekalak diberu si perlua-lua, janah ibahanna 
kulana jadi dedehen kalak. Erkiteken si e 
ciga kal ateKu ngenehen ia, bali cigana ateku 
ngenehen kakana. 

19 Reh dekahna reh rusurna ia erlua-lua, bali 
ras si ibahanna nai tupung ia singuda-nguda 
denga, ija ia jadi diberu si pendahinna 
erlua-lua i Mesir. 

20 Merincuh kal ia medem ras dilaki si bali 
ras ringki kuda belinna kerincuhenna. 

21(O Oholiba, iulihindu kepeken lagu 
langkahndu si nggesuh sanga kam singuda- 
nguda denga, ija dilaki-dilaki bangsa Mesir 
ngguro-nguroken kam ras encemarken 
kengudanndu.)" 

Dibata ngukum Oholiba 


22 "Dage o Oholiba, Aku, TUHAN si Erdolat, 
nehken katangKu man bandu. Genduari nggo 
leja kam nandangi dilaki-dilaki atendu jadi 
ndube: tapi Kubahan maka nembeh atena 
man bandu janah Kubabai gelah ikelewetina 
kam. 

23 Kupepulung kerina kalak Babil, Kaldea, 
Pekod, Soa, Koa ras kerina kalak Assur e. 
Kubaba man bandu puanglima-puanglima, 
kalak si erpangkat meganjang, perwira- 
perwira tentera kuda si nguda denga dingen 
mejile rupana e. 

24 Iserangna me kam i utara nari alu 
tenterana si nterem, alu gereta perang 
ras gereta perbekalen. Alu make ampang- 
ampang ras topi waja, Ikepungna me kam. 
Kuendesken kam ku bas tanna, gelah iadilina 
kam rikutken undang-undangna. 

25 Erkiteken nembeh ateKu man bandu, 
Kupelepas ia ngelakoken perbahanen si kejam 
man bandu. Ikeretna igungndu, cupingndu, 
janah anak-anakndu ibunuhna. Anakndu 
dilaki ras diberu isarenkenna i bas kam nari, 
kenca bage itutungna geluh-geluhen. 

26 Jisndu isintapkenna seh kam manjang- 
anjang, jenari ibuatna permatandu. 

27 Alu bage Kupengadi me kerincuhenndu 
erlua-lua ras lagu langkahndu si nggesuh si 
nggo ilakokenndu mulai kin paksa kam i Mesir 


Yehezkiel 23.281 34 . 81 
denga pe mbarenda. Lanai bo pagi diatendu 


ngenehen berhala-berhala, lanai kam teringet 
pe kerna Mesir." 

28 Bagenda nina TUHAN si Erdolat, 
"Kuendesken me kam kempak kalak si ciga 
dingen nembeh atendu. 

29J anah erkiteken nembeh atena man 
bandu, iangkatna me kerina barang-barang 
si nggo latih akapndu encarikenca, tapi 
itadingkenna kam manjang-anjang desken 
sekalak diberu perlua-lua, maka mela 
akapndu. Kerincuhenndu si macik dingen 
pendahinndu erlua-lua e nge 

30 maka jadi si enda man bandu. Kam jadi 
diberu perlua-lua man kerina bangsa-bangsa 
janah iliamindu dirindu alu berhala-berhalana. 

31 Jusih-usihndu lagu langkah kakandu, 
janah erkiteken si e ukumenndu pe bali 
Kubahan." 

32 Nina TUHAN si Erdolat tole, "Kam arus 
minem tare cangkir kakandu, cangkir si 
mbages dingen galang. Isina dem alu 
kata penguru-nguru ras isak-isak, si arus 
ialokenndu i bas kerina kalak nari. 

33 Cangkir kakandu Samaria, isina kebiaren 
ras kecedan. Kenca iinemndu isina seh 
keri, melimber akapndu janah mabuk kam. 
Janah alu pecah-pecah cangkir e, ilukaindu 
tentendu." Bagenda me nina TUHAN si 
Erdolat. 

34 (Yeh 23:33) 

35Nina TUHAN si Erdolat, "Erkiteken 


ilupakenndu janah itundalkenndu Aku, la 
banci la kam ngenanami kiniseran erkiteken 
kerincuhenndu si macik dingen pendahinndu 
erlua-lua." 


Ukumen Dibata man duana 
diberu si ersenina e 


36 Nina TUHAN bangku, "O manusia si 
ermasap-masap, nggo kin kam sikap ngadili 
Ohola ras Oholiba? Turikenlah man bana 
kerna perbahanenna si nggesuh. 

37 Erlua-lua dingen munuh ia: erlua-lua ia ras 
berhala-berhala janah ibunuhna anak-anakku 
si ipupusna. 

38 Tapi labo terjeng e saja. Iliamina ka pe 
Rumah PertotonKu janah la iperdiatekenna 
Sabat si nggo Kutetapken. 

39| bas wari ia munuh anak-anakku jadi 
persembahen man berhala-berhala, i bas 
wari e ka nge ia reh ku Rumah PertotonKu 
ngeliamisa. 

40 La erngadi-ngadi isuruhna kalak ngundang 
dilaki-dilaki i bas ingan si ndauh nari, 
emaka reh dilaki e ndahi ia. Emaka ridi ia 
duana, ipejile-jilena bana janahna make 
perhiasen-perhiasen si meherga. 

41 Kenca bage kundul ia i das ingan medem 
si mejile. | lebe-lebena lit meja si dem alu 
pangan-pangan si ntabeh, bage pe kumenen 
ras minak saitun si Kubereken man bana. 

ersenang-senang rassa. Kalak ndai iundang i 
gurun pasir nari. Itamakenna gelang i bas tan 
diberu e duana, bage pe mahkota si mejile i 
bas takalna. 

43 Ningku i bas ukurKu, 'Uga maka nggit 
denga kalak enda medem ras diberu si nggo 
melus perbahan erlua-lua rusur dahinna?' 

44 Pegancih-gancih idahina Ohola ras 
Oholiba, diberu perlua-lua si nggesuh e. 

45 Kalak bujur tentu ngukum diberu e duana 
erdandanken erlua-lua dingen munuh, sabap 
diberu e duana tuhu kin perlua-lua ras 
pemunuh." 

46 Erkiteken si enda me maka ikataken 
TUHAN si Erdolat, "Dilolah nterem jelma 
pebiar-biar ras ngerampok diberu e. 

41 Suruh jelma si nterem e menterisa alu 
batu ras nakilsa alu pedang, janah munuhi 
anak-anakna, ras enciluk rumahna. 

48| belang-belang negeri e kusasapken 
kerina perbahanen si nggesuh e, gelah jadi 
sada pertenget man kerina diberu-diberu 
maka ula erlua-lua bagi diberu si dua e. 

49Janah kam o Ohola ras Oholiba, Kuukum 
me kam erdandanken perlangkahndu si macik 
e bage pe erdandanken dosandu nembah 
man berhala-berhala. Jenari ietehndu me 
maka Aku kap TUHAN si Erdolat." 

Kudin si tembesin 


24 1| bas wari si pesepuluhken, bulan 
pesepuluhken, i bas tahun pesiwahken 
kenca kami i bas pembuangen, seh kata 
TUHAN man bangku nina, 

2 "O manusia si ermasap-masap, suratkenlah 
tanggal wari si sendah, sabap i bas wari 
si sendah me raja Babil mulai ngepung 
Jerusalem. 

3 Aku, TUHAN si Erdolat, lit sada 
perumpamanKu man bangsa pemberontak e, 
janah turikenlah man bana bagenda: Geleh 
biri-biri si mburna, buat dagingna si mejilena. 
Daging nahe si arah lebe ras pahana, bage pe 
tulan-tulanna si melala utukna. Tamaken lau 
ku bas kudin, tanggerken kerina i das dalikan. 
Gestungken rantingna seh luam launa, maka 
medate dagingna bage pe tulanna." 

4(Yeh 24:3) 

3 (Yeh 24:3) 

6 Enda me tole si ikataken TUHAN si Erdolat, 
"Cilaka me kota kalak pemunuh e! Kota e 
desken kudin si nggo tembesin si la pernah 
ibersihken. Daging ndai ibuat i bas kudin nari 
sengkeret-sengkeret, seh maka sitik pe lanai 
lit tading. 

7 Lit pembunuhen i bas kota e; darehna Ia 
mambur ku taneh, tapi ku batu seh maka Ia 
banci itamburi. 

8 Kupelepas dareh ndai i bas batu si nggo 


la tertamburi e, maka arah e keke rawangku 
erbahan pembalasen." 

9 Enda tole si ikataken TUHAN si Erdolat, 
"Cilaka me kota kalak pemunuh e! Aku jine 
kap nggestungken rantingna. 

10 Tambahi tole rantingna! Kiapi apina! 
Belgang daging e! Gergeri seh kerah kuahna, 
seh maka meseng tulan-tulan e! 

11 Genduari tamakenlah kudin tembaga si 
nggo lume e i babo arang, jenari pegara seh 
merara kudin e. Kenca bage maka kudin e 
nggo ka bersih mulihi rikutken aturen agama 
erkiteken tembesina nggo meseng, 

12 aminna gia tembesina e langa keri kerina 
ibahan api e. 

130 Jerusalem perbahanenndu si nggesuh 
e nggo ngeliami kam. Aminna nggo gia 
Kucubaken mersihken kam, kam tetap denga 
keliamen. Lalap kam la banci bersih mulihi 
adi lenga kin inanamindu uga sangatna 
pernembeh ateKu man bandu. 

14 Aku, TUHAN si Erdolat nggo ngerana, 
janah genduari nggo seh paksana Aku 
ndalankenca. Dosa-dosandu lanai Kuenggo- 
enggoken, lanai ateKu mekuah, lanai 
kucidahken lias ateKu. Kam Kuukum sue ras 
perbahanenndu," bagenda me nina TUHAN si 
Erdolat. 

Kematen ndehara nabi 


15 Kata TUHAN seh man bangku nina, 

16"O manusia si ermasap-masap: alu sekali 
gudam, Kubunuh me kalak si ikelengindu kal. 
Tapi Ia banci kam jungut-jungut tah nderkuh 
ngamburken iluh. 

17 Ula cidahken maka kam erceda ate. 
Sorandu kesi-kesi pe ula terbegu. Erbulang 
ras ersepatulah kam. Ula tutupi ayondu, 
janah ula pan pangan si biasa ipan kalak si 
erceda ate." 

18 | ampas erpagi-pagi, ngerana aku man 
bangsa e. Karabenna mate ndeharangku, 
janah pepagina kulakoken sue ras si nggo 
ikataken man bangku. 

19 Nungkun bangsa e man bangku nina, 
"Ngkai maka bage perbahanenndu?" 

20 Fmaka ningku ngaloi, "Lit kata TUHAN 
man bangku, 

21sj man sehenken man bandu, o kalak 
Israel. Kata e bagenda: Megah kal akapndu 
kerna uga gegehna Rumah Pertoton e. Meriah 
ukurndu natapsa ras ngidahsa, tapi iliami 
TUHAN AteNa ingan e. Isi jabundu si nguda 
denga si tading i Jerusalem mate pagi i bas 
perang. 

22 Kenca bage pagi, kam pe ilakokenndu bagi 
si kulakoken enda. La itutupindu ayondu, la 
ipanndu pangan si biasa ipan kalak si erceda 
ate. 

23 Erbulang dingen ersepatu kam, la kam 


tangis, la kam ngandung. Reh dekahna 
reh kertangna dagingndu erkiteken dosa- 
dosandu, janah kelsehen kam sekalak 
kempak si debanna. 

24 Emaka aku, Esekiel, aku jadi kalak si man 
usihenndu: ilakokenndu me kasa kai si nggo 
kulakoken. Ikataken TUHAN maka kenca 
jadi pagi si enda, ietehndu me maka ia kap 
TUHAN si Erdolat." 

25 Nina ka TUHAN, "Dage, o manusia 
si ermasap-masap, Kubuat me i bas ia 
nari Rumah Pertoton si paguh e, si jadi 
kemegahen ras keriahenna e, si meriah kal 
akapna natapsa ras ndahisa. Tambah si e 
Kubuat pe anak-anakna si dilaki si diberu. 

26| bas warina Aku ngelakoken si enda 
sekalak si pulah i bas cilaka e nari reh ndahi 
kam janah nurikenca man bandu. 

2!| bas wari e mulihi ka kam pagi ngasup 
ngerana janah lanai kam pekak. Kenca bage 
ngerana-ngerana kam pagi ras ia. Alu dalan 
si bagenda kam pagi o Esekiel, jadi sada 
tanda man bangsa e, maka ietehna Aku kap 
TUHAN." 


Nubuat kerna Amon 


2 l Kata TUHAN seh man bangku, 
2 hina, "O manusia si ermasap-masap, 
sumpahilah negeri Amon. 

3 Suruh ia megiken katangKu, Aku TUHAN si 


Erdolat. Senang kal ukurndu ngidah Rumah 
PertotonKu iliami, ngidah Israel ikernepken, 
ras kalak Juda ibaba ku pembuangen. 

4 Erkiteken meriah iakapndu, Kupelepas 
suku-suku gurun pasir si arah Timur naluken 
kam. Ipajekkenna pagi perkemahenna i 
bas negerindu, jenari ije me ia ringan. 
Ipanna buah kayundu dingen iinemna susu si 
aturenna kin sikerajangenndu. 

> Kusalihken kota Rabba jadi karang unta, 
janah kerina mbalmbal Amon man ingan 
ngasuhi biri-biri, gelah itehndu maka Aku kap 
TUHAN." 

6 Nina TUHAN si Erdolat ka tole, "Ertepuk- 
tepuk dingenndu ersurak-surak alu meriah. 
Megombang kam man negeri Israel. 

7 Erkiteken bage perbanndu, Kuendesken 
me kam man bangsa-bangsa si deban, si 
ngerampuki ras ngerampasi erta-ertandu. 
Kukernepken me kam seh radas kerina, seh 
maka kam lanai igelari sada bangsa, janah 
negerindu pe lanai lit. Kenca bage itehndu me 
maka Aku kap TUHAN." 


Nubuat kerna Moap 


8 Nina TUHAN si Erdolat, "Erkiteken ikataken 
Moap maka Juda bali nge ras bangsa-bangsa 
si deban, 

9 emaka Kupelepas kota-kota si ngampang- 
ngampangi perbalengen Moap iserang, 

subuk pe kota-kota si mejilena kal, eme 


Bet-Jesimot, Baal Meon, ras Kiryataim. 

10 Kupelepas suku-suku si ringan i gurun 
pasir si arah timur naluken Moap, radu ras 
Amon, seh maka Moap lanai igelari sada 
bangsa. 

11 Kuukum me Moap, maka itehna maka Aku 
kap TUHAN." 


Nubuat kerna Edom 


12 Nina TUHAN si Erdolat, "Alu kejam erbalas 
Edom kempak Juda, janah pembalasen e 
mahanca Edom ersalah seh rasa lalap. 

13 Genduari Kupebetehken maka Kuukum 
me Edom dingen Kubunuh kerina dilaki ras 
asuh-asuhen si lit i je. Kubahan negeri e jadi 
terulang, mulai i kota Teman nari seh ku kota 
Dedan, janah rayatna keri mate i bas perang. 

14 Aku erbalas kempak Edom alu make 
Israel, bangsangKu, maka inanamina uga 
sangatna pernembeh ateKu. Iteh Edom me 
uga pagitna nanam pembalasenKu. Bagenda 
me nina TUHAN si Erdolat." 


Nubuat kerna Pilisti 


15 Nina TUHAN si Erdolat, "Kalak Pilisti nggo 
erbalas alu kejam nandangi musuh-musuhna 
turun temurun, janah ikernepkenna kal asa 
puasna iakapna. 

16 Erdandanken si e genduari Kupebetehken 
maka Kuserang me kalak Pilisti jenari 

Kusasapken kerina. Kasa kalak si tading 


denga si ringan i Kendit Pilisti, Kukernepken 
kerina. 

17 Kuukum alu mesangat janah erbalas Aku 
man bana seh puas. Inanamina me uga 
pernembeh ateKu. Kenca bage itehna me 
maka Aku kap TUHAN." 


Nubuat kerna Tirus 


26 '| bas wari si pemena, bulan si 
tertentu tahun sipesepuluhsadaken 
asum kami i bas pembuangen, seh kata 
TUHAN man bangku nina, 

2"O manusia si ermasap-masap, enda me 
si erbahanca maka ersurak meriah kalak 
Tirus. Ersurak ia nina, Jerusalem nggo 
getem! Perbinaganna si meriah nggo mesuni. 
Emaka lanai ia banci ngimbangi kita i bas 
perbinagan.'" 

3 Erkiteken si bagenda nina TUHAN si 
Erdolat, "Aku kap musuhndu, o kota Tirus. 
Kusuruh melala bangsa nerang kam: ia reh 
desken galumbang lawit. 

4Irontaskenna me tembok-tembokndu janah 
ibulakkenna menara-menarandu. Kenca 
bage, kasa taneh si lit i je Kusasap kerina seh 
maka sengkibul batu si melinang nari ngenca 
tading. 

3 Penjala nurung engkirahken jalana i babo 
batu ndai, batu si tading i bas lawit. Aku 

TUHAN si Erdolat nggo ngerana. Irampasi 


bangsa-bangsa me Tirus, 

Sjanah alu pedangna ibunuhna kasa kalak si 
ringan i bas kota-kota i daraten Tirus. Kenca 
bage ieteh Tirus me maka Aku kap TUHAN." 

"TUHAN si Erdolat ngerana nina, "O Tirus, 
Kubaba me raja Nebukadnesar i Babilon nari 
nerang kam. Raja si mbelin e reh i utara nari 
maba tentera si nterem, rikut ras kuda gereta 
perang, bage pe tentera erkuda. 

8 Penduduk si ringan i bas kuta-kuta i taneh 
daraten mate pagi i bas perang. Musuh engkali 
parik-parik, erbahan benteng-benteng, janah 
nusun ampang-ampang desken tembok lako 
ngimbangi kam. 

9 Tembok-tembokndu alu perkakas 
mecahken tembok, janah iruntuhkenna 
menara-menarandu alu balok- balok besi. 

10 Gebuk abu si nangkih erkiteken kudana si 
mbue namburi kam. Sora kudana si ngerintak 
gereta ras gereta perang, kumetter ibahanna 
tembokndu asum ia mentas arah pintu 
gerbang kota si nggo runtuh e. 

11 Kalak si ngersak kuda ngerattuh arah 
pasar-pasarndu, ibunuhina pendudukndu 
alu pedangna. Tugu-tugu batundu si paguh 
dingen meganjang ibulakkenna. 

12 Musuh-musuhndu e rate-ate muat 
kebayakenndu. Iradaskenna tembok- 
tembokndu janah rumahndu si mejile 
irontaskenna kerina. Ibuatna kerina batu, 

perkayunna, bage pe kerina perkakas rumah 


si nggo runtuh e, jenari igedapkenna ku lawit. 

13 Ku pengadi kerina ende-endenndu, janah 
Kupesinik sora kulcapindu. 

14Batu si melinang, ingan penjala-jala 
engkerahken jalana, batu si sada e nari 
ngenca Kutadingken. Kota e lanai ndigan 
pe iumban. Aku, TUHAN si Erdolat, nggo 
melasken katangKu." 

15 Enda me kata TUHAN si Erdolat kempak 
kota Tirus, "Kerina penduduk si ringan i tepi 
lawit gentar tupung ibegina sora nderkuh 
erkiteken ketalunndu, bage pe sora serko 
kalak si ibunuhi musuhndu. 

16 Ngidah si e, raja-raja si erkuasa i daerah 
tepi lawit nusur i bas kursi kinirajanna nari. 
Itangtangina jubah kinirajanna ras bajuna 
si ersulam, jenari nggirgir ia kundul taneh. 
Perban bagi biarna ngidah kecedan si reh 
man bandu. La erngadi-ngadi ia nggirgir. 

17 Kenca bage iendekenna ende-enden 
penguburen enda man bandu: Nggo getem 
kal kota si terberita! | lawit pe nggo ilesapken 
kerina kapalna. Mbarenda lawit ikuasai 
pendudukna, janah kalak si ringan i tepi lawit 
gentar ibahanna. 

18 Genduari tupung paksana ia italuken 
musuhna, penduduk pulo-pulo nggirgir 
kerina. Sengget kal kap ia, ngidah kota e 
nggo seh getemna." 

19 Nina TUHAN si Erdolat, "Kubahan kam jadi 


kota si terulang, bali ras kota-kota si la lit 
pendudukna, Kutamburi kam alu lau lawit si 
mbages. 

20 Kusuruh kam lawes kempak doni kematen, 
maka ersada ras kalak si nggeluh i bas paksa 
si nai. Kubahan kam tetap ringan i bas doni 
kematen e, i tengah-tengah keruntuhen si 
rasa lalap, erteman ras kalak si nggo mate. 
Emaka ngasa ndigan pe tanehndu lanai 
jingani, janah kam lanai tama beligan i bas 
kalak si nggeluh. 

21Kam nggo dung, janah ngidah 
perbahanenKu man bandu, gentar kalak 
kerina. Idarami kalak gia kam, tapi asa 
ndigan pe la ia jumpa." Bagenda me nina 
TUHAN si Erdolat. 


Ende-enden penguburen guna Tirus 


2 7 1 Kata TUHAN seh man bangku nina, 

2"O manusia si ermasap-masap, 
endekenlah ende-enden penguburen man 
kota Tirus, 

3 kota si ingani i tepi lawit, si erbahan 
perbinagan ras kerina kalak si ringan i tepi 
lawit. Turiken man bana katangKu, TUHAN 
si Erdolat, bagenda: O Tirus, alu ukur 
meganjang nindu ngerana, 'KinijilenKu la lit 
ngelawanca.' 

4Rumahndu tempa-tempa i lawit, kam 
iIpanteki desken sada kapal si mejile. 

> Dingdingndu eme kayu aras Deleng 


Hermon, tiang layarndu kayu cemara 
Libanon. 

6 Si ibahan jadi dayung-dayungndu, kayu 
jati i Basan nari. Geladakndu kayu cemara i 
Siprus nari, ihiasi alu gading si meherga. 

' Layarndu, linen sulamen i Mesir nari, i dauh 
nari pe murah nandaisa. Tenda-tendandu kain 
alus si mejile, kain ungu i Kiprus nari. 

8 Tukang dayungndu i Sidon ras Arwad nari. 
Anak buahndu, pelaut-pelaut si beluh. 

9Tukang-tukang kayu i bas kapal e, eme 
pande tua i Bablas nari. Pelaut i bas tep-tep 
kapal, reh nukuri barang-barangndu. 

10 Serdadu-serdadu Persia, Lidia ras Libia 
ikut jadi tenterandu. Isangketkenna ampang- 
ampangna ras topi wajana i bas ingan 
tenterandu. Italukenna musuh-musuhndu 
tama kemuliandu. 

11 Serdadu-serdadu i Arwad nari engkawal 
tembokndu, kalak Gamat erjaga i bas 
menarandu. Isangketkenna ampang- 
ampangna i bas tembok-tembokndu. Kalak 
ndai me erbahanca maka seh kal jilendu. 

12 Erbinaga kam i Sepanyol, jenari ibuatndu 
pirak, besi, timah, ras timah mbiring tukar 
barang-barangndu si mbue la teralang. 

13 Frbinaga kam iJunani, i Tubal ras i Mesek, 
janah barang-barangndu itukarkenndu 
ras budak-budak bage pe barang-barang 
tembaga. 

14 Itukarkenndu barang-barangndu ras kuda 


pengerintak gereta, kuda perang, bage pe 
kuda baban i Bet-Togarma nari. 

15 Penduduk Rodus pe reh erbinaga ku 
kam: penduduk si ringan i daerah tepi lawit 
nukur barang-barangndu alu gading ras kayu 
mbiring. 

16 Perbinaga i Siria nari nukur barang- 
barangndu ras ulih tanehndu si melala e. 
Iberekenna bandu jadi penukur barang- 
barangndu e batu permata, uis meherga, 
uis si nggo isulam, linen alus, batu permata 
karang, batu permata rubia. 

17/Juda ras Israel mereken gandum, 
tengguli, minak saitun ras rempah-rempah 
jadi penukur barang-barangndu. 

18 Perbinaga i Damaskus nari nukur 
binagandu ras ulih tanehndu, janah jadi 
galarna iberekenna bandu anggur i Helbon 
nari bage pe mbulu biri-biri i Sahar nari, bage 
pe besi si nggo itepa ras rempah-rempah. 

19 (Yeh 27:18) 

20 Perbinaga i Dedan nari nukarken kain 
pelana ras barang-barangndu. 

21 Perbinaga Arab ras raja-raja negeri Kedar 
nukur barang-barang binagandu alu anak 
biri-biri ras kambing. 

22 Saudagar-saudagar i Syeba ras Raama 
nari nukur barang-barangndu alu permata, 
emas ras rempah-rempah si mejilena. 

23 Kota-kota Haran, Kane, Eden, saudagar- 


saudagar Syeba, kota-kota Assur ras Kilmad 
kerina erbinaga ras kam. 

24 | dayakenna man bandu uis si la tanggung 
jilena, uis si meherga, uis si nggo i sulam, 
permadani si erbage-bage rupana bage pe 
nali si nteguh. 

25 Barang-barangndu ibaba tare kapal-kapal 
barang si galang. Kam desken kapal i tengah 
lawit, dem alu barang-barang si mberat. 

26 Tupung kam ikayuhken ku tengah lawit, 
angin timur nggedapken kam ndauh i daraten 
nari. 

21 Kerina barang-barang kebayakenndu, 
kerina anak kapalndu, tukang kayu kapal 
ras saudagar-saudagarndu, kerina serdadu- 
serdadundu si lit i bas kapal, la lit si 
tading-tading, kerina gedap ku lawit, tupung 
kam karam. 

28 Sora nderkuh anak kapal si karam e, 
terbegi erlolingen i tepi lawit. 

29 Genduari kerina kapal e nggo itadingken, 
kerina anak kapal nggo seh i daraten. 

30 Kam ingandungina tangis ia, ceda atena. 
Icaburkenna abu ku takalna, i babo taneh 
erguling-guling ia. 

31 Erdandanken kam itakal-tabukenna bana, 
ipakena uis guni tanda ate ceda. Tangis ia 
kerina erkiteken kam, ingandungina kam alu 
pusuh si getem. 

32 Kenca bage iendekenna man bandu, 


ende-enden penguburenndu, 'O Tirus, ise kin 
terpeseri ras kam, Tirus si genduari sinik i 
teruh lawit? 

33 Tupung barang-barangndu lawes ngepari 
lawit, icukupindu kerina keperlun bangsa- 
bangsa. Raja-raja ibahanndu bayak, erkiteken 
barang-barang kebayakenndu. 

34 Genduari kam nggo karam, nggo gedap i 
bas lawit si mbages. Barang-barangndu ras si 
erdahin ras kam, bene ras kam i bas lawit si 
mbages.' 

35 Kerina kalak si ringan i tepi lawit sengget 
megiken kejadin si ngkenai kam. Subuk 
raja-rajana pe gentar: arah ayona teridah 
maka mbiar kal ia. 

36 Kam nggo kernep, masap seh rasa 
lalap. Janah kerina saudagar-saudagar i 
belang-belang doni gentar, sabap mbiar ia 
tahsa ia pe jumpa cilaka bagi kam e." 


Nubuat kerna raja Tirus 


2 9 l Kata TUHAN seh man bangku nina, 
2"O manusia si ermasap-masap, 
turikenlah katangKu, Aku, TUHAN si Erdolat, 

man raja Tirus, bagenda: Erkiteken ukur 
meganjang, iIkatakenndu maka kam dibata. 
Ikatakenndu maka kam kundul i bas kursi 
kemulian si ikeleweti lawit, bali ras dibata. 
Banci saja nge ipekulah-kulahndu bandu 

dibata, tapi situhuna labo kam dibata, tapi 


manusia si ermasap-masap. 

3 Jakapndu pentaren kam asangken Daniel, 
iakapndu la lit rahasia terbuni bandu. 

4 Kepentarenndu ras kebeluhenndu mahanca 
kam bayak, bayak emas ras pirak. 

“Tuhu seh kal beluhndu, erbinaga, seh 
maka genduari nggo bayak kal kam. Janah 
erkiteken kebayakenndu nggo meganjang 
ukurndu. 

6 Dage genduari enda me katangKu, Aku, 
TUHAN si Erdolat: Erkiteken iakapndu bali 
pentarndu ras dibata, 

7 Kusuruh me musuh si kejam nerang 
kam. Kerina barang-barang si mejile si 
nggo ipepulungndu arah kebeluhenndu ras 
kepentarenndu, ikernepkenna kerina. 

8 Ibunuhna kam jenari itamakenna i bas 
kuburen si erlau. 

9 Adi nggo reh kalak lako munuh kam, banci 
denga kin ikatakenndu maka kam dibata? 
Adi nggo kam petala-tala ras kalak si munuh 
kam, kam pe manusia biasa nge, manusia si 
ermasap-masap. 

10 Mate me kam desken biang erkiteken 
ibunuh kalak si deban si la nandai Dibata." 
Aku, TUHAN si Erdolat, Aku kap si ngataken 
si enda. 


Raja Tirus ndabuh 
11 Seh ka tole kata TUHAN man bangku nina, 

12"G manusia si ermasap-masap, erceda 


atelah kam kerna cilaka si nggo nggempangi 
raja Tirus. Turiken man raja e katangKu, Aku 
TUHAN si Erdolat Bagenda 'Nai pernah kam 
jadi usihen si mejile kal. Andiko, seh kal 
mbarenda pentarndu ras jilendu. 

13 Kam ringan i bas peken Eden, peken 
Dibata. Ipakendu perhiasen si erbage-bage 
rupana: umpama: rubia ras intan: topas batu 
pirus, karnelia, ratna, batu sapir, zamrut, 
batu permata si megara. Barang perhiasen 
emasndu pe melala. 

14 Kerina si e ibahan man gunandu, i 
bas paksa mula jadindu nari. Malekat 
si rejin Kusuruh engkawali kam. Kam 
ringan i bas delengKu si badia janah 
erdalan i tengah-tengah batu permata si 
erndilap-ndilap. 

15Tangtang tubuhndu nari lagu 
langkahndu seh kal ulina. Tapi dungna 
jahat perbahanenndu. 

16 Kuskas kam nukur ras erdaya i bas 
perbinaganndu, janah si enda mabai kam 
erdosa janah mahan ate kalak mesui. 
Emaka Kupaksa kam nadingken delengKu 
si badia, janah malekat si njagai kam ndai 
melawes kam i tengah-tengah permata si 
erndilap-ndilap e nari. 

17 Meganjang ukurndu erkiteken jilendu, 
janah gelarndu si terberita e mahanca kam 
ngelakoken lagu langkah si bodoh. Erkiteken 

si e Kudampesken kam ku taneh janah 


Kubahan kam jadi sada pertenget man 
raja-raja.' 

18 Erkiteken kejahatenndu i bas 
perbinaganndu, keliamen ibahanndu 
inganndu ersembah. Emaka kuciluk kam, 

o kota Tirus, seh rata ras taneh. Genduari 
kasa kalak si ngenehen kam, abu nari ngenca 
idahna. 

19 Kam nggo lesap, masap seh rasa lalap. 
Kerina bangsa-bangsa si pernah nandai kam 
gentar kerina, sabap mbiar ia, ntahsa ia pe 
jumpa cilaka si nggo engkenai kam." 


Nubuat kerna Sidon 


20 Kata TUHAN seh man bangku nina, 

21"O manusia si ermasap-masap, 
sumpahilah kota Sidon. 

22 Kataken man penduduk kota e katangkKu, 
Aku TUHAN si Erdolat, bagenda: Aku kap 
musuhndu, o Sidon. Ipuji kalak me Aku 
erkiteken perbahanenKu man bandu. Tupung 
Aku ngukum pendudukndu, ietehna me 
maka Aku kap TUHAN si Badia si ersegat ate 
nandangi kasa kai si jahat. 

23 Kutamaken ku je penakit, janah kupelepas 
dareh maler arah pasar pasarndu. Iserang 
me kam ija nari pe janah pendudukndu mate 
ibunuh. Kenca bage ietehndu me maka Aku 
kap TUHAN." 

Israel ipasu-pasu 


24 Nina TUHAN, "Negeri-negeri si pernah 
megombang man Israel, si lit i sekelewetna, 
lanai ndigan pe bagi suga ntah duri si nakiti 
Israel. leteh bangsa-bangsa maka Aku kap 
TUHAN si Erdolat." 

25 Nina TUHAN si Erdolat, "Kubaba me 
bangsa Israel mulih i bas negeri-negeri si 
ndauh nari ku ja mbarenda ia Kukerapken. 
Emaka kerina negeri-negeri meteh maka 
badia kap Aku. Ringan me bangsa Israel i bas 
tanehna jine, negeri si Kubereken man Jakup, 
suruh-suruhenKu. 

26 Alu teneng ringan ia i je. Ipajekkenna 
rumahna, isuanina kebun anggur. Kuukum 
me kerina negeri-negeri sekelewetna si 
megombang man bana. Emaka dame me 
Israel: kenca bage ietehna me maka Aku kap 
TUHAN, Dibatana." 


Nubuat kerna Mesir 


29 1| bas wari sepuludua, bulan 
sipesepuluhken, tahun si pesepuluhken 
sanga kami i bas pembuangen, seh kata 
TUHAN man bangku nina, 

2"O manusia si ermasap-masap, sumpahilah 
raja Mesir. Turiken man bana uga ia ras 
negerina i ukum. 

3 Kataken man bana maka enda me 
katangKu, Aku TUHAN si Erdolat, man raja 

Mesir: Aku kap musuhndu, o naga raksasa, 


si gempang i bas lau belin. Ikatakenndu 
maka Lau Nil kam empuna, janah nindu kam 
erbahanca. 

4Kutamaken me kawil si galang i bas 
isangndu, janah Kubahan maka nurung si 
lit i bas lau belinndu e leket ku dagingndu. 
Kenca bage kurintak me kam i bas Lau Nil 
e nari, rikut ras kerina nurung si leket i bas 
dagingndu. 

> Emaka Kusampetken kam ras kerina 
nurung e ku gurun pasir. Badanndu ndabuh 
ku taneh, janah ikuburken, jenari Kubereken 
man pangan perik-perik ras rubia-rubia 
kerangen. 

6 Kenca bage kerina kalak Mesir meteh 
maka Aku kap TUHAN." Nina TUHAN, "O 
kalak Mesir! Kalak Israel ernalem man 
penampatndu, tapi kam la lebih asangken 
ciken si medate. 

7 Adi icikenken kam, minter kam penggel, 
tercucuk kikikna ibahanndu, janah tersiher 
awakna. 

8 Dage, genduari Aku TUHAN si Erdolat, 
ngatakenca man banndu maka Kusuruh me 
tentera lako nerang kam alu pedang, janah 
ibunuhna rayatndu, ras asuh-asuhenndu. 

9 Mesir nandangi salih me jadi negeri si lume 
dingen terulang. Kenca bage itehndu maka 
Aku kap TUHAN. Perban ikatakenndu maka 
Lau Nil kam empuna dingen kam si mahanca: 

10 emaka Aku kap musuhndu ras musuh Lau 


Nilndu e. Kubahan Mesir jadi negeri si lume 
dingen terulang, mulai kota i Mikdol nari seh 
ku kota Aswan i Selatan terus ku perbalengen 
Sudan. 

lt La lit manusia tah rubia-rubia si ndalani 
negeri e. Empat puluh tahun dekahna Ia lit 
kai pe si nggeluh ije. 

12| bas kerina negeri-negeri si melungen, 
Mesir ngenca Kubahan negeri si melungunna. 
Empat puluh tahun dekahna kota-kota Mesir 
runtuh, janah i bas kerina kuta si nggo runtuh, 
kota-kota Mesir ngenca si mesangatna. Kalak 
Mesir Kubahan jadi pengungsi. Merap ia ku 
kerina negeri, jenari ringan i tengah-tengah 
bangsa si deban." 

13 Nina TUHAN si Erdolat, "Kenca lepas 
empat puluh tahun kalak Mesir Kubaba mulih 
i bas negeri-negeri si deban nari inganna 
Kukerapken, 

14janah Kubere ia ringan i Mesir selatan, 
ingan pengulihenna. | bas ingan e, ia jadi 
kerajan si la megegeh, 

15janah eme si la megegehna i tengah- 
tengah kerina kerajan. Ngayak ndigan pe 
lanai ia erkuasa nandangi bangsa si deban. 
La sitik pe ia Kubahan meherga seh maka la 
ia ngasup maksaken sura-surana man bangsa 
apai pe. 

16 Ngayak ndigan pe Israel lanai ernalem 
kempak penampat Mesir. Mara si nggo jadi 

maka lepakken tuhu-tuhu ernalem man Mesir. 
Kenca bage ieteh Israel me maka Aku kap 
TUHAN si Erdolat." 


Mesir italuken Raja Nebukadnesar 


17| bas wari si pemena, bulan si pemena, 
tahun si peduapuluh pituken sanga kami i bas 
pembuangen, kata TUHAN seh man bangku 
nina, 

18"O manusia si ermasap-masap, mbarenda 
Raja Nebukadnesar mahan serangen 
nandangi Tirus, Isuruhna tenterana maba 
baban si mberat seh maka takal tentera 
e megusgus jadi melinang janah barana 
meculaken. Tapi subuk raja e bage pe 
tenterana la rulih sitik i bas kerina kelatihenna 


19 Dage genduari enda me katangKu, Aku 
TUHAN si Erdolat: Kubereken me negeri 
Mesir man Raja Nebukadnesar. Irampok ras 
irampasna me kerina kebayaken Mesir jadi 
upah tenterana. 

20 Taneh Mesir Kubereken jadi ulih latihna, 
erkiteken tenterana erdahin guna Aku. 
Bagenda me nina TUHAN si Erdolat. 

21 Kenca jadi pagi si e, Kubahan bangsa 
Israel jadi megegeh, janah erdandanken si 
e o, Esekiel Kubere kam ngerana i ja kerina 
kalak banci megiken kam, maka itehna Aku 
kap TUHAN." 

TUHAN ngukum Mesir 


30 1 Jenari seh kata TUHAN man bangku, 

2"O manusia si ermasap-masap 
ernubuatlah kam janah momoken kai si 
Kukataken: Andiko, nggo reh wari cilaka, 

3 nggo ndeher warina TUHAN nehken 
UkumenNa. Wari geltem, embun seh kapalna, 
eme wari kiniseran man bangsa-bangsa, 

4Kesusahen reh man Sudan. I Mesir pecah 
peperangen. Nterem ije kalak maten, negeri 
e irampasi janah ibahan jadi runtuhen. 

>| bas perang e melala mate tentera upahen 
i Sudan nari, Libia, Lidia, Arab, Kub, janah 
bangsangkKu jine pe." 

6 Nina TUHAN si Erdolat, "Mulai i Migdol nari i 
Utara terus ku Aswan i Selatan, kerina kalak si 
mpertahanken Mesir mate i bas peperangen. 
Tentera kemegahen Mesir ikernepken. Aku, 
TUHAN si Erdolat ngatakenca. 

7 Negeri e jadi sada negeri si melungen kal i 
bas kerina negeri-negeri, janah kota-kotana 
keri kal runtuh. 

8Tupung Mesir Kuciluk janah kerina si 
mpertahankenca mate, jenari ietehna me 
maka Aku kap TUHAN. 

9 Adi wari e nggo seh, janah Mesir nggo 
ikernepken, Kusuruh me persuruhen tare 
kapal nengget Sudan; la iarapna jadi si e man 
bana, emaka gentar ia kerina. Wari e nggo 
reh!" 

10 Nina TUHAN si Erdolat, "Kupake Raja 


Nebukadnesar i Babilon nari lako engkeriken 
kebayaken Mesir. 

Il Nebukadnesar ras tenterana si la 
meteh mekuah reh engkernepken negeri e. 
Iserangna Mesir alu pedang, janah amparen 
me mait i belang-belang negeri e. 

12 Lau Nil Kukerahi janah Kutamaken Mesir 
i teruh kuasa kalak jahat. Bangsa si deban 
mahanca getem kerina negeri e." Bagenda 
nina TUHAN. 

13 Nina ka TUHAN tole, "Kukernepken me 
gana-gana ras dibata-dibata palsu i Mempis. 
Lanai lit ise pe si ngerajai Mesir, janah gentar 
kerina bangsa e Kubahan. 

14Terulang Kubahan Mesir selatan, janah 
Kuciluk Kuta Soam i utara. Ibukotana, Tebe 
Kuukum, 

15 janah kebayakenna Kukernepken. 
Kutelkasken nembeh ateKu man Pelusium, 
kota si jadi benteng negeri Mesir. 

16 Kuciluk negeri Mesir maka mesui kal ate 
Pelusium. Runtuh me tembok kota Tebe, 
jenari banjir me kuta e. 

17 Anak perana kuta Heliopolis ras Bubastis 
mate i bas perang e, janah kalak si debanna 
ibaba jadi tabanen. 

18 Kenca kuasa Mesir Kuruntuhken janah 
gegeh si iagahkenna Kukeriken, gelap me 
Tahpanhes. Embun mekapal nutupi Mesir, 

janah kerina penduduk kota-kotana ibaba jadi 


tabanen. 
19 Kenca bagenda pengukumKu Mesir, itehna 
maka Aku kap TUHAN." 


Kuasa Raja Mesir si nggo runtuh 


20| bas wari pitu, bulan si pemena, 
tahun si pesepuluh sadaken, sanga kami i 
pembuangen, seh kata TUHAN man bangku 
nina: 

21”G manusia si ermasap-masap, nggo 
Kupenggelken tan raja Mesir. La lit ise pe si 
malutisa, la lit ise pe si ngerempuisa tanna 
si penggel e gelah malem, maka megegeh 
mulihi ngawatken pedang. 

22 Dage enda me katangKu, Aku TUHAN 
si Erdolat: Aku kap imbang raja Mesir. 
Kupenggelken tanna duana, subuk si langa 
penggel genduari, bage pe si nggo penggel, 
gelah ndabuh pedang e i bas tanna nari. 

23 Kukerapken me kalak Mesir e ku 
belang-belang doni. 

24 Kenca bage megegeh Kubahan tan raja 
Babilon, jenari Kutamaken pedangKu i bas 
tanna. Tapi Kupenggelken tan raja Mesir 
maka ia ndehereng dingen mate i lebe-lebe 
musuhna. 

25Tuhu, Kupekote me ia, janah Kupegegehi 
raja Babil. Kenca Kubereken bana pedangku, 
janah iawatkenna kempak Mesir, kerina kalak 
metehsa maka Aku kap TUHAN. 

doni. Kenca bage ietehna maka Aku kap 
TUHAN." 


Mesir iumpamaken bagi batang cemara 


3 1 ll bas wari si pemena, bulan 

sipeteluken, tahun si pesepuluh 
sadaken, sanga kami i bas pembuangen, kata 
TUHAN seh man bangku nina, 

2"O manusia si ermasap-masap, kataken 
man raja Mesir ras rayatna bagenda: Mbelin 
kal tuhu kuasandu! Ras kai kin terpeseri 
kemulianndu? 

3 Kam bali kap ras cemara Libanon, 
dahan-dahanna mejile dingen merabun. Tuhu 
meganjang kal kepeken, pucukna seh ku 
embun. 

4Perturahna mejile perban cukup launa, lau 
belin i teruh taneh mereken nakanna. Taneh 
inganna turah erlau ibahanna, maler pe i bas 
kerangen ku kayu-kayu si debanna. 

> Erkiteken launa la kurang-kurang, 
batangna turah jadi meganjang. Ganjangen ia 
asa kayu si debanna, dahanna galang dingen 
seh gedangna. 

6 Perik-perik si melala erbagena, kerina rasar 
i bas dahan-dahanna. Rubia-rubia kerangen 
nubis i teruh batangna, bangsa-bangsa doni 
cilinggem i bas endemna. 

7 Andiko kayu e, seh kal tuhu jilena, 
batangna meganjang, dahanna pe gedang 

si lit i teruh taneh, 

8 La lit cemara i bas paken Dibata, terpeseri 
ras cemara si sada enda. La lit kayu si bage 
paguhna dahanna, la lit kayu i bas paken 
Dibata bage jilena. 

P Aku kap mahanca ia mejile, rikut ras 
dahanna gedang dingen mbue. Kerina kayu si 
lit i bas paken Dibata kerina kayu i bas Eden 
iri ngidahsa, 

10 Dage, Aku TUHAN si Erdolat, genduari 
nuriken man bandu kai si nandangi jadi 
man kayu si pucukna seh ku embun e. Reh 
ganjangna ka ukurna. 

11 Erkiteken si e Kutulak ia dingen Kubereken 
man bangsa si deban. Sue ras kejahatenna, 
bage me perbahan bangsa si deban ndai man 
kayu e. 

12 Sada bangsa si la meteh ate mekuah reh 
nabah kayu e, jenari itadingkenna. Ranggasna 
ras dahanna si nggo penggel ndabuh ku 
kerina deleng ras baluren i belang-belang 
negeri e. Kerina bangsa-bangsa si gelgel nari 
ringan i teruhna, lawes me. 

13 Emaka rehen me perik-perik, jenari 
ningger i bas kayu si nggo mbulak e, janah 
rubia-rubia merjaki dahan-dahanna. 

14 Dage mulai genduari nari, lanai lit ndigan 
pe batang kayu turah bage ganjangna; 
ndigan pe lanai lit batang kayu si pucukna 
seh ku embun aminna uga gia buena lau si 

manusia si ermasap-masap, jenari pulung ras 
kerina kalak si nggo nusur ku doni kematen." 

15 Enda me tole si ikataken TUHAN si 
Erdolat, "Tupung batang kayu e nusur ku 
doni kematen, Kusuruh lau si lit i teruh taneh 
namburisa, gelah ejadi tanda erceda ate. Lau 
belin la Kubere maler, janah Kupelepas lau si 
kitik-kitik malerken launa. Erkiteken batang 
kayu e nggo mate, Deleng Libanon Kubahan 
jadi gelap, dingen kerina batang kayu i bas 
kerangen e jadi melus. 

16 Tupung batang kayu e Kupesusur ku 
doni kalak mate, sorana mbulak erbahanca 
nggirgir bangsa-bangsa. Kerina batang kayu 
Eden, bage pe kerina kayu pilihen i Libanon 
si ndat lau cukup, si nggo lawes kempak doni 
si i teruh, ermeriah ukur erdandanken kayu e 
nggo mbulak. 

17 Radu ras me kerina berkat ku doni 
kematen gelah pulung ras si nggo leben 
mbulak. Janah kerina kalak si ringan 
i teruh endemna ikerapken ku tengah 
bangsa-bangsa. 

18 Batang kayu ndai nggambarken raja Mesir 
ras kerina rayatna. Batang kayu si turah i 
Eden pe la lit bage ganjangna ras jilena. Tapi 
genduari, nusur me ia ku doni kematen bali 
ras kayu-kayu Eden, jenari pulung ras kalak si 
la erdibata bage pe si mate i bas peperangen. 
Enda me katangKu," nina TUHAN si Erdolat. 

Raja Mesir iumpamaken bagi buaya 


32 ll bas wari si pemena, bulan 
sepuludua, tahun si pesepuluh duaken 
sanga kami i bas pembuangen, seh kata 
TUHAN man bangku nina: 

2"O manusia si ermasap-masap, 
persingetilah raja Mesir. Peseh man bana 
katangKu enda: Kam erlagak bagi singa i 
tengah-tengah bangsa-bangsa, tapi situhuna 
buaya nge kam, si erlangi i bas lau belin. 
Megembur ibahanndu lau alu nahendu, janah 
melket bandu lau belin e. 

3Sanga pulung pagi bangsa-bangsa 
Kutangkap kam alu jalangKu, janah Kusuruh 
bangsa-bangsa e ngerintaksa ku duru. 

4Kudampesken me kam ku taneh, jenari 
Kupepulung kerina perik-perik ras rubia-rubia 
doni enda mangani dagingndu. 

> Jenari deleng ras baluren Kutambusi alu 
bangkendu si macik. 

6 Darehndu Kuamburken maka megara 
ibahanna kerina deleng-deleng, janah lau 
mbelin dem ibahanna. 

7 Tupung kam Kukernepken, langit 
Kutamburi dingen bintang-bintang 
Kupemagem. Matawari ketamburen ibahan 
embun, bulan pe la ersinalsal. 

8 Kunimpeti kasa si terang i das langit janah 
doni Kubahan jadi gelap tuhu-tuhu. Enda me 
katangKu, Aku TUHAN si Erdolat. 


Yehezkiel 32.91 16 112 
9 Tupung Kupembar berita kerna kebenenndu 


i tengah-tengah bangsa-bangsa si la pernah 
ibegindu pe, mbue bangsa-bangsa keharun. 

10 PerbahanenKu man bandu mahanca 
sengget melala bangsa. Tupung Aku 
ngawatken pedangKu, raja-raja nggirgir 
perban biarna. I bas warina kam guling 
dingen ampar, kerina raja-raja nggirgir 
perban aru atena kerna kesahna." 

ll Nina TUHAN si Erdolat, "Pedang raja 
Babilon iawatken kempak kam. 

12 Kusuruh serdadu bangsa-bangsa si 
kejam ngawatken pedangna, jenari ibunuhna 
kerina rayatndu. Kerina rayatndu, bage pe 
si debanna si iagahkenndu, ikernepken me 
kerina. 

13 Kubunuh kerina asuh-asuhenndu 
deherken pelolonna, maka lanai lit manusia 
tah pe rubia-rubia si nggemburi lau e. 

14 Kupelepas lau e kenden maka meciho 
mulihi, bage pe lau belinndu maler alu 
teneng. Aku TUHAN si Erdolat nggo melasken 
katangKu. 

15 Kenca Kukernepken kasa si nggeluh i 
Mesir dingen negeri e Kubahan jadi terulang, 
ietehna me maka Aku kap TUHAN. 

16 Kata persinget enda, jadi ende-enden 
penguburen me pagi. Diberu i bas bangsa- 
bangsa ngendeken ende-enden e, lako 
nangisi Mesir ras kerina rayatna." Bagenda 
me nina TUHAN si Erdolat. 

Doni kematen 


17| bas wari sepulu lima, bulan si pemena, 
tahun si pesepuluduaken, sanga kami i bas 
pembuangen, kata TUHAN seh man bangku 
nina, 

18"O manusia si ermasap-masap, 
ngandunglah kam erkiteken kalak Mesir si 
nterem e. Peberkat ia ku doni kalak mate 
radu ras bangsa-bangsa si deban si megegeh. 

19 Kataken man bana kerina: bagenda, 
'Akapndu kin jilen kam asa kerina kalak si 
deban? Berkat me kam ku doni kalak mate, 
janah ampar i je ras kalak si la erdibata.' 

20 Ndabuh me kalak Mesir radu ras kalak si 
mate i bas perang. Nggo sikap sada pedang 
lako munuhisa kerina. 

21 Pyanglima-puanglima si mbisa bage pe 
kalak si erperang nampati Mesir, kerina 
ngalo-ngalo kalak Mesir e i bas doni kematen. 
Ersurak ia nina, 'Kalak si la erdibata si mate | 
bas perang, nggo nusur ku jenda janah nggo 
ampar ijenda!' 

22 Assur pe nggo ije, rikut ras kuburen 
serdaduna i sekelewetna. Kerina ia mate i bas 
pertempuren. 

23 Kuburenna i bas ingan si mbagesna kal i 
doni kematen. Kerina serdaduna mate i bas 
perang, janah kuburenna lit i sekelewetna. 
Tupung nggeluh denga nai, mbiar kerina doni 
ibahanna. 

24 Elam pe ije, rikut ras kuburen serdaduna 


i sekelewetna. Kerina ia mate i bas 
pertempuren, janah alu la isunat, nusur ia ku 
doni kematen. Asum ia nggeluh denga, mbiar 
kalak kerina ibahanna, tapi genduari nggo 
ampar ia, la lit ergana. 

25 Elam ampar ras kalak si mate i bas 
pertempuren, janah kuburen serdaduna lit i 
sekelewetna. Kerina ia la isunatken, kerina 
mate i bas perang. Sanga nggeluh mbiar 
kalak kerina ibahanna, tapi genduari nggo 
ampar la lit ergana, janah ngenanami nasip si 
seri ras kerina kalak si mate i bas perang. 

26 Mesek ras Tubal pe i je, rikut ras kuburen 
serdaduna i sekelewetna. Kerina ia la 
isunatken, kerina mate i bas pertempuren. 
Tapi nai asum nggeluh denga, mbiar kalak 
kerina ibahanna. 

27 Kalak enda la mehaga penguburenna 
bagi puanglima-puanglima si adi, si berkat 
ku doni kematen maba kerina senjatana; 
pedang itamaken i teruh takalna, janah 
ampang-ampangna i babo badanna. Tupung 
nggeluh denga, puanglima-puanglima enda 
erkuasa tuhu-tuhu seh maka mbiar kalak 
kerina ibahanna. 

28 Bage me Mesir ikuburken ras iamparken i 
tengah-tengah kalak si la isunatken, si mate i 
bas perang. 

29 Edom pe ije ras raja-raja bage pe 
peminpin-peminpin. Sanga nggeluh denga, 


Yehezkiel 32.301 33.3 115 
kalak enda serdadu si mbisa, tapi genduari 


nggo ampar i babo doni kematen ras kalak si 
la isunatken, si mate i bas pertempuren. 

30 Kerina raja-raja i Utara nari, bage pe 
kalak Sidon liti je. Nai kuasana mahan kalak 
mbiar, tapi genduari lanai erguna janah nusur 
ku doni kalak mate alu Ia isunat, ras kalak si 
mate i bas pertempuren. I je bali nasipna ras 
kerina kalak si nusur ku doni kematen. 

31 Ngidah kerina kalak si mate i bas 
pertempuren e terapul ukur raja Mesir ras 
serdaduna," bage nina TUHAN si Erdolat. 

32 "Mbarenda Kubahan ipebiar-biar raja 
Mesir kalak si nggeluh i doni, tapi ibunuh 
me ia ras serdaduna, jenari ikuburken i 
bas pengadi-ngadinna ras kerina kalak si la 
ersunat, si mate i bas pertempuren," Bagenda 
me nina TUHAN si Erdolat. 


Dibata ngangkat Esekiel jadi si 
erjaga (Yeh 3:16-21) 


3 3 1 Kata TUHAN seh man bangku nina, 
2"O manusia si ermasap-masap 
kataken man bangsandu maka enda me si 
jadi adi Kubahan perang i bas sada negeri. 

Rayat negeri milih sekalak jelma jadi si 
erjaga. 

3 Kenca idahna musuh reh, ibahanna tanda 
bahaya gelah kerina kalak metenget. 

4 Adi ibegi kalak sora ndai tapi la diatena pe, 


jenari reh musuh e ibunuhna ia, adi bage ia 
nge si salah kerna kematenna. 

3 Kematenna erdandanken kesalahenna 
jine, sabap Ia diatena persinget ndai. Adi 
iperdiatekenna, tentu pulah nge min ndai ia. 

6 Tapi adi penjaga ndai ngidah musuh reh, 
tapi la ibahanna tanda bahaya, reh musuh e 
jenari ibunuhna kalak perdosa e kerina, si 
erjaga e Kubahan ertanggung jawab kerna 
kematen kalak ndai. 

! Dage, o manusia si ermasap-masap, 
Kuangkat kam jadi si erjaga i bas bangsa 
Israel. La banci lang isehkenndu man bana 
kata pertenget si Kubereken man bandu. 

8 Adi Kupebetehken man sekalak kalak 
jahat mate me ia, tapi la ipersingetindu ia 
gelah iperobahina lagu langkahna maka 
terkelin, jenari mate ia i bas dosana, kam 
arus ertanggung jawab kerna kematenna. 

3 Tapi adi ipersingetindu, janah la 
ingadikenna erbahan dosa, mate me ia i bas 
dosana, tapi kam terkelin." 


Tep-tep kalak ertanggung jawab 


10 Kata TUHAN seh man bangku nina, "O 
manusia si ermasap-masap, kataken mulihi 
man kalak Israel cakap si belaskenna, 
eme, 'Mberat akap kami nahanken dosa ras 
kesalahen kami. Daging kami reh kertangna. 
Uga banci kami nggeluh?' 


Yehezkiel 33.111 15 117 
11 Kataken man bana maka asa tuhu Aku 


nggeluh, Aku TUHAN si Erdolat, la ukurKu 
meriah ngidah sekalak perdosa mate. Riahen 
ukurKu ngidahsa ia ngadi erbahan dosa 
gelah ia nggeluh. "O Israel, ngadikenlah 
kejahatenndu. Ngkai maka nggiten kam 
mate?" 

12 Dage, o manusia si ermasap-masap, 
kataken man kalak Israel maka adi lit sekalak 
bujur erbahan dosa, si mehuli si nggo 
ibahanna labo banci engkelini ia. Adi kalak 
jahat ngadi erbahan si jahat, la ia iukum, 
tapi kalak bujur ibenakenna erbahan dosa, la 
banci ia pulah i bas ukumen nari. 

13 Banci jadi Aku nggo erpadan mereken 
kegeluhen man kalak bujur, tapi adi mulai 
ia rukur maka kiniulinna i bas paksa-paksa 
si nggo lepas nggo bias jenari ibenakenna 
erbahan dosa, la Kuinget sada pe kiniulinna si 
nggo lepas. La banci lang mate ia erkiteken 
dosa-dosana. 

14 Banci jadi nggo Kukataken man kalak 
jahat maka nandangi mate me ia, tapi adi 
ingadikenna erdosa, jenari ilakokenna kai si 
benar dingen bujur, 

15 umpama: iulihkenna barang jaminen kalak 
si ngeraih duit man bana, tah pe iulihkenna 
barang si itangkona, adi ingadikenna erbahan 
dosa jenari ikutkenna undang-undang si 
mereken kegeluhen, emaka la ia mate, tapi 
nggeluh. 

16 Kualemi dosa si ibahanna, janah nggeluh 


me ia sabap nggo benar dingen bujur 
perbahanenna. 

17 Tentu ikataken bangsandu maka 
perbahanenKu e la bujur! Lang, perbahanenna 
e nge si la bujur. 

18 Katawari kalak bujur ngadi erbahan si 
bujur, jenari ibenakenna erbahan jahat, mate 
ia erkiteken kejahatenna. 

19 Katawari kalak jahat ngadi erbahan dosa, 
jenari ibahanna kai si benar dingen bujur, 
nggo ikelinina kesahna. 

20 Tapi ikataken kalak Israel maka kai si 
Kulakoken e la bujur. Kai gia nina, Kuukum 
nge ia rikutken perbahanenna." 


Berita kerna ndabuhna Jerusalem 


21| bas wari pelimaken, bulan si 
pesepuluhken, tahun si pesepuluh duaken, 
sanga kami i pembuangen, lit sekalak dilaki 
lompat i Jerusalem nari, jenari iturikenna 
man bangKu maka kuta e nggo ndabuh. 

22 Karabenna ope denga ia reh, nggo 
kugejapken kuasa TUHAN rembak ras aku. 
Kenca kalak ndai reh, lanai aku pekak, tapi 
nggo banci ngerana. 


Dosa-dosa bangsa e 


23 Kata TUHAN seh man bangku nina, 
2410 manusia si ermasap-masap: kalak si 
ringan i bas kuta-kuta Israel si nggo runtuh 

ngerana nina, 'Abraham nai sekalak ngenca, 


tapi kerina taneh e ibereken man bana. Kita 
genduari nggo nterem, emaka taneh e kita 
empuna.' 

25 Erdandanken si e turikenlah man bangsa 
e katangKu, Aku TUHAN si Erdolat, bagenda: 
Ipanndu daging si lit denga darehna. 
Isembahndu berhala: munuh kam. Kai 
sabapna maka iakapndu taneh e kam 
empuna? 

26 Frnalem kam man pedangndu. Lagu 
langkahndu ciga ate. Kerina kam erlua-lua. 
Ngkai maka pang kam ngatakenca maka 
taneh e kam empuna? 

27 Asa tuhu Aku nggeluh, TUHAN si Erdolat, 
kerina kalak si ringan i daraten kuta ipan 
rubia-rubia kerangen. Kalak si cebuni i das 
deleng ras i bas gua-gua, mate iban penakit. 

28 Kubahan negeri e jadi ingan si terulang, 
janah kuasa si iagahkenna masap me. 
Deleng-deleng Israel terulang seh maka Ia ise 
pe ngasup mentas arah e. 

29 Kenca Kuukum bangsa e erdandanken 
dosa-dosana janah Kubahan negeri e 
terulang, jenari ietehna maka Aku kap 
TUHAN." 


Ulih kata si ibelasken nabi 


30 Nina TUHAN, "O manusia si ermasap- 
masap, kam nggo jadi percakapen i 
tengah-tengah bangsandu, asum ia pulung 

deherken tembok-tembok kota tah i bas 


kerabangen rumahna. Nina sapih-sapih ia, 
'Ota si dengkehken kai nina TUHAN sendah.' 

31 Emaka pulung bangsangKu ndengkehken 
kata si man katakenndu, tapi Ia idalankenna 
kai si isuruhndu. | bas biberna nari luar kata 
kekelengen, tapi i bas pusuhna untungna saja 
ngenca iturikenna. 

32 Kam bali akapna ras sekalak perkolong- 
kolong si mejile sorana rende, ngendeken 
ende-enden ate ngena, janah beluh ka pe 
ngkuit kulcapi. Ibegina kerina katandu, tapi 
sada kal pe la iikutkenna. 

33 Tapi kenca jadi pagi kerina si ikatakenndu 
e, sabap ugapa pe jadi nge, kenca bage 
ietehna me maka pernah lit sekalak nabi | 
tengah-tengahna." 

34 1 Kata TUHAN seh man bangku nina, 

2"O manusia si ermasap-masap, 
momokenlah kesalahan peminpin-peminpin 
Israel. Ernubuatlah kam man bana, janah 
pesehlah man bana katangKu, Aku TUHAN 
si Erdolat, bagenda: 'Cilaka me kam, o 
permakan-permakan Israel! Dirindu saja 
ngenca ipekena-kenandu. 

3 Susuna inemndu, uisndu mbulu biri-biri, 
apai biri-biri si mburna igelehndu man 
panganndu. Tapi biri-biri ela pernah 
ipekena-kenandu. 

4 Biri-biri si kote Ia iarak-arakndu, si sakit 
la itambarindu, janah si luka la ibalutindu, 

si papak la iembarindu, janah si bene la 


idaramindu. Tapi kejam kal perbahanenndu 
man biri-biri e. 

3 Erkiteken biri-biri e Ia lit permakanna, 
merap ia kerina, janah rubia-rubia si merawa 
njerngemsa manca. 

6 Emaka biri-biringKu papak ku uruk-uruk 
si meganjang ras deleng-deleng. Merap ia 
kerina i belang-belang doni enda, janah la lit 
si ndaramisa tah pe si nulu-nulusa. 

' Dage genduari, o permakan-permakan, 
dengkehken katangKu bandu, Aku TUHAN si 
Erdolat. 

8 Asa tuhu Aku enggeluh, perdiatekenlah 
katangKu enda. Biri- biringKu nggo ijerngem 
rubia-rubia si merawa janah ipanganina 
erkite-kiteken la lit permakanna. Permakan- 
permakanku la diatena pe ndarami biri-biri e. 
Dirina nge si ipekena-kenana, labo biri-biri e. 

9Dage, dengkehkenlah aku, o permakan- 
permakan. 

10 Aku TUHAN si Erdolat ngatakenca maka 
Aku kap imbangndu. Kubuat biri- biringKu 
e i bas kam nari, janah ndigan pe lanai 
Kubere kam jadi permakanna: ndigan pe la 
nai Kubere kam pekena-kena dirindu saja, 
Kupulahi biri-biringKu i bas kam nari, janah Ia 
Kupelepas ia jadi panganndu.'" 

Permakan si mehuli 


ll Nina TUHAN si Erdolat, "Aku jine kap si 
ndarami biri-biringKu ras si ngasuhisa, 

12 bali ras sekalak permakan ndarami ras 
pepulung biri-birina si nggo merap, jenari 
ngasuhisa. | bas wari si gelap dingen cilaka 
e, biri- biringKu nggo merap; emaka genduari 
Kupepulung ia mulihi kerina. 

13 Kubaba ia ndarat i bas negeri si ndauh 
nari, jenari Kupepulung dingen Kubaba mulih 
ku negerina jine. Kutaruhken ia mulihken 
ku deleng-deleng ras lau Israel, janah 
Kupermakani ia i bas mbalmbal si meratah. 

14 Kubere ia nggagat alu teneng i bas dukut 
si mbur i deleng-deleng ras baluren-baluren 
ras i bas kerina mbalmbal si meratah si lit i 
taneh Israel. 

15 Aku jine kap si mpermakani biri-biringKu, 
janah Kubahan ingan pengadi-ngadinna. 
Enda me katangKu, Aku TUHAN si Erdolat. 

16 Kudarami biri-biri si bene, si papak 
Kutaruhken mulihi, si luka Kubaluti, janah 
si sakit Kutambari. Tapi si mbur dingen 
megegeh Kubunuh, sabap Aku kap permakan 
si ngelakoken si bujur. 

17 Dage genduari o biri-biringKu, begikenlah! 
Aku, TUHAN si Erdolat ngatakenca man bandu 
maka Kuadili me kam sada-sadai. Si mehuli 
Kusirangken i bas si jahat, bage pe biri-biri i 
bas kambing nari. 

18 Lit į bas kam si la akapndu puas 


terjeng nggagati dukut si mburna saja, tapi 

iperjakindu pe dukut si la terkerikenndu. Lau 
si meciho inemndu, tapi igemburindu pe lau 

si la inemndu. 

19 Erkiteken si e biri-biringKu si deban 
terpaksa nggagati dukut si nggo iperjakindu, 
janah minem lau si nggo igemburindu. 

20 Emaka Aku, TUHAN si Erdolat ngatakenca 
man bandu aku jine kap jadi hakim i 
tengah-tengah biri-biri si megegeh ras si la 
megegeh. 

21 'jembakenndu biri-biri si sakit ku duru 
jenari iegasndu maka ndarat ia i bas rarasen 
e nari. 

22 Tapi Kukelini kap biri-biringKu, janah lanai 
Kubere ia ipesega-sega. Kuadili biri- biringKu 
e sada-sadai, jenari Kupeserap si mehuli i bas 
Si jahat nari. 

23 Kubereken man bana sekalak raja 
si mpermakanisa bali ras Daud jadi 
permakanna, emaka ipekena-kenana me ia. 

24 Aku, TUHAN jadi Dibatana, janah sekalak 
raja si bali ras suruh-suruhenKu Daud nai, 
jadi rajana. Enda me katangKu. 

25 Kubahan sada perpadanen ras ia si jadi 
jaminen kerna keselamatenna. Kupelawes 
kerina rubia-rubia si merawa i bas taneh 
e nari, gelah biri-biringKu banci ringan alu 
teneng i bas mbal-mbal, janah medem i bas 
kerangen. 

26 Kupasu-pasu ia, janah Kubere ringan i 


sekelewet delengKu si badia. I je Kupasu-pasu 
alu udan katawari ia perlu. 

27 Batang kayu erbuah, janah mereken 
ulihna, janah kerina kalak nggeluh alu teneng 
i bas tanehna. Kenca kuretapken rante si 
ngiket bangsangKu, janah Kupulahi i bas 
kalak si mperbudak ia nari, kenca bage 
ietehna me maka Aku kap TUHAN. 

28 Bangsa-bangsa perbegu lanai ngerampasi 
ia, janah rubia-rubia si merawa lanai munuh 
ras manganisa. Nggeluh me ia alu teneng, 
janah la lit ise pe si pebiar-biar ia. 

29 Kubereken man bana juma si mehumur 
janah lanai lit kelihen i bas negeri e. 
Bangsa-bangsa si deban lanai megombang 
man bana. 

30 iteh kalak me pagi kerina maka Kukawali 
kap Israel, janah bangsangKu kap ia. Enda 
me katangKu, Aku TUHAN si Erdolat. 

310 kam biri-biringKu, rarasen si Kuasuhi: 
kam kap bangsangKu, janah Aku kap 
Dibatandu." bage nina TUHAN si Erdolat. 


Ukumen Dibata man Edom 


3 5 1 Kata TUHAN seh man bangku nina, 
2"O manusia si ermasap-masap, 
sumpahilah negeri Edom. 
3 Kempak rayatna kataken katangKu, 
Aku TUHAN si Erdolat, bagenda: Aku kap 

musuhndu, o deleng-deleng Edom! Kubahan 


me kam jadi taneh si terulang. 

4 Kubahan kuta-kutandu jadi meruntuh, 
janah tanehndu jadi melungen. Kenca bage 
ietehndu maka Aku kap TUHAN. 

> Nai nari imusuhindu kap lalap Israel, janah 
ipelepasndu ia ibunuhi tupung ia jumpa 
cilaka, i bas paksa ia ndatken ukumen si 
perpudina erkiteken dosa-dosana. 

6 Erdandanken si e, asa tuhu Aku nggeluh, 
Aku TUHAN si Erdolat, kematen me jadi 
sikerajangenndu, janah la banci kam pulah 
i jenari. Kam nggo ersalah munuh, emaka 
pemunuh lalap ngayak-ngayak kam. 

7 Kubahan taneh deleng-deleng Edom 
terulang, janah kasa kalak si mentas arah e 
Kubunuh. 

8 Deleng-deleng Kutamburi alu mait, janah 
mait kalak si mate i bas pertempuren namburi 
deleng-deleng ras baluren-baluren. 

9 Kubahan maka rasa lalap kam jadi taneh 
si melungen janah asa ndigan pe lanai lit 
kalak ringan i bas kuta-kutandu. Kenca bage 
itehndu me maka Aku kap TUHAN. 

10Juda ras Israel rikut ras tanehna, 
ikatakenndu kam empuna, janah nindu 
ibuatndu e man bandu, aminna gia Aku, 
TUHAN kap Dibatana. 

1 Erdandanken si e, asa tuhu Aku enggeluh, 
Aku TUHAN si Erdolat, Kubalas me man 
bandu pernembeh atendu, cian atendu, bage 

pe elem-elem atendu nandangi bangsangKu. 


leteh bangsangKu maka kam Kuukum 
erkiteken perbahanenndu man bana. 

12 Emaka ietehndu me maka Aku, TUHAN, 
nggo megi kata-kata megombang si 
ibelaskenndu nindu, "Deleng-deleng Israel 
nggo melungen, janah nggo ibereken jadi 
sikerajangenta." 

130 Edom, nggo Kubegi rananndu si Ia 
erluhu, cakapndu si meganjang ngelawan 
Aku." 

14 Nina TUHAN si Erdolat, "Kerina doni 
ermeriah ukur, erkiteken negerindu Kubahan 
jadi taneh terulang, 

15 bali ras sanga kam ermeriah ukur ngidah 
Israel, ertangKu si meherga e ikernepken. 
Deleng-deleng Seir, kerina taneh Edom pe 
jadi terulang me. Kenca bage kerina kalak 
meteh maka Aku kap TUHAN." 


Pasu-pasu Dibata man Israel 


36 l Nina TUHAN, "O manusia si 
ermasap-masap, ngeranalah kam 
ku deleng-deleng Israel janah suruhlah ia 
megiken katangKu, 

2 Aku TUHAN si Erdolat. Enda me katangkKu: 
Nina musuh-musuh Israel, 'Genduari 
deleng-deleng si nuria nggo ajangta!' 

3 Erdandanken si e, ernubuatlah kam, 
momoken kai si Kukataken, Aku TUHAN si 
Erdolat. Tupung bangsa-bangsa i sekelewetna 

naluken dingen ngerampasi deleng-deleng 


Israel, kerina ia nggombangi Israel. 

4 Dage genduari begikenlah o deleng-deleng 
ras uruk-uruk, o kam lau maler ras baluren, 
bage pe kam o kota-kota si irampasi ras 
iuru-uru bangsa-bangsa si lit i sekelewetndu. 

`I bas pernembeh ateKu si gara, Aku TUHAN 
si Erdolat, nggo ngerana man negeri-negeri 
sekelewetndu, terlebih-lebih man Edom. Alu 
ukur puas rikut ras gombangna irebutna 
tanehKu janah iperajangna mbalmbalna. 

6 Emaka ernubuatlah kam man taneh Israel: 
kataken man deleng-deleng, uruk-uruk, 
lau maler, ras man baluren-baluren, kerna 
cimberu ateKu, Aku TUHAN si Erdolat si dem 
alu ate nembeh erkiteken penggombangi ras 
penguru-nguru bangsa-bangsa e man bana. 

7 Ersumpah Aku, TUHAN si Erdolat, maka 
bangsa-bangsa si lit | sekelewet Israel Ia 
banci lang ihina. 

8 Tapi i das deleng-deleng Israel, batang- 
batang kayu la banci lang erbulung ka mulihi 
jenari erbuah man guna bangsangKu Israel. 
Pedas me kam mulih ku kutandu. 

9 Aku kap ras kam, janah Aku netapkenca 
maka tanehndu e la banci lang itenggalai ras 
ierdangi ka mulihi. 

10 Bangsandu ertambah-tambah Kubahan. 
Kam ringan i bas kuta-kuta, janah kasa kai 
siruntuh nai ipajekkenndu mulihi. 

Il Subuk manusia bage pe rubia-rubiandu 


reh buena tetap Kubahan. Nai nari langa 
pernah bage pagi teremndu, sabap nterem 
pagi anakndu. Kubere kam nggeluh i bas 
negerindu bagi semalna kam nggeluh, 
janah ndauh akapndu senangen asangken si 
nggo-nggona. Kenca bage ietehndu me maka 
Aku kap TUHAN. 

120 bangsangKu Israel, Kubaba kam 
mulihken gelah ringan i taneh e. Taneh ejadi 
tanehndu jine, janah ndigan pe la ipelepas 
taneh e anak-anakndu kelihen." 

13 Aku, TUHAN si Erdolat ngatakenca, "Tuhu 
taneh e igelari kalak taneh pengatah manusia 
dingen pengerampok anak-anak bangsa si 
ngianisa. 

14Tapi mulai genduari nari taneh e lanai 
pengatah manusia, janah lanai irampokna 
anak-anakndu. 

l5 Lanai perlu taneh e megiken 
penggombangi ras penguru-nguru 
kalak. Taneh e lanai ngerampok anak-anak 
bangsa e." Bagenda me nina TUHAN si 
Erdolat. 


Israel ipelimbarui 


16 Kata TUHAN seh man bangku nina, 

17"O manusia si ermasap-masap: 
mbarenda, tupung kalak Israel ringan i bas 
tanehna, taneh e iliami alu lagu langkah 
ras perbahanenna. Lagu langkahna e bali 

Kuakap melketna ras diberu si sangana nguda 


bulanna. 

18 Taneh e iliami erkiteken ia munuh dingen 
nembah man berhala ije. Emaka Kucurcurken 
pernembeh ateKu si gara man bana. 

19 Kuukum ia erkiteken lagu langkah 
ras perbahanenna: Kukerapken ia ku 
belang-belang negeri si ndauh. 

20 Ku ja ia lawes, i je gelarKu si badia 
igombangi kalak, sabap ikataken kalak, 
'Bangsa enda terpaksa nadingken negeri si 
ibereken Dibatana man bana.' 

21Sj e erbahanca ceda ateKu, sabap ku 
ja saja pe kalak e lawes meling ibahanna 
gelarKu. 

22 Dage genduari pesehlah katangKu enda, 
Aku TUHAN si Erdolat, kempak kalak Israel: 
Kai si nandangi Kulakoken labo erkiteken kam 
kalak Israel, tapi guna gelarKu si Badia, si 
nggo ibahanndu meling i bas tep-tep negeri 
si idahindu. 

23 Kenca Kucidahken kebadian gelarKu 
si mbelin, gelar si nggo icemarkenndu i 
tengah bangsa-bangsa, kenca bage ieteh 
bangsa-bangsa emaka Aku kap TUHAN, si 
Erdolat nggo melasken rananKu. Kupake me 
kam lako encidahken man bangsa-bangsa 
maka badia kap Aku. 

24 Kubuat kam i bas kerina bangsa ras negeri 
nari, Kubaba mulih ku tanehndu jine. 

25 Kupirpirken man bandu lau meciho janah 


Kubersihken kam i bas berhala-berhala ras 
kerina perkara-perkara si debanna si nggo 
ngeliami kam. 

26 Kubereken man bandu pusuh si mbaru 
ras perukuren si mbaru. Kuagui pusuhndu 
si mekeng bagi batu, jenari Kubereken man 
bandu pusuh si nggit patuh. 

27 KesahKu Kutamaken i bas pusuhndu, 
janah tetap Kuperdiateken maka ikutkenndu 
undang-undangKu, janah patuh man 
perentah si Kubereken man bandu. 

28 Kenca bage ringan me kam i bas taneh 
si Kubereken man nini-ninindu. Kam jadi 
bangsangKu, janah Aku jadi Dibatandu. 

29 Kukelini kam gelah ulanai lit kai pe si 
ngeliami kam. Kuperentahken man gandum 
gelah mbuah ia, gelah ulanai kam kelihen. 

30 Kutambahi buah batang kayundu bage 
pe ulih jumandu, gelah ulanai lit kelihen 
si erbahanca mela akapndu i tengah 
bangsa-bangsa. 

31Teringet me kam nandangi lagu 
langkahndu si jahat dingen kesalahen si 
ilakokenndu, emaka ciga atendu ngenehen 
dirindu jine erdandanken dosa-dosa ras 
perbahanenndu si nggesuh. 

320 Israel, perlu kuakap ietehndu maka 
kerina si e Kulakuken labo erdandanken kam. 
AteKu gelah igejapndu uga melana ras hinana 

Aku erdandanken kai si ilakokenndu. Aku, 


TUHAN si Erdolat, nggo melasken katangKu." 

33TUHAN si Erdolat ngatakenca nina, 
"Kenca Kubersihken kam i bas dosa-dosandu 
nari, Kubere ka kam ringan mulihi i bas 
kota-kotandu janah Kupelepas ipajekkenndu 
mulihi si nggo runtuh e. 

34 Kerina kalak si biasa mentas arah jumandu 
ngidahsa uga perenna ras merambahna juma 
e, tapi Kubere iperjumaindu ka mulihi kerina. 

35Mamang pagi ate kalak kerina ngidah 
negeri si pernah jadi taneh si mesawang e, 
sabap nggo salih bagi Peken Eden, janah 
kuta-kuta si nai irontasken, irampasi, si 
nggo radas, genduari nggo iiani ras ibahan 
tembokna. 

36 Kenca bage negeri-negeri si pedeher, si lit 
denga tading, letehna me maka Aku TUHAN, 
Aku kap si majekkenca mulihi kuta-kuta 
si nggo runtuh dingen nuani juma-juma si 
nggo terulang. Aku, TUHAN nggo melasken 
katangKu, janah la banci lang Kusehken 
katangKu e." 

37TUHAN si Erdolat ngatakenca nina, "Kalak 
Israel Kubere ka mulihi mindo penampat man 
bangKu, janah Kubere ia ertambah-tambah 
teremna desken sada rarasen biri- biri. 

38 Kuta-kuta si genduari runtuh dem pagi i 
je jelma, bali ras Jerusalem si nai dem alu 
biri-biri si nandangi ipersembahken i bas 

paksa pesta. Kenca bage ieteh Israel me 


maka Aku kap TUHAN." 

37 1 Kugejap kuasa TUHAN, janah 
KesahNa maba aku nusur ku sada 

baluren. Baluren ndai dem alu tulan-tulan. 

2 Ibabai TUHAN aku niar-niar i baluren e, 
janah ije kuidah seh kal buena tulan-tulan, 
janah tulan-tulan ndai kerah kal. 

3Nina TUHAN man bangku, "O manusia si 
ermasap-masap, banci kin tulan-tulan enda 
nggeluh mulihi?" Ngaloi aku, "O TUHAN si 
Erdolat, Kam ngenca metehsa." 

4Nina TUHAN, "Ngerana kam kempak 
tulan-tulan e. Kataken man tulan-tulan si 
nggo kerah e gelah ibegikenna katangKu. 

> Turiken man bana katangKu enda, Aku, 
TUHAN si Erdolat, bagenda: Kuembusken 
KesahKu ku bas kam maka kam nggeluh 
mulihi. 

6 Kutamaken uratndu ras dagingndu jenari 
Kubaluti kam alu kuling. Kutamaken kesah i 
bas kam, emaka nggeluh kam mulihi. Kenca 
bage ietehndu me maka Aku kap TUHAN." 

7 Emaka ernubuat aku sue ras si 
iperentahken TUHAN. Tupung aku sanga 
ngerana denga, kubegi sora erderak-derak, 
janah tulan-tulan ndai mulai ersada. 

8Sanga kuperdiateken, tulan-tulan ndai 
itutupi urat ras daging, jenari kuling. Tapi 
kula ndai la sada pe erkesah. 

9 Kenca bage nina Dibata man bangku, "O 


manusia si ermasap-masap, ngeranalah kam 
kempak angin. Kataken man angin maka Aku, 
TUHAN si Erdolat merentahken ia gelah reh i 
japa nari pe guna ngembusken kesah kempak 
kula si mate enda kerina, maka nggeluh ka ia 
mulihi." 

10 Emaka ernubuat aku sue ras si 
iperentahken TUHAN man bangku. Bengket 
me kesah ku kula ndai, emaka nggeluh 
dingen tedis ia kerina, janah perban teremna, 
bias jadi sada serdadu si mbelin. 

ll Nina Dibata bangku, "O manusia si 
ermasap-masap, bangsa Israel bali kap ras 
tulan-tulan ndai. Ikatakenna maka ia nggo 
kerah, pengarapenna nggo bene, nggo peltep. 

12 Dage ernubuatlah man bangsangKu, Aku 
TUHAN si Erdolat: Kutalangi me kuburenna, 
Kupedarat ia, jenari Kubaba mulih ku taneh 
Israel. 

13 Kenca Kutalangi kuburen ingan 
bangsangKu ikuburken, janah Kupedarat ia i 
jenari, letehna me maka Aku kap TUHAN. 

14 Kutamaken kesahKu i bas ia, maka 
nggeluh ia mulihi, jenari Kubere ia ringan i 
bas negerina jine. Kenca bage ietehna me 
maka Aku kap TUHAN. Aku, TUHAN nggo 
melasken katangKu, janah la banci lang 
Kusehken bagi si Kukataken e." 

Juda ras Israel jadi sada kerajan mulihi 


15 Kata TUHAN seh ka man bangku nina, 

16"O manusia si ermasap-masap, buatlah 
sada ciken kayu, suratken i je kata-kata 
enda: "Kerajan Juda". Kenca bage buat ka 
ciken si deban, jenari suratken i je kata-kata: 
"Kerajan Israel". 

17 Kenca bage cikep duana ciken ndai, 
persada ujung-ujungna seh maka tempa- 
tempa ia sada ciken. 

18 Adi isungkun bangsandu kam kai ertina si 
e, 

19 kataken man bana, Aku, TUHAN si Erdolat, 
nandangi muat ciken si nggambarken Israel, 
jenari Kupersada ras ciken si nggambarken 
Juda. | bas ciken si dua e nari Kubahan sada 
ciken janah Kucikep i bas tanKu. 

20 Cikeplah duana ciken emaka idah 
bangsandu. 

21 Kenca bage kataken man bana maka Aku, 
TUHAN si Erdolat, nandangi muat kerina 
bangsangKu i bas negeri-negeri e nari, kuja 
ia nggo lawes. Kupepulung ia, emaka Kubaba 
ia mulihi ku tanehna jine. 

22 Kubahan ia jadi sada bangsa i bas taneh 
e, i deleng-deleng Israel. Sada ngenca pagi 
rajana kerina, janah lanai ia terbagi i bas dua 
bangsa, tah pe terpecah i bas dua kerajan. 

23 Lanai iliamina bana alu erbahan dosa 
dingen nembah man berhala-berhala ras 

gana-gana si nggesuh. Kupulahi ia kerina i 


bas perbahanen-perbahanen dosa si mabai ia 
nilah i bas Aku nari. Kubersihken ia kerina: ia 
jadi bangsangKu, janah Aku jadi Dibatana. 

24 Alu tutus iikutkenna Undang-undangKu. 
Ersada pagi ia i teruh pemerentahen sekalak 
raja, sekalak raja si bali ras suruh-suruhenKu 
Daud nai. 

25| bas taneh si Kubereken man suruh- 
suruhenKu Jakup, taneh si iiani nini-ninina 
nai, ije me pagi bangsangKu tading seh 
rasa lalap, terus ku anak-anakna bage 
pe kerina kesusurenna. Raja si bali ras 
suruh-suruhenKu Daud e, merentah ia pagi 
seh rasa lalap. 

26 Kubahan sada perpadanen ras ia gelah 
jadi sada jaminen kerna keamanenna seh 
rasa lalap. Kupasu-pasu ia, janah Kubahan 
maka ertambah-tambah teremna. Rumah 
PertotonKu Kutamaken i bas tanehna, janah i 
je me pajek seh rasa lalap. 

27| je me Aku ringan ras ia: Aku jadi 
Dibatana, ia jadi bangsangKu. 

28 Kenca Kutamaken Rumah PertotonKu e i 
tengah-tengahna alu nteguh seh rasa lalap, 
kenca bage kerina bangsa-bangsa meteh 
maka Aku, TUHAN, nggo milih Israel jadi 
bangsangKu." 

Gog ipake Dibata jadi perkakas 


3 9 1 Kata TUHAN seh man bangku nina, 
2"O manusia si ermasap-masap, 
sumpahilah Gog, raja si mbelin i negeri Mesek 

ras Tubal i taneh Magog. 

3 Kataken man bana maka Aku, TUHAN si 
Erdolat, Aku kap musuhna. 

4Kukusurken me ia, Kukawit isangna, jenari 
Kurintak ia lawes ras kerina tenterana. Lanai 
kal langlang teremna tentera kudana si 
erpaken seragam, janah kerina tenterana e 
maba ampang-ampang dingen erpedang. 

>Si jadi teman raja eme kalak Persia, 
Sudan ras Libia, janah kerina ia make 
ampang-ampang ras topi waja. 

6 Kerina dilaki si ngasup erperang i negeri 
Gomer ras Bet Togarma nari i utara, kerina 
teman raja, bage pe mbue bangsa-bangsa si 
debanna. 

7 Suruhlah ia ersikap-sikap, janah 
perentahken kerina tenterana maka sikap 
ndalanken perentahna. 

8 Piga-piga tahun nari Kuperentahken me ia 
nerang sada negeri si pendudukna nggo ibaba 
mulih i bas piga-piga negeri nari, janah nggo 
ringan i bas negeri e alu Ia lit kebiarenna. 
Iserang Gog me deleng-deleng Israel, si 
nggo terulang bage dekahna, tapi genduari 
sangana iiani rayat si nggeluh alu teneng. 

?la ras tenterana rikut ras nterem bangsa 


si jadi temanna lawes me nerang negeri 
e desken angin kaba-kaba rikut ras udan, 
emaka itamburina me negeri e bagi embun." 

10 Enda me si ikataken TUHAN si Erdolat 
kempak Gog, "Adi nggo seh paksana, mulai 
me kam rukur kerna sura-sura si jahat. 

11 | tetapkenndu me nerang sada negeri si Ia 
ergegeh ija pendudukna nggeluh alu dame 
ras teneng i bas kuta si la ertembok, si la lit 
pertahanenna. 

12 | rampok ras irampasindu me penduduk 
si ringan i bas kota-kota si nai pernah 
runtuh. Pendudukna si nai ipepulung i bas 
erbage-bage negeri nari genduari nggo 
melala ertana ras asuh-asuhenna, janah ia 
ringan i bas pusat doni enda. 

13 Kalak Syeba ras Dedan bage pe saudagar- 
saudagar i bas kuta-kuta Sepanyol nari 
isungkunna kam nina, 'Atendu kin ngerampas 
ras ngerampok emas, pirak, asuh-asuhen, 
ras erta-erta si debanna, dingen ngangkatsa 
kerina, maka ipepulungndu tenterandu?'" 

14 Dage TUHAN si Erdolat nuruh aku, gelah 
kupeseh man Gog kata enda, "Tupung 
bangsangKu Israel sangana nggeluh alu 
teneng, tupung si eme kam lawes nerangsa. 

15 Kam berkat i bas inganndu nari, ndauh 
i utara, minpin tentera si nterem dingen 
megegeh, kerina tentera si erkuda i bas 
erbage-bage bangsa nari. 

16 Emaka iserangndu me bangsangKu Israel, 


desken angin kaba-kaba nderpa taneh. Kenca 
nggo seh paksana, Kusuruh kam nerang 
tanehKu lako encidahken man bangsa-bangsa 
ise kin Aku si tuhuna, encidahken kebadianKu 
alu perkara si Kulakoken arah kam. 

17 Ma kerna kam kin si Kukataken nai arah 
suruh-suruhenKu nabi-nabi Israel? Nabi-nabi 
e nggo ernubuat nai maka i bas paksa si 
reh Kusuruh me sekalak si nerang Israel." 
Bagenda me nina TUHAN si Erdolat. 


Ukumen Dibata man Gog 


18 Nina TUHAN si Erdolat, "Tapi i bas warina 
Gog nerang Israel, ngamuk me Aku. 

191 bas pernembeh ateKu si gara, Kukataken 
maka i bas wari e lit me linur si mehantu i 
Israel. 

20 Kerina nurung ras perik-perik, kerina 
rubia-rubia si kitik bage pe si galang, 
kerina manusia i babo doni enda, nggirgir 
perban biarna ngenehen Aku. Deleng-deleng 
meruntuh, lingling meruhruh, janah kasa kai 
tembok mbulak kerina. 

21 Alu erbage-bage cilaka Kubahan maka 
Gog jadi gentar. Aku, TUHAN si Erdolat nggo 
melasken katangKu. Anak buahna sitakilen 
sapih-sapih ia alu pedangna. 

22 Kuukum ia alu penakit ras dareh mambur. 
Udan si meder ras baho, rikut ras api ras 
kertah, icurcurken i das nari kempak Ia ras 

tenterana bage pe kempak bangsa-bangsa si 


nterem si jadi temanna. 

23 Alu dalan si enda ateKu encidahkenca man 
bangsa-bangsa maka Aku si erkuasa ras si 
badia. Kenca bage ieteh bangsa-bangsa maka 
Aku kap TUHAN." 


Gog talu 


39 l Nina TUHAN si Erdolat, "O manusia 
si ermasap-masap, sumpahilah Gog, 
raja mbelin nu negeri-negeri Mesek ras Tubal. 
Kataken man bana maka Aku kap imbangna. 

2 Kukusurken dalanna kempak dalan si 
mbaru, jenari Kutegu ia ndarat i utara 
si ndauh e nari, ngadi-ngadi seh ia i 
deleng-deleng Israel. 

3 Kenca bage Kutepisken panahna seh pulah 
i bas tanna si kawes nari, janah anak panahna 
naktak i bas tanna si kemuhen nari. 

4Gog ras tenterana rikut ras teman-temanna 
mate i deleng-deleng Israel, janah Kupelepas 
maitna jadi nakan kerina perik-perik ras 
rubia-rubia kerangen. 

> Tentera-tentera e mate i tengah mbalmbal. 
Aku, TUHAN si Erdolat, nggo melasken 
katangKu. 

6 Kupegara api i negeri Magog ras i 
gedang-gedang tepi lawit ija kalak ringan alu 
teneng, janah kerina meteh maka Aku kap 
TUHAN. 

!Janah i tengah-tengah kalak Israel 


Kupebetehken me gelarKu si Badia, dingen 
asa ndigan pe lanai Kubere gelarKu igombangi 
kalak. Kenca bage ieteh bangsa-bangsa me 
maka Aku, TUHAN, Aku kap Dibata si Badia, 
nu Israel." 

8 Nina TUHAN si Badia, "Wari si tersinget 
ndai la banci Ia reh. 

9 Penduduk si ringan i bas kuta-kuta 

Israel lawes me pagi ndarat lako pepulungi 
senjata-senjata si itadingken kalak, gelah 
ibahan jadi ranting. Tupung ipegarana api, 
ampang-ampang panah, anak panah, lembing 
ras perpalu ibahanna jadi rantingna janah e 
tahan pitu tahun dekahna. 

10j anai perlu ia kiranting i juma-juma, tah 
pe nabah kayu i kerangen sabap senjata si 
tading ndai bias jadi rantingna. Irampas ras 
irampokna me kalak si ngerampas ras si 
ngerampok ia." Bagenda me nina TUHAN si 
Erdolat. 


Penguburen Gog 


ll Nina TUHAN, "Kenca jadi si enda ndai 
kerina, Kubereken man Gog sada taneh 
kuburen i Israel, i bas Baluren Perlajang, 
julun Lawit Mate. Gog ras kerina tenterana, | 
je me pagi ikuburken, janah baluren e igelari 
pagi 'Baluren Tentera Gog.' 

12 Pitu bulan dekahna kalak Israel 


ngkuburken kerina maitna e, seh maka taneh 
e bersih ka mulihi. 

13 Kerina kalak i bas negeri e reh 
nampati engkuburkenca, janah i bas wari 
kemenangenKu, ipehaga me ia erkiteken si 
e. Aku, TUHAN si Erdolat nggo melasken 
katangKu. 

14 Kenca lepas si pitu bulan ndai, ipilih me 
piga kalak guna niari negeri e, gelah idarami 
ras ikuburkenna mait-mait si ampar denga 
i babo taneh, gelah taneh e banci bersih 
ibahanna. 

15 Tupung isiar-siarna negeri e, tep-tep kali 
ijumpaina tulan manusia, ibahanna tandana 
deherken tulan e gelah banci iidah tukang kali 
kuburen, jenari ikuburkenna i bas Baluren 
Tentera Gog. 

16 Alu bage taneh ejadi bersih mulihi. (Ipudi 
wari, lit sada kuta i bas baluren e, gelarna 
bali ras gelar tentera e.)" 

17 Nina TUHAN si Erdolat man bangku, 

"O manusia si ermasap-masap, dilolah 
perik-perik ras kerina rubia-rubia ija nari 
pe, gelah reh ia mangani persembahen si 
Kusikapken man bana. Eme sada man-man si 
mbelin i deleng-deleng Israel, ija perik-perik 
ras rubia-rubia e banci man daging ras 
nginem dareh. 

18 Kerina ia banci man mait serdadu-serdadu 
ras nginem dareh raja-raja doni enda, si 

igeleh desken anak kambing tah anak biri-biri, 


desken kambing tah jenggi lembu si mbur. 

19 Kenca Kubunuh bangsa e ndai desken 
persembahen, perik-perik ras rubia-rubia 
reh man tabeh-tabehna asa besurna, janah 
darehna iinemna seh mabuk. 

20| bas mejangKu ipanna asa besurna eme 
kuda ras si ngersaksa, bage pe tentera ras 
serdadu-serdadu. Aku, TUHAN si Erdolat nggo 
melasken katangKu." 


Israel ipemulih ku tanehna 


21 Nina TUHAN, "Kucidahken me kemulianKu 
man bangsa-bangsa. lidah me uga 
Aku make kuasangKu i bas ndalanken 
keputusen-keputusenKu si bujur. 

22 Mulai i bas paksa e nari ieteh kalak Israel 
me maka Aku kap TUHAN, Dibatana. 

23 J anah kerina bangsa-bangsa si deban 
pe metehsa maka kalak Israel e ibuang, 
erkiteken dosa-dosa si ibahanna man 
bangKu. Kutundalken ia, janah Kupelepas ia 
italuken ras ibunuh musuh-musuhna i bas 
pertempuren, 

24 Kuukum ia sue ras perbahanenna 
erkiteken kemelketen ras kejahatenna. 
Erdandanken si eme maka ia Kutundalken." 

25 Nina TUHAN si Erdolat, "Tapi genduari 
nggo mekuah ateKu kempak kesusuren 
Jakup, bangsa Israel. Emaka Kubahan senang 
akapna mulihi. 


Yehezkiel 39.261 40.2 143 
26 Kenca ringan ka ia mulihi alu teneng i bas 


tanehna jine, alu la lit ise pe si erbahanca ia 
mbiar, ngasup me ia ngelupaken uga ia nggo 
igombangi kalak erkiteken la ia patuh man 
bangKu. 

2! Gelah iidah bangsa-bangsa kebadianKu, 
Kubaba me bangsangKu mulih i bas negeri 
musuh-musuhna nari. 

28 Kenca bage ieteh bangsangKu me 
maka Aku kap TUHAN Dibatana. Si enda 
ietehna, sabap Aku kap si namaken ia ku 
pembuangen, dingen Aku ka pe si maba ia 
mulih ku tanehna jine, janah la lit sada pe 
Kubahan si tading-tading. 

29 KesahKu Kucurcurken man bangsangKu 
Israel, janah lanai ndigan pe ia Kutundalken. 
Aku, TUHAN si Erdolat nggo melasken 
katangKu." 


GPENGENEHENEN KERNA RUMAH 
PERTOTON I BAS PAKSA SI NANDANGI 
REH 40:1-48:359 iôEsekiel ibaba ku Jer 


40 l Tupung si e, eme wari sepuluh, bulan 
si pemena, i bas tahun si pedua pulu 
limaken, sanga kami i bas pembuangen, tah 
pe i bas tahun si pesepuluh empatken kenca 
Jerusalem irebut musuh, i bas wari e tergejap 
man bangku kuasa TUHAN, jenari IbabaNa 
aku lawes. 

2| bas sada pengenehenen, ibaba Dibata 
aku ku taneh Israel, janah ItamakenNa ku 

das sada deleng. | lebe-lebengku kuidah 


melala rumah tempa-tempa bagi sada kota. 
3 'babaNa aku terdeheren, emaka kuidah 
sekalak dilaki si ersinalsal bagi tembaga. 
Dilaki ndai ncikep pita penibari i bas kain 
linen nari ras sada galah penibari. Ia tedis 
deherken kerabangen. 

4Nina man bangku, "Perdiatekenlah o 
manusia si ermasap-masap. Dengkehken 
dingen perdiatekenlah mehuli-mehuli kai si 
kucidahken man bandu, sabap erdandanken 
si enda me maka kam ibaba ku jenda. Kai 
si iidahndu arus iturikenndu man bangsa 
Israel." 


Gerbang si arah Timur 


3 Emaka kuidah me Rumah Pertoton ikeleweti 
tembok. Ibuat dilaki ndai galah penibari si 
gedangna telu meter, jenari isibarina tembok 
ndai; ganjangna telu meter, kapalna pe telu 
meter. 

6 Kenca bage lawes ia ku gerbang si ngala ku 
kenjulu. Erdalan ia arah tangga ku das, janah 
kenca seh i das, isibarina pintunna: kapalna 
telu meter. 

7 Ipudi pintun ndai lit sada lorong: arah 
kawes lit telu kamar jaga, bage ka pe arah 
kemuhun. Belang tep-tep kamar telu meter 
segi, janah kapal tembokna dua setengah 
meter. | lepar kamar-kamar jaga e lit dalan 

ku sada ruang galang ngala kempak Rumah 


Pertoton e. Dalan ndai telu meter gedangna. 

8 Isibarna ruang ndai, belangna empat 
meter. Ingan ruang ndai i bas ujung gerbang 
si rembak ras Rumah Pertoton, ujung-ujung 
tembok e kapalna sada meter. 

9 (Yeh 40:8) 

10 (Kamar-kamar jaga silit arah kawes ras 
kemuhun lorong ndai seri kerina belinna, 
janah tembokna pe seri kapalna.) 

ll Kenca bage isibarina ka belang lorong si 
lit i bas gerbang e, belangna enem setengah 
meter. Belang gerbang ndai lima meter. 

12| lebe-lebe tep-tep kamar jaga lit sada 
tembok si meteruk, setengah meter kapalna 
(Kamar-kamar ndai belangna telu meter 
segi). 

13 Kenca bage isibarina asa kai dauhna i 
bas dingding si arah pudi nari ku dingding si 
arah pudi dua kamar si petala-tala, teridah lit 
sepulu dua setengah meter. 

14 Ruang si galang ndai pe isibarina: 
gedangna sepuluh meter. Arah pintun ruang 
enda banci ndarat ku kesain Rumah Pertoton. 

15 Dauhna i bas gerbang si arah darat nari 
seh ku ujung tembok ruang si galang ndai 
dua pulu lima meter. 

16| bas tembok si arah pudi ras i bas tep-tep 
tembok kelang-kelang kamar-kamar ndai 
lit tingkap kitik-kitik. | bas tembok-tembok 

si ngala kempak lorong ndai, ibahan ukiran 


gambar batang kurma. 


Kesain si arah darat Rumah Pertoton 


17 Kenca bage ibabana ka aku arah gerbang 
ndai ku kesain Rumah Pertoton. I bas tembok 
si arah darat i sekelewet Rumah Pertoton 
e, lit ibahan telu puluh kamar. | lebe-lebe 
kamar-kamar e lit lante batu, 

18 ngkeleweti kesain ndai. Kesain si arah 
darat enda teruhen asangken kesain si arah 
bas. 

191 je lit sada gerbang ganjangen asa kesain 
e, nuju kempak kesain si arah bas. Isibarina 
asa kai dauhna sirang gerbang si dua e: 
teridah maka lit lima puluh meter. 


Gerbang si arah Utara 


20 Kenca bage isibarina ka gerbang si arah 
utara si jadi dalan bengket kempak kesain si 
arah darat. 

21 Kamar-kamar jaga si telu arah kawes, telu 
arah kemuhen lorong ndai, tembok-tembok 
kelang-kelang kamar kamar e, bage pe ruang 
si galang ndai, kerina bali galangna ras si 
lit i bas gerbang si arah kenjulu. Gedangna 
gerbang ndai lit dua pulu lima meter janah 
belangna sepulu dua setengah meter. 

22 Ruang si galang jendela-jendelana, ras 
ukiren gambar-gambar batang kurma si lit | 
je, bali ras si lit i bas gerbang si arah kenjulu. 

| jenda lit pitu anak tangga maka seh ku 


gerbang e, janah i bas ujungna lit sada ruang 
galang ngala kempak kesain Rumah Pertoton. 

23 Petala-tala ras gerbang utara enda, lit 
gerbang si deban man dalan bengket ku 
kesain si arah bas, bali ras si lit gerbang si 
arah kenjulu. Isibarina asa kai dauhna sirang 
gerbang si dua e; teridah maka lit lima puluh 
meter. 


Gerbang si arah Selatan 


24 Kenca bage, ibabana ka aku ku Selatan. I 
je kuidah sada gerbang. Isibarina gerbang e, 
janah bali ras si debanna. 

25 J endela-jendela si lit i bas kamar-kamarna 
bali ras si lit i bas gerbang-gerbang si deban. 
Gedang lorong gerbang enda lit dua pulu lima 
meter, belangna sepulu dua setengah meter. 

26| je lit pitu anak tangga maka seh ku 
gerbang e, janah ruang si galang lit arah 
ujung, ngala ku kesain Rumah Pertoton. | 
bas tembok-tembok si arah bas si ngadap 
kempak lorong, lit ukiren gambar-gambar 
batang kurma. 

211 je lit gerbang man dalan bengket ku 
kesain si arah bas. Isibarina ka asa kai 
dauhna sirang gerbang si dua e; teridah lit 
lima puluh meter. 

Gerbang Selatan dalan bengket 
ku kesain si arah bas 


28) enari ibaba dilaki ndai ka aku arah 
gerbang Selatan ku kesain si arah bas. 
Isibarina gerbang Selatan e, janah seri 
belinna ras gerbang si arah darat. 

29 Kamar-kamar jaga, ruang si galang, 
tembok-tembokna si arah bas seri ras si lit i 
bas gerbang si deban. Kamar-kamar si lit i 
bas gerbang enda pe lit jendela-jendelana. 
Lorong gerbang enda gedangna dua pulu lima 
meter, belangna sepulu dua setengah meter. 

30 (Yeh 40:29) 

31 Ruangna si galang ngala kempak kesain 
si arah darat. Tembok-tembok si arah bas si 
ngala kempak lorong, ije pe lit ibahan ukiren 
gambar-gambar batang kurma. Waluh anak 
tangga maka seh ku gerbang e. 


Gerbang si arah kenjulu dalan 
bengket ku kesain si arah bas 


32 Kenca bage ibabana aku arah gerbang si 
kenjulu ku bas kesain si arah bas. Isibarina 
gerbang e, janah seri ras gerbang-gerbang si 
debanna. 

33 Kamar-kamar jaga, tembok-tembok si 
arah bas, ras ruang si galang, bali belinna 
ras si lit i bas kerabangen si deban. | bas 
kamar-kamarna ras i bas ruangna si mbelin 
lit tingkapna. Gedangna lorong gerbang e lit 

dua pulu lima meter janah belangna sepulu 


dua setengah meter. 

34 Ruangna si galang ngala kempak kesain 
si arah bas. I bas tembok-tembok si arah 
bas si ngala kempak lorong, lit ukiren 
gambar-gambar batang kurma. Waluh anak 
tangga maka seh ku gerbang e. 


Gerbang Utara dalan bengket 
ku kesain si arah bas 


35 Dungna ibabaina aku ku gerbang Utara. 
Isibarina gerbang e, janah seri belinna ras 
gerbang-gerbang si deban. 

36 Kamar-kamar jagana, tembok-tembokna 
si arah bas, bage pe ruang si mbelin, seri 
ras si lit i bas gerbang-gerbang si deban. 
Kamar-kamarna bage pe i bas ruang si mbelin 
e lit tingkap-tingkapna. Gedangna lorong 
gerbang enda lit dua pulu lima meter, janah 
belangna sepulu dua setengah meter. 

37 Ruang si mbelin e ngala kempak kesain 
si arah darat. | bas tembok-tembok si arah 
bas si ngala kempak lorong, lit ibahan ukiren 
gambar-gambar batang kurma. Waluh anak 
tangga maka seh ku gerbang e. 


Gedung-gedung deherken gerbang Utara 


38| bas kesain si arah darat lit sada kamar 
tambahen arah bas gerbang Utara. I bas 
kamar tambahen enda lit sada pintun dalan 
bengket ku bas ruang si mbelin. I je me iburihi 

rubia-rubia si nggo igeleh jadi persembahen 


tutungen. 

39| bas ruang si mbelin e lit empat 
meja, dua i bas tep-tep dampar. | das 
meja eme igeleh rubia-rubia persembahen 
tutungen, persembahen nasapken dosa, ras 
persembahen ganti rugi. 

401 darat ruang si mbelin e lit ka empat meja 
si deban, dua i bas tep-tep dampar gerbang 
utara e. 

41 Dage, lit waluh meja kerina ingan nggeleh 
persembahen, empat i bas, empat i darat. 

42 Meja si empat si lit i bas kamar tambahen 
e si ipake guna nikapken persembahen 
tutungen, ibahan alu batu si ipahat. Meja 
e ganjangna setengah meter: arah das 
tempasna empat segi. Gedangna ras 
belangna telu perempat meter. Perkakas guna 
nggeleh rubia-rubia persembahen e itamaken 
i das meja e. 

43 Tepi meja e lit biberna: belangna pitu 
setengah millimeter. Kerina daging si 
nandangi ipersembahken icibalken i das meja 
e. 

44 Kenca bage ibabana ka aku ku kesain si 
arah bas. I je lit dua ruangen galang, sada 
arah kawes gerbang e, sada arah kemuhenna. 
Sada ngala kempak selatan, sada kempak 
utara. 

45 Ikataken dilaki ndai man bangku maka 
ruang si mbelin si ngala ku Selatan e 

isikapken man imam-imam si erdahin i bas 


Rumah Pertoton. 

46Janah ruang si galang si ngala kempak 
Utara isikapken guna imam-imam si erdahin 
i bas batar-batar persembahen. Kerina 
imam-imam e arus i bas kesusuren Sadok 
nari, sabap i bas suku Lewi, kesusuren 
Sadok ngenca banci ngadap man TUHAN lako 
mpersembahken persembahen. 


Kesain si arah bas ras Rumah Pertoton 


47 Isibari dilaki ndai kesain si arah bas. 
Tempasna persegi empat, gedangna bali 
ras belangna, eme limapuluh meter. Rumah 
Pertoton e lit arah Barat. | lebe-lebena lit 
sada batar-batar. 

48 Kenca bage ibabaina aku ku ruang si arah 
lebe i bas Rumah Pertoton e, nangkih arah 
piga-piga anak tangga. Isibarina ruang dalan 
bengket, belangna pitu kali dua setengah 
meter. Dingdingna si arah kawes ras kemuhen 
kapalna sada setengah meter. Arah kawes ras 
kemuhen lit sada binangun. Ruang si arah 
lebe ndai gedangna sepuluh meter, belangna 
enem meter. 

49 (Yeh 40:48) 

4 1 1 Kenca bage ibabana ka aku ku kamar 

si arah tengah, si igelari Ingan si 
Badia. Isibarina lorong dalan ku kamar e, 
gedangna telu meter, 

2 belangna lima meter. Dingdingna si arah 


kawes ras kemuhen kapalna dua setengah 
meter. Jenari isibarina Ingan si Badia e, 
gedangna duapuluh meter, belangna sepuluh 
meter. 

3Kenca bage bengket ia ku bas kamar si 
arah bas. Isibarina lorong dalan ku kamar e; 
gedangna sada meter, belangna telu meter, 
janah dingdingna si arah kawes ras kemuhen 
kapalna telu setengah meter. 

4Kenca bage isibarina kamar e; tempasna 
empat segi, gedangna ras belangna sepuluh 
meter. Kenca bage nina man bangku, "Enda 
me Ingan si Badiana kal." 


Kamar-kamar si ibahan i bas 
tembok Rumah Pertoton 


3 Kenca bage isibarina ka tembok Rumah 
Pertoton esi arah bas: kapalna lit telu meter. 
| bas tembok e, i sekelewet Rumah Pertoton, 
lit kamar-kamar, belangna dua meter. 

6 Kamar-kamar enda ndai ertingkat telu, 
janah i bas tep-tep tingkat lit telu puluh 
kamar. Erkiteken tembok si arah darat i bas 
Rumah Pertoton e reh nipesna i bas tep-tep 
tingkat, emaka kamar-kamar ndai banci leket 
i je alu la padah ngelubangi dingding Rumah 
Pertoton e. 

7 Erdandanken si e, i darat nari teridah maka 
tembok Rumah Pertoton e seri kapalna. | 
darat tembok Rumah Pertoton e, i daraten 

kamar-kamar ndai lit dua tangga si mbelang. 


Emaka banci nge inangkihi i teruh nari ku 
tingkat dua bage pe ku tingkat telu. 

8 Tembok si arah darat kamar-kamar enda 
ndai, kapalna dua setengah meter. Pintunna 
lit sada kempak kamar-kamar si arah Utara 
Rumah Pertoton, janah sada nari kempak 
kamar-kamar si lit arah Selatan. | sekelewet 
Rumah Pertoton e lit terasna; belangna dua 
setengah meter. Ganjangna i bas taneh nari 
lit telu meter janah seri ganjangna ras palas 
kamar-kamar si lit i bas tembok Rumah 
Pertoton e. Kelang-kelang teras e ras ruang 
si ipake imam-imam lit beranda sada arah 
kawes, sada arah kemuhen Rumah Pertoton 
e, belangna sepuluh meter. 

9 (Yeh 41:8) 

10 (Yeh 41:8) 

11 (Yeh 41:8) 


Gedang si arah barat 


12| tepi kesain jahen Rumah Pertoton e, 

lit sada gedung, empat pulu lima meter 
gedangna, janah belangna telu pulu lima 
meter, kapal tembokna kelewet dua setengah 
meter. 


Gedang ras belangna Rumah Pertoton 


13 Kenca isibarina dilaki ndai Rumah Pertoton 
e, gedangna lit lima puluh meter. | pudi 
Rumah Pertoton e nari seh ku tembok si arah 

pudi gedung si arah kenjahe ndai, lit lima 


puluh meter. 

14 Bagin Rumah Pertoton e si arah lebe si 
ngala ku kenjulu rikut ras kesain si arah 
kawes ras kemuhenna, belangna lit lima 
puluh meter. 


Bagin-bagin Rumah Pertoton 


15 Bagin-bagin si arah lebe Rumah Pertoton, 
Ingan si Badia, bage pe Ingan si Badiana kal, 

16 kerina ilapisi alu papan, mulai i bas lante 
nari terus ku jendelana. Jendela-jendela e 
banci itutup. 

17 Bagin dingding si arah bas Rumah 
Pertoton, mulai i bas pintun nari ku das, 
kerina ilapisi alu ukiren gambar-gambar. 

18 batang kurma ras kerubim pegancih- 
gancih. Kerubim ndai dua ayona, 

19 Sada bagi ayo jelma ngala kempak batang 
kurma si arah kawes, janah sada nari bagi 
singa ngala kempak batang kurma si arah 
kemuhen. Ukiren gambar-gambar ndai lit i 
bas Rumah Pertoton e kerina, 

20 mulai i lante nari terus ku babo pintun. 

21Tjang-tiang pintun Rumah Pertoton e 
tempasna ersegi empat. 


Batar-batar kayu 


21] lebe-lebe Ingan si Badiana e kal, lit i je 
sada tempasna bagi 

22 batar-batar kayu. Ganjangna sada 


setengah meter ras belangna sada meter. 
Binangun persukina, alasna ras dingdingna 
kayu kerina. Nina dilaki ndai man bangku, 
"Enda me meja si lit i adep-adepen TUHAN." 


Pintun Rumah Pertoton kerina 


23| ujung lorong dalan bengket ku Ingan si 
Badia e lit sada Pintun, bage pe i bas lorong 
dalan bengket ku Ingan si Badiana e kal. 

24 Pintun e erbelah i tengah. 

25| bas Ingan si Badia e iukir gambar batang 
kurma ras rubia-rubia si erkabeng, bali ras si 
lit i bas dingding e. | lebe-lebe dalan bengket 
ku Ingan si Badia e, lit ampang-ampang kayu. 

26 Arah kawes ras kemuhenna lit jendela, 
janah dingdingna ihiasi alu gambar batang 
kurma. 


Dua gedung deherken Rumah Pertoton 


42 1 Kenca bage ibabai dilaki ndai aku 

ku kesain si arah darat, jenari iteguna 
aku ku gedung si deban arah Utara Rumah 
Pertoton e, la ndauh i bas gedung si galang si 
lit jahen Rumah Pertoton. 

2 Sada dampar gedung enda ndai ngala 
kempak beranda si belangna sepuluh meter 
e, janah dampar si deban ngala kempak lante 
batu si lit i kesain si arah darat. Gedung e 
ertingkat telu; tep-tep tingkat njurnjur ku 
lebe dauhen asa tingkat si arah datasna. 

3 (Yeh 42:2) 


41 lebe kamar-kamar e, arah bas, lit lorong 
si belangna lima meter, gedangna lima puluh 
meter. Pintunna kerina ngala ku Utara. 

> Kamar-kamar i tingkat si arah datas kitiken 
asa kamar-kamar si lit i tingkat si arah 
teruhna, sabap lorong-lorong i lebe-lebe 
kamar-kamar si arah datas ndai belangen 
asangken si lit iteruhna. 

6 Kamar-kamar ndai ertingkat telu janah 
la lit binangunna bagi gedung-gedung si lit 
deher kesain e. 

7 Sada bagin i tingkat si arah teruh, si 
gedangna dua pulu lima meter jadi tembok 
saja ngenca, si lebihna, gedangna dua pulu 
lima meter lit kamar-kamarna. | tingkat 
si arah datasna kal lit kamar-kamarna 
gedang-gedang gedung e. 

8 (Yeh 42:7) 

9| teruh kamar-kamar, i ujung si arah 
kenjulu gedung e, eme bena tembok, lit sada 
pintun ku kesain si arah darat. Arah dampar 
Selatan Rumah Pertoton e lit gedung si bali 
tempasna, inganna la ndauh i bas gedung si 
arah kenjahe ndai. 

10 (Yeh 42:9) 

Il lebe-lebe kamar-kamarna lit sada lorong 
bali ras lorong-lorong gedung si arah Utara. 
Sibar-sibarna, tempasna, pintunna, kerina 
seri. 

12| teruh kamar-kamar si lit i bas dampar 


Selatan, i bas bena tembok si arah kenjulu, 
lit sada pintun. 

13 Nina dilaki ndai man bangku, "Gedung 
enda duana, badia kap. | bas gedung eme 
imam-imam si banci ngadap ku adep-adepen 
TUHAN, man persembahen si badiana 
kal. Erkiteken kamar-kamarna pe badia, 
imam-imam namaken persembahen si 
badiana kal i je. Persembahen e, eme: 
persembahen buah gandum ras persembahen 
pengalemi dosa tah pe persembahen ganti 
rugi. 

14 Kenca imam-imam dung ndahiken dahinna 
i bas Rumah Pertoton, janah adi lawes atena 
ku kesain si arah darat, maka paken imam si 
ipakena arus itadingkenna i bas kamar-kamar 
e. Imam-imam e arus make paken si deban 
maka banci ia lawes ku ingan pulung jelma si 
nterem." 


Sibar-sibarna sekelewet Rumah Pertoton 


15 Kenca nggo dung isibarina bagin bagin 
si arah bas Rumah Pertoton e, ibabana 
aku ndarat arah gerbang si arah kenjulu; 
kenca bage isibarina bagin sekelewet Rumah 
Pertoton e. 

16 | buatna galah penibar, jenari isibarina 
bagin si arah kenjulu, gedangna lit 250 meter. 

17 Kenca bage isibarina ka bagin si arah 


Utara, Selatan ras si arah kenjahe: gedangna 
kerina seri, eme 250 meter. 

18 (Yeh 42:17) 

19 (Yeh 42:17) 

20 Dage pertapaken Rumah Pertoton e empat 
segi tempasna, janah ikeleweti tembok si 
seri gedangna ras belangna, eme 250 meter. 
Tembok e lakonna eme mpeserap apai si 
badia, apai lang. 


TUHAN mulih ku Rumah Pertoton 


43 l Kenca bage ibabaina ka aku ku 
gerbang si ngala ku kenjulu. 

2| je kuidah reh i kenjulu nari terang sinalsal 
tanda kerehen Dibata nu Israel. Sora Dibata 
desken sora lawit si ergeruhguh, janah taneh 
pe ersinalsal erkiteken terang kemulian 
Dibata. 

3Pengenehenen e bali ras pengenehenen si 
kuidah asum Dibata ngkernepken Jerusalem, 
seri ras pengenehenen si kuidah i tepi Lau 
Kebar. Kenca bage minter aku langkem i babo 
taneh. 

4Terang si mesilo e mentas arah gerbang 
si arah kenjulu ndai, jenari bengket ku bas 
Rumah Pertoton. 

= langkat kesah TUHAN aku janah ibabana 
ku kesain si arah bas. | jenari kuidah Rumah 
Pertoton e nggo dem alu kemulian TUHAN. 

6 Tedis dilaki ndai i durungku, janah ku begi 


TUHAN ngerana man bangku i bas Rumah 
Pertoton nari nina, 

7"O manusia si ermasap-masap, enda me 
kursi kinirajanKu. I jenda me aku ringan i 
tengah-tengah bangsa Israel dingen ngerajai 
ia seh rasa lalap. Subuk bangsa Israel, 
ba gepe raja-rajana, seh ndigan pe lanai 
nggombangi gelarKu si badia alu nembah man 
dibata-dibata si deban tah pe engkuburken 
mait raja-rajana i bas ingan enda. 

8 Raja-raja erbahan kerabangen ras 
binangun-binangun pintun istanana deherken 
kerabangen ras binangun pintun Rumah 
PertotonKu, seh maka sada tembok ngenca 
nirangken kami. Icemarkenna gelarKu si 
badia alu kerina perbahanenna si ciga 
ateKu, seh maka erkiteken nembeh ateKu 
Kukernepken ia. 

? Genduari arus maka ulanai isembahna 
dibata-dibata si deban, janah ipindahkenna 
bangke raja-rajana. Adi bage ibahanna, 
ringan Aku i tengah-tengahna rasa lalap." 

10 Nina ka TUHAN tole, "O manusia si 
ermasap-masap, turikenlah man bangsa 
Israel kerna Rumah Pertoton e, janah suruh 
ia ipelajarina rancangenna. Bahanlah maka 
mela akapna kerna perbahanenna si dem alu 
dosa e. 

1 Kenca bage adi nggo mela akapna kerna 
kai si nggo ibahanna, turiken man bana 

rancangen Rumah Pertoton e, gambarna, 


dalan bengket ras dalan ndarat, tempasna, 
susunen gedung-gedungna ras kerina 
peraturen ras undang-undangna. Suratken 
si enda ndai kerina man bana maka ietehna 
kuga ngatursa kerina, janah ngasup ia 
ndalanken kerina peraturen-peraturen e. 

12 Enda me Undang-undang Rumah Pertoton 
e: Kerina daerah i sekelewet Rumah Pertoton 
i datas deleng e badia kap." 


Batar-batar 


13 Enda me sibar-sibar batar-batar e, 
sue ras sibar-sibar si ipake i bas Rumah 
Pertoton. | sekelewet nahe batar-batar e lit 
parikna, bagesna setengah meter, belangna 
setengah meter, janah pinggirna si arah darat 
seperempat meter ganjangna. 

14| bas parikna e nari seh ku ujung 
nahe batar-batar e ganjangna sada meter. 
Bagin tengahna ganjangna dua meter, 
janah setengah meter terbagesen asa nahe 
batar-batar e. I babona lit ka sada bagin, 
setengah meter ku bas asangken bagin 
tengah ndai. 

15 Ujung batar-batar enda, eme ingan 
nutung persembahen, e pe dua meter ka 
ganjangna. I bas sukina empatna lit bagin si 
njurjur ku das bagi tanduk. 

16 Ujung batar-batar e tempasna segi empat, 
belangna ras gedangna enem meter. 

17 Bagin tengahna pe segi empat, belangna 


ras gedangna pitu meter, dingen pinggirna 
kelewet ganjangna seperempat meter. 
(Parikna seperempat meter belangna.) 
Tangga dalan nangkih ku das batar-batar e 
inganna arah kenjulu. 


Penangkuhen batar-batar 


18 Nina TUHAN si Erdolat man bangku, "O 
manusia si ermasap-masap, dengkehken kai 
si Kukataken man bandu. Kenca batar-batar 
e dung ipajekken, tangkuhken alu nutung 
persembahen i datasna, janah pirpiri alu 
dareh asuh-asuhen si ipersembahken e. 

19 Imam kesusuren Sadok i bas suku Lewi 
nari ngenca banci reh ku adep-adepenKu 
lako nehken persembahen. Aku TUHAN si 
Erdolat kap merentahken si enda. Berekenlah 
man bana sada jenggi lembu nguda maka 
iIpersembahken jadi persembahen pengalemi 
dosa. 

20 Buat sitik darehna jenari tamaken i bas 
tanduk batar-batar si lit i bas sukina si 
empat, bage pe i bas suki bagin batar-batar 
si i tengah, janah i bas kerina tepina. Alu 
bagenda me kam mersihken batar-batar e 
dingen nangkuhkenca. 

21 Buatlah jenggi lembu si nipersembahken 
man pengalemi dosa e, jenari tutunglah i bas 
ingan si nggo itetapken i daraten pertapaken 
Rumah Pertoton e. 

22 Pepagina buatlah sada bajar kambing 


si la lit sitik pe man pandangen, jenari 
persembahken jadi persembahen pengalemi 
dosa. Bersihken batar-batar e alu dareh 
kambing e, bali ras si nilakokenndu nandangi 
jenggi lembu ndai. 

23 Kenca nggo dung ilakokenndu si e, buat 
sada jenggi lembu nguda ras sada bajar 
biri-biri nguda, duana si la lit sitik pe man 
pandangen, 

24 jenari baba man bangKu. Imam-imam 
arus namaken sira ku je, jenari tutung jadi 
sada persembahen man bangku. 

25 Tep-tep wari arus ipersembahkenndu jadi 
persembahen pengalemi dosa sada bajar 
kambing, sada jenggi lembu, ras sada bajar 
biri-biri si nguda denga: dekahna pitu wari. 
Kerinana arus la lit man pandangen. 

26 Pitu wari dekahna imam-imam 
nangkuhken batar-batar emaka nggo banci 
ipake. 

27 Kenca lepas si pitu wari e, ibenaken 
iImam-imamlah mereken persembahen i datas 
batar-batar e, eme persembahen tutungen 
ras persembahen persadan si ipersembahken 
bangsa e. Kenca bage, senang ukurKu ngidah 
kam kerina. Aku, TUHAN si Erdolat, nggo 
melasken katangKu." 

Kegunan gerbang si arah kenjulu 


44 1 (baba dilaki ndai ka aku ku gerbang 
si arah darat, julun pertapaken Rumah 
Pertoton e. Gerbang ndai sangana pintu, 

2 emaka nina TUHAN man bangku, "Gerbang 
enda tetap ipintu, janah ndigan pe la banci 
italangi. La lit manusia si banci bengket arah 
gerbang e, sabap Aku, TUHAN Dibata nu 
Israel, nggo bengket arah e. Emaka gerbang 
e arus tetap pintu. 

3Amin bage gia, raja si sangana erkuasa 
banci lawes ku lorong gerbang e man pangan 
si badia i adep-adepenKu. la arus bengket ras 
lawes nadingken lorong gerbang e arah ruang 
si mbelin si liti je." 


Peraturen-peraturen 
mengketi Rumah Pertoton 


4Kenca bage ibabai dilaki ndai ka aku ku 
lebe-lebe Rumah Pertoton e arah gerbang 

si lit i Utara. Sanga kunehen ku je, kuidah 
Rumah Pertoton TUHAN e dem alu sinalsal 
kemulian TUHAN. Minter aku langkem i babo 
taneh; 

>emaka nina TUHAN man bangku, "O 
manusia si ermasap-masap, perdiatekenlah 
kai si iidah ras ibegindu. AteKu nuriken man 
bandu peraturen ras Undang-undang kerna 
Rumah Pertoton e. Perdiateken tuhu-tuhu ise 

si banci bengket ku bas Rumah Pertoton e, 


janah ise ka si lang. 

6 Kataken man bangsa Israel si pemberontak 
e, maka Aku, TUHAN si Erdolat, la ngasup 
ngidah perbahanenna si ciga ateKu. 

7 Nggo iliamina Rumah PertotonKu erkitekan 
iberena bangsa si deban si la isunatken, 
bangsa si la ngikutken Aku, bengket ku bas 
Rumah Pertoton e, tupung tabeh-tabeh ras 
dareh rubia-rubia e ipersembahken man 
bangKu. Dage bangsangKu nggo ngelanggar 
perpadanenKu alu kerina perbahanen si ciga 
ateKu. 

SLa ia saja si ngaturken lakon-lakon si badia 
i bas Rumah PertotonKu, tapi bangsa si deban 
isuruhna. 

9 Aku, TUHAN si Erdolat ngatakenca, maka 
bangsa si deban si la isunatken, kalak si la 
ngikutken Aku, sada pe la banci bengket ku 
bas Rumah PertotonKu, aminna gia bangsa si 
deban e ringan i tengah-tengah bangsangKu 
Israel." 


Kalak Lewi ipengadi i 
bas jabaten imam nari 


10 Nina TUHAN man bangKu, "Kuukum me 
kalak Lewi, si nggo ikut ras bangsa Israel si 
debanna, nadingken Aku janah isembahna 
berhala-berhala. 

ll Tapi banci ia erdahin guna Aku i bas 
Rumah Pertoton jadi si erjaga gerbang. 

Banci igelehna rubia-rubia si ipersembahken 


bangsa e jadi persembahen tutungen ras 
persembahen si deban, janah arus ia erdahin 
guna bangsa e. 

12 Tapi erkiteken nggo ibabaina bangsa 
Israel i bas lakon-lakon persembahen man 
berhala-berhala, janah alu bage ibabaina 
bangsa e erdosa, emaka ersumpah Aku, 
TUHAN si Erdolat, maka kalak Lewi la banci 
lang iukum. 

13|a banci ia ndahiken dahinKu selaku imam 
tah ndeheri kasa kai si badia, tah pe bengket 
ku Ingan si Badiana kal. Enda me ukumen 
erkiteken perbahanenna si ciga ateKu. 

14 Man bana genduari Kubereken dahin-dahin 
kelatihen i bas Rumah Pertoton e." 


Imam-imam 


15 Nina TUHAN si Erdolat, "Tupung bangsa 
Israel nadingken aku, imam-imam Lewi 
kesusuren Sadok tetap patuh ndahiken 
dahinKu i bas Rumah Pertoton. Erdandanken 
si e, genduari ia me kerina si erdahin guna 
Aku janah banci ia reh ku adep-adepenKu 
mpersembahken tabeh-tabeh ras dareh 
asuh-asuhen si ipersembahken. 

lela ngenca banci bengket ku Rumah 
PertotonKu, bage pe ndahiken dahin i bas 
batar-batar, ras mabai kebaktin i bas Rumah 
Pertoton. 

17 Adi bengket ia arah gerbang ku kesain si lit 


i bas Rumah Pertoton e, Ia banci lang ia make 
uis linen. Uis si ibahan i bas mbulu biri-biri 
nari la banci ipakena tupung ia ndalanken 
tugasna i bas kesain si arah bas tah pe i bas 
Rumah Pertoton. 

18 Maka ula ia panasen, arus ia make bulang 
linen ras seluar luar linen, tapi Ia banci 
ergendit. 

19 Ope denga ia ndarat ku kesain si arah 
darat ingan jelma si nterem pulung, arus 
itangtangina lebe paken si ipakena asum ia 
ndalanken dahinna i bas Rumah Pertoton, 
janah isimpanna i bas kamar-kamar si badia 
e. la arus make paken si deban gelah jelma 
si nterem e ula kena cilaka erkiteken paken si 
badia e. 

20 Imam-imam la banci takal tabu, janah Ia 
ka banci gedang bukna. Arus iperdiatekenna 
maka bukna payo pergedangna. 

2l | mam-imam la banci sitik pe minem lau 
anggur ope denga bengket ku bas kesain 
Rumah Pertoton. 

22 Imam-imam la banci ngempoi diberu si 
nggo mulih i bas perbulangenna nari; si banci 
iempoina eme si nguda-nguda kalak Israel 
tah pe ndehara imam si nggo mbalu. 

23 | mam-imam arus ngajari bangsangKu, 
apai si badia, apai si lang, apai si bersih 
rikutken aturen agama, apai si la bersih. 

24 Adi lit kalak si erpekara, imam-imam 


arus ndungi perkara e erpalasken Undang- 
undangKu. Wari raya agama arus iperdiateken 
maka irayaken sue ras peraturen-peraturen 
ras Undang-undangKu, janah la banci lang 
ipebadiakenna wari Sabat. 

25 Sekalak imam la banci njemak mait gelah 
ula ia la bersih rikutken aturen agama, pala 
mait ndai mait orang tuana, mait anakna, 
seninana, tah pe turangna si lenga tersereh. 

26 Adi la ia bersih erkiteken njemak mait 
arus itimaina lebe pitu wari janah kenca ia 
bersih ka mulihi, 

27 emaka bengket ia ku kesain si arah 
bas i bas Rumah Pertoton lako mereken 
persembahen guna mersihken dirina maka 
banci ia ndahiken dahinna i bas Rumah 
Pertoton. Aku, TUHAN si Erdolat nggo 
melasken katangKu. 

28 Imam-imam ngaloken jabaten imam, 
janah eme baginna i bas kai si Kubereken 
man Israel ersundut-sundut. La banci lit erta 
ras kebayakenna i Israel, sabap Aku kap 
kebayakenna. 

29 Persembahen buah gandum, persembahen 
pengalemi dosa ras persembahen ganti rugi, 
eme jadi nakan imam-imam e. Janah kasa 
kai si iserapken jadi sikerajangenKu i Israel, 
arus ibereken man imam-imam. 

30Man imam-imam arus ibereken kerina 
ulih peranin si pemena ras si mehulina, bage 

pe kerina si debanna si ipersembahken man 


bangKu. Tep-tep kali bangsa Israel nasakken 
roti, maka roti sipemenana arus ibereken man 
imam jadi persembahen: emaka Kupasu-pasu 
rumah bangsa Israel. 

31 mam-imam la banci ipanna perik-perik 
tah pe rubia-rubia si deban si mate bana, tah 
pe mate ijerngem rubia-rubia si merawa." 


Bagin-bagin negeri si 
jadi kerajangen TUHAN 

45 l Tupung taneh negeri e ibagi-bagiken 

man suku-suku jadi pusakana, lebe 
arus iserapken sada bagin man TUHAN, Taneh 
e gedangna sepulu dua setengah kilometer, 
belangna sepuluh kilometer. Taneh si e badia 
kerina. 

2| je me ibahan taneh pertapaken Rumah 
Pertoton: gedangna ras belangna 250 meter. 
Pertapaken e arus ikeleweti taneh kosong, 
belangna 25 meter: 

3 setengah i bas taneh ndai si belangna 
lima ras sepulu dua setengah kilometer arus 
isikapken man ingan Rumah Pertoton, janah 
eme ingan si badiana kal. 

4Si eme bagin si badia i bas negeri e 
si iserapken man imam-imam si erdahin 
guna TUHAN i bas Rumah PertotonNa. | 
je me ipajekken rumah imam-imam e ras 
pertapaken guna Rumah Pertoton. 

> Setengahna nari ka iserapken jadi 


sikerajangen kalak Lewi, si ndahiken 
dahin-dahin kelatihen i bas Rumah Pertoton. 
| je me ibahan kuta kalak Lewi e. 

6 Deherken taneh si badia ndai, arus ka 
isikapken sada taneh si deban gedangna 
sepulu dua setengah kilometer, belangna dua 
setengah kilometer, jadi sada kota. I bas kota 
e banci ringan ise pei bas bangsa Israel. 


Taneh man penguasa 


! Man raja si sangana erkuasa pe arus 
isikapken taneh. Taneh e mulai i bas baleng 
si arah kenjahe taneh si badia terus ku Lawit 
Tengah i bas baleng si arah kenjulu nari terus 
ku perbalengen negeri si arah kenjulu, seh 
maka taneh si man raja e bali gedangna ras 
taneh si ibagiken man sada suku Israel. 

8Si eme jadi sikerajangen raja si sangana 
erkuasa i negeri Israel, gelah ulanai itindasna 
rayat, tapi iberekenna bagin-bagin si deban i 
bas negeri e man suku-suku Israel. 


Peraturen guna penguasa 


9Nina TUHAN si Erdolat, "Nggo bias, o 
penguasa-penguasa Israel. Ulanai isega-sega 
ras itindasndu bangsangKu. Dalankenlah 
kai si mehuli ras bujur. Ndigan pe ulanai 
ipelawesndu bangsangKu i bas tanehna nari. 
Aku, TUHAN si Erdolat, Aku kap merentahken 
si enda man bandu. 


Yehezkiel 45.101 17 170 
10 Pakelah timbangen ras sukat-sukat si 


bujur: 

Il Sada epa sukat-sukat gandum arus bali 
isina ras sada bat sukat-sukat minak saitun. 
Patoken sukat-sukatna eme homer (alu bage 
sukat-sukat ndai bagenda jadina: 1 homer = 
10 epa = 10 bat) 

12 Timbangenndu arus bagenda: 1 sikal = 20 
gera 1 mina = 60 sikal 

13 Enda me patokan si ipake i bas erbahan 
persembahen: gandum = 1/60 i bas ulih 
peraninndu nari dawa = 1/60 i bas ulih 
peraninndu nari minak saitun = 1/100 i bas 
buah saitunndu nari (Sukatilah e alu bat = 10 
bat = 1 homer = 1 kor.) biri-biri: 1 i bas 200 
biri-biri nari. Kam arus mpersembahken buah 
gandum, asuh-asuhen man persembahen 
tutungen ras persembahen persadan, gelah 
dosa-dosandu ialemi. Aku, TUHAN si Erdolat, 
Aku kap si merentahken si enda. 

14 (Yeh 45:13) 

15 (Yeh 45:13) 

16 Kerina rayat negeri e arus ngembahken 
persembahen e man raja si sangana erkuasa 
i Israel. 

17 Tugasna me nikapken asuh-asuhen man 
persembahen tutungen, persembahen buah 
gandum, ras persembahen lau anggur man 
kerina negeri Israel tupung wari Raya Bulan 
si mbaru, wari-wari Sabat, ras wari-wari raya 
si deban. Persembahen pengalemi dosa, 

persembahen buah gandum, persembahen 


tutungen, persembahen persadan e arus 
isikapken raja lako nangtangi dosa Israel." 


Wari-wari raya (Kel 
12:1-20: Im 23:33-43) 


18 Nina TUHAN si Erdolat, "I bas wari 
si pemena, bulan si pemena arus 
ipersembahkenndu sada jenggi lembu si la 
lit sitik pe man pandangen lako pebadiaken 
Rumah Pertoton e. 

19 Dareh persembahen pengalemi dosa 
arus ibuat imam sitik, jenari itamakenlah 

ku binangun pintun Rumah Pertoton, i 

bas empatna suki batar-batar, ras i bas 
binangun-binangun gerbang ku kesain si arah 
bas. 

20| bas wari si pepituken pe arus ka bage 
perbandu, guna kerina kalak si erdosa alu Ia 
sengaja, tah pe erdandanken kebodohenna. 
Alu bage tetap badia Rumah Pertoton e 
ibahanndu. 

21| bas wari sepulu empat, bulan si pemena, 
benakenlah ngerayaken Wari Raya Paskah. 
Pitu wari dekahna kerina arus man roti si la 
itama ragi. 

22| bas wari si pemena tupung perayan e, 
raja si sangana erkuasa arus mpersembahken 
sada jenggi lembu jadi persembahen kerna 
dosa-dosana ras dosa kerina rayatna. 

23 Kidekah perayan Si pitu wari e, tep-tep 
wari arus Ipersembahkenna man TUHAN 
pitu jenggi lembu ras pitu bajar biri-biri si 
nguda denga si la lit sitik pe cacatna, janah 
kerina arus itutung. Tep-tep wari arus ka pe 
ipersembahkenna sada bajar kambing jadi 
persembahen pengalemi dosa. 

24 Tambah si e, arus ka pe ipersembahkenna 
gandum 17,5 liter, guna tep-tep jenggi lembu, 
bage pe man tep-tep bajar biri-biri si nguda 
denga, rikut ras telu liter minak saitun. 

25 Guna Wari Raya Sapo-sapo, si ibenaken 
i bas wari sepulu lima, bulan si pepituken, 
dekahna pitu wari, arus ka pe ipersembahken 
raja persembahen si seri buena, eme 
persembahen pengalemi dosa, persembahen 
tutungen, ras persembahen buah gandum ras 
minak saitun." 


Peraturen Wari Raya si man ikuten Raja 


46 l Nina TUHAN si Erdolat, "Gerbang si 
arah kenjulu, dalan bengket ku kesain 
si arah bas arus tetap ipintu enem wari 
erdahin, tapi arus italangi tupung wari Sabat 
ras wari Raya Bulan si Mbaru. 

2 Raja si erkuasa arus bengket i kesain si 
arah darat nari ku ruang si mbelin i bas 
gerbang e jenari tedis deherken binangun 
gerbang e. Sanga raja ije, imam-imam 
nutung persembahen tutungen, dingen 
mereken persembahen persadan si ibereken 

raja. | bas gerbang eme raja arus erjimpuh 


nembah man TUHAN, jenari mulihken ia 
ndarat. Gerbang e la banci ipintu ngayak ben. 

3Tep-tep wari Sabat ras tep-tep Wari Raya 
Bulan si Mbaru bangsa e pe kerina arus 
erjimpuh nembah man TUHAN i lebe-lebe 
gerbang e. 

“1 bas wari Sabat raja arus mpersembahken 
man TUHAN enem anak biri-biri ras sada 
bajar biri-biri si Ia lit sitik pe man pandangen, 
jadi persembahen tutungen. 

> Rikut ras sada bajar biri-biri arus ka pe 
ipersembahkenna sepulu pitu setengah 
liter gandum, janah radu ras sada anak 
biri-biri arus ka pe ipersembahkenna 
rikutken ukurna meriah. Raduken tep-tep 
erbage persembahen buah gandum arus pe 
ipersembahkenna telu liter minak saitun. 

6 Tupung Wari Raya Bulan Mbaru arus 
ipersembahken sada jenggi lembu, enem 
anak biri-biri, ras sada bajar biri-biri, sitik pe 
la lit man pandangen. 

7 Rikut ras tep-tep jenggi lembu ras tiap 
bajar biri-biri arus pe ipersembahken sepulu 
pitu setengah liter gandum, janah sada anak 
biri-biri banci ipersembahken raja radu ras 
kai sura-sura pusuhna. Tep-tep persembahen 
buah gandum arus ipersembahken rikut ras 
telu liter minak saitun. 

8 Tupung raja bengket ku Rumah Pertoton, 


arus ia bengket arah rumah mbelin janah 
mulihna pe arah e ka. 

9 Tapi adi jelma si nterem bengket ku kesain 
Rumah Pertoton lako ngerayaken wari-wari 
raya si apai gia, maka kalak si bengket arah 
gerbang Utara, arus ndarat arah gerbang 
Selatan kenca dung ersembah. Janah kalak 
si bengket arah gerbang Selatan arus ndarat 
arah gerbang dalan bengket ndube, tapi arus 
arah gerbang si petala-tala ras e. 

10 Raja arus bengket tupung jelma si nterem 
bengket, janah mulih tupung jelma si nterem 
mulih. 

l1 Tupung kerja man-man ras wari-wari 
Raya, persembahen buah gandum arus 
sepulu pitu setengah liter raduken sada 
jenggi lembu tah sada bajar biri-biri, janah 
radu ras sada anak biri-biri, banci kasa kai pe 
rikutken sura-sura kalak si ersembah. Rikut 
ras tep-tep persembahen buah gandum, arus 
ipersembahken telu liter minak saitun. 

12 Adi raja si sangana erkuasa erbahan 
persembahen man TUHAN erkiteken pusuhna 
ersuruh, subuk persembahen tutungen tah 
pe persembahen persadan, maka gerbang si 
arah kenjulu dalan bengket ku kesain si arah 
bas arus italangi man bana. Persembahen 
si ibahanna arus bali ras persembahen si 
ibahanna tupung wari Sabat, janah gerbang e 
arus Ipintu kenca ia mulih ndarat." 

Persembahen si tep-tep wari 

13 Nina TUHAN, "Tep-tep erpagi-pagi sada 
anak biri-biri umur sada tahun arus itutung 
jadi persembahen man TUHAN. Persembahen 
enda arus ibahan tep-tep wari. 

14Tambah si e arus ka pe ipersembahken 
dua kilo tepung tep-tep erpagi-pagi radu ras 
sada liter minak saitun si icampur ras tepung 
ndai. Enda me peraturen persembahen buah 
gandum man TUHAN si arus ipatuhi seh rasa 
lalap. 

15 Anak biri-biri, tepung, ras minak saitun 
arus ipersembahken man TUHAN tep-tep 
erpagi-pagi seh rasa lalap." 


Peraturen kerna taneh si man ikuten raja 


16 TUHAN si Erdolat ngatakenca nina, "Adi 
raja si erkuasa mereken sada bagin tanehna 
man sekalak anakna si dilaki, taneh e 
nggo anak ndai empuna jadi sikerajangen 
keluargana. 

17 Tapi adi raja mereken sada bagin tanehna 
man sekalak pegawaina taneh e arus ka 
mulih man raja adi Tahun Kemulihen nggo 
seh. Taneh e sikerajangenna kap, janah ia 
ras anak-anakna si dilaki ngenca banci jadi 
empuna seh rasa lalap. 

18 Raja si erkuasa Ia banci muat taneh 
rayatna si apai pe. Taneh si iberekenna man 
anakna arus sada bagin i bas taneh si nggo 

iserapken man bana, gelah ula sada pe 


bangsangKu itindasna alu muat tanehna." 


Dapur Rumah Pertoton 


19 Kenca bage ibaba dilaki ndai aku arah 
pintun si lit i duru gerbang Selatan, ku 
kamar-kamar si badia si ngala kempak 
Utara. Kamar-kamar enda isikapken man 
imam-imam. | je ituduhken dilaki ndai man 
bangku sada ingan i ujung lorong si arah 
kenjahe. 

20] anah nina, "I jenda me imam-imam 
nanggerken daging persembahen pengalemi 
dosa ras persembahen ganti rugi, bage pe 
ingan nasakken tepung persembahen gelah 
kasa kai si badia ula lit ibaba ndarat ku kesain 
si arah darat, maka jelma si nterem ula kena 
cilaka." 

21 Kenca bage ibabaina ka aku ku kesain si 
arah darat. Ituduhken man bangku maka i 
bas empatna sukina, lit ka kesain si terkitiken, 
gedangna duapuluh meter, belangna sepulu 
lima meter. 

22 (Yeh 46:21) 

23 Tep-tep kesain lit tembok sekelewetna, 
dingen lit ka pe dapurna i bas tembok e. 

24 Nina dilaki e man bangku, "I jenda me 
kalak si erdahin i bas Rumah Pertoton e 
nanggerken persembahen-persembahen si 
ibereken jelma si nterem." 


Yehezkiel 47.11 6 177 


Lau si maler i bas Rumah Pertoton nari 


47 l Kenca bage ibabai dilaki ndai aku 
mulih ku gerbang Rumah Pertoton. 
| bas dalan bengket ku Rumah Pertoton e 
kuidah lau ndarat i teruh pintu nari, janah 
maler ku kenjulu sue ras pengala Rumah 
Pertoton e. Lau e maler arah teruh Rumah 
Pertoton bagin Selatan mentasi dampar 
Selatan batar-batar. 

2 Kenca bage ibabai dilaki ndai aku ndarat 
i bas kesain Rumah Pertoton e nari arah 
gerbang Utara, jenari ku gerbang si ngala 
kempak Timur. I je lau si kitik-kitik ndai maler 
ndarat arah kemuhen gerbang e. 

3Janahna nibarisa alu sibar-sibar ibabai 
dilaki ndai aku lima ratus meter ku kenjulu 
ngikutken paleren lau e. Isuruhna aku 
ngeparisa, janah i bas ingan e, launa terjeng 
gedap tapak-tapak ngenca bagesna. 

4Kenca bage isibarina ka limaratus meter 
nari; lau nggo seh ngayak tiwenku. Limaratus 
meter nari ka kuberneh, launa nggo seh 
terjeng awakku. 

3 Isibarina ka lima ratus meter nari, janah ije 
launa nggo mbages, seh maka lanai terdalani 
ngepar. Adi ngepar ate kalak terpaksa ia 
erlangi. 

6 Nina dilaki e bangku, "O manusia si 
ermasap-masap, perdiatekenlah kerina si e 

alu mehuli." Kenca bage ibabaina aku mulih 


arah tepi lau belin e, 

7janah kuidah gedang-gedang tepi lau e 
melala kal batang kayu. 

8 Nina man bangku, "Lau enda maler arah 
negeri e ku kenjulu, jenari ku Baluren Jordan, 
terus ku Lawit Mate. Kenca seh i Lawit Mate, 
Lau masin si lit ije isambarina jadi lau malem. 

9 Kujapa pe lau e maler, melala i je 
rubia-rubia ras nurung. Lau e mahanca maka 
lau si lit i Lawit Mate jadi malem, janah ku 
japa pe Ia maler, ije minter lit kegeluhen. 

10 Mulai i Sumbul En-Gedi nari terus ku 
Sumbul En-Eglaim, nterem penjala nurung 
engkerahken jalana i tepi lawit e. Erbage-bage 
nurung lit i je, bali ras si lit i Lawit Tengah. 

ll Tapi lau si lit i bas paya-paya ras 
kolam-kolam si gedang-gedang tepi lawit e 
la isambari jadi lau malem. Lau e tetap i je 
gelah banci man ingan muat sira. 

12| gedang-gedang tepi lau e, arah kawes 
ras kemuhen turah erbage-bage batang 
kayu si man pangan buahna. Bulungna la 
melus-melus janah buahna la erkeri-kerin. 
Tep-tep bulan lit buahna si mbaru, erkiteken 
launa eme si maler i bas Rumah Pertoton 
e nari. Buahna man pangan, bulungna jadi 
tambar." 

Perbalengen negeri e 


13Nina TUHAN si Erdolat, "Enda me 
perbalengen taneh si man bagi-bagindu man 
suku-suku si sepuludua e, ije suku Jusup 
ngaloken dua bagin. 

14 Nai erpadan Aku man nini-ninina maka 
Kubereken taneh e man sikerajangenna: 
emaka genduari begikenlah alu bujur 
sapih-sapih kam. 

15 Balengna si arah Utara mulai i Lawit 
Tengah nari ku kenjulu arah kota Hetlon, 
Hamat terus ku kota Sedad, 

16 jenari ku kota-kota Berota ras Sibraim 
(inganna kelang-kelang kerajan Damaskus 
ras kerajaan Hamat), terus ku kota Tikon 
(inganna i bas perbalengen kerajan Hauran). 

17 Dage balengna si arah Utara mulai i 
Lawit Tengah nari ku kenjulu seh ku kota 
Hasar-Enon: alu bage daerah Damaskus ras 
Hamat lit i Utara perbalengen e. 

18 Balengna si arah kenjulu mulai i bas sada 
ingan kelang-kelang daerah Damaskus ras 
Hauran, jenari terus ku Selatan ngikut-ngikut 
Lau Jordan seh ku Tamar i Lawit Mate. Dage 
jahen Lau Jordan eme taneh Israel, janah 
julunna Gileat. 

19 Balengna si arah Selatan mulai i Tamar 
nari ku kenjahe, terus ku Kades, kenca bage 
sider ku Utara ngikutken perbalengen ras 
Mesir seh ku Lawit Tengah. 

20 Balengna si arah kenjahe eme Lawit Mate 


terus ku Utara ngayak seh i bas sada ingan 
jahen dalan ku Hamat. 

21 Bagikenlah taneh enda sapih suku- 
sukundu, 

22 janah eme sikerajangenndu seh rasa 
lalap. Bangsa si deban si ringan i tengah- 
tengahndu janah anak-anakna si tubuh i 
bas negeri e, arus dat bagin tupung taneh 
e ibagi-bagikenndu. Man bana pe arus bali 
ibahan ras man kalak Israel. 

23 Man kerina bangsa si deban arus ibereken 
taneh radu ras kalak Israel ija ia ringan. Aku 
TUHAN si Erdolat nggo melasken katangkKu." 


Pembagin taneh man suku-suku Israel 


48 ' Baleng negeri e arah Utara mulai 
i Lawit Tengah nari ku kenjulu terus 
ku Kuta Hetlon, terus ku dalan bengket ku 
Hamat, jenari ku Kuta Hasar-Enam, seh ku 
perbalengen Damaskus ras Hamat. Tep-tep 
suku arus ngaloken sada bagin taneh mulai 

i perbalengen si arah kenjulu nari terus ku 
Lawit Tengah, rikutken uruten si tersena arah 
teruh enda, i Utara nari ku Selatan: Dan Aser 
Naptali Manase Eperaim Ruben Juda 

2 (Yeh 48:1) 

1 (Yeh 48:1) 


Bagin si iserapken i 
tengah-tengah negeri e 

8 Bagin taneh si tersena arah teruh enda arus 
iserapken gelah ipake guna keperlun tertentu. 
Belangna i Utara nari ku Selatan sepulu dua 
setengah kilometer, janah gedangna i kenjulu 
nari ku kenjahe bali ras bagin si ibereken 
man suku-suku e. | bas bagin enda me ingan 
Rumah Pertoton e. 

9| tengah-tengah taneh e, sada bagin si 
gedangna sepulu dua setengah kilometer, 
belangna sepuluh kilometer, iserapken man 
TUHAN. 

10] tengah-tengah taneh eme ipajekken 
Rumah Pertoton man TUHAN. Imam-imam 
arus ndat bagin i bas taneh si badia e. 
Belangna baginna i kenjulu nari ku kenjahe 
sepulu dua setengah kilometer janah i Utara 
nari ku Selatan lima kilo meter. 

Il Bagin taneh si badia enda jadi 
sikerajangen imam-imam kesusuren Sadok. 
Kalak enda tetap patuh ndalinken dahinna, 
janah la iikutkenna bangsa Israel si debanna 
ngelakoken si salah, bagi kalak si deban i bas 
suku Lewi. 

12 Erkiteken si e, lit baginna tersendiri 
deherken sikerajangen kalak Lewi, janah 
bagin si eme si badiana kal. 

13 Kalak Lewi pe lit ka nge baginna tersendiri, 


eme arah Selatan bagin imam-imam e, si 
e pe sepuludua setengah kilometer ka nge 
gedangna i kenjulu nari ku kenjahe, janah 
lima kilometer i Utara nari ku Selatan. 

14 Bagin si iserapken man TUHAN eme bagin 
taneh si mehulina kal i bas taneh, janah si e 
la banci sitik pe idayaken tah itukarken tah pe 
ibereken man kalak si deban. Taneh e badia 
kap, janah e sikerajangen TUHAN. 

15 (ba-iba taneh si nggo iserapken enda ndai, 
gedangna sepulu dua setengah kilometer, 
belangna dua setengah kilometer, si ela badia 
janah banci ipake jelma si nterem. Banci ia 
ringan ije, janah banci pe ipakena taneh e. 
Kuta arus ipajekken i tengah-tengah taneh e 

lejanah arus persegi: gedangna ras 
belangna dua seperempat kilometer. 

17 Sekelewet kuta e lit taneh kosong, 
belangna seratus dua puluh lima meter. 

18 | ba-iba taneh kenca kota e ipajekken, 
eme i Selatan bagin si badia ndai, si belangna 
lima ras dua setengah kilometer terjulun kuta 
e, bage pe lima ras dua setengah kilometer 
jahen kuta e, banci ipake penduduk si ringan 
i bas kuta jadi perjuman. 

19 Ise si ringan i bas kuta e, subuk i bas suku 
Si apai nari pe ia, banci mperjumai taneh e. 

20 Dage belangna taneh si lit i tengah-tengah 
bagin si iserapken ndai gedangna ras 


Yehezkiel 48.211 28 183 
belangna sepulu dua setengah kilometer. I je 


nggo subuk kuta ndai. 

21Taneh si iba denga arah kenjulu ras 
kenjahe daerah ingan Rumah Pertoton, taneh 
imam-imam ras taneh kalak Lewi, si ejadi 
sikerajangen raja si erkuasa. Bagin si arah 
kenjulu terus ku perbalengen si arah kenjulu, 
janah bagin si arah kenjahe terus ku Lawit 
Tengah. Balengna si arah Utara eme taneh 
bagin suku Juda, janah arah selatan bagin 
Benyamin. 

22 (Yeh 48:21) 


Taneh man suku-suku si deban 


23Taneh si lit i Selatan bagin si iserapken 
ndai, ibereken man suku-suku si debanna. 
Taneh e mulai i perbalengen si arah kenjulu 
nari terus ku Lawit Tengah, janah ibagi 
rikutken uruten si tersena arah teruh enda, 
i Utara nari ku Selatan. Benyamin Simeon 
Isakar Sebulon Gat 

24 (Yeh 48:23) 

25 (Yeh 48:23) 

26 (Yeh 48:23) 

27 (Yeh 48:23) 

28 Arah Selatan bagin si ibereken man 
suku Gat, mulai i Tamar nari, perbalengen 
e terus sider ku Selatan kempak sumbul 
Kades-Mariba, janah i jenari sider ka ku Utara 
ngikut-ngikut perbalengen ras Mesir seh ku 
Lawit Tengah. 

29 Nina TUHAN si Erdolat, "Bagenda me pe 


mbagi-bagiken taneh e man kerina suku-suku 
Israel." 


Pintu gerbang Jerusalem 


30 Lit sepulu dua dalan bengket ku Kuta 
Jerusalem. Empatna tembokna seri gedangna, 
eme dua seperempat kilometer sada. Tep-tep 
dampar lit telu gerbangna, janah sada sadai 
ibahan gelarna rikutken sada gelar i bas 
suku-suku e. Gerbang-gerbang tembok si 
arah Utara gelarna Ruben, Juda ras Lewi: si 
i bas tembok si arah kenjulu gelarna Jusup, 
Benyamin, ras Dan; si i bas tembok si arah 
Selatan gelarna Simeon, Isakar ras Sebulon, 
si i bas tembok si arah barat gelarna Gat, 
Aser ras Naptali. 

31 (Yeh 48:30) 

32 (Yeh 48:30) 

33 (Yeh 48:30) 

34 (Yeh 48:30) 

35 Gedang tembok e kerina lit siwah 
kilometer. Mulai genduari nari gelar kota e, 
eme "TUHAN Ringan i jenda." 


Daniel 


G@URI -TURIN KERNA DANIEL RAS 
TEMAN-TEMANNA 1:1-6:289 ioAnak 
perana si i bas istana Nebukadnesar 


1 ll bas tahun si peteluken sangana 
Joyakim jadi raja Juda, kota Jerusalem 
iserang Nebukadnesar, raja Babilon. Kota e 
ikepungna, 

“janah ipelepas TUHAN ia naban Raja 
Joyakim ras ngerampas sada bagin erta-erta 
Rumah Pertoton. Ibabana piga-piga kalak 
tabanen ku rumah pertoton dibata-dibatana 
i Babilon, janah erta-erta si irampasna ndai 
isimpanna i kamar perbendaharan rumah 
pertoton e. 

3 Kenca bage isuruh raja me si Aspenas, eme 
penghulu juak-juakna, lako milih piga-piga 
anak perana i bas kalak Israel si ibuang e 
nari, si kesusuren raja ras sibayak. 

4 Kalak si ipilih e arus mejile rupana pentar 
kal, mbages pemetehna, pedas nangkap 
pelajaren, janah la lit sitik pe man pandangen 
i bas kulana, gelah banci ia atan erdahin i bas 
istana raja. Aspenas arus ngajari kalak ndai 
ngoge ras nuratken cakap Babilon. 

"P Iperentahken raja ka pe tole maka tep-tep 
wari arus ibereken man kalak e pangan ras 

anggur, seri ras si ibereken man kalak si 


ringan i bas istana raja. Kenca telu tahun 
ndalani latihen si bage, kalak ndai arus 
ngadap i lebe lebe raja. 

6| bas kalak si terpilih e ikut me Daniel, 
Hananya, Misael, ras Asaria. Kalak enda 
kerina i bas suku Juda nari. 

7 Gelar kalak enda empatna isambari 
pengulu juak-juak jadi Beltasar, Saderah, 
Mesah ras Abednego. 

8 Nggo itetapken Daniel i bas ukurna maka Ia 
ia nggit ngelanggar aturen agamana aminna 
pe man bana isikapken pangan ras inemen 
lau anggur i bas istana. Emaka ipindona 
penampat man Aspenas, 

“janah bekas jujuren Dibata, melias ras 
mesayang kal Aspenas man Daniel. 

10 Tapi amin bage pe, erkiteken mbiar 
Aspenas kempak raja, ikatakenna man Daniel 
nina, "Nggo itetapken raja kai si man pangan 
ras inemenndu, janah adi la pagi mbestang 
dagingndu bagi anak perana si deban, tentu 
ibunuh raja aku erkiteken kam." 

ll Emaka ijumpai Daniel penjaga si nggo 
isuruh Aspenas ngurus Daniel ras temanna si 
telu kalak nari. 

12 Nina Daniel man penjaga e, "Pepayolah 
kami i bas sepuluh wari enda. Bereken 
gule-gulen saja pangan kami dingen lau saja 
inemen kami. 

13 Kenca bage pepayo apai si mbestangna: 


kami ntah anak perana si man pangan si 
isikapken i bas istana e. Jenari bahanlah 
keputusenndu rikutken pengidahenndu kerna 
kami." 

14 Nggit ia ngaloken pemindon kalak ndai 
gelah icubaken i bas sepuluh wari. 

15 Kenca nggo seh si sepuluh wari ndai, 
teridah maka ulin rupana dingen mbestangen 
dagingna asangken kerina kalak si man 
pangan raja ndai. 

16 Fmaka mulai i bas paksa e nari ibere 
penjaga ndai ia terus man gule-gulen saja. 
Pangan raja ras lau anggur lanai ibereken 
man bana. 

17 Man anak perana si empat e, Dibata 
mereken pemeteh ras kebeluhen kerna 
erbage-bage surat rikut ras kepentaren si 
deban. Tambah si e man Daniel ibereken 
Dibata pe kebeluhen lako ngertiken 
pengenehenen ras nipi. 

18 Kenca seh paksana si telu tahun ndai, 
ibaba Aspenas kerina anak perana e ngadap 
man Raja Nebukadnesar. 

19 Ercakap-cakap raja ras ia kerina, janah i 
bas si e, si ngenana kal ate raja eme Daniel, 
Hananya, Misael ras Asaria. Emaka ialoken 
me ia jadi pegawai istana. 

20 Ula kenca la kai gia penungkunen raja tah 
persoalen si kuga gia si ibahan raja, anak 
perana si empat e beluhen njabapsa sepuluh 

kali lipat asangken kerina guru-guru si beluh 


ngoge nasip ntah pe guru-guru permangmang 
si lit i bas kerajan e. 

21 Daniel tetap ringan i bas istana seh ngayak 
Kores, raja Persia naluken Babilon. 


Nipi Raja Nebukadnesar 


2 1| bas tahun si peduaken kenca 
Nebukadnesar jadi raja, ernipi ia. Aru 
kal atena erkiteken nipina e seh maka lanai 
tertunduhkenca. 

2 Emaka ipepulungna guru-guru si beluh 
ngoge nasip, guru permangmang, guru 
pertendung, ras guru si baso, lako nuriken 
man bana kai erti nipina e. Kenca ngadap 
kerina i lebe-lebe raja, 

3 hina raja man bana, "Suhsah ukurku 
kerna nipingku, emaka mesikel aku meteh 
antusenna!" 

4Ngaloi kalak ndai i bas cakap Aram nina, 
"Rasa lalaplah raja nggeluh! Turiken nipindu 
e, maka ituriken kami antusenna." 

> Nina raja man bana, "Nggo kutetapken i 
bas ukurku maka arus iturikenndu bangku 
nipingku e, jenari turiken pe antusenna. 
Adi la kam ngasup nurikenca, la banci lang 
kam itampul dingen ilapahi janah rumahndu 
irontasken. 

6 Tapi adi ngasup kam nurikenca nipi e 
ras antusenna kubereken bandu upah si 

mbelin rikut ras kehamaten. Dage, turikenlah 


genduari kai nipingku e ras kai antusenna." 

7 Ngaloi ka kalak ndai man raja nina, "O 
Raja, adi iturikenndulah nipindu e man kami, 
tentu banci ituriken kami antusenna." 

8Megi si e, ngerana raja, "Nggo kueteh 
maka atendu pedekah-dekahsa saja. Sabap 
itehndu maka nggo kutetapken ukurku, 

9 lako mereken ukumen si seri man bandu 
kerina adi Ia iturikenndu nipingku e. Nggo 
ersada arihndu kerina terus-terusen nuriken 
kata guak man bangku, sabap ngarap kam 
kenca ndekah kari banci sambar ukurku. 
Genduari turiken kai nipingku e, gelah kueteh 
kengasupenndu nuriken antusenna." 

10 Erjabap guru-guru e kerina nina, "O 
Raja, labo lit ise i babo doni enda si ngasup 
nurikenca si merincuh kam metehsa e. 
Lenga pernah lit sekalak raja pe, subuk raja 
si mbelinna, tah pe raja si erkuasana, si 
erbahan pemindon si bagenda man guru-guru 
si beluh ngoge nasip, guru permangmang, 
tah guru pertendung. 

1 Meserasa pemindonndu e, raja; emaka 
labo lit ise pe ngasup ngelakokenca seakatan 
dibata-dibata, janah si bage la lit ringan i 
tengah-tengah manusia." 

12 Erkiteken si e merawa kal raja, janah 
iperentahkenna munuh kerina penasehat 
kerajan i Babil. 

13 Dage luar me perentah gelah kerina kalak 


ndai ibunuh, janah i bas si e ikut pe Daniel 
ras teman-temanna. 


I petangkas Dibata man 
Daniel antusen nipi e 


14 Kenca bage ijumpai Daniel si Ariok, 
komendan pengawal raja, si iperentahken 
ndalanken pemunuhen e. 

15 Alu manjar-anjar Daniel ngorati Ariok 
ngkai maka luar perentah raja si bage 
kejamna. Emaka ituriken Ariok man Daniel 
kai si nggo jadi. 

16 Minter lawes Daniel ku istana mindo 
kesempaten sitik nari gelah banci iturikenna 
kai erti nipi e. 

17 Kenca bage mulih Daniel ku rumahna. 
Emaka iturikenna man teman-temanna 
Hananya, Misael, ras Asaria kai si nggo jadi. 

18 | suruhna kalak e ertoto man Dibata nu 
langit mindo perkuah AteNa gelah IturikenNa 
kai antusen nipi raja maka ula ia ibunuh radu 
ras guru-guru Babilon si deban. 

19 Kenca bage i bas berngi e ka, ipetangkas 
Dibata man Daniel kerina rahasia e arah sada 
pengenehenen. Emaka ipujina Dibata nu 
langit nina, 

20 “Dibata tuhu-tuhu pentar ras erkuasa: 
rasa lalap pujilah Ia. 

21 Wari-wari la ngaturkenca, paksa-paksa Ia 
ngobahsa. la nge si ngangkat raja-raja, la ka 

nge si pengadisa. Ia si mereken kepentaren, 


la ka nge si mereken pengertin. 

22 (petangkasNa perkara si mbages dingen 
rahasia. Ia ikeleweti terang, tapi si terbuni i 
bas gelap letehNa. 

23 Kupuji dingen kupehaga Kam, o Dibata 
nu nini-niningku, sabap nggo IberekenNdu 
kepentaren ras gegeh bangku. Pertotonku 
nggo ibegikenndu, si man turinken kami man 
raja nggo IcidahkenNdu." 


Daniel nuriken nipi raja ras antusenna 


24 Emaka lawes Daniel njumpai Ariok, si 
nggo iperentahken raja munuhi penasehat- 
penasehat kerajan. Nina Daniel bana, "Ula 
bunuhndu kalak e. Baba aku ngadap man raja 
maka kuturiken man bana kai antusen nipina 

25 Minter ibaba Ariok si Daniel ku adep- 
adepen Raja Nebukadnesar, janah nina man 
raja, "O Raja, nggo jumpa aku ras sekalak 
tabanen kalak Jahudi si ngasup nuriken 
antusen nipindu e." 

26 Nina raja kempak Daniel (si igelari ka 
pe Belsasar), "Ngasup kam nurikenca kai 
nipingku e ras kai antusenna?" 

27 Ngaloi Daniel, "O Raja, labo lit guru si 
baso, guru permangmang, guru pertendung 
tah pe ahli bintang si ngasup nurikenca man 
bandu. 

28 Tapi lit kap Dibata i Surga si mpetangkas 
rahasia-rahasia. Man bandu, o Raja, nggo 
IturikenNa kai si nandangi jadi i bas paksa 
si reh. Emaka genduari kuturiken me man 
bandu nipindu e, pengenehenen si iidahndu 
tupung kam tunduh. 

29Tupung kam tunduh, o Raja, ernipi 
kam kerna paksa si reh; janah Dibata, si 
mpetangkas rahasia-rahasia, encidahkenca 
bandu kai si nandangi jadi. 

30 Rahasia e nggo IpetangkasNa man 
bangku, labo erkiteken aku pentaren 
asangken kalak si deban, tapi gelah ietehndu 
antusen nipindu e, janah iertindu perukuren 
si lit i bas kam. 

310 Raja, i bas pengenehenndu e iidahndu 
tedis i lebe-lebendu sada gana-gana si mbelin 
kal, erndihawa dingen ersinalsal, janah hebat 
kal tempasna. 

32Takal gana-gana e emas murni, tentenna 
ras tanna pirak, awakna ras buta-butana 
tembaga: 

33 hahena besi, janah tapak-tapakna deba 
besi, deba taneh dah. 

34Tupung ipernehenndu gana-gana e, lit 
sada batu naktak i bas lingling nari aminna 
pe la lit si ngkuitca. Itendengna tapak-tapak 
gana-gana si ibahan i bas besi ras taneh dah 
nari e, minter pecah. 

35 Rempet, besi, taneh dah, tembaga, pirak, 
ras emas ndai meripuk, emaka nggo bali ras 

abu i bas ingan pengeriken paksa perlego. 


lembusken angin abu ndai, bekasna pe lanai 
lit. Tapi batu si ngkenai gana-gana ndai jadi 
sada deleng si ndemi doni enda kerina. 

36 Enda me kap nipi ndai. Genduari kuturiken 
bandu antusenna. 

370 Raja, kam kap raja si mbelinna i bas 
kerina raja-raja. Dibata nu langit nggo 
ngangkat kam jadi raja, janah IberekenNa 
bandu kuasa, gegeh, ras kemulian. 

38 JendeskenNa ku bas kuasandu kerina doni 
si ingani manusia, bage pe perik-perik ras 
rubia-rubia si deban. Kam kap takal emas e. 

39 Kenca kam, lit me piga kerajan si deban, 
la bagi kerajanndu e belinna: kenca si e 
kerajan si peteluken, kerajan tembaga, si 
ngkuasai kerina doni enda. 

40 Kenca bage lit kerajan si peempatken, 
bali mersikna ras besi, si ngeripukken ras 
merperken kerinana, iripukkenna me kerina 
kerajan-kerajan si nggo lit leben. 

41 jidahndu pe maka tapak-tapak ras jari-jari 
gana-gana e deba taneh dah, deba ka besi. 
Enda ertina kerajan e erbelah-belah. Deba 
bagi besi mersikna, sabap bagi si iidahndu e 
lit campurna besi ras taneh dah. 

42 Jari-jari nahena deba besi, deba taneh 
dah; enda ertina deba kerajan e enteguh 
deba merampek. 

43lidahndu ka pe maka besi campur ras 
taneh dah. Enda ertina peminpin-peminpin 

kerajan e icubakenna mpersadaken keluarga- 


keluargana arah perjabun sapih-sapih ia, tapi 
labo banci jadi, bali ras besi Ia banci ersada 
ras taneh dah. 

44Tupung paksa penguasa-penguasa ndai, 
ipanteki Dibata nu langit me sada kerajan si la 
ermasap-masap. Ndigan pe la tertaluken, tapi 
ikernepkenna me seh keri kerajan-kerajan si 
deban, janah kenca bage pajek ia rasa lalap. 

45 lidahndu maka lit sada batu naktak i bas 
lingling nari amin gia la lit si ngkuitca, jenari 
ipecahkenna gana-gana si ibahan i bas besi, 
tembaga, taneh dah, pirak, ras emas e. Arah 
e Dibata si mbelin ngataken man bandu, o 
Raja, kai si nandangi jadi i bas paksa si reh. 
Dage nggo kuturiken man bandu sue kal ras 
nipindu e, bage pe antusenna rikutken si 
tuhu-tuhuna." 


Raja mereken upah man Daniel 


46 Kenca bage nembah mungkuk Raja 
Nebukadnesar i lebe-lebe Daniel, ayona 

seh ku taneh. Jenari minter iperentahkenna 
erbahan persembahen dingen nutung 
kumenen man Daniel. 

41 Nina raja, "Dibatandu me Dibata si 
mbelinna i babo kerina dibata-dibata, Tuhan 

i babo raja-raja, janah Ia kap si mpetangkas 
rahasia-rahasia. Si enda kueteh sabap ngasup 
kam nuriken rahasia enda." 

48 Kenca bage iberekenna pangkat 


meganjang man Daniel, janah 
ipersembahkenna bana erbage-bage 
pemere si mejile. Ilangkatna ia jadi penguasa 
propinsi Babilon, janah ibahanna jadi kepala 
kerina penasehat kerajan Babilon. 

49 Arah pemindon Daniel, iangkat raja pe 
Saderah, Mesah, ras Abednego njujurken 
propinsi Babilon, tapi Daniel tetap ringan i 
bas istana kerajan. 


I perentahken Nebukadnesar maka kerina 
kalak nembah man gana-gana emas 


3 suruh Raja Nebukadnesar gelah 
ibahan sada gana-gana emas, gedangna 
duapulu pitu meter, janah menam telu meter 
belangna. Gana-gana e isuruhna pajekken i 
kendit Dura, i propinsi Babilon. 

2 Kenca bage iperentahkenna maka kerina 
pegawai-pegawaina pulung, subuk raja-raja, 
gubernur-gubernur, wakil gubernur, wakil 
raja, bendahara, hakim-hakim, kepala 
daerah, ras kerina pegawai-pegawai si 
deban si lit i bas propinsi-propinsi. Kerina 
kalak enda arus pulung ras-ras i bas 
penangkuhen gana-gana si nggo ipajekken 
Raja Nebukadnesar. 

3Tupung kerina pegawai-pegawai ndai 
pulung guna penangkuhen e, sanga ia tedis i 
lebe-lebe gana-gana e, 

4lit sekalak si ermomo alu sora megang 


nina, "O manusia i bas kerina bangsa-bangsa, 
suku, ras cakap! 

3 Tiknari ibegindu me sora terompet rikut ras 
sarune, murdap, gitar, ras kulcapi, bage pe 
alat-alat musik si deban. Kenca ibegindu kari 
sora si e kerina, arus kam minter nembah 
mungkuk kempak gana-gana emas si nggo 
Ipajekken Raja Nebukadnesar. 

SIse si la nembah mungkuk minter 
iembahken ku bas api si gurlah." 

7 Emaka kenca ibegi kalak ndai sora gendang 
e, minter nembah mungkuk kerina manusia 
i bas bangsa-bangsa, suku ras cakap 
ndai. Isembahna gana-gana emas si nggo 
Ipajekken Raja Nebukadnesar. 


Teman-teman Daniel si 

telu kalak ndai iaduken 
8Tupung si e piga-piga kalak Babilon muat 
kesempaten lako ngaduken kalak Jahudi. 

9 Nina kempak Raja Nebukadnesar, "O Raja, 
rasa lalaplah kam nggeluh! 

10 Nggo iperentahkenndu maka kenca erkata 
terompet, kerina kalak arus minter mungkuk 
nembah man gana-gana emas e, 

Il janah ise si la mungkuk nembah ku je, la 
banci lang ibenterken ku bas api ginuhur si 
gurlah. 

12 Lit piga-piga kalak Jahudi si iangkatndu 
njujurken propinsi Babilon, eme Saderah, 

Mesah ras Abednego, si la ngikutken 


perentahndu. Kalak e la nembah man 
dibatandu, la ia nembah mungkuk kempak 
gana-gana si ipajekkenndu." 

13| je minter gara pernembeh ate raja, 
iperentahkenna kalak ndai teluna ngadap. 

14 Nina raja man bana, "O Saderah, Mesah 
ras Abednego; tuhu kin la kam nggit nembah 
man dibatangku janah nembah mungkuk 
kempak gana-gana emas si nggo kupajekken 
e? 

15 Dage genduari, kenca ibegindu sora 
terompet, sarune, murdap, gitar ras kulcapi, 
bage pe alat-alat musik si deban, minter kam 
mungkuk nembah gana-gana e. Adi lang, 
minter kam iambekken ku bas api ginuhur 
si gurlah. Akapndu kin lit dibata si ngasup 
engkelini kam?" 

16 Ngaloi Saderah, Mesah, ras Abednego, "O 
Raja, labo lit sura-sura kami mperdiateken 
diri kami. 

17 Adi ngasup kin Dibata si isembah kami 
e mulahi kami i bas api ginuhur si gurlah e 
nari ras i bas kuasandu nari, tentu IpulahiNa 
kami. 

18 Tapi adi lang pe, ietehndu min o Raja, 
maka la kami nggit nembah dibatandu, janah 
la kami nggit nembah mungkuk kempak 
gana-gana emas si nggo ipajekkenndu e." 

Teman-teman Daniel iukum mate 


19 Kenca bage lanai tertahan Nebukadnesar 
rawana, sambar ayona ngenehen Saderah, 
Mesah ras Abednego. Emaka iperentahkenna 
kalak nggarai ginuhur e pitu kali lipat 
gurlahna asa si gelgel. 

20] enari iperentahkenna pe kalak si 
megegehna i bas tenterana ngiket kalak ndai 
teluna ras ngambengkenca ku bas ginuhur si 
gurlah e. 

2l Emaka minter iiketna rikut ras bajuna, 
jubahna, bulangna, ras kerina pakenna si 
deban, jenari iambekkenna ku bas ginuhur si 
gurlah e. 

22 Perban iperentahken raja kal maka gurlah 
kal ibahan ginuhur e, emaka isilamna penjaga 
si namaken kalak ndai ku bas ginuhur e. 

23 Kenca bage, sangana teriket denga, 
ndabuh me Saderah, Mesah ras Abednego ku 
tengah-tengah api si gurlah e. 

24 Rempet tedis Nebukadnesar rikut ras 
jengang pusuhna. Isungkunna suruh- 
suruhenna nina, "Ma telu kalak kin ndai si 
iiket ras si ibenterken ku bas ginuhur si gurlah 
e?" Erjabap ia nina, "Ue Raja." 

25 "Adi bage ngkai maka kuidah empat kalak 
erdalan-dalan i bas api e?" nina raja nungkun, 
"Lanai ia teriket, janah la kena kai pe ia; si 
peempatken rupana bagi anak dibata." 

Kalak ndai ipulahi teluna, 
pangkatna iangkat 


26 Fmaka ideheri Nebukadnesar babah 
ginuhur si gurlah ejanahna erlebuh nina, "O 
Saderah, Mesah ras Abednego, suruh-suruhen 
Dibata si Meganjangna! Ndaratlah, mari ku 
jenda!" Emaka minter ndarat kalak ndai. 

27 Kerina raja-raja, gubernur-gubernur, 
wakil gubernur, ras pegawai-pegawai raja si 
debanna pulung ngenehen kalak ndai teluna, 
la lit sitik pe si mesuina ibahan api e. Ujung 
bukna pe la meseng, uisna pe la ceda, janah 
bau cimber pe ia lang. 

28 Nina raja, "Pujilah Dibata si Saderah, 
Mesah ras Abednego! IsuruhNa MalekatNa 
engkelini kalak si nembah ras ernalem man 
bana. Pang ia ngelawan perentahku ras 
ngasamken kesahna gelah ula mungkuk ras 
nembah man dibata si deban, seakatan man 
Dibatana jine. 

29 Emaka genduari kuperentahken, adi ise 
gia i bas kerina bangsa, suku tah cakap si 
ngerana la mehamat kerna Dibata si Saderah, 
Mesah ras Abednego, la banci lang itampul 
ras ilapah-lapah, janah rumahna iruntuhken. 
Sabap la lit Dibata si deban si ngasup ngkelini 
bage hebatna." 

30 Kenca bage iangkat raja pangkat Saderah, 
Mesah ras Abednego i bas propinsi Babilon. 

Nipi Nebukadnesar si peduaken 


l Raja Nebukadnesar nenahken berita 

si tersena arah teruh enda man kerina 
bangsa, suku ras cakap i bas doni enda, 
"Mejuah-juah!" 

2 Mehuli kuakap ibegikenndu turi-turin kerna 
tanda si mejin ras tanda kuasa si icidahken 
Dibata si Meganjangna man bangku. 

3Mbelin kal tanda si ibahan Dibata, 
mamang kal ate ngenehen KembisanNa. 
KinirajanNa lalap lit asa si ndekah-ndekahna, 
ersundut-sundut la tetap erkuasa. 

4Senang kuakap nggeluh i bas istanangku, 
ngenanami kebayakenku si mbelin. 

> Tapi sanga aku tunduh lit nipingku 
si mahanca aku tersengget bage pe 
pengenehenen si mahanca aku mbiar. 

6 Kusuruh gelah ibaba ngadap kerina 
penasehat kerajan Babilon maka banci 
iturikenna antusen nipi e. 

! Kenca bage kerina guru-guru si ngoge 
nasip, guru permangmang, guru si baso, 
ras ahli bintang, ibaba ngadap man bangku. 
Kenca kuturiken nipingku man bana, sada pe 
ia la ngasup mereken antusenna. 

8 Kenca bage ngadap me si Daniel. (Ia igelari 
pe Belsasar, sue ras gelar dibatangku.) I bas 
ia lit kesah dibata-dibata si badia, emaka 
kuturiken bana nipingku. Ningku man bana, 

9"O Belsasar, kepala guru-guru si ngoge 


nasip, kueteh maka kesah dibata-dibata si 
badia lit i bas kam, janah ietehndu kerina 
rahasia-rahasia. Enda me nipingku: turikenlah 
antusenna. 

10Tupung aku tunduh, lit kuidah i bas 
pengenehenen sada batang kayu lanai kal 
langlang belinna i tengah-tengah doni. 

Il Reh dekahna reh belinna batang kayu e 
janah dungna seh ku langit dingen kerina 
kalak i doni enda banci ngidahsa. 

12 Bulungna mejile, buahna meramis, seh 
maka bias man pangan kerina doni enda. 
Rubia-rubia si meliar cilinggem i teruhna, 
perik-perik rasar i bas dahanna, janah kasa 
kai si nggeluh atan mangani buahna. 

13Tupung aku rukur-rukur i bas 
pengenehenen e, kuidah malekat nusur i 
Surga nari, sada malekat penjaga." 

14 /momokenna alu sora megang nina, 
"Tabahlah batang kayu e, tektek dahan- 
dahanna. Agui bulungna seh keri, kerapkenlah 
buahna. Gera rubia-rubia e i teruhna nari 
bage pe perik-perik i bas dahan-dahanna 
nari. 

15Tapi pelepas tongkehna i bas taneh, 
dingen iket alu besi ras tembaga, i tengah 
mbalmbal si meratah. Pelepas namur nusur 
ku ia, pelepas ia nggeluh ras rubia-rubia ras 
dukut-dukut. 

16 Pitu tahun dekahna perukurenna lanai 


bagi perukuren manusia, tapi perukuren 
rubia-rubia. 

17 Enda me keputusen i bas kerina malekat 
penjaga e. Dage ieteh manusia min i japa 
pe, maka Dibata si Meganjangna erkuasa 
nandangi kerajan-kerajan manusia janah 
banci iberekenna man ise atena ngena, subuk 
man kalak si musilna pe." 

18 Enda me nipingku ndai nina Raja 
Nebukadnesar, "Genduari o Belsasar, 
turikenlah bangku kai antusenna. La lit 
sekalak pe i bas penasihatku si ngasup 
nurikenca; tapi kam tentu ngasup, sabap 
kesah dibata-dibata si badia lit i bas kam." 


Ituriken Daniel antusen nipi e 


19 Megi si e, Daniel, si igelari pe Belsasar, 
seh kal biarna, emaka la ia ngasup melasken 
sengkebabah kata pe. Nina raja man bana, 
"O Belsasar ula pelepas nipi e ras antusenna 
mahanca kam mbiar." Erjabap Belsasar, "O 
Raja kerna musuhndu min ndai kata nipi e ras 
antusenna, ula kerna kam. 

20 Batang kayu si meganjang, si seh ku 
langit, si banci iidah kerina kalak i doni. 

21 Bulungna si mejile, buahna si meramis 
bias man pangan kerina doni, batang kayu si 
man ingan cilinggem rubia-rubia si meliar i 
teruhna, dingen perik-perik i bas dahanna, 

22 batang kayu e, kam kap e raja, raja si 
meganjang ras megegeh. Kam nggo jadi 
meganjang seh ku langit, janah kuasandu seh 
ku kerina tampuk doni. 

23 Tupung ipernehen kam, o Raja, lit sada 
malekat nusur i Surga nari janah nina, 
'Tabang batang kayu e, kernepkenlah, tapi 
pelepas tongkehna i bas taneh. Rempu 
tongkehna e alu besi ras tembaga, janah 
pelepas ia i bas mbalmbal ras dukut si 
meratah. Pelepas namur nusur ku ia, janah 
berelah ia nggeluh ras rubia-rubia pitu tahun 
dekahna.' 

24 Enda kap antusenna si e, o Raja, janah 
enda kap si ikataken Dibata si Meganjangna 
nandangi jadi bandu. 

25| pedarat me kam i tengah-tengah 
manusia nari, jenari ringan me kam ras 
rubia-rubia si meliar. Pitu tahun dekahna kam 
man dukut bali ras lembu, janah medem | 
tengah mbalmbal, i ja namur nusur ku kam. 
Kenca bage iakuindu me maka Dibata si 
Meganjangna kap si ngaturken kerina kerajan 
manusia, janah banci IberekenNa man ise 
atena. 

26 (suruh malekat ndai maka tongkeh kayu 
e itadingken i bas taneh. Enda ertina kam 
jadi raja ka pagi mulihi kenca iakuindu maka 
Dibata kap si ngerajai kerina doni enda. 

2! Dage o raja ikutkenlah nasihatku enda. 
Ulanai kam erbahan dosa, lakokenlah si bujur, 

janah mekuahlah atendu man kalak musil. 


Kenca bage maka tetap senang geluhndu." 
28Sj ndai tuhu-tuhu jadi man Raja 
Nebukadnesar. 

29 Sepulu dua bulan kenca si ndai, tupung ia 
erdalan-dalan i das loteng tarum istanana i 
Babil, 

30 hina, "Nehenlah uga belinna Babil! 
Kupajekken e jadi ibu kota alu kuasa ras 
gegehku, guna kemulian ras kehaganku." 

31 Lenga denga luar pe kata-kata e i bas 
babahna nari, lit sada sora i Surga nari nina, 
"O Raja Nebukadnesar, begiken katangku! 
Genduari kinirajanndu ibuat i bas kam nari. 

32 Kam ipedarat i tengah-tengah manusia 
nari, nggeluh kam ras rubia-rubia si meliar, 
janah dukut jadi panganndu bali ras lembu. 
Kenca bage iakuindu me maka Dibata si 
Meganjangna erkuasa nandangi kerajan 
manusia, janah banci IberekenNa kerajan e 
man ise AteNa." 

33 Fmaka minter jadi bagi kata ndai, 
Nebukadnesar ipedarat i tengah manusia nari, 
ipanna dukut bali ras lembu. Namur nusur 
ku dagingna, bukna turah seh asa mbulu 
rajawali gedangna, bage ka pe silu-siluna bali 
ras silu-silu perik. 


Nebukadnesar muji Dibata 


34 Nina Raja Nebukadnesar, "Kenca lepas 
Si pitu tahun ndai, kutare ku langit emaka 

nggo jore ukurku mulihi. Kupuji Dibata 


si Meganjangna, janah kupehaga dingen 
kupemuliaken 1a si nggeluh rasa lalap. Rasa 
lalap Ia erkuasa, KinirajanNa tahan asa si 
ndekah-ndekahna. 

39 Manusia i bas doni Ia kai pe AkapNa; 
malekat i Surga ras manusia i doni la 
ngatursa. La ise pe ngasup ngelawan 
PeratenNa la ise pe banci nungkun, 'Kai si 
IbahanNdu e?' 

36 Kenca jore ukurku mulihi, dolatku, 
kehaganku, ras kemulianku IberekenNa 
man bangku mulihi. Pegawai-pegawaiku ras 
kalak mbelin ngalo-ngalo aku, janah kuasa 
kerajanku ibereken mulihi man bangku, janah 
lebihen pe asa dolatku si nggo-nggona. 

37 Emaka genduari, aku, Nebukadnesar, 
kupuji, kupehaga, ras kupermuliaken Raja 
Surga. Kai si IbahanNa benar ras bujur kap, 
janah ngasup la mpeteruk ise si erbahan alu 
ukur meganjang." 


Kerja man-man si ibahan Belsasar 


5 '| bas sada berngi Raja Belsasar 
ngundang kalak si mbelin-mbelin seribu 
kalak, ku kerja man-man si meriah, dingen 
minem-minem lau anggur ras-ras. 

2 Tupung minem-minem ndai Belsasar nuruh 
kalak ngelegi cangkir emas ras pirak si 
iangkat bapana Nebukadnesar i bas Rumah 
Pertoton si i Jerusalem nari. Isuruh raja 

ngelegi cangkir-cangkir e kerina gelah ia ras 
kalak si mbelin-mbelin ras ndeharana kerina, 
bage pe gundik-gundikna banci minem tare 
cangkir e. 

3 Minter ibaba kalak cangkir emas ras pirak 
e ku bas, emaka minem anggur ia kerina 
taresa, 

4dingenna muji dibata-dibata si ibahan i bas 
emas, pirak, tembaga, besi, kayu ras batu 
nari. 

> Rempet reh sada tan manusia, ndarat i 
bas dingding istana, i ja terang lampu seh 
kal harharna. Raja ngidah tan ndai sangana 
nurat. 

6 Mbulan ayo raja perban biarna, tiwenna 
nggirgir. 

7 Serko ia nuruh kalak gelah ngelegi guru 
permangmang, guru si baso, ras ahli bintang. 
Kenca bengket guru-guru e nina raja man 
bana, "Ise beluh ngoge ras ngataken erti 
surat enda man bangku, ia kuuisi alu jubah 
si meherga dingen mehaga, iburai alu rante 
emas, dingen man bana ibereken kuasa si 
peteluken i bas kerajan enda." 

8 Emaka rehen guru-guru si jadi penasehat 
raja e, tapi la lit sada pe beluh ngogesa tah 
ngataken ertina man raja. 

9 Perban biarna, reh mbulanna ayo Raja 
Belsasar. Kalak si mbelin-mbelin si ras ia pe 
lanai itehna kai si man bahanen. 

10 Nande raja megi sora gejek si ibahan 


raja ras kalak si mbelin-mbelin ndai, emaka 
bengket ia ku ingan man-man e. Nina, "Rasa 
lalaplah raja nggeluh! Ula min gulut ukurndu 
janah ula sambar ayondu. 

Ilj jt sekalak dilaki i bas kerajanndu enda 
si lit i bassa kesah dibata-dibata si badia. 
Tupung bapandu mbarenda nggeluh denga, 
kalak si kukataken enda ndai nggo encidahken 
pengertinna ras kebeluhenna si mehuli, ras 
kepentaren si seri ras kepentaren dibata- 
dibata. Emaka bapandu Raja Nebukadnesar 
ngangkat ia jadi kepala guru-guru si ngoge 
nasip, guru permangmang, guru si baso, ras 
ahli bintang. 

12| bas ia lit kecerdiken si luar biasa, janah 
pentar dingen beluh kal ia ngertiken nipi, 
njabap kuning-kuningen ras nerangken 
rahasia-rahasia. Emaka dilolah dilaki e, eme 
si Daniel, si ibahan raja gelarna Belsasar, 
maka iturikenna man bandu kai ertina si 
enda." 


Daniel nuriken erti surat e 


13 Fmaka ibaba minter Daniel ngadap man 
raja nina raja man Daniel, "Kam kin si Daniel, 
kalak Jahudi buangen si ibaba bapangku ku 
jenda i Juda nari? 

14 Nggo kubegi maka i bas kam lit kesah 
dibata-dibata si badia, janah kam tuhu-tuhu 
cerdik, beluh dingen pentar. 

15 Penasehat-penasehat ras guru-guru 


permangmang nggo ibaba ku jenda lako 
ngoge surat ah janah nuriken kai ertina 
bangku, tapi la datca ertina. 

16 Tapi nggo kubegi maka kam ngasup 
ndatken erti si terbuni dingen nuriken kai 
si rahasia. Adi beluh kam ngoge surat ah 
ras ngataken ertina man bangku, iuisi me 
kam alu jubah si meherga dingen mehaga, 
janah iburaken i bas kerahungndu rante 
emas, dingen man bandu ibereken kuasa si 
peteluken i bas kerajan enda." 

17 Ngaloi Daniel nina, "Man bandulah 
pemerendu e, di lang bereken man kalak si 
deban. Amin bage pe kuogeken nge man 
bandu kai si nggo tersurat janah kuturiken 
kai ertina. 

18 Dibata si Meganjangna erbahan bapandu 
Nebukadnesar jadi sekalak raja si mbelin 
janah IberekenNa bana dolat ras kehagan. 

19 ja sekalak raja tuhu mbelin, seh maka 
kerina bangsa, suku, ras cakap, mbiar man 
bana dingen nggirgir. Ise atena ibunuhna, 
ibunuhna: ise atena la ibunuhna, ipelepasna 
nggeluh. Ipehagana tah ipeterukna kalak bagi 
ate-atena. 

20 Tapi erkiteken ukurna jadi meganjang, 
mekeng, dingan kejam, ipelawes ia i bas kursi 
kinirajanna nari, janah dolatna pe ibuat i bas 
ia nari. 

21ja ipedarat i tengah-tengah manusia nari, 


janah perukurenna jadi bali ras rubia-rubia. 
la nggeluh ras kalde si meliar, dukut 

jadi nakanna bali ras lembu. Ia medem i 
tengah mbalmbal, dagingna bernak ibahan 
namur si nusur i langit nari. Kedungenna 
iakuina maka Dibata si Meganjangna kap 
si ngaturken kerina kerajan manusia, janah 
banci IberekenNa man ise pe AteNa. 

22 Tapi kam, anakna la mpeteruk ukurndu 
aminna itehndu pe kerina si enda. 

23 (lawanndu Tuhan nu langit: ipakendu 
cangkir ras mangkuk si ibuat i bas Rumah 
PertotonNa nari: kam, kalak si mbelin-mbelin, 
ndehara-ndeharandu, ras gundik-gundikndu 
nginem anggur taresa dingen ipujindu 
dibata-dibata si ibahan i bas emas nari, 
pirak, tembaga, besi, kayu, ras batu, eme 
dibata-dibata si la erpengidah tah erpemegi 
dingen si la lit kai pe pemetehna. Tapi la 
ihamatindu Dibata si nentuken pate geluhndu, 
si ngaturken kerina perbahanenndu. 

24 Em sabapna maka isuruh Dibata tan e 
nuratken kata-kata ah. 

25 Enda me kai si tersurat ah: MENE, MENE, 
TEKEL, UPARSIN. 

26 Antusenna eme kap: bilangen, nggo 
ibeligai Dibata wari-wari kinirajandu, janah 
|I peltepkenNa, 

21 timbangen, kam nggo itimbang i bas 


timbangen, janah teridah maka kam 
menahangsa: 

28 pembagin, kerajanndu ibagi-bagiken 
jenari ibereken man kalak Medi ras Persia." 
29 Kenca bage minter isuruh Belsasar 
juak-juakna nguisi Daniel salu jubah si 
meherga dingen mehaga janah iburaken i 
bas kerahungna rante emas. Kenca bage 
iangkatna Daniel jadi kalak si peteluken 
erkuasa i bas kerajan e. 

30| bas berngi e Belsasar, raja Babilon e, 
ibunuh kalak: 

31 kerajanna ndabuh ku bas tan Darius kalak 
Medi, si umurna tupung e enem pulu dua 
tahun. 


Daniel i bas lubang singa 


1 Mehuli iakap Darius ngangkat seratus 
dua puluh gubernur si nitugasken i 
belang-belang kerajanna. 

2 Tambah si e iangkatna Daniel ras dua kalak 
si deban jadi wakilna mperdiateken pendahin 
gubernur-gubernur e. 

3 Minter teridah pendahin Daniel ndauh ulin 
asangken wakil-wakil raja si debanna bage 
pe asangken kerina gubernur-gubernur e. 
Erkiteken si e, ersura-sura raja ngangkat ia 
jadi wakilna ngaturken kerina kerajan. 

4Kenca bage wakil-wakil raja si debanna 
bage pe gubernur-gubernur e erpala-pala 

ndarami kesalahen Daniel i bas ia ngaturken 


kerajan e, tapi la datca. Sabap Daniel terteki 
i bas pendahinna janah la lit sitik pe ibahanna 
si salah ras si la bujur. 

3 Emaka nina kalak ndai sapih-sapih ia, 
"Labo banci sidat dalanna ngaduken Daniel 
seakatan arah aturen agamana." 

6 Emaka lawes kalak ndai ngadap raja, janah 
nina, "O Raja Darius, rasa lalaplah kam 
nggeluh. 

! Kerina kami si ikut ngaturken kerajanndu 
enda, wakil-wakil raja, gubernur-gubernur, 
ras wakil-wakil gubernur, bage pe pegawai- 
pegawai si deban, nggo ersada ukur maka 
ipedaratndu min sada perentah si arus 
ipatuhi, eme kidekah telupuluh wari la banci 
ise pe mindo kai-kai pe man dibata-dibata tah 
pe man manusia seakatan man bandu saja. 
Ise ngelanggar perentah enda, iambekken ku 
bas lubang ingan singa. 

8 Dage ipedaratndulah perentah e, jenari 
tamaken capndu ije maka perentah enggo 
esah jadi undang-undang Medi ras Persia si 
lanai banci iobah-obah." 

9 Emaka itamaken Raja Darius capna i bas 
perentah ndai. 

10 Kenca ieteh Daniel maka perentah e nggo 
iesahken, mulih ia ku rumahna. | das loteng 
rumahna e lit sada kamar jendelana ngala 
kempak Jerusalem. Bagi semalna, erjimpuh 


MERE. Daniel 6.111 16 ' 28 
ia i je ertoto man Dibata telu kali sada wari, 


janah jendelana talang. 

11 Kenca imbang-imbang Daniel ngidah ia 
ertoto man Dibata, 

12 kerina ia lawes ngadap raja lako ngaduken 
Daniel. Nina, "Nggo ibahanndu perentah 
maka telu puluh wari, kasa kalak si mindo 
man dibata-dibata tah manusia seakatan 
man bandu, la banci lang iambekken ku bas 
lubang ingan singa." Erjabap raja, "Payo, 
janah e sada perentah si arus ipatuhi, sada 
undang-undang Medi ras Persia si Ia banci 
iobah-obah." 

13 Kenca bage nina man raja, "Daniel, 
sekalak buangen i Juda nari, la mehamat man 
bandu raja, janah Ia ipatuhina perentahndu 
e, ia ertoto telu kali sada wari." 

14 Kenca ibegi raja si enda, ceda kal atena. 
Emaka idaramina kal dalan lako mulahi 
Daniel. Seh ben wari lalap icubakenna 
ngukurkenca. 

15 Kenca bage reh kalak ndai mulihi ngadap 
man raja nina, "O raja, etehndu maka sue ras 
undang-undang Medi ras Persia perentah raja 
la banci sada pe iobah-obah." 

16 Fmaka iperentahken raja gelah Daniel 
itangkap, jenari ibenterken ku bas lubang 
ingan singa. Nina raja man Daniel, 
"Dibatandu, si isembahndu alu patuh, lalah si 
mulahi kam." 

17 Kenca bage itamaken me sada batu jadi 


tutup lubang e, janah itamaken raja capna 
ras cap kalak si erpangkat mbelin i bas batu 
e, gelah ula ise pe banci mulahi Daniel. 

18J enari mulih raja ku istanana. Gedang- 
gedang berngi e la ia tunduh, la man, janah 
la ia nggit ngenehen keriahen kai-kai pe. 

19 Erpagi-pagi si lampas keke raja, jenari 
pedas-pedas ia ku lubang e. 

20 Kenca seh ije, alu sora nggirgir ilebuhna 
Daniel nina, "O Daniel, suruh-suruhen 
Dibata si nggeluh! Ngasup kang Dibata si 
isembahndu alu tutus e ngkelini kam i bas 
singa-singa e nari?" 

21Ngaloi Daniel, "O Raja, rasa lalaplah kam 
nggeluh! 

22 Dibata nuruh malekatna nutupi babah 
singa-singa e gelah ula aku isakitina. Si enda 
ibahan Dibata sabap letehNa aku bujur, janah 
la lit kubahan si salah man bandu, o Raja." 

23 Lanai kal tanggung riahna ukur raja 
emaka iperentahkenna ngerintak Daniel i bas 
lubang e nari. Dage irintak me Daniel ku das, 
janah teridah maka la kena kai pe ia, perban 
ernalem man Dibata. 

24 Kenca bage iperentahken raja nangkap 
kerina kalak si ngaduken Daniel e, jenari 
ibenterken ku bas lubang ingan singa e, radu 
ras ndehara-ndeharana ras anak-anakna pe. 
Ope denga seh iteruh pe, nggo irigep singa e 
ia, janah iripukkenna tulan-tulanna. 


Daniel 6.251 7.3 . 30 
25 Kenca bage ibahan Raja Darius surat 


man kerina bangsa, suku, ras cakap i doni, 
bagenda katana, "Mejuah-juah kam kerina! 

26 Arah enda kuperentahken maka kerina 
kalak i bas kerajanku arus mbiar ras mehamat 
man Dibata si isembah Daniel. Ia kap Dibata 
si nggeluh rasa lalap ia merentah. KinirajanNa 
rasa lalap la termasapken, KuasaNa rasa lalap 
la erkerikerin. 

27 la kap si ngkelini ras si mulahi manusia: 
IbahanNa tanda si mejin ras tanda kuasa, 
subuk i Surga bage pei doni enda. I bas singa 
si merawa nari, Daniel IpulahiNa." 

28 Senang iakap Daniel nggeluh kidekah 
pemerentahen Darius ras pemerentahen 
Kores, kalak Persia e. 


GCDANI EL NURI KEN PENGENEHENENNA 
7:1-12:139 ioEmpat rubia-rubia 
i bas pengenehenen Daniel 

7 1| bas tahun si pemena sanga Belsasar 

jadi raja i Babilon, i bas sada berngi 
ernipi aku, janah kuidah sada pengenehenen. 
Kusuratken nipingku e janah enda me 
turi-turin, 

2 kerna kai si kuidah i bas berngi e: Angin 
rembus kerina dampar nari, janah lau lawit si 
mbelang mesangat pengembusna. 

3 Emaka mulgap empat rubia-rubia si galang 
i bas lawit nari, pelain-lain tempasna sada ras 
si debanna. 

4Rubia-rubia si pemena tempasna bagi 


singa, tapi lit kabengna bagi kabeng rajawali. 
Sanga kupernehen, mesepak kabengna e. 
Rubia-rubia e iangkat, jenari ipetedis bagi 
manusia. Kenca bage man bana ibereken 
ukur manusia. 

> Rubia-rubia si peduaken tempasna bagi 
beruang, tedis alu nahena si arah pudi. | bas 
babahna ikaratna telu rangrang. Emaka lit 
sada sora ngatakenca nina, "Terusken, panlah 
daging asa besurndu!" 

6 Tupung kupernehen, mulgap ka rubia-rubia 
si deban. Tempasna bagi arimo tapi i bas 
gurungna lit empat kabeng, seri ras kabeng 
perik. Takalna lit empat: janah teridah kal ia 
erkuasa. 

7 Sanga aku ngenen-ngenen, mulgap ka 
rubia-rubia si peempatken. Rupana mejin 
janah man kebiaren, seh kal gegehna. Alu 
ipen besina ingatngatina kai si ijerngemna, 
jenari iperjakina seh melumat. Si enda la bali 
ras rubia-rubia si deban, janah lit sepuluh 
tandukna. 

8 Sanga kuperdiateken tandukna e, kuidah 
sada tanduk si kitik-kitik turah i kelang-kelang 
tanduk si deban. Telu i bas tanduk si nggo lit 
ndai meruah ibahanna. Tanduk si kitik-kitik e 
ermata bagi mata manusia, janah babahna 
melasken cakap si megombang. 

Pengenehenen kerna ia 
si nggeluh rasa lalap 


9 Sanga kupernehen, itamaken me piga-piga 
kursi kinirajan i bas inganna. la si nggo 
nggeluh rasa lalap kundul i bas sada kursi. 
Uisna mbentar bagi salju, janah bukna bali 
ras mbulu biri-biri si la lit man pandangen. 
Kursi kinirajanna eme api si gurlah, janah 
rodana api si gara. 

10 Api ndarat i bas kursi e nari desken lau 
maler. | je lit meribu-ribu kalak si erdahin 
guna ia, janah erjuta-juta manusia tedis i 
adep-adepenna. Ibenaken me pengadilen e, 
jenari italangi me kitap-kitap kerina. 

l1 Tupung aku ngenehen ku je, kubegi 
denga tanduk si kitik-kitik ndai melasken 
cakap meganjang alu megombang. Sanga 
kuperdiateken, rubia-rubia si peempatken 
ibunuh, jenari bangkena ibenterken ku gara 
api e seh keri meseng. 

12 Rubia-rubia si deban ibuat kuasana, tapi 
iIpelepas denga nggeluh seh paksa si tertentu. 
13| bas pengenehenenku berngi e, kuidah 

sekalak manusia, nusur tare embun, jenari 
idahina ia si nggeluh rasa lalap e, jenari ibaba 
ngadap. 

14Man bana ibereken kuasa, kehamaten, 
ras kuasa kinirajan, gelah kerina manusia 
i bas tep-tep bangsa, suku, ras cakap, 
nembah man bana. Kuasana rasa lalap 

la ermasap-masap, janah kinirajanna la 


erkeri- kerin. 


Antusenna pengenehenen e 


15 Pengenehenen si kuidah ndai mahanca 
gulut ukurku, janah mbiar pe aku. 

16 Kudeheri kalak si tedis i je jenari kusuruh 
ia nuriken antusenna man bangku. Emaka 
iturikenna bangku antusenna. 

17 Nina, "Rubia-rubia si galang si empat e, 
eme empat kerajan si nandangi pajek i doni. 

18Janah bangsa Dibata si Meganjangna, 
ngaloken kuasa kinirajan me pagi, janah i bas 
ia me kuasa e asa si ndekah-ndekahna." 

19 Kenca bage merincuh aku metehsa tole 
kerna rubia-rubia si peempatken e, si la bali 
ras rubia-rubia si deban, eme rubia-rubia si 
mejin si ngeripukken alu silu-silu tembagana 
ras alu ipen besina, janah kenca bage 
iperjakina. 

20] anah merincuh aku meteh kerna 
tandukna si sepuluh i bas takalna bage 
pe tanduk si pudin turahna si mahanca 
telu tanduk si deban ndabuh. Lit matana 
janah babahna melasken cakap meganjang 
alu megombang. Rubia-rubia si e belinen 
asangken si debanna. 

21Tupung kupernehen, tanduk ndai erperang 
ras bangsa Dibata jenari italukenna bangsa 
Dibata e. 

22 Kenca bage, ia si nggeluh rasa lalap e reh 


mereken putusen si bujur man bangsa Dibata 
si Meganjang e. Paksana nggo seh maka 
bangsa Dibata ngaloken kuasa kinirajan. 

23 Enda me keterangen si iberekenna man 
bangku, "Rubia-rubia si peempatken eme 
kerajan si peempatken si turah pagi i doni, 
janah la bali ras kerina kerajan-kerajan si 
deban. Doni enda iripukken dingen iperjakina. 

24Tanduk si sepuluh e, eme sepuluh kalak 
raja si erkuasa i bas kerajan e. Kenca bage 
reh me sada raja si deban, raja si enda lain 
kal ras raja-raja si debanna si leben asa ia, 
janah idabuhkenna telu kalak raja. 

25 Cakapna ngelawan Dibata si Meganjangna 
janah bangsa Dibata itindihna. Icubakenna 
ngobahken undang-undang agamana ras 
wari-wari raya janah bangsa Dibata lit i teruh 
kuasana telu setengah tahun dekahna. 

26 Kenca bage runggu me pengadilen 
Surga, jenari ibuatna kuasa raja e, janah 
ikernepkenna raja e seh masap. 

2! Kuasa ras kemulian, ras kerina kerajan 
si i doni ibereken man bangsa Dibata si 
Meganjangna. Kuasa kinirajanna rasa lalap la 
erkeri-kerin, janah kerina pemerentah i doni 
erdahin janah patuh man bana." 

28 Enda me pendungi turi-turin e. Mbiar kal 
aku, emaka mbulan ayongku, janah kerina 
kubuniken i bas ukurku. 

Pengenehenen Daniel kerna bajar 
biri-biri ras kambing 
li bas tahun si peteluken kenca Belsasar 
jadi raja, kuidah pengenehenen si 
peduaken. 

2| bas pengenehenen e rempet aku ringan i 
bas kota Susan si erbenteng i propinsi Elam. 
Aku tedis i tepi Lau Ulai, 

3janahi tepi lau e kuidah sada bajar biri-biri. 
Tanduk biri-biri e gedang duana, tapi sada 
gedangen asa si debanna, janah lebih mbaru 
pe. 
4 Kuidah bajar biri-biri e ngegas alu tandukna 
ku kenjahe, ku Utara ras ku Selatan. La lit 
sada pe rubia-rubia si ngasup ngambatisa, 
la lit si banci pulah i bas kuasana nari. 
Ilakokenna bagi ate-atena, janah dungna 
meganjang ukurna. 

> Tupung mamang-mamang denga ateku kai 
enda ertina, reh sada kambing kiam i kenjahe 
nari, janah perban pedasna, nahena lanai 
ndedeh taneh. | bas kelang-kelang matana lit 
tandukna si gandil kal. 

6 Reh ia ndahi bajar biri-biri si kuidah i tepi 
lau ndai, janah ientamna asa gegehna. 

7 Kuidah ia ngegas bajar biri-biri e. Perban 
bage rawana isepahna bajar biri-biri e, janah 
mesepak ibahanna tandukna duana. Biri-biri 
e lanai lit gegehna nahankenca. Itendengna, 
emaka minter ampar i babo taneh. Iperjaki 

kambing e ia, janah lanai lit ise pe si ngasup 


nampatisa. 

8 Reh dekahna reh ganjangna ukur kambing 
e, tapi tupung paksa kuasana nggo seh kal 
ganjangna, penggel me tandukna ndai. I bas 
inganna ndai turah empat tanduk si deban, 
nuju ku empat dampar. 

9| bas sada tanduk, turah ka sada tanduk si 
kitik, si erkuasa seh ku Selatan ras ku kenjulu 
bage pe ku Taneh Perpadanen. 

10 Tanduk e turah jadi megegeh, seh 
maka ia ngasup ngelawan tentera Surga, 
bintang-bintang pe, janah piga-piga naktak 
ibahanna ku taneh jenari iperjakina. 

11 Pyanglima tentera Surga pe ilawanna, 
janah ipengadina persembahen si tep-tep 
wari si ipersembahken bana. Rumah Pertoton 
pe imelketina. 

12 Labo persembahen si tep-tep wari si 
ipersembahken kalak ije, tapi dosa nge si 
ibahan kalak i bas Rumah Pertoton e. Agama 
si tuhu-tuhu nggo isampetken ku taneh. Kai 
si isura-suraken tanduk e, seh kerina. 

13 Kenca bage kubegi sada malekat nungkun 
man malekat si deban nina, "Kasa kai 
nari dekahna kejadin si teridah i bas 
pengenehenen e terus erdalan? Kasa kai 
nari dekahna dosa si mejin nggantiken 
persembahen si tep-tep wari? Kasa kai nari 
dekahna tentera Surga ras Rumah Pertoton i 
perjaki?" 

14 Kubegi malekat ndai njabapsa nina, "Si 


e terus erdalan kidekah 1.150 wari: janah 
kidekah si e persembahen karaben ras 
erpagi-pagi la ipersembahken. Kenca si e 
ilakoken ka kai si bujur i bas Rumah Pertoton 
e," 


Malekat Gabriel nerangken 
pengenehenen e 


15Tupung kucubaken ngertiken kai 
antusenna pengenehenen e, rempet lit kalak 
tedis i lebe-lebengku. 

16J enari kubegi sora erlebuh i babo Lau 
Ulai nina, "O Gabriel, turiken man bana kai 
antusen si niidahna e." 

17 Reh Gabriel tedis arah durungku: emaka 
mbiar kal aku seh maka guling aku ku 
taneh. Nina Gabriel bangku, "O manusia 
si ermasap-masap, ertikenlah antusenna. 
Pengenehenen e, eme kerna pendungi doni 
enda." 

18 Sangana ia ngerana denga guling aku ku 
taneh, pingsan. Tapi itangkapna aku, jenari 
ipetedisna. 

19 Nina man bangku, "Ateku ncidahken 
man bandu kuga pagi dungna, erkiteken 
pernembeh ate Dibata, sabap pengenehenen 
eme kerna paksa pendungi. 

20 Bajar biri-biri si iidahndu e si ertanduk 
dua, nggambarken kerajan Medi ras Persia. 

21 Kambing e nggambarken kerajan 


Junani, janah tanduk si gandil e si lit i 
bas kelang-kelang matana, eme rajana si 
pemena. 

22 Tanduk si empat e, si turah kenca tanduk 
si pemena ndai penggel, e nggambarken 
empat kerajan, sabap e bangsa terpecah 
empat pagi, janah gegehna la lit asa gegeh 
kerajan si pemena. 

23 Adi paksa pengkeri-kerin kerajan-kerajan 
e nggo ndeher, ija ia nggo jahat kal, seh 
maka arus iukum, tupung e lit pagi sekalak 
raja si la meteh mela, ganas, dingen penipu. 

24 Kuasana ertambah-tambah, tapi labo 
arah gegehna. Erkiteken ia jadi me kecedan 
si mejin, janah kai si idahina jadi kerina. 
Ibabana kecedan man kalak si erkuasa bage 
pe man bangsa Dibata. 

25 Perban pantasna, tetap ia rulih i bas 
penipunna. Megah kal akapna kerna dirina, 
janah nterem kalak ikernepkenna alu la 
erbeteh. | babo si e, Raja si Mbelin ilawanna, 
tapi ikernepken me ia, la arah gegeh manusia. 

26 Pengenehenen kerna persembahen si 
karaben ras persembahen si erpagi-pagi si 
nggo iterangken man bandu, tuhu-tuhu me 
pagi jadi. Tapi rahasiakenlah e genduari, 
sabap ndekah denga maka jadi." 

27 Ceda kal ateku, janah sakit aku piga-piga 
wari dekahna. Kenca bage keke aku, jenari 
mulihi ka ndahiken dahin si nggo iendesken 

raja man bangku, tapi nungkun-nungkun 


ukurku ibahan pengenehenen e, janah la 
kuantusi. 


Daniel ertoto guna bangsana 


9 1 Darius kalak Medi, anak Ahasweros, 
nggo jadi raja i bas kerajan Babilon. 

2| bas tahun si pemena kenca ia jadi raja 
aku sangana mpelajari pustaka-pustaka 
si badia, janah rukur aku kerna paksa si 
pitupuluh tahun Jerusalem terulang, sue ras 
si ikataken TUHAN man Nabi Jeremia. 

3Emaka ertoto aku alu tutus man Tuhan 
Dibata, mindo man BaNa alu mengisngis, 
erpuasa, make uis guni, janah kundul i bas 
abu. 

4 Ertoto aku man TUHAN Dibatangku dingen 
kukataken dosa-dosa bangsangku. Ningku, 
"O Tuhan, Kam kap Dibata si mbelin, emaka 
ipehaga kami Kam. Kam tetap i bas PadanNdu 
janah KekelengenNdu la mobah man kalak si 
erkeleng ate man BaNdu janah ngelakoken 
kai si IperentahkenNdu. 

3 Kami nggo erdosa, jahat, dingen salah 
perbahanen kami. La ilakoken kami kai si 
IperentahkenNdu man kami, janah isilahken 
kami si bujur si IcidahkenNdu man kami. 

SLa ibegiken kami nabi-nabi suruh- 
SuruhenNdu, si ngerana i bas GelarNdu man 
raja-raja kami, man peminpin-peminpin 

kami, man nini-nini kami, ras man kerina 


bangsa kami. 

7O Tuhan, Kam tetap ngelakoken si bujur, 
tapi tetap ipekitik kami diri kami jine. Si 
enda kerina nge kami ngelakokenca, subuk 
si ringan i taneh Juda ras Jerusalem, bage 
pe kerina kalak Israel si IkerapkenNdu ku 
negeri-negeri si ndauh ras si ndeher erkiteken 
la ia patuh man BaNdu. 

8 Raja-raja kami, peminpin-peminpin kami, 
bage pe nini-nini kami, perbahanenna kerina 
man kemelanken, janah erdosa ia man 
BaNdu, o Tuhan. 

9 Kam melias dingen dem alu pengalemi 
dosa, aminna gia kami nggo nimbak Kam. 

10 La ibegiken kami Kam, o TUHAN Dibata 
kami, tupung IsuruhNdu kami nggeluh 
rikutken Undang-undang si NiberekenNdu 
man kami arah nabi-nabi, suruh-SuruhenNdu. 

ll Kerina Israel ngelanggar Undang- 
UndangNdu, janah la nggit megikenca kai 
si IkatakenNdu. Erdosa kami man bandu, 
janah erkiteken si e IdabuhkenNdu man kami 
sumpah si tersurat i bas Undang-undang 
Musa, suruh-SuruhenNdu e. 

12 Kai si nggo IkatakenNdu, IlakokenNdu 
kerina man kami ras man peminpin-peminpin 
kami. Belinen ukumen si IdabuhkenNdu man 
Jerusalem asangken man kerina kota-kota i 
doni enda: 

13 (dabuhkenNdu man kami kerina ukumen 


si ituriken i bas Undang-undang Musa. 

Tapi amin bage gia, o TUHAN Dibata kami, 
genduari pe lenga icubaken kami mperiahken 
UkurNdu alu nadingken dosa-dosa kami, tah 
pe ngikutken kai si ngena AteNdu. 

140 TUHAN, Dibata kami, Kam nggo 
sikap ngukum kami, janah nggo me kami 
lukumNdu, sabap Kam tetap ngelakoken si 
bujur, janah kami la megiken Kam. 

150 Tuhan Dibata kami, IcidahkenNdu 
KuasaNdu alu maba BangsaNdu ndarat i 
Mesir nari, janah KuasaNdu e tetap denga 
nge iinget. Tapi kami nggo erdosa, nggo salah 
perbahanen kami. 

16 Erkiteken KiniulinNdu IcidahkenNdu man 
kami i bas paksa si nggo lepas, ulanai min 
AteNdu nembeh man Jerusalem genduari. 
KotaNdu kap kota e, DelengNdu si badia. 
Kerina bangsa-bangsa sekelewet kota 
e, megombang man Jerusalem ras man 
BangsaNdu erkiteken dosa-dosa kami ras 
kejahaten si ilakoken nini-nini kami. 

170 Dibata, begiken pertotonku ras 
pingko-pingkongku. Panteki mulihi Rumah 
PertotonNdu si nggo ikernepken: pajekken 
mulihi gelah kerina kalak meteh maka Kam 
kap Dibata. 

18 Begikenlah kami, o Dibata: tataplah 
kami, janah perdiateken kesusahen kami ras 
kiniseran kota si igelari alu GelarNdu. Ertoto 

kami man BaNdu erkiteken Kam perkuah, 


labo erkiteken perbahanen kami bujur. 

19 Tuhan, dengkehkenlah kami Tuhan, 
alemilah kami Tuhan begikenlah min kami, 
tedisken! Ulanai pedekah-dekah, gelah kerina 
kalak meteh maka Kam kap Dibata. Kota 
enda ras bangsa enda SikerajangenNdu kap." 


Gabriel nerangken nubuat e 


20Terus aku ertoto, ngakuken dosa- 
dosangku ras dosa-dosa bangsangku Israel, 
janah mindo alu mengisngis man TUHAN 
Dibatangku gelah IpajekkenNa mulihi Rumah 
Pertoton si Badia e. 

21Tupung aku ertoto denga, malekat Gabriel, 
si nggo kuidah i bas pengenehenen si perlebe, 
reh kabang ku inganku. Sanga e nggo seh 
paksana mpersembahken persembahen si 
karaben. 

22 (terangkenna man bangku nina, "O Daniel, 
aku reh ku jenda nampati kam gelah ierti 
kam nubuat e. 

23 Tupung ibenakenndu mindo alu mengisngis 
man Dibata, laloiNa kam. Keleng kap AteNa 
man bandu, janah erdandanken si e aku reh 
lako nurikenca man bandu jabapna. Genduari 
perdiatekenlah dage tupung kuterangken 
man bandu pengenehenen e. 

24 Dekahna paksa si nggo itetapken Dibata 
guna mbebasken bangsandu ras kotandu 
si badia e i bas dosa ras kejahaten nari 

eme pitu kali pitu puluh tahun. Kenca si e 


dosa ialemi janah keadilen rasa lalap pajek, 
gelah pengenehenen ras nubuat e jadi, janah 
Rumah Pertoton si Badia itangkuhken mulihi. 

25 Perdiatekenlah enda, janah ertikenlah: 
Mulai i bas paksa ibereken perentah lako 
majekken Jerusalem mulihi, seh paksa 
kerehen sekalak peminpin si ipilih Dibata, 
dekahna pitu kali pitu tahun. I je ipanteki me 
mulihi Jerusalem, rikut ras pasar-pasarna 
ras benteng-bentengna, janah kota e pajek 
dekahna pitu kali enem puluh tahun. Tapi 
paksa si e, eme paksa kesusahen. 

26Janah i bas pengkeri-kerin paksa si e, 
peminpin pilihen Dibata e ibunuh la arah 
bujur. Kota ras Rumah Pertoton ikernepken 
tentera raja si erkuasa si reh nerang kota 
e. Paksa pendungi e, reh desken banjir si 
mbelin, maba perang ras kecedan si nggo 
isikapken Dibata. 

27 Raja e erbahan perpadanen si nteguh ras 
melala bangsa pitu tahun dekahna, janah 
kenca setengah i bas paksa e nggo lepas, 
ipengadina me persembahen asuh-asuhen 
ras persembahen si deban. Emaka itamaken 
me Gana-gana si Mejin i bas ingan si 
meganjangna i bas Rumah Pertoton e, janah 
tetap tading i je seh ku bas paksa kalak si 
namakenca ije mate i bas paksa si nggo 
itetapken Dibata." 

Pengenehenen 


Daniel i tepi Lau Tigris 
"| bas tahun si peteluken kenca Kores 
jadi raja Persia, ipetangkas sada berita man 
Daniel, si igelari ka pe Beltasar. Berita e, eme 
berita si tuhu-tuhu, kerna sada peperangen 
si mbelin. Si e ituriken man bana i bas sada 
pengenehenen.) 

2| bas paksa e aku erceda ate telu minggu 
dekahna. 

3 La sitik pe kupan pangan si ntabeh tah 
daging, lau anggur pe la kuinem, janah la aku 
ersuri seh nggo lepas si telu minggu e. 

41 bas wari dua pulu empat, bulan si pemena 
i bas tahun e, aku tedis i tepi Lau Tigris si 
mbelin. 

3 Kutare ku das janah kuidah sekalak si 
erpaken uis linen dingen ergenditken gendit 
emas tulen. 

6 Dagingna ersinalsal desken permata si 
meherga. Ayona erndilap desken kilap si 
erkinar, janah matana bali ras api si gurlah. 
Tanna ras nahena desken tembaga si ipelas, 
janah sorana pinger desken pernderkuh jelma 
nterem. 

7 Aku ngenca sisada ngidah pengenehenen 
e. Kalak si ras aku tupung si e la idahna kai 
pe, tapi mbiar kal ia kerina, emaka kiam ia, 
janah cebuni. 

8Tading aku ije sisada, ngenen 
pengenehenen si mejin e. Aku lanai sitik 
pe ergegeh, janah sambar kal ayongku seh 
maka ise pe lanai nandai aku. 

9 Tupung kubegi sorana, guling aku ku taneh, 
pingsan, janah langkem aku i bas taneh. 

10 Kenca bage lit sada tan nangkap aku, 
jenari ipekekena aku: kucikenken tanku 
dingenku erjimpuh, janah kerina dagingku 
nggirgir denga. 

ll Nina malekat e man bangku, "O Daniel, 
keleng kal ate Dibata man bandu. Tedisken, 
jenari begikenlah alu mehuli kai si kukataken 
man bandu. Aku isuruh njumpai kam." Kenca 
Ikatakenna si enda, minter aku tedis, tapi 
nggirgir denga aku. 

12 Emaka nina, "O Daniel, ula kam mbiar. 
Dibata nggo megiken pertotonndu mulai i bas 
wari si pemena nari kam netapken ukur lako 
mpeteruk dirindu gelah ndatken pengertin. 
Kerehenku erdandanken pertotondu. 

13 Malekat pengawal kerajan Persia ngelawan 
aku dua pulu sada wari dekahna. Kenca 
bage Mikhael, eme sekalak i bas pengulu- 
pengulu malekat, reh nampati aku, emaka 
kutadingken ia i je ras malekat kerajan Persia. 

14 Aku reh ku jenda gelah banci iertindu kai 
si nandangi jadi man bangsandu i bas paksa 
si reh. Enda me pengenehenen kerna paksa 
si reh e." 

15 Kenca ikatakenna si enda minter aku 


tungkuk, lanai aku ngasup ngerana. 

16 Kenca bage, malekat ndai, si tempasna 
bagi manusia, dudurken tanna, jenari ikuitna 
biberku. Ningku man bana, "O tuan, kote kal 
aku ibahan pengenehenen enda, seh maka Ia 
erngadi-ngadi aku nggirgir. 

17 Aku bali ras sekalak budak tedis i lebe-lebe 
tuanna. Kuga banci aku ngerana man bandu? 
Gegehku lanai lit, kesahku pe nggo keri." 

18 'jemakna ka aku sekali nari, emaka nggo 
ergegehna aku. 

19 Nina, "Dibata erkeleng ate man bandu, 
emaka ula kam mbiar, ula atendu aru." Kenca 
Ikatakenna si enda, reh gegehna kuakap 
bangku, emaka ningku, "Tuan, katakenlah 
kai si man katankenndu, sabap nggo reh 
gegehna aku ibahanndu." 

20 Nina, "Ietehndu kin ngkai maka aku reh 
ndahi kam? Kerehenku mpetangkas kai si 
tersurat i bas Kitap Ketuhutuhun. Genduari 
aku arus mulih maka kulawan malekat 
pengawal Persia. Kenca bage, reh ka malekat 
pengawal Junani. La lit ise pe si nampati aku 
seakatan Mikhael, malekat pengawal Israel. 

21 (Dan 10:20) 

lla ngenca penampatku ras sikawalku. 
1 1 2 Janah kai si nandangi kuturiken man 
bandu enda, tuhu-tuhu kap." 

Kerna Mesir ras Siria 


2 Nina malekat e, "Lit telu nari si ngerajai 
Persia, jenari reh ka si peempatken, si 
ndauh bayaken asangken kerina raja-raja 
si debanna. Kenca nggo seh kal belinna 
kuasana, janah kebayakenna pe nggo mbue 
kal, ilawanna me kerajan Junani. 

3Kenca bage keke me sekalak raja si 
mbisa. Ikuasaina sada kerajan si lanai kal 
lang-lang belinna, janah kai atena ibahanna, 
idalankenna bagi ate-atena. 

4Tapi tupung kuasana sangana belin kal, 
pecah me kerajanna jadi empat bagin. 

Si ngancihken ia jadi raja la lit sada pe 
kesusurenna, tapi kuasa raja-raja e Ia bagi 
kuasana mbarenda belinna. 

> Kuasa raja Mesir pe ertambah-tambah. Tapi 
sekalak i bas puanglima-puanglimana mbisan 
asa raja e, emaka kerajanna pe belinen ka 
pagi. 

6 Kenca lepas piga-piga tahun ibahan raja 
Mesir me perpadanen ras raja Siria, janah 
iserahkenna anakna man raja Siria. Tapi 
perpadanen e la ndekah umurna, janah 
putri Mesir, bage pe perbulangenna, anakna, 
ras suruh-suruhenna si lawes ras ia, kerina 
ibunuh. 

! La ndekahsa kenca si e, sekalak i bas 
keluarga putri Mesir ndai nangkih jadi 
raja. Emaka iserangna tentera raja Siria, 

ibengketina bentengna, janah italukenna 


tentera Siria e. 

8Jenari ibabana mulih ku Mesir gana-gana 
dibata-dibatana, rikut ras perkakas- perkakas 
si ibahan i bas emas ras pirak nari si Nggo 
ipersembahken man berhala-berhala e. Kenca 
dame piga-piga tahun dekahna, 

9 reh me raja Siria nerang Mesir, tapi ia 
iIpaksa mundur. 

10 Kenca bage ersikap me anak-anak raja 
Siria guna erperang janah ipepulungna 
tentera nterem. Sekalak i bas anak-anakna 
e maju terus desken banjir si mbelin, janah 
iserangna terus ku bas benteng musuh. 

l1 Perban nembehna ate raja Mesir, lawes ia 
erperang ngelawan raja Siria janah italukenna 
tentera raja Siria si seh teremna e. 

12 Emaka meganjang ukur raja Mesir 
erkiteken kemenangenna, tapi la lalap ia 
menang. 

13 Kenca bage mulihken raja Siria, 
ipepulungna me tentera ndauh teremen asa si 
nggo-nggona. Kenca seh pagi paksa si payo, 
mulihi me ia erperang alu tentera si nterem 
lengkap senjatana. 

14 Kenca bage nterem kalak berontak 
ngelawan raja Mesir. Janah piga-piga kalak si 
perampang i bas bangsandu nari pe, o Daniel, 
ikut ka mberontak erkiteken pengenehenen si 
iidahna, tapi talu me ia. 

15 Dage ikepung raja Siria me kota si 


erbenteng janah italuken kota e. Tentera 
Mesir lanai iteruskenna erperang: tentera 
pilihenna pe la cukup gegehna. 

16 Fmaka tentera Siria si reh nerang e, 
rate-ate me pagi, alu la lit ise pe ngelawanca. 
Tedis ia i bas Taneh Perpadanen janah kerina 
ikuasaina. 

17 Emaka irencanaken raja Siria sada 
serangen alu make kerina tenterana. Janah 
guna engkernepken kerajan musuhna, 
ibahanna sada perpadanen ras musuhna e, 
janah iserehkenna atena anakna man bana: 
tapi sura-surana e Ia banci seh. 

18 Kenca si e iserangna bangsa-bangsa i 
lawit nari, janah melala bangsa italukenna. 
Tapi lit pagi sekalak peminpin bangsa si deban 
naluken ia, janah ipengadina keganjangen 
ukur raja e; tuhu, keganjangen ukur raja 
Siria iulihkenna man bana. 

19 Mulih pagi raja Siria ku bas bentengna i 
negerina, tapi italuken me ia, janah eme pagi 
pengkeri-kerinna. 

20 Fmaka lit pagi raja si deban nggantikenca. 
Isuruhna pagi perwira-perwira nindih rayat 
alu pajak si mberat lako nambahi kebayaken 
kerajanna. | bas paksa si gendek ibunuh 
kalak me raja e, la i tengah-tengah jelma si 
nterem, la i bas peperangen." 

Raja Siria si jahat 

21 Nina malekat ndai tole, "Si nggancihkenca 
pagi jadi raja eme sekalak dilaki si jahat, si Ia 
lit hakna jadi raja, tapi reh me ia alu la niarap 
janah irebutna kuasa alu dalan tipu. 

22 Kasa kalak si ngelawan ia, subuk Imam 
si Mbelin nu Dibata pe, isapuna dingen 
ilesapkenna. 

23 Alu erbahan perpadanen itipuna bangsa- 
bangsa si deban, janah reh gegehna ia lalap 
aminna gia kitik-kitik nge negeri kerajanna. 

24 | serangna sada propinsi si bayak alu Ia 
isangka-sangka, janah kai si ilakokenna i 
je, lenga pernah pe ilakoken nini-ninina nai. 
Kenca bage ibagi-bagikenna ras pengikut- 
pengikutna barang-barang ras erta-erta 
si irampasna i bas perang. Irencanakenna 
nerang benteng- benteng, tapi lanai ndekahsa 
peltep me umur geluhna. 

25 | perpang-pangna bana mpepulung tentera 
nterem lako nerang raja Mesir si nggo 
ersikap ngelawanca alu tentera si la tanggung 
teremna ras gegehna. Tapi tertipu me raja 
Mesir janah talu me ia. 

26 Temanna si ndeherna kal me si meneken 
ia. Nterem tenterana ibunuh dingen 
ikelayapken. 

27 Kenca bage ras-ras me duana raja e 
man, tapi perukurenna duana jahat, janah 
erguak ia sapih-sapih ia. Tapi labo seh kai si 

isurakenna, sabap paksana guna si e lenga 


seh. 

28 Kenca bage mulih me raja Siria ku kotana 
maba barang rampasen si idatca, janah nggo 
itetapkenna ukurna engkernepken agama 
bangsa Dibata. Ilakokenna bagi ate-atena 
janah kenca bage mulih ia ku negerina. 

29| bas sada paksa si tertentu pagin, 
iserangna ka Mesir, tapi sekali enda lanai bali 
jadina ras si tangtangna. 

30Tupung si e reh pagi kalak Roma tare 
kapal ngelawan ia, janah mbiar me raja Siria 
e. Kenca bage mulih ia dingen merawa kal 
atena janah icubakenna engkernepken agama 
bangsa Dibata. likutkenna nasehat sekalak si 
nggo murtad i bas agama e nari. 

31 Rumah Pertoton e iliami tenterana. 
Ipengadina persembahen si tep-tep wari, 
janah ipajekkenna i je Gana-gana si Mejin. 

32 Alu tipu datca penampat i bas kalak 
si nggo nadingken agamana, tapi kalak si 
ngikutken Dibata ngelawan ia. 

33 Kalak si pentar i bas bangsa e mereken 
nasehat man nterem kalak si deban. Tapi 
i bas paksa si kentisik deba ibunuh i bas 
perang, tah pe itutung seh mate, janah deba 
ka irampok ras itahan. 

34Tupung pemunuhen e sangana erdalan, 
sitik ngenca pagi dat bangsa Dibata 
penampat, tapi si nampati ia e guna 

kepentingen dirina nge maka ia nggit 
nampati. 

35 Piga-piga kalak peminpin si pentar ibunuh, 
tapi erdandanken si e bangsa e ibersihken. Si 
e terus erdalan seh paksa pendungi, paksa si 
nggo itetapken Dibata. 

36 Raja Siria ngelakoken perbahanenna bagi 
ate-atena. Alu ukur meganjang ikatakenna 
maka ia belinen asangken kerina dibata, 
ganjangen pe asa Dibata si Meganjangna, 
ngasup ngelakoken si enda seh paksa ukumen 
si nggo itetapken Dibata man bana. Ilakoken 
Dibata me sue ras si nggo IrencanakenNa. 

37 Raja e la mperdiateken dibata si isembah 
nini-ninina, dibata si kekelengen diberu- 
diberu pe lang. Janah si tuhuna, dibata si 
apai pe labo diatena, sabap belinen akapna ia 
asangken kerina dibata-dibata e. 

38 Si ihamatina eme dibata si ngkawali 
benteng. Ipersembahkenna emas, pirak, 
permata, ras erta-erta si deban si meherga, 
man dibata si la pernah isembah nini-ninina. 

39 Guna mpertahanken benteng-bentengna, 
ipakena bangsa si nembah man dibata 
si deban. Ipehagana kal kalak si nggit 
ngaloken ia selaku raja, ibahanna pangkatna 
meganjang, janah iberekenna taneh jadi 
hadiahna. 

40 Kenca paksa pengkeri-kerin raja Siria 
nggo seh, reh me raja Mesir nerang ia, janah 
raja Siria pe ngelawan alu kerina gegeh si lit i 

bas ia, make gereta perang, kuda ras melala 


kapal. Iserangna melala negeri, bali ras lau 
banjir. 

41Taneh perpadanen e pe ikut iserangna 
janah ibunuhna erpuluh-puluh ribu kalak, 
tapi negeri Edom, Moap, janah iba-iba negeri 
Amon pulah i bas ia nari. 

42Tupung iserangna negeri-negeri e, Mesir 
pe Ia pulah ibanna. 

43 Kebayaken Mesir si terbuni iangkutna, 
eme emas, pirak, ras erta-erta si deban si 
terbuni. Libia ras Sudan pe italukenna. 

44 Kenca bage mbiar me ia megi berita si reh 
i Timur ras Utara nari, emaka erperang me ia 
alu merawa, munuhi nterem jelma. 

45 Kemah kerajanna si mbelin ipajekkenna 
kelang-kelang lawit ras deleng i bas ingan 
Rumah Pertoton. Tapi mate ia alu la ise pe i 
je si nampatisa." 


Paksa pendungi 


1 Nina malekat si make uis linen e, 
1 2 "Tupung paksa e, keke me Mikhael, 
malekat si mbelin si ngkawali bangsandu. 
Kenca bage lit me paksa kesusahen si mberat 
si la pernah bage jadi kidekah bangsa-bangsa 
ijjadiken. Adi nggo seh paksa si e, bangsandu 
si tersurat gelarna i bas kitap Dibata, terkelin 
me. 


Daniel 12.21 9 54 
2 Nterem kalak si nggo mate nggeluh mulihi: 


deba ngenanami keriahen kegeluhen si rasa 
lalap, deba mela akapna seh rasa lalap. 

3 Peminpin-peminpin si pentar ersinalsal 
bali ras langit si harhar. Janah kalak si nggo 
ngajari nterem kalak ndalanken kai si benar 
ersinalsal rasa lalap bali ras bintang-bintang." 

4Nina malekat e man bangku, "Dage 
genduari Daniel, tutuplah kitap e janah tama 
meterena i je seh ku bas pendungi doni enda. 
Kidekah si e, nterem pagi jelma ngelatihi 
bana alu sia-sia alu ncubaken ngertiken si 
jadi." 

3 Kenca bage kuidah dua kalak dilaki tedis i 
tepi lau belin, pekepar-kepar ia duana. 

6 Sekalak nungkun man malekat si tedis aras 
gugung nina, "Asa kai nari dekahna maka 
ngadi kejadin-kejadin si mejin enda ndai?" 

7 langkat malekat ndai tanna duana kempak 
langit janah erpadan ia i bas gelar Dibata si 
Nggeluh Rasa Lalap. Janah kubegi ikatakenna 
nina, "Dekahna lit telu setengah tahun nari. 
Kenca bangsa Dibata lanai pagi iayak-ayak, 
kerina si enda nggo pagi jadi." 

8 Kubegi kai si ikatakenna, tapi la kuerti. 
Emaka nungkun aku, "Tapi, o tuan, kuga 
banci si e kerina ngadi?" 

9 Erjabap ia nina, "Kam arus lawes genduari 
Daniel, sabap kata-kata enda arus irahasiaken 
ras ibuniken seh paksa pendungi e. 

10 Nterem pagi kalak si ibersihken. Kalak 


jahat la ngerti ia, emaka tetap ia erbahan 
jahat: kalak pentar ngenca pagi ngerti. 

11 Mulai i bas paksa persembahen si tep-tep 
wari e ipengadi, eme i bas paksa Gana-gana 
si Mejin e, mentas pagi lebe 1.290 wari. 

12 Malem me ate kalak si tetap patuh seh 
mentas 1.335 wari. 

13J anah kam Daniel, patuhlah kam seh ku 
pendungina. Kenca bage mate me kam, tapi 
keke me kam ngaloken upahndu i bas paksa 
pendungina." 


Hosea 


1 l Enda me kata TUHAN si seh man Hosea 
anak Beeri tupung Usia, Jotam, Ahas, ras 
Hiskia, raja-raja Juda, dingen Jerobeam anak 
Joas, raja Israel. 


Ndehara ras anak-anak Hosea 


2Tupung TUHAN mula-mulana ngerana 
man Israel arah Hosea nina man Hosea, "To 
empoi sekalak diberu: ndeharandu e jadi 
diberu perlua-lua pagi, janah anakna pe bagi 
ia ka. Bage ka me bangsangkKu pe: nggo 
itadingkenna Aku janah nggo erlua-lua ia." 

3 Emaka iempoi Hosea sekalak diberu anak 
Diblaim, Gomer gelarna. Kenca tubuh anakna 
sintua, dilaki, 

“nina TUHAN man Hosea, "Bahan gelarna 
"Jesreel," sabap lanai ndekah, Kuukum me 
raja Israel, erkiteken nai ninina Jehu munuh i 
Jesreel. Emaka Kupengadi me kerajan Israel. 

> Tupung si e pagi i bas Baluren Jesreel me 
Kukernepken gegeh tentera Israel." 

6 Kenca bage mehuli ka kula Gomer; jenari 
ipupusna sekalak anak diberu. Nina TUHAN 
man Hosea, "Bahan gelarna 'La-ikelengi', 
sabap lanai ateKu keleng man rayat kerajan 
Israel, janah lanai Kualemi salahna. 


| Hosea 1.71 2.2 | 
' Tapi man rayat kerajan Juda Kucidahken 


kekelengenKu. Aku, TUHAN Dibatana si 
ngkelini ia, tapi ia Kukelini la salu perang, la 
salu pedang tah panah, Ia salu kuda ras kalak 
si ngersak kuda." 

8 Kenca anakna si diberu e ngadi minem, 
mehuli ka kula Gomer, jenari ipupusna 
sekalak anak dilaki. 

9 Nina TUHAN man Hosea, "Bahan gelarna 
'La-bangsangKu', sabap kalak Israel la 
bangsangKu, janah Aku la Dibatana." 


Israel ikelengi ka pagi mulihi 


10 Bangsa Israel bali pagi teremna ras kersik 
i lawit, la terkira dingen la tersukati. Genduari 
tuhu ikataken Dibata, "La kam bangsangKu," 
tapi reh me pagi warina i ja IkatakenNa man 
bangsa e, "Kam kap anak-anak Dibata si 
Nggeluh!" 

11 Kalak Juda ipersada pagi ras kalak Israel. 
Ipilihna pagi sekalak jadi rajana, emaka 
keke ia mulihi janah nggeluh senang i bas 
negerina. Tuhu, wari Jesreel eme sada wari si 
mbelin pagi! 

l Emaka gelarilah seninandu bangsa Israel 
e "Bangsa Dibata" dingen "Kekelengen 
Tuhan". 


Israel la setia man Dibata 


20 anak-anakKu, mengisngislah 
pemindonndu man nandendu, aminna 


| Hosea 2.31 8 l 
pe ia lanai ndeharangKu, janah Aku lanai 


perbulangenna. Pindo man bana alu 
mengisngis maka ulanai ia erlagu la mehuli 
dingen ingadikenna jadi diberu perlua-lua. 

3 Adi lang, Kutangtangi me uisna maka ia 
manjang-anjang bali ras tangtangna ia tubuh 
nai. Kubahan ia bagi taneh kerah-kerah si 
la turah kai pe i je, emaka mate ia perban 
muasna. 

“Man bandu, anak-anakna pe, la Kucidahken 
perkuah ateKu, sabap kam kap anak-anak 
diberu perlua-lua si la meteh mela. Ikataken 
nandendu kap nina, "Kudahi dilaki si erngena 
ate man bangku, sabap iberekenna bangku 
pangan ras lau inemen, mbulu biri-biri ras 
linen, minak saitun ras anggur." 

5 (Hos 2:4) 

6 Erdandanken si e Kubide me ia salu rambah 
duri, janah Kupajekken tembok i bas dalanna, 
maka la ia banci mentas. 

7 layak-ayakna me dilaki atena ngena, tapi 
lalap la idatca. Idaram-daramina, tapi la 
ia jumpa. Kenca bage nina i bas ukurna, 
"Mulihlah aku ku perbulangenku mbarenda, 
sabap senangen kuakap sanga si e asangken 
genduari." 

8 Lalap kap la iangkana maka Aku nge si 
merekenca man bana gandum, anggur, minak 
saitun, bage pe pirak ras emas si ipakena i 
bas nembah man Baal. 


Hosea 2.91 15 | 
9 Emaka tupung paksa peranin pagi Kubuat 


me mulihi gandum ras anggurKu e, janah 
Kulegi mbulu biri-biri ras linen si nggo 
Kubereken man bana jadi uisna. 

10 Kutangtangi uisna seh manjang-anjang 
ia i lebe-lebe dilaki si erngena ate man bana 
e, janah ise pe la ngasup mulahisa i bas 
kuasangKu nari. 

11 Kupengadi me kerina pesta-pestana, 
subuk kerja-kerja tahunna ras kerja-kerja 
bulan si mbaru, bage pe perayan wari Sabat 
-- kerina wari raya agamana. 

12 Kukernepken kerina batang anggur ras 
batang arana, sabap ikatakenna maka si e 
kerina pemere dilaki si erngena ate man bana 
erkiteken itami-tamina dilaki e. Kusalihken 
kebun-kebunna e jadi kerangen, janah 
rubia-rubia si meliar mangani ije. 

13 Kuukum ia erkiteken wari-wari i ja Aku 
ilupakenna, tupung itutungna kumenen man 
Baal janah ipakena perhiasen-perhiasen si 
meherga lako ngayak-ngayak dilaki si ngena 
atena. Bagenda me nina TUHAN. 


Kekelengen TUHAN man BangsaNa 


14 Erdandanken si e Kuendik-endik ia, jenari 
Kubaba ka ku gurun pasir, janah i je ngerana 
Aku man bana alu cakap si medate. 

15 Kebun anggurna mbarenda Kuulihken 
ka man bana janah Baluren Kesusahen 
Kusalihken jadi pintun pengarapen. I bas 


| Hosea 2.161 23 | 5 
gurun pasir e ialoina me Aku bali ras si 


ibahanna mbarenda tupung ia nguda denga, 
sanga ia reh i Mesir nari. 

16 Kenca bage igelarina ka Aku, 
"Perbulangenku" janah lanai ikatakenna Aku, 
"Baalku". 

17 Ndigan pe lanai Kubere ia melasken kata 
Baal. 

18 Tupung e, Kubahan perpadanen ras 
kerina perik-perik ras rubia-rubia si meliar si 
debanna, maka ula igangguna bangsangKu. 
Kerina perkakas perang pe Kuagui i bas 
negeri e nari, kerina pedang ras panah, janah 
Kubere bangsangKu nggeluh alu dame ras 
teneng. 

190 Israel, Kubahan kam jadi ndeharangKu: 
Aku tetap setia man bandu; Kucidahken 
bandu kekelengen ras perkuah ateKu rasa 
lalap kam sikerajangenKu. 

20| bas perjabunta, padanKu tetap Kucikep 
emaka iakuindu maka Aku kap TUHAN. 

21Tupung e Kualoi pertoton Israel, 
bangsangKu. Kubahan udan ndabuh ku taneh, 
emaka taneh mereken gandum, anggur ras 
minak saitun 

22 (Hos 2:21) 

23 Kupetetap bangsangKu ringan i bas 
negeri e: man si "La-ikelengi" kucidahken 
keleng ateKu, man bangsa si gelarna 
"La-bangsangKu," Kukataken: "Kam kap 


Hosea 3.11 5 
bangsangKu." Emaka ialoina Aku, "Kam kap 


Dibatangku." 


Hosea ras diberuna si la setia 


3 1 Nina TUHAN man bangku, "To, kelengilah 
sekali nari diberu si nggo erlagu la mehuli 
ras dilaki si ngena atena. Arus ikelengindu 

ia bagi Aku engkelengi bangsa Israel denga, 
aminna pe nggo ia nilah kempak dibata-dibata 
si deban, janah pet kal ia man buah anggur 
si nggo ikerahken, si ipersembahken man 
berhala-berhala." 

2 Emaka kutukur diberu ndai salu sepulu 
lima duit pirak ras 150 kilo gandum. 

3 Kukataken man bana maka itimaina aku 
ndekah sitik alu la erlua-lua tah pe erlagu la 
mehuli: janah kidekah si e aku pe arus nimai 
ia. 

4 Bage ka me pe maka bangsa Israel 
arus ndekah Ia er-raja tah pe erpeminpin, 
la erbahan persembahen, la lit binangun 
batu sembah-sembahenna, la erberhala- 
berhala, la lit gana-gana si ipake man 
sungkun-sungkunenna. 

> Tapi paksana la banci la reh, ija sekali nari 
bangsa Israel mulih kempak TUHAN Dibatana, 
ras kempak kesusuren Daud, rajana e. Kenca 
bage maka erkemalangen ia kempak TUHAN, 
tama kiniulin man bana. 


Hosea 4.117 7 


Kesalahen Israel ras ukumen TUHAN 


4 l Lit pengadun TUHAN nandangi bangsa si 
ringan i negeri enda. Begiken o Israel, kai 
si IkatakenNa, "La lit kesetian ras kekelengen 
i bas negeri e, janah bangsa e la ngakui Aku 
selaku Dibata. 

2 Erpadan ia, jenari ilanggarna padanna; 
erguak ia, munuh, nangko ras erlua-lua. 
Kejahaten ertambah-tambah, munuh Ia 
erngadi-ngadi. 

3 Erdandanken si e kerah me taneh e, janah 
kerina si ringan ije mate. Kerina perik-perik 
ras rubia-rubia si debanna, bage pe nurung, 
mate kerina." 


TUHAN nalahken imam-imam 


4Nina TUHAN, "Ula ise pe nalahken tah 
mandangi rayat, sabap si Kusalahken eme 
kam, o imam-imam. 

> Subuk suari, bage pe berngi jongkang 
kam; janah nabi-nabi pe bage ka. Emaka 
Kukernepken me Israel, nandendu e. 

6 Masap me bangsangKu erkiteken la Aku 
iakuina. Kam imam-imam la nggit ngakui Aku 
janah itulakndu pengajarenKu. Erkiteken si e 
Kutulak kam janah anak-anakndu la Kuakui 
jadi imam-imamKu. 

7 Reh teremna kam jadi imam, reh buena 
ka dosandu man bangKu, erkiteken si 

e Kusalihken me dolatndu jadi si man 


kemelanken. 

8 Kam jadi bayak arah dosa-dosa 
bangsangKu, emaka ulin akapndu ia tetap 
erbahan dosa. 

9 Emaka bali nge ukumenndu ras jelma si 
nterem. Kuukum me kam selaku balasen 
nandangi kejahatenndu. 

10 panndu me si jadi baginndu i bas 
persembahen e, tapi melihe denga kam lalap. 
Isembahndu dibata-dibata alu erlua-lua, 
tapi lalap kam la mupus, sabap nggo 
itadingkenndu Aku gelah erlua-lua ras 
dibata-dibata si deban." 


TUHAN numpahi agama perbegu 


ll Nina TUHAN, "Anggur si ndekah ras si 
mbaru, mahanca bene ukur bangsangKu. 

12 Nungkun ia man sengkeret kayu! 

Ciken nuri-nuri man bana kerna kai si 
isungkunna. Nggo itadingkenna Aku. Bali 
ras sekalak diberu perlua-lua, bage me ia 
nggo ngendesken dirina man dibata-dibata si 
deban. 

13| das deleng-deleng keramat 
ipersembahkenna persembahen, janah 

i das uruk-uruk itutungna kumenen i teruh 
kayu galang si merabun, sabap senang 

kal cilinggem i teruhna. Em sabapna maka 
anakndu si diberu pencarinna erlua-lua, janah 
permainndu erlagu la mehuli. 

14 Amin bage pe la ia Kuukum erkiteken 


Si e, sabap kam jine pe lawes ras diberu- 
diberu perlua-lua si erdahin i bas rumah 
persembahen kalak perbegu, janah ras-ras 
kam mpersembahken persembahen. Bagi 
kata kuan-kuan: 'Bangsa si la erpengertin 
bene me.' 

15Aminna pe kam, o Israel, la setia man 
bangKu, mbera-mbera Juda ula ngelakoken 
kesalahen si bage. Ula kam ersembah i Gilgal 
tah pe i Bet-Awen, tah pe ersumpah ije i bas 
gelar TUHAN si nggeluh. 

16 Bangsa Israel bali kengna ras lembu si 
meliar. Kuga banci Kubere nakan ia bagi 
biri-biri i bas mbalmbal? 

17 Kalak Israel nggo teriket man gana-gana: 
emaka pelepaslah ia rate-ate. 

18 Kenca mbue minem anggur, meriah 
lakapna i bas dahinna erlua-lua: ngenan 
atena kemelan asangken kehagan. 

19 Emaka mistak me ia desken ikabangken 
angin, janah mela akapna erkiteken nembah 
man dibata-dibata si deban. 

l Begikenlah, o imam-imam! 
5 Perdiatekenlah, o bangsa Israel! 
Begikenlah, o kam kerina kesusuren 
raja-raja. Idabuhken me ukumen man bandu. 
Kam nggo jadi siding i Mispa, jadi banto i 
Deleng Tabor, 

2 jadi lubang perangkap si mbages i Sitim, 
emaka Kuukum me kam kerina. 

3 Kueteh nge kuga Israel: labo ia banci 


cebuni i bas Aku nari. Israel lanai patuh man 
bangKu, janah rayatna nggo ngeliami dirina." 


Persinget gelah ula nembah man berhala 


4Kejahaten si ilakoken bangsa e ngambati 
maka ia la mulih man Dibata. Perukuren kerna 
erlua-lua, eme nembah man berhala-berhala 
megegeh i bas ia, emaka Ia iakuina TUHAN. 

> Ukur meganjang si lit i bas bangsa Israel 
ngaduken ia. Dosa-dosana mahanca ia 
tertuktuk janah jongkang, janah kalak Juda 
radu jongkang ras ia. 

6 Ibuatna biri-biri ras lembu jadi 
persembahen gelehen man TUHAN, tapi si 
e la erguna. La banci jumpa ia ras TUHAN, 
sabap nggo itadingken TUHAN ia. 

7 Sabap Ia ia setia man TUHAN, emaka 
anak-anakna pe labo sikerajangen TUHAN. 
Dage ia ras tanehna lampas me ikernepken. 


Perang Juda ras Israel 


8 Embuslah tanduk i Gibea! Embuslah 
terompet i Rama! Surakkenlah surak-surak 
perang i Betel! Berkatlah ku peperangen, o 
kalak Benyamin! 

9 Wari ukumen reh me, emaka bene me 
Israel. O kalak Israel si enda la banci lang 
jadi. 

10 Nina TUHAN, "Nembeh ateKu perban 
peminpin-peminpin Juda nggo merangi Israel 

janah ipiserkenna batu perbalengen. Emaka 


Kucurcurken me ukumen man bana desken 
banjir. 

ll Israel nggo tertindas, remuk kena 
ukumen, sabap itetapkenna ukurna 
ngayak-ngayak si sia-sia. 

12 Perban si e Kukernepken me Israel 
ras Juda bali ras ngetnget encedaken 
barang-barang. 

13 Kenca iidah Israel uga kelekna penakitna, 
janah kenca iidah Juda luka-luka, emaka 
lawes me Israel ku Assur mindo penampat 
man raja si mbelin e, tapi labo ia ngasup 
pepalem penakit ras lukana. 

14 Kujerngem me Israel ras Juda desken 
singa, jenari Kucaing-caing seh getem, janah 
kenca bage Kutadingken. Adi Kusarenken ia, 
la ise pe ngasup mulahisa. 

15 Kutadingken bangsangKu seh cukup 
kiniseranna erkiteken dosa-dosana maka reh 
ia ndarami Aku. Banci jadi i bas kiniseranna 
icubakenna njumpai Aku." 


Jera tapi la alu ukur tutus 


1 Nina bangsa e, "Mulihlah kita ku TUHAN! 
Nggo IsakitiNa kita, tapi ugapa pe 
IpepalemNa ka nge kita: nggo IlukaiNa kita, 
tapi la banci lang IbalutiNa ka nge lukanta e. 
2 Dua tah telu wari nari IpekekeNa ka nge 
kita, maka kita nggeluh i adep-AdepenNa. 


| | Hosea 6.31 10 | 
3 Marilah sicubaken nandai TUHAN. Bagi 


matawari la banci la pultak arah kenjulu, 
dingen udan si pemena la banci la ndabuh 
mernaki taneh, bage mela pe la banci la reh 
ndahi kita." 

4Tapi nina TUHAN, "O Israel ras Juda, 
kai nari si banci Kubahan man bandu? 
Kekelengenndu man bangKu pedas kap lesap 
bali ras remang erpagi-pagi; seri ras namur si 
lampas lesap. 

? Em sabapna maka Kusuruh nabi-nabingKu 
ndahi kam maba berita kerna ukumen ras 
kecedan man bandu. Kai si Kuarapken i bas 
kam nari tangkas dingen terang kap, eme: 

6 Kekelengenndu si tetap, labo 
persembahenndu. Madin Kuakap itandai 
bangsangKu Aku, asangken itutungna 
persembahen bangku. 

! Kenca ia seh i Adam, minter ilanggarna 
padan si Kubahan ras ia. 

8 Gileat eme kota si dem alu kalak jahat 
dingen pemunuh. 

9Imam-imam bali ras gerombolen 
pengerampok nggempangi kalak. Subuk i bas 
dalan ku ingan si badia i Sikem pe, munuh 
ia. Kerina kejahaten enda ilakokenna alu 
sengaja! 

10 Nggo Kuidah sada barang si mejin i Israel: 
bangsangKu erlua-lua dingen ngeliami dirina 
alu nembah man berhala-berhala. 

llJanah kam, o kalak Juda, nggo 


Kutetapken sada paksa guna ngukum kam pe 

erdandanken kai si ilakokenndu genduari. 

7 l Katawari ateKu Kupepalem bangsangKu 
Israel janah Kupesenang ka ia mulihi, 

ije ka minter Kuidah kejahaten ras dosa 

si ibahanna. Sitipu-tipun ia sapih-sapih 

ia: ibongkarna rumah kalak, nangko ia; 

irampokna kalak i bas pasar-pasar. 

2|a pernah tersinget i bas ukurna maka 

Kuinget nge kerina kejahaten enda, tapi 

dosa-dosana ngkeleweti ia, emaka terpaksa 

rusur Kuidah." 


Pertakin i bas istana 


3Nina TUHAN, "Rayat muat ukur raja ras 
pegawai-pegawaina alu pertakin ras guak. 

4Kerina ia penipu dingen la patuh. | bas 
pusuhna dem elem-elem bali ras api I bas 
ginuhur, si la igestungi tukang roti mulai roti 
ituang seh roti e nggo kembang. 

“| bas pesta si ibahan raja, ibahanna raja 
ras pegawai-pegawaina mabuk alu anggur, 
seh maka ilakokenna kai si man kemelanken. 

6Tuhu, pusuhna bali ras ginuhur si gara, 
dem alu pertakin. Gedang-gedang berngi 
pernembeh atena merara, janah erpagi-pagi 
gurlah jadi api si gara. 

"| bas pernembeh atena si gara, ibunuhna 
peminpin-peminpinna. Raja-rajana ibunuhna 

sada-sadai, tapi la lit sada pe si erlebuh man 


bangKu mindo penampat." 


Israel ras bangsa-bangsa si deban 


8 Nina TUHAN, "Bangsa Israel bali kap 
ras roti setengah tasak. Ernalem ia man 
bangsa-bangsa sekelewetna, 

“janah la iangkana maka bangsa si deban e 
nge si engkeriken gegehna. Wari-warina nggo 
ibeligai, tapi Ia sitik pe igejapna. 

10 Kiniganjangen ukur bangsa Israel desken 
sada saksi si ngelawan Israel. Tapi aminna kai 
gia nggo jadi man bana, lalap ia la mulih man 
bangKu, TUHAN Dibatana. 

ll Israel bali kap ras ndukur si motu; 
mula-mula erlebuh ia man Mesir mindo 
penampat, jenari lawes ka ia ku Assur! 

12 Tapi Kukimbangken me bantongKu maka 
Kutangkap ia bagi perik sangana kabang. 
Kuukum me ia erdandanken kejahaten si 
nggo ilakokenna. 

13 Cilaka me ia! Nggo itadingkenna dingen 
ilawanna Aku. Emaka kernep me ia. Kukelini 
ateKu ia, tapi ilawanna Aku alu kata guak. 

14 Pertotonna la i bas pusuhna nari, tapi 
idampes-dampeskenna bana janahna 
ngandung i bas ingan medem bali ras kalak 
perbegu. Tupung ia ertoto mindo gandum ras 
anggur ilukaina bana bagi kalak perbegu. 
Tuhu-tuhu kal ia pemberontak! 

15 Aminna Aku nge si mpebelin-belinca ras si 


mpegegehi ia, tapi iukurkenna nge mahan si 
la mehuli man bangKu. 

lela erngadi-ngadi itundalkenna Aku, jenari 
ngadap ia man dibata-dibata si la ergegeh. 
La sitik peia terteki, bali ras panah si nggo 
baling. Erkiteken peminpin- peminpinna 
meganjang ukurna, emaka mate me ia 
kena pedang, janah tawa-tawa kalak Mesir 
ngidahsa." 


TUHAN numpahi Israel 
erkiteken isembahna berhala 


l Nina TUHAN, "Embuslah terompet! 

Musuh nggo reh desken rajawali muatna 
nangkis. BangsangKu nggo ngelanggar 
perpadanen si Kubahan ras ia, dingen nggo 
ilawanna pengajarenKu. 

2 Aminna gia ikatakenna Aku Dibatana, 
dingen iakukenna maka ia bangsangKu, ras 
itandaina Aku, 

3 tapi situhuna itulakna kai si mehuli. 
Erkiteken si e iayak-ayak musuhna me ia. 

4 Ipilihna rajana, tapi la Aku isungkunna. 
langkatna peminpin-peminpinna la arah 
senang ateKu. Ibuatna pirakna ras emasna, 
ijjadikenna gana-gana, emaka kernep me ia. 

3 Ciga ateKu lembu emas si isembah 
penduduk kota Samaria. Nembeh kal ateKu 
man bana kerina. Asa kai nari dekahna maka 
ia ngadi nembah man berhala-berhala? 

6 Sekalak tukang Israel kap si mahan 


gana-gana e, janah si ela kap dibata. 
Gana-gana lembu emas si i Samaria, uga pe 
iripbukken. 

7 Erkiteken ierdangkenna angin, emaka 
iperanina me angin kalinsungsung! Juma 
page si la lit ruhina, labo banci dat cimpa 
arah e. Tapi bicara lit pe, bangsa si deban nge 
ngkerikenca. 

8 Israel nggo bali kap ras bangsa si deban, 
janah lanai erguna desken pecah-pecah kudin 
taneh. 

? Bangsa Israel bali kengna ras kelede si 
meliar, si ndalani dalanna jine. Lawes ia 
mindo penampat man Assur, janah iupahina 
bangsa-bangsa si deban jadi sekawalna. 

10 Tapi genduari Kupepulung me ia lako 
ngukumsa. Emaka minter me itindih baban si 
mberat i bas raja Assur nari. 

ll Reh buena batar-batar si ipajekken 
Israel lako nangtangi dosana, reh buena kap 
inganna ngelakoken dosa! 

12 Aminna Kusuratken pe man bana 
pengajaren si lanai lang-lang buena, itulakna 
kerina desken barang si la itandaina. 

13 | persembahkenna persembahen 
gelehen man bangku, jenari ipanna daging 
persembahen e. Tapi Aku, TUHAN, la 
erngena ate man bana; janah genduari 
Kuinget me dosana e, emaka Kuukum me ia 
erkite-kiteken si e. Kuulihken me ia ku Mesir. 

14 Kalak Israel nggo majekken istana-istana, 


tapi nggo ilupakenna Si Nepa ia. Kalak Juda 
nggo majekken kota-kota si erbenteng. 
Tapi Kupesusur me api lako engkeriken 
istana-istana ras kota-kotana e." 


Imomoken Hosea ukumen man Israel 


1 Ulanai kam ersurak-surak dingen 
ermeriah ukur, o kalak Israel, bali kam 
ras kalak perbegu. Kam nggo erlua-lua, eme 
nilah i bas Dibatandu nari. | belang-belang 
negeri e nggo idayakenndu dirindu desken 
diberu perlua-lua man dibata Baal, janah 
meriah kal akapndu ngaloken gandum si 

lakapndu jadi upahndu i bas ia nari. 

2 Tapi nandangi lanai bo cukup gandum ras 
minak saitunndu janah anggurndu pe lanai lit. 
3 Kalak Israel lanai pagi ringan i bas negeri 
TUHAN, tapi terpaksa mulih ku Mesir, dingen 

arus man pangan si pantang i Assur. 

41 bas negeri-negeri e lanai bo pagi banci 
ipersembahkenna anggur man TUHAN, 
dingen lanai banci ibahanna persembahen. 
Panganna erbahanca keliamen kerina kalak si 
manca, bali ras pangan si ipan tupung paksa 
penguburen. Si e kerina mesuri beltekna 
ngenca lakonna, tapi la lit sitik pe si banci 
ibaba jadi persembahen ku Rumah Pertoton 
TUHAN. 

3 Emaka adi nggo seh paksa wari raya si 


nggo itetapken guna kehamaten man TUHAN, 
lanai lit kai pe si banci ilakokenna. 

6 Adi paksa kecedan nggo reh, janah bangsa 
e ikerapken, ipepulung bangsa Mesir me ia, 
tapi ipepulung guna ikuburken i Mempis! 
Erta-ertana si meherga, eme pirak, bage pe 
pertapaken ingan rumahna pajek mbarenda, 
kerina pagi itamburi dukut ras rambah duri. 

7 Paksa ukumen seh me: tupung si e idat 
kalak me balasen perbahanenna. Tupung si e 
pagi ieteh Israel me! Nina "Nabi enda motu 
kal. Kalak si iingani kesah enda adon kap." 
Elem-elem kal atena kempak aku sabap bage 
kal belinna dosana. 

8 Dibata nggo nuruh aku jadi nabi lako 
mpersingeti BangsaNa Israel. Tapi ku ja pe 
aku lawes isidingi bangsa e atena aku desken 
perik. | bas negeri Dibata jine, bangsa e kap 
musuh nabi. 

9 Kejahatenna lanai tanggung i bas kerina 
perbahanenna, bali ras tupung ia i Gibea nai. 
Inget Dibata nge dosana e, janah la banci 
lang lukumNa me ia erdandanken si e. 


Dosa Israel ras ukumenna 


10 Nina TUHAN, "Tangtangna Kujumpai 
nai Israel, bali kap ia ras anggur si turah 
i bas gurun pasir. Tangtangna Kuidah nai 
nini-ninina, bali kap ras ngidah buah ara 
si pemenana tasak i bas musimna. Tapi 

nggo kenca ia seh i Deleng Peor, mulai 


me ia nembah man Baal, janah minter kal 
ciga ateKu, bali ras cigana ateKu nandangi 
dibata-dibata si ikelengina e. 

1 Emaka kiniulin Israel kabang me desken 
perik-perik, janah lanai pagi lit anak si 
ipupusna, lanai lit diberu si mehuli kulana, 
lanai lit anak i bas bertin. 

12) anah aminna ipebelin-belinna pe anakna, 
Kubuat nge kerina, sada pe la lit Kutadingken 
nggeluh. Kenca Kutadingken bangsa enda, 
kena cilaka me ia." 

130 TUHAN, banci kuidah anak-anakna 
ipeburui jenari ibunuh. 

14 Kai ndia si kupindo man BaNdu guna 
bangsa enda? Bahanlah maka pernanden- 
pernandenna la banci mupus, dingen la 
ngasup ia pepinemken anakna. 


Ukumen TUHAN man Israel 


15 Nina TUHAN, "Kerina perbahanenna si 
jahat ibenaken i Gilgal. I je me bena-benana 
ateKu nembeh man bana. Janah erkiteken 
kejahaten si ibahanna, kupelawes me ia i bas 
tanehKu nari. Lanai ateKu keleng kempak 
ia, sabap kerina peminpin-peminpinna nggo 
berontak ngelawan Aku. 

16 Bangsa Israel igudam. Bangsa e bali kap 
ras sinuan-sinuan si nggo kerah urat-uratna, 
si lanai erbuah. Lanai lit tubuh anakna, janah 

aminna lit denga pe, Kubunuh me anak-anak 


kekelengenna e." 


Nabi ngerana kerna Israel 


17 Dibata si kusembah, itulakna nge 
BangsaNa, sabap la idengkehken bangsa ela. 
Emaka lajang-lajang me ia i tengah-tengah 
bangsa-bangsa. 

10 ' Bangsa Israel bali kap ras batang 

anggur si meramis buahna. Reh 
senangna akapna, reh buena ipajekkenna 
batar-batar. Reh buena idatca ulih jumana, 
reh jilena ka ibahanna tiang batu si man 
sembah-sembahenna. 

2 Bangsa si pusuhna dem alu guak 
e, genduari la banci lang ngenanami 
kiniseran erkiteken dosana. Iperperken 
Dibata me batar-batarna e dingen batu 
sembah-sembahenna e IkernepkenNa. 

3 Emaka ikatakenna me genduari nina, "La lit 
rajanta erkiteken la kita mbiar man TUHAN. 
Tapi kai kin lakonna raja man banta?" 

4Ibelaskenna kata Ia tuhu, padanna padan 
palsu, dingen perpadanenna la erguna. 
Kebujuren nggo salih jadi kelabujuren, turah 
desken dukut si erbisa i bas juma si nggo 
itenggalai. 

> Kalak si ringan i kuta Samaria mbiar dingen 
suhsah erkiteken kebenen lembu emas si i 
Betel. Ia ras imam-imam berhala e tangis 

perban si e. Ngandung ia kerina erkiteken 


emas mulia si lit i bas gana-gana e itangtangi. 
6 Gana-gana e ibaba ku Assur jadi 
persembahen man raja si mbelin e. Israel 
igombangi dingen ipemela-melaken erkiteken 
nasehat si la uli si iikutkenna. 

7 Rajana ibabaken desken karap-karap 
iombakken lau. 

8 Pajuh-pajuhen Israel si i datas uruk-uruk 

i Awen, ikernepken me. Rambah duri ras 
dukut turah i babo batar-batarna. Erlebuh 
me bangsa e kempak deleng-deleng nina, 
"Tamburi min kami!" janah man uruk-uruk 
nina, "Tutupi min kami!" 


TUHAN ndabuhken ukumen man Israel 


3 Nina TUHAN, "Bangsa Israel la erngadi- 
ngadi erdosa mulai kin i Gibea nari. Emaka 
pecah me perang i Gibea ngkenai ia. 

10 Kuelis-elis me bangsa si perdosa enda 
dingen Kuukum ia. Bangsa-bangsa pulung 
ngelawanca dingen iukum me ia erkiteken 
dosana si mbue e. 

11 Mbarenda Israel desken lembu jarah-jarah 
si terajar, katawari pe sikap dingen nggit 
ngerik gandum. Tapi nggo Kutetapken 
namaken pasangen ku kudukna si mejile 
e gelah idahikenna dahin si terberaten. 
Kubahan Juda ngerintak tenggala dingen 
Israel ngeroka. 

12 Ningku man bana, 'Tenggalailah juma 


si mbaru, suankenlah kebenaren, dingen 
peranilah ulihndu patuh man bangKu. Nggo 
seh paksana kam mulih ku Aku, TUHAN, 
maka Aku reh dingen encurcurken kebenaren 
man bandu.' 

13 Tapi kepeken isuanndu kejahaten dingen 
iperanindu buahna. Nggo ipanndu buah 
guakndu. Perban ernalem kam man gereta 
perang ras tenterandu si mbue, 

14 emaka reh me perang ku tengah-tengah 
bangsandu, janah kerina bentengndu 
ikernepken. Bali me e pagi ras paksa Raja 
Salman, tupung ikernepkenna kota Bet-Arbel 
i bas perang. Nande ras anak-anakna 
idampeskenna seh mate. 

15 Sj eme pagi jadi man bandu, o anak kota 
Betel, erkite-kiteken kejahaten si mejin si 
nggo ilakokenndu. Nggo kenca pagi perang 
ibenaken, raja Israel minter mate." 


Kekelengen Dibata man BangsaNa 


1 1 l Nina TUHAN, Tupung Israel danak- 
danak denga ngena kal ateKu ia. 
Emaka Kudilo ia i Mesir nari, bali ras anakKu 

si dilaki. 

2 Tapi reh katepna ia Kulebuhi, reh dauhna 
ia nilah i bas Aku nari. BangsangKu nembah 
man Baal selaku dibatana itutungna kumenen 
man berhala-berhala 

3 Situhuna si ngajari Israel erdalan, eme 


Aku, dingen Aku ka nge si ngangkip-ngangkip 
bangsangKu. Tapi la kepeken iakuina maka 
Aku nge si ngarak-ngarak ia. 

4 Salu lias ate dingen kekelengen ia 
Kutegu-tegu, Kuangkip, jenari Kupedeher ia 
ku pipingKu Tungkuk Aku, jenari Kusulangi ia. 

>La ia nggit mulih ku Aku, emaka la banci 
lang mulih me ia ku Mesir, dingen Assur 
ngkuasai ia. 

6 Perang pecah i bas kerina kota-kotana, 
ngerontasken pintu-pintu gerbang kota. 
Perang e engkeriken bangsangKu, perban 
ilakokenna kai akapna si mehuli. 

7? Megekgek kal ia nilah i bas Aku nari. Emaka 
nderkuh me ia erkiteken pasangen si man 
babanna, tapi la lit ise pe si ngangkatca i bas 
ia nari. 

8 Kuga banci Aku nirangken kam, o Israel? 
Kuga banci Aku nadingken kam? Banci kin 
kam Kukernepken bagi si Kubahan man 
Adma, tah pe bagi si Kulakoken man Seboim? 
PusuhKu erkusur maka ula ngelakoken si 
e sabap kekelengenKu man bandu seh kal 
belinna. 

9 Pernembeh ateKu la Kusehken, Israel lanai 
pernah Kukernepken. Sabap Aku Dibata, labo 
manusia. Aku itengah-tengahndu, Aku si 
Badia. Labo i bas pernembeh ateKu Aku reh 
man bandu. 

10 “jikutken bangsangKu me pagi Aku 


kenca Aku erdengum bagi singa kempak 
musuh-musuhna. Pedas-pedas me ia reh i 
Barat nari. 

IlReh ia i Mesir nari bali pedasna ras 
perkabang perik, bage pe i Assur nari desken 
merpati. Kubaba ia mulih ku rumahna. Aku, 
TUHAN, nggo melasken katangKu." 


Israel ras Juda iukum 


12 Nina TUHAN, "Kalak Israel nggo 
engkeleweti Aku alu guak ras tipu, dingen 
kalak Juda tetap denga ngelawan Aku, Dibata 
si setia dingen Badia. 

1 2 ' Bangsa Israel bali kap ras permakan 

si mpermakani rarasen angin. Ntah 
pe bagi perburu ngayak-ngayak angin seh 
ben. Penipun ras perbahanen si rawa-rawa 
ertambah-tambah i tengah-tengahna. 
Erbahan perpadanen ia ras Assur, dingen ras 
Mesir erteman ia i bas perbinagan." 

2 Lit pengadun TUHAN kerna kalak Juda; 
Israel pe iukum nge erkiteken lagu langkah 
rayatna. Ibalasna me man bana sue ras 
perbahanenna. 

3Jakup silawanen ras seninana Esau tupung 
i bas bertin denga: kenca Jakup nggo mbelin, 
erbebe ia ras Dibata. 

4Rubat ia ras malekat, janah menang ia. 
Tangis ia dingen mindo pasu-pasu. | Betel 

reh Dibata njumpai nini-nininta Jakup janah 
ngerana ia man bana. 

“la me kap TUHAN Dibata si Mada Kuasa, 
TUHAN eme kap GelarNa. 

6 Dage, o kesusuren Jakup, mulihkenlah 
kam kempak Dibatandu. Tetaplah kam i bas 
kekelengen si nteguh dingen adillah kam. 
Timai alu saber perbahanen Dibatandu. 


Kata-kata ukumen 


7 Nina TUHAN, "Kalak Israel bali la bujurna 
ras kalak Kanaan; ngena kal atena nipu kalak 
alu timbangen palsu. 

8 Nina Israel, 'Aku nggo bayak,' nggo melala 
dat aku ertangku. Janah ise pe la banci 
ngaduken aku maka aku bayak arah dalan si 
la bujur." 

3 Tapi Aku, TUHAN Dibatandu si mabai kam 
ndarat i Mesir nari, Aku mahanca maka kam 
ringan ka pagi mulihi i bas kemah-kemah, 
bali ras tupung Aku reh ndahi kam i gurun 
pasir. 

10"Ngerana Aku man nabi-nabi janah 
Kubereken man bana melala pengenehen, 
janah arah nabi-nabi e Kubereken persinget 
man bangsangKu. 

Il Amin bage pe berhala-berhala isembahna 
ka nge i Gileat; emaka kalak si nembahsa la 
banci la mate. Jenggi lembu ipersembahken 
i Gilgal; emaka batar-batar si i je jadi 

gun-gunen batu me pagi i bas juma-juma si 
nggo itenggalai." 

12 Nini-nininta Jakup nai arus lompat ku 
Mesopotami. I jah arus ia erdahin ras kalak 
mpermakani biri-biri lako ndatken sekalak 
ndehara. 

13TUHAN nuruh sekalak nabi mulahi bangsa 
Israel i bas perbudaken nari i Mesir, janah 
nabi eme si mpermakanisa. 

14Bangsa Israel nggo erbahanca maka 
ngilas kal iakap TUHAN: emaka patut nge 
la mate erdandanken kejahatenna. lukum 
TUHAN me bangsa e, sabap erdandanken ia 
maka megombang kalak man TUHAN. 


Ukumen pendungi 


1 3 1| bas paksa si nggo lepas, adi ngerana 
kenca suku Eperaim, mbiar kerina 
suku-suku Israel si debanna. Kerina kalak 
pehagaken Eperaim. Tapi erdosa ia erkiteken 
nembah man Baal, emaka arus mate ia. 

2 Tetap denga ia erbahan dosa alu mahan 
gana-gana pirak jadi sembah-sembahenna, si 
ibahan rikutken perukuren manusia, janah si 
erbahanca pe tan manusia. Janah kenca bage 
nina, "Persembahkenlah persembahen man 
bana!" Kuga banci manusia ngema gana-gana 
e, gana-gana si tempasna bagi lembu? 

3 Erkiteken si e masap me bangsa enda 
desken remang erpagi-pagi, bagi namur si 
nggo kerah erpagi-pagi. Bali kap ia ras nggala 

si iembusken angin i bas ingan pengeriken, 


bagi cimber i bas dapur nari. 

4 Nina TUHAN, "Aku kap TUHANDibatandu, 
si Mabai kam ndarat i Mesir nari. La lit 
Dibatandu si deban seakatan Aku. Aku 
ngenca si ngkelini kam. 

?Kupekena-kena kam i bas gurun pasir, 
taneh si kerah e. 

6 Tapi kenca kam seh i bas taneh si mehuli 
e, nggo kam besur dingen puas, janah kenca 
bage meganjang ukurndu dingen ilupakenndu 
Aku. 

7 Emaka Kujerngem me kam desken singa. 
Desken arimo, Kugempangi kam i bas 
dalanndu. 

8 Desken beruang kebenen anak, Kurigep 
me kam, jenari Kucaing-caing tentenndu 
seh talang. Desken sada singa, Kutelen me 
kam i je; desken rubia-rubia si merawa 
Kucaing-caing kam seh melumat. 

9 Kukernepken me kam, o Israel! Ise nari 
ngasup nampati kam? 

10 pindondu raja ras peminpin-peminpin, 
tapi kuga banci ia nampati bangsa e? 

11 Perban rawangKu nggo Kubereken bana 
raja-raja, janah perban gara ateKu nggo ka ia 
Kubuat. 

12 Dosa ras kesalahen Israel nggo isuratken, 
janah suratna e nggo sikap kal ibuniken. 

13 Situhuna lit nge kesempaten man bana 
lako nggeluh, tapi si ela ibuatna perban 

motuna, bali ras sekalak anak si nandangi 


tubuh tapi la nggit luar i bas bertin nari. 

14|a Aku nggit engkelini bangsa enda i bas 
doni kematen nari, la Aku nggit mulahisa i 
bas kuasa kematen nari. O kematen, marilah 
baba penakit laya-laya: o doni kematen, 
marilah baba bisa kecedanndu! Lanai ateKu 
mekuah nandangi bangsa enda. 

15 Aminna pe Israel mehuli perturahna bagi 
dukut-dukut, Kusuruh angin Timur si melas 
i gurun pasir nari, maka kerah ibahanna 
sumbul-sumbul ras sumurna. Ibuatna kerina 
si meherga. 

16 Samaria arus iukum erkiteken ilawanna 
Aku. Pendudukna la banci la mate i bas 
perang: danak-danak idampesken ku taneh, 
diberu-diberu si mehuli kulana irikrak." 


Pemindon Hosea man Israel 


14 1 Mulihlah ku TUHAN Dibatandu, 
o Israel. Dosandu mahanca kam 
tertuktuk dingen jongkang. 

2 Mulihlah kempak TUHAN, janah bahanlah 
pertoton enda jadi persembahenndu man 
BaNa, "Alemilah kerina dosa-dosa kami janah 
alokenlah pertoton kami maka ipuji kami Kam 
sue ras si nggo ipadanken kami. 

3Asa ndigan pe labo ngasup Assur 
ngkelini kami, kuda perang pe la banci 
engkawali kami. Ndigan pe lanai kami nggit 
ngatakenca man gana-gana kami maka ia me 

Dibata kami. O TUHAN, IcidahkenNdu kap 


perkuah AteNdu man kalak si Ia lit si deban 
penalemenna." 


Padan TUHAN kerna kegeluhen si 
mbaru man Israel 


“Nina TUHAN, "BangsangKu nggo nilah, tapi 
Kubaba nge ia mulih Kukelengi ia alu ukur 
meriah, sabap man bana lanai ateKu nembeh. 

3 Desken udan man taneh kerah, bage me 
Aku kempak Israel. Erbunga me ia desken 
bunga encole: uratna mbages desken kayu 
Libanon. 

6 Dahan-dahanna ertunas mbaru, 
perbulungna mejile bagi batang saitun. Bauna 
seh kal kap rimna, bali ras cemara i Deleng 
Libanon. 

7 Mulihken ka ia cilinggem i teruh 
pengkawalingKu, mejile perturahna bagi 
batang gandum. Erbuah ia bagi batang 
anggur: terberita gelarna bagi anggur 
Libanon. 

8 Lanai diate bangsa Israel pe berhala- 
berhala; Aku nge si megiken pertotonna ras 
si ngarak-ngaraksa; Kulinggemi ia desken 
kayu si tetap meratah bulungna; Aku me jadi 
sumbul kerina pasu-pasuna." 


Kata pendungi 


9 lertiken kalak pentar min kai si tersurat i 
jenda, dingen itamakenna ku bas pusuhna. 

Dalan TUHAN pinter kap, emaka kalak bujur 


erdalan arah e. Tapi kalak perdosa tertuktuk 
dingen jongkang. 


Yoel 


l Enda me kata TUHAN man Joel anak si 
Petuel. 


Ceda ate bangsa e perban 
labang encedai negeri 


20 Pertua-pertua, megermetlah, kerina 
kalak si i Juda dengkehkenlah. Lit kin pernah 
jadi bagenda i bas jamanndu ntah i bas jaman 
nini-ninindu nai? 

3Turiken man anak-anakndu kerina si 
jadi enda, maka iturikenna ka kempak 
anak-anakna, anak-anakna nurikenca ka 
kempak kesusuren si arah pudi. 

4 Pegancih-gancih reh labang erdemuyung 
icinepina sinuan-sinuanndu. Kenca lawes si 
pemena, reh ka labang si deban erdemuyung. 
Keri ipanganina sinuan-sinuan si lit denga 
tading. 

>Ọ kalak pemabuk, kekeken jenari 
ngandungken, o kam peminem-minem 
anggur, tangislah; buah anggur nggo kernep, 
lau anggur si mbaru lanai banci ibahan. 

6Sada bala labang nggo reh nerang 
negerinta; gegehna lanai teralang, buena 
lanai terkira. Ipenna bali telapna ras ipen 
singa. 

7 Nggo ikernepkenna buah anggurta, nggo 


ingatngatina batang aranta. Kuling batang 
kayu e pe keri ipanganina, seh maka nggo 
mbentar dahan-dahanna. 

8Tangiskenlah bali ras pertangis singuda- 
nguda erkiteken kepaten anak perana si 
nandangi ngempoi ia. 

9 Lanai lit persembahen pangan ras inemen 
guna Rumah Pertoton, ceda ate imam-imam 
lanai lit man persembahenken man TUHAN. 

10J uma-juma nggo terulang: taneh tangis 
ngandung sabap gandum nggo radas, buah 
anggur nggo kerah, minak saitun nggo 
kelayap. 

Il Ndeleken, o perjuma, tangisken, o kam si 
perkebun anggur, erkiteken gandum ras jaba 
ras kerina ulih juma nggo radas kal. 

12 Batang anggur ras ara nggo kerah kerina 
batang kayu si erbuah: kerah jenari mate. 
Keriahen bangsa e nggo bene. 

130 imam-imam si ngelai batar-batar, 
pakekenlah uis guni tanda rate ceda, jenari 
tangisken. To bengket ku bas Rumah Pertoton 
jenari ngandungken gedang-gedang berngi! 
Lanai lit persembahen pangan ras inemen si 
man persembahenken man TUHAN. 

14 Suruh kerina erpuasa, lebuh perpulungen! 
Pepulung peminpin-peminpin ras kerina kalak 
Juda, gelah bengket ia kerina ku Rumah 
Pertoton TUHAN Dibatandu maka serko ia 
man BaNa. 


| Yoel 1.151 2.2 Pan Ad 
15 Wari TUHAN nggo ndeher, eme wari cilaka, 


si rehna i bas si Mada Kuasa nari. Andiko 
mejinna cilaka si IbahanNa i bas wari e! 

16 Teridah kita nggo kote kerina, erkiteken 
kerina pangan nggo lesap. Lanai lit keriahen, 
i bas Rumah Pertoton TUHAN Dibatanta. 

17 Benih maten i bas taneh si kerah. Lanai lit 
gandum si man lumbungenken emaka nggo 
runtuh lumbung-lumbung si lume. 

18 Lembu erboh perban serana, perbahan 
lanai lit mbalmbal inganna nggagat; rarasen 
biri-biri pe seh kal iakapna serana. 

19Serko aku man BaNdu, o TUHAN, sabap 
mbalmbal ras batang kayu nggo kerah 
tempa-tempa api enciluksa. 

20 Rubia-rubia si meliar pe serko man BaNdu 
sabap ulu lau pe nggo jadi kerah. 


Labang-labang e jadi 
persinget kerna wari TUHAN 


2 1 Embus terompet, embus tanduk i datas 
Deleng Sion, deleng si Badia nu Dibata. 
Gentarlah, o kalak Juda! Wari TUHAN nggo 
ndeher. 

2 Wari kegelapen dingen gelap mesangat, 
wari si geltem dingen meremang. Sada bala 
labang nggo reh huyak ras megegeh, desken 
kegelapen nutupi deleng-deleng. Ndiganai pe 
langa pernah lit bage, janah ndigan pe lanai 
pernah jadi bage. 

3 Desken api ipanganina sinuan-sinuan. 


Idapetina negeri desken Peken Pardis tapi 
itadingkenna bali ras gurun pasir. La lit si 
pulah ibahanna. 

4Tempasna bali ras kuda; perkiamna bali ras 
kuda perang. 

? Lompat-lompat i datas deleng-deleng 
erderik-derik desken gereta perang: erderak 
sorana desken dukut kerah ipan api. Erbaris 
ia desken tentera si nterem si ersikap lawes 
erperang. 

6 Adi reh deherna ia, nggirgir kalak kerina: 
kerina ayo sambar jadi mbulan. 

"la nerang desken serdadu si mbisa, 
iInangkihina tembok desken tentera. Pinter 
perdalanna ku lebe, la ia nilah i bas dalanna 
nari, 

8 la ia si jemba-jemban, iderpana kerina 
kasa kai si ngolangi, janah ise pe la ngasup 
pengadisa. 

9Radu ras ia kerina nerang kota e, kiam ia 
arah babo tembok. Inangkihina rumah, jenari 
bengket ia arah jendela desken pinangko. 

10 Doni enda mundu-undu langit nggirgir 
tupung reh ia erdalan. Matawari ras bulan 
jadi gelap, janah bintang-bintang pe lanai 
ersinalsal. 

I1TUHAN erlenggur merentahken TenteraNa. 
Serdadu si ngikutken PedahNa nterem dingen 
seh kal gegehna. Andiko mejinna wari TUHAN 
e! Ise kin ngasup nahankenca? 

Pendilo lako pekena kegeluhen 


12 Nina TUHAN, "Genduari jeralah kam 
dahilah Aku alu erpuasa dingen tangis janah 
erceda ate. 

13 Bahan maka pusuhndu si getem 
encidahken atendu ceda. Adi uisndu saja nge 
icaingkenndu la kap bias." Jeralah kempak 
TUHAN Dibatandu. Ia melias dingen dem 
perkuah ate. Ia persabar janah tetap IcikepNa 
PadanNa. Tetap Ia nggit ngalemi dosandu, 
jenari la kam IukumNa. 

14 Mbera-mbera erkusur ukur TUHAN 
Dibatandu, jenari ipasu-PasuNa kam 
alu pangan riba-iba. Kenca bage banci 
ipersembahkenndu, pangan ras inemen man 
BaNa. 

15 Embuslah terompet i datas Deleng Sion: 
suruh kalak erpuasa lebuhlah perpulungen! 

16 Pepulung jelma si nterem kerina: sikapken 
ia guna perjumpan si badia, baba kalak si 
nggo metua, pepulunglah danak-danak ras 
anak gara-gara pe. Kalak si mbaru erjabu pe 
arus ikut reh nadingken bilikna. 

17 Imam-imam si ngelai TUHAN, kelang- 
kelang batar-batar ras dalan bengket ku 
Rumah Pertoton, arus maka tangis janah 
ertoto nina, "O TUHAN cidahken min perkuah 
AteNdu man BangsaNdu." Ula pelepas bangsa 
si deban megombang dingen nguru-nguru 
kami alu ngataken, "I ja kin Dibatandu?" 

Ipekena Dibata negeri 
emaka mehumur ka 


18 Emaka iperdiateken TUHAN ka NegeriNa, 
nggo mekuah AteNa kempak BangsaNa. 

19 Nina ngaloi bangsa e, "Genduari 
Kubereken ateKu man bandu gandum, anggur 
ras minak saitun, emaka besur me kam. 
Bangsa-bangsa si deban lanai nggombangi 
kam. 

20 Kupelawes bala labang si rehna i Utara 
nari. Kupelawes ia deba ku bas gurun pasir, 
barisenna si arah lebe Kugera ku Lawit Merah, 
barisenna si arah pudi ku Lawit Tengah. 
Bangkena jadi mbau. Kukernepken ia kerina 
erkiteken si nggo ibahanna man bandu. 

210 juma-juma, ula mbiar, tapi ersurak 
janah meriahlah erkiteken kerina si ibahan 
TUHAN man bandu, 

220 rubia-rubia, ula mbiar. Mbalmbal 
inganndu nggagat meratah, batang kayu 
erbuah ka, batang ara ras batang anggur 
meramis buahna. 

230 kalak Sion ersuraklah meriahlah atendu 
i bas TUHAN Dibatandu, sabap IberekenNa 
man bandu paksa perudan rikutken payona 
nggo IkusekenNa man bandu paksa udan, 

I berekenNa man bandu sumbul udan bagi si 
nggona. 

24 Ingan pengeriken dem alu gandum: 


lubang-lubang deher ingan mereh sampur lau 
anggur ras minak saitun. 

25 Kuulihken man bandu kai si nggo bene, 

i bas tahun-tahun tupung labang mangani 
gandumndu. Aku kap si nuruh bala labang e 
ngelawan kam. 

26 Fmaka nggo melala me si man panganndu, 
seh maka riba-iba kam. Ipujindu me TUHAN 
Dibatandu, si ngelakoken perkara si mejin 
man bandu. BangsangKu ndigan pe lanai 
igombangi kalak. 

27 Kenca bage makana, o Israel, letehNdu 
maka Aku kap i tengah-tengahndu, maka la 
lit kap si deban seakatan Aku kap ngenca 
TUHAN Dibatandu. BangsangKu ndigan pe 
lanai igombangi kalak. 


Wari TUHAN 


28 Kenca si e Kukuseken me kesahKu man 
kerina kalak; anak-anakndu si dilaki ras 
si diberu meritaken katangKu; pertua- 
pertuandu ernipi, anak-anak peranandu 
ngidah pengenehenen. 

23| bas paksa e Kukuseken KesahKu subuk 
man suruh-suruhen si dilaki ntah si diberu." 
30| bas wari e Kubahan tanda-tanda i langit 
ras i doni eme: dareh, api, ras cimber bagi 
embun. 

31 Matawari jadi gelap bulan salih jadi 


megara bagi dareh, ope denga -- reh wari 
TUHAN si mbelin dingen mejin e. 

32 Tapi kerina kalak si mindo penampat man 
TUHAN terkelin kap. Bagi si ikataken TUHAN, 
"Kalak si i Jerusalem terkelin kap deba. Kasa 
kai kalak si Kupilih tetap nggeluh." 


Ukumen Dibata nandangi bangsa-bangsa 


1 Nina TUHAN, "Tupung e pagi Kuulihken 
ka kemakmuren Juda ras Jerusalem. 

2 Kupepulung kerina bangsa-bangsa jenari 
Kubaba ia kerina ku Baluren Pengadilen. | 
jah Kuadili ia erkiteken kai si nggo ibahanna 
man bangsangKu. Nggo ikerapkenna kalak 
Israel ku negeri-negeri si deban jenari 
ibagi-bagikenna negeringKu, Israel. 

3|bahanna tikam tanduk nentuken ise 
ndatken tabanen. Idayakenna anak dilaki ras 
diberu jadi budak, lako nggalari diberu si 
pencarinna erlua-lua ras nukur lau anggur. 

4 Kai kin atendu ibahanndu man bangKu 
o Tirus, Sidon ras daerah-daerah Pilisti? 
Erbalas kin atendu man bangKu? Adi e kin 
sura-surandu, minter ka nge Aku erbalas man 
bandu! 

> Nggo ibuatindu pirak ras emasKu, jenari 
langkutndu barang-barangKu si meherga bas 
rumah persembahenndu. 

6 Nggo iangkutndu kalak Juda ras kalak 


Jerusalem ndauh i bas negerina nari, dingen 
idayakenndu ia man kalak Junani. 

7 Genduari Kubaba ateKu ia ndarat i bas 
ingan e nari, eme ingan ku ja ia nggo 
idayakenndu. Kulakoken man bandu bagi 
nggo ilakokenndu man bana. 

8 Kupelepas anakndu si dilaki ras si diberu 
idayaken man kalak Juda. Idayaken kalak 
Juda ka ia kerina man sada bangsa si ndauh, 
eme kalak Syeba. Aku TUHAN kap si nggo 
melasken ranan enda. 

9 Momokenlah enda man bangsa-bangsa 
kerina: Ersikaplah guna erperang, dilo kerina 
kalak si mbisandu, suruh berkat kerina 
tenterandu. 

10 Tepa gigi lukundu jadi pedang, patukndu 
jadi lembing. Kalak si la megegeh pe arus 
ikut erperang. 

ll Pedasken mari, O kam bangsa-bangsa 
jenari pulunglah i bas berneh-berneh." O 
TUHAN, suruh TenteraNdu reh nerang ia 
kerina. 

12 "Bangsa-bangsa la banci Ia ersikap, dingen 
reh ku Baluren Pengadilen. | je, Aku TUHAN 
mereken penghakimen man bangsa-bangsa. 

13 Jahat kap ia kerina: sabi ia desken 
gandum isabi tupung peranin: erik ia bagi 
ngerik buah anggur i bas pengeriken seh 
maka ndaraten launa. 

14 Meribu-ribu kalak, meribu-ribu kalak i bas 


berneh-berneh Pengadilen. Ku je me reh wari 
TUHAN janah pedas-pedas perehna. 

15Matawari ras bulan jadi gelap bintang- 
bintang pe lanai ersinalsal." 


TUHAN masu-masu BangsaNa 


16 TUHAN ergeruhguh i Deleng Sion nari, 
sorana erlenggur i Jerusalem nari: doni ras 
langit mundu-undu, tapi Ia kap sekawal 
BangsaNa. 

17"O Israel jenari itandaindu kap pagi maka 
Aku kap TUHAN Dibatandu. I datas Deleng 
Sion, delengKu si badia, i je ringan Aku. 
Jerusalem jadi kota si badia lanai ndigan pe 
kalak si deban naluken ia. 

18 Tupung e tambur me deleng-deleng 
alu kebun anggur, asuh-asuhen dem i bas 
tiap-tiap uruk, lau si erburak-burak maler: 

i bas kerina sumbul lau Juda nari, Ulu lau 
pultak i bas Rumah Pertoton TUHAN nari 
maler ku Baluren Akasia. 

19 Mesir jadi gurun pasir, Edom jadi mbalmbal 
si terulang erkiteken nggo iserangna negeri 
Juda, janah ibunuhina kalak si la ersalah. 

20 Frbalas me Aku man kalak si nggo 
munuhi: la ateKu mekuah man kalak jahat. 
Tapi Juda ras Jerusalem tetap iingani rasa 
lalap, dingen Aku TUHAN ringan i datas 
Deleng Sion." 

21 (Yoel 3:20) 


Amos 


1 l Enda me kata si ibelasken Nabi Amos: ia 
sekalak permakan i kuta Tekoa nari. Dua 
tahun ope denga linur si mbelin e, ipetangkas 
Dibata man Nabi Amos kerna negeri Israel. 
Tupung si e si jadi raja i Juda eme Raja Usia, 
dingen i Israel eme Raja Jerobeam anak Joas. 

2 Nina Amos, "TUHAN erdengum i Deleng 
Sion nari: SoraNa erlenggur i Jerusalem nari. 
Mbalmbal jadi kerah dukut Deleng Karmel 
melus kerina." 


Ukumen Dibata man negeri-negeri 
sekelewet Israel d&iriad iô 


3Nina TUHAN, "Anak kota Damaskus Ia 
erngadi-ngadi erbahan dosa. Erdandanken 
si ela banci lang Kuukum ia. Sabap ierikna 
kalak Gileat desken ngerik gandum alu gereta 
besi pengeriken. 

4 Erkiteken si e Kubenterken api ku bas 
istana si ipajekken Raja Hasael janah Kuciluk 
benteng- benteng Raja Benhadad. 

> Pintu-pintu gerbang Kuta Damaskus 
Kuperperken, dingen Kupelawes kasa kai 
kalak si ringan i Baluren Awen bage pe si 
erkuasa i Bet-Eden. Penduduk negeri Siria 
ibaba tertaban ku negeri Kir." 

aPilisti.g io 
6 Nina TUHAN, "Anak kota Gasa Ia erngadi- 
ngadi erbahan dosa. Erdandanken si e la 
banci lang Kuukum ia. Sabap ibabakenna jadi 
tabanen keri sada bangsa, jenari idayakenna 
jadi budak man bangsa Edom. 
7 Emaka kubenterken api ku tembok-tembok 
kota Gasa dingen Kuciluk benteng-bentengna. 
8 Kusasapken penduduk Asdot bage pe si 
ngerajai Askelon. Kuukum kota Ekron, janah 
kerina kalak Pilisti si tading denga la banci la 
mate." 
diirus.d iô 
9 Nina TUHAN, "Anak kota Tirus la erngadi- 
ngadi erbahan dosa. Erdandanken si e la 
banci lang Kuukum ia. Sabap ibabakenna 
keri sada bangsa, ku bas pembuangen i 
negeri Edom, janah la Ipatuhina perpadanen 
perdamen si ibahanna ras senina-seninana. 
10 Erkiteken si e Kubenterken api ku 
tembok-tembok kota Tirus dingen kuciluk 
benteng-bentengna." 


deEdom.d iô 
11 Nina TUHAN, "Kalak Edom la erngadi-ngadi 
erbahan dosa. Erdandanken si e la banci lang 


Kuukum ia. Sabap iayak-ayakna seninana 
kalak Israel alu pedang, janah la lit sitik pe 

mekuah atena. Pernembeh atena la ersibar, 


janah Ia ipelepasna nimpet-nimpet. 

12 Erkiteken si e Kubenterken api ku 
tembok-tembok kota Teman, dingen Kuciluk 
benteng-benteng Bosra." 

dAmon.d io 

13 Nina TUHAN, "Kalak Amon la erngadi- 
ngadi erbahan dosa. Erdandanken si e la 
banci lang Kuukum ia. | bas perang lako 
nambahi daerah jajahenna, iburtaskenna 
beltek pernanden si sangana mehuli kulana i 
Gileat. 

14 Erdandanken si e Kubenterken api 
ku tembok-tembok Rabba, janah Kuciluk 
benteng-bentengna. Kenca bage terbegi sora 
surak-surak perang i bas wari perang e, janah 
pertempuren gara desken angin kaba-kaba. 

15 Rajana ras kerina kalak si erpangkat ibaba 
ku pembuangen." 


GdMoap.d iô 
2 1 Nina TUHAN, "Kalak Moap la erngadi- 
ngadi erbahan dosa. Erdandanken si e 

la banci lang Kuukum ia sabap megombang 
kal ia: itutungna tulan-tulan raja Edom jadi 
kapur. 

2 Erkiteken si e Kupesusur api ku taneh Moap 
dingen Kuciluk benteng- benteng Keryot. Mate 
kalak Moap i tengah-tengah sora perang si 

gejek, tupung serdadu ersurak-surak dingen 


terompet erkata. 

3 Kubunuh si erkuasa i Moap rikut ras kerina 
peminpin-peminpin negeri e." 

dag uda.d iô 

4 Nina TUHAN, "Kalak Juda la erngadi-ngadi 
erbahan dosa. Erdandanken si ela banci lang 
Kuukum ia. Sabap itulakna pengajarenKu 
dingen la ipakena perentahKu. Nggo papak 
ia ibahan dibata-dibata si la tuhu si isembah 
nini-ninina nai. 

? Erkiteken si e Kupesusur api ku negeri 
Juda dingen Kuciluk benteng-benteng kota 
Jerusalem." 


Ukumen Dibata man Israel 


6 Nina TUHAN, "Kalak Israel Ia erngadi-ngadi 
erbahan dosa. Erdandanken si ela banci lang 
Kuukum ia. Sabap idayakenna jadi budak 
kalak bujur si la ngasup nggalar utangna, 
kalak musil si la ngasup nebusi sepasang 
selop si nggo igadekenna. 

7 Iperjakina kalak si nggo kote dingen la 
ergegeh, ijemjemkenna kalak musil i bas 
dalan nari. Anak dilaki ras bapana erlua-lua 
ras sada budak-diberu: erdandanken si e 
illamina kap gelarKu si badia. 

8| bas tep-tep ingan sembah-sembahen, 
nterem kalak medem encabinken uis si 
igadeken kalak musil man bana. I bas rumah 

Dibatana minem-minem anggur ia, anggur si 


ibuatna i bas kalak si rutang duit man bana. 

9 Amin bage pe, o bangsangKu, erdandanken 
kam nge maka keri kal Kukernepken kalak 
Amori, kalak si gedang-mbelin bagi batang 
kayu eru, dingen mersik bagi kayu jati. 
Kukernepken buahna i datas nari, uratna i 
teruh nari. 

10 Kubaba kam ndarat i Mesir nari. 
Kutaruhken kam arah gurun pasir empat 
puluh tahun dekahna, janah Kubereken 
negeri kalak Amori jadi sikerajangenndu jine. 

ll Anakndu si dilaki deba Kupilih jadi nabi, 
deba jadi Nasir. Ma payo kin bage, o bangsa 
Israel? Aku, TUHANndu kap si ngerana enda. 

12 Tapi isuruhndu kalak Nasir e nginem 
anggur, janah ipaksandu nabi-nabi maka ula 
iberitakenna katangKu. 

13 Erdandanken si e, genduari Kudehken me 
kam ku taneh maka kam mengkik-engkik 
bagi gereta si dem isin page. 

14 Emaka kalak si meter kiam pe labo banci 
pulah: kalak mbisa bene gegehna, serdadu 
pe la ngasup engkelini kesahna. 

15 Pemanah-manah la ngasup ertahan, si 
megegeh kiam la ngasup miser, dingen kalak 
si ngersak kuda la ngasup kiam engkelini 
kesahna. 

16| bas wari si e subuk serdadu si mbisa pe 
mulahi senjatana, jenari ngerbul ia." Bage 
nina TUHAN. 

10 kalak Israel, begikenlah kata TUHAN 


si IbelaskenNa kerna kam, kam si sada 
bangsa si IbabaNa i Mesir nari. Bagenda nina, 
2"| bas kerina bangsa-bangsa si lit i doni 
enda kam ngenca bangsa si Kutandai dingen 
si Kuarak-arak. Em sabapna maka Ia banci Ia 
Kuukum kam erkiteken dosa-dosandu." 


Dahin nabi 


3 Lit kin dua kalak ras erdalan adi la ia leben 
nggo erpadan? 

4 Lit kin singa erdengum i bas kerangen adi 
langa ia jumpa si man jerngemenna? Lit kin 
anak singa erdengum i bas liangna adi langa 
lit tangkapenna? 

> Lit kin perik kena ragum adi la lit empuna i 
bas ragum e? Banci kin ragum sayep adi la lit 
si ngkuitca? 

6 Adi iembus terompet i bas kota, banci kin 
kalak la mbiar megisa? Banci kin reh cilaka 
ku sada kota adi la bekas penuruh TUHAN? 

7 Kai pe la ilakoken TUHAN si Erdolat adi 
la lebe IpetangkasNa sura-SuraNa man 
suruh-SuruhenNa, eme nabi-nabi. 

8 Megi sora singa erdengum, ise kin la 
mbiar? Megi TUHAN si Erdolat ngerana, ise 
kin ngasup la meritaken KataNa? 


Ukumen man Samaria 


9Momokenlah man kalak si ringan i bas 
istana raja-raja Mesir ras Asdot, bagenda, 

"Pulunglah i das uruk-uruk sekelewet 


Samaria; pernehenlah uga rontangna ras 
jahatna si ilakoken i bas kota e." 

10 Nina TUHAN, "I bas rumahna si mbelin 
ipepulungna melala barang-barang si idatca 
arah kejahaten ras kinirawan. La itehna pe 
nehken si bujur. 

1 Erdandanken si e, ikepung musuh me 
negerina, bentengna iruntuhken, dingen 
rumahna si mbelin e irampasi." 

12 Nina TUHAN, "Bagi idat permakan dua 
nahe tah sitik nari ngenca i bas cuping biri-biri 
Si ipan singa, bage me pe piga-piga kalak nari 
ngenca pagi tading kalak Samaria si genduari 
medem-medem alu senang i das bale-bale si 
mejile. 

13 Genduari, begikenlah, janah persingetilah 
man kesusuren Jakup," nina TUHAN si Erdolat 
si Mada Kuasa. 

14 "Tupung warina Kuukum bangsa Israel 
erkiteken dosa-dosana, Kukernepken pagi 
batar-batar ingan ersembah i Betel. Kerina 
tanduk batar-batar Kupenggelken dingen 
Kudabuhken ku taneh. 

15 Rumah-rumah guna paksa mbergeh 
ras paksa ngisah Kurontasken kerina. 
Rumah-rumah si iukir alu gading iruntuhken, 
janah kerina rumah si mbelin Kukernepken." 
4 1 Begikenlah kata enda, o diberu-diberu si 

ringan i Samaria, si bali burna ras lembu 
Basan, kam si merjaki dingen nindih kalak si 

la ergegeh janah musil, si la erngadi-ngadi 


mindo man perbulangenndu gelah tetap 
isikapkenna bandu inemen keras. 

2 Nginget KebadianNa, TUHAN si Erdolat 
nggo ersumpah, "Reh me warina i ja 
irintak-rintak kalak kam alu kawil; kerina kam 
la banci lang bali ras nurung i bas kawil. 

3 Kam isarenken ku lubang si ndeherna i bas 
tembok kuta, jenari ibenterken ndarat." 


Israel la nggit erlajar 


4 Nina TUHAN si Erdolat, "O kalak Israel, to 
sembahlah Dibata ku Betel, jenari erdosalah! 
To dahi ku Gilgal, janah reh buena bahan 
dosandu. Persembahkenlah i je asuh-asuhen 
tep-tep erpagi-pagi, janah telu wari sekali, 
bahanlah persembahen persepuluhenndu. 

> Persembahkenlah roti tanda pengataken 
bujurndu man Dibata, janah momokenlah 
kerina pemerendu. Sabap e kap atendu 
ngena! 

6 Aku kap si mahanca maka lit kelihen si 
mesangat i bas kerina kota-kotandu, tapi 
amin bage pe labo kam reh jera man bangku. 

! La Kubere udan nusur tupung sinuan- 
sinuanndu perlu kal kena udan. Kupesusur 
udan ku sada kota, tapi ku kota si deban lang. 
Sada juma kena udan, tapi juma si deban 
legon. 

8 Piga-piga kota lawes erpala-pala ku kota 
si deban ndarami lau inemen, tapi i je pe la 

lit idatca, janah muas ia lalap. Amin bage pe 


langa ka bo kam jera ku Aku. 

9 Kusuruh angin si melas mahanca 
sinuan-sinuanndu kerah. Labang engkeriken 
reba-reba ras kebun anggurndu, bage pe 
batang ara ras batang saitunndu. Amin bage 
pe langa ka bo kam mulih jera ku Aku. 

10 Kusuruh penakit laya-laya engkenai kam 
bali ras si Kubahan man Mesir nai. Kubunuh 
anak-anak peranandu i bas perang janah 
kudandu Kurampas kerina. Kubahan maka 
sedak akapndu nganggeh bau kalak mate 
si macik i bas ingan perkemahenndu. Amin 
bage pe langa ka bo kam mulih jera ku Aku. 

Il Deba kam Kukernepken bali ras 
pengkernepkenKu Sodom ras Gomora nai. 
Kam si tading bali kap ras sengkeret ranting 
si isintapken i bas api nari. Tapi amin bage 
pe lenga ka bo kam mulih jera ku Aku," bage 
nina TUHAN. 

12 "Dage, o kalak Israel, Kuukum me kam. 
Janah erdandanken Kusehken me ukumen 
e man bandu, ersikap-sikaplah kam ngadap 
Aku, Dibatandu." 

13 Dibata kap si nepa deleng-deleng, si 
njadiken kerina angin. IpebetehkenNa 
PerukurenNa man manusia, IsalihkenNa 
suari jadi berngi. Erdalan la arah angin si 
meganjang i doni GelarNa eme kap: TUHAN 
Dibata si Mada Kuasa! 

Pendilo gelah jera 


10 kalak Israel, begikenlah ende-enden 
5 tangis-tangis si kuendeken man bandu. 

2 Israel, singuda-nguda e nggo guling lanai 
nari ia keke-keke! Ampar-ampar ia i bas 
taneh, la lit si petedissa. 

3Nina TUHAN si Erdolat, "Sada kuta i Israel, 
ipeberkatna seribu serdadu, tapi seratus nari 
ngenca mulih: kuta si deban, ipeberkatna 
seratus serdadu, tapi sepuluh ngenca selamat 
mulih." 

4Nina TUHAN man kalak Israel, "Marilah, 
dahi Aku, maka kam nggeluh. 

3 Ula kam lawes ku Berseba lako nembah. 
Ula darami Aku i Betel, sabap Betel masap 
pagi. Ula kam lawes ku Gilgal, sabap anak 
kota e keri pagi ibuang." 

6 Dahilah TUHAN maka kam nggeluh. Adi 
lang, desken api si gurlah me Ia, maka 
meseng IbahanNa bangsa Israel. Meseng me 
anak kuta Betel ipan api e, janah ise pela 
ngasup nimpetisa. 

1 Cilaka me kam, o kam si nalihken 
kebujuren si pentar jadi nggeduk, dingen 
ndampesken kebenaren ku taneh. 

8TUHAN kap si njadiken bintang-bintang, 
bintang Kartika ras bintang Timur. 
IsalihkenNa kegelapen jadi suari, suari 
jadi berngi. IlebuhNa lau Lawit je nari 

lamburkenNa ku doni. GelarNa e me kap 


TUHAN. 

9 Kalak si mbisa IkernepkenNa, benteng- 
bentengna IradaskenNa. 

10 Segat atendu man kalak si pang alu terus 
terang mandang kam, dingen nembeh atendu 
man kalak si nuriken si tuhu-tuhuna i bas 
pengadilen. 

11 Kalak si musil-musil itindasndu janah 
ipaksandu ia mereken pagena. E maka 
aminna nggo pe ipajekkenndu rumahndu 
gedung batu, labo pagi kam ngianisa: nggo 
pe isuanindu kebun anggur si mejile, labo 
pagi inemndu lau anggur e. 

12 Kuteh nge uga belinna dosandu janah 
uga lalana kejahaten si ilakokenndu. Kalak 
bujur itindasndu, ngalo duit sisip kam, janah 
iolangi-olangindu kalak musil maka ola datca 
keadilen i bas pengadilen. 

13F makai bas paksa si bage, sip saja kalak 
pantas sabap paksa jahat kap e. 

14 Daramilah si mehuli, ula si jahat, maka 
kam nggeluh. Adi bage TUHAN Dibata si Mada 
Kuasa tuhu-tuhu rembak ras kam, bagi si 
ikatakenndu rusur. 

15 Cigalah atendu man kejahaten, ngena 
atendu si benar, janah arus iperdiatekenndu 
gelah keadilen menang i bas pengadilen. 
Mbera-mbera mekuah ate TUHAN man 
bangsa enda si lit denga tading nggeluh 
genduari. 

16 Erkiteken si e, enda kap si ikataken 


TUHAN Dibata si Mada Kuasa, "Lit sora tangis 
ras ngandung i tiga ras i pasar-pasar. Subuk 
perjuma pe idilo gelah nangisi kalak si mate 
radu ras kalak upahen si beluh ngandung. 

17| bas kebun-kebun anggur pe tangis 
ngandung kalak kerina. Si enda kerina 
jadi erkiteken mentas Aku arah tengah- 
tengahndu." Bagenda me nina TUHAN. 

18 Andiko, cilaka me kam si ertedeh ate 
nandangi kerehen wari TUHAN! Kai kin 
untungna man bandu kerna wari e? Wari e, 
wari kegelapen kap man bandu, labo terang. 

19 Tupung si e bali kap ras sekalak jelma si 
pulah i bas babah arimo nari tapi ndabuh ku 
babah buaya! Tah pe bagi sekalak jelma si 
mulih ku rumahna:, tupung tertande ia ku 
dingding, itagut nipe tanna! 

20 Wari TUHAN, tuhu-tuhu sada wari si gelap 
labo lit sitik pe terangna. 

21 Nina TUHAN, "Ciga ateKu perayan-perayan 
agamandu: mutah Aku ngidahsa! 

22 Adi ibahanndu persembahen tutungen 
ras persembahen gandum, la Kualoken. 
Asuh-asuhen si nggo ipeburburndu janah 
ipersembahkenndu bangKu pe la Kualoken. 

23 Ende-endenndu pe gejek Kuakap: 
pengadilah e. La ateKu bage megiken sora 
kulcapindu. 

24Tapi bahanlah maka keadilen erburak- 


burak desken lau sumbul, dingen kebujuren 
desken lau belin si la pernah kerah. 

250 kalak Israel, kidekah kam Kubabai 
erdalan arah gurun pasir empat puluh tahun 
dekahna, la kap lit Kupindo persembahen 
gelehen ras persembahen si deban. 

26 Tapi genduari, perban nggo isembahndu 
gana-gana Sakkut raja nu dibata-dibatandu, 
bage pe Kewan e me bintang si isembahndu 
jadi dibatandu, e maka arus pagi ibabandu 
gana-gana e 

21 tupung Kubaba kam ku pembuangen ku 
sada negeri i lepar Damaskus," bage nina 
TUHAN, si tergelar Dibata si Mada Kuasa. 


Israel ikernepken 


1 Cilaka me kam, o kam si nggeluh alu 

senang i Sion. Bage ka pe kam si nggeluh 
alu teneng i Samaria, kam kalak si mbelin i 
bas bangsa Israel si mbelin, kam si jadi ingan 
pengadun jelma si nterem! 

2 To perdiateken kota Kalne. Kenca bage 
terusken ku kota Hamat si mbelin e, jenari 
ngincuah ku kota Gat kota kalak Pilisti. Ulin 
kin kota-kota e asangken kerajan Juda ras 
Israel? Belangen kin daerahna asa negerindu? 

3|a kam nggit ngakuisa maka wari kecedan 
nandangi reh: tapi arah perbahanenndu, wari 
kecedan e reh pedasna ibahanndu seh. 


Amos 6.4i 11 14 
1Bene me kam, o kam si medem-medem 


alu senang i bas bale-bale gading si meherga 
janahndu mangani daging lembu ras anak 
biri- biri! 

> Rende-rende kam janah ngkuit kulcapi bali 
ras Daud nai. 

6 linemndu anggur, dem piga-piga mangkuk, 
janah ipakendu minak wangi si merimna, tapi 
la ceda atendu kerna kecedan si jadi man 
Israel. 

7 Erkiteken si e kam me si pemenana 
ibaba ku pembuangen. Pesta-pesta ras 
kerja-kerjandu nandangi peltep me. 

8TUHAN si Erdolat si Mada Kuasa nggo 
ersumpah nina, "Segat ateKu keganjangen 
ukur bangsa Israel: rumahna si mbelin dingen 
mejile ciga ateku. Ibukotana ras kasa kai 
isina Kubereken me man musuh." 

9 Adi lit denga si sepuluh kalak sada rumah, 
mate me ia. 

10 Kade-kade si mate e, eme kalak si ertugas 
ngkuburkenca, maba bangke e ndarat i 
rumah nari. Kenca bage erlebuh ia man kalak 
si tading i bas rumah e nina, "Lit denga kalak 
si nggeluh ijena?" Ngaloi ia nina, "Lang!" 
kenca bage nina kade-kadena ndai, "Sipken! 
Ula kari terbelasken kita gelar TUHAN." 

l1 Tupung ibelasken TUHAN perentah 
e, subuk rumah mbelin tah kitik, kerina 
iripukken seh getem. 

12 Banci kin kuda irattuh arah batu-batu? 


Banci kin itenggalai kalak lawit alu lembu? 
Tapi kam nggo isalihkenndu kebujuren jadi 
racun, si benar jadi salah. 

13 | megahkenndu kal kerna kota Lodebar si 
nggo ikuasaindu. Nindu, "Kota Karnaim idat 
kami perban megegeh kami." 

14TUHAN, Dibata si Mada Kuasa ngatakenca 
nina, "O bangsa Israel, Kusuruh me bangsa 
si deban engkuasai negerindu. Itindasna me 
kam mulai i Hamat nari i Utara terus ku 
baluren Araba i Selatan." 


Pengenehenen kerna labang 


l Lit kuidah pengenehenen i bas TUHAN 
si Erdolat nari. | bas pengenehenen e 
kuidah TUHAN njadiken sada bala labang 
si melala. Labang e ijadiken kenca gagaten 
bagin asuh-asuhen raja isabi janah dukut 
mulai ka turah mulihi. 
2| bas pengenehenen e kuidah labang ndai 
mangani kasa kai si meratah-ratah si lit i bas 
negeri e. Emaka ningku, "O TUHAN si Erdolat, 
alemilah bangsandu. Kutera banci ia pulah i 
bas kiniseran e nari adi ia sada bangsa si kitik 
dingen la ergegeh?" 
3 Erkusur ukur TUHAN, janah nina, "Kai si 
lidahndu e labo pagi jadi." 

Pengenehenen kerna api 


4Kuidah ka pengenehenen si deban i bas 
TUHAN si Erdolat nari. | bas pengenehenen 
e kuidah TUHAN ersikap-sikap ngukum 
BangsaNa alu api. Lawit si i teruh doni nggo 
keri ipan api e, janah negeri e pe nggo mulai 
panna. 

> Kenca bage, ningku, "Pengadi min o TUHAN 
Dibata! Kutera banci BangsaNdu pulah i bas 
kiniseran e nari adi ia sada bangsa si kitik 
dingen la ergegeh?" 

6 Erkusur ukur TUHAN, janah nina, "Kai si 
iidahndu e labo pagi jadi." 


Pengenehenen kerna benang arang 


7 Kuidah ka pengenehenen si deban i bas 
TUHAN nari. | bas pengenehenen e kuidah 
la tedis deherken sada tembok si ipajekken 
rikutken sada benang arang. la sangana 
njemak sada benang arang. 

8 IsungkunNa aku nina, "O Amos, kai 
idahndu?" "Benang arang," ningku ngaloisa. 
Kenca bage nina, "Benang arang e Kupake 
lako encidahken maka bangsangKu desken 
sada tembok si la ngikutken benang arang. 
Ukurku lanai erkusur lako ngukum bangsa e. 

9 Kerina ingan-ingan i ja kesusuren Isak 
ersembah arus ikernepken. Ingan-ingan si 
badia nu Israel iradasken me. Kerajan Raja 
Jerobeam Kupeltepken alu pedang." 

Nabi Amos ras Amasia 


10 Kenca bage, Amasia, eme imam i Betel, 
ngirimken sada berita man Jerobeam, raja 
Israel nina, "Amos sangana erbahan pertakin 
ngelawan kam i tengah-tengah bangsa e. 
Kerina pengeranana encedai negeri enda. 

11 Bagenda kap nina: Jerobeam Ia banci 
lang mate denggo i bas perang, janah 
bangsa Israel ibaba i bas negerina nari ku 
pembuangen?" 

12 Emaka nina Amasia man Amos, "To lawes 
o nabi! Mulih kam ku Juda janah i jahlah kam 
ernubuat. | jahlah kam ndarami nakan arah 
nubuatndu. 

13 Ulanai kam ernubuat i Betel enda. Ingan 
enda ingan sembah-sembahen raja kap, 
ingan ersembah guna kerina kerajan." 

14 Ngaloi Amos nina, "Aku labo nabi biasa si 
ernubuat guna ndatken upah. Aku sekalak si 
ngasuhi lembu dingen miara batang ara. 

15 Tapi ibuat TUHAN aku i bas dahinku nari 
selaku permakan jenari IperentahkenNa aku 
lawes lako ernubuat man BangsaNa Israel. 

16 Dage genduari begikenlah kai si ikataken 
TUHAN. Isuruhndu aku ngadi ernubuat, janah 
ilarangndu aku ngerana man bangsa Israel. 

17 Erdandanken si e, o Amasia, ikataken 
TUHAN man bandu, Ndeharandu jadi 
perlua-lua me pagi i pasar-pasar, janah 
anak-anakndu mate i bas perang. Tanehndu 

ibagi-bagiken man kalak si deban, janah kam 


jine mate i bas taneh kalak perbegu. Janah 
kalak Israel Ia banci lang ibaba me i negerina 
nari ku taneh pembuangen." 


Pengenehenen kerna 
buah pangan sada raga 


9 l Kuidah ka pengenehenen si deban 

i bas TUHAN si Erdolat nari. | bas 
pengenehenen e kuidah buah pangan dem 
sada raga. 

2 Isungkun TUHAN aku nina, "O Amos kai si 
iidahndu?" "Buah pangan sada raga," ningku 
ngaloi. Nina TUHAN man bangku, "Paksa 
pendungina nggo seh man bangsangKu 
Israel. Ukurku lanai erkusur lako ngukum ia. 

3| bas wari e ende-enden i bas istana salih 
jadi sora tangis ngandung. | jah i je merap 
bangke jelma. Bangke-bangke e ibenterken 
ndarat alu sinik-sinik." 


Keruntuhen Israel 


4Begikenlah enda, o kam si ndedehi kalak si 
kekurangen, kam si rusur ndarami dalan lako 
engkernepken kalak musil i bas negeri enda. 
> Nindu "Ndigan ndia wari raya enda keri, 
gelah banci ka kita erbinaga gandum? Lanai 
kita sabar nimai wari Sabat enda mentas, 
maka banci ka sibenaken erbinaga! Kenca 
bage banci sipekitik tumba pendayan, 
sipeberat anak timbangen penukuren, 

janah sipake timbangen palsu guna nipu 


langganenta. 

6 Gandum si lanai erguna meganjang sibahan 
ergana. Sidarami kalak musil si la ngasup 
nggalari utangna, subuk nggalar sepasang 
selop pe la ia ngasup, jenari situkur ia jadi 
budakta." 

"TUHAN, Dibata nu Israel, nggo ersumpah 
nina, "Ngayak ndigan pe la Aku lupa 
kejahatenna. 

8 Erdandanken si e linuren me taneh enda, 
janah kerina kalak i bas negeri e mbiar kerina. 
Negeri e iugur kerina, emaka nangkih me ia 
ku das, jenari surut desken Lau Nil i Mesir. 

9Paksana reh me ija Kubahan matawari 
sundut tupung pantek ciger, janah doni 
enda jadi gelap tupung suari. Aku, TUHAN si 
Erdolat, nggo melasken katangKu. 

10 Pesta-pestandu Kusalihken jadi 
penguburen janah ende-endenndu si meriah 
Kusambari jadi sora ngandung erkiteken ceda 
ate. Kubahan maka icukurndu buk takalndu 
jenari ipakendu uis guni, janah bali me kam 
ras orang tua si nangisi kematen anakna 
dilaki si tonggal. Wari e seh kal pagitna seh 
ku bas pendungina. 

11 Paksana reh me maka negeri e kelihen 
mekelek Kubahan. Melihe me kalak, tapi labo 
kempak nakan; muas ia, tapi la kempak lau. 
Muas melihe me ia megiken kata TUHAN. Aku 
TUHAN si Erdolat, nggo melasken katangKu. 

12 Terdaram-daram me kalak i Utara nari ku 


Selatan, i kenjahe nari ku kenjulu. I japa pe 
idaramina kata si rehna i bas TUHAN nari, 
tapi lalap Ia idatca. 

13| bas wari e subuk anak perana tah 
si nguda-nguda si juah-juahen terketes 
perbahan muasna. 

14 Kalak si ersumpah i bas gelar berhala- 
berhala Samaria, si ngataken '| bas gelar 
dibata-dibata Dan', tah pe 'I bas gelar 
dibata-dibata Berseba' -- kalak si bage ugapa 
pe guling janah lanai keke-keke." 


Ukumen i bas TUHAN nari 


l Kuidah TUHAN tedis deherken batar- 

batar. IperentahkenNa, nina, "Gudam 
takal binangun Rumah Pertoton emaka 
kumeger kerina berandana. Perperken maka 
pecah-pecahna ndabuh ku takal bangsa 
e kerina. Si debanna Aku munuhsa i bas 
perang. La lit sada pe si pulah, Ia lit si banci 
kiam. 

2 Aminna ikurukna pe lubangna kempak doni 
kematen. Kutangkap nge ia. Aminna nangkih 
pe ia ku langit, Kudabuhken ia ku teruh. 

3Adi cebuni ia i datas Deleng Karmel, 
Kudarami seh dat Kutangkap. Adi cebuni 
ia i teruh lau lawit gelah ula Kuidah, 
Kuperentahken naga lawit engkaratca. 

4Adi ibaba manusia ia tertaban ku 
pembuangen, Kuperentahken gelah ia 

ibunuh. Nggo Kutetapken lako engkernepken 


ia, labo nampatisa." 

> TUHAN si Mada Kuasa, si Erdolat engkuit 
doni enda, emaka jadi me linur, kasa kai kalak 
si ringan ije erceda ate. Kerina doni enda 
nangkih, jenari surut bali ras Lau Nil i Mesir. 

6 TUHAN erbahan RumahNa i Surga, janah 
ibahanna langit man penggelanggemen doni 
enda. Erlebuh Ia kempak lau lawit jenari 
lamburkenNa ku doni Gelarna eme kap 
TUHAN! 

7 Nina TUHAN, "O bangsa Israel, kam seri 
nge Kuidah ras bangsa Sudan. Bagi kam 
Kubaba i Mesir nari, bage ka nge pe kalak 
Pilisti Kubaba i Pulo Kreta nari, janah kalak 
Siria i Kir nari. 

8 Aku, TUHAN si Erdolat, Aku sangana 
mperdiateken kerajan Israel si perdosa e, 
emaka Kusasapken me i babo doni enda nari. 
Tapi labo kerina kesusuren Jakup Kusasapken. 

9 Kuperentahken me gelah kalak Israel 
isigi bagi page isigi tare ndiru. Kusigi ia i 
tengah-tengah bangsa-bangsa si deban gelah 
naktak kerina lapung-lapungna. 

10 Kalak perdosa si lit i tengah-tengah 
bangsangKu ibunuh me i bas perang, eme 
kerina kalak si ngataken, 'Kami labo banci 
kena cilaka, labo seh mara man kami.'" 

Israel ipesikap ka dnggo mulihi 


ll Nina TUHAN, "Reh me warina ija kerajan 
Daud Kupajekken ka mulihi, si genduari bali 
ras sada rumah si nggo runtuh. Kupehuli 
tembok-tembokna janah Kupekena mulihi. 
Kupajekken ka mulihi janah Kubahan bali ras 
si nai-nai. 

12 Frdandanken si e italuken bangsa Israel 
me kasa kai negeri Edom si tading denga, 
bage pe kerina bangsa-bangsa si nai pernah 
igelari sikerajangenKu," bage nina TUHAN si 
mahanca maka kerina si enda jadi. 

13 Nina TUHAN, "Reh me warina i ja 
gandum pedas perturahna seh maka lanai 
ngasup kalak peranisa. Buah anggur pedas 
tasak, lebih asa ngasup kalak merehsa jadi 
anggur. Anggur si ntebu sarintangtangen i 
deleng-deleng nari, maleren i bas uruk-uruk 
nari. 

14 Kubaba bangsangKu Israel mulih ku 
negerina. Ipantekina ka mulihi kuta-kutana, 
janah i je me ia ringan: isuanina kebun 
anggur janah inemna lau anggurna; isuanina 
peken janah ipanna buah kelatihenna. 

15 Kupeturah bangsangKu i bas negeri si 
Kubereken man bana nai, janah ngayak 
ndigan pe lanai ia iruah i jenari." Bagenda me 
nina TUHAN Dibatandu. 


Obaja 


1 l Enda me nubuat Obaja: eme kata si 
ibelasken TUHAN si Erdolat kerna bangsa 
Edom. 


TUHAN ngukum Edom 


1 TUHAN nggo nuruh suruh-suruhenna man 
bangsa-bangsa janah kerina kita nggo megisa 
kai si ikatakenna, "Ersikapken! Ota kita 
erperang ras Edom!" 

2 Nina TUHAN man Edom, "Kubahan maka 
kote kam kerina kalak megombang man 
bandu. 

3 Ukurndu si meganjang nggo nebu-nebu 
kam. Kotandu si erbentengken lingling 
batu, rumahndu si meganjang i datas 
deleng-deleng: nindu i bas ukurndu, "Ise 
ngasup si pesusur Aku?" 

4Aminna pe ibahanndu inganndu seri 
ganjangna ras asar rajawali aminna tempa- 
tempa i tengah bintang-bintang pe inganndu, 
kupesusur nge kam. 

> Tupung pinangko reh berngi-berngi, kai 
ia perlu e ngenca ibuatna. Tupung kalak 
pepulung buah anggur, itadingkenna nge 
deba-deba. Tapi imbang-imbangndu isapuna 
kam kerina. 

60, kesusuren Esau, barang-barangndu 


nggo irampas. 

7? Teman-temanndu nggo nipu kam, nggo 
ipelawesna kam i bas negerindu nari. Kalak 
si erteman ras kam nggo naluken kam. 
Temanndu si sada perpangan nggo nidingi 
kam: nina kerna kam, '| ja nge kebeluhenna 
ndube?' 

8 Tupung paksa Kuukum Edom. Kukernepken 
me kalakna si erpengertin, Kulesapken kalak 
si pentar. 

9 Si mbisa i Teman nari la banci lang nggirgir, 
kerina tentera Edom la banci lang ibunuh." 


Sabapna maka Edom iukum 


10 “Perbahan isamun dingen ibunuhndu 
seninandu kesusuren Jakup, la banci lang 
kernep kam janah ijuruken rasa lalap. 

11 Tedis kam i dauh-dauh nari, i bas wari e, 
tupung pintu gerbang Jerusalem iruntuhken 
musuh, seri kam jahatna ras kalak si la 
itandai, eme ras kalak si ngangkut barang- 
barang Jerusalem, dingen mbagi-mbagikenca 
sapih-sapih ia. 

12 Aturenna la kam senang, nandangi 
kiniseran si jadi man seninandu kalak Juda 
e. Aturenna la meriah akapndu, tupung ia 
iruntuhken. Aturenna la kam tawa tupung ia i 
bas kepiceten. 

13 Aturenna la ibengketindu kota 
bangsangKu, ersenang-senang i bas 

kiniseranna, janah muati kebayakenna, 


tupung ia i bas kepiceten. 

14 Aturenna la kam tedis i simpang-simpang 
nangkap ia si atena kiam. Aturenna la 
iendeskenndu ia man imbang-imbangna 
tupung ia i bas kepiceten. 


Dibata ngukum bangsa-bangsa 


15 Nggo kap ndeher warina, Aku, TUHAN, 
mereken ukumen man bangsa-bangsa. O 
Edom kai si nggo ilakokenndu, la banci lang 
ilakoken ka man bandu. 

16 BangsangKu nggo minem calung ukumen 
si pagit i datas delengKu si badia. Tapi kerina 
bangsa-bangsa i sekelewet la banci lang 
minem calung ukumen si terpagiten. La banci 
lang kerina ia nginemsa jenari lesap. 


Israel menang 


17 Tapi i datas Deleng Sion la banci la lit 
kalak si pulah; deleng e la banci la jadi ingan 
si badia. Kalak kesusuren Jakup la banci lang 
dat bagin i bas negeri sikerajangenna kin. 

18 Kalak kesusuren Jakup ras Jusup desken 
api si gurlah kap; icilukna me kerina 
kesusuren Esau desken api si enciluki pinugun 
nggala. La banci sekalak pe pulah kesusuren 
Esau. Aku TUHAN kap si nggo melasken ranan 
enda. 

19 Bangsa i Selatan Juda nari la banci lang 
engkuasai Edom, kalak si arah Barat ture-ture 

deleng nari Ia banci lang naluken kalak Pilisti. 


Eperaim ras Samaria Ia banci Ia man Israel, 
kalak Benyamin ibuatna me Gileat. 

20 Tentera si ibuang i Utara Israel nari Ia 
banci la mulih pelawes kalak Punikia, terus ku 
Utara Sarpat. Kalak Jerusalem si ibuang ku 
Sardis italukenna me kota-kota i Utara Juda. 

21 Kalak Jerusalem si permenang iserangna 
janah ikuasaina me Edom. Dingen TUHAN 
jine me si jadi Rajana." 


Yunus 


Perentah TUHAN Ia ipatuhi Nabi Juna 


1 Sekali, seh me kata TUHAN man Nabi 

1 Juna anak Amittai. 

2 Nina, "To, laweslah ku Niniwe, kota si 
mbelin e, jenari kataken maka kota e nggo 
ersalah, sabap kerina kejahatenna tangkas 
man bangKu." 

3 Tapi Juna lawes ku ingan si deban, atena 
lompat i bas TUHAN nari. Lawes ia kuJope, 
janah idapetina ije sada kapal si nandangi 
erlayar ku Sepanyol. Igalarina ongkosna, 
kenca bage inangkihina kapal ndai, guna 
erlayar ku Sepanyol ras anak kapal e, sabap 
lompat atena i bas TUHAN nari. 

4Tapi ibahan TUHAN angin si meter rembus 
ku lawit, janah angin ras galumbang si 
merawa e menam pe pecah atena ibahanna 
kapal e. 

Seh kal biarna anak kapal e, emaka 
nderkuh ia kerina mindo penampat man 
dibatana sekalak-sekalak. Guna engkurangi 
berat kapal e, iambekken kalak ndai ku 
lawit barang-barang si lit i bas kapal. Sanga 
si e badeh kal pertunduh Nabi Juna: nggo 
kepeken ia lawes medem ku ruangan si lit i 
bas kapal e. 

6 Rembang reh ku je kapten kapal, emaka 


nina man Juna, "Kuga maka kam tunduh 
saja? Kekeken, ertotolah man dibatandu, 
mbera-mbera iperdiatekenna kita, maka ula 
kita bene." 

! Kenca bage nina kalak ndai sapih-sapih 
ia, "Ertikam-tanduklah kita, gelah sieteh 
erdandanken salah ise maka kita kena cilaka 
enda." Jenari ertikam tanduk ia, kena gelar 
Juna. 

8 Emaka nina anak kapal e kempak Juna, 
"Kataken man kami, erdandanken salahndu 
kin maka kita kena cilaka enda? Kai dahinndu? 
| ja nari kam? Kalak kai kam?" 

9 "Aku kalak Heber," nina Juna njabapsa. 
"Aku nembah man TUHAN, Dibata nu langit, 
si njadiken lawit ras daraten." 

10 Kenca bage iturikenna pe tole maka 
lompat atena i bas TUHAN nari. Emaka mbiar 
kal anak-anak kapal e, janah nina man Juna, 
"Uga maka bage perbahanndu!" 

Il Sanga si e angin ras galumbang lawit 
tetap reh rawana. Emaka isungkun anak-anak 
kapal e Nabi Juna nina, "Kuga arus perbahan 
kami man bandu gelah lawit enda ulanai 
merawa man kami?" 

12 Ngaloi Juna nina, "Ambekkenlah aku ku 
lawit maka tenang ka ia mulihi. Kueteh maka 
erkiteken salahku nge maka angin kaba-kaba 
enda reh engkenai kam." 

13 Tapi la akapna mehuli ngikutken kata Juna. 


Emaka asa gegehna icubakenna engkayuhken 
kapal e ku tepi, tapi la ngasup ia perban 
angin tetap reh gegehna nungsangsa. 

14 Erdandanken si e ertoto kalak ndai man 
TUHAN nina, "O TUHAN, mekuahlah AteNdu, 
ula min IbuatNdu kesah kami erkiteken 
ibunuh kami kalak si la ersalah. Sabap Kam 
jine kap si nggo erbahan sue ras PeratenNdu." 

15 Kenca bage iangkat kalak ndai Juna, jenari 
ibenterkenna ku lawit, janah minter teneng 
lau lawit e. 

16 Ngidah si e seh kal biarna anak kapal e 
man TUHAN. Emaka igelehna asuh-asuhen 
jadi persembahen man TUHAN, jenari erjanji 
ia nembah TUHAN. 

17 Kenca Juna ibenterken ku bas lawit, isuruh 
TUHAN sada nurung si seh kal galangna nelen 
Juna. Telu wari telu berngi dekahna ia i bas 
beltek nurung e. 


Pertoton Nabi Juna 


1| bas beltek nurung e nari ertoto Juna 
man TUHAN Dibatana nina, 
2| bas kiniseranku nari kulebuh Kam o 
TUHAN janah laloiNdu aku. | bas doni 
kematen si mbagesna nari nderkuh aku 
mindo penampat, emaka IbegikenNdu aku. 
3|sampetkenNdu aku ku tengah lawit si 
mbagesna i je ikeleweti lau aku, galumbang 
si ergalun IsuruhNdu namburi aku. 

4Kuakap nggo IbuangkenNdu aku i bas 


adep-AdepenNdu nari, janah lanai ndigan pe 
kuidah RumahNdu si badia. 

3 Lau si ergalun reh namburi aku, narus 
mate ibahanna aku. Aku gedap i bas lawit si 
mbages, janah lumut-lumut ngelilet takalku. 

6 Nggo nusur aku ku palas deleng-deleng, 
ku negeri i ja kerabangenna ieruk seh rasa 
lalap. Tapi, o TUHAN DibatangKu, IrintakNdu 
kepe aku i bas ingan si mbages nari maka 
aku nggeluh ka mulihi. 

7 Tupung nandangi keri atena kesahku, ije 
ertoto aku man BaNdu, emaka IbegikenNdu 
aku i bas RumahNdu si badia nari. 

8 Kalak si nembah man berhala si Ia erkuasa, 
itadingkenna kap kecionna si tuhu-tuhu. 

9Tapi aku, kuendeken kap puji-pujinku man 
BaNdu: kubahan me persembahenku man 
BaNdu, janah kusehken ateku kai si nggo 
kujanjiken. Sabap i bas Kam nari kap rehna 
keselamaten TUHAN. 

10 Kenca bage isuruh TUHAN me nurung 
ndai ngutahken Juna ku daraten, emaka 
iutahkenna. 


Juna ngikutken kata TUHAN 


l Reh ka kata TUHAN peduakaliken man 
Juna, 
2 Nina, "To laweslah ku Niniwe, kota si mbelin 
e, janah momokenlah man anak kota e kata 
si nggo Kupeseh man bandu." 

3 Emaka iikutken Juna kata TUHAN, lawes ia 


ku Niniwe. Kota Niniwe seh kal belinna, emaka 
telu wari erdalan nahe maka terbentasi. 

4Ibenaken Juna erdalan arah tengah kota 
e, janah kenca erdalan gedang-gedang wari 
imomokenna nina, "Empat puluh wari nari 
ikernepken me kota Niniwe!" 

“Anak kota Niniwe tek man kata Dibata. 
Emaka itetapkenna maka kerina arus erpuasa 
dingen make uis guni, subuk kalak si 
meganjang pangkatna bage pe si meterukna, 
tandana ia nggo jera kerina. 

6 Kenca ibegi raja Niniwe kerna si e, nusur 
ia i bas kursi kinirajanna nari, itangtangina 
jubahna, jenari ipakena uis guni, emaka 
kundul ia i bas abu. 

7 Isuruhna gelah imomoken man kalak 
Niniwe bagenda, "Enda perentah i bas raja ras 
pegawai-pegawaina nari. La banci ise pe man 
kai pe; kerina jelma, bage pe asuh-asuhen 
si mbelin ras si kitik, la banci man, la banci 
minem. 

8 Kerina jelma arus make paken guni bage 
pe asuh-asuhen. Sekalak-sekalak arus tutus 
ertoto man Dibata, janah itadingkenna lagu 
langkahna si melket dingen ipengadina 
perbahanen-perbahanen si jahat. 

9 Mbera-mbera salih ukur Dibata: mbera- 
mbera ulanai AteNa nembeh, maka ula kita 
mate!" 

10 jidah Dibata kai si ilakoken kalak ndai: 


lidahNa pe maka lanai ia ngelakoken 
perbahanen si jahat. Emaka salih ukur Dibata, 
janah la surung IukumNa kalak e aminna pe 
nggo IkatakenNa IukumNa AteNa. 


Nembeh ate J una, tapi mekuah ate Dibata 


l Erkiteken si e nembeh kal ate Juna, 
emaka merawa ia. 

2 Emaka ikatakenna man TUHAN, "O TUHAN, 
ma nggo kukataken asum aku i negeringku 
denga, si enda me kal AteNdu IlakokenNdu. 
Em sabapna maka pedas-pedas aku lompat 
ku Sepanyol. Kueteh kap maka kam Dibata 
si perkeleng dingen perkuah: la minter Kam 
merawa, tapi Kam melias, dingen tetap 
nggit Kam ngobah KeputusenNdu gelah ula 
lukumNdu kalak. 

3 Dage genduari, o TUHAN, buatlah kesahku, 
sabap ulin aku mate asang nggeluh." 

4Ngaloi TUHAN nina, "Bujur kin kam 
merawa?" 

? Kenca bage lawes Juna ku julun kuta e; 
kundul ia i je. Ibahanna sapo-sapona janah 
i je me ia cilinggem. Itimaina tah kai si 
nandangi jadi man Niniwe. 

6 Kenca bage ipeturah TUHAN Dibata 
sada sinuan-sinuan i babo Juna maka 
linggem iakapna, gelah senang iakapna ije. 
Erkiteken si e meriah kal iakap Juna kerna 
sinuan-sinuan ndai. 

' Tapi pepagina, nandangi pultak matawari, 


isuruh Dibata nipe-nipe mangani sinuan- 
sinuan ndai seh mate sinuan-sinuan 
e. 

8Nggo kenca nangkih matawari isuruh 
Dibata rembus angin i Timur nari, emaka 
narus ia labuh erkiteken iparpari las matawari. 
Emaka madin akapna ia mate. "Ulin aku mate 
asa nggeluh," nina. 

9Tapi nina Dibata man bana, "Bujur kin kam 
merawa erdandanken sinuan-sinuan ndai?" 
Nina Juna, "Seh kal bujurna aku merawa 
janah pangen aku mate perban nembehna 
ateku!" 

10 Nina TUHAN man Juna, "Sinuan-sinuan 
enda turah i bas sada berngi saja, janah 
pepagina nggo masap. Kai pe la lit 
penampatndu man sinuan-sinuan e, janah 
labo kam si peturahsa. Tapi amin bage pe 
ndele ka nge atendu kerna kai si jadi man 
sinuan-sinuan e. 

Il Dage, tentu kuahen denga ka ateKu 
ngenehen Niniwe, kota si mbelin e. Apai 
denga ka i bas kota elit 120.000 danak-danak 
si langa meteh apai salah apai benar janah 
asuh-asuhen pe seh buena!" 


Mikha 


1 1Tupung paksa Jotam, Ahas, ras Hiskia 
jadi raja-raja Juda, reh kata TUHAN 
man Miha; anak kuta Moreset. Man bana 
arah pengenehenen ipetangkas TUHAN 
kerina perkara-perkara kerna Samaria ras 
Jerusalem. 


Nabi erceda ate erkiteken 
Samaria ras Jerusalem 


2 Begikenlah, o kerina bangsa-bangsa, 
dengkehkenlah, o doni ras kerina isina. 
TUHAN si Erdolat jadi saksi ngelawan kam 
kerina. Begiken! Ia ngerana i bas RumahNa si 
badia nari i Surga. 

3Nehenlah, reh me TUHAN i bas InganNa 
nari: nusur la, jenari erdalan i babo 
deleng-deleng i doni. 

4Deleng-deleng melebur IperjatNa, 
bali ras lilin idiang api si gara. Maler ku 
baluren-baluren, bali ras lau maler arah 
rebe-reben. 

> Kerina si enda jadi erkiteken bangsa Israel 
nggo erdosa dingen IlawanNa Dibata. Ise 
mabaisa maka Israel ngelawan Dibata? Ma 
Samaria kin? Ise mabaisa maka Juda erdosa? 
Ma Jerusalem kin? 

6 Erdandanken si e nina TUHAN, 


"Kuruntuhken me Samaria jadi gun-gunen 
batu i tengah mbalmbal, jadi sada ingan 
nuanken anggur. Batu kota e Kugulangken ku 
bas baluren, dingen palas kota e Kubongkar 
kerina. 

! Kerina sembah-sembahenna si meherga 
Kuripukken, kasa kai barang-barang si 
ibereken man diberu perlua-lua i bas rumah 
pertoton ikernepken alu api, janah kerina 
gana-ganana ibahan jadi gun-gunen batu si 
terulang. Sabap Samaria ndatken barang- 
barang enda ndai kerina i bas upah perlua-lua 
nari, emaka iangkut musuh-musuhna me si e 
kerina jadi upah perlua-lua ka." 

8 Kenca bage nina Miha, "Erkite-kiteken 
si e ceda ateku iherku ngandung. Guna 
encidahken ateku ceda, erdalan aku alu nahe 
ras daging manjang-anjang. Erbaung aku 
desken serigala, dingen nderkuh bagi perik 
unta. 

9 Luka Samaria lanai terpepalem, janah Juda 
pe bage ka; kecedan nggo seh i bas pintu 
gerbang Jerusalem, ingan bangsangku." 


Musuh ndeheri J erusalem 


10 Ula turiken man musuh-musuh kami 

i Gat kerna ketalun kami: ula pelepas 
idahna kam tangis. O anak kuta Bet-Leapra, 
guling-gulinglah bandu i abu taneh! 

110 anak kuta Sapir, laweskenlah ku 


pembuangen manjang-anjang, tuhu mela kal 
akapndu. Kalak si ringan i Saanan, la pang 
ndarat i bas kuta e nari. Adi ibegindu anak 
kuta Bet-Esel ngandung, ietehndu me maka i 
je la lit ingan cebuni. 

12 Anak kuta Marot nima-nima penampat alu 
ate aru, erkiteken TUHAN nggo maba cilaka 
ku pintu gerbang Jerusalem. 

130 kam si ringan i Lahis, pasanglah kuda 
ku gereta perang. lusih-usihndu dosa-dosa 
Israel, janah erdandanken si e erdosa 
ibahanndu Jerusalem. 

14 Genduari, o kalak Juda, bahanlah 
persirang-sirangen ras kuta Moreset Gat. 
Raja-raja Israel labo dat penampat i bas kuta 
Aksip nari. 

150 anak kota Maresa, iendesken TUHAN 
me kam kempak musuhndu, si reh engkuasai 
kutandu. Peminpin-peminpin Israel si mulia, 
lawes me cebuni i bas gua Adullam. 

160 kalak Juda, cukurlah bukndu seh takal 
tabu, perban ceda atendu kerna anak-anak 
si ikelengindu. Melinang bahan takalndu 
bali ras takal perik nasar, sabap ibuat me 
anak-anakndu i bas kam nari ku pembuangen. 


Ukumen man kalak si nindas kalak musil 


2 1 Cilaka me kalak si Ia tunduh-tunduh i 
bas inganna medem taren ngukurken 
kejahaten. Nggo kenca matawari pultak 

erpagi-pagi, adi lit kenca kesempaten, 
idalankenna minter kejahaten si nggo 
irencanakenna. 

2 Mengga atena juma kalak, irampasna: 
mengga atena rumah kalak, ibuatna. La lit 
ibahanna aman jabu ras erta kalak. 

3 Erdandanken si e nina TUHAN, "Aku 
ersura-sura maba cilaka man bandu, dingen 
la ngasup kam pulah ije nari. Reh me man 
bandu paksa keguluten, janah kenca bage 
lanai bo kam erdalan alu ukur meganjang. 

4Kenca paksa si e nggo seh, ibahan kalak 
me kam jadi kuan-kuan penguru-ngurun, 
janah iendekenna me ende-enden aru ate 
kerna kai si jadi man bandu nina: Nggo keri 
kal kami radas! TUHAN nggo muat taneh 
kami, janah IberekenNa taneh e man kalak si 
naban kami." 

3 Erkiteken si e, kenca seh pagi paksana 
I berekenNa ka taneh e man bangsa TUHAN, 
la lit sada pe kam si dat bagin ije. 

6 Erkhotbah kalak ndai man bangku 
nina, "Ula kam erkhotbah man kami. Ula 
Inubuatkenndu kerna si ndai kerina. Dibata 
labo nggit njuruken kami. 

7 Akapndu kin kalak Israel kena sumpah? 
Nggo kin bene kesabaren TUHAN? Tuhu-tuhu 
kin AteNa ngelakoken si e? Ma mehuli kin 
CakapNa man kalak si ngelakoken si benar?" 

8 Nina TUHAN njabapsa, "Tapi bagi musuh 
perbahanenndu man bangsangKu. Kalak si 

mulih i bas perang nari, iakapna aman i kuta; 


tapi i je me kam nimai, janah nangko jubahna 
i bas gurungna nari. 

9 Diberu bangsangKu ipelawesndu i bas 
rumahna nari si ngena atena, dingen i bas 
anak-anakna nari irampasndu kemulianKu 
seh rasa lalap. 

10 Kekeken, je nari laweslah! Lanai 
lit ketenengen i jenda. Dosa-dosandu 
nggo maba cilaka man ingan enda gelah 
ikernepken. 

Il Bangsa enda ngena atena man nabi si 
lawes ku jah ku jenda nuriken kata guak 
dingen penipu alu ngataken, "Kunubuatken 
anggur ras inemen keras maler man bandu." 

12 Tapi Kupepulung me kam kerina, o kam 
kalak Israel si tading denga. Kupersada kam 
kerina desken biri-biri mulih ku rarasenna. 
Desken mbalmbal dem alu biri-biri, tanehndu 
enda pe dem pagi mulihi alu jelma." 

13 talangi Dibata me dalan man bana janah 
IbabaiNa ia mulih i bas pembuangen nari. 
Ndarat ia arah pintu gerbang kuta, je nari 
bebas. Rajana, e me TUHAN, la jine me si 
naruhkenca. 


Miha nalahken peminpin-peminpin Israel 


l Begiken, o penguasa-penguasa Israel! 
Arusna kam me si mperdiateken 
kebujuren, 

2 tapi kepeken ciga atendu si mehuli dingen 


ngena atendu kejahaten. Ibukbakndu 
bangsangKu geluh-geluhen janah 
isintapkenndu dagingna i bas tulanna 
nari. 

3 Ipanndu bangsangKu. Iluakndu kulingna, 
ipenggelkenndu tulanna, je nari igatgatindu 
ia desken daging ku bas kudin. 

4Paksana reh me ija kam erlebuh man 
TUHAN, tapi la laloiNa kam. La IbegikenNa 
pertotonndu, perban jahat pengelakondu. 

> Nabi-nabi si penebu-nebu ngataken dame 
man kalak si mere man bana, tapi ikatakenna 
perang man kalak si la mereken panganna. 
Man nabi-nabi si bagenda ikataken TUHAN, 

6"O nabi-nabi warindu nandangi mentas, 
matawarindu sundut me. Sanga berngi lanai 
ibereken pengenehenen man bandu, i bas 
kegelapen lanai kam ngasup ernubuat." 

7 Kalak si ernubuat kerna paksa si nandangi 
reh, mela akapna perban Ia ia ngasup. Sinik 
nari nge ia, sabap Ia ialoi Dibata ia. 

8 Tapi aku, TUHAN ndemi aku alu kesah ras 
KuasaNa, janah IberekenNa bangku ukur 
bujur ras kinipangan nuriken man bangsa 
Israel kerna dosa-dosana. 

9 Begikenlah aku, o penguasa-penguasa 
Israel, kam si ernembeh ate kempak 
kebujuren dingen nalihken si benar jadi salah. 

10 pajekkenndu kuta Dibata, e me 
Jerusalem, alu dareh ras kejahaten. 

11 Penguasa-penguasa kuta e erbahan 


keputusen erpalasken sogok si ialokenna, 
imam-imam mereken pengajaren erkiteken 
iupahi, nabi-nabi ernubuat erkiteken ngaloken 
duit, janah kerina ia ngatakenca maka TUHAN 
ras ia. Nina, "Labo banci kita kena mara. 
TUHAN kap ras kita." 

12E maka, erkite-kiteken kam, itenggalai 
me pagi Sion desken juma, Jerusalem jadi 
runtuhen si ergun-gun, janah deleng ingan 
Rumah Pertoton e salih jadi kerangen. 


Dame rasa lalap (Yes 2:1-4) 
4 ll bas wari-wari si reh pagi, deleng ingan 
Rumah Pertoton e pajek, eme deleng 
si meganjangna kal ganjangen asa kerina 
uruk-uruk. Bangsa-bangsa reh erdemuyung 
ku je, 

2 janah nina bangsa-bangsa E "Nangkenglah 
kita ku Deleng TUHAN ku Rumah Pertoton 
Dibata nu Israel. Kai AteNa sibahan, 
lajarkenNa me banta: arah dalan si nggo 
IpilihNa erdalan me kita. Sabap pengajaren 
TUHAN i Jerusalem nari kap rehna, i Sion 
nari, ngerana la." 

3 Perjengilen sapih bangsa-bangsa IdungiNa, 
subuk bangsa-bangsa si megegeh, si ndeher 
tah ndauh pe ia. Emaka itepa kalak me 
pedangna jadi gigi tenggala, janah lembing 
jadi sabi-sabi ibahanna. Lanai ndigan pe 

bangsa erperang ras bangsa lanai ndigan pe 


taktik perang ipelajarina. 

4Kerina kalak nggeluh alu dame sekalak- 
sekalak kundul i teruh batang anggur ras 
batang arana jine; janah la ise pe erbahanca 
ia mbiar. TUHAN si Mada Kuasa nggo erpadan 
si enda. 

3 Tiap bangsa nembah alu patuh man 
dibatana jine, tapi kita nembah alu patuh 
man TUHAN Dibatanta rasa lalap seh rasa 
lalap. 


Mulih pagi Israel i bas pembuangen nari 


6 Nina Tuhan "Nandangi seh me paksana 
Kupepulung kerina kalak si nggo Kuukum, 
kalak si nggo ngenanami kiniseran i 
pembuangen. 

7 la nggo cempang dingen terbuang, tapi si 
tading Kubahan pemenan si mbaru, emaka 
jadi bangsa si mbelin denggo ia. Aku jadi 
rajana i Deleng Sion mulai i bas paksa e nari 
seh rasa lalap." 

8Janah kam, o Jerusalem, ingan Dibata 
njagai BangsaNa desken sekalak permakan, 
mulihken ka pagi sekali nari jadi ibu kuta 
kerajanndu nai. 

9 Engkai maka kam nderkuh bage gangna? 
Engkai maka mesui akapndu desken diberu si 
nandangi mupus? Perban lanai lit rajandu? 
Entah erkiteken nggo mate penasehatndu? 

10 Nungkalisi dingen ndeherenglah kam, o 


kalak Jerusalem, bali ras diberu si nandangi 
mupus, erkiteken genduari terpaksa kam 
lawes i bas kota e nari jenari ringan i 
tengah mbalmbal. Terpaksa kam lawes ku 
Babilon, tapi ikelini TUHAN me kam ije i bas 
musuh-musuhndu nari. 

Il Melala bangsa-bangsa si nggo pulung 
lako merangi kam. Nina, "Jerusalem arus 
ikernepken! Sinehen me kuta e radas!" 

12 Tapi bangsa-bangsa e la ietehna kuga 
perukuren TUHAN. La ietehna maka ia kerina 
nggo ipepulung guna iukum, bali ras gandum 
ierik. 

13 Nina TUHAN, "O kalak Jerusalem, to ukum 
musuhndu! Kubahan kam megegeh bagi 
jenggi lembu; tandukna besi, janah cekilina 
tembaga. Iripukkenndu melala bangsa, 
janah kebayaken bekasna ngerampok 
ipersembahenndu man bangKu, TUHAN nu 
kerina doni." 

5 10 kalak Jerusalem, pepulunglah 
tenterandu! Kita nggo terkepung! 
Peminpin Israel pe nggo iserangna! 


Ipadanken Dibata 
sekalak raja i Betlehem nari 


2 Nina TUHAN, "O Betlehem i Eprata, aminna 
iJuda kam kuta si kitikna, tapi i bas kam nari 
Kupekeke sekalak si ngerajai Israel, si asalna 
i bas adi-adi nari, i bas paksa si nuria nari." 

3 Dage itadingken TUHAN me BangsaNa seh 


paksa diberu si nandangi mupus e mupusken 
anakna. Kenca bage kerina senina-seninana 
si lit i bas pembuangen ersada mulihken ras 
bangsana jine. 

4Kenca ia reh, irajaina me rayatna alu gegeh 
si reh i bas TUHAN nari dingen alu kemulian 
TUHAN Dibata jine. Rayatna nggeluh alu 
senang erkite-kiteken kerina bangsa i doni 
enda ngergaken ia tuhu-tuhu, 

“janah ia maba dame. 


Kepulahen ras ukumen 


3 Adi reh kalak Assur merangi negerinta 
janah iperjatina istananta, sibuat peminpin- 
peminpinta si mbisana lako ngelawanca. 

6 Alu gegeh senjata italukenna Assur, janah 
ikelinina kita adi kalak Assur e reh nerang 
tanehta. 

7 Kalak Israel si tading denga bali kap ras 
lau malem si ibereken TUHAN man melala 
bangsa, desken udan man sinuan-sinuan. 
Ernalem ia man Dibata labo man manusia. 

8 Kalak Israel si tading i tengah bangsa- 
bangsa, bali kap pagi ras singa si ndarami 
pangan i tengah kerangen ras i mbalmbal: 
lawes ia ku tengah-tengah rarasen biri-biri, 
ijerngemna, jenari icaing-caingna: janah 
lanai lit arapen pulah. 

9 Italuken Israel me musuh-musuhna, janah 
ikernepkenna kerina. 

10 Nina TUHAN, "I bas paksa e pagi Kubuat 


kerina kudandu, janah gereta perangndu 
Kukernepken kerina. 

ll Kyukernepken kuta-kuta si lit i bas 
negerindu, janah Kuradasken benteng 
pertahanenndu. 

12 Kulesapken kerina perkakas kinigurun 
si Ipakendu, dingen guru-guru pertendung 
Kumasapken i bas kam nari. 

13 Gana-ganandu ras batu sembah- 
sembahenndu Kukernepken, emaka lanai 
banci kam nembah man barang-barang si 
ibahanndu jine. 

14 Kubulakken gana-gana dewi Asera si 
lit i bas negerindu dingen kuta-kutandu 
Kuradasken. 

15Janah i bas pernembeh atekKu si gara 
erbalas Aku man kerina bangsa-bangsa si Ia 
megiken Aku." 


Pengadun TUHAN kerna Israel 


1 Begikenlah pengadun TUHAN kerna 

Israel. Tedisken, o TUHAN, turiken 
PengadunNdu: berelah deleng-deleng ras 
uruk-uruk ndengkehken kai si IkatakenNdu. 

20 deleng-deleng, o palas doni si paguh, 

begikenlah pengadun TUHAN! Lit pengadun 
TUHAN kerna BangsaNa. Atena erpekara ras 
Israel. 

3 Nina TUHAN, "O bangsangKu, kai kin si 


nggo Kubahan man bandu? Kuga maka Aku 
jadi babanndu si mberat? Jabaplah Aku. 

4 Kubaba kam ndarat i Mesir nari: Kupulahi 
kam i bas perbudaken nari: Kusuruh Musa, 
Harun, ras Miriam naruhken kam. 

?0 bangsangKu, ingetlah kai sura-sura 
Balak, raja Moap, man bandu, janah kuga 
Bilham anak Beor njabapsa. Ingetlah kai 
sijadi i bas perdalanenndu mulai i Sitim nari 
seh ku Gilgal. Adi iingetndu kerina si e, tentu 
langkandu maka kerina perbahanenKu eme 
lako engkelini kam." 


Peraten TUHAN nandangi BangsaNa 


6 Kai ndia kubaba man TUHAN, Dibata 
nu langit, adi reh aku nembah man 
BaNa? Kubaba ndia lembu si mejilena jadi 
persembahen tutungen. 

7 Meriah nge ndia ukur TUHAN adi 
kupersembahken man BaNa meribu-ribu 
biri-biri tah pe minak saitun si maler la 
erpeltep-peltep desken sepuluh ribu lau belin? 
Entahsa kupersembahken ndia anakku sintua 
dilaki jadi penebus dosa-dosangku? 

8 Lang! TUHAN nggo nuriken man banta kai 
si mehuli. Si ipindo Dibata i bas kita nari 
eme kap, ngelakoken kai si bujur, encidahken 
kekelengen si tetap, dingen nggeluh alu ukur 
meteruk rembak ras Dibatanta. 

9 Kalak pentar kap si mbiar man TUHAN. 


Erlebuh TUHAN man kota e, "Begiken, o kam 
si pulung i bas kota! 

10| bas rumah kalak jahat pulung erta-erta 
si idatca alu dalan si la bujur. Ipakena 
sibar-sibar palsu, barang si ciga ateKu. 

11 Kuga banci Kualemi kalak si make 
timbangen palsu ras anak timbangen si la 
payo? 

12 Kalak bayak nindas kalak musil, janah 
kerina kam perbual janah penipu. 

13 Dage nggo Kubenaken ngeradasken ras 
engkernepken kam erkite-kiteken dosandu. 

14 Aminna man pe kam lalap kam la besur: 
janah melihe denga nge kam. langkutndu 
barang- barangndu, tapi labo kam ngasup 
engkelinisa: kasa kai si nggo isimpanndu 
Kukernepken i bas perang. 

15Merdang kam, tapi Ia kam si peranisa. 
Iperehindu gia buah saitun muat minakna, 
tapi la ndigan pe terpakendu. Ibahanndu 
anggur, tapi la ndigan pe iinemndu. 

16 Sj enda jadi erkiteken iusihndu kejahaten 
si ilakoken Raja Omri ras anakna Raja Ahap. 
Perukurenna iteruskenndu, emaka Kubaba 
kam kempak kebenen, janah kerina kalak 
megombang man bandu. Kerina bangsa i japa 
pe mecekurak man bandu." 


Mikha 7.1i 7 14 


Lagu langkah si macik i Israel 


7 1 Cilaka kal tuhu! Aku desken sekalak si 
kelihen si la ndat buah pangan i bas kayu 
tah pe buah anggur i bas batangna. Kerina 
buah anggur ras buah ara si entebu nggo 
iperani. 

2 Lanai lit sekalak pe si bujur i bas negeri e, Ia 
lit si patuh man Dibata. Sekalak-sekalak nimai 
kesempaten lako munuh. Sekalak-sekalak 
ngelis-ngelis seninana si sada bangsa. 

3 Kerina ia cerdik ngelakoken kejahaten. 
Pegawai-pegawai ras hakim-hakim mindo 
sogok. Kalak si erkuasa nuriken sura-surana 
man bana, emaka ras-ras ia erbahan pertakin. 

4Subuk si mehulina ras si bujurna kal pe i 
bas ia bali la terpakena ras peren si erduri. 
Warina nggo reh Dibata ngukum bangsa e, 
sue ras si nggo PersingetiNa arah nabi-nabi. 
Genduari gulut akapna kerina. 

? Ula kam tek man temanndu sibalengen, 
ula kam ernalem man temanndu. Metenget 
kam kerna kai si ikatakenndu subuk man 
ndeharandu pe. 

6 Anak dilaki, motu akapna bapana, anak 
diberu isimbakna nandena, permain rubat ras 
bibina: musuhna eme si sada jabu ras ia. 

' Tapi adi aku kuperdiateken TUHAN: alu 
ukur tetap kutimai si ngkelini aku. Ibegiken 
Dibatangku nge aku. 

Ikelini TUHAN nge BangsaNa 


80 musuh-musuh kami, ula kam ermeriah 
ukur ngenehen nasip kami. Tuhu nggo 
jongkang kami, tapi keke ka nge kami mulihi. 
Genduari kami i bas gelap, tapi ibereken 
TUHAN ka nge pagi man kami terang. 

2Nggo kami erdosa man TUHAN, emaka 
genduari arus igengken kami pernembeh 
AteNa kentisik. Tapi kedungenna IbelaNa nge 
kami, dingen IberekenNa keadilen man kami. 
IbabaNa kami ku bas terang: iidah kami me 
kuga PengkelengiNa kami. 

10 Kenca bage iidah musuh-musuh kami 
me si e, emaka mela iakapna, musuh si 
ngatakenca mbarenda nina, "I ja kin TUHAN 
Dibatandu?" lidah kami me ia italuken, 
iperjaki desken kubang i bas dalan. 

110 kalak Jerusalem, reh me paksana 
majekken tembokndu mulihi. Tupung paksa e 
pagi daerahndu ipebelangi. 

12 Bangsandu mulih pagi ku kam ija nari pe: 
i Assur nari arah Timur, i Mesir nari i Selatan, 
i bas daerah-daerah Lau Eprat nari, i lepar 
lawit nari ras i deleng-deleng nari. 

13 Tapi doni jadi gurun pasir pagi erkite- 
kiteken kejahaten kalak si ringan ije. 


Lias ate TUHAN man Israel 


14 Permakanilah BangsaNdu, o TUHAN, 
bangsa si nggo IpilihNdu, si ringan serap- 

serap i bas kerangen, i tengah-tengah taneh 


si mehumur. Berelah ia nggagat i Basan ras i 
Gileat, bali ras si nai. 

15 Cidahkenlah tanda KuasaNdu man 
kami, o TUHAN, bagi si IbahanNdu tupung 
ItaruhkenNdu kami ndarat i Mesir nari. 

16 Bangsa-bangsa ngidahsa, janah mela 
iakapna, aminna pe ia megegeh. Itutupna 
babahna alu tanna, dingen pasek cupingna. 

17 Njoler ia i bas abu desken nipe, reh ia 
i bas benteng-bentengna nari alu nggirgir 
dingen mbiar. Alu gentar reh ia ndahi TUHAN 
Dibatanta. 

18 La lit dibata si deban bagi Kam, o TUHAN: 
laleminNdu dosa-dosa BangsaNdu si tading 
denga. La Kam nembeh rasa lalap, tapi 
meriah UkurNdu encidahken KekelengenNdu 
si tetap man kami. 

19 Mekuah ka AteNdu mulihi kempak 
kami. Dosa-dosa kami IperjakiNdu, jenari 
lambekkenNdu ku teruh lawit si mbages! 

20 | cidahkenNdu KekelengenNdu si tetap ras 
UkurNdu si la mobah-obah man BangsaNdu, 
kesusuren Abraham ras kesusuren Jakup, sue 
ras si nggo IjanjikenNdu alu sumpah i bas 
paksa si nai nari. 


Nahum 


l Enda me kata Dibata ras pengenehen 
Nahum kerna Niniwe. Nahum eme kalak 
Elkos. 


Pernembeh ate TUHAN kempak Niniwe 


2 TUHAN Dibata mecimberu, IukumNa kasa 
kalak si ngelawan la; alu rawana erbalas Ia. 
3TUHAN labo meter merawa, aminna pe Ia 
erkuasa. Kerina kalak si ersalah IukumNa. Ku 
ja TUHAN erdalan i je lit angin kalisungsung, 

embun bekas gebuk nahena erdalan! 
4IperentahkenNa lawit, minter kerah. Ia kap 
si erbahanca kerah lau mbelin. Si erbahanca 
kerah mbal-mbal Basan ras Deleng Karmel, si 
erbahanca melus bunga-bunga Libanon. 

3 Deleng-deleng nggirgir i adep-adepen 
TUHAN, uruk-uruk melengas i lebe-LebeNa. 
Doni mundu-undu tupung TUHAN encidahken 
BaNa pertibi ras isina nggirgir kerina. 

6 Tupung Ia nembeh, ise kin tetap 
banci enggeluh? Ise ngasup nahanken 
PernembehNa si mbelin? IkusekenNa rawana 
si gara: lingling batu getem jadi abu i 
adep-AdepenNa. 

"TUHAN mehuli kap, IkawaliNa BangsaNa 
i bas kiniseran, IpermakaniNa kalak si 
mulihken ndahi Ia. 


Nahum 1.81 15 2 
8 Desken banjir si mbelin iombakkenna kalak 


maka radas kal imbang-ImbangNa, kalak si 
ngelawan la igerana kempak kematen. 

3 Ngkai maka kam erpekat ngelawan TUHAN? 
IkernepkenNa me kam. La lit kalak ngasup 
dua kali ngimbangisa. 

10 Desken rambah duri si serbut dingen 
nggala si kerah iciluk me kam! 

110 Niniwe, i bas kam nari rehna kalak si 
jahatna kal sura-surana, si erpekat ngelawan 
TUHAN. 

12 Enda me si ikataken TUHAN kempak kalak 
Israel, "Aminna pe kalak Assur megegeh 
janah nterem, ikernepken dingen ilesapken 
kang ia. O bangsangKu, Kubahan mesera 
lakapndu, tapi lanai Kuulihi erbahan bage. 

13 Genduari Kupengadi me kuasa Assur 
kempak kam jenari Kupeltepken me rante si 
ngiket kam." 

14 Enda me si iperentahken TUHAN kerna 
Assur, "Lanai lit kesusurenna si nerusken 
gelarna. Kukernepken gana-gana si i bas 
rumah dibatana. Aku engkuruk kuburen kalak 
Assur. Lanai ia patut nggeluh." 

15Nehenlah! Ena reh persuruhen arah 
deleng-deleng nari, maba berita si mehuli! Ia 
reh meritaken berita kemenangen. O kalak 
Juda erpestalah! Jenari sehken padanndu man 
Dibata. Kalak jahat lanai ndigan pe nerang 
negerindu. Nggo keri kal ia ikernepken. 

Niniwe ndabuh 


2 l Niniwe, kam sangana iperang. Kuasa 

si engkernepken kam nggo reh. Pesikap 
bentengndu! Jagai pasar-pasarndu! Erbenting 
kibullah lako erperang! 

2 (lulihken TUHAN kap AteNa kemulian 
Israel, bali ras tupung imbang-imbangna 
langa ngerampasi ia.) 

3Tentera musuh maba ampang-ampang 
megara, ipakena seragam megara. Nggo 
sikap ia nerangsa! Gereta perangna erndilap 
bagi api! Kudana ernengkat-nengkat! 

4 Gereta perangna meter perdalanna i bas 
pasar-pasar, si ayak-ayaken i babo taneh 
lapang. Har-har bagi obor gara, si lebe-leben 
desken kilap sumagan. 

“Tentera si mbisa idilondu, tupung maju 
erdalan tertuktuk ia. Kalak si nerang kiam 
kempak tembok kota, nggo ipajekken i je 
perkakas ngeruntuhken tembok. 

6 Pintu gerbang deherken lau mbelin nggo 
talang, istana nggo guntar. 

7? Kemberahen nggo ibaba tertaban, tangis 
ngandung dayang-dayangna, bali ras 
ndarapati si ndengep, itemtemina tentenna, 
ceda kal atena. 

8 Bali ras lau sampuren mburtas, bage me 
perkiam kalak i Niniwe nari. "Ngadi! Ngadi!" 
nina kalak si erlebuh. Tapi la lit si nulihkenca. 

9 Rampokilah pirak! Rampasilah emas! Kota 


e dem alu erta-erta! 

10 Niniwe nggo kernep, jadi taneh melungen 
si terulang. Picet kal ukur, perban mbiar, 
tiwen nggirgir, gegeh bene, ayo jadi mbulan. 

11] ja genduari kota e? Si nai bali ras ingan 
singa, jadi ingan anak singa ibere nakan, 
ingan singa ras beruna erdalan-dalan, ingan 
anak singa nggeluh alu teneng. 

12 Singa njerngem si man panganna, 
jenari icaing-caingna man beruna ras 
anak-anakna, idemina liangna alu daging si 
nggo ijerngemna. 

13 "Aku kap imbangndu!" nina TUHAN si 
Mada Kuasa. "Kututung gereta perangndu. 
Tenterandu maten i bas perang jenari Kubuat 
kerina si ibuatndu i bas kalak si deban nari. 
Kuasandu i doni enda lanai terbegi." 

1 Cilakalah kota pemunuh si perbual e, 
dem alu erta rampasen ras rampoken! 

2 Begikenlah! cambuk si erdepar roda si 
erderak-derik, sora kuda ranjak-anjak sora 
gereta perang lompat-lompat. 

3 Kalak si erkuda reh nerang, pedang 
erbinar, lembing erndilap-ndilap. Bangke 
ergun-gun, kalak mate Ia terbeligai nterem 
kalak tertuktuk kuje tertuktuk kempak kalak 
mate, la ieteh beliganna! 

4Niniwe si perlua-lua e nggo iukum, Niniwe 
erbahan leket ukur, dem i bassa permanis si 

erbahanca keke kerincuhen, bangsa-bangsa 


ipukona jadi budakna. 

“Nina TUHAN si Erdolat, "O Niniwe, Ia 
banci lang Kuukum kam! Kubahan maka 
kam manjang-anjang, maka bangsa-bangsa 
ngidahsa kerina kemelanndu. 

6 Kubahan maka kam iisak-isakken kalak, 
Kutamburi kam alu si melket, ciga ate kalak 
ngenehen kam. 

7 Kerina kalak si ngidah kam megamang 
akapna. Nina, 'Nggo rontas Niniwe! Ise rate 
mekuah tare ia? Ise si ngapuli ia?'" 

80 Niniwe, ulin kin kam asangken Tebes ibu 
kota Mesir? la lit lau mbelin si ngkawali ia 
desken tembok. Lau Nil pertahanenna. 

9 Sudan ras Mesir iperentahna, gegehna Ia 
kap lit sibarna. Libia kap temanna. 

10Tapi kalak Tebes pe iangkut ku 
pembuangen. I bas tep-tep suki pasar anakna 
idampesken seh mate. Peminpin-peminpin 
jangkut tergari janah itikam-tandukken. 

Il Kam pe la banci lang mabuk dingen 
mbulen o Niniwe. Icubakenndu mulahi dirindu 
i bas imbang-imbangndu nari. 

12 Kerina benteng-bentengndu bali ras 
batang ara, sibuahna lampas tasak: iugur 
batangna, nartaren kerina buahna ndabuh ku 
bas babahndu. 

13Tenterandu bali ras diberu-diberu. 
Negerindu lanai terpertahanken i bas 

imbang-imbangndu nari. Api ncedaken 


eruk-eruk pintun gerbangndu. 

14 Ingan njaruki lau guna persikapen 
ikepung, janah peteguhilah benteng- 
bentengndu. Dedehi taneh dah guna erbahan 
batu bata, pesikap ginuhurndu pe. 

15 Aminna kai pe ibahanndu, la banci la kam 
iciluk gelah mate ntah ibunuh i bas perang. 
La banci la radas kam bali ras peranin si 
ipangani labang. Kam nterem desken labang! 

16 | pebuendu saudagarndu buen asangken 
bintang-bintang i langit! Tapi genduari nggo 
bene kerina desken labang kabang. 

17 Pegawaindu bali ras labang si ergun-gun i 
bas tembok tupung wari perudan. Tapi tupung 
pultak matawari kabang ia kerina janah ise 
pe la metehsa ku ja ia lawes! 

180 Raja Assur, kerina gubernurndu nggo 
mate. Kerina bangsandu nggo tunduh 
rasa lalap! Rayatndu nggo ikerapken ku 
deleng-deleng. Ise pe la lit maba ia mulihken. 

19 La lit tambar man lukandu, ugahndu lanai 
banci malem. Kerina kalak ertepuk megi 
berita maka kam nggo kernep. Lit kin kalak 
pulah i bas kekejamenndu si la peltep e? 


Habakuk 


1 l Enda me berita si ipetangkas TUHAN 
man Nabi Habakuk arah pengenehenen. 


Habakuk jungut-jungut 
ngidah kelabujuren 

2 Nggo ndekah aku erlebuh mindo penampat 
man BaNdu TUHAN, tapi uga maka lalap la 
IbegikenNdu? Nderkuh aku man BaNdu, tapi 
uga maka la IpulahiNdu kami i bas kejahaten 
kalak e nari? Asa kai kin dekahna aku arus 
erlebuh man BaNdu? 

3Ngkai maka IpediatNdu kuidah kejahaten? 
Uga maka ngasup Kam natap-natap 
kelepaken si bage kelekna? Encedai, sigegeh- 
gegeh kerina | sekelewetku: perubaten ras 
perjengilen i japa pe. 

“Undang-undang la ergegeh, la erguna, 
janah keadilen la pernah idalanken. 
Ketamburen kalak bujur ibahan kalak jahat, 
emaka keadilen nggo iputar-balikken. 


Jabap i bas TUHAN nari 
3 Kenca bage ikataken TUHAN man 
BangsaNa, "Pernehenlah bangsa-bangsa 
sekelewetndu, janah perdiatekenlah, tentu 
sengget kam pagi erkiteken kai si iidahndu. 

AteKu ngelakoken sada perbahanen si rejin 


seh maka Ia kam tek adi ibegindu e. 

6 Kupekeke me bangsa Babilon jadi si 
erkuasa, bangsa si merawa dingen la banci 
kem. Isiarna me ku belang-belang doni enda 
naluken negeri-negeri si deban. 

!Kuja pe ia lawes gentar janah mbiar kalak 
kerina. Alu meganjang ukur ia nentuken 
undang-undang bagi ate-atena. 

8 Kudana pedasen kiam asa arimo, rawan asa 
serigala. Si ngersaksa rehen i negeri-negeri 
si ndauh nari, ngerattuh i babo taneh. 
Pedas-pedas ia reh, desken rajawali nangkis 
panganna. 

9Tenterana reh engkuasai alu gegehna, 
janah kerina kalak mbiar tupung ideherina. 
Tabanen si ibuatna bali buena ras kersik. 

10 Raja-raja igombang-gombangina, dingen 
kalak si erpangkat meganjang iuru-uruna. 
La lit benteng si banci ngambatisa -- 
ipegun-gunna taneh jenari irebutna benteng 
e. 

ll Kenca bage mentas ia desken angin 
kaba-kaba jenari terus lawes. Bage me 
bangsa e, si erdibataken gegehna jine." 


Jungut-jungut ka Habakuk man TUHAN 


12 TUHAN, bena-benana nari pe Kam kap 
Dibata. Kam kap Dibatangku si Badia si 
tetap asa lalap. O TUHAN, Dibatangku ras 
si kawalku, nggo IpilihNdu bangsa Babilon 

janah IbahanNdu ia jadi megegeh gelah banci 


iukumna kami. 

13 Tapi uga maka tahan Kam ngidah kalak 
penipu dingen jahat enda? Si tuhuna MataNdu 
si badia labo ngasup ngidah kejahaten, 
janah labo TernehenNdu kalak si ngelakoken 
kesalahen. Dage ngkai maka Kam sinik saja 
tupung ikernepkenna bangsa si bujuren 
asangken ia? 

14 Kuga maka bagi nurung tempa PerbanNdu 
manusia e tah pe bagi perkis si la erpengulu? 

15 Kalak Babilon e nangkap jelma alu 
kawil, tempa-tempa nurung manusia e. 
Isaren-sarenna kalak tare jalana, janah 
ersurak kal ia alu meriah ngidah kalak si kena 
jalana. 

16 Terlebih-lebih ka pe isembahna kap jalana 
e janah ipersembahkenna persembahen 
man bana, erkite-kiteken jalana e mereken 
kebayaken ras rejeki ertambah-tambah man 
bana. 

17 Rasa lalap kin ia make pedangna e dingen 
la erngadi-ngadi ngkernepken bangsa-bangsa 
alu la meteh mekuah? 


Jabap TUHAN man Habakuk 


2 1 Kunangkihi menara penjaganku 
jenari kutimai kai isuruh TUHAN si 
man katankenku ras JabapNa kerna 
jungut-jungutku e. 

2 Bagenda me jabap TUHAN man bangku, 


"Suratkenlah alu terang i bas papan batu kai 
si Kupetangkas man bandu, gelah iher kiam 
pe murah ngogesa. 

3Suratken e, sabap langa seh paksana si e 
jadi. Tapi pedas me seh paksana, janah kai si 
Kucidahken man bandu ela banci lang jadi. 
Tempa-tempa melawen ia reh, tapi timailah: 
labo banci la jadi, janah labo ipedekah-dekah. 

4Janah enda me berita e: Kalak jahat labo 
pulah, tapi kalak bujur la banci lang nggeluh 
erkiteken tetap ia ernalem man Dibata." 


Cilaka man kalak jahat 


> Kebayaken penipu kap. Kalak rangap 
meganjang ukurna dingen la pernah teneng: 
bali ras doni kematen, la pernah puas akapna: 
em sabapna maka italukenna bangsa-bangsa 
alu la ermedu-medu guna dirina jine. 

6 Bangsa si italuken e la banci lang 
naling-naling bangsa si ngayak ia, janah 
alu ngisak-ngisak nina, "Ibuatndu si la 
sikerajangenndu, emaka bene me kam! Asa 
kai nari dekahna kam pebayak bandu alu 
maksa kalak si rutang nggalar utangna alu 
barang jaminen si nggo ipepulungndu?" 

7 Ope denga ietehndu, kam jine si nggo 
naluken kalak si la banci lang rutang, janah 
ipaksa nggalar bungana. Nandangi reh 
me musuh-musuhndu, janah nggirgir kam 
ibahanna. Irampasina me kam! 

8Nggo melala negeri si irampasindu 


pendudukna, tapi kalak si tading denga 

la banci lang ngerampasi kam, erkite- 
kiteken kam nggo munuhi janah mesangat 
pencedakenndu bangsa-bangsa ras kota-kota 
i doni enda. 

9 Cilaka me kam! Nggo ipebayakndu 
keluargandu alu erta si irampasndu alu 
gegeh, janah nggo icubakenndu mahan 
rumahndu aman dingen la kena bahaya. 

10 Tapi rencananndu e mahanca keluargandu 
mela: alu engkernepken melala bangsa, 
ibabandu kap kecedan man dirindu jine. 

Il Sabap batu i bas tembok nderkuh me 
janah rusuk-rusuk i bas tarum erlolingen 
ngaloisa. 

12 Cilaka me kam! Ipajekkenndu kota i babo 
kejahaten, ras dareh. 

13 Bangsa-bangsa si italukenndu ngelatih 
bana alu pendahin si sia-sia, janah kerina si 
nggo ipajekkenna masap ipan api. TUHAN si 
Mada Kuasa kap si mahan si enda. 

14 Tapi doni enda dem me alu penandai kerna 
kemulian TUHAN bali ras lawit dem alu lau. 

15 Cilaka me kam! I bas RawaNdu si 
mesangat ibahanndu mela akap kalak si 
sibalengen ras kam. Kote ia ibahanndu, 
tempa-tempa mabuk iban anggur. 

16 Tapi kam jine pe nandangi mela me 
akapndu, labo kemulian idatndu. Kam pe 
nandangi minem me, jenari mbewat-mbewat. 

TUHAN kap si mahanca kam minem tare 


calung ukumenndu, janah kehaganndu salih 
jadi kemelan. 

17 Nggo irabindu kerangen Libanon: genduari 
kam me irabi. Ibunuhindu rubia-rubiana, 
genduari gentar me kam ibahan rubia-rubia. 
Si enda jadi erkiteken kam nggo munuhi janah 
nggo mesangat pencedaindu bangsa-bangsa 
ras kota-kota i doni enda. 

18 Kai kin gunana gana-gana? Gana-gana Ia 
lebih asangken bahan-bahanen tan manusia, 
janah la lit kai pe si iajarkenna seakatan 
bual. Kai kin untungna man kalak si mahan 
gana-gana e adi ernalem gia ia man bana? 
Ngerana pe ia labo banci. 

19 Cilaka me kam! Ikatakenndu man 
sempenggel kayu, "Medakken!" Man 
sengkibul batu si pekak ikatakenna, 
"Kekeken!" Ngasup kin gana-gana mereken 
ketangkasen man bandu? Aminna ilapisi gia 
gana-gana e alu pirak tah emas, labo lit 
kegeluhen ije. 

20 TUHAN lit i bas RumahNa si Badia; kerina 
doni siniklah i adep-AdepenNa. 


Pertoton Habakuk 


l Enda me pertoton Nabi Habakuk: 
3 2O TUHAN, nggo kubegi kai si nggo 
IbahanNdu, emaka mbiar kal aku. Genduari 
lakoken dingen cidahken lah i bas tahun- 
tahun kegeluhen kami, perbahanen si mbelin 

bagi si nggo IlakokenNdu mbarenda. Aminna 


nembeh pe AteNdu, mekuahlah min AteNdu 
kempak kami. 

3 Dibata reh mulihi i Edom nari, Dibata 
si Badia reh i bas uruk-uruk i Paran nari. 
KiniulinNa nutupi langit kerina, doni dem alu 
pujin man BaNa. 

“TerangNa bali ras kilap mesilo terang 
erkinar-kinar i bas TanNa nari, i bas terang 
KuasaNa terbuni. 

“P Arah LebeNa erdalan penakit laya-laya, 
arah PudiNa ngarak-ngarak kematen. 

6 Adi ngadi Ia erdalan, doni mugur-ugur, 
ItulihkenNa saja, bangsa-bangsa nggirgir. 
Deleng-deleng si nggo lit nai-nai nari pecah, 
Uuruk-uruk si paguh gedap ku teruh; InganNa 
erdalan nuria nari. 

7 Kuidah bangsa Kusan mbiar, bangsa Midian 
nggirgir 

8 Lau belin kin si mahanca AteNdu nembeh 
TUHAN? Lawit kin si mahanca gara AteNdu, 
seh maka iersakndu KudaNdu, ras gereta 
perang KemenangenNdu? 

9 Kam nggo sikap make PanahNdu sikap 
manahken anak PanahNdu. PerkasNdu 
mahanca doni beka. 

10 Tupung deleng-deleng ngidah Kam, 
nggirgir ia: lau mambur i langit nari. Lau si 
i teruh doni ergeruhguh, galumbang mbelin 
ergalun-galun. 

11 Matawari ras bulan Ia miser ibahan anak 


panahndu si kabang erbinar ibahan sinalsal 
LembingNdu si erndilap. 

12 Alu pusuh gara IsiarNdu doni enda: 
alu pernembeh AteNdu IperjakiNdu 
bangsa-bangsa. 

13 Berkat Kam engkelini BangsaNdu 
engkelini raja PilihenNdu. IdumpangNdu 
peminpin kalak jahat pengikut-pengikutna 
IkernepkenNdu seh keri. 

14 Anak PanahNdu nelpusken takal 
puanglima tupung ia reh desken banjir lako 
engkernepken kami, si ermeriah ukur desken 
kalak si nggo nelen kalak musil erbuni- buni. 

15 Lawit IperjakiNdu alu KudaNdu, emaka lau 
si mbelang rugup-ugup. 

16 Nggo kubegi si e kerina, emaka nggirgir 
aku: biberku pe nggirgir ban biarku. Tulan- 
tulanku tempa-tempa medate, nahengku 
siantuken i teruh. Alu teneng kutimai paksa si 
reh i ja iukum Dibata kalak si reh nerang kita. 

17 Aminna pe batang ara la erbunga batang 
anggur la lit buahna, aminna pe batang saitun 
la lit asilna, perjuma la rulih gia, aminna pe 
biri-biri mate kerina, dingen nggo keri lembu 
i bas karangna, 

18 tetap nge aku ermeriah ukur i bas TUHAN 
erkiteken Dibata kap si ngkelini aku. 

19TUHAN kap si mereken gegeh man 
bangku desken nahe belkih, paguh IbahanNa 

perdalanku; emaka la celus nahengku aminna 


erdalan pe aku i deleng-deleng si meganjang. 


Zefanya 


1 l Enda me berita i bas TUHAN nari si seh 
man Sepanya tupung Josia anak Amon 
jadi raja i Juda. (Sepanya eme kesusuren 
Raja Hiskia arah Amaria, Gedalya, ras Kusi.) 


Wari ukumen i bas TUHAN nari 


2 Nina TUHAN, "Kukernepken ateKu kerina si 
lit i doni, 

3 manusia, bage pe nurung, perik-perik 

ras rubia-rubia si debanna. Kalak jahat 
Kudabuhken. Kerina manusia Kukernepken, 
janah Ia lit sada pe itadingken. Aku TUHAN, 
nggo melasken katangKu. 

4Kuukum kerina kalak si ringan i Jerusalem 
ras kerina kalak Juda. Kumasapken kerina 

si lit denga tading kerna sembah-sembahen 
Baal, seh maka lanai lit ise pe ngingetsa 
imam-imam perbegu si erdahin guna Baal e. 

> Kukernepken kerina kalak si lawes ku 
tarum rumah lako nembah matawari, bulan 
ras bintang-bintang. Jenari Kukernepken pe 
kalak si nembah dingen ersumpah patuh man 
bangKu, tapi kenca bage ersumpah ka ia i bas 
gelar Dewa Milkom. 

6 Kukernepken kerina kalak si nggo surut 
dingen lanai ngikutken Aku, kerina kalak si Ia 

reh man bangKu tah pe mindo penegu-negu i 


bas Aku nari." 

7! Wari TUHAN nggo ndeher: Ia nggo 
sikap nehken ukumen; dage siniklah i 
adep-AdepenNa. TUHAN nggo sikap nggeleh 
BangsaNa desken asuh-asuhen persembahen. 

8 Nina TUHAN, "I bas wari penggelehen e, 
Kuukum kerina pegawai, anak-anak raja, 
ras kerina kalak si ndalanken adat bangsa si 
deban. 

9 Kuukum kerina kalak si nembah bagi 
perbegu bage pe kerina kalak si nangko 
ras munuh ndemi rumah tuanna alu 
barang-barang rampasen." 

10"j bas wari e," nina TUHAN, "ibegindu 
me sora nderkuh i Pintu Gerbang Nurung 
i Jerusalem. Ibegindu me sora ngandung i 
bas bagin si mbaru i bas kota e dingen sora 
erderak-derak si megang i das uruk-uruk. 

l1 Ngandung dingen nderkuhlah kam 
adi ibegindu si enda, kam si ringan arah 
berneh kota, erkite-kiteken mate me kerina 
perbinaga. 

12| bas paksa e Kugargari kota Jerusalem 
alu maba lampu. Kuukum kerina kalak si la 
akapna lit man kebiarenna, si ngerana i bas 
ukurna nina, 'Kai pe labo ibahan TUHAN, 
subuk si mehuli tah si jahat." 

13 Kalak si bage, irampasi kebayakenna, 
rumahna iradasken. Lanai ndigan pe ia ringan 
i bas rumah si ipajekkenna, lanai ndigan pe 

inemna lau anggur i bas kebun anggur si 


isuanna." 

14 Wari TUHAN si mbelin nggo ndeher -- 
nggo seh kal deherna janah pedas me ia 
reh! Wari e wari si pagit kap, ija serdadu si 
merawana pe nderkuh perban biarna! 

15 Wari e wari pernembeh ate si gara, wari 
kiniseran ras aru ate, wari kerontasen ras 
kemasapen, wari si geltem dingen gelap, 
mbiring dingen meremang, 

16 wari si gejek erkiteken sora terompet- 
perang ras surak-surak perang tentera 
si nerang kota-kota si erbenteng dingen 
ermenara meganjang. 

17 Nina TUHAN, "Kubahan kecedan si bage 
nandangi manusia, seh maka kerina kalak 
terdadap-dadap bagi kalak pentang. Sabap 
nggo erdosa ia man bangKu, emaka genduari 
iamburken me darehna bagi lau, janah maitna 
ampar-ampar seh macik | babo taneh." 

18| bas warina TUHAN encidahken 
pernembeh AteNa si gara, kerina pirak ras 
emasna pe labo ngasup engkelinisa. Kerina 
doni keri ikernepken api pernembeh ate 
TUHAN. IkerikenNa rempet tep-tep kalak si 
ringan i doni. 


Pemindon gelah robah 


2 10 bangsa si la meteh mela, rukurlah kam 
2 ope denga kam ikabangken bagi 
segal, ope denga pernembeh ate TUHAN si 

gara reh ku kam, ope denga seh warina la 


ncidahkenna RawaNa. 

3Mulihlah kempak TUHAN o kam kerina si 
meteruk rukur i bas negeri enda, si ngikutken 
PerentahNa. Lakokenlah kai si benar, janah 
peteruk bandu i adep-adepen TUHAN. 
Mbera-mbera pulah kam i bas ukumen nari 
tupung warina TUHAN ncidahken pernembeh 
AteNa. 


Cilaka si reh man 
bangsa-bangsa sekelewet Israel 


“La lit sekalak pe pagi tading i Gasa. 
Askelon jadi melungen. Kalak si ringan i Asdot 
ipelawes ope ciger wari, janah kalak Ekron 
ipelawes i kotana nari. 

> Cilaka me kam, o kalak Pilisti, o kam 
kalak si ringan segedang-gedang tepi lawit. 
TUHAN nggo ndabuhken ukumen man bandu. 
IkernepkenNa me kam, janah la lit sekalak pe 
kam si tading. 

6Tanehndu si i tepi lawit salih pagi jadi 
mbalmbal man ingan sapo-sapo permakan 
ras karang biri-biri. 

7 Kalak Juda si tading engkuasai tanehndu. 
Ipermakanina pagi rarasenna i je janah 
medem i bas rumah Askelon. Sabap TUHAN 
Dibatana kap ras ia dingen IbahanNa maka 
senang ka akapna mulihi. 

8 Nina TUHAN si Mada Kuasa, "Nggo 
Kubegi kalak Moap ras Amon megombang 

ras naling-naling bangsangKu. Alu cakap 


meganjang ikatakenna maka irampasna me 
tanehna. 

9 Asa tuhu Aku Dibata si nggeluh nu Israel, 
ersumpah Aku maka Moap ras Amon nandangi 
ikernepken bali ras Sodom ras Gomora. 
Nandangi salih me ingan si dua e jadi embang 
sira ras kerontasen dingen rambahen ibahan 
dukut. BangsangKu si tading ngerampasi 
dingen muat tanehna." 

10 Bage me bangsa Moap ras Amon iukum, 
erkite-kiteken kiniganjangen ukurna dingen 
megombang ia man bangsa TUHAN si Mada 
Kuasa, 

11 Gentar me ia ibahan TUHAN. IkerikenNa 
me kerina dibata-dibata si i doni enda, janah 
kenca bage tep-tep bangsa nembah me man 
BaNa, sada-sadai i bas negerina jine. 

12 Bangsa Sudan pe ibunuh TUHAN. 

13 kernepken TUHAN me Ashur alu 
KuasaNa. Kota Niniwe IbahanNa jadi 
runtuhen si terulang, gurun si la erlau. 

14| je pagi gempang rarasen asuh-asuhen 
ras kerina erbage rubia-rubia si deban. 
Kalingkupa ringan i bas runtuhenna dingen 
ersora-sora i bas jendelana nari, bage pe kak 
erkak-koang i bas tanggana. Kayu ingul si 
Ipake jadi perkayun rumahna kerina ibongkar. 

15 Eme si nandangi jadi man kota si megah 
kal akapna kerna gegehna dingen Ia lit kai pe 
lakapna si man kebiarenna. Kalak si ringan i 

je erpengakap maka kotana kota si megahna 


i belang-belang doni enda. Andiko, uga 
lungenna pagi ingan e jadina, ija rubia-rubia 
si meliar ringan. Kasa kalak si mentas arah e 
ndegeri mbuluna jenari itadingkenna perban 
biarna. 


Dosa Jerusalem ras kepulahenna 


3 1 Cilaka me Jerusalem, kota si macik 
dingen pemberontak e, kota si nindas 
pendudukna jine. 

2 La ibegikenna TUHAN, la iikutkenna 
PengajarenNa. La ia ernalem man TUHAN, la 
ia mindo penampat man BaNa. 

3 Peminpin-peminpin kota e desken singa si 
erdengum, hakim-hakimna desken serigala si 
kelihen, si la nggit nadingken sempenggel pe 
tulan-tulan seh erpagi-pagi perban rangapna. 

4 Nabi-nabina la ertanggung jabab, la 
terteki: imam-imamna ngeliami kai si badia, 
dingen ipegedukna Undang-undang Dibata 
guna keuntungenna jine. 

> Tapi TUHAN i bas kota e denga kap. 
IlakokenNa kai si benar dingen la pernah 
IdalankenNa si salah. Tep-tep erpagi-pagi la 
la lupa mereken keadilen man BangsaNa. 
Amin bage pe kalak jahat si lit i bas kota e la 
erngadi-ngadi ngelakoken si salah janah Ia 
meteh mela. 

6 Nina TUHAN, "Nggo Kusasapken kerina 
bangsa-bangsa: nggo Kukernepken 

kota-kotana dingen tembok-tembok ras 


menara-menarana Kuradasken. Kota e nggo 
melungen: pasar-pasar nggo lume lanai lit si 
tading ije. 

! Kuakap kin maka kenca bage mbiar 
bangsangKu man bangKu dingen ialokenna 
pengajarenKu, janah dingen pe lanai ia lupa 
pengajaren si Kuajarken man bana. Tapi 
kepeken minter ia lupa, janah lagu langkahna 
seh macikna bagi si nggo-nggona." 

8 “Timailah," nina TUHAN. "Timailah seh 
warina Aku keke jadi saksi ngaduken 
bangsa-bangsa. Nggo Kutetapken mpepulung 
bangsa-bangsa ras kerajan-kerajan, gelah 
iInanamina uga sangatna rawangKu. Kerina 
doni kernep erkiteken api pernembeh ateKu. 

9 Kenca bage Kusambari me cakap bangsa- 
bangsa jadi cakap si badia, janah man bangKu 
saja ngenca ia ertoto, lanai man dibata-dibata 
si deban. Kerina ia ngikutken Aku. 

10] bas negeri Sudan si ndauh e nari pe 
bangsangKu si merap maba persembahen 
man bangKu. 

11] bas paksa si e pagi, kam o bangsangku, 
lanai perlu mela kerna kam nai mberontak 
man bangKu. Kupelawes kerina kalak 
megombang dingen meganjang rukur, janah 
ndigan pe lanai kam mberontak man bangKu 
i das delengKu si badia e. 

12 Kutadingken i je ringan kalak musil dingen 


meteruk rukur, si nggit reh man bangKu 
mindo penampat. 

13 Kalak Israel si tading denga Ia nggit 
erbahan salah man ise pe, la ia ernubuat man 
ise pe, dingen Ia icubakenna nipu. Teneng 
dingen senang iakapna, janah la ise pe ia 
mbiar." 


Ende-enden keriahen 


14 Rende dingen ersurak meriahlah, o 
kalak Israel! Meriahlah alu bulat ukurndu, o 
Jerusalem! 

15TUHAN nggo ndungi ukumenndu: nggo 
IpelawesNa kerina musuh-musuhndu. 
TUHAN, raja Israel, ras kam kap; genduari 
lanai perlu kam mbiar. 

16 Paksana reh me i ja ikataken kalak man 
Jerusalem, "Ula mbiar o Kota Sion! Ula bere 
tanndu kote. 

17 TUHAN Dibatandu ras kam kap; KuasaNa 
mereken kemenangen bandu. Ngena AteNa 
kam dingen i bas keleng AteNa IberekenNa 
bandu geluh si mbaru. Rende dingen ermeriah 
ukur la erdandanken kam, 

18 bali riahna ras kalak si i bas pesta." Nina 
TUHAN, "Kerina si suin nggo Kupepulung, 
nggo Kuambekken si erbahanca akapndu 
mela. 

19 Paksana nggo seh! Kuukum me si nindas 
kam; Kupulahi kalak si cempang-cempang, 

kalak si terbuang Kutaruhken mulih. Si 


mahanca akapna mela Kusalihken jadi 
kehamatenna, dingen kerina doni mujiken ia. 
20 Paksana nggo reh! Bangsandu si merap 
Kutaruhken mulih; Kubahan kam terberita i 
belang-belang doni, janah senang ka akapndu 
mulihi." Bage nina TUHAN. 


Hagai 


Perentah TUHAN gelah Rumah 
Pertoton ipajekken mulihi 


1 l| bas tahun peduaken kenca Darius 
jadi raja Persia, i bas wari pemena bulan 
peempatken, ngerana TUHAN arah Nabi Hagai 
man gubernur Juda Serubabel anak Seattiel, 
ras man Imam si Mbelin, Josua anak Josadak. 

2 Nina TUHAN si Mada Kuasa kempak Hagai, 
"Bangsa enda ngatakenca maka genduari 
langa reh paksana majekken Rumah Pertoton 
e mulihi." 

3 Kenca bage ibereken TUHAN berita enda 
man bangsa Israel arah Nabi Hagai nina, 

4"0 bangsangKu, uga dage maka genduari 
nggo seh paksana kam ringan i bas rumah si 
mejile, sedangken RumahKu e ipelepasndu 
runtuh denga? 

> Ma iukurindu kai-kai si jadi man bandu? 

6 Mbue kam ngamburken benih, tapi sitik 
ngenca iperanindu. Tuhu man nge kam, tapi 
la besur. Lit anggur man inemenndu, tapi 
la bias seh puas. Tuhu ruis nge kam, tapi 
bergehen denga. Kalak upahen ibunikenna 
upahna i bas perbeliten pultak-pultak. 

! Ma nggo iangkandu ngkai maka jadi si 
enda man bandu? 

8 Dage genduari to nangkih ku deleng- 
deleng, legilah kayu, jenari pajekken mulihi 
Rumah Pertoton e: kenca bage maka meriah 
Kuakap janah Aku isembah bagi arusna. 

9 larapkenndu mbuah pagendu, tapi sitik 
ngenca ulihna. Janah kenca ibabandu 
peranindu e ku rumah, Kusempulken pe. 
Ngkai maka Kulakoken si e? Erkite-kiteken 
RumahKu e ipediatndu i je runtuh, sedangken 
sekalak-sekalak kam sibuk pekena-kena 
rumahna jine. 

10 Em sabapna maka wari la udan, janah Ia 
lit kai pe si banci turah. 

11 Kelegon Kubahan negeri enda, deleng- 
deleng, juma-juma, kebun anggur, kebun 
saitun, bage pe kerina si turah i taneh, 
manusia, rubia-rubia ras ulih kelatihenndu." 


Perentah TUHAN ipatuhi bangsa e 


12 Kenca bage, Serubabel ras Josua Imam 
si Mbelin, ras kerina kalak si nggo mulih i 
pembuangen nari, ngelakoken kai si isuruh 
TUHAN Dibatana man bana. Mbiar ia man 
TUHAN dingen iikutkenna kata Nabi Hagai, 
suruh-suruhen TUHAN e. 

13 Kenca bage ipeseh Hagai berita i bas 
TUHAN nari man bangsa e bagenda, "Aku 
erpadan tetap nemani kam." 

14 | pekeke TUHAN ukur kalak ndai kerina 
lako erdahin mahan Rumah Pertoton e subuk 
Serubabel gubernur Juda, bage pe Josua, 

Imam si Mbelin, ras kerina bangsa e si 


nggo mulih i pembuangen nari. Ibenakenna 
erdahin mahan Rumah Pertoton TUHAN si 
Mada Kuasa, Dibatana, 

15j bas wari dua pulu empat, bulan si 
peenemken, i bas tahun si peduaken kenca 
Darius nggo jadi raja. 


Kiniulin Rumah Pertoton si mbaru e 


2 1| bas wari dua pulu sada, bulan 
pepituken, i bas tahun e, reh kata TUHAN 
arah Nabi Hagai. 

2 IsuruhNa Hagai ngataken man Serubabel 
gubernur Juda, Imam si Mbelin, bage pe man 
bangsa e bagenda, 

3"Lit kam si ngingetsa uga jilena nai Rumah 
Pertoton e? Uga iidahndu genduari? Ma lanai 
tempa kai-kai pe si genduari e? 

4Tapi ula sada pe tumpat ukurndu. 
Teruskenlah ndahiken dahin e, sabap Aku kap 
ras kam. 

> Tupung kam ndarat i Mesir nari, erpadan 
Aku maka Aku tetap ras kam. Genduari pe 
Aku tetap nge ras kam, emaka ula kam mbiar. 

6 Lanai ndekahsa Kuugur me langit ras doni, 
lawit ras daraten. 

7 Kuugur kerina bangsa-bangsa, erta-ertana 
ibaba ku jenda, maka Rumah Pertoton e dem 
alu kemulian. 

8 Kerina emas ras pirak i doni enda Aku 
empuna. 

9 Rumah Pertoton si mbaru e, jilen pagi asa 
Si nai, janah ije Kubereken kesenangen ras 
dame man bangsangKu." Bagenda me nina 
TUHAN si Mada Kuasa. 


Nabi Hagai nungkun imam-imam 


101 bas wari dua pulu empat, bulan 
pesiwahken tahun peduaken kenca Darius 
jadi raja, reh kata TUHAN arah Nabi Hagai. 

ll Nina, "Sungkun imam-imam uga 
peraturenna enda: 

12 Adi lit sekalak jelma maba tare jubahna 
sengkeret daging si badia, eme daging si nggo 
ipersembahken, jenari ipelepasna jubahna e 
engkenai roti, pangan si nggo tasak, anggur, 
minak saitun, tah pe erbage-bage pangan 
si debanna, nggo nge jadi badia ibahanna 
pangan ndai pe?" Erjabap imam-imam nina, 
"Lang." 

13 Kenca bage nungkun ka Hagai nina, "Adi 
lit sekalak jelma keliamen erkite-kiteken 
terjemaksa mait, kenca bage terdegessa ka 
pangan si apai gia, keliamen nge ibahanna 
pangan ndai pe?" Ngaloi imam-imam e nina, 
"Keliamen." 

14 Kenca bage nina Hagai, "Bage ka me kerna 
bangsa enda pe ras kerina bekas pendahinna: 
emaka kasa kai si ipersembahkenna i bas 
batar-batar e barang si keliamen nge." 

Pasu-pasu si ipadanken TUHAN 


15 Nina TUHAN, "Ma ipergermetkenndu 
nge kai si jadi man bandu? Ope denga 
ibenakenndu ngumban Rumah Pertoton e, 

16 adi lawes kam ku pinugun gandum, ngarap 
kam ndatken dua puluh ayan, tapi kepeken 
sepuluh ayan ngenca idatndu. Atendu njaruk 
lima puluh tumba anggur i bas tong nari, tapi 
dua puluh tumba ngenca idatndu. 

17 Kusuruh angin si melas bage pe udan 
baho, encedaken kerina sinuan-sinuanndu, 
tapi bage pe la ka bo kam jera-jera. 

18 Sendah eme wari dua pulu empat, bulan 
pesiwahken, ija palas Rumah Pertoton enggo 
dung. Perdiatekenlah kai si nandangi jadi i 
jenda nari ku wari-wari si rehna. 

19 Aminna lanai pe lit tading buah gandum 
janah batang anggur, batang ara, dingen 
galiman langa erbuah, tapi i jenda nari terus 
ku paksa-paksa si reh Kupasu-pasu me kam." 


Padan TUHAN man Serubabel 


20| bas wari e, eme wari dua pulu empat 
bulan e, reh ka kata TUHAN pedua kaliken 
arah Hagai, 

21 si man sehenken man Serubabel, gubernur 
Juda Nina "Nandangi Kuugur me langit ras 
doni, 

22 janah Kuruntuhken kerajan-kerajan ras 
kuasana. Kubenterken gereta perang ras 

kusirna; kuda e mate kerina bage pe si 


ngersaksa sibunuh-bunuhen sapih-sapih ia. 
23| bas wari e, o suruh-suruhenKu 
Serubabel, Kuangkat me kam jadi si erkuasa 
i bas gelarKu. Kam kap kalak si nggo Kupilih." 
Bagenda me nina TUHAN si Mada Kuasa. 


Zakaria 


TUHAN ndilo BangsaNa gelah mulih ku la 


1 1| bas bulan pewaluhken, tahun peduaken 
kenca Darius jadi raja Persia, reh kata 
TUHAN man Nabi Sakaria anak Berekia, 
kempu Iddo. 

2 TUHAN si Mada Kuasa nuruh Sakaria 
ngatakenca man bangsa e nina, "Aku, 
TUHAN, nembeh kal ateKu kempak 
nini-ninindu, 

3tapi genduari Kukataken man bandu: 
Mulihlah ku Aku, maka Aku mulih ku Kam. 

4Ula kam bagi nini-ninindu nai. | bas paksa 
si nai-nai nabi-nabi nehken katangKu man 
bana, gelah itadingkenna kejahaten ras 
dosa-dosana. Tapi la ia nggit megiken ras 
matuhi Aku. 

> Nini-ninindu ras nabi-nabi e lanai nggeluh 
genduari. 

6 Arah nabi-nabi suruh-suruhenKu Kubereken 
man nini-ninindu perentah ras kata pertenget, 
tapi la diatena. Erdandanken si e dat kiniseran 
ia. Kenca bage jera ia janah iakuina maka 
Aku, TUHAN si Mada Kuasa nggo ngukum 
ia sue ras perbahanenna, bagi si nggo 
Kutetapken i bas ukurKu." 

Pengenehenen nabi kerna piga-piga kuda 


"| bas tahun peduaken kenca Darius jadi 
raja, i bas wari dua pulu empat, bulan si 
pesepulusadaken (eme bulan Sebat), reh kata 
TUHAN man bangku arah pengenehenen. 

8 Kuidah malekat TUHAN ngersak kuda si 
megara. Ngadi ia i teruh batang kayu i bas 
sada baluren, janah arah pudina lit piga-piga 
kuda si deban, rupana megara, mekambing, 
ras mbulan. 

9 Kusungkun malekat e, ningku, "Kai ertina si 
e, Tuan?" Erjabap ia nina, "Banci kucidahken 
man bandu kai ertina. 

10 TUHAN nuruh kuda e kerina niar-niar doni 
enda." 

ll Kenca bage iturikenna man malekat e 
nina, "Nggo isiar kami doni enda, janah idah 
kami kerina doni enda teneng dingen dame." 

12 Kenca bage nina malekat ndai, "O TUHAN 
si Mada Kuasa, nggo nembeh AteNdu man 
Jerusalem ras kota-kota Juda pitu puluh 
tahun dekahna. Kasa kai nari dekahna maka 
IcidahkenNdu perkuah AteNdu man bana?" 

13 j'aloi TUHAN malekat ndai alu kata-kata 
pengapul si melias, 

14jenari isuruh malekat e aku ermomo kerna 
kai si ikataken TUHAN si Mada Kuasa e; 
nina TUHAN, "Mbelin kal kekelengenKu man 
Jerusalem, dingen katangKu si badia e tetap 
lit i bas ukurKu. 

15 Tapi nandangi bangsa-bangsa si nggeluh 
ersenang-senang nembeh ateKu, sabap 
tupung Kuamper rawangKu man bangsangku, 
reh ka ia ngurupi nambahi kiniseran 
bangsangKu e. 

16 Dage genduari nggo mulih Aku ku 
Jerusalem encidahken perkuah ateKu man 
kota e. Rumahku ipajekken pagi mulihi, 
dingen kota e ipanteki ka." 

17 Isuruh malekat ndai ka pe aku ngatakenca 
bagenda, "Ikataken TUHAN si Mada Kuasa 
maka kerina kota-kota e senang ka pagi 
akapna mulihi, janah IsampatiNa pagi sekali 
nari Jerusalem dingen IkatakenNa maka kota 
eme kota si kelengna kal atena." 


Pengenehenen kerna tanduk 


18] bas pengenehenen si deban kuidah 
empat tanduk. 

19 Kusungkuni malekat si pernah ngerana ras 
aku e ningku, "Kai ertina tanduk e?" Ngaloi ia 
nina, "Tanduk e nggambarken bangsa-bangsa 
doni si nggo engkerapken kalak Juda, Israel, 
ras Jerusalem." 

20 Kenca bage icidahken TUHAN man bangku 
empat kalak pande besi. 

21Nungkun aku, "Kai ate kalak enda maka 
la reh?" Ngaloi TUHAN nina, "Kalak enda 
reh lako pebiar-biar ras ngeruntuhken 
bangsa-bangsa si ngeradasken negeri Juda 
dingen engkerapken pendudukna." 

Pengenehenen kerna tinali sibar-sibar 


2 l| bas pengenehenen si deban kuidah 
sekalak dilaki njemak tinali sibar-sibar. 

2 "Ku ja kam e?" ningku man bana. "Ku 
Jerusalem, lako nibarisa, ntah kasa kai 
belangna ras gedangna," nina ngaloi. 

3 Kenca bage kuidah reh malekat si pernah 
ngerana ras aku e, jenari reh ka malekat si 
deban njumpaisa. 

4Nina malekat si pemena ndai man si 
sada nari, "To kiamken, janah kataken man 
anak perana si njemak tinali sibar-sibar ah 
maka nandangi nterem kal denggo jelma ras 
asuh-asuhen i Jerusalem seh maka lanai siat 
adi ibahan tembokna. 

P TUHAN nggo erpadan maka Ia jine kap 
jadi tembok api sekelewet kota e lako 
engkawalisa, dingen ije mela ringan alu dem 
kemulian." 


Kalak buangen idilo gelah mulih 


6 Ikataken TUHAN man BangsaNa, "Nggo 
Kukerapken kam ku japa pe. Tapi genduari, 
o kalak buangen, lompatlah i Babilon nari, 
janah mulihlah ku Jerusalem. 

1 (Za 2:6) 

8 Ise si mekpek kam, anak matangku jine 
kap si ipekpekna e." Emaka TUHAN si Mada 
Kuasa nuruh aku nehken berita enda man 

bangsa-bangsa si nggo ngerampasi BangsaNa 
nina, 

9"TUHAN jine kap si ngelawan kam 
kerina, janah bangsa si nggo pernah jadi 
suruh-suruhenndu ngerampasi kam me pagi." 
Kenca jadi pagi si enda, kerina pagi kalak 
meteh maka TUHAN si Mada Kuasa kap si 
nuruh aku. 

10 Nina TUHAN, "Rendelah alu meriah, 

o kalak Jerusalem! Reh nge Aku ringan i 
tengah-tengahndu!" 

11] bas paksa e pagi melala bangsa reh 
ndahi TUHAN janah jadi BangsaNa. Ringan 
me Ia i tengah-tengahndu. 

12 Sekali nari Juda jadi pusaka TUHAN i bas 
TanehNa si badia e, janah Jerusalem me kota 
si kelengna kal AteNa. 

13 Siniklah i adep-adepen TUHAN o kerina 
jelma, sabap nggo berkat Ia i bas InganNa si 
badia nari. 


Pengenehenen nabi kerna I mam si Mbelin 


3 | bas pengenehenen si deban icidahken 
TUHAN man bangku Imam si Mbelin, 
Josua, sangana tedis i lebe-lebe malekat 
TUHAN. Deherken Josua tedis si Iblis, janah 
nggo sikap ia ngaduken Josua. 

2 Ikataken malekat TUHAN man Iblis nina, 
"lukum TUHANIlah kam, o Iblis! TUHAN si 
erkeleng ate man Jerusalem ngukum kam 

gelah! Josua bali kap ras ciken si isintapken i 


bas api nari." 

3Josua sangana tedis i je i lebe-lebe malekat 
emake uis melket. 

“Nina malekat ndai man suruh-suruhenna, 
"Tangtangi uis melket si ipakena e." Kenca 
bage nina kempak Josua, "Nggo kusasapken 
dosandu janah kubereken me man bandu uis 
mbaru." 

> Iperentahkenna suruh-suruhenna makeken 
bulang si bersih man Josua. Minter ilakoken 
suruh-suruhen e sue ras si iperentahken man 
bana, kenca bage ipakekenna man Josua uis 
si mbaru, janah sanga bage malekat TUHAN 
ndai tedis ije. 

6 Kenca bage ikataken malekat ndai man 
Josua maka 

7 nggo ikataken TUHAN si Mada Kuasa 
bagenda, "Adi iikutkenndu Undang- undangKu 
dingen ilakokenndu kai si Kusuruh kam 
ngelakokenca, emaka tetap kam erkuasa 
i bas Rumah PertotonKu ras kesainna, 
janah Kubegiken pertotonndu, bagi 
Kubegiken pertoton malekat-malekat si lit i 
adep-adepenKu. 

8 Dage begikenlah, o Josua, kam Imam 
si Mbelin; janah begikenlah o imam-imam 
teman-teman Josua, kam si jadi gambaren 
kerna paksa si reh si mehuli: Kupetangkas 
me suruh-suruhenKu si igelari Dahan. 

9 Kutamaken me i lebe-lebe Josua sada 


batu si pitu ayona. I bas batu e Kuukir sada 
tulisen, janah i bas sada wari saja pe nggo 
keri Kubahan masap dosa negeri enda. 

10 Kenca seh pagi wari si e, sekalak-sekalak 
kam ndilo temanna gelah reh ngenanami 
kesenangen ras ketenangen i tengah-tengah 
kebun anggur ras batang arana." 


Pengenehenen kerna nahe lampu 


4 l Malekat si nggo pernah ngerana ras 
aku e reh ka mulihi, jenari ingetina aku 
tempa-tempa tunduh aku ndube nari. 

2 Isungkunna aku nina, "Kai si iidahndu?" 
"Sada nahe lampu i bas emas nari," ningku 
ngaloi. "| datasna lit sada mangkuk ingan 
minak. | bas nahe lampu elit pitu lampu, 
janah i bas tep-tep lampu lit pitu ingan 
sumbu. 

3Jenari lit ka dua batang saitun deherken 
nahe lampu e, sada arah kawes, sada arah 
kemuhen." 

4Kenca bage kusungkun malekat e, ningku, 
"Kai ertina e, tuan?" 

"La kin ietehndu?" nina ka nungkun. "Lang 
tuan," ningku njabapsa. 

6 @:10b6Nina malekat e man bangku, 
"Lampu si pitu e, eme mata TUHAN si pitu, si 
ngidah kerina doni enda." 

!&:116Kenca bage kusungkun ia, "Kai 


antusenna batang saitun si lit arah kawes ras 
kemuhen nahe lampu e? 

8 G:120Janah kai ka ertina dahan saitun si 
dua e si lit deherken pipa emas si dua dalan 
minak saitun e maler?" 

9 @:1361Isungkunna ka aku nina, "La kin 
itehndu?" "Lang tuan," ningku ngaloi. 

10 4:146Kenca bage nina, "Eme dua kalak 
jelma si nggo ipilih dingen iminaki Dibata jadi 
SerayanNa, serayan TUHAN nu kerina doni." 

1164: 66 


Padan Dibata man Serubabel 


ll Malekat e nuruh aku nehken berita i 
bas TUHAN nari kempak Serubabel. Nina, 
"Labo erkiteken gegeh tentera, tah pe arah 
gegehndu jine maka seh sura-surandu tapi 
arah kesahKu jine nge. 

12 4:76Aminna bagi deleng pe galangen 
si ngambati kam, tapi kerina jadi kendit 
i lebe-lebendu. Ipajekkenndu me Rumah 
Pertoton e, janah tupung itamakenndu batu 
si perpudina ndungi Rumah e, ersurak-surak 
me jelma si nterem nina, 'Mejile kal, mejile 
tuhu-tuhu!" 

13 4:86Reh ka berita si deban man bangKu i 
bas TUHAN nari. 

14 4:906Nina, "Serubabel nggo majekken 
palas Rumah Pertoton e, emaka la banci 
lang idungina nge. Kenca jadi pagi si enda 

ieteh bangsangKu maka Aku si nuruh kam 


ku tengah-tengahna. &:10aô- Mecekurak 
ukurna kerina erkiteken seh kal meletna 
pendahin majekken Rumah Pertoton e. Tapi 
idahna Serubabel terus majekken Rumah e, 
emaka meriah ukurna." 


Pengenehenen kerna 
surat gulungen si kabang 


5 1 Jurgak ka aku, janah sekali enda kuidah 
surat gulungen kabang. 

2 Isungkun malekat ndai aku kai si kuidah. 
Erjabap aku ningku, "Kuidah sada surat 
gulungen kabang; gedangna siwah meter 
dingen belangna empat setengah meter." 

3 Kenca bage nina bangku, "I je me tersurat 
sumpah si ipebelang ku kerina negeri e. Arah 
sembelah tersurat maka kerina pinangko 
isintapken i bas negeri e nari: janah arah si 
sembelah nari ikataken maka kasa kalak si 
melasken sumpah palsu ia pe ibuat. 

4TUHAN si Mada Kuasa ngatakenca maka 
IsuruhNa me sumpah e lawes, maka 
ibengketina tep-tep rumah pinangko ras 
rumah kalak si melasken sumpah palsu i bas 
gelarKu. Tading me sumpah e i bas rumah 
kalak ejenari radas ibahanna rumah e." 

Pengenehenen kerna diberu i bas tong 


> Teridah ka mulihi malekat ndai janah nina 
man bangku, "Nehenlah! Lit ka si deban si 
reh!" 

6 “Kai e?" ningku nungkun. Erjabap ia nina, 
"Enda me kap sada tong, janah tong e 
nggambarken dosa kerina negeri e." 

7 Tong ndai lit tutupna, ibahan i bas timah 
nari. Tupung kupernehen, italangi tutupna, 
janah i bas tong e kundul sekalak diberu! 

8 Nina malekat e, "Diberu enda nggambarken 
kejahaten." Kenca bage ijemjemkenna diberu 
e mulihken ku bas tong ndai, kenca bage 
itutupina mulihken alu timah ndai. 

9 Kutare ku das janah kuidah dua kalak 
diberu kabang kempak aku; kabengna 
megegeh kal bali ras kabeng perik 
ondan. langkatna tong ndai kenca bage 
ikabangkenna. 

10 Kusungkun malekat ndai, "Ku ja ibabana 
e?" 

11 Erjabap ia nina, "Ku Babilon, i je me 
ipajekkenna rumah persembahen man 
keranjang e. Kenca dung pagi rumah 
persembahen e, i je me itamakenna 
keranjang e jadi sembah-sembahen." 

Pengenehenen kerna 
empat gereta perang 


6 l Kuidah ka pengenehenen si deban. 
Sekali enda empat gereta perang ndarat 
arah kelang-kelang dua deleng tembaga. 

2 Gereta perang si pemena kuda megara si 
ngerintaksa, si peduaken kuda mbiring, 

3 Si peteluken kuda mbentar, janah gereta si 
peempatken kuda mekambing ngerintaksa. 

4Kenca bage kusungkun malekat e, "Kai 
antusenna gereta perang e, tuan?" ningku. 

? Erjabap ia nina, "Eme angin si empat si 
mbaru reh i adep-adepen TUHAN nari, TUHAN 
nu kerina doni." 

6 Gereta perang si irintak kuda mbiring lawes 
ku Babilon i Utara, si irintak kuda mbentar 
lawes ku kenjahe, janah si mekambing lawes 
ku negeri-negeri i Selatan. 

7 Tupung kuda si mekambing e ndarat, 
kurang pedas iakapna isuruh niar-niar doni 
enda. Emaka nina malekat e, "To siar-siar 
doni enda!" Minter ia berkat. 

8 Kenca bage erlebuh malekat e man bangku 
nina, "Kuda si lawes ku Babilon i Utara nggo 
erbahanca surut pernembeh ate TUHAN." 


Perentah mereken mahkota man J osua 


9 Seh kata TUHAN man bangku 
10 hina, "Buatlah pemere kalak buangen e, 
eme Heldai, Tobia, ras Jedaya, kenca bage 

minter kam lawes ku rumah Josia anak 


Sepanya. Kerina kalak enda ndai nggo mulih i 
pembuangen nari i Babilon. 

1 Bahanlah sada mahkota i bas pirak ras 
emas si iberekenna e, jenari tamakenlah ku 
takal Imam si Mbelin Josua anak Josadak. 

12 Kataken man bana kata TUHAN si Mada 
Kuasa bagenda, "Kalak si tergelar Dahan, 
turah nge alu mehumur i bas inganna, janah 
iumbanna Rumah Pertoton man TUHAN. 

13 ja me si majekken Rumah Pertoton 
TUHAN e, jenari ngaloken kehamaten bagi 
si ibereken man raja, janah iperentahna me 
rayat e. Sekalak imam tedis deherken kursi 
kinirajanna, janah duana ia erdahin alu dame 
ras sada perarih." 

14Mahkota e ibahan jadi sada peringet- 
ingeten i bas Rumah Pertoton TUHAN guna 
enghamati Heldai, Tobia, Jedaya ras Josia." 

15 Kalak si ringan i negeri-negeri si ndauh reh 
nampati majekken Rumah Pertoton TUHAN 
e. Kenca pajek pagi mulihi Rumah Pertoton 
e ietehndu me maka TUHAN si Mada Kuasa 
kap si nuruh aku ndahi kam. Kerina si enda 
jadi pagi adi iikutkenndu kai si iperentahken 
TUHAN Dibatandu. 


TUHAN numpahi kalak 
si erpuasa alu pekulah-kulah 


7 1| bas tahun peempatken kenca Darius 
jadi raja, i bas wari peempatken, bulan 

siwah (eme bulan Kislu), reh kata TUHAN 


man bangku. 

2 Anak kota Betel nuruh Sereser ras 
Regem-Melekh rikut ras anak buahna ku 
Rumah Pertoton TUHAN si Mada Kuasa lako 
ertoto mindo pemasu-masun TUHAN 

3 dingen nungkun imam-imam ras nabi-nabi 
alu penungkunen enda, "Iterusken kami 
kin erceda ate alu erpuasa i bas bulan 
pelimaken bagi nggo semal ilakoken kami 
ertahun-tahun, erkiteken Rumah Pertoton e 
runtuh denga seh genduari?" 

4Enda me kata TUHAN si seh man bangku 
kerna si e. 

> Nina, "Kataken man kerina anak negeri 
enda ras man imam-imam maka tupung ia 
erkuasa ras erceda ate i bas bulan pelimaken 
ras pepituken kidekah pitu puluh tahun enda, 
si e ilakokenna labo guna enghamati Aku. 

6Janah adi man ras minem ia, guna mesuri 
beltekna saja ngenca." 

! Enda me si ikataken TUHAN arah nabi-nabi 
si arah lebe nai, tupung Jerusalem meriah 
denga dingen dem alu jelma, ija nterem 
kalak ringan la saja i bas kuta-kuta sekelewet 
kota e, tapi pe i Selatan ras i uruk-uruk si 
arah kenjahe. 


Ibuang erkiteken Ia 
ngikutken kata TUHAN 


8 Kata TUHAN seh man Sakaria nina, 

9 "Nai Kuperentahken bangsangKu, 


"Bahanlah keputusen si bujur i bas tep-tep 
perkara, janah cidahken lias ras perkuah ate 
sapih-sapih kam. 

10 Ula tindas diberu balu-balu, anak 
melumang, bangsa si deban si ringan 
i tengah-tengahndu, bage pe kalak si 
musil-musil. Janah ula ukurken si jahat 
sapih-sapih kam ras temanndu." 

ll Tapi tupung e nai la nggit bangsangKu 
megiken Aku. Mekeng ia, itutupna pinggelna, 
12 janah ipemersikna ukurna bali ras batu. 
Erkiteken la ia nggit megiken pengajaren si 
Kubereken arah KesahKu man nabi e, seh kal 

garana pusuhKu. 

13 Perbahan Ia idengkehkenna tupung Aku 
ngerana, emaka tupung ia ertoto la Kualoi. 

14 Desken angin kaba-kaba Kukencahken ia 
maka ringan | negeri kalak. Taneh si mehuli 
enda nggo tading terulang, dingen lanai lit ise 
pe ringan ije." 


TUHAN erpadan pekena Jerusalem mulihi 


1 TUHAN si Mada Kuasa nehken KataNa 
man Sakaria nina, 

2 "KekelengenKu man Jerusalem seh kal 
belinna, janah perban kelengna ateKu, 
nembeh ateKu kempak musuh-musuhna. 

3Mulih me Aku ku Sion, janah ringan i 
Jerusalem, kotangKu si badia e. Terberita me 

kota e kuta si setia, janah deleng TUHAN si 


Mada Kuasa igelari me Deleng si Badia. 

4 Sekali nari pagi subuk dilaki bage pe diberu 
tua-tua si nggo erciken ban tuana, kundul i 
pasar-pasar kota e. 

“Janah pasar-pasarna dem alu danak-danak 
dilaki ras diberu erguro-guro. 

6 Rikutken pengakap bangsa si tading denga, 
si enda tempa-tempa la banci jadi, tapi i bas 
Aku la lit si la banci jadi. 

' Kupulahi bangsangKu i bas negeri e nari ku 
ja ia nggo ibaba, 

8janah Kubaba mulih i kenjahe nari bage pe 
i kenjulu nari gelah ringan i Jerusalem. la 
jadi bangsangKu, janah Aku jadi Dibatana, si 
ngerajai ia alu tetap dingen bujur." 

9 Tetapken ukurndu! Kata-kata si ibelasken 
nabi-nabi tupung palas Rumah Pertoton e 
ipajekken ngumbansa, genduari kata-kata si 
bage ka nge ibegindu. 

10 Ope denga si e nai, Ia lit ise pe ngasup 
nggalari upah si ngemo tah pe newai 
asuh-asuhen, janah la lit ise pe si ngkawalisa 
i bas musuhna nari. Sabap Kuperubat kalak 
sapih-sapih temanna. 

Il Tapi genduari lanai bage perbahanKu 
nandangi bangsa enda si tading denga. 

12 Benih iamburna alu teneng dingen mbuah 
pagena. Batang anggurna erbuah meramis, 
tanehna melala ulihna, janah udan pe cukup 

mbue. Pasu-pasu enda Kubereken man 


bangsangKu si tading denga. 

130 kalak Juda ras Israel! | bas paksa 
si nggo lepas bangsa si deban nggo make 
gelarndu numpahi kalak. Tapi Kukelini me 
kam, janah kam jadi pasu-pasu man kalak 
si deban. Emaka tetapkenlah ukurndu, ula 
mbiar." 

14Nina TUHAN si Mada Kuasa, "Tupung 
nembeh ateKu erkiteken lagu langkah 
nini-ninindu, Kusuraken si jahat man bana: la 
Kusambari ukurKu, tapi Kudalanken sue ras 
si nggo Kusura. 

15 Tapi genduari ersura-sura Aku masu-masu 
kalak Jerusalem ras Juda. Emaka ula kam 
mbiar. 

16 Enda me si arus ilakokendu. Katakenlah 
si tuhu-tuhu sapih-sapih kam. Bahanlah 
keputusen si bujur i bas pengadilen, 
keputusen si maba kedamen. 

17 Ula kam ersura-sura mahan si jahat 
sapih-sapih kam. Ula kam erbahan kesaksin 
si la tuhu. Segat ateKu man kata guak, ras 
kelabujuren ras sigegeh-gegeh." 

18 Kata TUHAN si Mada Kuasa seh man 
Sakaria nina, 

19 "Puasa si ilakoken i bas bulan peempatken, 
pelimaken, pepituken, ras pesepuluhken salih 
jadi pesta keriahen ras kesenangen man 
kalak Juda. Arus kam erngena ate kempak 
ketuhu-tuhun ras perdamen." 


| Zakaria 8.201 9.3 17 
20 Nina TUHAN si Mada Kuasa, "Seh me 


paksana ija nterem kalak reh i bas kota-kota 
si deban nari ku Jerusalem. 

21 Kalak si ringan i bas sada kota lawes me 
man anak kota si deban nina, "Berkat me 
kami nembah man TUHAN si Mada Kuasa 
dingen ertoto mindo pasu-PasuNa. Ota, ras 
kita berkat!" 

22 Melala bangsa ras negeri-negeri si 
megegeh reh ku Jerusalem nembah man 
TUHAN si Mada Kuasa, dingen ertoto mindo 
pemasu-MasunNa. 

23| bas wari e pagi sepuluh kalak bangsa si 
deban reh ndahi sekalak Jahudi janah nina, 
"Ikut ate kami ras kam, sabap nggo ibegi 
kami Dibata ras kam kap." 


Ukumen man bangsa-bangsa 
sekelewet Israel 


9 l Enda kata i bas TUHAN nari: Nggo 
IbelaskenNa ukumen man negeri Hadrah 
ras man kota Damaskus. Labo suku-suku 
Israel saja ngenca sikerajangen TUHAN, tapi 
ibukota Siria pe la empuna. 

2 Hamat, si sebalengen ras Hadrah e pe 
sikerajangen TUHAN, bage pe kota Tirus ras 
Sidon, rikut ras kerina kepentarenna. 

3 Kota Tirus nggo ibahan bentengna janah 
nggo ipegun-gun i je emas ras pirak seh 
buena, maka nggo bali buena ras kubang. 

“Tapi ibuat TUHAN me kai si lit i bas kota e. 


| benterkenNa kebayakenna ku lawit, janah 
kota e iciluk seh radas kerina. 

3 Kota Askelon ngidah si enda pagi, emaka 
mbiar ia. Kota Gasa pe ngidahsa, emaka 
mesui kal akapna. Bage ka pe Ekron, emaka 
bene me pengarapenna. Gasa kebenen raja, 
dingen Askelon jadi terulang. 

6 Bangsa peranaken pagi ngiani Asdod. Nina 
TUHAN, "Kerina si iagahken bangsa Pilisti 
Kumasapken pagi. 

7 Lanai pagi ipanna daging si erdareh denga 
tah pe pangan si deban si pantang. Kerina 
kalak Pilisti si tading denga bengket pagi jadi 
bagin i bas bangsangKu janah bali ras sada 
terpuk i bas suku Juda. Ekron pe jadi sada 
bagin pagi i bas bangsangKu, bali ras kalak 
Jebusi nai. 

8 Kukawali negeringKu janah Ia Kupelepas 
tentera kalak mentas arah e. Lanai Kubere 
raja penindas nindih bangsangKu. Sabap 
nggo Kuidah uga kiniseran bangsangKu." 


Raja si nandangi reh 


9 Ersuraklah, ersuraklah, o anak kota Sion! 
Ersuraklah meriah, o kalak Jerusalem! 
Nehenlah, rajandu reh ndahi kam! Ia dem 
kemulian, dem kemenangen. Tapi meteruk 
ukurna, la reh ngersak kalde: kalde si nguda 
denga eme anak indung kalde. 

10 Nina TUHAN man BangsaNa, "Kusasapken 


me gereta perang i Israel nari bage ka pe 
kerina kuda i Jerusalem nari: panah si ipake i 
bas perang, Kukernepken seh keri. Rajandu 
e mperdameken bangsa-bangsa: i lawit nari 
seh ku lawit iperentahna kerina, mulai i Lau 
Eprat nari, se ku tampuk doni enda." 


Bangsa Dibata jore ka pagi mulihi 


11 Nina TUHAN, "Erdandanken perpadanenKu 
ras kam, si isahken alu dareh persembahen. 
Kupulahi kam si terbuang i bas lubang si 
mbages nari si la erlau. 

12 Mulihlah, o kam kalak buangen, si 
genduari nggo erpengarapen: mulihlah ku 
bentengndu si aman. Kukataken man bandu 
maka Kubereken me man bandu pasu-pasu 
dua kali lipat erkiteken kiniseran si nggo 
iInanamindu, 

13 Kupake me Juda desken panah, dingen 
Israel anak panahna. Dilaki si i Sion Kupake 
desken sada pedang ngelawan kalak Junani." 

14Teridah me TUHAN i babo BangsaNa: 
anak PanahNa kabang desken kilap. TUHAN 
si Mada Kuasa ngembus TerompetNa, dingen 
reh la i bas angin kaba-kaba i Selatan nari. 

15 Ikawali TUHAN si Mada Kuasa kap 
BangsaNa maka IkernepkenNa kerina 
musuh-musuhna. Ersurak ia i bas perang 
desken kalak mabuk erkiteken anggur: dareh 
musuh-musuhna iamburkenna, seh maler 

desken dareh persembahen si niamburken i 


bas mangkuk nari ku suki-suki batar-batar. 

16] bas wari e pagi, ikelinh TUHAN me 
BangsaNa bali ras permakan ngkelini 
rarasenna i bas bahaya nari. Bangsa e 
ersinalsal i bas negerina bali ras permata i 
bas mahkota. 

17 Nehen me uga ulina ras jilena pagi 
taneh e! Anak perana ras singuda-nguda 
mejuah-juah kerina erkiteken gandum ras 
anggur si mbaru. 


TUHAN erpadan mereken kepulahen 


10 1 Pindolah udan man TUHAN tupung 
paksa merdang. Sabap TUHAN kap 

si mahanca embun erkilap, dingen Ia si 
pesusursa udan, maka sinuan-sinuan meratah 
i juma man kerina manusia. 

2 Isungkuni kalak berhala-berhala ras guru 
pertendung, tapi jabap si idatca eme kata 
guak dingen la tuhu. Deba iturikenna antusen 
nipi, tapi si e mabai kam papak ngenca; 
pengapul si iberekenna la lit gunana. Emaka 
bangsa e mampa-mampa desken biri-biri si 
papak. la ndat kiniseran erkite-kiteken la lit 
peminpinna. 

3Nina TUHAN, "Nembeh ateKu man bangsa 
si deban si merentah bangsangKu. Emaka 
Kuukum me ia. Aku kap empuna kalak 
Juda, emaka Aku, TUHAN si Mada Kuasa, 

ngarak-ngaraksa. la kap kuda perangKu si 


me gegeh. 

41 tengah-tengah bangsa e nari reh me pagi 
penguasa, peminpin bage pe puanglima si 
ngaturken bangsangKu. 

> Menang pagi ia desken tentera, si merjati 
musuh-musuhna ku bas kubang si i bas 
dalan. Erperang ia erkiteken TUHAN ras ia, 
janah subuk musuh si erkuda pe italukenna. 

6 Kubahan kalak Juda jadi megegeh, janah 
kalak Israel Kupulahi. Mekuah ateKu man 
bana, janah Kubaba ia kerina mulih, seh 
maka tempa-tempa la pernah Kutulak ia. 
Aku kap TUHAN Dibatana, janah Kubegiken 
pertotonna. 

7 Kalak Israel jadi megegeh pagi, bali ras 
tentera, janah meriah iakapna bagi kalak 
si minem anggur. linget kesusurenna me 
pagi kemenangen enda, janah malem atena 
erkiteken TUHAN. 

8 Kudilo bangsangKu, janah Kupepulung ia 
kerina. Kupulahi ia janah Kubahan nterem ka 
ia mulihi bali ras si nai. 

9 Aminna nggo pe ia Kukerapken ku tengah- 
tengah bangsa-bangsa, tapi i bas ingan si 
ndauh pe iingetna nge Aku. Mejuah-juah 
ia ras anak-anakna jenari mulih ras-ras ku 
kotana. 

10 Kubaba ia mulih i Mesir nari ras i Assur 
nari, janah Kutaruhken ia ku negerina jine, 


Zakaria 10.111 11.5 | 22 
bage pe ku Gileat ras Libanon. Kerina negeri 


e dem pagi alu jelma. 

11 Tupung ia mentas arah lawit ate ceda, 
Kupecahken galumbangna, emaka kerah Lau 
Nil. Assur si meganjang ukurna ipeteruk, 
dingen Mesir si mbisa bene kuasana. 

12 Kubahan bangsangKu megegeh: 
isembahna dingen ikutkenna me Aku." Bage 
nina TUHAN. 


Raja si la bujur idabuhken 


1 1 l Talangilah pintunndu, o Libanon, 
maka ipan api kayu asisndu. 

2 Tangis ras ngandunglah, o kayu eru, sabap 
kayu-kayu asis si mbelin e nggo ikernepken. 
Tangis ras ngandunglah, o kayu jati Basan, 
sabap kerangen tua e nggo radas. 

3 Peminpin-peminpin nderkuh kerina, sabap 
nggo bene kemulianna. Begikenlah sora 
singa erdengum, sabap kerangen tua si jadi 
inganna. Si lit segedang-gedang Lau Jordan, 
nggo ikernepken. 


Dua permakan 


4Bagenda nina TUHAN Dibatangku, 
"Pekulah-kulahlah bandu jadi sekalak 
permakan nandangi sada rarasen biri-biri si 
nandangi igeleh. 

3 Empuna munuhi biri-birina tapi Ia ia iukum. 
Idayakenna dagingna janah nina, 'Pujilah 

TUHAN! Kita nggo bayak!' Subuk permakanna 


pe la erkuah ate man biri-biri e." 

6 (Nina TUHAN, "Ise pe lanai ateKu mekuah 
i doni. Aku jine me si namaken manusia 
ku teruh kuasa raja-rajana. Raja-raja 
ngeradasken doni, janah la Kukelini doni i bas 
kuasana nari.") 

! Perbinaga biri-biri e ngupahi aku, jenari aku 
nggo jadi permakan biri-biri si nandangi igeleh 
e. Kubuat dua ciken, sada kugelari ciken 
"Ngena ate" dingen sada nari "Persadan". 
Emaka kuarak-arak me biri-biri e. 

8|a aku sabar ngidah permakan si deban si 
telu nari si ersegat ate man bangKu, emaka 
Kubenterken ia kerina i bas sada bulan saja. 

9 Kenca bage kukataken man rarasen biri-biri 
e, "Aku lanai jadi permakanndu. Si mate 
atena, matelah, si bene, benelah. Si tading 
denga sibunuh-bunuhen ia sapih-sapih ia." 

10 Kenca bage kubuat ciken si gelarna 
"Ngena ate" ndai jenari kupenggelken. Alu 
bage isasapken me perpadanen si nggo 
ibahan TUHAN ras kerina bangsa-bangsa. 

11 Dage perpadanen e nggo isasapken i bas 
wari e. Perbinaga biri-biri e mperdiateken 
aku, janah ietehna maka TUHAN nggo 
ngerana arah kai si nggo kulakoken. 

12 Ningku man bana, "Adi nggit kam, 
berekenlah upahku. Tapi adi la kam nggit, la 
padah." Emaka igalarina upahku telu puluh 
duit pirak. 

13 Nina TUHAN man bangku, "Tamaken 


duit e ku bas peti perbendaharan Rumah 
Pertoton." Emaka kubuat duit pirak si telu 
puluh upah si iakapna nggo seh kal galangna 
adi man bangku, jenari kutamaken ku bas 
peti perbendaharaan Rumah Pertoton. 

14 Kenca bage kupenggelken ciken si 
peduaken, eme ciken "Persadan," emaka 
persadan Juda ras Israel nggo peltep. 

15 Kenca bage nina TUHAN man bangku, 
"Pekulah-kulah bandu sekali nari jadi 
permakan si la terpake. 

16 Nggo Kusuruh sekalak permakan 
mpermakani rarasenku, tapi la isampatina 
biri-biri si nandangi mate. Biri-biri si bene pe 
la idaramina, si luka la itambarina, janah si la 
kena kai pe la iberena gagaten. Tapi daging 
biri-biri si mbur ipanganina, janah cekilina 
icaingkenna. 

17 Cilaka me permakan si la terpake e! Sabap 
nggo itadingkenna rarasenna. Nandangi 
ikernepken perang me kuasana. Tanna 
nggo mate, janah matana si kemuhen nggo 
pentang." 


Kota Jerusalem ipulahi denggo 


l Enda me kata TUHAN kerna Israel, 
12 TUHAN si ngkimbangken langit, si 
nepa doni, dingen mereken kegeluhen man 
manusia. Nina, 

2 "Kubahan Jerusalem desken segelas 


anggur: bangsa-bangsa sekelewetna 
nginemsa, jenari minter mbewat-mbewat 
desken kalak mabuk. Janah kenca ikepungna 
Jerusalem, kota-kota Juda si debanna pe 
ikepung ka. 

3Tapi adi nggo seh pagi paksana Kubahan 
Jerusalem desken batu si mberat: kasa 
bangsa si ncubakenca ngangkat batu e la 
banci lang suin. Kerina bangsa-bangsa doni 
mpersada gegehna merangi kota e. 

41 bas paksa e pagi Kugunjak kerina 
kudana maka sengget, janah adon kerina si 
ngersaksa. Kuperdiateken kalak Juda, tapi 
kuda musuh-musuhna Kupentangken. 

3 Kenca bage terpuk-terpuk suku Juda 
ngerana i bas ukurna nina, “TUHAN Dibata si 
Mada Kuasa mereken gegeh man BangsaNa 
si ringan iJerusalem.' 

6l bas paksa e pagi terpuk-terpuk J uda 
Kubahan desken api i bas kerangen tah pe 
i tengah juma gandum si nggo tasak -- 
ikernepkenna me kerina bangsa-bangsa si 
lit i sekelewetna. Penduduk Jerusalem tetap 
ringan mejuah-juah i bas kota e. 

7 Aku, TUHAN, leben mereken kemenangen 
man Juda, gelah kehamaten si ialoken 
kesusuren Daud ras kalak si ringan i 
Jerusalem ula belinen asangken suku Juda si 
debanna. 

8| bas paksa e ikawali TUHAN kerina 


kalak si ringan i Jerusalem, emaka kalak 

si la megegehna pe bali pagi gegehna ras 
Daud nai. Kesusuren Daud minpin ia desken 
malekat TUHAN, bali ras Dibata jine. 

91 bas paksa e pagi Kukernepken bangsa si 
ncubaken merangi Jerusalem. 

10 Kesusuren Daud ras kalak Jerusalem si 
debanna Kudemi alu kesah perkuah ate ras 
kesah keninggiten ertoto. Itatapna kalak si 
nggo itebakna, emaka ngandung ia ngidahsa 
bali ras pengandungi kalak anakna si tonggal. 
Tangis ia alu dem ceda ate bagi kalak si 
nangisi kematen anakna sintua. 

Il Tupung paksa e pagi sora ngandung i 
Jerusalem bali gangna ras sora ngandung 
tupung nangisi Hadad-Rimon i bas kendit 
Megiddo. 

12 Tep-tep keluarga i bas negeri e erceda 
ate alu serap-serap: keluarga kesusuren 
Daud, keluarga kesusuren Natan, keluarga 
kesusuren Lewi, keluarga kesusuren Simei, 
bage pe kerina keluarga-keluarga si deban. 
Tep-tep keluarga erceda ate alu serap-serap, 
janah i bas tep-tep keluarga si erceda ate 
serap dilaki ras diberu." 

13 (Za 12:12) 

14 (Za 12:12) 

13 l Nina TUHAN si Erdolat, "Adi nggo 

seh paksa si e, pultak me pagi ulu lau 

lako mbersihken kesusuren Daud ras kalak 


Jerusalem i bas dosa ras kemelketenna nari. 

2| bas paksa e pagi kusasapken gelar-gelar 
berhala i bas negeri e nari, janah lanai ise 
pe pagi ngingetca. Ise si ngakuken dirina 
nabi Kupelawes kerina, janah sura-sura lako 
nembah man berhala Kuagui. 

3Kenca bage adi lit denga kalak si 
iteruskenna ernubuat, bapa-nandena jine kap 
si ngatakenca man bana maka ia arus ibunuh, 
sabap iakukenna maka ibelaskenna kata 
TUHAN, tapi guak nge kepe si ibelaskenna. 
Adi ernubuat ia, bapana ras nandena jine kap 
si nebak ia. 

4 Adi nggo seh pagi paksa si e, lanai pagi lit 
nabi si ermegah ukur kerna pengenehenenna, 
tah pe pekulah-kulahna jadi nabi, tah pe 
make uis nabi si ermbulu nebu-nebu kalak. 

> Tapi ikatakenna nina, "Aku labo nabi. Aku 
sekalak perjuma, janah kidekah geluhku 
kuperjumai tanehku." 

6 Kenca bage adi lit kalak nungkun ia, 'Ngkai 
dage maka luka tentenndu?' Emaka erjabap 
ia nina, 'Aku luka sanga aku i bas rumah 
temanku.'" 


Perentah munuh permakan 
biri-biri Dibata 
7 Nina TUHAN si Mada Kuasa, "Kekekenlah 
o pedang, lawanlah permakan biri- biringKu! 

Bunuhlah ia, maka kencah biri-biri e. Kulawan 


bangsangKu 

8j belang-belang negeri e, dua pertelu 
bangsa e mate. 

9Janah seperteluna si tading denga Kuuji 
dingen Kubersihken bali ras pirak ibersihken 
i bas api. Kuuji ia bali ras emas pe iuji. 
Kenca bage ertoto ia man bangKu, jenari 
Kualoi ia. Kukataken man bana maka ia 
kap bangsangKu, dingen iakuina maka Aku 
Dibatana." 


Jerusalem ras bangsa-bangsa si deban 


14 1 Nehenlah, wari ukumen TUHAN nggo 
ndeher. Tupung e pagi Jerusalem 
irampasi, janah barang rampasen e 
ibagi-bagiken i lebe-lebe matandu. 

2 Ipepulung TUHAN kerina bangsa-bangsa 
merangi Jerusalem. Kota e ikuasaina, rumah- 
rumahna irampasina, dingen diberu-diberu 
igagahina. Setengah i bas anak kota e ibaba 
ku pembuangen, si lebihna Ia ibaba ndarat | 
bas kota e nari. 

3 Kenca bage ndarat me TUHAN ngelawan 
bangsa-bangsa e, bali ras si IbahanNa i bas 
paksa-paksa si nggo lepas. 

“1 bas paksa e pagi tedis la i Deleng Saitun, 
arah kenjulu kota Jerusalem. Kenca bage 
Deleng Saitun erbelah jadi dua i kenjahe 
nari ku kenjulu alu sada baluren si mbelang. 

Sembelah i bas deleng e miser ku Utara 


dingen sembelah nari ku Selatan. 

“Kam lompat arah baluren si mbagi deleng 
e jadi dua. Kiam me kam bali ras nini-ninindu 
nai kiam tupung lit linur sanga pemerentahen 
Usia, raja Juda. TUHAN Dibatangku reh nge, 
dingen IbabaNa kerina malekat-malekat ras 
la. 

6 Tupung e pagi, lanai mbergeh tah pe salju, 

7 lanai lit kegelapen. Katawari pe terang bagi 
suari, subuk sanga berngi pe. Ndigan si enda 
jadi, TUHAN ngenca metehsa. 

8 Tupung e pagi, maler lau malem i Jerusalem 
nari, sembelah maler ku Lawit Mate, janah 
sembelah nari ku Lawit Tengah. Lau e maler 
gedang-gedang tahun, subuk sanga paksa 
perlego bage pe paksa perudan. 

9 Kenca bage TUHAN jadi raja doni enda 
kerina: tep-tep kalak nembah Ia selaku 
Dibata janah GelarNa ngenca itandai kalak i 
japa pe. 

10 Kerina daerah e, mulai i Geba nari i Utara 
seh ku Rimon i Selatan, ipekendit kerina. 
Jerusalem pagi ingan si meganjangna, mulai 
i Pintu Gerbang Benyamin nari seh ku Pintu 
Gerbang Suki ingan pintu gerbang si lit 
nai, jenari mulai i Menara Hananel nari ku 
pengeriken gandum kerajan. 

Il Bangsa e ringan i je alu teneng, lanai lit 
kebiarenna. 

12 Kerina bangsa-bangsa si merangi 


Jerusalem iukum TUHAN salu penakit si 
mekelek. Dagingna macik tupung ia nggeluh 
denga: matana macik i bas lubang matana 
dingen dilahna macik i bas babahna. 

13| bas paksa e pagi, sengget kal ia kerina 
seh maka itangkapna kalak si ndeher ras ia 
jenari igudamna. 

14 Kalak Juda erperang lako mpertahanken 
Jerusalem. Kebayaken kerina bangsa-bangsa 
ibuatna jadi barang rampasen -- emas, pirak, 
bage pe uis si lanai tanggung buena. 

15 Kuda, kuda kitik-kitik, unta, bage pe 
kalde, asuh-asuhen si lit i bas perkemahen 
musuh, kerina kena penakit. 

16 Kenca bage kerina kalak si tading denga 
i bas bangsa-bangsa si merangi Jerusalem 
e, lawes ku kota e tep-tep tahun nembah 
TUHAN si Mada Kuasa selaku raja, dingen 
ngerayaken Wari Raya Sapo-sapo. 

17 Adi lit bangsa si Ia nggit reh ku je nembah 
man TUHAN si Mada Kuasa, emaka legon 
tanehna. 

18 Adi kalak Mesir la nggit reh ngerayaken 
Wari Raya Sapo-sapo, emaka ia pe kena 
penakit seri ras si itamaken TUHAN man 
kerina bangsa-bangsa si la nggit reh. 

19 Eme ukumen si isehken man Mesir 
ras kerina bangsa-bangsa si deban adi la 
irayakenna Wari Raya Sapo-sapo. 

20| bas paksa e pagi subuk giring-giring 

si lit i bas pasangen kuda pe isurati alu 
kata-kata, "Ipersembahken guna TUHAN." 
Kudin penanggeren si lit i bas Rumah Pertoton 
bali badiana ras mangkuk si lit i lebe-lebe 
batar-batar. 

21Tep-tep kudin si lit i Jerusalem ras i 
belang-belang Juda iserapken guna ipake 
nembah man TUHAN si Mada Kuasa. 

Kalak si mpersembahken persembahenna, 
ipakena me kudin e lako nanggerken daging 
persembahenna. Adi nggo seh pagi paksa si 
e, lanai lit perbinaga i bas Rumah Pertoton 
TUHAN si Mada Kuasa. 


Maleakhi 


1 l Enda me kata TUHAN si IpesehNa man 
Maleaki gelah ituriken man bangsa Israel. 


Kekelengen TUHAN man Israel 


2 Nina TUHAN man BangsaNa, "Keleng kal 
ateKu kam." Tapi erjabap bangsa e nina, "Kai 
tandana KekelengenNdu man kami?" Ngaloi 
TUHAN, "Esau ras Jakup tuhu ersenina, tapi 
Jakup ras kesusurenna nge si Kukelengi, 

3janah Esau ras kesusurenna segat ateKu. 
Tanehna si erdeleng-deleng nggo Kuradasken 
dingen nggo itadingken jadi sikerajangen 
rubia-rubia si meliar." 

4 Adi kesusuren Esau kalak Edom ngataken, 
"Kota-kota kami nggo ikernepken, tapi 
Ipajekken kami ka mulihi," emaka nina 
TUHAN njabapsa, "Pelepas ipajekkenna 
mulihi, Kurontasken nge pagi. Igelari kalak 
pagi ia 'Negeri si jahat' ras 'Bangsa si itembehi 
TUHAN rasa lalap." 

“lidah bangsa Israel alu matana jine emaka 
nina pagi, "TUHAN tuhu-tuhu mbisa i darat 
negeri Israel pe!" 


Imam-imam irawai TUHAN 


6 Nina TUHAN si Mada Kuasa man imam- 
imam, "Anak mehamat man bapana, bage 

pe suruh-suruhen nandangi tuanna. Aku 


bapandu tapi ngkai maka la kam mehamat 
bangKu? Aku tuanndu, ngkai maka la 
ipehagandu Aku? Megombang kam bangku, 
tapi nungkun ka kam nindu, '| bas kai Kam 
igombangi kami?' 

7 Bagenda kap kam nggombangi Aku: alu 
mpersembahken pangan si keliamen i bas 
batar-batarKu. Kenca bage nungkun kam, 'I 
bas kai Kam la ipehaga kami?' Kukataken 
man bandu: alu encidahken maka la akapndu 
meherga batar-batarKu. 

8 Tupung ibabandu rubia-rubia si pentang 
jadi persembahen, la kin akapndu salah e? 
Tupung ibabandu asuh-asuhen si penakiten 
tah cempang jadi persembahen, la kin 
akapndu lepak e? Cubaken baba asuh-asuhen 
si bage man gubernur, akapndu kin meriah 
ukurna tah pe ngena atena kam?" 

9 Genduari, o imam-imam, cubaken pindo 
perkuah ate Dibata: nggit kin akapndu la 
megiken pertotonndu nginget perbahanenndu 
e? 

10 Nina TUHAN si Mada Kuasa, "Lit min 
sekalak i bas kam nari nutupken pintun 
Rumah Pertoton e gelah la banci kam pegara 
api si sea-sea i bas batar-batarKu. La sitik 
pe meriah ukurKu ngidah kam. La Aku nggit 
ngaloken persembahen si ibabandu. 

11] bas tampuk doni nari ku tampukna 
si deban ipehaga kalak nge Aku. I japa 

pe itutung kalak kumenen enghamati Aku, 


dingen ipersembahkenna persembahen si 
mehuli. Mehaga gelarKu i tengah kerina 
bangsa-bangsa. 

12 Tapi kam megombang kal bangKu tupung 
ikatakenndu batar-batarKu e Ia lit ergana 
dingen ipersembahkenndu i je pangan si kam 
pe ciga atendu. 

13 Nindu, 'Latih kal pe ndahiken dahin 
enda!' Jenari mekarus kam man bangku. 
Ipersembahkenndu bangKu asuh- 
asuhen tinangko, tah pe cempang, tah 
penakiten. Akapndu kin nggit Aku ngaloken 
persembahenndu e? 

14Kena sumpah kap penipu si 
mpersembahken rubia-rubia si lit cacatna 
man bangKu, sedangken i bas rarasenna lit 
rubia-rubia si mejile si nggo ipadankenna 
iberekenna man bangKu! Sabap Aku kap Raja 
si Mbelin, janah kerina bangsa mbiar man 
bangKu." 

2 l Nina TUHAN si Mada Kuasa man 
imam-imam, "Enda perentah man bandu: 

2 Pehagalah Aku arah perbahanenndu. Adi 
la ibegikenndu kai si Kukataken, Kukenai 
kam alu sumpah. Kudabuhken pe sumpahKu 
kempak barang-barang si ialokenndu 
erkiteken pendahin keimamenndu. Tuhu-tuhu 
nggo Kutamaken pe sumpahKu e i bas si e 
kerina erkiteken la atendu tutus megiken 
perentahKu. 

3 Kuukum anak-anakndu janah Kudampelken 


terites rubia-rubia si ipersembahkenndu 
e ku ayondu, jenari kam pe isarenken ku 
gun-gunen terites si i darat kota. 

4Kenca bage ietehndu maka nggo 
Kubereken perentah enda man bandu, gelah 
perpadanenKu ras imam-imam kesusuren 
Lewi, la icedaken. 

>| bas perpadanenKu e erpadan Aku 
mereken kegeluhen ras kejuah-juahen man 
bana, janah e nggo Kubereken man bana, 
gelah banci ia mehamat man bangKu. I bas 
paksa e nai, tuhu-tuhu kal ihamatina Aku 
dingen mbiar ia. 

6 lajarkenna kai si benar, labo si salah. 
Nggeluh ia alu dame ras Aku: la saja 
idalankenna si mehuli, tapi pe isampatina 
kalak si deban gelah lanai erbahan jahat. 

7 Tugas imam-imam kap ngajarken pemeteh 
si tuhu-tuhu kerna Aku. Kalak arus lawes 
ndahi imam-imam mpelajari sura-surangKu, 
sabap ia kap suruh-suruhenKu, TUHAN si 
Mada Kuasa. 

8 Tapi genduari, kam o imam-imam, nggo 
nilah i bas dalan si benar nari. Pengajarenndu 
mabai nterem kalak papak. Nggo ilanggarndu 
perpadanen si Kubahan ras kam. 

9 Erdandanken si e genduari Kubahan ka 
ciga ate bangsa Israel man bandu sabap 
la iikutkenndu sura-surangKu, dingen 

erpendobahen idahndu kalak i lebe-lebe 


Undang-undangKu." 


Kelapatuhen bangsa e man Dibata 


10 Ma sada bapa kin kita kerina? Ma Dibata 
si sada e nge si nepa kita kerina? Adi bage 
ngkai maka sihianati seninanta, janah ngkai 
maka la si ergai perpadanen si ibahan Dibata 
ras nini-nininta nai? 

11 Kalak Juda nggo ngelanggar padanna ras 
Dibata janah nggo ilakokenna perbahanen si 
ilat i Jerusalem ras i belang-belang negeri 
e. Nggo iliamina Rumah Pertoton si ikelengi 
TUHAN. Dilaki ngempoi diberu-diberu si 
nembah man dibata-dibata si deban. 

12 | pelawes TUHAN lah i bas perpulungen 
bangsa Israel nari kerina kalak si ngelakoken 
si enda, janah ndigan pe lanai banci ikut 
maba persembahen man TUHAN si Mada 
Kuasa radu ras bangsanta. 

13 Enda me sada nari si ilakokenndu. Nggo 
gedap ibahandu batar-batar TUHAN alu 
iluh; tangis ras ngandung kam sabap lanai 
lalokenNa persembahen si ibahanndu. 

14 Isungkunndu ngkai maka lanai Ia nggit 
ngalokenca. La lalokenNa erkiteken nggo 
ilanggarndu padanndu man ndeharandu si 
iempoindu tupung kam nguda denga i ja 
TUHAN jadi saksi. Ia kap temanndu janah 
nggo ilanggarndu padanndu man bana, 

aminna pe nggo kam erpadan i adep-adepen 


Dibata maka kam tetap setia man bana. 

15 Ma nggo ibahan Dibata kam sada kula ras 
sada ukur ras ia? Kai kin sura-sura Dibata i 
bas si enda? Sura-SuraNa gelah ipupusndu 
anak-anak si tuhu-tuhu kal bangsa Dibata. 
Emaka inget ula sada pe kam ngelanggar 
padanna man ndeharana. 

16 "Nembeh ateKu kalak si mulihen," nina 
TUHAN Dibata man Israel. "Nembeh kal ateKu 
adi lit kam ngelakoken perbahanen si kejam 
e nandangi ndeharana. Inget maka tetap 
igelemndu padanndu maka kam tetap setia 
man ndeharandu." 


Wari ukumen nggo ndeher 


17 Nggo latih iakap TUHAN ibahanndu alu 
cakapndu. Tapi isungkunndu, "I bas kai kin 
kami ngelatihi la?" Ilatihindu kap la alu 
ngataken, "TUHAN si Mada Kuasa erpengakap 
maka kerina kalak jahat mehuli nge: janah 
tuhu-tuhu ngena nge AteNa man kalak jahat 
e." Ilatihindu pe Dibata alu penungkunen, "| 
ja kin Dibata si bujur ningen e?" 

3 1 TUHAN si Mada Kuasa erjabap nina, 
"Kusuruh persuruhenKu nikapken 
dalan man bangKu. Kenca bage TUHAN 
si idaramindu e rempet reh ku RumahNa. 
PersuruhenKu si tedeh atendu ngidahsa 
e nandangi reh me, jenari imomokenna 

perpadanenKu." 

2 Tapi ise ngasup nggengkenca wari kerehen 


e? Ise banci tahan tupung ia teridah pagi? 
Sabap bali kap ia ras sabun cuci si keras, bali 
ras api si ipake tukang ngelebur besi. 

3Reh ia ngukum, bali ras sekalak tukang 
ngelebur pirak lako mbersihkenca. Bagi 
tukang mbersihken emas ras pirak, bage 

me persuruhen TUHAN e mbersihken imam- 
imam, gelah alu bage ibabana persembahen 
si payo man TUHAN. 

4Kenca bage maka persembahen si ibaba 
kalak Juda ras Jerusalem kempak TUHAN 
ngena AteNa, bali ras si nggo-nggona i bas 
paksa si nai. 

> Nina TUHAN si Mada Kuasa, "Reh me Aku ku 
tengah-tengahndu lako ngadili; emaka minter 
Kuaduken guru-guru pertendung, perlua-lua, 
saksi palsu, si nipu kalak upahenna, bage 
pe kalak si nindas diberu balu-balu, anak 
melumang ras kalak pertandang: gendekna, 
kerina kalak si la mbiar man bangKu." 


Nggalar persepuluhen 


6 "Aku kap TUHAN, janah Aku la mobah- 
obah. Dage, o kesusuren Jakup, kam pe labo 
masap. 

! Kam, bali ras nini-ninindu si arah lebe, 
nggo nilah i bas Undang-undangKu nari janah 
lanai ipakendu. Mulihlah ku Aku, maka Aku 
mulih ku kam. Tapi nungkun kam nindu, 'I 
bas soal kai kin kami arus mulih man bandu?' 

8 Genduari Kusungkun kam, 'La kin salah 


adi itipu Dibata?' Tentu salah: amin bage 
pe itipundu nge Aku. '| bas kai kin Kam 
itipu kami?' nindu nungkun. | bas perkara 
persepuluhen ras persembahen. 

3 Nggo kena sumpah kam kerina erkite- 
kiteken kerina bangsa e nipu Aku. 

10 Babalah persembahen persepuluhenndu 
ku Rumah Pertoton asa arusna maka melala i 
je pangan. Ujilah Aku alu si e: tentu idahndu 
maka Kutalangi tingkap-tingkap langit janah 
Kucurcurken man bandu kerina erbage si 
mehuli alu la kurang- kurangen. 

lt La Kupelepas labang encedaken jumandu, 
janah batang anggurndu meramis buahna. 

12 Kenca bage maka kerina bangsa 
ngatakenca kam sangap, sabap negerindu 
negeri si mehuli man ingan tading." 


Ipadanken Dibata perkuah AteNa 


13 “Sitik kal pe la mehuli cakapndu kerna 
Aku," nina TUHAN. "Tapi nungkun kam, 'Kai 
kin ningkami kerna kam?' 

14 Bagenda kap nindu: "Sia-sia nge nembah 
man Dibata. Kai gunana ngelakoken si 
IkatakenNa? Kai gunana si cidahken maka 
kita erceda ate kerna perbahanenta i 
lebe-lebe TUHAN si Mada Kuasa? 

15 Bagi si idah jine, kalak si megombang nge 
si senang. Kalak jahat labo saja sangap, tapi 

pe iujina kesabaren Dibata alu kejahatenna, 


janah pulah nge ia i bas ukumen nari." 

16 Kenca bage kalak si mbiar man TUHAN 
ngerana sapih-sapih ia, janah idengkehken 
ras ibegi TUHAN kai si ikatakenna. I bas 
adep-adepen TUHAN, lit tersurat i bas sada 
kitap kerna kalak si mbiar dingen mehamat 
man TUHAN. 

17 “Ja nge jadi bangsangKu," nina TUHAN 
si Mada Kuasa. "Tupung warina Aku nehken 
perbahanenKu, ia me si jadi sikerajangenKu. 
Melias Aku man bana bali ras liasna ate 
sekalak bapa man anakna si patuh man bana. 

18 Sekali nari iidah bangsangKu kai lainna 
kejadin si reh man kalak bujur ras kalak 
jahat, man kalak si nembah man bangku ras 
kalak si lang." 


Reh me wari TUHAN 


4 1 Nina TUHAN si Mada Kuasa, "Reh me 
warina i ja kerina kalak si meganjang 
rukur ras kalak jahat meseng desken nggala. 
I bas wari e pagi meseng me ia, maka sitik pe 
lanai lit ia tading. 

2 Tapi man bandu si ngikutken Aku, reh me 
kuasangKu si ngkelini kam bagi matawari 
pultak erpagi-pagi: kuasangku pepalem kam 
bali kap ras sinalsal matawari. Meriah dingen 
bebas me kam desken anak lembu si ipulahi i 
bas karangna nari. 

3| bas warina Aku nehken perbahanenKu, 


italukenndu me kalak si jahat, dingen 
iperjakindu ia desken abu i teruh tapak-tapak 
nahendu. 

4Ingetlah pengajaren suruh-suruhenKu 
Musa, eme undang-undang ras perentah- 
perentah si Kubereken man bana i Deleng 
Sinai, gelah iikutken bangsa Israel kerina. 

> Tapi ope denga seh wari si mbelin dingen 
mejin e, Kusuruh pagi man bandu Nabi Elia. 
6 Bapa ras anak ipersadana pagi mulihi: 
adi la bage tentu terpaksa Aku reh, jenari 
Kukernepken negerindu." 


Matius 


Terombo Jesus Kristus (Luk 3:23-38) 


1 l Enda me terombo Jesus Kristus. Jesus 
eme kesusuren Daud, dingen Daud eme 
kesusuren Abraham. 

2 Abraham eme bapa Isak: Isak eme 
bapa Jakup: Jakup eme bapa Juda ras 
senina-seninana: 

3Juda eme bapa Peres ras Sera (Tamar eme 
ndehara Juda): Peres eme bapa Hesron: 
Hesron eme bapa Aram: 

4 Aram eme bapa Aminadap: Aminadap eme 
bapa Nahesson: Nahesson bapa Salmon: 

> Salmon eme bapa Boas (Rahap eme 
ndehara Salmon); Boas eme bapa Obet (Rut 
eme ndehara Boas); Obet eme bapa Isai; 

S Isai eme bapa Daud. Daud eme bapa 
Salomo (nande Salomo eme ndehara Uria 
nai); 

7 Salomo eme bapa Rehabeam; Rehabeam 
bapa Abia; Abia bapa Asa; 

8 Asa bapa Josapat; Josapat eme bapa 
Joram; Joram eme bapa Usia; 

9 Usia eme bapa Jotam; Jotam eme bapa 
Ahas; Ahas eme bapa Hiskia; 

10 Hiskia eme bapa Manase; Manase eme 
bapa Amon; Amon eme bapa Josia; 

ll] osia eme bapa Jekonia ras senina- 


seninana. Kalak enda nggeluh i bas paksa 
Israel i buang ku Babil. 

12 Kenca lepas paksa pembuangen i taneh 
Babil e, ipupus Jekonia si Sealtiel: Sealtiel 
eme bapa Serubabil: 

13 Serubabil eme bapa Abiud: Abiud eme 
bapa Eliakim: Eliakim eme bapa Asor; 

14 Asor eme bapa Sadok: Sadok eme bapa 
Ahim: Ahim eme bapa Eliud: 

15 Eliud eme bapa Eleasar; Eleasar eme bapa 
Mattan: Mattan eme bapa Jakup: 

16 J akup eme bapa Jusup; Jusup eme 
perbulangen Maria. Arah Maria me tubuh 
Jesus si igelari Raja Penampat si ipadanken 
Dibata. 

1/Jadi i bas Abraham nari seh ku paksa 
Daud lit sepulu empat kesusuren; janah i bas 
paksa Daud nari seh ku paksa pembuangen 
bangsa Israel i taneh Babil lit sepulu empat 
kesusuren, janah i bas paksa pembuangen i 
taneh Babil nari seh ku paksa Kristus tubuh 
lit sepulu empat kesusuren. 


Ketubuhen Jesus Kristus (Luk 2:1-7) 


18 Kerna ketubuhen Jesus Kristus, bagenda 
me: Maria nande Jesus ertunangen ras Jusup. 
Tapi ope denga erjabu Maria nggo mehuli 
kulana arah Kuasa Kesah Si Badia. 

19Jusup tunangen Maria e kalak bujur. Labo 
lit sura-surana ngaduken Maria gelah ola 

mela iakap Maria. Saja ngenca ersura-sura ia 


nirangken Maria alu sinik-sinik. 

20Tapi asum ia rukur-rukur kerna si e, 
teridah man bana malekat Dibata arah 
nipina. Nina malekat e man bana, "O Jusup, 
kesusuren Daud, ola kam mbiar muat Maria 
jadi ndeharandu. Sabap anak si lit i bas 
bertinna e jadi erkiteken kuasa Kesah Dibata. 

2! pupusna pagi sekalak anak dilaki janah 
arus ibahanndu gelarna Jesus -- sabap Ia 
me pagi si nebusi BangsaNa i bas dosa-dosa 
nari." 

22 Kerina si enda jadi gelah seh kai si 
ikataken Tuhan arah nabi nina, 

23 Singuda-nguda e pagi mehuli kulana, 
jenari ipupusna sekalak anak dilaki. Anak e 
pagi igelari Immanuel' (ertina: "Dibata ras 
kita"). 

24 Emaka kenca keke Jusup, ikutkenna 
kata malekat Tuhan e. lalokenna Maria jadi 
ndeharana. 

25 Tapi Jusup ras Maria langa erjabu, 
ipupusna anak dilaki. Kenca tubuh anak e 
ibahanna gelarna Jesus. 


Guru-guru i Timur nari 


2 1Jesus tubuh i kuta Betlehem i taneh 
Judea asum Herodes jadi raja. La 
ndekahsa kenca si e reh ku Jerusalem 
piga-piga kalak guru i Timur nari. 

2 Nungkun guru-guru Timur e nina, "I ja kin 


anak si tubuh raja kalak Jahudi e? Sabap idah 
kami bintangna arah Timur, janah ate kami 
ersembah man BaNa." 

3Sengget Raja Herodes bage pe kerina anak 
kota Jerusalem megi berita enda. 

4Perbahan si e ipepulung Raja Herodes 
kerina imam-imam si mbelin ras guru-guru 
agama Jahudi. Jenari nungkun ia nina, "I ja 
kin Raja Penampat e tubuh?" 

? Erjabap kalak e nina, "I kuta Betlehem i 
taneh Judea, sabap nggo isuratken nabi: 

6'O kam Betlehem i taneh Juda, labo kam 
kuta si kitikna i daerah Juda; sabap i bas kam 
nari reh me sekalak peminpin si mpermakani 
BangsaNgku bangsa Israel.'" 

! Kenca megi kai si ikataken e, idilo Herodes 
guru-guru i Timur nari e alu erbuni-buni. 
Jenari isungkunina ndiganai bintang e mulai 
teridah. 

8 Kenca bage isuruhna guru-guru e lawes ku 
Betlehem. Nina, "Berkatlah janah pepayo alu 
mehuli i ja ingan anak e, janah adi nggo kam 
jumpa, beritaken man bangku, gelah aku pe 
ku jah nembah man BaNa." 

9 Kenca bage berkat guru-guru Timur e. 
Idahna ka bintang si nggo idahna mbarenda i 
Timur. La tanggung riahna ukurna ngidahsa. 
Bintang e erdalan arah lebena jenari ngadi 
tepat i babo ingan anak e. 

10 (Mat 2:9) 


Matius 2.111 16 
ll Emaka bengket ia ku bas idahna Anak 


ndai ras Maria, NandeNa. Jenari erjimpuh ia 
nembah Anak e. Ibuatna erta-erta si ibabana 
e, jenari Ipersembahkenna man Anak si 
mbaru tubuh e. Erta-erta si ipersembahkenna 
e, eme: emas, kumenen ras mur. 

12 Perbahan ikataken Dibata man guru-guru 
e arah nipina gelah ola ia mulihken ndahi 
Herodes, emaka mulih ia arah dalan si deban 
ku negerina. 


Mengongsi ku Mesir 


13 Kenca berkat guru-guru Timur e, teridah 
malekat Tuhan man Jusup i bas nipina. Nina 
malekat e man bana, "Kekeken, baba Anak 
e ras nandena mengongsi ku Mesir. I jahlah 
kam lebe seh aku erkata man bandu, sabap 
idarami Herodes anak enda janah ibunuhna 
pe atena." 

14 Emaka keke Jusup, janah i bas berngi e 
ibabana Anak e ras nandena ku Mesir. 

15| Mesir ia ringan seh Herodes mate. Kerina 
si enda jadi gelah seh kai si ikataken Tuhan 
arah nabi nina, "Nggo Kudilo AnakKu i taneh 
Mesir nari." 


Anak-anak ibunuhi 


16 Asum ieteh Raja Herodes ia nggo itipu 
guru-guru si reh i Timur nari e, merawa-rawa 
kal ia. Isuruhna perajurit-perajurit munuhi 
anak-anak dilaki si lit i Betlehem ras 

sekelewetna. Anak-anak si ibunuhi umur 


dua tahun kuteruh. Enda isesuaikenna ras 
dekahna bintang e nggo teridah bagi si 
ituriken guru Timur man bana. 

17 Alu bage seh me kata si ikataken Nabi 
Jeremia nina, 

18 “|it sora terbegi i Rama, sora nderkuh 
dingen tangis ceda ate. Itangisi Rahel anakna, 
tangis ia janah lanai terapuli, sabap kerina 
anakna mate." 


I Mesir nari mulihken ku Nasaret 


19 Kenca mate Herodes, teridah malekat 
Tuhan man Jusup i bas nipina asum ia i Mesir 
denga. 

20 Nina malekat e man bana, "Kekeken, baba 
Anak e ras nandena mulih ku taneh Israel, 
sabap kalak si ersura-sura munuh Anak e 
nggo mate." 

21 Emaka keke Jusup, ibabana Anak e ras 
nandena mulihken ku negeri Israel. 

22 Tapi kenca ibegi Jusup berita maka 
Arkelaus nggo jadi raja i negeri Judea, mbiar 
ia ku Judea sabap Arkelaus anak Herodes. 
Tole perbahan nggo ka ipersingeti Dibata ia 
kerna si e arah nipina, emaka lawes ia ku 
daerah Galilea. 

23 Kenca seh ia i Galilea ibahanna jabuna i 
kuta Nasaret. Kerina enda jadi gelah seh kai 
si ikataken nabi-nabi nina, "Ia pagi igelari 
kalak Nasaret." 

Khotbah J ohanes Peridiken (Mrk 
1:1-8: Luk 3:1-18: Yoh 1:19-28) 
3 l Paksa e multak Johanes Peridiken 
i padang pasir Judea, mulai me ia 
erkhotbah i taneh mesawang e. 

2 Nina Johanes Peridiken, "Jeralah i bas 
dosa-dosandu nari, sabap Kinirajan Surga 
nggo ndeher!" 

3Johanes Peridiken enda me maksud Nabi 
Jesaya sanga ikatakenna, "Lit sekalak erlebuh 
i taneh mesawang 'Sikapkenlah dalan Tuhan. 
Pepinter dalan man BaNa!'" 

4Paken Johanes Peridiken e me: jubahna 
i bas mbulu unta nari, genditna i bas 
kuling-kuling nari. Nakanna: labang ras 
tengguli kerangen. 

> Rehen ndahi ia kalak si ringan i Jerusalem, 
ras kerina kalak si ringan i daerah Judea bage 
pe kerina kalak si ringan i daerah sekitar Lau 
Jordan. 

6 Kenca kalak si nterem ngakuken dosana, 
emaka iperidiken Johanes i Lau Jordan. 

' Tapi asum idah Johanes Peridiken nterem 
kalak Parisi ras kalak Saduki reh ndahi ia guna 
iperidiken nina Johanes Peridiken man bana, 
"O kam kesusuren nipe -- ise ngatakenca 
man bandu maka banci kam pulah i bas 
ukumen Dibata si reh pagi? 

8Tuduhken arah perbahanenndu tandana 
kam nggo jera. 

? Ola iakapndu banci kam ialemi alu 


ngataken, 'Kesusuren Abraham kap kami.' 
Kukataken man bandu Dibata ngasup 
njadiken batu-batu enda jadi kesusuren 
Abraham! 

10 Kapak nggo sikap nektek batang kayu. 
Kerina batang kayu si la mehuli buahna 
itektek jenari iambekken ku api. 

ll Tandana kam nggo jera, kuperidiken kam 
alu lau. Tapi reh me arah pudingku si lebih 
erkuasa asangken aku. Ngosari nali sepatuna 
pe la aku metunggung. la pagi mperidiken 
kam alu Kesah Si Badia ras api. 

12 NdiruNa nggo sikap i bas TanNa guna 
miari. IpepulungNa page ku bas lumbung, 
tapi lapungna ItamakenNa ku bas api si la 
ernimpet-nimpet." 


Jesus iperidiken (Mrk 
1:9-11: Luk 3:21-22) 

13 Paksa e reh Jesus i Galilea nari ku Lau 
Jordan. Idahina Johanes Peridiken, jenari 
ipindona gelah Johanes mperidiken Ia. 

14Tapi Johanes Peridiken la nggit 
mperidikenca nina, "Aku nge aturenna 
IperidikenNdu: enda Kam ka ngadap man 
bangku!" 

15 Ngaloi Jesus nina, "Labo dalih. Sabap alu 
bage sidalanken kai si ngena ate Dibata!" 

16 Fmaka Johanes pe setuju meridiken Jesus. 
Kenca Jesus iperidikenna, ndarat Ia i bas lau 

nari. Rempet talang langit janah idahna Kesah 


Dibata nusur bagi nderapati ku BaboNa. 

17) enari terbegi sora i surga nari ngatakenca 
nina, "Enda me Anakku si Kukelengi. Ia me si 
ngena ateKu." 


Percuban man Jesus (Mrk 
1:12-13: Luk 4:1-13) 


4 l Kenca bage Kesah Dibata mabai Jesus 
ku gurun pasir guna icubai Iblis. 

2 Kenca empat puluh wari empat puluh 
berngi Jesus la man IgejapNa melihe. 

3 Emaka reh Iblis ncubai Ia nina, "Erkiteken 
Kam Anak Dibata salihken dage batu enda 
jadi roti." 

4Ngaloi Jesus nina, "Lit kap tersurat i bas 
Pustaka Si Badia: Labo alu roti saja manusia 
enggeluh, tapi arah tep-tep kata si ibelasken 
Dibata." 

5Jenari ibabai Iblis me Jesus ku Jerusalem 
janah isuruhna Ia tedis i babo anjung-anjung 
Rumah Pertoton. 

6J enari nina man Jesus, "Adi Anak Dibata kin 
kam, dabuhken man BaNdu ku teruh, sabap 
lit tersurat i bas Pustaka Si Badia bagenda: 
'Isuruh Dibata kap malekat-MalekatNa reh 
njagai Kam, itatangna nge Kam alu tanna 
gelah NaheNdu pe la terantuk ku batu.'" 

7 Ngaloi Jesus, "Tapi lit tersurat i bas Pustaka 
Si Badia 'Ola cubai Tuhan Dibatandu.'" 

8 Ibabai Iblis e ka Jesus ku deleng si seh kal 


ganjangna. Jenari ituduhkenna man Jesus 
kerina kerajan doni enda ras kinibayakenna. 

9 Nina Iblis e man Jesus, "Kerina kerajan 
doni enda ras kiniulinna kubereken man 
BaNdu, adi nggit Kam erjimpuh nembah man 
bangku." 

10 Emaka ngaloi Jesus nina, "Laweslah Iblis! 
Lit kap tersurat i bas Pustaka Si Badia: 
'Sembahlah Tuhan Dibatandu, janah la saja 
ngenca patut man sembahen!'" 

11 Kedungenna itadingken Iblis e Jesus: 
emaka reh malekat-malekat nampati Ia. 


Jesus menaken DahinNa i Galilea 


12 Kenca ibegi Jesus berita maka Johanes 
Peridiken nggo ipenjaraken, lawes 1a ku 
Galilea. 

13 'tadingkenNa Nasaret emaka lawes Ia 
ringan i Kapernaum. Kapernaum eme sada 
kuta i tepi Dano Galilea, daerah Sebulon ras 
Naptali. 

14 Alu bage seh me kai si ikataken Nabi 
Jesaya nina, 

15 "Taneh Sebulon ras taneh Naptali, dalan 
kempak lawit, i lepar Lau Jordan, daerah 
Galilea si iingani kalak si labo bangsa Jahudi! 

16 Kalak si ringan i bas gelap, nggo ngidah 
terang si mbelin e! Man kalak si ringan i 
bas taneh si ikuasai kematen nggo mbincar 
terang e!" 

ngajar nina, "Jeralah kam i bas dosandu nari, 
sabap Kinirajan Surga nggo reh deherna." 


Jesus ndilo empat kalak penjala 
nurung (Mrk 1:16-20: Luk 5:1-11) 


18 Asum Jesus erdalan-dalan i tepi Dano 
Galilea, IdahNa dua kalak si sembuyak 
sangana njala nurung. Si dua kalak e, eme 
Simon (igelari Petrus) ras Andereas. 

19 Nina Jesus man bana, "Mari, ikutken Aku, 
maka Kuajari kam ndilo kalak si deban jadi 
ajar-ajarKu." 

20 Minter itadingken kalak e jalana jenari 
IkutkenNa Jesus. 

21 Asum iterusken Jesus erdalan, IdahNa 
ka dua kalak si sembuyak. Si dua kalak 
e, eme anak Sebedeus, gelarna Jakup ras 
Johanes. Kalak enda i datas perahu ras 
bapana sangana mpesikap jala. Asum idilo 
Jesus ia duana, 

22 minter itadingkenna perahu e bage pe 
itadingkenna bapana. Jenari ikutkenna Jesus. 


Jesus ngajar, erkhotbah dingen pepalem 
kalak si penakiten (Luk 6:17-19) 


23 | siari Jesus kerina daerah Galilea. Ngajar 
la i bas rumah-rumah persembahen dingen 
IberitakenNa Berita Si Mehuli kerna Kinirajan 
Surga. IpepalemNa kalak cacat ras kalak 

bas daging kalak e nari. 

24 Perbahanen Jesus e mbar beritana ku 
belang-belang negeri Siria seh maka nterem 
kalak ndahi Jesus. Itaruhken kalak man BaNa 
kerina si penakiten. Erbage-bage penakit 
kalak si reh e: lit si setanen, lit si tabun, janah 
lit si pang-pangen. Kerina ipepalem Jesus. 

25 Emaka nterem kal kalak si ngikut-ngikut 
Jesus; lit i Galilea nari, i Dekapolis nari, i 
Jerusalem nari; i Judea nari bage pe i daerah 
lepar Lau Jordan nari. 


Khotbah Jesus i das uruk 


1 Kenca Jesus ngidah jelma si nterem, 
5 InangkihNa sada uruk. Kenca la kundul 
reh ajar-AjarNa pulung deherken la. 
2 J enari IbenakenNa ngajari ajar-AjarNa e. 


Kemalemen ate si 
tuhu-tuhu (Luk 6:20-30) 


3 Nina Jesus, "Malem ate tuhu-tuhu iakap 
kalak si nggejap maka ia labo kai pe ertina 
i lebe-lebe Dibata: sabap man bana me 
Kinirajan Surga. 

4 Malem ate tuhu-tuhu iakap kalak si erceda 
ate erkiteken dosa; sabap Dibata me ngapuli 
ia. 

> Malem ate tuhu-tuhu iakap kalak si 
meteruk ukurna; sabap isehken Dibata me 
PadanNa man bana. 

6 Malem ate tuhu-tuhu iakap kalak si 


muas melihe nehken peraten Dibata: sabap 
IbesuriNa me ia. 

! Malem ate tuhu-tuhu iakap kalak si perkuah 
ate dingen perkeleng: sabap ia me ngaloken 
perkuah ate Dibata. 

8 Malem ate tuhu-tuhu iakap kalak si 
meciho pusuh peratenna: sabap itandaina me 
tuhu-tuhu Dibata. 

9 Malem ate tuhu-tuhu iakap kalak si erbahan 
perdamen: sabap iakui Dibata me ia AnakNa. 

10 Malem ate tuhu-tuhu iakap kalak si 
ngenanami kiniseran erkite-kiteken nehken 
peraten Dibata: sabap man bana me Kinirajan 
Surga. 

11 Malem tuhu-tuhu atendu adi erkite-kiteken 
kam ajar-ajarKu igombang-gombangi, 
ipesega-sega dingen ipelawes kalak kam 
janah alu kata guak ipalitkenna si jahat man 
bandu. 

12 Ermengkah dingen meriahlah atendu, 
sabap nggo isikapken Dibata upahndu si 
mbelin i Surga: sabap bage me pe nabi-nabi 
si nggeluh leben asangken kam ipesega-sega 
kalak." 


Sira ras terang (Mrk 9:50; Luk 14:34-35) 


13 “Bagi sira si seh kal perluna guna pangan, 
bage pe kam nandangi kerina manusia. Tapi 
adi sira e lanai masin, lanai banci ibahan 

masin mulihi. Sira e lanai erguna, emaka 


iambekken jenari idedehi kalak. 

14Bagi terang si seh kal perluna i bas gelap, 
bage pe kam nandangi doni enda. Kuta si lit i 
das uruk la banci lang teridah. 

15 Labo isagani kalak lampu kenca bage 
itutupina alu tumba; tapi isangketkenna, 
gelah terang iakap kalak kerina si lit i bas 
rumah e. 

16 Dage, ersinalsal lah min terangndu i 
lebe-lebe kalak si nterem gelah adi idahna 
perbahanenndu si mehuli, ipujina Dibata, 
Bapandu si i Surga." 


Pengajaren kerna 
Undang-undang Agama Jahudi 


17 "Ola iakapndu Aku reh ncedai Undang- 
undang si ibereken Musa ras si iajarken 
nabi-nabi. Aku reh labo ncedai, tapi guna 
nehken si nggo isuratkenna e. 

18 | ngetlah katangKu enda! Seh masap langit 
ras doni, sada titik ntah sada bagin si kitikna 
pe i bas Undang-undang e la bene adi langa 
kin seh kerina kai si nggo isuratken e. 

19 Emaka ise la ngikutken si nggo isuratken 
e, aminna gia bagin si kitikna, janah ibabaina 
papak kalak si deban, ia me si la mehergana 
i bas Kinirajan Surga. Tapi ise ngikutkenca 
janah ibabaina kalak si deban ngikutken si 
nggo isuratken e, ia me si mbelinna i bas 
Kinirajan Surga. 

20 Kukataken pe man bandu maka labo kam 


banci bengket ku bas Kinirajan Surga adi 
la kin tutusen atendu erbahan si ngena ate 
Dibata asa guru-guru agama ras kalak Parisi." 


Kerna merawa 


21“Nggo ietehndu maka nai ikataken man 
nini-nininta, 'Ula munuh: kalak si munuh 
iadili.' 

22 Tapi genduari Kukataken man bandu: Ise 
merawa nandangi seninana, iadili pagin, ise 
si ngisakken kalak, arus iadili i lebe-lebe 
Pengadilen Agama. Janah ise ngataken 
seninana motu dingen la terpake, ia pagin 
itamaken ku api neraka. 

23 Dage, adi asum atendu nehken 
persembahen man Dibata ingetndu maka 
sangkut ukur seninandu nandangi kam, 

24 tadingkenlah lebe persembahenndu 
e jenari erdame ras ia. Kenca bage 
persembahkenlah persembahenndu e man 
Dibata. 

25 Adi iaduken kalak kam janah ibabana ku 
pengadilen, erdamelah ras ia ope denga seh i 
pengadilen. Sabap adi nggo seh i pengadilen 
iendeskenna me kam man hakim, jenari 
iendesken hakim kam man polisi. Kenca bage 
itamaken polisi kam ku bas penjara. 

26 Adi kam i bas penjara, lanai kam ipulahina 
adi langa kin bali utangndu e kerina." 

Kerna erlua-lua 


27 "Nggo ietehndu maka lit ikataken, 'Ola 
erlua-lua.' 

28 Tapi genduari Kukataken man bandu: 

Ise mpernehen sekalak diberu, jenari hilo 
kerincuhna nandangi diberu e, si tuhuna ia 
nggo erlua-lua i bas ukurna. 

29 Dage, adi matandu si kemuhen erbahanca 
kam erdosa, cungkillah e jenari ambekkenlah! 
Sabap ulin sembelah badanndu e bene asa 
kerina lambekken ku bas neraka. 

30 Adi tanndu si kemuhen erbahanca kam 
erdosa, keretlah e jenari ambekken! Sabap 
ulin bene sada tanndu asa kerina badanndu 
iambekken ku bas neraka." 


Kerna ngulihken ndehara (Mat 
19:9: Mrk 10:11-12: Luk 16:18) 


31 “| it ka pengajaren bagenda, 'Ise ngulihken 
ndeharana, arus ibahanna surat mulih man 
ndeharana!' 

32 Tapi genduari Kukataken man bandu: 

Ise ngulihken ndeharana labo erdandanken 
ndeharana e erlua-lua ras kalak si deban, ia si 
erbahanca ndeharana e erlua-lua adi sereh ia 
man kalak si deban, janah ji ngempoi diberu 
e pe erlua-lua." 

Kerna ersumpah 


33 "Nggo pe ietehndu maka i bas nini-nininta 
nai lit pengajaren bagenda, 'Ola ersumpah 
kerna si la tuhu, tapi bahanlah kai si nggo 
isumpahkenndu i lebe-lebe Tuhan.' 

34 Tapi genduari Kukataken man bandu: Ola 
ersumpah kerna kai-kai pe, ula ersumpah 
i bas gelar langit, sabap langit kap ingan 
kundul Dibata, 

35 ola ersumpah i bas gelar doni, sabap doni 
kap ingan NaheNa: bage pe ula ersumpah i 
bas gelar Jerusalem, sabap Jerusalem kuta 
Raja Simbelin kap. 

36| bas gelar takalndu pe ola kam ersumpah, 
sabap labo kam erkuasa nalihken selambar 
buk pe jadi mbentar ntah mbiring. 

37 Katakenlah, 'ue' adi tuhu janah 
katakenlah, 'lang' adi la tuhu. Lain asangken 
sie i bas Iblis nari kap rehna." 


Kerna erbalas (Luk 6:29-30) 


38 "Nggo ietehndu maka nai lit bagenda 
pengajaren, 'Mata gancih mata, janah ipen 
gancih ipen.' 

39 Tapi genduari Kukataken man bandu: 
Ula erbalas nandangi kalak si nggo ersalah 
man bandu. Adi iparap kalak kurumndu si 
kemuhen, bereken parapna kurumndu si 
kawes. 

40Janah adi iaduken kalak kam erkiteken 


morah atena bajundu, bereken pe ras 
cabinndu man bana. 

41 Adi ipaksa kalak kam maba barangna 
sada kilometer dauhna, babalah barang e dua 
kilometer dauhna. 

42 Adi mindo kalak man bandu berekenlah: 
bage pe ola tulak adi kalak minjam kai-kai pe 
man bandu." 


Ngkelengi imbang-imbang 
(Luk 6:27-28, 32-36) 

43 "Nggo pe ietehndu kerna ajaren enda, 
'Kelengilah temanndu, janah elem-elemlah 
man imbang-imbangndu.' 

44Tapi genduari Kukataken man bandu: 
Kelengilah imbang-imbangndu, janah 
ertotolah man Dibata kerna kalak si 
erbahanca kam ngenanami kiniseran. 

45 Alu bage kam nggo jadi anak-anak Dibata. 
Sabap labo saja man kalak si mehuli ibereken 
Dibata MatawariNa, tapi pe man kalak si 
jahat. Bage pe labo saja man kalak si bujur 
ibereken Dibata udan, tapi pe man kalak si Ia 
bujur. 

46 Sabap adi si ngkelengi kam saja ngenca 
ikelengindu, man kade Dibata mbalas 
perbahanenndu e? La kin kalak si muat cuke 
pe bage ka nge perbahanenna? 

41 Janah kai kin lainna kam ras kalak si 
deban adi ras temanndu saja ngenca kam 

siperkuanen? Kalak si la nandai Tuhan pe 


bage nge perbahanenna. 
48 Emaka kam arus serta bagi Dibatandu pe 
serta." 


Kerna mere 


6 1 “Ingetlah! Ola ilakokenndu aturen 
agamandu i lebe-lebe kalak si nterem 
alu tujun gelah idah kalak. Sabap adi bage 
ibahanndu la kam dat upah i bas Bapandu si i 
Surga. 

2 Dage, adi mere kam man kalak musil, ola 
gejek-gejekken bagi kalak si pekulah-kulah i 
rumah-rumah persembahen ntah pe i tengah 
dalan. Kalak si pekulah-kulah e tujunna gelah 
ndatken pujin. Inget! Ia lanai ngaloken upah i 
bas Dibata nari. 

3Tapi adi mere kam man kalak musil, 
bahanlah maka temanndu meriah pe la 
meteh. 

4Labo perlu igejek-gejekken i bas kam 
mere e. Alu bage, Bapandu si ngidah 
perbahanenndu e mereken upah man bandu." 


Kerna ertoto (Luk 11:2-4) 


> "Adi ertoto kam, ola bagi kalak si pekulah- 
kulah. Kalak si pekulah-kulah e megati tedis 
ertoto i rumah-rumah persembahen bage pe i 
simpang-simpang gelah iidah kalak. Inget! Ia 
lanai ngaloken upah i bas Dibata nari. 

6 Tapi adi ertoto atendu, bengketlah ku 


bas kamarndu, eruk pintun jenari ertotolah 
man Dibata si la iidah e. Dibata si ngidah 
perbahanenndu e mereken upah man bandu. 

1 Bage pe adi ertoto kam ola mulih-ulih bagi 
kalak si la nandai Tuhan. Ia erpengakap maka 
adi gedang pertotonna ibegiken Dibata kap. 

8Tapi kam, ola bage. Sabap ope denga 
ipindondu, nggo leben ieteh Bapandu kai si 
iperlukenndu. 

? Dage, bagendalah nindu ertoto, O Bapa 
kami si i Surga. Kam kap Dibata Si Tonggal. 

10 Kam kap Raja kami. Kam kap si erkuasa i 
doni janah sura-SuraNdu seh kerina bali ras i 
surga. 

11 Bereken min man kami nakan cukup i bas 
wari si sendah enda. 

12 Alemi min salah kami bagi ialemi kami 
salah kalak kempak kami. 

13 Ola bere bene kiniteken kami tupung 
ikenai percuban, tapi pulahi min kami i bas si 
jahat nari. (Sabap Kam kap Raja si Simada 
Kuasa ras Kemulian seh si rasa lalap. Amin.) 

14 Adi ialemindu salah kalak, salahndu pe 
ialemi Bapandu si i Surga ka nge. 

15 Tapi adi Ia ialemindu salah kalak, salahndu 
pe la ialemi Bapandu." 


Kerna erpuasa 


16 “Adi erpuasa kam, ola peberjut-berjut 
ayondu bagi kalak pekulah-kulah. Kalak 

kalak melihe, gelah ieteh kalak ia erpuasa. 
Inget! Ia lanai ngaloken upah i bas Dibata 
nari. 

17 Tapi adi erpuasa kam, erduhaplah jenari 
suri bukndu, 

18 gelah Ia ieteh kalak kam erpuasa. Tapi 
Bapandu si ngidah perbahanenndu e, la nge 
si mereken upahndu." 


Bayak i lebe-lebe Dibata (Luk 12:33-34) 


19"Ola pepulung erta-erta i doni enda man 
bandu. Sabap erta-erta doni banci ipan 
nget-nget, tembesin dingen itangko pinangko. 
20 Tapi pepulunglah erta-erta i Surga. Sabap 
i Surga la banci ipan nget-nget, tembesin 
dingen itangko pinangko. 

21 Sabap ija ertandu, i je pe ukurndu." 


Terang kula (Luk 11:34-36) 


22 "Mata kap tendang kula. Adi terang 
pengidahndu, kulandu pe terang. 

23 Tapi adi gelap pengidahndu kulandu pe 
gelap. Dage, adi tendang si lit i bas kam 
gelap, seh nari kal nge gelapna!" 


Dibata ras kebayaken 
(Luk 16:13, 12:22-31) 
24 “Ise pe labo ngasup ngikutken dua tuan. 


Sabap adi dua tuanna, la banci lang sekalak 
keleng atena janah sekalak nari nembeh 


Matius 6.251 32 | 22 
atena; ntah pe mejingkat ia nandangi sekalak 


tuan, tapi tuan si sada nari Ia diatena pe. 
Labo kam ngasup erdahin guna Dibata adi 
erdahin ka kin kam guna duit. 

25 Perbahan si e, ola aru atendu kerna nakan 
ras inemen si iperlukenndu i bas geluhndu 
ntah kerna uis si man pakenndu. Ergan nge 
kesah asa nakan janah ergan nge kula asa 
uis. 

26 Perdiatekenlah perik-perik kabang. Labo 
ia merdang, labo ia rani, labo mpepulung 
persedian, tapi man nge ia ibahan BapaNdu 
si i Surga. Ergan nge kam asa perik-perik e! 

27 Sekalak pe kam labo ngasup nambahi 
umurndu alu aru ate e! 

28 Ngkai maka aru atendu kerna uis si man 
pakenndu? Perdiatekenlah bunga ncole si 
turah i mbal-mbal. Bunga e la erdahin dingen 
la ertenun. 

23 Tapi Raja Salomo si bayak nai pe la lit 
pakenna bagi bunga ncole e jilena. 

30 Dage ingetlah! O kalak si kurang kiniteken! 
Adi dukut-dukut si sendah nggeluh pagi 
iambekken ku bas api pe bage jilena ibahan 
Dibata, apai ka kam! 

31 Emaka ola aru atendu ntah kai pagi 
ipanndu, ntah kai pagi inemndu bage pe ntah 
kai pagi uisndu. 

32 (Kalak si la nandai Tuhan nge maka bage 
perukurenna). Kam ula bage, sabap ieteh 

Dibata nge maka kerina enda perlu man 


bandu. 

33 Tapi si pentingna kal, daramilah lebe 
KinirajanNa, janah dalankenlah si ngena 
AteNa, maka IcukupiNa kai si perlu man 
bandu. 

34 Emaka ola aru atendu kerna wari si 
pepagi, sabap pepagi lit denga ka nge si man 
ndelenken. Labo pada itambahi kiniseran si 
sendah alu kiniseran pepagi." 


Kerna ngadili (Luk 6:37-38, 41-42) 


7 1 "Ola isalahindu kalak si deban, gelah 
kam pe la isalahi Dibata, 

2 Sabap uga penalahkenndu kalak bage 

ka kam penalahken Dibata. Sarat-sarat si 
ituntutndu man kalak, sarat-sarat e ituntut 
Dibata ka man bandu. 

3Ngkai maka idahndu rintep i bas mata 
seninandu, tapi beloti si lit i bas matandu la 
igejapndu? 

4Kuga maka pang kam ngerana, 'O senina, 
enta kuagui rintep si lit i bas matandu,' 
sedangken i bas matandu jine pe lit beloti si 
galang? 

>Ọ kalak si pekulah-kulah! Agui lebe beloti si 
lit i bas matandu e, sabap kenca bage maka 
ngasup kam ngagui rintep si lit i bas mata 
seninandu. 

6 Ola iberekenndu barang si Badia man biang 
sabap ilawanna nge kam; ola itamakenndu 

mutiara ku lebe-lebe babi sabap kugapa pe 


iperjatina nge." 


Mindo, ndarami dingen 
nuktuk (Luk 11:9-13) 


7 “Pindolah, tentu ngalo me kam: daramilah, 
tentu idatndu: tuktuklah, tentu italangi pintun 
man bandu. 

8 Sabap si mindo, ngalo, si ndarami dat me, 
janah si nuktuk, italangi pintun man bana. 

9 Tentu labo lit i bas kam bapa mereken batu 
man anakna adi ipindona roti man bandu. 

10 Bage pe tentu Ia iberekenndu nipe adi 
ipindona nurung. 

11 Kuga gia jahatna kam ietehndu nge kai 
si mehuli man berenken man anakndu. Apai 
denga ka Dibata, tentu IberekenNa nge si 
mehuli man kalak si mindo man BaNa! 

12 Bahanlah man kalak si deban bagi ngena 
atendu ibahanna man bandu. Enda me ertina 
Undang-undang si isuratken Musa ras kai si 
nggo isuratken nabi-nabi." 


Pintun si kitik (Luk 13:24) 


13 “Bengketlah arah pintun si kitik, sabap 
mbelang me pintun dingen mbelang pe 
dalan ku neraka, janah nterem kalak arah e 
erdalan. 

14 Pintun si kitik dingen dalan si mesera nuju 
ku kegeluhen si rasa lalap, janah piga-piga 
kalak ngenca ngasup arah e erdalan." 

Kerna batang ras buahna (Luk 6:43-44) 


15 "Metengetlah nandangi nabi-nabi palsu: 
reh ia ndahi kam bagi biri-biri si melemuk, 
tapi si tuhuna ukurna bagi serigala si merawa. 

16 tandaindu nge ia arah perbahanenna. 
Batang bungke rimbang labo anggur buahna, 
janah batang lateng labo galiman buahna. 

17 Batang si mehuli tentu mehuli nge buahna, 
tapi batang si la mehuli tentu pe la mehuli 
buahna. 

18 Labo banci la mehuli buahna batang si 
mehuli, bage pe labo banci mehuli buahna 
batang si la mehuli. 

19 Batang si la mehuli buahna itektek me 
jenari itamaken ku bas api. 

20 Fmaka itandaindu nge nabi si palsu e arah 
perbahanenna." 


Perbahanen sebo 
ngerana (Luk 13:25-27) 


21"|abo kerina kalak si erlebuh man bangKu, 
'O Tuhan, Tuhan!' bengket ku bas Kinirajan 
Surga, tapi kalak si ngelakoken rikutken si 
ngena ate bapangKu i Surga nge bengket ku 
bas Kinirajan e. 

22| bas wari pendungi pagi, nterem kalak 
ngataken man bangku, 'O Tuhan, Tuhan! | 
bas GelarNdu ernubuat kami, i bas GelarNdu 
ipelawes kami setan-setan dingen ibahan 
kami tanda-tanda sengget.' 

23 Tapi ningKu pagin njabapsa, 'La kam 
Kutandai pe. Laweslah i bas Aku nari, o kalak 
jahat!" 


Dua kalak si majekken 
rumah (Luk 6:47-49) 


24 “se megi katangKu enda dingen 
ngikutkenca, ia bali ras kalak pentar si 
majekken rumahna i babo batu. 

25 Rumah e labo runtuh aminna gia reh 
banjir ras angin si meter nderpasa, sabap 
rumah e ipajekken i babo batu. 

26 Ise si megi katangKu enda tapi Ia 
ikutkenna, ia bali ras kalak lenge si majekken 
rumahna i babo kersik. 

27 Asum reh banjir ras angin meter, minter 
runtuh dingen sontar rumah e." 


Kerna kuasa Jesus 


28 Kenca dung Jesus ngerana, mamang ate 
kalak si nterem kerna PengajarenNa. 

29 Sabap Jesus ngajar la bali ras guru-guru 
agama kalak enda: la ngajar alu erkuasa. 


Ipepalem Jesus sekalak si gadamen 
(Mrk 1:40-45: Luk 5:12-16) 


9 1 Kenca nusur Jesus i uruk e nari, nterem 
kal jelma ngikutken la. 

2 Jenari reh sekalak gadamen ndahi Jesus. 
Erjimpuh ia i lebe-lebe Jesus jenari nina, 

"O Tuan, adi nggit Kam, ngasup kap Kam 


pepalem aku." 

3Ijemak Jesus kalak si gadamen e jenari 
Nina, "Nggit nge aku. Malemlah kam!" Minter 
malem ia i bas penakitna e nari. 

“Jenari nina Jesus man bana, "Ola 
kataken man ise pe kerna si enda, tapi 
cidahkenlah man Imam. Kenca bage, 
bahanlah persembahenndu bagi isuruh Musa, 
gelah kerina kalak meteh maka kam nggo 
malem." 


Ipepalem Jesus sekalak suruh-suruhen 
perwira Roma (Luk 7:1-10) 


> Asum Jesus bengket ku kuta Kapernaum, 
reh sekalak perwira njumpai la. 

6 Nina perwira e man BaNa, "O Tuan, sekalak 
suruh-suruhenku sakit i rumah. Mekelek kal 
iakapna, lanai ia ngasup muit pe." 

7 Ngaloi Jesus, "Banci reh Aku pepalemca." 

8Tapi nina perwira e, "O Tuan, Ia 
metunggung aku ngalo-ngalo Kam i rumahku. 
Sengkebabah ranan sajalah gia IbelaskenNdu, 
tentu malem suruh-suruhenku e. 

9Sabap aku pe lit nge si ganjangen asa aku, 
janah lit ka nge perajurit-perajurit teruhenku. 
Adi kusuruh perajurit e lawes, minter nge 
la lawes: adi kusuruh ka perajurit si deban 
reh, minter nge ia reh; janah adi bahan enda 
ningku man suruh-suruhenku, minter nge 
ibahanna." 

10 Mamang ate Jesus megi ranan perwira e. 


Emaka nina Jesus man kalak si ngikutken Ia, 
"Langa pernah Aku jumpa ras kalak Israel si 
bagenda belinna kinitekenna. 

ll Ingetlah! Nterem pagi si labo kalak 
Jahudi reh i Timur ras i Barat nari ersada ras 
Abraham, Isak, Jakup i bas Kinirajan Surga. 

12 Sedangken bangsa si kin aturenna 
bengket ku bas Kinirajan e lambekkenNa ku 
ingan si seh kal gelapna. I je tangis ras mesui 
kal atena." 

13J enari nina Jesus man perwira e, "Mulihlah 
ku rumahndu, jadilah man bandu bagi si nggo 
ibelaskenndu arah kinitekenndu." | bas paksa 
si e ka malem me suruh-suruhen perwira 
ndai. 


Nterem kalak si penakiten ipepalem 
Jesus (Mrk 1:29-34: Luk 4:38-41) 


14 Lawes Jesus ku rumah Petrus. | bas rumah 
e IdahNa mami Petrus medem erkiteken 
sakit. 

15 Ijemak Jesus tan mami Petrus e, jenari 
minter malem. Keke ia jenari isikapkenna 
pangan man Jesus. 

16 Nandangi gelap, rehen kalak maba si 
penakiten ras si setanen man Jesus. Alu 
sengkebabah ranan saja ipelawes Jesus 
setan-setan e janah IpepalemNa kerina kalak 
si penakiten. 

1/Ibahan Jesus bage, gelah seh si nggo 


isuratken Nabi Jesaya, "Ia kap mulahi kita i 
bas kiniseranta nari janah Ia kap pepalem 
penakitta." 


Kerna ngikutken Jesus (Luk 9:57-62) 


18 Asum idah Jesus kalak si nterem 
ngkeleweti la, IsuruhNa ajar-AjarNa gelah 
berkat ngepari dano. 

19 Paksa si e, reh sekalak guru agama ndahi 
Jesus janah nina, "O Guru, ikut ateku ras 
Kam aminna ku ja gia Kam lawes." 

20 Ngaloi Jesus, "Serigala lit liang inganna, 
perik-perik pe lit asarna, tapi Aku, Anak 
Manusia si isuruh Dibata la lit inganKu 
pekesahken." 

21 Sekalak ajar-ajar si deban ngerana man 
Jesus nina, "O Pa, mulih lebe aku gelah 
kukuburken bapangku." 

22 Tapi ngaloi Jesus, "Ikutkenlah Aku. 
Pelepaslah kalak mate ngkuburken kalak 
matena jine." 


Ipejeneng Jesus angin si meter 
(Mrk 4:35-41: Luk 8:22-25) 


23) enari idatasi Jesus perahu, ajar-AjarNa 
pe ikut ras la. 

24 Asum erlayar, rempet rembus angin meter 
seh maka galumbang pe ngantur perahu e. 
Tapi tunduh Jesus paksa si e. 

25 Emaka iingeti ajar-AjarNa Ia nina, "O 
Tuan, sampati min! Nggo cilaka kita!" 

26 Tapi nina Jesus man ajar-AjarNa e, 
"Ngkai maka kam mbiar? Kurang kal tuhu 
kinitekenndu!" Jenari keke Jesus, isergangina 
angin meter ras galumbang ndai. Emaka 
nggo seh kal tenengna. 

27 Mamang ate ajar-AjarNa e kerina nina, 
"Kalak si kuga kin nge enda ndia? Angin ras 
galumbang pe ngikutken KataNa." 


Ipepalem Jesus dua kalak si 
setanen (Mrk 5:1-20; Luk 8:26-39) 


28 Seh kenca Jesus i daerah Gadara reh dua 
kalak setanen njumpai la. Kalak setanen e 
reh i kuburen nari. Ise pe la pang mentas 
arah e sabap mehantu kal ia duana. 

29 Kenca ndeher ia ras Jesus, minter ia serko 
nina, "O Anak Dibata, kuga atendu kami 
IbahanNdu? IsiksaNdu kin AteNdu kami langa 
pe seh paksana?" 

30 La ndauhsa i bas ingan e nari, lit babi sada 
rarasen sangana nungke-nungke ndarami 
nakanna. 

31 Nina setan-setan e man Jesus, "Adi 
IpelawesNdu kami, suruhlah kami neluki 
babi-babi ah." 

32 Nina Jesus, "Laweslah!" Itadingken setan 
si dua kalak e jenari iselukina babi-babi e. 
Emaka kiamen babi e, ndabuh ku dano jenari 
mate gedap kerina. 

33 Kalak si mpermakani babi e kiam ku bas 


kuta. Iturikenna man kalak si nterem kerna 
babi dingen kerna si dua kalak ndai. 

34 Emaka reh kerina anak kuta e ndahi Jesus. 
Kenca jumpa, ipindokenna gelah lawes Jesus 
i daerahna e nari. 


Ipepalem Jesus sekalak si pang-pangen 
(Mrk 2:1-12: Luk 5:17-26) 


l Kenca Jesus ku das perahu, ngepar Ia, 
jenari seh Ia ku KutaNa. 

2| je itaruhken kalak man BaNa sekalak si 
pang-pangen tare ingan medem. Perbahan 
idah Jesus maka tek kal kalak e man 
BaNa, emaka Nina man si pang-pangen e, 
"Tetapkenlah ukurndu, o anakku! Dosandu 
nggo ialemi." 

3 Perbahan si e piga-piga kalak guru agama 
jungut-jungut i bas ukurna nina, "IlawanNa 
kap Dibata arah CakapNa e." 

4leteh Jesus kai si lit i bas ukur kalak 
enda, emaka nina, "Ngkai maka jahat i bas 
ukurndu? 

> Apai kin sukahen ngatakenca, 'Dosandu 
nggo ialemi,' asangken ngatakenca, 
'Kekekenlah, jenari erdalanken!' 

6 Tapi Kucidahken man bandu maka Aku, 
Anak Manusia si isuruh Dibata erkuasa 
ngalemi dosa i doni enda." Jenari nina Jesus 
man si pang-pangen e, "Kekekenlah angkat 
ingan medemndu, jenari mulihlah!" 

1 Keke ia jenari mulih ia ku rumah. 


8 Mbiar kalak si nterem ngidah kejadin e. 
Ipujina Dibata si nggo mereken kuasa si bage 
belinna man manusia. 


Idilo Jesus si Matius (Mrk 
2:13-17: Luk 5:27-32) 


9 Lawes Jesus i bas ingan ndai nari janah 
asum la erdalan IdahNa sekalak pengalo cuke 
kundul i bas kantorna. Gelarna Matius. Nina 
Jesus man bana, "Ikutken Aku." Tedis Matius 
jenari ikutkenna Jesus. 

10 Asum Jesus ras ajar-AjarNa man i rumah 
Matius, nterem pengalo cuke ras kalak 
perdosa ikut man ras Jesus ras ajar-AjarNa. 

11 piga-piga kalak Parisi ngidah si enda. 
Emaka nina man ajar-ajar Jesus, "Ngkai 
maka Gurundu e man ras pengalo cuke bage 
pe ras kalak perdosa?" 

12 | begi Jesus penungkunen kalak Parisi 
enda, emaka erjabap la, "Kalak si sehat labo 
ia perlu dokter, tapi kalak si sakit nge. 

13j aweslah, jenari pelajari kata si tersurat 
i bas Pustaka Si Badia enda, 'Keleng atendu 
nge si kuperluken, labo asuh-asuhen si 
ipersembahkenndu.' Aku reh labo guna ndilo 
kalak si bujur akapna bana, tapi guna ndilo 
kalak perdosa." 

Kerna erpuasa (Mrk 
2:18-22: Luk 5:33-39) 


14 Kenca bage reh ajar-ajar Johanes ndahi 
Jesus. Nungkun ia man Jesus nina, "Ngkai 
maka ajar-AjarNdu la erpuasa? Kami ras 
kalak Parisi megati nge erpuasa." 

15 Ngaloi Jesus, "Atendu kin maka temue 
i bas kerja erdemu bayu erceda ate adi si 
empo e ras ia denga? Tentu lang! Lit nge 
paksana ia sirang ras si empo e. Kenca si e 
me ia erpuasa. 

16 |abo uis mbaru ibahan kalak guna 
ngerangkapi uis si nggo buruk. Sabap adi 
bage, reh belangna me rigatna ibahan 
pengerangkapina e. 

17 Bage pe labo itamaken kalak lau anggur 
mbaru ku bas guci kuling-kuling si nggo male. 
Sabap adi bage, pecah me guci e, janah 
anggur pe mambur dingen guci e pe lanai 
terpake. Tapi lau anggur mbaru itamaken 
kalak ku bas guci kuling-kuling si mbaru. Alu 
bage anggur ras guci tetap mehuli duana." 


Anak pengulu bage pe sekalak 
diberu si ndadap uis Jesus (Mrk 
5:21-43: Luk 8:40-56) 


18 Asum Jesus ngerana denga ras ajar-ajar 
Johanes Peridiken, reh sekalak pengulu 
rumah persembahen kalak Jahudi. Erjimpuh 
ia | lebe-lebe Jesus, jenari nina, "Anakku 

e denga kal mate. Reh min Kam namaken 


TanNdu ku babona gelah ia nggeluh mulihi." 

19 Emaka keke Jesus, IkutkenNa pengulu e 
janah ajar-AjarNa pe ikut ras la. 

20 Asum Jesus erdalan, reh sekalak ndeheri 
la i pudi nari. Diberu e nggo sepulu dua tahun 
dekahna bluding rusur. Idadapna uis Jesus, 

21 sabap nina i bas ukurna, "Kudadap saja 
lah gia uis Jesus e, tentu malem penakitku." 

22 |tulihken Jesus diberu e, jenari nina, 
"Malem atendu, o anakku! Malem penakitndu 
erkiteken tek kam man bangKu." | bas paksa 
si e malem penakit diberu ndai. 

23) enari iterusken Jesus erdalan ku rumah 
pengulu ndai. Kenca seh i rumah, IdahNa 
piga-piga kalak narune ras kerina kalak 
nderkuhen. 

24 Emaka nina Jesus "Ndarat kam kerina! 
Anak enda labo mate, tunduh saja nge ia!" 
Nguncim kalak si nterem man Jesus. 

25 Kenca ndarat kalak e kerina, minter 
bengket Jesus ku kamar anak ndai. Ijemak 
Jesus tan anak ejenari minter nggeluh mulihi. 

26 Berita kerna si enda mbar ku belang- 
belang daerah e. 


Dua kalak pentang 
erpengidah ibahan Jesus 


27 Lawes Jesus i bas rumah pengulu e 
nari. Asum ia erdalan lit dua kalak pentang 
ngikut-ngikut Ia. Alu sora megang nina man 

Jesus, "Mekuah min atendu kami, o Anak 


Daud!" 

28 Kenca bengket Jesus ku bas sada rumah, 
reh duana kalak pentang e. Isungkun Jesus 
nina, "Tek kin kam ngasup Aku erbahan kam 
erpengidah?" Erjabap si pentang e, "Tek kami 
Tuan!" 

29 Emaka idadap Jesus mata kalak pentang 
e jenari nina, "Jadilah bagi kinitekenndu e." 

30 Minter terang pengidahna duana. Jenari 
alu telkas ngerana Jesus man bana, "ola 
kataken man ise pe kerna si enda!" 

31 Tapi lawes kalak e duana, jenari iturikenna 
kerna Jesus ku belang-belang daerah e. 


Ipepalem Jesus kalak 
si lanai beluh ngerana 


32 Asum ndarat si dua kalak e i rumah nari, 
reh ka piga-piga kalak ndahi Jesus. Ibabana 
sekalak si lanai beluh ngerana erkiteken 
iseluki setan. 

33 Kenca ipelawes Jesus setan e, minter ia 
beluh ngerana. Mamang ate kalak si nterem 
nina, "Langa pernah jadi bagenda i Israel!" 

34 Tapi nina kalak Parisi, "Pengulu setan kap 
mereken kuasa man BaNa maka ngasup Ia 
mpelawes setan." 


Mekuah ate Jesus kalak si nterem 


35Jenari isiari Jesus kuta-kuta si meriah ras 
kuta-kuta si kitik. Ngajar la i rumah-rumah 

persembahen kalak Jahudi. IberitakenNa 


Berita Si Mehuli kerna Kinirajan Surga. 
IpepalemNa erbage-bage penakit kalak si 
nterem. 

36Mekuah ate Jesus ngenehen kalak si 
nterem e, sabap nggo kote dingen lanai lit si 
ngepkepsa, bagi biri-biri si la ipermakani. 

37 Emaka nina Jesus man ajar-AjarNa, 
"Mbelang man peranin, tapi kurang si ranisa. 
38 Emaka pindolah man si Mada juma e, 
gelah IsuruhNa si erdahin guna peranin e." 


Rasul si sepulu dua kalak (Mrk 
3:13-19; Luk 6:12-16) 
10 l Įdilo Jesus ajar-AjarNa si sepulu 
dua kalak, jenari IberekenNa man 
ajar-AjarNa e kuasa mpelawesken setan ras 
mpepalem erbage-bage penakit. 

2 Gelar rasul si sepulu dua kalak e: Simon 
(igelari Petrus) ras Andereas, duana ia 
sembuyak: Jakup ras Johanes, duana ia anak 
Sebedeus; 

3 Pilipus ras Bartolomeus; Tomas ras Matius 
pengalo cuke; Tadius ras Jakup anak Alpeus, 

4Simon Pejuang ras Judas Iskariot si 
ndayaken Jesus. 


Jesus nuruh rasul si sepulu dua 
kalak (Mrk 6:7-13; Luk 9:1-6) 


“Jesus nuruh rasul si sepulu dua kalak e. 
Ope berkat nina Jesus man kalak enda, "Ola 

kam bengket ku daerah si labo kalak Jahudi 


ntah ku kuta-kuta kalak Samaria. 

6 Tapi dahilah kalak Israel biri-biri si nggo 
papak e. 

! Berkatlah jenari nindu erberita, 'Kinirajan 
Surga nggo reh deherna.' 

8 Pepalemlah kalak si penakiten, pegeluh 
kalak si nggo mate: pepalemlah kalak si 
gadamen, janah pelaweslah setan-setan. 
Kerina e ialokenndu la ertukur. Emaka 
berekenlah man kalak si deban alu Ia 
ngaloken upah. 

9Ola baba emas, pirak ntah tembaga. 

10] bas perdalanenndu ola baba bekal, baju 
ose, sepatu ntah ciken, sabap kalak si erdahin 
patut ngaloken kai si iperlukenna. 

Il Adi bengket kam ku kuta si meriah ntah 
kitik, pepayolah lebe i bas kuta e ise si patut 
inganndu kesilang. Jenari kesilanglah kam ras 
ia ngayak kam lawes nadingken kuta e. 

12 Adi bengket kam ku sada rumah nindulah, 
'Mejuah-juah!' 

13 Adi meriah ukur si empu rumah e ngalo- 
ngalo kam, tading i bas ia pasu-pasundu, 
tapi adi la kam ialo-alona, mulih man bandu 
pasu-pasundu e. 

14 Adi i bas sada rumah ntah sada kuta Ia 
kam ialo-alo kalak ntah la kam ibegikenna, 
tadingkenlah rumah ntah kutana e, kisamken 
abu si lit i bas nahendu. 

15 Inget! | bas wari pendungi pagi, beraten 


ukumenna asangken ukumen anak kota 
Sodom ras Gomora." 


Kiniseran si nandangi reh (Mrk 
13:9-13: Luk 21:12-17) 


16 “Begikenlah! Kam Kusuruh bagi biri-biri 
ku tengah-tengah serigala. Emaka kam arus 
cerdik bagi nipe janah lemah-lembut bagi 
nderapati. 

17 Metengetlah, sabap nandangi lit me kalak 
si nangkap kam; ibabanandu ku pengadilen 
agama janah iligasnandu i bas rumah-rumah 
persembahen. 

18 Jaduken kalak me kam man si erkuasa ras 
man raja-raja erkite-kiteken Aku. Alu bage 
banci iturikenndu Berita Si Mehuli man si 
erkuasa ras raja-raja e bage pe man si labo 
kalak Jahudi. 

19 Sanga kam ibaba ku pengadilen e, ola aru 
atendu kerna kai ras uga arus ikatakenndu, 
sabap i bas paksa si e ibereken me man 
bandu kai si man turinkenndu. 

20 Kata-kata si ibelaskenndu e labo kata- 
katandu, tapi Kesah Bapandu nge si ngerana 
i bas kam. 

21 Kalak si sembuyak ngendesken 
sembuyakna pagi gelah ibunuh, bapa pe 
bage nandangi anakna. Anak ngelawan orang 
tuana pagi janah ngendeskenca gelah ibunuh. 

22 Segat pagi ate kalak kerina man bandu 


erkite-kiteken Aku. Tapi kalak si megenggeng 
seh ku kedungenna terkelin kap. 

23 Adi i bas sada kuta isiksa kalak kam, 
lompatlah ku kuta si deban. Inget! Ope denga 
serser isiarindu kuta-kuta Israel, nggo reh 
Aku, Anak Manusia si isuruh Dibata. 

24 Labo lit murid ganjangen asangken 
guruna; labo lit suruh-suruhen belinen 
asangken tuanna. 

25 Cukup min iakap murid adi jadi bali ia ras 
guruna, janah suruh-suruhen jadi bali ras 
tuanna. Adi tuan rumah igelari Balsebul, apai 
dengan ka isi jabuna?" 


Ise man kebiaren? (Luk 12:2-7) 


26 "Dage ola kam mbiar man manusia. Kerina 
si terligen teridah nge pagi, janah kerina 
buni-buni tereteh nge pagi. 

2! Si Kukataken man bandu i bas gelap, 
turikenlah e i bas terang, janah si ibegindu 
alu kusik-kusik momokenlah man kalak si 
nterem. 

28 Ola kam mbiar man kalak si ngasup 
munuh kula tapi la ngasup munuh tendi; tapi 
mbiarlah man Dibata si erkuasa namaken 
kula ras tendi ku neraka. 

29 Dua perik cip-cip banci itukurndu alu 
piga-piga rupia saja; tapi labo sada pe perik 
e ndabuh ku taneh adi la bage peraten 
Bapandu. 

30Janah buk takalndu pe nggo IbeligaiNa. 


31 Emaka ola kam mbiar, sabap ergan kap 
kam asangken melala perik cip-cip!" 


Kerna ngakuken dingen 
mersoken Kristus (Luk 12:8-9) 


32 “Ise ngaku i lebe-lebe manusia maka ia 
ajar-ajarKu, ia pe pagi Kuakui i lebe-lebe 
BapangKu si i Surga. 

33 Tapi ise si merso i lebe-lebe manusia 
maka ia ajar-ajarKu, ia pe pagi Kupersoken | 
lebe-lebe BapangKu si i Surga." 


Jesus reh labo maba dame tapi 
pertentangen (Luk 12:51-53, 14:26-27) 


34 "Ola akapndu Aku reh ku doni enda maba 
dame. Aku reh labo maba dame, tapi erbahan 
perang. 

35 Aku reh erbahanca rubati anak si dilaki ras 
bapana, anak si diberu ras nandena, permain 
ras si metuana, 

36janah kerina si lit i bas jabuna imbangna 
kerina. 

37 Ise kelengen atena bapana ntah nandena 
asangken Aku, la metunggung ia ras Aku: ise 
kelengen atena anakna si dilaki ntah si diberu 
asangken Aku, la metunggung ia ras Aku. 

38 Ise la mersan kayu persilangna ngikutken 
Aku, la metunggung jadi ajar-ajarKu. 

39 Kalak si mpertahanken kesahna ia 


kebenen kesah, tapi kalak si kebenen kesah 
erkiteken Aku, ia ndatken kelegeluhenna." 


Kerna upah (Mrk 9:41) 


40 "Ise ngalo-ngalo kam, ia kap ngalo-ngalo 
Aku: janah ise ngalo-ngalo Aku, ialo-alona 
kap Ia si nuruh Aku. 

41 Ise ngalo-ngalo nabi erkiteken ia sekalak 
nabi, ialokenna me upahna bagi ialoken 
sekalak nabi. Ise ngalo-ngalo kalak bujur 
erkiteken ia sekalak si bujur, ialokenna me 
upahna bagi ialoken kalak bujur. 

42 Inget! Ise mereken sada cangkir lau 
mbergeh lah gia man sekalak ajar-ajarKu 
si kitikna kal erkiteken ia ajar-ajarKu, tuhu 
ialokenna nge pagi upahna." 


Persuruhen Johanes 
Peridiken (Luk 7:18-35) 


1 1 1 Kenca Jesus ngerana man ajar- 

AjarNa si sepulu dua kalak, lawes Ia ku 
kuta-kuta si ndeher ngajar meritaken Berita 
Si Mehuli. 

2 Johanes Peridiken si lit i bas penjara 
megi berita kerna pendahin Kristus. Emaka 
isuruhna piga-piga kalak ajar-ajarna ndahi 
Jesus. 

3Nungkun ajar-ajarna e man Jesus nina, 
"Kam kin si ikataken Johanes si nggo ndeher 
e ntah itimai kami dengan kalak si deban?" 

“Erjabap Jesus man bana, "Dahilah Johanes 


Peridiken, turiken man bana kerina si ibegindu 
ras iidahndu genduari enda: 

= kalak pentang erpengidah, si pang-pangen 
erdalan, si gadamen malem, si pasek 
erpemegi, si mate nggeluh mulihi janah 
Berita Si Mehuli iberitaken man kalak musil. 

6 Malem ate tuhu-tuhu iakap kalak adi la 
tondel ukurna erkiniteken man bangKu!" 

! Kenca lawes ajar-ajar Johanes Peridiken, 
ibenaken Jesus ngerana man kalak si nterem 
kerna Johanes nina, "Asum idahindu mbaru 
enda Johanes Peridiken ku taneh si melungun, 
kai kin min atendu nehenenndu? Atendu kin 
ngenehen dukut si iembus angin? Tentu lang! 

8 Kai dage nehenenndu ku je? Sekalak si 
mejile uisna? Tentu lang, sabap kalak si 
mejile uisna inganna i bas istana raja nge. 

9 Kataken man bangKu, kai nehenenndu 
ku je? Sekalak nabi? Payo, Kukataken pe 
man bandu maka si nggo idahndu e lebihen 
asangken sekalak nabi. 

10 Sabap kerna Johanes Peridiken nggo 
isuratken i bas Pustaka Si Badia, 'Kusuruh 
persuruhenKu leben asangken Kam,' nina 
Dibata, 'la kap nikapken dalan man bandu.' 

11 | ngetlah! Johanes Peridiken kap si 
mbelinna i bas kerina manusia si nggo pernah 
nggeluh. Tapi si kitikna i bas Kinirajan Surga 
belinen asangken Johanes Peridiken. 


—... Matius 11.121 20 43 
12 Mulai kin Johanes Peridiken ngajar seh 


genduari, Kinirajan Surga tetap ilawan kalak 
janah ikuasaina atena. 

13 Sabap kerina pengajaren nabi-nabi ras 
Undang-undang si ibereken Musa ernubuat 
kerna Johanes. 

14Janah adi tek kam kai si ikataken nabi e, 
Johanes kap Elia si aturna reh. 

15 Begikenlah, adi lit kin cupingndu! 

16 Bagi kai nge ndia banci Kuandingken 
kalak si genduari enda? Kalak si genduari 
enda bali kap ras anak-anak erguro-guro i 
tengah kesain. Nina sada terpuk man terpuk 
si deban, 

17 'Nggo ipalu kami gendang guro-guro tapi 
la kam nggit landek. Nggo iendeken kami 
lagu tangis-tangis tapi la kam nggit tangis!' 

18 Sabap Johanes la ikut i bas kerja man-man 
ras minem-minem emaka ikataken kalak, 
'Nggo setanen ia!' 

19 Genduari reh Aku, Anak Manusia si isuruh 
Dibata, ku kerja man-man ras minem-minem, 
emaka ikataken kalak, 'Nehenlah! Ia kalak 
rangap dingen peminem! TemanNa pengalo 
cuke ras kalak perdosa.' Amin bage gia 
Dibata pentar kap janah KepentarenNa nggo 
ibenarken arah kerina PendahinNa." 


Kota-kota si la tek (Luk 10:13-15) 


20 Kenca bage isumpahi Jesus kuta-kuta 
Si ije nggo melala IbahanNa tanda-tanda 

sengget, sabap kalak kuta e la nggit jera i bas 


dosana nari. 

21 Nina Jesus, "Cilaka me kam o Korasin! 
Cilaka me kam o Betsaida! Bicara i Tirus ras i 
Sidon min ndai ibahan tanda-tanda sengget 
si nggo ibahan i tengah-tengahndu, nggo min 
ndai jera kalak si ije. 

22 Ingetlah! | bas wari pendungi pagi beraten 
ukumenndu asangken ukumen kalak Tirus ras 
kalak Sidon. 

23 Kam pe, o Kapernaum! Sura-surandu 
meganjang seh ku langit. Idabuhken nge 
kam pagi ku neraka! Bicara i Sodom min ndai 
ibahan tanda-tanda sengget si nggo ibahan i 
tengah-tengahndu, lit denga min ndai Kota 
Sodom e seh asa genduari. 

24 Ingetlah! | bas wari pendungi pagi beraten 
ukumenndu asangken ukumen Sodom." 


Rehlah kam ndahi Aku (Luk 10:21-22) 


25 Paksa e nina Jesus, "O Bapa, Tuhan si 
erkuasa i Surga ras i doni! Bujur Kukataken 
man BaNdu sabap nggo IpetangkasNdu man 
kalak si la erpemeteh kai si IbunikenNdu man 
kalak pentar ras erpemeteh. 

260 Bapa, enda kap si ngena AteNdu." 

27 "Nggo ibereken BapangKu kerinana man 
bangKu. Ise pe la nandai Anak seakatan Bapa, 
janah ise pe la nandai Bapa seakatan Anak 
ras kalak si man bana nggo ipetangkasken 
Anak e." 

28 "Marilah dahi Aku, o kam si latih 


maba baban si mberat maka Kubereken 
pengadi-ngadinndu. 

29Tamakenlah pasangenKu ku kudukndu 
janah erlajarlah i bas Aku nari. Sabap Aku 
melias janah meteruk ukurKu: alu bage 
idatndu me kemalemen ate. 

30 Sabap pasangen si Kubereken man bandu 
ntabeh mabasa, dingen baban si Kutamaken 
ku babondu menahang kap." 


Penungkunen kerna wari Sabat 
(Mrk 2:23-28: Luk 6:1-5) 


1 2 l|a ndekahsa kenca si e, tupung wari 

Sabat kalak Jahudi, mentas Jesus arah 
perjuman gandum. Iputikken ajar-AjarNa 
gandum e, jenari igugutna sabap melihe 
iakapna. 

2 Ngidah si e nina kalak Parisi man Jesus, 
"Nehenlah, ajar-AjarNdu erbahan kai si 
la banci ibahan i bas wari Sabat rikutken 
Undang-undang Agama." 

3 Ngaloi Jesus, "Langa kin pernah iogendu i 
bas Pustaka Si Badia kai ibahan Daud asum 
melihe ia ras teman-temanna? 

4Bengket ia ku rumah Dibata, ibuatna 
roti si nggo ipersembahken man Dibata, 
jenari ipanna ras teman-temanna. Rikutken 
Undang-undang Agama, imam-imam ngenca 
banci man roti e. 

? Langa kin iogendu i bas Undang-undang 


si isuratken Musa maka i bas tep-tep wari 
Sabat si tuhuna imam-imam ngelanggar 
Undang-undang wari Sabat i bas Rumah 
Pertoton, tapi la ia ersalah? 

6 Tapi ingetlah, maka i jenda lit si lebihen asa 
Rumah Pertoton. 

7 Lit kap tersurat i bas Pustaka Si Badia, 'Ate 
keleng nge si Kuperluken, labo asuh-asuhen 
si Ipersembahkenndu.' Adi tuhu-tuhu kin 
iertindu kata enda, labo iukumndu kalak si la 
ersalah. 

8 Sabap Anak Manusia si isuruh Dibata, Ia 
kap Tuhan si engkuasai wari Sabat e." 


Sekalak mate serapen tanna 
sembelah (Mrk 3:1-6; Luk 6:6-11) 


9 Kenca bage, lawes Jesus ku rumah 
persembahen kalak Jahudi. 

10] rumah persembahen e lit sekalak 
sembelah tanna nggo kesip perban mate 
serapen. Piga-piga kalak si i je ersura-sura 
ndarami kesalahen Jesus. Emaka isungkunna 
Jesus nina, "Rikutken Undang-undangta, 
banci kin ipepalem kalak sakit i bas wari 
Sabat?" 

ll Ngaloi Jesus nina, "Adi lit sekalak i bas 
kam ndabuh biri-birina ku bas lubang si 
mbages i bas wari Sabat, tentu itangkapna 
dingen ipedaratna biri-birina e. 

12 Manusia ergan nge asa biri-biri! Emaka 


rikutken Undang-undangta mehuli nge 
nampati kalak i bas wari Sabat." 

13J enari nina Jesus man si mate serapen 
tanna e, "Pepinter tanndu." Ipepinterna 
tanna, jenari minter malem bagi tanna si 
sembelah nari. 

14 Ndarat kalak Parisi e, arih-arih ia guna 
munuh Jesus. 


Persuruhen pilihen Dibata 


15 Kenca ieteh Jesus sura-sura kalak Parisi 
e, lawes la i bas rumah persembahen kalak 
Jahudi e nari. Nterem kalak ngikutken Ia. 
IpepalemNa kerina kalak si penakiten, 

16 jenari IpersingetiNa gelah man ise pe ula 
ituriken kerna la. 

17 Si enda jadi gelah seh kai si nggo ikataken 
Dibata arah Nabi Jesaya nina, 

18 "Enda me persuruhenKu si nggo Kupilih, 
la me si Kukelengi dingen si ngena ateKu. 
Kubereken me KesahKu man BaNa, janah Ia 
me si meritaken kebujurenKu man kerina 
bangsa. 

19 Tapi labo Ia pagi rubat ntah serko bage pe 
labo la ngerana alu sora megang i pasar si 
meriah. 

20 Buluh si nggo mbeltuk la IpenggelkenNa, 
lampu si midep-idep la InimpetiNa, la Ia 
erngadi-ngadi seh menang IbahanNa keadilen 
e. 

21 anah i bas Ia me kerina bangsa-bangsa 


erpengarapen." 


Jesus ras Balsebul (Mrk 
3:20-30: Luk 11:14-23) 


22) enari itaruhken kalak man Jesus sekalak 
pentang dingen lanai beluh ngerana perbahan 
iseluki setan. Kenca Jesus mpelawes setan e, 
beluh ia ngerana dingen erpengidah. 

23 Mamang ate kalak si nterem nina 
sapih-sapih ia, "Banci jadi la nge Anak Daud 
si ipadanken e." 

24 Asum ibegi kalak Parisi kata enda ngaloi 
ia nina, "Balsebul pengulu setan nge mereken 
kuasa man BaNa mpelawes setan e." 

25 leteh Jesus perukuren kalak Parisi enda 
emaka nina, "Kerajan si erbelah-belah kugapa 
pe sontar nge. Janah kuta ntah rumah tangga 
si erbelah-belah kugapa pe sontar nge. 

26 Bage pe adi Iblis pelawes Iblis, 
erbelah-belah kap ia. Adi bage ma sontar 
kerajanna? 

2! Dage, adi Balsebul kin mereken kuasa 
man bangKu, ise dage mereken kuasa man 
teman-temanndu mpelawes setan-setan e? 
Teman-temanndu e lah ertimbang kerna 
cakapndu e. 

28 Erkiteken Kupelawes setan-setan alu 
kuasa Kesah Dibata, e tandana maka 
Kinirajan Dibata nggo reh man bandu. 

29 |se pe labo banci bengket ku rumah si 


mbisa ngerampasi erta-ertana, pala iketna 
lebe kalak si mbisa e. Kenca bage maka banci 
irampasina erta-erta si lit i bas rumah e. 

30 se si la mihak aku ngelawan Aku kap: ise 
la ras Aku pepulungken, ia engkerapi kap. 

31 Emaka Kukataken man bandu: Kerina 
dosa ras cakap si encurnahen Dibata banci 
ialemi: tapi kalak si encurnahen Kesah Si 
Badia la ialemi Dibata ndigan pe. 

32 Kalak si encurnahen Anak Manusia si 
isuruh Dibata banci ialemi Dibata: tapi kalak 
si encurnahen Kesah Si Badia lalap ia Ia ialemi 
Dibata." 


Kerna batang ras buahna (Luk 6:43-45) 


33 “Guna ndatken buah si mehuli arus lit 
batang si mehuli: adi batang la mehuli tentu 
buahna pe la mehuli. Sabap batang itandai 
arah buahna kap. 

340, kalak jahat! Kuga nindu ngataken si 
mehuli adi ukurndu pe jahat nge? Sabap kai 
si ibelasken, e me si erburak i bas pusuh nari. 

35 Kalak bujur tentu teridah i bas ia nari 
si mehuli, ndarat i bas pusuh peratenna si 
mehuli nari: janah kalak jahat ndarat me si 
jahat i bas pusuh peratenna si jahat nari." 

36 "Tapi ingetlah! | bas wari pendungi pagi 
kerina si la mehuli si nggo ibelaskenndu arus 
ipertanggung-jawabken. 

37 Sabap arah kai si nggo ibelaskenndu me 


kam iadili." 


Pemindon tanda sengget (Mrk 
8:11-12: Luk 11:29-32) 


38Jenari ngerana piga-piga guru agama 
ras kalak Parisi man Jesus nina, "O Guru, 
merincuh kal kami ngidah tanda sengget i bas 
Kam nari." 

39 Ngaloi Jesus, "Andiko, jahatna jelma si 
genduari enda! Kam kalak jahat mindo maka 
Kubahan tanda sengget? Labo Kubahan! La 
ibereken sada tanda sengget pe man bandu 
seakatan tanda sengget Nabi Juna ngenca. 

40 Sabap bagi Nabi Juna telu wari telu berngi 
dekahna i bas beltek nurung galang, bage ka 
me pagi Anak Manusia si isuruh Dibata e telu 
wari telu berngi dekahna i bas beltek taneh 
enda. 

41] bas wari pendungi pagi i lebe-lebe 
Pengadilen Dibata tedis kalak Niniwe 
ngaduken kam, sabap ia jera i bas dosana 
nari kenca ibegina Nabi Juna ngajar: janah si 
tuhuna i jenda lit beliden asa Nabi Juna! 

42| bas wari pendungi pagi i lebe-lebe 
Pengadilen Dibata tedis me Kemberahen i 
Selatan nari ngaduken kam, sabap ia reh i bas 
ingan si ndauh nari guna megiken pengajaren 
Salomo; janah si tuhuna i jenda lit beliden 
asa Salomo." 

Kerehen setan mulihken (Luk 11:24-26) 


43 “Adi nggo ndarat setan i bas sekalak 
jelma nari, lawes setan e, isiarina gurun pasir 
ndarami ingan ngadi. Adi la idatna ingan e, 

44 hina i bas ukurna, 'Mulihlah aku ku 
rumahku si nggo kutadingken e.' Emaka 
mulihken ia, idapetina rumah e nggo bersih 
isapui dingen nggo sikap. 

45Jenari lawes ia, idilona pitu setan si 
jahaten asa ia. Kerina ia bengket ku bas 
janah i je me ia ringan seh maka reh kelekna 
kalak si ibengketina e. Bage me pagi jadina 
kalak jahat si genduari enda." 


Nande ras senina-senina Jesus 
(Mrk 3:31-35; Luk 8:19-21) 


46 Asum Jesus ngerana denga, reh NandeNa 
ras senina-SeninaNa. Tedis ia i darat, sabap 
atena njumpai Jesus. 

41 Emaka nina sekalak si i je man Jesus, "| 
darat NandeNdu, senina-SeninaNdu, jumpa 
atena ras Kam." 

48 Tapi ngaloi Jesus, "Ise kin nandengKu? Ise 
kin seninangKu?" 

49J enari ituduh Jesus ajar-AjarNa janah nina, 
"Enda kap nandengkKu ras senina-seninangKu! 

>0 İse ndalanken kai si ngena ate Dibata, 
BapangkKu, ia kap seninangKu, turangKu, ras 
nandengKu." 

Perumpaman kerna si ngambur 
benih (Mrk 4:1-9: Luk 8:4-8) 


13 lI bas wari si e berkat Jesus i rumah 
e nari ku tepi dano. | tepi dano kundul 
la guna ngajar. 

2 Perbahan nterem kal kalak pulung 
ngkeleweti Ia, emaka IdatasiNa sada perahu. 
Kundul la i datas perahu e, janah kalak si 
nterem tedis i daraten, i tepi dano. 

3Jenari ituriken Jesus man kalak e erbage- 
bage pengajaren alu perumpaman. Nina 
Jesus, "Lit me sekalak perjuma lawes ku 
jumana ngambur benih. 

4Asum ia ngambur benih e, lit ndabuh ku 
dalan, jenari reh perik-perik manganisa. 

> Lit ka ndabuh ku taneh si erbatu-batu, si Ia 
mbages tanehna, emaka minter turah benih 
e. 

6 Tapi kenca reh las matawari, minter melus 
dingen kerah sabap la mbages uratna. 

7 Lit ka pe ndabuh ku tengah peren duri, 
turah benih e, tapi talu ibahan peren duri. 

8 Tapi lit pe ndabuh ku taneh si mehumur, 
mehuli perturahna seh erbuah: lit si seratus 
buahna, lit si enem puluh janah lit si telu 
puluh. 

9 Begikenlah adi lit kin cupingndu!" 

Kerna tujun perumpaman (Mrk 
4:10-12; Luk 8:9-10) 

10) enari reh ajar-ajar nungkun man Jesus 
nina, "Ngkai maka alu perumpaman Kam 
ngerana man kalak si nterem e?" 

ll Erjabap Jesus, "Man bandu nggo ibereken 
Dibata kengasupen guna meteh rahasia 
Kinirajan Surga, tapi man kalak enda lang. 

12 Sabap man kalak si lit i bas ia itambahi 
gelah reh buena i bas ia; tapi man kalak si la 
lit, si lit i bas ia e pe ibuat i bas ia nari. 

13 Aku ngerana man kalak e alu perumpaman 
sabap: aminna gia inehenna tapi la idahna, 
janah aminna gia idengkehkenna tapi la ibegi 
dingen la iangkana. 

14 Alu bage nggo seh Kata Dibata si isuratken 
Nabi J esaya, nina: 'Idengkehkenndu tapi la 
iangkandu; ipernehenndu tapi la idahndu. 

15 Sabap nggo batu-batun ukur kalak enda; 
nggo pasek cupingna, ipit-pitkenna matana. 
Sabap adi la bage tentu erpengidah nge mata 
ras erpemegi nge cuping kalak enda, janah 
ukur kalak enda tentu erpengangka, emaka 
reh kalak enda ndahi Aku, nina Dibata, janah 
Kupepalem me kalak enda.' 

16 Tapi melem tuhu-tuhu atendu, sabap 
matandu erpengidah dingen cupingndu 
erpemegi. 

17 Ingetlah! Nterem nabi bage pe nterem 
kalak si patuh man Dibata, merincuh ngidah 

kai si iidahndu genduari e, tapi Ia banci, 


janah merincuh ia megi kai si ibegindu, tapi 
la dorek." 


Iterangken Jesus kerna 
perumpaman si ngambur benih 
(Mrk 4:13-20: Luk 8:11-15) 


18 "Begikenlah dage, kai ertina perumpaman 
enda. 

19 Kalak si megi Berita kerna Kinirajan e, tapi 
la iangkana bali kap ia ras benih si ndabuh ku 
tepi dalan. Si jahat reh nangko berita si nggo 
lamburken ku bas pusuhna e. 

20 Benih si ndabuh ku taneh si erbatu-batu 
bali ras kalak si minter ngaloken Berita e alu 
meriah ukur asum ibegina. 

21Tapi la mbages janah kentisik ngenca 
i bas ia. Adi ia ngenanami kesusahen ras 
layak-ayak erdandanken Berita e, minter 
tondel ukurna. 

22 Benih si ndabuh ku tengah-tengah peren 
duri bali ras kalak si ngaloken Berita e: tapi 
aru atena kerna geluhna ras merincuh kal 
ia bayak emaka kicat Berita e, janah eme 
erbahanca la erbuah. 

23 Tapi benih si ndabuh ku taneh si mehumur 
bali ras kalak si megi Berita dingen iangkana, 
jenari erbuah pe; lit si erbuah seratus, lit si 
enem puluh, lit si telu puluh." 

Perumpaman kerna sesa si 
turah i tengah-tengah page 

24J enari ituriken Jesus ka perumpaman man 
kalak e nina, "Adi Kinirajan Surga e banci 
iandingken ras kalak si nuan benih si mehuli i 
jumana. 

25 Tapi i bas sada berngi, asum kerina kalak 
nggo tunduh, iamburken musuhna ku juma e 
buah sesa. 

26 Kenca turah page e dingen kenca rumpah 
teridah me sesa ndai. 

2! Emaka isungkun si erdahin i bas juma 
e perjuma ndai nina, 'O tuan, ma benih si 
mehuli nge mbaru enda isuanndu i jumandu 
e? | ja nari nge rehna sesa e?" 

28 Erjabap tuan e, 'Musuh nge si ngamburken 
benih sesa ku je.' Jenari nina si erdahin e, 
'Iruahi kami dage sesa e?' 

29 Erjabap tuan e, 'Ola, sabap adi iruahindu 
sesa e, banci jadi page e pe ikut meruah. 

30 Pelepas saja sesa e turah ras page seh 
rani. | bas paksa peranin e pagi kusuruh 
kalak si rani mpepulung sesa lebe, jenari 
iberkisi gelah iambekken ku bas api. Kenca 
si e kusuruh ipepulungna page ku bas 
lumbungku.'" 

Perumpaman kerna benih (Mrk 
4:30-32: Luk 13:18-19) 


31 jturiken Jesus ka perumpaman si deban 
nina, "Kinirajan Surga banci iandingken ras 
sengkebuah benih sawi si isuanken kalak i 
bas jumana. 

32Tuhu benih sawi benih si kitik i bas 
kerina benih sinuan-sinuan. Tapi kenca turah, 
batangna si galangna i bas batang gule-gulen 
si debanna. Bagi batang kayu kap sawi e 
seh maka perik-perik pe banci rasar i bas 
dahan-dahanna." 


Perumpaman kerna ragi (Luk 13:20-21) 


33 | turiken Jesus ka perumpaman si deban 
nina, "Kinirajan Surga e banci iandingken alu 
ragi. Ibuat sekalak diberu me ragi e, jenari 
iadukna ras telu tumba tepung seh niar jadi 
kembang." 


Kai sabapna Jesus ngerana arah 
perumpaman? (Mrk 4:33-34) 


34 Kerina enda ipeseh Jesus man kalak 
si nterem alu perumpaman. Adi la arah 
perumpaman labo kai pe ikataken Jesus man 
kalak si nterem e. 

35 Alu bage seh me kai si ikataken Dibata arah 
nabi nina, "Alu perumpaman-perumpaman 
me Aku ngerana ras kalak e: Kuturiken me 
kai si terbuni mula tembe doni nari." 

Iterangken Jesus 
perumpamaan benih sesa 


36J enari mulih Jesus, ItadingkenNa kalak 
si nterem e. Idahi ajar-AjarNa la, jenari 
nina man Jesus, "Turiken min man kami erti 
perumpaman sesa si turah i juma e." 

37 Ngaloi Jesus, "Si ngambur benih si mehuli 
e, eme Anak Manusia si isuruh Dibata; 

38juma e, eme doni enda; benih si mehuli 
e, eme kalak si nggo ngendesken dirina man 
Dibata. Sesa e, eme kalak si ikuasai si Iblis; 

39 musuh si ngambur benih sesa e, eme 
Iblis. Paksa peranin, eme kedungen doni 
enda, janah si rani eme malekat-malekat. 

40 Bagi sesa ipepulung kalak si rani jenari 
itutungna, bage ka me pagi i bas pendungi 
doni enda. 

“suruh Anak Manusia eme malekat- 
MalekatNa mpepulung i bas KinirajanNa nari 
kerina si mabai manusia erdosa bage pe 
kerina manusia si erbahan jahat, 

42 jenari lambekkenNa me kerina ku api. | 
bas api e, tangis me kerina dingen seh kal 
suina atena. 

43Tapi kalak si ngelakoken si ngena ate 
Dibata ersinalsal bagi matawari i bas Kinirajan 
Bapana. Begikenlah, adi lit kin cupingndu!" 

Perumpaman kerna erta-erta si terbuni 


44 "Kinirajan Surga e banci iandingken ras 
erta-erta si terbuni i tengah juma. Idat kalak 
erta e, jenari itamburina mulihi. Meriah kal 
ukurna, emaka lawes ia, idayakenna kerina 
erta-ertana, jenari itukurna juma e." 


Perumpaman kerna mutiara 


45 “Adi Kinirajan Surga e banci iandingken 
ras sekalak perbinaga si ndarami mutiara si 
mejilena. 

46 Kenca jumpa ia mutiara si mejile e, lawes 
ia, idayakenna kerina si lit i bas ia, jenari 
itukurna mutiara ndai." 


Perumpaman kerna jala 


41 "Kinirajan Surga e banci iandingken ras 
jala si iamburken ku lawit. Erbage-bage 
nurung ku bas jala e. 

48 Kenca dem jala e, irintak penjala me ku 
duru, jenari kundul ia milihi nurung e. Si 
mehuli itamakenna ku bas tong, janah si la 
mehuli iambekkenna. 

49 Bage pe i bas wari pendungi pagi: reh me 
malekat-malekat nerapken kalak jahat i bas 
kalak si ngelakoken si ngena ate Dibata. 

50 Kalak jahat e iambekkenna ku api. I bas 
api e tangis me ia kerina dingen mesui kal 
atena ije." 

Aturen agama si mbaru ras si ndekah 


”1J enari isungkun Jesus ajar-AjarNa e nina, 
"langkandu nge perumpaman enda kerina?" 
Erjabap kalak e, "langka kami." 

52 Emaka nina Jesus, "Bageme tep-tep guru 
Undang-undang si nggo jadi murid i bas 
Kinirajan Surga bali kap ia ras sekalak tuan 
rumah mpedarati erta-ertana si meherga si 
mbaru ras erta-ertana si nggo ndekah." 


Jesus la ialoken i Nasaret 
(Mrk 6:1-6: Luk 4:16-30) 


53 Kenca dung ituriken Jesus perumpaman e, 
lawes la i bas ingan e nari ku KutaNa. 

“4 Kenca la seh i KutaNa, ngajar la i bas 
rumah persembahen kalak Jahudi man anak 
KutaNa e. Mamang ate kalak nina, "I ja 
nari nge PemetehNa e dingen i ja nari nge 
KuasaNa erbahan tanda-tanda sengget e? 

>> Ma Anak tukang kayu kin la? Ma Maria 
kin NandeNa, janah Jakup, Joses, Simon ras 
Judas nge SeninaNa? 

>6 Ma TurangNa pe i jenda nge kerina?" 

57 Emaka la ialoken kalak Nasaret e Jesus. 
Perbahan si e nina Jesus man kalak e, 
"Sekalak nabi ipehaga kalak nge i japa pe; 
tapi i kutana ras i tengah-tengah keluargana 
lang." 

58 Perbahan la tek anak kuta e man Jesus, 


emaka la piga ibahan Jesus ije tanda-tanda 
sengget. 


Kerna kematen Johanes Peridiken 
(Mrk 6:14-29: Luk 9:7-9) 


14 l Paksa si e, berita kerna Jesus seh 
man Herodes raja i daerah Galilea. 

2 Emaka nina Herodes man pegawaina, "Si 
tuhuna la me Johanes Peridiken si nggo 
nggeluh mulihi. Perbahan si e nge maka 
erdahin kuasa-kuasa e i bas la." 

3 Ope si e, nggo isuruh Herodes perajuritna 
nangkap Johanes Peridiken dingen 
namakenca ku bas penjara. Bage ibahan 
Herodes erkiteken Herodias ndehara 
sembuyakna Pilipus. 

4Perbahan pernah ikataken Johanes 
Peridiken man Herodes, "La patut iempoindu 
Herodias perbahan ia ndehara sembuyakndu," 

> emaka ersura-sura Herodes munuh 
Johanes Peridiken. Tapi mbiar Herodes man 
kalak Jahudi, sabap kalak Jahudi tek maka 
Johanes Peridiken e me kap sekalak nabi. 

6 Asum iperingeti wari tubuh Herodes, landek 
anak Herodias si diberu i lebe-lebe Herodes 
ras temuena. Meriah kal ukur Herodes, 

7 emaka erpadan ia man anak e nina, 
"Kubereken man bandu aminna kai pe 
ipindondu!" 

8 Kenca iajar-ajari nandena nina, "Genduari, 


bereken dage man bangku takal Johanes 
Peridiken tare talam!" 

? Megi pemindonna enda, ceda ate Raja 
Herodes. Tapi perbahan nggo ia erpadan 
i lebe-lebe temuena, emaka isehkenna 
pemindonna e. 

10 suruhna perajuritna ku penjara nampul 
kerahung Johanes Peridiken. 

Il Emaka ibaba perajurit takal Johanes 
Peridiken tare talam, iberekenna man anak e, 
jenari ibereken anak e man nandena. 

12 Kenca bage reh ajar-ajar Johanes 
Peridiken ku penjara, ibuatna mait Johanes, 
jenari ikuburkenna. Kenca ikuburkenna, 
iberitakenna man Jesus. 


I bere man Jesus lima ribu kalak (Mrk 
6:30-44; Luk 9:10-17; Yoh 6:1-14) 


13 Kenca ibegi Jesus berita kerna Johanes 
nggo mate, lawes la sisada-sisada tare 
perahu ku sada ingan si melenget. Tapi ieteh 
jelma si nterem ku ja la lawes, emaka berkat 
ia i bas kutana nari ngikutken Jesus arah 
daraten. 

14 Asum nusur Jesus i perahu nari, IdahNa 
kalak si nterem e. Mekuah AteNa, emaka 
IpepalemNa asakai kalak penakiten si lit i je. 

15 Kenca ben wari, reh ajar-AjarNa ndahi Ia, 
jenari nina, "Ingan enda melungun janah wari 
pe nggo ben. Suruhlah kalak si nterem enda 

lawes gelah itukurna nakanna i kuta-kuta si 


ndeher i jenda nari." 

16 Ngaloi Jesus, "Labo perlu ia lawes. Kamlah 
mereken nakanna." 

17 Nina ajar-AjarNa, "Lima ngkibul roti ras 
dua ikan ngenca lit i bas kami." 

18 Nina Jesus, "Baba ku jenda roti ras ikan 
e!" 

19 J enari IsuruhNa kalak si nterem e kundul 
i bas dukut. Kenca lalokenNa roti ras ikan 
e, ertoto la ngataken bujur man Dibata, 
icepik-cepikna roti e, jenari IberekenNa 
man ajar-AjarNa gelah ielaken man kalak si 
nterem e. 

20 Kerina ia man seh besur. Kenca elah 
man ipepulung ajar-ajar asakai si iba, buena 
sepulu dua sumpit. 

21Teremna kalak si man e kira-kira lima 
ribu kalak dilaki, janah la ikira diberu ras 
anak-anak. 


Jesus erdalan i babo lau (Mrk 
6:45-52: Yoh 6:15-21) 


22 Kenca man, isuruh Jesus ajar-AjarNa 
nangkih perahu gelah leben berkat ngepari 
dano. Berkat kenca ajar-AjarNa e, IsuruhNa 
ka kalak si nterem mulih. 

23 Kenca bage lawes Jesus sada uruk guna 
ertoto. Seh berngi Jesus i bas ingan e sisada. 

24 Paksa si e perahu si idatasi ajar-ajar nggo 
ndauh ku tengah dano janah menam-menam 

gedap sabap meter kal angin rembus 


nungsang perahu. 

25Tekuak manuk reh Jesus ndahi 
ajar-AjarNa: erdalan Ia i babo lau. 

26 Asum idah ajar-ajar e Jesus erdalan i 
babo lau, sengget dingen mbiar kal ia. Serko 
ajar-ajar e nina, "Begu!" 

21 Tapi minter ngerana Jesus man bana nina, 
"Tetapkenlah ukurndu! Aku kap enda, ola 
kam mbiar!" 

28) enari ngaloi Petrus, "O Tuhan, adi Kam 
kin e, suruhlah aku erdalan i babo lau ndahi 
Kam." 

29 Nina Jesus, "Marilah!" Emaka nusur Petrus 
i perahu e nari, erdalan ia i babo lau ndahi 
Jesus. 

30 Tapi asum igejapna meter angin, mbiar 
ia, jenari menam pe ia gedap. Perbahan si e, 
serko ia nina, "O Tuhan sampati aku!" 

31 Minter itangkap Jesus tan Petrus, jenari 
nina, "O kam si kurang kiniteken, ngkai maka 
la tetap ukurndu?" 

32 Kenca Jesus ras Petrus nangkih perahu, 
minter ngadi angin si meter e. 

33J enari isembah ajar-ajar si idas perahu e 
Jesus nina, "Tuhu-tuhu me Kam Anak Dibata!" 


Ipepalem Jesus kalak si penakiten i 
Genesaret (Mrk 6:53-56) 


34 Seh me kalak e i tepi dano i taneh 
Genesaret. 

35] Genesaret itandai kalak Jesus, emaka 


iberitakenna man kerina kalak si penakiten si 
lit i belang-belang daerah e, jenari ibabana 
kalak si penakiten e man Jesus. 

36 | pindokenna man Jesus gelah banci min 
UisNa lah gia idadap kalak si penakiten e. 
Kerina kalak si ndadap uis Jesus e malem i 
bas penakitna nari. 


Pengajaren kerna adat si 
ndekah (Mrk 7:1-13) 


1 Jenari reh piga-piga kalak Parisi ras 

1 5 guru-guru agama Jahudi ndahi Jesus. 
Nina man Jesus, 

2 "Ngkai maka ajar-AjarNdu la ngikuti adat 
nini-nininta? Ope man la iburihina tanna 
rikutken adat si dekah." 

3 Ngaloi Jesus, "Kam pe ngkai maka 
ilanggarndu pedah Dibata erkiteken, atendu 
patuh man adat si ndekah saja? 

4Sabap nina Dibata, 'Mehamatlah man 
bapandu ras nandendu.' Ise numpahi bapana 
ntah nandena la banci lang iukum mate kap 
ia. 

> Tapi nindu ngajar: Adi lit kalak si ngataken 
man orang tuana, 'Kai si banci ialokenndu 
i bas aku nari nggo kupersembahken man 
Dibata,' emaka kalak si bage lanai iarusken 
enghamati orang tuana e. 

6 Alu bage lanai meherga man bandu Kata 
Dibata erkiteken adat nini-ninindu. 

70 kalak si pekulah-kulah! Tuhu kal kai si 


ikataken Nabi Jesaya kerna kam, 

8'Nina Dibata, bangsa enda ipujina Aku i bas 
biberna ngenca, tapi ukurna ndauh sirang i 
bas Aku nari. 

9 La lit ertina isembahna Aku, sabap 
undang-undang agama si ajarkenna eme 
peraturen-peraturen manusia!'" 


Si erbahanca manusia 
erdosa (Mrk 7:14-23) 


10 Kenca bage idilo Jesus kalak si nterem e, 
jenari nina, "Begiken dingen ertikenlah! 

ll Labo si bengket arah babah erbahanca 
kalak erdosa, tapi si ndarat arah babahna nari 
nge erbahanca ia erdosa." 

12J enari reh ajar-AjarNa ndeheri Ia nina, 
"letehNdu ka nge maka kitik ukur kalak Parisi 
megi KataNdu e?" 

13 Frjabap Jesus, "Kerina si turah, si labo 
BapangKu si i Surga nuansa iruah nge pagi. 

14 |abo man ukuren kalak Parisi e. Ia 
peminpin si pentang. Adi kalak pentang negu 
kalak pentang tentu duana ia ndabuh ku 
parik." 

15Jenari nina Petrus, "Turiken dage man 
kami erti perumpaman e." 

16 Ngaloi Jesus, "Kam pe dage langa denga 
bo ngerti? 

17 La iangkandu perumpaman e, maka si 


bengket ku bas babah jelma terus kap ku bas 
beltek jenari ipedarat ka? 

18 Tapi kai si ndarat arah babah, i bas pusuh 
nari kap rehna: si e me erbahanca kalak 
erdosa. 

19 Sabap i bas pusuh nari nge rehna 
sura-sura Si jahat, si erbahanca ia munuh, 
erlua-lua, erlagu la mehuli, nangko, jadi saksi 
si perguak dingen numpahi. 

20 Enda me erbahanca kalak erdosa. Tapi 
man ope erburih bagi si ikatakenna labo 
erbahanca kalak la bersih rikutken aturen 
agama." 


Kiniteken sekalak diberu Bangsa 
Kanaan (Mrk 7:24-30) 


21J enari lawes Jesus ku daerah deherken 
Kota Tirus ras Sidon. 

22| je reh sekalak diberu kalak Kanaan ndahi 
Jesus nina, "O Bapa, Anak Daud! Mekuah 
min AteNdu aku sabap anakku iseluki setan. 
Mekelek kal iakapna." 

23 Tapi sengkebabah ranan pe Jesus Ia 
ngaloi. Emaka ideheri ajar-AjarNa ia, jenari 
nina, "Pelawes min diberu e, sabap gejek ia 
arah pudinta." 

24 Emaka ngaloi Jesus man diberu e, "Bangsa 
Israel desken biri-biri si nggo lalar kap, janah 
Aku isuruh Dibata man guna ia ngenca." 

25 Minter erjimpuh diberu e i lebe-lebe Jesus, 


jenari nina, "O Bapa sampati min aku!" 

26 Ngaloi Jesus, "La patut ibuat nakan 
anak-anak jenari ibereken man biang." 

27 Nina diberu e, "Tuhu Bapa, tapi biang 
pe man rimah-rimah si ndabuh i bas meja 
tuanna nari." 

28 Emaka nina Jesus man bana, "Kam 
sekalak diberu si tuhu-tuhu tek man Dibata. 
Perbahan si e jadi me man bandu bagi 
sura-surandu." Janah paksa si e minter 
malem anakna ndai. 


Nterem kalak si penakiten 
iIpepalem Jesus 

29 tadingken Jesus ingan e, jenari lawes Ia 
erdalan arah tepi dano Galilea. InangkihNa 
sada uruk, ije kundul la. 

30 Nterem jelma rehen ndahi Jesus; ibabana 
kalak si mate serapen, si cempang-cempang, 
si pentang, si pekak ras erbage-bage penakit 
si deban. Ipepedemna si penakiten e i 
lebe-lebe Jesus. Jenari ipepalem Jesus kerina. 

31 Emaka mamang ate kalak si nterem 
ngidah kalak pekak nggo banci ngerana, si 
mate serapen ipepalem, si cempang-cempang 
nggo banci erdalan alu mehuli, si pentang 
nggo erpengidah. Jenari ipujina Dibata si 
isembah kalak Israel. 

Ibere man Jesus empat 
ribu kalak (Mrk 8:1-10) 


32 Kenca bage idilo Jesus ajar-AjarNa jenari 
nina, "Mekuah ateKu ngenehen kalak si 
nterem enda, sabap nggo telu wari ia ras 
Aku janah genduari lanai lit kai pe i bas ia si 
man panganna. La ia Kupelepas lawes adi 
langa kin ia man, sabap banci kari lumben ia i 
tengah dalan." 

33 Nungkun ajar-AjarNa, "I bas ingan si 
melungun enda ija ibuat pangan guna mesuri 
jelma si bagenda teremna?" 

34 Nina Jesus, "Piga lit i bas kam roti?" 
Erjabap ajar-AjarNa, "Pitu ngkibul roti janah 
lit piga-piga ikan." 

35 Emaka isuruh Jesus jelma si nterem e 
kundul i bas taneh. 

36 |buatNa roti si pitu ngkibul ras ikan 
e, jenari ertoto Ia IkatakenNa bujur man 
Dibata. Kenca bage icepik-CepikNa, jenari 
I berekenNa man ajar-AjarNa guna ielaken 
man kalak si nterem. 

37 Kerina ia man seh besur. Kenca elah man 
ipepulung ajar-ajar kerina si iba, buena lit 
pitu sumpit. 

38 Teremna si man elit kira-kira empat ribu 
kalak, diberu ras anak-anak la ikira. 

39Janah kenca isuruh Jesus kalak si nterem 
e mulih, lawes Ia ku perahu jenari erlayar ku 
Magdala. 

Kalak Parisi mindo tanda (Mrk 
8:11-13: Luk 12:54-56) 


16 l Piga-piga kalak Parisi ras kalak 
Saduki reh ncubai Jesus, emaka 
ipindona gelah icidahken Jesus tanda sengget 
mbuktikenca maka Dibata si nuruh Ia. 

2 Tapi ngaloi Jesus, "Kenca ben wari, adi 
megara langit, ikatakenndu, 'Berngi enda 
ugapa pe salang kal.' 

3Tapi adi erpagi-pagi megara langit janah 
embun mekapal, ikatakenndu, 'Sendah 
ugapa pe udan me.' letehndu kerna musim 
arah rupa langit, tapi Ia iangkandu kerna 
tanda-tanda jaman. 

4 Andiko, jahatna kalak si genduari enda! 
Ipindondu tanda man bangKu. Labo Kubahan! 
Seakatan tanda Nabi Juna ngenca." Jenari 
lawes Jesus, ItadingkenNa kalak Parisi ras 
kalak Saduki e. 


Kerna ragi kalak Parisi ras kalak 
Saduki (Mrk 8:14-21) 


> Asum Jesus ras ajar-AjarNa ngepari dano, 
lupa ajar-AjarNa maba roti. 

6 Nina Jesus man ajar-AjarNa, "Metenget 
dingen erjaga-jagalah kam nandangi ragi 
kalak Parisi ras kalak Saduki." 

7 Rukur ajar-AjarNa e, jenari nina sapih-sapih 
ia, "Perbahan lupa kita maba roti maka bage 
nina." 

8 Tapi ieteh Jesus kai si icakapken ajar-ajar 
e, emaka nina, "Ngkai maka kerna Ia lit roti 
icakapkenndu? Kurang kal tuhu kinitekenndu! 

9 Langa kin lalap iangkandu? La kin ingetndu 
asum Kucepik-cepik roti si lima ngkibul 
guna lima ribu kalak? Piga sumpit asum si e 
iIpepulung ibana? 

10 Bage pe kerna roti si pitu ngkibul guna 
empat ribu kalak, piga sumpit asum si e 
ipepulung ibana? 

ll Kuga maka la iangkandu, maka si 
Kukataken man bandu e labo kerna roti? 
Metengetlah kam nandangi ragi kalak Parisi 
ras kalak Saduki!" 

12 Kenca bage maka nggo iangka ajar-ajar 
maka maksud Jesus labo metenget nandangi 
ragi si lit i bas roti, tapi metenget nandangi 
ajaren kalak Parisi ras kalak Saduki. 


Pengakun Petrus kerna Jesus 
(Mrk 8:27-30: Luk 9:18-21) 


13 Kenca seh Jesus i daerah Kesarea Pilipi, 
nungkun la man ajar-AjarNa nina, "Nina 
kalak, ise nge Anak Manusia si isuruh Dibata 
e?" 

14 Erjabap ajar-AjarNa, "Lit ngatakenca 
maka Kam kap Johanes Peridiken. Lit ka 
ngatakenca Elia, bage pe lit ngatakenca maka 
Kam Jeremia ntah pe sekalak i bas nabi-nabi 
si deban." 

15 Isungkun Jesus ka ajar-AjarNa, "Tapi 


iakapndu ise Aku enda?" 

16 Erjabap Simon Petrus, "Kam kap Si 
Engkelini, Raja si ipadanken Dibata: Kam kap 
Anak Dibata si Nggeluh." 

17 Ngaloi Jesus, "O Simon, anak Jona, malem 
tuhu-tuhu atendu, sabap labo manusia 
ngataken si enda man bandu, tapi BapangKu 
si i Surga kap. 

18J anah Kukataken pe man bandu: Kam kap 
batu, Petrus, janah i babo batu palas enda me 
Kupajekken perpulungenKu, si la tertaluken 
aminna pe alu kinirajan kematen. 

19 Kubereken me man bandu kunci Kinirajan 
Surga. Kai si irakutindu i doni enda, i Surga 
pe nggo kap irakuti: kai si iosarindu i bas doni 
enda, i Surga pe nggo kap iosari." 

20) enari ikataken Jesus man ajar-AjarNa 
gelah ola iturikenna man ise pe maka Ia kap 
Singkelini si ipadanken Dibata. 


Ituriken Jesus kerna kiniseran ras 
KematenNa (Mrk 8:31-9:1: Luk 9:22-27) 


21| bas paksa si e nari mulai me ituriken 
Jesus alu jelas man ajar-AjarNa nina, "Aku 
la banci lang lawes ku Jerusalem, Ia banci 
lang Kunanami erbage-bage kiniseran i bas 
peminpin-peminpin Jahudi, imam-imam si 
mbelin ras i bas guru-guru agama Jahudi 
nari. Aku ibunuh tapi i bas wari si peteluken 
ipekeke ka i bas si mate nari." 

22 Tapi iawin Petrus me Jesus, emaka 


ipandangna la nina, "Mbera-mbera ipedauh 
Dibata si e i bas Kam nari o Tuhan! Labo banci 
jadi e man BaNdu!" 

23 Itulihken Jesus, jenari nina man Petrus, 
"Laweslah i bas Aku nari, o, Iblis! Isidingindu 
kap Aku. Perukurenndu perukuren manusia, 
labo perukuren Dibata." 

24 J enari nina Jesus man ajar-AjarNa, "Ise 
atena ikut ras Aku arus ipersilahangna bana, 
ipersanna kayu persilangna jenari iikutkenna 
Aku. 

25 Sabap ise mpertahanken kegeluhenna, 
bene kap kegeluhenna e, tapi ise kebenen 
kegeluhenna erdandanken Aku, ialokenna me 
kegeluhenna e. 

26 it kin gunana man sekalak jelma, adi man 
bana gia kerina erta-erta doni enda tapi bene 
kegeluhenna si tuhu-tuhu? Tentu lang! Kai pe 
labo banci ibahan manusia gancih kesahna. 

27 Sabap reh me Anak Manusia si isuruh 
Dibata alu kemulian si mbelin dingen iarakken 
malekat-malekat Dibata. | bas paksa e pagi 
IbalasNa man sekalak-sekalak sue ras kai si 
nggo ibahanna. 

28 Ingetlah! | bas si pulung enda lit piga-piga 
kalak si langa mate ope denga idahna Anak 
Manusia si isuruh Dibata i bas KinirajanNa." 

Jesus ipermuliaken Dibata (Mrk 
9:2-13: Luk 9:28-36) 


17 l Enem wari kenca si e Jesus 
berkat raduken Petrus, Jakup, ras 
sembuyakna Johanes ndiri ku das deleng si 
meganjang. 

2| lebe-lebe kalak enda teluna, salih rupa 
Jesus: AyoNa ersinalsal bagi terang matawari 
janah UisNa mbentar erndilap-ndilap. 

3Jenari idah ajar-ajar si telu kalak e Musa 
ras Elia ercakap-cakap ras Jesus. 

4Emaka nina Petrus man Jesus, "O Tuhan, 
senang kal iakap kami i jenda; adi mehuli 
lakapNdu banci kubahan i jenda telu 
Sapo-sapo, sada man BaNdu, sada man Musa, 
janah sada nari man Elia." 

> Asum Petrus ngerana denga, rempet nusur 
embun ersinalsal ngelinggemi Jesus, Musa 
ras Elia. Jenari terbegi sora i bas embun e 
nari, "Enda me Anakku si Kukelengi, la me si 
nehken peratenKu begikenlah la!" 

6 Kenca ibegi ajar-ajar sora e mbiar kal ia, 
seh maka njerunuk ia ku taneh. 

1 Tapi ideheri Jesus ajar-ajar e, IkuitNa, 
jenari nina, "Tediskenlah! Ola kam mbiar!" 

8Emaka jurgak ajar-ajar e ise pe lanai 
idahna i je selain Jesus. 

9Tupung erdalan nusur ku berneh, ngerana 
Jesus man ajar-AjarNa nina, "Ola iturikenndu 
man ise pe kerna kai si nggo idahndu ndai 

ope denga Anak Manusia si isuruh Dibata 


ipekeke i bas si mate nari." 

10J enari nungkun ajar-ajar man Jesus, "Adi 
bage, ngkai maka ikataken guru agama 
Jahudi maka Elia arus leben reh?" 

Il Ngaloi Jesus, "Tuhu Elia leben reh guna 
mpesikap kerina. 

12 Tapi Kukataken man bandu: Elia si tuhuna 
nggo reh, tapi la ia itandai kalak. Emaka 
iperlakokenna kalak bagi ate-atena. Bageme 
perbahanen kalak man Anak Manusia si 
isuruh Dibata e." 

13 Kedungenna iangka ajar-ajar maka si 
imaksudken Jesus e me kap kerna Johanes 
Peridiken. 


Ipepalem Jesus sekalak anak dilaki si 
tabun (Mrk 9:14-29: Luk 9:37-43a) 


14 Kenca seh Jesus ras ajar-AjarNa ku jelma 
si nterem, reh sekalak dilaki ndahi Jesus. 
Erjimpuh ia i lebe-lebe Jesus 

15jenari nina, "O Tuan, mekuah min AteNdu 
man anakku! Anakku e tabun mekelek kal. 
Megati ia njerunuk ku bas api bage pe ku bas 
lau. 

16 Nggo kupindoken man ajar-AjarNdu gelah 
iIpepalemna, tapi la ia ngasup pepalemsa." 

17 Emaka nina Jesus man ajar-AjarNa e, "O 
kam kalak si la erkiniteken, kam nggo salah! 
Asakai nari dekahna Aku ras kam? Asa kai 

nari dekahna Aku tahan ras kam? Baba anak 


e ku jenda!" 

18 suruh Jesus gelah ndarat setan si neluki 
anak e. Emaka ndarat setan e, jenari minter 
malem penakit anak e i bas paksa eka. 

19 Kenca bage reh ajar-ajar ndeheri Jesus. 
Asum la nai sada pe i je kalak si nterem, 
nungkun ajar-ajar e man Jesus nina, "Ngkai 
maka la kami ngasup mpelawes setan e?" 

20 Ngaloi Jesus, "Perbahan kam kurang tek! 
Inget! Adi lit kinitekenndu asa buah sawi lah 
gia, banci kap ikatakenndu man uruk enda, 
'Miser i bas inganndu enda nari ku jah!', janah 
miser me uruk e. Labo lit kai pe si metahat 
man bandu. 

21 (Tapi setan si bagi enda ndai labo 
terpelawes adi la kin alu gegeh ertoto dingen 
erpuasa.") 


Pedua kaliken ituriken Jesus 
kerna KematenNa (Mrk 9:30-32: 
Luk 9:43b: Luk 9:44-45) 


22 Asum Jesus ras ajar-AjarNa i Galilea, 
ngerana Jesus man ajar-AjarNa e nina, 
"Anak Manusia si isuruh Dibata lanai ndekah 
iendesken ku bas kuasa manusia. 

23 bunuhna me Ia, tapi i bas wari peteluken 
ipegeluh Dibata Ia mulihi i bas si mate nari." 
Megi kata Jesus e ceda ate ajar-AjarNa. 

Jesus nggalari yuren Rumah Pertoton 


24 Kenca seh Jesus ras ajar-AjarNa i 
Kapernaum reh si ngutip yuren Rumah 
Pertoton njumpai Petrus. Nina man Petrus, 
"Gurundu nggalari yuren Rumah Pertoton 
ntah lang?" 

25 Erjabap Petrus, "Nggalar." Kenca Petrus 
mulih, Jesus leben mperkuanken ia nina, "O 
Simon, kuga nge iakapndu? | bas ise nari nge 
raja-raja doni enda ngutip yuren ntah pajak? 
| bas rayatna nari ntah i bas kalak si deban 
nari?" 

26 Ngaloi Petrus, "I bas kalak si deban nari." 
Emaka nina Jesus, "Adi bage, rayatna Ia 
nggalar. 

21 Tapi gelah ola tondel ukur kalak e 
erdandanken kita, to lawes ku dano ngkawil. 
Apai nurung si pemena itangkapndu, uak 
babahna. | bas babahna idatndu kari duit 
pirak cukup guna nggalari yurenKu ras 
yurenndu. Buat duit pirak e jenari galari 
yurenta." 


Ise si mbelinna? (Mrk 
9:33-37: Luk 9:46-48) 


18 l Paksa si e reh ajar-ajar Jesus ndeheri 
la, jenari nina, "Ise si mbelinna i bas 
Kinirajan Surga?" 

2 idilo Jesus sekalak danak-danak, IsuruhNa 
tedis i lebe-lebe ajar-ajar, 

3jenari nina, "Ingetlah! Adi la kin kam 


tuhu-tuhu robah dingen bali ras danak-danak, 
asa ndigan pe kam labo banci bengket ku bas 
Kinirajan Surga. 

4Si mbelinna i bas Kinirajan Surga eme 
kalak si mpeteruk bana bali ras anak-anak 
enda. 

> Bage pe ise ngaloken danak-danak si 
bagenda i bas gelarKu, ialokenna kap Aku 


pe. H 


Si erbahanca dosa (Mrk 
9:42-48; Luk 17:1-2) 

6 "Ise erbahanca maka sekalak i bas si 
kitik enda tondel ukurna erkiniteken man 
bangKu, ulin irakutken batu penggilingen ku 
kerahungna, jenari igedapken ia ku bas lawit. 

7 Cilaka kal doni enda sabap erbage-bage 
i je si erbahanca kalak erdosa! Tuhu la 
tersilahken si enda kerina tapi cilaka kal kalak 
si erbahanca dosa e jadi! 

8 Adi tanndu ntah nahendu erbahanca kam 
erdosa, tekteklah e jenari ambekken! Ulin 
kam nggeluh sada tan ntah sada nahe 
asangken dua tanndu ras dua nahendu 
tapi iambekkenndu ku bas api si la 
ernimpet-nimpet. 

3? Bage pe adi matandu erbahanca kam 
erdosa, pulditken ras ambekkenlah matandu 
e. Ulin kam nggeluh sada mata asangken 

dua matandu tapi iambekkenndu ku bas api 


neraka." 


Perumpaman kerna biri-biri 
si bene (Luk 15:3-7) 


10 “Ingetlah, ola la meherga iakapndu kalak 
si kitik enda. Sabap lit kap malekatna si 
katawari pe natap ku ayo BapangkKu si i 
Surga. 

11 (Sabap Anak Manusia si isuruh Dibata reh 
nelamatken si nggo papak!) 

12 Kuga kin pengakapndu? Adi lit sekalak lit 
seratus biri-birina, jenari bene sada, kuga 
nge ibahanna? Tentu itadingkenna biri- birina 
si siwah pulu siwah e i mbalmbal, jenari lawes 
ia ndarami biri-biri si bene e. 

13 Kenca idatna, tentu riahen ukurna kerna 
biri-biri si sada e asangken biri-biri si siwah 
pulu siwah si la papak. 

14Bage pe Dibata, Bapandu, labo AteNa 
sekalak pe danak-danak enda papak." 


Kerna ngajarken senina 


15 "Adi ersalah seninandu man bandu, 
katakenlah man bana salahna e, asum kam 
dua-dua. Adi erkadiola ia, nggo kap idatndu 
ia mulihi. 

16 Tapi adi la kam ibegikenna, babalah 
temanndu sekalak ntah dua kalak gelah bagi 
tersurat i bas Pustaka Si Badia: 'Tep-tep 

pengadun nggo sah adi lit dua ntah telu kalak 


saksi.' 

17 Tapi adi teman-temanndu e pe Ia 
ibegikenna, sehkenlah persoalen e man 
perpulungen. Adi perpulungen e pe la 
ibegikenna anggap sajalah ia bali ras kalak 
perbegu ntah pe kalak si muat cuke. 

18 Emaka Kukataken man bandu kerina: Kai 
si irakutindu i doni enda, nggo kap irakuti i 
surga; kai si iosarindu i doni enda nggo kap 
mosar i surga. 

19 Tole Kukataken man bandu: Adi lit i bas 
kam dua kalak i doni enda ersada ukur 
kerna kai si ipindondu i bas pertotonndu man 
Dibata, tentu ibereken BapangKu si i Surga 
nge pemindonndu e. 

20 Sabap i ja lit dua ntah telu kalak pulung i 
bas gelarKu, Aku lit i tengah-tengahna." 


Perumpaman kerna 
ngalemi kalak si ersalah 


21Jenari reh Petrus ndeheri Jesus nina, "O 
Tuhan, piga kali banci kualemi seninangku si 
ersalah man bangku? Seh pitu kali?" 

22 Erjabap Jesus, "Lang, labo seh pitu kali, 
tapi pitu puluh kali pitu kali. 

23 Sabap Kinirajan Surga bali kap ras sekalak 
raja si erkira atena ras juak-juakna. 

24 Kenca ibenakenna perkiran e, isuruhna 
ngadap sekalak juak-juak si rutang 
erjuta-juta. 

25 Tapi perbahan la ia ngasup nggalari 


utangna e, emaka isuruh raja gelah ia 
ndayaken dirina ras ndeharana bage pe 
anak-anakna bage ka pe kerina erta-ertana 
guna nggalari utangna e. 

26 Tapi erjimpuh juak-juak e i lebe-lebe 
raja, jenari nina, 'Sabar kam nimaisa tuan, 
kugalari nge pagi utangku e kerina.' 

27 Mekuah ate raja e, emaka isasapkenna 
utang juak-juak e jenari isuruhna mulih. 

28 Asum juak-juak e erdalan mulih, jumpa 
ia ras sekalak juak-juak si deban si rutang 
man bana piga-piga ribu. Itangkapna dingen 
icekakna temanna e, jenari nina, 'Galari 
utangndu.' 

29 Erjimpuh temanna e i lebe-lebena, jenari 
nina, 'Sabar kam nimaisa teman, kugalari nge 
pagi utangku e kerina.' 

30 Tapi la ia sabar: itamakenna temanna e ku 
bas penjara seh bali utangna. 

31 Ngidah si enda ceda ate teman-temanna 
si deban, emaka ipesehna man tuanna. 

32 Emaka isuruh raja me juak-juak ndai 
ngadap, jenari nina, 'Kam kalak jahat! 
Erdandanken pemindonndu, utangndu si bage 
buena nggo kusasapken. 

33 Kam pe aturna mekuah atendu temanndu 
sapih juak-juak bagi mekuah ateku kam.' 

34 Merawa-rawa kal raja e, jenari itamakenna 
juak-juak e ku bas penjara seh igalarina 
kerina utangna." 

35 Tole nina, "Bage ka nge ibahan BapangKu 


si i Surga man bandu kerina adi la kin 
ialemindu seninandu terus ku bas pusuhndu." 


Kerna ngulihken ndehara (Mrk 10:1-12) 


19 1 Kenca dung Jesus ngajar, 
ItadingkenNa Galilea, lawes Ia ku 
daerah Judea, ku lepar Lau Jordan. 

2 Nterem kal jelma ngikutken Jesus. I je 
nterem kalak si penakiten IpepalemNa. 

3Jenari reh piga-piga kalak Parisi njumpai 
Jesus sabap atena ncubai la. Nungkun ia 
man Jesus nina, "Rikutken Undang-undang 
agamanta banci kin iulihken kalak ndeharana 
bagi ate-atena saja?" 

4Erjabap Jesus, "Langa kin iogendu kata si 
tersurat i bas Pustaka Si Badia, i ja ikataken 
maka mula-mulana ijadiken si Nepasa sekalak 
dilaki ras sekalak diberu? 

5Jenari nina si Nepasa e, 'Erdandanken si 
enda itadingken si dilaki me nande-bapana 
jenari ersada ia ras ndeharana janah si dua e 
nggo jadi sada.' 

6 Emaka lanai bo ia dua, tapi sada. Dage si 
nggo ipersadaken Dibata la banci isirangken 
manusia." 

7 Nina ka kalak Parisi, "Adi bage, ngkai maka 
iIpelepas Musa kalak ngulihken ndeharana alu 
erbahan surat mulih?" 

8 Erjabap Jesus, "Perbahan la kam terajarken 


maka ipelepas Musa kam ngulihken 
ndeharandu. Tapi tang-tangna nari labo bage. 

?Ise ngulihken ndeharana, adi labo 
erkiteken ndeharana e erlagu la mehuli, ia 
nggo erlua-lua adi iempoina diberu si deban." 

10) enari nina ajar-AjarNa man BaNa, "Adi 
bage kin, ulin me la erjabu." 

ll Ngaloi Jesus, "Labo kerina kalak ngaloken 
kata enda ndai, seakatan kalal si nggo 
itentuken Dibata. 

12 Sabap erbage-bage kap dalanna maka 
kalak la banci erjabu: lit erdandanken 
pertubuhna kin erbahanca ia la banci erjabu, 
lit erdandanken kalak si deban erbahanca 
ia la banci erjabu, janah lit ka erdandanken 
igejapna maka ia idilo guna dahin i bas 
Kinirajan Surga. Ise ngasup ngaloken kata 
enda, alokennalah." 


Jesus masu-masu danak-danak 
(Mrk 10:13-16: Luk 18:15-17) 


13J enari reh piga-piga kalak maba danak- 
danak man Jesus. Atena gelah ipasu-pasu 
dingen itotoken Jesus danak-danak e. Tapi 
iambati ajar-ajar Jesus kalak e. 

14 Emaka nina Jesus man ajar-AjarNa, 
"Pelepaslah danak-danak e reh ndahi Aku, ola 
ambati ia, sabap man kalak si bagi enda kap 
Kinirajan Surga." 

15 Ipasu-pasu Jesus danak-danak e kerina, 


jenari lawes Ia i bas ingan e nari. 


Anak perana si bayak (Mrk 
10:17-31; Luk 18:18-30) 


16| bas sada wari, reh sekalak dilaki njumpai 
Jesus. Nungkun ia man Jesus nina, "O Guru, 
perbahanen si mehuli si kuga nge arus 
kubahan gelah kudat kegeluhen si tuhu-tuhu 
si la erkeri-kerin?" 

17 Erjabap Jesus, "Ngkai maka isungkunndu 
Aku kerna si mehuli? Si sada e kap ngenca 
si mehuli. Ikutken kerina pedah Dibata adi 
bengket atendu ku kegeluhen si tuhu-tuhu." 

18 Nungkun ka ia, "Pedah si apai kin?" 
Erjabap Jesus, "Ola munuh; ola erlua-lua; ola 
nangko; ola jadi saksi si la tuhu; 

19 mehamatlah man bapa ras nandendu; 
kelengi temanndu manusia bagi ikelengindu 
bandu." 

20 Nina anak perana e, "Kerina e nggo 
kudalanken. Kai nari kin si kurang?" 

21 Frjabap Jesus, "Adi atendu gelah kam 
serta, laweslah, dayaken kerina erta-ertandu, 
jenari bereken duitna man kalak musil, alu 
bage ialokenndu me erta surga; Jenari reh 
kam ngikutken Aku." 

22 Kenca ibegi anak perana e kata Jesus, 
lawes ia, gulut ukurna sabap bayak kal ia. 

23J enari nina Jesus man ajar-AjarNa, 
"Kukataken man bandu: Tuhu-tuhu mesera 

kal kalak bayak bengket ku bas Kinirajan 


Surga. 

24 Kukataken pe tole man bandu: sukahen 
unta mentas arah lubang jarum asangken 
kalak bayak bengket ku bas Kinirajan Surga." 

25Mamang kal ate ajar-ajar megi kata 
e, emaka nina, "Adi bage, ise nge banci 
terkelin?" 

26 | pernehen Jesus ajar-AjarNa, jenari nina, 
"Si enda la banci i bas manusia, tapi i bas 
Dibata kai pe banci jadi." 

27) enari nina Petrus man Jesus, "Nehenlah, 
nggo itadingken kami kerinana gelah 
ngikutken Kam. Dage kai nge pagi ialoken 
kami?" 

28 Nina Jesus man ajar-AjarNa, "Kukataken 
man bandu i bas doni si mbaru pagi, asum 
Aku, Anak Manusia si isuruh Dibata kundul 
erkuasa i bas kursi Kinirajan, kam pe 
ajar-ajarKu si sepulu dua kalak kundul i bas 
kursi guna ngadili bangsa Israel si sepulu dua 
suku. 

23 Man kalak si nggo nadingken rumahna, 
seninana ntah turangna, bapana ntah 
nandena, anak-anakna ntah jumana 
erdandanken Aku, ibereken Dibata man 
bana seratus kali lipat janah ialokenna me 
kegeluhen si tuhu-tuhu si la erkeri-kerin. 

30 Tapi nterem kalak si arah lebe genduari 
jadi arah pudi pagi, janah nterem kalak si 
arah pudi genduari jadi arah lebe pagi." 

Perumpaman kerna kalak 
upahen i bas kebun anggur 


20 1 “Sabap Kinirajan Surga bali kap ras 
si mada kebun anggur. Erpagi-pagi si 
lampas ndarat ia i rumah nari ndarami kalak 
upahen guna erdahin i kebun anggurna. 

2 Kenca ersada arihna ras kalak upahen 
emaka upahna sada duit pirak sada wari 
rikutken gaji biasa, isuruhna kalak upahen ku 
kebun anggurna. 

3 Jam siwah erpagi-pagi ndarat ka ia i rumah 
nari, idahna kalak dongal-dongal i tiga. 

4Nina man kalak e, 'To, berkatlah kam pe 
ku kebun anggurku erdahin. Bujur nge kari 
kubahan upahndu.' 

3 Emaka berkat kalak e. Kira-kira jam sepulu 
dua, bage pe jam telu karaben ndarat ka 
ia i rumah nari, janah bagi si ndai ka me 
perbahanenna. 

6 Kira-kira jam lima karaben ndarat ka ia i 
rumah nari, jenari jumpa ia ras piga-piga 
kalak si tedis-tedis la erkai pe. Nungkun ia 
man kalak e nina, 'Ngkai maka dongal-dongal 
saja kam gedang-gedang wari?' 

7 Erjabap kalak e, 'Sabap Ia lit si ngupahi 
erdahin i juma.' Nina tuan e, "To berkatlah 
kam pe ku kebun anggurku erdahin.' 

8 Nandangi gelap nina tuan e man mandurna, 
"To dilo kalak upahen e, jenari galari upahna; 

si perpudina erdahin lebe bereken upahna 


janah si lebe erdahin pudi bereken.' 

9 Man kalak si mulai erdahin jam lima 
karaben iberekenna sada duit pirak sekalak. 
10 Ngidah si enda, kalak si perlebena kal 

erdahin erpengakap maka lebih asa si e 
ialokenna. Tapi man bana igalari sada duit 
pirak ka nge sekalak. 

11 Kenca ialokenna duit e, jungut-jungut ia 
man tuan e. 

12 Nina, 'Kalak si pudin reh enda, sada jam 
ngenca erdahin, tapi kami erpagi-pagi nari 
seh ben iparpari las matawari ipeserindu ka 
nge upah kami.' 

13 Ngaloi tuan e man sekalak si jungut-jungut 
e, 'O teman, begiken! Bujur kap kubahan 
man bandu. Nggo kap ndai sue arihta maka 
sada duit pirak upahndu sada wari. 

14Emaka to mulih, baba upahndu e. Man 
kalak si pudin erdahin asa kam, bali ateku 
kubahan ras man bandu. 

15 Ma ate-ateku nge adi duitku? Ntah cian 
kin atendu ngidah aku melumbar?'"" 

16J enari idungi Jesus KataNa nina, "Dage 
kalak si arah pudi jadi si arah lebe kap pagi, 
janah kalak si arah lebe jadi si arah pudi." 

Petelu kaliken ituriken Jesus 
kerna KematenNa (Mrk 
10:32-34: Luk 18:31-34) 


17 Sanga Jesus lawes ku Jerusalem, i tengah 
dalan IserapkenNa ajar-ajar si sepuludua, 
jenari nina, 

18 “"Begiken! Genduari kita i bas perdalanen 
ku Jerusalem. | jah iendesken kalak me Anak 
Manusia si isuruh Dibata, man imam-imam 
si mbelin ras guru-guru agama Jahudi, guna 
iukum mate. 

19J enari iendeskenna man kalak si la nandai 
Dibata. Isaling-saling kalak si la nandai 
Dibata e la, iligasina, Jenari ipakukenna ku 
kayu persilang: tapi i bas wari si peteluken 
ipegeluh Dibata mulihi." 


Pemindon sekalak 
pernanden (Mrk 10:35-45) 


20J enari reh ndehara Sebedeus ras anakna 
ndahi Jesus. Nembah-erjimpuh ia i lebe-lebe 
Jesus nuriken pemindonna. 

21 Nungkun Jesus man bana, "Kai kin 
atendu?" Erjabap pernanden e, "Ateku min 
maka duana anakku enda kundul sekalak 
arah kemuhen, sekalak arah KawesNdu, 
kenca Kam jadi Raja pagi." 

22 Tapi nina Jesus man bana ras anakna 
si dua kalak e, "La kap iangkandu kai si 
ipindondu e. Ngasup kin kam minem tare 

calung kiniseran si nandangi reh man bangKu 


e?" Erjabap kalak e duana, "Ngasup." 

23 Nina ka Jesus man bana, "Payo katandu 
e, kam pe nandangi minem me tare calung 
kiniseranKu. Tapi kerna ise kundul arah 
kemuhen ras arah kawesKu labo Aku 
nentukenca. Ingan e pagi ibereken BapangKu 
man kalak si nggo IpilihNa." 

24 Kenca ajar-ajar si sepuluh kalak nari megi 
kerna si enda, merawa ia man si dua kalak 
enda. 

25 Perbahan si e idilo Jesus ajar-ajar e 
kerina jenari nina, "Nggo ietehndu maka 
pemerentah erkuasa nandangi rayatna janah 
peminpin-peminpin rate-ate nuruh rayatna. 

26 Tapi i bas kam labo bage. Ise i atendu 
jadi si mbelinna, ia arus ngelai nandangi kam 
kerina; 

27 janah ise atendu jadi peminpin, ia arus 
jadi suruh-suruhenndu kerina 

28 bagi Anak Manusia si isuruh Dibata, 
reh labo guna ielai tapi guna ngelai, janah 
lendeskenNa KesahNa guna nebusi nterem 
jelma." 


I pepalem Jesus dua kalak si pentang 
(Mrk 10:46-52; Luk 18:35-43) 


29 Asum Jesus berkat ras ajar-AjarNa i Jeriho 
nari, nterem kal jelma ngikutken la. 

30] tepi dalan si ibentasi Jesus lit kundul dua 
kalak pentang. Kenca ibegina Jesus sangana 

mentas erlebuh ia nina, "O, Tuan! O, Anak 


Daud! Mekuah min atendu ngenehen kami." 
31 jtembehi kalak si nterem e ia, tapi reh 
gangna ia erlebuh nina, "O, Tuan! O, Anak 
Daud! Mekuah min atendu ngenehen kami." 
32 Ngadi Jesus erdalan, IdiloNa kalak 
pentang e duana. Kenca bage nina Jesus, "Kai 
kin atendu Kubahan man bandu?" 

33 Frjabap ia duana, "O, Tuan, bahanlah min 
maka kami erpengidah!" 

34 Mekuah ate Jesus ngenehen ia duana. 
Idadap Jesus matana, emaka minter 
erpengidah, jenari ikutkenna Jesus. 


Surak-surak si meriah i bas pintu 
gerbang Kuta Jerusalem (Mrk 11:1-11; 
Luk 19:28-40: Yoh 12:12-19) 


2 1 1 Kenca Jesus ras ajar-AjarNa seh i 

Betpage, i uruk Seton, nggo ndeher ku 
Jerusalem, isuruh Jesus dua kalak ajar-AjarNa 
leben. 

2 Nina, "To lawes ku kuta si arah lebendu ah: 
kenca seh kam ku bas kuta e, idapetindu kari 
sada kalde tambat dingen anakna deherken 
ia. Osari nalina jenari tegu duana ku jenda. 

3 Adi lit kalak nungkun nindulah, 'Perlu 
Tuhan': kenca bage nindu minter nge kari 
ipelepasna kalde e ibabandu." 

“Si enda jadi gelah seh kai si nggo ikataken 
Dibata arah nabi nina, 

> "Katakenlah man Kota Sion, genduari 


reh Rajandu ndahi kam, meteruk UkurNa 
lersakNa kalde, anak kalde singuda denga." 

6Jenari lawes ajar-ajar ndai, idalankenna kai 
si nggo ikataken Jesus man bana. 

7 Iteguna kalde e ras anakna. Kenca 
ikimbangken ajar-ajar e uisna i gurung kalde 
ndai, kenca bage maka iersak Jesus. 

8 Kalak si nterem ngkimbangken uisna i 
dalan. Lit ka deba itektekna lambe jenari 
iamparkenna i dalan. 

9 Kalak si nterem si erdalan arah lebe Jesus 
ras arah PudiNa ersurak-surak nina, "Pujin 
man Anak Daud! Ipasu-pasu Dibata lasi reh i 
bas gelar Tuhan! Pujilah Dibata!" 

10 Kenca bengket Jesus ku bas Kota 
Jerusalem guntar belang-belang kota e. 
Nungkun anak kota e nina, "Ise kin la?" 

11 Frjabap kalak si nterem e, "Enda kap 
Jesus, Nabi i kuta Nasaret daerah Galilea 
nari." 


Jesus bengket ku Rumah Pertoton 
kalak Jahudi (Mrk 11:15-19; 
Luk 19:45-48; Yoh 2:13-22) 


12 Bengket Jesus ku Rumah Pertoton 
IpelawesNa kerina kalak si erbinaga ras si 
nukur ije. ItunggalingkenNa meja-meja kalak 
si nukari duit bage pe bangku-bangku kalak 
si erbinaga nderapati. 

13J enari nina man kalak e, "Lit kap tersurat 


i bas Pustaka Si Badia maka nina Dibata, 
'RumahKu igelari me pagi Rumah Pertoton.' 
Tapi ijadikenndu Rumah e jadi asar penamun." 
14Jenari reh kalak pentang ras kalak mate 
serapen ndahi Jesus i bas Rumah Pertoton e; 
iIpepalem Jesus ia. 

15Ngidah tanda sengget si ibahan Jesus 
e, ngilas ate imam-imam si mbelin ras 
guru-guru agama. Bage pe ngilas atena 
anak-anak si ersurak-surak i bas Rumah 
Pertoton si ngataken, "Pujin man Anak Daud!" 

16 Emaka isungkun kalak enda Jesus nina, 
"IbegiNdu nge kai si ikataken anak-anak 
enda?" Erjabap Jesus, "Kubegi! Langa kin 
pernah iogendu i bas Pustaka Si Badia kerna 
si e? | je lit kap tersurat, 'Nggo iajarindu 
danak-danak ras anak si minem denga guna 
ngendeken puji-pujin si serta."" 

17) enari itadingken Jesus kalak e, lawes Ia 
ku Betani janah i je Ia erberngi. 


Isumpahi Jesus batang ara 
(Mrk 11:12-14, 20-24) 

18 Pepagina lampas erpagi-pagi, asum Jesus 
i perdalanen mulih ku Jerusalem, melihe la. 

19] tepi dalan IdahNa batang ara. IdeheriNa 
batang ara e, tapi la lit buahna, bulungna 
ngenca mbur. Emaka nina Jesus man batang 
ara e, "Asa ndigan pe kam lanai erbuah!" 
Jenari minter kerah batang ara ndai. 

20 Ngidah si e mamang kal ate ajar-AjarNa. 


Emaka nina ajar-ajar e man Jesus, "Kuga 
maka bage kal pedasna batang ara e kerah?" 
21 Frjabap Jesus, "Ingetlah! Adi tek kam 
man Dibata dingen la monce-once ukurndu, 
ngasup kap kam erbahanca bagi si nggo 
Kubahan nandangi batang ara enda: janah 
labo si e, tapi ngasup pe kam ngataken man 
uruk enda, 'Angkatlah bandu jenari ambekken 
bandu ku lawit,' janah jadi me bage! 

22 Adi tek kam, ialokenndu kap i bas Dibata 
nari kai saja si ipindondu man BaNa arah 
pertotonndu." 


Penungkunen kerna kuasa Jesus 
(Mrk 11:27-33: Luk 20:1-8) 


23J enari bengket ka Jesus ku Rumah 
Pertoton kalak Jahudi: asum la ngajar reh 
piga-piga imam si mbelin ras peminpin- 
peminpin kalak Jahudi njumpai Ia nina, 
"Kuasa kai lit i bas Kam erbahan si enda 
kerina? Ise mereken Kuasa e man BaNdu?" 
24 Erjabap Jesus, "Kusungkun kam lebe, 
janah adi ijabapndu kari penungkunenKu, 
Kukataken man bandu Kuasa kai lit i bas Aku 
erbahan si enda kerina. 

25| ja nari rehna kuasa Johanes Peridiken, 
i bas Dibata nari ntah i bas manusia nari?" 
Emaka sisungkun-sungkunen ia sapih-sapih 
ia nina, "Kuga ninta? Adi ninta, '| bas Dibata 


Matius 21.261 32 93 
nari," kugapa pe NiNa, 'Adi bage, ngkai maka 
la kam tek man Johanes Peridiken?' 

26 Tapi adi ninta, '| bas manusia nari,' mbiar 
kita jelma si nterem, sabap kerina kalak e 
erpengakap maka Johanes Peridiken nabi." 

27 Emaka erjabap kalak e man Jesus, "La 
ieteh kami." Perbahan si e nina Jesus man 
bana, "Aku pe la Kukataken man bandu alu 
kuasa kai Kubahan si enda." 


Perumpaman kerna dua kalak anak 


28 "Tapi kuga pengakapndu kerna si enda? 
Lit me sekalak perbapan, anakna dua kalak 
dilaki. Nina man anakna sintua, 'O anakku, to 
erdahin kam sekali enda i kebun anggur.' 

29 Erjabap anakna e, 'Banci bapa,' tapi la 
idalankenna. 

30J enari ikatakenna man anakna singuda si 
ikatakenna man anakna sintua ndai. Ngaloi 
anakna singuda e, 'Aku lang,' tapi dungna 
erkadiola ia, emaka lawes ia erdahin ku kebun 
anggur e. 

31 Si apai dage i bas si dua kalak enda 
nehken sura-sura bapana?" Erjabap kalak 
e, "Anak singuda." Emaka nina Jesus man 
bana, "Leben nge pemungut cukai ras diberu 
si dahinna erlua-lua bengket Kinirajan Dibata 
asa kam. 

32 Sabap kerehen Johanes Peridiken 
nuduhken man bandu dalan kegeluhen si 
ituduhken Dibata, janah la kam tek: tapi 

pengalo cuke ras diberu-diberu si pendahinna 


erlua-lua e, tek. Janah aminna nggo pe 
idahndu si e, lalap la erkusur ukurndu dingen 
lalap kam Ia tek man Tuhan." 


Perumpaman kerna si newa kebun 
anggur (Mrk 12:1-12; Luk 20:9-19) 


33 Nina Jesus, "Begiken lah perumpaman 
enda. Lit sekalak si nuan anggur i bas jumana 
Jenari ibidena kelewet. Ikurukna lubang ingan 
merehi buah anggur janah ipajekkenna sada 
menara ingan erjaga. Kenca bage isewakenna 
kebun e man kalak si newa, Jenari lawes ia 
ku negeri si deban. 

34 Kenca seh peranin buah anggur, isuruh 
tuan e juak-juakna ngelegi sewa kebun e. 

35 Tapi itangkap si newa kebun ndai juak-juak 
e, deba ipekpekina, deba ibunuhna janah 
deba ibenterina alu batu. 

36 suruh tuan e ka juak-juak si deban 
teremen asa si arah lebe, tapi e pe bagi si 
arah lebe ndai ka nge ibahanna. 

37 Emaka dungna anakna jine isuruhna, 
sabap nina i bas ukurna, 'Tentu mehangke ia 
ngenehen anakku.' 

38 Tapi asum idah si newa ndai anak tuan e 
nina sapih-sapih ia, 'Enda kap anak tuan si 
mada kebun anggur enda. Mari si bunuh ia 
gelah man banta kebunna enda.' 

39 Emaka itangkapna anak tuan e, 


iambekkenna ku darat kebun Jenari 
ibunuhna. 

40 Dage, kenca reh tuan si mada kebun e, 
kuga nge ibahanna si newa kebun anggur 
ndai?" 

41 Ngaloi kalak e man Jesus, "Tentu ibunuhna 
si newa kebun anggur si jahat e, Jenari 
ipesewakenna kebun e man kalak si deban si 
nggit mereken sewana i bas paksa peranin." 

42 Nina Jesus man bana, "Langa kin pernah 
iogendu kai si tersurat i bas Pustaka Si Badia? 
Nina, 'Batu si iambekken tukang e kap jadi 
batu palas. Enda kap perbahanen Tuhan: 
andiko ulina!'" 

43 "Dage ingetlah," nina Yesus, "kerina 
hakndu selaku bangsa Dibata ibuat i bas kam 
nari jenari ibereken man bangsa si patuh 
ngikutken perentah Dibata. 

44 (Ise ndabuh ku batu enda getem me ia: 
janah ise idabuhi batu e meripuk me ia.") 

45 Kenca ibegi imam-imam si mbelin 
ras kalak Parisi perumpaman e, ietehna 
maka kerna ia me si ikataken Jesus i bas 
perumpaman e. 

46 Emaka idaramina dalan nangkap Jesus. 
Tapi mbiar ia kalak si nterem sabap kalak si 
nterem ngakui Jesus sekalak nabi. 

Perumpaman kerna kerja erdemu 
bayu (Luk 14:15-24) 


2 2 l Ngerana ka Jesus man kalak si 
nterem alu perumpaman nina, 

2 “Kinirajan Surga e bali kap ras sekalak raja 
erbahan kerja erdemu bayu anakna. 

3suruhna suruh-suruhenna ngelegi kalak si 
nggo iundangna, tapi sekalak pe la nggit reh. 

4Emaka isuruh raja e ka suruh-suruhenna si 
deban nina, 'Katakenlah man kalak si nggo 
iundang e: Nina raja, nggo sikap kerina 
pangan: lembu ras asuh-asuhenku si mbur 
nggo igeleh: e maka marilah ku kerja erdemu 
bayu enda!' 

> Tapi kalak si nggo iundang ela megiken 
kalak si erlegi enda. Lit lawes ku juma, lit 
lawes ndahiken usahana, 

Sjanah lit ka pe si nangkap suruh-suruhen 
raja ndai, iligasina jenari ibunuhna. 

! Perbahan si e merawa raja. Isuruhna 
perajurit-perajuritna ngkernepken kalak si 
munuh ndai bage pe enciluk kuta kalak si 
munuh e. 

8Jenari nina man suruh-suruhen, 'Nggo 
sikap pangan guna kerja erdemu bayu, tapi 
kalak si nggo kuundang erpenulak. 

9Emaka to lawes ku simpang-simpang 
pasar, undanglah ku kerja enda asakai jelma 
si ijumpaindu.' 

10 Berkat suruh-suruhen e ku simpang- 


simpang pasar, iundangna kerina kalak si 
ijumpaina subuk kalak jahat bagepe kalak 
bujur seh maka nggo dem ingan kerja erdemu 
bayu ndai. 

Il Asum reh raja e ku bas njumpai temue, 
idahna sekalak si Ia isambarina uisna asum ia 
bengket ku bas ingan erdemu bayu e. 

12 Nungkun raja e man bana nina, 'O teman, 
ngkai maka la isambarindu uisndu muatndu 
bengket ku bas ingan enda?' Sinik saja ia. 

13 Fmaka nina raja man suruh-suruhenna, 
'Iketlah tanna ras nahena, jenari ambekken ia 
ku ingan si gelapna kal. I je tangis ras mesui 
kal atena!" 

14 Emaka idungi Jesus CakapNa nina, "Sabap 
nterem kalak si idilo, tapi la piga si ipilih." 


Penungkunen kerna nggalar pajak 
(Mrk 12:13-17: Luk 20:20-26) 


15Jenari lawes kalak Parisi e arih-arih guna 
ncubai Jesus alu penungkunen. 

16 Fmaka raduken piga-piga kalak i bas parte 
Herodes nari, Kalak Parisi nuruh ajar-ajarna 
ndahi Yesus. Nina persuruhen e, "O, Guru, 
leteh kami maka Kam kalak bujur. Kam ngajar 
alu terus terang kerna sura-sura Dibata 
nandangi manusia, alu Ia biar-biaren man ise 
pe. Sabap Ia erpilihen manusia man Bandu. 

17 Kataken dage man kami, la kin ngelanggar 


Undang-undang agama Jahudi adi igalari 
pajak man pemerentah Roma?" 

18 Tapi ieteh Jesus maka jahat ukur kalak 
enda emaka nina, "O kalak pekulah-kulah! 
Ngkai maka icubaindu Aku? 

19 Cidahken lebe man bangKu selambar 
duit!" Icidahken kalak e selambar duit man 
Jesus. 

20] enari nina Jesus, "Gambar ras gelar ise 
kin enda?" 

21 Frjabap kalak ndai, "Gambar ras gelar 
kepala pemerentah Roma." Jenari nina 
Jesus man bana, "Adi bage, bereken man 
pemerentah Roma kai patut ibereken man 
bana, janah berekenlah man Dibata kai patut 
ibereken man Dibata." 

22 Megi si enda jengang kalak ndai. Jenari 
lawes ia nadingken Jesus. 


Penungkunen kerna kekeken i bas si 
mate nari (Mrk 12:18-27: Luk 20:27-40) 


23| bas wari si ndai reh piga-piga kalak 
Saduki ndahi Jesus. Kalak enda me si 
ngatakenca maka manusia labo lit keke i bas 
si mate nari. 

24 Nungkun ia man Jesus nina, "O Guru nina 
Musa, 'Adi sekalak dilaki mate nadingken 
ndeharana, janah la lit pupusna, emaka 
diberu si nggo mbalu e arus ilako-mangani 

senina si mate ndai gelah ipupusna anak jadi 


gancih si nggo mate e.' 

25 | it me nai i jenda ringan pitu kalak dilaki, 
pituna ia sembuyak. Empo si ntua, jenari 
mate ia. Janah perbahan la lit pupusna emaka 
ilako-mangani si nomor dua diberu e. 

26 Mate ka si nomor dua e, Ia lit pupusna. 
Bage ka me pejadi nandangi si nomor telu 
janah bage me seterusna seh pituna ia nggo 
ngempoi diberu e. 

21 Dungna diberu e pe mate. 

28 Dage, asum manusia keke i bas si mate 
nari, ndehara ise nge pagi ia? Sabap pituna ia 
nggo erjabu ras diberu e." 

29 Ngaloi Jesus, "Nggo lepak kal kam! Sabap 
la iangkandu Pustaka Si Badia, bage pe la 
jangkandu Kuasa Dibata. 

30 Sabap kenca manusia keke i bas si mate 
nari, ia bali kap ras malekat-malekat i surga, 
lanai ia empo ntah pe sereh. 

31 Dage kerna si mate nggeluh mulihi, langa 
Kin pernah iogendu i bas Pustaka Si Badia kai 
si ikataken Dibata man bandu? Nina Dibata, 

32 Aku kap Dibata si tetap isembah Abraham, 
Dibata si tetap isembah Isak ras Dibata si 
tetap isembah Jakup.' Ertina Ia labo Dibata si 
isembah kalak mate tapi Dibata si isembah 
kalak si nggeluh." 

33J engang kal kalak si nterem megi 
pengajaren Jesus enda. 

Undang-undang si pentingna 
(Mrk 12:28-34: Luk 10:25-28) 


34 Kenca idah kalak Parisi maka lanai pang 
kalak Saduki nungkun man Jesus, arih-arih 
ia, 

35jenari sekalak i bas ia nari, e me guru 
agama, ncubai Jesus alu penungkunen nina, 

36"O Guru, perentah si apai kin si pentingna 
kal i bas kerina Undang-undang agama?" 

37 Erjabap Jesus, "Kelengilah Tuhan 
Dibatandu asa ukurndu, asa tendindu, dingen 
asa gegehndu lit. 

38 Enda me perentah si mbelinna dingen si 
pentingna. 

39Si peduaken bali ras si ndai e me, 
'Kelengilah temanndu manusia bagi kam 
ngkelengi dirindu.' 

40 Kerina Undang-undang agama si ibereken 
Musa ras nabi-nabi erpalasken duana 
perentah enda ndai kap." 


Penungkunen kerna Raja 
Penampat si ipadanken Dibata 
(Mrk 12:35-37: Luk 20:41-44) 


41 Asum kalak Parisi e pulung denga, 
nungkun Jesus man bana, nina, 

42 "Kuga pengakapndu kerna Raja Penampat 
si ipadanken Dibata e? Kesusuren ise kin la?" 
Erjabap kalak e, "Kesusuren Daud." 

43Jenari nina Jesus, "Adi bage, ngkai maka 


ikataken Daud la Tuhan? Sabap Daud si 
ipengaruhi Kesah Si Badia ngataken, 
44'Nina Tuhan man Tuhanku: Kundulken 
arah kemuhenku, seh Kutamaken imbang- 
imbangndu i teruh tapak-tapak nahendu.' 
45Dage, adi Raja Penampat si ipadanken 
Dibata e igelari Daud Ia Tuhan, kuga banci 
Raja e kesusuren Daud ka?" 

46 Sekalak pe Ia lit ngasup ngaloi Jesus: 
janah mulai i bas wari nari ise pe lanai pang 
nungkun man Jesus. 


Yesus ncakapken kalak Parisi bage pe 
Guru-guru Undang-undang (Mrk 
12:38-39; Luk 11:43-46, 20:45-46) 


2 3 1 Jenari ngerana Jesus man kalak si 
nterem bage pe man ajar-AjarNa, 

2 hina, "Guru-guru agama ras kalak Parisi e, 
si nerusken ajar-ajaren Musa kap. 

3 Emaka ikutkenlah kai si ikatakenna man 
bandu. Tapi ola usih si ibahanna, sabap kai si 
lajarkenna la idalankenna. 

4Baban si mberat iampekenna ku bara kalak 
tapi ia sitik pe la nggit mabasa. 

P Ntah kai gia ibahanna, tujunna eme 
gelah ia idah kalak. Perdiatekenlah tulisen 
ayat-ayat Pustaka Si Badia si ililetken i 
perdempakenna ras i bas pergelangen tanna! 
Bage pe perdiatekenlah ambu-ambu uisna si 
nggedang! 

6 Lit kenca kerja-kerja kundul ia arah ingan 


si mehamat, janah i bas rumah persembahen 
pe arah lebe ia kundul; 

7 atena gelah mehamat kalak man bana i 
tiga janah atena ikataken kalak ia 'Guru'. 

8 Tapi kam, ola kam nggit ikataken kalak 
'Guru', sabap sada ngenca Gurundu, janah 
kam kerina ersenina. 

? Ola ise pe i doni enda ikatakenndu 'Bapa', 
sabap sada ngenca Bapandu eme Dibata. 

10 Bage pe ola kam nggit ikataken kalak 
'Peminpin', sabap sada ngenca Peminpinndu 
eme Raja Penampat si ipadanken Dibata. 

1l se si mbelinna i bas kam, ialah si ngelai 
kam kerina. 

12 Ise si peganjangken bana, mpeteruk 
Dibata me ia, janah ise si mpeteruk bana, 
ipeganjangken Dibata mela." 


Ipandang Jesus kalak si pekulah-kulah 
(Mrk 12:40: Luk 11:39-42, 44, 52, 20:47) 


13 “Andiko, cilaka kal kam o, guru-guru 
agama, janah kam pe o, kalak Parisi! O, kalak 
pekulah-kulah! lolang-olangindu kalak gelah 
ola bengket ku bas Kinirajan Surga. Kam 
jine la nggit jadi rayat Kinirajan Surga, janah 
kalak si deban pe iolang-olangindu. 

14 (Andiko, cilaka kal kam o, guru-guru 
agama, janah kam pe o kalak Parisi! O, kalak 
pekulah-kulah! Ibuatndu erta-erta diberu 
si nggo mbalu jenari ibahanndu pertoton 

si nggedang i lebe-lebe jelma si nterem. 


Perbahan si enda, kugapa pe reh beratna 
ukumenndu.) 

15 Andiko, cilaka kal kam o guru-guru 
agama, janah kam pe o, kalak Parisi! O, kalak 
pekulah-kulah! Isiarindu lawit ras daraten si 
mbelang guna ndatken sekalak jelma gelah 
ikutkenna agamandu: tapi kenca idatndu, 
ijadikenndu ia jadi calon neraka si dua kali 
lipat jahaten asangken kam. 

16 Andiko, cilaka kal kam, o peminpin- 
peminpin si pentang! Sabap nindu, 'Adi lit 
kalak ersumpah i bas gelar Rumah Pertoton, 
sumpahna e la esah; tapi adi ersumpah i 
bas gelar emas si lit i bas Rumah Pertoton, 
sumpahna e esah.' 

17 Kam kalak motu dingen pentang! Apai 
kin pentingen, emas ntah Rumah Pertoton si 
erbahanca emas e badia? 

18 Bage pe nindu, 'Adi lit kalak ersumpah 
i bas gelar batar-batar ingan ersembah, 
sumpahna e la esah; tapi adi ersumpah 
kalak i bas gelar persembahen si lit i datas 
batar-batar e, sumpahna e esah.' 

19 Kam kalak pentang! Apai kin pentingen, 
persembahen ntah batar-batar si erbahanca 
persembahen e badia? 

20 Dage ise ersumpah i bas batar-batar, ia 
ersumpah i bas gelar batar-batar ras i bas 
gelar persembahen si lit i datas batar-batar e. 

21Bage pe ise ersumpah i bas gelar Rumah 


Pertoton, ia ersumpah i bas gelar Rumah 
Pertoton ras i bas gelar Dibata si ringan ije. 

22 Ise ersumpah i bas gelar Surga, ia 
ersumpah i bas gelar kursi Kinirajan Dibata 
ras i bas GelarNa si kundul i bas kursi e. 

23 Andiko, cilaka kal kam o, guru-guru 
agama, janah kam pe o, kalak Parisi! O, 
kalak pekulah-kulah. Ipersembahkenndu man 
Dibata sepersepuluh i bas ulihndu nuan-nuan 
nari, seh maka jera, lenga ras serei pe 
ipersembahkenndu. Tapi si pentingna i bas 
Undang-undang la iperdiatekenndu, eme 
kap keadilen, keleng ate, ras kinibujuren. Si 
enda arus idalankenndu alu la ngelupaken si 
debanna. 

240, peminpin-peminpin si pentang! 
laguindu laneng i bas inemendu, tapi unta 
ibendutndu. 

25 Andiko, cilaka kal kam, o, guru-guru 
agama, janah kam pe o, kalak Parisi! O, kalak 
pekulah-kulah! Arah darat ngenca iburihindu 
cangkir ras pinggandu, tapi arah bas meluat 
kal. 

260, kalak Parisi si pentang! Burihi lebe 
cangkir e arah bas gelah arah darat pe bersih. 

27 Andiko, cilaka kal kam o, guru-guru 
agama, janah kam pe o kalak Parisi! O, kalak 
pekulah-kulah! Bali kal kam ras kuburen si 
icet mbentar; arah darat tatapen mejile, tapi 

arah bas dem tulan-tulan kalak mate ras si 


macik-macik. 
28 Bageme kam! Tatapen bujur, tapi kam 
pekulah-kulah janah ukurndu jahat kal kepe." 


Ituriken Jesus ukumen kalak 
pekulah-kulah (Luk 11:47-51) 


29“Andiko, cilaka kal kam, o guru-guru 
agama janah kam pe o, kalak Parisi! O, kalak 
pekulah-kulah! Iseminndu kuburen nabi-nabi 
janah ipejilendu tugu kalak bujur, 

30 fanah nindu, 'Adi nggo min nai kami lit 
asum nini-nininta nggeluh, tentu la kami 
nggit munuh nabi-nabi e.' 

31 Alu bage, si tuhuna kam nggo ngaku maka 
kam kesusuren si munuh nabi-nabi e. 

32 Dage terusken dingen dungilah kai si nggo 
ibenaken ninindu! 

330, nipe! O, kesusuren nipe upar. Arah apai 
nari dalanndu pulah i bas ukumen neraka 
nari? 

34 Kukataken man bandu: Kusuruh pagi 
reh ndahi kam piga-piga kalak nabi, kalak 
pentar ras guru; tapi deba pagi ibunuhndu, 
ipakukenndu ku kayu persilang janah deba 
iligasindu i bas rumah persembahenndu, 
janah iayak-ayakndu i bas sada kuta nari ku 
kuta si deban. 

35 Emaka man bandu me ndabuhna ukumen 
kalak si nggo munuh kalak si la ersalah, 
mulai i bas pembunuhen Abil nari seh ku 

pembunuhen Sakaria, anak Barahia, si 


ibunuhndu kelang-kelang Rumah Pertoton ras 
batar-batar ingan persembahen. 

36 Kukataken man bandu: Kerina ukumen 
kalak si munuh e ndabuh man kalak si 
genduari enda." 


Kekelengen Jesus nandangi 
Kota J erusalem (Luk 13:34-35) 


37 "O Jerusalem, Jerusalem! Ibunuhindu 
nabi-nabi janah ibenterindu alu batu kalak 
si isuruh Dibata ndahi kam! Nggo piga-piga 
kali ateKu mpepulung bangsandu bagi indung 
manuk ngkeremken anakna i teruh kabengna, 
tapi la kam nggit! 

38 Tuhu-tuhu me pagi itadingken Dibata 
rumahndu. 

39 Kukataken man bandu: Lanai bo pagi Aku 
idahndu seh paksana ikatakenndu, 'Dibata 
kap si masu-masu la si reh i bas gelar 
Tuhan." 


Ituriken Jesus kerna keruntuhen Rumah 
Pertoton (Mrk 13:1-2: Luk 21:5-6) 


24 l Ndarat Jesus i bas Rumah Pertoton 
nari. Asum la lawes nadingken Rumah 
Pertoton e, ideheri ajar-AjarNa la, jenari 
ituduhken ajar-ajar e man BaNa Rumah 
Pertoton. 

2 Nina Jesus man ajar-AjarNa, "Ma idahndu 
kin kerina enda? Kukataken man bandu: 

Kerina nge pagi runtuh, lanai sada batu pe 


pagi tading i bas inganna." 


Kiniseran ras peniksaan (Mrk 
13:3-13; Luk 21:7-19) 


3 Kenca kundul Jesus i Uruk Seton, reh 
ajar-AjarNa ndeheri Ia jenari ercakap-cakap 
ia ras. Nina ajar-AjarNa man BaNa, "Kataken 
min man kami: Ndigan kin kerina enda jadi? 
Kai nge pagi tanda-tanda KerehenNdu dingen 
kai nge pagi tanda-tanda kedungen jaman 
enda?" 

4 Erjabap Jesus, "Jagalah gelah ula kam 
papak ibahan kalak. 

> Nterem pagi kalak reh i bas gelarKu nina, 
'Aku kap Raja Penampat si ipadanken Dibata,' 
janah nterem ibahanna jelma papak. 

6 Ibegindu pagi sora perang ras berita kerna 
perang i bas ingan si ndauh. Amin bage gia 
ula aru atendu, sabap kerina si enda arus 
jadi, tapi e pe langa bo seh ku kedungenna. 

1 Bangsa pagi ngelawan bangsa, kerajan 
ngelawan kerajan. I jah-i je terjadi kelihen 
ras taneh pe linuren. 

8 Tapi kerina enda permulan denga nge, seri 
ras penggejapen mesui sanga kalak nandangi 
mupus. 

9| bas paksa e pagi kerina kalak erate segat 
man bandu erdandanken Aku. Isiksana me 
kam jenari ibunuhna. 

10 Nterem pagi kalak murtad: si adun ras si 


cian-cianen. 

ll Rehen pe nabi palsu erbahanca nterem 
kalak papak. 

12 Perbahan reh buena kejahaten emaka 
nterem kalak reh kurangna kekelengenna. 
13 Tapi kalak si megenggeng seh ku 
kedungenna terkelin kap. 

14Janah kenca Berita Si Mehuli kerna 
Kinirajan e iberitaken man manusia i 
belang-belang doni enda, jadi saksi man 
kerina bangsa, kenca bage maka seh me 
kedungenna e." 


Perbahanen ngelawan Dibata 
(Mrk 13:14-23: Luk 21:20-24) 


15 “Idahndu pagi kejahaten si ciga ate 
encedai tedis i bas Ingan si Badia, bagi nggo 
ikataken Nabi Daniel. (Iantusi si ngogesa min 
kai erti kata enda!) 

16 Paksa si e pagi kalak si ringan iJudea arus 
kiam ku uruk-uruk. 

17 Kalak si kundul-kundul i darat pekesahken 
ulanai bengket ku rumah ngelegi barang- 
barangna. 

18 Kalak si sangana i juma ulanai ku rumah 
ngelegi uisna. 

190, andiko kuahna ate pernanden si 
sangana mehuli kulana bage pe pernanden si 
sangana pepinemken i bas paksa si e! 

20 Frtotolah man Dibata gelah si enda kerina 


ula jadi i bas paksa-paksa perudan tah pe 
wari Sabat! 

21 Sabap kiniseran si jadi paksa si e pagi 
ndauh keleken asa si nggo pernah jadi, mulai 
kin tembe doni seh ku wari enda, janah kenca 
si e lanai bo pagi lit kejadin si bage. 

22 Tapi beligan warina nggo ipegendeki 
Dibata: adi la kin nggo IpegendekiNa ise pe 
la bo lit terus nggeluh. Ipegendeki Dibata 
me wari kiniseran e nginget kalak si nggo 
lpilihNa." 

23 “Paksa si e pagi adi lit kalak si ngataken 
man bandu, 'I jenda kap Raja Penampat si 
iIpadanken Dibata' ntah nina, 'I jah kap lar, 
ula kam tek. 

24 Sabap reh me Raja Penampat palsu ras 
nabi-nabi palsu: ibahanna me tanda-tanda 
sengget si mbelin, sabap atena, adi banci, 
gelah papak kalak si nggo ipilih Dibata. 

25 Ingetlah! Kerina enda nggo leben 
Kukataken man bandu ope denga jadi." 

26 “Ntah pe, adi lit kalak ngatakenca man 
bandu, 'Kristus, Raja Penampat si ipadanken 
Dibata e genduari i taneh si melungun,' ula 
dahi ku je: ntah pe adi nina, 'I jenda Ia 
cebuni,' ula kam tek. 

27 Sabap Anak Manusia si isuruh Dibata ereh 
pagi bagi kilap erkincar i Timur nari ku Barat." 
28"| ja lit bangke ije pulung kulik, si man 

bangke." 

Kerehen Anak Manusia si isuruh Dibata 
(Mrk 13:24-27: Luk 21:25-26) 


29 “Kenca lepas wari-wari kiniseran e, minter 
gelap matawari, bulan Ia nai ersinalsal, 
bintang-bintang nartar i langit nari janah 
kuasa-kuasa si lit i langit mugur-ugur. 

30Jenari teridah tanda Anak Manusia si 
isuruh Dibata i langit janah tangis kerina 
bangsa manusia i doni enda. Idahna me pagi 
Anak Manusia si isuruh Dibata e reh i datas 
embun: alu kuasa ras kiniulin si mbelin. 

31 Kenca bage terbegi me sora trompet 
si megang jenari IsuruhNa me malekat- 
MalekatNa ndarat ku belang-belang doni 
enda. Ipepulung malekat-malekat e me kalak 
si nggo ipilih Dibata i bas tampuk doni nari ku 
tampukna si deban." 


Pelajaren i bas batang ara nari 
(Mrk 13:28-31: Luk 21:29-33) 


32 “Bahanlah batang ara jadi pelajaren man 
bandu. Adi idahndu dahanna meratah janah 
erbulung nguda ia, ietehndu maka musim 
perlego nggo ndeher. 

33 Bage me pe, adi idahndu pagi jadi kerina 
si Kukataken enda ndai, ietehndu me maka 
nggo ndeher kedungen doni enda. 

34 Ingetlah! Si enda pagi kerina jadi ope 
denga keri mate kalak si genduari enda. 


Matius 24.351 43 . 111 
35 Langit ras doni masap kap pagi: tapi 
KatangKu tetap rasa lalap." 


Ise pe la meteh warina ntah jamna (Mrk 
13:32-37; Luk 17:26-30, 34-36) 


36 "Kerna warina ntah jamna kejadin e la lit 
kalak si metehsa. Malekat-malekat si i surga 
pe lang, janah Anak e pe lang; Bapa ngenca 
metehsa. 

37 Kerehen Anak Manusia si isuruh e pagi bali 
kap ras kai si jadi i bas paksa Nuah nai. 

38 Bagi nai ope denga reh lau mbelin kerina 
kalak si nggeluh paksa si e man dingen 
minem, sereh dingen empo seh ku warina 
Nuah bengket ku bas perahu; 

39 sitik pe la ietehna kai nandangi jadi man 
bana ope denga reh lau mbelin si erbahanca 
ia mombak kerina. Bage ka me pagi jadi 
asum reh Anak Manusia si isuruh Dibata e. 

40 Paksa si e pagi lit dua kalak dilaki erdahin 
i juma: sekalak pagi ibuat, janah si sekalak 
nari itadingken. 

41 Dua kalak diberu sangana nutu: sekalak 
pagi ibuat, sekalak nari itadingken. 

42 Emaka erjaga dingen ersikaplah, sabap la 
ietehndu ndigan Tuhanndu reh. 

43 Ingetlah! Adi ieteh tuan rumah katawari 
reh pinangko, tentu erjaga-jaga ia dingen la 
ipelepasna rumahna e ibongkar pinangko. 

44 Emaka kam pe erjaga-jagalah, sabap 


Anak Manusia si isuruh Dibata e reh i bas 
paksa si Ia iarapndu." 


Perumpaman kerna juak-juak si tutus 
ras juak-juak si la tutus (Luk 12:41-48) 


45 “Adi bage, ise dage juak-juak si tutus 
dingen pentar? Ia me si ipercayaken tuanna 
jadi kepala juak-juak si deban guna mbagiken 
pangan man juak-juak e i bas paksana. 

46 Malem me ate juak-juak e adi idapeti 
tuanna ia sangana ndahiken dahinna. 

47 Kukataken man bandu: Tuhu-tuhu iangkat 
tuan e me ia jadi pengawas i bas kerina 
erta-ertana. 

48Tapi adi la mehuli ukur juak-juak e tentu 
nina i bas ukurna, "Tuanku ndekah denga nge 
maka mulih," 

49jenari ipekpekina juak-juak si deban, 
mangani dingen minem ia seh mabuk. 

50Jenari reh me tuan e i bas paksa si la 
ietehna dingen Ia isangka-sangkana. 

>l [bunuh tuan e me ia janah bali ia ibahanna 
ras kalak pekulah-kulah. I je tangis dingen 
mesui kal atena." 


Perumpaman kerna sepuluh 
kalak singuda-nguda 


2 11"] bas paksa e Kinirajan Surga bali 
5 ras sepuluh kalak singuda-nguda. 

Isaganina lampuna jenari lawes ia ngalo-ngalo 


kalak empo. 

2| bas si sepuluh kalak e, lima kalak lenge, 
lima kalak pentar. 

3 Si lenge ibabana lampuna tapi la ibabana 
minak persedian; 

“si pentar ibabana lampuna ras minak 
persedianna tare botol. 

> Perbahan melawen maka reh si empo e, 
munduk-unduk ia kerina jenari tunduh ia. 

6 Tengah berngi terbegi sora erlebuh nina, 
'Enda si empo ndai! Alo-alolah ia!' 

! Emaka keke singuda-nguda ndai kerina, 
ipesikapna lampuna. 

8 Nina singuda-nguda si lenge man si pentar, 
'Man kami min sitik minakndu sabap nimpet 
atena lampu kami.' 

9Ngaloi singuda-nguda si pentar e, 'Lanai 
kari bias minak kami adi man bandu deba, 
emaka ulin tukur minakndu ku kede.' 

10 Asum ia lawes nukur minak reh si empo e. 
Singuda-nguda si nggo sikap nimaisa bengket 
ras si empo ku ingan si nggo isikapken guna 
kerja e, jenari pintun ieruk. 

1 Kenca bage reh si nguda-nguda si lenge 
ndai, erlebuh ia, nina, 'O tuan, tuan! Talangi 
min pintun enda gelah bengket kami.' 

12 Ngaloi si empo e, "Tuhu-tuhu la kam 
kutandai.'" 

13Jenari nina Jesus, "Dage ersikap-sikaplah 


sabap la ietehndu warina ntah pe jamna 
Tuhan reh." 


Perumpaman kerna telu kalak 
juak-juak (Luk 19:11-27) 


14 “Paksa si e pagi, Kinirajan Surga e bali kap 
ras sekalak tuan si berkat atena ku negeri si 
ndauh. Idilona juak-juakna jenari iberekenna 
erta-ertana gelah ipokokken juak-juak e. 

15 Sekalak iberekenna lima puluh ribu duit 
emas, sekalak dua puluh ribu duit emas janah 
sekalak nari iberekenna sepuluh ribu duit 
emas; sekalak-sekalak iberekenna rikutken 
kengasupen juak-juak e. Kenca bage berkat 
tuan ndai. 

16] yak-juak si ngaloken lima puluh ribu duit 
emas e minter ibahanna usahana; idatna 
untungna lima puluh ribu duit emas. 

1/Juak-juak si ngaloken dua puluh ribu 
duit emas pe bage ka nge ibahanna: idatna 
untungna dua puluh ribu duit emas. 

18 Tapi juak-juak si ngaloken sepuluh ribu 
duit emas e la bage: ibunikenna saja duit 
tuan ndai. 

19 Kenca ndekah, mulih tuan ndai, idilona 
juak-juak guna erkira ras. 

20 Reh juak-juak si ngaloken lima puluh ribu 
duit emas, ibabana bungana lima puluh ribu 
duit emas janah nina, 'O tuan, lima puluh 
ribu mbaru enda iberekenndu man bangku, 

genduari nggo kudat lima puluh ribu duit 


emas nari.' 

21 Ngaloi tuan e, 'Mehuli kal perbahanenndu 
e. Kam juak-juak si tutus dingen bujur: 
tutus atendu i bas si kitik, perbahan si e 
kupercayaken man bandu si terbelinen. Mari 
bengketlah kam ku bas, ersenang-senang ras 
aku.' 

22) enari reh juak-juak si ngaloken dua puluh 
ribu duit emas, nina, 'O tuan, dua puluh ribu 
duit emas mbaru enda iberekenndu man 
bangku: genduari nggo kudat dua puluh ribu 
nari.' 

23 Ngaloi tuan e, 'Mehuli kal perbahanenndu 
e. Kam juak-juak si tutus dingen bujur: 
tutus atendu i bas si kitik, perbahan si e 
kupercayaken man bandu si terbelinen. Mari 
bengketlah kam ku bas ersenang-senang ras 
Aku.' 

24 Kenca bage reh juak-juak si ngaloken 
sepuluh ribu duit emas nina, 'O Tuan, kueteh 
maka Kam kalak kejam. IperaniNdu AteNdu si 
la IsuanNdu, ipepulungndu AteNdu ulih benih 
si la Kam nuansa. 

25 Perbahan si e mbiar aku, emaka 
kutanemken duit si IberekenNdu e. Enda 
DuitNdu ndai.' 

26 Ngaloi tuan e, 'Kam juak-juak si jahat 
dingen perkisat. Bahanlah kuperani si la 
kusuan, kupepulung si la kuerapken, 

27 ma patut min ndai iberekenndu duitku e 


man si mbungaken duit? Ma banci kenca aku 
mulih kualoken ras bungana? 

28 Buatlah duit e i bas ia nari, jenari bereken 
man si nggo lit i bas ia seratus ribu duit emas. 

29 Sabap man kalak si lit ibereken tole gelah 
idatna lebih asa cukup: tapi kalak si la lit i bas 
ia, si lit sitik i bas ia e pe ibuati bas ia nari. 

20] yak-juak si la terpake enda sampetkenlah 
ku bas ingan si gelap: je tangis me ia dingen 
mesui kal atena."" 


Ukumen i bas wari pendungi 


31"Asum reh pagi Anak Manusia persuruhen 
Dibata e jadi Raja janah kerina malekat- 
malekat ras la, kundul mela i kursi 
KinirajanNa. 

32J enari pulung me kerina manusia i 
lebe-LebeNa. Kenca bage IbagiNa me 
manusia e jadi dua terpuk, bagi permakan 
nerapken biri- biri i bas kambing nari: 

33 biri-biri arah kemuhen, kambing arah 
kawes. 

34Jenari nina Raja man kalak si arah 
KemuhenNa, 'Marilah kam si nggo ipasu-pasu 
BapangKu: alokenlah Kinirajan si nggo 
isikapken Dibata man bandu mulai kin 
IjadikenNa doni enda. 

35 Sabap asum melihe Aku iberendu man 
Aku, asum muas Aku iberendu minem: asum 
tandang Aku idilondu kesilang ku rumahndu, 

36 asum manjang-anjang Aku iuisindu, asum 


sakit Aku iadep-adependu, janah asum Aku i 
bas penjara idahindu.' 

37Jenari ngaloi kalak si arah kemuhen e, 'O 
Tuhan, ndiganai Kam idah kami melihe jenari 
ibere man kami, tah muas Jenari ibere minem 
kami? 

38 Ndiganai Kam idah kami tandang Jenari 
idilo kami Kam kesilang ku rumah kami, ntah 
la Kam ruis jenari ibereken kami uisndu? 

39 Ndiganai Kam idah kami sakit ntah i bas 
penjara jenari idahi kami Kam?' 

40 Erjabap Raja e nina, 'Kukataken man 
bandu: Kai si ibahanndu man sekalak si 
musilna i bas seninangKu enda, eme si 
tuhuna perbahanenndu man bangku.' 

41 Jenari ngerana Raja e man si arah 
KawesNa nina, 'Laweslah i bas Aku nari o kam 
si nggo isumpahi Dibata! Laweslah ku bas api 
si la ernimpet-nimpet si nggo isikapken man 
Iblis ras malekat-malekatna! 

42 Sabap asum melihe Aku Ia iberendu man, 
asum muas Aku Ia iberendu minem. 

43 Asum tandang Aku la idilondu kesilang ku 
rumahndu, asum Aku Ia ruis la iberekenndu 
uis man bangku; janah asum Aku sakit ntah i 
bas penjara la dahindu.' 

44 Emaka ngaloi si arah kawes e nina, 'O 
Tuhan, ndiganai Kam idah kami melihe, ntah 
muas, ntah tandang, ntah la ruis, ntah sakit, 

ntah i bas penjara, jenari la Kam isampati 


kami?' 

45 Emaka erjabap Raja e, 'Kukataken man 
bandu: Asum la kam nggit nampati sekalak i 
bas seninangKu si musilna enda, Aku kap si 
la isampatindu e.' 

46Jenari bengket me kalak si arah kawes 
e ku bas ukumen si rasa lalap; janah si 
arah kemuhen bengket ku bas kegeluhen si 
tuhu-tuhu si la erkeri-kerin." 


Rencana nangkap dingen munuh Jesus 
(Mrk 14:1-2: Luk 22:1-2: Yoh 11:45-53) 


2 6 l Kenca dung ituriken Jesus si enda 
kerina nina man ajar-AjarNa, 

2 “Bagi ietehndu, dua wari nari irayaken me 
Wari Paskah, janah Anak Manusia persuruhen 
iendesken kalak me guna ipakuken ku kayu 
persilang." 

3 Paksa si e pulung imam-imam si mbelin ras 
peminpin kalak Jahudi i bas rumah Kayapas, 
Imam si Mbelin. 

4 Arih-arih ia kerina guna nangkap dingen 
munuh Jesus alu erbuni-buni. 

>| bas ia arih-arih e nina, "Ula asum Wari 
Paskah la sibunuh, gelah ola guntar kalak si 
nterem." 

Jesus iminaki i Betani 
(Mrk 14:3-9: Yoh 12:1-8) 


6 Asum Jesus i Betani i rumah Simon si nggo 
malem i bas penakit gadamen nari, 

1 reh sekalak diberu ndahi Ia. Ibaba diberu 
e sada botol mar-mar isin minak merim si 
meherga. Icurcurkenna minak e ku takal 
Jesus si sangana man. 

8 Ngidah si e ngeranai ajar-ajar nina, "Ngkai 
maka isia-siaken minak e? 

9 Adi idayaken meherga kap janah duitna e 
banci ibereken man kalak musil!" 

10 jeteh Jesus kai si icakapken ajar-ajar e 
emaka nina, "Ngkai maka iganggundu ia? la 
nggo erbahan si mehuli man bangku. 

11 Kalak musil lalap nge pagi ras kam, tapi 
Aku labo lalap ras kam. 

12 Sabap diberu enda nggo erbahan 
persikapen man bangKu alu ncurcurken 
minak ku dagingKu ope denga Aku ikuburken. 

13 'ngetlah! I japa pe pagi iberitaken Berita 
Si Mehuli i belang-belang doni enda, ituriken 
pe kerna perbahanen enda guna nginget ia." 


Judas erpadan ndudurken Jesus 
(Mrk 14:10-11: Luk 22:3-6) 
14Jenari sekalak i bas ajar-ajar si sepulu 
dua e, gelarna Judas Iskariot lawes ndahi 
imam-imam si mbelin. 

15 Nina man imam-imam si mbelin e, "Kai 


iberekenndu upahku adi kuendesken Jesus 
man bandu?" Minter ibereken imam-imam 
si mbelin e telu puluh duit pirak man Judas 
Iskariot. 

16 Emaka mulai i bas wari e idarami Judas 
dalan ndudurken Jesus. 


Jesus ras ajar-AjarNa man roti 
Paskah (Mrk 14:12-21; Luk 
22:7-14, 21-23; Yoh 13:21-30) 


17| bas wari pemena Wari Raya Roti si la 
erragi reh ajar-ajar ndahi Jesus nina, "I ja 
sura-SuraNdu isikapken kami roti Paskah man 
BaNdu?" 

18 Ngaloi Jesus, "To lawes ku kuta njumpai 
si Anu, kataken man bana: nina Guru lanai 
ndekah waringKu. I bas rumahndu ateKu ras 
ajar-ajarKu ngerayaken Wari Paskah." 

19I kutken ajar-ajar kata Jesus e; isikapkenna 
pangan Paskah. 

20 Kenca gelap wari kundul Jesus ras 
ajar-AjarNa jenari man. 

21 Paksa man nina Jesus man ajar-AjarNa, 
"Kukataken man bandu: Si tuhuna sekalak i 
bas kam nari me si ndudurken Aku." 

22 Ceda ate ajar-ajar jenari pegancih-gancih 
ia nungkun man Jesus nina, "Ma labo aku 
KataNdu Tuhan?" 

23 Frjabap Jesus, "Si ncelupken roti ku bas 


pinggan raduken Aku, ia me si ndudurken 
Aku. 

24 Bicara kugapa pe mate nge Anak Manusia 
persuruhen Dibata e, sue ras si ikataken 
Pustaka Si Badia tapi andiko, cilaka kal si 
ndudurken Anak Manusia e. Ulin min nai la ia 
tubuh." 

25J enari ngerana Judas penghianat e nina, 
"Aku kin KataNdu Guru?" Ngaloi Jesus, "Bagi 
katandu eme!" 


Lakon persadan si Badia (Mrk 14:22-26; 
Luk 22:15-20: 1Kor 11:23-25) 


26 Asum ia man denga kerina, ibuat Jesus 
roti, IkatakenNa bujur man Dibata, jenari 
icepik-CepikNa roti e, IberekenNa man 
ajar-AjarNa nina, "Buatken, panken, enda me 
dagingKu." 

27 Kenca bage IbuatNa calung, IkatakenNa 
bujur man Dibata, jenari IberekenNa man 
ajar-AjarNa nina, "Minemken, kerina kam 
tare calung enda. 

28 Enda me darehKu si ngesahken iketen 
padan si ibahan Dibata, si iamburken guna 
nterem jelma lako ngalemi dosana. 

29 Kukataken pe man bandu: Kenca wari 
enda lanai Kuinem lau anggur enda seh 
warina Aku ras kam nginem lau anggur si 
mbaru i bas Kinirajan BapangKu." 

30 Kenca Jesus ras ajar-AjarNa rende muji 


Dibata lawes ia kerina ku Uruk Seton. 


Ikataken Jesus maka ipersoken 
Petrus pagi la (Mrk 14:27-31; 
Luk 22:31-34; Yoh 13:36-38) 


31J enari nina Jesus man ajar-AjarNa, "I bas 
berngi enda kiamen me kam kerina nadingken 
Aku, sabap lit tersurat i bas Pustaka Si Badia, 
'Ibunuh Dibata me permakan e, jenari marpar 
kerina biri-biri e.' 

32 Tapi kenca Aku ipekeke Dibata i bas si 
mate nari leben Aku asa kam ku Galilea." 

33 Ngaloi Petrus man Jesus, "Kiam pe kalak 
enda kerina, aku labo nggit nadingken Kam!" 

34 Emaka nina Jesus man Petrus, "Ingetlah! 
| bas berngi enda, ope tekuak manuk nggo 
ipersokenndu Aku telu kali." 

35 Ngaloi Petrus, "Asa ndigan pe Ia Kam 
kupersoken, aminna gia terpaksa aku mate 
ras Kam!" Ajar-ajar si deban pe ngaloi bagi si 
ikataken Petrus enda. 


Jesus ertoto i Peken Getsemane 
(Mrk 14:32-42: Luk 22:39-46) 


36) enari seh Jesus ras ajar-AjarNa ku sada 
ingan si igelari Getsemane. Nina Jesus man 
ajar-AjarNa, "Kundul kam i jenda, Aku ertoto 
lebe ku jah." 

37 Petrus ras duana anak Sebedeus IbabaNa. 


Paksa e ceda ate Jesus dingen getem kal 
PusuhNa. 

38 Emaka nina man ajar-AjarNa si telu kalak 
e, "Ceda kal ateKu perbahan Kugejap maka 
Aku nandangi mate. Timai i jenda janah 
erjaga-jagalah ras Aku." 

39 Lawes Jesus terdauhen sitik nari, ije 
erjimpuh la jenari ertoto man Dibata nina, 
"O Bapa, adi banci buat min calung kiniseran 
enda i bas Aku nari. Tapi labo peratenKu, 
PeratenNdulah jadi." 

40 Kenca bage mulihken Ia ndahi ajar-AjarNa 
si telu kalak ndai. IdapetiNa ajar-ajar e 
tunduh. Emaka nina Jesus man Petrus, "Sada 
jam pe la kam ngasup erjaga ras Aku? 

4l Erjaga dingen ertotolah gelah ola kam 
ndabuh ku bas percuban. Ukur manusia 
mehuli kap tapi kote kap dagingna!" 

42Jenari lawes Jesus pedua kaliken ertoto 
nina, "O Bapa, adi la kin banci la Kuinem 
calung e, PeratenNdulah jadi." 

43Mulihken ka Jesus ndahi ajar-AjarNa si 
telu kalak, IdapetiNa ajar-ajar e tunduh, 
perbahan madat kal matana. 

44| pelepas Jesus ajar-ajar e tunduh, lawes 
la petelu kaliken ertoto; PertotonNa bali ras 
si ndai. 

45 Kenca bage mulihken la ndahi ajar-AjarNa 
si telu kalak e, nina, "Tunduh dingen 
pekesahken denga kam? Nehenlah! Nggo 

seh paksana, Anak Manusia persuruhen 


iendesken man kalak perdosa. 
46 Kekekenlah, ota lawes kita. Nggo reh si 
ndudurken Aku." 


Jesus itangkap (Mrk 14:43-50; 
Luk 22:47-53: Yoh 18:3-12) 


41 Sanga Jesus ngerana denga seh me Judas, 
sekalak i bas ajar-ajar si sepulu dua. Ibabana 
sada rombongan si maba pedang ras perpalu. 
Rombongan enda isuruh imam-imam si 
mbelin ras peminpin- peminpin kalak J ahudi. 

48Judas nggo mereken tanda man 
rombongen e nina, "Ise kari kuema e me 
kalakna. Tangkaplah la!" 

49 Kenca seh Judas e minter ideherina Jesus 
nina, "Mejuah-juah Guru," jenari iemana 
Jesus. 

50 Tapi ngaloi Jesus man bana, "O teman, kai 
atendu reh ku jenda?" Itangkap kalak ndai 
Jesus, dingen nteguh itagangina. 

>l Perbahan si e ngelawan sekalak ajar-ajar 
Jesus. Idekdekna pedangna jenari itampulna 
sekalak juak-juak Imam si Mbelin seh retap 
cupingna. 

>2 Tapi nina Jesus man ajar-AjarNa e, 
"Sembungken pedangndu e, sabap kalak si 
make pedang mate pagi ibahan pedang. 

>3 La kin ietehndu maka banci Kupindo 
penampat BapangKu gelah IsuruhNa lebih 

sepulu dua pasuken tentera malekat nampati 


Aku? 

>4 Tapi adi bage, ma lanai seh kai si nggo 
tersurat i bas Pustaka Si Badia, maka arus 
jadi bage?" 

>>J enari nina Jesus man rombongen e, 
"Akapndu kin Aku enda pengerampok maka 
reh kam maba pedang ras perpalu nangkap 
Aku? Tep-tep wari nge Aku ngajar i bas 
Rumah Pertoton janah Ia itangkapndu. 

56 Tapi kerina enda arus jadi gelah seh kai 
si tersurat i bas Pustaka Si Badia." Jenari 
kiamen kerina ajar-ajar Jesus nadingken Ia. 


Jesus i lebe-lebe Pengadilen Agama 
(Mrk 14:53-65: Luk 22:54-55, 
63-71: Yoh 18:13-14, 19-24) 


5! Kenca bage ibaba kalak ndai Jesus ku 
rumah Kayapas, Imam si Mbelin. | bas rumah 
e nggo pulung guru-guru agama Jahudi ras 
peminpin-peminpin kalak Jahudi. 

58 Petrus ngikut-ngikut i dauh-dauh nari seh 
ku kesain rumah Imam si Mbelin e. Kenca seh 
i bas kesain e, kundul ia ras pengawal guna 
ngenehen kuga kedungenna. 

59 Imam-imam si mbelin ras kerina si 
ersidang ndarami saksi si nalahken Jesus 
gelah banci Jesus ibunuh. 

60 Tapi la idatna salah Jesus aminna gia 
nterem saksi si ngerana. Dungna tedis ku 
lebe dua kalak saksi, 

61 Jenari nina, "Pernah IkatakenNa, 'Aku 


ngasup ngeruntuhken Rumah Pertoton Dibata 
janah i bas wari si peteluken nggo ka dung 
Kubangun mulihi. '" 

62Jenari tedis Imam si Mbelin nina man 
Jesus, "La lit jabapndu nandangi saksi si 
ngelawan Kam enda?" 

63Tapi sinik saja Jesus. Ngerana ka Imam 
si Mbelin man Jesus, "I bas gelar Dibata 
si nggeluh kupindo gelah ersumpah kam 
man kami: Tuhu kin Kam Raja Penampat si 
iIpadanken e Anak Dibata?" 

64 Erjabap Jesus, "Bagi si ikatakenndu e me. 
Tapi Kukataken man bandu: Mulai genduari 
nari idahndu me, Anak Manusia si isuruh 
Dibata kundul arah kemuhen si Mada Kuasa 
janah reh pagi i datas embun i langit." 

65 Megi kata Jesus e, emaka icaingken Imam 
si Mbelin uisna jenari nina, "Nggo IhinaNa 
Dibata! Man kadenta nari kin saksi? Genduari 
nggo ibegindu Ia enghina Dibata. 

66 Kuga iakapndu?" Erjabap kalak si 
ersidang, "Ia nggo ersalah janah arus 
ibunuh." 

67Jenari iciduri kalak ndai ayo Jesus, 
itinjuina, deba nggudamisa, 

68 janah nina, "Kataken dage ise nggudam 
Kam, o Raja Penampat!" 

Petrus mersoken Jesus (Mrk 14:60-72: 
Luk 22:56-62: Yoh 18:15-18, 25-27) 


69 Asum Petrus kundul i kesain, reh sekalak 
singuda-nguda ndeheri ia: singuda-nguda e 
juak-juak Imam si Mbelin. Nina man Petrus, 
"Kam pe megati kap ras Jesus kalak Galilea 
ah." 

10 Tapi merso Petrus i lebe-lebe kalak e 
kerina nina, "La kuangka katandu e." 

11 Jenari lawes Petrus ku pintu gerbang. 
Sekalak diberu, eme juak-juak si deban, 
ngidah ia, jenari nina man kalak si i je, "Ia 
kap teman Jesus kalak Nasaret e." 

12Merso ka Petrus nina, "Pang aku 
ersumpah, la kutandai pe la!" 

13|a ndekahsa reh ka kalak tedis-tedis 
i je ndahi Petrus, jenari nina, "Pasti kam 
sekalak i bas TemanNa e. Ketandan kap arah 
cakapndu!" 

14Jenari ersumpah Petrus nina, "Kutandai 
pe lang Ia. Adi la tuhu si kukataken e Dibata 
ngukum aku!" Paksa e tekuak manuk. 

15Janah minter inget Petrus kai si ikataken 
Jesus man bana, asum nina Jesus man bana, 
"Ope denga tekuak manuk nggo ipersokenndu 
Aku telu kali." Jenari lawes ia ndarat, tangis 
ia sabap ceda atena. 

Jesus ibaba ngadap man Pilatus (Mrk 
15:1: Luk 23:1-2: Yoh 18:28-32) 
2 7 1| bas erpagi-pagi si lampas pulung 
kerina imam-imam si mbelin ras 

pertua-pertua kalak Jahudi. Nggo ersada 
arihna guna munuh Jesus. 

2 |garikenna Jesus jenari iendeskenna man 
Pilatus, Gubernur Pemerentah Roma. 


Si Judas mate (Kis 1:18-19) 


3 Ngidah Jesus ibaba ku pengadilen erkadiola 
Judas. Jenari iulihkenna duit pirak si telu 
puluh e man imam-imam si mbelin ras 
peminpin-peminpin kalak Jahudi. 

4Nina Judas, "Aku nggo erdosa sabap 
kududurken kalak si la ersalah guna ibunuh." 
Ngaloi imam-imam si mbelin ras peminpin e, 
"Kerna si e urusen kami. E urusendu kap." 

> Ibenterken Judas duit e ku bas Rumah 
Pertoton, jenari lawes ia ndelis. 

6 Ibuat imam-imam si mbelin duit e, 
jenari nina, "Duit enda duit dareh, emaka 
rikutken Undang-undang agamanta la banci 
ipersembahken man Dibata." 

7 Kenca icakapken ras-ras itukurkenna duit e 
ku Taneh Pande Kudin, guna ijadiken kuburen 
kalak pertandang. 

8 Perbahan si eme maka seh asa genduari 
taneh e igelari "Taneh Dareh'. 

3 Alu bage nggo seh kai si ikataken Nabi 


Jeremia nina, "Ibuatna duit pirak telu puluh, 
eme erga sekalak jelma si ibahan kalak Israel, 
10 jenari itukurkenna ku taneh pande kudin, 

bagi nggo ikataken Tuhan man bangku." 


Penungkunen Pilatus man Jesus (Mrk 
15:2-5; Luk 23:3-5; Yoh 18:33-38) 


ll Jenari nungkun Gubernur man Jesus si 
tedis i lebe-lebena nina, "Kam kin Raja kalak 
Jahudi?" Erjabap Jesus, "Bagi katandu e me." 

12 Tapi pengadun imam-imam si mbelin ras 
peminpin-peminpin e kerna la sengkebabah 
ranan pe la IjabapNa. 

13 Emaka nina Pilatus man BaNa, "La kin 
ibegindu pengadun kalak enda kerina?" 

14 Tapi sengkebabah ranan pe Ia ijabap 
Jesus, emaka mamang kal ate Gubernur e. 


Ukumen Jesus iputusken ukumen 
mate (Mrk 15:6-15; Luk 
23:13-25; Yoh 18:39-19:16) 


15 Nggo jadi kebiasan maka i bas tep-tep 
Wari Raya Paskah ibebasken Pilatus sekalak 
kalak tahanen si ipilih kalak si nterem. 

16 Paksa si e lit sekalak i bas penjara 
terberita kal kejahatenna, gelarna Barabas. 

17 Emaka kenca pulung jelma si nterem 
nungkun Pilatus nina, "Ise atendu 
kubebasken, Barabas ntah Jesus si igelari 
Raja Penampat e?" 

18 Terang ieteh Pilatus maka Jesus iendesken 


man bana erkite-kiteken cian ate kalak 
ngenehen Jesus. 

19 Asum Pilatus kundul i bas ingan ersidang, 
isuruh ndeharana pertenahen, ndahi ia 
ngataken, "Ola campurindu urusen kalak si 
bujur e, sabap gulut kal nipingku nderbinai 
kerna la." 

20 Imam-imam si mbelin ras pertua-pertua 
kalak Jahudi ngendik-ngendik jelma si nterem 
guna ngataken man Pilatus gelah Barabas 
ibebasken janah Jesus ibunuh. 

21Tapi nungkun Gubernur, "Apai atendu 
kubebasken i bas si dua kalak enda?" Erjabap 
jelma si nterem e, "Barabas!" 

22 Nungkun ka Pilatus, "Adi bage, kuga 
dage kubahan Jesus si igalari Raja Penampat 
enda?" Erjabap kalak e kerina, "Pakukenlah 
la ku kayu persilang!" 

23 Tapi nina Pilatus, "Kai kin SalahNa?" Lanai 
ibegiken jelma si nterem Gubernur e ngerana. 
Tapi reh gangna sorana nina, "Pakukenlah Ia 
ku kayu persilang!" 

24 Ngidah si e lanai akap Pilatus tersuriangi 
kalak si nterem sabap reh gejekna nari nge 
maka banci, emaka ibuatna lau, iburihina 
tanna i lebe-lebe kalak si nterem janah nina, 
"Aku la ertanggung jawab i bas KematenNa! 
Kamlah si ertanggung jawab!" 

25 Ngaloi kerina kalak si nterem nina, "I bas 


KematenNa kami kerina ertanggung jawab 
ras anak-anak kami." 

26J enari ibebasken Pilatus si Barabas, 
tapi Jesus isuruhna iligasi perajurit dingen 
iendeskenna pe gelah ipakuken ku kayu 
persilang. 


Jesus igombang-gombangi perajurit 
(Mrk 15:16-20: Yoh 19:2-3) 

27 Ibaba perajurit Jesus ku istana gubernur, 
ije kerina perajurit engkeleweti la. 

28 (tangtangina uis Jesus, jenari ipakekenna 
man Jesus uis si megara. 

29 Kenca bage ibahanna sada tengkuluk 
duri jenari itamakenna ku takal Jesus janah 
itamakenna pe ciken buluh ku tan Jesus 
si kemuhen. Igombang-gombangi kalak e 
Jesus, erjimpuh ia i lebe-LebeNa, jenari nina, 
"Tabi, o Raja kalak Jahudi!" 

30J enari icidurina, ibuatna buluh e, 
ipekpekkenna ku takal J esus. 

31 Kenca puas akapna nggombang-gombangi 
Jesus, itangtangina uis si megara e jenari 
ipakekenna ka mulihken uis Jesus si 
tangtangna ndai. Kenca bage ibabana Jesus 
ndarat gelah ipakuken ku kayu persilang. 

Jesus ipakuken ku kayu persilang (Mrk 
15:21-32: Luk 23:26-43: Yoh 19:17-27) 


32 Asum rombongen e erdalan ku darat kuta, 
jumpa ia ras Simon kalak Kireni. Simon enda 
me ipaksa perajurit-perajurit maba kayu 
persilang Jesus. 

33J enari seh me ia kerina ku sada ingan si 
igelari Golgota, ertina: "Ingan takal-takal". 

341 je ibereken kalak ndai inem Jesus anggur 
si nggo icampur ras pegu: tapi kenca icecap 
Jesus, la Ia nggit nginemsa. 

35 Kenca Jesus ipakuken perajurit-perajurit 
e, itikam-tandukkenna uis Jesus. 

36) enari kundul ia njagai Jesus. 

37 Arah babo takal Jesus isuratkenna 
kesalahen si erbahanca Ia iukum mate: "Enda 
Jesus, Raja kalak Jahudi". 

38J enari ipakukenna ka dua kalak jahat, 
sekalak arah kemuhen Jesus, janah sekalak 
nari arah KawesNa. 

39 Kalak si mentas arah ingan e ngupir, janah 
icekurakina Jesus nina, 

40 "I runtuhkenNdu AteNdu Rumah Pertoton 
dingen majekkenca i bas telu wari! Adi Kam 
kin Anak Dibata, pulahilah BaNdu. Nusurlah i 
kayu persilang e nari!" 

Al imam-imam si mbelin pe ras guru-guru 
agama bage pe peminpin-peminpin kalak 
Jahudi nggombang-gombangi Jesus nina, 


|” Matius 27.42150 133 
42 "Kalak si deban IpulahiNa tapi Ia jine 


la TerpulahiNa BaNa. Ma la kin Raja kalak 
Israel? Adi nusur la genduari, tek kami man 
BaNa! 

43 la tek man Dibata janah IkatakenNa maka 
la me Anak Dibata. Sinehenlah ntah nggit kin 
Dibata mulahi la genduari." 

44 Kalak jahat si ipakuken ras Ia e pe 
nggombang-gombangi Ia. 


Jesus mate (Mrk 15:33-41; 
Luk 23:44-49: Yoh 19:28-30) 


45 Mulai ciger gelap kerina negeri e, telu jam 
dekahna. 

46 Kira-kira jam telu karaben serko Jesus 
alu sora megang, nina, "Eli, Eli, lama 
sabakhtani?" ertina: "O, DibatangKu, o, 
DibatangKu, ngkai maka ItadingkenNdu 
Aku?" 

47 Piga-piga kalak si tedis ije megi sora 
Jesus, emaka nina, "IlebuhNa Elia!" 

48 Minter kiam sekalak muat bunga karang. 
Icelupkenna bunga karang e ku bas anggur si 
macem, jenari idudurkenna ku babah Jesus 
alu galah. 

49Tapi nina kalak si deban, "Timai lebe, 
sinehen ntah reh kin Elia e mulahi la!" 

50 Sekali nari serko Jesus jenari keri 
KesahNa. 

>l Paksa si e merigat kire-kire Rumah 


Pertoton i datas nari seh ku teruh. Taneh 
linuren, uruk-uruk batu pecah, 

52 kuburen-kuburen talang, janah nterem 
kalak si badia si nggo mate ipekeke Dibata i 
bas si mate nari. 

53 tadingkenna kuburen e; janah kenca 
keke Jesus i bas si mate nari bengket ia ku 
Jerusalem: ije nterem kalak ngidah ia kerina. 

>4 Asum perwira ras perajurit-perajurit si 
erjaga ngidah kejadin e kerina, mbiar kal ia, 
janah nina, "Tuhu-tuhu me la Anak Dibata." 

>>| dauh-dauh nari nterem diberu 
ngenehenca. Diberu e, eme si ngikutken 
Jesus i Galilea nari dingen si nggo nampati 
Jesus. 

56 Piga-piga i bas si e, eme Maria Magdalena, 
Maria nande Jakup ras Jusup bage pe ndehara 
Sebedeus. 


Jesus ikuburken (Mrk 15:42-47: 
Luk 23:50-56; Yoh 19:38-42) 


5! Kenca ben wari, reh sekalak kalak bayak: 
ia kalak Arimatea, gelarna Jusup. la nggo tek 
man Jesus. 

58 Ngadap ia man Pilatus guna mindo mait 
Jesus. Isuruh Pilatus perajurit-perajurit 
mereken maite man Jusup. 

59 buat Jusup mait Jesus e, ibalutina alu 
kain dagangen mbaru, 

60 jenari itamakenna ku bas kuburenna 


jine. Kuburen e mbaru denga itukakna i bas 
lingling batu. Kenca igulingkenna batu si 
mbelin guna nutupi kuburen e lawes ia. 

61 Maria Magdalena ras Maria si deban 
kundul ngalaken kuburen e. 


Kuburen Jesus ijaga 


62 Pepagina kenca wari persikapen wari 
Sabat ngadap imam-imam si mbelin ras kalak 
Parisi man Pilatus. 

63 Nina man Pilatus, "O tuan, inget kami 
maka nina penipu e asum Ia nggeluh denga, 
'Kenca telu wari ipegeluh Dibata me Aku 
mulihi.' 

64 Emaka suruhlah perajurit-perajurit erjaga 
i kuburen seh wari peteluken. Adi lang, banci 
reh ajar-AjarNa nangkosa jenari ikatakenna 
man kalak si nterem, 'la nggo ipegeluh Dibata 
mulihi.' Adi bage penipun si peduaken enda 
keleken asa si arah lebe." 

65 Ngaloi Pilatus, "Babalah perajurit- 
perajurit, to lawes janah jagailah kuburen e 
asa ngasupndu." 

66 Emaka lawes ia ku kuburen, ibahanna 
cap i bas batu kuburen e jenari isuruhna 
perajurit-perajurit njagaisa. 

Kekeken Jesus (Mrk 16:14-18: Luk 
24:36-49: Yoh 20:19-13: Kis 1:6-8) 
2 9 l Kenca lepas wari Sabat, erpagi-pagi 
si lampas wari Minggu, lawes Maria 
Magdalena ras Maria si deban ku kuburen 
Jesus. 

2 Rempet jadi linur mehantu kal. Sekalak 
malekat Tuhan nusur i Surga nari, 
igulingkenna batu ejenari kundul ia i babona. 

3 Ayona ersinalsal bagi kilap janah uisna 
mbentar bagi kapas. 

4Mbiar kal perajurit-perajurit si erjaga e, 
nggirgir ia jenari ampar bagi kalak mate. 

> Ngerana malekat e man diberu ndai, "Ola 
kam mbiar! Kueteh nge maka idaramindu 
Jesus si nggo ipakuken ku kayu persilang e. 

ela lanai i jenda. Ia nggo ipekeke Dibata i 
bas si mate nari bagi nggo pernah IkatakenNa 
man bandu. Mari, nehenlah InganNa cibal e. 

7 To pedas-pedaslah kam lawes, katakenlah 
man ajar-AjarNa, 'la nggo ipekeke i bas si 
mate nari, janah genduari leben la ku Galilea 
asa kam. | jah idahndu me la.' Ingetlah kai si 
kukataken man bandu enda." 

8 Emaka minter itadingken diberu ndai 
kuburen e. Mbiar kal ia janah meriah ka 
ukurna. Kiam-kiam ia, ijumpaina ajar-ajar 
Jesus guna ngatakenca. 

9 Rempet reh Jesus njumpai diberu e 


nina, "Mejuah-juah!" Ideheri kalak e Jesus, 
ijjemakna nahe Jesus janah isembahna. 

10 Nina Jesus man bana, "Ola kam mbiar to 
lawes, suruh senina-seninangKu ku Galilea. | 
jah idahna me Aku." 


Perajurit-perajurit ngelapur 


Il Asum diberu-diberu e nerusken 
perdalanenna, piga-piga perajurit si erjaga i 
kuburen mulihken ku kuta. Iturikenna man 
imam-imam si mbelin kerina si nggo jadi. 

12 Fmaka arih-arih imam-imam si mbelin 
ras peminpin-peminpin kalak Jahudi. Jenari 
iberekenna melala duit man perajurit- perajurit 
e, 

13 hina, "Arus ikatakenndu maka rebinai 
asum kam tunduh reh ajar-AjarNa nangko 
MaitNa. 

14 Adi ibegi Gubernur berita enda, kami 
ngerana ras ia, ola aru atendu kerna si e." 

15 Jaloken perajurit-perajurit duit e jenari 
idalankenna kai si isuruh imam-imam si 
mbelin ras peminpin-peminpin e. Seh i 
bas wari enda berita kerna si enda mbar i 
tengah-tengah kalak Jahudi. 

Jesus ncidahken DiriNa man 
ajar-AjarNa (Mrk 16:14-18: Luk 
24:36-49; Yoh 20:19-23; Kis 1:6-8) 

16 Ajar-ajar si sepulu sada kalak lawes ku 
uruk i Galilea, ku ingan si nggo ikataken Jesus 
man bana. 

17 Asum idah ajar-ajar e Jesus, isembahna 
la, aminna gia piga-piga kalak i bas ia sangsi. 

18 | deheri Jesus ajar-ajar, jenari nina, "Nggo 
ibereken Dibata man bangKu kerina kuasa i 
surga ras i doni. 

19Laweslah ku kerina bangsa manusia, 
bahanlah ia jadi ajar-ajarKu: Peridiken ia i 
bas gelar Bapa, gelar Anak, ras gelar Kesah 
Si Badia, 

20janah ajari ia ngikutken kerina si nggo 
Kupedahken man bandu. Janah ingetlah! Aku 
tetap kap ras kam seh ku kedungen jaman." 


Markus 


Dahin Johanes Peridiken (Mat 
3:1-12: Luk 3:1-18: Yoh 1:19-28) 


l Enda me Berita Si Mehuli kerna Jesus 
Kristus Anak Dibata. 

2 Ibenaken sue ras si isuratken Nabi 
Jesaya, "Nina Dibata, 'Nehenlah, Kusuruh 
persuruhenKu leben asa Kam, ia me si 
nikapken dalan man BaNdu.' 

3 Lit sekalak si erlebuh i taneh si mesawang, 
'Pesikaplah dalan man Tuhan: pepinter 
DalanNa!'" 

1Sue ras si tersurat e, reh me Johanes 
Peridiken ku taneh si mesawang. Iperidikenna 
kalak janah ipesehna berita i bas Dibata nari 
nina, "Iperidikenndu min, tandana kam jera i 
bas dosa-dosandu nari, gelah dosa-dosandu 
lalemi Dibata." 

3 Emaka kerina jelma i taneh Judea ras i kota 
Jerusalem reh megiken Johanes. lakukenna 
dosana janah iperidiken Johanes ia i bas Lau 
Jordan. 

6 Paken Johanes e me kap: jubahna i bas 
mbulu unta nari, genditna i bas kuling-kuling 
nari, nakanna labang ras tengguli kerangen. 

7 Ikatakenna pe man kalak ndai nina, "Reh 
me sekalak si lebih erkuasa asangken aku. 

Mungkuk ngosari tinali sepatuna pe aku la 


metunggung. 
8 Aku, mpridiken kam alu lau, tapi Ia pagi, 
mpridiken kam alu Kesah Si Badia." 


Jesus iperidiken ras icubai si Iblis Ia 
(Mat 3:13-4:11: Luk 3:21-22, 4:1-13) 


9 La ndekahsa kenca si e, reh Jesus i Nasaret 
taneh Galilea nari. Ia pe iperidiken Johanes i 
bas Lau Jordan. 

10 Ndarat kenca Jesus i bas lau nari, rempet 
IdahNa langit talang, janah Kesah Si Badia 
nusur ku BaboNa bagi nderapati. 

11lTerbegi pe sora i Surga nari, "Kam kap 
AnakKu si Kukelengi, Kam kap si ngena 
ateKu." 

12 Kenca si e minter Ia ibabai Kesah Si Badia 
ku taneh si mesawang. 

13Dekahna la i je lit empat puluh wari. | je 
me la icubai si Iblis. | bas ingan e, melala pe 
rubia-rubia si merawa. Tapi malekat-malekat 
reh nampati la. 


Jesus ndilo empat kalak penjala nurung 
(Mat 4:12-22; Luk 4:14-15, 5:1-11) 

14 Kenca Johanes Peridiken ipenjaraken, 
lawes Jesus ku Galilea. IberitakenNa Berita Si 
Mehuli si rehna i bas Dibata nari nina, 

15“Nggo seh paksa Kinirajan Dibata reh 
deherna. Jeralah i bas dosandu nari janah 
teklah nandangi Berita Si Mehuli!" 

16 Sanga Jesus erdalan arah tepi Dano 


Galilea, IdahNa dua kalak penjala nurung 
sangana njala. Gelarna Simon ras Andreas, 
duana ia sembuyak. 

17 Nina Jesus man si dua kalak e, "Mari 
ikutken Aku, maka Kuajari kam ndilo kalak si 
deban jadi ajar-ajarKu." 

18 Minter itadingkenna jalana janah 
ikutkenna Jesus. 

19|a ndauhsa Jesus erdalan IdahNa ka dua 
kalak si ersembuyak, e me Jakup ras Johanes 
anak Sebedeus, sanga nikapken jalana i bas 
perahuna. 

20 Minter idilo Jesus duana. Emaka 
itadingkenna bapana Sebedeus ras kalak 
upahen i bas perahuna jenari ikutkenna 
Jesus. 


Sekalak si setanen (Luk 4:31-37) 


21Seh ia kerina i kota Kapernaum. Asum 
wari Sabat kalak Jahudi minter lawes Jesus 
ku rumah persembahen jenari IbenakenNa 
ngajar. 

22 Ia ngajar la bali ras guru-guru agama. Ia 
ngajar alu kuasa. Emaka mamang ate kalak 
si megi PengajarenNa. 

23 Paksa si e reh sekalak setanen ku bas 
rumah persembahen janah serko ia nina, 

24 "Man kadendu kin kami o, Jesus kalak 
Nasaret? Reh AteNdu munuh kami kin? 

Kueteh nge ise Kam. Kam me persuruhen 


Dibata!" 

25 Isergangi Jesus setan ndai nina, "Sinik! 
Ndaratlah i bas ia nari!" 

26 | dampes-dampesken setan e si setanen 
ndai, emaka ndarat setan e i bas ia nari 
janahna serko. 

2! Kerina kalak kemamangen. Si sungkun- 
sungkunen ia sapih-sapih ia nina, "Kai kin 
enda ndia? Pengajaren si mbaru? | bas la 
lit kuasa. IpelawesNa setan-setan, janah 
setan-setan ngikutken KataNa!" 

28 Fmaka berita kerna Jesus pedas mbar ku 
belang-belang taneh Galilea. 


Ipepalem Jesus nterem jelma 
(Mat 8:14-17: Luk 4:38-41) 


29Jesus ras ajar-AjarNa nadingken rumah 
persembahen, lawes ku rumah Simon ras 
Andreas, ikut pe Jakup ras Johanes. 

30 Mami Simon ampar i bas ingan medem 
perbahan sakit. Kenca seh Jesus i rumah, 
minter seh BaNa berita enda. 

31 dahi Jesus mami Simon ndai, IjemakNa 
tanna, emaka IpekekeNa, janah minter 
malem penakitna. Jenari kuskas mami Simon 
ngelai Jesus ras kalak ndai kerina. 

32 Kenca sundut matawari nggo, nandangi 
gelap, ibaba kalak man Jesus kerina si 
penakiten ras si setanen. 

33 Kerina anak kuta e pulung i lebe-lebe 


rumah ndai. 

34 Erbage-bage penakit jelma si nterem 
IpepalemNa, janah setan-setan pe 
IpelawesNa. La ipediat Jesus pe setan-setan 
e ngerana, sabap ieteh setan-setan ise la. 


Jesus ngajar i Galilea (Luk 4:42-44) 

35 Pepagina erpagi-pagi si lampas ope denga 
terang wari keke Jesus lawes la ku ingan si 
melenget. I je ertoto la ertoto. 

36 Tapi Simon ras teman-temanna lawes 
ndarami la. 

37 Kenca jumpa nina man Jesus, "Kerina 
kalak ndarami Kam." 

38 Erjabap Jesus, "Kita arus berkat ku 
kuta-kuta si deban, i taneh Galilea enda, 
gelah i je pe Kuberitaken ka Berita Si Meriah. 
Sabap guna si e kap maka Aku reh." 

39 Emaka isiari Jesus kerina kuta-kuta i 
Galilea. Ngajar la i bas rumah persembahen 
kalak Jahudi janah IpelawesNa setan-setan. 


I pepalem Jesus sekalak si gadamen 
(Mat 8:1-4; Luk 5:12-16) 


40 Reh me sekalak gadamen ndahi Jesus, 
nembah erjimpuh i lebe-lebe Jesus mindo 
perkuah AteNa nina, "Bicara nggit Kam, 
ngasup kap Kam pepalem aku." 

41 Mekuah ate Jesus IdudurkenNa TanNa 
janah IjemakNa kalak gadamen ndai jenari 

nina Jesus man bana, "Nggit Aku, malemlah 


kam." 

42 Minter malem gadamna janah mejelis pe 
dagingna. 

43Jenari isuruh Jesus ia lawes janah 
IpedahiNa, 

44 Jaga, ola turiken man ise pe kerna si 
enda. Tapi laweslah, cidahken bandu man 
imam. Gelah tek kalak maka kam nggo 
malem, bahan persembahenndu bagi isuruh 
Musa." 

45 Emaka lawes kalak si nggo malem ndai. 
Tapi la tergengkenca sinik. Ku ja ia lawes, 

i je iturikenna kerna Jesus si pepalem ia. 
Perbahan si e, lanai terang-terangen Jesus 
reh ku bas sada-sada kuta. Emaka i bas ingan 
si melenget la. Bage gia rehen nge kalak ija 
nari pe ndahi la. 


I pepalem Jesus sekalak si pangpangen 
(Mat 9:1-8; Luk 5:17-26) 
2 l Kenca lepas piga-piga wari mulihken 
Jesus ku Kapernaum. Minter mbar berita 
maka la i rumah. 

2 Emaka nterem jelma rehen seh maka 
rumah ndai nggo picet. | lebe-lebe pintun pe 
nterem jelma. Sanga Jesus ngajar, 

3 reh empat kalak dilaki ngelanja sekalak si 
pangpangen. 

4 Perbahan picetna rumah, lanai lit dalan 
naruhken si pangpangen e man Jesus. Emaka 

italangi si empat kalak ndai tarum rumah 


ningtangken ingan Jesus. Kenca talang, 
itantanna kalak si pangpangen e ras tilamna 
ku teruh. 

> Ngidah belinna kiniteken kalak enda nina 
Jesus man si pangpangen ndai, "O, anakKu, 
dosandu nggo ialemi." 

6 Piga-piga guru agama si kundul ije 
nungkun i bas ukurna, 

7 "Ngkai maka bage kal pangna Ia ngerana? 
la encekuraki Dibata. Ise pe labo ngasup 
ngalemi dosa, seakatan Dibata." 

8 Minter ieteh Jesus perukuren kalak enda, 
emaka nina Jesus man bana, "Ngkai maka 
bage perukurenndu? 

9 Sukahen kin ngatakenca man kalak si 
pangpangen enda, 'Dosandu nggo ialemi,' 
asangken, 'Kekeken, angkat tilamndu, 
erdalanlah?' 

10 Kucidahken pe man bandu, maka lit kuasa 
i bas Anak Manusia persuruhen Dibata guna 
ngalemi dosa i doni enda." Emaka nina Jesus 
man kalak si pangpangen ndai, 

11 “Kukataken man bandu, kekeken, angkat 
tilamndu, jenari mulihlah ku rumahndu!" 

12 Sanga si e minter ia keke i lebe-lebe jelma 
si nterem, janah iangkatna tilamna jenari 
berkat ia. Mamang kal ate kalak ngidahsa. 
Emaka ipujina Dibata nina, "Langa pernah 
idah kami kejadin si bagenda!" 

Idilo Jesus si Lewi (Mat 
9:9-13; Luk 5:27-32) 

13 Lawes ka Jesus ku tepi Dano Galilea. Kalak 
si nterem reh ndahi la. Emaka IbenakenNa 
ngajar. 

14 Kenca Jesus erdalan ka i bas ingan si ndai 
nari, IdahNa sekalak pengalo cuke, gelarna 
Lewi anak Alpeus, kundul i bas kantorna. 
Emaka nina Jesus man bana, "Ikutken Aku." 
Minter keke Lewi ikutkenna Jesus. 

15 Sekali jadi, man Jesus ras ajar-AjarNa i 
rumah Lewi. Nterem pengalo cuke ras kalak 
perdosa reh ngikutken Jesus. Janah nterem 
i bas kalak e nari man nemani Jesus ras 
ajar-AjarNa. 

16 Piga-piga guru agama kalak Parisi 
ngidahsa. Emaka isungkunna ajar-ajar Jesus 
nina, "Ngkai maka la man dingen minem ras 
pengalo cuke bage pe ras kalak perdosa e?" 

17 Penungkunen enda ibegi Jesus emaka 
IjabapNa, "Kalak sakit nge si perlu dokter, 
labo kalak sehat. Aku reh labo guna ndilo 
kalak si bujur akapna bana tapi guna ndilo 
kalak perdosa." 


Kerna erpuasa (Mat 
9:14-17; Luk 5:33-39) 
18 Sekali jadi sanga ajar-ajar Johanes 
Peridiken ras kalak Parisi erpuasa, reh kalak 
nungkun man Jesus nina, "Ngkai maka 

ajar-AjarNdu la erpuasa, sedangken ajar-ajar 
Johanes Peridiken ras kalak Parisi erpuasa?" 

19 Erjabap Jesus nina, "Metunggung kin 
akapndu adi temue i bas kerja erdemu bayu 
erpuasa? Tentu lang. Sanga ia ras si empo 
denga tentu la ia erpuasa. 

20 Tapi lit masana maka sirang ia ras si 
empo. | bas paksa si e pagi erpuasa ia. 

21 La lit kalak ngerangkapi uis si nggo buruk 
alu uis si mbaru. Sabap adi bage ibahanna 
maka reh belangna rigat uis si buruk ndai. 

22 Bage pe labo itamaken kalak lau anggur 
si mbaru ku bas guci kuling-kuling si nggo 
male, gelah ola pecah guci ndai. Sabap adi 
bage ibahanna sia-sia anggur ras guci ndai. 
Si mehulina min anggur si mbaru itamaken 
ku bas guci si mbaru!" 


Penungkunen kerna wari Sabat 
(Mat 12:1-8: Luk 6:1-5) 


23 Sekali jadi, sanga wari Sabat kalak Jahudi, 
Jesus ras ajar-AjarNa mentas arah juma 
gandum. Janahna erdalan iputikken ajar-ajar 
ruhi gandum e. 

24 Emaka nina kalak Parisi man Jesus, 
"Nehenlah! Ajar-AjarNdu ngelanggar Undang- 
undang agamanta. Ibahanna kai si Ia banci 
ilakoken i bas wari Sabat." 

25 Ngaloi Jesus, "Langa kin pernah iogendu 
kuga perbahanen Daud sanga ia ras 
teman-temanna i bas kepiceten ras kelihen? 


Na Markus 2.261 3.5 . 10 
26 Kejadin e paksa Abiatar jadi Imam si 


Mbelin. Bengket Daud ku bas rumah Dibata 
janah ibuatna roti si ipersembahken man 
Dibata. Rikutken Undang-undang imam-imam 
ngenca banci man roti e. Tapi e me ipan Daud 
janah iberekenna pe man teman-temanna." 

27 Tole nina Jesus man kalak ndai, "Wari 
Sabat iaturken guna manusia. Labo manusia 
guna wari Sabat. 

28J adi Anak Manusia si isuruh Dibata pe 
erkuasa nandangi wari Sabat." 


Ipepalem Jesus sekalak si tanna mate 
serapen (Mat 12:9-14; Luk 6:6-11) 


l Emaka bengket ka Jesus ku rumah 
persembahen kalak Jahudi. I je lit sekalak 
si sembelah tanna nggo kesip perban mate 
serapen. 
2| bas si pulung e lit piga-piga kalak si 
ndaram-ndarami kesalahen Jesus gelah banci 
ijaduken. Emaka terus iperdiatekenna Jesus 
ntah IpepalemNa kin kalak i bas wari Sabat. 
3Nina Jesus man si mate serapen tanna 
ndai, "Mari tedis kam i lebe enda!" 
4Emaka isungkun Jesus kalak ndai nina, 
"Rikutken agama, kai kin banci ibahan i bas 
wari Sabat? Erbahan si mehuli ntah si jahat? 
Nampati geluh manusia ntah munuhsa?" Tapi 
sinik saja kalak ndai. 
> Merawa Jesus, IpernehenNa jelma 
SekelewetNa. Tapi ceda ka AteNa ngidah 


Markus 3.61 12 11 
perukuren kalak Parisi ndai. Emaka nina 


man si mate serapen tanna ndai, "Pepinter 
tanndu." Ipepinterna tanna janah minter 
malem. 

6Jenari lawes kalak Parisi, ijjumpaina 
piga-piga kalak Herodiani. Arih-arih ia guna 
munuh Jesus. 


Jelma si nterem i tepi dano 


"Jesus ras ajar-AjarNa lawes ku Dano 
Galilea janah nterem jelma ngikutken la. 

8Jelma si nterem enda ndai reh i Galilea 
nari, i Judea nari, i Jerusalem nari, i Idumea 
nari, i lepar Lau Yordan nari ras kuta-kuta 
deherken Tirus ras Sidon nari. Kalak si nterem 
e reh ndahi Jesus sabap ibegina berita kerna 
perbahanen Jesus. 

9 Perbahan seh kal teremna jelma si reh e, 
emaka isuruh Jesus ajar-AjarNa nikapken 
sada perahu guna la. Alu bage jelma si 
nterem lanai ngasak-ngasak ku Ia. 

10 Sabap nggo nterem jelma IpepalemNa, 
emaka kerina kalak si penakiten siasak- 
asaken ndahi Jesus, atena njemak Jesus 
gelah malem penakitna. 

Il Bage pe adi lit kalak si setanen ngidah 
Jesus, minter ia reh, iguling-gulingna bana 
i lebe-lebe Jesus janahna serko nina, "Kam 
kap Anak Dibata!" 

12 Tapi alu mesangat ilarang Jesus kesah si 
jahat nuriken ise kin la. 

Jesus milih Rasul si sepulu dua 
kalak (Mat 10:1-4: Luk 6:12-16) 


13 Emaka lawes Jesus ku das uruk-uruk, 
janah IdiloNa kalak rikutken si payo lakapNa. 
Kalak enda ndai reh ndahi Jesus. 

14 Emaka itetapken Jesus sepulu dua kalak 
jadi Rasul. Nina Jesus man si sepulu dua 
kalak ndai, "Kam nggo Kupilih gelah ras Aku. 
Kusuruh kam ngajar, 

15 janah lit kuasandu mpelawes setan-setan." 

16 Enda me gelarna si sepulu dua kalak si 
ipilih Jesus: Simon (igelari Petrus), 

17/Jakup ras seninana Johanes anak 
Sebedeus (duana ia igelari Jesus si Boanergis, 
ertina, "Anak lenggur"). 

18 Andreas, Pilipus, Bartolomeus, Matius, 
Tomas, Jakup anak Alpeus, Tadius, Simon 
Pejuang, 

19 janah Judas Iskariot, si ndayaken Jesus. 


Jesus ikataken kalak Baalsebul (Mat 
12:22-32: Luk 11:14-23, 12:10) 


20 Kenca Jesus mulih ku rumah, minter ka 
pulung jelma si nterem, seh maka lanai 
sempat Jesus ras ajar-AjarNa man. 

21 Sanga ibegi keluarga cakap maka Ia lanai 
sehsa, emaka reh ia ngelegi Jesus. 

22 Guru-guru agama si reh i Jerusalem nari 
ngatakenca maka i bas Ia lit Baalsebul. 

"Pengulu setan e nge si mereken kuasa man 


BaNa maka TerpelawesNa setan-setan," nina. 

23 Fmaka idilo Jesus kalak ndai, jenari 
IturikenNa piga-piga perumpaman nina, 
"Kuga banci setan mpelawesken setan? 

24 Adi i bas sada negara lit perubaten ras 
perpecahen tentu la ndekah umur negara 
ndai. 

25 Bage pe adi i bas sada jabu turah rusur 
perubaten, tentu la ndekah umur jabu e. 

26 Jadi adi kerajan setan erbelah-belah 
tentu lanai ia erkuasa, janah nggo seh pe 
kedungenna. 

21 Ise pe labo ngasup bengket ku bas 
rumah kalak si megegeh guna ngerampasi 
erta-ertana, pala iketna lebe kalak si 
megegeh ndai, emaka banci irampasina. 

28 Ingetlah! Kerina dosa-dosa ras cakap si 
enghina Dibata banci ialemi Dibata. 

29Tapi kalak si enghina Kesah Si Badia asa 
ndigan pe la ialemi. Sabap nggo ibahanna 
dosa si rasa lalap." 

30 Enda ikataken Jesus sabap piga-piga nggo 
ngatakenca maka la keseluken setan. 


Nande Jesus ras senina-SeninaNa 
(Mat 12:46-50: Luk 8:19-21) 


31 Emaka reh nande Jesus ras senina- 
SeninaNa. Isuruhna kalak ku rumah ndilo 
Jesus, janah ia kerina nimai i darat. 

32 Ikataken kalak si nterem si kundul 


i kelewet Jesus e man BaNa nina, "Ah 
NandeNdu ras senina-SeninaNdu i darat, Kam 
atena." 

33 Erjabap Jesus nina, "Ise kin nandengKu? 
Ise kin seninangKu?" 

34 Ipernehen Jesus kerina kalak si kundul i 
KelewetNa jenari nina, "Nehenlah! Enda me 
nandengKu ras seninangKu! 

35 Ise si nehken peraten Dibata, ia me 
seninangKu, turangKu ras nandengkKu." 


Perumpaman kerna si ngambur 
benih (Mat 13:1-9: Luk 8:4-8) 
l Ngajar ka Jesus mulihi i tepi Dano 
4 Galilea. Perbahan teremna jelma reh, 
emaka InangkihNa sada perahu si lit i je 
ngadi-ngadi. | bas perahu ndai me Jesus 
kundul janah ngajar. Kalak si nterem tedis i 
tepi dano. 
2 Melala pengajaren lajarkenNa man alu 
perumpaman. Nina i bas PengajarenNa, 
3 “Begikenlah! Lit me sekalak perjuma, lawes 
ku juma ngambur benih. 
4Sanga ia ngambur benih deba ndabuh ku 
dalan. Emaka reh perik-perik manganisa seh 
keri. 
> Deba ka ndabuh ku taneh si erbatu-batu. 
Perbahan la mbages tanehna emaka pedas 
turah benih ndai. 

6 Tapi kenca iparpari las matawari minter 


melus dingen kerah, sabap la mbages uratna. 

7 Lit ka ndabuh kempak peren duri. Peren 
duri ndai pedas perturahna janah iasakna 
benih si nggo turah e seh maka Ia banci 
erbuah. 

8 Tapi deba ndabuh ku taneh si mehumur. 
Mejile perturahna, janah erbuah pe. Lit deba 
buahna telu puluh kali lipat, deba enem 
puluh, janah lit ka pe seratus kali lipat." 

9 Emaka idungi Jesus PengajarenNa nina, 
"Begikenlah adi lit kin cupingndu." 


Maksud ras tujun perumpaman 
(Mat 13:10-17: Luk 8:9-10) 


10 Sanga Jesus serap sisada, reh ajar-AjarNa 
si sepulu dua kalak ras piga-piga kalak si 
megi perumpaman ndai ndahi la. Jenari 
isungkunna Jesus kerna maksud ras tujun 
perumpaman ndai. 

11 Erjabap Jesus nina, "Man bandu nggo 
ibereken rahasia Kinirajan Dibata. Tapi kalak 
si deban si i darat, ibegikenna kerina alu 
perumpaman saja, 

12 emaka, 'Aminna gia ipernehenna, tapi 
labo idahna, aminna gia ibegina, tapi labo 
iangkana. Sabap adi idahna janah iangkana 
tentu jera ia janah Dibata ngalemi ia.'" 

Iterangken Jesus kerna 
perumpaman si ngambur benih 
(Mat 13:18-23: Luk 8:11-15) 


13J enari isungkun Jesus kalak ndai nina, 
"La kin iangkandu perumpaman enda? Adi 
lang kuga ka banci iangkandu perumpaman 
si deban? 

14Si ngambur benih e kalak si meritaken 
berita i bas Dibata nari. 

15 Mawen-mawen berita e ndabuh ku dalan e 
me kalak si megi berita e, i je ibegina, ije ka 
minter ibuat Iblis i bas ia nari Berita si nggo 
iamburken i bas ia e. 

16 Berita si ndabuh ku taneh si erbatu-batu e 
me perumpaman kerna kalak si megi berita 
e, minter ialokenna alu meriah ukur. 

17 Tapi kentisik ngenca, sabap berita e la 
rurat i bas ia. Reh kenca kiniseran ntah 
iayak-ayak kalak ia perbahan Berita e, minter 
ia murtad. 

18 Berita si ndabuh ku bas peren duri e me 
perumpaman kerna kalak si megi Berita e, 

19 kearun kerna geluh enda, bage pe 
erkiteken kebayaken nipu ia, ras erbage-bage 
sura-sura si deban ngasak Berita e seh lanai 
erbuah. 

20 Berita si iamburken ku taneh si mehumur 
e me perumpaman kalak si megikenca, 
ialokenna Berita e, erbuah pe. Lit telu puluh, 

lit enem puluh janah lit ka pe seratus kali 


lipat buahna." 


Lampu i teruh tumba (Luk 8:16-18) 


21 Tole nina Jesus, "Pernah kin isagani 
kalak lampu jenari itutupi alu tumba ntah 
pe itamana ku teruh ingan medem? Ma kin 
isangketkenna nge ku inganna sangket? 

22 Kerina si terbuni teridah nge pagi, janah 
kerina rahasia tangkas kap pagi. 

23 Begikenlah, adi lit kin cupingndu!" 

24 | kataken Jesus pe man kalak ndai, 
"Ukurkenlah kai si ibegindu! Sukat-sukat si 
ipakendu man kalak si deban, e ka nge ipake 
man bandu, janah ibereken pe tambahna. 

25 Kalak si lit i bas ia itambahi man bana, 
tapi kalak si la lit i bas ia, si sitik i bas ia e pe 
ibuat i bas ia nari." 


Perumpaman kerna benih si turah 


26 | terusken Jesus ngerana nina, "Kinirajan 
Dibata banci iandingken ras sekalak si 
ngambur benih i jumana. 

27 Paksa berngi tunduh ia: suari idahina 
dahinna. Kidekah si e benih ndai ersuli, turah 
pe. Tapi kuga carana turah labo ieteh perjuma 
ndai. 

28 Mahan bana taneh enda mereken asilna. 
Tangtangna ersuli, jenari ertangke, kenca 
bage maka erbuah. 

29 Kenca metua buahna ndai, mulai isabina 


sabap paksa rani nggo seh." 


Perumpaman kerna sengkebuah benih 
(Mat 13:31-32, 34: Luk 13:18-19) 

30 Nina Jesus, "Bagi kai kin Kinirajan Dibata 
banci iandingken? Kai contohna banci si pake 
guna nerangkenca? 

31 Kinirajan e bali ras benih sawi, e me benih 
si kitikna si isuanken i bas taneh. 

32 Tapi kenca isuan turah me ia janah belinen 
asaken kerina gule-gulen. Lit dahan-dahanna 
seh maka perik-perik pe banci rasar i teruh 
bulungna si mbur." 

33 Alu perumpaman-perumpaman si bagenda 
me Jesus meritaken Berita i bas Dibata nari. 
lajarken Jesus bagi ngasupna kalak ndai 
ngertikenca. 

34 Adi la arah perumpaman labo kai pe 
ituriken Jesus man kalak si nterem. Tapi adi 
man ajar-AjarNa IturikenNa kerina. 


Ipejeneng Jesus angin si meter 
(Mat 8:23-27: Luk 8:22-25) 


35 Karaben i bas wari si ndai nina Jesus man 
ajar-AjarNa, "Ota ku lepar ah." 

36 Emaka itadingken kalak ndai jelma 

si nterem. Inangkihi ajar-ajar perahu si 
nggo idatasi Jesus janah berkat ia ras. 
Perahu-perahu si deban pelit ije. 

37Jesus arah pudi i bas perahu e, 


lamparkenNa TakalNa i babo bantal jenari 
tunduh la. Paksa e rembus angin meter 

ras galumbang si merawa. lombang- 
ambingkenna perahu e, dingen lau pe 
bengket ku bas. Emaka ingeti ajar-ajar me 
Jesus nina, "O Guru, la kin kutera pe ukurndu 
amin bene pe kita?" 

38 (Mrk 4:37) 

39 Keke Jesus, IsergangiNa lau ras angin 
ndai nina, "Sinik!" Jenari nina man lau, 
"Jenenglah!" Emaka minter angin ndai ngadi, 
janah lau ndai pe nggo jeneng kal. 

40) enari nina Jesus man ajar-AjarNa, "Ngkai 
maka kam mbiar kal? Langa kin kam tek?" 

41 Reh biarna pe kalak ndai nina sapih-sapih 
ia, "Ise Kin ndia la, maka angin ras galumbang 
ngikutken KataNa?" 


Ipepalem Jesus sekalak si setanen 
(Mat 8:28-34: Luk 8:26-39) 


1 Seh me kalak ndai i lepar Dano Galilea 
daerah kalak Geraseni. 

2 Nusurkenca Jesus i perahu nari, minter reh 
sekalak jelma i kuburen nari. 

3Si reh e setanen janah ringan i kuburen- 
kuburen. 

4 Nggo piga-piga kali igariken tanna ras 
nahena alu rante besi, tapi icedakenna ras 
iretapina rante e. Perbahan seh kal gegehna, 
ise pe la ngasup nangkap ia. 

3 Suari ras berngi ia erdalan-dalan i kuburen 


ras ku das uruk-uruk. Nderkuh-nderkuh ia 
janah itemtemina bana alu batu. 

6 Kenca idahna Jesus i dauh-dauh nari, kiam 
ia ndahi Jesus janah isembahna. 

7 Alu sora megang nderkuh ia nina, "O Jesus 
Anak Dibata si Meganjang. Kuga AteNdu aku 
IbahanNdu? | bas gelar Dibata kupindo maka 
ola aku IsiksaNdu." 

8 (Ikatakenna bagenda sabap nggo megati 
iperentahken Jesus man bana, "Setan, 
laweslah i bas ia nari.") 

9Emaka isungkun Jesus ia nina, "Ise 
gelarndu?" Erjabap ia, "Gelarku si Meribu-ribu 
sabap nterem kami!" 

10 Alu meseksek ipindo setan-setan e man 
Jesus gelah ola ia ipelawes i bas daerah e 
nari. 

11] bas mbalmbal ture-ture deleng e lit me 
sada rarasen babi paksana nungke-nungke 
ndarami nakanna. 

12 Meseksek pemindon setan ndai man Jesus 
nina, "Suruh kami ku bas babi ah gelah iseluki 
kami ia." 

13 Fmaka ibere Jesus bagi si ipindona. Lawes 
setan-setan e, jenari iselukina babi ndai. Babi 
si lebih kurang dua ribu e, minter kiamen 
janah megulang, ndabuhen ku dano, mate 
gedap kerina ije. 

14 Kiam permakan babi ndai janah iturikenna 


berita e ku kuta-kuta ras ku dusun-dusun. 
Emaka berkat kalak ngenehen si nggo jadi. 

15 (dahina Jesus janah idahna kundul kalak 
si gelgel setanen e, ia nggo ruis janah nggo 
jore ukurna. 

16 Mbiar pe kalak kerina. Ituriken kalak si 
nggo ngidah kejadin e man kalak si reh ndai 
kai si nggo jadi nandangi kalak si setanen e 
ras kerna babi-babi ndai. 

17 Emaka meseksek ipindo kalak ndai maka 
lawes min Jesus i bas daerah e nari. 

18 Sanga Jesus nangkih perahu, kalak si 
setanen ndai mindo man Jesus gelah banci 
min ia ikut. 

19 Tapi la ibere Jesus. IkatakenNa pe 
man bana, "Mulihlah ku rumahndu, ku 
tengah-tengah keluargandu, beritaken man 
bana kuga belinna perbahanen ras perkuah 
ate Tuhan man bandu." 

20 Emaka lawes ia ku kerina daerah 
Dekapolis, iberitakenna kai si nggo ibahan 
Jesus man bana. Kerina kalak sengget megi 
berita e. 


Anak Jairus si diberu: bage pe 
sekalak diberu si ndadap uis Jesus 
(Mat 9:18-26: Luk 8:40-56) 


21 Lawes ka Jesus ngepari dano e. Kenca seh 
la i lepar, nterem jelma engkeleweti la. 

22 Sanga Jesus i tepi dano e denga reh 


sekalak pengulu rumah persembahen, 
gelarna Jairus. Sanga idahna Jesus minter 
isembahna. 

23 Mindo ia alu meseksek nina, "Anakku si 
diberu sakit mekelek. Reh min Kam, tamaken 
TanNdu ku babona, gelah ola ia mate tapi 
gelah malem min." 

24 Fmaka lawes Jesus ras Jairus. Nterem 
jelma ngikutken la, janah siasak-asaken 
ndeheri Jesus. 

25| bas jelma si nterem e lit sekalak diberu 
si nggo sepulu dua tahun dekahna bluding 
rusur. 

26 Nggo nterem dokter si nambari ia, nggo 
keri pe duitna, tapi Ia lit terakapna malahen 
reh kelekna. 

2! Berita kerna Jesus nggo ibegina, emaka 
reh ia ku tengah-tengah jelma si nterem e, 
idadapna uis Jesus i pudi nari. 

28 Sabap nina i bas ukurna, "UisNa lah gia 
kudadap, tentu malem penakitku." 

29 Kenca idadapna uis Jesus minter igejapna 
dareh ndai nggo ngadi. 

30 Minter ka pe ieteh Jesus, maka lit kuasa 
ndarat i bas Ia nari. Emaka ItulihkenNa 
kempak jelma si nterem janah nungkun nina, 
"Ise ndadap uisKu?" 

31 Erjabap ajar-AjarNa, "Ma IdahNdu kuga 
teremna jelma si asak-asaken ndeheri Kam? 

Ngkai maka IsungkunNdu ise si njemak 


UisNdu?" 

32 Tapi ipepayo Jesus SekelewetNa ndarami 
kalak si nggo ndadapsa ndai. 

33 Sabap ieteh diberu ndai kai si nggo jadi 
man bana, emaka mbiar janah nggirgir ia. 
Idahina Jesus, isembahna terus ku NaheNa, 
janah iturikenna kerina kai si nggo jadi. 

34 Nina Jesus man bana, "Malem penakitndu 
perbahan tek kam man bangKu. Mulihlah alu 
meriah ukur, lanai bo mulihken penakitndu." 

35 Sanga Jesus ngerana dengan reh piga-piga 
kalak si erlegi i rumah Jairus nari. Nina man 
Jairus, "Anakndu ndai nggo mate, man kai 
nari ngelatihi Guru ena?" 

36 Tapi la jadi soal man Jesus kai si ikataken 
kalak ndai. Nina man pengulu rumah 
persembahen, "Ola kam mbiar, tek sajalah." 

37Jenari ise pe lanai ibere Jesus ikut selain 
Petrus, Jakup ras seninana Johanes. 

38 Tupung seh i rumah Jarius, idapeti Jesus 
lit gejek-gejek i je, janah IbegiNa sora tangis 
ras serko. 

39 Kenca Jesus seh i rumah nina man kalak 
ndai, "Ngkai maka kam kerina serko ras 
tangis? Anak enda labo mate tapi tunduh saja 
nge ia!" 

40 Itawai kalak ndai Jesus. Kenca bage 
isuruh Jesus kalak si nterem ndarat. Emaka 
idilo Jesus bapa ras nande anak ndai bage pe 


| Markus 5.411 6.4 24 
ajar-AjarNa si telu kalak ku bas kamar anak 


e. 

4l Emaka ijemak Jesus tan anak ndai, 
ikatakenna man bana nina, "Talitakumi," 
ertina, "O beru, Kukataken man bandu, 
kekeken!" 

42 Minter keke anak ndai janah erdalan pe 
ia (sabap umurna nggo sepulu dua tahun). 
Ngidah kejadin e sengget kalak kerina. 

43 Tapi ipedahi Jesus, gelah ola iturikenna 
man ise pe. Jenari nina Jesus, "Bere man ia." 


Jesus itulak i Nasaret 
(Mat 13:53-58; Luk 4:16-30) 


l Itadingken Jesus ingan e, mulih ia ku 
KutaNa. Ikut pe ajar-AjarNa. 

2 Sanga wari Sabat ibenaken Jesus ngajar i 
bas rumah persembahen. Kalak si nterem si 
megi PengajarenNa kemamangen, nina, "I ja 
nari nge PemetehNa e? Kepentaren kai nge 
si lit i bas la? Kuga banci tanda sengget si 
bagenda jadi arah TanNa? 

3 Ma kin la tukang kayu, anak Maria, senina 
Jakup, Joses, Judas ras Simon? Ma i jenda kin 
TurangNa pe?" Emaka itulak kalak ndai Jesus. 

“Nina Jesus man kalak e, "Sekalak nabi 
ipehaga i japa pe, tapi adi ikutana, i tengah- 
tengah keluargana ras i tengah-tengah 
jabuna, lang." 

5| Nasaret e, Yesus la erbahan sada tanda 


sengget pe, seakatan pepalem piga-piga 
kalak sakit alu namaken TanNa ku babona. 

6 Mamang kal ate Jesus sabap Ia lit kiniteken 
kalak ndai. 


Isuruh Jesus ajar-AjarNa si sepulu dua 
kalak (Mat 10:5-15; Luk 9:1-6) 


6J enari lawes Jesus ngajar ku kuta-kuta 
sekelewet Nasaret. 

7 IdiloNa ajar-ajar si sepulu dua, janah 
IsuruhNa dua-dua kalak sendalanen. 
IberekenNa man ajar-ajar e kuasa 
pelawesken setan, 

8janah IpedahiNa nina, "Ola kai pe baba 
i bas perdalanndu seakatan ciken. Ola 
baba roti, ntah gajut-gajut, ntah duit i bas 
kantongndu. 

? Banci kam erselop, tapi ola dua lapis 
bajundu." 

10 Tole nina Jesus, "Adi i bas sada kuta 
ialo-alo kalak kam kesilang i bas rumahna, i 
jelah kam ngayak kam berkat ka ku kuta si 
deban. 

l1 Tapi adi i bas sada ingan la kam ialoken 
kalak ntah la kam ibegikenna, tadingkenlah 
ingan e, janah apusi pe abu si leket i bas 
nahendu. Enda pagi sada tanda bukti si jadi 
saksi man bana." 

12 Fmaka lawes ajar-ajar ndai, iberitakenna 


man kalak si nterem gelah jera kalak si 
nterem i bas dosa-dosana nari. 

13 Melala setan ipelawesna janah nterem 
kalak sakit isapukenna alu minak pepalemca. 


Kematen Johanes Peridiken 
(Mat 14:1-12: Luk 9:7-9) 


14 Raja Herodes pe megi berita kerna Jesus, 
sabap ku japa pe nggo terberita GelarNa. 
Piga-piga kalak ngatakenca, "Johanes 
Peridiken nggo keke i bas si mate nari, emaka 
ngasup la erbahan tanda-tanda sengget." 

15 Nina ka kalak si deban, "Ia me Elia." Bage 
pe lit ka ngatakenca, "Ia sekalak nabi, bali 
ras nabi-nabi si gelgel e." 

16 Sanga ibegi Herodes kerna perbahanen 
Jesus nina, "Ia kap Johanes Peridiken, si 
nggo kusuruh gelah itampul kerahungna. Tapi 
genduari nggo nggeluh mulihken." 

17 Herodes enda me si nuruhsa mbaruenda 
maka Johanes Peridiken itangkap, igariken 
janah ipenjaraken erkiteken Herodias. 
Herodias ndehara seninana Pilipus, si nggo 
ibuatna jadi ndeharana. 

18 Herodes pernah iajarken Johanes 
Peridiken nina, "La patut iempoindu ndehara 
seninandu!" 

19 Perbahan e nembeh ate Herodias janah 
ibunuhna pe atena Johanes Peridiken. Tapi Ia 
surung perbahan Herodes engkawali ia. 

20 Herodes mbiar ngenehen Johanes 


Peridiken sabap ietehna Johanes Peridiken 
kalak bujur ras badia. Meriah pe ukurna 
megiken pengajaren Johanes Peridiken, amin 
gia megati ia terpukul ibahan isi pengajaren 


21Sanga peringeten wari tubuh Herodes, 
ibahanna pesta, janah iundangna pegawai- 
pegawaina, puanglima-puanglima ras 
pembesar-pembesar i Galilea nari. 

22 Kesempaten enda ipergunaken Herodias. 
Sanga e meriah kal ukur raja ras temue- 
temuena perbahan landek sekalak anak 
Herodias si diberu. Emaka nina Raja man 
anak ndai, "Kai sura-surandu kataken man 
bangku, maka kubereken." 

23 Ersumpah pe Herodes nina, "Kai pe 
ipindondu kubere, aminna gia setengah i bas 
kerajanku enda!" 

24 Emaka ndarat diberu ndai nungkun man 
nandena nina, "Kai dage kupindo nande?" 
Erjabap nandena, "Pindo takal Johanes 
Peridiken." 

25 Minter mulihken diberu ndai ngadap man 
raja nina, "Ateku maka genduari iberekenndu 
man bangku takal Johanes Peridiken tare 
pinggan." 

26 Ceda kal ate raja, tapi Ia ia pang nulak 
pemindon enda, nginget sumpahna i lebe-lebe 
temuena. 

27 Minter isuruhna sekalak juak-juakna 


ngelegi takal Johanes Peridiken. Emaka 
lawes juak-juak ndai ku penjara, itampulna 
kerahung Johanes Peridiken, 

28jenari ibabana takal e tare pinggan, janah 
iberekenna man diberu ndai. Ibereken diberu 
e ka takal ndai man nandena. 

29 Kenca ibegi ajar-ajar Johanes Peridiken 
kerna si e, reh ia ngelegi maitna, jenari 
ikuburkenna. 


Jesus mere man lima ribu kalak (Mat 
14:13-21: Luk 9:10-17: Yoh 6:1-14) 


30 Mulih ka kerina rasul-rasul ndahi Jesus. 
Iturikenna man Jesus kai si nggo ibahanna 
ras kai si nggo iajarkenna. 

31 Perbahan nterem jelma rehen, lanai 
sempat Jesus ras ajar-AjarNa man. Emaka 
nina Jesus man ajar-AjarNa, "Ota kita ku 
ingan si teneng, gelah banci kam istirahat 
kentisik." 

32Jenari berkat ia kerina tare perahu ku 
ingan si melenget. 

33 Tapi sanga i bas perdalanen, nterem jelma 
ngidahsa. Itandai kalak pe Jesus. Emaka i 
bas kerina kuta nari berkat kalak erdalan ku 
ingan si i tuju Jesus, janah leben pe kalak si 
nterem seh asa Jesus. 

34 Kenca nusur Jesus i perahu nari janah 
kenca IdahNa jelma si nterem, mekuah AteNa 
sabap jelma si nterem e bali ras biri-biri si 

la lit permakanna. Emaka ibenaken Jesus 


ngajari jelma si nterem alu erbage-bage 
pengajaren. 

35 Sabap wari nandangi gelap, emaka reh 
ajar-AjarNa ndahi Ia nina, "Ingan enda 
melenget, janah wari pe nggo nandangi ku 
gelapna. 

36 Suruhlah kalak enda lawes, gelah banci 
itukurna nakanna i kuta-kuta sekelewet 
enda." 

37 Ngaloi Jesus nina, "Kam lah mereken 
nakanna." Nina ka ajar-AjarNa, "Pala lawes 
kami nukur nakan alu erga dua ratus duit 
pirak guna kalak enda?" 

38 Emaka isungkun Jesus ajar-AjarNa nina, 
"Piga lit roti i bas kam? Cuba nehen!" Kenca 
inehen ajar-ajar ikatakenna man Jesus nina, 
"Roti lima ngkibul, janah ikan dua." 

39J enari ikataken Jesus man ajar-ajar, gelah 
kerina kalak si nterem kundul erterpuk-terpuk 
i bas mbalmbal si meratah e. 

40 Emaka kundul kerina erterpuk-terpuk, lit 
seratus, lit lima puluh kalak sada terpuk. 

41 Kenca bage IbuatNa roti si lima ras ikan 

si dua ndai, ertoto Ia IkatakenNa bujur 
man Dibata. Emaka icepik-CepikNa roti e, 
I berekenNa man ajar-AjarNa gelah ielaken 
man kalak si nterem. Ikan si dua ndai pe 
IberekenNa man kalak e. 

42 Maka man me kerina seh besur. 

43 Kenca elah man, ipepulung ajar-ajar roti 


ras ikan si iba, buena lit sepulu dua sumpit. 
44 Teremna dilaki si man ndai kira-kira lima 
ribu kalak. 


Jesus erdalan i babo lau (Mat 
14:22-33: Yoh 6:15-21) 


45 Kenca bage, minter isuruh Jesus ajar- 
AjarNa nangkih perahu gelah leben berkat 
ngepar ku Betsaida. Jelma si nterem pe 
IsuruhNa mulih. 

46 Kenca berkat ajar-AjarNa lawes la ku sada 
uruk-uruk janah ertoto la ije. 

41 Kenca wari nggo gelap, perahu ndai nggo 
seh i tengah-tengah dano, tapi Jesus sisada i 
daraten. 

48 Idah Jesus maka mesera iakap ajar-ajar 
engkayuhken perahuna ngelawan angin si 
nungsang perahu e, emaka kira-kira jam telu 
erpagi-pagi reh Jesus erdalan i babo lau ndahi 
ajar-ajar; menam ibentasi Jesus kalak ndai. 

49 Tapi sanga idah ajar-ajar Ia erdalan i babo 
lau, iakapna begu, 

>0 emaka serko ia kerina perbahan biarna. 
Sabap kerina ia ngidahsa emaka sengget kal 
ia. Minter ngerana Jesus nina, "Tetapkenlah, 
ukurndu! Aku nge enda, ola kam mbiar." 

>l Emaka idatasi Jesus perahu ndai, janah 
angin pe ngadi. Mamang kal ate ajar-ajar, 

52 sabap kerna roti ndai pe langa iangkana 
janah la ia ngasup ngukurisa. 

Erbage-bage penakit ipepalem Jesus 
i Genesaret (Mat 14:34-36) 

53 Seh me ia i lepar, i Genesaret. | je 
itambatkenna perahu e. 

>4 Asum berkat nadingken perahu, minter 
itandai kalak Jesus. 

33 Kiam kalak si nterem ngelegi keluargana 
si penakiten janah ilanjana tare tilam. Kuja 
Jesus lawes ku je me ibabana. 

56Kuja pa peJesus reh, ku dusun-dusun, 
ku kuta-kuta, ntah ku kota-kota, nterem 
kalak si penakiten itaruhken kade-kadena 
ku pasar-pasar janah ipindona alu mesangat 
man Jesus gelah kalak si sakit e banci ndadap 
UisNa lah gia. Janah kerina kalak si ndadap 
uis Jesus jadi malem. 


Pengajaren Jesus ras 
adat kalak Jahudi (Mat 15:1-9) 


7 1 Sekali jadi reh rombongen kalak Parisi 
ras piga-piga guru agama i Jerusalem nari 
njumpai Jesus. 

2 (perdiatekenna maka piga-piga ajar-ajar 
Jesus man alu tan melket, ertina la ia murihi 
tanna bagi aturen kalak Parisi. 

3 Kalak Parisi ras kalak Jahudi si deban 
ikutina adat kebiasan ninina. La ia man adi Ia 
kin iburihina lebe tanna bagi si nggo iaturken. 

4 Bage pe labo ipanna kai pe si ibaba i tiga 
nari adi la iburihina lebe (ntah pe adi ia i tiga 

nari ibersihkenna lebe dirina maka man). 


Melala denga pe aturen-aturen si deban si 
ikutina, umpamana: cara-cara murihi calung, 
kudin, perkakas-perkakas tembaga ras ingan 
medem. 

3 Emaka nungkun kalak Parisi ras guru-guru 
agama man Jesus nina, "Ngkai maka 
ajar-AjarNdu la ngikuti adat nininta? Ngkai 
maka man ia salu tan si melket?" 

6 Erjabap Jesus nina, "Payo me tuhu bagi 
nubuat Nabi Jesaya kerna kam, o kalak 
pekulah-kulah, bagi nggo tersurat, 'Nina 
Dibata: bangsa enda muji Aku alu biberna, 
tapi ukurna ndauh sirang i bas Aku nari. 

7 La lit gunana ia ersembah man bangku, 
sabap si lajarkenna labo Undang-undang 
Dibata, tapi undang-undang manusia nge, 
janah e ikatakenna Undang-undang Dibata!' 

8 Itundalkenndu pedah Dibata, gelah ngikuti 
adat kebiasan manusia." 

9Tole pe ikataken Jesus, "Tuhu beluh 
kam nulak Undang-undang Dibata, gelah 
ngergaken adat-kebiasanndu. 

10 Sabap adi nina Musa, 'Pehaga bapandu ras 
nandendu' janah, 'Kalak si enghina bapana 
ras nandena arus ibunuh.' 

il Tapi ajarkenndu maka sekalak si lit i bas 
ia, si banci nampati bapana ras nandena, 
tapi adi nina, 'Enda Kurban kap' (ertina 
sikerajangen Dibata), 

12 emaka nindu la ia ersalah amin la gia 


isampatina bapana ras nandena e. 

13] bas si e nggo lanai iergakenndu Pedah 
Dibata alu pengajaren si isehkenndu. Janah 
melala denga pe adum si enda ibahanndu." 


Si erbahanca manusia 
erdosa (Mat 15:10-20) 


14 Emaka idilo Jesus sekali nari jelma si 
nterem janah IkatakenNa man bana nina, 
"Kam kerina, begikenlah janah ertiken kata 
enda. 

15 Kai pe si i darat nari si bengket ku bas 
manusia, la erbahanca ia erdosa. Tapi si 
ndarat i bas manusia nari, e nge erbahanca ia 
erdosa." 

16 (Begikenlah adi lit kin cupingndu!) 

17 Kenca ItadingkenNa jelma si nterem, 
lawes la ras ajar-AjarNa ku rumah. Jenari 
isungkun ajar-AjarNa la kerna perumpaman 
ndai. 

18 Emaka ngaloi Jesus nina, "Kam pe la 
lit pemetehndu lebih asa kalak si deban? 

La dage iangkandu? Kai pe si darat nari, si 
bengket ku bas manusia, la e erbahanca ia 
erdosa. 

19 Sabap labo seh ku bas ukurna, tapi ku bas 
beltekna, janah ndarat kang." (Alu bagenda 
ipebetehken Jesus maka kerina pangan banci 
ipan.) 

20 Tole nina Jesus, "Kai si ndarat i bas 


manusia nari, e me si erbahanca ia erdosa. 
21Sabap i bas nari, i bas ukur manusia 

nari reh sura-sura si jahat, si erbahanca ia 
ndalanken lagu la mehuli, nangko, munuh, 

22 erlua-lua, rangap, erbahan jahat, nipu, Ia 
meteh mela, percian, percekurak, sombong, 
la terajar. 

23 Kerina si la mehuli enda reh i bas manusia 
nari, janah e me erbahanca ia erdosa." 


Kiniteken sekalak diberu (Mat 15:21-28) 


24 Kenca bage lawes ka Jesus ku taneh Tirus. 
Bengket la ku bas sada rumah, AteNa gelah 
ola ise pe meteh la ije. Tapi la terrahasiaken. 

25 Lit sekalak pernanden, anakna iseluki 
setan. Kenca ibegina kerna Jesus, minter 
idahina Jesus janah isembahna terus ku 
NaheNa. 

26 Diberu enda ndai kalak Junani, tubuh 
i Siro Penesia. Ipindona man Jesus gelah 
ipelawes Jesus min setan e bas anakna nari. 

21 Tapi nina Jesus man bana, "Peturut lebe 
anak-anak man seh besur, sabap la patut 
ibuat nakan anak-anak jenari ibenterken man 
biang." 

28 Erjabap diberu ndai, "Tuhu, Tuhan. 

Tapi biang si i teruh meja pe kenan nge 
rimah-rimah si ndabuh iban anak-anak e." 

29 Minter ngaloi Jesus man bana nina, 

"Perbahan jabapndu si bagenda, mulihlah ku 

rumahndu, setan nggo ndarat i bas anakndu 


nari." 

30 Emaka mulih diberu ndai ku rumahna, 
idapetina anakna medem i bas ingan medem 
janah tuhu-tuhu setan ndai nggo lawes i bas 
ia nari. 


Ipepalem Jesus sekalak 
pasek dingen pekak 


31J enari itadingken Jesus taneh Tirus. Lawes 
la arah Sidon bage pe arah daerah Dekapolis 
ku Dano Galilea. 

32 Itaruhken kalak man Jesus sekalak pasek 
dingen pekak. Ipindokenna man Jesus gelah 
itamaken Jesus min TanNa ku babo si pasek 
dingen pekak e. 

33 Emaka ipeserap Jesus ia i bas jelma si 
nterem nari. ItamakenNa jari-JariNa ku bas 
cuping kalak ndai, IciduriNa janah IkuitNa 
dilah kalak ndai. 

34) enari itare Jesus ku langit. Mbelin 
KesahNa janah IkatakenNa man kalak ndai, 
"Epata," ertina, "Talanglah". 

35 Minter talang cuping kalak ndai, longgar 
pe dilahna janah ngerana alu terang. 

36 Kenca bage inasihati Jesus kalak ndai 
kerina, gelah ola iturikenna man ise pe. Tapi 
akin ilarang reh mbarna pe ituriken kalak 
ndai. 

37 Sengget kalak kerina megisa janah nina, 
"Mehuli kal kerina si IbahanNa. Kalak si pasek 


Markus 8.11 7 36 
IbahanNa erpemegi, kalak si pekak IbahanNa 


banci ngerana." 


Ibere man Jesus empat ribu 
kalak (Mat 15:32-39) 


8 ' La ndekahsa kenca si e, nggo ka nterem 
jelma pulung. Kenca lanai lit kai pe man 
pangan, emaka idilo Jesus ajar-AjarNa janah 
nina, 

2 "Mekuah ateKu ngenehen jelma si nterem 
enda, sabap nggo telu wari ia ras Aku janah 
genduari lanai lit kai pe si man panganna. 

3 Adi Kusuruh pe ia mulih ope denga man, 
tentu kote ia i tengah dalan, sabap ndauh 
deba kutana." 

4Ngaloi ajar-AjarNa nina, "I bas ingan si 
melenget enda, ija kin banci ibuat pangan 
cukup guna mere man kalak enda kerina?" 

> Nungkun Jesus nina, "Piga ngkibul lit roti 
i bas kam?" Erjabap ajar-ajar nina, "Pitu 
ngkibul." 

6 Emaka isuruh Jesus jelma si nterem 
kundul i taneh. IbuatNa roti si pitu ngkibul 
e, IkatakenNa bujur man Dibata, icepik- 
CepikNa, jenari IberekenNa man ajar-AjarNa 
gelah ielaken. Emaka ielaken ajar-ajar roti e 
man jelma si nterem. 

7 Lit pe i bas ia piga-piga ikan. Ertoto Jesus 
ngataken bujur man Dibata kerna ikan e, 
jenari IsuruhNa ajar-ajar ngelakenca. 

8 Kerina ia man seh besur. Teremna lit empat 


ribu kalak. 

9 Kenca elah man ipepulung ajar-ajar roti 
ras ikan si iba, buena lit pitu sumpit. Jenari 
isuruh Jesus kalak si nterem mulih. 

10Jesus pe ras ajar-AjarNa minter nangkih 
perahu, janah lawes ku daerah Dalmanuta. 


Kalak Parisi mindo tanda (Mat 16:1-4) 


Il Reh me piga-piga kalak Parisi ndahi Jesus 
janah ibenakenna ersoal ras la. Atena encubai 
Jesus, emaka isuruhna Jesus erbahan tanda 
guna encidahken kuasa Dibata. 

12 Kelsehen Jesus nina, "Ngkai maka kalak 
jaman enda mindo tanda? Kukataken man 
bandu maka ndigan pe labo ibereken tanda 
man kalak si bage." 

13 Kenca bage itadingken Jesus kalak ndai: 
mulih la ku perahu janah lawes la ngepar. 


Ragi Parisi ras ragi 
Herodes (Mat 16:5-12) 

14 Ajar-ajar Jesus lupa mbaba roti. Sada 
ngenca lit rotina i bas perahu e. 

15 Ipersingeti Jesus ajar-AjarNa nina, 
"Jagalah, metengetlah kerna ragi kalak Parisi 
ras ragi Herodes." 

16 Rukur ajar-ajar jenari ngerana sapih-sapih 
ia nina, "Sabap la sibaba roti, emaka bage 
nina Jesus." 

17 leteh Jesus kai si icakapken ajar-ajar. 


Emaka nina Jesus, "Ngkai maka iranakenndu 
kerna la lit roti? Langa kin ietehndu janah 
langkandu? Mersik denga kin lalap ukurndu? 

18 Lit kap matandu la kin idahndu? Lit 
cupingndu, la kin ibegindu? La kin ingetndu, 

19 Sanga Kucepik-cepik roti si lima man 
lima ribu kalak? Piga sumpit lit ibana 
iIpepulungndu?" Erjabap ajar-AjarNa, "Sepulu 
dua." 

20 Tole nina Jesus, "Bage pe sanga Kucepik- 
cepik roti si pitu ngkibul man empat ribu 
kalak, piga sumpit lit ibana ipepulungndu?" 
Erjabap ajar-ajar nina, "Pitu." 

21 Emaka nina Jesus man bana, "Kuga dage 
maka langa denga iertindu?" 


Ipepalem Jesus sekalak 
pentang i Betsaida 


22 Seh me Jesus ras ajar-AjarNa i Betsaida. 
Ibaba kalak man Jesus sekalak pentang. 
Ipindokenna gelah idadap Jesus min kalak 
pentang e. 

23 Fmaka itegu Jesus si pentang ndai ku 
daraten kuta. Kenca IciduriNa mata kalak 
pentang e, ItamaNa TanNa ku babo kalak si 
pentang e janah IsungkunNa nina, "Kai lit 
idahndu?" 

24 Inehenna ku lebe, jenari nina, "Kuidah 
manusia, tapi bagi batang kayu erdalan." 

25Jenari itamakenna Jesus ka TanNa ku 


mata kalak ndai. Kenca bage icubakenna ka 
ngenehen. Nggo malem matana, janah nggo 
terang pengidahna. 

26 Fmaka isuruh Jesus ia mulih janah 
IpedahiNa nina, "Olanai kam mulihken ku bas 
kuta e." 


Pengakun Petrus kerna Jesus 
(Mat 16:13-20: Luk 9:18-21) 


27 jJ enari lawes Jesus ras ajar-AjarNa ku 
kuta-kuta sekelewet Kesarea Pilipi. I tengah 
dalan isungkun Jesus ajar-AjarNa nina, "Ise 
kin aku nina kalak e?" 

28 Erjabap ajar-AjarNa nina, "Piga-piga kalak 
ngatakenca maka Kam me Johanes Peridiken. 
Deba ngatakenca maka Kam sekalak nabi i 
bas nabi-nabi si nai nari." 

29 Nungkun ka Jesus nina, "Kam kuga 
nindu? Ise kin akapndu Aku?" Erjabap Petrus 
nina, "Kam me Raja Penampat si ipadanken 
Dibata." 

30 Emaka inasihati Jesus ajar-AjarNa nina, 
"Ola kataken man ise pe kerna Aku." 


Ituriken Jesus kerna kiniseran ras 
KematenNa (Mat 16:21-28: Luk 9:22-27) 


31 Emaka iajari Jesus ka ajar-AjarNa nina, 
"Anak Manusia si isuruh Dibata la banci lang 
ngenanami mbue kiniseran, janah itulak 
peminpin-peminpin ras imam-imam si mbelin 


Markus 8.321 38 | 40 
bage pe guru-guru agama. la ibunuh janah 


kenca telu wari nggeluh la mulihi." 

32 Kerina KiniseranNa enda jelas kal 
IturikenNa man ajar-ajar. Perban si e iawin 
Petrus me Jesus emaka ipandangna. 

33 Tapi erkusur Jesus, IpernehenNa 
ajar-AjarNa janah IrawaiNa Petrus nina, 
"Laweslah i bas Aku nari, Iblis! Perukurenndu 
e, perukuren manusia kap, la bagi perukuren 
Dibata." 

34Jenari idilo Jesus jelma si nterem ras 
ajar-AjarNa. Nina man kalak e, "Ise atena 
ikut ras Aku, arus maka ipersilahangna bana, 
ipersanna kayu persilangna jenari iikutkenna 
Aku. 

35 Sabap ise si mpertahanken kegeluhenna, 
bene kep kegeluhenna e, tapi ise si bene 
kegeluhenna erkiteken Aku ras erkiteken 
Berita .Ssi Mehuli, terkelin me. 

36 Lit kin gunana man sekalak jelma, amin 
bana gia kerina doni enda tapi bene kesahna? 
Tentu lang! 

37 La kai pe banci ibereken manusia guna 
gancih kesahna. 

38 Adi sekalak jelma mela ia ngakuken Aku 
ras KatangKu i tengah-tengah manusia si 
genduari bage pe i tengah-tengah kalak 
perdosa, emaka Anak Manusia si isuruh 
Dibata pe pagi mela ngakuken ia, sanga 
Anak Manusia si isuruh Dibata e reh i bas 

kemulian si mbelin si reh i bas Bapana nari 


ras malekat-malekat si badia." 
' Tole nina Jesus, "Inget katangKu enda! 
Lit si pulung i jenda, langa mate ope 
denga idahna Kinirajan Dibata reh alu kuasa." 


Jesus ipermuliaken (Mat 
17:1-13; Luk 9:28-36) 


2 Enem wari kenca si ndai Jesus maba Petrus, 
Jakup ras Johanes ku datas sada deleng si 
meganjang. | lebe-lebe ajar-AjarNa salih rupa 
Jesus. 

3 UisNa mbentar erkilat-kilat. La lit sekalak 
pe i doni enda si ngasup nucisa seh bage 
mbentarna. 

4 Kenca bage idah ajar-ajar si telu kalak ndai 
nabi Elia ras Musa sangana ercakap-cakap ras 
Jesus. 

> Nina Petrus man Jesus, "O Guru, senang 
kal i jenda. Ibahan kami saja i jenda telu 
sapo, sada man BaNdu, sada man Musa janah 
sada nari man Nabi Elia." 

6 Enda ikataken Petrus, sabap mbiar ia 
teluna, lanai ietehna kai si man katanken. 

7Jenari reh embun, ilinggemina ia, lit pe 
sora i bas embun e nari nina, "Enda me 
AnakKu si Kukelengi, begikenlah la!" 

8 Minter ipernehen ajar-ajar sekelewetna 
tapi lanai ise pe idahna, seakatan Jesus ras ia 
teluna. 

9 Sanga kalak ndai nusur i datas deleng e 


nari, iperentahken Jesus ajar-AjarNa e nina, 
"Ola kataken man ise pe kai si nggo iidahndu, 
ope denga Anak Manusia si isuruh Dibata 
keke i bas si mate nari." 

10 Kai si ikataken Jesus ndai ibegiken 
ajar-ajar, tapi nungkun ia sapih-sapih ia nina, 
"Kai kin ertina keke i bas si mate nari?" 

11 J enari isungkunna Jesus nina, "Ngkai 
maka ikataken guru-guru agama maka Elia 
arus leben reh?" 

12 Erjabap Jesus nina, "Tuhu nge nabi Elia 
leben reh guna nikapken kerinana. Tapi kuga 
kin si nggo tersurat kerna Anak Manusia 
si isuruh Dibata, ma Ia denggo ngenanami 
mbue kiniseran janah igombang-gombangi 
kalak? 

13 Kyukataken man bandu maka nabi Elia 
nggo reh janah ibahan kalak man bana bagi 
ate-atena, bagi nggo isuratken kerna ia." 


Ipepalem Jesus sekalak anak dilaki si 
setanen (Mat 17:14-21: Luk 9:37-43a) 


14 Sanga Jesus ras ajar-AjarNa si telu kalak 
ndai mulihken ndahi ajar-ajar si deban, 
IdahNa ajar-ajar e ikeleweti jelma si nterem. 
Piga-piga kalak guru-guru agama sangana 
ersoal ras ajar-ajar e. 

15 Kenca idah jelma si nterem Jesus, minter 
terdejep pusuhna janah kiam ia ngalo-ngalo 
Jesus. 

16 sungkun Jesus ajar-AjarNa nina, "Kai si 


ipersoalkenndu ras kalak enda?" 

17 Erjabap sekalak i bas jelma si nterem e 
nari nina, "O Guru, anakku enda kubaba man 
BaNdu, sabap iseluki setan ia, seh maka lanai 
banci ia ngerana. 

18 Tep-tep kali adi ia iseluki setan e, idampes- 
dampeskenna bana ku taneh, rugup-ugup 
babahna, erderik ipenna janah mekeng pe 
dagingna. Nggo kupindo penampat man 
ajar-AjarNdu gelah ipelawesna setan e, tapi 
la ia ngasup." 

19 Ngaloi Jesus nina man kalak ndai, "O kam 
kalak si la erkiniteken, asa kai nari dekahna 
Aku ras kam? Asa kai nari dekahna Aku tahan 
ras kam? Baba anak e kujenda." 

20 Fmaka ibaba kalak ndai. Kenca idah 
setan e Jesus, minter nggirgir anak e, 
idampes-dampeskenna bana ku taneh, janah 
rugup-ugup babahna. 

21 sungkun Jesus bapa anak e nina, "Asa kai 
nggo dekahna ia bagenda?" Erjabap bapana, 
"Kitik-kitikna nari. 

22 Nggo rusur ia menam mate, sabap megati 
setan e mbaba ia ku api ras ku bas lau. 
Emaka mekuah min AteNdu ngenehen kami, 
sampati min kami adi ngasup Kam." 

23 “Kai nindu? Adi Aku ngasup?" nina Yesus 
ngaloi. "Kai pe banci, adi kalak erkiniteken!" 

24 Minter serko bapa anak ndai nina, "Tek 


nge aku! Tapi kinitekenku langa cukup. 
Sampati min aku i bas kinitekenku si kurang." 

25 Asum idah Jesus maka reh teremna jelma 
si pulung, emaka IsergangiNa setan e nina, 
"O setan, si erbahanca kalak pasek ras pekak, 
ndaratlah i bas anak e, janah olanai bengketi 
ia!" 

26 Fmaka nderkuh setan e idampes- 
dampeskenna anak e, jenari ndarat ia. Ndarat 
setan e emaka anak ndai nggo bali ras mait, 
seh maka nterem pe kalak ngatakenca maka 
la nggo mate. 

21 Tapi ijemak Jesus anak ndai, IpekekeNa 
jenari minter ia tedis. 

28 Kenca Jesus i rumah, sanga la ngenca ije 
ras ajar-AjarNa, nungkun ajar-ajar man BaNa 
nina, "Ngkai maka la kami ngasup pelawes 
setan e?" 

29 Erjabap Jesus, "Alu ertoto (ras erpuasa) 
ngenca maka terpelawes setan bagi si ndai." 


Pedua kaliken ituriken J esus kerna 
KematenNa (Mat 17:22-23; 
Luk 9:43b; Luk 9:44-45) 


30 Emaka itadingken Jesus ras ajar-AjarNa 
ingan e, janah berkat ia kempak Galilea. La 
ate Jesus ieteh ise pe ija la ringan, 

31 sabap Ia sangana ngajari ajar-AjarNa. 
Nina man ajar-AjarNa, "Anak Manusia si 
isuruh Dibata iendesken pagi ku bas kuasa 

telu wari, mulihi Ia nggeluh." 
32 La ierti ajar-ajar kerna kata enda, tapi 
mbiar ia nungkun Jesus. 


Ise si mbelinna? (Mat 
18:1-5: Luk 9:46-48) 


33 Seh me Jesus ras ajar-AjarNa i 
Kapernaum. Kenca seh i rumah isungkun 
Jesus ajar-AjarNa nina, "Kai si Ipersoalkenndu 
i tengah dalan ndai?" 

34Tapi ajar-ajar sinik saja, sabap i tengah 
dalan ndai ersoal ia sapih-sapih ia kerna ise 
si mbelinna i bas ia. 

35 Emaka kundul Jesus, idilona ajar-AjarNa si 
sepulu dua kalak. Nina man ajar-AjarNa, "Ise 
atena jadi si arah lebe, arus maka ia arah 
pudi janah ia pe si ngelai kerinana." 

36Jenari idilo Jesus sekalak danak-danak 
janah ipetedisna i lebe-lebe ajar-ajar. 
langkipNa anak e janah nina, 

37 “Ise si ngaloken danak-danak si bagenda i 
bas gelarKu, ia kap si ngaloken Aku. Janah ise 
si ngaloken Aku, labo Aku saja si ialokenna 
tapi ialokenna pe si nuruh Aku." 


Ise si la ngelawan kita 
temanta kap (Luk 9:49-50) 


38 Nina Johanes man Jesus, "O Guru, lit idah 
kami sekalak mpelawes setan i bas GelarNdu. 

ilarang kami." 

39 Ngaloi Jesus, "Ola ambati ia! Sabap labo 
lit sekalak pe si erbahan tanda sengget i bas 
gelarKu, jenari terus ibelaskenna cakap si 
jahat kerna Aku. 

40 Sabap ise la ngelawan kita, temanta kap. 

A1 Ingetlah! Ise pe si mereken lau inemen 
man bandu erkiteken kam pengikut Kristus, 
tentu ia dat upah." 


Si erbahanca erdosa (Mat 
18:6-9: Luk 17:1-2) 

42 “Ntah ise gia si erbahanca maka sekalak 
jelma lanai erkiniteken man bangku, ulin 
irakutken batu penggilingen ku kerahungna, 
jenari igedapken ia ku bas lawit. 

43 Bage pe adi tanndu erbahanca kam 
erdosa, tekteklah e. Sabap ulin kam nggeluh 
alu sada tan asangken dua tanndu, tapi ku 
neraka kam, ku api si la ernimpet-nimpet. 

44 (I je bernga si ngkarati ia la ermate-mate, 
janah api la ernimpet-nimpet!) 

45 Adi nahendu erbahanca kam erdosa, 
keretlah e. Sabap ulin kam nggeluh alu sada 
nahe asangken dua nahendu tapi kam ku 
neraka. 

46 (| je bernga si ngkarati ia la ermate-mate, 
janah api la ernimpet-nimpet!) 

41 Janah adi matandu erbahanca kam 
erdosa, cungkillah matandu e, sabap ulin 

Dibata asangken dua matandu tapi kam 
iambekken ku neraka. 

48| je bernga si ngkarati ia la ermate-mate 
janah api la ernimpet-nimpet! 

49 Sabap kerina manusia isirai pagi alu api. 

50 Sira tuhu mbelin gunana, tapi adi sira 
lanai masin, alu kai kin ibanndu maka banci 
masin mulihi? Lit min tetap sira i bas kam, 
janah tetaplah kam erdame sapih-sapih kam 
i bas geluhndu." 


Kerna ngulihken ndehara 
(Mat 19:1-12: Luk 16:18) 


10 1 Kenca bage itadingken Jesus ingan 
ndai, lawes la ku taneh Judea, ras ku 
lepar Lau Jordan. I bas ingan e pe nterem 
jelma reh ndahi Ia. Janah bagi si nggona, 
iajari Jesus ka jelma si nterem e. 

2 Reh piga-piga kalak Parisi atena ncubai 
Jesus. Isungkunna Jesus nina, "Rikutken 
Undang-undang agamanta, banci kin 
sekalak perbulangen ngulihken ndeharana? 
Katakenlah man kami!" 

3 'jabap Jesus alu penungkunen ka nina, 
"Undang-undang si kuga kin nggo ibereken 
Musa man bandu?" 

4Ngaloi kalak ndai nina, "Adi Musa iberena 
sekalak dilaki ngulihken ndeharana alu 
erbahan surat mulih." 

kam la terajarken, emaka isuratken Musa 
Undang-undang e man bandu. 

6 Tapi mula-mulana ijadiken doni enda, i 
je pe nggo me ikataken, 'Dibata njadiken 
manusia dilaki ras diberu. 

7 Emaka sekalak dilaki arus nadingken nande 
bapana, ersada ras ndeharana, 

8janah si dua kalak enda nggo jadi sada.' 
Emaka lanai bo ia dua tapi sada nge. 

9E me sabapna si nggo ipersadaken Dibata, 
lanai banci isirangken manusia." 

10 Kenca Jesus ras ajar-AjarNa nggo ka 
seh i rumah, isungkun ajar-ajar Ia kerna si 
IkatakenNa ndai. 

ll Nina Jesus man ajar-AjarNa, "Kalak si 
ngulihken ndeharana, jenari erjabu ka ia 
ras diberu si deban, dilaki ndai erlua-lua 
nandangi ndeharana e. 

12 Bage pe sekalak ndehara si nadingken 
perbulangenna, janah erjabu ka ia ras dilaki 
si deban, ia pe erlua-lua nge." 


Ipasu-pasu Jesus anak-anak 
(Mat 19:13-15; Luk 18:15-17) 


13 it me piga-piga kalak maba anak-anak 
man Jesus. Atena gelah anak-anak e 
Ipasu-pasu Jesus, tapi merawa ajar-AjarNa 
man kalak ndai. 

14 Sanga idah Jesus e, merawa Ia man 
ajar-AjarNa nina, "Pelepas anak-anak e reh 

nge kap empuna Kinirajan Dibata. 

15 Ingetlah katangKu enda! Ise si Ia nggit 
ngaloken Kinirajan Dibata bagi sekalak 
anak-anak, kalak si bage labo pagi bengket 
ku bas Kinirajan Dibata e." 

16) enari IdakepNa anak-anak e sekalak- 
sekalak, ItamakenNa TanNa ku babona janah 
Ipasu-PasuNa. 


Kalak bayak (Mat 
19:16-30: Luk 18:18-30) 


17 Asum berkat ka Jesus nerusken 
PerdalanenNa, reh me sekalak dilaki 
kiam-kiam njumpai la. Erjimpuh ia i lebe-lebe 
Jesus jenari nina, "O Guru si bujur, kai nge 
ndia arus kubahan maka kudat kegeluhen 
situhu-tuhu si la erkeri-kerin?" 

18 Ngaloi Jesus nina, "Ngkai maka 
Ikatakenndu Aku bujur? Ma ise pe labo bujur 
seakatan Dibata? 

19 Tentu nggo ietehndu pedah Dibata, 'Ula 
munuh, ola erlua-lua, ola nangko, ola erbual, 
ola nipu, mehamat man nande bapandu.'" 

20 Fmaka ngaloi kalak ndai, "O Guru, kerina 
pedah e nggo kuikutken kitik-kitikku nari." 

21 tatap Jesus ka ia janah mekuah AteNa. 
Emaka nina Jesus man bana, "Sada nari 
kekurangenndu. Laweslah, dayaken kerina 
erta-ertandu janah bereken man kalak musil 

kam, ikutken Aku." 

22 Kenca ibegina kata Jesus e ceda atena, 
emaka lawes ia. Berjut ia sabap bayak kal ia. 

23J esus mpernehen ajar-AjarNa jenari nina, 
"Seh kal serana kalak bayak bengket ku 
Kinirajan Dibata!" 

24 Sengget ajar-ajar megi KataNa e, tapi 
Jesus terus ngerana, "O anakKu, tuhu-tuhu 
mesera bengket ku Kinirajan Dibata. 

25 Sukahen sada unta mentas arah lubang 
jarum asa sekalak bayak bengket ku bas 
Kinirajan Dibata." 

26 Reh mamangna ate ajar-ajar, emaka 
sisungkun-sungkunen ia, nina, "Adi bage ise 
nari nge banci terkelin?" 

2! | pernehen Jesus ajar-AjarNa, jenari nina, 
"Si enda Ia banci jadi rikutken pengakap 
manusia, tapi i bas Dibata banci kap. Sabap 
kai pe banci nge jadi i bas Dibata." 

28) enari nina Petrus man Jesus, "Adi kami, 
kerina nggo itadingken kami lako ngikutken 
Kam!" 

29 Ngaloi Jesus nina, "Kukataken pe man 
bandu, maka ise pe si nadingken rumahna, 
seninana ntah turangna, nandena ntah 
bapana, anak-anakna ntah juma, erkite- 
kiteken Aku dingen erkite-kiteken Berita Si 
Mehuli, 

30 genduari e pe ialokenna buen asa si ndai. 
lalokenna seratus kali lipat: rumah, senina, 

gia mesera akapna erkiteken iayak-ayak 
kalak janah ialokenna pe pagi kegeluhen si 
tuhu-tuhu si la erkeri-kerin. 

31 Nterem kalak si arah lebe genduari jadi 
arah pudi pagi, janah nterem kalak si arah 
pudi genduari jadi pagi arah lebe." 


Petelu kaliken ituriken Jesus 
kerna KematenNa (Mat 
20:17-19: Luk 18:31-34) 


32Jesus ras ajar-AjarNa sangana i bas 
perdalanen ku Jerusalem. Jesus erdalan arah 
lebe ajar-ajar. Aru ate ajar-ajar bage pe 
mbiar kalak si deban si ngikutken la arah 
pudi. Sekali nari idilo Jesus ajar-ajar si sepulu 
dua jenari IturikenNa kerna kai pagi si jadi 
man BaNa. 

33 Nina man ajar-ajar e, "Begikenlah! 
Genduari kita i bas perdalanen ku Jerusalem. 
I| je me pagi Anak Manusia si isuruh Dibata 
iendesken man imam-imam si mbelin ras 
guru-guru agama. lukumna pe rutang kesah. 
Bage pe iendeskenna man kalak si la nandai 
Dibata. 

34 Kalak si la nandai Dibata e pagi nokoh- 
nokohi la, icidurina, iligasina janah ibunuhna 
pe la. Tapi kenca telu wari nggeluh ka Ia 
mulihi." 

Pemindon Jakup ras 
Johanes (Mat 20:20-28) 


35 Reh me anak-anak Sebedeus e me Jakup 
ras Johanes ndahi J esus, janah nina, "O Guru, 
lit pemindon kami man BaNdu, ngarap kami 
gelah IsehkenNdu." 

36 Emaka isungkun Jesus ia, "Kai kin atendu 
si Kubahan man bandu?" 

37 Erjabap kalak si dua ndai, "Ate kami kami 
min kundul arah kawes ras KemuhenNdu 
kune pagi Kam erkuasa i bas KinirajanNdu." 

38 Tapi nina Jesus man kalak ndai, "La kap 
ietehndu kai si ipindondu e. Ngasup kin kam 
minem tare calung kiniseran si arus Kuinem 
e? Ngasup kin kam iperidiken alu peridin si 
arus Kualoken e?" 

39 Erjabap kalak ndai, "Ngasup." Nina ka 
Jesus man bana, "Payo katandu e: kam pe 
nandangi minem me tare calung kiniseranKu 
janah kam iperidiken alu peridin si arus 
Kualoken. 

40Tapi kerna ise kundul arah kawes ras 
arah kemuhenKu labo Aku metehsa. E 
pagi ibereken Dibata man kalak si nggo 
ItentukenNa." 

41 Sanga ibegi ajar-ajar si sepuluh kalak nari 
kata e, irawaina Jakup ras Johanes. 

42 Emaka idilo Jesus ia kerina jenari 
nina, "Nggo ietehndu maka si iakui jadi 
pemerentah erkuasa nandangi rakyatna 

bawahenna. 

43Tapi i bas kam Ia banci bage. Ise atena i 
bas kam jadi mehaga, ia arus jadi si ngelai 
nandangi kam. 

44Ise atena jadi si arah lebe, arus maka ia 
jadi suruh-suruhen temanna kerina. 

45 Sabap Anak Manusia si isuruh Dibata 
reh labo guna ielai, tapi guna ngelai. Janah 
lendeskenNa KesahNa guna nebusi nterem 
jelma." 


Jesus mpepalem Bartimeus si pentang 
(Mat 20:29-34: Luk 18:35-43) 


46 Seh me Jesus ras ajar-AjarNa i Jeriho. 
Asum Jesus ras ajar-AjarNa bage pe ikut 
jelma si nterem ndarat i Jeriho nari, lit 
sekalak pemindo-mindo kundul i tepi dalan. 
la pentang, gelarna Bartimeus anak si 
Timeus. 

41 Asum ibegina maka si reh e Jesus kalak 
Nasaret, erlebuh ia, nina, "O Jesus! Anak 
Daud! Mekuah min AteNdu aku!" 

48 Nterem jelma ngelarang ia gelah sinik. 
Tapi reh gangna ia erlebuh nina, "O Anak 
Daud! Mekuah min AteNdu aku!" 

49 Ngadi Jesus erdalan jenari nina, "Dilolah 
ia ku jenda!" Emaka idilo kalak me si pentang 
ndai nina, "Malem atendu! Tediskenlah! 
IdiloNa kam." 

idahina Jesus. 

>l /sungkun Jesus ia nina, "Kai kin atendu 
Kubahan man bandu?" Erjabap si pentang 
ndai, "O Guru, ateku min gelah aku 
erpengidah mulihi." 

52 Emaka nina Jesus, "Mulihlah, kinitekenndu 
erbahanca kam malem." Minter ia erpengidah, 
emaka ikutkenna Jesus, ras ia erdalan. 


Surak-surak si meriah i bas pintu 
gerbang kota Jerusalem (Mat 21:1-11; 
Luk 19:28-40: Yoh 12:12-19) 


1 1 l Asum Jesus ras ajar-AjarNa lanai 

ndauhsa ku Jerusalem, seh me la i 
Uruk Seton, deherken Betpage ras Betani. 
Isuruh Jesus dua kalak ajar-AjarNa 

2 hina, "To lawes, leben kam ku kuta si arah 
lebendu ah. Seh kenca kam ku bas kuta e, 
idapetindu kari sada kalde tambat, si langa 
pernah iersak kalak. Osari nalina jenari baba 
kalde e ku jenda. 

3 Adi lit kari kalak nungkun man bandu, 
'Ngkai maka itangtangindu?' katakenlah, 
'Perlu Tuhan, minter ka kari lulihkenNa ku 
jenda.'" 

4Emaka lawes ajar-ajar si dua kalak ndai. 
Idapetina sada kalde deher dalan, tambat i 
bas pintun rumah. Asum ia ngosari nali kalde 
e, 

"Ngkai maka iosarindu kalde e?" 

6 Erjabap ajar-ajar bagi si nggo ikataken 
Jesus man bana, emaka ipelepas kalak ndai 
ibabana. 

7 Ibaba ajar-ajar si dua kalak ndai kalde e, 
emaka iersak Jesus. 

8 Nterem jelma ngkimbangken uisna i bas 
pasar, lit ka pe deba ngamparken lambe si 
itektekna i juma. 

9 Kerina jelma si ngikutken Jesus, si arah 
lebe ras si arah pu di mulai ersurak-surak 
nina, 

10 “Pujilah Dibata! Ipasu-pasu Dibata gelah 
la si reh i bas gelar Tuhan. Dibatalah si 
masu-masu Kinirajan si mulihi ipanteki, 
eme Kinirajan bapanta Daud: Pujilah Dibata 
Simeganjang!" 

11 Kenca seh Jesus i Jerusalem, lawes Ia ku 
Rumah Pertoton. IperdiatekenNa kerina si lit i 
je. Tapi perbahan wari nandangi gelap emaka 
lawes Ia ku Betani ras ajar-AjarNa si sepulu 
dua kalak e. 


Isumpahi Jesus batang 
ara (Mat 21:18-19) 


12 Pepagina, kenca berkat ia kerina i Betani 
nari, melihe Jesus. 

13| Jauh-dauh nari IdahNa sada batang ara, 
mbur bulungna. Lawes la ku je ngenehen 
ntah lit kin buahna. Tapi kenca seh la ije, la 

sabap paksa si e la musim erbuah. 

14 Emaka isumpahi Jesus batang ara ndai 
nina, "Lanai ise pe pagi man buahndu." 
Ajar-AjarNa pe megisa kai si IkatakenNa e. 


Jesus lawes ku Rumah Pertoton (Mat 
21:12-17: Luk 19:45-48: Yoh 2:13-22) 


15 Kenca seh ia kerina i Jerusalem, lawes 
Jesus ku Rumah Pertoton. IpelawesNa kerina 
si erbinaga ras si nukur i bas kesain Rumah 
Pertoton e. Meja-meja kalak si nukar duit 
ras bangku-bangku si erbinaga nderapati 
ItunggalingiNa. 

lela IbereNa ise pe maba barang arah 
kesain Rumah Pertoton e. 

17 Kenca bage lajariNa kalak si nterem nina, 
"Nggo isuratken i bas Pustaka Si Badia, maka 
nina Dibata, 'RumahKu pagi igelari Rumah 
Pertoton man kerina manusia.' Tapi nggo 
ijjadikenndu jadi asar penamun." 

18 | begi imam-imam si mbelin ras guru-guru 
agama pe kai si ikataken Jesus e, emaka 
idaramina dalan guna munuh Jesus. Mbiar ia 
ngenehen Jesus sabap cocok iakap jelma si 
nterem megi PengajarenNa. 

19 Nandangi gelap, Jesus ras ajar-AjarNa 
lawes i bas kuta e nari. 

Pelajaren i bas batang 
ara nari (Mat 21:20-22) 

20 Pepagina, erpagi-pagi si lampas asum 
Jesus ras ajar-AjarNa mentas, idahna batang 
ara si nderbih, nggo kerah seh ku uratna. 

21Teringet Petrus kai si nggo jadi, emaka 
nina man Jesus, "O Guru, nehenlah batang 
ara si IsumpahiNdu e, nggo kerah." 

22 Ngaloi Jesus, "Ingetlah! Adi kam 
erkiniteken man Dibata, 

23 banci pe ikatakenndu man uruk-uruk 
enda, 'Angkat bandu, janah miserlah ku 
lawit." Adi tetap ukurndu janah tek maka kai 
si Ikatakenndu e jadi, la banci lang jadi nge 
bagi si ikatakenndu e. 

24 Perbahan si e Kukataken pe man bandu: 
Adi ertoto kam bage pe mindo janah tek 
maka nggo ialokenndu, ibere Dibata nge man 
bandu kai pe si ipindondu. 

25 Bage pe adi tedis kam ertoto, alemilah 
kerina kalak si ersalah man bandu, 
gelah Bapandu si i Surga pe lalemiNa 
dosa-dosandu. 

26 (Adi Ia ialemindu kalak si deban, Bapandu 
si i Surga pe labo ngalemi dosa-dosandu.") 


Penungkunen kerna kuasa Jesus 
(Mat 21:23-27: Luk 20:1-8) 


2! Jesus ras ajar-AjarNa mulihken ka ku 
Jerusalem. Sanga Jesus erdalan i bas kesain 

guru-guru agama ras peminpin-peminpin 
Jahudi ndahi Ia. 

28 Isungkunna Jesus nina, "Kuasa kai kin 
si lit i bas Kam erbahan si enda kerina? Ise 
mereken kuasa e man BaNdu?" 

29 Erjabap Jesus man kalak ndai, "Kusungkun 
kam lebe, alu sada penungkunen saja, janah 
adi ijabapndu, Kukataken ka pe man bandu 
kuasa kai kin si lit i bas Aku erbahan si enda 
kerina. 

30] ja nari rehna kuasa Johanes Peridiken 
maka ia mperidiken? | bas Dibata nari ntah i 
bas manusia nari? Jabap dage!" 

31 Emaka sisungkun-sungkunen ia sapih- 
sapih ia nina, "Kuga ninta? Adi ninta, '| bas 
Dibata nari,' kugapa pe nina, 'Adi bage ngkai 
maka la kam tek Johanes Peridiken?' 

32 Tapi adi ninta, '| bas manusia nari ...'" 
(Mbiar ia ngenehen jelma si nterem, sabap 
kerina kalak tek maka Johanes Peridiken e 
tuhu-tuhu sekalak nabi.) 

33 Emaka erjabap ia man Jesus, "La ieteh 
kami." Nina Jesus man bana, "Aku pe la 
Kukataken man bandu alu kuasa kai kin 
Kubahan enda kerina." 


Perumpaman kerna si newa kebun 
anggur (Mat 21:33-46: Luk 20:9-19) 


1 2 l Emaka ngerana Jesus man kalak ndai 
alu perumpaman nina, "Lit me sekalak 

ibidena kelewet, ikurukna lubang erbahan bak 
ingan mereh buah anggur, janah ipajekkenna 
sada menara ingan erjaga. Kenca bage 
isewakenna kebun ndai man kalak si newa, 

2 jenari lawes ia ku negeri si deban. Kenca 
seh paksa peranin buah anggur, isuruhna 
sekalak juak-juakna ndahi si newa kebun 
anggur ndai, guna mindo sikerajangenna. 

3 Tapi itangkap si newa kebun e juak-juak 
ndai, ipekpekina, isuruhna mulih alu la maba 
kai pe. 

4Emaka isuruh empu kebun anggur ndai ka 
sekalak juak-juak si deban. E pe ipekpekina 
seh luka takalna janah igombang-gombangina 
pe. 
3 Isuruh empu kebun anggur ndai ka sekalak 
juak-juak si deban, janah ibunuh kalak ndai 
ka. Nterem juak-juak si deban isuruhna 
pegancih-gancih, tapi e pe ipekpekina janah 
deba ibunuhna. 

6 Sekalak nari ngenca tading ras si empu 
kebun anggur ndai, e me anakna si ikelengina. 
Dungna anakna enda pe isuruhna ndahi si 
newa kebun anggur e nina, 'Adi anakku enda 
kusuruh tentu mehangke nge ia.' 

7 Tapi nina si newa kebun anggur ndai 
sapih-sapih ia, 'Enda kap anak si empu kebun 
anggur enda. Marilah sibunuh ia, gelah man 
banta kebun enda.' 

anggur e, ibunuhna jenari iambekkenna ku 
darat kebun." 

9Jenari nungkun Jesus nina, "Kenca bage 
kai nge ibahan si empu kebun anggur ndai? 
Tentu reh ia, janah ibunuhina kerina si newa 
kebun anggur e, jenari isewakenna kebun 
anggur e man kalak si deban. 

10 Ma nggo kin iogendu i bas Pustaka Si 
Badia, 'Batu si iambekken tukang e kap jadi 
batu palas. 

ll Perbahanen Dibata kap enda, andiko, 
jilena lanai kap teralang!'" 

12 Emaka peminpin-peminpin kalak Jahudi 
ndarami dalan guna nangkap Jesus, sabap 
ietehna maka ia kap si imaksud Jesus i 
bas perumpaman e. Tapi perbahan mbiar ia 
ngenehen jelma si nterem, emaka lawes ia, 
itadingkenna Jesus. 


Penungkunen kerna nggalar pajak 
(Mat 22:15-22; Luk 20:20-26) 

13 Kenca bage, isuruh peminpin-peminpin 
kalak Jahudi me piga-piga kalak Parisi ras 
piga-piga i bas partai Herodes nari encubai 
Jesus alu penungkunen. 

14 Emaka idahi kalak ndai Jesus nina, "O 
Guru, ieteh kami maka kerina si IkatakenNdu 
e tuhu. La erpilihen TemanNdu ngerana: La 
IpernehenNdu pangkat manusia, lajarkenNdu 
pe kerna kai si ngena ate Dibata idalanken 

manusia. Kataken dage man kami: La kin 


ngelanggar Undang-undang agamanta adi 
igalari pajak man Kepala Pemerentah Roma? 
Arus kin igalari kami ntah lang?" 

15Tapi ieteh Jesus maka kalak ndai 
pekulah-kulah, emaka nina, "Ngkai maka 
icubaindu Aku? Enta lebe sada lembar duitndu 
gelah Kupepayo." 

16 Kenca ibereken kalak ndai nungkun Jesus 
man bana nina, "Gambar ras gelar ise kin 
enda?" Erjabap kalak ndai nina, "Gambar ras 
gelar Kepala Pemerentah Roma." 

17 Emaka nina Jesus, "Adi bage, berekenlah 
man Kepala Pemerentah si patut ibereken 
man bana janah berekenlah man Dibata kai 
si patut ibereken man BaNa." Emaka jengang 
kalak ndai megi kata Jesus e. 


Penungkunen kerna kekeken i bas si 
mate nari (Mat 22:23-33; Luk 20:27-40) 


18 Reh me piga-piga kalak Saduki ndahi 
Jesus. (Kalak Saduki enda me salah sada 
golongen si ngatakenca maka labo lit kekeken 
i bas si mate nari.) 

19 Nina man Jesus, "O Guru, man banta 
nggo isuratken Musa enda, 'Adi sekalak 
dilaki mate nadingken ndeharana janah la lit 
pupusna, emaka diberu si mbalu ndai arus 
ilakomangani senina si mate ndai, gelah 
ipupusna anak jadi gancih seninana si nggo 
mate ndai.' 

20 Sekali jadi lit me pitu kalak dilaki si 


ersenina: sintua nggo empo, janah mate ia, 
la lit pupusna. 

21 Fmaka ilakomangani seninana si nomor 
dua diberu e, janah mate ka ia Ia lit pupusna. 
Bage ka pejadi nandangi seninana si nomor 
telu. 

22 Janah bage me pe seterusna, seh pituna 
ia ngempoi diberu ndai janah mate sada pe 
la nadingken anak. Dungna diberu ndai pe 
mate. 

23 Kenca nggeluh kerina si mate ndai i bas 
wari pendungi pagi, ndehara ise dage diberu 
ndai? Sabap pituna ia nggo erjabu ras diberu 
ndai." 

24 jabap Jesus kalak ndai nina, "Kam nggo 
lepak kal. Janah ietehndu kin kai sabapna? 
Sabap la iangkandu Pustaka Si Badia ras 
Kuasa Dibata. 

25 Kenca kalak keke i bas si mate nari, bali 
nge ia ras malekat-malekat i surga. Lanai bo 
ia empo tah sereh. 

26 Dage kerna si mate ipekeke ka, langa kin 
pernah iogendu i bas Kitap si isuratken Musa 
kerna turi-turin rambah duri si gara? I je 
isuratken, maka nina Dibata man Musa, 'Aku 
kap Dibata si tetap isembah Abraham, Dibata 
si tetap isembah Isak dingen Dibata si tetap 
isembah Jakup.' 

27 Ertina, la Dibata kalak si nggeluh, labo 


Dibata kalak si mate. Tuhu-tuhu kal kam 
nggo lepak." 


Undang-undang si pentingna 
(Mat 22:34-40; Luk 10:25-28) 


28 Fmaka reh me sekalak guru agama 
megiken percakapen Jesus ras kalak | 
bas golongen Saduki e. Ibegina maka 
jabap si ikataken Jesus man kalak Saduki 
ndai tengteng kal. Emaka isungkunna ka 
Jesus nina, "Undang-undang si apai nge si 
pentingna kal i bas kerina Undang-undang?" 

29 Erjabap Jesus nina, "Si pentingna kal e me 
kap, 'Begikenlah o kalak Israel! Tuhan Dibata 
ngenca Tuhan. 

30 Arus ikelengindu Tuhan Dibatandu asa 
atendu, asa tendindu lit, asa ukurndu lit ras 
asa gegehndu.' 

31 Sj peduaken e me kap, 'Arus ikelengindu 
temanndu manusia bagi ikelengindu 
badanndu.' Lanai lit undang-undang si deban 
si pentingen asa undang-undang si dua 
enda." 

32 Emaka nina guru agama ndai man Jesus, 
"Payo Guru! Tuhu bagi si IkatakenNdu e. 
Tuhan ngenca Dibata, lanai lit Dibata si deban 
lain Ia. 

33 Emaka arus manusia engkelengi Dibata 
asa ukurna lit, alu kerina kengasupenna 
ngukurisa ras alu kerina gegeh si lit | bas 

ia. Janah manusia arus engkelengi temanna 


manusia bagi ikelengina bana. Pentingen 
ngikutken undang-undang si dua enda 
asangken erbahan persembahen tutungen ras 
persembahen gelehen man Dibata." 

34 Idah Jesus, maka pentar kal guru agama e 
erjabap, emaka nina Jesus man bana, "Nggo 
mulai kam ngerti uga dalanna bengket ku 
bas Kinirajan Dibata." Kenca si e, ise pe lanai 
pang nungkun Ia. 


Penungkunen kerna Kristus, Raja 
Penampat si ipadanken Dibata 
(Mat 22:41-46; Luk 20:41-44) 


39 Sanga Jesus ngajar i bas Rumah Pertoton, 
nungkun la nina, "Uga maka ikataken 
guru-guru agama maka Raja Penampat si 
ipadanken Dibata e kesusuren Daud? 

36 Sedangken Daud pe, erkiteken ikuasai 
Kesah Si Badia ernubuat nina, 'Nina Tuhan 
man Tuhanku, kundulken arah kemuhenKu 
seh Kutamaken imbang-ImbangNdu i teruh 
tapak-tapak NaheNdu.' 

37 Daud pe ngataken, maka Ia me Tuhan. 
Uga ka banci jadi maka Kristus Raja Penampat 
si ipadanken Dibata e kesusuren Daud?" 

Ipersingeti Jesus gelah metenget 
nandangi guru-guru agama 
(Mat 23:1-36: Luk 20:45-47) 


37 Meriah ukur jelma si nterem megiken 
Jesus. 

38] bas PengajarenNa nina, "Metengetlah 
nandangi guru-guru agama, si megati 
erdalan-dalan erbaju gedang, si atena gelah 
ihormati i gedang-gedang dalan ras i tiga. 

39 Merincuh kal ia kundul arah lebe i bas 
rumah persembahen, bage pe ndarami ingan 
si arah gugung i bas kerja. 

40 Itipuna diberu balu-balu ras irampasina 
rumahna. Emaka guna nutup-nutupi 
kejahatenna e, gedang-gedang ibahanna 
pertotonna. Emaka mberat kal denggo 
ukumenna." 


Persembahen diberu 
si nggo mbalu (Luk 21:1-4) 


4l Asum Jesus kundul deher ingan 
persembahen, IperdiatekenNa kalak si 
namaken persembahen ku bas. Nterem kalak 
bayak namaken persembahen si melala. 

42 Reh ka pe sekalak diberu mbalu si musil 
kal, itamakenna dua peser, e me dutt si 
kitikna kal. 

43Emaka idilo Jesus ajar-AjarNa, jenari 
nina, "Kukataken man bandu: si tuhuna buen 
persembahen diberu si nggo mbalu si musil 

e asangken kerina persembahen kalak si 


debanna. 

44 Sabap kalak si deban ipersembahkenna 
i bas kinibayakenna si lebih nari, tapi 
diberu balu-balu e ipersembahkenna i bas 
kemusilenna nari, itamakenna kerina si lit i 
bas ia." 


Ituriken Jesus kerna keruntuhen Rumah 
Pertoton (Mat 24:1-2: Luk 21:5-6) 


13 l Sanga Jesus ndarat i bas Rumah 
Pertoton nari, ngerana sekalak 
ajar-AjarNa man BaNa nina, "O Guru, 
nehenlah seh kal galangna batu enda janah 
seh kal jilena gedung enda." 

2 Ngaloi Jesus nina, "Idahndu gedung si 
galang enda? Lanai lit sada batu pe pagi 
tading i bas inganna; kerina pagi iruntuhken." 


Kiniseran ras peniksan (Mat 
24:3-14: Luk 21:7-19) 


3Asum kundul Jesus i datas Uruk Seton 
petingtang Rumah Pertoton, reh me Petrus, 
Jakup, Johanes ras Andreas ndahi la. Sanga 
si e ise pe la lit i je, ia ngenca kerina. Emaka 
nungkun ajar-ajar si empat kalak enda man 
Jesus nina, 

4"Katakenlah man kami ndigan kin jadi e? 
Kai tanda-tandana si encidahkenca maka 
nggo ndeher kejadin e?" 

3 Emaka nina Jesus man bana, "Jagailah 


bandu, ola kam pagi papak ibahan kalak. 

6 Nterem pagi kalak reh i bas gelarKu nina, 
'Aku kap la!' Janah nterem jelma itipuna. 

7 Bage pe ola gulut ukurndu adi ibegindu 
sora perang, ntah berita-berita kerna perang. 
Kerina si e arus jadi, tapi labo ertina maka 
nggo seh kedungenna. 

8 Negara pagi ngelawan negara, kerajan 
pagi ngelawan kerajan. | jah i je jadi taneh 
linuren, ras paksa kelihen. Kerina e bagi 
persui sekalak diberu si nandangi mupus 
ngenca. 

9 Emaka jagalah bandu! Kam pagi itangkap 
janah iadili i pengadilen agama. Kam pagi 
ipekpeki i bas rumah persembahen: kam pagi 
tedis i lebe-lebe kalak si erkuasa ras raja-raja 
erkiteken Aku gelah iturikenndu Berita Si 
Mehuli man bana. 

10 Berita Si Mehuli e arus ipeseh lebe man 
kerina bangsa. 

11 Janah adi itangkapnandu dingen 
ladilina ola gulut ukurndu kerna kai si arus 
ikatakenndu. Katakenlah kai si ibereken 
Dibata man bandu paksa e. Sabap kai si 
ikatakenndu e labo i bas kam nari, tapi reh i 
bas Kesah Si Badia nari. 

12 Kalak si ersenina ndudurken seninana 
gelah ibunuh, bage pe sekalak bapa nandangi 
anakna. Anak-anak pe ngelawan orang tuana, 
janah ibunuhna pe orang tuana e. 

13 Kerina kalak rate segat man bandu erkite- 


kiteken Aku. Tapi kalak si megeng-geng seh 
ku kedungenna terkelin kap." 


Perbahanen si ngelawan Dibata 
(Mat 24:15-28; Luk 21:20-24) 


14 “|dahndu pagi 'kejahaten Siencedai' tedis i 
bas ingan si la kin arusna. (lIantusi si ngogesa 
min kai erti kata enda.) Paksa si e pagi kalak 
si ringan i Judea arus kiam ku uruk-uruk. 

15 Kalak si kundul-kundul i darat pekesahken 
olanai bengket ku rumah ngelegi barang- 
barangna. 

16 Kalak si sangana i juma olanai ku rumah 
ngelegi uisna. 

17 Andiko, kuahna ate pernanden si sangana 
mehuli kulana bage pe pernanden si sangana 
pepinemken paksa si e. 

18 Ertotolah man Dibata gelah si enda ola 
jadi i bas paksa perudan. 

19 Sabap i bas paksa si e pagi reh me 
kiniseran si seh kal ngerina, langa pernah jadi 
bage mulai kin ijadiken Dibata doni enda, seh 
asa genduari enda, janah lanai bo denggo 
jadi bagi si e. 

20 Tapi beligan warina nggo ipegendeki 
Tuhan. Adi la kin IpegendekiNa, ise pe lanai 
bo lit terus nggeluh. IpegendekiNa wari 
kiniseran e nginget kalak pilihen si nggo 
| pilihNa. 

21) enari adi lit pagi kalak si ngatakenca man 


bandu, 'Nehenlah, i jenda nge Raja Penampat 
si ipadanken Dibata!', ntah 'Ah i jah kap la,' 
ola kam tek katana e. 

22 Sabap reh me pagi Raja Penampat palsu 
ras nabi-nabi palsu. Ibahanna tanda-tanda 
sengget, adi banci, gelah papak kalak si nggo 
ipilih Dibata. 

23 Emaka metengetlah kam! Nggo Kuturiken 
enda kerina man bandu ope denga jadi." 


Kerehen Anak Manusia si isuruh Dibata 
(Mat 24:29-31: Luk 21:25-28) 


24 “Kenca lepas wari-wari kiniseran e, 
matawari jadi gelap, bulan pe lanai ersinalsal. 
25 Bintang-bintang nartar i langit nari janah 

kuasa-kuasa i langit mugur-ugur. 

26) enari teridah me Anak Manusia si isuruh 
Dibata reh i bas embun, alu kuasa si mbelin 
ras erdolat. 

27 Asum e pagi IsuruhNa malekat-malekat 
lawes ku Utara, Timur, Selatan bage pe ku 
Barat janah IpepulungNa kerina kalak si nggo 
ipilih Dibata i tampuk doni nari seh ku tampuk 
langit." 

Pelajaren i bas batang ara nari 
(Mat 24:32-35: Luk 21:29-33) 


28 “Erlajarlah kam i bas batang ara nari. 
Adi nggo meratah melembut rangas-ranggas 

janah mulai ertunas, ietehndu maka musim 


perlego nggo ndeher. 

29 Bage pe adi idahndu pagi si Kukataken 
ndai kerina jadi, maka nggo ietehndu, 
paksana nggo ndeher, janah molai me. 

30 'ngetlah! Kerina si e jadi pagi ope denga 
mate kerina manusia si nggeluh genduari 
enda. 

31 Langit ras doni masap kap pagi, tapi 
KatangKu tetap rasa lalap." 


Ise pe la meteh warina ntah 
jamna (Mat 24:36-44) 


32 "Kerna warina ntah pe jamna, ise pe la lit 
si metehsa. Malekat-malekat i surga pe lang, 
janah Anak Dibata pe la meteh tapi Bapa 
ngenca metehsa. 

33 Metenget janah erjaga-jagalah kam, 
sabap la ietehndu ndigan paksana. 

34 Sj enda bali me ras sekalak si lawes 
ku negeri si ndauh nadingken rumahna. 
Iberekenna kuasa man kerina si erdahinna 
gelah ertanggung jawab ia i bas dahinna 
sekalak-sekalak. Man si njaga pintun ikataken 
tuan ndai gelah ia erjaga-jaga. 

35 Emaka erjaga-jaga kam, sabap la ietehndu 
katawari tuan rumah ndai reh, banci jadi 
karaben, banci jadi tengah berngi, banci ka 
pe tekuak manuk ntah pe erpagi-pagi. 

36 Gelah adi rempet ia reh, la kam tunduh 
idapetina. 

37 Kai si Kukataken man bandu enda, 


Kukataken pe man kerina jelma: Erjaga-jaga 
ras metengetlah." 


Rencana nangkap Jesus (Mat 
26:1-5: Luk 22:1-2: Yoh 11:45-53) 


14 1 Dua wari nari Wari Raya Paskah ras 
Roti si la erragi, idarami imam-imam 
si mbelin ras guru-guru agama me dalan 
guna nangkap Jesus alu erbuni-buni janah 
ibunuhna atena. 

2 Nina kalak e sapih-sapih ia, "Ula asum Wari 
Raya e sidalanken, gelah ola guntar kalak si 
nterem." 


Jesus iminaki i Betani (Mat 
26:6-13: Yoh 12:1-8) 


3 Asum Jesus i rumah Simon si nai sakit 
gadamen, i Betani, paksa man reh me sekalak 
diberu, ibabana sada botol dem minak si 
merim si meherga kal. Minak e ibahan i bas 
urat sinian-sinuan si merim nari. Ipecahkenna 
botol minak e jenari icurcurkenna ku takal 
Jesus. 

4 Piga-piga kalak si lit i je jungut-jungut nina 
sapih-sapih ia, "Ngkai maka iambur-ambur 
minak si merim e? 

> Ma kin banci idayaken lebih telu ratus duit 
pirak, janah duitna e ibereken man kalak 
musil?" Jenari irawaina pe diberu e. 

6 Tapi nina Jesus, "Pelepaslah! Ngkai maka 


iganggundu ia? la nggo erbahan si mehuli 
man bangKu. 

7 Adi kalak musil usur nge pagi ras kam 
janah adi bage atendu banci isampatindu 
katawari pe. Tapi Aku labo lalap ras kam. 

8 Diberu enda ibahanna asa ngasupna. 
Iminakina dagingKu ope denga Aku 
ikuburken. 

9 Ingetlah! | japa pe pagi iberitaken Berita 
Si Mehuli i belang-belang doni enda, ituriken 
pe kerna kai si nggo ibahan diberu enda ndai 
guna nginget ia." 


Judas erpadan ndudurken Jesus 
(Mat 26:14-16; Luk 22:3-6) 


10) udas Iskariot e me sekalak i bas ajar-ajar 
si sepulu dua; lawes ia ndahi imam-imam 
si mbelin guna ngataken maka ia nggit 
ngendesken Jesus man bana. 

ll Meriah kal ukur imam-imam si mbelin 
megi kai si ikataken Judas Iskariot e. J enari 
mulai me idaramina kesempaten si mehuli 
guna ngendesken Jesus. 


Jesus man-man Paskah ras 
ajar-AjarNa (Mat 26:17-25; 
Luk 22:7-14; Yoh 13:21-30) 

12| bas wari si pemena wari raya roti si la 


itama ragi, e me sanga kalak nggeleh biri-biri 
Paskah, nungkun ajar-ajar man Jesus nina, 

"Ku ja sura-SuraNdu kami lawes nikapken 


pangan Paskah man Bandu?" 

13 Fmaka isuruh Jesus dua kalak ajar-AjarNa 
nina, "To lawes ku kota ah: ije jumpa kam 
kari ras sekalak dilaki si maba lau tare guci. 
Ikutken ia ku rumah, janah sungkun kari si 
mada rumah e: 

14'Nina Guru: Kamar si apai banci Kupake 
ras ajar-ajarKu guna man-man Paskah?' 

15 Emaka ituduhkenna kari man bandu sada 
kamar si mbas i datas loteng, si nggo sikap. 
| je me sikapkenndu kerina kai si perlu guna 
man-man Paskahta." 

16 Berkat me si dua kalak e janah seh 
kenca ia | kota, idapetina kerina bagi si nggo 
ikataken Jesus man bana. Jenari isikapkenna 
pangan guna Paskah e. 

17 Kenca gelap reh me Jesus ras ajar-AjarNa. 
18 Paksa ia man kerina, ngerana Jesus nina, 
"Begikenlah: sekalak kam si sangana man ras 
Aku paksa enda, ngendesken Aku kap pagi." 
19 Ceda ate ajar-ajar e, janah molai nungkun 
pegancih-gancih man Jesus nina, "Ma labo 

aku KataNdu?" 

20 Frjabap Jesus, "Jelmana e me kap sekalak 
i bas kam si sepulu dua enda, e mesi sada 
perpangan ras Aku. 

21 Anak Manusia si isuruh Dibata la banci 
lang mate nge pagi bagi isuratken kerna Ia i 
bas Pustaka Si Badia. Tapi andiko, cilaka kap 

kalak si ngendesken Anak Manusia si isuruh 


Dibata e. Ulin kin min nai la ia tubuh." 


Lakon Persadan si Badia (Mat 26:26-30; 
Luk 22:14-20; 1Kor 11:23-25) 


22 Sanga Jesus ras ajar-AjarNa man, ibuat 
Jesus roti, ertoto la ngataken bujur man 
Dibata, jenari icepik-CepikNa roti e janah 
I berekenNa man ajar-AjarNa. Nina Jesus, 
"Buatlah, enda me badanKu." 

23 Kenca bage IbuatNa ka calung, ertoto Ia 
ngataken bujur man Dibata jenari IberekenNa 
man ajar-AjarNa, janah kerina ia minem tare 
calung e. 

24 Nina Jesus, "Enda me darehKu si 
iamburken guna nterem jelma, si ngesahken 
padan Dibata. 

25 Kukataken pe man bandu, maka lanai bo 
pagi Kuinem lau anggur. Tapi denggo Kuinem 
anggur si mbaru i bas Kinirajan Dibata." 

26 Kenca bage kerina ia ngendeken 
ende-enden pujin, jenari lawes la ku Uruk 
Seton. 


Ikataken Jesus maka ipersoken 
Petrus pagi la (Mat 26:31-35; 
Luk 22:31-34: Yoh 13:36-38) 
21 Nina Jesus man ajar-AjarNa, "Kerina 
kam pagi kiam nadingken Aku, sabap nggo 
tersurat i bas Pustaka Si Badia, 'Permakan 

e pagi ibunuh Dibata janah biri-biri e kerina 
merap.' 

28 Tapi kenca Aku ipekeke, leben pagi Aku ku 
Galilea asa kam." 

29 Ngaloi Petrus nina, "Aku labo pagi nggit 
nadingken Kam, aminna gia kerina kalak 
enda kiam." 

30 Nina Jesus man Petrus, "Ingetlah! | bas 
berngi enda pe, ope tekuak manuk dua kali, 
nggo ipersokenndu Aku telu kali." 

31 Reh lantangna Petrus ngaloi nina, "Asa 
ndigan pe la Kam kupersoken, amin terpaksa 
pe aku mate ras Kam!" Janah ajar-ajar si 
deban pe kerina ngataken bagi si ikataken 
Petrus enda. 


Jesus ertoto i Peken Getsemane 
(Mat 26:36-46: Luk 22:39-46) 


32 Seh me Jesus ras ajar-AjarNa i bas sada 
ingan gelarna Getsemane. Nina Jesus man 
ajar-AjarNa, "Kundul kam i jenda, Aku ertoto 
lebe." 

33I babana Petrus, Jakup ras Johanes ngikut 
ras la. Paksa e ceda ate Jesus dingen getem 
kal PusuhNa, 

34janah nina man ajar-AjarNa si telu kalak, 
"Ceda kal ateKu, bagi si mate atena Aku. 
Timai i jenda, ola kam tunduh." 

35 Lawes la terdauhen sitik nari, jenari 
erjimpuh la i taneh, janah ertoto Ia gelah adi 
banci, ola min IbentasiNa paksa kiniseran e. 

36 Nina i bas PertotonNa, "O BapangKu, o 


BapangKu! La kap lit si metahat i bas Kam. 
Agui min calung kiniseran enda i bas Aku nari. 
Tapi labo peratenKu, PeratenNdu lah jadi." 

37 Kenca bage mulihken Ia, IdapetiNa 
ajar-ajar si telu kalak ndai tunduh. Emaka 
nina man Petrus, "O Simon, tunduh kam e? 
La kam ngasup la tunduh sada jam pe?" Nina 
ka Jesus man bana teluna, 

38 “Erjaga janah ertotolah gelah ola kam 
ndabuh ku bas percuban. Ukurndu mehuli 
kap tapi dagingndu kote." 

39J enari lawes ka Ia ertoto bagi si ndai. 

40 Asum Ia mulihken ka, idapetina ajar-ajar 
si telu ndai tunduh; la termedakkenca 
matana, bage pe lanai teraloisa Jesus. 

4l Asum mulihken Jesus petelu kaliken, 
IsungkunNa ajar-AjarNa si telu e nina, 
"Medem dingen tunduh denga kin kam? Nggo 
me bias! Nggo seh paksana, maka Anak 
Manusia si isuruh Dibata iendesken ku bas 
kuasa kalak perdosa. 

42 Kekeken, ota lawes kita. Nehenlah, si 
ngendesken Aku nggo reh." 


Jesus itangkap (Mat 26:47-56; 
Luk 22:47-53; Yoh 18:3-12) 


43 Sanga Jesus ngerana denga, reh Judas, e 
me sekalak i bas ajar-ajar si sepulu dua kalak 
e. Ibabana sada rombongen si maba pedang 
ras perpalu, e me rombongen si isuruh 

imam-imam si mbelin ras guru-guru agama 


bage pe peminpin-peminpin kalak Jahudi. 
44Si ndudurken Jesus nggo mereken tanda 
man kalak ndai, nina, "Si kuema e me kari 
kalakna, tangkap janah baba, olanai pulah." 

45 Kenca seh Judas ndai minter ideherina 
Jesus nina, "O Guru!" Jenari iemana Jesus. 

46 Emaka itangkap kalak ndai Jesus jenari 
iketna. 

41 Tapi sekalak i bas ia si tedis ije isintakna 
pedangna, jenari itampulna juak-juak Imam 
si Mbelin seh retap cupingna. 

48 Emaka ngerana Jesus man kalak si reh 
ndai nina, "latekndu kin Aku enda sekalak 
pengerampok maka reh kam maba pedang 
ras perpalu guna nangkap Aku? 

49Idahndu nge Aku tep-tep wari ngajar i 
bas Rumah Pertoton, janah labo itangkapndu 
Aku. Tapi arus nge isehken kai si tersurat i 
bas Pustaka Si Badia." 

50 Kenca bage kiam kerina ajar-ajar 
nadingken Jesus. 

>l Lit me sekalak anak perana si ngikutken 
Jesus, uisna selambar kain putih ngenca. 
Icubaken kalak ndai pe nangkap ia, 

52 tapi itadingkenna uisna e jenari kiam ia 
manjang-anjang. 

Jesus i lebe-lebe Pengadilen Agama 
(Mat 26:57-68; Luk 22:54-55, 
63-71: Yoh 18:13-14, 19-24) 


53 Emaka ibaba kalak ndai Jesus kurumah 
Imam si Mbelin. I je nggo pulung kerina 
imam-imam si mbelin, peminpin-peminpin 
ras guru-guru agama. 

“4 Petrus ngikut-ngikut i dauh-dauh nari seh 
ku kesain rumah Imam si Mbelin e. | je ia 
kundul ras pengawal-pengawal janahna cudu 
deher api. 

>> Imam-imam si mbelin bage pe Pengadilen 
Agama e ndarami bukti-bukti si nalahken 
Jesus, gelah banci Ia ibunuh: tapi la lit idatna. 

56 Nterem saksi si ngataken si Ia tuhu kerna 
Jesus, tapi sada pe la seri katana. 

>/ Dungna tedis piga-piga kalak saksi 
ngelawan Jesus alu tuduhen palsu, 

58 hina, "Nggo pernah ibegi kami maka 
nina Jesus enda, 'Kuruntuhken pagi Rumah 
Pertoton si ibahan manusia enda, janah kenca 
telu wari Kupajekken ka sada si labo bekas 
manusia erbahan.'"" 

59 Kesaksin enda pe la seri ras kesaksin 
kalak si deban. 

60 Emaka tedis me Imam si Mbelin | lebe-lebe 
kalak si ersidang e jenari isungkunna Jesus 
nina, "La kin lit jabapndu nandangi tuduhen 
saksi-saksi enda man bandu?" 

61 Sinik saja Jesus, kai pe nina lang. Emaka 


isungkun Imam si Mbelin ndai ka la sekali nari 
nina, "Kam kin Raja Penampat si ipadanken 
e, e me Anak Dibata si Badia e?" 

62 Erjabap Jesus nina, "Aku me, janah pagin 
idahndu Anak Manusia si ipadanken Dibata 
kundul arah kemuhen si Mada Kuasa janah 
reh me ras embun i langit nari!" 

63 Minter icaingken Imam si Mbelin ndai baju 
dinasna, janah nina, "Man kai nari kin saksi? 

64 Nggo ibegindu uga PencekurakiNa Dibata. 
Kuga pengakapndu kerina?" Kerina ia 
ngatakenca maka Jesus e ersalah janah 
ersada arihna gelah Jesus ibunuh. 

65 Piga-piga kalak mulai enciduri Jesus, 
itutupina ayo Jesus jenari itinjuina 
janah nina, "Kataken ise si ninju Kam!" 
Pengawal-pengawal pe ikut mbalmbal la. 


Petrus mersoken Yesus (Mat 26:69-75; 
Luk 22:56-62; Yoh 18:15-18, 25-27) 


66 Asum Petrus i teruh denga, i kesain rumah 
Imam si Mbelin, reh me sekalak diberu, 
suruh-suruhen Imam si Mbelin e. 

67 Sanga idahna Petrus cudu, ipernehenna 
kal janah nina, "Kam kap salah-sada teman 
Jesus kalak Nasaret e." 

68 Tapi merso Petrus nina ngaloi, "La kueteh 
... la kuangka pe kai si ikatakenndu e." J enari 
lawes ia ku kesain si arah lebe. Paksa e pe 
tekuak manuk sekali. 

69 Idah diberu ndai denga ka Petrus ije, 


emaka ikatakenna man kalak si lit ije nina, 
"Ia kap sekalak ajar-ajar Jesus e!" 

10Tapi e pe ipersoken Petrus ka nge. Lanai 
ndekahsa kenca si e lit kalak nuduh ia nina, 
"Lanai bo terpersoken: nggo pasti kam salah 
sada i bas kalak e, sabap kam pe i Galilea 
nari!" 

"1 Emaka ersumpah Petrus nina, "Mate gia 
aku, adi kutandai kin tuhu si ikatakenndu e!" 

12 Paksa e pe minter tekuak manuk si pedua 
kaliken. Inget Petrus pe kai si nggo ikataken 
Jesus man bana, e me, "Ope denga tekuak 
manuk dua kali, nggo ipersokenndu Aku telu 
kali!" Emaka erkadiola kal Petrus emaka 
tangis kal ia kesi-kesi. 


Jesus i lebe-lebe Pilatus (Mat 27:1-2, 
11-14: Luk 23:1-5; Yoh 18:28-38) 
1 5 l Erpagi-pagi si lampas nggo ersada 
arih i bas imam-imam si mbelin, 

peminpin-peminpin Jahudi, guru-guru agama 
ras kerina anggota sidang, janah ibahanna 
rencana. Igarikenna Jesus jenari ibabana 
ngadap man Pilatus ras ngendeskenca man 
Pilatus. 

2 Nungkun Pilatus man Jesus nina, "Kam kin 
raja kalak Jahudi?" Erjabap Jesus, "Bage me 
nindu!" 

3Jenari erbage-bage tuduhen ibahan 
imam-imam si mbelin nandangi Jesus. 


Markus 15.4i 12 81 
4Emaka nungkun ka Pilatus man Jesus 


nina, "La kam ngasup njabapsa? Kuga buena 
tuduhen-tuduhen kalak enda man BaNdu!" 

> Tapi sitik pe la ngaloi Jesus, emaka 
mamang kal ate Pilatus. 


Jesus iukum mate (Mat 27:15-26: Luk 
23:13-25: Yoh 18:39-19:16) 


6 Nggo jadi kebiasan maka i bas tep-tep 
Wari Raya Paskah ibebasken Pilatus sekalak 
tahanen, e me si ipindo jelma si nterem. 

7 Paksa si e lit me sekalak gelarna Barabas 
iIpenjaraken ras pemberontak- pemberontak 
si deban. Kalak enda kerina munuh sanga ia 
berontak ngelawan pemerentah. 

8 Asum kalak si nterem reh mindo man 
Pilatus gelah kebiasan si gelgel ilakoken. 

3 Emaka ngaloi Pilatus alu penungkunen 
nina, "Atendu kin maka raja kalak Jahudi 
enda kubebasken man bandu?" 

10Si tuhuna ieteh Pilatus nge maka 
iendesken imam-imam si mbelin Jesus e man 
bana perbahan cian ate imam-imam si mbelin 
nandangi J esus. 

ll Tapi iajar-ajari imam si mbelin kalak si 
nterem mindo man Pilatus gelah Barabaslah 
ibebasken. 

12 Ngaloi ka Pilatus man kalak si nterem 
nina, "Adi bage, kai dage kubahan nandangi 
kalak enda, si ikatakenndu raja kalak Jahudi 
e?" 

13 Alu sora si megang ngaloi kalak ndai nina, 


"Pakukenlah Ia ku kayu persilang!" 

14J enari nina Pilatus man kalak e, "Kejahaten 
kai kin nggo IbahanNa?" La ibegiken kalak 
ndai penungkunen enda, tapi reh gangna 
sorana nina, "Pakukenlah Ia ku kayu 
persilang!" 

15 Perbahan ate Pilatus muat ukur kalak 
si nterem, emaka ipulahina Barabas man 
kalak si nterem. Tapi Jesus isuruhna iligas 
perajurit-perajurit jenari iendeskenna gelah 
Ipakuken ku kayu persilang. 


Jesus igombang-gombangi 
perajurit-perajurit (Mat 
27:27-31; Yoh 19:2-3) 

16 Emaka ibaba perajurit-perajurit me Jesus 
ku bas istana gubernur, jenari idilona pulung 
kerina perajurit-perajurit si deban. 

17 Ipakekenna uis megara man Jesus. 
Ibayuna tengkuluk duri, jenari itamakenna ku 
takal J esus. 

18 Kenca bage "ihormati" na Jesus nina, 
"Tabi, o raja kalak Jahudi!" 

19 Jenari ipaluna takal Jesus alu ciken, 
icidurina, janah erjimpuh ia nembah man 
Jesus. 

20 Kenca puas akapna kerina nggombang- 
nggombangi Jesus, itangtangina ka uis si 
megara e. Ipakekenna mulihi uis Jesus si 

gelgel. Jenari ibabana Jesus ndarat gelah 


ipakuken. 


Jesus ipakuken ku kayu persilang (Mat 
27:32-44; Luk 23:26-43; Yoh 19:17-27) 


21| tengah dalan jumpa kalak ndai ras 
sekalak dilaki gelarna Simon. Simon e rehna 
i kuta nari. Ia me ipaksa perajurit-perajurit 
mersan kayu persilang Jesus. (Simon enda 
kalak Kireni bapa Alexander ras Rupus.) 

22 | baba perajurit-perajurit ndai Jesus ku 
sada ingan si igelari Golgota, ertina, "Ingan 
takal-takal". 

23| je ibereken man Jesus anggur si icampur 
ras mur. Tapi Jesus la nggit nginemsa. 

24 Kenca bage ipakukenna Jesus ku kayu 
persilang jenari itikam tandukkenna uis Jesus 
i bas ia erbagi. 

25Jesus ipakuken ku kayu persilang jam 
siwah erpagi-pagi. 

26| datas kayu silang itulis ije, "Raja Kalak 
Jahudi". 

27 Raduken ras Jesus lit ka pe dua kalak 
pengerampok ipakuken kalak ndai. Sekalak 
arah KemuhenNa, sekalak arah KawesNa. 

28 (Alu bage nggo seh isi Pustaka Si Badia e 
me, "Ia ipeseri ras kalak jahat") 

29 Kalak si mentas arah e ncekuraki 
la janahna ngupir nina, "Oh! AteNdu 
ngeruntuhken Rumah Pertoton janah 
majekkenca ka i bas telu wari. 

30 Genduari nusurkenlah janah pulahilah 


BaNdu!" 

31 Bage ka pe imam-imam si mbelin ras 
guru-guru agama isindir-sindirna Jesus nina 
sapih-sapih ia, "Kalak si deban IsampatiNa, 
tapi DiriNa jine Ia TersampatiNa. 

32 Adi Ia kin raja Israel, Raja Penampat 
si Ipadanken e, nusur dage la i bas kayu 
persilang e nari, gelah kami tek man BaNa." 
Perampok si dua kalak si ipakuken ras Jesus 
e pe isindirna ka nge Jesus. 


Kematen Jesus (Mat 27:45-56; 
Luk 23:44-49; Yoh 19:28-30) 


33J am sepulu dua ciger seh jam telu, gelap 
kerina daerah e. 

34Jam telu serko Jesus alu megang, "Eloi, 
Eloi, lama sabakhtani!" Ertina, "O DibatangKu, 
o DibatangKu, ngkai maka Aku itadingken 
Kam?" 
35 Piga-piga kalak si tedis ije megi Jesus 
serko emaka nina, "Begikenlah, idilona Elia." 
36 Emaka minter kiam sekalak encelupken 
bunga karang ku bas anggur si macem, 
jenari icucukkenna ku ujung galah. Kenca 
bage idudurkenna gelah icecap Jesus. Nina, 
"Sitimai cuba, ntah reh kin Elia pesusur la i 
datas kayu persilang e nari!" 

37 Emaka nderkuh Jesus alu megang SoraNa 
jenari keri KesahNa. 

38 Paksa e pe merigat kire-kire Rumah 


Pertoton: erbelah dua das nari ku teruh. 

39 Kepala perajurit si tedis i je ngidah Jesus 
nderkuh seh mate, emaka nina, "Tuhu-tuhu 
la Anak Dibata." 

40 Lit piga-piga diberu natap i dauh-dauh 
nari. | je pe Maria Magdalena, Salome, ras 
Maria nande Jakup si kitik ras J oses. 

41 Kalak enda nggo ngikutken Jesus janah 
nampati la sanga i Galilea. Nterem denga i 
je diberu-diberu si deban si ras Jesus reh ku 
Jerusalem. 


Jesus ikuburken (Mat 27:57-61; 
Luk 23:50-56; Yoh 19:38-42) 


42 Ope seh jam wari Sabat, reh me 
Jusup kalak Arimatea. la sekalak anggota 
Pengadilen Agama si ihamati. Ia pe sekalak 
si tertima-tima nandangi kerehen Kinirajan 
Dibata. Sendah enda wari Persikapen (eme 
wari ope wari Sabat). Emaka alu la biar-biaren 
Jusup pang ngadap man Pilatus mindo mait 
Jesus. 

43 (Mrk 15:42) 

44 Mamang ate Pilatus, asum ibegina berita 
kerna Jesus nggo mate. Emaka idilona kepala 
perajurit jenari isungkunna ntah tuhu kin 
Jesus nggo mate. 

45 Kenca ibegina keterangen kepala perajurit 
e, emaka ipelepasna Jusup muat mait Jesus 
e. 

46 Itukur Jusup dagangen si meherga, 


ipesusurna mait Jesus jenari ibalutina alu e. 
Kenca bage itamakenna mait e ku bas sada 
kuburen si itukak | bas lingling batu. Emaka 
igulingkenna sada batu si mbelin nutupi kubur 


47 idah Maria Magdalena ras Maria nande 
Joses ija Jesus ikuburken. 


Kekeken Jesus (Mat 28:1-8: Luk 
24:1-12: Yoh 20:1-10) 


16 l Kenca lepas wari Sabat, Maria 
Magdalena, Maria nande Jakup ras 
Salome lawes nukur rempah-rempah si 
merim, gelah mait Jesus iminakina alu e. 

2 Emaka asum wari Minggu erpagi-pagi si 
lampas, pultak kenca matawari, berkat me ia 
ku kuburen. 

3| tengah dalan nungkun ia sapih-sapih 
ia nina, "Ise kari nampati kita nggulingken 
batu si nutupi kuburen e?" Batu e seh kal 
galangna. Tapi kenca ia seh, idahna kuburen 
e nggo talang. 

4(Mrk 16:3) 

> Emaka bengket ia ku bas, janah idahna ije 
sekalak anak perana, mbentar uisna kundul 
arah kemuhen. Mamang kal atena. 

6 Tapi iperkuanken anak perana ndai ia nina, 
"Ola mamang atendu! Kueteh nge maka 
idaramindu Jesus kalak Nasaret si ipakuken 


“Markus 16.71 12 87 
ku kayu persilang. Ia lanai i jenda. Ia nggo 


keke! Nehenlah! Enda kap InganNa. 

7 Genduari mulihlah janah beritaken man 
Petrus ras ajar-AjarNa, nindu, 'la nggo leben 
ku Galilea: ijah kam ItimaiNa bagi si nggo 
IkatakenNa man bandu."" 

8 Emaka ndarat kalak ndai i bas kuburen e 
nari jenari kiam ia perbahan mamang atena 
dingen mbiar kal ia. Perbahan biarna lanai 


iturikenna man ise pe. 
5 


Jesus ncidahken bana man Maria 
Magdalena (Mat 28:9-10: Yoh 20:18) 

9 Asum wari Minggu erpagi-pagi, kenca Jesus 
keke i bas si mate nari, man Maria Magdalena 
lebe IcidahkenNa BaNa. Maria Magdalena 
enda me si pernah ipelawes Jesus pitu setan i 
bas ia nari. 

10 Emaka lawes Maria Magdalena 
meritakenca man teman-teman Jesus. Kalak 
enda ndai kerina sangana erceda ate dingen 
tangis. 

ll Emaka la ia tek sanga iberitaken Maria 
Magdalena maka Jesus e nggo nggeluh mulihi 
dingen nggo pe idahna. 


Jesus teridah man dua kalak 
ajar-ajar (Luk 24:13-35) 


12J enari Jesus ncidahken DiriNa i bas rupa 
si la bagi biasa man dua kalak ajar-AjarNa. 

Ajar-ajar e sangana i bas perdalanen ku bas 


sada kuta. 

13 Emaka mulihken ajar-ajar si dua e, 
iberitakenna man teman-temanna si deban, 
tapi teman-temanna e la tek. 


Jesus teridah man ajar-ajar si sepulu 
sada kalak (Mat 28:16-20; Luk 
24:36-49: Yoh 20:19-23: Kis 1:6- 

14 Dungna Jesus ncidahken BaNa man 
ajar-ajar si sepulu sada kalak, asum ia paksa 
man kerina. Ipandang Jesus ia kerina sabap 
la lit kinitekenna dingen mersik ukurna. La 
ia tek nandangi kalak si nggo ngidah Jesus 
nggeluh mulihi: 

15jenari nina Jesus man ajar-AjarNa, 
"Laweslah, siari doni enda jenari beritaken 
Berita Si Mehuli man kerina manusia. 

le se si tek dingen iperidiken terkelin kap 
pagi. Tapi ise si la tek ia pagi iukum. 

17 Kalak si tek lit pagi tandana e me: 
Ipelawesna setan-setan i bas gelarKu, 
ngerana ia i bas cakap si mbaru e. 

18 Adi icikepna nipe ntah inemna racun labo 
kaden pe ia. Itamakenna tanna ku babo kalak 
sakit, malem penakit e." 

Jesus nangkih ku Surga (Luk 
24:50-53; Kis 1:9-11) 

19 Kenca Tuhan Jesus ngerana man ajar-ajar, 
iangkat me la ku Surga. I jah la kundul arah 
kemuhen Dibata. 

20 Lawes ajar-ajar, janah erberita ia ku japa 
pe. Tuhan nampati ia i bas dahinna, janah 
Tuhan pe ikut erdahin ras-ras kalak enda. 
Ibahan Tuhan maka i japa pe kalak enda 
meritaken berita si i bas Dibata nari e i je pe 
jadi tanda kuasa ras tanda sengget.) á6:9ô- 
( 


GPENDUNGI SI DEBANG9 iô 


20 Diberu-diberu ndai lawes ndahi Petrus 
ras teman-temanna. Alu gendek iturikenna 
kerina kai si nggo ikataken anak perana ndai 
man bana. á6:10ô- Tapi kenca si e, Jesus jine 
nenahken Berita Si Badia si tetap nggeluh, 
kerna keselamaten si rasa lalap e. Si enda 
IbahanNa erkelangkelangken ajar-AjarNa i 
Timur nari seh ku Barat.) 


Lukas 


Kata Perlebe 


1 1 Teopilus si ihamati. Nterem kalak nggo 
nuratken alu ratur kerna kejadin-kejadin 
si terjadi i tengah-tengahta. 

2 Kalak enda nuratken kai si nggo ituriken 
man banta, e me si ituriken kalak si 

ngidah kejadin e tangtangna nari dingen 
meritakenca. 

3Dage, perbahan nggo kupepayo alu 
megermet kerina kejadin e i bas mula-mulana 
nari, emaka mehuli kuakap adi kusuratken ka 
alu ratur man bandu. 

4Kubahan e gelah tangkas man bandu, 
maka tuhu-tuhu nge kerina si nggo iajarken 
man bandu e. 


Berita kerna ketubuhen 
Johanes Peridiken 


3Asum Herodes jadi raja i taneh Judea, lit 
me ije sekalak imam, gelarna Sakaria; ia 
i bas terpuk Abia nari. Ndeharana Elisabet 
gelarna: ia pe kesusuren imam. 

6 Duana ia nggeluh rikutken ate Dibata 
ngena janah idalankenna kerina pedah ras 
Undang-undang Tuhan bagi patutna. 

7 Anakna la lit, perbahan si Elisabet Ia 


ertuah, janah duana ia nggo metua. 

8| bas sada wari Sakaria sangana ndahiken 
dahin imam i lebe-lebe Dibata, rikutken 
giliren terpukna ndahiken dahin i bas kebaktin 
pelayanen si tep-tep wari. 

9 Rikutken kebiasan imam-imam, ibahan me 
tikam tanduk, emaka Sakaria me si terpilih 
bengket ku bas Kamar si Badia guna nutung 
kumenen ije. 

10) elma si nterem ertoto i darat seh dung 
kumenen e itutung. 

1l Paksa si e, reh me malekat Tuhan ndahi 
Sakaria. Malekat e tedis arah kemuhen 
batar-batar ingan nutung kumenen. 

12 Ngidah malekat e, sengget dingen mbiar 
kal Sakaria. 

13 Tapi nina malekat man bana, "O, Sakaria 
ola kam mbiar! Pertotonndu nggo ibegiken 
Dibata. Ndeharandu Elisabet ipipusna me pagi 
sada anak dilaki. Bahan gelarna Johanes. 

14 Meriah dingen malem pagi atendu, janah 
kalak si deban pe meriah ukurna arah 
ketubuhenna. 

1 Ja jadi kalak si mbelin i lebe-lebe Tuhan. 
La banci inemna lau anggur tah pe inemen 
keras si deban. Mulai tubuhna pe ia nggo dem 
alu Kesah Si Badia. 

16 Arah ia nterem pagi kalak Israel mulihken 
patuh man Tuhan Dibatana. 

17 Leben pagi pagi la reh asa Tuhan; ia 


megegeh dingen erkuasa bagi Nabi Elia. 
Idamekenna pagi bapa ras anak-anakna; 
ibahanna kalak jahat jadi bujur; alu 
bage isikapkenna man Tuhan bangsa si 
metunggung." 

18 Ngaloi Sakaria man malekat ndai, "Kai 
dage tanda man bangku maka kueteh tuhu si 
iIkatakenndu e? Sabap aku ras ndeharangku 
nggo metua." 

19 Erjabap malekat, "Aku kap Gabriel 
suruh-suruhen Dibata. IsuruhNa aku ngerana 
ras kam guna peseh Berita Si Mehuli enda 
man bandu. 

20 Tapi la kam tek si kuberitaken enda, si 
tuhu-tuhu pagi jadi i bas paksana. Erkiteken 
si e emaka lanai kam banci ngerana, pekak 
kam seh idahndu jadi si kukataken ndai." 

21 Paksa si e, tertima-tima kalak si nterem, 
janah mamang atena sabap ndekahsa akapna 
si Sakaria i bas Kamar si Badia. 

22 Dungna kenca Sakaria ndarat lanai ia 
banci ngerana man kalak si nterem, emaka 
jangka kalak si nterem maka Sakaria nggo 
ngidah sada pengenehenen i bas Kamar si 
Badia e. Perbahan lanai banci ia ngerana, 
emaka ibahanna tanda-tanda alu tanna man 
kalak si nterem. 

23 Kenca dung masa penugasenna i Rumah 
Pertoton e, mulih ia ku rumah. 

24 Jenari mehuli me kula ndeharana Elisabet 


janah seh lima bulan ia la ndarat i rumah nari. 

25 Nina Elisabet, "Dungna isampati Tuhan ka 
nge aku, janah IbahanNa aku lanai medungu 
i lebe-lebe jelma si nterem." 


Berita ketubuhen Jesus 


26 Kenca nggo enem bulan Elisabet natang 
tuah, Dibata nuruh malekat Gabriel ku kuta 
Nasaret i daerah Galilea. 

2! Gibrael isuruh ndahi sekalak singudanguda 
tergelar si Maria. Singuda-nguda e nggo 
ertunangen ras sekalak anakperana tergelar 
si Jusup, kesusuren Raja Daud. 

28 (dahi malekat ndai Maria nina, "Mejuah- 
juah! Tuhan kap ras kam janah nggo 
I berekenNa pasu-PasuNa si mbelin man 
bandu!" 

29 Sengget kal Maria megi kata malekat e, 
jenari nungkun i bas ukurna ntah kai erti kata 
e. 

30 Emaka nina malekat ndai man bana, 

"Ola kam mbiar, Maria, sabap nggo ibereken 
Dibata perkuah AteNa man bandu. 

31 Mehuli pagi kulandu janah ipupusndu sada 
anak dilaki, bahanlah gelarna Jesus. 

32 Ja pagi jadi kalak si mbelin dingen igelari 
pe Anak Dibata si Meganjangna kal. Tuhan 
Dibata pagi njadiken la jadi Raja bagi ninina 
Daud, 

33janah Ia me pagi raja man kesusuren 


Jakup seh rasa lalap; KinirajanNa Ia 
erkeri-kerin." 

34 Ngaloi Maria man malekat ndai, "Kuga 
banci jadi e man bangku, sabap aku 
singuda-nguda denga?" 

35 Erjabap malekat nina, "Kesah Si Badia 
pagi nusur ku babondu janah kuasa Dibata 
ringan i bas kam. Perbahan si e me, maka 
anak Si ipupusndu e pagi Badia janah igelari 
Anak Dibata. 

36 Nehenlah kade-kadendu Elisabet. Ikataken 
kalak maka ia la banci mupus, tapi nggo 
peenem bulanken mehuli kulana, aminna gia 
ia nggo metua. 

37 Sabap la lit si metahat i bas Dibata." 

38 Ngaloi Maria, "Kuendesken diringku man 
Tuhan. Janah jadilah i bas aku bagi si nggo 
ikatakenndu e!" Kenca bage itadingken 
malekat ndai ia. 


Maria ras Elisabet 


39 Minter kenca si e, lawes Maria ku sada 
kuta i Judea i daerah si erdeleng-deleng. 

401 je lawes ia ku rumah Sakaria. Janah 
sanga ia bengket ku rumah e ikatakenna man 
Elisabet, "Mejuah-juah." 

4l Asum ibegi Elisabet sora Maria, minter 
kemuit anak si lit i bas bertinna. Elisabet dem 
alu Kesah Si Badia. 


Lukas 1.421 52 | 6 
42 Emaka alu sora megang nina, "Kerina 


diberu, Kam me si mbelinna daten pasu-pasu! 
Ipasu-pasu gelah anak si ipupusndu! 

431se kin aku, maka nande Tuhan reh ndahi 
aku? 

44 Sabap kenca kubegi sorandu, minter 
kemuit anak si lit i bas bertinku alu meriah 
ukur. 

45 Malem tuhu-tuhu atendu sabap tek kam 
maka kai si iberitaken Tuhan man bandu 
tuhu-tuhu jadi." 


Ende-enden pujin Maria 


46 Nina Maria, "Tendingku muji Tuhan. 

41 Meriah ukurku perbahan Dibata 
Penebusku. 

48 Sabap nggo IngetNa aku, KawanNa si 
meteruk! Genduari nari kerina kalak ngataken 
maka aku daten tuah. 

49 Sabap Dibata si Mada Kuasa ncidahken 
PerbahanenNa man bangku. Badia me 
GelarNa. 

50 cidahkenNa perkuah AteNa man kalak si 
erkemalangen man BaNa. 

>l cidahkenNa KuasaNa alu perbahanen 
TanNa, janah lambatiNa gelah ola seh 
sura-sura kalak si meganjang ukurna. 

52 IpeterukNa raja-raja si erkuasa, janah 
IpeganjangkenNa kalak si meteruk. 

53 Kalak si melihe IbesuriNa alu kerina si 


mehuli, janah kalak bayak IsuruhNa lawes 
ngambe-ngambe. 

54 IngetNa padan si nggo IbahanNa ras 
nini-nininta, janah reh Ia nampati kalak Israel 
KawanNa. 

>> La la lupa ncidahken perkuah AteNa man 
Abraham, bage pe man kerina kesusurenna 
seh rasa lalap." 

56 Kira-kira telu bulan dekahna Maria ringan i 
rumah Elisabet; emaka mulih ia ku rumahna. 


Ketubuhen Johanes Peridiken 


57Nggo seh paksana Elisabet mupus, emaka 
ipupusna me sada anak dilaki. 

58 Kenca ibegi anak kutana ras kade-kadena 
maka nggo icidahken Tuhan perkuah AteNa si 
mbelin e man bana, emaka kerina ia ermeriah 
ukur ras Elisabet. 

59 Kenca sada minggu umur anak e, reh ka 
ia kerina nunatken anak ndai. Ate kalak ndai 
Sakaria ibahan gelarna, seri ras gelar bapana. 

60 Tapi nina nandena, "Ula! Gelarna e me 
Johanes." 

61 Nina kalak ndai man Elisabet, "Tapi Ia kap 
lit gelar e i bas jabunta." 

62 Emaka ibahan kalak ndai tanda man 
Sakaria guna nungkun ntah ise bahan gelar 
anak e. 

63| pindo Sakaria me sada batu tulis, jenari 


isuratkenna, "Gelarna eme Johanes." Mamang 
ate kalak ndai kerina. 

64 Paksa si e pe minter Sakaria mulihi 
ngerana, jenari ipujina Dibata. 

65 Kerina kalak si deherken rumahna mbiar, 
janah berita kerna kejadin e mbar ku 
belang-belang daerah deleng-deleng Judea. 

66 Kerina kalak si megi berita e ngukuri 
kejadin e, janah nungkun, "Jadi kai nge ndai 
pagi anak e?" Nggo tangkas maka kuasa 
Tuhan ras ia kap. 


Nubuat Sakaria 


67 Sakaria, bapa Johanes dem alu Kesah Si 
Badia. Iturikenna kata Dibata nina, 

68 "Marilah sipuji Tuhan, Dibata kalak Israel 
la reh ndahi bangsana janah mulahisa. 

69 berekenNa man banta Penebus si erkuasa 
e me kesusuren KawanNa si Daud. 

70 Bagi nggo IkatakenNa nai-nai nari arah 
Nabi NabiNa si Badia, maka 

11 erpadan la mulahi kita i bas musuh- 
musuhta nari, bage pe i bas kuasa kalak si er 
elem-elem man banta. 

72 IkatakenNa maka IcidahkenNa nge 
perkuah AteNa man nini-nininta, janah 
IngetNa PadanNa si Badia. 

73 Enda me PadanNa ras nininta Abraham, 
asum ersumpah la maka IpulahiNa kita i bas 

musuh-musuhta nari, gelah lanai kita mbiar 


ersembah man BaNa. 

74 (Luk 1:73) 

15 IbahanNa kita Badia dingen bujur 
ilebe-LebeNa, i bas gedang-gedang geluhta. 

160, anakku, kam pagi igelari Nabi Dibata Si 
Meganjangna kal. Kam reh leben asa Tuhan, 
guna nikapken dalan man BaNa, 

77 guna mpebetehken man BangsaNa, maka 
bangsa-bangsa e pagi itebusi alu nasapken 
dosa-dosana. 

18 Dibatanta perkeleng dingen dem perkuah 
ate. IsehkenNa pagi man banta sinalsal 
Keselamaten. 

19Janah isal-salina pe ku kerina kalak si 
ringan i bas kegelapen e me awih kematen, 
la mabai kita erdalan ku bas kegeluhen si 
dame." 

80 Anak ndai reh belinna dingen ertambahna 
ukurna. Ia ringan i taneh si mesawang seh 
paksa maka terang-terangen icidahkenna 
bana man kalak Israel. 


Ketubuhen Jesus (Mat 1:18-25) 


2 l Paksa si e Agustus kepala pemerentahen 
Roma, nuruh kerina rayat si lit i bas 
daerah kekuasanna gelah isensus. 

2 Enda me sensus si pemena. Sanga si e, 
Kirenius me gubernur i Siria. 

3 Emaka kerina kalak berkat ku kuta 
pengulihenna gelah isensus. 

4Jusup pe berkat i kuta Nasaret i Galilea 


nari ku kuta Betlehem i daerah Judea, kuta 
ketubuhen Raja Daud: sabab Jusup kesusuren 
Daud kap. 

5Jusup nuratken gelarna ras tunangenna 
Maria si nggo mehuli kulana. 

6 Kenca seh i Betlehem, seh me paksana ia 
mupus. 

7 Emaka ipupusna me anakna sintua dilaki, 
ibalutina alu ampan janah ipepedemna i bas 
pelangkah sabap lanai lit ingan i bas rumah 
penginapen. 


Permakan-permakan 
ras malekat-malekat 


S| bas daerah elit piga-piga kalak permakan 
sangana ngingani asuh-asuhen i mbal-mbal. 

9 Rempet tedis sekalak malekat Tuhan 
ilebe-lebe permakan ndai, janah terang 
si rehna i bas Tuhan nari ersinalsal ku 
sekelewetna. Mbiar kal permakan-permakan 
e, 

10 tapi nina malekat man bana, "Ola mbiar: 
Aku reh maba Berita Si Mehuli, si mereken 
keriahen si mbelin man kerina manusia. 

1 Sendah i Kota Daud nggo tubuh Raja 
Penampatndu e me Kristus Tuhan. 

12 Sj jadi tanda kari man bandu e me: 
idapetindu kari anak-anak ibaluti alu uis, 
medem i bas pelangkah." 

13 Rempet teridah nterem malekat Surga 


tedis ras malekat si ndai dingen rende muji 
Dibata, 

14 "Terpujilah Dibata i bas Surga si 
meganjangna. Janah dame i doni man 
manusia si ngena AteNa." 

15 Kenca malekat-malekat mulihken ku surga 
nina permakan sapih-sapih ia, "Ota lawes kita 
ku Betlehem ngenehen kejadin si lit i je, bagi 
ikatakan malekat tuhan ndai man banta." 

16 Fmaka pedas-pedas berkat permakan 
ndai janah idapetina Maria ras Jusup dingen 
idahna pe Anak e medem i bas pelangkah. 

17 Asum permakan-permakan ngidah Anak 
e, iturikenna man Jusup ras Maria kai si nggo 
ikataken malekat man bana kerna Anak e. 

18J enari iturikenna pe man kalak si deban, 
janah kemamangen kerina kalak si megi 
berita si ikataken permakan e. 

19 Tapi rukur Maria kerna erti kata e janah 
ibunikenna i bas ukurna. 

20) enari mulih permakan-permakan janahna 
rende muji Tuhan, sabap kerina si nggo 
ibegina ras idahna payo bagi si ikataken 
malekat ndai man bana. 


Erbahan gelar Jesus 


21 Kenca umur waluh wari isunatkenna Anak 
ndai. Janah ibahanna GelarNa Jesus, eme 
gelar si nggo ibereken malekat ope denga la 
lit i bas bertin. 

Jesus ipersembahken i Rumah Pertoton 


22 Seh me paksana Jusup ras Maria 
ngelakoken lakon pembersihen rikutken kai 
si iaturken Musa. Emaka ibabana Anak e ku 
Jerusalem gelah ipersembahken man Tuhan. 

23 Sabap bagenda kap tersurat i bas kitap 
perentah-perentah Tuhan, "Kerina anak 
sintua dilaki arus ipersembahken man Tuhan." 

24 Bage pe ibabana ka nge man persembahen 
sada pasang ndukur ntah dua nderapati si 
nguda denga, rikutken si itetapken i bas kitap 
undang-undang Tuhan. 

25| bas paksa e lit i Jerusalem sekalak 
dilaki gelarna Simeon. Ia kalak bujur 
dingen si erkemalangen man Dibata, janah 
tertima-tima ia nandangi Keselamaten kalak 
Israel. Kesah Dibata nemani ia, 

26 ngataken man bana maka Ia ia mate adi 
lenga kin idahna Raja Penampat si nggo 
ipadanken Tuhan. 

27 Alu ibabai Kesah Dibata bengket ia ku 
Rumah Pertoton. Asum Jesus, anak si kitik e 
ibaba orang TuaNa ku bas Rumah Pertoton 
gelah ilakoken man bana kai si nggo itentuken 
rikutken ajaren agama, 

28 jalo-alo janah iangkip Simeon me Ia, 
iIkatakenna bujur man Dibata nina, 

29 “Genduari o Tuhan, nggo IsehkenNdu 
PadanNdu. Malem ateku aminna mate pe aku. 

30 Sabap nggo kuidah alu matangku jine, 


penampat si rehna i bas Kam nari. 

31 Penampat si IsikapkenNdu man kerina 
bangsa, 

32 bali ras terang si ersinalsal man bangsa si 
deban, gelah reh ndahi Kam e meterang si 
mereken kemulian man BangsaNdu Israel." 

33 Mamang ate Jusup ras Maria megi si 
Ikataken Simeon kerna Anak e. 

34 Ipasu-pasu Simeon ia, jenari nina man 
Maria, "Anak enda nggo itetapken Dibata 
maka erkiteken la nterem kalak Israel guling 
tah pe tedis. Ia pagi jadi tanda i bas Dibata 
nari, si itulak nterem kalak, janah 

35 alu bage jadi tangkas me kerina 
perukuren-perukuren si terbuni. Kam o 
Maria, ceda pagi atendu. Tempa-tempa itebak 
pedang pagi pusuhndu." 

36 Lit sekalak nabi diberu si nggo metua kal. 
Gelarna Anna, anak si Panuel i bas suku Aser 
nari. Pitu tahun dekahna ia erjabu. 

37 Anna nggo mbalu, emurna genduari 84 
tahun, la pernah nadingken Rumah Tuhan. 
Suari berngi ia muji Tuhan, alu ertoto ras 
erpuasa. 

38 Asum Simeon masu-masu Anak ereh 
Anna ndeheri Jesus ikatakenna bujur man 
Dibata, janah iturikenna kerna Anak e, man 
kerina kalak si nimai-nimai warina Jerusalem 
ibebasken Dibata. 

Mulih ku Nasaret 


39 Kenca dung ilakokenna kerina rikutken si 
laturken i bas perentah Tuhan, mulihken me 
ia ku kutana e me Nasaret i daerah Galilea. 

40 Anak e reh belinna dingen reh gegehna: 
pentar la janah tetap ipasu-pasu Dibata. 


Jesus sanga anak-anak 
i bas Rumah Pertoton 


41 Tep-tep tahun orang tua Jesus berkat ku 
Jerusalem guna ngerayaken Wari Paskah. 

42 Kenca umur Jesus sepulu dua tahun, 
berkat Ia teluna ngerayaken Wari Paskah bagi 
biasana. 

43 Kenca dung perayan e, mulih ia, tapi Jesus 
tading i Jerusalem. Orang tuana la meteh 
kerna si e. 

44 Jakapna kin Jesus sangana erdalan ras 
kalak si nterem si mulih i Jerusalem e nari. 
Kenca erdalan sada wari emaka idaramina ku 
kade-kadena ras teman-temanna. 

45 Perbahan lalap Ia ia jumpa, emaka 
mulihken Jusup ras Maria ku Jerusalem 
ndaramisa. 

46| bas wari si peteluken idapetina Jesus 
kundul ras guru-guru agama Jahudi i bas 
Rumah Pertoton. Ibegiken Jesus pengajaren 
guru-guru ejanah IsungkuniNa pe. 

41 Janah adi nungkun guru-guru e man BaNa 


mamang ate kalak kerina megi JabapNa si 
dem kepentaren e. 

48 Orang tuana pe mamang atena ngidah Ia, 
jenari nina NandeNa man BaNa, "O Anakku, 
ngkai maka bagenda PerbahanenNdu man 
kami? Aku ras bapandu nggo ndarami Kam 
alu aru ate." 

49 Erjabap Jesus man bana, "Ngkai maka 
idaramindu Aku? La kin ietehndu Aku arus i 
rumah BapangKu?" 

50 Tapi la iangka nande ras BapaNa kai si 
IkatakenNa e. 

51Jenari mulih la radu ras orang TuaNa 
ku Nasaret: IbegikenNa kata orang TuaNa. 
Kerina si nggo jadi enda itimbangken 
NandeNa i bas ukurna. 

52Jesus pe reh belinna dingen reh tambahna 
PemetehNa, janah reh tambahna pe ngena 
ate Dibata ras manusia man BaNa. 


Dahin Johanes Peridiken (Mat 
3:1-12: Mrk 1:1-8: Yoh 1:19-28) 

3 1 Tiberius nggo sepulu lima tahun jadi 
Kepala Pemerentah Roma. Tupung si e 
Pontius Pilatus jadi gubernur i Judea, Herodes 
raja i Galilea. Janah sangana Pilipus jadi raja 
i daerah Iturea ras Trakhonitis: Lisanius jadi 

raja i Abilene, 

2 janah Annas ras Kayapas jadi Imam si 


Mbelin. Tupung e reh Kata Dibata man 
Johanes anak Sakaria, i taneh si mesawang. 

3 Emaka isiari Johanes kerina daerah aluren 
Lau Jordan. Iberitakenna Berita i bas Dibata 
nari nina, "Jeralah i bas dosa-dosandu nari! 
Tandana kam nggo jera, kam arus iperidiken, 
gelah dosa-dosandu ialemi Dibata." 

4Bagi nggo isuratken Nabi Jesaya i bas 
kitapna, "Lit sekalak si erlebuh i taneh si 
mesawang nari, 'Pesikap dalan Tuhan -- 
Pepinter DalanNa! 

3 Kelbung-kelbung arus itambusi, uruk-uruk 
ras deleng arus ipekendit dalan si meluk-eluk 
arus ipepinter janah si erlubang-lubang 
iperata. 

6 Kerina pagi manusia ngidah keselamaten si 
reh i bas Dibata nari!'" 

7 Nterem jelma reh ndahi Johanes gelah 
iperidikKenna. Emaka nina man kalak ndai, 
"O, kalak jahat, ise ngatakenca man bandu, 
maka banci kam pulah i bas ukumen Dibata 
si reh pagi? 

8 Cidahkenlah arah perbahanenndu tandana 
kam nggo jera i bas dosa nari. Ola nindu i bas 
ukurndu, 'Abraham kap nini kami.' Kukataken 
man bandu maka Dibata ngasup nge njadiken 
batu-batu enda jadi kesusuren Abraham. 

9 Kapak nggo sikap guna nabah batang 
kayu: kerina batang kayu si la mehuli buahna 
itabah janah iambekken ku bas api." 

10 Nungkun kalak e man bana nina, "Kai 


dage si arus ibahan kami?" 

11 Frjabap si Johanes, "Ise lit dua bajuna, 
arus iberekenna sada man kalak si Ia lit 
bajuna, bage pe ise si lit nakanna, arus 
ibagikenna." 

12 Reh pe kuje kalak pengalo cuke, atena 
gelah iperidiken, jenari nungkun ia man 
Johanes nina, "O guru, kai arus ibahan kami?" 

13 Frjabap si Johanes, "Ola pindo buen asa si 
nggo itentuken." 

14 Nungkun ka piga-piga tentera nina, "Kuga 
kami enda? Kai nge arus ibahan kami?" Ngaloi 
Johanes, "Ola ngerampas ntah ngataken 
salah man si la ersalah. Janah pebias-biaslah 
gaji si ibereken man bandu." 

15 Erkiteken kalak si nterem e paksana 
nima-nimai dingen ngarapken kerehen 
Raja Penampat si ipadanken Dibata, emaka 
mamang atena kerna Johanes dingen 
nungkun i bas ukurna ntah Johanes e kin Raja 
Penampat si ipadanken e. 

16 Emaka nina Johanes man bana kerina, 
"Aku mperidiken kam alu lau, tapi reh me 
sekalak si belinen asang aku. Ngosari nali 
SepatuNa pe labo aku metunggung. Ia 
mperidiken kam pagi alu Kesah Si Badia ras 
api. 

17 Ndiruna nggo sikap i bas TanNa guna 
miari. Ipepulungna page si perngis ku bas 

lumbung, tapi lapung-lapungna ItutungNa i 


bas api si la ernimpet-nimpet." 

18 Alu erbage-bage pengajaren iberitaken 
Johanes Berita Si Mehuli i bas Dibata nari 
man jelma si nterem. 

19 Raja Herodes pe iajarkenna sabap 
iempoina Herodias ndehara seninana janah 
perbahan nggo melala kejahaten ibahanna. 

20 Fmaka itambahi Herodes pe tole 
kejahatenna alu namaken Johanes ku bas 
rumah tutupen. 


Jesus iperidiken (Mat 
3:13-17: Mrk 1:9-11) 

21 Kenca kerina kalak si nterem iperidiken, 
Jesus pe iperidiken ka. Sanga Jesus ertoto 
talang me langit, 

22 janah Kesah Si Badia nusur ku BaboNa 
bagi nderapati. Terbegi pe sora i surga nari 
nina, "Kam kap Anakku si Kukelengi. Kam 
kap si ngena ateKu." 


Terombo Jesus (Mat 1:1-17) 


23 Sanga Jesus mulai menaken DahinNa, 
umurna kira-kira telu puluh tahun. Rikutken 
pengakap kalak la e me anak Jusup, anak Eli, 

24 anak Mattat, anak Lewi, anak Melki, anak 
Jannai, anak Jusup, 

25 anak Matatias, anak Amos, anak Nahum, 
anak Esli, anak Nagai, 

26 anak Maat, anak Matatias, anak Simei, 


anak Josek, anak Joda, 

27 anak Johanan, anak Resa, anak Serubabel, 
anak Sealtiel, anak Neri, 

28 anak Melki, anak Addi, anak Kosam, anak 
Elmadam, anak Er, 

29 anak Josua, anak Elieser, anak Jorim, anak 
Matat, anak Lewi, 

30 anak Simeon, anak Juda, anak Jusup, 
anak Jonam, anak Eliakim, 

31 anak Malia, anak Menna, anak Matata, 
anak Natan, anak Daud, 

32 anak Isai, anak Obed, anak Boas, anak 
Salmon, anak Nahesson, 

33 anak Aminadap, anak Admin, anak Arni, 
anak Hesron, anak Peres, anak Juda, 

34 anak Jakup, anak Isak, anak Abraham, 
anak Terah, anak Nahur, 

35 anak Seruh, anak Rehu, anak Peleh, anak 
Heber, anak Selah, 

36 anak Kenan, anak Arpaksat, anak Sem, 
anak Nuah, anak Lameh, 

37 anak Metusalah, anak Enoh, anak Jaret, 
anak Mahalalel, anak Kenan, 

38 anak Enos, anak Set, anak Adam, anak 
Dibata. 

Jesus icubai Iblis (Mat 

4:1-11; Mrk 1:12-13) 
4 l Asum Jesus mulih i Lau Jordan nari, 
idemi Kesah Si Badia la, janah ibabai 
Kesah Si Badia e la ku taneh gurun pasir. 

2| je mela icubai Iblis empat puluh wari 
dekahna. Kidekah i je kai pe la lit IpanNa, 
emaka kenca si e IgejapNa melihe. 

3 Emaka nina Iblis man BaNa, "Adi Anak 
Dibata kin Kam salihken dage batu-batu enda 
jadi roti." 

4Ngaloi Jesus, "Lit kap tersurat i bas Pustaka 
Si Badia, 'Labo ibahan pangan ngenca maka 
manusia nggeluh.'" 

3Jenari ibabai Iblis Jesus ku ingan si 
meganjang, janah icidahkenna kerina kerajan 
doni. 

6 Nina Iblis man BaNa, "Kerina kuasa ras 
kinibayaken enda kubereken man BaNdu, 
sabap kerina e nggo iendesken man bangku 
janah banci kubereken man ise ateku. 

7 Adi nggit Kam nembah mungkuk man 
bangku, kerina enda kubereken man BaNdu." 

8 Ngaloi Jesus, "Lit kap tersurat i bas Pustaka 
Si Badia, 'Sembahlah Tuhan Dibatandu, janah 
la saja ngenca si man sembahen!" 

9 Kenca bage ibabai Iblis ka Jesus ku 
Jerusalem janah ipetedisna i babo ingan si 
meganjangna i bas tarum Rumah Pertoton, 

jenari nina man Jesus, "Adi kam kin Anak 


Dibata, dabuhken dage BaNdu ku teruh. 

10 Sabap lit kap tersurat i bas Pustaka Si 
Badia, 'Isuruh Dibata kap malekat-MalekatNa 
reh njagai Kam,' 

l1 bage pe itatang malekat-malekat e nge 
Kam alu tanna gelah NaheNdu pe ula terantuk 
ku batu." 

12 Nina Jesus, "Lit kap tersurat i bas Pustaka 
Si Badia, "Ola cubai Tuhan Dibatandu.'" 

13 Kenca Iblis dung ncubai Jesus arah kerina 
dampar itadingkenna Ia seh lit kesempaten si 
deban. 


Jesus menaken pengajaren i Galilea 
(Mat 4:12-17; Mrk 1:14-15) 


14 Emaka mulihken Jesus ku Galilea, janah 
ikuasai Kesah Si Badia la. Mbar me berita 
kerna Jesus ku belang-belang daerah e. 

15 Ngajar la i bas rumah-rumah persembahen 
si lit i je janah kerina kalak muji la. 


Jesus la ialoken i Nasaret (Mat 
13:53-58; Mrk 6:1-6) 


16 Seh ka pe Jesus i Nasaret, e me kuta 
InganNa ipebelin. Sanga wari Sabat ku rumah 
persembahen la bagi biasana. Tedis la guna 
ngoge Pustaka Si Badia. 

17 jJ enari ibereken kalak man BaNa kitap 
Nabi J esaya. Kenca IpepayoNa, IdahNa me 
ayat-ayat si AteNa logekenNa e me, 

18 "Kesah Tuhan lit i babongKu, sabap nggo 


IpilihNa Aku guna meritaken Berita Si Mehuli 
man kalak si musil. IsuruhNa Aku erberita 
man kalak si tertaban maka ipulahi me ia, 
janah kalak si pentang erpengidah me, kalak 
si itindas ipulahi me. 

19 J anah mpebetehken masana Tuhan mulahi 
BangsaNa." 

20 Kenca dung Ia ngoge, IgulungNa kitap 
ndai, lulihkenNa man si erdahin ije, jenari 
kundul la. Kerina mata kalak i bas rumah 
persembahen e ngenen ku la. 

21 Emaka ibenaken Jesus ngajar nina, 
"Sendah nggo seh isi Pustaka Si Badia si 
ibegindu ndai." 

22 Tuhu iakap kalak si nterem kai si ikataken 
Jesus, tapi mamang atena sabap Jesus 
mbelaskenca kata si mehuli e. Emaka nina 
kalak ndai, "Ma anak si Jusup kin la?" 

23 Fmaka ngerana Jesus man bana kerina, 
"La banci lang maka ibelaskenndu atendu 
man bangKu kata enda, 'O dokter, pepalemlah 
bandu.' Bage pe ikatakenndu atendu man 
bangKu, 'Bahanlah i KutaNdu enda bagi si 
nggo ibegi kami IbahanNdu i Kapernaum."" 

24 Tole nina Jesus, "Kukataken pe man 
bandu, maka labo lit sekalak pe nabi ipehaga 
i bas kutana. 

25 Tapi ingetlah: nai paksa Elia nggeluh, 
sanga musim kemarau telu tahun enem 
bulan dekahna terjadi kelihen si mesangat i 

belang-belang taneh enda, nterem kal diberu 


si nggo mbalu i bas kalak Israel. 

26 Amin bage pe Ia isuruh Dibata maka Elia 
lawes ndahi sekalak diberu balu-balu ndai, 
tapi Elia IsuruhNa ku sada diberu balu-balu i 
Sarpat i daerah Sidon ngenca. 

21 Bage ka pe sanga paksa Nabi Elisa, 
nterem nge kalak Israel si gadamen. Tapi 
labo lit sekalak pe ipepalem, seakatan Naman 
kalak Siria ngenca ipepalem." 

28 Megi kata Jesus e, merawa kerina kalak si 
i bas rumah persembahen e. 

29Tedis ia kerina irintakna Jesus ku darat 
kota jenari ibabana la ku das uruk ingan kota 
e ipanteki. | das uruk e nari ianjumkenna 
atena Jesus ku embang. 

30 Tapi erdalan Jesus arah tengah-tengah 
kalak si nterem e, jenari lawes la. 


Sekalak setanen (Mrk 1:21-28) 


31J enari ngincuah Jesus ku Kapernaum, e 
me sada kuta i Galilea. | bas wari-wari Sabat 
ngajar la man kalak si nterem. 

32 Mamang ate kalak megi PengajarenNa 
sabap la ngajar alu kuasa. 

33| bas rumah persembahen e lit sekalak 
setanen; serko ia alu megang sorana nina, 

34"Oh, man KadeNdu kin kami o Jesus kalak 
Nasaret? Reh Kam gelah meneken kami? 
Kueteh nge ise Kam. Kam me si Badia si reh i 
bas Dibata nari!" 

35 Isergangi Jesus setan ndai nina, "Sinik! 


Ndaratlah i bas ia nari!" Emaka idampes- 
dampesken setan e kula si setanen e, i 
lebe-lebe kalak si nterem, jenari ndarat setan 
e i bas ia nari alu la nakiti ia. 

36 Kerina kalak kemamangen, janah 
sisungkun-sungkunen ia, nina, "Kata-kata 

si kuga nge enda ndia? Erdolat dingen 
erkuasa la merentahken setan-setan e, janah 
setan-setan e pe ndarat." 

37 Emaka berita kerna Jesus mbar ku 
belang-belang daerah e. 


Nterem jelma ipepalem J esus 
(Mat 8:14-17; Mrk 1:29-34) 


38 Kenca ndarat i bas rumah persembahen 
nari, berkat Jesus ku rumah Simon. Mami 
Simon sakit mekelek; perbahan e ipindoken 
kade-kadena man Jesus gelah IpepalemNa 
min ia. 

39 Emaka idahi Jesus mami Simon, tedis la 
deherken ingan medemna, jenari IpelawesNa 
penakit e, janah penakit e pe nadingken 
mami Simon. Minter keke mami Simon, 
kuskas ia nikapken pangan dingen ngelai 
Jesus ras kalak ndai kerina. 

40 Kenca matawari nggo sundut, kerina kalak 
maba kade-kadena si erbage-bage penakitna 
man Jesus. Ipepalem Jesus kerina alu 
namaken TanNa ku babo kalak si penakiten e 
sekalak-sekalak. 

41 Setan-setan pe ndarat i bas kerina kalak si 


setanen nari, alu serko nina, "Kam kap Anak 
Dibata." Isuriangi Jesus setan-setan e, janah 
la IbereNa ngerana, sabap ieteh setan-setan 
e pe maka la kap Kristus, si Engkelini si 
ipadanken Dibata. 


Jesus ngajar i bas rumah-rumah 
persembahen (Mrk 1:35-39) 


42 Kenca terang wari itadingken Jesus kuta 
e, berkat Ia ku sada ingan si melenget. Kalak 
si nterem ndarami la, janah kenca jumpa 
lanai iberena Jesus lawes sabap atena ola min 
ia itadingken Jesus. 

43Tapi nina Jesus man bana, "Berita 
Si Mehuli kerna Kinirajan Dibata arus 
Kupeseh ku kuta-kuta si deban, sabap guna 
ngelakoken si e me kap Aku isuruh Dibata." 

44 Emaka erkotbah Jesus i bas rumah-rumah 
persembahen i belang-belang daerah Judea. 


Jesus milih ajar-ajar si pemena 
(Mat 4:18-22: Mrk 1:16-20) 
1 Sekali jadi sanga Jesus tedis i tepi Dano 
Genesaret, kalak si nterem siasak-asaken 
ngkeleweti Ia guna megiken Berita i bas 
Dibata nari. 
2 idah Jesus lit dua perahu ngadi i tepi dano; 
penjala-penjala si mada perahu e nggo nusur 
janah sangana nikapken jalana. 


| Lukas 5.31 10 26 
3 |datasi Jesus perahu e, e me perahu 


Simon; jenari IsuruhNa Simon njembaken 
perahu e sitik ku lau nirangken tepi dano e. 
Kundul Jesus i bas perahu e, janah ijenari Ia 
ngajar man jelma si nterem. 

4Kenca dung Ia ngajar nina man Simon, 
"Baba perahundu tertengahen ku ingan si 
mbages. Amburkenlah jalandu guna nangkap 
nurung." 

> Ngaloi Simon, "O Guru, sada berngi enda 
latih kal akap kami erdahin, kai pe la lit 
dat kami! Tapi adi Kam kal nuruhsa banci 
kuamburken jala e." 

6 Emaka iamburken kalak ndai jalana janah 
melala kal datsa nurung seh maka merigat 
atena jala ndai. 

7 Emaka ikiapi kalak enda teman-temanna 
si lit i bas perahu si sada nari ndai gelah reh 
nampati. Reh kalak ndai janah isina perahu e 
duana seh dem, janah menam gedap pe. 

8 Kenca idah Simon Petrus kai si nggo jadi, 
erjimpuh ia nembah man Jesus nina, "O 
Tuhan, laweslah Kam i bas aku nari! Aku 
kalak perdosa kap!" 

3? Mamang ate Simon Petrus ras teman- 
temanna perbahan melala kal nurung si 
idatsa e. 

10 Bagepe temanna anak-anak Sebedeus 
eme Jakup ras Johanes. Nina Jesus man si 
Simon, "Ola kam mbiar, mulai genduari nari 
kam jadi penjala jelma." 

11 Kenca ikayuhna perahu e ku tepi, emaka 


itadingkenna me e kerina, jenari ikutkenna 
Jesus. 


Ipepalem Jesus sekalak si gadamen 
(Mat 8:1-4: Mrk 1:40-45) 


12 Sekali jadi asum Jesus i bas sada kota, 
lit mei je sekalak dilaki si kerina dagingna 
gadamen. Kenca idahna Jesus, minter 
isembahna dingen mindo nina, "O, Tuan, 
bicara nggit Kam, ngasup kap Kam pepalem 
aku!" 

13 Fmaka idudurken Jesus TanNa, IdadapNa 
kalak si gadamen ndai, jenari nina, "Nggit 
nge Aku, malemlah kam!" Minter malem 
gadamna ndai janah mejelis pe dagingna. 

14Jenari nina Jesus man bana, "Ola turiken 
man ise pe kerna si enda, tapi laweslah, 
cidahken bandu man imam. Gelah tek 
kalak maka kam nggo malem, bahanlah 
persembahenndu bagi iperentahen Musa." 

15 Berita kerna Jesus reh mbarna, janah 
nterem kalak reh megiken Ia dingen mindo 
gelah IpepalemNa ia i bas penakitna nari. 

16 Tapi ulin lakapNa Ia lawes ku ingan si 
melenget, janah i je la ertoto. 


I pepalem Jesus sekalak pangpangen 
(Mat 9:1-8: Mrk 2:1-12) 


171 bas sada wari sanga Jesus ngajar, lit me i 
je piga-piga kalak Parisi ras guru-guru agama 

kundul megiken la. Kalak enda ndai reh i bas 


tep-tep kuta i Galilea ras Judea nari, bage pe 
i Jerusalem nari. Kuasa Tuhan lit i bas Jesus 
guna pepalem kalak si sakit. 

18 Asum si e reh piga-piga kalak si ngelanja 
sekalak si pangpangen i bas ingan medem. 
Ibabana ku bas rumah, ku lebe-lebe Jesus. 

19 Perbahan nterem kal jelma i rumah, 
emaka Ia lit dalanna mbabasa ku bas. Emaka 
inangkihna rumah e, ibukana tarumna, janah 
arah e itantanna kalak si pangpangen ndai 
ras ingan medemna ku tengah-tengah jelma 
si nterem pas i lebe-lebe Jesus. 

20 Kenca idah Jesus maka tek kal kalak e, 
emaka nina man kalak si pangpangen e, "O 
senina, dosandu nggo ialemi." 

21 Guru-guru agama ras kalak Parisi mulai 
sisungkun-sungkunen, nina, "Ise kin la maka 
bagenda kal PengeranaNa ngelawan Dibata? 
La kap ise pe ngasup ngalemi dosa seakatan 
Dibata!" 

22 Jeteh Jesus kai si lit i bas ukur kalak enda 
ndai, emaka nina man kalak e, "Kai nge si lit i 
bas ukurndu e? 

23 Apai kin sukahen, 'Dosandu nggo ialemi,' 
asa ngataken, 'Kekeken, erdalanken!'? 

24 Genduari Kucidahken man bandu maka 
lit nge kuasa i bas Anak Manusia si isuruh 
Dibata guna ngalemi dosa manusia i doni 
enda." Emaka nina Jesus man kalak si 
pangpangen e, "Kukataken man bandu: 

Kekeken, angkat ingan medemndu, dingen 


mulihlah ku rumahndu." 

25 Minter keke si pangpangen ndai i lebe-lebe 
jelma si nterem, iangkatna ingan medemna, 
jenari mulih ia ku rumah janah ipujina Dibata. 

26 Mamang kal ate kalak si nterem, alu dem 
kebiaren ipujina Dibata nina, "| bas wari enda 
nggo idah kami kejadin si luar biasa." 


Idilo Jesus Lewi (Mat 
9:9-13: Mrk 2:13-17) 


2! Kenca si e, lawes Jesus nadingken kuta 
ndai, jenari IdahNa sekalak pengalo cuke, 
gelarna Lewi, kundul i bas kantorna. Nina 
Jesus man bana, "Ikutken Aku." 

28 Tedis Lewi, itadingkenna kerina, jenari 
ikutkenna Jesus. 

29 Kenca bage, ibahan Lewi i bas rumahna 
kerja man-man si mbelin guna Jesus. Nterem 
pe pengalo cuke bage pe kalak si deban ikut 
man ras kalak enda ndai ije. 

30 Perbahan si e, piga-piga kalak Parisi 
ras guru-guru agama jungut-jungut man 
ajar-ajar Jesus nina, "Ngkai maka kam man 
dingen minem ras kalak pengalo cuke, kalak 
perdosa?" 

31 Megi penungkunen e, erjabap Jesus, 
"Kalak si sehat labo iperlukenna dokter, tapi 
kalak si sakit nge. 

32 Aku reh labo guna ndilo kalak si bujur 


akapna bana, tapi guna ndilo kalak perdosa 
gelah ia jera." 


Kerna erpuasa (Mat 
9:14-17: Mrk 2:18-22) 


33 Fmaka nina kalak nungkun man Jesus, 
"Ajar-ajar si Johanes megati kal erpuasa 
dingen melasken pertoton, bage pe ajar-ajar 
kalak Parisi: tapi ajar-AjarNdu tetap ia man 
ras minem." 

34 Ngaloi Jesus, "Metunggung kin iakapndu 
adi temue i bas kerja erdemu bayu erpuasa 
kidekah ia ras si empo denga? Tentu lang! 

35 Tapi lit pagi masa sirang ia ras si empo, 
janah i bas paksa si e me ia erpuasa." 

36 Ituriken Jesus pe sada perumpaman nina, 
"Labo lit kalak ngerigatken baju si mbaru 
guna ngerangkapi baju si nggo buruk. Sabap 
adi bage ibahanna, baju si mbaru ndai pe 
nggo merigat, janah uis si mbaru e la kabo 
tengteng jadi pengerangkapi baju si nggo 
buruk. 

37 Bage pe labo itamaken kalak lau anggur si 
mbaru ku bas guci si nggo regat. Sabap adi 
bage ibahanna, pecah me guci ndai ibahan 
anggur e: jadi anggur pe mambur, guci pe 
pecah. 

38 Dage, tamakenlah anggur si mbaru kubas 
guci si mbaru! 

39Janah ise pe labo nggit nginem anggur si 


mbaru adi nggo iinemna anggur si ndekah. 
Sabap nina, 'Ulin anggur si ndekah.'" 


Kerna wari Sabat (Mat 
12:1-8: Mrk 2:23-28) 


1 Sekali jadi rembang tupung wari Sabat 

mentas Jesus arah juma gandum. Iputiki 
ajar-ajar ruhi gandum e, ipiyuina alu tanna, 
jenari ipanna buahna. 

2 Piga-piga kalak Parisi nungkun, "Ngkai 
maka ibahanndu si la banci ilakoken rikutken 
peraturen agamanta i bas wari Sabat?" 

3 Erjabap Jesus man kalak Parisi e, "La kin 
logendu kuga perbahanen Daud asum ia ras 
teman-temanna melihe? 

4Bengket ia ku bas rumah Dibata, ibuatna 
roti si ipersembahken man Dibata, ipanna 
janah iberekenna pe man teman-temanna. 
Rikutken peraturen-peraturen agamanta ise 
pe la banci man roti e, seakatan imam-imam." 

5 Tole nina Jesus, "Anak Manusia si isuruh 
Dibata, Ia kap Tuhan si engkuasai wari Sabat 
e." 


Sekalak si mate serapen tanna 
sembelah (Mat 12:9-14; Mrk 3:1-6) 


6| bas wari Sabat si debanna ka bengket 
Jesus ku bas rumah persembahen, ije ngajar 
la. I je lit kalak tanna si kemuhen nggo kesip 
perban mate serapen. 

7 Piga-piga kalak Parisi ras guru-guru agama 
ndarami kesalahen Jesus gelah lit dalanna 
ngaduken la. Emaka iperdiatekenna kal Jesus 
ntah mawen IpepalemNa kin kalak sakit i bas 
wari Sabat. 

8 Tapi ieteh Jesus perukuren kalak ndai, 
emaka nina man kalak si mate serapen tanna 
e, "Mari tedis kam ku lebe enda!" Keke ia, 
jenari tedis ia arah lebe. 

9 Emaka nina Jesus man kalak si nterem, 
"Kusungkun kam: rikutken peraturen 
agamanta kai kin banci si bahan i bas wari 
Sabat? Erbahan si mehuli ntah si jahat? 
Nampati geluh manusia ntah munuh?" 

10 jpernehen Jesus kerina jelma si lit 
IkelewetNa jenari nina man kalak si mate 
serapen tanna sembelah, "Pepinter tanndu." 
Emaka ipepinterna tanna janah minter 
malem. 

ll Tapi merawa kal ate kalak Parisi ras 
guru-guru agama, emaka arih-arih ia kerina 
ntah kai banci ibahanna nandangi Jesus e. 


Jesus milih rasul si sepulu dua 
kalak (Mat 10:1-4; Mrk 3:13-19) 


12 Paksa si e, lawes Jesus ku datas sada 
uruk-uruk; ije la ertoto man Dibata seh 
terang wari. 

13 Kenca terang wari, IdiloNa ajar-AjarNa, 
jenari IpilihNa sepulu dua kalak i bas si e nari, 
si IgelariNa rasul, e me: 

14 Simon (igelari pe Petrus) ras seninana 


Andreas: Jakup ras Johanes, Pilipus, 
Bartolomeus, 

15 Matius ras Tomas, Jakup anak Alpius, 
Simon (si igelari pe Pejuang), 

16Judas anak Jakup, Judas Iskariot si 
ndayaken Jesus. 


Jesus ngajar dingen pepalem kalak 
si penakiten (Mat 4:23-25) 


17 Ngincuah Jesus ras rasul-rasul e kerina, 
jenari ngadi Ia i bas ingan si kendit. I je lit 
ka piga-piga ajar-AjarNa si deban ras nterem 
jelma reh i belang-belang daerah Judea ras i 
Jerusalem nari, bage pe i Kota Tirus ras Sidon 
nari si i tepi lawit. 

18 Reh ia kerina guna megiken pengajaren 
Jesus dingen mindo gelah penakitna 
ipepalem. Kalak si setanen pe reh janah 
penakitna ipepalem. 

19 Kerina kalak erpala-pala njemak Jesus, 
sabap lit Kuasa ndarat i bas la nari dingen 
pepalem ia kerina. 


Malem ate dingen ceda ate (Mat 5:1-12) 


20 Kenca bage, ipernehen Jesus ajar-AjarNa, 
jenari nina, "Malem tuhu-tuhu atendu kam 
kalak musil-musil, sabap kam empuna 
Kinirajan Dibata. 

21 Malem tuhu-tuhu atendu si melihe 
genduari, sabap kam pagi ibesuri. Malem 

tuhu-tuhu atendu si tangis genduari, sabap 


tawa me kam pagi. 

22 Malem tuhu-tuhu atendu adi segat 
ate kalak kam janah itulak dingen iisak- 
isakkennandu ras ikatakenna kam jahat 
erkiteken Anak Manusia si isuruh Dibata! 

23 Meriahlah ukurndu dingen ersurak- 
suraklah i bas paksa si e, erkiteken hadiah si 
mbelin isikapken man bandu i Surga. Sabap 
nini-ninina pe nai bage perbahanenna man 
nabi-nabi. 

24 Tapi, cilaka me kam kalak bayak, sabap 
nggo ialokenndu kepuasen i bas geluhndu. 

25 Cilaka me kam si besur genduari: sabap 
melihe kam pagi! Cilaka me kam si tawa 
genduari: sabap ceda atendu dingen tangis 
kam pagi! 

26 Cilaka me kam adi kerina kalak muji kam: 
sabap nini-ninina pe nai bage perbahanenna 
man nabi-nabi palsu." 


Ngkelengi imbang (Mat 5:38-48, 7:12a) 


27 "Tapi man bandu si megiken Aku, 
Kukataken, Kelengilah imbang-imbangndu, 
mehulilah perbahanenndu man kalak si 
ernembeh ate nandangi kam, 

28 pasu-pasu kalak si numpahi kam, janah 
totokenlah kalak si erbahan la mehuli man 
bandu. 

29 Adi iparap kalak pipindu sembelah, 
bereken pe parapna pipindu si sembelah 

nari. Adi ibuat kalak bajundu, bereken pe ras 


bajundu si deban. 

30 Adi lit kalak mindo man bandu, 
berekenlah, janah adi nggo i bas ia olanai 
pindo mulihken. 

31 Bahanlah man kalak si deban bagi atendu 
ngena ibahanna man bandu. 

32 Adi kalak si engkelengi kam ngenca 
ikelengindu, kai nge dalanna maka kam dat 
pasu-pasu? Kalak perdosa pe keleng nge 
atena kalak si engkelengi ia. 

33 Adi man kalak si mehuli perbahanenna 
bandu ngenca ibahanndu mehuli kai nge 
dalanna maka kam dat pasu-pasu? Kalak 
perdosa pe bage nge perbahanenna. 

34 Adi man kalak si ngasup ersimulih ngenca 
ipinhamkenndu kai nge dalanna kam dat 
pasu-pasu? Kalak perdosa pe ipinjamkenna 
nge man kalak perdosa, janah ialokenna pe 
mulihken asa si iberekenna e. 

35 Tapi kam, kelengilah imbang-imbangndu 
janah mehulilah perbahanenndu man bana: 
pinjamken janah ola arapken mulih. Alu 
bage maka ialokenndu pagi upahndu si 
mbelin janah kam jadi anak-anak Dibata si 
Meganjangna. Sabap Dibata mehuli nge man 
kalak si la ngataken bujur bage pe man kalak 
Si jahat. 

36Mekuah atendu bagi ate Bapandu 
mekuah!" 

Ngadili kalak si deban (Mat 7:1-5) 


37 "Ola isalahkenndu kalak si deban, maka 
kam pe pagi Ia isalahken Dibata: ola ukum 
kalak si deban, maka kam pe pagi Ia iukum 
Dibata: alemilah kalak si deban, maka kam 
pagi ialemi Dibata. 

38 Berelah kalak si deban, maka kam pe 
pagi ibere Dibata: ialokenndu me pagi sada 
persukaten si dem, sada bagin si sampur si 
itungtungken ku bas tanndu asa ngasup kam 
ngalokenca. Sukat-sukat si ipakendu e ka nge 
isukatken man bandu." 

39J enari ituriken Jesus ka perumpaman 
enda, "Sekalak si pentang labo ngasup 
negu-negu kalak pentang; sabap adi bage 
duana me ia ndabuh ku parik. 

40 Bage pe labo lit murid belinen asa guruna: 
tapi adi murid nggo tammat pelajarenna, bali 
me ia ras guruna. 

41 Ngkai maka idahndu rintep si i bas mata 
seninandu, tapi beloti si i bas matandu Ia 
igejapndu? 

42 Kuga nindu ngatakenca man seninandu, 
'O, senina, bere maka kuagui rintep si i bas 
matandu,' tapi beloti si i bas matandu la 
idahndu? O, kalak pekulah-kulah, agui lebe 
beloti si lit i bas matandu, sabap kenca bage 
maka banci terang pengidahndu guna ngagui 
rintep si lit i bas mata seninandu." 

Kerna batang ras buahna 
(Mat 7:16-20, 12:33-35) 


43 “Labo lit batang kayu si mehuli erbuahken 
si la mehuli, bage pe labo lit batang kayu si la 
mehuli erbuahken si mehuli. 

44 Kerina batang kayu itandai arah buahna; 
sabap labo iputikkenndu buah ara i bas dukut- 
dukut si erduri nari, ntah pe ipepulungndu 
buah anggur i bas batang bungke rimbang 
nari. 

45 Kalak si bujur tentu ndarat i bas ia nari 
si mehuli, reh i bas pusuh peratenna si 
mehuli nari: janah kalak si jahat ndarat me 
kejahaten i bas pusuh peratenna si jahat nari. 
Sabap kai si ibelasken kalak arah babahna, e 
reh i bas pusuh peratenna nari." 


Dua kalak si majekken 
rumah (Mat 7:24-27) 


46"Ngkai maka kam erlebuh man bangku, 
'O Tuhan, O Tuhan," adi labo ikutkenndu kai si 
Kukataken man bandu? 

47 ise si reh ku Aku, si megiken katangKu 
dingen si ngikutkenca -- bali ras ise ia banci 
ipeseri? -- Kukataken man bandu. 

48ja bali ras sekalak si erbahan rumah: 
Ikalina taneh mbages seh jumpa batu, janah 
i babo batu e me ipajekkenna palas rumah e. 
Emaka adi reh banjir ras lau mbelin nderpa 

rumah e, la mugur pe ibahanna, sabap rumah 


e seh kal teguhna. 

49Janah ise si megi katangKu tapi la 
ikutkenna, bali ia ras sekalak si erbahan 
rumah si la erpalas: emaka adi reh banjir 
nderpa rumah e, minter runtuh mesangat pe 
runtuhna." 


Ipepalem Jesus sekalak suruh-suruhen 
perwira Roma (Mat 8:5-13) 


7 1 Kenca dung Jesus ngajar man kalak si 
nterem, lawes Ia ku Kapernaum. 

2| je lit sekalak perwira Roma: keleng kal 
atena suruh-suruhenna. Suruh-suruhenna 
paksana sakit dingen menam mate pe. 

3Sanga ibegi perwira e kerna Jesus, 
isuruhna piga-piga peminpin- peminpin Jahudi 
ndahi Jesus guna mindo gelah IpepalemNa 
suruh-suruhenna e. 

4Emaka idahi peminpin-peminpin ndai 
me Jesus janah mindo alu meseksek nina, 
"O Tuhan, tuhu-tuhu patut kal perwira e 
isampatindu, 

? sabap keleng kal atena bangsanta, janah 
ibahanna pe sada rumah persembahen man 
kami." 

6 Emaka berkat Jesus ras kalak ndai. Asum 
lanai ndauhsa Jesus i bas rumah perwira nari, 
isuruh perwira e teman-temanna ndahi Jesus 
guna ngataken, "O Tuan, ulanai gia Kam latih. 

Kuakap labo aku metunggung ngalo-ngalo 


Kam i bas rumahku, 

7 bage pe la kuakap metunggung aku 
reh njumpai Kam. Emaka katakenlah 
sengkebabah kal lah gia, tentu malem 
perajurit e. 

8 Sabap aku pe lit nge perwira-perwira 
si ganjangen asangken aku, lit ka pe si 
teruhen asangken aku. Adi ningku man 
bana, 'Lawes!', lawes ia: adi ningku man si 
deban 'Mari!', reh ia, jadi adi man sekalak 
suruh-suruhen ningku, 'Bahan bagenda!"', 
ibahanna pe minter." 

9 Mamang ate Jesus asum IbegiNa kata e. 
JanahNa nulih kempak kalak si nterem si 
ngikutken Ia nina, "Kukataken man bandu: 
Langa pernah Aku jumpa ras sekalak si 
bagenda kal belinna kinitekenna. | bas kalak 
Israel pe langa pernah Aku jumpa." 

10 Kenca mulihken kerina si isuruh perwira 
ndai, idapetina suruh-suruhen e nggo malem. 


I pegeluh Jesus sekalak 
anak diberu balu-balu 


11 Kenca si e, minter lawes Jesus ku sada 
kuta, gelarna Nain: ajar-AjarNa ras jelma si 
nterem ikut ras la. 

12 Seh kenca Ia i kerabangen kuta e, 
simbel Ia ras rombongen si ngelanja kalak 
mate, ndarat i bas kuta e nari. Si mate 
e sekalak anak perana, e me anak sada 

diberu balu-balu. Nterem kal anak kuta ikut 


naruhkenca. 

13 Megogo dingen mekuah ate Tuhan Jesus 
ngidah nande si kepaten e, emaka nina man 
bana, "Ola kam tangis." 

14 | deheri dingen ijemak Jesus peti mait 
e, emaka ngadi si ngelanjasa. Nina Jesus, 
"O anak perana, Kukataken man bandu: 
kekeken!" 

15 Emaka keke si mate ndai janah ngerana 
ia, jenari ibereken Jesus ia man nandena. 

16 Mbiar kalak e kerina, janah ipujina 
Dibata nina, "Nggo reh nabi si mbelin ku 
tengah-tengahta! Nggo reh Dibata mulahi 
BangsaNa!" 

17 Emaka berita kerna Jesus mbar ku kerina 
taneh Judea ras ku daerah-daerah sekitarna. 


Persuruhen Johanes 
Peridiken (Mat 11:2-19) 


18 Kerina kejadin e seh man Johanes 
Peridiken perbahan ituriken ajar-ajarna. 
Emaka idilo Johanes Peridiken dua kalak 
ajar-ajarna, 

19 jenari isuruhna duana ndahi Tuhan guna 
nungkun, "Kam kin si ikataken Johanes 
Peridiken si nggo ndeher kerehenna e, ntah 
itimai kami denga si deban?" 

20 Kenca si dua kalak e jumpa ras Jesus, 
emaka nina, "Kami isuruh Johanes Peridiken 
nungkun man BaNdu, 'Kam kin si ikataken 

Johanes Peridiken si nggo ndeher kerehenna 


e, ntah itimai kami denga si deban?'" 

21 Paksa si e ka, ipepalem Jesus nterem 
kalak penakiten, si erbage-bage persuina si 
setanen, janah IpemedakNa kalak si pentang. 

22 Emaka erjabap Jesus man persuruhen 
Johanes Peridiken e, nina, "Mulihlah, janah 
turiken man Johanes Peridiken kai si nggo 
idah dingen ibegindu, e me: kalak pentang 
nggo erpengidah, si pangpangen nggo ngasup 
erdalan, si gadamen nggo malem, si pasek 
nggo ngasup erpemegi, si nggo mate nggeluh 
mulihi, janah Berita Si Mehuli iberitaken man 
kalak musil. 

23 Malem tuhu-tuhu ate kalak si tetap 
erkiniteken man bangku." 

24 Kenca lawes persuruhen Johanes Peridiken 
ndai, ibenaken Jesus ngerana man kalak si 
nterem kerna Johanes Peridiken nina, "Asum 
idahindu mbaru enda Johanes Peridiken 
ku taneh si melungun, kai kin min atendu 
nehenenndu? Atendu kin ngenehen dukut si 
iole-oleken angin? Tentu lang! 

25 Jadi, kai dage nehenenndu? Sekalak si 
mejile uisna? Tentu lang, sabap kalak si 
mejile uisna dingen nggeluh mewah inganna i 
bas istana raja nge. 

26 Katakenlah, kai dage nehenenndu? 
Sekalak nabi? Payo, Kukataken pe man bandu 
maka si nggo idahndu e lebihen asa sekalak 
nabi. 

27 Sabap kerna Johanes Peridiken nggo 


isuratken i bas Pustaka Si Badia, 'Nina Dibata: 
Kusuruh persuruhenKu leben asa Kam, ia kap 
nikapken dalan man BaNdu."" 

28 Tole nina Jesus, "Kukataken man bandu 
maka i doni enda Ia lit pernah manusia 
belinen sangken Johanes Peridiken. Tapi 
si kitikna i bas Kinirajan Dibata belinen 
asangken Johanes Peridiken." 

29 Kerina kalak si nterem: pengalo cuke, si 
megi pengajaren Johanes Peridiken ngikutken 
pemindon Dibata, dingen nggo pe ialokenna 
peridin arah Johanes. 

30 Tapi kalak Parisi ras guru-guru agama 
nulak rencana Dibata nandangi dirina, dingen 
la ia nggit iperidiken Johanes Peridiken. 

31 Tole nina Jesus, "Dage alu kai nge banci 
Kuumpamaken manusia si genduari enda? 
Ras kai nge ia bali? 

32 Kalak si genduari enda bali ras anak-anak 
si erguro-guro i tengah kesain. Nina sada 
terpuk man terpuk si deban, 'Nggo ipalu kami 
gendang guro-guro tapi la kam landek! Nggo 
iendeken kami lagu tangis-tangis, tapi la kam 
tangis!" 

33 Sabap Johanes Peridiken nggo reh, Ia ia 
ikut man-man i bas pesta dingen la inemna 
anggur, janah ikatakenndu, 'Setanen ia!' 

34 Reh ka Anak Manusia si isuruh Dibata, 
ikut la man ras minem i bas pesta, janah 
nindu, 'Nehenlah! Ia sekalak si rangap dingen 

peminem-minem: meriah Ia ras pengalo 


cuke bage pe kalak si nggo terbuang i 
tengah-tengah jelma si nterem nari! 

35 Tapi amin bage pe, kepentaren Dibata 
nge si payo. E lit buktina i bas kerina kalak si 
ngalokenca." 


Jesus i rumah si Simon kalak Parisi 


36 Sekalak i bas kalak Parisi nari ngundang 
Jesus man ku rumahna. Lawes Jesus ku 
rumah e janah kundul la man ije. 

37| bas kuta e lit sekalak diberu perdosa. 
Ibegina berita maka Jesus sangana man i 
rumah kalak Parisi e, emaka reh ia, ibabana 
sada botol marmar minak merim. 

38 Tedis ia i pudi Jesus deher NaheNa, tangis 
ia seh litap pe nahe Jesus ibahan iluhna, 
jenari isapuina alu bukna. lemaina nahe Jesus 
dingen iminakina alu minak si merim ndai. 

39 Ngidah si e mecekurak ukur kalak Parisi 
si ngundang Jesus ndai nina, "Adi tuhu-tuhu 
kin Ia nabi, tentu letehNa nge ise diberu si 
njemak la e dingen kalak si kuga kin ia. Tentu 
letehNa maka diberu enda kalak perdosa." 

40 Emaka nina Jesus man bana, "O, Simon, 
lit ateKu Kukataken man bandu." Ngaloi 
Simon, "Katakenlah Guru." 

4l Emaka nina Jesus, "Lit me dua kalak 
rutang man kalak si peraihken duit. Sekalak 
rutang lima ratus duit pirak sekalak nari 
rutang lima puluh duit pirak. 

42 Duana kalak enda lanai ngasup nggalari 


utangna e, emaka isasapken perutangenna 
e utangna ndai. Adi bage, si apai nge i bas 
si dua kalak enda ndai si lebih erkeleng ate 
nandangi perutangenna e?" 

43 Erjabap Simon, "Kuakap kalak si mbuena 
utangna isasapken." Ngaloi ka Jesus, "Payo 
jabapndu e." 

44 Emaka erkusur Jesus man diberu e, jenari 
nina man Simon, "Idahndu kin diberu enda? 
Reh Aku ku rumahndu, la iberendu lau man 
pemurihi nahengKu, tapi ia nggo iburihina 
nahengKu alu iluhna dingen isapuina alu 
bukna. 

45 La iemandu Aku, tapi ia la erngadi-ngadi 
ngema nahengKu. 

46La iminakindu takalKu alu minak, tapi 
ia nggo iminakina nahengKu alu minak si 
merim. 

41 Perbahan si e, Kukataken man bandu 
maka dosana si melala nggo ialemi! Sabap 
melala icidahkenna kekelengen. Tapi kalak si 
sitik ialemi tentu kekelengenna pe sitik." 

48 Emaka nina Jesus man diberu e, "Dosandu 
nggo ialemi!" 

49 Kalak si deban si ras Jesus kundul i je 
nungkun i bas ukurna nina, "Ise kin kalak 
enda maka banci lalemiNa dosa?" 

50Tole nina Jesus man diberu ndai, 
"Kinitekenndu erbahanca kam terkelin. 
Mulihlah alu mejuah-juah!" 

Diberu-diberu si nampati Jesus 


l|a ndekahsa kenca si ndai isiari Jesus 

kota-kota ras kuta-kuta, IberitakenNa 
Berita Si Mehuli kerna Kinirajan Dibata. 
Ajar-ajar si sepulu dua kalak ikut ras la, 

2 bage pe piga-piga diberu si nggo 
IpepalemNa i bas setan ras penakit-penakit 
nari, e me: Maria (si igelari Magdalena) si 
nggo ipelawes pitu setan i bas Ia nari: 

3Johana ndehara Kusa menteri Herodes, 
Susanna bage pe nterem diberu-diberu si 
deban. Diberu-diberu enda ndai me si nampati 
Jesus ras ajar-AjarNa alu erta-ertana. 


Perumpaman kerna si ngambur 
benih (Mat 13:1-9: Mrk 4:1-9) 


4Nterem kalak rehen i kuta-kuta nari ndahi 
Jesus, emaka asum pulung ia kerina ituriken 
Jesus perumpaman enda nina, 

> "Sekalak perjuma lawes ku juma ngambur 
benih. Asum ia ngambur benih ndai, deba 
ndabuh ku dalan, emaka idedehi kalak jenari 
reh perik-perik manganisa seh keri. 

6 Deba ka ndabuh ku taneh si erbatu-batu, 
kenca turah, la ndekahsa kerah ia, sabap 
kerah taneh e. 

7 Lit ka deba ndabuh ku tengah peren duri: 
turah raduken peren duri e, tapi iasak peren 
duri e benih ndai seh mate pe. 

8 Tapi deba ndabuh ku taneh si mehumur, 


mehuli perturahna, jenari erbuah seratus kali 
ganda." Kenca ituriken Jesus si e, emaka 
nina, "Begikenlah adi lit kin cupingndu!" 


Maksud ras tujun perumpaman 
(Mat 13:10-17: Mrk 4:10-12) 


9 Emaka nungkun ajar-ajar Jesus man BaNa 
kerna maksud ras tujun perumpaman ndai. 
10 Erjabap Jesus nina, "Man bandu nggo 
ibereken pemeteh kerna rahasia Kinirajan 
Dibata: tapi man kalak si deban ituriken 

alu perumpaman, emaka aminna gia 
ipernehenna, tapi labo idahna, aminna gia 
ibegikenna tapi labo iangkana." 


Iterangken Jesus perumpaman 
si ngambur benih (Mat 
13:18-27: Mrk 4:13-20) 


11 "Bagenda me antusenna perumpaman 
ndai. Benih ndai e me kata Dibata. 

12 Benih si ndabuh ku dalan iandingken man 
kalak si megiken berita e, ibegikenna, tapi 
reh Iblis muat kata e i bas ukurna nari gelah 
ula ia tek dingen terkelin. 

13 Benih si ndabuh ku taneh si erbatu-batu 
iandingken man kalak si megiken berita e, 
ibegikenna dingen ialokenna alu meriah ukur. 
Tapi la mbages uratna, kentisik ngenca ia tek. 
Reh kenca percuban minter ia murtad. 

14 Benih si ndabuh ku peren duri, iandingken 


man kalak si megiken berita e, tapi aru atena 
janah jadi kalak bayak atena. Ersenang- 
senang atena i bas doni enda. Kerina si e 
nindih ia seh maka buahna la sempat metua. 

15 Benih si ndabuh ku taneh si mehumur 
iandingken man kalak si megiken berita e, 
ibegikenna, ibunikenna i bas ukurna si mehuli 
dingen tetap, janah megenggeng ia seh 
erbuah." 


Lampu i teruh tumba (Mat 4:21-25) 


16 "Labo lit kalak nagani lampu jenari 
itutupina alu tumba ntah pe itamakenna ku 
teruh ingan medem. Tentu itamakenna ku 
ingan sangket gelah terang iakap kalak si 
bengket ku bas. 

17 Sabap kerina si terbuni teridah nge pagi 
janah kerina rahasia terbongkar dingen 
tangkas nge pagi. 

18 Megermetlah kam kerna kai si ibegindu: 
sabap kalak si nggo lit i bas ia man bana 
itambahi tole. Tapi kalak si la lit kai pe i bas 
ia si iakapna lit i bas ia pe ibuat i bas ia nari." 


Nande Jesus ras senina-SeninaNa 
(Mat 12:46-50: Mrk 3:31-35) 
19 Nande Jesus ras senina-SeninaNa reh 
ndahi la, tapi perbahan teremna jelma ije, 
emaka la terbahanca jumpa. 

20 Tapi lit sekalak si ngatakenca man Jesus 


Nina "NandeNdu ras senina-SeninaNdu tedis i 
darat, atena njumpai Kam." 

21 Fmaka nina Jesus man kalak si Nterem 
"NandengKu ras senina-seninangKu, e me 
kalak si megiken dingen si ngikutken Kata 
Dibata." 


Ipejeneng Jesus angin meter 
(Mat 8:23-27: Mrk 4:35-41) 


22| bas sada wari idatasi Jesus ras ajar- 
AjarNa sada perahu, janah nina Jesus man 
ajar-AjarNa, "Ota ku lepar ah." Emaka berkat 
ia. 

23 Asum kalak e erlayar, tunduh Jesus. 
Rempet rembus angin meter ku dano e, janah 
mulai bengket lau ku bas perahu si erbahanca 
kalak e i bas bahaya tuhu-tuhu. 

24 Emaka iingeti ajar-ajar me Jesus nina, 

"O Guru, Guru! Cilaka kita!" Keke Jesus, 
IsergangiNa angin ras galumbang si merawa 
ndai. Angin ras galumbang e minter jeneng 
kal. 

25 Kenca bage nina Jesus man kalak ndai, 
"Ngkai maka kam mbiar? I ja kinitekenndu?" 
Tapi mamang ate ajar-ajar dingen mbiar pe 
ia, janah nina sapih-sapih ia, "Ise kin ndia la? 
IperentahkenNa angin ras galumbang, janah 
angin ras galumbang e pe patuh nandangi 
PerentahNa." 

Ipepalem Jesus sekalak setanen (Mat 
8:28-34: Mrk 5:1-20) 


26 Terus Jesus ras ajar-AjarNa erlayar ku 
Gerasa pekepar-kepar ras daerah Galilea. 

2! Seh kenca Jesus idaraten, reh me sekalak 
dilaki i kuta nari njumpai 1a. Dilaki enda ndai 
setanen. Nggo ndekah ia la ruis dingen lanai 
ia i rumah, tapi ringan ia i tengah-tengah 
kuburen. 

28 Asum idahna Jesus serko ia, nembah- 
erjimpuh i lebe-lebe Jesus janah alu sora 
megang nina, "O Jesus, Anak Dibata si 
Meganjangna, kuga AteNdu aku IbahanNdu? 
Kupindo maka Ola aku lukumNdu!" 

29 Enda ikatakenna perbahan isuruh Jesus 
setan e ndarat i bas ia nari. Nggo megati ia 
ikuasai setan e, seh maka aminna gia ia nggo 
ipenjaraken janah tanna ras nahena iiket alu 
rante, banci denga ka nge iretapkenna rante 
e, jenari ibaba setan ia ku ingan si mesawang. 

30 Emaka isungkun Jesus ia nina, "Ise 
gelarndu?" Erjabap ia, "Gelarku Meribu-ribu," 
sabap melala setan si neluki ia. 

31| pindoken setan-setan e man Jesus gelah 
Ola ia IpelawesNa ku bas kelbung si mbages. 

32| bas mbal-mbal i ture-ture uruk e, lit me 
sada rarasen babi sangana nungke-nungke. 
Emaka ipindoken setan-setan e man Jesus 
gelah ibere Jesus min ia kerina lawes neluki 
babi-babi e. Pemindonna enda ibere Jesus. 

33 Kenca bage, ndarat me setan-setan ndai 


bas dilaki e nari, jenari iselukina babi-babi 
e. Kerina babi si sada rarasen ndai minter 
kiamen janah megulang, ndabuhen ku dano 
mate gedap kerina i je. 

34 Kenca idah permakan babi ndai kai si nggo 
jadi e, kiam ia jenari iturikenna kejadin e ku 
kuta-kuta sekelewetna. 

35 Emaka rehen kalak ngenehen kai si nggo 
jadi. Idahina Jesus janah idapetina kalak si 
nggo itadingken setan ndai kundul i deher 
Jesus: nggo ruis ia dingen nggo jore ukurna. 
Emaka mbiar kalak enda ndai kerina. 

36 Kalak si nggo ngidah kejadin e, nuri-nuri 
man kalak si reh ndai kuga dalanna maka 
kalak si setanen ndai nggo malem. 

37 Emaka kerina kalak si i bas daerah Gerasa 
e mindo man Jesus gelah ItadingkenNa min 
daerah e, sabap tuhu-tuhu mbiar ia kerina. 
Perbahan si e, idatasi Jesus perahu jenari 
lawes la. 

38 Kalak si nggo itadingken setan ndai mindo 
man Jesus gelah ia ikut. Tapi isuruh Jesus ia 
lawes nina, 

39 "Mulihlah kam ku rumahndu janah 
beritakenlah kai si nggo ibahan Dibata man 
bandu." Emaka lawes ia isiarina kuta e janah 
iberitakenna kai si nggo ibahan Jesus man 
bana. 

Anak Jairus si diberu: bage pe 
sekalak diberu si ndadap uis Jesus 
(Mat 9:18-26: Mrk 5:21-43) 


40 Kenca seh ka Jesus i lepar, ialo-alo jelma 
si nterem la, sabap kerina nggo tertima-tima. 

4l Emaka reh me sekalak pengulu rumah 
persembahen gelarna Jairus. Isembahna 
nahe Jesus janah ipindokenna gelah Jesus 
reh ku rumahna, 

42 sabap anakna narus mate. Anakna e 
diberu, umurna kira-kira sepulu dua tahun 
janah ia anak sada-sada. Asum erdalan Jesus 
ku rumah Jairus, siasak-asaken jelma si 
nterem ndeheri Ia. 

43Liti je sekalak diberu nggo sepulu 
dua tahun dekahna bluding rusur. Nggo 
keri erta-ertana guna pertambarna man 
dokter-dokter, tapi la lit sekalak pe si ngasup 
pepalem ia. 

44 Ideherina Jesus i pudi nari dingen 
idadapna rambu-rambu uis Jesus, janah 
paksa e pe minter ngadi dareh e. 

45 Emaka nungkun Jesus nina, "Ise si ndadap 
Aku?" Perbahan la lit kalak si ngaku, emaka 
nina Petrus, "O Guru, nterem kap jelma i 
KelewetNdu janah siasak-asaken ndeheri 
Kam." 

46 Tapi nina Jesus, "Lit kap sekalak si ndadap 
Aku, sabap Kugejap lit kuasa ndarat i bas Aku 
nari." 


Lukas 8.471 55 NA 52 
41 Asum ieteh diberu ndai maka kai si nggo 


ibahanna e Ia terbuniken, emaka reh ia ku 
lebe, nggirgir ia, janah erjimpuh nembah man 
Jesus. | lebe-lebe jelma si nterem iturikenna 
kai sabapna maka idadapna Jesus ras kerna 
penakitna si minter malem e. 

48 Emaka nina Jesus man diberu e, "O 
anakKu, kinitekenndu nggo nampati kam, 
mulihlah alu ermeriah ukur." 

49 Sanga Jesus ngerana denga, reh me 
sekalak si mbaba berita i rumah pengulu e 
nari. Nina man Jairus, "Anakndu ndai nggo 
mate, man kai nari ngelatihi Guru enda?" 

50Tapi kata e ibegi Jesus, emaka nina man 
Jairus, "Ola kam mbiar, tek sajalah, malem 
nge kari anakndu e." 

>l Kenca seh Jesus i rumah, ise pe la iberena 
ikut ras ia ku bas selain Petrus, Johanes, 
Jakup ras bapa dingen nande anak e. 

52 Kerina kalak sii je erceda ate dingen 
nangisi anak e. Tapi nina Jesus, "Ola kam 
tangis: anak enda labo mate, tunduh saja 
nge ia!" 

53 jtawai kalak ndai Jesus, sabap ietehna 
nge maka anak e nggo mate. 

54Tapi ijemak Jesus tan anak ndai, janah 
nina alu sora megang, "O beru, kekeken!" 

>> Emaka erkesah anak ndai mulihken janah 
minter ia keke. Jenari isuruh Jesus gelah 
ibere man anak e. 

56Jengang orang tuana, tapi ipedahi Jesus 
gelah ula iturikenna man ise pe kai si nggo 
jadi e. 
lutus Jesus ajar-AjarNa si sepulu dua 
kalak (Mat 10:5-15; Mrk 6:7-13) 


'Idilo Jesus ajar-AjarNa si sepulu dua 

kalak jenari IberekenNa kuasa man bana 
guna mpelawes setan-setan dingen pepalem 
penakit. 

2 Kenca bage IsuruhNa ajar-ajar lawes 
meritaken kerna Kinirajan Dibata, janah 
pepalem kalak si penakiten. 

3Nina Jesus man ajar-ajar e, "Ola kai pe 
baba i bas perdalanenndu, ola baba ciken, 
gajut-gajut, roti, duit, bage pe ola baba baju 
man osendu. 

4Adi i bas sada kuta ialo-alo kalak kam 
kesilang i bas rumahna, ije saja kam ngayak 
kam berkat ku kuta si deban. 

Adi i bas sada kuta labo lit kalak ngalo- 
ngalo kam, tadingken kuta e, apusi abu si 
leket i bas nahendu. Enda pagi tanda bukti si 
jadi saksi man bana." 

6 Emaka lawes me ajar-ajar ndai, isiarina 
kuta-kuta janah iberitakenna Berita Si Mehuli 
dingen ipepalemna kalak si penakiten. 

Gulut ukur si Herodes (Mat 
14:1-12: Mrk 6:14-29) 


7 Herodes raja wilayah Galilea pe megi kerna 
kejadin e. Lanai ia tenang sabap lit piga-piga 
kalak ngatakenca, "Johanes Peridiken nggo 
nggeluh mulihi!" 

8 Deba ngatakenca maka Elia nggo reh, 
janah lit ka pe si ngatakenca maka sekalak i 
bas nabi-nabi si nai nggo nggeluh mulihi. 

3 Nina Herodes, "Nggo kusuruh itampul 
kalak takal Johanes, tapi ise dage ia, 
si rikutken beritana ngasup ngelakoken 
perbahanen-perbahanen si mbelin?" Emaka 
idarami Herodes dalan gelah jumpa ras Jesus. 


I bere man Jesus lima ribu kalak (Mat 
14:13-21; Mrk 6:30-44; Yoh 6:1-14) 


10 Kenca mulih rasul-rasul ndai, iturikenna 
man Jesus kai si nggo ibahanna. Jenari ibabai 
Jesus rasul-rasul e lawes ku sada kuta gelarna 
Betsaida, AteNa gelah ia saja ngenca i je. 

Il Tapi tereteh man jelma si nterem, emaka 
berkat ia ndapeti Jesus. lalo-alo Jesus jenari 
IturikenNa kerna Kinirajan Dibata janah 
I pepalemNa kalak si penakiten. 

12 Asum wari nandangi gelap, reh ajar-ajar 
si sepulu dua kalak ndahi Jesus, janah nina, 
"Suruhlah kalak enda lawes ku kuta-kuta 
i sekelewet enda gelah banci idaramina 

nakanna ras inganna medem, sabap ingan 


enda ingan si melungen." 

13 Tapi ngaloi Jesus man ajar-ajar nina, "Kam 
lah mereken nakanna." Nina ka ajar-ajar, "Si 
lit i bas kami lima ngkibul roti ras dua ikan 
ngenca. Pala lawes kami nukur nakan guna 
kalak si nterem enda?" 

14 Teremna jelma si i je dilaki lit kira-kira 
lima ribu kalak. Nina Jesus man ajar-AjarNa, 
"Suruhlah kalak si nterem e kundul, tep-tep 
terpuk teremna kira-kira lima puluh kalak." 

15 Kerina si ikataken Jesus ilakoken ajar-ajar, 
isuruhna kalak si nterem kundul. 

16J enari ibuat Jesus roti si lima ngkibul ras 
ikan si dua ndai, janah ertoto Ia ngataken 
bujur man Dibata. Emaka icepik-CepikNa 
roti e jenari IberekenNa man ajar-ajar gelah 
ielakenna man kalak si nterem. 

17 Kerina ia man seh besur. Kenca elah, 
Ipepulung ajar-ajar kerina si iba, buena lit 
sepulu dua sumpit. 


Pengakun Petrus kerna Jesus 
(Mat 16:13-19: Mrk 8:27-29) 


18 Sekali jadi asum Jesus ertoto sisada- 
sisada, reh ajar-AjarNa ndahi la. Emaka 
isungkun Jesus ajar-ajar e nina, "Ise kin Aku 
nina kalak?" 

19 Erjabap ajar-ajar nina, "Lit si ngatakenca 
Kam kap Johanes Peridiken. Deba ngatakenca 
maka Kam kap Elia. Janah lit ka pe si 

ngatakenca maka Kam kap sekalak i bas 


nabi-nabi si nai si nggo nggeluh mulihi." 

20 Nungkun ka Jesus nina, "Kam kuga 
nindu? Ise kin akapndu Aku?" Erjabap Petrus 
nina, "Kam kap Raja Penampat si ipadanken 
Dibata." 


Ituriken Jesus kerna kiniseran 
ras KematenNa (Mat 
16:20-28; Mrk 8:30-9:1) 

21) enari ilarang Jesus ajar-AjarNa ngkataken 
si e man ise pe. 

22 Tole nina Jesus, "Anak Manusia si isuruh 
Dibata la banci la ngenanami mbue kiniseran, 
janah itulak peminpin-peminpin, imam-imam 
si mbelin, bage pe guru-guru Undang-undang. 
la ibunuh jenari keke i bas wari si peteluken." 

23) anah nina Jesus man bana kerina, "Ise 
atena ikut ras Aku arus maka ipersilahangna 
dirina, ipersanna kayu persilangna tep-tep 
wari janah ikutkenna Aku. 

24 Sabap ise si mpertahanken kegeluhenna, 
bene kap kegeluhenna, tapi ise si bene 
kegeluhenna erkiteken Aku terkelin me. 

25 Kai kin gunana man sekalak jelma aminna 
gia bana kerina doni enda tapi bene ia ntah 
pe iukum? Tentu la lit! 

26 Adi sekalak jelma mela ia ngakuken Aku 
ras pengajarenKu, Anak Manusia si isuruh 
Dibata pe pagi mela ngakuken kalak si bage 
sanga Anak Manusia e reh alu kemulian 

si mbelin bage pe alu kemulian Bapa ras 


kemulian malekat-malekat si badia. 

27 Inget katangKu enda! | bas si pulung enda 
lit piga-piga kalak si la ia mate adi langa kin 
idahna Kinirajan Dibata." 


Jesus ipermuliaken Dibata 
(Mat 17:1-8: Mrk 9:2-8) 


28 Kira-kira seminggu kenca ituriken Jesus 
kerna kiniseran ras KematenNa, IbabaNa 
Petrus, Jakup ras Johanes berkat ku das sada 
uruk guna ertoto. 

29 Asum Jesus ertoto, salih AyoNa dingen 
UisNa jadi mbentar ersinalsal. 

30 Rempet lit i je dua kalak dilaki, e me Musa 
ras Elia ercakap-cakap ras Jesus. 

31 Duana ikeleweti sinalsal kemulian Surga. 
Ercakap-cakap ia duana ras Jesus kerna 
kematen Jesus si lanai ndekah jadi i Jerusalem 
sue ras si nggo iaturken Dibata. 

32 Paksa e Petrus ras temanna si dua kalak 
munduk-unduk seh tunduh pe. Janah asum ia 
keke idahna ersinalsal kemulian Jesus, ras si 
dua kalak ndai tedis ras Ia. 

33 Asum berkat ate si dua kalak ndai 
nadingken Jesus nina Petrus man Jesus, "O 
Guru! Malem kal ate kami i jenda. Ibahan 
kami saja telu sapo-sapo, sada man BaNdu, 
sada man Musa, janah sada nari man 
Elia." (Tapi si tuhuna la ierti Petrus kai si 
ibelaskenna e.) 

34 Sanga Petrus ngerana denga, reh embun 


ngelinggemi ia kerina. Perbahan e mbiar 
ajar-ajar. 

35 Terbegi pe sora i bas embun e nari nina, 
"Enda me Anakku si nggo Kupilih. Begikenlah 
la." 

36 Asum terbegi sora e, Jesus nari ngenca ije 
idah ajar-ajar. Kerina kejadin si nggo idahna e 
irahasiakenna janah la iturikenna man ise pe. 


Ipepalem Jesus sekalak anak dilaki si 
setanen (Mat 17:14-18: Mrk 9:14-27) 


37 Pepagina asum Jesus ras ajar-AjarNa si 
telu kalak ndai nusur i das uruk nari, nterem 
kal kalak reh njumpai Ia. 

38 Sekalak i bas jelma si nterem e erlebuh 
man Jesus nina, "O, Guru! Ngarap aku maka 
IperdiatekenNdu min anakku enda, sabap e 
ngenca anakku. 

39 Adi iseluki setan e ia, rempet ia nderkuh, 
idampes-dampeskenna bana dingen rugup- 
ugup babahna. Mesui kal atena ibahan setan 
e janah menam-menam lanai erleka setan e 
ras ia. 

40 Nggo kupindoken man ajar-AjarNdu gelah 
iIpelawesna min setan e, tapi la ia ngasup." 

41 Nina Jesus man kerina kalak siije, "O, 
kam kalak si la erkiniteken dingen si nggo 
papak, asa kai nari dekahna Aku ras kam? 
Asa kai nari dekahna Aku tahan ras kam?" 

Jenari nina man bapa anak e, "Baba kujenda 


anakndu e." 

42 Sanga anak e ibaba ndahi Jesus, nggirgir 
ia dingen idampes-dampeskenna bana. Tapi 
isergangi Jesus setan e dingen IpepalemNa 
anak ndai. Kenca malem IberekenNa mulihi 
man bapana. 

43Mamang ate jelma si nterem erkiteken 
Kuasa Dibata si mbelin e. 


Pedua kaliken ituriken Jesus kerna 
KematenNa (Mat 17:22-23; Mrk 9:30-32) 


43 Asum kemamangen denga jelma si nterem 
kerna kerina perbahanen Jesus nina Jesus 
man ajar-AjarNa, 

44 "Begikenlah dingen pegermetkenlah kai 
si Kukataken man bandu. Anak Manusia si 
isuruh Dibata iendesken pagi ku bas kuasa 
manusia." 

45 Tapi la ieteh ajar-ajar kai ertina si 
ibelasken Jesus e. La tangkas man bana 
ertina, emaka la iangkana. Janah nungkunsa 
man Jesus pe la ia pang. 


Ise kin si mbelinna? (Mat 
18:1-5; Mrk 9:33-37) 
46 Turah me persoalen i bas perukuren 
ajar-ajar, e me kerna ise kin si mbelinna i bas 
ajar-ajar e. 

41 Tapi ieteh Jesus kai si iukurken ajar-ajar 
e, emaka IdiloNa sekalak danak-danak, 
IpetedisNa deherken Ia, 
48jenari nina man ajar-AjarNa, "Ise si 
ngaloken danak-danak enda i bas gelarKu 
ia me kap si ngaloken Aku: bage pe ise 
si ngaloken Aku, labo Aku saja ialokenna, 
tapi ialokenna pe la si nuruh Aku. Sabap 
ise si kitikna kal i bas kam kerina, ia me si 
mbelinna." 


Ise si la ngelawan kam, 
temanndu kap (Mrk 9:38-40) 


49 Emaka ngaloi Johanes man Jesus nina, "O, 
Guru, lit idah kami sekalak si mpelawes setan 
i bas GelarNdu. Perbahan labo ia bengket i 
bas terpukta enda, emaka ilarang kami ia." 

50 Ngaloi Jesus man Johanes ras ajar-ajar 
si deban nina, "Ola ambati ia, sabap ise si la 
ngelawan kam, temanndu kap." 


Jesus itulak i kuta kalak Samaria 


51 Asum nggo ndeher Jesus iangkat Dibata 
ku Surga, emaka ItetapkenNa UkurNa guna 
lawes ku Jerusalem. 

52 Isuruhna piga-piga kalak PersuruhenNa 
ngelebei la. Lawes persuruhen ndai, bengket 
ia ku sada kuta kalak Samaria guna nikapken 
ingan kesilang man Jesus. 

>3 Tapi kalak Samaria ela nggit ngalo-ngalo 


Jesus, sabap tujun perdalanen Jesus e me 
kap ku Jerusalem. 

54Asum ibegi Jakup ras Johanes berita e, 
emaka nina man Jesus, "O Guru, setuju 
Kam adi isuruh kami api nusur i langit nari 
ngkernepken kalak Samaria e?" 

>> Erkusur Jesus janah IpandangNa Jakup 
ras Johanes. 

56Jenari lawes ia kerina ku kuta si deban. 


Kerna ngikutken Jesus (Mat 8:19-22) 


5! Sanga Jesus ras ajar-AjarNa nerusken 
PerdalanenNa, lit sekalak dilaki ngerana man 
Jesus nina, "Kuikutken nge Kam aminna kuja 
gia Kam lawes." 

58 Ngaloi Jesus man bana, "Serigala lit 
liang inganna, perik-perik pe lit asarna, tapi 
Anak Manusia si isuruh Dibata la lit InganNa 
pekesahken pe." 

59 Man sekalak si deban nina Jesus, "Ikutken 
Aku." Tapi ngaloi ia man Jesus nina, "O Bapa, 
mulih aku lebe ngkuburken bapangku." 

60 Ngaloi Jesus, "Pelepaslah kalak mate 
ngkuburken si matena; tapi kam, to lawes 
beritakenlah kerna Kinirajan Dibata." 

6l Nina ka sekalak si deban man Jesus, "O 
Tuan, ateku maka ikut ras Kam, tapi mulih 
aku lebe erkata man keluargangku." 

62 Ngaloi Jesus man bana, "Kalak si nggo 
njemak tenggala, jenari ngenen ia ku pudi, 

kalak si bage Ia erguna i bas Kinirajan 


Dibata." 


lutus Jesus pitu puluh kalak ajar-AjarNa 


10 l Kenca si e, ipilih Tuhan pitu puluh 
kalak nari jadi ajar-AjarNa. Ajar-ajar 
enda ndai IsuruhNa dua-dua kalak sendalanen 
ngelebei Ia ku kerina kuta ras ingan si minter 
AteNa IdahiNa. 

2 Nina Jesus man kalak e, "Mbelang si man 
peranin, tapi kurang si ranisa. Dage, ertotolah 
man si Mada peranin e, gelah IsuruhNa si 
erdahin guna mperanisa. 

3 Berkatlah! Kusuruh kam lawes bagi anak 
biri-biri ku tengah-tengah serigala. 

“Ola baba dompet, gajut-gajut, ntah sepatu, 
ola kam ngadi i tengah dalan guna ercakap 
ras kalak. 

> Adi bengket kam ku bas sada rumah 
katakenlah lebe, 'Dame man isi jabu enda.' 

Janah adi lit i bas rumah e kalak si 
ngarapken dame, maka dame si isehkenndu 
ringan i bas ia. Tapi adi la lit, dame si 
isehkenndu mulih man bandu. 

7 Kesilanglah i bas rumah e, pan dingen 
inemlah kai si iberekenna man bandu, sabap 
kalak si erdahin patut kap dat upah. Ola 
sambar-sambar inganndu kesilang. 

8 Adi bengket kam ku sada kuta janah ije 
ialo-alo kalak kam, panlah kai si iberekenna 
man bandu; 

“janah pepalemlah kalak si penakiten i 


je. Kataken pe man anak kuta e, 'Kinirajan 
Dibata nggo ndeher ku tengah-tengahndu!' 

10 Tapi adi bengket kam ku sada kuta janah 
i je la kam ialoken kalak, laweslah kam ku 
pasar-pasar, jenari momokenlah, 

Il Abu kutandu si leket i bas nahe kami 
lapusi kami i lebe-lebendu: tapi ingetlah, 
maka Kinirajan Dibata nggo ndeher ku 
tengah-tengahndu.' 

12 Kukataken man bandu maka i bas wari 
pendungi e pagi, nahangen ukumen si 
isehken Dibata man kota Sodom asangken 
man kota e." 


Piga-piga kuta si Ia tek (Mat 11:20-24) 


13 “Andiko, cilaka kal kam pagi o, Korasin. 
Kam pe o Betsaida, cilaka me kam! Sabap 
adi tanda-tanda sengget si nggo ibahan i 
tengah-tengahndu ibahan i Tirus ras | Sidon, 
ndekah me ia erkadiola ras erceda ate. 
Tentu nggo itamakenna abu ku badanna 
guna mbuktiken maka nggo ia jera i bas 
dosa-dosana nari. 

14 Emaka i bas wari pendungi e pagi, liten 
denga perkuah ate Dibata man Tirus ras 
Sidon asaken man bandu. 

15 Bage pe kam, o Kapernaum! Atendu kin 
maka ipeganjangkenndu bandu seh ku langit? 
Kam pagi idampesken ku neraka." 

16 Nina Jesus man ajar-AjarNa, "Ise si 


megiken kam, ia megiken Aku; ise si nulak 
kam, itulakna pe Aku: janah ise si nulak kam, 
itulakna pe la si nuruh Aku." 


Ajar-ajar si pitu puluh kalak mulih 


17 Ajar-ajar si pitu puluh kalak ndai mulih 
alu dem keriahen. Nina man Jesus, "O Tuhan, 
setan-setan pe ngikutken kata kami adi 
isergangi kami ia i bas GelarNdu!" 

18 Ngaloi Jesus man bana kerina nina, 
"Kuidah Iblis ndabuh i langit nari bagi kilap. 

19 Begikenlah! Nggo kubereken man bandu 
kuasa merjati nipe ras kacip gelang, bage pe 
kuasa naluken musuh e, janah kai pe la banci 
encilakai kam. 

20 Tapi ola meriah ukurndu perbahan 
setan-setan ngikutken perentahndu, tapi 
meriahlah ukurndu perbahan gelarndu nggo 
isuratken i Surga." 


Kemalemen ate Jesus (Mat 
11:25-27, 13:16-17) 


21 Paksa si e, meriah iakap Jesus ibahan 
Kesah Dibata janah nina, "O Bapa, Tuhan si 
mada langit ras doni! Kukataken bujur man 
BaNdu, sabap nggo icidahken Kam man kalak 
si la erpemeteh, kerina si ibuniken Kam man 
kalak si pentar dingen erpemeteh. Payo bage 
me jadina Bapa, sabap bage me si ngena 
AteNdu. 

22 Kerina nggo iendesken BapangKu man 


bangKu. Ise pe la meteh ise Anak e seakatan 
Bapa: janah ise pe la meteh ise kin Bapa 

e seakatan Anak ras kalak si man bana 
ipebetehken Anak e." 

23 Asum Jesus nari ngenca i je ras ajar- 
AjarNa nina Jesus, "Malem tuhu-tuhu atendu 
sabap kam nggo ngidah kai si idahndu! 

24 Kukataken pe man bandu maka nterem 
nge nabi ras raja merincuh ngidah kai si 
idahndu tapi la idahna, bage pe merincuh ia 
megi kai si ibegindu, tapi la ibegina." 


Perumpaman kerna kalak 
Samaria si erkuah ate 


25 Sekali jadi reh sekalak guru agama Jahudi 
ncubai Jesus. Isungkunna Jesus nina, "O 
Guru, kai arus kubahan gelah kualoken 
kegeluhen si rasa lalap?" 

26 Frjabap Jesus nina, "Kai kin si tersurat i 
bas Pustaka Si Badia? Kai si iogendu ije?" 

27 Erjabap guru Undang-undang e, 
"Kelengilah Tuhan Dibatandu asa ukurndu, 
asa tendindu dingen asa gegeh ras 
kepentarenndu lit: bage pe kelengilah 
temanndu manusia bagi kam ngkelengi 
badanndu." 

28 Ngaloi Jesus, "Payo jabapndu e. Bahanlah 
bage gelah ialokenndu kegeluhen si rasa 
lalap." 

29 Tapi ate guru agama e pebujur-bujurken 
bana, emaka nungkun ia man Jesus nina, "Ise 
kin temanku manusia?" 

30 Erjabap Jesus alu perumpaman nina, "Lit 
sekalak ngincuah i Jerusalem nari ku Jeriho. 
| tengah dalan jumpa ia ras pengerampuk. 
La saja barang-barang irampukna, tapi 
igudamina pe ia seh menam mate, jenari 
itadingkenna. 

31 Rembang mentas sekalak imam arah 
dalan e: kenca idahna kalak si nggo ampar e, 
isilahkenna, jenari iteruskenna perdalanenna. 

32 Bage pe mentas ka sekalak Lewi: kenca 
idahna, ia pe nilah jenari iteruskenna 
perdalanenna. 

33 Tapi sekalak Samaria si mentas ka arah 
dalan e mekuah atena asum idahna kalak si 
ampar e. 

34 Emaka ideherina jenari itamakenna minak 
ras anggur ku luka-lukana dingen ibalutina 
pe. Kenca bage iangkatna ku datas kaldena, 
ibabana ku ingan penginapen guna itambari. 

35 Pepagina iberekenna dua duit pirak man 
si empu penginapen e janah nina, "Tambari ia 
janah adi Ia bias enda kutambahi pagi asum 
aku reh mulihken.'" 

36 Emaka nungkun Jesus man guru agama e 
nina, "Si apai nge iakapndu i bas si telu e jadi 
teman manusia kalak si irampok e?" 

37 Erjabap guru Undang-undang e, "Kalak 


si nggo nampati ia." Ngaloi Jesus, "Kam pe 
laweslah, janah bahanlah bage." 


Jesus ndahi Marta ras Maria 


38 Asum Jesus ras ajar-AjarNa nerusken 
perdalanenna, seh ia i bas sada kuta. | je 
lit sekalak diberu gelarna Marta, ialo-alona 
Jesus i rumahna. 

39 Lit pe sekalak seninana gelarna Maria. 
Maria kundul i deher nahe Tuhan megiken 
PengajarenNa. 

40Tapi Marta kuskas nikapken pangan: 
emaka murkas ia ideherina Jesus janah 
nina, "O Tuhan, Ia IperdiatekenNdu ipeturut 
seninangku aku sisada ndahiken kerina dahin 
e? Suruh min ia nampati aku!" 

4l Erjabap Jesus man Marta nina, "O Marta, 
Marta! Suhsah dingen gulut ukurndu sabap 
melala atendu ibahanndu, 

42 tapi sada ngenca si Ia banci lang. Nggo 
ipilih si Maria si mehuli e janah lanai banci 
ibuat i bas ia nari." 


Pengajaren Jesus kerna ertoto 
(Mat 6:9-13, 7:7-11) 
1 1 1 Sekali jadi ertoto Jesus i bas sada 
ingan. Kenca dung Ia ertoto nina 
sekalak ajar-AjarNa, "O Tuhan, ajari min kami 
ertoto bagi Johanes ngajari ajar-ajarna." 

2 Ngaloi Jesus man ajar-AjarNa nina, "Adi 


ertoto kam nindulah, 'O Bapa, Terpujilah 
gelarndu si Badia; Rehlah min KinirajanNdu, 

3 Bereken min man kami nakan cukup 
tep-tep wari. 

4 Alemi min dosa-dosa kami, balira kami pe 
ngalemi kalak si ersalah kempak kami. Ola 
min kami ibaba Kam ku bas percuban.'" 

“Tole nina Jesus man ajar-AjarNa, "Adi 
sekalak i bas kam lawes ku rumah temanndu 
i tengah berngi janah nindu, 'O teman, 
kupinjam min rotindu telu ngkibul, 

6 sabap temanku si i bas perdalanen singgah 
ku rumahku janah Ia lit si man berenken man 
bana.' 

! Banci jadi temanndu e erjabap i rumah 
nari, 'Ola ganggundu aku! Pintun nggo ieruk, 
janah aku ras anak-anakku nggo medem. 

La terbahan aku keke guna merekenca man 
bandu.' 

8 Bage gia, Kukataken pe man bandu, 
aminna gia ia la keke mereken roti man 
bandu erdandanken ia temanndu, tapi 
perbahan la kam mela mindo alu meseksek, 
keke nge ia, iberekenna man bandu kai si 
iperlukenndu. 

9 Perbahan si e Kukataken man bandu: 
Pindolah tentu ngalo kam: daramilah, tentu 
idatndu, tuktuklah, tentu italangi pintun man 
bandu. 

10 Sabap ise si mindo ngalo kap, janah ise 


si ndarami idatna kap, bage pe ise si nuktuk 
pintun italangi kap. 

11 Tentu Ia lit i bas kam selaku bapa mereken 
nipe man anakndu adi ipindona nurung. 

12 Ntah iberekenndu kacip gelang man bana 
adi ipindona tinaruh. 

13 Dagina, adi kam pe kalak si jahat ietehndu 
mereken si mehuli man anak-anakndu, apai 
denga ka Bapa si i Surga. Tentu IberekenNa 
nge man bandu Kesah .Ssi Badia man si 
mindo man BaNa." 


Kuasa Jesus iakap kalak kuasa Balsebul 
(Mat 12:22-30: Mrk 3:20-27) 


14 Sekali jadi ipelawes Jesus setan i bas 
sekalak pekak nari. Kenca ndarat setan e, 
ngasup ia ngerana. Ngidah si e mamang ate 
kalak si nterem. 

15 Tapi piga-piga kalak ngataken, "Balsebul, 
pengulu setan nge si mereken kuasa man 
BaNa mpelawesken setan-setan." 

16j it ka deba nidingi Jesus atena, emaka 
ipindona gelah ibahan Jesus sada tanda 
sengget si nusur i Surga nari. 

17 Tapi ieteh Jesus perukuren-perukuren 
kalak e, emaka nina, "Kerajan si liti je 
perpecahen, la banci lang runtuh me kerajan 
e, jenari runtuhen pe rumah-rumahna. 

18 Dage, adi kerajan setan erbelah-belah ia 
sapih-sapih ia, tentu kerajan e la ndekah. 

Ikatakenndu maka Balsebul nge si mereken 


kuasa man bangKu guna pelawesken 
setan-setan. 

19 Adi bage kin carangKu pelawesken 
setan-setan, kuga dage teman-temanndu 
pelawessa? Temanndu e jinelah ertimbang 
kerna kam. 

20 Labo Balsebul si mereken kuasa man 
bangKu, tapi Aku pelawesken setan-setan 
alu kuasa Dibata si nuduhken maka i 
tengah-tengahndu nggo ndeher Kinirajan 
Dibata. 

21 Adi sekalak si megegeh njagai rumahna 
alu senjata lengkap, tentu aman kerina 
erta-ertana. 

22 Tapi adi reh kalak si gegehen ngelawan 
ia, Iitalukenna ia janah irampasna me 
kerina senjata si lengkap si iarapken tuan 
rumah ndai, jenari ibagi-bagikenna man 
teman-temanna kai si nggo irampasna e. 

23 Ise si la mihak Aku si tuhuna ngelawan 
Aku kap: ise sila ras Aku pepulungken, si 
tuhuna ia engkerapi kap." 


Setan si reh mulihken (Mat 12:43-45) 


24 “Adi nggo ndarat setan i bas manusia 
nari, lawes ia, niari kerina taneh gurun pasir 
ndarami ingan ngadi. Adi la lit idatna ingan 
ngadi emaka nina i bas ukurna, 'Mulihlah aku 
ku rumahku si nggo kutadingken.' 

25 Emaka mulihken ia, idapetina rumah e 


nggo bersih isapui dingen sikap. 

26 J enari lawes ia, idilona pitu setan si 
jahaten asa ia. Emaka ringan ia kerina i bas 
rumah ndai seh maka si ibengketi setan e 
nggo keleken asang si tangtangna ndube." 


Kemalemen ate si tuhu-tuhu 


27 Kenca nggo ikataken Jesus si enda ndai, 
sekalak diberu i bas jelma si nterem e nari 
ngerana alu megang nina, "Malem tuhu-tuhu 
ate diberu si mupus dingen pebelin Kam!" 

28 Tapi ngaloi Jesus, "Malemen tuhu-tuhu 
ate kalak si megiken Kata Dibata dingen 
ndalankenca!" 


Pemindon tanda sengget (Mat 12:38-42) 


29 Asum jelma si nterem ngkeleweti Jesus, 
IteruskenNa ngerana nina, "Andiko jahatna 
jelma si genduari! Ipindona tanda sengget, 
tapi sada pe la ibereken man bana seakatan 
tanda sengget Nabi Juna. 

30 Sabap bagi Nabi Juna jadi tanda man 
kalak Niniwe, bage me pe Anak Manusia si 
isuruh Dibata jadi sada tanda man bangsa si 
genduari. 

31] bas wari pendungi pagi i lebe-lebe 
Pengadilen Dibata keke Ratu negeri 
Selatan nuduhken kelepaken kalak jaman 
enda. Sabap lako megikenken pengajaren 
kepentaren Salomo, Ratu ndai nggo reh 

erdalan i bas tampuk doni nari. Tapi i jenda 


genduri lit kalak si belinen asangken Salomo! 

32| bas wari pendungi pagi i lebe-lebe 
Pengadilen Dibata keke kalak Niniwe ras 
bangsa si genduari enda. laduken kalak 
Niniwe me pagi bangsa si genduari, sabap 
kalak Niniwe jera i bas dosana nari asum 
ibegina pengajaren Nabi Juna; janah 
Kukataken man bandu maka si tuhuna lit i 
jenda si belinen asa Nabi Juna!" 


Mata si nerangi badan 
(Mat 5:15, 6:22-23) 


33 “| abo lit kalak nagani lampu, jenari 
itamakenna i teruh ingan si terligen ntahpe 
nutupisa alu tumba; tapi itamakenna nge ku 
nahe lampu, gelah sinalsalna nerangi kalak si 
bengket ku bas. 

34 Matandu kap lampu i bas badanndu. Adi 
matandu sehat, kerina badanndu terang: tapi 
adi matandu la sehat, kerina badanndu gelap. 

35 Emaka jagalah gelah terang si lit i bas 
kam ola jadi gelap. 

36 Adi kerina badanndu terang, lanai lit bagin 
si gelap, emaka sempurna nge terangna, bali 
ras isalsali terang lampu kam." 

Ipandang Jesus kalak Parisi 
ras guru-guru agama Jahudi 
(Mat 23:1-36: Mrk 12:38-40) 


37 Kenca dung Jesus ngerana, iundang kalak 
Parisi la man ku rumahna. Emaka bengket 
Jesus ku rumah e, jenari kundul dingen man. 

38 Mamang ate kalak Parisi e asum 
iperdiatekenna Jesus la erburih ope denga 
man. 

39 Tapi nina Tuhan man bana, "O kalak Parisi, 
tuhu iburihindu cangkir ras pinggan e arah 
darat, tapi arah bas dem alu rampasen ras 
kejahaten. 

400 kalak lenge! Ma kin Dibata nge si 
njadiken si arah darat e bage pe si njadiken 
si arah bas e? 

41 Si lit i bas mangkuk ras piringndu e nge 
arus iberekenndu man kalak musil. Alu bage 
kerina nggo bersih man bandu. 

42 Tapi andiko, cilaka kal kam o kalak 
Parisi: Ipersembahkenndu sepersepuluh i 
bas ulihndu nuan-nuan nari: jera, sere, ras 
gulen-gulen: tapi la ibahanndu bujur man 
manusia dingen la atendu keleng Dibata. Tapi 
e nge si tuhuna si arus ilakokenndu alu Ia 
ngelupaken si debanna. 

43 Andiko, cilaka kal kam o kalak Parisi! 
Atendu ngkunduli kursi-kursi si arah lebe 
i bas rumah persembahen dingen atendu 

iperkuanken kalak kam i tengah dalan alu 


mehamat. 

44 Andiko, cilaka kal kam! Sabap kam bagi 
kuburen si la ertanda, kalak si erdalan arah 
datasna la meteh maka e kuburen." 

45 Ngaloi sekalak guru agama Jahudi nina, 
"O Guru, alu KataNdu si bage, kami pe nggo 
IkenaiNdu." 

46 Ngaloi Jesus, "Kam pe cilaka nge o 
guru-guru agama! Iberekenndu baban si 
mberat man kalak seh maka la ngasup ia 
mbabasa, tapi kam jine alu sada jari pe la 
kam nggit ngkuitsa baban e. 

41 Andiko, cilaka kal kam! Ipekena 
kam kuburen nabi-nabi si nggo ibunuh 
nini-ninindu. 

48Alu bage nggo tangkas maka setuju 
kam ras si ibahan nini-ninindu nai: sabap 
nini-ninindu munuh nabi-nabi e janah kam 
erbahan kuburenna. 

49 Arah KepentarenNa maka nina Dibata, 
'Kusuruh pagi reh nabi-nabi ras rasul-rasul 
ndahi ia; piga-piga pagi ibunuhna janah si 
deban isiksana.' 

50 Emaka bangsa si genduari enda ituntut 
pagi perbahan dareh nabi-nabi si nggo ibunuh 
mula-mula tembe doni nari, 

516 me pembunuhen i bas Abil nari 
seh ku pembunuhen Sakaria si ibunuh i 
kelang-kelang batar-batar persembahen ras 
Rumah Tuhan. Kukataken man bandu maka 

kalak jaman enda la banci la iukum pagi 


erkiteken perbahanenna e. 

52 Andiko guru Undang-undang, cilaka kal 
kam! Nggo ibuatndu kunci pemeteh:, tapi 
kam jine la bengket ku bas janah kam jine 
erbahanca maka kalak la banci bengket ku 
bas!" 

53 Kenca lawes Jesus i bas ingan e nari, 
lalap ia igempang-gempangi guru-guru 
Undang-undang ras kalak Parisi. Isungkunna 
erbage-bage soal guna ncubai Jesus. 

P41 bas si e iusahakenna gelah salah jabap 
Jesus, maka banci la iaduken rikutken 
KesalahenNa e. 


Pertenget nandangi kalak si 
pekulah-kulah (Mat 10:26-27) 


1 2 1 Asum nggo pulung jelma meribu-ribu 
kalak seh maka nggo rincet-incet 

ia kerina, perlebe ngerana Jesus man 

ajar-AjarNa nina, "Metengetlah kam nandangi 

ragi kalak Parisi biakna si pekulah-kulah. 

2 Kerina si terligen teridah kap pagi, janah 
kerina rahasia ipetangkas kap pagi. 

3 Kai pe si nggo ikatakenndu i bas gelap 
terbegi nge pagi i bas terang, janah kai pe 
si nggo ikusikkenndu ku cuping kalak i bas 
kamar si tertutup imomoken nge man jelma 
si nterem." 

Ise si man kebiarenken? (Mat 10:28-31) 


4"O temanku, kukataken man bandu: ola 
kam mbiar nandangi kalak si ngasup munuh 
badan tapi kenca si e lanai ngasup erbahan 
kai pe. 

?Kukataken man bandu ise arusna si man 
kebiaren: Mbiarlah kam man Dibata, si kenca 
munuh, lit ka KuasaNa ngambengkenca ku 
bas neraka. Ingetlah, tuhu-tuhu lah min kam 
erkemalangen man Dibata! 

6 Ma kin idayaken kalak lima cipcip alu 
dua sen saja? Amin bage gia labo sada pe 
ilupaken Dibata. 

7 Buk takalndu pe kerina nggo IbeligaiNa. 
Emaka ola kam mbiar, sabap ergan kap kam 
asa Cip-cip." 


Ngaku ras mersoken Kristus (Mat 
10:32-33, 12:32, 10:19-20) 


8 "Kukataken man bandu, ise si ngakuken 
Aku i lebe-lebe manusia ia ajar-ajarKu, Anak 
Manusia si isuruh Dibata pe pagi ngakuken ia 
| lebe-lebe malekat Dibata. 

9Tapi ise la ngakui maka ia ajar-ajarKu i 
lebe-lebe manusia, Anak Manusia si isuruh 
Dibata pe pagi mersoken ia i lebe-lebe 
malekat Dibata. 

10 se si pengeranana nimbak Anak Manusia 
si isuruh Dibata, ia banci ialemi, tapi kalak si 
enghina Kesah Si Badia la banci ialemi. 

Agama, ntah ku pemerentah ntah ku kalak 
si erkuasa, ola aru atendu kerna kuga kam 
mpertahanken dirindu, ntah pe kerna si arus 
ikatakenndu. 

12 Sabap paksa si e pagi iajari Kesah Si Badia 
nge kam kerna kai arus ikatakenndu." 


Perumpaman kerna kalak bayak si lenge 


13 Sekalak i bas jelma si nterem e ngerana 
nina, "O Guru, katakenlah man seninangku 
maka erbagi kami kerna erta-erta si 
itadingken bapa kami." 

14 Ngaloi Jesus man bana, "O senina, ise kin 
ngangkat Aku guna ngerunggui kam duana? 
Labo dahinKu mbagiken erta-ertandu." 

15 Tole nina Jesus man bana kerina, "Jaga 
dingen metengetlah maka ola kam merangap 
nandangi kai pe: sabap kegeluhen manusia 
si tuhu-tuhu labo erpalasken erta-erta si lit | 
bas ia, aminna uga gia ia bayakna." 

16 Emaka ituriken Jesus man jelma si nterem 
e perumpaman enda, "Lit me sekalak bayak, 
melala kal ulih jumana. 

17 Emaka rukur ia nina, 'Lanai siat lumbung 
ingan ulih jumangku e kerina. Kuga nge ndia 
kubahan?' 

18 Nina ka i bas ukurna, 'Bagenda kubahan: 
Kuruntuhken lumbungku enda, jenari 
kupajekken si tergalangen: ije me pagi 

erta-ertangku. 

19 Kenca bage ningku i bas ukurku: 

Malem atendu, o tendingku! Sabap melala 
nggo ergun-gun erta-ertandu, cukup guna 
piga-piga tahun. Pesenangkenlah man bandu, 
man dingen minemlah.' 

20Tapi nina Dibata man bana, 'O, bodoh! | 
bas berngi enda kam arus mate: man ise nge 
kerina erta-erta si nggo ipepulungndu e?'" 
21Tole nina Jesus, "Bagenda me jadina 
nandangi kalak si pepulung kinibayaken man 
dirina jine, tapi la bayak i bas adep-adepen 
Dibata." 


Tek lah man Dibata (Mat 6:25-34) 


22 Kenca bage nina Jesus man ajar-AjarNa, 
"Perbahan si e Kukataken man bandu: ola 
aru atendu kerna nakan si iperlukenndu i bas 
geluhndu ntah pe kerna uis si iperlukenndu 
guna dagingndu. 

23 Sabap ergan nge geluhndu asa pangan, 
dingen ergan pe badanndu asa uis. 

24 Nehenlah perik kak: la merdang, la rani, 
la lit lumbungna: tapi bage gia man nge 
ia ibahan Dibata. Kam ndauh ergan asa 
perik-perik e. 

25 Ise kin i bas kam ngasup pegedangken 
umurna alu aru ate? 

26 Adi labo kam ngasup erbahan si kitik e 


pe, ngkai maka aru atendu kerna kai-kai si 
debanna? 

27 Nehenlah perturah bunga ncole, labo 
ia ertenun ntah pe erbahan uisna. Tapi 
kukataken man bandu maka raja Salomo si 
bage kal bayakna labo lit uisna bagi bunga 
enda jilena. 

28 Dibata nge si erbahanca mejile dukut- 
dukut i mbalmbal -- dukut-dukut si sendah 
lit, pagi iambekken ku bas api. Makin lebihen 
kam luisiNa? Andiko, kitikna kinitekenndu! 

29 Dage, ola aru atendu, ola gulut ukurndu 
kerna pangan ras inemenndu. 

30 (Sabap kalak si la nandai Dibata nge si aru 
atena kerna si e.) leteh Bapandu nge maka 
iperlukenndu si e. 

31 Arus maka buen kam rukur kerna Kinirajan 
Dibata gelah kerina si debanna pe ibereken 
Dibata ka man bandu." 


Kinibayaken i Surga (Mat 6:19-21) 


32 "Ola kam mbiar, o rarasen si kitik sabap 
meriah ukur Bapandu mereken Kinirajan man 
bandu. 

33 Dayaken kerna erta-ertandu jenari 
bereken duitna man kalak musil. Bahanlah 
dompetndu si nteguh janah pepulunglah 
kinibayakenndu i Surga. | je la urak beliganna 
sabap la ibengketi penangko ntah pe ipan 
ngetnget. 

34 Sabap ija erta-ertandu i je pe ukurndu." 


Juak-juak si erjaga-jaga 

35 "Tetap min kam erbenting kibul dingen 
ersinalsal pe lampundu. 

36 Bagi sekalak budak si nimai tuanna mulih 
i bas kerja erdemu bayu nari min kam. Asum 
reh tuan e dingen nuktuk pintun, minter 
italangina. 

37 Sangap me budak si idapeti tuanna 
erjaga-jaga nimai ia mulih. Kukataken man 
bandu, erbenting kibul me tuan e, isuruhna 
budak e kundul jenari kuskas ia ngelaisa. 

38 Sangap me budak e adi idapeti tuanna ia 
erjaga-jaga aminna gia tuan e mulih tengah 
berngi ntah pe tekuak manuk. 

39 'ngetlah katangKu enda: Adi ieteh 
tuan rumah katawari penangko reh, tentu 
erjaga-jaga ia dingen Ia ipelepasna rumah e 
ibongkar. 

40Bage pe kam, tetaplah min erjaga-jaga 
sabap Anak Manusia si isuruh Dibata reh i bas 
paksa si la arapndu." 


Juak-juak si tutus ras 
si melantar (Mat 24:45-51) 


41 Nina Petrus man Jesus, "O Tuhan, man 
kami saja kin IturikenNdu perumpaman e, 
ntah man kerina manusia?" 

42 Erjabap Tuhan, "Ise dage budak si pentar 
dingen tutus? la me ipercayaken tuanna 

pangan man budak e kerina i bas paksana. 

43 Sangap me budak si asum mulih tuanna 
idapetina ia sangana ndalanken tugasna! 

44 Kukataken man bandu, tuhu-tuhu iangkat 
tuan e me ia jadi pengawas i bas kerina 
erta-ertana. 

45 Tapi adi nina budak e i bas ukurna, 
"Tuanku ndekah denga nge maka mulih,' 
jenari ipekpekina budak si deban si dilaki 
ras si diberu, mangani dingen minem ia seh 
mabuk. 

46Jenari alu la iarapna rempet reh tuanna. 
Ibunuh tuanna ndai ia janah bali ibahanna ras 
kalak si la patuh. 

4! Budak si meteh sura-sura tuanna, tapi Ia 
ia ersikap dingen la ibahanna bagi si ngena 
ate tuanna, ia mekelek iligasi. 

48Tapi budak si la meteh sura-sura tuanna, 
jenari ibahana kesalahen seh maka arus ia 
iligasi, budak e la mekelek iligasi. Sabap 
kalak si nggo ibereken man bana melala, i 
bas ia nari ituntut melala. Bage me pe man 
kalak si iendesken man bana melala, i bas ia 
nari ipindo ka melala." 


Kerehen Jesus maba 
pertentangen (Mat 10:34-36) 


49 “Aku reh namaken api ku doni enda: 
mehuli kal adi api e nggo gara! 

50 Aku pagi ngaloken peridin si tertentu, 


janah kuga sedakna pusuhku ope denga si e 
nggo erkedungen! 

51 Akapndu kin maka Aku reh ku doni enda 
maba dame? Kukataken man bandu, labo 
maba dame, tapi pertentangen. 

52 Genduari nari terjadi pertentangen i bas 
si lima kalak sada jabu, telu kalak ngelawan 
dua, janah si dua kalak ngelawan telu. 

53 Bapa ngelawan anakna si dilaki janah 
anak si dilaki ngelawan bapana: nande 
ngelawan anakna si diberu, janah anak 
si diberu ngelawan nandena: simetua 
ngelawan permainna janah permain ngelawan 
simetuana." 


Pengertin waktu (Mat 16:2-3) 


>4 Tole nina Jesus man jelma si nterem, 
"Adi idahndu reh embun i Barat nari, minter 
iIkatakenndu, "Udan atena,' janah tuhu bage. 

>> Bage pe adi igejapndu rembus angin i 
Selatan nari, minter ikatakenndu, 'Las me 
wari,' janah tuhu bage. 

560, kalak pekulah-kulah! letehndu ertina 
tanda-tanda i bas doni ras i bas langit. Tapi 
ngkai maka la iangkandu tanda-tanda masa 
si genduari enda?" 


Erdamelah ras imbangndu (Mat 5:25-26) 


57"Ngkai maka la itetapkenndu i bas 
ukurndu kai arus ibahanndu? 

ibabanandu ku pengadilen, cubakenlah asa 
ngasupndu erdame ras ia asum kam i bas 
perdalanen denga gelah ola kam isehkenna 
ku lebe-lebe hakim, janah hakim nerahken 
kam ku polisi, jenari itamaken polisi kam ku 
bas penjara. 

59 Kukataken man bandu maka labo kam 
ndarat i bas penjara e nari, adi langa kin 
igalarindu utangndu seh bali." 


Jera ntah mate 


13 ' Paksa si e, reh piga-piga kalak maba 
berita man Jesus kerna kalak Galilea si 
nggo ibunuh Pilatus asum ia mpersembahken 
persembahenna man Dibata. 

2 Ngaloi Jesus man kalak ndai nina, 
"Perbahan kalak Galilea e ibunuh alu cara 
si bage, akapndu kin maka keleken dosana 
asaken dosa kalak Galilea si deban? 

3 Kukataken man bandu, labo bage! Kam pe 
adi la kin kam jera, mate nge kam pagi bagi 
kalak ah ndai. 

4Kuga kerna si sepulu waluh kalak si mate 
itindihi menara i Siloam? Akapndu kin maka 
keleken dosana asaken dosa kerina kalak si 
ringan i Jerusalem? 

> Kukataken man bandu, labo bage! Kam pe 
adi la kin kam jera, mate nge kam pagi bagi 
kalak ah ndai." 

Perumpaman kerna 
batang ara si la erbuah 


6Jenari ituriken Jesus man kalak e 
perumpaman enda, "Lit me sekalak empu 
kebun anggur: i bas kebun anggur e turah 
sada batang ara. Lawes ia ku je ndarami 
buahna tapi la lit sada pe idatna. 

7 Emaka nina man si ngiani kebun e, 'Nggo 
telu tahun tep-tep aku reh ndarami buah 
batang ara enda, tapi la pernah lit buahna. 
Tabah sajalah! Percuma ia turah i bas taneh 
enda.' 

8 Tapi nina si ngiani kebun e, 'O Tuan, 
pelepas ije setahun nari: kukuruk lebe taneh 
i kelewetna gelah kutama pupukna. 

9 Mbera-mbera erbuah ia tahun si reh; tapi 
adi lang tabah saja.'" 


Ipepalem Jesus kalak 
sakit sanga wari Sabat 


10 Sekali sanga wari Sabat kalak Jahudi 
ngajar Jesus i bas rumah persembahen. 

lt it mei je sekalak diberu nggo sepulu 
waluh tahun dekahna bangger iulahi setan, si 
erbahanca ia mbengkung dingen lanai ngasup 
tedis pajek. 

12 Asum idah Jesus diberu e, IlebuhNa Nina 
"Nande, penakitndu nggo malem!" 

13 |tamaken Jesus TanNa ku babo diberu 


e jenari minter ia tedis pajek. Kenca bage 
ipujina Dibata. 

“Tapi merawa pengulu rumah persembahen 
e, sabap ipepalem Jesus ia i bas wari Sabat. 
Emaka ngerana ia man jelma si nterem nina, 
"Lit kap enem wari guna erdahin; emaka 
rehlah i bas salah sada wari e gelah ipepalem, 
labo i bas wari Sabat." 

15 Ngaloi Jesus man bana nina, "O kam kalak 
pekulah-kulah! Ma kin kerina nge kam peluar 
lembuna ntah kaldena i bas karangna nari 
pemincepsa i bas wari Sabat pe? 

16 Diberu enda kesusuren Abraham: nggo 
sepulu waluh tahun dekahna ia itaban Iblis: 
ma patut nge ia ipulahi i bas wari Sabat gia?" 

17 Asum ikataken Jesus bage, mela kerina 
imbang-I mbangNa, tapi kalak si nterem 
ermeriah ukur ngidah tanda sengget si 
ilakoken Jesus. 


Perumpaman kerna benih (Mat 
13:31-32: Mrk 4:30-32) 


18 Emaka iterusken Jesus ngerana nina, "Bali 
ras kai kin Kinirajan Dibata e? Alu kai kin e 
banci Kuandingken? 

19E me bagi sengkebuah benih sawi si ibuat 
kalak dingen isuankenna i jumana: turah me 
sawi e jadi meganjang bagi batang kayu seh 
banci perik-perik rasar i bas dahanna." 

Perumpaman kerna ragi (Mat 
13:31-32; Mrk 4:30-32) 


20 Tole nina Jesus, "Alu kai kin banci 
Kuandingken Kinirajan Dibata e? 

21E me bagi ragi si ibuat diberu jenari 
icampurna ras telu tumba tepung seh serser 
kerina." 


Pintun si kitik (Mat 7:13-14, 21-23) 


22 | terusken Jesus PerdalanenNa ku 
Jerusalem janah i bas PerdalanenNa singgah 
la arah kuta-kuta si meriah bage pe kuta-kuta 
si kitik dingen ngajar la ije. 

23 Lit sekalak si nungkun man BaNa nina, "O 
Tuan, la kin pagi nterem kalak si terkelin?" 
Erjabap Jesus man bana, 

24 Cubakenlah asa ngasupndu bengket 
arah pintun si kitik e; Kukataken pe man 
bandu maka nterem nge kalak si ncubakenca 
bengket ku bas tapi la banci. 

25 Adi kenca keke tuan rumah e dingen kenca 
lerukna pintun kam tedis i darat nuktuk, 
janah nindu, 'O, Tuan, talangi pintun man 
kami!', ialoina me kam, 'La kam kutandai!' 

26j enari nindu ka, 'Nggo pernah kami man 
dingen minem ras kam, bage pe nggo pernah 
Kam ngajar i pasar-pasar kuta kami.' 

27 Ngaloi ka ia man bandu, 'La kam kutandai! 
Laweslah i bas Aku nari o kalak jahat!' 

28| je me pagi kam tangis dingen mesui kal 
atendu asum idahndu Abraham, Isak, Jakup 
ras kerina nabi-nabi ermeriah-meriah i bas 
Kinirajan Dibata, tapi kam iambekken ku 
darat. 

29Janah rehen me kalak i Timur, i Barat, i 
Utara, ras i Selatan nari ermeriah-meriah i 
bas Kinirajan Dibata. 

30 Kalak si genduari arah pudi jadi arah lebe 
kap pagi; janah kalak si genduari arah lebe 
jadi arah pudi kap pagi." 


Kekelengen Jesus nandangi 
Jerusalem (Mat 23:37-39) 


31| bas paksa e reh piga-piga kalak Parisi 
ndahi la, janah nina, "To lawes, tadingken 
ingan enda sabap ibunuh Herodes atena 
Kam." 

32 Ngaloi Jesus man kalak ndai nina, 

"To kataken man serigala e, 'Kupelawes 
setan-setan dingen Kupepalem si sakit i bas 
wari si sendah ras si pe pagi, janah i bas wari 
peteluken dung me dahinKu.' 

33 Amin bage gia, la banci lang kuterusken 
nge perdalanenKu sendah, pagi ras kedun: 
sabap labo mungkin sekalak nabi ibunuh pala 
i Jerusalem. 

340 Jerusalem, Jerusalem! Ibunuhndu 
nabi-nabi, ibenterindu persuruhen si nggo 
isuruh Dibata reh ndahi kam! Nggo piga-piga 
kali ateKku mpepulung bangsandu, bagi 

indung manuk pepulung anak-anakna i teruh 


kabengna, tapi la kam nggit! 

35 Tuhu-tuhu me pagi rumahndu itadingken 
seh melungun. Kukataken pe man bandu, 
lanai pagi Aku idahndu seh waktuna 
ikatakenndu, 'Ipasu-pasu gelah la si reh i bas 
gelar Tuhan.'" 


Jesus pepalem kalak busungen 


14 1 Sekali i bas wari Sabat Jesus man 
| rumah peminpin kalak Parisi. Tuan 
rumah ras teman-temanna mperdiateken Ia. 

2 Jenari reh me sekalak sakit busungen ku 
lebe-lebe Jesus nahena ras tanna besar. 

3 Emaka nungkun Jesus man guru-guru 
agama Jahudi ras kalak Parisi nina, "Rikutken 
agama Jahudi, banci ntah lang pepalem kalak 
sakit i bas wari Sabat?" 

“Tapi sada pe kalak ndai la ngaloi. 

Emaka ijemak Jesus tan kalak sakit ndai, 
I pepalemNa, jenari IsuruhNa mulih. 

3 Kenca bage nina Jesus man kalak si lit 
i bas rumah e, "Adi ndabuh anakndu ntah 
lembundu ku bas sumur i bas wari Sabat, ma 
kin minter irintakndu ndarat i bas wari Sabat 
e ka?" 

6 Lanai teraloi kalak ndai ranan Jesus e. 

Ingan kundul arah 
gugung ras arah berneh 


7 Perbahan idah Jesus piga-piga temue milih 
ingan kundul arah ingan si mehamat, emaka 
IturikenNa perumpaman enda man kerina 
kalak si pulung i bas rumah e. 

8 “Adi iundang kalak kam ku kerja-kerja 
erdemu bayu, ola kam kundul arah ingan si 
mehamat, gelah bicara lit gia kalak si belinen 
asa kam iundangna, 

9 Ia ikatakenna man bandu, 'Miser kam, 
temanta enda ije kundul!' Sabap adi bage 
mela iakapndu sabap kam arus miser ku 
ingan si arah suah. 

10 Dage, adi iundang kalak kam, ulin kam 
kundul arah suah, gelah reh si mada kerja 
nina man bandu, 'O, teman, mari kundulken 
i bas ingan si mehamat enda.' Alu bage kam 
ipehaga i lebe-lebe kalak si nterem. 

Il Sabap ise si peganjangken bana ia me 
pagi ipeteruk, janah ise si peteruk bana ia me 
pagi Ipeganjangken." 

12 Jenari nina Jesus man si ngundang 
la, "Adi kam erbahan kerja suari ntah 
berngi, ola undang teman-temanndu, ntah 
senina-seninandu, ntah kade-kadendu, ntah 
pe anak kutandu si bayak-bayak gelah ola ia 
ersimulih man bandu alu ngundang kam ka. 

13 Tapi adi atendu erbahan kerja man-man, 
undanglah kalak musil, kalak cempang- 

cempang, kalak pangpangen ras kalak 


pentang, 

14 maka malem tuhu-tuhu atendu sabap la ia 
ngasup ersimulih man bandu. Dibata nge pagi 
si ersimulih man bandu i bas wari kekeken 
kalak si benar." 


Perumpaman kerna kerja man-man 
mbelin (Mat 22:1-10) 


15 Megi kai si ikataken Jesus e, ngerana 
sekalak temue e man Jesus nina, "Malem 
tuhu-tuhu ate kalak si itenahken Dibata ku 
kerja i bas Kinirajan Dibata." 

16 Ngaloi Jesus man bana, "Lit me sekalak si 
erbahan man-man si mbelin: nterem kalak 
iundang. 

17 Kenca seh waktuna kerja man-man e, 
isuruhna juak-juakna ngelegi kalak si nggo 
iundangna, alu ngataken, 'Ota, nggo sikap 
kerina!' 

18 Tapi sekalak-sekalak ia ngataken 
alangenna. Si pemena nina, 'Sentabi aku man 
bandu, sabap mbaru denga kal aku nukur 
juma; ateku lawes ngenehenca.' 

19 Deba nina, 'Nggo kutukur lembuku lima 
nioga, lembu penenggala: kucubaken ateku 
nenggalakenca, emaka sentabi aku man 
bandu.' 

20Sj deban ka nina, 'Mbaru denga aku 
erjabu, perbahan si e aku la banci reh.' 


Lukas 14.211 27 = 91 
21 Emaka mulihken me juak-juak ndai, 


iturikenna kerina si e man tuanna. Megi 

si e merawa tuan ndai, emaka nina man 
juak-juakna, 'To lawes ku pasar-pasar ras ku 
kesain kuta, baba ku jenda kalak musil-musil, 
kalak cempang-cempang, kalak pangpangen 
ras kalak pentang.' 

22? La ndekahsa ngelapur juak-juak ndai 
nina, 'O tuan, kai si ikatakenndu ndai nggo 
kudalanken, tapi lit denga ingan langa isin.' 

23 Emaka nina tuan e man juak-juakna, 

'To lawes ku simpang-simpang ras ku 
pasar-pasar, iahken kerina kalak si i je ku bas 
rumahku enda gelah dem. 

24 Kukataken man bandu maka labo sekalak 
pe si nggo Kuundang ndube ngenanami 
pangan si nggo Kusikapken.'" 


Sarat-sarat jadi ajar-ajar 
Jesus (Mat 10:37-38) 

25 Asum nterem kalak si erdalan ngikutken 
Jesus, itulihken Jesus kalak si nterem ejenari 
nina, 

26 "Ise pe si reh ndahi Aku labo banci ia jadi 
ajar-ajarKu, adi la kin kelengen atena man 
Dibata asangken man bapana ras nandena, 
ndeharana ras anak-anakna, turangna ras 
seninana janah bage pe dirina jine. 

27 Ise pe labo banci jadi ajar-ajarku adi Ia kin 
ipersanna kayu persilangna dingen ikutkenna 
Aku. 

28 Adi lit sekalak i bas kam atena erbahan 


menara, tentu ibahanna lebe anggaren biaya 
guna meteh ntah cukup kin duitna ntah lang i 
bas ndungi menara e. 

29 Sabap adi la bage, banci jadi kenca 
ipajekkenna palasna, lanai ia ngasup 
ndungisa. Jenari kerina kalak si ngidah 
dahinna si lolo e ncakapken ia, 

30 hina, 'Kalak enda icubakenna mbangun, 
tapi la ia ngasup ndungisa!' 

31 Adi sekalak raja lawes ras sepuluh ribu 
kalak erperang ngelawan raja si deban si ras 
dua puluh ribu kalak, tentu iukurkenna lebe 
ngasup kin ia ntah lang. 

32 Adi iakapna kin pe maka labo ia ngasup, 
tentu ikirimna utusenna mindo perdamen 
asum ndauh denga raja e." 

33 Tole nina Jesus, "Alu bage, apai pe kam 
la metunggung jadi ajar-ajarKu, adi la kin 
itadingkenndu kerina si lit i bas kam." 


Sira si lanai masin (Mat 5:13: Mrk 9:50) 


34 "Sira tuhu mehuli, tapi adi sira e pe lanai 
masin alu kai nari banci ipemasin? 

35Tuhu lanai erguna man juma ntah 

man campur pupuk, tapi iambekken nge. 
Begikenlah adi lit kin cupingndu!" 

Biri-biri si bene (Mat 18:12-14) 


1 5 1 Sekali jadi nterem reh pengalo cuke 
ras kalak perdosa si deban megiken 
pengajaren Jesus. 

2 Ngidah si e jungut-jungut kalak Parisi ras 
guru-guru agama nina, "Ialo-AloNa kalak 
perdosa janah man pelaras." 

3 Emaka ituriken Jesus man bana 
perumpaman enda, 

4"Adi sekalak i bas kam lit seratus biri-birina 
janah bene sada kuga nge ibahanna? Tentu 
itadingkenna biri-biri si siwah pulu siwah i 
mbalmbal, lawes ia ndarami biri-biri si bene e 
seh dat. 

3 Kenca idatna biri-biri e, meriah kal ukurna, 
itamakenna biri-biri e ku datas barana, 

6 jenari ibabana mulih. Kenca bage, idilona 
teman-temanna ras si ndeher-ndeher 
rumahna janah nina, 'Meriah kal ukurku 
sabap nggo ku dat biri-biringku si bene e. 
Marilah kita ermeriah ukur ras-ras.' 

7 Kukataken man bandu: Belinen pe keriahen 
i Surga nandangi sekalak perdosa si jera 
asangken si siwah pulu siwah kalak si akapna 
ia benar dingen la perlu jera." 


Duit si bene 


8 “Ntah pe sekalak diberu lit sepuluh duit 
pirakna, janah bene sada kuga nge ibahanna? 

Tentu isaganina lampu isapuina jabuna, 


idaramina manjar-anjar seh dat. 

9 Kenca idatna duitna e, idilona teman- 
temanna ras tetanggana, janah nina, 
'Ermeriah ukur gelah kita, sabap nggo ku dat 
duitku si bene e!' 

10 Kukataken man bandu, bage me pe 
malekat-malekat ermeriah ukur nandangi 
sekalak perdosa si jera." 


Anak si bene 


Il terusken Jesus ngerana nina, "Lit me 
sekalak perbapan, dua kalak anakna dilaki. 

12 Nina si nguda man bapana, 'O bapa, 
bereken genduari man bangku erta-erta 
sikerajangenku.' Emaka ibagi bapana 
erta-erta e man anakna duana. 

13 Kenca piga-piga wari, idayaken anak si 
nguda e me sikerajangenna, jenari lawes ia 
ku negeri si ndauh. I je isia-siakenna duitna 
e. 

14 Kenca keri ibahanna duitna e, jadi me 
kelihen i bas negeri e, janah mulai me 
iakapna suhsah. 

15 Emaka erdahin ia ras sekalak anak negeri 
e. Isuruhna ia ku juma ermakan babi. 

16 se pe la mereken kai pe man bana, seh 
maka iba-iba babi e pe nggit ia mansa alu 
meriah ukur. 

17 Dungna rukur ia, janah nina i bas 
ukurna, 'Kerina si erdahin bapangku riba-iba 

panganna, tapi aku i jenda menam mate 


kelihen. 

18 |aweslah aku ndahi bapangku janah 
ningku man bana, O bapa, aku nggo erdosa 
man Dibata dingen ersalah man bandu. 

19 Lanai metunggung pe aku igelari 
anakndu.' 

20 Fmaka berkat ia ndahi bapana. Ndauh 
denga pe ia i rumah nari nggo idah bapana 
ia. Mekuah ate bapana, emaka kiam ia 
ngayakisa, idakepna janah iemaina. 

21Nina anakna e man bana, 'O bapa, aku 
nggo erdosa man Dibata dingen ersalah man 
bandu. Lanai metunggung pe aku igelari 
anakndu.' 

22 Tapi idilo bapana juak-juakna nina, 
'Pedasken baba ku jenda uis si mejilena 
janah pakeken man bana! Tamaken cincin ku 
jari-jarina janah sepatuil ia. 

23) enari geleh sada anak lembu si mburna, 
gelah erbahan pesta man-man kita. 

24 Sabap anakku enda nai nggo mate, tapi 
genduari nggo nggeluh mulihi: ia nggo bene, 
tapi genduari mulihken ia." Emaka ibenakenna 
erpesta ras ermeriah-meriah. 

25 Tapi anakna sintua paksa e i juma. Asum 
ia i bas perdalanen i juma nari, lanai ndauhsa 
ku rumah, ibegina sora gendang ras sora 
rende. 

26 Emaka idilona sekalak juak-juak, 
isungkunna nina, 'Kai si jadi e?' 

27 Erjabap juak-juak man bana, 'Agindu 


nggo reh mulihken janah isuruh bapandu 

igeleh sada anak lembu si mburna, sabap 
agindu si nggo bene e nggo reh mulihken i 
bas mejuah-juah.' 

28 Emaka nembeh kal ate anak sintua e 
dingen la ia nggit ku rumah. Emaka reh 
bapana nami-nami ia i darat. 

29 Ngaloi ia man bapana, 'Nggo piga-piga 
tahun aku erdahin ras kam bagi sekalak 
juak-juak janah la pernah kusimbak katandu. 
Kai kin nggo iberekenndu man bangku? Sada 
anak kambing pe Ia iberekenndu man bangku 
gelah aku man-man ras teman-temanku. 

30 Tapi anakndu ah, nggo ikerikenna 
erta-ertandu ras diberu perdenggal, janah 
kenca ia mulihken minter igelehndu sada 
anak lembu pilihen si mbur!' 

31 Ngaloi bapana, 'O anakku, kam tetap 
ras aku janah kerina erta-ertangku 
sikerajangenndu kap. 

32 Tapi patut pe kita erbahan kerja man-man 
dingen ermeriah ukur, sabap agindu si 
nai nggo mate, genduari nggo nggeluh 
mulihi: ia nggo bene, tapi genduari nggo reh 
mulihken.'" 


Bendahara si cerdik 


1 Jenari nina ka Jesus man ajar-AjarNa, 
16 "Lit me sekalak bayak, lit pe sekalak 

bendaharana. laduken kalak man bana maka 


bendaharana e korupsi. 

2 Emaka idilona bendahara e janah nina, 
'Kuga nge perbahanenndu e? Bahan 
perkiranna kerina dahindu, sabap kam 
kupengadi jadi bendahara." 

3 Nina bendahara e i bas ukurna, 'Ipengadi 
tuanku aku jadi bendahara, kai nge 
ndia kubahan? Ncangkul la aku ngasup, 
mindo-mindo mela aku. 

4 Nggo kueteh kai si kubahan, gelah kenca 
aku ipengadi lit kalak si ngaloken aku i bas 
rumahna.' 

3 Emaka idilona sekalak-sekalak peridon 
tuanna. Isungkunna si pemena nina, 'Asa kai 
utangndu man tuanku?' 

6 Erjabap ia, '200 kaleng minak makan.' 
Emaka nina bendahara e, 'Enda surat 
utangndu, kundulken, jenari minter suratken 
100.' 

! Kenca bage isungkunna ka kalak si deban 
nina, 'Kam kasa kai utangndu?' Erjabap ia, 
'300 guni page.' Emaka nina bendahara e, 
'Enda surat utangndu, suratken 250.' 

8 Kenca bage ipujiken tuan ndai bendahara si 
la bujur e sabap cerdik kal ia: sabap cerdiken 
kap anak-anak doni enda i bas urusenna 
sapih-sapih ia asangken anak-anak terang." 

9 Iterusken Jesus ngerana nina, "Kukataken 
man bandu: Pakelah erta doni enda guna 
ndatken teman man bandu gelah aminna gia 

erta doni e lanai lit, kam ialoken me i bas 


ingan si rasa lalap." 


Tutuslah i bas si kitik (Mat 6:24) 


10 “se pe situtus i bas si kitik, tentu tutus pe 
ia i bas si mbelin: ise si la bujur i bas si kitik, 
tentu pe la ia bujur i bas si mbelin. 

Il Dage, adi la kam tutus i bas erta doni, 
labo ibereken man bandu erta si tuhu-tuhu. 

12 Janah adi la kam terteki nandangi 
sikerajangen kalak ise nge si nggit mereken 
ertandu jine man bandu? 

13 abo mungkin sekalak juak-juak dua 
tuanna. Sabap adi bage ugapa pe nembeh 
atena nandangi si sekalak janah si sekalak 
nari ikelengina: sekalak ihamatina janah 
sekalak nari ihinana. Kam Ia banci erkeleng 
ate man Dibata janah erngena ate man erta 
doni enda." 

14 Kerina si ikataken Jesus e ibegi kalak 
Parisi: perbahan ia rangap nandangi duit, 
emaka icacina Jesus. 

15 Tapi nina Jesus man bana, "Kam pekulah- 
kulahndu bujur i lebe-lebe jelma si nterem, 
tapi ieteh Dibata nge isi pusuhndu. Sabap kai 
si meherga iakap manusia la kap lit ergana | 
bas Dibata." 

Erbage-bage pengajaren Jesus (Mat 
11:12-13, 5:31-32: Mrk 10:11-12) 


16 "Undang-undang si ibereken Musa, ras 
pengajaren nabi-nabi, kerina e tetap ipake 
seh masa Johanes Peridiken. Kenca si e 
Berita Si Mehuli kerna Kinirajan Dibata 
terus iberitaken. Merincuh kalak jadi bangsa 
Dibata, emaka rehen ia kuje. 

17 Tapi sukahen nge langit ras doni 
masap asangken bagin si kitikna i bas 
Undang-undang e masap. 

18 se si ngulihken ndeharana, jenari 
iempoina diberu si deban, ia nggo erlua-lua: 
janah ise si ngempoi diberu si nggo iulihken 
perbulangenna, ia pe nggo erlua-lua." 


Kalak bayak ras Lasarus 


19 “Lit me sekalak bayak: pakenna uis si 
meherga-meherga janah tep-tep wari ia 
erbahan pesta. 

20 Tapi lit ka pe sekalak kalak musil, gelarna 
Lasarus. Kerina dagingna ugahen janah 
biasana medem ia deher pintun rumah kalak 
bayak e. 

21 la ngarapken rimah-rimah kalak si erpesta 
guna ngisi beltekna si lume. Biang pe rehen 
ndilati ugahna. 

22 La ndekahsa mate si musil e, emaka ibaba 
malekat-malekat ia kundul deher Abraham. 
Kalak bayak e pe mate jenari ikuburken. 

23| bas kerajan kematen ia ngenanami 


kiniseran. Asum jurgak ia idahna Abraham 
bage pe Lasarus deherken ia. 

24 Emaka erlebuh ia nina, 'O bapangku 
Abraham! Mekuah min atendu kempak aku. 
Suruhlah sitik Lasarus ncebukken jari-jarina 
ku bas lau gelah itaktakkenna ku bas dilahku 
sabap muas kal kuakap i bas api si gara 
enda.' 

25 Tapi nina Abraham, 'O anakku, ingetlah 
maka sanga kam nggeluh nggo ialokenndu 
kesenangen, janah Lasarus nggo ngaloken 
kegeluhen si mesera. Tapi genduari malem 
atena i jenda, janah kam ngaloken kiniseran. 

26 Tambah si e pe, lit kelang-kelangta 
kelbung si mbages si la terkepari, si 
erbahanca la banci ku jena kalak si i jenda 
janah kalak si i jena pe la banci ku jenda.' 

27 Emaka nina ka kalak bayak e, 'Adi bage, 
kupindoken man bandu bapa, suruhlah min 
Lasarus ku rumah bapangku. 

28| je lit lima nari seninangku. Suruh Lasarus 
mpersingeti ia kerina, maka ola ia seh ku 
ingan si mesui enda.' 

29Tapi nina Abraham, 'Lit kap i bas ia 
kitap-kitap Musa ras kitap-kitap nabi-nabi! 
Pelepas iikutkenna kai si ikataken i bas kitap 

30 Ngaloi ka ia, 'O bapangku Abraham, labo 
cukup adi e saja. Tapi adi sekalak si nggo 

keke i bas si mate nari reh ndahi ia, tentu 


jera ia.' 

31 Tapi nina Abraham, 'Adi Ia kin ibegikenna 
kai si tersurat i bas kitap Musa ras nabi-nabi, 
labo ia jera aminna gia lit kalak mate nggeluh 
mulihi."" 


Dosa (Mat 18:6-7, 21-22; Mrk 9:42) 


17 1 Jenari nina Jesus man ajar-AjarNa, 
"La banci lang ndabuh kalak ku bas 
dosa arah erbage-bage dalan: tapi andiko 
cilaka kal si arah ia dalanna maka kalak 
ndabuh ku bas dosa. 

2 Ulin me irakuti batu penggilingen i bas 
kerahungna jenari iambekken ia ku lawit 
asangken kalak si kitik enda ibabaina erdosa. 

3 Jagailah dirindu! Adi erdosa seninandu, 
ajarkenlah ia. Janah adi robah ia, alemilah. 

4 Bage pe adi ersalah ia pitu kali sada wari 
nandangi kam, janah tep-tep ersalah, reh ia 
ndahi kam, janah nina, 'Aku nggo robah, arus 
maka ialemikam ia.'" 


Kiniteken 


3 Emaka nina rasul-rasul e man Tuhan, 
"Pegegehi min kiniteken kami." 

6 Ngaloi Tuhan, "Adi lit kinitekenndu 
sengkebuah sabi lah gia, banci ikatakenndu 
man batang ara enda, 'Meruahlah kam, 
suanken bandu i bas lawit!', janah minter pe 
ikutkenna katandu e." 

Kewajipen sekalak suruh-suruhen 


7 "Adi sekalak i bas kam lit suruh-suruhenna 
sangana nenggala ntah pe ermakan biri-biri. 
Mulih kenca ia i juma nari, minter kin idilondu 
la man? 

8 Tentu lang! Tapi nindu, 'Pesikap nakanku: 
erbenting kibul kam janah elai aku. Kenca 
aku elah, emaka banci kam man.' 

9 Ikatakenndu kin bujur man suruh- 
suruhenndu adi idalankenna kerina kewajipen 
e? 

10 Bage pe kam: adi nggo idalankenndu 
kerina kewajipenndu, nindulah, 'Kami enda 
suruh-suruhen si la erguna, kewajipen kami 
ngenca idalanken kami.'" 


Ipepalem Jesus sepuluh 
kalak si gadamen 


11] bas perdalanen Jesus ku Jerusalem, 
mentas la arah perbatasen Samaria ras 
Galilea. 

12 Asum bengket Ia ku bas sada kuta, 
reh sepuluh kalak gadamen njumpai la. Si 
sepuluh kalak enda tedis i dauh-dauh nari, 

13 fanah alu megang sora erlebuh ia nina, "O, 
Jesus! O, Tuhan! Mekuah min atendu kami." 

14 Kenca idah Jesus kalak e nina, "To lawes, 
cidahken badanndu man imam." | tengah 
dalan nggo malem penakit kalak enda ndai. 

15 Sekalak i bas si sepuluh kalak e, kenca 


idahna maka nggo mejelis kulana, mulihken, 
ia, ipujina Dibata alu sora megang. 

16 Erjimpuh ia i lebe-lebe Jesus janah 
Ikatakenna bujur. Kalak si mulihken enda e 
me kalak Samaria. 

17 Emaka nina Jesus, "Ma sepuluh kalak kin 
si malem ndai? | ja siwah kalak nari? 

18 Ngkai maka kalak si lain bangsa enda 
ngenca mulihken ngataken bujur man 
Dibata?" 

19J enari nina Jesus man bana, "Kekeken to 
mulihken: kinitekenndu nggo erbahanca kam 
malem." 


Kerehen kuasa Dibata 
(Mat 24:23-28, 37-41) 


20 Piga-piga kalak Parisi nungkun man Jesus 
kerna ndigan kin rehna Kerajan Dibata e. 
Erjabap Jesus, "Kinirajan Dibata labo reh alu 
tanda-tanda si banci iidah manusia. 

21 Emaka labo beluh kalak ngatakenca, 'Enda 
kap, mari nehen ku jenda,' ntah pe, 'Ah, adah 
i jah kap la.' Sabap Kinirajan Dibata e nggo 
kap i bas kam." 

22 j enari nina man ajar-AjarNa, "Reh me 
pagi paksana maka mesikel kam ngidah sada 
wari i bas wari-wari Anak Manusia si isuruh 
Dibata, tapi la banci idahndu. 

23 | kataken kalak me pagi man bandu, 


'Nehenlah, i jenda kap la!', ntah, 'I jah kap 
la!' Tapi ola kam ku je ngenehenca. 

24 Sabap kerehen Anak Manusia persuruhen 
Dibata i bas warina, bali kap ras kilap si 
erbinar i langit ngencer i tampukna nari seh 
seh ku tampukna si deban. 

25 Tapi ope denga reh warina e, la banci 
lang maka InanamiNa lebe melala kiniseran 
dingen itulak bangsa si genduari enda Ia. 

26 Bagi sanga Nuah nai, bage me pe pagi 
kerna kerehen Anak Manusia persuruhen 
Dibata e. 

2! Kerina kalak, man, minem, sereh bage 
pe empo, seh warina Nuah bengket ku bas 
perahuna. Jenari reh banjir si mbelin janah 
kerina kalak mate gedap. 

28 Bage me pe tupung paksa Lut. Kerina 
kalak man, minem, erbinaga, nukur, 
nuan-nuan bage pe mbangun rumah. 

29Tapi i bas warina Lut nadingken Sodom, 
ipesusur Dibata me udan api ras kertah i 
langit nari si erbahanca jelma si nterem mate. 

30 Bage me pe pagi jadi i bas warina Anak 
Manusia persuruhen Dibata ncidahken DiriNa. 

31l/se pagi paksa si e kundul-kundul 
pekesahken i darat, olanai ia bengket ku 
rumah muat erta-ertana, bage pe kalak si i 
juma olanai ia mulihken ku rumah ngelegi 
erta-ertana. 

32 Ingetlah ndehara Lut! 

33 se si mpertahanken kegeluhenna, ia 


kebenen geluhna si tuhu-tuhu: tapi kalak 

si kebenen geluhna, si tuhuna ia nggo 
mpertahanken kegeluhenna si tuhu-tuhu. 

34 Kukataken pe man bandu, i bas berngi 

si e pagi lit dua kalak medem i bas sada 
ingan medem: sekalak ibuat, sekalak nari 
itadingken. 

35 Dua kalak diberu sanga nutu, sekalak 
ibaba sekalak nari itadingken." 

36 (Dua kalak dilaki si i juma: sekalak ibaba, 
sekalak nari itadingken.) 

37 Emaka nungkun ajar-ajar man Jesus nina, 
"| ja e pagi jadi Tuhan?" Erjabap Jesus, "| 
ja lit bangke, i je pulung perik-perik si man 
bangke." 


Perumpaman diberu si 
nggo mbalu ras hakim 

18 l Kenca bage, guna ngajari ajar-ajar 

gelah ia ertoto rusur maka ola peltep 
pengarapenna, 

2 ituriken Jesus perumpaman enda nina, 

"| bas sada kuta lit sekalak hakim si la 
erkemalangen man Dibata dingen la erkeleng 
ate man manusia. 

3 Lit ka pe i bas kuta e sekalak diberu nggo 
mbalu. la rusur reh ndahi hakim e, janah 
nina, 'Sampati min aku i bas perkarangku 
nandangi imbangku.' 

4Ndekah la nggit hakim e, tapi dungna nina i 


bas ukurna, 'Aminna gia aku la erkemalangen 
man Dibata dingen la erkeleng ate man 
manusia, 

tapi perbahan rusur aku igangguna, 
kupejore gia perkarana e: gelah olanai ia reh 
rusur dingen dungna iraukina ayongku.'" 

6 Iterusken Tuhan nina, "Begindu kai si nggo 
Ikataken hakim si la bujur e? 

7 Ma kin ibegiken Dibata nge kalak PilihenNa 
si erlebuh suari ras berngi mindo penampat 
man BaNa? Melawen kin la nampati kalak 
PilihenNa? 

8 Kukataken pe man bandu, pedas nge 
I berekenNa keadilen man kalak si mindo man 
BaNa. Tapi asum reh pagi Anak Manusia si 
isuruh Dibata lit nge pagi IdapetiNa kalak si 
erkiniteken i doni enda?" 


Perumpaman kerna kalak 
Parisi ras pengalo cuke 


9 Man kalak si pebujur-bujur bana dingen si 
erpengakap maka kalak si deban Ia lit ergana, 
ituriken Jesus perumpaman enda, 

10 “|it me dua kalak si lawes ku Rumah 
Pertoton guna ertoto. Sekalak e me kalak 
Parisi janah sekalak nari pengalo cuke. 

11 Kalak Parisi e tedis janah ertoto ia i bas 
ukurna nina, 'O Dibata, bujur kukataken 
man BaNdu, sabap aku la merangap, la 
nipu, la erlua-lua bagi kalak si deban. Bujur 

kukataken man BaNdu sabap aku labo bagi 


pengalo cuke ah. 

12 Aku erpuasa dua kali seminggu, janah 
kupersembahken man BaNdu sepersepuluh i 
bas kerina ulihku erdahin nari.' 

13 Tapi pengalo cuke tedis ndauh i bas ia nari, 
janah la ia pang nare ku langit, itemtemina 
bana janah nina, 'O Dibata, mekuah min 
atendu aku kalak perdosa!'" 

14 Nina Jesus, "Kukataken man bandu: Mulih 
kalak enda ku rumah janah pengalo cuke 
enda me si ibenarken Dibata, labo kalak 
Parisi e. Sabap kalak si peganjangken bana 
ipeteruk Dibata, janah kalak si peteruk bana 
ipeganjangken Dibata kap." 


Ipasu-pasu Jesus anak-anak si kitik 
(Mat 19:13-15; Mrk 10:13-16) 


15 Reh me piga-piga kalak orang tua maba 
anak-anakna si kitik denga man Jesus. Atena 
gelah ipasu-pasu Jesus anak-anak e. Asum 
idah ajar-AjarNa, emaka ilarangna. 

16 Tapi idilo Jesus anak-anak e janah nina, 
"Pelepas anak-anak e reh ndahi Aku, ola 
ambati ia. Sabap kalak si bagi enda kap 
empuna Kinirajan Dibata. 

17 Ingetlah! Kalak si la ngaloken Kinirajan 
Dibata bali ras sekalak anak-anak, la ia banci 
bengket ku bas Kinirajan Dibata." 

Kalak bayak (Mat 
19:16-30: Mrk 10:17-31) 


18 it me sekalak peminpin kalak Jahudi 
nungkun man Jesus nina, "O Guru si bujur, kai 
nge ndia arus kubahan gelah kudat kegeluhen 
si rasa lalap?" 

19 Erjabap Jesus, "Ngkai maka ikatakenndu 
Aku si bujur? Ma ise pe labo bujur seakatan 
Dibata ngenca? 

20Tentu nggo ietehndu pedah Dibata, 

'Ola munuh:, ola erlua-lua: ola nangko: ola 
ngataken si la tuhu; ola nipu: mehamat man 
nande ras bapandu.'" 

21 Emaka ngaloi ia, "O Guru, kerina pedah e 
nggo kuikutken kitik-kitikku nari." 

22 Kenca ibegi Jesus jabapna e nina, "Sada 
nari kekurangenndu, dayaken erta-ertandu 
janah duitna bereken man kalak musil, gelah 
idatndu erta-erta i Surga: jenari reh kam, 
ikutken Aku." 

23 Kenca ibegina kata Jesus e gulut ukurna, 
sabap bayak kalia. 

24 Asum idah Jesus bage kal cedana atena, 
emaka nina, "Tuhu-tuhu mesera kal kalak 
bayak bengket ku bas Kinirajan Dibata. 

25 Sukahen sada unta mentas arah lubang 
jarum asangken sekalak kalak bayak bengket 
ku bas Kinirajan Dibata." 

26 Kalak si megi Ia nungkun nina, "Adi bage 
ise nari nge pagi terkelin?" 

27 Erjabap Jesus, "Kai si la banci jadi i bas 


manusia, e me banci jadi i bas Dibata." 

28) enari nina Petrus, "Kami nggo nadingken 
sikerajangen kami guna ngikutken Kam." 

29 Ngaloi Jesus, "Tuhu, janah Kukataken 

pe man bandu maka ise pe si nadingken 
rumahna ntah ndeharana ntah seninana ntah 
orang tuana ntah anak-anakna erkite-kiteken 
Dibata dingen erkite-kiteken dahin Dibata, 

30 jalokenna nge erganda-ganda i bas jaman 
enda pe, dingen pagin ialokenna kegeluhen si 
tuhu-tuhu si rasa lalap." 


Petelu kaliken ituriken Jesus 
kerna KematenNa (Mat 
20:17-19: Mrk 10:32-34) 


31 dilo Jesus ajar-AjarNa si sepulu dua 
kalak, jenari nina, "Begikenlah! Genduari kita 
i bas perdalanen ku Jerusalem. | je me pagi 
jadi kerina si nggo isuratken nabi-nabi kerna 
Anak Manusia si isuruh Dibata. 

32 Sabap Ia pagi iendesken man kalak si Ia 
nandai Dibata. Isaling-saling kalak e pagi Ia, 
igombang-gombangina janah icidurina. 

33 ligasina jenari ibunuhna Ia, tapi i bas wari 
peteluken nggeluh Ia mulihi." 

34 Bage gia labo jangka ajar-ajar kai si 
Ikataken Jesus. La tangkas man bana erti 
kata e, emaka labo iangkana maksud Jesus. 

Ipepalem Jesus sekalak pemindo-mindo 
si pentang (Mat 20:29-34: Mrk 10:46-52) 


35 Asum Jesus nandangi seh i Jeriho, lit 
me sekalak pentang kundul i tepi dalan 
mindo-mindo. 

36 Asum ibegina mentas jelma si nterem, 
nungkun ia nina, "Kai e?" 

37 Erjabap kalak man bana, "Mentas Jesus 
kalak Nasaret." 

38) enari erlebuh ia alu sora megang, "O 
Jesus! Anak Daud! Mekuah min AteNdu aku." 
39 larang kalak si arah lebe ia, gelah ola ia 
gejek. Tapi reh gangna ia erlebuh nina, "O 
Anak Daud! Mekuah min AteNdu aku." 
40Emaka ngadi Jesus erdalan, jenari 

IsuruhNa kalak negu si pentang e ku la. 
Kenca seh ia i lebe-lebe Jesus, isungkun Jesus 
ia nina, 

41 “Kai kin atendu Kubahan man bandu?" 
Erjabap ia, "O Tuan, ateku min gelah aku 
erpengidah mulihi." 

42Emaka nina Jesus man bana, 
"Erpengidahlah kam! Kinitekenndu 
erbahanca kam nggo malem." 

43 Minter ia erpengidah, jenari ikutkenna 
Jesus, janah ikatakenna bujur man Dibata. 
Asum kalak si nterem ngidah si e, kerina ia 
muji Dibata. 

Jesus ras Sakeus 


19 l Jesus bengket ku Kota Jeriho janah 
terus la erdalan mentasi kota e. 

2| bas kota e lit me sekalak kepala pengalo 
cuke, gelarna Sakeus. la bayak. 

3la merincuh kal ngidah ise kin Jesus e. Tapi 
la idahna perbahan nterem kal jelma arah 
lebena dingen ia pe gendek ka. 

4 Emaka kiam ia ngelebei jelma si nterem 
e, jenari inangkihna batang kayu, guna 
ngenehen Jesus si mentas arah dalan e. 

> Asum Jesus seh i bas ingan e, itatap Jesus 
ku datas janah nina man Sakeus, "O Sakeus 
pedasken nusurken! Sabap sendah kesilang 
ateKu i rumahndu." 

6 Minter nusur Sakeus janah ialo-alona Jesus 
alu ermeriah ukur. 

7 Tapi jungut-jungut kalak si nterem ngidah 
si e nina, "Kesilang la i rumah kalak perdosa." 
8 Tapi tedis Sakeus janah nina man Tuhan, 

"Setengah i bas erta-ertangku kubereken 
man kalak musil; janah adi lit kalak nggo 
kutipu, kuulihken man bana empat kali lipat." 
9Ngaloi Jesus nina, "I bas wari enda nggo 
reh keselamaten man isi jabu enda. Kam pe 
kesusuren Abraham kap. 

10 Sabap Anak Manusia si isuruh Dibata reh 
guna nelamatken kalak si papak." 

Perumpaman kerna duit 
emas (Mat 25:14-30) 


1l Sanga jelma si nterem sangana denga 
megiken Jesus ngerana, ituriken Jesus sada 
perumpaman. Paksa e nandangi seh mela ku 
Jerusalem, janah iakap kalak maka pedas me 
| idah manusia Kinirajan Dibata. 

12 Frkiteken si e nina Jesus man kalak enda, 
"Lit me sekalak si biak raja berkat atena ku 
kuta si ndauh guna iesahken jadi raja. Kenca 
iesahken e atena minter mulih. 

13 Tapi ope denga ia berkat, idilona sepuluh 
kalak juak-juakna. Jenari iberekenna 
sekalak-sekalak sada duit emas. Janah nina 
man kalak enda, 'Pergunaken duit enda jadi 
pokokndu erbinaga seh aku mulih.' 

14Tapi anak kutana erelem-elem man 
bana, emaka ikirimna utusenna ndapeti alu 
ngataken, 'Kami la setuju ia jadi raja kami.' 

15 Kenca ia iesahken jadi raja, mulihken 
ia. Jenari idilona juak-juak si sepuluh kalak 
ndube ngadap man bana guna meteh asa kai 
buena untung si idatna sekalak-sekalak. 

16 Ngadap me juak-juak si pemena nina, 

'O, tuan, nggo kudat untungna sepuluh duit 
emas nari alu duit si iberekenndu mbarenda.' 

17 Nina tuan man bana, 'Merandal, kam 
juak-juak si mehuli! Perbahan kam tutus i 
bas si kitikna, emaka kubereken man bandu 
kuasa i bas sepuluh kota.' 

18 Ngadap si peduaken nina, 'O tuan alu sada 


duit emas si iberekenndu bangku mbarenda, 
nggo dat aku untungna lima duit emas nari.' 

19 Man bana nina tuan e, 'Kam erkuasa i bas 
lima kota.' 

20 Ngadap si peteluken, 'O tuan, enda 
duit emasndu: kubuniken gelgel nari | bas 
saputanganku. 

21 Mbiar kal aku kam, sabap kam kalak 
kejam. Ibuatndu si labo sikerajangenndu 
janah iperanindu si la isuanndu.' 

22 Ngaloi tuan e man bana, 'Kam juak-juak si 
jahat! Kam kuukum rikutken pengeranandu. 
Bahanlah maka aku kalak kejam, kubuat si 
labo sikerajangenku janah kuperani si labo 
kusuan. 

23 Adi bage, ngkai maka Ia itamakenndu 
duitku e ku bas bank? Gelah kenca aku mulih 
banci kualoken ras bungana.' 

24) enari nina man kalak si tedis ije, 'Buatlah 
duit e i bas ia nari, jenari bereken man kalak 
si nggo idatna sepuluh duit emas.' 

25 Nina kalak ndai, 'O tuan, nggo kap lit 
sikerajangenna sepuluh duit emas.' 

26 Ngaloi raja e, 'Kukataken man bandu 
maka man kalak si lit ibereken kap tole; tapi 
kalak si la lit, si sitik i bas ia pe ibuat ka i bas 
ia nari. 

2! Genduari baba ku jenda kerina imbang- 
imbangku si la ia setuju aku jadi rajana, 
jenari bunuh ia i lebe-lebengku!'" 

Surak-surak si meriah i bas pintun 
gerbang Jerusalem (Mat 21:1-11: 
Mrk 11:1-11: Yoh 12:12-19) 


28 Kenca ikataken Jesus perumpaman e, 
IteruskenNa PerdalanenNa ku Jerusalem. 

29 Asum la nggo ndeher ku Betpage ras 
Betani, e me daerah i Uruk Seton, IsuruhNa 
dua kalak ajar-AjarNa leben, 

30 nina, "To lawes ku kota si arah lebendu 
ah. Seh kenca kam ku bas kota e, idapetindu 
kari sada kalde tambat, kalde si langa pernah 
iersak kalak. Osari nalina, jenari baba ku 
jenda. 

31 Adi lit kari kalak nungkun man bandu, 
'Ngkai maka iosarindu?', nindulah, 'Perlu 
Tuhan." 

32 Emaka lawes si dua kalak ndai janah 
idapetina kerina bagi si nggo ikataken Jesus 
e. 

33 Asum iosarina nali kalde ndai nina empu 
kalde man bana, "Ngkai maka iosarindu?" 

34 Erjabap ia, "Perlu Tuhan." 

35J enari ibabana kalde e man Jesus. 
Ikimbangkenna uisna ku gurung kalde e 
jenari isampatina Jesus ngersaksa. 

36 Asum iterusken Jesus PerdalanenNa, 
ikimbangken kalak uis i bas pasar. 

37 Kenca la nggo ndeher ku Jerusalem, 
ngincuah i Uruk Seton nari, mulai me ajar-ajar 
si nterem si ngikutken la ersurak-surak. Alu 

sora si megang ipujina Dibata, meriah ukurna 


perbahan tanda sengget si idahna. 

38 Ersurak-surak ia nina, "Ipasu-pasu gelah 
Raja si reh i bas Gelar Tuhan! Keriahen i 
Surga ras pujin man Dibata!" 

39 Piga-piga kalak Parisi si ikut i bas kalak si 
nterem e ngerana man Jesus nina, "O Guru, 
suruh min sinik ajar-AjarNdu e." 

40 Ngaloi Jesus, "Adi sinik kalak enda, 
batu-batu enda me si ersurak." 


I tangisi Jesus Jerusalem 


41 Reh deherna me Jesus ku Jerusalem, 
janah kenca IdahNa kota e ItangisiNa, 

42 hina, "Ah andiko, mehuli kal adi ietehndu 
kai si baci erbahan perdamen. Tapi genduari 
la kam ngasup ngidahsa! 

43Reh me pagi paksana maka ikeleweti 
imbang-imbangndu kam alu benteng-benteng 
pertahanen, jenari ikepungna janah ijapa nari 
pe reh serangen. 

44 Kerina kam pagi ikernepkenna ras anak- 
anakndu. La ipelepasna sada batu pe i bas 
inganna si gelgel, sabap Ia ipegermetkenndu 
ndigan reh Dibata ndahi kam!" 

Jesus bengket ku bas Rumah 
Pertoton (Mat 21:12-17: Mrk 
11:15-19: Yoh 2:13-22) 


45Jenari bengket Jesus ku bas Rumah 
Pertoton. IpelawesNa kerina kalak si erbinaga 
i je. 

46 Nina man kalak e, "Lit kap tersurat i 
bas Pustaka Si Badia, maka nina Dibata, 
'RumahKu Rumah Pertoton kap.' Tapi nggo 
ijjadikenndu jadi asar penamun." 

41 Tep-tep wari Jesus ngajar i bas Rumah 
Pertoton e. Imam-imam si mbelin ras 
guru-guru agama Jahudi bage pe peminpin- 
peminpin bangsa Jahudi sanga ndarami dalan 
guna munuh Jesus. 

48Tapi la ietehna kuga carana, sabap jelma 
si nterem erngena ate nandangi Jesus janah 
meriah ukurna megiken pengajaren Jesus. 


Penungkunen kerna kuasa Jesus 
(Mat 21:23-27: Mrk 11:27-33) 


20 1| bas sada wari, Jesus ngajar i bas 
Rumah Pertoton dingen meritaken 
Berita Si Mehuli i bas Dibata nari man kalak 
si nterem. Paksa si e, reh imam-imam 
si mbelin, guru-guru agama Jahudi ras 
peminpin-peminpin J ahudi, 

2 jenari nina man Jesus, "Kataken man kami, 
kuasa kai kin si lit i bas Kam erbahan si enda 
kerina? Ise mereken kuasa e man Bandu?" 

3 Erjabap Jesus man kalak e nina, 


"Kusungkun kam lebe. 

4 Kuasa Johanes Peridiken mperidiken e reh i 
bas Dibata nari, ntah i bas manusia nari?" 

> Emaka sisungkun-sungkunen ia kerina 
nina, "Kuga ninta? Adi ninta, | bas Dibata 
nari,' ugapa pe nina, 'Adi bage ngkai maka la 
kam tek man Johanes Peridiken.' 

6 Tapi adi ninta, '| bas manusia nari,' merawa 
kari kalak si nterem enda janah ibenterina 
kita alu batu, sabap kalak si nterem tek maka 
Johanes Peridiken sekalak nabi." 

'Emaka erjabap ia man Jesus nina, "La ieteh 
kami ija nari rehna." 

8 Nina Jesus man bana, "Adi bage, Aku pe Ia 
Kukataken man bandu alu kuasa kai Kubahan 
enda kerina." 


Perumpaman kerna si newa kebun 
anggur (Mat 21:33-46: Mrk 12:1-12) 


9Jenari ituriken Jesus perumpaman enda 
man kalak si nterem nina, "Lit me sekalak si 
nuan anggur i bas kebunna. Jenari lawes ia 
ku negeri si ndauh. Perbahan ndekah atena 
i bas negeri si ndauh e, emaka isewakenna 
kebun anggur e. 

10 Kenca seh paksa peranin buah anggur, 
isuruhna sekalak juak-juakna ndahi si newa 
kebun anggur e, guna mindo sikerajangenna. 
Tapi ipekpeki si newa kebun anggur juak-juak 
ndai jenari isuruhna mulih alu la maba kai pe. 

1 Emaka isuruh tuan si mada kebun anggur 


juak-juak si deban. Tapi ia pe ipekpeki si 
newa e, igombang-gombangi janah isuruhna 
mulih alu la maba kai pe. 

12J enari isuruh tuan si mada kebun anggur 
juak-juak si peteluken. Ia pe ipekpeki si newa 
e seh luka janah iambekkenna ku darat kebun 
e. 

13 Fmaka rukur tuan si mada kebun anggur 
nina, 'Kai nge ndia arus kubahan? Kusuruh me 
anakku si kukelengi enda; tentu mehangke 
kari ia.' 

14Tapi kenca idah si newa kebun anggur 
anak tuan e nina sapih-sapih ia, 'Enda kap 
anak tuan si mada kebun anggur enda. 
Sibunuhlah ia gelah man banta kebunna 
enda!' 

15 Emaka iambekkenna anak tuan e ku darat 
kebun, jenari ibunuhna." Jenari nungkun 
Jesus nina, "Kenca bage kuga nge ibahan 
tuan si mada kebun anggur nandangi si newa 
e? 

16 Tentu reh ia, ibunuhna kerina si newa 
kebun anggur e, jenari isewakenna kebun e 
man kalak si deban." Megi kata e nina kalak 
si nterem, "Mbera-mbera ola bage!" 

tatap Jesus ia kerina janah nina, "Adi 
bage, kai nge erti kata si tersurat i bas 
Pustaka Si Badia enda? 'Batu si iambekken 
tukang, nggo jadi batu palas.' 

18 Ise si ndabuh ku batu e getem me ia, 


janah ise si idabuhi batu e meripuk me ia." 


Penungkunen kerna nggalar pajak 
(Mat 22:15-22: Mrk 12:13-17) 


19 Paksa si e pe guru-guru agama Jahudi ras 
imam-imam si mbelin ersura-sura nangkap 
Jesus. Sabap ietehna maka ia nge tujun 
perumpaman si ituriken Jesus ndai. Tapi 
mbiar ia kalak si nterem. 

20 Fmaka idaramina kesempaten si deban. 
Isogokna piga-piga kalak gelah ipekulah- 
kulahna bana bujur. Kalak enda isuruhna 
ncubai Jesus alu penungkunen-penungkunen, 
gelah alu bage banci iendeskenna Jesus man 
gubernur gelah itutup. 

21 Nina kalak enda ndai man Jesus, "O Guru, 
ieteh kami maka kai si ikatakenndu ras si 
lajarkenNdu e tuhu. La erpilihen TemanNdu 
ngerana. La IpernehenNdu pangkat manusia, 
tapi lajarkenNdu kerna kai si tuhu-tuhu 
ngena ate Dibata ibahan manusia. 

22 Kataken dage man kami, rikutken aturen 
agamanta banci ntah lang galar pajak man 
Kepala Pemerentah Roma?" 

23 Tapi ieteh Jesus kai tujun ranan kalak si 
pekulah-kulah enda, emaka nina, 

24 “Cidahken lebe man bangKu sada duit 
pirak. Gambar ras gelar ise kin lit i bas duit 
e?" Erjabap kalak ndai, "Gambar ras gelar 
Kepala Pemerentah Roma." 

25 Emaka nina Jesus, "Adi bage, berekenlah 


man Kepala Pemerentah Roma kai 
sikerajangen Kepala Pemerentah Roma janah 
bereken man Dibata kai sikerajangen Dibata." 
26 La ngasup kalak ndai nidingi cakap Jesus i 
lebe-lebe jelma si nterem. Mamang pe atena 
megi jabap Jesus, emaka sinik nari nge ia. 


Penungkunen kerna kekeken i bas si 
mate nari ( Mat 22:23-33; Mrk 12:18-27) 


27 Reh me piga-piga kalak Saduki ndahi 
Jesus. Kalak enda la tek maka kalak mate 
nggeluh mulihken. Isungkunna Jesus nina, 

28"O Guru, man banta nggo isuratken Musa 
Undang-undang enda, 'Adi sekalak dilaki 
mate nadingken ndeharana, janah la lit 
pupusna, emaka diberu si nggo mbalu ndai 
arus ilakomangani senina si mate e gelah 
ipupusna anak jadi gancih senina si nggo 
mate ndai.' 

29 | it me pitu kalak dilaki si ersenina. Sintua 
nggo empo, janah mate ia, la lit pupusna. 

30 Emaka ilakomangani seninana si nomor 
dua diberu e, 

3ljenari seninana si nomor telu ngelako 
manganisa. Bage me jadi man pituna si 
ersenina ndai -- kerina ia mate, sada pe la 
nadingken anak. 

32 Dungna diberu ndai pe mate ka. 

33 Adi bage, kenca nggeluh kerina si 
mate ndai i bas wari kekeken, si apai nge 

perbulangen diberu ndai? Sabap pituna ia 


nggo pernah erjabu ras diberu e." 

34 Ijabap Jesus kalak ndai nina, "Kalak si 
nggeluh i bas paksa enda sereh dingen empo. 

35 Tapi kalak si metunggung ngaloken 
kegeluhen si mbaru kenca ipekeke i bas si 
mate nari lanai bo ia sereh dingen empo. 

36 Ja nggo bali ras malekat-malekat janah 
lanai banci mate. Ia nggo ipegeluh i bas si 
mate nari, janah enda me tandana maka ia 
anak-anak Dibata. 

37 Kerna si mate nggeluh mulihi nggo 
tangkas ituriken Musa i bas bagin turi-turin 
kerna rambah si gara. I je ikataken maka 
Tuhan e, e me Dibata si tetap isembah 
Abraham. Dibata si tetap isembah Isak ras 
Dibata si tetap isembah Jakup. 

38 Enda ertina maka Ia Dibata kalak si 
nggeluh labo Dibata si mate, sabap i bas 
adep-AdepenNa kerina jelma nggeluh." 

39 Megi si enda nina piga-piga guru-guru 
agama Jahudi, "Payo kal JabapNdu e Guru!" 

40 Emaka lanai ia pang naungkun kai pe man 
Jesus. 


Penungkunen kerna Raja 
Penampat si ipadanken Dibata 
(Mat 22:41-46: Mrk 12:35-37) 


41 Nina Jesus man kalak e, "Kuga banci 


ikataken kalak maka Raja Penampat si 
iIpadanken Dibata e, e me kesusuren Daud? 

42 Sabap Daud jine ngatakenca i bas 


kitap Masmur, 'Nina TUHAN man TuhanKu 
Kundulken arah kemuhenKu 

43 seh Kutamaken imbang-ImbangNdu i 
teruh tapak-tapak NaheNdu.' 

44 Daud jine ngatakenca maka Ia Tuhan. 
Kuga banci maka Raja Penampat si ipadanken 
e kesusuren Daud ka?" 


Ipersingeti Jesus gelah metenget 
nandangi guru-guru agama 
(Mat 23:1-36: Mrk 12:38-40) 


45 Asum kalak si nterem pe megiken Ia nina 
man ajar-AjarNa, 

46 "Metengetlah nandangi guru-guru agama 
Jahudi, si megati erdalan-dalan erbaju 
gedang, si atena ihamati i gedang-gedang 
dalan ras itiga. Ia nggit kal kundul arah lebe i 
bas rumah persembahen. Idaramina ingan si 
mehamat i bas kerja-kerja. 

47 Ibuatna keuntungenna i bas kalak si nggo 
mbalu nari ras ngerampasi rumah diberu 
balu-balu. Ibahanna pertoton si gedang alu 
pekulah-kulah. Kalak si bage pasti iukum alu 
ukumen si seh kal beratna." 


Persembahen diberu si nggo 
mbalu (Mrk 12:41-44) 


2 1| bas Rumah Pertoton iidah Jesus 
1 piga-piga kalak bayak namaken duit 
persembahen ku bas ingan persembahen. 

2 IdahNa pe sekalak diberu si nggo mbalu si 


musil kal, namaken dua peser. 

3Jenari nina Jesus, "Kukataken man bandu 
maka si tuhuna buen persembahen diberu 
si nggo mbalu si musil e asangken kerina 
persembahen kalak si deban. 

4Sabap kalak si deban mere alu labo kurang 
i bas ia, tapi diberu e seh kal musilna: tapi 
amin bage pe iberekenna kerina si liti bas ia." 


Ituriken Jesus kerna keruntuhen Rumah 
Pertoton (Mat 24:1-2: Mrk 13:1-2) 


> Lit piga-piga kalak ncakapken kerna jilena 
Rumah Pertoton, si ihiasi alu batu-batu si 
mejile dingen erbage-bage persembahen si 
iendesken man Dibata. Nina Jesus, 

6 "Kerina si iidahndu enda lit pagi masana 
maka lanai lit sada batu pe pagi tading i bas 
inganna; kerina pagi iruntuhken." 


Kiniseran ras peniksan (Mat 
24:3-14; Mrk 13:3-13) 


7 Nungkun ajar-ajar man Jesus nina, "O 
Guru, ndigan kin e jadi? Janah kai nge pagi 
tanda-tandana kejadin e?" 

8 Erjabap Jesus, "Metengetlah gelah ola kam 
kena tipu. Sabap nterem pagi kalak reh i 
bas gelarKu nina, 'Aku kap la,' janah, 'Nggo 
ndeher waktuna.' Tapi ola ikutken ia. 

9 Bage pe ola kam mbiar adi ibegindu kerna 
perang ras pemberontaken- pemberontaken. 

Kerina si e arus jadi, tapi labo berarti maka 


nggo seh ku kedungenna." 

10 Tole nina Jesus, "Bangsa pagi ngelawan 
bangsa, kerajan ngelawan kerajan. 

11] ija-japa pe terjadi pagi taneh linuren, 
kelihen ras penakit langket-langket. Lit pe 
pagi kejadin si mehantu ras tanda-tanda 
sengget i langit nari. 

12 Ope denga jadi si enda kerina, kam pagi 
itangkap dingen isiksa. Kam pagi iendesken 
ku bas rumah persembahen guna icubai 
janah itamaken ku bas penjara. Kam pagi 
ibaba ku lebe-lebe raja ras ku lebe-lebe kalak 
si erkuasa erkite-kiteken Aku. 

13 Enda pagi jadi kesempaten man bandu 
guna meritaken Berita Si Mehuli si i bas 
Dibata nari e. 

14 Emaka tetapkenlah i bas ukurndu, maka 
la atendu ndele kerna kai si man katanken 
guna mbela dirindu. 

15 Aku pagi mereken man bandu jabapenna, 
ras kepentaren gelah Ia lit sekalak pe 
imbang-imbangndu ngasup ngelawan ntah 
nimbak kai si ikatakenndu e. 

16 Kam pagi iendesken orang-tuandu, 
senina-seninandu, kade-kadendu ras 
teman-temanndu. Piga-piga i bas kam ibunuh 
pe pagi. 

17 Kerina kalak e rate segat man bandu 
erkite-kiteken Aku. 

18 Tapi labo bene selambar buk pe i bas 


takalndu nari. 
19 Megenggenglah kam, sabap alu bage 
maka kam banci engkelini geluhndu." 


Ituriken Jesus kerna keruntuhen 
Jerusalem (Mat 24:15-21: Mrk 13:14-19) 


20 “Adi idahndu pagi Jerusalem ikepung 
tentera, tentu ietehndu maka keruntuhenna 
nggo ndeher. 

21 Asum si e pagi kalak si ringan i Judea 
arus kiam ku deleng-deleng: kalak si i kuta 
arus mengongsi janah kalak si i daraten kuta 
olanai ia bengket ku bas kuta. 

22 Sabap wari e me wari pengukumen, gelah 
alu bage seh me rikutken si isuratken i bas 
Pustaka Si Badia. 

23 Andiko, cilaka kal pernanden-pernanden 
Si sangana mehuli kula ras si sangana 
pepinemken i bas paksa si e! Sabap reh me 
pagi kiniseran si mesangat ku doni enda 
janah ukumen Dibata nandangi bangsa enda. 

24 Lit kalak si ibunuh alu pedang. Si 
debanna ibaba jadi tabanen ku kerina negeri. 
Jerusalem italuken kalak si la nandai Dibata 
seh pagi genep paksa si nggo itetapken 
Tuhan." 

Kerehen Anak Manusia si isuruh Dibata 
(Mat 24:29-31: Mrk 13:24-27) 


25 "Teridah me pagi tanda-tanda i bas 
matawari, bulan ras bintang-bintang. Bage pe 
kerina bangsa i babo doni enda bene ukurna 
dingen mbiar ia nandangi galumbang ras 
lawit si merawa. 

26 Manusia pagi labuh perbahan biarna i 
bas ia nimai kai si jadi ku doni enda, sabap 
kuasa-kuasa langit pe mugur-ugur. 

27 Sanga si e me pagi teridah Anak Manusia 
si isuruh Dibata reh i bas embun alu kemulian 
si mbelin dingen erdolat. 

28 Adi si enda kerina nggo mulai jadi, 
kekekenlah janah jurgakken, sabap 
penebusenndu nggo ndeher." 


Pelajaren i bas batang ara nari 
(Mat 24:32-35; Mrk 13:28-31) 


29J enari ituriken Jesus man kalak e 
perumpaman enda, "Nehenlah batang ara 
bage pe batang kayu si deban. 

30 Adi idahndu batang kayu e nggo ertunas, 
ietehndu pe maka musim lego nggo ndeher. 
31 Bage pe adi idahndu pagi jadi kerina si 
Kukataken ndai, ingetlah, maka Kinirajan 

Dibata nggo ndeher. 

32 Kerina si e pagi jadi ope denga mate 

kerina manusia. 

33 Langit ras doni masap kap pagi tapi 
katangKu tetap rasa lalap." 


Erjaga-jagalah 

34 “Jagalah bandu, gelah pusuhndu Ia iberati 
alu barang si erbahanca kam ketagih minem 
si erbahanca mabuk, ntah kearun ate kerna 
kegeluhen enda, seh maka erkiteken si e la 
kam ersikap sanga wari e rempet reh. 

35 Sabap wari e rempet pagi reh bagi siding 
man kerina jelma ibelang-belang doni enda. 

36 Erjagalah dingen tetap ertoto gelah kam 
pulah i bas kerina kejadin e, janah ngasup 
kam tedis i lebe-lebe Anak Manusia si isuruh 
Dibata." 

37 Suari Jesus ngajar i bas Rumah Pertoton 
janah berngi lawes Ia ku daraten kuta, 
erberngi la i datas Uruk Seton. 

38 Tep-tep wari lampas kerina kalak reh 
ndahi la ku Rumah Pertoton guna megiken 
PengajarenNa. 


Rencana nangkap Jesus (Mat 26:1-5; 
Mrk 14:1-2; Yoh 11:45-53) 


2 2 l Wari Raya Roti la erragi si igelari 
Paskah nggo ndeher. 
2 Imam-imam si mbelin ras guru-guru 
agama Jahudi ndarami dalan guna munuh 
Jesus, sabap mbiar ia kalak si nterem. 

Judas erpadan ndudurken Jesus 
(Mat 26:14-16: Mrk 14:10-11) 


3Judas, si igelari Iskariot sekalak i bas 
ajar-ajar si sepulu dua kalak, ikuasai Iblis 
ukurna. 

4Emaka lawes ia, jenari arih-arih ia ras 
imam-imam si mbelin bage pe pengulu 
Rumah Pertoton kerna kengasupenna 
ndudurken Jesus man kalak e. 

> Meriah kal ukur kalak e janah erpadan ia 
mereken duit man Judas Iskariot. 

6Judas setuju kerna si e. Jenari idaramina 
me kesempaten si cocok guna ndudurken 
Jesus alu la ieteh kalak si nterem. 


Persikapen guna man-man Paskah (Mat 
26:17-25: Mrk 14:12-21: Yoh 13:21-30) 


1! Seh me Wari Raya Roti si la erragi. | bas 
wari e kerina kalak nggeleh biri-biri guna 
man-man Paskah. 

8Isuruh Jesus Petrus ras Johanes nina, "To 
pesikap pangan Paskah man banta gelah 
ras-ras kita man." 

9Nungkun kalak e nina, "I ja atendu 
isikapken kami?" 

10 Frjabap Jesus, "Begiken! Seh kenca kam 
kari i bas kuta ah, jumpa kam ras sekalak 
dilaki si mbaba lau tare guci. Ikutken ia ku 
rumah. 

11 Sungkun kari si mada rumah e, Guru 


nungkun bandu, 'Kamar si apai banci Kupake 
ras ajar-ajarKu guna man-man Paskah?' 

12 Emaka ituduhkenna kari man bandu 
sada kamar si mbas i datas loteng, si nggo 
sikap. I je me sikapken kerina si perlu guna 
ngerayaken Paskah." 

13 Fmaka lawes me Petrus ras Johanes. 
Idapetina kerina bagi si nggo ikataken Jesus 
man bana, jenari isikapkenna pangan guna 
Paskah e. 


Lakon Persadan si Badia (Mat 26:26-30: 
Mrk 14:22-26: 1Kor 11:23-25) 


14 Kenca seh jam man, kundul Jesus ras 
rasul-rasul e. 

15 Nina Jesus man kalak e, "Mesikel kal aku 
ngerayaken Paskah ras kam ope denga Aku 
ngenanami kiniseran. 

16 Sabap lanai bo pagi kupan e seh Wari 
Paskah si tuhu-tuhu i bas Kinirajan Dibata." 

1/Jenari ibuat Jesus calung, ItotokenNa 
ngataken bujur man Dibata, emaka nina man 
ajar-AjarNa, "Buat enda, jenari bagi-bagiken 
i bas kam kerina. 

18 Sabap lanai bo pagi kuinem anggur enda, 
genduari nari seh ngayak kerehen Kinirajan 
Dibata." 

19 Kenca bage IbuatNa roti, ertoto Ia 
ngataken bujur man Dibata. Icepik-CepikNa 
roti e jenari IberekenNa man rasul-rasul 

nina, "Enda me dagingKu (si ibereken 


man gunandu. Bahanlah bagenda guna 
peringet-ingeten man bangKu." 

20 Bage me pe, kenca elah man e ibereken 
Jesus calung nina, "Arah calung enda Dibata 
erbahan Padan si Mbaru si iesahken alu 
darehKu si mambur man gunandu.) 

21Tapi, nehenlah! Sekalak si ndudurken Aku 
i bas meja enda ras Aku. 

22 Sabap Anak Manusia si isuruh Dibata Ia 
banci lang mate bagi si nggo itetapken Dibata. 
Tapi andiko, cilaka me kalak si ndudurkenca 
e!" 

23) enari mulai me ajar-ajar e sisungkun- 
sungkunen ntah ise kin i bas ia si atena 
erbahan bage. 


Perubaten kerna ise si mbelinna 


24 Turah me perubaten i bas ajar-ajar kerna 
ise kin si mbelinna i bas ia. 

25 Nina Jesus kalak e, "Raja bangsa-bangsa 
si la nandai Dibata erbahan mesui ate 
bangsana janah si erkuasa ibahan gelarna 
"Teman Kalak si nterem.' 

26 Tapi kam ola bage; kalak si mbelinna i bas 
kam arus jadi si kitikna, janah si atena jadi 
peminpin arus bali ras suruh-suruhen. 

2! Apai kin ergan kalak si kundul man 
asangken kalak si ngelai ia? Tentu kalak si 
kundul. Tapi Aku i tengah-tengahndu bagi 
kalak si ngelai kap. 

28 Kam nggo ras Aku nggengken kerina 


kiniseranKu. 

29 Bali ras Bapa nggo mereken man bangKu 
Kinirajan e, Kubereken ka pe man bandu 
Kinirajan e. 

30 Banci kam ikut man ras minem ras Aku i 
bas KinirajanKu. Janah man bandu ibereken 
pagi ingan kundul jadi pemerentah guna 
ngadili suku Israel si sepulu dua." 


Ikataken Jesus maka ipersoken 
Petrus pagi la (Mat 26:31-35; 
Mrk 14:27-31: Yoh 13:36-38) 


31"O, Simon, Simon! Begikenlah! Iblis nggo 
iijinken ncubai kam kerina bagi kalak si miari 
gandum. 

32 Tapi nggo Kutotoken kam Simon, gelah 
kinitekenndu ola nimpet. Janah adi nggo kam 
jera, pegegehilah senina-seninandu gelah 
tetap kinitekenna." 

33 Ngaloi Petrus, "O Tuhan, aku nggo pang 
ku bas penjara ntah pe mate ras Kam." 

34 Ngaloi Jesus, "O Petrus, Kukataken man 
bandu: Ope tekuak manuk nggo ipersokendu 
Aku telu kali." 


Dompet, ras pedang 


35 Tole nina Jesus man ajar-AjarNa, "Asum 
Kusuruh kam mbaru enda lawes alu la maba 
dompet, gajut-gajut ntah sepatu, lit kin si 
kurangenndu tupung e?" 

36 Erjabap kalak e, "La lit kai pe si kurang." 


Nina Jesus, "Tapi genduari ise lit dompetna 
ntah gajut-gajutna, babalah. Bage pe ise si 
langa lit pedangna, idayakennalah uisna guna 
nukur pedang. 

37 Kukataken man bandu maka i bas Pustaka 
Si Badia lit tersurat 'la iperseri ras kalak 
jahat' Ia baci Ia jadi man Bangku. Sabap si 
tersurat i bas Pustaka Si Badia kerna Aku 
sangana terjadi." 

38 Nina ajar-ajar, "O Tuhan! Enda dua 
pedang." Ngaloi Jesus, "Nggo me bias." 


Jesus ertoto i Uruk Seton (Mat 
26:36-46: Mrk 14:32-42) 


39 Kenca bage itadingken Jesus kuta e. 
Bagi biasana lawes Ia ku Uruk Seton ras 
ajar-AjarNa. 

40Kenca seh i bas ingan e nina man 
ajar-AjarNa, "Ertotolah gelah ola kam kena 
percuban." 

41 Jenari iserapken Jesus BaNa i bas ajar-ajar 
e nari, dauhna asa gegeh mbenterken batu. | 
je erjimpuh Ia dingen ertoto, 

42 hina, "O Bapa, adi banci pedauh min 
calung kiniseran enda i bas Aku nari. Tapi 
labo peratenKu, PeratenNdulah jadi." 

43 (Teridah me man BaNa sekalak malekat i 
Surga nari si pegegehi Ia. 

44 Perbahan bage getemna PusuhNa, emaka 
reh gegehna la erbebe i bas PertotonNa seh 

maka PanasNa naktaken ku taneh bagi taktak 


dareh.) 

45 Kenca dung Ia ertoto mulihken Ia ndahi 
ajar-AjarNa. IdapetiNa ajar-ajar e tunduh 
perbahan cedasa atena. 

46Jenari nina Jesus man kalak e, "Ngkai 
maka kam tunduh? Kekeken janah ertotolah 
gelah ola kam kena percuban." 


Jesus itangkap (Mat 26:47-56; 
Mrk 14:43-50: Yoh 18:3-11) 


41 Sanga Jesus ngerana denga, reh sada 
rombongen kalak nterem. Judas, sekalak 
i bas ajar-ajar si sepulu dua kalak, mabai 
rombongen e. Ideheri Judas e Jesus jenari 
iemana. 

48Tapi nina Jesus, "O, Judas, alu ema enda 
kin kam ndudurken Anak Manusia si isuruh 
Dibata?" 

49 Asum idah ajar-ajar ras Jesus kai si 
nandangi jadi nina man Jesus, "O Tuhan, 
ilawan kami ia alu pedang enda?" 

50J enari sekalak ajar-ajar e minter ngelawan 
sekalak suruh-suruhen Imam si Mbelin seh 
maka retap cupingna si arah kemuhen. 

>l Tapi nina Jesus, "Olanai." Jenari idadap 
Jesus cuping kalak ndai jenari IpepalemNa. 

52 Emaka ngerana Jesus man imam-imam 
si mbelin, pengulu Rumah Pertoton ras 
peminpin-peminpin Jahudi si reh ku la nina, 

"Takapndu kin Aku enda sekalak pengerampok 


maka reh kam maba pedang ras perpalu? 
53Tep-tep wari Aku ras kam i bas Rumah 
Pertoton janah labo Aku itangkapndu. Tapi 
enda me paksa si cocok man bandu, asum 
kuasa kegelapen erkuasa." 


Petrus mersoken Jesus (Mat 
26:57-58, 69-75: Mrk 14:53-54, 
66-72: Yoh 18:12-18, 25-27) 


54Jenari itangkap kalak si reh e Jesus janah 
ibabana ku rumah Imam si Mbelin. Petrus 
ngikutisa i dauh-dauh nari. 

> | tengah kesain lit kalak pegara api janah 
kundul kalak e i kelewetna cudu. Petrus pe ku 
je kundul. 

56 Sekalak juak-juak diberu ngidah Petrus 
kundul i deher api e. Ipepayona kal jenari 
nina, "Ia pe teman Jesus kap!" 

>/ Tapi merso Petrus nina ngaloi, "O bibi, Ia 
kutandai pe la!" 

>8 La ndekahsa kenca si e, lit ka kalak 
si deban ngidah ia janah nina, "Kam pe 
TemanNa kap!" Tapi ngaloi Petrus, "Lang 
teman, aku labo!" 

59 Kira-kira sada jam kenca si e, lit kalak si 
deban ngerana alu tegas nina, "Nggo pasti ia 
pe PengikutNa, sabap ia pe kalak Galilea!" 

60 Tapi ngaloi Petrus, "La kueteh kai si 
ikatakenndu e!" Asum Petrus ngerana denga 
minter tekuak manuk. 

61 Jenari itulihken Tuhan kempak Petrus. 


Inget Petrus pe maka nggo ikataken Tuhan 
man bana, "Ope denga tekuak manuk i bas 
berngi enda, nggo ipersokenndu Aku telu 
kali." 

62 Emaka lawes Petrus ndarat janah tangis ia 
perbahan ceda atena. 


Jesus igombang-gombangi dingen 
ipekpeki (Mat 26:67-68; Mrk 14:65) 
63 Kalak si erjaga nggombang-gombangi 
Jesus dingen mekpeki Ia. 
64 jtutupina ayo Jesus jenari nina, "Kataken, 
ise si mekpek Kam?" 
65 Melala denga pe cekurak si deban 
ibelaskenna man Jesus. 


Jesus i lebe-lebe Pengadilen Agama (Mat 
26:59-66; Mrk 14:55-64; Yoh 18:19-24) 


66 Kenca terang wari pulung me pertua- 
pertua kalak Jahudi, imam-imam si mbelin 
ras guru-guru agama. Jenari ibabana Jesus 
ku lebe-lebe Pengadilen Agama. 

67 Nina kalak e, "Kataken man kami, Kam kin 
Raja Penampat si ipadanken Dibata?" Erjabap 
Jesus, "Adi Kukataken pe man bandu, labo 
kam tek. 

68) anah adi Kusungkun pe kam, labo ka 
ijabapndu. 

6? Tapi mulai genduari nari Anak Manusia si 


isuruh Dibata kundul arah kemuhen Dibata si 
Mada Kuasa." 

70 Nina kalak ndai kerina, "Dage, Kam kin 
Anak Dibata?" Erjabap Jesus, "Bagi katandu e 
me!" 

71l] enari nina kalak e, "Kita lanai perlu saksi! 
Nggo si begi kai si IkatakenNa." 


Jesus i lebe-lebe Pilatus (Mat 27:1-2, 
11-14: Mrk 15:1-5; Yoh 18:28-38) 


2 3 lj enari tedis kerina anggota sidang e. 
Ibabana Jesus ngadap man Pilatus. 

2 ladukenna Jesus nina, "Nggo tangkas man 
kami uga PembabaiNa bangsa kami papak. 
lajuk-ajukna kalak gelah ola nggalar pajak 
man Pemerentah Roma janah IkatakenNa 
maka la kap Kristus, Raja e." 

3 Nungkun Pilatus man Jesus nina, "Kam kin 
Raja kalak Jahudi?" Erjabap Jesus, "Rikutken 
cakapndu kap e!" 

4j enari nina Pilatus man imam-imam si 
mbelin ras kalak si nterem, "La lit ku dat 
kesalahen kai pe i bas la." 

> Tapi igegehi kalak ndai ngatakenca, 
"lajuk-AjukNa kerina rayat taneh Jahudi alu 
PengajarenNa. Ibenakenna i Galilea janah 
genduari nggo seh ku jenda." 

Jesus i lebe-lebe Herodes 


6 Kenca ibegi Pilatus si e, nungkun ia nina, 
"Kalak Galilea kin la?" 

1 Kenca ietehna maka Jesus i taneh si 
ikuasai Herodes nari, emaka isuruhna Jesus 
ngadap man Herodes. Paksa si e Herodes pe i 
Jerusalem. 

8 Asum idah Herodes Jesus meriah kal 
ukurna. Sabap ndekah me ibegina berita 
kerna Jesus dingen mesikel ia ngidahsa. 
Ngarap pe ia ngidah Jesus erbahan 
tanda-tanda sengget. 

9 Emaka melala penungkunenna man Jesus, 
tapi sengkebabah ranan pe la ijabap Jesus. 

10 Paksa si e pe, tedis ku lebe imam-imam 
si mbelin ras guru-guru agama kalak Jahudi. 
Alu merawa-rawa ikatakenna pengadunna 
nandangi Jesus. 

11 Emaka Herodes ras tentera-tenterana 
mulai nggombang-gombangi dingen ngisak- 
ngisakken Jesus. Ipakekenna baju si mehaga 
man bana jenari isuruhna mulih ku Pilatus. 

12 Mulai i bas wari si ndai nggo erteman 
Herodes ras Pilatus. Ope denga si e la ia 
meriah. 

Jesus iukum mate (Mat 27:15-26: Mrk 
15:6-15: Yoh 18:39-19:16) 


13 Kenca bage ipepulung Pilatus imam-imam 
si mbelin ras peminpin-peminpin bage pe 
kalak si nterem. 

14 Nina man kalak e, "Nggo ibabandu Ia 
ngadap man bangku janah ikatakenndu maka 
lajariNa bangsa enda papak. Genduari nggo 
la kuperiksa i lebe-lebendu, tapi la lit kudat 
SalahNa bagi si ikatakenndu e. 

15 Herodes pe Ia lit idatna SalahNa, emaka 
isuruhna la mulihken man banta. Si tuhuna 
labo lit SalahNa si sue ras ukumen mate. 

16 Perbahan si e, iligasi saja me Ia jenari 
ibebasken." 

17(I bas tep-tep Wari Raya Paskah, Pilatus 
arus mulahi sekalak kalak tahanen man kalak 
si nterem.) 

18 Nina kalak si nterem e alu megang, 
"Bunuh la! Pulahi Barabas man kami!" 

19 (Barabas enda ipenjaraken asum ia ikut i 
bas pemberontaken ras pembunuhen si jadi | 
bas kuta e.) 

20 Ngerana ka Pilatus alu megang man kalak 
si nterem sabap atena mulahi Jesus. 

21Tapi ngaloi kalak si nterem alu sora si 
megang nina, "Pakukenlah la! Pakukenlah Ia 
ku kayu persilang!" 

22 Petelu kaliken ngerana Pilatus nina, 
"Kejahaten kai kin si tuhuna nggo IbahanNa? 

La kap lit kudat SalahNa sue ras ukumen 


mate. Iligasi saja me la jenari ipulahi." 

23 Tapi igegehi kalak e asa gangna sorana 
gelah Jesus ipakuken ku kayu persilang. 
Dungna menang me kalak si nterem e. 

24 Emaka iputusken Pilatus ukumen Jesus 
bagi pemindon kalak si nterem. 

25 Ipulahina sekalak si ipindoken kalak si 
nterem, e me kalak si ipenjaraken erkiteken 
pemberontaken ras pembunuhen. Tapi Jesus 
iendeskenna man kalak si nterem gelah 
ibahanna bagi ate-atena. 


Jesus ipakuken ku kayu persilang (Mat 
27:32-44; Mrk 15:21-32; Yoh 19:17-27) 


26J esus ibaba ku darat kota. | tengah dalan 
simbel ras sekalak dilaki si atena bengket 
ku kota e, gelarna Simon i Kireni nari. 
Itangkapna jenari ipaksana mersan kayu 
persilang Jesus janah erdalan ngikutken Ia. 

27 Nterem kal jelma si ngarakken Jesus. | 
bas si e lit piga-piga diberu: itangisi diberu e 
me Jesus. 

28 | tulihken Jesus kempak diberu e, jenari 
nina, "O diberu-diberu Jerusalem! Ola 
tangisindu Aku, tapi tangisilah bandu ras 
anak-anakndu. 

29 Sabap reh me pagi warina maka ikataken 
kalak, 'Sangap kal diberu si la ertuah, 
si la pernah mupus dingen si la pernah 
pepinemken!' 

30 Paksa si e pe ikataken kalak man 


deleng-deleng, 'Runtuhlah, dabuhi min 
kami!', janah man uruk-uruk nina, "Tamburi 
min kami!' 

31 Sabap adi bagenda me perbahanen kalak 
nandangi kayu si meratah, apai denga ka 
nandangi kayu si kerah?" 

32 Lit pe dua kalak nari ibaba kalak e, e me 
kalak si jahat guna iukum mate raduken 
Jesus. 

33 Kenca seh kalak e i bas ingan si igelari 
'Takal-takal', ipakukenna Jesus ku kayu 
persilang. Penjahat si dua kalak e pe 
ipakukenna ka, sekalak arah kemuhen Jesus, 
sekalak arah KawesNa. 

34 Nina Jesus ertoto, "O Bapa, alemi min 
kalak enda, sabap la iangkana kai si ibahanna 
enda." Ibagiken kalak e uis Jesus alu erbahan 
tikam tanduk. 

35 Kalak si nterem tedis janahna ngenehen- 
ngenehen, janah peminpin-peminpin kalak 
Jahudi nokoh-nokohi Jesus nina, "Kalak si 
deban IsampatiNa; pelepaslah la mulahi 
BaNa adi la kin Raja Penampat si ipadanken 
Dibata e." 

36 Perajurit-perajurit pe nokoh-nokohi J esus; 
ideherina la janah iberekenna anggur macem 
man BaNa, 

37jenari nina, "Adi Kam kin Raja kalak 
Jahudi, pulahilah BaNdu!" 

38| babo Jesus lit isuratken, "Enda me Raja 


kalak Jahudi." 

39 Sekalak i bas penjahat si ipakuken i 
je ihinana Jesus, nina, "Ma Kam kin Raja 
Penampat si ipadanken Dibata e? Pulahilah 
BaNdu dingen pulahi pe kami!" 

40Tapi ipandang sekalak nari ia nina, "La kin 
kam mbiar Dibata? Kita seri ukumenta ras la. 

41 Adi kita ma bujur nge bagenda, sabap kita 
iukum sue nge ras perbahanenta. Tapi Ia labo 
lit PerbahanenNa si salah." 

42Jenari nina man Jesus, "O Jesus, inget aku 
asum Kam reh pagi jadi Raja!" 

43 Ngaloi Jesus man bana, "Kukataken 
man bandu maka sendah me kam ras Aku i 
Pardis." 


Kematen Jesus (Mat 27:45-56; 
Mrk 15:33-41: Yoh 19:28-30) 


44 Kira-kira pukul sepulu dua matawari lanai 
ersinalsal janah gelap kerina negeri e seh 
pukul telu. 

45 Kire-kire Rumah Pertoton merigat erbelah 
dua. 

46 Serko Jesus alu megang SoraNa nina, "O 
Bapa, ku bas TanNdu Kuendesken tendingKu!" 
Kenca IkatakenNa si e, mate la. 

41 Asum idah kepala perajurit kai si nggo jadi 
ipujina Dibata nina, "Tuhu-tuhu Ia la ersalah!" 

48 Kalak si nterem si pulung i je ngenehen- 


ngenehen, mulih ku rumahna nemtemi bana 
kenca idahna kai si nggo jadi e. 

49 Kerina teman-teman Jesus, ikut pe 
diberu-diberu si nggo ngikutken la i Galilea 
nari, i dauh-dauh nari ia tedis ngenehen 
kejadin e kerina. 


Jesus ikuburken (Mat 27:57-61: 
Mrk 15:42-47: Yoh 19:38-42) 


>0 Lit i je sekalak gelarna Jusup. Asalna i 
kuta Arimatea i taneh Judea nari. la kalak 
bujur dingen ihamati kalak si nimai kerehen 
Kinirajan Dibata. Aminna gia anggota Sidang 
Mahkamah Agama, tapi ia la setuju keputusen 
ras tindaken Mahkamah e. 

51 (Luk 23:50) 

52 Lawes ia ngadap man Pilatus guna mindo 
mait Jesus. 

53 Kenca ipesusurna mait e ibalutina alu uis 
mbentar. Jenari itamakenna ku bas kuburen 
si itukak i bas lingling batu kuburen si langa 
pernah ipake. 

54 Wari e wari Jumat: jam persikapen wari 
Sabat nandangi seh. 

>> Diberu-diberu si ngikutken Jesus i Galilea 
nari e ikut ras Jusup. Iperdiatekenna kuburen 
e, janah idahna pe kuga mait Jesus itamaken 
ku bas kuburen e. 

56 Kenca bage mulih ia ku rumah nikapken 
rempah-rempah si merim ras minak wangi 

guna mait Jesus. | bas wari Sabat Ia ia banci 


erdahin bagi si iperentahken Undang-undang. 


Jesus nggeluh mulihi (Mat 28:1-10; Mrk 
16:1-8; Yoh 20:1-10) 
24 l Erpagi-pagi si lampas i bas wari 
Minggu, berkat diberu-diberu e ku 
kuburen. Ibabana rempah-rempah si merim 
si nggo isikapkenna. 

2 (dapetina batu si nutupi lubang kuburen e 
nggo igulingken. 

3 Emaka bengket ia ku bas; tapi lanai i je 
mait Tuhan Jesus. 

4 Asum kalak e tedis i je dingen mamang 
atena, rempet tedis i deherna dua kalak 
dilaki, uisna terang ersinalsal. 

> Mbiar kal diberu-diberu e, emaka nembah 
mungkuk ia seh ku taneh. Tapi nina si dua 
kalak e man bana, "Ngkai maka idaramindu 
Kalak si nggeluh i tengah-tengah kalak si 
nggo mate? 

ela lanai i jenda; la nggo ipekeke. Ingetlah 
kai si nggo IkatakenNa man bandu asum la i 
Galilea denga, e me, 

7'Anak Manusia si isuruh Dibata la banci 
lang iendesken man kalak perdosa, ipakuken 
ku kayu persilang janah i bas wari peteluken 
nggeluh mulihi.'" 

8 Kenca bage i inget diberu-diberu e kai si 
nggo ikataken Jesus. 

9Jenari mulihken ia i kuburen nari emaka 


iturikenna kerina kejadin enda man ajar-ajar 
si sepulu sada bage pe man ajar-ajar si 
deban. 

10 Gelar diberu-diberu e: Maria Magdalena, 
Johana ras Maria nande Jakup. Bage pe 
diberu-diberu si deban si ikut ras kalak enda 
nurikenca man rasul-rasul e. 

11 Tapi la tek rasul-rasul e. Iakapna maka kai 
si ikataken diberu-diberu e bual saja. 

12 Tapi keke Petrus jenari kiam ia ku kuburen. 
Asum itungkirna ku bas, uis mbentar balut 
mait e nari ngenca idahna, lain si e kai pe la 
lit. Emaka mulih ia ku rumah dingen mamang 
atena kerna kai si nggo jadi e. 


Perdalanen ku Emaus (Mrk 16:12-13) 


131 bas wari e pe lit dua kalak ajar-ajar Jesus 
lawes ku sada kuta. Gelar kuta e Emaus. Kuta 
e kira-kira sepulu sada kilometer i Jerusalem 
nari. 

14| tengah dalan ercakap-cakap ia duana 
kerna kerina si nggo jadi e. 

15 Asum ia ercakap-cakap, reh me Jesus 
ndeheri ia dingen erdalan ras. 

16 dah si dua kalak e nge Jesus, tapi Ia 
itandaina. 

17 Nina Jesus man bana duana, "Kerna 
kai nge si icakapkenndu janah erdalan e?" 
Jengang kalak ejanah teridah i bas ayona 
maka ceda atena. 

18 Sekalak i bas ia gelarna Keleopas ngaloi 


man Jesus nina, "Ntah kam kal nge ngenca 
kalak pertandang i Jerusalem si la meteh 
kerna kejadin-kejadin i bas wari-wari si 
perpudi enda?" 

19 “Kai kin e?" nina Jesus nungkun. Erjabap 
kalak e, "Kerna kai si nggo jadi man Jesus 
kalak Nasaret e. Ia sekalak nabi janah 
erkuasa i bas kata ras perbahanen subuk 
iakap Dibata bage pe kerina manusia. 

20 Tapi la nggo idudurken imam-imam si 
mbelin ras kalak si erkuasa gelah iukum 
mate. Ia ipakuken ku kayu persilang. 

21 Pada hal nggo iarapken kami maka Ia 
me si mbebasken bangsa Israel. Tapi i babo 
si e kerina sendah me petelu wariken kenca 
kejadin e. 

22 Lit ka pe piga-piga teman kami si diberu 
si erbahanca kami sengget. Ndai erpagi-pagi 
si lampas lawes ia ku kuburen, 

23 tapi lanai lit i je idapetina mait Jesus. 
Jenari mulihken ia janah iturikenna maka 
ia nggo ngidah malekat-malekat. Ikataken 
malekat-malekat e man bana maka Jesus 
nggeluh kap. 

24 Kenca bage piga-piga kalak teman kami 
lawes ku kuburen. Idapetina payo kal bagi 
si Ikataken diberu-diberu e. Tapi la idahna 
Jesus." 

25Jenari nina Jesus man si dua kalak 
e, "Bodoh kal kam tuhu dingen mesera 

kal iakapndu tek nandangi kai si ikataken 


nabi-nabi. 

26 Ma kin Raja Penampat si ipadanken Dibata 
e arus ngenanami kiniseran e janah alu bage 
bengket KemulianNa?" 

27) enari iterangken Jesus man si dua kalak 
e kai si nggo isuratken i bas Pustaka Si Badia 
kerna la, mulai i bas kitap-kitap Musa ras 
kerina kitap nabi-nabi. 

28 Kenca seh kalak e ku kuta si man dahinna, 
Jesus tempa-tempa nerusken PerdalanenNa. 
29Tapi si dua kalak e mindo alu meseksek 

nina, "I jendalah kita sendah, sabap wari 
nggo ben nandangi gelap me." Emaka 
bengket Jesus ku rumah janah tading Ia ras 
kalak ndai. 

30 buat Jesus roti, IkatakenNa bujur 
man Dibata jenari icepik-CepikNa janah 
I berekenNa man kalak e. 

31 Kenca bage minter terang pengidah si dua 
kalak e janah itandaina Jesus. Tapi i je ka 
minter lanai iidahna Jesus. 

32 Nina si dua kalak e sapih-sapih ia, "Ma 
malem kal tuhu ateta dingen ergiah-giah 
ukurta asum la ngerana ras kita i gedang- 
gedang dalan dingen IterangkenNa man 
banta kerna isi Pustaka Si Badia?" 

33 Keke ia duana dingen minter mulihken ku 
Jerusalem. I je idapetina ajar-ajar si sepulu 
sada kalak pulung ras teman-temanna si 
deban. 

34 Nina si pulung e ngalo-ngalo ia, "Tuhu- 
tuhu Tuhan nggo nggeluh mulihken! Nggo 
IcidahkenNa BaNa man Simon." 
35Jenari si dua kalak e pe nuriken, kai si 
nggo jadi i tengah dalan janah kuga ia nggo 
nandai Tuhan asum icepik-CepikNa roti. 


Jesus ncidahken BaNa man 
ajar-AjarNa (Mat 28:16-20: Mrk 
16:14-18; Yoh 20:19-23; Kis 1:6-8) 

36 Asum kalak ndai ercakap-cakap kerna 
kejadin e, rempet tedis Tuhan i tengah- 
tengahna janah nina, "Mejuah-juah man 
bandu." 

37 Sengget dingen mbiar kal kalak e. lakapna 
maka ia ngidah begu. 

38 Tapi nina Tuhan man bana, "Ngkai maka 
kam mbiar? Ngkai maka turah ukur la tetap i 
bas kam? 

39 Nehenlah tanKu ras nahengKu. 
Perdiateken, ma idahndu Aku nge enda. 
Dadaplah Aku gelah ietehndu maka adi begu 
labo lit daging ras tulanna bagi iidahndu lit i 
bas Aku." 

40 Asum la ngerana e IcidahkenNa TanNa ras 
NaheNa man kalak e. 

41 Tapi langa denga kalak e tek perbahan 
ia dem alu keriahen dingen mamang denga 
atena; emaka nungkun Tuhan nina, "Lit 
pangan i bas kam?" 


Lukas 24.421 50 148 
42 Ibereken kalak ndai man BaNa sada 


potong ikan si nggo ipanggang. 

43Ibuat Jesus ikan e jenari IpanNa i 
lebe-lebe kalak ndai. 

44Jenari nina Tuhan man kalak ndai, "Kai 
si nggo jadi enda nggo Kukataken nai man 
bandu asum Aku ras kam denga e me: Kerina 
si isuratken kerna Aku i bas Undang-undang 
Musa ras surat nabi-nabi bage pe i bas 
Masmur nggo jadi kap." 

45 Kenca bage ibuka Tuhan perukuren kalak 
e gelah iangkana si tersurat i bas Pustaka Si 
Badia. 

46 Nina man kalak ndai, "Lit kap tersurat 
maka Raja Penampat si ipadanken Dibata e 
arus ngenanami kiniseran, janah i bas wari si 
peteluken arus keke i bas si mate nari. 

41 Bage pe i bas GelarNa berita kerna jera 
ras pengalemi dosa arus ipeseh man kerina 
bangsa, ibenaken i Jerusalem nari. 

48 Kam mejadi saksi si enda kerina. 

49) anah Aku jine nuruhsa man bandu kai 
si nggo iIpadanken BapangKu. Tapi arus 
itimaindu i bas kuta enda seh nusur kuasa i 
datas nari man bandu." 


Jesus nangkih ku Surga (Mrk 
16:19-20: Kis 1:9-11) 
50Jenari ibabai Jesus kalak e ku darat kuta, 
seh ku Betani. I je langkatNa TanNa janah 
iIpasu-PasuNa kalak e. 


Lukas 24.511 53 149 
51 Asum la masu-masu, sirang Ia ras kalak 


e; iangkat la ku Surga. 

52 Nembah erjimpuh kalak e man BaNa, 
jenari meriah kal ukurna mulih ku Jerusalem. 
53 Gedang-gedang wari ipujina Dibata i bas 

Rumah Pertoton. 


Yohanes 


Kata Kegeluhen 


1 1 Ope denga ijadiken Dibata doni enda, 
Kata enggo lit. Kata e ras Dibata, janah 
Kata e Dibata. 

2 Mula-mulana nari Kata e ras Dibata. 

3 Arah Kata e ijadiken Dibata kerina si nasa 
lit; la lit sada pe i bas kerina si nggo jadi e 
ijjadiken la arah Kata e. 

“Kata e me ulu kegeluhen, janah kegeluhen 
e maba terang man manusia. 

> Terang e ersinalsal i bas gelap janah Ia 
tertaluken gelap e terang ndai. 

6 Isuruh Dibata PersuruhenNa, gelarna 
Johanes. 

!la reh guna meritaken kerna terang e man 
manusia, gelah kerina manusia megiken 
dingen tek man berita e. 

8 Labo si Johanes terang e; ia reh meritaken 
kerna terang e. 

9 Enda me terang si tuhu-tuhu; terang e 
sangana reh ku doni enda nerangi kerina 
manusia. 

10 Kata enggo i bas doni enda. Doni enda 
ijjadiken Dibata arah la, tapi Ia itandai doni 
enda la. 

Il Reh Ia ndahi NegeriNa jine, tapi BangsaNa 


e la ngaloken Ia. 

12 Amin bage gia lit nge kalak si ngaloken 
la dingen tek man BaNa: man kalak si bage 
I berekenNa hak jadi anak-anak Dibata. 

13 Kalak e jadi anak-anak Dibata labo tubuh 
arah dareh manusia bagi biasana, ntah tubuh 
erdandanken sekalak dilaki, tapi Dibata kap 
Bapana. 

14 Kata e nggo jadi manusia, janah Ia 
ringan i tengah-tengahta. Nggo idah kami 
KemulianNa si mbelin, e me kemulian si 
ibereken Dibata man BaNa erkiteken Ia Anak 
Dibata si Tonggal. Anak e encidahken lias ate 
ras kai si benar kerna Bapa e. 

15 Kerna Ia me si iberitaken Johanes, asum 
nina, "Ia me katangku asum ningku, 'Pudin 
la reh asangken aku, tapi belinen Ia asa aku, 
sabap ope denga aku tubuh pe la nggo lit.'" 

16 Erdandanken Ia dem perkuah ate, 
ipasu-PasuNa kita kerina, IberekenNa man 
banta lias ate si la erkeri-kerin. 

17 Dibata mereken undang-undang arah 
Musa tapi lias ate ras kebenaren kerna Dibata 
reh arah Jesus Kristus. 

18 se pe labo pernah ngidah Dibata. Tapi 
Anak si Tonggal, si bali ras Dibata, dingen si 
rembak ras Bapa, Ia me si nggo mpetandaken 
Dibata. 

Johanes Peridiken nuriken kerna dirina 
(Mat 3:1-12: Mrk 1:1-8: Luk 3:1-18) 


19 Piga-piga kalak Jahudi si erkuasa i 
Jerusalem nuruh imam-imam ras suku Lewi 
njumpai Johanes guna nehken penungkunen, 
"Ise kin kam si tuhuna?" 

20] ohanes la nggit erbual. Ngaku ia alu terus 
terang nina ngaloi, "Aku labo Raja Penampat 
si ipadanken Dibata." 

21 Nina ka kalak ndai, "Adi bage, ise dage 
kam si tuhuna? Kam kin Elia?" Erjabap 
Johanes, "Lang, labo aku." Nungkun tole 
kalak ndai nina, "Kam kin Nabi si itimai kalak 
e?" Erjabap Johanes, "Lang." 

22 Nina ka kalak ndai, "Kataken dage ise kin 
kam si tuhuna, sabap kami arus ngelapur 
man si nuruh kami. Turikenlah kerna dirindu." 

23 Ngaloi Johanes alu make ayat-ayat i bas 
kitap Nabi J esaya nari nina, "Aku e me, 'Sora 
si erlebuh i taneh si mesawang; bahanlah 
dalan pinter gelah la mentas!'" 

24 Kalak si nungkun enda ndai bekas 
persuruhen kalak Parisi kap. 

25 Nungkun ka ia man Johanes nina, "Adi 
labo kam Raja Penampat si ipadanken Dibata 
ntah Elia, bage pe labo kam Nabi si itimai 
kami, ngkai maka kam mperidiken?" 

26 Erjabap Johanes, "Aku mperidiken alu lau; 
tapi i tengah-tengahndu nari reh me Sekalak 
si la itandaindu. 


Yohanes 1.271 34 PER 
2!|a reh pudin asa aku, tapi ngosari tinali 


SepatuNa pe aku Ia metunggung." 

28 Kerina si enda jadi i Betani, arah timur 
Lau Jordan. | Lau Jordan e me Johanes 
mperidiken kalak. 


Anak Biri-biri Dibata 


29 Pepagina idah Johanes reh Jesus ndahi ia. 
Emaka nina Johanes, "Nehenlah, enda me 
Anak Biri-biri Dibata, si ngangkut dosa doni 
enda! 

30 Kerna la me katangku asum ningku, 
'Pudin la reh asa aku, tapi belinen Ia asa aku, 
sabap ope denga aku tubuh pe la nggo lit." 

31 Aku pe nai labo kutandai Ia tapi guna 
mpetandaken la man kalak Israel, reh aku 
mperidiken alu lau." 

32 Tole nina Johanes, "Aku pe nai labo kueteh 
ise la. Tapi Dibata si nuruh aku mperidiken alu 
lau, ngataken man bangku nina, 'Adi idahndu 
pagi Kesah Si Badia nusur janah ringan i bas 
sekalak manusia, la me si mperidiken alu 
Kesah Si Badia.' Nggo kuidah Kesah Si Badia 
e nusur i Surga nari bagi nderapati janah 
ringan i bas la. 

33 (Yoh 1:32) 

34 Kukataken man bandu maka Ia kap Anak 
Dibata." 

Ajar-ajar Jesus si pemena 

35 Pepagina Johanes ras dua kalak 
ajar-ajarna tedis i bas inganna si biasa. 

36 Asum idah Johanes mentas Jesus, ngerana 
ia nina, "Enda me anak Biri-biri Dibata." 

37 Megi katana e, ajar-ajar Johanes si dua 
kalak e lawes ngikutken Jesus. 

38 Asum itulihken Jesus ku pudi IdahNa si 
dua kalak e, emaka nina, "Kai daramenndu?" 
Erjabap kalak ndai, "O Rabbi, ija RumahNdu?" 
(I bas cakap Heber, Rabbi ertina: "Guru".) 

39 Ngaloi Jesus, "Marilah gelah IdahNdu." 
likutken kalak e Jesus emaka nggo ietehna i 
ja rumah Jesus. | bas wari si ndai asa ben ia | 
je. (Paksa si e kira-kira jam empat karaben.) 

40 Sekalak i bas si ngikutken Jesus e gelarna 
Andereas sembuyak Simon Petrus. 

41 Minter ijumpai Andereas si Simon Petrus 
jenari nina, "Kami nggo jumpa ras Mesias, 
Raja Penampat si ipadanken Dibata." (Mesias 
i bas cakap Heber bali ras Kristus i bas cakap 
Junani.) 

42Jenari itaruhkenna Simon ndahi Jesus. 
Ipernehen Jesus ia, jenari nina, "Kam kap si 
Simon anak Johanes, tapi pagi kam igelari 
Kepas." (Kepas cakap Heber bali ras Petrus i 
bas cakap Junani: ertina: batu.) 

Idilo Jesus si Pilipus ras Natanael 


43 Pepagina berkat Jesus ku Galilea. | Galilea 
jumpa la ras Pilipus. Nina Jesus man bana, 
"Mari, ikutken Aku." 

44 (Pilipus asalna i Betsaida nari, e me kuta 
Andereas ras Petrus.) 

45Jenari ijumpai Pilipus si Natanael nina, 
"Kami nggo jumpa ras la, si isingetken 
Musa i bas Kitap Undang-undang bage pe 
si isingetken i bas kitap nabi-nabi. Gelarna 
Jesus: la anak Jusup i Nasaret nari." 

46 Tapi nina Natanael, "Banci kin si mehuli 
reh i Nasaret nari?" Ngaloi Pilipus, "Marilah 
sinehen." 

41 Asum idah Jesus reh Natanael ndahi Ia, 
ngerana la kerna Natanael nina, "Enda me 
kalak Israel si asli: la lit si palsu i bas ia!" 

48 Megi si e nungkun Natanael nina, "Kuga 
penandaindu aku?" Erjabap Jesus, "Ope 
denga kam idilo Pilipus, nggo kuidah kam i 
teruh batang ara." 

49 Ngaloi Natanael, "O Guru, Kam kap Anak 
Dibata! Kam me Raja kalak Israel!" 

50 Nina Jesus man bana, "Perbahan 
Kukataken Kuidah kam i teruh batang ara, 
maka kam tek man bangKu? Pagin idahndu 
me kejadin-kejadin si belinen asangken si 
enda." 

51Jenari nina Jesus man kalak e, "Idahndu 
me pagi talang Surga jenari nangkih-nusur 

malekat-malekat Dibata ndahi Anak Manusia 


si isuruh Dibata." 


Kerja Erdemu-bayu i kuta Kana 


2 l Dua wari kenca si e lit kerja erdemu-bayu 
i kuta Kana i daerah Galilea. Nande Jesus 
ikut i bas kerja e. 

2 Jesus pe ras ajar-AjarNa iundang ku kerja 
e. 

3 Asum nggo keri lau anggur nina nande 
Jesus man Jesus, "Nggo keri lau anggur kalak 
si erkerja enda." 

4Ngaloi Jesus, "O nande, labo man 
aturenkendu kai si man bahanenKu. 
PaksangKu langa seh." 

> Tapi nina nande Jesus man serayan e, 
"Ikutken kai si IkatakenNa." 

6] je lit isikapken enem guci guna keperlun 
erburih rikutken adat Jahudi. Isi tep-tep guci 
lit kira-kira 100 liter. 

7 Nina Jesus man serayan e, "Isi guci e alu 
lau seh dem." Emaka idemi kalak ndai guci e. 
8J enari nina Jesus man kalak e, "Genduari 
jaruk lau e sitik jenari baba man sukut i bas 

kerja enda." 

9 Emaka ibaba kalak ndai lau e man sukut 
kerja e, jenari inanamina lau si nggo salih 
jadi anggur e. (La ietehna i ja nari rehna; tapi 
serayan si njaruksa metehsa.) Emaka idilo 
sukut e si empo, 

10 jenari nina man bana, "Biasana anggur 


si mehulina nge lebe ielaken kalak, janah 
kenca puas temue e minem, ielaken anggur 
si biasa. Tapi kam seh asa genduari lit i bas 
kam anggur si mehulina!" 

Il Enda me tanda sengget si pemena 
ibahan Jesus i kuta Kana i daerah Galilea. 
IcidahkenNa KuasaNa si mbelin emaka 
ajar-AjarNa tek man BaNa. 

12 Kenca bage lawes Jesus ras NandeNa, 
sembuyak-SembuyakNa bage pe ajar-AjarNa 
ku Kapernaum, janah ije me ia kerina ringan 
piga-piga wari dekahna. 


Jesus bengket ku Rumah Pertoton 
kalak Jahudi (Mat 21:12-13: 
Mrk 11:15-17: Luk 19:45-46) 


13 Kenca Wari Raya Paskah kalak Jahudi 
nggo ndeher, lawes Jesus ku Jerusalem. 

14| bas Rumah Pertoton IdapetiNa kalak 
erbinaga lembu, biri-biri ras nderapati. Lit pe 
i je kalak kundul si dahinna nukari duit. 

15Jesus erbahan cambuk si idandan i 

bas nali nari. Alu e IligasiNa gelah ndarat 
asuh-asuhen e kerina i bas Rumah Peroton 
nari: subuk lembu, biri-biri. ItunggalingkenNa 
meja-meja kalak si nukari duit, seh maka 
merap duitna e kerina. 

16 Man kalak si erbinaga nderapati nina 
Jesus, "Angkat ndarat barang-barangndu 

e! Ola bahan rumah BapangKu jadi ingan 


erbinaga!" 

17 Perbahan si e inget ajar-ajar maka lit 
tersurat i bas Pustaka Si Badia, "O Dibata, 
keleng-ateKu nandangi RumahNdu, ngutkut 
desken api." 

18J enari kalak Jahudi si erkuasa ngelawan 
Jesus nina, "Tanda sengget kai banci 
IbahanNdu guna nuduhken man kami maka 
lit HakNdu erbahan si enda kerina?" 

19 Erjabap Jesus, "Runtuhkenlah rumah 
Dibata enda, maka i bas telu wari Kupajekken 
ka mulihi." 

20 Ngaloi kalak e, "IpajekkenNdu AteNdu 
mulihi i bas telu wari? La mungkin, sabap 
empat pulu enem tahun nai dekahna 
majekken Rumah Dibata enda!" 

21 Tapi Rumah Dibata si ikataken Jesus, e me 
KulaNa. 

22 Emaka kenca Jesus nggeluh mulihi, iinget 
ajar-ajar kai si IkatakenNa enda: janah tek 
ajar-ajar e kai si isuratken i bas Pustaka Si 
Badia bage pe kai si nggo ikataken Jesus. 


Kerina manusia itandai Jesus 


23 Paksa Jesus i Jerusalem denga tupung 
Wari Raya Paskah, nterem kalak tek man 
BaNa erdandanken tanda-tanda sengget si 
IbahanNa. 

24Tapi Jesus Ia tek nandangi kalak e, sabap 
kerina manusia tangkas itandai Jesus. 

25 Labo perlu kalak nuriken kerna manusia 


man Jesus sabap ieteh Jesus nge kai si lit i 
bas pusuh manusia. 


Jesus ras Nikodemus 


1 Lit me sekalak peminpin agama kalak 
Jahudi, gelarna Nikodemus; ia kalak 
Parisi. 

2| bas sada berngi idahina Jesus nina, "O 
Guru, ieteh kami maka Kam me Guru si isuruh 
Dibata. Sabap ise pe labo ngasup erbahan 
tanda-tanda sengget bagi si IbahanNdu e, adi 
la kin Dibata ras ia." 

3 Ngaloi Jesus, "Kukataken man bandu: Ise 
pe labo nggejap Dibata Rajana adi la kin ia 
tubuh pedua kaliken." 

4Nungkun Nikodemus man Jesus, "Banci kin 
kalak si nggo mbelin tubuh pedua kaliken? 
Lanai ia banci bengket ku bas bertin nandena 
jenari tubuh pedua kaliken!" 

3 Erjabap Jesus, "Kukataken man bandu: 

Si tuhuna ise pe labo banci bengket ku bas 
Kinirajan Dibata adi la kin ia tubuh i bas lau 
dingen Kesah Dibata nari. 

6 Manusia tubuh i bas orang tuana nari 
secara daging, tapi i bas Kesah Dibata ia 
tubuh secara pertendin. 

7 Emaka ola atendu mamang adi ningku, 
'Kerina kam arus tubuh pedua kaliken.' 

8 Angin rembus ku ja atena, janah ibegindu 
sorana, tapi la ietehndu i ja nari rehna ntah 

ku ja perlawesna. Bage me pe kalak si tubuh 


i bas Kesah Dibata." 

9 Nungkun Nikodemus, "Banci kin jadi bage?" 

10 Erjabap Jesus, "Kam kap guru kalak Israel, 
la kin ietehndu kerna si enda? 

ll Kyukataken man bandu: Si tuhuna kami 
ngerana kerna kai si ieteh kami dingen 
ituriken kami kerna si nggo idah kami, tapi 
sekalak pe kam la nggit tek. 

12 Kerna barang-barang doni enda pe aku 
ngerana la kam tek, apai denga ka kerna 
Surga? 

13 'se pe labo pernah ku Surga, selain Anak 
Manusia si nusur i Surga nari. 

14 Bagi ipeganjangken Musa nipe tembaga i 
gurun pasir, bage pe Anak Manusia si isuruh 
Dibata ipeganjangken, 

15 gelah kerina kalak si tek man BaNa 
ngaloken kegeluhen si tuhu-tuhu si la 
erkeri-kerin. 

16 Sabab bage pengkelengi Dibata doni enda, 
emaka IberekenNa AnakNa Sitonggal, gelah 
ola bene isie pe si tek man Bana, tapi gelah 
dat kegeluhen si tuhu-tuhu si la erkeri-kerin. 

17 Sabap Dibata nuruh AnakNa ku doni enda 
labo jadi Hakim tapi jadi Singkelini manusia. 

18 se tek man Anak Dibata e la iukum: tapi 
ise la tek, nggo kena ukumen, sabap la ia tek 
man Anak Dibata si Tonggal. 

19Ukumen e: Terang nggo reh ku doni 


enda, tapi ngenan ate manusia si gelap e asa 
terang, sabap jahat perbahanenna. 

20 Sabap kalak jahat la atena ngena terang 
e, dingen la ia nggit ku terang e gelah ola 
teridah perbahanenna si jahat e. 

2! Tapi kalak si ndalanken si ngena ate 
Dibata reh ia ku terang e, gelah i je teridah 
maka kai si ibahanna e sue ras kai si ngena 
ate Dibata." 


Jesus ras Johanes Peridiken 


22 Kenca bage lawes Jesus ras ajar-AjarNa 
ku daerah Judea; ndekah sitik lai je ras 
ajar-AjarNa janah mperidiken kalak si tek. 

23J ohanes Peridiken pe mperidiken i Ainon, 
deherken kuta Salim, sabap i je melala lau. 
Nterem kalak reh ndahi ia gelah iperidiken. 

24 (Paksa si e Johanes langa ipenjaraken.) 

25 Piga-piga kalak ajar-ajar Johanes rubat 
ras kalak Jahudi kerna aturen pembersihen 
rikutken agamana. 

26 Fmaka idahi kalak enda Johanes jenari 
nina, "O Guru, ingetndu nge si ras kam 
mbaru enda i lepar Lau Jordan dingen si 
iturikenndu man kami kerna la? Genduari la 
pe mperidiken janah nterem kalak reh ndahi 
la." 

27 Erjabap Johanes, "Kai pe labo idat kalak 
adi la kin Dibata merekenca man bana. 

28 Kam jadi saksingku maka pernah nge 


kukataken, 'Labo aku Raja Penampat si 
ipadanken Dibata e, tapi aku isuruh Dibata 
leben asa la." 

29 Penganten si dilaki kap empuna penganten 
si diberu. Si naruh si dilaki tedis dingen 
megi-megi: janah meriah ukurna asum 
ibegina sora si empo e. Bage me aku 
genduari: tuhu-tuhu meriah kal ukurku. 

30 ja me arus lebih ipehaga janah aku lebih 
ipekitik." 


la si reh i Surga nari 


3lja si reh i Surga nari belinen asa ise pe. 
Si reh i doni nari, doni empuna. Ia ngerana 
kerna si lit i doni. Tapi la, si reh i Surga nari i 
babo kerina si nasa lit. 

32 jturikenNa kerna kai si nggo IdahNa ras 
kai si nggo IbegiNa tapi ise pe la tek nandangi 
si IkatakenNa. 

33 Ise tek nandangi si IkatakenNa e, 
iakukenna maka Dibata benar kap. 

34 Sabap persuruhen Dibata nge si nehken 
kata Dibata, erkiteken ia dem Kesah Dibata. 

35 Bapa ngkelengi AnakNa, janah kerina 
iendesken Bapa i teruh kuasa Anak e. 

36|se tek man Anak e ialokenna me 
kegeluhen si tuhu-tuhu si la erkeri-kerin. Tapi 
si ngelawan Anak e asa ndigan pe la ngaloken 
kegeluhen si rasa lalap e, janah ia lalap i 
teruh ukumen Dibata. 

Jesus ras sekalak diberu Samaria 


4 l Kalak Parisi megi berita maka teremen 
jelma si idat ras iperidiken Jesus asangken 
iperidiken Johanes. 

2 (Si tuhuna labo sekalak jelma pe iperidiken 
Jesus, tapi ajar-AjarNa nge mperidikenca.) 

3 Kenca ibegi Jesus kai si icakapken kalak, 
ItadingkenNa daerah Judea, mulih Ia ku 
daerah Galilea. 

“| bas PerdalanenNa, la banci la IbentasiNa 
daerah Samaria. 

3Seh me Jesus ku sada kuta i daerah 
Samaria, gelarna Sihar. Kuta e deher ras juma 
si ibereken Jakup nai man anakna Jusup. 

6] bas juma e lit sumur si igelari sumur 
Jakup. Perbahan latih Jesus erdalan, emaka 
kundul Ia i tepi sumur e. Paksa e wari nggo 
ciger; ajar-ajar Jesus lawes ku kuta nukur 
nakan. Asum Jesus sisada ije, reh sekalak 
diberu bangsa Samaria ku sumur e ngelegi 
lau. Nina Jesus man bana, "Enta sitik lau ena 
gelah Kuinem." 

1 (Yoh 4:6) 

8 (Yoh 4:6) 

9Ngaloi diberu e, "Kam kalak Jahudi janah 
aku kalak Samaria: ngkai maka IpindoNdu 
lau inemen man bangku?" (Biasana kalak 
Jahudi la nggit make kai pe si nggo ipake 
kalak Samaria.) 


| Yohanes 4.101 18 15 
10 Nina Jesus, "Adi ietehndu kerna pemere 


Dibata, janah adi itandaindu ise si mindo 
lau man bandu enda, tentu ipindondu man 
BaNa lau, jenari IberekenNa man bandu lau 
si mereken kegeluhen." 

Il Ngaloi diberu e, "O Tuan, mbages kap 
sumur enda, janah TimbaNdu pe la lit. I ja 
IbuatNdu lau si mereken kegeluhen e? 

12 Nini kami Jakup nai mereken sumur enda 
man kami. | jenda nari me lau inemenna, 
inemen anak-anakna ras asuh-asuhenna. 
Ma labo kin IkatakenNdu maka belinen Kam 
asangken ningken ni kami Jakup e?" 

13 Frjabap Jesus, "Kalak si nginem lau enda 
muas denga. 

14Tapi kalak si nginem lau si Kubereken 
man bana, lanai ia muas seh rasa lalap. 
Sabap lau si Kubereken e jadi sumbul si 
erburak-burak i bas ia dingen mereken 
kegeluhen si tuhu-tuhu si la erkeri-kerin." 

15 Ngaloi diberu e, "O Tuan, bereken min lau 
e man bangku gelah olanai aku muas, janah 
lanai perlu aku ku jenda muat lau." 

16 Nina Jesus, "To legi perbulangenndu, ras 
kam ku jenda." 

17 Ngaloi diberu e, "La lit perbulangenku." 
Emaka nina Jesus, "Tuhu bagi si ikatakenndu 
e, la lit perbulangenndu. 

18 Sabap kam nggo lima kali erjabu janah 
dilaki si ras kam genduari e pe si tuhuna labo 
perbulangenndu. Payo kal katandu e." 

19 Ngaloi diberu e, "O Tuan, nabi kepeken 


kam. 

20 Nini-nini kami i das uruk ah nembah 
Dibata, tapi nini kalak Jahudi i Jerusalem me 
inganna ersembah man Dibata." 

21Nina Jesus man bana, "O bibi, teklah kam 
man bangKu. Reh me pagi paksana maka 
lanai kalak i deleng ah nembah Dibata bage 
pe lanai i Jerusalem. 

22 Kam kalak Samaria si tuhuna la ietehndu 
ise si isembahndu, tapi kami kalak Jahudi 
leteh kami ise si isembah kami, sabap Si 
Engkelini si ipadanken Dibata ereh arah kalak 
Jahudi. 

23 Tapi reh me paksana, janah si tuhuna 
nggo seh pe, ija arah Kesah Si Badia manusia 
ersembah man Dibata alu payo. 

24 Dibata Kesah kap, emaka arah Kesah e 
ngenca maka banci manusia nembah Dibata 
alu payo." 

25 Ngaloi diberu e man Jesus, "Kueteh maka 
Raja Penampat si ipadanken Dibata, si igelari 
Kristus, nandangi reh me. Janah adi reh Ia, 
kerinana pagi IpetangkasNa man banta." 

26 Nina Jesus man bana, "Aku, si ngerana 
ras kam enda kap Si Engkelini si ipadanken 
Dibata e." 

2! Paksa si e nggo reh mulihken ajar-ajar 
Jesus. Mamang kal atena sabap idapetina 
Jesus ngerana ras sekalak diberu. Tapi 
sekalak peia la nungkun man diberu e, "Kai 


Yohanes 4.281 38 17 
atendu?," ntah nungkun man Jesus, "Ngkai 


maka Kam ngerana ras ia?" 

28 Kenca bage lawes diberu e ku kuta 
itadingkenna ingan launa ndai, jenari nina 
man anak kuta, 

29 "Marilah sinehen kalak si nggo nuriken 
kerina lagu langkahku. Banci jadi Ia me Raja 
Penampat si ipadanken Dibata e." 

30 Emaka berkat anak kuta e ndahi Jesus. 

31 Paksa si e ajar-ajar ngiahken Jesus man 
nina, "O Guru, man kita!" 

32 Tapi ngaloi Jesus, "Lit kap panganKu si la 
letehndu." 

33 Emaka sisungkun-sungkunen ajar-ajar e 
nina, "Lit kin ndai kalak naruhken nakan man 
BaNa?" 

34Jenari nina Jesus, "PanganKu e me kap 
ngikutken peraten si nuruh Aku, dingen 
ndungi dahin si IberekenNa man bangku. 

35 Ikatakenndu: Empat bulan nari nggo rani. 
Tapi nehenlah ku juma-juma: page nggo 
megersing i bas juma e guna iperani! 

36 Kalak si mperanisa ngaloken upah janah 
ipepulungna asilna guna kegeluhen si 
tuhu-tuhu si la erkeri-kerin, gelah si merdang 
ras si rani ras-ras ermeriah ukur. 

37 Tuhu me bagi si ikataken i bas kuan-kuan, 
'Lain si merdang, lain si peranisa.' 

38 Kusuruh kam rani i juma si la kam 
ndahisa: kalak si deban i je erdahin janah 
kam si mpepulung ulihna latih." 

39 Nterem kalak Samaria i bas kuta e tek 


man Jesus erdandanken nina diberu e, 
"IturikenNa man bangku kerina si nggo 
pernah kubahan." 

40 Emaka kenca jumpa kalak Samaria e 

ras Jesus, ipindokenna gelah ola lebe Jesus 
lawes. Perbahan si e dua wari dekahna Jesus 
i kuta kalak Samaria e. 

41 Kenca Jesus ngajar reh teremna pe kalak 
si tek. 

42Jenari nina kalak e man diberu ndai, 
"Kami nggo tek genduari, labo erdandanken 
kai si ikatakenndu, tapi erdandanken kami 
jine nggo megi PengajarenNa, janah ieteh 
kami maka tuhu-tuhu me Ia Si Engkelini doni 
enda." 


Ipepalem Jesus anak menteri raja 


43 Kenca dua wari Jesus i bas kuta e berkat 
la ku Galilea. 

44Jesus nggo pernah ngataken, "Sekalak 
nabi labo meherga i bas kutana." 

45 Tapi kenca seh Jesus i Galilea, ialo-alo 
kalak Ia alu meriah ukur, sabap asum Wari 
Raya Paskah i Jerusalem nggo idah kalak 
kerina kai si ibahan Jesus. 

46Alu bage mulihken Jesus ku kuta Kana i 
daerah Galilea, kuta si pernah i je IbahanNa 
lau jadi anggur. I bas kuta e lit sekalak 
menteri raja, anakna sakit i Kapernaum. 

41 Kenca ibegina berita maka Jesus nggo 


reh iJudea nari ku Galilea, emaka ijumpaina 
Jesus, janah ipindokenna gelah berkat Jesus 
ku Kapernaum mpepalem anakna si menam 
mate e. 

48Tapi nina Jesus man bana, "Adi langa kin 
idahndu tanda-tanda sengget si mbelin labo 
kam tek." 

49 Ngaloi menteri raja e, "O Tuan, berkatlah 
kita minter ope denga mate anakku." 

50 Nina Jesus man bana, "To mulih kam, 
malem nge anakndu e." Tek menteri e kai si 
ikataken Jesus, emaka lawes ia. 

51) tengah dalan jumpa ia ras juak-juakna. 
Nina juak-juakna e man bana, "Anakndu nggo 
malem." 

52 Isungkunna juak-juakna e ntah jam piga 
anakna e mulai malem. Erjabap juak-juak E 
"Nderbih kira-kira jam sada suari nggo malem 
penakitna." 

53Jenari i inget menteri emaka i bas jam 
e me nina Jesus man bana, "Malem nge 
anakndu e." Emaka kerina ia ras keluargana 
tek man Jesus. 

>4 Enda me tanda sengget si peduaken 
ibahan Jesus i Galilea. Tanda sengget enda 
IbahanNa kenca la mulih i Judea nari. 

Ipepalem Jesus kalak 
si penakiten i kolam Betesda 


5 1 Jenari mulihken Jesus ku Jerusalem 
guna ngerayaken wari raya kalak Jahudi. 

2| Jerusalem, deherken "Pintu Gerbang 
Biri-biri," lit sada kolam si igelari Betesda i 
bas cakap Heber. Kolam e lit lima serambina. 

3| bas serambi e nterem kalak si penakiten 
medem; lit si pentang, lit si cempang bage pe 
lit si mate serapen. (Itimaina lau e erburak, 

4sabap lit paksana lau e erburak ibahan 
malekat Tuhan si nusur ku bas kolam e. Kalak 
si tangtangna bengket ku bas kolam e asum 
launa erburak malem penakitna, amin sakit 
kai pe ia. Bage me pengakap kalak.) 

> Lit pe i je sekalak si nggo telu pulu waluh 
tahun dekahna ia penakiten. 

6idah Jesus ia ampar i je janah letehNa 
maka nggo ndekah ia sakit. Emaka nina 
Jesus man bana, "Atendu kin gelah malem 
penakitndu?" 

7 Ngaloi si penakiten e, "O Tuan, la kap lit 
kalak si namaken aku ku bas kolam e asum 
erburak launa; asum kupala-palai ku bas, 
nggo lit kalak si deban leben asa aku." 

8 Nina Jesus man bana, "Kekekenlah, angkat 
amakndu jenari dalanken!" 

3 Paksa si e pe minter malem penakitna. 
langkatna amakna jenari erdalan ia. Si enda 
jadi asum wari Sabat kalak Jahudi. 

10 Fmaka nina kalak Jahudi si erkuasa man 


kalak si nggo malem e, "Wari Sabat kap 
sekalenda. Rikutken Undang-undangta Ia 
banci ibabandu amakndu e." 

ll Ngaloi ia, "Nina kalak si nggo pepalem aku 
ndai, 'Angkat amakndu jenari dalanken.'" 

12J enari nungkun kalak Jahudi e, "Ise kin si 
nuruh kam e?" 

13 Tapi Ia itandai kalak si nggo malem e ise 
si Mmpepalem ia, sabap nterem kal i je jelma, 
janah Jesus nggo lawes arah tengah jelma si 
nterem e. 

14|a ndekahsa kenca si e, jumpa Jesus ras 
ia i Rumah Pertoton. Nina Jesus man bana, 
"Genduari kam nggo malem: olanai bahan si 
la ngena ate Dibata, gelah ola jadi man bandu 
keleken asa si nggona." 

15Jenari lawes kalak si nggo malem e, 
iberitakenna man penguasa-penguasa kalak 
Jahudi maka Jesus kap si mpepalem ia. 

16 Perbahan si e idarami kalak Jahudi e dalan 
guna niksa Jesus, sabap ipepalem Jesus kalak 
si penakiten i bas wari Sabat. 

17 Tapi nina Jesus man kalak Jahudi e, 
"BapangKu erdahin kap lalap: emaka Aku pe 
arus erdahin." 

18 Megi kata Jesus enda, ergegehna kalak 
Jahudi ndarami dalan munuh Jesus: sabap 
iakap kalak Jahudi labo saja undang-undang 
wari Sabat ilanggar Jesus, tapi ikataken Jesus 

pe maka Dibata e BapaNa, alu bage ipeseri 


Jesus bana ras Dibata. 


Ituriken Jesus kerna 
HubungenNa ras Dibata 


19 J enari ngerana Jesus man kalak Jahudi 
e, "Kukataken man bandu: Situhuna kai si 
ibahan Anak e labo rikutken sura-SuraNa. Kai 
i IdahNa ibahan BapaNa, e nge si IbahanNa. 

20 Perbahan Bapa e erkeleng ate nandangi 
AnakNa, IcidahkenNa man Anak e asa kai si 
IbahanNa. IcidahkenNa me pe man Anak e 
si terbeliden, gelah reh mamangna atendu 
kerina. 

21 Bagi nggo ipegeluh Dibata mulihi kalak si 
nggo mate jenari IberekenNa kegeluhen man 
bana, bage me pe ibereken Anak e kegeluhen 
man kalak si ndalanken PeratenNa. 

22 Bapa e labo ngadili ise pe. Tapi kuasa 
guna ngadili nggo IberekenNa man AnakNa, 

23 gelah kerina kalak mpehaga Anak e, bagi 
mpehaga Bapa. Ise la mpehaga Anak e, Bapa 
si nuruh Anak e pe la ipehagana." 

24 "Kukataken man bandu maka kalak si 
megiken katangKu, dingen tek man si nuruh 
Aku, ialokenna kap kegeluhen si tuhu-tuhu si 
la erkeri-kerin. Ia lanai iukum tapi nggo pulah 
i bas kematen nari janah ndatken kegeluhen. 

25 Kukataken man bandu: Tuhu-tuhu reh me 
paksana janah nggo seh pe: ibegi si mate me 

sora Anak Dibata, janah si megisa e nggeluh 


me. 

26 Bagi nggo ibereken Bapa kegeluhen 
man kerina si nasa nggeluh, bage me nggo 
ibereken Bapa man Anak e kuasa mereken 
kegeluhen. 

21 Bage pe ibereken Dibata man Anak e 
kuasa guna ngadili sabap Anak Manusia e me 
si isuruh Dibata. 

28 Ola atendu mamang kerna si enda: sabap 
reh me paksana maka kerina kalak mate si i 
bas kuburen megi sora Anak e, 

29jenari ndarat me ia kerina i bas kuburen e 
nari. Kalak si nggo erbahan si mehuli ipekeke 
guna nggeluh: tapi si jahat perbahanenna 
ipekeke guna iukum." 

30 Tole nina Jesus, "Aku la ngasup erbahan 
kai pe alu gegehKu sisada: Kuadili kalak 
rikutken perentah Dibata, emaka rembang 
tengah nge keputusenKu, sabap labo Kubahan 
bagi ate-ateKu, tapi rikutken peraten si nuruh 
Aku nge." 

31 "Adi Aku nurikenca kerna diringKu, la kap 
teraloken kai si Kuturiken e. 

32 Tapi lit kap kalak si deban si erberita kerna 
Aku, janah Kueteh maka kai si iberitakenna e 
tuhu. 

33 Nggo isuruhndu persuruhenndu njumpai 
Johanes, janah nggo ituriken Johanes si 
tuhuna kerna Aku, 

34 Aku labo perlu manusia naksiken kerna 


Aku, tapi Kukataken enda man bandu gelah 
kam terkelin. 

35Johanes bali kap ras lampu si gara dingen 
ersinalsal, janah nggo meriah ukurndu 
kentisik ngaloken sinalsalna e. 

36 Tapi i bas Aku lit saksi belinen asa si 
isaksiken Johanes, e me: Dahin si Kudahi si 
ibereken Bapa e man bangku. Arah dahin si 
Kudahi, teridah kap maka Dibata nge si nuruh 
Aku. 

37Janah Bapa si nuruh Aku e pe nggo ersaksi 
kerna Aku. Langa pernah ibegindu SoraNa 
ntah idahndu AyoNa. 

38 La ibegindu KataNa, sabap la kam tek man 
si IsuruhNa. 

39 'pelajarindu Pustaka Si Badia sabap 
iakapndu idatndu me kegeluhen si tuhu-tuhu 
si la erkeri-kerin i bas Pustaka Si Badia nari. 
Situhuna Pustaka Si Badia e pe erberita kerna 
Aku nge! 

40 Tapi la kam nggit ndahi Aku guna ngaloken 
kegeluhen e." 

41 “Labo Kuarapken manusia muji Aku. 

42 Sabap Kutandai nge kam kerina: Kueteh 
nge maka i bas ukurndu labo atendu keleng 
Dibata. 

43 Aku reh i bas kuasa BapangKu, tapi la Aku 
ialokenndu. Tapi adi kalak si deban reh i bas 
kuasana jine ialokenndu ia. 

44 Perbahan kam ersura-sura gelah ipujiken 


temanndu manusia, la lit sura-surandu gelah 
ipujiken Dibata si tuhu-tuhu, emaka la kam 
banci tek man bangKu. 

“Amin bage gia ola iakapndu Aku si 
ngaduken kam man BapangKu. Tapi Musa si 
jarap-arapkenndu e nge pagi si ngaduken 
kam kerina. 

46 Adi tek kin kam man si Musa, tek nge pe 
kam man bangKu, sabap Musa pe nuratken 
kerna Aku nge. 

41 Tapi adi la kam tek kerna kai si isuratken 
Musa, emaka la kam tek kerna kai si 
Kukataken." 


I bere man Jesus lima ribu kalak (Mat 
14:13-21: Mrk 6:30-44: Luk 9:10-17) 


1 Kenca bage mulihken Jesus ku lepar 
Dano Galilea (igelari pe Dano Tiberias). 
2 Nterem kalak ngikutken Ia sabap nggo idah 
kalak e tanda-tanda sengget si IbahanNa 
pepalem kalak penakiten. 
3Jenari inangkihi Jesus sada uruk; ije 
kundul Ia ras ajar-AjarNa. 
4Paksa si ndai lanai ndekah Wari Raya 
Paskah kalak Jahudi. 
> Ipernehen Jesus KelewetNa janah IdahNa 
nterem jelma rehen ndahi la. Emaka nina 
Jesus man Pilipus, "I ja ndia banci situkur 
pangan guna kalak si nterem enda?" 

6 (Ikataken Jesus bagenda guna nguji 


Pilipus; si tuhuna ieteh Jesus nge kai si man 
BahanenNa.) 

7 Ngaloi Pilipus, "Amin tersitik pe kalak si 
nterem ibere man, dua ratus duit pirak pe la 
bias man penukur pangan e." 

8 Ngerana ajar-ajar Jesus si deban, e me 
Andereas sembuyak Simon Petrus nina, 

2"| jenda lit sekalak danak-danak; i bas ia 
lit lima ngkibul roti ras dua ikan. Tapi lit kin 
gunana man kalak si bagenda teremna?" 

10) enari nina Jesus man ajar-AjarNa, 
"Suruhlah kalak si nterem e kundul." (I bas 
ingan e mbur dukutna.) Emaka kundul kerina 
kalak si nterem e; dilaki saja teremna lit lima 
ribu kalak. 

Il buat Jesus roti e, ertoto Ia ngataken 
bujur man Dibata jenari lelakenNa roti e 
man kalak si nterem. Ikan e pe bage ka nge 
ibahan Jesus, janah kerina kalak si nterem e 
man asa besurna. 

12 Kenca besur ia kerina nina Jesus man 
ajar-AjarNa, "Pepulung kerina si iba: ola lit 
sitik pe terbuang." 

13 Fmaka ipepulung ajar-ajar kerina si iba e. 
Lit sepulu dua sumpit buena iba roti si lima 
ngkibul ndai. 

14Ngidah tanda-tanda sengget si ibahan 
Jesus e nina kalak si nterem, "Si tuhuna enda 
me nabi si nggo ipadanken Dibata reh ku doni 
enda!" 

15 Jeteh Jesus maka ate kalak si nterem e 


maksa la jadi raja. Emaka lawes Jesus sisada 
i bas ingan e nari. 


Jesus erdalan i babo lau 


16 Kenca ben wari lawes ajar-ajar Jesus ku 
dano. 

17 Idatasina perahu jenari berkat ia ngepari 
dano e ku Kapernaum. Seh mbages berngi, 
Jesus langa reh ndapeti ajar-ajar e. 

18 Paksa si e angin meter rembus janah lau 
pe ergalumbang. 

19 Kenca kira-kira telu ntah empat kilometer 
ajar-ajar e engkayuh perahuna, iidahna Jesus 
erdalan i babo lau ndeheri perahu e. Mbiar kal 
ajar-ajar e. 

20 Tapi nina Jesus man bana, "Ola kam 
mbiar, Aku nge enda!" 

21 Emaka alu meriah ukur ialokenna Jesus ku 
das perahuna. Janah minter seh perahu e ku 
tepi, ku ingan si itujuna. 


Kalak si nterem ndarami Jesus 


22 Pepagina kenca Jesus mere man lima ribu 
kalak, sada ngenca perahu i tepi dano idah 
kalak si nterem e. Asum berkat ajar-ajar tare 
perahu ieteh kalak si nterem maka Jesus la 
ikut berkat. 

23 Paksa e reh piga-piga perahu i Tiberias 
nari, jenari ngadi deher ingan kalak si nterem 
man roti kenca Jesus ngataken bujur. 

24 Tapi kenca idah kalak si nterem maka 


Jesus la i bas perahu e janah ajar-AjarNa pe 
lang, emaka idatasina perahu e jenari berkat 
ia ku Kapernaum ndarami Jesus. 


Jesus me Roti si mereken Kegeluhen 


25 Kenca jumpa kalak si nterem e ras Jesus i 
lepar dano, nungkun ia man Jesus, "O Guru, 
ndiganai Kam ku jenda?" 

26 Ngaloi Jesus, "Kukataken man bandu: 

Si tuhuna idaramindu Aku labo perbahan 
iangkandu tanda-tanda sengget si Kubahan e, 
tapi perbahan nggo ipanndu roti e seh besur. 

27 Ola cariken pangan si banci melengas. 
Tapi daramilah pangan si banci mereken 
kegeluhen si tuhu-tuhu si la erkeri-kerin. 
Pangan si enda me pagi si ibereken Anak 
Manusia si isuruh Dibata e man bandu, sabap 
Dibata Bapa nggo mereken tanda pengesahen 
man Anak Manusia e." 

28J enari nungkun ka kalak ndai, "Kai dage 
arus ibahan kami guna ndahiken dahin 
Dibata?" 

29 Erjabap Jesus, "Si sentudu ras peraten 
Dibata ibahanndu, e me: Teklah kam man 
BaNa si isuruh Dibata." 

30 Nina kalak e, "Tuduhkenlah man kami 
tanda sengget si mbelin gelah tek kami man 
BaNdu. Bahanlah kai AteNdu. 

31 Nini kami nai ipanna manna i gurun pasir, 
bagi lit tersurat i bas Pustaka Si Badia, 

'IberekenNa man kalak e roti si reh i Surga 


nari.'" 

32 Ngaloi Jesus, "Kukataken man bandu: Si 
tuhuna kai si ibereken Musa man bandu, labo 
roti i Surga nari. BapangKu nge si mereken 
Roti si tuhu-tuhu si reh i Surga nari. 

33 Sabap Roti si ibereken BapangKu, e me 
la si reh i Surga nari dingen si mereken 
kegeluhen man doni enda." 

34 Nina kalak ndai, "O Tuan, bereken min 
lalap roti e man kami." 

35 Ngaloi Jesus, "Aku kap Roti si mereken 
kegeluhen. Ise reh ndahi Aku, lanai ia melihe: 
ise tek man bangKu lanai ia muas. 

36 Nggo Kukataken man bandu maka nggo 
idahndu Aku, tapi la kam tek man bangku. 

37 Kerina manusia si iendesken BapangKu 
man bangKu reh nge pagi ndahi Aku. Janah 
ise pe si reh ndahi Aku labo Kutulak. 

38 Sabap Aku nggo reh i Surga nari guna 
nehken peraten si nuruh Aku, labo guna 
nehken peratenKu. 

39 Sura-sura si Nuruh Aku e, e me gelah 
sada pe la bene si nggo lendeskenNa man 
bangKu e; tapi gelah i bas wari pendungi pagi 
Kupekeke ia kerina i bas si mate nari. 

40 Sabap sura-sura BapangKu, e me kap: 
gelah kerina si ngidah Anak e dingen si tek 
man BaNa ngaloken kegeluhen si tuhu-tuhu 
si la erkeri-kerin, janah i bas wari pendungi 
pagi Kupekeke ia i bas si mate nari." 

41 Perbahan ikataken Jesus maka Ia me 


Roti si reh i Surga nari, jungut-jungut kalak 
Jahudi. 

42 Nina, "Ma ia kin Jesus anak Jusup? 
Sitandai kap nandena ras bapana. Ngkai ka 
maka ikatakenna la reh i Surga nari?" 

43Perbahan si e nina Jesus, "Ola kam 
jungut-jungut. 

44 Labo ise pe ngasup reh ndahi Aku adi 
la kin itaruhken Bapa si nuruh Aku ia man 
bangKu, janah i bas wari pendungi pagi 
Kupekeke ia i bas si mate nari. 

451 bas kitap nabi-nabi lit tersurat, 'Kerina 
pagi manusia e iajari Dibata.' Kerina si megi 
dingen ngaloken pengajaren Bapa reh kap 
ndahi Aku. 

46 Labo ertina maka nggo lit kalak ngidah 
Bapa: tapi la si reh i bas Dibata nari ngenca 
nggo ngidah Bapa e. 

41 Ingetlah! Kalak si tek ngenca ngaloken 
kegeluhen si tuhu-tuhu si Ia erkeri-kerin. 

48 Aku kap Roti si mereken kegeluhen. 

49 Ninindu nai, ipanna manna i gurun pasir, 
tapi mate ka nge ia. 

50 Tapi Roti si reh i Surga nari la bage. Kalak 
si man Roti enda la pagi mate. 

51 Aku me Roti si mereken kegeluhen si reh i 
Surga nari. Kalak si man Roti enda nggeluh 
me rasa lalap. Roti si Kubereken e, e me kap 
dagingKu, si Kuendesken gelah terkelin doni 
enda." 

52 Megi kata Jesus enda rubat kalak Jahudi 


sapih-sapih ia. Nina, "Kuga nge ibahanna 
mereken dagingna gelah si pan?" 

53 Nina Jesus man kalak e, "Kukataken 
man bandu: Adi Ia kin ipanndu daging Anak 
Manusia si isuruh Dibata e, janah Ia iinemndu 
DarehNa, labo lit kegeluhen i bas kam. 

54Ise man dagingKu dingen nginem 
darehKu, ia me ngaloken kegeluhen si 
tuhu-tuhu si la erkeri-kerin, janah i bas wari 
pendungi pagi Kupekeke ia i bas si mate nari. 

>> Sabap dagingKu me pangan si tuhu-tuhu 
janah darehKu me inemen si tuhu-tuhu. 

>6 Ise man dagingKu dingen nginem 
darehKu, ia nggeluh i bas Aku janah Aku pe 
nggeluh i bas ia. 

>/ Bagi Aku isuruh Bapa si nggeluh janah 
Aku nggeluh erdandanken la, bage me pe 
kalak si ipanna Aku, ia nggeluh erdandanken 
Aku. 

>8 Enda nge Roti si reh i Surga nari, labo bali 
ras roti si ipan ninindu nai. Ninindu si man 
roti nai, mate ka nge. Tapi si man Roti enda 
nggeluh me rasa lalap." 

59 Kerina enda ikataken Jesus i Kapernaum 
asum la ngajar i rumah persembahen. 


Kata si mereken kegeluhen si rasa lalap 


60 Megi kata Jesus e, nterem ajar-ajar Jesus 
ngerana nina, "PengajarenNa enda meserasa. 
Ise nge ngasup megikenca?" 

61 Aminna Ia gia lit si nurikenca man BaNa, 


leteh Jesus nge maka nterem kalak jungut- 
jungut kerna la. Emaka nina man kalak e, 
"Tondel kin ukurndu megi pengajarenKu 
enda? 

62 Kuga ndia adi idahndu Anak Manusia si reh 
i Surga nari e mulihken nangkih ku inganna 
ndube? 

63 Ingetlah! Si pegeluhken manusia e, Kesah 
Dibata kap. Gegeh manusia labo lit ertina. 
Kata si nggo Kukataken man bandu e rehna i 
bas Kesah Dibata nari. Kata e me si mereken 
kegeluhen man bandu. 

64Tapi lit piga-piga i bas kam la tek." 
(Tangtangna nari pe nggo iteh Jesus ise pagin 
si la tek man BaNa janah ise si ndayaken Ia.) 

65 Tole nina Jesus, "Perbahan si e Kukataken 
man bandu: Ise pe labo banci ndahi Aku adi 
la kin ipesikap Bapa e dalan man bana guna 
ndahi Aku." 

66 Erdandanken PengajarenNa enda, nterem 
kalak nadingken Ia, lanai iikutkenna Jesus. 

67 Emaka nina Jesus man ajar-AjarNa si 
sepulu dua kalak, "Kam pe itadingkenndu 
atendu Aku?" 

68 Ngaloi Simon Petrus, "O Tuhan, kempak 
ise kami lawes? Katandu kap si mereken 
kegeluhen si tuhu-tuhu si la erkeri-kerin. 

69 Genduari tuhu-tuhu kami tek maka Kam 
me si Badia si reh i bas Dibata nari." 

70 Nina Jesus man ajar-AjarNa e, "Ma kin 


sepulu dua kalak kam nggo Kupilih? Tapi 
sekalak i bas kam Iblis kap." 

11 Maksud Jesus e me si Judas anak Simon 
Iskariot: sabap aminna gia Judas sekalak i 
bas ajar-ajar si sepulu dua, idayakenna atena 
Jesus. 


Jesus ras senina-SeninaNa 


l Kenca bage isiari Jesus daerah Galilea. 
1 | daerah Judea la la nggit niar-niar sabap 
kalak Jahudi si erkuasa i je ersura-sura 
munuh la. 

2 Paksa si e lanai ndekah Wari Raya 
Barung-barung. 

3 Perbahan si e nina senina-senina Jesus 
man BaNa, "Tadingken ingan enda, laweslah 
ku daerah Judea gelah idah ajar-AjarNdu 
dahin si IdahikenNdu. 

4 Labo lit kalak erbuni-buni erdahin adi atena 
kin mpetandaken bana man doni enda. Kam 
nggo melala dahin IdahikenNdu, bahanlah 
gelah kerina kalak i belang-belang doni 
metehsa." 

> (Senina-senina Jesus e pe langa bo tek 
man Jesus.) 

6 Emaka nina Jesus man bana, "Langa 
seh paksangKu. Tapi kam katawari pe lit 
kesempatenndu. 

7? Kam labo segat ate doni enda, tapi Aku 


segat atena, sabap Kucidahken perbahanenna 
si jahat. 

8To, kam lah ku kerja e. Aku labo reh ku je 
sabap langa seh paksangKu." 

9 Bage me nina Jesus man senina-SeninaNa, 
jenari tading Ia i Galilea. 


Jesus i bas Wari Raya Kemah 


10 Kenca lawes senina-senina Jesus ku 
wari raya e, Jesus pe lawes ku je. Lala 
terang-terangen lawes, tapi erbuni-buni. 

11 Kalak Jahudi si erkuasa ndarami Jesus i 
bas kerja e. Nungkun ia nina, "I ja ndia la?" 

12 Nterem kalak erkusik-kusik kerna Jesus. 
Lit si ngatakenca, "Ia kalak bujur kap." Tapi lit 
ka si ngatakenca, "Lang! Itokohina kap kalak 
si nterem!" 

13 Tapi sada pe la pang terang-terangen 
encakapken Jesus sabap mbiar ia kalak 
Jahudi si erkuasa. 

14 Kenca menam setengah acara perayan e 
erdalan, bengket Jesus ku Rumah Pertoton, 
jenari IbenakenNa ngajar. 

15Mamang kal ate kalak Jahudi si erkuasa 
ngidah Ia ngajar e. Nina, "I ja nari nge 
PemetehNa e kerina adi Ia labo pernah 
sekolah?" 

16 Ngaloi Jesus, "Kai si Kuajarken e labo i bas 
Aku nari, tapi i bas Dibata si nuruh Aku nari 
nge. 

17 Kalak si ndalanken peraten Dibata alu 


ukur meriah, ietehna nge ntah i bas Dibata 
nari ntah i bas Aku nari rehna pengajarenKu 
enda. 

18 Kalak si ngajar rikutken pemetehna, 
iusahakenna nge gelah ia terpuji. Tapi kalak 
si ersura-sura gelah si nuruh ia terpuji, bujur 
kap, la lit si palsu i bas ia. 

19 Ma ibereken Musa Undang-undang man 
bandu? Tapi sada pe la kam ngikutken 
Undang-undang e. Ngkai maka ibunuhndu 
atendu Aku?" 

20 Ngaloi kalak si nterem, "Setanen Kam! Ise 
kin atena munuh Kam?" 

21 Nina Jesus man kalak si nterem e, "Sada 
perbahanen si mbelin nggo Kubahan, kerina 
kam kemamangen. 

22 Perbahan isuruh Musa kam nunatken 
anakndu, i bas wari Sabat pe isunatkenndu 
ia. (Situhuna labo i bas Musa nari Undang- 
undang sunat e, tapi i bas nini-ninindu nari 
nge.) 

23 Adi guna nehken Undang-undang si 
ibereken Musa banci kalak isunatkenndu i 
bas wari Sabat, ngkai maka kam merawa 
adi Kupepalem kalak si penakiten i bas wari 
Sabat? 

24 Ola kin salahindu kalak arah si teridah 
saja, tapi bahanlah pertimbangen si bujur." 

Tuhu kin Jesus e Si Engkelini 
si ipadanken Dibata? 


25 Piga-piga anak kota Jerusalem ngerana 
kerna Jesus nina, "Ma Ia kin si nggo 
isura-suraken peminpin-peminpinta ibunuh? 

26 Nehenlah! Erate-ate Ia ngerana i lebe-lebe 
jelma si nterem janah ise pe la ngelawan Ia. 
Nggo kin tuhu-tuhu ieteh si erkuasa maka Ia 
me Raja Penampat si ipadanken Dibata? 

27 Aturna adi Raja Penampat si ipadanken 
Dibata ereh, la sekalak pe meteh ija nari 
rehna. Tapi la, kerina kita meteh ija nari 
rehna." 

28 Asum Jesus ngajar i bas Rumah Pertoton 
e, nungkun la alu sora si megang nina, 
"Tuhu-tuhu kin itandaindu Aku? letehndu kin 
ija nari Aku? Labo erdandanken peratenKu 
Aku reh. Si nuruh Aku e bujur kap: janah Ia 
la itandaindu. 

29Tapi Aku, Kutandai Ia, sabap Ia me si 
nuruh Aku, janah Aku reh i bas la nari." 

30 Perbahan si e ersura-sura kalak Jahudi si 
erkuasa nangkap Jesus, tapi sada pe la pang 
sabap langa seh paksana. 

31 Tapi i bas kalak si nterem e lit piga-piga 
kalak tek man Jesus. Nina, "Adi reh Raja 
Penampat si ipadanken Dibata e, ngasup kin 
la erbahan tanda-tanda sengget buen asa si 
ibahan Jesus enda?" 

Sura-sura nangkap Jesus 


32 Kalak si nterem erkusik-kusik kerna Jesus. 
Si enda ibegi kalak Parisi, emaka arih-arih ia 
ras imam-imam si mbelin: jenari isuruhna 
piga-piga kalak si njaga Rumah Pertoton e 
nangkap Jesus. 

33 Tapi nina Jesus, "Kentisik nari ngenca 
Aku ras kam. Kenca bage mulih Aku ndahi si 
nuruh Aku. 

34 Idaramindu pagi Aku, tapi Ia idatndu, 
sabap labo kam banci ku ingan si Kudahi e." 

35 Emaka sisungkun-sungkunen kalak J ahudi 
si erkuasa e sapih-sapih ia nina, "Ku ja kin 
ndia la pagi lawes maka la la si dat? Ntah 
kin AteNa lawes ku kuta-kuta Junani si lit 
i je ringan kalak Jahudi guna ngajari kalak 
Junani? 

36 Kai nge maksudna maka nina, 'Idaramindu 
pagi Aku tapi la idatndu. Labo kam banci ku 
ingan si Kudahi e?'" 


Ulu lau kegeluhen 


37 Wari pengkeri-kerin kerja e, e me si 
pentingna. I bas wari e tedis Jesus jenari 
ngerana la alu sora megang nina, "Ise muas 
rehlah ku Aku gelah ia minem. 

38 Bagi si tersurat i bas Pustaka Si Badia, 
'Kalak si tek man bangKu, erburak i bas ia 
nari lau si mereken kegeluhen. '" 

39 Si ikataken Jesus enda, e me kerna Kesah 


Si Badia, si nandangi ialoken kalak si tek man 
BaNa. Paksa si e Kesah Si Badia langa reh 
sabap Jesus langa iangkat ku kemulian. 


Rubat kalak si nterem kerna Jesus 

40 Megi kata Jesus, ngerana piga-piga i bas 
kalak si nterem e nina, "Tuhu-tuhu mela nabi 
si ipadanken Dibata e!" 

41 Deba nina, "Ia me Raja Penampat si 
ipadanken Dibata." Tapi nina ka deba, "Labo! 
Raja Penampat si ipadanken Dibata labo i 
Galilea nari rehna. 

42 Sabap i bas Pustaka Si Badia lit tersurat 
maka Raja Penampat si ipadanken Dibata e, 
reh i bas kesusuren Daud nari, tubuh i kuta 
Betlehem; Kota Daud nai." 

43 Emaka turah perubaten i tengah-tengah 
kalak si nterem kerna Jesus. 

44 Piga-piga kalak ersura-sura nangkap 
Jesus, tapi sada pe la pang ngkuit Jesus. 


Kalak Jahudi si erkuasa la tek man Jesus 


45 Emaka mulihken kalak si njaga Rumah 
Pertoton ndai ndahi imam-imam si mbelin ras 
kalak Parisi. Nungkun imam-imam si mbelin 
ras kalak Parisi e nina, "Ngkai maka la la 
ibabandu?" 

46 Erjabap kalak e, "Ise pe langa pernah bagi 
la e ngerana!" 

41 Nina kalak Parisi e man bana, "Kam pe 


nggo ka kin IbabaiNa papak? 

48 Nehenlah! Lit kin idahndu sekalaklah gia 
peminpin-peminpinta ntah kalak Parisi tek 
man BaNa? 

49 Kalak si nterem enda la meteh Undang- 
undang Musa, emaka iukum Dibata me 
ia!" 

50 Sekalak i bas kalak Parisi ndai, e me 
Nikodemus, si pernah njumpai Jesus. Nina 
Nikodemus, 

51 "Rikutken Undang-undangta la banci kalak 
siukum ope denga sibegiken ia ngerana janah 
ope denga sieteh kai si nggo ibahanna." 

52 Ngaloi kalak ndai, "Ntah kam pe i Galilea 
nari nge! Pepayolah i bas Pustaka Si Badia. | 
je letehndu me maka labo pernah lit nabi i 
Galilea nari." 

53 (Yoh 7:52) 

a 


Sekalak diberu terdat erlua-lua 


1 Kenca bage mulih jelma si nterem e ku 
rumahna sekalak-sekalak, tapi Jesus lawes 
ku Uruk Seton. 

2 Pepagina mulihken Jesus ku Rumah 
Pertoton. Kalak si nterem pe reh ka ndahi Ia. 
Kundul Jesus jenari IbenakenNa ngajar. 

3 Paksa Ia ngajar e reh guru-guru Undang- 
undang ras kalak Parisi. Ibabana sekalak 
diberu si itangkapna asum diberu e erlua-lua. 

Isuruhna diberu e tedis i lebe-lebe jelma si 


nterem e. 

4Jenari nina man Jesus, "Diberu enda 
itangkap kami asum ia erlua-lua. 

>| bas Undang-undangta isuruh Musa maka 
diberu si bagenda arus ibenteri alu batu seh 
mate. Tapi kam, kuga nindu?" 

6 Kalak enda nungkun guna ncubai Jesus: 
atena gelah lit dalan ngaduken Jesus. 

Tapi mungkuk Jesus, IsuratiNa taneh alu 
jari-J ariNa. 

7 Lalap igegehi kalak ndai nungkun. Perbahan 
si e jurgak Jesus, jenari nina, "Apai kam si 
langa pernah erdosa, ialah lebe mentersa." 

8 Kenca bage mungkuk ka Jesus, IsuratiNa 
ka taneh. 

9 Megi jabap Jesus enda lawesen kalak ndai 
sekalak-kalak, mulai i bas si metuana nari, 
seh maka Jesus nari ngenca i je ras diberu 
ndai. 

10) urgak Jesus jenari nina man diberu e, "| 
ja kalak ndai kerina o bibi? La kin lit sekalak 
pe ngukum kam?" 

11 Frjabap diberu e, "Sekalak pe lang, Tuan!" 
Nina Jesus man bana, "Adi bage, Aku pe la 
kam Kuukum. Mulihlah olanai bahan si Ia 
ngena ate Dibata.") 


Jesus me kap terang doni 


12 Ngerana ka Jesus man kalak si nterem 
e nina, "Aku kap terang doni. Ise ngikutken 

Aku, ialokenna me terang si mereken 


kegeluhen, janah lanai ia erdalan i bas gelap." 

13 Ngaloi kalak Parisi man Jesus, "Kam 
ngerana kerna DiriNdu jine, emaka labo tuhu 
KesaksinNdu e." 

14 Ngaloi Jesus, "Aminna gia kerna diringKu 
Aku ngerana, tuhu nge si Kukataken enda, 
sabap Kueteh nge i ja nari Aku janah ku ja 
Aku lawes. Tapi kam la ietehndu ija nari Aku 
janah ku ja Aku lawes. 

15 Isalahindu kalak rikutken pengakap 
manusia, tapi Aku la ise pe Kusalahken. 

16 Bicara Kuadili pe kalak, bujur nge 
keputusenKu e. Sabap i bas si e labo Aku 
sisada, Bapa si nuruh Aku ras Aku kap. 

17| bas Undang-undangndu lit kap tersurat 
maka adi lit dua kalak seri katana, tuhu mesi 
ikatakenna e. 

18 Bage me Aku ngerana kerna diringKu 
janah Bapa si nuruh Aku pe ngerana kerna 
Aku." 

19 Nungkun kalak ndai, "I ja kin BapaNdu?" 
Erjabap Jesus, "Labo itandaindu Aku, 
janah BapangKu e pe labo itandaindu. Adi 
itandaindu Aku, BapangKu e pe itandaindu 
nge." 

20 Kerina si enda ikataken Jesus asum Ia 
ngajar denga i bas Rumah Pertoton deherken 
peti ingan nusun persembahen. Tapi labo ise 
pe nangkap la sabap paksana langa seh. 

Jesus labo reh i doni nari 


21Tole nina Jesus man kalak ndai, "Aku 
lawes me; idaramindu pagi Aku, tapi mate 
me kam i bas dosandu. Kam labo banci lawes 
ku inganKu e." 

22 Emaka sisungkun-sungkunen kalak Jahudi 
si erkuasa nina, "Munuh BaNa nge AteNa, 
maka nina, 'Kam labo banci lawes ku inganKu 
e?'" 

23 Nina Jesus, "Kam asalndu i jenda, i teruh 
enda; tapi Aku reh i datas nari. Kam reh i 
doni enda nari: tapi Aku labo i doni enda nari. 

24 Perbahan si e Kukataken man bandu maka 
mate me kam i bas dosa-dosandu. Tuhu mate 
me kam i bas dosa-dosandu adi Ia kin kam 
tek maka 'Aku me Aku.'" 

25Jenari nungkun kalak e, "Ise kin Kam?" 
Erjabap la, "Kai kin si nggo Kukataken man 
bandu tangtangna nari! 

26 Melala si arus Kukataken kerna kam 
janah melala pe si arus Kuadili. Ingetlah! Si 
nuruh Aku e Dibata si tuhu-tuhu kap janah si 
Kukataken man doni enda, e me si Kubegi i 
bas la nari." 

27 La iangka kalak emaka Jesus ngerana 
kerna Bapa. 

28 Emaka nina Jesus, "Kenca 
ipeganjangkenndu Anak Manusia persuruhen 
Dibata e, ietehndu me maka, 'Aku me Aku.' 
Alu bage maka nggo iangkandu maka kerina 

si kukataken e labo sada pe Kubahan bagi 


ate-ateKu, tapi kai si iajarken Bapa man 
bangKu, e me si Kukataken. 

23 Si nuruh Aku ras Aku kap. Labo 
ItadingkenNa Aku sisada sabap tetap nge 
Kudalanken si ngena AteNa." 

30 Asum Jesus ngerana kerna si enda nterem 
kalak tek man BaNa. 


Jesus labo i doni enda nari 


31J enari ngerana Jesus man kalak Jahudi si 
nggo tek man BaNa e nina, "Adi tetap atendu 
tutus ngikutken si nggo Kuajarken, tuhu-tuhu 
me kam ajar-ajarKu. 

32 Itandaindu me Dibata si tuhu-tuhu, janah 
la jine si mbebasken kam." 

33 Nina kalak ndai, "Kami kesusuren 
Abraham kap. Langa pernah kami jadi budak 
kalak. Kuga maka nindu, 'Bebas me kam?'" 

34 Ngaloi Jesus, "Kukataken man bandu: Ise 
erbahan si la ngena ate Dibata, ia nggo jadi 
budak dosa. 

35 Sekalak budak labo lalap jadi anggota 
keluarga, tapi sekalak anak tetap kap jadi 
anggota keluarga. 

36 Adi Anak e mbebasken kam maka 
tuhu-tuhu me kam nggo bebas. 

37 Kueteh nge kam kesusuren Abraham. 
Amin bage gia kerina kam ersura-sura munuh 
Aku, sabap la ialokenndu kai si Kuajarken. 

38 Aku ngerana rikutken kai si ikataken 


BapangKu man bangKu. Tapi kam, ibahanndu 
kai si ikataken bapandu." 

39 Ngaloi kalak ndai, "Bapa kami Abraham 
kap." Nina Jesus, "Adi tuhu-tuhu kin kam 
anak Abraham bali nge perbahanenndu ras 
Abraham nai. 

40 Kerina si nggo pernah Kubahan e me 
mpetangkas man bandu kebenaren si 
Kualoken i bas Dibata nari. Amin bage gia 
ibunuhndu ka nge atendu Aku. Si Abraham 
nai labo bage perbahanenna! 

41 Kam, perbahanen bapandu nge iusih- 
usihndu." Ngaloi kalak ndai, "Sada ngenca 
Bapa kami, e me Dibata. Janah kami me 
AnakNa si tuhu-tuhu." 

42 Nina Jesus, "Adi tuhu-tuhu kin Dibata 
Bapandu, tentu keleng atendu Aku, sabap 
Aku reh i bas Dibata nari janah genduari Aku 
ringan i jenda. Aku reh labo erdandanken 
kuasangKu, tapi la nge si nuruh Aku. 

43 Ngkai maka la iangkandu si Kukataken e? 
E me erdandanken la kam ngasup ngaloken 
katangKu. 

44 Bapandu si Iblis nge janah tuhu-tuhu 
kam anakna. Sura-sura si Iblis e nge si 
ikutkenndu. Nai nari Iblis pemunuh kap. La 
pernah ikapitina si benar, sabap la lit si benar 
i bas ia. Adi erbual ia biakna nge, sabap ia 
perbual dingen bapa kerina kalak si perbual. 

45 Tapi perbahan Kukataken man bandu si 


tuhuna kerna Dibata, la kam tek man bangku. 
46 Apai kin kam ngasup mereken keterangen 
maka Aku erdosa? Dage adi kebenaren kerna 
Dibata nge Kukataken man bandu ngkai maka 
la kam tek man bangKu? 

4! Kalak si reh i bas Dibata nari ibegikenna 
kap kata Dibata. Tapi kam labo i bas Dibata 
nari, emaka la kam nggit megikenca." 


Jesus nggo lit ope denga lit Abraham 


48Jenari ngaloi kalak Jahudi e man Jesus 
nina, "Ma tuhu dage si ikataken kami e? Kam 
kap kalak Samaria si setanen." 

49 Nina Jesus, "Aku labo setanen. Aku 
mpehaga BapangKu, tapi igombangindu Aku. 

>0 Aku labo ndarami dalan gelah Aku 
ipehaga. Tapi lit kap sada si mpehaga Aku, 
dingen si ngataken maka Aku benar. 

>l Kukataken man bandu: Ise si ngikutken 
katangKu ndigan pe la ia mate." 

52 Nina kalak Jahudi e man Jesus, "Genduari 
nggo ieteh kami maka tuhu-tuhu Kam 
setanen! Abraham bage pe kerina nabi-nabi 
nggo mate. Tapi nindu, 'Ise si ngikutken 
katangKu asa-ndigan pe la ia mate.' 

>3 Bapa kami Abraham nggo mate. Ma 
labo ikatakenndu maka belinen Kam asaken 
Abraham? Bage pe kerina nabi-nabi nggo 
mate. Ise kin iakapndu BaNdu?" 

““Erjabap Jesus, "Labo lit gunana adi 


Kupujiken bangKu. Si mujiken Aku e me 
BapangkKu, si ikatakenndu Dibatandu. 

>> Tapi si tuhuna labo Ia itandaindu. Aku, 
Kutandai kap la. Adi Kukataken maka lala 
Kutandai, perbual me Aku bagi kam. Tapi 
Kutandai kap la janah Kuikutken KataNa. 

56 Bapandu, Abraham, ermeriah ukur nimai 
waringKu: wari e nggo idahna, emaka meriah 
iakapna." 

57 Nina kalak Jahudi e man Jesus, "UmurNdu 
pe langa lit lima puluh tahun nggo ka IdahNdu 
Abraham?" 

>8 Erjabap Jesus, "Kukataken man bandu: 
Situhuna ope denga Abraham tubuh, Aku 
nggo lit." 

59 | buat kalak Jahudi e batu, atena menteri 
Jesus; tapi cebuni Jesus, jenari lawes la 
nadingken Rumah Pertoton e. 


Ipepalem Jesus sekalak si 
pentang tubuhna nari 


l Asum Jesus erdalan, IdahNa sekalak si 
nggo pentang tubuhna nari. 

2 Nungkun ajar-AjarNa nina, "O Guru, dosa 
ise nge erbahanca maka ia pentang tubuhna 
nari? Dosana ntah dosa orang tuana?" 

3 Erjabap Jesus, "Ia pentang labo erkiteken 
dosana bage pe labo erkiteken dosa orang 
tuana, tapi gelah teridah kuasa Dibata i bas 
geluhna. 

4 Kita arus ndahiken dahin si nuruh Aku 


sanga terang denga wari: sabap reh me gelap 
janah paksa si e ise pe la ngasup erdahin. 

> Asum Aku i bas doni enda, Aku me terang 
doni." 

6 Kenca ikataken Jesus si enda, IciduriNa 
taneh, ladukNa taneh ras CidurNa e, jenari 
IdampelkenNa taneh e ku mata kalak si 
pentang ndai. 

! Kenca bage nina Jesus man bana, "To 
erduhap kam ku kolam Siloam." (| bas cakap 
Heber Siloam ertina "Isuruh".) Emaka lawes 
si pentang e erduhap: janah asum ia reh 
mulihken nggo erpengidah matana. 

8Jenari nungkun temanna si sada kesain 
bage pe si megati ngidah ia mindo-mindo 
nina, "Ma ia kin si biasa kundul mindo-mindo 
e?" 

9 Piga-piga kalak ngatakenca, "Ia me," tapi 
lit ka pe si ngatakenca, "Lang, labo ia. Tapi 
seri rupana ras." Si nggo erpengidah e ngaku 
nina, "Aku me si biasa mindo-mindo e." 

10 Emaka isungkun kalak ndai ia nina, "Kuga 
maka kam nggo erpengidah?" 

11 Erjabap ia, "Si igelari Jesus erbahanca aku 
nggo erpengidah. IciduriNa taneh, ladukNa 
taneh e ras CidurNa jenari IdampelkenNa ku 
matangku. Kenca bage nina, "To erduhap kam 
ku kolam Siloam.' Emaka lawes aku kuje, 
janah kenca aku erduhap minter erpengidah 
matangku." 

12 Nungkun ka kalak ndai, "I ja dage la?" 


Erjabap ia, "La kueteh." 


lorati kalak Parisi si nggo erpengidah e 


13 Asum Jesus ngaduk taneh ras CidurNa 
dingen mpemedakken mata kalak pentang 
e, rembang wari Sabat. Emaka ibaba kalak 
Jahudi kalak si nggo erpengidah ndai man 
kalak Parisi. 

14 (Yoh 9:13) 

15Jenari isungkun kalak Parisi ia kai 
sabapna maka ia nggo erpengidah. Ngaloi 
si nggo erpengidah e man kalak Parisi, 
"IdampelkenNa ku matangku taneh si nggo 
ladukNa ras CidurNa. Janah kenca aku 
erduhap, nggo erpengidah matangku." 

16 Nina piga-piga kalak Parisi, "Kalak si 
erbahanca e kugapa pe labo i bas Dibata nari, 
sabap Ia IperdiatekenNa Undang-undang 
Sabat." Nina ka deba, "Banci kin kalak 
perdosa erbahan tanda sengget si bagenda?" 
Emaka kalak Parisi e pe nggo lain-lain 
pendapatna. 

17 Sekali nari nungkun kalak Parisi e man 
si nggo erpengidah ndai nina, "Ikatakenndu 
maka la me si erbahanca kam erpengidah. 
Genduari kuga dage pengakapndu kerna la?" 
Erjabap ia, "Ia sekalak nabi." 

18 Kalak Jahudi si erkuasa la tek maka nai ia 
pentang, janah genduari nggo erpengidah. 

Emaka idilona orang tua kalak si nggo 


erpengidah ndai. 

19J enari isungkunna nina, "Tuhu kin enda 
anakndu si tubuh pentang e? Kuga maka 
genduari ia nggo erpengidah?" 

20 Frjabap orang tuana, "Payo nge ia anak 
kami si pentang tubuhna nari. 

21Tapi Ia ieteh kami kuga maka nggo 
erpengidah ia genduari janah la ieteh kami ise 
erbahanca. Ia nggo mbelin, ialah sungkun! 
Nggo kap ia ngasup ertanggung jawab kerna 
dirina." 

22 Bagenda jabap orang tua sabap mbiar ia 
kalak Jahudi si erkuasa e. Sabap nggo ersada 
arih kalak Jahudi si erkuasa maka ise ngakui 
Jesus e Raja Penampat si ipadanken Dibata, 
ipedarat i bas rumah persembahen nari. 

23 Erdandanken si e me maka nina orang 
tuana, "Ia nggo mbelin, ialah sungkuni." 

24 Sekali nari idilo kalak e si nggo erpengidah 
ndai, jenari nina, "Erpadanlah kam i lebe-lebe 
Dibata maka si tuhuna nge iturikenndu sabap 
leteh kami si erbahanca kam erpengidah e 
kalak perdosa." 

25 Ngaloi ia, "Kerna Ia kalak perdosa ntah 
lang, e labo kueteh. Sada ngenca kueteh: Nai 
aku pentang, genduari nggo erpengidah." 

26 Nungkun kalak Jahudi si erkuasa e, "Kai 
IbahanNa man bandu? Kuga IbahanNa maka 
matandu nggo erpengidah?" 

27 Erjabap ia, "Nggo kap kukataken man 


bandu, tapi la ibegikenndu. Ngkai maka 
isungkunndu denga ka. Ntah kin kam pe 
ersura-sura jadi ajar-AjarNa?" 

28 Merawa kalak ndai man bana janah nina, 
"Kamlah jadi ajar-AjarNa: kami ajar-ajar 
Musa kap. 

29 Si ieteh kami Dibata ngerana arah Musa 
nge. Tapi kerna kalak si ikatakenndu e la 
leteh kami ntah ija nari la." 

30 Ngaloi ka si nggo erpengidah e, "Mejin 
kap e adi la kin ietehndu i ja nari Ia reh, 
sedangken nggo IbahanNa matangku 
erpengidah! 

31 Sjeteh maka Dibata labo megiken kalak 
perdosa. Kalak si mpehaga Dibata dingen si 
ngikutken PeratenNa nge IbegikenNa. 

32 Nai-nai nari langa pernah si begi maka 
lit kalak si ngasup pemedakken mata kalak 
pentang tubuhna nari. 

33 Adi la kin ia i bas Dibata nari, labo ia 
ngasup erbahan kai pe." 

34 Ngaloi kalak Jahudi si erkuasa e, 
"Tubuhndu nari pe nggo kam erdosa, janah 
kam ipebelin-belin i bas dosa, jenari iajarindu 
ka atendu kami?" Kenca bage ipedarat 
kalak Jahudi si erkuasa eia i bas rumah 
persembahen nari. 

Pentang i bas perukuren 


35 Berita kerna kalak si pentang ndube 
ipedarat i bas rumah persembahen nari seh 
man Jesus. Emaka asum jumpa Jesus ras ia, 
nina Jesus man bana, "Tek kin kam man Anak 
Manusia si isuruh Dibata e?" 

36 Erjabap ia, "O Tuan, kataken man bangku 
ise la gelah aku tek man BaNa." 

37 Ngaloi Jesus man bana, "Nggo kap Ia 
idahndu. Ia kap si ngerana ras kam genduari 
e." 

38 Nina kalak ndai, "O Tuhan, tek nge aku!" 
Jenari erjimpuh ia i lebe-lebe Jesus. 

39Jenari nina Jesus man bana, "Aku reh ku 
doni enda guna nehken keadilen, gelah si 
pentang jadi erpengidah janah si erpengidah 
jadi pentang." 

401 je lit piga-piga kalak Parisi megi si 
Ikataken Jesus. Emaka nungkun ia man Jesus 
nina, "Rikutken pengakapndu kami pe kalak 
pentang kin?" 

4l Erjabap Jesus, "Adi pentang kam labo kam 
erdosa: tapi perbahan ikatakenndu, 'Kami 
erpengidah,' emaka tetap kam erdosa." 


Perumpaman kerna permakan biri-biri 


10 1 Tole nina Jesus, "Kukataken man 
bandu: Si tuhuna kalak si bengket ku 
karang biri-biri la arah pintun, tapi inangkihna 

dingding, pinangko dingen pengerampok kap 
ia. 

2 Ise si bengket arah pintun, ia me permakan 
biri- biri e. 

3 Si erjaga i bas pintun nalangi pintun guna 
permakan e janah biri-biri megiken sorana. 
Sada-sadai igelari permakan e biri-birina 
janah ibabaina ndarat i bas karang nari. 

4Kenca ndarat biri-biri e kerina, erdalan 
ia arah lebe. Biri-biri e ngikutken ia, sabap 
itandai biri-biri e sorana. 

> Adi kalak si deban labo nggit biri-biri e 
ngikutkenca; kiam pe biri-biri e lawes sabap 
la itandaina sorana." 

6 Ituriken Jesus perumpaman enda, tapi la 
jangka kalak ndai kai maksud Jesus. 


Jesus me permakan si tuhu-tuhu 


1Jenari nina ka Jesus, "Kukataken man 
bandu maka Aku kap pintun guna biri-biri e. 

8 Kerina si reh leben asangken Aku pinangko 
dingen pengerampok, janah labo ibegiken 
biri-biri e ia. 

3 Aku me pintun. Ise bengket arah Aku 
terkelin me. Ku bas-kudarat ia, janah idatna 
gagaten. 

10 Penangko reh guna nangko, munuh dingen 
meneken saja. Tapi Aku reh gelah si megiken 
sorangKu ngaloken kegeluhen si cukup. 

11 Aku me permakan si tuhu-tuhu. Permakan 


si tuhu-tuhu nggit ngasamken KesahNa guna 
biri-biri e kerina. 

12 Tapi kalak upahen, si labo ia permakan 
dingen si labo ia empuna biri-biri e, kiam nge 
ia nadingken biri-biri e adi idahna serigala 
reh. Emaka irigep serigala me biri-biri e seh 
merap kerina. 

13 Kalak upahen e kiam sabap upahen 
ngenca ia labo diatena biri-biri e. 

14 Aku me permakan si tuhu-tuhu. Bagi 
itandai Bapa Aku janah Kutandai Bapa, 
bage me pe Kutandai biri-biringKku e janah 
itandai biri-biringKu Aku. Janah nggit Aku 
ngasamken kesahKu guna biri-biri e. 

15 (Yoh 10:14) 

16 Lit denga biri-biringKu si deban si Ia 
bengket i bas karang enda. Si e pe arus 
Kubaba, janah ibegikenna nge pagi sorangKu. 
Kerina pagi ia jadi sada rarasen dingen sada 
nge permakanna. 

17 Keleng ate Bapa e Aku sabap nggit Aku 
ngendesken kesahKu, gelah Kualoken ka 
mulihi. 

18 Labo lit kalak si ngasup muat kesahKu i 
bas Aku nari. Aku jine nge si merekenca. Lit 
hakKu mereken kesahKu janah lit pe hakKu 
ngalokenca mulihi. Enda me si nggo itetapken 
BapangKu guna Kudalanken." 

19 Erdandanken kata Jesus enda, turah ka 


perubaten i bas kalak Jahudi. Piga-piga kalak 
ngatakenca, 

20 “Ja nggo setanen dingen adon! Ngkai 
maka ibegikenndu la?" 

21Tapi deba ngatakenca, "Kalak si setanen 
labo ngasup bagi la e ngerana! Ngasup kin 
kalak si setanen erbahanca kalak pentang 
erpengidah?" 


Jesus itulak kalak Jahudi 


22 Asum pesta peringeten mengket Rumah 
Pertoton i Jerusalem, paksa perudan, 

23 erdalan Jesus arah serambi Salomo i bas 
Rumah Pertoton e. 

24 Pulung kalak Jahudi engkeleweti Ia, 
jenari nina man Jesus, "Asakai nari dekahna 
kami kemamangen IbahanNdu? Katakenlah 
man kami terus terang: tuhu kin Kam Raja 
Penampat si ipadanken Dibata e?" 

25 Nina Jesus, "Nggo Kukataken man bandu 
tapi la kam tek. Perbahanen si Kulakoken i 
bas kuasa BapangKu, naksiken kerna Aku 
kap. 

26 Tapi la kam tek perbahan kam Ia 
biri- biringKu. 

27 Biri-biringKu ibegikenna nge sorangKu. 
Kutandai nge biri-biringKu e janah ikutkenna 
Aku. 

28 Man biri-biringKu e Kubereken kegeluhen 
si tuhu-tuhu si la erkeri-kerin. Asa lalap ia Ia 

mate, janah ise pe la ngasup nirangken ia i 


bas kepkepenKu nari. 

23 BapangKu belinen asa kai pe, janah kai 
si nggo IberekenNa man bangKu ise pe la 
ngasup muatsa i bas kepkepen BapangKu 
nari. 

30 Bapa ras Aku sada kap." 

31J enari ibuat kalak Jahudi e batu, atena 
menteri J esus. 

32 Tapi nina Jesus man bana, "Nggo melala 
perbahanen si mehuli Kucidahken man bandu 
i bas gelar Bapa. Dahin si apai kin erbahanca 
maka ibenterindu atendu Aku?" 

33 Ngaloi kalak Jahudi e, "Labo erdandanken 
perbahanen si mehuli e, tapi erdandanken 
ipekitik Kam Dibata! Kam sekalak manusia, 
tapi IlakukenNdu maka Kam me Dibata." 

34 Nina Jesus, "I bas Undang-undangndu 
lit tersurat maka nina Dibata, 'Kam me 
dibata-dibata.' 

35 Sjeteh maka kai si tersurat i bas Pustaka 
Si Badia tuhu kap. Kalak si man bana 
ipeseh kata Dibata, igelari Dibata kap ia: 
dibata-dibata. 

36 Payo kin iakapndu Aku encekuraki Dibata 
erdandanken ngaku Aku maka Aku me Anak 
Dibata? Aku kap si ipilih Dibata dingen si 
IsuruhNa ku doni enda. 

37 Adi la kin dahin Dibata Kudahiken ola kam 
tek man bangKu. 

38 Tapi adi dahin Dibata nge Kudalanken, 


la gia kam tek man bangku, si lang-langna 

teklah kam nandangi kai si Kubahan e gelah 
ietehndu dingen ngaku kam maka Bapa ei 

bas Aku janah Aku i bas Bapa e." 

39 Sekali nari icubaken kalak ndai nangkap 
Jesus, tapi pulah Jesus i bas ia nari. 

40Jenari mulihken Jesus ngepari Lau Jordan 
ku ingan Johanes mperidiken nai; ije mela 
ringan. 

41 Nterem kalak reh ndahi Ia ku je. Nina 
kalak si nterem e, "Johanes nai la erbahan 
tanda-tanda sengget, tapi tuhu kerina si 
ikatakenna kerna kalak enda." 

42 Emaka nterem kalak sii je tek man Jesus. 


Si Lasarus mate 


1 1 l| Betani lit sekalak si penakiten, 
gelarna Lasarus. la turang si Maria ras 
Marta. 

2 (Si Maria enda me si ncurcurken minak si 
merim ku nahe Tuhan dingen si ngapusisa alu 
bukna.) 

3Si Maria ras Marta erbahan berita 
man Jesus nina, "O Tuhan TemanNdu si 
IkelengiNdu paksana sakit." 

4 Kenca seh berita e man Jesus nina, "Penakit 
enda labo erkedungen i bas kematen: tapi 
penakit enda jadi gelah terpuji Dibata, janah 
enda me jadi sada dalan gelah terpuji Anak 
Dibata." 

>Si Marta, Maria ras Lasarus keleng kal ate 


Jesus. 

6 Tapi kenca IbegiNa pe berita kerna Lasarus 
sakit, la minter IdahiNa: tapi lit dua wari nari 
dekahna la i bas ingan e. 

7 Kenca si dua wari e nina man ajar-AjarNa, 
"Ota ku Judea kita mulihken." 

8 Ngaloi ajar-AjarNa, "O Guru, mbaru denga 
pe ibenteri kalak Jahudi atena Kam; mulihken 
ka AteNdu ku jah?" 

9 Erjabap Jesus, "Ma sepulu dua jam sada 
wari? Adi suari kalak erdalan labo ia tertuktuk, 
sabap idahna terang doni enda. 

10 Tapi adi berngi ia erdalan tertuktuk me ia, 
sabap la lit terang i bas ia." 

11 Bagenda me nina Jesus. Jenari tole nina, 
"Temanta Lasarus nggo tunduh, janah ateKu 
lawes guna ngingeti ia." 

12 Ngaloi ajar-AjarNa, "O Tuhan, adi nggo 
tunduh ia, malemna me e." 

13 Si tuhuna maksud Jesus e me Lasarus 
nggo mate; tapi iakap ajar-AjarNa maksud 
Jesus si Lasarus tunduh saja. 

14 Emaka ikataken Jesus man ajar-AjarNa e 
alu terus terang, "Lasarus nggo mate. 

15 Tapi meriah ukurKu sabap la Aku i jah, 
sabap erdandanken si e banci kam tek man 
bangKu. Otalah si dahi ia." 

16J enari Tomas (si igelari Kembar) ngerana 
man temanna sapih ajar-ajar, "Ota ku jah kita 
ras Guru enda, gelah mate kita kerina ras la!" 

Jesus kap si mpekeke i bas si mate nari 
dingen si mereken kegeluhen 


17 Kenca seh Jesus i Betani, IdapetiNa nggo 
empat wari dekahna Lasarus ikuburken. 

18| Jerusalem nari ku Betani la lit telu 
kilometer dauhna. 

19 Emaka i Jerusalem nari pe nterem kalak 
reh ngapuli Marta ras Maria erdandanken 
turangna Lasarus nggo mate. 

20 Kenca ibegi Marta maka Jesus nggo reh, 
ndarat ia njumpai Jesus; tapi Maria tading i 
rumah. 

2l Nina Marta man Jesus, "O Tuhan, bicara i 
jenda min ndai Kam, labo mate turangku e! 

22 Tapi amin bage gia, tek nge aku maka 
kai pe IpindoNdu genduari man Dibata 
IberekenNa nge." 

23 Nina Jesus man Marta, "Nggeluh nge 
turangndu mulihken." 

24 Ngaloi Marta, "Kueteh nge maka i bas wari 
pendungi pagi keke nge la i bas si mate nari." 

25 Nina Jesus man Marta, "Aku kap si 
mereken kegeluhen ras mpekeke kalak mate. 
Ise tek man bangKu, nggeluh me aminna gia 
nggo mate. 

26 Kalak si nggeluh dingen tek man bangKu 
ndigan pe la mate. Tek kam katangKu e?" 

21 Erjabap Marta, "Tek aku, Tuhan! Tek 
aku maka Kam Anak Dibata, Si Engkelini si 
ipadanken Dibata nggo reh ku doni enda." 

Jesus tangis 


28 Kenca bage mulihken Marta ku rumah. 
Ikusikkenna man Maria nina, "Nggo i jenda 
Guru, IdiloNandu." 

29 Kenca ibegi Maria kai si ikataken Marta, 
minter tedis ia jenari lawes ia njumpai Jesus. 

30 (Paksa si e Jesus langa seh i bas kuta. Ia 
tetap denga i bas InganNa jumpa ras Marta 
ndai.) 

31 Ngidah Maria rempet tedis, iakap kalak 
Jahudi si reh ngapuli e, lawes ate Maria ku 
kuburen. Emaka ikutkenna Maria lawes. 

32 Kenca Maria ngidah Jesus janah kenca 
seh ia i bas ingan Jesus, minter ia erjimpuh i 
lebe-lebe Jesus, jenari nina, "O Tuhan, bicara 
i jenda min ndai Kam labo mate turangku e!" 

33 Asum idah Jesus si Maria tangis ras kalak 
Jahudi si reh ras si Maria e megogo dingen 
ceda AteNa. 

34 Emaka IsungkunNa kalak ndai nina, "I ja 
ia ikuburkenndu?" Erjabap kalak ndai, "Ota 
sinehen, Tuhan." 

35 Tangis Jesus. 

36 Emaka nina kalak Jahudi, "Nehenlah, seh 
kal tuhu AteNa kelengna si Lasarus e!" 

37 Tapi lit ka si ngerana, "Kalak pentang 
IbahanNa jadi erpengidah, la kin la ngasup 
erbahanca gelah ola min ndai mate si Lasarus 
e?" 

Si Lasarus nggeluh mulihi 


38 Alu ate megogo lawes Jesus ku kuburen 
e; kuburen e liang si itutupi alu batu. 

39 “Gulingken batu enda!" nina Jesus. Tapi 
ngaloi Marta turang si mate e, "O Tuhan, nggo 
mbau ia, sabap nggo empat wari ikuburken!" 

40 Nina Jesus man Marta, "Ma nggo ndai 
Kukataken man bandu maka adi tek kam 
idahndu nge kuasa Dibata?" 

41 Emaka igulingken kalak e batu ndai. J enari 
ertoto Jesus man Dibata nina, "O Bapa, bujur 
Kukataken man BaNdu sabap IbegikenNdu 
pemindonKu. 

42 Kueteh nge maka katawari pe IbegikenNdu 
pemindonKu, tapi si enda Kukataken guna 
kalak si tedis i jenda, gelah tek Ia maka Kam 
kap si nuruh Aku." 

43 Kenca bage, alu sora megang erlebuh 
Jesus nina, "O Lasarus, mari ndaratken!" 

44 Emaka ndarat si nggo mate e. Tanna ras 
nahena ibaluti alu uis mbentar, ayona ibaluti 
alu uis. Jenari nina Jesus man kalak si i je, 
"Tangtangi balutna e, jenari pelepas ia lawes." 


Kalak Parisi ras imam-imam si mbelin 
ersura-sura munuh Jesus (Mat 
26:1-5; Mrk 14:1-2; Luk 22:1-2) 

45 Ngidah kejadin e nterem kalak Jahudi si 

reh ngapuli Maria jadi tek man Jesus. 

46 Tapi lit piga-piga kalak i bas ia nari 
mulihken ku kalak Parisi nuriken perbahanen 
Jesus e. 

47 Erkiteken si e runggu kalak Parisi ras 
imam-imam si mbelin nina, "Kai nge arus 
sibahan? Nggo melala tanda-tanda sengget 
IbahanNa! 

48 Adi sipelepas lalap Ia erbahan si bage, 
nandangi kerina me kalak tek man BaNa. 
Janah dungna reh me Pemerentah Roma 
ngeruntuhken Rumah Pertoton dingen 
ngkernepken bangsanta enda." 

49Jenari ngerana sekalak i bas si runggu 
e, gelarna Kayapas: ia me Imam si Mbelin 
i bas tahun si ndai. Nina Kayapas, "La kap 
langkandu. 

>0 La kin ietehndu maka ulin sekalak mate 
guna bangsanta asangken kerina bangsanta 
enda kernep?" 

>I Si tuhuna kai si ikatakenna enda labo i 
bas ukurna nari. Tapi erdandanken ia Imam si 
Mbelin i bas tahun si ndai, ernubuat ia maka 
mate me Jesus guna kalak Jahudi. 

52Janah labo guna kalak Jahudi saja, tapi 
pe gelah kerina anak-anak Dibata si merap 
I persadaNa. 

53 Mulai i bas wari si ndai nari nggo ersada 
arih kalak Jahudi si erkuasa guna munuh 
Jesus. 

54Emaka lanai terang-terangen Jesus 
erdalan arah Judea. Lawes Ia ku kuta Eperaim 

deherken gurun pasir: ije mela ringan ras 


ajar-AjarNa. 

>> Paksa si ndai lanai ndekah Wari Raya 
Paskah kalak Jahudi. | kuta-kuta nari nterem 
kalak reh ku Jerusalem guna mbersihken 
dirina ope denga paskah e. 

56 Asum ia pulung i Rumah Pertoton, 
idaramina Jesus. Nungkun ia sapih-sapih ia 
nina, "Kuga nge pengakapndu? Ugapa pe labo 
la reh ku wari Paskah e, ma bage?" 

57 Imam-imam si mbelin ras kalak Parisi 
nggo erbahan momo maka ise metehsa ija 
Jesus arus ilaporkenna gelah banci itangkap. 


Jesus iminaki i Betani (Mat 
26:6-13: Mrk 14:3-9) 


1 2 l Enem wari ope Wari Raya Paskah, 
Jesus lawes ku Betani kuta Lasarus si 
nggo IpekekeNa i bas si mate nari. 

2 Emaka kuskas Marta nikapken pangan guna 
ielaken man Jesus ras temue si debanna. 
Lasarus kundul ras Jesus. 

3 Kenca e reh Maria, ibabana sada 
botol galang minak merim si meherga. 
Icurcurkenna minak e ku nahe Jesus, jenari 
isapuina alu bukna. Emaka merim kerina i 
bas rumah e. 

4Jenari ngerana sekalak ajar-ajar Jesus, 
gelarna Judas Iskariot (si ndayaken Jesus) 
nina, 

> "Ngkai maka la idayaken saja minak e telu 


ratus duit pirak jenari duitna e ibereken man 
kalak musil?" 

6 Si enda ikatakenna labo erdandanken 
iukurina kalak musil, tapi erdandanken 
pinangko ia. la kap si njemak perduiten kalak 
enda janah megati ipakena duit e. 

1 Tapi nina Jesus, "Ola kam nuhsahi diberu 
enda! Pelepaslah ibahanna enda guna 
penguburenKu! 

8 Adi kalak musil lit nge pagi lalap ras kam, 
tapi Aku labo pagi lalap ras kam." 


Imam-imam si mbelin 
ersura-sura munuh Lasarus 


9 Nterem kalak Jahudi megi berita maka 
Jesus paksa si e i Betani. Emaka lawes kalak 
Jahudi e ku jah. Kalak ndai lawes ku Betani 
labo erdandanken Jesus saja, tapi pe guna 
ngenehen Lasarus si nggo ipekeke Jesus i bas 
si mate nari. 

10 Emaka imam-imam ersura-sura munuh 
Lasarus pe; 

ll sabap erkiteken Lasarus nggo nterem 
kalak Jahudi nadingken peminpin-peminpinna 
janah tek ia man Jesus. 

Surak-surak si meriah i Pintu 
Gerbang Jerusalem (Mat 21:1-11; 
Mrk 11:1-11; Luk 19:28-40) 


12 Pepagina kalak si nterem si reh ku 
Jerusalem ngerayaken Paskah megi berita 
maka Jesus sangana i dalan nandangi seh ku 
Jerusalem. 

13 Fmaka itektekna lambe jenari ialo-alona 
Jesus. Ersurak-surak ia nina, "Pujilah Dibata! 
Ipasu-pasu gelah Kam si reh i bas gelar 
Tuhan! Ipasu-pasu gelah Raja kalak Israel!" 

14 Paksa e idapeti Jesus sada kalde si nguda 
denga. lersakNa kalde e bagi si tersurat i bas 
Pustaka Si Badia, 

15"Ola mbiar o kuta Sion! Nehenlah reh 
Rajandu, lersakNa kalde nguda!" 

16 Paksa si ela iangka ajar-ajar Jesus kai 
ertina kata enda. Tapi kenca Jesus ipakuken 
ku kayu persilang janah kenca Ia ipekeke 
Dibata i bas si mate nari, iinget ajar-ajar 
maka si tersurat enda e me kerna Jesus janah 
nggo pe jadi man BaNa. 

17 Kalak sii je tupung Jesus ngelebuh 
Lasarus gelah ndarat i bas kuburen nari 
dingen mpekekesa i bas si mate nari terus 
ersaksi kerna kejadin e. 

18 Erdandanken si e me maka nterem kalak 
njumpai Jesus, sabap ibegina maka nggo 
ibahan Jesus tanda sengget si mbelin e. 

19 Nina kalak Parisi sapih-sapih ia, 
"Nehenlah, kerina usahanta sia-sia, sabap ija 
pa pe nterem kalak ngikutken la!" 


Piga-piga kalak Junani 
mesikel jumpa ras Jesus 

20| bas jelma si nterem si lawes ku 
Jerusalem guna ngikuti kebaktin i bas wari 
raya e, lit piga-piga kalak Junani. 

21 jjumpaina Pilipus (ia i Betsaida daerah 
Galilea nari) jenari nina, "O, tuan mesikel kal 
kami jumpa ras Jesus." 

22 | dahi Pilipus si Andereas, jenari iturikenna 
sura-sura kalak Junani e man bana. Kenca 
bage duana ia lawes ngatakenca man Jesus. 

23 Ngaloi Jesus man bana duana, "Genduari 
nggo seh paksana, Aku, Anak Manusia 
persuruhen Dibata ipermuliaken. 

24 Kukataken man bandu: Si tuhuna 
sengkebuah page labo reh buena adi Ia kin 
isuanken dingen mate. Adi benih e isuanken 
dingen mate, melala me buahna. 

25 Kalak si engkelengi geluhna si i doni 
enda, bene kap kegeluhenna e. Tapi kalak si 
nembeh atena geluhna si i bas doni enda, 
kegeluhen si tuhu-tuhu dingen si rasa lalap 
tetap jadi sikerajangenna. 

26 se atena jadi persuruhenKu, ikutkennalah 
Aku: gelah persuruhenKu tetap ras Aku amin 
i japa pe Aku ringan janah persuruhenKu 
ipehaga BapangKu." 

Ituriken Jesus kerna KematenNa 


27 Jenari nina Jesus, "Genduari ceda kal 
ateKu. Kuga ndia ningKu? Kukataken ndia 
pagi, 'O Bapa, pedauh min paksa kiniseran 
enda i bas Aku nari?' Lang, sabap guna si e 
kap Aku reh, gelah Kunanami kiniseran e. 

280 Bapa ipermuliakenlah GelarNdu!" 
Jenari terbegi sora i langit nari Nina, "Nggo 
Kupermuliaken la, janah tetap denga 
Kupermuliaken." 

29 Megi sora e nina kalak si nterem si tedis 
i je, "Sora lenggur kap e." Tapi deba nina, 
"Labo! Malekat nge ngerana man BaNa!" 

30 Tapi nina Jesus man kalak si nterem si 
megi sora e, "Labo man gunangKu maka reh 
sora e, tapi man gunandu. 

31 Genduari me paksana doni enda iadili. 
Genduari italuken me si Penguasa doni enda. 

32 Kenca Aku ipeganjangken i doni nari, 
Kurintak me kerina manusia man bangKu." 

33 (Alu KataNa enda me IturikenNa kerna 
kematen si nandangi InanamiNa.) 

34Jenari ngaloi kalak si nterem, "Rikutken 
Undang-undang kami, Raja Penampat si 
ipadanken Dibata e nggeluh me rasa lalap. 
Ngkai maka IkatakenNdu si reh i bas Dibata 
nari e ipeganjangken i doni nari? Ise kin Anak 
Manusia si reh i bas Dibata nari e?" 

35 Erjabap Jesus, "Kentisik nari ngenca 
terang e ringan i tengah-tengahndu. 

Teruskenlah perdalanenndu asum terang e 


lit denga i tengah-tengahndu, gelah ola kam 
ikuasai si gelap; sabap kalak si erdalan i bas 
gelap, la ietehna ku ja ia lawes. 

36 Dage teklah kam man terang e, asum 
terang e ras kam denga, gelah kam jadi kalak 
si nggeluh i bas terang." 


Sabapna kalak Jahudi la tek man J esus 


36 Kenca ikataken Jesus si e, lawes la cebuni 
gelah la idah kalak si nterem. 

37 Aminna gia nggo melala tanda sengget 
ibahan Jesus i lebe-lebe kalak si nterem e, 
labo ia tek man Jesus. 

38 Alu bage nggo seh nubuat Nabi J esaya 
nina, "O Tuhan ise nge tek nandangi berita si 
ipeseh kami? Janah man ise kin nggo tangkas 
kuasa Tuhan?" 

39 Kalak ndai la ngasup tek sabap nggo pe 
ikataken Nabi J esaya, 

40 "Nggo pentang ibahan Dibata matana, 
bage pe nggo ipemersik Dibata ukurna; 
gelah matana la erpengidah, janah ukurna 
la erpengangka. Gelah ola ia mulihken man 
bangKu janah gelah ola Kualemi dosa-dosana 
nina Dibata." 

41 Si enda nai ikataken Nabi J esaya 
erdandanken nggo idahna kemulian Jesus 
si mbelin janah erdandanken si emaka ia 
ernubuat kerna Jesus. 

42 Amin bage gia nterem nge kalak 


Jahudi si erkuasa tek man Jesus. Tapi 
erdandanken mbiar ia ipedarat kalak Parisi i 
bas Rumah Pertoton nari la ia terang-terangen 
encakapken kinitekenna. 

43Ngenan atena pujin i bas manusia nari 
asangken pujin i bas Dibata nari. 


Kata si ibelasken Jesus 


44Jenari nina Jesus alu sora megang, "Ise 
tek man bangKu, labo man bangKu saja ia 
tek tapi man si nuruh Aku. 

45 Ise ngidah Aku, idahna pe si nuruh Aku. 

46 Aku reh ku doni enda bali ras terang, 
gelah kalak si tek man bangKu la tading i bas 
gelap. 

47 Kalak si megi pengajarenKu tapi la 
ikutkenna, labo Aku ngukumsa. Aku reh labo 
guna ngukum doni enda, tapi guna mulahisa i 
bas ukumen nari. 

48 Kalak si nulak Aku dingen Ia ngaloken 
pengajarenKu lit nge pagi si ngukum ia. Kata 
si nggo Kupeseh e pagi ngukum ia i bas wari 
pendungi! 

49 Aku ngerana labo bagi ate-ateKu saja, tapi 
Bapa nge si nuruh Aku, janah Ia ngaturken 
kai arus Kukataken ras Kuturiken. 

50J anah Kueteh maka perentahna e mereken 
kegeluhen si tuhu-tuhu si la erkeri-kerin. 
Emaka Kupeseh kai si iajarken Bapa man 
Bangku." 

Jesus murihi nahe ajar-AjarNa 


13 1 Sada wari ope Wari Raya Paskah, 
nggo ieteh Jesus maka seh PaksaNa 
ItadingkenNa doni enda janah mulih Ia ku 
BapaNa. Keleng kal AteNa teman-TemanNa 
i doni enda janah seh ku kedungenna tetap 
AteNa keleng. 

2 Jesus ras ajar-AjarNa sangana man berngi. 
Iblis nggo erdahin i bas ukur Judas anak 
Simon Iskariot guna ndayaken Jesus. 

3 Jeteh Jesus maka nggo ibereken Dibata 
kuasa kai pe man BaNa. leteh Jesus pe maka 
la reh i bas Dibata nari janah nandangi mulih 
ku Dibata. 

4Emaka tedis Jesus, itangtangina JubahNa, 
jenari IbentingkenNa uis. 

> ItamakenNa lau ku bas sambung, jenari 
| burihiNa nahe ajar-AjarNa janah lelapNa alu 
uis si IbentingkenNa. 

6 Asum seh giliren Simon Petrus nina Simon 
Petrus man Jesus, "O Tuhan, Kam kin arusna 
si murihi nahengku?" 

7 Erjabap Jesus man Simon Petrus, "Si 
Kubahan genduari e, la iangkandu, tapi pagin 
tangkas kap man bandu." 

8 Ngaloi ka Petrus, "Asa ndigan pe Ia kubere 
IburihiNdu nahengku!" Tapi nina Jesus man 
bana, "Adi la Kuburihi nahendu lanai kam 
ajar-ajarKu." 

3 Ngaloi Simon Petrus, "O Tuhan, adi bage 


kin ola nahengku saja burihi! Tapi burihilah 
tanku ras takalku pe!" 

10 Nina Jesus, "Kalak si nggo ridi nggo kap 
bersih kerina kulana, emaka lanai bo perlu ia 
ridi; nahena saja ngenca perlu iburihi." 

ll Kam nggo bersih kerina, sekalak ngenca 
lang. (Nggo ieteh Jesus ise si nandangi 
ndayaken la: perbahan si e me maka nina, 
"Kam nggo bersih kerina, sekalak ngenca 
lang.”) 

12 Kenca dung iburihi Jesus kerina nahe 
ajar-AjarNa e, IpakeNa ka mulihi JubahNa 
ndai, jenari kundul Ia ku InganNa. Kenca 
bage nungkun Jesus nina, "Iangkandu kin kai 
tujunna si Kubahan man bandu enda ndai? 

13 jkatakenndu Aku Guru bage pe Tuhan. 
Payo kap si ikatakenndu e: sabap tuhu me 
Aku Guru dingen Tuhan. 

14 Dage adi Aku, Guru dingen Tuhanndu 
nggo murihi nahendu, patut pe maka kam 
siburih-burihen nahe. 

15 Nggo Kubahan si man usihenndu gelah 
banci ibahanndu bagi si nggo Kubahan man 
bandu e. 

16 Kukataken man bandu: Situhuna Ia lit 
budak belinen asangken tuanna. Labo lit 
suruh-suruhen belinen asangken si nuruh ia. 

17 Genduari nggo ietehndu kerna si enda: 
malem tuhu-tuhu atendu adi idalankenndu i 
bas geluhndu. 

18 Aku ngerana enda labo kerna kam kerina. 


Kueteh nge ise nggo Kupilihi. Tapi kai si 
tersurat i bas Pustaka Si Badia arus seh. I bas 
Pustaka Si Badia lit tersurat, 'Kalak si man 
ras Aku, ia me si ngelawan Aku.' 

19 Si enda Kukataken man bandu ope denga 
jadi, gelah kenca jadi, tek kam maka 'Aku me 
Aku.' 

20 Kukataken pe man bandu: Kalak si 
ngaloken persuruhenKu, ialokenna pe Aku, 
janah kalak si ngaloken Aku, ialokenna pe 
Dibata si nuruh Aku." 


Ituduhken Jesus si ndayaken Ia (Mat 
26:20-25: Mrk 14:17-21: Luk 22:21-23) 


21 Kenca ikataken Jesus si e, megogo kal 
AteNa. Emaka ngerana Ia alu terus terang 
nina, "Kukataken man bandu, si tuhuna 
sekalak i bas kam nandangi ndayaken Aku." 

22Tumpat kal ukur ajar-ajar, emaka 
sinihenen ia sapih-sapih ia, sabap la ietehna 
ise kata Jesus e. 

23 Sekalak ajar-ajar si lebih ikelengi Jesus 
kundul rembak ras la. 

24 Emaka ikuit Simon Petrus ia, jenari nina, 
"Sungkun ise kin KataNa e?" 

25 Emaka ajar-ajar si kundul rembak ras 
Jesus ndai ngerembaki Jesus tole jenari nina 
nungkun, "O Tuhan, ise kin KataNdu e?" 

26 Frjabap Jesus, "Kucalehken me roti 
enda ku bas mangkuk jenari man ise 

kari kubereken, ia me katangKu." Kenca 


IcalehkenNa roti e, IberekenNa man Judas 
anak Simon Iskariot. 

27 Asum ialoken Judas roti e minter ibengketi 
Iblis ia. Jenari nina Jesus man bana, "Kai si 
nggo irencanakenndu e, minterlah bahan!" 

28 Sekalak pe ajar-ajar la ngangkasa kai si 
ikataken Jesus e. 

29 Piga-piga ajar-ajar erpengakap maka 
Judas isuruh Jesus nukur keperlun guna 
perayan Paskah: ntah isuruh Jesus ia mereken 
penampat man kalak musil, sabap Judas me 
si njemak duit. 

30 Kenca ialoken Judas roti e, minter ia lawes 
ndarat; paksa si e wari nggo gelap. 


Pedah si mbaru 


31 Kenca Judas lawes nina Jesus, "Genduari 
ipetangkas me kemulian Anak Manusia si 
isuruh Dibata janah kemulian Dibata pe 
ipetangkas arah la. 

32 Adi kemulian Dibata ipetangkas arah la 
maka Dibata pe mpetangkas kemulian Anak 
Manusia e i bas DiriNa, janah minter me 
IbahanNa. 

330 anakku, kentisik nari ngenca Aku ras 
kam. Idaramindu me pagi Aku. Tapi genduari 
Kukataken man bandu bagi si nggo Kukataken 
man kalak Jahudi e, 'Kam labo banci lawes ku 
inganKu e.' 

34 Kubereken man bandu pedah si mbaru, 


e me: Sikeleng-kelengenlah kam. Bagi Aku 
nggo engkelengi kam, kam pe min arus 
sikeleng-kelengen. 

35 Adi sikeleng-kelengen kam, kerina kalak 
meteh maka kam ajar-ajarKu." 


Ituriken Jesus maka ipersoken si 
Petrus mela (Mat 26:31-35: 
Mrk 14:27-31: Luk 22:31-34) 


36J enari nungkun Simon Petrus man Jesus 
nina, "O Tuhan, ku ja kin AteNdu lawes?" 
Erjabap Jesus, "Genduari labo banci Aku 
ikutkenndu ku inganKu lawes e, tapi denggo 
ikutkenndu nge Aku." 

37 Emaka nungkun ka Petrus nina, "O Tuhan 
ngkai maka la banci Kam kuikutken genduari? 
Aku pang mate man GunaNdu." 

38 Ngaloi Jesus, "Tuhu-tuhu kin kam nggo 
pang mate man gunangKu?" Kukataken man 
bandu, "Si tuhuna ope denga tekuak manuk 
nggo ipersokenndu pagi Aku telu kali." 


Jesus me si negu manusia ndahi Bapa 


14 1 Jenari nina Jesus man ajar-AjarNa 
kerina, "Ola aru atendu. Ernalemlah 
kam man Dibata janah ernalem pe kam man 
bangku. 

2| bas rumah BapangKu mbas ingan; janah 
lawes me Aku nikapken ingan man bandu. 

Tuhu kap enda; adi lang labo Kukataken bata 


man bandu. 

3Kenca Aku lawes nikapken ingan man 
bandu, reh denga pagi Aku ngalo-ngalo kam, 
gelah ija Aku ije kam pe. 

4letehndu dalanna ku inganKu lawes e." 

> Emaka nungkun Tomas man Jesus, "O 
Tuhan, la kap ieteh kami ku ja Kam lawes; 
kuga ka pemeteh kami dalanna ku je?" 

6 Erjabap Jesus man Tomas, "Aku kap dalan 
nandai Dibata, dingen ndatken kegeluhen. 
Ise pe la banci ndahi Bapa adi la arah Aku. 

7 Adi Aku nggo itandaindu, BapangKu e pe 
nggo itandaindu. Genduari nari itandaindu 
me la janah nggo pe idahndu." 

8 Emaka nina Pilipus man Jesus, "O Tuhan 
cidahken dage Bapa e man kami, gelah puas 
iakap kami." 

9Ngaloi Jesus, "O Pilipus, bage dekahna 
nggo Aku ras kam kerina, langa kin Aku 
itandaindu? Ise nggo ngidah Aku, nggo idahna 
pe Bapa e. Ngkai maka nindu, 'Cidahken Bapa 
e man kami?' 

100 Pilipus, la kin kam tek maka Aku ersada 
ras Bapa, janah Bapa ersada ras Aku? Kerina 
si nggo Kukataken man bandu, labo i bas 
Aku nari saja. Bapa si ersada ras Aku e mesi 
ndahiken kerina si e. 

Il Teklah kam maka Aku ersada ras Bapa, 
janah Bapa ersada ras Aku. Adi la kam tek 

arah si Kukataken enda, arah perbahanenKu 


e lah gia kam tek. 

12 Kukataken man bandu maka situhuna 
kalak si tek man bangku, ibahanna me 
bagi si nggo Kubahan. Tuhu ibahanna pe 
terbelinen asangken si e, sabap Aku lawes 
ndahi BapangKu. 

13 Maka kai pe pagi ipindondu i bas gelarKu, 
Kubereken nge, gelah Bapa ipemuliaken arah 
Anak e. 

14 Ntah kai gia ipindondu i bas gelarKu, 
Kubereken nge." 


Ipadanken Jesus kerehen Kesah Si Badia 


15 "Adi keleng atendu Aku, ikutkenlah 
pedah-pedahKu. 

16 Kupindoken me man BapangKu gelah 
IsuruhNa Penampat si deban man bandu 
e me Kesah si naksiken kebenaren kerna 
Dibata, gelah ItemaniNandu rasa lalap. 

17 Doni enda la ngasup ngaloken Ia sabap la 
la idah doni enda dingen la itandaina. Tapi 
kam itandaindu la sabap la ras kam, janah 
kam ringan i bas Ia. 

18 Labo kam Kutadingken melumang. Reh 
nge Aku mulihken ndahi kam. 

19 Kentisik nari, lanai bo Aku idah doni enda. 
Tapi kam idahndu nge Aku janah perbahan 
Aku nggeluh, kam pe nggeluh me. 

20| bas wari e pagi, ietehndu me maka Aku 


ersada ras Bapa, janah kam ersada ras Aku 
bage pe Aku ersada ras kam. 

21 Kalak si ngaloken dingen ngikutken 
pedah-pedahKu, ia me si engkelengi Aku. 
Kalak si engkelengi Aku ikelengi BapangKu 
kap ia: janah Aku pe engkelengi ia ras 
Kupetandaken diringKu man bana." 

22 enari nina Judas (labo Judas Iskariot), "O 
Tuhan nggit Kam mpetandaken DiriNdu man 
kami, janah la man doni enda?" 

23 Erjabap Jesus, "Kalak si engkelengi Aku, 
ikutkenna kap katangKu. Alu bage ikelengi 
BapangKu me ia, janah Bapa ras Aku reh 
ndahi ia dingen ringan ras ia. 

24 Kalak si la engkelengi Aku, labo ikutkenna 
katangKu. Kata si ibegikenndu labo katangKu 
tapi rehna i bas Bapa si nuruh Aku e nari. 

25 Si enda Kukataken man bandu asum Aku 
ras kam denga. 

26 Si nampati, eme Kesah Si Badia, si isuruh 
Bapa pagi i bas gelarKu, lajariNandu kerna 
kai pe; dingen IpersingetiNandu pagi kerna 
kerina si nggo Kukataken man bandu. 

27 Malem me atendu Kutadingken; 
Kemalemen ateKu Kubereken man bandu. 
Carana Aku mere kemalemen ate e man 
bandu labo bali ras cara doni enda merekenca. 
Ola ukurndu gulut janah ola kam mbiar. 

28 Nggo ibegindu maka ningku, 'Lawes me 
Aku, tapi reh ka nge pagi Aku ndahi kam.' Adi 

keleng atendu Aku, meriah nge ukurndu Aku 


lawes ndahi Bapa, sabap BapangKu e belinen 
nge KuasaNa asangken Aku. 

29 Genduari nggo Kukataken si e man bandu 
ope denga jadi: gelah kenca jadi pagi si e tek 
kam. 

30 Lanai bo Aku gedang ngerana ras kam, 
sabap si Penguasa doni enda reh me. Si 
tuhuna labo lit kuasana nandangi Aku. 

31 Tapi gelah ieteh doni enda maka keleng 
ateKu Bapa, e me sabapna maka Kuikutken 
kerina si isuruh Bapa. Ota lawes kita i bas 
ingan enda nari." 


Jesus kap batang anggur si tuhu-tuhu 


1 5 1 “Aku kap batang anggur si tuhu-tuhu, 
janah BapangKu kap perkebun anggur 
e 


2 Dahan-dahan si Ia erbuah ItektekNa, janah 
dahan-dahan si erbuah IbersihkenNa alu 
mutiki tunas-tunas si la erguna gelah reh 
buena buahna. 

3 Kam nggo ibersihken alu kata si Kukataken 
man bandu. 

4Tetaplah min kam i bas Aku, janah Aku pe 
tetap i bas kam. Dahan labo ngasup erbuah 
adi la kin ersada dahan e ras batangna. Bage 
me pe kam, adi la kin kam ersada ras Aku 
labo kam erbuah. 

> Aku kap batang anggur janah kam me 
dahan-dahanna. Kalak si tetap i bas Aku 

dingen Aku i bas ia melala me buahna; sabap 


adi la kin ras Aku labo kam ngasup erbahan 
kai pe. 

6 Kalak si la tetap i bas Aku itektek me bagi 
dahan. Jenari kerah me ia. Ipepulung me 
dahan e jenari iambekken ku bas api. 

7 Adi kam tetap i bas Aku janah KatangKu 
tetap nggeluh i bas kam, banci ipindondu 
kai pe atendu, janah ialokenndu me kai si 
ipindondu e. 

8 Adi melala buahndu, kam me ajar-ajarKu, 
janah i bas si e ermulia me BapangKu. 

9 Kam Kukelengi bali ras Bapa engkelengi 
Aku: tetap min kam i bas kekelengenKu e. 

10 Adi ikutkenndu pedah-pedahKu, tetap 
nge kam Kukelengi, bali ras Aku ngikutken 
pedah-pedah BapangKu, janah tetap Aku 
IkelengiNa." 

Il "Sj enda Kukataken man bandu gelah 
iInanamindu keriahenKu janah gelah 
tuhu-tuhu kal meriah ukurndu. 

12 Enda me pedahKu: Sikeleng-kelengen min 
kam bagi Aku engkelengi kam. 

13 abo lit keleng ate si belinen asangken 
keleng ate kalak si nggit ngasamken kesahna 
guna teman-temanna. 

14 Kam teman-temanKu adi idalankenndu kai 
si Kupedahken man bandu. 

15 Lanai bo kam Kugelari juak-juak, sabap 
sekalak juak-juak labo ietehna kai si ibahan 
tuanna. Tapi Kugelari kam teman-temanKu 

sabap man bandu nggo Kupeseh kerina si 


nggo Kubegi i bas BapangKu nari. 

16 abo kam si milih Aku. Tapi Aku nge milih 
kam janah nuruh kam lawes gelah erbuah 
meramis, e me buah si tahan rasa lalap. Adi 
bage, kai pe ipindondu i bas gelarKu ibereken 
Bapa e nge man bandu. 

17 Dage pedahKu man bandu: Sikeleng- 
kelengenlah kam." 


Pengapul man ajar-ajar erkiteken 
nembeh ate doni enda 


18 “Adi nembeh ate doni enda man bandu, 
ingetlah maka nggo leben nembeh atena man 
bangku. 

19 Adi nggit kam jadi sikerajangen doni, 
ikelengi doni enda nge kam bagi anak-anakna. 
Tapi kam nggo Kupilih i bas doni enda nari, 
emaka genduari lanai kam sikerajangen doni. 
Perbahan si enda me maka nembeh ate doni 
enda man bandu. 

20 Ingetlah kai si nggo Kukataken man 
bandu, 'La lit juak-juak belinen asangken 
tuanna.' Adi ibahan kalak Aku ngenanami 
kiniseran, kam pe ibahan kalak me ngenanami 
kiniseran. Adi ikutkenna katangKu, katandu 
pe ikutkenna me. 

21 Kerina pagi si enda ibahanna man bandu 
erdandanken kam sikerajangenKu: bage pe 
erdandanken la itandaina si Nuruh Aku. 

22 Bicara Ia Aku reh, janah Ia Aku pernah 


ngerana man bana, labo min ndai ia banci 
isalahken. Tapi genduari lanai lit perdalihenna 
kerna dosana e. 

23 Kalak si nembeh atena man bangku, 
nembeh pe atena man BapangKu. 

24 Bicara la Kubahan tanda-tanda sengget si 
mbelin i lebe-lebena, labo min ndai ia ndabuh 
ku bas dosa: tapi genduari nggo idahna 
perbahanenKu, si langa pernah ibahan kalak, 
janah elem-elem ia man bangKu ras man 
BapangKu. 

25 Alu bage nggo seh kai si tersurat i bas 
kitap Undang-undangna, 'Elem-elem ia man 
bangKu la lit dalanna.' 

26 Kusuruh pagi Penampat si reh i bas Bapa 
nari ndahi kam. Ia kap Kesah si ncidahken 
kebenaren Dibata. Adi nggo pagi reh la kap si 
eraksi kerna Aku. 

27 Kam pe arus ngerana kerna Aku, sabap 
tangtangna nari kam ras Aku." 

16 1 “Sj enda Kukataken man bandu gelah 

ola monce-once kinitekenndu. 

2 Ipedaratna me kam i bas rumah 
persembahen nari. Reh me pagi paksana 
maka kalak si munuh kam erpengakap maka 
arah perbahanenna e isehkenna peraten 
Dibata. 

3Bagenda perbahanenna man bandu 
erdandanken la itandaina BapangKu bage pe 
la itandaina Aku. 

genduari gelah kenca seh pagi bage ingetndu 
maka nggo Kukataken man bandu kerna si 
e." 


Pendahin Kesah Si Badia 


4"Sj enda la Kukataken man bandu nai nari 
sabap ras kam denga Aku. 

> Genduari lawes me Aku ndahi si Nuruh 
Aku, tapi sekalak pe la kam nungkun, 'Ku ja 
Kam lawes?' 

6 Genduari megogo atendu erdandanken 
nggo Kukataken si enda man bandu. 

7 Tapi Kukataken man bandu: Si tuhuna man 
bandu ulin kap Aku lawes. Sabap adi la Aku 
lawes, labo reh Penampat e. Tapi adi lawes 
Aku, Kusuruh me la ndahi kam. 

8 Kenca pagi reh Penampat e IpetangkasNa 
me man bangsa doni enda maka pengertin 
bangsa doni enda salah kerna dosa, kerna ise 
si benar bage pe kerna ukumen si reh i bas 
Dibata nari. 

9 IpetangkasNa maka bangsa doni enda 
salah pengertinna kerna dosa perbahan la ia 
tek man bangKu. 

10| petangkas Penampat e me pagi man 
bangsa doni enda maka Aku nge benar alu 
encidahken maka adi lanai Aku idahndu i bas 
doni enda, e me tandana Aku nggo lawes 
ndahi Bapa. 

bangsa doni enda kerna ukumen si rehna 
i bas Dibata nari alu encidahken maka si 
Penguasa doni enda nggo iukum. 

12 Melala denga ateKu Kukataken man 
bandu, tapi genduari lenga kam ngasup 
ngalokenca. 

13 Tapi asum reh pagi Kesah si naksiken 
kebenaren kerna Dibata, IpetangkasNa me 
man bandu kebenaren kerna Dibata alu 
serta. la ngerana labo bagi ate-AteNa saja, 
tapi IkatakenNa me kai si IbegiNa dingen 
IturikenNa kai si nandangi jadi. 

14 IpermuliakenNa pagi Aku, sabap 
I beritakenNa me man bandu kai si lalokenNa 
i bas Aku nari. 

15 Kerina si lit i bas BapangKu sikerajangenKu 
pe. E me sabapna Kukataken man bandu 
maka ialoken Kesah e me kai si Kubereken 
man BaNa gelah IpesehNa man bandu." 


Ceda ate salih jadi keriahen 


16 “Kentisik nari lanai Aku idahndu, jenari 
kentisik nari ka idahndu ka me Aku." 

17 Megi kata Jesus e, piga-piga ajar-AjarNa 
sisungkun-sungkunen sapih-sapih ia nina, 
"Kai nge MaksudNa maka nina, 'Kentisik nari 
lanai Aku idahndu: jenari kentisik nari ka 
idahndu ka me Aku?' IkatakenNa pe, 'Sabap 
lawes me Aku ndahi Bapa.' 


| Yohanes 16.181 24 83 
18 Kai nge MaksudNa, 'Kentisik nari' e? La 


kap siangka MaksudNa!" 

19 jeteh Jesus maka nungkun ate ajar-ajar 
man BaNa, emaka nina, "Nggo Kukataken 
man bandu, 'Kentisik nari lanai Aku 
idahndu: jenari kentisik nari ka idahndu 
ka me Aku.' Kerna si enda kin maka kam 
sisungkun-sungkunen? 

20 Kukataken man bandu: Si tuhuna 
tangis-ngandung kam pagi, tapi bangsa doni 
enda ermeriah ukur. Ceda pagi atendu, tapi 
ceda atendu e salih jadi keriahen. 

21 Sekalak diberu si nandangi mupus aru 
atena, sabap nggo seh paksa kiniseranna. Tapi 
kenca tubuh anak e, lanai ingetna kiniseranna 
e, sabap meriah ukurna erdandanken nggo 
tubuh sada anak ku doni enda. 

22 Bage me pe kerna kam: Genduari ceda 
atendu, tapi kenca jumpa kita pagi mulihi 
tuhu-tuhu meriah kal ukurndu, janah ise pe 
la ngasup muat keriahen si lit i bas kam e. 

23| bas wari e pagi lanai lit penungkunenndu 
man bangKu. Kukataken man bandu: Si 
tuhuna ntah kai gia ipindondu man Bapa i bas 
gelarKu, IberekenNa nge man bandu. 

24 Seh asa genduari langa pernah ipindondu 
kai pei bas gelarKu. Pindolah, tentu ngalo me 
kam gelah tuhu-tuhu meriah kal ukurndu." 

Jesus nggo naluken doni enda 


25 "Kerna si enda nggo Kukataken man bandu 
arah perumpaman. Tapi seh me paksana 
maka lanai Aku ngerana arah perumpaman 
man bandu, tapi alu tangkas Kukataken man 
bandu kerna Bapa e. 

26| bas wari e pagi mindo me kam man BaNa 
i bas gelarKu: janah labo Kukataken maka 
Aku mindo man BaNa guna keperlunndu, 

27 Sabap kam pe keleng nge ate Bapa e. 
Keleng ate Bapa e kam perbahan keleng 
atendu Aku janah tek kam maka Aku reh i 
bas Dibata nari. 

28 Tuhu Aku reh i bas Bapa nari, janah nggo 
reh ku doni enda. Tapi genduari Kutadingken 
me doni enda, mulihken Aku ndahi Bapa." 

29J enari nina ajar-ajar Jesus man Jesus, 
"Genduari alu tangkas IkatakenNdu man 
kami, la make perumpamaan. 

30 Genduari nggo ieteh kami kai pe ietehndu 
nge: la kam perlu kalak nungkun man bandu. 
Erdandanken si tek kami maka kam reh i bas 
Dibata nari." 

31 Ngaloi Jesus, "Nggo kam tek genduari? 

32 Reh me paksana, janah nggo seh pe, 
maka merap me kam kerina, sekalak-sekalak 
kam lawes ku rumahndu janah itadingkenndu 
Aku sisada. Tapi amin bage gia labo Aku 
sisada, sabap Bapa ras Aku kap. 

malem atendu erkiteken kam ersada ras Aku. 
Jumpa kiniseran me kam ibahan doni enda. 
Tapi ola kam mbiar! Nggo kap Kutaluken doni 
enda!" 


Jesus ertoto kerna ajar-AjarNa 


17 1 Kenca Jesus dung ngerana, ItareNa 
ku langit nina, "O Bapa genduari nggo 
seh paksana. Pemuliakenlah AnakNdu gelah 
AnakNdu pe mpermuliaken Kam. 

2 Nggo IberekenNdu man BaNa kuasa 
nandangi kerina manusia, gelah IberekenNa 
kegeluhen si tuhu-tuhu si la erkeri-kerin man 
kalak si lendeskenNdu man BaNa. 

3 Kegeluhen si tuhu-tuhu si Ia erkeri-kerin 
e: Itandai kalak Kam ngenca Dibata si 
tuhu-tuhu, dingen itandaina Jesus Kristus si 
IsuruhNdu. 

4Nggo Kucidahken KemulianNdu i doni enda, 
nggo Kudungi dahin si IberekenNdu man 
bangKu. 

30 Bapa, muliakenlah Aku genduari i bas 
adep-AdepenNdu bagi Aku ermulia nai ras 
Kam ope denga lit doni enda. 

6 Kam nggo Kupetandaken man kalak si nggo 
lendeskenNdu man bangku, si nggo IpilihNdu 
i bas doni enda nari. SikerajangenNdu kap ia, 
janah nggo lendeskenNdu man bangKu. Nggo 
ikutkenna KataNdu, 

IberekenNdu man bangKu rehna i bas Kam 
nari. 

8 Nggo Kupeseh Kata si IberekenNdu man 
bangKu, janah nggo ialokenna. Ngaku pe ia 
maka Aku reh i bas Kam nari janah tek pe ia 
maka Kam si nuruh Aku. 

9 Ertoto Aku man BaNdu kerna ia. Labo Aku 
ertoto kerna doni enda, tapi ertoto kerna 
kalak si nggo lendeskenNdu man bangku, 
sabap SikerajangenNdu kap ia. 

10 Kerina si lit i bas Aku SikerajangenNdu 
kap, bage pe kerina si lit i bas Kam 
sikerajangenKu: janah kemulianKu teridah 
arah ia kerina. 

11 Genduari reh Aku ndahi Kam: lanai ndekah 
Aku i doni enda, tapi ia i doni enda denga. O 
Bapa si Badia, kepkep ia alu KuasaNdu, Kuasa 
si IberekenNdu man bangku, gelah ersada ia 
bagi Kam ersada ras Aku. 

12 Sanga Aku ras ia denga Kukepkep ia 
alu KuasaNdu, Kuasa si IberekenNdu man 
bangKu. Nggo Kukawali ia, janah Ia lit sekalak 
pe bene: kalak si arusna bene e nge ngenca 
bene gelah seh si tersurat i bas Pustaka Si 
Badia. 

13 Genduari reh Aku ndahi Kam, janah kerna 
si enda Kukataken i doni enda gelah banci 
igejapkenna keriahenKu si tuhu-tuhu. 

14 KataNdu nggo Kupeseh man bana, tapi 
nembeh ate doni enda man bana sabap 

sikerajangen doni enda. 

15 Labo Kupindo gelah ipedarat ia i bas doni 
enda nari, tapi Kupindoken man BaNdu gelah 
IkawaliNdu ia i bas si jahat nari. 

16 Bagi Aku labo sikerajangen doni enda, 
bage pe ia labo sikerajangen doni. 

17 Serapken ia man GunaNdu arah 
kebenaren: KataNdu kap kebenaren. 

18 Nggo Kusuruh ia ku doni enda bali ras Aku 
nggo IsuruhNdu ku doni enda. 

19 Kuendesken diringKu Bandu guna ia, 
gelah ia pe IserapkenNdu man GunaNdu arah 
kebenaren. 

20 Aku ertoto labo saja kerna ia, tapi pe kerna 
kerina kalak si tek man bangKu erdandanken 
berita si ipesehna. 

210 Bapa, ertoto Aku man BaNdu gelah 
ersada min ia kerina. Ersadalah min ia ras 
Kita, bagi Kam ersada ras Aku janah Aku 
ersada ras Kam. Ersadalah min ia gelah tek 
doni enda maka Kam me si nuruh Aku. 

22 Kemulian si IberekenNdu man bangku, 
nggo Kubereken man bana, gelah ia ersada 
bagi Kam ersada ras Aku. 

23 Aku ersada ras ia, janah Kam ersada ras 
Aku, gelah ia pe min tuhu-tuhu ersada. Alu 
bage tek doni enda maka Kam si Nuruh Aku, 
janah idah doni enda maka keleng AteNdu ia 
bagi keleng AteNdu Aku. 

lendeskenNdu man bangku, ersada ras Aku 
i bas inganKu, gelah banci idahna kemulian 
si IberekenNdu man bangKu: sabap kam 
engkelengi Aku ope denga pe doni enda 
Ijadiken. 

250 Bapa si bujur, doni enda Ia nandai Kam, 
tapi Aku nandai Kam kap, janah kalak si nggo 
lendeskenNdu man bangKu pe meteh maka 
Kam me si nuruh Aku. 

26 Kam nggo Kupetandaken man bana janah 
Kuterusken me bage gelah keleng AteNdu si 
IberekenNdu man bangKu seh pe man bana, 
bage pe gelah ersada Aku ras ia." 


Jesus itangkap (Mat 26:47-56; 
Mrk 14:43-50; Luk 22:47-53) 


18 1 Kenca dung Jesus ertoto, lawes la ras 
ajar-AjarNa ngepar Lau Kidron. Kenca 
seh i lepar bengket Jesus ku bas sada peken. 

2 Judas, si penghianat e meteh ingan e, 
sabap nggo megati i je pulung Jesus ras 
ajar-AjarNa. 

3 Emaka reh Judas ku je. Ibabana sada 
pasuken perajurit ras piga-piga penjaga 
Rumah Pertoton kalak Jahudi si isuruh 
imam-imam si mbelin ras kalak Parisi. Kalak 
enda ndai ersenjata janah ibabana pe lampu 
ras obor. 

BaNa: emaka ideherina si reh e, jenari Nina, 
"Ise daramenndu?" 

3 Erjabap kalak ndai, "Jesus kalak Nasaret 
e." Nina Jesus, "Aku kap katandu e." Judas si 
penghianat e tedis i je ras kalak ndai. 

6 Asum nina Jesus, "Aku kap katandu e," 
surut kalak e kerina jenari guling ku taneh. 

7 Isungkun Jesus ka kalak ndai nina, "Ise kin 
daramenndu?" Erjabap kalak e, "Jesus kalak 
Nasaret e." 

8 Nina Jesus, "Ma nggo Kukataken man 
bandu maka Aku me si idaramindu e? Dage 
adi Aku kin daramenndu, pelepaslah kalak 
enda lawes." 

9 (Si enda ikataken Jesus gelah seh kai si 
nggo IkatakenNa, e me, "O Bapa labo sada pe 
Kupelepas bene kalak si nggo lendeskenNdu 
man bangKu.") 

10 Simon Petrus lit pedangna. Idekdekna 
pedangna ejenari itampulna juak-juak Imam 
si Mbelin seh retap cupingna si kemuhen. 
Gelar juak-juak ndai e me si Malkus. 

11 Jenari nina Jesus man Petrus, 
"Sembungken pedangndu e! Aku labo banci 
la minem tare calung kiniseran si ibereken 
BapangKu man bangku.” 

Jesus ibaba ngadap man si Annas 

12J enari itangkap perajurit-perajurit ras 
perwira bage pe penjaga-penjaga Rumah 
Pertoton e Jesus. 

13 Kenca iketna ibabana ngadap man Annas. 
Si Annas, e me mama Kayapas. Kayapas e 
me Imam si Mbelin i bas tahun si ndai. 

14 Kayapas me si nggo ngataken man kalak 
Jahudi maka ulin sekalak saja mate guna 
bangsa e kerina. 


Petrus mersoken Jesus (Mat 26:69-70: 
Mrk 14:66-68: Luk 22:55-57) 


15Simon Petrus ras sekalak ajar-ajar si 
deban ngikut-ngikut Jesus. Teman Simon 
Petrus enda ndai itandai Imam si Mbelin, 
emaka banci terus ikutkenna Jesus ku kesain 
rumah Imam si Mbelin e. 

16 Tapi Petrus nimai i daraten pintu 
gerbang. Jenari ndarat ka teman Petrus e. 
Ercakap-cakap ia ras diberu si erjaga i bas 
pintu gerbang, jenari ibabana Petrus ku bas. 

17 Tapi nina diberu e man Petrus, "Ma kam 
kin sekalak i bas ajar-AjarNa e?" "Lang," nina 
Petrus njabapsa. 

18) bas berngi si ndai seh kal bergehna. 
Juak-juak ras si erjaga pegara api i kesain e, 
jenari cudu ia i kelewet api e. Ideheri Petrus 
kalak ejenari ikut pe ia cudu. 

Jesus isungkuni Imam si Mbelin (Mat 
26:59-66: Mrk 14:55-64: Luk 22:66-71) 


19 Isungkuni Imam si Mbelin me Jesus kerna 
ajar-AjarNa ras kai si lajarkenNa. 

20 Nina Jesus, "Terang-terangen kap Aku 
rusur ngerana. Aku ngajar i bas rumah-rumah 
persembahen bage pe i bas Rumah Pertoton 
ingan pulung kalak Jahudi. La pernah Aku 
ngerana erbuni-buni. 

21Ngkai maka Aku isungkunindu? 
Sungkunilah kalak si nggo megi 
pengajarenKu. Sungkunilah ia, tentu 
ietehna nge kai si nggo Kuturiken man bana." 

22 Megi pengerana Jesus e, sekalak si erjaga 
e minter marap la janah nina, "Pangna kam 
ngerana bage man Imam si Mbelin!" 

23 Ngaloi Jesus man bana, "Adi lit salah i 
bas pengeranangKu e, katakenlah man kalak 
si i jenda salahKu e. Tapi adi labo salah 
pengeranangKu e, ngkai maka iparapndu 
Aku?" 

24) enari isuruh Annas perajurit-perajurit 
maba Jesus ngadap man Kayapas, Imam si 
Mbelin e. Paksa si e Jesus igariken denga. 


Ipersoken Petrus ka Jesus (Mat 
26:71-75: Mrk 14:69-72: Luk 22:58-62) 


25 Petrus tedis denga deher api e dingenna 
cudu. Emaka nina kalak si je man bana, "Ma 

merso Petrus nina, "Lang." 

26J enari nina sekalak juak-juak Imam 
si Mbelin, e me kade-kade si nggo retap 
cupingna ibahan Petrus, "Ma kam kin si 
kuidah ras la asum i bas peken e?" 

27 Merso ka Petrus nina, "Lang." Kenca bage 
nina, minter tekuak manuk. 


Jesus i lebe-lebe Pilatus (Mat 27:1-2, 
11-14: Mrk 15:1-5: Luk 23:1-5) 


28 Kenca terang, erpagi-pagi si lampas ibaba 
kalak ndai Jesus i bas rumah Kayapas nari ku 
istana Gubernur. Kalak Jahudi la bengket ku 
bas istana e sabap la atena ia meluat rikutken 
Undang-undang agama gelah banci ia ikut i 
bas man pangan Paskah. 

29 Emaka ndarat Pilatus njumpai kalak e, 
jenari nungkun ia, nina, "Kai kin SalahNa 
maka iadukenndu?" 

30 Erjabap kalak e, "Labo Ia ibaba kami 
ngadap man bandu adi Ia kin lit SalahNa." 

31 Nina Pilatus man kalak e, "Babalah Ia, 
janah kamlah ngadili Ia rikutken Undang- 
undang agamandu!" Ngaloi kalak Jahudi e, 
"Kami la banci munuh kalak." 

32 (Bage mejadi gelah seh kai si nggo 
Ikataken Jesus kerna KematenNa.) 

33 Mulihken Pilatus ku bas istana jenari 
idilona Jesus. Nungkun ia man Jesus nina, 
"Kam kin raja kalak Jahudi e?" 

penungkunenndu enda ntah kalak si deban 
nggo erberita man bandu kerna Aku?" 

35 Ngaloi Pilatus, "Kalak Jahudi kin aku? 
BangsaNdu ras imam-imam simbelin e nge si 
ngendesken Kam man bangku. Kai kin nggo 
IbahanNdu?" 

36 Nina Jesus, "KinirajanKu labo i bas 
doni enda nari asalna. Adi i bas doni enda 
nari kin KinirajanKu tentu nggo ngelawan 
suruh-suruhenKu gelah ola Aku iendesken 
man kalak Jahudi. Tapi KinirajanKu labo i bas 
doni enda nari!" 

37Jenari nungkun Pilatus, "Adi bage, raja 
dage kam?" Erjabap Jesus, "Bagi katandu e 
me. Aku tubuh dingen reh ku doni enda, guna 
encidahken kebenaren Dibata. Janah kalak si 
ngaloken kebenaren Dibata e ibegikenna nge 
Aku." 

38 (18-38a) Jenari nungkun ka Pilatus nina, 
"Kai kin kebenaren e?" 


Ukumen Jesus iputusken ukumen 
mate (Mat 27:15-31: 
Mrk 15:6-20: Luk 23:13-25) 


38 (18-38b) Jenari ndarat ka Pilatus njumpai 
kalak Jahudi e. Nina, "La lit kudat SalahNa 
guna ngukum Ia. 

39 Tapi rikutken kebiasan i tengah- 
tengahndu, i bas tep-tep Wari Raya Paskah 
kupulahi sekalak tahanen man bandu. Atendu 

bandu?" 

40 Erjabap kalak Jahudi e alu sora si megang, 
"Lang! Ola Ia pulahi. Pulahilah si Barabas!" 

(Barabas e me sekalak pengerampok.) 

19 l Kenca bage isuruh Pilatus perajurit- 

perajuritna ngeligas J esus. 

2 Ibahan perajurit-perajurit tengkuluk duri 
jenari itamakenna ku takal Jesus. Kenca bage 
Ipakekenna man Jesus jubah si megara tua. 

3 | deherina Jesus jenari nina, "Tabi, o Raja 
kalak Jahudi!" Kenca bage iparapna Jesus. 

4Ndarat ka Pilatus sekali nari, jenari nina 
man kalak si nterem e, "Nehenlah, kubaba 
me la ndarat ku lebe-lebendu gelah idahndu 
maka la lit kudat SalahNa guna ngukum la." 

3 Emaka ndarat me Jesus si nggo make 
tengkuluk duri ras jubah si megara tua e. Nina 
Pilatus man kalak si nterem e, "Nehenlah! 
Enda mela!" 

6 Ngidah Jesus nggo ndarat nina imam-imam 
si mbelin ras pengawal-pengawal alu sora 
megang, "Pakukenlah Ia ku kayu persilang! 
Pakukenlah la ku kayu persilang!" Nina 
Pilatus man kalak e, "Babalah la, janah 
kamlah makuken la ku kayu persilang. Aku, 
la lit kudat salahna guna ngukum la." 

7 Ngaloi kalak Jahudi e, "Rikutken Undang- 
undang agama kami la arus iukum mate, 
sabap lakukenNa maka la Anak Dibata." 

8 Megi kata e reh biarna Pilatus. 

nungkun ia man Jesus nina, "I ja nari kin 
Kam?" Tapi la ngaloi Jesus. 

10 Fmaka nina Pilatus man BaNa, "La kam 
nggit ngaloi aku? Ingetlah! Lit kap kuasangku 
mulahi Kam janah lit pe kuasangku makuken 
Kam ku kayu persilang!" 

11 Ngaloi Jesus, "Labo lit kuasandu nandangi 
Aku adi la kin ibereken Dibata man bandu. 
Emaka belinen nge dosa kalak si ngendesken 
Aku man bandu asangken dosandu!" 

12 Megi kata Jesus e, idarami Pilatus dalan 
guna mulahi Jesus. Tapi ngerana kalak Jahudi 
alu sora si megang nina, "Adi ipulahindu Ia, 
e tandana kam la erteman ras pemerentah 
Roma! Kalak si ngakuken dirina raja, musuh 
pemerentah kap." 

13 Megi kata enda, ibaba Pilatus me Jesus 
ndarat, jenari kundul Ia i bas kursi pengadilen 
i bas ingan si igelari Kesain Batu (| bas cakap 
Heber igelari: Gabbata.) 

14 Matawari nandangi ciger. Karaben i bas 
wari si e ibenaken me Wari Raya Paskah. 
Nina Pilatus man kalak Jahudi e, "Enda me 
Rajandu!" 

15 Ngaloi kalak si nterem alu sora si megang, 
"Bunuhlah la! Bunuhlah la! Pakukenlah Ia ku 
kayu persilang!" Nungkun Pilatus, "Atendu 
kin gelah kupakuken Rajandu enda ku kayu 
persilang?" Erjabap imam-imam si mbelin, 
"Raja Roma ngenca raja kami." 

16 Kenca bage iendesken Pilatus me Jesus 


man kalak e guna ipakuken ku kayu persilang. 


Jesus ipakuken ku kayu persilang (Mat 
27:32-44; Mrk 15:21-32; Luk 23:26-43) 


16 Emaka ibaba kalak ndai me Jesus. 

17 Ndarat Jesus, IpersanNa kayu persilang 
InganNa ipakuken. Erdalan Ia ku ingan si 
igelari Ingan Takal-takal. (I bas cakap Heber 
igelari Golgota.) 

18| je me Jesus ipakuken kalak ndai ku kayu 
persilang. Ipakukenna pe dua kalak penjahat, 
sekalak arah kawes Jesus, sekalak nari arah 
KemuhenNa. 

19 | suratken Pilatus sada keterangen kerna 
salah Jesus e me, "Jesus kalak Nasaret, 
Raja kalak Jahudi," jenari ileketkenna i kayu 
persilang arah babo takal Jesus. 

20 Nterem kalak Jahudi ngogesa, sabap 
ingan Jesus ipakuken ela ndauh i kuta nari. 
Keterangen ndai isuratken i bas cakap Heber, 
Latin bage pe i bas cakap Junani. 

21 Nina Imam si Mbelin kalak Jahudi man 
Pilatus, "Ola suratken: Raja kalak Jahudi, tapi 
suratkenlah, 'Nina kalak enda: Aku kap Raja 
kalak Jahudi."" 

22 Tapi ngaloi Pilatus, "Kai si nggo kusuratken 
e, lanai banci isambari!" 

23 Kenca Jesus ipakuken perajurit-perajurit 
e, ibuatna uis Jesus jenari ibagi empatkenna, 
tersada bagin ia sekalak. Ibuatna pe jubah 

Jesus, jubah e i datas nari seh ku teruh la lit 


penjarumenna. 

24 Nina perajurit e sapih-sapih ia, "Jubah 
enda ola sicaingken. Sitikam tandukken 
sajalah guna nentuken man ise jubah enda." 
Si enda jadi gelah seh si tersurat i bas 
Pustaka Si Badia, "Ibagi-bagikenna uisKu, 
janah itikam tandukkenna jubahKu." Enda me 
si ibahan perajurit-perajurit e. 

25 Deherken kayu persilang Jesus, tedis 
NandeNa, senina NandeNa, Maria ndehara 
Kleopas ras Maria Magdalena. 

26 | dah Jesus NandeNa tedis i je ras ajar-ajar 
si IkelengiNa, emaka Nina man NandeNa, "O 
nande, ena me anakndu." 

27) enari nina Jesus man ajar-ajar si 
IkelengiNa e, "Ena me nandendu." Emaka 
mulai paksa si ndai ibaba ajar-ajar e nande 
Jesus ringan i bas rumahna. 


Jesus mate (Mat 27:45-50; 
Mrk 15:33-41; Luk 23:44-49) 


28 Kenca bage ieteh Jesus maka nggo dung 
kerina DahinNa. Janah gelah seh bagi si 
tersurat i bas Pustaka Si Badia nina Jesus, 
"Muas Aku." 

29| bas ingan ndai lit sada guci dem anggur 
si macem. Icelupken kalak ndai bunga karang 
ku bas anggur e, jenari icucukkenna ku 
batang isop, kenca bage idudurkenna ku 
biber Jesus. 

30 | cepcep Jesus anggur e, jenari nina, "Nggo 


dung!" Jenari mungkuk TakalNa, mate Ia. 


Jesus itebak 


31 Asum Jesus ipakuken e, e me wari Jumat, 
wari persikapen guna wari Sabat kalak 
Jahudi. Kalak Jahudi ersura-sura gelah mait 
kalak si ipakuken e ulanai min gantung i kayu 
persilang, sabap wari Sabat si pepagina, e 
me wari Sabat si Mbelin. Emaka ipindoken 
kalak Jahudi man Pilatus gelah banci min 
ipenggelkenna nahe kalak si ipakuken e 
dingen ipesusurna maitna e i kayu persilang 
nari. 

32 Emaka ipenggelken perajurit-perajurit 
nahe kalak si pemena ras si peduaken si 
ipakuken raduken Jesus e. 

33 Tapi kenca ia seh ku Jesus nahe Jesus Ia 
ipenggelkenna sabap Jesus nggo mate. 

34 Emaka sekalak perajurit nebak awak Jesus 
alu lembingna: ndarat dareh ras lalu i bas 
nari. 

35 (Kalak si ngidah kejadin enda jine nge 
meritaken kejadin enda, gelah kam pe tek. 
Kai si iberitakenna e tuhu kap, janah ietehna 
maka kai si ikatakenna e tuhu-tuhu nge jadi.) 

36Sj enda jadi gelah seh si tersurat i bas 
Pustaka Si Badia, e me "Sada pe labo 
ipenggelken TulanNa." 

37 Lit pe tersurat i bas Pustaka Si Badia, 


"Ipernehen kalak si nebak e me Kalak si nggo 
itebakna." 


Jesus ikuburken (Mat 27:57-61: 
Mrk 15:42-47: Luk 23:50-56) 


38 Kenca bage ipindoken Jusup kalak 
Arimatea man Pilatus gelah banci min ibuatna 
mait Jesus. (Si Jusup, e me kalak si nggo tek 
man Jesus, tapi la terang-terangen sabap 
mbiar ia kalak Jahudi si erkuasa.) Pemindon 
Jusup enda ibere Pilatus, emaka lawes Jusup 
ngelegi mait Jesus. 

39 Nikodemus si gelgel e pernah reh ndahi 
Jesus berngi-berngi, ikut pe ngelegi mait 
Jesus e. Ibabana kira-kira telu puluh kilo 
minak mur si isinggur ras minak gaharu. 

40 Duana kalak enda muat mait Jesus, jenari 
ibalutina alu kain putih janah itamakenna pe 
rempah-rempah rikutken adat penguburen 
kalak Jahudi. 

41 Deherken ingan Jesus ipakuken e, lit 
sada peken. | bas peken elit sada kuburen 
si mbaru, si langa pernah itamaken ku bas 
kalak mate. 

42 Erdandanken wari si ndai e me wari 
persikapen guna wari Sabat kalak Jahudi, 
janah kuburen e pe ndeher ka, emaka i je me 
ikuburken kalak ndai J esus. 

Kuburen nggo lume (Mat 28:1-8: Mrk 
16:1-8: Luk 24:1-12) 
20 l Erpagi-pagi si lampas i bas wari 
Minggu e asum gelap denga, lawes 
Maria Magdalena ku kuburen. Kenca seh i 
kuburen idahna pintu kuburen e nggo talang. 

2 Emaka kiam ia mulihken: ijumpaina 
Simon Petrus ras sekalak ajar-ajar si deban, 
ajar-ajar si ikelengi Jesus. Nina Maria 
Magdalena, "Nggo ibuat kalak Tuhan i bas 
kubur nari janah la ieteh kami ku ja ibabana!" 

3 Emaka minter berkat Petrus ras temanna e 
ku kuburen. 

4 Kiam ia duana, tapi pedasen teman Petrus 
ndai seh ku kuburen. 

> Itungkirna ku bas kuburen e janah idahna 
i je ampar gulungen kain putih e, tapi la ia 
bengket ku bas. 

6j enari reh Simon Petrus, terus ia bengket 
ku bas. Idah Simon Petrus kain putih e, 

7janah idahna pe ampar uis si ibalutken ku 
takal Jesus. Uis e igulung serap i bas kain 
putih e nari. 

8J enari bengket pe teman Petrus si leben 
seh ndai. Kenca idahna tek ia. 

9 (Tapi amin bage gia, langa denga iangka 
kalak enda si tersurat i bas Pustaka Si Badia 
maka Jesus la banci lang keke i bas si mate 
nari.) 

10 Kenca bage mulihken ajar-ajar ku rumah. 

Jesus encidahken DiriNa man Maria 
Magdalena (Mat 28:9-10: Mrk 16:9-11) 


11 Maria Magdalena tedis deherken kuburen 
e. Janahna tangis itungkirna ku bas. 

12| bas kubur e idahna dua kalak malekat, 
uisna mbentar. Malekat e kundul i bas ingan 
bekas mait Jesus cibal, sekalak arah ingan 
TakalNa, sekalak nari arah ingan NaheNa. 

13J enari nungkun malekat-malekat e man 
Maria nina, "O bibi, ngkai maka kam tangis?" 
Erjabap Maria Magdalena, "Nggo ibuat kalak 
Tuhanku, janah la kueteh ku ja ibabana!" 

14 Kenca ikatakenna si enda, itulihkenna ku 
pudi, idahna Jesus tedis i je; tapi Ia ietehna 
maka Jesus kap si tedis e. 

15 Nina Jesus man bana, "O bibi, ngkai 
maka kam tangis? Ise kin daramenndu?" 
Maria Magdalena erpengakap maka temanna 
ngerana e si njagai peken, emaka nina, "O 
tuan, adi kam kin muat Tuhanku e, katakenlah 
ija la ibahanndu gelah kulegi ku je." 

16 Nina Jesus, "O, Maria!" Ipernehen Maria 
Magdalena me Jesus, jenari ngaloi ia i bas 
cakap Heber, "Rabuni!" (Ertina, "Guru!") 

17 Nina Jesus man bana, "Ola cikep Aku, 
sabap Aku langa ndahi BapangkKu. Laweslah, 
jumpai senina-seninangKu janah kataken 
man bana, maka ningKu: Aku lawes ndahi 
BapangKu dingen BapaNdu, ndahi DibataKu 
dingen Dibatandu." 

18 Emaka lawes Maria Magdalena njumpai 


ajar-ajar Jesus. Ikatakenna maka ia nggo 
jumpa ras Tuhan janah iturikenna pe kai si 
isuruh Tuhan ndai. 


Jesus encidahken DiriNa man 
ajar-AjarNa (Mat 28:16-20: 
Mrk 16:14-18: Luk 24:36-49) 


19 Karaben i bas wari Minggu ndai, pulung 
ajar-ajar Jesus i bas sada ingan. Perbahan 
mbiar ia kalak Jahudi si erkuasa emaka 
lerukna pintun. Jenari bengket me Jesus, 
tedis la i lebe-lebe ajar-ajar e. Nina Jesus, 
"Mejuah-juah." 

20) enari icidahken Jesus TanNa ras AwakNa 
man ajar-ajar e, emaka meriah kal ukur 
ajar-ajar ngidah Tuhan. 

21l Nina ka Jesus man ajar-ajar, "Tetapkenlah 
ukurndu. Bagi Aku isuruh Bapa, bage me pe 
kam Kusuruh." 

22 Kenca bage isempulken Jesus KesahNa 
man ajar-ajar e, jenari nina, "Alokenlah 
Kesah Si Badia. 

23 Adi ialemindu dosa kalak, dosana nggo 
ialemi; adi ipelepasndu dosana i bas ia, 
dosana e nggo tetap i bas ia." 


Jesus encidahken DiriNa man Tomas 


24 Sekalak i bas ajar-ajar si sepulu dua e 
gelarna si Tomas (igelari pe si Kembar). Sanga 

Jesus encidahken DiriNa man ajar-AjarNa, 


Tomas la ikut ije. 

25 Emaka erberita ajar-ajar e man Tomas 
nina, "Kami nggo jumpa ras Tuhan!" Ngaloi 
Tomas, "Adi la kin kuidah bekas paku i 
bas TanNa, janah adi la kin kutamaken 
jari-jaringku ku je bage pe adi la kin 
kutamaken tanku ku AwakNa, labo aku tek." 

26 Seminggu kenca ajar-ajar e pulung, 
pulung ka ia i bas inganna pulung e. Tomas 
pe ikut pulung. Pintu nggo ieruk, tapi bengket 
Jesus ku bas, tedis la i lebe-lebe ajar-ajar e, 
jenari nina, "Mejuah-juah!" 

21) enari nina Jesus man Tomas, "Tamakenlah 
jari-jarindu ku jenda, janah nehenlah tanKu. 
Dadaken tanndu, tamaken ku awakKu. Olanai 
la tek, tapi teklah!" 

28 Ngaloi Tomas man Jesus, "O, Tuhanku! O, 
Dibatangku!" 

29 Nina Jesus man Tomas, "Ma perbahan 
idahndu Aku nge maka kam tek? Malem 
tuhu-tuhu ate kalak si tek man bangKu 
aminna pe la Aku idahna!" 


Tujun kitap enda 


30Tuhu melala denga tanda-tanda sengget 
ibahan Jesus i lebe-lebe ajar-AjarNa si la 
isuratken i bas Kitap enda. 

31 Kai si nggo isuratken i bas Kitap enda 
tujunna e me gelah kam tek maka Jesus 
kap Anak Dibata: la kap Raja Penampat 

si Ipadanken Dibata. Bage pe gelah arah 


kinitekenndu nggeluh kam i bas gelarna! 


Jesus ncidahken DiriNa man 
pitu kalak ajar-AjarNa 


2 1 1 Kenca si ndai icidahken Jesus ka 
DiriNa sekali nari man ajar-AjarNa i 
Dano Tiberias. Bagenda me turi-turinna: 

2 Asum pulung Simon Petrus, Tomas (si 
igelari si Kembar), Natanael (anak kuta Kana 
i daerah Galilea), ras anak-anak Sebedeus 
bage pe dua kalak nari ajar-ajar Jesus si 
deban, 

3 hina Simon Petrus man teman-temanna 
e, "Ateku lawes njala nurung." Ngaloi 
teman-temanna e, "Kami pe ikut." Emaka 
berkat kalak e, inangkihna sada perahu. Tapi 
i bas berngi si ndai sada nurung pe la idatna. 

4Terangkenca wari, tedis Jesus i tepi dano: 
tapi lala itandai ajar-ajar e. 

3 Iperkuanken Jesus ajar-AjarNa e nina, "O 
senina, lit nge idatndu nurung?" Erjabap 
kalak ndai, "Lang, sada pe la lit." 

6 Emaka nina Jesus man kalak e, "Amburken 
jalandu kempak kemuhen perahu e, tentu 
rulih kam." lamburken kalak ndai jalana, 
jenari lanai ia ngasup ngerintaksa sabap 
melala kal nurung i bas. 

7 Nina ajar-ajar si ikelengi Jesus man Petrus, 
"Tuhan kap si ngerana man banta e!" Kenca 
ibegi Simon Petrus maka Tuhan kap si tedis 

i tepi dano e, ipakena jubahna (sabap ndai 


nggo itangtangina) jenari lompat ia ku lau. 

8 Ajar-ajar si deban pe ku tepi ras perahu e 
janahna ngerintak jala si dem nurung e. Kalak 
e labo ndauh i tepi nari: kira-kira seratus 
meter ngenca. 

9 Kenca seh i daraten, idapetina nggo merara 
arang, janah i babo api e lit nurung ras roti. 

10 Nina Jesus man ajar-AjarNa e, "Baba ku 
jenda piga-piga nurung si mbaru itangkapndu 
e." 

lt Lawes Simon Petrus ku perahu, jenari 
irintakna jalana ndarat. Jala e dem nurung 
kegalangen, buena seratus lima pulu telu. 
Amin bage pe buena, labo merigat jala e. 

12 Nina Jesus man ajar-AjarNa e, "Mari, man 
kita." Sada pe ajar-ajar e la pang nungkun, 
"Ise Kam?" Sabap ietehna nge maka Tuhan 
kap e. 

13 Fmaka ibuat Jesus roti, jenari IberekenNa 
man kalak ndai. Bage pe nurung e IberekenNa 
man ajar-AjarNa. 

14 Enda me petelu kaliken Jesus ncidahken 
DiriNa man ajar-AjarNa kenca 1a ipekeke i 
bas si mate nari. 


Percakapen Jesus ras Simon Petrus 


15 Kenca elah man, nungkun Jesus man 
Petrus nina, "O Simon anak Johanes, kelengen 
kin atendu Aku asaken ate kalak enda?" 
Erjabap Simon Petrus, "O Tuhan, ietehndu 

kap maka keleng ateku Kam." Nina Jesus 


man bana, "Permakanilah anak biri-biringKu." 

16 Nungkun ka Jesus pedua kaliken man 
Petrus, "O Simon, anak Johanes, keleng 
kin atendu Aku?" Erjabap Simon Petrus, 
"Keleng Tuhan, letehNdu kap maka keleng 
ateku Kam." Nina Jesus man Simon Petrus, 
"Permakanilah biri- biringKu." 

17 Petelu kaliken nungkun Jesus man Simon 
Petrus nina, "O Simon, anak Johanes, 
keleng kin atendu Aku?" Getem kal pusuh 
Simon Petrus sabap telu kali nggo Jesus 
nungkun man bana, "Keleng kin atendu Aku?" 
Emaka erjabap Simon Petrus, "O Tuhan, 
kai pe letehNdu kap. letehNdu pe maka 
keleng ateku Kam!" Nina Jesus man bana, 
"Permakanilah biri- biringKu. 

18 Kukataken man bandu: Si tuhuna asum 
kam nguda denga, kam ngaturken dirindu 
gelah banci lawes ku ja atendu, tapi kenca 
kam metua, idudurkenndu tanndu janah 
kalak si deban ngiket kam, jenari ibabana 
kam ku ingan si la atendu bage." 

19 (Alu kata enda icidahken Jesus kerna 
uga kematen Petrus guna mpemuliaken 
Dibata.) Jenari nina Jesus man Simon Petrus, 
"Ikutkenlah Aku!" 


Kerna ajar-ajar si ikelengi Jesus 


20 enari itulihken Petrus ku pudi; idahna 
ajar-ajar si ikelengi Jesus. Ajar-ajar si ikelengi 

Jesus, e ndeher ras Jesus kundul asum Jesus 


man ras ajar-AjarNa si sepulu dua dingen 
si nungkun, "O Tuhan ise kin si nandangi 
ndudurken Kam e?" 

21 Asum idah Petrus ajar-ajar e nina man 
Jesus, "O Tuhan kuga kerna ia?" 

22 Frjabap Jesus, "Adi ateKu nggeluh ia seh 
Aku reh mulihken, kena kadena kin kam ije? 
Ikutkenlah Aku!" 

23 Fmaka mbar berita maka ajar-ajar 
si ikelengi Jesus e la pagi mate. Tapi si 
tuhuna labo ikataken Jesus maka ajar-ajar 
si IkelengiNa ela mate! Nina Jesus, "Adi 
ateKu nggeluh ia seh Aku reh mulihken, kena 
kadena kin kam ije?" 

24 Ajar-ajar si ikelengi Jesus e me si ngidah 
kerina kejadin e dingen ia pe nuratkenca. 
Sieteh maka kerina si isuratkenna enda tuhu. 


Pendungi 


25 Melala denga perbahanen Jesus si deban. 
Adi kerina isuratken sada-sadai, kuakap la 
siat doni enda ingan kitap si isurati e. 


Kisah Para Rasul 


Kerehen Kesah Si Badia ipadanken Dibata 


1 1Teopilus si ihamati. | bas kitapku si 
pemena nggo kusuratken kerna kerina si 
ibahan Jesus ras si lajarkenNa, tangtangna 
nari, 

2 seh ku warina Ia iangkat ku Surga. Ope 
denga la iangkat ku Surga, i bas kuasa Kesah 
Si Badia IberekenNa pedah-pedah man kalak 
si nggo IpilihNa jadi rasul-RasulNa. 

3Empat puluh wari dekahna kenca 
KematenNa, icidah-CidahkenNa BaNa man 
rasul-rasul e alu erbage-bage cara guna 
mbuktiken maka 1a nggeluh. Tangkas idah 
rasul-rasul e Jesus, janah ngerana la ras 
rasul-rasul e kerina kerna Kinirajan Dibata. 

4 Sekali asum Jesus pulung ras rasul-rasul e 
IberekenNa perentah man rasul-rasul e nina, 
"Ula tadingken Kota Jerusalem tapi timailah 
pemere si nggo ipadanken BapangkKu, sue ras 
si nggo Kukataken man bandu. 

"Johanes mperidiken alu lau, tapi piga-piga 
wari nari kam iperidiken alu Kesah Si Badia." 

Jesus iangkat ku Surga 


6 Asum rasul-rasul pulung ka ras Jesus, 
isungkunna Jesus nina, "O Tuhan, genduari 
kin atendu manteki kerajan Israel mulihi?" 

7 Erjabap Jesus man rasul-rasul nina, "Kerna 
si e BapangKu metehsa: la perlu ietehndu 
ntah ndigan jadi. 

8 Tapi ialokenndu pagi gegeh asum Kesah Si 
Badia seh man bandu. Janah kam me pagi 
naksiken kerna Aku man kalak si deban, i 
Jerusalem, i daerah Judea ras Samaria seh ku 
belang-belang doni enda." 

9 Kenca IkatakenNa si e iangkat Ia ku 
Surga i lebe-lebe rasul e nari, jenari lit 
embun ngeligeni la erbahanca lanai Ia idah 
rasul-rasul e. 

10 Asum rasul-rasul e natap denga ku langit, 
kempak Jesus si nggo lawes e, rempet tedis 
dua kalak dilaki i deherna, uisna mbentar. 

ll Nina man rasul-rasul e, "O kalak Galilea, 
ngkai maka kam tedis natap ku langit? Bagi 
nggo idahndu Jesus iangkat ku Surga, bage 
ka la pagin reh mulihken." 


Matias ipilih nggantiken J udas Iskariot 


12 Kenca bage mulih rasul-rasul e i Uruk 
Seton nari ku Jerusalem. Uruk e dauhna 
kira-kira sada setengah kilometer i Jerusalem 
nari. 

13 Kenca seh iJerusalem, lawes ia ku loteng 


rumah inganna numpang. Kalak enda eme: 
Petrus ras Johanes, Jakup ras Andreas, Pilipus 
ras Tomas, Bartolomeus ras Matius, Jakup 
anak Alpeus, Simon Pejuang ras Judas anak 
Jakup. 

14Tutus atena kerina ras-ras ertoto, ikut 
pe diberu, bage pe Maria nande Jesus ras 
senina-senina Jesus. 

15| bas sada wari pulung ka ia kerina, 
teremna lit seratus dua puluh kalak. Asum e 
tedis Petrus jenari ngerana ia nina, 

16 "Turang ras senina, arus mejadi kai si 
isuratken i bas Pustaka Si Badia sue ras si 
iIkataken Kesah Si Badia arah Daud kerna 
Judas si maba kalak nangkap Jesus. 

17/Judas sekalak anggota terpukta, erkiteken 
ia pe nggo ipilih Jesus guna muat bagin i bas 
dahin enda." 

18 (Alu duit si idat Judas arah perbahanenna 
Si jahat itukurna sada lambar taneh. | je 
me ia ndabuh seh mate. Beltekna mburtas 
ndaraten tukana. 

19 Kerina anak Kota Jerusalem meteh kerna 
si e. Emaka i bas cakapna taneh e igelarina 
"Akeldama" ertina Taneh Dareh.) 

20 “Sabap lit tersurat i bas Kitap Masmur, 
"Terulang min rumahna, ulanai min lit si 
ngianisa'. Lit ka pe tersurat, 'Igantiken kalak 
si deban min jabatenna.' 

21 Erdandanken si emaka arus itambahi 


sekalak nari teman kami jadi saksi maka 
Tuhan Jesus nggo keke i bas si mate nari. Si 
ipilih e arus pe si rusur ngikut Jesus asum la 
erdalan-dalan ras kita. 

22 Eme mulai i bas paksa Johanes ndilo kalak 
gelah iperidiken seh ku paksa Jesus iangkat i 
tengah-tengahta nari ku Surga." 

23 Emaka iusulken kalak e dua kalak dilaki, 
eme Jusup si igelari Barsabas (igelari pe ia 
Justus) ras si Matias. 

24) enari ertoto perpulungen e nina, "O Tuhan 
ItehNdu kap seh ku pusuh peraten manusia 
kerina. Perbahan si e Tuhan, tuduhken min 
man kami si apai ipilih Kam i bas si dua kalak 
enda, 

25lako ngaloken jabaten rasul, guna 
ndahiken dahin si nggo itadingken Judas, 
Judas si nggo lawes ku inganna si patut." 

26) enari itikam tanduk kalak eme guna milih 
sekalak i bas si dua e. Gelar si terpilih eme 
Matias. Alu bage Matias me bengket ku bas 
terpuk rasul si sepulu sada kalak. 


Rehna Kesah Si Badia 


l Asum wari raya Pentakosta, pulung 
kerina kalak si tek man Tuhan Jesus i bas 
sada ingan. 
2 Paksa si e rempet lit sora terbegi reh i 
langit nari bagi sora angin rembus erdeso. 
Sora ndai ndemi rumah inganna pulung e. 

3 Kenca bage lit idah kalak ndai tempa-tempa 


bagi dilah api merap kujah-kuje encinepi ia 
sada-sadai. 

4Kerina si pulung e dem alu Kesah Si Badia 
janah ngerana ia i bas cakap si deban, bagi 
ibere Kesah e ia ngerana. 

“| Jerusalem nterem ringan kalak Jahudi 
si tutus nembah man Dibata, si nggo reh i 
belang-belang doni enda nari. 

6 Asum ibegina sora e, rehen ia. Mamang kal 
atena sabap i bas cakapna jine rasul-rasul e 
ngerana. 

! Mamang kal atena, emaka nina, "Ma kin 
kerina si ngerana enda kalak Galilea? 

8 Ngkai ndia maka sibegi ia ngerana i bas 
cakapta sekalak-sekalak? 

9 Kita i Partia, Media ras Elam nari, i 
Mesopotami, Judea ras Kapadokia nari: i 
Pontus ras i Asia nari, 

10j Perigia ras i Pampilia nari, i Mesir ras 
taneh Libia deher Kirene nari. Piga-piga kalak 
i bas kita i Rum nari. 

11 Kalak Jahudi ras kalak si deban si nggo i 
Jahudiken: janah piga-piga kalak i bas kita 
i Kreta nari ras i Arab nari -- amin bage gia 
kerina kita megi ia ngerana i bas cakapta 
sekalak-sekalak kerna perbahanen si mbelin 
si nggo ilakoken Dibata." 

12 Kerina ia jengang dingen mamang atena 
janah nungkun ia sapih-sapih ia nina, "Kai 
ertina kerina enda?" 

13 Tapi lit ka si nawaisa nina, "Mabuk kap ia 


e," 


Petrus ngerana man kalak si nterem 


14 Emaka tedis Petrus ras rasul-rasul si 
sepulu sada kalak e, janah alu megang 
sorana nina, "O kam kalak Jahudi, bage pe 
kam kerina si ringan i Jerusalem, begiken! 
Kuturiken man bandu kai kin ertina kejadin 
enda. 

15 Kalak enda labo mabuk bagi pengakapndu, 
sabap genduari pe jam siwah denga erpagi- 
pagi. 

16 Kejadin enda me si ikataken nabi Joel 
nina, 

17 'Enda me pagi si kubahan i bas wari-wari 
pendungi nina Dibata, Kucurcurken pagi 
KesahKu man kerina manusia. Anakndu 
si dilaki ras si diberu ernubuat: anak 
perana si lit i tengah-tengahndu ngidah 
pengenehenen janah: kalak si nggo metua si 
lit i tengah-tengahndu ngaloken nipi. 

18 Man serayan-serayanKu si dilaki ras si 
diberu Kucurcurken pagi KesahKu i bas wari 
e, janah ia pe ernubuat. 

19 Kubahan pagi tanda-tanda sengget i langit 
ras i doni. Eme dareh, api ras cimber si 
erdipul; 

20 matawari jadi gelap, janah bulan megara 
bagi dareh, ope denga seh wari kerehen 
Tuhan, wari si mbelin dingen mulia. 

21Janah ise pe si ernalem man kuasa Tuhan 


terkelin me!' 

22 Begiken kata enda o kalak Israel! Jesus 
kalak Nasaret e, tuhu-tuhu si isuruh Dibata 
sabap i bas la nggo icidahken Dibata 
KuasaNa, alu ncidahken kejadin-kejadin si 
mejan i tengah-tengahndu. 

23 Sue ras sura-sura Dibata, lendeskenNa 
Jesus man bandu. Ibunuhndu Ia alu nuruh 
bangsa si deban makukenca ku kayu 
persilang. 

24 Tapi Ia nggo ipekeke Dibata i bas si mate 
nari; IpulahiNa Ia i bas kuasa kematen 
nari, sabap la mungkin Ia tetap i bas kuasa 
kematen e. 

25 Bagi nggo ikataken Daud kerna Jesus, 
'Katawari pe kuidah Tuhan i lebe-lebengku: Ia 
ras aku, emaka tetap ukurku. 

26 Perbahan si e meriah ukurku janah 
babahku ersurak dem keriahen: Tambah si e, 
aminna gia aku manusia si ermasap-masap 
tetap nge aku i bas pengarapen, 

27 Sabap labo ItadingkenNdu aku i bas 
ingan kalak si mate: labo ipelepasndu daging 
suruh-SuruhenNdu si tutus melengas i bas 
kuburen. 

28 Nggo IcidahkenNdu man bangku dalan 
ku kegeluhen, janah perbahan Kam ras aku 
tuhu-tuhu meriah kal kuakap.' 

29 Senina-senina, terus terang kukataken 
man bandu kerna nininta Raja Daud. la nggo 

mate dingen ikuburken. Kuburenna e si idah 


denga genduari. 

30ja sekalak nabi, janah ietehna padan 
Dibata man bana. Dibata erpadan ngangkat 
sekalak kesusuren Daud jadi raja bali ras ia. 

31J anah perbahan nggo ieteh Daud kai si 
nandangi ibahan Dibata, emaka ernubuat ia 

kerna kekeken Raja si ipadanken Dibata e, 
asum nina, 'la labo itadingken i bas ingan 
kalak mate: DagingNa labo melengas i bas 
kuburen.' 

32Jesus me si nggo ipekeke Dibata i bas si 
mate nari e, janah kami saksina kerna si e. 

33 Ja nggo iangkat ku kemuhen Dibata. Ia 
nggo ngaloken Kesah Si Badia i bas Dibata 
nari bagi nggo ipadanken BapaNa e. Janah 
kai si idah dingen si ibegindu genduari, eme 
Kesah Si Badia si lalokenNa i bas BapaNa nari 
e si IberekenNa man kami. 

34 Sabap labo Daud si nangkih ku Surga: ia 
pe ngataken: 'Nina TUHAN man Tuhanku, 

35 Kundulken arah kemuhenKu seh 
Kutamaken musuh-MusuhNdu i teruh 
tapak-tapak NaheNdu.' 

36 Dage, kerina min kalak Israel metehsa 
maka Jesus si ipakuken ku kayu persilang e, 
la itetapken Dibata jadi Tuhan dingen Raja si 
engkelini BangsaNa." 

37 Kenca ibegi kalak si nterem kai si ikataken 
Petrus, ceda atena. Emaka isungkunna 

Petrus ras rasul-rasul si deban nina, "O 


senina-senina kai dage si arus ibahan kami?" 

38 Erjabap Petrus man bana, "Jeralah janah 
alokenlah peridin i bas gelar Jesus Kristus, 
gelah dosa-dosandu ialemi Dibata, janah 
ialokenndu pe PemereNa eme Kesah Si Badia. 

39 Sabap nggo ipadanken Dibata man bandu 
ras anak-anakndu, bage pe man kerina kalak 
si ndauh i bas Dibata nari, eme kerina kalak 
si idilo Tuhan Dibatanta ku la." 

40 Melala denga kata si deban ituriken Petrus 
i bas ia ngajari kalak si nterem e nina, 
"Pulahilah bandu i bas ukumen si reh ku 
bangsa si jahat enda!" 

41 Nterem kalak si megi kata Petrus e tek 
dingen mindo gelah iperidiken. | bas wari 
e lit kira-kira telu ribu kalak tambah ku bas 
perpulungen e. 

42 Perpulungen e tutus megiken pengajaren 
i bas rasul-rasul nari. Nggeluh ia sikeleng- 
kelengen bagi si ersenina. Ras-ras ia 
ncepik-ncepik roti dingen ras-ras pe ia ertoto 
man Dibata. 


Kalak si tek man Jesus 
nggeluh sikeleng-kelengen 


43Melala tanda-tanda sengget ras kejadin- 
kejadin si mejin ibahan rasul-rasul. Perbahan 
si e kerina kalak e erkemalangen man Dibata. 

44 Kerina kalak si nggo tek man Jesus e tetap 


pulung ras-ras janah kai si lit i bas ia ipakena 
ras-ras. 

45 Idayakenna taneh ras erta-ertana janah 
duitna ibagi-bagikenna sue ras keperlun 
sekalak-sekalak. 

46Alu ersada ukur tep-tep wari ia pulung 
i bas Rumah Pertoton. Ras-ras ia kerina 
man i bas rumahna alu meriah dingen ukur 
meteruk. 

47 Ipujina Dibata, janah kerina kalak 
erngena ate man perpulungen e. Tep-tep wari 
itambahi Tuhan ku perpulungen e kalak si 
IselamatkenNa. 


Sekalak si pangpangen ipepalem 


3 '| bas sada wari tupung jam ertoto, 
eme jam telu karaben, berkat Petrus ras 
Johanes ku Rumah Pertoton. 

2| bas gerbang Rumah Pertoton si 

igelari Gerbang si Mejile, lit sekalak dilaki 
pangpangen mulai kin tubuhna nari. Tep-tep 
wari ia ilanja ku gerbang e guna mindo-mindo 
man Kalak si bengket ku bas Rumah Pertoton 
e. 

3Asum idahna bengket ate Petrus ras 
Johanes ku Rumah Pertoton e, ipindona 
perkuah ate kalak e duana. 

4Itatap Petrus ras Johanes ia, jenari nina 
Petrus man bana, "Nehenlah kami." 

5 Emaka inehenna kalak e duana alu 


pengarapen ngaloken perkuah atena. 

6 Tapi nina Petrus man bana, "La lit duit i 
bas aku, tapi kai si lit i bas aku kubereken 
man bandu: | bas gelar Jesus Kristus, 
kalak Nasaret, kukataken man bandu, 
dalankenlah!" 

7 Kenca bage ijemak Petrus tan kemuhen si 
pangpangen e jenari isampatina tedis. Minter 
megegeh nahena ras mata-mata nahena. 

8 Lompat ia janah erdalan kujah-kujenda. 
Jenari bengket ia ku Rumah Pertoton ras 
kalak ndai: erdalan ia janahna lompat-lompat 
ipujina Dibata. 

9 Kerina kalak si nterem ngidah ia erdalan 
dingen muji Dibata. 

10J engang ia kerina kenca itandaina maka ia 
kap si biasa mindo-mindo i Gerbang si Mejile i 
Rumah Pertoton e. Mamang atena ngidah kai 
si nggo jadi man kalak si mindo-mindo e ndai. 


Petrus ngerana man kalak si 
nterem i Rumah Pertoton 


ll Ngidah kalak si nggo ipepalem ndai 
ngikutken Petrus ras Johanes, mamang ate 
kalak si nterem. Emaka rehen kalak si nterem 
e ndahisa ku serambi si igelari "Serambi 
Salomo". 

12 Ngidah jelma si nterem e, ngerana Petrus 
nina, "O kalak Israel, ngkai maka mamang 
atendu dingen ipernehenndu kal kami? 

lakapndu kin maka ibahan kami ia erdalan 


alu kuasa kami ntah pe erkiteken kami kalak 
si tutus nandangi Dibata? 

13 Dibata si isembah Abraham, Isak ras 
Jakup, Dibata si isembah nini-nininta nggo 
mpehagaken Jesus, PersuruhenNa, si nggo 
iendeskenndu man peminpin-peminpin kalak 
Jahudi janah itulakndu Ia i lebe-lebe Pilatus 
aminna gia ipulahi Pilatus atena Jesus. 

14 Ja kalak bujur dingen rembak ras Dibata. 
Tapi itulakndu 1a janah ipindokenndu man 
Pilatus gelah pemunuh ipulahi man bandu. 

15Jbunuhndu Ia si mabai manusia ku 
kegeluhen si tuhu-tuhu. Tapi Ia nggo ipekeke 
Dibata i bas si mate nari janah kerna si enda 
tuhu-tuhu nggo idah kami. 

16 Kuasa Jesus nge si erbahanca erdalan 
kalak si itandaindu enda. Kai si nggo 
idahndu enda ibahan erdandanken kiniteken 
i bas GelarNa: kiniteken i bas Jesus me 
si erbahanca ia malem bagi kerina kam 
ngidahsa. 

170 Senina-senina, kueteh maka labo 
ietehndu ertina kai si nggo ibahanndu ras 
peminpin-peminpinndu nandangi Jesus. 

18 Tapi alu bage maka nggo isehken Dibata 
kai si nggo IkatakenNa nai arah nabi-nabi. 
Eme kerna Raja si ipadanken Dibata e arus 
ngenanami kiniseran. 

19 Emaka erkadiola dingen jeralah kam gelah 
dosandu ialemi Dibata. 

20 Gelah ibereken Tuhan man bandu paksa 


kemalemen ate dingen IsuruhNa Jesus, eme 
Si Engkelini si ipadanken Dibata si nggo 
ItetapkenNa man gunandu. 

21ja ringan i Surga seh warina ibahan Dibata 
kerina jadi mbaru, bagi nggo ikataken Dibata 
nai arah Nabi NabiNa si badia. 

22 Bagi ikataken Musa, 'langkat Tuhan 
Dibatandu pagi sekalak nabi man gunandu, 
| tengah-tengahndu nari, bali ras aku nggo 
langkatNa. Begikenlah kai si ikatakenna man 
bandu. 

23 Ise si la megiken kata nabi e ipeserap pagi 
i bas bangsa Dibata nari janah iukum.' 

24Janah kerina nabi-nabi si isuruh Dibata 
ngerana, termasuk Samuel ras nabi-nabi 
si arah pudina, nggo ernubuat kerna kai si 
terjadi i bas paksa enda. 

25 Padan si nggo ibereken Dibata nai arah 
nabi-nabi man nini-nininta, man bandu 
kap. Bagi IkatakenNa man Abraham, 'Arah 
kesusurenndu pagi kerina bangsa i doni enda 
Kupasu-pasu.' 

26 Fmaka man bandu lebe isuruh Dibata 
Persuruhen si langkatNa, guna nehken 
pasu-PasuNa alu ngajari kam sekalak-sekalak 
gelah kam jera i bas si jahat nari." 

Petrus ras Johanes i lebe-lebe 
Pengadilen Agama 


4 1 Sanga Petrus ras Johanes ngerana 
denga, reh piga-piga imam ras kepala 
pengawal Rumah Pertoton ras piga-piga kalak 
Saduki. 

2 Nembeh ate kalak e sabap iajarken 
rasul-rasul si dua e man kalak si nterem 
maka Jesus nggo keke i bas si mate nari, si 
nuduhkenca maka lit kekeken i bas si mate 
nari. 

3Emaka itangkapna Petrus ras Johanes, 
jenari itamakenna ku bas penjara seh pagina, 
sabap paksa e wari nggo ben. 

“Tapi nterem kalak si megi pengajaren e 
tek: teremna dilaki si nggo tek e tambah jadi 
kira-kira lima ribu kalak. 

> Pepagina pulung peminpin-peminpin kalak 
Jahudi ras pertua-pertua bage pe guru-guru 
Undang-undang i Jerusalem. 

6 Ikut pe pulung Imam si Mbelin Annas ras 
Kayapas, bage pe Johanes ras Aleksander 
ras kalak si deban i bas kesusuren Imam si 
Mbelin nari. 

7 Kenca bage isuruhna Petrus ras Johanes 
tedis i lebe-lebe sidang. Jenari isungkunina 
nina, "Kuga ibahanndu maka kalak si 
pangpangen e nggo banci erdalan? Kuasa kai 
lit i bas kam ntah pe gelar ise ipakendu asum 
kam mpepalem ia?" 

8 Petrus si dem alu Kesah Si Badia 


erjabap man sidang e nina, "O kam 
peminpin-peminpin ras pertua-pertua. 

9 Kami iadilindu kerna perbahanen kami 
si mehuli nandangi kalak si pangpangen e. 
Isungkunindu kami kerna kuga kami pepalem 
ia. 

10 Dage arus ietehndu kerina bage pe arus 
ieteh kerina kalak Israel maka ia si tedis 
i lebe-lebendu enda nggo banci erdalan 
erkite-kiteken kuasa gelar Jesus Kristus kalak 
Nasaret. Ia me Jesus si nggo ipakukenndu ku 
kayu persilang dingen si nggo ipekeke Dibata 
i bas si mate nari. 

11 Jesus si ikataken i bas Pustaka Si Badia, 
'Batu si iambekken tukang nggo jadi batu 
palas.' Janah kam me tukang e. 

12 Arah Jesus ngenca kita banci terkelin: 
sabap i belang-belang doni enda la lit 
itetapken Dibata gelar si deban si erbahanca 
kita terkelin." 

13 Ngidah Petrus ras Johanes pang kal 
ngerana alu terus terang, dingen perbahan 
ietehna maka si dua kalak e rakyat biasa si la 
erpendidiken, emaka mamang ate anggota 
sidang e. Jenari ietehna maka kalak e duana 
ajar-ajar Jesus. 

14 Tapi lanai ieteh anggota sidang e ngaloisa 
sabap kalak pangpangen si nggo banci 
erdalan e tedis i je ras rasul si dua kalak ndai. 

15 Emaka isuruhna rasul-rasul e ndarat jenari 


arih-arih ia kerina. 

16 Nina sapih-sapih ia, "Kai tindakenta 
genduari man bana? Kerina kalak si ringan 
i Jerusalem nggo meteh tanda sengget si 
ibahanna enda. 

17 Tapi gelah ula reh mbarna berita e i 
tengah-tengah jelma si nterem, siolangilah 
dingen siajarken ia gelah ulanai ngerana man 
ise pe i bas gelar Jesus." 

18 Emaka isuruhna rasul-rasul e ku bas 
mulihi. Ilarangna gelah ulanai ngerana ntah 
pe ngajar i bas gelar Jesus. 

19Tapi ngaloi Petrus ras Johanes nina, 
"Kamlah kerina ertimbang si apai kin mehuli 
iakap Dibata: patuh kami man bandu ntah 
man Dibata. 

20 Sabap la terngadiken kami ngerana kerna 
kai si nggo idah dingen ibegi kami." 

21 sergang-sergangi anggota sidang tole 
rasul-rasul e, jenari ipulahina. La idatna 
alasen guna ngukum rasul-rasul e sabap kalak 
si nterem kerina muji Dibata erdandanken kai 
si nggo jadi e. 

22 Kalak si nggo ipepalem alu tanda sengget 
e umurna lebih empat puluh tahun. 


Pertoton Perpulungen 


23 Kenca Petrus ras Johanes ibebasken, 
minter ia lawes ndahi teman-temanna. 
Iturikenna man teman-temanna e kai si 

nggo ikataken imam-imam si mbelin ras 


pertua-pertua. 

24 Kenca teman-temanna megi si e, ertoto 
ia kerina ras-ras man Dibata nina, "O Tuhan, 
Kam kap si njadiken langit, doni, ras lawit 
bage pe kerina isina. 

25| bas Kesah Si Badia nggo ngerana Kam 
arah nini kami Daud PersuruhenNdu, asum 
nina, 'Ngkai maka merawa ate bangsa-bangsa 
si deban; ngkai maka ia erbahan rencana si 
sia-sia? 

26 Raja-raja doni nggo ersikap janah kalak si 
erkuasa nggo pulung guna ngelawan Tuhan 
Dibata ras Si Engkelini si nggo IpilihNa.' 

27 Tuhu nggo pulung i bas kuta enda 
Herodes, Pontius Pilatus ras bangsa-bangsa si 
deban bage pe bangsa Israel guna ngelawan 
Jesus, PersuruhenNdu si Badia, si nggo 
ItetapkenNdu jadi Raja. 

28 Pulung ia guna ndalanken kerina si 
nggo ItetapkenNdu nai nari alu kuasa ras 
PeratenNdu. 

23] anah genduari, o Tuhan, perdiatekenlah 
kuga ancamen nandangi serayanndu, janah 
berelah kami suruh-SuruhenNdu, guna 
meritaken KataNdu alu la biar-biaren. 

30 Dudurken TanNdu guna pepalem kalak 
si penakiten janah bahanlah maka jadi 
tanda-tanda sengget si mbelin i bas gelar 
Jesus PersuruhenNdu si Badia e." 

31 Kenca dung kalak e ertoto, mugur-mugur 


rumah inganna pulung e. Kerina ia dem 
alu Kesah Si Badia jenari alu ukur si tetap 
iberitakenna kata Dibata. 


Persadan perukuren i bas Perpulungen 


32 Kerina kalak si nggo erkiniteken e ersada 
ukurna dingen ersada pe penggejapenna. La 
lit sekalak pe si ngatakenca maka erta-erta si 
liti bas ia, si kerajangenna sisada: tapi kerina 
iraskenna. 

33 Alu kuasa si mbelin isaksiken rasul-rasul 
emaka Tuhan Jesus nggo keke i bas si mate 
nari. Janah Dibata mereken pasu-PasuNa si 
mbelin man perpulungen e. 

34 La lit sekalak pe si kekurangen, sabap 
kalak si lit taneh ntah rumahna, idayakenna. 

35Janah duitna iberekenna man rasul-rasul. 
Jenari ibagiken rasul-rasul man perpulungen 
rikutken keperlunna sekalak-sekalak. 

36 Bage me Jusup si igelari rasul-rasul e 
Barnabas (ertina anak si nggit nampati), ia 
kalak Lewi tubuh i pulau Kiprus. 

37 Idayakenna tanehna, jenari iberekenna 
duitna e man rasul-rasul. 


Ananias ras ndeharana Sapira 


l Tapi lit me kalak si deban gelarna 
5 Ananias, ndeharana si Sapira. Idayakenna 
tanehna selambar tapi ibunikenna deba 
tukur taneh e: sada bagin iberekenna man 


Kisah Para Rasul 5.21 9 19 
rasul-rasul. Ndeharana pe meteh kerna si 


enda. 

2 (Kis 5:1) 

3Jenari isungkun Petrus ia nina, "O Ananias 
ngkai maka ipelepasndu iblis engkuasai 
ukurndu, seh maka ibualindu Kesah Si Badia 
alu muniken sada bagin tukur taneh e? 

“Kam kap empu taneh e ope denga 
idayaken; janah kenca idayaken, duit e pe 
ate-atendu empergunakenca. Dage ngkai 
maka turah ukurndu erbahan si enda? Labo 
manusia si ibualindu, tapi kam nggo erbual 
man Dibata!" 

> Kenca ibegi Ananias kata e minter ia 
mbulak dingen mate pe. Mbiar kal kerina 
kalak si megi kejadin e. 

6j) enari tedis piga-piga anak perana si i 
je, ibalutina mait e, ibabana ndarat guna 
ikuburken. 

"Kira-kira telu jam kenca si e, reh ndehara 
Ananias ku bas, la ietehna kai si nggo jadi 
nandangi perbulangenna. 

8 Nina Petrus man bana, "Kataken man 
bangku, tuhu kin enda ngenca tukur taneh si 
ialokenndu ras perbulangenndu?" Erjabap ia 
nina, "Tuhu, ase me ergana." 

3 Emaka nina Petrus man bana, "Ngkai 
maka ersada arihndu ras perbulangenndu 
encubai Kesah Tuhan? Nehenlah, kalak si 
nggo engkuburken perbulangenndu tedis i 

lebe-lebe pintun. Kam pe ibabana me ku 


darat." 

10 Rempet mbulak Sapira ku nahe Petrus 
jenari mate. Asum bengket anak perana ndai 
ku bas idapetina Sapira nggo mate. Emaka 
ilanjana ndarat jenari ikuburkenna deherken 
perbulangenna. 

ll Mbiar kal kerina perpulungen e, bage pe 
kerina kalak si deban si megi kejadin enda. 


Tanda-tanda sengget si mbelin 


12 Melala tanda-tanda sengget si mbelin 
ibahan rasul-rasul i tengah-tengah jelma si 
nterem. Megati pulung kerina kalak si nggo 
tek e, i Serambi Salomo. 

13 Kalak si deban mehangke ndeherisa, amin 
bage gia ikataken kalak si nterem maka 
perpulungen e mehuli. 

14 Tapi reh dekahna reh teremna kalak si 
tambah ku perpulungen e, subuk dilaki bage 
pe diberu si tek man Tuhan. 

15 Erdandanken tanda-tanda sengget si 
nggo ibahan rasul-rasul e, emaka nterem 
kalak si maba kade-kadena si penakiten ku 
pasar. Ipepedemna i datas ingan medem ntah 
amak, gelah adi mentas Petrus, awihna lah 
gia engkenai kalak si penakiten e. 

16 Bage pe nterem kalak si ringan i kuta-kuta 
sekelewet Jerusalem reh. Ibabana kalak si 
penakiten ras kalak si iseluki setan: janah 
kerina ia ipepalem. 

Rasul-rasul ngenanami kiniseran 


17 Imam si Mbelin ras teman-temanna 
kalak Saduki, mulai erbahan tindaken man 
rasul-rasul sabap cian kal atena. 

18 |tangkapna rasul-rasul ejenari itamakenna 
ku bas penjara si mbelin. 

19 Tapi sanga berngi e reh malekat Tuhan 
nalangi pintun penjara e. Iteguna rasul-rasul 
e ndarat, janah nina, 

20 “| aweslah, beritaken kerna kegeluhen si 
mbaru enda man kalak si nterem i bas Rumah 
Pertoton." 

21 jjikutken rasul-rasul kata malekat e. Kenca 
terang pepagina bengket ia ku bas Rumah 
Pertoton, jenari ibenakenna ngajar i je. Paksa 
si e Imam si Mbelin ras teman-temanna 
mpepulung kerina pertua-pertua kalak Jahudi 
guna ersidang. Jenari isuruhna kalak ngelegi 
rasul-rasul e ku penjara. 

22 Tapi kenca seh kalak e i penjara lanai 
idahna rasul-rasul e i je. Emaka mulihken ia 
jenari iberitakenna. 

23 Nina, "Idapeti kami penjara e ikunci janah 
kerina si erjaga i bas inganna, i lebe-lebe 
pintun. Tapi kenca italangi kami, la lit sekalak 
pe idapeti kami i bas." 

24 Kenca ibegi pengulu Rumah Pertoton ras 
imam-imam si mbelin berita e mamang atena 
janah nungkun ia nina, Kai nge si nggo jadi 
nandangi rasul-rasul e? 

25Jenari reh sekalak maba berita nina, 


"Begiken! Kerina kalak si itamakenndu ku bas 
penjara e genduari paksa ngajari kalak si 
nterem i Rumah Pertoton." 

26 Fmaka berkat pengawal Rumah Pertoton 
ras juak-juakna ngelegi rasul-rasul e. Tapi 
labo alu cara paksa ibahanna, sabap mbiar ia 
ibenteri kalak si nterem. 

27 |babana rasul-rasul e ku bas janah 
isuruhna tedis i lebe-lebe sidang. Jenari 
isungkun Imam si Mbelin rasul-rasul e. 

28 Nina, "Nggo ilarang kami kam ngajar i bas 
gelar Jesus. Tapi teridah, maka nggo serser 
kalak Jerusalem enda megi pengajarenndu. 
Janah ikatakenndu maka kami erbahanca la 
mate." 

29 Ngaloi Petrus ras rasul-rasul si deban nina, 
"Kami arus ngikutken Dibata, labo manusia. 

30 Dibata si isembah nininta nggo mpekeke 
Jesus i bas si mate nari, kenca la nggo 
ibunuhndu alu makuken Ia ku kayu persilang. 

31 Dibata nggo ngangkat Ia dingen mereken 
kuasa man BaNa jadi Raja dingen Penebus, 
gelah kalak Israel jera dingen dosa-dosana 
lalemi Dibata. 

32 Kami me saksi i bas si e kerina, kami ras 
Kesah Si Badia si ibereken Dibata man kalak 
si ngikutken la." 

33 Megi kata e merawa kal ate anggota 
sidang. Ibunuhna pe atena rasul-rasul e. 


— Kisah Para Rasul 5.34i 41 23 
34Tapi tedis sekalak anggota sidang e, eme 


kalak Parisi, gelarna Gamaliel. Ia sekalak 
guru Undang-undang janah kerina kalak 
mehamat man bana. Isuruhna gelah ibaba 
lebe ndarat rasul-rasul e. 

35Jenari nina man anggota sidang, "O kam 
kalak Israel, ukurkenlah manjar-anjar kai si 
atendu ibahanndu nandangi rasul-rasul enda. 

36 Sabap nai reh si Tudas, ikatakenna maka 
ia sekalak si mbelin: janah lit pe si ngikutken 
ia empat ratus kalak. Tapi kenca ia ibunuh 
kerina pengikut-pengikutna e merap janah 
pergerakenna ngadi. 

37 Kenca si e, sanga ilakoken cacah jiwa 
reh ka Judas i Galilea nari. Ibabaina kalak si 
nterem mbrontak. Tapi ia pe ibunuh janah 
kerina pengikut-pengikutna merap. 

38 Perbahan si e kukataken man bandu, ula 
ugapa pe ibahan ia. Pelepas sajalah, sabap 
adi i bas manusia nari kin ajarenna e, masap 
nge pagi. 

39 Tapi adi i bas Dibata nari, labo mungkin 
kam ngasup ngolangisa. Banci jadi kam nge 
si ngelawan Dibata." Kai si ikataken Gamaliel 
e ikutken anggota sidang. 

40 Emaka idilona rasul-rasul e ku bas. 
Isuruhna pengawal-pengawal ngeligasi 
rasul-rasul e janah ilarangna ia kerina ngajar 
i bas gelar Jesus. Kenca bage ipulahina. 

41 Itadingken rasul-rasul sidang e alu ukur 
meriah sabap metunggung iakap Dibata ia 

ikut ngenanami penghinan erkiteken gelar 


Jesus. 

42Janah tep-tep wari iteruskenna ngajar 
dingen meritaken Berita Si Mehuli kerna Jesus 
Kristus i Rumah Pertoton bage pe i bas rumah 
kalak. 


l pilih pitu kalak si nampati rasul-rasul 


6 l Paksa e, asum reh teremna kalak 

si tek man Jesus, turah perubaten i 
tengah-tengah kalak Jahudi si make cakap 
Junani ras kalak Jahudi si make cakap Jahudi. 
Jungut-jungut kalak e sabap kalak si mbalu 

i tengah-tengah kalak Jahudi si make cakap 
Junani la ngaloken bagin i bas pemere si arus 
ialoken tep-tep wari. 

2 Emaka ipepulung rasul-rasul si sepulu dua 
e kerina kalak si nggo tek e, jenari nina, "La 
metunggung itadingken kami dahin meritaken 
kata Dibata erdandanken ngelaken pangan si 
tep-tep wari e. 

3Perbahan si e o senina-senina, pilihlah pitu 
kalak i bas kam nari si ietehndu kalak mehuli 
si dem alu Kesah Si Badia dingen pentar, 
gelah ia ngaturken dahin e. 

4Alu bage banci ipergunaken kami kerina 
waktu kami guna ertoto ras meritaken Berita 
Si Mehuli." 

? Kerina perpulungen ngaloken kata enda. 
Emaka ipilihna Istepanus si dem kiniteken 
dingen Kesah Si Badia. Bage pe ipilihna 

Pilipus, Prokorus, Nikanor, Timon, Parmenas 


ras Nikolaus: ia kalak Antiokia si nggo 
eragama Jahudi. 

6 Kalak enda me pituna ibabana ku lebe-lebe 
rasul. Jenari ertoto rasul-rasul e janah kenca 
bage ipasu-pasuna ia kerina alu namaken 
tanna ku babona sekalak-sekalak. 

7 Kata Dibata reh mbarna janah ertambahna 
kalak si tek i Jerusalem. Bage pe nterem 
imam ngaloken Berita Si Mehuli e. 


Si Istepanus itangkap 


8 Istepanus si dem lias ate ras kuasa i bas 
Dibata nari erbahan tanda-tanda sengget si 
mbelin i tengah-tengah jelma si nterem. 

9 Tapi lit piga-piga kalak si njabapi ia, eme 
anggota rumah persembahen Kalak Bebas. 
(Bage me rumah persembahen e igelari.) 
Perpulungen enda eme kalak Jahudi si i Kireni 
ras si | Aleksanderia nari. Bage pe kalak 
Jahudi si i Propinsi Kiliki ras si i Propinsi Asia 
nari ikut njabapi Istepanus. 

10 Tapi perbahan Kesah mereken kepentaren 
man Istepanus asum ia ngerana emaka Ia 
ngasup kalak ngelawansa. 

ll Emaka isogokna piga-piga kalak guna 
ngataken, "Nggo ibegi kami ia ngerana 
encekuraki Musa ras encekuraki Dibata." 

12 Alu cara bage me ia erbahan sada 
geraken i tengah-tengah jelma si nterem, 
pertua-pertua ras guru-guru Undang-undang. 

Emaka kenca bage itangkapna Istepanus, 


jenari ibabana ku Pengadilen Agama. 

13J enari isuruhna ngerana saksi-saksi 
palsu si ngataken, "Kalak enda Ia erngadi- 
ngadi ngataken si la mehuli kerna Rumah 
Pertoton si Badia enda bage pe icekurakina 
Undang-undang si ibereken Musa man banta. 

14 Pernah pe ibegi kami ikatakenna maka 
Jesus kalak Nasaret e ngeruntuhken Rumah 
Pertotonnta enda denggo janah IsambariNa 
adat-istiadat si nggo ibereken Musa man 
banta." 

15 Kerina mata kalak si runggu kempak 
Istepanus, janah idahna ayo Istepanus bali 
ras ayo malekat paksa si e. 


Si Istepanus ngerana i 
lebe-lebe Pengadilen Agama 


lIsungkun Imam si Mbelin si Istepanus 
nina, "Tuhu kin ikatakenndu bagi si 
ikataken kalak enda?" 

2 Ngaloi Istepanus nina, "Kam bapa ras 
senina-senina, begikenlah! Dibata si Mulia e 
nggo ncidahken DiriNa man nininta Abraham, 
asum ia nai ringan i Mesopotami, ope denga 
ia lawes ku Haran. 

3Janah nina Dibata man bana, 'Tadingkenlah 
kade-kadendu ras negerindu: berkatlah ku 
negeri si Kutuduhken man bandu.' 

4Emaka itadingken Abraham taneh Kaldea, 
pindah ia ku Haran. Janah kenca mate 


. Kisah Para Rasul 7.51 10 Mae | 
bapana, isuruh Dibata ia miser ku negeri 


enda, ku inganndu si genduari enda. 

> Paksa si e nai Ia lit taneh enda sentepap pe 
ibereken Dibata jadi si kerajangen Abraham. 
Tapi erpadan nge Dibata mereken taneh 
enda kerina man bana ras man kesusurenna 
aminna gia paksa e la lit pupusna. 

6 Paksa si e pe ikataken Dibata man bana, 
'Kesusurenndu pagi ringan i negeri si deban 
empat ratus tahun dekahna. I je pagi ia 
iperkawanken dingen inanamina kiniseran. 

1 Tapi Kuukum pagi bangsa si 
emperkawanken ia, jenari Kupulahi ia i 
bas negeri e nari janah isembahna Aku i bas 
ingan enda.' 

8 Si jadi tanda i bas perpadanen enda isuruh 
Dibata maka Abraham ras kesusurenna 
isunatken. Emaka isunatken Abraham anakna 
Isak kenca waluh wari umurna. Isunatken 
Isak anakna Jakup janah isunatken Jakup 
anakna si sepulu dua kalak si nggo jadi 
nini-nininta. 

9 Nininta e nai ercian ate nandangi senina 
Jusup, emaka idayakenna jadi budak i taneh 
Mesir. 

10 Tapi itemani dingen isampati Dibata ia 
i bas kerina kiniseranna. Asum ia ngadap 
man Paro, raja Mesir, ipehaga Dibata ia janah 
IberekenNa kepentaren man bana. Emaka 
iangkat Paro si Jusup jadi kalak si erkuasa i 

bas ingan e bage pe nandangi kerina erta-erta 


raja. 

1 Kenca si e jadi me kelihen i belang-belang 
taneh Mesir bage pe taneh Kanan, si 
erbahanca turah kiniseran si mbelin. Nininta 
nai pe lanai ndat pangan. 

12 Tapi kenca ibegi Jakup maka i Mesir lit 
gandum, emaka isuruhna anak-anakna, eme 
nininta nai, ku Mesir. Enda me perdalanenna 
si pemena. 

13 Asum ia ku jah pedua kaliken, ipetandaken 
Jusup dirina man senina-seninana e. Perbahan 
si e, Paro pe nggo meteh kerna keluarga 
Jusup. 

14J enari isuruh Jusup piga-piga kalak ngelegi 
bapana Jakup ras kerina kade-kadena gelah 
kerina pindah ku Mesir. Teremna kalak e pitu 
pulu lima kalak. 

15 Emaka berkat Jakup ku taneh Mesir. | 
je me ia ringan seh mate janah bage ka pe 
anak-anakna. 

16 Maitna ibaba ku Sihem janah ikuburken i 
bas kuburen si nai nggo itukur Abraham i bas 
anak Emor nari. 

17 Kenca nggo ndeher paksana padan Dibata 
man Abraham nai jadi, bangsanta i taneh 
Mesir nggo reh teremna. 

18 Paksa e mulai me erkuasa i Mesir sekalak 
raja si la meteh kerna Jusup. 

19 jtipuna nininta alu kejam. Ipaksana ia 


muangken anak-anak si mbaru tubuh gelah 
mate. 

20 Paksa si eme tubuh Musa, anak dilaki 
si mejile kal rupana. Telu bulan dekahna ia 
ibuniken orangtuana i rumah. 

21 Kenca bage ibuangken orang tuana ia. 
Tapi idah putri Paro jenari ibuatna janah 
ijjadikenna jadi anakna. 

22 ajarken guruna man bana kerina 
kepentaren kalak Mesir. Musa jadi kalak si 
mbelin. la erkuasa i bas kata ras perbahanen. 

23 Kenca umur Musa empat puluh tahun umur 
Musa turah ukurna ndahi senina-seninana 
bangsa Israel. 

24 | dahna sekalak Israel ipekpeki kalak Mesir. 
Emaka isampati kalak Israel e: ibunuhna 
kalak Mesir e guna mbalas perbahanenna. 

25 Jetehna ate Dibata make ia mulahi 
bangsana. Janah iakapna maka bangsana pe 
meteh kerna si e; tapi la ieteh bangsana. 

26 Pepagina idahna dua kalak bangsa Israel 
rubati. Icubakenna ndameken si dua kalak 
e nina, 'O teman begikenlah! Kam ersenina, 
ngkai maka sipekpeken kam duana?' 

27 Tapi kalak si ersalah i bas perubaten e la 
megiken kata Musa nina man Musa, 

28 'Ise kin ngangkat kam jadi peminpin 
dingen hakim nandangi kami? Ibunuhndu ka 
kin atendu aku bagi nderbih nggo ibunuhndu 
kalak Mesir e.' 

29Megi kata e, kiam Musa, itadingkenna 


taneh Mesir janah ringan ia i taneh Midian. | 
je ipupusna dua kalak anak dilaki. 

30 Kenca empat puluh tahun Musa ringan i 
Midian icidahken malekat dirina man Musa i 
bas api si gara i bas rambah duri i gurun pasir 
deher Deleng Sinai. 

31 Mamang ate Musa ngidahsa. Emaka 
ideherina rambah duri guna pepayosa. Asum 
ideherina e ibegina sora Tuhan nina, 

32 Aku kap Dibata si isembah ninindu, Dibata 
si Abraham, Isak ras Jakup.' Erdandanken 
si e nggirgir Musa perbahan biarna. Lanai ia 
pang jurgak. 

33J enari nina ka Tuhan man bana, 'Tangtangi 
sepatundu sabap ingan enda taneh Badia kap. 

34Tuhu-tuhu nggo Kuidah bangsangku i 
Mesir ngenanami melala kiniseran. Nggo 
Kubegi pernderkuhna emaka reh Aku mulahi 
ia. Marilah, kam me kusuruh ku taneh Mesir.' 

35Musa enda me si itulak bangsa Israel 
alu ngataken, 'Ise kin si ngangkat kam jadi 
peminpin dingen hakim nandangi kami?" la si 
isuruh Dibata erkelang-kelangken malekat si 
nggo teridah man bana i rambah duri si gara 
jadi peminpin ras simulahi bangsa Israel. 

36 |babana bangsa Israel ndarat i taneh 
Mesir nari alu erbahan tanda-tanda sengget si 
mbelin i Mesir, i Lawit Merah, ras empat puluh 
tahun i gurun pasir. 

37 Musa enda me si ngataken man bangsa 


Israel, 'langkat Dibata pagi sekalak nabi man 
gunandu, i tengah-tengahndu nari, bali ras 
aku nggo langkatNa.' 

38 Musa enda me si pulung ras nini-nininta 

i gurun pasir. Ia me si ngerana ras malekat 

i Deleng Sinai. lalokenna kata Dibata si 
ngaturken kegeluhen guna ipeseh man banta. 

39 Tapi nininta nai Ia megiken katana. 
Isimbakna Musa, sabap atena mulihken ku 
taneh Mesir. 

40Emaka nina man Arun, 'Bahanlah 
dibata-dibata man kami jadi peminpin kami. 
Sabap la ieteh kami kai si nggo jadi nandangi 
Musa si maba kami ndarat i taneh Mesir nari.' 
4l Emaka ibahan kalak enda sada patung, 
bali ras anak lembu. Jenari ipersembahkenna 
persembahen tutungen man patung e. 
Ihamatina kai si nggo ibahanna e alu erbahan 
sada kerja si meriah. 

42Tapi Dibata nadingken kalak e. Ipelepasna 
kalak e nembah man bintang-bintang i langit, 
bagi nggo isuratken i bas kitap nabi-nabi, 

'O bangsa Israel! Empat puluh tahun 
dekahna asum kam i gurun pasir, igelehndu 
dingen ipersembahkenndu asuh-asuhenndu. 
Tapi man bangKu kin ipersembahkenndu 
asuh-asuhen e? 

43Lang! Tapi ilanjandu kemah dewa Moloh 
ras gambar bintang dewa Repan man 
dibatandu: eme patung-patung si ibahanndu 

man sembahenndu. Perbahan si e Kubuang 


kam ku ingan si terdauhen asa Babil.' 

44 Asum nini-nininta i gurun pasir, lit kap i 
tengah-tengahna Kemah Perjumpan. Kemah 
e isuruh Dibata ibahan Musa rikutken contoh 
si nggo icidahken Dibata man bana. 

45 Kemah si ialoken nininta i bas bapana nari 
seterusna ibabana asum ia lawes ras Josua 
guna ngerebut taneh enda i bas bangsa si 
deban nari, eme bangsa si ipelawes Dibata 
i lebe-lebe nininta nari. Kemah e lit denga 
asum Daud jadi raja. 

46 Daud si ngena ate Dibata e, mindo man 
Dibata, gelah ia iijinken erbahan sada rumah, 
eme rumah man Dibata si isembah Jakup. 

41 Tapi Salomo me surungna erbahan Rumah 
Pertoton man Dibata. 

48 Tapi Dibata si Mbelin e labo ringan i 
bas rumah si ibahan manusia; bagi nggo 
isuratken nabi, 

49 Nina Tuhan, 'Surga kap inganKu kundul 
janah doni kap manca-manca nahengkKu. 
Rumah si kuga kin atendu ibahanndu man 
bangKu? I ja kin inganKu pekesahken? 

50 Ma kin Aku erbahanca si nasa lit?! 

510 kam si keras kepala! Ukurndu bali ras 
ukur kalak perbegu, la kam nggit megiken 
kata. La erngadi-ngadi IsimbakNdu Kesah Si 
Badia. Bali kam ras ninindu nai! 

52|it kin sekalak lah gia nabi si la isiksa 
ninindu? Ibunuhna pe nai kalak si nggo leben 

erberita kerna kerehen Persuruhen Dibata 


si Bujur janah Persuruhen Dibata si Bujur e 
nggo ihianati dingen ibunuhndu. 

53 Nggo ialokenndu Undang-undang si reh 
i bas Dibata nari, si isehken malekat man 
bandu tapi la ikutkenndu." 


Istepanus ibenteri alu batu 


51Megelut anggota sidang megi ranan si 
Istepanus. Erderik ipenna perban rawana 
nandangi Istepanus. 

>> Tapi Istepanus si dem alu Kesah Si Badia, 
natap ku das. Idahna terang si ersinalsal i bas 
Dibata nari janah idahna pe Jesus tedis arah 
kemuhen Dibata. 

56Jenari nina, "Nehenlah! Kuidah langit 
talang, janah Anak Manusia si isuruh Dibata 
tedis arah kemuhen Dibata." 

57Alu sora megang serko kerina anggota 
sidang e janah nutupi cupingna alu tanna. 
Jenari iserbuna Istepanus. 

58 |sarenna ku darat kuta, jenari ibenterina 
alu batu. Kalak si menterisa e nangtangi 
bajuna, janah itadingkenna i bas sekalak 
anak perana: gelarna Saul. 

59 Asum Istepanus ibenteri kalak e, ertoto ia 
man Tuhan nina, "O Tuhan Jesus, alokenlah 
tendingku!" 

60 Erjimpuh ia janah nina alu sora megang, 
"O Tuhan, ula min ikira Kam dosa kalak 
enda." Kenca ikatakenna si enda, mate ia. 


Kisah Para Rasul 8.1i 7 34 
1 Saul pe erpengakap maka Istepanus 


patut ibunuh. 


Perpulungen kalak si tek ngenanami 
kiniseran ibahan Saul 


1| bas wari e pe mulai me perpulungen si 
lit i Jerusalem ngenanami kiniseran, sabap 
ia isiksa kalak si nterem. Kerina kalak si 
tek mengongsi ku dusun-dusun i Judea ras 
Samaria, rasul-rasul ngenca la mengongsi. 

2 Piga-piga kalak si erkiniteken, engkuburken 
mait Istepanus, janah tangis kal ia kerina. 

3Tapi Saul ersura-sura engkernepken 
perpulungen e. Ibengketina tep-tep rumah 
kalak si tek janah ibabana kalak e ku 
darat subuk dilaki bage pe diberu. Jenari 
itamakenna ku penjara. 


Berita Si Mehuli seh i Samaria 


4 Kalak si erkiniteken si nggo merap e lawes 
ku kuta-kuta meritaken Berita Si Mehuli. 

> Pilipus lawes ku sada kuta i Samaria. | je 
iberitakenna kerna Si Engkelini si ipadanken 
Dibata man kalak si nterem. 

6 Meriah ukur kalak si nterem megiken 
pengajaren Pilipus. Ersada kerina ukurna 
megiken ia. Idahna pe tanda-tanda sengget 
si mbelin si ibahan Pilipus. 

"| bas kalak si setanen nari, ndaraten 
setan-setan janahna serko alu megang. Bage 

pe nterem kalak si pangpangen ras kalak si 


cempang ipepalem. 

8 Perbahan si e jadi me keriahen si mbelin i 
Samaria. 

9| bas kuta e lit me sekalak dilaki; gelarna 
Simon. Gelgel nari nggo ieteh kalak maka 
ia lit kinigurunna. Ikatakenna pe maka ia 
sekalak si mbelin. 

10 Kerina kalak si i bas kuta e, subuk kalak si 
meganjang ras si meteruk megiken katana. 
Nina kalak si nterem e, "I bas ia me Kuasa 
Dibata si igelari Kuasa si Mbelin." 

11 Kalak si nterem megiken ia perbahan 
ndekah me nggo kemamangen kalak 
ibahanna alu kinigurunna. 

12 Tapi kenca ia tek kerina man Berita Si 
Mehuli si iberitaken Pilipus kerna Kinirajan 
Dibata ras kerna Jesus Kristus, emaka 
iperidiken ia kerina, subuk si dilaki bage pe si 
diberu. 

13 Simon pe tek. Janah kenca ia iperidiken, 
ras Pilipus ia katawari pe. Mamang kal atena 
asum idahna tanda-tanda sengget si mbelin 
ibahan Pilipus. 

14 Rasul-rasul si i Jerusalem megi berita 
maka kalak Samaria nggo ngaloken kata 
Dibata. Emaka isuruhna Petrus ras Johanes 
ndahi kalak e. 

15 Kenca ia seh, ertoto ia gelah kalak si nggo 
tek e ngaloken Kesah Si Badia. 

16 Sabap Kesah Si Badia langa nusur man 


bana: saja ia nggo iperidiken i bas gelar 
Tuhan Jesus. 

17 Kenca bage itamaken Petrus ras Johanes 
tanna ku babo kalak Samaria e, jenari ialoken 
kalak eme Kesah Si Badia. 

18 Kenca idah Simon maka kalak si tek e 
nggo ngaloken Kesah Si Badia asum itamaken 
rasul-rasul tanna ku babo kalak e, emaka 
iberekenna duit man Petrus ras Johanes, 
janah nina, 

19 “Berelah maka i bas aku pe lit kuasa e, 
gelah kalak ngaloken Kesah Si Badia adi 
kutamaken tanku ku babona." 

20 Tapi nina Petrus, "Bene me kam ras 
duitndu e, sabap iakapndu banci itukur 
pemere Dibata. 

21 Labo lit baginndu ntah pe hakndu i bas 
dahin kami, sabap ukurndu la bujur i bas 
pengidah Dibata. 

22 Fmaka jeralah kam i bas rencanandu si 
jahat e janah ertotolah man Tuhan gelah 
lalemiNandu i bas perukurenndu si la mehuli 
e. 

23 Sabap kuidah maka kam dem cian ate 
janah kam iperbudak dosandu." 

24 Ngaloi Simon man Petrus ras Johanes, 
"Totokenlah aku man Tuhan gelah ula sada pe 
jadi i bas aku kai si ikatakenndu ndai." 

25 Kenca Petrus ras Johanes ersaksi 
dingen nuriken kata Tuhan, mulihken ia ku 

Jerusalem. | bas perdalanenna iberitakenna 


Berita Si Mehuli i kuta-kuta kalak Samaria. 


Pilipus ras menteri Etiopia 


26 Sekalak malekat Tuhan, ngerana man 
Pilipus nina, "Ersikap janah laweslah kam 
ku Selatan, ku dalan si i Jerusalem nari 
ku Gasa." (Dalan enda melungun). Emaka 
ersikap Pilipus, jenari berkat ia. 

27 Paksa elit sekalak Etiopia mentas arah 
dalan e mulihna ersembah iJerusalem nari. 
la kepala Bendahara Kandake, Ratu Etiopia. 
Guna si e ia nggo 

28 jkebiriken. Ia mulih tare geretana. Asum 
ia i datas geretana alu sora megang iogena 
kitap Nabi J esaya. 

293 Nina Kesah Si Badia man Pilipus, "To 
deheri gereta e." 

30l ayaki Pilipus gereta e janah ibegina 
menteri e ngoge kitap Nabi Jesaya. Emaka 
nungkun Pilipus man bana, "Iangkandu nge 
kai si iogendu e?" 

31 Erjabap menteri e, "I ja ka nge banci 
kuangka, adi la lit kalak si nerangkenca man 
bangku?" Jenari ipindoken menteri e gelah 
Pilipus nangkih ku gereta dingen kundul i 
datas ras ia. 

32 Bagin Pustaka Si Badia si iogena e eme, 
la bali ras biri-biri si ibaba guna igeleh. Ia 
bali ras anak biri-biri si la ngelawan asum 
igunting mbuluna. Kai pe Ia IbelaskenNa. 

33 ja ihina janah la lit keadilen ibahan 


man BaNa. Ise pe la ngasup nuriken kerna 
KesusurenNa, Sabap GeluhNa nggo ibuat i 
bas doni enda nari.' 

34 Kenca bage nina menteri e man Pilipus, 
"Kusungkun kam: Kerna ise si ikataken 
nabi enda? Kerna dirina ntah kerna kalak si 
deban?" 

35 Emaka ibenaken Pilipus ngerana 
erpalasken kata e. Iturikenna man menteri e 
Berita Si Mehuli kerna Jesus. 

36 Asum ia ras nerusken perdalanenna, seh 
ia ku sada ingan si lit i je lau. Emaka nina 
menteri e man Pilipus, "Nehenlah, enda kap 
lau. Ma banci kin aku iperidiken?" 

37 (Nina Pilipus man bana, "Kam banci 
iperidiken adi kam tuhu-tuhu nggo tek man 
Jesus Kristus." Ngaloi menteri e, "Aku tek 
maka Jesus Kristus Anak Dibata kap.") 

38 Emaka isuruh menteri kusirna pengadi 
gereta e. Jenari duana ia, si Pilipus ras 
menteri e, nusur ku lau. I je me ia iperidiken 
Pilipus. 

39 Kenca ia ndarat i bas lau nari, rempet 
Pilipus ibabaken Kesah Tuhan. Menteri e lanai 
ngidah Pilipus, tapi iteruskenna perdalanenna 
alu meriah ukur. 

40 Pilipus nggo seh i Asdot. Isiarina kerina 
kuta-kuta janah iberitakenna Berita Si Mehuli 
ngayak seh ia i Kesarea. 

Saul ngaku maka Jesus Tuhan kap 


l Tapi Saul tetap niksai dingen munuhi 
ajar-ajar Tuhan. Idahina Imam si Mbelin, 

2 janah ipindona surat kuasa guna ibabana 
man pengulu rumah persembahen i 
Damaskus. Gelah adi jumpa ia ras kalak si 
ngikutken Tuhan i Damaskus, subuk dilaki 
bage pe diberu banci itangkapna janah 
ibabana ku Jerusalem. 

3| bas perdalanen ku Damaskus, asum ia 
nggo ndeher ku kuta e, rempet terang i langit 
nari ersinalsal engkeleweti ia. 

4Perbahan si e ndabuh ia ku taneh janah 
ibegina sora erlebuh, "O Saul, Saul, ngkai 
maka iayakindu Aku?" 

> Ngaloi Saul, "Ise kin Kam Tuhan?" Erjabap 
Tuhan, "Aku kap Jesus si iayakindu. 

6 Bage gia, kekekenlah janah teruskenlah 
ku bas kuta. I jah kari lit si ngatakenca man 
bandu kai si arus ibahanndu." 

7 Sengget kal teman-teman Saul si ikut ras ia 
i bas perdalanenna. Lanai ia ngasup ngerana 
sabap ibegina sora, tapi la idahna si ngerana 
e. 

8 Tedis Saul, imedakkenna matana, tapi kai 
pe la idahna. Perbahan si e itegu kalak ndai 
Saul ku Damaskus. 

9Telu wari dekahna Saul la erpengidah, 
janah i bas si telu wari e la ia man ntah pe 
minem. 

10| Damaskus, lit sekalak ajar-ajar Tuhan, 


gelarna Ananias. | bas sada pengenehenen 
nina Tuhan man bana, "O, Ananias!" Ngaloi si 
Ananias, "| jenda aku Tuhan." 

11 Nina Tuhan man bana, "Ersikaplah, jenari 
laweslah ku Pasar Pinter. Jumpai i rumah 
Judas sekalak i Tarsus nari, gelarna Saul. Saul 
e ertoto genduari. 

12| bas pengenehenen idahna sekalak 
dilaki gelarna Ananias bengket ku rumah, 
janah itamakenna tanna ku babona gelah ia 
erpengidah mulihi." 

13 Ngaloi Ananias, "O Tuhan, nggo kubegi 
berita kerna ia i bas kalak si nterem nari. 
Nggo melala kiniseran ibahanna nandangi 
ajar-AjarNdu si badia i Jerusalem. 

14Janah alu kuasa si ibereken imam si 
mbelin man bana nggo reh ia ku Damaskus 
enda guna nangkapi kerina kalak si nembah 
man BaNdu." 

15Tapi nina Tuhan man bana, "To 
dahilah, sabap ia me si nggo Kupilih guna 
mpetandaken Aku man bangsa Israel bage pe 
man bangsa-bangsa si deban ras raja-raja. 

16J anah Kucidahken pe pagi man 
bana, kerina kiniseran si arus inanamina 
erkite-kiteken gelarKu." 

17 Emaka lawes Ananias. Bengket ia ku bas 
rumah ingan Saul, jenari itamakenna tanna 
ku babo Saul. Nina, "O seninangku Saul, 
Tuhan Jesus si teridah man bandu i tengah 


Kisah Para Rasul 9.181 23 41 
dalan asum kam reh ku jenda, nuruh aku 


ndahi kam. IsuruhNa aku gelah banci kam 
erpengidah mulihi janah gelah kam dem alu 
Kesah Si Badia." 

18 Minter lit naktak bagi sisik ikan i bas mata 
Saul nari, jenari erpengidah ia mulihi. Tedis ia 
jenari iperidiken. 

19J anah kenca ia man, mulihken ka ia 
megegeh. 


Saul meritaken Berita 
Si Mehuli i Damaskus 


19 Piga-piga wari dekahna Saul i Damaskus 
ras ajar-ajar si ringan i je. 

20 Paksa si e pe iberitakenna kerna Jesus i 
rumah-rumah persembahen. Nina, "Jesus e 
Anak Dibata kap." 

21 Mamang ate kerina kalak si megi ia. Nina 
sapih-sapih ia, "Ma ia kin si munuhi kalak si 
ningetken gelar Jesus i Jerusalem? Ma kin 
guna nangkapi kalak si ningetken gelar Jesus 
dingen mabasa man imam-imam si mbelin 
maka ia reh ku jenda?" 

22 Tapi gegeh penuri-nurin Saul tep-tep wari 
ertambah-tambah. Kalak Jahudi si ringan i 
Damaskus lanai ngasup njabap ia, sabap arah 
penuri-nurinna iberekenna bukti-bukti si kuat 
maka Jesus me Raja Penampat si ipadanken 
Dibata e. 

23 Piga-piga wari kenca si e, arih-arih kalak 
Jahudi guna munuh Saul. 

24Tapi tereteh man Saul kai si irencanaken 


kalak enda. Suari berngi ia itimai kalak e i 
gerbang kuta, gelah banci ia ibunuh. 

25 Tapi i bas sada berngi isampati pengikut- 
pengikutna ia ndarat i bas kuta e nari. Itantan 
ajar-ajar e ia ku teruh i datas tembok nari 
tare raga. 


Saul i J erusalem 


26 Kenca seh Saul i Jerusalem, idaramina 
dalan gelah ersada ras kalak si nggo tek man 
Jesus. Tapi kerina kalak mbiar man bana. 
Sekalak pe ia la tek maka Saul nggo tek man 
Jesus. 

27 Kenca bage reh Barnabas nampati Saul: 
itaruhkenna ia man rasul-rasul e. Iturikenna 
man rasul-rasul emaka Saul nggo ngidah 
Tuhan i tengah dalan, janah Tuhan nggo 
ngerana man bana. Iturikenna pe maka Saul 
nggo ngajar i bas gelar Jesus i Damaskus alu 
la biar-biaren. 

28 Emaka mulai i bas wari si e nggo 
meriah Saul ras rasul-rasul. Isiari Saul kuta 
Jerusalem, janah alu la biar-biaren ngajar ia i 
bas gelar Tuhan. 

29 Ngerana dingen ersoal-jabap pe ia ras 
kalak Jahudi si make cakap Junani; tapi kalak 
e ersura-sura munuh ia. 

30 Kenca ieteh anggota perpulungen 
sura-sura kalak e, itaruhkenna Saul ku 
Kesarea jenari isuruhna ia lawes ku Tarsus. 

31 Paksa si e perpulungen si lit i belang- 


belang Judea, Galilea ras Samaria i bas 
keadan aman. Perpulungen e erkemalangen 
nandangi Tuhan. Erkiteken penampati Kesah 
Si Badia reh belinna kiniteken perpulungen 
janah ertambahna pe jumlahna. 


Petrus i Lida ras iJope 


32 Melala kuta-kuta isiari Petrus. Sekali jadi 
ngincuah ia ndahi ajar-ajar Tuhan si ringan i 
Lida. 

33| je jumpa ia ras sekalak dilaki gelarna 
Eneas. Eneas e lumpuh, janah nggo waluh 
tahun dekahna ia ampar i bas ingan medem. 

34 Nina Petrus man bana, "O Eneas, Jesus 
Kristus pepalem kam, kekekenlah janah 
gulung amakndu." Emaka minter keke Eneas. 

35 Kerina kalak si ringan i Lida ras i Saron 
ngidah ia, emaka kerina kalak e ngendesken 
dirina man Tuhan. 

36| Jope lit sekalak diberu si nggo 
tek, gelarna Tabita (I bas cakap Junani: 
Dorkas, ertina belkih beru-beru). Melala kal 
perbahanenna si mehuli janah isampatina 
kalak si musil. 

37 Paksa si e sakit ia jenari mate. Kenca 
maitna iperidi kalak, iamparkenna i bas 
ruangen si | datas loteng. 

38 Kuta Jope Ia ndauhsa i Lida nari. Kenca 
ajar-ajar si i Jope megi berita maka Petrus 

paksa si e lit i Lida, isuruhna dua kalak ndahi 


Petrus alu pemindon maka pedas min ia reh. 

39 Emaka ersikap Petrus, jenari berkat ia ras 
si erlegi e. Kenca seh ia i Jope, ibaba kalak 
ia ku ruangen si i datas loteng. Kerina kalak 
si nggo mbalu pulung engkeleweti ia, dingen 
janahna tangis icidahkenna man Petrus 
uis ras baju si nggo ibahan Tabita asum ia 
nggeluh denga. 

40 Kenca bage isuruh Petrus kerina ndarat, 
jenari erjimpuh ia dingen ertoto. Kenca 
bage ialekenna kempak mait e, janah nina, 
"O Tabita, kekekenlah!" Imedakken Tabita 
matana, janah kenca idahna Petrus minter ia 
kundul. 

41Jenari ijemak Petrus tanna, isampatina 
ia tedis. Kenca bage idilo Petrus kerina 
kalak si tek ras diberu-diberu si nggo mbalu 
e. lendeskenna man bana Tabita si nggo 
nggeluh mulihi e. 

42 Mbar kejadin enda ku belang-belang Jope. 
Perbahan si e nterem kalak tek man Tuhan. 

43 Piga-piga wari dekahna Petrus ringan i 
Jope, i rumah sekalak tukang kulit, gelarna 
Simon. 


Petrus ras Kornelius 


10 1| Kesarea lit sekalak dilaki gelarna 
Kornelius. Ia sekalak komandan i bas 
pasukan tentera Romawi si igelari "Pasukan 
Itali". 

2 Ja kalak si tutus i bas agama: ia ras isi 


jabuna nembah man Dibata. Isampatina 
kalak Jahudi si musil janah la erngadi-ngadi 
ertoto ia ku Dibata. 

3 Sekali jadi kira-kira jam telu karaben 
ialokenna sada pengenehenen. | bas 
pengenehenenna idahna alu tangkas sekalak 
malekat Dibata bengket ku bas rumahna. 
Nina malekat e man bana, "O Kornelius." 

4Itatap Kornelius malekat e alu dem 
kebiaren, janah nina, "Kai Tuan?" Erjabap 
malekat ndai, "Pertotonndu nggo ibegiken 
Dibata. Nggo IdahNa kai si nggo ibahanndu 
nandangi kalak si musil, janah nggo IngetNa 
pe kam. 

> Genduari, suruhlah piga-piga kalak ku Jope 
guna ngelegi Simon si igelari pe Petrus. 

6la kesilang i rumah sekalak tukang kulit, 
gelarna pe Simon. Rumahna e i tepi lawit." 

7 Kenca lawes malekat e, idilo Kornelius dua 
kalak juak-juakna ras sekalak perajurit si 
tutus ku Tuhan eme sekalak ajudanna. 

8 Iturikenna man kalak e kai si nggo jadi, 
jenari isuruhna ia lawes ku Jope. 

9 Pepagina kira-kira pukul dua belas ciger, 
asum si telu kalak e i bas perdalanen janah 
nggo ndeher ku Jope, lawes Petrus ku datas 
tarum rumah guna ertoto. 

10 Paksa si e igejapna melihe, emaka man 
atena. Asum isikapken pangan, sangana ia 
lolah, ialokenna sada pengenehenen. 


Kisah Para Rasul 10.111 21 46 
ll | dahna langit talang jenari nusur ku teruh 


bagi sada lambar uis si mbelang itantan alu 
empatna sukina ku taneh. 

12| bas bungkusen e lit erbage-bage 
rubia-rubia si empat nahe, rubia-rubia si 
njoler bage pe perik-perik si meliar. 

13 Kenca bage lit sora erkata man bana, 

"O Petrus, kekekenlah, geleh jenari pan 
rubia-rubia enda." 

14 Tapi nina Petrus, "Lang Tuhan, lang! La 
pernah kupan pantangen bage pesi la bersih 
rikutken aturen agama." 

15 Nina ka sora ndai, "Kai si nggo ikataken 
Dibata bersih ula ikatakenndu la bersih." 

16 Bagenda mejadi telu kali, kenca bage 
bungkusen ndai iangkat mulihken ku langit. 

17 Latih akap Petrus ngukurisa kai ertina 
pengenehenen e. Paksa si e kalak si isuruh 
Kornelius ndai nggo ndat rumah Simon, janah 
nggo tedis pe ia kerina i lebe-lebe pintun. 

18 Erlebuh dingen nungkun ia nina, "Lit kang 
i bas rumah enda kesilang Simon Petrus?" 

19 Asum Petrus rukur denga kerna maksud 
pengenehenen ndai, nina Kesah man bana, 
"Begiken! Lit telu kalak si ndarami kam. 

20 Fmaka ersikaplah kam, jenari ku teruh 
kam. Ula kam sangsi berkat ras ia sabap Aku 
kap si nuruh ia reh ku jenda." 

21Ku teruh Petrus jenari nina man si telu 
kalak e, "Aku kap si idaramindu. Kai atendu 
maka kam reh?" 

22 Frjabap kalak e, "Kapten Kornelius nuruh 


kami reh ku jenda. Kerina kalak Jahudi 
ngatakenca maka ia mehuli. Sekalak malekat 
Dibata nuruh ia ngundang kam ku rumahna, 
gelah ibegina kata i bas kam nari." 

23 undang Petrus si telu kalak e ku rumah 
dingen kesilang i rumah e i bas berngi e. 
Pepagina ersikap Petrus jenari berkat ia ras si 
telu kalak e. Piga-piga kalak si tek i Jope nari 
ikut ras ia. 

24 Pepagina ka maka ia nggo seh i Kesarea. 
Kornelius ras kade-kadena bage pe temanna 
meriah si nggo itenahkenna nima-nimai 
kerehen Petrus. 

25 Asum bengket Petrus ku bas rumah e, reh 
Kornelius ngalo-ngalosa. Erjimpuh ia janah 
isembahna Petrus. 

26Tapi isuruh Petrus ia keke nina, 
"Tediskenlah, sabap aku pe manusia biasa 
nge." 

27 Janahna ercakap-cakap erdalan ia ku bas. 
| je idapeti Petrus nggo nterem kalak pulung. 

28 Nina Petrus man kalak si nterem e, "Nggo 
ietehndu maka rikutken Undang-undang 
kalak Jahudi, la kal kami banci bengket ku 
bas rumah si labo kalak Jahudi, ntah pe 
ergaul ras ia. Tapi nggo icidahken Dibata 
man bangku maka la banci kukataken ise pe 
meluat ntah pe la bersih. 

29 Perbahan si emaka Ia mberat ukurku reh 
ku jenda asum aku idilondu. Dage genduari 

kusungkun kam: Kai sabapna maka aku 


idilondu?" 

30 Nina Kornelius, "Telu wari si nggo lewat, 
waktuna bagi si genduari e, kira-kira pukul 
telu karaben ertoto aku i rumah. Paksa si e 
rempet tedis sekalak dilaki i lebe-lebengku: 
uisna erkilat. 

31 Nina man bangku, 'Pertotonndu nggo 
ibegi Dibata. Nggo IdahNa kai si ibahanndu 
nandangi kalak si musil. 

32 Emaka suruhlah kalak ku Jope ngelegi 
Simon Petrus. Ia kesilang i rumah sekalak 
tukang kulit, gelarna Simon kang. Rumah ei 
tepi lawit.' 

33 Emaka minter kusuruh kalak enda ngelegi 
kam, janah alu meriah ukur nggo ka kam reh 
ku jenda. Genduari nggo pulung kami kerina i 
jenda, i lebe-lebe Dibata guna megiken kata 
Dibata si IsuruhNa ipesehndu." 

34 Emaka ibenaken Petrus ngerana nina, 
"Genduari nggo kueteh maka tuhu-tuhu la 
erndobah iakap Dibata manusia e. 

35 Tep-tep manusia i bas bangsa si apai nari 
gia, adi ia erkemalangen man Dibata dingen 
mehuli perbahanenna, ialoken Dibata kap. 

36 Nggo ietehndu kata si ipeseh Dibata 
man kalak Israel eme Berita Si Mehuli kerna 
perdamen arah Jesus Kristus. Jesus Kristus 
eme Tuhan si erkuasa nandangi kerina si nasa 
lit. 

37 letehndu kejadin si mbelin si nggo jadi i 


belang-belang taneh Israel, mulai i Galilea 
nari kenca peridin si iberitaken Johanes, 

38 eme kerna Jesus kalak Nasaret. Ia iminaki 
Dibata alu Kesah Si Badia ras kuasa. IsiariNa 
taneh enda, IbahanNa si mehuli dingen 
IpepalemNa kerina kalak si isiksa Iblis, sabap 
Dibata ras Ia. 

39Janah kami saksina kerna kerina si 
IbahanNa i taneh kalak Jahudi bage pe i 
Jerusalem. Aminna bage gia la ibunuh kalak 
alu makuken la ku kayu persilang. 

40 Tapi i bas wari si peteluken Dibata 
mpegeluh la mulihi. Janah rikutken rencana 
Dibata, icidah-CidahkenNa BaNa. 

4l Labo man kerina manusia icidah- 
CidahkenNa BaNa, tapi man kami ngenca; 
eme saksi-saksi si nggo leben ipilih Dibata. 
Man dingen minem kami ras la kenca la 
nggeluh mulihi. 

42Janah IsuruhNa kami meritaken man 
jelma si nterem dingen naksiken maka la me 
si nggo itetapken Dibata guna ngadili kalak si 
nggeluh ras si nggo mate. 

43 Kerina nabi ersaksi kerna Ia. Ikataken 
nabi-nabi emaka kalak si tek man BaNa ialemi 
Dibata kap dosana i bas gelar Jesus." 

Kesah Si Badia nusur 
man si labo kalak Jahudi 


44 Asum Petrus ngerana denga, nusur Kesah 
Si Badia man kerina kalak si megiken Berita 


45 Mamang ate kalak Jahudi si nggo tek, si 
nggo reh ras Petrus iJope nari, perbahan 
man si labo kalak Jahudi pe icurcurken Dibata 
Kesah Si Badia. 

46 Ibegina kalak e ngerana i bas erbage-bage 
cakap si deban, dingen ipujina Dibata. Nina 
Petrus, 

41 "Kalak enda nggo ngaloken Kesah Si 
Badia bali ras kita. Banci kin ia iolang-olangi 
iperidiken alu lau?" 

48Jenari isuruh Petrus kalak e iperidiken i 
bas gelar Jesus. Kenca bage ipindoken kalak 
e man Petrus gelah ula lebe ia mulih ngayak 
piga-piga wari. 


Lapuren Petrus man 
Perpulungen i Jerusalem 


1 1 ' Rasul-rasul ras kalak si nggo tek i 
belang-belang Judea megi maka si 
labo kalak Jahudi pe nggo ngaloken Kata 
Dibata. 
2 Kenca mulih Petrus ku Jerusalem, kalak 
Jahudi si nggo tek mandang ia nina, 

3 “Kam nggo kesilang i rumah kalak si labo 


kalak Jahudi dingen langa isunatken, janah 
nggo pe kam man ras ia." 

4Emaka ituriken Petrus kerina si nggo jadi, i 
bas pemenana nari nina, 

5 "Asum ertoto aku i kuta Jope sanga aku 
lolah rempet kualoken sada pengenehenen. 
Kuidah lit nusur bagi selambar uis mbelang, 
irakut i bas empatna sukina, janah ngadi i 
lebe-lebengku. 

6 Kupepayo isina janah kuidah i bas 
rubia-rubia si empat nahe, rubia-rubia si 
meliar, si njoler ras perik-perik si meliar. 

'Jenari kubegi sora erkata man bangku 
nina, 'O Petrus kekeken, geleh jenari pan 
rubia-rubia enda!' 

8 Tapi ningku, 'Lang Tuhan, lang. La pernah 
kupan pantangen ntah pangan si la bersih 
rikutken aturen agama. ' 

?Ngerana sora e i langit nari nina, 'Kai si 
nggo ikataken Dibata bersih, ula ikatakenndu 
meluat!' 

10Sj enda jadi seh telu kali, kenca bage 
mulihken bungkusen ndai irintak ku langit. 

l1 Paksa e pe telu kalak si isuruh ndahi aku 
i Kesarea nari nggo seh i rumah inganku 
kesilang. 

12J enari nina Kesah Si Badia man bangku, 
'Berkatlah ras kalak e. Ula kam sangsi!' 
Seninanta si enem enda pe ikut ras aku ku 

Kesarea, janah rada kami ku rumah Kornelius 


si ndilo aku. 

13 turiken Kornelius man kami, maka nggo 
idahna malekat tedis i bas rumahna, janah 
nina malekat e man bana, 'Suruh kalak ku 
Jope ngelegi Simon si igelari Petrus. 

14 Ja pagi nehken Berita man bandu, gelah 
arah Berita e terkelin kam ras isi jabundu.' 

15Janah kenca kubenaken ngerana, nusur 
Kesah Si Badia man kerina kalak si pulung i 
rumah Kornelius bagi nai tangtangna Kesah 
Si Badia nusur man banta. 

16) enari kuinget kai si nggo ikataken Tuhan, 
Johanes mperidiken alu lau, tapi kam pagi 
iperidiken alu Kesah Si Badia.' 

17 Nggo tangkas maka Dibata mereken 
PemereNa man si labo kalak Jahudi Ia lit 
kurangna ras si IberekenNa man banta asum 
tangtangna nai kita tek man Tuhan Jesus 
Kristus. Dage, banci kin kuambati Dibata?" 

18 Kenca ibegi kalak e siikataken Petrus, 
sinik ia. Jenari ipujina Dibata nina, "Man si 
labo kalak Jahudi pe nggo ibereken Dibata 
dalan jera gelah dat kegeluhen." 


Perpulungen i Antiokia 


19 Kalak si nggo tek man Jesus merap 
erkiteken peniksan si jadi kenca Istepanus 
ibunuh. Piga-piga kalak seh ku Penike, 
Kiperus ras Antiokia. I je iberitakenna Berita 
kerna Jesus man kalak Jahudi saja. 

20 Tapi piga-piga kalak si seh ku Antiokia e, 
eme kalak Kiperus ras kalak Kireni meritaken 
Berita Si Mehuli kerna Tuhan Jesus man si 
labo kalak Jahudi pe. 

21Tuhan nampati kalak e i bas dahinna. 
Emaka nterem kal kalak tek dingen 
ngendesken dirina man Tuhan. 

22 Perpulungen si i Jerusalem megi berita 
kerna kai si nggo jadi i Antiokia, emaka 
isuruhna Barnabas ku jah. 

23 Kenca seh Barnabas i Antiokia, meriah kal 
ukurna ngidah lias ate Dibata si nggo seh 
man kalak e. lajukna perpulungen e gelah 
tetap erkiniteken man Tuhan. 

24 Perbahan merandal kal Barnabas bage 
pe ia dem alu Kesah Si Badia dingen nteguh 
kinitekenna, emaka nterem kalak tek man 
Tuhan. 

25Jenari berkat Barnabas ku Tarsus ndarami 
Saul. Kenca jumpa, rada ia ku Antiokia. 

26 Sada tahun dekahna ia ras perpulungen 
e, janah i bas sada tahun e nterem kalak 
lajarina. | Antiokia me tangtangna ajar-ajar e 
igelari Kristen. 

27 Paksa si ereh piga-piga kalak nabi i 
Jerusalem nari ku Antiokia. 

28 Sekalak i bas si reh e tedis, gelarna 
Agabus. Alu kuasa Kesah Si Badia ernubuat 
ia maka lanai ndekahsa jadi me kelihen si 
mesangat i belang-belang doni. (Kelihen e 
jadi asum Klaudius jadi Kaisar Roma.) 

293 Emaka ersada arih ajar-ajar guna 


mpepulung penampat rikut ngasup e 
sekalak-sekalak guna nampati senina-senina 
si ringan i Judea. 

30 Kenca ipepulungna, ikirimkenna duit e 
man pertua-pertua arah Barnabas ras Saul. 


Tole inanami Perpulungen kiniseran 


12 l Asum Herodes jadi raja, ngawan 
perpulungen ngenanami kiniseran. 

2 Isuruh Herodes gelah Jakup, senina 
Johanes, ibunuh alu pedang. 

3 Kenca ieteh maka kai si ibahanna e ngena 
ate kalak Jahudi, emaka isuruhna ka kalak 
nangkap Petrus. (Si enda jadi asum Wari 
Raya Roti si la erragi.) 

4Kenca Petrus itangkap, itamaken ia ku bas 
penjara. la ijagai empat terpuk perajurit; 
tep-tep terpuk empat kalak. Sura-sura 
Herodes iadili Petrus i lebe-lebe jelma si 
nterem kenca lepas wari Paskah. 

3 Tapi asum Petrus i bas penjara, perpulungen 
alu tutus ate lalap ertoto man Dibata kerna 
ia. 


Petrus ipulahi malekat i bas penjara nari 


6 Berngina, ope Petrus ibaba Herodes ku 
lebe-lebe jelma si nterem, tunduh Petrus i 
kelang-kelang dua kalak perajurit. Ia iiket 
alu dua rante besi janah i lebe-lebe pintun lit 
perajurit erjaga. 

7Jenari rempet tedis malekat Tuhan 


deherken Petrus, janah terang ersinalsal i bas 
penjara e. Itamaken malekat e tanna ku babo 
bara Petrus, ingetina ia nina, "Kekekenlah!" 
Minter mosar rante si ngiket tan Petrus. 

8Jenari nina malekat man bana, 
"Genditkenlah genditndu janah pake 
sepatundu!" Ikutken Petrus kata malekat e 
jenari nina ka malekat, "Pake jubahndu jenari 
ikutken aku!" 

9 Ikutken Petrus malekat ndarat i bas penjara 
nari. Amin bage gia labo ia sedar maka kai si 
ibahan malekat nandangi ia, eme kejadin si 
tuhu-tuhu. lakapna maka ia ngaloken sada 
pengenehenen. 

10 bentasina penjagan si pemena, si 
peduaken janah seh pe ia ku gerbang besi 
dalan ndarat. Talang jine gerbang besi e asum 
ia mentas. Kenca seh i darat erdalan ia duana 
arah sada gang, jenari rempet itadingken 
malekat e Petrus. 

ll Kenca sedar Petrus nina, "Genduari nggo 
kueteh maka tuhu-tuhu aku nggo ipulahi 
Dibata. Isuruh Tuhan MalekatNa mulahi 
aku i bas kuasa Herodes nari bage pe i bas 
sura-sura kalak Jahudi nari." 

12 Kenca tuhu-tuhu kal ia sedar, lawes ia ku 
rumah Maria nande Johanes Markus. I bas 
rumah e nterem kalak pulung ertoto. 

13 Asum ituktuk Petrus pintu gerbang reh 


sekalak juak-juak diberu, gelarna si Rode, 
guna pepayo ise si nuktuk e. 

14 (tandai Rode maka sora e, sora Petrus. 
Perbahan riahna ukurna kiam ia mulihken 
ku rumah, lanai ingetna pe nalangi pintu 
gerbang e. Iberitakenna man kalak si pulung 
maka Petrus tedis i lebe-lebe pintu gerbang. 

15 Tapi ngaloi kalak e man bana nina, "Adon 
kam." Tapi igegehi Rode ngatakenca maka 
tuhu Petrus i darat. Nina kalak e, "Malekatna 
nge." 

16 Tapi perbahan Ia erngadi-ngadi Petrus 
nuktuki, emaka dungna italangi kalak ndai. 
Kenca idahna Petrus mamang kal atena. 

17 Ibahan Petrus tanda alu tanna gelah ula 
gejek. Jenari iturikenna man si pulung e kuga 
Tuhan nggo mulahi ia i bas penjara nari. Tole 
nina, "Beritakenlah si enda man Jakup ras 
man kerina senina-seninanta." Kenca bage 
ndarat ia dingen lawes ku ingan si deban. 

18 Pepagina kenca terang wari, gejek kerina 
perajurit-perajurit dingen mbiar ia. Nina 
sapih-sapih ia, "Kai nge si nggo jadi nandangi 
Petrus?" 

19 Emaka isuruh Herodes perajurit-perajurit 
ndarami Petrus, tapi Ia idatna. Emaka iperiksa 
Herodes perajurit-perajurit si erjaga jenari 
iperentahkenna munuh perajurit-perajurit e. 
Kenca si e lawes Herodes iJudea nari, pindah 
ia ku Kesarea. 

Herodes mate 


20 Nembeh kal ate Herodes gelgel nari 
nandangi kalak Tirus ras kalak Sidon. Emaka 
ersada arihna ndahi Herodes, sabap biasana 
ia ndatken pangan i bas negeri Raja Herodes 
e nari. Perlebe itami-tamina Blastus: Blastus 
eme sekalak kepala pegawai istana raja. 
Jenari ngadap ia man Raja Herodes mindo 
perdamen. 

21| bas sada wari si nggo itetapken Herodes, 
iIpake Herodes paken kerajanna janah kundul 
ia i kursi kinirajanna. Jenari ngerana ia man 
kalak e. 

22 Kalak si nterem ersurak-surak nina, "Labo 
manusia si ngerana enda, tapi sekalak dibata 
kap." 

23 Minter iparap malekat Tuhan si Herodes, 
sabap iperajangna kemulian si arusna 
ibereken man Dibata. Berngan ia, jenari 
mate. 

24Tapi Kata Dibata reh mbarna dingen reh 
teremna kalak si megisa. 

25 Barnabas ras Saul mulih i Jerusalem nari 
kenca idungina dahinna ije. Ikut pe ras ia 
Johanes Markus. 


Barnabas ras Saul ipilih dingen 
ijutus Perpulungen Antiokia 


1| bas perpulungen i Antiokia lit 
13 piga-piga kalak nabi ras guru. Gelarna, 

Barnabas, Simeon (igelari si Mbiring), Lusius 


(kalak Kireni), Manaen (anak angkat Raja 
Herodes) ras Saul. 

2 Sekali, asum kalak enda erbahan kebaktian 
man Tuhan dingen erpuasa, ngerana Kesah 
Si Badia man bana nina, "Peserap Barnabas 
ras Saul man bangKu, guna ndahiken dahin si 
nggo Kutetapken man bana." 

3Emaka erpuasa dingen ertoto kalak e. 
Janah kenca ipasu-pasuna Barnabas ras Saul 
alu namaken tanna ku babona, ipeberkatna 
ia duana. 


Barnabas ras Saul i Kiprus 


4Barnabas ras Saul si isuruh Kesah Si Badia 
berkat ku Selukia. I jenari erlayar ia ku pulau 
Kiprus. 

3 Kenca seh ia i Salamis iberitakenna Kata 
Dibata i bas rumah persembahen kalak 
Jahudi. Johanes Markus ikut ras ia guna 
nampati i bas dahin e. 

6 Isiarina kerina pulau e seh ku Papos. | 
Papos jumpa ia ras sekalak tukang sihir, 
gelarna Baryesus. Ia kalak Jahudi. Ikatakenna 
maka ia sekalak nabi. 

7 la meriah ras Gubernur pulau e. Gubernur 
e kalak pentar, gelarna Sergius Paulus. Idilo 
Gubernur e Barnabas ras Saul sabap atena 
megiken Kata Dibata. 

8 Tapi Barnabas ras Saul iolang-olangi Elimas 


(enda gelar tukang sihir e i bas cakap Junani). 
lusahaken Elimas gelah ula tek Gubernur e. 
9Tapi Saul si igelari Paulus dem Kesah Si 
Badia. Ijerlengna tukang sihir e. 

10J enari nina, "O anak Iblis! Kam kap 
musuh kerina si mehuli! Kam jahat kal dingen 
penipu, janah la erngadi-ngadi iusahakenndu 
encedaken rencana Tuhan engkelini manusia. 

11 Genduari ukumen i bas Tuhan nari reh man 
bandu: pentang me kam, janah piga-piga wari 
dekahna la kam ngidah terang." Minter gelap 
pengidah Elimas. Perbahan si e dadap-dadap 
ia ndarami kalak si nggit negu ia. 

12 Tek Gubernur e man Tuhan, kenca idahna 
kai si nggo jadi. Mamang kal atena megi 
pengajaren kerna Tuhan. 


Barnabas ras Paulus i Antiokia -- Pisidi 


13 Paulus ras teman-temanna nadingken 
Papos, jenari erlayar ku Perge i propinsi 
Pampilia. Tapi Johanes Markus nadingken 
kalak e i je, janah mulihken ia ku Jerusalem. 

14 Paulus ras Barnabas nerusken 
perdalanenna, janah seh ia i Antiokia i daerah 
Pisidi. Sanga wari Sabat kalak Jahudi bengket 
ia ku bas rumah persembahen, dingen kundul 
i je. 

15 Kenca ioge kitap Undang-undang Musa 
ras kitap nabi-nabi, emaka isuruh pengulu 
rumah persembahen sekalak ndahi Barnabas 

ras Paulus guna ngataken, "O senina-senina, 


adi lit pedahndu man jelma si nterem enda, 
ngarap kami maka kam ngerana." 

16 Fmaka tedis Paulus. Alu tanna ibahanna 
tanda man kalak si nterem. Jenari ibenakenna 
ngerana nina, "O kalak Israel bage pe kam 
kerina kalak si deban si nembah man Dibata, 
begikenlah. 

17 Dibata si isembah kalak Israel nggo milih 
nini-nininta janah nggo IbahanNa jadi sada 
bangsa si mbelin asum nai ia ringan i taneh 
Mesir jadi kalak pertandang. Nggo ipulahi 
Dibata bangsa e i Mesir nari alu KuasaNa si 
mbelin. 

18Janah empat puluh tahun dekahna 
jarak-ArakNa i taneh gurun pasir. 

19 | kernepkenNa pitu bangsa i taneh Kanaan 
janah IberekenNa taneh ejadi si kerajangen 
BangsaNa. 

20Sj enda ndai kerina jadi kira-kira empat 
ratus lima puluh tahun dekahna. Kenca 
bage IberekenNa puanglima-puanglima 
guna ngaturken bangsa e seh ku masa nabi 
Samuel. 

21J anah asum ipindoken bangsa e sekalak 
raja, ibereken Dibata man bana Saul, anak 
Kis i bas suku Benyamin nari. la erkuasa 
empat puluh tahun dekahna. 

22 Kenca itulak Dibata si Saul, iangkat Dibata 
si Daud jadi raja. Dibata nggo ngerana 
kerna Daud nina, 'Daud anak Isai, ia me 

si ngena ateKu. la me si nehken kerina 


sura-surangKu.' 

23Janah i bas kesusuren Daud e nari me 
iIpekeke Dibata si Engkelini bangsa Israel, 
eme Jesus, bagi nai nggo ipadanken Dibata. 

24 Ope denga Jesus menaken DahinNa, nggo 
leben Johanes erlebuh man kalak Israel gelah 
jera dingen iperidiken. 

25Janah asum nandangi dung dahin Johanes 
nina man kalak si nterem, 'Ise kin iakapndu 
aku? Labo aku si itimai-timaindu e. Tapi 
nehenlah! Ia reh arah pudingku. Jadi 
juak-J uakNa pe aku la metunggung.' 

260 senina-senina, subuk kam kesusuren 
Abraham, bage pe kalak si deban si 
nembah man Dibata: man banta me berita 
keselamaten enda ipeseh! 

27 Sabap kalak si ringan i Jerusalem 
ras peminpin-peminpin la nandai la. La 
ibegikenna pe kata nabi-nabi si iogeken 
tep-tep wari Sabat. Tapi si tuhuna alu ngukum 
Jesus, nggo isehken kata nabi-nabi e. 

28J anah aminna gia Ia idatna kesalahen 
si sue ras ukumen mate, ipindokenna man 
Pilatus gelah Jesus e ibunuh. 

29) anah kenca isehkenna kerina si tersurat i 
bas Pustaka Si Badia kerna la, ipesusurna la i 
kayu persilang nari jenari itamakenna ku bas 
kuburen. 

30 Tapi Dibata mpegeluh Ia mulihi. 

31Janah piga-piga wari dekahna icidah- 
CidahkenNa BaNa man kalak si ras la i Galilea 
nari ku Jerusalem. Genduari kalak enda si 
naksiken kerna Jesus man bangsa Israel. 

32Janah genduari kami i jenda nehken 
Berita Si Mehuli man bandu. Kai si nggo 
ipadanken Dibata man nini-nininta nai, nggo 
IsehkenNa genduari man banta anak-anakna 
alu pegeluh Jesus mulihi. Bagi nggo isuratken 
i bas Masmur si peduaken, 'Kam me Anakku, 
sendah Aku nggo jadi BapaNdu.' 

33 (Kis 13:32) 

34 Dibata nggo pekeke la i bas si mate nari 
janah lanai la melengas. Si enda ikataken 
Dibata i bas bagin si deban nina, 'Kubereken 
pagi man bandu pemere si tuhu-tuhu dingen 
badia, si nggo Kupadanken man Daud.' 

35 Bage ka pe lit tersurat i bas masmur si 
deban, 'La IpelepasNdu PersuruhenNdu si 
setia e melengas.' 

36 Sanga Daud nggeluh, idalankenna kerina 
sura-sura Dibata i bas paksa e. Janah kenca ia 
mate, ikuburken ia ras ninina janah melengas 
pe kulana i bas kuburen. 

37Tapi Ia si nggo ipekeke Dibata i bas si 
mate nari, la ngenanami si melengas e. 

38 Dage o senina-seninangku kerina, perlu 
pe ietehndu maka arah Jesus eme berita 
pengalemi dosa isehken man bandu. Perlu pe 
ietehndu maka adi tek kam man Jesus kam 
ibebasken i bas kerina ukumen-ukumen nari, 

ija Undang-undang Musa la ngasup mulahi 


kam. 

39 (Kis 13:38) 

40Emaka metengetlah gelah ula jadi i bas 
kam kai si nggo isuratken nabi-nabi nina, 

41 'Begikenlah, o kalak si megombang! 
Senggetlah dingen masaplah! Sabap dahin si 
kudahi sanga kam nggeluh denga eme sada 
dahin si la kam tek aminna gia lit kalak si 
nurikenca man bandu!"" 

42 Asum Paulus ras Barnabas nadingken 
rumah persembahen e, ipindoken kalak si 
nterem e gelah reh ka ia i bas wari Sabat si 
rehna guna nuriken tole kerna pengajaren e. 

43 Kenca sirang kebaktin e, nterem kalak 
Jahudi ras kalak si nggo bengket ku bas 
agama Jahudi ngikutken Paulus ras Barnabas. 
lajuk rasul-rasul e ia kerina gelah ia tetap 
nggeluh i bas lias ate Dibata. 

44| bas wari Sabat si rehna menam kerina 
anak kuta e reh megiken kata Dibata. 

45 Asum idah kalak Jahudi kalak si nterem e, 
cian atena. Ikatakenna maka kai si ikataken 
Paulus ela tuhu janah ihinana pe rasul e. 

46Tapi ngaloi Paulus ras Barnabas alu 
la biar-biaren nina, "Tuhu maka arus 
man bandu lebe Kata Dibata ipeseh. Tapi 
perbahan itulakndu, janah iakapndu maka 
la kam metunggung ngaloken kegeluhen si 
tuhu-tuhu si rasa lalap, emaka lawes kami ku 
bangsa-bangsa si deban. 

41 Sabap Tuhan nggo nuruh kami alu KataNa, 


'Nggo kutetapken kam jadi terang man kalak 
si la nandai Dibata, arah kam me keselamaten 
seh ku kerina doni!"" 

48 Megi si enda meriah ukur kalak si langa 
nandai Dibata jenari ipujina Tuhan erkiteken 
KataNa. Janah kalak si nggo ipilih Dibata 
gelah ngaloken kegeluhen si tuhu-tuhu si rasa 
lalap, jadi tek. 

49 Kata Tuhan mbar ku belang-belang daerah 
e. 

50 Tapi iajuk-ajuk kalak Jahudi diberu-diberu 
si tergolong ihamati kalak, si tutus nembah 
man Dibata, bage pe pembesar-pembesar 
kuta e, gelah ilawanna Paulus ras Barnabas. 
Emaka mulai me isiksa kalak ndai Paulus ras 
Barnabas jenari ipelawesna ia i bas daerah e 
nari. 

51 Japusi Paulus ras Barnabas abu i bas 
tapak-tapak nahena jadi sada tanda persinget 
kempak kalak e. Jenari lawes ia ku Ikoni. 

52 Ajar-ajar si i Antiokia dem alu keriahen 
dingen Kesah Si Badia. 


Paulus ras Barnabas i Ikoni 


14 li Ikoni pe bengket rasul si dua kalak 
e ku bas rumah persembahen kalak 
Jahudi. Bage ulina carana ngajar i je seh 
maka nterem kal kalak Jahudi ras si labo 
Jahudi tek man Jesus. 

2 Tapi kalak Jahudi si tetap Ia tek man Jesus 


ngajuk-ngajuk kalak si la nandai Dibata gelah 
ngelawan kalak si nggo tek e. 

3 Paulus ras Barnabas ndekah ringan i Ikoni. 
Ngajar ia alu terang-terangen sabap tek ia 
maka Tuhan si nampati ia. Ipegegehi Tuhan 
Berita kerna lias AteNa alu mereken kuasa 
man rasul-rasul guna erbahan tanda-tanda 
sengget si mbelin. 

4Anak kuta e erbelah jadi dua golongan, 
deba engkapiti kalak Jahudi, janah deba ka 
engkapiti rasul-rasul. 

>Jenari ersada ukur kalak si labo Jahudi ras 
kalak Jahudi, bage pe peminpin-peminpin 
guna erbahan sada geraken ngelawan 
rasul-rasul. Isiksana atena rasul-rasul ejanah 
ibenterina atena alu batu. 

6 Kenca ieteh rasul-rasul sura-sura kalak e, 
lawes ia ku kuta-kuta i Likaoni, eme Listera, 
Derbe ras daerah sekitarna. 

11 je pe iberitaken Berita Si Mehuli. 


Paulus ras Barnabas i Listera ras i Derbe 


8| Listera lit sekalak dilaki si la megegeh 
nahena. Tangtang tubuh nari kin ia bage, 
janah langa pernah ia erdalan. 

9Asum Paulus ngerana, kundul ia ije 
megikenca. Paulus mperdiateken ia janah 
idahna maka ia nggo tek janah banci 
ipepalem. 

10 Fmaka nina Paulus alu sora megang, 


"Tedisken, pepinter nahendu!" Lompat ia 
jenari erdalan. 

11 Kenca idah kalak si nterem kai si nggo 
ibahan Paulus, ersurak ia i bas cakap 
Likaoni nina, "Dewa-dewa nggo nusur ku 
tengah-tengahta bagi rupa manusia!" 

12 (katakenna Barnabas dewa Zeus janah 
Paulus ikatakenna Hermes, sabap ia mesi 
ngerana e. 

13 Emaka reh imam dewa Zeus i rumah 
pertotonna nari i darat kuta, ibabana lembu 
jenggina ras bunga ku pintu gerbang kuta. 
Atena erbahan persembahen ras kalak si 
nterem man rasul-rasul e. 

14 Kenca ibegi rasul Barnabas ras Paulus kai 
ate kalak enda ibahanna, icaingkenna uisna 
jenari kiam ia ku tengah-tengah jelma si 
nterem ejanahna serko nina, 

15"O teman-teman, ngkai maka bagenda 
perbahanenndu? Kami pe manusia kap 
bali ras kam. Kami reh ku jenda meritaken 
Berita Si Mehuli man bandu, gelah tek kam 
man Dibata si nggeluh si njadiken langit, 
doni, lawit ras kerina isina; gelah ulanai 
ilakokenndu perbahanen si sia-sia enda. 

16| bas paksa-paksa si nggo lewat ipelepas 
Dibata kerina manusia erbahan bagi 
ate-atena. 

17 Tapi la tetap encidahken DiriNa arah 
PerbahanenNa si mehuli. IpesusurNa udan i 

langit nari janah IberekenNa paksa mbuah 


page. IberekenNa man bandu pangan janah 
meriah ukurndu IbahanNa." 

18 Aminna gia bagenda ikataken rasul-rasul, 
menam-menam la ia ngasup ngambati kalak 
si nterem e erbahan persembahen man bana. 

19 Piga-piga kalak Jahudi reh i Antiokia, i 
daerah Pisidi nari, ras Ikoni. Ilajuk-ajukna 
kalak si nterem gelah ngikutken katana. 
Jenari ibenterina Paulus alu batu janah 
isarenna ku darat kuta. lakapna Paulus nggo 
mate. 

20 Tapi asum kalak si nggo tek e tedis 
engkeleweti ia, keke ia jenari mulihken ia ku 
bas kuta. Pepagina lawes ia ras Barnabas ku 
Derbe. 


Paulus ras Barnabas mulihken 
ku Antiokia i Siria 

21| Derbe pe iberitaken Paulus ras Barnabas 
Berita Si Mehuli janah nterem ibahanna kalak 
tek man Jesus. Kenca bage mulihken ia ku 
Listera, jenari ku Ikoni, janah i Ikoni nari 
mulihken ia ku Antiokia i Pisidi. 

22| bas tep-tep kuta ipegegehina ukur 
ajar-ajar janah iajarina gelah tetap ia tek man 
Tuhan. Nina ngajar, "La banci lang sibentasi 
lebe erbage-bage kiniseran i bas mengketi 
Kinirajan Dibata." 

23| bas tep-tep perpulungen itentuken 
rasul-rasul e pertua-pertuana. Kenca ertoto 


Kisah Para Rasul 14.24i 15.2 68 
man Dibata dingen erpuasa, lendeskenna 


pertua-pertua e man Tuhan si itekina. 

24 Kenca ibentasi rasul si dua kalak e daerah 
Pisidi, lawes ia ku Propinsi Pampilia. 

25 | beritakenna Kata Dibata i Perge, jenari 
lawes ia ngincuah ku Atalia. 

26| Atalia nari erlayar ia mulih ku Antiokia; i 
Antiokia me nai duana ia nggo iendesken ku 
bas lias ate Dibata guna ndahiken dahin si 
nggo idungina enda. 

27 Kenca seh i Antiokia ipepulungna kalak 
si nggo tek man Jesus. Iturikenna man 
perpulungen e kai si nggo ibahan Dibata arah 
ia. Iturikenna pe kuga nggo icidahken Dibata 
maka man si labo kalak Jahudi pe pintun 
kiniteken nggo talang tuhu-tuhu. 

28 Paulus ras Barnabas ndekah ringan i je ras 
perpulungen. 


Sidang i Jerusalem 
l Lit piga-piga kalak reh i Judea nari 

1 5 ku Antiokia janah iajarina kalak si 
nggo tek man Jesus nina, "Labo kam terkelin 
ibahan Dibata adi la kin kam isunatken bagi 
iaturken Undang-undang Musa." 

2 Pengajaren kalak enda ilawan Paulus ras 
Barnabas tuhu-tuhu seh jadi perjengilen 
si mesangat. Emaka dungna ersada arih 
perpulungen gelah Paulus ras Barnabas bage 
pe piga-piga kalak anggota perpulungen 
berkat ku Jerusalem ndahi rasul-rasul ras 

pertua-pertua guna ncakapken persoalen 


enda. 

3|taruhken perpulungen ia seh ku darat 
kuta. Jenari erdalan ia arah Penike ras 
Samaria. | bas kuta-kuta si ibentasina, 
iturikenna man kalak si nggo tek maka si 
la kalak Jahudi pe nggo robah. Meriah ukur 
perpulungen megi berita enda. 

4Kenca seh i Jerusalem, ngalo-alo 
perpulungen, rasul-rasul ras pertua-pertua. 
Iturikenna man kalak e kai si nggo ibahan 
Dibata arah ia. 

> Tapi tedis piga-piga kalak i bas kalak 
Parisi si nggo tek jenari nina, "Si labo kalak 
Jahudi e arus isunatken lebe, jenari ikutkenna 
Undang-undang Musa." 

6 Emaka ersidang rasul-rasul ras pertua- 
pertua guna ncakapken persoalen e. 

7 Kenca ndekah ngerana, janah percakapen e 
lalap la erkedungen, tedis Petrus, jenari nina, 
"O senina-senina, ietehndu maka nai nari aku 
nggo ipilih Dibata i tengah-tengahndu nari 
guna meritaken Berita Si Mehuli man si labo 
kalak Jahudi gelah ibegina dingen tek ia. 

8Janah Dibata, si nandai perukuren 
manusia, nggo encidahken maka si labo kalak 
Jahudi pe lakuiNa nge. IcidahkenNa e alu 
mereken Kesah Si Badia man kalak e bali ras 
IberekenNa man banta. 

9 Labo erndobah IdahNa kita ras si labo kalak 


Jahudi. IbersihkenNa ukur kalak e perbahan 
ia tek. 

10 Dage ngkai maka genduari icubaindu 
Dibata alu namaken baban si mberat man 
ajar-ajar e? Nininta nai bage pe kita jine labo 
ngasup mersansa. 

11 Tapi sebalikna, tek kita, maka erdandanken 
lias ate Tuhan Jesus kita terkelin bali ras si 
labo kalak Jahudi." 

12 Sinik kerina kalak si pulung e. Jenari 
ibegikenna Paulus ras Barnabas nuriken 
kerina tanda-tanda sengget si mbelin si nggo 
ibahan Dibata arah ia i tengah-tengah si labo 
kalak Jahudi. 

13 Kenca dung ngerana Paulus ras Barnabas, 
ngerana ka Jakup, nina, "O senina-senina, 
begikenlah katangku enda! 

14 Nggo ituriken Simon kuga nai tangtangna 
Dibata ndahi kalak si la nandai Dibata janah 
IpilihNa sada bangsa i bas kalak e nari jadi si 
KerajangenNa. 

15Sj enda sue ras si ikataken nabi-nabi bagi 
tersurat i bas Pustaka Si Badia, 

16'Nina Tuhan: Kenca si enda mulihken Aku 
pagi: janah Kupajekken mulihi rumah Daud 
si nggo runtuh. Runtuh-runtuhna e Kubahan 
jadi mbaru janah Kubangun rumah e mulihi. 

17 Gelah kerina kalak si deban ndarami 
Tuhan, kerina si labo kalak Jahudi si nggo 
Kudilo jadi si kerajangenKu. 

18 Enda me si nggo ikataken Tuhan, si 


erbahanca nai ieteh kalak kerna si enda.'" 

19 Iterusken Jakup ngerana nina, "Adi 
kuakap, ula sisusahi si labo kalak Jahudi si 
nggo erpengendes man Dibata e. 

20 Tapi sibahanlah surat man bana gelah 
ula ipanna pangan si la bersih si nggo 
ipersembahken man dibata-dibata palsu: 
gelah ula ia erlagu la mehuli: gelah ula ipanna 
dareh ntah asuh-asuhen si mate la perbahan 
igeleh. 

21Sabap nai nari Undang-undang Musa 
iberitaken i tep-tep kuta, janah seh asa 
genduari iogeken i bas rumah persembahen 
tep-tep wari Sabat kalak Jahudi." 


Surat man si labo kalak Jahudi 
si nggo tek man Jesus 


22J enari ersada arih rasul-rasul, pertua- 
pertua ras kerina ngawan perpulungen guna 
netapken utusen si berkat ras Paulus bage pe 
Barnabas ku Antiokia. Itetapkenna Silas ras 
Judas si igelari Barsabas. Kalak enda duana 
ihamati i bas perpulungen. 

23 Arah ia isehken surat man si labo kalak 
Jahudi: isina bagenda, "Kami, rasul-rasul 
ras pertua-pertua, eme senina-seninandu, 
nehken berita mejuah-juah man bandu 
senina-senina kami si labo kalak Jahudi si 
ringan i kuta Antiokia, i Propinsi Siria ras 
Propinsi Kiliki. 

24 Nggo ibegi kami berita, maka lit piga-piga 
i bas kami nari, si labo isuruh kami, nuhsahi 
ukurndu janah si erbahanca gulut akapndu 
alu pengajarenna. 

25 Perbahan si e nggo ersada arih kami 
guna netapken piga-piga kalak si erberita 
man bandu. la berkat ras Barnabas bage pe 
Paulus, si ikelengi kami, 

26 si nggo nggit berkorban guna gelar 
Tuhanta Jesus Kristus. 

2! Dage isuruh kami Judas ras Silas gelah 
iIkatakenna langsung man bandu isi surat 
kami enda. 

28 Nggo itetapken Kesah Si Badia bage pe 
nggo itetapken kami maka ulanai itambahi 
aturen-aturen si deban man bandu, selain 
aturen-aturen si perlu enda: 

29 ula pan pangan si nggo ipersembahken 
man dibata-dibata palsu: ula pan dareh: ula 
pan asuh-asuhen si mate la igeleh: janah 
ula erlagu la mehuli. Adi ipatuhindu enda 
maka kam nggo erbahan si mehuli. Sibar em. 
Mejuah-juah." 

30 Emaka ipeberkat me rombongen e ku 
Antiokia. Kenca seh ia i Antiokia, isuruhna 
kerina kalak si tek man Jesus pulung, jenari 
iberekenna surat e man bana. 

31 Meriah ukur perpulungen kenca iogena 
surat e, perbahan isi surat e netapken ukurna. 

32Judas ras Silas duana ia nabi: gedang ia 


ngerana man perpulungen e. Ipegegehina 
dingen ipetetapna ukur perpulungen e. 

33 Kenca piga-piga wari dekahna ia i je, 
ipeberkat perpulungen e ia alu meriah ukur. 
Mulihken ia ndahi perpulungen si ngutus ia. 

34 (Tapi mehuli iakap Silas maka ia tading i 
je.) 

35 Paulus ras Barnabas ndekah ringan i 
Antiokia. Duana ia ras nterem kalak si deban 
ngajar dingen meritaken Kata Tuhan. 


Sirang Paulus ras Barnabas 


36 Piga-piga wari kenca si e nina Paulus man 
Barnabas, "Ota sidahi mulihi senina-seninanta 
ku kuta-kuta si nggo siberitaken i je Kata 
Tuhan. Gelah si idah dingen sieteh kuga 
perkembangenna." 

37 Ate Barnabas ikut min Johanes Markus. 

38 Tapi Paulus erpengakap maka Johanes 
Markus la mehuli ibaba, sabap Johanes 
Markus nadingken ia mbaru enda i Pampilia 
dingen lanai ia ikut ras-ras ndungi dahin e. 

39 Perbahan si e turah perubaten i bas ia 
duana si erbahanca ia sirang. Barnabas ras 
Markus erlayar ku Kiprus. 

40Tapi Paulus, ipilihna Silas. Kenca 
perpulungen ngendesken ia ku bas lias ate 
Tuhan berkat ia. 

4 Isiarina daerah Siria ras Kiliki janah 
iIpegegehina kiniteken perpulungen si ije. 

Timotius nemani Paulus ras Silas 


16 1 Seh pe Paulus ku Derbe ras ku 
Listera. | Listera lit sekalak ajar-ajar 
gelarna Timotius. Nandena kalak Jahudi si 
nggo tek man Jesus tapi bapana kalak Junani. 
2 Kerina kalak si tek man Jesus si ringan 
i Listera bage pe i Ikoni ngataken maka 
Timotius kalak si mehuli. 
3 Ate Paulus maba Timotius jadi temanna, 
emaka isunatkenna ia. Isunatken Paulus 
ia perbahan kerina kalak Jahudi i daerah e 
meteh maka bapa Timotius kalak Junani. 
4Jenari berkat kalak e niari kuta-kuta. 
Ipesehna kai si nggo itetapken rasul-rasul 
ras pertua-pertua i Jerusalem gelah ipatuhi 
perpulungen- perpulungen. 
> Alu bage erteguhna kiniteken perpulungen. 
Janah tep-tep wari reh teremna anggota 
perpulungen e. 


Paulus ngaloken pengenehenen i Troas 


6 Perbahan Kesah Si Badia ngambati Paulus 
ras teman-temanna meritaken Berita Si 
Mehuli i Propinsi Asia emaka lawes ia arah 
Perigia ras arah Galati. 

! Kenca seh ia i perbalengen Misia, lawes 
atena ku Propinsi Bitinia. Tapi Kesah Jesus 
ngambati ia. 

8 Emaka lawes ia ku Troas arah Misia. 

9| bas berngi e Paulus ngaloken sada 


pengenehenen. | bas pengenehenen e idahna 
sekalak kalak Makedoni tedis janah erdilo 
man bana nina, "Marilah ku Makedoni, 
sampati kami!" 

10 Kenca Paulus ngaloken pengenehenen 
e, minter kami ersikap guna berkat ku 
Makedoni. Sabap tek kami maka Dibata nuruh 
kami meritaken Berita Si Mehuli man kalak si 
ringan i Makedoni. 


Lidia si ringan i Pilipi tek man Jesus 

11 J enari erlayar kami i Troas nari ku Pulau 
Samotrake. Pepagina terus kami ku Neapolis. 

12| Neapolis nari erdalan kami ku Pilipi 
eme kuta i daerah si pemena i Makedoni. 
Penduduk kuta e, eme warga negara Roma. 
| bas kuta eme kami ringan piga-piga wari 
dekahna. 

13 Asum wari Sabat kalak Jahudi, lawes 
kami ku darat kuta, ku tepi lau, sabap iakap 
kami maka lit ije ingan ertoto kalak Jahudi. 
Kenca kami kundul, ngerana kami man 
diberu-diberu si pulung ije. 

14 Sekalak i bas diberu e gelarna Lidia. Ia 
i Tiatira nari janah dahinna erbinaga uis 
si meherga, ungu rupana. la kalak Junani 
si ersembah man Dibata. Italangi Tuhan 
ukurna, emaka tutus kal atena megiken kai si 
ikataken Paulus. 

15 Ja iperidiken ras kerina isi jabuna. Jenari 


iundangna kami ku rumahna nina, "Adi 
iakapndu maka aku tuhu-tuhu nggo tek 
man Tuhan, marilah kesilang ku rumahku." 
Ipindokenna kal gelah kami kesilang ku 
rumahna. 


Paulus ras Silas ipenjaraken i Pilipi 


16| bas sada wari, asum kami lawes ku ingan 
ertoto, jumpa kami ras sekalak budak diberu. 
la erjinujung, emaka ngasup ia nuriken 
kejadin si langa reh. Melala untung tuanna 
arah ia. 

17 Ikut-ikutna Paulus ras kami, janah alu 
sora si megang nina, "Kalak enda kerina eme 
persuruhen Dibata si Meganjang. Iturikenna 
man bandu dalan keselamaten." 

18 Piga-piga wari ibahanna bage seh dungna 
lanai sabar Paulus. Emaka erkusur Paulus, 
isergangina setan e nina, "I bas gelar Jesus 
Kristus kusuruh kam ndarat i bas diberu enda 
nari." | bas paksa e pe minter ndarat setan e. 

19 Kenca idah tuanna maka lanai ia banci dat 
duit arah diberu e nari, itangkapna Paulus ras 
Silas, jenari isarenna ku bale i tiga. 

20 | babana ia ku lebe-lebe Pemerentah Roma 
janah nina, "Kalak enda kalak Jahudi: janah 
iguntarina kutanta enda. 

21 jajarkenna adat si la banci sibahan 
rikutken undang-undangta kalak Roma." 

22 Kalak si nterem pe ikut ngelawan Paulus 


ras Silas. Icaingken pengulu-pengulu bale 
e uis Paulus ras uis Silas jenari isuruhna 
perajurit ngeligasisa. 

23 Kenca mesangat Paulus ras Silas iligasina, 
itamakenna ia ku bas penjara. Iperentahken 
pengulu-pengulu e man kepala penjara gelah 
ijagai kal rasul-rasul e. 

24 Sue ras perentah e, itamaken kepala 
penjara e ia duana ku bas kamar si arah 
tengahna kal. Nahena i pasungna i bas beloti 
si galang. 

25 Tapi kira-kira tengah berngi Paulus ras 
Silas ertoto dingen rende muji Dibata, janah 
kalak tahanen si deban megiken ia. 

26 Rempet jadi linur mehantu, si erbahanca 
mugur-ugur palas penjara e. Talang kerina 
pintun rumah penjara: bage pe rante-rante si 
ngiket tan kalak tahanen e nangtangen. 

27 Medak kepala penjara, janah kenca idahna 
nggo talang pintun penjara, iakapna kerina 
kalak tahanen e nggo kiam. Emaka idekdekna 
pedangna, ibunuhna atena bana. 

28 Tapi alu sora si megang nina Paulus, "Ula 
sakiti bandu, sabap i jenda denga nge kami 
kerina!" 

29 suruh kepala penjara sekalak juak-juak 
maba lampu jenari kiam ia ku bas. Nggirgir 
kal ia, isembahna Paulus ras Silas. 

30J enari ibabana Paulus ras Silas ndarat, 


janah nina, "O tuan, kai arus kubahan gelah 
aku terkelin?" 

31 Ngaloi rasul-rasul nina, "Teklah man Tuhan 
Jesus gelah kam terkelin, eme kam ras isi 
jabundu." 

32J enari iberitaken rasul-rasul e Kata Tuhan 
man bana ras man kerina isi jabuna. 

331 bas jam berngi si ndai pe ibaba kepala 
penjara e rasul-rasul ndai ku bas sada 
ruangen jenari itambarina luka-lukana. Kenca 
bage iperidiken rasul-rasul kepala penjara ras 
isi jabuna. 

34 Ibaba kepala penjara e rasul-rasul ndai 
ku rumahna jenari isuruhna man. Meriah kal 
ukur kepala penjara ras isi jabuna perbahan 
nggo tek ia man Dibata. 

35 Kenca terang wari isuruh pengulu-pengulu 
piga-piga kalak perajurit ndahi kepala penjara 
guna ngataken, "Pulahi si dua kalak e!" 

36 Kata enda ikataken kepala penjara ka 
man Paulus nina, "Pengulu-pengulu kuta 
enda nuruh aku mulahi kam ras Silas. 
Emaka nggo banci kam ndarat: lawes lah alu 
mejuah-juah." 

37 Tapi nina Paulus man perajurit e, "Kami 
warga negara Roma kap. Langa pe idatna 
kesalahen kami, nggo iligasina kami i 
lebe-lebe jelma si nterem. Jenari itamakenna 
kami ku bas penjara. Janah genduari atena 
mulahi kami bage-bage saja? Lang, la kami 

nggit! Suruh pengulu-pengulu kuta enda ku 


jenda mulahi kami." 

38 Ipeseh perajurit e kata enda man 
pemerentah. Mbiar ia kenca ibegina maka 
Paulus ras Silas warga negara Roma. 

39 Emaka berkat ia mindo maap man Paulus 
ras Silas. Kenca bage ibabana rasul-rasul e 
ndarat i bas penjara e nari janah ipindokenna 
gelah lawes rasul-rasul nadingken kuta e. 

40 Itadingken Paulus ras Silas penjara e 
jenari lawes ia ku rumah Lidia. Kenca jumpa 
ia ras senina-senina si sada kiniteken janah 
kenca ipetetapna ukur senina-senina e, 
berkat ia nadingken kuta e. 


Paulus ras temanna i Tesalonika 


17 l Kalak enda nerusken perdalanenna 
arah Ampipolis ras Apolonia jenari seh 
ia i Tesalonika. | Tesalonika lit sada rumah 
persembahen kalak Jahudi. 

2 Bagi biasana, bengket Paulus ku rumah 
persembahen kalak Jahudi. Telu kali wari 
Sabat erturut-turut ituriken Paulus ras kalak 
e bagin-bagin Pustaka Si Badia. 

3 Iterangken Paulus bagin-bagin Pustaka 
Si Badia e janah arah e ibuktikenna maka 
Raja si ipadanken Dibata e la banci lang 
ngenanami kiniseran janah keke i bas si mate 
nari. Iterusken Paulus tole ngerana nina, 
"Jesus si kucakapken man bandu enda, Ia me 
Raja si ipadanken Dibata." 

4Piga-piga i bas kalak e, tek dingen 
igabungkenna bana ras Paulus ras Silas. 
Kalak Junani si nembah man Dibatana pe 
nterem tek man Jesus dingen kalak e pe 
nggabungken bana ras Paulus ras Silas: i 
bas si e subuk pe diberu-diberu si mbelin 
pengaruhna i tengah masarakat. 

> Tapi cian ate kalak Jahudi ngidah si enda. 
Emaka ipepulungna kalak si gutul-gutul i tiga 
nari guna ngguntari. Jenari gujuh ibahanna 
i belang-belang kuta e. Iserbuna ku rumah 
Jason guna nangkap Paulus ras Silas, sabap 
atena maba Paulus ras Silas ku lebe-lebe 
kalak si nterem. 

6 Tapi perbahan Ia ia jumpa ras Paulus bage 
pe Silas emaka isarenna Jason ras piga-piga 
kalak si nggo tek man Jesus. Ibabana kalak 
enda ngadap man pengulu-pengulu, janah 
nina, "Kalak si ngguntari i japa pe genduari 
nggo seh ku jenda, 

janah Jason ngaloken ia kesilang i 
bas rumahna. Kerina ia nggo ngelawan 
undang-undang si ibereken Kaisar Roma man 
banta. Ikatakenna maka lit raja si deban, 
gelarna Jesus." 

8 Megi kata enda gulut ukur kalak si nterem 
ras pengulu-pengulu. 

9 Kenca isuruh pengulu-pengulu si Jason ras 
senina-senina e nggalar duit jaminen emaka 
ia ipulahi. 

Paulus ras temanna i Berea 


10 Kenca wari nggo gelap perpulungen 
Tesalonika minter nuruh Paulus ras Silas 
berkat ku Berea. Kenca seh i Berea lawes ia 
ku rumah persembahen kalak Jahudi. 

11 Ulin ukur kalak Jahudi si i kuta Berea 
asangken kalak Jahudi si i kuta Tesalonika. 
Kalak Jahudi si i kuta Berea mesikel kal 
megiken kai si ikataken Paulus. Tep-tep wari 
ipelajarina Pustaka Si Badia pepayo ntah tuhu 
kin si iajarken Paulus e. 

12 Nterem kalak siije jadi tek. I bas si e 
nterem pe kalak Junani subuk dilaki bage pe 
diberu-diberu si ihamati kalak. 

13 Tapi kenca ibegi kalak Jahudi si ringan i 
Tesalonika maka i Berea pe nggo iberitaken 
Paulus Kata Dibata, reh ia ku Berea. 
lajuk-ajukna kalak si nterem gelah ngguntari. 

14 Emaka minter isuruh perpulungen e 
Paulus lawes ku pelabuhen. Silas ras Timotius 
tading i Berea. 

15 Piga-piga kalak anggota perpulungen e 
nemani Paulus seh ku Aten. Jenari mulihken 
ia ku Berea alu maba tenah i bas Paulus nari 
gelah Silas ras Timotius pedas reh ndahi ia. 


Paulus i Aten 


16 Asum Paulus nima-nimai kerehen Silas 
ras Timotius i Aten, nembeh kal atena sabap 
melala idahna patung-patung i kuta e. 

17 Perbahan si e ngerana ia ras kalak Jahudi 


bage pe ras kalak si deban si ikut nembah 
man Dibata i rumah persembahen. Bage pe 
tep-tep wari ngerana ia i tiga ras kalak si 
mentas, si nggit megiken ia. 

18 Reh pe piga-piga guru i bas golongen 
Epikurea ras guru-guru i bas golongen 
Setoa nari ersoal ras Paulus. Janah lit kalak 
ngerana ncakapken Paulus nina, "Kai nge si 
ikataken tukang koyok ena? Kai pe labo lit 
pemetehna." Nina ka deba, "Tempa-tempa 
ia meritaken dua dibata si asing." Ikataken 
kalak enda bage sabap ituriken Paulus kerna 
Jesus ras kerna kekeken. 

19 Emaka ibabana Paulus ku sidang 
Areopagus jenari nina, "Banci iturikenndu 
man kami, kuga kin pengajaren si mbaru si 
lajarkenndu e? 

20 Piga-piga si iturikenndu e langa pernah 
ibegi kami, emaka merincuh kami metehsa." 

21 (Kalak Aten bage pe kalak si deban si 
ringan i Kota Aten nggit kal engkeriken 
wari-warina guna nuriken ras megi-megi 
kerna kai-kai si mbaru.) 

22 Tedis Paulus i lebe-lebe sidang Areopagus 
jenari nina, "O kalak Aten! Nggo kuidah maka 
kam kalak tutus tuhu-tuhu i bas agama. 

23 Sabap asum aku erdalan-dalan i kutandu 
enda, janah asum aku ngenennen inganndu 
ersembah man dibata, kuidah sada ingan 
persembahen si lit tulisenna, 'Man Dibata Si 


Kisah Para Rasul 17.241 29 83 
La Itandai'. Dage Dibata si isembahndu, si la 


itandaindu e, eme ateku ku petandaken man 
bandu genduari. 

24 Dibata si nggo njadiken doni ras isina, Ia 
me Tuhan si engkuasai langit ras doni. Janah 
la labo ringan i bas ingan sembah-sembahen 
si ibahan manusia. 

25 Labo perban lit si kurang i bas Ia maka 
lalokenNa persembahen manusia, sabap 
la jine kap mereken kegeluhen, kesah, ras 
kerina keperlun manusia. 

26| bas sekalak jelma nari nggo IjadikenNa 
kerina bangsa manusia si ngiani doni enda. 
Ope denga ijadiken Dibata bangsa-bangsa 
manusia, nggo leben ItetapkenNa ndigan 
bangsa-bangsa manusia e nggeluh janah ija 
ia ringan. 

27 Si enda IbahanNa gelah idarami manusia e 
la, gelah alu dadap-dadap banci idat manusia 
ela. Tapi si tuhuna Dibata e labo ndauh i bas 
kita nari sekalak-sekalak. 

28 Bagi si ikataken sekalak jelma, 'I bas 
la kita nggeluh, muit, dingen lit.' Bage pe 
bagi si ikataken piga-piga kalak penyair 
i tengah-tengahndu nari nina, 'Kita pe 
KesusurenNa kap.' 

29 Dage adi kita kesusuren Dibata, ula min 
siakap maka Dibata e bali ras patung emas 
ntah pirak, ntah patung batu si ibahan tukang 
si beluh. 

30| bas paksa si nggo lepas, asum manusia 


langa erpemeteh kerna la, Dibata tutup mata. 
Tapi genduari isuruh Dibata kerina manusia i 
belang-belang doni enda gelah jera. 

31 Sabap nggo itetapken Dibata maka i 
bas sada wari ladiliNa me kerina manusia 
i belang-belang doni enda alu bujur arah 
sekalak si nggo IpilihNa. Gelah manusia tek 
kerna si e, nggo IpekekeNa kalak si IpilihNa e 
i bas si mate nari." 

32 Asum ibegi kalak e Paulus ngerana kerna 
si mate nggeluh mulihi, piga-piga kalak i bas 
si megi e nguncimi Paulus. Tapi lit deba si 
ngataken, "Merincuh kami gelah iturikenndu 
tole kerna si enda man kami." 

33 Emaka lawes Paulus nadingken kalak ndai. 

34 Tapi lit piga-piga kalak tek dingen 
ngikutken Paulus. Piga-piga kalak i bas si 
nggo tek e subuk Dionisius, eme sekalak 
anggota sidang Areopagus, ras sekalak 
diberu, gelarna Damaris, bage pe piga-piga 
kalak si debanna. 


Paulus i Korinti 


18 l Kenca bage itadingken Paulus Kota 
Aten janah lawes ia ku Korinti. 

2| Korinti jumpa ia ras sekalak Jahudi 
gelarna si Akuila, asalna i Propinsi Pontus 
nari. Langa ndekahsa ia reh i Italia nari ras 
ndeharana Persila. Pindah ia ku Korinti i 
Italia nari sabap kerina kalak Jahudi ipelawes 

Klaudius, Kaisar Roma, i Roma nari. Idahi 


Paulus kalak enda ndai. 

3Janah perbahan seri pendahinna, eme 
erbahan tenda, emaka i rumahna Paulus 
kesilang. 

4Tep-tep wari sabat kalak Jahudi, ngerana 
Paulus i bas rumah persembahen. lajarina 
kalak Jahudi ras kalak Junani gelah tek man 
Jesus. 

? Kenca reh Silas ras Timotius i Makedoni 
nari, meritaken Berita Si Mehuli nari ngenca 
dahin Paulus. Iturikenna man kalak Jahudi 
maka Jesus eme Raja si ipadanken Dibata. 

6 Tapi asum ia ijabapi dingen icekuraki kalak 
enda ikipaskenna abu si leket i bas uisna, 
janah nina man kalak e, "Adi bene kam i bas 
Dibata nari, kam jine nge nggengkenca. Aku 
lanai ersalah i bas si e. Mulai genduari nari 
kudahi me si labo kalak Jahudi." 

7 Jenari itadingken Paulus kalak ndai, lawes 
ia ku rumah Titus Justus. Ia labo kalak Jahudi 
tapi isembahna Dibata. Rumahna e i samping 
rumah persembahen. 

8 Pengulu rumah persembahen e gelarna 
Krispus. la ras kerina isi jabuna tek man 
Tuhan. Kenca megi pengajaren Paulus, 
nterem pe kalak Korinti tek dingen iperidiken. 

9| bas sada berngi Paulus ngaloken sada 
pengenehenen. | bas pengenehenen e nina 
Tuhan man bana, "Ula mbiar, tapi teruslah 
beritaken, ula kam surut, 

10 sabap Aku tetap ras kam. Labo ise pe 


pang niksa kam sabap nterem kalak si nggo 
Kupilih i bas kuta enda." 

Il Emaka sada setengah tahun dekahna 
Paulus i bas kuta e, iajarkenna Kata Dibata 
man anak kuta e. 

12 Tapi kenca Galio jadi Gubernur i Propinsi 
Akaya ersada arih kalak Jahudi guna 
ngelawan Paulus. Ibabana Paulus ras-ras ku 
lebe-lebe Gubernur gelah iadili. 

13 Nina kalak Jahudi e, "Ibabaina kalak 
si nterem nembah man Dibata alu cara si 
bertentangen ras Undang-undang." 

14 Asum ngerana ate Paulus, leben Galio 
ngerana man kalak Jahudi e nina, "O kalak 
Jahudi, bicara kin min si iadukenndu enda 
kerna kesalahen ntah kejahaten banci 
kualoken pengadunndu e. 

15 Tapi perbahan si enda perubaten kerna 
kata-kata, gelar-gelar ras Undang-undangndu 
jine, kam sajalah ndungisa. I bas persoalen si 
bagenda labo aku nggit jadi hakimndu." 

16) enari ipelawes Galio kalak ndai kerina i 
bas ruangen e nari. 

17 Tapi kerina kalak e nangkap Sostenes, 
pengulu rumah persembahen. Ipekpekina ia 
i lebe-lebe gedung pengadilen. Tapi la diate 
Galio pe. 

Paulus mulihken ku Antiokia 


18 Kenca si e ndekah denga Paulus tading 
i Korinti. Jenari itadingkenna senina-senina 
si sada kiniteken e, lawes ia erlayar radu 
Persila ras Akuila ku Siria. Ope denga 
erlayar iguntingna bukna i Kenkerea rikutken 
padanna man Dibata. 

19 Kenca seh i Epesus lawes Paulus ku rumah 
persembahen janah ercakap-cakap ia ras 
kalak Jahudi. Ipindoken kalak Jahudi e gelah 
ula min lebe lawes Paulus i kuta e nari, tapi 
pemindonna enda itulak Paulus. Muatna 
berkat nina man kalak Jahudi e, "Reh nge 
pagi aku mulihken ndahi kam, adi bage ate 
Dibata." Jenari erlayar Paulus i Epesus nari, 
tapi Persila ras Akuila tading i kuta e. 

20 (Kis 18:19) 

21 (Kis 18:19) 

22 Kenca seh Paulus i Kesarea, terus ia 
nangkeng ku Jerusalem. Kenca ia ngerana ras 
perpulungen Jerusalem lawes ia ku Antiokia. 

23 Kenca piga-piga wari dekahna ia i Antiokia 
berkat ka ia. Isiarina taneh Galati ras Perigia 
guna mpegegehi kiniteken perpulungen. 


Apolos i Epesus bage pe i Korinti 


24 Sanga si e lit me sekalak kalak Jahudi 
reh ku Epesus. Gelarna Apolos; kutana i 
Aleksandria. Ia sekalak si beluh ngerana 

janah melala pemetehna kerna Pustaka Si 


Badia. 

25 Nggo ipelajarina kerna Dalan Kegeluhen 
si ituduhken Tuhan. Alu ukur ergiah-giah 
lajarkenna kerna Jesus alu payo, tapi peridin 
Johanes ngenca ietehna. 

26 Pang kal ia ngajar i rumah persembahen. 
Tapi kenca ibegi Persila ras Akuila pengajaren 
Apolos, ibabana Apolos ku rumahna jenari 
alu lebih tepat ipejelasna man Apolos kerna 
Dalan Kegeluhen si ituduhken Dibata. 

2! Kenca bage iputusken Apolos maka lawes 
ia ngepar ku Propinsi Akaya. Emaka ibahan 
perpulungen e surat man perpulungen si lit i 
Akaya gelah ialo-alona Apolos alu mehuli. | 
Akaya mbelin kal penampat Apolos man kalak 
si nggo tek man Jesus arah lias ate Dibata. 

28 Alu la biar-biaren ijabapina kalak Jahudi 
i lebe-lebe kalak si nterem. Alu ngogeken 
ayat-ayat Pustaka Si Badia ibuktikenna maka 
Jesus e kap si Engkelini si ipadanken Dibata. 


Paulus i Epesus 


19 l Asum Apolos i Korinti, isiari Paulus 
terus ku kuta-kuta Propinsi Asia Kitik, 
janah seh pe ia i Epesus. | Epesus jumpa ia 
ras piga-piga kalak ajar-ajar. 

2 Isungkun Paulus kalak e nina, "Ialokenndu 
ka nge Kesah Si Badia asum tangtangna kam 
mulai tek?" Erjabap kalak e, "Langa, janah 

langa pernah pe ibegi kami maka lit Kesah Si 


Badia." 

3Nungkun ka Paulus nina, "Dage, peridin si 
apai kin si ialokenndu?" Erjabap kalak e nina, 
"Peridin Johanes." 

4Nina Paulus, "Peridin Johanes eme peridin 
man kalak si nggo jera: janah ikataken 
Johanes pe man kalak Israel gelah kalak 
Israel tek man Ia, si reh arah pudina, eme 
Jesus." 

> Kenca ibegi kalak ndai penjelasen Paulus 
enda, iperidiken ia i bas gelar Tuhan Jesus. 

SJanah asum Paulus namaken tanna ku 
babona, nusur Kesah Si Badia man bana. 
Jenari ngerana kalak e i bas erbage-bage 
cakap si deban, janah ernubuat ia. 

7 Teremna kalak ndai lit kira-kira sepulu dua 
kalak. 

8Telu bulan dekahna Paulus alu la biar- 
biaren ngerana i rumah persembahen. | bas 
percakapenna ras kalak e iusahakenna gelah 
tek kalak e kerna Kinirajan Dibata. 

9 Tapi lit piga-piga kalak si mersik ukurna 
janah la ia tek. Icekurakina pe pengajaren 
kerna Dalan Kegeluhen e i lebe-lebe jelma si 
nterem. Emaka itadingken Paulus ia, jenari 
iserapkenna kalak si nggo tek ejanah tep-tep 
wari ia erbahan tanya-jabap ras kalak ei bas 
sada gedung sekolah, Tiranus empuna. 

10 Dua tahun dekahna si enda ilakokenna. 
Alu bage kerina kalak si ringan i Propinsi Asia, 

subuk kalak Jahudi bage pe si labo kalak 


Jahudi megi Kata Tuhan. 


Anak-anak Sekewa 


Il Arah Paulus ibahan Dibata tanda-tanda 
sengget si luar biasa. 

12 Alu namaken saputangan ntah pe uis si 
nggo ipake Paulus ku babo kalak si sakit 
malem penakit e janah ndarat pe setan-setan 
i bas kalak si setanen nari. 

13j it piga-piga kalak Jahudi erdalan-dalan, 
dahinna mpelawes setan i bas kalak nari. 
Icubakenna pelawes setan-setan alu make 
gelar Tuhan Jesus. Nina man setan-setan e, "| 
bas gelar Jesus si iberitaken Paulus, kusuruh 
kam ndarat i bas kalak enda nari." 

14 Kalak si erbahan si enda pituna anak 
Sekewa, si ngakuken dirina imam si mbelin 
kalak Jahudi. 

15Tapi ngaloi setan-setan e nina, "Jesus 
kutandai, Paulus pe kueteh ise ia, tapi kam 
ise kin kam?" 

le rigep si setanen e ia kerina, isintakkenna 
uisna seh merigat janah iraukina dagingna 
seh luka-luka. Emaka kiam kerina kalak ei 
bas rumah kalak si setanen e nari lanai ruis. 

17 Kerina si ringan i Epesus subuk kalak 
Jahudi bage pe si labo kalak Jahudi meteh 
kejadin enda. Jengang kalak kerina janah 
erdandanken si e reh terpujina gelar Tuhan 
Jesus. 

18 Nterem kalak si nggo tek man Jesus e reh 


janah iakukenna alu terus terang maka gelgel 
nari ia make tabas-tabas. 

19 Nterem kalak si lit kinigurunna maba 
pustakana jenari itutungna i lebe-lebe jelma 
si nterem. Erga buku-buku e kerina adi 
ijjumlahken lit lima puluh ribu duit pirak. 

20 Alu cara si luar biasa enda reh mbarna 
Kata Tuhan dingen reh teremna kalak si tek. 


Guntar kuta Epesus ibahan Demetrius 


21 Kenca kejadin e itetapken Paulus maka 
lawes ia ku Makedoni ras Akaya, jenari 
terus ia ku Jerusalem. Enda itetapkenna 
erkite-kiteken pang Kesah Si Badia. Janah pe 
nina, "Kenca kudahi perpulungen Jerusalem 
terus pe ateku ku Roma." 

22 Fmaka isuruhna Timotius ras Erastus 
leben ku Makedoni. Tapi Paulus lit piga-piga 
wari nari dekahna i Propinsi Asia. 

23 Paksa si e jadi ka keributen i Epesus 
erdandanken Dalan Kegeluhen si ituduhken 
Tuhan. 

24 Lit sekalak tukang pirak gelarna 
Demetrius. Ibahanina patung-patung rumah 
pertoton Dewi Artemis i bas pirak nari. Arah 
usahana enda melala untungna ras kalak si 
erdahinna. 

25 Ipepulungna si erdahinna bage pe kalak 
si seri pendahinna ras ia, jenari nina man 

kalak e, "O teman-teman, ietehndu maka 


kebayakenta rehna arah usahanta enda. 

26 Genduari banci idahndu dingen ibegindu 
kai si ibahani Paulus. Ikatakenna maka 
patung-patung si ibahan manusia labo dibata. 
Nggo nterem kalak papak ibahanna, labo 
saja i Epesus tapi pe menam i belang-belang 
Propinsi Asia. 

21 Si enda tuhu-tuhu bahaya, sabap labo saja 
perusahanta enda icekuraki kalak, tapi Rumah 
Sembah-sembahen Dewi Artemis si mbelin 
e pe lanai lit ertina. Janah Dewi Artemis si 
isembah kalak i Asia ras i belang-belang doni 
enda lanai ipehaga." 

28 Megi kata enda ngamuk kalak ejanah 
alu sora megang kerina ia ngerana nina, 
"Terpujilah Artemis Dewi si isembah kalak 
Epesus!" 

29 Guntar kuta e ibahanna. Itangkapna 
Gayus ras Aristarkus: kalak enda duana i 
Makedoni nari janah duana teman Paulus 
sada dalanen. Isaren kalak si nterem e ia 
duana ku stadion. 

30 dahi Paulus atena ku tengah-tengah 
jelma si nterem e, tapi la ipelepas ajar-ajar. 

31 Bage pe piga-piga kalak pembesar 
Propinsi Asia teman Paulus mindo gelah ula ia 
bengket ku bas stadion e. 

32 Tupung e megang-megang kerina ngerana 
kalak si pulung e: lit si ngataken bagenda 

lit si ngataken bagah, sabap teremen si la 


meteh kai sabapna maka pulung. 

33J enari ijembaken kalak Jahudi si 
Aleksander ngerana ku lebe. Erkiteken si e 
iakap jelma si nterem e ia me bena-benana 
si erbahan guntar e. Ibahan Aleksander 
tanda alu tanna gelah ula gejek sabap atena 
ngerana mereken penjelasen man kalak si 
nterem maka labo kalak Jahudi si erbahan 
guntar e. 

34Tapi kenca ieteh kalak si nterem maka ia 
kalak Jahudi, serko-serko ia kerina seh dua 
jam dekahna nina, "Terpujilah Artemis, Dewi 
si isembah kalak Epesus!" 

35 Dungna kalak si nterem e banci ipeteneng 
Sekretaris daerah. Janah kenca teneng nina, 
"O kalak Epesus! Kerina kalak meteh maka 
Epesus me si mada rumah pertoton Dewi 
Artemis si mbelin ras patungna si nusur i 
langit nari. 

36 Labo ise pe ngatakenca lang. Emaka 
tenenglah kam, janah ukuri lebe kai si atendu 
ibahanndu. 

37 Sabap nggo ibabandu kalak enda duana 
ku jenda aminna gia labo irampokna rumah 
pertoton janah labo lit ikatakenna si jahat 
kerna dewinta e. 

38 Dage adi lit pengadun Demetrius ras si 
erdahinna nandangi sekalak jelma, lit kap 
pengadilen, janah lit kap hakim-hakim, ku 
jelah ia ngadu. 

39) anah adi lit tuntutenndu si deban, 


cakapkenlah e i bas sidang si resmi. 

40 Sabap banci jadi arah kejadin i bas wari 
enda kita ituduh pemerentah Roma erbahan 
pemberontaken. Janah la lit alasenta guna 
mpertanggung-jawabken perpulungen si 
ngguntari enda." 

41 Kenca dung ngerana sekretaris e, isuruhna 
kalak si nterem e mulih. 


Paulus i Makedoni ras i Akaya 


20 1 Piga-piga wari kenca guntar ndai 
ipepulung Paulus ajar-ajar jenari 
pegegehina ukur ajar-ajar e. Janah kenca 
sisalam-salamen, berkat ia ku Makedoni. 

2 Isiari Paulus taneh e, iajari dingen 
ipegegehina ukur kalak si nggo tek man Jesus 
jenari seh ia i Junani, Propinsi Akaya. 

3 Kenca telu bulan dekahna i je erlayar atena 
ku Siria. Tapi perbahan ibegina berita maka 
kalak Jahudi ersura-sura munuh ia, emaka 
mulihken ia arah Makedoni. 

“la itemani Sopater anak Pirus si i Berea 
nari, Aristarkus ras Sekondus duana i 
Tesalonika nari, Gayus i Derbe nari, Timotius 
ras dua kalak i Asia nari eme Tikikus ras 
Tropimus. 

> Kalak enda kerina leben berkat janah 
itimaina kami i Troas. 

6 Kenca lepas Wari Raya Roti si Ia erragi 
erlayar kami i Pilipi nari janah kenca lima 

wari maka kami seh i Troas dingen jumpa ras 


teman-teman kami. | Troas pitu wari kami 
dekahna. 


Si perpudina Paulus ku 
Troas ndahi Perpulungen 


"| bas wari Sabtu berngi pulung kami ras-ras 
guna man ras-ras. Asum si e ngerana Paulus 
man perpulungen seh mbages berngi, sabap 
berkat atena pepagina. 

8 Melala lampu ipasang i bas ruangen i datas 
loteng ingan kami pulung e. 

9 Sekalak anak perana gelarna Etikus kundul 
i jendela. Perbahan dekahna Paulus ngerana, 
munduk-unduk kal anak perana e. Dungna 
tunduh ia, jenari ndabuh ia ku teruh i datas 
tingkat telu nari. Asum iangkat kalak e ia, 
tapi nggo mate. 

10 Nusur Paulus ku teruh jenari tungkuk ia, 
idakepna anak perana ejanah nina man kalak 
si pulung, "Ula aru atendu, ia nggeluh denga 
nge." 

ll Kenca bage mulihken Paulus ku datas 
loteng, icepik-cepikna roti. Jenari man ia 
ras kalak si nggo tek man Jesus e. Kenca 
dung man ndekah denga ia ngerana ras 
perpulungen e, seh terang wari, jenari berkat 
ia. 

12 Anak perana e itaruhken perpulungen ku 
rumahna. Meriah kal ukur perpulungen sabab 
nggeluh denga ia. 

Paulus lawes ku Miletus i Troas nari 


13J enari leben kami berkat ku kapal janah 
erlayar ku Asos. Ate kami ninggahi Paulus i 
Asos bagi nggo isuruhna, perbahan ia erdalan 
arah daraten ku jah. 

14 Kenca jumpa kami i Asos, ibaba kami ia 
ku kapal jenari terus erlayar ku Mitilena. 

191 Mitilena nari terus kami erlayar janah 
pepagina ka maka kami seh i bas sada ingan 
si petala-tala ras Kios. Sada wari nari ka 
kenca si e seh kami i Samos janah pepagina 
ka i Miletus. 

16 Nggo itetapken Paulus maka Ia ia singgah 
arah Epesus gelah ula ndekah i Propinsi Asia. 
Merudu Paulus sabap adi banci seh min atena 
i Jerusalem asum wari Pentakosta. 


Kata-kata perpisahan i bas Paulus nari 
man Pertua-pertua i Epesus 


17 Emaka isuruh Paulus sekalak i Miletus nari 
ku Epesus ngelegi pertua-pertua Epesus. 

18 Kenca reh pertua-pertua e nina Paulus 
man bana, "letehndu kuga aku nggeluh 
dingen erdahin tep-tep wari i tengah- 
tengahndu mulai kin tangtangna seh aku i 
daerah Asia. 

19 Alu meteruk ukur kudahi dahin Tuhan. 
| bas dahin e melala iluhku mambur janah 
melala percuban man bangku i bas kalak 
Jahudi nari, si ersura-sura munuh aku. 

20 Amin bage gia Ia pernah aku surut nehken 


si mehuli man bandu. Kuberitaken dingen 
kuajarken man bandu berita kerna Tuhan 
Jesus, subuk i lebe-lebe kalak si nterem, bage 
pe i rumahndu. 

21 Kyusahaken pe gelah kalak Jahudi bage 
pe kalak si labo Jahudi jera kempak Dibata, 
janah gelah tek ia man Tuhanta Jesus Kristus. 

22 Janah genduari arah penjemba Kesah Si 
Badia, lawes me aku ku Jerusalem. Labo 
kueteh kai pagi si jadi man bangku i jah. 

23 Saja ngenca i bas tep-tep kuta si kudahi 
ipersingeti Kesah Si Badia man bangku maka 
penjara ras melala kiniseran nggo nimai aku. 

24 Tapi labo persoalen man bangku kerna 
diringku, gelah min banci aku seh ku ujung 
perlumban dingen kudungi dahin si ibereken 
Tuhan Jesus man bangku, eme meritaken 
Berita Si Mehuli kerna lias ate Dibata. 

25 Nggo kudahi kam kerina guna meritaken 
Kinirajan Dibata. Janah genduari kueteh 
maka lanai pagi kita jumpa. 

26 Perbahan si e, i sendal kukataken man 
bandu: adi lit pagi kam bene i bas Dibata 
nari, la aku si salah. 

27 Sabap man bandu nggo kupeseh kerina 
sura-sura Dibata. 

28 Fmaka jagailah dirindu dingen jagai 
pe kerina kalak si nggo itetapken Kesah 
Si Badia man kepkepenndu. Permakanilah 

perpulungen Tuhan si nggo ItebusiNa alu 


engkorbanken DiriNa seh mate. 

29 Kueteh pe maka kenca aku lawes, reh me 
serigala si merawa ku tengah-tengahndu si la 
alang-alangen ncedaken perpulungen e. 

30 Bage pe i tengah-tengahndu nari keke 
me kalak si ngajar alu pengajaren si Ia tuhu. 
Atena narik kalak si nggo tek man Jesus jadi 
pengikutna. 

31 Perbahan si e erjaga-jagalah dingen 
inget maka telu tahun dekahna kuajari kam 
sekalak-sekalak suari ras berngi alu iluh 
mambur. 

32Janah genduari kuendesken kam ku 
bas pengepkepen Dibata dingen ku bas 
Kata lias AteNa, si Ngasup mpegegehi kam 
dingen mereken pasu-pasu man bandu, eme 
pasu-pasu si nandangi IberekenNa man kalak 
si nggo IpilihNa. 

33| a pernah aku ersura-sura gelah ibereken 
man bangku pirak ntah emas ntah uis. 

34 Kam pe ietehndu nge maka tanku 
enda nge erdahin guna keperlunku ras 
teman-temanku. 

35| bas si enda kerina, nggo kucidahken si 
man usihenndu. Kita arus mejingkat erdahin 
guna nampati kalak musil. Ingetlah kata si 
iIkataken Tuhan Jesus nina, 'Malemen kap ate 
mere asangken ngalo.'" 

36 Kenca dung Paulus ngerana erjimpuh ia 
ras kalak e kerina dingen ertoto man Dibata. 

37 Tangis kalak e kerina, idakepina dingen 


iemaina Paulus. 

38 Ceda kal atena perbahan ikataken Paulus 
maka lanai pagi ia jumpa. Jenari itaruhken 
kalak e Paulus ku kapal. 


Paulus lawes ku Jerusalem 


2 1 1 Kenca kami sirang ras kalak ndai, 
terus kami erlayar ku pulau Kos. 
Pepagina seh kami i pulau Rodus, janah i 

Rodus nari lawes kami ku Patara. 

2| Patara lit sada kapal muatna berkat ku 
Penike. Inangkihi kami kapal e, jenari berkat 
kami erlayar. 

3 Kenca teridah pulau Kiprus arah kawes 
iterusken kami erlayar ku Siria. Singgah kami 
arah Tirus sabap muaten kapal e ibongkar i 
je. 
4Nusur kami i datas kapal nari, jenari idahi 
kami kalak si nggo tek man Jesus. Sada 
minggu dekahna kami ras kalak si nggo tek e. 
Bekas pengajari Kesah Si Badia alu mesek-sek 
nina kalak si nggo tek e man Paulus, "Ula 
kam lawes nangkeng ku Jerusalem." 

3 Tapi kenca seh paksana kami berkat, 
iterusken kami perdalanen kami. Kerina kalak 
e ras ndeharana bage pe anak-anakna ikut 
naruhken kami ku darat kuta. I tepi lawit 
ras-ras kami erjimpuh ertoto man Dibata. 

6J enari kenca kami sisalam-salamen, 


nangkih kami ku kapal janah kalak e mulihken 
ku rumah. 

"| Tirus nari erlayar kami ku Ptolomais. | 
Ptolomais idahi kami senina-senina si sada 
kiniteken janah i je kami sada wari. 

8 Pepagina berkat ka kami, janah seh kami 
i Kesarea. | Kesarea bengket kami ku rumah 
Pilipus. Dahin Pilipus meritaken Berita Si 
Mehuli. Ia me salah sada i bas si pitu kalak si 
nggo ipilih i Jerusalem. | rumahna eme kami 
kesilang. 

9 Lit empat kalak anak Pilipus si nguda-nguda 
si nggo biasa ernubuat. 

10 Kenca piga-piga wari kami i kuta e, reh 
sekalak nabi i Judea nari gelarna Agabus. 

Il | dahina kami, jenari ibuatna benting 
Paulus. liketkenna ku nahena ras ku tanna 
jine jenari nina, "Nina Kesah Si Badia: empu 
benting enda iiket kalak Jahudi pagi bagenda 
i Jerusalem janah iendeskenna pe ia man si 
labo kalak Jahudi." 

12 Megi kata enda ipindoken kami alu 
mesangat ras perpulungen gelah ula min 
lawes Paulus nangkeng ku Jerusalem. 

13 Tapi ngaloi Paulus nina, "Ngkai maka 
kam tangis? Ngkai maka ilemahkenndu 
semangatku arah pertangisndu e. Aku nggo 
sikap labo saja iiket i Jerusalem, tapi pe 
ersedia aku ibunuh ije erkite-kiteken Tuhan 
Jesus." 

14 |a kami ngasup ngendik-ngendik Paulus 


gelah ula ia lawes ku Jerusalem, emaka 
ningkami, "Peraten Tuhanlah jadi." 

15 Kenca piga-piga wari dekahna kami ringan 
i Kesarea, ersikap kami jenari berkat ku 
Jerusalem. 

16 kut pe ras kami piga-piga kalak anggota 
perpulungen Kesarea. Ia me si naruhken kami 
ku rumah Menason. | je me kami kesilang. 
Menason enda asalna i Kiprus nari. Ndekah 
me ia tek man Jesus. 


Paulus ndahi Jakup 


17 Kenca seh kami i Jerusalem, ialo-alo 
perpulungen kami alu meriah ukur. 

18 Pepagina Paulus ras kami lawes ndahi 
Jakup. Pertua-pertua i bas perpulungen 
Jerusalem e pe reh kuje. 

19 Paulus ngataken mejuah-juah man kalak 
si pulung e. Jenari iturikenna sada-sadai 
kerina si nggo ibahan Dibata arah pendahinna 
i tengah-tengah kalak si labo kalak Jahudi. 

20 Kenca ibegi kalak ndai kai si ituriken 
Paulus, ipujina Dibata. Jenari nina man 
Paulus, "O senina, nehenlah maka nggo 
meribu-ribu kalak Jahudi i Jerusalem enda 
tek man Jesus janah kerina ia patuh man 
Undang-undang Musa. 

21 Nggo ibegina kerna kam maka iajarindu 
kerina kalak Jahudi si ringan i negeri si deban 
gelah nadingken Undang-undang Musa. Nggo 

ibegina maka ikatakenndu man kalak e gelah 


ula isunatken anak-anakna ntah pe gelah ula 
ngikutken adat kalak Jahudi. 

22 Dage genduari, kai nge arus sibahan? 
Kugapa pe nggo ietehna maka kam nggo seh 
i jenda. 

23 Emaka ula simbakndu kai si ikataken kami 
man bandu. | jenda lit empat kalak si gedang 
bukna perbahan lit padanna man Dibata. 

24 Ras kalak e kam ngikuti cara pembersihen 
rikutken aturen agama janah galari biaya 
persembahen kalak e gelah banci igunting 
bukna. Alu bage la tek kalak Jerusalem enda 
nandangi berita si nggo ibegina kerna kam, 
sabap kam jine ngikuti Undang-undang Musa. 

25 Tapi nandangi si labo kalak Jahudi, si nggo 
tek man Jesus, nggo kap mbarenda sibahan 
surat man bana gelah ula ipanna pangan si 
nggo ipersembahken man berhala-berhala, 
bage pe gelah ula ipanna dareh tah asuh- 
asuhen si mate la igeleh, janah gelah ula ia 
erlagu la mehuli." 

26 Emaka pepagina lawes Paulus ras si empat 
kalak e janah ras ia ngikuti acara pembersihen 
dirina rikut acara agama Jahudi. J enari lawes 
ia ku Rumah Pertoton guna pebetehken 
ndigan warina idungi pembersihen e dingen 
ndigan ipersembahken persembahenna 
sekalak-sekalak. 

Paulus itangkap i Rumah Pertoton 


21 Tapi asum jangka si pitu wari e nandangi 
dung, piga-piga kalak Jahudi si reh i Propinsi 
Asia nari ngidah Paulus i bas Rumah Pertoton. 
lajuk-ajukna kalak si nterem e, jenari 
itangkapna Paulus. 

28 Alu sora si megang nina, "O kalak Israel! 
Mari sampati kami! Enda me jelmana si 
ngajari kalak si nterem i japa pe guna 
ngelawan bangsanta ras ngelawan Undang- 
undang Musa bage pe ngelawan Rumah 
Pertoton enda! Janah genduari nggo ibabana 
pe kalak perbegu ku bas Rumah Pertoton 
enda! Keliamen ibahanna ingan si Badia 
enda!" 

29 (Si enda ikataken sabap nggo idahna 
Paulus gawah-gawah i kuta e ras Tropimus 
kalak Epesus. lakapna maka nggo ibaba 
Paulus ia ku Rumah Pertoton e.) 

30 Emaka guntar kuta e; kiamen anak kuta 
e reh. Itangkapna Paulus dingen isarenna 
ndarat i bas Rumah Pertoton e nari, janah 
minter ikuncina pintun Rumah Pertoton. 

31 Asum irencanakenna munuh Paulus, lit 
piga-piga kalak nehken berita man puanglima 
Roma. Iberitakenna maka lit kegujuhen i bas 
kuta e. 

32 Emaka minter ibuatna sada rombongen 
perajurit ras piga-piga kalak perwira, jenari 
alu pedas kiam ia ku tengah jelma si nterem 

e. Asum idah kalak si nterem puanglima ras 


perajurit-perajurit e, ngadi ia mekpeki Paulus. 

33 deheri puanglima e Paulus, itangkapna 
janah isuruhna perajurit-perajurit ngiket 
Paulus alu dua rante. Jenari nungkun 
puanglima e nina, "Ise kin enda, janah kai kin 
nggo ibahanna?" 

34 Kerina kalak si nterem e ngaloi alu sora 
si megang, lit si ngataken bagenda lit si 
ngataken bagah. Perbahan gejekna jelma 
si nterem e lalap Ia ieteh puanglima e kai 
si tuhuna si nggo jadi. Emaka isuruhna 
prajuritna mbaba Paulus ku bas markas. 

35 Kenca seh i tangga terpaksa iangkat 
perajurit-perajurit e Paulus perbahan nggo 
ngganas kal kalak si nterem e. 

36 Kerina kalak si nterem e ngayakisa janah 
serko ia kerina alu sora si megang, "Bunuhlah 
ia!" 


Paulus mbela dirina 


37 Asum Paulus nandangi ibaba perajurit 

e bengket ku markas, ngerana ia man 
puanglima e nina, "Banci aku ngerana man 
bandu?" Ngaloi puanglima e nina, "Ietehndu 
cakap Junani? 

38J adi Ia dage kam kalak Mesir si mbaru 
enda erbahan pemberontaken dingen si kiam 
ras empat ribu kalak penghianat si ersenjata 
ku taneh si melungun?" 

39 Ngaloi Paulus nina, "Aku kalak Jahudi, 


kutangku i Tarsus, eme kuta si terberita i 
Kiliki. Mindo aku man bandu gelah banci min 
aku ngerana man kalak si nterem enda." 

40 bere puanglima e Paulus ngerana. Emaka 
tedis ia i tangga. Ibahanna tanda alu tanna 
gelah ula gejek kalak si nterem. Kenca teneng 
kalak si nterem e, ngerana Paulus i bas cakap 
Jahudi nina, 

2 2 1"O senina-senina ras bapa kerina: 

begikenlah aku ngerana i bas aku 
mbela diringku!" 

2 Asum ibegi kalak Paulus ngerana i bas 
cakap Jahudi reh tenengna ia kerina. 
Iterusken Paulus ngerana nina, 

3 “Aku kalak Jahudi, tubuh i Tarsus i Propinsi 
Kiliki tapi ipebelin-belin i kuta enda. Aku 
bekas murid Gamaliel. lajarina aku kuga 
arusna ngikutken Undang-undang seh maka 
aku jadi kalak si tutus erdahin i bas Dibata 
bali ras kam i paksa enda. 

4Janah nggo kusiksa seh mate kalak si 
ngikutken Dalan Kegeluhen si ituduhken 
Tuhan e. Subuk dilaki bage pe diberu 
kutangkap janah kutamaken ku bas penjara. 

> Kerna si enda banci isungkunndu Imam si 
Mbelin ras kerina anggota-anggota sidang. 

I berekenna pe man bangku surat keterangen 
guna ipeseh man senina-senina kalak Jahudi 
i Damaskus. Emaka lawes aku ku jah, guna 

nangkapi kalak si ngikutken ajaren e, janah 


guna maba ia ku Jerusalem gelah iukum." 


Ituriken Paulus kerna ia jera 


6 "Asum aku i bas perdalanen nandangi seh 
i Damaskus, kira-kira tengah wari, rempet 
terang i langit nari ersinalsal engkeleweti aku. 

7 Ndabuh aku ku taneh janah kubegi sora 
erlebuh man bangku, nina, 'O Saul, Saul, 
ngkai maka iayak-ayakndu Aku?' 

8 Ngaloi aku, 'Ise kin kam Tuhan?' Erjabap 
Tuhan, 'Aku kap Jesus, kalak Nasaret si 
iayak-ayakndu.' 

9 Temanku sada dalanen ngidah terang e tapi 
la ibegina sora si ngerana man bangku e. 

10 Nungkun aku man Tuhan, 'O Tuhan, 
kai arus kubahan?' Ngaloi Tuhan, 'Kekeken 
janah teruskenlah ku Damaskus. | jah kari 
ituriken man bandu kai si nggo itetapken 
guna ibahanndu.' 

1lJanah perbahan aku nggo pentang 
erdandanken sinalsal si sehkal silona e, 
emaka itegu temanku aku ku Damaskus. 

12| Damaskus lit sekalak si tutus ngikuti 
Undang-undangta, gelarna Ananias. Kerina 
kalak Jahudi si ringan i Damaskus mehamat 
man bana. 

13 dahina aku jenari nina, 'O seninangku 
Saul, erpengidahlah mulihi.' Paksa e pe 
minter aku erpengidah mulihi janah kunehen 
ia. 

14Jenari nina, 'Dibata si isembah nini-nininta 


nggo milih kam guna meteh sura-SuraNa. 
Gelah idahndu PersuruhenNa si Bujur dingen 
gelah ibegindu langsung SoraNa. 

15 Sabap kam mejadi SaksiNa guna nuriken 
kai si nggo idahndu ras si ibegindu man 
kerina manusia. 

16J anah genduari, ulanai timai terdekahen. 
Kekekenlah, iperidikenlah kam dingen 
bersihkenlah dirindu i bas dosa-dosandu nari 
alu erlebuh man GelarNa.'" 


Isuruh Dibata Paulus meritaken Berita Si 
Mehuli man si labo kalak Jahudi 


17 "Jenari kenca aku mulihken ku Jerusalem, 
i bas sada wari asum aku ertoto i bas Rumah 
Pertoton ah, kualoken sada pengenehenen. 

18| bas pengenehenen e kuidah Ia. Nina man 
bangku, 'Pedasken, berkatlah i Jerusalem nari 
sabap kalak Jerusalem enda labo megiken kai 
si iturikenndu kerna Aku.' 

19 Ngaloi aku, 'O Tuhan ieteh kalak kap maka 
aku si bengket ku bas rumah persembahen 
nangkapi dingen mekpeki kalak si tek man 
BaNdu. 

20] anah asum saksindu si Istepanus ibunuh, 
aku peije kap. Setuju pe aku maka ia ibunuh 
janah aku me si njagai uis kalak si munuh ia.' 

21Tapi nina man bangku, 'To, berkatlah, 
sabap kam me Kusuruh ndahi kalak si labo 
kalak Jahudi si ndauh i jenda nari.'" 

22 Seh ngayak si enda ngenca ibegiken kalak 


si nterem e Paulus ngerana. Jenari mulai ia 
gejek kerina. Alu sora megang nina, "Bunuh 
ia! Kalak si bagenda la patut nggeluh!" 

23 Reh gejekna ia kerina, iawat-awatkenna 
uisna dingen icaburkenna abu ku datas. 

24 Perbahan si e isuruh puanglima ndai 
perajuritna maba Paulus ku bas markas. 
Isuruhna pe perajurit e ngeligasi Paulus guna 
meteh ngkai maka merawa kalak Jahudi e 
man Paulus. 

25 Tapi kenca dung Paulus iiketna dingen 
ipeterdangna guna iligasi nina Paulus man 
perwira si tedis ije, "Rikutken undang-undang 
banci kin iligasindu sekalak warga negara 
Roma, terlebih-lebih langa ia iadili?" 

26 Megi kata enda minter ilaporken perwira 
e man puanglima nina, "Kuga nge atendu 
ibahanndu ia? la warga negara Roma kap." 

27 Emaka idahi puanglima e Paulus, jenari 
nina, "Tuhu kin kam warga negara Roma? 
Katakenlah man bangku!" Erjabap Paulus 
nina, "Tuhu." 

28J enari nina puanglima e, "Aku nggo jadi 
warga negara Roma alu nggalar melala man 
pemerentah Roma." Ngaloi Paulus, "Tapi aku, 
tubuhku nari kin pe warga negara Roma nge." 

29 Emaka minter surut kalak si aturna 
mereksa dingen ngeligasi Paulus ndai. 
Puanglima e pe nggo mbiar kenca ietehna 

maka Paulus si isuruhna iiket e warga negara 


Roma. 


Paulus i lebe-lebe Pengadilen Agama 


30 Perlu iakap puanglima e meteh kai 
sabapna maka iaduken kalak Jahudi Paulus. 
Emaka pepagina isuruhna perajurit- perajurit 
nangtangi rante si ngiket Paulus. Isuruhna 
pe pulung imam-imam si mbelin ras 
anggota-anggota Pengadilen Agama. Jenari 
ibabana Paulus ku lebe-lebe sidang e. 

2 3 l Ipernehen Paulus anggota-anggota 

sidang e, jenari nina, "O senina-senina! 
Seh i bas wari enda aku tetap nggeluh alu 
pusuh peraten si bersih i lebe-lebe Dibata." 

2 Tapi Ananias, eme Imam si Mbelin, nuruh 
kalak si tedis i deher Paulus marap Paulus. 

3Perbahan si e nina Paulus, "Dibata kal pagi 
marap Kam o dingding si icat mbentar! Kam 
kundul i jenda guna ngadili aku rikutken 
Undang-undang. Tapi kam ngelanggar 
Undang-undang alu nuruh kalak enda marap 
aku." 

4Piga-piga kalak si kundul deher Paulus 
ngerana man Paulus, nina, "Megombang kal 
kam man Imam si Mbelin Dibata." 

> Ngaloi Paulus, "O senina, la kueteh maka 
ia Imam si Mbelin. Tuhu lit tersurat i bas 
Pustaka Si Badia, 'Ula ihinandu peminpin 
bangsandu.'" 

6 Tapi perbahan nggo ieteh Paulus maka 


kalak si ersidang e lit piga-piga kalak Parisi 
dingen piga-piga kalak Saduki, emaka nina 
alu sora si megang, "O senina-senina, aku 
kalak Parisi kap, dingen orang-tuangku 

pe kalak Parisi. Aku iadili erdandanken 
erpengarapen aku maka si mate nggeluh 
mulihi!" 

! Kenca ibelasken Paulus si enda, minter 
turah perubaten kalak Parisi ras kalak Saduki 
janah kalak si nterem pe erbelah-belah. 

8 (Sabap ikataken kalak Saduki maka labo lit 
kalak si mate nggeluh pagi mulihi, janah labo 
lit malekat-malekat bage pe mahluk-mahluk 
si la teridah. Tapi kalak Parisi tek si telu 
enda.) 

9 Emaka reh belinna perubaten e dingen reh 
gejekna i bas ingan e. Piga-piga kalak guru 
Undang-undang atau pe terpuk kalak Parisi 
tedis ku lebe. Ngerana ia alu sora megang, 
"La dat kami sitik pe salah kalak enda! Banci 
jadi tuhu-tuhu lit kesah ntah malekat si 
ngerana man bana." 

10 Perbahan reh mesangatna perubaten e 
mbiar puanglima e medate kari Paulus ibahan 
kalak e. Emaka isuruhna perajurit- perajurit 
nusur guna ngerintak Paulus janah mabasa 
ku markas. 

11 Berngina tedis Tuhan ideher Paulus, janah 
nina Tuhan, "Tetapkenlah ukurndu! Nggo kam 

ersaksi kerna Aku iJerusalem, janah bage ka 


lah pagi perbahanenndu i Roma." 


Arih-arih kalak Jahudi 
guna munuh Paulus 


12 Kenca terang wari pulung piga-piga kalak 
Jahudi. Arih-arih ia guna munuh Paulus. 
Ersumpah ia kerina maka la ia man ras 
minem adi langa kin ibunuhna Paulus. 

13 Teremna kalak si arih-arih e lebih empat 
puluh kalak. 

14 Kenca arih-arih idahina imam-imam si 
mbelin ras pertua-pertua kalak Jahudi jenari 
nina, "Kami nggo ersumpah maka Ia kami 
man ras minem adi langa kin ibunuh kami 
Paulus. 

15 Emaka iarapken kami maka kam ras kerina 
anggota sidang mindoken man puanglima 
gelah ibabana Paulus ku lebe-lebendu. 
Kataken man puanglima maka atendu tole 
erbahan pemeriksan man Paulus. Tapi ope 
denga seh ia i jenda nggo ersikap kami 
munuh ia i tengah dalan." 

16 Pertakin enda ibegi bebere Paulus. Lawes 
ia ku markas janah kenca mindo ijin, idahina 
Paulus ku bas. Iturikenna rencana kalak ndai 
man Paulus. 

17Jenari idilo Paulus sekalak perwira, janah 
nina, "Baba anak perana enda ngadap man 
puanglima sabap lit si man katanken man 
bana." 

18 baba perwira e anak perana e man 


puanglima, jenari nina perwira e man 
puanglima, "Paulus, kalak tahanen e, nuruh 
aku maba anak enda ngadap man bandu 
sabap lit si man katankenna man bandu." 

19 Itegu puanglima anak perana e, ibabana 
ku duru janah nina, "Kai kin si man 
katankenndu man bangku?" 

20 Frjabap ia, "Nggo arih-arih kalak Jahudi 
ngadap man bandu guna mindoken gelah 
pepagi isuruhndu Paulus ngadap ku lebe-lebe 
Pengadilen Agama. Ikatakenna maka atena 
tole erbahan pemeriksan man Paulus. 

21Tapi ula kal kam tek katana e. Sabap 
lit empat puluh kalak lebih nggempang- 
nggempangi i tengah dalan, guna munuh 
Paulus. Nggo ersumpah ia maka la ia man 
ras minem adi langa kin ibunuhna Paulus. 
Genduari nggo sikap ia kerina ndalankenca, 
janah itimaina keputusenndu." 

22 Fmaka nina puanglima man anak perana 
e, "Ula kataken man ise pe maka nggo 
ilaporkenndu si enda man bangku." Jenari 
isuruh puanglima e ia mulih. 


Paulus ikirim man Gubernur Pelik 


23 Kenca bage idilo puanglima dua kalak 
perwira, jenari nina, "Sikapken dua ratus 
kalak perajurit ras pitu puluh kalak si erkuda 
bage pe dua ratus kalak si ertombak guna 
berkat ku Kesarea pukul siwah berngi enda. 

24 Sikapken pe piga-piga kuda guna iersak 
Paulus janah selamatken ia seh ku Gubernur 
Pelik." 

25 (tulis puanglima e pe surat, bagenda isina, 

26 “Salam i bas aku nari Klaudias Lisias man 
Gubernur Pelik si mehamat. 

27 Kalak enda itangkap kalak Jahudi 
janah menam ibunuhna pe. Perbahan 
kudat keterangen maka ia warga negara 
Roma emaka aku ras prajurit-prajurit reh 
nelamatken ia. 

28 Nggo kubaba pe ia ku lebe-lebe Pengadilen 
Agama guna ndarami kesalahenna. 

29 Emaka nggo kueteh maka ia iaduken 
kalak Jahudi e erdandanken persoalen 
Undang-undang agamana saja. Labo lit 
kesalahenna si erbahanca ia patut ibunuh 
ntah pe ipenjaraken. 

30 Tapi lit ka kubegi laporen maka arih-arih 
kalak Jahudi guna munuh ia. Perbahan si 
emaka kusuruh perajurit maba ia man bandu. 
Janah man si ngaduken ia kukataken maka ia 
arus ngadu man bandu." 

31 Sue ras perentah puanglima, ibaba 
prajurit e Paulus i bas berngi e ku Antipatris. 

32 Pepagina mulihken prajurit-prajurit si 
erdalan nahe e ku markas tapi kalak si erkuda 
terus naruhken Paulus ku Kesarea. Kenca 
seh i Kesarea iberekenna surat ndai janah 
iendeskenna Paulus man Gubernur. 

33 (Kis 23:32) 

34 loge Gubernur surat e, jenari isungkunna 


Paulus, ntah i bas propinsi si apai nari ia. 
Kenca ieteh maka Paulus i Kiliki nari, 

35 hina man Paulus, "Perkarandu kuperiksa 
kenca seh i jenda si ngaduken kam." Jenari 
isuruh Gubernur e gelah Paulus itahan i bas 
istana Gubernur si ibangun Herodes. 


Paulus iaduken kalak Jahudi 


24 ' Lima wari kenca si e reh ku Kesarea 
Imam si Mbelin, gelarna si Ananias 
ras piga-piga kalak pertua kalak Jahudi bage 
pe sekalak juru bicara gelarna Tertulus. 
Ngadap kalak enda man Gubernur Pelik janah 
ijadukenna Paulus man bana. 

2 Kenca Paulus ilegi, emaka ibenaken 
Tertulus ngerana mbelasken pengadunna 
nina, "O Gubernur Pelik si mehamat! 
Erdandanken kepeminpinenndu kami tetap 
aman. Melala pembaharun si penting nggo 
ibahanndu guna pembangunen man bangsa 
kami. 

3 Jaloken kami enda alu dem pengataken 
bujur ijapa pe dingen katawari pe. 

“Tapi gelah ula melala sia-sia waktundu 
emaka kupindoken alu meteruk ukur gelah 
ibegikenndu min kentisik pengadun kami si 
gendek-gendek enda. 

> Nggo tangkas man kami maka kalak enda 
sekalak penggujuh si ncedaken. Iguntarina 
kerina kalak Jahudi i belang-belang doni 

enda. Janah ia me sekalak peminpin sekte 


kalak Nasrani. 

6 Terlebih pe icubakenna encemarken 
Rumah Pertoton si Badia. Perbahan si emaka 
itangkap kami ia. Ate kami ngadili ia rikutken 
Undang-undang kami. 

' Tapi icampuri puanglima Lisias janah 
ibuatna Paulus i bas kami nari alu paksa. 
Jenari isuruh puanglima e kami ngadu man 
bandu. 

8 Adi isungkunndu pe kalak enda ietehndu 
nge i bas ia nari maka kai si ikataken kami 
enda tuhu." 

9 Kalak Jahudi si ikut i bas pengadun e pe 
ngataken maka kai si ikataken Tertulus e 
tuhu. 


Paulus mbela dirina i lebe-lebe Pelik 


10 Kenca bage ibahan Gubernur e tanda 
man Paulus gelah ia ngerana. Emaka 
ngerana Paulus nina, "Kueteh nge maka nggo 
piga-piga tahun dekahna kam jadi hakim i 
tengah-tengah bangsa enda. Emaka tetap 
ukurku mbela diringku i lebe-lebendu. 

11 Banci ietehndu jine maka Ia lebih sepulu 
dua wari si lewat ku Jerusalem aku guna 
ersembah man Dibata. 

12 Ise pe labo pernah ngidah aku erjengil 
ntah ngguntari subuk i bas Rumah Pertoton e 
ntah i bas rumah persembahen ntah ijapa pe 
i bas kuta e. 

13J anah kalak enda pe labo ngasup mereken 


bukti man bandu kerna pengadunna nandangi 
aku. 

14Tapi ngaku aku i lebe-lebendu, maka 
aku ersembah man Dibata si isembah nini 
kami alu ngikutken Dalan Kegeluhen si 
ituduhken Tuhan, si ikataken kalak enda 
'sekte'. Tapi aku pe tek nge kai si tersurat i 
bas Undang-undang Musa ras kai si tersurat | 
bas kitap nabi-nabi. 

15 Pengarapenku man Dibata bali ras 
pengarapen kalak enda, maka lit nge kekeken 
i bas si mate nari, subuk kalak si bujur bage 
pe kalak si Ia bujur. 

16 Emaka aku pe tetap nge kuusahaken 
gelah bersih pusuh peratenku i adepen Dibata 
ras i adepen manusia. 

17 Kenca piga-piga tahun dekahna aku 
nadingken Jerusalem reh aku mulihken ku 
kuta e guna nehken pemere man bangsangku 
bage pe guna nehken persembahen man 
Dibata. 

18 Asum aku nehken persembahen e, kenca 
dung upacara pembersihenku, idapeti kalak 
enda aku i bas Rumah Pertoton. Sanga si ndai 
labo aku i tengah jelma si nterem janah labo 
lit keributen. 

19 Tapi tupung si e lit piga-piga kalak Jahudi 
i Propinsi Asia nari ije. Kalak ah ndai nge 
aturna reh ngadu man bandu adi lit kin si 
man adunkenna kerna aku. 

20 Amin bage gia pelepaslah kalak si nggo 


reh enda ngataken kejahaten si nggo kubahan 
asum aku i lebe-lebe Pengadilen Agama e. 

21 Banci jadi salah akapna aku asum 
kukataken i lebe-lebe pengadilen e, 'Aku 
iadilindu sendah erdandanken tek aku maka 
kalak si mate nggeluh pagi mulihi.'" 

22J enari nina Pelik, si nggo melala meteh 
kerna Dalan Kegeluhen si ituduhken Tuhan 
nutup sidang e alu ngataken, "Kenca seh 
i jenda puanglima Lisias maka kuputusken 
perkarandu enda." 

23 Kenca bage isuruh Pelik perwira namaken 
Paulus ku bas penjara. Tapi iberekenna 
nge sitik kebebasen man Paulus: teman- 
temanna banci reh ndahi ia dingen mereken 
keperlunna. 


Paulus i lebe-lebe Pelik 
dingen i lebe-lebe Drusila 


24 Kenca piga-piga wari, Pelik ras ndeharana 
Drusila reh njumpai Paulus. Ndeharana e 
kalak Jahudi. Isuruhna kalak ngelegi Paulus 
jenari ibegikenna Paulus ngerana kerna 
kiniteken man Kristus Jesus. 

25 Tapi asum iterusken Paulus ngerana 
kerna kai si benar ras kai si salah, uga arus 
engkuasai diri ras kerna warina Dibata ngadili 
manusia, mbiar Pelik. Emaka nina man 
Paulus, "Sibar eme sekali enda, banci kam 

mulih. Ndigan pagi lit kesempatenku kudilo 


kam mulihi." 

26| bas paksa si e iarapken Pelik gelah 
Paulus mereken duit man bana. Emaka 
megati idilona Paulus ercakap-cakap ras ia. 

2! Dua tahun kenca si e Gubernur Pelik 
igantiken Porkius Pestus. Paulus lalap ipelepas 
Pelik i bas penjara sabap muat ukur kalak 
Jahudi atena. 


Ipindoken Paulus gelah Pemerentah 
Roma mutusken perkarana 


2 5 1 Telu wari kenca Pestus seh i propinsi 
e, nangkeng ia i Kesarea nari ku 
Jerusalem. 

2| Jerusalem reh imam-imam si mbelin ras 
peminpin-peminpin kalak Jahudi ngadap man 
Pestus ngaduken Paulus. 

3 Erkiteken nggo irencanaken kalak Jahudi 
munuh Paulus i tengah dalan, emaka 
ipindokenna man Pestus gelah Paulus ibaba 
ku Jerusalem. 

4Ngaloi Pestus nina, "Paulus tetap 
ipenjaraken i Kesarea, janah aku ras minter 
nge mulihken ku jah. 

> Emaka ku jah lah peminpin-peminpinndu 
ras aku guna ngaduken ia adi lit kin salahna." 

6 Kenca waluh tah sepuluh wari nari Pestus i 
Jerusalem mulih ia ku Kesarea. Kenca seh ia i 
Kesarea, pepagina ibukana sidang pengadilen 

janah isuruhna perajurit-perajurit maba 


Paulus ku bas ruangen sidang e. 

! Kenca seh Paulus ku bas ruangen e, 
minter ia ikeleweti kalak Jahudi si reh i 
Jerusalem nari. Jenari iturikenna kesalahen- 
kesalahen Paulus si mbelin, tapi sada pe la 
terbuktikenca. 

8 Tapi ibela Paulus dirina nina, "Sitik pe labo 
lit salahku subuk nandangi Undang-undang 
kalak Jahudi, nandangi Rumah Pertoton ntah 
pe nandangi Kaisar." 

9 Perbahan Pestus ersura-sura muat ukur 
kalak Jahudi, emaka nina man Paulus, 
"Nggit kam ku Jerusalem gelah i jah kudungi 
perkarandu enda?" 

10 Tapi ngaloi Paulus nina, "Genduari aku 
tedis i lebe-lebe pengadilen Pemerentah 
Roma: emaka perkarangku enda arus idungi 
i bas pengadilen Kaisar Roma. letehndu jine 
maka labo lit salahku man kalak Jahudi. 

Il Adi tuhu-tuhu kin aku ersalah janah 
salahku e sue ras ukumen mate, rela nge aku 
mate. Tapi adi labo tuhu pengadunna e, ise 
pe labo erkuasa ngendesken aku man kalak 
Jahudi e. Emaka kutuntut hakku gelah Kaisar 
mutusken perkarangku." 

12 Arih-arih Pestus ras penasehatna jenari 
nina man Paulus, "Perbahan ipindokenndu 
gelah Kepala Pemerentah Roma mutusken 
perkarandu emaka man Pemerentah si Roma 
lah kam ngadap." 

Paulus i lebe-lebe Agripa 
dingen i lebe-lebe Bernike 


13ja ndekah kenca si e reh Raja Agripa 
ras Bernike ku Kesarea ndahi Pestus guna 
ngataken mejuah-juah man bana perbahan 
Pestus nggo jadi gubernur. 

14 Kenca piga-piga wari ia i Kesarea ituriken 
Pestus man bana persoalen Paulus e nina, 

"| bas penjara lit sekalak kalak tahanen si 
itadingken Pelik. 

15 Asum ku Jerusalem aku, imam-imam 
si mbelin ras pertua-pertua kalak Jahudi 
ngaduken ia man bangku. Kalak Jahudi e 
nuntut gelah kuukum ia. 

16 Tapi kukataken man bana maka 
kalak Roma labo biasa erbahan ukumen 
man sekalak si iaduken adi langa kin ia 
ipejumpaken ras si ngaduken ia guna 
mereken kesempaten man bana mbela dirina. 

1 Janah asum kalak e ikut reh ku jenda, 
pepagina minter kubuka sidang. Kusuruh 
perajurit-perajurit maba kalak si iadukenna e 
ku lebe-lebe sidang. 

18 Tedis kalak e ngaduken ia, tapi 
pengadunna e sada pe la lit kerna kejahaten 
bagi si kuarapken kin. 

19 Pengadunna e, persoalen kerna agamana 
saja nge janah kerna sekalak si gelarna Jesus, 
si nggo mate, tapi ikataken Paulus maka la 
nggeluh. 

20 Perbahan mesera kuakap mpepayo 


perkara e, emaka kusungkun ntah nggit ia ku 
Jerusalem gelah i jah kudungi perkarana e. 

21Tapi ipindoken Paulus gelah Kaisar 
mutusken perkarana e. Janah ipindokenna 
gelah ia ikawali ngayak iputusken Kaisar 
perkarana e. Emaka kusuruh perajurit- 
perajurit njagai ia seh warina ia kukirim man 
Kaisar i Roma." 

22J enari nina Agripa man Pestus, "Aku pe 
merincuh megi ia ngerana." Ngaloi Pestus, 
"Pagi banci ibegindu." 

23 Pepagina reh Agripa ras Bernike alu 
upacara si mehaga iarakken puanglima- 
puanglima bage pe pembesar-pembesar 
kota. Bengket ia ku ruang sidang. Kenca 
iperentahken Pestus, ibaba perajurit me 
Paulus ku lebe-lebe sidang. 

24 Kenca bage, ngerana Pestus nina, "O Raja 
Agripa bage pe kerina kam si pulung i jenda. 
Enda me jelmana si iaduken kalak Jahudi si 
ringan i Jerusalem bage pe kalak Jahudi i bas 
kota enda. Reh kalak Jahudi e ngadap man 
bangku janah alu sora si megang ikatakenna 
man bangku maka si iadukenna enda lanai 
patut nggeluh. 

25 Tapi la lit kudat salahna si sue ras ukumen 
mate. Janah perbahan ipindokenna gelah 
Kaisar si mutusken perkarana e, emaka 
kutetapken ngirim ia man Kaisar. 

26 Tapi langa lit i bas aku pengadun si tepat 


kerna ia guna kusuratken man Kaisar. Eme 
sabapna maka kubaba ia ku lebe-lebendu 
kerina terlebih-lebih man bandu Raja Agripa, 
gelah kenca sibahan pemeriksan ras-ras i 
jenda, nggo lit dalanku erbahan surat man 
Kaisar. 

27 Sabap Ia kuakap mehuli engkirimken 
sekalak tahanen adi la ituriken tuduhen 

si tangkas kerna kesalahen-kesalahen si 
ibahanna." 


Paulus mbela dirina i 
lebe-lebe Raja Agripa 


2 6 1 Nina Agripa man Paulus, "Genduari 

banci kam ngerana guna mbela 
dirindu." Kenca Paulus ngangkat tanna guna 
mereken penghormaten man anggota sidang, 
ibenakenna ngerana nina, 

2"O Raja Agripa, megah kal kuakap sabap 
sendah banci aku ngerana i lebe-lebendu 
mbela diringku nandangi kerina pengadun 
kalak Jahudi. 

3 Terlebih-lebih megah kuakap sabap 
ietehndu kal alu payo adat istiadat kalak 
Jahudi ras persoalen-persoalenna. Emaka 
kupindoken gelah megenggeng kam megiken 
aku. 

4Kerina kalak Jahudi meteh kerna 
kegeluhenku mulai kitik-kitikku nari. tetehna 
kerina lagu langkahku ras perbahanenku 

subuk asum aku i kutangku bage pe asum 


aku i Jerusalem. 

> Ndekah me ietehna maka aku masuk 
golongen si tutusna kal ersembah man Dibata 
i bas agama Jahudi, eme golongen Parisi. 
Janah adi bage atena banci pe iturikenna 
kerna aku. 

6Janah genduari iadili aku i jenda perbahan 
erpengarapen aku nandangi padan si ibahan 
Dibata man nininta nai. 

! Eme padan si iarapken bangsa si sepulu 
dua suku. Em sabapna maka isembahna 
Dibata suari ras berngi. Janah perbahan 
pengarapen enda me, o raja, maka aku 
laduken kalak Jahudi. 

80 kam kerina si pulung i jenda, ngkai kin 
iakapndu maka la mungkin ipegeluh Dibata 
mulihi kalak si nggo mate? 

9 Aku jine nai erpengakap maka tugasku kal 
kuakap ngelawan pengaruh gelar Jesus kalak 
Nasaret e. 

10j anah nggo pe kudalanken i Jerusalem alu 
kuasa si ibereken imam-imam si mbelin man 
bangku. Nterem kalak si nggo tek man Jesus 
kutangkap janah kutamaken ku bas penjara. 
Janah asum kalak e iukum mate, aku me 
sekalak si setuju i bas pembunuhen e. 

11 Megati kalak si nggo tek man Jesus e 
kusiksa i bas rumah-rumah persembahen. 
Kupaksaken gelah ipersokenna kinitekenna 
man Jesus. Janah perbahan segatna ateku 

ngenehen kalak si nggo tek man Jesus e, 


kuayaki pe ia seh ku kuta-kuta i darat taneh 
Jahudi guna niksaisa." 


Ituriken Paulus kerna ia jera 


12 “Guna si e kap maka lawes nai aku 
ku Damaskus alu kuasa ras perentah 
imam-imam si mbelin. 

13 Tapi o Raja Agripa, sanga ciger wari aku i 
tengah dalan, rempet kuidah sinalsal nusur i 
langit nari terangen asa matawari. Isalsalina 
aku ras teman-temanku si sada dalanen. 

14 Kerina kami ndabuh ku taneh janah kubegi 
sora erlebuh man bangku i bas cakap Jahudi, 
'O Saul, Saul ngkai maka Aku isiksandu? 
Isiksandu kap dirindu bagi nukuli pergalah si 
entelap.' 

15Jenari ngaloi aku, 'Ise kin Kam Tuhan?! 
Erjabap Tuhan, 'Aku kap Jesus, si isiksandu. 

16 Tapi kekeken janah tediskenlah! 
Kucidahken diringKku man bandu guna milih 
kam jadi si erdahinKu ras saksingKu. Gelah 
iturikenndu man kalak si deban kai si nggo 
idahndu sendah, eme kerna Aku, bage pe 
gelah iturikenndu kai si Kucidahken pagin 
man bandu. 

17 Kupulahi kam pagi i bas tan bangsa Israel 
nari ras i bas kalak si deban si labo kalak 
Jahudi si Kusuruh idahindu. 

18 Pemedakken matana gelah itadingkenna 
si gelap guna bengket ku bas si terang. Bage 

pe gelah itadingkenna kuasa Iblis jenari reh 


ku Dibata. Gelah erdandanken tek ia man 
bangKu, Kualemi dosa-dosana. Bage pe gelah 
ialokenna ingan, eme ingan si patut ialoken 
kalak si ipilih Dibata.'"" 


Ituriken Paulus pendahinna 


19 “Janah bage me, o Raja Agripa, kupatuhi 
pengenehenen si kualoken i bas Dibata nari e. 

20 Mula-mula kuajari kalak Jahudi si i 
Damaskus jenari si i Jerusalem ras si i 
belang-belang taneh Judea, bage pe kalak si 
labo kalak Jahudi gelah kerina jera dingen reh 
ku Dibata. Kuajari pe ia gelah icidahkenna 
arah perbahanen si mehuli maka ia nggo jera. 

21 Perbahan si enda me maka itangkap kalak 
Jahudi aku asum aku i Rumah Pertoton, janah 
ibunuhna pe atena aku. 

22 Tapi seh i bas wari enda aku tetap isampati 
Dibata. Erkiteken si e tedis aku i jenda 
nuriken kerna Jesus man kerina manusia 
subuk man kalak si mbelin bage pe man kalak 
si meteruk. Kai si kuturiken e bali nge ras si 
nggo leben ituriken nabi-nabi ras Musa. 

23 Eme: Mesias e arus ngenanami kiniseran 
seh mate, janah la me si tangtangna 
ipegeluh Dibata i bas si mate nari, gelah 
arah KekekenNa e banci IcidahkenNa terang 
keterkelinen subuk man kalak Jahudi bage pe 
man kalak si deban si labo Jahudi." 

24 Asum Paulus ngerana denga nina Pestus 


man bana alu sora si megang, "Nggo mehado 
kam e Paulus! Pemetehndu si melala e 
erbahanca kam nggo mehado!" 

25Tapi ngaloi Paulus nina, "O Pestus si 
mehamat, aku labo mehado. Kai si kukataken 
enda tuhu-tuhu nge, janah jore-jore nge 
ukurku ngerana enda. 

260 Raja Agripa, tentu ietehndu kerina 
persoalen enda, emaka pang aku ngerana 
man bandu. Tek aku maka labo lit sada pe i 
bas e langa ibegindu, sabap kerina enda labo 
terjadi i tengah kerangen si terbuni. 

270 Raja Agripa, tek nge kam man kai si 
Ikataken nabi-nabi? Kueteh nge maka tek 
kam." 

28 Ngaloi Raja Agripa man Paulus nina, 
"lakapndu kin maka i bas paksa si kentisik 
enda banci aku ibahanndu jadi kalak Kristen?" 

29 Ngaloi Paulus nina, "Pertotonku man 
Dibata gelah i bas paksa si kentisik tah 
ndekah denga gia, kam ras kerina si megiken 
aku sendah banci jadi bali ras aku, seakatan 
rante enda." 

30Jenari tedis raja, gubernur bage pe 
Bernike ras kerina kalak si kundul ras ia ije. 

31 Muatna ndarat ngerana ia sapih-sapih ia 
nina, "Labo lit perbahanenna si salah si sue 
ras ukumen mate ntah ukumen penjara." 

32J enari nina Agripa man Pestus, "Si tuhuna 
nggo banci ia ibebasken adi la min ndai 

ituntutna hakna maka Kaisar mutusken 


perkarana." 


Paulus erlayar ku Roma 


2 7 1 Kenca nggo iputusken maka kami 

arus erlayar ku Italia, iendesken me 
Paulus ras piga-piga kalak tahanen si deban 
man Julius. Julius, eme sekalak perwira i bas 
pasuken tentera Roma si igelari "Pasukan 
Kaisar". 

2 Idatasi kami kapal si reh i Adramiti nari, 
jenari erlayar kami alu kapal e si nggo 
sikap berkat ku pelabuhen-pelabuhen i 
Propinsi Asia. Aristarkus, sekalak Makedoni i 
Tesalonika nari ikut ras kami. 

3 Pepagina seh kami i Sidon. Julius mehuli 
kal man Paulus. lijinkenna Paulus ndahi 
teman-temanna si i Sidon gelah banci 
ibereken teman-temanna e kai si iperlukenna. 

41 Sidon nari terus kami erlayar ngikut- 
ngikut pantai pulau Kiprus si terampang i bas 
angin si meter rembus nungsang kapal e. 

= Ikepari kami lawit tingtang Kiliki ras 
tingtang Pampilia, jenari seh kami i kuta Mira, 
i daerah Likia. 

6| Mira idat perwira e kapal si reh i 
Aleksandria nari. Kapal e muatna berkat ku 
Italia. Emaka ipindahken perwira e kami ku 
kapal e. 

7 Piga-piga wari dekahna kapal kami 
manjar-anjar ngenca banci erdalan. Alu 

mesera-mesera ideheri kami kuta Kenidos. 


Tapi perbahan lalap meter angin nungsang 
kapal kami, la banci iterusken kami kempak 
arah si pemena, emaka kenca seh i tanjung 
Salmone erlayar kami arah Selatan pulau 
Kreta gelah kapal kami terligen i bas angin si 
meter e nari. 

8 Alu mesera-mesera tetap iikut-ikut kami 
tepi pulau e janah kedungenna seh kami i 
bas sada ingan si igelari Pelabuhen si Mejile. 
Pelabuhen enda la ndauh i kuta Lesea nari. 

?Ngayak ingan enda saja nggo melala 
wari-wari kami terbuang. Nggo tambah pe 
bahayana adi iterusken pelayaren paksa si e. 
Bage pe nggo lepas wari puasa kalak Jahudi. 
Emaka nina Paulus man kalak si i bas kapal e, 

10"O teman-teman, kuakap bahaya man 
banta adi terus kita erlayar. Labo saja kapal 
ras barang-barang si lit i bas kapal enda bene 
tapi kita pe banci bene nge." 

11 Tapi teken perwira eman kapten ras empu 
kapal e asangken man Paulus. 

12 Janah perbahan pelabuhen e labo ingan 
si sikap i bas paksa-paksa musim angin 
topan emaka teremen kalak setuju berkat alu 
pengarapen banci seh i Peniks, gelah kidekah 
musim angin topan e banci ringan ije. Peniks, 
eme sada pelabuhen i pulau Kreta. Pengalana 
kempak Barat Daya ras kempak Barat Laut. 

Angin si meter nungsang 
kapal si itumpangi Paulus 


13 Asum angin si reh i Selatan nari mulai 
rembus alu manjar-anjar, mbelin pengarapen 
kalak emaka banci seh sura-surana. 

Emaka iangkatna jangkar jenari erlayar ia 
ngikut-ngikut pantai pulau Kreta. 

14Tapi la ndekahsa kenca si e, rempet 
rembus angin si meter i pulau e nari si igelari 
angin Timur Laut. 

15 (derpa anginna kapal ndai janah perbahan 
lanai tersungsang angin e, emaka ipelepas 
kami saja kapal ndai ibabaken angin e. 

16J enari ibabakenna kapal kami kempak 
Selatan pulau si kitik si igelari pulau Kauda. 
Paksa eme irintak kami alu mesera-mesera 
sekoci ku das kapal e. 

17 Kenca iangkat pegawai kapal perahu 
si kitik e ku bas kapal, irakutina kapal e 
kelewet alu tinali. Perban mbiar kalak enda 
tertendeng kapal e uruk kersik si i bas lawit 
i pantai Libia, emaka ipesusurna layar janah 
iIpelepasna kapal e ibaba angin. 

18 Angin si merawa e terus rembus, emaka 
pepagina iambekken pegawai me muaten 
kapal. 

19Janah pepagina ka alat-alat kapal e pe 
deba terpaksa lambekkenna. 

20 Piga-piga wari dekahna matawari ras 
bintang la teridah, janah angin si merawa e 

tetap rembus. Dungna lanai lit arapen kami 


nggeluh. 

21 Kenca nggo ndekah kalak si i bas kapal 
e la man, emaka tedis Paulus i lebe-lebe 
kalak ejenari nina, "O senina-senina, ulin Kin 
min mbarenda ibegikenndu katangku. Ulin 
min mbarenda la kita berkat i pulau Kreta 
nari, gelah ula kita rugi dingen ngenanami 
kiniseran enda. 

22 Tapi genduari, kukataken man bandu 
maka aminna gia kita lit i bas kiniseran enda 
tetapkenlah ukurndu, labo kam sekalak pe 
bene. Kapal enda ngenca pagi bene. 

23 Sabap ndai berngi reh ndahi aku malekat 
persuruhen Dibata si kusembah dingen Dibata 
si empu geluhku. 

24 Nina malekat e man bangku, 'O Paulus, 
ula kam mbiar! La banci kam la seh ku 
lebe-lebe Kaisar, janah erdandanken perkuah 
ate Dibata arah kam, kerina kalak si lit i bas 
kapal enda pe selamat.' 

25 Emaka tetapkenlah ukurndu o senina- 
senina! Sabap tek aku man Dibata maka kai 
si IkatakenNa man bangku jadi kap. 

26 Tapi la banci lang ibabaken angin kita ku 
sada pulau." 

2! Kenca sepulu empat berngi kapal kami 
bombang-bombang i Lawit Adria, asum 
tengah berngi pegawai-pegawai kapal 
erpengakap maka kami nggo ndeher ku 
daraten. 

28 Fmaka ipesusurna batu si irakutken ku 


nali guna nibari bagesna lawit. Bagesna lawit 
e lit empat puluh meter. Kenca terleben 
isibarina ka bages lawit e, lit telu puluh meter. 

29 Perbahan mbiar ia kapal e terantuk ku 
batu karang emaka idabuhkenna empat 
jangkar arah pudi kapal e. Ngarap pe kami 
kerina gelah pedas min terang wari. 

30 Pegawai-pegawai kapal kiam atena i kapal 
nari. Ipesusurna sekoci i kapal nari, dingen 
ipekulah-kulahna ndabuhken jangkar arah 
lebe kapal. 

31 Perbahan si e nina Paulus man perwira 
ras prajurit, "Adi itadingken pegawai-pegawai 
e kin kapal enda labo kam sada pe banci 
selamat." 

32 Emaka iretapken perajurit-perajurit nali 
si ngiket sekoci e janah ipelepasna sekoci e 
ndabuh ku lawit janah mombak. 

33 Nandangi terang, isuruh Paulus kerina 
kalak si lit i bas kapal e man. Nina, "Nggo 
sepulu empat wari dekahna iarap-arapkenndu 
ngadi angin si meter e. Janah kidekah si e la 
kam man. 

34 Emaka kukataken man bandu maka 
man lah kam lebe. Si enda perlu guna 
kesehatenndu. Labo selambar pe buk 
takalndu bene." 

35 Kenca ikataken Paulus enda, ibuatna roti, 
ertoto ia i lebe-lebe kalak e kerina guna 

ngataken bujur man Dibata kerna pangan e. 


Jenari icepik-cepikna roti e janah ipanna. 

36 Ngidah si e tetap ukur kalak ndai janah 
man pe ia kerina. 

37 Teremna kami i bas kapal e dua ratus pitu 
pulu enem kalak. 

38 Kenca kerina besur man, iambekken 
pegawai gandum si lit i bas kapal gelah reh 
nahangna kapal e. 


Gedap kapal si itumpangi Paulus 


39 Kenca terang wari idah pegawai-pegawai 
daraten si Ia itandaina. Idahna teluk ras 
pantai. Emaka itetapkenna gelah kapal 
itamaken ku daraten i je adi banci. 

40 |peltepkenna tinali-tinali jangkar janah 
ipelepasna jangkar e tading i bas lawit. 
losarina tinali si ngiket kemudi kapal jenari 
iIpasangna layar arah lebe kapal gelah ibaba 
angin kapal e ku tepi pantai. 

41 Tapi itendeng kapal e uruk kersik si lit i 
bas lawit si erbahanca kapal e lanai banci 
erdalan. Bagin kapal si arah lebe leket janah 
bagin si arah pudi pecah ibahan galumbang. 

42 Paksa si e arih-arih perajurit-perajurit 
guna munuh kerina kalak tahanen gelah ula 
sekalak pe ia erlangi ku duru jenari kiam. 

43Tapi perbahan Paulus la ate perwira e 
ibunuh, emaka ilarangna perajurit-perajurit 
munuh kalak tahanen e. Isuruhna kalak si 

beluh erlangi leben lompat ku lau janah 


erlangi ku daraten. 

44 Kalak si la beluh isuruhna make papan- 
papan ntah pe pecahen-pecahen kapal. 
Bagenda me carana kerina kami terkelin seh 
ku daraten. 


Paulus i pulau Malta 


2 9 1 Kenca kerina kami seh ku daraten, 
leteh kami arah kalak si ngiani pulau 
maka gelar pulau e, eme pulau Malta. 

2 Mehuli kal kerina anak dusun si ngiani 
pulau e man kami. lalo-alona kami alu 
mehuli, janah perbahan wari mulai udan 
dingen seh kal bergehna emaka ipegarana 
api. 

3 |pepulung Paulus ranting sada mberkis 
janah asum itamakenna ku bas api, ndarat 
sada nipe upar i bas ranting e nari sabap 
melas iakapna jenari itagutna tan Paulus. 

4Ngidah nipe si molah-olah i bas tan Paulus 
nina si ngiani pulau e sapih-sapih ia, "Kalak si 
itagut nipe e ugapa pe kalak pemunuh. Sabap 
nggo pe ia selamat i bas lawit nari Ia ka bo ia 
ipelepas Dewi Keadilen nggeluh." 

Tapi ikupisken Paulus nipe e ku bas api, 
janah la ia sitik pe suin. 

6 Rikutken pengakap kalak e ugapa pe besar 
nge kerina daging Paulus ntah pe minter 
mate. Tapi kenca ndekah itimaina janah 
idahna maka Paulus la kaden pe emaka 

dungna erkusur ukurna, nina, "Ia sekalak 


dewa kap." 

7 La ndauhsa i bas ingan e nari lit sada juma, 
pengulu pulau e empuna. Gelarna Publius. 
lalo-alona kami alu mehuli janah telu wari 
dekahna kami iberena man i bas rumahna e. 

8 Paksa si e bapa Publius ampar i bas ingan 
medem, sabap panas dingen mesui beltekna. 
Emaka idahi Paulus ia ku bas kamarna. Ertoto 
Paulus man Dibata janah itamakenna tanna 
ku babo si sakit e. Emaka malem iakapna. 

9 Kenca si enda rehen kerina kalak si sakit 
i bas pulau e ndahi Paulus. Kerina ipepalem 
Paulus. 

10 Melala iberekenna pemerena man kami. 
Janah asum kami berkat erlayar icukupina 
kerina keperlun kami i tengah perdalanen. 


Perdalanen i pulau Malta nari ku Roma 


11 Telu bulan dekahna kami i pulau Malta. 
Jenari berkat kami tare kapal si erlabuh i bas 
pulau e kedekah musim angin topan. Kapal 
e i Aleksandria nari. Kapal e make lambang 
dewa kembar Kastor ras Poluks. 

12 Singgah kami i Sirakusa janah telu wari 
dekahna kami ije. 

13| Sirakusa nari terus kami erlayar ku 
Regium. Pepagina mulai rembus angin | 
Selatan nari, janah pepagina ka seh kami i 
Puteoli. 

14| Puteoli jumpa kami ras piga-piga kalak 


si nggo tek man Jesus. Sada minggu dekahna 
kami i bas kuta e perbahan ipindoken ngawan 
perpulungen. Jenari erdalan kami ku Roma. 

15 Senina-senina si sada kiniteken si lit i 
Roma megi berita kerna kami. Reh ia ku tiga 
Apius ras ku Pasanggerahan Telu ngalo-ngalo 
kami. Ngidah kalak enda, ikataken Paulus 
bujur man Dibata, janah nggo ertetapna 
ukurna. 


Paulus i Roma 


16 Kenca seh kami i Roma, Paulus ibere 
pemerentah Roma ringan i bas sada rumah 
ras sekalak perajurit si ngawasi ia. 

17 Kenca telu wari Paulus i Roma idilona 
pulung pengulu-pengulu rumah persembahen 
kalak Jahudi si lit i Roma. Kenca pulung 
nina Paulus man bana, "O senina-senina! 

Si tuhuna labo lit salahku sitik pe nandangi 
bangsanta ntah nandangi adat si ialoken 
kita i bas nini-nininta nari. Tapi aku itangkap 
bangsanta i Jerusalem jenari iendeskenna 
man kalak Roma. 

18 | pulahi kalak Roma atena aku kenca 
iperiksana perkarangku sabap labo lit idatsa 
salahku sue ras ukumen mate. 

19 Tapi kalak Jahudi tetap ertahan. Emaka 
terpaksa kupindoken gelah Kaisar enda 
mutusken perkarangku. Enda kubahan labo 

erkiteken lit pengadunku kerna bangsangku 


jine. 

20 Perbahan si e maka kudilo kam kerina 
ku jenda, gelah banci kita jumpa dingen 
ngerana. Sabap si tuhuna kal aku enda 
irante erdandanken la, si iarap-arapken kalak 
Israel." 

21 Ngaloi kalak Jahudi e man Paulus nina, 
"Labo lit ialoken kami surat i Judea nari kerna 
kam. Bage pe labo lit senina-seninanta i jah 
nari maba berita tah pe cakap-cakap si la 
mehuli kerna kam. 

22 Tapi merincuh nge kami megi pendapatndu 
sabap ieteh kami maka i japa pe ilawan kalak 
sekte si i ikutkenndu e." 

23 Emaka ras-ras ia netapken warina. I bas 
wari si nggo itetapken nterem kalak reh ku 
rumah si iingani Paulus. Erpagi-pagi nari seh 
berngi iberitaken dingen ijelasken Paulus man 
kalak e kerna Kinirajan Dibata. Erpalasken 
ayat-ayat si lit i bas Undang-undang Musa 
dingen kitap nabi-nabi iusahakenna gelah tek 
kalak e man Jesus. 

24 Lit piga-piga kalak si tek janah lit ka si 
tetap la tek. 

25 Alu ukur si la ersada mulih ia kerina 
kenca ikataken Paulus kata enda, "Payo kal 
si ikataken Kesah Si Badia arah nabi J esaya 
man ninindu nai. 

26 Sabap nina Kesah e, 'To dahi bangsa e, 
bage nindu: Ibegindu alu cupingndu tapi la 

iangkandu, inehenndu alu matandu tapi Ia 


idahndu. 

27 Sabap nggo batu-batun ukur kalak enda, 
cupingna lanai mehuli pemegina matana nggo 
ipitpitkenna. Sabap adi la bage, tentu iidahna 
alu matana ibegina alu cupingna, iangkana 
alu ukurna, janah robah dingen Kupepalem 
ka ia, nina Dibata.'" 

28) enari idungi Paulus rananna nina, "Dage 
arus ietehndu maka keterkelinen si rehna i 
bas Dibata nari nggo ipeseh man si labo kalak 
Jahudi janah ibegikenna nge!" 

29 (Kenca ikataken Paulus kata enda, lawes 
kalak Jahudi e janahna ersoal sigaran ayo 
sapih-sapih ia.) 

30 Dua tahun dekahna Paulus ringan i bas 
rumah sewana e. | bas si dua tahun e 
jalo-alona kerina kalak si reh ndahi ia. 

31 | beritakenna kerna Kinirajan Dibata 
janah i ajarkenna kerna Tuhan Jesus 
Kristus. La ia mbiar-mbiar dingen Ia lit pe si 
ngolang-ngolangi ia. 


Roma 


1 1 Surat enda rehna i bas aku nari, Paulus. 
Aku me suruh-suruhen Kristus Jesus, 
rasul si nggo ipilih dingen iserapken Dibata 
guna meritaken Berita Si Mehuli si reh i bas 
Dibata nari. 

2 Berita Si Mehuli e ipadanken Dibata nai-nai 
arah nabi-NabiNa janah nggo isuratken i bas 
Pustaka Si Badia. 

3 Berita e kerna AnakNa, Tuhanta Jesus 
Kristus: Ia manusia, la tubuh arah kesusuren 
Daud. 

4Janah erdandanken Kesah Si Badia tangkas 
maka la Anak Dibata si erkuasa. Enda teridah 
arah KekekenNa i bas si mate nari. 

“Arah Ia, dingen i bas GelarNa me Dibata 
mereken hak istimewa man kami, gelah 
ibabai kami kerina bangsa maka tek dingen 
patuh man Kristus. 

6 Ikatpendu kerina si ringan i Roma, si nggo 
ipilih Dibata jadi sikerajangen Jesus Kristus. 

7 Emaka o kam kerina si ringan i Roma si 
ikelengi Dibata dingen si nggo IpilihNa jadi 
anak-AnakNa: Dibata Bapanta ras Tuhan 
Jesus Kristuslah mereken lias AteNa man 
bandu janah malem atendu IbahanNa. 


Roma 1.81 14 2 


Paulus ertoto ngataken bujur man Dibata 


8 Perlebe kukataken bujur man Dibatangku 
arah Jesus Kristus, erdandanken kam kerina: 
sabap nggo mbar beritana i belang-belang 
doni enda kerna kinitekenndu. 

9 Rusur kal kam kuinget i bas pertotonku. 
Dibata saksina maka kai si kukataken enda 
tuhu. la me Dibata si kusembah alu bulat 
ukur i bas meritaken Berita Si Mehuli kerna 
AnakNa. 

10 Kupindoken man Dibata gelah adi sentudu 
ras PeratenNa IberekenNa min kesempaten 
man bangku guna ndahi kam. 

Il Sabap merincuh kal aku jumpa ras kam, 
gelah kubagi-bagiken man bandu pemere 
pertendin guna mpegegehi kinitekenndu. 

12 Maksudku gelah ipegegehi kita pekepar: 
kam kupegegehi alu kinitekenku janah aku 
ipegegehindu alu kinitekenndu. 

130 senina-seninangku, perlu ietehndu 
maka nggo megati ateku reh ndahi kam 
tapi lit rusur abatna. Ateku min erbuah 
pendahinku e pagi i tengah-tengahndu bagi | 
tengah-tengah kalak si deban. 

14 Sabap aku rutang guna meritaken Berita 
Si Mehuli man kerina manusia, subuk man 
kalak si nggo maju bage pe man kalak si kolot 
denga, subuk man kalak si erpemeteh, bage 
pe man kalak si la erpemeteh. 


Roma 1.151 20 | 
15 Erdandanken si emaka man bandu si 


ringan i Roma pe mesikel aku meritaken 
Berita Si Mehuli. 


Kuasa Berita Si Mehuli 


l6la aku mela kerna Berita Si Mehuli e; 
sabap Berita Si Mehuli e kap Kuasa Dibata 
guna nelamatken kerina kalak si tek man 
Jesus Kristus, perlebe man kalak Jahudi, 
jenari man kalak si deban si labo kalak 
Jahudi. 

17 Sabap arah Berita Si Mehuli tangkas 
uga Dibata ngerambakken manusia kempak 
DiriNa. Si enda ibenaken i bas kiniteken 
janah erkedungen i bas kiniteken. Bagi lit 
tersurat i bas Pustaka Si Badia, "Kalak si 
nggo iperembakken Dibata kempak DiriNa 
erdandanken kinitekenna nggeluh me ia." 


Ise pe la benar i lebe-lebe Dibata 


18 Pernembeh ate Dibata ipetangkas i Surga 
nari ndabuh ku kerina kejahaten manusia 
si la nggit nembah man Dibata. Erkiteken 
kejahatenna, manusia encekak ketuhu-tuhun 
e. 

19 Ersalah manusia e, sabap kai si banci 
ietehna kerna Dibata, tangkas me man bana. 
Dibata nge si petangkassa man bana. 

20 Mulai kin doni enda ijadiken Dibata, 
tangkas kap BiakNa si la teridah, eme 
KuasaNa ras KinidibatanNa si la ermasap- 

masap. Si enda banci igejapken manusia arah 


Kai si nggo ijadiken Dibata e. Emaka lanai lit 
perdalihenna kerna kai si nggo ibahanna e. 

21 tandai manusia e nge Dibata, tapi Ia 
ipehagana Dibata e bagi Dibata: bage pe la ia 
ngataken bujur man Dibata. Tapi perukurenna 
kerna si sia-sia saja, janah pusuh peratenna 
si batu-batun e ikuasai si gelap. 

22 Ngaku ia pentar, tapi motu nge ia. 

23 | tadingkenna kiniulin Dibata si la ermasap- 
masap jenari isembahna patung-patung 
manusia, perik-perik, rubia-rubia si empat 
nahena, bage pe rubia-rubia si njoler si 
biakna kerina ermasa-masap. 

24 Erdandanken si e ipelepas Dibata ia 
nehken sura-surana si melket, dingen 
ngelakoken perbahanen-perbahanen si cemar 
nandangi kulana sapih-sapih ia. 

25 Itukarkenna kebenaren Dibata alu guak. 
Labo Dibata si isembahna, tapi si ijadiken 
Dibata e nge ipuji dingen isembahna. Arusna 
kin si Njadikenca e nge ipuji seh rasa lalap! 
Amin. 

26 Erdandanken si e ipelepas Dibata ia 
nehken sura-surana si njuruken. Diberu- 
diberu erlagu la mehuli ia sapih-sapih ia 
diberu. Lagu langkah diberu-diberu e lanai 
bagi arusna. 

21 Bage pe si dilaki nadingken hubungenna 
si payo ras diberu, janah leket ukurna man 
sapih-sapih dilaki. Dilaki erlagu-langkah 

si njuruken sapih-sapih dilaki: erkiteken 
si e ia ndat balasen i bas dirina sue ras 
perbahanenna si jahat dingen la arus e. 

28 Perbahan lanai iakap manusia e perlu 
ngakui Dibata, emaka ipelepas Dibata ia i bas 
perukurenna si macik e, seh maka ibahanna 
perbahanen si la metunggung. 

29| bas ia dem erbage-bage si la mehuli: 
kejahaten, rangap, lat-lat, cian ate, 
munuh, rubat, nipu, bage pe elem-elem, 
sicekurak-cekuraken, 

30 pebau-bau kalak si deban. Nembeh atena 
nandangi Dibata, megombang, meganjang 
ukur, meganjang cakapna. Rusur idaramina 
taki guna erbahan kejahaten si mbaru: Ia 
mehamat man orang tuana. 

31 Pusuh peratenna batu-batun: Ia itepatina 
padanna, janah Ia lit kekelengen ntah pe 
perkuah atena man kalak si deban. 

32 jetehna maka rikutken keputusen Dibata 
si adil, kalak si bagenda perbahanenna arus 
iukum mate. Tapi amin bage gia tetap nge 
idalankenna bage. Janah labo saja ibahanna 
si jahat e, tapi lebih asa si e ipujina pe kalak 
si bali ras ia perbahanenna. 


Ukumen i bas Dibata nari 


10 teman, ise kin kam maka iukumndu 
kalak si deban? Kam pe ersalah kap! Adi 
iukumndu kalak si deban, iukumndu kap 

bandu, sabap perbahanenndu pe bali ras 


perbahanen kalak si iukumndu e. 

2 Sieteh maka patut nge Dibata ngukum 
kalak si erbahan kejahaten-kejahaten e. 

3Tapi kam o teman, iukumndu kalak 
si deban, sedang kam pe bage nge 
perbahanenndu! Ntah iakapndu kin banci 
kam pulah i bas ukumen si rehna i bas Dibata 
nari? 

4 Ntah la iergakenndu kiniulin Dibata si bage 
belinna, kesabaren AteNa mereken ukumen 
e? letehndu kap maka Dibata e mehuli, sabap 
AteNa mabai kam gelah jera. 

> Tapi mersik ukurndu janah la kam nggit 
jera. Erdandanken si e kam kap mpepulung 
pernembeh ate Dibata guna Wari Ukumen e, | 
ja ukumen Dibata si adil ipetangkas. 

| balas Dibata me pagi man tep-tep kalak 
sue ras kai si nggo ibahanna. 

7 Man kalak si ndarami kemulian ras 
kehamaten, labo guna kegeluhen si genduari 
enda saja, tapi pe guna kegeluhen si reh, 
eme alu la erleja-leja erbahan si mehuli, man 
kalak si bage ibereken Dibata kegeluhen si 
tuhu-tuhu si la ermasap-masap. 

8 Tapi man kalak si ngukuri kepentingenna 
saja, si la ia nggit ngikuti ketuhu-tuhun, tapi 
si salah nge si iikutina, man kalak si bage 
idabuhken Dibata pernembeh AteNa. 

9 Kerina kalak si ndalanken kejahaten Ia 
banci la ngenanami kiniseran ras kesusahen 

pagi, lebe man kalak Jahudi bage pe kalak si 


deban. 

10 Tapi man kerina kalak si ndalanken 
si mehuli, ibereken Dibata me kemulian, 
kehamaten, ras kemalemen ate, lebe man 
kalak Jahudi, bage pe man kalak si deban. 

11 Sabap kerina manusia bali nge i lebe-lebe 
Dibata. 

12 Si labo kalak Jahudi la lit i bas ia Undang- 
undang Musa: tapi erdosa nge ia janah bene 
me aminna gia la lit i bas ia Undang-undang 
e. Kalak Jahudi lit i bas ia Undang-undang si 
ibereken Musa: erdosa ia janah iukum me ia 
erpalasken Undang-undang e. 

13 Sabap labo kalak si megi Undang-undang 
e si rembak ras Dibata, tapi kalak si 
ndalankenca nge. 

14 Adi si labo kalak Jahudi ndalanken 
Undang-undang e erdandanken ukurna 
ersuruh, maka aminna gia la lit i bas ia 
Undang-undang e, icidahkenna kap maka 
ietehna nge apai si mehuli janah si apai 
si la mehuli guna idalanken sue ras isi 
Undang-undang. 

15 Arah perbahanenna teridah maka pedah 
si lit i bas Undang-undang e lit tersurat i 
bas pusuhna. Si enda teridah pe arah pusuh 
peratenna, sabap mawen-mawen ukurna 
nalahken ia janah mawen-mawen engkapiti 
ia. 

16 Dage rikutken Berita Si Mehuli si 


kuberitaken, bagenda me pagi jadina tupung 
warina Dibata ngadili perukuren manusia si 
terbuni. Dibata e ngadili arah Jesus Kristus si 
jadi hakim ras sukat-sukatna. 


Kalak Jahudi ras Undang-undang 


17 Kuga kerna kam? Ikatakenndu maka 
kam kalak Jahudi. Ernalem kam i bas 
Undang-undang janah megah akapndu 
erkiteken kam bangsa pilihen Dibata. 

18 jetehndu kai si ngena ate Dibata guna 
idalankenndu. Janah ietehndu pe arah 
Undang-undang e milih si mehuli. 

19 | katakenndu maka kam me si negu-negu 
kalak si pentang, kam me terang nandangi 
kalak si lit i bas gelap. 

20 | katakenndu maka kam me si ngajari kalak 
si motu; kam me guru kalak si nguda denga. 
Ikatakenndu maka i bas Undang-undang e 
nggo lit kerina pemeteh ras ketuhu-tuhun. 

21 Kalak si deban iajarindu -- ngkai maka Ia 
lajarindu bandu? Imomokenndu "Ula nangko" 
-- tapi kam Ia kin nangko? 

22 (katakenndu "Ula erlua-lua" -- tapi kam 
la kin erlua-lua? Ciga atendu berhala -- tapi 
la kin irampasindu rumah pertoton ingan 
nembah berhala e? 

23 Megah iakapndu erdandanken lit i bas kam 
Undang-undang Dibata: tapi la kin icekuraki 

Undang-UndangNa e? 

24 Bagi tersurat i bas Pustaka Si Badia, 

"O kalak Jahudi, erdandanken kam maka 
icekuraki bangsa-bangsa si deban gelar 
Dibata." 

25 Adi iikutkenndu Undang-undang e lit 
nge gunana kam isunatken. Tapi adi labo 
likutkenndu, si tuhuna kam bali nge ras kalak 
si la isunat. 

26 Adi bangsa si deban, eme si Ia isunatken, 
ndalanken isi Undang-undang e, ma iakap 
Dibata kalak e tempa-tempa nggo isunatken? 

27 Emaka, o kalak Jahudi, iukum bangsa 
si deban me kam, aminna gia lit i bas kam 
Undang-undang janah nggo kam isunatken, 
sabap la iikutkenndu Undang-undang e. 
Bangsa si deban e idalankenna Undang- 
undang aminna pe la ia isunatken secara 
dagingna. 

28 Dage ise kin kalak Jahudi si tuhu-tuhu? 
Kalak Jahudi si tuhu-tuhu labo kalak Jahudi si 
arah darat! Kai dage sunat tuhu-tuhu? Sunat 
si tuhu-tuhu labo tanda si arah darat si lit i 
bas badan! 

29 Kalak Jahudi si tuhu-tuhu eme kalak 
Jahudi si arah bas, si nggo isunatken pusuh 
peratenna. Labo Undang-undang si tersurat 
erbahanca kalak nggo jadi kalak Jahudi si 
tuhu-tuhu, tapi kuasa Kesah Dibata nge. 

Emaka kalak si bage labo ngaloken pujin i bas 


manusia nari tapi i bas Dibata nari nge. 
l Adi bage i bas kai nge lebihen kalak 
Jahudi e asaken bangsa si deban? Ntah lit 
kin nge gunana isunatken e? 

2 Tentu mbue i bas kai pe! Perlebe: sabap 
man kalak Jahudi me perlebe iendesken 
Dibata perkatan-PerkatanNa. 

3 Dage adi lit piga-piga kalak Jahudi Ia setia 
man Dibata, iakapndu kin maka erdandanken 
si e Dibata lanai setia man PadanNa? 

4Tentu lang! Tapi bagenda kap. Dibata e 
tetap nge i bas ketuhu-tuhun aminna gia 
kerina manusia perbual. Bagi lit tersurat i bas 
Pustaka Si Badia, "I japa pe Kam ngerana, 
Kam tetap nge ibenarken. Katawari pe 
menang nge Kam, adi iaduken kalak Kam." 

> Tapi kuga, adi arah kesalahenta e reh ulina 
teridah kebujuren Dibata? Kuga ninta? Salah 
kin perbahanen Dibata e adi iukumna kita? 
(Aku ngerana i jenda bagi biasana manusia 
ngerana.) 

6 Tentu lang! Sabap adi la kin adil Dibata e, 
labo banci iadilina doni enda. 

7? Umpamakenlah lit kalak si atena ersoal, 
nina, "Adi arah kejahatenku emaka 
ertangkasna teridah keadilen Dibata seh 
maka la ipermuliaken, ma patut min aku lanai 
iukum Dibata bagi kalak perdosa? 

8 Dage ngkai maka Ia sibahan si jahat, gelah 
arah kejahaten ereh si mehuli?" Si tuhuna 

maka si enda me kuajarken. Kalak enda la 
banci la iukum bagi patutna. 


Kerina jelma eme kalak perdosa 


9 Dage, ulin kin kita kalak Jahudi asangken 
si labo kalak Jahudi? Sitik pe lang! Ndai nggo 
kupetangkas i das maka subuk kalak Jahudi 
bage pe bangsa si deban kerina i teruh kuasa 
dosa. 

10 Bagi lit tersurat i bas piga-piga kitap i 
bas Pustaka Si Badia, "La lit ise pe bujur i 
lebe-lebe Dibata, 

Il ja lit ise pe si pentar, la lit ise pe ndarami 
Dibata. 

12 Kerina manusia nggo nilah i bas Dibata 
nari; kerina ia nggo macik; la lit ise pe 
erbahan si mehuli, sada pe lang. 

13 Kalah-kalahna desken lubang kubur si 
talang nipu ia alu dilahna, janah i bas biberna 
nari ndarat kata-kata desken bisa nipe si 
erbahanca kalak mate. 

14Babahna dem alu sumpah pagit. 

15 Nahena pedas ngayak-ngayak dingen 
munuh kalak. 

16 Gedang-gedang dalan si ibentasina, 
ibahana kecedan dingen kesusahen. 

17 La pernah idalanina dalan perdamen. 

18 Bage pe la diatena erkemalangen man 
Dibata." 

19 Sieteh maka kerina si ikataken Undang- 


undang e, itujuken man kalak si nggeluh i 
teruh Undang-undang, gelah ulanai lit kalak 
si erdalih janah gelah doni enda lanai lit 
ampang-ampangna nandangi ukumen Dibata. 
20 Sabap labo ise pe banci rembak ras 
Dibata adi arah ndalanken Undang-undang. 
Undang-undang e gunana eme gelah ierti 
manusia ia erdosa. 


Uga Dibata ngerambakken 
DiriNa kempak manusia 


21Tapi genduari cara Dibata ngerembakken 
manusia kempak DiriNa nggo ipetangkas, 
janah si e la lit sangkut pautna ras Undang- 
undang. (Si tuhuna Undang-undang Musa ras 
kitap nabi-nabi mereken kesaksin maka si e 
tuhu kap.) 

22 Dibata ngerembakken manusia kempak 
DiriNa erdandanken kiniteken manusia e man 
Jesus Kristus. Kerina kalak si tek man Kristus 
iperembak Dibata ras DiriNa sabap bali nge 
kerina manusia enda. 

23 Kerina manusia nggo erdosa janah nggo 
ndauh sirang ras sura-sura Dibata si mejile. 

24 Tapi arah pemere Dibata erpalasken lias 
AteNa, kerina manusia irembakken Dibata 
kempak DiriNa, arah pertebusen si ibahan 
Kristus Jesus. 

25 Dibata nggo netapken Ia jadi sada 
persembahen gelah arah Ia engkorbanken 

isasapken dingen pernembeh ate Dibata 
ipepalem, adi tek ia man Jesus Kristus. Arah 
si enda icidahken Dibata maka la bujur kap. 
Nai nari isinikken Dibata saja kerna dosa-dosa 
manusia, 

26 janah la Ia megelut. Tapi i bas paksa 
si genduari nggo iukum Dibata dosa-dosa 
manusia i bas diri Jesus Kristus. Arah si e 
IcidahkenNa maka la adil, janah radu ras si e 
IrembakkenNa kempak DiriNa kerina kalak si 
tek man Jesus. 

2! Dage labo lit si man megahenken 
manusia. Ngkai makana bage? Sabap 
manusia ikelini Dibata labo erdandanken 
ndalanken Undang-undang, tapi erdandanken 
tek ia man Jesus Kristus. 

28 Dage, manusia banci rembak ras Dibata 
labo erdandanken manusia e ndalanken kai 
si ituntut Undang-undang, tapi erdandanken 
tek man Jesus Kristus ngenca. 

29 Ntah kin Dibata e Dibata kalak Jahudi saja 
ngenca? Ma kin la pe Dibata bangsa si deban 
nge? Tentu. 

30 Sabap Dibata e sada ngenca. Dibata 
ngerembakken kalak Jahudi si ersunat e 
kempak DiriNa erdandanken ia tek man 
Jesus Kristus: bage pe IrembakkenNa 
kalak si deban si la ersunat kempak DiriNa 
erdandanken kalak enda pe tek man Jesus 
Kristus. 

31 Adi tek kita man Jesus Kristus, sicedaken 


kin Undang-undang e? Kutera pe lang! Tapi 
arah si e sitamaken Undang-undang e i babo 
palas si lebih enteguh. 


Kerna si Abraham 


4 1 Dage kuga ninta kerna nininta Abraham 
nai? Uga kin pengalamenna? 

2 Adi ia rembak ras Dibata erdandanken 
perbahanenna tentu lit dalanna muji bana. 
Tapi teridah maka i lebe-lebe Dibata labo lit 
dalanna ia muji bana. 

3Sabap i bas Pustaka Si Badia lit tersurat, 
"Abraham tek man Dibata, janah kinitekenna 
e iperkiraken Dibata jadi dalan guna 
ngerembakken Abraham kempak DiriNa." 

4 Kalak si erdahin, upah si ialokenna e labo 
pemere e, tapi hakna kap e. 

> Tapi kalak si ernalem kempak kinitekenna 
man Dibata, labo kempak perbahanenna, 
kinitekenna eme iperkiraken Dibata jadi dalan 
ngaloken ia rembak ras DiriNa. Enda ertina 
Dibata nggo erbahan keputusen maka kalak 
si ersalah e ikataken la salah. 

6 Kerna si enda me si ikataken Daud maka 
malem me ate kalak si ialoken Dibata rembak 
ras DiriNa la arah kai si ibahanna. Nina Daud. 

7 "Malem me ate kalak si nggo ialemi 
Dibata salahna si nggo itanemken Dibata 
dosa-dosana. 

8 Malem me ate kalak si la iperkiraken Dibata 


dosa-dosana." 

9 Kemalemen ate si ikataken Daud enda 
sikerajangen kalak si isunatken saja kin 
ngenca? Lang! Tapi kemalemen ate ejadi 
sikerajangen kalak si labo isunatken pe. 
Sabap bagi nggo ndai sikutip i bas Pustaka Si 
Badia nari, "Kinitekenna e iperkiraken Dibata 
jadi dalan ngerembakken Abraham kempak 
DiriNa." 

10 Ndiganai kin perkiran enda jadi? Ope 
denga Abraham isunatken ntah kenca ia 
isunatken? Labo kenca ia isunatken, tapi ope 
denga si e. 

11 Pudin nge ia isunatken. Sunat e ialokenna 
jadi tanda pengesahen maka ia nggo rembak 
ras Dibata erpalasken kinitekenna ope denga 
ia isunatken. Emaka Abraham jadi bapa 
nandangi kerina kalak si tek man Dibata, 
kalak si la isunatken, si ialoken Dibata rembak 
ras DiriNa. 

12 Ja pe bapa kerina kalak si isunatken, labo 
erdandanken sunat e, tapi erdandanken ia 
ngikuti dalan kiniteken si ibentasi Abraham 
bapanta, ope denga ia isunatken. 


Padan Dibata ialoken arah kiniteken 


13 Dibata erpadan mereken doni enda man 
Abraham ras kesusurenna. Padan enda 
ibereken Dibata labo erdandanken Abraham 
ndalanken Undang-undang, tapi erkiteken 

DiriNa erpalasken kiniteken. 

14 Sabap adi man kalak si ernalem man 
Undang-undang nge ibereken Dibata kai si 
IpadankenNa e, sia-sia me kiniteken manusia, 
janah padan Dibata kosong. 

15 Si reh i bas Undang-undang Musa e nari 
si tuhuna eme ukumen Dibata: tapi i ja la 
lit undang-undang i je me la lit kalak si 
ngelanggar undang-undang. 

16 Padan Dibata man Abraham, eme 
erpalasken kiniteken, janah kai si 
IpadankenNa e, tuhu-tuhu tangkas pemere 
Dibata, janah esah pe man kerina kesusuren 
Abraham. Labo saja man kalak si ndalanken 
Undang-undang, tapi pe man kalak si 
erkiniteken bagi Abraham. Sabap Abraham 
me bapanta kerina, 

17 bagi lit tersurat i bas Pustaka Si Badia, 
"Nggo Kutetapken kam jadi bapa nterem 
bangsa." Alu bage padan e nggo sah i 
lebe-lebe Dibata, Dibata si iteki Abraham, 
sabap la me si erbahanca kalak si nggo mate 
nggeluh mulihi dingen si njadiken si la lit jadi 
lit alu KataNa. 

18 Aminna gia la lit arapen, tapi Abraham 
tetap erkiniteken dingen erpengarapen maka 
ia jadi "bapa melala bangsa," bagi lit tersurat 
i bas Pustaka Si Badia, "Bagi buena bintang i 
langit bage me pagi buena kesusurenndu." 

19 Paksa si ndai umur Abraham nggo 


nandangi seratus tahun. Tapi kinitekenna labo 
kote aminna gia ietehna maka kulana nggo 
kerah janah ndeharana Sarah la banci mupus. 

20 La ia sangsi, janah kinitekenna nandangi 
padan si ibereken Dibata la surut: kinitekenna 
erbahanca ia reh gegehna, seh maka ia tetap 
muji Dibata. 

21Tek ia maka ngasup nge Dibata nehken 
kai si nggo IpadankenNa. 

22 Janah erdandanken ia tek e, "kinitekenna 
e iperkiraken Dibata jadi dalan guna 
ngerambakken Abraham kempak DiriNa." 

23 Kata-kata "iperkiraken" e itulis labo man 
Abraham saja. 

24 Tapi pe man banta. Kita pe iperembakken 
me ras Dibata adi kita tek man Dibata si nggo 
mpekeke Jesus, Tuhanta, i bas si mate nari. 

25 JendeskenNa Jesus ku bas kematen 
erdandanken kesalahen-kesalahenta, jenari 
IpegeluhNa mulihi gelah kita iperembak ras 
la. 


Rembak ras Dibata 


l Erdandanken kita nggo rembak ras 
Dibata erkiteken kinitekenta, emaka kita 
nggeluh i bas perdamen ras Dibata arah 
Tuhanta Jesus Kristus. 
2 Jesus Kristus me si maba kita bengket ku 
bas lias ate Dibata erdandanken kinitekenta. 
Janah i bas lias ate Dibata eme kita nggeluh 

pengarapenta maka kita ikut dat bagin i bas 
kemulian Dibata. 

3Janah labo terjeng je saja, tapi megah pe 
siakap i bas kiniseranta, sabap sieteh maka 
arah kiniseran turah saber ate. 

“| bas saber ateta e teridah maka kita nggo 
menang i bas pengujin, janah erkiteken 
kita nggo menang i bas pengujin, lit 
pengarapenta. 

> Pengarapenta enda labo erbahanca kita 
kecewa, sabap Dibata nggo ncurcurken 
KekelengenNa ku bas pusuhta arah Kesah Si 
Badia. la me pemere Dibata man banta. 

6 Sabap asum kita kote denga, mate Kristus 
i bas paksa si payo, man gunanta kalak si 
jahat. 

! Labo sukah muatsa kalak si nggit mate 
guna kalak si bujur. Tapi adi guna kalak si 
mehuli banci jadi lit kalak si nggit mate. 

8 Tapi Kristus mate asum kita perdosa denga! 
Arah e Dibata nggo encidahken keleng AteNa 
man banta. 

9 Dage tangkas kal man banta maka kita 
nggo rembak ras Dibata erkiteken Jesus 
Kristus nggo engkorbanken DiriNa seh mate: 
tentu terlebih-lebih pe kita terkelin i bas 
pernembeh ate Dibata nari arah Ia. 

10 Gelgel nari kita imbang Dibata, tapi 
nggo iperiahken Dibata kita ras DiriNa 
arah kematen AnakNa. Tentu terlebih-lebih 

banci lang IkeliniNa me kita arah kegeluhen 
Kristus. 

11 anah labo e saja, tapi meriah pe ukurta 
dingen sipuji Dibata erdandanken Tuhanta 
Jesus Kristus si nggo mperiahken kita ras 
Dibata. 


Kerna Adam ras Kristus 


12 Dosa nggo ngkenai kerina manusia i 
bas doni enda arah sekalak manusia, janah 
dosana e maba kematen. Erkiteken si e 
kematen nggo ngelangketi kerina manusia, 
sabap tep-tep kalak nggo erdosa. 

13 Ope denga ibereken Dibata pe Undang- 
undang arah Musa, nggo me lit dosa i doni 
enda, tapi dosa e la iperkiraken erkiteken la 
lit undang-undang. 

14Tapi kematen nggo erkuasa nandangi 
kerina manusia i bas paksa Adam nari seh 
ku bas paksa Musa, subuk pe kalak si Ia 
langsung ngelanggar perentah si rehna i bas 
Dibata nari bagi si Adam. Adam me gambaren 
Manusia si nandangi reh. 

15 Tapi pemere Manusia si nandangi reh e Ia 
terpeseri belinna ras dosa si ibahan Adam. 
Tuhu maka nterem jelma mate erdandanken 
dosa Adam, tapi ndauh beliden lias ate Dibata 
si IsehkenNa man manusia si bage teremna, 
dingen PemereNa erpalasken lias ate si 
Sekalak e, eme Jesus Kristus. 

16Janah pemere Dibata e labo terpeseri 


belinna ras dosa si sekalak e. Kenca Adam 
erbahan sada dosa, ia iadili Dibata janah 
IkatakenNa ia salah. Tapi kenca mbue kal dosa 
ibahan manusia e, ibereken Dibata pemere 
si la metunggung manusia ngalokenca, 

eme ikataken Dibata man manusia e, "Kam 
ibenarken." 

17 Tuhu erdandanken dosa sekalak jelma, 
kematen nggo ngerajai kerina jelma, 
erkiteken si sekalak jelma e. Tapi kai si 
ibahan Jesus Kristus ndauh beliden asilna 
asangken kai si jadi erdandanken dosa si 
sekalak e! Kerina kalak si ngaloken lias ate 
Dibata si la erkeri-kerin ras PemereNa si 
ngerambakken manusia kempak DiriNa, kalak 
si bage erkuasa i bas geluhna desken sekalak 
raja arah Kristus. 

18 Bagi kerina manusia iukum erdandanken 
sada dosa, bage me pe kerina manusia 
ibebasken dingen ngaloken kegeluhen 
erdandanken sada perbahanen si benar. 

19Janah bagi kerina manusia jadi kalak 
perdosa erdandanken kinilapatuhen si 
sekalak jelma e, bage me pe kerina manusia 
iperembak ras Dibata erdandanken kepatuhen 
sekalak jelma si deban, eme Jesus Kristus. 

20 Undang-undang reh gelah erbuena 
kesalahen: tapi i ja reh buena dosa, i je me 
pe ndauh reh belinna lias ate Dibata. 

sekalak raja si maba manusia ku bas 
kematen, bage me pe lias ate Dibata 
genduari nggo erkuasa desken sekalak 
raja si ngerambakken manusia kempak 
Dibata, janah mabai kita ku bas kegeluhen 
si tuhu-tuhu si rasa lalap arah Jesus Kristus 
Tuhanta. 


Kita nggeluh erdandanken Kristus 


1 Kuga dage ninta genduari? Siusur-usur 
dage erbahan dosa gelah erbelinna lias 
ate Dibata? 

2 Tentu lang! Kita nggo mate nandangi dosa: 
kuga banci kita terus nggeluh i bas dosa? 

3Sabap tentu nggo ietehndu maka asum 
kita iperidiken kita ipersada ras Kristus 
Jesus: ertina peridin e mpersadaken kita ras 
KematenNa. 

41 bas kita iperidiken e, nggo kap kita 
mate dingen ikuburken ras Kristus, gelah 
bagi Kristus ipekeke i bas si mate nari i bas 
kemulian Bapa, bage me pe kita nggeluh i 
bas kegeluhen si mbaru. 

3 Sabap adi kita nggo ersada ras la i bas 
kematen si bali ras KematenNa, bage me pe 
kita tentu ersada ras la i bas kekeken si bali 
ras KekekenNa. 

6Janah sieteh pe maka "aku"-nta si male e 
nggo ikut mate i kayu persilang, gelah alu 

bage gegeh "aku"-nta si dem alu dosa e 


iruntuhken, dingen lanai kita jadi budak dosa. 

7 Sabap kalak mate nggo bebas i bas kuasa 
dosa nari. 

8 Dage erkiteken nggo mate kita ras Kristus, 
tek kita maka kita pe nggeluh ka nge ras Ia. 

9 Sabap sieteh maka Kristus nggo keke i bas 
si mate nari jenari rasa lalap Ia lanai mate, 
kematen lanai erkuasa nandangi Ia. 

10 Dage arah KematenNa, sekali seh rasa 
lalap Kristus nggo nadingken kuasa dosa, 
janah i bas KegeluhenNa si genduari la 
nggo bengket ku bas lingkungen ija Dibata 
erkuasa. 

Il Sue ras si e kam pe arus nganggap dirindu 
nggo mate janah ndarat i bas lingkungen 
dosa nari, dingen nggeluh i bas lingkungen 
kuasa Dibata, erkiteken persadanndu ras 
Kristus Jesus. 

12 Fmaka ulanai pelepas dosa ngerajai 
kulandu si la banci lang mate e, gelah ula 
iikutkenndu kinirincuhenna. 

13 Bage pe ula pelepas ringringndu 
iIpake dosa guna ndalanken si jahat. Tapi 
endeskenlah dirindu man Dibata, bagi kalak 
si ipekeke i bas si mate nari. Endeskenlah 
ringringndu guna ipake Dibata ngelakoken si 
ngena AteNa. 

14 Dosa lanai erkuasa nandangi kam, 
sabap kam lanai nggeluh i teruh kuasa 
Undang-undang, tapi i teruh lias ate Dibata. 

Budak perbahanen si mehuli 


15 Kuga dage genduari? Sibahan dage dosa 
erdandanken kita lanai i teruh Undang- 
undang, tapi i teruh lias ate Dibata? Tentu 
lang! 

16 Tentu ietehndu adi iendeskenndu dirindu 
man sekalak jelma dingen patuh kam man 
bana bagi sekalak budak, si tuhuna kam 
nggo jadi budakna. Adi iperbudakndu dirindu 
kempak dosa, akibatna kematen, tapi adi 
patuh kam man Dibata, kam jadi kalak benar. 

17 Tapi sikataken bujur man Dibata, sabap 
nai kam budak dosa, tapi genduari, alu bulat 
ukurndu nggo patuh kam man Dibata arah 
kam ngikutken pengajaren si isehken man 
bandu. 

18 Dage kam nggo ibebasken i bas dosa nari 
janah genduari kam nggo jadi "budak" Dibata 
guna ndalanken perbahanen si mehuli. 

19 Kupake perumpaman budak gelah 
murah iakapndu ngertikenca. Bagi nai 
iendeskenndu ringringndu jadi budak si 
nggesuh ras kejahaten guna ndalanken 
erbage-bage kejahaten bage me pe genduari 
arus iendeskenndu ringringndu jadi budak 
nandangi perbahanen si mehuli gelah kam 
nggeluh khusus guna Dibata saja. 

20 Asum kam nai budak dosa denga, 
iakapndu kam la terpaksa ngelakoken kai si 
ngena ate Dibata. 

21 Kai dage asilha man bandu i bas si e 


nari? Kerina si e erbahanca mela iakapndu 
genduari, sabap perbahanenndu e mabai ku 
kematen. 

22 Tapi genduari kam nggo ibebasken i bas 
dosa nari, janah kam nggo jadi "budak" 
Dibata. Asilna man bandu eme kap, kam 
nggeluh khusus guna Dibata. Si enda mabai 
kam ku kegeluhen si tuhu-tuhu si rasa lalap. 

23 Sabap upah dosa eme kematen; tapi 
pemere si ibereken Dibata man banta eme 
kegeluhen si rasa lalap i bas persadan ras 
Kristus J esus. 


Bebas i bas Undang-undang nari 
erdandanken kematen Kristus 


7 10 senina-seninangku kalak Jahudi, 
kuakap iangkandu nge kai si nandangi 
kukataken enda, terlebih-lebih kam si meteh 
Undang-undang. Kukataken man bandu, 
maka undang-undang erkuasa nandangi 
sekalak jelma asa dekah geluhna ngenca. 

2 Sekalak ndehara umpamana, lit i teruh 
undang-undang perjabun asa umur geluh 
perbulangenna ngenca. Tapi adi mate 
perbulangenna e, ia lanai teriket man 
undang-undang perjabun ras perbulangenna 
e. 

3 Dage adi erjabuia ras dilaki si deban asum 
nggeluh denga perbulangenna e, ia igelari 
erlua-lua. Tapi adi mate perbulangenna e, ia 

nggo bebas i bas undang-undang perjabun 


nari, janah labo ia icap perlua-lua aminna pe 
ia erjabu ras dilaki si deban. 

4 Bage me pe kam o senina-seninangku, 
adi inehen arah dampar hubungenndu ras 
undang-undang, kam nggo mate, erkiteken 
kam nggo ersada ras kula Kristus. Janah 
genduari kam nggo banci "erjabu" ras kalak 
si deban, si nggo ipekeke i bas si mate nari, 
gelah banci sibahan si mehuli man Dibata. 

>Sabap asum nai kita nggeluh denga 
rikutken biakta si dekah, kerincuhenta 
erbahan dosa si ipekeke undang-undang e, 
erdahin i bas ringringta. Si enda mabai kita 
ku kematen. 

6 Tapi genduari kita nggo bebas i bas 
Undang-undang e nari, sabap adi inehen 
arah segi hubungenta ras Undang-undang 
si mpenjaraken kita e kita nggo mate. 
Erkiteken si e pendahinta man Dibata lanai 
bo sidalanken alu perukuren si dekah, 
eme erpalasken kepatuhen nandangi 
aturen-aturen si tersurat saja nge ngenca, 
tapi dahin Dibata e si dalanken alu sikap si 
mbaru, eme kap alu pusuh si ersuruh. 


Dosa reh arah Undang-undang 


7 Dage kuga ninta? Undang-undang 

e kin dosa? Tentu lang! Tapi adi la lit 
Undang-undang labo aku ngerti kerna dosa. 
Umpamana, labo kueteh kai ermengga ate adi 

la ikataken Undang-undang, "Ula ermengga 


ate!" 

8 Arah perentah si e dosa ndat kesempaten 
peturah erbage-bage mengga ate i bas 
diringku. Adi Ia lit Undang-undang, dosa bagi 
barang mate kap. 

9 Nai pernah menahang kuakap nggeluh 
asum aku langa i teruh Undang-undang: 
tapi asum reh perentah Dibata, dosa minter 
nggeluh mulihi. 

10 Emaka mate aku. Janah Undang-undang 
e si aturna kin mabai aku ku kegeluhen, 
rikutken pengalamenku kepeken mabai aku 
ku kematen. 

Il Dosa ndat kesempaten arah Undang- 
undang e janah alu Undang-undang e itipuna 
janah ibunuhna aku. 

12 Dage Undang-undang e badia nge. Janah 
pedah e badia, adil dingen mehuli. 

13 Ntah kin enda ertina maka si mehuli e 
maba kematen man bangku? Tentu lang! Tapi 
dosa make si mehuli e ngerehken kematen 
man bangku, janah alu bage, tangkas me uga 
kin si tuhuna biak dosa e. Dage erdandanken 
Undang-undang e tangkas me maka dosa e 
tuhu-tuhu kal jahat. 


Perbeben i bas pusuh manusia 
14 Sieteh maka Undang-undang e biakna 


biak tendi kap; tapi aku biak si erkula kap, 
janah aku nggo terdaya jadi budak dosa. 


l Roma 7.151 24 27 
15 Lanai kuangka kai si kubahan; sabap labo 


kulakoken rikutken sura-surangku, tapi si 
ciga ateku nge kubahan. 

16 Tapi adi si kudalanken ela bagi sura- 
surangku, si enda nuduhkenca maka kuakui 
Undang-undang e bujur. 

17 Dage si tuhuna labo aku erbahanca si Ia 
mehuli e: tapi dosa si ringan i bas aku e nge 
erbahanca. 

18 Kueteh maka si mehuli Ia lit ringan i bas 
aku, eme i bas biak kulangku enda. Sabap 
aminna lit gia sura-surangku erbahan si 
mehuli, si kudalanken labo bage. 

19 La kudalanken si mehuli si ateku kubahan, 
tapi kudalanken kai si la mehuli, si la bagi 
sura-surangku. 

20 Adi kudalanken si Ia bagi sura-surangku, 
si enda ertina maka labo aku si ndalankenca 
e, tapi dosa si ringan i bas aku e nge. 

21 Dage nggo kudat biak si enda i bas 
diringku: Kubahan kenca ateku si mehuli, si 
jahat ngenca terbahan aku. 

22 Pusuh peratenku ermeriah ukur nandangi 
Undang-undang Dibata, 

23 tapi kugejap lit sada biak si deban i bas 
ringringku si erlawanen ras biak si payo 
kuakap i bas ukurku. Si enda me erbahanca 
maka aku nggo itaban biak dosa si ringan i 
bas ringringku. 

24 Andiko, cilaka me tuhu aku! Ise nge si 
mulahi aku i bas biak kematen enda nari? 

25 Kukataken bujur man Dibata si mulahi 


aku arah Jesus Kristus Tuhanta. Dage adi 
aku jine, i bas ukurku ngenca aku ngikutken 
Undang-undang Dibata, tapi kulangku 
ndalanken biak dosa. 


Nggeluh rikutken aturen Kesah Dibata 


1 Tapi genduari ukumen lanai perlu idalani 
kalak si lit i bas persadan ras Kristus 
Jesus. 

2 Kesah, si biakna kin mereken kegeluhen 
man kalak si lit i bas persadan ras Kristus 
Jesus, nggo mulahi kam i bas biak dosa ras 
kematen nari. 

3 Kai si la ngasup Undang-undang erbahanca 
erdandanken biak kula manusia kote, nggo 
ibahan Dibata. Nggo iukum Dibata dosa 
si rurat i bas biak kula manusia alu nuruh 
AnakNa jine si reh bagi rupa manusia si 
erdosa guna naluken dosa. 

“Si enda ibahan Dibata gelah kita, si lanai 
nggeluh rikutken sura-sura ukur manusia tapi 
rikutken Kesah, banci ndalanken perentah si 
mehuli si lit i bas Undang-undang e. 

> Sabap kalak si nggeluh rikutken sura-sura 
ukur manusia, pusuhna ikuasai sura-sura e. 
Kalak si nggeluh rikutken sura-sura Kesah, 
pusuhna ikuasai sura-sura Kesah. 

6 Adi kalak si pusuhna ikuasai sura-sura 
ukurna mate kap: tapi adi kalak si pusuhna 

ikuasai Kesah Dibata nggeluh me ia dingen 


malem atena. 

7 Pusuh si ikuasai sura-sura ukur manusia 
ermusuhen kap ras Dibata; sabap pusuh 
si bage la ngikutken Undang-undang 
Dibata, janah la kin ngasup pe ngikutken 
Undang-undang e. 

8 Kalak si nggeluh rikutken sura-sura ukur 
manusia la banci ngena ate Dibata ibahanna. 

9 Kam labo nggeluh rikutken sura-sura ukur 
manusia, tapi kam nggeluh rikutken sura-sura 
Kesah adi tuhu kin Kesah Dibata ringan i bas 
kam. Kalak si la lit Kesah Kristus i bas ia, la ia 
sikerajangen Kristus. 

10 Tapi adi Kristus ringan i bas kam, maka 
amin arus gia kulandu mate erdandanken 
dosa, tendindu nggeluh kap erkiteken Dibata 
nggo ngerembakken kam kempak DiriNa. 

11 Adi Kesah Dibata si nggo mpekeke Jesus 
i bas si mate nari ringan i bas kam, maka 
Dibata si nggo mpekeke Kristus i bas si mate 
nari ela banci lang mereken geluh si mbaru 
man kulandu si arus mate e, arah KesahNa si 
ringan i bas kam e. 

12 Dage o senina-senina, tuhu rutang kita: 
tapi labo guna nggeluh rikutken sura-sura 
ukur manusia. 

13 Sabap adi nggeluh kam rikutken 
sura-sura ukur manusia, kempak kematen 
kap perlawesndu. Tapi adi ibunuhndu 

perbahanen-perbahanen biak kulandu alu 


Kesah Dibata, maka nggeluh me kam. 

14 Kasa kai kalak si itegu-tegu Kesah Dibata, 
anak-anak Dibata kap. 

15 Sabap Kesah si ibereken Dibata man 
bandu labo erbahanca kam jadi budak si 
mulihken, seh maka kam mbiar rusur, tapi 
Kesah e erbahanca kam jadi anak-anak 
Dibata, janah erdandanken si e banci kita 
ngerana man Dibata, "O Bapa! O Bapa kami!" 

16 Kesah Dibata ikut ersaksi ras tendinta 
ngataken maka kita anak-anak Dibata kap. 

17 Dage adi kita anak-anak Dibata tentu 
sialoken nge kai si nggo isikapken Dibata 
guna anak-AnakNa. Janah kita pe ikut dat 
bagin i bas kai si nggo isikapken Dibata man 
Kristus e; sabap adi dat bagin kita i bas 
KiniseranNa, dat bagin ka me pe kita i bas 
KemulianNa. 


Pengarapen anak-anak Dibata 


18 Rikutken perkiranku maka kiniseran si 
iInanami kita genduari labo kai kal pe e adi 
ibandingken ras kemalemen ate si pagin 
ipetangkas Dibata man banta. 

19 Kerina si nggo ijadiken Dibata tertima-tima 
alu ate metedeh ndigan Dibata mpetangkas 
kemulian anak-anakna. 

20 Sabap kerina si ijadiken Dibata e nggo 
lanai erguna, labo erkiteken sura-surana jine, 

tapi erkiteken bage me sura-sura Dibata. 


Amin bage gia lit arapen. 

21Sabap i bas sada wari pagi ibebasken 
Dibata me kerina si nggo IjadikenNa e i bas 
perbudaken si erbahanca ia kernep, gelah ia 
merdeka janah ngenanami kebebasen dingen 
kemulian ras kerina anak-anak Dibata. 

22 Sabap ieteh maka seh paksa si genduari 
enda kerina si nggo ijadiken Dibata kelsehen 
ras-ras dingen seh kal akapna suina desken 
sekalak pernanden si nandangi mupus. 

23J anah labo e saja, tapi kita pe si nggo 
ngaloken Kesah selaku jaminen i bas pemere- 
pemere Dibata si nandangi IberekenNa man 
banta, kelsehen nge nimai Dibata ndungi 
pengangkatenta jadi anak-AnakNa, eme 
nebusi badanta. 

24 Sabap alu erpengarapen nge maka 
kita nggo ikelini: tapi adi nggo iidah kai si 
larapken lanai bo e pengarapen. Sabap ise 
kin ngarapken kai si nggo idahna? 

25 Tapi adi erpengarapen kita nandangi kai si 
langa idah, sitimai e alu saber. 

26 Bage me pe Kesah Dibata reh nampati 
kita, kita si kote enda. Sabap la sieteh 
kuga arusna kita ertoto: Kesah eme ertoto 
kerna kita man Dibata alu kelsehen si la 
terbelasken. 

2! Dibata si ngidah pusuh peraten manusia, 
meteh kai sura-sura Kesah; sabap Kesah e 

mindo man Dibata guna anak-anak Dibata, 


janah sue ras peraten Dibata. 

28 Sjeteh maka i bas kai pe Dibata erdahin 
guna kiniulin man kalak si erkeleng ate man 
BaNa, eme kalak si nggo ipilih Dibata arah 
sura-SuraNa. 

29 Kalak si nggo itandai Dibata arah lebe 
nai, nggo ItetapkenNa gelah bali ras tempas 
AnakNa, Jesus Kristus, gelah Anak e jadi 
sintua i tengah-tengah seninana si nterem. 

30 Emaka nggo ipilih Dibata kalak si nggo 
ItetapkenNa e; kalak si nggo IpilihNa e 
nggo IperembakNa ras DiriNa: janah kalak 
si nggo IperembakNa ras DiriNa e nggo 
I permuliakenNa. 


Arah Jesus Kristus teridah keleng 
ate Dibata man banta 


31 Adi bage, kuga dage ninta kerna si enda 
kerina? Adi Dibata temanta, ise kin ngasup 
ngelawan kita? 

32 AnakNa kal pe la ItahanNa, tapi 
lendeskenNa AnakNa e man gunanta kerina. 
Adi AnakNa kal pe IberekenNa man banta, 
tentu IberekenNa nge kai pe man banta radu 
ras AnakNa e. 

33 se kin pang ngaduken kalak si nggo ipilih 
Dibata? Dibata jine mutuskenca maka ia la 
ersalah! 

34 Dage ise banci ngukumsa? Kristus Jesus 
nge ngenca! Tapi la jine nggo mate guna kita, 

nggo nggeluh mulihi, janah nggo merentah 


ras Dibata guna kita! Kristus Jesus pagi jadi 
pembelanta i lebe-lebe Dibata. 

35 Ise kin ngasup nirangken kita i bas 
keleng ate Kristus nari? Banci kin kiniseran 
nirangkenca, ntah kepiceten, penganiayan, 
kurang pangan tah uis, ancamen, ntah 
kematen? 

36 Bagi lit tersurat i bas Pustaka Si Badia, 
"Erkite-kiteken Kam me maka gedang-gedang 
wari kami ibunuhi kalak. Bali kami iakapna 
ras biri-biri si nandangi igeleh." 

37 Tapi i bas si enda kerina tuhu-tuhu kita 
lebihen asa kalak si permenang erkiteken 
Kristus si erkeleng ate man banta. 

38 Sabap aku nggo tek maka Ia lit kai pe 
si ngasup nirangken kita ras keleng ate 
Kristus: subuk kematen tah kegeluhen, 
subuk malekat-malekat, penguasa-penguasa 
ras kuasa-kuasa i langit, subuk kai si jadi 
genduari bage pe kai si jadi pagin. 

39 Subuk kai pe si i babo doni tah si i teruh 
doni, la lit kai pe i bas kerina si nggo ijadiken 
Dibata si ngasup nirangken kita ras keleng 
ate Dibata, eme keleng ate si CidahkenNa i 
bas Kristus Jesus Tuhanta. 


Bangsa pilihen Dibata 


l Erkiteken persadanku ras Kristus kai 
9 si ateku kukataken enda tuhu kap, labo 

bual. Pusuh peratenku pe i bas persadan ras 


Kesah Si Badia ikut ngatakenca bage. 

2 Tuhu maka ceda kal ateku dingen megogo 
ateku la erngadi-ngadi. 

3 Erkite-kiteken seninangku si sada bangsa 
ras aku. Adi banci lah labo kuakap dalih aku 
gia isumpahi Dibata dingen sirang ras Kristus 
adi alu bage banci kusampati bangsangku e. 

4Sabap kalak Israel eme kap bangsa 
pilihen Dibata, si nggo iangkat Dibata 
jadi anak-AnakNa dingen IpetangkasNa 
KemulianNa man bana. Ibahan Dibata iketen 
padan man bana, janah ibereken Dibata 
Undang-undang man bana. | bas ia lit aturen 
uga arusna ersembah man Dibata, janah 
nggo ialokenna padan-padan i bas Dibata 
nari. 

Kalak enda me kesusuren nini-nini si 
terberita nai-nai nari, janah Raja Penampat si 
iIpadanken Dibata e, si reh selaku manusia, 
rehna i bas bangsa e nari. Dibata si erkuasa i 
bas kerinana terpujilah seh rasa lalap! Amin. 

6 Labo maka tempa-tempa kai si nggo 
iIkataken Dibata kerna Israel e la seh: sabap 
labo kerina kesusuren Jahudi subuk Israel si 
tuhu-tuhu. 

! Bage pe labo kerina kesusuren Abraham 
anak-anakna si tuhu-tuhu. Nina Dibata man 
Abraham, "Kesusuren Isak nge ngenca pagi 
ikataken kesusurenndu." 

8 Si enda ertina maka anak si tubuh secara 


biasa labo anak-anak Dibata, tapi anak-anak 
si tubuh erdandanken padan Dibata nge 
ngenca ikira anak-anak si esah. 

9Sabap padan Dibata man Abraham eme 
kap, "I bas paksa si nggo itentuken pagi, reh 
Aku mulihken, janah ipupus Sarah me pagi 
sekalak anak dilaki." 

10) anah labo e saja, tapi Rebeka pe lit nge 
dua anakna, bapana sada, eme nininta Isak. 

11 Ope denga tubuh anak si dua e, bage pe 
ope denga ia erbahan si mehuli ntah si jahat 
nina Dibata man Rebeka, "Anakndu sintua 
pagi jadi si erdahin anakndu si nguda." Si 
enda ikataken Dibata gelah tangkas ise si 
pilih Dibata, e erpalasken sura-sura Dibata 
saja nge. Erdandanken si e tangkas maka 
pilihen Dibata labo erpalasken perbahanen, 
tapi erpalasken pilihen Dibata. 

12 (Rom 9:11) 

13 Bagi si tersurat i bas Pustaka Si Badia, 
"Keleng ateku kesusuren Jakup, tapi 
elem-elem aku man kesusuren Esau." 

14 Dage kuga ninta? Sikataken kin Dibata e 
la bujur? Tentu lang! 

15 Sabap man Musa nai nggo ikataken 
Dibata, "Man ise ateKu Kucidahken perkuah 
ateKu man bana me Kusehken, man ise ateKu 
erkeleng ate ia me Kukelengi." 

16 Dage kerna pilihen Dibata labo erpalasken 


sura-sura tah pendahin manusia, tapi 
erpalasken perkuah ate Dibata ngenca. 

17 Sabap bagi lit tersurat i bas Pustaka Si 
Badia, nina Dibata man raja Mesir, "Kam 
kuangkat jadi raja gelah arah kam teridah 
kuasangKu si mbelin, janah gelah arah kam 
gelarKu terberita i belang-belang doni." 

18 Dage man ise ate Dibata IcidahkenNa 
perkuah AteNa, man bana me IcidahkenNa 
perkuah AteNa e, janah ukur ise ate Dibata 
IpemersikNa, ipemersik Dibata kap. 


Ukumen dingen pernembeh ate Dibata 


19 Banci jadi nungkun kam man bangku, 
"Adi bage ngkai ka maka isalahken Dibata 
manusia? Ise kin ngasup ngelawan sura-sura 
Dibata?" 

20 Tapi ise kin iakapndu kam, o manusia, 
maka pang kam ersoal jabap ras Dibata? 
Banci kin ngerana kudin taneh man si nepasa, 
"Ngkai maka bagenda aku ibahanndu?" 

21 Ma kin sekalak pande kudin ate-atena nge 
erbahan kudin i bas segumpal taneh dah nari 
sada jadi kudin guna pemaken si meherga, 
janah sada nari guna pemaken si biasa? 

22 Uga adi ituduhken Dibata AteNa RawaNa 
ras GegehNa nandangi TinepaNa e? Uga 
adi radu ras si e icidahken Dibata AteNa 
KesabarenNa arah kalak si nembeh AteNa e, 
eme kalak si patut ikernepken? 

23 Uga adi IbahanNa bage guna encidahken 


sinalsal KemulianNa si mehaga nandangi 
kalak si ngaloken perkuah AteNa, eme 
kalak si nggo IsikapkenNa nai-nai nari guna 
ngaloken kemulian si bage? 

24 Kita me si nggo IpilihNa, labo saja i 
tengah-tengah kalak Jahudi nari, tapi pe i 
tengah-tengah kalak si deban si labo kalak 
Jahudi nari. 

25 Bagi lit tersurat i bas kitap Nabi Hosea, 
nina Dibata, "Bangsa si gelgel nari lanai 
bangsangKu, Kukataken, 'BangsangKu.' Si 
gelgel nari la Kukelengi, genduari Kukataken, 
'Keleng ateKu.'" 

26| bas ingan ija ikataken man kalak, 'Kam 
labo bangsangKu,'i je kal pe igelari me kalak 
anak-anak Dibata si nggeluh. 

21 Tapi nina nabi Jesaya kerna bangsa Israel, 
"Aminna gia bagi kersik i tepi lawit teremna 
bangsa Israel, piga-piga kalak si tading nge 
ngenca pagi terkelin. 

28 Sabap keputusen ukumen Tuhan si 
pedas IsehkenNa nandangi doni enda lanai 
tersimbak." 

29 Ope denga si enda, nggo pe ikataken 
Nabi Jesaya, "Bicara la min ndai lit piga-piga 
kalak kesusurennta itadingken Tuhan si mada 
kuasa, nggo min ndai kita kernep bagi Sodom 
ras Gomora." 

Kerna kalak Israel ras Berita Si Mehuli 


30 Kuga dage kedungenna? Kalak si deban si 
labo kalak Jahudi la ndarami gelah rembak ras 
Dibata, teridah maka ndatken kerembaken 
ras Dibata, erpalasken kinitekenna. 

31 Tapi kalak Israel si ndarami gelah ia 
rembak ras Dibata arah Undang-undang, la 
ndatca. 

32 Ngkai maka lang? Sabap idaramina 
kerembaken e ras Dibata labo erpalasken 
kiniteken man Dibata, tapi erpalasken 
perbahanenna. Nggo terantuk nahena ku 
"batu antuken". 

33 Bagi lit tersurat i bas Pustaka Si Badia, 
"Nehenlah, Kutamaken sada batu i Sion si 
erbahanca kalak tertuktuk, sada batu si 
erbahanca kalak guling. Tapi kalak si tek man 
BaNa la kecewa." 

10 10 senina-seninangku, i bas pusuh 

peratenku ngarap kal aku gelah ikelini 
Dibata min bangsangku kalak Israel. Ertoto 
pe aku man Dibata guna si e. 

2 Pang aku ngatakenca maka kalak Israel e 
tuhu-tuhu tutus er-Dibata, tapi ketutusenna 
e la erpalasken pemeteh si payo. 

3|a ia nggit mperdiateken kuga Dibata 
ngerembakken manusia kempak DiriNa. 
lusahakenna erbahan kebenaren jine, seh 
maka Ia ia nggit takluk man kebenaren 
Dibata. 

4Sabap Kristus eme penggenepen Undang- 


undang seh maka kerina kalak si tek man 
BaNa rembak ras Dibata. 


Keselamaten e isikapken 
Dibata man kerina manusia 


? Kerna manusia rembak ras Dibata arah 
ndalanken Undang-undang nggo isuratken 
Musa, "Kalak si ndalanken kai si ipedahken 
Undang-undang idatna me kegeluhen arah 
perbahanenna e." 

6 Tapi kerna manusia rembak ras Dibata arah 
kiniteken lit tersurat i bas Pustaka Si Badia, 
"Ula nungkun i bas ukurndu, 'Ise nge pagi 
nangkih ku Surga?' (eme guna maba Kristus 
ku teruh, ku tengah-tengahta). 

! Bage pe ula nungkun i bas ukurndu, 'Ise 
nge pagi nusur ku teruh, ku ingan kalak si 
nggo mate?' (eme mpekeke Kristus i bas si 
mate nari)." 

8 Dage kai kin si ikataken i bas Pustaka Si 
Badia? Enda me, "Kata Dibata e rembak ras 
kam, nggo lit i bas babahndu dingen nggo pe 
lit i bas pusuhndu" -- eme kata si iberitaken 
kami, si nuntut gelah kam erkiniteken. 

9 Adi ngaku kam alu babahndu, "Jesus Tuhan 
kap," janah tek kam i bas pusuhndu maka 
Jesus nggo ipekeke Dibata i bas si mate nari, 
maka terkelin me kam. 

seh maka ia irembakken ras Dibata, janah alu 
babah kalak ngaku seh maka ia ikelini. 

Ilj bas Pustaka Si Badia lit tersurat, "Ise tek 
man BaNa la kecewa." 

12 Sj enda maksudna kerina manusia, sabap 
labo lit lainna kalak Jahudi ras kalak Junani. 
Sada ngenca Tuhan, eme Tuhan kerina 
manusia. la melumbar mere man kalak si 
erlebuh man BaNa. 

13 Bagi lit tersurat i bas Pustaka Si Badia, 
"Kerina kalak si erlebuh mindo penampat 
man Tuhan, IkeliniNa nge." 

14Tapi kuga banci kalak erlebuh mindo 
penampat man Tuhan adi langa ia tek man 
BaNa? Kuga banci ia tek man BaNa adi langa 
pernah ibegina pe kerna la? Kuga banci 
ibegina adi Ia lit si meritakenca? 

15 Kuga banci kalak meritaken berita e adi Ia 
ia isuruh? | bas Pustaka Si Badia lit tersurat, 
"Seh kal tuhu ulina kerehen kalak si maba 
Berita Si Mehuli e." 

16 Tapi labo kerina kalak mehuli pengalo- 
ngalona nandangi Berita Si Mehuli e. Nina 
Nabi Jesaya, "O Tuhan, ise nge tek nandangi 
berita si ipeseh kami?" 

17 Dage kiniteken rehna arah megi Berita e, 
janah isi Berita e, eme Kata kerna Kristus. 

18 Tapi nungkun aku: Tuhu kin nge Ia ibegina 
berita e? Tentu saja nggo ibegina. Bagi lit 
tersurat i bas Pustaka Si Badia, "Sorana nggo 

terbegi ku belang-belang doni enda, janah 


katana nggo seh ku tampuk doni." 

19 Nungkun ka aku: Uga kerna Israel? Ntah 
la kin iangkana? Guna njabap penungkunen 
enda, perlebe kubuat si nggo isuratken Musa, 
"Nina Dibata, 'Mecimberu kam pagi Kubahan 
nandangi bangsa si labo bangsa pilihenKu, 
merawa pagi atendu Kubahan nandangi 
bangsa si motu.'" 

20] anah lebih asa si e Nabi Jesaya ngerana 
alu la biar-biaren, nina, "Nina Dibata, 'Kalak 
si la ndarami Aku, jumpa ras Aku: Kucidahken 
diringKu man kalak si la nungkuni kerna 
Aku." 

21Tapi man kalak Israel, nina Dibata, 
"Gedang-gedang wari Kududurken tanKu man 
bangsa si la patuh dingen si nimbak." 


Perkuah ate Dibata nandangi kalak Israel 


1 1 1 Dage nungkun aku: Nggo kin itulak 

Dibata bangsa PilihenNa e? Tentu lang! 
Aku pe kalak Israel nge, kesusuren Abraham, 
janah i bas suku Benyamin nari. 

2 Labo itulak Dibata BangsaNa si nggo 
ItandaiNa nai nari. Tentu nggo ietehndu si 
tersurat i bas Pustaka Si Badia kerna Elia, 
asum ia ertoto ngaduken bangsa Israel man 
Dibata, nina, 

310 Tuhan, nggo ibunuhna nabi-NabiNdu, 
janah nggo irontaskenna batar-BatarNdu. 

Aku nari ngenca tading, janah kesahku pe 


ibuatna atena." 

4Kuga nina Dibata ngaloi Elia? Nina Dibata, 
"Nggo Kuserapken man bangKu pitu ribu 
kalak si langa pernah ersembah man dewa 
Baal." 

` Bage me genduari enda: lit piga-piga kalak 
si tading si nggo ipilih Dibata erdandanken 
lias AteNa. 

6 Dibata milih labo erpalasken kai si nggo 
ibahan kalak e, tapi erdandanken AteNa nge. 
Sabap adi erpalasken perbahanen manusia 
kin Dibata e milih, maka lias AteNa e lanai bo 
lias ate si tuhu-tuhu. 

7 Kuga dage? Kai si idarami Israel la idatna. 
Tapi piga-piga kalak si nggo ipilih Dibata 
e ngenca si ndatsa. Si debanna e kerina 
ipemersik ukurna. 

8 Bagi lit tersurat i bas Pustaka Si Badia, 
"Ibahan Dibata maka bene kal ukurna, janah 
seh paksa enda matana lanai erpengidah 
janah cupingna lanai erpemegi." 

9Bage me pe si ikataken Daud, "Mbera- 
mbera kerja si ibahanna jadi siding, jadi 
ragum, batu antuken ras ukumen man bana. 

10 Mbera-mbera seleng matana gelah ula 
ia erpengidah: janah mbengkunglah ia rasa 
lalap ibahan kesusahenna." 

Il Nungkun ka aku: Asum kalak Jahudi 
tertuktuk nai, guling kin ia seh ampar? Tentu 
lang! Tapi erdandanken kalak Jahudi nggo 

bangsa si deban gelah mengga ate bangsa 
Jahudi nandangi bangsa si deban e. 

12 Bangsa Jahudi Ia patuh man Dibata janah 
la setia man BaNa. Si enda maba pasu-pasu 
man kerina bangsa-bangsa si deban i doni 
enda. Apai denga ka adi hubungen bangsa 
Jahudi ras Dibata jadi mehuli mulihken, tentu 
beliden ka pasu-pasu si ibereken Dibata. 


Keselamaten bangsa-bangsa 
si labo Jahudi 


13 Kukataken man bandu o kam kalak si labo 
Jahudi: Kidekah aku rasul guna kalak si labo 
Jahudi, megah kuakap i bas dahinku e. 

14Banci jadi ngasup aku erbahan 
bangsangku ermengga ate, gelah 
erdandanken si e ikelini Dibata ia deba-deba. 

15 Sabap adi nggo itulak Dibata ia, doni enda 
jadi teman ras Dibata. Tapi kuga nge adi 
ialoken Dibata bangsa Jahudi e mulihken? 
Tentu si e bali ras si mate nggeluh mulihi. 

16 Adi cimpa si pemena khusus ibereken 
man Dibata, maka kerina cimpa e pe 
jadi SikerajangenNa. Janah adi urat kayu 
ikhususken man Dibata maka dahan-dahan 
kayu e pe jadi SikerajangenNa. 

17 Piga-piga dahan batang seton nggo 
itektek, jenari icangkokken ku batangna e 
sada dahan seton kerangen. Kam kalak si 
labo Jahudi iumpamaken bali ras batang 

seton si turah i kerangen e, janah genduari 


kam nggo ndat bagin si mehuli bagi si nggo 
inanami kalak Jahudi. 

18 Emaka ula kam megombang man kalak 
si bali ras dahan si nggo itektek e. La kap lit 
dalanna maka kam megombang. Sabap kam 
dahan nge ngenca, labo kam natang urat-urat 
tapi urat-urat nge natang kam. 

19 Tapi nggit me maka nindu, "Dahan-dahan 
e itektek gelah aku banci icangkokken ku 
batang e." 

20Tuhu bage. Bangsa Jahudi e nggo itektek 
erdandanken la ia tek, tapi kam tetap leket 
i bas batang e erdandanken tek kam. Amin 
bage pe ula meganjang ukurndu kerna si e, 
tapi erkemalangenlah kam man Dibata. 

21 Sedangken bangsa Jahudi pe la Dibata 
alang-alangen ngambengkenca, apai denga 
ka kam? 

22 Dage teridah man banta uga belinna lias 
ate Dibata bage pe kuga la la alang-alangen 
ngukum kalak. La la mbiar ngukum kalak si 
nggo erdosa, tapi melias la man bandu adi 
tetap kam erbahan si ngena AteNa, gelah 
tetap kam ngenanami KiniulinNa: tapi adi 
lang, kam pe lambekkenNa nge. 

23Janah kalak Jahudi, adi jera ia janah tek, 
icangkokken Dibata me ia mulih ku batang e, 
sabap Dibata ngasup nge erbahan si bage pe. 

24 Kam kalak si labo Jahudi bali ras dahan 
seton kerangen si nggo itektek, jenari 

enda erlawanen ras kebiasan. Kalak Jahudi 
bali ras batang seton si ipiara: tentu sukahen 
nge iakap Dibata encangkokken mulihi dahan 
asli ku batangna jine. 


Perkuah ate Dibata 
nandangi kerina manusia 


250 senina-seninangku, gelah ula iakapndu 
beluh bandu, perlu kuakap ietehndu rahasia 
enda: Ukur kalak Jahudi labo mersik seh rasa 
lalap, tapi ngayak kuh bilangen kalak si labo 
Jahudi jadi anak-anak Dibata. 

26 Dage kerina nge pagi kalak Israel ikelini. 
Bagi lit tersurat i bas Pustaka Si Badia, "Si 
Engkelini e pagi rehna i Sion nari janah 
ImasapkenNa me kerina kejahaten kesusuren 
Jakup." "Nina Dibata, 

27 'Kubahan me iketen padan ras ia, tupung 
Kualemi dosa-dosana.'" 

28 Erdandanken itulak kalak Jahudi Berita Si 
Mehuli, emaka jadi imbang Dibata ia, tapi si 
enda jadi keuntungen man bandu o kalak si 
labo Jahudi. Tapi erdandanken pilihen Dibata, 
kalak Jahudi e teman Dibata nge, erkiteken 
nini kalak Jahudi e. 

29 Dibata labo erkadiola adi Ia nggo milih 
dingen masu-masu. 

30 Bali nge ras kam nai, o kalak si labo 
Jahudi, nai la kam patuh man Dibata, tapi 
genduari erdandanken kalak Jahudi la patuh 

Dibata. 

31 Bage me pe kalak Jahudi genduari la 
patuh man Dibata gelah arah perkuah ate si 
nggo ialokenndu e ialokenna ka perkuah ate. 

32 Sabap kerina manusia Ia patuh man 
Dibata. Emaka lanai lit dalanna pulah ibahan 
Dibata. Si enda IbahanNa alu perayaken 
gelah banci IcidahkenNa perkuah AteNa man 
kerinana. 


Pujin man Dibata 


33 Seh kal tuhu bayakna Dibata! Seh kal tuhu 
bagesna kepentaren ras PemetehNa! Ise kin 
ngasup nerangken keputusen- KeputusenNa? 
Ise ngasup ngikuti dalan si IdalaniNa? 

34 Bagi lit tersurat i bas Pustaka Si Badia, 
"Ise kin meteh perukuren Tuhan? Ise kin 
ngasup ngajarken la? 

35 Ise kin pernah mere man BaNa gelah 
ndatken balasen i bas la nari?" 

36 Sabap kerina si nasa lit Dibata njadikenca, 
janah kerina e lit erdandanken la dingen man 
GunaNa. Terpujilah Dibata seh rasa lalap. 
Amin. 


Lagu langkah kalak Kristen 
12 10 senina-seninangku, nginget 
perkuah ate Dibata si mbelin si 
IsehkenNa man banta, kupindo man bandu: 
Endeskenlah kulandu man Dibata saja selaku 

AteNa. Sabap bage me arusna kam ersembah 
man Dibata sue ras biakndu selaku mahluk si 
rukur. 

2 Ula pelepas dirindu jadi seri ras doni enda, 
tapi berelah maka perukurenndu ipelimbarui 
Dibata. Alu bage banci idatndu kai sura-sura 
Dibata, kai si mehuli, kai si ngena AteNa, 
janah kai si sempurna. 

3Janah erpalasken lias ate Dibata si nggo 
IberekenNa man bangku, kukataken man 
bandu kerina: Ula iakapndu ganjangen bandu 
asa patutna. Tapi arus maka rembang tengah 
pengukurindu kerna dirindu sue ras belinna 
kiniteken si nggo ibagi-bagiken Dibata man 
bandu sekalak-sekalak. 

4l bas kulanta si sada enda melala 
ringringna, janah kerina ringring e lit gunana. 
> Bage pe, amin nterem gia kita, tapi sada 

kula kap kita i bas persadanta ras Kristus, 
janah kita ipersada kerina bagi ringring i bas 
sada kula. 

6 Emaka sipergunakenlah kengasupenta si 
pelai-lain e si nggo ibereken Dibata man 
banta rikutken lias AteNa. Adi man banta 
ibereken Dibata kengasupen ernubuat, 
silakokenlah e sue ras ajaren kiniteken. 

7 Adi man banta ibereken Dibata kengasupen 
guna nampati kalak, sisampatilah ia. Adi man 
banta ibereken Dibata kengasupen ngajar, 
ngajarlah kita. 

8 Adi man banta ibereken Dibata kengasupen 


petetap ukur kalak, silakokenlah e. Kalak 

si ngasup mere man kalak si deban arus 
iberekenna e alu ukur menahang: kalak si lit 
kengasupenna jadi peminpin, arus ia tutus 
erdahin: kalak si ngasup encidahken perkuah 
ate man kalak si deban, arus ibahanna e alu 
ukur meriah. 

9 Keleng ate ula min alu pekulah-kulah. 
Cigalah atendu si jahat janah persadalah 
dirindu ras si mehuli. 

10 Sikeleng-kelengenlah kam bagi si 
ersenina. Silebe-lebenlah kam i bas mpehaga 
teman. 

lt Ula kam mekisat, tapi tutuslah erdahin. 
Ergiah-giahlah ukurndu i bas ndahiken dahin 
Tuhan. 

12 Meriahlah atendu i bas kam erpengarapen, 
megenggenglah kam i bas kiniseranndu, 
janah ertotolah kam man Dibata la 
erngadi-ngadi. 

13 Raskenlah kinilitenndu ras temanndu si 
sada kiniteken, janah alokenlah kalak si reh 
kesilang ku rumahndu. 

14 Pasu-pasulah kalak si niksa kam, 
pasu-pasulah, ula sumpahi. 

15 Meriahlah ukurndu ras kalak si ermeriah 
ukur, tangislah kam ras kalak si tangis. 

16 Sekalak-sekalak kam arus mperdiateken 
keperlun kalak si deban. Ula meganjang 

ukurndu, tapi pertemanilah kalak si meteruk 


pe. Ula beluh iakapndu bandu. 

17 Adi lit kalak erbahan jahat man bandu, 
ula balas alu kejahaten. Bahanlah si mehuli 
rikutken pengakap jelma si nterem. 

18 Asa ngasupndu usahakenndulah gelah 
meriah kam ras kerina kalak. 

190 teman, ula kal kam erbalas, tapi berelah 
dalan man Dibata guna nehken RawaNa. 
Sabap nina Tuhan i bas Pustaka Si Badia, 
"Kuukum me pagi! Kubalas me pagi!" 

20 Tapi lit ka pe tersurat i bas Pustaka Si 
Badia, "Adi melihe imbangndu, bere manlah 
ia: adi muas ia, bere minemlah. Sabap adi 
bage perbahanenndu, mela dingen melas me 
lakapna." 

21 la pelepas kam talu ibahan si jahat, 
tapi talukenlah si jahat e alu perbahanen si 
mehuli. 


Patuh nandangi pemerentah si erkuasa 


13 l Kerina kam arus patuh man 
pemerentah si erkuasa, sabap labo 
lit pemerentah si la i bas Dibata nari, janah 
pemerentah si lit genduari e pe Dibata nge 
netapkenca. 

2 Kalak si ngelawan pemerentah si lit e, 
ilawanna kap kai si nggo itetapken Dibata, 
janah kalak si bage perbahanenna, ilegina 
kap ukumen nandangi dirina jine. 

3 Kalak si mehuli perbahanenna, labo 


mbiar man pemerentah; kalak si jahat 
perbahanenna nge si mbiar. Adi atendu gelah 
ula kam mbiar man pemerentah, bahanlah si 
mehuli, gelah pemerentah muji kam. 

4Sabap pemerentah e kap persuruhen 
Dibata si erdahin guna kiniulinndu. Tapi adi 
kam erbahan jahat, mbiarlah man bana, 
sabap labo sia-sia lit senjata i bas pemerentah 
guna ngukum. Persuruhen Dibata kap ia 
janah ia me si nehken ukumen si reh i bas 
Dibata nari nandangi kalak si erbahan jahat. 

` Erdandanken si e, patuhlah kam nandangi 
pemerentah, labo saja erdandanken mbiar 
kena ukumen, tapi erdandanken pusuh 
peratenndu pe nuruh kam. 

6 Erdandanken si enda me pe maka kam arus 
nggalar pajak, sabap pemerentah ngaloken 
jabatenna i bas Dibata nari, janah alu bulat 
ukur idalankenna tugas-tugasna e. 

7 Emaka berekenlah man sekalak-sekalak kai 
si patut ialokenna. Galarilah pajakndu man si 
ngaloken pajak, cuke man pemungut cuke. 
Hamatilah kalak si patut ihamatindu, janah 
pehagalah kalak si patut ipehagandu. 


Sikeleng-kelengen 


8 Ula kam rutang man ise pe -- seakatan 
rutang sikeleng-kelenglah sapih-sapih kam. 
Kalak si erkeleng ate nandangi kalak si deban, 
ia nggo nehken Undang-undang. 

ula nangko: ula mengga ate:" -- kerina si 
enda ras pedah-pedah si debanna ipersada 
i bas pedah si sada enda, eme, "Kelengilah 
temanndu manusia bagi kam engkelengi 
dirindu." 

10 Kalak si erkeleng ate man temanna 
manusia asa ndigan pe labo ibahanna si 
jahat. Dage alu nehken kekelengen nggo kap 
bali ras nehken kerina Undang-undang. 

11 Si enda arus idalankenndu, sabap ietehndu 
maka enda me paksa si menentuken man 
bandu. Nggo seh jamna maka kam medak. 
Sabap warina kita ikelini Dibata deheren 
genduari asangken asum tangtangna kita tek 
nai. 

12 Sabap berngi lawes ku siangna me, 
janah nandangi terang me wari. Emaka 
sitangtangilah perbahanen si gelap, janah 
sipakelah senjata guna erperang i bas terang. 

13 Mehulilah min lagu langkahta, bagi kalak 
si nggeluh i bas terang wari: ula erpesta 
minem-minem mabuk-mabuk: ula erlua-lua 
ntah la meteh mela: ula rubat ntah pe 
mecimberu. 

14Tapi cidahkenlah biak Jesus Kristus i bas 
geluhndu. Janah ula asuhi i bas ukurndu 
sura-sura guna ngikutken dingen pepuasken 
biakndu si erdosa. 

Ula salahken temanndu si sada kiniteken 


14 l Alokenlah kalak si merampek 
kinitekenna. Ula sijabapen ras ia kerna 
penggejapenna. 

2 Kalak si deban kinitekenna erbahanca maka 
kai pe banci ipanna, tapi kalak si merampek 
kinitekenna gule-gulen saja ngenca ipanna. 

3 Kalak si kai pe banci ipanna e ula 
megombang nandangi kalak si man gule- 
gulen saja: kalak si gule-gulen saja ngenca 
ipanna ula isalahkenna kalak si kai pe ipanna 
e, sabap ia nggo ialoken Dibata. 

4Ise kin kam maka isalahkenndu juak-juak 
kalak? Tuanna nge si metehsa perguling 
ras pertedisna. Janah si tuhuna tetap nge 
pertedisna, sabap Tuhan ngasup erbahanca ia 
tedis. 

> Lit kalak erpengakap maka wari-wari 
tertentu pentingen asaken wari-wari si 
deban, tapi lit ka kalak erpengakap bali nge 
kerina wari-wari e. Kerna si e arus maka 
sekalak-sekalak netapken ukurna. 

6 Kalak si erpengakap maka lit sada wari si 
tertentu si lebih penting, ibahannalah e guna 
Tuhan. Kalak si kai pe ipanna, ibahannalah e 
guna Tuhan, sabap ikatakenna nge bujur man 
Dibata. Kalak si labo kerina pangan ipanna, 
ibahannalah guna Tuhan, janah ikatakennalah 
bujur man Dibata. 

! Sekalak pe kita enda labo nggeluh guna 


dirinta saja: sekalak pe kita enda labo mate 
guna dirinta saja. 

8 Adi nggeluh kita, kita nggeluh guna Tuhan, 
janah adi mate kita, kita mate guna Tuhan. 
Dage nggeluh tah mate gia kita, sikerajangen 
Tuhan kap kita. 

9 Eme sabapna maka Kristus mate jenari 
mulihi, gelah Ia jadi Tuhan kalak si nggeluh 
ras kalak si nggo mate. 

10 Dage ngkai maka isalahkenndu temanndu 
si sada kiniteken i bas pihak si deban? Janah 
ngkai maka pihak si sada nari megombang 
kam nandangi temanndu si sada kiniteken? 
Sabap kerina nge pagi kita tedis i lebe-lebe 
Dibata guna iadili. 

11 Bagi lit tersurat i bas Pustaka Si Badia, 
"Nina Tuhan, 'Ersumpah Aku maka kerina 
pagi manusia erjimpuh i lebe-lebengkKu,' 
janah kerina pagi babah ngaku maka Aku kap 
Dibata." 

12 Dage sekalak-sekalak kita arus pagi 
mereken pertanggungen jawabenna man 
Dibata guna dirina jine. 


Ula bahan kitik ukur temanndu 
si sada kiniteken 


13 Dage ulanai kita sisalah-salahen pekepar. 
Tapi tetapkenlah i bas ukurndu maka 

ula ibahanndu guling ntah kitik ukur 
teman-temanndu si sada kiniteken. 

14Sue ras si iajarken Tuhan Jesus kueteh 


dingen tek aku maka labo lit pangan si 
biak man pantangenken: tapi adi lit kalak 
erpengakap maka lit deba-deba pangan si 
man pantangenken, ipantangkennalah e. 

15 Adi menek ate senina-seninandu 
ibahanndu erdandanken panganndu, 
perbahanenndu e lanai erpalasken 
kekelengen. Ula pelepas kai si ipanndu 
meneken temanndu si sada kiniteken: 
ingetlah maka Kristus nggo mate guna ia. 

16 Jla pelepas kai si iakapndu mehuli e icap 
kalak la mehuli. 

17 Sabap i bas Kinirajan Dibata, aturen kerna 
pangan ras inemen labo penting. Si penting 
eme perbahanen si mehuli, kemalemen ate 
ras keriahen si ibereken Kesah Si Badia. 

18 Kalak si bage perbahanenna selaku si 
erdahin Kristus, ngena ate Dibata dingen 
iergaken manusia pe ia. 

19 Emaka sidaramilah kai si erbahanca maka 
kalak tetap nggeluh alu dame bage pe si 
peteguh kinitekenta pekepar. 

20J anah ula erdandanken pangan 
icedakenndu pendahin Dibata. Kerina pangan 
banci ipan tapi salah me kam adi erdandanken 
kai si ipanndu e kalak si deban guling. 

21 Ulin la kam man daging ntah minem 
anggur ntah ngelakoken kai si debanna adi 
e erbahanca temanndu si sada kiniteken 
monggar. 

22 Adi tek kam maka kerina pangan banci 


ipan, lakokenlah e guna dirindu jine | 
lebe-lebe Dibata. Malem me ate kalak si 
pusuh peratenna la nalahken ia i bas ia 
ndalanken kai si iakapna mehuli. 

23 Tapi kalak si sangsi nggo ersalah iakapna 
bana adi ipanna, sabap e la turah i bas 
kiniteken nari. Kerina si ibahan kalak si la 
turah i bas kiniteken nari, dosa kap. 


Bahanlah si ngena ate kalak si deban 


15 l Kita si megegeh kinitekenta 
arus nampati kalak si merampek 
kinitekenna, guna mersan babanna. Ula 
dirinta ngenca siukuri. 

2 Tapi sekalak-sekalak kita arus mperdiateken 
temanta manusia janah ngukuri kai si 
mereken kiniulin man bana gelah alu bage 
erteguhna kinitekenna. 

3 Sabap Kristus pe labo DiriNa saja IukuriNa, 
bagi lit tersurat i bas Pustaka Si Badia, 
"Isak-isak kalak si ngisakken Kam nggo 
ndabuh man bangku." 

4Kerina si tersurat i bas Pustaka Si Badia 
isuratken ngajari kita gelah erpengarapen 
erkiteken kesabaren ras pergegeh si ibereken 
Pustaka Si Badia man banta. 

3 Mbera-mbera Dibata ulu kesabaren ate 
dingen ulu pergegeh erbahanca ersada 
ukurndu kerina erdandanken Jesus Kristus 
jadi usihenndu. 

6 Gelah kerina kam, alu ersada sora banci 


muji Dibata, Bapa Tuhanta Jesus Kristus. 


Berita Si Mehuli isehken pe 
man kalak si labo Jahudi 


7 Bagi Kristus nggo ngaloken kam, kam pe 
alokenlah temanndu sapih-sapih kam gelah 
terpuji Dibata. 

8 Sabap kukataken man bandu maka 
Kristus nggo erdahin guna kalak Jahudi lako 
encidahken maka Dibata setia i bas nehken 
PadanNa man nininta nai. 

9Janah gelah kalak si labo Jahudi pe banci 
muji Dibata erdandanken perkuah AteNa. 
Bagi lit tersurat i bas Pustaka Si Badia, 
"Emaka kukataken bujur man BaNdu, i 
tengah-tengah bangsa-bangsa si deban, 
rende me aku muji GelarNdu." 

10 Tole nina, "O kam kalak si labo Jahudi, 
meriahlah atendu ras bangsa pilihen Dibata." 
l1 it ka pe tole tersurat, "Pujilah Tuhan o 
kam kerina kalak si labo Jahudi: pujilah Ia o 

kerina bangsa." 

12 Bage pe nina Nabi Jesaya, "Turah me 
tunas i bas urat Isai nari, keke mela 
pagi guna merentah kalak si labo Jahudi, 
janah man BaNa me kalak si labo Jahudi e 
erpengarapen." 

13 Dibata sumbul pengarapen, lalah ndemi 
kam alu keriahen ras kemalemen ate, 
erpalasken kinitekenndu man BaNa, gelah 

erkiteken gegeh Kesah Si Badia reh tambahna 


pengarapenndu man BaNa. 


Sura-sura Paulus si mbelinna 
eme meritaken Berita Si Mehuli 


140 seninang-seninangku, kugejap tuhu- 
tuhu maka melala kal si mehuli i bas kam. 
Kam pe dem alu erbage-bage pemeteh maka 
kam ngasup siajar-ajaren. 

15 Tapi i bas surat enda nggo kusuratken 
piga-piga persoalen man bandu alu terus 
terang gelah mpersingeti kam mulihken. Pang 
aku nurutkenca erdandanken lias ate Dibata 
si nggo IberekenNa man bangku. 

le Lias AteNa e nggo ngangkat aku jadi 
pejabat Kristus Jesus guna kalak si labo 
Jahudi. Aku erdahin selaku imam si meritaken 
Berita Si Mehuli si rehna i bas Dibata nari, 
gelah kalak si labo Jahudi e banci desken 
sada persembahen si ngena ate Dibata si 
ikhususken Kesah Si Badia man Dibata. 

17 Dage megah kuakap i bas persadanku 
ras Jesus Kristus erkiteken pendahinku guna 
Dibata. 

18 Kai si ibahan Kristus arah aku, e ngenca 
aku pang ngatakenca, eme mabai kalak si 
labo Jahudi e patuh man Dibata. Patuh ia 
man Dibata arah kata si kubelasken ras arah 
perbahanen si kubahan. 

19 Arah gegeh tanda-tanda sengget si 
mbelin, bage pe arah gegeh Kesah Si Badia. 

Bage mei bas aku niari daerah-daerah mulai 


i Jerusalem nari seh ku propinsi Iliria nggo 
serser kuberitaken Berita Si Mehuli kerna 
Kristus. 

20 Sura-surangku si mbelinna eme meritaken 
Berita Si Mehuli ku ingan ija langa pernah 
ibegi kalak kerna gelar Kristus, gelah ula aku 
tempa-tempa majekken rumah i babo palas 
si nggo Ipajekken kalak si deban. 

21 Bagi lit tersurat i bas Pustaka Si Badia, 
"Kalak si man bana langa iberitaken kerna Ia, 
idahna me pagi, janah kalak si langa pernah 
megi, iangkana me pagi." 


Paulus ersura-sura ku Roma 


22 Eme sabapna maka lit rusur abatna man 
bangku guna reh ndahi kam. 

23 Tapi genduari nggo dung dahinku i 
daerah-daerah enda. Janah erkiteken nggo 
piga-piga tahun dekahna aku ersura-sura 
ndahi kam, 

24 ngarap aku maka i bas perdalanenku ku 
Sepanyol denggo banci aku singgah dingen 
jumpa ras kam. Janah ateku isampatindu 
aku i bas perdalanenku ku jah kenca kita ras 
piga-piga dekah. 

25 Tapi genduari lawes aku ku Jerusalem 
guna naruhken penampat man perpulungen 
si i jah. 

26 Sabap perpulungen-perpulungen si lit i 
Propinsi Makedoni ras Akaya nggo ersada arih 

mereken penampat guna nampati si musil i 


tengah-tengah perpulungen i Jerusalem. 

2! Si enda itetapkenna alu ukurna meriah. 
Janah si tuhuna rutang nge ia nampati kalak 
si musil e, sabap adi kalak si labo Jahudi e 
nggo ngaloken keperlun pertendinna i bas 
kalak Jahudi nari, rutang pe ia nampati kalak 
Jahudi e alu mereken keperlun kula si tep-tep 
wari. 

28 Kenca dung dahinku enda, janah kenca 
kuendesken buah kiniteken enda man bana, 
berkat me aku ku Sepanyol, janah i bas 
perdalanenku ku jah singgah aku i jena. 

29Tek aku maka sanga aku reh pagi ndahi 
kam, dem pagi kubaba pasu-pasu si rehna i 
bas Kristus nari. 

300 senina-seninangku, erdandanken Tuhan 
Jesus Kristus dingen erdandanken kekelengen 
si nggo ibereken Kesah Dibata man banta, 
kupindo man bandu maka ras-ras min kita 
ertoto man Dibata alu tutus ate guna aku. 

31 Frtotolah kita gelah aku terkelin i bas 
bahaya si rehna i bas kalak Judea si la 
tek man Jesus Kristus, janah anak-anak 
Dibata si Jerusalem ermeriah ukur ngaloken 
pendahinku man bana. 

32Janah adi bage ate Dibata, reh me aku 
ndahi kam alu dem keriahen, gelah arah 
kerehenku e kita ras-ras pekesahken alu 
senang. 

33 Dibata sumbul kemalemen ate man banta, 


nemani kam kerina gelah! Amin. 


Salam i bas Paulus nari 


16 l Ateku mpetandaken turangta Pebe 
man bandu. la sekalak diaken i bas 
perpulungen si lit i Kenkerea. 

2 Alokenlah ia i bas gelar Tuhan, bagi arusna 
ibahan anak-anak Dibata. Sampatilah ia i bas 
kai pe si iperlukenna i bas kam nari; sabap ia 
jine nggo nterem kalak isampatina janah aku 
pe nggo isampatina. 

3 Mejuah-juah man Persila ras perbulangenna 
Akuila, temanku sada dahin i bas dahin 
Kristus J esus. 

4Si la mbiar ngasamken kesahna man 
gunangku. Mbue bujur kukataken man bana, 
labo aku saja ngataken bujur man bana, tapi 
pe kerina perpulungen-perpulungen kalak si 
labo Jahudi. 

> Mejuah-juah pe kukataken man 
perpulungen si make rumahna jadi ingan 
kebaktin. Mejuah-juah man Epenetus 
temanku si kukelengi, kalak si pemenana tek 
man Kristus i Propinsi Asia. 

6 Mejuah-juah man Maria si nggo latih 
erdahin gunandu. 

! Mejuah-juah man Andronikus ras Junias, 
temanku sebangsa si pernah ipenjaraken ras 
aku. Duana ia terberita selaku perintis i bas 

meritaken Berita Si Mehuli janah leben nge ia 


duana jadi Kristen asangken aku. 

8 Mejuah-juah man Ampliatus, temanku si 
kukelengi i bas Tuhan. 

9 Mejuah-juah man Urbanus, temanta si 
sada dahin i bas dahin Kristus janah man 
Stahis temanku si kukelengi. 

10 Mejuah-juah man Apeles si nggo 
icidahkenna kesetianna man Kristus. 
Mejuah-juah man Aristobulus sada jabu. 

11 Mejuah-juah man Herodian, temanku 
sebangsa, ras man senina-senina i bas 
keluarga Narkisus nari si lit i bas persadan 
ras Tuhan. 

12 Mejuah-juah man Tripena ras Triposa si 
nggo latih erdahin guna dahin Tuhan, bage pe 
man Persis si kukelengi si nggo mbue erdahin 
i bas dahin Tuhan. 

13 Mejuah-juah man Rupus kalak pilihen 
i bas dahin Tuhan bage pe man nandena 
si perbahanenna man bangku bali ras man 
anakna jine. 

14 Mejuah-juah man Asinkritus, Pelegon, 
Hermes, Petrobas, Hermas, ras kerina 
senina-seninanta si sada kiniteken si ras 
kalak enda. 

15 Mejuah-juah man Pilologus ras Julia, man 
Nerus ras turangna, man Olimpas ras kerina 
anggota anak-anak Dibata si ras kalak e. 

16 Katakenlah mejuah-juah sapih-sapih kam 
arah sisalam-salamen alu dem ate keleng. 


| Roma 16.171 23 | 62 
Kerina perpulungen-perpulungen Kristus 


ngataken mejuah-juah man bandu. 


Kata pertenget 


17 Kupindo man bandu o senina-seninangku: 
Metengetlah nandangi kalak si erbahanca 
pecah perpulungen dingen si erbahanca kalak 
papak alu ngelawan pengajaren si nggo 
ipelajarindu. Ula deherindu kalak si bage! 

18 Sabap kalak si bage labo erdahin guna 
Tuhanta, Kristus, tapi guna beltekna saja nge. 
Alu ranan mehuli dingen muji-muji itipuna 
kalak si bujur-bujur ukurna. 

19 Kepatuhenndu nandangi Dibata nggo 
terberita ku japa pe. Emaka malem ateku 
erkiteken kam. Amin bage gia ateku min 
gelah pentar kam i bas si mehuli tapi bersih 
kam i bas perbahanen si jahat nari. 

20) anah Dibata sumbul kemalemen ate man 
banta minter me engkernepken Iblis i teruh 
tapak-tapak nahendu. Lias ate Tuhanta Jesus 
ras kam kerina gelah. 

21Timotius temanku sada dahin, ras 
Lusius, Jason, bage pe Sosipatrus, eme 
teman-temanku sebangsa, nehken berita 
mejuah-juah man bandu. 

22 Aku pe, Tertius, si nggo nuratken surat 
enda, nehken berita mejuah-juah man bandu 
i bas Tuhan. 

23 Gayus inganku kesilang, si i bas rumahna 
perpulungen pulung, nehken berita mejuah- 

juah man bandu. Bage pe Erastus eme 


bendahara kuta enda ras seninanta Kuartus 
nehken berita mejuah-juah man bandu. 

24 Lias ate Tuhanta Jesus Kristus, ras kam 
Kerina gelah! Amin. 

Puji-pujin Dibata 

25 Pujin man Dibata si ngasup mpeteguh 
kam i bas kiniteken rikutken Berita Si Mehuli 
si kuberitaken, eme berita kerna Jesus Kristus 
dingen rikutken tangkasna rahasia si terbuni 
nai-nai nari. 

26 Tapi genduari rahasia e nggo tangkas arah 
kai si isuratken nabi-nabi. Janah erdandanken 
pedah Dibata, eme Dibata si rasa lalap, 
rahasia e ipebetehken me man kerina bangsa, 
gelah kerina banci patuh erpalasken kiniteken 
man BaNa. 

27 Terpujilah Dibata seh rasa lalap arah Jesus 
Kristus: la kap ngenca si mada kepentaren. 
Amin. 


1 Korintus 


1 1 Surat enda rehna i bas aku nari, Paulus 
si nggo ipilih Dibata rikutken sura-SuraNa, 
jadi rasul Kristus Jesus, bage pe i bas 
seninanta Sostenes nari. 

2 Surat enda man perpulungen ni Dibata i 
Korinti, eme man kerina kalak si ipilih ras 
ikhususken Dibata jadi SikerajangenNa i bas 
persadan ras Kristus Jesus. Surat enda pe 
man kerina kalak subuk ijapa peia ringan, si 
ertoto i bas gelar Tuhanta Jesus Kristus, eme 
Tuhanna dingen Tuhanta. 

3Dibata Bapanta ras Tuhanta Jesus 
Kristuslah mereken lias ate ras kemalemen 
ate man bandu. 


Pengataken bujur 


4La erngadi-ngadi kukataken bujur man 
Dibatangku kerna kam, erdandanken lias ate 
si nggo IberekenNa man bandu arah Kristus 
Jesus. 

3Sabap i bas persadanndu ras Kristus, 
kam nggo ipebayak i bas kai pe, i bas 
pengeranandu bage pe i bas pemetehndu. 

6 Berita kerna Jesus Kristus nggo enteguh i 
tengah-tengahndu. 


1 Korintus 1.71 14 
1 Seh maka i bas kam nimai Tuhanta Jesus 


Kristus encidahken DiriNa, la kam kurang kai 
pe kerna pemere-PemereNa. 

8Janah Kristus pe ngepkep kam seh ku 
kedungenna, gelah sanga Ia reh pagi ngadili 
doni enda IdapetiNa kam la ersalah. 

9 Dibata e terteki kal. Ia kap si ndilo kam 
ku bas persadan ras AnakNa Jesus Kristus 
Tuhanta. 


Perpecahen i tengah-tengah perpulungen 


100 senina-senina, kupindo man bandu i 
bas gelar Tuhanta Jesus Kristus: ersadalah 
katandu kerina, gelah ula sempat jadi 
perpecahen i tengah-tengahndu. Ersadalah 
ukurndu janah ersadalah sura-surandu. 

Il Sabap piga-piga kalak i bas jabu Klue 
nari ngatakenca man bangku maka i 
tengah-tengahndu lit turah perjengilen. 

12 Maksudku eme: maka sekalak-sekalak 
kam nggo erpihak-pihak. Lit si ngatakenca, 
"Aku arah Paulus," lit ka si ngatakenca, "Aku 
arah Apolos," deba nina, "Aku arah Petrus," 
janah lit pe si ngatakenca, "Aku arah Kristus." 

13 | bagi-bagiken kin Kristus man bandu? 
Paulus kin si mate i kayu persilang man 
gunandu? | bas gelar Paulus kin kam 
iperidiken? 

14 Kukataken bujur man Dibata sabap 
sekalak pe kam la aku mperidikenca, 
seakatan Krispus ras Gayus. 

15 Dage sekalak pe kam Ia banci ngatakenca 


maka kam nai iperidiken gelah jadi 
ajar-ajarku. 

16 lupa aku! Istepanus ras isi jabuna pe nai 
aku nge kepe mperidikenca: tapi lain si e la 
lit kuinget kalak si deban si kuperidiken. 

17 Aku isuruh Kristus labo guna mperidiken, 
tapi guna meritaken Berita Si Mehuli, janah 
e pe labo erkiteken kinibeluhen manusia 
ngerana, gelah ula lasam kematen Kristus i 
kayu persilang. 


Kerna kepentaren 
Dibata ras kepentaren doni 


18 Sabap berita kerna kematen Kristus i 
kayu persilang jadi kebodohen man kalak si 
nuju ku kebenen, tapi man banta si nuju ku 
keselamaten, berita e me gegeh Dibata. 

19 Sabap nina Dibata bagi tersurat i 
bas Pustaka Si Badia, "Kukernepken 
me kepentaren kalak si pentar, janah 
Kusia-siaken me kinibeluhen kalak si beluh." 

20 Dage, kai ertina kalak pentar, kalak si 
erpemeteh, ras tukang njabapi jaman enda 
adi nggo ijadiken Dibata kepentaren doni 
enda jadi kebodohen? 

21 Sabap doni enda la ngasup nandai Dibata 
alu kepentarenna, emaka kepentaren Dibata 
nggo netapken guna nelamatken kalak si 
tek kerna berita si iakap doni enda eme 
kebodohen. 

22 Kalak Jahudi mindo tanda sengget 


jadi bukti, janah kalak Junani ndarami 
kepentaren. 

23 Tapi si iberitaken kami eme Kristus si 
ipakuken i kayu persilang. Berita enda 
erbahanca megelut kalak Jahudi janah 
kebodohen iakap kalak si deban si labo kalak 
Jahudi. 

24 Tapi man kalak si nggo ipilih Dibata, subuk 
kalak Jahudi bage pe kalak Junani, Kristus e 
kap gegeh Dibata ras kepentaren Dibata. 

25 Sabap kai si tempa-tempa kebodohen 
Dibata, si tuhuna pentaren asangken 
kepentaren manusia, janah kai si tempa- 
tempa kinilangasupen Dibata, si tuhuna 
gegehen asangken gegeh manusia. 

260 senina-senina, ingetlah kuga nai kam 
asum ipilih Dibata. La piga kam si pentar, 
ntah erkuasa, ntah pe kesusuren kalak si 
mehaga rikutken anggapen manusia. 

27 Tapi guna pekitik kalak pentar, ipilih 
Dibata kalak bodoh rikutken anggapen doni 
enda: janah guna pekitik kalak si mbisa, 
ipilih Dibata kalak si la megegeh rikutken 
anggapen doni enda. 

28 | pilihNa pe kalak si la meherga, si hina, 
dingen si la terpake iakap doni enda, guna 
engkernepken kai si ianggap doni enda 
penting. 

29 Gelah ula ise pe meganjang ukurna i 
lebe-lebe Dibata. 


| 1 Korintus 1.301 2.5. 
30 Tapi kam nggo ipersadaken Dibata ras 


Kristus Jesus, janah nggo itetapken Dibata 
maka Kristus Jesus jadi kepentarenta. 
Erdandanken Kristus nge maka kita 

nggo rembak ras Dibata, khusus jadi 
SikerajangenNa, janah kita nggo ItebusiNa. 
31 Emaka bagi lit tersurat i bas Pustaka 
Si Badia, "Kalak si ermegah ate, megahlah 
akapna kerna Tuhan." 


Berita kerna kematen 
Kristus i kayu persilang 


10 senina-seninangku, asum reh aku nai 

ndahi kam meritaken rahasia kebenaren 
Dibata, labo kubeluh-beluhi ngerana ntah pe 
kupake pemeteh si meganjang. 

2 Sabap asum aku nai ras kam nggo 
kutetapken i bas ukurku maka kerina 
kulupaken seakatan Jesus Kristus, dingen 
kuga la ipakuken seh mate i kayu persilang. 

3 Emaka asum aku ndahi kam la aku 
megegeh dingen nggirgir erdandanken mbiar. 

4Pengajaren ras berita si kusehken e 
labo rikutken kebeluhen ngerana, tapi alu 
ncidahken kuasa Kesah Dibata. 

3 Gelah kinitekenndu labo erpalasken 
kepentaren manusia, tapi erpalasken Kuasa 
Dibata. 


1 Korintus 2.61 12 6 


Kepentaren Dibata 


6 Amin bage gia, iberitaken kami nge 
berita kerna kepentaren man kalak si nggo 
dewasa kinitekenna. Tapi kepentaren e labo 
kepentaren jaman si genduari, ntah pe 
kepentaren penguasa i bas jaman si enda, 
kuasa-kuasa si nuju ku kemasapen. 

! Kepentaren si iberitaken kami kepentaren 
Dibata si terbuni, si terligen man manusia, si 
nggo itetapken Dibata guna kemulianta ope 
denga doni enda ijadiken. 

8 Penguasa i doni enda sekalak pe Ia meteh 
kepentaren e. Sabap adi ietehna, labo min 
ndai ipakukenna ku kayu persilang Tuhan si 
mada kemulian e. 

9 Tapi lit tersurat i bas Pustaka Si Badia, "Kai 
si langa pernah iidah ntah pe ibegi manusia, 
kai si langa pernah iukuri manusia, e kal 
me si nggo isikapken Dibata man kalak si 
erkeleng ate man BaNa." 

10 Eme kerina si nggo ipetangkas Dibata man 
banta arah KesahNa. Kesah e ipepayona kai 
pe, terus ku biak Dibata si terbuni kal pe. 

Il Bagi manusia, pusuh si lit i bas ia e ngenca 
si meteh kerina kerna ia, bage me pe kerna 
Dibata, Kesah Dibata e nge ngenca metehsa 
kerina kerna Dibata. 

12 Si jaloken kita labo biak doni enda, tapi 
Kesah si i bas Dibata nari, gelah sieteh kerina 
pemere Dibata man banta. 

13 Dage asum iterangken kami kebenaren 


pertendin man kalak si nggo dewasa 
kegeluhen pertendinna labo kami ngerana alu 
kata-kata si iajarken kepentaren manusia, 
tapi alu kata-kata si iajarken Kesah Dibata. 
14Tapi kalak si la lit i bas ia Kesah Dibata, 
labo ngaloken kasa kai si asalna i bas Kesah 
Dibata nari. La ia ngasup ngangkasa, janah 
si lang-lang nge e iakapna, sabap arah cara 
pertendin nge ngenca maka si e banci iergai. 

15 Kalak si nggo dewasa kegeluhen 
pertendinna, ngasup ia ertimbang kerna kai 
pe, tapi la lit kalak si ngasup ertimbang kerna 
ia. 

16 Bagi lit tersurat i bas Pustaka Si Badia, 
"Ise kin meteh perukuren Tuhan? Ise kin 
ngasup ngajarken la?" Tapi i bas kita lit kap 
perukuren Kristus. 


Serayan Dibata 


3 10 senina-seninangku, sanga si e aku 
labo banci ngerana man bandu bagi 
pengeranangku nandangi kalak si nggo 
dewasa kegeluhen pertendinna. Aku arus 
ngerana man bandu bagi man kalak si 
nggeluh rikutken biak doni, man kalak si 
medanak denga kinitekenna man Kristus. 

2 La banci lang susu kubereken inemenndu, 
labo nakan keras kubereken man bandu, 
sabap langa kam ngasup ngalokenca. Janah 
genduari pe langa kam ngasup ngalokenca. 

3 Sabap kam nggeluh rikutken biak doni 


denga. Adi sician-cianen kam janah turah 
perubaten i tengah-tengahndu, ma kin enda 
biak doni? Ma kin perbahanenndu e bali ka 
nge ras kalak si deban? 

4 Adi lit si ngatakenca, "Aku arah Paulus," 
janah lit ka si ngatakenca, "Aku arah Apolos," 
ma la lit kelebihenndu asa manusia si deban? 

?Ise kin Apolos? Ise kin Paulus? Kami enda 
pelayan Dibata kap ngenca, si negu-negu 
kam gelah erkiniteken. Sekalak-sekalak kami 
ndahiken dahin rikutken si ibereken Tuhan 
man kami. 

6 Aku nuanca, Apolos niramsa: tapi Dibata si 
erbahanca turah. 

"Si nuanca ras si niramsa labo penting, 
tapi si penting eme Dibata, sabap ia nge si 
peturahsa. 

8Si nuanca ras si niramsa sada aron kap: 
tapi sekalak-sekalak ibereken Dibata me 
upahna rikutken pendahinna sekalak-sekalak. 

9 Sabap kami sada aron kap ndahiken dahin 
Dibata, janah kam me JumaNa. Kam pe 
bangunen Dibata kap. 

10 Rikutken pemere si ibereken Dibata man 
bangku, nggo kupajekken palas bangunen 
selaku pande si beluh, jenari kalak si 
deban mbangunca i babo palas e. Tapi 
sekalak-sekalak arus metenget kuga ia 
mbangunca. 

Il Sabap Ia lit palas si deban si banci 


ipajekken seakatan palas si nggo pajek e, 
eme Jesus Kristus. 

12 Ntah kalak mpergunaken emas, ntah 
pirak, ntah batu permata i bas ia mbangun i 
babo palas e: ntah ka pe mpergunaken kayu, 
ntah dukut-dukut, ntah nggala. 

13 adi tangkas me pagi pendahinna 
sekalak-sekalak i bas wari kerehen Kristus. 
Sabap i bas wari e pagi ipetangkas api 
me pendahin sekalak-sekalak: iuji dingen 
icidahken api e pagi uga kin si tuhuna 
pendahin sekalak-sekalak. 

14 Adi pendahin kalak i bas ia mbangun e 
tahan api, ialokenna me pagi upahna. 

15 Tapi adi meseng pendahinna e rugi me ia i 
bas upah: tapi ia iselamatken nge, bagi kalak 
si pulah i bas api nari. 

16 Ma ietehndu kin maka kam me Rumah 
Pertoton Dibata dingen Kesah Dibata ringan i 
bas kam? 

17 Adi ikernepken kalak Rumah Pertoton 
Dibata, ikernepken Dibata me kalak e. Sabap 
Rumah Pertoton Dibata badia kap, janah kam 
me RumahNa e. 

18 Ula ise pe nipu bana. Adi lit i tengah- 
tengahndu kalak si erpengakap maka ia 
pentar rikutken doni enda, arus min ia jadi 
bodoh lebe, gelah tuhu-tuhu ia pentar. 

19 Sabap kepentaren doni enda kebodohen 
i lebe-lebe Dibata. Bagi lit tersurat i bas 

Pustaka Si Badia, "Isidingi Dibata me kalak 


pentar alu kebeluhenna jine." 

20 it ka pe tersurat, "leteh Tuhan maka 
sia-sia nge perukuren kalak si pentar e." 

21 Fmaka ula ise pe meganjang ukurna kerna 
kengasupen manusia si tuhuna kerina kap 
sikerajangenndu: 

22 Paulus, Apolos, ras Petrus: doni enda, 
kegeluhen ras kematen, si genduari ras si 
pagin: kerina si enda sikerajangenndu: 

23 janah kam sikerajangen Kristus, janah 
Kristus sikerajangen Dibata. 


Rasul-rasul Kristus 


4 l Arus min iakuindu maka kami enda kap 
suruh-suruhen Kristus dingen pengurus 
erta-erta Tuhan si ertanggung jawab kerna 
rahasia Dibata. 

2 Sekalak pengurus arus teridah maka ia 
kalak si terteki kap. Enda me si la banci lang i 
bas sekalak pengurus. 

3 Soal kitik nge kuakap e adi aku iperiksandu 
tah iadili kalak si deban. Janah aku jine pe 
labo kuperiksa bangku. 

4Sabap bersih pusuh peratenku: tapi labo e 
ngatakenca maka aku la ersalah. Tuhan me 
pagi si meriksa aku. 

> Emaka ula biasaken ngukum kalak ope 
denga seh paksana, tapi timailah ngayak reh 
Tuhan. Iterangina me pagi rahasia-rahasia si 
gelap denga, janah ipetangkasna isi pusuh 

peraten manusia si terbuni. Kenca bage maka 


sekalak-sekalak ngaloken pujin i bas Dibata 
nari sue ras si patut ialokenna. 

6 Kerina si nggo kukataken e, o senina- 
senina, eme kap kerna aku ras Apolos. 
Tujunku eme kap gelah erlajar kam i bas 
kami, maka ula ilanggarndu batas-batas si 
tersurat i bas Pustaka Si Badia, eme kap gelah 
ula meganjang ukurndu jenari iangkatkenndu 
sekalak tapi iperjakndu si deban. 

7 Ise kin erbahanca kam lebihen asa kalak 
si deban o seninangku? Ma kin kerina si lit i 
bas kam e pemere Dibata nge? Adi pemere 
nge e, ngkai dage maka meganjang ukurndu, 
tempa-tempa si lit i bas kam e labo pemere? 

8Nggo tuhu cukup kerina si iperlukenndu! 
Nggo tuhu bayak kam! Nggo tuhu jadi raja 
kam: kami lang! Jadi raja lah gia min kam 
kerina pe, gelah banci kam jadi raja ras kam. 

9 Sabap rikutken pengakapku, maka man 
kami rasul-rasul enda nggo itentuken Dibata 
ingan kami i bas barisen si arah pudina kal, 
bali ras kalak si iukum mate, gelah jadi 
tontonen kerina si nasa lit, malekat-malekat 
ras manusia. 

10 Kami tuhu kalak bodoh erdandanken 
Kristus: tapi kam kalak Kristen si beluh! Kami 
kote, tapi kam megegeh! Kami ihina, tapi 
kam ipehaga! 

Il Seh ku bas paksa enda pe muas dingen 
kelihen kami: uis kami pe si leket i bas daging 

kami e ngenca: kasar perbahanen kalak man 


kami: la lit ingan kami si tetap. 

12 | atih kami erdahin alu tan kami guna 
encariken keperlun kami. Adi isumpahi kalak 
kami, ipasu-pasu kami ia: adi isiksa kalak 
kami, megenggeng kami. 

13 Adi igombang-gombangi kalak kami, 
mehuli pengaloi kami man bana. Perbahan 
kalak man kami bali ras perbahanenna 
nandangi sampah doni enda: seh ku bas 
paksa enda kami me kalak si la terpakena i 
bas pengidah manusia. 

14Sj enda kusuratken man bandu labo gelah 
mela iakapndu, tapi guna ngajarken kam 
sabap kam anak-anakku si kukelengi. 

15 Sabap bicara lit gia sepuluh ribu kalak 
gurundu selaku kam kalak Kristen, bapandu 
labo mbue. | bas kegeluhenndu selaku kalak 
Kristen aku me bapandu, sabap aku nge si 
maba Berita Si Mehuli man bandu. 

16 Dage kupindoken man bandu: Usihlah 
aku. 

17 Guna si eme maka kusuruh Timotius 
ndahi kam. I bas kiniteken man Tuhan ia me 
anakku si kukelengi dingen si setia. Ia me si 
mpersingeti kam kerna dalan kegeluhenku si 
kudalanken i bas Kristus Jesus, dingen eme 
pe si kuajarken i bas kerina perpulungen i 


japa pe. 

18 Tapi lit piga-piga kalak i bas kam nggo 
meganjang ukurna sabap iakapna labo aku 
reh ndahi kam. 

19 Tapi lanai ndekahsa reh nge aku ndahi 
kam adi bagelah peraten Tuhan. Jenari 
kupepayo me kalak si meganjang rukur e, 
labo cakapna tapi gegehna nge si kupepayo. 

20 Sabap Kinirajan Dibata labo soal cakap, 
tapi soal gegeh. 

21 Kuga dage atendu? Reh atendu aku alu 
maba perpalu, ntah alu keleng ate dingen 
mesayang? 


Lagu la mehuli si lit i bas perpulungen 


1 Si tuhuna nggo kubegi berita maka i 
5 tengah-tengahndu lit kalak perlua-lua. 
Janah perlua-lua si bage kalak si langa nandai 
Dibata pe ciga atena, eme: lit kalak si nggeluh 
erlua-lua ras ndehara bapana. 

2 Amin bage pe meganjang ka ukurndu! Kin 
min arus ceda atendu, janah si perlua-lua e 
arusna ipedarat i bas persadanndu nari. 

3 Secara badan aku ndauh i bas kam nari, 
tapi ukurku lit i tengah-tengahndu. Nggo 
kuukum kalak si perlua-lua e, tempa-tempa 
aku tuhu-tuhu lit i tengah-tengahndu. 

“Kam kerina pulung i bas gelar Tuhanta 
Jesus, janah aku lit i tengah-tengahndu i bas 
ukur alu kuasa Tuhanta Jesus, 

> guna ngendesken si perlua-lua e man Iblis, 
gelah daging ras kerincuhenna ikernepken, 

guna nelamatken tendina i bas wari kerehen 


Tuhan. 

6 Labo mehuli meganjang ukurndu! Ma 
letehndu kin maka lit kuan-kuan ngataken, 
"Ragi si sitik isiarina cimpa e kerina?" 

7 Arus dage iambekkenndu ragi si ndekah, 
eme dosa, gelah kam jadi cimpa si mbaru, 
si la itama ragi, bali ras roti Paskah Jahudi. 
Janah si tuhuna Paskahta nggo sikap, sabap 
biri-biri Paskahta nggo igeleh, eme Kristus 
jine. 

8 Dage sirayakenlah pestanta, labo alu roti 
si lit ije ragi si ndekah -- ragi dosa dingen 
kejahaten -- tapi alu roti si la itama ragi, alu 
biak si bersih dingen benar. 

9| bas suratku si mbarenda nggo kukataken 
man bandu gelah ula kam erteman ras kalak 
perlua-lua. 

10 Maksudku labo perlua-lua si Ia nandai 
Tuhan, ntah kalak rangap, ntah tukang 
kompas, ntah si nembah berhala, sabap adi 
isirangindu atendu kalak si bage, ndarat kam 
i bas doni enda nari. 

11 Dage si kumaksudken, ula kam erteman 
ras kalak si ngaku ia Kristen tapi ia perlua-lua, 
ntah rangap, ntah nembah berhala, ntah 
pengisak-ngisak, ntah pemabuk, ntah tukang 
kompas. Kalak si bage, man pe ula kam ras. 
12 Labo urusenku ngadili kalak si labo Kristen. 
Dibatalah pagi ngadili ia. Ma kin kam nge 
arusna ngadili anggota perpulungenndu? Bagi 

lit tersurat | bas Pustaka Si Badia, "Pedaratlah 


kalak si jahat i bas perpulungenndu nari." 
13 (1Kor 5:12) 


Ula kam ngadu man kalak 
si la nandai Tuhan 


l Adi sekalak i bas kam lit perkarana ras 
seninana, ngkai maka ia pang ngadu 
man hakim si la nandai Tuhan? Ngkai maka 
la ipindona kalak si nandai Tuhan ndungi 

perkarana e? 

2|a kin ietehndu maka anak-anak Dibata 
nge pagi ngadili doni enda? Dage adi ikutndu 
ngadili doni enda, ma kin ngasup nge pe kam 
ngadili perkara si kitik? 

3 La kin ietehndu maka kita nge pagi ngadili 
malekat-malekat? Apai denga ka kerna 
persoalen-persoalen i bas kegeluhen si 
tep-tep wari enda! 

4Adi turah persoalen si bagenda, ngkai 
maka kam ngadu man kalak si sitik pe la 
meherga iakap perpulungen? 

> Kukataken enda gelah mela iakapndu! La 
kin lit sekalaklah gia i tengah-tengahndu 
si pentar, si ngasup ngadili perkara kalak 
Kristen e? 

6 Sabap teridah maka kalak Kristen si adun 
ia sapih-sapih ia, janah kalak si Ia erkiniteken 
ngadili perkarana e! 

7 Si tuhuna, alu litna perubaten-perubaten 
| tengah-tengahndu teridah maka kam 

tuhu-tuhu nggo talu. Ma ulin kam kena 


perbahanen si la adil? Ma ulin kam kena tipu? 

8 Tapi teridah maka kam erbahan si Ia adil 
sapih-sapih kam, janah sitipu-tipun kam, 
aminna pe kam sapih-sapih Kristen! 

9 Tentu nggo ietehndu maka kalak si Ia adil 
la dat bagin i bas Kinirajan Dibata. Ula tipu 
bandu. Kalak si erlagu la mehuli, ntah si 
nembah berhala, ntah perlua-lua, ntah erlagu 
la mehuli sapih-sapih dilaki. 

10 Ntah penangko, ntah si rangap, ntah 
pemabuk, ntah pengisak-ngisak, ntah tukang 
kompas -- sada pe la dat bagin i bas Kinirajan 
Dibata. 

11 Nai lit piga-piga kalak i bas kam si bage. 
Tapi genduari kam nggo ibersihken i bas 
dosa-dosandu nari. Kam nggo iserapken jadi 
sikerajangen Dibata. Kam nggo iperembakken 
ras Dibata arah gelar Tuhan Jesus Kristus 
dingen arah Kesah Dibatanta. 


Pakelah kulandu guna muji Dibata 


12 Banci jadi lit si ngatakenca, "Bebas kap 
aku ngelakoken kai pe." Payo nge min, 
tapi labo kerina erguna. Aku pe banci nge 
kukataken, "Bebas kap aku ngelakoken kai 
pe," tapi la kupelepas kai pe ngkuasai aku. 
13 Banci ka nina kalak tole, "Pangan ma 
guna beltek nge, janah beltek ma guna 
pangan?" Payo nge katana e, tapi duana 
pagi imasapken Dibata! Labo tuhu maka kula 

manusia guna erlagu la mehuli, tapi guna 


Tuhan: janah Tuhan guna kula. 

14 Dibata nggo mpekeke Tuhan i bas si mate 
nari, janah kita pe IpekekeNa nge pagi alu 
KuasaNa. 

15|a kin ietehndu maka kulandu eme 
ringring Kristus? Banci kin kubuat ringring 
Kristus e jenari kubahan e jadi ringring diberu 
si pendahinna erlua-lua? Tentu lang! 

16 Ntah Ia kin ietehndu maka kalak si ersada 
kula ras diberu si pendahinna erlua-lua nggo 
ia jadi sada kula rassa? Kerna si enda tangkas 
i bas Pustaka Si Badia, nina, "Si dua kalak e 
jadi sada kula." 

17 Tapi kalak si mpersadaken dirina ras 
Tuhan, nggo ia jadi sada ras Tuhan secara 
pertendin. 

18 Emaka silahkenlah perbahanen erlagu Ia 
mehuli. Banci ka pe nina kalak, "Kasa kai dosa 
si Ilakoken kalak labo mpengaruhi kulana." 
Tapi e labo payo, sabap kalak si erlua-lua 
erdosa ia nandangi kulana. 

19 La kin ietehndu maka kulandu eme Rumah 
Pertoton Kesah Si Badia, si ringan i bas kam 
dingen si ibereken Dibata man bandu? Dirindu 
e labo kam empuna. 

20 Sabap kam nggo itukur Dibata meherga 
kal. Dage muliakenlah Dibata arah kulandu. 

Kerna perjabun 


7 1 Genduari ateku encakapken kerna isi 
surat si ikirimkenndu man bangku. Mehuli 
tuhu adi dilaki la empo. 

2 Tapi erdandanken i japa pe nterem kal 
kalak si erlua-lua, emaka kerina dilaki lit min 
ndeharana sekalak-sekalak, bage pe kerina 
diberu lit min perbulangenna sekalak-sekalak. 

3 Si dilaki arus nehken tugasna selaku dilaki 
man ndeharana, bage pe si diberu arus 
nehken tugasna selaku diberu nandangi 
perbulangenna. 

4 Labo ndehara si erkuasa nandangi kulana, 
tapi perbulangenna nge. Bage pe labo 
perbulangen si erkuasa nandangi kulana, tapi 
ndeharana nge. 

> Ula tulak kerincuhenndu pekepar guna 
ersada kula, pala alu arih ersada i bas 
paksa si kentisik, gelah lit kesempatenndu 
ertoto; tapi kenca bage teruskenlah nehken 
kerincuhenndu e, gelah ula kam icubai iblis 
erdandanken la kam ngasup nahanca. 

6 Si kukataken enda ndai labo paksan, tapi 
persunget nge ngenca. 

7 Si tuhuna ulin nge kuakap maka kerina 
kam bali ras aku: tapi i bas sekalak-sekalak 
lit pemere Dibata, lit pemere bagi si enda, lit 
pemere bagi si ah. 

8 Man kalak si Ia erjabu, subuk diberu-diberu 


si nggo mbalu, kukataken: ulin kam tetap la 
erjabu bali ras aku. 

3 Tapi adi la kam ngasup, erjabulah. Ulin 
erjabu asangken gara rusur kerincuhenndu. 

10 Man kalak si nggo erjabu kuperentahken 
-- enda labo perentahku, tapi perentah 
Tuhan: sekalak ndehara Ia banci nadingken 
perbulangenna. 

ll Adi itadingkenna, ulanai ia erjabu, pala 
mulihken ia man perbulangenna e; bage 
pe sekalak perbulangen Ia banci ngulihken 
ndeharana. 

12 Man kalak si deban kukataken (enda labo 
kata Tuhan, tapi katangku): adi lit sekalak 
perbulangen si nggo Kristen, ndeharana la 
erkiniteken man Tuhan, tapi ndeharana e 
nggit tetap nggeluh ras ia, ula iulihkenna 
ndeharana e. 

13 Bage pe adi lit sekalak ndehara si nggo 
Kristen, perbulangenna la erkiniteken man 
Tuhan, tapi perbulangenna e nggit tetap 
nggeluh ras ia, ula ipindona mulih man 
perbulangenna e. 

14 Sabap perbulangen si langa Kristen e nggo 
ikhususken arah persadanna ras ndeharana si 
nggo Kristen e gelah ia pe jadi sikerajangen 
Dibata. Bage pe ndehara si langa Kristen 
nggo ikhususken arah persadanna ras 
perbulangenna si nggo Kristen gelah ia 
pe jadi sikerajangen Dibata. Adi la bage, 

anak-anakndu tentu la banci deher ras 


Dibata: sedangken genduari anak-anakndu e 
nggo jadi sikerajangen Dibata. 

15 Amin bage gia, adi perbulangen si la 
Kristen ntah ndehara si Ia Kristen ersura-sura 
nadingken ndeharana ntah perbulangenna 
si nggo Kristen pelepaslah bage. | bas si e, 
perbulangen si nggo Kristen ntah ndehara si 
nggo Kristen e bebas. Dibata ndilo kam maka 
kam nggeluh alu dame. 

160 ndehara, kuga pemetehndu maka Ia kam 
ngasup nelamatken perbulangenndu? Bage pe 
kam o perbulangen, kuga pemetehndu maka 
la kam ngasup nelamatken ndeharandu? 


Geluhkenlah geluhndu bagi 
tangtangna kam jadi Kristen nai 


17 Kerina min nggeluhken geluhna rikutken 
kai si nggo itentuken Tuhan man bana 
sekalak-sekalak, bali ras asum ia ipilih Dibata 
nai. Enda me aturen si kuajarken i bas kerina 
perpulungen. 

18 Adi sekalak si nggo isunatken jadi Kristen, 
ula iusahakenna meneken tanda-tanda sunat 
e. Adi sekalak si langa isunatken nggo jadi 
Kristen, ula ia isunatken. 

19 Sabap labo penting ersunat ntah Ia 
ersunat. Si perlu eme ngikutken pedah 
Dibata. 

20 Sekalak-sekalak min nggeluhken geluhna 


tetap bali ras asum ia idilo Dibata jadi kalak 
si tek. 

21 Adi budak kin kam nai asum kam ipilih 
Dibata, labo dalih! Tapi adi lit kesempaten 
man bandu jadi kalak bebas, pergunakenlah 
kesempaten e. 

22 Sabap sekalak budak si nggo ipilih 
Tuhan, ia nggo kalak bebas erkiteken jadi 
sikerajangen Tuhan ia. Bage pe kalak si bebas 
asum ia ipilih Kristus, ia budak Kristus kap. 

23 Kam nggo itukur Dibata meherga kal: 
emaka ula kam jadi budak manusia. 

240 senina-senina, sekalak-sekalak kam 
arus tetap bali i bas adep-adepen Dibata ras 
keadanndu asum kam tangtangna | pilihNa 
nai. 


Kerna kalak si langa erjabu 
ras si nggo mbalu 


25 Kerna kalak si langa erjabu Ia lit i bas aku 
perentah Tuhan. Tapi kusehken pendapatku 
man bandu, sabap erdandanken perkuah ate 
Tuhan metunggung aku iakap kalak. 

26 Nginget kesusahen-kesusahen si lit 
genduari enda, mehuli kuakap adi manusia 
tetap bagi keadanna si genduari. 

2! Adi nggo lit ndeharandu ula sirangken 
ia. Adi langa kam empo, ula darami si man 
emponndu. 

28 Tapi adi empo kam, labo kam erdosa. Bage 


pe adi sekalak singuda-nguda tersereh, labo 
ia erdosa. Saja ngenca, kalak si nggo erjabu 
Inanamina me erbage-bage kesusahen. Janah 
ateku maka ula kam ngenanami kesusahen si 
bage rupana. 

29 Maksudku bagenda, o senina-senina: 
paksa si itentuken Tuhan nggo ipegendeki: 
emaka kalak si nggo empo, nggeluh min ia 
tempa-tempa la lit ndeharana. 

30 Kalak si tangis, tempa-tempa ia la tangis: 
kalak si ermeriah ukur, tempa-tempa la 
meriah ukurna; kalak si nukur barang-barang, 
tempa-tempa la lit barangna. 

31 Kalak si make barang-barang doni enda, 
pakenalah e tapi ula ia pepuasken. Sabap 
tempas doni si genduari enda lawes ku 
lesapna kap. 

32 Ateku gelah bebas kam i bas aru atendu 
nari. Sekalak dilaki si Ia lit ndeharana iukurina 
kerna Tuhan ras DahinNa, kuga erbahanca 
maka ngena ate Tuhan. 

33 Tapi sekalak si lit ndeharana iukurina 
kerna keperlun doni enda, sabap atena 
ndalanken si ngena ate ndeharana. 

34 Enda erbahanca ukurna ertupang. 

Diberu si la lit perbulangenna ntah pe 
singuda-nguda, lukurina kerna Tuhan ras 
DahinNa, sabap atena tendi ras kulana 
khusus jadi sikerajangen Tuhan. Tapi diberu 
si lit perbulangenna iukurina kerna keperlun 

doni enda, sabap atena ndalanken si ngena 


ate perbulangenna. 

35 Si enda kukataken man bandu guna 
kiniulinndu jine. Labo ateku ngolangi kam. 
Tapi ateku gelah kam nggeluh alu ratur 
dingen tetap ersembah man Tuhan alu Ia 
ersungsung janah Ia lit ganggunna. 

36 Tapi adi lit kalak si iakapna la patut adi 
la iempoina tunangenna, janah tunangenna 
e nggo ndekah jadi singuda-nguda, janah 
iakapna la ia ngasup nahan kerincuhen 
kulana, ibahanalah rikutken sura-surana, eme 
erjabu sajalah ia: labo ia erdosa adi bage. 

37Tapi adi lit sekalak si nggo erbahan 
keputusen i bas ukurna guna la erjabu ras 
tunangenna, janah keputusenna e Ia lit si 
maksasa, mehuli nge e, adi ngasuplah ia 
ndalanken si bage rupana. 

38 Emaka mehuli nge perbahanen kalak 
si ngempoi tunangenna, tapi ulin ka pe 
perbahanen kalak si la ngempoisa. 

39 Sekalak diberu si lit perbulangenna Ia banci 
bebas adi nggeluh denga perbulangenna. Tapi 
adi mate perbulangenna e, banci ka ia erjabu 
ras dilaki si ngena atena asal perjabunna e 
ilakokenna i bas Tuhan. 

40Tapi adi kuakap senangen nge iakapna adi 
lanai ia erjabu. Enda me pendapatku, tapi 
kuakap Kesah Dibata lit i bas aku. 

Kerna pangan si 
ipersembahken man berhala 


9 1 Genduari kerna pangan si ipersembahken 
man berhala. Tuhu me bagi si ikataken 
kalak maka "kerina kita erpemeteh". 

Amin bage gia, pemeteh erbahanca kalak 
meganjang ukur, tapi kekelengen pehuliken 
kap. 

2 Kalak si erpengakap maka i bas ia lit 
pemeteh, si tuhuna labo liti bas ia pemeteh 
si arusna kin ietehna. 

3Tapi kalak si erkeleng ate man Dibata 
itandai Dibata kap ia. 

4Kerna pangan si ipersembahken man 
berhala: bagi si ikatakenndu, "Sieteh maka 
berhala-berhala si tuhuna kal labo lit i doni 
enda." Sieteh ka pe maka, "La lit Dibata 
seakatan Dibata si Sada e." 

>Aminna lit gia igelari dibata-dibata, 
subuk i langit bage pe i doni enda, janah 
aminna melala pe "dibata-dibata" dingen 
"tuhan-tuhan" e. 

6 Tapi man banta sada ngenca Dibata, eme 
Bapanta. | bas la nari me rehna kerina si 
nasa lit, janah kempak la me pe perlawesta. 
Janah sada ngenca Tuhan, eme Jesus Kristus. 
Arah la me kerina si nasa lit ijadiken, dingen 
arah la kita nggeluh. 

' Tapi labo kerina kalak meteh kerna si 
enda. Lit kalak si gelgel e biasa erbahan 

persembahen man berhala: emaka seh | 


bas paksa si genduari enda pe adi ipanna 
pangan si nggo ipersembahken man berhala 
e, lakapna maka pangan e tuhu-tuhu nggo 
berhalaan. Janah erkiteken ukurna la tetap, 
pusuh peratenna ngataken maka ia nggo 
melket. 

8Si tuhuna pangan labo maba kita reh 
deherna ras Dibata. Bicara la pe sipan labo lit 
ruginta: bicara sipan pe labo lit untungta. 

Tapi metengetlah, gelah ula min 
kebebasanndu e erbahanca maka guling 
kalak si merampek kinitekenna. 

10 Sabap adi kalak si bage ngidah kam "si 
erpemeteh" man i bas ingan berhala, ma kin 
si enda erbahanca reh pangna ia man pangan 
si iakapna berhalaan? 

Il Alu bage kalak si merampek kinitekenna 
bene erdandanken "pemetehndu" e, 
sedangken Kristus mate man guna seninandu 
si bage. 

12| bas si enda erdosa kam man Kristus 
alu erbahan dosa man seninandu e, sabap 
ilukaindu pusuh peratenna. 

13 Fmaka adi pangan kin erbahanca 
seninangku erdosa, asa ndigan pe lanai 
kupan pangan e, aminna pe e daging, gelah 
seninangku e ula ndabuh ku bas dosa arah 
pengelakongku. 

Hak dingen tanggung jawab rasul 


1 Ma bebas kin aku? Ma rasul kin aku? Ma 
nggo kin pernah kuidah Jesus Tuhanta? 
Ma kin kam nge bekas dahinku i bas Tuhan? 

2 Amin la gia iakui kalak si deban aku rasul, 
kam tentu iakuindu nge! Kam me desken 
materai si mbuktiken maka aku sekalak rasul, 
erkiteken kam nggeluh i bas Tuhan. 

3 Adi iorati kalak kerna kinirasulenku, 
bagenda me ningku mbela diringku: 

4Ma kin lit hakku ngaloken pangan ras 
inemen erkiteken dahinku? 

> Ma kin lit hakku mbaba sekalak ndehara si 
nggo Kristen i bas perdalanenku bali ras si 
ibahan rasul-rasul si deban? Ma bage pe si 
ibahan Petrus ras senina-senina Tuhan? 

6 Ntah kin Barnabas ras aku saja ngenca 
arus ncariken keperlun kami jine? 

7 Lit kin perajurit si ikut erperang alu biayana 
jine? Lit kin perjuma si la man buah anggur 
si isuanna i bas kebun anggurna? Lit kin 
permakan si la kenan susu asuh-asuhenna? 

8Tuhu maka kerina si kuturiken enda 
umpama-umpama i bas manusia: tapi ma kin 
bage ka nge si ikataken i bas Undang-undang 
Musa? 

9| bas Undang-undang e lit tersurat, "Ula 
tutupi babah lembu si sangana ipake ngerik." 
lakapndu lembu kin si iperdiateken Dibata? 

10 Ma kin enda si tuhuna kerna kita nge si 


ikatakenna e? Tentu si e isuratken guna kita. 

Kalak si nenggala bage pe kalak si ngerik arus 
ndahiken dahinna i bas pengarapen ndatken 

baginna i bas peranin e nari. 

11 Nggo isuanken kami benih pertendin i 
bas kegeluhenndu. Mbelinca kin e adi iperani 
kami barang doni i bas kam nari? 

12 Adi kalak si deban lit hakna ngarapken 
si enda i bas kam nari, ma kin beliden pe 
hak kami? Amin bage gia, hak kami e la 
ipake kami. Tapi ulin iakap kami nggengken 
latih erdahin asangken terhalang perdalanen 
Berita Si Mehuli kerna Kristus e. 

13 Tentu nggo ietehndu maka kalak si erdahin 
i bas Rumah Pertoton ngaloken pangan i 
bas Rumah Pertoton e nari, janah kalak si 
mpersembahken persembahen tutungen dat 
bagin i bas persembahen e nari. 

14 Bage me pe nggo itetapken Tuhan maka 
kalak si meritaken Berita Si Mehuli ngaloken 
keperlun geluhna i bas dahinna e nari. 

15 Tapi sada pe labo kupake hakku enda, 
janah i bas aku erbahan surat enda pe labo 
ateku nuntut hakku e. Sabap ulin aku mate 
asangken bene kai si kumegahken e. 

16Sj tuhuna labo lit hakku ermegah i bas 
meritaken Berita Si Mehuli e, sabap terpaksa 
kap aku. Janah cilaka kal aku adi Ia kin 
kuberitaken Berita Si Mehuli e. 

17 Adi aku jine min ndai milih dahin e, banci 


nge aku ngarapken upah. Tapi adi dahin 
meritaken Berita Si Mehuli e sada kearusen 
man bangku, janah e sada tanggung jawab si 
iendesken Dibata. 

18 Kai dage upahku? Upahku me kap: 
meritaken Berita Si Mehuli alu la ngarapken 
upah. La kutuntut hakku i bas dahinku 
meritaken Berita Si Mehuli e. 

19 Aku bebas nge: aku labo budak ise pe. 
Tapi kujadiken diringku jadi budak nandangi 
kerina jelma gelah banci nterem kalak dat 
aku guna Kristus. 

20 Nandangi kalak Jahudi bagi kalak Jahudi 
aku guna ndatken kalak Jahudi. Bagi ia patuh 
man Undang-undang Musa, aku pe patuh man 
Undang-undang e, gelah banci ia dat aku, 
aminna pe aku labo i teruh Undang-undang e. 

21 Bage me pe nandangi kalak si la lit i bas ia 
Undang-undang Musa, bagi ia e ka aku, gelah 
banci ia dat aku. Si enda labo nuduhken maka 
la aku i teruh Undang-undang Dibata, sabap 
si tuhuna aku i teruh Undang-undang Kristus. 

22 Nandangi kalak si merampek kinitekenna, 
bagi ia e ka aku, gelah kudat ia. Aku nggo 
jadi bali ras kerina kalak rikutken paksana 
gelah banci deba-deba ia kuselamatken alu 
kerina dalan si payo. 

23Sj enda kerina kubahan guna Berita Si 
Mehuli, gelah aku pe dat bagin subuk i bas 

dahin bage pe i bas pasu-pasu Berita Si 


Mehuli e. 

24 Tentu ietehndu maka kalak si erlumba 
kiam i bas sada perlumban, kerina ia kiam, 
tapi sekalak ngenca si dat hadiah. Emaka 
empetlah kiam gelah kam menang. 

25 Kerina kalak si ikut i bas perlumban e 
arus Ia lebe ngikuti latihen si mberat. Si enda 
idalankenna guna ndatken rudang-rudang 
tanda kemenangen si ermasap-masap: 
tapi kita sidalanken e guna ndatken 
rudang-rudang si tahan seh rasa lalap. 

26 Fme sabapna maka pinter aku kiam ku 
garis batas. Janah bali ras sekalak si jago 
ertinju, la aku nggit ninju angin. 

27 Kupekpeki badanku seh batu-batun, seh 
maka kukuasai tuhu-tuhu, gelah ula pagi 
aku itulak kenca kudilo kalak si deban ku 
perlumban e. 


Pertenget kerna berhala-berhala 


10 10 senina-senina, ateku gelah 
lingetndu kerna kai si nggo jadi nai 
man nini-nininta asum ia ngikutken Musa. 
Kerina ia nai ipinpin binangun embun janah 
terkelin ia kerina ngepari Lawit Merah. 

2| bas embun dingen i bas lawit e 
kerina ia tempa-tempa iperidiken jadi 
pengikut- pengikut Musa. 

3 Kerina ia man pangan pertendin si seri, 
dingen minem inemen pertendin si seri. 

4 Kerina ia minem i bas batu pertendin nari, 


eme batu si nemani ia; batu e Kristus kap. 

"Tapi amin bage gia, nterem nge ia si la 
ngena ate Dibata, janah perban si e nge maka 
merapen bangkena i gurun pasir. 

6 Kerina si enda jadi usihen man banta, 
mpersingeti kita gelah ula jahat sura-suranta 
bagi si ilakoken nininta nai. 

!Bage pe gelah ula sisembah berhala- 
berhala bagi si ilakoken piga-piga nininta nai. 
| bas Pustaka Si Badia lit tersurat, "Bangsa 
e kundul guna man-minem, jenari tedis ia 
landek murjah-urjah." 

8 Ula kita erlua-lua bagi si ilakoken piga-piga 
nini-nininta nai, seh maka i bas sada wari lit 
dua pulu telu ribu kalak ia radas mate. 

9 Ula sicubai Tuhan bagi si ibahan piga-piga 
nininta nai, seh maka mate ia itagut nipe. 

10 Ula kita jungut-jungut, bagi si ibahan 
piga-piga nininta nai, seh maka ikernepken 
Malekat Kematen ia. 

11 Kerina si jadi man bana e jadi pelajaren, 
janah kerina si enda isuratken gelah jadi 
pertenget man banta. Sabap genduari kita 
nggeluh i bas paksa pendungi jaman. 

12 Kalak si erpengakap maka ia nteguh 
pertedisna, ulin me ia metenget gelah ula ia 
guling. 

13 Kerina percuban si reh man bandu e bali 
nge biakna ras percuban si biasa seh man 
manusia si deban. Tapi Dibata setia nge | 

bas PadanNa. Labo IpelepasNa kam icubai 


lebih asa gegehndu. Asum kam ngenanami 
percuban, IberekenNa nge gegeh man bandu 
gelah ngasup kam nggengkenca, janah radu 
ras si e IberekenNa pe dalan pulah. 

14 Emaka o senina-senina si kukelengi, 
kiamkenlah, ula kal sembah berhala-berhala. 

15 Aku ngerana man bandu bagi man kalak 
si pentar. Timbanglah kai si kukataken man 
bandu. 

16 Asum siinem lau anggur tare calung si 
nggo ipasu-pasu alu ngataken bujur man 
Dibata, ma kin e nuduhken maka kita dat 
bagin i bas dareh Kristus? Janah asum 
sicepik-cepik roti guna ipan ras-ras, ma kin 
e nuduhken maka kita dat bagin i bas kula 
Kristus? 

17 Erdandanken sada nge roti e, emaka 
kerina kita, aminna pe nterem, sada kula 
nge, sabap kerina kita dat bagin i bas roti si 
sada e. 

18 Perdiatekenlah kalak Israel secara 
manusia: kalak si man pangan si nggo 
ipersembahken i babo batar-batar ikut i bas 
persadan ras si man sembahen e. 

19 Adi bage, kai kin si kumaksud? Nggo 
kin berhalan pangan si ipersembahken man 
berhala e? Lit kin si tuhuna berhala e? 

20Tentu lang! Dage si kumaksud eme 
kai si ipersembahken i babo batar-batar 
persembahen berhala, labo ipersembahken 

man Dibata, tapi man setan-setan nge. Janah 


ateku min ula kam ersada ras setan e. 

21| a banci kam minem tare calung Tuhan 
jenari minem ka tare calung setan. La banci 
kam man i bas meja Tuhan jenari man ka i 
bas meja setan-setan. 

22 Ntah ateta kin maka mecimberu Tuhan e? 
Ntah kin siakap maka gegehen kita asangken 
Tuhan e? 

23 it kalak ngatakenca, "Kai pe banci 
ilakoken." Tuhu, tapi labo kerina erguna. "Kai 
pe banci ilakoken," tapi labo kerina pehuliken. 

24 Ula ise pe ngukuri untung man bana saja, 
tapi inget pe ngukuri untung kalak si deban. 

25 Kerina daging si idayaken i tiga banci 
iIpanndu alu la pada nungkun-nungkun i bas 
pusuh peratenndu. 

26 Sabap i bas Pustaka Si Badia lit tersurat, 
"Doni enda ras kerina isina Tuhan empuna." 
27 Adi sekalak si la tek man Jesus Kristus 
ndilo kam man ras-ras, janah tetap ukurndu 
ndahisa, panlah kai si idangkenna man bandu 

alu la pada nungkun-nungkun pusuhndu. 

28 Tapi adi lit kalak si ngatakenca man 
bandu, "Pangan enda nggo ipersembahken 
man berhala," ula pan pangan e erkiteken 
kalak si ngatakenca man bandu e dingen 
erkite-kiteken penggejapen i bas pusuh si Ia 
tetap. -- 

29| abo penggejapenndu, tapi penggejapen 
kalak si ngatakenca man bandu e. Banci jadi 

lit kam ngataken, "Ngkai maka penggejapen 
kalak si deban jadi hakim nandangi 
kebebasenku? 

30 Adi ngataken bujur nge aku man Dibata 
kerna pangan e, ngkai maka ipandang kalak 
aku, sedangken kukataken nge bujur man 
Dibata kerna pangan e?" 

31 Dage kerina si ilakokenndu, subuk pangan 
ntah inemen, bahanlah si e kerina tama 
kemulian man Dibata. 

32 Ula ibahanndu kitik ukur kalak, subuk 
kalak Jahudi ntah kalak perbegu ntah pe 
perpulungen Dibata. 

33 Bagi aku, kupala-palai erbahan si ngena 
ate kalak kerina i bas kerina si kubahan. Labo 
keuntungenku si kudarami, tapi keuntungen 
kalak si nterem, gelah ia terkelin. 

1 1 l Usihlah dage aku, bagi aku pe ngusih 

Kristus. 


Kerna nutupi takal sanga kebaktin 


2 Kupujiken kam, sabap ingetndu aku 
rusur dingen alu tutus iikutkenndu ajaren si 
kuendesken man bandu. 

3Tapi ateku min gelah iangkandu maka 
kerina dilaki, Kristus takalna: diberu, dilaki 
takalna: Kristus, Dibata kepalana. 

4Tep-tep dilaki si erbulang asum ertoto 
ntah ernubuat i tengah-tengah perpulungen, 
njuruken ia man kepalana. 

Janah sekalak diberu si la itutupina takalna 


asum ia ertoto ntah ernubuat i tengah-tengah 
perpulungen, njuruken ia man kepalana: 

bali me ia ras sekalak diberu si nggo icukur 
bukna. 

6 Sekalak diberu si Ia itutupina takalna, ulin 
me adi igunting bukna. Tapi erdandanken 
njuruken kap adi sekalak diberu icukur ntah 
pe igunting, madin me itutupina takalna. 

7 Sekalak dilaki labo perlu nutupi takalna 
sabap ia me gambar ras kemulian Dibata. 
Tapi diberu me kemulian dilaki; 

8 sabap labo dilaki ijadiken i bas diberu nari, 
tapi diberu nge si ijadiken i bas dilaki nari. 

9Bage pe labo guna diberu maka dilaki 
ijadiken, tapi diberu ijadiken guna dilaki. 

10 Erkiteken si e janah erkiteken malekat- 
malekat, sekalak diberu arus make tutup 
takal, eme tanda kuasana ras tanda maka ia | 
teruh kuasa perbulangenna. 

11] bas persadanta ras Tuhan, dilaki perlu 
nge diberu, janah diberu perlu nge dilaki. 

12 Sabap bagi diberu ijadiken i bas dilaki 
nari, bage ka pe dilaki tubuh i bas diberu nari 
nge, janah kerinana rehna i bas Dibata nari. 

13 Rukurlah kam sekalak-sekalak: mehuli 
kin sekalak diberu la nutupi takalna asum ia 
ertoto man Dibata? 

14 Ma kin biak kegeluhenta ngajarken man 
banta maka adi dilaki gedang bukna e 
njuruken bana. 

15Tapi adi diberu gedang bukna sada 


kemegahen man bana? Bukna e ibereken 
man bana selaku cabinna. 

16 Tapi adi lit denga kalak si pet ersoal jawab 
kerna si e, alu gendek banci kukataken maka 
adat si bage la lit i bas kita tah pe i bas 
perpulungen-perpulungen Dibata. 


Lakon Persadan si Badia 


17 Kerna perentah-perentah si kubereken 
i teruh enda la kam kupujiken, sabap adi 
pulung kam, lalan perbahanenndu si la mehuli 
asangken si mehuli. 

18 Pemena, lit kubegi berita maka i tengah- 
tengah perpulungenndu lit perpecahen. Tek 
aku maka lit perpayona berita e. 

19 Tuhu arus maka lit kalak erpihak-pihak 
i tengah-tengahndu, gelah teridah kalak 
si lulus ujian selaku kalak si tulen i 
tengah-tengahndu. 

20 Asum kam pulung lanai bo kam man i bas 
Pesta Tuhan. 

21 Sabap tep-tep kalak kam merudu man 
panganndu jine, seh maka deba lit kalak si 
lumben janah deba lit si mabuk ban besurna. 

22 Ma kin lit rumahndu inganndu man 
ras minem? Alu bage ma ihinandu kin 
perpulungen Dibata, janah atendu erbahanca 
gelah mela iakap si musil? Kuga dage ningku 
man bandu kerna si enda? Arus kin maka 
kupuji kam? Lang, tentu la kam kupuji! 

23 Sabap i bas Tuhan nari nge kualoken 


pengajaren si kuendesken man bandu e, 
eme: maka i bas berngina Tuhan Jesus 
idudurken, IbuatNa roti. 

24Janah kenca Ia ertoto ngataken bujur man 
Dibata, icepik-CepikNa roti e, jenari nina, 
"Enda me kulangKu si ibereken man gunandu. 
Lakokenlah bage, guna peringet-ingeten 
nandangi Aku." 

25 Bage pe kenca dung man, ibuat Jesus 
calung, jenari nina, "Calung enda me iketen 
padan si mbaru si isahken alu darehKu. 
Tep-tep kam minem tare calung e, lakokenlah 
bage, guna peringet-ingeten nandangi Aku." 

26 Tep-tep kam man roti e, dingen minem 
tare calung e, alu bage iberitakenndu 
kematen Tuhan, seh ngayak Ia reh mulihken. 

27 Emaka kalak si man roti Tuhan ntah 
minem tare CalungNa alu cara si la patut, 
banci ia iukum sabap ersalah ia nandangi 
badan ras dareh Tuhan. 

28 Dage tep-tep kalak nguji banalah, jenari 
ipannalah roti e dingen minem tare calung e. 

29 Sabap kalak si man ras minem alu Ia 
nandai badan Tuhan ije, ia jine maba ukumen 
man bana, asum ia man ras minem e. 

30 Erdandanken si eme maka nterem kalak si 
kote dingen sakit i tengah-tengahndu janah 
la sitik si nggo mate. 

31 Adi si adili man banta, maka Ia kita iukum 
bagi si e. 

32Tapi adi iukum Tuhan kita bagi si e, 


TujunNa eme gelah ula kita pagi iukum radu 
ras doni enda. 

33 Dage, o senina-seninangku, adi pulung 
kam erbahan Lakon Persadan si Badia, 
sitimanlah kam. 

34Janah adi lit kalak melihe, manlah ia lebe i 
rumah, gelah ula erkiteken kepulungenndu e 
kam kena ukumen Tuhan. Kerna persoalen- 
persoalen si deban, kuatur pagi e sanga aku 
reh. 


Pemere Kesah Si Badia 


1 2 10, senina-senina, la ateku la ietehndu 
kerna pemere-pemere si rehna i bas 
Kesah Si Badia nari. 

2 letehndu maka asum kam perbegu denga, 
tah kuga gia deba carana, tapi si e kerina 
mabai kam gelah papak maka nembah man 
berhala-berhala si pekak. 

3 Arus ietehndu maka labo lit ise pe si 
ngataken, "Kena sumpahlah Jesus," adi alu 
penjemba Kesah Dibata. Bage pe labo lit 
kalak si ngasup ngakuken, "Jesus Tuhan kap," 
adi la alu penjemba Kesah Si Badia. 

4Erbage-bage pemere Kesah, tapi sada nge 
Kesah si merekenca e. 

3 Erbage-bage dahin guna mereken 
penampat, tapi sada nge Tuhan si mada dahin 
e. 

6 Erbage-bage dahin si man dahin, tapi sada 


nge Dibata si mada dahin e, eme si mereken 
kengasupen man kerina kalak guna ndahiken 
dahinna si khusus. 

7 Guna kerinana nge maka man banta 
sekalak-sekalak ibereken pemere si 
ncidahken maka Kesah erdahin kap. 

8 Kesah e mereken man sekalak jelma sada 
berita si mbages pengertinna, sedangken 
man kalak si deban Kesah si sada e ka 
mereken berita si dem alu pemeteh. 

9 Kesah e ka nge si mereken kiniteken man 
kalak si deban, janah man kalak si deban 
ka pemere si khusus guna pepalem kalak si 
penakiten. 

10 Man kalak si deban ibereken Kesah e 
kengasupen guna ngelakoken perbahanen si 
ngelebihi kuasa manusia: man si debanna 
ernubuat: janah man si debanna IberekenNa 
kengasupen guna meteh ntah kin sada-sada 
pemere i bas Kesah Si Badia nari ntah lang. 
Man kalak si deban IberekenNa kengasupen 
ngerana i bas erbage-bage cakap, janah man 
si debanna ka IberekenNa kengasupen guna 
nuriken antusen cakap Kesah e. 

Il Tapi kerina si enda, Kesah si sada e nge 
ndahikenca kerinana. Man sekalak-sekalak 
I berekenNa pemere si pelain-lain rikutken 
sura-sura Kesah e. 


1 Korintus 12.121 20 39 


Melala ringring, tapi kula sada nge 


12 Bagi sada kula melala ringringna, bage 
me Kristus e. Amin gia melala ringring e, tapi 
sada kula nge. 

13 Bage me pe kita kerina, subuk kalak 
Jahudi bage pe kalak Junani, subuk budak 
bage pe kalak si bebas, nggo iperidiken alu 
Kesah si sada e ku bas sada kula. Ibahan 
Dibata maka kerina kita nggo minem Kesah si 
sada e. 

14 Sabap kula e jadina labo i bas sada 
ringring nari ngenca tapi jadina i bas melala 
ringring nari. 

15 Adi nina nahe, "Erkiteken aku labo tan, 
emaka aku labo atan i bas kula," maka labo e 
erbahanca nahe e la atan i bas kula e. 

16 Bage pe adi nina cuping, "Erkiteken aku 
labo mata, emaka aku labo atan i bas kula," 
maka labo si e erbahanca mata e la atan i bas 
kula e. 

17 Bicara kerina kula e jadi mata, kuga nge 
nina megi? Janah bicara kerina kula e cuping, 
kuga nge nina nganggeh? 

18 Tapi si tuhuna, Dibata namaken ringring 
e sada-sadai i bas kula e sue ras si mehuli 
iakap Dibata. 

19 Adi kerinana sada erbage saja ngenca, ma 
la lit kula? 

20 Tuhu, melala ringring, tapi kula sada nge. 


1 Korintus 12.211 28 40 
21 Fmaka labo banci nina mata man tan, 


"Aku la perlu kam!" Bage pe labo banci nina 
takal man nahe, "Aku la perlu kam!" 

22 Tapi sebalikna, ringring si tempa-tempa Ia 
megegeh e, e nge si la banci langna. 

23 Ringring si la meherga siakap i bas kula, 
si eme si lebih sipehaga: janah ringring si 
mehangke encidahkenca, si e nge si lebih 
siuisi alu mehuli. 

24 Tapi ringring si labo mehangke encidahken 
labo perlu siuisi. Dibata nggo ngaturken 
kula alu serasi, seh maka ringring si kurang 
meherga lebih iergaken. 

25 Gelah kula e Ia erbelah-belah, tapi 
sada-sadai ringring e radu seri mperdiateken 
ringring si deban. 

26 Adi sada ringring suin, kerina ringring si 
deban pe ikut nggejapkenca. Janah adi sada 
ringring ipehaga, kerina ringring si deban ikut 
ermeriah. 

2! Kam me kerina kula Kristus janah 
sekalak-sekalak kam RingringNa. 

28| bas perpulungen nggo itetapken Dibata 
sekalak-sekalak i bas dahinna: pemena rasul, 
peduaken nabi, peteluken guru: jenari kalak 
si ngelakoken perbahanen si ngelebihi kuasa 
manusia, bage pe kalak si lit i bas ia pemere 
pepalem kalak si penakiten, ntah kengasupen 
nampati kalak si deban, ntah kengasupen jadi 
peminpin, ntah kengasupen ngerana i bas 
cakap Kesah. 

29| abo kerina rasul, ntah nabi, ntah guru. 


Labo kerina ngasup ngelakoken perbahanen 
si ngelebihi kuasa manusia. 

30 Labo kerina kalak si lit i bas ia pemere 
pepalem kalak si penakiten, ntah kengasupen 
ngerana i bas erbage-bage cakap Kesah, ntah 
kengasupen nuriken antusen cakap Kesah e. 

31 Fmaka ersura-suralah kam guna ndatken 
pemere-pemere Kesah si terulin. Janah 
genduari kuturiken ateku man bandu dalan si 
mehulina kal. 


Keleng-ate 


13 l Bicara beluh kal pe aku ngerana i 
bas kerina cakap manusia janah i bas 
cakap malekat pe, tapi adi la aku erkeleng ate 
man kalak si deban, maka kai si kubelasken e 
la lebih asangken gung si erbulnang ntah pe 
penganak si erdeping. 

2 Aminna gia lit i bas aku pemere ernubuat, 
aminna gia kueteh kerina rahasia, janah lit i 
bas aku kerina pemeteh, aminna gia cukup 
kinitekenku seh maka ngasup aku mindahken 
deleng pe, tapi adi la aku erkeleng ate 
nandangi kalak si deban, sia-sia me aku. 

3 Bicara kusumbangken pe kerina erta- 
ertangku, janah bicara kukorbanken pe 
diringku seh mate guna ndatken kemegahen, 
tapi adi la aku erkeleng ate nandangi kalak si 
deban labo lit untungna man bangku. 

4 Kalak si erkeleng ate, ia arus megenggeng, 


mehuli, la percian, la meganjang ukur, la 
sombong. 

3 Ja labo mekarus, la ncariken untung man 
bana saja, la pergelut, la ngkira kesalahen 
kalak. 

6 La meriah ukurna adi kalak erbahan si 
jahat, tapi ikut ermeriah ukur i bas si benar. 

7 Kalak si erkeleng ate ngasup nggengken 
kai-kai pe, tek maka lit si mehuli i bas 
kerinana, tetap erpengarapen dingen saber i 
bas kai-kai pe. 

8 Kekelengen la erkeri-kerin. Adi ernubuat 
masap kap; ngerana i bas erbage-bage cakap 
Kesah ngadi me, janah pemeteh pe masap 
nge. 

9 Sabap pemeteh ras nubuatta labo dem. 

10 Tapi kenca reh pagi si kuh dingen serta e, 
bene me si la kuh dingen la serta e. 

Il Asum anak-anak denga aku, 
pengeranangku, perukurku, ras pengertinku 
bali ras anak-anak. Tapi kenca aku dewasa, 
kutadingken kerina biak anak-anak e. 

12 Kai siidah kita genduari enda bali ras awih 
si meremang-remang i bas cermin tembaga: 
tapi pagin kerina siidah alu petala-tala. 
Pemeteh si lit i bas aku genduari langa dem; 
tapi pagin pemetehku ejadi kuh dingen serta 
me, bali ras pemeteh Dibata kerna aku kuh 
dingen serta kap. 

13 Dage lit telu si tetap arus idalanken, eme: 


erkiniteken man Tuhan, erpengarapen man 
Dibata, erkeleng ate man kalak si deban, 
janah si pentingna i bas si telu e, eme 
engkelengi kalak si deban. 


Tole kerna pemere Kesah Si Badia 


14 1 Bahan maka kekelengen nge si jadi 
perayakenndu, tapi pe ersura-suralah 
kam ndatken pemere-pemere Kesah, 
terlebih-lebih gelah banci kam ernubuat. 

2 Kalak si ngerana i bas cakap Kesah labo 
man manusia ia ngerana tapi man Dibata, 
sabap manusia la ngangka cakap e, erkiteken 
secara pertendin ibelaskenna perkara-perkara 
si rahasia. 

3Tapi kalak si ernubuat man manusia nge ia 
ngerana: pengeranana e gunana mbangun, 
ngajarken dingen ngapuli kalak si deban. 

4Kalak si ngerana i bas cakap Kesah, dirina 
kap si ipekenana. Tapi kalak si ernubuat ia 
mbangun perpulungen. 

3 Ateku min kerina kam ngerana i bas 
cakap Kesah; tapi ulin nge kuakap adi kam 
ernubuat. Sabap beliden gunana kalak si 
ernubuat asangken kalak si ngerana i bas 
cakap Kesah -- pala lit kalak si nuriken 
antusenna, gelah perpulungen e banci 
ibangun. 

60 senina-senina, bicara reh aku ndahi kam, 
janah ngerana aku i bas cakap Kesah, kai nge 

untungna man bandu? Tentu sitik pe la lit 


gunana, pala ngerana aku erpalasken kai si 
ipetangkas Dibata, ntah erpalasken pemeteh, 
ntah nubuat, ntah pengajaren. 

7 Bali ras alat-alat musik, eme barang-barang 
si la erkesah tapi ersora, umpamana sarune 
ntah kulcapi, kuga ningen ngangkasa laguna 
adi la tangkas nadana? 

8 Ntah pe adi si ngembus terompet perang Ia 
erturi-turin ibahanna sorana, ise nge ersikap 
guna erperang? 

9Bage me pe kerna kam: ise nge ngerti 
kerna berita si isehkenndu alu cakap Kesah 
adi pengeranandu e la iangka? Sia-sia luam 
kap kam e! 

10 Frbage-bage cakap i doni enda, tapi labo 
lit sada pe si la lit ertina. 

ll Tapi adi la kuangka cakap si ipake kalak, 
bali ras kalak asing me ia nandangi aku, 
janah aku pe bali ras kalak asing man bana. 

12 Kueteh maka mbelin kal sura-surandu 
ngaloken pemere-pemere Kesah, tapi 
usahakenlah maka i bas kam lit pemere 
si mbangun perpulungen ngelebihi 
pemere-pemere si deban. 

13 Emaka kalak si ngerana i bas cakap Kesah, 
ertotolah ia man Dibata mindo kengasupen 
guna nuriken antusen kai si ikatakenna e. 

14 Sabap adi ertoto aku i bas cakap Kesah, 
tendingku nge si tuhuna ertoto, tapi ukurku 
labo ikut. 

15 Kuga dage arusna? Arus aku ertoto alu 


tendingku, tapi arus ka pe aku ertoto alu 
ukurku. Arus aku rende alu tendingku, tapi 
arus ka pe aku rende alu ukurku. 

16 Adi tendingku saja ngenca ngataken bujur 
man Dibata, kuga nina kalak si sangana 
erlajar i bas kiniteken ngataken "Amin" kerna 
pertoton pengataken bujurndu e? La mungkin 
iertina kai si ikatakenndu e. 

17 Bicara mehuli kal pe pertotonndu i bas 
ngataken bujur man Dibata, labo e mbangun 
kalak si sangana erlajar e. 

18 Bujur kukataken man Dibata sabap 
rusuren aku ngerana i bas cakap Kesah 
asangken kam kerina. 

19 Tapi i bas perpulungen ulin kuakap aku 
ngerana lima engkebabah kata si banci 
langka, guna ngajari, asangken meribu-ribu 
cakap Kesah si Ia iangka. 

200 senina-senina, ula medanak perukurndu. 
| bas perkara kejahaten bagi anak-anak si 
mbaru tubuhlah min pemetehndu, tapi i bas 
rukur, bagi kalak dewasa min kam. 

21| bas Pustaka Si Badia lit tersurat, nina 
Tuhan, "Ngerana me Aku man bangsa enda 
alu cakap bangsa si deban Kubelasken 
katangKu alu babah kalak asing, tapi amin 
bage gia, lalap nge Ia ibegiken bangsa enda 
Aku." 

22 Emaka pemere ngerana i bas cakap Kesah 
jadi tanda-tanda man kalak si la nggit tek, 

labo man kalak si tek, tapi pemere ernubuat, 


eme guna kalak si tek, labo man kalak si la 
nggit tek. 

23 Arah dampar si deban bicara asum kam 
pulung, kerina anggota perpulungen ngerana 
i bas cakap Kesah, jenari reh ku bas kalak si 
sangana erlajar i bas kiniteken, ntah kalak si 
langa tek man Jesus, ma ikatakenna maka 
adon kam kerina? 

24 Tapi adi kerina kam ernubuat jenari reh ku 
bas kalak si sangana erlajar i bas kiniteken, 
ntah si langa tek man Jesus, tentu igejapna 
dosana arah kerina si ibegina e, dingen 
igejapna maka kerina kalak mereksa ia. 

25 Alu bage rahasia si terbuni i bas ukurna 
jadi tangkas, jenari mungkuk ia, isembahna 
Dibata janahna ngaku, "Tuhu-tuhu kepe 
Dibata lit i tengah-tengahndu!" 


Kiniraturen i bas perpulungen 


26 Kuga dage arusna o senina-senina? Adi 
pulung kam, sekalak-sekalak kam ngendeken 
ende-enden si lit i bas ia, sekalak-sekalak 
nehken ajarna, sekalak-sekalak nehken 
perkara si ipetangkas Dibata, sekalak-sekalak 
nehken berita i bas cakap Kesah, janah 
sekalak-sekalak nuriken antusen cakap 
Kesah e. Bahanlah si e kerina guna mbangun 
perpulungen. 

27 Adi lit kalak si atena ngerana i bas cakap 
Kesah, cukup me dua ntah telu kalak saja, 

janah sekalak-sekalak ia ngerana, bage pe lit 


min kalak si nuriken antusen kata e. 

28 Tapi adi la lit kalak si nuriken antusen 
cakap Kesah e, madin me sinik saja i bas 
perpulungen. Man dirina jine ras man Dibata 
saja lah ia ngerana. 

2? Adi nabi, dua ntah telu kalak ia si ngerana, 
janah kalak si deban ertimbang kerna kai si 
ikatakenna e. 

30 Tapi adi man kalak si sangana kundul 
megi-megi lit perkara si ipetangkas Dibata, 
kalak si leben ngerana ndai arus sinik. 

31 Kerina nabi banci ernubuat alu ergiliren, 
gelah kerina ndatken pengajaren dingen 
kerina ipegegehi. 

32 Penjemba Kesah guna ernubuat lit kap i 
teruh kuasa nabi. 

33 Sabap Dibata labo Dibata kinilaraturen, 
tapi Dibata kiniraturen. Bali ras i bas kerina 
perpulungen-perpulungen si nggo ikhususken 
jadi sikerajangen Dibata. 

34 Si diberu arus sinik i bas perpulungen. La 
ia ipelepas ngerana. La ia banci jadi peminpin, 
sue ras si ikataken Undang-undang. 

35 Adi perlu iakapna ia meteh sada-sada 
perkara, i rumah lah ia nungkun man 
perbulangenna. Man kemelan kap adi diberu 
nungkun i bas perpulungen. 

36 Banci kin i bas kam nari rehna Kata 
Dibata? Ntah man bandu saja kin Kata Dibata 
e ipeseh? 

37 Adi lit kalak si erpengakap maka ia nabi, 


ntah erpengakap maka i bas ia lit pemere 
Kesah, arus ietehna maka si kusuratken man 
bandu enda eme kap perentah Tuhan. 

38J anah adi lit kalak si la mperdiateken si 
enda, ia pe ula perdiateken. 

39 Emaka o senina-senina, ersura-suralah 
kam guna ernubuat, janah ula olangi kalak si 
ngerana i bas cakap Kesah. 

40 akokenlah kerina alu metunggung dingen 
ratur. 


Kerna kekeken Kristus 


1 5 l Tole pe, o senina-senina, arus kuakap 
kupersingeti man bandu kerna Berita 
Si Mehuli si nggo kuberitaken nai man bandu. 
Nggo nai ialokenndu, janah kinitekenndu si 
genduari enda pe erpalasken si e nge. 

2 Arah Berita Si Mehuli eme kam iselamatken 
adi tetap icikepndu isi Berita Si Mehuli si nggo 
kuberitaken man bandu e, pala asum kam tek 
nai la kin mbages iukurindu. 

3Si pentingna kal nggo kupeseh man bandu, 
eme kai si nggo kualoken: maka Kristus nggo 
mate erkite-kiteken dosanta, bagi si tersurat i 
bas Pustaka Si Badia. 

“Maka Ia nggo ikuburken, jenari i bas wari 
si peteluken ipekeke Dibata la i bas si mate 
nari, sue ras kesaksin Pustaka Si Badia. 

3 Maka la nggo encidahken DiriNa man 
Petrus, jenari man rasul si sepulu dua kalak. 

6 Kenca si e IcidahkenNa DiriNa man 


ajar-AjarNa, teremna lebih lima ratus kalak 
si sangana radu pulung kerinana. Ajar-ajar 
e teremen denga nggeluh seh asa genduari, 
janah piga-piga kalak denga ngenca si nggo 
mate. 

7Jenari IcidahkenNa DiriNa man Jakup, bage 
pe man kerina rasul-rasul. 

8Si perpudina kal, IcidahkenNa DiriNa man 
bangku pe -- aku si desken sekalak anak si 
pertubuhna la bagi kalak. 

9 Aku me rasul si meterukna -- si tuhuna 
la metunggung pe aku igelari rasul -- sabap 
nggo kusiksa perpulungen Dibata. 

10 Tapi erdandanken lias ate Dibata aku 
lit bagi si genduari enda. Janah lias ate 
si IberekenNa man bangku e labo sia-sia. 
Jingkaten aku erdahin asa kerina rasul-rasul 
si deban, aminna pe si e labo gegehku jine, 
tapi lias ate Dibata nge si erdahin ras aku. 

Il Jadi si penting labo ise kalakna si erberita 
e -- aku tah rasul si deban -- gendekna, enda 
ndai me si iberitaken kami kerina, janah e ka 
me si nggo itekindu. 


Kerna kekeken manusia 


12 Dage adi iberitaken kami maka Kristus 
nggo ipekeke Dibata i bas si mate nari, uga 
banci maka piga-piga i bas kam ngatakenca 
maka labo lit kekeken i bas si mate nari? 

13 Adi tuhu kin Ia lit kekeken, Kristus pe labo 


ipekeke i bas si mate nari. 

14Janah adi Kristus la ipekeke Dibata i bas si 
mate nari, sia-sia me berita si isehken kami, 
janah sia-sia pe kinitekenndu. 

15 Lebih asa si e, kami nggo ketunduken 
maka bual kap kesaksin kami kerna Dibata, 
sabap nggo isaksiken kami maka nggo 
IpekekeNa Kristus i bas si mate nari -- tapi la 
kepe IpekekeNa -- adi tuhu kin la lit kekeken 
i bas si mate nari. 

16 Sabap adi tuhu kin Ia lit kekeken i bas si 
mate nari, Kristus pe labo ipekeke Dibata i 
bas si mate nari. 

1/Janah adi la kin ipekeke Dibata e Kristus 
i bas si mate nari, sia-sia me kinitekenndu e 
janah kam tetap denga i bas dosandu. 

18 Bage pe kalak si nggo mate, si nai nggo 
tek man Kristus, bene me. 

19 Adi pengarapenta nandangi Kristus terjeng 
kegeluhen i bas doni enda ngenca, maka kita 
me si liahna i bas kerina manusia. 

20 Tapi si tuhuna Kristus nggo ipekeke Dibata 
i bas si mate nari, janah enda me jaminen 
maka kalak si nggo mate nggeluh ka mulihi. 

21Sabap bagi kematen reh arah sekalak 
manusia, bage me pe kekeken i bas si mate 
nari reh arah sekalak Manusia. 

22 Sabap bali ras kerina manusia mate 
erdandanken persadanna ras Adam, bage 

me pe kerina manusia ipegeluh mulihi 


erdandanken persadanna ras Kristus. 

23 Sekalak-sekalak pagi ipekeke Dibata 
rikutken gilirenna: perlebe Kristus: jenari i 
bas paksa kerehen Kristus eme giliren kalak 
sikerajangen Kristus. 

24 Kenca bage seh kedungenna: i bas 
paksa si e, kenca ikernepken Kristus kerina 
raja, pemerentah, ras kuasa-kuasa, emaka 
lendeskenNa me KinirajanNa man Dibata 
Bapa. 

25 Sabap nggo itetapken maka Kristus jadi 
raja seh ItamakenNa kerina musuh-MusuhNa 
i teruh tapak-tapak NaheNa. 

26 Musuh si perpudina kal IkernepkenNa eme 
kematen. 

27 Sabap i bas Pustaka Si Badia lit tersurat, 
"Kerinana nggo itamaken Dibata ku teruh 
tapak-tapak NaheNa." Aminna pe ikataken 
"kerinana," tentu labo ikut Dibata, eme si 
namaken kerinana ku teruh tapak-tapak nahe 
Kristus e. 

28 Tapi kenca kerinana itamaken i teruh 
kuasa Kristus, maka Kristus jine selaku Anak, 
naluken DiriNa man Dibata si nggo namaken 
kerinana i teruh KuasaNa. Alu bage, Dibata 
tuhu-tuhu me Dibata i bas kerinana. 

29 Kuga dage kerna kalak si nggo iperidiken 
guna kalak si nggo mate? Ngkai maka si e 
ilakokenna? Adi tuhu kin la lit kekeken i bas si 

mate nari, ngkai dage maka kalak iperidiken 


guna kalak si nggo mate? 

30J anah kami jine, man kade kami nggeluh i 
bas bahaya tep-tep jam? 

310 senina-senina, tep-tep wari aku menam 
mate. Perbahan megahna kuakap kerna kam 
i bas persadan ras Kristus Jesus Tuhanta, aku 
i jemba ngataken si enda man bandu. 

32 Bicara erbebe aku ras rubia-rubia si 
merawa i jenda, i Epesus, erpalasken 
pertimbangen manusia saja, kai kin untungna 
man bangku? Janah adi labo lit kekeken i bas 
si Mate nari, "Man minem sajalah kita, sabap 
pagi mate me kita." 

33 Ula kal kam papak! "Pergaulen si Ia 
mehuli, ncedaken biak si mehuli." 

34 Pejorelah ukurndu ku si benar, janah 
ulanai bahan dosa. Piga-piga i bas kam lit 
denga si la nandai Dibata. Si enda kukataken 
gelah mela iakapndu. 


Kekeken kula 


35 Tapi lit kalak si njabap bagenda, "Kuga ka 
dalanna kalak mate banci keke mulihi? Janah 
kuga nge pagi tempas kulana?" 

36 Motu kal tuhu kam! Adi isuanndu benih i 
bas taneh, labo banci turah adi la kin mate 
lebe benih e. 

37 Adi nuan-nuan kam, si isuankenndu labo 
sinuan-sinuan si nggo mbelin, tapi benihna 

saja nge ngenca, umpamana page, tah si 


debanna. 

38 Dibata nge si mereken tempas batang man 
benih e rikutken si nggo isura-SurakenNa. 
Tep-tep benih IberekenNa tempas batang si 
sue rikutken bangsana. 

39 Labo bali kerina daging: lain daging 
manusia, lain daging asuh-asuhen, lain 
daging perik-perik, janah lain daging nurung. 

40 Bage me pe lit tempas kula si sue man 
mahluk si nggeluh i bas ingan si meganjang, 
lit tempas kula si sue man mahluk si nggeluh 
i doni enda. Tapi lain kiniulin si lit i bas ingan 
si meganjang, lain kiniulin si lit i doni. 

4l Lain kiniulin matawari, lain kiniulin bulan, 
lain kiniulin rubia-rubia: janah rubia-rubia pe 
lain kiniulinna sada nandangi si debanna. 

42 Bage me pagi kerna kekeken kalak 
si nggo mate. Kula si ikuburken biakna 
ermasap-masap: si ipekeke pagi biakna la 
ermasap-masap. 

43 Asum itanemken, kula e ciga ate: asum 
ipekeke dem alu kiniulin. Asum itanemken 
lanai ergegeh; asum ipekeke kula e nggo 
megegeh tuhu-tuhu. 

44 Asum itanemken tempas kula e sue 
guna kegeluhen doni enda; tapi asum 
ipekeke tempasna sue guna kegeluhen 
pertendin. Dage lit kula si sue guna kegeluhen 
doni, janah lit kula si sue guna kegeluhen 
pertendin. 

45 Sue ras pengajaren Pustaka Si Badia, 


"Adam, manusia si tangtangna, ijadiken jadi 
mahluk si nggeluh"; tapi Adam si perpudi jadi 
Kesah si mereken Kegeluhen. 

46 Si pemena tempasna labo biak Kesah, tapi 
tempasna sue guna kegeluhen doni enda; 
janah kenca bage maka reh si tempasna sue 
guna kegeluhen pertendin. 

4! Manusia si pemena e asalna i bas abu 
taneh nari; tapi Manusia sipeduaken e AsalNa 
i Surga nari. 

48Manusia-manusia bangsa doni enda 
contohna ibuat i bas manusia si asalna i bas 
abu nari e: janah manusia-manusia bangsa 
Surga contohna ibuat i bas Manusia si AsalNa 
i Surga nari e. 

49 Bagi genduari kita make gambar manusia 
si asalna i bas taneh nari e, bage ka me pagi 
kita make gambar Manusia si AsalNa i Surga 
nari e. 

500 senina-senina, si kumaksud eme: kula si 
genduari enda, si jadi i bas daging ras dareh 
nari, labo pagi banci dat bagin i bas Kinirajan 
Dibata, janah si biakna ermasap-masap 
labo pagi banci dat bagin i bas si biakna la 
ermasap-masap. 

>l Perdiatekenlah, kuturiken sada rahasia 
man bandu: labo pagi kerina kita mate, tapi 
kerina pagi kita iobah. 

52| bas sada detik, i bas singkemirep mata, 
asum terbegi sora terompet si perpudina. 

Sabap asum ersora terompet e, kalak 


si Nggo mate ipekeke i bas tempas si la 
ermasap-masap, janah i bas paksa si e iobah 
me kita. 

53 Sabap si ermasap-masap janah si banci 
mate arus makeken si la ermasap-masap ras 
si la banci mate. 

54 Dage kenca si ermasap-masap dingen 
si banci mate e nggo makeken si la banci 
ermasap-masap dingen si la banci mate, 
maka seh mesi tersurat i bas Pustaka Si 
Badia, "Kematen nggo itelen, kemenangen 
nggo seh." 

35"O kematen, i ja kemenangenndu? O 
kematen, i ja bisandu?" 

56Bisa kematen eme dosa, janah dosa 
ergegeh erdandanken Undang-undang. 

>/ Tapi bujur ninta man Dibata si mereken 
kemenangen man banta arah Tuhanta Jesus 
Kristus. 

58 Erdandanken si e, o senina-senina si 
kukelengi, tetaplah ukurndu, ula mbewat- 
mbewat. Mejingkatlah kam rusur i bas 
ndahiken dahin Tuhan, sabap ietehndu maka 
labo percuma dahin si idahikenndu i bas 
Tuhan. 


Penampat man 
perpulungen si i Jerusalem 


16 1 Kerna pepulung penampat guna 
perpulungen si i Judea, bahanlah bagi 

si kuaturken i bas perpulungen-perpulungen 


si lit i Galilea. 

2 Tep-tep wari Minggu sekalak-sekalak kam 
nerapken sada bagin i bas keuntungenndu, 
sue ras kengasupenndu. Pepulunglah e gelah 
asum aku reh pagi lanai man pepulungen. 

3Kenca aku reh, kubereken pagi surat 
pengantar man kalak si nggo isetujuindu, 
jenari kalak enda isuruh maba pemerendu e 
ku Jerusalem. 

4Janah adi penampatndu e cukup 
metunggung aku ikut naruhkenca kujah, ras 
kami pagi berkat. 


Rencana perdalanen Paulus 


3 Aku reh ndahi kam kenca kusiari Makedoni 
-- Sabap ateku reh arah Makedoni. 

6 Ndekah sitik ateku ras kam, banci jadi 
kidekah musim mbergeh. Alu bage banci aku 
iperberkatndu guna nerusken perdalanenku, 
ntah ku ja gia pagi aku lawes. 

7 Ateku min i bas kerehenku ndahi kam ula 
aku singgah saja. Ngarap aku banci ndekah 
sitik ras kam, adi ibere Tuhan. 

8 Tapi seh ngayak wari Pentakosta i Epesus 
enda aku lebe. 

9Sabap nggo talang pintun si mbelang man 
bangku guna ndahiken dahin si erguna, janah 
nterem pe si ngelawan. 

10 Adi reh Timotius, alo-alolah ia gelah ula 


metumbur iakapna, sabap ia pe erdahin guna 
Tuhan, bali ras aku. 

Il Ula ise pe mekarus nandangi ia, tapi 
peberkatlah ia, gelah mejuah-juah ia i bas 
nerusken perdalanenna, maka banci ia 
mulihken ndahi aku. Sabap aku ngarapken 
kerehenna ras senina-senina si deban. 

12 Kerna seninanta Apolos, nggo piga-piga 
kali kupindoken gelah reh ia ndahi kam ras 
senina-senina si deban, tapi seh asa genduari 
la ia nggit. Tapi adi lit piga kesempaten si 
mehuli tentu reh nge ia ndahi kam. 


Kata pendungi 

13 Frjaga-jagalah! Tetaplah erkiniteken! Bagi 
dilakilah kam, dingen megenggenglah! 

14 Kasa kai si ilakokenndu bahanlah e alu ate 
keleng. 

15 Jetehndu kerna Istepanus ras isi jabuna: 
ia me kalak Kristen si tangtangna i propinsi 
Akaya, janah nggo iendeskenna dirina guna 
nampati anak-anak Dibata. Kupindoken man 
bandu o senina-seninangku. 

16 Patuhlah kam man kalak si bage, bage pe 
man kerina kalak si latih erdahin ras ia. 

17 Meriah ukurku kerna kerehen Istepanus, 
Portunet, ras Akaikus, sabap ia reh jadi 
gancihndu. 

18 Malem kal ateku ibahanna bagi malemna 


atendu ibahanna. Kalak si bagi enda patut 
iergaken. 

19 Perpulungen-perpulungen si i daerah Asia 
ngataken mejuah-juah man bandu. Akuila 
ras Persila bage pe perpulungen si pulung i 
rumahna ngataken man bandu mejuah-juah i 
bas Tuhan. 

20 Kerina senina si sada kiniteken i jenda 
ngataken mejuah-juah man bandu. Sisalam- 
salamenlah kam alu dem keleng ate bagi si 
ersenina. 

21 Alu tanku jine kusuratken enda man 
bandu: Mejuah-juah i bas aku nari, Paulus. 

22 Kalak si la erkeleng ate man Tuhan, kena 
sumpahlah ia! Maranatha -- Rehlah Kam o 
Tuhan kami. 

23 Lias ate Tuhan Jesus ras kam kerina gelah. 

24 Keleng ateku i bas Kristus Jesus ras kam 
kerina gelah. 


2 Korintus 


1 1 Surat enda i bas aku nari, Paulus, Rasul 
Kristus Jesus erpalasken peraten Dibata, 
ras i bas seninanta Timotius nari. Surat 
enda man perpulungen anak-anak Dibata i 
Korinti, ras man kerina kalak si iserapken jadi 
sikerajangen Dibata i belang-belang propinsi 
Akaya. 

2 Lias ate dingen kemalemen ate i bas Dibata 
Bapanta ras i bas Tuhan Jesus Kristus nari 
man bandu gelah. 


Paulus ngataken bujur kenca kiniseran 


3Bujur man Dibata, Bapa Tuhanta Jesus 
Kristus, Bapa si perkuah, Dibata sumbul 
kerina pengapul. 

4Nggo iapulina kami i bas kerina kiniseran 
kami, gelah ngasup kami ngapuli kalak si lit 
i bas erbage-bage kiniseran. Si enda banci 
ilakoken kami erpalasken pengapul si ialoken 
kami i bas Dibata nari. 

5 Bali ras kiniseran Kristus sampur seh man 
kami, bage me pe sampur ka pengapul Dibata 
ialoken kami arah Kristus. 

6 Adi kami ngenanami kiniseran, si e guna 
ngapuli kam dingen guna keterkelinenndu 
kap. Adi kami iapuli Dibata, e pe erguna jadi 
pengapul man bandu, gelah e njadiken kam 


2 Korintus 1.71 12 2 

inanami kami genduari e. 

7 Pengarapen kami kerna kam enteguh 
kap, sabap ieteh kami maka bagi kam ikut 
ngenanami kiniseran, bage pe ikut nge kam 
ngaloken pengapul. 

80 senina-senina, la ate kami Ia ietehndu 
kerna kiniseran si inanami kami i Propinsi 
Asia. Kiniseran si nindih kami e, lebih asa si 
ngasup kami nggengkenca, seh maka lanai lit 
arapen kami nggeluh. 

9Bage beratna, seh maka nggo iakap kami 
idabuhken ukumen mate man kami. Tapi si 
enda jadi gelah ula kami ernalem man diri 
kami, tapi man Dibata saja, si mpekeke kalak 
si nggo mate. 

10 Nggo IpulahiNa kami i bas erbage-bage 
ancamen kematen si ngeri nari, janah tetap 
nge kami IpulahiNa: nggo itamaken kami 
pengarapen kami man BaNa maka la ka nge 
tole si mulahi kami. 

11 Kam pe isampatindu ka kami alu pertoton. 
Alu bage, erkiteken nterem kalak ertoto 
guna kami, nterem ka pe kalak si ngataken 
bujur erkiteken kami, sabap Dibata nggo 
encidahken lias AteNa man kami. 


Sabapna Paulus Ia surung ku Korinti 


12 Si erbahanca megah iakap kami eme: 
pusuh peraten kami naksiken maka i 
bas hubungen kami ras kalak si deban, 

tetap erpalasken kinibujuren ras ukur si 
bersih i adep-adepen Dibata. Si enda ilakoken 
kami labo erkiteken kepentaren kami selaku 
manusia, tapi erdandanken lias ate Dibata. 

13 Kai si isuratken kami man bandu eme 
si banci iogendu ras iantusindu saja nge 
ngenca. Tapi aminna pe langa payo kal kami 
itandaindu, ngarap aku maka kedungenna 
banci kami itandaindu alu serta, gelah bagi 
megahna iakap kami kerna kam, bage ka 
pe megahna iakapndu kerna kami i bas wari 
kerehen Tuhanta Jesus. 

14 (2Kor 1:13) 

15 Erkiteken tek aku maka mehuli kal 
ukurndu man bangku, emaka nggo suraken 
maka kam me lebe kudahi, gelah banci kam 
dua kali ndatken pasu-pasu. 

16 Sabap mbarenda ateku ndahi kam muat 
aku ku Makedoni bage pe kenca aku mulihi 
Makedoni nari, gelah ipeberkatndu aku ku 
Judea. 

17 Bali kin aku ras sanggar uruk-uruk 
erkiteken la sahun rencanangku e? Ntah 
percakap longgar kin iakapndu aku erbahan 
rencana? "Ue, ue," ningku tempa, tapi i bas 
ukurku "Lang, lang"? 

181 bas gelar Dibata si setia, padan kami 
man bandu labo "Ue" tapi ngataken "Lang". 

19 Sabap Jesus Kristus Anak Dibata, si 
kuberitaken ras Silas bage pe Timotius man 

bandu, labo biakna "Ue" ras "Lang," tapi i bas 


la tetap nge "Ue". 

20 Sabap kerina padan-padan Dibata nggo 
"iueken" | bas Jesus. Erkiteken si eme maka 
arah Jesus sikataken "Amin," guna kemulian 
Dibata. 

21 Dibata sendiri jine si nggo mereken man 
kami ras man bandu ingan si nteguh i bas 
Kristus. Dibata me si nggo nangkuhken kita. 

22 Dingen si nggo encap kita, tandana kita 
nggo jadi SikerajangenNa, janah selaku 
panjarna nggo IberekenNa Kesah Si Badia ku 
bas pusuhta. 

23 Kulebuh Dibata jadi saksingku, ItandaiNa 
kap pusuhku. Maka la aku surung reh ku 
Korinti eme gelah ula kam kena ukumen. 

24|a ate kami engkuasai kinitekenndu: 
sabap ieteh kami maka tetap nge paguh 
pertedisndu i bas kiniteken. Tapi ras-ras kita 
erdahin guna keriahenndu. 

2 1 Em sabapna maka nggo kuputusken Ia 
aku sahun reh ndahi kam gelah ula arah 
kerehenku e ka nambahi ate menek. 

2 Sabap adi menek atendu kubahan, ise nari 
nge erbahanca ukurku meriah? Tentu kam ka 
nge ngenca, si nggo kubahan menek atendu 
e. 

3 Erdandanken si eme maka pernah 
mbarenda kubahan surat man bandu, gelah 
kune aku reh ndahi kam, la menek ateku 
ibahan kalak si kin arusna erbahan kuakap 

ukurku, kam pe kerina meriah nge ukurndu. 
“Surat e kubahan alu ate ceda dingen pusuh 
sedak, rikut pe iluhku mambur erdire-dire. 
Kuturiken enda labo ateku gelah menek 
atendu, tapi gelah ietehndu maka tuhu-tuhu 
keleng kal ateku man bandu. 


Alemilah kalak si ersalah e 


> Adi lit kalak si erbahanca turah ate menek, 
si tuhuna kal labo ateku si ibahanna menek 
e, tapi kerina nge kam ibahanna ermenek 
ate, aminna deba la gia mekeleksa. Si enda 
kukataken gelah ula mberatca ukumen si 
ibereken man bana. 

6 Teremen i bas kam nggo mereken ukumen 
si bage man bana. Nggo me bias si e saja pe. 
! Dage genduari arus ialemindu salahna ras 
ngapuli ia gelah ula ia gedap ibahan menek 

ate si bage sangatna. 

8 Kupindoken man bandu gelah icidahkenndu 
maka tuhu-tuhu kam erkeleng ate man bana. 

9 Surat e kubahan mbarenda man bandu, 
sabap ateku nguji kam ntah kin kam patuh 
man bangku i bas kerinana. 

10 Adi ialemindu kalak si ersalah, aku pe 
kualemi nge ia. Sabap adi aku ngalemi salah 
kalak -- adi lit kin si perlu ialemi -- si e 
kulakoken i lebe-lebe Kristus guna kam kap. 

Il Sj enda kulakoken gelah ula lit kesempaten 


man iblis guna ngkuasai kita, sabap sieteh 
nge kai sura-surana. 


Kearun-ate Paulus i Troas 


12 Asum aku seh i Troas guna meritaken 
Berita Si Mehuli kerna Kristus, kudapeti maka 
Tuhan nggo nalangi pintun man bangku guna 
erdahin ije. 

13 Tapi la teneng ukurku sabap la aku 
jumpa ras seninangku Titus. Emaka kenca 
aku erkata man kalak si ije, kuterusken 
perdalanenku ku Makedoni. 


Kemenangen erdandanken Kristus 


14Tapi bujur ningku man Dibata sabap 
IbereNa kami ikut selaku tawanen i bas 
arak-araken kemenangen Kristus. Janah ipake 
Dibata kami guna pembarken pemeteh kerna 
Kristus ku japa pe bali ras bau kumenen si 
merim. 

15 Sabap kami bali ras kumenen si merim si 
ipersembahken Kristus man Dibata, si mbar i 
tengah-tengah kalak si nuju ku keselamaten, 
bage pe i tengah-tengah kalak si nuju ku 
kebenen. 

16 Nandangi kalak si nuju ku kebenen, kami 
enda bali ras bau si nandaken kematen: 
tapi nandangi kalak si nuju ku keselamaten, 
kami enda bali ras bau si merim si nandaken 

ndahiken dahin si bagenda? 

17 Silang-langna kami labo bali ras nterem 
kalak si deban, si njajaken Kata Dibata guna 
keuntungenna jine. Tapi tujun kami murni 
kap. Emaka selaku kami kalak persuruhen 
Dibata, janah wakil Kristus, ibelasken kami 
kata ketuhu-tuhun selaku kalak si nggeluh i 
adep-adepen Dibata. 


Pelayan i bas iketen padan si mbaru 


l Ntah kin enda ertina ibenaken kami ka 

3 mujiken diri kami? Perlu kin kami surat 
pujin i bas kam nari ntah pe surat pujin si 
man cidahenken man bandu bagi piga-piga 
kalak si deban? 

2 Kam kap surat kami, si tersurat i bas pusuh 
kami si banci ieteh dingen ioge kerina jelma. 

3Nggo terang maka kam kap surat Kristus 
si IsuratkenNa arah pendahin kami. Surat 
e la itulis alu tinta, tapi alu Kesah Dibata si 
nggeluh: la itulis i bas papan batu, tapi i bas 
pusuh manusia. 

“Si enda pang kami ngatakenca i adep- 
adepen Dibata, sabap ibelasken kami e 
erpalasken kiniteken man Kristus. 

> Enda labo ngataken maka lit kengasupen i 
bas diri kami jine. Tapi pang kami ngataken 
si enda erkiteken kengasupen kami si rehna i 
bas Dibata nari. 

si erdahin i bas iketen padan si mbaru e. 
Iketen padan si mbaru e biakna labo biak 
tulisen, tapi biak Kesah kap. Undang-undang 
si tersurat e maba kematen, tapi Kesah 
mereken kegeluhen. 

"Undang-undang e isuratken i bas batu, 
janah asum Undang-undang e ibereken man 
Musa, teridah terang sinalsal Dibata. Terang e 
ersinalsal i bas ayo Musa, janah amin minter 
pe bene, ergegeh kap, seh maka kalak Israel 
la ngasup natap ia. Adi pendahin si maba 
kematen e reh i bas kemulian si bage belinna, 

8 Ja kin beliden nge kemulian Kesah? 

9 Adi pendahin si nuduhken kesalahen ras 
ukumen manusia pe mulia nge, tentu ndauh 
lebih mulia pendahin si njadiken manusia 
ndeher ras Dibata. 

10 Banci sikataken maka: sinalsal si nai seh 
kal terangna, lanai lit ertina erkiteken sinalsal 
si genduari ndauh terangen. 

Il Sabap adi si nandangi masap e pe 
ersinalsal, tentu beliden pe sinalsal i bas si Ia 
ermasap-masap! 

12 Erdandanken bagenda pengarapen kami, 
emaka pang kami erterus terang. 

13 Kami labo bali ras Musa si make penutup 
ayo gelah ula idah kalak Israel sinalsal e lesap 
seh bene. 

14 Ukur kalak Israel e nggo batu-batun, 
janah seh ku bas wari enda adi iogeken 

kitap-kitap iketen padan si ndekah e, penutup 


si ndai tetap nutupi ukurna. Ukurna ela banci 
talang pala ersada ia ras Kristus. 

15 Seh wari enda pe adi iogeken kitap-kitap 
Musa, penutup si ndai tetap nutupi ukurna. 

16 Tapi adi sekalak "erkusur kempak Tuhan," 
bali ras si ilakoken Musa, emaka penutup e 
nangtang. 

17 "Tuhan" si imaksudken i jenda eme Kesah 
Dibata. Janah ija lit Kesah Tuhan, ije me lit 
kebebasen. 

18Janah kita kerina natap dingen 
pembincarken sinalsal kemulian Tuhan alu 
ayo si la itutupi. Kemulian e, si rehna i bas 
Tuhan nari, eme Kesah, ngobah kita reh 
dekahna reh muliana, seh maka kita dungna 
segambar ras Tuhan. 


Erta-erta pertendin i bas kudin taneh 


4 l Erkiteken pendahin kami e erpalasken 
perkuah ate Dibata, emaka la kami 
erleja-leja. 

2 Nggo itulak kami kerina perbahanen si 
erbuni-buni si erbahanca mela iakap kami. 
Kami labo nggeluh nipui, bage pe labo iputar 
balikken kami Kata Dibata. Tapi kebenaren si 
icidahken kami ejadi sada pujin kerna diri 
kami gelah kami ialoken kerina pusuh peraten 
manusia i adep-adepen Dibata. 

3Janah adi kin Berita Si Mehuli si iberitaken 
kami e tertutup denga man kalak, e tertutup 

nge ngenca. 
4Kalak e kalak si Ia tek, si ukurna nggo 
iIpepentang dibata palsu jaman enda. La 
iIpelepasna kalak e ngidah terang sinalsal 
erpagi-pagi si sangana mbincar man bana. 
Terang e, eme Berita Si Mehuli si encidahken 
kemulian Kristus si segambar ras Dibata. 

? Labo kerna diri kami si iberitaken kami, 
tapi kerna Jesus Kristus selaku Tuhan, janah 
kami enda budakndu erdandanken Jesus. 

6 Dibata kap si ngataken, "Ersinalsallah 
terang i bas gelap nari." Ia me pe Dibata si 
erbahanca terang e ersinalsal i bas pusuhta, 
gelah jelas man banta pemeteh kerna 
kemulian Dibata si teridah i bas ayo Kristus. 

! Kami si jadi ingan nimpan erta-erta 
pertendin e, desken kudin taneh saja ngenca, 
gelah teridah maka gegeh si mbelin e i bas 
Dibata nari kap, labo i bas kami nari. 

8 Arah apai pe kami itindih, tapi la kami 
meripuk. Bingung kami, tapi la seh putus asa. 

9 layak-ayak musuh kami, tapi la kami 
itadingken Dibata. Idampesken kalak kami, 
tapi la seh getem. 

10 Kiniseran Jesus si maba kematen lalap 
ipersan kami jadi baban kula kami, gelah 
KegeluhenNa pe jadi tangkas i bas kula kami. 

Il| bas gedang-gedang geluh kami, 
lalap kami iendesken kempak kematen 
erdandanken Jesus, gelah KegeluhenNa banci 

tangkas ia bas kula kami si ermasap-masap 


enda. 

12 Dage kematen e erdahin i bas kami, tapi 
kegeluhen erdahin i bas kam. 

13| bas Pustaka Si Badia lit tersurat, 
"Erkiteken aku tek, emaka aku ngerana." 
Erkiteken perukuren kami i bas erkiniteken 
bali ras si enda, emaka kami ngerana, 
erdandanken kami tek. 

14 Jeteh kami maka Dibata si nggo mpekeke 
Tuhan Jesus i bas si mate nari, mpekeke kita 
ka pe pagin ras Jesus, jenari IbabaNa kita ku 
lebe-lebe Dibata. 

15 Kerina si enda man gunandu kap. Janah 
erkiteken reh teremna rusur kalak si ngaloken 
lias ate Dibata, reh sampurna ka pe isehken 
pengataken bujur man Dibata: alu bage 
Dibata imuliaken. 


Nggeluh alu kiniteken 


16 Enda me sabapna maka la kami erleja-leja 
dingen la lesek ate kami. Aminna pe kula 
kami enda reh burukna reh dekahna, tapi 
ukur kami tep-tep wari ipelimbarui. 

1 Janah kiniseran si genduari e menahang 
nge dingen labo ndekah, janah ulihna eme 
kemulian si rasa lalap si la terturiken beratna 
ertimbangken kiniseran si menahang e. 

18 Sabap kami labo natap kempak si teridah, 
tapi kempak si la teridah. Sabap si teridah 

kentisik nge ngenca; tapi kai si Ia teridah 


tetap seh rasa lalap. 

1 Sabap ieteh kami maka adi kemah si 
5 jadi rumahta i doni enda kulanta enda 
itangtangi, lit kap rumahta i Surga, si tahan 
rasa lalap, la bekas tan manusia, tapi bekas 
Dibata erbahan. 

2 Kidekah kita ringan i bas kemah enda, 
kelsehen kita, sabap metedeh kal ateta make 
rumahta si asalna i Surga nari ei babo 
kemahta si genduari e. 

3 Alu make rumah e, la kap kita ketunduken 
manjang-anjang. 

4Kidekah kita ringan i bas kemah si i 
doni enda, kelsehen kita erdandanken 
bage beratna babanta. Labo perban ateta 
nangtangi si male e, tapi sura-suranta 
eme makeken si mbaru i babona, gelah si 
ermasap-masap e itelen kegeluhen. 

3 Dibata nge si nikapken kita guna si e, janah 
selaku jaminenna, Dibata nggo mereken 
KesahNa man banta. 

6 Emaka tetap kami pang ngalaken kematen. 
leteh kami maka kidekah kami i bas rumah 
enda, eme kula enda, kami langa serumahen 
ras Tuhan. -- 

7 Sabap kami nggeluh erpalasken kiniteken, 
labo erpalasken kai si teridah. -- 

8 Sitik kal pe labo kami mbiar, janah pangen 
kal kami nadingken kula enda gelah banci 
kami serumahen ras Tuhan. 

9Tapi lebih asa si e, perayaken kami eme 


kap ndarami uga maka ngena AteNa, subuk i 
bas rumah kami si i jenda tah pe ijah. 

10 Sabap kerina kita la banci lang ngadap 
ku lebe-lebe Kristus guna ladiliNa, gelah 
sekalak-sekalak ngaloken kai si patut 
ialokenna rikutken kai si nggo ibahanna arah 
kulana paksa ia nggeluh, subuk perbahanen 
si mehuli ntah si jahat. 


Erdame ras Dibata arah Kristus 


Il leteh kami kai ertina erkemalangen man 
Tuhan, emaka iusahaken kami alu meseksek 
gelah kalak tek. Perukuren kami tangkas 
kap man Dibata, janah ngarap pe aku maka 
pusuh peratenndu nggo tangkas nandai 
perukurenku. 

12 Labo ate kami mujiken diri kami ka i 
lebe-lebendu. Saja ngenca isehken kami man 
bandu alasen si mehuli gelah megah iakapndu 
kerna kami, gelah lit i bas kam bekal guna 
ngelawan kalak si megah iakapna kerna kai 
si teridah saja, tapi la ia ngenehen ku bas 
pusuh. 

13 Adi tuhu kin kami adon, guna Dibata kap 
e. Janah adi jore ukur kami, man gunandu 
kap e. 

14 Erkiteken keleng ate Kristus ngkuasai 
kami nge maka nggo kami seh ku bas sada 
pengertin, eme: sekalak Manusia nggo mate 

guna kerina manusia. Enda ertina maka 


kerina manusia e nggo mate. 

15 Ja mate guna kerina manusia, gelah kalak 
si nggeluh lanai nggeluh erbana-bana, tapi 
guna la si nggo mate dingen si nggo ipekeke 
Dibata i bas si mate nari. 

16 Dage genduari pengerganta nandangi 
sekalak manusia lanai bo rikutken 
pertimbangen manusia. Aminna gia nai 
pengerganta nandangi Kristus e rikutken 
pertimbangen manusia, tapi genduari lanai 
bage sibahan. 

17 Adi kalak ersada ras Kristus, ia me tinepa 
si mbaru, si male nggo lepas janah nehenlah, 
si mbaru nggo reh. 

18 Kerina si enda Dibata erbahanca, maka 
arah Kristus, kita si gelgel nari ermusuhen 
ras la, nggo IbahanNa jadi TemanNa. Janah 
man kami IberekenNa dahin guna njadiken 
MusuhNa jadi TemanNa. 

19 Alu kata si deban: Dibata nggo nai reh 
i bas Kristus; nggo IjadikenNa manusia 
jadi teman Dibata. Dibata la mperkiraken 
kelepaken manusia. Janah man kami nggo 
lendeskenNa Berita perdamen e. 

20 Dage kami enda me utusen-utusen 
Kristus, bali ras Dibata jine si mindo man 
bandu arah kami. I bas gelar Kristus ipindo 
kami alu mesangat man bandu: bere min 
maka kam si gelgel nari ermusuhen ras 
Dibata banci ibahan Dibata jadi TemanNa! 

21 Aminna pe Kristus la erdosa, nggo ibahan 


Dibata maka la si mersan dosa-dosanta, 

gelah i bas persadan ras Kristus kita 

irembakken mulihken ras Dibata. 

6 l Kami selaku teman Tuhan erdahin mindo 
man bandu: gelah ula isia-siakenndu lias 

ate Dibata e si nggo ialokenndu. 

2 Begikenlah kai si ikataken Dibata i bas 
Pustaka Si Badia, "I bas paksa si mehuli 
Kuakap nggo Kubegiken kam. | bas wari 
keselamaten, nggo Kusampati kam." 
Nehenlah! Genduari kap paksa si mehuli e, 
janah genduari kap wari keterkelinen e! 

3 La pernah tondel ukur ise pe ibahan kami, 
gelah dahin Tuhan la tersalahken kalak. 

“Tapi i bas kerina perbahanen kami icidahken 
kami maka kami si erdahin Dibata kap. Si 
enda icidahken kami arah megenggeng i bas 
ngenanami kiniseran-kiniseran, kepiceten, 
ras kebiaren. 

> Megenggeng kami asum kami ipekpeki, 
ipenjaraken, bage pe iurup kalak. 
Megenggeng kami i bas latih erdahin, Ia 
tunduh, janah erpuasa. 

6 Icidahken kami maka kami si erdahin 
Dibata alu kinibujuren, alu pemeteh kami, alu 
ate saber, alu kiniulin, alu penampat Kesah Si 
Badia, alu keleng ate si tuhu-tuhu. 

7 Alu meritaken berita si tuhu-tuhu janah alu 
gegeh si rehna i bas Dibata nari. Kinibujuren 

ipake kami jadi senjata kami, subuk i bas 


ngelawan bage pe i bas njaga diri kami. 

8 Kami ipehaga bage pe igombang- 
gombangi: kami ipuji bage pe ihina. Bujur pe 
kami, Ikataken kalak nge kami perbual. 

9 Kami tempa la itandai, tapi kerina kalak 
nandai kami. Kami tempa nggo mate, tapi 
bagi idahndu, nggeluh denga nge kami. Kami 
iligas alu kiniseran, tapi la kami mate. 

10 Aminna pe ceda ate kami, lalap nge kami 
ermeriah ukur. Kami tempa-tempa musil, tapi 
nggo nterem kalak jadi bayak ibahan kami. 
Tempa-tempa la lit kai pe i bas kami, tapi si 
tuhuna kai pe lit nge i bas kami. 

110 kalak Korinti! Nggo terang-terangen 
kami ngerana man bandu. Pusuh peraten 
kami nggo talang man bandu. 

12 Keleng ate si lit i bas pusuh kami italangi 
kami kap man bandu, tapi keleng ate si lit i 
bas pusuhndu la italingindu man kami. 

13 Genduari gelah bujur, selaku balasna 
kupindoken man bandu: talangilah pusuh 
peratenndu man kami. Enda kukataken man 
bandu bali ras man anakku jine. 


Pertenget nandangi 
pengaruh kalak si Ia tek 


14 Ula kam nggit teriket i bas sada pasangen 
ras kalak si la tek man Tuhan. Ja nge banci 
kebenaren erkongsi ras kejahaten! Ja nge 
banci terang ersada ras gelap! 

15 Banci kin ersadakata Kristus ras Iblis? Kai 


kin perkongsin kalak si tek ras kalak si la tek 
man Tuhan? 

16 Banci kin sada tujunna Rumah Pertoton 
Dibata ras berhala? Sabap kita kap Rumah 
Pertoton Dibata, si nggeluh. Bagi nina Dibata, 
"Nggeluh me aku ras ia janah ringan aku 
i tengah-tengahna. Aku mejadi Dibatana 
janah ia jadi bangsangKu." 

17 Bage pe tole, "Nina Tuhan 'Ndaratlah 
kam i tengah-tengahna nari, janah peserap 
bandu i bas ia nari. Ula kuit si la bersih, maka 
Kualoken kam. 

18 Aku mejadi Bapandu, janah kam jadi 
anakKu si dilaki ras si diberu,' bage me nina 
Tuhan si Mada Kuasa." 

1 Kerina padan enda ibahan Dibata 

man banta, o teman-temanku. Emaka 
sibersihkenlah banta i bas kerina sierbahanca 
kula ras tendinta meluat. Kita nggo khusus 
jadi sikerajangen Dibata: sibahanlah e jadi 
serta alu erkemalangen man BaNa. 


Keriahen Paulus 


2 Alokenlah kami i bas pusuh peratenndu. 
La pernah ibahan kami salah man ise pe. La 
pernah ise pe irugiken kami. La pernah ise pe 
iperalat kami guna keuntungen kami. 

3Si enda kukataken labo guna nalahken 
kam: sabap bagi si nggo kukataken ndai, 
maka kam nggo ialoken kami i bas pusuh 

kami seh maka kita tetap ersada, subuk mate 


ntah nggeluh. 

4Tek kal aku nandangi kam janah megah kal 
kuakap kerna kam. Keriahen kami ngelebihi 
kerina kiniseran kami, emaka terapul kal aku. 

3 Kenca kami seh pe i Makedoni labo lit 
ketenengen i bas kami. Arah dampar si apai 
pe kami ikenai kiniseran: arah dampar si arah 
darat, perubaten: arah dampar si arah bas, 
aru ate. 

6 Tapi Dibata, si ngapuli kalak si lit i bas 
kepiceten ukur, nggo ngapuli kami alu 
kerehen Titus. 

! Labo saja alu kerehenna, tapi pe alu berita 
si Ibabana maka kam nggo mpegegehi ia. 
Iturikenna kerna uga tedehna atendu aku, 
uga erkadiolana kam, janah uga gegehna 
kam mbela aku. Erkiteken si e reh tambahna 
keriahenku. 

8 Aminna pe menek atendu ibahan suratku 
e, labo aku erkadiola. Tuhu kentisik erkadiola 
aku sabap kuidah maka menek atendu 
erdandanken suratku e. 

9Tapi genduari meriah ukurku -- 
labo erdandanken menek atendu, tapi 
erdandanken menek atendu e erbahanca kam 
jera. Menek atendu e sue kap ras peraten 
Dibata, seh maka Ia kam sitik pe irugiken 
kami. 

10 Menek ate si sue ras peraten Dibata 
erbahan kalak jera kap, gelah ia selamat: 

janah kerna si ela perlu kalak erkadiola. Tapi 


menek ate si pelin-pelin erdandanken soal 
doni enda mabai ku kematen kap. 

ll Nehenlah! Uga ulina menek atendu si sue 
ras peraten Dibata e: genduari nggo tutus 
atendu encidahkenca maka pengadun kerna 
kam lanai tuhu. Nembeh kal atendu man 
kalak si ngguluti e. Mbiar kam, tedeh atendu. 
Ergiah-giah ukurndu ndalanken si bujur. Nggo 
icidahkenndu maka i bas kerina persoalen e 
la kam ersalah. 

12 Dage, amin kubahan pe surat e, si 
pentingna labo erkiteken kalak si ersalah 
e, ntah pe kalak si isalahken e. Tapi surat 
e kubahan gelah teridah man bandu kuga 
tutusna atendu mperdiateken kami i lebe-lebe 
Dibata. 

13Sj enda me erbahanca maka malem kal 
ate kami. Labo saja malem ate kami, tapi pe 
sampur keriahen kami ngidah uga riahna ukur 
Titus, erkiteken kerina kam nggo pesalangken 
ukurna. 

14 Nai kupujiken kam i lebe-lebena, janah 
la aku kemalun ibahanndu. Bagi kerina si 
ikataken kami man bandu tuhu kap, bage pe 
kai si ipujiken kami i lebe-lebe Titus nggo 
teridah maka e tuhu kap. 

15 Emaka genduari reh sampurna atena 
keleng nandangi kam, nginget kepatuhenndu 
man bana, janah nginget kuga nai 

kam ngaloken ia alu mehamat dingen 


erkemalangen man bana. 
16 Emaka meriah ukurku sabap banci kam 
kupenalem tuhu-tuhu. 


Mere alu melumbar 


10 senina-senina, ate kami gelah ietehndu 

kai si nggo ibahan Dibata arah lias AteNa 
nandangi perpulungen-perpulungen si i 
Makedoni enda. 

2 Perpulungen-perpulungen e nggo iuji 
alu mesangat alu kiniseran-kiniseran si 
inanamina. Tapi keriahenna si simpar dingen 
kemusilenna si la teralang e erbahanca ia 
melumbar mere, tempa-tempa ia bayak. 

3 Pang aku ngatakenca, maka perpulungen e 
nggo mere asa ngasupna -- lebih nge pe asa 
ngasupna -- alu ukurna ersuruh. 

4Alu meseksek ipindokenna man kami gelah 
ibereken kesempaten man bana guna ikut 
muat bagin i bas nampati kalak Kristen si i 
Judea. 

3 Labo terjeng si iarapken kami e saja! 

Si pentingna eme iendeskenna dirina 
man Tuhan. Jenari, alu peraten Dibata, 
iendeskenna pe dirina man kami. 

6 Ngidah si e, emaka ipindo kami man Titus 
gelah ia mulihken ndahi kam guna nerusken 
dahin keleng ate si nggo ibenakenna emaka 
idungina. 


2 Korintus 8.71 13 | 21 
! Kam sampur kap i bas kai pe: i bas 


kiniteken, i bas ngerana, i bas pemeteh, i 
bas ketutusen i bas kai-kai pe, bage pe i bas 
keleng atendu nandangi kami. Emaka sampur 
ka lah min kam i bas dahin keleng ate enda 
pe. 
8 Si enda kukataken labo selaku perentah. 
Tapi alu encidahken kuga kalak si deban 
ergiah-giah i bas nampati, ateku nguji ntah 
kin kekelengenndu e tuhu-tuhu tulen. 

9 letehndu uga liasna Tuhanta Jesus Kristus: 
maka aminna bayak gia la, tapi guna 
kiniulinndu, IpemusilNa BaNa, gelah arah 
KemusilenNa e jadi bayak kam. 

10 Rikutken pengakapku: guna kiniulinndu, 
dungilah dahin si nggo ibenakenndu tahun 
nderbih. Kam me si pemenana kal ndahiken 
dahin e, labo saja ndahikenca, tapi pe ukur 
ersuruh ndahiken dahin e i bas kam mesi 
pemenana turah. 

11 Genduari teruskenlah, dingen dungi 
dahin e! Ergiah-giahlah ukurndu ndungisa, 
bagi ergiah-giah nai ukurndu menakenca. 
Dahikenlah e rikutken kai si lit i bas kam 
genduari. 

12 Adi litlah ukur ersuruh guna mere, maka 
ialoken Dibata me pemere e erpalasken kai si 
lit i bas kita, labo erpalasken kai si la lit i bas 
kita. 

13 Labo ateku mpenahangi kalak si deban alu 
nambahi babanndu: tapi gelah ula si tualen 

14 kelebihen si lit i bas kam genduari ras 


kekurangen si lit i bas kalak e genduari. Kune 
denggo kelebihen ka kalak e, ia ka denggo 
encukupi kekurangenndu. Alu bage lanai 
situalen. 

15 Bagi si lit tersurat i bas Pustaka Si 
Badia, "Kalak si mbue ipepulungna la ia 
kelebihen, janah kalak si sitik ipepulungna la 
ia kekurangen." 


Titus ras teman-temanna 


16 Bujur ningkami man Dibata si erbahanca 
maka bali ras kami ergiah-giah ukur Titus 
erdahin guna kiniulinndu. 

17 Labo saja meriah ukurna ngaloken 
pemindon kami, tapi pe ergiah-giah 
ukurna seh maka alu ukurna ersuruh nggo 
itetapkenna ndahi kam. 

18Isuruh kami pe ikut ras ia sekalak senina 
si ipujiken perpulungen-perpulungen i japa 
pe erdandanken dahinna meritaken Berita Si 
Mehuli. 

19 Labo e saja, tapi pe ia nggo ipilih dingen 
itetapken perpulungen-perpulungen jadi 
teman kami i bas perdalanen ndahiken dahin 
keleng ate e. Si e ilakoken kami guna kiniulin 
Tuhan dingen guna encidahken ukur kami 
ersuruh ndahiken dahin e. 

20 | silahken kami kal maka ise pe la nalahken 
kami i bas kami ngurus pemere si ibereken 
alu melumbar e. 

21Tujun kami eme guna ndalanken si mehuli, 


labo saja i lebe-lebe Tuhan, tapi pe i lebe-lebe 
manusia. 

22? Bage pe isuruh kami sekalak nari 
seninanta ikut ras kalak e duana. Nggo 
megati ia iuji kami alu erbage-bage cara, 
janah teridah maka tetap ergiah-giah ukurna. 
Janah genduari reh ergiah-giahna ia perbahan 
bage belinna kinitekenna kerna kam. 

23 Adi kerna Titus, ia kap temanku sada dahin 
kal guna kam. Adi senina-senina si dua kalak 
nari e, ia me utusen perpulungen-perpulungen 
si jadi kemulian Kristus. 

24 Cidahkenlah keleng atendu man kalak 
enda, gelah arah ia kerina perpulungen- 
perpulungen meteh kerna kekelengenndu 
e. Alu bage kai si ipujiken kami kerna kam 
teridah maka tuhu kap. 


Penampat nandangi teman 
si sada kiniteken 


1 Si tuhuna labo perlu kusuratken kerna 
penampat si isehken man kalak Kristen si 
sangana i bas kekurangen e. 
2 Kueteh maka ersuruh nge ukurndu 
guna nampati, janah kupujiken pe kam 
| tengah-tengah kalak Makedoni enda. 
Kukataken man bana, "Senina-senina si | 
propinsi Akaya tahun nderbih kin nggo sikap 
nampati." Janah erkiteken ketutusenndu e 
teremen i bas ia nggo keke ukurna. 

3Aminna pe bage isuruh kami ka nge 


senina-senina enda, gelah kai si nggo ipujiken 
kami kerna kam Ia sia-sia. Dage bagi si nggo 
kukataken e, sikap dage kam. 

4 Adi lang, maka adi reh kalak Makedoni ras 
aku janah idapeti kami kam la sikap, tentu 
mela iakap kami, apai denga ka kam -- sabap 
tek kal kami man bandu. 

? Emaka perlu kuakap mindo kempak 
senina-seninanta enda berkat leben asa aku 
ndahi kam gelah isikapkenna leben perkuah 
ate si nggo ipadankenndu e. Adi nggo pagi 
leben sikap perkuah atendu e, bekas ukurndu 
meriah kap e, labo erkiteken terpaksa. 

6S Inget lah maka kalak si sitik ngerdangken 
benih, sitik ka iperanina: kalak si melala 
ngerdangken benih, melala ka iperanina. 

7 Sekalak-sekalak iberekennalah sue ras si 
nggo itetapkenna i bas ukurna; ula alu pusuh 
jungut-jungut tah pe bagi si terpaksa, sabap 
Dibata engkelengi kalak si mere alu ukur 
meriah. 

8 Dibata ngasup mereken man bandu 
kasakai PemereNa alu sampur. Alu bage 
kerina keperlun guna dirindu i bas kai pe 
icukupi, seh maka sampur pe guna banci kam 
ndahiken dahin-dahin si mehuli si apai pe. 

9 Kerna kalak si bage lit tersurat i bas 
Pustaka Si Badia, "Nggo iambur-amburna 
pemerena man si musil, kiniulinna e tahan 
seh rasa lalap." 

10 Dibata si nikapken benih man kalak si 


merdang bage pe nakan si man pangan. la 
pe si nikapken benih si iperlukenndu. Ia ka 
nge si peturah benih e dingen si mereken ulih 
si erlipat ganda i bas kiniulinndu e nari. 

ll Dibata erbahanca kam bayak i bas kai 
pe, seh maka kam melumbar mere katawari 
pe, janah nterem kalak ngataken bujur man 
Dibata erkiteken pemerendu si ialokenna 
bekas pendahin kami. 

12 Sabap penampat si ipersembahkenndu 
e labo saja encukupi keperlun kalak Kristen 
si lit i bas kekurangen, tapi pe sampur jadi 
pengataken bujur man Dibata. 

13 Kam ngaku maka patuh kam nandangi 
Berita Si Mehuli kerna Kristus. Pengakunndu 
e payo adi teridah kam menang i bas soal 
nampati. Janah erkiteken penampatndu e, 
nterem me pagi kalak muji Dibata. Tole pe 
ipujina Dibata erkiteken persadanndu si 
enteguh e, si teridah man bana ras man 
kerina kalak Kristen si deban. 

14 | totokenna pe kam alu dem keleng ate, 
nginget lias ate Dibata si la tersipati si seh 
man bandu. 

15 Bujur ninta man Dibata kerna PemereNa 
si la terkataken nari uga ulina. 


Ibela Paulus pendahinna 


10 l Aku, Paulus, mindo man bandu, aku 
si ikataken kalak melemuk adi ngerana 


2 Korintus 10.21 7 26 
petala-tala ras kam, tapi pang merawa adi 


sangana pedauh-dauh. I bas gelar Kristus si 
melias dingen lemah lembut kupindo man 
bandu. 

2 Adi reh pagi aku, ula pagi aku terpaksa 
merawa i lebe-lebendu: sabap tek aku maka 
pang nge aku merawa nandangi piga-piga 
kalak i bas kam si erpengakap maka kami 
nggeluh rikutken biak manusia si ndekah 
denga. 

3Tuhu maka kami manusia biasa nge, tapi 
labo kami erjuang rikutken biak manusia si 
ndekah. 

“Senjata si ipake kami biakna labo bali 
ras senjata si ipake kalak, tapi senjata 
Dibata si erkuasa, si ngasup ngeruntuhken 
benteng-benteng, eme kepantasen perukuren 
manusia. 

3 Iruntuhken kami kerina tembok 
kesombongen si ipajekken guna ngambati 
manusia nandai Dibata. Itaban kami kerina 
perukuren manusia, jenari ibaba kami gelah 
patuh man Kristus. 

Sjanah adi kepatuhenndu nggo bulat 
tuhu-tuhu, kami nggo sikap guna ngukum 
kerina kinilapatuhen. 

7 Nehenlah kai si lit i lebe-lebendu. Adi lit 
kalak erpengakap maka ia me suruh-suruhen 
Kristus, iukurkenna ka lah min maka kami pe 
suruh-suruhen Kristus ka nge bali ras ia. 

8 Adi teridah maka meganjangsa aku 


ngerana kerna kuasa si ibereken Tuhan 
man kami -- si gunana pegegehi kam, labo 
ngeruntuhkenca -- labo pagi aku juru. 

9 Ula iakapndu maka kupebiar-biar kam alu 
surat-suratku e. 

10 Sabap lit si ngatakenca, "Surat-surat 
Paulus tegas dingen meser kal, tapi asum 
ia i tengah-tengahta, labo ia erdolat, janah 
carana ngerana pe labo terpake." 

ll Kalak si ngerana bage arus ietehna 
maka labo lit lainna ranan kami si isuratken 
kami ras perbahanen kami asum kami lit i 
tengah-tengahndu. 

12 Tuhu, labo kami pang mpeseri dingen 
mbandingken diri kami ras kalak si 
mujiken bana man kalak si deban e. 

Dirina jine ipakena jadi sibar-sibarna janah 
ibanding-bandingkenna dirina sapih-sapih ia. 
Perbahanen si bage bodoh tuhu-tuhu! 

13Sj imegahken kami labo daerah si Ia 
ersibar belangna, tapi rikutken daerah si nggo 
Ibagi-bagiken Dibata man kami. I bas si e ikut 
pe kam. 

14 Erdandanken kam pe bengket ku bas 
daerah si man dahin kami, labo kami 
ngelanggar batas sabap kami kap si perlebe 
ndahi kam maba Berita Si Mehuli kerna 
Kristus. 

15Bage pe labo imegahken kami kerna 
pendahin kalak si deban si labo bengket ku 

bas lingkungen si nggo itetapken Dibata man 


kami. Tapi ngarap kami gelah kinitekenndu 
reh belinna, janah e erbahanca maka reh 
belinna pendahin kami i tengah-tengahndu, 
tapi tuhu la ndarat i bas daerah si nggo 
itetapken Dibata man kami. 

16 Kenca bage maka banci iberitaken 
kami Berita Si Mehuli ku daerah-daerah 
si terdauhen asa kam, sabap la ate kami 
ermegah kerna pendahin kalak si deban si 
nggo idahina i bas daerah e. 

17 Bagi lit tersurat i bas Pustaka Si Badia, 
"Kalak si ermegah ate, megahlah akapna 
kerna Tuhan." 

18 Sabap labo kalak si muji dirina si terbukti 
kalak si tutus, tapi si ipujiken Tuhan nge. 


Paulus dingen rasul-rasul palsu 


1 1 l Ngarap aku maka ula kam megelut 
erkiteken kebodohen si sitik enda! 
Kugapa pe labo kam megelut. 

2 Mecimberu ateku ngenehen kam e, eme 
cemburu ate Dibata kap, sabap kam nggo 
kupertunangken bagi sekalak singuda-nguda 
si la keliamen man dilaki si Sada e, eme 
Kristus jine. 

3 Aru ateku perukurenndu tergoda, seh 
maka ukurndu lanai bulat dingen lanai bersih 
man Kristus, bali ras si Hawa itipu si Iblis alu 
kinipantasenna. 

4Sabap adi reh kalak man bandu meritaken 


kerna "Jesus" si lain asangken si iberitaken 
kami, labo kam megelut. Bage pe ialokenndu 
denga ka nge kesah tah pe "berita si mehuli" 
si lain kal ras Kesah Dibata bage pe Berita Si 
Mehuli si ialokenndu i bas kami nari! 

> Kuakap labo aku sitik kal pe ketadingen i 
bas rasul-rasulndu "si mbelin Ia teralang e". 

6 Banci jadi kurang beluhku ngerana, 
tapi labo si e nuduhkenca maka kurang 
pemetehku. Si enda nggo tangkas ibahan 
kami i bas kai-kai pe arah erbage-bage cara. 

7 Asum kuberitaken nai Berita Si Mehuli 
si rehna i bas Dibata nari man bandu Ia 
aku ngaloken upah i bas kam nari. Alu si e 
kupeteruk diringku gelah kam ipeganjang. 
Salah kin aku i bas si e? 

8 Perpulungen-perpulungen si deban 
nge mereken keperlunku: tempa-tempa 
kurampasi perpulungen-perpulungen e gelah 
aku banci erdahin i tengah-tengahndu. 

3 Asum aku i tengah-tengahndu, adi 
kekurangen aku, la aku jadi tanggungen ise 
pe. Kerina kekurangenku icukupi senina- 
senina si reh i Makedoni nari. Subuk asum si 
e, bage pe i bas wari-wari si reh enda kujaga 
kal maka ula aku jadi babanndu. 

10 Erkiteken kebenaren Kristus si lit i bas 
aku, la kupelepas ise pe i belang-belang 
propinsi Akaya ena ngambati kemegahenku 
e. 

Il Ngkai maka bage ningku? Perbahan Ia kin 


ateku keleng kam? leteh Dibata kap maka 
keleng ateku kam. 

12 Kai sikubahan i bas paksa enda terus nge 
kulakoken gelah ula lit alasen "rasul-rasul" si 
deban e mujiken dirina alu ngataken maka 
pendahinna bali ras pendahin kami. 

13 Sabap kalak si bage rasul-rasul palsu kap. 
Nipui ia i bas dahinna alu encidahken bana 
tempa-tempa bali ia ras rasul-rasul Kristus. 

14Si enda labo ate mamang! Sabap Iblis pe 
banci nalihken rupana gelah teridah ia bali 
ras malekat terang! 

15Jadi labo perkara si mbelin kal e adi 
persuruhen Iblis e nalihken rupana gelah 
teridah bali ras persuruhen si mehuli. 
Kedungenna ugapa pe idatna nge balasen sue 
ras perbahanenna. 


Kiniseran Paulus selaku rasul 


16 Sekali nari kukataken: ula ise pe 
erpengakap maka aku la sehsa. Tapi adi bage 
pengakapndu, alokenlah aku bagi kalak si la 
sehsa, gelah banci meganjang sitik cakapku. 

17 Kai si nandangi kukataken enda labo 
bekas penjemba Tuhan, tapi aku ngerana 
bagi kalak si la sehsa. 

18 Bagi nterem kalak meganjang cakapna 
erkiteken kemegahen doni, aku pe meganjang 
ka ateku kubahan cakapku. 

19 Erkiteken kam kalak pentar, alu ukur 


menahang la kam megelut man kalak si Ia 
sehsa. 

20 Aminna pe kam iperbudak, tah itipu, tah 
icari kalak untung i bas kam, tah megombang 
kalak man bandu, dingen iparap kalak 
ayondu, la kam megelut man kalak si erbahan 
bage. 

21Sj tuhuna mela kuakap ngakuisa, maka 
kami la ngasup ngelakoken si bage. Tapi adi lit 
kalak si pang ngerana alu cakap meganjang 
kerna kai-kai gia, aku pe pang ka nge. Aku 
ngerana bagi kalak si la sehsa. 

22 Kalak Jahudi kin ia? Aku pe kalak Jahudi 
nge. Kalak Israel kin ia? Aku pe kalak Israel 
nge. Kesusuren Abraham kin ia? Aku pe 
kesusuren Abraham nge. 

23 Persuruhen Kristus kin ia? Bagi kalak 
adon tempa pengeranangku -- aku lebihen 
asangken kalak e. Buen aku erdahin. Usuren 
aku ipenjaraken. Usuren aku iligasi. Gatin aku 
menam mate. 

24 | ima nembas aku iligasi kalak Jahudi: telu 
pulu siwah kali tep-tep nembas. 

25 Telu kali aku igudam kalak Roma janah 
sekali aku ibenteri alu batu. Telu kali 
karam kapal si kutumpangi, janah sekali 
bombang-bombang aku i babo lawit sada wari 
sada berngi dekahna. 

26| bas perdalanen-perdalanenku, megati 
aku jumpa bahaya: bahaya lau mbelin, 

bahaya kena rampok, bahaya erkiteken 


teman sebangsangku ras i bas bangsa si 
deban nari, bahaya i bas kota ras i bas ingan 
si mesawang, bahaya i lawit, bage pe bahaya 
i bas teman si pekulah-kulahna erkiniteken. 

2!| bas aku erdahin mberat dingen latih 
suhsah e, megati aku la terpedem, megati 
muas dingen melihe: megati la lit si man 
panganenku, megati bergehen erkiteken 
kurang uis. 

28 Tambah-tambah si debanna si la kuturiken 
i jenda, tep-tep wari leket i bas ukurku kecibal 
kerina perpulungen. 

29 Adi lit kalak si mesera akapna, ndiganai 
kin la kugejapken kiniseranna e? Adi lit kalak 
si idabuhken ku bas dosa, ndiganai kin la gara 
pusuh peratenku? 

30 Adi la banci lang meganjang cakapku, 
kerna gegehku si kuranglah cakapku 
meganjang. 

31 Dibata, Bapa Tuhan Jesus, si terpuji seh 
rasa lalap, la metehsa maka aku labo erbual. 
32 Asum aku i Damaskus, wakil raja Aretas 
nuruh perajurit-perajuritna erjaga i gerbang 

kota guna nangkap aku. 

33 Tapi arah sada jendela si lit i bas tembok 
kuta itantan kalak aku ku teruh tare raga, 
ndarat i bas kuta e nari. Alu bage pulah aku i 
bas ia nari. 


2 Korintus 12.11 7 33 


Ketangkasen ras pengenehenen 
si ialoken Paulus 


12 l Aminna pe Ia lit gunana, la 

banci lang meganjang cakapku. 
Genduari kuturiken kerna pengenehenen ras 
ketangkasen i bas Tuhan nari. 

2 Lit kutandai sekalak Kristen; sepulu empat 
tahun si nggo lewat ia rempet iangkat ku 
adep-adepen Dibata i Surga. Ntah kulana 
ikut terangkat ntah lang, la kueteh -- Dibata 
metehsa. 

3 Sekali nari kukataken: kueteh maka ia 
rempet iangkat ku Pardis. (Ntah kin e jadi 
ikut ras kula ntah lang, la kueteh -- Dibata si 
metehsa.) 

41 je ibegina kata-kata si Ia terbelasken, si 
la banci ibelasken manusia. 

? Kerna kalak si bage me si ku megahken 
tapi kerna diringku jine gegehku si kurang 
nge cakapku meganjang. 

6 Bahanlah maka nggit aku meganjang 
ngerana: aku labo seri ras kalak si la sehsa, 
sabap si tuhu-tuhu nge si kukataken e. Tapi 
kutahan kal maka la meganjang cakapku, 
sabap la ateku ikira kalak aku lebih asa si 
iidahna i bas aku dingen si nggo ibegina i bas 
aku nari. 

7 Gelah ula meganjang ukurku kerna 
pengenehenen si mejin e, ibereken duri i 

bas dagingku, eme persuruhen Iblis guna 


ngeligas aku gelah ula meganjang ukurku. 

8 Telu kali aku ertoto man Tuhan kerna si 
enda, gelah ipedauhna min si e i bas aku nari. 
9 Tapi ngaloi Tuhan, "Cukup kap lias ateKu 

man bandu; sabap gegehKu serta kap i bas 
gegeh si kurang." Erkiteken si e meriah kal 
ukurku meganjang ngerana kerna gegehku si 
kurang gelah gegeh Kristus mengketi aku. 

10 Fmaka senang kuakap i bas gegehku si 
kurang, i bas aku igombang-gombangi kalak, 
i bas aku kepiceten, bage pe i bas aku isiksa 
kalak, i bas kesusahen erdandanken Kristus. 
Sabap adi gegehku kurang, i je me maka aku 
megegeh. 


Aru ate Paulus nandangi 
perpulungen Korinti 


11 Perbahanenku enda bali kal ras 
perbahanen kalak bodoh -- tapi kam nge si 
maksasa maka aku bage. Kam nge arusna 
mujiken aku. Sabap aminna gia labo kai pe 
aku, si tuhuna labo aku sitik pe ketadingen 
asangken rasul-rasulndu "si mbelin Ia teralang 
e", 

12 Tandana maka aku rasul tangkas kap 
teridah man bandu arah dahinku, eme: 
megenggeng aku i bas kai-kai pe, idahndu 
tanda-tanda sengget si kubahan, kulakoken 
perbahanen-perbahanen si ngelebihi kuasa 

manusia, bage pe perbahanen-perbahanen si 


mejin. 

13| bas kai kin kam kurang kuperdiateken 
ibandingken ras perpulungen-perpulungen si 
deban, seakatan Ia aku jadi tanggungenndu? 
Mahapkenlah kesalahenku e. 

14 Enda me petelu kaliken aku nggo 
ersikap lako ndahi kam, janah i bas si e pe 
labo ateku aku jadi tanggungenndu. Labo 
sikerajangenndu, tapi kam kap ateku. Sabap 
labo metunggung anak-anak pepulung erta 
guna orang tuana, tapi orang tua nge si 
pepulung erta guna anakna. 

15 Senang ukurku engkeriken si lit i bas aku, 
janah lebih asa si e, diringku jine pe nggit aku 
engkorbankenca guna kam. Reh kurangna 
kin kekelengenndu man bangku adi sampur 
kekelengenku man bandu? 

16 Tentu iakuindu nge maka labo pernah kam 
kuberati. Tapi lit ka nge si ngatakenca maka 
kusidingi kam alu tipu ras akalku. 

17 Kuga kin? Pernah kin kubuat untung i bas 
kam nari arah kalak si kusuruh ndahi kam? 

18 Kupindo man Titus gelah idahinandu, bage 
pe kusuruh senina si deban ikut ras ia. Lit kin 
Titus muat untung i bas kam nari? Ma bali 
nge perukuren ras perbahanen kami? 

19 Jakapndu kin kidekah enda iusahaken 
kami mbela diri kami i adep-adepenndu? 
Lang! | adep-adepen Dibata, i bas persadan 
ras Kristus nge si tuhuna kami ngerana. Janah 

kerina si ilakoken kami e, o si kukelengi, 


gunana mbangun kam kap. 

20 Mbiar aku maka adi reh pagi aku ndahi 
kam, kudapeti kam la bagi si kuarapken, 
bage pe aku la bagi si iarapkenndu. 

Mbiar aku maka kudapeti kam pagi rubat, 
sician-cianen, gara ukur, pengilas ukur teman 
alu peganjangken bana, mahan-mahani si 

la tuhu kerna teman, sicekurak-cekuraken, 
sigombang-gombangen, ras perpulungen Ia 
ratur. 

21 Mbiar aku maka adi reh pagi aku ndahi 
kam, mela kuakap ibahan Dibatangku i 
lebe-lebendu erkiteken kegagalenku. Mbiar 
ka pe aku maka nterem kalak si nggo 
erbahan dosa i bas paksa si nggo lewat tangis 
aku ibahanna sabap lalap ia la nggit jera 
erlagu la mehuli, erlua-lua, dingen ndalanken 
perbahanen si la meteh mela. 


Kata persinget si perpudi dingen salam 


13 l Enda me petelu kaliken ateku reh 
ndahi kam. I bas Pustaka Si Badia lit 
tersurat, "Tep-tep pengadun maka banci esah 
arus lit dua tah telu kalak saksina." 

2 Lit si man katankenku man bandu, kam si 
nggo erbahan dosa i bas paksa si nggo lewat, 
bage pe man kerina kalak si deban. Sanga 
kerehenku si pedua kaliken nggo kukataken 
e man bandu, janah genduari pe tupung aku 
la ras kam, kupersingeti ka maka adi reh ka 

aku, kerina kalak si erbahan dosa i bas paksa 


si nggo lepas la banci pulah i bas ukumen 
nari. 

3Tupung si e pagi idatndu nge bukti si 
ipindondu e, maka Kristus ngerana kap 
arah aku. Adi Kristus erbahan tindaken man 
bandu, labo la la megegeh, tapi IcidahkenNa 
GegehNa i tengah-tengahndu. 

4Tuhu asum Ia ipakuken ku kayu persilang 
seh mate, Ia la kap ergegeh, tapi Ia nggeluh 
erdandanken gegeh Dibata. | bas persadan 
ras la, kami pe la kap ergegeh: tapi i bas 
dahin kami guna kam, kami pe nggeluh ras 
Kristus erdandanken kuasa Dibata. 

> Pereksalah man bandu: tuhu-tuhu kin 
kam erkiniteken? Ujilah man bandu! Ntah 
la kin ietehndu maka Jesus Kristus ringan 
i tengah-tengahndu? -- Pala la kin kam 
menang i bas ujian e. 

6 Kuarap ietehndu maka kami jine labo talu i 
bas ujian e. 

7 Ertoto kami man Dibata gelah ula 
ibahanndu si salah -- labo gelah teridah maka 
kami nggo menang i bas pengujin e, tapi 
gelah banci idalankenndu si mehuli, aminna 
pe tempa teridah kami talu i bas ujian e. 

8 Sabap Ia kami ngasup ngelawan kebenaren, 
tapi ngikutkenca ngenca maka kami ngasup. 

9 Senang nge ukur kami bicara la gia kami 
ergegeh, asal kam megegeh. Erkiteken si e 

ertoto kami man Dibata maka kam mehuli ka 


mulihken. 

10 Perbahan si eme maka kubahan surat 
enda man bandu asum ndauh denga kita 
sirang; gelah pagi kenca aku reh, la pedah 
kasar perbahanenku i bas makeken kuasa si 
nggo ibereken Tuhan man bangku, kuasa si 
gunana mbangun kam, labo ngeruntuhken 
kam. 

Il Dungna, mejuah-juah man bandu o 
senina-senina! Pekenalah man bandu mulihi, 
janah tamakenlah ku bas ukurndu pemindon 
kami e. Ersadalah arihndu kerina janah 
erdamelah. Janah Dibata si dem keleng ate 
dingen kemalemen ate ras kam gelah. 

12 Sisalam-salamenlah kam alu dem keleng 
ate bagi si ersenina. Kerina anak-anak Dibata 
si i jenda ngataken mejuah-juah man bandu. 

13 Lias ate Tuhan Jesus Kristus, kekelengen 
Dibata, kerembaken Kesah Si Badia ras kam 
kerina gelah. 

14 (2Kor 13:13) 


Galatia 


1 1 Surat enda i bas aku nari, Paulus, si nggo 
idilo jadi rasul, labo erkiteken manusia 
ntah pe erkelang-kelangken manusia, tapi 
erkiteken Jesus Kristus ras Dibata Bapa si 
nggo mpekeke Jesus i bas si mate nari. 

2 Kerina senina-senina si i jenda ras aku 
ngataken mejuah-juah man perpulungen- 
perpulungen i Galati. 

3 Dibata Bapanta ras Tuhan Jesus Kristus 
mereken lias ate ras kemalemen ate man 
bandu. 

“Guna mulahi kita i bas jaman si jahat 
enda nari, Kristus nggo ngendesken 
DiriNa erdandanken dosa-dosanta, i bas 
KepatuhenNa nandangi sura-sura Dibata 
Bapanta. 

> Terpujilah Dibata seh rasa lalap! Amin. 


Sada ngenca Berita Si Mehuli 


6 Mamang ateku ngenehen kam! Sabap 
pedas kal kam nadingken Ia si nggo milih kam 
erpalasken lias ate Kristus, jenari ikutkenndu 
"berita si mehuli si deban". 

7 Si tuhuna labo lit "berita si mehuli si 
deban," tapi si enda kukataken man bandu 
perbahan lit piga-piga kalak si ngguluti, atena 
nalihken Berita Si Mehuli kerna Kristus e. 

8 Tapi amin kami pe, ntah malekat i Surga 


nari, meritaken man bandu berita si mehuli 
si lain ras Berita Si Mehuli si nggo iberitaken 
kami man bandu e, kena sumpahlah ia! 

9Si tuhuna si enda nggo pernah kukataken, 
tapi genduari kukataken sekali nari! Adi lit 
kalak meritaken berita si mehuli man bandu 
si lain ras Berita Si Mehuli si nggo ialokenndu, 
kena sumpahlah ia! 

10 Alu bage, kuarapken kin gelah aku iakui 
manusia? Lang! Pengakun i bas Dibata nari 
nge si kuarapken! Gelah ngena ate manusia 
kin si man daramenku? Adi e kin tujunku, 
labo aku suruh-suruhen Kristus. 


Kerna Paulus jadi rasul 


110 Senina-seninangku, kukataken man 
bandu maka Berita Si Mehuli si kuberitaken e 
labo manusia erbahanca. 

12 Labo kualoken i bas manusia nari: la bo ka 
ise pe ngajarkenca man bangku. Tapi Jesus 
Kristus jine nge si naksikenca man bangku. 

13 Nggo ibegindu kuga nai kegeluhenku 
selaku kalak Jahudi si tutus eragama, kuga 
nai aku niksa perpulungen-perpulungen 
Dibata alu kejam dingen kuusahaken 
ngkernepken ia. 

14 Asangken kerina teman-temanku kalak 
Jahudi si sebekbek ras aku, lebihen aku i 
bas ndalanken agama Jahudi. Tutusen ateku 

nandangi adat-adat si isusurken nininta 


asangken ia kerina. 

15 Tapi Dibata, i bas lias AteNa nggo milih 
aku ope denga aku tubuh pe, janah IdiloNa 
aku. 

16 Asum itetapken Dibata guna mpetangkas 
AnakNa arah aku gelah kuberitaken Berita 
Si Mehuli kerna AnakNa eman bangsa si la 
kalak Jahudi, labo aku arih-arih ras ise pe. 

17 Labo aku lawes ku Jerusalem guna 
njumpai si nggo jadi rasul leben asangken 
aku. Tapi minter aku lawes ku daerah Arab, 
jenari mulihken aku ku Damaskus. 

18 Kenca telu tahun maka aku ku Jerusalem 
gelah kutandai Petrus. Dua minggu dekahna 
aku ras ia. 

19 Ras rasul-rasul si deban Ia aku jumpa, 
seakatan Jakup senina Tuhan. 

20 Kai si kusuratken enda tuhu. Kukataken i 
lebe-lebe Dibata maka labo aku erbual! 

21 Kenca si e lawes aku ku daerah-daerah 
Siria ras Kiliki. 

22 Paksa si e kalak Kristen si lit i daerah 
Judea la nandai aku. 

23 Kai si ikataken kalak ngenca ietehna eme, 
"Si mbaru enda rusur niksa kami, genduari 
sangana meritaken Berita Si Mehuli kerna 
Kristus si nai ikernepken atena!" 

24 Bage me ipujina Dibata erdandanken aku. 

Paulus ras rasul-rasul si deban 


2 1 Sepulu empat tahun kenca si e mulihken 
ka aku nangkeng ku Jerusalem ras 
Barnabas. Ikut pe Titus kubaba. 

2 Lawes aku nangkeng ku Jerusalem sabap 
ipetangkas Dibata man bangku maka aku 
arus berkat. Janah i bas perjumpan si 
khusus ras peminpin-peminpin si i Jerusalem, 
kubukaken man bana Berita Si Mehuli si 
kuberitaken man kalak si labo Jahudi. Sabap 
la ateku sia-sia kai si nggo kudahiken i bas 
paksa si nggo lepas, ntah si genduari. 

3Temanku Titus, aminna pe ia kalak Junani, 
la ia ipaksa guna isunatken. 

4Aminna pe lit piga-piga kalak si pekulah- 
kulah jadi senina, bengket ku bas perpulungen 
e, janah ersura-sura nunatken ia. Ipepayona 
kami alu nangko-nangko, atena guna meteh 
kerna kebebasen si ialoken kami erkiteken 
persadan kami ras Kristus Jesus. Ibahanna 
atena kami jadi juak-juak. 

> Tapi sitik pe kami la surut, gelah kebenaren 
Berita Si Mehuli e banci ijaga kami guna kam. 

6 Tapi lit kalak si ipetempa-tempa peminpin. 
Maka bage ningku, sabap labo pangkatna 
kunehen. | bas Dibata la erpendobahen kerna 
pangkat manusia. Pangkat la nambahi kai pe 
nandangi Berita Si Mehuli si kuberitaken e. 

' Tapi iakuina maka aku nggo isuruh Dibata 
guna meritaken Berita Si Mehuli e man kalak 

si labo Jahudi, bali ras Petrus nggo isuruh 


Dibata guna meritaken Berita Si Mehuli man 
kalak Jahudi. 

8 Sabap alu kuasa Dibata aku nggo jadi rasul 
nandangi kalak si labo Jahudi, bali ras Petrus 
nggo jadi rasul nandangi kalak Jahudi. 

9Jakup, Petrus ras Johanes, si kepeken 
si jadi peminpin e ngenca ngidah bekas 
pemere Dibata si khusus man bangku, minter 
isalamina aku ras Barnabas. Selaku teman 
si sada dahin, ersada arih kami kerina maka 
aku ras Barnabas erdahin i tengah-tengah 
kalak si labo Jahudi, janah rasul-rasul si 
deban erdahin i tengah-tengah kalak Jahudi. 

10 Sada ngenca pemindonna eme gelah ula 
kami lupa nandangi kalak si musil i daerah 
Judea. Janah si enda kal me tuhu-tuhu ateku 
kudalanken. 


Ipandang Paulus si Petrus i Antiokia 


Il Asum reh Petrus ku Antiokia, kupandang 
ia i lebe-lebe jelma si nterem, sabap terang 
ia ersalah. 

12 Ope denga piga-piga kalak si isuruh Jakup 
seh i Antiokia, nggo biasa Petrus man ras 
senina-senina si labo kalak Jahudi. Tapi kenca 
seh kalak e, surut Petrus, janah isirangina 
senina-senina si la kalak Jahudi e. Lanaiia ras 
man, sabap mbiar ia nandangi si erpengakap 
maka sunat e penting tuhu-tuhu. 

13 Senina-senina kalak Jahudi si deban e 


pe ikut pekulah-kulah, bali ras Petrus, janah 
Barnabas pe ikut ipengaruhina pekulah-kulah. 

14Asum kuidah maka perbahanenna la 
rikutken Berita Si Mehuli, ngerana aku man 
Petrus i lebe-lebe jelma si nterem e kerina, 
"Kam kalak Jahudi, tapi piga-piga wari si 
nggo lepas pergeluhndu bagi pergeluh kalak 
si labo kalak Jahudi. Dage, kuga nge nindu 
maksaken kalak si labo kalak Jahudi nggeluh 
bagi pergeluh kalak Jahudi?" 


Kalak Jahudi bage pe kalak si 
labo kalak Jahudi iselamatken 
perbahan tek man Tuhan 


15Tuhu, rikutken pertubuh kami, kami kalak 
Jahudi, janah Ia kami kalak si semal igelari: 
"kalak perbegu si perdosa". 

16 Tapi amin bage gia ieteh kami maka 
manusia rembak ras Dibata, arah erkiniteken 
man Jesus Kristus ngenca, la arah ndalanken 
Undang-undang. Kami pe nggo tek man 
Kristus Jesus gelah iperembakken kami ras 
Dibata arah kiniteken man Kristus, janah labo 
arah ndalanken Undang-undang. Sabap labo 
lit sekalak pe iperembakken ras Dibata arah 
ndalanken Undang-undang. 

17 Emaka iusahaken kami gelah rembak 
ras Dibata arah persadan ras Kristus. 
Erdandanken si e lit piga-pigga kalak 
ngataken maka kami nggo ka jadi kalak 

perdosa bali ras kalak perbegu. Bahanlah 


payo kai si ikatakenna e; adi bage Kristus kin 
si mabai kami gelah erdosa? Tentu lang! 

18 Tapi adi mulihken ka kami ku cara 
ndalanken Undang-undang gelah rembak ras 
Dibata eme si nggo kutadingken, si e ertina 
maka tuhu-tuhu aku sekalak perdosa. 

19 Nandangi Undang-undang e aku situhuna 
nggo mate, janah lanai lit sitik pe kuasa 
Undang-undang e nandangi aku seh maka 
banci aku nggeluh guna Dibata. Aku nggo 
iIpakuken ras Kristus i kayu persilang. 

20 Lanai aku si nggeluh, tapi Kristus kap si 
nggeluh i bas aku. Kegeluhenku si genduari 
i bas doni enda kugeluhken erdandanken 
kiniteken man Anak Dibata, si ngkelengi aku 
dingen ngendesken DiriNa man gunangku. 

21| 9 ateku nia-niaken lias ate Dibata. Adi 
sekalak jelma banci rembak ras Dibata arah 
ndalanken Undang-undang, si enda ertina 
maka sia-sia nge kematen Kristus e! 


Undang-undang ntah kiniteken 


3 10 kalak Galati bodoh! Ise kin erbahanca 
maka kam kena si bage? Kematen Kristus 
i kayu persilang nggo tangkas kugambarken i 
lebe-lebe matandu! 

2 Jabaplah penungkunen enda: Erdandanken 
idalankenndu Undang-undang kin maka 
ialokenndu Kesah Dibata, ntah kin 

erdandanken ibegindu jenari tek kam Berita 


Si Mehuli e? 

3Oh, seh kal bodohndu! Nggo ibenakenndu 
geluhndu si mbaru e alu Kesah Dibata: atendu 
kin kegeluhenndu e ibahanndu jadi serta alu 
kuasandu jine? 

4 La kin lit gunana kerina pengalamenndu si 
pagit e? Tentu lit! 

> Dibata nggo mereken KesahNa man bandu 
janah IbahanNa tanda-tanda sengget i 
tengah-tengahndu: si enda jadi erdandanken 
idalankenndu Undang-undang kin ntah 
erdandanken ibegindu jenari tek kam Berita 
Si Mehuli e? 

6 Si enda bali ras si tersurat i bas Pustaka 
Si Badia kerna Abraham, "Tek Abraham man 
Dibata, janah kinitekenna e irkira Dibata jadi 
kebenaren Abraham si erbahanca ia rembak 
ras Dibata." 

! Dage arus ietehndu maka si tuhuna si jadi 
kesusuren Abraham eme kalak si tek man 
Dibata. 

8 Pustaka Si Badia nggo leben ngidah maka 
Dibata ngerembakken si labo kalak Jahudi ras 
DiriNa erdandanken kinitekenna. Bage pe nai 
nggo leben iberitaken Dibata Berita Si Mehuli 
man Abraham bagi si tersurat i bas Pustaka 
Si Badia nina, "Kupasu-pasu kerina manusia | 
doni enda arah kam." 

9Tek Abraham man Dibata, janah ipasu- 


PasuNa ia. Bage me pe kerina kalak si tek 
man Dibata ipasu-pasu bagi Abraham. 

10 Kalak si ernalem man kengasupenna 
ndalanken Undang-undang geluhna tetap 
iancam ukumen Dibata. Sabap i bas Pustaka 
Si Badia lit tersurat, "Kalak si la tetap 
ndalanken kerina si tersurat i bas Kitap 
Undang-undang, isumpahi Dibata me ia!" 

ll Tangkas dage maka labo ise pe 
iperembakken ras Dibata arah ndalanken 
Undang-undang; sabap lit tersurat i bas 
Pustaka Si Badia, "Kalak si iperembakken ras 
Dibata erdandanken kinitekenna, nggeluh 
me." 

12 Undang-undang labo erpalasken kiniteken, 
tapi erpalasken perbahanen. Bagi lit tersurat 
i bas Pustaka Si Badia, "Kalak si ndalanken 
kerina si tersurat i bas Undang-undang 
nggeluh me i bas Undang-undang e nari." 

13 Tapi Kristus nggo mulahi kita i bas 
ancamen ukumen si lit i bas Undang-undang 
e. Enda IbahanNa alu ngendesken DiriNa 
iukum erdandanken kita. Sabap i bas Pustaka 
Si Badia lit tersurat, "Kalak si igantung i das 
batang kayu isumpahi Dibata kap." 

14Sj enda igengken Kristus gelah pasu-pasu 
si nggo ipadanken Dibata man Abraham 
banci ibereken man si labo kalak Jahudi arah 
Kristus Jesus. Gelah kita, arah kiniteken, 

banci ngaloken Kesah Si Badia si ipadanken 


Dibata. 


Undang-undang ras padan 


150 senina-senina, kubuat sada contoh i bas 
kegeluhenta si tep-tep wari: Adi lit dua kalak 
si nggo ersada arihna dingen nggo iesahken i 
bas runggun, apai pe ia lanai banci ngataken 
maka arihna e la esah ntah pe nambahisa. 

16 Dibata nggo erpadan man Abraham 
ras kesusurenna. | bas Kitap si Badia labo 
iIkataken, "ras man kesusuren-kesusurenndu," 
ertina nterem jelma. Tapi isuratken, "ras man 
kesusurenndu," ertina sekalak saja, eme 
Kristus. 

17 Maksudku eme: Dibata nggo erbahan sada 
iketen padan janah erpadan guna nehkenca. 
Undang-undang si reh empat ratus telu puluh 
tahun kenca si e la ngasup erbahanca mosar 
iketen padan e seh maka masap ibahanna 
padan Dibata e. 

18 Sabap adi pemere si ibereken Dibata 
erpalasken Undang-undang kin, maka 
si e labo erpalasken padan Dibata. Tapi 
erdandanken Dibata nggo erpadan nge maka 
IberekenNa man Abraham. 

19 Adi bage, kai kin tujun Undang-undang e? 
Undang-undang itambahken guna nuduhken 
si salah. Undang-undang e erguna seh reh 
sekalak i bas Kesusuren Abraham, si man 
BaNa ibereken padan e. Undang-undang 

e isehken malekat-malekat arah sekalak 


kelang-kelang. 

20 Tapi sekalak kelang-kelang labo perlu adi 
labo lit dua pihak: janah "Dibata sada kap," 
eme palas kinitekenta. Si enda la teridah alu 
tangkas arah mereken Undang-undang arah 
sekalak kelang-kelang, tapi tangkas i bas 
Dibata erbahan padan man Abraham secara 
langsung. 


Tujun Undang-undang 


21 Ntah kin si enda ertina maka Undang- 
undang e erlawanen ras padan Dibata? 
Tentu lang! Adi banci kin kepe manusia 
ndat kegeluhen alu patuh nandangi Undang- 
undang, si enda ertina maka manusia banci 
rembak ras Dibata arah Undang-undang e. 

22 Tapi rikutken si tersurat i bas Pustaka 
Si Badia kerina manusia i doni enda ikuasai 
dosa; erkiteken si e pemere si ipadanken 
erpalasken kiniteken man Jesus Kristus e 
banci ibereken man kalak si tek. 

23 Ope denga kiniteken enda reh, kita 
ipenjaraken Undang-undang bagi kalak 
tahanen, seh maka kiniteken e ipetangkas. 

24 Alu kata si deban Undang-undang 
e desken sekalak pengawas si tugasna 
naruhken kita kempak gurunta, eme kap 
Kristus, gelah kita iperembakken ras Dibata 
erdandanken kinitekenta. 

25 Genduari erdandanken nggo seh kita i bas 


kiniteken e, Undang-undang e lanai erkuasa 
man banta. 

26 Arah kiniteken me maka kam kerina jadi 
anak-anak Dibata i bas persadanndu ras 
Kristus Jesus. 

27 Kam nggo ipersada ras Kristus arah lakon 
peridin, emaka nggo lit i bas kam biak-biak 
Kristus e. 

28 Dage lanai bo erndobah kalak Jahudi tah 
kalak Junani, budak tah kalak bebas, dilaki 
ras diberu. Sabap kerina nge kam sada i bas 
Kristus Jesus. 

29 Adi kam sikerajangen Kristus, kesusuren 
Abraham me kam, janah ialokenndu me kai si 
nggo ipadanken Dibata. 

1 Tapi perlu kutambahken: Asum anak- 
4 anak denga si ngalo tading-tadingen, bagi 
budak ia ibahan aminna pe ia nge si tuhuna 
si mada kerinana. 

2 Asum ia nguda denga, lit si ngepkep ia 
dingen si nggancih ia i bas kerina urusenna 
seh ku paksa si itetapken bapana. 

3Bage me pe nai, asum kita lenga dewasa, 
kita pe jadi budak kuasa-kuasa si lit i doni 
enda. 

“Tapi kenca nggo genep paksana, nggo 
isuruh Dibata AnakNa. AnakNa e tubuh 
arah sekalak diberu, janah nggeluh i teruh 
Undang-undang kalak Jahudi. 

3 Guna nebusi kalak si i teruh Undang- 


undang, gelah banci kita iangkat jadi 
anak-anak Dibata. 

6 Tandana maka kam anak-anak Dibata, 
isuruh Dibata Kesah AnakNa ku bas pusuhta, 
eme Kesah si erlebuh, "Bapa, o Bapangku." 

7 Emaka lanai bo kam budak, tapi anak. 
Janah erdandanken kam AnakNa, ibereken 
Dibata me man bandu kerina si nggo 
IsikapkenNa guna anak-AnakNa. 


Aru ate Paulus kerna kalak Galati 


8 Nai Ia itandaindu Dibata, emaka kam 
iperbudak dibata-dibata situhuna si e labo 
Dibata. 

9 Tapi genduari nggo itandaindu Dibata ntah 
pe ulin ikataken Dibata nggo nandai kam; ma 
la metunggung adi mulihken ka kam italuken 
kuasa-kuasa si la ergegeh dingen musil e? 
Ngkai maka mulihken atendu jadi budakna? 

10 | pegermetkenndu kerna wari-wari, bulan, 
paksa-paksa erkerja ras tahun-tahun si 
tertentu. 

LL Aru ateku nandangi kam. Sia-sia kin ndia 
kerina kelatihenku man bandu? 

120 senina-seninangku, kupindoken man 
bandu: jadilah kam bagi aku, sabap aku pe 
bali nge ras kam. Kam labo pernah ersalah 
man bangku. 

13 'ngetndu denga kin ngkai maka 


kuberitaken Berita Si Mehuli e man bandu 
tangtangna nai? Eme perbahan penakitku. 
14Janah aminna pe penakit si lit i bas 
kulangku e jadi sada percuban man bandu, 
la aku ihinandu ntah pe itulakndu. Tapi 
ialokenndu aku tempa-tempa bagi malekat 
Dibata, tempa-tempa bagi Kristus Jesus. 

15 Meriah kal ukurndu! Kai kin si nggo jadi? 
Kueteh maka paksa si e nai, adi banci nggit 
kam ncungkil matandu jenari merekenca man 
bangku. 

16 | mbangndu kin iakapndu aku genduari 
erdandanken kuturiken man bandu si 
tuhu-tuhu e? 

17 Kalak si deban ndai iperdiatekenna 
kal kam, tapi sura-surana la mehuli. la 
ersura-sura guna nirangken kam ras aku, 
gelah iperdiatekenndu ia bagi ia mperdiateken 
kam. 

18 Mehuli nge mperdiateken kalak, adi 
mehulilah tujunna. Katawari pe mehuli bage 
labo saja paksa aku ras kam. 

190 anak-anakku si kukelengi! Erdandanken 
kam, ngenanami kiniseran aku sekali nari 
bagi sekalak pernanden asum mupus, seh 
biak Kristus lit i bas kam. 

20 Mesikel kal aku ras kam genduari, gelah 
banci kusambari pengeranangku alu si deban 
man bandu. Aru kal ateku kerna kam! 

Anding-andingen kerna Hagar ras Sarah 


21Man bandu si ersura-sura nggeluh i teruh 
Undang-undang nungkun aku: La kin ibegindu 
kai si ikataken i bas Kitap Undang-undang? 

22| je lit tersurat maka Abraham dua 
anakna: Sekalak anak diberu budak, sekalak 
nari anak diberu si bebas. 

23 Anakna si tubuh i bas diberu budak e 
nari, tubuh rikutken sura-sura manusia, tapi 
anakna si tubuh i bas diberu si bebas e nari 
tubuh erdandanken padan Dibata. 

24 Enda banci ibahan jadi sada anding- 
andingen: diberu si dua kalak e, eme dua 
iketen padan, sada si Hagar asalna i Deleng 
Sinai nari, janah anak-anakna tubuh i bas 
perkawanen. 

25 Hagar iandingken ras Deleng Sinai i 
taneh Arab, janah ia me iandingken ras kota 
Jerusalem si genduari, si jadi budak ras 
kerina si ngianisa. 

26 Tapi Jerusalem si i datas, bebas, janah ia 
me nandeta. 

27 Sabap i bas Pustaka Si Badia lit tersurat: 
"Meriahlah atendu o diberu si la banci mupus! 
Rendelah dingen ersuraklah alu meriah, o 
kam si la pernah ngenanami kiniseran mupus! 
Sabap teremen me anak diberu si itadingken 
perbulangenna, asangken anak diberu si 
erperbulangen." 

28 Genduari o kam senina-seninangku, kam 


me anak-anak Dibata erdandanken PadanNa 
e, bali ras si Isak. 

29 Paksa si e nai igasgasi anak si tubuh 
rikutken sura-sura manusia e anak si tubuh 
erdandanken sura-sura Kesah Dibata. Bage 
me pe genduari. 

30 Tapi kai si ikataken Pustaka Si Badia? | je 
lit tersurat, "Pelaweslah diberu budak e ras 
anakna: sabap anak diberu juak-juak e labo 
ikut dat bagin i bas tading-tadingen bapana 
ras anak diberu si bebas e." 

31 Bage me o senina-seninangku, kita labo 
anak diberu budak tapi anak diberu si bebas. 


Jagalah kebebasenndu 


1 Kita nggo bebas genduari, sabap Kristus 
5 nggo mbebasken kita! Erdandanken si e 
tetaplah bagi kalak bebas, janah ulanai kam 
nggit itindih pasangen bagi budak. 

2 Begikenlah! Aku, Paulus, ngataken man 
bandu: Adi ipelepasndu dirindu isunatken, 

e nuduhken maka Kristus la lit ertina man 
bandu. 

3 Sekali nari kupersingeti: Kalak si mpelepas 
dirina isunatken, arus idalankenna kerina si 
tersurat i bas Kitap Undang-undang. 

4Janah kam si ersura-sura iperembakken 
ras Dibata arah ndalanken Undang-undang, 
isirangkenndu kap dirindu i bas Kristus nari. 
Kam nggo sirang i bas lias ate Dibata nari. 

> Adi kami, iarapken kami maka Dibata 


ngerembakken kami ras DiriNa. Enda me si 
itimai kami alu dem pengarapen, alu kuasa 
Kesah Dibata si erdahin arah kiniteken kami. 

6 Sabap adi ersada kita ras Kristus Jesus, 
lanai bo jadi soal ersunat ntah la ersunat. 

Si pentingna kal eme erkiniteken man Jesus 
Kristus janah kiniteken e teridah arah nehken 
keleng ate. 

7 Nai mehuli kal perbahanenndu! Ise kin 
erbahanca maka lanai kam patuh nandangi 
pengajaren si tuhu-tuhu e? Kuga ibahanna 
ngerintak kam? 

8Si ngerintak kam e labo Dibata si milih 
kam. 

9 Bagi si ikataken kalak, "Ragi si sitik banci 
ibahanna macem tepung si melala." 

10 Amin bage gia erdandanken persadanta 
ras Tuhan, tek denga nge aku maka labo 
sambar ukurndu, janah tek aku maka kalak 
si ngguluti ukurndu e, aminna ise gia ia, la 
banci lang iukum Dibata me. 

11 Kerna aku o senina-senina, adi tetap kin 
kuberitaken maka ersunat e perlu, tentu aku 
lanai bo tetap iayak-ayak! Sabap adi tuhu kin 
si enda, tentu kai si kuberitaken kerna kayu 
persilang Kristus labo mpeturah permusuhen. 

12 Ateku min maka kalak si ngguluti kam 
e labo saja isunatkenna bana, tapi pe 
iburihinalah bana. 

13 Kerna kam o senina-seninangku, kam 


nggo ipilih Dibata gelah bebas. Tapi jagailah 
maka ula kebebasenndu e jadi alasen 

si erbahanca kam ikuasai perukurenndu 
secara manusia. Tapi berelah maka 

keleng ate njemba-njemba kam guna si 
sampat-sampaten. 

14 Sabap kerina Undang-undang ipersada i 
bas sada pedah, eme, "Kelengilah temanndu 
manusia bagi kam ngkelengi dirindu." 

15 Tapi adi bagi rubia-rubia perbahanenndu, 
si karaten dingen si atahen kam, metengetlah: 
adi la kam metenget nandangi kernep me 
persadanndu e. 


Kesah Si Badia ras manusia 


16 Sura-surangku eme: Kesah Si Badia 
min si negu-negu kegeluhenndu maka ula 
likutkenndu perukurenndu secara manusia. 

17 Sura-sura ukur manusia erlawanen 
ras Kesah Si Badia, janah Kesah Si Badia 
erlawanen ras sura-sura ukur manusia. Si dua 
enda ermusuhen, janah si enda ertina maka 
la banci idalankenndu peratenndu. 

18 Adi Kesah Si Badia negu-negu kam lanai 
bo kam iteruh Undang-undang. 

19 Perbahanen-perbahanen si erpalasken 
sura-sura ukur manusia tangkas kap. Si enda 
teridah i bas: erlua-lua, si nggesuh, la meteh 
mela, 

20 nembah man berhala ras erbahan 


ilmu sihir: simusuhen, rubati, mecimberu, 
perampus dingen kepentingenna saja 
ngenca iukurina. Erbahan perpecahen dingen 
erpihak-pihak. 

21 Sician-cianen, mabuk, pesta minem- 
minem seh mabuk ras si debanna. Kukataken 
man bandu genduari, bagi nggo kukataken 
bandu nai maka, kalak si ndalanken 
perbahanen-perbahanen si bagi enda labo 
banci dat bagin i bas Kinirajan Dibata si reh 
pagin. 

22 Tapi ulih Kesah Si Badia eme: lit 
kekelengen, lit keriahen dingen lit kemalemen 
ate, lit kesabaren, idalankenna perbahanen si 
mehuli, mehuli ia, setia. 

23 Meteruk ukurna dingen ngasup engkuasai 
diri. Kerna si enda la lit isingetken pe i bas 
Undang-undang. 

24 Bage me kalak si nggo jadi sikerajangen 
Kristus Jesus: perukurenna secara manusia 
nggo ibunuhna i kayu persilang rikut ras 
kerincuhen dagingna bage pe sura-surana. 

25 Erkiteken Kesah Si Badia me si mereken 
kegeluhen man banta, emaka lagu langkahta 
pe arus rikutken peraten Kesah e. 

26|a banci meganjang ukurta, ntah 
sitokoh-tokohen, ntah pe sician-cianen. 


Galatia 6.11 8 20 


Sisampat-sampatenlah i bas 
maba baban nggeluh 


10 senina-seninangku, adi lit sekalak 

si terdat ersalah, kam si nggeluh 
rikutken Kesah Si Badia arus min negu ia alu 
manjar-anjar gelah mulihken ia ku dalan si 
mehuli. Janah jagalah dirindu sekalak-sekalak 
sabap kam pe banci ka nge kena percuban. 

2 Sisampat-sampatenlah kam i bas maba 
baban geluh enda. Alu bage isehkenndu kap 
Undang-undang Kristus. 

3 Adi lit kalak erpengakap maka ia mehaga, 
tapi kai pe si lang, itipuna me bana. 

4 Sekalak-sekalak arus nguji lagu langkahna 
jine. Alu bage banci megah kerna dirina jine 
alu la mbanding-mbandingken dirina ras 
kalak si deban. 

3 Sabap sekalak-sekalak simaba babanna 
nge. 

6 Kalak si ngaloken pengajaren Kristus arus 
iraskenna kerina si mehuli si lit i bas ia ras 
guruna. 

7 Ula tipu bandu; ise pe labo ngasup nokohi 
Dibata. Si isuan manusia e ka nge iperanina. 
8 Adi merdang kalak i bas juma perukuren 

secara manusia, iperanina, me ulihna si la 
banci la macik i bas juma perukurenna e 
nari. Adi nuan ia i bas juma Kesah Si Badia, 
iperanina me kegeluhen si rasa lalap i bas 
Kesah Si Badia e nari. 


Galatia 6.91 16 21 
9 Emaka ula min kita erleja-leja erbahan si 


mehuli: sabap adi tetap tutus ateta ndalanken 
si e, seh me paksana siperani ulihna. 

10Fmaka i bas tep-tep kesempaten, 
sibahanlah si mehuli man kerina manusia, 
terlebih-lebih man teman-temanta si sada 
kiniteken. 


Kata pertenget dingen salam 


Il Nehenlah kuga belinna tulisenku enda si 
kusuratken alu tanku jine! 

12 Kalak si peganjang-ganjangken bana 
janah si megah akapna kerna barang-barang 
si arah darat, ia me si ersura-sura maksa kam 
gelah isunatken. Si enda idalankenna gelah 
ula ia iayak-ayak erdandanken kayu persilang 
Kristus. 

13 Sabap kalak si nunatken pe Ia ndalanken 
Undang-undang. Ersura-sura ia nunatken 
kam gelah megah iakapna erdandanken 
patuh kam man adat e. 

14 Adi aku, kerna kayu persilang Tuhanta 
Jesus Kristus e ngenca kuakap megah. Sabap 
erdandanken kayu persilang e, doni enda 
nggo kuakap mate, janah aku pe nggo mate 
iakap doni enda. 

15 Emaka lanai jadi soal sekalak isunatken 
ntah lang. Si pentingna eme gelah kalak jadi 
tinepa si mbaru. 

16J anah man kalak si patuh nandangi cara si 
enda, kupindoken man Dibata gelah ibereken 


Galatia 6.171 18 22 
Dibata man bana kemalemen ate ras perkuah 


ate bage pe man kerina Israel Dibata. 

17/ Si perpudina, ulanai min ise pe nuhsahi 
aku, sabap i bas kulangku lit cining-cining si 
nuduhken maka aku juak-juak Jesus. 

18 Lias ate Tuhanta Jesus Kristus ras kam 
kerina min o senina-senina. Amin. 


Efesus 


1 1 Surat enda i bas aku nari, Paulus, si nggo 
jadi rasul Kristus Jesus rikutken peraten 
Dibata. Man anak-anak Dibata i Epesus, kalak 
si tutus i bas kegeluhenna i bas persadan ras 
Kristus Jesus. 

2 Lias ate Dibata Bapanta ras Tuhan Jesus 
Kristus dingen kemalemen ate man bandu 
gelah. 


Pemasu-masun Dibata arah Jesus Kristus 


3 Terpujilah Dibata Bapa Tuhanta Jesus 
Kristus! Sabap erdandanken persadanta 

ras Kristus, nggo ipasu-PasuNa kita, alu 
erbage-bage pemere pertendin si lit i bas 
ingan si meganjang. 

4Ope denga ijadiken Dibata doni enda, 
nggo IpilihNa kita jadi SikerajangenNa arah 
persadanta ras Kristus gelah kita badia dingen 
la ersalah i lebe-LebeNa. Erdandanken keleng 
AteNa. 

> Nggo ItetapkenNa maka arah Jesus Kristus 
lalokenNa kita jadi anak-AnakNa. Enda me si 
ngena AteNa dingen sura-SuraNa. 

6 Terpujilah Dibata erdandanken KiniulinNa 
si mulia, si IcidahkenNa man banta arah 
PemereNa i bas AnakNa si IkelengiNa. 


Efesus 1.71 14 | 
7 Sabap erdandanken Kristus nggo kita 


itebusi, eme dosa-dosanta nggo ialemi 
Dibata. Seh kal belinna kiniulin Dibata. 

8 Si IkusekenNa man banta seh riba-iba, alu 
dem KepentarenNa dingen PengertinNa. 

9 Rikutken sura-SuraNa, IpetangkasNa man 
banta sura-SuraNa si terligen, si nggo kin 
ItetapkenNa guna IsehkenNa arah Kristus. 

10 Rencana Dibata si IsehkenNa kenca seh 
paksana e, eme guna mpersadaken kerina 
si nasa lit, subuk i Surga bage pesi i doni, 
gelah Kristus jadi kepalana. 

ll Kerina ibahan Dibata sue ras si ngena 
AteNa dingen rikutken si nggo ItetapkenNa. 
Tangtangna nari kita nggo ipilih Dibata sabap 
la ersura-sura gelah kita dat bagin i bas kai si 
nggo jadi sikerajangen Kristus. 

12 Janah gelah kita, kalak si pemena 
erpengarapen man Kristus, nggeluh tama 
pujin man kemulian Dibata. 

13 Bage pe kerna kam: Asum ibegindu berita 
si tuhu-tuhu, Berita Si Mehuli si mbaba 
keselamaten man bandu, tek kam man 
Kristus, janah itamaken Dibata cap i bas kam, 
tandana kam SikerajangenNa, alu mereken 
Kesah Si Badia si nggo IpadankenNa. 

14 Kesah eme jadi jaminen maka sialoken 
me kai si nggo ipadanken Dibata man 
anak-AnakNa. Kesah e pejadi jaminen man 
banta maka la banci lang idungi Dibata 
DahinNa guna nebusi kita, kalak si nggo jadi 


| Efesus 1.151 21 | 
SikerajangenNa. Terpuji dingen ermulialah 


Dibata. 


Pertoton Paulus 


15 Erdandanken si e, kenca kubegi maka kam 
nggo erkiniteken man Tuhan Jesus, dingen 
keleng atendu man kerina anak-anak Dibata. 

lela aku erngadi-ngadi ngataken bujur man 
Dibata kerna kam. La aku lupa notoken kam. 

17 Kupindoken man Dibata Tuhanta Jesus 
Kristus, Bapa si ermulia, gelah IberekenNa 
man bandu kesah kepentaren dingen 
IpetangkasNa DiriNa man bandu gelah 
itandaindu Ia. 

18 Kupindo man Dibata gelah ItalangiNa 
pusuh peratenndu gelah terang 
pengangkanndu. Alu bage banci ietehndu kai 
si banci iarapkenndu i bas Dibata si ndilo 
kam, bage pe gelah ietehndu maka seh kal 
buena erta-erta si mulia si isikapken Dibata 
man anak-AnakNa. 

19 Ras gelah ietehndu maka seh kal belinna 
Kuasa Dibata erdahin i bas kita si tek man 
Kristus. Kuasa si erdahin i bas kita e, bali ras 
KuasaNa si mbelin. 

20 Sj IpakeNa asum Ia mpekeke Kristus i 
bas si mate nari, janah IpekundulNa Ia arah 
KemuhenNa i bas ingan si meganjangna. 

21 Kuasa Kristus e ndauh kal ganjangen 
asangken kerina kuasa pemerentah ras 
penguasa si la teridah, dingen ganjangen 


Efesus 1.221 2.4 4 
asangken kerina peminpin ras tuan-tuan 


si la teridah, janah PangkatNa ganjangen 
asangken kerina pangkat si terbelasken, 
subuk i bas paksa enda, bage pe i bas paksa 
si reh pagin. 

22 Dibata nameken kerina si nasa lit ku teruh 
tapak-tapak nahe Kristus, janah ibereken 
Dibata la man perpulungen jadi kepala i bas 
kai-kai pe. 

23 Perpulungen eme kula Kristus, janah kula 
eme si ngkuhi la, janah Kristus me si ngkuhi 
kerina si nasa lit subuk ijapa pe. 


I bas kematen nari ku kegeluhen 


1| bas paksa si lewat, erdandanken 
salahndu ras dosa-dosandu, mate 
pertendinndu. 

2 Paksa si e nai iikutkenndu kebiasan doni 
si jahat. likutkenndu peminpin penguasa- 
penguasa si lit i bas awang-awang, eme 
kesah si genduari erdahin i bas kalak si la 
nggit patuh man Dibata. 

3 Si tuhuna kita pe nai bali nge ras kalak 
enda. Kita nai nggeluh rikutken sura-suranta 
saja janah sidalanken si sentudu ras sura-sura 
kulanta ras ukurta. Sue ras biakta, kita pe 
bali ras kalak si deban, patut ngenanami 
pernembeh ate Dibata. 

“Tapi perkuah ate Dibata la ersibar, janah 
mbelin kal keleng AteNa man banta. 


Efesus 2.51 12 | 
3 Seh maka asum kita mate i bas pertendin 


erdandanken salahta, IpegeluhNa kita mulihi 
radu ras Kristus. Erdandanken lias ate Dibata 
nge maka kam nggo terkelin. 

6] bas persadanta ras Kristus Jesus, ipekeke 
Dibata kita ras Kristus, janah IpekundulNa 
kita ras la i bas ingan si meganjang. 

! Si enda ibahan Dibata gelah seh rasa lalap 
IcidahkenNa KiniulinNa si lanai kal lang-lang 
belinna, eme lias AteNa man banta i bas 
Kristus Jesus. 

8 Sabap erdandanken lias ate Dibata nge 
maka kam nggo terkelin, erkiteken tek kam 
man Kristus. Labo bekas perbahanenndu, tapi 
pemere Dibata kap e. 

9 Labo ulih pendahinndu e, emaka labo lit 
dalanna ise pe muji bana. 

10 Tinepa Dibata kap kita: i bas persadanta 
ras Kristus Jesus, IjadikenNa kita guna 
ndahiken dahin-dahin si mehuli si nggo leben 
IrencanakenNa, gelah sidahiken e. 


Ersada i bas Kristus 


ll Kam si labo kalak Jahudi, ingetlah kuga 
nai kam. Kalak Jahudi nggelari kam kalak 

si "la ersunat" tapi dirina igelarina kalak si 
"ersunat" eme kerna adat si ilakoken manusia 
nandangi kulana. 

12 Paksa e nai kam sirang ras Kristus. Nai 
kam kalak tandang-tandang si la atan i bas 
warga Israel si terpilih. La lit baginndu i bas 


Efesus 2.131 19 | 6 
iketen padan si erpalasken padan Dibata man 


anak-AnakNa. Kam nggeluh i doni enda Ia 
erpengarapen, dingen la er-Dibata. 

13 Tapi genduari i bas persadanndu ras 
Kristus Jesus, kam si nai ndauh, genduari 
nggo ibaba rembak ras kami erdandanken 
kematen Kristus. 

14 Sabap Kristus e kap si ndameken kita, 
alu njadiken si dua pihak ejadi sada. Kristus 
jine alu dareh DagingNa nggo ngeruntuhken 
tembok si nirangken bangsa-bangsa e dingen 
si erbahanca ia tetap ermusuhen. 

15 ImasapkenNa Undang-undang agama 
Jahudi alu pedah-PedahNa ras aturen- 
AturenNa, gelah bangsa si dua e IjadikenNa 
jadi manusia si mbaru si ersada ras Kristus. 
Alu bage IbahanNa perdamen man banta. 

16 Alu KematenNa i kayu persilang 
IkernepkenNa permusuhen e. Alu kayu 
persilang IpersadakenNa si dua bangsa ejadi 
sada kula janah IperdamekenNa ras Dibata. 

17 Bage me Kristus reh, janah IberitakenNa 
Berita Si Mehuli kerna perdamen man 
kerinana, subuk man bandu si nai ndauh 
sirang ras Dibata bage pe man kami si 
rembak ras la. 

18 Erkiteken Kristus me maka kita dua 
mbelahna ndat hak ngadap man Bapa arah 
Kesah si Sada e. 

19 Emaka kam si labo kalak Jahudi lanai kam 
kalak asing ntah pe pertandang. Kam pe 


| Efesus 2.201 3.5 7 
genduari nggo jadi sada warga ras anak-anak 


Dibata dingen nggo jadi anggota KeluargaNa. 
20 Kam pe ipajekken i babo palas si itamaken 
rasul-rasul ras nabi-nabi, janah Kristus jine 
me palas persukina. 

21Sj nentuken susunen kerina bagin-bagin 
bahan-bahanen e. Bahan-bahanen e tambah 
belinna janah jadi Rumah Pertoton si Badia i 
bas Tuhan. 

22| bas persadanndu ras Kristus, kam pe 
ras kerina kalak si deban iranggut jadi sada 
rumah, i ja Dibata ringan alu KesahNa. 


Dahin Paulus i tengah-tengah si 
labo kalak Jahudi 


3 l Erdandanken si enda me maka ertoto aku 
man Dibata, aku Paulus, si ipenjaraken 
erdandanken Kristus man gunandu kalak si 
labo Jahudi. 

2 Tentu nggo ibegindu uga Dibata ngangkat 
aku jadi SerayanNa guna nehken lias AteNa 
guna kepentingenndu. 

3 Dibata nge si petangkassa man bangku 
maka kuertiken RahasiaNa si terbuni. Kerna 
si enda nggo kusuratken alu gendek man 
bandu, 

4janah adi iogendu kai si nggo kusuratken 
e, tentu iangkandu uga bagesna pengertinku 
kerna rahasia Kristus e. 

> Gelgel nari rahasia enda la IpebetehkenNa 
man manusia, tapi genduari nggo ipetangkas 


Efesus 3.61 12 | 
Dibata alu KesahNa man rasul-rasul ras Nabi 


NabiNa. 

6 RahasiaNa enda eme: Arah Berita Si 
Mehuli, kalak si labo Jahudi pe ikut dat bagin 
kai si nggo isikapken Dibata. Kalak enda 
nggo ikut jadi ring-ring i bas sada kula, janah 
ikut pe dat bagin i bas padan si nggo ibahan 
Dibata i bas Kristus Jesus. 

7 Aku nggo iangkat jadi serayan Berita 
Si Mehuli arah PemereNa si khusus, si 
I berekenNa alu gegeh KuasaNa. 

8 Aku me si la metunggungna i bas kerina 
anak-anak Dibata. Amin bage pe erkiteken 
lias AteNa IberekenNa ka nge man bangku 
tugas istimewa, eme guna meritaken Berita 
Si Mehuli man si labo kalak Jahudi kerna 
kinibayaken Kristus si la ersibar. 

9Janah gelah kerina manusia ngidah 
pelaksanan rencana Dibata si terbuni e. 
Dibata si njadiken kerina si nasa lit, muniken 
rahasia enda nai-nai nari. 

10 Gelah genduari arah perpulungen, kerina 
peminpin penguasa-penguasa ingan si 
meganjang meteh kepentaren Dibata si 
melala tempasna. 

Il Sj enda ibahan Dibata rikutken rencana si 
kekal, si IdungiNa arah Kristus Jesus Tuhanta. 

12| bas kita ersada ras Kristus dingen 
erdandanken tek kita man BaNa lit hakta 
guna ngadap ku lebe-lebe Dibata alu la 
biar-biaren. 


Efesus 3.131 20 
13 Fmaka kupindoken man bandu ula kam 


biar-biaren kerna kiniseran si kunanami 
erdandanken kam: si tuhuna kiniseranku 
enda arus erbahanca megah akapndu. 


Keleng ate Kristus 


14 Erdandanken si emaka aku erjimpuh i 
lebe-lebe Bapa. 

15| bas Ia nari me kerina kinibapan i doni 
enda ras i Surga ndatken pengesahen. 

16 Kupindoken man Dibata gelah i bas 
KinibayakenNa si la ersibar nari IberekenNa 
man bandu kuasa arah KesahNa guna 
mpegegehi pusuh peratenndu. 

1/Janah gelah Kristus ringan i bas pusuhndu 
erdandanken kam tek man BaNa. Ertoto aku 
gelah kam rurat dingen erpalas i bas keleng 
ate. 

18 Gelah raduken kerina anak-anak Dibata 
ngasup kam ngangka kuga belangna, 
gedangna, ganjangna ras bagesna keleng ate 
Kristus e. 

19 Tuhu, mbera-mbera ietehndu keleng 
AteNa e aminna gia keleng AteNa ngelebihi 
kerina pemeteh, seh maka kam idemi alu 
biak Dibata si serta. 

20 Pujin man Dibata si ngasup erbahan kai pe 
ndauh beliden asangken ngasup kita mindosa 
ntah pe ngukurisa alu KuasaNa si sangana 
erdahin i bas kita. 


| Efesus 3.211 4.8 10 
21 Kemulian man BaNa i bas perpulungen ras 


i bas Kristus Jesus, rasa lalap seh rasa lalap. 
Amin. 


Kini ersadan kula 


l Emaka aku, si i bas penjara erdandanken 

kudahi dahin Tuhan, mindo man bandu: 
Nggeluh lah sue ras kecibalndu si nggo 
laturken Dibata man bandu, asum tangtangna 
kam IdiloNa guna ngikut Kristus. 

2 Meteruk min ukurndu, lemah lembut, 
dingen saber. Ula kam pergelut sapih-sapih 
kam, erkiteken kekelengen si lit i bas kam. 

3 Usahakenlah tuhu-tuhu maka persadanndu 
si ibereken Kesah e tetap irakut alu enteguh i 
bas perdamen. 

4Sada ngenca kula, janah sada ngenca 
Kesah. Bage me pe kam kerina idilo ku bas 
sada pengarapen. 

3 Sada ngenca Tuhan, sada kiniteken, sada 
peridin: 

6 sada ngenca Dibata, eme Bapa kerinana. Ia 
i babo kerina si nasa lit, si erdahin arah kerina 
si nasa lit dingen si nggeluh i bas kerinana. 

! Man banta sekalak-sekalak nggo ibereken 
kengasupen si khusus sue ras baginta si patut 
si ibereken Kristus erpalasken lias AteNa. 

8 Bagi lit tersurat i bas Pustaka Si Badia, 
"Asum la nangkih ku ingan si meganjangna, 
nterem ibabana kalak tabanen i bas 


Efesus 4.91 16 1 
barisen arak-ArakenNa: dingen IberekenNa 


pemere-pemere man manusia." 

9 Kai kin ertina "Ia nangkih" e? Ertina eme: 
perlebe la nusur ku ingan si meterukna kal, | 
doni enda. 

10la si nusur e, la ka si nangkih ku ingan si 
ganjangen dingen dauhen asa kerina langit, 
gelah IdemiNa kerinana. 

1a si "mereken pemere-pemere man 
manusia." Deba IbahanNa jadi rasul, deba 
jadi nabi: lit deba jadi perBerita si Mehuli, 
lit deba jadi si mpermakani perpulungen ras 
guru-guru. 

12 Sj enda IbahanNa gelah kerina anak-anak 
Dibata sikap ndahiken dahin pelayanen 
majekken kula Kristus. 

13 Alu bage dungna ersada kinitekenta ras 
penandainta kerina nandangi Anak Dibata: 
kita dewasa, janah dungna seh kita ku tingkat 
kedewasan Kristus si serta e. 

14 Alu bage lanai kita bali ras anak-anak, 
iombang-ambingken galumbang dingen ijole- 
joleken ku jah ku je alu angin pengajaren 
kalak penipu: ibabaina kalak si deban papak 
alu penebu-nebuna si guak. 

15 Tapi alu nuriken si tuhu-tuhu alu dem ate 
keleng, reh belinna kita jenari seh ku tingkat 
kesempurnan Kristus. Ia kap takal janah, 

16ku la me kerina kula e irakut. Kerina 
ringring e iranggut dingen ipersada alu 
penampat urat si lit i bas ringring e. 


Efesus 4.171 25 12 


Kegeluhen si mbaru i bas Kristus 


17| bas gelar Tuhan kukataken man bandu 
gelah itengetindu enda: ulanai kam nggeluh 
bagi kalak si la nandai Dibata, si la erguna 
perukurenna, 

18 dingen gelap pengertinna. La lit baginna 
i bas kegeluhen si ibereken Dibata, sabap 
lanai kal lang-lang ia bodohna, dingen mersik 
ukurna. 

19 Lanai sitik pe ia meteh mela: ipelepasna 
dirina italuken sura-surana si jahat, janah 
ilakokenna kerina si la mehuli alu la 
alang-alangen. 

20 Labo e si ipelajarindu i bas Kristus. 

21l Ma nggo ibegindu kerna Kristus, janah 
selaku ajar-AjarNa, ma nggo kam iajari kerna 
si mehuli si lit i bas la? 

22 Dage tangtangilah manusia si male, si 
erbahanca kam nggeluh bagi si nggo-nggona. 
Manusia si male si meneken bana alu 
sura-surana Si nipu. 

23 Pusuh peratenndu ras perukurenndu 
kerina arus ipelimbarui. 

24 Pakelah manusia si mbaru si itepa rikutken 
tempas Dibata, dingen encidahken bana i bas 
kegeluhen si tuhu-tuhu adil dingen badia. 

25 Ulanai erbual! Kerina arus nuriken si 
tuhu-tuhu man seninana, sabap kerina kita 
ringring i bas sada kula. 


| Efesus 4.261 5.2 13 
26 Adi merawa kam, ula seh erdosa. Janah 


ula simpan rawandu seh ben wari. 

27 Ula bere kesempaten man si iblis. 

28 Kalak si nangko gelgel nari, ulanai ia 
nangko. Erdahinlah ia alu mehuli guna 
ncariken keperlunna, janah gelah lit i bas ia 
guna nampati kalak si i bas kepiceten. 

29 Adi kam ngerana ula sitik pe belasken 
cakap si la erturi-turin. Tapi kata-kata si 
ergunalah belasken, si banci nampati kalak si 
deban rikutken perluna, gelah kata-katandu e 
maba kiniulin man si megisa. 

30 Ula ceda ate Kesah Dibata ibahanndu, 
sabap Kesah e kap capna maka kam 
sikerajangen Dibata. Kesah e jaminen maka 
reh me warina Dibata ndungi DahinNa mulahi 
kam. 

31Tadingken cian ate, perampus ras 
pernembeh. Ulanai kam si isak-isaken 
ntah si cekurak-cekuraken. Ulanai sitik pe 
erelem-elem. 

32 Tapi melias dingen mesayanglah sapih- 
sapih kam. Si alem-alemenlah bagi Dibata 
nggo ngalemi kam i bas Kristus. 


Nggeluh i bas terang 


l Erdandanken kam anak-anak kekelengen 
Dibata, usihlah Ia. 
2 Geluhndu arus erpalasken keleng ate, 
bagi Kristus nggo engkelengi kita, dingen 
ngendesken KesahNa man gunanta. Ia nggo 

mpersembahken DiriNa jadi persembahen si 


merim si ngena ate Dibata. 

3 Erdandanken kam anak-anak Dibata, Ia 
patut terjadi i tengah-tengahndu erlua-lua, 
erlagu la mehuli ntah pe merangap:, ibelasken 
pe ula. 

4 Bage pe la patut ibelaskenndu cakap 
caram, cakap si lang-lang ntah pe cakap si 
kemali. Tapi pujilah Dibata. 

> Perlu ietehndu maka kalak si erlua-lua, 
kalak si erlagu la mehuli ntah pe kalak 
merangap (merangap bali kap ras nembah 
man berhala) la dat bagin i bas Kinirajan 
Kristus ras Dibata. 

6 Ula pelepas ise pe nipu kam alu kata si 
sia-sia, sabap erdandanken si e me kerina 
maka reh rawa Dibata man kalak si la nggit 


ngikutken Ia. 
7 Emaka ula erkandu-kandu ras kalak si 
bage. 


8 Kam gelgel nari i bas gelap, tapi genduari 
nggo i bas terang, erdandanken kam nggo 
jadi anak-anak Tuhan. Emaka kam arus 
nggeluh bagi kalak i bas terang. 

9Sabap mbelin perulihen terang, eme 
erbage-bage si mehuli, si bujur ras si 
tuhu-tuhu. 

10 Daramilah kai si ngena ate Tuhan. 

Il Ula kam ikut i bas perbahanen kalak 
si gelap si sia-sia. Tapi bukakenlah 
perbahanen-perbahanen si bage. 

12 Si tuhuna ncakapken kerna kai si ibahanna 


alu erbuni-buni e pe mereha nge. 

13J anah kai si ibukaken i bas terang, tangkas 
me. 

14Janah kerina si banci idah alu tangkas, e 
terang gelarna. Eme sabapna maka ikataken 
i bas ende-enden: "Medakkenlah, o, kam si 
tunduh, janah kekekenlah i bas si mate nari! 
Ersinalsal me Kristus ku babondu." 

15 Emaka perdiatekenlah lagu langkahndu. 
Ula kam nggeluh bagi kalak motu, tapi bagi 
kalak pentar min. 

16 Pergunakenlah kesempaten si lit i bas 
kam alu mehuli, sabap wari-wari enda la kap 
mehuli. 

17 Dage ula bodoh, tapi pergermetkenlah kai 
si ngena ate Tuhan guna idalankenndu. 

18 Ula kam mabuk ibahan anggur, sabap si 
e encedaken man bandu. Tapi idemi Kesah 
Dibata min kam. 

19 Ercakap-cakaplah kam sapih-sapih 
kam alu make masmur, ende-enden pujin 
dingen ende-enden pertendin. Endekenlah 
ende-enden ras masmur man Tuhan alu ukur 
dem ngataken bujur. 

20 Katawari pe katakenlah bujur man Dibata 
Bapa subuk kerina kai pe, i bas gelar Tuhanta 
Jesus Kristus. 

Kerna ndehara ras perbulangen 


21 Patuhlah sekalak nandangi si debanna, 
erdandanken kam mehamat man Kristus. 

220 kam ndehara, patuhlah man 
perbulangenndu bagi patuh man Tuhan. 

23 Sabap perbulangen nge takal ndeharana, 
bali ras Kristus takal perpulungen, janah 
Kristus nge si Engkelini perpulungen si jadi 
KulaNa e. 

24 Erdandanken si e ndehara arus patuh kal 
man perbulangenna i bas kai-kai pe, bali ras 
perpulungen patuh man Kristus. 

25 Kam perbulangen, kelengilah ndeharandu, 
bagi Kristus engkelengi perpulungen, dingen 
ngendesken KesahNa guna perpulungen e. 

26 Kristus erbahan bage guna 
mpersembahken perpulungen e man 
Dibata, alu KataNa, kenca IbersihkenNa e alu 
mbasuhsa alu lau. 

21 Tole pe gelah lendeskenNa perpulungen e 
man DiriNa alu dem kinijilen desken sekalak 
penganten diberu bersih dingen la ersalah, Ia 
lit cungikna ntah ringutna, bage pe Ia lit si 
man pandangen. 

28 Perbulangen arus engkelengi ndeharana 
bagi ia engkelengi kulana. Kalak si engkelengi 
ndeharana, engkelengi dirina kap. 

29 Labo pernah lit kalak elem-elem nandangi 
kulana. Tapi ipekena-kenana dingen ikawalina 

kulana e bagi Kristus mpekena-kena dingen 


engkawali perpulungen. 

30 Sabap kita me ringring kula Kristus. 

31 Bagi lit tersurat i bas Pustaka Si Badia, 
"Erdandanken si e, sekalak dilaki nadingken 
nande bapana, jenari ersada ia ras ndeharana, 
janah si dua e jadi sada kula me." 

32 Si enda ncidahken rahasia si mbelin kal 
ertina. Janah aku jine ngidah, maka si enda 
nuduhken persadan Kristus ras perpulungen. 

33 Tapi pe kerna kam: Tep-tep perbulangen 
arus engkelengi ndeharana bagi ia engkelengi 
dirina, janah tep-tep ndehara arus mehamat 
man perbulangenna. 


Kerna anak ras orang tua 


6 1O kam anak-anak! Ikutkenlah ajar orang 
tuandu, sue ras peraten Tuhan sabap 
patut idalankenndu. 

2 “Pehagalah nande-bapandu," eme pedah si 
pemena ibereken Dibata radu ras PadanNa. 

3 Eme, "gelah mejuah-juah kam, janah 
ndekah kam nggeluh i doni enda." 

4Kam orang tua! Ula pesega-sega anakndu 
si erbahanca ia merawa. Tapi i bas mpebelin- 
belin ia ajari dingen tegu-tegulah ia bagi si 
ngena ate Tuhan. 


Kerna budak-budak ras tuan 


30 kam budak-budak, patuhlah man 
tuanndu alu mbiar dingen gentar: ikutkenlah 

alu bulat ukurndu, tempa-tempa idahikenndu 


e guna Kristus. 

6 Bagelah ibahanndu labo saja tupung ia i 
je tempa-tempa kam ndarami pujin i bas 
manusia nari saja: tapi dalankenlah alu tutus 
kai si ngena ate Dibata, selaku budak- budak 
Kristus. 

7 Dahilah dahinndu alu meriah ukur. 
Anggaplah kam erdahin guna Tuhan labo 
guna manusia. 

8 Ingetlah! Kerina manusia, subuk budak- 
budak ntah si la budak-budak, ngaloken 
balasen i bas Tuhan nari erkiteken kerina 
dahinna si mehuli. 

90 kam tuan-tuan! Kam pe bage ka lah 
perbahanenndu nandangi budak-budakndu. 
Ulanai ia ipesega-segandu. Ingetlah! Subuk 
kam, bage pe budak-budakndu sada kap 
Tuanndu i Surga. Janah labo erndobahen kam 
i lebe-LebeNa. 


Senjata si ibereken Dibata 


10 Kedungenna, megegehlah kam 
erdandanken persadanndu ras Tuhan dingen 
erdandanken KuasaNa si mbelin. 

ll Pakekenlah kerina senjata si ibereken 
Dibata gelah ngasup kam tedis ngelawan akal 
Iblis si jahat e. 

12 Sabap labo manusia si man lawanenta, 
tapi kuasa pemerentah ras penguasa si la 

teridah, kuasa doni si gelap enda, ras kesah 


si jahat i bas ingan si meganjang. 

13 Fmaka genduari pakekenlah kerina 
senjata si ibereken Dibata, gelah adi reh 
pagi paksa si jahat e, ngasup kam ngelawan 
serangen-serangen musuh, janah kenca 
erperang seh ku kedungenna, tetap denga 
kam tedis alu megegeh. 

14 Emaka tedislah kam! Pakekenlah 
ketuhu-tuhun jadi bentingndu: pakekenlah 
kinibujuren jadi baju besi guna erperang. 

15Janah pakekenlah keriahen ukurndu 
meritaken Berita Si Mehuli kerna kemalemen 
ate jadi sepatundu. 

16 Bahanlah kinitekenndu jadi ampang- 
ampangndu katawari pe. Alu e banci 
inimpetindu kerina anak panah si gara si 
iIpanahken si Jahat. 

17 Alokenlah keterkelinen jadi topi waja man 
bandu, janah kata Dibata jadi pedang si 
ibereken Kesah Dibata man bandu. 

18 Bahanlah si e kerina alu ertoto, mindo 
penampat man Dibata. Ertotolah i bas 
bukuna alu kuasa Kesah. Erdandanken si 
e erjaga-jaga dingen tutuslah kam i bas 
ertoto. Ertotolah rusur guna kerina anak-anak 
Dibata. 

19Janah ertoto pe man gunangku, gelah 
ibereken Dibata man bangku kata-kata si 
payo adi aku ngerana, dingen gelah pang aku 

ngerana dingen mpetangkas rahasia Berita Si 


Mehuli e. 

20 Sabap guna Berita Si Mehuli emaka aku 
jadi utusen Dibata, janah ipenjaraken pe. 
Ertotolah kerna aku, gelah pang aku ngerana 
kerna Berita Si Mehuli e, bagi arusna aku 
ngerana. 


Kata pendungi 


21 Gelah ietehndu kuga percibalku, Tikikus 
nurikenca man bandu. Seninanta Tikikus si 
ikelengi enda sekalak serayan si tutus i bas 
dahin Tuhan. 

22 Kusuruh ia ndahi kam gelah iturikenna 
man bandu kerna percibal kami kerina, janah 
gelah alu bage reh tetapna ukurndu. 

23 Dibata Bapa ras Tuhanta Jesus Kristus 
mereken kemalemen ate, kekelengen ras 
kiniteken man bandu gelah. 

24 Lias ate Dibata rembak ras kerina kalak si 
erkeleng ate man Tuhanta Jesus Kristus alu 
keleng ate si la erkeri-kerin. 


Filipi 


1 1 Surat enda i bas aku nari, Paulus ras 
Timotius, persuruhen-persuruhen Kristus. 
Surat enda man anak-anak Dibata si ringan 

i Pilipi, si ersada ras Kristus Jesus, bage pe 
man peminpin-peminpin ras si nampati i bas 
perpulungen. 

2 Dibata Bapanta ras Tuhan Jesus Kristuslah 
mereken lias ate ras kemalemen ate man 
bandu. 


Pertoton Paulus kerna si ngoge suratna 


3 Kuinget kenca kam, kukataken bujur man 
Dibatangku erdandanken kam. 

4Tep-tep aku ertoto kerna kam kerina, 
ertoto aku alu meriah ukur. 

> Nginget kuga kam nampati aku i bas dahin 
meritaken Berita Si Mehuli, tangtangna nari 
seh genduari. 

6 Bage pe tek aku maka iterusken Dibata 
nge dahin si mehuli si nggo IbenakenNa i bas 
kam seh ku warina Kristus reh mulihken. 

7 Kuinget kam lalap! Janah patut nge 
bagenda penggejapenku kerna kam. Sabap 
kerina kam nggo ras aku ngenanami lias 
ate si ibereken Dibata man bangku, subuk 
genduari asum aku i bas penjara, bage pe nai 

asum aku bebas denga mpertahanken ras 
mpeteguhi Berita Si Mehuli e alu tutus ate. 

8 Tuhu-tuhu tedeh kal ateku nandangi kam 
kerina alu keleng ate si rehna i bas Jesus 
Kristus nari. Dibata saksingku maka kai si 
kukataken enda la bual. 

9 Pertotonku kerna kam eme: Ertoto aku 
man Dibata gelah ertambahna min keleng 
atendu janah rikut ras pemeteh si tuhu-tuhu 
ras pengangkan si serta, 

10 gelah ietehndu milihsa apai si mehulina. 
Alu bage bersih kam pagi dingen Ia 
erpandangen i bas warina Kristus reh pedua 
kaliken guna ngadili kerina manusia. 

11 Geluhndu pagi itambahi alu biak si 
tuhu-tuhu mehuli. Si enda Jesus Kristus 
ngenca ngasup njadikenca, eme guna muji 
dingen pehagaken Dibata. 


Nggeluh eme guna Kristus 


120 senina-senina, gelah ietehndu, maka 
kai si nggo jadi man bangku erbahanca reh 
mbarna Berita Si Mehuli e. 

13 Seh maka kerina si erjaga i bas istana 
bage pe kerina kalak si ringan i jenda meteh 
maka aku ipenjaraken erdandanken aku 
suruh-suruhen Kristus. 

14Janah erdandanken aku ipenjaraken e, 
senina-senina si sada kiniteken teremen reh 
tekna man Tuhan, seh maka katawari pe reh 
pangna ia meritaken Berita Si Mehuli e. 


Filipi 1.151 21 

15Tuhu lit piga-piga kalak si meritaken 
Kristus erdandanken cian ate ntah 
erdandanken ia kalak perubat-rubat, tapi si 
debanna meritakenca arah ukurna ersuruh. 

16 Sj e idalankenna erpalasken keleng ate, 
sabap ietehna maka nggo ibereken Dibata 
man bangku dahin guna mpertahanken Berita 
Si Mehuli e. 

17 Kalak si deban, labo arah ukurna ersuruh 
mberitaken Berita Si Mehuli e, tapi erkiteken 
rangapna nge. lakapna reh suhsahna kuakap 
ibahanna asum aku i penjara. 

18 Labo dalih! Meriah nge ukurku subuk 
mehuli ntah la gia mehuli sura-surana, gelah 
Kristus e iberitaken asa bancina. Tetap nge 
meriah ukurku, 

19 sabap kueteh maka bebas nge pagi aku 
erdandanken pertotonndu ras penampat 
Kesah Jesus Kristus. 

20 Sura-surangku dingen si kuarapken kal 
eme maka ula kal min sia-sia aku i bas 
dahinku, tapi maka tetap min ergiah-giah 
ukurku alu la biar-biaren, terlebih-lebih 
genduari, gelah i bas kerina percibalku tama 
pujin man Kristus, subuk aku nggeluh ntah 
mate gia. 

21 Sabap kai kin ertina nggeluh! Man 
bangku, nggeluh eme Kristus, janah mate reh 
untungna. 

22 Tapi adi banci mbue kubahan dahin si 
mehuli i bas geluhku enda, lanai kueteh 
milihsa nggeluh ntah mate. 

23 Duana ngerintak aku. Mesikel kal aku 
nadingken kegeluhenku enda gelah banci ras 
Kristus. Sabap eme si mehulina! 

24 Tapi man gunandu ulin aku tetap nggeluh. 
25Tek kal aku kerna si enda. Eme sabapna 
maka kueteh maka langa bo aku mate. Tetap 
denga nge aku ras kam kerina guna nambahi 

kemajun ras keriahenndu i bas kiniteken. 

26 Fmaka kenca ras kam ka aku pagi, reh 
litna dalanna iakapndu megah kerna aku i bas 
kegeluhenndu i bas persadanndu ras Kristus 
Jesus. 

27 Saja ngenca, sue min lagu-langkahndu 
bagi si iaturken Berita Si Mehuli kerna Kristus 
e, gelah subuk aku reh ndahi kam ntah lang, 
tetap kubegi ersada ukurndu dingen ersada 
arihndu i bas mpertahanken kiniteken si turah 
erdandanken Berita Si Mehuli. 

28 Ula kam mbiar nandangi imbang- 
imbangndu: piherkenlah ukurndu. Eme tanda 
man bana maka bene me ia janah selamat 
me kam. Sabap Dibata kap si mereken 
keterkelinen e man bandu. 

29 Dibata nggo mereken kesempaten man 
bandu guna erdahin man Kristus, labo saja 
gelah kam tek man Kristus, tapi pe gelah kam 
ngenanami kiniseran guna la. 

30 Genduari banci kam ikut ras aku i bas 
perbeben e. Perbeben e bali ras perbeben si 
iidahndu kunanami nai, dingen si ibegindu 
kunanami denga genduari. 


Jesus Kristus jadi usihen 


2 1 Kegeluhenndu i bas Kristus erbahanca 
kam megegeh. Ma kin keleng AteNa e 
ngapuli kam? Ma rembak kin kam ras Kesah 
Dibata? Ma kin sikeleng-kelengen kam dingen 
mekuah atendu sekalak nandangi si debanna? 

2 Gelah tuhu-tuhu malem ateku, kupindoken 
man bandu: Ersada min arihndu, sikeleng- 
kelengen min kam, ersada min geluhndu 
dingen ersada ukurndu. 

3Ula ibahanndu kai pe erpalasken 
kerangapen, ntah si erpalasken ukur 
meganjang. Tapi peteruklah ukurndu sekalak 
nandangi si debanna. Ula kal iakapndu ulin 
kam asangken kalak si deban. 

4Ula keperlunndu saja ngenca 
iperdiatekenndu tapi perdiateken pe 
keperlun kalak si deban. 

> Perukurenndu bali min ras perukuren 
Kristus Jesus: 

6 Aminna gia tetap lit i bas Ia biak Dibata, 
erkuasa dingen ermulia Ia bali ras Dibata, 
tapi si enda Ia IpertahankenNa. 

7 Arah ukurna jine ItadingkenNa kerina si lit i 
bas la. Jadi seri la ras manusia: nggeluh bagi 

sekalak juak-juak. Janah teridah bagi sekalak 
jelma. 

8Meteruk UkurNa, janah patuh Ia man 
Dibata seh matena pe: eme mate i kayu 
persilang. 

9 Erdandanken si e ipehaga Dibata kal 
la. Ibereken Dibata man BaNa kuasa si 
meganjangna kal. 

10 Gelah kerina si enggeluh i Surga, i babo 
doni ras i teruh doni erjimpuh nembah man 
BaNa. 

Il J anah ngakuken maka Jesus Kristus e 
tuhu-tuhu Tuhan, guna kemulian Dibata 
Bapa. 


Ersinalsal bagi terang i bas doni 


12 Emaka, o teman-temanku, bagi tetap 
ikutkenndu katangku, asum aku ras kam, 
terlebih pe genduari ikutkenlah katangku 
asum aku ndauh i bas kam nari. Tetaplah 
erdahin alu mbiar dingen gentar enggenepi 
keselamatenn du. 

13 Sabap Dibata pe tetap erdahin i bas kam 
gelah kam nggit dingen ngasup ndalanken si 
ngena AteNa. 

14 Dahikenlah kerina dahin alu Ia jungut- 
jungut ntah nimbak. 

15 Gelah kam la ersalah dingen Ia 
erpandangen selaku anak-anak Dibata 
si serta si nggeluh i bas doni kalak si 
jahat dingen erdosa. Ersinalsal min kam 

| tengah-tengahna bagi bintang-bintang 
nerangi langit. 

16 Asum iberitakenndu Berita Kegeluhen 
e man bana. Adi bage ibahanndu lit pagi 
dalanna megah kuakap kerna kam i bas Wari 
Kristus reh mulihken, sabap si e nuduhkenca 
maka kerina usahangku ras pendahinku la 
sia-sia. 

17 Banci jadi mambur me darehku 
jadi persembahen i babo persembahen 
si ipersembahkenndu man Dibata alu 
kinitekenndu. Adi bage meriah ukurku, janah 
kerina kam kubahan ngenanami keriahenku 
e. 

18 Bage pe min kam, meriahlah min ukurndu, 
janah bahanlah maka aku pe ngenanami 
keriahenndu e. 


Timotius ras Epaproditus 


19 Tek aku maka arah penampat Tuhan Jesus 
banci pedas kusuruh Timotius ndahi kam, 
gelah alu megi berita kerna kam reh tetapna 
ukurku. 

20 Timotius ngenca ngangka ukurku dingen 
si tuhu-tuhu nggit rukur kerna kam. 

21 Kalak si deban ngukurken urusenna saja, 
labo dahin Jesus Kristus. 

22 Kam jine pe ietehndu nge kuga Timotius 
nggo ncidahken kengasupenna, kuga ia ras 
aku, bagi sekalak anak ras bapa, ras-ras 
erdahin erdandanken Berita Si Mehuli e. 

23 Fmaka ngarap aku maka banci minter ia 
kusuruh ndahi kam, kenca kueteh kuga pagi 
keputusen perkarangku. 

24 Tek aku maka alu penampat Tuhan, aku 
pe banci pagi minter reh ndahi kam. 

25 Perlu pe kuakap kusuruh seninanta 
Epaproditus ndahi kam, si nggo erdahin 
janah erjuang ras aku dingen nggo isuruhndu 
erdahin nampati aku. 

26 Mesikel kal ia jumpa ras kam kerina janah 
ndele atena sabap ibegindu berita kerna ia 
sakit. 

27 Tuhu sakit ia mbaru enda, janah menam 
pe mate. Tapi mekuah ate Dibata ia; janah 
labo saja ia, tapi aku pe mekuah ka nge ate 
Dibata, IpulahiNa aku i bas ceda ate si mbelin 
e nari. 

28 Reh tetapna ukurku nuruh ia ndahi kam 
gelah meriah mulihi ukurndu kenca kam 
jumpa ras ia, janah lesap pe ceda ateku. 

29 Emaka meriahlah ukurndu ngalo-ngalo ia, 
bagi sekalak senina i bas Tuhan. 

30 Mehamatlah man kalak si bagi ia, sabap 
ia nggo ngasamken kesahna janah menam 
pe mate, erdandanken dahin Kristus, guna 
mereken penampat man bangku si la kam 
ngasup merekenca man bangku. 


Kebadian si tuhu-tuhu 


l Kedungenna, o senina-seninangku, 
meriahlah iakapndu erkiteken 

persadanndu ras Tuhan. Labo kuakap 
dalih ngulihisa kai si nggo kusuratken man 
bandu, janah tama ngenana man bandu. 

2 Metengetlah nandangi kalak si ndalanken 
perbahanen-perbahanen si jahat, eme biang, 
si tetap mpertahanken undang-undang sunat. 

3Sabap kita me si nggo ngaloken sunat si 
tuhu-tuhu, labo ia: sabap kita nembah man 
Dibata arah Kesah Dibata, janah meriah i bas 
kegeluhenta erdandanken kita nggeluh i bas 
persadan Kristus Jesus. Kita labo ernalem 
nandangi adat-adat si teridah. 

4Tentu saja aku pe banci nge ernalem 
man barang-barang si bage. Adi lit kalak 
erpengakap maka banci ia ernalem nandangi 
adat-adat si teridah, bancin aku erpengakap 
bage. 

> Aku isunatken asum umurku waluh 
wari. Aku tubuh selaku kalak Israel, suku 
Benyamin, janah kalak Heber asli me aku. 
Kerna ndalanken Undang-undang, kalak Parisi 
kap aku. 

SJanah perbahan tutusna ateku ndalanken 
Undang-undang e, kugasgasi pe gereja. 
Bicara sekalak jelma banci rembak ras Dibata 
arah ndalanken Undang-undang aku mesi 
labo pernah ersalah. 

7 Tapi kerina si nai kuakap untung, genduari 
kinirugin kuakap erdandanken Kristus. 

8 Labo kerna si e saja, tapi kai pe kinirugin 
kuakap rimbangken si meherga e, eme 

penandai kerna Jesus Kristus Tuhanku. 
Erdandanken Kristus, nggo kuambekken 
kerinana, janah kupedirep si e kerina 
sampah-sampah, gelah banci kudat Kristus 
dingen. 

9Tuhu-tuhu ersada aku ras la. Lanai bo 
kuusahaken ngerembakken diringku man 
Dibata arah ndalanken Undang-undang. 
Tapi aku nggo rembak ras Dibata arah 
kinitekenku man Kristus. Dibata jine si 
nggo ngerembakken aku kempak DiriNa 
erdandanken kinitekenku. 

10 Sada ngenca sura-surangku eme gelah 
kutandai Kristus dingen kugejap kuasa 
KekekenNa janah ikut aku ngenanami 
KiniseranNa, dingen bali ras Ia i bas 
KematenNa, 

lalu pengarapen maka aku ipekeke Dibata 
i bas si mate nari ku kegeluhen. 


Kiam kempak tujun 


12 Labo kukataken maka aku nggo ndatken 
si enda ntah pe nggo serta. Aku tetap erpala- 
pala guna ndatken hadiah si nggo isikapken 
Kristus Jesus. Guna si eme aku IteguNa janah 
IjadikenNa jadi SikerajangenNa. 

13 Situhuna o senina-senina, labo aku 
erpengakap maka nggo aku ndatken hadiah 
e. Tapi sada ngenca si kubahan, eme 
ngelupaken kai si arah pudingku janah 
erpala-pala ndatken si arah lebe. 

14 Emaka pinter aku kiam ku tujun guna 
ndatken hadiah e, eme pendilo Dibata guna 
kegeluhen i Surga, si IpesehNa man bangku 
arah Kristus Jesus. 

15 Kerina kita si nggo mbages erkiniteken 
man Jesus Kristus bage min perukurenta. 
Tapi adi lit i bas kam si la bage perukurenna, 
Dibata me pagi mpetangkassa man bandu. 

16 Kai gia jadi, siteruskenlah ngikutken 
usihen si nggo siikutken seh genduari. 

170, senina-senina tetaplah usih aku. Nggo 
itamaken kami kalak si man usihenndu, 
emaka perdiatekenlah kalak si nggo ngikutken 
usihen e. 

18 Nggo megati si enda kukataken man 
bandu, janah genduari kuulihi alu iluh 
mambur: nterem kalak si kegeluhenna 
erbahanca ia perimbang ras kayu persilang 
Kristus. 

19 Kalak si bage lawesna la banci lang 
kempak kebenen, sabap dibatana, eme 
peraten kulana. Megah iakapna i bas si patut 
lakapna mela, janah si iukurina kerna barang 
doni ngenca. 

20 Tapi kita, warga Surga kap. Genduari alu 
ate metedeh sitimai kerehen si Engkelini kita 
i Surga nari, eme Tuhanta Jesus Kristus. 

21 | salinhkenNa me pagi kulanta si kote dingen 
si ermasap-masap enda, jadi bali ras KulaNa 
si mulia. Si e banci IlakokenNa erkiteken i bas 
la lit kuasa guna ngelakoken si e kerina. 

Kata ajar 


4 l Dage, o senina-seninangku si kukelengi, 
bagendalah min tetap pergeluhndu jadi 
kalak Kristen. Keleng kal ateku kam janah 
tedeh pe ateku! Malem kal ateku ibahanndu 
janah tuhu-tuhu megah kuakap kerna kam! 

20 Eiodia ras Sintike, mindo aku gelah 
ersadalah min arihndu bagi si ersenina i bas 
Tuhan. 

3Janah kam pe o temanku sada dahin si 
tutus, sampatilah diberu enda duana. Sabap 
duana ia nggo latih erdahin ras aku i bas 
meritaken Berita Si Mehuli e bage pe ras 
Klemen ras kerina temanku si deban, si 
gelarna kerina lit i bas Kitap Dibata ingan 
nuratken gelar-gelar kalak si nggeluh. 

4Meriahlah min akapndu katawari pe 
erkiteken persadanndu ras Tuhan. Sekali nari 
kukataken: Meriahlah! 

> Cidahkenlah perbahanenndu si mehuli man 
ise pe. Tuhan pedas me reh. 

6 Ula aru atendu kerna kai pe, tapi i bas 
kerina pertotonndu, pindolah man Dibata kai 
si iperlukenndu, janah pindolah rusur man 
BaNa alu pusuh si dem pengataken bujur. 

7? Kemalemen ate si rehna i bas Dibata nari, 
si la terukuri manusia, ngarak-ngarak pusuh 
ras ukurndu erdandanken persadanndu ras 
Kristus Jesus. 

8 Kedungenna o senina-seninangku, ukurilah 
kerna si mehuli, eme kerna si bujur, mulia, 
benar, bersih, mejile ras kerna kerina si patut 
ipuji. 

9 Dalankenlah kai si nggo ipelajarindu 
dingen ialokenndu i bas aku nari, subuk arah 
pengeranangku bage pe arah perbahanenku. 
Janah Dibata si mereken kemalemen ate man 
banta nemani kam gelah. 


Pengataken bujur 


10 Mbelin kal keriahen si kugejapken i bas 
geluhku erkiteken persadanku ras Tuhan. 
Kenca bage dekahna, lit ka kesempatenndu 
sekali nari ncidahken maka iperdiatekenndu 
kap aku. 

Il Labo maksudku maka lanai aku 
iperdiatekenndu, saja lanai kin lit 
kesempatenndu ncidahkenca. Janah si enda 
kukataken labo erdandanken kugejap maka 
aku lanai iperdiatekenndu: sabap aku nggo 
erlajar encukupken alu kai si lit i bas aku. 

12 Kueteh nge kai ertina nggeluh i bas 
kekurangen, janah kai ertina nggeluh i bas 
kelebihen. Nggo kudat rahasiana, seh maka | 
ja gia ntah katawari gia, malem ateku subuk 
paksa aku besur bage pe paksa melihe, 
subuk paksa aku kelebihen bage pe paksa 
kekurangen. 

13 Ngasup aku ngalaken kerina keadan 
erdandanken kuasa si ibereken Kristus man 
bangku. 

14Tapi mehuli kal perbahanenndu nampati 
aku, asum aku i bas kiniseran. 

15 Kam o kalak Pilipi, ietehndu kal kap 
maka asum kutadingken Makedoni, asum 
tangtangna kuberitaken Berita Si Mehuli 
kam ngenca perpulungen si nampati aku. 
Kam ngenca ikut ngenanami untung bage pe 
rugingku. 

16 Asum perlu aku penampat i Tesalonika Ia 
sekali ngenca ikiremkenndu penampat. 

17 Labo saja ateku ngaloken pemere-pemere 
e, tapi si kuarapken eme ngidah perkiran 
untungndu itambahi. 

18 Enda dage tandana i bas aku nari maka 
nggo kualoken kerina si nggo iberekenndu 
man bangku. Janah lebih pe asa si kuperluken. 
Genduari nggo cukup kerina keperlunku, 
eme kenca ibaba Epaproditus kerina 
pemere-pemerendu. Pemere-pemerendu e 
jadi sada persembahen si merim man Dibata, 
persembahen si lalokenNa dingen si ngena 
AteNa. 

19 Dibatangku si simpar alu kebayaken 
si lit i bas Kristus Jesus mereken kerina 
keperlunndu. 

20 Terpujilah Dibata Bapanta seh rasa lalap! 
Amin. 


Filipi 4.211 23 15 
Salam pendungi 


21 Kataken mejuah-juah i bas aku nari man 
kerina anak-anak Dibata si lit i bas persadan 
ras Kristus Jesus. Senina-senina si i jenda ras 
aku mpeseh salam man bandu. 

22 Kerina anak-anak Dibata si i jenda 
ngataken mejuah-juah, terlebih-lebih si 
ringan i istana Kaisar. 

23 Lias ate Tuhan Jesus Kristus ras kam 
kerina gelah. 


Kolose 


1 1 Surat enda i bas aku nari, Paulus rasul 
Kristus Jesus erdandanken ipilih Dibata, 
ras i bas seninanta Timotius nari. 

2 Man perpulungen i Kolose: e me senina- 
senina si tutus erkiniteken man Jesus Kristus. 
Ngarap kami maka Dibata Bapanta, mereken 
lias ate ras kemalemen ate man bandu. 


Pertoton ngataken bujur man Dibata 


3 Adi kami ertoto kerna kam, ikataken 
kami bujur man Dibata, Bapa Tuhanta Jesus 
Kristus, 

4sabap nggo ibegi kami berita kam tek man 
Kristus Jesus janah keleng atendu anak-anak 
Dibata. 

3 Kam tek dingen keleng atendu, sabap lit 
pengarapenndu kerna kai si nggo isikapken 
Dibata man bandu i Surga. Nggo ibegindu 
kerna si e, sanga Berita Si Mehuli i bas Dibata 
nari ipeseh man bandu. Berita e berita si 
tuhu-tuhu. 

6 Berita Si Mehuli e tetap maba pasu-pasu 
janah nggo mbar i tengah-tengah doni enda, 
bagi mbarna i tengah-tengahndu. Tangtangna 
kin nai ibegindu lias ate Dibata, mulai kin 
nai iangkandu, geluhndu pe nggo ipasu-pasu 
Dibata. 

"Si enda ibegindu i bas Epapras nari teman 


si ikelengindu. Ia kalak tutus erdahin i bas 
dahin Kristus guna nampati kami. 

8 Iturikenna man kami kerna keleng ate si 
ibereken Kesah Dibata man bandu. 

9 Erdandanken si e me, maka mulai kin 
ibegi kami kerna kam, rusur kam itotoken 
kami man Dibata. Ipindoken kami man BaNa 
gelah banci ietehndu kerina sura-SuraNa, alu 
pemeteh ras kepentaren si ibereken KesahNa. 

10 Alu bage ngasup kam nggeluh bagi si 
ngena ate Tuhan dingen erbahan meriah 
UkurNa. Seh maka kegeluhenndu erbuahken 
perbahanen si mehuli, janah erbagesna pe 
penandaindu Dibata. 

11 Mbera-mbera reh gegehna kam ibahan 
gegeh si reh i bas KuasaNa si mbelin e nari, 
gelah megenggeng kam i bas kai pe. 

12 Katakenlah bujur man Bapa alu meriah 
ukur, sabap la me si erbahanca kam 
metunggung dat bagin i bas si nggo 
IsikapkenNa man anak-AnakNa, i bas Kerajan 
Terang. 

13 Kita nggo ipulahi Dibata i bas kuasa si 
gelap nari. IbabaNa kita ku bas Kinirajan 
Anak KekelengenNa. 

14 Erdandanken AnakNa maka kita nggo 
itebusi, dosa-dosanta nggo ialemi Dibata. 

Kerna Kristus ras PendahinNa 


15 Dibata la teridah, Kristus nge rupa Dibata 
si teridah. Ia lit ope denga ijadiken kerina si 
nasa lit. 

16 Sabap arah Ia Dibata njadiken kerina si 
nasa lit subuk i Surga bage pe i doni, barang 
si teridah bage pe barang si la teridah, ikut pe 
kerina kesah si erkuasa ras merentah. Kerina 
si nasa lit ijadiken Dibata arah Kristus guna 
Kristus. 

17 Leben nge Kristus lit asangken kerinana, 
janah i bas persadan ras la kerina si nasa lit 
e ndatken inganna si payo. 

18 Ja me takal KulaNa, e me kepala Gereja. 
la me ulu kegeluhen KulaNa. Ia me si 
tangtangna ipekeke Dibata i bas si mate 
nari gelah Ia ngenca banci ngaloken ingan si 
mehergana i bas kai pe. 

19 Arah peraten Dibata i bas diri AnakNa 
ringan alu serta si lit i bas diri Dibata. 

20 Arah Ia me pe itetapken Dibata ndameken 
kerina si nasa lit ras DiriNa. Dibata mereken 
perdamen arah kematen AnakNa i kayu 
persilang, gelah kerina si nasa lit, subuk i 
doni bage pe i Surga mulihken man BaNa. 

21| bas sada paksa nai, sirang kam ras 
Dibata. Kam jadi ImbangNa erdandanken 
perbahanen ras perukurenndu si jahat. 

22 Tapi genduari, erdandanken kematen 
kula AnakNa, iperdameken Dibata kam ras 

DiriNa, gelah kam badia, bersih dingen la 


erpandangen i adep-AdepenNa. 

23 Frdandanken si e patut kam tetap patuh 
i bas palas si nteguh, janah ula pulahi 
pengarapen si nggo idatndu asum tangtangna 
nai ibegindu Berita Si Mehuli i bas Dibata nari 
e. Sabap Berita Si Mehuli i bas Dibata nari 
nggo mbar ku belang-belang doni enda. E me 
sabapna maka aku, Paulus nggo jadi sekalak 
si erdahin. 


Dahin Paulus i 
tengah-tengah perpulungen 

24 Genduari meriah ukurku ngenanami 
kiniseran guna kam. Sabap arah kiniseran 
kulangku, kudungi dahin si arus idahiken 
Kristus alu kiniseran guna KulaNa, e me 
perpulungen. 

25 Aku ibahan Dibata jadi si erdahin 
guna perpulungen. Dahin ibereken Dibata 
man bangku guna keperlunndu. Dahin e 
mpembarken kata Dibata alu serta, 

26e me rahasia si ibuniken Dibata nai-nai 
nari man kerina manusia, tapi genduari 
IpetangkasNa man anak-AnakNa. 

27 Sura-sura Dibata mpetangkasken 
RahasiaNa man anak-AnakNa, uga ulina 
dingen belinna RahasiaNa e man kalak si labo 
Jahudi pe. Rahasia e, e me: Kristus lit i bas 
kam, janah mereken pengarapen maka kam 
dat bagin i bas kemulian Dibata. 

28 Kristus kap si ipembarken kami man 


kerina manusia. Kerina ipersingeti dingen 
iajari kami alu kepentaren, gelah ibaba kami 
ngadap man Dibata bagi kalak si nggo dewasa 
i bas persadan ras Kristus. 

29 Guna si enda me aku latih dingen erbebe 
alu gegeh ras kuasa si ibereken Kristus, si 
erdahin i bas aku. 

2 l Ateku gelah ietehndu kuga latihna 

kuakap erdahin man gunandu, man guna 
kalak si ringan i Laodikea ras kerina kalak si 
langa pernah jumpa ras aku. 

2 Si enda kubahan gelah tetap kal ukurna 
bage pe gelah banci ersada ia i bas keleng 
ate, gelah i bas ia dem kinibayaken pengertin 
si serta. Alu bage ietehna rahasia Dibata, 
eme Kristus. 

3 Kristus me kunci si nalangi kerina erta-erta 
kepentaren ras pemeteh Dibata si terligen. 

4Enda kukataken bandu gelah ola kam 
itokoh-tokohi ise pe si nuriken cakap mehuli 
man bandu. 

3 Sabap aminna gia ndauh aku sirang ras 
kam, tapi ukurku ras kam kap. Meriah ukurku 
ngidah uga raturna dingen tetapna kam 
erkiniteken man Kristus. 


Kegeluhen kalak Kristen si serta 


6 Bagi nggo ialokenndu Kristus Jesus jadi 
Tuhanndu, nggeluhlah kam ersada ras Ia. 

7 Ruratlah kam i bas la, geluhkenlah 


geluhndu i bas Ia, janah reh gegehna lah min 
kinitekenndu bagi si niajarken man bandu. 
Rusurlah ngataken bujur man Dibata. 

8 Emaka jagalah, gelah ola ise pe nebu-nebu 
kam, alu kepentaren si la erguna si dem taki 
pacik, si reh i bas pengajaren manusia nari 
erpalasken pengertinna kerna biak doni enda, 
janah labo i bas Kristus nari. 

9Sabap biak Dibata si serta lit i bas Kristus, 
i bas KemanusianNa. 

10Janah man bandu nggo ibereken 
kegeluhen si serta erdandanken persadanndu 
ras la. Sabap Kristus ganjangen asaken 
kerina kuasa-kuasa ras kerina pemerentah- 
pemerentah si la teridah. 

11] bas persadanndu ras la kam nggo 
isunatken, labo alu sunat si ibahan manusia, 
tapi alu sunat Kristus, eme KematenNa, si 
gunana mulahi kam | bas kuasa biak manusia 
si erdosa nari. 

12 Sabap asum kam iperidiken, ikuburkenndu 
ras Kristus, janah alu peridinndu ipekekendu i 
bas si mate nari erdandanken tek kam man 
kuasa Dibata si nggo pekeke Kristus i bas si 
mate nari. 

13 Nai mate pertendinndu erdandanken 
dosa-dosandu, dingen erdandanken kam 
langa isunatken, eme Ia ngikutken perentah- 
perentah Dibata. Tapi genduari nggo ipegeluh 

Dibata kam ras Kristus, kerina dosa-dosandu 


nggo ialemi Dibata. 

14|masapkenNa surat utang si isina eme kap 
perentah si nuntut kita. Alu makuken surat 
utang e ku kayu persilang, isasapken Dibata 
kerina TuntutenNa man banta. 

15| kayu persilang Kristus ngerampas 
senjata kuasa-kuasa ras pemerentah si la 
teridah e. IbahanNa si e jadi dedahen kalak 
si nterem alu maba kuasa-kuasa e selaku 
tabanen i bas arak-araken KemenangenNa. 

16 Emaka ula pelepas ise pe erbahan 
aturen-aturen kerna pangan ras inemenndu, 
ntah kerna wari-wari mehuli, ntah kerna 
bulan nguda, ntah kerna wari Sabat. 

17/Si enda kerina kerna awih-awih si 
nandangi reh nge ngenca. Tapi si tuhu-tuhuna 
eme Kristus. 

18 Ula pelepas isalahken kalak kam si 
ngataken maka belinen ia asangken kam 
erkiteken sada-sada pengenehenen. Kalak si 
bage pekulah-kulah ermeteruk ukur dingen 
meseksek nembah man malekat-malekat. 
Kalak si bagenda megombang alu Ia lit 
alasenna sitik pe, sabap perukurenna eme 
perukuren manusia. 

19 Janah lanai icikepna Kristus si jadi takal 
kula e, eme perpulungen. | bas kepkepen 
Kristus, kerinana kula e ikawali dingen 
ipersadaken alu buku-buku ras urat-urat, 
janah reh belinna bagi si ngena ate Dibata. 

Mate ntah nggeluh ras Kristus 


20 Kam nggo mate ras Kristus, janah nggo 
ibebasken i bas kuasa-kuasa si la teridah 
nari. Ngkai maka kam nggeluh tempa-tempa 
kam sikerajangen doni enda? Ngkai maka 
ikutkenndu aturen-aturen: 

21"Ula jemak si enda," "Ula cecap ah," "Ula 
kuit si deban ah!" 

22 Kerina peraturen si enda ma kerna 
barang-barang si lanai bo lit gunana kenca 
Ipake? Si enda aturen-aturen dingen 
ajaren-ajaren si ibahan manusia saja ngenca. 

23 Aturen-aturen enda, aminna pe tempa- 
tempa dem kepentaren i bas ersembah man 
malekat alu paksan, mpeteruk ukur alu 
pekulah-kulah, bage pe nakiti kula, tapi la lit 
gunana i bas naluken peraten kula. 

1 Kam nggo ipekeke Dibata ras Kristus. 

Emaka darami lah erta-erta si i Surga, 
i bas ingan Kristus kundul arah kemuhen 
Dibata. 

2 Bulatkenlah ukurndu nandangi erta-erta 
Surga, labo nandangi perkara-perkara doni 
enda. 

3 Sabap kam nggo mate janah kegeluhenndu 
si tuhu-tuhu genduari la iidah doni enda 
sabap terbuni ras Kristus i bas Dibata. 

4Kegeluhenndu si tuhu-tuhu e me kap 
Kristus, janah asum Ia teridah pagin, kam 


| Kolose 3.51 11 a 
pe ikut teridah ras Ia, dingen dat bagin i bas 


KemulianNa. 


Kegeluhen si male ras 
kegeluhen si mbaru 


> Dage bunuhlah biak-biak doni si la mehuli, 
umpamana: erlua-lua, erlagu la mehuli, 
peraten daging, sura-sura si jahat, bage pe 
rangap (sabap rangap e me nembah man 
berhala). 

6 Sabap erdandanken si emaka reh rawa 
Dibata nandangi kalak si la ngikutken KataNa. 

7 Nai kam nggeluh rikutken lagu langkah 
si la mehuli, e me asum kam ercebah i bas 
kubang dosa. 

8 Tapi genduari ambekkenlah kerina si bage 
rupa: merawa, ngamuk, ras segat ate. Ula 
cekurak ntah pe melasken cakap melket. 

9 Ula perbual, sabap nggo itangtangindu 
manusia si male ras kerina kebiasanna, 

10 jfanah genduari nggo ipakendu manusia 
si mbaru. Kam genduari manusia si mbaru 
si tetap Iipebarui Dibata si njadiken kam 
rikutken TempasNa jine. Tujunna e me gelah 
itandaindu alu serta Dibata. 

ll Emaka lanai bo erndobah kalak Jahudi 
ntah la kalak Jahudi, si ersunat ntah Ia 
ersunat, lanai erndobah suku-suku asing, 
kalak Sekyt si ianggap hina, budak ntah 
bebas: sabap Kristus kap kerina. Kristus 
ersada ras kerinana. 

12 Kam anak-anak Dibata. Kam ikelengi 


dingen ipilih Dibata jadi SikerajangenNa. 
Emaka pakekenlah paken ate perkuah, 
mehuli, rukur meteruk, lemah-lembut dingen 
saber. 

13 Ula kam pergelut dingen si alem-alemen 
salah adi kitik ukurndu ibahan kalak. Kam 
arus sialem-alemen salah bagi Tuhan nggo 
ngalemi salahndu. 

14Janah i babo si e kerina, arus kam 
sikeleng-kelengen sabap keleng ate 
mpersadaken kerinana alu serta. 

15 Dame si ibereken Kristus i bas pusuhndu 
min si ngajari kam i bas erbahan keputusen- 
keputusenndu. Sabap guna dame kam ipilih 
Dibata jadi sada kula. Emaka ngataken 
bujurlah. 

16 Kata Kristus si dem alu kinibayaken 
nggeluh min i bas pusuh peratenndu. 
Siajar-ajarenlah kam alu kepentaren. 
Endekenlah masmur, ende-enden pujin ras 
ende-enden pertendin. Rendelah muji Dibata 
dingen ngataken bujur i bas ukurndu. 

17 Dage ntah kai gia ibahanndu, subuk i bas 
ngerana ntah i bas perbahanen, bahanlah e i 
bas gelar Tuhan Jesus janah ngataken bujur 
man Dibata Bapa arah Ia. 

Erbage-bage pedah man keluarga Kristen 


180, kam ndehara, patuhlah man 
perbulangenndu, sabap bage me arusna 
ibahanndu selaku kalak Kristen. 

190, kam perbulangen, kelengilah 
ndeharandu janah ula kasar man bana. 

200, kam anak-anak, kalak Kristen, patut 
kam tetap patuh man orang-tuandu sabap 
bage nge si ngena ate Dibata. 

210, kam orang-tua ula rusursa junguti 
anakndu gelah ula bene ukurna. 

220, kam budak-budak patuhlah man 
tuanndu i bas kai pe. Labo saja tupung 
ia i je tempa-tempa kam ndarami pujin i 
bas manusia nari saja: tapi bahanlah e alu 
ukurndu bulat, erkiteken kemalangenndu 
man Tuhan. 

23 Kai pe si ibahanndu, dahikenlah e alu 
tutus, tempa-tempa kam erdahin guna Tuhan, 
labo guna manusia. 

24 Ingetlah, i bas Tuhan nari kap upahndu. 
lalokenndu me kai si nggo isikapken Tuhan 
man anak-AnakNa. Sabap Kristus nge 
Tuanndu si tuhu-tuhu, janah kam BudakNa. 

25Janah kalak si erbahan salah, ise pe 
jelmana iukum rikutken salahna, sabap kerina 
manusia la erndobah i lebe-lebe Dibata. 

4 10, kam tuan-tuan, bujur dingen patutlah 
perbahanenndu man budak- budakndu. 

Ingetlah maka kam pe lit nge Tuanndu i 


Surga. 


Pedah-pedah 


2 Tutuslah i bas ertoto, janah sanga kam 
ertoto ersikaplah dingen kataken bujur man 
Dibata. 

3 Bage pe ertotolah kerna kami, gelah 
ibereken Dibata man kami kesempaten si 
mehuli guna meritaken KataNa, guna nuriken 
rahasia Kristus. Sabap erdandanken si e me 
aku genduari i bas penjara. 

4 Ertotolah kerna aku gelah banci aku 
ngerana alu mehuli, maka banci kupetangkas 
rahasia e bagi patutna. 

> Pentar min kam i bas perbahanenndu 
nandangi si la tek man Kristus alu makeken 
kesempaten si lit alu mehuli. 

6 Mehuli dingen ngena min ate kalak 
cakapndu. Janah arus ietehndu mereken 
jabap si tepat man ise pe. 


Kata Pendungi 


7 Gelah ietehndu kuga percibalku, ituriken 
Tikikus me man bandu kerna aku. Seninanta 
Tikikus enda, kalak tutus i bas dahin Tuhan. 

8 Kusuruh ia ndahi kam nuriken kerna 
percibal kami kerina, gelah meriah iakapndu. 

9 Ikut peras ia seninanta si Erguna. la i bas 
golongenndu nari janah ia kalak tutus. Kalak 

jenda. 

10 Seninanta Aristarkus, temanku i bas 
penjara, nehken salam man bandu, bage pe 
Markus, bebere Barnabas. (Nggo ibegindu 
berita kerna ia, gelah ia ialo-alondu pagi 
asum ia reh.) 

Il psua pe, si igelari Justus, nehken 
mejuah-juah man bandu. Kalak enda ngenca 
teluna kalak Jahudi si nggo tek man Kristus si 
erdahin ras aku i bas Kinirajan Dibata. Mbelin 
kal penampatna man bangku. 

12 Mejuah-juah nina Epapras. Ia i bas 
golongenndu nari janah ia nggo jadi si 
erdahin i bas dahin Kristus Jesus. Rusur 
kam itotokenna man Dibata alu tutus ate. 
Ipindokenna man Dibata gelah tetap ukurndu, 
erpemeteh kam, la monce-once kinitekenndu, 
bage pe gelah patuh kam i bas si ngena ate 
Dibata. 

13 Kuidah tutus kal atena erdahin man 
gunandu bage pe man guna kalak si ringan i 
Laodikea ras i Hierapolis. 

14 Lukas, dokter si ikelengi kita ras Demas 
nehkenmejuah-juah man bandu. 

15 Kataken mejuah-juah i bas kami nari 
man senina-seninanta si sada kiniteken si 
ringan i Laodikea, bage pe man Nimpa ras 
perpulungen si erbahan kebaktin i rumahna. 

16 Kenca iogendu surat enda usahakenlah 
maka i perpulungen Laodikea pe iogeken. 

Janah raduken si e, ogeken pe surat si Man 


perpulungen Laodikea si ikiremkenna pagi 
man bandu. 

17 Janah kataken man Arkipus, "Usahakenlah 
ndungisa dahin si ibereken man bandu i bas 
ndahiken dahin Tuhan." 

18 Alu tanku kusuratken kata pendungi enda: 
Mejuah-juah i bas aku nari, Paulus. Ula lupa 
maka aku sangana i bas penjara! Lias ate 
Dibata rembak ras kam gelah. 


1 Tesalonika 


1 1 Surat enda i bas aku nari, Paulus, 

ras Silas bage pe Timotius. Surat enda 
isehken man perpulungen i Tesalonika, si 
nggo jadi sikerajangen Dibata Bapa ras Tuhan 
Jesus Kristus. Dibatalah si mereken lias ate 
ras DameNa man bandu. 


Kegeluhen dingen kiniteken 
perpulungen Tesalonika 


2 Tetap kami ngataken bujur man Dibata 
erdandanken kam kerina, janah lalap pe kam 
inget kami i bas pertoton. 

3Sabap asum kami ertoto man Dibata 
Bapanta inget kami kuga kam ncidahken 
kinitekenndu arah perbahanenndu, kuga kam 
latih erdahin erdandanken keleng atendu, 
janah kuga tetapna ukurndu erpengarapen 
man Tuhanta Jesus Kristus. 

4leteh kami nge o senina-senina, maka 
keleng ate Dibata kam janah nggo IpilihNa 
jadi SikerajangenNa. 

3 Sabap Berita Si Mehuli e ibaba kami nai 
man bandu, labo saja alu kata, tapi pe alu 
kuasa ras Kesah Si Badia, ras alu kiniteken 
si tetap nandangi pengajaren si tuhu-tuhu 
e. letehndu kap kai si ibahan kami asum 

kami ringan i tengah-tengahnduj, si e guna 
kiniulinndu kap. 

6 Nggo iusihndu kami bage pe iusihndu 
Tuhan. Janah aminna pe melala kiniseran 
Inanamindu, ialokenndu Berita Si Mehuli e alu 
keriahen si reh i bas Kesah Si Badia nari. 

! Bage me kam nggo jadi usihen nandangi 
kerina kalak si tek si ringan i daerah Makedoni 
ras Akaya enda. 

8Sabap Berita Si Mehuli kerna Tuhan 
nggo mbar i bas kam nari labo saja ku 
belang-belang daerah Makedoni ras ku Akaya, 
tapi berita kerna kam erkiniteken man Dibata 
e nggo mbar ku japa pe. Lanai lit si perlu man 
katanken kami. 

9 Kerina kalak ncakapken kuga nai kam 
ngalo-ngalo kami asum kami reh ndahi 
kam, janah kuga kam nadingken sembah- 
sembahenndu guna ndahi Dibata, jenari 
nembah man Dibata si nggeluh dingen si 
tuhu-tuhu. 

10 | cakapkenna pe kerna kuga kam nimai 
kerehen AnakNa i Surga nari, e me Jesus 
si IpekekeNa i bas si mate nari, dingen si 
mulahi kita i bas ukumen si nandangi reh i 
bas Dibata nari. 


Dahin Paulus i Tesalonika 


10 senina-senina, ietehndu maka kerehen 
kami ku kam e labo sia-sia. 

ku Tesalonika nggo leben kami isiksa dingen 
igombang-gombangi kalak i Pilipi. Tapi 
ipetetap Dibatanta ukur kami guna nuriken 
Berita Si Mehuli man bandu, e me Berita 

Si Mehuli si reh i bas Ia nari, aminna pe 
erbage-bage kiniseran si man bentasen. 

3 Kata pengajuk si isehken kami man bandu 
labo erpalasken kepapaken, ntah sura-sura si 
la mehuli. Labo ate kami nipu ise pe. 

4Tapi kami tetap ngerana rikutken si ngena 
ate Dibata, sabap nggo ipetunggung Dibata 
kami guna meritaken Berita Si Mehuli e. Kami 
ngerana labo gelah ngena ate manusia, tapi 
gelah ngena ate Dibata, si nguji sura-sura 
ukur kami. 

> Tangkas ietehndu labo alu ranan medate 
kami reh ndahi kam, ntah pe pekulah-kulah 
nutupi kinirangapen kami. Dibata jadi saksi. 

6 Labo kami ersura-sura gelah ipujiken kalak, 
subuk i bas kam nari ntah i bas kalak si deban 
nari, 

! aminna pe lit hak kami mindo kai-kai 
pe i bas kam nari erkiteken kami rasul 
Kristus. Tapi asum kami i tengah-tengahndu 
melias kami man bandu, bagi sekalak nande 
nandangi anakna. 

8 Erdandanken kelengna ate kami nandangi 
kam meriah ukur kami merekenca man bandu 
labo Berita Si Mehuli si rehna i bas Dibata nari 

kam! 

90 senina-senina, tentu ingetndu denga 
kelatihen kami erdahin! Erdahin kami suari 
ras berngi gelah ula kami jadi tanggungenndu 
kidekah kami meritaken Berita Si Mehuli si 
rehna i bas Dibata nari man bandu. 

10 Kam me saksi kami, bage pe Dibata: lagu 
langkah kami man bandu, kam si tek man 
Jesus Kristus mehuli nge, bujur dingen la 
salah. 

Il jetehndu kai si ibahan kami man bandu 
sekalak-sekalak bali ras perbahanen sekalak 
bapa nandangi anak-anakna. 

12 Jajuk kami kam dingen ipetetap kami 
ukurndu, bage pe ipindo kami gelah kam 
nggeluh rikutken si ngena ate Dibata, e me 
Dibata si ndilo kam gelah ikut ngenanami 
kemalemen ate i bas KinirajanNa ras 
KemulianNa. 

13J anah lit denga sabap si deban si 
erbahanca kami tetap ngataken bujur man 
Dibata. Asum iberitaken kami man bandu 
Kata Dibata, ibegikenndu dingen ialokenndu 
Kata e labo bagi kata si rehna i bas manusia 
nari tapi bagi Kata si rehna i bas Dibata nari. 
Janah si tuhuna kin Kata e i bas Dibata nari. 
Sabap Dibata sangana erdahin i bas kam si 
tek man BaNa. 

140 senina-seninangku, kai si nggo 
iInanamindu bali me ras kai si nggo inanami 

Judea, e me kalak si nggo jadi sikerajangen 
Kristus Jesus i jah. Kam pe ngenanami 
kiniseran-kiniseran si rehna i bas bangsandu 
nari bagi kalak e nggo ngenanami kiniseran i 
bas kalak Jahudi nari, 

156 me kalak Jahudi si munuh Tuhan Jesus 
ras nabi-nabi, dingen si niksa kami. Seh kal 
jahatna ia i lebe-lebe Dibata! Ise pe jadi 
iImbangna. 

16 Tole pe, iambatina atena kami meritaken 
Berita si maba keselamaten e man bangsa 
si deban. Alu kejahatenna e itambahi kalak 
Jahudi e ku dosa-dosa si ibahanna gelgel nari 
seh nggo dem kal. Emaka genduari ia nggo 
kena pernembeh ate Dibata. 


Sura-sura Paulus guna mulihken 
ndahi kalak Tesalonika 


17 Tapi kami, o senina-senina asum kami 
sirang kentisik ras kam labo i bas ukur, tapi 
i bas kula ngenca. Metedeh kal ate kami 
nandangi kam! Janah usahaken kami kal 
ndahi kam mulihi. 

18 Ersura-sura kal kami gelah jumpa mulihi 
ras kam. Aku, Paulus, la sekali ngenca 
ersura-sura gelah mulihi ndahi kam, tapi 
iambati Iblis kami. 

19 Ma kin kam nge pengarapen ras keriahen 
kami, sabap kam la kurang asangken kalak 
si deban? Erdandanken kam me maka 

lebe-lebe Tuhanta Jesus asum la reh pagi. 
20Tuhu-tuhu kam me erbahanca megah 
dingen meriah iakap kami. 
3 1 Dungna lanai tergengken kami. Emaka 
itetapken kami tading i kota Atena 

2 janah isuruh kami Timotius berkat ndahi 
kam, e me seninanta si erdahin ras kami 
guna Dibata i bas meritaken Berita Si Meriah 
kerna Kristus. Isuruh kami ia ndahi kam guna 
nampati dingen mpegegehi kinitekenndu, 

3gelah ula kam murtad sekalak pe 
erdandanken kiniseran-kiniseran e. letehndu 
maka kiniseran-kiniseran e sada bagin i bas 
sura-sura Dibata nandangi kita. 

4Asum kami i tengah-tengahndu denga, 
nggo leben ikataken kami man bandu maka 
kita nandangi isiksa: janah genduari bagi 
nggo ietehndu si e tuhu-tuhu jadi. 

3 Erdandanken si emaka terpaksa kusuruh 
Timotius. Lanai tergengken aku, emaka 
kusuruh ia ndahi kam guna pepayo ntah tetap 
denga kam tek man Dibata ntah lang. Labo 
mungkin kam icubai Iblis seh maka sia-sia 
kerina pendahin kami! 

6 Genduari nggo mulih Timotius, janah 
ibabana berita kerna kiniteken ras keleng 
atendu. Iturikenna pe man kami, maka tetap 
nge mehuli pengakapndu kerna kami janah 
mesikel kal kam jumpa ras kami bagi kami pe 
mesikel jumpa ras kam. 

kiniseran kami, o senina-senina terapul kami 
erdandanken kam. Kinitekenndu e erbahanca 
kami terapul. 

8Sabap genduari tuhu-tuhu kami nggeluh, 
adi tetap kam nggeluh rembak ras Tuhan. 

9 Genduari banci kami ngataken bujur man 
Dibata erkiteken keriahen si lit i bas kami i 
lebe-lebe Dibatanta erdandanken kam. 

10 Suari ras berngi ertoto kami man Dibata 
alu ukur tutus, gelah banci min kami 
jumpa ras kam, jenari itambahi kami kai si 
iperlukenndu guna kinitekenndu. 

1 Dibata Bapanta, ras Tuhanta Jesus min 
nikapken dalan man kami gelah jumpa ras 
kam. 

12 Ertambah-tambalah min ibahan Tuhan 
keleng atendu sekalak nandangi si debanna 
bage pe nandangi kerina manusia seh maka 
keleng atendu e bali belinna ras keleng ate 
kami nandangi kam. 

13 Alu bage ipegegehi Tuhan me ukurndu, 
janah jadi serta dingen badia me kam i 
lebe-lebe Dibata Bapanta asum reh pagi 
Tuhanta Jesus ras kerina jelma si nggo jadi 
sikerajangenna. 


Kegeluhen si ngena ate Dibata 


4 1 Kedungenna, o senina-senina, kam 
nggo iajari kami kuga arus nggeluh gelah 
sentudu ras peraten Dibata. Tuhu bagenda 

ipindoken kami kal man bandu i bas gelar 
Tuhan Jesus dalankenlah lebih asa si e! 

2 Sabap ietehndu nge pedah si ipeseh kami 
man bandu alu kuasa Tuhan Jesus. 

3 Sura-sura Dibata nandangi kam eme gelah 
kam iserapken jadi SikerajangenNa nggeluh 
la erlua-lua. 

4 Kerina dilaki i tengah-tengahndu arus 
ietehna min kuga muat ndeharana alu cara 
badia dingen terpuji, 

3 labo erpalasken sura-sura kula saja, bagi 
kalak si deban si la nandai Dibata. 

6| bas si enda, ula min ise pe erbahan salah 
nandangi senina si sada kiniteken ntah pe 
meneken ia. Nggo ikataken kami man bandu 
mbaru enda. Nggo ikataken kami man bandu 
alu terang-terangen maka kalak si ndalanken 
kesalahen-kesalahen si bage iukum Tuhan 
nge pagi. 

7 Kita ipilih Dibata labo gelah nggeluh 
erlua-lua. Dibata ersura-sura gelah kita 
nggeluh badia. 

8 Emaka kalak si nulak pengajaren enda labo 
manusia Ssi itulakna, tapi Dibata si mereken 
Kesah Si Badia man bandu nge si itulakna. 

9 Labo perlu isuratken kami man bandu 
kerna keleng ate nandangi teman-temanndu 
si sada kiniteken. Dibata nggo ngajari kam 
kuga kam arus sikeleng-kelengen. 

nandangi kerina senina-senina si nggo 

tek man Jesus Kristus i belang-belang 
Makedoni. Emaka ipindo kami man bandu, o 
senina-senina dalankenlah lebih asa si e! 

Il Usahakenlah nggeluh alu tenang, ula 
campuri perkara kalak si deban, janah 
erdahinlah guna keperlunndu, bagi si nggo 
ikataken kami nai man bandu. 

12 Alu bage, mehamat me man bandu kalak 
si la tek man Jesus Kristus, janah la kam 
perlu ernalem man kalak si deban kerna 
keperlunndu. 


Kerehen Tuhan 


130 senina-senina, ate kami maka ietehndu 
min kuga si tuhuna kerna kalak si nggo 
mate, gelah ula ceda atendu bagi kalak si la 
erpengarapen. 

14Tek kita maka Jesus nggo mate janah 
nggo nggeluh mulihi. Bage pe tek kita maka 
kalak si nggo mate si tek man Jesus ibaba 
Dibata pagi ku Jesus gelah ersada ras la. 

15 Pengajaren Tuhan si ituriken kami man 
bandu e me: Kita si nggeluh denga asum reh 
pagi Tuhan mulihken labo pagi silebei kalak si 
nggo mate. 

16 jt pagi sora erlebuh, sora malekat si 
mbelin ras sora terompet Dibata janah nusur 
me Tuhan i Surga nari. Kalak si nggo mate 

ipegeluh mulihi. 

17 Kenca bage maka kita si nggeluh denga 
paksa si e IpepulungNa ras kalak ndai i datas 
embun guna njumpai Tuhan i awang-awang. 
Kenca bage tetap kita ras Tuhan. 

18 Emaka si apul-apulenlah kam alu kata 
enda. 


Ersikaplah nandangi kerehen Tuhan 


5 10 senina-senina, la perlu isuratken kami 
man bandu kerna ndigan tah katawari si 
enda jadi. 

2 Sabap kam pe tangkas ietehndu maka 
Wari Tuhan e reh bagi penangko si reh asum 
berngi. 

3Asum ikataken kalak, "Kerinana tenang 
dingen aman," paksa si e me reh rempet si 
ngkernepken ia! Kiniseran e rempet reh bagi 
suina iakap diberu si nandangi mupus. Emaka 
lanai terkiamkenca. 

“Tapi kam, o senina-senina, labo kam 
i bas gelap, janah wari e pagi labo min 
aturenna kam sengget ibahanna bagi si 
ibahan penangko. 

? Kerina kam anak-anak terang dingen 
anak-anak suari. Asalta labo i bas berngi ntah 
pe i bas gelap nari. 

6 Emaka Ia kita patut tunduh bagi kalak 
si deban. Kita arus metenget dingen jore 
ukurta. 

mabuk. 

8 Tapi kita sikerajangen suari kap: arus 
maka jore ukurta. Arus sipake kiniteken ras 
keleng ate jadi ampang-ampang tententa, 
janah pengarapenta guna selamat e mejadi 
tengkulukta. 

9 Kita ipilih Dibata labo gelah si nanami 
ukumen si reh i bas la nari, tapi gelah 
sialoken keselamaten arah Tuhanta Jesus 
Kristus, 

10 si nggo mate man gunanta gelah banci 
kita nggeluh ersada ras la, subuk kita nggeluh 
denga ntah nggo mate asum la reh pagi. 

11 Erkiteken si e sitatang-tatangenlah janah 
sisampat-sampatenlah kam bagi si sangana 
ibahan kam genduari e. 


Pedah si perpudi ras salam 


120 senina-senina, ipindoken kami man 
bandu gelah ipehagandulah kalak si erdahin i 
tengah-tengahndu, e me kalak si nggo ipilih 
Tuhan guna ngepkep dingen ngajari kam. 

13 Pehaga kal dingen kelengilah ia, 
erdandanken dahin si idahikenna. Ula kam si 
rubat-rubat. 

14 Ipindoken kami man bandu o senina- 
senina: Ajarkenlah kalak si perkisat, 
tetapkenlah ukur kalak si perbiar, sampatilah 
kalak si kote janah sabarlah kam nandangi 
ise pe. 

kesalahen nandangi kalak si erbahan salah, 
tapi bahanlah si mehuli nandangi teman bage 
pe nandangi kerina manusia. 

16 Meriahlah atendu katawari pe. 

17 Ertotolah katawari pe, 

18 janah katakenlah bujur man Dibata i bas 
si kugapana pe. Enda me si ngena ate Dibata 
ibahanndu i bas geluhndu selaku kam kalak 
si nggo ersada ras Kristus Jesus. 

19 Ula ambati pendahin Kesah Si Badia. 

20 Ula kam anggap enteng nandangi berita 
kerna sura-sura Dibata. 

21 Kai pe ujilah lebe: cikep si mehuli, 

22 silahken kerina si jahat. 

23 Dibata, si mereken kemalemen ate 
man banta, erbahanca kam badia i bas kai 
pe: janah Ia si engkawali kam, kesahndu, 
tendindu ras kulandu bersih i bas kesalahen 
nari asum kerehen Tuhanta Jesus Kristus 
pagi. 

24 Dibata si ndilo kam e setia kap, janah Ia 
si erbahanca maka si enda banci jadi. 

25 Ertotolah kerna kami pe o senina-senina. 

26 Sisalam-salamenlah kam alu dem keleng 
ate bagi si ersenina. 

27 Kupindoken man bandu alu kuasa 
Tuhan: Ogekenlah surat enda man kerina 
senina-senina si nggo tek man Kristus. 

28 Lias ate Tuhan Jesus Kristus min nemani 
kam. 


2 Tesalonika 


1 1 Surat enda i bas kami nari, Paulus, Silas 
ras Timotius. Surat enda man perpulungen 
i Tesalonika, si nggo jadi sikerajangen Dibata 
Bapanta ras Tuhan Jesus Kristus. 

2 Ibereken Dibata Bapa ras Tuhan Jesus 
Kristus min lias ate ras kemalemen ate man 
bandu. 


Ukumen i bas paksa kerehen Kristus 


30 senina-senina, patut iakap kami 
ngkataken bujur man Dibata katawari pe 
erkiteken kam. Nggo patut ibahan kami bage, 
sabap reh bagesna kal kinitekenndu dingen 
reh belinna keleng atendu sapih-sapih kam. 

4Perbahan si e ipujiken kami kam i bas 
perpulungen-perpulungen Dibata. Ipujiken 
kami kam, sabap i tengah-tengah kepiceten 
ras kiniseran si reh man bandu tetap kam 
megenggeng dingen tek man Kristus. 

3 Si enda kerina ngataken, maka bujur 
ukumen si reh i bas Dibata nari, sabap 
erdandanken kiniseran si reh man bandu, 
ibahan Dibata kam metunggung bengket ku 
bas KinirajanNa. 

SIdalanken Dibata me pagi si bujur: 
IbahanNa me kiniseran man kalak si 
erbahanca kam ngenanami kiniseran, 

e, ibereken Dibata kemalemen ate, bage 
pe man kami. Si enda idalanken Dibata 
asum reh pagi Tuhan Jesus i Surga nari ras 
malekat-MalekatNa si erkuasa, 

8 dingen ras api si ernala-ernala, guna 
ngukum kalak si la nggit nandai Dibata, si 
la patuh nandangi Berita Si Mehuli kerna 
Tuhanta Jesus. 

9 Kalak enda pagi iukum Dibata bene rasa 
lalap. Ipedauh pagi i lebe-lebe Tuhan nari 
bage pe i bas kuasa Tuhan si mbelin nari, 

10 asum Tuhan reh i bas wari e guna 
ngaloken pujin i bas kerina PerpulungenNa 
nari, bage pe guna ipehaga kerina kalak si tek 
man BaNa. Kam pe pagi ikut ras perpulungen 
e, sabap tek kam Berita Si Mehuli si nggo 
ipeseh kami man bandu. 

l1 Erdandanken si e me maka katawari pe 
ertoto kami kerna kam. Ipindo kami man 
Dibatanta gelah ipetunggung Dibata kam 
guna kegeluhen si erdandanken si e kam 
IpilihNa. Mbera-mbera Dibata, alu KuasaNa, 
nehken kerina sura-surandu guna si mehuli, 
bage pe kerina usahandu si erpalasken 
kiniteken man Kristus sertalah min IbahanNa. 

12 Alu bage ipehagandu me Tuhanta Jesus, 
janah kam pe IpehagaNa, erdandanken lias 
ate Dibatanta ras Tuhan Jesus Kristus. 

Si Jahat 


2 1 Kerna kerehen Tuhanta Jesus Kristus 
bage pe kerna kita ipepulung ersada ras 
la, kupindoken man bandu o senina-senina: 

2 Ula mesunahsa bene ukurndu adi ikataken 
kalak maka Wari Tuhan e nggo seh. Banci 
jadi si enda ikataken kalak si sangana ikuasai 
kesah-kesah, ntah kalak si ngajar. Ntah 
pe banci jadi ikataken kalak maka pernah 
isuratken kami bage i bas surat kami. 

3 Ula bere kam itipu kalak i bas kai pe. Sabap 
Wari Tuhan e langa bo seh adi langa kin seh 
pemberontaken si perpudi dingen teridah si 
Jahat si itetapken ku bas neraka e. 

4Ilawan si Jahat e me pagi kerina si isembah 
manusia bage pe kerina dibata-dibata 
manusia. Ipeganjangkenna bana i babo si e 
kerina. Lebih asangken si e bengket dingen 
kundul pe ia i bas Rumah Pertoton Dibata 
janah ikatakenna ia Dibata. 

> Ma ingetndu denga kin si enda kerina 
nggo kuturiken bandu asum aku i tengah- 
tengahndu? 

6 Amin bage gia lit si ngolangisa maka Ia 
jadi si e genduari, janah ietehndu nge kai si 
ngolangisa e. Denggo, i bas paksa si itetapken 
Dibata teridah me siJahat e. 

7 Kejahaten si terbuni e mulai erdahin, tapi 
kai si nandangi jadi e labo jadi adi langa kin 
iagui si ngolangisa e. 

8 Kenca bage maka teridah si Jahat e. Jenari 


asum Tuhan Jesus reh IbunuhNa me si Jahat 
e alu kesah si ndarat i bas BabahNa nari, 
janah IkernepkenNa alu KerehenNa si mulia. 

9Si Jahat e pagi reh alu kuasa Iblis. 
Ibahanna pagi erbage-bage tanda sengget ras 
tanda-tanda si palsu bage pe kejadin-kejadin 
si erbahanca mamang ate. 

10 (tipuna pagi alu pertipun si Jahat kalak si 
nandangi bene. Kalak e bene erkiteken la ia 
nggit ngaloken dingen ngkelengi pengajaren 
si tuhu-tuhu, e me pengajaren si arah e ia 
maka selamat. 

11 Erkiteken persuruhen Dibata erdahin i bas 
ia kuasa si erbahanca papak, gelah tek ia kai 
si la tuhu. 

12 Emaka, iukum Dibata kerina kalak si la 
tek nandangi pengajaren si tuhu-tuhu e, e 
me kalak si muat kesenangen i bas dosa. 


Kam ipilih guna iselamatken 


130 senina-senina, si ikelengi Tuhan, 
katawari pe arus ikataken kami bujur man 
Dibata erdandanken kam. Sabap kam ipilih 
Dibata jadi si pemenana guna iselamatken alu 
kuasa Kesah Si Badia dingen alu kinitekenndu 
nandangi pengajaren si tuhu-tuhu e. Ibahan 
Dibata kam jadi anak-anak si iserapken guna 
la. 

14 Kam ipilih Dibata arah Berita Si Mehuli 
si iberitaken kami man bandu. IpilihNa kam 

gelah ialokenndu baginndu | bas Tuhanta 


Jesus Kristus. 

15Emaka, o senina-senina, tetaplah tek 
dingen ernalem nandangi pengajaren si 
tuhu-tuhu, si iajarken kami man bandu subuk 
asum kami ngajar bage pe arah surat kami. 

16 Tuhanta Jesus Kristus, ras Dibata Bapanta, 
si ngkelengi kita dingen arah lias AteNa nggo 
mereken pengapul si tetap ras pengarapen si 
paguh man banta, 

17 IpetetapNa min ukurndu janah 
IpegegehiNa kam guna ndahiken dingen 
nuriken kerina si mehuli. 


Ertotolah kerna kami 


3 1 Kedungenna o senina-senina, ertotolah 
kerna kami, gelah Kata Tuhan pedas min 
reh mbarna dingen ialoken kalak si nterem 
bagi nggo jadi i tengah-tengahndu. 

2 Ertoto pe min gelah ipulahi Dibata kami i 
bas kalak si kejam dingen si jahat nari. Sabap 
labo kerina kalak tek nandangi berita e. 

3Tapi Tuhan e tetap setia. IpegegehiNa kam 
dingen IkawaliNa i bas si jahat nari. 

4Tetap ukur kami ngenehen kam ibahan 
Tuhan. Tek kami maka idalankenndu nge 
kai si nggo ikataken kami janah terus pe 
idalankenndu. 

3 Mbera-mbera Tuhan negu-negu pusuhndu 
guna ngkelengi Dibata dingen megenggeng 
kam alu kinigenggengen si ibereken Kristus. 

Tanggung jawab guna erdahin 


61 bas gelar Tuhan Jesus Kristus ikataken 
kami man bandu o senina-senina, 
sirangindulah kerina senina-senina si 
perkisat, si la nggit ngikutken ajaren si 
ibereken kami. 

7 letehndu maka arus idalankenndu bagi si 
ibahan kami. Labo kami perkisat asum kami | 
tengah-tengahndu. 

8 La ipan kami nakan kalak la nggalar. Tapi 
erdahin kami alu latih. Erdahin kami suari 
ras berngi gelah ula lit i tengah-tengahndu si 
mberat iakapna erdandanken kami. 

9Si enda ibahan kami, labo perbahan la lit 
hak kami mindo penampat man bandu; si 
enda ibahan kami gelah jadi usihen si mehuli 
man bandu. 

10 Asum kami ras kam usur ikataken kami 
man bandu, "Kalak si la nggit erdahin ula 
bere man." 

l1 Si enda ikataken kami perbahan ibegi 
kami lit piga-piga i bas kam perkisat, si 
la kai pe ibahanna seyakaten ncampuri 
sikerajangen kalak. 

12| bas gelar Tuhanta Jesus Kristus, ikataken 
kami man kalak si bagenda dingen ipersingeti 
kami maka arus idalankenna kegeluhen 
si metunggung dingen erdahin ncariken 
keperlunna. 

13 Tapi kam, o senina-senina, ula erleja-leja 
erbahan si mehuli. 

14 Banci jadi lit i tengah-tengahndu kalak si 
la nggit ngikutken kai si ikataken kami i bas 
surat enda. Adi lit kin perdiatekenlah ia janah 
ulanai perkuanken gelah mela iakapna. 

15 Tapi ula kam erpengakap maka ia imbang: 
tapi ajarken ia bagi sekalak senina. 


Kata pendungi 


16 Mbera-mbera Tuhan, ulu kemalemen 
ateta, mereken kemalemen ate man bandu 
katawari pe dingen i bas kai pe. Tuhan min 
nemani kam kerina. 

17 Alu tanku kusuratken bagin enda: 
Mejuah-juah i bas aku nari, Paulus. Bagenda 
me aku nandatangani kerina suratku, 
bagenda me aku nuratkenca. 

18 Lias ate Tuhanta Jesus Kristus nemani 
kam kerina. 


1 Timotius 


1 l Surat enda i bas aku nari, Paulus, si 
nggo jadi rasul Kristus erdandanken 
isuruh Dibata Si Ngkelini kita ras Kristus Jesus 
pengarapenta. 

2 Surat enda man Timotius, anakku si 
tuhu-tuhu i bas kiniteken. Dibata Bapa ras 
Kristus Jesus Tuhantalah mereken lias ate, 
perkuah ate, ras kemalemen ate man bandu. 


Pertenget nandangi pengarapen si papak 


3 Ateku min gelah tetap kam ringan i Epesus, 
bagi nggo kupindoken man bandu asum 
aku nerusken perdalanenku ku Makedoni. 
| Epesus lit piga-piga kalak si ngajar alu 
pengajaren si la tuhu. Pengadilah e. 

4Suruh gelah ingadikenna ngajarken 
turi-turin si la tuhu bage pe terombo 
nini-nininta nai si la erpeltep-peltep, sabap si 
enda peturah perubaten saja ngenca janah Ia 
erguna nandangi rencana Dibata si ieteh kita 
erdandan kiniteken. 

3 Tujun perentahku enda guna mpekeke 
kekelengen si reh i bas pusuh peraten si 
bersih nari, i bas ukur si bujur nari, bage pe i 
bas kiniteken si tuhu-tuhu nari. 

6 Tapi lit piga-piga si nilah i bas tujun enda 
nari, papak ia erkiteken cakap si sia-sia. 

7 Sura-surana jadi guru Undang-undang 


Dibata, tapi cakapna pe la iangkana bage pe 
la iangkana kerna kai si ibelaskenna i bas 
kiniteken. 

8 Sieteh maka Undang-undang e mehuli, adi 
ipakeken bagi patutna. 

9 Arus pe i inget maka Undang-undang 
ibahan labo guna kalak si bujur, tapi guna 
kalak si ngelanggar undang-undang ras si 
erbahan jahat, la nandai Dibata, si erdosa, 
si la eragama dingen si la nggit rukur 
kerna pertendin, guna kalak si munuh 
nande-bapana, guna pemunuh-pemunuh, 

10 guna kalak si erlua-lua, dingen kalak si 
campur sapih-sapih ia dilaki, guna penculik, 
guna kalak perbual kesaksinna dingen kalak 
si la tuhu cakapna, bage pe guna kerina 
kalak si ndalanken perbahanenna Ia rikutken 
pengajaren si payo. 

ll Pengajaren si tuhu e lit i bas Berita 
Si Mehuli si ibereken man bangku guna 
iberitaken. Berita Si Mehuli e rehna i bas 
Dibata nari, e me Dibata si mulia si arus ipuji. 


Ermengkah ate erdandanken 
perkuah ate Dibata 


12 Kukataken bujur man Kristus Jesus 
Tuhanta, si nggo mereken gegeh man bangku 
i bas aku ndahiken dahinku. Kukataken bujur 
man BaNa sabap metunggung lakapNa aku, 
ItangkuhkenNa aku jadi si ErdahinNa, 

13 aminna pe nai kucekuraki la kusiksa 


dingen kugombang-gombangi. Tapi mekuah 
ate Dibata aku, sabap paksa si e nai langa 
aku tek man Jesus Kristus janah Ia kuangka 
Kai si Kubahan. 

14juseken Tuhanta man bangku lias AteNa 
si la erkeri-kerin radu ras kiniteken bage pe 
keleng ate si jadi sikerajangenta erdandanken 
persadanta ras Kristus Jesus. 

15 Kata si tuhu-tuhu si patut ialoken dingen 
tek kal kita e me, "Kristus Jesus nggo reh ku 
doni enda guna nelamatken kalak perdosa." | 
bas si e aku me si perdosana kal. 

16 Tapi erdandanken si e me maka mekuah 
ate Dibata aku, gelah Kristus Jesus banci 
ncidahken KesabarenNa si serta i bas 
nelamatken aku, kalak si mbelinna dosana 
enda. Janah si enda jadi usihen man kerina 
kalak si nandangi tek man BaNa dingen 
ngaloken kegeluhen si rasa lalap. 

17 Raja si rasa lalap, Dibata si sada, si rasa 
lalap, si la teridah, man BaNalah kehagan ras 
kemulian seh rasa lalap. Amin. 

180 anakku Timotius, man bandu kusehken 
dahin enda. Si enda rikutken kata si nggo 
ndekah me inubuatken kerna kam. Bahanlah 
kata nubuat e jadi senjatandu asum kam 
erbebe kerna si mehuli. 

19 Tetaplah kam tek man Jesus Kristus dingen 
bersihlah pusuh peratenndu. Piga-piga kalak 

lit si la nggit megiken isi pusuh PeratenNa; 


janah kalak si bage ibunuhna kinitekenna. 

20Jelmana e me Himeneus ras Aleksander. Si 
dua kalak enda nggo kuendesken man Iblis, 
guna ngajarken ia gelah ulanai ipebau-bauna 
Dibata. 


Kebaktin i bas perpulungen 


2 l Perlebe kukataken gelah isehkenndu 
Sapaat, pemindon, pertoton ras 
pengataken bujur man Dibata guna kerina 
manusia, 

2 guna raja-raja ras kerina si erkuasa, gelah 
banci kita nggeluh senang dingen dame, 
erkemalangen man Dibata alu lagu langkah si 
payo. 

3 Enda me si mehuli dingen si ngena ate 
Dibata, Si Ngkelini kita, 

4si ersura-sura gelah kerina manusia 
selamat dingen meteh kai si tuhu-tuhu. 

3 Sabap sada ngenca Dibata janah sada ka 
ngenca kelang-kelang si mpersadaken Dibata 
ras manusia, e me manusia Jesus Kristus. 

6j esus Kristus enggo ngasamken KesahNa 
guna nebusi kerina manusia i bas dosa- 
dosana nari. Enda jadi sada bukti maka i bas 
paksa si nggo itetapken Dibata, Ia ersura-sura 
gelah kerina manusia iselamatken. 

Janah erdandanken si enda me maka aku 
jadi rasul dingen guru nandangi bangsa si 
labo kalak Jahudi, guna meritaken kerna 

kiniteken man Jesus Kristus. Si kukataken 


enda tuhu nge, labo aku erbual. 

8 Sura-surangku gelah kerina dilaki amin i 
japa pe ertoto min man Dibata. Kerina min 
patuh man Dibata janah ertoto ngelipat tanna 
alu la lit i bas ia ate nembeh ras perubaten. 

? Bage pe si diberu, mehamat dingen mehuli 
min peruisna. Potongen bukna sederhana 
saja, ula make perhiasen emas ntah mutiara 
ntah paken-paken si meherga. 

10 Tapi cidahkenlah perbahanen si mehuli, si 
sentudu ras sekalak diberu si ngaku maka ia 
nembah man Dibata. 

ll Diberu arus erlajar alu megi-megi saja, 
ula njabapi. 

12|a ateku senang diberu ngajar ntah pe 
erkuasa nandangi dilaki. Ia arus sinik-sinik 
saja. 

13 Sabap Adam nge lebe ijadiken Dibata, 
emaka Hawa. 

14Janah labo Adam si kena tipu, tapi diberu 
e nge, janah ia nge si ngelanggar pedah 
Dibata. 

15 Tapi sekalak diberu selamat nge arah ia 
mupus, adi tutus atena erkiniteken, erkeleng 
ate dingen nggeluh badia janah mehamat. 


Si ngepkep perpulungen 
3 l Adi sekalak ersura-sura jadi peminpin 


perpulungen, ersura-sura kap ia nandangi 
dahin si mehuli. Kata enda tuhu me! 

2 Sekalak si ngepkep perpulungen arus la 


erpandangen. Ndeharana arus sada ngenca. 
la arus ersabar, terkuasaisa dirina janah 
ratur lagu langkahna. Arus meriah ukurna 
ngalo-ngalo kalak si kesilang ku rumahna 
aminna pe la itandaina. la arus ngasup 
ngajari. 

3ja la banci sekalak pemabuk, ntah pe 
sekalak perampang. la arus sekalak si 
lemah-lembut dingen ngena atena kedamen. 
la la banci mata duiten. 

4 Arus ietehna ngepkep jabuna alu mehuli 
janah ngasup erbahanca anak-anakna 
ngikutken katana dingen mehamat man bana. 

3 Sabap adi la ia ngasup ngepkep jabuna, 
labo ia ngasup ngepkep perpulungen Dibata. 

6 Si ngepkep perpulungen la banci kalak 
si mbaru jadi Kristen, sabap banci pagi 
meganjang ukurna jenari iukum Dibata ia 
bagi Iblis nai. 

7 la arus sekalak si ihamati jelma si nterem, 
gelah ula ia icekuraki kalak jenari kena siding 
Iblis. 


Si nampati i bas perpulungen 
8Si nampati i bas perpulungen pe arus 
kalak bujur tutus. La banci mbuesa minem 

minuman keras, ntah pe merangap. 
9 Arus tetap pusuh peratenna kerna 
pengajaren si nggo ibereken Dibata. 


1 Timotius 3.101 16 | 1 
10 ja arus iuji lebe, jenari adi Ia lit ibahanna 


si Man pandangen, banci ia erdahin. 

ll Ndeharana pe arus kalak si mehuli. 
Ndeharana e la banci ncekuraki kalak si 
deban. la arus ngasup ngkuasai dirina janah 
bujur i bas kai pe. 

12 Si nampati i bas perpulungen e arus sada 
ngenca ndeharana. Arus ngasup ia ngepkep 
anak-anakna ras jabuna alu mehuli. 

13 Kalak si ndahiken dahinna alu mehuli, reh 
hamatna kalak man bana, janah reh pangna 
ia ngerana man kalak kerna kinitekenna 
nandangi Kristus Jesus. 


Rahasia si Mbelin 


14Asum kubahan surat enda man bandu, 
ngarap aku maka Ia nai ndekah sa reh aku 
ndahi kam. 

15Tapi adi ndekah denga maka aku reh, 
surat enda me mpebetehkenca man bandu 
kuga arusna perlangkahta i bas keluarga 
Dibata, perpulungen Dibata si nggeluh, 
binangun dingen palas ajaren si tuhu-tuhu. 

16 se pe la ngasup nimbaksa kerna belinna 
rahasia agamanta. "Jesus Kristus reh i bas 
rupa manusia, ipetangkas Kesah Dibata la la 
ersalah, janah teridah man malekat-malekat. 
Kerna Ia ipembar ku kerina bangsa-bangsa, 
kerina manusia i doni tek man BaNa, janah la 
nggo iangkat Dibata ku Surga." 

Guru-guru palsu 


4 l Tangkas ikataken Kesah Dibata maka 
lit pagin piga-piga kalak si lanai tek man 
Jesus Kristus. Patuh ia man kesah-kesah 

si erbual janah iikutkenna pengajaren 
setan-setan. 

2 Pengajaren-pengajaren e rehna i bas kalak 
Si nipu nari, e me kalak perbual si nggo 
batu-batun pusuh peratenna, tempa-tempa 
nggo itutung alu besi si merara. 

3 Kalak si bage, iajarkenna maka Ia banci 
kita erjabu, bage pe la banci sipan piga-piga 
erbage pangan. Tapi Dibata ngelitken pangan 
e kerina guna ipan kalak si erkiniteken man 
Kristus, si meteh kai si benar, kenca ertoto 
ngataken bujur man Dibata. 

4Kerina si nggo ijadiken Dibata e mehuli 
nge. Sada pe labo man pantangenken. Tapi 
alokenlah kerina alu ngataken bujur man 
Dibata, 

3 sabap Kata Dibata ras pertoton njadikenca 
mehuli pangan e i lebe-lebe Dibata. 


Suruh-suruhen Jesus Kristus si Mehuli 


6 Adi iturikenndu pedah-pedah enda man 
senina-seninananta si nggo tek man Jesus 
Kristus, kam jadi suruh-SuruhenNa si mehuli. 
Pegegehilah pertendinndu alu kata Dibata si 
iteki kita, ras alu ajaren-ajaren si benar si 
ikutkenndu alu tutus kidekah enda. 

7 Sirangilah turi-turin si la tuhu si la erguna. 


Biasakenlah dirindu nggeluh bagi si ngena ate 
Dibata. 

8 Latihen gerak badan lit piga-piga gunana, 
tapi latihen pertendin erguna i bas kai pe, 
sabap latihen pertendin e njamin geluhta 
subuk si genduari bage pe si pagin. 

9 Kata enda tuhu janah arus kita tek dingen 
sialoken alu bulat ukur. 

10 Erdandanken si e kita arus erbebe dingen 
erdahin. Sabap man Dibata si nggeluh saja 
ngenca kita erpengarapen, e me Dibata 
si nggo jadi Si Engkelini kerina manusia, 
terlebih-lebih Si Engkelini kalak si tek man 
BaNa. 

11 Suruh dingen ajarkenlah si enda. 

12 Ula kal pelepas ise pe mapas man bandu 
erkiteken kam nguda denga. Tapi jadilah 
kam man usihen kalak si tek, subuk i bas 
pengeranandu, i bas lagu langkahndu, i bas 
kam nehken keleng ate, i bas kinitekenndu 
bage pe i bas ukurndu bujur. 

13 Pakekenlah paksa si lit guna ngogeken 
Pustaka Si Badia man perpulungen seh aku 
reh pagi. lah-iahi janah ajari kalak e. 

14 Ula sia-siaken pemere si isehken Dibata 
man bandu asum nabi-nabi ernubuat dingen 
asum pertua-pertua nangkuhken kam. 

15 Dalankenlah si enda kerina alu tutus, 
gelah kerina kalak ngidah kemajunndu. 

16 jagalah dirindu ras kai si iajarkenndu. 


Tetaplah dalanken si enda sabap i bas kam 
ndahiken dahin e iselamatkenndu me dirindu 
bage pe kalak si deban si megiken kam. 


Tanggung jawab nandangi kalak Kristen 


1 Ula rawai kalak si umurna tuan asangken 
5 kam, tapi beluhlah min kam muat ukurna, 
bahan ia tempa-tempa bagi bapandu. Kalak 
si nguda bahanlah bagi agindu. 

2 Diberu si nggo metua bahanlah bagi 
nandendu, janah man diberu si nguda denga 
arus bersih lagu langkahndu, janah bahanlah 
bagi turangndu. 

3Mehamatlah kam nandangi diberu-diberu 
si nggo mbalu si lanai ersima-sima. 

“Tapi adi sekalak si nggo mbalu lit anakna 
ntah kempuna, anak ntah kempuna e lah lebe 
nehken tanggung jababna man keluargana e. 
| bas si e ersimulih ia man orang-tuana bage 
pe man ninina, sabap si enda me si ngena ate 
Dibata. 

3 Diberu si tuhu-tuhu nggo mbalu, si lanai lit 
sima-simana, ia erpengarapen man Dibata. 
Ertoto ia man Dibata suari ras berngi mindo 
penampat. 

6 Tapi diberu si nggo mbalu si nggeluh 
guna pesenangken dirina saja, ia nggo mate 
aminna pe ia nggeluh denga. 

7 Pesehlah bana ajar enda gelah ia nggeluh 
alu la erpandangen. 

8 Adi lit si la mperdiateken kade-kadena, 


terlebih-lebih keluargana, nggo ipersokenna 
kinitekenna. Jahaten me ia asangken kalak si 
la tek man Jesus Kristus. 

9 Sekalak si nggo mbalu, adi langa dem 
umurna enem puluh tahun ula suratken 
gelarna ku bas gelar-gelar kalak si nggo 
mbalu. Arus pe maka sekali denga ngenca ia 
erjabu, 

10 janah terberita kerna perbahanenna si 
mehuli: i bas ngepkep anak-anakna, i bas 
ngalo-ngalo kalak si kesilang ku rumahna, 
aminna pe la itandaina, i bas ia ngaloken 
kalak si erkiniteken i bas rumahna, i bas 
ia nampati kalak si ngenanami kiniseran, 
bage pe i bas ndahiken erbage-bage dahin si 
mehuli. 

11 Ula suratken gelar kalak si mbalu e adi 
nguda denga ia. Sabap adi sereh denga atena 
la ia patuh man Kristus, 

12 jlanggarna padanna ndube si nggo 
ibahanna. 

13 Tambah si e, isia-siakenna paksa si lit 
guna kirumah-kirumah alu la lit tujunna: 
janah si la mehulina i bas si e, e me erlajar 
cekurak ia, icampurina urusen kalak, bage pe 
icakapkenna si la perlu. 

14 Emaka ulin kuakap kalak si mbalu erjabu 
mulihi adi nguda denga ia. Ipupusna anak 
janah ipekena-kenana jabuna, gelah ula 

erdandanken ia, icekuraki imbang-imbangta 


kita. 

15 Sabap lit piga-piga diberu si nggo mbalu 
papak jenari ikutkenna Iblis. 

16 Tapi adi sekalak diberu si nggo tek man 
Jesus Kristus lit piga-piga kade-kadena 
nggo mbalu, isampatinalah kade-kadena 
si mbalu e. Alu bage perpulungen banci 
nampati diberu-diberu si nggo mbalu si lanai 
lit sima-simana. 

17 Pertua-pertua si erdahin alu mehuli selaku 
peminpin patut lergaken dua kali lipat, 
terlebih-lebih kalak si tutus erdahin i bas 
meritaken Berita Si Mehuli dingen ngajar. 

18 Sabap lit tersurat i bas Pustaka Si Badia, 
"Ula tutupi babah lembu si ipake sangana 
ngerik," bage pe, "kalak si erdahin arus dat 
upah." 

19 Ula begiken kalak si nalahken pertua, pala 
si nalahkenca e lit dua ntah telu kalak. 

20Sj ersalah ajarkenlah i lebe-lebe 
perpulungen gelah teman si deban pe mbiar. 

21| lebe-lebe Dibata, Kristus Jesus, ras i lebe- 
lebe malekat-malekat si badia kupindoken kal 
man bandu gelah ikutkenlah pedah-pedah 
enda alu tutus janah rembang-tengahlah min 
kam rukur man ise pe. 

22 Ula pedassa tangkuhken kalak si erdahin i 
bas dahin Tuhan. Adi kalak si deban erbahan 
dosa ula ikutken. Jagalah dirindu gelah tetap 
bersih. 

23 Ula kam minem lau saja, tapi inem pe sitik 


anggur maka sikap beltekndu, sabap megati 
kam sakit. 

24 | it deba jelma minter teridah dosa-dosana, 
janah si e tangkas ope denga ia iadili. Tapi 
deba seh ndekah maka teridah dosa-dosana. 

25 Bage pe perbahanen-perbahanen si 
mehuli minter nge teridah, tapi si mesera kal 
pe ngidahsa labo terbuniken. 

6 1 Kerina si jadi budak arus erpengakap 

maka tuanna patut ndatken kerina 
kehamaten, gelah ula ipebau-bau kalak gelar 
Dibata ras pengajarenta. 

2 Budak-budak si kalak Kristen tuanna, 
ula la mehamat man tuanna, sabap 
tuanna e seninana kap. Tapi reh ulina min 
perbahanenna man tuanna, sabap dahin 
si idahikenna e man guna kalak si tek, si 
ikelengina. 


Pengajaren si la tuhu 
ras kinibayaken si tuhu-tuhu 


2 Ajarken dingen beritakenlah enda. 

3 Kalak si ngajarken kiniteken si deban si la 
sue ras Kata Tuhanta Jesus Kristus dingen la 
sue ras pengajaren kinitekenta, 

4 petua-tuaken dingen pebeluh-beluhken 
kap ia. Kai pe labo ietehna. Sura-surana 
la mehuli. Nggit kal sisimbaken: janah si 
enda erbahanca turah cian ate, perubaten, 
cekurak, sangka-sangkan si la mehuli, 

3 bage pe perubaten si Ia erngadi-ngadi ras 


kalak si la pinter ukurna dingen si lanai lit i 
bas ia kebujuren. lakapna agama dalan ncari 
kebayaken. 

Tuhu, agama erbahanca kalak bayak, adi 
puas iakapna erkiteken kai si lit i bas ia. 

7 Lit kin tah kai gia sibaba ku doni enda? 
Lang! Banci ntah kai gia sibaba ndarat i doni 
enda nari? Lang! 

8 Emaka cukup min siakap adi lit nakanta ras 
uista. 

9 Kalak si ersura-sura bayak ndabuh me 
ku bas percuban janah bene me ibahan 
erbage-bage sura-sura si bodoh dingen jahat, 
si erbahanca kalak gedap dingen kernep. 

10 Sabap merangap nandangi duit e me 
sumbul kerina kejahaten. Nggo lit piga-piga 
kalak si merangap nandangi duit lanai tetap 
i bas kiniteken janah gulut ukurna ibahan 
erbage-bage kecedan ate. 


Pedah-pedah man Timotius 


ll Tapi kam, o suruh-suruhen Dibata, 
tadingkenlah si enda ndai kerina. 
Usahakenlah ndalanken si ngena ate Dibata, 
tutus ersembah man BaNa, tetap ernalem 
ku la, cidahken keleng atendu, megenggeng 
dingen lemah lembut! 

12 Erlumbalah asa gegehndu i bas perlumban 
kiniteken, guna ndatken kegeluhen si 
tuhu-tuhu man gunandu. Sabap guna 

kegeluhen si e me maka ipilih Dibata kam 


asum iakukenndu kinitekenndu i lebe-lebe 
nterem saksi. 

13| lebe-lebe Dibata, si mereken kegeluhen 
man si nasa lit bage pe i lebe-lebe Kristus 
Jesus, si erbahan pengakun si tuhu-tuhu i 
lebe-lebe Pontius Pilatus, kukataken man 
bandu gelah 

14 jkutkenlah pedah-pedah e dingen 
jagalah gelah tetap bersih dingen la ceda, 
seh ku warina Tuhanta Jesus Kristus reh 
peduakaliken. 

15 KerehenNa pagi Dibata ngaturkenca i 
bas paksana. Dibata Pemerentah Si Tonggal 
dingen Badia, Raja i bas kerina raja, dingen 
Tuhan i bas kerina tuan. 

16 Dibata ngenca nggeluh rasa lalap. Ia 
nggeluh i bas sinalsal si ise pe la ngasup 
ndeherisa. Ise pe la pernah ngidah la, ise pe 
la banci ngidah la, terpujilah la janah iakuilah 
KuasaNa seh rasa lalap! Amin. 

17 Ajarkenlah kalak bayak i bas erta doni 
gelah ula meganjang ukurna dingen gelah ula 
ia ernalem man erta-ertana si la tetap, e me 
kinibayakenna, tapi ernalemlah man Dibata, 
si mere alu melumbar kerina keperlunta guna 
kesenangenta. 

18 Ajarkenlah gelah idalankenna si mehuli, 
gelah bayak ia i bas perbahanen si mehuli, 
gelah nggit ia mere janah meriah ukurna 
mereken si lit i bas ia man kalak si deban. 

19 Alu bage ipepulungna erta guna dirina si 


banci iarapkenna i bas paksa si reh, gelah 
idatna kegeluhen si tuhu-tuhu. 

200, Timotius, kepkeplah alu mehuli kai 
si nggo iendesken jadi tanggung jababndu. 
Tadingkenlah percakapen-percakapen si la 
erguna si la ngena ate Dibata. Bage pe 
tadingken sijapapen kerna si iakap kalak e 
"pemeteh" tapi si tuhuna labo. 

21Sabap lit piga-piga kalak si ngataken 
dirina erpemeteh, tapi erdandanken si e lanai 
ia tek man Jesus Kristus. Lias ate Dibata 
rembak min ras kam kerina. 


2 Timotius 


1 1 Surat enda i bas aku nari, Paulus si nggo 
ipilih Dibata jadi rasul Kristus Jesus. Aku 
IsuruhNa pembarken kegeluhen si ipadanken 
guna ialoken i bas persadanta ras Kristus 
Jesus. 

2 Surat enda man Timotius, anakku si 
kukelengi. Dibata Bapa ras Kristus Jesus 
Tuhanta mereken lias ate, perkuah ate ras 
kemalemen ate min man bandu. 


Pengataken bujur ras pengajuk 


3 Bujur kukataken man Dibata, si kusembah 
alu tutus, bagi nini-niningku nai. Bujur 
kukataken man Dibata asum kuinget kam 
rusur i bas pertotonku subuk suari bage pe 
berngi. 

4Kuinget kuga pertangisndu, janah mesikel 
kal aku jumpa ras kam gelah meriah kal min 
kuakap. 

> Kuinget tutus atendu erkiniteken bali ras 
kiniteken nini tudungndu Lois ras nandendu 
Enike. Tek aku maka i bas kam pelit kiniteken 
si bage. 

6 Erdandanken si e kupersingeti man bandu 
gelah gara mulihken i bas kam pemere 
Dibata, si ialokenndu asum kutamaken tanku 
i babo takalndu. 

7 Sabap Kesah si ibereken Dibata man banta 


labo erbahanca gelah kita percik-cik: tapi 
KesahNa e ndemi kita alu kuasa, kekelengen, 
bage pe gelah ngasup kita ngkuasai dirinta. 

8 Emaka ula kam mela ersaksi kerna 
Tuhanta: bage pe ula kam mela kerna aku si 
iIpenjaraken erdandanken Kristus. Tapi buat 
baginndu i bas kiniseran guna Berita Si Mehuli 
bagi ibereken Dibata man bandu gegeh guna 
Si e. 

9 Kita nggo IselamatkenNa janah nggo 
kita IpilihNa jadi SikerajangenNa, labo 
erdandanken kai si ibahan kita, tapi 
erdandanken sura-SuraNa dingen lias AteNa 
nge. Lias AteNa e IberekenNa arah Kristus 
Jesus ope denga tembe si nasa lit enda. 

10 Tapi genduari perkuah AteNa e nggo 
tangkas man banta arah kerehen Si Ngkelini 
kita, Kristus Jesus. Jesus nggo naluken kuasa 
kematen janah nggo IpetangkasNa kegeluhen 
si la erkeri-kerin arah Berita Si Mehuli. 

Il Aku nggo iangkat Dibata jadi rasul dingen 
guru guna pembarken Berita Si Mehuli. 

12Janah erdandanken si me maka aku 
ngenanami kiniseran-kiniseran. Tapi tetap aku 
tek, sabap kutandai nge ise penalemenku. 
Janah tek aku la ngasup ngkawali aku ras si 
nggo lendeskenNa man bangku seh ku Wari 
pendungi e. 

13 Tagangilah alu nteguh kata si kuajarken 
man bandu, jadi usihen si man ikutenkenndu. 

Janah tetaplah kam i bas kiniteken ras 


kekelengen si idat kita erkiteken persadanta 
ras Kristus Jesus. 

14Jagalah erta-erta si mehuli si nggo 
iendesken Dibata man bandu arah Kuasa 
Kesah Si Badia si ringan i bas kita. 

15 Jetehndu maka kerina kalak si ringan i 
Propinsi Asia nggo nundalken aku, ikut pe 
Pigelus ras Hermogenes. 

16 | cidahken Tuhan min perkuah AteNa man 
keluarga Onesiporus, sabap aku nggo megati 
lapulina. La mela iakapna aminna pe ietehna 
aku i bas penjara. 

17 Tapi seh kenca ia i Roma minter aku 
idaramina ngayak jumpa. 

18 Tuhanlah mereken perkuah AteNa man 
Onesiporus i bas Wari e pagi! Tangkas kal 
ietehndu maka megati aku isampatina i 
Epesus. 


Laskar Kristus si tutus 


2 lTapi kam, o anakku, lias ate 
Dibatalah mpegegehi kam, si nggo jadi 
sikerajangenta erdandanken persadanta ras 
Kristus J esus. 

2 Kai si nggo ibegindu i bas aku nari i 
lebe-lebe nterem saksi, endeskenlah man 
kalak si ertanggung jabab, si ngasup 
ngajarkenca ka man kalak si deban. 

3Ikutlah kam i bas ngenanami kiniseran jadi 
laskar Kristus Jesus si tutus. 

4Sekalak laskar si sangana ertugas Ia 


icampurina urusen kegeluhen si deban gelah 
ngena ate komendanna. 

> Sekalak si ikut i bas perlumban labo 
banci menang adi la kin patuh nandangi 
peraturen-peraturen si lit i bas perlumban e. 

6 Sekalak perjuma si nggo latih erdahin arus 
ndat bagin si pemena i bas ulih jumana nari. 

7 Ukurkenlah kai si kukataken man bandu, 
sabap ibereken Tuhan man bandu kengasupen 
ngangka kerina si enda ndai. 

8 Ingetlah Jesus Kristus, si nggo ipekeke 
Dibata i bas si mate nari. Ia kesusuren Daud, 
bagi ikataken i bas Berita Si Mehuli si ku 
beritaken e. 

9 Erdandanken kupembarken Berita Si Mehuli 
e nge maka aku ngenanami kiniseran, janah 
igariken pe aku bagi kalak jahat. Tapi kata 
Dibata labo tergariken, 

10 emaka megenggeng aku i bas kai pe guna 
kiniulin anak-anak Dibata si terpilih, gelah ia 
pe banci ngaloken keselamaten si reh arah 
Kristus Jesus, ras kemulian si rasa lalap. 

ll Tuhu me kata enda, "Adi nggo kita mate 
ras la, kita pe pagi nggeluh ka ras Ia. 

12 Adi tetap megenggeng kita, ras Ia ka 
pe kita pagi erkuasa. Adi si persoken Ia, 
IpersokenNa pe kita. 

13 Adi la pe kita setia, Ia tetap nge setia, 
sabap labo banci IpersokenNa bana." 

Si erdahin si dat pujin 

14 Ajarkenlah perpulungen janah persingeti 
i lebe-lebe Dibata gelah ula ia rubati kerna 
sada-sada cakap. 

15 Usahakenlah gelah dat pujin kam i 
lebe-lebe Dibata, bagi sekalak si erdahin si 
la mela kerna dahinna, sekalak si ngajar alu 
pinter berita si benar i bas Dibata nari. 

16 Sirangilah ranan si Ia tuhu dingen si 
Sia-sia, si perasatna nirangken kalak ras 
Dibata. 

17 Si iajarkenna e njajat bagi penakit kanker. 
Dua kalak i bas guru-guru e gelarna Himeneus 
ras Piletus. 

18 Duana ia nggo nadingken pengajaren si 
benar. Genduari nggo kemamangen ibahanna 
piga-piga kalak si nggo tek man Jesus Kristus 
alu ngataken maka kekeken kalak si tek nggo 
jadi. 

19 Tapi palas si nteguh si nggo ipanteki 
Dibata labo terugur. I babo palas elit tersurat, 
"Itandai Tuhan SikerajangenNa," bage pe, 
"Ise ngakuken maka ia sikerajangen Tuhan 
arus ItadingkenNa perbahanen-perbahanen si 
la payo." 

20| bas rumah si mbelin lit erbage-bage 
pinggan ras mangkuk, lit si ibahan i bas pirak 
nari bage pe i bas emas nari janah lit ka 
pe si ibahan i bas kayu nari bage pe i bas 

taneh dah nari: lit si ipake guna keperlun si 


mehaga, lit si ipake guna keperlun biasa. 

21 Adi lit kalak si mbersihken dirina i bas 
kejahaten-kejahaten enda nari, ipakeken me 
ia guna si mehuli, sabap nggo iendeskenna 
dirina dingen erguna man tuanna. Nggo 
isikapken ia guna ipake i bas dahin si mehuli. 

22 Tadingkenlah sura-sura si jahat i bas 
kalak nguda. Usahakenlah ndalanken kai 
si tuhu-tuhu ngena ate Dibata, nehken 
tanggung jababndu selaku kalak si tek, 
nehken keleng ate dingen nggeluh alu dame 
raduken kalak si tutus mindo penampat man 
Tuhan. 

23 Ula campuri percakapen si sia-sia dingen 
la rorat. letehndu maka arah si e turah 
perubaten. 

24 Suruh-suruhen Tuhan la banci rubat. Arus 
ia mehuli man ise pe, sekalak guru si mehuli 
dingen saber, 

25 janah alu lemah-lembut ngajarken kalak 
si erlawanen ras kam. Banci jadi ibereken 
Dibata man kalak enda kesempaten jera i bas 
dosa-dosana nari dingen meteh si tuhu-tuhu 
ngena ate Dibata. 

26Alu bage jore ukurna mulihken janah 
pulah ia i bas siding Iblis nari, si nggo naban 
dingen maksa ia ngikutken sura-surana. 

Wari-wari pendungi 


l Ingetlah! | bas wari-wari pendungi pagi 
mbue reh kiniseran. 

2 Sanga si e pagi manusia nggeluh ngukurken 
dirina saja, merangap, meganjang rukur 
dingen nipu. Cekurak ia, la ibegikenna kata 
nande-bapana, la ia nggit ngataken bujur, 
dingen lanai diatena eragama. 

3 Lanai lit i bas ia kekelengen dingen ate 
mekuah. Ijurukenna kalak si deban. La ia 
ralang-alang merawa dingen merampus. La 
atena ngena si mehuli. 

4Idayakenna temanna, njulmit ukurna 
dingen meganjang ukurna. Lanai diatena 
Dibata, tapi kesenangen saja idaramina. 

3 Tempa-tempa idalankenna aturen-aturen 
agama, tapi kuasa agama si tuhu-tuhu 
itulakna. Kalak si bagi enda ula deheri. 

6 Piga-piga kalak pagi i bas si e lawes 
kirumah-kirumah, mpengaruh diberu-diberu 
si kote kinitekenna, si mberat baban dosana 
dingen dem erbage-bage kerincuhen kula, 

7e me diberu si megati erlajar atena tapi la 
pernah ietehna kai kin si tuhu-tuhu ngena ate 
Dibata. 

8 Bagi Jannes ras Jambres nimbak Musa nai, 
bage pe kalak enda nimbak kai si tuhu-tuhu 
ngena ate Dibata. Lanai ia ngasup rukur, 
janah sia-sia kinitekenna. 

3 Tapi labo banci sempat mbelang bekasna, 


sabap kerina pagi kalak meteh maka ia 
bodoh, bali ras si jadi nandangi Jannes ras 
Jambres. 


Pedah si perpudi 


10 Tapi kam nggo ikutkenndu kai si 
kuajarken, kai si kubahan bage pe kai 
tujun geluhku. Nggo iperdiatekenndu 
kinitekenku, kesaberenku, kekelengenku, 
kinigenggengenku. 

11 Nggo idahndu aku isiksa bage pe 
ngenanami erbage-bage kiniseran. letehndu 
kerinana si jadi man bangku i Antiokia, i Ikoni 
ras i Listera. Melala kal kiniseran si nggo 
kunanami, tapi i bas si e kerina isampati 
Tuhan aku. 

12 Kalak si nggit nggeluh rikutken si ngena 
ate Dibata i bas persadan ras Kristus Jesus, 
la banci la ngenanami kiniseran. 

13 Kalak jahat ras penipu reh dekahna reh 
jahatna; itipuna kalak janah ia pe kena tipu. 

14Tapi kam, tetaplah ndalanken kebenaren 
si rehna i bas Dibata nari si nggo iajarken 
man bandu dingen nggo tuhu-tuhu kam tek. 
letehndu kap ise nai si ngajari kam. 

15Janah ingetndu pe maka kitik-kitikndu 
nari nggo ietehndu kerna Pustaka Si Badia, 
si ngasup mereken kepentaren man bandu, 
e me si mabai kam ku keselamaten arah 
kiniteken man Kristus Jesus. 

16 Kerina si tersurat i bas Pustaka Si Badia 


rehna i bas Dibata nari janah erguna i bas 
ngajari kalak kerna si ngena ate Dibata, 
mandang si lepak, pekena si salah dingen 
erguna i bas mereken pedah-pedah gelah 
nggeluh alu mehuli. 

17 Gelah kalak si nehken sura-sura Dibata 
cukup saratna ras ilengkapi guna erbahan 
kerina perbahanen si mehuli. 

4 1 Jesus Kristus reh denga pagi jadi Hakim 
nandangi kalak si nggeluh ras si nggo 
mate. IpantekiNa pagin KinirajanNa. Emaka 
kupindoken kal man bandu i lebe-lebe Dibata 

ras Jesus Kristus: 

2 Pembarkenlah Berita e, subuk tengteng 
ras la tengteng paksana terusken gelah 
beritaken. Cidahken salah kalak, persingeti 
dingen pegegehi ia sanga iajarkenndu ia alu 
dem kesabaren. 

3 Reh me pagi paksana lanai ibegiken kalak 
pengajaren si tuhu-tuhu. Sura-surana saja 
me idalankenna. Ipepulungna guru-guru 
guna ngajari ia kerna kai si iakapna ntabeh 
megikenca. 

4La ibegikenna pengajaren si tuhu-tuhu, 
tapi tutus atena megiken turi-turin si Ia tuhu. 

“Tapi kam, ntah kai gia jadi, ula bene 
ukurndu. Megenggenglah i bas ngenanami 
kiniseran. Dahikenlah dahin meritaken Berita 
Si Mehuli e, janah dalankenlah tanggung 
jabapndu jadi suruh-suruhen Dibata. 

6 Tapi aku, nggo seh paksana ipersembahken. 


Nggo seh paksana aku nadingken kegeluhen 
enda. 

7 Nggo kupala-palai asa ngasupku i bas 
perlumban e, nggo seh aku ku garis batas, 
janah nggo kucikep kiniteken e. 

8 Emaka genduari nggo sikap hadiah 
kemenangen e guna iendesken man bangku, 
e me rudang-rudang kebenaren si ibereken 
Tuhan, Hakim si adil, si IberekenNa man 
bangku i bas Wari e. Janah hadiah e labo 
man bangku saja, tapi pe man kerina kalak si 
nimai KerehenNa alu erkeleng ate. 


Perkara-perkara si debanna 


9 Usahakenlah maka pedas kam reh ndahi 
aku. 

10 Demas nggo nadingken aku janah 
genduari ia erngena ate man doni si genduari 
enda. Nggo lawes ia ku Tesalonika. Si Kresens 
pe nggo lawes ku Galati janah Titus ku 
Dalmati. 

lł Lukas nari ngenca ras aku. Legi Markus 
gelah ras kam ku jenda, sabap banci ia 
nampati aku i bas dahinku. 

12 Tikikus nggo kusuruh ku Epesus. 

13 Adi reh kam baba mantelku, tading 
kubahan i Troas i bas si Karpus. Baba pe 
kitap-kitapku, terlebih-lebih kitap kulit e. 

14 Aleksander, tukang tembaga e, nggo 


megati erbahan jahat man bangku. Tuhanlah 
mbalassa perbahanenna e. 

15 Kam pe metengetlah nandangi ia, sabap 
megegeh kal ia ngelawan kai si iberitaken 
kita. 

16 Asum tangtangna aku iadili, ise pe Ia 
lit nemani aku: kerina nadingken aku. 
Mbera-mbera la itak-taki Dibata si enda man 
bana! 

17 Tapi Tuhan tetap nemani aku, IberekenNa 
man bangku gegeh, seh maka tuhu-tuhu i 
bas paksa e ngasup aku meritaken Berita Si 
Mehuli e man bangsa si erbage-bage. Ipulahi 
Tuhan aku tempa-tempa i bas babah singa 
nari. 

18) anah ipulahi Tuhan me pagi aku i bas 
kerina si jahat nari, jenari IbabaNa aku alu 
selamat ku bas KinirajanNa i Surga. Man 
BaNalah kemulian seh rasa lalap. Amin. 


Kata Pendungi 


19 Kataken mejuah-juah man Persila 

ras perbulangenna Akuila, bage pe man 
Onesiporus sada jabu. 

20 Frastus genduari i Korinti, janah Tropimus 
kutadingken i Mileti, sabap sakit ia. 

21 Ysahaken kal gelah reh kam ope denga 
musim mbergeh. Eubulus, Pudens, Linus ras 
Klaudia ngataken mejuah-juah man bandu, 

bage pe kerina senina-senina si nggo tek man 


Jesus Kristus. 
22 Tuhanlah nemani kam. Lias ate Dibata ras 
kam kerina gelah. 


Titus 


1 l Surat enda i bas aku nari, Paulus, 
persuruhen Dibata dingen rasul Jesus 
Kristus. Aku ipilih Dibata jenari IsuruhNa 
mpegegehi kiniteken anak-AnakNa si terpilih 
janah mabai ia ku si ngena ate Dibata 
rikutken pengajaren agamanta, 

2 si erpalasken pengarapen kerna kegeluhen 
si tuhu-tuhu si la erkeri-kerin. Kegeluhen si 
tuhu-tuhu si la erkeri-kerin nggo ipadanken 
Dibata man banta ope denga lit paksa-paksa; 
Dibata labo erbual. 

3Janah i bas paksa si ItetapkenNa, nggo 
IpetangkasNa kegeluhen e arah KataNa. 
Enda me si lendeskenNa man bangku. Emaka 
kupembarken KataNa e bekas persuruhen 
Dibata Si Engkelini kita. 

“Surat enda man Titus, anakku si tuhu-tuhu 
rikutken kinitekenta ersada. Dibata Bapa ras 
Kristus Jesus Singkelini kita mereken lias ate 
ras kemalemen ate man bandu gelah. 


Dahin Titus i Pulau Kreta 


> Kutadingken kam mbaru enda i Pulau 
Kreta gelah ipejorendu dahin si perlu idungi, 
bage pe gelah ngangkat pertua-pertua i bas 
tep-tep kuta. Ingetlah si kukataken man 
bandu: 

6 sekalak pertua ula min lit si man 


pandangen: sekalak ngenca ndeharana, 
janah anak-anakna erkiniteken man Kristus 
dingen la icap kalak gutul ntah pe la 
terajarken. 

7 Erdandanken dahin peminpin perpulungen 
e ngaturken dahin Dibata, ula min lit i bas 
ia si man pandangen. La banci meganjang 
ukurna ntah sukah merawa, ntah pemabuk, 
ntah pengamuk, merangap nandangi duit. 

8 Arus ia pertemue, ngena atena si mehuli. 
Pentar, bersih, dingen terkuasaina dirina. 

9 Arus nteguh itagangina Berita si rehna i bas 
Dibata nari e, eme Berita si banci iteki bagi 
si nggo iajarken man bana. Alu bage ngasup 
ia mpegegehi kalak si deban alu pengajaren 
si tuhu-tuhu e, dingen ngasup ia ncidahken 
salah kalak si ngelawan pengajaren e. 

10 Sabap nterem kalak lanai patuh, terlebih- 
lebih si teriket denga i bas sunat: itipuna 
kalak si deban alu cakapna si la erguna. 

11 Kalak si bage ula bere ngerana, sabap 
ngguluti jabu kalak saja ngenca perasatna alu 
pengajaren si la bage arusna. Kai si ibahanna 
e man kemelanken, sabap sura-surana 
ndarami duit saja nge. 

12 Sekalak nabi i Kreta nari pernah ngataken, 
"Kalak Kreta perbual, bali ras rubia-rubia si 
merawa, kalak rangap si perkisat." 

13 Kai si ikataken nabi e tuhu, emaka ajarken 


ia alu la tangung-tanggung, gelah tuhu-tuhu 
kinitekenna, 

1#janah gelah ulanai ia tek turi-turin 
kalak Jahudi ras aturen-aturen manusia si 
erlawanen ras pengajaren si benar. 

15 Nandangi kalak si bersih pusuh-peratenna 
kai pe bersih kap: tapi nandangi kalak si la 
bersih pusuh-peratenna dingen la erkiniteken, 
kai pe la bersih, sabap nggo meluat ukur ras 
pusuh-peratenna. 

16 Ngaku ia maka itandaina Dibata, tapi 
arah perbahanenna teridah labo itandaina. 
Perukurenna mbau, janah la nggit patuh: 
kalak enda la ngasup erbahan kai pe si 
mehuli. 


Pengajaren si tuhu-tuhu 


' Tapi kam, ajarkenlah si sentudu ras 
pengajaren si payo. 

2 Katakeniah man dilaki si nggo metua gelah 
jore min ukurna, mehuli lagu-langkahna, 
dingen ngasup min ngkuasai dirina: bage 
pe gelah tuhu-tuhu sehat kinitekenna, 
erkeleng-ate dingen megenggeng. 

3Bage pe kataken man diberu-diberu si 
nggo metua gelah bersih lagu-langkahna, 
bagi arusna. La banci ia ncekuraki kalak si 
deban, bage pe la banci nagih minem anggur. 
la arus ngajarken si mehuli: 

4ngajari diberu si nguda denga gelah keleng 


atena perbulangenna ras anak-anakna, 

3 gelah ngasup ia ngkuasai dirina dingen 
nggeluh badia, gelah beluh ia ngaturken 
jabuna dingen jadi ndehara si patuh man 
perbulangenna, gelah alu bage ise pe la 
ncekuraki berita si rehna i bas Dibata nari. 

6 Bage pe ajari anak-anak perana gelah 
ngasup ngkuasai dirina. 

Janah kam, i bas kai pe arus jadi usihen 
kerna dahin si mehuli. Tutus min atendu 
dingen ergiah-giahlah ukurndu ngajar. 

8 Pakelah kata-kata si payo si Ia banci 
ipandang kalak, gelah alu bage mela iakap 
imbang-imbangndu sabap la lit i bas kita si 
man pandangenna. 

9 Budak arus ngikutken kata tuanna dingen i 
bas kai pe senang min ate tuanna ibahanna. 
La banci isimbakna kata tuanna, 

10 ntah pe nangko barang-barang tuanna. 
Tapi arus icidahkenna maka ia tetap bujur 
dingen tutus, gelah i bas kerinana si 
ilakokenna tama ulina man pengajaren kerna 
Dibata si Engkelini kita. 

Il Sabap nggo ipetangkas Dibata lias AteNa 
guna keselamaten kerina manusia. 

12 jas AteNa e ngajari kita nadingken 
kegeluhen si la ngena Dibata ras sura- 
sura doni, gelah nggeluh kita ngkuasai 
dirinta, bujur dingen si sembah Dibata alu 
kegeluhenta i doni enda. 

13 Genduari kita paksa nimai Wari 


kemalemen ate si iarapken kita e me kerehen 
sinalsal Dibatanta si Mbelin ras si Engkelini 
kita Jesus Kristus. 

14Nggo lendeskenNa DiriNa man banta, 
guna nebusi kita i bas kerina si jahat nari, 
jenari IbahanNa kita jadi SikerajangenNa, jadi 
bangsa si bersih, si mesikel erbahan mehuli. 

15 Ajarkenlah si enda kerina, janah pakelah 
kerina kuasandu i bas kam ngajuk dingen 
mandang kalak. Ula pelepas kalak mapas 
man bandu. 


Lagu langkah kalak Kristen 


3 1 Persingetilah ia kerina gelah patuh man 
pemerentah ras si erkuasa. Ibegikennalah 
katana, dingen nggit ndalanken kerina dahin 
si mehuli. 

2 Katakenlah man bana gelah ula ia ncekuraki 
kalak si deban, tapi erdame dingen meriahlah, 
janah mehulilah min perbahanenna katawari 
pe nandangi kerina manusia. 

3Sabap kita pe nai labo sieteh mehuli, nggit 
ngelawan dingen erbahan salah. Kita ikuasai 
kerincuhen kula ras erbage-bage sura-sura. 
Kita nggeluhken kegeluhen si jahat dingen 
dem ate cian. Segat ate kalak kita, janah kita 
pe segat ateta kalak. 

4Tapi asum Dibata si Engkelini kita nehken 
perkuah ate ras KiniulinNa man banta, 

3 kita nggo IkeliniNa. Kita IkeliniNa labo 


erdandanken perbahanenta si mehuli, tapi 
erdandanken perkuah AteNa nge. Kita ikelini 
Dibata arah Kesah Si Badia si erbanca kita 
tubuh peduakaliken gelah sialoken kegeluhen 
si mbaru alu mbersihken kita. 

6 Dibata nguseken Kesah Si Badia si Ia 
ersibar man banta arah Jesus Kristus si 
Engkelini kita, 

7 gelah erdandanken lias AteNa banci kita 
rembak ras la dingen ngaloken kegeluhen si 
tuhu-tuhu si la erkeri-kerin, si iarapken kita. 

8 Kata enda tuhu kap. Ateku min gelah 
igegehindu ngajarken kerna si enda, gelah 
kalak si nggo tek man Dibata tutus ndahiken 
dahin si mehuli, si metunggung dingen 
erguna man manusia. 

9Silahkenlah ranan sijabapen si sia-sia, 
kerna terombo nini-nini nai, ula rubat, dingen 
ula sijabapen kerna Undang-undang. Enda 
kerina si lang-lang dingen la lit gunana. 

10 Kalak si erbahan perpecahen i bas 
perpulungen ajarken ula kurang dua kali 
jenari sirangi ia. 

11 jetehndu maka kalak si bage jahat kap. 
Dosa-dosana nuduhkenca maka ia ersalah. 


Perkara-perkara si deban 


12 Kenca kusuruh Artemas ntah Tikikus 
ndahi kam, usahakenndu kal ndahi aku ku 

Nikopolis, sabap nggo kutetapken ringan i jah 


asum musim mbergeh. 

13 Usahakenndulah nampati Senas, si meteh 
undang-undang, ras Apolos i bas ia menaken 
perdalanenna, janah usahaken maka kerina 
keperlunna icukupi. 

14Teman-temanta arus erlajar make 
kesempaten si lit guna ndahiken dahin si 
mehuli, gelah icukupina kai si perluna kal. Ula 
min Ia sia-sia nggeluh. 

15 Kerina senina-seninanta si ras aku i 
jenda ngataken mejuah-juah man bandu. 
Kataken mejuah-juah i bas kami nari man 
teman-temanta si sada kiniteken. Lias ate 
Dibata ras kam kerina gelah. 


Filemon 


1 1 Surat enda i bas aku nari, Paulus, si 
ipenjaraken erdandanken Kristus Jesus, 
bage pe i bas seninanta Timotius nari. Surat 
enda man bandu, Pilemon, si ikelengi kami, 
teman kami sada dahin 

2 ras man perpulungen si pulung i rumahndu, 
bage pe man turangta Apia ras temanta 
seperjuangen Arkipus. 

3Dibata Bapanta ras Tuhan Jesus Kristus 
mereken lias ate ras kemalemen ate man 
bandu gelah. 


Kekelengen dingen kiniteken Pilemon 


4Rusur kukataken bujur man Dibatangku 
tep-tep kali kam kuinget i bas pertotonku. 

> Sabap nggo kubegi kerna kekelengenndu 
man anak-anak Dibata ras kiniteken si lit i 
bas kam nandangi Tuhan Jesus. 

6 Ertoto aku gelah arah persadanta kalak 
si erkiniteken mabai kita ku pengertin si 
terbagesen kerna kerina pemere si ialoken 
kita i bas kegeluhenta erkiteken persadanta 
ras Kristus. 

7O seninangku si kukelengi, kekelengenndu 
e erbahanca ateku malem dingen mpegegehi 
aku! Kerina anak-anak Dibata nggo ermeriah 
ukur ibahanndu. 


Filemon 1.81 16 2 


Pemindon kerna Onesimus 
ntah pe si Erguna 


8 Erdandanken si e pang kal aku seninandu i 
bas Kristus merentahken kam erbahan kai si 
arus ilakokenndu. 

9Tapi erkiteken keleng ateku kam, ulin 
kuakap aku mindo saja man bandu. Si enda 
kubahan aminna gia aku, Paulus, nggo 
metua, janah sangana ipenjaraken erkiteken 
Kristus Jesus. 

10 Emaka mindo aku man bandu kerna 
si Erguna, si nggo jadi anakku erkiteken 
kiniteken tupung aku sangana i bas penjara. 

11 Nai la ia erguna man bandu, tapi genduari 
erguna ia labo saja man bandu tapi man 
bangku pe. 

12 Buah ateku si kukelengi enda, genduari 
kusuruh mulihken man bandu. 

13Sj tuhuna ateku min i jenda nge ia ras 
aku, kidekah aku i bas penjara erkiteken 
Berita Si Mehuli, gelah banci ia jadi gancihndu 
nampati aku. 

14Tapi la ateku kupaksaken kam nampati 
aku: ateku min si e ibahanndu alu ukur 
meriah. Alu bage la aku nggit erbahan kai pe 
adi la leben isetujuindu. 

15 Banci jadi si Erguna sirang ras kam 
kentisik gelah banci ia ras kam rasa lalap. 

16 Genduari lanai bo ia budak ngenca, 
tapi ndauh ganjangen asangken sekalak 

budak. Ia me seninandu si meherga i bas 


Kristus. Keleng ateku ia, tentu lebihen ka 
pe kekelengenndu man bana, subuk selaku 
manusia bage pe i bas Tuhan. 

17 Emaka adi temanndu kin iakapndu aku, 
alokenlah ia mulihi bagi pengalokenndu aku. 

18 Adi lit nai salahna man bandu, ntah lit 
utangna, jadi utangku bahan. 

19 Aku jine nuratkenca bagin si enda, "Aku, 
Paulus, nggalarisa pagi kerina man bandu." 
(Tentu labo perlu kupersingeti man bandu 
maka kam jine pe rutang man bangku, e me 
dirindu jine.) 

200 seninangku, sampatindu min aku 
erkiteken Tuhan; pesenang min ukurku sabap 
kita ersenina i bas Kristus. 

21 Asum aku erbahan surat enda, tek aku 
maka ialokenndu pemindonku enda. Si 
tuhuna kueteh maka lebih asang si e pe nggit 
nge kam. 

22 Tambah si e sikapkenlah sada kamar man 
bangku, sabap ngarap aku maka pertotonndu 
kerina ibegiken Dibata, janah IbahanNa aku 
mulihken ndahi kam. 


Salam pendungi 


23 Epapras si ipenjaraken ras aku erkiteken 
Kristus Jesus, ngataken mejuah-juah man 
bandu, 

24 bage pe Markus, Aristarkus, Demas, ras 
Lukas temanku sada dahin. 

25 Lias ate Tuhan Jesus Kristus ras kam 


kerina gelah. 


Ibrani 


Kata Dibata arah AnakNa 


1 Nai nggo megati Dibata ngerana 
man nini-nininta arah nabi-nabi alu 
erbage-bage cara. 

2 Tapi i bas paksa-paksa si arah pudi enda 
ngerana la man banta arah AnakNa. Arah 
AnakNa e me Dibata njadiken kerina si nasa 
lit: AnakNa e ItetapkenNa jadi si mada kerina 
si nasa lit. 

3 Arah Ia ersinalsal terang kemulian Dibata, 
janah la tuhu-tuhu gambar Dibata. Ia me 
si natang kerina si nasa lit alu KataNa 
si erkuasa. Kenca IbersihkenNa manusia 
i bas dosa-dosa nari, kundul Ia i surga 
arah kemuhen Dibata si Mada Kuasa si 
meganjangna. 


Anak e beliden asa malekat-malekat 


4Anak e nggo jadi ndauh ganjangen 
asangken malekat-malekat, bagi GelarNa pe 
nggo ibereken Dibata ganjangen asangken 
gelar malekat-malekat. 

3 Sabap man malekat-malekat labo pernah 
ikataken Dibata, "Kam me anakku; sendah 
Aku jadi Bapandu." Man malekat si apai pe 

labo pernah ikataken Dibata, "Aku me jadi 


BapaNa, janah la me jadi AnakKu." 

6 Tapi asum isuruh Dibata AteNa AnakNa 
sintua ku doni enda, IkatakenNa, "Kerina 
malekat Dibata arus nembah man Anak e." 

! Kerna malekat-malekat ikataken Dibata, 
"Ibahan Dibata malekat-MalekatNa angin, 
janah suruh-SuruhenNa dilah api." 

8 Tapi kerna Anak e ikataken Dibata, "Kursi 
PemerentahenNdu o Dibata, rasa lalap me! 
PemerentahenNdu e me pemerentahen si 
adil. 

3 Ngena atendu si bujur, janah nembeh 
atendu nandangi si jahat; erdandanken 
si e me maka Dibata, e me Dibatandu, 
nggo ngangkat Kam, jenari IpehagaNa Kam 
lebih asa TemanNdu, si erbahanca meriah 
UkurNdu." 

l0IkatakenNa pe tole, "Kam o Tuhan, 
mula-mulana nggo njadiken doni enda, janah 
alu TanNdu jine nggo IjadikenNdu langit. 

ll Masap me pagi si enda kerina, tapi Kam 
tetap nge rasa lalap: reh mawesna me pagi 
kerina bagi uis. 

12 jlipatNdu me pagi kerina si nasa lit 
bagi uis, jenari isambari pagi alu si deban. 
Tapi Kam tetap nge rasa lalap, UmurNdu Ia 
erkeri-kerin." 

13Man malekat-malekat si apai pe labo 
pernah ikataken Dibata, "Kundullah i 
jenda arah kemuhenKu, seh kutamaken 

imbang-ImbangNdu jadi dedeh-dedehen 


NaheNdu." 

14 Adi bage kai dage malekat-malekat e? 
Malekat-malekat e, e me kesah penampat 
persuruhen Dibata guna nampati kalak si 
ngaloken keselamaten pagi. 


Keselamaten si mbelin 


2 l Erdandanken si e arus nteguh sicikep 
pengajaren si nggo sibegi, gelah ula kita 
mombak. 

2 Sepuluh Pedah Dibata si ipeseh malekat- 
malekat man Musa nggo tangkas maka tuhu, 
janah kalak si la ndalankenca ntah si la 
ngikutkenca iukum bagi patutna. 

3Adi bage banci kin kita pulah adi Ia 
siperdiateken berita keselamaten si bage 
belinna? Tuhan si tangtangna meritaken 
keselamaten e, jenari kalak si megisa nggo 
ncidahken man banta maka si e tuhu. 

4 Bage pe arah erbahan tanda-tanda kuasa, 
kejadin-kejadin ras erbage-bage tanda 
sengget, itambahi Dibata maka tuhu kesaksin 
kalak e. lelaken Dibata pe erbage-bage 
pemere Kesah Si Badia rikutken sura-SuraNa. 


Peminpin si maba 
manusia ku keselamaten 
3 Dibata labo njadiken malekat-malekat 


gelah erkuasa nandangi doni si nandangi reh 
eme doni si icakapken kita e. 

6 Tapi bagi lit tersurat i bas Pustaka Si 


Badia, "O Dibata, kai kin manusia emaka 
IngetNdu ia: kai kin anak manusia e, maka 
IperdiatekenNdu ia? 

"| bas paksa si kentisik nggo IbahanNdu 
ia teruhen asangken malekat-malekat: 
IpehagaNdu ia alu kiniulin dingen pujin, 

Sjanah IbahanNdu ia erkuasa nandangi 
kerina si nasa lit." Ikataken pe maka ibahan 
Dibata manusia "erkuasa nandangi kerina 
si nasa lit"; adi bage labo lit kai pe si Ia i 
teruh kuasana. Genduari si idah manusia labo 
erkuasa i bas kerinana. 

9Tapi teridah man banta maka Jesus si 
erkuasa! | bas paksa si kentisik, ibahan 
Dibata Ia teruhen asangken malekat-malekat, 
gelah arah lias ate Dibata InanamiNa 
kiniseran kematen guna kerina manusia. 
Siidah genduari Ia ipehaga alu kiniulin dingen 
pujin erkiteken kematen si nggo InanamiNa. 

10 Patut maka Dibata si njadiken dingen 
pekena-kena kerina si nasa lit, njadiken 
Jesus serta arah kiniseran. Gelah nterem 
kalak IbabaNa ngenanami KemulianNa ras 
la. Sabap Jesus ngenca mabai manusia ku 
keselamaten. 

11 | bersihken Jesus manusia i bas dosa-dosa 
nari, janah Ia ras si IbersihkenNa e kerina 
sada Bapa. Erdandanken si emaka Jesus la 
mela ngakui manusia jadi SeninaNa. 

12 Bagi IkatakenNa, "O Dibata, ngerana aku 


kerna Kam man agi-agingku kupujiken Kam i 
tengah-tengah perpulungen." 

13 Tole pe IkatakenNa, "Ernalem Aku man 
Dibata." Bage pe IkatakenNa, "I jenda Aku 
ras anak-anak si nggo iendesken Dibata man 
bangKu." 

14Erdandanken anak-anak e, bagi si 
IgelariNa, e me manusia si erdaging dingen 
erdareh, Jesus pe nggo bali ras anak-anake i 
bas KemanusianNa. Si enda IbahanNa gelah 
arah KematenNa banci ItalukenNa Iblis si 
engkuasai kematen. 

15 Alu bage IbebaskenNa kalak si kidekah 
geluhna iperbudak erkiteken kebiarenna 
nandangi kematen. 

16 Tangkas maka labo malekat si IsampatiNa. 
Tapi bagi lit tersurat i bas Pustaka Si Badia, 
"IsampatiNa kita manusia, e me kesusuren 
Abraham." 

17E me sabapna maka i bas kai pe arus bali 
la ras senina-SeninaNa, gelah Ia jadi Imam 
si Mbelin si erkeleng ate dingen si tutus i 
bas ndahiken dahin Dibata gelah dosa-dosa 
manusia ialemi Dibata. 

18J anah genduari ngasup Ia nampati kalak si 
i bas percuban, sabap Ia pe nggo ngenanami 
percuban ras kiniseran. 

Jesus belinen asangken Musa 


10 senina-seninangku si sada kiniteken, 

si nggo pe ipilih Dibata! Ukurilah 
mbages-mbages kerna Jesus, e me Rasul 
ras Imam si Mbelin, si iakuken kita i bas 
kinitekenta. 

2 Jesus patuh man Dibata si milih Ia guna 
dahin e, bagi Musa nai patuh ndahiken 
dahinna i bas rumah Dibata. 

3 Kalak si majekken rumah lebih ipehaga 
asangken rumah e. Bage me Jesus, 
tunggungen la ipehaga asangken Musa. 

4Tuhu kerina rumah lit si majekkenca, tapi 
Dibata nge njadiken kerina si nasa lit. 

> Musa patuh erdahin i bas rumah Dibata 
bagi persuruhen. Iturikenna kai si pagin 
ikataken Dibata. 

6 Tapi Kristus patuh bagi Anak si ertanggung 
jabap i bas rumah Dibata. Kita enda me 
rumah Dibata adi tetap ukurta ergiah-giah 
dingen tek kita maka sidat nge kai si iarapken 
kita. 


Pengadi-ngadin man anak-anak Dibata 


7 Emaka bagi si ikataken Kesah Si Badia, 
"Adi ibegindu sora Dibata wari enda, 

8 ula pemersik ukurndu bagi asum nai 
isimbakndu Dibata, bagi nai asum kam i 
gurun pasir, asum iujindu Dibata. 

3| je me nai iuji ninindu Dibata, icubaina Aku 
nina Dibata, aminna pe idahna kai si nggo 
Kubahan kidekah empat puluh tahun. 

10 Erdandanken si emaka nembeh ateKu ia, 
alu ngataken, 'Megati ia nimbak, la ikutkenna 
pedah-pedahKu.' 

11 Merawa Aku dingen Ersumpah 'Ndigan pe 
ia la bengket ku bas pengadi-ngadinKu!'" 

12G senina-seninangku, metengetlah gelah 
ula sekalak pe i bas kam jahat ukurna dingen 
la tek seh maka itundalkenna Dibata si 
Nggeluh e! 

13 Tapi gelah ula sekalak pe i bas kam 
itipu dosa seh maka mersik ukurna, siajar- 
ajarenlah kam tep-tep wari, kidekah kata 
"wari enda" bagi si tersurat i bas Pustaka Si 
Badia lit denga man banta. 

14 Sabap kita kerina nggo dat bagin i bas 
Kristus adi tetap kita tek bagi si tangtangna 
nai seh ku kedungenna. 

15| bas Pustaka Si Badia lit tersurat, "Adi 
ibegindu sora Dibata sendah, ula pemersik 
ukurndu bagi nini-ninindu nai asum ia 
berontak ngelawan Dibata." 

16 se kin megi sora Dibata jenari isimbakna 
Dibata? E me kerina si ibabai Musa ndarat i 
Mesir nari. 

17 Ise kin si irawai Dibata kidekah si empat 
puluh tahun e? E me kalak si erbahan dosa, 
si Mate i gurun pasir. 

18 se kin kata Dibata asum Ia Ersumpah 


"Ndigan pe la ia bengket ku bas pengadi- 
ngadinKu?" Tentu kalak si nimbak Dibata! 

19 Dage nggo sieteh maka labo ia banci 
bengket sabap la ia tek. 

4 1 Genduari lit padan Dibata man banta 

maka kita banci bengket ku bas pengadi- 
NgadinNa. Dage metengetlah gelah ula lit 
sekalak pe i bas kam gagal bengket ku bas 
pengadi-NgadinNa e. 

2 Sabap nggo sibegi Berita Si Mehuli e, bali 
ras kalak ndai. Ibegina berita e tapi la erguna 
man bana sabap la ialokenna e alu kiniteken. 

3Tapi kita si tek, bengket ku bas pengadi- 
ngadin e. Bagi si ikataken Dibata, "Merawa 
Aku dingen Ersumpah 'Ndigan pe ia la bengket 
ku bas pengadi-ngadinKu!'" Si enda ikataken 
Dibata aminna pe nggo dung DahinNa kenca 
IjadikenNa doni enda. 

4Sabap kerna wari si pepituken lit tersurat i 
bas Pustaka Si Badia, "I bas wari si pepituken 
ngadi Dibata erdahin." 

> Tapi pe lit tersurat, "Asa ndigan pe ia la 
bengket ku bas pengadi-ngadinKu." 

6 Kalak si tangtangna megi Berita Si Mehuli 
la bengket ku bas pengadi-ngadin Dibata 
erdandanken la ia tek. Adi bage tentu lit 
kalak si deban si banci bengket ku bas 
pengadi-ngadin Dibata e. 

"Si enda tangkas sabap nggo itetapken 
Dibata sada wari si deban, si igelari "wari 

enda". Ndekah kenca si e ngerana Dibata 


kerna si e arah Daud bagi nggo tersinget arah 
lebe, "Adi ibegindu sora Dibata wari enda, ula 
pemersik ukurndu." 

8 Adi nggo min ndai ibabai Josua bangsa e 
ku bas pengadi-ngadin Dibata, lanai nari bo 
min ndai Dibata ngerana kerna sada wari si 
deban. 

9 Tapi genduari lit denga nge wari pengadi- 
ngadin guna anak-anak Dibata, bagi Dibata 
ngadi i bas wari si pepituken e. 

10 Sabap kalak si bengket ku bas pengadi- 
ngadin Dibata, ngadi me ia i bas dahinna nari, 
bagi Dibata ngadi i bas DahinNa nari. 

Il Dage sipala-palailah gelah kita bengket ku 
bas pengadi-ngadin Dibata. Ula lit sekalak pe 
i bas kita la patuh bagi kalak nai, seh maka la 
ia bengket ku bas. 

12 Kata Dibata e nggeluh dingen erdahin. 
Kata Dibata e telapen asangken pedang si 
dua babahna. Mbages kal bekas penebakna 
seh maka isirangkenna tendi ras kesah, 
buku-buku ras utuk tulan. Ihakimina 
perukuren ras sura-sura manusia. 

13 La lit kai pe si terligen man Dibata. 
Kerina si nasa lit tangkas dingen talang i 
lebe-LebeNa. Man BaNa me sipertanggung 
jabapken kerina perbahanen-perbahanenta. 

Jesus Imam si Mbelin 


14 Emaka tetaplah si gelem kiniteken si 
lakuken kita. Sabap lit kap Imam si Mbelinta 
si mulia si nggo seh ku lebe-lebe Dibata jine, 
e me Jesus Anak Dibata. 

Imam si Mbelinta e labo kalak si la 
nggejapken kekoten-kekotenta. Tapi Imam 
si Mbelinta e pernah ngenanami percuban si 
kuga pa pe, bali ras kita: saja ngenca la la 
erdosa! 

16 Fmaka marilah sideheri alu la biar-biaren 
Dibata si erkuasa si dem alu lias ate. | je 
sialoken perkuah ate ras lias ate gelah dat 
kita penampat i bas paksa si iperluken kita. 

1 Kerina Imam si Mbelin ipilih i tengah- 

5 tengah manusia nari, jenari itangkuhken 
lako ndahiken dahin Dibata guna manusia, 
gelah ipersembahkenna pemere-pemere bage 
pe persembahen kerna dosa manusia. 

2 Erdandanken ia pe melala kekotenna, 
emaka kepate ia nandangi kalak si la 
erpemeteh dingen si papak. 

3Janah erdandanken ia kote, arus 
ipersembahkenna persembahen, labo 
saja kerna dosa-dosa kalak tapi pe kerna 
dosa-dosana. 

4Labo lit kalak milih dirina ndatken 
kehamaten jadi Imam si Mbelin. Dibata nge 
si ndilo kalak jadi Imam si Mbelin, bagi Arun 
nai. 

3 Bage me pe Kristus, labo Ia milih DiriNa 


guna ipehaga jadi Imam si Mbelin. Tapi Dibata 
ngataken man BaNa, "Kam me Anakku; i bas 
wari enda Aku nggo jadi BapaNdu." 

6| bas bagin si deban i bas Pustaka Si 
Badia ikataken Dibata ka pe, "Jadi Imam me 
Kam rasa lalap, rikutken golongen Imam 
Malkisedek." 

7 Paksa Jesus nggeluh i doni enda, ertoto Ia 
mindo alu serko ras iluh mambur man Dibata 
si ngasup nelamatken Ia i bas kematen nari. 
Erdandanken ipeteruk Jesus DiriNa dingen 
erpengendes man Dibata, ibegiken Dibata 
PemindonNa. 

8 Tapi aminna pe Jesus Anak Dibata, erlajar 
patuh la arah KiniseranNa. 

9 Erdandanken si e me maka kenca Ia serta 
ibahan Dibata, la jadi ulu keselamaten si rasa 
lalap, nandangi kerina kalak si patuh man 
BaNa. 

10) anah itetapken Dibata la jadi Imam si 
Mbelin "rikutken golongen Imam Malkisedek." 


Ula tadingken kiniteken 


11 Melala denga si arus ikataken kami kerna 
si enda, tapi mesera iakap kami nurikenca 
sabap kai pe melet kam ngangkasa. 

12 Si tuhuna nggo cukup kesempaten man 
bandu gelah banci kam jadi guru, tapi seh 
asa genduari perlu denga kam iajari i bas 
bena-benana nari kerna ajaren-ajaren Dibata. 


Ibrani 5.131 6.5 Sa nak? 
Langa bo kam man nakan keras, tapi minem 


susu denga nge kam. 

13 Kalak si arus denga minem susu, 
anak-anak denga kap ia, la ietehna kai si 
benar ras kai si salah. 

14Tapi nakan keras e me guna kalak si 
mbelin, si arah pengalamenna ngasup 
perukurenna meteh apai si bujur apai si jahat. 

l Erkiteken si e lanai pada siajarken 

ajaren-ajaren Kristen si pemena, tapi 
majulah kita ku pelajaren-pelajaren si 
terbagesen kerna kegeluhen Kristen. Ulanai 
siulihi pelajaren si pemena, e me kerna 
nadingken perbahanen-perbahanen si la 
erguna janah arus tek man Dibata: 

2 htah kerna lakon-lakon pembersihen ras 
namaken tan ku babo kalak, ntah kerna 
kekeken i bas si mate nari ras ukumen si rasa 
lalap. 

3 Emaka marilah kita maju! Janah enda me 
sidalanken adi bage peraten Dibata! 

4Sabap kalak si nggo nundalken Dibata 
kuga banci ia ibaba mulihken seh jera? Nggo 
pernah ia nggeluh i bas terang Dibata. Nggo 
iakapina uga tabehna pemere Dibata, dingen 
ialokenna baginna i bas pemere Kesah Si 
Badia nari. 

> Nggo inanamina maka Kata Dibata mehuli, 
janah nggo igejapna kerna kuasa jaman si 
reh pagin. 

6 Tapi kenca si e murtad ia! Ja nge ia tertegu 


mulihken seh jera sabap ipakukenna denga 
ka Anak Dibata erbahanca megombang kalak 
man BaNa. 

7 Taneh si ngaloken udan nge si ipasu-pasu 
Dibata, e me taneh si peturah sinuan-sinuan 
si erguna man kalak si nuanisa. 

8 Tapi adi taneh e peturah rih ras dukut- 
dukut, labo ia erguna; banci jadi isumpahi 
Dibata ia janah kedungenna iciluk alu api. 

Tapi o senina-senina si ikelengi kami, 
amin bage gia ikataken kami, kerna kam tek 
nge kami maka lit i bas kam si terulin si lit 
pertalinna ras keselamatenndu. 

10 Dibata bujur nge. Labo pagi IlupakenNa 
dahin si nggo idahikenndu e. lingetNa nge 
keleng atendu nandangi la, si icidahkenndu 
arah nampati teman-temanndu kalak Kristen, 
subuk si nggo idalankenndu bage pe si 
paksana idalankenndu. 

ll Ngarap kami gelah kerina kam 
tetap ergiah-giah ukurndu, gelah kai si 
larap-arapkenndu e ialokenndu pagi dungna. 

12 Ate kami ula min kam mekisat. Tapi 
nggeluhlah kam ngusih kalak si nggo tek 
dingen saber, gelah ialokenndu kai si nggo 
iIpadanken Dibata. 


Padan Dibata tetap 


13 Asum Dibata erpadan man Abraham, 
ersumpah la maka kai si nggo 

IpadankenkenNa e IsehkenNa me. 


Erdandanken labo lit ise pe belinen asangken 
la, emaka GelarNa nge IpakeNa asum la 
ersumpah. 

14 Nina, "Erpadan Aku maka Kupasu-pasu 
kam dingen nterem Kubahan kesusurenndu." 

15 Erdandanken saber Abraham nimai padan 
e, emaka ialokenna kai si ipadanken Dibata e. 

16 Adi manusia ersumpah, ipakena gelar 
kalak si belinen asangken ia. Sumpah 
e ndungi perubaten-perubaten si lit i 
tengah-tengah manusia. 

17 Dibata ersura-sura kal petangkassa man 
kalak si patut ngaloken PadaanNa, maka 
PadanNa e tetap nge. Erdandanken si emaka 
ersumpah Ia kerna PadanNa e. 

18 Dage lit dua erbage si la banci mobah, 

e me padan ras SumpahNa, janah kerna si 
dua e tentu Dibata labo erbual. Erkiteken si e 
kita si nggo ndat perlindungen i bas Dibata, 
iajuk kal gelah tetap ncikep pengarapen si lit 
| lebe-lebenta. 

19 Pengarapen enda bali ras jangkar i bas 
geluhta. Pengarapen e aman dingen tetap, 
janah nggo mentasi kire-kire rumah Dibata 
si i Surga, janah sangkut nteguh i bas ingan 
ersembah si arah bas. 

20 Jesus nggo leben asaken kita bengket 
ku je man gunanta. la nggo jadi Imam si 
Mbelin seh rasa lalap rikutken golongen Imam 
Malkisedek. 

Imam Malkisedek 


7 1 Malkisedek Raja Salem, imam Dibata 
si Meganjangna. Asum Abraham mulih | 
bas erperang nari, kenca ibunuhna piga-piga 
kalak raja, ijjumpai Malkisedek ia, jenari 
Ipasu-pasuna. 

2 Sepersepuluh i bas erta si lit ibaba 
Abraham, iberekenna man Malkisedek. 
(Malkisedek antusenna si pemena e me, "Raja 
si Bujur" janah erdandanken ia Raja Salem, 
gelarna e pe antusenna "Raja Dame".) 

3 La lit turi-turin kerna nande-bapa 
Malkisedek ntah pe kerna nini-ninina. La 
lit ituriken kerna pertubuhna ntah kerna 
kematenna. Ia bali ras Anak Dibata, ia jadi 
imam seh rasa lalap. 

4 Dage idahndu maka mbelin tuhu ia! 
Abraham, bapa bangsanta, mereken 
sepersepuluh i bas kerinana si idatna i bas 
peperangen man Malkisedek. 

> Kesusuren kalak Lewi si jadi imam, 
rikutken Undang-undang arus mpepulung 
sepersepuluh i bas erta-erta kalak Israel. Si 
sepersepuluh e ipepulung i bas kalak e nari 
aminna pe ia kesusuren Abraham. 

6 Malkisedek labo kesusuren Lewi, tapi 
ialokenna si sepersepuluh e i bas Abraham 
nari, kenca bage ipasu-pasuna Abraham, e 
me kalak si nggo ngaloken padan Dibata. 

7 Dage tangkas maka belinen nge si 


masu-masu asa si ipasu-pasu. 

8 Imam-imam si mpepulung si sepersepuluh 
e, e me manusia biasa si mate i bas sada 
paksa, tapi lit tersurat i bas Pustaka Si Badia 
maka Malkisedek nggeluh rasa lalap. 

9 Banci ikataken maka asum Abraham 
nggalari si sepersepuluh e, ikut pe Lewi 
nggalar (e me Lewi si kesusurenna mpepulung 
si sepersepuluh e). 

10 Sabap asum Abraham ijumpai Malkisedek, 
Lewi langa tubuh. Banci ikataken Lewi nggo 
lit i bas dareh Abraham, e me nini-nini Lewi. 

ll Erpalasken kiniimamen Lewi me maka 
Undang-undang ibereken man kalak Israel. 
Bicara serta nai imam-imam kalak Lewi e, 
labo min ndai perlu lit imam si deban. Tapi 
erkiteken keimamen Lewi la serta, perlu 
lit imam i bas golongen si deban nari, e 
me rikutken golongen Imam Malkisedek si 
ipadanken Dibata si la i bas golongen Imam 
Arun, kesusuren Lewi nari. 

12 Adi sambar kiniimamen, Undang-undang 
pe la banci lang sambar. 

13Tuhanta si ikataken i jenda, i bas suku si 
deban nari kap. La pernah sekalak pe i bas 
suku e nari erdahin jadi imam. 

14 Kerina kalak meteh maka Tuhan e tubuh i 
tengah-tengah suku Juda nari. Janah Musa la 
pernah ngingetken suku bangsa enda asum 
ia ngerana kerna imam-imam. 

Imam si deban si bali ras Malkisedek 


15 Kerna si e nggo reh tangkasna, nggo reh 
sekalak imam si deban, si bali ras Imam 
Malkisedek. 

lela jadi imam labo rikutken Undang-undang 
ntah pe aturen-aturen manusia. 1a jadi imam 
arah kuasa kegeluhen si la ermasap-masap. 

17 Sabap i bas Pustaka Si Badia lit tersurat, 
"Kam jadi imam rasa lalap rikutken golongen 
Imam Malkisedek." 

18 Alu bage, peraturen si ndekah lanai ipake, 
sabap la ergegeh dingen la erguna. 

19 Sabap Undang-undang Musa la ngasup 
njadiken kai pe serta. Emaka genduari i 
bas kita lit pengarapen si terulin, dalanta 
ngerembaki Dibata. 

20 Tambah si e lit ka sumpah Dibata. Asum 
kalak Lewi jadi imam la lit sumpah Dibata e. 

21 Tapi Jesus jadi imam arah sumpah: e me 
asum nina Dibata man BaNa, "Tuhan nggo 
ersumpah, janah asa ndigan pe la mobah 
UkurNa, 'Kam jadi imam rasa lalap." 

22 Kelebihen sumpah enda erbahan Jesus 
nggo jadi jaminen kerna iketen padan si 
terulin. 

23 Kelebihen si deban eme imam-imam Lewi 
e nterem, sabap lawes mate ia kerina, emaka 
la ia ngasup nerusken dahinna. 

24Tapi Jesus nggeluh rasa lalap, janah 


DahinNa selaku imam la igantiken kalak si 
deban. 

25 Emaka kalak si ndahi Dibata arah Ia, 
ngasup Ia nelamatkenca seh rasa lalap alu 
serta, sabap la nggeluh rasa lalap guna ertoto 
man Dibata kerna kalak e. 

26 Dage Jesus me Imam Simbelin si ncukupi 
kerina keperlunta. Ia badia: la lit SalahNa 
ntah pe DosaNa. la nggo ipeserap Dibata 
i bas manusia si erdosa nari, dingen nggo 
ipeganjang Dibata ganjangen asa langit. 

27 Labo bali Ia ras Imam-imam si Mbelin 
si deban. Ia la perlu mpersembahken 
persembahen tutungen tep-tep wari, 
subuk kerna DosaNa bage pe kerna 
dosa jelma si nterem. Sada ngenca 
IpersembahkenNa, sekali seh rasa lalap, e me 
asum IpersembahkenNa DiriNa. 

28 Undang-undang Musa netapken manusia 
si la serta jadi Imam si Mbelin: tapi padan 
Dibata si IbahanNa alu sumpah, si pudin reh 
asangken Undang-undang, netapken Anak e 
si nggo ibahan Dibata serta seh rasa lalap. 


Jesus Imam Simbelinta 


l Palasna percakapenta enda e me: Lit 

sekalak Imam Simbelinta si bage, si 
kundul arah kemuhen kursi Raja Sibadia i 
Surga. 

2 Ja erdahin selaku Imam Simbelin i bas 


Ingan Sibadiana kal, e me i bas kemah si 
tuhu-tuhu, si ipanteki Tuhan, labo si ipanteki 
manusia. 

3 Kerina Imam Simbelin itugasken gelah 
mpersembahken pemere ras persembahen 
rubia-rubia man Dibata. Bage me pe Imam si 
Mbelinta, arus lit si man PersembahkenNa. 

4Bicara i doni enda Ia ringan, labo 
la imam, sabap nggo lit imam-imam 
si mpersembahken pemere rikutken 
Undang-undang kalak Jahudi. 

>Si tuhuna dahin si idahiken imam-imam e 
sada usihen dingen awih-awih kerna kai si lit 
i surga nge ngenca. Bage me pe kerna Musa 
nai. Asum ipajekken Musa atena Kemah e 
nina Dibata man bana, "Perdiateken maka 
kerinana ibahanndu bali ras gambar si nggo 
icidahken man bandu i datas deleng e." 

6 Tapi genduari, Jesus ngaloken dahin imam 
si ndauh ganjangen asa dahin imam si deban. 
Sabap padan si ibahan Dibata ras manusia 
erkelang-kelangken Jesus, e me padan si 
ndauh ulin, erkiteken palasna e me padan 
kerna barang si terulin. 

7 Bicara Ia lit lepakna i bas padan si pemena, 
labo min ndai perlu padan si peduaken. 

8 Tapi Dibata ndatken salah i bas BangsaNa, 
bagi si IkatakenNa i bas Pustaka Si Badia, 
"Nina Tuhan, 'Reh me warina Kubahan sada 

iketen padan si mbaru man bangsa Israel, 


bage pe man suku Juda.' 

9 Padan e labo pagi bali ras iketen padan 
si nggo Kubahan man nini-ninina nai asum 
Kubabai ia ndarat i taneh Mesir nari. 
Nini-ninina e la patuh nandangi padan si 
Kubahan man bana, e me sabapna maka la ia 
Kuperdiateken nina Tuhan. 

10 Genduari, enda me padan si Kubahan 
man kalak Israel i bas wari-wari si reh nina 
Tuhan: Kutamaken me Undang-undangKu ku 
bas ukurna, janah Kusuratken i bas pusuhna. 
Aku me jadi Dibatana janah ia mejadi 
bangsangKu. 

Il Lanai bo pagi sekalak pe perlu ngajari 
temanna sada bangsa ntah ngataken man 
temanna sada kuta, "Tandai min Tuhan.' 
Sabap kerina pagi ia nandai Aku, i bas si 
kitikna nari seh ku si mbelinna. 

12 Kualemi pagi kerina salahna, janah 
Kulupaken dosa-dosana." 

13 Alu ngerana kerna padan si mbaru e, icap 
Dibata maka padan si pemena nggo male: 
janah kerina si nggo male dingen la erguna e 
minter me masap. 


Cara nembah i doni ras 
cara nembah i Surga 


9 l| bas padan si pemena e, lit aturen- 
aturen cara ersembah bage pe cara 
erbahan ingan ersembah si ibahan manusia. 

2 Sada kemah ipajekken, janah bagin si 


arah lebe igelari Ingan si Badia. I je lit 
tangke lampu, bage pe meja ras roti si 
ipersembahken man Dibata. 

3Bagin si arah bas, e mei pudi kire-kire si 
peduaken, lit ingan si igelari Ingan Sibadiana 
kal. 

41 je lit batar-batar emas si ipake man ingan 
nutung kumenen, bage pe Peti Perpadanen si 
ilapisi alu emas. | bas Peti e lit kudin emas 
si isin manna, bage pe ciken Arun si pernah 
ertunas, ras dua batu tulis si i je isuratken 
padan e. 

>| babo Peti e lit patung mahluk si erkabeng, 
si nggambarken maka Dibata ringan ije. 
Kabengna kimbang i babo ingan e, e me ingan 
dosa-dosa ialemi. Tapi genduari la paksana 
nuriken si enda sada-sadai. 

6 Bage me kerina barang-barang e iatur 
inganna. Imam-imam tep-tep wari bengket 
ku bas Kemah bagin si arah lebe e guna 
ndahiken dahinna. 

' Tapi si bengket ku bas Kemah bagin si 
arah bas, Imam Simbelin saja, e pe sekali 
setahun ngenca. Ibabana ku bas dareh si 
ipersembahken man Dibata man guna dirina 
bage pe man guna dosa-dosa si nggo ibahan 
bangsana alu la sengaja. 

8 Arah litna aturen-aturen enda, tangkas 
iajarken Kesah Si Badia maka kidekah pajek 

denga Kemah bagin si arah lebe e, langa 


talang dalan ku Ingan Sibadiana kal. 

9 Endame gambaren paksa si genduari. 
Ertina, maka kerina pemere ras persembahen 
rubia-rubia si ipersembahken man Dibata 
labo ngasup erbahan serta pusuh peraten 
kalak si ersembah e. 

10 Peraturen-peraturen e kerina terjeng 
pangan, inemen ras erbage-bage cara 
lakon-lakon pembersihen nge ngenca. Si 
enda kerina aturen-aturen si arah darat, si 
Ipake seh paksa ipebarui Dibata kerina si 
nasa lit ngenca. 

l1 Tapi Kristus nggo reh jadi Imam Simbelin 
kerna si mehuli si nggo lit i tengah-tengahta. 
Kemah InganNa erdahin terbelinen dingen 
tersertaan. Kemah InganNa erdahin e la 
manusia erbahanca: ertina Kemah e labo 
sada bagin i bas doni si itepa enda. 

12 Sekali ngenca seh rasa lalap Kristus 
bengket ku bas Ingan Sibadiana kal. 

Asum la bengket ku je, la IbabaNa 

dareh kambing bajarna ntah anak lembu 
guna ipersembahken, tapi DarehNa jine 

I persembahkenNa lako ndatken keselamaten 
si rasa lalap man banta. 

13 Dareh kambing bajarna ras dareh lembu 
jenggina bage pe abu lembu persembahen 
tutungen, ipirpirken ku kalak si la bersih 
rikutken aturen agama. Janah alu bage dareh 
ras abu ndai nggo mbersihken ia arah darat. 

14 Adi dareh ras abu pe banci mbersihken, 


lebihen kap dareh Kristus! Arah kesah si 
la ermasap-masap ipersembahken Kristus 
DiriNa jadi persembahen si serta man Dibata. 
DarehNa e mbersihken pusuh peratenta i 
bas perbahanen si sia-sia nari, gelah banci 
sisembah Dibata si nggeluh. 

15E me sabapna maka erkelang-kelangken 
Kristus, Dibata erbahan padan si mbaru, 
gelah kalak si nggo ipilih Dibata banci 
ngaloken pasu-pasu si la ermasap-masap 
si nggo ipadanken Dibata. Si enda banci 
seh sabap nggo lit sada kematen si nebusi 
manusia i bas salahna nari, asum ia i teruh 
kuasa padan si arah lebe e. 

16] ja lit surat wasiat i je arus ibuktiken 
maka si erbahan surat wasiat e nggo mate. 

17 Sabap surat wasiat labo lit ertina adi 
nggeluh denga si erbahanca. Surat wasiat e 
esah adi nggo mate si erbahanca. 

18E me sabapna maka padan si arah lebe e 
pe merluken dareh guna pengesahenna. 

19 Perlebe, ipebetehken Musa man bangsa 
e kerina pedah-pedah bagi si ikataken i 

bas Undang-undang. Jenari ibuatna dareh 
anak lembu ras lau, ipirpirkenna ku Kitap 
Undang-undang bage pe ku kerina bangsa e, 
alu hisop ras mbulu kambing si megara. 

20 Nina Musa, "Enda me dareh si ngesahken 
padan si isuruh Dibata gelah idalankenndu." 

21 Bage pe ipirpirken Musa dareh ndai ku 


babo Kemah ras ku kerina barang-barang si 
ipake i bas kebattin. 

22 Situhuna rikutken Undang-undang, 
menam kai pe ibersihken alu dareh. Bage pe 
dosa ialemi alu ngamburken dareh ngenca. 


Persembahen Kristus nasapken dosa 


23 Dage kerina barang-barang si jadi gambar 
barang-barang Surga arus ibersihken alu cara 
si enda ndai. Tapi guna barang-barang Surga 
e, situhuna merluken persembahen si ndauh 
terulin. 

24 Sabap Kristus labo bengket ku bas Ingan 
Sibadia si ibahan manusia, si jadi gambar 
Ingan Sibadia si tuhu-tuhu. Tapi Ia bengket 
ku Surga, ija genduari ia ngadap ku Dibata 
man gunanta. 

25 Imam si mbelin kalak Jahudi tep-tep 
tahun bengket ku Ingan si Badia alu maba 
dareh asuh-asuhen. Tapi Kristus labo rusur ku 
bas mpersembahken DiriNa. 

26 Sabap adi bage nggo mindai megati 
la ngenanami kiniseran kidekah tembe 
doni enda. Tapi situhuna sekali ngenca Ia 
reh seh rasa lalap, asum nandangi seh ku 
kedungenna jaman enda, guna nasapken 
dosa alu mpersembahken DiriNa. 

2! Kerina manusia la banci la mate sekali, 
janah kenca bage iadili Dibata. 

28 Bage pe sekali ngenca Kristus 


mpersembahken DiriNa guna ngangkut dosa 
jelma si nterem. Kenca bage reh mela sekali 
nari, emaka dosa pe masap, janah kalak si 
nimai la selamat. 

10 1 Undang-undang kalak Jahudi labo 

Undang-undang si serta si la lit 
man pandangen. Tapi Undang-undang e 
awih-awih kerna si mehuli si reh pagin. 
Tep-tep tahun persembahen si gelgel saja 
ngenca ipersembahken. Banci kin serta kalak 
si ndahi Dibata ibahan Undang-undang arah 
nehken persembahen? 

2 Adi tuhu-tuhu kin nggo bersih kalak si 
nembah Dibata e i bas dosa-dosana nari, 
lanai akapna salah bana, janah lanai ia perlu 
erbahan persembahen. 

3 Tapi persembahen si ibahanna tep-tep 
tahun e ngingetken kalak kerna dosa-dosana. 

4Sabap dareh lembu jenggi ras dareh 
kambing bajarna ndigan pe la ngasup 
nasapken dosa. 

> Erdandanken si e me maka asum Kristus 
nandangi reh ku doni enda nina man Dibata 
bagi si tersurat i bas Pustaka Si Badia, "La 
atendu bage persembahen ras pemere, tapi 
nggo IsikapkenNdu sada kula man bangKu. 

6 La AteNdu ngena asuh-asuhen si itutung 
i babo batar-batar persembahen, ntah 
persembahen-persembahen guna nasapken 
dosa. 

7 Emaka ningku, 'I jenda Aku, o Dibata, guna 


ndalanken si ngena AteNdu, bagi isuratken 
kerna Aku i bas Pustaka." 

8 Perlebe IkatakenNa, "La AteNdu bage 
dingen la AteNdu ngena persembahen ras 
pemere ntah rubia-rubia si itutung i babo 
batar-batar persembahen ras persembahen 
guna nasapken dosa." IkatakenNa si 
enda aminna pe kerina persembahen e 
ipersembahken rikutken Undang-undang. 

9Jenari nina, "I jenda Aku, o Dibata, guna 
ndalanken si ngena AteNdu." Erdandanken si 
e lanai ipake Dibata persembahen si ndekah, 
janah IsambariNa alu persembahen Kristus. 

10 Arah peraten Dibata kita nggo bersih i 
bas dosa nari, erkiteken Jesus Kristus nggo 
mpersembahken KulaNa sekali saja ngenca. 

11 Kerina imam kalak Jahudi tedis ndahiken 
dahinna tep-tep wari. Bali lalap persembahen 
si Ipersembahkenna. Tapi ndigan pe 
persembahen e la ngasup nasapken dosa. 

12 Tapi Kristus sekali ngenca erbahan 
persembahen guna dosa, e me persembahen 
si erguna seh rasa lalap; jenari kundul la arah 
kemuhen Dibata. 

13| je me Ia genduari nimai, seh 
itamaken Dibata imbang-ImbangNa jadi 
dedeh-dedehen NaheNa. 

14 Dage alu persembahen si serta, ibahan 
Kristus jadi serta kalak si ibersihken i bas 
dosa-dosana nari. 

15 Kesah Si Badia pe ersaksi man banta. 


Perlebe nina, 

16 “Enda me si nandangi Kubahan ras ia 
kerina i bas wari-wari si reh nina Tuhan: 
Kutamaken me Undang-undangKu ku bas 
pusuhna, janah Kusuratken me ku bas 
ukurna." 

17 Tole nina, "Kulupaken me dosa-dosana ras 
perbahanenna si jahat." 

18 Dage adi nggo ialemi dosa-dosa ras 
perbahanen si jahat e, lanai lit gunana nehken 
persembahen pengalemi dosa. 


Sideherilah Dibata 


19 Dage erdandanken kematen Jesus, o 
senina-senina, nggo bebas kita bengket ku 
bas Ingan Sibadiana kal. 

20 Nggo italangi Jesus man banta sada 
dalan si mbaru, sada dalan si nggeluh, arah 
kire-kire, e me kap KulaNa. 

21j jt Imam Simbelinta: e me si jadi kepala i 
bas rumah Dibata. 

22 Dage sirembakkenlah dirinta ku Dibata alu 
tutus ate dingen kiniteken si tetap. Alu pusuh 
peraten si bersih i bas penggejapen ersalah 
nari, bage pe alu kula si nggo ibersihken alu 
lau meciho, sideherilah Ia. 

23 Tetaplah si gelem pengarapen si nggo 
siakui, sabap tek kita maka isehken Dibata 
nge PadanNa. 

24 Marilah kita sisampat-sampaten gelah 


keke ukurta guna nehken keleng ate ras 
ndalanken si mehuli. 

25 Ula kita Ia reh ku perpulungen, bagi si 
ibahan piga-piga seninanta. Tapi lebih asa si 
e siiah-iahenlah kita sabap sieteh maka wari 
Tuhan, e me wari KerehenNa, reh me. 

26 Sabap adi tetap denga kita sengaja 
erbahan dosa, aminna pe nggo sieteh kai si 
ngena ate Dibata, lanai lit persembahen si 
deban si banci nasapken dosanta. 

21Si lit denga e me si man kebiaren si 
nandangi jadi: ukumen ras api si merawa si 
engkernepken kalak si ngelawan Dibata! 

28 Si la patuh man Undang-undang Musa 
iukum seh mate, alu la lit ampunen, kenca 
tereteh salahna arah dua ntah telu kalak 
saksi. 

29 Apai denga ka kalak si la ngergaken Anak 
Dibata sitik pe! Kalak si mekarus nandangi 
padan Dibata si nggo mbersihken ia i bas 
dosa nari! Si megombang nandangi Kesah 
Dibata si melias man ia! Gejaplah maka 
ndauh beraten ukumenna! 

30 Sabap sitandai nge si ngataken, "Kuukum 
me pagi! Kubalas me pagi!" Tole pe 
IkatakenNa, "ladili Tuhan me pagi BangsaNa." 

31 Ngeri kal adi ndabuh ku bas tan Dibata si 
nggeluh. 

32 Ingetlah kuga nai pergeluhndu. Paksa 
e nai, kenca kam iterangi sinalsal Dibata, 

melala reh kiniseran man bandu, tapi la kam 


talu i bas perbeben e. 

33 Megati nai kam igombangi dingen isakiti 
kalak i lebe-lebe jelma si nterem. Megati pe 
kam nggit ikut ras kalak si bage. 

34 Ikut pe kam erceda ate ras kalak si 
ipenjaraken. Janah keri erta-ertandu irampas 
kalak, igengkenndu e alu meriah ukur, sabap 
ietehndu maka lit denga si terulin man bandu, 
si tahan seh rasa lalap. 

35 Dage ula pulahi pengarapenndu, sabap 
ietehndu pengarapen e mbelin upahna. 

36 Perlu kal kam megenggeng guna 
ndalanken si ngena ate Dibata gelah 
ialokenndu kai si IpadankenNa. 

37 Sabap bagi lit tersurat i bas Pustaka Si 
Badia, "Lanai bo ndekah reh me si padan reh 
e, labo ipelawen-lawenna KerehenNa. 

38 Kalak si bujur ndat kegeluhen arah 
kiniteken. Tapi adi lit si murtad la ateKu 
ngena ia." 

39 Kita enda labo kalak si murtad dingen 
bene. Tapi kita kalak si erkiniteken seh 
tendinta selamat. 


Erkiniteken man Dibata 


1 Erkiniteken ertina tek nandangi kai si 
1 1 iarapken kita, tek kerna si la idah. 
2 Erdandanken kinitekenna kalak sinuria 
ipujiken Dibata. 

3 Erdandanken tek man Dibata kap maka 


siangka kerina si nasa lit Dibata njadikenca 
arah KataNa, kerina si teridah IjadikenNa i 
bas si la teridah nari. 

4Erdandanken kiniteken Abil man Dibata 
maka ipersembahkenna man Dibata 
persembahen si ulin asangken persembahen 
Kain. Perbahan ia tek, dat pujin ia i bas 
Dibata nari maka ia kalak bujur, sabap ialoken 
Dibata persembahenna. Erdandanken tek 
maka ngerana denga ia genduari aminna pe 
ia nggo mate. 

> Erdandanken kiniteken Enoh man Dibata 
maka la ia mate. Tapi ia iangkat ku Dibata, 
janah ise pe la ngasup njumpai ia, sabap ia 
nggo iangkat Dibata. | bas Pustaka Si Badia 
lit tersurat maka ope denga Enoh iangkat 
nggo leben ibahanna si sentudu ras peraten 
Dibata. 

SIse pe la ngasup ndalanken si sentudu ras 
peraten Dibata adi Ia kin erkiniteken. Sabap 
kerina si reh ndahi Dibata arus tek maka 
Dibata lit dingen IberekenNa upah man kalak 
si ndarami la. 

7 Erdandanken tek Nuah man Dibata maka 
ibegina kata pertenget i bas Dibata nari, 
kerna si nandangi reh si la idahna. Ikutkenna 
kata Dibata, jenari ibahanna sada perahu 
si dungna nelamatken ia ras keluargana. 
Erkiteken si e doni isalahken, janah Nuah 
iIkataken Dibata benar erkiteken kinitekenna. 

8 Erdandanken tek Abraham man Dibata 


maka asum Dibata erdilo man bana, patuh ia, 
berkat ia ku negeri si ipadanken Dibata man 
bana. Itadingkenna negerina la ietehna kuja 
ia lawes. 

9 Erdandanken tek man Dibata maka ia nggit 
lajang i bas negeri si nggo ipadanken Dibata 
man bana. la ringan i bas kemah bali ras 
Isak ras Jakup si ngaloken padan si seri i bas 
Dibata nari. 

10 Sabap Abraham nimai kuta si nggo 
irencanaken dingen ipanteki Dibata, e me 
kuta si nteguh palasna. 

11 Erdandanken tek Sara man Dibata maka 
banci mupus aminna pe ia nggo metua. 

Tek ia maka isehken Dibata kai si nggo 
IpadankenNa. 

12 Aminna pe paksa e nai Abraham tempa- 
tempa nggo mate, tapi i bas si sekalak enda 
nari reh kesusuren si nterem bagi bintang i 
langit dingen kersik i tepi lawit si Ia terbeligai. 

13 Kerina kalak enda mate i bas kiniteken. 
Kai si Ipadanken Dibata la ialokenna, tapi 
i dauh-dauh nari nggo idahna si e, emaka 
meriah iakapna. Terang-terang iakuina maka 
ia kalak perlajang dingen kesilang i doni enda. 

14 Kalak si ngakui si e terang icidahkenna 
maka ia ndarami negeri si jadi negerina jine. 

15 Lanai atena tedeh nandangi negerina si 
mbarenda si nggo itadingkenna. Adi tedeh kin 

atena banci denga nge min ndai ia mulihken 


ku je. 

16 Tapi tedehen atena negeri si terulin, e 
me negeri si i Surga. E me sabapna maka 
la mela Dibata jadi Dibata kalak ndai, sabap 
nggo IsikapkenNa sada kuta man kalak enda 
Kerina. 

17 Erdandanken tek Abraham man Dibata 
maka ipersembahkenna anakna Isak, asum 
ia iuji Dibata. Man Abraham me ibahan 
Dibata padan e, tapi amin bage gia nggit nge 
Abraham mpersembahken anakna si tonggal 
e. 

18 Nggo ikataken Dibata man Abraham, 
"Arah Isak me iterusken kesusurenndu." 

19 Tek Abraham maka Dibata erkuasa pekeke 
Isak i bas si mate nari: janah banci ikataken 
maka i bas si mate nari me ialoken Abraham 
si Isak. 

20 Erdandanken tek Isak man Dibata maka 
erpadan ia mereken pasu-pasu man Jakup 
ras Esau kerna kegeluhen kalak enda denggo. 

21 Frdandanken tek Jakup man Dibata me 
maka ipasu-pasuna anak Jusup sada-sadai 
ope denga ia mate. Alu erciken-ciken 
isembahna Dibata. 

22 Erdandanken tek Jusup man Dibata maka 
ngerana ia muatna mate kerna perberkat 
kalak Israel i taneh Mesir nari bage pe kerna 
kai si arus ibahan nandangi tulan-tulanna. 

23 Erdandanken tek orang tua Musa man 


Dibata maka ibunikenna Musa seh umur telu 
bulan. Idahna maka anak e seh kal jilena, la 
ia mbiar ngelawan peraturen si ibahan raja. 

24 Erdandanken tek Musa man Dibata maka 
kenca ia mbelin lanai ia nggit ikataken anak 
Putri Raja Mesir. 

25 Ulin iakapna ngenanami kiniseran ras 
bangsa Dibata asangken ntabeh kentisik i bas 
dosa. 

26 | gejapna maka ndauh ergan ngenanami 
kiniseran igombang-gombangi kalak guna 
Mesias e asangken kerina erta-erta negeri 
Mesir, sabap ia ngenehen upah si reh pagin. 

27 Erdandanken tek Musa man Dibata 
maka itadingkenna Mesir alu la mbiar man 
pernembeh raja. La ia nggit mulihken 
tempa-tempa idahna Dibata si la teridah e. 

28 Erdandanken kinitekenna e me maka 
ia ngelitken Paskah, janah isuruhna kalak 
mirpirken dareh ku pintun, gelah anak sintua 
dilaki i bas jabu kalak Israel ula ibunuh 
Malekat Kematen. 

29 Erdandanken tek man Dibata maka 
bangsa Israel banci ngepari Lawit Merah, 
tempa-tempa erdalan ia arah daraten. Asum 
kalak Mesir erdalan ka arah e, itelen lau e ia. 

30 Erdandanken tek bangsa Israel man 
Dibata maka runtuh benteng kota Jeriho 
kenca kalak Israel erdalan engkeleweti kota e 
pitu wari dekahna. 

31 Erdandanken Rahap, diberu si dahinna 


ndayaken dirina e, tek man Dibata me maka 
la ia ikut ibunuh ras kalak si ngelawan Dibata, 
sabap ialo-alona alu dame mata-mata kalak 

Israel e. 

32 Perlu denga kin kuterusken? Lanai aku 
sempat nuriken kerna Gideon, Barak, Simson, 
Jepta, Daud ras Samuel, bage pe kerna 
nabi-nabi. 

33 Erdandanken tek kalak enda man Dibata 
maka iperangina negeri-negeri dingen 
menang ia. Idalankenna kai persuruhen 
Dibata, emaka ialokenna kai si nggo 
ipadanken Dibata. Isompelna babah singa. 

34 Inimpetina api si mejin pergarana. Pulah 
ia i bas babah pedang nari. Kote ia, tapi 
dungna jadi megegeh. Megegeh ia i bas 
perang. Italukenna serdadu-serdadu bangsa 
si deban. 

35 Erdandanken tek diberu-diberu e man 
Dibata me maka ipekeke Dibata keluargana i 
bas si mate nari. Si debanna Ia nggit ngaloken 
kebebasen, tapi mate isiksa ia, gelah nggeluh 
ia mulihi ku bas kegeluhen si terulin. 

36 | it isaling-saling dingen icambuk. Lit pe si 
igariken dingen si ipenjaraken. 

37 Lit ibenteri alu batu, lit ikeret duaken 
kulana alu gaji, janah lit ka pe ibunuh alu 
pedang. Perlajang ia erdalan-dalan makeken 
uis i bas kulit biri-biri ntah i bas kulit kambing 

nari: kalak enda musil, iayak-ayak, dingen 


isiksa. 

38 Lanai metunggung doni enda inganna! 
Bagi kalak si mengongsi ia ku gurun pasir 
bage pe ku deleng-deleng. Cebuni ia i bas 
guha bage pe i bas lubang. 

39 Mbelin kal kemenangen si idatken kalak 
enda erdandanken tek ia man Dibata. Amin 
bage gia langa bo ialokenna kai si nggo 
ipadanken Dibata. 

40 Sabap lit sura-sura Dibata si terulin man 
banta. Dibata ersura-sura maka raduken kita 
ngenca kalak ndai banci jadi serta. 


Dibata Bapanta 


1 2 1 Dage man banta, nteremkap saksi 
si ngkeleweti kita. Emaka siaguilah 
kerina si ngambati i bas perdalanenta, bage 
pe dosa e si lalap ncerawisi kita. Tutuslah 
ateta ngikuti perlumban si lit i lebe-lebenta. 

2 Kempak Jesuslah kita natap, sabap ia me 
sumbul ras tujun kinitekenta. IgengkenNa 
ngenanami kiniseran i kayu persilang! Tapi 
erdandanken keriahen si nimai la, lanai 
lukuriNa mela mate i kayu persilang. Janah 
genduari kundul la arah kemuhen kursi 
kinirajan Dibata. 

3 Ukurilah uga belinna kiniseran Jesus 
ngalaken perlawanen si rehna i bas kalak 
perdosa nari. Emaka ula kitik ukurndu, dingen 
ula kam putus asa. 

4Sabap i bas kam erbebe ngelawan dosa 


langa kam seh ngamburken dareh. 

> Lanai kin ingetndu pengajaren si ikataken 
Dibata man bandu selaku anak-AnakNa? "O 
anakKu, perdiatekenlah adi iajarken Tuhan 
kam, janah ula kitik ukurndu adi IrawaiNa 
kam. 

6 Sabap iajarken Tuhan kalak si IkelengiNa, 
janah IligasNa tep-tep kalak si lalokenNa jadi 
AnakNa." 

7 Gengkenlah kiniseran si reh man bandu. 
Alokenlah e bagi ajar i bas sekalak bapa nari, 
sabap kiniseranndu e ncidahken maka ibahan 
Dibata kam bagi anak-AnakNa. Lit kin sekalak 
anak si la ididik bapana? 

8 Adi la kam iajarken bagi anak-AnakNa 
si deban, labo kam anak si sah, tapi anak 
haram. 

9| doni enda lit bapanta. Bapanta e ndidik 
kita, janah mehamat kita man bana. Adi 
bage tentu arus pe lebihen sibahan nandangi 
Bapanta si i Surga, gelah kita nggeluh. 

10 Bapanta si i doni enda kentisik ngenca kita 
iajarkenna, bagi mehuli iakapna. Tapi kita 
iajarken Dibata guna kiniulinta, gelah banci 
kita dat bagin i bas KebadianNa. 

Il Asum kita iajarken, ceda ateta, la siakap 
meriah. Tapi dungna, kita si nggo terdidik, 
pengajaren e erbahanca kita nggeluh rikutken 
si ngena ate Dibata, seh maka malem ateta. 

Pedah dingen kata pertenget 


12 Emaka angkatlah tanndu si kote, janah 
pegegehlah tiwenndu si la ergegeh! 

13 Tetaplah kam erdalan i bas dalan si pinter 
gelah nahendu si tersiher la ersuina, tapi 
gelah malem. 

14Meriahlah ras ise pe, janah usahakenlah 
nggeluh bagi si ngena ate Tuhan, sabap adi la 
bage ise pe labo banci ngidah Tuhan. 

15Jagalah maka sekalak pe ula surut i bas 
lias ate Dibata. Jagalah maka sekalak pe ula 
bagi sinuan-sinuan si pagit uratna, si turah 
nuhsahi nterem jelma alu racunna. 

16 Jagalah maka ula sekalak pe erlagu Ia 
mehuli ntah la ngergai si meherga iakap 
Dibata bagi si Esau, si ndayaken hakna selaku 
anak sintua, erdandanken sada mangkuk 
pangan. 

17 letehndu maka dungna ersura-sura Esau 
ngaloken pasu-pasu i bas bapana nari: tapi 
itulak ia aminna pe ipindona alu iluh mambur, 
sabap la lit idatna dalan guna ngobah kai si 
nggo ibahanna. 

18 Kam labo reh ku Deleng Sinai, deleng 
si banci idadap: i je lit api si gurlah, gelap 
mesangat, angin meter: 

19 sora terompet, Sora Ngerana. Asum ibegi 
bangsa Israel sora e, mindo ia alu mesangat 
gelah ulanai min ibegina. 

20 La ia ngasup megisa sabap lit perentah i 


bas Sora e nari, "Kasa kai si ndadap deleng 
e, subuk jelma ntah asuh-asuhen, la banci la 
ibenteri alu batu seh mate." 

21 Kai si teridah i je seh kal mejinna, seh 
maka Musa pe ngerana nina, "Mbiar dingen 
ngirgir kal aku!" 

22 Tapi kam nggo reh ku Deleng Sion bage 
pe ku Kota Dibata si nggeluh, e meJerusalem 
si i Surga ras meribu-ribu MalekatNa. 

23 Kam nggo reh ku perpulungen si meriah, 
e me perpulungen kerina anak sintua i bas 
Dibata, si gelarna nggo tersurat i Surga. Kam 
nggo reh ku Dibata, Hakim kerina manusia, 
bage pe ku kerina tendi kalak bujur si nggo 
serta ibahan Dibata. 

24 Kam nggo reh ku Jesus, e me kelang- 
kelang padan si mbaru, bage pe ku dareh 
si Ipirpirken, si mbaba berita si ndauh ulin 
asangken si ibaba dareh Abil. 

25 Emaka jaga gelah ula Ia ibegikenndu Si 
Ngerana e. Adi kalak si la megiken Ia Si 
Ngerana i Deleng Sinai mbarenda pe la pulah, 
apai denga ka kita si la megiken Ia si ngerana 
i Surga nari, tentu la banci pulah i bas Ia nari! 

26 Paksa si e nai meger doni enda ibahan 
SoraNa. Tapi genduari nggo erpadan Ia, 
"Sekali nari ngenca pagi Kuugur, labo saja 
doni enda, tapi Surga pe." 

27 Kata "sekali nari ngenca" ngataken maka 
kerina si nasa lit si nggo ijadiken Dibata si 

banci iugur nandangi isambari, gelah tading 


kai si la terugur. 

28 Emaka sikataken bujur man Dibata, sabap 
IberekenNa man banta kerajan si la terugur. 
Sikatakenlah bujur dingen sisembah Dibata 
bagi si ngena AteNa, alu mehamat dingen 
mbiar: 

29 Sabap Dibatanta situhuna api si 
ngkernepken kap. 


Cara ndalanken si ngena ate Dibata 


1 Tetaplah kam sikeleng-kelengen bagi 

13 kalak si ersenina i bas Kristus. 

2 Ingetlah ngalo-ngalo kalak si reh kesilang 
ku rumahndu. Lit piga-piga, asum ialo-alona 
kalak si kesilang ku rumahna, alu la ietehna 
nggo ialo-alona malekat. 

3 Ingetlah kalak si i bas penjara, tempa- 
tempa kam pe i bas penjara. Ingetlah 
kalak si ngenanami kiniseran erkite-kiteken 
perbahanen kalak, tempa-tempa kam pe ikut 
ngenanami kiniseran. 

4Kerinalah kam ngergaken perjabun. 
Kegeluhen perbulangen ras ndehara i bas 
perjabun la banci melket. Dibata pagi 
ngukumsa kalak si erlagu la mehuli bage pe 
si erlua-lua. 

>| bas geluhndu ula kam merangap nandangi 
duit. Ermengkahlah atendu asa si lit i bas 
kam. Sabap nina Dibata, "Asa ndigan pe 

la kam Kutadingken, asa ndigan pe la kam 


Kupulahi." 

6 Emaka melciklah ukurta ngatakenca, 
"Tuhan kap si nampati aku. Emaka labo 
aku mbiar. Kai kin banci ibahan kalak man 
bangku?" 

7 Ingetlah peminpin-peminpin si nai, si peseh 
Kata Dibata man bandu. Ingetlah kuga nai 
pergeluhna ras perpatena, janah usihlah 
kinitekenna man Dibata. 

8 Jesus Kristus bali kap nderbih, sendah, seh 
rasa lalap. 

9 Ula pelepas erbage-bage pengajaren 
si geduk mabai kam papak. Simehulina, 
pegegehilah pertendinndu alu lias ate 
Dibata, labo alu ndalanken peraturen- 
peraturen kerna pangan. Kalak si ndalanken 
peraturen-peraturen e, labo lit gunana man 
bana. 

10j it kap batar-batar ingan persembahenta: 
imam-imam kalak Jahudi si erdahin i bas 
Kemah e la banci muat pangan i bas 
batar-batar e nari. 

ll imam si Mbelin kalak Jahudi mbaba 
dareh ku Ingan si Badiana kal gelah 
ipersembahkenna jadi persembahen guna 
dosa: tapi daging asuh-asuhen e itutung i 
daraten ingan erkemah. 

12 Rikutken si e me pe maka Jesus 
ngenanami kiniseran seh mate i darat 

gerbang kota, guna mersihken anak-anak 


Dibata i bas dosa nari alu DarehNa. 

13 Dage marilah kita lawes ndahi Ia 
ku darat ingan erkemah janah ikut 
igombang-gombangi kalak ras la. 

14 Sabap labo lit kuta si tetap man banta i 
doni enda, kita ndarami kuta si tetap pagin. 

15 Emaka sisehkenlah puji-pujin man Dibata 
katawari pe, si jadi persembahenta arah 
Kristus, e me persembahen arah babah si 
ngakui maka Ia kap Tuhan. 

16 Ula lupa erbahan si mehuli dingen 
sisampat-sampaten, sabap si e me 
persembahen si ngena ate Dibata. 

17 Patuhlah kam man peminpinndu janah 
ikutkenlah katana. La erlatih-latih ikepkepna 
pertendinndu, sabap ia ertanggung jabap 
man Dibata. Adi patuh kam man bana, meriah 
ukurna erdahin. Tapi adi lang, ceda atena 
ndahi dahin e, janah adi bage Ia lit gunana 
man bandu. 

18 Tetaplah ertoto kerna kami. Tek kami 
maka bersih pusuh peraten kami, sabap lalap 
nge kami ersura-sura ndalanken si mehuli. 

19 Tole kupindoken man bandu, maka ertoto 
kam man Dibata gelah banci pedas aku mulih 
ndahi kam. 


Pemasu-masun ras berita mejuah-juah 


20 Dibata nggo mpekeke Tuhanta Jesus i 
bas si mate nari. Ia me Permakan Simbelin 

nandangi kita biri-BiriNa. Janah arah 


KematenNa iesahken Dibata padan si rasa 
lalap e. 

21 Dibata, sumbul kemalemen ate e gelah 
si ncukupi keperlunndu guna ndalanken si 
sentudu ras PeratenNa. Janah Dibatalah 
erdahin i bas kita arah Jesus Kristus gelah 
kita ngelakoken kai si ngena AteNa. Man 
Kristuslah kemulian seh rasa lalap. Amin. 


Kata Pendungi 


220 senina-seninangku, kupindoken man 
bandu, begikenlah alu saber kata pengajuk 
enda: sabap surat si kubahan enda labo 
gedang kal. 

23 Perlu kuakap ietehndu maka seninanta 
Timotius nggo ndarat i bas penjara nari. Adi 
pedas ia reh, ras kami pagi ndahi kam. 

24 Kataken mejuah-juah i bas kami nari man 
kerina peminpinndu ras man kerina teman- 
temanta si sada kiniteken. Senina-seninanta 
kalak Itali ngataken mejuah-juah man bandu. 

25 Lias ate Dibata ras kam kerina gelah. 


Yakobus 


1 1 Surat enda i bas aku nari, Jakup, 
persuruhen Dibata ras Tuhan Jesus 
Kristus. Mejuah-juah man bandu kerina 
anak-anak Dibata si merap i taneh 
perlajangen. 


Kiniteken dingen kepentaren 


20 senina-seninangku, sangap min iakapndu 
bandu adi reh erbage-bage percuban ngkenai 
kami. 

3Sabap ietehndu adi kinitekenndu tetap 
tahan ngalaken percuban-percuban e, kam 
jadi kalak megenggeng. 

“Tetaplah kam megenggeng seh 
kinigenggengenndu serta, maka kam dewasa 
i bas kai-kai pe, dingen la kekurangen. 

> Tapi adi lit i bas kam si kurang 
kepentarenna, ertotolah ia man Dibata si 
mereken kepentaren man bandu. Sabap 
Dibata kap mereken kepentaren man kerina 
jelma alu melumbar dingen dem perkuah ate. 

6 Tapi ertoto arus tek, ula monce-once. Kalak 
si monce-once bali kap ras gelumbang i lawit 
si ibentuken angin ku jah ku jenda. 

7 Kalak si bage ertupang ukurna; la ia ngasup 
muat keputusen i bas kerina si ibahanna. 

Emaka la pada iarapkenna ndatken kai pe i 


bas Tuhan nari. 
8 (Yak 1:7) 


Kemusilen dingen kebayaken 


9Megahlah iakap kalak musil adi 
ipeganjangken, 

10 bage pe megahlah iakap kalak bayak adi 
ipeteruk. Sabap kalak bayak kernep me pagi 
bagi bunga dukut. 

Il Asum matawari reh ganjangna, wari pe 
reh lasna, melus dukut e, emaka nartar 
bungana janah bene pejilena. Bage me pe 
kalak bayak, kernep me sanga ndahiken 
dahinna. 


Ujin dingen percuban 

12 Malem me ate kalak si megenggeng sanga 
ikenai erbage-bage percuban. Sabap kenca 
menang i bas percuban e, ialokenna me ulih 
kemenangenna, e me kegeluhen si nggo 
ipadanken Dibata man kalak si ngkelengi 
Dibata. 

13 Adi lit kalak ikenai percuban, ula min nina, 
"Percuban enda rehna i bas Dibata nari." 
Sabap Dibata la banci icubai si jahat, janah 
ise pe labo icubai Dibata. 

14Tapi kalak kena percuban adi ia tergoda 
jenari kena siding sura-surana si jahat. 

15Janah adi sura-surana si jahat e 


ipejangjang, tubuh me dosa. Adi dosa e nggo 
ilakoken, buahna e me kematen. 

16 Ula kam tertipu o senina-senina si 
kukelengi! 

17 Kerina pemere si mehuli ras serta rehna 
i Surga nari: pemere e ipesusur Dibata, si 
njadiken kerina si ersinalsal i langit. Dibata 
tetap nge: labo la erdauhna i bas kita nari 
seh maka ItadingkenNa awih-awih si gelap i 
sekelewetta. 

18 Rikutken PeratenNa kita nggo 
IpekuanakNa arah KataNa si tuhu- 
tuhu, gelah kita si meganjangna i bas kerina 
si IjadikenNa. 


Megi dingen ndalankenca 


190 senina-seninangku, ingetlah! Kerina 
arus metinggel, tapi ula minter ngerana, 
dingen ula sukah merawa. 

20 Rawa manusia labo ngasup erbahan si 
mehuli si ngena ate Dibata. 

21Fmaka pedauhlah i bas kam nari 
kebiasan-kebiasan si melket ras lagu langkah 
si jahat. Alokenlah alu meteruk ukur kata si 
isuanken Dibata i bas pusuhndu, sabap kata 
e ngasup nelamatken kam. 

22 Ula tipu bandu alu megi-megi KataNa 
saja, tapi dalankenlah kai si iajarken Kata e. 

23 Kalak si megi Kata e tapi Ia idalankenna, 


bali me ia ras kalak si ercurmin, janah idahna 
uga rupana jine. 

24 | pepayona dirina, jenari lawes ia, janah 
minter lupa ia kuga rupana. 

25 Kalak si mperdiateken pedah Dibata alu 
mehuli, si terus mpergermetkenca, si la 
megi-megi saja, kalak si bage ipasu-pasu 
Dibata i bas kerina pendahinna. Sabap pedah 
Dibata e serta kap dingen ngasup mbebasken 
manusia. 

26 se kin erpengakap maka ia kalak si 
eragama? Adi la ijagana dilahna sia-sia me ia 
eragama e, janah itipuna dirina. 

2! Agama si tuhu-tuhu dingen si mehuli 
rikutken pengakap Dibata Bapanta e me: 
pekena-kena anak-anak melumang ras kalak 
si nggo mbalu si lit i bas kiniseran, bage pe 
njaga diri gelah ula icedaken doni enda. 


Ula rayo-ayo 
10 senina-seninangku, selaku kalak si 
tek man Tuhanta Jesus Kristus, Tuhan 
Simulia, ula kam rayo-ayo. 

2 Umpamana reh ku perpulungenndu sekalak 
bayak, make cincin emas, ruisken uis 
mejile: bage pe reh ka sekalak musil, uisna 
merigat-rigat. 

3 Adi hamaten kam man si mejile uisna janah 
nindu, "Mari, ku tengah kam kundul," tapi si 

musil ipelepasndu tedis ntah pe nindu, "Arah 


duru ena me kundulken," 

“salah kam. Rayo-ayo kam, dingen 
perbahanenndu e erpalasken sura-sura si la 
mehuli. 

350 senina-seninangku si kukelengi, 
begikenlah! Ipilih Dibata kalak musil i bas 
doni enda gelah bayak ia i bas kinitekenna. 
Kalak enda pagi dat bagin ngenanami 
kemalemen ate i bas kinirajan si ipadanken 
Dibata man kalak si erkeleng ate man BaNa. 

6 Tapi kam megombang man kalak musil! Ma 
kin kalak bayak nge si ndedeh kam dingen 
ngaduken kam ku pengadilen! 

7 Ma kin ia nge si nggo megombang nandangi 
gelar si mehuli si nggo ibereken man bandu, 
e me gelar Kristus? 

8 Adi iikutkenndu Undang-undang kinirajan 
Dibata, bagi lit tersurat i bas Pustaka Si 
Badia, "Kelengilah temanndu manusia 
bagi kam ngkelengi dirindu," mehuli kap 
perbahanenndu e. 

9Tapi adi rayo-ayo kam, erdosa kam, janah 
Undang-undang ngukum kam selaku kalak si 
ngelanggar Undang-undang. 

10 Sada Ia idalanken kalak Undang-undang 
e, kerina nggo ilanggarna. 

Il Sabap Ia si ngataken, "Ula erlua-lua," Ia 
pe si ngataken, "Ula munuh." Jadi aminna la 
pe kam erlua-lua, tapi adi munuh kam, kam 
nggo ngelanggar Undang-undang. 

12 Ngerana dingen erdahinlah bagi kalak 


si nandangi iadili alu Undang-undang si 

erbahanca manusia bebas. 

13 Kalak si la rate mekuah man kalak si 
deban, iukum alu la lit perkuah ate. Tapi 
perkuah ate gegehen asa ukumen. 


Kiniteken ras perbahanen 


140 senina-seninangku! Kai gunana ikataken 
kalak, "Tek aku man Dibata," adi labo teridah 
arah perbahanenna? Banci kin kinitekenna e 
nelamatken ia? 

15 Umpamana lit seninanta ntah turangta 
si sada kiniteken, si la lit uisna dingen Ia lit 
nakanna, 

16 kai gunana ikatakenndu man bana, 
"Mejuah-juah! Pake pakenndu gelah ula kam 
bergehen, besuri man," adi labo iberekenndu 
keperlun geluhna? 

17 Bage me pe kerna kiniteken. Adi kiniteken 
sue labo rikut ras perbahanen, kiniteken si 
bage mate kap. 

18 Tapi lit si ngerana, "Sekalak lit kinitekenna, 
sekalak si deban lit perbahanenna." Jabapku 
man kalak si ngerana bage, "Cidahkenlah 
man bangku kuga banci kalak erkiniteken adi 
la rikut ras perbahanenna. Aku, kucidahken 
man bandu kinitekenku arah perbahanenku." 

19 Ma tek kin kam maka sada ngenca Dibata? 
Merandal! Setan-setan pe tek nge, mbiar 
dingen nggirgir pe ia. 

20 Oh, motu kal kam! Icidahken kin atendu 


man bandu maka kiniteken la rikut ras 
perbahanen e sia-sia nge? 

21 Kuga nai nininta Abraham maka rembak 
ras Dibata? Arah perbahanenna nge; e me 
asum ipersembahkenna anakna Isak i babo 
batar-batar persembahen. 

22 Langa kin iangkandu? Kinitekenna ras 
perbahanenna erdahin ras-ras. Kiniteken 
Abraham jadi serta arah perbahanenna. 

23 Alu bage tuhu me si tersurat i bas Pustaka 
Si Badia, "Abraham tek man Dibata, janah 
erdandanken kinitekenna ialoken Dibata ia 
rembak ras DiriNa." Erdandanken si emaka 
igelari ia teman Dibata. 

24 Dage ietehndu maka manusia rembak ras 
Dibata labo erdandanken kinitekenna saja, 
tapi erdandanken perbahanenna. 

25 Bage me pe kerna Rahap, diberu si 
dahinna ndayaken dirina e. Ia irembakken 
ras Dibata erdandanken perbahanenna, asum 
jalo-alona mata-mata e ku rumahna, bage 
pe isampatina kalak e lompat arah dalan si 
deban. 

26 Fmaka bali ras kula Ia rikut ras kesah 
mate kap, bage me pe kiniteken Ia rikut ras 
perbahanen mate kap. 


Dilah 


10 senina-seninangku, ula kam nterem 
jadi si ngajari. Bagi ietehndu maka kita si 

ngajari lebihen pagi iadili asangken kalak si 
deban. 

2 Kerina kita megati erbahan salah. Kalak si 
la nggo erbahan salah i bas ngerana serta 
kap, dingen terkuasaina kap dirina. 

3| bas babah kuda lit sitamaken sangam 
gelah patuh ia man banta janah gelah banci 
sitegu ku ja ateta. 

4 Bage pe kerna kapal, aminna pe galang 
kapal e, janah iembusken angin si meter, 
banci iatur dalanna alu kemudi si kitik. Kapal 
e erdalan rikutken sura-sura jurumudi. 

> Bage me pe kerna dilah, aminna kitik 
gia dilah e, banci nge megah akapna sabap 
mbelin pengaruhna. Nehenlah, sada kerangen 
si mbelang banci iciluk alu api si kitik. 

6 Dilah e bali ras api. Dilah e kap ulu 
kejahaten. Dilah e ringan i bas kulanta 
janah icurnakenna kerina dirinta. Icilukna 
perdalanen kegeluhenta alu api si rehna i 
neraka nari. 

! Manusia ngasup pelemuk kerina rubia- 
rubia, janah nggo pe ipelemukna rubia-rubia 
si meliar, perik-perik, rubia-rubia si njoler, 
bage pe nurung. 

8 Tapi ise pe la ngasup pelemuk dilah. Dilah e 
jahat dingen la terkuasai, dem racun si maba 
kematen. 

9 Dilah e sipake guna ngataken bujur man 
Tuhan ras Bapanta, tapi sipake ka pe guna 

numpahi temanta manusia, si nggo ijadiken 


Dibata rikutken TempasNa. 

10 Pengataken bujur ras sumpah ndarat i bas 
sada babah nari. O senina-seninangku, si 
enda la kal banci! 

Il Labo lit ndarat lau si entebu ras lau si 
pagit i bas sada sumbul nari. 

120 seninangku, labo banci batang galiman 
erbuahken buah kembiri: labo banci batang 
anggur erbuahken galiman: bage pe labo 
banci sumbul lau masin pedarat lau malem. 


Kepentaren si rehna i datas nari 


13 Lit kin sekalak i tengah-tengahndu pentar 
dingen erpengangkan? Arus icidahkenna e 
arah kegeluhenna si mehuli, alu perbahanen 
mehuli si idalankenna alu meteruk ukur 
dingen kepentaren. 

14 Tapi i bas ukurndu kam percian, perngilas, 
dingen dirindu saja ngenca iranakenndu. Ula 
megah iakapndu kerna si e, janah ula erbual 
nandangi si tuhu. 

15 Sj enda labo kepentaren si rehna i Surga 
nari, tapi biakna biak doni, biak binatang, 
biak setan. 

16] ja lit cian ate, ras ngukuri kepentingen 
diri sendiri saja, i je lit erbage-bage perubaten 
ras perjengilen. 

17 Tapi kepentaren si rehna i datas nari si 
pemena e me bersih pusuh peraten, nggit 
erdame, lemah lembut, la megogo. Dem 

perkuah ate i bas ia dingen erbuahken 


perbahanen si mehuli. La rayo-ayo, ras 
tangkas ukur tangkas kata. 

18 Tuhu payo maka si mehuli e me buah si 
iperani i bas benih perdamen si isuan kalak si 
erngena ate nandangi perdamen. 


Erteman ras doni 
4 "1 ja nari kin rehna perjengilen ras 
perubaten si lit i tengah-tengahndu? 
Sie rehna i bas kerincuhenndu nandangi 
kesenangen, si la erngadi-ngadi erperang i 
bas dirindu. 

2 Mengga atendu, tapi Ia idatndu, emaka 
munuh kam. Lit sura-surandu, tapi la seh, 
emaka erjengil ras rubat kam. La idatndu si 
isura-surakenndu perbahan Ia ipindondu man 
Dibata. 

3Janah adi ipindondu la idatndu, sabap 
erkiteken tujunndu la mehuli: kai si ipindondu 
guna pesenangken dirindu saja ngenca. 

40 kalak si erlua-lua i bas kiniteken! La 
kin ietehndu maka adi erteman kam ras 
doni enda, kam jadi imbang Dibata? Ise 
ersura-sura jadi teman doni enda, ibahanna 
kap dirina jadi musuh Dibata. 

Ula iakapndu sia-sia si tersurat i bas 
Pustaka, "Kesah Si Badia si itamaken Dibata 
i bas kita ersura-sura gelah kita setia man 
BaNa." 

6 Amin bage gia belinen nge lias ate si 


IberekenNa asangken CemburuNa. Bagi lit 
tersurat i bas Pustaka Si Badia, "Itulak Dibata 
nge kalak si meganjang ukurna, tapi man 
kalak si meteruk ukurna IberekenNa lias 
AteNa." 

7 Emaka endeskenlah dirindu man Dibata. 
Lawanlah Iblis: kiam me Iblis e i bas kam 
nari. 

8 Rembakkenlah dirindu ku Dibata, emaka 
la pe ngerembakken DiriNa man bandu. 
Bersihkenlah tanndu o kam si erdosa! 
Bersihkenlah ukurndu o kalak si ertupang 
ukur! 

9 Erceda atelah, tangis dingen ngandunglah: 
jadikenlah tawandu e jadi tangis: jadikenlah 
keriahenndu e jadi ndele ate! 

10 Peteruklah bandu i lebe-lebe Tuhan, 
emaka IpeganjangNa kam. 


Pertenget gelah ula nalahi kalak 


110 senina-seninangku, ula kam sipandang- 
pandangen. Ise mandang seninana, ntah 
nalahisa, mandang dingen nalahken 
Undang-undang kap ia. Adi isalahkenndu 
Undang-undang, ertina lanai ikutkenndu 
Undang-undang, tapi iadilindu. 

12 Dibata ngenca si mereken Undang-undang 
dingen si ngadili manusia. la ngenca ngasup 
nelamatken ntah pe ngkernepken. Ise kin 

lakapndu kam maka iadilindu temanndu 


manusia? 


Pertenget gelah ula meganjang ngerana 


13 Genduari bagikenlah katangku man 
bandu, o kam si ngataken, "Sendah ntah 
pagi berkat kami ku kuta si deban: ije kami 
ringan sada tahun dekahna, erbinaga ndatken 
untung si mbelin." 

14Sj tuhuna kai jadi i bas geluhndu pagi pe 
la ietehndu! Kam bali ras remang si kentisik 
ngenca lit, jenari bene. 

15 Arusna min ikatakenndu, "Adi ibere Tuhan, 
nggeluh denga kami janah ilakoken kami me 
si ah ntah si enda." 

16 Tapi genduari meganjang ukurndu 
dingen meganjang kam ngerana. Kerina 
pengeranandu si meganjang e salah. 

17 Emaka erdosa me kalak si la ndalanken si 
mehuli si etehna patut idalankenna. 


Pertenget nandangi kalak bayak 


1 Genduari, begikenlah katangku, o 

5 kalak bayak! Tangis ras ngandunglah 
kam erdandanken kiniseran si nandangi reh 
ngkenai kam! 

2 Kebayakenndu nggo macik, janah uisndu 
nggo ipangani ngetnget. 

3 Emas ras pirakndu nggo tembesin, janah 
tembesina e me pagi ersaksi ngelawan 
kam. Itutungna me dagingndu bagi api. 


| Yakobus 5.41 11 13 
| bas wari-wari si arah pudi enda nggo 


iIpepulungndu erta-erta. 

4 La igalarindu upah kalak si rani i jumandu. 
Begikenlah penderkuhna! Penderkuh kalak si 
rani i jumandu nggo ibegi Dibata, Tuhan si 
Mada Kuasa. 

> Mewah dingen senang kal pergeluhndu 
i doni enda. Ipeburndu bandu guna wari 
penggelehen. 

6 Kalak si Ia ersalah iukumndu dingen 
ibunuhndu, janah la kam ilawanna. 


Saber ras ertoto 


! Dage o senina-seninangku, saberlah kam 
ngayak reh Tuhan. Nehenlah sekalak perjuma 
kuga ia saber nimai seh jumana mereken 
ulih si erguna. Saber ia nimai udan si reh 
nandangi merdang ras udan si reh kenca 
rumpah page. 

8 Kam pe arus saber. Tetap min kam 
erpengarapen, sabap wari kerehen Tuhan seh 
me. 

90 senina-seninangku, ula kam jungut- 
jungut dingen sisalah-salahen, gelah ula kam 
iukum Dibata. Hakim e reh me: bengket me 
la. 

100 seninangku, ingetlah nabi si ngerana 
nai i bas gelar Tuhan. Usihlah saber atena ras 
kinigenggengenna i bas ngenanami kiniseran. 

ll Sikataken malem atena erkiteken 
megenggeng ia. Nggo ibegindu kerna saber 

ate Jop, bage pe ietehndu maka dungna 


isampati Tuhan ia. Sabap Tuhan e perkuah 
dingen dem keleng ate. 

12| babo si e kerina o senina-seninangku, 
ula kam ersumpah tupung erpadan. Ula kam 
ersumpah alu gelar langit, ntah doni, ntah kai 
pe si debanna. Katakenlah "Ue" adi ue kin, 
janah "Lang" adi lang kin atendu, gelah ula 
kam kena ukumen. 

13 Adi lit sekalak i bas kam ngenanami 
kiniseran, ertotolah ia man Dibata. Adi lit si 
ermeriah ukur, rendelah ia muji Dibata. 

14 Adi lit si sakit, idilonalah pertua-pertua 
i bas perpulungen, gelah itotoken pertua- 
pertua e ia dingen iminakina i bas gelar 
Tuhan. 

15 Pertoton si bage, si ibahan alu tek man 
Tuhan tentu pepalem kalak si sakit e. Malem 
me ia ibahan Tuhan i bas penakitna e nari, 
janah ialemi Tuhan me dosana si nggo 
ibahanna. 

16 Fmaka akukenlah dosandu sekalak- 
sekalak i lebe-lebe temanndu, janah ertotolah 
kam pekepar kerna teman, gelah malem 
kam. Pertoton kalak si bujur ergegeh kal. 

17 Nabi Elia pe manusia nge bali ras kita. 
Alu tutus ate ertoto ia gelah ula nusur udan, 
jenari lego telu setengah tahun dekahna. 

18 Kenca ertoto ka ia mulihken, reh udan i 
langit nari, jenari taneh mereken asilna. 

190 senina-seninangku! Adi lit sekalak 


i tengah-tengahndu nari papak i bas 
pengajaren si tuhu-tuhu nari, jenari lit ka 
sekalak si negu ia mulihken, 

20 ingetlah kata enda: Ise si negu kalak 

si erdosa gelah itadingkenna si papak e, 
iselamatkenna kap tendi si erdosa e i bas si 
mate nari, janah erdandanken ia, melala dosa 
ialemi Dibata. 


1 Petrus 


1 1 Surat enda i bas aku nari, Petrus rasul 
Jesus Kristus. Surat enda man anak-anak 
Dibata si nggo ipilih, e me kalak perlajang 
si merap i belang-belang propinsi Pontus, 
Galati, Kapadokia, Asia ras Bitinia. 

2 Kam nggo ipilih rikutken sura-sura 
Dibata Bapa, janah ijadiken KesahNa jadi 
anak-AnakNa si badia, gelah kam ngikutken 
Jesus Kristus dingen bersih kam ibahan 
DarehNa. Lias ate ras kemalemen ate si la 
erkeri-kerin, si rehna i bas Dibata nari, jadi 
sikerajangenndu gelah. 


Pengarapen si nggeluh 


3 Sikatakenlah bujur man Dibata, Bapa 
Tuhanta Jesus Kristus! Erdandanken perkuah 
AteNa si mbelin, IberekenNa man banta 
kegeluhen si mbaru, alu mpekeke Jesus 
Kristus i bas si mate nari. Si enda mereken 
pengarapen si nggeluh man banta. 

4Erkiteken si enda me maka siarapken 
pasu-pasu si mbelin jadi sikerajangenta, 
si isikapken Dibata man anak-AnakNa. 
Pasu-pasu si man bandu e ibuniken Dibata i 
surga, ija pasu-pasu e la banci ceda, macik, 
ntah pe luntur. 

> Pasu-pasu e man bandu, e me kam si 


arah kiniteken ikawali kuasa Dibata guna 
keselamaten si nggo sikap guna ipetangkas 
Dibata i bas paksa pendungi pagi. 

6 Ermeriah ukurlah kerna si enda, aminna pe 
genduari kam arus erceda ate i bas paksa si 
kentisik erkiteken erbage-bage percuban si 
inanamindu. 

7 Percuban e tujunna guna ncidahken ntah 
kinitekenndu tuhu-tuhu ntah lang. Emas si 
banci ceda e pe isepuh alu api, apai denga 
ka kinitekenndu si ndauh ergan asangken 
emas e. Kinitekenndu arus isepuh gelah 
ermurnina. Kenca bage maka i bas wari e 
pagi, sanga kerehen Jesus Kristus ku doni 
enda, ialokenndu pujin, kemulian, dingen 
kehamaten. 

8 Keleng atendu Kristus aminna pe langa 
idahndu la. Tek kam man BaNa amin pe la 
la idahndu. Erdandanken si e ermeriah ukur 
kam alu keriahen si mbelin ras mulia si la 
terbelasken alu kata, 

9 sabap ialokenndu keselamaten tendindu, e 
me ulih kinitekenndu man BaNa. 

10 Keselamaten enda me si idarami dingen 
si Ipepayo nabi-nabi nai, janah ernubuat ia 
kerna pemere lias ate si nandangi ibereken 
Dibata man bandu. 

Il |pepayona ntah ndigan e jadi, janah 
uga kerehenna. Janah kerna si e nggo 
ipetangkas Kesah Kristus si erdahin i bas 

kiniseran-kiniseran si la banci lang ibentasi 
Kristus dingen kerna kemulian si reh kenca 
kiniseran e. 

12 | petangkas Dibata man nabi-nabi emaka 
nabi-nabi e erdahin man gunandu labo man 
bana; e me kerna si genduari si nggo ibegindu 
alu tangkas arah perberita Berita Si Mehuli 
kerna Jesus Kristus. Si enda kerina isehkenna 
man bandu alu kuasa Kesah Si Badia si 
ipesusur Dibata i Surga nari. Janah kerna si 
enda, malekat-malekat pe mesikel metehsa. 


Kegeluhen si mbaru man 
anak-anak Dibata 


13 Fmaka sikapkenlah ukurndu katawari 
pe. Metengetlah dingen tuhu-tuhu lah 
erpengarapen nandangi pasu-pasu si pagin 
ibereken Dibata man bandu, sanga kerehen 
Jesus Kristus ku doni enda. 

14 Patuhlah man Dibata, janah ula pelepas 
geluhndu ibabai sura-surandu si ndekah, e 
me sura-sura paksa kam langa erpemeteh 
kerna Dibata. 

15Tapi badia min kam i bas kerina 
perbahanenndu, bagi Dibata si ndilo kam pe 
badia kap. 

16] bas Pustaka Si Badia ikataken Dibata, 
"Kam arus badia, sabap Aku pe badia." 

17 Tupung kam ertoto man Dibata, 
ikatakenndu la Bapa. la me si ngadili 

perbahanen sekalak-sekalak. Erdandanken si 
e pakeken kesempaten si lit guna pemuliaken 
Dibata, kidekah kam nggeluh denga i doni 
enda. 

18 jetehndu kap alu kai kam itebusi i bas 
kegeluhenndu si Ia erguna, si ialokenndu i 
bas nini-ninindu nai nari. Kam itebusi labo 
alu barang si banci masap, umpamana emas 
ntah pirak. 

19 Kam itebusi alu dareh Kristus si meherga, 
bagi sada anak biri-biri si la cacat dingen la 
erpandangen si igeleh. 

20 ja nggo ipilih Dibata ope denga doni 
enda ijadiken, janah nggo ipetangkas i bas 
wari-wari si arah pudi enda guna kiniulinndu. 

21 Arah Ia, tek kam man Dibata si pekeke 
la i bas si mate nari dingen si mereken 
kemulian man BaNa. Emaka kiniteken ras 
pengarapenndu itamakenndu i bas Dibata. 

22 Frdandanken patuh kam ngikutken 
pengajaren si tuhu-tuhu e, nggo 
ibersihkenndu dirindu seh maka lit i 
bas kam keleng ate si tuhu-tuhu nandangi 
temanndu si sada kiniteken. Emaka 
sikeleng-kelengenlah kam alu bulat ukur. 

23 Sabap arah kata Dibata si nggeluh dingen 
tetap rasa lalap, kam nggo tubuh jadi 
manusia si mbaru si labo tubuh arah manusia 
tapi i bas Bapa si rasa lalap nari. 

24 Bagi lit tersurat i bas Pustaka Si Badia, 


"Kerina manusia desken dukut-dukut, janah 
kerina kemulianna desken rudang dukut. 
Dukut melus, rudangna pe nartar: 

25 tapi kata Tuhan tetap seh rasa lalap." Kata 
enda me Berita Si Mehuli si nggo iberitaken 
man bandu. 


Batu si nggeluh ras Bangsa si Badia 


2 l Erkitekiteken si e tadingkenlah kerina si 
jahat: ulanai erbual, ntah pekulah-kulah, 
ntah ercian ate, ntah pe cekurak. 

2 Bagi anak-anak si mbaru tubuh min kam, 
si rusur muas nandangi susu pertendin si la 
lit campurna, gelah alu nginem susu e reh 
belinna kam dingen selamat. 

3 Bagi lit tersurat i bas Pustaka Si Badia, 
"Nggo inanamindu kap uga ulina Tuhan e." 

4 Dahilah Tuhan, batu si nggeluh si itulak 
ras si la iergaken manusia, tapi ipilih dingen 
iergaken Dibata. 

3 Rehlah kam bagi batu-batu si nggeluh 
janah berelah min dirindu ipake guna 
majekken rumah pertoton kesah. I bas 
ingan e me kam erdahin jadi imam-imam 
si badia, guna mpersembahken man Dibata 
persembahen pertendin si ngena ate Dibata 
erkelang-kelangken Jesus Kristus. 

6 Sabap lit tersurat i bas Pustaka Si Badia, 
"Nggo kupilih sada batu si meherga, si 

kutamaken i Sion jadi batu palas, janah ise si 


tek man BaNa, la ndigan pe kecewa." 

7 Batu enda meherga kal man bandu, kam 
si tek. Tapi man kalak si la tek, "Batu si 
iambekken tukang e, kepeken e me batu si si 
jadi palas." 

8 Bage pe lit tersurat i bas Pustaka Si Badia, 
"Enda me batu si erbahanca pagi kalak 
tertuktuk, batu si erbahanca kalak jongkang." 
Tertuktuk ia perbahan la ia tek kata e. Bage 
me kap peraten Dibata man bana. 

9Tapi kam e me bangsa pilihen, imam-imam 
Raja, bangsa sikerajangen Dibata, anak-anak 
Dibata si ipilih guna meritaken perbahanen- 
perbahanen Dibata si mbelin. Dibata nggo 
ndilo kam ndarat i bas si gelap nari ku bas 
TerangNa si lanai kal langlang ulina. 

10 Nai kam labo anak-anak Dibata, tapi 
genduari kam nggo jadi anak-AnakNa. Nai la 
ietehndu perkuah ate Dibata, tapi genduari 
nggo ialokenndu perkuah AteNa. 


Suruh-suruhen 


110 teman-temanku si kesilang ras 
mengongsi | bas doni enda, kupindo alu 
mesangat man bandu gelah ula ikutkenndu 
kinigiten daging si rusur erperang ras tendi. 

12 Mehulilah min lagu langkahndu i 
tengah-tengah kalak si langa nandai Dibata, 
gelah adi ikatakennandu kalak jahat, idahna 
perbahanenndu si mehuli, emaka erkiteken 

tengah-tengah kegeluhen kalak e. 

13 Frkiteken Tuhan, patuhlah kam nandangi 
kerina pemerentah i doni enda subuk 
nandangi raja, pemerentah si meganjangna, 

14 bage pe man gubernur-gubernur si 
itugasken raja guna ngukum kalak si erbahan 
jahat ras muji kalak si erbahan mehuli. 

15 Sabap sura-sura Dibata e me kap gelah 
arah perbahanenndu si mehuli ipesinikndu 
kalak bodoh si luam cakapna. 

16 Nggeluhlah bagi kalak bebas: tapi ula 
bahan kebebasenndu nutupi si jahat, tapi 
nggeluhlah bagi budak Dibata. 

17 Mehamatlah man kerina manusia, 
kelengilah temanndu si sada kiniteken, 
erkemalangenlah man Dibata, janah 
mehamatlah man raja. 


Kiniseran Kristus jadi usihen 


18 Kam budak-budak arus patuh nandangi 
tuanndu, janah cidahkenlah maka tuhu-tuhu 
kam mehamat man bana, labo saja man tuan 
si mehuli dingen si ngangka ukurndu, tapi pe 
man tuan si kejam. 

19 Ipasu-pasu Dibata me kam erkite-kiteken 
si enda, adi megenggeng kam i bas kiniseran 
si la patut ialokenndu, sabap ietehndu kai si 
ngena ate Dibata. 

20 Sabap kai kin si man pujinken adi 
igengkenndu gia parap-parap si patut 

salah? Tapi adi megenggeng kam i bas 
kiniseran aminna pe mehuli perbahanenndu, 
iIpasu-pasu Dibata me kam erkiteken si e. 

21 Guna si enda me kam idilo Dibata: sabap 
Kristus jine pe nggo ngenanami kiniseran 
man gunandu, janah ItadingkenNa sada 
usihen si man usihenndu, gelah iikutkenndu 
DalanNa. 

22 la la erdosa. Ise pe la nggo megi kata si 
la tuhu i bas BiberNa nari. 

23 Asum Ia igombang-gombangi kalak, la 
IbalasNa alu kata megombang. Janah asum 
la ngenanami kiniseran, la IlawanNa kalak, 
tapi erpengendes la man Dibata, Hakim si 
bujur. 

24 Kristus jine nggo ngangkut dosa-dosanta i 
bas KulaNa i kayu persilang, gelah kita mate 
nandangi dosa, jenari nggeluh nandangi si 
ngena ate Dibata. Erdandanken LukaNa, kam 
nggo ipepalem. 

25 Nai kam bagi biri-biri si nggo papak, tapi 
genduari kam nggo ibaba mulihken guna 
ngikutken Permakan Singkawali tendindu e. 


Ndehara ras perbulangen 


l Bage pe kam o ndehara, patuhlah man 

perbulangenndu, gelah adi perbulangen 
la tek nandangi Kata Dibata, banci ia tek 
erkiteken lagu langkahndu aminna gia la kam 
ngerana sengkebabah pe, 

2 Sabap idahna maka mehuli dingen 


mehamat lagu langkahndu. 

3 La perlu ibahanndu barang-barang 
tambahen si arah darat guna nambahi jilendu, 
umpamana i bas kam pejile-jile bukndu, 
makeken perhiasen emas, ntah pe makeken 
uis mejile. 

4Tapi bahanlah maka jilendu e rehna i bas 
pusuhndu nari, kejilen si la ermasap-masap, 
e me lemah lembut dingen ukur teneng. Enda 
me kejilen si meherga kal i lebe-lebe Dibata. 

P Alu bagenda me diberu-diberu si nai si 
erkiniteken dingen erpengarapen man Dibata 
ipejilena bana alu patuh man perbulangenna. 

6 Sarah pe nai bage nge, patuh ia man 
Abraham dingen igelarina Abraham, "Tuan". 
Kam me genduari anakna si diberu, adi 
idalankenndu perbahanen-perbahanen si 
mehuli dingen la kam mbiar i bas kai pe. 

7 Bage pe kam o perbulangen nggeluhlah 
kam alu dem pengertin nandangi ndeharandu, 
janah arus iangkandu maka gegehen kam 
asang ia. Mehamatlah kam man bana, 
sabap ia pe radu ras kam, ngaloken kiniulin 
kegeluhen si ibereken Dibata. Bagendalah 
perbahanenndu gelah ula lit si ngolangi 
pertotonndu ku Tuhan. 

Ngenanami kiniseran erdandanken 
perbahanen si mehuli 


8 Dage kedungenna ersada min ukurndu 
ras ersada min penggejapenndu. Sikeleng- 
kelengen min kam bagi ersenina, dingen 
mesayang janah meteruk min ukurndu 
sekalak nandangi si debanna. 

9 Ula balas perbahanen si jahat alu si jahat, 
ntah sumpah alu sumpah. Tapi balaslah alu 
pasu-pasu, sabap pasu-pasu me si ipadanken 
Dibata IberekenNa man bandu, asum kam 
| diloNa. 

10 Bagi lit tersurat i bas Pustaka Si Badia, 
"Kalak si mesikel nggeluh cawir metua dingen 
senang, la banci melasken si jahat, bage pe 
la banci erbual. 

Il Arus jera ia i bas perbahanen-perbahanen 
si jahat nari, jenari ibahannalah si mehuli: 
arus idaramina tuhu-tuhu perdamen alu bulat 
ukur. 

12 Sabap Tuhan tetap natap kempak kalak 
bujur, janah tetap IbegikenNa pertotonna: 
tapi IlawanNa kalak si ndalanken perbahanen 
Si jahat." 

13 se kin nuhsahi kam adi ergiah-giah 
ukurndu ndalanken si mehuli? 

14Tapi aminna pe arus kam ngenanami 
kiniseran erkiteken kam ndalanken si mehuli, 
malem me atendu! Ula kam mbiar nandangi 
ancamen kalak janah ula aru atendu. 

15 Tapi mehamatlah kam man Kristus i bas 


pusuhndu, janah pehagalah la selaku Tuhan. 
Ersikaplah katawari pe guna njabap kalak si 
mindo gelah iterangkenndu pengarapen si lit i 
bas kam. 

16 Tapi bahanlah e alu lemah lembut dingen 
mehamat. Jagalah maka pusuh peratenndu 
tetap bersih. Alu bage adi ihina kalak kam, 
kalak si ncekuraki lagu langkahndu si mehuli 
selaku kam pengikut Kristus, jadi mela 
iakapna erkiteken kai si ikatakenna. 

17 Sabap ulin me ngenanami kiniseran 
erdandanken perbahanen si mehuli, adi 
kin enda sura-sura Dibata, asangken 
erdandanken perbahanen si jahat. 

18 Sabap Kristus mate cukup sekali saja 
ngenca erkiteken dosa-dosa manusia, janah 
sekali saja ngenca la mate. la kalak bujur, 
mate man guna kalak perdosa, gelah banci 
kam IbabaiNa rembak ras Dibata. la mate 
secara daging, tapi ipegeluh secara Kesah Si 
Badia. 

19J anah i bas kuasa Kesah e lawes Ia 
meritaken berita i bas Dibata nari man 
tendi-tendi si tertaban, 

20 eme kalak si la patuh man Dibata asum 
Dibata alu saber nimai wari-wari Nuah ndungi 
perahuna. Lit piga-piga kalak ngenca si i bas 
perahu e, e me waluh kalak; janah kerina 
selamat arah lau e. 

nelamatken kam genduari. Lakon peridin e 
labo mbersihken kula i bas si melket nari, tapi 
lakon peridin e, e me padan si ibahan man 
Dibata alu pusuh peraten si bersih. Lakon 
peridin e nelamatken kam arah kekeken Jesus 
Kristus i bas si mate nari, 

22 Si nggo lawes ku surga, janah genduari 
la ringan arah kemuhen Dibata. Ia merentah 
subuk nandangi malekat-malekat ras 
penguasa-penguasa bage pe gegeh si 
debanna. 


Kegeluhen Simbaru 


4 l Erkiteken Kristus nggo ngenanami 
kiniseran kula, kam pe arus 
ipersenjataindu bandu alu perukuren si 

lit i bas la tupung e. Sabap kalak si ersada 
ras Kristus i bas KiniseranNa, nggo ngadi 
erbahan dosa. 

2 Emaka kidekah kam nggeluh denga i doni 
enda, kegeluhenndu arus ikuasai peraten 
Dibata, labo kerincuhen manusia. 

3| bas paksa si nggo lepas nggo cukup 
ndekah kam ngaloken perbahanen- 
perbahanen si merincuh usur kalak si 
la nandai Dibata ngelakokenca. Kam 
nggeluh alu la meteh mela, iikutkenndu 
kerincuhen dagingndu, mabuk-mabuk, pesta 
minem-minem si nggesuh, nagih minem 
inemen si erbahanca mabuk, janah nembah 

erbahanca manusia mbau. 

4Tapi genduari mamang ate kalak si Ia 
nandai Tuhan kenca lanai ikutkenndu ia i bas 
kegeluhen si la mehuli e. Perbahan si e me 
maka kam ihinana. 

? Tapi man Dibata arus ipertanggung 
jawabkenna dirina, e me man Dibata si nggo 
sikap ngadili kalak si nggeluh ras si nggo 
mate. 

6 Erdandanken si emaka Berita Si Mehuli 
nggo iberitaken man kalak si genduari nggo 
mate, gelah aminna pe ia nggo kena ukumen 
kematen secara daging bagi kerina manusia, 
tapi secara pertendin ia terus nggeluh alu 
kegeluhen Dibata. 


Pengurus si mehuli kerna pemere Dibata 


7 Kerina si nasa lit nggo ndeher kedungenna. 
Dage kuasailah dirindu janah petenenglah 
ukurndu gelah ngasup kam ertoto. 

8| babo si e kerina, sikeleng-kelengenlah 
kam alu tutus, sabap keleng ate namburi 
melala dosa. 

9 Metemue lah kam alu Ia jungut-jungut. 

10 Sekalak-sekalak, selaku pengurus si 
mehuli i bas pemere Dibata si pelain-lain e, 
si IberekenNa erpalasken lias AteNa, arus 
nggunaken pemere e guna kiniulin kalak si 
deban. 

si tempa-tempa rehna i bas Dibata nari. Kalak 
si nampati, isampatinalah kalak alu gegeh si 
ibereken Dibata man bana, gelah i bas kai pe 
ipuji kalak Dibata arah Jesus Kristus. la me si 
mada kemulian kuasa seh rasa lalap. Amin! 


Ngenanami kiniseran 
selaku kalak Kristen 


120 senina-seninangku si kukelengi, ula 
kam sengget erkiteken percuban si mberat si 
sangana ngkenai kam, tempa-tempa kejadin 
si luar biasa sangana reh man bandu. 

13 Tapi meriahlah atendu sabap kam ikut 
muat bagin i bas kiniseran Kristus, gelah kam 
dem alu keriahen asum kemulian Kristus 
ipetangkas. 

14 Malem me atendu adi igombang-gombangi 
kalak kam erdandanken kam ajar-ajar 
Kristus. Si enda nuduhkenca maka i bas kam 
ringan kesah si mulia, e me Kesah Dibata. 

15 Adi ngenanami kiniseran kin kam 
ula erkiteken ia sekalak pemunuh, ntah 
penangko, ntah kalak jahat, ntah pe 
icampurina urusen kalak si deban. 

16 Tapi adi kam ngenanami kiniseran 
erkiteken kam kalak Kristen, ula iakapndu 
mela kerna si e. Tapi katakenlah bujur man 
Dibata erkiteken kam igelari alu gelar Kristus. 

17 Nggo seh paksana Dibata mulai ngadili 
doni enda. Anak-anak Dibata me si perlebena 

iadili. Janah adi kita lebe iadili kuga nge 
dungna kalak si la nggit ngikutken Berita Si 
Mehuli si rehna i bas Dibata e nari? 

18 Bagi lit tersurat i bas Pustaka Si Badia, 
"Kalak si bujur pe mesera guna iselamatken, 
apai denga ka kalak si la ngakui Dibata ras 
kalak perdosa!" 

19 Emaka kalak si ngenanami kiniseran 
rikutken peraten Dibata, alu perbahanenna si 
mehuli iendeskenna min kerina geluhna man 
Si nepa ia, si tetap nehken PadanNa. 


Rarasen biri-biri Dibata 


5 l Ngerana aku man pertua-pertua 
perpulungen si lit i tengah-tengahndu. 
Aku pe sekalak pertua nge bali ras kam. 
Kusaksiken kerna kiniseran Kristus janah dat 
bagin me aku i bas KemulianNa si ipetangkas 
pagi. 

2 Kupindo man bandu gelah mpermakani 
rarasen biri-biri si nggo ibereken Dibata 
man bandu, janah kepkeplah e alu ukur 
meriah bagi si ngena ate Dibata, ula alu ukur 
mberat. Ula erdandanken mata duiten maka 
idalankenndu, tapi lakokenlah e erdandanken 
ukurndu ersuruh guna ngelayani. 

3 Ula atendu iperentahindu kalak si nggo 
iendesken jadi si man kepkepenndu, tapi 
bahanlah kam jadi usihen biri-biri e. 

4Janah asum reh pagi Kepala Permakan 


e, ialokenndu me rudang-rudang tanda 
kehormaten si mulia si la ermelus-melus. 

> Bage pe kam si nguda denga, patuhlah 
kam nandangi kalak si metua. Alu meteruk 
ukur erbentingkibullah kam kerina guna 
sisampat-sampaten. Sabap i bas Pustaka Si 
Badia lit tersurat, "Kalak si meganjang ukurna 
itulak Dibata, tapi man kalak si meteruk 
ukurna IcidahkenNa lias AteNa." 

6 Emaka peteruklah bandu iteruh tan Dibata 
si erkuasa, gelah i bas paksa si payo, 
IpeganjangkenNa kam. 

7 Ampekenlah kerina kearun atendu man 
Dibata, sabap Ia kap si mperdiateken kam. 

8 Tenanglah kam tapi metengetlah! Sabap 
Iblis imbangndu e gawah-gawah ku jah ku je 
bagi sada singa si erngaung ndarami si man 
jerngemenna. 

9 Tetaplah paguh kinitekenndu janah 
lawanlah imbangndu e, sabap ietehndu 
maka teman-temanndu si sada kiniteken i 
belang-belang doni enda ngenanami kiniseran 
bagi si inanamindu. 

10 Tapi kenca kam ngenanami kiniseran 
kentisik, serta me kam ibahan Dibata, Si 
dem lias ate, Si ndilo kam gelah ngenanami 
KemulianNa si rasa lalap erdandanken 
persadanndu ras Kristus: IpetetapNa dingen 
IpegegehiNa kam janah IberekenNa man 
bandu palas si nteguh. 

1 Dibata kap erkuasa seh rasa lalap. Amin! 


Kata Pendungi 


12 Surat si gendek enda kubahan man bandu 
alu penampat Silas, e me sekalak seninanta 
kalak Kristen si kuakui kalak si tutus. Ateku 
pegegehi kam ras mereken kesaksinku maka 
enda lias ate Dibata si tuhu-tuhu. Tetaplah 
kam i bas lias ate e. 

13 Teman-temanndu si sada kiniteken si 
ringan i Babil e me si ipilih Dibata ka, bage pe 
anakku Markus ngataken mejuah-juah man 
bandu. 

14 Sisalam-salamenlah kam alu dem keleng 
ate bagi si ersenina. Dame man bandu kerina 
gelah, kam si nggo jadi sikerajangen Kristus. 


2 Petrus 


1 1 Surat enda i bas aku nari, Simon Petrus, 
suruh-suruhen dingen rasul Jesus Kristus. 
Surat enda man senina-senina si bali ras kami 
nggo ndat kengasupen gelah tek man Jesus 
Kristus, e me Dibata ras Singkelini kita. Ia me 
si nggo mereken kengasupen si meherga e 
man banta, sabap AteNa erbahan kai si benar. 
2 Dibatalah si mereken dem lias ate ras 

kemalemen ate man bandu, erkiteken nggo 
itandaindu Dibata ras Jesus Tuhanta. 


Pendilo dingen pilihen Dibata 


3 Dibata nggo ndilo kita gelah kita dat bagin i 
bas kemulian ras KiniulinNa. Alu KuasaNa ras 
arah penandainta kerna Ia nggo IberekenNa 
man banta kai keperlunta guna nggeluh 
nembah man BaNa. 

4Arah padan si mbelin dingen meherga 
si IberekenNa man banta e, ngasup kam 
mulahi bandu i bas kerincuhen daging nari, si 
ncedaken si lit i doni enda, jenari dat bagin 
kam i bas kinidibatanna. 

> Erkiteken si e usahakenlah maka 
irakutkenndu ku kinitekenndu kai si mehuli, 
tapi aminna gia nggo ibahanndu kai si mehuli, 
rakutken ka lah ku perbahanen si mehuli e 
pemeteh kerna Dibata. 

6 Adi nggo lit pemetehndu kerna Dibata, 


arus maka irakutkenndu ku pemetehndu 

e penguasan diri: janah adi nggo ngasup 
kam ngkuasai dirindu, rakutken ka ku je 
ate megenggeng. Adi nggo lit i bas kam 
ate megenggeng, arus irakutkenndu ku ate 
megenggeng e ate tutus er-Dibata. 

' Tapi aminna gia nggo lit i bas kam ate tutus 
ngikutken sura-sura Dibata, rakutken ka lah 
ku je ate keleng man teman sapih-sapih 
Kristen: janah adi nggo lit i bas kam ate 
keleng nandangi teman-teman sapih-sapih 
Kristen, arus maka irakutkenndu ku je ate 
keleng nandangi kerina manusia. 

8 Enda me kerina biak-biak si iperlukenndu, 
janah adi biak-biak enda turah alu mehumur i 
bas kam, si e erbahanca maka pemetehndu 
kerna Tuhanta Jesus Kristus nggeluh janah 
erbuah. 

9Tapi kalak si la lit i bas ia biak-biak si bage, 
pentang kap mata perukurenna: la ia ngasup 
ngidahsa, janah nggo ilupakenna maka 
dosa-dosana si nggo lepas nggo ibersihken. 

10 Dage, o senina-seninangku, usahaken tole 
gelah pendilo ras pemilihen Dibata nandangi 
kam tetap erteguhna. Adi bage perbahanndu, 
ndigan pe la kam banci ndabuh ku bas dosa. 

Il Alu bage ibereken man bandu dem hak 
bengket ku bas Kinirajan si la ermasap- 
masap, Kinirajan Tuhanta ras Si Engkelini kita 
Jesus Kristus. 

12 Erkiteken si e rusur ateku kam 


kupersingeti kerna perkara-perkara si enda, 
aminna pe nggo ietehndu janah kam tetap 
paguh i bas berita si rehna i bas Dibata nari si 
nggo ialokenndu. 

13 Adi nggeluh dengalah aku, rutang kuakap 
aku mpersingeti kam kerna si enda kerina. 

14 Sabap kueteh maka lanai ndekah mate 
me aku, sue ras si nggo ikataken Tuhanta 
Jesus Kristus alu terang-terang man bangku. 

15 Dage, asa ngasupku kuusahaken nikapken 
dalan man bandu gelah iingetndu katawari pe 
si enda kerina kenca aku nggo mate. 


Saksi mata kerna kemulian Kristus 


16 | pebetehken kami man bandu uga muliana 
kerehen Tuhanta Jesus Kristus. Si ela 
ituriken kami erpalasken turi-turin si iban-ban 
manusia. Alu mata kami jine nge KemulianNa 
nggo idah kami. 

17| je kap kami sanga Dibata Bapa mereken 
kehagan ras kemulian man BaNa. Asum 
si e reh sora man BaNa i bas Kemulian si 
Meganjangna nari nina, "Enda me Anakku si 
Kukelengi, senang kal ukurKu ibahanna!" 

18 Kami jine megi sora e reh i Surga nari, 
sanga kami ras Ia i das deleng si badia e. 

19 Erkiteken si e reh tekna kami nandangi 
berita si iberitaken nabi-nabi. Seh kal ulina 
adi iperdiatekenndu berita e, sabap berita e 
desken sada lampu si ersinalsal i bas ingan 

si gelap, seh wari nggo terang janah terang 


bintang erpagi-pagi ersinalsal i bas pusuhndu. 

20 Tapi i babo si e kerina, ingetlah enda: 
nubuat-nubuat si lit i bas Pustaka Si Badia 
la banci iterangken rikutken penggejapen 
sekalak-sekalak. 

21 Sabap la pernah lit kalak ngasup nehken 
berita nubuat arah peratenna jine. Tapi si 
njemba kalak ngerana nehken berita si rehna 
i bas Dibata nari e me Kesah Si Badia. 


Guru-guru perguak 


2 lI bas paksa si lepas lit nabi-nabi perguak 
i tengah-tengah anak-anak Dibata. Bage 
pe nandangi reh me ku tengah-tengahndu 
guru-guru perguak. Guru-guru perguak e 
erbuni-buni maba ajaren-ajaren si ncedai 

ras mecah-mecah perpulungen. Janah la ia 
ngakui Tuanna si nggo nukur ia. Alu bage 
ilegina kap si erbahanca ia pedas kernep. 

2 Aminna bage gia melala nge si ngikutken 
lagu langkahna si la meteh mela e; janah 
erdandanken lagu langkah guru-guru perguak 
e, nterem kalak ngerana megombang 
nandangi Dalan si Benar si ikuti kita e. 

3 Alu merangap guru-guru perguak e ncari 
untung arah nuriken turi-turin si iban-banna 
saja. Ukumen man kalak enda nggo ndekah 
me isikapken, janah si erbahanca ia kernep 
nggo nimai! 

4Malekat-malekat si erdosa pe labo pulah i 


bas ukumen Dibata nari, tapi IbenterkenNa ku 
neraka. | je me malekat-malekat e iranteken 
i bas lubang si mbages si lanai kal langlang 
gelapna, nimai Wari Pengukumen. 

> Bage ka pe kerna doni i bas paksa si nai; 
la ipelepas Dibata ia pulah i bas ukumen 
nari. Irehken Dibata banjir si mbelin ku doni 
si Ingani manusia si la nggit nembah man 
Dibata i bas paksa sie. Nuah ras pitu kalak si 
debanna nge ngenca si iselamatken Dibata, 
erkiteken ipembarken Nuah berita si ngena 
ate Dibata. 

6 Kota-kota Sodom ras Gomora pe bage 
ka nge. Ikernepken Dibata kota-kota e alu 
api, gelah jadi sada usihen kerna kai si pagi 
jadi nandangi kalak si la nggit nembah man 
Dibata. 

' Tapi Dibata nelamatken Lut erkiteken ia 
ngikutken sura-sura Dibata: ia isuhsahi lagu 
langkah kalak si la meteh mela si Ia radat. 

8| tengah-tengah kalak si bage, Lut, kalak 
si bujur e, nggeluh alu pusuh si tersiksa, 
erkiteken tep-tep wari ia megi janah ngidah 
lagu langkah kalak si la meteh mela e. 

9 Dage ieteh Tuhan nge uga nelamatken 
kalak si tek man BaNa i bas percuban- 
percuban nari, janah letehNa ka pe uga 
nahansa kalak si jahat e i teruh ukumen seh 
ku Wari Pengadilen, 

10 terlebih-lebih kalak si ngikutken 


kerincuhen dagingna si erbahanca ia melket 
janah la nggit iaturken Tuhan. Bage pangna 
ras metudana guru-guru perguak e seh 
maka kerina mahluk-mahluk si mulia pe la 
alang-alangen nggombangisa! 

1! Sedangken malekat-malekat si ndauh 
gegehen ras belinen kuasana asangken guru- 
guru perguak e la nalahken mahluk-mahluk 
si mulia e alu nggombangisa i adep-adepen 
Tuhan. 

12 Tapi pengelako guru-guru perguak e bali 
ras rubia-rubia si la rukur si tubuh guna 
itangkap ras ibunuh: kasa si la iangkana 
ipandangina ras ihinana. Nandangi ikernepken 
nge ia kerina bagi rubia-rubia merawa. 

13 Nandangi ibalasken me man bana 
kiniseran sue ras kiniseran si nggo ibahanna 
nandangi kalak si deban. Si jadi kesenangen 
man bana e mei ciger wari e pe ilakokenna 
kai saja pe si banci pepuasken kerincuhen 
dagingna; asum kam man-man ras ia, kalak 
enda desken rintep si melket si erbahanca 
kam mbau, janah tupung si e meriah iakapna 
nipu kam. 

14La ia erleja-leja erbahan dosa, emaka 
kerincuhenna e me, ngenehen diberu-diberu 
alu mata perlua-lua. Kalak si la tetap ukurna, 
igodana. Pusuh peratenna nggo terbiasa 
merangap. Kalak enda kalak si kena sumpah 
Dibata kap. 

15 Sabap Ia nggit ia ngikutken dalan pinter, 


emaka papak ia. likutkenna lagu langkah 
Bileam anak Beor nai. Bileam enda merincuh 
kal ndatken upah i bas perbahanenna si jahat 
nari. 

16 Tapi dat persinget ia kerna kejahatenna 
sanga kaldena si biakna kin la banci ngerana 
e ngerana alu cakap manusia, gelah ulanai 
iteruskenna perbahanenna si mehado e. 

17 Guru-guru perguak e bali ras sumur si 
nggo kerah: ia bali ras remang si iembusken 
angin si meter. Dibata nggo nikapken sada 
ingan si seh kal gelapna man kalak enda. 

18 Rananna seh kal ganjangna, tapi la lit 
isina; Ipakena kerincuhen daging si la meteh 
mela e guna nidingi kalak si mbaru denga 
pulah i tengah-tengah manusia-manusia si 
geluhna nggo papak gelah kena ragum. 

19 Erpadan ia mereken kebebasen, aminna 
ia jine iperbudak kebiasan-kebiasan si 
ncedaken, sabap kai si naluken sekalak jelma, 
ia jadi budak si naluken ia e kap. 

20 Adi kalak nggo pulah i bas kemelketen 
doni enda nari erkiteken nggo itandaina 
Tuhanta ras Si Engkelini kita Jesus Kristus, 
janah kenca e mulihken ka ia kena siding 
ras ikuasai kemelketen doni enda, maka 
kedungenna kecibal kalak si bage ndauh 
melketen asangken si tangtangna ndube. 

21 Madin kalak si bage Ia pernah nandai 
dalan si ngena ate Dibata asangken itandaina, 

tapi dungna la nggit ngikutken perentah si 


badia si ibereken man bana. 

22 Kai si ilakoken kalak enda payo kal bagi si 
Ikataken perumpaman enda, "Biang ipanna 
mulihken kai si nggo iutahkenna," janah "Babi 
si nggo iperidi mulihi ercebah i bas kubang." 


Padan kerehen Tuhan si peduakaliken 


3 10, teman-temanku si kukelengi, enda 
me suratku si peduaken si kubahan man 
bandu. I bas surat e duana nggo kucubaken 
pekeke perukuren si bersih i bas kam alu 
mpersingeti kai-kai si nggo ietehndu. 

2 Ateku gelah iingetndu kata-kata si nggo 
ibelasken nabi-nabi si badia nai ras perentah 
si rehna i bas Tuhan dingen Si ngkelini nari si 
nggo ibereken rasul-rasulndu man bandu. 

3| babo si e kerina, arus iangkandu maka 
i bas wari si pendungi e pagi, reh me kalak 
si kegeluhenna ikuasai kerincuhen dagingna. 
Alu megombang, 

4nungkun ia nina, "Ma kin erpadan Tuhan 
maka la reh? I ja dage la? Bapa-bapanta 
nggo mate, tapi kerina bali denga ka nge ras 
asum doni enda ijadiken!" 

> Alu sengaja la ia nggit mperdiatekenca 
maka langit ras doni nggo ijadiken nai alu 
perentah Dibata. Doni ijadiken i bas lau nari, 
janah alu lau. 

6 Bage pe maka alu lau ka, e me lau banjir si 
mbelin doni si nai nggo ikernepken. 

! Kata Dibata e ka nge miara langit ras 


doni si lit genduari enda guna ikernepken 
alu api. Langit ras doni e ipiara ngayak seh 
paksana kalak si la tek man Dibata iukum ras 
ikernepken. 

8 Tapi, o teman-temanku si kukelengi, ula 
kam lupa si sada enda: | bas Tuhan sada wari 
bali kap ras seribu tahun janah seribu tahun 
bali ras sada wari. 

9Tuhan la kap melet ngelakoken kai si nggo 
IpadankenNa, bagi lit kalak si erpengakap 
bage. Tapi saber ia nandangi kam, sabap 
la AteNa sekalak pe ikernepken, tapi gelah 
kerina min jera i bas dosa-dosana nari. 

10 Tapi wari kerehen Tuhan bali ras kerehen 
sekalak penangko. I bas wari e lesap me langit 
alu sora si erlenggur janah barang-barang si i 
langit meseng dingen ikernepken, janah doni 
ras kerina isina lesap me. 

Il Adi si enda kerina bagenda me jadina, 
kuga nge arusna kegeluhenndu? Kam arus 
nggeluh bagi si ngena ate Tuhan, janah 
erpengendes man Dibata, 

12 Sanga itimaindu Wari Dibata janah 
ngusahakenca gelah reh pedasna la reh. | bas 
Wari e langit keri meseng, janah erkiteken 
lasna barang-barang si i langit jadi melebur. 

13 Tapi kita nimai kai si nggo ipadnken Dibata 
eme langit si mbaru ras doni si mbaru; ije 
me inganna keadilen. 

14 Erkiteken si e, o teman-temanku si 


kukelengi, i bas kam nimai Wari e, pala-palail 
gelah kam bersih dingen la erpandangen i 
lebe-lebe Dibata janah nggeluh alu dame ras 
la. 

15 Bahanlah maka kesabaren Tuhan e jadi 
kesempaten man bandu gelah kam terkelin, 
bagi si nggo isuratken seninanta Paulus si 
ikelengi kita man bandu, rikutken kepentaren 
si ibereken Dibata man bana. 

16 Kerna si enda me ituriken seninanta 
Paulus e i bas kerina sura-suratna. Tuhu lit 
piga-piga si mesera i bas suratna e, janah 
kalak si la erpemeteh ras si la tetap ukurna 
nggo pegeduk isi surat e, bagi ibahanna 
nandangi piga-piga bagin i bas Pustaka Si 
Badia. Kalak si bagenda perbahanenna ilegina 
kap si erbahanca ia bene. 

17 Tapi kam o teman-temanku, nggo kap 
leben iangkandu si enda. Emaka metengetlah 
gelah ula kam papak ibahan kesalahen- 
kesalahen kalak si la meteh aturen e, jenari 
ndabuh kam i bas inganndu si nteguh nari. 

18 Tapi tetaplah kam ertambah-tambah i 
bas lias ate Dibata bage pe ertambahna 
pemetehndu kerna Tuhan ras Singkelini kita, 
Jesus Kristus. Terpujilah la genduari seh rasa 
lalap. Amin! 


1 Yohanes 


Kata si mereken kegeluhen 


1 l Isuratken kami man bandu kerna Kata si 
mereken kegeluhen, si nggo lit ope denga 
kai pe lit. Nggo ibegi kami Kata e, nggo idah 
kami alu mata kami: tuhu-tuhu nggo idah 
kami, janah nggo pe idadap kami alu tan 
kami. 

2 Kenca kegeluhen e ncidahken DiriNa, nggo 
idah kami la, emaka ngerana kami kerna 
si e, janah ituriken kami man bandu kerna 
kegeluhen si tuhu-tuhu si la erkeri-kerin si lit 
i bas Bapa si nggo ipetangkas man kami. 

3 Kai si nggo idah kami dingen ibegi kami e, 
iberitaken kami man bandu pe gelah kam ikut 
ras kami ersada ras Bapa dingen ras AnakNa 
Jesus Kristus. 

4Isuratken kami enda man bandu gelah kuh 
keriahenta. 


Dibata kap terang 


3 Enda me berita si nggo ibegi kami i bas 
AnakNa e nari janah ipeseh kami man bandu: 
Dibata terang kap janah Ia lit sitik pe si gelap 
i bas la. 

6 Dage, adi ninta ersada kita ras Ia, tapi 


nggeluh kita i bas gelap, erbual kap kita i bas 
kata ras perbahanenta. 

1 Tapi adi nggeluh kita i bas terang bali e 
ras la nggeluh i bas terang: lit persadanta 
sapih-sapih kita janah kematen Jesus, 
AnakNa e mbersihken kita i bas kerina dosa 
nari. 

8 Adi ninta maka Ia lit dosanta, sitipu kap 
dirinta, janah Kata si tuhu-tuhu i bas Dibata 
nari la lit i bas kita. 

9Tapi adi siakuken dosanta man Dibata, 
IsehkenNa me PadanNa, IlakokenNa kai 
si bujur, lalemiNa dosa-dosanta, janah 
IbersihkenNa kita i bas kerina perbahanenta 
Si payo. 

10 Adi ninta maka Ia kita erdosa, perbual kap 
Dibata e sibahan, janah KataNa la lit i bas 
kita. 


Kristus kap Penampatta 


2 10 anakku, si enda kusuratken man bandu 
gelah ula ibahanndu dosa. Tapi adi lit 
kalak si erbahan dosa, lit kap kelang-kelangta 
mindo man Dibata, e me Jesus Kristus si 
ndalanken si bujur. 

2 Ja nanggung ukumenta erkiteken dosa- 
dosanta man Dibata, gelah kita iperdameken 
ras Dibata, janah labo dosanta saja, tapi pe 
dosa-dosa kerina manusia. 

3 Adi patuh kita ngikutken perentah Dibata 


tandana kita nandai Dibata. 

4 Adi lit kalak ngatakenca maka itandaina 
Dibata, tapi la ikutkenna PerentahNa, perbual 
kap ia, janah Kata si tuhu-tuhu i bas Dibata 
nari la lit i bas ia. 

> Tapi ise si ngikutken Kata Dibata, ia me si 
ngkelengi Dibata alu sempurna. Alu enda si 
eteh maka kita nggo ersada ras Dibata. 

6 Kalak si ngataken maka ia nggeluh ersada 
ras Dibata, ia arus nggeluh bagi Jesus Kristus. 


Perentah si mbaru 


7O teman-temanku si kukelengi! Perentah si 
kusuratken man bandu enda labo perentah 
si mbaru, tapi perentah si ndekah nge si 
nggo ipeseh man bandu mula-mulana nari. 
Perentah si ndekah e me berita si nggo 
lalokenndu i bas Dibata nari. 

8 Amin bage gia, pedah si kusuratken enda 
banci ikataken pedah si mbaru, erkiteken 
perentah e nggo ialoken i bas Jesus Kristus 
bage pe i bas kam. Sabap kegelapen nggo 
bene, janah terang si tuhu-tuhu nggo 
ersinalsal. 

9 Kalak si ngataken maka ia nggeluh i bas 
terang, tapi nembeh atena seninana, situhuna 
ia i bas gelap denga nge seh paksa enda. 

10 Kalak si ngkelengi seninana, i bas terang 
kap ia nggeluh, janah i bas ia la lit si 

erbahanca kalak si deban ndabuh ku bas 


dosa. 

l1 Tapi kalak si nembeh atena seninana, i bas 
gelap kap ia. la erdalan i bas gelap janah Ia 
ietehna ku ja ia lawes, sabap la ia erpengidah 
ibahan gelap e. 

120 anakku, kusuratken enda man bandu, 
sabap dosandu nggo ialemi Dibata erkiteken 
Kristus. 

13 Kam orang tua, kusuratken enda man 
bandu, sabap itandaindu la si nggo lit 
ope denga kai pe lit. Man bandu kam si 
nguda denga, kusuratken enda sabap nggo 
italukenndu si jahat. 

140 anak-anak si kitik denga, kusuratken 
enda man bandu, sabap itandaindu Bapa. 
Kusuratken enda man bandu orang tua, sabap 
itandaindu la si nggo lit ope denga tembe 
doni enda. Kusuratken enda man bandu 
kam si nguda denga, sabap kam megegeh; 
Kata Dibata nggeluh i bas kam janah nggo 
italukenndu si Jahat. 

15 Ula kelengi doni enda ntah pe kai si lit i 
bas doni enda. Sabap adi ikelengindu doni 
enda Ia ikelengindu Bapa. 

16 Kerina si lit i doni enda, si mengga ate 
kalak perdosa -- e me kai si idahna janah 
ngena atena seh maka man bana atena, ras 
kai si lit i doni enda si erbahanca meganjang 
ukur kalak: si e sada pe labo reh i bas Bapa 
nari, tapi i doni nari. 

17 Doni ras kerina isina masap kap pagi: tapi 

si ndalanken peraten Dibata nggeluh kap rasa 
lalap. 


Musuh Kristus 


180, anak-anakku, wari pendungi nggo 
ndeher! Bagi nggo ikataken man bandu maka 
musuh-musuh Kristus reh me: bage me 
genduari nggo teridah melala musuh-musuh 
Kristus. Arah e sieteh maka wari pendungi e 
nggo ndeher. 

19 Kalak enda si tuhuna labo i bas persadanta, 
e me sabapna maka itadingkenna kita. Sabap 
adi tuhu-tuhu kin ia i bas persadanta, labo 
kita itadingkenna. Tapi ia nadingken kita 
gelah tangkas maka sekalak pe ia labo i bas 
persadanta nari. 

20 Tapi Kristus nggo mereken Kesah Si Badia 
man bandu, gelah kerina kam meteh Kata si 
tuhu-tuhu i bas Dibata nari. 

21 Dage kubahan surat enda man bandu, 
labo erdandanken Ia ietehndu ketuhu-tuhun 
e, tapi erdandanken ietehndu nge. Janah kam 
pe ietehndu maka i bas pengajaren si benar 
e, la terdat kata bual. 

22 Dage, ise kin si perbual e? E me kalak si 
ngataken maka Jesus e labo Raja Penampat 
si iIpadanken Dibata. Ia me musuh Kristus, 
itulakna Bapa ras Anak e. 

23 Sabap kalak si nulak Anak e, itulakna 


pe Bapa e. Janah kalak si ngaloken Anak e, 
ialokenna pe Bapa e. 

24 Dage, berita si nggo ibegindu tangtangna 
nari arus maka tetap ibunikenndu alu mehuli 
i bas ukurndu. Sabap adi berita e tetap 
iperdiatekenndu alu mehuli, kam tetap 
nggeluh ersada ras Anak bage pe ras Bapa e. 

25Janah enda me si ipadanken Kristus man 
banta, e me kegeluhen si tuhu-tuhu si la 
erkeri-kerin. 

26Sj kusuratken man bandu enda e me 
kerna kalak si sangana ersura-sura mabai 
kam papak. 

27 Tapi man bandu nggo ibereken Kristus 
KesahNa. Kidekah KesahNa elit i bas kam, 
la perlu kalak ngajari kam. Sabap iajari 
KesahNa e me kam kerna kai pe, janah 
kai si IajarkenNa tuhu kap, labo salah. 
Dage, ikutkenlah pengajaren Kesah e, janah 
tetaplah kam ersada i bas persadan ras 
Kristus. 

280, anak-anakku, tetaplah kam i bas 
persadan ras Kristus, gelah katawari pe la 
reh, tetap ukurta dingen la perlu kita cebuni i 
bas Ia nari erkiteken mela siakap i bas Wari 
KerehenNa. 

29 Nggo itehndu maka Kristus nggeluh 
rikutken si ngena ate Dibata. Sabap e arus ka 
itehndu maka kasa kalak si nggeluh rikutken 
si ngena ate Dibata, ia me anak Dibata. 

Anak-anak Dibata 


l Nehen uga kelengna ate Bapa man 

banta! Bage belinna KekelengenNa man 
banta seh maka kita igelari anak-anak Dibata. 
Janah labo gelar saja, tapi tuhu-tuhu me kita 
anak-anak Dibata. Enda me sabapna maka 
doni si jahat enda la nandai kita: sabap doni 
la nandai Dibata. 

20 kam si kukelengi, kita enda genduari 
anak-anak Dibata, tapi kuga kita pagi, langa 
ipetangkas man banta. Tapi sieteh maka 
kenca pagi reh Kristus, bali me kita ras Ia, 
sabap siidah me la bagi si tuhu-tuhuna. 

3 Kalak si bagenda pengarapenna nandangi 
Kristus, ijjagana bana gelah tetap bersih i bas 
dosa-dosa nari, bali ras Kristus pe bersih i 
bas dosa nari. 

4Kalak si erbahan dosa, ilanggarna pe 
perentah Dibata, sabap dosa eme ngelanggar 
perentah Dibata. 

= Itehndu maka Kristus nggo reh ku doni 
enda guna ngangkut dosa manusia, janah Ia 
jine la erdosa. 

6 Jadi kerina kalak si nggeluh i bas persadan 
ras Kristus lanai iteruskenna erbahan dosa; 
tapi si terus erbahan dosa, langa idahna 
Kristus ntah pe langa itandaina Ia. 

10 anak-anakku, ula pelepas ise pe mabai 
kam papak! Kalak si ngelakoken si ngena 

ate Dibata asalna i bas Dibata nari, bali ras 


Kristus pe asalna i bas Dibata nari. 

8Tapi kalak si terus erbahan dosa ia 
sikerajangen Iblis kap, sabap Iblis e erdosa 
mula-mula nari kin. Anak Dibata reh ku doni 
enda guna engkernepken pendahin Iblis. 

9 Ise si nggo jadi anak Dibata Ia iteruskenna 
erbahan dosa, sabap biak Dibata lit i bas ia. 
Janah erkiteken Dibata kap Bapana, lanai 
banci iteruskenna erbahan dosa. 

10 Enda me lainna anak-anak Dibata ras 
anak-anak Iblis: ise si la ngelakoken si ngena 
ate Dibata, ntah pe la ikelengina seninana ia 
labo anak Dibata. 


Sikeleng-kelengen 


11 Mula-mulana nari kin nggo ibegindu berita 
enda, e me kita arus sikeleng-kelengen. 

12 Ula bagi Kain si jadi anak Iblis, agina pe 
ibunuhna. Ngkai kin maka ibunuh Kain agina? 
E me erkiteken kai si ibahan Kain salah, janah 
kai si ibahan agina, rikutken si ngena ate 
Dibata. 

13 J adi ula mamang atendu o senina-senina, 
adi nembeh ate bangsa doni enda man bandu. 

14 Sjieteh kap maka nggo sitadingken 
kematen janah lawes kita ku kegeluhen: si 
enda sieteh perbahan keleng ateta seninanta. 
Kalak si la erkeleng ate, tandana ia tetap 
denga i teruh kuasa kematen. 

15 Kalak si nembah atena seninana, pemunuh 


kap. Janah ietehndu maka kalak pemunuh 
la lit i bas ia kegeluhen si tuhu-tuhu si la 
erkeri-kerin. 

16 Arah enda me sieteh kekelengen e: Kristus 
nggo ngendesken GeluhNa man gunanta. 
Emaka kita pe arus ngendesken geluhta guna 
seninanta. 

17 Adi lit sekalak bayak idahna seninana 
kekurangen, tapi la atena mekuah man 
seninana e, uga banci kalak si bage 
ngatakenca maka keleng atena Dibata? 

180 anak-anakku, kekelengenta ula terjeng 
biber saja ntah pe i bas cakap saja ngenca. 
Arus maka tuhu-tuhu kekelengenta e, si 
teridah arah perbahanenta. 


Ketetapen ukur i lebe-lebe Dibata 


19 Bagenda me dalanna maka si eteh kita 
bengket ku bas si asalna i bas Dibata nari, 
seh maka tetap ukurta i adep-adepen Dibata. 

20 Adi pusuh peratenta nalahken kita, sieteh 
maka Dibata belinen asa pusuh peratenta, 
janah kai pe letehNa. 

21 Emaka o senina-senina si kukelengi, adi 
pusuh peratenta la nalahken kita, tetap kap 
ukurta i adep-adepen Dibata. 

22 Kai pe si ipindo kita man BaNa IberekenNa 
nge, sabap patuh kita ngikutken PerentahNa 
janah sibahan si ngena AteNa. 

23Sj IperentahkenNa man banta e me kap 


arus maka kita tek man AnakNa, e me Jesus 
Kristus: janah kita arus sikeleng-kelengen 
bagi nggo ipedahken Kristus man banta. 

24 Ise si patuh ngikutken perentah-perentah 
Dibata, ia nggeluh i bas persadan ras Dibata 
janah Dibata nggeluh i bas persadan ras 
ia. Janah sieteh maka Dibata nggeluh i 
bas persadan ras kita erkiteken KesahNa si 
I berekenNa man banta. 


Kesah si benar ras si la benar 


4 10 kam si kukelengi, ula kam tek man 
kerina kalak si ngaku maka i bas ia lit 
Kesah Dibata. Tapi ujilah lebe guna metehsa 
ntah kin payo kesah si lit i bas ia e rehna i bas 
Dibata nari. Sabap nggo nterem nabi perguak 
i japa pe. 

2 Bagenda me dalanna metehsa ntah kin 
payo kesah e Kesah Dibata: kalak si ngakui 
maka Jesus Kristus reh ku doni enda selaku 
manusia, kalak si bage lit i bas ia Kesah si 
rehna i bas Dibata nari. 

3 Tapi kalak si la ngakui si enda ndai kerna 
Jesus, la lit i bas ia kesah si rehna i bas 
Dibata nari. Kesah si lit i bas ia e, e me kesah 
si rehna i bas musuh Kristus nari. Kerna si 
enda nggo ibegindu maka reh me ia, janah 
genduari nggo ia lit i bas doni enda. 

“Tapi kam sikerajangen Dibata kap, o anak- 
anakku. Nggo italukenndu nabi-nabi perguak 

e, sabap Kesah si lit i bas kam gegehen asa 


kesah si lit i bas kalak sikerajangen doni si 
jahat enda. 

> Nabi-nabi perguak e ngerana kerna 
perkara-perkara doni, janah doni enda 
megiken cakapna sabap ia sikerajangen doni 
enda. 

6 Tapi kita sikerajangen Dibata kap. Ise si 
nandai Dibata ibegikenna cakapta; ise si la 
nandai Dibata la ibegikenna cakapta. Dage 
bagenda me dalanna metehsa lainna Kesah si 
tuhu-tuhu si rehna i bas Dibata nari ras kesah 
si la tuhu-tuhu si mabai kalak papak. 


Dibata kekelengen kap 


7O kam si kukelengi, sikeleng-kelengenlah 
kita, sabap kekelengen e rehna i bas Dibata 
nari kap. Kalak si erkeleng ate, anak Dibata 
kap ia janah itandaina Dibata. 

8 Kalak si Ia erkeleng ate, labo itandaina 
Dibata, sabap Dibata kekelengen kap. 

9 Dibata nggo ncidahken KekelengenNa man 
banta alu nuruh AnakNa Si Tonggal ku doni 
enda, gelah kita nggeluh arah Ia. 

10 Enda me kekelengen e: labo kita si nggo 
ngkelengi Dibata, tapi Ia nge si ngkelengi 
kita. Emaka IsuruhNa AnakNa ku doni enda 
gelah arah la kita iperdameken ras Dibata alu 
ngalemi dosa-dosanta. 

110 kam si kukelengi, adi bagenda kin 


kelengna ate Dibata man banta, kita rutang 
sikeleng-kelengen sapih-sapih kita. 

12 Aminna ise pe la nggo ngidah Dibata, tapi 
adi sikeleng-kelengen kita, Dibata ringan i 
tengah-tengahta janah KekelengenNa jadi 
serta i tengah-tengahta. 

13 Alu bage sieteh kita ringan i bas Dibata, 
janah Dibata ringan i bas kita, sabap nggo 
kita dat bagin i bas Kesah si IberekenNa man 
banta. 

14Janah nggo siidah ras siberitaken man 
kalak si deban maka Bapa nggo nuruh 
AnakNa ngkelini doni enda. 

15 Adi lit kalak si ngatakenca maka Jesus e 
me Anak Dibata, Dibata ringan i bas ia janah 
ia ringan i bas Dibata. 

16) anah kita jine nggo meteh janah tek 
nandangi kekelengen Dibata man banta. 
Dibata kekelengen kap, janah ise si erkeleng 
ate ia ringan i bas Dibata janah Dibata ringan 
i bas ia. 

17 Kekelengen e ibahan jadi serta i bas kita 
gelah kita la mbiar jumpa ras Dibata | bas Wari 
Pengadilen. La kita mbiar sabap kegeluhenta 
i bas doni enda bali ras kegeluhen Kristus 
sangana la i doni enda denga. 

18] bas keleng ate Ia lit kebiaren. Kekelengen 
si serta erbahanca kita lanai mbiar. Ukumen 
nge si erbahanca turah kebiaren: emaka 

kalak si mbiar denga, e tandana langa lit i bas 


ia keleng ate si serta. 

19 Kita ngkelengi, sabap leben Ia ngkelengi 
kita. 

20 Adi lit kalak si ngatakenca maka keleng 
atena Dibata, tapi nembeh atena man 
seninana, kalak si bage perbual. Sabap kalak 
si la ngkelengi seninana si idahna, labo tuhu 
ia ngkelengi Dibata si la idahna. 

21 Enda me perentah si nggo sialoken i bas 
Kristus nari: ise si ngkelengi Dibata, arus 
maka ikelengina pe seninana. 


Doni enda nggo sitaluken 


lise si tek maka Jesus e me Raja 

5 Penampat si padanken e, ia anak 
kap Dibata; janah ise si ngkelengi Bapa, 
ikelengina pe anak Bapa e. 

2 Bagenda me dalanna maka sieteh 
kita ngkelengi anak-anak Dibata, e me: 
alu ngkelengi Dibata ras patuh man 
perentah-PerentahNa. 

3 Ngkelengi Dibata ertina patuh man 
perentah-PerentahNa. Perentah-perentah e 
labo mberat, 

4sabap kerina anak-anak Dibata nggo 
naluken doni enda. Janah doni enda sitaluken 
alu kinitekenta man Jesus Kristus. 

> Ise kin si naluken doni enda? E me kalak si 
tek maka Jesus e me Anak Dibata. 


1 Yohanes 5.61 13 14 


Kesaksin kerna Jesus Kristus 


SJesus Kristus me si nggo reh ku doni 
enda. Ia reh alu lau lakon PeridinNa ras 
dareh KematenNa. la reh labo alu lau saja 
tapi alu lau ras dareh. Janah Kesah e jine 
naksiken maka si enda tuhu me, sabap Kesah 
e kebenaren kap. 

' Dage lit telu saksi: 

8 Kesah, lau ras dareh: janah teluna sada 
kesaksinna. 

9Tek kita nandangi kesaksin manusia: tapi 
ndauh gegehen kesaksin si ibereken Dibata. 
Janah enda kesaksin si nggo ibereken Dibata 
kerna AnakNa. 

10 Fmaka kalak si tek Anak Dibata, nggo lit 
kesaksin enda i bas dirina jine. Tapi kalak si Ia 
tek Dibata, nggo ibahanna Dibata e perbual, 
sabap la ia tek kai si nggo isaksiken Dibata 
kerna AnakNa. 

Il Enda me kesaksin e: Dibata nggo mereken 
man banta kegeluhen si tuhu-tuhu si la 
erkeri-kerin, janah AnakNa e me sumbul 
kegeluhen e. 

12 Kalak si lit i bas ia Anak e, i bas ia lit 
kegeluhen e; kalak si la lit i bas ia Anak 
Dibata e, la lit i bas ia kegeluhen. 


Kegeluhen si tuhu-tuhu si Ia erkeri-kerin 


13 Kusuratken enda man bandu gelah itehndu 
kegeluhen si tuhu-tuhu si Ia erkeri-kerin nggo 

jadi sikerajangenndu eme kam si tek i bas 


gelar Anak Dibata. 

14|a kita mbiar i bas adep-adepen Dibata 
sabap IbegikenNa kita adi sipindo man BaNa 
kai si sentudu ras PeratenNa. 

15 |begikenNa kita katawari pe adi kita mindo 
man BaNa, erkiteken sieteh maka enda tuhu 
me, sieteh pe maka IberekenNa man banta 
kai si ipindo kita i bas la nari. 

16 Adi idahndu seninandu erbahan dosa si Ia 
maba kematen, arus maka kam ertoto man 
Dibata, janah IberekenNa nge kegeluhen man 
kalak si erdosa e. Enda ibahan man kalak 
si dosana la maba kematen. Tapi lit dosa si 
maba kematen, janah la kukataken maka 
arus kam ertoto man Dibata kerna dosa si 
bage. 

17 Kerina perbahanen si salah dosa kap, tapi 
lit dosa si la maba kematen. 

18 Sjeteh maka kalak si nggo jadi anak 
Dibata labo terus erbahan dosa, sabap Anak 
Dibata njagai ia, janah si Jahat e la ngasup 
erbahan kai pe man bana. 

19 Sjeteh maka asalta i bas Dibata nari 
aminna gia kerina doni enda lit i bas kuasa si 
Jahat e. 

20 Sjeteh maka Anak Dibata nggo reh 
ku doni enda. Nggo IberekenNa man 
banta kepentaren gelah sitandai Dibata si 
tuhu-tuhu. Kita kerina lit i bas Dibata si 
tuhu-tuhu e arah AnakNa Jesus Kristus. la 

me Dibata si tuhu-tuhu, janah enda me 


kegeluhen si tuhu-tuhu si la erkeri-kerin e. 
210 anak-anakku, jagai dirindu i bas 
dibata-dibata si perguak nari! 


2 Yohanes 


1 l1 bas Pertua nari. Man Kemberahen si 
ipilih Dibata ras anak-anakna si kukelengi. 
Labo aku saja si erkeleng ate man bandu, 
tapi pe kerina kalak si meteh kai si benar 
ngkelengi kam. 

2 Sabap kai si benar e ringan i bas kita janah 
liti bas kita seh rasa lalap. 

3 Dibata Bapa ras Jesus Kristus Anak 

Bapa e mereken lias ate, perkuah ate, ras 
kemalemen ate man banta gelah: kerina si 
enda jadi sikerajangenta i bas kita nggeluh 
alu bujur ras dem keleng ate. 


Kebujuren ras keleng ate 


“Seh kal riahna kuakap meteh maka lit 
anak-anakndu si nggeluh i bas kebujuren bali 
ras si iperentahken Bapa e man banta. 

“Janah genduari kupindo man bandu o, 
Kemberahen: Sikeleng-kelengenlah kita. Labo 
perentah si mbaru si kusuratken man bandu 
enda, tapi si nggo lit i bas kita mula-mulana 
nari kin. 

6 Kekelengen e ertina nggeluh sue ras 
perentah-perentah Dibata. Perentah e, sue 
ras si nggo ibegindu mula-mulana nari, arus 
jadi palas kegeluhenndu. 


2 Yohanes 1.71 13 | 
7 Nterem penipu nggo merap i doni enda 


si la ngakui maka Jesus Kristus reh selaku 
manusia. Kalak si bage penipu janah musuh 
Kristus kap. 

8jJagalah bandu, gelah ula bene kai si nggo 
idahikenndu e, tapi dem pagi ialokenndu 
upahndu. 

9 Kalak si la ringan i bas ajaren Kristus, tapi 
ndarat i jenari, ia la er-Dibata. Ise si ringan i 
bas ajaren e, Bapa ras Anak e lit i bas ia. 

10 Dage, adi lit kalak si ndahi kam la maba 
ajaren Kristus e, ula aloken ia i bas rumahndu, 
janah ula kataken mejuah-juah man bana. 

11 Sabap ise si ngatakenca mejuah-juah man 
kalak si bage, ia ikut i bas perbahanenna si 
jahat e. 


Kata pendungi 


12 Melala kal ateku si kuturiken man bandu, 
tapi la pada kulakoken e alu kertas ras tinta, 
tapi kuarap maka banci kudahi kam janah 
ngerana sebabah ras kam, gelah dem kal 
keriahenta. 

13 Anak-anak seninandu, si nggo ipilih 
Dibata, ngataken mejuah-juah man bandu. 


3 Yohanes 


1 li bas Pertua nari. Man kekelengenku 
Gayus, si kukelengi tuhu-tuhu. 

20 temanku si kukelengi, ertoto aku gelah 
kai si mehuli jadilah man bandu, janah 
mejuah-juahlah bagi kueteh maka kegeluhen 
pertendinndu pe mehuli. 

3Meriah kal kuakap kenca reh piga-piga 
kalak seninanta kalak Kristen, janah nuriken 
man bangku uga bujurna kam bagi biasana 
pe kam nggeluh i bas kebujuren nge. 

4 La lit si banci erbahanca ukurku teriahen 
asangken megi anak-anakku nggeluh i bas 
kebujuren. 


Gayus ipujiken 

> Temanku si kukelengi, tutus kal atendu 
ndahiken dahin si ilakokenndu guna senina- 
seninanta kalak Kristen, aminna gia pe ia la 
itandaindu. 

6 Nggo isaksiken senina-seninanta e i 
lebe-lebe perpulungen si i jenda kerna 
kekelengenndu e. Mehuli kal adi isampatindu 
ia rikutken si ngena ate Dibata i bas ia 
nerusken perdalanenna. 

7 Sabap kalak enda lit i bas perdalanen guna 
Kristus, alu la ngaloken kai pe i bas kalak 
perbegu nari. 


| 3 Yohanes 1.81 13 2 
8 Dage kita kalak Kristen rutang nampati 


kalak si bage, gelah kita pe ikut muat bagin i 
bas pembarken Berita Si Mehuli i bas Dibata 
nari e. 


Diotrepes ras Demetrius 


9 Pernah kukirim sada surat man perpulungen 
enda, tapi Diotrepes si pebeluh-beluhken 
minpin e, la mperdiateken aku. 

10 Erkiteken si e, sanga aku reh pagi ku 
bongkar nge kai si nggo ibahanna eme 
penghinan ras cakap si la tuhu si ikatakenna 
kerna kami. Labo terjeng je saja: lebih asa 
si e la ia nggit ngalokenca senina-seninanta 
kalak Kristen e adi ia reh, janah iambatina 
pe kalak gelah ula ngaloken senina-seninanta 
e, dingen iusahakenna pedaratsa | bas 
perpulungen nari! 

ll Teman si kukelengi, ula usih kai si jahat, 
tapi usihlah kai si mehuli. Ise erbahan si 
mehuli asalna i bas Dibata nari: ise si erbahan 
jahat la nggo idahna Dibata. 

12 Kerina kalak mujiken Demetrius: 
kebenaren ejine pe mujiken ia. Kami pe ikut 
nambahi kesaksin e, janah ietehndu maka kai 
si ikataken kami e tuhu kap. 


Salam pendungi 


13 Melala denga ateku si kuturiken man 
bandu, tapi la kubahan e alu pena ras tinta. 


3 Yohanes 1.14 a. 
14 Kuarap maka lanai ndekahsa banci kita 


jumpa, gelah banci kita ngerana sebabah. 
(1-15) Kemalemen ate ras kam gelah. 
Teman-teman si i jenda ngataken mejuah- 
juah man bandu. Kataken pe mejuah-juah 
man teman-teman si i jena sada-sadai. 


Yudas 


1 1 Surat enda i bas aku nari, Judas, 
suruh-suruhen Jesus Kristus dingen 
senina Jakup. Surat enda man kalak si nggo 
idilo Dibata, si nggeluh i bas keleng ate Dibata 
Bapa dingen i bas kepkepen Jesus Kristus. 

2 Dibatalah mereken man bandu dem 
perkuah ate, kemalemen ate ras kekelengen. 


Guru-guru perguak 


30 teman-teman si kukelengi! Aku 
ersura-sura erbahan surat man bandu kerna 
keselamaten si nggo sinanami ras-ras. Tapi 
genduari perlun kuakap erbahan surat man 
bandu guna pegegehi kam gelah tetap 
iperjuangkenndu kiniteken si nggo ibereken 
Dibata man anak-AnakNa sekali seh rasa 
lalap. 

4Sabap lit piga-piga kalak si la ngakui 
Dibata alu la sieteh nggo bengket ku 
tengah-tengahta. Iputarbalikkenna berita 
kerna lias ate Dibatanta guna mbenarken 
perbahanen-perbahanenna si nggesuh e. 
Itulakna Jesus Kristus: la ngenca Penguasa, 
la ngenca Tuhanta, la lit sideban. Nai nari 
nggo leben lit tersurat i bas Pustaka Si Badia 
kerna ukumen si lalokenNa. 

> Aminna pe nggo ietehndu, kuturiken denga 


ateku man bandu kuga Tuhan mulahi kalak 
Israel i taneh Mesir nari, tapi kedungenna 
IkernepkenNa kalak si la tek man BaNa. 

6 Ingetlah malekat-malekat si la tetap tading 
ringan i bas batas-batas kuasana si patut, tapi 
tadingkenna inganna jine. Malekat-malekat e 
igariken Dibata alu rante si la banci ceda seh 
rasa lalap i teruh i bas ingan si gelap. Itaban 
Dibata malekat-malekat ei je seh ia iukum i 
bas Wari Pengukumen. 

7 Ingetlah kota Sodom ras kota Gomora, 
ras kota-kota si i kelewetna. Anak kota e 
bali perbahanenna ras malekat-malekat e. Ia 
campur sapih-sapih ia la bagi oratna. Anak 
kota e iukum alu api si la ernimpet-nimpet 
gelah jadi pertenget si tangkas nandangi 
kerina jelma. 

8 Bage me pe, kalak si la ngakui Dibata e, 
bagi nipi-nipin ia kerna perkara-perkara si 
meganjang si erbahanca ia erdosa nandangi 
badanna jine. Megombang ia nandangi kuasa 
Dibata janah ipersilahangna mahluk-mahluk 
si mulia si lit i datas. 

9 Pengulu malekat Mikael pe Ia pernah 
erbahan si bage. I bas perubatenna ras Iblis, 
asum ia erjengil kerna ise empuna matt si 
Musa, Mikael la pang numpahi Iblis, tapi nina, 
"Tuhan ngerawai kam!" 

10 Tapi kalak si la ngakui Dibata e ilawanna 
alu megombang kasakai si la iangkana. 

Janah kai si ietehna alu penggejapen, bagi 
rubia-rubia si merawa, e kal me si encedaken 
ia. 

11 Cilaka kal me ia! Nggo ikutkenna dalan 
Kain. Erkiteken duit nggo iendeskenna 
dirina guna ndalanken kesalahen bagi si 
ibahan Bileam nai. Berontak kalak enda bagi 
Korah nai, emaka bage ka nge kalak enda 
ikernepken. 

12 Asum kam ras man-man bagi kalak 
ersenina, kalak enda desken rintep-rintep 
si melket i tengah-tengahndu. Sabap kalak 
enda man alu merangap, la meteh mela janah 
dirina saja ngenca iranakenna. Bali ras embun 
si iembusken angin, tapi la mereken udan. 
Bali ras batang kayu si la erbuah aminna gia 
i bas perudan. Bali ras batang kayu si nggo 
iruah uratna nggo mate tuhu-tuhu. 

13 Bali ras galumbang si mbelin i lawit 
teridah rugup-ugup: bage pe kalak enda 
ncidahken perbahanen-perbahanenna si 
man kemelanken e. Kalak enda bali ras 
bintang-bintang si erdalan ku jah-ku jenda, si 
man bana nggo isikapken Dibata ingan si seh 
kal gelapna seh rasa lalap. 

14 Enoh, kesusuren pepituken i bas Adam 
nari nggo ernubuat nai kerna kalak enda nina, 
"Nehenlah! Reh me Tuhan ras meribu-ribu 
MalekatNa si Badia, 

15 JadiliNa me kerina jelma guna ngukum 
kerina kalak perdosa si la ngakui Dibata 

erkiteken perbahanen-perbahanenna si 


ngelawan Dibata ras kerina cakap si 
ibelaskenna nimbak Dibata!" 

16 Kalak si la ngakui Dibata Ia erngadi-ngadi 
jungut-jungut janah nalahken kalak si deban. 
Sura-surana si jahat ngenca idalankenna. 
Ipeganjangna bana janah ipuji-pujina kalak si 
deban gelah erdalan sura-surana. 


Kata pertenget ras ajar 


17 Tapi kam kerina o si kukelengi! Ingetlah 
kai si nggo nai ituriken rasul-rasul Tuhanta 
Jesus Kristus man bandu. 

18 Nina man Bandu "Nandangi wari-wari 
pendungi e pagi reh me kalak si nggombang- 
gombangi kam, e me kalak si ngikutken 
sura-surana si nimbak Dibata e." 

19 Kalak si bage me si mecah-mecah i bas 
perpulungen, e me kalak si ikuasai kerincuhen 
kulana, si la lit i bas ia Kesah Si Badia. 

20 Tapi kam kerina o si kukelengi, tetaplah 
pegegehi bandu alu kinitekenndu si badia e. 
Ertotolah alu kuasa Kesah Si Badia, 

21janah tetaplah kam i bas keleng ate Dibata 
sedang kam nimai perkuah ate Tuhanta Jesus 
Kristus si mereken man bandu kegeluhen si 
tuhu-tuhu si la erkeri-kerin. 

22 Cidahkenlah perkuah ate man kalak si Ia 
tetap ukurna. 

23 Selamatkenlah kalak si deban alu 
ngerintakken ia i bas api nari: cidahken 


Yudas 1.241 25 
perkuah atendu man kalak si deban alu ukur 


mbiar, tapi cigalah atendu nandangi uisna si 
nggo melket erdandanken kerincuhen kulana 
si dem alu dosa. 


Pertoton pengataken bujur 


24 la si ngasup ngkawali kam gelah ula 
celus, si ngasup pe maba kam ngadap 
ku adep-adepen Dibata si Mulia, alu dem 
keriahen ras la erpandangen -- 

25 Ja ngenca Dibata Si Ngkelini kita arah 
Jesus Kristus Tuhanta, si akuilah KemulianNa, 
KedolatenNa, KuasaNa, ras PemerentahenNa 
nai-nai nari, genduari, ras seh rasa lalap. 
Amin. 


Wahyu 


1 l Enda me ketangkasen si ibereken 
Dibata man Jesus Kristus guna ncidahken 
man persuruhen-persuruhen Dibata kai si 
nandangi pedas jadi. Si enda ipetangkas 
Kristus man PersuruhenNa Johanes alu nuruh 
MalekatNa ndahi Johanes. 

2 Emaka ituriken Johanes me kerina si nggo 
idahna e. Enda me si ipesehna kerna Kata 
Dibata dingen si ibenarken Jesus Kristus. 

3Malem me ate kalak si ngogeken Kitap 
enda. Malem me ate kalak si megiken kata 
nubuat dingen ngikutken kai si tersurat i bas 
Kitap enda! Sabap nggo ndeher paksana jadi 
me kerina si tersurat enda. 


Salam man perpulungen si pitu 


41 bas Johanes nari, man perpulungen si pitu 
i Propinsi Asia. Lias ate ras kemalemen ate si 
rehna i bas Dibata nari, e me Dibata si nai 
nari lit seh asa genduari dingen si lit seh rasa 
lalap, bage pe si rehna i bas Kesah si pitu nari 
si ringan i lebe-lebe kursi kinirajan Dibata. 

> Bage pe alokenlah perkuah ate ras 
kemalemen ate si rehna i bas Jesus Kristus 
nari, saksi si tutus, Anak sintua si nggo 
ipekeke Dibata i bas si mate nari, si erkuasa 
nandangi kerina raja-raja i doni enda. Keleng 

ate Jesus kita, janah arah KematenNa 


IpulahiNa kita i bas dosa-dosanta nari. 

6la me si erbahanca kita jadi KinirajanNa, 
e me jadi imam-imam guna ndahiken dahin 
Dibata, BapaNa. lakuilah kemulian ras 
KuasaNa seh rasa lalap. Amin. 

7 Nehenlah, ia reh ras embun! Kerina kalak 
ngidah Ia pagi, subuk kalak si nggo nebak 
ia pe. Kerina suku-suku bangsa i doni enda 
nangisi la. Payo, bage me jadina. Amin. 

8 "Aku kap si perlebe ras si pendungina," 
nina Tuhan, Dibata si Mada Kuasa, nai nari, 
genduari, seh rasa lalap. 


Kristus teridah i bas sada pengenehenen 


P Aku Johanes, seninandu, erkiteken 
persadanta i bas Jesus Kristus. Aku ikut 
ras kam ngenanami kiniseran ras i bas 
KinirajanNa bage pe ikut megenggeng nimai 
kerehen Jesus. Aku ibuang ku Pulau Patmos 
erkiteken kuberitaken Kata Dibata ras ersaksi 
kerna Jesus. 

101 bas wari Tuhan ikuasai Kesah Dibata 
aku, jenari kubegi sora megang bagi sora 
terompet, ngerana i pudingku. 

11 Nina, "Suratkenlah kai si idahndu, jenari 
kirimken Kitap e man perpulungen si pitu eme 
Epesus, Semirna, Pergamon, Tiatira, Sardes, 
Piladelpia ras Laodikea." 

12 Kutulihken ku pudi guna ngenen ise si 


ngerana man bangku e. Kuidah pitu nahe 
lampu si ibahan i bas emas nari. 

13] tengah-tengahna lit kuidah tedis bagi 
Anak Manusia. IpakeNa jubah si gedang seh 
ku NaheNa janah sada gendit emas ililetken i 
bas TentenNa. 

14 Bukna mbentar bagi kapas, bagi embun si 
mbentar, janah MataNa erndilap, bagi api: 

15 NaheNa erkilat-kilat bagi tembaga si 
nggo ilebur i bas pertukangen jenari isepuh. 
SoraNa bali ras sora sampuren si mbelin. 

16 TanNa si kemuhen njemak pitu bintang, 

i bas BabahNa nari ndarat sada pedang si 
ntelap, ermata dua. AyoNa ersinalsal bagi 
matawari tupung ciger. 

17 Asum kuidah la, nerunuk aku i lebe- 
lebe NaheNa bali ras kalak mate. Jenari 
ItamakenNa TanNa si kemuhen ku babongku, 
janah nina, "Ula mbiar! Aku kap si perlebena 
dingen si pendungina. 

18 Aku kap si nggeluh! Mbarenda mate Aku, 
tapi nehenlah, Aku nggeluh rasa lalap. Aku 
njemaksa kunci kematen ras doni kematen. 

19 Emaka suratkenlah kai si nggo idahndu, si 
jadi genduari, bage pe kai si nandangi jadi 
pagin. 

20 Enda me antusenna rahasia bintang si pitu 
si nggo idahndu i bas tanKu si kemuhen bage 
pe nahe lampu si pitu si ibahan i bas emas 
nari: bintang si pitu e, e me malekat-malekat 

perpulungen si pitu, Janah nahe lampu si pitu 


e, e me perpulungen si pitu e." 


Tenah man perpulungen Epesus 


2 1 "Man malekat perpulungen i Epesus 
suratkenlah bagenda: Enda me berita i 
bas la nari, Ia si njemak bintang si pitu i bas 
TanNa si kemuhen, si erdalan i tengah-tengah 
nahe lampu emas si pitu. 

2 Kueteh kai si nggo idahikenndu: Kueteh 
kuga latihna iakapndu erdahin, janah Kueteh 
kerna saber atendu. Kueteh maka la atendu 
bage ngenehen kalak jahat. Kueteh maka 
nggo iujindu kalak si ngakuken dirina rasul 
tapi si tuhuna labo ia rasul, janah ietehndu 
maka perbual nge ia. 

3 Kam megenggeng, nggo inanamindu 
kiniseran erdandanken Aku, tapi la kam surut. 

“Tapi pandangenKu nandangi kam, e me 
genduari lanai atendu keleng Aku bagi 
tangtangna nai. 

> Emaka ingetlah uga dauhna kam nggo 
ndabuh! Jeralah kam! Bahanlah bagi si 
ilakokenndu tangtangna nai. Adi la kam jera 
Kudahi me kam janah Kubuat nahe lampundu 
i bas inganna nari. 

6 Tapi kiniulinndu pe Kueteh nge, maka Ia 
atendu ngena perbahanen kalak Nikola, si 
Aku pe la ateKu ngena. 

7 Adi lit kin cupingndu, begikenlah kai si 
Ikataken Kesah Dibata man perpulungen- 

perpulungen! Man Kalak si nggo menang, 


Kupelepas ipanna buah batang kayu 
kegeluhen si turah i bas Pardis." 


Berita man perpulungen Semirna 


8 "Man malekat perpulungen i Semirna, 
suratken bagenda: Berita enda i bas la nari, 
la si perlebe dingen si perpudina, si nggo 
mate tapi nggo nggeluh mulihken. 

9 Kueteh nge kiniseranndu: Kueteh maka 
musil kam tapi si tuhuna bayak kap kam! 
Kueteh nge maka jahat ranan kalak kerna 
kam, e me kalak si ngaku bana kalak Jahudi, 
tapi si tuhuna labo ia kalak Jahudi: kalak 
enda anggota perpulungen Iblis kap! 

10 la kam mbiar kerna kiniseran si 
nandangi inanamindu. Nehenlah! luji Iblis me 
kam. Piga-piga i bas kam ibuangkenna ku 
penjara. Sepuluh wari pagi dekahna kerina 
kam ngenanami kiniseran. Tapi tetaplah 
kinitekenndu man bangKu seh mate pe, 
gelah Kubereken man bandu rudang-rudang 
kegeluhen tanda kemenangenndu. 

11 Adi lit kin cupingndu begikenlah kai si 
ikataken Kesah Dibata man perpulungen- 
perpulungen! Kalak si menang lanai pagi 
isakiti kematen si peduaken." 

Berita man perpulungen Pergamon 


12 "Man malekat perpulungen i Pergamon, 
suratken bagenda: Berita enda i bas Aku nari, 
la si lit PedangNa ntelap, dua bobahua. 

13 Kueteh ija kam ringan genduari, e me i 
kursi kinirajan Iblis. Kam patuh man bangku, 
janah tetap kam tek man bangKu, subuk pe 
i bas paksa Antipas, saksingKu si tutus, si 
ibunuh i bas ingan Iblis. 

14 Tapi pandangenKu nandangi kam e me 
kap: Lit piga-piga i bas kam si ngikutken 
pengajaren Bileam. Bileam nai ngajari 
Raja Bala. Mbabai kalak Israel erdosa 
alu man pangan si ipersembahken man 
berhala-berhala dingen erlua-lua. 

15Bage pe lit piga-piga i bas kam si 
ngikutken pengajaren kalak Nikola. 

16 Emaka jeralah! Adi lang minter me kam 
Kudahi janah Kulawan me kalak si la nggit 
jera e alu pedang si ndarat i bas babahKu 
nari. 

17 Adi lit kin cupingndu begikenlah kai si 
Ikataken Kesah Dibata man perpulungen- 
perpulungen! Man kalak si nggo menang 
Kubereken sada bagin i bas manna si terbuni 
nari. Bage pe Kubereken man sekalak-sekalak 
sada batu rintik mbentar, si nggo isurati 
alu gelar si mbaru, si labo ise pe metehsa, 
seakatan si ngaloken batu e." 

Berita man perpulungen Tiatira 


18 "Man malekat perpulungen i Tiatira 
suratkenlah bagenda: Enda me berita i bas 
Anak Dibata nari, si MataNa erkinar-kinar 
bagi api, janah NaheNa erkilat bagi tembaga 
si nggo isepuh. 

19 Kueteh kai si idahikenndu. Kueteh nge 
kerna keleng atendu, kerna tutus atendu, 
kerna penampatindu, bage pe kerna saber 
atendu. Kueteh maka buen si idahikenndu 
genduari asangken si tangtangna nai. 

20 Tapi pandangenKu nandangi kam e 
me kap: Ipelepasndu si Isebel, diberu e, 
ngakuken dirina nabi Dibata. Ngajar ia, 
janah ibabaina persuruhenKu papak erlagu 
la mehuli, dingen man pangan si nggo 
ipersembahken man berhala-berhala. 

21 Nggo Kubereken kesempaten man bana 
gelah ia jera i bas dosa-dosana nari, tapi la ia 
nggit jera i bas erlagu la mehuli e nari. 

22 Nehenlah, genduari Kusampetken me 
ia ku bas ingan medem kiniseran, janah 
temanna erlua-lua e ngenanami kiniseran si 
mberat, pala jera kin ia i bas perbahanen 
Isebel e nari. 

23 Ajar-ajarna pe Kubunuh. Alu bage kerina 
perpulungen metehsa maka Aku me si meteh 
ukur ras sura-sura manusia. Kubalas me man 
bandu sekalak-sekalak rikutken kai si nggo 
ibahanndu. 

24 Tapi temanndu si deban, si ringan i 


Tiatira la ngikutken pengajaren si jahat enda. 
La ipelajarindu kai si ikatakenna 'bagesna 
rahasia Iblis. Kukataken man bandu maka 
labo Kutambahi babanndu. 

25 Tapi tetaplah dalanken pengajaren si nggo 
lit i bas kam genduari seh Aku reh pagi. 

26 Man kalak si menang, si tetap ndalanken si 
ngena ateKu seh ku kedungenna, Kubereken 
pagi bana kuasa bagi si Kualoken i bas 
BapangKu nari. Kubereken pagi man bana 
kuasa ngkuasai bangsa-bangsa alu ciken 
besi, dingen ngeripukkenca bagi kudin taneh. 
Kubereken pe man bana bintang si cahar. 

27 (Why 2:26) 

28 (Why 2:26) 

29 Adi lit cupingndu begikenlah kai si 
ikataken Kesah Dibata man perpulungen- 
perpulungen." 


Tenah man perpulungen Sardis 


1 "Man malekat perpulungen i Sardis 

suratkenlah bagenda: Enda me berita i 
bas la nari, si liti bas Ia pitu Kesah Dibata 
dingen bintang si pitu e. Kueteh kai si 
ibahanndu. Gelarna ngenca kam nggeluh tapi 
si tuhuna mate. 

2 Emaka kekekenlah, pegegehilah kai si lit 
denga i bas kam ope denga mate kerina. 
Sabap Ia lit Kuidah serta perbahanenndu i 
lebe-lebe DibatangKu. 

3 Dage ingetlah kuga nai kam iajari dingen 
kuga nai kam megikenca. Ikutkenlah kai si 
iajarken man bandu e, janah jeralah. Adi 

la kam keke, reh me Aku ndahi kam bagi 
pinangko, janah la ietehndu katawari Aku reh. 
4Tapi lit piga-piga i tengah-tengahndu si i 
Sardis si tetap njaga pakenna bersih. Ras 
Aku pagi ia kerina erdalan make uis mbentar, 
sabap metunggung ia. 

> Kalak si menang iuisi me alu uis mbentar si 
bagenda, janah asa ndigan pe la Kusasapken 
gelarna i bas Kitap Kegeluhen nari. | 
lebe-lebe BapangKu, bage pe i lebe-lebe 
malekat-MalekatNa terang-terangen Kuakui 
maka ia me sikerajangenKu. 

6 Adi lit cupingndu begikenlah kai si 
ikataken Kesah Dibata man perpulungen- 
perpulungen!" 


Berita man perpulungen Piladelpia 


7 "Man perpulungen i Piladelpia suratkenlah 
bagenda: Enda me berita i bas la nari, la si 
Badia dingen Bujur, si njemak kunci Daud: 
adi ItalangiNa, ise pe la ngasup ngeruksa, 
janah adi lerukNa ise pe la ngasup nalangisa. 

8 Kueteh kai si ibahanndu. Kueteh maka labo 
asa kai gegehndu: nggo ikutkenndu katangKu 
janah Ia ipersokenndu gelarKu. Nehenlah 
nggo Kutalangi pintun i lebe-lebendu, si ise 
pe la ngasup ngeruksa. 

9 Nehenlah! Kalak si ngikutken peraten Iblis, 


kalak perbual si ngakuken dirina kalak Jahudi, 
kalak enda anggota perpulungen Iblis kap. 
Kubahan ia ngadap man bandu janah nembah 
erjimpuh i lebe-lebendu. Meteh me ia kerina 
maka keleng ateKu kam. 

10 Erkiteken ijagandu dirindu tetap ngikutken 
perentahKu guna saber, emaka kam pe Kujaga 
gelah selamat i bas paksa kesusahen, e me 
kesusahen si nandangi reh ku belang-belang 
doni enda, guna nguji kerina manusia. 

Il Pedas Aku reh! Jagalah kai si lit i bas 
kam, gelah ula lit kalak si ngerebuti hadiah 
kemenangenndu. 

12 Kalak si menang Kubahan jadi binangun 
| bas Rumah Pertoton DibatangKu, janah 
asa ndigan pe la ItadingkenNa ingan e. 
Kusuratken i bas ia gelar DibatangKu bage pe 
gelar Kota DibatangKu, Jerusalem si Mbaru si 
nandangi nusur i surga nari, i bas DibatangKu 
nari. Kusuratken pe i bas ia gelarKu si mbaru. 

13 Adi lit kin cupingndu, begikenlah 
kai si Ikataken Kesah Si Badia man 
perpulungen-perpulungen!" 


Tenah man perpulungen Laodikea 


14 "Man malekat perpulungen i Laodikea, 
suratkenlah bagenda: Enda me berita i bas 
si Amin nari, saksi si tutus dingen bujur, ulu 
kerina si nggo ijadiken Dibata. 


Wahyu 3.151 21 
15 Kueteh kai si nggo ibahanndu. Kueteh 


maka mbergeh pe kam lang janah melas pe 
kam lang. Ulin min kam mbergeh ntah melas. 

16 Tapi perbahan kam mbernge, melas pe 
lang, mbergeh pe lang, Kuutahken kam i bas 
babahKu nari. 

17 Ikatakenndu, 'Bayak aku janah terus 
tambah kebayakenku, emaka labo aku kurang 
kai pe.' Tapi si tuhuna la ietehndu maka musil 
nge kam janah ceda kal ate kalak ngidah 
percibalndu. Kam musil, pentang dingen 
manjang-anjang. 

18 Emaka Kukataken man bandu, tukurlah 
emas i bas aku nari, emas tulen, gelah 
kam bayak. Tukur pe uis si mbentar 
man pakenndu, guna nutupi kulandu si 
manjang-anjang, si man kemelanken e. Bage 
pe tukurlah salap mata guna tambar matandu 
gelah kam erpengidah. 

19 Kalak si Kukelengi Kuligas ras Kuajarken. 
Emaka tutus janah jeralah. 

20 Neheniah! Aku tedis i lebe-lebe pintun 
janah kutuktuk. Adi lit kalak megi sorangKu 
jenari italangina pintun, bengket me Aku ku 
bas rumahna jenari man Aku ras ia janah 
man ia ras Aku. 

21 Kalak si menang Kuatanken kundul ras 
Aku i kursi KinirajanKu, bagi genduari Aku 
nggo menang, kundul Aku ras BapangKu i 
kursi KinirajanNa. 

22 Adi lit kin cupingndu begiken kai si 
ikataken Kesah Dibata man perpulungen- 
perpulungen!" 


Cara ersembah i Surga 


4 1 Kenca bage kuidah ka sada nari 
pengenehenen. Kuidah talang pintun 

i Surga. Janah kubegi pe sora bagi sora 
terompet, si nggo kubegi ngerana man 
bangku. Nina sora e, "Mari ku datasken: 
Kucidahken man bandu kai arus jadi kenca si 
enda." 

2 Jenari minter aku ikuasai Kesah Dibata. 
Kuidah sada kursi kinirajan i Surga, janah lit 
sekalak kundul ije. 

3 Ayona ersinalsal bagi permata Jaspis ras 
permata Sardis. | kelewet kursi kinirajan e lit 
benteha si erbage-bage rupana. 

4 Kursi kinirajan e ikeleweti dua pulu empat 
kursi kinirajan. Janah i bas si dua pulu empat 
kursi e kundul pertua-pertua, uisna mbentar 
janah ipakena mahkota emas. 

“| bas kursi kinirajan e nari ndarat kilap, 
sora ergeruhguh ras lenggur. I lebe-lebe kursi 
kinirajan e lit pitu lampu gara. E me Kesah 
Dibata si pitu e. 

6| lebe-lebe kursi kinirajan e lit bagi lawit 
kaca, meciho kal. | kelewet kursi kinirajan e 
lit empat mahluk si nggeluh, sada rep-tep 
dampar, si dem mata arah lebe ras arah pudi. 


` Wahyu 4.71 5.1 | 
! Mahluk si pemena bagi singa. Mahluk si 


peduaken bagi lembu jenggina. Mahluk si 
peteluken ayona bagi manusia. Mahluk si 
peempatken bagi rajawali kabang. 

8 Teptep mahluk lit enem kabengna janah 
kerina kabeng e dem mata arah bas ras 
arah darat. Mahluk ela erngadi-ngadi rende 
suari ras berngi nina, "Badia, badia, badia 
me Tuhan, Dibata si Mada Kuasa, nai nari, 
genduari seh rasa lalap." 

3? Mahluk si empat ngendeken puji-pujin, 
mpehaga dingen ngataken bujur man BaNa 
si kundul i kursi Kinirajan e, si nggeluh rasa 
lalap seh rasa lalap. Asum rende mahluk si 
empat e, 

10 erjimpuh pertua-pertua si dua pulu empat 
kalak i lebe-lebe si kundul i kursi Kinirajan 
e, janah isembahna Ia, si nggeluh rasa lalap 
seh rasa lalap e. Ibenterken pertua-pertua e 
mahkotana i lebe-lebe Kursi Kinirajan e jenari 
nina, 

11"O Tuhan Dibata kami Kam me si 
metunggung ngaloken kemulian, kehamaten 
ras Kuasa. Sabap Kam njadikenca kerina si 
nasa lit, janah erdandanken PeratenNdu nge 
maka kerina e lit dingen nggeluh." 


Kitap ras Anak Biri-biri 


l Kuidah sada Kitap i bas tan si kemuhen 
5 kalak si kundul i kursi kinirajan e. Kitap e 

isurati dua mbelahna, janah isegel alu pitu 
meterai. 

2 Jenari kuidah sada malekat si mbisa 
ermomo alu sora megang nina, "Ise kin 
metunggung ngagui meterai-meterai dingen 
nalangi kitap e?" 

3Tapi subuk i surga, ntah i doni, ntah i teruh 
doni, sekalak pe la lit si ngasup nalangi kitap 
e dingen ngenehenca ku bas. 

4Tangis kal aku dingen ceda kal ateku sabap 
la lit sekalak pe si metunggung nalangi kitap 
e ntah ngenehenca ku bas. 

”Jenari ngerana sekalak pertua e man 
bangku nina, "Ula kam tangis. Nehenlah! 
Singa i bas suku Juda nari, kesusuren 
si Ipebelin i bas Daud nggo menang. la 
metunggung mecahken meterai si pitu e ras 
nalangisa." 

6J enari kuidah sada Anak Biri-biri tedis i 
tengah-tengah kursi kinirajan e, ikeleweti 
mahluk si empat, ras pertua-pertua e. Anak 
Biri- biri e tempa nggo igeleh. Pitu tandukna 
ras pitu matana e me pitu Kesah Dibata si 
nggo isuruh Dibata ku belang-belang doni 
enda. 

7 Erdalan Anak Biri-biri e ku lebe jenari 
IbuatNa kitap ndai i bas tan si kemuhen kalak 
si kundul i bas kursi kinirajan e nari. 

8 Asum bage, mahluk si empat ras 
pertua-pertua si dua pulu empat ndai 
erjimpuh nembah i lebe-lebe Anak Biri-biri e. 

Sekalak-sekalak pertua e njemak sada kulcapi 


ras sada mangkuk emas isin kumenen, e me 
pertoton anak-anak Dibata. 

9 Kerina ia ngendeken ende-enden si mbaru, 
"Kam me si metunggung muat kitap e 
dingen mecahken meterai-meteraina. Sabap 
Kam nggo ibunuh, janah erdandanken 
KematenNdu nggo ItukurNdu manusia guna 
Dibata i bas kerina suku, cakap, negara ras 
bangsa nari. 

10 Nggo IbahanNdu ia jadi Kinirajan 
imam-imam ndahiken dahin Dibatanta, janah 
irajaina pagi doni enda." 

Il J enari kunehen ka, janah kubegi sora 
malekat meribu-ribu dingen erjuta-juta 
teremna! Tedis ia kerina ngkeleweti kursi 
kerajan e, mahluk si empat ras pertua-pertua 


12 Alu sora megang rende malekat-malekat 
e, "Anak Biri-biri si nggo igeleh e metunggung 
ngaloken kuasa, kinibayaken, kepentaren, 
gegeh, kehamaten, kemulian ras puji-pujin!" 

13J enari kubegi rende kerina mahluk, 
subuk si i langit, i doni, i teruh doni, ras si 
i bas lawit; gendekna kerina si nggeluh si 
nasa lit, "Ia si kundul i kursi kinirajan e ras 
Anak Biri- biri e, man BaNalah puji-pujin, 
kehamaten, kemulian, ras kuasa rasa lalap 
seh rasa lalap!" 


| Wahyu 5.141 6.6 2016 
14Jenari ngaloi mahluk si empat ndai nina, 


"Amin!" Janah pertua-pertua e erjimpuh 
dingen ersembah. 


Kerna meterai-meterai 


1 Jenari kuidah Anak Biri-biri e mecahken 

meterai si pemena i bas meterai si pitu 
ndai, janah kubegi sada i bas mahluk si 
empat ndai ngerana alu sora si bali ras sora 
lenggur nina, "Mari!" 

2 Kunehen, janah kuidah sada kuda mbentar. 
Si ngersak kuda e njemak panah janah 
ialokenna sada mahkota. Lawes ia ndarat 
bagi kalak si erperang ngerebut kemenangen. 

3Jenari ipecahken Anak Biri-biri e meterai 
si peduaken, janah asum e kubegi mahluk si 
peduaken ngerana nina, "Mari!" 

4Emaka ndarat ka sada kuda gara. Si 
ngersak kuda e ngaloken pedang si mbelin 
ras ncedai perdamen i doni, gelah manusia si 
bunuhen. 

3 Jenari ipecahken Anak Biri-biri e meterai 
si peteluken, janah asum e kubegi mahluk 
si peteluken ngerana nina, "Mari!" Kunehen, 
janah kuidah sada kuda mbiring. Si ngersak 
kuda e njemak sada timbangen. 

6 Kubegi bagi sada sora i tengah-tengah 
mahluk si empat e nari nina, "Segantang 
beras gaji sada wari, telu gantang jaba gaji 
sada wari. Tapi ula cedaken batang seton ras 
batang anggur e." 

7 Jenari ipecahken Anak Biri- biri e meterai si 


peempatken, janah asum e kubegi mahluk si 
peempatken ngerana nina, "Mari!" 

8 Kunehen, janah kuidah sada kuda si 
mbulan rupana. Si ngersak kuda e gelarna 
Kematen, janah arah pudina ngikut Doni 
Kematen. Man bana ibereken kuasa nandangi 
seperempat doni enda, guna munuhisa alu 
pedang, kelihen, penakit langkit-langkit janah 
alu rubia-rubia si merawa si lit i doni enda. 

9Jenari ipecahken Anak Biri-biri e meterai 
si pelimaken. Janah asum e kuidah i teruh 
batar-batar persembahen tendi kalak si 
nggo ibunuh erkite-kiteken iberitakenna Kata 
Dibata janah tutus atena i bas kesaksinna. 

10 Alu sora megang erlebuh ia nina, "O Tuhan 
si Mada Kuasa, Badia dingen Bujur! Asakai 
nari dekahna Ia ladiliNdu bangsa i doni dingen 
la IukumNdu kalak si munuh kami?" 

11 Kerina tendi e ngaloken jubah mbentar, 
janah man bana ikataken gelah pekesahken 
kentisik nari, seh kuh bilangenna suruh- 
suruhen ras senina-senina si nandangi ibunuh 
bali ras ia. 

12J enari kuidah ipecahken Anak Biri-biri 
e meterai si peenemken. Asum e jadi linur 
si mehantu. Matawari jadi mbiring bagi uis 
kelam-kelam janah bulan megara bagi dareh. 

13 Bintang-bintang nartar i langit nari ku doni 
bagi buah mbacang si langa tasak nartar i bas 
batangna nari asum rembus angin meter. 


| Wahyu 6.141 7.3 . 18 
14 Langit talang, lit bali ras kire-kire si 


igulung, janah kerina deleng ras pulo miser i 
bas ingana nari. 

15Jenari kerina raja, pemerentah- 
pemerentah, puanglima-puanglima perang, 
kalak bayak ras kalak si erkuasa bage pe 
kerina manusia si deban, subuk budak ntah Ia 
budak, kerina cebuni i bas gua ras i selat-selat 
batu i deleng. 

16 Erlebuh ia kempak deleng ras batu e nina, 
"Dabuhi kami janah tamburi gelah ula kami 
idah kalak si kundul i kursi Kinirajan e, janah 
gelah ula kami kena pernembeh Anak Biri- biri 
e! 

17 Sabap nggo seh wari PernembehNa si 
mbelin e, janah ise kin ngasup ngelawansa?" 


Bangsa Israel si seratus empat 
pulu empat ribu kalak 


7 1 Kenca bage kuidah empat malekat tedis i 
empat penjuru doni. lambangna empatna 
angin i doni enda gelah ula rembus kempak 
daraten, kempak lawit ntah kempak batang 
kayu apai pe. 

2 Janah kuidah ka malekat si deban nangkih i 
Timur nari mbaba meterai Dibata e me Dibata 
si nggeluh. Alu sora megang erlebuh ia man 
malekat si empat, si man bana nggo ibereken 
Dibata kuasa ncedaken daraten ras lawit. 

3Nina malekat e, "Ula lebe cedaken daraten, 
lawit ntah batang kayu, adi langa dung 

sitamaken meterai | bas perdempaken 


suruh-suruhen Dibatanta." 

4Janah man bangku ipebetehken lit 144.000 
kalak si itamaken meterai Dibata i bas 
perdempakenna. Kalak e ibuat i bas suku 
bangsa Israel si sepuludua: 

312.000 kalak i bas tep-tep suku nari eme: i 
bas suku Juda, Ruben, Gad, 

6 Aser, Naptali, Manase 

7 Simeon, Lewi, Isasar, 

8 Sebulon, Jusup, ras Benyamin. 


Kalak si nterem si lanai terbeligai 


9 Kenca bage kunehen ka, janah kuidah ije 
nterem kal jelma. Ise pe la ngasup meligaisa! 
Kalak si nterem e rehna i bas kerina bangsa, 
suku, negara ras i bas kerina cakap nari, 
janah kerina ia tedis i lebe-lebe kursi kinirajan 
dingen i lebe-lebe Anak Biri-biri e. Kerina ia 
make jubah mbentar janahna njemak lambe. 

10 Kerina ia ngerana alu sora megang, 
"Keselamatenta reh i bas Dibatanta nari, e 
me si kundul i kursi kinirajan e dingen i bas 
Anak Biri-biri e nari!" 

11 Kerina malekat tedis ngkeleweti kursi 
kinirajan, pertua-pertua ras mahluk si empat 
e. Jenari erjimpuh ia i lebe-lebe kursi kinirajan 
e ayona seh ku taneh janahna nembah man 
Dibata 

12 hina, "Amin! Pujin ras kemulian, 
kepentaren ras pengataken bujur, 

kehamaten, gegeh, ras kuasa man Dibatanta 


seh rasa lalap. Amin!" 

13J enari sekalak i bas pertua-pertua e 
nungkun man bangku nina, "Ise kerina kalak 
si erjubah mbentar enda, janah ija nari kin 
ia?" 

14 Erjabap aku, "La kueteh Pa! Kam me 
metehsa." Nina pertua e man bangku, "Enda 
me kalak si nggo selamat mentasi kiniseran 
si mbelin nari. Nggo ibersihkenna jubahna 
dingen ipebentarina alu Dareh Anak Biri- biri 
e. 

15 Erkiteken si emaka tedis ia kerina i 
lebe-lebe kursi kinirajan Dibata, janah suari 
ras berngi isembahna Dibata i bas Rumah 
Pertoton. la, Si kundul i kursi kinirajan e, 
tetap ngampang-ngampangi ia. 

le anai ia muas ntah melihe bage pe lanai 
ia Iparpari matawari ntah las; 

17 sabap Anak Biri-biri si i tengah-tengah 
kursi kinirajan e jadi permakanna, janah Anak 
Biri-biri e si mbabai ia ku ulu lau kegeluhen. 
Janah Dibata me ngapusi iluhna si mambur." 


Meterai si pepituken 


9 1 Asum ipecahken Anak Biri-biri e meterai 
si pepituken, setengah jam dekahna Ia lit 
sora kai pe i Surga. 

2 Jenari kuidah pituna malekat si tedis i 
lebe-lebe Dibata ngaloken pitu terompet. 

3 Reh sekalak malekat si deban, si lit i 


bas ia mangkuk emas ingan kumenen, 
jenari lawes ia tedis i lebe-lebe batar-batar 
persembahen. lalokenna melala kumenen 
nambahi pertoton-pertoton anak-anak Dibata 
dingen mpersembahkenca i babo batar-batar 
persembahen emas si lit i lebe-lebe kursi 
kinirajan e. 

4 Radu ras pertoton anak-anak Dibata, asap 
kumenen si gara e nangkih i bas tan malekat 
e nari kuadep-adepen Dibata. 

>Jenari ibuat malekat e ingan kumenen 
ndai, itamana ku bas rara api si ibuat 
i bas batar-batar persembahen, jenari 
iamburkenna ku doni. Kenca bage jadi me 
lenggur, sora si ergeruhguh, kilap, ras linur. 


Kerna terompet 


6J enari ersikap malekat si pitu e ngembus 
terompet si lit i bas ia. 

7 lembus malekat si pemena terompetna 
jenari reh udan baho bage pe api singgur 
ras dareh mambur ku doni. Emaka meseng 
sepertelu doni enda, sepertelu batang kayu 
ras kerina dukut-dukut si meratah. 

8J enari iembus malekat si peduaken 
terompetna. Paksa e lit meseng tempasna 
bagi deleng meganjang, mbistak ku lawit. 
Emaka sepertelu lawit salih jadi dareh; 

9 sepertelu rubia-rubia si nggeluh i lawit 
mate, janah sepertelu kapal kernep. 

10Jenari iembus malekat si peteluken 


terompetna. Paksa e ndabuh i langit nari sada 
bintang galang gara bagi obor. Idabuhina 
sepertelu lau mbelin ras sumbul-sumbul lau. 

11 (Gelar bintang e Pagit.) Emaka sepertelu 
lau e salih jadi pagit, janah nterem kalak 
mate erdandanken nginem lau si nggo salih 
jadi pagit e. 

12 Jenari iembus malekat si peempatken 
terompetna. Paksa e gelap sepertelu 
matawari, sepertelu bulan ras sepertelu 
bintang janah bene terangna sepertelu. Bage 
pe sepertelu suari ras sepertelu berngi jadi 
gelap kerina. 

13J enari kunehen, janah kubegi serko 
rajawali si paksa kabang meganjang i tengah 
awang-awang nina, "Cilaka! Cilaka! Cilaka 
kal kerina kalak si nggeluh i doni adi ibegina 
denggo sora terompet si iembus malekat si 
telu kalak nari!" 

9 1Jenari iembus malekat si pelimaken 
terompetna. Paksa e kuidah sada bintang 

si nggo ndabuh i langit nari ku doni. Man bana 

ibereken kunci embang si la ersibar bagesna. 

2 Italangi bintang e embang si la ersibar 
bagesna ndai jenari erdipul cimber i bas 
nari bagi cimber dapur si mbelin. Sinalsal 
matawari ras awang-awang gelap ibahan 
cimber si reh i bas embang e nari. 

3Jenari rehen labang ku babo taneh enda i 


bas cimber e nari, janah man labang ibereken 
kuasa bali ras kuasa kacip gelang i doni enda. 

“Man labang e ipebetehken maka la 
banci icedakenna dukut-dukut, ntah batang 
kayu ntah sinuan-sinuan. Manusia si la lit 
meterai i bas perdempakenna ngenca banci 
icedakenna. 

> Labang e la banci munuh manusia, tapi 
nisiksa saja ngenca, dekahna lima bulan. 
Suina isiksa labang e bali ras, icit kacip 
gelang. 

6l bas si lima bulan e idarami manusia e 
kematen, tapi la idatca: merincuh ia mate, 
tapi kematen nilah i bas ia nari. 

! Labang e bagi kuda si nggo ersikap 
erperang. | babo takalna lit mahkota bali ras 
emas. Ayona bagi ayo manusia. 

8 Bukna bagi buk diberu, janah ipenna bagi 
ipen singa. 

9 Ampang-ampang tentenna tempa-tempa 
baju besi. Sora kabengna bagi sora gereta 
kuda kiam lawes erperang. 

10 Kerina rikur bage pe serenna bali ras 
kacip-gelang. | bas ikur elit kuasa niksa 
manusia lima bulan dekahna. 

lll abang e lit rajana si ngaturken ia, e me 
malekat si ertanggung jawab kerna embang 
si la ersibar bagesna e. Gelar rajana e i bas 
cakap Heber e me Abaddon; i bas cakap 
Junani Apolion (ertina, si ngkernepken). 


| `. Wahyu 9.121 20 . 24 
12 Cilaka si pemena nggo lepas. Kenca si e 


reh ka cilaka dua kali nari. 

13J enari iembus malekat si peenemken 
terompetna. Paksa si e kubegi sora i bas 
empatna tanduk batar-batar persembahen 
nari, e me batar-batar persembahen emas si 
lit i lebe-lebe Dibata. 

14 Nina sora e man malekat si ngembus 
terompet ndai, "Pulahi malekat si empat si 
irante i tepi Lau Eprat si mbelin e." 

15 Emaka ipulahi me malekat si empat e. 
Malekat e nggo isikapken i bas jam e, wari 
e, bulan e, dingen tahun e guna munuh 
sepertelu i bas kerina manusia. 

16 Man bangku ipebetehken teremna barisen 
tentera si erkuda e lit dua ratus juta kalak. 

1/Janah i bas pengenehenen ka kuidah kuda 
e ras si ngersaksa: Baju ampang-ampangna, 
rupana megara bagi api, megara metua bagi 
permata nilam janah megersing bagi kertah. 
Takal kuda e bagi takal singa, janah i bas 
babahna nari ndaraten api, cimber ras kertah. 

18 Sepertelu manusia mate erkiteken mara si 
telu e; api, cimber ras kertah si ndarat i bas 
babah kuda e nari. 

19 Sabap kuasa kuda e lit i bas babah ras i 
bas ikurna. Ikur kuda e bagi nipe, lit takal 
ikurna e janah alu takal ikurna e me ia niksa 
manusia. 

20 Manusia si deban, e me manusia si la mate 
kena mara enda ndai la ka bo ia jera i bas 

perbahanenna nari. La ingadikenna ersembah 


man setan-setan ras man berhala-berhala 
emas, pirak, tembaga, batu ras kayu, si la 
erpengidah, la erpemegi dingen la ngasup 
erdalan. 

21Bage pe la ia jera munuh, ndalanken 
kinigurun, erlua-lua ntah pe nangko. 


Malekat ras kitap si kitik 


10 1 Jenari kuidah sada nari malekat 
megegeh sanga nusur i Surga nari. 
Malekat e ruisken embun, janah i babo 
takalna lit benteha. Ayona bagi matawari 
janah nahena bagi binangun api. 

2| bas tanna lit talang kitap kitik. Nahena si 
kemuhen idedehkenna ku lawit, janah nahena 
si kawes i daraten. 

3Jenari ngerana ia alu sora megang bagi 
singa erdengum. Kenca ia ngerana, ngaloi 
lenggur si pitu. 

4 Ngadi kenca lenggur si pitu e, kusuratken 
ateku. Tapi kubegi sora ngerana i surga nari 
nina, "Rahasiaken kai si ikataken lenggur si 
pitu e, ula suratken." 

5Jenari malekat si kuidah ndedeh lawit 
dingen daraten ngangkat tanna si kemuhen 
ku langit. 

6jJanah ersumpah ia i bas gelar Dibata si 
nggeluh rasa lalap, si njadiken langit ras 
kerina isina, doni ras kerina isina, bage pe 

lawit ras kerina isina. Nina malekat e, "Warina 


lanai bo icuncun! 

7 Tapi asum iembus malekat si pepituken 
terompetna, ikuhi Dibata me RahasiaNa, bagi 
si nggo IberitakenNa berita si mehuli e man 
suruh-SuruhenNa, e me nabi-nabi." 

8 Jenari kubegi ka ngerana sora si ngerana 
man bangku i Surga nari e nina, "To buat 
kitap si talang i bas tan malekat si ndedehken 
nahena i lawit dingen i daraten." 

9 Kudahi malekat e jenari kupindoken gelah 
iberekenna kitap si kitik e man bangku. 
Nina man bangku, "Buatlah jenari pan; i 
bas beltekndu salih me jadi pagit, tapi i bas 
babahndu ntebu bagi tengguli." 

10 Kubuat kitap si kitik e i bas tanna nari 
jenari kupan, janah i bas babahku ntebu 
nanamna bagi tengguli. Tapi kenca kubelgek, 
salih jadi pagit i bas beltekku. 

11J enari ipebetehken man bangku, "Arus 
kam ernubuat denga kerna pemerentahen, 
bangsa-bangsa, cakap, dingen raja-raja!" 


Kerna saksi Dibata si dua kalak 


1 1 1 Jenari man bangku ibereken sada 
kayu penibari bali ras ciken. Man 
bangku ikataken, "To sibari Rumah Pertoton 
Dibata ras batar-batar persembahen, janah 
beligai teremna kalak si ersembah i bas. 
2 Tapi kesain si arah darat ula sibari, sabap 
si e nggo iendesken man bangsa si labo kalak 

Jahudi. Idedehina pagi Kota si Badia empat 


pulu dua bulan dekahna. 

3 Kusuruh pagi dua kalak saksingku make 
uis guni tanda ate ceda. Iturikenna pagi Kata 
Dibata dekahna 1260 wari." 

“Saksi si dua e, e me batang seton si dua 
ras lampu si dua si lit i lebe-lebe Tuhan doni 
enda. 

> Adi lit kalak si atena nggasgasisa ndarat 
api i bas babahna nari ngkernepken musuh- 
musuhna. Alu bage ise nggasgasi ia mate 
me. 

6 Lit kuasana nutupi langit gelah ula nusur 
udan kidekah ia ernubuat denga. Lit me 
kuasana nandangi sumbul-sumbul lau, e 
me guna nalihkenca jadi dareh. Bage pe lit 
kuasana ngerehken erbage-bage mara ku 
doni enda piga-piga kali pe atena. 

7 Kenca dung ia ersaksi, rubia-rubia si reh 
i bas embang e nari ngelawan ia. Italuken 
rubia-rubia e me ia duana dingen ibunuhna, 

8janah maitna ampar me i bas pasar kuta 
si meriah, i ja Tuhan ipakuken ku kayu 
persilang. Kuta e iumpamaken gelarna Sodom 
ntah Mesir. 

9 Kerina pemerentahen, suku, cakap, ras 
bangsa ngenehen maitna telu setengah wari 
dekahna janah la iberena mait e ikuburken. 

10 Meriah me ukur manusia si i doni e i bas 
kematen saksi si dua enda. Erpesta ia kerina 
dingen mereken luahna ia sekalak nandangi si 

debanna, sabap nabi si dua e nggo ngerehken 


kiniseran-kiniseran nandangi manusia si i 
doni enda. 

11 Kenca si telu setengah wari e, reh kesah 
si nggeluh i bas Dibata nari, mengketi nabi 
si dua kalak e. Jenari tedis ia duana, janah 
mbiar kal kalak kerina si ngenehen ia. 

12 Kenca bage ibegi nabi si dua e sora si 
megang i Surga nari, ngerana man bana 
nina, "Marilah ku datasken!" Asum itatap 
musuh-musuhna ia, nangkih ia ku Surga, ras 
embun. 

13 Paksa si e kal pe jadi me linur si mesangat. 
Kernep sepersepuluh kuta e, janah mate 
pitu ribu kalak jelma ibahan linur e. Jelma si 
debanna mbiar kal janah iberekenna kemulian 
man Dibata si i Surga. 

14 Cilaka si peduaken nggo lepas. Tapi 
nehenlah! Reh me cilaka si peteluken. 


Terompet si pepituken 


15Jenari iembus malekat si pepituken e 
terompetna. Paksa si e terbegi sora-sora 

si megang i surga nari nina, "Kuasa guna 
ngerajai doni enda genduari nggo i bas 
tan Tuhanta dingen Raja Penampat si 
IpadankenNa janah la ngerajaisa rasa lalap 
seh rasa lalap." 

16J enari pertua-pertua si dua pulu empat si 
kundul i bas kursi kinirajan i lebe-lebe Dibata 
erjimpuh dingen nembah man Dibata, 

17 hina, "O Tuhan Dibata si Mada Kuasa si 


nggo lit genduari ras nai nari. Bujur ikataken 
kami man bandu sabap nggo IpakeNdu 
KuasaNdu, si mbelin e, janah nggo Kam 
ngerajaisa kerina. 

18 Merawa kalak si la nandai Tuhan, sabap 
nggo seh paksana IcidahkenNdu RawaNdu, 
janah ladiliNdu kalak si nggo mate. Genduari 
me paksana guna mereken upah man 
suruh-SuruhenNdu, e me nabi-nabi bage pe 
man kerina anak-AnakNdu, kerina kalak si 
erkemalangen man BaNdu subuk si kitik bage 
pe si mbelin. Genduari me paksana guna 
ngkernepken kalak si ncedaken doni." 

19 Emaka talang Rumah Pertoton Dibata i 
Surga, janah teridah i je Peti Perpadanen. 
Jenari reh kilap, sora si ergeruhguh, lenggur, 
linur ras udan baho si mehantu. 


Sekalak diberu ras naga 


1 2 1 Jenari lit teridah sada tanda si mbelin 
i langit, eme sekalak diberu si ruisken 

matawari: lit bulan i teruh nahena, janah 

i bas takalna lit mahkota, eme sepulu dua 

bintang. 

2 Diberu e sanga mehuli kula, janah erkiteken 
nggo ndeher paksa mupus, serko-serko ia 
perban suina. 

3Jenari teridah ka sada tanda si deban i 
langit, eme sada naga si galang, megara 

rupana. Naga e pitu takalna janah sepuluh 


tandukna. Pituna takalna ermahkota. 

4Alu ikurna isarenna sepertelu bintang- 
bintang i langit jenari isampetkenna ku doni. 
Naga e tedis i lebe-lebe diberu e, gelah kenca 
tubuh anak e minter isarutina. 

> Emaka ipupus diberu e sada anak dilaki, 
si pagin mpermakani kerina bangsa alu 
ciken besi. Tapi anak e irebut i bas diberu e 
nari, jenari ibaba ku Dibata dingen ku kursi 
KinirajanNa. 

6 Diberu e kiam ku taneh si melungun, ku 
ingan si nggo isikapken Dibata man bana, ija 
ia ikepkep pagin seribu dua ratus enem puluh 
wari dekahna. 

7 Kenca bage jadi perang i Surga. Mikael 
ras malekat-malekatna erperang ngelawan 
naga e. Janah naga e ras malekat-malekatna 
ngelawan Mikael, 

8 tapi talu naga e. Naga e ras malekat- 
malekatna lanai ipelepas ringan i Surga. 

3 Naga si galang e isampetken ndarat! Enda 
me nipe si nuria si igelari Iblis ntah Setan, si 
nipu i belang-belang doni enda. Isampetken 
ia ku doni ras kerina malekat-malekatna. 

10) enari kubegi sora megang i Surga nina, 
"Genduari me paksana Dibata nelamatken 
BangsaNa! Genduari nggo icidahken 
Dibata KuasaNa selaku Raja! Genduari 
Raja Penampat si ipadanken Dibata e pe 
ncidahken KuasaNa! Sabap si nalahken 

senina-seninanta, eme si ngaduken ia i 


lebe-lebe Dibata suari ras berngi nggo 
isampetken i Surga nari. 

ll Senina-seninanta nggo menang ngelawan 
ia alu dareh Anak Biri-biri e, dingen alu Kata 
Dibata si isaksikenna; janah senina-seninanta 
e la ngkelengi kesahna seh mate pe. 

12 Emaka ersuraklah o Surga, bage pe kerina 
kam si ringan i bas! Tapi andiko, cilaka me 
doni enda ras lawit, sabap Iblis nggo nusur ku 
kam, janah merawa ia sabap ietehna maka 
kentisik nari ngenca kesempaten lit i bas ia." 

13 Kenca ieteh naga e ia nggo isampetken 
ku doni, iayakina diberu si nggo mupus anak 
dilaki ndai. 

14Tapi man diberu e ibereken dua kabeng 
rajawali si galang, gelah banci ia kabang ku 
inganna i taneh si melungun, ija ia ikepkep 
dekahna sada paksa, dua paksa ras setengah 
paksa ndauh i bas nipe e nari. 

15Jenari isemburken nipe e lau mbelin i 
bas babahna nari kempak diberu e, atena 
ngombakkenca. 

16 Tapi isampati doni diberu e. Talang babah 
doni enda, jenari itelenna lau si ndarat i bas 
babah naga e nari. 

17 Merawa kal ate naga e kempak diberu 
ndai, emaka lawes naga e merangi kesusuren 
diberu si deban, eme kerina kalak si ngikutken 
perentah Dibata dingen patuh ndalanken si 
ngena ate Dibata sue ras si ipetangkas Jesus. 

(12-18) Janah naga e tedis i babo kersik i tepi 


lawit. 


Kerna rubia-rubia si dua 


13 l Kenca bage kuidah sada rubia-rubia 
mulgap i bas lawit nari. Tandukna 
sepuluh janah takalna pitu. Pituna takalna 
ermahkota, janah i bas kerina takalna e lit 
tersurat gelar si enghina Dibata. 

2 Rubia-rubia si kuidah e tempa-tempa bagi 
arimo tultul, nahena bagi nahe beruang, 
janah babahna bagi babah singa. Man 
rubia-rubia e ibereken naga ndai gegeh si 
lit i bas ia, kursi kinirajanna, ras kuasana si 
mbelin. 

3 Sada takal rubia-rubia ndai tempa-tempa 
nggo luka mekelek si maba kematen, tapi luka 
si mekelek e nggo malem. Belang-belang doni 
kemamangen janah ikutkenna rubia-rubia e. 

4Kerina manusia nembah man naga ndai 
sabap nggo iberekenna kuasana man 
rubia-rubia e. Rubia-rubia e pe isembahna 
nina, "Ise kin seri ras rubia-rubia e? Ise kin 
ngasup ngelawan ia?" 

> Rubia-rubia e ipelepas melasken kerna si 
jahat kal, ia ipelepas erkuasa empat pulu dua 
bulan dekahna. 

6 Mulai me ia ngerana enghina Dibata, gelar 
Dibata ras ingan Dibata bage pe kerina kalak 
si ringan i Surga. 

"pelepas ia ngelawan anak-anak Dibata 


dingen nalukenca. Man bana ibereken kuasa 
nandangi kerina suku, negara, cakap ras 
bangsa. 

8 Kerina manusia si nggeluh i doni nembah 
me man bana: e me kerina kalak si langa 
isuratken i bas Kitap Kegeluhen. Gelar-gelar 
si lit i bas Kitap e nggo isuratken ope denga 
tembe doni enda, janah Kitap e Anak Biri- biri 
si nggo igeleh empuna. 

9 Adi lit kin cupingndu begikenlah! 

10 Kalak si nggo itetapken guna itaban, tentu 
itaban me. Janah kalak si nggo itetapken 
guna ibunuh alu pedang, tentu ibunuh me 
alu pedang. Erdandanken si enda me maka 
anak-anak Dibata arus megenggeng dingen 
tetap tek man Dibata. 

11 J enari kuidah sada rubia-rubia si deban 
mulgap i doni nari. Rubia-rubia e lit dua 
tandukna bagi tanduk anak biri-biri, janah 
pengeranana bagi naga. 

12| lebe-lebe rubia-rubia si pemena e 
iIpakena kuasa si mbelin si lit i bas rubia-rubia 
si pemena e. Ipaksana doni ras kerina si 
ringan i doni guna nembah man rubia-rubia si 
pemena, si lukana nggo malem ndai. 

13 Rubia-rubia si peduaken erbahan e 
tanda-tanda sengget si mbelin. I lebe-lebe 
kerina manusia ipesusurna ku doni api i langit 
nari. 

14 |tipuna kerina manusia si nggeluh i doni 


alu tanda-tanda sengget si ipelepas ibahanna 
i lebe-lebe rubia-rubia si pemena e. Isuruhna 
kerina manusia i doni enda erbahan sada 
gana-gana mpehaga rubia-rubia si la mate 
amin pe nggo ilukai alu pedang. 

15 Man rubia-rubia e ibere kengasupen 
ngembusken kesah ku bas gana-gana 
rubia-rubia si pemena, seh maka gana-gana e 
banci ngerana, bage pe munuhi kerina kalak 
si la nggit nembah man bana. 

16 | paksaken rubia-rubia e kerina manusia, 
subuk si kitik bage pe si mbelin, subuk si 
bayak bage pe si musil, subuk juak-juak 
bage pe si la juak-juak, gelah itamaken 
sada cap i bas tanna si kemuhen ntah i bas 
perdempakenna. 

17 Cap enda e me kap gelar rubia-rubia e 
ntah nomor gancih gelarna. Ise pe la banci 
erbinaga ntah nukur adi la lit i bas ia cap 
enda. 

181 bas si enda perlu kepentaren! Kalak si 
beluh ngasup ia ngangkasa nomor rubia-rubia 
e, sabap nomor e, e me kap sekalak manusia. 
Nomorna e, e me 666. 


Ende-enden kalak si nggo iselamatken 


14 1 Jenari kuidah tedis Anak Biri-biri e 
| Deleng Sion, janah ras Ia lit jelma 
teremna 144.000 kalak i bas perdempakenna 

nggo isuratken gelar Anak Biri- biri e ras gelar 


BapaNa. 

2 J enari kubegi sora i langit nari bagi sora 
sampuren si mbelin ntah pe bagi sora lenggur 
si megang. Sora si kubegi e bagi sora kalak 
erkulcapi. 

3Sj 144.000 kalak e tedis ngalaken kursi 
kinirajan, bage pe ngalaken mahluk si empat 
ras pertua-pertua e. Kerina ia ngendeken 
ende-enden si mbaru. Ende-enden e, kalak 
si nggo itukur i bas doni enda nari ngenca 
ngasup mpelajarisa. 

4Kalak enda kerina bersih sabap Ia 
icemarkenna bana alu diberu. Tetap ia suci 
bagi singuda-nguda. likutkenna Anak Biri-biri 
e ku ja gia la lawes. la nggo itukur i bas 
manusia si deban nari, janah ia me si pemena 
ipersembahken man Dibata ras man Anak 
Biri-biri e. 

>La ia pernah ketunduken erbual. La lit si 
man pandangen i bas ia. 


Malekat si telu 


6j) enari kuidah sada malekat si deban 
kabang meganjang i awang-awang. Ibabana 
Berita Si Mehuli si la ermasap-masap guna 
iberitaken man manusia i doni enda, man 
kerina bangsa, suku, cakap ras negara. 

7 Alu sora megang nina malekat e, 
"Erkemalangenlah man Dibata janah pujilah 
la. Sabap nggo seh paksana Dibata ngadili 


| Wahyu 14.81 13. 36 
manusia. Sembahlah Ia si njadiken langit, 


doni, lawit ras kerina ulu lau!" 

8 Reh malekat si peduaken ngikutken 
malekat si pemena, alu sora megang nina, 
"Nggo tombang! Nggo tombang Negeri 
Babilon si mbelin e! Nggo iberekenna 
anggurna man kerina bangsa, janah nggo 
iberena minem kerina bangsa alu anggur si 
erbahanca merhat erlua-lua!" 

9Reh ka malekat si peteluken ngikutken 
malekat si dua ndai janah alu sora megang 
nina, "Kalak si ersembah man rubia-rubia 
ras patungna e, dingen si lit cap i bas 
perdempakenna ntah i bas tanna, 

10 jhemna me anggur Dibata e, eme anggur 
pernembeh Dibata si ikuseken la lit campurna 
ku bas calung pernembeh Dibata. Kerina 
kalak si bagenda, isiksa mei bas api ras i bas 
kertah i lebe-lebe malekat si Badia ras Anak 
Biri-biri e. 

11 Cimber api si niksa kalak e erdipul seh 
rasa lalap. Kalak si nembah rubia-rubia ras 
patungna e, bage pe kalak si lit i bas Ia cap 
gelar rubia-rubia e, la erngadi-ngadi, suari 
ras berngi ngenanami kiniseran." 

12 Erdandanken si emaka anak-anak Dibata 
si ngikutken pedah-pedah Dibata dingen setia 
man Jesus arus megenggeng. 

13J enari kubegi sora i Surga nari nina, 
"Suratkenlah enda, 'Malem me ate kalak si 
mate, si mate i bas kiniteken man Tuhan, 

mulai genduari nari!' Ngaloi Kesah Dibata, 


'Payo bageme jadina!' Pekesahken me ia i bas 
latihna nari, sabap perbahanen-perbahanenna 
ngarak-ngarak ia." 


Peranin i doni 


14Jenari kunehen, kuidah embun mbentar, 
janah lit tempa-tempa bagi manusia kundul 
i babo embun e. | bas takal si kundul e lit 
mahkota emas janah i bas tanna lit sada 
sabi-sabi si ntelap. 

15Jenari ndarat sekalak malekat si deban 
i bas Rumah Pertoton nari. Alu sora si 
megang nina man si kundul i babo embun 
e, "Sabikenlah sabi-sabindu janah ranilah 
genduari sabap nggo seh paksa peranin, doni 
nggo seh paksana iperani!" 

16J enari iawatken si kundul i babo embun e 
sabi-sabina ku doni, janah merani me doni 
enda. 

17/Jenari kuidah ka sekalak nari malekat 
ndarat i bas Rumah Pertoton Dibata nari i 
Surga. la pe lit sabi-sabina ntelap. 

18 Kenca bage ndarat ka i bas batar-batar 
persembahen nari sekalak malekat si erkuasa 
nandangi api. Alu sora megang erlebuh ia 
man malekat si ncikep sabi-sabi si ntelap e 
nina, "Sabiken sabi-sabindu, janah perani 
anggur Ssi lit i kebun anggur i doni, sabap 
nggo tasak buahna!" 

19 Fmaka iawatken malekat ndai sabi-sabina 


ku doni, isabina buah anggur i bas batangna 
nari, jenari iambekkenna ku bas ingan mereh 
anggur pernembeh Dibata si mbelin. 

20 Buah anggur e ipereh i ingan mereh 
anggur i darat kuta. | bas ingan e nari 
maler dareh bagi lau mbelin, seh telu ratus 
kilometer dauhna janah bagesna menam dua 
meter. 


Malekat ras ukumen si perpudina 


1 5 l Kenca bage, kuidah ka sada tanda 

si mbelin dingen si erbahanca ate 
mamang i langit. Lit pitu malekat mbaba pitu 
mara e me mara si pendungi, sabap enda me 
tanda pernembeh ate Dibata si perpudina. 

2 Jenari lit kuidah tempa-tempa bagi lawit 
kaca singgur ras api. Kuidah pe kalak si nggo 
menang ngelawan rubia-rubia ras patungna 
e, bage pe menang ngelawan kalak si gelarna 
itandai alu numbur. Kalak si nggo menang 
enda tedis i tepi lawit kaca e janah njemak 
kulcapi si nggo ibereken Dibata man bana. 

3 lendekenna ende-enden Musa, suruh- 
suruhen Dibata e, dingen ende-enden Anak 
Biri-biri nina, "O Tuhan, Dibata si Mada Kuasa, 
seh kal belinna PerbahanenNdu si erbahanca 
ate mamang. O Raja kerina bangsa, seh kal 
adilna ras payona si IdalankenNdu. 

4Ise kin si la erkemalangen man BaNdu o 
Tuhan? Ise kin si la nggit muji GelarNdu? Kam 

kap ngenca Badia. Reh me kerina bangsa 


nembah i lebe-LebeNdu, sabap kerina ia nggo 
ngidah PerbahanenNdu si adil." 

Janah kuidah talang Rumah Pertoton i 
Surga, janah i bas lit kemah ingan Papan 
Batu Perpadanen. 

6 Malekat si pitu si maba ukumen si pitu ndai 
ndarat i bas Rumah Pertoton e nari. Uisna 
kain si bersih erkilat-kilat janah sada gendit 
emas ililetken i bas tentenna. 

7Jenari sada i bas mahluk si empat e 
mereken pitu mangkuk emas man malekat 
Si pitu e, e me mangkuk emas si dem 
pernembeh ate Dibata, e me Dibata si 
nggeluh rasa lalap. 

8 Rumah Pertoton e dem asap kemulian 
dingen Kuasa Dibata. Ise pe la banci bengket 
ku bas Rumah Pertoton e adi langa keri mara 
Si pitu si ibaba malekat si pitu e. 


Mangkuk pernembeh ate Dibata 


16 1 Jenari kubegi sora megang i bas 
Rumah Pertoton e nari ngerana 
man malekat si pitu ndai nina, "Laweslah, 
tungtungken ku doni pituna mangkuk 
pernembeh ate Dibata e!" 

2 Berkat malekat si pemena jenari 
itungtungkenna isi mangkukna ku daraten. 
Emaka turah me bareh si jahat ras mesui i 
bas kalak si lit i bas ia cap rubia-rubia e, bage 
pe kalak si nembah patung rubia-rubia e. 

3 Kenca bage itungtungken malekat si 


peduaken isi mangkukna ku lawit. Emaka 
salih lau lawit e bagi dareh kalak mate, janah 
kerina si nggeluh i bas lawit e mate. 

4j enari itungtungken malekat si peteluken 
isi mangkukna ku kerina lau bage pe ku 
kerina ulu lau. Emaka salih lau e jadi dareh. 

3 Paksa e kubegi ngerana malekat si erkuasa 
nandangi lau e nina, "O si Badia, si lit 
genduari ras nai nari pe, adil kap Kam i bas 
ukumen-ukumen si nggo IbahanNdu! 

6 Nggo iamburkenna dareh anak-AnakNdu 
ras dareh nabi-NabiNdu, janah genduari 
IbahanNdu ia nginem dareh. Patut nge bage!" 

'Jenari kubegi sora i bas batar-batar 
persembahen nari nina, "Payo, bage me 
jadina. O Tuhan, Dibata si Mada Kuasa! 
Bujur dingen adil nge ukumen-ukumen si 
IbahanNdu!" 

SJenari itungtungken malekat si peempatken 
isi mangkukna ku matawari. Emaka lit kuasa i 
bas matawari guna nutung manusia alu lasna 
si nderngit. 

9Meseng manusia ibahan lasna si nderngit 
e, emaka isumpahina gelar Dibata, si erkuasa 
nandangi mara e. Tapi la ia jera janah la ia 
nggit mpermuliaken Dibata. 

10) enari itungtungken malekat si pelimaken 
isi mangkukna ku kursi kinirajan rubia-rubia 
e. Erdandanken si e gelap kerina kerajan 

perbahan suina akapna, 

Il janah isumpahina Dibata si i Surga 
erdandanken suina dingen erdandanken 
bareh-barehna e. Tapi la ia jera kerna 
perbahanenna si jahat. 

12 Kenca bage itungtungken malekat si 
peenemken isi mangkukna ku Lau Eprat si 
mbelin. Emaka kerah me lau e, guna nikapken 
dalan man raja-raja si reh i Timur nari. 

13J enari kuidah telu kesah si melket, si 
ndarat i bas babah naga nari, i bas babah 
rubia-rubia e nari, bage pe i bas babah nabi 
si palsu nari. Kesah si melket e tempa-tempa 
bagi katak. 

14 Enda me kesah setan-setan si erbahan 
tanda-tanda sengget. Kesah si telu enda 
lawes ndahi raja-raja i belang-belang doni 
enda: Ipepulungna raja-raja e guna erperang 
i bas wari si mbelin e, e me wari Dibata si 
Mada Kuasa! 

15"Nehenlah! Reh me Aku bagi sekalak 
penangko! Malem me ate kalak si la tunduh 
janah si la nangtangi uisna, gelah ola ia 
erdalan manjang-anjang, janah mela iakapna 
i lebe-lebe kalak si nterem!" 

16 Kenca bage ipepulung kesah-kesah e 
raja-raja i bas sada ingan si igelari i bas cakap 
Heber, Harmagedon. 

17Jenari itungtungken malekat si pepituken 
isi mangkukna ku awang-awang. Paksa si e 

bas Rumah Pertoton nari nina, "Nggo dung!" 

18 Emaka jadi kilap, sora ergeruhguh, 
lenggur ras linur si mehantu. Kidekah lit 
manusia langa pernah jadi linur si adum e. 
Enda me linur si mehantuna kal! 

19 Kuta si meriah e pecah jadi telu bagin, 
janah kuta bangsa-bangsa kernep kerina. 
Janah iinget Dibata Babilon si meriah e. 
IbahanNa kuta e nginem i bas calung Dibata 
nari anggur pernembeh ate Dibata. 

20 Masap kerina pulo-pulo janah deleng- 
deleng pe lanai teridah. 

21 Udan baho si kegalangen, si beratna lit 
lima puluh kilo sada, ndabuhen i langit nari 
ngkenai manusia. Emaka isumpahi manusia 
me Dibata erkiteken mara udan baho e, 
sabap seh kal mehantuna mara e. 


Perumpaman kerna diberu si 
pencarinna erlua-lua 


17 1 Kenca bage reh ndahi aku sekalak 

i bas malekat si pitu si lit pitu 
mangkukna, janah nina, "Mari, maka 
kutuduhken man bandu ukumen si jadi 
nandangi diberu si pencarinna erlua-lua, e me 
kuta si mbelin si ipanteki i tepi-tepi lau. 

2 Raja-raja doni erlua-lua ras diberu si 
perlua-lua si mbelin e, janah manusia i doni 
enda mabuk sabap iinemna anggur perlua-lua 
e." 

ku taneh mesawang. I je kuidah sekalak 
diberu ngersak rubia-rubia si megara metua 
rupana; takal rubia-rubia e pitu janah 
tandukna sepuluh. I bas kerina kulana lit 
gelar-gelar si enghina Dibata. 

4Uis diberu e rupana bunga terong ras 
megara metua, itutupi alu barang-barang 
emas, permata ras mutiara. | bas tanna 
lit calung emas si dem alu si mbau ras 
si nggesuh, si rehna i bas perbahanenna 
erlua-lua nari. 

>| bas perdempakenna lit isuratken sada 
gelar rahasia e me, "Babilon si mbelin, indung 
kerina perlua-lua ras si nggesuh i doni enda." 

6J enari kuidah diberu e mabuk erdandanken 
dareh anak-anak Dibata dingen erdandanken 
dareh kalak si nggo ibunuh perbahan 
kesaksinna kerna Jesus. Mamang kal ateku 
ngidah diberu e. 

7 Tapi nina malekat e man bangku, "Engkai 
maka mamang atendu? Kuturiken me man 
bandu rahasia kerna diberu e bage pe kerna 
rubia-rubia si mbaba ia, rubia-rubia si pitu 
takalna janah tandukna sepuluh. 

8 Rubia-rubia si iidahndu e, nai lit, tapi 
genduari lanai lit. Pagin mulgap ia i bas 
embang si la ersibar bagesna nari, jenari 
lawes guna ikernepken. Manusia si nggeluh i 
doni enda, si gelarna langa isuratken i bas 
Kitap kegeluhen ope denga tembe doni enda, 

rubia-rubia e lit, genduari lanai, tapi pagin 
mulgap me ia mulihi. 

91 bas si e perlu kepentaren ras kebeluhen. 
Takal si pitu e me uruk si pitu ingan diberu e 
kundul. Bage pe takal si pitu e me raja si pitu: 

10 lima i bas si pitu enggo ndabuh, sekalak 
erkuasa denga janah si sekalak nari langa 
reh. Kenca ia pagi reh, arus ia erkuasa 
kentisik saja. 

Jannah rubia-rubia si nai lit e, tapi genduari 
lanai lit, e me raja si pewaluhken. Asalna i 
bas raja si pitu ndai nari, janah lawes guna 
ikernepken. 

12 Tanduk si sepuluh si iidahndu e, e me 
sepuluh raja si langa mulai erkuasa tapi si 
pagin ibereken man bana kuasa jadi raja-raja 
sada jam dekahna ras rubia-rubia e. 

13 Raja si sepuluh e ersada kerina tujunna. 
Kerina ia ngendesken gegehna ras kuasana 
man rubia-rubia e. 

14 Erperang me ia ngelawan Anak Biri-biri e, 
tapi Anak Biri-biri e rikut ras kalak si nggo 
IdiloNa, si nggo IpilihNa dingen ajar-AjarNa 
si setia, la banci lang naluken raja-raja e. 
Sabap Anak Biri-biri e kap Tuhan i babo kerina 
tuan-tuan dingen Raja i bas kerina raja-raja." 

15 Tole ngerana malekat e man bangku, 
"Kerna lau si iidahndu, lau ingan diberu 
perlua-lua e kundul, e me negara-negara 


| | Wahyu 17.161 18.3 45 
jelma si nterem, bangsa-bangsa bage pe 


kerina manusia i bas erbage-bage cakap nari. 

16 Tanduk si sepuluh si iidahndu e bage 
pe rubia-rubia ndai nembeh atena man 
diberu perlua-lua e. Ibuatna me kerina si 
lit i bas diberu e janah itadingkenna diberu 
e manjang-anjang. Ipanganina me daging 
diberu e janah ikernepkenna alu api. 

17 Sabap nggo itamaken Dibata ukur i bas 
pusuh raja-raja si sepuluh e guna ndalanken 
sura-sura Dibata; ersada ukurna guna 
mereken kerajanna man rubia-rubia e ngayak 
seh kai si nggo ikataken Dibata. 

18 Diberu si nggo idahndu e, e me kuta si 
mbelin, si erkuasa nandangi raja-raja | doni 
enda." 


Keruntuhen Babilon 


18 l Kenca bage kuidah sekalak nari 
malekat nusur i Surga nari. Lit kuasana 
si mbelin janah sinalsalna nerangi kerina doni 
enda. 

2Alu sora megang nina, "Nggo runtuh 
Babilon! Nggo runtuh diberu, e me Babilon 

si mbelin e. Genduari rehen setan-setan 

ras kesah-kesah si melket ndahi diberu e. 
Erbage-bage perik si melket dingen si ciga 
ate kalak rasar i bas ia. 

3 Iberekenna anggurna man kerina bangsa 
janah ibahanna kerina bangsa e nginem 
anggur lagu langkahna si perlua-lua e. 

tokeh-tokeh i doni jadi bayak erdandanken 
kerincuhen diberu e erlua-lua lanai tertahan." 
4Jenari kubegi ka sora si deban i Surga nari 
Nina "Ndaratlah o, bangsangKu! Ndaratlah 

i bas kuta e nari! Ula kam ngikut i bas 
dosa-dosana janah ikut i bas mara si reh man 
bana! 

? Sabap dosana ergun-gun seh ku langit, 
janah inget Dibata kap kerina perbahanenna 
si jahat. 

6 Bahanlah man bana bali ras perbahanenna 
man bandu, balaslah dua kali lipat asa 
perbahanenna man bandu. Isilah calungna 
dua kali lipat kerasna asangken inemen keras 
si isikapkenna man bandu. 

7 Bahanlah ia ngenanami kiniseran ras ceda 
ate rikutken buena pujin ras kemewahen si 
ibahanna nandangi dirina. Sabap katawari 
pe nina man dirina, 'I jenda aku kundul bagi 
kemberahen! Aku labo diberu balu-balu: asa 
ndigan pe la kunanami ate ceda!' 

8 Erdandanken si enda me maka i bas sada 
wari reh man bana mara si erbage-bage: 
penakit, ate ceda ras kelihen. Meseng me ia 
ibahan api, sabap erkuasa kap Tuhan, Dibata 
Si ngadili ia e." 

9 Tangis ngandung kerina raja-raja i doni si 
erlua-lua dingen ngikutken kerincuhen diberu 
e. Bage pe ngandung me raja-raja e ngidah 
cimber api si nutung kuta e. 

ngenehen kiniseranna e, janah nina, "Cilaka! 
Cilaka kota Babilon si mbelin dingen si nteguh 
e! | bas sada jam saja nggo kam iukum!" 

ll (tangisi ras ingandungi tokeh-tokeh i doni 
me diberu e sabap lanai lit sekalak pe si 
nukur barang-barangna. 

12 Lanai lit sekalak pe si nukur emas, pirak, 
permata, ntah mutiarana. Bage pe lanai lit 
sekalak pe si nukur barang-barangna e, e 
me: kain putih, uis ungu, sutera, uis megara 
metua, kayu si merim, erbage-bage perkakas 
si ibahan i bas kayu si meherga nari, i bas 
gading nari, tembaga, besi, marmar, 

13 kulit manis, rempah-rempah, si merim- 
merim, mur, kumenen, anggur, minak, tepung 
ras gandum, lembu, biri-biri, kuda, gereta, 
juak-juak bage pe manusia. 

14 Nina tokeh-tokeh e man kota Babilon e, 
"Kerina si atendu jadi sikerajangenndu nggo 
kernep janah kerina kinibayaken ras jilendu 
nggo bene. Asa ndigan pe lanai idatndu 
mulihi!" 

15 Tokeh-tokeh si nggo bayak erdandanken 
perbinaganna i bas kuta e, tedis mei 
dauh-dauh nari, sabap mbiar ia ngenehen 
kiniseran kuta e. Tangis dingen ngandung me 
ia, 

lejanah nina, "Cilaka! Cilaka kal kuta si 
mbelin e! Biasana ipakena kain putih, uis 
ungu, bage pe uis megara metua, janah 

ras mutiara! 

17 Tapi i bas sada jam nggo bene kerina 
kinibayakenna enda!" Kerina kapten kapal, 
penumpang-penumpang ras pegawai- 
pegawai kapal bage pe kerina si erdahin i 
lawit tedis i dauh-dauh nari, 

18 asum idahna cimber kuta e nina alu sora 
si megang, "Langa pernah lit kuta bagi kuta 
si mbelin enda!" 

19 | caburina takalna alu abu. Tangis dingen 
ngandung ia, nina, "Cilaka! Cilaka kal kuta 
si mbelin e! Kuta si erbahanca bayak kalak 
si lit kapalna erlayar ku lawit erdandanken 
kinibayaken kuta e! Tapi i bas sada jam saja 
kerina nggo kernep! 

20 Ersuraklah, o Surga erkiteken kuta nggo 
kernep. Ersuraklah o anak-anak Dibata, o 
rasul-rasul bage pe kam nabi-nabi! Sabap ia 
nggo iukum Dibata sue ras kai si ibahanna 
man bandu!" 

21 Kenca bage sekalak malekat si megegeh 
ngangkat sada batu penggilingen si galang, 
jenari iambekkenna ku lawit janah nina, 
"Bagenda me pagi kota Babilon si mbelin e 
iambekken ku teruh, janah asa ndigan pe 
lanai teridah. 

22 Asa ndigan pe lanai ibegi i tengah- 
tengahndu sora kalak ngkuit kulcapi, musik 
dingen sora kalak ngembus suling ras 
terompet. Lanai pagi lit sekalak tukang pe i 


48 

sora batu gilingen pe lanai pagi ibegi. 

23 Lanai pagi lit sinalsal lampu i tengah- 
tengahndu; asa ndigan pe lanai ibegi sora si 
empo ras si sereh i tengah-tengahndu nari. | 
belang-belang doni enda tokeh-tokehndu me 
si mbelinna, janah alu ilmu sihirndu, itipundu 
kerina manusia i doni enda!" 

24 Babilon iukum sabap dareh nabi-nabi 
ras dareh anak-anak Dibata terdat i bas ia, 
gendekna dareh kerina manusia si nggo 
ibunuh i doni enda. 

19 1 Kenca bage kubegi tempa-tempa 

sora megang i bas perpulungen jelma 
si nterem si lit i Surga e nari nina, "Pujilah 
Dibata! la kap empuna keselamaten, ras 
kuasa. 

2 Ukumen si IberekenNa bujur dingen adil 
kap. Nggo lukumNa diberu perlua-lua si 
mbelin, si mabai doni enda papak alu lagu 
langkahna si perlua-lua e. Nggo iukum 
Dibata diberu e perbahan ibunuh diberu e 
suruh-suruhen Dibata." 

3 Tole nina sora e, "Pujilah Dibata! Cimber 
api si rehna i bas kuta e nari la erkeri-kerin 
nangkih." 
4Pertua-pertua si dua pulu empat ras 
rubia-rubia si empat e, erjimpuh nembah 
man Dibata si kundul i bas kursi kinirajan e 
nina, "Amin! Haleluya!" 

Kerja erdemu bayu Anak Biri-biri 


3 Kenca bage terbegi sora i bas kursi kinirajan 
e nari nina, "O kerina juak-JuakNa, subuk si 
mbelin bage pe si kitik, si erkemalangen man 
BaNa, pujilah Dibata!" 

6J enari kubegi bagi sora sada perpulungen 
si mbelin, bagi sora air sampuren si mbelin 
nina, "Pujilah Dibata! Sabap Tuhan Dibatanta 
si Mada Kuasa e, nggo kap jadi Raja! 

7 Ersuraklah kita janah meriahlah siakap. 
Sipujilah la! Sabap nggo seh paksana kerja 
erdemu bayu Anak Biri-biri e, janah Pengantin 
si Diberu nggo dung ersikap guna kerja e. 

8 Pengantin si Diberu e nggo make uis 
mbentar si erkilat-kilat." (Uis mbentar e, eme 
perbahanen si mehuli si ilakoken anak-anak 
Dibata.) 

9 Kenca bage nina man bangku, "Suratkenlah 
enda, 'Malem me ate kalak si nggo iundang 
ku kerja erdemu bayu Anak Biri- biri e.'" Tole 
nina man bangku, "Kata-kata enda tuhu-tuhu 
i bas Dibata nari." 

10 Erjimpuh aku i lebe-lebe NaheNa, 
ateku nembah man bana, tapi nina man 
bangku, "Ola sembah aku, sabap aku pe 
suruh-suruhen nge, bali ras kam, bage pe 
bali ras senina-seninandu, e me kalak si 
tetap ncikep kebenaren si ipetangkas Jesus. 
Sembahlah Dibata!" Sabap si mpegegehi ukur 
nabi-nabi eme kebenaren si ipetangkas Jesus. 

Si ngersak kuda mbentar 


11J enari kuidah langit talang, janah ije 
lit sada kuda mbentar. Si ngersak kuda e 
GelarNa si Setia dingen Bujur. Ia ngadili alu 
bujur ras erperang pe alu bujur. 

12 MataNa bagi gara api, janah i bas TakalNa 
melala mahkota. | bas Ia lit tersurat sada 
gelar, tapi ise pe la ngangkasa seakatan Ia. 

13J ubah si IpakeNa icelup alu dareh. Gelar si 
igelarken man BaNa eme Kata Dibata. 

14Tentera-tentera Surga ngikutken Ia alu 
ngersak kuda mbentar, dingen make baju 
mbentar si bersih. 

15| bas BabahNa nari ndarat sada pedang si 
ntelap janah alu e pagi ItalukenNa bangsa- 
bangsa. IperentahNa me bangsa-bangsa alu 
ciken besi. lerikNa me anggur i bas ingan 
ngerik anggur pernembeh ate Dibata si Mada 
Kuasa. 

16| bas JubahNa bage pe i bas NaheNa 
isuratken gelar, "Raja i babo kerina raja, 
dingen Tuan i babo kerina tuan." 

17) enari kuidah sekalak malekat tedis i babo 
matawari. Alu sora si megang ngerana ia man 
kerina perik-perik si sangana kabang i tengah 
awang-awang nina, "Marilah ras-ras pulung 
guna kerja man-man si mbelin si ibahan 
Dibata! 

18 Marilah man daging raja-raja, puanglima- 
puanglima ras prajurit-prajurit bage pe 

kerina manusia, subuk juak-juak, bage pe la 
juak-juak, si mbelin bage pe si kitik!" 

19J enari kuidah rubia-rubia e, ras raja-raja 
doni bage pe tentera-tenterana pulung 
guna ngelawan si ngersak-kuda ndai ras 
tentera-tenterana. 

20 Tapi rubia-rubia e ipenjaraken ras nabi 
perguak si nggo erbahan tanda-tanda sengget 
i lebe-lebe rubia-rubia e. (Alu tanda-tanda 
sengget eme itipu rubia-rubia e kerina kalak 
si lit i bas ia cap rubia-rubia dingen kerina 
kalak si nembah patung rubia-rubia e.) 
Rubia-rubia ras nabina si perguak e, duana 
lambekken geluh-geluhen ku bas lawit api si 
gara ras kertah. 

21Tentera-tenterana ibunuh alu pedang si 
ndarat i bas babah si ngersak kuda e nari: 
jenari kerina perik-perik e mangani dagingna 
asa besurna. 


Kerna si seribu tahun 


2 0 l Kenca bage kuidah sekalak malekat 

nusur i Surga nari. | bas tanna lit kunci 
embang si la ersibar bagesna e ras rante 
galang. 

2 Itangkapna naga, nipe si nuria e, e me Iblis 
ntah pe Setan, jenari igarikenna seh seribu 
tahun dekahna. 

3 Kenca bage iambekkenna naga e ku bas 
embang ejenari ikuncina kelbung e janah 

bangsa-bangsa seh lepas si seribu tahun e. 
Kenca lepas si seribu tahun e arus ia ipulahi 
kentisik. 

“Jenari kuidah melala kursi kinirajan 
ras si ngkundulisa, si nggo ibereken man 
bana kuasa guna ngadili. Bage pe kuidah 
tendi-tendi kalak si nggo mate itampul 
erdandanken meritaken Kata Dibata ras 
ersaksi kerna Jesus. Kalak si nggo mate enda 
ndai, la pernah nai isembahna rubia-rubia 
entah pe patungna. Bage pe labo lit cap 
rubia-rubia e i bas perdempakenna ntah i bas 
tanna. Kalak enda ndai nggeluh mulihi janah 
erkuasa ras Kristus seribu tahun dekahna. 

5 (Kalak mate si deban Ia nggeluh mulihi 
seh lepas paksa si seribu tahun e.) Enda me 
kekeken si pemena. 

6 Malem me ate kalak si ikut i bas kekeken 
si pemena e sabap ia nggo iserapken jadi 
anak-anak Dibata. Kematen si peduaken 
lanai erkuasa nandangi ia. la me pagi jadi 
imam-imam Dibata ras Kristus. Ras Kristus 
kalak enda erkuasa i bas si seribu tahun e. 


Talu Iblis 


7 Lepas si seribu tahun e, ipulahi me Iblis i 
bas penjara nari, 

8 jenari ndarat ia nipu bangsa-bangsa i 
belang-belang doni, e me Gog ras Magog. 

peperangen, bagi kersik i tepi lawit teremna. 
9Merap me ia kerina ku doni enda: 
ikepungna benteng anak-anak Dibata ras 
kuta si IkelengiNa. Tapi nusur api i Surga nari 
ngkernepken bangsa-bangsa e. 

10) enari Iblis si nggo nipu bangsa-bangsa e, 
iambekken ku lawit api si singgur ras kertah, 
ingan ngambengken rubia-rubia ras nabi 
perguak e. Isiksa me kalak enda rasa lalap 
suari ras berngi. 


Ukumen si perpudina 


11 J enari kuidah sada kursi kinirajan ras si 
ngkundulisa. Kursi kinirajan e mbelin dingen 
mbentar rupana. Langit ras doni kiam i bas ia 
nari seh lanai teridah. 

12J enari kuidah kalak si nggo mate, subuk si 
mbelin bage pe si kitik, tedis i lebe-lebe kursi 
kinirajan e. Kitap-kitap italangi. Jenari italangi 
ka sada Kitap nari, e me Kitap Kegeluhen. 
Kenca bage kalak si nggo mate iadili rikutken 
kai si nggo ibahanna, bagi lit isuratken i bas 
Kitap-kitap e. 

13 Fmaka lawit ngendesken kalak mate si 
lit i bas ia. Kematen ras doni kematen pe 
ngendesken kalak mate si lit i bas ia, janah 
ladili me kerina rikutken perbahanenna 
sekalak-sekalak. 

iambekken ku bas lawit api. (Lawit api enda 
me kematen si peduaken.) 

15/Ise la lit gelarna tersurat i bas Kitap 
Kegeluhen e iambekken me ku bas lawit api 
e. 


Surga si mbaru ras doni si mbaru 


2 1 1 Jenari kuidah Surga si mbaru ras doni 

si mbaru. Langit si pemenana ras doni 
si pemenana nggo lesap, dingen lawit pe lanai 
lit. 

2 Janah kuidah Kota si Badia e, Jerusalem si 
mbaru, nusur i Surga nari, i bas Dibata nari, 
nggo sikap bagi sekalak penganten si nggo 
ipetik guna njumpai perbulangenna. 

3 Kubegi sora si megang ngerana i bas kursi 
Kinirajan e nari, nina, "Genduari Kemah 
Dibata lit i tengah-tengah manusia! Ras 
manusia me la nggeluh, janah manusia 
jadi anak-AnakNa me. Ringan me la i 
tengah-tengah manusia janah la me jadi 
Dibata manusia. 

4lapusi Dibata me kerina iluh anak-AnakNa 
e. Lanai pagi lit kematen, ceda-ate, tangis 
ntah pe si mesui. Sabap si pemena nggo 
lepas." 

>Jenari ngerana si kundul i bas kursi 
kinirajan e nina, "Nehenlah, genduari 
Kubahan kerina jadi mbaru!" Kenca bage 

nina, "Suratkenlah enda, sabap kata enda 


tuhu janah terteki kap." 

6 Tole nina, "Nggo dung! Aku kap si erkuasa 
mula-mulana nari seh ku kedungenna. 
Aku kap Tuhan mula-mulana nari seh ku si 
pendungina. Man kalak si muas Kubereken 
me lau inemen i bas ulu lau kegeluhen nari la 
ertukur. 

' Kalak si menang ialokenna me si enda. Aku 
me Dibatana janah ia mejadi anakKu. 

8Tapi kalak si percikcik, si Ia erkiniteken, 

si mbau lagu langkahna, pemunuh, kalak 

si perlua-lua, tukang sihir, kalak si nembah 
berhala-berhala ras kerina si perbual, inganna 
eme lawit api ras kertah si gara, eme kematen 
si peduaken." 


Jerusalem si mbaru 


9Sekalak i bas malekat si pitu si lit i bas 
ia pitu mangkuk dem pitu mara si perpudi, 
reh ndahi aku, jenari nina, "Mari, gelah 
kutuduhken man bandu Pengantin si Diberu, 
ndehara Anak Biri-biri e." 

10 | kuasai Kesah Dibata aku, jenari ibaba 
malekat e aku ku ancuk-ancuk deleng si seh 
kal ganjangna. Ituduhkenna man bangku 
Jerusalem, Kota si Badia e, nusur i Surga 
nari, i bas Dibata nari, 

ll ersinalsal ibahan kemulian si rehna i bas 
Dibata nari. Kota e ersinalsal bagi permata, 
bagi batu jaspis, meciho bagi kaca kristal. 

12 Kota e meganjang tembokna, dingen lit 


sepulu dua pintu gerbangna si iani sepulu 
dua kalak malekat. I babo pintu gerbang e 
lit tersurat gelar-gelar suku kalak Israel si 
sepuluh dua. 

13 Gerbangna si sepulu dua e, e me: telu 
arah Purba, telu arah Daksina, telu arah Utara 
janah telu arah Pustima. 

14 Tembok kota e ipanteki i babo sepulu dua 
palas batu, janah i bas batu e tersurat sepulu 
dua gelar rasul Anak Biri-biri e. 

15 Malekat si ngerana man bangku e lit ciken 
penibarina, si ibahan i bas emas nari, janah 
lakonna guna nibari kota e, pintu gerbangna 
ras tembokna. 

16 Kota e segi empat, bali gedangna ras 
bertengna. Isibari malekat ndai kota e alu 
ciken penibarina: gedangna 2400 kilometer, 
janah bertengna ras ganjangna bali ras 
gedangna. 

17 Isibari malekat ndai pe tembok kota e: 
ganjangna 72 meter sue ras patoken ukuren 
si Ipakena. 

18 Tembok kota e ibahan i bas batu jaspis 
nari, janah kota e ibahan i bas emas tulen 
nari, meciho bagi kaca. 

19 Palas tembok kota e ipejile alu erbage- 
bage permata. Palas si pemena batu jaspis si 
meratah, si peduaken nilam biru, peteluken 
kasidon abu-abu, si peempatken jamrud si 
meratah, 

20 si pelimaken sardonik si meruntik, si 


peenemken sardion si megara, si pepituken 
kerusolit si megersing, si pewaluhken beril 
si meratah biru, si pesiwahken topas si 
megersing, si pesepuluhken kerosoperas 
meratah-ratah, si pesepulusadaken huakin 
biru nguda, si pesepuluduaken ametis bunga 
terong rupana. 

21 Pintu gerbang si sepulu dua e, e me 
sepulu dua mutiara. Teptep gerbang sada 
mutiara. Pasar kota e ibahan i bas emas tulen 
nari, meciho bagi kaca. 

22 La lit kuidah Rumah Pertoton i bas kota e 
sabap Rumah Pertoton e me Tuhan Dibata si 
Mada Kuasa ras Anak Biri-biri e. 

23 Matawari ras bulan Ia perlu guna nerangi 
kota e, sabap kemulian Dibata ersinalsal ku 
kota e, janah Anak Biri-biri jadi lampuna. 

24 Bangsa-bangsa doni enda erdalan-dalan 
me i teruh sinalsal kota e, janah raja-raja 
doni enda pe maba kebayakenna ku bas kota 
e. 

25 Pintu gerbang kota e talang gedang- 
gedang wari. Lalap la ipintu sabap lanai bo lit 
i je berngi. 

26 Kiniulin ras kebayaken bangsa-bangsa 
ibaba pagi ku bas kota e. 

21 Tapi si ngelakoken perbahanen- 
perbahanen si meluat ras kalak perbual -- 
gendekna kerina si meluat -- la banci bengket 
ku bas kota e. Si bengket ku bas, e me kalak 


| |. Wahyu 22.11 6 .. 59 
si gelarna lit tersurat i bas kitap Anak Biri- biri 


e, e me Kitap Kegeluhen. 

2 2 l Ituduhken malekat e man bangku 
lau si mereken kegeluhen. Lau e 

erkilat-kilat bagi kristal. Lau e rehna i bas 

kursi Kinirajan Dibata ras Anak Biri-biri e nari, 

2 janah maler arah tengah-tengah pasar kota 
e. Arah kawes ras kemuhen lau e lit batang 
kayu kegeluhen, si erbuah sepulu dua kali 
setahun, e me sebulan sekali. Bulungna ipake 
guna pepalem bangsa-bangsa. 

3 La lit i bas kota e si kena sumpah Dibata. 
Kursi Kinirajan Dibata ras Anak Biri-biri e lit i 
bas kota e, janah suruh-SuruhenNa nembah 
me man BaNa. 

“Idah suruh-suruhen e me AyoNa, janah 
isuratken pe gelar Dibata i bas perdempaken 
suruh-suruhen e. 

> Lanai lit berngi, janah terang lampu ras 
sinalsal matawari pe lanai perlu sabap Tuhan 
Dibata me si nerangi suruh-suruhen e, janah 
kalak enda erkuasa jadi raja seh rasa lalap. 


Kerehen Jesus 


6Jenari nina man bangku, "Kata enda kerina 
tuhu, janah terteki. Tuhan Dibata si mereken 
KesahNa man nabi-nabi, dingen si nggo nuruh 
MalekatNa encidahken man suruh-SuruhenNa 
kai si nandangi jadi minter." 

1 Nehenlah!" nina Yesus, "Minter Aku reh! 


Malem me ate kalak si ngikutken Kata nubuat 
si tersurat i bas Kitap enda!" 

8 Aku, Johanes, nggo megi dingen ngidah 
si enda kerina. Janah kenca kubegi dingen 
kuidah si enda kerina, erjimpuh aku nembah 
i lebe-lebe malekat si ncidahkenca e man 
bangku. Kusembah ateku ia. 

9 Tapi nina man bangku, "Ula sembah aku! 
Aku pe suruh-suruhen nge, bali ras kam, bali 
ras senina-seninandu nabi-nabi e: bage pe 
bali ras kerina kalak si ngikutken kata-kata si 
tersurat i bas Kitap enda. Sembahlah Dibata!" 

10 Tole nina malekat e man bangku, "Ula 
tutupi Kata nubuat si tersurat i bas Kitap 
enda, sabap nggo ndeher paksana si enda 
kerina jadi. 

11 Kalak jahat iteruskennalah erbahan 
jahat: kalak si melket lagu-langkahna 
iteruskennalah erlagu langkah si melket: 
kalak si mehuli iteruskennalah erbahan 
mehuli janah kalak si nggo iserapken guna 
Dibata teruslah ia nggeluh guna Dibata." 

12 Nina Jesus, "Nehenlah! Pedas me Aku reh! 
Kubaba me upah man kerina jelma rikutken 
kai si nggo ibahanna. 

13 Aku kap si erkuasa mula-mulana nari seh 
ku kedungenna: Aku kap Tuhan mula-mulana 
nari ku pendungina." 

14Malem me ate kalak si naptapi jubahna 
seh bersih. Lit hakna man buah batang kayu 

kegeluhen e ras bengket arah pintun-pintun 


gerbang ku bas kota e. 

15 Idaraten Kota e ringan kalak si mbau 
lagu langkahna, tukang sihir, perlua-lua, 
pemunuh, kalak si nembah berhala bage pe 
kalak si perbual subuk i bas kata ras i bas 
perbahanen. 

16 "Aku, Jesus, nggo nuruh malekatKu 
meritaken si enda man bandu kerina guna 
kiniulin perpulungen-perpulungen. Aku kap 
urat ras kesusuren Daud: Aku me bintang 
erpagi-pagi si terang e." 

17 Nina Kesah Dibata ras Pengantin si Diberu 
e, "Marilah!" Kerina si megi kata enda pe arus 
iIkatakenna, "Marilah!" Ise si muas rehlah ia! 
Janah ise si mesikel, ibuatnalah lau kegeluhen 
e, la pada nggalar. 


Kata Pendungi 


18 Kusehken kata pertenget man kerina kalak 
si megi kata-kata nubuat si tersurat i bas 
kitap enda, "Adi lit kalak si nambah-nambahi 
isi kitap enda itambahi Dibata me man bana 
mara-mara si nggo isuratken i bas kitap enda. 

19Janah adi lit kalak si ngkurangi sitik lah 
gia kata-kata nubuat si tersurat i bas kitap 
enda, maka ikurangi Dibata baginna i bas 
buah batang kayu kegeluhen nari, bage pe 
baginna i bas Kota si Badia si nggo isuratken i 
bas kitap enda." 

20ja, si naksiken kerina enda ngataken, 


"Payo, bage mejadina. Pedas Aku reh!" Amin. 
Marilah, o Tuhan Jesus! 
21 Lias ate Tuhan Jesus ras kam kerina gelah. 


Pustaka si Badia 
Berita si Meriah 
(Old and New Testament in Today's Karo Version) 
Copyright Lembaga Alkitab Indonesia 
(The Indonesian Bible Society), 1987, 1997 


Not to be used or sold for profit. 


Released for non-profit scholarly and 
personal use. When making formal public 
reference to the materials, permission is 
reguired from Lembaga Alkitab Indonesia 
as the copyright holder. 


Addr: Indonesia Bible Society 
Jalan Salemba Raya 12 
Jakarta 10012 
Indonesia 
Phone: (62) 21-3142890 
Fax: (62) 21-3101061 
Email: info @alkitab.or.id 


